



বাংলাদেশের স্বাধীনতা যুদ্ধ দলিলপত্র: দ্বাদশ খণ্ড
	বিদেশী প্রতিক্রিয়াঃ ভারত





অ্যাটেনশন!
পরবর্তী পেজগুলোতে যাওয়ার আগে কিছু কথা জেনে রাখুনঃ

· ডকুমেন্টটি যতদূর সম্ভব ইন্টার‍্যাক্টিভ করা চেষ্টা করা হয়েছে। অর্থাৎ এই ডকুমেন্টের ভেতরেই অসংখ্য ইন্টারনাল লিংক দেয়া হয়েছে। আপনি সেখানে ক্লিক করে করে উইকিপিডিয়ার মতো এই ডকুমেন্টের বিভিন্ন স্থানে সহজেই পরিভ্রমণ করতে পারবেন। যেমন প্রতি পৃষ্ঠার নিচে নীল বর্ণে ‘সূচিপত্র’ লেখা শব্দটিতে কি-বোর্ডের Ctrl চেপে ধরে ক্লিক করলে আপনি সরাসরি এই ডকুমেন্টের ‘সূচিপত্রে’ চলে যেতে পারবেন।


· তারপর ‘দলিল প্রসঙ্গ’ শিরোনামে কিছু লেখা আছে। এটি যুদ্ধদলিলের ১২তম খণ্ড থেকে সরাসরি লিপিবদ্ধ করা হয়েছে। এখানে আপনারা জানতে পারবেন যে এই ডকুমেন্টে আসলে কী কী আছে।


· তারপর ‘সূচিপত্র’ এখান থেকেই মূল দলিল শুরু। সূচিপত্রটি সরাসরি দলিলপত্র থেকে নেয়া হয়েছে। সূচিপত্রে লেখা পেজ নাম্বারগুলো যুদ্ধদলিলের মূল সংকলনটির পেজ নাম্বারগুলোকে রিপ্রেজেন্ট করে। 



· বাংলাদেশের স্বাধীনতা যুদ্ধঃ দলিলপত্র মোট ১৫ টি খণ্ড আছেঃ

	প্রথম খণ্ড
	: পটভূমি (১৯০৫-১৯৫৮)

	দ্বিতীয় খণ্ড
	: পটভূমি (১৯৫৮-১৯৭১)

	তৃতীয় খণ্ড
	: মুজিবনগরঃ প্রশাসন

	চতুর্থ খণ্ড	
	: মুজিবনগরঃ প্রবাসী বাঙালীদের তৎপরতা

	পঞ্চম খণ্ড
	: মুজিবনগরঃ বেতারমাধ্যম

	ষষ্ঠ খণ্ড
	: মুজিবনগরঃ গণমাধ্যম

	সপ্তম খণ্ড	
	: পাকিস্তানী দলিলপত্র: সরকারী ও বেসরকারী 

	অষ্টম খণ্ড	
	: গণহত্যা, শরনার্থী শিবির ও প্রাসঙ্গিক ঘটনা

	নবম খণ্ড	
	: সশস্ত্র সংগ্রাম (১)

	দশম খণ্ড
	: সশস্ত্র সংগ্রাম (২)

	একাদশ খণ্ড	
	: সশস্ত্র সংগ্রাম (৩)

	দ্বাদশ খণ্ড
	: বিদেশী প্রতিক্রিয়াঃ ভারত

	ত্রয়োদশ খণ্ড	
	: বিদেশী প্রতিক্রিয়াঃ জাতিসংঘ ও বিভিন্ন রাষ্ট্র

	চতুর্দশ খণ্ড
	: বিশ্বজনমত

	পঞ্চদশ খণ্ড
	: সাক্ষাৎকার

· এই ডকুমেন্টে প্রতিটি দলিলের শুরুতে একটা কোড দেয়া আছে। 
<খণ্ড নম্বর, দলিল নম্বর, পেজ নম্বর>; অর্থাৎ <১২, ১১, ১৩-১৮> এর অর্থ আলোচ্য দলিলটি মূল সংকলনের ১২ তম খণ্ডের ১১ নং দলিল (দলিল নাম্বার সূচিপত্রের সাথে লিঙ্কড), যা ১৩ থেকে ১৮ নং পৃষ্ঠায় মুদ্রিত আছে। দলিল নম্বর বলতে সূচিপত্রে উল্লিখিত নম্বরকে বুঝানো হচ্ছে। উদ্ধৃত ‘১১’ নাম্বার দলিলটিতে ‘জাতিসংঘের সোশ্যাল কমিটি অব দি ইকোনমিক এন্ড সোশ্যাল কাউন্সিল এ ভারতের স্থায়ী প্রতিনিধি সমর সেনের ভাষণ’ রয়েছে। বুঝার সুবিধার্থে দলিলটির শুরুর অংশ দেখে নিনঃ

· দলিলে যেসব বানান ভুল আমরা খুঁজে পেয়েছি, সেগুলোকে হলুদ মার্ক করা হয়েছে।


· মনে করুন, আপনি “ইন্দিরা গান্ধীর বক্তব্য” নিয়ে কিছু একটা লিখতে চাইছেন। এই ফাইলে “ইন্দিরা গান্ধীর বক্তব্য” লিখে সার্চ দিলেই ১২তম খণ্ডের সেই সংক্রান্ত সকল দলিল পেয়ে যাবেন। ফলে রেফারেন্স নিয়ে লিখতে আপনার খুবই সুবিধা হবে। কারণ আমাদের মূল উদ্দেশ্য একটাই। আমরা যেন সঠিক ইতিহাস চর্চা করে বেড়ে ওঠা একটি প্রজন্ম হয়ে উঠি। এটা আমাদের নিজেদের জন্যেই অত্যন্ত প্রয়োজন। যে জাতি নিজের জন্মের ইতিহাস জানে না, সে জাতির চেয়ে দুর্বল সত্ত্বা পৃথিবীতে আর কিছু নেই।

· মনে করুন, আপনি কোন এলাকা নিয়ে জানতে চান। তবে ঐ এলাকার নাম লিখে এই ডকুমেন্টে সার্চ করুন। উদাহরণস্বরূপ, আপনি ঢাকা শহরের সংঘটিত যুদ্ধ সম্পর্কে জানতে চাইলে Ctrl+F চেপে ‘ঢাকা’ লিখে সার্চ করুন। ১২তম খণ্ডে রক্ষিত ‘ঢাকা’ নিয়ে সকল দলিল আপনার সামনে চলে আসবে। দেশকে জানার প্রথম শর্তই হলো নিজের এলাকাকে জানা। 

· অনুবাদ করা অংশে আলাদা করে অনুবাদ লিখে দেয়া আছে।

· আমাদের এই ১২তম খণ্ডে যারা কাজ করেছেন তারা এক একজন এক এক ধরনের অপারেটিং সিস্টেম বা একই অপারেটিং সিস্টেম/সফটওয়ারের বিভিন্ন ভার্শনে কাজ করেছেন। যার কারণে ভিতরের টেক্সট মাঝে মাঝে এলোমেলো দেখা যেতে পারে। সেরকম কিছু হলে দয়া করে বিচলিত হবেন না। যে অংশটুকু এলোমেলো দেখাচ্ছে সে অংশটুকু কপি বা কাট করে নিয়ে “নোটপ্যাডে” পেস্ট করুন। দেখবেন ঠিক হয়ে গেছে। এরপর সেটাকে চাইলে কপি করে ওয়ার্ড ফাইলটিতে পেস্ট করে রাখতে পারেন।


মনোযোগ দিয়ে সারসংক্ষেপটি পড়ার জন্য ধন্যবাদ। এবার বিস্তারিত।

দলিল প্রসঙ্গঃ
বিদেশী প্রতিক্রিয়া-ভারত
(পৃষ্ঠা নাম্বারগুলো মূল দলিলের পৃষ্ঠা নাম্বার অনুসারে সরাসরি লিখিত। এর সাথে এই ওয়ার্ড ফাইলের পৃষ্ঠা নাম্বার রিলেটেড নয়)

বাংলাদেশের স্বাধীনতা যুদ্ধকালীন ভারতের সরকারী ও বেসরকারি প্রতিক্রিয়া এবং ভূমিকা সম্পর্কিত দলিলপত্র বর্তমান খণ্ডে সন্নিবেশিত হয়েছে। ‘বাংলাদেশ প্রশ্নে ভারতের সরকারী প্রতিক্রিয়া’, ‘বাংলাদেশ প্রশ্নে ভারতের বিভিন্ন রাজ্য সরকার ও বিধানসভা সমূহ’, ‘বাংলাদেশ প্রশ্নে ভারতের বেসরকারি প্রতিক্রিয়া’, ‘ভারতীয় রাজ্যসভায় বাংলাদেশ প্রসঙ্গ’ এবং ‘ভারতীয় লোকসভায় বাংলাদেশ প্রসঙ্গ’- এই ৫ টি শিরোনামে দলিলসমূহকে বিন্যাস করা হয়েছে। 

বাংলাদেশে পাকিস্তানের সেনাবাহিনীর হত্যাযজ্ঞ শুরু হবার পর দিন ২৬ মার্চ ভারতের লোকসভায় প্রসঙ্গটি আলোচিত হয়। ৩১ মার্চ ভারতের রাজ্য ও লোকসভার যৌথ অধিবেশনে প্রধানমন্ত্রী উত্থাপিত এক প্রস্তাব গ্রহণের মধ্য দিয়ে পাকিস্তান সরকারের তীব্র নিন্দা এবং বাংলাদেশের স্বাধীনতা যুদ্ধের প্রতি সমর্থন জ্ঞাপন করা হয়। ২৬ মার্চ থেকে ১৬ ডিসেম্বর পাকিস্তানী সেনাবাহিনীর আত্মসমর্পন পর্যন্ত ৯ মাসের বিভিন্ন সময়ে দেশে ও বিদেশের প্রধানমন্ত্রী, পররাষ্ট্রমন্ত্রী এবং প্রতিরক্ষামন্ত্রীসহ সরকারী নেত্রীবৃন্দের উল্লেখযোগ্য বক্তৃতা, বিবৃতি ও সাক্ষাৎকারসমূহ এই খণ্ডে সন্নিবেশিত হয়েছে। যুদ্ধ চলাকালীন বিভিন্ন সময়ে ভারতের পররাষ্ট্রমন্ত্রীর বিদেশ সফরকালে এবং সোভিয়েত ইউনিয়নসহ কয়েকটি দেশের পররাষ্ট্রমন্ত্রীবর্গের ভারত সফরকালে প্রকাশিত যুক্ত ইশতেহার ও বিবৃতিসমূহ বর্তমান খণ্ডে সংকলিত হয়েছে। ১৬ থেকে ২০ অক্টোবর পর্যন্ত যুগোস্লাভিয়ার প্রেসিডেন্ট মার্শাল টিটোর ভারত সফর ছিল অত্যন্ত গুরুত্বপূর্ণ (পৃষ্ঠাঃ ১০০- ১০৩)। ২৩ অক্টোবর থেকে নভেম্বর পর্যন্ত মার্কিন যুক্তরাষ্ট্র, ব্রিটেন ও ফ্রান্সসহ পাশ্চাত্যের কয়েকটি দেশে ভারতের প্রধানমন্ত্রীর সফরকালে প্রকাশিত যুক্ত ইশতেহার, বিবৃতি, সাক্ষাৎকার ও বিভিন্ন সমাবেশে তাঁর ভাষণসমূহও এখানে উদ্ধৃত হয়েছে। পরিস্থিতির ব্যাখ্যা করে ১৫ নভেম্বর ভারতের প্রধানমন্ত্রী কর্তৃক মার্কিন যুক্তরাষ্ট্রের প্রেসিডেন্টকে লিখিত চিঠিটি এই খণ্ডে মুদ্রিত হয়েছে। 

সরকারিভাবে ১৯৭১-এর ৬ ডিসেম্বর বাংলাদেশকে স্বীকৃতি দেয়া হলেও স্বীকৃতির দাবী উত্থাপিত ও আলোচিত হয়ে আসছিল প্রথম দিক থেকেই। পশ্চিমবঙ্গ বিধানসভায় স্বীকৃতির সর্বসম্মত প্রস্তাব গৃহীত হয় ৮ মে (পৃষ্ঠা ২৩০ থেকে ২৮১)। রাজ্যসভায় দাবীটি উত্থাপিত হয় ৫ মে (পৃষ্ঠা ৫৩৩ থেকে ৫৩৭)। এছাড়া শরনার্থী সমস্যা, পাকিস্তানকে দেয়া মার্কিন অস্ত্র, চীনের সমর্থন, সীমান্ত পরিস্থিতি এবং মুক্তিযোদ্ধাদের সাহায্যসহ বাংলাদেশ সংক্রান্ত সকল প্রশ্নেই রাজ্যসভা ও লোকসভার কার্যবিবরণী এই খণ্ডে সন্নিবেশিত হয়েছে। 

সরকার এবং পার্লামেন্টের বাইরে বাংলাদেশের সমর্থনে গড়ে ওঠা সকল শ্রেণীর জনগণের আন্দোলন ও তৎপরতার চিত্র মিলবে গ্রন্থের বিভিন্ন দলিলপত্র ও সংবাদপত্রের প্রতিবেদন থেকে। ‘সংগ্রামী স্বাধীন বাংলাদেশ সহায়ক সমিতি’, ‘কোলকাতা বিশ্ববিদ্যালয় বাংলাদেশ সহায়ক সমিতি’, ‘বাংলাদেশ সহায়ক শিল্পী সাহিত্যিক বুদ্ধিজীবী সমিতি’, ‘ইয়োথ ফর বাংলাদেশ’সহ বিভিন্ন সংস্থার তৎপরতা সম্পর্কিত দলিলপত্র এই খণ্ডে মুদ্রিত হয়েছে। এই সময়ের আরেকটি গুরুত্বপূর্ণ ঘটনা ছিল ১৮ সেপ্টেম্বর থেকে দিল্লীতে অনুষ্ঠিত ৩ দিনব্যাপী বাংলাদেশ প্রশ্নে আন্তর্জাতিক সম্মেলন (পৃষ্ঠা ৪৬৫-৪৭৯) এই সম্মেলনে বাংলাদেশের সমর্থনে সশস্ত্র বিশ্ববাহিনী গঠনের প্রস্তাব গৃহীত হয়েছিল (পৃষ্ঠা ৪৬৯-৭০)। এছাড়া ক্ষমতাসীন ও বিরোধী প্রতিটি রাজনৈতিক দল, শ্রমিক ও ছাত্র সংগঠনেরই বাংলাদেশ প্রশ্নে প্রস্তাব, বিবৃতি ও তৎপরতা সংক্রান্ত তথ্যসমূহ এ খণ্ডে সন্নিবেশিত হয়েছে। ভারতীয় সংবাদপত্রসমূহের ভূমিকারও উল্লেখ রয়েছে এই গ্রন্থে।  

এই খণ্ডের দলিলপত্রসমূহের সূত্র হিসেবে ভারত সরকারের পররাষ্ট্র মন্ত্রণালয় প্রকাশিত ‘বাংলাদেশ ডকুমেন্টস’ ১ম ও ২য় খণ্ড, ভারতের তথ্য ও বেতার মন্ত্রণালয় প্রকাশিত ‘ইয়ার্স অব এন্ডেভার’, লোকসভা ও রাজ্যসভার কার্যবিবরণী, পশ্চিমবঙ্গ বিধানসভার কার্যবিবরণী, বিভিন্ন সংগঠনের মূল দলিল, পুস্তিকা ও প্রচারপত্র এবং বিশেষতঃ ভারতের বিভিন্ন সংবাদপত্রের প্রতিবেদনসমূহ ব্যবহৃত হয়েছে। রাজ্য ও লোকসভায় সদস্যপদের ভাষণে ইংরেজি ছাড়া ব্যবহৃত হিন্দিসহ অন্যান্য ভাষা অনুবাদ করে বাংলায় মুদ্রণ করা হয়েছে। কতিপয় স্থলে কার্যবিবরণী কম গুরুত্বপূর্ণ ও অসংশ্লিষ্ট অংশ বাদ দেয়া বা সম্পাদনা করা হয়েছে। 
	




[bookmark: index][bookmark: s233]সূচিপত্র

	ক্রমিক
	বিষয়
	পৃষ্ঠা
	কম্পাইলার / ট্রান্সলেটর

	১
	বাংলাদেশের ওপর পাকিস্তানী সৈন্যের আক্রমণের উদ্যেগ প্রকাশ করে ভারতের লোকসভার প্রস্তাব
	1
	Razibul Bari Palash

	২
	পাকিস্তানের নৃশংসতার প্রশ্নে রাষ্ট্রসংঘের নির্লিপ্তির সমালোচনা করে প্রেরিত ভারতের লিপি
	২
	Aparajita Neel

	৩
	ইয়াহিয়ার প্রতি চিনের প্রকাশ্য সমর্থন ভারতকে নিরস্ত্র করবেনা - প্রধানমন্ত্রীর ঘোষণা
	৩
	Razibul Bari Palash

	৪
	সীমান্তে হামলার ব্যাপারে পাকিস্তানের প্রতি ভারতের হুশিয়ারি
	৪
	Aparajita Neel

	৫
	পাকিস্তানের অপপ্রচারের বিরুদ্ধে ভারতের প্রতিবাদ
	৫-৬
	Aparajita Neel

	৬
	পাকিস্তানের আক্রমণ বরদাস্ত করা হবেনা - প্রতিরক্ষামন্ত্রীর ঘোষণা
	৭
	Aparajita Neel

	৭
	ভারতের মাটিতে গোলা নিক্ষেপের জন্য পাকিস্তানের প্রতি ভারতের সতর্কবানি
	৮
	Aparajita Neel

	৮
	সীমা ছাড়ালে গুরুতর পরিণতি হবে - পাকিস্তানকে ভারতের হুশিয়ারি
	৯
	Aparajita Neel

	৯
	পাকিস্তানের ঘটনা প্রবাহ শেষ পর্যন্ত ভারতের উপর চাপ সৃষ্টি করবে - প্রধানমন্ত্রীর সতর্কবানি
	১০
	Razibul Bari Palash

	১০
	এখনই ভারতের স্বীকৃতি বাংলাদেশের সার্থের অনুকূল হবেনা - বিরোধী নেত্রীবৃন্দের সাথে আলোচনাকালে প্রধানমন্ত্রীর বক্তব্য
	১১-১২
	রায়হান হোসেন রানা

	১১
	জাতিসঙ্ঘের সোশ্যাল কমিটি অব দি ইকোনমিক এন্ড সোশ্যাল কাউন্সিল এ ভারতের স্থায়ী প্রতিনিধি সমর সেনের ভাষণ
	১৩-১৮
	Razibul Bari Palash

	১২
	বাংলাদেশের আন্দোলনকে সমর্থনের জন্য বিশ্ব শান্তি কংগ্রেসের প্রতিনিধিদের প্রতি প্রধানমন্ত্রী ইন্দিরা গান্ধির আহবান
	১৯
	Aparajita Neel

	১৩
	বাংলাদেশের স্বাধীনতা সংগ্রাম সফল হবে - প্রধানমন্ত্রীর আশা প্রকাশ
	২০
	Razibul Bari Palash

	১৪
	যথাসময়ে বাংলাদেশকে স্বীকৃতি দেয়া হবে - প্রধানমন্ত্রী কর্তৃক শরনার্থি সমস্যার ওপর গুরুত্ব আরোপ
	২১-২৪
	Razibul Bari Palash

	১৫
	যেকোনো পরিণতির জন্য ভারত প্রস্তুত - পাকিস্তানের প্রতি প্রধানমন্ত্রী ইন্দিরা গান্ধির সতর্কবানি
	২৫
	Razibul Bari Palash

	১৬
	শরনার্থিদের প্রত্যাবর্তনের জন্য বিশ্বকে নিশ্চয়তা দিতে হবে - প্রতিরক্ষামন্ত্রীর মন্তব্য
	২৬
	Razibul Bari Palash

	১৭
	বাংলাদেশের জনগণকে ভারত সাহায্য দিয়ে যাবে - প্রধানমন্ত্রীর ঘোষণা
	২৮
	Aparajita Neel

	১৮
	পাকিস্তানের ওপর প্রভাব খাটানর আহবান জানিয়ে প্রেসিডেন্ট সাদাতের প্রতি প্রধানমন্ত্রীর চিঠি
	২৯
	Razibul Bari Palash

	১৯
	বাংলাদেশ পরিস্থিতির মোকাবেলা করা হবে - কোলকাতায় প্রধানমন্ত্রী ইন্দিরা গান্ধির হুশিয়ারি
	৩০-৩১
	Aparajita Neel

	২০
	বাংলাদেশের রাজনৈতিক সমাধান প্রয়োজন - ওয়াশিংটনের ন্যাশনাল প্রেস ক্লাবে ভারতের পররাষ্ট্রমন্ত্রী সরদার শরণ সিং এর ভাষণ
	৩২-৪১
	Razibul Bari Palash

	২১
	সম্পাদকদের সাথে বৈঠককালে প্রধানমন্ত্রী ইন্দিরা গান্ধির ঘোষণা
	৪৪
	Razibul Bari Palash

	২২
	বাংলাদেশ প্রশ্নে ভারতের ভূমিকা বিশ্বে প্রশংসিত হচ্ছে - প্রধানমন্ত্রীর সাথে আলোচনাকালে শিল্প মন্ত্রীর অভিজ্ঞতার বর্ননা
	৪৫-৪৬
	Razibul Bari Palash

	২৩
	বাংলাদেশের প্রশ্নে যে কোন শীর্ষ সম্মেলনের আগে অবশ্যই হত্যাকাণ্ড এবং নির্যাতন বন্ধ করতে হবে বলে শ্রীনগরে সাংবাদিক সম্মেলনে প্রধানমন্ত্রীর ঘোষণা
	৪৭-৪৮
	Razibul Bari Palash

	২৪
	পাকিস্তান যুদ্ধ চাপানোর চেষ্টা করছে - প্রতিরক্ষামন্ত্রীর মন্তব্য
	৪৯
	Aparajita Neel

	২৫
	পাকিস্তানকে সাহায্য বন্ধের প্রশ্নটি কয়েকটি দেশ বিবেচনা করছে বলে লন্ডনে পররাষ্ট্রমন্ত্রীর বিবৃতি
	৫০-৫১
	Abu Jafar Apu

	২৬
	জার্মান গণতান্ত্রিক প্রজাতন্ত্রে ভারত সরকারের বিশেষ প্রতিনিধি ড করন সিং এর সফর শেষে প্রকাশিত ইন্দো জি ডি আর যুক্ত বিবৃতি
	৫২-৫৩
	Razibul Bari Palash

	২৭
	বাংলাদেশের জনগণের কাছে গ্রহণযোগ্য সমাধানই সংকট নিরসনের একমাত্র পথ - পররাষ্ট্রমন্ত্রীর বিবৃতি
	৫৪-৫৫
	Razibul Bari Palash

	২৮
	বাংলাদেশ প্রশ্নে কোন হঠকারী নীতি নয় - প্রধানমন্ত্রীর ঘোষণা
	৫৬
	Aparajita Neel

	২৯
	জাতিসঙ্ঘের ইকোনমিক এন্ড সোশ্যাল কাউন্সিলে ভারতীয় পর্যবেক্ষক প্রতিনিধিদলের নেতা এন কৃষ্ণের ভাষণ
	৫৭
	Razibul Bari Palash

	৩০
	প্রতিরক্ষা বাহিনীকে প্রস্তুত থাকতে হবে - প্রতিরক্ষামন্ত্রীর বক্তৃতা
	৫৮
	Razibul Bari Palash

	৩১
	জাতিসঙ্ঘের মহাসচিবের সহকারীকে প্রদত্ত ভারতের জবাব
	৫৯-৬২
	Razibul Bari Palash

	৩২
	ভারত ও সোভিয়েত ইউনিয়নের মধ্যে স্বাক্ষরিত ২০ বছর মেয়াদি শান্তি বন্ধুত্ব ও সহযোগিতা চুক্তির বিস্তারিত বিবরণ
	৬৩-৬৫
	Razibul Bari Palash

	৩৩
	নয়াদিল্লীর ইন্ডিয়া গেঁটে অনুষ্ঠিত জনসভায় প্রধানমন্ত্রী ইন্দিরা গান্ধির ভাষণ
	৬৬-৬৮
	Razibul Bari Palash

	৩৪
	শেখ মুজিবের বিচারের ব্যাপারে পাকিস্তানের ওপর প্রভাব খাটানোর আবেদন জানিয়ে রাষ্ট্রপ্রধানদের কাছে প্রেরিত প্রধানমন্ত্রীর বার্তা
	৬৯
	Razibul Bari Palash

	৩৫
	শেখ মুজিবের বিচার হবে - ঘোষণায় উদ্বেক প্রকাশ করে জাতিসঙ্ঘের মহাসচিবের প্রতি পররাষ্ট্রমন্ত্রীর বার্তা
	৭০
	Razibul Bari Palash

	৩৬
	ইন্দোনেশিয়ার পররাষ্ট্রমন্ত্রীর সফর শেষে প্রকাশিত ভারত ইন্দোনেশিয়া যুক্ত ইশতেহার
	৭১-৭৩
	Razibul Bari Palash

	৩৭
	বিশ্ব শান্তি পরিষদের মহাসচিবের সাথে প্রধানমন্ত্রীর সাক্ষাতকার
	৭৪-৭৬
	Razibul Bari Palash

	৩৮
	নেপালে পররাষ্ট্রমন্ত্রীর সফর শেষে প্রকাশিত ইন্দোনেপাল যুক্ত ইশতেহার
	৭৭
	Razibul Bari Palash

	৩৯
	বাংলাদেশ প্রশ্নে নিরপেক্ষ দেশগুলির প্রতি ভূমিকা গ্রহণের আহবান - রাষ্ট্রসংঘে পররাষ্ট্র সচিবের বিবৃতি
	৭৮-৮০
	Aparajita Neel

	৪০
	পাকিস্তানের যুদ্ধের হুমকির পরিপ্রেক্ষিতে প্রতিরক্ষামন্ত্রীর বিবৃতি
	৮১
	Razibul Bari Palash

	৪১
	মস্কো বিশ্ব বিদ্যালয়ে প্রধানমন্ত্রী ইন্দিরা গান্ধির ভাষণের সারাংশ
	৮২
	Razibul Bari Palash

	৪২
	বাংলাদেশ প্রশ্নে পাকিস্তানের সাথে কোন আলোচনা হবেনা - জাতিসঙ্ঘে ভারতের স্থায়ী প্রতিনিধির ঘোষণা
	৮৩
	Razibul Bari Palash

	৪৩
	সিমলায়অনুষ্ঠিতসর্বভারতকংগ্রেসকমিটিরঅধিবেশনেপররাষ্ট্রমন্ত্রীরভাষণ
	৮৪-৯১
	Razibul Bari Palash

	৪৪
	পাকিস্তান যুদ্ধ বাধালে ভারতের সৈন্যরা দখল করা পাকিস্তানী এলাকা ছাড়বে না - প্রধানমন্ত্রীর ঘোষণা
	৯২-৯৩
	Aparajita Neel

	৪৫
	নিউইয়র্ক টাইমস এর প্রতিনিধি সিডনি এইচ শ্যানবার্গের সাথে প্রধানমন্ত্রী ইন্দিরা গান্ধির সাক্ষাতকার
	৯৪-৯৬
	Razibul Bari Palash

	৪৬
	সীমান্তের পরিস্থিতি মারাত্মক, ভারত তথাপি যুদ্ধ এড়াতে চায় - সাংবাদিক সম্মেলনে প্রধানমন্ত্রীর ভাষণ
	৯৭ - ৯৯
	Razibul Bari Palash

	৪৭
	প্রেসিডেন্ট টিটোর ভারত সফর শেষে প্রকাশিত ভারত- যুগোস্লাভ যুক্ত ইশতেহার
	১০০ - ১০৩
	Razibul Bari Palash

	৪৮
	পাল্টা আঘাত হানতে ২ মিনিটের বেশী লাগবেনা - প্রতিরক্ষামন্ত্রী ও রাষ্ট্রমন্ত্রীর ঘোষণা
	১০৪
	Aparajita Neel

	৪৯
	প্ররোচনার মুখে ভারতের সংযমকে দুর্বলতা মনে করলে পাকিস্তান মারাত্মক পরিণতির মুখে পড়বে - রাষ্ট্রপতির সতর্কবানি
	১০৫
	Aparajita Neel

	৫০
	কয়েকটি রাষ্ট্র সফরে যাওয়ার প্রাক্বালে দেশবাসীর উদ্যেশ্যে প্রধানমন্ত্রীর বেতার ভাষণ
	১০৬
	Razibul Bari Palash

	৫১
	জাতিসঙ্ঘ দিবসে পররাষ্ট্রমন্ত্রীর বক্তৃতা
	১০৭
	Razibul Bari Palash

	৫২
	ব্রাসেলসে রয়্যাল ইন্সটিটিউট অব ইন্টারন্যাশনাল এফেয়ার্স এ প্রধানমন্ত্রী ইন্দিরা গান্ধির ভাষণ
	১০৮
	Razibul Bari Palash

	৫৩
	যুদ্ধের হুমকি থাকলে সীমান্তে সৈন্যও থাকবে - প্রতিরক্ষামন্ত্রীর ঘোষণা
	১০৯
	Aparajita Neel

	৫৪
	পশ্চিম জার্মান টেলিভিশনে প্রচারিত প্রতিরক্ষামন্ত্রী জগজিবন রামের সাক্ষাতকার
	১১০ - ১১১
	Razibul Bari Palash

	৫৫
	অস্ট্রীয় বেতারে প্রচারিত প্রধানমন্ত্রীর সাক্ষাতকার
	১১২ - ১১৩
	Razibul Bari Palash

	৫৬
	ভিয়েনায় রাষ্ট্রীয় ভোজসভায় প্রদত্ত প্রধানমন্ত্রীর ভাষণের সারাংশ
	১১৪
	Razibul Bari Palash

	৫৭
	ভিয়েনায় অস্ট্রিয়ান সোসাইটি ফর ফরেন পলিসি এন্ড ইন্টারন্যাশনাল রিলেশন্স এ প্রধানমন্ত্রীর বক্তৃতার সারাংশ
	১১৫
	Razibul Bari Palash

	৫৮
	যুদ্ধ চাপিয়ে দেয়া হলে অবস্থার মোকাবিলায় ভারত প্রস্তুত - অর্থমন্ত্রি চ্যাবনের মন্তব্য
	১১৭ - ১১৮
	Aparajita Neel

	৫৯
	লন্ডনস্থ ইন্ডিয়া লীগ এ প্রধানমন্ত্রীর ভাষণের সারাংশ
	১১৯
	Razibul Bari Palash

	৬০
	বিবিসিতে প্রচারিত মার্ক টালির সাথে প্রধানমন্ত্রীর সাক্ষাতকার
	১২৪ - ১৩৩
	Razibul Bari Palash

	৬১
	ওয়াশিংটন এ প্রেসিডেন্ট নিক্সন প্রদত্ত ভোজসভায় প্রধানমন্ত্রী ইন্দিরা গান্ধির ভাষণ
	১৩৪ – ১৩৭
	Zulkar Nain &
Ibrahim Razu

	৬২
	ওয়াশিংটনে ন্যাশনাল প্রেসক্লাবে প্রধানমন্ত্রীর বক্তৃতা ও প্রশ্নোত্তর
	১৩৮-১৪৭
	Razibul Bari Palash

	৬৩
	যুক্তরাষ্ট্রের কলাম্বিয়া বিশ্ববিদ্যালয়ে প্রদত্ত প্রধানমন্ত্রী ইন্দিরা গান্ধির বক্তৃতা
	১৪৮- ১৫১
	Zulkar Nain

	৬৪

	যুক্তরাষ্ট্রের এন বি সি টেলিভিশনের মিট দ্যা প্রেস অনুষ্ঠানে প্রচারিত প্রধানমন্ত্রী ইন্দিরা গান্ধির সাক্ষাতকার
	১৫২-১৫৮
	Shuvadittya Saha

	৬৫
	প্যারিসে রাষ্ট্রীয় ভোজ সভায় প্রধানমন্ত্রী ইন্দিরা গান্ধির ভাষণ
	১৫৯-১৬০
	Nusrat Jahan Ima

	৬৬

	বিশ্ব এখন বাংলাদেশ সংকট সম্পর্কে আগের চাইতে বেশী সচেতন - বিদেশ সফর শেষে ডিলিটে প্রধানমন্ত্রী ইন্দিরা গান্ধীর মন্তব্য
	১৬১- ১৬২
	Zulkar Nain

	৬৭
	নিউজ উইকের সাথে প্রধানমন্ত্রী ইন্দিরা গান্ধীর সাক্ষাতকার
	১৬৩-১৬৪
	Nusrat Jahan Ima

	৬৮
	বনন্থ বিথোভেন হলে প্রধানমন্ত্রী ইন্দিরা গান্ধীর ভাষণ
	১৬৫-১৭২
	Nusrat Jahan Ima

	৬৯
	আত্মরক্ষার প্রয়োজনে ভারতীয় সেনাবাহিনী সীমান্ত অতিক্রম করবে - সরকারী মুখপাত্রের ঘোষণা
	১৭৩-১৭৪
	
Vincent Biswas

	৭০
	মুজিবকে মুক্তি দিয়ে রাজনৈতিক সমাধানের পথে আসার জন্যে ইয়াহিয়ার প্রতি প্রধানমন্ত্রীর আহবান
	১৭৫
	Aparajita Neel

	৭১
	আমরা আমাদের জাতীয় সার্থে যা ভালো তাই করব - দিল্লীতে প্রধানমন্ত্রী ইন্দিরা গান্ধীর ঘোষণা
	১৭৬- ১৭৭
	Fakhruzzaman Sayam

	৭২
	কোলকাতার জনসভায় প্রধানমন্ত্রী ইন্দিরা গান্ধীর বক্তৃতা
	১৭৮-১৮১
	Farjana Akter Munia

	৭৩
	যুদ্ধ চলাকালে ভারতীয় সশস্ত্র বাহিনীসমূহের উদ্যেশ্যে আকাশবাণী বেতারে প্রচারিত প্রধানমন্ত্রী ইন্দিরা গান্ধীর বানী
	১৮২
	Aparajita Neel

	৭৪
	দিল্লী বিশ্ববিদ্যালয়ে প্রধানমন্ত্রী ইন্দিরা গান্ধীর ভাষণ
	১৮৩ - ১৯৬
	Razibul Bari Palash

	৭৫
	নিউইয়র্ক টাইমস এর সাথে পররাষ্ট্রমন্ত্রী শরণ সিংহের সাক্ষাতকার
	১৯৭ - ১৯৮
	Fakhruzzaman Sayam

	৭৬
	যুক্তরাষ্ট্রের এন বি সি টেলিভিশনের সাথে পররাষ্ট্রমন্ত্রী শরণ সিং এর সাক্ষাতকার
	১৯৯
	Fakhruzzaman Sayam

	৭৭
	যুক্তরাষ্ট্রের প্রেসিডেন্ট নিক্সনের প্রতি প্রধানমন্ত্রী ইন্দিরা গান্ধীর চিঠি
	২০০ -২০২
	Raisa Sabila

	৭৮
	যুক্তরাষ্ট্রের সিবিএস টেলিভিশনের সাথে পররাষ্ট্রমন্ত্রী শরণ সিং এর সাক্ষাতকার
	২০৩ - ২০৫
	Raisa Sabila

	৭৯
	জাতিসঙ্ঘে পররাষ্ট্রমন্ত্রী শরণ সিং এর সাংবাদিক সম্মেলন
	২০৬ - ২১০
	Rajib Chowdhury
&
Bijoya Chowdhury

	৮০

	লেট পাকিস্তান স্পিক ফর হারসেলফ
	২২১-২১৮
	Rajib Chowdhury
Bijoya Chowdhury

	
	
	২১৯- ২২২
	Niaz Mehedi

	৮১
	বাংলাদেশের প্রশ্নে ভারতের বিভিন্ন রাজ্যসভা ও বিধান সভা প্রতিক্রিয়া
	২২৩
	Aadrita Mahzabeen

	৮২
	বাংলাদেশকে আশু স্বীকৃতি দানের জন্য পশ্চিম বঙ্গ মন্ত্রীসভার সদস্যের আহবান
	২২৪- ২২৫
	Shuvadittya Saha

	৮৩
	কলকাতায় বুদ্ধিজীবী সমাবেশে বাংলাদেশের সমর্থনে পশ্চিমবঙ্গের ৫ জন মন্ত্রী
	২২৬
	Aadrita Mahzabeen

	৮৪
	বাংলাদেশের সরনার্থিদের সাহায্যে সকল রাজ্যকে এগিয়ে আসার জন্য পশ্চিমবঙ্গ সরকারের আহবান
	২২৭-২২৮
	Prodip Mitra

	৮৫
	শরনার্থি আশ্রয়ের প্রশ্নে পশ্চিমবঙ্গ বিধান সভায় রাজ্যপালের ভাষণ
	২২৯
	Aparajita Neel

	৮৬
	বাংলাদেশকে অস্ত্রসহ সকল প্রকার সাহায্য দানের দাবির প্রশ্নে পশ্চিমবঙ্গ সরকার ও বিরোধী নেতাদের ঐক্যমত্য
	২৩০
	Masroor Ahmed Makib

	৮৭
	পশ্চিমবঙ্গ বিধান সভায় সর্বসম্মত প্রস্তাব - ‘বাংলাদেশকে স্বীকৃতি দিন’

	২৩১-২৪১
	Shahriar Faruk

	
	
	২৪২ - ২৫১
	
তাজমুল আখতার

	
	
	২৫২- ২৫৮
	মোঃ কাওছার আহমদ

	
	
	২৫৯- ২৬১
	তানভীর আহমেদ নোভেল

	
	
	২৬২-২৭১
	Rashed Islam

	
	
	২৭২-২৮২
	Minhaz Uddin

	৮৮
	বুদ্ধিজীবীদের উদ্যোগে সংগ্রামী স্বাধীন বাংলাদেশ সহায়ক সমিতি গঠিত
	২৮৩
	দীপংকর ঘোষ দ্বীপ

	৮৯
	পূর্বাঞ্চলের ৫ জন মুখ্যমন্ত্রীর আহবান - শরনার্থি প্রশ্নকে জাতীয় সমস্যা হিসেবে গণ্য করা হোক
	২৮৪ - ২৮৫
	দীপংকর ঘোষ দ্বীপ

	৯০
	শরনার্থি সমস্যা নিয়ে প্রধানমন্ত্রীর সাথে পশ্চিমবঙ্গের মুখ্যমন্ত্রীর আলোচনা
	২৮৬
	দীপংকর ঘোষ দ্বীপ

	৯১
	শরনার্থিদের পশ্চিমবঙ্গের বাইরে পাঠানোর জন্য কেন্দ্রের প্রতি মন্ত্রীসভার দাবি
	২৮৭ - ২৮৮
	দীপংকর ঘোষ দ্বীপ

	৯২
	সীমান্ত পরিস্থিতি এবং অসামরিক প্রতিরক্ষা ব্যাবস্থার প্রশ্নে পশ্চিমবঙ্গ সরকারের উচ্চ পর্যায়ের বৈঠকের ওপর প্রতিবেদন
	২৮৯
	দীপংকর ঘোষ দ্বীপ


	৯৩
	শরনার্থির সাথে পাকিস্তানী দুষ্কৃতিকারীরা ভারতে অনুপ্রবেশ করেছে বলে আসামের অর্থমন্ত্রির উক্তি
	২৯০
	Prodip Mitra

	৯৪
	শরনার্থীদের ভেতরে বাংলাদেশ বিরোধীদের তৎপরতা চলছে বলে আসামের মন্ত্রীর বিবৃতি
	২৯১
	Prodip Mitra

	৯৫
	উড়িষ্যার বাংলাদেশের শরনার্থিদের আশ্রয়দান প্রসঙ্গে রাজনৈতিক নেত্রীবৃন্দের সাথে মুখ্যমন্ত্রীর আলোচনা
	২৯২
	Prodip Mitra

	৯৬
	উড়িষ্যার বাংলাদেশের শরনার্থিদের আশ্রয়দান প্রসঙ্গে রাজ্য সরকারের অভিমত
	২৯৩
	Prodip Mitra

	৯৭
	পাকিস্তানের দুষ্কৃতিকারীরা আসামে ধ্বংসাত্মক তৎপরতা চালাচ্ছে বলে প্রধানমন্ত্রীর কাছে মুখ্যমন্ত্রীর রিপোর্ট
	২৯৪-২৯৫
	Prodip Mitra

	৯৮
	বাংলাদেশে পাক সেনাদের হত্যাকাণ্ডের প্রতিবাদে পশ্চিমবঙ্গে সভা ও মিছিল
	২৯৬
	Vincent Biswas

	৯৯
	বাংলাদেশে গণহত্যার প্রতিবাদে পশ্চিমবঙ্গের লেখক ও বুদ্ধিজীবীদের বিবৃতি
	২৯৭
	Vincent Biswas

	১০০
	বাংলাদেশের ঘটনাবলিতে ভারতের বিভিন্ন মহলের প্রতিক্রিয়া
	২৯৮- ৩০০
	নীলাঞ্জনা অদিতি

	১০১
	বাংলাদেশে হত্যাকাণ্ডের প্রতিবাদে কোলকাতায় নাগরিক সমাবেশ
	৩০১
	নীলাঞ্জনা অদিতি

	১০২
	কোলকাতায় মার্ক্সবাদি কমিউনিস্ট পার্টির জনসমাবেশে বাংলাদেশকে স্বীকৃতি প্রদানের দাবি
	৩০২ - ৩০৩
	নীলাঞ্জনা অদিতি

	১০৩
	সারা বিশ্বের প্রতি পাকিস্তানের বিরুদ্ধে প্রতিবাদ জানানোর আহবান জানিয়ে গৃহীত শাসক কংগ্রেস নির্বাহি পরিষদের প্রস্তাব
	৩০৪ - ৩০৫
	
Niaz Mehedi

	১০৪
	বাংলাদেশে গণহত্যার প্রতিবাদে কলকাতায় ডাক্তারদের মিছিল
	৩০৬
	দীপংকর ঘোষ দ্বীপ

	১০৫
	বাংলাদেশের সমর্থনে সারা পশ্চিম বঙ্গে হরতাল পালিত
	৩০৭-৩০৯
	দীপংকর ঘোষ দ্বীপ

	১০৬
	স্বীকৃতি দানের আহবান জানিয়ে প্রকাশিত সম্পাদকীয় - অবিলম্বে স্বীকৃতি দিন
	৩১০-৩১১
	দীপংকর ঘোষ দ্বীপ

	১০৭
	পশ্চিম বঙ্গের মুখ্যমন্ত্রীর নেতৃত্বে বাংলাদেশের সাহায্যে মুক্তি সংগ্রাম সহায়ক সমিতি গঠিত
	৩১২-৩১৩
	দীপংকর ঘোষ দ্বীপ

	১০৮
	সাহায্যের আহবান জানিয়ে শিল্পী সাহিত্যিক বুদ্ধিজীবী সমিতির বিবৃতি
	৩১৪-৩১৫
	দীপংকর ঘোষ দ্বীপ

	১০৯
	বাংলাদেশে গণহত্যার পড়োটোবাডে কোলকাতায় অধ্যাপকদের বিক্ষোভ মিছিল
	৩১৬
	দীপংকর ঘোষ দ্বীপ

	১১০
	কোলকাতায় ছাত্র যুবকদের বিক্ষোভ মিছিল
	৩১৭
	দীপংকর ঘোষ দ্বীপ

	১১১
	বাংলাদেশের স্বীকৃতির প্রশ্ন - ভারত সরকারের এত দ্বিধা, এত ভয় কেন? বিবেকানন্দ মুখোপাধ্যায় লিখিত নিবন্ধ
	৩১৮-৩২০
	দীপংকর ঘোষ দ্বীপ

	১১২
	বাংলাদেশের সমর্থনে ডিলিটে সর্বভারতীয় সাহায্য সংস্থা গঠিত
	৩২১ - ৩২২
	Jayanta Sen Abir


	১১৩
	রাষ্ট্রসংঘ থেকে পাকিস্তানকে বহিষ্কারের দাবি জানিয়ে বাংলাদেশ সহায়ক শিল্পী সাহিত্যিক বুদ্ধিজীবী সমিতির প্রস্তাব
	৩২৩ - ৩২৪
	Jayanta Sen Abir

	১১৪
	পাকিস্তানী নৃশংসতার বিরুদ্ধে কোলকাতার শিখ সম্প্রদায়ের প্রতিবাদ
	৩২৫
	Saiful Arefin Borshon

	১১৫
	বাংলাদেশ তহবিলে সাহায্য দানের জন্য ক্ষুদ্র শিল্প সমিতির আহবান
	৩২৬
	Saiful Arefin Borshon

	১১৬
	মসজিদের উপর বোমাবর্ষনের প্রতিবাদে পশ্চিমবঙ্গের মুসলিম সম্প্রদায়
	৩২৭
	Saiful Arefin Borshon

	১১৭
	শরনার্থিদের সাহায্যের জন্য বুদ্ধিজীবীদের আবেদন
	৩২৮
	Ashik Uz Zaman

	১১৮
	বাংলাদেশকে স্বীকৃতির জন্য ভারতের মুসলিম বুদ্ধিজীবীদের আহবান
	৩২৯ -৩৩০
	Ashik Uz Zaman

	১১৯
	বোম্বেতে বাংলাদেশ সহায়ক সমিতি গঠিত
	৩৩১
	Fakhruzzaman Sayam

	১২০
	ইয়াহিয়া খানের বর্বরতার বিরুদ্ধে ভারতের মুসলিম নেতাদের বিবৃতি
	৩৩২
	Fakhruzzaman Sayam

	১২১
	গান্ধি শান্তি ফাউন্ডেশন কর্তৃক বাংলাদেশের সমর্থনে রাষ্ট্রসংঘ ও বিভিন্ন দেশে প্রতিনিধিদল পাঠানোর সিদ্ধান্ত
	৩৩৩
	Fakhruzzaman Sayam

	১২২
	পাকসেনাদের নৃশংসতার বিরুদ্ধে কোলকাতার মুসলমান সমাজের প্রস্তাব
	৩৩৪
	Saiful Arefin Borshon

	১২৩
	বাংলাদেশের প্রশ্নে আচার্য বিনোবার সাক্ষাতকার - ডেমোক্র্যাসি এন্ড মিলিটারিজম আর ইনকম্পিটিবল
	৩৩৫ –
৩৩৭
	Ashik Uz Zaman

	১২৪
	সকল দেশের প্রতি ভারত- বাংলাদেশ ফ্রেন্ডশিপ সোসাইটির আহবান
	৩৩৮-৩৩৯
	Saiful Arefin Borshon

	১২৫
	বাংলাদেশ জাতীয় সমন্বয় কমিটির সমাবেশে বাংলাদেশকে স্বীকৃতি দানের দাবি
	৩৪০
	Sharfuddin Bulbul

	১২৬
	বাংলাদেশে দুর্দশাগ্রস্ত মানুষের সাহায্যে এগিয়ে আসার জন্য ভারতের ৪৪ জন অধ্যাপক, লেখক ও বুদ্ধিজীবীর আবেদন
	৩৪২ - ৩৪৪
	Rafiqul Islam Shawon

	১২৭
	রাষ্ট্রসংঘ মহাসচিবের প্রতি পশ্চিমবঙ্গের বৌদ্ধ সম্প্রদায়ের আবেদন
	৩৪৫ - ৩৪৬
	Russell Rahman

	১২৮
	বাংলাদেশকে স্বীকৃতি প্রশ্ন ‘বাংলাদেশ’ প্রব্লেমস অব রিকগনিশন - বি এল শর্মার পর্যালোচনা
	৩৪৭ - ৩৪৯
	Masroor Ahmed Makib

	১২৯
	বিরোধী নেতাদের সাথে প্রধানমন্ত্রীর বৈঠক - বাংলাদেশকে আশু স্বীকৃতি দানের সম্ভবনা নেই
	৩৫০ - ৩৫১
	Masroor Ahmed Makib

	১৩০
	বাংলাদেশ দি ট্রুথ
	৩৫২ - ৩৬৬
	Razibul Bari Palash

	১৩১
	ঈদ ই মিলাদুন্নবির  সমাবেশে বাংলাদেশকে স্বীকৃতি দানের দাবি
	৩৬৭
	Sharfuddin Bulbul

	১৩২
	বাংলাদেশ স্বীকৃতির প্রশ্নে আনন্দবাজার পত্রিকার সম্পাদকীয়
	৩৬৯
	Sharfuddin Bulbul

	১৩৩
	গান্ধি শান্তি ফাউন্ডেশনের সভায় বাংলাদেশ প্রশ্নে জয় প্রকাশ নারায়ণের ভাষণ
	৩৭১- ৩৭২
	Masroor Ahmed Makib

	১৩৪
	বাংলাদেশকে স্বীকৃতির প্রশ্নে ভারতের বিশিষ্ট আইনজ্ঞ ও শিক্ষাবিদের অভিমত অবিলম্বে বাংলাদেশকে স্বীকৃতি দেয়া উচিৎ
	৩৭৩
	Sharfuddin Bulbul


	১৩৫
	কায়রোতে সাংবাদিক ও বুদ্ধিজীবীদের সমাবেশে জয়প্রকাশ নারায়ণ - দেরী হলে পূর্ব বঙ্গ ভিয়েতনাম হবে
	৩৭৪
	Sharfuddin Bulbul


	১৩৬
	কোলকাতায় আর্চ বিশপের বিবৃতি - শরনার্থিদের নিরাপদ প্রত্যাবর্তনের ব্যাবস্থা করতে হবে
	৩৭৫ - ৩৭৬
	Rafiqul Islam Shawon

	১৩৭
	অবিলম্বে বাংলাদেশকে স্বীকৃতি দিতে হবে - অধ্যাপক সমর গুহ এমপি র নিবন্ধ
	৩৭৭ -৩৮১
	Vincent Biswas

	১৩৮
	বাংলাদেশে অত্যাচার বন্ধ করার জন্য বিশ্ব শিক্ষক সমিতি ফেডারেশনের দাবি
	৩৮২
	Vincent Biswas

	১৩৯
	বাংলাদেশকে সহায়তার উদ্যেশ্যে সারা ভারত ট্রেড ইউনিয়ন সংস্থা গঠিত
	৩৮৩
	Zulkar Nain

	১৪০
	গেট ওয়ার্ল্ড ইনভল্ভড ইন বাংলাদেশ - ভারতের সাবেক পররাষ্ট্রমন্ত্রী দিনেশ শিং এর নিবন্ধ
	৩৮৪ - ৩৮৬
	Raisa Sabila

	১৪১
	জয়প্রকাশ নারায়ণ কর্তৃক বাংলাদেশ প্রশ্নে লন্ডনে বিশ্ব সফরের অভিজ্ঞতা বর্ননা
	৩৮৭ – ৩৮৮
	Sharfuddin Bulbul


	১৪২
	স্বাধীন বাংলাদেশকে স্বীকৃতি দিন - একটি সম্পাদকীয়
	৩৮৯ - ৩৯০
	Sharfuddin Bulbul

	১৪৩
	লন্ডনে জয়প্রকাশ নারায়ণ - বাংলাদেশ প্রশ্নে বিষকে সক্রিয় হবার আহবান
	৩৯১
	Sharfuddin Bulbul

	১৪৪
	ইয়োথ ফর বাংলাদেশ - এর একটি আবেদন
	৩৯২-
৩৯৪
	Hasan Tareq Imam

	১৪৫
	গারো পাহারের কেন্দ্রীয় ত্রাণ সংস্থা কর্তৃক প্রধানমন্ত্রীর কাছে পেশক্রিত স্মারকলিপি
	৩৯৫ - ৩৯৬
	Hasan Tareq Imam

	১৪৬
	বাংলাদেশকে স্বীকৃতি দানের জন্য মি এম  সি চাগলার দাবি
	৩৯৭ - ৩৯৮
	Rafiqul Islam Shawon

	১৪৭
	শরনার্থিদের দায়িত্ব সকল রাজ্যকেই নিতে হবে বলে কমিউনিস্ট নেতা রাজ্যেশ্বর রাওয়ের মন্তব্য
	৩৯৯
	Rafiqul Islam Shawon

	১৪৮
	সারভেন্টস অব ইন্ডিয়া সোসাইটির সভাপতি কর্তৃক রাষ্ট্রসংঘের ভূমিকার সমালোচনা
	৪০০ - ৪০১
	Rafiqul Islam Shawon

	১৪৯
	বাংলাদেশ প্রশ্নে পাশ্চাত্যের প্রতি জয়প্রকাশ নারায়ণের আহবান
	৪০২ - ৪০৩
	Rafiqul Islam Shawon

	১৫০
	বাংলাদেশকে স্বীকৃতির প্রশ্নে কেন্দ্রীয় সরকারের বিলম্বের সমালোচনা
	৪০৪ - ৪০৫
	Masroor Ahmed Makib

	১৫১
	মার্ক্সবাদি কমিউনিস্ট পার্টির অধিবেশনে বাংলাদেশকে স্বীকৃতি প্রদানে কেন্দ্রের বিলম্বের সমালোচনা
	৪০৬
	Farjana Akter Munia

	১৫২
	পাকিস্তানের মার্কিন অস্ত্রের বিরুদ্ধে কোলকাতার ইয়থ ফর বাংলাদেশ এর উদ্যোগে বিক্ষোভ মিছিল
	৪০৭
	তানভীর আহমেদ নোভেল

	১৫৩
	বাংলাদেশের ওপর দক্ষিণ পূর্ব এশিয়ার নিরাপত্তার প্রশ্ন নির্ভর করছে বলে সিঙ্গাপুরে জয় প্রকাশ
	৪০৮-৪০৯
	Razibul Bari Palash

	১৫৪
	ভারতের কমিউনিস্ট পার্টির প্রস্তাব - বাংলাদেশের মুক্তিযোদ্ধাদের অস্ত্র ও সামরিক শিক্ষাসহ সর্বপ্রকার সাহায্য দিতে হবে
	৪১০
	Russell Rahman


	১৫৫
	বাংলাদেশের অনুকূলে জনমত সৃষ্টির উদ্যেশ্যে বিদেশ সফর শেষে সংবাদপত্রে প্রদত্ত জয়প্রকাশ নারায়ণের অভিজ্ঞতা ও বলিষ্ঠ বিবৃতি
	৪১২ - ৪১৪
	Pallab Das

	১৫৬
	বাংলাদেশ সম্পর্কে ভারতের সোশ্যালিস্ট ওয়ার্কার্স পার্টির বক্তব্য
	৪১৫ -৪১৮
	Fakhruzzaman Sayam

	১৫৭
	বাংলাদেশের সংগ্রামকে সহায়তা করার জন্য সর্ব আসাম বাংলাদেশ সহায়ক সমিতির আহবান
	৪১৯ -৪২১
	দীপংকর ঘোষ দ্বীপ

	১৫৮
	ইয়াহিয়ার বিরুদ্ধে পদক্ষেপ গ্রহণের জন্য প্রধানমন্ত্রীর প্রতি জয়প্রকাশ নারায়ণের আহবান
	৪২২  - ৪২৩
	Pallab Das

	১৫৯
	জনসঙ্ঘের সভাপতি বাজপায়ি কর্তৃক অবিলম্বে বাংলাদেশকে স্বীকৃতি প্রদানের দাবি
	৪২৪
	Saiful Arefin Borshon

	১৬০
	বাংলাদেশের স্বীকৃতির প্রশ্নে সবাই একমন, তবু সরকার নীরব কেন? মি সমর গুহ এম পির প্রবন্ধ
	৪২৫- ৪২৬
	Russell Rahman


	১৬১
	বিহার রাজ্যে বাংলাদেশ সম্মেলন সমিতির জয়প্রকাশ নারায়ণর দাবি - অবিলম্বে বাংলাদেশ সরকারকে স্বীকৃতি দেয়া হোক
	৪২৭-৪২৯
	Russell Rahman


	১৬২
	সেন্ট্রাল একশন কমিটি অব বাংলাদেশ এর বিবৃতি এবং খসড়া প্রস্তাব
	৪৩০-৪৩৪
	নীতেশ বড়ুয়া

	১৬৩
	বাংলাদেশকে স্বীকৃতি দানের দাবিতে সারা পশ্চিম বঙ্গে সফল ছাত্র ধর্মঘট পালিত
	৪৩৫
	Russell Rahman

	১৬৪
	সাবেক সেনাবাহিনী প্রধান জেনারেল কাউল কর্তৃক বাংলাদেশ প্রশ্নে সরকারী নীতির সমালোচনা
	৪৩৬-৪৩৭
	Raisa Sabila

	১৬৫
	শেখ মুজিবের মুক্তির দাবিতে কোলকাতায় বিরাট সমাবেশ
	৪৩৮- ৪৩৯
	Russell Rahman

	১৬৬
	মুজিবকে রক্ষার জন্য বিশ্বের প্রতি ভারতের কমিউনিস্ট পার্টির আহবান
	৪৪০
	নীতেশ বড়ুয়া

	১৬৭
	মালাদ নাগরিক বাংলাদেশ সহায়ক সমিতির সাধারণ সম্পাদকের রিপোর্ট
	৪৪১ - ৪৪৩
	নীতেশ বড়ুয়া

	১৬৮
	ব্লিডিং বাংলাদেশ - কলকাতা বিশ্ববিদ্যালয় বাংলাদেশ সহায়ক সমিতি কর্তৃক প্রকাশিত চিত্র সংকলনে সমিতির সভাপতির বক্তব্য
	৪৪৪
	নীতেশ বড়ুয়া

	১৬৯
	মার্ক্সবাদী কমিউনিস্ট পার্টির প্রস্তাব - বাংলাদেশের ঘটনার পরিপ্রেক্ষিতে চীনের ভূমিকার সমালোচনা
	৪৪৫
	Aparajita Neel

	১৭০
	বাংলাদেশের সমর্থনে পশ্চিমবঙ্গের জমিয়তে উলামার বক্তব্য
	৪৪৬
	Aparajita Neel

	১৭১
	এন এপিল টু জেসিস টু মুভ দ্যা পিপল অব দেয়ার ওয়ার্ল্ড-ইন্ডিয়ান জুনিয়র চেম্বারের পুস্তিকা
	৪৪৮ - ৪৫৪
	নীতেশ বড়ুয়া

	১৭২
	বাংলাদেশ টাইম এন্ড লজিক রানিং আউট ক্র্যাকশন কমিটি বাংলাদেশের পুস্তিকা
	৪৫৫ - ৪৬০
	নীতেশ বড়ুয়া

	১৭৩
	মুজিব নিহত হলে ভারত দায়ী হবে - মিঃ রাজনারায়ণের মন্তব্য
	৪৬১
	নীতেশ বড়ুয়া

	১৭৪
	নজরুলের পুত্র কর্তৃক কবিকে দেয়া পাকিস্তান সরকারের ভাতা প্রত্যাখ্যান
	৪৬২
	নীতেশ বড়ুয়া

	১৭৫
	গান্ধী শান্তি ফাউন্ডেশন বাংলাদেশের জন্য স্বাধীনতা অভিযাত্রার আয়োজন করবে
	৪৬৩
	নীতেশ বড়ুয়া

	১৭৬
	বিশ্বশান্তি আন্দোলনের নেতৃবৃন্দ কর্তৃক অবিলম্বে বাংলাদেশ সমস্যার সমাধান দাবি
	৩৬৪
	Aparajita Neel

	১৭৭
	দিল্লীর আন্তর্জাতিক সম্মেলনে অবিলম্বে মুজিবকে মুক্ত করার দাবি
	৪৬৫ - ৪৬৮
	Jayanta Sen Abir


	১৭৮
	দিল্লীর আন্তর্জাতিক সম্মেলনে বাংলাদেশের মুক্তির জন্য সশস্ত্র বিশবাহিনি গঠনের আহবান
	৪৬৯
	Aparajita Neel

	১৭৯
	দিল্লী সম্মেলনে বাংলাদেশের মানুষের দুর্দশা লাঘবের জন্য রাষ্ট্র সঙ্ঘের প্রচারণার আহবান
	৪৭১
	Nusrat Jahan Ima

	১৮০
	দিল্লীর আন্তর্জাতিক সম্মেলনে বাংলাদেশের স্বীকৃতির প্রশ্ন
	৪৭২ - ৪৭৪
	Pallab Das

	১৮১
	বিশ্বের প্রতি বাংলাদেশকে স্বীকৃতি প্রদানের জন্য দিল্লী আন্তর্জাতিক সম্মেলনের আহবান
	৪৭৫ - ৪৭৬
	Ashik Uz Zaman

	১৮২
	পৃথিবীর বিভিন্ন দেশে ফ্রেন্ডস অব বাংলাদেশ সংস্থা গঠনের সিদ্ধান্ত
	৪৭৭
	Ashik Uz Zaman

	১৮৩
	দিল্লী আন্তর্জাতিক সম্মেলনে প্রতিনিধিদল কর্তৃক বাংলাদেশে প্রবেশের সিদ্ধান্ত বাতিল
	৪৭৮ - ৪৭৯
	Ashik Uz Zaman

	১৮৪
	বাংলাদেশ সরকারের ওপর ভারত সরকারের প্রভাবের প্রশ্নে স্বতন্ত্র পার্টির বক্তব্য
	৪৮০
	Aparajita Neel

	১৮৫
	বাংলাদেশ প্রশ্নে কেন্দ্রীয় সরকারের ভূমিকা নমনীয় বলে জাতিসঙ্ঘের কেন্দ্রীয় কমিটির অভিযোগ
	৪৮১ - ৪৮২
	Saiful Arefin Borshon

	১৮৬
	পাকিস্তানের যুদ্ধ প্রস্তুতির মোকাবিলার প্রশ্নে আসাম প্রাদেশিক কংগ্রেস (বার্ষিক) কমিটির প্রস্তাব
	৪৮৩ - ৪৮৪
	Saiful Arefin Borshon

	১৮৭
	পাকিস্তানের হুমকি মোকাবিলার ব্যাপারে সরকারের সাথে তিনটি বিরোধী দলের সহযোগিতা
	৪৮৫ - ৪৮৬
	Saiful Arefin Borshon

	১৮৮
	বাংলাদেশের প্রশ্নে জয়প্রকাশ নারায়ণের বিবৃতি সমূহের সংকলন
	৪৮৭ - ৪৯২
	Rafiqul Islam Shawon

	১৮৯
	এ ক্রাই ফর হেল্প - মহারাষ্ট্র বাংলাদেশ এইড কমিটি আয়োজিত শরনার্থিদের সাহায্যে সাংক্রিতিক অনুষ্ঠান উপলক্ষে প্রকাশিত স্মরণিকা (রাষ্ট্রপতি ও প্রধানমন্ত্রীর বানি)
	৪৯৩ -৪৯৪
	Sajib Barman


	১৯০
	বাংলাদেশ ও ভারতের ভবিষ্যৎ জয় প্রকাশ নারায়ণ লিখিত নিবন্ধ
	৪৯৫-৫০০
	রানা আমজাদ

	১৯১
	কলিকাতা বিশ্ববিদ্যালয় বাংলাদেশ সহায়ক সমিতির রিপোর্ট (১৯৭১ সনের এপ্রিল থেকে ডিসেম্বর পর্যন্ত)
	৫০১-৫০৬
	মোহিব নীরব

	
	
	৫০৬ – ৫২৬ 
	Raisa Sabila

	১৯২
	রাজ্যসভায় বিতর্ককালে প্রধানমন্ত্রী ইন্দিরা গান্ধীর মধ্যবর্তি ভাষণ
	৫২৭-৫২৮
	Shuvadittya Saha

	১৯৩
	বাংলাদেশের সাম্প্রতিক ঘটনাবলির পরিপ্রেক্ষিতে প্রধানমন্ত্রী কর্তৃক উত্থাপিত প্রস্তাব
	৫২৯-৫৩০
	Shuvadittya Saha

	১৯৪
	বাংলাদেশ থেকে বিপুল সংখ্যক শরনার্থির আগমনের ফলে সৃষ্ট পরিস্থিতির পরিপ্রেক্ষিতে শ্রম ও পুনর্বাসন মন্ত্রীর বিবৃতি
	৫৩১ - ৫৩২
	Sajib Barman


	১৯৫
	বাংলাদেশকে স্বীকৃতির দাবির প্রশ্নে পররাষ্ট্রমন্ত্রীর জবাব
	৫৩৩-৫৩৭
	Nishat Oni

	১৯৬
	ভারতে পাকিস্তানের বিপ্লবী তারিক আলির গোপন উপস্থিতি এবং কোলকাতায় তার বক্তৃতার ওপর আলোচনা
	৫৩৮ -৫৪০
	নীতেশ বড়ুয়া

	১৯৭

	বাংলাদেশের বর্তমান পরিস্থিতির পরিপ্রেক্ষিতে পাকিস্তানে অস্ত্র সরবরাহ থেকে বিরত থাকার ভারতীয় আহবান ব্রিটেনে কর্তৃক প্রত্যাখ্যানের ওপর পররাষ্ট্রমন্ত্রী শরণ সিং এর বিবৃতি
	৫৪১ - ৫৫৬
	Razibul Bari Palash

	১৯৮
	বাংলাদেশ থেকে লক্ষ লক্ষ শরনার্থির আগমনের উপর আলোচনার জবাবে প্রধানমন্ত্রী ইন্দিরা গান্ধীর বিবৃতি
	৫৫৭ - ৫৬০
	Sajib Barman


	১৯৯
	মার্কিন যুক্তরাষ্ট্র কর্তৃক পাকিস্তানকে সাম্প্রতিক অস্ত্র সরবরাহের রিপোর্টের ওপর আলোচনা
	৫৬১-৫৯০
	Razibul Bari Palash

	২০০
	মস্কো, বোন, প্যারিস, অটোয়া, নিউইয়র্ক, ওয়াশিংটন ও লন্ডন সফর শেষে প্রত্যাগত পররাষ্ট্রমন্ত্রীর বিবৃতি
	৫৯১ - ৫৯২
	নীতেশ বড়ুয়া


	২০১

	সাম্প্রতিক পরিস্থিতির উপর প্রতিরক্ষা মন্ত্রীর বিবৃতি
	৫৯৩-৫৯৬
	Nishat Oni

	২০২

	পাকিস্তানে মার্কিন অস্ত্রের অবিরাম সরবরাহ ও তার ফলশ্রুতির ওপর আলোচনা
	৫৯৭ - ৬১৮
	Hasan Tareq Imam


	২০৩
	পাকিস্তানের প্রেসিডেন্ট কর্তৃক ভারতের বিরুদ্ধে যুদ্ধ ঘোষণার হুমকির পরিপ্রেক্ষিতে আলোচনা ও পররাষ্ট্রমন্ত্রীর বিবৃতি
	৬১৯ - ৬৩৮
	Razibul Bari Palash

	২০৪
	স্বাধীন ও সার্বভৌম বাংলাদেশ স্বীকৃতি প্রদানের দাবি জানিয়ে উত্থাপিত প্রস্তাব ও তার ওপর আলোচনা
	৬৩৯ - ৬৮৯
	Razibul Bari Palash
&
Aparajita Neel

	২০৫
	ইয়াহিয়া খান কর্তৃক শেখ মুজিবুর রহমানের বিচার ও প্রাণদণ্ড হুমকির পরিপ্রেক্ষিতে আলোচনা ও প্রধানমন্ত্রীর বিবৃতি
	৬৯০-৭০৭
	Raisa Sabila

	২০৬
	পূর্ব সীমান্তে পাকিস্তানের সেনাবাহিনী কর্তৃক অবিরাম শত্রুতামূলক কার্যকলাপের ফলে সৃষ্ট মারাত্মক পরিস্থিতির উপর আলোচনা
	৭০৮-৭১৬
	Raisa Sabila

	২০৭
	বাংলাদেশ প্রশ্নে জাতিসঙ্ঘের তৃতীয় কমিটিতে চীন কর্তৃক পাকিস্তানের পক্ষে ভূমিকা গ্রহণের পরিপ্রেক্ষিতে আলোচনা
	৭১৭ - ৭২৭
	Raisa Sabila

	২০৮
	সাম্প্রতিক বিদেশ সফরের ওপর আলোচনাকালে প্রধানমন্ত্রীর বিবৃতি
	৭২৮-৭৩১
	Raisa Sabila

	২০৯

	পাকিস্তান কর্তৃক যুদ্ধ চাপিয়ে দেয়ার পরিপ্রেক্ষিতে প্রতিরক্ষামন্ত্রীর বিবৃতি
	৭৩২ - ৭৪৯
	Biddut Dey &
Nusrat Jahan Ima

	২১০
	বাংলাদেশকে স্বীকৃতি প্রদান করে প্রদত্ত প্রধানমন্ত্রীর বিবৃতি
	৭৫০-৭৬০
	Ayon Muktadir

	২১১
	যুদ্ধের সর্বশেষ পরিস্থিতির উপর প্রতিরক্ষা মন্ত্রীর বিবৃতি
	৭৬১-৭৬৩
	Sajib Barman

	২১২
	বাংলাদেশে পাকিস্তানী সেনাবাহিনীর হত্যাযজ্ঞ সম্পর্কে আলোচনা
	৭৬৫ - ৭৬৮
	Ayon Muktadir

	২১৩
	বাংলাদেশের ঘটনাবলি সম্পর্কে ভারতের পররাষ্ট্রনীতির বিবৃতি ও বিবৃতির ওপর সদস্যদের আলোচনা
	৭৬৯ - ৭৮৬
	Razibul Bari Palash


	২১৪
	বাংলাদেশ সম্পর্কে প্রস্তাব গ্রহণ প্রসঙ্গে আলোচনা
	৭৮৭ - ৭৮৯
	Sajib Barman

	২১৫
	বাংলাদেশ ঘটনাবলির ওপর প্রধানমন্ত্রীর উত্থাপিত প্রস্তাব
	৭৯০ -৭৯২
	Masroor Ahmed Makib

	২১৬

	সীমান্তে পাকিস্তানের সেনাবাহিনীর আক্রমণাত্মক তৎপরতা সম্পর্কে বিতর্ক
	৭৯৩ - ৮০৪
	Zulkar Nain
&
Tashrik Sikder:

	২১৭
	বাংলাদেশ থেকে আগত শরনার্থিদের সম্পর্কে প্রধানমন্ত্রীর বিবৃতি
	৮০৫-৮০৭
	Rafiqul Islam Shawon

	২১৮
	বাংলাদেশ থেকে আগত শরনার্থিদের সম্পর্কে প্রধানমন্ত্রীর বিবৃতি
	৮০৮ -৮১১
	হোসাইন মুহাম্মদ মুরাদ

	২১৯
	বাংলাদেশকে স্বীকৃতি দান প্রসঙ্গে বিরোধী সদস্যদের প্রস্তাব বিতর্ক
	৮১২- ৮২৬
	Hasan Tareq Imam


	২২০
	পাকিস্তানের মার্কিন যুক্তরাষ্ট্রের অস্ত্র প্রেরণ সম্পর্কে পররাষ্ট্র বিবৃতির উপর বিতর্ক
	৮২৭- ৮৩৪
	Hasan Tareq Imam


	২২১
	কয়েকটি দেশে সফর প্রসঙ্গে পররাষ্ট্রমন্ত্রীদের বিবৃতি ও তার ওপর আলোচনা
	৮৩৫- ৮৪০
	Raisa Sabila

	২২২
	বাংলাদেশ কে স্বীকৃতি দানের জন্য উত্থাপিত প্রস্তাবের ওপর আলোচনা
	৮৪১-৮৬৯
	Razibul Bari Palash

	২২৩
	মার্কিন যুক্তরাষ্ট্র কর্তৃক পাকিস্তানকে অস্ত্র সরবরাহের সিদ্ধান্তের পরিপ্রেক্ষিতে আলোচনা
	৮৭০ -৮৭৫
	Razibul Bari Palash

	২২৪
	পাকিস্তানের সামরিক জান্তা কর্তৃক শেখ মুজিবর রহমানকে হত্যার হুমকি প্রসঙ্গে আলোচনা
	৮৭৬- ৮৮৮
	Hasan Tareq Imam

	২২৫
	ভারতের সীমান্ত পাকিস্তানের সৈন্য সমাবেশ সম্পর্কে প্রতিরক্ষামন্ত্রীর বিবৃতি ও আলোচনা
	৮৮৯- ৮৯৭
	Hasan Tareq Imam

	২২৬
	পাশ্চাত্যের কয়েকটি দেশ সফর শেষে প্রধানমন্ত্রীর বিবৃতি
	৮৯৮-৯০০
	Fahmida Bristy

	২২৭
	পাক ভারত সীমান্ত পরিস্থিতি ও তিনটি অনুপ্রবেশকারী পাকিস্তানী স্যাবর জেট বিমান সম্পর্কে আলোচনা
	৯০১-৯০৩
	Fahmida Bristy

	২২৮
	পাকিস্তানে জরুরী অবস্থা ঘোষণার পরিপ্রেক্ষিতে প্রধানমন্ত্রীর বিবৃতি
	৯০৪ - ৯০৫
	Fahmida Bristy

	২২৯
	পাকিস্তান কর্তৃক ভারতের উপর আক্রমণের পরিপ্রেক্ষিতে প্রধানমন্ত্রীর বিবৃতি ও তার ওপর আলোচনা
	৯০৬ - ৯২০
	Tanvir Tanz Hedayet

	২৩০
	পাকিস্তানের আক্রমণের পর যুদ্ধ পরিস্থিতি সম্পর্কে প্রতিরক্ষামন্ত্রীর বিবৃতি
	৯২১ - ৯২২
	Fahmida Bristy

	২৩১
	বাংলাদেশকে স্বীকৃতি প্রদান করে প্রধানমন্ত্রীর বিবৃতি ও তার ওপর আলোচনা
	৯২৩- ৯৪০
	Tanvir Tanz Hedayet

	২৩২
	পাকিস্তানের আক্রমণের পর সর্বশেষ পরিস্থিতি সম্পর্কে প্রতিরক্ষা মন্ত্রীর বিবৃতি
	৯৪১ -৯৪২
	Raisa Sabila

	২৩৩
	ভারত মহাসাগরের মার্কিন যুক্তরাষ্ট্রের সপ্তম নৌবহরের তৎপরতা সম্পর্কে আলোচনা
	৯৪৩ -৯৫০
	Razibul Bari Palash


	




	শিরোনাম
	সূত্র
	তারিখ

	[bookmark: s1]১। বাংলাদেশের ওপর পাকিস্তানী সৈন্যের আক্রমণে উদ্বেগ প্রকাশ করে ভারতের লোকসভার প্রস্তাব
	বাংলাদেশ ডকুমেন্টস - ১ম খণ্ড (পররাষ্ট্র দপ্তর প্রকাশিত)
	৩১ মার্চ, ১৯৭১



Razibul Bari Palash
<১২, ১, ১>

পার্লামেন্টে ৩১ মার্চ ১৯৭১ এ ভারতের প্রধানমন্ত্রীর প্রস্তাবিত রেজোল্যুশন থেকে 

"পূর্ববঙ্গে সৃষ্ট সাম্প্রতিক অবস্থায় এই হাউজ গভীর ক্ষোভ ও উদ্বেগ প্রকাশ করছে। পশ্চিম পাকিস্তান থেকে পাঠানো সশস্ত্র বাহিনীর ব্যাপক হামলায় পূর্ব বাংলার সমগ্র জনগণের উপর দুর্যোগ নেমে এসেছে। তাদের ইচ্ছা ও দাবির বিরুদ্ধে সেখানে চলছে নানারকম কর্মকান্ড। 
  
ডিসেম্বর ১৯৭০ সালে পাকিস্তানের নির্বাচনের মাধ্যমে মানুষ তাদের ইচ্ছা প্রকাশ করলেও সেটাকে সম্মান দেখানোর পরিবর্তে পাকিস্তান সরকার জনগণের ম্যান্ডেট  এর সাথে বিদ্রুপ করছেন। 

পাকিস্তান সরকার আইনত নির্বাচিত প্রতিনিধিদের অস্বীকার করেছে। শুধুমাত্র তাই নয় তারা বিনা কারণে জাতীয় পরিষদের অধিবেশন বাতিল করেছে। এতে ঐ প্রতিনিধিদরা তাদের ন্যায়সঙ্গত এবং সার্বভৌম ভূমিকা রাখা থেকে বঞ্চিত হচ্ছেন। পূর্ববাংলার জনগণের উপর চলছে শক্তির নগ্ন ব্যবহার। বেয়নেটের খোঁচায়, মেশিনগান, ট্যাংক, কামান ও বিমান দিয়ে তাদের দমন করা হচ্ছে। 

ভারতের সরকার ও জনগণ সবসময় পাকিস্তানের সঙ্গে শান্তিপূর্ণ স্বাভাবিক এবং ভ্রাতৃসুলভ সম্পর্ক বজায় রাখতে চেয়েছে। ভারত উপ-মহাদেশের মানুষ শতাব্দীকালব্যাপী ইতিহাস, সংস্কৃতি ও ঐতিহ্যের পুরনো বন্ধনে আবদ্ধ। এই হাউস আমাদের সীমান্তের কাছে ঘটতে থাকা কর্মকান্ড নিয়ে উদাসীন থাকতে পারেনা। আমাদের দেশের সমস্ত এলাকা জুড়ে সকল মানুষ সেখানকার নিরস্ত্র ও নিরীহ জনগণের ওপর নজিরবিহীন নৃশংসতার বিরুদ্ধে নিন্দা জ্ঞ্যাপন করছে। 

এই হাউস পূর্ববাংলার জনগণের গণতান্ত্রিক জীবনসংগ্রামের সাথে গভীর মমত্ব ও সংহতি প্রকাশ করছে। 
শান্তি প্রতিষ্ঠার শাশ্বত অভিপ্রায়ে ভারত মানবাধিকার প্রতিষ্ঠা ও প্রতিরক্ষায় প্রতিজ্ঞাবদ্ধ। এই হাউজ অনতিবিলম্বে শক্তি প্রয়োগ করে অসহায় মানুষের উপর নিপীড়ন বন্ধের দাবি জানাচ্ছে। এই হাউজ পৃথিবীর সব দেশ ও তাঁর জনগণের কাছে এমন একটি গঠনমূলক পদক্ষেপ নেয়ার ব্যাপারে দৃষ্টি আকর্ষন করছে যাতে তারা পাকিস্তান সরকারকে গণহত্যা বন্ধ করার ব্যাপারটি বোঝাতে সক্ষম হন। 

এই হাউস গভীরভাবে বিশ্বাস করে পূর্ব বাংলার সাড়ে সাত কোটি মানুষের গণঅভ্যুত্থানের ঐতিহাসিক বিজয় হবে। হাউস তাদের আশ্বাস দিচ্ছে যে তাদের সংগ্রাম ও উতসর্গের পথে ভারতের জনগণের সহানুভূতি ও সমর্থন পাবেন। 

· বাংলাদেশের ঘটনাবলী সম্পর্কে ভারতের প্রথম প্রতিক্রিয়া ২৭ মার্চের লোকসভা ও রাজ্যসভার কার্যবিবরণীতে দ্রষ্টব্য। 

Aparajita Neel
<১২, ২, ২>
রাষ্ট্রসংঘে ভারতের লিপি
পাকিস্তানের ব্যাপারে নিশ্চেষ্টতা অমার্জনীয়

রাষ্ট্রসংঘ, ১লা এপ্রিল (পি টি আই)- পশ্চিম পকিস্তানী সৈন্যরা বাংলাদেশের মানুষের উপর যে হারে নির্যাতন শুরু করেছে, তা বর্তমানে এমন এক স্তরে এসে পৌঁছেছে যে, তা পাকিস্তানের অভ্যন্তরীন ব্যাপার মনে করে নিশ্চেষ্ট থাকার আর সময় নেই। আত্তর্জাতিক মানবগোষ্ঠী কর্তৃক একটি উপযুক্ত ব্যবস্থা অবলম্বন করা অত্যাবশ্যক হয়ে উঠেছে – ভারত গতকাল রাষ্ট্রসংঘকে এই কথাটি স্মরণ করিয়ে দিয়েছে। 

রাষ্ট্রসংঘের সেক্রেটারী জেনারেল উ থান্টের কাছে ভারতের এই অভিমত একটি পত্রাকারে পেশ করা হয়। রাষ্ট্রসংঘ ভারতের স্থায়ী প্রতিনিধি শ্রী সমর সেন পত্রটি পেশ করেন এবং পত্রটি তার অনুরোধে রাষ্ট্রসংঘ সদস্যদের নিকট প্রচার করা হয়। পরে রাষ্ট্রসংঘের একটি ইস্তেহার হিশেবে তা প্রকাশ করা হয়। 

এই পত্রে শ্রী সমর সেন বলেছেনঃ মানব দুর্গতি এই মুহুর্তে এই নিষ্ক্রিয়তা ও নিরবতাকে দুর্গত জনসাধারণ বহির্বিশ্বের উদাসীনতা বলে ভাববে। 

শ্রী সেন সতর্ক করে দেন যে, পাকিস্তানের সশস্ত্র বাহিনীকে সংযত না করলে এবং আন্তর্জাতিক অভিমত বাংলাদেশের জনসাধারণের প্রতি সহানুভূতি ও সমর্থনসূচক না হলে এই উপ-মহাদেশে উত্তেজনা ক্রমশই বৃদ্ধি পাবে। 

ইয়াহিয়ার প্রতি চীনের প্রকাশ্য সমর্থন আমাদেরকে নিরস্ত্র করবে না - প্রধানমন্ত্রী
(আমাদের লক্ষ্ণৌ অফিস থেকে)

লক্ষ্ণৌ, এপ্রিল ১৩, প্রধানমন্ত্রী ইন্দিরা গান্ধী সতর্ক করেন যে ভারত বাংলাদেশের ঘটনাবলির জন্য নীরব দর্শকের ভূমিকায় থাকবেনা। এবং ঘোষণা করেন যে, বাংলাদেশের বিপক্ষে পশ্চিম পাকিস্তানের সামরিক শাসকদের সাথে চীন এর "খোলামেলা সমর্থন" আমাদের অবস্থানের উপর কোন প্রভাব ফেলবে না। 

এক সংবাদ সম্মেলনে বক্তৃতাকালে মিসেস গান্ধী বলেন, "আমরা স্বাধীনভাবে সিদ্ধান্ত  নিতে পারি এবং আমাদের মনোভাব অন্যদের কর্মের উপর নির্ভর করে না"। 

বাংলাদেশের নতুন গঠিত সরকারকে স্বীকৃতি দেয়া হবে কিনা জানতে চাওয়া হলে মিসেস গান্ধী বলেন এ ব্যাপারটি বিবেচনাধীন। অপর এক প্রশ্নে ছিল, বাংলাদেশের যুদ্ধ পশ্চিম পাকিস্তানের ‘ইম্পেরিয়াল ওয়ার’ কিনা? জবাবে মিসেস গান্ধী বলেন শুধু শক্ত কথায় কোন লাভ হবেনা। 

মিসেস গান্ধী মনে করেন পূর্ববাংলার অবস্থা তাঁর দেশের অন্যান্য অংশেও প্রভাব ফেলে। পূর্ববাংলা ও ভারতের মধ্যে বসবাসকারী মানুষের রক্তের সম্পর্ক ছিল এবং ভারতীয়দেরও পূর্ববাংলার জনগণের প্রতি সহানুভূতি আছে - এটাই স্বাভাবিক। 

পাকিস্তানে নির্বাচনী ফলাফল সম্পর্কে মন্তব্য করতে গিয়ে মিসেস গান্ধী বলেন, আওয়ামী লীগ নেতা শেখ মুজিবুর রহমানের নেতৃত্বে উভয় দেশ লাভবান হবে এবং সম্পর্কের উন্নতি হবে। 
 
তিনি বলেন, বাংলাদেশে যা ঘটছে তাতে এখন সবকিছু বদলে গেছে এবং এটিকে  উভয় দেশের জন্য দুর্ভাগ্য হিসেবে বর্ণনা করা যেতে পারে। 

সিলন ও অন্যান্য প্রতিবেশী দেশগুলোর সুস্পষ্ট রেফারেন্স দিয়ে মিসেস গান্ধী বলেন সেখানে যা ঘটেছিল এই দেশের ক্ষেত্রেও তার পরোক্ষ প্রভাব পড়বে। 

যেগুলো তিনি আগে বলেছেন সেই সব প্রশ্নের নতুন কোন জবাব তিনি দিতে অসম্মতি জ্ঞ্যাপন করেন। তিনি জানান এসব ব্যপারে নতুন কিছু যোগ করার নেই। 

পরে কংগ্রেস আইনপ্রণেতাদের  সাথে একটি সাক্ষাৎকারে মিসেস গান্ধী বলেন, যদিও অন্যান্য দেশের অভ্যন্তরীণ বিষয়ে হস্তক্ষেপ করা উচিত নয় কিন্তু সেটাকে পুরোপুরি পাকিস্তানের অভ্যন্তরীণ বিষয়ক হিসাবে বর্ণনা করা যায়না। 

মধ্যমেয়াদী জরিপে পর তার প্রথম সফরে মিসেস গান্ধী কে তার আসনের মানুষ একটি আড়ম্বর সংবর্ধনা দেয়। 
জেলার অর্থনৈতিক সমস্যার উপর এক সেমিনারে বক্তৃতাকালে এবং একটি বাস টার্মিনাল স্টেশন উদ্বোধনের সময় প্রধানমন্ত্রী  স্থানীয় নাগরিকদের সাথে বৈঠক করেন। 

ইউ পি মুখ্যমন্ত্রী, জনাব কমলাপতি ত্রিপাঠি এবং তার মন্ত্রিসভার সহকর্মীদের সাথে মিসেস গান্ধী লক্ষ্ণৌ থেকে হেলিকপ্টারে করে এখানে আসেন। সংসদবিষয়ক মন্ত্রী, জনাব ওম মেহতা এবং জনাব উমা শংকর দীক্ষিত তার সঙ্গে এসেছিলেন। 





	শিরোনাম
	সূত্র
	তারিখ

	[bookmark: s4]৪। সীমান্তে হামলার ব্যাপারে পাকিস্তানের প্রতি ভারতের হুশিয়ারি
	দৈনিক আনন্দবাজার
	১৬ এপ্রিল ১৯৭১



Aparajita Neel
<১২, ৪, ৪>
আর যেন গোলাগুলি না পড়েঃ পিণ্ডিকে দিল্লীর হুশিয়ারি

সীমান্তে হামলাবাজি বন্ধ কর। আর যেন গোলাগুলি না পড়ে। দিল্লী পিণ্ডিকে কড়া ভাষায় জানিয়ে দিয়েছে। 

সীমান্তের ওপারে যখন কামানের নলে আগুন, এপারেও তখন কথার আগুন ছুটছে। ভারতের সাফ সাফ বয়ান একটা কূটনৈতিক লড়াইয়ের সূচনা বলা যেতে পারে। আমাদের গ্রামের ওপর পাক বাহিনী গোলা নিক্ষেপ করেছিল, তারই বিরুদ্ধে এই নোট, তীব্র প্রতিবাদ। অদিকে পিণ্ডি ভারতীয় এলাকা থেকে ধরে নিয়ে যাওয়া তিনজন সিপাহিকে ফেরত দেবার দাবী সরাসরি খারিজ করে দিয়েছে। 

নয়াদিল্লী থেকে আমাদের বিশেষ সংবাদদাতা জানাচ্ছেন ত্রিপুরা পূর্ববঙ্গ সীমান্তে ভারতীয় এলাকার মধ্যে পাক সশস্ত্র বাহিনী বিনা প্ররোচনায় গুলি বর্ষনের বিরুদ্ধে ভারত অদ্য (বৃহস্পতিবার) পাক হাই কমিশনের কাছে কড়া প্রতিবাদলিপি পাঠিয়েছে। 

প্রতিবাদলিপিতে বলা হয়েছে, ত্রিপুরা সীমান্তের কাছে পাকিস্তানী সেনাবাহিনীর সমাবেশ ঘটেছে এবং বিপজ্জনক অবস্থার সৃষ্টি করেছে। 

বহির্বিষয়ক মন্ত্রণালয় থেকে ঐ লিপিটি পাঠানো হয়েছে। লিপিতে বলা হয়েছে এই ধরণের আক্রমণাত্মক কাজকর্ম বন্ধের জন্য অবিলম্বে পাক সশস্ত্র বাহিনীকে যথোপযুক্ত নির্দেশ দেওয়া উচিৎ। পাক বাহিনী এ রকম করে গেলে যে কোন রকম পরিণাম বা পরিণতির জন্য পাক সরকারকে দায়ী কড়া হবে। 

আগে প্রতিবাদলিপিতে বলা হয়েছে যে, দিনাজপুর অঞ্চলে মোতায়েন পাকবাহিনী ভারতীয় এলাকায় বিশেষ করে সামজিয়া গ্রামে হাল্কা মেশিন গান ও মাঝারি মেশিন গান থেকে গোলা বর্ষন করেছে। তাছাড়া, ৭ এপ্রিল থেকে ত্রিপুরার বিপরীত দিকে বিবিবাজারে (কুমিল্লায়) পাকসেনাদের সমাবেশ হচ্ছে এবং বিনা প্ররোচনায় পাক বাহিনীর গোলাবর্ষনে ভারতীয় নাগরিকরা আহত হয়েছেন। 

পি টি আই জানাচ্ছেনঃ পাকিস্তান বেতারে বলা হয়েছে যে, কদিন আগে অপহৃত ভারতীয় সীমান্ত নিরাপত্তা বাহিনীর তিনজন সিপাহিকে ফেরত দেবার জন্য ভারতের দাবীটি পাকিস্তান অগ্রাহ্য করেছে। 

১১ এপ্রিলে ভারতের নোটে বলা হয়েছে, গত ৯ এপ্রিল ওইসব সিপাই ২৪ পরগনা-যশোহর সীমান্তে কর্তব্যরত ছিলেন, ভারতীয় এলাকার মধ্য থেকে তাদের অপহরণ কড়া হয়। পাক বেতারে বলা হয়েছে, ভারতের দাবী ভিত্তিহীন। সিপাইদের পুর্ববঙ্গের এলাকায় আটক কড়া হয়। 

পূর্ব পাকিস্তান নয়
(বিশেষ সংবাদদাতা)

নয়াদিল্লী, ১৫ এপ্রিল - ভারত সরকারের কাছে পূর্ব পাকিস্তান বলে আর কোন কথা নেই। এর স্থান নিয়েছে ‘পূর্ববঙ্গ’। 

আজ এই প্রথম বহির্বিষয়ক মন্ত্রক পাকিস্তানী হাইকমিশনকে দেওয়া তাদের সরকারী নোটে সর্বত্র ‘পূর্ববঙ্গ’ কথাটি ব্যাবহার করেন। ভারতীয় এলাকার মধ্যে সশস্ত্র বাহিনীর গুলিবর্ষনের বিরুদ্ধে প্রতিবাদে ঐ নোট দেওয়া হয়েছে। 

ভারতের বিরুদ্ধে অপপ্রাচার চালিয়ে গণহত্যার বর্বরতা ঢাকা যাবেনা
পররাষ্ট্র দপ্তরের প্রতিবাদ
(দিল্লী অফিস থেকে)

১৬ এপ্রিল - বাংলাদেশের মুক্তি সংগ্রামে ভারত কোন না কোনোভাবে জড়িত আছে বলে পাকিস্তানী জঙ্গীশাহি ভারতের বিরুদ্ধে যে মিথ্যা প্রচার চালিয়ে যাচ্ছে ভারত আজ তাঁর তীব্র প্রতিবাদ জানিয়েছে। ভারত সরকারের এই প্রতিবাদ একটি বিবৃতির আকারে আজ পররাষ্ট্র দপ্তরের জনৈক মুখপাত্র বিশ্বের সাংবাদিকদের কাছে পেশ করেন। 

উক্ত মুখপাত্র প্রসঙ্গত বলেন যে, ভারতের বিরুদ্ধে মিথ্যা অভিযোগ ও প্রচার চালিয়ে পাক জঙ্গীশাহি বাংলাদেশে যে বর্বর ও অমানুষিক গণহত্যা চালিয়ে যাচ্ছে তা কিছুতেই ঢাকতে পারবে না। 

কেউ কেউ এই প্রতিবেদক কে বাংলাদেশ সরকারকে স্বীকৃতি দেওয়ার পূর্ব সূচনা বলে মনে করছেন। একজন বিদেশী সাংবাদিক এ সম্পর্কে প্রশ্ন করলে সরকারী মুখপাত্রটি এর সরাসরি কোন উত্তর না দিয়ে বলেন, যখন যে অবস্থা দেখা যাবে তখন তাঁর সেইভাবে মোকাবিলা হবে। এই হল ভারত সরকারের নীতি। 

পররাষ্ট্র দপ্তরের মুখপাত্রটি আরও বলেন যে, পাক জঙ্গীশাহী বাংলাদেশে যে মধ্যযুগীয় পৈশাচিক হত্যালীলা চালাচ্ছে তা থেকে বিশ্ববাসীর দৃষ্টি ঘুরিয়ে দেবার জন্যই ভারতের বিরুদ্ধে তারা মিথ্যা প্রচারে নেমেছে। কিন্তু বিশ্বের নিরপেক্ষ পর্যবেক্ষকদের অনেকেই পাক বর্বরতা স্বচক্ষে দেখেছেন। কাজেই পাকিস্তান যতই চেষ্টা করুক তাঁর পক্ষে এই নিদারুণ নির্মম সত্য চাপা দেওয়া সম্ভব হবেনা। তিনি জোরের সঙ্গে বলেন যে, ভারতের বিরুদ্ধে দেশ বিদেশে যতই অপপ্রচার ও বিষোদগার করা হোক না কেন ইসলামাবাদের জঙ্গী শাসক চক্র কিছুতেই এই অকাট্য ও প্রত্যক্ষ সত্য চাপা দিতে পারবেনা যে, পশ্চিম পাকিস্তানের শোষণ ও নিপীড়নের নাগপাশ ছিন্ন করার জন্য বাংলাদেশের সাড়ে সাত কোটি মানুষ কাঁধে কাঁধ মিলিয়ে লড়ছেন। 

স্বীকৃতি দানের প্রশ্নে
 
পররাষ্ট্র দপ্তরের মুখপাত্রের এই বিবৃতিতে কেউ কেউ বাংলাদেশের সরকারকে স্বীকৃতি দানের পূর্ব সূচনা বলে মনে করছেন। জনৈক বিদেশী সাংবাদিক এ সম্বন্ধে প্রশ্ন করলে সরকারী মুখপাত্রটি তাঁর সরাসরি উত্তর না দিয়ে কেবল বলেন, সরকার অবস্থা বুঝে ব্যাবস্থা নেবেন। তাঁর এই মন্তব্য থেকে এই কথাই মনে হয় যে, বাংলাদেশ সরকার হয়ত এখন সরকারিভাবে স্বীকৃতির জন্য অনুরোধ জানান নি। অথবা এমনও হতে পারে যে, ভারত সরকার এখনো এ ব্যাপারে কোন সিদ্ধান্ত নেননি। 

বাংলাদেশ সরকারের দুজন দূত ইউরোপে রওনা হয়ে গেছেন বলে ভারত সরকার কোন খবর রাখেন কি - জনৈক সাংবাদিকের এই প্রশ্নের উত্তরে মুখপাত্রটি বলেন, ‘কাগজে পড়েছি’। সরকারী মুখপাত্রের এই ধরণের কাটা কাটা উক্তি থেকে মনে হয় সরকার ভবিষ্যতের কথা ভেবেই এখন সতর্কতা অবলম্বন করে চলছেন। 

সম্প্রতি পাকিস্তানী বাহিনী ভারত সীমান্ত এলাকা থেকে কয়েকজন সীমান্ত রক্ষী ও অসামরিক নাগরিকদের ধরে নিয়ে গেছে। ভারতীয় এলাকা থেকে সীমান্ত রক্ষী ও নাগরিকদের জোর করে ধরে নিয়ে যাওয়ার পেছনে পাকিস্তানের একটা গুঢ চক্রান্ত থাকাও বিচিত্র নয়। হয়ত পাকিস্তান পরে এটাই প্রমাণ করতে চাইবে যে ভারত সরকার এদের মুক্তিযোদ্ধাদের সাথে সামিল হয়ে পাক বাহিনীর বিরুদ্ধে যুদ্ধ করার জন্য বাংলাদেশে পাঠিয়েছিল। কিন্তু ভারত অংকুরেই পাকিস্তানের এই দুরভিসন্ধি ফাঁস করে দিতে চান এবং সেই জন্যই এই প্রতিবাদ। পাকিস্তানের অপপ্রচার ক্রমশ এমন একটা স্তরে পৌঁছেছে যে, এর প্রতিবাদ না করলে তা যে অংশত সত্য এ কথাই মনে হবে। তাই বাংলাদেশ সম্পর্কে ভারত সরকারের প্রকৃত নীতি কি তা সকলকে জানানোর জন্যই ভারত পাক অপপ্রচারের তীব্র প্রতিবাদ জানিয়েছে। 

পাক হামলা বরদাস্ত কড়া হবেনা
-প্রতিরক্ষামন্ত্রী

শিবপুরি (মধ্যপ্রদেশ), ২৪ এপ্রিল (পি টি আই) - কেন্দ্রীয় প্রতিরক্ষামন্ত্রী শ্রী জগজীবন রাও আজকে এই সতর্বানি উচ্চারণ করেছেন যে, ভারতীয় এলাকায় পাকিস্তানের কোন সামরিক অভিযানই বরদাস্ত করবেনা। 

পশ্চিমবঙ্গে বনগাঁর অনতিদূরে সীমান্তে পাকিস্তানী গোলাবর্ষনের সংবাদ পেয়েই ভারতের প্রতিরক্ষামন্ত্রী এই হুশিয়ারি দিয়েছেন। তিনি এখানে একটি ভাষণ দিচ্ছিলেন। 

প্রসঙ্গত শ্রী জগজীবন বলেন, ভারতকে সর্বক্ষন সজাগ সতর্ক এবং ভারতের মাটিতে যে কোন আক্রমণ প্রতিহত করবার জন্য প্রস্তুত থাকতে হবে। 

ভারত-তিব্বত সীমান্ত বাহিনীর শিক্ষার্থী সদস্যেদের উদ্যেশে ভাষণ দিয়ে গিয়ে প্রতিরক্ষামন্ত্রী কথাগুলি বলেন। 

ভারতের মাটিতে গোলা ফেলা বন্ধ করো নতুবা
পরিণামের জন্য দায়ী হবেঃ পাকিস্তানের প্রতি সতর্কবানি

ভারতীয় সীমান্ত বনগাঁর কাছে শনিবার সকালে পাকিস্তানী গোলা এসে পড়েছে। তাছাড়া এক কোম্পানি পাক ফৌজ নিষিদ্ধ সীমার ৫ কিলোমিটার ভিতরে এসে, পেটরাপোলে রেল লাইনের কাছে অবস্থান নিয়ে, শনিবার বিকালে চারটে থেকে এক ঘণ্টা ধরে ভারতীয় গ্রামগুলির উপর গুলি চালায়। পরে তারা বেনাপোলে হটে যায়। নয়াদিল্লী থেকে এর বিরুদ্ধে তীব্র প্রতিবাদ জানানো হয়েছে। দাবী করা হয়েছে যে, পাকিস্তানকে কথা দিতে হবে যে, এ ধরনের ব্যাপার আর ঘটবে না, আর না হলে সম্ভাব্য পরিণাম যা ঘটবে তাঁর জন্য পাকিস্তান দায়ী হবে। 

সকালে পাকফৌজ ভারতীয় সীমান্তের (বনগাঁ) ওপারে মুক্তিফৌজের শিবির লক্ষ্য করে মর্টার চালায়। তারই কয়েকটি গোলা ভারতীয় এলাকায় এসে পড়েছিল। দ্বিতীয় ঘটনাটি আরও গুরুতর। 

বহির্বিষয়ক মন্ত্রক পাক হাইকমিশনকে ঐ ঘটনাগুলির প্রতিবাদে যে নোট পাঠিয়েছেন তা রীতিমত কড়া ধাঁচের। এছাড়া অন্য একটি নোটে পাকিস্তানকে জানানো হয়েছে যে, ভারতের সীমান্ত রক্ষীবাহিনীর লোকেরা কখনোই পাকিস্তানে প্রবেশ করেননি। এ বিষয়ে পাকিস্তানের ১৪ এপ্রিল তারিখের অভিযোগ একেবারেই ভিত্তিহীন। অর্থাৎ আজ ভারত পাকিস্তানকে দুইটি নোট পাঠিয়েছে। 

ভারত আরও বলেছে যে, অপহৃত তিনজন সীমান্তরক্ষীকে ফেরত দিতে হবে এবং অপহরণকারীদের যারা পাকফৌজের লোক তাদের উপযুক্ত শাস্তি দিতে হবে। 

ভারত আরও জানিয়েছে যে, ১২ এপ্রিল রাত এগারটায় পাকফৌজ সোনামুড়ার কাছে ত্রিপুরার উপমন্ত্রী শ্রী মনসুর আলীর বাড়ির উপর গুলি চালিয়েছিল এবং ১৪/১৫ এপ্রিল রাত্রে ঐ অঞ্চলে কর্তব্যরত নায়ক মনিকুমারকে গুলি চালিয়ে হত্যা কয়েছিল। ১৭ এপ্রিল ঐ অঞ্চলে আরও কয়েকজন ভারতীয় নাগরিকের আবাসের উপর পাকিস্তানীরা গুলি চালিয়েছিল। ভারত এইসব ঘটনার প্রতিবাদ জানিয়েছে এবং বলেছে যে সে পাকিস্তানের কাছে এজন্য ক্ষতিপূরণ দাবী করতে পারে। এ ধরণের ব্যাপার বন্ধ না হলে যা পরিণাম ঘটবে পাকিস্তান সে জন্য এককভাবে ও সম্পূর্ণভাবে দায়ী হবে। 

- পি টি আই ও ইউ এন আই

পাকিস্তানকে ভারতের হুশিয়ারি-সীমা ছাড়ালে পরিণতি গুরুতরঃ
নিহতদের জন্য ক্ষতিপূরণ দিন
(বিশেষ সংবাদদাতা)

নয়াদিল্লী, ২৮ এপ্রিল - গত ২৬শে এপ্রিলের পর থেকে ভারতীয় সীমান্তের মধ্যে পশ্চিমবঙ্গের বুকে ঢুকে পাকিস্তানী সেনারা যে আক্রমণ চালিয়েছে, ভারত আজ তাঁর বিরুদ্ধে কড়া ভাষায় পাকিস্তানের কাছে প্রতিবাদ জানিয়েছে। আক্রমণের চারটি ঘটনায় গতকাল এবং তাঁর আগের দিন তেত্রিশ জন ভারতীয় নাগরিক পাকফৌজের হাতে প্রাণ হারিয়েছেন। অন্ততঃ আটজন আহত হয়েছে, দুজন নিখোঁজ। 

আমলাতান্ত্রিক পদ্ধতি অনুযায়ী ভারত তিনটি নোটে পাকিস্তানের কাছে আজ ক্ষতিপূরণ চেয়েছে এবং হুশিয়ার করে দিয়েছে যে, ভবিষ্যতে ১৯৬০ সালের ভূমি নীতি লঙ্ঘনের এরূপ ঘটনা ঘটলে গুরুতর পরিণতির সম্মুখীন হতে হবে। এইসব নোট পররাষ্ট্র দফতর আজ পাকিস্তান হাই কমিশন অফিসে পাঠিয়ে দিয়েছেন। 

ইতিমধ্যে জানা যায় যে, বাংলাদেশে পাক ফৌজের ইউনিটগুলি পশ্চিমবঙ্গ, ত্রিপুরা ও আসাম সীমান্তে পৌঁছে সীমান্তের ঘাঁটিগুলিতে ছড়িয়ে পড়তে চেষ্টা করেছে। মনে হয়, সেনাবাহিনীর নির্দেশ অনুযায়ী হত্যায় সুখী পাকফৌজ এ জন্যই সীমান্তের এপারে গুলি চালিয়ে যাচ্ছে। 

১৯৬০ সালে ভারত ও পাকিস্তান উভয়ের সীমান্ত থেকে সেনাবাহিনীকে অন্তত এক হাজার গজ দুরে রাখার জন্য ভূমিনিতি তৈরি করেন। পূর্ব পাকিস্তান রাইফেলস এবং ভারতীয় সীমান্তরক্ষীকারী বাহিনীর জন্য এই নীতি তৈরি হয়। এখন পূর্ব পাকিস্তান রাইফেলস বলে কিছু নেই। কাজেই ভারত যে এখনো পাকিস্তানের সঙ্গে আইনের কচকচিতে ব্যাস্ত এটা খুবই মজার ব্যাপার। 

সরকারী মহল বলেন, ভারতীয় সেনাবাহিনীকে সীমান্ত থেকে এখনো অন্তত এক হাজার গজ দুরে রাখা হচ্ছে। সীমান্ত রক্ষী বাহিনীই সীমান্তের ভার আপাতত বইতে পারবে মনে করেই এই ব্যাবস্থা। 

ভারতের নোটে যে সমস্ত ঘটনার প্রতি পাকিস্তানের দৃষ্টি আকর্ষন কড়া হয়েছে এবং প্রতিবাদ জানানো হয়েছে তা হলঃ

২৬ এপ্রিলঃ পাকিস্তানী সৈন্য জলপাইগুড়ির কাছে ভারতীয় সীমান্তের বনাপারা পর্যন্ত চলে আসে এবং ভারতীয় এলাকার মধ্যে গুলি চালিয়ে দুজন ভারতীয় গ্রামবাসীকে নিহত করে। 

২৭ এপ্রিলঃ বয়রা এলাকায় (বনগাঁর উত্তরে) পাকফৌজ ভারতের লাখিমপুর গ্রাম পর্যন্ত চলে আসে এবং গুলি চালিয়ে পাঁচজনকে নিহত করে। নিহতদের একজন নাবালিকা। তিনজন আহত হয়। 

২৭ এপ্রিলঃ বনগাঁর কাছে ভারতীয় এলাকায় ঢুকে পাক সৈন্য সীমান্তরক্ষী দলের উপর গুলি চালায়। 

২৭ এপ্রিলঃ পাকসেনা ধরলা নদী পেরিয়ে ভারতীয় ছিটমহল বাঁশপাচিরে বেলা দুটো নাগাদ প্রবেশ করে। বেপরোয়া গুলি  চালিয়ে হানাদাররা অন্তত পঁচিশ জনকে হতাহত করে। 

২৬ এপ্রিলঃ কাছার সীমান্তে প্রহরারত সীমান্ত রক্ষী বাহিনীর উপর পাক সৈন্য হামলা করে। একজন কনস্টেবল নিহত হন। পাঁচ জন আহতদের মধ্যে একজন ইন্সপেক্টর, দুজন কনস্টেবল নিখোঁজ। 

পাক সৈন্যরা দুটি ওয়ারলেস সেট, একটি রাইফেল এবং দুটি হাল্কা মেশিনগান ছিনিয়ে নেয়। 

পাকিস্তানের ঘটনাপ্রবাহ শেষ পর্যন্ত ভারতের উপর চাপ সৃষ্টি করবে --শ্রীমতী গান্ধী
(আমাদের বিশেষ প্রতিনিধি)


নয়াদিল্লি, ৬ মে - মিসেস. গান্ধী বলেছেন, পূর্ব পাকিস্তানে যাই ঘটুক না কেন ভারত চোখ বন্ধ করে থাকতে পারেনা। কারণ সেটা  এই দেশ ও দেশের অর্থনীতির ওপর প্রভাব ফেলতে বাধ্য। 

প্রধানমন্ত্রী জেলা কংগ্রেস কমিটির সভাপতি ও সাধারণ সম্পাদক এর একটি সম্মেলন উদ্বোধনকালে পূর্ব পাকিস্তান থেকে ভারতে শরনার্থিদের ঢালাও প্রবেশ সম্পর্কে উল্লেখ করে বলেন, প্রায় ২  মিলিয়ন লোক পূর্ব পাকিস্তান থেকে তার দেশে প্রবেশ করেছে। 

যখন লড়াই থামবে তখন তাড়া ফিরে যাবে। ইতোমধ্যে তিনি আশা প্রকাশ করেন যে সারা দেশের মানুষ তাদের সাহায্য করবে। আমরা শুধুমাত্র বর্তমানে তাদের দেখাশোনাই করবোনা বরং  যুদ্ধ শেষে তারা যাতে তাদের বাড়িতে ফিরে যেতে পারে সেদিকেও খেয়াল রাখব। মিসেস গান্ধী বলেন, জনাব এমসি শীতলভাদের নেতৃত্বে শরনার্থিদের সাহায্য করার জন্য ইতিমধ্যে একটি কেন্দ্রীয় সহায়তা কমিটি প্রতিষ্ঠিত হয়েছে। 

মিসেস গান্ধী বলেন যে "সীমান্ত জুড়ে ঘটিত ঘটনার ফলস্বরূপ একটি নতুন বোঝা তার দেশের উপর এসেছ"। পূর্ব পাকিস্তানের এসব ঘটনায় শুধু পশ্চিমবঙ্গের উপর নয় বরং পুরো দেশের উপর নিশ্চিতভাবে প্রচণ্ড প্রভাব ফেলবে। 

এখনই ভারতের স্বীকৃতি বাংলাদেশের স্বার্থের অনুকূল হবে না- 
তবে মুক্তি আন্দোলনকে পূর্ণ সমর্থন দেওয়া হবে
- শ্রীমতি ইন্দিরা গান্ধী
(বিশেষ সংবাদদাতা)
 
নয়াদিল্লী, ৭মে- আজ সকালে বিরোধী নেতাদের  সঙ্গে বাংলাদেশ নিয়ে আলোচনার জন্য প্রধানমন্ত্রী শ্রীমতি ইন্দিরা গান্ধী বৈঠকে বসেছিলেন। প্রায় সকলেই বাংলাদেশ সরকারকে অবিলম্বে স্বীকৃতি দেওয়ার দাবি জানান। (ব্যতিক্রমঃ বিকানীরের মহারাজা ডঃ করণ সিং এবং মুসলিম লীগ নেতা মহম্মদ ইসমাইল। দুজনের বক্তব্যে অবশ্য কিছু পার্থক্য ছিল।) সকলের কথা শোনার পর প্রধানমন্ত্রী যা বলেন তাঁর মর্ম এইরকমঃ বাংলাদেশের মুক্তি আন্দোলনের প্রতি ভারত পূর্ণ সমর্থন জানাবে কিন্তু বাংলাদেশকে এখনই কূটনৈতিক স্বীকৃতি দেওয়া এই দেশেরই স্বার্থের পরিপন্থী হবে। সারা বিশ্বে বাংলাদেশের জনগণের প্রতি প্রচুর সহানুভুতি থাকলেও স্বীকৃতির ব্যাপারে ভাবনা চিন্তা চলছে। তবে তাজউদ্দিন সরকারকে স্বীকৃতি দেওয়া হবে না এমন কথা তিনি বলেননি বা সরকার এ ব্যাপারে ঠিক কি করবেন তার কোন আভাস দেননি। শুধু স্পষ্টভাবে তিনি বলেন যে, কোন অবস্থাতেই ভারত ভীত নয়।

ভারতের স্বীকৃতি নিয়ে প্রধানমন্ত্রী

ইন্দিরাজী বলেন যে, পাকিস্তান ভারতের বিরুদ্ধে নানা উসকানিমূলক কাজ করছে। ভারতকে নানা ভাবে বাংলাদেশের ব্যাপারে জড়াতে চাইছে। যাই হোক, ভারত যা ঠিক মনে করবে তা করতে ভীত নয়।   

দুই ব্যাতিক্রম । অবিলম্বে বাংলাদেশকে স্বীকৃতি দানের দাবির বিরোধীতা করেন বিকানীরের মহারাজা ডঃ করণ সিং। তিনি লোকসভায় কয়েকটি ছোট গোষ্ঠী ও কয়েকজন নির্দল সদস্যের নেতা। সেই গোষ্ঠী ও ব্যাক্তিরা অবশ্য আগেই বাংলাদেশকে স্বীকৃতি দেয়ার দাবী জানিয়েছেন।
ডঃ কিরণ সিং এর বক্তব্যঃ বাংলাদেশের মুক্তি আন্দোলন আসলে বাঙালীদের বিদ্রোহী ভারতের  এ ধরনের ব্যাপার ঘটলে সরকার কি করতেন? কাশ্মীরের কথাও  ভাবা দরকার । 

ইন্দিরাজ তাঁকে বলেনঃ কাশ্মীরে যারা হাঙ্গামা বাধাতে চায় তারা জনসাধারন থেকে বিচ্ছিন্ন। পক্ষান্তরে বাংলাদেশের মুক্তিসংগ্রামীদের পিছনে বিপুল গরিষ্ট সমর্থন রয়েছে। বাংলাদেশে গরিষ্ট অভিমত পাকিস্তান দাবিয়ে রাখতে চাইছে।  

মুসলিম লীগ নেতা মহম্মদ ইসমাইল যা বলেন তার মর্মঃ এমন কিছু করা ঠিক হবে না যাতে ভারত ও পাকিস্তানের মধ্যে উত্তেজনা বাড়ে বা কোন সঙ্কট সৃষ্টি হয়। বাংলাদেশকে স্বীকৃতি দিলে ওই ধরনের সঙ্কট দেখা দিতে পারে। তবে সরকার এ ব্যাপারে যে কোন ব্যবস্থাই নিন না কেন তার প্রতি তাঁহাদের দলের সমর্থন থাকবে।  

ইন্দিরাজ বলেন যে, বাংলাদেশকে কেন্দ্র করে কিছু লোক সাম্প্রদায়িক উত্তেজনা সৃষ্টি করতে চাইছে। সকলকে এ বিষয়ে সতর্ক থাকতে হবে। 

স্বীকৃতির স্বপক্ষে জোর দাবিঃ অধিকাংশ বিরোধী নেতা বাংলাদেশকে স্বীকৃতি দানের জন্য জোর দাবি জানান।  পরিস্থিতি সম্পর্কে ইন্দিরাজীর বিশ্লেষণ তাঁরা মেনে নেননি। তাঁরা বলেন যে, বাংলাদেশ একটি বাস্তব সত্য। স্বীকৃতি দিয়ে সরকার শুধু  সেই সত্যটিকেই মেনে নেবেন আর তাতে সেইখানকার আন্দোলন জোরদার হবে। ভারত এ বিষয়ে জোর করলে ভারতেরই ক্ষতি হতে পারে। 

এই দাবি জানান – সি পিএম, সি পি আই, ডি এম কে, আদি কংগ্রেস, পি এস পি, এম এস পি, ফঃ বঃ আর এস পি। শ্রী ইন্দ্রজিৎ গুপ্ত (সি পি আই) তাঁর দলের পশ্চিমবঙ্গ কমিটির পক্ষ থেকে প্রধানমন্ত্রীকে একটি স্মারকলিপি দেন। শ্রী এ কে গোপালান ( সি পি এম ) বলেন যে, পাকিস্তানকে ভয় না করে বাংলাদেশের মুক্তিযুদ্ধাদের সকল রকমের সাহায্য দেওয়া হোক।  শ্রী কে মনোহরণ (ডি এম কে) শ্রী শ্রী অটল বিহারী বাজপেয়ী (জঃ সঃ) শ্রী চিত্ত বসু (ফঃ বঃ), শ্রী ত্রিদিব চৌধুরী (আর এস পি) শ্রী এন জি গোরে (পি এস পি) ও শ্রী এস এন মিশ্র (আদি কং) একই দাবি তোলেন।  

ত্রাণকার্য সম্পর্কে একটি আলাদা বৈঠক বসবে। প্রধানমন্ত্রী বলেন যে পাকিস্তানী ফৌজের অত্যাচার থেকে বাঁচবার জন্য এ পর্যন্ত প্রায় পনের লক্ষ লোক ভারতে এসেছেন। আরও আসবেন। এ জন্য ত্রাণকার্য সম্পর্কে কি করা যায় সে বিষয়ে আলোচনার জন্য তিনি (প্রধানমন্ত্রী) বিরোধী নেতাদের সঙ্গে পৃথক একটি বৈঠকে বসবেন। (অর্থমন্ত্রী শ্রী চ্যবন নাকি ইঙ্গিত দিয়েছেন যে এ জন্য মোট ষাট কোটি টাকা দরকার)। তবে ওই বৈঠকে কবে বসবে তা ঠিক হয়নি। ভারত চায় যে, এই ত্রাণকার্য আন্তর্জাতিক রুপ নিক। 

ইন্দিরাজী আরও বলেন যে, বাংলাদেশে আগে দুই ডিভিশন পাক ফৌজ ছিল। এখন আছে চার ডিভিশন।  শহরগুলি অধিকাংশ পাক ফৌজের দখলে আছে। গ্রামাঞ্চলের বহু এলাকাই এখনও মুক্তিফৌজের নিয়ন্ত্রণে। গেরিলা তৎপরতা চালিয়ে তাঁরা পাক ফৌজের তৎপরতা সাফল্যের সঙ্গে মোকাবিলা করছেন।
                    
কেন্দ্রীয় মন্ত্রিসভার বৈঠক
নয়াদিল্লী, ৭ মে-প্রকাশ বাংলাদেশ সম্পর্কে আলোচনার জন্য কেন্দ্রীয় মন্ত্রীসভা আজ এক বৈঠকে মিলিত হন। এই বৈঠকে পূর্বনির্ধারিত ছিল না। 
বিরোধী দলনেতাদের সঙ্গে আলোচনার পরেই প্রধানমন্ত্রী শ্রীমতি গান্ধী স্বল্প সময়ের নোটিশে তার সহকর্মীদের ঐ বৈঠকে আহবান করেন।
এক ঘন্টাব্যাপী বৈঠকে শ্রীমতি গান্ধী বিরোধী নেতাদের সঙ্গে তাঁর আলোচনার বিষয়ে সহকর্মীদের অবহিত করেন। 
                                                                                                   -পি টি আই 

Razibul Bari Palash
<১২, ১১, ১৩-১৮>

মানবাধিকার কমিশনের প্রতিবেদনের এজেন্ডা আইটেম ৫ (ক) এর উপরে জাতিসংঘের অর্থনৈতিক ও সামাজিক পরিষদের সামাজিক কমিটিতে ভারতের স্থায়ী প্রতিনিধি রাষ্ট্রদূত এস সেন এর স্টেটমেন্ট, ১২ মে ১৯৭১

জনাব চেয়ারম্যান, 

আমার প্রতিনিধিদল এই গুরুত্বপূর্ণ বিষয় উপর আলোচনায় অংশ নেয়ার জন্য এই অনুষ্ঠানকে যথাযথ মনে করে। কমিশনের বর্তমান রিপোর্টে এটি স্পষ্ট যে মানবাধিকার রক্ষা এখনো একটি গুরুত্তপূর্ন সমস্যা। প্রকৃতপক্ষে, সাধারণ পরিষদের ২৫ তম অধিবেশনে গৃহীত স্মারক ঘোষণাপত্রের রিপোর্টের অনুচ্ছেদ ৮-এ প্রকাশিত একটি অনুচ্ছেদে বাস্তবায়নের ব্যাপারে উদ্বেগ প্রকাশ করা হয়। প্রসঙ্গিক বাক্যটিতে লেখা আছে -  “যদিও কিছু অগ্রগতি অর্জন করা সম্ভব হয়েছে, তথাপি এখনও বিশ্বের বিভিন্ন অঞ্চলে একাধিক ব্যক্তি বা গোষ্ঠীর বিরুদ্ধে মানবাধিকারের গুরুতর লঙ্ঘন সংঘটিত হচ্ছে। আমরা নিজেদেরকে মানুষের অধিকার রক্ষার মৌলিক স্বাধীনতাসমূহ লঙ্ঘনের বিরুদ্ধে ক্রমাগত এবং নির্ধারিত সংগ্রামের অঙ্গীকার করি। এই লঙ্ঘনের মৌলিক কারণগুলো দূর করতে হবে। মানুষের মর্যাদার জন্য জাতিসংঘ কর্তৃক প্রদত্ত চার্টার ব্যবহারের মাধ্যমে জাতি, বর্ণ, লিঙ্গ, ভাষা বা ধর্ম নির্বিশেষে সার্বজনিন শ্রদ্ধাবোধ তরান্বিত করতে হবে। ” 

চার্টার এর ১(৩), ৫৫ (গ) এবং ৫৬ আর্টিকেলে, মানবাধিকার নিশ্চিত করার জন্য আন্তর্জাতিক সহায়তার কথা বলা আছে। ১৯৬৮ সাল, যেটাকে আন্তর্জাতিকভাবে মানবাধিকার বছর হিসেবে ঘোষণা করা হয়েছে, সেদিন ‘Human Rights-A Compilation of International Instruments of the United Nations”  নামে একটি পুস্তিকা প্রকাশিত হয়। এই পুস্তিকার শেষ পৃষ্ঠায় মানবাধিকার মোকাবেলার যন্ত্র হিসাবে ৩৪ টি বিষয়ের একটি তালিকা দেওয়া হয়। এছাড়া এই তালিকা থেকে, গত তিন বছরে বিভিন্ন অন্যান্য নথি, ঘোষণা এবং রেজুলেশন গৃহীত হয়েছে। উদাহরণস্বরূপ, সামাজিক অগ্রগতি ও উন্নয়ন ঘোষণাপত্র ১৯৬৯ এর কথা উল্লেখ করা উচিত। ২৫ তম অধিবেশন ঘোষণাপত্র আমি ইতিমধ্যে উল্লেখ করেছি, যেখানে বন্ধুত্বপূর্ণ সম্পর্কের ব্যাপারে আন্তর্জাতিক আইন ও এর মূলনীতি ঘোষণা সহ ইউনাইটেড নেশনস চার্টার অনুযায়ী সহযোগিতার কথা উল্লেখ আছে - এগুলো সবই মাত্র ছয় মাস গৃহীত হয়। উপরন্তু, তেহরান মানবাধিকার ঘোষণাও অপ্রাসঙ্গিক। ১৯৪৯ সালের যুদ্ধকালীন সময়ে বেসামরিক ব্যক্তিদের সুরক্ষা সংক্রান্ত জেনেভা কনভেনশনটিও তাই। উপরন্তু, সাধারণ পরিষদে গত বছর চারটি রেজুলেশন ২৬৭৪, ২৬৭৫, ২৬৭৬ ও ২৬৭৭ গৃহীত হয়, যেগুলোর সবই আর্মস কনফ্লিক্টে সৃষ্ট মানবাধিকার প্রশ্ন সংক্রান্ত। ভারত শুরু থেকেই মানবাধিকার কমিশনের সদস্য। এবং জাতিসংঘসহ সব বড় মাপের ফোরামে ছোট বড় সব রকমের মানবাধিকার লঙ্ঘনের ব্যাপারে তার অবস্থান জনিয়ে এসেছে। আমি যতোগুলো ঘোষণার কথা বলেছি এগুলো সবই যেখানেই মানবাধিকার লঙ্ঘন হয় সেটা নিয়েই আলোচনা করে থাকে। তেহরান ঘোষণা, মে ১৯৬৮ সালে সর্বসম্মতিক্রমে গৃহীত হয়। এর ৫ম অনুচ্ছেদে আছে- “জাতিসংঘের প্রাথমিক লক্ষ্য সর্বোচ্চ স্বাধীনতা ও মর্যাদার মাধ্যমে প্রত্যেকটি মানুষের মানবাধিকার সংরক্ষণ। এই উদ্দেশ্য বাস্তবায়নের জন্য, সকল দেশের আইন প্রতিটি ব্যক্তিকে জাতি, ভাষা, ধর্ম বা রাজনৈতিক বিশ্বাস - নির্বিশেষে মত প্রকাশের স্বাধীনতা ও তথ্য অধিকার এবং পাশাপাশি ধর্ম পালনের অধিকার দান করা উচিত, এবং তার দেশের রাজনৈতিক, অর্থনৈতিক, সাংস্কৃতিক এবং সামাজিক জীবনে অংশগ্রহণের অধিকার থাকা উচিৎ। ”

যতক্ষণ পর্যন্ত আন্তর্জাতিক সম্প্রদায় বিভিন্ন দেশে আইনের লঙ্ঘন পর্যবেক্ষন না করে এবং তার  প্রতিকারমূলক ব্যবস্থা না নেয় ততক্ষণ আমরা মানবাধিকার ও মৌলিক স্বাধীনতা রক্ষা প্রশ্নে যাই বলি না কেন সেটা বিদ্রুপ মাত্র। এটা বারবার অনেকভাবেই জাতিসংঘের বিভিন্ন ফোরামে প্রকাশ করা হয়েছে এবং আমি কৃতজ্ঞ  বিশেষ করে  পাকিস্তানের বিশিষ্ট প্রতিনিধি রাষ্ট্রদূত আগা শাহীর কাছে কারণ তিনি আফ্রিকা এবং ফিলিস্তিনে মানবাধিকার লঙ্ঘনের উপর মে ২০, ১৯৭০ তারিখে অনুষ্ঠিত সামাজিক কমিটির সভায় বলেন -   

“অন্যান্য কোন পরিস্থিতি যেখানে মানবাধিকারের ব্যাপক লঙ্ঘন হবে সেগুলো পরীক্ষা ও তদন্ত করা হবে এবং  মানবাধিকার ও মৌলিক স্বাধীনতা বিষয়ে জাতিসংঘের সনদ বাধ্যতামূলক ভাবে মানতে হবে যাতে এটি বিদ্রুপ ও একাডেমিক বিতর্কে সীমাবদ্ধ না হয়ে যায়। ”

এটা প্রসঙ্গে উদাহরণস্বরূপ ভারত সরকার গভীর ক্ষোভের সাথে মানবাধিকার লংঘনের একটি বর্তমান অবস্থা গোচরে আনতে চায় যেখানে লক্ষ লক্ষ মানুষের মানবাধিকার লঙ্ঘিত হচ্ছে। এটি জানানোর পাশাপাশি আমার দেশে যে লক্ষাধিক শরণার্থী আসছে সেই অবস্থা বিবেচনায় নিয়ে মানবিক ত্রাণ ব্যবস্থার জন্য আবেদন করছি। সমস্যা যে আকার ধারণ করেছে তাতে এটি এখন একটি আন্তর্জাতিক উদ্বেগের বিষয়ে পরিণত হয়েছে। 

এই মর্মান্তিক মানবিক সমস্যা বোঝার জন্য তার কারণগুলো ব্যাখ্যা করা প্রয়োজন। এর ফলে বিশ্ব সম্প্রদায়ের পক্ষে এটির গুরুত্ব ও ধারাবাহিকতা অনুধাবন করা সহজ হবে  এবং তার ফলে সেটা কমাতে জরুরী ব্যবস্থা গ্রহণ করে লাখ লাখ মানুষের দুর্ভোগ কমানোর ব্যাপারে আগানো যাবে। 

I

পাকিস্তান সরকার মানবাধিকার কনভেনশনের বিভিন্ন ঘোষণা, রেজুলেশন ও কনভেনশন গ্রহণ ও সমর্থণ করে। তবে সাম্প্রতিক সময়ে তারা পূর্ববঙ্গে মিলিটারি একশনে এই আন্তর্জাতিক বাধ্যবাধকতা ব্যাপকভাবে লঙ্ঘন করেছে। এটি আন্তর্জাতিক সম্প্রদায়ের কাছে গভীর উদ্বেগের বিষয়। আমি সেখানে যেসকল অনাকাঙ্ক্ষিত ঘটনা ঘটছে সেগুলো এত বিস্তারিতভাবে বিশ্লেষণ করার প্রয়োজন মনে করছিনা। এগুলো সবারই জানা। এতে তাদের মধ্যে হতাশা সঞ্চিত হচ্ছে। বছরের পর বছর তারা যে অসাম্যের স্বীকার হচ্ছে তার ফলে এমন মর্মান্তিক পরিস্থিতি সৃষ্টি হয়েছে। ফলে অনেক ধ্বংসাত্মক কার্যকলাপ জন্ম নিচ্ছে। এমন প্রচুর ঘটনা আমি লক্ষ্য করেছি। এই বছর মার্চের শেষের দিকেও আমাদের প্রত্যাশা ছিল যে এই মনুষ্যসৃষ্ট অসুবিধা দূর করার জন্যে পূর্ব বাংলার মানুষের দাবী মেনে নেয়া হবে। কিন্তু করা হয়েছে গণতান্ত্রিক প্রক্রিয়ার বিপরীত। একটি সামরিক অভিযান পূর্ববাংলায় রাজনৈতিক চেতনা ও কার্যক্রম বন্ধ করে দেয়। ২৬ মার্চ পাকিস্তানের রাষ্ট্রপতি যেসব কথা বলেন তার মধ্যে বলেন - 

“আমি সারা দেশে সব রাজনৈতিক কর্মকাণ্ড নিষিদ্ধ করার সিদ্ধান্ত নিয়েছি। আওয়ামী লীগ একটি রাজনৈতিক দল হিসেবে নিষিদ্ধ করা হল। আমিও একটা সম্পূর্ণ প্রেস সেন্সরশিপ আরোপ করার সিদ্ধান্ত নিয়েছি। সামরিক আইন প্রবিধান খুব শীঘ্রই এই সিদ্ধান্ত অনুসারে জারি করা হবে। ”

এ প্রসঙ্গে আমি মানবাধিকার ঘোষণাপত্র, সম্পূর্ণরূপে পাকিস্তানের কাছে গ্রহণযোগ্য একটি নথির মূল বিধান কমিটির দৃষ্টি আকর্ষণ করতে চাই। এই ঘোষণাপত্রের অনুচ্ছেদ ৩: "জীবন, স্বাধীনতা এবং ব্যক্তি নিরাপত্তা পাওয়ার অধিকার আছে"। পূর্ববাংলায় গৃহীত ব্যবস্থা এই অধিকার থেকে বঞ্চিত করে। অনুচ্ছেদ ৫: "কোন  মানুষের বিরুদ্ধে অবমাননাকর আচরণ অথবা শাস্তি, নির্যাতন করা বা নিষ্ঠুর আচরণ করা যাবে না"। যা আন্তর্জাতিক সংবাদ মাধ্যমে দেখা গেছে তাতে সন্দেহাতীতভাবে প্রমাণ হয় যে, এই অধিকার ক্ষুণ্ণ হয়েছে। আর্টিকেল ৭, ৮, ৯, ১২, ১৩, ১৭, ১৮, ১৯, ২০ ও ২১ এর বিধান একভাবে অবমাননা করা হয়েছে। জনাব চেয়ারম্যান, আমি দেখাতে পারি মানবাধিকার সংক্রান্ত যেকোন নথিতেই পাকিস্তানের সমর্থন আছে এবং এটাও নিঃসন্দেহে  দেখানো যায় যে পাকিস্তান প্রায় সব বিধান ভঙ্গ করেছে। 

পূর্ববাংলার জনগণের সাথে পশ্চিম পাকিস্তানের জাতিগত, ভাষাগত এবং সাংস্কৃতিক পার্থক্য আছে। তথাপি পশ্চিম পাকিস্তানী সেনাবাহিনী কর্তৃক সম্পত্তি ধ্বংস করে কনভেনশনের ২ নং ধারা লংঘন করা হয়েছে যেটা সাধারণ পরিষদ কর্তৃক স্বাক্ষরিত এবং যার অনুসমর্থন প্রস্তাব হয়েছিল ৯ ডিসেম্বর, ১৯৪৮ সালে [রেজোলিউশন ২৬০-এ- (iii)]। পাকিস্তান নিজেও এই কনভেনশন এর বিপক্ষে অবস্থান নিয়েছে। একইভাবে সামরিক আইন ঘোষণা, কঠোর নিয়মকানুন পূর্ব বাংলায় কঠোরভাবে চালানো হচ্ছে। তাদের আইন মেনে না চললে মৃত্যুদণ্ড পর্যন্ত দেয়া হতে পারে। যে স্বাধীনতাকে জাতিসঙ্ঘে মৌলিক বিবেচনা করা হয়েছে সেটাও দমন করা হচ্ছে। 

১২ আগস্ট, ১৯৪৯ জেনেভা কনভেনশনের আর্টিকেল ৩ এ সাধারণ জনগণের জীবনের নিরাপত্তা নিশ্চিত করার কথা বলা হয়েছে। বিশেষভাবে নির্দিষ্ট কোনো ব্যক্তির জীবন, অঙ্গহানি ও নির্যাতনের সহিংসতা নিষিদ্ধ করা হয়েছে। এছাড়া বিশেষ অমানবিক ও অবমাননাকর আচরণ নিষিদ্ধ। পূর্ববর্তী রায় নিয়মিতভাবে গঠিত সাধারণ আদালত দ্বারা না হলে মৃত্যুদণ্ড কার্যকর অবৈধ হবে সেকথাও বলা আছে। সকল কনভেনশনের বিধান লঙ্ঘিত হয়েছে। আর আশ্চর্যের ব্যাপার, পাকিস্তান সরকার ইন্টারন্যাশনাল কমিশন অব জুরিস্টস দ্বারা তৈরি আপীল কে সামান্যতম ভ্রুক্ষেপ করার চিন্তা-ভাবনাও দেখায়নি। আমি তাদের টেলিগ্রাম পড়ছি। ২ এপ্রিল ১৯৭১ - 

"ইন্টারন্যাশনাল কমিশন অব জুরিস্টস গভীরভাবে পূর্ব পাকিস্তানে বিয়োগান্তক ঘটনা সম্পর্কে উদ্বিগ্ন। মৃত্যুর পরিমাণ কমাতে সর্বোচ্চ ব্যাবস্থা গ্রহণ করুন এবং রাজনৈতিক বন্দীদের সংযম ও শ্রদ্ধার সাথে মোকাবেলা করুন"। 


এপ্রিল ১৫ তারিখের  টেলিগ্রাম:

'আমাদের ২ এপ্রিল-এর টেলিগ্রাম এর প্রেক্ষিতে, ইন্টারন্যাশনাল কমিশন অব জুরিস্টস বিশেষ সামরিক ট্রাইবুনাল করে আওয়ামী লীগ নেতাদের বিচার করার চেষ্টায় উদ্বিগ্ন। আইন অনুযায়ী স্বাভাবিক বেসামরিক আদালতের কার্যধারা মোতাবেক আগালে তা আইনের শাসন প্রতিষ্ঠার চেষ্টা বলে আন্তর্জাতির বিশ্ব কর্তৃক সন্তোষজনক হবে। 

ইন্টারন্যাশনাল কমিশন অব জুরিস্টস সবসময় রাজনৈতিক অপরাধের জন্য অভিযুক্ত রাজনৈতিক বিরোধীদের বিচারের জন্য বিশেষ ট্রাইবুনাল প্রতিষ্ঠার অনুমোদন দেয়না। কারণ বিশেষ ট্রাইবুনাল যা আইনে প্রশিক্ষণপ্রাপ্ত বিচারকদের দ্বারা যথাযথভাবে আদালত গঠন হয়না এবং এখানে আইনি প্রয়োগে স্বাধীনতা ও সম্মানের অভাব থাকে। শেখ মুজিবুর রহমান বা অন্য আওয়ামী লীগ নেতারা যদি পাকিস্তানের আইনের অধীনে কোনো অপরাধ করে থাকেন, সেখানে দরকার হলে তাদের বেসামরিক আদালতে আনা যেতে পারে। 

এই পরিস্থিতি বিবেচনা করে আমরা আন্তর্জাতিক মতামত ইতিমধ্যে দিয়েছি। এবং ইতোমধ্যে কমিটি এই ব্যাপারে শোকাহত। যেহেতু জাতিসঙ্ঘ অর্থনৈতিক ও সামাজিক পরিষদের মানবাধিকার ও মৌলিক স্বাধীনতার সঙ্গে সংশ্লিষ্ট তাই তাদের এ বিষয়ে সুস্পষ্ট ব্যাবস্থা গ্রহণ জরুরী। বড় মাপের গণহত্যা, নারী ও শিশু, নৃশংসতা, এবং ব্যাপক স্কেলে সংঘটিত অত্যাচার এবং সম্পত্তি ধ্বংস পূর্ববাংলার নিরস্ত্র বেসামরিক জনগণের উপর নেমে আসা হত্যাকাণ্ড প্রভৃতির বিরুদ্ধে আন্তর্জাতিক বিবেক প্রজ্বালিত করা আবশ্যক ও বিশ্বের এই অংশে সভ্য সমাজ পুনঃস্থাপন করার জন্য আন্তর্জাতিক প্রচেষ্টা আবশ্যক। 
II

কিন্তু সেখানে মানবাধিকারের আরও ঘটনা ঘটছে যা বর্তমান কমিটির নজরে আনা উচিত। পূর্ববাংলায় নেয়া সামরিক কর্মের ফলস্বরূপ, ভারতে শরণার্থীর সংখ্যা ইতিমধ্যে অতিক্রম করেছে ১.৮ মিলিয়ন। সুনির্দিষ্ট হিসাবে সীমান্তের  কাছাকাছি ভারতীয় কর্তৃপক্ষ ৩ মে দিল্লি থেকে উলি্ল্লখিত ছিল ১, ৪৮১, ১০১ জন। এই চিত্র যথেষ্ট বৃদ্ধি পেয়েছে। ৩ মে, ১৪১, ৫৮৮ জন উদ্বাস্তু আসাম ও মেঘালয় (ভারতীয় একটি পূর্ব রাজ্য) প্রবেশ করে; যখন ৩৯৩, ৮৩ জন ক্যাম্পের বাইরে, ১, ২০০, ৯৬২ জন শরণার্থী পশ্চিমবঙ্গে প্রবেশ করেছে এই ১০২, ২০৫ জন ক্যাম্পে, এগুলোর ৫৩২, ৬৭৫ জন ক্যাম্পে, ৬৬৮, ২৮৭ জন ক্যাম্পের বাইরে হয়; ১৩৬, ৫৩২ জন উদ্বাস্তু ত্রিপুরা প্রবেশ করে; ৩৫, ০০০ জন বাইরে। এগুলোর ১০১, ৫৩২ জন ক্যাম্পে, ২, ০১৯ জন শরণার্থী বিহার প্রবেশ করেছে। এভাবে ক্যাম্পে শরণার্থী মোট সংখ্যা ৭৩৮, ৪৩১ জন এবং বাইরে   ৭৪২, ৬৭০ জন। ৩ মে আমরা ১৫৬ টি ক্যাম্প স্থাপন করেছি এবং মহাসচিব ও যেমন ইউএনএইচসিআর, ইউনিসেফ, বিশ্ব খাদ্য কর্মসূচি, বিশ্ব স্বাস্থ্য সংস্থার হিসাবে অন্যান্য ইউ এন সংস্থা জ্ঞ্যাত আছে। এ ছাড়াও, ক্যাথলিক রিলিফ অর্গানাইজেশন, কারিতাস  ব্যবস্থা গ্রহণ করছে। 

আমি আনন্দের সাথে বলতে চাই যে জাতীয় এবং আন্তর্জাতিক ভাবে শরণার্থীদের সাহায্য করার জন্য ব্যাবস্থা নেয়া হচ্ছে। উদ্বাস্তু অনেক নারী ও শিশুদের কঠিন চাপের মুখে এবং সবচেয়ে কঠিন অবস্থার মধ্যে তাদের বাড়িঘর ও গ্রাম ছেড়ে চলে যেতে হয়েছে। এই বৃহৎ অন্তঃপ্রবাহ দৈনিক বাড়তে থাকে যেমন আমি ইতিমধ্যে উল্লেখ করেছি। পূর্ববাংলায় পাকিস্তানের নৃশংসতার ফলে এত বিপুল সংখ্যক লোক তাদের ঘরবাড়ি ছেড়ে ভারতে চলে আসছে। সামান্য খাদ্য এবং  ব্যক্তিগত জিনিসপত্র সঙ্গে কষ্টসহকারে নিয়ে বিপজ্জনক যাত্রায় তারা আসছে। পূর্ববঙ্গে স্বাভাবিক অবস্থা ফিরে আসা পর্যন্ত, মানবিক ভিত্তিতে, এই ক্ষুধার্ত মানুষকে আশ্রয় দেওয়ার ও যারা রোগ এবং অনাহারে ভুগছে তাদের মানবিক কারণে আমরা সাহায্য করছি। পাকিস্তান সরকারের কর্তব্য তাদের নিপীড়ন বন্ধ করা এবং স্বাভাবিক অবস্থা ফিরিয়ে আনা যাতে উদ্বাস্তুরা নিরাপদে ফিরে যেতে পারে। যতক্ষণ পর্যন্ত পাকিস্তান পূর্ব বাংলায় নিরাপদ পরিবেশ সৃষ্টি করবে ততক্ষণ পর্যন্ত আমরা শরনার্থিদের আমরা সানন্দে সাহায্য করব। অন্যান্য সরকার এবং সেইসাথে আন্তর্জাতিক সংস্থা এগিয়ে আসতে হবে। এটি অর্থনৈতিক ও সামাজিক পরিষদের উদ্বেগের বিষয় এবং আমরা আশা করি যে কাউন্সিল এই সমস্যা উপলব্ধি করবে এবং এই আপীল অনুমোদন করবে। 

III
পূর্ববঙ্গে পাকিস্তান সরকার কর্তৃক গৃহীত আরেকটি পদক্ষেপের ফল সেখানে অর্থনৈতিক জীবনের ভাঙ্গন শুরু করেছে। মার্চ থেকে শুরু করে সব বিদেশী সংবাদ প্রতিনিধিদের বহিষ্কার করা হয়েছে এবং নির্ধারিত ৫ বা ৬ জন কে প্রহরায় পূর্ববাংলার যাওয়ার অনুমতি দেওয়া হয়েছে। সেসব ভ্রমণের বিস্তারিত অনেক মাস বহিঃবিশ্ব জানতে পারবেনা। সহিংসতার প্রাদুর্ভাবে পরিবহন ও বন্টন ব্যবস্থা এবং অন্যান্য অপরিহার্য পরিষেবার সম্পূর্ণ ভাঙ্গন দেখা দিয়েছে। যেহেতু পূর্ববঙ্গ তার বৃহৎ জনসংখ্যার জন্য প্রচুত খাদ্যশস্য আমদানির উপর নির্ভর করে তার উপরে কয়েকমাস আগে একটি সর্বনাশা ঘূর্ণিঝড় প্রচুর ক্ষয়ক্ষতি করে যায়। তার উপর যেহেতু সামরিক প্রভাব জারি হয়েছে তাই এবার আবাদ মৌসুমও প্রভাবিত হবে। এই অবস্থার অধীনে দুর্ভিক্ষ হবার সম্ভাবনা প্রকট এবং সাধারণত মহামারি ও রোগ আরও বৃদ্ধি পাবে। ফলে পূর্ববাংলা থেকে ভারতে পালিয়ে আসবে আরও উদ্বাস্তু। এভাবে লাখ লাখ শরণার্থী ভারতে ঢালাও প্রবেশের ফলে এই অঞ্চল একটি অস্থিতিশীলতার দিকে ধাবিত হতে পারে। তাই ভারতে পূর্ববঙ্গ থেকে উদ্বাস্তুদের অন্তঃপ্রবাহ বন্ধ করা জরুরী। এটি একটি  আন্তর্জাতিক উদ্বেগের বিষয় হওয়া উচিত। এটি সম্ভব একমাত্র যদি এই কাউন্সিল নিশ্চিত করতে পারে যে পাকিস্তান আন্তর্জাতিক ত্রাণ সংগঠনগুলোকে সেদেশে ঢুকে অভাবগ্রস্ত বাঙ্গালীদের সাহায্য করার অনুমতি দেয়। 

আন্তর্জাতিক ত্রাণ অপারেশন সঙ্ঘটিত হলে বর্তমান সৃষ্ট সঙ্কটের অপসারণ করতে সক্ষম হবে। 

এটা হতাশাজনক যে এই পরিস্থিতিতে পাকিস্তান সরকার আন্তর্জাতিক রেড ক্রস দলের করাচিতে গিয়ে পূর্ববঙ্গে কার্যধারা চালানোর অনুমতি পায়নি। এপ্রিল ১ তারিখে  ইউ বলেন যে তিনি পূর্ব পাকিস্তানের সাম্প্রতিক মানুষের দুর্ভোগ ও ক্ষতি সম্পর্কে উদ্বিগ্ন এবং বলেন যদি পাকিস্তান সরকারের সেক্রেটারি জেনারেল এর কাছে মানবিক প্রচেষ্টার সাহায্য চান তবে তার ক্ষমতার  সবকিছুই খুশি মনে করবেন। উত্তরে পাকিস্তানীরা ছোট্ট করে শুধু বলেছেন - এখনো নয়। এই প্রসঙ্গে আমরা আজ সকালে নিউ ইয়র্ক টাইমস সম্পাদকীয়র  মন্তব্যটি উল্লেখ করতে চাই। বিশ্বের অন্যান্য অনেক সরকার এবং আন্তর্জাতিক সংস্থা গুলো পূর্ব পাকিস্তানের শোচনীয় পরিস্থিতি অনুধাবন করে সাহায্য করার জন্য উৎসুক আছে কিন্তু পাকিস্তান সরকার বরাবরের মত বলেছে তাদের দেশে যথেষ্ট খাদ্য মজুদ আছে। মাত্র কয়েক মাস আগে, একটি ভয়াবহ সাইক্লোন পূর্ব বাংলার কিছু অংশ বিধ্বস্ত করে দিয়েছে। সে সময়ে, অনেক কমিটি ও জাতিসংঘের অন্যান্য ফোরামে রেজুলেশন পাশ হয় প্রাকৃতিক দুর্যোগের রিলিফ এর জন্য ও অনেক পদক্ষেপ গৃহীত হয়। পাকিস্তান নিজেও সাহায্যের জন্য ব্যাপকভাবে আপীল করে বিশাবাসীর কাছে। আমার দেশ ও তাতে সাড়া দেয়। কিন্তু অবাক করে দিয়ে এখন তারা বলছে পাকিস্তানে যথেষ্ট খাবার আছে। 

এই অবস্থায়  প্রথম অপরিহার্য পদক্ষেপ হল পাকিস্তানকে  জিজ্ঞাসা করতে হবে যে অর্থনৈতিক ও সামাজিক পরিষদকে অবিলম্বে ত্রাণ কাজের সম্মতি দিবে কিনা যাতে জাতিসংঘের পৃষ্ঠপোষকতায় সুশৃঙ্খলভাবে ও সমন্বিত সাহায্য কর্মসূচি জন্য পরিকল্পনা চূড়ান্ত করা যেতে পারে। যেহেতু সেক্রেটারি জেনারেল, ইতিমধ্যে সব মানবিক সাহায্যের হাত বাড়িয়ে দেওয়ার কথা বলেছেন তাই এটা এখন গুরুত্বপূর্ণ দায়িত্বশীল আচরণ হবে আন্তর্জাতিক ত্রাণ প্রচেষ্টার ব্যাপারে। 

আমরা আশা করি এবং বিশ্বাস করি যে পূর্ব বাংলার জনগণের মৌলিক চাহিদা ও সেবা মেটানোর জন্য যথাযথ ব্যাবস্থা নেয়া হবে এবং তাদের ইচ্ছার প্রতিফলন ঘটাতে সহায়তা করা হবে। তারা যথেষ্ট ভুগেছে। এবং তারা অবশ্যই মনে রাখবে কে তাদের মনে রেখেছে আর কে ছিল নীরব দর্শকের ভূমিকায়। 

Aparajita Neel
<১২, ১২, ১৯>
পুর্ববঙ্গের স্বাধীনতা আন্দোলন সমর্থন করুনঃ
বিশ্বশান্তি কংগ্রেসে ইন্দিরাজীর বার্তা

বুদাপেস্ট, ১৩ মে - আজ এখানে বিশ্বশান্তি কংগ্রেসের দিনব্যাপী অধিবেশন শুরু হয়েছে। অধিবেশনে বাংলাদেশের স্বাধীনতা আন্দোলনের সমর্থন জানানোর জন্য ভারতের বক্তব্য অন্যান্য দেশের প্রতিনিধিরা মনোযোগ দিয়ে শোনেন। বাংলাদেশ সরকারের পক্ষ থেকেও একজন প্রতিনিধি সম্মেলনে যোগ দিয়েছেন। 

৮০ টি দেশের প্রায় ৭০০ প্রতিনিধির সামনে প্রকাশ্য অধিবেশনে প্রধানমন্ত্রী শ্রীমতী ইন্দিরা গান্ধীর বার্তাটি পড়ে শোনানো হয়। তাতে শ্রীমতী গান্ধী বলেছেন, ভারতের অবস্থায় পূর্ববঙ্গের ঘটনাবলিতে উদাসীন থাকা কঠিন। 

প্রধানমন্ত্রী ঐ বার্তায় বলেছেন, প্রায় ২০ লক্ষ উদ্বাস্তু ভারতে চলে এসেছেন - ফলে আমাদের উপর প্রচণ্ড চাপ পড়েছে। এই উদ্বাস্তুরা যাতে নিরাপদে মর্যাদার সঙ্গে দেশে ফিরে যেতে পারেন - তেমন অবস্থা সৃষ্টি করার জন্য পাকিস্তানকে অবশ্যই বাধ্য করতে হবে। 

শ্রীমতী গান্ধী বলেছেন, আশা করি, বিশ্বের শান্তিপ্রিয় মানব সমাজ মানবিক অধিকার রক্ষার জন্য উঠে দাঁড়াবেন। পুর্ববঙ্গের জনসাধারণের ন্যায্য দাবী, তাদের নির্বাচিত প্রতিনিধিরাই তাদের দেশ শাসন করবেন। বিশ্বের মানুষ আশা করি, এই দাবী সমর্থন করবেন, এবং তাদের ঐ অধিকার পুনরুদ্ধারের জন্য সচেষ্ট হবেন। এই গুরুত্বের পরিস্থিতি এবং লক্ষ লক্ষ নির্দোষ মানুষের অবর্ননীয় দুর্দশায় আমার মন ভারাক্রান্ত। 

ভারতীয় প্রতিনিধি দলের সদস্য শ্রী অমৃত নাহাত বার্তাটি পড়ে শোনান। তাঁকে প্রবল হর্ষধনী জানিয়ে সদস্যরা অভিনন্দন জানান। 

ভারতীয় প্রতিনিধি দলের নেতা শ্রীকৃষ্ণ মেনন বলেন, পূর্ববঙ্গে গৃহযুদ্ধ নয় - গুলি চালিয়ে জাতীয়তাবাদী আন্দোলন দমন হচ্ছে। তিনি হিটলারি অত্যাচারের সঙ্গে পূর্ববঙ্গের ঘটনার তুলনা করেন। 

শ্রী মেনন আরও বলেন, পূর্ববঙ্গ বিশ্বের অষ্ট জাতীয় এলাকা এবং হাঙ্গেরির চেয়ে তাঁর জনসংখ্যা ১০ গুণেরও বেশী। 

- পি টি আই 

Razibul Bari Palash
<১২, ১৩, ২০>

বাংলাদেশর সংগ্রাম বৃথা যাবে না – প্রধানমন্ত্রী

আগরতলা, ১৫ মে: প্রধানমন্ত্রী মিসেস ইন্দিরা গান্ধী, আজ আশা প্রকাশ করেন যে বাংলাদেশের জনগণের সংগ্রাম বৃথা যাবেনা। তারা শেষ পর্যন্ত স্বাধীনতা এবং তার থেকে গণতান্ত্রিক সরকার অর্জন করবেন। 

মিসেস গান্ধী, এখান থেকে প্রায় ২৫ কিলোমিটার দূরে মোহনপুরে একটি বিশাল সমাবেশে ভাষণ দিচ্ছিলেন। তিনি বলেন, ভারত পূর্ববাংলায় একটি গণতান্ত্রিক সরকার গঠিত হলে তাকে স্বাগত জানাবে এবং তার সাথে বন্ধুত্বপূর্ণ সম্পর্ক রাখবে। 

ভারতের মত পূর্ব বাংলায় নির্বাচন অনুষ্ঠিত হয়েছে, কিন্তু দুর্ভাগ্যবশত সেখানে মানুষ তাদের নিজস্ব সরকার গঠন করতে পারেনাই যা তাদের দেশ থেকে দারিদ্র্য দূর করতে সাহায্য করবে। 

সম্পদের সীমাবদ্ধতা

প্রধানমন্ত্রী আশা প্রকাশ করেন, ভারত এবং পূর্ব বাংলার মানুষ গণতান্ত্রিক পথ অনুসরণ করবে এবং তারা নিজেরাই তাদের নিজ নিজ জাতির স্বার্থে সাম্প্রদায়িকতার বিষকে আশ্রয় দেবেনা। 

মিসেস গান্ধী বলেন; ‘ আমাদের ভাই ও বোন যারা ভারতে এসেছে তাদের সাহায্য করতে আমাদের যথাসাধ্য চেষ্টা করতে হবে। কিন্তু আমাদের  সম্পদ সীমিত "। 

প্রধানমন্ত্রী বলেন, এটি শুধু পাকিস্তানের অভ্যন্তরীণ ব্যাপার ছিল, কিন্তু এখন  এটি ভারতের জন্য সমস্যা হয়ে দাঁড়িয়েছে। 

শরনার্থিদের সাহায্য করার অবর্ননীয় সমস্যা উল্লেখ করে তিনি বলেন, শরণার্থীদের প্রবল অনুপ্রেবেশ দেশের অর্থনীতির উপর একটি ভয়ানক বোঝা হবে। কিন্তু এটি ভারতের কোন নির্দিষ্ট রাজ্যের  উদ্বেগ না - এটি পুরো দেশের জন্যই চিন্তার বিষয়। তাই কেন্দ্র সরকার এই  দায়িত্ব বহন করবে। 

তিনি আশাবাদ ব্যক্ত করেন যে, এই মানুষগুলো তাড়াতাড়ি তাদের দেশের শান্তি পুনরুদ্ধার করতে পারবে  এবং তাদের নিজস্ব সরকার গঠন করে তাদের মাতৃভূমিতে ফিরে যেতে সক্ষম হবে। 

ত্রিপুরায় মিসেস গান্ধী নরসিংগড়, মোহনবাড়ি এবং সিমনাতে শরনার্থি ক্যাম্পের ব্যক্তিদের খাদ্য ও জীবনযাপনের সম্পর্কে খোঁজ-খবর নেন। 

এর আগে আসামের শিলচর-এর কাছাকাছি উধারবন্দের একটি শরণার্থী শিবিরে মিসেস গান্ধী বলেন, বাংলাদেশের এবং ভারতের জনগণ এই দুর্ভোগ লাঘবের জন্য একত্রে যথাসাধ্য সবকিছু করবে। 

মিসেস গান্ধী শরনার্থিদের দুঃখের কাহিনী মনোযোগ দিয়ে শোনেন। 

উধারবন্দ শরণার্থী শিবিরে প্রায় ২৫০০০ শরনার্থি আছে। 

মিসেস গান্ধী দুঃখ প্রকাশ করে বলেন, পাকিস্তান ভারতে সাম্প্রদায়িক উগ্রতা উসকে দেয়ার প্রয়াস নিচ্ছে। এজন্য মানুষকে  সতর্ক থাকতে অনুরোধ করেন। 

ভুল সময়ে কোন স্বীকৃতি নয়: 
প্রধানমন্ত্রী কর্তৃক শরনার্থি সমস্যার উপর গুরুত্ব আরোপ
(আমাদের বিশেষ প্রতিনিধির মাধ্যমে)


প্রধানমন্ত্রী মিসেস ইন্দিরা গান্ধী, রোববার দমদম বিমানবন্দরে সাংবাদিকদের সঙ্গে সংক্ষিপ্ত মতবিনিময় সভায় স্পষ্টভাবে বলেন যে, বাংলাদেশ সরকারকে স্বীকৃতি দেওয়ার মত বহুল আলোচিত বিষয়টি এই মুহুর্তে কেন্দ্রীয় সরকার সবচেয়ে জরুরি বিষয় হিসাবে দেখছে না। 

তিনি বলেন, প্রধান বিবেচনার ব্যাপার হল কেন্দ্রীয় সরকার কর্তৃক উক্ত স্বীকৃতি বাংলাদেশের মানুষকে এই মুহূর্তে কোন সাহায্য করবে কিনা। "আমি মনে করি এটা তাদের কোন সাহায্য করবে না এবং ভুল সময়ে স্বীকৃতি দেওয়া উচিত নয়, " বলেন তিনি। 

যখন একজন রিপোর্টার জিজ্ঞাসা করল আপনি কি অন্য কোন দেশের স্বীকৃতির জন্য অপেক্ষা করছেন কিনা তক্ষণ তিনি দৃশ্যত বিরক্ত হয়ে পরলেন। তিনি বলেন, এ ধরনের প্রশ্ন আগে বেশ কয়েকবার করা হয়েছে। তিনি সব সময়ই বলেছেন যে ভারতের একটি স্বাধীন নীতি আছে এবং বিভিন্ন ইস্যুতে সে তার অবস্থান প্রণয়নে অন্যদের উপর নির্ভর করে না। 

"আমরা স্বাধীন দেশ নিজেদের স্বাধীন নীতি দিয়ে চলি। খুব শক্তিশালী চোখ দিয়ে স্বাধীন সূর্যের নিচে নানা বিষয় নিয়েই আমরা বাস করি এবং অন্যরা কে কি বলল বা করল তার উপর আমরা নির্ভরশিল না। ”

দুই শরণার্থী শিবির এবং বনগাঁর একটি হাসপাতালে সফর করার পর একটি বিমান বাহিনীর হেলিকপ্টারে করে বিমানবন্দরে পৌঁছলে প্রধানমন্ত্রী মুখ্যমন্ত্রী এবং পশ্চিমবঙ্গের উপ-মুখ্যমন্ত্রী, জনাব অজয় ​​মুখার্জির সঙ্গে এক রুদ্ধদ্বার বৈঠক করেন। শ্রীযুক্ত বিজয়গুপ্তের সিং নাহার, শ্রীযুক্ত সিদ্ধার্থ শংকর রায়, ইউনিয়ন শিক্ষা মন্ত্রী প্রধানমন্ত্রীর সঙ্গে ছিলেন। বৈঠকটি আধা ঘন্টা স্থায়ী হয়। 

মিসেস গান্ধী আসাম থেকে হলদিবাড়ি ভ্রমন করে সকালে দমদম বিমানবন্দরে পৌঁছান ২টা ১৫ মিনিটে। তাঁর সাথে জনাব রায় ও মিস পদমজা নাইডু, যিনি বাংলাদেশ সহায়ক সমিতির প্রধান - এরা উপস্থিত ছিলেন। দমদম থেকে প্রধানমন্ত্রী ও তার দল হেলিকপ্টারযোগে বনগাঁও যান। আরেকটি হেলিকপ্টার পশ্চিমবঙ্গ মন্ত্রীদের নিয়ে যায়। তারা একটু পরে সাড়ে পাঁচটায় দমদম আসেন। 

প্রধানমন্ত্রী একটি নীল শাড়ি এবং একটি ফুলস্লিভ ব্লাউজ পড়া ছিলেন এবং তাকে ক্লান্ত লাগছিল। নতুন এয়ারপোর্ট এর লাউঞ্জে প্রথম তলায় এসে তিনি তার পরিচারকের কাছে নিচের তলায় দ্রুত একটি কনফারেন্স কল করেন - সাথে ছিলেন জনাব অজয় ​​মুখোপাধ্যায় ও জনাব নাহার। 

প্রেস সাংবাদিকদের দোতলায় লাউঞ্জে অপেক্ষা করতে বলা হয়েছে। কিছু সময় পর, মিস পদমজা নাইডু কনফারেন্সে আসেন ও ত্রাণ সমস্যা নিয়ে  আলোচনা করেন। 

জনাব অজয় ​​মুখোপাধ্যায় ও জনাব নাহার এর সঙ্গে বৈঠক চলাকালে জনাব সিদ্ধার্থ রায় এর পশ্চিমবঙ্গ সংক্রান্ত বর্তমান সমস্যা ও আলোচনায় আসে। পরে যোগাযোগ করা হলে জনাব নাহার বলেন, কিছু গুরুতর সমস্যা নিয়ে আলোচনা হয়েছে কিন্তু তিনি সেগুলো এখনই প্রকাশ করতে চাচ্ছেন না। 

বিশাল সমস্যা

শরণার্থী সমস্যা প্রসঙ্গে তিনি সাংবাদিকদের বলেন: "এটি একটি বিশাল সমস্যা এবং এটা নিয়ে কঠিন মোকাবেলা করতে হবে। আমাদের দ্রব্যমূল্য অপর্যাপ্ত এবং পরিস্থিতি মেটানোতেও ঘাটতি আছে; তবে সরকার ভালভাবে কাজ করছে। "

তিনি বলেন যে সেখানে অনেকে আছেন যারা এখনো আশ্রয় পান নাই - যাদের ব্যাপারে তিনি সজাগ আছেন। তিনি বলেন জিনিসপত্র পৌঁছাতে একটু সময় লাগবে। যখন জিজ্ঞাসা করা হল কোনো সাহায্য বিদেশ থেকে আশা করছেন কিনা; তিনি জানান যে কেউ এটা আশা করতে পারে। কিন্তু এখন পর্যন্ত তেমন কিছুই অন্যান্য দেশ থেকে আসেনি। তিনি আরো বলেন, তিনি মনে করছেন যে, বাইরে থেকে যদি সহায়তা  আসে তবে, কি এসেছে ও কার কাছ থেকে এসছে সেটা ভারত জানাবে। 

প্রশ্নের জবাবে প্রধানমন্ত্রী বলেন, শরনার্থীদের যত তাড়াতাড়ি সম্ভব ছেড়ে যেতেই হবে, কিন্তু "কিভাবে শীঘ্রই সেটা সম্ভব হবে, আমি জানি না। " তিনি মনে করেন যে, আন্তর্জাতিক সংস্থাগুলো একটি অবস্থার সৃষ্টি করতে পারে তাদের ফিরে যাওয়ার জন্য। 

পাকিস্তান সরকার দাবি করে বাংলাদেশের উদ্বিগ্ন অবস্থা কেটে স্বাভাবিক হয়েছে - এই কথার উপর মন্তব্য করতে গিয়ে মিসেস গান্ধী বলেন, জনগণকে অন্য কোথাও সরিয়ে দিয়ে খুব সহজেই উদ্বিগ্ন অবস্থা স্বাভাবিক করা যেতে পারে তবে আমার মতে এটি কোন স্বাভাবিক পন্থা নয়। 

কেন্দ্রীয় সরকার সীমান্ত এলাকা থেকে শরনার্থীদের হস্তান্তর করার জন্য প্রস্তাব বিবেচনা করছে। ত্রিপুরার মত ছোট্ট একটি রাজ্যে এই অবস্থা একটি বড় সমস্যার সৃষ্টি করছে। তিনি বলেন, দেশের অন্যান্য অংশে এদের আশ্রয় দেবার ব্যবস্থা বিবেচনা করা হচ্ছে। তবে তিনি নিশ্চিত না সেটা সম্ভব হবে কিনা। 

বাংলাদেশের মুক্তিযোদ্ধাদের অস্ত্র সহায়তার জন্য অনেক রাজনৈতিক দলগুলোর যে প্রস্তাব সে ব্যাপারে মন্তব্য করতে বলা হলে, মিসেস গান্ধী বলেন, "এ ব্যাপারে কোন মন্তব্য বা প্রতিক্রিয়া নেই"। 

ঢাকা থেকে ভারতের কূটনীতিকদের ফিরিয়ে দেবার ব্যাপারে পরামর্শ চাইলে তিনি বলেন যে বিষয়টি একদম থমকে আছে; কারণ পাকিস্তান সরকার কোনো প্রস্তাব গ্রাহ্য করছেন না। 

মিসেস গান্ধী বলেন সংবাদপত্রগুলোকে  সংবাদ ও মতামত প্রকাশে খুব সতর্ক হতে হবে। এটা মনে রাখতে হবে যে শত্রুদের এজেন্টরা খুব সজাগ। খেয়াল রাখতে হবে শরনার্থী ইস্যুটি যেন একটি জাতীয় সমস্যা হিসাবে প্রকাশিত হয় - কোন সাম্প্রদায়িক ইস্যুতে নয়। 

তিনি বলেন, ভারত সীমান্ত বরাবর পাকিস্তানি সেনাবাহিনী ফায়ারিং করছে। এই ক্ষেত্রে কিছু পদক্ষেপ নেয়া হয়েছে। "সবসময় ব্যবস্থা গ্রহণ করা সম্ভব নাও হতে পারে’- প্রধানমন্ত্রী বলেন। 

বনগাঁ 

আমাদের নিজস্ব প্রতিবেদক বলেন - এর আগে আজ বিকেলে বনগাঁতে বাংলাদেশের শরণার্থীদের উদ্যেশ্য করে প্রধানমন্ত্রী বলেন, এটি একটি দু:খের বিষয় যে পূর্ববঙ্গে স্বাধীনতাযুদ্ধকে এখন একটি সাম্প্রদায়িক দাঙ্গা বলে রং দেবার চেষ্টা করা হচ্ছে। এ ধরনের প্রচেষ্টা শুধুমাত্র সে দেশের দুর্বলতার কারণ হবে। 

বিকেলে মিসেস গান্ধী পেট্রাপোল ও ইটখোলাতে দুটি শরণার্থী ত্রাণকেন্দ্র পরিদর্শন করেন। তিনি বনগাঁর মহকুমা হাসপাতাল পরিদর্শন করেন এবং যারা পাকিস্তানি বাহিনীর হাতে গুলিতে আহত হয়েছে তাদের সঙ্গে কথা বলেন। 

তিনি উদ্বাস্তুদের বলেন যে ‘পূর্ববঙ্গের মুক্তিযুদ্ধ সকল দমন ও নিপীড়নের বিরুদ্ধে যুদ্ধ। মনে রাখবেন, আপনাদের যুদ্ধ আমাদের যুদ্ধ। ’’ 

অবিচার ও নিপীড়নের বিরুদ্ধে যুদ্ধ করার সময় বাংলাদেশের জনগণ ভারতে আশ্রয় নিতে বাধ্য হয়েছে। "আমরা জানি যে আমাদের সব সাহায্য সত্ত্বেও, আপনারা  এখানে সমস্যার মুখোমুখি হতে পারেন কারণ আমরা ধনী দেশ না। ’’ 

মিসেস গান্ধী আশা করেন যে শরণার্থীদের দীর্ঘদিন ভুগতে হবে না এবং তারা খুব শীঘ্রই দেশে ফিরতে সক্ষম হবেন। তিনি বলেন, ভারত একটি গণতান্ত্রিক দেশ। এখানে হিন্দু, মুসলমান, খ্রিস্টান ও অন্যান্য সম্প্রদায়ের মধ্যে কোন দ্বন্দ্ব নেই। তিনি আশা প্রকাশ করেন যে, পূর্ব বাংলার জনগণ সাম্প্রদায়িক সম্প্রীতি বজায় রাখার জন্য এবং যৌথভাবে মুক্তির জন্য যুদ্ধে লড়াই করবে। 

পেট্রাপোল ক্যাম্পে যেখানে চার হাজারের অধিক শরণার্থী বসবাস করছে সেখানে মিসেস গান্ধী একটি ছোট মেয়েকে খাবার খেতে দিচ্ছিলেন। মেয়েটি বলে, সে তার অনেক আত্মীয় হারিয়েছে। ১০ বছর বয়সী একটি ছেলে তার কাঁধে তার ছোট বোনকে বহন করে নিয়ে আসার বর্ননা দিতে গিয়ে কান্নায় ভেঙে পড়ে। তিনি একজন নারীর সাথেও কথা বলেন যার স্বামী পাকিস্তানি সেনাদের গুলিতে নিহত হয়েছে। 

ভরত সেবাশ্রম এর একজন মুখপাত্র বলেন পেট্রাপোল ক্যাম্পের জনসংখ্যার প্রায় ৪০% মুসলমান। আট বছরের নীচের ছেলেমেয়ের সংখ্যা ২২০০। 

কলকাতা বিমান বন্দরে অবতরণের পর অবিলম্বে বাংলাদেশের স্বীকৃতির দাবিতে গণতান্ত্রিক ছাত্র সংগঠন এবং গণতান্ত্রিক যুব সংস্থার সমর্থকরা একটি বিক্ষোভের আয়োজন করে। বিক্ষোভকারীরা বাংলাদেশের প্রতি কেন্দ্রীয় সরকারের মনোভাবের বিরুদ্ধে প্রতিবাদ করে। 

জনাব জে.সি. দে, ইন্ডিয়ান রেড ক্রস সোসাইটির পশ্চিমবঙ্গ শাখার সভাপতি, প্রধানমন্ত্রী, এবং ইন্ডিয়ান রেড ক্রস সোসাইটির চেয়ারম্যান মিস পদমজা নাইডুকে পেট্রাপোল রাজ্য ইউনিটে তাদের কার্যকলাপ ব্যাখ্যা করে। 

হলদিবাড়ি

হলদিবাড়িতে আমাদের নিজস্ব প্রতিবেদক বলেন - ভারতীয় সীমানার মধ্যে পাকিস্তানের বারবার অনুপ্রবেশের কথা উল্লেখ করে প্রধানমন্ত্রী বলেন সীমান্তের কাছে বসবাসকারী মানুষেরা "কিছু ঝুঁকির সম্মুখীন হবে"। তিনি বলেন, সীমান্তের নিকতবর্তী এলাকায় যারা শেখ মুজিবকে গত নির্বাচনে ভোট দিয়েছে তাদের ভারতে বহিষ্কার করে পূর্ববাংলার জনসংখ্যা হ্রাস করাই এর উদ্দ্যেশ্য। 

এস ইউ সি এর স্থানীয় ইউনিট এবং ফরওয়ার্ড ব্লক ও আরও একটি প্রতিষ্ঠান মিসেস গান্ধীর কাছে বাংলাদেশকে অবিলম্বে স্বীকৃতির দাবিতে স্মারকলিপি পেশ করে। 

এস ইউ সি সমর্থকরাও হেলিপ্যাডে এবং গণপূর্ত বিভাগের বাংলো যেখানে তিনি দলের প্রতিনিধিদের সাথে সাক্ষাৎ করেছেন তার সামনে বিক্ষোভ করে। 

ইউ এন আই যোগ করে - মিসেস গান্ধী পশ্চিমবঙ্গের দুই মন্ত্রীকে নয়া দিল্লিতে ত্রাণ ব্যবস্থা নিয়ে আলোচনা করার জন্য আমন্ত্রণ জানিয়েছেণ। তিনি রাজ্যের স্বাস্থ্যমন্ত্রী, জনাব জয়নাল আবেদিন ও গণপূর্ত মন্ত্রী, জনাব সন্তোষ রায় কে ধন্যবাদ জানান। তারা বৃহস্পতিবার নয়া দিল্লির উদ্যেশ্যে রওনা হবেন বলে আশা করা যায়। 

Razibul Bari Palash
<১২, ১৫, ২৫>

ভারত কোনো পরিণামের জন্য প্রস্তুত
পাকিস্তানকে প্রধানমন্ত্রী ইন্দিরা গান্ধীর সতর্কবানী
বড় শক্তিগুলো শরনার্থী সমস্যা নিয়ে কথা বলেছে

রানিখেত, ১৮ মে, প্রধানমন্ত্রী মিসেস ইন্দিরা গান্ধী, আজ পাকিস্তানকে সতর্ক  করেন যে ভারত তার উপর হুমকির বিষয়ে অনড়। "যদি আমাদের উপর কোন বিশেষ চাপ দেয়া হয়, তাহলে আমরা প্রয়োজনে যুদ্ধ করার জন্য প্রস্তুত" - UNI রিপোর্ট। 

প্রধানমন্ত্রী জনসভায় বক্তৃতাকালে ‘পূর্ববাংলায় সবকিছু স্বাভাবিক আছে’ - পাকিস্তানের এই দাবীকে চ্যালেঞ্জ করে বলেন যদি এটা সত্যি হয় তবে অতি সত্বর পাকিস্তানের উচিৎ শরনার্থিদের ফিরিয়ে নেয়া। 

ভারতীয় সীমান্তে উদ্বাস্তুরা ভারত-এর জন্য একটি বড় সমস্যা তৈরি করেছে। এটি গুরুতরভাবে দেশের অর্থনৈতিক, সামাজিক ও রাজনৈতিক জীবন প্রভাবিত করবে বলে তিনি উল্লেখ করেন। 

মিসেস গান্ধী গণতান্ত্রিক জাতির কাছে পাকিস্তানকে পূর্ববাংলায় তার সামরিক নৃশংসতা থামাতে বলতে অনুরোধ করেন। তিনি আন্তর্জাতিক সম্প্রদায়কে বুঝাতে চেষ্টা করেন যে পাকিস্তানের অভ্যন্তরীণ সমস্যা ধীরে ধীরে ভারত-এর জন্য একটি বড় সমস্যা হয়ে উঠছে। তবে তিনি বলেছেন "শরনার্থীদের বোঝা আমাদের উপর অনেক বড় চাপ ফেলছে, কিন্তু কিভাবে আমরা অসহায় শরণার্থীদের উপেক্ষা করতে পারি? "

সেখানে কার্যত উদ্বাস্তুদের থাকার কোন ব্যাবস্থাই ছিলনা। পশ্চিমবঙ্গ, আসাম, ত্রিপুরা ও মেঘালয় সীমান্ত এলাকায় সকল হাসপাতাল, স্কুল এবং অন্যান্য সরকারী ভবন উদ্বাস্তুদের আশ্রয়স্থলে পরিণত হয়। যাইহোক, ভারতীয়রা উদ্বাস্তুদের সাহায্যরে জন্য সর্বোত্তম চেষ্টা করবে। তিনি বিস্ময় প্রকাশ করেন পাকিস্তানি সেনাবাহিনীর দ্বারা ক্ষতিগ্রস্তদের জন্য ধনী দেশগুলোর কাছ থেকে সাহায্য আসছিলনা। 

পিটিআই: ভারত পশ্চিমাদের জানায় যে পূর্ববঙ্গে সৃষ্ট পরিস্থিতি ভারতের জন্য সামাজিক ও অর্থনৈতিকভাবে ক্ষতিকর ছিল। সীমান্তের ভারতীয় অংশে জমা হওয়া শরনার্থিরা সেখানে বড় সমস্যা হিসেবে দেখা দিয়েছে। 

তিনি তাদের বলেছিলেন যে, পাকিস্তান ভারতের জন্য একটি কঠিন পরিস্থিতি তৈরি করেছে। কোন দেশই এই রকম আচরণ করার অধিকার রাখেনা। যদি অতি সত্বর এই পরিস্থিতির উন্নতি না হয় তাহলে ভারত সুনির্দিষ্ট ব্যাবস্থা গ্রহণ করবে। 

সব শরণার্থীদের ফিরে যাওয়া নিশ্চিত করতে হবে: রাম
(স্টাফ রিপোর্টার)


আসাম ও পশ্চিমবঙ্গের বাংলাদেশ শরণার্থী শিবিরগুলোতে সফর শেষে কেন্দ্রীয় প্রতিরক্ষা মন্ত্রী, জনাব জগজীবন রাম, রোববার বিকেলে বনগাঁর কাছে পেট্রাপোল এ সাংবাদিকদের বলেন বিশ্ববাসীকে "নজিরবিহীনভাবে’’ বাংলাদেশ থেকে ভারতে শরনার্থি প্রবেশের ব্যাপারে কি ব্যাবস্থা নেয়া যায় সেটা বের করে এই সমস্যা সমাধানের উদ্যোগ নিতে হবে। 

তিনি বাংলাদেশের জনগণের প্রতি পাকিস্তান সরকারের কাজকে "বর্বরোচিত" হিসাবে মন্তব্য করে বলেন এটি "সমগ্র মানব ইতিহাসে একটি বড় কলঙ্কজনক ঘটনা"। 

মন্ত্রী বলেন, 'আমরা ইতিমধ্যে পূর্ববাংলায় অমানবিক কর্মকান্ড থামানোর জন্য পাকিস্তান সরকারের প্রতি অনুরোধ করার ব্যাপারে বিশ্ববাসীর শরণাপন্ন হয়েছি। 

এরপরও তিনি আরো বলেন, যদি পাকিস্তান "তার বর্বর নীতি চালিয়ে যায় যার দরুন লক্ষ লক্ষ নারী, পুরুষ ও শিশুরা নিরাপত্তার জন্য ভারতের ঢুকতে থাকে তাহলে বিশ্ববাসীকে এই সমস্যার সমাধান করতে অন্যান্য পদক্ষেপ নিতে হবে। 

দিল্লি যাওয়ার আগে প্রতিরক্ষা মন্ত্রী দমদম বিমানবন্দরে বলেন সরকার শরনার্থিদের ঠেকানোর জন্য সকল ব্যাবস্থা নিয়েছে। তিনি একজন সাংবাদিকএর সাথে একমত প্রকাশ করে বলেন যে অনুপ্রবেশকারী দের জন্য এই দেশে একটি সামাজিক সমস্যা তৈরি হবে এবং একটি অর্থনৈতিক বোঝা সৃষ্টি হবে। 

উদ্বাস্তু দের অন্য কোথাও পাঠিয়ে দেয়া সম্পর্কে জানতে চাইলে, জনাব রাম বলেন, তিনি এর আগে কেন্দ্রীয় পুনর্বাসন মন্ত্রী, জনাব খাদিখার এবং মুখ্যমন্ত্রী জনাব অজয় মুখার্জির সঙ্গে বিষয়টি নিয়ে আলোচনা করেছেন। কিন্তু "খুব শীঘ্রই" ফলাফল নাও পাওয়া যেতে পারে। 


হাজার হাজার শরনার্থিদের প্রসঙ্গ উল্লেখ করে প্রতিরক্ষা মন্ত্রী বলেন, ভারত পাকিস্তানকে বার বার বলেছে সেখানে সহনীয় পরিস্থিতি সৃষ্টি করার জন্য যাতে তাদের জনগণ ফেরত যেতে পারে। 

জনাব রাম বলেন, "আমি আমার নিজের চোখ দিয়ে আপনাদের দুঃখজনক অবস্থা দেখতে এসেছি এবং এই কষ্ট প্রশমিত করার জন্য নতুন করে ভালো কিছু করা যায় কিনা দেখছি। " প্রায় ৩ টার দিকে জনাব রাম হেলিকপ্টার করে দমদম বিমানবন্দর আসেন। তার ১৫ মিনিট পর একটি আই এ এফ থেকে দিল্লীর উদ্যেশ্যে রওনা করেন। 

দুপুরে রাজভবন, কলকাতা, এক সংবাদ সম্মেলনে প্রতিরক্ষা মন্ত্রী, বলেন বাংলাদেশ থেকে বিপুল পরিমাণ শরনার্থিদের প্রবেশ "আমাদের উপর একটি বড় বোঝা"। তিনি বলেন, তাদের সংখ্যা আমাদের আয়োজনের চেয়ে অনেক বেশী। অনেকে খোলা আকাশের নিচে বাস করছেন। 

পাকিস্তানি সেনারা রোববার জনাব জগজিবন রাম, পেট্রাপোল এ আগমনের পূর্বে ভারতের ভিতরে শেলিং করে। 

আজ সকালে একটি ৮১ মিঃ মিঃ মর্টার শেল ভারতীয় সীমান্তরক্ষী বাহিনী ঘাঁটির পাসে পরে। সেখানে কেউ হতাহত হয়নি। শেলটি যশোর রোডের ডান দিকে পরে। বিএসএফ সেখানে তাদের অবস্থান নেয়। কিন্তু গুলি করেনি। 

বৃহস্পতিবার তিন জন বিএসএফ সদস্য পাকিস্তানি গোলাবর্ষণের কারণে আহত হয়। তারা হাসপাতালে রয়েছেন। 

শনিবার রাতে পাকিস্তানি সেনারা সাদিপুর গ্রামে ভারতীয় সীমান্তের কাছাকাছি আগুন ধরিয়ে দেয়। কিছু বাসিন্দা যারা সেখান থেকে ভারতে পালিয়ে যায়নি তাদের হত্যা করা হয়। 

বাংলাদেশের জনগণকে ভারত সাহায্য দিয়ে যাবে 
- ইন্দিরা গান্ধী

নয়াদিল্লী, ২২ মে (ইউ এন আই) - বাংলাদেশ থেকে বিপুল সংখ্যক শরনার্থী আমাদের আভ্যন্তরীণ সমস্যা হয়ে দাঁড়িয়েছে, কারণ ইতিমধ্যেই ভারতের সীমান্ত রাজ্যগুলিতে প্রায় ৩০ লক ২০ হাজার শরনার্থি এসেছেন। এই সমস্যা সংকটজনক হয়ে উঠতে পারে। শরনার্থী সমস্যাকে সমস্ত দেশগুলিরই নিজেদের সমস্যা হিসেবে গণ্য কড়া উচিৎ বলে তিনি উল্লেখ করেন। 

ইন্দিরা কংগ্রেস সংসদীয় দলের সাধারণ সভায় প্রধানমন্ত্রীর ভাষণ দিচ্ছিলেন। 

শ্রীমতী গান্ধী আরও বলেন, যা ছিল পাকিস্তানের আভ্যন্তরীণ সমস্যা তা আজ আমাদের আভ্যন্তরীণ সমস্যা হয়ে দাঁড়িয়েছে, কারণ ইতিমধ্যেই ভারতের সীমান্ত রাজ্যগুলিতে প্রায় ৩০ লক্ষ ২০ হাজার শরনার্থী এসেছেন। এই সমস্যা সংকটজনক হয়ে উঠতে পারে। শরনার্থী সমস্যাকে সমস্ত দেশগুলিরই নিজেদের সমস্যা হিসেবে গণ্য কড়া উচিৎ বলে তিনি উল্লেখ করেন। 

শ্রীমতী গান্ধী বলেন যে সমস্ত রাজ্য শরনার্থিদের আশ্রয় দিয়েছে তাদের একার পক্ষে এই ভার গ্রহণ কড়া সম্ভব নয়। দেশের মানুষ, ও বিশ্ব রাজনৈতিক, অর্থণৈতিক ও সামাজিক দৃষ্টিভঙ্গি থেকে এই সমস্যা মোকাবিলা করতে হবে। 

তিনি বলেন, শরনার্থিরা যাতে তাদের ঘরে পুনরায় ফিরে যেতে পারেন পাকিস্তানকে সেই অবস্থা সৃষ্টির জন্য পৃথিবীর অন্যান্য রাষ্ট্রের নজর দেয়া উচিৎ। 

শরনার্থী শিবিরগুলি পরিদর্শনের অভিজ্ঞতা বর্ননা করে তিনি বলেন যে, পূর্ব বাংলায় মানবিক অধিকারকে অবদমন করা হচ্ছে। 

ইয়াহিয়াকে ফেরাতে সাদাতের প্রতি প্রধানমন্ত্রীর আহ্বান

কায়রো, ২৩ মে -ভারতের প্রধানমন্ত্রী ইউ ও এ আর (UOAR) এর সভাপতি জনাব সাদাতকে একটি ব্যাক্তিগত ম্যাসেজ পাঠিয়েছেন যা প্রাথমিকভাবে পূর্ববাংলা ও ভারতীয় উপমহাদেশের অবস্থার একটি প্রতিবিম্ব তুলে ধরেছে। পিটিআই। 

মিসেস গান্ধীর বার্তা বিষয়বস্তু জানা যায়নি কিন্তু এটা ধারনা করা হয় যে, প্রধানমন্ত্রী জনাব সাদাতের কাছে আপীল করেন পাকিস্তানের প্রেসিডেন্ট জেনারেল ইয়াহিয়া খান কে পূর্ববাংলায় রক্তপাত বন্ধ এবং নিরাপত্তা নিশ্চিত করার জন্য বলার ব্যাপারে। 

ধারণা করা হয় যে মিসেস গান্ধী গত সপ্তাহে পশ্চিম এশিয়ায় সমস্যার একটি শান্তিপূর্ণ নিষ্পত্তির জন্য মিশরের সাম্প্রতিক ইতিহাসে সবচেয়ে খারাপ রাজনৈতিক সংকটের মধ্যে দিয়ে বাহিত জনাব সাদাতের প্রতি ভারতের সমর্থন নবায়ন ও প্রসারিত করার সুযোগে এই প্রস্তাব দিতে পারেন। 

মিসেস গান্ধীর চিঠি UAR এর  ডেপুটি প্রিমিয়ার ও পররাষ্ট্রমন্ত্রী, জনাব রিয়াদ, ভারতীয় রাষ্ট্রদূত জনাব আমি জে বাহাদুর সিং, গতকাল বিকালে হস্তান্তর করেন। 

রাষ্ট্রদূত ৪০ মিনিটের বৈঠকে পূর্ববাংলার বিশেষ করে সেখান থেকে ভারতে উদ্বাস্তুদের প্রবেশ ও তার গুরুতর প্রভাব সম্পর্কে বলেন। 

জনাব রিয়াদ পূর্ববাংলার অবস্থার ব্যাপারে UAR এর মনোভাব কি ছিল তা প্রকাশ করেন নি। তবে বোঝা যাচ্ছে যে ভারতের কথা বিশেষ বিবেচনায় নেয়া হয়েছে। 

বাংলাদেশের ঘটনার গুরুতর পরিণতি হটে পারেঃ
প্রধানমন্ত্রীর হুশিয়ারি- যথাসময়ে ব্যাবস্থা নেওয়া হবে
(স্টাফ রীপোর্টার)

কোলকাতা, ৫ জুন - প্রধানমন্ত্রী শ্রীমতী ইন্দিরা গান্ধী আজ এখানে বলেন, পূর্ব বাংলা থেকে লক্ষ লক্ষ শরনার্থী আগমনের ফলে অতি গুরুতর পরিস্থিতির উদ্ভব হয়েছে। এবং এর পরিণতি দেশের পক্ষে গুরুতর হতে পারে। কিন্তু আমরা যেন তাতে শঙ্কিত না হই। আমাদের সুস্থিরভাবে এই পরিস্থিতির মোকাবিলা করতে হবে যাতে ঠিক সময়ে ঠিক সিদ্ধান্ত নিতে পারি। 

প্রধানমন্ত্রী বলেন, বাংলাদেশের শরনার্থিরা যাতে স্বদেশে ফিরে যেতে পারেন, তাঁর জন্য প্রয়োজনীয় অবস্থার সৃষ্টি হওয়া প্রয়োজন। 

আজ রাজভবনে মুখ্যমন্ত্রী ও উপ-মুখ্যমন্ত্রীর সঙ্গে আলাদাভাবে এবং তাঁর পড়ে সামরিক অফিসার সহ বিভিন্ন অফিসার ও রাজ্যের মন্ত্রীসভার সঙ্গে বাংলাদেশের শরনার্থি সমস্যা নিয়ে আলোচনার পর সাংবাদিকদের কাছে তিনি উপরোক্ত মন্তব্য করেন। 

তিনি বলেন, বাংলাদেশের ব্যাপারে ‘সমস্যার বিরাটত্ব অনুযায়ী আন্তর্জাতিক সমর্থন মেলেনি। ’ 

তিনি জানান, পশ্চিমবঙ্গের শরনার্থি সমস্যা নিয়ে বিস্তারিত আলোচনা হয়েছে। বাংলাদেশের শরনার্থিদের রাজ্যের বাইরে কেন্দ্রীয় সরকারের যে জমি আছে, সেই সব জমিতে শিবির করে নিয়ে যাবার অবস্থা হচ্ছে কিন্তু সমস্ত ব্যাবস্থাই হচ্ছে অস্থায়ী ভিত্তিতে কারণ শরনার্থিদের দেশে ফিরে যেতে হবে এবং তাদের স্বদেশে ফিরে যাবার অনুকূল অবস্থার সৃষ্টি করতে হবে। 

পুর্বাহ্নে প্রধানমন্ত্রীর তরফ থেকে কেন্দ্রীয় স্বরাষ্ট্র দফতরের প্রতিমন্ত্রী শ্রী কে সি পন্থ জানান, রাজ্যের মন্ত্রীসভার সঙ্গে প্রধানমন্ত্রীর বৈঠককালে মুখ্যমন্ত্রী ও উপ-মুখ্যমন্ত্রী মন্ত্রীসভার পক্ষ থেকে লক্ষ লক্ষ শরনার্থির অব্যাহত আগমনের ফলে রাজ্যের প্রশাসনের উপরে যে গুরুতর চাপ পড়েছে তা বিস্তারিতভাবে জানিয়ে যেসব ব্যাবস্থা গ্রহণের সুপারিশ করেন তাঁর মধ্যে ছিল, 

ক) ভারত সরকার কর্তৃক শরনার্থিদের অন্যত্র সরিয়ে নিয়ে যাবার ব্যাবস্থা করা 
খ) শরনার্থিদের ক্যাম্পের মধ্যে রেখে যাতে তাদের রক্ষণাবেক্ষণ করা যায় তাঁর উপযুক্ত ব্যাবস্থা করা। 
কারণ শরনার্থিরা এই দেশের অধিবাসীদের সঙ্গে মিলে মিশে গেলে অসুবিধার সৃষ্টি হবে। 

তারা এই দিকে দৃষ্টি আকর্ষণ করেন যে, কিছু কিছু লোক শরনার্থিদের এখানে জমি ও লোকদের বাড়ি দখল করতে প্ররোচিত করছে। এর ফলে অনাবশ্যক একটা আইনশৃঙ্খলা সমস্যার উদ্ভব হবে এবং তা শরনার্থিদের স্বার্থানুগত হবেনা। 

এই বৈঠকে সাম্প্রদায়িক উত্তেজনা সৃষ্টি রোধ করার জন্য প্রয়োজনীয় সব রকমের ব্যাবস্থা নেবার প্রয়োজনীয়তাও বিশেষভাবে আলোচিত হয়। 

প্রধানমন্ত্রী শ্রীমতি গান্ধী মন্ত্রীসভাকে জানান যে, ভারত পাকিস্তানের বিচ্ছিন্নতায় উৎসাহী নয়। বাংলাদেশ যে অশান্ত, তা পাকিস্তানেরই সৃষ্টি। কিন্তু ওইসব ঘটনা সম্পর্কে আমরা উদাসীন থাকতে পারিনা। কারণ আমরা ভারতের শান্তি ও স্থায়িত্বে আগ্রহী। ভারতের শান্তি ও স্থায়িত্বকে বিঘ্নিত করে এমন যে কোন ঘটনাই আমাদের স্বার্থের সাথে জড়িত। বস্তুত আমরা মনে করি, ভারতে শান্তি ও স্থায়িত্ব পাকিস্তানের উপরেও একটা নিয়ামক প্রভাব বিস্তার করবে। 

প্রধানমন্ত্রী কার্যকরিভাবে আইন- শৃঙ্খলা পরিস্থিতির মোকাবেলা করার উপরেও জোর দেন। 

পশ্চিমবঙ্গের সমস্যা সম্পর্কে কেন্দ্র যে সর্বদা রাজ্য সরকারের সঙ্গে ঘনিস্ট যোগাযোগ রক্ষা করে চলছে, তা জানিয়ে শ্রী পন্থ বলেন যে, শরনার্থিদের কত দ্রুত ও কি পরিমাণে এই রাজ্য থেকে অপসারণ করা যায় সে বিষয়ে নির্দিস্ট পরিকল্পনা করার জন্য আগামী সোমবার পশ্চিমবঙ্গের দুজন অফিসার দিল্লী যাচ্ছেন। শরনার্থিদের শিবিরের প্রশাসন চালাবার ব্যাপারে রাজ্য সরকারকে যতটা সম্ভব দায়িত্বমুক্ত করার জন্যও কেন্দ্র চেষ্টা করবে। 

তিনি আরও জানান, ভারতের বিভিন্ন মন্ত্রী বিদেশী রাষ্ট্রগুলোকে বাংলাদেশ থেকে উদ্ভূত সমস্যা ব্যাখ্যা করতে এবং এই সমস্যা সমাধানে কতটা তারা সাহায্য করতে পারে তা জানাবার জন্য সফরে যাচ্ছেন। পররাষ্ট্রমন্ত্রী ছাড়াও শিক্ষামন্ত্রী সিদ্ধার্থ শঙ্কর রায় চারটি রাষ্ট্র সফর করবেন। 

মন্ত্রীসভার সঙ্গে আগে প্রধানমন্ত্রী সেনাবাহিনীর ইস্টার্ণ কমান্ড - এর জি ও সি লেঃ জেঃ জগসিত সিং আরোরা, পশ্চিমবঙ্গ পুলিশের ইন্সপেক্টর জেনারেল শ্রী প্রসাদ বসু, কোলকাতার পুলিশ কমিশনার শ্রী রঞ্জিত চ্যাটার্জির সঙ্গে আলোচনা করেন। ‘

দুর্যোগপূর্ন আবহাওয়ার দরুন প্রধানমন্ত্রীর দিল্লী প্রত্যাবর্তন আজকের মত স্থগিত রাখছেন। আগামীকাল তিনি ফিরে যাবেন। 

বাংলাদেশে রাজনৈতিক সমাধান দরকার
জাতীয় প্রেস ক্লাবে পররাষ্ট্রমন্ত্রী সরদার শরণ সিং এর বক্তৃতা
ওয়াশিংটন, জুন ১৭, ১৯৭১

আমাকে আমন্ত্রণের জন্য আমি জাতীয় প্রেসক্লাবকে ধন্যবাদ জানাই। এর একটি বিশেষ কারণ আছে। আমি আপনাদের নেতাদের সাথে একটি সমস্যার শান্তিপূর্ন অস্থায়ী সমাধানের জন্য এখানে এসেছি। সমস্যাটি প্রেসে ইতোমধ্যে বিষদভাবে রিপোর্ট করা হয়েছে। তাই আমি আমেরিকান প্রেসের প্রতিনিধিদের মাঝে কথা বলার সুযোগ পেয়ে কৃতজ্ঞতা প্রকাশ করছি। নিশ্চই আমেরিকান প্রেস জনমত গঠনে বিশেষ গুরুত্বপূর্ণ ভূমিকা পালন করে থাকে। 

পূর্ববাংলার ট্রাজেডি আজ ভারতের জন্য বড় সমস্যা। এশিয়ার জুড়েও এটা এখন গুরুত্তপূর্ন। আমাদের অঞ্চলে এটা শান্তি এবং উন্নতির পথে চরম হুমকি। 

পূর্ববাংলার অবস্থা আপনারা ভালো জানেন। কিন্তু আমাদের জন্য এবং আমাদের পুরো অঞ্চলের জন্য এটি কত বড় সমস্যা সেই ব্যাপারে আমি আপনাদের দৃষ্টি আকর্ষণ করতে চাই। আমাদেরকে মনে রাখতে হবে যে আজ যদি নিজেদের অসহায়ত্বের কারনে অথবা যারা এই ঘৃন্য কাজগুলো করছে তাদের উপর কোন বিশেষ দুর্বলতার কারনে, আমরা এই ঘটনাকে অবহেলা করি অথবা এই ঘটনাগুলোকে আরো বাড়তে দেই, তাহলে পুরো পৃথিবীকে এক সময় এর ফলাফল ভোগ করতে হবে। 

পূর্ববাংলার অস্থিরতার জন্য যে উদ্বেগ ও দুশ্চিন্তা আমাদের সামনে হাজির হয়েছে তা শুধু ভারতের একার নয়। আপনাদেরও। পূর্ববাংলার  ঘটনাবলির ধরণ ও মাত্রা এমন যে সেটি পাকিস্তানের সীমানা অতিক্রম করে আন্তর্জাতিক সম্প্রদায়ের কাছে উদ্বেগের বিষয় হতে বাধ্য। 



গণতন্ত্র নিষ্পেষিত

আমাদের দুই দেশের গণতান্ত্রিক নীতি ও মূল্যবোধের প্রতি একটি সাধারণ অঙ্গীকার আছে। এই একই মূল্যবোধ ও নীতিগুলোকে পূর্ববাঙলায় নৃশংসভাবে দমন করা হচ্ছে। 

পূর্ববাংলায় সেনাবাহিনী গণতান্ত্রিক নীতির দমনে নিয়জিত থাকায় এটি সেখানে একটি বিচ্ছিন্নতাবাদী আন্দোলনে রূপ নিচ্ছে। গত ডিসেম্বর সেখানে নির্বাচন হয়েছে একটি এসেম্বলি করে পাকিস্তানে সংবিধান প্রণয়ন করার জন্য। বৃহত্তর পাকিস্তানের জাতীয় নির্বাচনে শেখ মুজিবুর রহমানের নেতৃত্বে আওয়ামীলীগ নিরংকুশ সংখ্যাগরিষ্ঠতা লাভ করে এবং প্রাদেশিক শাসনকর্মে  তাদের প্রাধান্য দাবি করে। এটা মনে রাখতে হবে যে আওয়ামী লীগের ৬ দফা দাবীগুলো বিচ্ছিন্নতাবাদী কিংবা স্বাধীনতার দাবি ছিল না, স্বাধীনতার দাবি  ওঠার পেছনে ছিল উত্তাল মার্চ মাসের ঘটনা গুলো এবং ২৫শে মার্চের গণহত্যার শুরুর মাধ্যমে এই দাবি জোরালো হয়। এই ঘটনার পেছনে দায়ী পশ্চিম পাকিস্তানের একটি সংখ্যালঘু গোষ্ঠী যাদের হাতে ছিলো বিদেশী অর্থ ও অস্ত্র যেগুলোর মাধ্যমে জনতার রায়কে তারা পরিবর্তন এবং ধুলিস্যাৎ করতে চেয়েছিল। 

সেনাসন্ত্রাসের এই রাজত্বের ফলে ৬ মিলিয়ন মানুষ পূর্ববাংলা থেকে তাদের বাড়িঘর ছেড়ে পালিয়েছে এবং ভারতে শরণার্থী হিসেবে অবস্থান নিয়েছে। এবং এটি চলমান আছে। প্রতিটি দিন প্রায় ১ লাখ মানুষ আমাদের দেশের অভ্যন্তরে প্রবেশ করছে - পূর্ববাংলার সীমান্ত জুড়ে পাকিস্তান আর্মিরা তাদের তারিয়ে দিচ্ছে। সহজ করে বললে প্রতি সেকেন্ডে ১ জন শরনার্থি আমাদের দেশে প্রবেশ করছে। 

আমরা এই উদ্বাস্তুদের সামর্থ্য অনুযায়ী ত্রাণ দিচ্ছি। আমাদের পূর্ব বাংলার রাজ্যের শিশুদের স্কুলগুলো শরণার্থীদের আশ্রয় প্রদান করার জন্য বন্ধ হয়ে গেছে। আমাদের স্বাস্থ্য সেবা সীমিত এবং সেখানে পরিবহন ও তাঁবু, খাদ্য ও ওষুধ এবং অন্যান্য সম্পদ সংকট আছে। ভারতের ত্রিপুরা রাজ্যে প্রত্যেক স্থানীয় বাসিন্দাদের বাড়িতে ১ জন পূর্ববাংলা থেকে আসা শরণার্থী অবস্থান নিয়েছে। পশ্চিমবঙ্গ, আগে থেকেই অনেক জনবহুল, তার উপর শরনার্থিদের ব্যাপক অণুপ্রবেশে অনেক বড় সমস্যা তৈরি হয়েছে। 

খাদ্য, আশ্রয় ও ওষুধ প্রদান অগ্রাধিকারে রাখা আবশ্যক। ত্রাণ খরচ মিলিয়ন মিলিয়ন ডলার ছাড়িয়ে যাবে। আমরা বর্তমান বছরের জন্য আমাদের বাজেটে ৮০ মিলিয়ন ডলারের একটি টোকেন বরাদ্ধ রেখেছি, এবং এর জন্য আরও ৩০ মিলিয়ন অতিরিক্ত করের বোঝা অর্পিত করা হয়েছে যা আমাদের জনগণকে এই বছর বহন করতে হবে। 

আমাদের সম্পদ সীমাবদ্ধতা আছে তবে যথাসাধ্য চেষ্টা করছি শরণার্থীদের দেখাশোনার ব্যাপারে। পাশাপাশি আমরা বিদেশি সরকারগুলোর থেকে ও নানারকম স্বেচ্ছাসেবী সংগঠন ও সংস্থা থেকে এবং ব্যক্তিগতভাবে নাগরিকদের থেকে সাহায্য প্রার্থনা করেছি ও পাবো আশা করছি। যদি এই অবদান খুব বড় নাও হয় তবুও এর পেছনের আবেগকে আমাদের সরকার ও জনগণকে শ্রদ্ধাভরে স্মরণ করবে এটাই সার্থকতা। 

যাইহোক, এটি অনেক বড় কাজ। এমনিতেই ভারতে দারিদ্র্য ও বেকারত্ব নিয়ে ভুগছে। অতএব, আশা করি যে মার্কিন যুক্তরাষ্ট্র, উদার মানবিক প্রবৃত্তি নিয়ে এগিয়ে আসবে এবং পাশাপাশি বিশ্বের অন্যান্য সমৃদ্ধ দেশও এগিয়ে আসবে। 



সামরিক অ্যাকশন এখনই বন্ধ করতে হবে

কিন্তু ত্রাণ শুধুমাত্র সাময়িক উপশমকারী; সমস্যার সমাধান নয়। তাই এই পরিস্থিতির মূলে ব্যবস্থা গ্রহণ সবচেয়ে গুরত্বপূর্ণ। তাই পাকিস্তান থেকে আরও উদ্বাস্তু অন্তঃপ্রবাহ অবিলম্বে থামাতে হবে। এবং সেটার জন্য পূর্ববাংলায় সামরিক কর্মকান্ড অবিলম্বে বন্ধ করা দরকার। আন্তর্জাতিক সম্প্রদায়ের উচিৎ পাকিস্তান সরকারকে এই ব্যাপারে চাপ দেয়া। 

পাশাপাশি, যারা তাদের বাড়িঘর ছাড়তে বাধ্য হয়েছে তাদের পূর্ব বাংলায় নিরাপদে ফেরত পাঠানোর জন্য অবস্থা তৈরি করতে হবে। পাকিস্তান সরকারকে এই শরণার্থীদের পুনর্বাসনের জন্য সঠিক দায়িত্ব গ্রহণ করতে হবে। এই সময়ের মধ্যে পূর্ব বাংলায় তাদের সম্পদ সংরক্ষণ করতে হবে এবং তাদের প্রত্যাবর্তন আন্তর্জাতিক তত্ত্বাবধানে করা উচিৎ। 

নিজ নিজ গৃহে প্রত্যাবর্তন এবং উদ্বাস্তুদের পুনর্বাসনে সময় লাগবে এবং ত্রাণ ব্যবস্থা প্রয়োজন হবে। তাই সেখানে প্রয়োজনে ক্যাম্প সেট আপ করতে হবে। আমাদের মত পূর্ব পাকিস্তানে অস্থায়ী ত্রাণ শিবিরে স্থাপন করা উচিত। 

পাকিস্তান সরকার পূর্ব বাংলার শিবির বা অভ্যর্থনা কেন্দ্র স্থাপন করেছেন বলে দাবি করে, কিন্তু শরণার্থীরা সেখানে ফিরে যাচ্ছেনা। কারণ তারা দৃশ্যত পাকিস্তান সরকারের ক্ষমার ঘোষণা বিশ্বাস করে না। অতএব তদের ব্যক্তি ও সম্পত্তির নিরাপত্তা বিধান নিশ্চিত ও বিশ্বাসযোগ্য করার জন্য সকল ব্যাবস্থা নিতে হবে। 


আন্তর্জাতিক তত্ত্বাবধান


পাকিস্তান আন্তর্জাতিক তত্ত্বাবধানে উদ্বাস্তুদের জন্য অস্থায়ী ক্যাম্প বসাতে পারে। 

মৌলিক সমস্যা হচ্ছে একটা রাজনৈতিক বিষয় এবং এটির রাজনৈতিক সমাধান দরকার। ভালো একটি সমাধান ছাড়া, শরনার্থিরা ফিরে আসার আস্থা ও নিরাপত্তার পরিবেশ সৃষ্টি হয়েছে বলে মনে করবেনা। এর জন্য দুটি অপরিহার্য শর্ত আছে - 

প্রথমত, প্রয়োজনীয় রাজনৈতিক সমাধান জরুরি ভিত্তিতে করা আবশ্যক, এবং দ্বিতীয়ত, সমাধান কার্যকর হতে হবে এবং পূর্ববঙ্গ ও তাদের নির্বাচিত নেতাদের ও জনগণের ইচ্ছার সঙ্গে সঙ্গতি রেখেই তা করতে হবে। 

পূর্ববাংলার জনগণের ইচ্ছার বিরুদ্ধে গৃহীত যেকোন ব্যাবস্থা গ্রহণের চেষ্টা পরিস্থিতি তো ঠিক করবেই না বরং দূরত্ব আরও বাড়বে এবং এর ক্ষতিকর প্রভাব পুরো পূর্ববাংলায় পরিলক্ষিত হবে। 


মুজিবের জন্য উদ্বেগ

আমরা মুজিবের ব্যক্তিগত নিরাপত্তা এবং সুস্থতা নিয়ে চিন্তিত। তিনি খুব উচ্চ মর্যাদা এবং বিরল মানবিক গুণাবলির একজন মানুষ যিনি পূর্ব বাংলার সমগ্র জনগণের প্রাণপ্রিয় নেতা। আমরা আশা করি যে আন্তর্জাতিক সম্প্রদায় শেখ মুজিবকে মুক্তি দিতে পাকিস্তানের শাসকদের উপর সকল প্রচেষ্টা অব্যাহত রাখবেন এবং পূর্ব বাংলার মানুষের আশা, আকাঙ্ক্ষা ও উজ্জীবনের সাথে একাত্মতা প্রকাশ করবেন যা প্রতিফলিত হয়েছিল গত ডিসেম্বরের শেষের দিকে। শুধু কারারুদ্ধ করে এটিকে নির্বাপিত করা যাবে না। 

আমরা সামগ্রিকভাবে আন্তর্জাতিক সম্প্রদায়, এবং বিশেষ করে যেসব দেশের সাথে পাকিস্তানের সম্পর্ক ভালো তাদের অনুরোধ করছি একটি রাজনৈতিক সমাধানের জন্য পাকিস্তান সরকারকে প্রভাবিত করতে। 

পাকিস্তানে সামরিক সাহায্যের অনুদান বিষয়ে আমাদের অবস্থা স্পষ্ট। অবস্থা এখন এমন হয়েছে যে অর্থনৈতিক অনুদান বর্তমানে পাকিস্তানের জনগণকে দমন করার জন্য ব্যবহার করা হচ্ছে। সুতরাং এ বিষয়টি পাকিস্তানের জনগণের জন্য উদ্বেগের। এটি যত দ্রুত সম্ভব শেষ করতে হবে। তাই আমরা যতদিন না একটি রাজনৈতিক সমাধান আসে ততদিন পাকিস্তানে তাদের মিলিটারি ও অর্থনৈতিক সাহায্য বন্ধ করার ব্যাপারে সকল দেশের প্রতি আহবান করছি। 


ভারতকে হুমকি

আমি আশা করি যে এই দেশের মানুষ বুঝতে পারবে কেন আমরা পূর্ববাংলার পরিস্থিতির উপর আমাদের উদ্বেগ প্রকাশ করছি। মার্চ ২৫ থেকে পূর্ববাংলায় যে হত্যাকাণ্ড হচ্ছে তার ফলাফল আমাদেরকেও প্রভাবিত করছে। অবস্থা এখন এমন হয়েছে যে পাকিস্তানের সামরিক সরকারের কার্যক্রম আমাদের সমাজ ও আমাদের রাষ্ট্রের সামাজিক ও রাজনৈতিক পরিবেশকে প্রভাবিত করছে। এর ফলে আমাদের এলাকায় সংঘাতময় পরিস্থিতি সৃষ্টি হবে যার পরিণতি চিন্তার বাইরে। 

আমরা ধৈর্য, ​​সহিষ্ণুতা ও সংযমের সাথে আচরণ করছি। কিন্তু যদি আমাদের রাজনৈতিক স্থিতিশীলতা ও অর্থনৈতিক অবস্থা হুমকির সম্মুখীন হয় তবে আমরা বসে থাকব না। 

আমাদের স্বাধীনতার পর থেকে ২৩ বছর ধরে, আমরা আমাদের গণতন্ত্র, অর্থনৈতিক ও সামাজিক অবস্থানের জন্য লড়াই করছি। আমরা আমাদের দেশ থেকে দারিদ্র্য ও ক্ষুধা এবং রোগ নির্মূল করতে সফল হইনি। কিন্তু আমাদের জনগণের জীবনযাপন গত আড়াই দশকের তুলনায় কিছুটা উন্নত হয়েছে। আমরা আমাদের খাদ্য উৎপাদন দ্বিগুণ করেছি। শিক্ষা, চিকিৎসা ও কাজের সুযোগের প্রাপ্যতা বিস্তৃত হয়েছে। আমাদের রপ্তানির বার্ষিক বৃদ্ধির হার গত বছরে ৭ শতাংশ মাত্রা স্পর্শ করে এবং  আমাদের প্রবৃদ্ধির হার বার্ষিক শতকরা ৫ এ উন্নীত হয়েছে। মার্কিন যুক্তরাষ্ট্র আমাদের প্রচেষ্টাকে সাহায্য করেছে এবং আমি নিশ্চিত এই সাফল্যের তারাও অংশীদার। 


পাকিস্তানের তৈরী সংকট

ফেব্রুয়ারিতে সাধারন নির্বাচনের পর, আমাদের প্রধানমন্ত্রী ইন্দিরা গান্ধী ও আমাদের দল, ভারতীয় জাতীয় কংগ্রেস, আমাদের প্রোগ্রামের জন্য জনগণের বিপুল সমর্থন পেয়েছে। আমরা আমাদের অর্থনৈতিক ও সামাজিক অবস্থার উপর একটি শক্তিশালী হুমকির আভাস পাচ্ছি। আর, তারপর এখন আসল পাকিস্তানের তৈরি সমস্যা যা আমাদের ফসলের উপর হুমকি এবং আমাদের শান্তি ও আমাদের সন্তানদের জন্য অগ্রগতির প্রত্যাশা হুমকির সম্মুখীন করে তুলেছে। 

যেকোনো দায়িত্বশীল সরকারের জন্য এটি একটি অসহনীয় অবস্থা। তাই আমাদের উদ্বেগ অতি দ্রুত পূর্ব পাকিস্তানে একটি রাজনৈতিক সমাধান তৈরি করা যা বাঙালি এবং তাদের নির্বাচিত প্রতিনিধিদের কাছে গ্রহণযোগ্য। যাতে শান্তি ফিরে আসতে পারে এবং উদ্বাস্তুদের যারা আমাদের দেশে এসেছে তাদের বাড়িতে ফিরে যেতে পারে। 

আমরা একটি মারাত্মক পরিস্থিতির সম্মুখীন। কিন্তু আমরা বিশ্বাস করি যে বিশ্ব সম্প্রদায় সম্মিলিতভাবে এর একটি সন্তোষজনক সমাধান বের করবেন এবং ভারতের স্থিতিশীলতার জন্য এবং এই অঞ্চলের শান্তির জন্য হুমকি দূর করবেন। 

এই আশায় আমি ওয়াশিংটনে সফরে এসেছি এবং আমি বুঝেছি যে ওয়াশিংটন আমাদের আশঙ্কা অনুধাবন করেছেন এবং আমরা তাদের সাহায্য সহানুভূতি পাব। 

[উপরের বক্তৃতা প্রতিনিধি কর্ণীলিয়াস ই গালাঘার এর অনুরোধে মার্কিন যুক্তরাষ্ট্রের কংগ্রেশনাল রেকর্ডে সংরক্ষণ করা হয়েছে]


বক্তৃতার পরে প্রশ্নোত্তর পর্ব --

প্রশ্নঃ আপনি গত রাতে বলেছেন যে আপনারা ৬ মিলিয়ন শরনার্থিকে ৬ মাস দেখভাল করবেন। যদি পাকিস্তান এই শরনার্থিদের নিতে অস্বীকৃতি জানায় তাহলে আপনারা কী করবেন? 

পররাষ্ট্রমন্ত্রীঃ প্রশ্নটি  গুরুত্বপূর্ণ। যদি সেখানে ৬ মিলিয়নের বেশী হয় তখন কী ঘটবে? সেটাই আমাদের উদ্বিগ্ন হবার কারণ। আমাদের প্রথম দাবি, আর যাই হোক না কেন, উদ্বাস্তুদের এই অনুপ্রবেশ বন্ধ করতে হবে। আর এর জন্যে কোন বড় ধরণের রাজনৈতিক পটপরিবর্তন দরকার পড়েনা। তাহলে এখন সেখানে প্রশাসনিক ও সামরিক যন্ত্রপাতি পরিচালনা করছেন তারা যদি কৌশলে জনগণকে পুশ করে, যদি অস্ত্র থামিয়ে জনগণের আস্থা আনতে পারেন, যে কোন মূল্যে অনুপ্রবেশ ঠেকানোর চেষ্টা করেন, তবেই তা বন্ধ হওয়া সম্ভব। পরিস্থিতি এতোই ভয়াবহ যে, আমি আমার বক্তৃতায় বলেছিলাম - এই অবস্থা চলতে থাকলে, আমরা অসহায়ভাবে বসে থাকতে পারব না। তাছাড়া এটি আমাদের নিরাপত্তা ও স্থিতিশীলতার পথে ক্রমবর্ধমান হুমকিস্বরূপ এবং শুধুমাত্র তাই নয় এটি আমাদের পুরো অঞ্চলের স্থিতিশীলতাকে হুমকির মুখে ঠেলে দেবে। 



প্রশ্নঃ কেন আপনি পূর্ব পাকিস্তানকে পূর্ব বাংলা বলছেন? এটি কি পূর্ব ও পশ্চিম বাংলার একীভুতকরণের ইঙ্গিত দেয়? 
পররাষ্ট্রমন্ত্রীঃ আমি এটাকে পূর্ববাংলা বলি কারণ মূলত এটা পূর্ববাংলাই ছিল। বাংলার দুটি অংশ পূর্ব ও পশ্চিম। তাছাড়া এটি বলার আরেকটি কারণ হল আমরা পূর্ব বাংলার ৭৫ মিলিয়ন মানুষের আদর্শে একাত্মতা প্রকাশ করি। তারা মিলিটারি প্রভাব ও শোষণ থেকে মুক্তির জন্য লড়াই করে যাচ্ছে। এবং এগুলো মূলত পরিচালিত হয় পাশ্চিম পাকিস্তানীদের ও তাদের সংবিধান দ্বারা। 

এটি বলার মানে এই নয় যে ভবিষ্যতে আমরা আমাদের পশ্চিমবাংলার সাথে পূর্ববাংলাকে একীভূত করতে চাই - যদি পূর্ববাংলা স্বাধীনও হয় তবুও এই একীভূতকরণ সম্ভব না। পশ্চিমবঙ্গ ভারতের একটি অংশ। ভারতের সংবিধানে পরিচালিত। কাজেই এখানকার জনগণের দুশ্চিন্তার কিছু নেই। পূর্ব বাংলার ভাগ্যে যাই ঘটুক না কেন- হয় তারা ৬ দফা আদায় করে সফল হোক অথবা তারা মিলিটারিদের বিরুদ্ধে সম্পূর্ন জয়লাভ করে স্বাধীন হিসাবে আত্মপ্রকাশ করুক - তাতে পশ্চিমবঙ্গের জনগণের দুশ্চিন্তা করার কিছু নেই। 


প্রশ্নঃ প্রেসিডেন্ট নিক্সন এখন পর্যন্ত প্রকাশ্যে পূর্ববঙ্গে গণহত্যার নিন্দা করেননি। তিনি কি তার সাথে আপনার ব্যক্তিগত আলোচনায় এটা করেছেন? 
পররাষ্ট্রমন্ত্রীঃ আমি নিশ্চিত এইসব উদ্বেলিত শ্রোতা আমাকে প্রেসিডেন্ট নিক্সনের পক্ষ হয়ে তার বক্তব্য আমি বলে দেই সেটা পছন্দ করবেন না। আপনি হয়ত জানতে চেয়েছেন রাষ্ট্রপতি নিক্সনের মনে কি আছে। তাই এটা বলা আমার পক্ষে কঠিন যে তিনি কী ভাবছেন বা ভাবছেন না। আমার কাজ হল আমার দৃষ্টিভঙ্গি তুলে ধরা। সেটা যেভাবেই হোক আমাকে আমার কথা প্রেসিডেন্ট নিক্সন এবং সরকারের অন্যান্য গুরুত্বপূর্ণ নেতাদের কাছে তুলে ধরতে হবে এবং তারপরে তারা ভেবে দেখবেন তাদের মনোভাব তারা জনসম্মুখে প্রকাশ করবেন কি করবেন না। আমি এটা নিয়ে তাদের সঙ্গে কোনো বিতর্ক করতে চাই না। 


প্রশ্নঃ কূটনৈতিক প্রতিবাদ ছাড়া মার্কিন যুক্তরাষ্ট্র পশ্চিম পাকিস্তান সরকারের উপর বাঙালিদের উপর অমানবিক অত্যাচার বন্ধের জন্য আর কী পদক্ষেপ নিতে পারে বলে আপনি মনে করেন? 
পররাষ্ট্রমন্ত্রীঃ আমার মনে কোন সন্দেহ নেই যে আপনার প্রশ্নে উল্লেখিত কূটনৈতিক প্রতিবাদ ছাড়াও শুধু যদি আমেরিকান সরকার ও জনগনের অসন্তুষ্টির ব্যাপারটা সঠিক ভাবে প্রকাশিত হয়, তাহলে সেটাই সামরিক শাসকদের উপর একটা বড় প্রতিক্রিয়া ফেলবে, এমনকি তা পশ্চিম পাকিস্তানের জনগনের উপরও ফেলবে, যারা সংবাদপত্র মাধ্যমের উপর নানা ধরনের কঠোর বিধিনিষেধ আরোপের কারনে আসলে কি হচ্ছে পুর্ব পাকিস্তানে সেটা জানে না। এবং এই অসন্তুষ্টির ব্যপারে একটি কঠোর ও পরিষ্কার ঘোষণা শুধু ভুক্তভোগীদের প্রয়োজনীয় ও প্র্যাপ্য সান্ত্বনা দিতেই অনেক সাহায্য করবে না, বরং চলমান সামরিক অভিযানের মাধ্যমে যারা এই ঘৃণ্য অপরাধগুলো করছে গনতন্ত্রের ও মুক্ত ঐতিহ্যের বিরুদ্ধে, তাদের উপরেও চাপ সৃষ্টি করবে। 


প্রশ্নঃ আপনি বলেছেন ‘ভারত চুপ করে বসে থাকবেনা’ - এর দ্বারা আপনি কি ভারত পাকিস্তান যুদ্ধের ইঙ্গিত দিচ্ছেন? 
পররাষ্ট্রমন্ত্রীঃ যুদ্ধ ছাড়াও আমাদের উদ্যেশ্য বাস্তবায়নের জন্য আমাদের আরও অনেক পথ আছে। তবে আমরা আশা করি সেসকল পদ্ধতি আমাদের নেয়ার দরকার পরবেনা। এবং এটাও আশা করি যে আপনারা সেসব সম্পর্কে আমাকে এখন কিছু বলতে বাধ্য করবেন না। 

বর্তমানে আমরা জনমত গঠনের কাজে নিযুক্ত আছি- সরকারী ও বেসরকারি লেভেলে। আমরা মৌলিক সমস্যা গুলোর প্রতি মনোযোগ আকর্ষনের চেষ্টা করছি। আমরা অল্প চেষ্টাতেই এখন এই বিষয়টি যাচাই করতে পারছি। আমাদের দৃঢ় আশা ও বিশ্বাস যে এই পরিস্থিতি থেকে উত্তরণ করার একমাত্র পথ হল আন্তর্জাতিক সম্প্রদায়  গুলোকে সরকারী - বেসরকারি উভয় পর্যায়ে এগিয়ে আসতে হবে। এই অবস্থায় যদি দেশগুলো নিশ্চুপ থাকে তাহলে মিলিটারি একশন আরও ভয়ানক রূপ ধারণ করবে। এবং এর ফলাফলও খুব তীব্র হবে। 


প্রশ্নঃ জনাব মন্ত্রী, আপনি কি মনে করেন যে, পশ্চিমা দেশগুলোর পররাষ্ট্র অফিস থেকে পূর্ব পাকিস্তানের গণহত্যার সম্পর্কে সামান্যই বলার ছিল? 
পররাষ্ট্রমন্ত্রীঃ আমি তাদের পক্ষ থেকে কথা বলতে পারি। কিন্তু কঠিন বাস্তবতা এই যে তারা স্বল্পভাষী। কিন্তু এখন তাদের বিবেকে নাড়া দেবার সময় এসেছে। সঠিক দৃষ্টিভঙ্গি নিয়ে পরিস্থিতির গুরুত্ব অনুযায়ী তাদের বাইরে কথা বলা উচিত। এবং মূল বিষয়ের আশেপাশে না গিয়ে গভীরে গিয়ে মোকাবিলা করা উচিৎ। 


প্রশ্নঃ হিন্দু শরণার্থীদের কি পূর্ব বাংলায় আসতে বলা হবে? আর আপনি একটি একীভূত পূর্ববাংলা বলতে কি বুঝিয়েছেন? এটি কি ভারত ও পাকিস্তান থেকে আলাদা কিছু? 
পররাষ্ট্রমন্ত্রীঃ প্রথম প্রশ্নের উত্তরে বলা যায় একজন হিন্দু উদ্বাস্তু বা একজন মুসলিম শরণার্থী যেই হোক না কেন তাকে দেশে ফিরে যেতে হবে। আপনার সাথে আমি আরেকটি তথ্য যোগ করে বলতে চাই এই দুইটি ধর্মের লোক ছাড়াও খ্রিস্টান ও বৌদ্ধ ধর্মের শরনার্থিরাও সেখানে আছে। পাকসেনারা সকল সম্প্রদায়ের লোকদের উপরই অত্যাচার চালিয়েছে। 

ফিরে যেতে বললেই শরনার্থিরা ফিরে যাবেনা। তারা যখন মনে করবে যে পরিস্থিতি যাবার মত হয়েছে কেবলমাত্র তখনি তারা ফিরে যেতে চাইবে। তাই জনে জনে জিজ্ঞেস করে এটা সম্পন্ন করা যাবেনা। বরং পূর্ব বাংলার মানুষের চাহিদাকে সন্মান করে কাম্য রাজনৈতিক পরিবেশ তৈরি হলে তারা যেতে উদ্বুদ্ধ হতে পারে। তারা তাদের মতামত গত নির্বাচনে দিয়েছে যেখানে আওয়ামীলীগ ১৬৯ টি আসনের ১৬৭ টি পেয়েছে। আমি মনে করি পৃথিবীর যেকোন মানদণ্ডে যেকোন স্থানের তুলনায় এটি একটি রেকর্ড, একটি বিশাল সফলতা। 

তাই জনগণের আস্থা আসে এমন সরকারকে সেখানে প্রতিস্থাপন করতে হবে। এতে করে শরনার্থিদের ফিরে যাওয়ার পরিবেশ তৈরি হবে। 

দ্বিতীয় প্রশ্নের জবাব আমি ইতিমধ্যে দিয়েছি। পশ্চিমবঙ্গ, ভারত উপমহাদেশের একটি বিশেষ সম্প্রদায়, তাদের সমৃদ্ধ ঐতিহাসিক ও সাংস্কৃতিক ঐতিহ্যের সঙ্গে দেশের উন্নয়ন প্রত্যক্ষভাবে জড়িত। ভারতীয়দের  জনজীবনে এটির বিশেষ দখল ও প্রভাব রয়েছে। পুর্ব বাংলায় যা কিছু হচ্ছে তাতে আমরা মনে করি এর প্রভাবে ঐ অঞ্চলের মানুষের সামনে এগিয়ে যাবার স্বপ্ন বহুগুণে পিছিয়ে যাবে এবং এর প্রভাব আমাদের অংশেও পড়বে। 


প্রশ্নঃ মান্যবর, আপনি কি একটি রেডিও রিপোর্টের উপর মন্তব্য করবেন দয়া করে? সেখানে বলা ছিল আপনার সরকার  পাকিস্তানি শরনার্থিদের জন্য আমেরিকান এয়ারলিফট এর প্রচারে প্রেসকে বাঁধা দিচ্ছে - অন্যদিকে একই ধরণের সোভিয়েত এয়ারলিফটকে কভারেজ এর অনুমতি দিয়েছে। 
পররাষ্ট্রমন্ত্রীঃ আমরা সম্পূর্ণরূপে এই দুই সুপার পাওয়ারের মধ্যে নিরপেক্ষ অবস্থানে আছি। আর আমি কোনো প্রান্তিকে সি -১৩০ প্লেন এর সাথে এ এম ১২ বা এ এম -১৪ প্লেন এর প্রতি বৈষম্য করছি এমন ধরনের অনুভূতি দুর করতে চাই। আমি নিজে আমেরিকান প্লেন সজ্জার একটি পূর্ণ রিপোর্ট দেখেছি। আমি নিশ্চিত যে, ভারতের প্রেস স্বাধীন - এমন একটি ভাবমূর্তি সেখানে রয়েছে। এগুলোর বেশিরভাগ কোন দাতব্য প্রতিষ্ঠান নয়। তবু তারা কখনো নালিশ করেনি যে সেখানে কোন অনিয়ম হয়েছে। 


প্রশ্নঃ আপনি কি মনে করেন যে পাকিস্তান সরকার দ্বিপক্ষীয় ভিত্তিতে ত্রাণসামগ্রী বিতরণ করবে? 
পররাষ্ট্রমন্ত্রীঃ এ ব্যাপারে আমি সন্দিহান। এগুলো সত্যি অসহায় লোকদের হাতে পৌঁছাবে কিনা সেব্যাপারেও আমি নিশ্চিত নই। এই বিষয়টি আমি আন্তর্জাতিক সম্প্রদায়ের সাথে এবং ইউ এন সার্কেলে আলোচনা করেছি। এই কারণেই আন্তর্জাতিক সম্প্রদায় এই ব্যাপারটি তদারকি করার জন্য জোর দিচ্ছে। 

অভিজ্ঞতার কোন বিকল্প নেই। এটা সবার জানা যে কয়েক মাস আগে সাইক্লোনে যে ত্রাণ ক্ষতিগ্রস্থদের জন্য পাকিস্তান সরকারকে দেওয়া হয়েছিল তার একটি অংশ এখনো অব্যবহৃত রয়ে গেছে। তাছাড়া ত্রাণ কাজের জন্য সেই সময় যে স্পিড বোট দেয়া হয়েছিল সেগুলো পাকিস্তান সামরিক কর্তৃপক্ষ মুক্তিযোদ্ধাদের বিরুদ্ধে ব্যাবহার করছেন। 


প্রশ্নঃ জনাব মন্ত্রী, আপনি কি মনে করেন যে দুই পাকিস্তান একটি সরকারের অধীনে চলতে পারে? 
পররাষ্ট্রমন্ত্রীঃ আমি ভবিষ্যতে কি হবে তার উপর মন্তব্য করতে চাই না। আমি বর্তমান সমস্যা নিয়ে আমাদের অবস্থান স্পষ্ট করতে চাই। পাকিস্তানের কেন্দ্রীয় কর্তৃপক্ষ এবং পূর্ববাংলার জনগণের মধ্যে চলমান ব্যাপারটিতে আমরা আমাদের অবস্থা তুলে ধরছি মাত্র। এব্যাপারে পূর্ববাংলার জনগণ তাদের ভবিষ্যতে নির্ধারন করবে। এবং আমরা খুশি হব যদি সেখানকার নির্বাচিত জনপ্রতিনিধিদের প্রশাসনে অংশগ্রহণ নিশ্চিত করা হয়। তাছাড়া এই ব্যাপারে আমরা এখনো নির্দিস্ট কোন অবস্থান নেইনি। 


প্রশ্নঃ আগের একটি প্রশ্নের জের ধরে জানতে চাই ভারত কি পূর্ব বাংলাকে তাদের একটি রাজ্য বানাতে চায়? আপনি বলেছেন পশ্চিম বাংলা দুই বাংলাকে একীভূতকরণে ভারত সরকারের প্রচেষ্টায় বাঁধা দেবেনা। এব্যাপারে এমনি মূল প্রশ্নের উত্তরটি দেবেন কি? 
পররাষ্ট্রমন্ত্রীঃ আপনি প্রশ্নটি আবার করুন। 


প্রশ্নঃ আগের একটি প্রশ্নের উত্তরের ব্যাপারে বিস্তারিত জানতে চাই - সেটা হল - ভারত কি পূর্ববাংলাকে তাদের সাথে একীভূত করে নেবে কিনা? এই ব্যাপারে আপনি কি আর কিছু বলবেন দয়া করে? 
পররাষ্ট্রমন্ত্রীঃ পূর্ববাংলার মুক্তিযোদ্ধারা তাদের স্বাধীনতার জন্য যেভাবে লড়াই করছে তাতে আমি কখনোই মনে করিনা যে তারা আবার ভারতের অংশ হয়ে অর্থাৎ অন্য একটি দেশের কাছে পরাধীন হয়ে থাকবে। তাদের স্বাধীনতার আখাঙ্খা এর থেকে অনেক শক্তিশালী। 

এই অভিব্যাক্তির ব্যাবহার বোঝায় না যে পশ্চিমবংগ (যা ভারতীয় রাষ্ট্রসঙ্ঘের একটি সদস্য)স্বাধীন হয়ে গেলেও পূর্ববঙ্গের সাথে যোগ দেবার কোন ঝুকি আছে। তারা আমাদের দেশ, তথা মহান ভারতবর্ষের মত দেশে, যেখানে তারা রাজনৈতিক, সামাজিক এবং অর্থনৈতিক অঙ্গনে গুরুত্বপূর্ন ভূমিকা রেখেছে, সেখানে সমঅংশদারিত্ব হবার মূল্য বোঝে, এবং সেকারনেই আমার মনে হয়, পশ্চিমবঙ্গ, যা ভারতের একটি অংগ, তার জনগন কখনো ভারত হতে বের হয়ে যেতে চাইবেন, তা সে পূর্ব পাকিস্তানের ভাগ্য যাই হোক না কেন, সেটা আওয়ামীলীগের বর্নিত ৬ দফা অনুসারে অর্থনৈতিক স্বায়ত্ব শাসনই অর্জন করুক বা সামরিক জান্তা কতৃক জনগনের আশা আকাঙ্ক্ষা ক্রমাগতভাবে ভাবে চাপা দেয়া রাষ্ট্রতে পরিনত হোক। 


প্রশ্নঃ আপনি কি সঠিক কোন সংখ্যা বলতে পারবেন যে ঠিক কতদিনের জন্য আন্তর্জাতিক মানবিক সাহায্য দরকার বলে ভারতীয়রা বিশ্বাস করে? 
পররাষ্ট্রমন্ত্রীঃ এ প্রসঙ্গে আমি একটি বা দুইটি কথা বলতে চাই। প্রথমত, সবচেয়ে দরকারি যে কথাটা সবার আগে বলতে চাই তা হল যেসকল পূর্ব পাকিস্তানী নাগরিক আমাদের ভিতরে প্রবেশ করেছে তাদের দায়-দায়িত্ব স্পষ্টত পাকিস্তান সরকারের উপর বর্তায়। দ্বিতীয়ত, আন্তর্জাতিক সম্প্রদায়েরও দায়িত্ব রয়েছে যার অংশ হিসেবে ভারত তার অংশটুকু দেখবে। 

এবং যদি এই উদ্বাস্তুদের জন্য আন্তর্জাতিক ভাবে কোন ত্রাণ পাওয়া যায় সেটা ভারত নিজেদের ধরে নেবেনা। এটা পাকিস্তানকে দেয়া হয়েছে বলে ধরা হবে। কারণ এই ত্রাণের ফলে পাকিস্তান সরকারের উপর যে দায়িত্ব ও চাপ বর্তায় তা কিছুটা কমবে বলে ধরা যায়। 

হিসেব করলে দেখা যায় যা এখন পর্যন্ত পাওয়া গেছে তা মূল চাহিদার থেকে খুবই সামান্য। তার চেয়ে গুরুত্তপূর্ন বিষয় হল আমাদের অঞ্চলে সামাজিক ও অর্থনৈতিক অস্থিরতা সৃষ্টি হয়েছে। এই অবস্থা দীর্ঘায়িত হলে তা অদূর ভবিষ্যতে যে সমস্যার সৃষ্টি করবে তা শুধুমাত্র টাকা দিয়ে সমাধান করা বা মেটানো যাবেনা। এই বিষয়টা অবশ্যই আমাদের খেয়াল রাখতে হবে। 

এই কারণেই আমরা বরাবরের মতো একটি স্থিতিশীল রাজনৈতিক পরিবেশ আশা করছি পূর্ব পাকিস্তানে। কারণ মূল কারণের সমাধান না করে শুধু উদ্ভূত সমস্যার সমাধান করলেই বিষয়টা মিটে যাবেনা। 

আমরা খেয়াল করেছি এখন পর্যন্ত অনেক উদার দাতারাও যে সাহায্য করেছেন তা মূল চাহিদার তুলমায় একেবারেই নগণ্য। এটা দিয়ে খুব সামান্য সংখ্যক উদ্বাস্তুকে সাহায্য করা যাবে। তবুও আমরা তাদের শ্রদ্ধা করছি - টাকার পরিমাণ যাই হোক - তাদের মনোভাবের জন্য। 


প্রশ্নঃ চীন এর বিশ্বাসযোগ্যতা এবং বিশ্বের তার প্রভাব বিবেচনা করে সে যেভাবে পাকিস্তান সরকারের কাজকে সমর্থন দিয়ে যাচ্ছে এর প্রভাবে আপনার মূল্যায়ন কী? 
পররাষ্ট্রমন্ত্রীঃ নিশ্চয় যেকোনো কেউ যখন পাকিস্তানের সামরিক শাসকদের সমর্থন করে - তা বিশ্বের যে অংশ থেকেই হোক, এতে তারা স্তুতি লাভ করবে, একগুঁয়েমিতে আরও উৎসাহিত হবে এবং গণপ্রজাতন্ত্রী চিন সরকারের কাছ থেকে এই সমর্থন স্পষ্টভাবে সমগ্র পরিস্থিতির উপর নেতিবাচক প্রভাব ফেলবে। 


প্রশ্নঃ জনাব মন্ত্রী, উদ্বাস্তু এবং অন্যদের মধ্যে কলেরা পরিস্থিতি কি? 
পররাষ্ট্রমন্ত্রীঃ সেখানে কলেরার ঘটনা ঘটছে। এবং আমি মনে করি যে, এটি থামানোর জন্য বড় কিছু পদক্ষেপ গৃহীত হয়েছে যাতে কলেরা ছড়িয়ে পড়ার সম্ভবনা কিছুটা কমে এসেছে। আমাদের সুবিশাল দেশ। আমাদের বিশাল সংখ্যক জনগণের স্বাস্থ্য নিয়ে কাজ করতে হয়। স্বাস্থ্য বিভাগ কলেরা নিয়ন্ত্রণে ভালো ব্যাবস্থা নিয়েছে ও তারা সফল হয়েছে। আমরা আন্তর্জাতিক সম্প্রদায়কে  অত্যধিক কলেরা ছড়িয়ে পড়ার বিষয়ে উদ্বিগ্ন প্রকাশ করতে বলছিনা। আমরা মনে করি কলেরা সমস্যাকে বড় করে দেখিয়ে তারা মূল ঘটনা আড়াল করার চেষ্টা করছেন। তাই আমরা এই মহামারির কথা চিন্তা না করে বরং মূল সমস্যায় মনঃসংযোগ করতে বলি। 


প্রশ্নঃ কমিউনিস্ট চীন কি ভারত ও পাকিস্তানের মধ্যে কোনো ভবিষ্যৎ বিবাদের ব্যাপারে ভারতকে কোনো সতর্কতা জারি করেছে? 
পররাষ্ট্রমন্ত্রীঃ একটি শব্দে বলা যায় ‘না’। 


প্রশ্নঃ শরণার্থীদের ত্রাণ কার্যের জন্য ভারতের কি তার বাজেট সংকুচিত করার সম্ভবনা আছে? 
পররাষ্ট্রমন্ত্রীঃ আমার মনে হয় এটা বেশ স্পষ্ট যে উদ্বাস্তুদের সমগ্র ব্যয় আমাদের জন্য লাভজনক কিছু নয়। এবং, এটা মেটানোর জন্য আমাদের কিছু উন্নয়ন খাতের বাজেট কর্তন করতে হবে। ফলে আমাদের দেশের উন্নয়ন ব্যাঘাত ঘটবে যেটা আমাদের জন্য উদ্বেগের বিষয়। 


প্রশ্নঃ জনাব মন্ত্রী, কিভাবে এই অবস্থায় ইন্দো-আমেরিকান সম্পর্ক উন্নয়ন করা যায়? 
পররাষ্ট্রমন্ত্রীঃ এটার উত্তর দেয়া কঠিন। তবে এটা বলতে পারি আপনারা সবাই যদি আমাকে সমর্থন দেন তাহলে তার প্রভাব খুব বড় হবে। (হাসতে হাসতে বলেন)। 


প্রশ্নঃ আপনার দেশের কত শতাংশ লোক প্রতি রাতে ক্ষুধার্ত অবস্থায় বিছানায় যায়? আপনার দেশে আপনার মানুষের খাদ্যের মধ্যে প্রয়োজনীয় প্রোটিন প্রদান এর জন্য মাছের ব্যাবস্থা আছে কি? আপনি কি জনসংখ্যা বিস্ফোরণকে একটি বড় সমস্যা হিসেবে চিহ্নিত করতে চান? পাশাপাশি, ভারতে জন্মনিয়ন্ত্রণ এর অগ্রগতি সম্পর্কে কিছু কি বলতে পারেন? 
পররাষ্ট্রমন্ত্রীঃ বেশ কিছু প্রশ্ন একসাথে সমন্বিত করা হয়েছে। সম্ভবত এই ব্যাপারে যদি বিস্তারিত বলতে যাই তাহলে আমাদের অর্থনৈতিক পরিকল্পনা ও উন্নয়ন এর একটি পূর্ণ অবস্থা অনুধাবন করা সম্ভবপর হবে। 

কিন্তু, আমি যত সংক্ষেপে পারি বলার চেষ্টা করছি। প্রথম প্রশ্ন ছিল কর জন লোক রাতে না খেয়ে ঘুমাতে যায়? আমার একটাই উত্তর - যেহেতু গত বছর আমাদের খাদ্য উৎপাদন ১ মিলিয়ন টন পাইল ফলক অতিক্রম করেছে। কেন্দ্রিয়ভাবে আমাদের অবস্থান ভালো। আমরা আমাদের খাদ্য আমদানি অনেকটা কমিয়ে আনতে সক্ষম হতে পেরেছি। তবে আমরা কিছু পরিমাণ আমদানি করছি রিজার্ভ ঠিক রাখার জন্য। 

দ্বিতীয় প্রশ্নটি ছিল আমিষের যোগানদাতা হিসাবে মাছের ভূমিকা নিয়ে। এটাই কি আসলে বুঝিয়েছেন? 


প্রশ্নঃ হ্যাঁ, স্যার. আপনার দেশের মৎস্য সম্পদ কি আপনার মানুষের খাদ্যের মধ্যে প্রয়োজনীয় প্রোটিন প্রদান করছে? 
পররাষ্ট্রমন্ত্রীঃ আমাদের চাহিদা মাফিক যথেষ্ট মাছ উৎপাদন হয়না তবে আমরা আরও বাড়াতে চাই। এবং আমরা মাছ আহরণের জন্য আরও জোরালো ব্যাবস্থা গ্রহণ করছি। 

আমাদের মাছ খাওয়াতে কোন সমস্যা নেই। আপনারা যদি মাছ পরিবেশন করেন এবং দেখেন যে ইন্ডিয়ানরা কাঁটাচামচ দিয়ে মাছকে কেমন করে বাগে আনছে, তাহলেই এর উত্তর পেয়ে যাবেন। 

পরের প্রশ্ন? 


প্রশ্নঃ আপনি কি মনে করেন জনসংখ্যা বিস্ফোরণ আজ বিশ্বের একটি বড় সমস্যা? 
পররাষ্ট্রমন্ত্রীঃ হ্যা। এবং পাশাপাশি একটি কথা আমি বলতে চাই জনসংখ্যা সমস্যা যেমন পুরো বিশ্বকে ভাবাচ্ছে - এটাকে যেমন ভাগ করে নেয়া যাচ্ছেনা - সবাই মিলেই সমাধান করতে হচ্ছে তেমনি শান্তিকেও ভাগ করে দেয়া যাবেনা - সবাই মিলেই শান্তির জন্য এগিয়ে আসতে হবে। একারণেই সবাইকে এগিয়ে আসতে হবে শান্তি প্রতিষ্ঠায়। যার যার পক্ষে যতটুকু করা সম্ভব তা করতে হবে। তা না হলে তুলনামূলক গরীব দেশে যদি জনসংখ্যা বাড়ে এক সময় সেটা যেসব দেশে উন্নত জীবন যাপন বজায় রয়েছে সেখানেও একসময় প্রভাব ফেলতে শুরু করবে। 

আর, আমরা আমাদের পক্ষে  জনসংখ্যা নিয়ন্ত্রণের জন্য কার্যকর পদক্ষেপ গ্রহণ সম্পূর্ণরূপে নিয়েছি। এবং আমি এই চিন্তাটা আপনাদের সাথে শেয়ার করতে চাই যে ভারতের এই ব্যাপারে কোন বাঁধা নেই। এটা নির্ভর করে আমরা কি কার্যকর পদ্ধতিতে আমাদের জনসংখ্যা নিয়ন্ত্রণ কর্মসূচি এগিয়ে নিতে সক্ষম হব তার উপর। 


প্রশ্নঃ আপনি রাজনৈতিক সমস্যার কথা বলছিলেন। ইউ এস সরকার তো ত্রাণ, অর্থ ও অন্যান্য সাহায্যের কথা বলেছে। তাহলে এগুলো কি বধিরের প্রলাপ মাত্র? 
পররাষ্ট্রমন্ত্রীঃ যদি এটাই চুক্তি হত তাহলে কিছুই শোনা যেত না। এবং আলোচনা বন্ধ হতে হলে দুজনকেই বধির হতে হয়। আমি মনে করিনা যে উভয় আচরণ অসঙ্গত। আমেরিকা সরকার তাদের যে ত্রাণের কথা উল্লেখ করেছেন তার জন্য আমি তাদের স্বাগত জানাই। 
আমরা কিন্তু শুধুমাত্র উপসর্গ নয় মূল সমস্যা মোকাবিলার তাগিদ দিয়েছি। আমি যদি বলি আমি যা বলেছি সব বধিরের সামনে বলা হয়েছে তাহলে এটা ভুল বলা হবে। 


চেয়ারঃ মহামান্য, চূড়ান্ত প্রশ্ন জিজ্ঞাসা করার আগে, আমি আপনার আগমন উপলক্ষে একটি স্মৃতিরক্ষা সনদ উপহার দিতে চাই। 
পররাষ্ট্রমন্ত্রীঃ আপনাকে অনেক ধন্যবাদ। 


চেয়ারঃ পাশাপাশি জাতীয় প্রেস ক্লাবের অফিসিয়াল নেকটাই দিতে চাই। তবে দুঃখিত যে এটা কিন্তু আপনাকে ওয়েস্টার্ণ পোশাকের সাথে পড়তে হবে। 
পররাষ্ট্রমন্ত্রীঃ আপনাকে অনেক ধন্যবাদ। 


প্রশ্নঃ শেষ প্রশ্ন, স্যার, এটা সত্য যে আপনি একবার একটি অ্যালার্মঘড়ি রাষ্ট্রদূত কেন কেটিং (Ken Keating) কে দিয়েছিলেন। 
পররাষ্ট্রমন্ত্রীঃ একটি অ্যালার্ম ঘড়ি.
 

চেয়ারঃ আমি এর  গুরুত্ব জানিনা। 
পররাষ্ট্রমন্ত্রীঃ খুব আরামপ্রদ একটি বিষয় উত্থাপিত হয়েছে। প্রথমে আমি আপনাকে ধন্যবাদ দেই, মিস্টার প্রেসিডেন্ট। আপনার ভাবুকতা ও প্রশ্ন স্ক্রীনিং করে যতটা সম্ভব উপস্থাপনযোগ্য এবং রুচিকর আকারে উপস্থাপন করার চেষ্টার জন্য। এবং আমি আপনার চিন্তা এবং বিবেচনার প্রতি কৃতজ্ঞতা প্রকাশ করছি। 

দ্বিতীয়ত, আমি এই স্যুভেনিরকে অনেক মূল্যায়ন করি যা আমার জন্য তুলে ধরা হয়েছে। এটি সর্বদা আমাকে একটি খুব আরামপ্রদ ও স্মরণীয় অনুষ্ঠানের কথা মনে করিয়ে দেবে যে আমি এমন একটি মুক্ত আলোচনায় অংশ নিয়েছিলাম এবং আমি প্রেসকে একটিভ দেখতে চাই। কিছুক্ষণের জন্য আমি এই বিষয়টা মিস করছিলাম কারণ আমি এই মুহূর্তে প্রায় ১০ দিন ধরে আমার পার্লামেন্ট ও প্রেস থেকে দূরে আছি। দেশে গিয়ে এই অতিথিপরায়ণতার কথা খুব মনে পড়বে। দেশকে ও দেশের দৃষ্টিভঙ্গি তুলে ধরতে অসাধারণ এই সুযোগটি আমার কাছে স্মরণীয় হয়ে থাকবে। 

শেষ প্রশ্ন ছিল রাষ্ট্রদূত কেটিং কে একটি অ্যালার্ম ঘড়ি দেয়া সম্পর্কে। আমি বলতে চাই যে, জনাব রাষ্ট্রদূত সিনেটর কেটিং  আমাদের কূটনৈতিক কোরের মধ্যে সবচেয়ে পছন্দ এবং সম্মানিত রাষ্ট্রদূতদ। আমি স্বীকার করি যে তিনি আমাদের দুই দেশের মধ্যে সম্পর্ক উন্নয়নের, তাদেরকে শক্তিশালী করার জন্য চমৎকার কাজ করেছেন। এবং যেখানে ফলপ্রসূ সহযোগিতা এবং একত্রীকরণ করার চেষ্টা করেছেন। আমি আপনাকে আশ্বস্ত করতে চাই যে, মানুষ হিসেবে আমরা যুক্তিসঙ্গতভাবে বিনীত হতে চাই, এবং আমরা এলার্ম ঘড়ির মত হাস্যকর কিছু উপহার দিয়ে কাউকে বিব্রত করতে চাইনা। 

আর, জনাব কেটিং খুব সতর্কবান মানুষ। তার জাগার জন্য এলার্ম ঘড়ির প্রয়োজন হয় না। তিনি গুরুত্বপূর্ণ বিষয়ে কদাচিৎ ঘুমান। তাই ঘড়ির এলার্ম দিয়ে তাকে উঠিয়ে দেবার প্রয়োজন নেই। সকল গুরুত্বপূর্ণ বিষয়ে তিনি সদা জাগ্রত। 

আর, হতে পারে, আমি তার জন্য কিছু ঘুমের বড়ি কিনতে পারি। কিন্তু আমি বলতে চাই যে জনাব কেটিং আমেরিকার ঐতিহ্যবাহী জীবন যাপনে অভ্যস্ত। এবং, আমি খুবই আনন্দিত যে তিনি চমৎকার কাজ করছেন। 

কিন্তু, তারপরেও কাঠামোবদ্ধ প্রশ্নের ফাঁকে এমন একটি ছেলেমানুষি প্রশ্নের সুযোগ রাখা যেতেই পারে। 

ধন্যবাদ। 

পররাষ্ট্র মন্ত্রণালয়, নয়াদিল্লী। 

শ্রীমতী. গান্ধী বলেন ---
“আমি তাদের ফেরত পাঠাতে দৃঢ়প্রতিজ্ঞ”

নয়া দিল্লি. ১৭ জুন, মিসেস ইন্দিরা গান্ধী বাংলাদেশে স্বাভাবিক অবস্থা ফিরে আসার সাথে সাথে শরণার্থীদের ফেরত পাঠাতে ভারতের সংকল্পের কথা পুনর্ব্যক্ত করেছেন। UNI এর রিপোর্ট। "আমি শুধু তাদের ফেরত পাঠাতে যাচ্ছি’ - অর্থনৈতিক সম্পাদকদের এক সভায় তিনি একথা বলেন। 

ঘণ্টাব্যাপী বৈঠকে মিসেস গান্ধী প্রধানত পূর্ববঙ্গের উদ্বাস্তুদের অন্তঃপ্রবাহ ভারতের উপর "বোঝা" হয়ে উঠেছে বলে উল্লেখ করেন। এত অল্প সময়ে এই ধরনের বিশাল বোঝা বহন করা যে কোন দেশের জন্যই কঠিন। 
.
মিসেস গান্ধী স্বীকার করেন ভারতের এই শরণার্থীদের জন্য একটি বড় অংকের অর্থ খরচ করতে হবে। এগুলো পরিকল্পনা কমিশন ও অন্যান্য বিভাগের দ্বারা করা হচ্ছে। আন্তর্জাতিক সম্প্রদায়ের কাছ থেকে সহায়তা পাওয়ার উপরও এটা নির্ভর করে। এ পর্যন্ত ভারত মাত্র ৩৬ মিলিয়ন  ডলার গ্রহণ করেছে। 

মিসেস গান্ধীকে জিজ্ঞাসা করা হয়েছিল যে যুক্তরাষ্ট্রের কাছে তিনি আর্থিক দৈন্যতার কারণে পরিকল্পিত ৬০ কোটি রুপি বাজেট ঘাটতির জন্য এবং আন্তর্জাতিক মহলের অংশিদারিত্ত বাবদ উদ্বাস্তুদের জন্য কোন সহায়তা চাইবেন কিনা? 

মিসেস গান্ধী বলেন, "আমি ব্যক্তিগতভাবে যুক্তরাষ্ট্রের সঙ্গে এটা শুরু করেছি। একটি প্রোগ্রাম কাজ করছে। "

তিনি এই ব্যাপারে ভারতের প্রেসের ভূমিকায় জোর দেন। 


প্রধানমন্ত্রী বলেন, বাংলাদেশ প্রতি ভারতের মনোভাবে কোনো পার্থক্য আসবেনা। শুরু থেকে ভারত একটি রাজনৈতিক নিষ্পত্তির দাবি জানিয়ে আসছে। "আমি নিশ্চিত যদি সব বিশ্বশক্তিগুলোর প্রয়োজনীয় চাপ আগে থেকে দেয় তবে এটা(বন্দোবস্ত) সম্ভব হতে পারে। কিন্তু মনে হয় সে আশা সুদূর পরাহত। 

মিসেস গান্ধী বলেন যতটুকু জানা যায় একটি রাজনৈতিক নিষ্পত্তি শেখ মুজিবুর রহমান ও তার আওয়ামী লীগের সদস্য যারা সাম্প্রতিক নির্বাচনে জয়ী হয়েছিল তারা চায়। "তারা তাদের সিদ্ধান্ত নিতে চেয়েছিল", বলেন তিনি। 

বাংলাদেশ প্রশ্নে ভারতের ভূমিকা বিশ্বে প্রশংসিত হচ্ছে
- প্রধানমন্ত্রীকে মঈনুল হক চৌধুরী
 (আমাদের বিশেষ প্রতিনিধি)

নয়াদিল্লি, ১৭ জুন; জনাব মইনুল হক চৌধুরী, শিল্প উন্নয়ন মন্ত্রী, প্রধানমন্ত্রীর বিশেষ দূত বাংলাদেশের ব্যাপারে দেশের অবস্থান ব্যাখ্যা করার জন্য কিছু ইউরোপীয় দেশ সফর শেষ করে গত রাতে ফিরে আসেন। তাঁর অস্ট্রিয়া, হাঙ্গেরি, সুইডেন, হল্যান্ড এবং ইতালি সফরের ফলাফল তাকে জানান। 

জনাব চৌধুরী এই সন্ধ্যায় প্রধানমন্ত্রীর সঙ্গে সাক্ষাৎ করে তাকে এসব দেশের মতামত জানান। ছয় মিলিয়ন শরনার্থির জন্য সৃষ্ট গুরুতর সমস্যার ব্যাপারে তাদের সাথে আলোচনা করা হয়েছে। 

তিনি আশ্বাস পেয়েছিলেন যে তাদের মিত্রদের সাথে পরামর্শক্রমে বাংলাদেশ ইস্যুর রাজনৈতিক সমাধান আনা সম্ভব হবে। 

এসব দেশে তার সফরে জনাব চৌধুরী বিভিন্ন দেশের পররাষ্ট্র মন্ত্রী ও ঊর্ধ্বতন কর্মকর্তারাদের সাথে আলোচনা করেন। তিনি তাদের সঙ্গে শরনার্থিদের পরবেশের ফলে সৃষ্ট অর্থনৈতিক, সামাজিক ও রাজনৈতিক প্রতিক্রিয়া নিয়ে আলোচনা করেন। তিনি দেশেগুলকে মনে করিয়ে দেন যে শরনার্থিদের ব্যাপারে আন্তর্জাতিক বিশ্ব সম্প্রদায়ের দায়িত্ব আছে। 

মিস্টার চৌধুরী এসব দেশে বলেন যে পাকিস্তান ভারতের খরচে তার জনসংখ্যার খরচ থেকে পরিত্রাণ পেতে চেষ্টা করছে। এই আগ্রাসন একটি গুরুতর অপরাধ। নিজেদের জনসংখ্যা কমানোই একটি উদ্যেশ্য ছিল। সংখ্যাগরিষ্ঠ পূর্ব বাঙালি বুদ্ধিজীবি, রাজনীতিবিদ ও হিন্দু সংখ্যালঘুদের তারা হত্যা করছে। 
তিনি বলেন বর্তমান সরকার পাকিস্তানকে বাংলাদেশে তাদের সামরিক কর্ম বন্ধ এবং রাজনৈতিক সমাধান চাওয়ার কথা বলেছে। তিনি বলেন বন্দুকের মুখে কিছু আদায় করা যায়না। দেশ গুলোকে  বোঝানো হয়, যে গণহত্যা একটি আন্তর্জাতিক সমস্যা; অতএব এটা সবার জন্যই উদ্বেগের বিষয়। 

তিনি এসকল দেশকে অনুরোধ করেন যাতে তারা পূর্ববাংলায় একটি রাজনৈতিক সমাধান চাইতে এবং ছয় মিলিয়ন উদ্বাস্তুকে "সম্মান ও শান্তিতে বাড়ীতে ফিরে যেতে" যাবার পরিবেশ তৈরি করতে পাকিস্তানকে বাধ্য করে। সেখানে সামরিক ও অর্থনৈতিক সহায়তা অবিলম্বে বন্ধ করতে হবে। প্রতিরক্ষার জন্য পাওয়া অস্ত্র দিয়ে পাকিস্তান নির্দোষ এবং নিরস্ত্র নাগরিকদের হত্যা করছে। আন্তর্জাতিক দাতাসংস্থা ও দাতাদেশগুলোর পাকিস্তানকে দেওয়া সমস্ত মানবিক সাহায্য তত্বাবধান করা উচিত ও সেইসব ত্রাণ মানুষের কাছে পৌঁছানর বিষয় তাদের তত্ত্বাবধান করা উচিৎ। উল্যেখ্য, পূর্ববঙ্গে মর্মান্তিক ঘূর্ণিঝড় এর পরে এইড হিসাবে দেওয়া স্পিডবোট এখন সেখানে মানুষ হত্যা করার জন্য ব্যবহার করা হচ্ছে। 

পূর্ব বাংলার সম্মেলনে ভারতের শর্ত -
হত্যাকাণ্ড অবশ্যই বন্ধ করতে হবে - প্রধানমন্ত্রী

শ্রীনগর, জুন ২০, মিসেস ইন্দিরা গান্ধী বলেন যেকোন সম্মেলনের আগে পূর্ববাংলায় গণহত্যা বন্ধ করতে হবে। - ইউ এন আই, পি টি আই। 

কাশ্মীর ভ্যালিতে ২ দিনের ভিজিট শেষ করে ৩০ মিনিটের মত স্থায়ী একটি সংবাদ সম্মেলনে তিনি বলেন যদি অন্য দেশের ডাকা কোন সম্মেলনে ভারতকে ডাকা হয় সেক্ষেত্রে এই শর্ত তাদের আগে মানতে হবে। 

পূর্ববাংলায় ঘটিত সন্ত্রাসী কার্য কলাপের ফলশ্রুতিতে সেখান থেকে প্রচুর শরণার্থীর অনুপ্রেবেশ এর ক্রমাগত বৃদ্ধি পাওয়ায় তিনি বলেন তাদেরকে চিরদিন এভাবে ভারতে রেখে দেয়া যাবেনা। 

বাংলাদেশে ঘটে যাওয়া ঘটনাসমূহ উল্লেখ করে তিনি বলেন আন্তর্জাতিক সম্প্রদায়কে জানানো হয়েছে যে সেখানকার পরিস্থিতি বিপদসংকুল ও উদ্বেগজনক। 

বাংলাদেশকে স্বীকৃতি সম্পর্কে প্রশ্ন করা হলে তিনি বলেন - ‘এখনই নয়। ’ তিনি বলেন একটি অংশের জনমত এর পক্ষে থাকলেও এই ব্যাপারে সিদ্ধান্ত নিতে হবে সরকারীভাবে। কাজেই দেশের জন্য যা ভালো হবে এটা বিবেচনা করে সরকার তার মতামত জানাবে। 

তিনি বলেন, বাংলাদেশে যা ঘটছে ভারত তার নজর রাখছে। এই মূহুর্তে এই সমস্যার কোন সমাধান তার কাছে নেই। তিনি বলেন, ‘আমি শুধু জানি তারা শরনার্থীদের এখানে থাকতে দিচ্ছে - অন্যদিকে আমরা চাচ্ছি সেখানে গণহত্যা বন্ধ করতে। 

ভারতের পরিকল্পনা কি জানতে চাওয়া হলে হালকা চালে তিনি বলেন, ভারতের আবেদনে সাড়া দিতে যদি পাকিস্তান ব্যার্থ হয় তাহলে আমরা আগে পরিস্থিতি দেখব তারপরে প্রেসকে জানাব। 

সম্প্রতি কাশ্মীর সহ কিছু বর্ডার এলাকায় যে পরিস্থিতি তাতে কি আপনি মনে করেন নিকট  ভবিষ্যতে পাকিস্তান আক্রমণ করতে পারে? 

মিসেস গান্ধী  - ‘সন্দেহ আছে’ 

সর্বদয়া নেতা জয়প্রকাশ নারায়ণ সম্প্রতি একটি মন্তব্যে বলেন যে ভারত অযথা চীন ভীতির কারণে বাংলাদেশ প্রসঙ্গে তুলনামূলক ধীরে আগাচ্ছে - এই ব্যাপারে মিসেস গান্ধীর মতামত জানতে চাওয়া হলে তিনি বলেন ‘আমরা কাউকেই ভয় পাইনা, বিশেষ করে চীনকে। ’ 

গণভোট ফ্রন্ট

সম্প্রতি গণভোট ফ্রন্ট একজনের ট্রাইব্যুনাল করে বিচারে সাম্প্রদায়িক পক্ষপাত দেখিয়েছিলেন যার পরিপ্রেক্ষিতে সরকার তাদের নিষিদ্ধ করার বিষয়টি পুনর্বিবেচনা করার সম্ভবনা আছে কিনা জানতে চাওয়া হলে মিসেস গান্ধী বলেন এই প্রশ্নটি ওঠেনি কারণ সরকার ঐ ফ্রন্টের ব্যাপারে যে বিষয়টি তুলেছিল তা সমর্থন করে এবং নিষেধাজ্ঞা বলবত আছে। 

একজন রিপোর্টার প্রশ্ন করেন তাহলে একই রকম অপরাধে অন্য একটি দলকে নিষেধাজ্ঞা দেয়া হচ্ছেনা কেন? বিশেষ করে মিরাজ মওলানা ফারুকের নেতৃত্বে প্রো-পাকিস্তানী আওয়ামী একশন পার্টির যে অপসারণ দাবী প্রচার হয়েছে। 

তিনি বলেন, তিনি এই বিষয়ে তেমন জানেন না। তবে তিনি বলেন কার নামে কে কি বলেছে তার চেয়ে আসলে কি ঘটেছে বা কি করেছে সেটাই মূল বিষয় হওয়া উচিৎ। 

প্রধানমন্ত্রী বলেন কাশ্মীরের একটি স্থানীয় প্রেস বাংলাদেশ নিয়ে  'মিথ্যা প্রচারণা' করেছে। সেখানে বাংলাদেশ ও কাশ্মীরের তুলনামূলক অবস্থান তুলে ধরে মুখ্যমন্ত্রী জনাব জি এম সাদিক এর সঙ্গে জেনারেল ইয়াহিয়া খানকে ব্র্যাকেটবন্দি করে সমালোচনামূলক সংবাদ প্রকাশ করা হয়েছে। 

তিনি বলেন: এভাবে তুলনা করাটা খুব অযৌক্তিক। হয় সেখানে খুব বড় সমস্যা আছে অথবা এটা ইচ্ছাকৃত ভাবে করা হয়েছে অথবা দুইটাই। 


গুরেজ ও টাংদারে তাঁর সফর সম্বন্ধে বর্ণনা করতে গিয়ে তিনি বলেন, কাশ্মির অনেক উন্নত ছিল। কিন্তু প্রগতির গতি এখনো পরিকল্পিত অর্থনীতির পূর্ণ সুবিধা লাভ করতে পারেনি। সেখানে অনেক প্রকল্প চলছে যা শিক্ষিত যুবকদের জন্য কর্মসংস্থানের সুযোগ করে দেবে। 

মিসেস গান্ধী বলেন, কাশ্মিরকে পাকিস্তানের সঙ্গে তুলনা করা যায়না। কারণ এটি অনেক অর্থনৈতিক অগ্রগতি অর্জন করেছে। অন্যদিকে পাকিস্তানের জনগণ টিকে আছে মিথ্যা অপপ্রচারের উপর এবং তাদের স্বাধীনতাকে অস্বীকার করা হচ্ছে। 

সরকার সেখানে "নকশাল ভীতি" নিয়ন্ত্রণ করতে সক্ষম হয়েছে কিনা জানতে চাওয়া হলে, মিসেস গান্ধী উত্তর দিয়েছিলেন: "পুরোপুরি না; সমস্যা এখনও বিদ্যমান"

সরকারের যে "গরিবি হটাও" পরিকল্পনা ছিল সে ব্যাপারে মিসেস গান্ধী জানান সরকার বিভিন্ন পদক্ষেপ নিয়েছে এবং হাতে এখনও কিছু পদক্ষেপ আছে। যেহেতু ব্যাংক জাতীয়করণ হচ্ছে তাই এই ব্যাপারে ব্যাবস্থা নেয়াও শুরু হয়েছে। 

Aparajita Neel
<১২, ২৪, ৪৯>
পাক জঙ্গীশাহী যুদ্ধ চাপিয়ে দেওয়ার অবস্থা সৃষ্টি করছে
প্রতিরক্ষামন্ত্রী

জলন্ধর, ২০ জুন - প্রতিরক্ষামন্ত্রী শ্রী জগজীবন রাম আজ সেনাবাহিনীর অফিসার ও জওয়ানদের বলেছেন, পাকিস্তানী জঙ্গিশাহির বেপরোয়া কাজের ফলে যে পরিস্থিতির উদ্ভব হোক তাঁর মোকাবিলার জন্য প্রস্তুত থাকতে হবে। 

শ্রী জগজীবন রাম এখানে সেনাদের কাছে বলেন যে, পাকিস্তান পূর্বাঞ্চলে ভারতের সীমান্ত লঙ্ঘন করছে। ‘আমরা শান্তিকামী, যুদ্ধ চাই না। কিন্তু আমাদের ওপর যুদ্ধ চাপিয়ে দেওয়ার মত পরিস্থিতিই পাকিস্তান সৃষ্টি করছে। ‘ 

তিনি বলেন, বাংলাদেশ থেকে ব্যাপক হারে শরনার্থি ভারত আসায় বহু সমস্যার সৃষ্টি হচ্ছে। শরনার্থিদের দেখাশোনার দায়িত্ব ছাড়াও পশ্চিমবঙ্গে সামাজিক সমস্যার সৃষ্টি হচ্ছে। বাংলাদেশের লোকদের ভারত আসতে বাধ্য করে পাকিস্তান ‘দুরভিসন্ধিমূলক আগ্রাসন’ ঘটিয়ে যাচ্ছে। এর পরিণাম ভয়াবহ হতে বাধ্য। 

প্রতিরক্ষামন্ত্রী বলেন, ভারতীয় সৈন্যরা যে কোন আগ্রাসন মোকাবিলায় পূর্বাপেক্ষা ভালোভাবে প্রস্তুত। শিল্পেও উন্নতি ঘটছে। অস্ত্র কারখানাগুলিতে প্রয়োজনীয় সব জিনিসই তৈরি হচ্ছে। 

তিনি বলেন, সৈন্যরা যে কঠিন পরিস্থিতিতে কাজ করছেন এবং বসবাস করছেন সরকার তা জানেন। তাদের বেতন বাড়াতে এবং তাদের জন্য আরও বাড়িঘর নির্মান করতে সরকার সচেষ্ট। তবে প্রয়োজন অনুযায়ী সম্পদ দেশের নেই, একথাও মনে রাখতে হবে। 

তিনি একদিনের সফরে এখানে আসেন, এখানকার হাসপাতালটিও পরিদর্শন করেন। 
· পি টি আই ও ইউ এন আই  

Abu Jafar Apu
<১২, ২৫, ৫০>

পাকিস্তানকে সাহায্য বন্ধ সম্পর্কে বিশ্ব রাষ্ট্রগুলি বিবেচনা করছে -শরণ সিং

লন্ডন, ২২শে জুন ভারতের পররাষ্ট্রমন্ত্রী শ্রী শরণ সিং গতকাল সন্ধায় এখানে বলেন যে, গত এক পক্ষকাল হতে যে কয়েকটি দেশ তিনি সফর করেছেন সেই কয়েকটি দেশের সরকার পাকিস্তানকে সাহায্যদান বন্ধ করার কথা বিবেচনা করছেন। 

শ্রী সিং বিশ্বের যে ছয়টি রাষ্ট্র সফর করে এসেছেন সেই কয়টি রাষ্ট্র বর্তমান পরিস্থিতিতে পাকিস্তানকে সাহায্যদান বন্ধের কথা সম্মত হয়েছে কিনা, সাংবাদিক সম্মেলনে এই প্রশ্নের উত্তরে তিনি বলেন যে, ঘরোয়া ভাবে তাকে যে বলা হয়েছে যেসব কথা তিনি প্রকাশ করতে পারেন না, তবে তিনি একথা বলতে পারেন যে, দুটি কারনে কয়েকটি রাষ্ট্র পাকিস্তানকে সাহায্যদান বন্ধের কথা বিবেচনা করছে। 

প্রথমত: পাকিস্তান নিজের দোষে অর্থনৈতিক সংকট করেছে এই অবস্থায় সাহায্যদান সেখানে অকার্যকর হয়ে পড়েছে। দ্বিতীয়ত: এই রাষ্ট্রগুলো মনে করে যে বর্তমানে করলে সংখ্যালঘু প্রশাসন সেই সাহায্য সংখ্যাগুরুকে দমনের কাজে লাগাবে। 

এর আগে সফরের উদ্দেশ্য ব্যাখ্যা করে শ্রী শরণ সিং বলেন যে, বাংলাদেশের বর্তমান পরিস্থিতির মূল কারন এবং সমস্যাগুলি কি তা সংশ্লিষ্ট সরকার রাষ্ট্রসংঘ সংস্থা এবং বেসরকারী নেতৃবৃন্দ ও সংবাদপত্র সহ এইসব রাষ্ট্রের জনগনকে অবহিত করার উদ্দেশ্যেই তিনি এই সফর করেছেন। 
শ্রী শরং সিং বলেন যে, এই সমস্যার মূল কারন হচ্ছে যে, প্রাপ্তবয়স্কের ভোটাধিকারের ভিত্তিতে অনুষ্ঠিত গনতান্ত্রিক নির্বাচনের ট্যারিফ পদ্ধতিতে এবং অত্যাধুনিক অস্ত্রশস্ত্রের দ্বারা দমন নীতি চালিয়ে বাতিল করে দিতে চাওয়া হয়েছে। এর ফলে ব্যাপক গনহত্যা হয়েছে এবং লক্ষ লক্ষ মুসলমান, হিন্দু খ্রিষ্টান ও বৌদ্ধ নিজেদের ঘরবাড়ী ছেড়ে ভারতীয় এলাকায় চলে এসেছে। শ্রী সিং বলেন যে, তাঁদের কাছে নিশ্চিত প্রমান আছে যে, কোন কোন এলাকায় পরিকল্পিতভাবে হত্যা চালিয়ে সেই এলাকায় অধীবাসিদের উৎখাত করা হয়েছে। 

শ্রী সিং বলেন যে, প্রশ্ন হচ্ছে যে, এই পরিস্থিতি সম্পর্কে বিশ্বরাষ্ট্রগুলির কি মনোভাব হওয়া উচিত? ৬০ লক্ষ লোক শুনতে খুব বেশী নয়, কিন্তু যেখানে এই ৬০ লক্ষ লোক আসে সেখানকার অবস্থা সাংঘাতিক হয়ে দাঁড়ায়। যে দেশের জনসংখ্যা এমনিতেই বেশী এবং সেখানে রাজনৈতিক অস্থিরতা রেয়েছে সেখানে উদ্বাস্তুদের এই রকম ব্যাপক আগমন হলে যে সমস্যার উদ্ভব হয়, অর্থের ভিত্তিতে তার সমাধান সম্ভও নয়। শ্রী সিং বলেন যে, পরিস্থিতি ক্রমেই আরো সংকটজনক হয়ে উঠছে উন্নতির কোন আভাস নেই। বিশ্বের রাষ্ট্রগুলির প্রধান মনোভাব এই হওয়া উচিত যাতে পাকিস্তানে বর্তমান বিপরীত অবস্থা সৃষ্টি হয়, উদ্বাস্তু আগমন বন্ধ হয় এবং এখানকার অবস্থার এমন পরিবর্তন হয় যাতে উদ্বাস্তুদের জীবন ও সম্পত্তির নিরাপত্তা সম্পর্কে আস্থা ফিরে আসে। বিশ্বের রাষ্ট্রগুলির যাতে এই বিষয়ে দৃষ্টি আকৃষ্ট হয়, সেই উদ্দেশ্যেই তিনি এই সফরে বেরিয়েছেন। 

শ্রী সিং বলেন যে, কেউ যদি এই সমস্যার প্রতি গভীরভাবে দৃষ্টি দেন তাহলে তিনি বুঝতে পারবেন যে, বর্তমান পরিস্থিতির উপর জেনারেল ইয়াহিয়া খানের কোন নিয়ন্ত্রন ক্ষমতা নেই। উদ্বাস্তুদের বাংলাদেশে ফিরে যাওয়ার আহবান জানিয়ে ইয়াহিয়া খান ২২শে মে যে বিবৃতি দিয়েছিলেন তারপরও ২০ লক্ষ উদ্বাস্তু ভারতে এসেছে। এ থেকে বোঝা যায় যে, যে পরিস্থিতিতে উদ্বাস্তুরা বাড়ীঘর ছেড়ে ভারতে এসেছে, সেই পরিস্থিতি এখনও বর্তমান - সেখানে এখনও আস্থার সংকট রয়েছে। 

সুতরাং বর্তমান অবস্থায় বাংলাদেশে যাদের হাতে আইন ও শৃঙ্খলার ভার রয়েছে তাঁরা যদি জনগনের বিশ্বাস ও আস্থা অর্জন করতে পারেন তাহলেই উদ্বাস্তুদের আবার স্বদেশে পাঠিয়ে দেওয়ার ব্যবস্থা করা যেতে পারে। 

শ্রী সিং বলেন যে, শেখ মুজিবুর রহমান এবং তাঁর আওয়ামী লীগ দলের শুধু পূর্ববঙ্গেই নয়, সমগ্র পাকিস্তানেই সংখ্যাগরিষ্ঠতা রয়েছে। সুতরাং তাদের সঙ্গেই একটা রাজনৈতিক মীমাংসায় আসতে হবে, যাতে জনগনের প্রতিনিধিরা সরকার গঠন করতে পারেন। পাকিস্তানের কেন্দ্রীয় কর্তৃপক্ষকে বাংলাদেশ অধিবাসীদের সঙ্গে একটা মিমাংসায় পৌঁছতে হবে। বাংলাদেশের পক্ষে একমাত্র নির্বাচিত প্রতিনিধিরাই কথা বলতে পারেন। বর্তমান পরিস্থিতিতে বিশ্ব রাষ্ট্রগুলির কর্তব্য হচ্ছে পাকিস্তানের উপর সম্ভাব্য সর্বপ্রকার চাপ সৃষ্টি করা। এবং পাকিস্তান সরকারকে সুস্পষ্টভাবে বলা যে বাংলাদেশে অত্যাচার চালানোর অর্থই জনগনের অধিকারের উপর অত্যাচার এবং এই অত্যাচার বন্ধ করতে হবে। 

শ্রী সিং বলেন যে, পাকিস্তানকে সর্বপ্রকার সরকারী এবং বেসরকারী সাহায্যদান বন্ধ করতে হবে, কেননা এই সাহায্য পেলে পাকিস্তান অত্যাচার চালিয়ে যেতে উৎসাহিত হবে এবং এই মর্মম্ভদ অবস্থা দীর্ঘায়িত হবে। পাকিস্তান যাতে রাজনৈতিক মীমাংসায় বাধ্য হয় সেজন্য চাপ সৃষ্টি করতে হবে। 

- পি টি আই 

২২ থেকে ২৪ জুন, ১৯৭১ ডঃ করণ সিং, পর্যটন ও বেসামরিক বিমান চলাচল মন্ত্রী, পূর্ব পাকিস্তানে বিয়োগান্তক ঘটনা থেকে উদ্ভূত পরিস্থিতি থেকে শান্তি ও স্থিতিশীলতার জন্য জিডিআর সরকারের সাথে আলোচনা করতে জার্মান ডেমোক্রেটিক রিপাবলিক ভিজিট করেন। 

জিডিআর থাকাকালিন, মন্ত্রী ডঃ করণ সিং কে জিডিআর এর মন্ত্রী পরিষদ এর চেয়ারম্যান উইলি স্টপ ও পররাষ্ট্র মন্ত্রী অটো উইনজার সাদরে গ্রহণ করেন। 

এছাড়াও তিনি পরিবহন মন্ত্রী, অটো আর্ন্ডট এর সঙ্গে বৈঠক করেন। 

ভারতের প্রধানমন্ত্রী মিসেস গান্ধীর পক্ষ থেকে মন্ত্রী ডা করণ সিং পূর্ব পাকিস্তানের সাম্প্রতিক গুরুতর সমস্যা নিয়ে ভারতের মনোভাবের কথা মন্ত্রী পরিষদের চেয়ারম্যান ও ডেনমার্কের পররাষ্ট্র মন্ত্রীকে অবহিত করেন। 

ভারতীয় মন্ত্রী জার্মানির রাজনৈতিক অবস্থান ও সেইসাথে মানবিক সহায়তা প্রদানের প্রশংসা করেন। এতে উদ্বাস্তুদের সমস্যার সঙ্গে সহানুভূতি ও সংহতি প্রকাশ হয় বলে তিনি উল্লেখ করেন যা ছিল পাকিস্তানী মিলিটারি একশনের ফল। ২১ মে, ১৯৭১ সালে প্রধানমন্ত্রী উইলি স্টপ এর ইন্দিরা গান্ধিকে লেখা চিঠির কথা মনে করিয়ে দিয়ে মন্ত্রী পুনর্ব্যক্ত করেন জিডিআর ভারত যে ব্যাপারে উদ্বেগ প্রকাশ করছে সেটিকে আগের মত আমলে নেবে এবং জরুরীভাবে যে আন্তর্জাতিক চাপ সৃষ্টি হতে যাচ্ছে তা শান্তিপূর্ণ রাজনৈতিক সমাধানের ব্যাপারে সমর্থন বলবত রাখবে। 

ভারতীয় মন্ত্রী সমস্যা কতটা জরুরী ও তাতপর্যবহ তা ব্যাখ্যা করেন। পূর্ববঙ্গ থেকে প্রতিনিয়ত লাখ লাখ শরণার্থী দেশে আসা অব্যাহত রেখেছেন এবং তাদের সংখ্যা প্রায় ৮ মিলিয়নে এসে দাঁড়িয়েছে। এতে করে ঐ এলাকার শান্তিরক্ষা ও ভারসাম্য রক্ষা করা কষ্টকর হয়ে পড়ছে এবং এর ফলে তা ভারত-এর জন্য গুরুতর সামাজিক ও অর্থনৈতিক সমস্যা হয়ে দেখা দিয়েছে। 

উভয় পক্ষ সমস্যার নানা দিক নিয়ে আলোচনা করেন এবং তারা একমত হন যে উদ্ভূত পরিস্থিতির বাস্তবমুখী ও সঠিক সমাধান করার একমাত্র পথে হচ্ছে শরনার্থিদের ফিরে যাবার জন্য অনুকূল পরিবেশ সৃষ্টি করা। তার একমাত্র পথ হচ্ছে পূর্বপাকিস্তানের জনগণ ও নির্বাচিত প্রতিনিধিদের সাথে আলোচনা করে তাদের মত অনুযায়ী ব্যাবস্থা গ্রহণ। 

ভরত মনে করে শরণার্থীদের অনুপ্রবেশ একটি আন্তর্জাতিক সমস্যা। জি ডি আর মন্ত্রীদের কাউন্সিলের সভাপতি ভারতের অবস্থানকে সমর্থন জানান। তিনি জার্মান ডেমোক্র্যাটিক রিপাবলিকের পক্ষ থেকে তার অবস্থান প্রকাশ করেন এবং ঘোষণা দেন যে পূর্ব পাকিস্তান থেকে ভারতে পালিয়ে আশা শরনার্থিদের সাহায্যে বাবদ তারা ৬ মিলিয়ন মার্ক বা ১ কোটি রুপি দেবেন। 

আন্তর্জাতিক শান্তি ও প্রবৃদ্ধি বজায় রাখার স্বার্থে উভয়ে পরস্পর যোগাযোগ রাখার ব্যাপারে একমত হন। 

উভয়ে আঞ্চলিক সমস্যা নিয়ে আলোচনা করেন এবং জি ডি আর এর সাথে ভবিষ্যৎ সুসম্পর্ক ও বোঝাপোড়া বজায় রাখার ব্যাপারে আলোচনা করেন। 

উভয় পক্ষ মনে করেন যে ডঃ করণ সিং এর ভিজিটের ফলে দুই দেশের বন্ধুত্তপূর্ন সম্পর্ক ও সহযোগিতা আরও ফলপ্রসূ হবে। 

ভারতীয় মন্ত্রী অর্থনৈতিক উন্নয়ন ও সামাজিক কল্যাণের ক্ষেত্রে জার্মান ডেমোক্রেটিক রিপাবলিক এর সাফল্যের প্রশংসা করেন। এবং জি ডি আর এর পররাষ্ট্র মন্ত্রীর কাছ থেকে ইউরোপের সাম্প্রতিক রাজনৈতিক অবস্থা নিয়েও আলোচনা করেন। তাছাড়া তিনি তার আগমন উপলক্ষয়ে তাকে দেয়া উষ্ণ অভ্যর্থনা ও আতিথেয়তার জন্য সার্বিকভাবে ধন্যবাদ জ্ঞ্যাপন করেন। 

বাঙ্গালীর কাছে গ্রহণযোগ্য সমাধানই সংকট নিরসনের পথ বলে মনে করে বিশ্বশক্তিগুলো - সিং
(বিশেষ প্রতিবেদক)

নয়াদিল্লি, জুন-২৫, মন্ত্রী জনাব শরণ সিং, আজ সংসদে বলেন যে সম্প্রতি তিনি কয়েকটি দেশ পরিদর্শন করেন এবং তারা মনে করে পূর্ববাংলার জনগণের কাছে গ্রহণযোগ্য এমন কোন পদক্ষেপ নিলেই কেবল মাত্র উদ্ভূত পরিস্থিতি সমাধান করা সম্ভব। 

আরও কিছু বিষয় চুক্তিতে উঠে আসে। (১) বাংলাদেশে সব রকম সামরিক কর্ম অবিলম্বে বন্ধ করতে হবে, (২) বাংলাদেশ থেকে উদ্বাস্তু প্রবাহ অবিলম্বে অবশ্যই বন্ধ করতে হবে (৩) শান্তি ও নিরাপত্তার মধ্যে তাদের বাড়িতে ফিরে আসার অবস্থার সৃষ্টি করা আবশ্যক। এতে করে  শরণার্থীরা বাংলাদেশে তাদের নিজ নিজ বাড়িতে নিরাপদে যেতে পারবে। (৪) বর্তমান পরিস্থিতি ভয়াবহ, এবং তা এ অঞ্চলে শান্তি ও নিরাপত্তার জন্য ঝুকিপূর্ন। 

যারা তার বিদেশে সফরের ব্যাপারে  সংসদের উভয় কক্ষের একটি বিবৃতি দেন। তিনি বলেন বিশ্বনেতারা এটা একমত হয়েছিলেন যে পূর্ববাংলা থেকে এই দেশের অভ্যন্তরে ছয় মিলিয়ন উদ্বাস্তুর এই বিশাল অন্তঃপ্রবাহ দ্বারা ভারত সরকারের জন্য অসহনীয় পরিস্থিতি সৃষ্টি করেছে এবং আন্তর্জাতিক সম্প্রদায় এই ব্যাপারে অর্থ ও অন্যান্য সহায়তা দিতে সম্মত হয়েছে। 

তিনি দেখেছেন যতগুলো দেশে ভ্রমণ করেছেন সেখানকার সবাই উদ্বাস্তুদের এই বৃহৎ অন্তঃপ্রবাহ দেখাশোনার ব্যাপারে ভারত সরকার ও ভারতের জনগণের দ্বারা প্রদর্শিত সেবা অত্যন্ত প্রশংসা কুড়িয়েছে। এহেন পরিস্থিতি যা মানব ইতিহাসে নজিরবিহীন হিসাবে স্বীকৃত ছিল। মনুষ্যসৃষ্ট এই দুর্যোগে এই দেশে আসা পূর্ববাংলার জনগণের জন্য এখানকার পরিস্থিতিও গুরুতর আকার ধারণ করেছে। এটি আমাদের উপর একটি বিশাল বোঝা। এর ফলে এই অঞ্চলের শান্তি এবং নিরাপত্তা পরিস্থিতি দ্রুত নিয়ন্ত্রণে আনা যাচ্ছেনা - সেটি তাদের অবগত করা হয়েছে। 

মন্ত্রী এটা স্পষ্ট করেন যে, পূর্ববাংলা থেকে উদ্বাস্তু দের দেয়া সাহায্য মূলত পাকিস্তানকে সাহায্য করা। কারণ তারা সেই দেশের নাগরিক। যদিও তারা তাদের নিজেদের সরকার কর্তৃক এই পরিণতি ভোগ করছে। 

মন্ত্রি বলেন, আমি এও বলেছিলাম যে, বাংলাদেশের নির্যাতিত জনগনকে আন্তর্জাতিক নজরদারির মাধ্যমে দেয়া মানবিক সহায়তা ছাড়া অন্য যে কোন ধরনের অর্থনৈতিক সহায়তা দিলে সেটা কেবল সেদেশের সংখ্যালঘু সামরিক জান্তা, যারা সংখ্যাগুরু জনগোষ্ঠীর উপর অত্যাচার চালাচ্ছে, তাদেরকে ক্ষমতায় থাকতে সহায়তা করবে, এবং এটা হবে তাদের অভ্যন্তরীণ বিষয়ে একটি দুর্ভাগ্যজনক হস্তক্ষেপ। 

আমি উল্লেখ করি যে বাংলাদেশে আন্তর্জাতিক সংস্থার জরিপে যে দেখা গেছে সেখানে মিলিটারি জান্তারা কি বীভৎসতা চালাচ্ছে। ফলে এখানে যে কোন ধরণের আর্থিক সহায়তা পরিস্থিতির সমাধানের  প্রতিকূলে যাবে। 

আমি আরো বলেছিলাম, মানবিক বিবেচনায় বাংলাদেশের নির্যাতিত জনগণের স্বার্থে দেয়া আর্থিক সহায়তা ব্যাতীত অন্য যেকোন অর্থনৈতিক লেনদেন কেবল সংখ্যাগরিষ্ঠ নিপীড়নে নিয়োজিত সামরিক জান্তাকেই প্রভাবিত করবে এবং এটি তাদের আভ্যন্তরীন বিষয়ে একটি দুর্ভাগ্যজনক  হস্তক্ষেপ হিসেবেই গণ্য হবে। 

৬ জুন থেকে ২২ জুনের মধ্যে, জনাব সিং মস্কো, বন, প্যারিস অটোয়া, নিউ ইয়র্ক, ওয়াশিংটন এবং লন্ডন সফর করেন। এসব রাজধানীতে প্রতিটি সরকার প্রধান ও পররাষ্ট্রমন্ত্রী সঙ্গে বিস্তারিত আলোচনা করেন। U.N. মহাসচিব এবং তার সহকর্মীরা আলোচনায় ছিল। তিনি সরকারের অন্যান্য নেতৃবৃন্দ, সম্পাদক, সমাজকর্মী ও নেতাদের সঙ্গে সাক্ষাৎ করেন। 

মন্ত্রী বলেন, এই আলোচনায় পূর্ববাংলা থেকে ছয় মিলিয়ন উদ্বাস্তু আসায় আমাদের অঞ্চলে সৃষ্ট অব্যাহত সঙ্কটের ব্যাপারে দৃষ্টি আকর্ষন ও জোর দেয়া হয়। পূর্ব পাকিস্তানে পাকসেনা কর্তৃক সংগঠিত ভয়াবহ হত্যাকাণ্ডের জন্য উদ্বাস্তুদের এই অনুপ্রবেশ হচ্ছে। 

বাংলাদেশের ব্যাপারে সরকার হঠকারী নীতি নেবেনা
শ্রীমতী গান্ধী

নয়াদিল্লী, ২৯ জুন (ইউ এন আই) - বাংলাদেশের ব্যাপারে সরকার কোন হঠকারী নীতি নেবেনা। আজ কংগ্রেস পার্লামেন্টারি পার্টির এক সভায় ভাষণদানকালে প্রধানমন্ত্রী শ্রীমতী ইন্দিরা গান্ধী এই কথা বলেন। তিনি আরও বলেন, এই রকম একটি সূক্ষ্ণ সমস্যায় কোন সরকারই অগ্র পশ্চাৎ বিবেচনা না করে ঝাঁপিয়ে পড়তে পারেনা।

বাংলাদেশ প্রসঙ্গে ভারতের কূটনৈতিক তৎপরতার নৈরাশ্যজনক ছবি উপস্থিত করায় শ্রীমতী গান্ধী দুঃখ প্রকাশ করেন। তিনি বলেন, বাংলাদেশে পাকবাহিনীর নরহত্যা অথবা এর ফলে ভারতের নিরাপত্তা ও অর্থনিতিতে প্রশ্নটা বিশ্বের রাজধানীগুলিতে বোঝানো হয়নি বললে সদস্যরা ভুল করবেন।

প্রধানমন্ত্রী শ্রীমতী গান্ধী বিস্ময় প্রকাশ করে বলেন, সদস্যরা তাদের নির্বাচনি কেন্দ্রে ফিরে কেন বাংলাদেশের সমর্থনে জনমত সংগঠিত করছে না। ত্রাণের কাজে জনসাধারণের সহযোগিতা আদায়ে বলে তিনি  মন্তব্য করেন।

ইতিপূর্বে শ্রী নাগী রেড্ডী বলেন, ভারতের বিরুদ্ধে বৃহৎ শক্তিগুলি চক্রান্ত করছে। শারনার্থিদের সংখ্যা এক কোটিতে পৌঁছাতে পারে। ভারতের উচিৎ কঠোর পন্থা অবলম্বন করা।

পশ্চিম পাকিস্তানী সৈন্যদের পূর্ব বাংলা থেকে সাময়িকভাবে হটিয়ে দিতে হবে, এই কথা বলেন শ্রী মহাজন।

অন্যদিকে শ্রী প্রবোধ চন্ত্র পুরোকায়েত অভিযোগ করেন চীন আতংকের জন্য ভারত সরকার সঠিক সিদ্ধান্ত নিতে পারছেনা।

তিনি বলেন, প্রতিনিধি পাঠিয়ে বিদেশী রাষ্ট্রকে প্রভাবান্বিত করা যাবেনা কারণ তারা নিজেদের স্বার্থ অনুযায়ী নীতি নির্ধারন করে থাকে। তিনি মন্তব্য করেন, আমরা যুদ্ধ সম্পর্কে কথাবার্তা নাও বললে পারি কিন্তু আমাদের যুদ্ধ ভীতি থাকলে চলবে না।

৯ জুলাই, ১৯৭১ তারিখে রাষ্ট্রদূত এন কৃষ্ণান, অর্থনৈতিক ও সামাজিক পরিষদের ৫১ তম অধিবেশনে ভারতীয় অবজারভার ডেলিগেশনের নেতা হিসেবে বিবৃতির চুম্বক অংশ

গত কয়েক বছর ধরে ভারতে আশাপ্রদ প্রবৃদ্ধি থেকে বোঝা যাচ্ছে এটি একটি টেকসই ও সারগর্ভ অগ্রগতির দিকে যাচ্ছে। এবছর ফেব্রুয়ারির নির্বাচনের পর আমাদের সরকার আমাদের অর্থনৈতিক ও সামাজিক সমস্যার মোকাবেলার প্রস্তুতি নিচ্ছিল। কিন্তু পূর্ব বাংলার ঘটনার ফলে সেখান থেকে উদ্বাস্তুদের একটি বৃহৎ অন্তঃপ্রবাহ আমাদের উন্নয়নের ছন্দকে বড় সমস্যায় ফেলেছে। ইতিমধ্যে জুন শেষে তার সংখ্যা ৬.৩ মিলিয়ন এ পৌঁছেছে। এটা স্পষ্ট যে, খাদ্য, আশ্রয় ও তাদের ওষুধ প্রদানের কাজটি অবশ্যই অগ্রাধিকার পাবে। এমনকি এই উদ্দেশ্যে বর্তমান বছরের জন্য আমাদের বাজেটে এই খাতে ৮০ মিলিয়ন রুপি বরাদ্দ রাখা হয়েছে এবং যার জন্য আমাদের জনগণের ওপর ৩০ শতাংশ অতিরিক্ত করের বোঝা চাপানো হয়েছে। আমরা আমাদের বোঝা মোকাবিলার জন্য জাতিসংঘ ও বিশ্ব সম্প্রদায়ের প্রতি সহানুভূতিশীল হবার জন্য কৃতজ্ঞতা প্রকাশ করছি। যাইহোক, এখনও উদ্বাস্তুদের ক্রমবর্ধমান সংখ্যার সাথে মিলিয়ে ত্রাণ চাহিদা দিতে হবে। কিন্তু এটি শুধুমাত্র একটি অস্থায়ী সমাধান হতে পারে। আন্তর্জাতিক সম্প্রদায় অনুধাবন করেছে এর থেকে নিষ্কৃতি পেতে হলে আগে অনুপ্রবেশ ঠেকাতে হবে। তেমন পরিবেশ সৃষ্টি হলে ও তারা তাদের নিরাপত্তার আশ্বাস পেলে তাদের মাতৃভূমিতে প্রত্যাবর্তন করার আশা সৃষ্টি হবে এবং ফিরে যাওয়া ত্বরান্বিত হবে। 

আমাদের প্রতিনিধিদল কৃতজ্ঞ যে যুগোস্লাভিয়া ও নিউ জিল্যান্ড পরিষদের চলতি অধিবেশনে এটা নিয়ে আলোচনা করার প্রস্তুতি শুরু করেছে। তাছাড়া  সোভিয়েত ইউনিয়ন, ইউ.কে. হাঙ্গেরি, নরওয়ে এবং অন্যদের প্রতিনিধিরাও তাদের বিবৃতি প্রকাশ করার সময় এই বিষয়টি আলোচনায় এনেছিলেন। আমরা তাদের সবার কাছে কৃতজ্ঞ। আমরা আগ্রহের সঙ্গে অপেক্ষা করছি উদ্বাস্তুদের জন্য ইউ এন হাইকমিশনার আগামী সপ্তাহে পরিষদে বিবৃতি দেবেন। আমরা নিশ্চিত যে, আলোচনার ফলে উদ্বাস্তুদের ত্রাণ চাহিদা পূরণ এবং তাদের দ্রুত এবং স্বেচ্ছায় প্রত্যাবাসনএর ব্যাপারে আরো মনোযোগ বৃদ্ধি পাবে। আমরা আশা করি ECOSOC সমস্যা বিবেচনা করে তার সামগ্রিক দৃষ্টিভঙ্গি প্রকাশ করবেন এবং একটি টেকসই ও স্থায়ী সমাধান দেবেন। 

Razibul Bari Palash

পিণ্ডির "কুচক্রী আক্রমণ" হতে পারে - জে রাম
"টাইমস অফ ইন্ডিয়া" সংবাদ সেবা

বোম্বে, জুলাই ১৯- প্রতিরক্ষা মন্ত্রী, জনাব জে রাম বলেছেন যে পাকিস্তান বাংলাদেশে 'কুচক্রী আগ্রাসন" চালাচ্ছে এবং সেখান থেকে লাখ লাখ মানুষ তাড়িয়ে দিচ্ছে। 

তিনি আইএনএস "ভিক্রান্ত" বোর্ডে কর্মকর্তা ও পশ্চিমা নৌ কমান্ডের নাবিকদের সামনে ভাষণ দিচ্ছিলেন। 

পিটিআই যোগ করে: বাংলাদেশের মধ্যেকার ঘটনার জন্য ভারতের নিজস্ব নিরাপত্তা প্রস্তুতি জরুরী। অবশ্যই, পাকিস্তান ও চীন থেকে নিরাপত্তা হুমকি আসতে পারে। মন্ত্রী বলেন, জনগণ সশস্ত্র বাহিনীর ক্ষমতার উপর পূর্ণ আস্থা রাখে। দেশের দীর্ঘ তটরেখা নৌবাহিনীর হাতে নিরাপদ। 

জনাব জগজীবন রাম বলেন ভারত বাংলাদেশের থেকে আসা মুক্তিযোদ্ধাদের দেখাশোনা করছে। কিন্তু তারা ফিরে যাবে বাংলাদেশকে মুক্ত করতে, মুজিবুর রহমানের গণতান্ত্রিক বাংলাদেশকে মুক্ত করতে। তিনি আত্মবিশ্বাসী যে মুক্তি বাহিনী চূড়ান্তভাবে বাংলাদেশকে মুক্ত করতে সক্ষম হবে। 

জনাব রাম বলেন আমাদের সীমান্তরক্ষী বাহিনী পূর্বাঞ্চলে পাকিস্তানের অনুপ্রবেশের ব্যাপারে সজাগ আছে। 

মন্ত্রী কে ভাইস অ্যাডমিরাল এস এন কোহলি FOC-ইন-সি, ওয়েস্টার্ন কমান্ড স্বাগত জানান। 

অনুবাদ

জাতিসঙ্ঘের মহাসচিবের সহকারীকে প্রদত্ত ভারতের জবাব
২ আগস্ট, ১৯৭১

১। ভারত সরকার জাতিসঙ্ঘ মহাসচিবের দৃষ্টিগোচর করে যে পূর্ব পাকিস্তান থেকে ভারতে শরণার্থীদের আগমন তাদের জন্য পরম উদ্বেগের ব্যাপার। পাশাপাশি পূর্ব পাকিস্তানে সামরিক নৃশংসতা দ্রুত বন্ধ করা জরুরী। দৈনিক ৪০০০০ থেকে ৫০০০০ উদ্বাস্তু ভারতে প্রবেশ করছে। নৃশংসতা চলতে থাকলে এদের দেশ ছেড়ে ফিরে যাবার সম্ভবনাও কম। ভারত সরকার ইতোমধ্যে উদ্বাস্তু ফেরত পাঠানোর জন্য পদক্ষেপ নিয়েছে - এর সংখ্যা এখন চার মিলিয়ন হয়ে গেছে। গত ২৫ মে প্রেসিডেন্ট ইয়াহিয়া খান বিবৃতি দিয়েছেন যে তিনি পাকিস্তানি নাগরিকদের নিজ দেশে ফিরে যাওয়ার অনুমতি দেবেন। 

২। ভারতে সাত লক্ষেরও বেশি উদ্বাস্তু আছে। দৈনিক দেশত্যাগ এখনও অব্যাহত আছে। এর মূল কারণ পূর্ব পাকিস্তানের পরিস্থিতি। বিশৃঙ্খলা ও সামরিক দমন এবং পূর্ব পাকিস্তানের মানুষ হত্যা অপ্রতিহতভাবে অব্যাহত আছে। আন্তর্জাতিক প্রেসে তা স্পষ্ট। এই বিষয়ে বিশ্বব্যাংকের সাম্প্রতিক রিপোর্ট ও স্বাধীন বিদেশী পর্যবেক্ষকরা ভারতে তাদের ক্যাম্পে সফর এবং উদ্বাস্তুদের থেকে দুঃখের কাহিনী শুনে নিজেরাই বিবৃতি দিয়েছেন। 


৩। উদ্বাস্তুদের সংখ্যা এখনও প্রতিদিন বাড়ছে। লক্ষ লক্ষ লোকদের দেখাশোনা করা ভারত সরকারের উপর বোঝা। এটা সবাই লক্ষ্য করেছেন। তাছাড়া পাকিস্তান পর পর দুটি বিপর্যয় সামলাতে পারছেনা- একটি প্রাকৃতিক দুর্যোগ অন্যটি মানুষসৃষ্ট। ফলে পাকিস্তানের ক্রমবর্ধমান আইন-শৃঙ্খলা পরিস্থিতির অবনতি ও প্রশাসনিক ব্যার্থতা প্রকট হচ্ছে। রাজনৈতিক পরিস্থিতির উত্তরণেও এটা বাঁধা হয়ে আছে। পূর্ব পাকিস্তানে একটি উন্নত রাজনৈতিক পরিবেশ সৃষ্টি হলে ভারত থেকে শরণার্থীদের ফেরত পাঠানোর বিষয়ে চিন্তা করা সম্ভব। দেশের অখন্ডতা রক্ষা ও স্বনিয়ন্ত্রণের মূলনীতির মধ্যে যে সঙ্ঘর্ষ তা বিশেষ ভাবে প্রতিভাত হচ্ছে পুর্ব পাকিস্তানে, যেখানে সংখ্যাগুরু জনগোষ্ঠী নিপীড়িত হচ্ছে একটি সংখ্যালঘু সামরিক শাসনের হাতে, যারা গত বছরের ডিসেম্বরে তাদেরই নিজেদের দেয়া নির্বাচনের ফলাফল অস্বীকার করছে, এবং সাড়ে সাত কোটি মানুষের উপর নির্বিকার হত্যাকাণ্ড, গনহত্যা ও সাংস্কৃতিক দমন চালাচ্ছে। 

৪। প্রিন্স সদরুদ্দিন ভারতের প্রধান মন্ত্রিকে কিছুদিন আগে বলেন বিশ্বের বিভিন্ন প্রান্ত থেকে নানা ভাষার, নানা পেশার কর্মীদের আনলে শরনার্থিদের ফেরত পাঠানোর প্রক্রিয়া বাধাগ্রস্ত হবে। ইউএনএইচসিআর ১৬ জুলাই জেনেভায় অনুষ্ঠিত ECOSOC সভায় সীমান্তে উদ্বাস্তুদের জন্য কোন পরামর্শ দেয় নাই। বর্ডারের উভয় পাশে হাই কমিশনারদের প্রতিনিধি দেয়া হলে শরনার্থিদের ফিরে যাওয়া তরান্বিত হবে কিনা সে ব্যাপারে তিনি কিছুই বলেন নাই। 

৫। এই পরিস্থিতিতে ভারত সরকার সীমান্তের ভারতীয় অংশে কিছু লোককে পোস্টিং দেবার উদ্যেশ্য বুঝতে পারছেনা। আমরা মনে করি এতে করে উদ্বাস্তুরা বাড়ী ফিরে যাবেনা। তাছাড়া তারা পাকিস্তানের সামরিক কর্তৃপক্ষ দ্বারা নির্বিচারে গণহত্যার মুখোমুখি হবে। পাশবিক বল প্রয়োগের মাধ্যমে পূর্ব পাকিস্তানের ৭৫ মিলিয়ন মানুষ এখন নির্যাতিত। এতে সেখানে বিরাজমান রাজনৈতিক, অর্থনৈতিক, সামাজিক ও প্রশাসনিক বাস্তবতার প্রকাশ হয়। পাক সরকার উদ্বাস্তুদের ফিরে যাবার পরিবেশ সৃষ্টি করেনি। বরং এটাকে অসম্ভব কঠিন করে দিয়েছে। তারা ইচ্ছা করে ভারতে অনুপ্রবেশ ঘটাচ্ছে। 

৬। উদ্বাস্তুদের প্রবেশে বাঁধা দেবার কোন ইচ্ছা ভারতের নেই। আমরা তাদের দ্রুত নিরাপদে ফিরে যাওয়া নিয়ে শঙ্কিত। এই প্রেক্ষাপটে, UNHCR এর সেক্রেটারি জেনারেল ৩০শে জুন বিবৃতি দেন ভারতের অভিযোগ উদ্বাস্তুদের প্রত্যাবর্তন বাধা গ্রস্ত হচ্ছে। প্রিন্স সদরুদ্দিন বলেন হোস্ট সরকারের বিপক্ষে কোনো প্রমাণ নেই যে তারা শরণার্থীদের বাধা দিচ্ছেন। আবার প্যারিসে এক প্রশ্নের জবাবে ১০ জুলাই প্রিন্স বলেন, এটা বলা ঠিক হবেনা যে ভারত তাদের প্রবেশে বাঁধা দিচ্ছে। ১৯ জুলাই, কাঠমান্ডুতে ব্রিটিশ সংগঠন "ওয়ার্ণ ওয়ান্ট" পাকিস্তানের বিবৃতিকে "আবর্জনা" বলে আখ্যায়িত করেছে। কারণ পাকিস্তান বলেছে ভারত উদ্বাস্তুদের রেখে দিচ্ছে ইচ্ছা করে এবং তাদের ফিরতে দিচ্ছেনা। কলকাতায় ২২ জুলাই, জনাব ম্যানফ্রেড ক্রস, একজন অস্ট্রেলিয়ান এমপি, পাকিস্তানের কথাকে "অসম্ভব" বলে উড়িয়ে দেন। যুক্তরাষ্ট্রের হাউজের প্রতিনিধি  মাননীয় কর্ণেলিয়াস ই গ্যালাঘের ১০ জুলাই বলেন পাকিস্তানের সৃষ্ট সংকট ভারত সরকার অত্যন্ত দক্ষতার সাথে সামলাচ্ছেন। তারা অবিশ্বাস্য সংযম দেখিয়ে যাচ্ছেন। তারা উদ্বাস্তুদের সাহায্য ও সমবেদনা দেখাচ্ছেন। সত্যি করেই বলা যায় এই সরকার নৈতিক ও মানবিক আচরণ করছেন। যেদিন প্রথম উদ্বাস্তু বর্ডার অতিক্রম করেছে সেদিন থেকেই প্রধানমন্ত্রী ইন্দিরা গান্ধীর সরকার সুনাম অর্জন করে চলেছেন। উদ্বাস্তুদের অনুপ্রবেশের সংখ্যা দেখলেই বোঝা যায় পাকিস্তান সরকার নির্বাচনে জয়ী না হতে পেরে তাদের উপর কি পরিমাণ পেষন ও নৃশংস নীতি অবলম্বন করছেন। আমি উদ্বাস্তুদের সাক্ষাৎকার নিয়ে দেখেছি। আমি এখন বিশ্বাস করি খুব হিসাব করে বুদ্ধিবৃত্তিক মানুষদের - অধ্যাপক, ছাত্র, এবং সেনাবাহিনী কর্তৃক ডিস্টিংশনপ্রাপ্ত দের হত্যা করে নিশ্চিনহ করে দেয়া হচ্ছে। আমার এই মতামত গণহত্যার পক্ষে রায় দেয়। এছাড়া আরও যত রিপোর্ট প্রকাশিত হয়েছে যার কোথাও বলা নেই যে এটি ছাড়া শরনার্থিদের অনুগমনের অন্য কোন কারণ আছে। 

৭. এই পটভূমিতে ভারত সরকার একটি "উভয় পক্ষের শরণার্থীবিষয়ক হাইকমিশনারের সীমিত উপস্থাপনা" এর প্রস্তাব আনার জন্য প্রস্তুতি নিচ্ছে যেখানে তারা বলবে যে তারা শরনার্থিদের ফিরে যেতে বাঁধা দিচ্ছেনা। তাদের সামাজিক, রাজনৈতিক ও অর্থনৈতিক কাঠামো গুরুতর প্রভাবিত হলেও শুধুমাত্র মানবিকতার ভিত্তিতে ভারত প্রবেশের অনুমতি দিয়ে যাচ্ছে। ভারত সরকার উদ্বিগ্ন যে তারা সহসা দেশে ফিরে যেতে পারবে কিনা। জাতিসংঘ বা ইউএনএইচসিআর প্রতিনিধিদের উপস্থিতি এই ব্যাপারে সাহায্য করতে পারবে না। অপরপক্ষে, এটা মূল সমস্যাকে চাপা দিয়ে দেবে - যেটি হচ্ছিল মূলত সামরিক নৃশংসতার ধারাবাহিকতা থেকে। বিশ্বের মনোযোগ অন্যদিকে প্রবাহিত হলে শরণার্থীদের আরও অন্তঃপ্রবাহ বজায় থাকবে। এবং রাজনৈতিক নিষ্পত্তির অভাবে পূর্ব পাকিস্তানের জনগণের কাছে গ্রহণযোগ্য নেতৃত্বের শাসন প্রতিস্থাপন বিলম্বিত হবে। 

৮. ইউএনএইচসিআর এর দিল্লিতে জ্যেষ্ঠ কর্মকর্তাদের একটি মোটামুটি শক্তিশালী দল রয়েছে এবং তাদের জন্যে শরণার্থী শিবিরে দেখার জন্য সুবিধা দেওয়া হয়েছে। বস্তুত জনাব টমাস জেইমসন, ইউএনএইচসিআর এর পরিচালক, ভারতে ইউএনএইচসিআর কার্যালয়ের প্রধান প্রতিনিধি। তিনি সম্প্রতি শরণার্থী শিবিরে সফর করে এসেছেন। সব শরণার্থী শিবিরে প্রবেশ অনুমতি প্রদান করা হয় এবং সীমান্ত এলাকায় এইসব ক্যাম্পে যানবাহন সুবিধা দেওয়া হয়। এছাড়াও ১০০০ বিদেশী পর্যবেক্ষক শরণার্থী শিবির পরিদর্শন করেন এবং তাদের অধিকাংশ প্রকাশ্যে বলেছেন যে উদ্বাস্তুরা বাংলাদেশের সামরিক অপারেশন এর কারণে ভারতে আশ্রয় নিচ্ছে এবং যদি উপযুক্ত অবস্থার সৃষ্টি করা হয় তাহলে তারা নিরাপদ ফিরে যাওয়া নিশ্চিত করবে। পূর্ব পাকিস্তানের প্রধান নেতা শেখ মুজিবুর রহমান এবং তার নির্বাচিত সহকর্মীরা এই ব্যাপারে একটি রাজনৈতিক বক্তব্য রেখেছেন। সরকারী সাহায্য প্রতিষ্ঠানগুলো পরিশেষে জানায় আন্তর্জাতিক সংস্থাদের এগিয়ে আসা উচিৎ। এসে তার উদ্বাস্তুদের পরিস্থিতি দেখুন। তাদের রিলিফ প্রোগ্রাম, মানবিক সহায়তা এবং কিছু লোকবল নিয়োগ করুন। মানুষের এই হতাশাজনক দুর্ভোগ আর ভোগান্তিতে সবাই এগিয়ে আসুন এই আশা ব্যাক্ত করা হয়। 

৯. ভারত সরকারের কোনো প্রস্তাব নেই যা মৌলিক সমস্যা থেকে মনোযোগ অন্যদিকে ধাবিত করে। কারণ এতে শরণার্থীদের পরিণতিও অপরবর্তিত থাকবে। তারা জাতিসংঘের যে কোনো কর্ম বা পদক্ষেপ সমর্থন করবে। পর্যাপ্ত আন্তর্জাতিক তত্ত্বাবধানে শরণার্থীদের ভূমি, ঘরবাড়ী এবং সম্পত্তির নিশ্চয়তা নিশ্চিত করে পূর্ব পাকিস্তানে তাদের ফেরত পাঠানো হবে। এমন অবস্থা সেখানে তৈরি করা হবে যে তা আন্তর্জাতিক সংস্থার অধীনে থাকবে এবং উদ্বাস্তুরা নিরাপদে ফিরে আসতে পারে এবং পুনরায় কোন প্রতিহিংসামূলক হুমকি বা নিপীড়নের স্বীকার না হয় সেই ব্যবস্থাও নিশ্চিত করতে হবে। ভারত সরকার ২৭ জুলাই প্রকাশিত নিউইয়র্ক টাইমস এর রিপোর্ট এবং ফোটোগ্রাফিতে জাতিসঙ্ঘ মহাসচিবের দৃষ্টি আকর্ষণ করান। এই অবস্থায় ভারতীয় সীমান্তে কাউকে পোস্টিং দেয়া হলে তাতে পরিস্থিতির কোন উন্নতি হবেনা। ভারত সরকার এটাকে সমর্থন করতে পারেন না কারণ এটা তাদের তারা মনে করে এটা অবাস্তব ও বিপদজনক হবে। তাই তারা এই প্রস্তাব কোন ভাবেই মেনে নেবেন না। 

১০. পূর্ববাংলার মূল সমস্যা সেখানে বহুদূর থেকে আসা একটি সেনা বাহিনী নিষ্ঠুরভাবে তাদের নিয়ন্ত্রণ করছে। যদি আন্তর্জাতিক সম্প্রদায় পূর্ববঙ্গে উদ্বাস্তুদের ফেরতের ব্যাপারে পদক্ষেপ নেয়ার প্রয়োজনীয়তা সম্পর্কে সজাগ হয় তাহলে সেখানে ইতিমধ্যে নির্বাচিত নেতাদের কাছে গ্রহণযোগ্য একটি রাজনৈতিক নিষ্পত্তির মাধ্যমে পূর্ব পাকিস্তানের ভিতরে স্বাভাবিক অবস্থার পুনরুদ্ধার সম্ভব। 

Razibul Bari Palash
<১২, ৩২, ৬৩-৬৫>
অনুবাদ


শান্তি, বন্ধুত্ব ও সহযোগিতার ভিত্তিতে ভারত ও সোভিয়েত ইউনিয়নের মধ্যে চুক্তি স্বাক্ষর, আগস্ট ৯


আন্তরিক বন্ধুত্বের তাগিদে বিদ্যমান সম্পর্ক সুদৃঢ় করার অভিলাষ। 

একথা বিশ্বাস করা যে বন্ধুত্ব ও সহযোগিতার উন্নয়নের ফলে উভয়ের মৌলিক জাতীয় স্বার্থ ও সেইসাথে এশিয়া ও বিশ্ব শান্তির স্বার্থ পূরণে ভূমিকা রাখবে। 

সর্বজনীন শান্তি ও নিরাপত্তা উন্নীত করনের জন্য এবং আন্তর্জাতিক উত্তেজনা ও উপনিবেশবাদের অবশিষ্টাংশ চূড়ান্ত বর্জন করার প্রচেষ্টা করতে হবে। 

শান্তিপূর্ণ সহাবস্থান এবং বিভিন্ন রাজনৈতিক ও সামাজিক বিষয়ে একত্রে থাকতে হবে। 

দৃঢ় বিশ্বাস স্থাপন করতে হবে যে বর্তমান বিশ্বের আন্তর্জাতিক সমস্যা শুধুমাত্র দ্বন্দ্ব দ্বারা সমাধান করা যাবেনা। 

জাতিসংঘের উদ্দেশ্য ও চার্টার মূলনীতি মেনে চলতে সংকল্প পুনর্ব্যক্ত করা হয়। 

একদিকে ভারতের প্রজাতন্ত্র এবং অন্য দিকে সোভিয়েত ইউনিয়ন এই চুক্তির ব্যাপারে একমত হন এবং এটি সম্পন্ন করতে নিম্নলিখিত রাষ্ট্রদূতরা  নিয়োগপ্রাপ্ত হন। 

ভারতীয় প্রজাতন্ত্রের পক্ষে:
সরদার শরণ সিং, পররাষ্ট্রমন্ত্রী


সোভিয়েত ইউনিয়নের পক্ষ থেকে:
জনাব এ গ্রমিকো, পররাষ্ট্র মন্ত্রী, তাদের প্রতিটি সম্ভবনা আলোচনা করেন যা সঠিকভাবে ক্রমান্বয়ে নিম্নে লিপিবদ্ধ হল। 

ধারা ১: চুক্তিবদ্ধ শপথে ঘোষণা করা হয় যে উভয় দেশের শান্তি ও বন্ধুত্ব দেশের এবং দেশের জনগণের মধ্যে প্রাধান্য পাইবে। উভয় দেশ স্বাধীনতা, সার্বভৌমত্ব ও অপরপক্ষের অখণ্ডতার প্রতি শ্রদ্ধা প্রদর্শন করবে এবং অন্যান্য অভ্যন্তরীণ বিষয়ে হস্তক্ষেপ করা থেকে বিরত থাকবে। দেশ দুটির আন্তরিক বন্ধুত্ব বজায় থাকবে এবং তারা ভালো 

প্রতিবেশীসুলভ মন নিয়ে কাজ করবে এবং ব্যাপক সহযোগিতার পূর্বোক্ত নীতির ভিত্তিতে ও সেইসাথে সমতা ও পারস্পরিক সুবিধার জন্য বিদ্যমান সম্পর্ক সংহত করা চালিয়ে যাবে। 

ধারা ২: প্রত্যেক সম্ভাব্য উপায়ে শান্তি এবং তাদের জনগণের নিরাপত্তা নিশ্চিত করার জন্য উচ্চ চুক্তিবদ্ধ দল সংরক্ষণ এবং এশিয়া ও বিশ্বের সর্বত্র শান্তি জোরদার করার জন্য কাজ করা। অস্ত্র, জাতি এবং সম্পূর্ণ নিরস্ত্রীকরণ অর্জন করার জন্য একসাথে কাজ করা যা এশিয়া সহ সারা বিশ্বে অবস্থান দৃঢ় করবে। 

ধারা ৩: সাম্য ও আদর্শের প্রতি আনুগত্য পূর্বক ঔপনিবেশিকতা ও বর্ণবাদ সম্পূর্ণ বর্জনের জন্য সংগ্রাম করতে তারা সংকল্পবদ্ধ হন। 

উচ্চ চুক্তিবদ্ধ দল এই লক্ষ্য অর্জন করার জন্য অন্য দেশকে সহায়তা করতে পারে যাতে যাতে এবং উপনিবেশবাদ ও জাতিগত আধিপত্যের বিরুদ্ধে তাদের সংগ্রামে জাতির আকাঙ্খার সমর্থন করার অন্য যুক্তরাষ্ট্রের সঙ্গে সহযোগিতা করবে। 

ধারা ৪: ভারত সমাজতান্ত্রিক সোভিয়েতের শান্তিকামী নীতিকে সন্মান করে। এতে সকল দেশের প্রতি বন্ধুত্ব ও সহযোগিতাপূর্ন সম্পর্ক সৃষ্টি হয়। 

সোভিয়েত ইউনিয়ন ভারতীয়দের উদারনীতিকে সম্মান করে এবং মনে করে যে এই নীতি বিশ্বশান্তি ও আন্তর্জাতিক পর্যায়ে নিরাপত্তা রক্ষণাবেক্ষণ এবং বিশ্বের উত্তেজনা কমাতে একটি গুরুত্বপূর্ণ ফ্যাক্টর হিসেবে কাজ করবে। 

ধারা ৫: সর্বজনীন শান্তি ও নিরাপত্তা নিশ্চিত করার এই লক্ষ্য অর্জনের জন্য আন্তর্জাতিক ক্ষেত্রে পারস্পরিক সহযোগিতার ব্যাপারে তারা আগ্রহ প্রকাশ করেন। চুক্তি স্বাক্ষরকারী দেশগুলো এই চুক্তিবদ্ধ হয় যে আন্তর্জাতিক স্বার্থ সংশ্লিষ্ট সমস্যায় একে অপরের সঙ্গে নিয়মিত যোগাযোগ বজায় রাখবে এবং তাদের নেতৃস্থানীয় রাষ্ট্রনায়কদের মধ্যে মতবিনিময়, মিটিং, সরকারি প্রতিনিধি এবং দুই সরকারের বিশেষ দূতদের ভিজিট এবং কূটনৈতিক চ্যানেলের মাধ্যমে যোগাযোগ রক্ষা করবে। 

ধারা ৬: তাদের মধ্যে অর্থনৈতিক, বৈজ্ঞানিক ও প্রযুক্তিগত সহযোগিতার তাত্পর্যপূর্ণ সংযুক্ত এবং প্রসারিত করবে। ব্যাপক সহযোগিতার পাশাপাশি প্রসারিত তাদের মধ্যে বাণিজ্য, পরিবহন ও যোগাযোগ অব্যাহত থাকবে। এসকল চুক্তি হবে ডিসেম্বর-২৬, ১৯৭০ এর ইন্দো-সোভিয়েত ট্রেড এগ্রিমেন্ট এর ভিত্তিতে। 

ধারা ৭: বিজ্ঞান, শিল্প, সাহিত্য, শিক্ষা, জনস্বাস্থ্য, প্রেস, রেডিও টেলিভিশন, সিনেমা, পর্যটন ও ক্রীড়া ক্ষেত্রে সম্পর্ক আরও উন্নত করা হবে। 

ধারা ৮: চুক্তি ঘোষণা করে যে একপক্ষ অন্য পক্ষের বিরুদ্ধে পরিচালিত কোন সামরিক জোটে অংশগ্রহণ করতে পারবে না। 

একে অন্যের বিরুদ্ধে আগ্রাসন থেকে বিরত থাকবে এবং অন্যদের সেনাবাহিনীর ক্ষতিসাধন হয় বা সম্পদ নষ্ট হয় এমন কোন আগ্রাসন অন্যের ভূখণ্ডে চালানো যাবেনা। 

ধারা ৯: তৃতীয় পক্ষের কেউ যদি অন্যের ক্ষতিসাধনের জন্য কোন চুক্তি করতে চায় তাহলে তা থেকে বিরত থাকতে হবে। এমন অবস্থায় অবিলম্বে এই দুই দেশ হুমকি অপসারণ করার জন্য পারস্পরিক আলোচনা শুরু করিবে এবং শান্তি ও নিরাপত্তা নিশ্চিত করার জন্য উপযুক্ত কার্যকর ব্যবস্থা গ্রহণ করবে। 

ধারা ১০: তারা শপথ ঘোষণা করে যে একে অন্যের গোপন এক বা একাধিক তথ্য প্রকাশ থেকে বিরত থাকবে বা কোন চুক্তি যা বর্তমান চুক্তিবিরোধী হয় সেগুলো বর্জন করবে। তারা আরও ঘোষণা করে যে কোন বাধ্যবাধকতা ছাড়াই তারা একে অপরের সামরিক ক্ষতির কারণ হতে পারে এমন কিছুতে জড়াবেনা। 

ধারা ১১: এই চুক্তি বিশ বছরের জন্য গৃহীত হল এবং স্বয়ংক্রিয়ভাবে আরও ৫ বছর চলতে থাকবে যদি এর  মাঝে কোন উচ্চ পর্যায়ের পরিবর্তনের প্রয়োজন না হয়। চুক্তি স্বাক্ষরের এক মাসের মধ্যে মস্কো থেকে এটি সঞ্চালিত হবে ও বলবত্ থাকবে। 

ধারা ১২: চুক্তিতে কোন বোঝার ভুল থাকলে উভয় টিম শান্তিপূর্ন আলোচনা করে তা স্পষ্ট করবে এবং পারস্পরিক শ্রদ্ধা ও সমঝোতার মনোভাব নিয়ে শান্তিপূর্ণ উপায়ে দ্বিপক্ষীয়ভাবে তা করা হবে। 

রাষ্ট্রদূতরা হিন্দি, রাশিয়ান এবং ইংরেজিতে উপস্থিত চুক্তি স্বাক্ষর করেছে এবং সব গুলো সমানভাবে অর্থপূর্ন করা হয়েছে এবং তাদের সিল- স্বাক্ষর নেয়া হয়েছে। 

নয়া দিল্লিতে ৯ অগাস্ট, ১৯৭১ এটি সম্পন্ন হয়। 

ভারতীয় প্রজাতন্ত্রের পক্ষে পররাষ্ট্রমন্ত্রী শরণ সিং স্বাক্ষর করেন। 

সোভিয়েত ইউনিয়নের পক্ষ থেকে পররাষ্ট্রমন্ত্রী এ গ্রমিকো সই করেন। 

Razibul Bari Palash
<১২, ৩৩, ৬৬-৬৮>
অনুবাদ 

সংকটের মুখোমুখি

সংসদ ১৯ মার্চ শুরু হয় এবং ২৫ ও ২৬ মার্চ বাংলাদেশে এমন কিছু ঘটনা ঘটে যা  বিশ্বকে মর্মাহত করেছে। বাংলাদেশের জনগণ একই উদ্দেশ্য নিয়ে লড়ছে যার জন্য আপনি এবং আমি আমাদের দেশে একটা দীর্ঘ সংগ্রামের সময় অতিবাহিত করেছি। 

বাংলাদেশের ঘটনা সঙ্কট সৃষ্টি করছে। ৭৩ লাখ মানুষ পাকিস্তানি সেনাবাহিনীর গণহত্যার কারণে ভারতে আশ্রয় নিয়েছে। আমরা তাদের আমন্ত্রণ জানাইনি। কীভাবে আমরা তা করতে পারি? আমাদের নিজের দেশে অনেক কিছুর ঘাটতি আছে। সুতরাং, কিভাবে আমরা তাদের আসতে বলি? আমাদের নিজের জনগণের দুর্ভোগ বৃদ্ধি পেয়েছে এতে। এটা আমাদের কোনো দোষ না যে তারা এসেছেন। তারা তাদের দেশ ছেড়ে বিপদ পরে তাদের দুঃখ কষ্ট থেকে অব্যাহতি পাবার আশায় এখানে এসেছেন। এমনকি যাঁরা রাজনীতির সঙ্গে কোনোভাবে জড়িত ছিলোনা তাদেরকেও হত্যা করা হয়েছে। তাদের ঘর অগ্নিসংযোগ এবং নৃশংসতার সব প্রক্রিয়া তাদের উপর চালানো হয়েছিল। 

আপনাদের মধ্যে কেউ যদি শরনার্থিশিবিরে যান তাহলে তাদের দুর্দশার চিত্র দেখতে পাবেন। যে যাবে সে বলবে না যে ভারত সরকার শরনার্থিদের ফেরত পাঠাতে চায়। কোন মানুষই, তার কোলে একটা বাচ্চা নিয়ে সমস্ত দিন ও রাত্রি কাদা ও পানিতে দাঁড়িয়ে থাকতে পারেনা। কারণ দাঁড়িয়ে থাকবার জন্য কোন শুকনো জায়গা নেই। যদি থাকত তাহলে তারা স্বদেশই থাকতেন যদি সেখানে একটি বিশ্রামের জায়গা খুঁজে পান। কিন্তু, না। তাদের নিজের মাটিতেই তাদের উপর বর্বর শত্রুরা নৃশংসতা চালিয়েছে। আমরা আমাদের সর্বোচ্চ চেষ্টা করছি এই লক্ষাধিক লোককে ত্রাণ দিতে। আমরা তাদের বলেছি, আমরা তাদের শুধুমাত্র স্বল্প সময়ের জন্য রাখতে পারি। কোন দেশ অন্য কোন দেশ থেকে আসা এত মানুষের ভার বইতে সামর্থ নয়। আমাদের পক্ষেও সম্ভব না। আমরা বিশ্ববাসীকে এটা জানিয়েছি। 


আপনারা জানেন যে আমরা যা বলি তা করি। কিন্তু কেউ কেউ মনে করেন যে, স্লোগান দিলেই যথেষ্ট। যারা সবসময় সত্যাগ্রহের বিপক্ষে ছিল তারাই বাংলাদেশ ইস্যুতে সত্যাগ্রহের সাথে যোগ দিয়েছেন। বর্তমানে সত্যাগ্রহের কোণ মানে নেই। সত্যাগ্রহের মূল্য ছিল  স্বাধীনতা সংগ্রামের সময়। যখন সত্যাগ্রহ জানত না যে তাদের ৭ বছর বা ১০ বছর কারাগার যাপন করতে হবে। সেটি ছিল সত্যাগ্রহের দিন। কিন্তু এখন উপহাস করা হচ্ছে। সত্যাগ্রহের লক্ষ্য ছিল বাংলাদেশকে স্বীকৃতি দান। আমরা কখনোই বলিনি যে আমরা বাংলাদেশকে স্বীকৃতি দেবনা। সরকার সাবধানে সব দিক বিবেচনা করে সিদ্ধান্ত নেবে। এবং তখন সেটি আমাদের জনগণ দ্বারা সমর্থিত হবে। কিন্তু আমাদের ভাবতে হবে এটা আমাদের ও বাংলাদেশের উপর কোন প্রভাব ফেলবে কিনা। 

আপনাদেরকে সত্যি বলছি, সরকার তার প্রতিশ্রুতি বাস্তবায়ন করবে। সরকার সব সময় এমন পদক্ষেপ গ্রহণ করবে যা আমাদের জনগণের এবং বাংলাদেশর জন্য মঙ্গলজনক হবে। 

আপত্তি আসতে পারে কেন আমি অন্য দেশের মানুষের কথা উল্লেখ করছি? কিন্তু সচেতন ভাবে খেয়াল করলে দেখবেন কিভাবে সেখানকার ঘটনা আমাদের ব্যাপকভাবে প্রভাবিত করছে এবং ভবিষ্যতেও করবে। 

এমনকি পৃথিবীর সবচেয়ে বড় এবং বিশ্বের সবচেয়ে ধনী দেশ আজ উদ্বাস্তুদের এই বিশাল অন্তঃপ্রবাহ বরণ করে নিবে না এবং তাদের সাহায্য দিতে প্রস্তুত হতে পারবেনা। আমরা বিশ্বের দরিদ্রতম দেশগুলির মধ্যে অন্যতম। আমাদের পক্ষে এই বোঝা গ্রহণ করা খুব অস্বস্তিকর। একমাত্র পথ ছিল যে বর্ডারে ঢুকতে চাওয়ার সময় গুলি করার ভয় দেখানো। এছাড়া এত বিপুল সংখ্যক লোকের অন্তঃপ্রবাহ বন্ধ করার কোণ পথ ছিলোনা। এই সমস্যার আরেকটি দিক রয়েছে। আমরা জানি যে এই লোকগুলোকে ঢুকতে দেয়া না হলে তাদের দেশে তাদের হত্যা করে ফেলা হবে- এটা জেনেও কি আমরা না ঢুকতে দিতে পারি? আমরা নিশ্চই তাদের সাথে এমনটা করতে পারিনা। আমাদের ঐতিহ্য হল ভারত সবসময় আর্তপীড়িতদের পাশে থেকেছে তাতে আমাদের যত সমস্যাই হোক। আমরা যতোটুকু সম্ভব তাদের সাহায্য করছি এমনকি আমাদের জনগণও এইসব লোকদের জীবন বাঁচানোর জন্য ত্যাগ স্বীকার করতে প্রস্তুত আছে। কিন্তু এই মুহূর্তে আমরা তাদের জন্য যথেষ্ট করতে পারছিনা। 

আমরা অবশ্যই বাইরে থেকে সাহায্য চাই এবং আমরা কিছু পাচ্ছি। কিন্তু আমাদের সবচেয়ে গুরুত্বপূর্ণ বিষয় বুঝতে হবে যার উপর আমি জোর দিচ্ছি এবং আমাদের জনগণকে বলছি। আমাদের নিজের পায়ে দাঁড়াতে হবে এবং অন্যদের উপর নয়। যত কষ্টই হোক আমরা নিজেরা এই ব্যয় বহন করব এমনকি যদি কেউই আমাদের সাহায্য করতে না আসে। প্রশ্ন হল আমাদের বন্ধু আছে কিনা বা আমাদের সাহায্য করার মত কেউ আছে কিনা। আমাদের সাহায্য করার জন্য যদি কেউ আসে তাহলে আমরা কৃতজ্ঞ হব। কিন্তু আমরা অন্যদের উপর নির্ভর করতে পারি না। 

আমি আমাদের বোঝা ঠিক কত বড় হবে সেই ব্যাপারে আমরা সজাগ আছি। আগেই বলেছি, এমনকি সবচেয়ে বড় এবং সবচেয়ে ধনী দেশ এই ভারী বোঝায় বিচলিত হবে। আমরা ঠাট্টার স্বীকার হব কিন্তু আমরা মাথা উঁচু করে দাঁড়িয়ে আছি কারণ আমরা জানি য়ে আমরা আমাদের ঐতিহ্য, আত্মসম্মান এবং ভাল প্রতিবেশীর প্রতি আদর্শ আচরণ করছি। 

সামনের পথ অনেক কঠিন এবং সমস্যাপূর্ন। এটা অনেক বছর ধরেই এমন ভাবে চলছে। এবং এটি আরও বাড়তে পারে। কিন্তু আমি জানি, বড় অসুবিধায় আমাদের সাহস ও শক্তিও বড় হতে হবে। আমরা বিশ্বকে দেখাতে পারবে যে, দারিদ্র্য, অর্থনৈতিক পশ্চাদপদতা এবং নিরক্ষরতা থাকা সত্ত্বেও আমাদের শক্তি আছে। অনেকে আমাদেরকে হুমকি দিয়েছে, অনেকে তাদের তরবারি উঁচিয়ে আছে। কিন্তু সেটা আমাদের পথ নয়। আমরা আমাদের করুন অবস্থা দেখিয়ে এইসব লোকদের গৌরবান্বিত বোধ করাতে চাইনা। আমরা জানি, যারা এই ধরনের হুমকি দিতে পারে তাদের বাস্তবে কোণ শক্তি নেই। তারা নিজেদের রক্ষা করার জন্য অজুহাত খুঁজে পেতে চেষ্টা করে। এই  অবস্থা ভিন্ন কিছু জাতি ও আমাদের নিজেদের দেশের কিছু মানুষের সাথেও হয়েছে। বাংলাদেশের মানুষের ভয়ানক দুঃখভোগ চলছে। যদিও এই দেশে বাংলাদেশ ইস্যুতে অনেকে রাজনৈতিক ফায়দা করতে চেষ্টা করছেন। বিরোধী দলের নেতা বলেছেন, আমি যদি আজ বাংলাদেশকে স্বীকৃতি দিতে প্রয়োজন না মনে করি তার মানে এই না যে এই ইস্যুতে মতের ঐক্য ছিল না। আমি বলছিনা যে সেখানে দ্বিমত হতে পারে না। আমি শুধুমাত্র বলতে চাই এই মুহুর্তে সরকারকে কঠোর ও বাস্তব সম্মত সিদ্ধান্ত নিতে হবে। এখন ভিন্ন ভিন্ন রাজনৈতিক দলের মধ্যে বিতর্ক করে সরকারকে দুর্বল করে দেয়া ঠিক হবেনা। তাতে বিশ্ব শুধু অবাক হবে। আমাদের মিটিং এর অন্যতম উদ্যেশ্য ছিল এটা দেখানো যে ছোট ছোট রাজনৈতিক ইস্যু এই মুহুর্তে ভারতের কাছে কোন বিষয় না। ভারত ঐক্যবদ্ধ আছে এবং আমরা শক্তিশালী। আমাদের সরকার ও মানুষ কষ্ট করার জন্য প্রস্তুত আছে এবং আমাদের তার জন্য কঠিন ব্যাকিং আছে। তারা জানে যে তারা যদি সাহসের সঙ্গে ঐক্যবদ্ধ হয়ে দাঁড়ায়, তাহলে তার প্রভাব শুধুমাত্র আমাদের প্রতিবেশীদের রাষ্ট্রই নয় বরং সমগ্র বিশ্বে ছাপিয়ে যাবে। আমাদের শক্তি প্রয়োগ করে আমরা বাংলাদেশের মানুষের মধ্যে সাহস ও অনুপ্রাণিত করতে পারব। সবচেয়ে বড় ব্যাপার হল আমরা তাদের বুঝাতে পারি যে আমরা কোন পরিস্থিতিতেই দুর্বল না। এবং কোনো চাপ বা হুমকি আমাদের মনোভাব পরিবর্তন করতে বাধ্য করতে পারবেনা। আমাদের লক্ষ্য বাংলাদেশের মানুষকে সাহায্য করা। পাশাপশি আমরা আমাদের নিজেদের জনগণকেও সাহায্য করব। আমাদের সারা দেশকে শক্তিশালী করতে হবে এবং এরপর আমরা আমাদের কার্যপ্রণালী অনুযায়ী এগিয়ে যেতে থাকব। 

রাষ্ট্রপ্রধানদের কাছে প্রেরিত প্রধানমন্ত্রী ইন্দিরা গান্ধীর বার্তা
১০ অগাস্ট, ১৯৭১


প্রধানমন্ত্রী, মিসেস ইন্দিরা গান্ধী, ১০ আগস্ট, ১৯৭১ সালে সরকার প্রধানদের কাছে নিম্নলিখিত বার্তা প্রেরণ করেন - 

সরকার ও ভারত সেইসাথে আমাদের প্রেস ও সংসদ ব্যাপকভাবে বিচলিত কারণ প্রেসিডেন্ট ইয়াহিয়া খান বিবৃতি দেন যে, তারা কোন বিদেশী আইনি সহায়তা ছাড়া শেখ মুজিবুর রহমানের গোপন সামরিক বিচার শুরু করতে যাচ্ছে। আমরা বলতে চাই যে এই তথাকথিত বিচার শুধুমাত্র শেখ মুজিবুর রহমানকে হত্যা করার উদ্যেশ্যে ব্যবহার করা হবে। পূর্ব বাংলার পরিস্থিতি তীব্রতর করা হবে এবং এ কারণে আমাদের জনগণের শক্তিশালী অনুভূতি এবং সব রাজনৈতিক দলের মধ্যে একটি মারাত্মক পরিস্থিতির সৃষ্টি হবে। এটি আমাদের জন্য একটি গভীর উদ্বেগের বিষয়। আমরা আপনাদের কাছে আবেদন করছি একটি বাস্তবসম্মত দৃষ্টিভঙ্গি নিয়ে এ অঞ্চলের শান্তি ও স্থিতিশীলতার বৃহত্তর স্বার্থে প্রেসিডেন্ট ইয়াহিয়া খানের সঙ্গে আপনাদের প্রভাব অনুযায়ী ব্যাবস্থা নিবেন। 

অনুবাদ

জাতিসঙ্ঘের মহাসচিবের প্রতি পররাষ্ট্রমন্ত্রীর বার্তা
আগস্ট ১০, ১৯৭১

পররাষ্ট্রমন্ত্রী জনাব শরণ সিং, জাতিসংঘ মহাসচিব, উ থান্টকে, নিম্নলিখিত বার্তা পাঠিয়েছেন ১০ আগস্ট, ১৯৭১:

আমরা মর্মাহত এবং ক্ষোভ প্রকাশ করছি এই জন্যে যে রাওয়ালপিন্ডি ঘোষণা দিয়েছে আগামীকাল থেকে তারা শেখ মুজিবুর রহমানের বিচার আরম্ভ করতে যাচ্ছে। এই ঘোষণায় বিভিন্ন শ্রেণীগত বিবৃতি দিয়ে বলা হয়েছে যে সম্প্রতি তিনি পাকিস্তানের বিরুদ্ধে যুদ্ধ ঘোষণা করেছেন এবং রাষ্ট্রদ্রোহমূলক কাজকর্মে লিপ্ত থাকার জন্যে শেখ মুজিবকে দোষী করা হচ্ছে। শেখ মুজিবুর রহমান তার জনগণের কাছে একজন অসামান্য নেতা, অনেক প্রিয় এবং অনেক সম্মানিত। ১৯৭০ সালের ডিসেম্বর মাসের নির্বাচনে তাঁর যে বিজয় হয়েছে সম্ভবত এত অতুলনীয় নির্বাচন বিশ্বের কোথাও কোনো অনুরূপ নির্বাচনে দেখা যায়নি। সাম্প্রতিক বছরগুলোতে আমাদের জনগণ, প্রেস সংসদ এবং সরকার লক্ষ্য করেছে যে পূর্ববঙ্গে পাকিস্তান সরকারের সৃষ্ট পরিস্থিতির জন্য আমাদের উপর তার প্রভাব পড়া শুরু হয়েছে। যদি পাকিস্তান সরকার শেখ মুজিবুর রহমানের জীবনের উপর কোন ধরণের চরম সিদ্ধান্ত নেয় তাহলে আমাদের উপর তার প্রভাব আরও দশ গুন বৃদ্ধি পাবে। তাই আমরা আপনাদের কাছে এই ব্যাপারে দ্রুত পদক্ষেপ নেবার জন্য অনুরোধ করছি যাতে পাকিস্তান সরকার এমন কোন হটকারি সিদ্ধান্ত না নেয় যা তাদের সমস্যা আরও বাড়িয়ে দেবে এবং তাদের সাথে আমাদেরও। মুজিবের ব্যাপারে এই মুহুর্তে গৃহীত যেকোন অন্যায় পদক্ষেপ এর পরিণতি হবে খুব ভয়ানক ও বিপজ্জনক। 

Razibul Bari Palash

অনুবাদ 

ইন্দোনেশিয়ায়  পররাষ্ট্রমন্ত্রী সরদার শরণ সিং এর সফর শেষে প্রকাশিত ভারত ইন্দোনেশিয়া যুক্ত ইশতেহার, আগস্ট ১৫, ১৯৭১

ইন্দোনেশিয়া প্রজাতন্ত্রের পররাষ্ট্র মন্ত্রী মান্যবর আদম মালিকের আমন্ত্রণে মান্যবর সরদার শরণ সিং, ভারত প্রজাতন্ত্রের পররাষ্ট্র মন্ত্রী, ১২ থেকে ১৫ ই আগষ্ট, ১৯৭১ ইন্দোনেশিয়া সফর করেন। সাথে সঙ্গী ছিল মেনন, ভারত সরকারের সেক্রেটারি, পররাষ্ট্র মন্ত্রণালয়, জনাব আর ডি সাথী, পররাষ্ট্র মন্ত্রণালয়ের যুগ্ম-সচিব এবং জনাব ই গনসালভেস, পররাষ্ট্র মন্ত্রণালয়ের দক্ষিণ-পূর্ব এশিয়া বিভাগের যুগ্ম সচিব। 

সফরকালে ভারতের পররাষ্ট্রমন্ত্রী মহামান্য রাষ্ট্রপতি মোঃ সুহার্তো সাদরে তাদের গ্রহণ করেন। আলোচনার সময় তার সঙ্গে মহামান্য জেনারেল উ এইচ নসুশন, প্রোভিশনাল পিপলস কনসালটেটিভ পরিষদের চেয়ারম্যান, মান্যবর আদম মালিক, পররাষ্ট্র মন্ত্রী ও মান্যবর ডঃ শরীফ তৈয়ব, জাতীয় সংসদের ডেপুটি স্পিকার ছিলেন। এই আলোচনায় ভারতের পররাষ্ট্রমন্ত্রী তার প্রতিনিধিদলের সদস্যদের এবং মান্যবর এনবি এর সহায়তা নেন। 

ইন্দোনেশিয়ার পররাষ্ট্রমন্ত্রীকে জনাব আর বি আই এন ডিজাজডিনিগ্রাত, পররাষ্ট্র বিভাগের রাজনৈতিক বিষয়ক মহা-পরিচালক, জনাব ইসমাইল তাজিব, পররাষ্ট্র দপ্তরের এক্সটার্নাল অর্থনৈতিক বিষয়ক মহাপরিচালক, জনাব হার তাসিং, পররাষ্ট্র দপ্তরের নিরাপত্তা ও কমিউনিকেশন বিভাগের ডিরেক্টর জেনারেল, জনাব এবি লুবিস, পররাষ্ট্রমন্ত্রীর মন্ত্রিপরিষদ বিভাগের পরিচালক, এবং জনাব নুরমাথিয়াস, পররাষ্ট্র বিভাগের এশীয় ও প্রশান্ত মহাসাগরীয় বিষয়ক পরিচালক মহোদয় গ্রহণ করেন। 

দুই পররাষ্ট্রমন্ত্রীদের মধ্যে আন্তরিকতা ও সমঝোতার পরিবেশে আলোচনা অনুষ্ঠিত হয় এবং সাধারণ স্বার্থ এবং আন্তর্জাতিক বিষয়াবলি সহ বিভিন্ন সাম্প্রতিক উন্নয়ন সম্পর্কিত বিষয় তাদের আলোচনায় উঠে আসে। দক্ষিণ-পূর্ব এশিয়া, ভারত মহাসাগর, নিরপেক্ষ জাতিদের মধ্যে সহযোগিতা, শান্তির সাম্প্রতিক চুক্তি, বন্ধুত্ব ও কো-অপারেশন, সোভিয়েত ইউনিয়ন এবং আঞ্চলিক অর্থনৈতিক সহযোগিতা নিয়ে আলোচনা হয়। 

নিজস্ব অঞ্চলের সমস্যা নিয়ে আলোচনা, উভয় পক্ষের জোটনিরপেক্ষ নীতি, তাদের বিশ্বাস, সর্বজনীন শান্তি ও আন্তর্জাতিক পর্যায়ে নিরাপত্তা রক্ষণাবেক্ষণ ইত্যাদি অনেক বিষয় গুরুত্বের সাথে আলোচনায় আসে। বিশেষ করে এশিয়ায় বিরাজমান বর্তমান অবস্থা আলোচনা করে প্রতিটি দেশের মানুষ বাইরের হস্তক্ষেপ থেকে মুক্ত হয়ে তাদের ভাগ্য নির্ধারণ করা উচিত বলে একমত প্রকাশ করা হয়। সম্মেলনের ঘোষণাপত্রে এই অঞ্চলের সার্বভৌমত্ব এবং সব প্রান্তিককৃত দেশগুলির স্বাধীনতা সংহত করার প্রয়োজন স্বীকার করা হয়। তারা এশিয়ায় সাম্প্রতিক উন্নয়নের জন্য এবং শান্তি, নিরাপত্তা ও স্থিতিশীলতার জন্য একটি পরিবেশ তৈরি করার প্রতি আগ্রহ প্রকাশ করেন। এবং এর ফলে তাদের বন্ধন শক্তিশালী হবে হবে আশা প্রকাশ করেন। এছাড়া অন্য দেশগুলোও লুসাকা সম্মেলনে তাদের এইসব পলিসি নিয়ে এগিয়ে যাবে বলে আশা প্রকাশ করা হয় যে। 

দুই পররাষ্ট্রমন্ত্রী পূর্ব পাকিস্তান থেকে ভারতে উদ্বাস্তু প্রবেশ ও এর জন্য উদ্ভূত সমস্যা নিয়ে আলোচনা করেন এবং উদ্বেগ প্রকাশ করেন। তারা এদের ফিরে যাবার জন্য উপযুক্ত পরিবেশ সৃষ্টির জন্য কাজ করার প্রয়োজনের উপর একমত হন। 

ভারতের পররাষ্ট্রমন্ত্রী এ ঘটনায় তার উদ্বেগ জানান এবং বলেন যে ইন্দোনেশিয়া সরকারের কোন প্রচেষ্টা আবশ্যক হলে তারা সেটা করবেন যা হবে শান্তিপূর্ণ ও স্থিতিশীল অবস্থা অর্জনের লক্ষ্যে। 

তারা ইতিমধ্যে পূর্ববর্তী সভায় এ অভিমত ব্যক্ত করেন যে ইন্দো-চীন সমস্যা একটি শান্তিপূর্ণ রাজনৈতিক আলোচনার মাধ্যমে নিষ্পত্তি করা যেতে পারে। 

দুই দেশের মধ্যে দ্বিপক্ষীয় সম্পর্ক আরও উন্নত ও বিস্তৃত করার ব্যাপারে তারা চুক্তিবদ্ধ হন। 

দুই মন্ত্রীদের ১৯৫৫ সালের সাংস্কৃতিক এবং শিক্ষাগত চুক্তির কাঠামো অনুযায়ী তারা গত দুই বছর সময় সম্পর্কের অগ্রগতি নিয়ে সন্তুষ্টি প্রকাশ করেন। তারা দ্বিপক্ষীয় সহযোগিতা পর্যালোচনা করেন এবং পারস্পরিক লাভজনক পরিধি বিস্তৃত করার প্রচেষ্টা চালিয়ে যেতে সম্মত হন - বিশেষ করে শিক্ষা, বিজ্ঞান, প্রযুক্তি ও সংস্কৃতির ক্ষেত্রে। 

দুই পররাষ্ট্রমন্ত্রীদের দু'দেশের নেতৃবৃন্দের মধ্যে ক্রমবর্ধমান দ্বিপক্ষীয় সম্পর্ক আরও গভীর ও শক্তিশালী করার কথা ব্যাক্ত করেন। এ প্রসঙ্গে তারা দুই দেশের মধ্যে অর্থনৈতিক ও সাংস্কৃতিক সহযোগিতার কথা পর্যালোচনা করেন। দুই পররাষ্ট্রমন্ত্রী অর্থনৈতিক ও কারিগরি সহযোগিতার ক্ষেত্র চিহ্নিত করণ, বাণিজ্য ও যৌথ শিল্প উদ্যোগ উন্নয়নের প্রচারের জন্য একসাথে কাজ করার প্রত্যয় ব্যাক্ত করেন। 

দুই পররাষ্ট্রমন্ত্রী আঞ্চলিক অর্থনৈতিক সহযোগিতার লক্ষ্য অর্জনের জন্য বাস্তবসম্মত পদক্ষেপ জোরদার করার প্রয়োজনীয়তা পুনরায় আলোচনায় আনেন। এ প্রসঙ্গে তারা এশীয় মন্ত্রী কাউন্সিল ECAFE এর উদ্যোগের প্রতি শ্রদ্ধা জ্ঞ্যাপন করেন। 

পররাষ্ট্রমন্ত্রীরা আন্তর্জাতিক ফোরামে অর্থনৈতিক ও সামাজিক কর্মকান্ডের সকল ক্ষেত্রে সহযোগিতা জোরদার করার জন্য নীতিগত সিদ্ধান্ত নেন এবং বাণিজ্য ও উন্নয়নের জন্য প্রথম ও দ্বিতীয় ইউনাইটেড ন্যাশনস কনফারেন্স এর আলজিয়ার্স সনদের বিধানাবলীর ভিত্তিতে প্রয়োজনীয়ভাবে কাজ করার সিদ্ধান্ত নেন। 

ভারতের পররাষ্ট্রমন্ত্রী ইন্দোনেশিয়া সফরের সময় তাকে ও তার দলকে উষ্ণ স্বাগত ও আন্তরিক আতিথেয়তার জন্য ধন্যবাদ ও কৃতজ্ঞতা প্রকাশ করেন। তিনি ইন্দোনেশিয়া পররাষ্ট্রমন্ত্রীকে ভারত সফরের আমন্ত্রণ করেন। 

Razibul Bari Palash

অনুবাদ

বিশ্ব শান্তি পরিষদের মহাসচিবের সাথে প্রধানমন্ত্রীর সাক্ষাতকার
আগস্ট ৩০, ১৯৭১

প্রধানমন্ত্রী ইন্দিরা গান্ধীর সঙ্গে বিশ্ব শান্তি পরিষদ মহাসচিব রমেশ চন্দ্রের সাক্ষাতকারঃ 

প্রশ্নঃ ম্যাডাম, ইন্দো-সোভিয়েত চুক্তি ভারতের বিপুল সংখ্যাগরিষ্ঠ জনগণের দ্বারা প্রশংসিত হয়েছে। এর কারণ কি হতে পারে? 
উত্তরঃ ভারত ও সোভিয়েত ইউনিয়নের মধ্যে বন্ধুত্ব অনেক বছর ধরে। আন্তর্জাতিক অঙ্গনে, আমরা উভয়ে শান্তির জন্য কাজ করেছি এবং বর্ণবাদ এবং উপনিবেশবাদের বিরোধিতা করেছি। সোভিয়েত ইউনিয়নের ভারী শিল্পের মাধ্যমে আত্মনির্ভরশীলতা অর্জনের জন্য আমাদের প্রোগ্রাম সাহায্য করেছে। 
আন্তর্জাতিক সম্পর্ক অভাবনীয় দ্রুততার সাথে পরিবর্তন, প্রসারণ ও একটি নতুন যুগে প্রবেশ করেছে। পুরনো ক্ষুদ্রতা কাটিয়ে নতুন নতুন চুক্তিতে আবদ্ধ হচ্ছে নানা দেশ। এটি একটি সাধারণ প্রবণতা। কিন্তু কিছু সুবিধাবাদী দেশ এসব পরিবর্তনের সুবিধা গ্রহণ করে ফায়দা লুটার চেষ্টা করছে। 
আমরা নিশ্চিত থাকতে পারি, বর্তমান চুক্তিতে এই ধরনের হঠকারিরা নিরুৎসাহিত হবে। আমাদের জনগন সোভিয়েত ইউনিয়নকে বন্ধু হিসেবে দেখবে। এজন্যই চুক্তি আমাদের দেশে এই ধরনের ব্যাপক প্রশংসা লাভ করেছে। 
প্রশ্নঃ এতে এই এলাকার শান্তির পরিস্থিতি - বিশেষ করে বাংলাদেশের জনগণের মুক্তি সংগ্রামে কোন প্রভাব হবে কি? 
উত্তরঃ আপনার প্রশ্নের দ্বিতীয় অংশ দিয়ে শুরু করছি। বাংলাদেশের সংগ্রামের মূল ব্যাপার হচ্ছে এর একপাশে ৭৫ মিলিয়ন মানুষ এবং অন্য দিকে ইসলামাবাদের, প্রতিহিংসাপরায়ণ নিষ্ঠুর ও স্বৈরাচারী সামরিক শাসক - এই দুইয়ের মধ্যে সংঘাত। বাংলাদেশের মানুষ তাদের ন্যায্য দাবি আদায়ের জন্য লড়াইয়ে ঐক্যবদ্ধ। কিন্তু আমরা জানি যে সামরিক শাসনের বিরুদ্ধে পশ্চিম পাকিস্তানের জনগণের মধ্যে ক্ষোভ বাড়ছে। তাছাড়া বালুচিস্তান, এন.ডাব্লিউ.এফ.পি অথবা সিন্ধু ও পাঞ্জাব কে বিশেষ সুবিধাপ্রাপ্ত প্রদেশের মত দেখা হচ্ছে। 
আমাদের জনগণ, সংসদ ও সরকার এবং বাঙলা দেশের জনগণের প্রতি পূর্ণ সহানুভূতি ও সমর্থন দেখাচ্ছে। আমরা পশ্চিম পাকিস্তানের জনগণের সঙ্গে কোন ঝগড়া করছিনা। অর্থাৎ সমস্যাটি ইন্দো-পাকিস্তান সম্পর্কিত নয়। 
ইসলামাবাদে সামরিক শাসকেরা নিজেদের লোকদের থেকে তাদের বিচ্ছিন্ন রেখেছে এবং তাদের বিরুদ্ধে যুদ্ধে লিপ্ত হয়েছে। পাকিস্তানের জনগণের দৃষ্টি অন্যদিকে সরিয়ে দিতে তারা এই সমস্যাকে একটি ইন্দো-পাকিস্তান সমস্যায় রুপ দিতে চেষ্টা করছে। বিশ্বের বাকি দেশের কাছেও এমনটি করার প্রচেষ্টা চালাচ্ছে। যুদ্ধের হুমকি থেকে বেপরোয়া পরিস্থিতি সৃষ্টি হতে পারে। তাই আমরা কি করে এটাকে গুরুত্ব না দিয়ে থাকি? যাইহোক, আমরা মনে করি যে চুক্তি গৃহীত হয়েছে তাতে ইসলামাবাদ কোন হঠকারি সিদ্ধান্ত নিতে গেলে একটু হলেও চিন্তা করবে। 
কিন্তু শান্তি মানে নিছক যুদ্ধ অনুপস্থিতি নয়। নিপীড়ন ও অবিচারের মুখে শান্তি বজায় থাকতে পারেনা। তাই জনগণের আশা-আকাঙ্ক্ষা পূরণের উপর ভিত্তি করে শান্তি স্থাপনের ব্যাবস্থা করা উচিত। 

প্রশ্নঃ আপনি ন্যায়ত বলেছেন যে চুক্তি করা মানেই জোটনিরপেক্ষ অবস্থান থেকে সরে যাওয়া নয়। কিন্তু এতে করে সমস্ত বিশ্বে জোটনিরপেক্ষ শক্তিগুলো এক হবার সুযোগ সৃষ্টি তরান্বিত হবে কি? 
উত্তরঃ পাওয়ার ব্লকের অবস্থায় আমরা বিভিন্ন সরকারের বন্ধুত্ব চেয়েছি। শান্তিপূর্ণ সহাবস্থানের জন্য যুদ্ধ থেকে বিরত থাকা প্রয়োজন। এর জন্য মৌলিক নীতিমালা হয়েছে। একই সঙ্গে আমরা উপনিবেশবাদ এবং বর্ণবৈষম্যবাদের বিরোধিতা করেছি। এশিয়া ও আফ্রিকার অনেক জাতি অনুরূপ নীতি অবলম্বন করেছে। সোভিয়েত ইউনিয়ন আমাদের নীতিকে সম্মান ও সমর্থন করেছে। চুক্তিটি নিজ প্রয়োজনেই অন্তর্ভুক্ত হয়েছিল। 
জোটনিরপেক্ষ শব্দটিকে অপব্যাখ্যা করা হয়েছে। এজন্য এ ধরনের সন্দেহ সৃষ্টি হয়েছে। এই চুক্তি আমাদের নিরপেক্ষ অবস্থান থেকে সরায়নি বলে আমরা মনে করি। 

জোটনিরপেক্ষ দেশগুলোর জাতীয় স্বার্থ হচ্ছে সামরিক হঠকারিতার হুমকি থেকে দেশকে সুরক্ষিত করা। সিকিউরিটি এমনভাবে তৈরি করতে হবে যাতে করে দীর্ঘস্থায়ী শান্তি নিশ্চিত করা যায়। ইন্দো-সোভিয়েত চুক্তির ফলে সৃষ্ট বন্ধুত্ব, শান্তি ও সহযোগিতার মূল অর্জন এটি। 

প্রশ্নঃ দক্ষিণ-পূর্ব এশিয়া ও পশ্চিম এশিয়ায় শান্তি স্থাপনের জন্য আপনার অনুমান কি? 
উত্তরঃ দক্ষিণ-পূর্ব এশিয়ার শান্তি নির্ভর করে ভিয়েতনাম, লাওস ও কম্বোডিয়ার সমস্যার সমাধান উপর। এই তিনটি এখন পারস্পরিক সম্পর্কযুক্ত। তবে, দক্ষিণ ভিয়েতনাম কিছুটা এগিয়েছে। এটি স্বীকৃত যে সামরিক সমাধান কোন সঠিক সমাধান না। সম্প্রতি দক্ষিণ ভিয়েতনামের অস্থায়ী বিপ্লবী সরকার নির্দিষ্ট প্রস্তাব দিয়েছে। এর মধ্যে আছে বিদেশী সৈন্য প্রত্যাহার, বিশেষভাবে আমেরিকান বাহিনী। আমার কোনো সন্দেহ নেই যে, এই প্রত্যাহার একটি নির্দিষ্ট নির্দিষ্ট সময়সীমার মধ্যে করা হবে। তারপর দক্ষিণ ভিয়েতনাম বাইরের সামরিক বা রাজনৈতিক হস্তক্ষেপ ছাড়া তাদের ভবিষ্যতের কর্ম্পন্থা ঠিক করতে পারবে। আজ না হোক কাল, ভিয়েতনাম সমস্যা এই পদ্ধতিতেই সমাধান হবে। 
বর্তমানে পশ্চিম এশিয়ায় একটু স্থিরতা আসছে। তবে সম্ভাব্য পরিস্থিতি বিপজ্জনক। সমাধান খুঁজে বের করতে যত বিলম্ব হবে পরিস্থিতি ততই আরো কঠিন হয়ে দাঁড়াবে। জাতিসঙ্ঘের কাছে এর একটি সমাধান চাওয়া হয়েছে। 
১৯৬৭ সালের নিরাপত্তা পরিষদে প্রেসিডেন্ট আনোয়ার সাদাত একটি ধারাবাহিক প্রস্তাব দিয়েছেন। আমরা মনে করি সেগুলো বিবেচনায় আনা উচিৎ। 

প্রশ্নঃ চুক্তিটি ছিল উপনিবেশবাদ, বর্ণবাদ এবং নিরস্ত্রীকরণ এর উপরে। তাহলে কিভাবে আপনি মনে করেন এটা অ্যান্টি-উপনিবেশবাদ ও বর্ণবাদ বিরোধী আন্দোলনের উপর অবদান রাখবে? এবং নিরস্ত্রীকরণ কে অগ্রগতির দিকে নিবে? '
উত্তরঃ চুক্তিতে উভয় সরকারের উপনিবেশবাদ এবং সব ধরনের বর্ণবৈষম্যবাদের বিরুদ্ধে সংগ্রাম চালিয়ে যেতে ইচ্ছা পুনর্ব্যক্ত হয়েছে। একইভাবে, আমরা নিরস্ত্রীকরণের জন্য কাজ অব্যাহত রাখব। দু'দেশ শান্তি ও ন্যায়বিচারের জন্য সংকল্পবদ্ধ। 

অনুবাদ 

নেপালে পররাষ্ট্রমন্ত্রী সরদার শরণ শিং এর  সফর শেষে প্রকাশিত ইন্দোনেপাল যুক্ত ইশতেহার, ৫ সেপ্টেম্বর, ১৯৭১
ভারতের পররাষ্ট্রমন্ত্রী সরদার শরণ সিং, ৩ থেকে ৫ সেপ্টেম্বর, ১৯৭১ নেপালে শুভেচ্ছা সফর করে গেলেন। নেপালের মহামান্য রাষ্ট্রপতির  আমন্ত্রণে। শ্রী পি এন, মেনন, সচিব, পররাষ্ট্র মন্ত্রণালয়, শ্রী টমাস আব্রাহাম, যুগ্ম-সচিব, পররাষ্ট্র মন্ত্রণালয় ও শ্রী এস ভেংকাটরমণ, আন্ডার সেক্রেটারি, পররাষ্ট্র মন্ত্রণালয়. তার সাথে ছিলেন। 

সফরকালে ভারতের পররাষ্ট্রমন্ত্রী মহামান্য নেপাল রাজার সাথে বৈঠক করেন। তিনি মাননীয় আর টি শ্রী কীর্তী নিধি বিস্তা, নেপাল সরকারের প্রধানমন্ত্রী ও স্বরাষ্ট্রমন্ত্রী, পররাষ্ট্রমন্ত্রী এবং এছাড়াও মাননীয় শ্রী গ্যানেন্দ্র বাহাদুর কারকি, শিক্ষা মন্ত্রী, ভূমি সংস্কার, খাদ্য, কৃষি ও বন মন্ত্রী এদের সাথে সৌজন্য সাক্ষাৎ করেছেন। 

কাঠমান্ডুতে ভারতের রাষ্ট্রদূত মান্যবর শ্রী এল পি সিং নয়া দিল্লির নেপালের রাষ্ট্রদূত মান্যবর সরদার ভীম বাহাদুর পান্ডে, শ্রী বি আর ভাণ্ডারী, নেপাল সরকারের পররাষ্ট্র সচিব, এবং শ্রী পি এন মেনন, ভারত সরকারের সচিব, পররাষ্ট্র মন্ত্রণালয়, এই বৈঠকে সহায়তা করেন। 

প্রধানমন্ত্রী ও পররাষ্ট্রমন্ত্রী গভীর ভাবে বিভিন্ন ক্ষেত্রে ভারত ও নেপালের মধ্যে সম্পর্ক নিয়ে আলোচনা করেন। তারা তাদের পারস্পরিক সম্মান, এবং আগ্রহ, একে অপরের সার্বভৌমত্ব, স্বাধীনতা ও অখণ্ডতা, এবং অভ্যন্তরীণ বিষয়ে হস্তক্ষেপ না করার নীতি পুনর্ব্যক্ত করেন। তারা দু'দেশের বিভিন্ন বিষয়ে জনগণের মধ্যে ঘনিষ্ঠ সম্পর্কে গড়ার উপর জোর দেন এবং তাদের পারস্পরিক সুবিধার জন্য তাদের শক্তিশালী করার প্রয়োজনীয়তার ওপর গুরুত্বারোপ করেন। 

ভারতের পররাষ্ট্রমন্ত্রী মহামান্য রাজার বিজ্ঞ পরিচালনায় নেপালের বহুতরফা অগ্রগতির প্রশংসা করেন। 

মহামান্য নেপালের প্রধানমন্ত্রী নেপালে ভারত সরকার কর্তৃক প্রদত্ত সহায়তার জন্য মহামান্য সরকারের প্রতি কৃতজ্ঞতা প্রকাশ করেন এবং আশা প্রকাশ করেন যে এই সহযোগিতা অব্যাহত থাকবে। ভারতের পররাষ্ট্রমন্ত্রী নেপালের প্রধানমন্ত্রীকে আশ্বাস দেন যে, ভারত সরকার দুই দেশের মধ্যে সহযোগিতার ক্ষেত্র বিস্তীর্ণ করবে এবং তাদের এই প্রচেষ্টা অব্যাহত থাকবে। 

দুই মন্ত্রী ট্রেড অ্যান্ড ট্রানজিট এর সদ্য সমাপ্ত চুক্তি নিয়ে সন্তোষ প্রকাশ করেন এবং আশা প্রকাশ করেন যে এতে নেপালে দ্রুত শিল্পায়ন ও বাণিজ্য বহুমুখীকরণ নীতি বাস্তবায়ন হবে। 

নেপালের প্রধানমন্ত্রী ও ভারতের পররাষ্ট্র মন্ত্রী আন্তর্জাতিক ইস্যুতে সর্বজনীন শান্তি ও আন্তর্জাতিক পর্যায়ে নিরাপত্তা এবং বিশ্বের উত্তেজনা কমানোতে একত্রে কাজ করার ইচ্ছা ব্যাক্ত করেন। এর একটি গুরুত্বপূর্ণ ফ্যাক্টর হিসেবে জোটনিরপেক্ষ নীতির প্রতি আনুগত্য পুনর্ব্যক্ত করেন। 

নেপালের প্রধানমন্ত্রী পূর্ব পাকিস্তান থেকে লাখ লাখ শরণার্থী আসায় ভারতে সৃষ্ট সামাজিক ও অর্থনৈতিক কুপ্রভাব দৃষ্টিগোচর করেন। দুই মন্ত্রী তাদের উদ্বাস্তুদের তাদের বাড়িতে ফেরত পাঠানোর জন্য অবস্থার সৃষ্টির জন্য জরুরী প্রয়োজনের উপর একমত প্রকাশ করেন। 

ভারতের পররাষ্ট্রমন্ত্রীকে ও তার দলকে কাঠমন্ডুতে দেয়া আতিথেয়তা এবং সৌজন্যতার জন্য ধন্যবাদ জ্ঞ্যাপন করেন। ভারতের প্রধানমন্ত্রী, শ্রীমতী ইন্দিরা গান্ধীর পক্ষ থেকে নেপালের প্রধানমন্ত্রীকে সুবিধাজনক সময়ে ভারতে আসার আমন্ত্রণ জানান - যা সাদরে গৃহীত হয়। 

বাংলাদেশের ব্যাপারে নিরপেক্ষ দেশগুলিকে সোচ্চার হতে হবেঃ
রাষ্ট্রপুঞ্জে শ্রী টি এন কল

রাষ্ট্রপুঞ্জ, ১৭ সেপ্টেম্বর - ভারতের পররাষ্ট্র সচিব শ্রী টি এন কল রাষ্ট্রপুঞ্জে নিরপেক্ষ গোষ্ঠীকে সুস্পষ্ট ভাষায় জানিয়ে দিয়েছেন যে, বাংলাদেশে শোচনীয় মানবিক বিপর্যয় সম্পর্কে যদি এই গোষ্ঠী সুস্পষ্ট মতামত জানাতে না পারেন তাহলে ঐ সব নিরপেক্ষ দেশের মন্ত্রী সম্মেলনে ভারত যোগদান করতে পারে নাও করতে পারে। আগামী সপ্তাহে নিরপেক্ষ রাস্ট্রগোষ্ঠীর মন্ত্রী সম্মেলন অনুষ্ঠিত হবে। 

গতকালের সভায় এক জোরালো বক্তৃতায় শ্রী কল বলেন, নিরপেক্ষ দেশগুলি যদি বাস্তব অবস্থাকে উপেক্ষা করে এবং বাংলাদেশের রাজনৈতিক সমাধানের জন্য প্রস্তাব দেবার সাহস দেখাতে না পারে তাহলে সারা বিশ্বের কাছে তারা নিন্দিত হবে ও নিরপেক্ষতার মৌল ধারনাই নিশ্চিহ্ন হয়ে যাবে। 

আজ রাত্রে নিরপেক্ষ দেশগুলির দ্বিতীয় অধিবেশন বসলে বাংলাদেশের ব্যাপারে ভারতের কঠোর মনোভাব জানাবার জন্য পররাষ্ট্র সচিব এই আলোচনায় অংশগ্রহণ করেন। 

নিরপেক্ষ গোষ্ঠীর প্রস্তাবিত যুক্ত ইশতেহারে বাংলাদের সমস্যার ‘রাজনৈতিক মীমাংসার’ কথা বাদ দেওয়া উচিৎ বলে মরক্কোর প্রতিনিধি প্রস্তাব করেন। তারপরই শ্রী কল বক্তৃতা প্রসঙ্গে ঐ কথা বলেন। অবশ্য মরক্কোর ঐ প্রতিনিধি বাংলাদেশ থেকে আগত শরনার্থিদের দেখাশোনা করার ব্যাপারে ভারত যে বিপুল দায় নিয়েছে তাঁর জন্য সহানুভূতি জানান। 

নাইজেরিয়া মরক্কোর এই বক্তব্য সমর্থন করে। 

আলজিরিয় প্রতিনিধি ভারতের প্রতি তাঁর দেশের সৌহার্দ প্রকাশ করেন এবং শরনার্থি সমস্যার কথা উল্লেখ করেন। এশিয়ার দুটি বিরাট দেশ পারস্পরিক সংঘর্ষে লিপ্ত হবে সেজন্য তিনি দুঃখ প্রকাশ করেন এবং বলেন যে, এর মীমাংসার জন্য নিরপেক্ষ দেশগুলিকে এগিয়ে আসতে হবে। 

রাষ্ট্রপুঞ্জে পাকিস্তানের স্থায়ী প্রতিনিধি শ্রী আগা শাহী এর আগে ভারত ছাড়া অন্যান্য সব নিরপেক্ষ দেশগুলির কাছে এক পত্রে বলেছেন যে, খসড়া ইশতেহারে বাংলাদেশ সমস্যার রাজনৈতিক সমাধানের কথা যেন না থাকে। কেননা, তাঁর মতে, এটা পাকিস্তানের আভ্যন্তরীণ ব্যাপার। 

নিরপেক্ষ দেশগুলির আলোচনা চক্রে বাংলাদেশের বিষয়ে আলোচনার চেষ্টা হওয়ায় রাষ্ট্রপুঞ্জে পাকিস্তানের প্রাক্তন সহকারী প্রতিনিধি এবং বর্তমানে বাংলাদেশের প্রতিনিধি শ্রী এস এ করিম স্বাগত জানান। শ্রী করিম তাঁর পত্রে বলেছেন, পশ্চিম পাকিস্তানের ঔপনিবেশিক শাসনের বিরুদ্ধে বাংলাদেশের জনগণ মুক্তিসংগ্রামে লিপ্ত হয়েছে। পর্তুগালের বিরুদ্ধে এঙ্গোলা ও মোজাম্বিকের জনগণের সংগ্রাম থেকে এ সংগ্রাম পৃথক নয়। পাকিস্তানের মত তারাও আঞ্চলিক সংহতীর নামে ঔপনিবেশিক শাসন বজায় রাখার চেষ্টা করছে। 

শ্রী কলের সোজা ভাষায় বক্তৃতার পড় সভাপতি ও জাম্বিয়ার স্থায়ী প্রতিনিধি শ্রী ভারনন জনসন সোয়াঙ্গা যুক্ত ইশতেহারে বাংলাদেশ সংক্রান্ত অনুচ্ছেদে ঐক্যমত্য স্থাপনে তাঁর প্রভাব বিস্তার করেন। 

বাংলাদেশ সমস্যা পাকিস্তানের আভ্যন্তরীণ ব্যাপার শ্রী কল এটা মানতে নারাজ। তিনি বলেন, এটা আভ্যন্তরীণ সমস্যা নয়, আন্তর্জাতিক সমস্যা। তিনি বলেন, সেক্রেটারি উ থান্ট গত ১৪ সেপ্টেম্বর তাঁর সাংবাদিক বৈঠকে বলেছিলেন যে, বাংলাদেশের মৌল সমস্যাই হল রাজনৈতিক। 

শ্রী কল বলেন, নিরপেক্ষ গোষ্ঠীর একই নীতি ভিন্ন ভিন্ন অঞ্চলের জন্য ভিন্ন ভিন্নভাবে প্রয়োগ করা উচিৎ নয়। তিনি বলেন, ভারত দক্ষিণ আফ্রিকার জাতীয় মুক্তি আন্দোলন এবং প্যালেস্টেনিয়ান শরনার্থিদের নিজেদের দেশে প্রত্যাবর্তনের অধিকার সমর্থন করে এসেছে। বাংলাদেশের ক্ষেত্রে সেই একই নীতি প্রযোজ্য হওয়া উচিৎ। অথচ এই বাংলাদেশের ঘটনা ইতিহাসে অভূতপূর্ব। ৯ মাসে ৯০ লক্ষ শরনার্থির আগমন ইতিহাসে কোন সময়ে ঘটেছে কিনা সন্দেহ। 

বক্তৃতার উপসঙ্ঘারে শ্রী কল বলেন, ১০ ডিভিশন পাক সামরিক বাহিনী বাংলাদেশর সাড়ে সাত কোটি লোককে কখনোই চেপে রাখতে পারবেনা। 

অনুবাদ

জে. রামের ভাষ্য- ইয়াহিয়াকে নতিস্বীকারে বাধ্য করা হবে
নয়াদিল্লি, ১৮ সেপ্টেম্বর:


প্রতিরক্ষা মন্ত্রী, জনাব জগজীবন রাম, আজ বাংলাদেশ সমস্যায় ভারতের 'রাজনৈতিক সমাধান' এর ব্যাপারে ধারণা দেন। তিনি বলেন সেখানকার নির্বাচিত প্রতিনিধিদের স্বীকার করে নেয়া হবে অন্যতম উপায়। 

এই নির্বাচিত প্রতিনিধিরা বলেন সম্পূর্ণ স্বাধীনতা দেয়া ছাড়া কোন কিছুইতেই তারা সন্তস্ট হবেন না। জনাব জগজীবন রাম আজ "ভারতের প্রতিরক্ষা প্রস্তুতির" উপর আলোচনা করতে গিয়ে এক সভায় একথা জানান। 

মুক্তিবাহিনী বিপুল ভাবে পাকিস্তান সেনাবাহিনীর কৌশল এবং মনোবল ধ্বংস করছে। এবং পাশাপাশি আন্তর্জাতিকভাবে পাকিস্তানের সামরিক শাসনের বিরুদ্ধে একটি নেতিবাচক মনোভাব তৈরি হচ্ছে। হতে পারে যে প্রেসিডেন্ট ইয়াহিয়া খান এই চাহিদা স্বীকার করতে বাধ্য হবেন। 

প্রতিরক্ষা মন্ত্রী বলেন ভারতের বিপক্ষে ‘’যুদ্ধ" এর হুমকি যদি পুনরাবৃত্তি হয় এবং মুক্তিযোদ্ধারা বাংলাদেশের বিভিন্ন অংশ যেভাবে মুক্ত করছে তাতে পাকিস্তানের প্রেসিডেন্ট বাংলাদেশের  মুক্তিযোদ্ধাদের ক্রমবর্ধমান শক্তির ব্যাপারে সচেতন হচ্ছেন বলে আমরা মনে করি। 

তিনি বলেন এই হুমকি একজন "চরম পরিশ্রান্ত জেনারেল" উচ্চারণ করতে পারেন যিনি তার দেশের মানুষের কাছ থেকে এবং এমনকি সেনাবাহিনীর বিদ্রোহের মুখোমুখি হয়েছিলেন। 

তিনি বলেন একমাত্র ‘নৈরাশ্যের রাজা’ই মনে করতে পারেন যে যুদ্ধে ভারত সেনাবাহিনী পরাস্ত হবে। অন্যদিকে "সেনাবাহিনী, নৌ ও বিমান বাহিনীতে  আমার ছেলেরা আদেশের  জন্য প্রস্তুত", যোগ করেন তিনি। 

প্রতিরক্ষা মন্ত্রী বলেন যদি হামলা চালায়. "আমি শুধু আমার সীমানা রক্ষা করা করবো না বরং তার সীমানার গভীরে তাকে প্রথিত করব। ’’

জনাব জগজীবন রাম বলেন ইন্দো- পাকিস্তান বিরোধের ক্ষেত্রে জাতিসংঘের বাহিনী হস্তক্ষেপ করবে না বলে তিনি মত পোষণ করেন। তিনি বলেন যারা উদ্বাস্তু- অন্তঃপ্রবাহের ব্যাপারে প্রশ্ন তুলেন তাদের প্রজ্ঞার গভীরতা তার কাছে প্রশ্নবিদ্ধ। 

অনুবাদ

মস্কো বিশ্ববিদ্যালয়ে প্রধানমন্ত্রী ইন্দিরা গান্ধির ভাষণের সারাংশ
২৯ সেপ্টেম্বর, ১৯৭১

ভারতীয় জনগণের প্রচেষ্টা প্রায়ই নস্যাৎ হয়ে গেছে বিভিন্ন বহির্মুখী চাপে। এই বছরের শুরুর দিকে আমাদের সাধারণ নির্বাচনে ভারতের জনগণ আমাদের দেশ এগিয়ে নিয়ে যাবার ম্যান্ডেট দিয়েছে। আমরা অর্থনৈতিক অবস্থা উন্নয়নে জোর দিয়েছি। ঠিক এমনই এক সময়ে আমাদের সীমানা জুড়ে একটি নতুন ধরনের অনুপ্রবেশ শুরু হল। এরা কোন সশস্ত্র লোক নয়। পূর্ব পাকিস্তান থেকে আসা অসহায় সন্ত্রাস জর্জরিত নারী, পুরুষ ও শিশুদের একটি সুবিশাল অন্তঃপ্রবাহ হতে থাকল। এদের অনেকে আহত, অসুস্থ এবং সবাই ক্ষুধার্ত। গত ছয় মাসের মধ্যে ৯ মিলিয়ন মানুষ এসেছে এবং আসছে প্রতিনিয়ত। ইতিহাসের পাতায় এর  চেয়ে বড় কোন মাইগ্রেশন আর কি হয়েছে? 

যখন লাখ লাখ মানুষ অন্য দেশের সীমানায় পুশ করা হয়, সেই দেশের মানুষের স্বাভাবিক জীবন, ভবিষ্যতের পরিকল্পনা, নিরাপত্তা ও শান্তি হুমকির সম্মুখীন হয়ে পড়ে। আমরা সর্বশ্রেষ্ঠ সহনশীলতায় দেখাচ্ছি। কিন্তু দরকার হলে সঙ্কটের মূল কারণ দূর করার জন্য অবিলম্বে সংশ্লিষ্ট ব্যক্তিদের সাথে নিয়ে গ্রহণযোগ্য একটি রাজনৈতিক সমাধান এর জন্য ব্যাবস্থা গ্রহণ করতে হবে। দুর্ভাগ্যবশত, এমন কোন চেষ্টা করা হচ্ছেনা। এটা বিশ্ববাসীর দায়িত্ব যে আর দেরী না করে নিরাপত্তা এবং মর্যাদার সাথে উদ্বাস্তুদের তাদের বাড়িতে ফেরত পাঠানোর প্রক্রিয়া সক্রিয় করতে সচেষ্ট হয়ে অনুকূল পরিবেশ সৃষ্টিতে সাহায্য করা ---- 

অনুবাদ


বাংলাদেশ প্রশ্নে পাকিস্তানের সাথে কোন আলোচনা নয় - জাতিসঙ্ঘে ভারতের স্থায়ী প্রতিনিধির ঘোষণা

ইউ.এন.এইচ.কিউ ৬ অক্টোবর - বাংলাদেশের সমস্যা শুধুমাত্র পাকিস্তানের অভ্যন্তরীণ বিষয় - এই কথায় ভারত সকল দ্বিপাক্ষিক সমঝোতা দৃঢ় ভাবে প্রত্যাখ্যান করেছে। 
- ভাষ্য পিটিআই। 

জাতিসঙ্ঘে ভারতের স্থায়ী প্রতিনিধি, জনাব সমর সেন সাধারণ পরিষদে স্পষ্ট ভাবে গতকাল একটি সমুচিত জবাব দেন। তার আগে পাকিস্তানি প্রতিনিধিদলের নেতা জনাব মাহমুদ আলী তার বক্তব্যে এমন অভিযোগ করায় তার উত্তরে তিনি একথা বলেন। 

জনাব সেন বলেন, 'বাংলাদেশের সমস্যা পূর্ব ও পশ্চিম পাকিস্তানের মধ্যে। ’ তিনি ঘোষণা করেন, ‘আমরা এর ভিতরে আসতে চাইনা। ’ 

"আমরা এটার ভেতরে ঢুকতে পারিনা এবং আমাদের আসা উচিত নয়। যারা মনে করে যে এক্ষেত্রে ভারতীয় সহযোগিতার প্রয়োজন তাদের উপলব্ধি করা উচিত যে, প্রতিবেশীর সঙ্গে সহযোগিতা সবসময় স্বাগত জানানো হয়। পাকিস্তান যে গণহত্যা ও ধ্বংসযজ্ঞ চালিয়ে যাচ্ছে, যেখানে মানবাধিকার বিলুপ্তির পথে, সেই কাজ করতে ভারত অংশীদারিত্ব করতে পারেনা। পাকিস্তান কাশ্মীর সম্পর্কে এবং সেখানকার নৃশংসতার ব্যাপারে কখনো কথা বলতে আসেনি। 

ভারত পররাষ্ট্রমন্ত্রী জনাব শরণ সিং উপস্থিত ছিলেন, কিন্তু জনাব সেন ভারতের পক্ষ থেকে বিবৃতি দেন। 

জনাব সেন জনাব আলী কর্তৃক প্রণীত অভিযোগ অস্বীকার ও ভিত্তিহীন বলে আখ্যা দেন। জনাব আলি প্রথমে একটি সংবাদ সম্মেলনে এবং পরে সাধারণ পরিষদে বলেন যে ভারত ২৯ সেপ্টেম্বর আগরতলায় সীমান্ত জুড়ে ১০০০ শেল নিক্ষেপ করেছে। নয়া দিল্লির একটি টেলিগ্রাম তিনি পাঠ করেন, যাতে বলা আছে শেলিং আসলে পশ্চিম পাকিস্তানের সশস্ত্র বাহিনী ভারতীয় ভূখণ্ডের উপরে করেছে এবং গত কয়েক সপ্তাহ ধরে বিপুল মানুষ হত্যা করছে। 

ভারত ৪০০ টি অভিযোগ করেছিল, টেলিগ্রামে উল্লেখিত। 

জনাব সেন বলেন জনাব আলীর অভিযোগে প্রমাণিত হয় যে পাকিস্তান আগ্রাসী প্রয়াস  চালাচ্ছে। 

তার বক্তব্যে পাকিস্তানের প্রতিনিধি কাশ্মীরের সাথে বাংলাদেশের পরিস্থিতি সমার্থক বোঝাতে চেয়েছিলেন। তিনি অভিযোগ করে বলেন, প্রায় ১ মিলিয়ন উদ্বাস্তু ভারত থেকে কাশ্মীর পালিয়ে গেছে এবং তারা অভিযোগ করে যে ভারত তাদের ফিরিয়ে নেয়ার পরিবেশ তৈরি করছেনা। 







	শিরোনাম
	সূত্র
	তারিখ

	[bookmark: s43]৪৩। সিমলায় অনুষ্ঠিত সর্বভারত কংগ্রেস কমিটির অধিবেশনে পররাষ্ট্রমন্ত্রীর ভাষণ
	ভারত সরকারের পররাষ্ট্র মন্ত্রণালয়
	৮ অক্টোবর ১৯৭১

সিমলা সর্বভারতীয় কংগ্রেস কমিটির অধিবেশনে পররাষ্ট্রমন্ত্রী সরদার শরণ সিং এর ভাষণ, অক্টোবর ৮, ১৯৭১

আমি, এ.আই.সি.সি সদস্যদের প্রতি অত্যন্ত কৃতজ্ঞ যারা সর্বসম্মতিক্রমে এবং সর্বান্তকরণে ইন্দো-ইউ.এস.এস.আর চুক্তি অনুমোদন করেছেন। এটি একটি রাজনৈতিক কাঠামো, তাই, পৃথক সাধারণ অনুমোদন এবং পূর্ণ এনডোর্সমেন্টের এর পাশাপাশি আমাদের জন্য পরিষ্কারভাবে এই নথির বিষয়বস্তু এবং বিভিন্ন গুরুত্বপূর্ণ ধারনা সম্পর্কে স্পট হওয়া জরুরী। আমি এই চুক্তিটিকে চারটি গুরুত্বপূর্ণ দিক এবং উপাদানের সমন্বয়ে বিবেচনা করতে চাই। প্রথমত, এটা দুই দেশের মধ্যে চলমান চুক্তি উপনিবেশবাদ বর্জন এবং বর্ণবাদী শাসকদের অবদমনের জন্য কাজ করবে। এটি একটি খুব গুরুত্বপূর্ণ যৌথ ঘোষণাপত্র। একথা অনস্বীকার্য যে এখনো বিশ্বের বড় অংশ ঔপনিবেশিক আধিপত্য ও বর্ণবাদী শাসকদের অধীনে আছে। পর্তুগিজ ঔপনিবেশিক শাসন এখনও ঔপনিবেশিক আধিপত্য ও বর্ণবাদী শাসকদের অধীনে চলমান। বর্ণবাদী শাসকরা এখনও দক্ষিণ আফ্রিকার বিভিন্ন অংশ গিনি, নামিবিয়া এবং রোডেশিয়ায় তাদের প্রভাব চালাচ্ছে এবং জাতিসংঘের গৃহীত রেজল্যুশনে তা অন্তর্ভুক্ত। এটা সবসময় আমাদের অর্গানাইজেশনের লক্ষ্য ছিল যে উপনিবেশবাদ বর্জন করতে হবে এবং বর্ণবাদী শাসকদের হটানোর জন্য কংগ্রেস কাজ করছে। এই দৃষ্টিভঙ্গি শুধু আমরা ধারণ করিনা বরং স্বাধীনতার পর এটা আমাদের লক্ষ্যে পরিণত হয়েছে। কংগ্রেস সংগঠন সবসময় উপনিবেশবাদের  বিরুদ্ধে একটি খুব শক্তিশালী কন্ঠ উত্থাপন করেছে  এবং বাস্তবিকই জাতির পিতা মহাত্মা জি, দক্ষিণ আফ্রিকাতেই নিজেই তার প্রথম রাজনৈতিক কার্যকলাপ শুরু করেছিলেন। এটা পরিতাপের বিষয় এবং দুর্ভাগ্যের ব্যাপার যে দক্ষিণ আফ্রিকা এখনও বর্ণবাদী শাসনামলে নিমজ্জমান ও জাতিবিদ্বেষ অনুশীলন চলছেই। চুক্তিতে সোভিয়েত ইউনিয়ন ও ভারতের মধ্যকার চুক্তিতে যে উপনিবেশবাদ ও বর্ণবাদের অবশিষ্টাংশ শেষ করার গুরুত্বপূর্ণ নিবন্ধ অন্তর্ভুক্ত হয়েছিল যা মনে করিয়ে দেয়া হয়। 


চুক্তির আরেকটি গুরুত্বপূর্ণ দিক হল জোটনিরপেক্ষ নীতি যা ভারত ও সোভিয়েত ইউনিয়নের মধ্যে স্বীকৃতি পেয়েছে। এটা অবাক ব্যাপার যে কিছু মানুষ, প্রাথমিক পর্যায়ে এটাকে সমালোচনা করেছেন এই বলে যে এই চুক্তি ভারতের জোটনিরপেক্ষ নীতির সাথে সাঙ্ঘর্ষিক। লক্ষ্য করলে দেখা যাবে এই মন্তব্য কোন জোটনিরপেক্ষ দেশ থেকে আসেনি। বরং এমন কেউ মন্তব্য করেছে যারা নিজেরাই জোট নিরপেক্ষ নয় এবং যেখানে সামরিক শাসন ব্যাবস্থা পরিচালিত। ভারতের সাথে সোভিয়েত ইউনিয়নের চুক্তি স্বাক্ষরে একে অপরের সাথে কো-অপারেশন ও ভালোবাসা বৃদ্ধি পাবে। অথচ এতে এমন কিছু দেশ কষ্ট পেয়েছে যারা সামরিক চুক্তি এবং প্রতিরক্ষা চুক্তির সদস্য। প্রকৃত পক্ষে এই চুক্তি প্রমাণ করে যে ভারতের কর্মকান্ডে সোভিয়েত ইউনিয়নের শ্রদ্ধা রয়েছে। 

শুধু তাই নয়, আমি মনে করি, এটা প্রথমবারের মত একটি আনুষ্ঠানিক নথি যেখানে  সোভিয়েত ইউনিয়ন শান্তির জন্য একটি প্রধান ফ্যাক্টর হিসেবে জোটনিরপেক্ষতাকে সমর্থন দেয়। এটি মূলত সারা বিশ্বে উত্তেজনা কমানোর জন্য ছিল। সুতরাং, শুধুমাত্র ভারতের নীতি সম্পূর্ণরূপে সংরক্ষণ করা হয়েছে তা নয় বরং আন্তর্জাতিক বিষয়াবলির প্রেক্ষাপটে জোটনিরপেক্ষ ধারণার বৈধতা চতুর্থ ধারায় অন্তর্ভুক্ত করা হয়েছে। 

আমিও সর্বশেষে মস্কোতে আমাদের প্রধানমন্ত্রীর সফর শেষে যে চুক্তি করা হয় সেই ব্যাপারে হাউসের  মনোযোগ আকর্ষন করছি। সেখানেও ভারতের  জোটনিরপেক্ষ নীতির ধারণা বিশেষভাবে যৌথ ইশতেহারে উল্লেখ করা হয়েছিল। 

চুক্তির তৃতীয় গুরুত্বপূর্ণ বিধান হল বৈজ্ঞানিক ক্ষেত্রে দুই দেশের মধ্যে সহযোগিতা। দুটি দেশ, প্রযুক্তি ক্ষেত্রে এবং পারস্পরিক সুবিধার জন্য বিভিন্ন ক্ষেত্রে সম্পর্কযুক্ত থাকে। ফলে এই চুক্তি অনুযায়ী বিজ্ঞান ও প্রযুক্তির ক্ষেত্রে বিশেষ সুবিধা পাওয়া যাবে। সর্বশেষ অত্যাধুনিক প্রযুক্তি অগ্রিম ভিত্তিতে, ইলেকট্রনিক্স ক্ষেত্রে অগ্রগতি ও অন্যান্য অত্যাধুনিক ক্ষেত্র যাতে সোভিয়েত ইউনিয়ন নিঃসন্দেহে অসাধারণ উন্নতি করেছে, ভারত এই চুক্তি অনুযায়ী সম্পূর্ণরূপে কোনো বিশেষ পরিস্থিতির জরুরী প্রয়োজনে উপকৃত হবে বলে আশা করা যায়। ভারতের সুবিধা হল যে আমরা আমাদের অর্থনীতিকে, শিল্পকে এগিয়ে নিতে পারি। ইউএসএসআর এর প্রযুক্তি যা আমাদের কাছে আসবে তা দিয়ে আমরা আমাদের বৈজ্ঞানিক জ্ঞান ও জ্ঞান বিস্তারের জন্য জন্য সম্পূর্ণ সুবিধা নিতে পারব। 

চতুর্থ গুরুত্বপূর্ণ বিধান যা সম্পর্কে বেশ স্বাভাবিকভাবেই আলোচনা হবে কারণ এটি খুব জনপ্রিয় একটি চুক্তি। বিস্তৃতভাবে এটি নিরাপত্তা দৃষ্টিভঙ্গি উপর বর্ণনা করা যেতে পারে। গুরুত্বপূর্ণ এই চুক্তিতে ৩ টি ক্লজ আছে যাতে দু'দেশ স্বয়ংক্রিয়ভাবে যদি অন্য পক্ষ সামরিক সংঘাতে জড়িত হয় তাহলে সেও জড়িত হবে। এই চুক্তি প্রচলিত সামরিক চুক্তি বা পারস্পরিক প্রতিরক্ষা চুক্তির থেকে আলাদা। সেখানে অন্যান্য দেশ জড়িত হলে দেশ এক সশস্ত্র সংঘর্ষে জড়িয়ে যেতে পারে। এই চুক্তিতে এ ধরনের কোন বিধান নেই। সেখানে অবশ্য অনাক্রমণ হিসাবে বর্ণনা করা যেতে পারে। এ সম্পর্কে স্পষ্ট বিধান আছে। অর্থাৎ দুই দেশের কেউ যদি অন্য দেশের সাথে কোনো সশস্ত্র সংঘাতে লিপ্ত হয় তাহলে এদের কেউ ঐ দেশকে কোনো ধরনের কোনো সাহায্যের দেব না। তাহলে যদি আমরা কোন দেশের সাথে সংঘাতে লিপ্ত হই তাহলে পূর্বচুক্তি থাকার কারণে সেই দেশকে আমাদের সাথে চুক্তিবদ্ধ কোন দেশ কোন প্রকার সহায়তা দিতে পারবেনা। 

একথা অনসীকার্য যে আমরা ধারাবাহিকভাবে আমাদের শক্তি বাড়ানোর চেষ্টা করব। আমি আশ্বস্ত করতে চাই যে এই চুক্তির ইতিবাচক ও নেতিবাচক দিক সম্পূর্ণরূপে বিবেচনায় নিয়ে এই চুক্তি সুরক্ষিত হয়। এই চুক্তি অনুযায়ী সোভিয়েত ইউনিয়ন এখন পাকিস্তানকে কোনো ধরনের সামরিক সরবরাহ করতে পারবেনা। আবার, চৌহান জিভারি স্বচ্ছভাবে ব্যাখ্যা করেন যে, এই চুক্তি খুব গুরুত্বপূর্ণ যা আমাদের নিরাপত্তার জন্য অত্যাবশ্যক। কিন্তু চুক্তির কারণ যুদ্ধ এবং সংঘর্ষ নয়। কিন্তু যুদ্ধ এড়াতে এবং শান্তির বাহিনীকে অধিকতর শক্তিশালী করতে এটি দরকার। সংক্ষেপে, এই চুক্তির ফলে যখন দেশ যেকোন কারণে আক্রান্ত হয় বা একটি আক্রমণের হুমকির সম্মুখীন হয়, তখন দুই দেশ হুমকি এড়ানোর জন্য একে অপরের জন্য "কার্যকর পদক্ষেপ" গ্রহণ করবে। এর ফলে আক্রমণের হুমকির এড়ানো সহজ হবে। এটা খুবই মজার যে অনেকে আমাদের মনে করিয়ে দেন "কে এবং কোথায় তোমার বন্ধু? ’’ তারা আসলে আমাদের চুক্তির ছিদ্র খুঁজছেন। আমি মনে করিয়ে দিতে চাই এই চুক্তি হবার পরে বিরোধী দলের অবস্থান সম্পর্কে - যারা ঐতিহ্যগতভাবে কংগ্রেস এর বিরোধিতা করে। এমনকি তারাও এই চুক্তির পরে প্রথম প্রতিক্রিয়া হিসাবে, তেমন কিছু জোরালভাবে বলেননি। কারণ জানত যে, এই চুক্তি পক্ষে দেশের অনুভূতি এতটাই শক্তিশালী যে, তারা সম্পূর্ণভাবে এর পক্ষে ছিলেন। তারা চুক্তি সমর্থন করেছে তবে তাদের মূল অবস্থান পরিবর্তন করেনি এবং শুধু ফরম্যাট পরিবর্তন করেছে। তবে দেশ ও আন্তর্জাতিক সম্প্রদায়ের প্রভাব লক্ষ্য করা গেছে - এতে কোন সন্দেহ নেই। যে কেউ স্বীকার করতে বাধ্য হবে যে এর ফলে আমাদের স্বাধীনতা ও জোটনিরপেক্ষতা সুরক্ষিত থাকবে এবং একই সময়ে এটা আমাদের পারস্পরিক সহযোগিতায় গঠনমূলক ভূমিকা রাখবে। নিরাপত্তা কোণ থেকে এই চুক্তি বিবেচনা করলে দেখা যায় এটি আমাদের সার্বভৌমত্ব ও দুই দেশের নিরাপত্তা রক্ষা করার জন্য দরকারি একটি পদক্ষেপ। 






সাম্প্রতিক বাংলাদেশ? 

বস্তুত আমি এই বিষয়ে আসছি। এই গুরুত্বপূর্ণ বিষয়টি সম্পর্কে কথা বলতে গেলে আমাকে আগে চুক্তি সম্পর্কে বলা উচিৎ ছিল। সেটা বলা শেষ করে আমি এখন রাষ্ট্রপতির অনুমতি নিয়ে আমার সম্প্রতি বিভিন্ন রাজধানীতে এবং জাতিসংঘে সাম্প্রতিক সফর সম্পর্কে কিছু বলতে চাই। আমি আন্তর্জাতিক বিশ্বকে বাংলাদেশ সম্পর্কে আমার মূল্যায়ন দেব। আপনারা সন্দেহাতীতভাবে অবগত আছেন যে, প্রাথমিক পর্যায়ে বাংলাদেশের প্রশ্নটি মূলত একটি অভ্যন্তরীণ প্রশ্ন এবং পাকিস্তানের আভ্যন্তরীণ ব্যাপার ছিল। কিন্তু সামরিক কর্তৃপক্ষের গণহত্যা, নিপীড়ন এবং নিরস্ত্র বেসামরিক নাগরিক ও বাংলাদেশের গণতান্ত্রিক দলের বিরুদ্ধে শোষণ চলছিল। মানবাধিকার ও মৌলিক স্বাধীনতা অবদমনের ফলে এমন নিরাপত্তাহীনতা সৃষ্টি হয় যে জোরপূর্বক প্রচুর দেশান্তর ঘটতে থাকে। পরিস্থিতি স্পষ্টত আন্তর্জাতিক উদ্বেগের বিষয়ে পরিণত হয়েছে। আমার সহকর্মী ও অনেকে নিজে থেকে ভিজিট করে পরিস্থিতি ব্যাখ্যা করেছেন - বিভিন্ন রাজধানীতে বিবৃতি, যৌথ বিবৃতি, কখনো কখনো সরকারি বিবৃতি দিয়েছেন। এই সমস্যা সমাধান এখন মানবিক দৃষ্টিভঙ্গি থেকে অপরিহার্য। অতি সত্ত্বর উদ্বাস্তুদের ফিরে যাবার জন্য একটি নির্ভরযোগ্য পরিবেশ সৃষ্টি করা অবশ্যম্ভাবী। 

এখন যদি আমরা সাবধানে জাতিসংঘের সাধারণ পরিষদে বিতর্ক পরীক্ষা করি তাহলে দেখা যায় যে চারটি বড় ক্ষমতাধর দেশে- যারা নিরাপত্তা পরিষদের স্থায়ী সদস্যদের ভেটো দেয়ার ক্ষমতা রাখে, তাদের মুখপাত্রদের, তাদের পররাষ্ট্রমন্ত্রীদের বক্তব্যে বোঝা যায় তারা পরিস্থিতি বুঝতে পেরেছেন। এই পরিস্থিতির ফলে অসহায় মানুষ বাধ্য হয়ে দেশত্যাগ করছে ও ভারতীয় ভূখন্ডে জড়ো হচ্ছে যা ভারতের জন্য একটি বোঝা। এর ফলে এই এলাকায় অর্থনৈতিক, সামাজিক ও রাজনৈতিক উত্তেজনা সৃষ্টি হচ্ছে। একটি গ্রহণযোগ্য রাজনৈতিক সমাধান পারে উদ্বাস্তুদের ফিরে যাবার অনুকূল পরিবেশ সৃষ্টি করতে। জনগণের প্রতিনিধিদের কাছে গ্রহণযোগ্য একটি সমাধান বাংলাদেশের মানুষের কাছেও গ্রহণযোগ্য হবে এবং সন্দেহাতীতভাবে বাংলাদেশের মানুষ তাদের উপর নির্ভর করে এবং শেখ মুজিবুর রহমান এবং আওয়ামী লীগের ওপর তাদের নির্ভরতা আছে যেটি তারা অভূতপূর্ব নির্বাচনী বিজয়ে বুঝিয়ে দিয়েছেন যেখানে জাতীয় পরিষদে ১৬৯ টি আসনের মধ্যে ১৬৭ টি আসন পেয়ে দলটি জয়ী হয়েছে। এই ছিল পরিস্থিতি এবং নিরাপত্তা পরিষদ-এর চার স্থায়ী সদস্য সোভিয়েত ইউনিয়ন, মার্কিন যুক্তরাষ্ট্র, ফ্রান্স এবং সেইসাথে বৃটেন এগুলো বিস্তৃতভাবে গ্রহণ করে এবং নিরাপত্তা পরিষদে তাদের বিবৃতি তাদের প্রতিনিধিদের দ্বারা প্রণীত হয়েছে। বিভিন্ন দেশের, বিশেষ করে যেখানে গণতান্ত্রিক প্রতিষ্ঠান কাজ করছে, এবং সমাজতান্ত্রিক দেশগুলোর পররাষ্ট্রমন্ত্রীরা প্রকাশ্যে এই পরিস্থিতিতে ভারতের পদক্ষেপের প্রশংসা করেছে। 

সমগ্র বিশ্বে, আমরা শুধু ইতিবাচক বিষয়গুলো বলব, নেতিবাচক বিষয়গুলো নয়। এই সম্পর্কে সতর্কতা অবলম্বন করা উচিত। আমাদের ভুলে গেলে চলবেনা যে সার্বভৌম দেশ, যারা জাতিসংঘের সদস্য, তাদের একটি মোটামুটি বড় সংখ্যা আছে যাদের তাদের দেশে ভাগ্য নিয়ন্ত্রণ করে সামরিক শাসক - যার মধ্যে পাকিস্তানও আছে। ঔপনিবেশিক যুগ-পরবর্তী সময়ের জন্য এটি একটি দু: খজনক অভিজ্ঞতা। বিপুল সংখ্যক দেশ স্বাধীন হয়েছে। এদের মধ্যে কিছু সংখ্যক দেশে গণতন্ত্র চর্চা, গণতান্ত্রিক কাঠামোর, গণতান্ত্রিক মতাদর্শ, গণতান্ত্রিক সংবিধান এগুলো সৃষ্টি হয়। কিন্তু এটি নিষ্ঠুর বাস্তবতা যে কোথাও কোথাও গণতন্ত্র শিকড় গাঁড়তে অক্ষম ছিল। প্রেসিডেন্সিয়াল বা পার্লামেন্টারি যে ধরণের হোক না কেন তা টেকেনি। শোনা যায় যে ইয়াহিয়া খান নির্বাচন দিতে ব্যার্থ হয়েছিলেন। এমনকি তারা নির্বাচন করার কথা বলে এখন পিছুটান দিচ্ছেন। এখন অবস্থা এমন যে তিনি চাইলেও এর থেকে এড়িয়ে চলতে পারবেন না। এতকিছুর কারণে আমাদের গণতান্ত্রিক আদর্শ, আমাদের আনুগত্য, আমাদের প্রেম যখন বাধাগ্রস্ত হবে তখন স্বাভাবিকভাবেই আমরা তা মেনে নেবনা। কারণ আমাদের দেশে আমরা গণতন্ত্রের শিকড় প্রতিষ্ঠায় সফল হয়েছি। অন্য কিছু দেশ যাদের অভিজ্ঞতা আমাদের মত না তারা অনেকে আমাদের মত প্রতিক্রিয়া দেখাচ্ছে না- কারণ আমাদের মত তারা বিষয়গুলো অনুধাবন করলে এইসব ইস্যুতে স্বাভাবিক ভাবে আমাদের পাশে এসে দাঁড়াত। 

জাতিসংঘে উপরোক্ত আলোচনার পরে আমি একটি ইতিবাচক এবং একটি নেতিবাচক দৃষ্টিভঙ্গি গ্রহণ করতে চাই। ইতিবাচক দৃষ্টিভঙ্গি হল এইসকল ইস্যুতে ইতোমধ্যে যেসব দেশের প্রতিনিধিরা আমাদের সমর্থন দিয়েছেন তারা পাকিস্তানের সামরিক শাসকদের মনোভাব পরিবর্তন সম্পর্কে একই ধারনা পোষণ করেন এবং এর ফলে ভবিষ্যতে তাদের কাছ থেকে তাদের প্রভাবকে কাজে লাগানো যেতে পারে। এবং আমি বলতে চাই যে, পাকিস্তানের ঘনিষ্ঠ বন্ধু যারা পাকিস্তানের সাহায্যকারী তারা প্রেসিডেন্ট ইয়াহিয়া খান ও তার সামরিক জেনারেলদের পরিস্থিতি মোকাবেলা করার পদ্ধতি জেনে ও এই সামরিক পদ্ধতির  ব্যর্থতা সম্পর্কে আন্দাজ করতে পেরেছে এবং তারাও মনে করে সামরিক পদ্ধতি পরিত্যক্ত করা উচিৎ। এবং তারা মনে করে রাজনৈতিক ভাবেই এর সমাধান করতে হবে। আমরা জানতে পেরেছি যে যারা পাকিস্তানের বন্ধু তারাও এখন পাকিস্তানকে বোঝানো শুরু করেছে যে সামরিক কর্মকান্ড বন্ধ করতে হবে এবং সমস্যা সমাধানের জন্য রাজনৈতিক পথ অবলম্বন করতে। 

আমাদের নিজেদের দেশে কিছু সমালোচক আমাদের নীতির ছিদ্রানুসন্ধান করার চেষ্টা করেছে। আমরা যখন বলি যে সেখানে একটি রাজনৈতিক সমঝোতা হতে হবে, তখন তারা বলে কেন আমরা বাংলাদেশ সম্পর্কে আপোস করছি? আমি এই দৃষ্টিভঙ্গি সম্পর্কে কিছু বলতে চাই। আমাদের অবস্থান স্পষ্ট। আমরা বলি যে বাংলাদেশের জনগণ দ্বারা নির্বাচিত প্রতিনিধিদের কাছে যা গ্রহণযোগ্য তা আমাদের কাছেও গ্রহণযোগ্য হবে। এটা স্বাধীনতার ভিত্তিতে হবে নাকি বৃহত্তর একটি উপনিবেশ হবে সেটা  নির্বাচিত প্রতিনিধিরা সিদ্ধান্ত নেবেন। একমাত্র এই পদক্ষেপের পরেই সেখানে স্বাভাবিক অবস্থা ফিরে আসতে পারে। যা শরণার্থীদের ফেরত যেতে সহজতর করবে। 
আমি এই পর্যায়ে বলতে যে এটি সর্বজন গৃহীত হয়েছে এবং এটা সবাই উপলব্ধি করেছে যে ভারত শরণার্থীদের বাংলাদেশে পাঠানোর জন্য কাজ করে যাচ্ছে এবং তাড়া তাদের রেখে দিতে চায়না। ঐতিহাসিক কারণে এবং বিভিন্ন সমস্যা থাকা সত্ত্বেও মানবিক কারণে আমরা উদ্বাস্তুদের প্রতি সমবেদনা মনোভাব গ্রহণ করি। নিজেদেরকে লক্ষ লক্ষ শরণার্থীদের  দেখাশোনার জন্য প্রস্তুতি নিচ্ছিলাম। এখন স্বাধীনতার ২০ বছর পর একজন পাকিস্তানে অবস্থানরত মানুষ হয় একজন পাকিস্তানি নাগরিক, অথবা বাংলাদেশের নাগরিক অথবা একটি পশ্চিম পাকিস্তানের নাগরিক এবং যখন কোন বিদেশি নাগরিক ভারতে আসে আমরা তাকে দেখাশোনা করব এটাই স্বাভাবিক। ভৌগলিক কারণে আমাদেরকেই আগে এগিয়ে আসতে হবে। প্রাথমিক দায়িত্ব আমাদের উপর বর্তালেও আন্তর্জাতিক আন্তর্জাতিক সম্প্রদায়েরও  দায়িত্ব রয়েছে। আমরা আন্তর্জাতিক সম্প্রদায়কে সাহায্য দিতে বলি তাতে আমাদের উপর সামান্য ভরও যদি কমে। আমাদের মনে রাখতে হবে যে, কোনো দেশ যারা আমাদের এই উদ্বাস্তুদের দেখাশোনা করার জন্য এইড দিতে পারে। মনে রাখতে হবে এটি পাকিস্তান বা বাংলাদেশের জনগণের জন্য সাহায্য। ভারতের কোন সহায়তা নয়। আমরা বলেছি যেকোন পরিমাণ সাহায্য সাদরে গৃহীত হবে যা আমাদের বোঝা লাঘব করবে। ৯ মিলিয়ন লোক সেখানে যে আর্থ-সামাজিক সমস্যা তৈরি করেছে তা পরিমাপ যোগ্য নয়। এটাকে ডলার, পাউন্ড, ডাচমার্ক বা ইয়েন দিয়ে মাপা যায়না। এতে বস্তুত আমাদের পুরো দেশ ভুক্তভোগী। 

আমি বলতে চাই আমাদের এই গভীর সমস্যায় সমগ্র প্রশাসন ও কেন্দ্রীয় সরকার সাধ্যমত পদক্ষেপ নিয়েছে। উদ্বাস্তুদের দেখাশোনা যতটুকু সম্ভব চালিয়ে যাবার পাশাপাশি আমাদের উন্নয়নের দিকে এগিয়ে যেতে হবে। ভারতের ৫৫ কোটি মানুষ যে ভোগান্তি আর ক্ষতির স্বীকার হচ্ছে তা কোন পরিসংখ্যান, হিসাব, অর্থমূল্য দিয়ে বিচার করা যায়না। উদ্বাস্তুদের জন্য আমরা অসংখ্য স্কুল বন্ধ করে দিয়েছি। অসংখ্য হাসপাতালে চিকিৎসকরা শুধু তাদের চিকতসা দেবার জন্য নিয়জিত আছেন। এমনকি মেডিকেলের ছাত্ররা তাদের পড়াশোনার ব্যাঘাত ঘটিয়ে সেখানে উদ্বাস্তুদের জন্য কাজ করছে। কত শত শিক্ষার্থি আর স্বেচ্ছাসেবক উদ্বাস্তুদের জন্য কাজ করে যাচ্ছে তার সীমা নেই। যদি এদের জন্য যত অর্থ দরকার তার সবটা পাওয়া যেত হয়ত ভারত নিশ্চিন্ত থাকতে পারত। এই একটি খুব বিপজ্জনক দিক যে সাধারণভাবে যদি আপনি অন্যান্য দেশের প্রতিনিধিদের সঙ্গে কথা বলেন, তারা আপনাকে বলবে এটি বেশ বড় বোঝা, তারা অনেকটা সহানুভূতিশীল হবে, আমরা জানি। কিন্তু এটা করা আমাদের উদ্যেশ্য না। হয়তো আমরা আমাদের এই বোঝা শেয়ার করার আবেদন জানাব কিন্তু আমাদের মূল দাবী বাংলাদেশের অবস্থার পরিবর্তনের জন্য পদক্ষেপ নেয়া যাতে বর্তমান পরিস্থিতি থেকে নিষ্কৃতি পাওয়া যায় এবং এর ফলে উদ্বাস্তুরা তাদের দেশে ফিরে যেতে সচেষ্ট হবে। এটি সমাধানের একমাত্র পথ হচ্ছে বাংলাদেশে নির্বাচিত প্রতিনিধিদের মেনে নেয়া। পুরো দেশের জন্য এটি সবচেয়ে জরুরী এই মুহুর্তে। আমি মনে করি এর গুরুত্ব ইতোমধ্যে বিশ্বের অন্যান্য দেশের সরকারগুলো অনুধাবন করেছেন। আমরা বোঝাতে পেরেছি যে আমাদের ধৈর্যের সীমা আছে। এবং আমাদের অধ্যবসায় ও সংযম এর সময় পেরিয়ে গেলে আমাদের জন্য তা আরও বিপদ জনক হবে। এই অবস্থার উন্নতিকল্পে বিশ্বকে এখনই এগিয়ে আসতে হবে। আমাদের মৌলিক ঐক্য ও আমাদের জাতি ও আমাদের মানুষের চ্যালেঞ্জ মোকাবিলা করার মানসিকতাই এই মুহূর্তে আমাদের মূল শক্তি। 

চীন গণপ্রজাতন্ত্রী সম্পর্কে, লক্ষ্য করে থাকবেন যে পিকিং থেকে কিসিঞ্জার তার দ্বিতীয় সফর শেষে দেখা গেল আমেরিকা তাদের নীতি পরিবর্তন করেছে। তাদের চেষ্টা ছিল চিনকে জাতিসংঘের বাইরে রাখা। যখন যুক্তরাষ্ট্র তাদের নীতি অবলম্বনকারী কিছু দেশেকে একীভূত করতে চাইছে ঠিক সেই মুহুর্তে তারা ওইসব দেশের ব্যাপারে তাদের কূটনীতি পরবর্তন করে ফেলেছে। তবে কূটনীতি হঠাত করে পাল্টে ফেলা যায়না। তাই তাদেরকে খুব রহস্যজনক পদ্ধতি অবলম্বন করতে হচ্ছে। হঠাৎ করে দেখা যাচ্ছে যে আমেরিকা চিনকে জাতীয় পরিষদের সদস্য করতে ব্যাস্ত হয়ে পড়েছে ও পদক্ষেপ নিচ্ছে - শুধু তাই নয় নিরাপত্তা পরিষদেও চিনকে প্রবেশ করানোর জন্য কাজ করছে যেখানে ভেটো ক্ষমতা পর্যন্ত রয়েছে। অন্যদিকে তাইওয়ানকেও তারা প্রতিনিধিত্ব করছে। ঐতিহাসিকভাবে আমেরিকা তার সমর্থকদের এতদিন বুঝিয়ে এসেছে যে তাইওয়ান সরকার শুধু ফরমোজা ও তাইওয়ানের নয় বরং এটি সমস্ত চিনের। কিন্তু হঠাত করে এখন তারা তাদের অবস্থান থেকে সরে এসেছেন। ভারত যতদূর জানে, চীনের সাথে আমাদের সম্পর্কে যত সমস্যা থাকুক না কেন, সেটি খুব স্পষ্ট এবং এই পরিবর্তিত অবস্থায় আমাদের মনোভাব একটি কমাও পরিবর্তন করার প্রয়োজন আমরা মনে করিনা। আমরা বিশ্বাস করি চিন এক এবং চীন একটি  গণপ্রজাতন্ত্রী রাষ্ট্র এবং একটি সরকার সেখানে বলবত আছে। এবং জাতিসংঘে তার ন্যায়সঙ্গত জায়গা তার পুনরুদ্ধার করা উচিত। তবে এই সেশনে তারা ফরমজাকে নিজেদের হিসেবে প্রতিষ্ঠা করতে পারবে কিনা সে ব্যাপারে আমি সন্দিহান। আমি মনে করি সে তার অবস্থান পুনঃপ্রতিষ্ঠার ব্যাপারে প্রচুর সমর্থন পাবে। আমরা বিশ্বাস করি অস্থিতিশীল বিশ্বের লাঘব কমাতে চীন তার সাধ্যমত দায়িত্ব পালন করবে এবং জাতিসঙ্ঘে তাদের অবস্থান তুলে ধরবেন। এর জন্য আন্তর্জাতিক বিশ্ব দীর্ঘদিন আগ্রহী - যার জন্য আমরাও অপেক্ষা করছি। 

আমাদের ধারনা যে চীনকে এত সময় বাইরে রাখায় কিছু জটিলতা ও অস্থিরতা সৃষ্টি হয়েছে। এটা স্বাভাবিক হতে কিছুটা সময় লাগবে - যদিও চীন জাতিসঙ্ঘের সাথে যুক্ত হয়। আন্তর্জাতিক কিছু গুরুত্বপূর্ণ বিষয়ের মুখোমুখি আমরা অবস্থান করছি। 

আরও স্পষ্টভাবে বলতে গেলে, আমি কয়েক মিনিট ইউরোপের সর্বশেষ উন্নয়ন সম্পর্কে বলব। কোনো সন্দেহ নেই যে, ইউরোপে স্পষ্টভাবে উত্তেজনা কিছুটা প্রশমিত হয়েছে। এই প্রাথমিকভাবে সম্ভব হয়েছে দ্বিতীয় বিশ্বযুদ্ধের পর জার্মানির চ্যান্সেলর জনাব উইলি ব্রান্ডিট এঁর সাহসের কারণে। তার ইচ্ছাতেই সোভিয়েত নীতির পরিবর্তন করা হয়েছে এবং অবশ্যই সোভিয়েত ইউনিয়ন থেকে একটি খুব ভাল ফল পেয়েছে। এবং জার্মানি ও ইউএসএসআর এর মধ্যে মস্কো চুক্তি ইউরোপীয় উত্তেজনার শিথিলকরণে একটি নতুন দ্বার খুলেছে। উভয় পক্ষ মনে করেন এতে নতুন উন্নয়নশীল অবস্থা সৃষ্টি হবে। সর্বশেষ বার্লিনে চার ক্ষমতা চুক্তি, একটি আশা সৃষ্টি করেছে যে ইউরোপের উত্তেজনা শিথিলকরণ হচ্ছে। এতে করে শান্তি তরান্বিত হবে বলে আমরা মনে করছি। এর ফলে বিভিন্ন রাষ্ট্রের মধ্যে বৈরিতার অবসান ও উত্তেজনার শিথিলকরণ হবে। একটি নতুন যুগের সূচনা হচ্ছে বলেই আমরা মনে করছি। সশস্ত্র সংঘাত থেকে মুক্ত হয়ে কিছু উন্নয়নশীল দেশ উন্নত দেশগুলোর কাছ থেকে সাহায্য নিয়ে তাদের অর্থনীতি বিকশিত করার জন্য সুযোগ পাবে। 

এই হল আন্তর্জাতিক পরিস্থিতি। ভিয়েতনাম ও মধ্যপ্রাচ্যের অবস্থা সম্পর্কে আমার কাছে নতুন কোন তথ্য নেই। পশ্চিম এশিয়া এবং পূর্ব এশিয়ায় এখনও যুদ্ধ পরিস্থিতি বিরাজ করছে - জানিনা এখান থেকে শান্তির পথে কবে আমাদের উত্তরণ হবে - যদিও আমরা তার জন্য প্রাণপণে চেষ্টা করে যাচ্ছি। 

পাকিস্তান যুদ্ধ বাধালে ভারতের সৈন্যরা দখল করা পাক অঞ্চল ছাড়বেনা
· জগজীবন

জলন্ধর, ১৭ অক্টোবর (পি টি আই ও ইউ এন আই) - প্রতিরক্ষা মন্ত্রী শ্রী জগজীবন রাম আজ পাকিস্তানকে সতর্ক করে দিয়ে বলেন যে, ভারতের উপর যদি যুদ্ধ চাপিয়ে দেয়া হয় তাহলে যা ঘটুক না কেন, ভারতীয় সৈন্যবাহিনী পাকিস্তানের যে অঞ্চল দখল করবে সেখান থেকে তারা সরে আসবে না। আমরা সেখান থেকে সৈন্যবাহিনী অপসারণ করব না। 

শিয়ালকোট ও লাহোর থেকে জনসাধারণ অন্যত্র চলে যাচ্ছে এই মর্মে সংবাদপত্রে প্রকাশিত সংবাদের উল্লেখ করে প্রতিরক্ষামন্ত্রী বলেন, পাকিস্তানী সামরিক জান্তা আমাদের উপর যদি  যুদ্ধ চাপিয়ে দেয় তাহলে আমাদের সেনাবাহিনী এগিয়ে গিয়ে এই সব শহর দখল করবে এবং পাকিস্তানের দখলীকৃত অঞ্চল থেকে এবার আমরা সরে আসবও না, তাতে যাই ঘটুক না কেন। 

প্রতিরক্ষামন্ত্রী আরও বলেন যে, বাংলাদেশ প্রসঙ্গে অমীমাংসিত থাকা পর্যন্ত সীমান্ত থেকে ভারত তাঁর সেনাবাহিনী প্রত্যাহার করবে না। 

এখান থেকে ২০ কিলোমিটার দুরে কর্পুর তলায় এক জনসভায় ভাষণ প্রসঙ্গে প্রতিমন্ত্রী এ ব্যাপারে যেকন আন্তর্জাতিক চাপ প্রতিরোধে ভারতের দৃঢ় সংকল্প ঘোষনা করেন। 

শ্রী রাম বলেন যে, ভারতের আঞ্চলিক অখণ্ডতার বিরুদ্ধে পাকিস্তানের যে কোন দুরভিসন্ধির উপযুক্ত জবাব দেওয়ার জন্য বর্তমান প্রস্তুতি অব্যাহত থাকবে। তিনি বলেন, পাক প্রেসিডেন্ট ইয়াহিয়া খানের যুদ্ধ হুমকির পরিপ্রেক্ষিতে এই প্রস্তুতি প্রয়োজন। ইয়াহিয়া খান বলেছেন যে, বাংলাদেশ মুক্তিবাহিনী কোন অঞ্চল দখল করলে, পাকিস্তান ভারতের উপর তাঁর প্রতিশোধ গ্রহণ করবে। 
শ্রী রাম বলেন, সময় যত অতিবাহিত হবে, মুক্তিবাহিনী ততই অগ্রগতি হবে এ বিষয়ে আমার কোন সন্দেহ নেই এবং অদূর ভবিষ্যতে বাংলাদেশ একটি স্বাধীন দেশে পরিণত হবে। 

নাশকতামূলক কাজের জন্য ভারত পুর্ব বঙ্গে অনুপ্রবেশকারীদের পাঠিয়েছে বলে পাকিস্তান যে অভিযোগ করেছে তিনি তাঁকে ভিত্তিহীন ও খেলো বলে বর্ননা করেন। 

শ্রীরাম বলেন যে, পাকিস্তান নিজের অপকর্মের জন্য ভারতকে দোষারোপ করতে যাচ্ছে। জনসভায় প্রতিরক্ষামন্ত্রীকে পাঞ্জাবের বীরত্ব ও সাহসিকতার প্রতীক একখানি তরবারি উপহার দেয়া হয়। শ্রী রাম উপহার গ্রহণ করে, পাকিস্তান যদি ভারত আক্রমণের সাহস করে থাকে তাহলে পাকিস্তানকে পরাভূত করার আশ্বাস দিয়ে বলেন যে, তিনি চিরদিন গান্ধীজীর আদর্শে বিশ্বাসী কিন্তু দেশের অখণ্ডতার সঙ্গে কোন প্রকার আপোষ হতে পারেনা। 

তিনি বলেন, শরনার্থিরা একদিন তাদের নিজ গৃহে ফিরে যাবে, কিন্তু ইয়াহিয়া খানের পাকিস্তানে নয়, মুজিবের বাংলাদেশে। 

শ্রী জগজিবন রাম বলেন যে, পাকিস্তানের প্রায় অর্ধাংশের বিলুপ্তি হয়েছে এবং ভারতের যুদ্ধ করতে নাও হতে পারে। ইয়াহিয়া খান এখন বুঝতে পারছেন যে, বাংলাদেশে মুক্তিবাহিনীর শক্তি বাড়ছে এবং বিশ্বের জনমত ক্রমশ পাকিস্তানের বিরুদ্ধে যাচ্ছে। বাংলাদেশকে মুক্ত করার জন্য মুক্তিবাহিনী শুধু এক ঘা দেওয়া প্রয়োজন। 

শ্রী রাম বলেন যে, সীমান্তের নিকটবর্তী গ্রামবাসীদের তিনি অন্যত্র সরে যেতে বলবেন না কারণ তিনি জানেন যে, তাদের মনোবল অটুট আছে এবং সাহসের সঙ্গেই তারা যে কোন বিপদের সম্মুখীন হতে পারবেন। 
শ্রী বিদ্যাচরন শুক্লের ভাষণ
রায়পুর, ১৭ অক্টোবর (পি টি আই) - প্রতিরক্ষা উৎপাদন দফতরের মন্ত্রী শ্রী বিদ্যাচরন শুক্ল গত রাত্রে এখানে এক সাংবাদিক বৈঠকে বলেন যে, সীমান্ত এলাকায় পাকিস্তানী সৈন্য সমাবেশের সংবাদ সম্পর্কে ভারত সম্পূর্ন অবগত। 

তিনি বলেন, পাক সৈন্য অথবা যে কোন শত্রপক্ষ আক্রমণের মোকাবিলার জন্য আমরা সম্পূর্ন প্রস্তুত এবং আমরা আমাদের শত্রুপক্ষকে আমাদের প্রতিরক্ষা প্রস্তুতি জানিয়ে দিতে চাই। 

Razibul Bari Palash
<১২, ৪৫, ৯৪-৯৬>
অনুবাদ

সিডনি এইচ শ্যানবার্গের সাথে প্রধানমন্ত্রী ইন্দিরা গান্ধির সাক্ষাতকার


১৯ অক্টোবর, ১৯৭১ নিউ ইয়র্ক টাইমস, এর সংবাদদাতা সিডনি এইচ শ্যানবার্গ ও প্রধানমন্ত্রী ইন্দিরা গান্ধীর একটি সাক্ষাত্কার প্রকাশিত করে। 

প্রধানমন্ত্রী ইন্দিরা গান্ধী ঘোষণা করেছেন যে, ভারত ও পাকিস্তানের মধ্যে সীমান্তে সামরিক পরিস্থিতি খুব খারাপ। 

১ ঘন্টা দীর্ঘ সাক্ষাৎকারে প্রধানমন্ত্রী বলেন, "আমরা অবশ্যই যুদ্ধবিগ্রহ শুরু করতে চাইনা। কিন্তু আমরা আমাদের স্বার্থ রক্ষা করব এবং আমাদের নিরাপত্তা রক্ষা করব’। 

"দুর্ভাগ্যবশত" তিনি আরো বলেন, “পাকিস্তান ঘৃণা এবং হতাশার রেকর্ড করেছে। সামরিক শাসক তার নিজের জনগণের বিরুদ্ধে যুদ্ধ শুরু করেছে এবং জানিনা এর পরে তারা কি করবে। ”

প্রধানমন্ত্রীকে সচিবালয়ে তার কার্যালয়ে সাক্ষাৎকার গ্রহণ করা হয়। তাকে পূর্ব পাকিস্তানে বাংলা বিদ্রোহীদের ভারত সামরিক সহায়তা প্রদান করছে বলে জিজ্ঞাসা করা হলে তিনি বিরক্ত হন। 

কিন্তু তিনি সুনিশ্চিতভাবে অস্বীকার করেন নি যে ভারত তাদের সাহায্য করছেনা। তিনি বলেন, "সম্ভবত আপনি জানেন, তাদের নিজেদের অনেক সাহায্যকারী আছে, বেশিরভাগ, সব বিশ্বজুড়ে। এছাড়াও, অনেক পথ তাদের জন্য খোলা আছে। 

সাক্ষাত্কারে মিসেস গান্ধী বলেন, তাদের অস্ত্র থাক বা না থাক তাদের সংগ্রাম কেউ বন্ধ করতে পারবেনা। 

তিনি বিশেষত সপ্তাহে আগা মোহাম্মদ ইয়াহিয়া খানের দেয়া বক্তব্যকে উল্লেখ করেন, যে বক্তৃতায় তিনি ভারতকে "উন্মাদের মত যুদ্ধপ্রস্তুতি" নেবার দায়ে অভিযুক্ত করেন এবং এই হুমকি মোকাবেলায় তার দেশের ১২০ কোটি মুজাহিদ বা ইসলাম প্রচারকদের, যাদের "হৃদয় মহানবী (স) এর প্রতি ভালবাসায় পূর্ণ" আহবান জানান। 

তিপ্পান্ন বছর বয়সী প্রধানমন্ত্রী দৃঢ়ভাবে বলেন ভারত ও পাকিস্তানের মধ্যে এই সময়ে কোনো শান্তি আলোচনা হবে না। আগে পাকিস্তানকে তার নির্বাচিত প্রতিনিধিদের সঙ্গে আলোচনা করে একটি আপস বন্দোবস্ত করে পূর্ব পাকিস্তান সংকটের সমাধান করতে হবে। 

প্রায় সাত মাস ধরে পাকিস্তানি সেনাবাহিনী পূর্ব পাকিস্তানে আওয়ামী লীগের নেতৃত্বে যে বাঙালি বিচ্ছিন্নতাবাদ আন্দোলন চলছে তা দমন করার চেষ্টা করছে। এই দল গত ডিসেম্বরে সাধারণ নির্বাচনের মধ্যে সংখ্যাগরিষ্ঠতা লাভ করেও সামরিক শাসকদের দ্বারা নিষিদ্ধ ঘোষিত হয়েছিল ২৫ মার্চ। 

সামরিক দমনে পূর্ব পাকিস্তান থেকে ভারতে লাখ লাখ শরণার্থী পালিয়ে আসছে। 

মিসেস গান্ধীকে জিজ্ঞেস করা হয় যদি শরণার্থীদের কারণে ভারতের অর্থনৈতিক ও সামাজিক চাপ ব্রেকিং পয়েন্টে চলে আসে তাহলে ভারত অন্তঃপ্রবাহ বন্ধে পাকিস্তানের বিপক্ষে সামরিক পদক্ষেপ নিতে বাধ্য হবে কিনা। 

"আসলে আমি বলব, আমরা ইতিমধ্যে সেই পয়েন্টে এসে পৌঁছেছি", তিনি বললেন। "কিন্তু এর মানে এই নয় যে, আমরা এর কারণে ফাটল সৃষ্টি করতে যাচ্ছি"। 

"আমরা অবশ্যই একটি দ্রুত সমাধান চাই, কিন্তু আমরা বড় কোন সমস্যার সৃষ্টি করতে চাই না"। "যেহেতু আপনারা জানেন, আমরা অত্যন্ত সংযত হয়ে আছি। আমি এই ব্যাপারে গভীর চিন্তা করছি। আপনারা একটি দেশের নাম বলুন যারা এতোটা সংযম ও ধৈর্য দেখাতে পারে। ’’ 

গত কয়েক সপ্তাহে, উভয় দেশ তাদের পূর্ব ও পশ্চিম সীমান্তে তাদের সৈন্য সংখ্যা বাড়িয়েছে। উভয় দেশের প্রেসে অনেক লেখা হয়েছে। ১৯৬৫ সালে কাশ্মীর নিয়ে যুদ্ধ হয়। 

তা সত্ত্বেও, মিসেস গান্ধী বলেন তার পরিকল্পনায় এখনো তিনি কোন পরিবর্তণ আনেননি যদিও পরিস্থিতি খুব ভয়াবহ। তার পরবর্তি ৩ সপ্তাহ বিদেশ সফর করার কথা আছে যা আগামী রবিবার থেকে শুরু হবে। তিনি লন্ডন এবং ওয়াশিংটন সহ ছয় টি পশ্চিমা রাজধানীতে যাবেন যার পরে তার পরিকল্পনা নির্দেশিত করবেন। 

প্রধানমন্ত্রী বললেন যে আমেরিকার অবস্থান দেখে বোঝা যাচ্ছে তারা দুরদর্শী চিন্তা করছেন না পূর্ব পাকিস্তানের ব্যাপারে। 

"বাংলাদেশে পাকিস্তানি সামরিক শাসন কোন ভাবেই পাকিস্তান শক্তিশালীকরণ করছেনা - বলেন তিনি। 

মিসেস গান্ধী নিক্সন প্রশাসন থেকে কিছু অস্ত্র চালান পাকিস্তানে আসছে বলে উল্লেখ করেন। তারা পাকিস্তান সরকারকে নিয়ে সমালোচনায় আগ্রহী নন। 

তবে আমাদের সাথে আমেরিকা এবং তার জনগণের সাথে বন্ধুত্ব বজায় আছে। তিনি বলেন, "কিন্তু যতদূর ভারতীয় জনগণ বুঝতে পারে যে তারা মূলত ভারত ও পাকিস্তানকে ব্যালেন্স করে চলছেন। ’’  

পাকিস্তানে আমেরিকান অস্ত্র সম্পর্কে তিনি বলেন, "আমি জানি না তারা আসলে কি চাচ্ছেন, কিন্তু অতীতে তারা বড় পরিমাণে সরবরাহ করেছেন। তারা শুধু ভারতের বিরুদ্ধে এগুলো ব্যাবহার করছে। 

"এই ব্যাপারে", তিনি বলেন, "আমরা অবশ্যই সোভিয়েত ইউনিয়ন এর কাছ থেকে অনেক বেশি বুঝতে পারছি। ’ 

মিসেস গান্ধী বলেন "মার্কিন যুক্তরাষ্ট্র ও সোভিয়েত ইউনিয়ন সম্পর্ক আমাদের কাছে খুবই অদ্ভুত মনে হয়। আমরা সোভিয়েত ইউনিয়নকে আমেরিকার চেয়ে বেশী সমর্থন করি না, বরং আমরা উভয় কে সমানভাবে সমর্থন করি। 

মূল বিষয় হল সোভিয়েত ইউনিয়ন আমাদের কিছু মৌলিক বিষয়ে আমাদের সমর্থন করে যার জন্য আমরা লড়াই করেছি। এবং এই সব নিয়ে আমরা জাতিসংঘেও তাদের সঙ্গে ছিলাম সন্দেহ নেই। একটু আগে, আপনি আমেরিকান সাহায্যের সম্পর্কে বললেন। আমরা মার্কিন যুক্তরাষ্ট্রের কাছে খুব কৃতজ্ঞ এবং তারা নানাভাবে আমাদের সাহায্য করেছেন। কিন্তু একটা সময় ছিল যখন আমরা রাষ্ট্র খাতের বিকাশ চেয়েছিলাম কিন্তু তখন তারা রাষ্ট্র খাতের সাহায্য করেনি যেটা কিন্তু সোভিয়েত ইউনিয়ন করেছিল"। 

আমরা অবশ্যই ব্যক্তি হিসাবে আমেরিকানদের সঙ্গে ভাল সম্পর্ক রাখছি। ধরেন যদি আমরা রাশিয়ান বা অন্য কেউ হতাম তাহলে কি হত? ভাষাগত বিষয় অবশ্যই একটা ফ্যাক্টর। কিন্তু আমি ব্যক্তিগতভাবে আমি অ্যামেরিকার প্রযুক্তিগত ও বৈজ্ঞানিক অগ্রগতিকে পছন্দ করি। 

অনুবাদ

সীমান্ত পরিস্থিতি ভয়াবহ - শ্রীযুক্তা গান্ধী
-কিন্তু ভারত পাকিস্তানের সঙ্গে যুদ্ধ এড়াতে চায়
এর আগে চীনের সঙ্গে রাষ্ট্রদূতদের সাক্ষাতকার বিবেচিত হয়নি
(আমাদের রাজনৈতিক প্রতিবেদক থেকে প্রাপ্ত সংবাদ)


নয়া দিল্লি, ১৯ অক্টোবরঃ  ভারত-পাকিস্তান সীমান্ত পরিস্থিতি বর্ননা করতে গিয়ে মিসেস ইন্দিরা গান্ধী আজ ঘোষণা করেন যে, ভারত সশস্ত্র সংঘাত এড়াতে সবকিছুই করতে পারে। তিনি যোগ করেন, "কিন্তু যে হাত মুঠো করে রেখেছে তার সাথে করমর্দন করা যায় না। 

তবে, কেউ যুদ্ধের বিষয়ে ভবিষ্যতবাণী করতে পারে না। পাকিস্তান বাহিনী সব সীমান্তে ভীড় করেছে। ভারতও প্রয়োজনীয় আত্মরক্ষামূলক ব্যবস্থা গ্রহণ করেছে। 

প্রধানমন্ত্রী আজ সকালে একটি প্রেস কনফারেন্স বলেন যে পাকিস্তানের ভয়প্রদর্শন সত্ত্বেও ইউরোপ ও মার্কিন যুক্তরাষ্ট্রে তার আসন্ন সফর যাচ্ছেন। সরকার এই পরিস্থিতিতে জরুরী অবস্থা ঘোষণা করবেন কিনা। 

আত্মবিশ্বাসে ভরপুর, প্রধানমন্ত্রী স্বচ্ছন্দে এবং খোশমেজাজে জবাব দেন যে বাংলাদেশ প্রশ্নে ভারতের সঙ্গে আলোচনায় পাকিস্তানের রাষ্ট্রপতির যে প্রস্তাব, সেটা তিনি প্রত্যাখ্যান করেছেন। ভারত শুধুমাত্র একটি ব্যাপারে জড়িত আছে আর তা হল বাংলাদেশের জনসংখ্যার ১৩% এখন ভারতীয় ভূখণ্ডে অবস্থান করছে। এবং এটা হচ্ছে তাদের গণহত্যার কারণে। 
 
তিনি এটা স্পষ্ট বলেন যে ভারত পাকিস্তানের সঙ্গে আলোচনার মাধ্যমে সমাধান করতে চেয়েছিল। বাংলাদেশ ভারত-পাকিস্তান ইস্যু ছিল। বাংলাদেশ মূলত পাকিস্তানের সামরিক শাসন এবং বাংলাদেশের জনগণের মধ্যে একটি ব্যাপার ছিল। যত দ্রুত শরণার্থীরা তাদের মাতৃভূমিতে ফিরে যেতে পারবে ততই তা ভারত ও পাকিস্তানের মধ্যে সম্ভাব্য অগ্নিদাহ দূর করবে। 

মিসেস গান্ধী বলেন মার্কিন বা সোভিয়েত ইউনিয়ন কেউ বলেনি কীভাবে বর্তমান পরিস্থিতি থেকে মুক্ত হওয়া যায়। সবাই শুধু ভারতের কথা প্রশংসা করেছে। আর অন্যরা অস্ত্র নিয়ে বসে আছে। 

মিসেস গান্ধী জানান যে সমস্যা পাকিস্তানের সরকার ও বাংলাদেশের জনগণের মধ্যে ছিল। তাই তিনি এসব নিয়ে মন্তব্য করতে চাননি। সামরিক শাসকদের অধীনে একটি স্বাধীন নির্বাচন হয়েছিল - নির্বাচিত প্রতিনিধিদের সুযোগ দেয়া হলে হয়ত অবস্থা এমন হতনা। এই প্রতিনিধিরা নির্বাচনে সংখ্যাগরিষ্ঠ ভোটে নির্বাচিত হয়, "যে নির্বাচনের উপেক্ষা করা যায়না"। 

পাকিস্তানি সামরিক জান্তার প্রথম কাজ হল একটি রাজনৈতিক নিষ্পত্তির দিকে যাওয়া। বাংলাদেশে নৃশংসতার বন্ধ করা এবং নির্বাচিত প্রতিনিধিদের কাছে গ্রহণযোগ্য অবস্থার সৃষ্টি করা। 

মিসেস গান্ধী বলেন জাতিসংঘ পর্যবেক্ষক পাঠাবে বলেছে। এই ব্যাপারে ভারতের অবস্থান সম্পর্কে বিভ্রান্তির কোন সুযোগ নাই। ভারত উদ্বাস্তু বিষয়ক হাই কমিশনের সদস্যদের জন্য এমনকি সংসদ সদস্য ও সাংবাদিকদের জন্য সব শরণার্থী শিবির দেখার সুযোগ করে দিয়েছেন। এটা ইউ এন এর দায়িত্ব যে তারা উদ্বাস্তু শিবির ঘুরে দেখবে যে বাংলাদেশে কি ঘটছিল এবং শরণার্থীদের ফেরত পাঠানোর ব্যাপারে পদক্ষেপ নেবে। এটা করার পর জাতিসঙ্ঘ আমাদের এপ্রোচ করতে পারে। এই মুহুর্তে ভারত এটার দেখাশোনা করছে। বাংলাদেশ সমস্যার সমাধানের ব্যাপারে ভারত যা করছে তা সহজেই নষ্ট করা যাবেনা। পাশাপাশি, পাকিস্তানী শাসকরা যদি বাংলাদেশে একটি পাপেট সরকার বানীয়ে রাখে তাতেও সমস্যা দূরীভূত হবেনা। 

মিসেস গান্ধী ভারত-চীন সম্পর্কে অনেক প্রশ্নের উত্তর দেন কিন্তু নতুন কোণ তথ্য দেন নি। ভারতের  প্রতি চীনা মনোভাব ধীরে ধীরে পরিবর্তন হচ্ছে। ইন্দো-সোভিয়েত চুক্তিতে  জনাব চৌ এন লাই এর প্রতিক্রিয়া উল্লেখযোগ্য। জনাব চৌ এর কাছ থেকে কোণ চিঠি এখন পর্যন্ত পাওয়া যায়নি। চীন কেন রাষ্ট্রদূত বিনিময় করবেনা তাঁর আসলে কোণ যুক্তিযুক্ত কারণ নেই। মিসেস গান্ধী বলেন, তিব্বত বর্ডারে চিনা সৈন্য আছে। তিনি মনে করেন না যে তার পরিমাণ খুব বেশী। মার্শাল টিটোর সঙ্গে তার আলোচনার ইঙ্গিত করে যে, চীন সম্পর্কে ভারত ও যুগোস্লাভিয়ার মনোভাব বিস্তৃতভাবে একই রকম। 

ইন্দো-সোভিয়েত চুক্তির এক প্রশ্নের একটি উত্তপ্ত জবাবে ইন্দিরা গান্ধীর বলেন কোন বিদেশী রাষ্ট্র জাতীয় স্বার্থে ভারতের পারমাণবিক অস্ত্র মজুদ করন থামাতে পারবেনা। এই ব্যাপারে জনসাধারণের মনে কোন সন্দেহ নেই। এটা শুধুমাত্র কৌতূহলী কিছু সংবাদপত্র ও রাজনৈতিক দলগুলোর ছড়ান গুজব। এতে সরকারের স্ট্যান্ড কোনো পার্থক্য হবে না। চুক্তিটি ভারতের অবস্থান শক্তিশালী করেছে এবং ইন্দো-সোভিয়েত মৈত্রী আরও শক্তিশালী হবে। 

মিসেস গান্ধী স্বীকার করেন যে শরণার্থী অন্তঃপ্রবাহ দেশের অর্থনীতির উপর একটি তীব্র চাপ সৃষ্টি করেছে। তাই, সরকার মনে করে তা ছিল চতুর্থ পরিকল্পনা। অর্থমন্ত্রী ইতিমধ্যে অতিরিক্ত সম্পদ তোলার সম্ভাবনা পরীক্ষা করার জন্য মুখ্যমন্ত্রীদের সঙ্গে দেখা করতে এসেছিলেন। দামের প্রশ্ন চাহিদা ও সরবরাহের মধ্যে সম্পর্কিত। তাই সরকার রাজস্ব ও অন্যান্য নীতিসমূহ ঠিক করছেন মূল্যের উপর যাতে প্রভাব কম হয়। 

প্রেস সবচেয়ে বড় যে ভুল বোঝাবুঝি সৃষ্টি করেছিলে সেটা হল যে তারা বলেছিল আমি শরনার্থিদের ফিরে যাবার জন্য ৬ মাস সমসয় বেঁধে দিয়েছি। আমি আসলে পার্লামেন্ট বলেছিলাম আপনারা আমাকে হিসাব করে জানান ৬ মাসে কত আর্থিক বোঝা সৃষ্টি হবে এমন একটা ধারণা দিতে। কারণ পরিস্থিতি মূল্যায়ন করার জন্য আমার এই ধারণা নেয়া দরকার ছিল। বাংলাদেশের অভ্যন্তরে কি ঘটেছিল সেটা বোঝাও আমাদের দরকার। তাছাড়া অসাধারণ এই অর্থনৈতিক বোঝা থেকে, আরও কি কি সামাজিক ও রাজনৈতিক উত্তেজনার সম্ভাবনা হতে পারে তাও আমাদের ধারণা নেয়া দরকার ছিল। সেখানকার শান্তি, নিরাপত্তা ও পূর্ব অঞ্চলের স্থিতিশীলতার সমস্যা আমাদের ভাবতে হবে। 

শরণার্থীদের জন্য  আন্তর্জাতিক সহায়তা ও সরকারি অগ্রাধিকার এর মধ্যে পার্থক্য করা অর্থহীন। ভারত আর্থিক সহায়তা চায় ঠিক কিন্তু উদ্বাস্তুদের এখানে থাকার ব্যাপারে তাদের কোণ প্রশ্ন আপাতত নেই। তারা একটি অস্থায়ী ভিত্তিতে এখানে আছে এবং যত তাড়াতাড়ি পরিস্থিতি ভালো হবে তারা ফিরে যাবে। বাংলাদেশের স্বাধীনতা সংগ্রামে তারা সফল হবেই। ইতিহাস দেখিয়েছে যে, এই ধরনের সংগ্রামে বাধা আসে কিন্তু শেষ পর্যন্ত তারা জিতে। উপরন্তু, বাংলাদেশের সমগ্র মানুষ মুক্তিবাহিনীতে সমর্থিত। এমনকি দেশের বাইরে অবস্থিত বাংলাদেশি নাগরিকরাও সাহায্য করছিল। 

ইউ.এন.আই এবং পিটিআই যোগ করে পশ্চিম এশিয়া ও ইন্দো-চীন এর পরিস্থিতি পরিবর্তন হচ্ছে। কিন্তু মধ্যপ্রাচ্যে একই রয়ে গেছে। যদিও সেখানে অনেক পদক্ষেপ নেয়া হচ্ছে বৈরিতার অবসান করার জন্য। তবে এশিয়ায় দ্বন্দ্ব চলছেই। 

টানা অট্রহাসি শোনা গেল যখন প্রেস কনফারেন্সে মিসেস গান্ধী বললেন যা বের করা সাংবাদিকদের দায়িত্ব, তা ফাস করে দিয়ে তিনি তাদের ভাত মারতে চান না, অতঃপর মন্ত্রী সভার পূন বিন্যাস এর খবরটিকে তিনি গুজব হিসেবে বর্ননা করলেন। 

অনুবাদ

প্রেসিডেন্ট টিটোর ভারত সফর শেষে প্রকাশিত ভারত- যুগোস্লাভ যুক্ত ইশতেহার
২০ অক্টোবর, ১৯৭১

ভারতের রাষ্ট্রপতি শ্রী ভি ভি গিরির বন্ধুত্বপূর্ণ আমন্ত্রণে, ১৬ অক্টোবর থেকে ২০ অক্টোবর ১৯৭১ যুগোস্লাভিয়ার প্রেসিডেন্ট মার্শাল জসিপ ব্রজ টিটো রাষ্ট্রীয় সফরে ভারতে আসেন। ভারত-যুগোস্লাভ এর অব্যাহত ঘনিষ্ঠ সম্পর্ক এবং শান্তি, স্বাধীনতা, স্বাধীনতা ও আন্তর্জাতিক সহায়তা বৃদ্ধির জন্য এই সফর খুব গুরুত্ববহ। 

যুগোস্লাভিয়া সমাজতান্ত্রিক ফেডারেল প্রজাতন্ত্রের প্রেসিডেন্ট, ভারতের রাষ্ট্রপতি ও ভারতের প্রধানমন্ত্রী গুরুত্বপূর্ণ বর্তমান আন্তর্জাতিক বিষয় এবং দ্বিপক্ষীয় সম্পর্কের উপর আলোচনা করেন। 


যুগোস্লাভ দিকে আলোচনায় অংশগ্রহণকারী ছিলেন:

জনাব রাটো ডুগ্নোজিজ, যুগোস্লাভিয়া সমাজতান্ত্রিক ফেডারেল প্রজাতন্ত্র প্রেসিডেন্সি সদস্য; 

জনাব ইলিয়া রায়াচিচ, ভয়ভোডিনা স্বায়ত্তশাসিত প্রদেশ পরিষদের চেয়ারম্যান, ও যুগোস্লাভিয়া সমাজতান্ত্রিক ফেডারেল প্রজাতন্ত্র প্রেসিডেন্সি সদস্য; জনাব আন্তন ভ্রাতুসা, যুগোস্লাভিয়া সমাজতান্ত্রিক ফেডারেল প্রজাতন্ত্র ফেডারেল নির্বাহী পরিষদের সদস্য; 

জনাব মার্কো ভ্রুনচে, প্রজাতন্ত্রের রাষ্ট্রপতি মন্ত্রিপরিষদ ভারপ্রাপ্ত প্রধান; 

জনাব মিলোস মেলোভস্কি, প্রজাতন্ত্রের রাষ্ট্রপতি মন্ত্রিসভায় পররাষ্ট্র কাউন্সেলর; 

জনাব এডুয়ার্ড কিউন, পররাষ্ট্র ফেডারেল সচিবালয়ের এশিয়া বিভাগের প্রধান; এবং

জনাব আনডেল্কো ব্লাজেভিচ, দূতাবাসের নয়া দিল্লি যুগোস্লাভিয়া সমাজতান্ত্রিক ফেডারেল প্রজাতন্ত্র এর চার্জ দ্যা এফেয়ার্স.


ভারতীয় দিকে ছিল:

সরদার শরণ সিং, এক্সটার্নাল অ্যাফেয়ার মন্ত্রী; 

ডঃ করণ সিং, বেসামরিক বিমান চলাচল ও পর্যটন মন্ত্রী; শ্রী সুরেন্দ্র পাল সিং, পররাষ্ট্র উপমন্ত্রী; 

শ্রী টি এন কাউল, পররাষ্ট্র সচিব; শ্রী এস কে বন্দ্যোপাধ্যায়, সচিব (পূর্ব); শ্রী পি এন মেনন, সম্পাদক (পশ্চিম); শ্রী এইচ লাল, সচিব, বৈদেশিক বানিজ্য মন্ত্রী; শ্রী আর জয়পাল, ভারত যুগোস্লাভিয়া থেকে রাষ্ট্রদূত; শ্রী কে পি মেনন, যুগ্ম-সচিব, পররাষ্ট্র মন্ত্রণালয়; শ্রী আর ডি সাথী থেকে, যুগ্ম-সচিব, পররাষ্ট্র মন্ত্রণালয়; শ্রী উ পি ভেঙ্কাটেশরন, যুগ্ম-সচিব, পররাষ্ট্র মন্ত্রণালয়। 

উভয় পক্ষই আন্তর্জাতিক পরিস্থিতির পরিবর্তন, বিশ্ব শান্তি, জাতীয় স্বাধীনতা এবং স্বাধীনতার জন্য সংগ্রামে তাদের প্রচেষ্টা সহ কিছু বিষয়ে একমত প্রকাশ করেন। 

আইডেন্টিটি বা মতামতের  ঘনিষ্ঠতা দু 'দেশের জন্য অনেক গুরুত্বপূর্ণ। পারস্পরিক আস্থা ও সমঝোতার মনোভাব নিয়ে আলোচনা অনুষ্ঠিত হয়। 

উভয় পক্ষই দুই দেশের মধ্যে সহযোগিতা আরও জোরদার করবে এবং বছরের পর বছর ধরে সংহত  সম্পর্কের সাথে তারা এঁকে ওপরের কাছে সুপরিচিত। তারা স্বীকার করেন একটি দীর্ঘমেয়াদী ভিত্তিতে এটি আরও সম্প্রসারণ করা এবং সর্বক্ষেত্রে পারস্পরিক সহযোগিতার জন্য তাগিদ দেন। তারা নিয়মিত দ্বিপাক্ষিক আলোচনা চর্চা চালানোর সিদ্ধান্ত নেন। 

দুই পক্ষের যৌথ কমিটির মাধ্যমে দুই দেশের অর্থনৈতিক উনয়নের প্রয়োজনীয়তা আলোচনা করেন  এবং অন্যান্য সংস্থা উভয় দেশে বা তৃতীয় দেশের মধ্যে যৌথ প্রকল্প নিয়েও আলোচনা করেন। একটি পারস্পরিক সুবিধাজনক ভিত্তিতে বৈজ্ঞানিক ও প্রযুক্তিগত দক্ষতার শেয়ারিং নিয়েও আলোচনা হয়। 

পূর্ববাংলায় সাম্প্রতিক ঘটনার  ফলে সৃষ্ট মারাত্মক পরিস্থিতি নিয়ে আলোচনা করা হয়। এর ফলে ভারতের সৃষ্ট গুরুতর সামাজিক ও রাজনৈতিক উত্তেজনা ও অর্থনীতির উপর চাপ যুগোস্লাভিয়ার কাছে অনুভূত হয়েছে। শরনার্থিদের প্রবেশ - যার সংখ্যা প্রতিদিন হাজার হাজার বাড়ছে - এটি নিয়ে যুগোস্লাভ গভীর উদ্বেগ প্রকাশ করে। উভয় পক্ষ একমত হয় যে এই সমস্যা শুধুমাত্র নির্বাচিত প্রতিনিধিদের - যারা জনগণের ভোটে নির্বাচিত হয়েছিল - তাদের কাছে গ্রহণযোগ্য একটি রাজনৈতিক সমাধান দ্বারা সমাধান করা যেতে পারে। পূর্ববাংলায় অবস্থা স্বাভাবিক হলে শরণার্থীরা জাতী-ধর্ম নির্বিশেষে নিরাপত্তা ও সম্মানজনকভাবে তাদের মাতৃভূমিতে ফিরে যেতে সক্ষম হবে। 

উভয় পক্ষই অধিকার এবং পূর্ববাংলার জনগণের বৈধ স্বার্থ অনুযায়ী এ লক্ষ্য অর্জনের জন্য কাজ করার সিদ্ধান্ত নেয়। জনগণের সিদ্ধান্তকে এড়িয়ে গেলে সমস্যা আরও তীব্রতর হবে বলে তারা একমত হন। 

উভয় পক্ষ একমত হয়েছে যে এই অস্থিরতা ও উত্তেজনার  একটি সমাধান তাড়াতাড়ি না বের করলে অবস্থার  গুরুতর অবনতি হতে পারে। 

যুগোস্লাভ শেখ মুজিবুর রহমানের ভাগ্যের ব্যাপারে শঙ্কিত কারণ তাঁর সাথে যা কিছু অন্যায় করা হচ্ছে তার পরিণতি ভয়াবহ হতে পারে বলে তারা মনে করেন। 

প্রেসিডেন্ট টিটো, দৃঢ় ভাবে বিশ্বাস করেন যে শান্তিপূর্ণ রাজনৈতিক সমাধান এর স্বার্থে এবং শান্তি ও উপ-মহাদেশের স্থিতিশীলতার স্বার্থে শেখ মুজিবুর রহমানের ব্যাপারে কোণ হঠকারী সিদ্ধান্ত নেয়া ভালো হবেনা। তিনি পাকিস্তানের প্রেসিডেন্ট জনাব ইয়াহিয়া খান এর প্রতি এই আবেদন করে যান ১৪ আগস্ট, ১৯৭১। ভারতের প্রধানমন্ত্রী পূর্ববাংলার নির্বাচিত নেতা, শেখ মুজিবুর রহমানকে নিশর্তে মুক্তিদানের কথা পুনর্ব্যক্ত করেন। একটি শান্তিপূর্ণ সমাধানের জন্য এটি অপরিহার্য। 

ভারতের প্রধানমন্ত্রী বলেন ভারত সরকার চায় যে শরণার্থীরা তাদের মাতৃভূমিতে অবিলম্বে ফিরে যাক এবং এর জন্য যেসব ব্যাবস্থা করা দরকার তা করা উচিৎ। যুগোস্লাভ এর সঙ্গে একমত হয়। উভয় পক্ষ আরও একমত হয়েছে যে এই লক্ষ লক্ষ শরণার্থীদের সাহায্য করা সমগ্র বিশ্ব সম্প্রদায়ের উপর পরে। 

দুই পক্ষই লক্ষ্য করে যে ইউরোপ যদিও এখনও বিভক্ত এবং তবুও শেষ যুদ্ধের বোঝা তাদের টানতে হচ্ছে। তবুও তাদের অবস্থার উন্নতি অনেক হয়েছে। সমতার ভিত্তিতে ইউরোপীয় দেশগুলোর মধ্যে নিরাপত্তা এবং শান্তি ও গঠনমূলক সহযোগিতার জোরদারের একটি পরিবেশ তৈরি হয়েছে। 

উভয় পক্ষই মনে করে যে, তাদের মধ্যকার জোট নিরপেক্ষ নীতি তাদের মধ্যে একটি গুরুত্বপূর্ণ সম্পর্ক তৈরি করে। যুগোস্লাভিয়া ও ভারতের নীতি বর্তমান আন্তর্জাতিক পরিস্থিতিতে  নিরপেক্ষ দেশগুলোর আন্তর্জাতিক কার্যক্রমে সহায়ক। 

উভয় পক্ষই অশান্তিকর আন্তর্জাতিক আর্থিক সংকট ও অর্থনৈতিক অবস্থা বিবেচনায় নিয়ে আলোচনা করেন। তারা উল্লেখ করেন যে, উন্নত ও উন্নয়নশীল দেশের মধ্যে দূরত্ব কমানোর জন্য কোন ব্যাবস্থা গৃহীত হয়নি। এবং উন্নয়নশীল দেশগুলোর প্রভাবিত বৈষম্যমূলক ব্যবস্থার কারণে নেতিবাচক প্রভাব পড়ছে। 

তারা পুনর্ব্যক্ত করে উন্নয়নশীল দেশগুলো যাদের অধিকাংশ বর্তমান বিশ্বের অর্থনৈতিক সংকটের দ্বারা প্রভাবিত তাদের আরও জোরাল পদক্ষেপ সম্মিলিতভাবে নিয়ে পরিস্থিতির উন্নতি করতে হবে। 

উভয় পক্ষই একমত যে অর্থনৈতিক প্রবৃদ্ধি ত্বরান্বিত করার লক্ষ্যে আন্ত-আঞ্চলিক, আঞ্চলিক ও উপ-আঞ্চলিক পর্যায়ে একসাথে কাজ করতে ইচ্ছুক। এই প্রসঙ্গে তারা তারা ব্যাংককে অনুষ্ঠিত  এশিয়ান ফরেন ট্রেড মন্ত্রীবর্গের  এবং গ্রুপ ৭৭ এর মিনিস্টিরিয়াল কনফারেন্স এর প্রতি গুরুত্বারোপ করেন। 

তারা একমত হন যে U.N.C.T.A.D. -III তে গৃহীত পদক্ষেপ ও জাতিসঙ্ঘের দ্বিতীয় দশ বছর মেয়াদি উন্নয়ন পরিকল্পনার গৃহীত পদক্ষেপগুলির বাস্তবায়নের ব্যাপারে উন্নয়নশীল দেশগুলোর একটি ঐক্যমত্য নিশ্চিত করতে হবে। 


উভয় পক্ষই আন্তর্জাতিকভাবে অস্ত্র নিয়ন্ত্রণে সাধারণ ও সম্পূর্ণ নিরস্ত্রীকরণ এর প্রয়োজনীয়তার ওপর গুরুত্বারোপ করেন। 

দুই পক্ষ জাতিসংঘের ভূমিকা নিয়ে আলোচনা করেন এবং জাতিসংঘের সব সদস্যের বিধানাবলী পালন প্রয়োজনীয়তার গুরুত্বের সাথে নেন। তারা সদস্যপদের  সার্বজনীনতা নিশ্চিত করার প্রয়োজনীয়তার ব্যাপারে একমত হন। তারা জাতিসঙ্ঘে ভুটান, বাহরাইন ও কাতারের যোগদানে স্বাগত জানান। তারা জাতিসংঘে চীনের  বৈধ অধিকার অবিলম্বে পুনবিবেচনার  উপর বিশেষ গুরুত্ব দেন। তারা মনে করে ইউ.এন এর বাইরে অন্যান্য দেশেরও ইউ.এন. এবং তার সংস্থার কার্যক্রমে অংশ নেয়া উচিৎ। 

উভয় পক্ষই জাতীয় মুক্তি আন্দোলন এবং ঔপনিবেশিক আধিপত্য এর বিরুদ্ধে সংগ্রামের জন্য তাদের সমর্থন ঘোষণা করেন এবং ঔপনিবেশিক দেশকে স্বাধীনতা প্রদানের ব্যাপারে জাতিসঙ্ঘের ঘোষণা অনুযায়ী উপনিবেশবাদ সম্পূর্ণ বর্জনের দাবি করেন। তারা মানবাধিকার ও মৌলিক স্বাধীনতা বিরোধী হিসেবে বর্ণবাদী নীতি ও চর্চার নিন্দা জ্ঞ্যাপন করেন। 

দুই পক্ষের ইন্দো-চীন বিষয়ে বিদেশী হস্তক্ষেপের ধারাবাহিকতা ধরে তাদের উদ্বেগ প্রকাশ করেন। শান্তি ও নিরাপত্তার স্বার্থে বাইরে থেকে কোনো হস্তক্ষেপ ছাড়াই ইন্দো-চীন থেকে সব বিদেশি সেনা দ্রুত প্রত্যাহারের দাবী পেশ করেন। এ প্রসঙ্গে লক্ষনীয় যে দক্ষিণ ভিয়েতনামের অস্থায়ী বিপ্লবী সরকারের  সাত দফা প্রস্তাব একটি শান্তিপূর্ণ রাজনৈতিক সমাধানের জন্য গুরুত্বপূর্ণ ভিত্তি গঠন করে। তারা আশা করেন ভিয়েতনাম, লাওস ও কম্বোডিয়ার প্রশ্নে একটি শান্তিপূর্ণ সমাধান জেনেভা চুক্তিতে থাকবে। 

দুই পক্ষই পশ্চিম এশিয়ায় উত্তেজনাকর পরিস্থিতি এবং সংকট সমাধানের জন্য তাদের গুরুতর উদ্বেগ প্রকাশ করেন। তারা একমত যে ২২ নভেম্বর, ১৯৬৭ -এর নিরাপত্তা পরিষদের সঙ্গে সংগতিপূর্ণ একটি শান্তিপূর্ণ চুক্তি আন্তর্জাতিক শান্তি ও নিরাপত্তার জন্য দেয়া হয়েছিল। তারা ইস্রায়েল ও ফিলিস্তিনের জনগণের ন্যায়সঙ্গত অধিকারের প্রতি সম্মানসহ রেজোলিউশন তৈরি ও তার প্রয়োগের জন্য আবেদন করেন। তারা দীর্ঘস্থায়ী, স্থিতিশীল এবং স্থায়ী শান্তি অর্জনের প্রয়োজনীয়তার কথা পুনর্ব্যক্ত করেন। 

যুগোস্লাভিয়ার রাষ্ট্রপতি ভারতের প্রধানমন্ত্রী ও রাষ্ট্রপতিকে আমন্ত্রণ জানান। তার আমন্ত্রণ অত্যন্ত আনন্দের সাথে গৃহীত হয়। 

আমরা প্রস্তুত, পাল্টা আঘাত হানতে দুই মিনিটের বেশী সময় লাগবে না

নয়াদিল্লী ২১ অক্টোবর - ভারতের সমর প্রস্তুতি পুরদমে চলছে এবং সামরিক বাহিনী সম্পূর্ন সজাগ। আমরা আক্রান্ত হলে পাকিস্তানকে পাল্টা আঘাত হানতে দুই মিনিটের বেশী সময় লাগবে না। প্রতিরক্ষা উৎপাদন দফতরের রাষ্ট্রমন্ত্রী শ্রী বিদ্যাচরন শুক্লা আজ এখানে এই কথা বলেন। এ খবর ইউ এন আই এর। 

প্রতিরক্ষা মন্ত্রী শ্রী জগজিবন রামও দৃঢ় কণ্ঠে আজ ঘোষণা করেন যতক্ষণ পাকিস্তানের দিক থেকে যুদ্ধের হুমকি থাকবে ভারত ও পাক সীমান্ত থেকে সৈন্য সরাবে না। আমাদের বিশেষ সংবাদদাতার এই খবরে আরও বলা হয়েছে, শ্রী রাম তাঁর মন্ত্রকের সঙ্গে সংশ্লিষ্ট সংসদীয় পরামর্শদাতা কমিটির সভায় আজ বলেন যে, ভারতের জাতীয় স্বার্থ রক্ষার ব্যাপারে ভারতের সমর প্রস্তুতির কোন রকম শিথিলতা হবে না। 

পাকিস্তানের যুদ্ধের হুমকিতে সদস্যরা উদ্বেগ প্রকাশ করেন। কিন্তু প্রতিরক্ষামন্ত্রী আশ্বাস দিয়ে বলেন যে, পাক আক্রমণ মোকাবিলার জন্য ইতিমধ্যেই যথোপযুক্ত প্রস্তুতি নেয়া হয়েছে। ভারত বিন্দুমাত্র ভিত নয়। ভারত আক্রমণের মত নির্বুদ্ধিতা করলে পাকিস্তান সমুচিত জবাব পাবে। 

তবে তিনি মন্তব্য করেন, পরিস্থিতি গুরুতর। পাকিস্তানের সেনা সমাবেশের জন্য পশ্চিম সীমান্তে ভারতকেই সৈন্য মোতায়েন করতে হয়েছে। 

প্রতিরক্ষা উৎপাদন দফতরের মন্ত্রী শ্রী শুক্লা এক টেলিভিশন সাক্ষাৎকারে দেশের প্রতিরক্ষা প্রস্তুতির এক হিসাব দেন। তিনি বলেন, ১৯৬৫ সালে পাক আক্রমণের পর সমরাস্ত্র উৎপাদনের ব্যাপারে ভারতের সর্বাত্তক অগ্রগতি ঘটেছে। আমাদের সশস্ত্র বাহিনীর হাতে এখন আধুনিক ও অতি আধুনি সমরাস্ত্র বৈজয়ন্ত, ট্যাঙ্ক, যুদ্ধ জাহাজ, মিগ প্রভৃতি। 

দেশের অস্ত্র কারখানাগুলোই প্রতিরক্ষা চাহিদার বড় অংশ মেটাচ্ছে। 

পাকিস্তানকে রাষ্ট্রপতির হুশিয়ারি
নয়াদিল্লী, ২২ অক্টোবর (পি টি আই) - রাষ্ট্রপতি শ্রী ভিভি গিরি আজ পাকিস্তানকে সতর্ক করে দিয়ে বলেন, গুরুতর ও ক্রমবর্ধমান প্ররোচনা সত্ত্বেও ভারত যে সংযম ও ধৈর্যের পরিচয় দিচ্ছে তাঁকে যেন দুর্বলতার চিনহ বলে কেউ ভিল না করেন।
তিনি দৃঢ়তার সঙ্গে ঘোষণা করেন আমরা আমাদের সার্বভৌমত্ত ও আঞ্চলিক অখণ্ডতা রক্ষার জন্য সম্পূর্ন্রূপে প্রস্তুত। 

আজ সকালে ইরাকের রাষ্ট্রদূত মিঃ আবদুল্লা সালেমুস আলসামারায়ে রাষ্ট্রপতি ভবনে তার পরিচয়পত্র পেশ করছিলেন তখন রাষ্ট্রপতি তার ভাষণে বলেন যে, পশ্চিম পাকিস্তানী সৈন্যদের অত্যাচারের ফলে পুর্ববঙ্গ থেকে ৯৫ লাখের ও বেশী শরনার্থি ভারতে আশ্রয় নেওয়ায় ভারতের সামনে বিরাট সমস্যা সৃষ্টি হয়েছে। এই শরনার্থি আগমন বন্ধ করতে হবে। এবং এরা যাতে নিরাপদে স্বদেশে প্রত্যাবর্তন করতে পারেন তার জন্য পরিবেশ সৃষ্টি করতে হবে। রাষ্ট্রপতি বলেন যে, এ ধরণের গুরুত্ততপূর্ন বিষয়ে বন্ধু দেশগুলো নীরব থাকলে শান্তি আসতে পারে না। 

রাষ্ট্রপতি বলেন, সমস্যাটি ভারত ও পাকিস্তানের মধ্যে নয়, এটা হল পুর্ব বঙ্গবাসী এবং পাক জঙ্গিশাহির পরিচালিত নির্বাচনে, জনগণের আশা আকাঙ্ক্ষা পদদলিত হওয়ায় এর উদ্ভব। পূর্ব পাকিস্তান থেকে ব্যাপকভাবে শরনার্থি আগমনের কথা উল্লেখ করে ইরাকি রাষ্ট্রদূত বলেন, ইরাক বাংলাদেশের শরনার্থি সমস্যার মানবিক দিক এবং রাজনৈতিক, সামাজিক ও অর্থণৈতিক ক্ষেত্রে ভারতের অসুবিধা সম্পর্কে সম্পূর্ন ওয়াকিবহাল। 

তিনি বলেন, উন্নতিশীল দেশগুলোর ঔপনিবেশিক ও সাম্রাজ্যবাদী শক্তিগুলি থাবা বিস্তারে উদ্যত। তাদের এই অপপ্রয়াস ব্যার্থ করে দিয়ে ভারত ও পাকিস্তানের মধ্যে মধুর প্রতিবেশী সুলভ সম্পর্ক প্রতিষ্ঠা হোক, গণতন্ত্রী ইরাক সরকার তা আশা করেন। 

Razibul Bari Palash
<১২, ৫০, ১০৬>
অনুবাদ 

জাতির উদ্যেশ্যে প্রধানমন্ত্রী ইন্দিরা গান্ধীর সম্প্রচারিত ভাষণ
২৩ অক্টোবর ১৯৭১

কাল সকালে, আমি কিছু দেশে সফরে যাচ্ছি। আমি বলতে চাই যে, আমি যত দুরেই যাই আমি আপনাদের সাথই থাকব। এইরকম একটি মুহূর্তে আমি বসে থাকতে পারিনা। আমাদের দেশ বিপদের সম্মুখীন। তা সত্ত্বেও, অনেক চিন্তার পর, আমি যাবার সিদ্ধান্ত নিয়েছি। অন্যান্য দেশের নেতাদের সঙ্গে দেখা করার জন্য ও মতামত বিনিময়ের জন্য দীর্ঘদিনের আমন্ত্রণ ছিল। আমি তাদেরকে আমাদের বর্তমন পরিস্থিতির বাস্তবতা সম্পর্কে বলতে চাই। 

আমাদের জাতীয় স্বার্থ রক্ষার ব্যাপারে আমরা যখন কোন সমস্যায় পড়ি তার সমাধান আসলে আমাদের হাতেই থাকে। কিন্তু এখন পরিস্থিতি এমন যে আমরা এটাকে এভাবে চলতে দিতে পারিনা। শুধু রাগ বা তাড়াহুড়া করে আমরা অবস্থান নষ্ট করতে চাইনা। শুধুমাত্র আমাদের প্রতিরক্ষা বাহিনীর উপর নির্ভর করে বসে থাকলেই চল্বেনা। এই মুহুর্তে আমাদের সব মানুষের সতর্কতা প্রয়োজন। গত কয়েক মাসে, সাহস, মর্যাদা ও সংযম দিয়ে আমরা এই চ্যালেঞ্জ প্রতক্ষ্য ও মোকাবেলা করেছি। আমি নিশ্চিত যে ভবিষ্যতে আপনারা যে কোন বিপদ একই ভাবে মোকাবিলা করবেন। আমাদের ঐক্য ও শৃঙ্খলা প্রয়োজন। আমি আন্তরিকভাবে আশা করি যে আমাদের সকল রাজনৈতিক দলগুলো আমাদের সাথে দাঁড়াবেন। 

দেশের প্রত্যেকটি জনগণ তাদের বাড়িতে কষ্ট করছেন। জাতির সম্পদ রক্ষা করা এবং আরো সম্পদ বাড়াতে আমাদের সব রকমের চেষ্টা চালিয়ে যেতে হবে। কৃষি ও শিল্পে আমাদের উৎপাদন বাড়াতে হবে। কৃষক ও শ্রমিক, ব্যবস্থাপক ও কারখানার মালিক সবাই একটি অতিরিক্ত জাতীয় দায়িত্ব হিসেবে তদের সর্ব শক্তি দিয়ে এটা করার চেষ্টা করবেন। 

যে কোন সংকটে, মজুদ দেশ-বিরোধী অপরাধ। ব্যাবসায়িদের একটি বিশেষ দায়িত্ব এই সময়ে লাভের আশায় দাম বৃদ্ধি না করা। আমাদের আরও কাজ করতে হবে এবং সঞ্চয় করতে হবে। গুজব ছড়ানো্‌, সাম্প্রদায়িকতা উস্কানি ইত্যাদি আমদেরকে প্রতিহত করতে হবে। 

বাংলাদেশ থেকে উদ্বাস্তুর অন্তঃপ্রবাহ আমাদের জন্য একটি বোঝা। তবুও আমরা আমাদের সীমান্তে সঙ্কটের পরেও তাদের দেখাশোনা করছি - এই মুহুর্তে তারা ভূমিহীন এবং বেকার। আমরা পরিকল্পনা নিয়ে এগিয়ে যাচ্ছি। ভারতীয় জনগণের অসুবিধা সাময়িক এবং একটি ভাল এবং শক্তিশালী দেশ গড়ে তোলার ব্যাপারে আমাদের আরও আন্তরিক হতে হবে। 

আমার সংহতি এবং ভারতীয় জনগণের প্রতি দায়িত্বানুভূতির কারণে আমাকে এই সফরে যেতে হবে। দল ও ধর্মগত সব পার্থক্য মুছে যাক। আসুন আমরা ঐক্যবদ্ধ হই এবং একসাথে দাঁড়াই। আসুন আমরা একসাথে কাজ করি। আমাদের জাতির অখণ্ডতা ও স্বাধীনতা ধরে রাখতে একসাথে কাজ করি। 

জয় হিন্দ 








	শিরোনাম
	সূত্র
	তারিখ

	[bookmark: s51]৫১। জাতিসঙ্ঘ দিবসে পররাষ্ট্রমন্ত্রীর বক্তৃতা
	ভারত সরকারের পররাষ্ট্র মন্ত্রণালয়
	২৪ অক্টোবর ১৯৭১



Razibul Bari Palash
<১২, ৫১, ১০৭>
অনুবাদ

নয়া দিল্লীতে জাতিসঙ্ঘ দিবসে পররাষ্ট্রমন্ত্রী সরদার শরণ সিংয়ের বক্তৃতা-
২৪ অক্টোবর, ১৯৭১


নিম্নে ভাষণের উপর একটি রিপোর্ট দেয়া হল:

জনাব শরণ সিং বলেন এটা অপরিহার্য যে পূর্ব বাংলার জনগণের দ্বারা নির্বাচিত প্রতিনিধিদের সাথে একটি গ্রহণযোগ্য রাজনৈতিক সমাধানের মাধ্যমে পরিস্থিতি স্বাভাবিক করতে হবে। শুধুমাত্র তখনই উদ্বাস্তুরা দেশে ফিরে যেতে শুরু করবে। 

"আন্তর্জাতিক সম্প্রদায়কে এই সমস্যার গুরুত্ব উপলব্ধি করতে হবে। এবং একটি সম্মিলিত পদ্ধতিতে কাজ করে এটি সমাধান করা তাদের দায়িত্ব। 

জনাব শরণ সিং বলেন পাকিস্তান অযথা আক্রমনাত্মক ভাবে ভারতীয় সীমান্তে বাহিনী জড়ো করছে এবং মূল ঘটনা অন্যদিকে প্রবাহিত করার চেষ্টা করছে। 

"তবে পূর্ববাংলায় মূল সমস্যা রাজনৈতিক। মন্ত্রী উল্লেখ করেন। 

ভারত, বাংলাদেশের শরণার্থীদের উপর আস্থা রাখে। পূর্ব বাংলায় নিরাপত্তা এবং শান্তি পুনরুদ্ধার হলে তারা তাদের নিজের মাতৃভূমিতে ফিরে যেতে পারে। 

পররাষ্ট্র মন্ত্রী দুঃখ প্রকাশ করে বলেন, যখন সামগ্রিকভাবে মানবজাতির উপর পূর্ববাংলায় পাকিস্তানি সামরিক শাসকরা গণহত্যা ও নিপীড়ন চালাচ্ছিল তখন সরকার ধীরে চলছিল। 

জনাব শরণ সিং বলেন শুধুমাত্র একটি সমাধান যা হল পূর্ব বাংলার জনগণের নির্বাচিত প্রতিনিধিদের কাছে গ্রহণযোগ্য পরিস্থিতি তৈরি করা - এটি করা গেলেই শরণার্থীদের ফেরত পাঠানোর জন্য পরিবেশ তৈরি হবে। 

তিনি বলেন ভারতীয় সীমান্ত জুড়ে পাকিস্তান তাদের সৈন্য জড়ো করে পূর্ববাংলায় তাদের কলঙ্কজনক রেকর্ড ধামাচাপা দেয়ার চেষ্টা করছে। 

জনাব শরণ সিং, যারা বিদেশী নীতি সংক্রান্ত বিষয়ে ইউ.এন. এর সদস্যপদ আছেন তাদের এই পরিস্থিতিতে অবদান রাখা উচিৎ। 

জনাব শরণ সিং বলেন, সামাজিক ও অর্থনৈতিক ক্ষেত্রে ইউ.এন. এর অর্জন অসাধারণ। কিন্তু রাজনৈতিক ক্ষেত্রে আমি তেমনটি বলতে পারছিনা। 

পররাষ্ট্রমন্ত্রী উল্লেখ করেন এখনো অনেক বড় বড় সমস্যা সমাধান এর জন্য প্রতীক্ষিত। উদাহরণ হিসেবে তিনি অনেক আফ্রিকান দেশে চলমান সংখ্যালঘু সরকার কে ক্রমাগত অস্বীকার করার কথা তুলে আনেন। 

Razibul Bari Palash
<১২, ৫২, ১০৮>
অনুবাদ


রয়্যাল ইন্সটিটিউট অব ইন্টারন্যাশনাল এফেয়ার্স এ প্রধানমন্ত্রী ইন্দিরা গান্ধির ভাষণের চুম্বক অংশ, ২৫ অক্টোবর ১৯৭১

একটি নতুন সঙ্কট সৃষ্টি হয়েছে যার বিশালতা ছড়িয়ে পড়ছে এবং আমাদের সমস্যার সম্মুখীন করে ফেলেছে। প্রায় বেলজিয়ামের জনসংখ্যার সমান ৯ মিলিয়ন মানুষ পূর্ব বাংলায় পাকিস্তানের সামরিক শাসকদের দ্বারা নির্যাতিত। এবং তাদেরকে আমাদের সীমানার ভিতরে ঠেলে দেয়া হচ্ছে। এটি আমাদের স্বাভাবিক জীবন এবং আমাদের ভবিষ্যতের পরিকল্পনায় আঘাত হানবে। বিশ্ববাসীর কি এই আগ্রাসনের ব্যাপারে সচেতন হওয়া উচিত নয়? প্রচলিত অর্থে এটি গৃহযুদ্ধ নয়। এটা বেসামরিক নাগরিকদের গণহত্যার বিশাল যজ্ঞ কারণ তারা গণতান্ত্রিকভাবে নির্বাচনে অংশ নিয়েছিল। আমরা যথেষ্ট ধৈর্য্য ধরে আছি কিন্তু জানি যে এটা আমাদের নিরাপত্তা ও স্ট্যাবিলিটির জন্য হুমকি স্বরূপ। এই সমস্যার মূল কারণ অবশ্যই সমাধান করতে হবে। এর  একটি রাজনৈতিক সমাধান বেড় করা আবশ্যক, এবং বাংলাদেশের জনগণের নির্বাচিত প্রতিনিধিদের কাছে তা গ্রহণযোগ্য হতে হবে। যারা শরণার্থীদের অন্তঃপ্রবাহ থামাতে এবং যারা ইতিমধ্যে ঢুকে পড়েছে তাদের ফেরত পাঠাতে চান তাদের  অতি সত্বর সমাধানের দিকে এগিয়ে আসা উচিৎ। 

Aparajita Neel
<১২, ৫৩, ১০৯>

যুদ্ধের হুমকি থাকলে সীমান্তে সৈন্যও থাকবেঃ প্রতিরক্ষামন্ত্রী
(বিশেষ সংবাদদাতা)

নয়াদিল্লী, ২৫ অক্টোবর - ভারতের প্রতি পাকিস্তানের যুদ্ধের হুমকি যতদিন বজায় থাকবে ততদিন সীমান্তে ভারতীয় সেনাদের মোতায়েন রাখা হবে। প্রতিরক্ষামন্ত্রী শ্রী জগজীবন রাম ভারতের এই দৃঢ় সংকল্পের কথা আজ আবার ঘোষণা করেন। 

এখানে ন্যাশনাল ডিফেন্স কলেজে বক্তৃতা প্রসঙ্গে শ্রীরাম বলেন, ভারত পাকিস্তানের বিরুদ্ধে এমন কোন ব্যাবস্থা নেবে না যাকে আক্রমণাত্মক কাজ বলা যাতে পারে। কিন্তু ভারতের বিরুদ্ধে যে কোন আক্রমণ পূর্ন শক্তি নিয়ে প্রতিহত করা হবে। 

প্রতিরক্ষামন্ত্রী ঘোষণা করেন যে আমাদের দেশ আক্রান্ত হলে আমরা শুধুমাত্র সীমান্ত রক্ষার ব্যাবস্থা করেই তুষ্ট হব না। শত্রুকে আমরা তাদের একালাতেই হটিয়ে নিয়ে যাব। আমাদের দেশে নয়, লড়াই যাতে শত্রুভুমিতেই হয় আমরা সেই ব্যাবস্থাও করব। 

তিনি আরও বলেন, সৈন্য প্রত্যাহারের জন্য আন্তর্জাতিক চাপ দেয়া হলে ভারত দাবী জানাবে যে এক কোটি শরনার্থির বাংলাদেশে ফিরে যাওয়ার দায়িত্ব ওইসব রাষ্ট্র নিক। সে ক্ষেত্রে বাংলাদেশ থেকে ভারতে শরনার্থি আগমন অবিলম্বে বন্ধ করতে হবে এবং ভারত থেকে শরনার্থিদের বাংলাদেশে ফেরার কাজও শুরু করতে হবে। শুধুমাত্র সেই অবস্থায় সৈন্য প্রত্যাহারের কথা ভারত বিবেচনা করবে। 

শ্রীরাম বলেন পাকিস্তানী ক্যান্টনমেন্ট গুলো সীমান্তের এত কাছে যে, পাকিস্তান সৈন্য প্রত্যাহার করে নিলেও অল্প সময়ের মধ্যেই তাদের আবার সীমান্তে ফিরিয়ে নিয়ে আসতে পারে। কিন্তু ভারতের ক্যান্টনমেন্টগুলি অধিকাংশই সীমান্তের ছয়শ থেকে নয়শ মাইল দুরে। কাজেই ভারতীয় সেনাদের সীমান্তে নিয়ে আসতে অনেক বেশী সময় প্রয়োজন। 

তিনি বলেন। ভারত সব সময়ই পাকিস্তানের সঙ্গে বন্ধুত্তপূর্ন সম্পর্ক রাখতে চেয়েছে। কিন্তু দুর্ভাগ্যক্রমে তাদের কাছ থেকে উল্লেখযোগ্য সাড়া পাওয়া যায়নি। 

প্রতিরক্ষামন্ত্রী বলেন, বাংলাদেশের স্বাধীনতা সংগ্রামের ব্যাপারে ভারতের যে উদ্বেগ রয়েছে, সেটা প্রতিবেশী রাষ্ট্রের পক্ষে স্বাভাবিক। কিন্তু আমাদের অর্থণৈতিক ও সামাজিক স্থায়িত্ব ক্ষুণ্ণ করার কুমতলবে পাক শাসকরা পুর্ব বাংলার বিপুলসংখ্যক নাগরিককে ভারতে পালিয়ে আসতে বাধ্য করেছে। 

Razibul Bari Palash
<১২, ৫৪, ১১০-১১১>
অনুবাদ

পশ্চিম জার্মান টেলিভিশনে প্রচারিত প্রতিরক্ষামন্ত্রী জগজীবন রামের সাক্ষাতকার
২৬ অক্টোবর, ১৯৭১


সাক্ষাত্কারের উপর একটি রিপোর্ট:

প্রশ্নঃ প্রধানমন্ত্রীর অনুপস্থিতিতে ভারত যুদ্ধের কত কাছে? 
উত্তরঃ আমাদের উদ্দেশ্য সবসময় শান্তিপূর্ণ ছিল। আমরা যুদ্ধ চাই না। এ কারণে প্রধানমন্ত্রী বিদেশে ব্যস্ত সময় কাটানোর সিদ্ধান্ত নিয়েছেন। যদি যুদ্ধ আসে তাহলে তার দায় সম্পূর্ণরূপে পাকিস্তানের উপর হবে। 


প্রশ্নঃ সম্প্রতি আপনি বলেছেন: যদি যুদ্ধ হয়, এটা পাকিস্তানের মাটিতে হবে, এবং যাই হোক আমরা লাহোরে সোজা চলে যাব এবং সেখানে যা হবার হবে - আপনি কি মনে করেন যে, এই মন্তব্য দিয়ে, আপনার প্রধানমন্ত্রী আত্মরক্ষামূলক ভঙ্গি বুঝিয়েছেন? 
উত্তরঃ ঠিক সেরকম নয়। আমরা সবসময় আত্মরক্ষামূলক। কিন্তু আত্মরক্ষামূলক মানে এই নয় যে, যদি আমাদের দেশ আক্রমণ করা হয়, আমরা শুধুমাত্র সীমান্তে বা আমার মাটিতে বসে থাকব। এর মানে হল যে আমরা হানাদারদের ঠেলে নিয়ে যাব তাদের দেশে। এবং আত্মসমর্পণ করতে তাদের বাধ্য করা হবে। এটার মানে আগ্রাসন নয়। 

আমি সবসময় বলে যে আমরা যুদ্ধ চাই না। যদি আমরা আক্রান্ত হই অবশ্যই আমরা আমাদের দেশ রক্ষার জন্য লড়াই করব। কিন্তু প্রতিরক্ষা শুধু সীমান্তে যুদ্ধ বা তার সীমানায় ঠেলাঠেলি নয়। 


প্রশ্নঃ বর্তমানে সীমান্তে সৈন্য অবস্থানকে কিভাবে দেখেন? 
উত্তরঃ আপনারা পুরো বিতর্কের উৎপত্তি জানেন। আমি জানি না কিভাবে কি ঘটবে না ঘটবে তাঁর জন্য আমরা দায়ী হতে পারি? এটা পূর্ববাংলার সঙ্কট। আমাদের নাক গলানোর কিছু নাই। যদি জেনারেল ইয়াহিয়া খান দুষ্ট চক্রান্ত করে ভারতে প্রায় সাড়ে নয় মিলিয়ন লোক পাঠিয়ে ভারতের অর্থনীতি এবং সামাজিক উত্তেজনা তৈরি না করত তাহলে আমরা এতোটা জড়িত হতাম না। 

তাছাড়া, তিনি ঘোষণা দেন যে তিনি আমাদের বিরুদ্ধে যুদ্ধ করবেন যদি বাংলাদেশের মুক্তিযোদ্ধারা পূর্ববাংলার কিছু এলাকা মুক্ত করে ফেলে। 

এখন যদি মুক্তিযোদ্ধারা নির্দিষ্ট এলাকা মুক্ত করে ফেলে তাঁর জন্য আমরা কেন শাস্তি পাবো? এবং তার ঘোষণা ফলোআপ করার জন্য তিনি সীমান্ত এলাকায় সেনানিবাস থেকে তার সৈন্য পাঠিয়েছেন। এখন, যে কোন দেশের যে কোন প্রতিরক্ষা মন্ত্রী, এই অবস্থায় তাঁর দেশ এবং সীমানার নিরাপত্তা রক্ষা করার জন্য অবশ্যই ব্যবস্থা নিবে। 


প্রশ্নঃ কীভাবে আপনি পাকিস্তানীদের সাথে আপনার কমান্ডের অধীনে সেনাবাহিনীর শক্তির তুলনা করবেন? 
উত্তরঃ ভারতের যুদ্ধ শক্তি পাকিস্তানের চেয়ে অনেক অনেক গুন বেশী। 


প্রশ্নঃ যুদ্ধ লাগলে কতদিন স্থায়ী হবে বলে আপনি মনে করেন? 
উত্তরঃ এসব বিষয়ে বলা খুব কঠিন। বর্তমান যুগে কোনো নিষ্পত্তিমূলক যুদ্ধ খুঁজে পাওয়া মুশকিল। যুদ্ধ চলতে থাকে এবং বিশ্বের ক্ষমতাধররা এসে যুদ্ধবিরতির জন্য চেষ্টা করে। 


প্রশ্নঃ কীভাবে আপনি সীমান্ত পরিস্থিতি মূল্যায়ন করবেন? 
উত্তরঃ দুই দেশের সেনারা  সীমান্তের উভয় পাশে জমা হচ্ছে। একথাও ঠিক যে, সীমান্ত পরিস্থিতি ভয়াবহ, এবং আমি বলতে পারি পাকিস্তানি সেনাদের ব্যাপক কার্যক্রমের জন্য আমরা আমাদের সৈন্য রাখতে বাধ্য হয়েছি। যখন সৈন্যরা সীমানা জুড়ে একে অপরের মুখোমুখি হয়, তখন অবস্থা গুরুতর হয়। 

Razibul Bari Palash
<১২, ৫৫, ১১২-১১৩>
অনুবাদ

অস্ট্রিয়ান রেডিওতে প্রধানমন্ত্রী ইন্দিরা গান্ধীর সাক্ষাত্কার
২৭ অক্টোবর ১৯৭১


প্রশ্নঃ অস্ট্রিয়া এবং বিশ্ব সফরে আপনার প্রত্যাশা কি? 
উত্তরঃ শুধু বোঝাপোড়া ও বন্ধুত্বের প্রত্যাশা। 

প্রশ্নঃ ভারত ও পাকিস্তান যুদ্ধের দোরগোঁড়ায়। ভিজিট অসফল হলে কি করবেন? 
উত্তরঃ আচ্ছা, আমি আগেই বলেছি যে আমি শুধু ইউরোপীয় পরিস্থিতি বুঝতে এসেছি। পাশাপাশি নেতাদেরকে আমি ভারত ও এশিয়ার পরিস্থিতি সম্পর্কে ধারনা দিতে এসেছি। সুতরাং, সাফল্য বা ব্যর্থতার কোন প্রশ্নই ওঠে না। আমি শুধু এটুকু বলতে চাই যে আমি কোন লক্ষ্য নিয়ে আসিনি। 

প্রশ্নঃ আপনার মতে কীভাবে একটি সশস্ত্র সংঘাতের পথ পরিহার করা যায়? 
উত্তরঃ পূর্ববাংলার পরিস্থিতি রাজনৈতিকভাবে নিষ্পত্তি করতে হবে -  যা সেখানকার মানুষের কাছে গ্রহণযোগ্য এবং পূর্ববাংলার নির্বাচিত প্রতিনিধিদের কাছে গ্রহণযোগ্য। 

প্রশ্নঃ শরণার্থীদের প্রত্যাবাসন করাতে ভারত ও পাকিস্তানের মাটিতে স্টেশন করার জন্য ইউ.এন. এর প্রস্তাব পাকিস্তান গ্রহন করলেও ভারত কেন করেনি? 
উত্তরঃ প্রথমত, আমরা জাতিসংঘের হাই কমিশনারের কাছ থেকে ১০ জন পেয়েছি যারা ইতিমধ্যে ভারতে শরনার্থি ক্যাম্প ও সীমান্ত পরিদর্শন করেছেন। দ্বিতীয়ত, যদি ভারতে আসেন তাহলে তাদের কাজ কি হবে? তাদের আগে আরও শরনার্থি অনুপ্রবেশ বন্ধ করার ব্যাবস্থা নেয়া উচিৎ যা প্রতিদিন ৩০ থেকে ৪২ হাজার। তাদের কাছে জানা যাচ্ছে হাজারো ভোগান্তির নির্মম ঘটনা। তাই কেউ এই বিষয়ে আগ্রহ দেখালে তার প্রথম কাজ হওয়া উচিৎ ভারতে উদ্বাস্তুর আরও অন্তঃপ্রবাহ প্রতিরোধ করা। তারপরই শুধুমাত্র পরবর্তী ধাপ বিবেচনা করতে পারেন। 

প্রশ্নঃ দ্য ব্রিটিশ সানডে পত্রিকা "অবজার্ভার" আপনাকে ধারালো নখের সঙ্গে একটি ঘুঘু ডেকেছেন। পূর্ব পাকিস্তানের অবস্থার অবনতি হলে আর কি ঘটবে? সেখানে কি দুর্ভিক্ষ হবে? কী হবে আর কী অবস্থা হবেনা সেটা বড় নয় - এ অবস্থা ভারতের জন্য অসহনীয় হবে। 
উত্তরঃ পরিস্থিতি খুব ভয়াবহ। কারণ আমরা মনে করি যে এটি আমাদের স্থিতিশীলতা ও নিরাপত্তার জন্য হুমকি। আমরা সমস্যার সমাধান হিসেবে যুদ্ধ বিশ্বাস করি না। আমরা দ্বন্দ্ব প্রতিরোধ করার জন্য যতদূর সম্ভব সবকিছু করব। কিন্তু আমাদের জাতীয় স্বার্থ ও নিরাপত্তা রক্ষা করার ক্ষেত্রে কোন ছাড় দেয়া হবেনা। 

প্রশ্নঃ এর প্রায় তিন মাস আগে একটি চুক্তি হয় ভারত ও সোভিয়েত ইউনিয়ন-এর মধ্যে। এবং এই চুক্তিতে অবিলম্বে ব্যবস্থা গ্রহণ করার জন্য আক্রমণ বা আক্রমণের হুমকি নিয়ে আলোচনা ও চুক্তি স্বাক্ষরিত হয়। এর মানে কি এই যে, ভারতের নিরপেক্ষতার ঐতিহ্যগত নীতি এখন বিলুপ্ত হয়েছে? 
উত্তরঃ আমাদের অস্ট্রিয়ার মত নিরপেক্ষ নীতি ছিলনা। আমরা জোটনিরপেক্ষ, অর্থাৎ একটি নীতি অব্যাহত আছে। আমরা বিশ্বাস করি যে আমাদের বিষয়ে আমাদের সিদ্ধান্ত নেবার ক্ষমতা আমাদের আছে। আমরা আন্তর্জাতিক বিষয়ক ব্যাপারে যথার্থতা বিচার করে এবং দেশের স্বার্থ ও বিশ্ব শান্তি বিবেচনা করে এগিয়ে যাব। আমি মনে করি না সোভিয়েত ইউনিয়নের সঙ্গে এই চুক্তির ফলে আমাদের  স্বাধীনতার উপর কোন প্রভাব পড়বে। 

ভিয়েনায় রাষ্ট্রীয় ভোজসভায় প্রদত্ত প্রধানমন্ত্রীর ভাষণ
২৭ অক্টোবর ১৯৭১


কিছু বিশেষ অংশ নিম্নে বর্নিত হল - 

ভারতের যাত্রা সহজ না, কিন্তু কঠিন ধাপ বেয়ে বেয়েই আমরা এগিয়ে গিয়েছি। আজ আমাদের অন্যান্য সমস্যা আমাদের সীমান্তের ঘটনার কাছে ম্লান হয়ে গেছে। অস্ট্রিয়ার উদ্বাস্তুদের সঙ্গে ডিল করার অভিজ্ঞতা আছে। সুতরাং, আপনারা বুঝবেন যে অস্ট্রিয়ার  নিজস্ব জনসংখ্যার সমান আকারের শরনার্থি প্রবেশ করলে কি কি সমস্যা সৃষ্টি হতে পারে। কিন্তু উদ্বাস্তুদের সমস্যা একটি আনুষঙ্গিক সমস্যা মাত্র। কারণ খুঁজলেই জানা যাবে কেন এত মানুষ তাদের বাড়ি ছেড়ে ছাউনিতে আশ্রয় নিচ্ছে। তাঁদের অনেকেই, ভারী বর্ষণের সময় গাছের নীচে বসে থাকতে বাধ্য হয়। ভারতীয় ঐতিহ্য অনুযায়ী তাদের থাকার যথাসাধ্য ব্যাবস্থা করা হয়েছে। যাইহোক, আমরা এটিকে স্থায়ী হিসেবে মেনে নিতে পারিনা। 

এই মুহূর্তে, আমাদের প্রধান চিন্তার বিষয় হল আমাদের নিরাপত্তা ও স্থিতিশীলতা; শরনার্থি নয়। ভারতের জনগণ অস্ট্রিয়া থেকে যে সহানুভূতি এবং সমর্থন পেয়েছে তাঁর জন্য কৃতজ্ঞ। আমাদের আন্তরিক ইচ্ছা যে অস্ট্রো-ভারতীয় সম্পর্ক বছরের পর বছর ধরে বজায় থাকবে। আন্তর্জাতিক বিষয়াবলি বা অভ্যন্তরীণ বিষয়ে সমস্যা হতে পারে। আমাদের নিজস্ব অভিজ্ঞতা হল যখনই আমরা একটি সমস্যা সমাধান করতে যাই তখন আরও ১০ টা এসে হাজির হয়। কিন্তু আমরা মনে করি এটা জীবনের অংশ এবং আমরা মনে করি যে প্রতিটি সমস্যা আমরা নিজেরাই মুখোমুখি হয়ে সমাধান করতে পারব। 

ভিয়েনায় অস্ট্রিয়ান সোসাইটি ফর ফরেন পলিসি এন্ড ইন্টারন্যাশনাল রিলেশন্স এ প্রধানমন্ত্রীর বক্তৃতার সারাংশ, ২৮ অক্টোবর, ১৯৭১

আপনারা জানেন গত সাত মাস ধরে আমাদের সীমানায় গুরুতর অবস্থা চলছে। সম্ভবত আপনারা জানেন যে পাকিস্তানের দুই অংশ ভারতীয় অঞ্চলের হাজার হাজার মাইল দ্বারা ভাগ করা। পরিস্থিতি সৃষ্টি হবার কারণ পূর্ব বাংলার জনগণের বৈধ অধিকারকে সময় মত মূল্য না দেয়া। যখন নির্বাচন সংঘটিত হয় শেখ মুজিবুর রহমান আওয়ামী পার্টির নেতা ছিলেন। তখন একটি ছয় দফা কর্মসূচি ছিল। এতে তারা পূর্ব বাংলার স্বায়ত্তশাসন চেয়েছিল, স্বাধীনতা নয়। তারা ভারতের সঙ্গে সম্পর্ক উন্নত রাখতে চেয়েছিল। কারণ পূর্ব পাকিস্তানের অর্থনীতি ব্যাপকভাবে ক্ষতিগ্রস্ত হয়েছে। যেহেতু এই বাণিজ্য বন্ধ ছিল তাই তারা চেয়েছিল ভারতের সঙ্গে বাণিজ্য। 

এই দফা প্রকাশ্য ছিল এবং এই দফার ভিত্তিতে নির্বাচন হয়। কেউ বলতে পারবেনা যে এখানে কিছু গোপন করা হয়েছিল। কিন্তু যখন শেখ মুজিবুর রহমান সংখ্যাগরিষ্ঠভাবে জয়ী হন তখন শোষক সরকার এটাকে ভালভাবে নেয় নি। 

আরও একটি জিনিস আমি বলতে চাই। এই সংখ্যালঘুর প্রশ্ন না। সম্পূর্ন পাকিস্তানকে এক ধরলে পূর্ববাংলার জনগণ সংখ্যাগরিষ্ঠ। কিন্তু সরকার স্বাভাবিক গণতন্ত্রের পরিবর্তে আলোচনার নামে আরও সৈন্য আনে এবং সন্ত্রাসের রাজত্ব কায়েম করে যা বিশ্ববাসী দেখছে। পূর্ববাংলার জনগণ তাদের ঘরবাড়ি ছেড়ে ভারতে আশ্রয় নিচ্ছে। তাদের সমগ্র জনসংখ্যার প্রায় ১৩ শতাংশ ঘর ছেড়ে চলে যাচ্ছে। শরণার্থী ও নিহতদের মধ্যে হিন্দু, মুসলমান, খ্রিস্টান ও বৌদ্ধ ধর্মাবলম্বী লোক আছে। শুরুতে বিশেষ বিশেষ লোকদের - যেমন পণ্ডিত লেখক ও বিশ্ববিদ্যালয়ের লোক হত্যা করা হয়। ২৫ মার্চ রাতে বৃহস্পতিবার, ঢাকা বিশ্ববিদ্যালয়ে একটি বিশেষ আক্রমণ করা হয় এবং ৩০০ জনেরও বেশি লোক-ছাত্র, অনুষদ সদস্য এবং অন্যান্য দের নিহত করা হয়েছিল। 

শত শত বছর ধরে ভারত উদ্বাস্তুদের আশ্রয় দিয়েছে - কিন্তু এবার তাঁর সংখ্যা ও প্রবেশের হার অনেক বেশী। তাই সমস্যার আকার এবং চরিত্র ভিন্ন। আমাদের দেশে সৃষ্ট উত্তেজনা - রাজনৈতিক, সামাজিক ও অর্থনৈতিক - সব দিক থেকে সৃষ্টি হয়েছে। এটি আমাদের নিরাপত্তা ও স্থিতিশীলতার জন্যও  হুমকি স্বরূপ। 

আমাদের উন্নতিতে আমাদের জনগণের অধৈর্য শাণিত হয়েছে। এটা সত্য নয় যে গরীবরা আরও গরীব হয়েছে - তাদেরও কিছুটা উন্নতি হয়েছে। কিন্তু এটা সত্য যে তারা তাদের দারিদ্র্যকে অনেক সূক্ষ্মভাবে দেখে। তাই তারা আর অপেক্ষা করতে প্রস্তুত নয়। আমরা সমাজতন্ত্রের পথে চলে যাব কারণ আমার  মনে হয় অর্থনৈতিক বৈষম্য থাকলে সত্যিকারের গণতন্ত্র হতে পারে না। এমনকি সংবিধান সমান অধিকারের কথা বললেও জনগণ এর থেকে লাভবান হতে পারবে না। তাই ভারত যদি তার স্থায়িত্ব বজায় রাখতে না পারে তাহলে এটা পূর্ব এশিয়ার জন্য  এমনকি বিশ্বের শান্তির জন্যও হুমকি। অনেক দেশের সরকার এবং সংসদীয় নেতাদের বিষয়টি বোঝানো হয়েছে কিন্তু অনেকে অভিনয় করছেন, বলা যায় কিছুটা অন্তর্দৃষ্টির অভাব। 

আমি অস্ট্রিয়াতে যে বোঝাপড়া ও সমবেদনা পেয়েছি তার জন্য কৃতজ্ঞ। অনেক সাধারণ মানুষ, একজন মহিলা যিনি শাকসবজি বিক্রি করেন, অনেক শিশু, এরকম বিভিন্ন গ্রুপ, আমার কাছে এসেছেন তাদের সহানুভূতি প্রকাশ করার জন্য  এবং এমনকি ছোট ছোট অনুদান দিতেও। আমি এই সহানুভূতির জন্য কৃতজ্ঞ এবং যে সব মানুষ এই কঠিন সময়ে বন্ধুত্বের হাত প্রসারিত করেছেন তাদের অনেক ধন্যবাদ জানাচ্ছি। এটাই বিশ্বের শান্তির ভিত্তি: যখন অন্যরা সমস্যায় পরে আমরা আমাদের নিজস্ব ক্ষমতা অনুযায়ী সাহায্য করার চেষ্টা করি। 

উদ্বাস্তুরা ফিরে যাবার সঙ্গে সঙ্গে নতুন করগুলি প্রত্যাহার করে নেয়া হবে
-চ্যাবন
(দিল্লী অফিস থেকে)

২৮ অক্টোবর- কেন্দ্রীয় অর্থমন্ত্রি শ্রী ওয়াই বি চ্যাবন আজ এখানে প্রেস ক্লাব অফ ইন্ডিয়ায় সাংবাদিকদের সঙ্গে কথা বলার সময় সুস্পষ্টভাবে জানান যে, নতুন যেসব কর ধার্য করা হয়েছে তা সম্পূর্ণ সাময়িক, পূর্ব বাংলার উসবাস্তুরা স্বদেশে ফিরে যাবার সঙ্গে সঙ্গেই তা প্রত্যাহার করে নেয়া হবে। তিনি বলেন, সত্যি কথা বলতে কি, এই নতুন কর ধার্যের উদ্যেশ্য কেবল অতিরিক্ত অর্থ সংগ্রহ করাই নয়, দেশবাসীকে সংকট সম্পর্কে অবহিত করাও। 

শ্রী চ্যাবন বলেন, সরকারের বাজেটের হিসাব অনুযায়ী উদ্বাস্তুদের ডিসেম্বর মাসের মধ্যেই স্বদেশে ফিরে যাবার কথা। সেই সময় পর্যন্ত তাদের ভরন-পোষণের জন্য মোট ৪৫০ কোটি টাকার দরকার। যদিও ভারত একটা আন্তর্জাতিক ট্রাস্ট হিসেবে উদ্বাস্তুদের ভরন পোষণের দায়িত্ব নিয়েছে, বাইরে থেকে যে সব সাহায্য আসছে তা অত্যন্ত কম। এমনকি প্রতিশ্রুত ১২৫ কোটি টাকার মধ্যে মাত্র ৩০ কোটি টাকার মত সরকারের হাতে এসেছে। 

শ্রী চ্যাবন স্বীকার করেন যে, পূর্ব বাংলা থেকে বিরাট সংখ্যক উদ্বাস্তু আগমনের ফলে ভারতের অর্থনিতির উপর প্রচণ্ড চাপ পড়েছে এবং তার অর্থণৈতিক চিত্র কিছুটা বিকৃত হতে চলেছে। দৃষ্টান্ত স্বরূপ এই সমস্যার ফলে মুদ্রাস্ফীতি প্রবণতা দেখা দিয়েছে এবং তা দ্রব্যমূল্যের উপর প্রতিফলিত হয়েছে। 

উদ্বাস্তুরা ডিসেম্বর মাসের মধ্যে ফিরে যাবে বলে কেন তিনি মন্তব্য করেছেন শ্রী চ্যাবন তা স্পষ্ট করে কিছু বলেন নি। এবং যদি ঐ সময়ের মধ্যে উদ্বাস্তুরা ফিরে যেতে না পারে তাহলে সরকার কি করবেন তাও তিনি বিশদভাবে প্রকাশ করতে অস্বীকার করেন। তার মতে, পরিস্থিতি ক্রমশ দানা বাধছে। তবু তিনি সংকট নিরসনে ভারতের তড়িঘড়ি কোন ব্যাবস্থা গ্রহণের সম্ভবনা বাতিল করে দেন। 

তিনি বলেন আমরা যুদ্ধ চাইনা। তিনি আরও বলেন, সশস্ত্র সংঘর্ষ এড়াতে ভারত কোন চেষ্টাই বাদ রাখবেনা। তবে আমাদের উপর যদি যুদ্ধ চাপিয়ে দেওয়া হয় তা আমরা সেই জরুরী অবস্থা মোকাবিলা করার জন্য প্রস্তুত। সঙ্গে সঙ্গে তিনি একথাও স্মরণ করিয়ে দেন যে, যুদ্ধ যদি বাঁধে তাহলে আমাদের অর্থনীতির উপর আরও চাপ পড়বে। 

জাতীয় অর্থনিতির চিত্রণে শ্রী চ্যাবন বলেন, উদ্বাস্তু আগমনের ফলে আমদের অর্থনিতির উপর প্রচণ্ড চাপরা সত্ত্বেও সরকার সামাজিক ও বৈষয়িক উভয় প্রকার উন্নয়নমূলক পরিকল্পনায় অগ্রসর হতে কৃতসংকল্প। এই সব ক্ষেত্রে কোন রকম ছাটাই হবেনা। শিল্পক্ষেত্রে অচলাবস্থা দেখা দেওয়ায় অর্থমন্ত্রি কিছুটা অসন্তোষ প্রকাশ করেন। শিল্পোৎপাদন বৃদ্ধি মোটেই সন্তোষজনক নয়। সরকার ইতিমধ্যেই এই সমস্যা বিচার করে দেখেছেন। শিল্প ক্ষেত্রে বর্তমান আচলাবস্থার কারণ নির্নয়ের উদ্যেশে পরিকল্পনা কমিশন সারাদেশে একটা অনুসন্ধান শুরু করেছেন। কারণ নির্নিত হবার পর অবস্থার উন্নতির জন্য সংশোধনী ব্যাবস্থা গ্রহণ করা হবে। 

শ্রী চ্যাবন নিশ্চিত, এই ব্যাবস্থা যদি সফল করা যায় তাহলে বর্তমান যে মূল্যরেখা উর্ধগতি হয়েছে সরকার তাঁকে ঘরে রাখতে সমর্থ হবেন। কারণ প্রাকৃতিক বিপর্যয় সত্ত্বেও কৃষি উৎপাদনের সামগ্রিক চিত্র ভালোই রয়েছে। তবে প্রাকৃতিক বিপর্যয়ে সরকারের হিসাব কিছু বিপর্যস্ত হয়ে পড়েছে। দৃষ্টান্তস্বরূপ, বন্যা ও খরা ত্রাণে বাজেটে মাত্র ৫০ কোটি টাকা বরাদ্দ করা হয়েছিল। কিন্তু কেন্দ্রীয় সরকার এ পর্যন্ত বিভিন্ন রাজ্যকে মোট প্রায় ১৫০ কোটি টাকা দিয়েছেন। এর ফলেও আমাদের অর্থনিতির উপর কিছুটা বাড়তি চাপ পড়েছে। 

যাই হোক, ভালোভাবে অর্থ সংগ্রহ করে এবং ব্যয় হ্রাস করে বিশেষ করে পরিকল্পনা বহির্ভুত বিষয়ে - সরকার পরিস্থিতি সামলে নেবেন বলে আশা করছেন। এ কাজে রাজ্য সরকারগুলির সাড়াও উতসাহব্যাঞ্জক। 

আবার সরকার আবশ্যিক দ্রব্যগুলির বিলি বণ্টনের মূল ব্যাবস্থাগুলি ঠিক করে রাখবেন যাতে প্রয়োজন হলে কোন কোন ক্ষেত্রে কন্ট্রোল প্রবর্তন করা যায়। তবে এই মুহুর্তে সরকার কন্ট্রোলের কথা ভাবছেন না। 

Razibul Bari Palash
<১২, ৫৯, ১১৯-১২৩>
অনুবাদ

লন্ডনস্থ ইন্ডিয়া লীগ এ প্রধানমন্ত্রীর ভাষণের সারাংশঃ
লন্ডন, ৩১ অক্টোবর ১৯৭১

বন্তব্যের চুম্বক অংশ নিম্নরূপঃ

আপনারা সবাই জানেন যে নির্বাচনের আগে, দলীয় বিভক্তির আগে, ভারতে মারাত্মক খারাপ একটি খরা হয়েছে। বিদেশী সংবাদপত্র ছাপিয়েছিল "ভারত কি টিকবে? ভারতের গণতন্ত্র কি টিকবে? ’’ আমরা মারাত্মক ভুল বোঝাবুঝি এবং সমালোচনার স্বীকার হই। যখন আমরা স্বাধীনতার জন্য যুদ্ধ করি - প্রশ্ন উত্থাপিত হয়েছিল: 'আমরা কি অহিংসা দিয়ে স্বাধীনতা জয় করতে পারি? " তখন প্রশ্ন তোলা হয়েছিল "এত নিরক্ষরতা নিয়ে এমন একটি বিশাল দেশ গণতান্ত্রিক হতে পারে? " আমরা পাঁচটি নির্বাচনে প্রমাণ করে দিয়েছি যে গণতন্ত্র কাজ করতে পারে এবং গণতন্ত্র ভারতে গভীর শিকড় দিয়ে বিস্তৃত। গণতন্ত্র একটি শিক্ষামূলক প্রক্রিয়া। কারণ প্রতি নির্বাচনে ভারতীয় জনগণ পরিপক্বতা লাভ করে। আমি বলতে পারব না যে সবাই বিজ্ঞতার সাথে ভোট দেয়। কিন্তু যদিও সেখানে মানুষ অপপ্রচারে বিভ্রান্ত করে তাদের ঐ সংখ্যাটা তেমন বড় হয়না। 

এই ছিল ভারত পরিস্থিতি যখন আমরা আমাদের নতুন সংসদ গঠন করি। আমরা উচ্চ আশা নিয়ে এসেছি; ভারতের সমগ্র জনগণের আশা নিয়ে। আমরা কিছু প্রোগ্রাম হাতে নেই। কিন্তু  এক সপ্তাহ পরে একটি খুব বড় বোঝা আমাদের উপর আসে। এবং এটি আমাদের সীমানা জুড়ে স্থান নেয়। এতে আমাদের জীবনযাপন বিঘ্নিত হচ্ছে। কিন্তু এটা তার চেয়েও আসলে বড় কিছু। আমি দেখেছি ইংল্যান্ড এবং অন্যান্য দেশে যেখানে আমি পরিদর্শন করেছি; সেখানে এই সীমান্ত পরিস্থিতি সমস্যা নেই বল্লেই চলে। আমি বলতে চাই ৯০০০০০০ সংখ্যাটা মোটেই ছোট নয়। এবং অবশ্যই একসাথে এই অতিরিক্ত মানুষের দেখাশোনা করা সহজ কাজ নয়। কিন্তু বাংলাদেশের সমস্যা নিছক ভারতের  উদ্বাস্তু সমস্যা নয়। এটা একটি গভীর সমস্যা এবং নানাভাবে আমাদের প্রভাবিত করে। শরণার্থীদের সমস্যা আমাদের জন্য বড় সমস্যা, কারণ তারা একটি বিশাল অর্থনৈতিক বোঝা। তারা সামাজিক সমস্যা, রাজনৈতিক সমস্যা সৃষ্টি করেছে ও সর্বোপরি নিরাপত্তা, স্থিতিশীলতা ও ভারতের অখণ্ডতা প্রশ্নে আমরা জর্জরিত। আমাদের দেশের বাইরে যা ঘটছে সেটা নিয়েও আমরা সমানভাবে উদ্বিগ্ন। বিশ্ব দেখতে পাচ্ছে কিরমকম নৃশংসতা ও বর্বরতা চলছে যা আমরা শুনেছি শরণার্থীদের কাছ থেকেও - যা রোজ রোজ বাড়ছে নতুন মাত্রায়। 

যখন আমি ভারত লীগের জন্য কাজ করছিলাম আমাদের প্রধান চিন্তার বিষয় হল ভারত-এর স্বাধীনতা। কিন্তু তখন ইউরোপে কি ঘটছে সে সম্পর্কে কম উদ্বিগ্ন ছিলাম। কারণ তখন স্পেনীয় গৃহযুদ্ধ ছিল বেশী গুরুত্তপূর্ণ। সে সময় ফ্যাসিবাদ এবং নাত্সিবাদ ইউরোপে শক্তি লাভ করছিল। ভারত লীগ তখন এই সব আন্দোলন সম্পর্কে সজাগ ছিল। আমরা মনে করি মানবতা যেখানে নিষ্পেষিত সেখানেই মানব জাতির পরাজয়। 

আজ বাংলাদেশের সমস্যা একই। প্রতিটি মানুষ যারা স্বাধীনতায় বিশ্বাস করে, যারা গণতন্ত্রে বিশ্বাস করে, মৌলিক মানবাধিকারে বিশ্বাস করে  - তাদের এটি অনুধাবন করা উচিৎ। অবশ্য যেখানে মানবাধিকার নেই সেখানে কোন গণতন্ত্র হতে পারে না। আমি, অথবা ভারত সরকার, অথবা ভারতের মানুষ, কখনোই পাকিস্তান বা পাকিস্তানের জনগণের বিরুদ্ধে নই। আমরা সবসময় তাদের ভাল চাই কারণ আমরা বিশ্বাস করি এটা আমাদের স্বার্থ যে আমাদের প্রতিবেশী দেশে শান্তি, স্থিতিশীলতা ও অগ্রগতি বজায় থাকুক। আমরা জানি যে, ঠিক যেমন আমাদের প্রধান সমস্যা দারিদ্র্য ও বৈষম্য তেমনি এটি পাকিস্তানেরও  সমস্যা। আমরা গভীরভাবে সেখানে মানুষের মঙ্গলের বিষয়ে উদ্বিগ্ন। কিন্তু আমরা যে শান্তি ও স্থিতিশীলতা, সমৃদ্ধি ও অগ্রগতির কথা বলি তা শুধুমাত্র আসতে পারে সেখানকার মানুষের চাওয়ার মূল্যায়ন করা হলে। যেখানে আমাদের মানুষ অবহেলিত ও অনগ্রসর সেখানেই আমাদের কাজ করতে হবে। আমরা জানি যে, এটা যাদুর মত মুহুর্তেই সমাধান করা যাবেনা। তবে এই অনুযায়ী আমাদের কাজ করতে হবে। কিন্তু এর জন্য আমাদের প্রতিটি এলাকায় পদক্ষেপ গ্রহণ করতে হবে এবং জনগণের ন্যায়সঙ্গত ক্ষোভ দূর করতে হবে। মানুষকে নিজেদের পরিকল্পনা বাস্তবায়নের পরিবেশ দিতে হবে এবং তাদের উন্নয়ন কর্মসূচিকে এগিয়ে দিতে হবে। এটাই গণতন্ত্র। এর জন্য মানুষ আমাদের ভোট দেয়। কিন্তু তাদের সব প্রোগ্রামে অংশগ্রহণ করা উচিত যাতে গণতন্ত্র কাজ করে এবং মানুষের জন্য উন্নত জীবন এনে দিতে পারে। 

আমাদের নির্বাচনের আগে সমগ্র পাকিস্তানে নির্বাচন ছিল। সেখানে কোনো রাজনৈতিক দলের সঙ্গে আমাদের কোনো চুক্তি ছিল না। কিন্তু আমরা অনেক মানুষের কাছ থেকে শুনেছি আওয়ামী লীগের নির্বাচনে জয়লাভ করার সম্ভবনা ছিল। আমরা দেখতে পেলাম একটি অসাধারণ সংখ্যাগরিষ্ঠতা নিয়ে তারা জয়ী হয়। এত বড় জয় হবে তা আমাদের ধারণার বাইরে ছিল। আমার মনে হয় সমস্ত বিশ্বে কোন গণতান্ত্রিক নির্বাচনে এটিই সর্বচ্চ জয়। যখন আমাদের দেশে নির্বাচন হয় স্বয়ংক্রিয় ভাবে যে দল জিতে তার নেতা প্রধানমন্ত্রী হন। কিন্তু সীমান্ত জুড়ে ভিন্ন ঘটনা চলছিল। এটি একটি অত্যন্ত দুঃখজনক এবং ভয়ানক দিকে মোড় নেয়। আমাকে বলা হয়েছে যে, ২৪ মার্চ বাংলাদেশের নেতাদের সাথে যে কথা হয়েছিল তার বাইরেও কিছু একটা হতে যাচ্ছে। পরে দেখা গেল এটি ছিল মূলত সমুদ্র পথে সৈন্য আনার জন্য কালক্ষেপণ। তারা মূলত ২৫ মার্চের জঘন্যতার জন্য প্রস্তুতি নিচ্ছিল। গণহত্যার শুরু হয় বুদ্ধিজীবীদের দিয়ে। প্রথম হামলা ছিল বিশ্ববিদ্যালয়ে এবং একটি বৃহৎ সংখ্যা, আমি বিশ্বাস করি প্রথম দিনে বিশ্ববিদ্যালয় এলাকার ছাত্র, অধ্যাপকদের সহ ৩০০ জনেরও বেশি লোক হত্যা করা হয়। 

এরপরে ভারতে বন্যার পানির মত মানুষ আসতে শুরু করল - পরিমাণ এত বেশী ছিল যে সমস্ত বিশ্ব এর আগে এমনটি পরখ করেনি। ভারত উদ্বাস্তুদের আশ্রয়স্থল হিসাবে ব্যাবহ্রিত হয়। এটা আমাদের জন্য একটা নতুন ঘটনা নয়। নতুন জীবন খুঁজে পেতে যারা আমাদের দেশে এসেছে তাদের সাহায্য করার জন্য আমাদের দরজা ঐতিহ্যগতভাবে খোলা রয়েছে প্রায় শত বছর ধরে এটা আমাদের রীতি। কিন্তু যদি কয়েক সপ্তাহের মধ্যে লক্ষ লক্ষ লোক আসে তখন ভারতের মতো একটি বিশাল দেশও তা পরিচালনা করতে পারবেনা। আমাদের জায়গা, টাকা বা উপকরণ কোনটাই নেই। তাই আমরা বাইরে থেকে আসা সাহায্যকে স্বাগত জানাই। কিন্তু, আমি আগেই বলেছি, সাহায্য করতে গিয়ে বিশ্ব যেন ভুলে না যায় যে কেবল মাত্র উদ্বাস্তুদের সাহায্য করাই মূল সমস্যার সমাধান নয়। উদ্বাস্তুদের সাহায্য মানে ভারতকে সাহায্য করা নয়। আবার এটি বাংলাদেশের জন্যও সাহায্য নয়। কারণ আমরা শরণার্থীদের ফেরত পাঠাতে চাই, এবং আমরা সম্পূর্ণরূপে সচেতন যে তারা এই মুহুর্তে সম্ভবত ফিরে যেতে পারবেনা। আরো শরণার্থী আসা বন্ধ করতে হবে। তাদের পরিমাণ এখন ৯০০০০০০ এর অধিক এবং প্রতিটি দিন আরও ৩০ থেকে ৪০০০০ নতুন উদ্বাস্তু আসছে। বেশিরভাগ তথ্য আমরা তাদের কাছ থেকেই পাই। 

তাই আমাদের এমন অবস্থা সৃষ্টি করতে হবে যাতে আরও মানুষ নিজেদের বাস্তুভিটা ছেড়ে যেতে বা চায়। এরপর দ্বিতীয় ধাপে আমরা যারা ইতিমধ্যে এসে পড়েছে তাদের যেতে বলতে পারি। প্রশ্ন হল এই মুহুর্তে এটা সম্ভব কিনা - উত্তর হল অবশ্যই না। আমাদের বলা হল জাতিসংঘ থেকে পর্যবেক্ষক গ্রহণ করা। কিন্তু এতে খুব বেশি পার্থক্য হবেনা। সম্ভবত আপনারা জানেন ইতোমধ্যে এখানে তাদের ১০ জন আছে। জাতিসংঘের হাই কমিশন থেকে আসা দশ জন পর্যবেক্ষক আমাদের আছে এবং তারা সেখানে শুরু থেকে আছে। আমাদের লুকানোর কিছু নেই। সীমান্ত, সেইসাথে ক্যাম্পে সব বিদেশী সংবাদদাতারা আছেন। তাদের জন্য সেগুলো সব সময় খোলা থাকে। আপনারা যারা ইংল্যান্ডে বসবাস করছেন তারা ব্রিটিশ সংবাদপত্রে প্রকাশিত খবর দেখেছেন। এবং সম্ভবত আপনারা জানেন যে অনুরূপ রিপোর্ট আমেরিকান পত্রিকায় প্রকাশিত হচ্ছে। ইউরোপের অনেক দেশ এবং বিশ্বের অন্যান্য অংশেও এসব খবর যাচ্ছে। সুতরাং সেখানে যে সংস্করণটি বেরিয়ে আসছে সেটি ভারতীয় সংস্করণ নয়। এটা প্রত্যক্ষদর্শী যারা নিজেরা এই ঘটনা দেখেছ তাদের সংস্করণ। বস্তুত, আমাদের অধিকাংশ তথ্যও এই সব মানুষের কাছ থেকে পাচ্ছি। প্রকৃতপক্ষে সেখানকার উদ্বাস্তু এবং সেইসব মানুষ ছাড়া আমাদের নিজস্ব তথ্য সংগ্রহ করার আর কেউ নেই। 

এটা আমাদের জন্য খুবই মারাত্মক সমস্যা। এটা নিছক ভারত-এশিয়ার উদ্বেগ নয় বরং এটি পুরো বিশ্বের উদ্বেগ। সবাই আজ আমাদের বলার জন্য ব্যস্ত যে আমাদের সংযম প্রদর্শন করতে হবে। আমি মনে করি না যেকোনো ব্যক্তি বা কোনো সরকার আমাদের চেয়ে বৃহত্তর সংযম দেখাতে পারবে। তাছাড়া আমাদের উস্কানী ও দেয়া হচ্ছে এবং আমাদের নিরাপত্তা হুমকির মুখে এবং আমাদের তা দূর করতে হবে। কিন্তু সংযম আমাদের কি দিচ্ছে? এতে কোন সমাধান তো হচ্ছেনা। বরং আমাদের রাজনৈতিক, অর্থনৈতিক, সামাজিক, প্রশাসনিক অবস্থা দিনে দিনে খারাপ হচ্ছে। 

লোকজন আমাকে জিজ্ঞাসা করে কতদিন ভারত এভাবে চালাতে পারবে? আসলে সেই তারিখ আগেই গত হয়ে গেছে। আমি মনে করি যে, আমি একটি আগ্নেয়গিরির উপরে বসে আছি এবং আমি সত্যিই জানিনা কখন এটি বিস্ফোরণ হতে যাচ্ছে। তাই আমরা কিভাবে সংযত থাকব সেটি এখন প্রশ্ন নয়। বরং সীমান্তজুড়ে কি ঘটবে সেটাই এখন প্রশ্ন হওয়া উচিৎ। আমরা মনে করি এই যে একটি উপায় খুঁজে পাওয়ার ব্যাপারে আন্তর্জাতিক সম্প্রদায়ের দায়িত্ব আছে। একথাও ঠিক যে, সবচেয়ে ভালো উপায় হলো, মানবিক পথ, রাজনৈতিক সমঝোতা এবং রাজনৈতিক নিষ্পত্তির চেষ্টা এবং এটা হতে পারে শুধুমাত্র বাংলাদেশের জনগণের নির্বাচিত নেতাদের সাথে গ্রহণযোগ্য পদক্ষেপেরে মাধ্যমে। 

এটা আমার কাছে খুব অদ্ভুত মনে হয় এমন পরিস্থিতিতে হঠাৎ কিছু নির্বাচিত ব্যক্তিকে নিখোঁজ করে দিলেই নাকি পরিস্থিতি স্বাভাবিক হয়ে যাবে যেখানে তাদের অস্তিত্ব বিশ্বজুড়ে। আপনি হঠাৎ যদি বলেন যে আপনি নতুন নির্বাচন দেবেন এবং তাতেই সমস্যা সমাধান হয়ে যাবে - কিন্তু আসলে তা হবেনা। নির্বাচন যখন হয়েছিল তখন তা অবৈধ হিসেবে গণ্য করা হয়নি। এবং নির্বাচন একই সরকারি কর্তৃপক্ষের অধীনে হয়েছে। তারা একটি ছয় দফা কর্মসূচি দিয়েছে যা উভয় পাকিস্তান এর লোকদের দ্বারা সমর্থিত ছিল। কেউ তাতে আপত্তি করেনি। কিন্তু তারা আপত্তি উত্থাপন করেছে যে তারা ৬ দফা মানেনা। 

আজ ভারত খুবই গুরুতর পরিস্থিতির মুখোমুখি। সত্যি বলতে, আমি জানিনা এটা কিভাবে মোকাবেলা করব। আমি শুধুমাত্র দেখতে পাচ্ছি যে দিন দিন পরিস্থিতি খারাপ হচ্ছে। সঙ্কট আরও তীব্র হয়ে উঠছে। ভারত একটি দেশ যা সবসময় যুদ্ধের বিরুদ্ধে দাঁড়িয়ে গেছে। আমরা সব সময় বিশ্বাস করি সমস্যা ও বিরোধ আপস এবং আলোচনার মাধ্যমে সমাধান করা যেতে পারে। কিন্তু জাতীয় স্বার্থের বিবেচনায় আমি আমাদের জনগণের স্বার্থ, তাদের নিরাপত্তা এবং তাদের স্থায়িত্ব বিঘ্নিত হতে দিতে পারিনা। আমি ভারতে আমার জনগণকে বলতে চাই এই অবস্থায় আমাদের এক থাকতে হবে এবং ঠাণ্ডা মাথায় পরিস্থিতি মোকাবিলা করতে হবে। যাই ঘটুক না কেন, আমরা না শুধুমাত্র অদূর ভবিষ্যত না দূরবর্তী ভবিষ্যতের কথাও মাথায় রাখব। আমাদের নিরাপদ ভবিষ্যতের জন্য  স্বাধীনতার আগে এবং স্বাধীনতার পর যা ভেবেছি সেভাবে কাজ করে যেতে হবে। 

আমি শুধু বলতে চাই যে এই দূরত্বে বসে মানুষ শুধুমাত্র আমাদের ভুল, অভাব, দুর্বলতা আর কলহ  দেখতে পায়। কিন্তু বাস্তবে এই সব জিনিস বিদ্যমান নয়। আপনারা যদি মনে করেন এটি সমগ্র ভারতের চিত্র তাহলে ভুল হবে। আমরা ষোলটির বেশী  ভাষায় কথা বলা দেশ। কিন্তু সেটা গুরুত্বপূর্ণ নয়। এবং ঐ সব ভাষার  প্রত্যেকটিতে ইউরোপের যে কোনো দেশের জনসংখ্যার চেয়ে বেশী লোক কথা বলে। আমরা হস্তক্ষেপ করতে চাই না, আমরা অভিন্নতা চাই না। কিন্তু সত্য যে তার পরেও বিভাজন-প্রক্রিয়া, আন্দোলন ক্রমাগত স্থান দখল করে আছে। তবুও ভারতীয় ঐক্যের সুদৃঢ় ভিত্তি আছে। ভারতীয়দের আছে শক্তিশালী আত্মবিশ্বাস। বলা হয়েছিল আমরা কিছু করতে পারিনা এবং আমরা দেখিয়েছি যে, আমরা করতে পারি। আমি আমাদের স্বাধীনতা সংগ্রাম সম্পর্কে, গণতন্ত্র সম্পর্কে কথা বলেছি। ইন্ডিয়ার উইকলি পত্রিকা বলেছিল ভারত কোনোদিন তার ক্রমবর্ধমান জনসংখ্যার খাবারের ব্যাবস্থা করতে পারবে না। অথচ এই বছর, ১৯৭১ সালে আমরা সম্পূর্ণরূপে খাদ্যে স্বয়ংসম্পূর্ণ হই। যদিও আমরা শুধুমাত্র গম ও চালের দিকে  মনোযোগ দিয়েছি। আমাদের এখনো অনেক গবেষণা করতে হবে। অন্যান্য ক্ষেত্র সব ধরণের উৎপাদন বাড়াতে হবে। আমাদের বলা হয়েছিল যে আমাদের পরিকল্পনা কাজ করবে না। পরিকল্পনার  অবশ্যই উত্থান পতন আছে কিন্তু আমরা এটিকে নির্দিস্ট দিকে ধাবিত করেছি। এটা সত্য যে আমরা মারাত্মক সমস্যার সম্মুখীন। কিন্তু মনে করি না যে আমরা হতাশ। মনে হয় না যে আমরা নিরুৎসাহিত। আমাদের সাহস পরিপূর্ন, আত্মবিশ্বাস পূর্ণ এবং আমরা জানি যে আমরা ধৈর্য ধরে অবশ্যই ভারী  বোঝা বহন করতে পারব। আমরা সাহায্যের হাতকে স্বাগত জানাই এবং আপনাদের  সমর্থন চাই। তবে আমরা কারো সাহায্য বা সহানুভূতি উপর পুপোপুরি নির্ভরশীল নই। 

আরেকটি প্রশ্ন হল কেন আমরা আমেরিকানদের বাদ দিয়ে  রাশিয়ার কাছে গেছি। সত্যি বলতে আমরা আসলে কারো কাছে যাইনি। আমাদের সাহায্য যদি কেউ করতে চায়, আমরা না বলতে পারিনা। আমাদের জাতীয় স্বার্থের জন্য ভালো হবে এমন যে কোন কিছু আমরা সাদরে গ্রহণ করতে রাজি আছি। 
অর্থনৈতিক উন্নতি ও প্রবৃদ্ধির জন্য দারিদ্র্য ও বৈষম্য কমিয়ে আনা গুরুত্বপূর্ণ। কিন্তু, আরো গুরুত্বপূর্ণ বিষয় আছে। তা হল আমাদের স্বাধীনতা। আমরা শুধুমাত্র সেই সাহায্য গ্রহণ করছি যা আমাদের স্বাধীনতার উপর কোন প্রভাব ফেলবে না। আমরা সবসময় বন্ধু দেশের সঙ্গে বিশ্বাস স্থাপন করেছি এবং আমরা এটি অব্যাহত রাখব কিন্তু আমি আগেই বলেছি, আমাদের জাতীয় স্বার্থে অনেক কিছু বিবেচনায় আনা লাগতেS পারে - এবং আমরা সবসময় তার জন্য জোর প্রচেষ্টা চালিয়ে যাব। 

অনুবাদ

একটি গুরুতর অবস্থা

প্রশ্ন: প্রধানমন্ত্রী, শরণার্থীদের সংকটে আপনি বলেছেন অন্যান্য দেশগুলোর উচিৎ পাকিস্তানের ওপর চাপ দিয়ে পূর্ব পাকিস্তানের পরিস্থিতি দূরীভূত করতে সাহায্য করা যাতে শরণার্থীরা ফিরে যেতে পারে। আপনি কি ধরনের চাপ দেবার কথা বোঝাচ্ছেন? 
প্রধানমন্ত্রী: পাকিস্তান অন্যান্য দেশ থেকে সামরিক ও অর্থনৈতিক সাহায্য পাচ্ছে। এটা থেকে বোঝা যায় যে তারা কোন সাহায্য পূর্ব বাংলায় করবেনা। এটা বেশী দিন চলতে দেয়া যায়না। 

প্রশ্ন: কিন্তু আপনি কি মনে করেন এই মুহুর্তে অন্য দেশ এমন কিছু করতে পারে? 
প্রধানমন্ত্রী: বেশ উন্মুক্তভাবে বললে; আমি সত্যিই নির্দিস্ট কিছু দেখতে পারছি না। তবে আমি নিশ্চিত কিছু মানুষ আশাবাদী হয়ে জন্ম নেয়। তাই আমি মনে করি সবচেয়ে জটিল সমস্যা ও সমাধান করা যায় যদি কেউ খুঁজে পেতে ইচ্ছুক হয়। 

প্রশ্ন: এটা জিজ্ঞাসা করতে সম্ভবত একটু বিব্রত লাগছে। আপনি কি এ ব্যাপারে আমেরিকান সরকারের মনোভাব সম্পর্কে বিশেষভাবে চিন্তিত? 
প্রধানমন্ত্রী: আমি আমেরিকান সরকারকে বিছিন্ন করব না কারণ আমি মনে করি যে অনেক সরকার এই বিষয়ে বিব্রত বোধ করছে। উদ্বাস্তুদের সংখ্যা বেশী হবার কারণে এবং আমাদের অর্থনৈতিক ক্ষমতা কম হবার কারণে আমাদের ব্যাপারে ইতিবাচক অবস্থান নিতে সমস্যা হয়। জনগণের দৃষ্টিও উদ্বাস্তু ইস্যুর কারণে বিভক্ত আছে। আমরা তাদের সহানুভূতি চাই। এটা খুবই দু: খজনক হবে যদি সব মনোযোগ উদ্বাস্তু দের উপর গিয়ে পরে - সমস্যার মূল কারণ এড়িয়ে। 

প্রশ্ন: এর কি কোনো প্রতিকার নেই? 
প্রধানমন্ত্রী: পূর্ব বাংলার সমস্যার সমাধান করলেই এটা ঠিক হয়ে যাবে। 

প্রশ্ন: কিন্তু আপনি আরও নির্দিষ্টভাবে বলবেন কি যে কিভাবে সমস্যার সমাধান হবে? 
প্রধানমন্ত্রী: প্রথমে আমার মনে হয় পূর্ব বাংলার জনগণ এবং তাদের নির্বাচিত নেতারা কি চান সেটা দেখা উচিৎ। 

প্রশ্ন: তাদের পূর্ণ অধিকার বলতে আপনি কি বুঝাতে চান? স্বায়ত্তশাসন নাকি স্বাধীনতা? 
প্রধানমন্ত্রী: এই মুহূর্তে উভয় পক্ষে তিক্ততা এবং ঘৃণা রয়েছে। পূর্ব বাংলার মানুষ কে হত্যা করা হয়েছে। ২৫ মার্চ রাতে সেখানে বিশ্ববিদ্যালয় এর ছাত্র এবং অনুষদ সদস্যদের অনেককে হত্যা করা হয়েছে সম্পূর্ণ বিনা উস্কানিতে। এমনকি এখনো নিহত হচ্ছে বুদ্ধিজীবি, অল্পবয়সী ছেলেমেয়ে এবং সংখ্যালঘু সম্প্রদায়ের লোক। 

প্রশ্ন: আমার মনে হয় ভারত যেভাবে উদ্বাস্তু দেখাশোনা করছে তা সার্বজনীন প্রশংসা লাভ করেছে। তারপরেও কিছু লোক কেন ভারত শরণার্থী শিবিরে একটি বৃহৎ জাতিসংঘের দলের উপস্থিতির অনুমতি দেবনা সেটা বলছে - যে সুপারিশ পাকিস্তান করেছিল - এই প্রশ্নের যথাযথ জবাব কি? 
প্রধানমন্ত্রী: U.N. পর্যবেক্ষকদের ইতিমধ্যে দশ জন সেখানে আছে। সেটি সবার জন্য উন্মুক্ত। সংবাদপত্রের ওপর কোন সেন্সরশীপ নেই। যারা ক্যাম্প পরিদর্শন করবেন তাদের ওপর কোন নিষেধাজ্ঞা নেই। এবং আমাদের নিজেদের ও অন্যান্য দেশ থেকে যারা আছেন কারো উপরে নিষেধাজ্ঞা নেই। তাহলে U.N. পর্যবেক্ষক দলের উদ্দেশ্য কী হবে? যদি একশ U.N. পর্যবেক্ষক আসে এটা কোন ব্যাপার না। কিন্তু আসলে তাদের কোন কাজ থাকবেনা। 

প্রশ্ন: পূর্ব পাকিস্তানে গেরিলাদের কারণে সেখানে অস্থিরতা আছে। ভারত তাদের ব্যাপকভাবে আশ্রয় দিচ্ছে বলে রিপোর্ট আছে। আপনি কী মনে করেন এই আশ্রয় ও সহায়তা প্রত্যাহার করলে পূর্ব পাকিস্তানের অবস্থা কিছুটা শান্ত হবে? 
প্রধানমন্ত্রী: অবশ্যই না। এর বিপরীতে আমার মনে হয় এটা খুব খারাপ হবে। আপনারা জানেন আমাদের সীমান্তে যে মানুষ আসছে বা যাচ্ছে তা বন্ধ করতে পারবেন না। এমনকি একটি ব্রিটিশ দল আমাদের এখান থেকে না জানিয়ে ভারত ত্যাগ করে সেখানে গেছে এবং ফিরে এসেছে। আপনারা জানেন পূর্ব বাংলার সুবিশাল জনসংখ্যার অনেকে ইংল্যান্ড, মার্কিন যুক্তরাষ্ট্র এবং অন্যান্য বিভিন্ন দেশে বসবাস করছে যারা এই আন্দোলনকে সমর্থন করে। উপরন্তু গেরিলা কার্যক্রম সমস্ত পূর্ব বাংলায় হচ্ছে - শুধু বর্ডারে নয়। এবং তাদের আধাসামরিক বাহিনী আছে যারা আগে-ইস্ট পাকিস্তান রাইফেলস, ইস্ট বেঙ্গল রাইফেলস এ ছিল যাদের কিছু অস্ত্রও ছিল। 

প্রশ্ন: প্রধানমন্ত্রী নির্বাচিত হয়ে একটি প্ল্যাটফর্ম হিসাবে আপনি বলেছেন "গরিবি হটাও ' অর্থাৎ দারিদ্র্য নির্মূল কর। এখন পরিষ্কারভাবে দেখা যাচ্ছে শরণার্থীদের বোঝা আসায় ভারতীয় অর্থনীতি খুব নির্মম পরিস্থিতিতে আছে। এই মুহুর্তে ভারতীয় অর্থনীতির অবস্থা কি? 
প্রধানমন্ত্রী: অর্থনীতি যেমন স্বাস্থ্যবান হবার কথা তেমন নয়। সমস্যা আরো তীব্রতর হচ্ছে, যদি কেউ মনে করে আমাদের পতন হচ্ছে তাহলে তাদের বলছি, ভারতীয় জনগণ তাদের অভিজ্ঞতার মাধ্যমে শিখছে। তাদের বিরাট বোঝা বহন করার ধৈর্য আছে। আমার মনে হয় কষ্ট সহ্য করার ধারণক্ষমতাও অসীম। 

প্রশ্ন: ভারতের পররাষ্ট্রনীতি সংক্ষেপে জানা যাবে? সোভিয়েত - ভারত শান্তি চুক্তি নিয়ে কিছু মানুষ চিন্তিত কারণ ভারত সবসময় জোট নিরপেক্ষ দেশ হিসেবে পরিচিত ছিল। চুক্তিটি ভারতের এতদিনের কর্মকান্ডের সাথে সামঞ্জশ্যপূর্ন নয়। 
প্রধানমন্ত্রী: কিন্তু এমনটা তারাই ভাবছেন যারা নিজেরাও জোট নিরপেক্ষতার বিপক্ষে। এই চুক্তি কোন ভাবেই জোট নিরপেক্ষতাকে বাধাগ্রস্ত করেনা। আমরা আমাদের নিজের সিদ্ধান্ত নেওয়ার এবং আমাদের নিজস্ব পদক্ষেপ নেয়ার স্বাধীনতা রাখি। 

প্রশ্ন: ভারত বলে যে তারা চীনের সঙ্গে সম্পর্ক উন্নত করতে চায়। রাশিয়ার সাথে চুক্তির ফলে সেই সম্ভবনা তো আর থাকছে না। 
প্রধানমন্ত্রী: কেন নয়? সম্ভবত আপনারা দেখেছেন জনাব চৌ এন লাই কি বলেছেন। তিনি বলেন, এতে কোন সমস্যা হবেনা। 

প্রশ্ন: আপনি কি পাকিস্তান - চীন সম্পর্কে চিন্তিত নন? 
প্রধানমন্ত্রী: না। 

প্রশ্ন: জাতিসংঘের সম্পর্কে কি অবস্থান? ভারত সবসময় জাতিসংঘে চীন এর এন্ট্রিকে সমর্থিত করেছে। আপনি কি মনে করেন যে এখন যেহেতু চীন অন্তর্ভুক্ত তাই জাতিসংঘের দক্ষতা বাড়বে না কমবে? 
প্রধানমন্ত্রী: আমি মনে করি এটি উত্তর দেবার মত কোন প্রশ্ন না। আমি সত্যিই জানি না এটা কিভাবে কাজ করতে যাচ্ছে। কেবল ভবিষ্যতই বলতে পারে। কোন কারণ নেই কম দক্ষ হবার। আপনি বলতে পারেন এটা অন্য দিক মোড় নিতে পারে। 

প্রশ্ন: এখন কি আমরা সাহায্য ও বাণিজ্য চালু করতে পারব? প্রেসিডেন্ট নিক্সনের ডলার রক্ষা করার জন্য একটি প্যাকেজ ঘোষণা করেছিলেন সিনেটের এইড বিলে। আপনি কি মনে করেন এতে করে বাণিজ্য যুদ্ধ হতে পারে? 
প্রধানমন্ত্রী: স্বাভাবিকভাবেই এটা আমাদের অর্থনীতিকে প্রভাবিত করবে। কিন্তু এই সিদ্ধান্ত আমেরিকানদের। আমাদের শুধু তারা যা করবে তার সাথে মিলিয়ে ব্যাবস্থা নিতে হবে। 

প্রশ্ন: আমি জানি যে ভারত আই এম এফ এর সম্প্রতি যে নীতি ঘোষণা করেছে তার বিরুদ্ধে শক্ত অবস্থান নিয়েছে কারণ সেখানে অনুন্নত দেশের দিকে নজর দেয়া হয়নি। আপনি কি মনে করেন ওইসব দেশকে এর আওতায় আনা সম্ভব? 
প্রধানমন্ত্রী: আমার স্বার্থ শুধুমাত্র এই সব অনুন্নত দেশের ব্যাপারে। কারণ ধনী ও দরিদ্র দেশগুলোর মধ্যে বিভাজন বেশী হলে তা শুধুমাত্র বিশ্বের অস্থিরতা বাড়াবে। এবং আমি মনে করি এই ভাসমান মুদ্রা খুব সহায়ক হবে না। আমরা আরো স্থিতিশীল অবস্থা চাই। 

প্রশ্ন: সর্বশেষে আমি শুধু জানতে চাই ভারত ও পাকিস্তানের পরিস্থিতি সম্পর্কে আপনার সর্বশেষ দৃষ্টিভঙ্গি কি? 
প্রধানমন্ত্রী: আমি মনে করি যে প্রধান সমস্যা সীমান্ত নয়। আমি মনে করি মানুষ মৌলিক বিষয়টি জানতে চায়। আপনি যদি আসল সমস্যার মূল দিকটা না সমাধান করে কাজ করেন তাহলে এক সময় মূল সমস্যাটা আরও প্রকট আকার ধারণ করবে। 

প্রশ্ন: কিন্তু আপনি কতদিন এই অবস্থা আরও গুরুতর হয়ে যুদ্ধের দিকে চলে যেতে পারে বলে মনে করেন? 
প্রধানমন্ত্রী: এটা এখন আরও গুরুতর হয়ে যাচ্ছে। 

প্রশ্ন: ভারতের মধ্যে প্রচুর শরনার্থি প্রবেশ করছে যা বিশ্বের মনোযোগ আকর্ষন করেছে। ভারত এই অবস্থায় কেমন বোধ করছে? 
প্রধানমন্ত্রী: আমাদের কিছু করার নেই। পরিস্থিতি ক্রমশ অবনতি হচ্ছে। এটি ভারতের অর্থনীতি, স্থিতিশীলতা, নিরাপত্তা ও দেশের অখণ্ডতার উপর হুমকি। 

প্রশ্ন: কিন্তু পশ্চিম ইউরোপ থেকে সফর করে আপনি কি মনে করেন যে এই সব দেশ ভারত-এর জন্য তাদের যে সহমর্মিতা প্রকাশ করেছে, তা থেকে তারা কিছু বাস্তব পদক্ষেপও নেবে? 

প্রধানমন্ত্রী: যদিও এখানে মানুষ উদ্বিগ্ন, কিন্তু ইউরোপ সবসময়, ইউরোপীয় দৃষ্টিকোণ থেকে বিশ্বের দিকে তাকায়। অন্য দিকে এশিয়া ও আফ্রিকার সব অন্যান্য দেশ তাদের নিজস্ব সমস্যার কারণে অন্যদের নিয়ে চিন্তার সময় পায়না। ইউরোপীয় অনেক দেশ উপমহাদেশে 'ক্ষমতার ভারসাম্য বজায় রাখার চেষ্টা করে। তাই আমি মনে করি এই প্রশ্ন তাদেরকে করুন - কারণ তারাই বলতে পারবেন ভারত দুর্বল, নাকি অস্থিতিশীল; ভারত এশিয়ার শান্তির জন্য কোনো দরকারী কিছু করতে পারবে কিনা। 

প্রশ্ন: আপনি কি বলবেন যে প্রধানমন্ত্রীর সঙ্গে আপনার বৈঠক সফল হয়নি যেহেতু আপনি মনে করেন আপনি বোঝাতে ব্যার্থ হয়েছেন? 
প্রধানমন্ত্রী: না, আমি হতাশ নই। প্রথমত, আমি কখনো বিশেষ কিছু আশা করিনা। এখন প্রশ্ন হল তারা অনুধাবন করেছেন কিনা অথবা তারা গভীরভাবে এটা সম্পর্কে কিছু করতে চান কিনা। 

প্রশ্ন: কাশ্মীরের সমস্যার মত দীর্ঘ ইতিহাস দেখে, মানুষ কি একরকম বিশ্বাস করবে যে এটাও দীর্ঘদিন ধরে চলতে পারে? 
প্রধানমন্ত্রী: কোন মানুষ? আপনারা দেখছেন অন্য সব কিছুই আগের মত আছে - ভারত ছাড়া। অন্য দেশ কি ভাবছে তাঁর উপর আমরা নির্ভরশিল না। আমরা জানি আমাদের কি লাগবে এনং আমরা সেই অনুযায়ী কাজ করব। আমরা যে কোন দেশ থেকে সাহায্যকে স্বাগত জানাই। কিন্তু যদি তা না আসে তবু ভালো। 

প্রশ্ন: পাকিস্তানের সঙ্গে সীমান্তে সামরিক পরিস্থিতি কেমন আপনি কি বলতে পারবেন? কারণ এটা নিয়ে বিভ্রান্তি সৃষ্টি হচ্ছে। পাকিস্তানের প্রেসিডেন্ট ইয়াহিয়া খান গত সপ্তাহে সাঁজোয়া বাহিনী এবং সেনা বাহিনীকে অবস্থান নিতে আহবান জানিয়েছেন যা ইঙ্গিত করে যে যুদ্ধাবস্থা আসছে। 
প্রধানমন্ত্রী: আমরা যুদ্ধাবস্থার মধ্যে আছি। যেহেতু সেনারা নিজেদের অবস্থান সম্পর্কে জানে, তাই উভয় সীমান্তে তারা প্রস্তুত আছে। প্রেসিডেন্ট ইয়াহিয়া খান এর সেনা মোতায়েনের আগে চিন্তা করা উচিৎ। আমাদের সেনা শুধুমাত্র তখনই সরানো হয় যখন আমরা মনে করি যে আমাদের নিরাপত্তা মারাত্মক হুমকির মুখে। আমার কোনো সন্দেহ নেই আমরা এখনো প্রস্তুত না। আমি আপনাদের স্মরণ করিয়ে দিতে চাই যে এর আগে আমরা দুইবার পাকিস্তান দ্বারা আক্রান্ত হয়েছি। 

প্রশ্ন: কিন্তু গত সপ্তাহে জানা যায় কিছু ব্যাটেলিয়ন সেখানে কর্মযজ্ঞ করেছে আর কিছু বিমান সেখানে নিযুক্ত ছিল। প্রায় পাঁচশত হতাহত হয়েছে। এটাই কি সীমান্তের চিত্র? 
প্রধানমন্ত্রী: আমার এতে সন্দেহ আছে। সীমান্ত জুড়ে সেখানকার কিছু নেতা বিশ্ব ফোরামে কিছু কথা বলে যাচ্ছেন যা আসলে সত্য নয়। এমন কথা এর আগেও শুনেছি অনেক। 

প্রশ্ন: কিন্তু সেখানে কিছু কামানের গোলা ব্যাবহ্রিত হয়েছে। পূর্ব দিকে কি নেই? 
প্রধানমন্ত্রী: হ্যাঁ, কিছু গোলাবর্ষণ হয়েছে। 

প্রশ্ন: তারা কি এখনো চালিয়ে যাচ্ছে? 
প্রধানমন্ত্রী: আমি তাই মনে করি। 

প্রশ্ন: সীমান্তে উত্তেজনা আপনি কিভাবে দেখছেন তাহলে? 
প্রধানমন্ত্রী: হ্যাঁ, এটা খুবই উত্তেজনাকর। 

প্রশ্ন: যুদ্ধের পরিবেশ কি থেমে যাচ্ছে নাকি আরও ঘনীভূত হচ্ছে? 
প্রধানমন্ত্রী: যুদ্ধ একটি মন্দ জিনিস। ভারত সবসময় যুদ্ধের বিরুদ্ধে ছিল। কিন্তু কিছু গুরুত্বপূর্ণ বিষয় আছে। আজ আমরা মনে করি যে, ভারতীয় জনগণের স্বার্থ যেমন বিবেচ্য তেমনি এশিয়ায় শান্তি তথা বিশ্বের শান্তি, স্থিতিশীলতা, অখণ্ডতাও বিবেচ্য। এটাই মূল বিষয়। 

প্রশ্ন: হ্যাঁ, আমি সত্যি বলতে চাচ্ছি যে ভারত যুদ্ধের দিকেই যাচ্ছে হয়তো। যদিও আপনি বলেছেন এটা এড়িয়ে যাবার ব্যাপারে আপনি খুব মনযোগী। তবুও বলব পরিস্থিতি যদি যুদ্ধের অবশ্যম্ভাবিকতার দিকে যায় তাহলে আপনি কি থামাতে পারবেন? 
প্রধানমন্ত্রী: আমরা এটা থামিয়েছি। তাহলে যদি শান্ত না থাকতাম এবং সংযত না হতাম তাহলে খারাপ দিকেই যেত যুদ্ধ পরিস্থিতি। আমি বা আমার সরকারের কেউ কি যুদ্ধের পক্ষে একটি শব্দও উচ্চারণ করেছে? কিন্তু আপনারা যদি অন্য পক্ষের কিছু বক্তব্য শোনেন তাহলে দেখবেন তারা পাবলিকলি কিভাবে ইঙ্গিত দিয়ে কথা বলেছেন। 

প্রশ্ন: আপনি কি মনে করেন পাকিস্তান আক্রমণ করতে পারে? 
প্রধানমন্ত্রী: নিশ্চিত করে বলা যাচ্ছেনা। এটি নির্ভর করবে আগ্রাসন এর উপর। ১৯৬৫ সালে হাজার হাজার অনুপ্রবেশকারীদের পাঠানো হয় কিন্তু তারা তা স্বীকার করেনি। কিন্তু পরে জানা গেল যে সেটি আগ্রাসন ছিল এবং উদ্যেশ্য ছিল সেনাবাহিনীর জন্য পথ পরিষ্কার করা। 

প্রশ্ন: আপনি কি বিশ্বাস করেন উদ্বাস্তুদের ঢোকার ব্যাপারে কঠোর হলে অবস্থা কিছুটা ভালো হবে? হয় কূটনৈতিক অথবা সামরিক? এখন কি পরিস্থিতি অনুকূলে আছে? 
প্রধানমন্ত্রী: আমি জানি না পরিস্থিতি এর অনুকূলে আছে কিনা। কিছু কাজ সম্পন্ন করা বাকি আছে। আমরা পাকিস্তান সমস্যার সাথে নিজেদের ভারাক্রান্ত করতে চাচ্ছিনা। তাদের সমস্যা খুব বড়। নির্বাচনে প্রচুর লোক তাদের বিপক্ষে ভোট দিয়েছে। বর্তমান সরকারের তত্ত্বাবধানেই অনুষ্ঠিত হয়েছিল ভোট। তাই জুলুম, হত্যা বা সীমান্ত জুড়ে পুশ করা শুরু করে তারা। তাই কেন আমরা অন্য দেশের সমস্যা আমাদের মাথায় নেব? এর কি কোন যুক্তি আছে? 

প্রশ্ন: কিন্তু আপনি কতটা দৃঢ় প্রত্যয়ী? আপনি যা বলেছেন তা কতটা বিশ্বাসযোগ্য? 
প্রধানমন্ত্রী: আমি কোন কিছু বিশ্বাসযোগ্য প্রমাণ করতে আগ্রহী নই। আমি আমার দেশের জনগণের ভবিষ্যত এবং বর্তমান নিয়ে চিন্তিত। তারা আমাকে বিশ্বাস করে এবং আমি তাদের সঙ্গে বিশ্বাসঘাতকতা করতে পারিনা। 

প্রশ্ন: আপনি প্রথম পদক্ষেপ বলেছেন উদ্বাস্তুদের প্রবেশ থামাতে হবে কিন্তু কিভাবে? 
প্রধানমন্ত্রী: গণহত্যা, ধর্ষণ, গ্রাম পোড়ানো থামাতে হবে। 
প্রশ্ন: আপনি অবস্থার উন্নতির জন্য প্রথম পদক্ষেপের কথা বলেছেন। বলেছেন উদ্বাস্তুদের দেশত্যাগ বন্ধ করতে হবে। কিন্তু ভারত যে গেরিলাদের সাহায্য করছে যারা পূর্ব পাকিস্তানে পাকিস্তান সেনাবাহিনীর সাথে লড়াই করছে। আপনি কি মনে করেন না যে গেরিলাদের সাহায্য করা বন্ধ করলে পরিস্থিতি একটু স্বাভাবিক হবে? 
প্রধানমন্ত্রী: তার মানে কি বলতে চাচ্ছেন আমরা হত্যাযজ্ঞ চালিয়ে যাওয়ার ইন্ধন দিচ্ছি? প্রথম কী ঘটেছিল? ব্রিটিশ সংবাদপত্র, ফরাসি, আমেরিকার পত্রিকাসমূহ, কানাডিয়ান সংবাদপত্র, আরব সংবাদপত্রের সংবাদদাতাদের হিসাব অনুযায়ী কত জন মানুষ নিহত হয়েছে তার আগে? গেরিলাযুদ্ধ শুরু হবার অনেক আগে থেকেই গণহত্যা চলছিল। 

প্রশ্ন: কিন্তু  আমি আসলে পরিস্থিতি থামানোর ব্যাপারে বলছিলাম। 
প্রধানমন্ত্রী: এখন প্রশ্নটা কি তাহলে? প্রশ্নের অর্থ কি আমরা ইন্ধন দিচ্ছি? আমরা যদি গণহত্যা সমর্থন করতাম তাহলে এটা কি থামানো যাবে? আপনি কি মনে করেন মানুষের সামনে তাঁর পরিবারের মহিলাদের ধর্ষন করবে আর তারা বসে বসে দেখবে? অবশ্যই না - আমরা এই পরিস্থিতি থামাতে চাই। সেখানে যা হচ্ছে তা সবচেয়ে খারাপ ধরনের যুদ্ধ, সবচেয়ে খারাপ ধরনের নৃশংসতা। 

প্রশ্ন: কিন্তু গেরিলাদের না থামিয়ে কিভাবে পাকিস্তানি সেনাবাহিনীকে থামানো যায়? তারা তো তাদের দেশের শৃঙ্খলা বজায় রাখার জন্য তেমনটা করতে বাধ্য থাকবে। তাই প্রথম পদক্ষেপ হিসেবে কি করতে পারেন আপনি? 
প্রধানমন্ত্রী: হিটলার যখন তাণ্ডব চালাচ্ছিলেন তখন আপনারা কেন বলেননি। আসুন চুপ থাকি - শান্তি কামনা করি জার্মানির। ইহুদীরা মরুক, বেলজিয়াম মরুক, ফ্রান্স মরুক। আপনি কি বলবেন তখন সব নিশ্চুপ ছিল? 

প্রশ্ন: কিন্তু কিভাবে তাহলে এই প্রথম ধাপ নিয়ন্ত্রণ করার প্রস্তাব করেন ...? 
প্রধানমন্ত্রী: আমরা বিশ্ব সম্প্রদায়কে সজাগ করছি। তারা সংবাদপত্র থেকে জানতে পারছে কি হচ্ছে। লোকজন তথ্য দিচ্ছে। আমরাও আমাদের বেশীর ভাগ খবর নিচ্ছি ব্রিটিশ, অ্যামেরিকানসহ বিদেশী পত্রিকাগুলো থেকেই। 


প্রশ্ন: তাহলে কি আপনি সমস্যা নিষ্পত্তির জন্য বিস্তৃত রূপরেখা দিতে পারবেন? 
প্রধানমন্ত্রী: আমরা বাংলাদেশের জনগণের নিষ্পত্তির সিদ্ধান্ত নিতে পারিনা। এটা শুধুমাত্র তারা নিজেরা নিতে পারেন। কিন্তু আমি কেবল বলতে পারি যেহেতু ইতিমধ্যে একটি গণতান্ত্রিক ও মুক্ত নির্বাচন হয়েছে। এই অবস্থায় আরেকটি নির্বাচন করা প্রহসনমূলক। 

প্রশ্ন: কিন্তু আপনি বলেছেন যে উদ্বাস্তুদের প্রত্যাবর্তন ঠেকাতে বাংলাদেশের পরিস্থিতি ঠিক করার দরকার - তাতে যদি পূর্ন স্বাধীনতা এই মুহুর্তে অর্জিত না হয় তবুও। স্বায়ত্তশাসন কি পূর্ণ স্বাধীনতার চেয়ে কম নয়? 
প্রধানমন্ত্রী: এটা সম্পূর্ন তাদের উপর নির্ভর করে। এটা আমরা দেখাতে চাইনি। এটা তাদের দেখানোর বিষয়। আমরা কোন বিশেষ খেলার কথা বলছিনা যে তারা একটি পদক্ষেপ নিলে তারপরে আমরা নেব। আমরা লাখ লাখ মানুষের জীবন সম্পর্কে কথা বলেছি। 

প্রশ্ন: আপনার সাম্প্রতিক বক্তৃতায় আপনি বলেছেন যে আপনি একটি আগ্নেয়গিরির উপর বসা, আমি মনে করি আপনি একটি খাঁচার ভিতরে বসা যেটি সব সমস্যা থেকে দূরে। আপনি বলেছেন পাকিস্তানের দুই অংশের মধ্য স্থিতিশীলতা আনতে হবে - কিন্তু সেটা কিভাবে সম্ভব? 
তাদের একত্রিত করবেন কিভাবে? 
প্রধানমন্ত্রী: আমরা জানি না তারা কিভাবে একত্রিত হবে। এটা আমাদের উদ্বেগের বিষয়। যদিও বিষয়টি পশ্চিম পাকিস্তানের সামরিক শাসক এবং পূর্ববাংলার নির্বাচিত প্রতিনিধিদের মধ্যে। পাকিস্তানের সেনা আমাদের পূর্ব সীমান্তেও জড়ো হচ্ছে। তাই একটি খাঁচার ভিতরে বসে থাকার অবস্থা আমাদের নেই। এর মানে এই নয় যে আমরা কিছু জানিনা। আমরা সজাগ আছি। তবে আমরা জানিনা পূর্ববাংলার জনগণ কী করবে। তাদের সিদ্ধান্ত তারাই শুধু নিতে পারে। 

প্রশ্ন: কিন্তু আপনি যখন পুর্ব পাকিস্তান মুক্তকারিদের সাহায্য করছেন তখন তো আপনি হাত গুটিয়ে বসে থাকতে পারেন না। আপনি জড়িত আছেন এবং আপনাকে পাকিস্তানের রাষ্ট্রপতির আলোচনার প্রস্তাব দিলেও আপনি তা প্রত্যাখ্যান করেছেন। এটি কি আপনার অবস্থানের সাথে একটি স্ববিরোধিতা নয়? 
প্রধানমন্ত্রী: একদম না। আপনি কি চান যেসব মানুষ ভারতে প্রবেশ করছে আমি তাদের হত্যা করি? ঠেকাতে হলে রাস্তা একটাই তাহলে তাদের খুন করতে হবে। এছাড়া আসলে আর কোন পথ নেই। 


প্রশ্ন: না, অবশ্যই না। আমি তা সুপারিশ করি না। 
প্রধানমন্ত্রী: কিন্তু তেমনটাই মনে হয় -- 

প্রশ্ন: কিন্তু আমি ভাবছি আপনি কেন আলোচনার প্রস্তাব প্রত্যাখ্যান করেছেন? এটা কি গুরুত্বপূর্ণ নয় - অন্তত বড় কোন ঝামেলা হবার আগে? 
প্রধানমন্ত্রী: কার সাথে কিসের কথা? এখন পর্যন্ত, প্রেসিডেন্ট ইয়াহিয়া খান সবাইকে বলছেন যে বাংলাদেশের পরিস্থিতি একেবারে স্বাভাবিক। এখন, হয় সে জানে না কী ঘটছে বা তিনি ইচ্ছাকৃত ভাবে মিথ্যা বলছেন। যেটাই হোক, সেক্ষেত্রে আলাপের ভিত্তি কি? 

প্রশ্ন: আপনি কি মনে করেন ভারত উপ-মহাদেশের দুই দেশের বিভাজনের ফলে এটা ব্যর্থ হয়েছে? 
প্রধানমন্ত্রী: আমরা খুব পরিষ্কারভাবে বলেছি ভারতীয় জনগণ পুরো জিনিসটার বিরুদ্ধে ছিল। কিন্তু আমি ও আমাদের নেতারা মনে করেছি এই ভাবে শান্তি আনতে হবে। এটা ভারতকে এগিয়ে নেবার এবং ভারতের দরিদ্র মানুষের জন্য একটি ভাল জীবন গড়ে তুলতে সহায়ক হবে। তারা এটা গ্রহণ করেছিল এবং আমরা পাকিস্তানের বিরুদ্ধে ছিলাম না। পাকিস্তানের জনগণের প্রতি আমার বন্ধু সুলভ মনোভাব আছে। তারা একটি সামরিক শাসন চালাচ্ছে যা তাদের জনগণের জন্য কল্যাণকর না। 

প্রশ্ন: পূর্ববাংলায় যা হচ্ছে তা কি ভারতকে বিপদের সংকেত দেয় না? 
প্রধানমন্ত্রী: তেমনটা নয়। 

প্রশ্ন: এতে কি ভারতের মধ্যে বিচ্ছিন্নতাবাদী প্রবণতাও বাড়তে পারে? 
প্রধানমন্ত্রী: না না। কারণ আমরা আমাদের মানুষের সাথে মোকাবেলা করতে পারি এবং আমরা দেখি যখন তাদের বৈধ ক্ষোভ তারা প্রকাশ করে আমরা তা সমাধান করি। 

প্রশ্ন: আপনি কি দেখছেন যে উপমহাদেশে ক্ষমতার অপব্যাবহার ও রাজ্যের ভাষাগত পার্থক্যের কারণে যে পরিবেশ সৃষ্টি হচ্ছে তা কি আপনি ঠেকাতে পারবেন? 
প্রধানমন্ত্রী: হ্যা মানুষ বোঝা খুব কঠিন। আমাদের ১৬ টি ভাষার লোকদের মাঝে; ২০ টিও হতে পারে - কোন বৈরিতা তৈরি করার পরিকল্পনা আমাদের নেই। আমরা মনে করি আমরা এক। আমাদের মাঝে কোন দ্বন্দ্ব থাকলেও জরুরী অবস্থায় আমরা এক থাকতে পারি। আমাদের সীমানা জুড়ে যা হচ্ছে অথবা তিন বছর যে খরা হয়েছিল তখন আমরা এক ছিলাম। 

প্রশ্ন: আপনি ঠিক বলেছেন। এক সপ্তাহ আগে প্রচুর উদ্বাস্তু আপনার উপর এসে পড়ল - তখন কেবল আপনি জগণের ম্যান্ডেট পেয়েছিলেন। ভারতের আমূল পরিবর্তন এবং সংস্কারের উপর প্রতিশ্রুতিশীল হয়ে আপনি জয়ী হয়েছেন। কিন্তু এখন শরণার্থী সমস্যার কারণে আপনি বিপদগ্রস্ত। নির্বাচনী অঙ্গীকার এর ব্যাপারে এই মুহুর্তে আপনার অবস্থান কি? 
প্রধানমন্ত্রী: শুনতে অবাক লাগতে পারে ভারতীয় মানুষের সিদ্ধান্ত নেবার ক্ষমতা ও পরিপক্বতা পশ্চিমাদের চেয়ে বেশী। তাদের ক্ষোভ আছে, দাবি আছে। কিন্তু অসুবিধার সময়ে আমরা একসঙ্গে দাঁড়াতে পারি। আমাদের কষ্ট সহ্য করার অসীম ক্ষমতা আছে। যদি আমাদের তা করা লাগে আমরা করব। 

প্রশ্ন: আমি বলতে চাচ্ছি আপনি কি মনে করেন আপনি আপনার কথা যদি পূরণ করতে না পারেন তাহলে গণতন্ত্র নিজেই ভূলুণ্ঠিত হবে? 
প্রধানমন্ত্রী: না। ভারতে এমনটি হবেনা। গণতন্ত্র পৃথিবীর সব দেশ থেকে চলে যেতে পারে - কিন্তু ভারত থেকে নয়। শুধুমাত্র বিদেশীরাই ভাবে যে গণতন্ত্র হুমকির মুখে। আমি কখনই এক মুহুর্তের জন্যও তা বিশ্বাস করি না। 

প্রশ্ন: কিন্তু আপনি নিজে কেমন বোধ করেন যখন আপনি দেখেন যে ভারতে যে পরিবর্তনের ভিত্তিতে নির্বাচিত হয়েছে এটা এখন বিপন্ন হতে চলেছে? 
প্রধানমন্ত্রী: হ্যাঁ, এটা খুবই গুরুত্বপূর্ণ যে আমরা আমাদের দারিদ্র্য হ্রাস করেছি। আমাদের বিভিন্ন সামাজিক ও অর্থনৈতিক অবিচার ও বৈষম্য আছে এখনো। কিন্তু কিছু ব্যাপার তার চেয়ে গুরুত্বপূর্ণ - বিশেষ করে যেখানে দেশের স্বাধীনতা জড়িত। আমি মনে করি রাজনৈতিক দলগুলোও  - হোক ডানে/বামে বা কেন্দ্রে - তারাও আমাদের নিরাপত্তা ইস্যুতে আমাদের সাথে থাকবে। 

প্রশ্ন: অত্যন্ত সংক্ষিপ্তভাবে, প্রধানমন্ত্রী, পরিশেষে, আপনাকে এই দেশের সঙ্গে সম্পর্ক পুনর্মূল্যায়ন করার জন্য বলা হয়েছে। আমাদের ভাগ্য আসলে দুই বা তিন শত বছর পরে নির্ধারিত হবে। তবু সেই সময়টাকে আপনি কেমন দেখতে চান? 
প্রধানমন্ত্রী: প্রথমত অতীতকে ভুলতে হবে। আগের সমপর্ক কেমন ছিল বিশেষ করে সেগুলো। স্বাধীনতার সাথে সাথে সম্পর্ক আরও সুদৃঢ় হয়েছে। এমন সময় ছিল যখন আমাদের তেমন বন্ধুত্বপূর্ন সমপর্ক ছিল না। কিন্তু আমি মনে করি আমরা এখন একটি নতুন ভিত্তিতে বন্ধুত্ব করতে পারি। আরও প্রাসঙ্গিকতার সাথে, উভয় দেশের বিভিন্ন সমস্যায় সাহায্য করতে পারি। পারস্পরিক সুবিধার অবস্থান তৈরি করতে পারি। 

ভারত সরকারের পররাষ্ট্র মন্ত্রণালয়, ৪ঠা নভেম্বর, ১৯৭১
“ওয়াশিংটনে প্রেসিডেন্ট নিক্সন প্রদত্ত ভোজসভায় প্রধানমন্ত্রী ইন্দিরা গান্ধীর ভাষণ”

আজ আমরা এই বাড়িতে অবস্থান করছি এটা যেমন সত্য। তেমনি বাস্তবিক অর্থেই এই কক্ষ এমন অনেক ইতিহাসের সাক্ষী। অনেক বিখ্যাত মানুষ এখানে ছিলেন, যাদের আদর্শ এবং কর্ম দ্বারা প্রভাবিত ঘটনা যুক্তরাষ্ট্রের সীমানা অতিক্রম করেছে। 

আমার মনে পড়ে, প্রথম যখন আমার বাবা জেফারসন এবং লিংকনের কর্মচঞ্চল এলাকার সাথে আমাকে পরিচয় করিয়ে দিয়েছিলেন, বাচ্চা মেয়ে হিসাবে আমি কতটা শিহরিত হয়েছিলাম। সেই দিনগুলোর পরে বিশ্বে অনেক কিছু ঘটেছে। অনেক উত্থান-পতন হয়েছে। কিন্তু কিছু চিন্তা চেতনা আর আদর্শ মানুষকে একত্র করেছিল। যদিও অনেক ভুখন্ড আর মহাসাগর আমাদের পৃথক করে রেখেছে, আমি মনে করি আপনাদের দেশ ও আমার দেশের মধ্যে অনেক পার্থক্য থাকলেও দুই দেশের মানুষের মধ্যে অনেক মিলও আছে, আমাদের উভয়েরই জাতিগত উপাদানে গঠিত বৃহৎ সমাজ আছে যারা আমাদের ধর্মীয় মুল্যবোধ নিয়ে গর্বিত, এবং চাপিয়ে দেওয়া বিভিন্ন বিষয়ে ক্ষুব্ধ। আমাদের জনগন বন্ধুত্বপূর্ণ এবং উদার, একে অপরকে জানতে চায়, তাড়াতাড়ি তাদের অনুভূতি প্রকাশ করে এবং একই সাথে ক্ষমা প্রদর্শন এর জন্যও তারা সদাপ্রস্তুত। 

স্বাভাবিকভাবেই, সেখানে বৈশিষ্ট্য ও মূল্যায়নের অনেক পার্থক্য আছে। এবং যেহেতু আমাদের জনগণ এবং আমাদের আইনসভা টিকে আছে স্পষ্টবাদিতার জন্য, তাই সেখানে বিশ্রী অকপটতার অনেক মুহূর্ত আছে। কিন্তু এটাও মনে রাখবেন যে উভয় সমাজে আমাদের সবচেয়ে স্পষ্টভাষী সমালোচকগুলো আমরাই। 

আমি মনে করি একটি সচল গণতন্ত্র এই ধরনের দুর্বলতাকে সবলে পরিণত করে। গত মার্চে আমাদের পঞ্চম সাধারণ নির্বাচনে, মি. প্রেসিডেন্ট যেখানে আপনি অত্যন্ত উদারভাবে উল্লেখ করেছিলেন যে, আমাদের জনগণ গণতান্ত্রিক উপায়ে জাতীয় সমস্যার সমাধান করতে পেরেছে। তারা জাতিকে দারিদ্রের বিরুদ্ধে দীর্ঘ সংগ্রাম করার জন্য নতুন আত্মবিশ্বাস ও তরুণ উদ্দীপনার একটি পরিষ্কার ও সুসঙ্গত নির্দেশনা দিয়েছিল। 

১৯৬০ সালের উন্মাদনা যেটি আমাদের প্রবৃদ্ধিকে দুর্বল করে দিয়েছিল সেটা কাটিয়ে উঠেছি। আপনাদের মূলধন ও খাদ্যের দীর্ঘমেয়াদি সাহায্যের কারণে আমাদের পরিকল্পনাগুলো বাস্তবায়িত হয়েছিল। বিদেশী সাহায্য অনেক গুরুত্বপূর্ণ কারণ এটা সরাসরি অর্থনীতিতে ভূমিকা রাখে এবং উন্নয়নশীল দেশগুলোতে উন্নত দেশগুলোর, বিশেষভাবে মার্কিন যুক্তরাষ্ট্রের, অবদান তুলে ধরে। কিন্তু আমাদের জনগনের একান্ত প্রচেষ্টা আর ত্যাগের মাধ্যমে আমরা অভূতপূর্ব এবং দ্রুত সফলতা অর্জন করেছি। 

আজ আমরা খাদ্য-শস্যে স্বয়ংসম্পূর্ণ। বৈদেশিক ঋণ আমাদের সম্পদের সামান্য কিন্তু গুরুত্বপূর্ণ একটা অংশ। সবকিছু এত সহজে অর্জিত হয়নি। এবং যদিও এই সময়গুলোতে আমরা অনেক হাসিখুশি ছিলাম, মি. প্রেসিডেন্ট আপনি জানেন, ভারতের জন্য তা কতটা কঠিন ছিল। 

খরার সময়ে অনেকেই মনে করেছিল আমরা হয়তো আর বাঁচবো না। কিন্তু ঐ গুরুত্বপূর্ণ সময়টাতে আমরা কৃষিক্ষেত্রে নতুন প্রযুক্তি ব্যবহার করেছিলাম যেটি আজ আমাদের স্বয়ংসম্পূর্ণ করে তুলেছে। 

আপনি আমাদের নির্বাচনের কথা বলেছিলেন। তারা খুব সহজে জয়ী হয়নি। আমি তখনই মিসেস নিক্সনকে বলছিলাম যে সব কিছু নিষ্পত্তি করার জন্য আমাদের হাতে সময় খুব কম কারণ আমরা নির্দিষ্ট সময়ের ১ বছর ৩ মাস আগেই নির্বাচন করার সিদ্ধান্ত নিয়েছিলাম কারণ জনগন প্রায়ই বলতো “আপনারা সংখ্যালঘু সরকার। আপনাদের এটা করার অধিকার নাই, ওটা করার অধিকার নাই”, এসবে আমরা বিরক্ত হয়ে গেছিলাম। আমরা বলেছিলাম, “ঠিক আছে, তাহলে নির্বাচন করি”। তেতাল্লিশ দিনে আমি ৩৬০০০ মাইল পথ ঘুরেছিলাম। আমি ৩৭৫টা সভায় অংশ নিয়েছিলাম যার মধ্যে কোথাও ১ লাখের বেশী, কোথাও ২ বা ২.৫ লাখ মানুষ হয়েছিল। এটা ছিল একজন মানুষের প্রচেষ্টা, কিন্তু স্বাভাবিকভাবেই এটা করতে লক্ষ মানুষের দরকার ছিল। আমরা কেন নির্বাচনে জিতেছিলাম তার বড় কারণ আমাদের প্রচেষ্টা না, বরং আমরা জনগণ তথা গরিব মানুষ, ছোট ব্যবসায়ী, গরীব কৃষক, যারা দারিদ্রতার নিম্নসীমায় বাস করে, এবং সর্বোপরী যুবক শ্রেণীর মানুষদেরকে আমরা বুঝাতে সক্ষম হয়েছিলাম যে আমরা তাদের জন্য যতটুকু করেছি অন্যরা সেটুকু করেনি। 

তাই প্রচারনা শুধু দলীয় না জনগণের প্রচারণায় রূপ নিয়েছিল। আমি জানিনা যুক্তরাষ্ট্রে কি হয়, কিন্তু আমাদের দেশের নেতা-কর্মীরা প্রার্থীর ব্যাপারে সমানভাবে উৎসাহী ছিল না। (প্রেসিডেন্ট নিক্সন - আমাদের ক্ষেত্রেও একই)  কিছু জায়গায় স্বাভাবিকভাবেই আমরা ভেবেছিলাম আমাদের সবচেয়ে ভালো প্রার্থীকে পেয়েছি। আবার কিছু জায়গায়তে আমরা বিভিন্ন কারনে তা হয়নি। আবার এমন অনেক জায়গা ছিল যেখানে আমরা ভেবেছিলাম আমাদের প্রার্থী জিতবে না, কারণ যারা (মাঠ পর্যায়ের দলীয় নেতা-কর্মী) আমাদের প্রার্থীকে জিততে সাহায্য করবে তারা প্রার্থীকে কোন ধরনের সহযোগীতাই করে নি। কিন্তু আবার এমন অনেক জায়গায় জনগন এভাবে বলেছে যে - প্রার্থী যেই হোক, সে যদি মিসেস গান্ধীর অধীনে প্রার্থী হয় আমরা তাকে নির্বাচনে জিতাব, সেখানে দলীয় লোক কি বলল বা অন্য কেউ কি বলল তা মুখ্য ছিল না। এভাবেই আমরা এই নির্বাচনে জয়ী হয়েছিলাম। 

আমাদের নতুন সংসদে সপ্তাহে মাত্র একবার দেখা হয়েছিল, এবং অন্যান্য সকল রাজনীতিবিদদের মত তখনো আমরা একে অন্যকে পিঠ চাপড়ে অভিনন্দন জানাতেই ব্যস্ত ছিলাম, তখন হটাৎ করেই সমগ্র বিশ্বে পরিবর্তন ঘটে গেল। যেটাকে আমরা সূর্যের আলো ভেবে সামনে এগিয়ে যেতে এবং বাকি সমস্যাগুলো সমাধানের কথা ভেবেছিলাম সেটা অন্ধকারের কালো ছায়ায় ঢেকে গেল। এবং কোন সতর্কবার্তা ছাড়াই আমাদের সীমান্ত জুড়ে গুরুত্বর সঙ্কট সৃষ্টি হয় এবং প্রায় আমাদের গ্রাস করে ফেলে, আমাদের কষ্টার্জিত স্থিতিশীলতাকে হুমকির মধ্যে ঠেলে দিল। 

যা ঘটেছিল, তা সমসাময়িক ইতিহাসের একটা অবিচ্ছেদ্য অংশ, আমার এটা নিয়ে ভাবা ঠিক না, কিন্তু আমি কি সেই সমস্যার সত্যিকারের গুরুত্ব অনুধাবন করতে পারি? আপনারা কি ভাবতে পারেন মিশিগানের সমস্ত জনগন হঠাৎ করে নিউ-ইয়র্কে জড়ো হলো? কল্পনা করুন তখন নিউ-ইয়র্ক প্রশাসনিক অবস্থা, স্বাস্থ্য সেবা এবং যোগাযোগ ব্যবস্থা, খাদ্য এবং আর্থিক অবস্থা কেমন হবে? এবং এটা সমৃদ্ধিশালী অবস্থায় ছিলনা, বরং দেশটি ইতিমধ্যে দারিদ্র্য এবং জনসংখ্যা সমস্যার বিরুদ্ধে সংগ্রাম করতেছিল। 

আমরা আমাদের উন্মুক্ত সমাজের ঐতিহ্যের মূল্য দিয়েছি। নিশ্চিতভাবেই যুক্তরাষ্ট্রের জনগন এটা বুঝবে। আপনার সমাজ কি এমন লোক দ্বারা প্রতিষ্ঠিত হয়নি যারা সামাজিক এবং অর্থনৈতিক অবিচার থেকে দূরে থেকেছেন? আপনাদের দরজা কি তাদের জন্য সবসময় উন্মুক্ত ছিল না? 

প্রত্যেক জাতিকে তার নিজের ক্রুশ বহন করতে হবে। আমাদের জনগণ দৃষ্টান্তমূলক একতা, আত্ননীর্ভরশীলতা, এবং সংযমের সাথে এই চ্যালেঞ্জের মুখোমুখি হয়েছে। কিন্তু কাছের এবং দূরের প্রতিবেশী এবং অন্য যারা গণতন্ত্রকে গুরুত্ব দেয় এবং গণতান্ত্রিক নীতি মেনে চলে, আমরা তাদের বোঝার এবং আমি আরো বললে - আমরা তাদের থেকে বড় ধরনের সাহায্য কামনা করি। 

আমাদের কোন বন্ধু চাইবেনা, এবং বিশেষ করে যারা আমাদের আদর্শের কেউ না, যে আমরা আমাদের দীর্ঘদিনের গণতান্ত্রিক নীতি পরিহার করি। যদি আজ আমরা ভয়াবহ আর্থিক মন্দায় পড়ি এবং আমাদের সার্বভৌমত্ব ও নিরাপত্তা হুমকির সম্মুখীন হয়, তার জন্য দায়ী থাকবে আমাদের গণতান্ত্রিক নীতি এবং ভৌগোলিক নৈকট্য যেটা আমাদেরকে মধ্যযুগীয় বর্বরতার শিকার হয়ে লক্ষ লক্ষ অসহায় শরনার্থীতে পরিণত করেছে। 

পরিস্থিতি আমাদের সামাজিক ও অর্থনৈতিক পরিণতির কথা ভাবার সুযোগ দেয়নি। আমাদের প্রশাসন ইতিমধ্যে বিশাল জনসাধারনের চাহিদা মেটানো নিয়ে চাপে আছে, তার মধ্যে অতিরিক্ত আশ্রয়হীন নয় মিলিয়ন মানুষের দেখাশোনার ঝামেলায় আছে যারা সবাই অন্যদেশী। খরার জন্যে রাখা মজুদ খাদ্য ব্যবহার করা হচ্ছে। উন্নয়নমূলক কাজের জন্য বরাদ্ধকৃত সীমিত সম্পদের পরিমান ক্রমশই হ্রাস পাচ্ছে। 

অপপ্রচার নিয়ে ভাবার থেকে এই অনুষ্ঠান অনেক গুরুত্বপূর্ণ। আমাদের জনগন বুঝতে পারছে না যে, কিভাবে আমরা ক্ষতির শিকার হলাম, আমরা যারা সব ধকল বহন করেছি এবং বীরত্বপূর্ন সহিষ্ণুতার সাথে নিজেদের সামলাচ্ছি, আমদের কেন যারা এই দুর্দশার জন্য দায়ী তাদের সমান গণ্য করা হচ্ছে। 

এর পরিনাম কতদুর পৌছাবে সেটা এখনো বলা যাচ্ছেনা। আন্তর্জাতিক সম্প্রদায়ের উচিত এই সমস্যার মূলোৎপাটনের চেষ্টা করা। ভারত এব্যাপারে যর্থাথ উদার প্রতিক্রিয়া দেখাবে। 

তন্মধ্যে, আমার দেশের জনগনের ভবিষ্যৎ নিরাপত্তার দায়িত্ব বা কর্তব্য আমি এড়িয়ে যেতে পারি না। 

মি. প্রেসিডেন্ট, আমরা আমাদের স্বাধীনতা এবং গণতন্ত্রের উপর বিশ্বাস রেখে আপনার সাথে আছি। আমার দেশের আকার, এবং জটিল পরিস্থিতি আমাদের অনেক হতাশাজনক ভবিষ্যদ্বাণীর মুখোমুখি করেছে। কিন্তু মার্কিন যুক্তরাষ্ট্রের মত ভারতের অনেক সহনশীল যা সমাজ, বিভিন্ন সঙ্কট থেকে বের হওয়ার সমাধান এবং শক্তির নতুন উৎস ভেদে ব্যাতিক্রম নয়। 

মি. প্রেসিডেন্ট, সুচিন্তাভাবনার জন্য সারা বিশ্বেই আপনার তারিফ রয়েছে যার জন্যে আপনি সাহসী সিদ্ধান্ত নিতে পারেন। আমি নিশ্চিত যে, এত সুন্দর লাবন্যময়ী এবং মনোমুগ্ধকর ফার্স্ট লেডি আপনার শক্তির উৎস। 

আজ সকালে, আপনি যখন ঝলমলে রোদের কথা বলেছিলেন, এবং বাস্তবিক অর্থেই দিনটি ছিল অসাধারন। আমি জানিনা এরজন্য আপনি নাকি আমি দায়ী কারণ ভারতে মানুষের ইচ্ছানুযায়ী আবহাওয়া আনার জন্য আমার বেশ সুনাম আছে। স্বাভাবিকভাবেই এটা বৃষ্টি, মোটেই ঝলমলে রৌদ্র না, কারণ আমাদের ফসলের জন্য বৃষ্টি দরকার এবং এমনকি খরার মৌসুমে প্রচন্ড খরার সময়ে, আমি যখন কোথাও যেতাম, সেখানে বৃষ্টি হত, যদিও পার্থক্য তৈরি করার জন্য সেটা নগন্য কিন্তু দুই বা তিন ফোঁটা হত শুধু বলার জন্য যে, “বেশ, আমি সেখানে ছিলাম”। 
সম্ভবত, ঝলমলে রৌদ্রজ্জল দিনে আমার কিছু করার ছিল। 

কিন্তু ঐ সূর্যকিরণ যখন স্বাভাবিকভাবেই আপনার অতি চমৎকার বাগান ও বাড়ির সৌন্দর্য্য বাড়ায় এবং যেটা আমরা এখান থেকে দেখতে পারছি, আপনি তখন অন্য একটি গাঢ় সূর্যকিরণের উল্লেখ করেন, যেটি আপনি মনে করেন আমাদের বন্ধুত্বকে ব্যাপক অর্থবহ এবং উদ্দেশ্যমন্ডিত করবে। 

সুতরাং, যখন আপনি সূর্যকিরণের কথা উল্লেখ করলেন, তখন কিছু একটা আমার মনের মাঝে একটা ঘন্টা বাজল, কিন্তু আমি তাৎক্ষনিকভাবে বিশ্ব নিয়ে ভাবিনি। সেসব বিষয় আমার পরবর্তীতে মনে এসেছিল। আমাদের একটি বেদ গ্রন্থে যা বিশ্বের বিদ্যমান প্রাচীন সাহিত্য, সেখানে একটা উদ্ধৃতি খুঁজে পেলাম - সূর্যোদয়ের সাথে যেমন পদ্ম তার দ্যুতি পায়, তেমনিভাবে বন্ধুদের চিন্তা ভাবনা সুপ্রসন্ন হয় এবং সমৃদ্ধি বয়ে আনে। 

সুতরাং আমরা আশা করি এই কক্ষে বন্ধুদের মাঝে হওয়া আলোচনা সমৃদ্ধি বয়ে আনবে। অবশ্যই ইতিমধ্যে আপনার দেশ উন্নতির শিখরে পৌঁছে গেছে, কিন্তু আমরা আশা করি আপনি অন্যদেরও সাহায্য করবেন যারা এখনো সেখানে পৌঁছায় নি, এবং আপনারা আরো উন্নতির চরম শিখরে পৌছান। গ্রহণযোগ্যতা মানুষকে সমৃদ্ধি উপভোগ করতে সাহায্য করে। আপনার সমৃদ্ধ হওয়ার উপাদান আছে। আমরা অনেক দেশ দেখেছি যাদের অনেক কিছু আছে, কিন্তু কোন কারণে জনগন তা উপভোগ করছে না। তারা কিছু একটা খুঁজছে কিন্তু তারা জানে না তারা কি খুঁজছে। 

আমি আন্তরিকভাবে এই ইচ্ছা আপনাদের সাথে ভাগাভাগি করছি, শুধু ব্যক্তিগতভাবে নয় বরং ভারত সরকার এবং ভারতের সমগ্র জনগনের পক্ষ থেকে বলছি যারা যুক্তরাষ্ট্রের জনগনের  প্রতি শ্রদ্ধাভাজন  এবং বন্ধু সুলভ। 

আমি বলেছিলাম, স্বাধীনতার সংগ্রামকালে যুক্তরাষ্ট্রের আহবানে এবং পরবর্তীতে আপনাদের বিজ্ঞানীদের এবং আরো যারা বিশ্বের জ্ঞান-বিজ্ঞানকে এগিয়ে নেয়ার কর্মকান্ডে আমাদের জনগন কতটা উৎসাহ পেয়েছিল। 

ভারতে, যদিও আমাদের অনেকেই আগামী দিন নিয়ে ভাবে, কিন্তু যখন আমরা কিছু বলতে চাই, আমরা নিজের অজান্তেই অতীতে খুজতে থাকি। অনেক কথা আছে যেগুলো হাজার বছর পূর্বে লেখা হলেও সেটা আজো খুব ভালোভাবে লেখা যেতে পারে। আমাদের সংক্ষিপ্ত ইতিহাসে এমন কিছু অংশ (আমি নিশ্চিত আপনাদের আমেরিকাতেও তেমন আছে) এবং কিছু মহান আদর্শ আছে, যত উন্নতিই হোক আর মানবজাতি যত অগ্রসরই হোক আমরা সেগুলো টিকিয়ে রাখতে চাই। 

তাই কিছু বিষয় থাকা অবশ্যই গুরুত্বপূর্ন কিন্তু এর থেকে আরো গুরুত্বপূর্ন হলো কিভাবে তা উপভোগ করবেন এবং তাদের মধ্য দিয়ে কিভাবে আনন্দকে অন্যদের সাথে ভাগাভাগি করবেন। 

আমি আপনাকে আবারো একবার ধন্যবাদ দিতে চাই আমাকে আমন্ত্রণ জানানোর জন্য যার জন্য আমার এখানে আশা সম্ভব হয়েছে এবং আপনার সাথে অনেক গুরুত্বপূর্ণ এবং আনন্দদায়ক কথা বলার সুযোগ করে দেয়ার জন্য মি প্রেসিডেন্ট, এবং আশা করি আগামীকাল এই প্রসংসনীয় সমাবেশের সুন্দর মনোমুগদ্ধকর পরিবেশে উপস্থিত থেকে আরো অনেক বিশিষ্ট মানুষের সাথে গুরুত্বপূর্ণ সময় কাটাবো। 

আমি কি আপনাদের সবাইকে, যুক্তরাষ্ট্রের রাষ্ট্রপতি এবং বিভিন্ন সময়ের ফার্স্ট লেডি এবং আগামী দিনের মহান ব্যক্তিবর্গদের সুস্বাস্থ্য কামনা করে এবং আমাদের দুই দেশের মধ্যকার বন্ধুত্বপূর্ণ সম্পর্ক উপলক্ষ্যে ভোজসভার আয়োজনে অংশ নেওয়ার জন্য বলতে পারি? 

আমি এখানে আবার আসতে পেরে অত্যন্ত আনন্দিত। আপনাদের অনেকের সাথে আমার আগে পরিচয় হয়েছে ভারতে বা বাইরে। আপনারা আমার কিছু বর্ণনা দিচ্ছিলেন। কিন্তু সম্ভবত যারা রাজনীতি করেন তাদের জীবনের দুটি দিন কখনো একরকম হয়না। অনেক সময় অনেক দরকারি অথবা বাধ্যবাধকতাও মেনে চলতে হয়। অনেক কিছু ইচ্ছার বিরুদ্ধেও করে যেতে হয়। 

যখন আমি মানুষের সাথে থাকি সেটাই আমার আনন্দ। বিশেষ করে যখন আমি বিশেষ কোন মানুষদের সাথে থাকি যেমন আজকের এই হলরুমের আপনারা। 

আমাদের সময় সীমিত, তাই আমি দীর্ঘ বক্তৃতা করতে যাচ্ছি না। আমি শুধু কয়েকটি পয়েন্ট বলব যা আপনাদের প্রশ্নগুলোর উত্তর পাইয়ে দিতে সহায়ক হবে। অবশ্যই, কোন বিশেষ বিষয়ে আগ্রহী হলে প্রশ্ন করবেন। 

আমি এখানে পাঁচ বছর আগে এসেছিলাম এবং আমি আপনাদের বলেছিলাম ভারতে কি কি কাজ করার চেষ্টা করছি। সে সময় শুধু ভারতেই, বিশ্বের সব অংশে অনেক কিছু ঘটছিল। কিন্তু স্বাভাবিকভাবেই, এখন আমি আমার নিজের দেশে নিয়ে বেশি উদ্বিগ্ন। 

১৯৬৬ সালে আমার দেশ নিয়ে সন্দেহ প্রকাশ করা হয়েছিল। সেটা করেছিল বিশ্বের প্রেস, মার্কিন যুক্তরাষ্ট্র প্রেস -  আমাদের ঐক্য, গণতন্ত্র এবং এমনকি আমাদের বেঁচে থাকার ক্ষমতা সম্পর্কে। সেসব পেরিয়ে এখানে আমি আবার এসেছি। তবে আমরা অনেক অন্ধকার এবং অসুবিধা পার করেছি যা অত্যন্ত কঠোর পরিশ্রমী মানুষের জন্যও কষ্টকর। আমরা এখন গম, ধান ও অন্যান্য শস্যতে স্বয়ংসম্পূর্ণ, যা আমাদের জনগণের প্রধানতম খাদ্য। সেচ সুবিধা ও সারের প্রতুলতায়  অন্যান্য পণ্য উৎপাদন বৃদ্ধি পাচ্ছে। আমাদের পরিবার পরিকল্পনা কর্মসূচির কিছু প্রভাব ছিল। গত মার্চ মাস পর্যন্ত আমাদের জনসংখ্যা চৌদ্দ মিলিয়ন। 

আমাদের রাজনৈতিক দলের ক্ষমতা পরিবর্তন শান্তিপূর্ণভাবে অনুষ্ঠিত হয়েছে। এটি আমাদের জাতীয় জীবনে বৃহত্তর সঙ্গতি ও দিকনির্দেশনা দিয়েছে। আমাদের জনগণের আত্মবিশ্বাস আমাদের সাধারণ নির্বাচনে প্রতিষ্ঠিত হয়েছে। ষাট শতাংশ মানুষ ভোট দিয়েছে। শুধু শহরে নয়; প্রত্যন্ত অঞ্চলে ও পাহাড়ি এলাকাতেও। জনগণ আমাকে এবং আমার দলকে সংখ্যাগরিষ্ঠতা দিয়েছে। কিন্তু নির্বাচনের বিশেষ দিক ছিল মানুষের উদ্যম; বিশেষ করে তরুণদের ভেতরে - যার জন্য তারা নিজেরাই স্বপ্রণোদিত হয়ে নির্বাচন প্রচারণা চালিয়েছিল। 

নির্বাচন আমাদের মানুষের মনে নতুন আশার সঞ্চার করেছে এবং আমাদের নতুন শক্তিতে বলিয়ান করেছে এবং জীবন বোধ তৈরি করেছে। কিন্তু আজ আমাদের চিন্তাধারা বাংলাদেশ সঙ্কট নিয়ে বিষণ্ণ। সেখানেও নির্বাচন হয়েছিল। এমনকি সামরিক সরকারের অধীনে পূর্ববাংলার জনগণ মহা উচ্ছ্বাসে আওয়ামী লীগকে ভোট দিয়েছে তাদের গণতান্ত্রিক অধিকারের জন্য। ভোটে তারা তাদের রায় ও আকাঙ্ক্ষা প্রকাশ করেছিল। সামরিক সরকার আলোচনার নামে সময় ক্ষেপণ করছিল। মূলত সেই সময়ে তারা প্রচুর সৈন্য নিয়ে আসছিল। এর পর যখনি আওয়ামীলীগ একটি পরিণতির দিকে যাচ্ছিল তখনি নেমে আসল ন্যাকারজনক সন্ত্রাস - ইতিহাসে যার তুলনা বিরল। 

আমি মাঝে মাঝে আত্মরক্ষার্থে প্রেসের সমালোচনা করতে দ্বিধা করিনি। কিন্তু আজ এই অনুষ্ঠানে আমি বিশ্বের অনেক দেশের প্রেস সংবাদদাতাদের ধন্যবাদ দেই বিশ্বের বিবেককে জাগিয়ে তুলতে চেষ্টা করার জন্য। তারা পূর্ববাংলার ভয়ানক বিয়োগান্ত ঘটনাগুলো প্রকাশ করার মত সাহস ও অধ্যবসায় দেখিয়েছেন। তাদের রিপোর্ট ছিল সৎ এবং স্পষ্ট। কিন্তু ফোটোগ্রাফ দিয়ে তারা সেসব দুঃখ, দুর্দশা পৌঁছে দিতে পারেননি। 

সেখানে যা হচ্ছে সেটি কোন গৃহযুদ্ধ নয়। এটা গণতান্ত্রিকভাবে ভোট দেবার অপরাধে বেসামরিক নাগরিকদের গণহত্যা। প্রতিপক্ষকে ঘায়েল করার খুব ন্যাকারজনক পদ্ধতি এটি। এবং ইচ্ছাকৃতভাবে দেশের অসহায় মানুষকে অস্ত্র হিসাবে ব্যাবহার করে প্রতিবেশী দেশকে বিব্রত করার কৌশল। শরণার্থীদের সংখ্যা ইউরোপের কিছু দেশের জনসংখ্যার চেয়ে বেশী - যেমন অস্ট্রিয়া, বেলজিয়াম - যেখানে কিছুদিন আগে আমি গিয়েছিলেম। 

আমরা মনে করি এটি একটি নতুন ধরণের আগ্রাসন। এটা অবশ্যই আমাদের উপর একটি বড় অর্থনৈতিক বোঝা। এর ফলে আমাদের রাজনৈতিক ও সামাজিক উত্তেজনা সৃষ্টি হচ্ছে। এটা একটি দেশের আভ্যন্তরীণ বিষয় নয়। কারণ পূর্ব পাকিস্তানে যে রাজনৈতিক, অর্থনৈতিক ও নিরাপত্তা সমস্যা হচ্ছে তাতে অন্য দেশও ভুক্তভোগী হবে - আর তা হল ভারত। এটি কোন আন্তর্জাতিক বিরোধ না। একটি ইন্দো-পাকিস্তান বিরোধও নয়। 

আমাদের বলা হয়েছে যে সৈন্য মুকাবিলা শান্তির জন্য হুমকি। সমগ্র জনগণের হত্যা করা হলে সেটা কি শান্তির জন্য হুমকি নয়? বিশ্ব কখন উদ্বিগ্ন হবে? দুই দেশের সমস্ত মানুষ যদি যুদ্ধের কারণে মৃত্যুবরণ করে, হাজার হাজার শত শত জবাই করা হয় ও জনগণের বিরুদ্ধে সামরিক শাসন যুদ্ধ ঘোষণা করে তাদের দেশ থেকে বহিস্কৃত করে তখনো কি তারা উদ্বিগ্ন হবেনা? 

আমরা আগ্রাসনের এই অবাক করা অবস্থা মোকাবেলা করতে পারছিনা। আমাদের নতুন ভাবে জবাব দিতে হবে। তাই আমরা বিশ্ব নেতাদের সংকটের প্রকৃতি এবং মীমাংসা সম্পর্কে ধারনা দিতে ও নিতে এসেছি। আমি বেশ কয়েক মাস আগে সরকার প্রধানদের কাছে চিঠি লিখেছি এবং তাদের সাথে দেখা করতে আমার সহকর্মীরা প্রস্তুত আছে। আমরা তাদের অবহিত করি যে পাকিস্তানের সামরিক শাসকরা পূর্ব বাংলায় শেখ মুজিবুর রহমান ও তার নির্বাচিত প্রতিনিধিদের সঙ্গে রাজনৈতিক সমঝোতা না করে জনগণের ইচ্ছার বিরুদ্ধে নানারকম তৎপরতা চালিয়ে যাচ্ছে। 

বিশ্ব নেতারা এটা বুঝতে পারলে এই দুর্বিপাক এবং অনেক লক্ষ লক্ষ লোকের মাইগ্রেশন এড়ানো যেত। দিন চলে যাচ্ছে। কিন্তু এখনও সময় আছে বিশ্বনেতার পরিস্থিতির বাস্তবতা উপলব্ধি করার। 

আমি বিভিন্ন সফরে অনেক রাজধানী পরিদর্শন করেছি। আমি জানতে চেয়েছি সমাধান কি হওয়া উচিৎ। জানতে চেয়েছি কীভাবে পূর্ব বাংলার জনগণ একটি দীর্ঘস্থায়ী সমাধান পেতে পারে? 

আমি বিশ্বের নেতাদের বলেছি পূর্ব বাংলার জনগণের স্বার্থ বিরোধী কোন মতামত যেন তারা না দেন। একটি জাতির ভাগ্য তাদের অজান্তেই অন্যদের দ্বারা নির্ধারন করা ঠিক নয়। এশিয়ার জনগণের চাহিদা অনুযায়ী তাদের নিজস্ব পছন্দ অনুসারে টেকসই গণতান্ত্রিক পরিবেশ তৈরি করা উচিৎ। গণতন্ত্র যদি আপনাদের জন্য ভালো হয় তাহলে ভারতের জন্যও ভালো। এবং এটা পূর্ববাংলার জনগণের জন্যও  ভালো হবে। 

গণতন্ত্র অবদমনের চেষ্টাই পাকিস্তানে সব ঝামেলার মূল কারণ। বিশ্বের দেশগুলির চিন্তা করা করা উচিত তারা কি চান? এক ব্যক্তি ও তার মেশিন এর পক্ষে কাজ করা নাকি একটি পুরো জাতির স্বার্থ - কোনটি তাদের কাছে বেশি গুরুত্বপূর্ণ? 

আমাকে জিজ্ঞেস করা হয়েছে ভারত কি উদ্যোগ নেবে। আমি মনে করি সবচেয়ে বড় কাজ হল ধইর্য ধরে থাকা। আমরা দেখতে চাই না যে এটি একটি ইন্দো- পাকিস্তান ইস্যু হয়ে যায়। দুই দেশের মধ্যে কোন সরাসরি আলোচনা এই পরিস্থিতিকে আরও কঠিন করবে। সমাধান আরো কঠিন হবে। পাকিস্তান এমন একটি পরিস্থিতি বানানোর চেষ্টা করছে যাতে তারা বলতে পারে যে তাঁরা প্রতিবেশী দেশ দ্বারা আক্রান্ত। আমি বলেছি, হুমকি পাকিস্তান থেকে এসেছে- আমাদের দিক থেকে নয়। যখন তারা দেখছে তাদের প্ল্যান অনুযায়ী কাজ হচ্ছেনা তখন তারা আমাদের পশ্চিম প্রান্তে সৈন্য জড়ো করতে থাকে। 

পাকিস্তান জাতিসংঘ থেকে পর্যবেক্ষক ভারতে পাঠাবার প্রস্তাব করেছে। প্রাথমিক ভাবে তাকালে এটিকে ভালো একটি কাজ বলে মনে হয়। কিন্তু এটি আসলে মূল সমস্যা থেকে বিশ্ববাসীর মনোযোগ অন্য দিকে ধাবিত করার কৌশল। আমরা আক্রান্ত হতে রাজি না। পূর্ববাংলার জনগণের জন্য কথা বলার কোন অধিকার আমাদের নেই - যার জন্য আমরা তাদের সাথে কোন আলোচনায় যেতে পারছিনা। শুধু শেখ মুজিব ও তার নির্বাচিত প্রতিনিধিদের এই অধিকার আছে। 

আমি কিছু নির্দিষ্ট পয়েন্ট উল্লেখ করেছি যেগুলো ভেবেছিলাম আপনাদের আগ্রহ সৃষ্টি করবে। এখন আমাকে প্রশ্নের জন্য সময় দেয়া উচিৎ। তবে একটি কথা বলি আপনাদের - ক্লাবের প্রেসিডেন্ট সাহেব বলেছেন আমি সাহায্যের জন্য এখানে এসেছি - কিন্তু আমি কোন সাহায্যের জন্য আসিনি। এমনকি যে কয়টি দেশ আমি ভিজিট করেছি তার কারো কাছে আমি সাহায্য চাইনা। আমি আর আমার প্রতিবেশী দেশের অবস্থা জানানো আমার দায়িত্ব - যাতে দেশগুলোর নেতারা পরিস্থিতি বুঝতে পারেন। তারা তাদের সিদ্ধান নেবেন। আমার কাছ থেকে শোনার পরে আমি জানতে চাই তারা এটা নিয়ে কি ভাবছেন বা কি মনে করেন বা তাদের কি করা উচিৎ। 

এখানে আসার আমার প্রধান উদ্যেশ্য ছিল প্রেসিডেন্ট নিক্সনের আমন্ত্রণ। এটি ১ বছর আগে দেয়া হয়েছিল। এইসব ঘটনা ঘটার অনেক আগে। কিন্তু আমি বিশ্বাস করি যে দ্রুত পরিবর্তনশীল বিশ্বের জন্য গুরুত্বপূর্ণ সরকার প্রধানদের তাদের চিন্তাভাবনাকে একে অপরের সাথে শেয়ার করা উচিৎ। 


প্রধানমন্ত্রীকে করা প্রেস এর কিছু প্রশ্নের জবাব নিচে উল্লেখিত হল –

প্রশ্ন: মাদাম গান্ধী, আপনি প্রেসিডেন্ট নিক্সনের সাথে কি আলোচনা করেছেন একটু বলবেন কি? 
প্রধানমন্ত্রী: এই প্রশ্নটি আমাকে ১৫ নভেম্বর করা হয়েছিল আমাদের সংসদে। কোন আলোচনা ফলপ্রসূ হবে না যদি আপনি না জানেন ঠিক আগের আলোচনায় কি কি আলোচিত হয়েছে। 
প্রধানমন্ত্রীঃ আমি মনে করি আলোচনা সফল হয়েছে। ইউরোপ, এশিয়া; দ্বিপাক্ষিক বিষয়াদি, আন্তর্জাতিক বিষয়ে আলোচনা হয়েছে। আমি মনে করি আমি যে মত দেব সেটাই তাদের অর্জন। আমি মনে করি প্রেসিডেন্ট এখন জানেন ভারত কি ভাবছে। এবং আমারও একটি ভালো ধারনা হয়েছে যে এই বিষয়ে আমেরিকা কি ভাবছে। এর চেয়ে বিস্তারিত মনে হয় এই অবস্থায় বলা দরকার নাই। 

প্রশ্ন: আপনি হয়তো উত্তর দেবেন না, কিন্তু প্রাথমিক রিপোর্ট অনুযায়ী আমরা জেনেছি পাকিস্তান ইস্যুতে প্রেসিডেন্ট নিক্সনের সাথে আপনার ফলপ্রসূ আলোচনা হয়নি। এই রিপোর্ট কি সঠিক? আপনি কি কিছু বলবেন? 
প্রধানমন্ত্রী: না এই প্রতিবেদন সঠিক নয়। আমি আগেই বলেছি, এটি মার্কিন যুক্তরাষ্ট্র সরকার এবং প্রেসিডেন্ট দেখবেন যে তারা এই ব্যাপারে কি করতে পারেন। আমি অবশ্যই রাষ্ট্রপতির আন্তরিক ইচ্ছার প্রশংসা করি। আমার ধারনা এই রিপোর্ট মূলত আমাদের সাক্ষাৎ সম্পর্কে পূর্ব থেকে প্রত্যাশিত ধারনার উপর ভিত্তি করে তৈরি করা হয়েছিল। আমাদের আলোচনা অনেকক্ষণ ধরে চলেছে। এর কারণ হল আমরা অনেক বিষয় নিয়ে আলাপ করেছি যার জন্য আজ সকাল পর্যন্ত আলোচনা গড়ায়। 

তবে দুই দেশের যার যার দৃষ্টিভঙ্গি তার তার মত। কারণ ভূ-রাজনৈতিক অবস্থা দ্বারা এটি প্রভাবিত। সুতরাং, যদিও আমি বলতে চাই যে আমরা যুক্তরাষ্ট্রের সঙ্গে একই রকম আলাপ করেছি তবে বিষয়টি অন্য কোন দেশের সাথে করা আলোচনার সাথে নাও মিলতে পারে। 

তাই এই ক্ষেত্রে, আমরা প্রেসিডেন্ট ও তার সহকর্মীদের আমাদের সীমানার অবস্থা মূল্যায়ন করার ব্যাপারে বলেছি। আমরা মনে করি ভারতের  স্থিতিশীলতা, শান্তি, আমাদের কাছে সবচেয়ে গুরুত্বপূর্ন। তবে এটি শুধুমাত্র, আমাদের না তথা এশিয়া বা এমনকি পুরো বিশ্বের জন্য গুরুত্তপূর্ন। 

প্রশ্ন: আপনি কি আশা করেন যখন গণতন্ত্র পূর্ববাংলায় হুমকির সম্মুখীন তখন প্রেসিডেন্ট নিক্সনের  উচ্চকণ্ঠে এর বিপক্ষে দাঁড়ানো উচিৎ? আলোচনার ফলস্বরূপ, আপনি কি আমেরিকান নীতিতে পরিবর্তন আশা করেন? 
প্রধানমন্ত্রী: আমি মনে করি না প্রেসিডেন্ট নিক্সনের কি করা উচিৎ সে সম্পর্কে মন্তব্য করা। এটা তার বিচার করার বিষয় - সব দিকে বিবেচনায় নিয়ে। 

এখন, আপনারা দেখুন, আমেরিকা তার নীতিতে কোন পরিবর্তন করে কিনা। আমি মনে করি যে প্রেসিডেন্ট একটি উপায় খুঁজে বের করার চেষ্টা করছেন। যদিও এর থেকে পথ বের করা অনেক কঠিন। 

প্রশ্ন: ভারত কেন সীমান্ত থেকে ভারত ও পাকিস্তানি সৈন্য প্রত্যাহারের জন্য ইয়াহিয়া খানের প্রস্তাবে রাজি হয়নি? 
প্রধানমন্ত্রী: আমি আমার আগের মন্তব্যে এই পয়েন্ট স্পর্শ করেছি। যখন  উদ্বাস্তু প্রথম ভারতে প্রবেশ শুরু করে তখন আমরা জাতিসংঘের দৃষ্টি আকর্ষণ করেছি। আর সেই সময়ে বলা হয়েছিল যে এটি একটি আভ্যন্তরীন সমস্যা। পরে পাকিস্তান আমাদের পশ্চিম সীমান্তে সেনা এনেছিল। ভারত তখনো সরায়নি। সেখানে বিষয়টি জাতিসংঘের পর্যবেক্ষকদের মনোযোগ আকৃষ্ট করে এবং তারা এই প্রক্রিয়াটি প্রশ্নবিদ্ধ করে। পাকিস্তান বলেছিল এটা শুধুমাত্র সামরিক মহড়া। 

একথাও ঠিক যে, তা খুব বিশ্বাসযোগ্য উত্তর ছিল না। কিন্তু, সম্ভবতঃ, এটা সত্য হিসেবে স্বীকার করা হয়েছে। কিন্তু আমরা সত্য হিসেবে গ্রহণ করতে পারিনি। আমাদের নিরাপত্তা বিপদের মধ্যে ছিল। আপনারা জানেন আমাদের মাটিতে তিনটি বড় ধরনের আগ্রাসন আছে। একটি চীন থেকে এবং দুইটি পাকিস্তান থেকে। আমাদের সীমান্ত এলাকার সঙ্গে আমাদের যোগাযোগ তেমন ভালো না। তাই সরকারের প্রধান হিসেবে এটা দেখা আমার দায়িত্ব ছিল। আর সে জন্যই আমরা আমাদের সৈন্য সরিয়েছি। 

সৈন্য প্রত্যাহারের বিষয়ে বলব, এটা ছিল মূল সমস্যা থেকে বিশ্বের ফোকাস অন্য দিকে সরানো। ১৯৬৫ সালের সংঘাতে, কাশ্মীরে হাজার হাজার অনুপ্রবেশকারীর চলাফেরায় দেশকে দুর্বল করার উদ্যেশ্যে একটি প্রচেষ্টা নেয়া হয়েছিল যাতে সেই সুযোগে পাকিস্তানী আর্মি প্রবেশ করতে পারে। কিন্তু সেটা সফল হয়নি। কারণ যদিও অনুপ্রবেশকারীরা আমাদের ভেতরে প্রবেশ করেছিল তবুও আমাদের মানুষ- কৃষক, যাযাবর গোত্র তাদের দেখাশোনা করেছে - এমনকি তাদের সাথে আশা ছাগল, গরু ইত্যাদিরও  দেখাশোনা করেছে এবং আমাদেরকে পরিস্থিতি নিয়ন্ত্রণে আনতে সাহায্য করেছে। 

সুতরাং, সেখানে কোন মুকাবিলা হয়নি। আর এই রকম পরিস্থিতি এখন পূর্ববাংলায় ঘটছে। এবং আমি মনে করি না এটাকে আলাদা কিছু হিসেবে দেখার সুযোগ আছে। 

প্রশ্ন: প্রশ্ন U.N. মহাসচিব কি ভারত-পাকিস্তান উত্তেজনা কমানোর জন্য ভালো পদক্ষেপ নিচ্ছেন? যদিও ভারত কে দায়ী করা যায় না, তবুও কেন আপনি দক্ষিণ এশিয়ার শান্তি রক্ষার জন্য আপনার এলাকায় U.N. পর্যবেক্ষকদের আসার অনুমতি দিচ্ছেন না? 
প্রধানমন্ত্রী: দ্বিতীয় প্রশ্নের উত্তর আগে দিচ্ছি। আমি বলতে চাই আমাদের ইতোমধ্যে জাতিসংঘের পর্যবেক্ষকরা আছে। পশ্চিম ফ্রন্টেও কিছু আছে বহু বছর ধরে। পূবে আছে জাতিসংঘের শরণার্থী হাইকমিশনের দশ জন প্রতিনিধি। সুতরাং, কোন পর্যবেক্ষক বা কোন বিদেশী নেই তা ঠিক নয়। 

এছাড়াও, আমাদের সমাজ খুব উন্মুক্ত। সেখানে এম্ব্যাসেডর, কূটনৈতিক কোরের অন্য সদস্যরা, অনেক দেশ থেকে আসা প্রেস, রেডিও, টেলিভিশন এর প্রতিনিধি, কানাডা, যুক্তরাজ্য, ইউরোপের দেশগুলোর, স্ক্যান্ডিনেভিয়ান, ল্যাটিন আমেরিকান, জাপান, নিউজিল্যান্ড থেকে আসা সংসদীয় প্রতিনিধি দলের মানুষরা আছে। 

সুতরাং, সেখানে আমাদের কিছু গোপন করার প্রশ্নই ওঠে না। কিন্তু প্রশ্ন হল তারা কি দক্ষিণ এশিয়ার শান্তি আনতে সক্ষম হবে? পূর্ববাংলায় যা ঘটছে তাতে শান্তি কীভাবে আসবে? এখনও খুন করা হচ্ছে। হাজার হাজার শরণার্থী এখনো প্রতিটি দিন আসছে। এখন, আপনি যদি বলেন যারা এসেছে তাদের ফিরে যেতে হবে - প্রশ্ন হল - এটা কি নিরাপদ? আর যদি নিরাপদ হয় তাহলে আরো মানুষ আসছে কোথা থেকে? সুতরাং, এই একটি প্রশ্নের উত্তর দিতে সক্ষম হলেই আপনারা উত্তর পেয়ে যাবেন। 

কিন্তু যদি মহাসচিব  বা আগ্রহী কেউ যদি নিশ্চিত করেন যে এই অনুপ্রবেশ বন্ধ করতে সক্ষম হবেন তাহলে পরবর্তী পদক্ষেপ হিসেবে, তিনি বলতে পারেন যে বাকিরা তাহলে ফিরে যেতে পারেন তেমন পরিবেশ সৃষ্টি করুন। 

প্রশ্ন: বর্তমান সঙ্কটের দিনে কেন আপনি জাতিসংঘে একটি ভিজিট দিচ্ছেন না? 
প্রধানমন্ত্রী: আমি মনে করি না এতে তেমন কাজ হবে। 

প্রশ্নঃ কিছু পর্যবেক্ষক বলেছেন যে নতুন ভারত-সোভিয়েত চুক্তির কারণে স্পষ্টভাবে ভারত তার নিরপেক্ষ অবস্থা থেকে সরে গেল। এই ব্যাপারে আপনি কিছু বলবেন? 
প্রধানমন্ত্রী: ভারত কখনো নিরপেক্ষ শিবিরে ছিলোনা। এই শব্দটা আমেরিকাতে ব্যাবহ্রিত হয়। ভারতে আমরা এই শব্দ ব্যাবহার করিনা। জোট- নিরপেক্ষতা মানে নিরপেক্ষ বা অসচেতনতা বা বিশ্বের অন্যন্য বিষয়ে অমনোযোগী বোঝায় না। এর অর্থ হতে পারে আমরা কোন মিলিটারি ব্লকের অধীনে না। আমরা নিজের যোগ্যতায় প্রতিটি আন্তর্জাতিক ইস্যুতে সিদ্ধান্ত নেবার অধিকার রাখি। এর মানে এই না যে আমাদের মার্কিন যুক্তরাষ্ট্র বা U.S.S.R. সমর্থন দেয় বলে। এগুলো আমরা আমাদের নিজস্ব দৃষ্টি ভঙ্গি থেকে বিবেচনা করি। এবং অবশ্যই তা  বিশ্ব শান্তির জন্য। 

ইন্দো-সোভিয়েত চুক্তি সম্পর্কে যতটুকু বলতে পারি এর ফলে আমরা আমাদের জোট নিরপেক্ষ অবস্থান থেকে সরে যাচ্ছিনা। আমরা কোনো দেশে সামরিক ঘাঁটির  অনুমতি দেই নাই। আর, চুক্তি অনুযায়ী আমরা সোভিয়েত ইউনিয়নের সঙ্গে কোনো বিপজ্জনক পরিস্থিতি সৃষ্টি হলে আমরা তাদের সাথে পরামর্শ করতে পারব কিন্তু সিদ্ধান্ত সম্পূর্ণরূপে ভারতের নিজস্ব ব্যাপার। কি কি পদক্ষেপ নেব তাও আমাদের ব্যাপার। 

প্রশ্ন: পূর্ব পাকিস্তানে স্বাধীনতা অর্জনে সহায়তা করার জন্য ভারত মহাসাগরের উপর সোভিয়েত ইউনিয়ন একটি আউটলেট চেয়েছে বলে জানা যায়। এটির ব্যাপারে কিছু বলবেন? 
প্রধানমন্ত্রী: আমি জানিনা কিভাবে সোভিয়েত ইউনিয়ন পূর্ববাংলায় যা ঘটছে তার জন্য ভারত মহাসাগরের একটি আউটলেট পাবে। আমার মনে হয় এতে তেমন কোন লাভ হবেনা। 

প্রশ্নঃ হল ভারত কোন সহযোগিতা করছে কিনা। আমি মনে করি যে ভারত একটি বাস্তবসম্মত পরিস্থিতির ব্যাপারে ভাবছে। এর স্থায়ী সমাধান কি হতে পারে? কি সমাধান করলে পূর্ববাংলার জনগণের জন্য সেখানে থাকা সুবিধাজনক হবে? এটাই প্রশ্ন। আমার মনে হয় সেখানে যে পরিমাণ বিদ্বেষ গত কয়েক মাসে হয়েছে তাতে একটু আশু সমাধান কীভাবে আসতে পারে তাই চিন্তার বিষয়। 
প্রধানমন্ত্রীঃ এটাই এখন বাস্তবতা। তাতে আমাদের পছন্দ হোক বা না হোক। 

প্রশ্ন: যেহেতু আপনি U.N. পরিদর্শনের প্রয়োজনীয়তা বোধ করেন না - তাহলে কি আপনি মনে  করছেন যে এটির শক্তি ও যোগ্যতা প্রশ্নবিদ্ধ? 
প্রধানমন্ত্রী: ইউনাইটেড নেশনস এর দুর্বলতা রয়েছে। কিন্তু আমরা সবসময় তাদের সমর্থন করেছি। কারণ আমরা মনে করি এই ধরনের একটি ফোরাম অপরিহার্য। যখন নেশনস লীগ ছিল, সবাই মনে করেছে এটা ঠিক মত কাজ করছে না যা করা উচিৎ। পরে জাতিসংঘ নামে এটি আসল। আমরা যদি জাতিসঙ্ঘ থেকে মুক্তি চাই তাহলে দেখা যাবে অন্য কোন নতুন নামে আবার সেটা শুরু হয়েছে। 

সুতরাং, এটা থাকা গুরুত্বপূর্ণ। কিন্তু আমরা সবাই জানি যে এর নির্দিষ্ট কিছু দুর্বলতা আছে। এটা সবসময় নিজের মত কাজ করতে পারেনা। 

প্রশ্ন: অস্ট্রেলিয়ার প্রধানমন্ত্রী ম্যাক মোহন অন্য একদিন প্রেসক্লাবে বলেছিলেন পাকিস্তান ও ভারতের মধ্যে কোন যুদ্ধ হতে পারেনা। তিনি বলেছিলেন তিনি আপনাদের সাথে কথা বলবেন। তিনি কি বলেছিলেন? 
প্রধানমন্ত্রী: আমি অস্ট্রেলিয়ার প্রধানমন্ত্রীর সাথে দেখা করেছি কিন্তু আমার মনে পড়েনা তিনি এমন কিছু বলেছেন। স্বাভাবিকভাবেই তিনি উদ্বিগ্ন, ঠিক যেমন প্রেসিডেন্ট নিক্সন উদ্বিগ্ন এবং রাশিয়ান নেতা এবং আমাদের নেতারাও উদ্বিগ্ন। তারা সবাই জানেন যুদ্ধ ভালো নয় - এটি আরও নতুন নতুন সমস্যা সৃষ্টি করে। যেমনটি প্রেসিডেন্ট নিক্সন বলেন বর্তমান দুনিয়ায় সম্পূর্ণ বিজয় বলে আসলে কিছু নেই। 

সুতরাং, আমরা এটাকে সম্পূর্ণরূপে প্রশংসা করি। আমি এর সাথে সম্পূর্ণরূপে একমত। কিন্তু, এটা আমাদের দেশের স্বাধীনতা, নিরাপত্তা এবং স্থিতিশীলতার প্রশ্ন। যেকোন কিছুর বিনিময়ে তা রক্ষা করা হবে। 

এই সমস্যা দূরীকরণে যুদ্ধ ছাড়া আমাদের যা কিছু করা সম্ভব তার সবটাই করছি। আমরা সমাধান বের করার চেষ্টা থামাব না। এই সিদ্ধান্ত আগেই নেয়া আছে। আমি নিশ্চিত এটা মীমাংসা করা যাবে। কিন্তু এখন, আরও অনেক বিষয় এসে পড়েছে। প্রথমেই আমি বলছি ভারতের সাথে পাকিস্তানের বা পাকিস্তানের জনগণের কোন বিরোধ নেই। কিন্তু আমরা মনে করি যে, একজন ব্যক্তির ভুলের কারণে পাকিস্তান ভুগছে। কিন্তু যদি আমরা সেই ব্যক্তিকে সরাতে যাই তাহলে ভারতের কিছু হবেনা - তবে পাকিস্তানের অস্তিত্ব নিয়ে সমস্যা হবে। 

প্রশ্ন: যদি পাকিস্তান তার বাকি হিন্দুদের বের করে দেয় তাহলে ভারতে অবস্থিত ষাট মিলিয়ন মুসলমানের পরিণতি কি হবে? 
প্রধানমন্ত্রী: আমি বিশ্বাস করি যে তারা পুরোপুরি নিরাপদ থাকবেন। যদিও আমাদের কিছু জনগণের খুব খারাপ ধারনা আছে, আমাদের দাঙ্গা হয়েছে, যেটা আমি লজ্জার মনে করি - সরকার এই বিষয়ে খুব দৃঢ় আছে। এবং আমি মনে করি যে, আজকের সকল ভারতীয়, এমনকি ঐসব দল যারা সাধারণত আমাদের সমর্থন করে না, তারাও ভারতের শান্তি রক্ষায় আমাদের সংখ্যালঘুদের যথাযথ নিরাপত্তা দেবে যাতে তারা তাদের সাংবিধানিক অধিকার ও সুযোগ-সুবিধা ভোগ করতে পারে। 

পাকিস্তানের বিপক্ষে না যাবার আমাদের কিছু কারণও আছে। পররাষ্ট্র সচিব খুব সুন্দরভাবে আমাকে দৃষ্টি আকর্ষন করিয়েছেন। আমি স্পষ্টভাবে বলতে চাই পাকিস্তানের কোনো অঞ্চলের প্রতি ভারতের কোন দখল পরিকল্পনা নেই। এবং আমি যোগ করে বলি - এমনকি তা যদি পূর্ব বাংলার কোন ক্ষুদ্র অঞ্চলও হয়। আমরা অবশ্যই পাকিস্তানের সঙ্গে যুদ্ধ চাই না। 

প্রশ্ন: মার্কিন যুক্তরাষ্ট্রের বৈদেশিক সাহায্যের বিলের ব্যাপারে আপনার প্রতিক্রিয়া কী? 
প্রধানমন্ত্রী: আমি মনে করি এটি একটি আভ্যন্তরীণ ব্যাপার যার উপর অনেক দেশ প্রভাবিত .... (হাসি)। আমি ভবিষ্যতবানি করতে পারছিনা। তাই আমি সত্যিই জানি না কি ঘটতে যাচ্ছে। আমরা সাহায্যকে স্বাগত জানিয়েছি। এবং যা আমরা নানা দেশ থেকে পেয়েছি তা দিয়ে আমরা অনেক কিছু করেছি যার সাহায্য না হলে পারতাম না। তবে অল্প অল্প করে আমরা স্বনির্ভরশীল হচ্ছি এবং আমাদের নিজের পায়ে দাঁড়াতে সক্ষম হচ্ছি। 

তবে বোঝা দিন দিন ক্রমবর্ধমান এবং এর সিংহভাগ আমাদের সামলাতে হচ্ছে। আমরা সেগুলো আমাদের জনগণের উদ্যম ও আত্মত্যাগের বিনিময়ে সমাধান করছি। তবে আমরা আগে যা পেয়েছি সাহায্য এখন তার চেয়ে অনেক কম। সুতরাং, এতে আমাদের সত্যিই খুব বেশি সাহায্য করে না। 

প্রশ্ন: চীন - মার্কিন যুক্তরাষ্ট্র সম্পর্কের উন্নতি ভারতের উপর এবং অন্যান্য এশীয় দেশগুলোর উপর কি প্রবাভ ফেলবে? 
প্রধানমন্ত্রী: ভালো প্রভাব থাকবে। কোন সম্পর্ক, যদি অন্য কারো বিরুদ্ধে না হয় তাহলে শান্তি থাকবে। আর সে জন্যই আমরা এই পদক্ষেপকে স্বাগত জানাই। এবং আমরা আন্তরিকভাবে আশা করি এর ফলে বিশ্বের বিভিন্ন অঞ্চলে টানটান পরিস্থিতি অনেকটা কমে যাবে .....

প্রশ্ন: সোভিয়েত ইউনিয়নের সাথে চুক্তি কি আপনার বাবা প্রধানমন্ত্রী নেহেরুর জোটনিরপেক্ষ নীতির সঙ্গে সম্পূর্ণরূপে সুসংগত হয়? 
প্রধানমন্ত্রী: আমরা তাই মনে করি। প্রেসিডেন্ট টিটো কিছুদিন ভারত সফর করার সময় বলেছেন এর ফলে জোটনিরপেক্ষ বিষয়ে কোন প্রভাব পরবেনা। এবং আমি বিশ্বাস করি যে আমাদের বন্ধু চৌ এন লাইয়ের কিছু বিদেশী সংবাদদাতাদের সাথে এক সাক্ষাৎকারে বলেছেন, এতে আমাদের নীতিগত অবস্থানে ব্যাত্যয় ঘটবেনা। 

প্রশ্ন: পূর্ব পাকিস্তান কি একটি স্বাধীন ও সার্বভৌম জাতি হিসেবে প্রকাশ হওয়া উচিৎ? 
প্রধানমন্ত্রী: আমি আগেই বলেছি, এই প্রশ্ন পূর্ববাংলার জনগণকে করা উচিত। 

প্রশ্ন: ভারত মহাসাগরের ব্যাপারে একটি ফলো-আপ প্রশ্ন। আমেরিকা ও সোভিয়েত ইউনিয়ন উভয়ে এই  এলাকার মধ্যে নৌ বাহিনী পাঠাচ্ছে। এর সম্পর্কে আপনি কেমন অনুভব করেন? 
প্রধানমন্ত্রী: আমরা শুধু আশা করতে পারি যে এর ফলে কোন উত্তেজনা সেখানে বৃদ্ধি পাবে না ........

প্রশ্ন: যদি একটি সমাধান বড় ক্ষমতাধর দেশগুলো পূর্ববাংলার ব্যাপারে গ্রহণ না করতে পারে তাহলে মিশর ও ইসরাইলের সমাধান কীভাবে দিতে পারে? 
প্রধানমন্ত্রী: এই মুহূর্তে আমি মনে করি যে, মিশর ও ইসরাইল ও মধ্যপ্রাচ্যে পরিস্থিতি খুব আশাবাদী নয়। আমরা জানি কখনো কখনো অনেক শক্ত বাঁধন সহজেই কেটে ফেলা যায়। এই একটাই মাত্র আশা। 

এর আগে, সোভিয়েত চুক্তি নিয়ে একটি প্রশ্ন ছিল। সম্ভবত আপনি জানেন যে এটার ৪র্থ  অনুচ্ছেদে বিশেষভাবে বলা হয় যে সোভিয়েত ইউনিয়ন ভারতের জোটনিরপেক্ষ  নীতির প্রতি সম্মান প্রকাশ করেছে। উদ্বাস্তুদের সমস্যা পিছনে পরে যাচ্ছে। একটা তুলনা দিলে পুরো বিষয়টা আরও সুন্দরভাবে বোঝা যাবে। উদাহরণস্বরূপ, আমরা হিটলারের জার্মানিতে ইহুদীদের সমস্যা বলতে পারি। ধরুন আপনি বললেন, "আমাদের কিছু পর্যবেক্ষক সেখানে যাক"। কিভাবে তারা ইহুদীদের জন্য পরিস্থিতি সৃষ্টি করতে সাহায্য করতেন? তারা কি বৈষম্য ও হত্যা থেকে রক্ষা করতে পারতেন? অনুরূপ অবস্থা আজ পূর্ববাংলায় বিরাজ করছে। 

প্রশ্ন: পূর্ববাংলা সম্পর্কে আপনি যতটুকু জানেন, আপনি কি মনে করেন যদি পূর্ব পাকিস্তানকে স্বাধীনতা দিয়ে দেয়াও হয় তারা জাতিগতভাবে ও অর্থনৈতিকভাবে স্বাধীনতার জন্য প্রস্তুত আছে? 
প্রধানমন্ত্রীঃ আমরাও আমাদের স্বাধীনতার সময় এই প্রশ্নের  মুখোমুখি হয়েছিলাম। আমাদের প্রতিনিয়ত বলা হয়েছিল যে, ব্রিটিশরা  খুব আনন্দের সাথে আমাদের স্বাধীনতা দিতে চায় কিন্তু ভারত এটার  জন্য প্রস্তুত না। এবং আমি মনে করি আমরা অবশ্যই দেখিয়ে দিয়েছি। একইভাবে অন্যান্য অনেক দেশের কথা বলা যায় - হয়ত তারা ভুল করবে - কিন্তু সেগুলো থেকেই তারা শিখবে এবং তাদের নিজের পায়ে দাঁড়াতে পারবে। 

প্রশ্ন: আপনি অনেক দেশের নেতাদের সাথে দেখা করে যাচ্ছেন। আপনি কি মনে করেন না যে পাকিস্তানের প্রেসিডেন্টের সঙ্গে দেখা করবার প্রয়োজন থাকতে পারে? 
প্রধানমন্ত্রী: আমি বলেছি, যদি পাকিস্তানের প্রেসিডেন্ট আমাকে ভারত ও পাকিস্তানের মধ্যে বিদ্যমান সমস্যা নিয়ে আলোচনা করার জন্য দেখা করতে চান, আমি খুব খুশি হবে। কিন্তু সমস্যা যদি ভারতীয় সমস্যা সংশ্লিষ্ট না হয় তাহলে তা আলোচনা করার জন্য নয়। এই সমস্যা পূর্ববঙ্গ ও তাদের নির্বাচিত প্রতিনিধিদের সাথে সম্পর্কিত। 

কিন্তু সেখানে আরো এক একটি দিক আছে। আপনি শুধুমাত্র এমন ব্যক্তির সঙ্গে দেখা করতে পারেন যদি সেখানে তারা উভয়েই উভয়কে বিশ্বাস করে। কিন্তু যদি তা না হয় তাহলে করমর্দন করতেও আমার অসুবিধা আছে। পরিস্থিতি এখন এমনটাই। আপনি যদি দেখেন পাকিস্তানের প্রেসিডেন্ট আমাকে ব্যক্তিগতভাবে বা সাধারণ ভাবে যেসব মন্তব্য করে যাচ্ছেন তাতে এটি মনে হয় না যে এখানে কোন বন্ধুত্বপূর্ণ আলোচনা হতে পারে। আমি কারো সম্পর্কে অভদ্র শব্দ কখনই উচ্চারণ করিনি। (হাসি এবং সাধুবাদ) ....
                                        ----------------

“যুক্তরাষ্ট্রের কলাম্বিয়া বিশ্ববিদ্যালয়ে প্রদত্ত প্রধানমন্ত্রী ইন্দিরা গান্ধীর বক্তৃতা”


ভাষণ থেকে নেওয়া উদ্ধৃতাংশ নিচে দেওয়া হলোঃ

আমি যদি মাত্র কয়েক মাস আগে আসতাম এবং আপনি যদি আমাকে প্রশ্ন করতেন, সমস্যাগুলো কি, আমি হয়তো বলতাম "এখন কোন সমস্যা নাই”। আমরা ঐক্যবদ্ধ। আমরা আমাদের উদ্দেশ্যে দৃঢ়। এবং একটার পর একটা সমস্যা সমাধান করে আমরা এগিয়ে যাচ্ছি"। কিন্তু আমাদের নতুন সংসদ পূর্ন করে যখন আমাদের বিজয় উপলক্ষ্যে আমরা সব গণতান্ত্রিক সমাজকে পরস্পর অভিনন্দন জানাচ্ছি তার ঠিক একসপ্তাহ পরেই নতুন এক ভয়ঙ্কর বোঝা আমাদের উপর এসে পড়লো। আপনারা সবাই এসম্পর্কে অবগত। তাই আমি এটা নিয়ে কিছু বলতে চাইনা। কিন্তু আমি কিছু প্রশ্ন তুলে ধরতে চাই এবং যেগুলো আমরা খুব মৌলিক প্রশ্ন বলে মনে করি। আমাদের বাহিনী এবং পশ্চিম পাকিস্তানের বাহিনী সীমান্তে পরস্পরের মুখোমুখি হওয়ার কারণে আজ আমাদের বলা হয় যে সেখানে যুদ্ধের হুমকি আছে। এবং এটা সত্য। কিন্তু দুই বাহিনীর মুখোমুখি হওয়া প্রকৃত সমস্যা নয়। পূর্ববাংলায় যা ঘটেছে সেটাই হলো আসল সমস্যা। আজ যদি পূর্ববঙ্গে শান্তি থাকতো, তাহলে পশ্চিম বা পূর্বে আমাদের সৈন্যরা মুখোমুখি হলেও কোন ব্যাপার ছিল না। সেখানে কোন যুদ্ধ হবে না। কিন্তু এটা সেখানে খুব গুরুতর একটা সমস্যা। এবং এটা কিভাবে শুরু হলো? সেখানে ঘটা কোন বিদ্রোহ বা পাকিস্তানের এক অংশের পৃথক, বিচ্ছিন্ন বা স্বাধীন হতে চাওয়ার কারণে এই সমস্যার উত্থান ঘটেনি। সেখানে এমন কিছু বলা হয়নি। সেখানে পাকিস্তানের বর্তমান সামরিক নেতৃত্বে একটি উন্মুক্ত নির্বাচন অনুষ্ঠিত হয়। প্রকাশ্যে জনগনের সামনে নিরপেক্ষ নির্বাচন কর্মসূচী অনুষ্ঠিত হয়। যদি পশ্চিম পাকিস্তানি সরকারের এই কর্মসূচীর নিয়ে আপত্তি থাকতো, সেই মুহূর্তে বলতে পারতো, "আমরা এই নির্বাচন মানবো না, আমরা আপনার ছয়দফা মেনে নিতে পারবো না, আমরা তাদের অনুমোদন দেবো না"। কিন্তু এরকম কিছুই বলা হয়নি। নির্বাচন অনুষ্ঠিত হয়েছিল এবং পাকিস্তানের উভয় অংশের মানুষ একদলীয় আওয়ামী লীগের পক্ষে সিংহভাগ ভোট দিয়েছিল। 

আমি আমার ব্যাপক সংখ্যাগরিষ্ঠে অভিনন্দিত হয়েছি। কিন্তু এটা পাকিস্তানের নির্বাচনে শেখ মুজিবুর রহমান যে সংখ্যাগরিষ্ঠতা পেয়েছিল তার তুলনায় কিছুই না। এটা তার জন্য একটি অসাধারণ বিজয় ছিল। এবং সে কোন চরমপন্থী নয়। তিনি একজন মধ্যমপন্থী ব্যক্তি। বস্তুত, আমি যদি শব্দটা বলতে পারতাম, কিছু মানুষ তাকে এক সময় আমেরিকার দালাল বলতো। কিন্তু নির্বাচনে জয়ী হওয়ার পর, দৃশ্যত এটা পশ্চিম পাকিস্তান সরকারের জন্য বিস্ময়কর হয়ে ওঠে। এবং তারা এই ফলাফল এড়ানোর উপায় খুঁজে বের করতে চেয়েছিলেন। 

আলোচনা শুরু হয়েছে। আমরা শেখ মুজিব বা পূর্ব বাংলায় তার দলের সাথে সম্পৃক্ত ছিলাম না। আমরা জানতাম না সেখানে কি ঘটছে। আমরা পত্রিকায় পড়েছি যে সেখানে আলোচনা হয়েছে। পরবর্তীতে অনেক পরে, আমার এখানে আসার মাত্র এক সপ্তাহ আগে এমন একজনের সাথে আমার সাক্ষাৎ হয় যিনি আলোচনায় উপস্থিত ছিলেন। এবং ২৪শে মার্চ তারা ভেবেছিল যে তারা (পশ্চিম পাকিস্তানিরা) হয়তো মীমাংসা করতে আসছে, তবে কোন সন্তোষজনক মীমাংসা নয় কিন্তু এখনো সেটা করা যায়। কিন্তু এবার পশ্চিম পাকিস্তান সৈন্য নিয়ে এসেছিল, এবং ২৫শে মার্চ রাতে সন্ত্রাসের রাজত্ব ছেড়ে দেওয়া হয়। আপনারা সম্ভবত শুনেছেন যে, তাদের সবচেয়ে বড় লক্ষ্য ঢাকা বিশ্ববিদ্যালয়ে তারা সবচেয়ে বড় হামলা চালিয়েছিল, যেখানে সে রাতেই বিভিন্ন অনুষদের বহু ছাত্রদের হত্যা করা হয়। সমগ্র পূর্ব বাংলার বেসামরিক, আধা-সামরিক বাহিনী, ইস্ট বেঙ্গল রেজিমেন্ট ও পূর্ব পাকিস্তানের রাইফেলস তাদের বশ্যতা পরিবর্তন করে, অর্থাৎ তারা পাকিস্তানি সেনাবাহিনীর বিরুদ্ধে যুদ্ধ করার সিদ্ধান্ত নেয়। এটাই আজকের পূর্ব বাংলার মানুষের লড়াইয়ের ভিত্তি। জনগণই সীমান্ত পার হয়ে আসা তরুণদের গেরিলাদের প্রশিক্ষণ দিচ্ছে। 

এখন, আমাদের প্রশ্ন করা হয়েছে যে কেন ভারত জাতিসংঘের পর্যবেক্ষকদের অনুমতি দেওয়ার বিষয়ে দ্বিধান্বিত! প্রকৃতপক্ষে, আমরা দ্বিধান্বিত নই, কারণ আমরা কিছু পর্যবেক্ষক ইতোমধ্যে ঢুকতে দিয়েছি। অনেক বছর ধরে পশ্চিম সীমান্তে জাতিসংঘের পর্যবেক্ষক আছে এবং আমরা পূর্ব সীমান্তে শরণার্থীদের ত্রাণ দেয়ার জন্য জাতিসংঘের হাই কমিশন থেকে প্রায় দশজন লোক আছে। আমাদের সমাজ অনেক উন্মুক্ত, যে কেউ আসতে চায়, আপনাদের যে কেউ -  কূটনীতিকরা যারা সেখানে আছে, সাংবাদিক, ইউরোপের, ল্যাটিন আমেরিকা, এশিয়া, নিউজিল্যান্ড, আরব দেশ, স্ক্যানডিনেভীয়ার দেশগুলিতে থেকে যাওয়া সংসদীয় প্রতিনিধিদল – এনারা সবাই আমাদের সেনা-শিবিরে ছিলেন; সীমান্তেও ছিলেন এবং তাদের অনেকেই সীমান্ত পার হয়ে পুর্ব বাংলায় গেছিলেন। ব্যতিক্রম ছাড়াই, প্রত্যেকেই সেখানে ভয়ঙ্কর দুর্দশা এবং অতিমাত্রায় বিশৃঙ্খলা কথা বলেছেন। এখন এই মুহূর্তে আমাদের বলা হয়েছে কিছু আসন খালি দেখিয়ে একটা বেসামরিক সরকার গঠনের প্রচেষ্টা চলছে, যদিও আসনগুলো খালি নেই। যারা বৈধভাবে নির্বাচিত হয়েছে তারা সেখানে আছে তবুও তাদের আসন শূন্য ঘোষণা করা হয়েছে এবং আমাকে বলা হয় যে ৫৫ জন বিনা প্রতিদ্বন্দ্বিতায় নির্বাচিত হয়েছেন। এখন বর্তমান পরিস্থিতিতে পুরো সংসদই বিনা প্রতিদ্বন্দ্বিতায় নির্বাচিত হতে পারে কারণ নিশ্চিতভাবেই এখন কারো পক্ষে ভোট দেওয়া সম্ভব নয়। 

যদি জাতিসংঘের পর্যবেক্ষক যায়, তাহলে তারা কি ইচ্ছা পোষণ করে? তারা যদি সত্যিই পূর্ব বাংলায় শান্তি আনার উদ্দেশ্যে যায়, আমাদের পক্ষ থেকে তাদের স্বাগতম; তারা যেদিকেই যেতে চান, আমরা তাদের সেখানে যেতে সাহায্য করবো। কিন্তু তারা এটা করতে চান না। তারা বলতে চায়, "পূর্ব বাংলায় যা ঘটছে সেটা পাকিস্তানের আভ্যন্তরীণ সমস্যা - আমরা শুধু দেখতে চাই সীমান্তে কি ঘটছে”। সীমান্তে যা ঘটছে সেটাকে পূর্ব বাংলার ভিতরে যা ঘটছে তার থেকে আলাদা করা যাবেনা। আপনি বলতে পারেন না, "আমরা যাব এবং চেষ্টা করবো গেরিলা প্রতিরোধে, কিন্তু সেনাবাহিনীর কতৃক সাধারণ মানুষকে হত্যা প্রতিরোধ করতে পারবো না"। এমনকি সেখানে কিছু নারীর উপর যে অত্যাচার হচ্ছে তা আমি উল্লেখ করতে পারছি না। জাতিসংঘ পর্যবেক্ষকরা ঐসব ব্যাপারে হস্তক্ষেপ করতে যাবেন না, কিন্তু তারা মুক্তিযোদ্ধারা কি করছে তার উপর হস্তক্ষেপ করতে চান। 

আপনি প্রশ্ন করতেই পারেন, "ভারত কি সমর্থন দিয়ে এব্যাপারে হস্তক্ষেপ করছে? ” আমি আপনাদের বলছি, আমরা যেটুকু করেছি তাতে পূর্ব বাংলার মানুষেরা ততটা খুশি নয়। তারা মনে করে, আমরা এপর্যন্ত খুব সামান্যই করেছি এবং আমি তাদের সাথে একমত। এবং আমরা এমন কিছু করছি যেটা আমরা তাদের করতে দিতে পারিনা। মানুষের সীমান্তের অন্যপাশ থেকে আমাদের পাশে আসা অথবা আমাদের এপাশ থেকে পূর্ব বাংলায় ফিরে যাওয়া আমরা বন্ধ করতে পারিনা। আমরা যদি এমনটা করতে সক্ষম হতাম, তাহলে আমরা অবশ্যই এই লক্ষ লক্ষ শরনার্থী আসা ঠেকানোর ব্যবস্থা নিতাম। প্রথমদিকে প্রতিক্রিয়া ছিল, "তারা ব্যাপক কষ্টে আছে, আমরা তাদের প্রবেশের অনুমতি দেই”। কিন্তু খুব শীঘ্রই আমাদের জন্য এই সমস্যা নিয়ন্ত্রণের বাইরে চলে গেলো  এবং এটি এখন অত্যন্ত জটিল পরিস্থিতি তৈরি করছে। 

আমেরিকার মানুষ উদারতা দেখিয়েছে। এখানে আসায় আমাকে একটি চেক দেওয়া হয়েছে। বিভিন্ন দেশের দরিদ্র মানুষেরা শিশুদের দিয়ে আমাকে চেক দিয়েছে, সব ধরনের মানুষ, এবং আমরা তাদের সাহায্যের জন্য কৃতজ্ঞ। কিন্তু প্রধান সমস্যা আর্থিক নয়। আমরা গরীব, এই লক্ষ লক্ষ মানুষের ভরণপোষণের সামর্থ্য আমাদের নাই। কিন্তু দরিদ্র হওয়ার কারণে আমরা জানি কিভাবে খাদ্য ও প্রয়োজন ছাড়া বাঁচতে হয়, আমাদের যেকোনো অসুবিধা দেখা দিতে পারে। আমরা যেকোন সংখ্যক মানুষ দেখাশোনা করতে পারবো, অবশ্যই তাদের ও আমাদের অত্যন্ত অসুবিধা হবে, হয়তো কিছু লোক মারাও যাবে। যাইহোক, আমরা এই সমস্যা থেকে বাঁচতে পারবো। কঠিন ব্যাপার হলো রাজনৈতিক পরিণতি, সামাজিক টানাপোড়েন, প্রশাসনিক সমস্যা থেকে বেঁচে যাওয়া এবং সর্বশেষ কিন্তু সবথেকে গুরুত্বপূর্ণ হলো আমাদের পরাধীনতা, স্থিতিশীলতা ও ঐক্যতার প্রতি হুমকি। কারণ উদ্বাস্তুদের সঙ্গে যারা আসছে তারা প্রকৃত উদ্বাস্তু নয়। আমরা নাশকতার শিকার হচ্ছি। আমাদের ট্রেন উড়িয়ে দেওয়া হচ্ছে, এবং অন্যান্য সব ধরণের অঘটন ঘটেছে। 

সুতরাং, ভারত আজ বাস্তব হুমকির সম্মুখীন। আমরা অর্থনৈতিক প্রবৃদ্ধি ও সামাজিক স্থিতিশীলতার একটা জায়গাতে পৌঁছে গেছিলাম, এটা মোটেই সোজা ব্যাপার ছিলনা; অনেক ঝামেলার মধ্য দিয়ে আমরা সেটা অর্জন করেছিলাম। আমরা মার্কিন যুক্তরাষ্ট্র সহ বিভিন্ন দেশের সাহায্য পেয়েছিলাম, কিন্তু এটা বৃহৎ সাফল্যের অনেক ক্ষুদ্র একটা অংশ। সবথেকে বড় ধকল হলো, এটা উদ্বাস্তুদের সমস্যা হোক বা আমাদের নিজেদের সমস্যা হোক, ভুগছে ভারতের জনগণ। এক্ষেত্রে অবস্থার যদি কোন উন্নতি হয়, সেটার কারণ অবশ্যই সামনে এগিয়ে যাওয়ার জন্য ভারতের মানুষের প্রচেষ্টা এবং আত্মত্যাগ। 

সুতরাং, একটা পর্যায়ে এসে যখন আমরা ভাবছি যে এবার আমরা সহজেই অনেক দ্রুত সামনে এগিয়ে যেতে পারবো, তখনই আমরা হঠাত অন্য দেশের সমস্যায় জড়িয়ে পড়েছি। তারা আমাদের সমস্যা না। এই অন্য দেশটি তাদের সেসব মানুষকে সীমান্ত পার হতে বাধ্য করছে যারা তাদের সরকারকে ভোট দেয়নি, বরঞ্চ তারা তাদের কাঙ্খিত শাসককে ভোট দিয়েছে। এই মানুষগুলোর অন্য কোন অপরাধ নেই, কারণ স্বাধীনতার ডাক উঠেছে শেখ মুজিবকে গ্রেফতার করার পর, তার আগে নয়। তিনি নিজে, আমি যতদূর জানি, স্বাধীনতার জন্য ডাক দেননি, এমনকি এখনও না। কিন্তু তিনি গ্রেফতার হওয়ার পর, সেখানে নারকীয় গণহত্যা হয়, এটা বোধগম্য যে এরপর বাকি মানুষরা বলবেঃ "এরপর কিভাবে আমরা একসঙ্গে বাস করবো? আমাদের পৃথক হতে হবে। 

এই হলো অবস্থা। আমাদের পাকিস্তানের প্রতি কোন বিদ্বেষ নাই যদিও তারা নিয়মিত “ভারত ধ্বংস কর”, “ভারত জয় কর” প্রচারণা চালাচ্ছে। তারা একদিন দেখেছে, একসপ্তাহ দেখেছে এরপর তারা তাদের গাড়িতে হামলা করেছে। আমরা কখনো এমন পরিস্থিতিতে পড়িনি, এবং পড়বো না। আমরা এমনকি চীনাদের বিরুদ্ধেও ছিলাম না। চীন আমাদের আক্রমণ করেছিল, পাকিস্তান আমাদের আক্রমণ করেছিল। আমাদের পক্ষ থেকে আমরা সবসময়ই বন্ধুত্ব চেয়েছি। আমাদের দিক থেকে, আমরা সবসময় একতরফা পদক্ষেপ নিয়েছি যাতে আমরা সম্পর্কের একটি সহনীয় পর্যায়ে যেতে পারি। কিন্তু ওদিক থেকে কোন সাড়া পাচ্ছিনা। 

কোন প্রতিক্রিয়া না পেলেও, আমরা কিছু মনে করবো না। কিন্তু তারা যখন তাদের সমস্যা আমাদের উপর চাপিয়ে দেওয়ার কথা ভেবেছে, আমরা মনে করি তখনই এটা আমাদের সহ্যের শেষ সীমায় পৌছে গেছে। তারা এখানে একটা সমস্যার মুখোমুখি হয়েছিল, তাদের মানুষ সরকারের বিরুদ্ধে ভোট দিয়েছিল। তো আপনি কি করবেন? তাদের সীমান্ত দিয়ে বের করে দিবেন। এক খোঁচায়, আপনি আপনার শত্রুদের হাত থেকে পরিত্রাণ পেতেন, আপনি জনসংখ্যা থেকে পরিত্রাণ পেতেন, এবং আপনি ভারতকে দুর্বল করতে পারতেন, যা আপনি দুর্বল করতে চান। এসব ব্যাপার ভারত কখনোই সহ্য করতে পারে না। হতে পারে, আমি সহ্য করতে পারবো। কিন্তু আমি সংসদে আমার সব সংখ্যাগরিষ্ঠদের পক্ষে, এটা কোন একনায়কতন্ত্র নয়। আমাকে শুধু আমার দল নিয়ে থাকলে চলবেনা, গুরুতর পরিস্থিতিতে আমাকে ভারতের অন্য সব দলকেও সাথে নিতে হবে। এবং আমরা মনে করি যে, এটা শুধু ভারতের জন্য নয়, কারণ আমরা বিশ্বাস করি, যদি ভারতের শান্তি হুমকির সম্মুখীন হয়, যদি ভারতের স্থিতিশীলতা হুমকির সম্মুখীন হয়, পাকিস্তানের আমার অংশে শান্তি এবং স্থিতিশীলতা আসবে না। চীন, মার্কিন যুক্তরাষ্ট্র বা অন্য যেকোন দেশ হোক, সারা বিশ্বের সৈন্যবাহিনী তাদের সাথে আছে। কিন্তু উপমহাদেশের প্রধান অংশে অস্থিরতা পুষে রেখে তারা সেখানে শান্তি আনতে পারবে না। 

আজ কিছু দেশ একজন ব্যক্তির সম্মান রক্ষা করতে গিয়ে সমগ্র উপমহাদেশের শান্তিকে হুমকির মুখে ঠেলে দিচ্ছে। ব্যক্তিগতভাবে আমি মনে করিনা, যে তারা এমন কোন ব্যক্তিকে সমর্থন দিয়ে পাকিস্তানকে রক্ষা করা, অখণ্ড রাখা বা এটাকে শক্তিশালী করতে পারবেনা, যিনি নির্বাচিত ব্যক্তি নয় এমন একজন সামরিক স্বৈরশাসক। আজ আমরা যে সমস্যা নিয়ে ভাবছি এটা আসলে আজকের সমস্যা নয়, কিন্তু আমরা মৌলিক মূল্যবোধের জন্য লড়ছি, যার জন্য অনেকেই প্রাণ দিয়েছেন। আমাদের মূল্যবোধকেই আঘাত করা হয়েছে। 

এবং তারা যদি আমাদের পার্শ্ববর্তী দেশে আক্রমণ করতে পারে, তাহলে তারা (বাঙালিরা) যে আমাদের দেশে টিকে থাকতে পারবে বা এখানে এসে যে তাদের উপর আক্রমণ করা হবেনা তার নিশ্চয়তা কি! এটাই আমাদের বিব্রত করছে। কে দোষী এটা গুরুত্বপূর্ণ নয়, যদিও আমি মনে করি এখানে পাকিস্তান দায়ী, কিন্তু আমি কোন তর্কে যেতে চাইনা। গুরুত্বপূর্ণ ব্যাপার হলো কিভাবে আমরা শান্তিতে থাকতে পারি? শুধু সৈন্য সরানো উচিত এটা বললেই শান্তি আসবে না। শুধুমাত্র মৌলিক সমস্যাগুলো সমাধান করেই শান্তি স্থাপন করা সম্ভব। এবং মৌলিক সমস্যা পশ্চিমে নয় যেখানে সৈন্যরা পরম্পর মুখোমুখি হচ্ছে, বরং সমস্যা পূর্বে। 

যেহেতু আমি সৈন্যদের কথা উল্লেখ করেছি, আমি আরো একটি কথা বলতে চাই, এবং সেটা হলো আমরা কিছু করার এক সপ্তাহ বা দশ দিন আগেই পাকিস্তান সৈন্য ওখানে সরিয়ে নেয়। আর ওখানে জাতিসংঘের পর্যবেক্ষক যারা ছিল, এই প্রশ্ন তারা তাদের কাছে করেছিল। তারা বলেছিল, "এটা তেমন গুরুত্বর কিছুই না, এটা শুধুমাত্র একটা সাধারণ প্রশিক্ষণ অনুশীলন"। প্রকৃতপক্ষে এটা খুব অদ্ভুত যে, আপনারা যখন অনুশীলন করছেন তখন আপনি একদিনের জন্য নয়, দুই দিনের জন্য নয়, বরং দশ দিনেরও বেশি আপনার সৈন্যদের দায়িত্ব বহাল রেখেছেন। এবং দশ দিন হয়ে গেলেও জাতিসংঘ বা অন্য কেউ কোনো পদক্ষেপ নেয়নি। এরপর আমরা বললাম, “এইসব লোক আমাদের আক্রমণ করতে পারে এবং নিজেদের রক্ষার জন্য আমাদেরও সৈন্য সরাতে হবে”। ইতোমধ্যে দুইবার এবং চীনাদের হিসাব আনলে তিনবার আমাদের উপর আক্রমণ করা হয়েছে, এবং কোনবারই আমরা প্রস্তুত ছিলাম না। জনগন যদি ভাবে যে কোন সরকার দেশের নিরাপত্তা রক্ষা করতে অক্ষম, তাহলে সেই সরকার কখনো স্থায়ী হয়না। 

আমরা ধৈর্য্য ধরে অপেক্ষা করেছি এই ভেবে যে কিছু একটা হবে, হয়তো ভালো কিছুই হবে। কিন্তু কারো কোন মাথাব্যথা নাই। আমাদের সিমান্তে এসব সৈন্যরা আমাদের মুখোমুখি হয়েছিল তখন কেউ একটা শব্দও করেনি। তখনই করেছিল যখন আমাদের সৈন্যরা এগিয়ে গেল, তখন সারা বিশ্বের হঠাত চিন্তার উদয় হলো, "ওহ, দুই সৈন্য গ্রুপ পরস্পর মুখোমুখি হচ্ছে"। 

এটা সত্য যে, যুদ্ধ একটি ভয়ঙ্কর ব্যাপার। আমি গত যুদ্ধে বিমান আক্রমণের সবথেকে খারাপ সময়টাতে লন্ডনে বাস করেছি। এবং আমি জানি সেই যুদ্ধ এখন আরো ভয়ঙ্কর রূপ নিয়েছে। আমি জানি বেসামরিক নাগরিকের উপর কি ঘটছে সেখানে। কেউ কখনো তার জনগণের জন্য যুদ্ধ চায়না। এবং ভারত কখনোই দ্বন্দ্ব বা যুদ্ধকে উস্কে দেয়ার মত কিছু করবেনা। কিন্তু ভারত তার স্বার্থ রক্ষা করতে বদ্ধপরিকর। ভারত তার স্বাধীনতা অক্ষুণ্ণ রাখতে প্রতিজ্ঞাবদ্ধ। ভারত এখন আগের থেকে অনেক ঐক্যবদ্ধ, এবং হোক স্বাধীনতা বা হোক গণতন্ত্র, ভারত এখন এইসব মৌলিক বিষয় সম্পর্কে অনেক আগ্রহী। এটা আমাদের সাথে টিকে থাকা  জীবনের সংস্কৃতি। আমরা কোন একটি মতবাদ বা 'ধর্ম' অনুসরণ করিনা। এটা আমাদের জীবনের সংস্কৃতি যেটা আমাদের জাতিকে ত্রিশ শতাব্দী বাচিয়ে রেখেছে। কারোর মতের সাথে এটা যাক বা না যাক, এটাকে আমরা ধ্বংস হতে দিচ্ছিনা। আমরা সাহায্য চাই, আমরা সমর্থন চাই, আমরা সমবেদনাকে স্বাগত জানাই। কিন্তু বস্তুত, বিশ্বের প্রতিটা ব্যক্তিই শেষ পর্যন্ত একা এবং প্রত্যেক জাতিই চরমভাবে একা। এবং যুদ্ধের প্রয়োজন মনে হলে ভারত একাই লড়াই করার জন্য প্রস্তুত...

সেলিগ হ্যারিসন (দ্য ওয়াসিংটন পোস্ট)
পলিন ফ্রেডরিক ( এন. বি. সি নিউজ)


মি. স্পিভাক: "মিট দ্য প্রেস" অনুষ্ঠানে আমাদের আজকের অতিথি ভারতের প্রধানমন্ত্রী শ্রীমতি ইন্দিরা গান্ধী, যিনি সরকারি সফরে বর্তমানে আমাদের দেশে আছেন। 

মিস ফ্রেডরিক: মাননীয় প্রধানমন্ত্রী, আপনি যখন ওয়াসিংটনে গিয়েছেন, আপনি বলেছেন, আপনি ভারতীয় উপমহাদেশের বর্তমান অবস্থা সম্পর্কে গভীর উপলব্ধি আসা করছেন। আপনি কি মার্কিন কর্মকর্তাদের মাঝে সেই গভীর উপলব্ধি খুঁজে পেয়েছেন? 

প্রধানমন্ত্রী: আপনি জানেন, ভারতের  বর্তমান পরিস্থিতি যথেষ্ঠ গুরু গম্ভীর। আমি বলব, আমি এখানে আসার আগে তাদের সেখানকার পরিস্থিতি সম্পর্কে যে উপলব্ধি ছিল, তাদের এখনকার উপলব্ধি তার তুলনায় যথেষ্ঠ ভাল। 
মিস ফ্রেডরিক:  
আপনি বলছেন "যথেষ্ঠ ভাল", যেটা ঠিক "গভীর উপলব্ধি" পর্যায়ে উন্নীত হয়নি। আপনি কি সুনির্দিষ্ট করে বলবেন, "গভীর উপলব্ধি"  বলতে আপনি মার্কিন কর্মকর্তাদের থেকে ঠিক কি আশা করেছিলেন? 

প্রধানমন্ত্রী: আসলে পরিস্থিতি এতটাই জটিল যে, এখানে একটি নির্দিষ্ট দেশ বা সরকার বা কর্মকর্তা কি করতে পারে, তা বলা খুব মুশকিল। আমরা শুধু এতটুকু বলতে পারি যে, সেখান যা ঘটছে তার আমাদের মূল্যায়ন আমরা দিতে পারি, এবং পুরো ব্যাপারটিকে আমরা ভারতের গণতন্ত্র এবং ভারতের স্থিতিশীলতার জন্য একটি হুমকি বলে মনে করি। ভারতে  আমরা মনে করি যে, আমরা যেভাবে একটি প্রাচীন সভ্যতা থেকে বছরের পর বছর ধরে একটি শক্তিশালী এবং আধুনিক রাষ্ট্র হবার দিকে এগিয়ে চলেছি, তা যদি সামান্য পরিমাণেও  বিপন্ন হয়, বিশ্বশান্তির জন্য তা মারাত্বক পরিণতি বয়ে নিয়ে আসবে। 

মিস ফ্রেডরিক: আপনি ভারতের গণতন্ত্র এর উপরে হুমকির কথা বললেন, এবং বিশ্বশান্তির উপরে  এর মারাত্বক পরিণতির কথা বললেন। সংবাদ  মাধমে আমরা সেখানকার পরিস্থিতি সম্পর্কে যতটুকু জেনেছি, তা  যথেষ্ঠই  গুরুতর। আপনি কি বলতে চাচ্ছেন, এই বিপর্যয়কর পরিস্থিতি থেকে উত্তরণের জন্য যুক্তরাষ্ট্র আপনাকে যা করতে বলছে, তা বুমেরাং হবে নাকি যুক্তরাষ্ট্র আপনাকে যা করতে পরামর্শ দিচ্ছে, সেটা আপনার কাছে গ্রহনযোগ্য নয়?   

প্রধানমন্ত্রী: কোন কিছু করতে আমাদের পরামর্শ দেওয়া হয়নি। আমি মনে করি, সমস্যা সমাধানের জন্য একটি আন্তরিক প্রয়াস আছে, কিন্তু যুক্তরাষ্ট্র সহ  পশ্চিমা বিশ্বের সেখানকার পরিস্থিতি নিয়ে গভীর উপলব্ধি আছে কিনা, আমি নিশ্চিত নই। পশ্চিমা বিশ্বের ভারত এবং পাকিস্তানকে সমতায় রাখার একটা প্রবণতা আছে। এখন সেটা পাকিস্তানকে সাহায্য করবে কিনা আমি বলতে পারবনা। 

মি. রোসেন্থাল: মাননীয় প্রধানমন্ত্রী, আমার মতে, এই মুহূর্তে সবার মনে  যে  শঙ্কা উঁকি দিচ্ছে, তা হলো  ভারত ও পাকিস্তানের মধ্যে সম্ভাব্য যুদ্ধের বিপদ। পরিস্থিতির ব্যাপারে আপনার যে মূল্যায়ন, তাতে এই বিপদ কতটা নিকটবর্তী বলে মনে করেন? 

প্রধানমন্ত্রী: এটা আসলে বলা খুব মুশকিল। আমরা সারা পৃথিবীর কাছে এই ব্যাপারে দৃষ্টি আকর্ষণ করছি, কারন আমরা জানি, পূর্ব বাংলায় যখন থেকে বিশৃখল পরিস্থিতি তৈরী করা হয়েছে এবং শরণার্থীর ঢল নেমেছে, তখন থেকেই সম্ভাব্য যুদ্ধের এই পরিণতির দিকে পরিস্থিতি মোড় নিতে পারে। 

এখন যুদ্ধের এই বিপদ যে শুধু আমাদের পূর্ব সীমান্তেই তা নয়, পশ্চিম সীমান্তেও ভারত এবং পাকিস্তানের সেনাবাহিনী পরস্পরের মুখোমুখি অবস্থানে আছে। 

ভারত নীতিগতভাবে সবসময় যুদ্ধের বিরুদ্ধে, এবং বিশ্বশান্তি বজায় রাখতে ব্যাপারে আমাদের  দৃঢ় অবস্থান আছে। আমরা বিশ্বের অন্যান্য বিভিন্ন সমস্যার ক্ষেত্রে সম্পূর্ণ নিরস্ত্রীকরণের পক্ষে দাঁড়িয়েছি, কিন্তু এই পরিস্থিতিতে কি করণীয় তা আমরা বুঝতে পারছি না। আমরা কোন পদক্ষেপ নেবার আগেই, সপ্তাহ খানেক বা দিন দশেক আগে পাকিস্তান সেনাবাহিনীকে পশ্চিম সীমান্তে মোতায়েন করা হয়েছে। কিন্তু আমরা লক্ষ্য করেছি, বিশ্ব বিবেক এ ব্যাপারে নীরব, এবং পাকিস্তানিদের এই  ব্যাপারে জাতিসংঘে জিজ্ঞেস করলে তারা জানিয়েছে, সেখানে তারা সেনাবাহিনীর নিয়মিত প্রশিক্ষন শিবির পরিচালনা করছে। 

পরিস্কারভাবেই এখনকার পরিস্থিতিতে তাদের এই জবাব একেবারেই  বিশ্বাসযোগ্য না। সুতরাং বাধ্য হয়েই আমরাও আমাদের সেনাবাহিনীকে সেখানে নিয়ে এসেছি। এই হলো এখানকার আজকের পরিস্থিতি। 

মি. রোসেন্থাল: সত্যি কথা বলতে সীমান্তের উভয় পাশেই যদি সেনাবাহিনী এরকম শক্ত অবস্থান নেয়, তাহলে যে কোন মূহ্র্তেই দুর্ঘটনাক্রমে যুদ্ধ আরম্ভ হয়ে যেতে পারে, যেই যুদ্ধ পরিকল্পনা মাফিক শুরু হয়না। কেউ কেউ মনে করেন, দুর্ঘটনাক্রমে যুদ্ধ এড়ানোর জন্য জাতিসংঘের পর্যবেক্ষক দল যদি সীমান্তের দুই পাশে থাকে, তাহলে তা একটা কার্যকরী ভূমিকা রাখতে পারে। আমি জানি, আপনি এই ব্যাপারে তেমন উৎসাহী নন। আপনি কি আপনার এই অবস্থানের কারন একটু ব্যাখ্যা করবেন আমাদের কাছে? 

প্রধানমন্ত্রী:  এখন এই প্রশ্নটিকে দুইভাগে ভাগ করা যায়। আপনি জানেন, পাকিস্তানের সাথে যুদ্ধ বিরতির চুক্তি মোতাবেক, পশ্চিম সীমান্তে কাশ্মীরে জাতিসংঘের পর্যবেক্ষক দল ইতিমধ্যেই  আছে। তাই সেই সীমান্তে আরো জাতিসংঘের পর্যবেক্ষক আনলে তা কার্যকরী ভূমিকা রাখতে পারে কিনা, সেই প্রশ্ন অবান্তর। তাই সত্যিকারের প্রশ্ন হলো পূর্ব সীমান্তে তাদের আনা দরকার কিনা। এই মুহূর্তে পূর্ব সীমান্তেও দশজন জাতিসংঘের শরণার্থী বিষয়ক হাইকমিশনের পর্যবেক্ষক আছেন। এছাড়াও এই বিষয়ক কমিশনার জনাব সদরুদ্দিন সাহেব ও সেখানে আছেন বা দু-একদিনের মধ্যে ভারতে এসে পৌঁছাবেন। যদি আরো লোক আসতে চায়, আমাদের দিক থেকে কোন বাধা নেই। আপনি জানেন, আমাদের সেখানে একটি উম্মুক্তসমাজ ব্যবস্থা আছে, যেটা কারো কারো মতে একটু বেশিই উম্মুক্ত। আপনাদের সংবাদ মাধ্যমের লোকজন, রেডিওর লোক, টেলিভিশনের লোক, পত্রিকার সাংবাদিক, আপনাদের সংসদের প্রতিনিধি, এশিয়া, ইউরোপ, আমেরিকার বিভিন্ন দেশের কূটনীতিকগণ পূর্ব সীমান্তে বিভিন্ন ক্যাম্প পরিদর্শন করেছেন। তাই আমাদের সেখানে লুকানোর কিছু নাই। কিন্তু আমরা দৃঢ়ভাবে বিশ্বাস করি, এই মুহূর্তে জাতিসংঘের আরো লোক এনে সমস্যা সমাধানে কোন কার্যকরী ভূমিকা রাখতে পারবে না। আপনাকে যা বললাম, তাদের দশজন প্রতিনিধি ইতিমধ্যেই সেখানে আছে। 

প্রথম পদক্ষেপ হওয়া উচিত, পূর্ব বাংলায় একটি শান্তিপূর্ণ অবস্থা প্রতিষ্ঠা করা, যাতে নতুন করে আরো শরণার্থীর ঢল না নামে কারন প্রতিদিন সেখান থেকে শরণার্থী আসছে। তাই এটাই সর্ব প্রথম করণীয়। এই পরিস্থিতিতে সীমান্তে পর্যবেক্ষন করে কাজের কাজ কি হবে আমি সত্যি জানি না, এবং যে ক্ষতি এর মধ্যে দিয়ে হচ্ছে সেটা হলো, বিশ্ববাসীর চোখ অন্যদিকে ঘুরিয়ে দেব হচ্ছে, সত্যিকারের মানুষের কষ্ট, দুর্দশা, ভুলন্ঠিত মানবতার বদলে বিশ্বের অনেকে এটাকে ভারত-পাকিস্তান বিবাদ হিসেবে দেখছে, যেটা আদৌ সত্যি না। সত্যিকারের বিবাদ হচ্ছে পশ্চিম পাকিস্তানের সামরিক  জান্তার সাথে পূর্ব বাংলার জনগণ আর নির্বাচিত জনপ্রতিনিধির। ভারতে শরণার্থীর ঢল নামাতে এবং শরণার্থীর ছদ্মবেশে বা অন্য ভাবে কিছু বাজে লোক এখানে এসে অন্তর্ঘাত কার্য্ক্রম করাতে ভারত এই সমস্যার মধ্যে জড়িয়ে পড়েছে এবং আমি আবার বলছি, আমরা বিশ্বাস করি, এই পরিস্থিতি আমাদের জন্য সত্যিকারের বিপদ ডেকে আনছে। 

মি. হ্যারিসন: মাননীয় প্রধানমন্ত্রী, গত এপ্রিল মাসে নয়াদিল্লিতে  আমাদের সাক্ষাৎকারের সময় আপনি বলেছিলেন, সংঘাত শুরু হবার পূর্বে প্রেসিডেন্ট   ইয়াহিয়া যদি আরো আলাপ আলোচনা  চালিয়ে যাওয়া  অনুমোদন করতেন, তাহলে পূর্ব পাকিস্তানের সরকার স্বাধীনতার জন্য দাবি  করত না। আপনার বোধহয় ধারণা হয়েছিল যে পাকিস্তানের দুই প্রান্তের মধ্যে দুর্বল যোগাযোগ এখনো সম্ভব এবং পূর্ব বাংলাকে আরো স্বায়ত্বশাসন দেবার মাধ্যমে একটা রাজনৈতিক মধ্যস্থতা হতে পারে। 

আপনি কি এখনো মনে করেন যে জনৈতিক মধ্যস্থতা হতে পারে নাকি গেরিলা যুদ্ধের মাধ্যমে পূর্ন  স্বাধীনতা অর্জনই বর্তমান অবস্থার একমাত্র সমাধান? 

প্রধানমন্ত্রী: পূর্ব বাংলার জনগণ যদি অনুমোদন করে, তাহলে যেকোন কিছুই সম্ভব। আমার মনে হয় না তারা কি অনুমোদন করবে আর কি করবে না, সে বিষয়ে কথা বলার কোন অধিকার আমাদের আছে। এটা তাদের দেশ, তাদের আন্দোলন, চূড়ান্ত সিদ্ধান্ত তারাই নিবে। 

মি. হ্যারিসন: যদি যুক্তরাষ্ট্র পশ্চিম পাকিস্তানকে আর কোন সামরিক এবং অর্থনৈতিক সাহায্য না করে, তাহলে যুদ্ধের মাধ্যমে স্বাধীনতা লাভ করতে তাদের কতদিন লাগবে বলে আপনি মনে করেন? 

প্রধানমন্ত্রী: আমার মনে হয়না যে কোন সুনির্দিষ্ট তারিখ বলে দেওয়া  সম্ভব, কিন্তু আমরা যেই ধরনের খবরাখবর পাচ্ছি, তাতে গেরিলা কার্য্ক্রম শুধু সীমান্তবর্তী এলাকাতেই সীমাবদ্ধ না, বরং পূর্ব বাংলার  একেবারে গভীরে যেমন সবচেয়ে সুরক্ষিত ঢাকা শহরেও চালিত হচ্ছে। 
মি. জাব্বালা: মাননীয় প্রধানমন্ত্রী, এই দেশে এবং অন্যত্র একটা সন্দেহ অনেকদিন ধরেই বিরাজমান যে, ভারত পাকিস্তানকে আপাদত দুর্বল করা এবং  ভবিষ্যতে ধংস করে ফেলার গভীর চক্রান্তে লিপ্ত। এখন এই সন্দেহ ঘুচানোর জন্য  শরণার্থীদের আশ্রয় দেওয়া এবং সাহায্য করা ছাড়া আপনি কি আপনার সরকারের গৃহীত আর কোন সুনির্দিষ্ট পদক্ষেপ এর কথা বলতে পারেন? 

প্রধানমন্ত্রী: এই কথা পাকিস্তানের সরকার গত ২৪ বছর ধরেই শুরু থেকেই বলে আসছে। কিন্তু সত্যিকারের অভিজ্ঞতা কি বলে? অভিজ্ঞতা এটাই বলে যে পাকিস্তানই বরং আমাদের উপজাতি বিদ্রোহীদের, সে মিজো হোক বা নাগা হোক, তাদের অস্ত্র এবং প্রশিক্ষণ দিয়েছে। পাকিস্তানই  কাশ্মীরকে  অস্থিতিশীল করার জন্য সেখানে হাজার হাজার অনুপ্রবেশকারী পাঠিয়েছে, যা সেই বছর সেখানে সংঘাত উস্কে দিয়েছে। আর আপনি  দেখছেন, তারা বর্তমানে রেডিও এবং অন্যান্য গণমাধ্যমে উস্কানিমূলক এবং হুমকির  ভাষায় কথা বলছে। ভারত এরকম কোন ঘোষণা দেয় নাই এবং আমি আপনাকে নিশ্চিত করে বলতে পারি, ভারতের সরকার বা ভারতের বৃহত্তর জনগোষ্ঠীর সেই ধরনের কোন বাসনা নেই। আমরা পাকিস্তানের বিরুদ্ধে নই, এবং পাকিস্তানের জনগনের প্রতি আমাদের বন্ধুভাবাপন্ন মনোভাব আছে। আমরা মনে করি, এটা  অত্যন্ত বেদনাদায়ক যে, পাকিস্তান তাদের অস্তিত্ব এবং ঐক্যের জন্য সারাক্ষন ভারতবিদ্বেষের উপরে নির্ভর করে। 

মি. জাব্বালা: মাননীয় প্রধানমন্ত্রী, আপনি কিছুক্ষন আগে বলেছেন যে, আপনি মনে করেন, ভারতীয় উপমহাদেশের অবস্থা সম্পর্কে নিক্সন প্রশাসনের এখন যথেষ্ঠ ভাল উপলব্ধি হয়েছে। যদি এই যথেষ্ঠ ভাল উপলব্ধির কোন বাস্তব প্রতিফলন তাদের কাজকর্মে দেখা না যায়, তাহলে আপনার প্রতিক্রিয়া কি হবে? 

প্রধানমন্ত্রী: আমরা খুবই পরিণত মানুষ মি. জাব্বালা। আপনি জানেন আমাদের চীনের সাথে সংঘাত আছে, কিন্তু আমরা সবসময় সংযত এবং পরিণত আচরণ করে আসছি, এবং আমরা আমাদের মূলনীতিতে সবসময় অটল ও আপোষহীন। যদি যুক্তরাষ্ট্র ভারতের স্বার্থের পরিপন্থী কিছু করে, আমরা অবশ্যই অসন্তুষ্ট  হবে, কিন্তু এর জন্য আমাদের মাথা খারাপ হয়ে যাবে না। 
মি. স্পিভাক: মাননীয় প্রধানমন্ত্রী, পরিস্কারভাবেই আপনি মনে করছেন, এই কঠিন সমস্যার একটা সমাধান আছে। মনে হচ্ছে আমরা কোন সমাধান খুঁজে পাচ্ছি না। জাতিসংঘ ও কোন সমাধান বের করতে পারছে বলে মনে হচ্ছে না। আপনি কি সমাধান প্রস্তাব করছেন? 

প্রধানমন্ত্রী: আমরা আগে যেই সমাধান প্রস্তাব করেছিলাম, এবং আমি মনে করি, সেটাই একমাত্র সত্যিকারের সমাধান, সেটা হলো, পূর্ব বাংলার মানুষের অবিসংবাদিত নেতা শেখ মুজিবর রহমানের সাথে কথা বলা উচিত এবং আপনার নিশ্চয় মনে আছে, তিনি গত নির্বাচনে সেখানে বিপুলভাবে নির্বাচিত হয়েছেন, যেমন ভারতে গত সাধারণ নির্বাচনে আমি বিজয়ী হয়েছি। কিন্তু আমি বলব, শেখ মুজিব আমার চেয়েও বেশি সংখ্যাগরিষ্ঠতা পেয়ে বিজয়ী হয়েছেন, এবং তাকে পাকিস্তানি সামরিক জনতার অধীনে অনেক বেশি প্রতিকূল অবস্থার মধ্যে নির্বাচন করতে হয়েছে। তাঁর নির্বাচনী কার্য্ক্রম, নির্বাচনী প্রচারণা অত্যন্ত সত্তা এবং নিষ্ঠার সাথে সেখানকার সরকার ও জনগনের সামনে পেশ করা হয়েছিল, যার ভিত্তিতে তিনি এরকম ভূমিধস বিজয় লাভ করেছেন। 

এখন কথা নাই, বার্তা নাই, আপনি হঠাৎ বললেন, তিনি বিশ্বাসঘাতক। তিনি কিন্তু স্বাধীনতা চাননি  আগে। তিনি সীমিত স্বায়ত্বশাসন, ভারতের সাথে বাণিজ্য এরকম কিছু বিষয় চেয়েছিলেন। পাকিস্তানের সরকার বিচক্ষনভাবে হোক আর অবিবেচকভাবে হোক, যেটা আপনি বলেন, তাকে বন্দি করল এবং তাকে বিশ্বাসঘাতক হিসেবে ঘোষণা করল। তারা আবার পুন্:নির্বাচনের চেষ্টা করছে, যেখানে নির্বাচনী জনপ্রতিনিধি বর্তমান আছেন। প্রথমে নির্বাচন করা এবং এরপরে নির্বাচিত প্রতিনিধিদের জোর করে  দেশ ছাড়তে বাধ্য করা, এটা অত্যন্ত আশ্চর্যজনক ব্যাপার। আপনি একদিকে সমস্যা সমাধানের কথা বলবেন, অন্য দিকে যে আপনার বিরোধিতা করবে, তাকে দেশছাড়া করবেন, এটাতো একটা বর্বর ব্যাপার। 

মি. স্পিভাক: আমরা কি ধরে নিব, আপনি এখন  যা বললেন, সেটাই একমাত্র সমাধানের পথ বলে মনে করছেন? 

প্রধানমন্ত্রী: হ্যা, কারন আর কিভাবে আপনি জানতে পারেন যে একটা সমাধান সেখানকার মানুষের কাছে গ্রহনযোগ্য হবে? আমি বা আপনি আমাদের কাছে যেটা সঠিক মনে হয়, সেরকম সমাধান দিতে পারি, কিন্তু সেটা যদি তাদের কাছে গ্রহণযোগ্য না হয়, তাহলে সংঘাত চলতেই থাকবে, কেননা এটা তাদের লড়াই, তাদের আন্দোলন, তাদের যুদ্ধ। 

মি. স্পিভাক: কিন্তু সেটা কি তাদের একটা অভ্যন্তরীন সমস্যা না? 

প্রধানমন্ত্রী: আমরা বলেছি, এটা অভ্যন্তরীন সমস্যা, কিন্তু সেটা শুধু তাদের ভূখণ্ডেই সীমাবদ্ধ নেই, সেটা ভারতের মধ্যে ঢুকে গেছে। আমাদের অর্থনীতির উপরে  এর প্রভাব পড়ছে। শুধু নয়, এটা রাজনৈতিক, সামাজিক অস্থিরতা সৃষ্টি করছে এবং সবচেয়ে যেটা গুরুত্বপূর্ণ, সেটা হলো আমাদের নিরাপত্তা হুমকির মুখে বলে আমরা মনে করছি। 

মিস ফ্রেডরিক:  মাননীয় প্রধানমন্ত্রী, অনেকেই ভাবছেন যে পরিস্থিতি কেন, কিভাবে এতো বেশি উত্তপ্ত হলো, এবং সেখানে একটা বড় ধরনের যুদ্ধের সম্ভাবনা আছে, অথচ ভারত কেন ইউ থান্ট  এর সাথে আলোচনায় অনাগ্রহী  বা  আপনি  কেন প্রেসিডেন্ট ইয়াহিয়ার সাথে সরাসরি আলোচনা  করার কথা ভাবছেন না? 

প্রধানমন্ত্রী: আমরা সরাসরি আলোচনা করছি না, কেননা এটা ভারত-পাকিস্তানের কোন সমস্যা না। এই সমস্যাটা পাকিস্তানের সামরিক জান্তার  সাথে পূর্ব বাংলার জনসাধারণের বা জনগনের দ্বারা নির্বাচিত জনপ্রতিনিধিদের। কেউ থান্ট এর ব্যাপারে বলতে পারি, তিনি আমাদের কাছে সবসময় আমন্ত্রিত কিন্তু এটাও পরিষ্কার হওয়া দরকার, জাতিসঙ্ঘ এখানে  কি লক্ষ্য অর্জন করতে চাচ্ছে বা  তার সাথে আলোচনা করে কি অর্জন করা সম্ভব। আমরাই প্রথম এই বিষয়ে উনার দৃষ্টি আকর্ষণ করেছি অথচ এখন মনে হচ্ছে উনি প্রেসিডেন্ট ইয়াহিয়ার দৃষ্টিভঙ্গি নিয়ে আমাদের সাথে কথা বলতে চাচ্ছেন। 

মিস ফ্রেডরিক: কিন্তু এই পরিস্থিতি যদি চলতেই থাকে, তাহলে আপনিও হয়তো আমার সাথে একমত হবেন, যে পৃথিবীর বৃহৎ শক্তি দেশগুলোর এতে জড়িয়ে পড়ার ভয় রয়েছে। ভারত সোভিয়েত ইউনিয়নের সাথে প্রথম প্রতিরক্ষা চুক্তি করে ফেলেছে। ঐ দিকে পাকিস্তানের রাজনৈতিক  প্রতিনিধি ভুট্টো পিকিং সফরে গেছেন অবশ্যই  কোন সাহায্যের আশায়, কেননা প্রেসিডেন্ট ইয়াহিয়া বলেছেন, তিনি পিকিং এর দিকে ঝুঁকবেন। এখন তাহলে কি হবে? বৃহৎ শক্তিগুলো কি সেখানে জড়িয়ে পড়বে অনিবার্যভাবে  নাকি বৃহৎ শক্তিগুলোর সংঘাতে জড়িয়ে পড়া কোনভাবে এড়ানো সম্ভব? প্রেসিডেন্ট নিক্সন কি বলেছেন যে তিনি পিকিং এবং মস্কোর সাথে এই ব্যাপারে কথা বলবেন দেশ দুটিতে সফরের সময়? 

প্রধানমন্ত্রী: আমার মনে হয় না, এরকম কোন কথা তিনি নিশ্চিত করে বলেছেন কিন্তু তিনি বলেছেন যে তিনি উদ্বিগ্ন এবং অন্য পক্ষগুলোর এতে কোনভাবে জড়িয়ে পড়া ঠিক হবে না। আমি আগেই পরিষ্কার করে বলেছি, আমরা যে কোন ধরণের যুদ্ধের বিরুদ্ধে এবং যুদ্ধ শুরু হতে পারে, এরকম উস্কানিমূলক কিছু আমরা করব না। কিন্তু একটা বিষয় যে কোন দেশের জন্যই অধিক গুরুত্বপূর্ন। আমরা স্বাধীনতার জন্য অনেক বছর ধরে লড়াই করেছি এবং আমাদের স্বাধীনতা হুমকির মুখে পড়লে আমরা তা কিছুতেই বরদাস্ত করব না, সেটা যার দ্বারাই হোক না কেন। আমরা সোভিয়েত ইউনিয়নের সাথে কোন প্রতিরক্ষা চুক্তি করিনি। এটাকে বন্ধুত্ব, সহযোগিতার এবং শান্তির চুক্তি বলা যেতে পারে। আমরা হয়তো তাদের সাথে এটা নিয়ে কথা বলতে পারি, কিন্তু এই চুক্তিকে  কোনভাবে  সামরিক চুক্তি বলা যায় না। 

মিস ফ্রেডরিক: মাননীয় প্রধানমন্ত্রী, আপনি তাহলে আর্টিকেল ৯ সম্পর্কে কি বলবেন, যেখানে বলা হয়েছে, দুই দেশের যে কোন এক দেশ আক্রান্ত হলে অন্য দেশ অন্য দেশ তার সুরক্ষায় ব্যবস্থা নিবে? এটাকে কি সামরিক চুক্তি বলা যায় না? 

প্রধানমন্ত্রী: এটাকে ঠিক সেভাবে প্রতিরক্ষা চুক্তি বলা যায় না, কেননা সামরিক সাহায্যই আসবে, এরকম কোন সিদ্ধান্ত হয়নি এই চুক্তিতে। তাছাড়া স্বাভাবিক অবস্থায়  তাদের সাথে বা অন্য বন্ধু দেশের সাথে আমাদের যেই ধরনের সহযোগিতা আগে হয়েছে, এখানে তার ব্যতিক্রম কিছু হয়নি। আমরা অবশ্যই  আশা রাখি, আমরা বিপদে পড়লে শুধু সোভিয়েত ইউনিয়নই নয়, বরং অন্য সকল বন্ধু দেশ আমাদের সাহায্যে এগিয়ে আসবে। 

মি. রোসেন্থাল: মাননীয় প্রধানমন্ত্রী, আপনি কিছুক্ষন আগেই চীনের প্রসঙ্গে কথা বললেন। আপনার দেশ যদিও যুদ্ধ চায় না, কিন্তু বাস্তবতা হলো, আপনার দেশ প্রায় দশ বছর আগে চীনের সাথে যুদ্ধে জড়িয়েছে এবং এজন্য আপনাদের যথেষ্ট ভোগান্তি হয়েছে, বলা যায় শোচনীয় পরাজয়। চীন সেনাবাহিনীর উপস্থিতি নিয়ে কি আপনি উদ্বিগ্ন? আপনি কি  মনে করেন যে তারা ভারতের জন্য অব্যাহত হুমকি? 

প্রধানমন্ত্রী: আমি মনে  করি, বিশ্বের প্রতি চীনের দৃষ্টিভঙ্গির  যথেষ্ট পরিবর্তন এসেছে এবং ব্যক্তিগতভাবে আমার ধারণা তারা এই ধরণের কোন সংঘাতে এখন জড়াতে চাইবে না। কিন্তু অবশ্যই এই বিষয়ে নিশ্চিতকরে কোন  ভবিষ্যৎবাণী করা  খুব কঠিন হবে। 

মি. রোসেন্থাল: সেটা কি তাহলে আপনার প্রতিরক্ষা সমস্যা অনেকটা কমিয়ে  দিয়েছে বা চীন সীমানায় কি তাহলে তাহলে সেভাবে নজরদারীর   সেরকম দরকার নেই বলেছেন? 

প্রধানমন্ত্রী: আমার মনে হয়, আমাদের সব সীমান্তেই সজাগ দৃষ্টি  রাখতে হবে। 

মি. হ্যারিসন: মাননীয় প্রধানমন্ত্রী, আপনার বিরুদ্ধে একটা অভিযোগ হলো, আপনি কাশ্মীরের বিষয়ে আর পাকিস্তানের বিষয়ে দ্বৈত নীতি অনুসরণ করছেন। একদিকে আপনার দিকে অভিযোগের আঙ্গুল তুলেছেন কাশ্মীরের রাজনৈতিক  নেতা  শেখ  আব্দুল্লাহ। তিনি বলেছেন, একদিকে আপনি পাকিস্তানের সমালোচনা  করছেন শেখ মুজিবর  রহমানের  বাঙালি নেতাদের জেলে ঢুকানোর জন্য। অন্য দিকে আপনি শেখ আব্দুল্লাহর চলাফেরার উপরে নিষেধাজ্ঞা দিয়েছেন। তিনি  গত ৯ মাস ধরে  কাশ্মীরে  যাবার এবং সেখানে নির্বাচন করার অনুমতি পাননি। আপনি কেন তার চলাফেরা নিয়ন্ত্রণ করছেন? 

প্রধানমন্ত্রী: প্রথমত, আমি অবাক হচ্ছি দেখে যে, আপনি এই দুটোর মধ্যে কোন পার্থক্য দেখছেন না। পূর্ব  বাংলার মানুষের উপরে চলমান গণহত্যা, তাদের গণতান্ত্রিক অধিকারকে গলা টিপে মেরে ফেলা, মেয়েদের পাইকারি হরে ধর্ষণ- নির্যাতন, বিশ্ববিদ্যালয়ের ছাত্র-শিক্ষকদের  হত্যা করা, লক্ষ লক্ষ  পূর্ব বাংলার মানুষকে দেশ ছাড়া করে আমাদের দেশে ঠেলে দেবার সাথে কি আপনি শান্তিপূর্ণ কাশ্মীরের কোন পার্থক্য দেখছেন না, যেখানে এখন  নির্বাচিত সরকার রয়েছে, যেখানে মানুষ পড়াশুনা, প্রগতি এবং সব ক্ষেত্রে  এগিয়ে যাচ্ছে? 
এটা সত্যি যে আমরা শেখ আব্দুল্লাহর উপরে কিছু বিধি নিষেধ দিয়েছি, কিন্তু তিনি একজন মুক্ত মানুষ। তিনি কাশ্মীর ছাড়া যেকোন জায়গায় স্বাধীনভাবে যেতে পারেন, কিন্তু কাশ্মীরে সর্বোপরি শান্তিপূর্ণ অবস্থা থাকলেও কিছু রাজনৈতিক অস্থিরতা আছে এবং কিছু নিরাপত্তার সমস্যা আছে। তাই আমরা সেখানে যেয়ে ঝামেলা পাকাতে পারে, এমন কারো ঝুঁকি নিতে পারি না। 

মি. জাব্বালা: মাননীয়  প্রধানমন্ত্রী, মিস ফ্রেডরিক এর প্রশ্নের উত্তরে আপনি যা বলেছেন, আমি একটু সেই প্রসঙ্গে ফিরে আস্তে চাই। মার্কিন যুক্তরাষ্ট্র যদি পাকিস্তানকে সবরকম সামরিক এবং অর্থনৈতিক সাহায্য দেবা বন্ধ করে দেয়, তাহলে তা বর্তমানের সেখানকার রাজনৈতিক অবস্থার সমাধানে কি ভূমিকা রাখবে বলে আপনি মনে করেন? 

প্রধানমন্ত্রী: আপনি বুঝাতে চাচ্ছেন, যদি তারা শেখ মুজিব বা নির্বাচিত জনপ্রতিনিধিদের সাথে কোন আলোচনা না করে? 

মি. জাব্বালা: না। আমি বলতে চাচ্ছি, যদি আমেরিকা পাকিস্তানকে সামরিক সাহায্য দেবা বন্ধ করে দেয়, তবে তা পরিস্থিতির সমাধানে কি ভূমিকা রাখবে বলে আপনি মনে করেন? তাহলে কি ইয়াহিয়া বাধ্য হবে শেখ মুজিবের সাথে আলোচনা করতে? 

প্রধানমন্ত্রী: আমার মনে হয়, আমেরিকা এবং আরো কিছু শক্তিশালী দেশ ইচ্ছা করলে পশ্চিম পাকিস্তানের নেতাদের উপরে চাপ দিতে পারে, যেন তারা পূর্ব বাংলার  নেতাদের সাথে সমস্যা সমাধানে আলোচনায় বসে। 

মি. স্পিভাক: মাননীয় প্রধানমন্ত্রী, আমাদের দেশের সংবাদমাধ্যমে অভিযোগ উঠেছে, ভারত  বাংলার গেরিলা মুক্তিবাহিনীকে আশ্রয়, অস্ত্র, গোলা বারুদ, গেরিলা ট্রেনিং এবং যাবতীয়  সবকিছু দিয়ে সাহায্য করে যাচ্ছে। এই অভিযোগের বিষয়ে আপনার বক্তব্য কি? 

প্রধানমন্ত্রী: খোলাখুলিভাবে আমার বলতে কোন দ্বিধা নেই, পূর্ব বাংলার মানুষের ন্যায়সঙ্গত সংগ্রামের প্রতি আমাদের সমর্থ রয়েছে। আমি আগেই বলেছি, তারা আগে স্বাধীনতা বা বিচ্ছিন্ন হতে চায়নি। তারা গণতান্ত্রিক ভাবে চলে এসেছে, তাদেরকে যেভাবে গণতান্ত্রিকভাবে নির্ভয়ে ভোট দিতে বলা হয়েছে, তারা তাই করেছে অথচ সেই কারণেই আজ তাদের  শাস্তি পেতে হচ্ছে। তারা নিজেরাই গেরিলা বাহিনী তৈরী করেছে এবং ততক্ষন পর্যন্ত আমরা কোন হস্তক্ষেপ করিনি। আপনি হয়তো জানেন, ইস্ট বেঙ্গল রাইফেলস এবং ইস্ট পাকিস্তান রেজিমেন্ট থেকেই এই গেরিলা বাহিনী তৈরী হয়েছে। এই গেরিলা যুদ্ধের সেটাই ভিত্তি। তারাই সেখানকার তরুণ যুবকদের যুদ্ধের ট্রেনিং দিচ্ছে। তারা হয়তো কখনো কখনো ভারতের ভূখণ্ডে আসে, কিন্তু তাদের ভিত্তি ভারতে না। ভারতের সীমান্ত থেকে পূর্ব বাংলার গভীরে পর্যন্ত গেরিলা লড়াই ছড়িয়ে পড়েছে। আর্মির ভয়ঙ্কর জুলুম সত্বেও পূর্ব বাংলার সাধারণ জনগনের অভূতপূর্ব সমর্থনের কারণেই একমাত্র তা সম্ভব হচ্ছে। 

মি. স্পিভাক: মাননীয় প্রধানমন্ত্রী, "মিট দ্য প্রেস" অনুষ্ঠানে আমাদের আজকের অতিথি হয়ে আসার জন্য আপনাকে অসংখ্য ধন্যবাদ। 

৮ নভেম্বর ১৯৭১ প্যারিসে রাষ্ট্রীয় মধ্যাহ্ন ভোজনে প্রধানমন্ত্রী ইন্দিরা গান্ধীর ভাষন

আমার মন ছুয়ে গেছে আপনার কথায়, এবং আমি আপনাকে এবং আপনার মাধ্যমে ধন্যবাদ জানাতে চাই ফ্রান্সের এই আতিথেয়তা ও বন্ধুত্বপূর্নতার জন্য। এক বছর আগে, জেনারেল দ্যা গল এর স্মরন সভায় শোক পালনে তাড়াহুড়ো করে এসেছিলাম। তিনি একজন বিশাল মর্যাদাবান ব্যাক্তি ছিলেন। দূর্দশার দিনে তিনি ছিলেন ফ্রান্সের গৌরবমূর্তী। আমরা ভারতীয়রা তাকে শ্রদ্ধা জানাই, জানাই তাকে সালাম। 

ফ্রান্সের প্রতি আমাদের গভীর টান আছে। ফ্রান্স, ভারতের মতই এটি শুধু একটি দেশ নয়, এটি একটা বিশ্বাস। ইতিহাস জুড়ে আপনাদের এবং আমাদের পরিচয় আছে বিজয় এবং বিয়োগান্তের সাথে, তবুও আমরা চেষ্টা করেছি সামাজিক মূল্যবোধ গুলো বজায় রাখতে। বিগত কয়েক শতাব্দীতে, শিল্প এবং বিজ্ঞান, দর্শন এবং সাহিত্য এবং রাজনীতিতে, বিশ্ব ঋনী থাকবে ফ্রান্সের মত  সৃজনশীল মননের জাতির কাছে। ফ্রান্স আমাদের শিখিয়েছে, উদ্দেশ্য এবং মানব জীবনে পরিস্থিতি, এবং আইন ও যুক্তির অগ্রগতি হচ্ছে স্বাধীনতা। আপনাদের দেশের মতো আর কোথাও জনগনের ভাগ্য নিয়ে এত তীব্র ও আন্তরিক ভাবে আলোচনা করা হয় না। ফ্রান্স কখনোই তার মহীমা ফিরে পেতে তার জনগনকে পন্য করেনি। গত ত্রিশ শতাব্দী ধরে, ভারতীয় সভ্যতার অর্জন হচ্ছে এর অবিচলতা। এই টিকে থাকা সম্ভব হয়েছে, সহনশীলতা আর আয়ত্তকরনের ক্ষমতা এবং বিশ্বাস যে, ক্ষমতা আর অবস্থানের চাইতে মানুষের জীবনের মুল্য অনেক বেশি। 

অনেক উত্থান-পতনের পরে, আমরা আবারো ইতিহাসের মুলস্রোতধারায়। আমাদের ব্যাস্ত রাখা হয়েছিলো বছরের পর বছর সামন্ত তন্ত্র ও ঔপনিবেশিক শাষনের চিরস্থায়ী প্রতিবন্ধকতা অতিক্রম করতে। তখন আমরা শিল্প, প্রযুক্তি এবং সামাজিক পরিবর্তন থেকে বঞ্চিত হচ্ছিলাম। ভিন্ন মত ও অসন্তোষ কথার এবং অসংগঠিত প্রচারনার অভাবে একটি গনতান্ত্রিক সমাজের অর্জনের ফলাফল, একটি নিয়ন্ত্রিত সমাজের তুলনায় কম চিত্তাকর্ষক মনে হতে পারে। যদিও আমরা বিশ্বাস করি, গনতন্ত্র একটি নিশ্চিত এবং কার্যকর পদ্ধতি যা মানুষকে শক্তি দেয়। 

স্বাধীনতা প্রত্যাশা কে জাগায় এবং গনতন্ত্র প্রতিযোগিতাকে উৎসাহিত করে। উন্নয়নের প্রথম অর্জন আরো নতুন দুঃশ্চিন্তার উদ্রেক করে। অপেক্ষাকৃত কম বিশ্বস্ত অঞ্চলের ও ধর্মের লোকেরা এখান থেকে কিছু সুবিধা নেয়ার চেষ্টা করে, যা আমাদের মত বিশাল বৈচিত্র পূর্ন দেশে একটু বেশি হয়ে থাকে। আমরা চেষ্টা করছি বিভিবন্ন বিভাগ গুলির মধ্যে বৈষম্য হ্রাস করা এবং খুদ্র ব্যক্তি পর্যায়েও বেশি করে সুযোগ প্রদান করা। আমাদের অনেক সংখা লঘু আছে। তারা সংখালঘু এবং জাতি হিসেবে সমস্ত অধিকার ভোগ করে থাকে। 

আমরা অবশ্যই চাইবো আমাদের সমাজ প্রযুক্তির দ্বারা উপকৃত হোক, কিন্তু কখনোই প্রযুক্তির কাঠামো দ্বারা বন্দী হতে চাই না। আমাদের কোন ইচ্ছা নেই পশ্চিমের অভিজ্ঞতা কে পুনরাবৃত্তি করার, আমাদের জাতিগত ব্যাক্তিত্বকে নিজস্ব উপায়ে বিকশিত করতে দেয়া উচিত। উপাদানগত সমৃদ্ধির প্রবৃদ্ধি মানুষের একান্ত আয়কে সন্তোষজনক করে না। সমাজের উচিত সেই সব মূল্যবোধ কে অনুপ্রানিত করা যা মানুষকে পরিপূর্নতা খুজে পেতে সক্ষমতা দেয়  এবং তার জগৎ কে উপভোগ্য করে তোলে। 

এই নীতি আমাদের সকল প্রচেষ্টার পথনির্দেশক হয়েছে। বিপ্লব ছাড়া পুরোনো রীতিকে পরিবর্তন করা অথবা আশ্রয়ের জন্য জোড়জবরদস্তি ছাড়া, বিচিত্র মানুষগুলোকে যুক্তিযুক্ত ভাবে একটি আধুনিক জাতির ছাচে ফেলা অতো সহজ না। যেমন তেমন ঐক্যের প্রচেষ্টা হিসেবে কাজটি ছিলো সুবিশাল, একধরনের ধর্মান্ধ আবেদন আসে যা ধর্মীয় বা ধর্মীয় মতবাদ থেকে। এই শতাব্দীর পাদপ্রান্তে এসে, একটি যৌক্তিক গনতান্ত্রিক প্রক্রিয়া প্রতিষ্ঠিত হয়েছে। 

আন্তর্জাতিক শান্তি রক্ষায়, ভারতের সমস্যাকে বৃহত্তর দৃষ্টিকোণ থেকে আমরা সবসময় দেখে এসেছি। আমরা মনে করি স্নায়ুযুদ্ধ পৃথিবীর বড় বড় সমস্যাগুলোকে এড়িয়ে অন্যদিকে দৃষ্টি নিবদ্ধ করায়। এবং পারস্পরিক সহযোগীতার বদলে মুখোমুখি দাঁড় করিয়ে দেয়। একথা অনস্বীকার্য যে কোল্ড ওয়ার এর ফল ভালো হয়নি। ইউরোপের বিভিন্ন রাষ্ট্রের মধ্যে বৈরিতার অবসান কে আমরা স্বাগত জানাই। আমরা আনন্দিত যে, অবশেষে চীন জাতিসংঘের সাথে যুক্ত হয়েছে, এবং মার্কিন যুক্ররাষ্ট্র এবং চীন সংলাপ শুরু করেছে। এই সময়ের মধ্যে, ফ্রান্স দূরদর্শিতা এবং সর্বোচ্চ শৃংখলার রাষ্ট্রনায়োকচিত ভাব প্রদর্শন করেছে। 

সুতরাং, সেখানে একটি শান্তুপূর্ন বিশ্বের দিকে বিবর্তনের আশা করার অনেক কারনই ছিলো এবং স্বাভাবিক ভাবে ভারতেরও সেই আশা ছিলো। আমাদের গত সাধারণ নির্বাচন রাজনৈতিক স্থিতিশিলতার সৃষ্টি করেছে। যা অর্থনৈতিক অগ্রগতিকে আরো ত্বরান্বীত করেছে। 

নতুন সরকার গঠনের এক সপ্তাহের মধ্যে, কোন সতর্কবাণী ছাড়াই এবং আমাদের পক্ষ থেকে কোন অন্যায় আচরণ না থাকা সত্ত্বেও একটি বিশালাকার নতুন বোঝা আমাদের ওপর এসে পড়ল। পূর্ব বাংলা থেকে প্রায় কম-বেশি ৯ মিলিয়ন - যে সংখ্যাটা বেলজিয়াম বা অস্ট্রিয়ার জনসংখ্যার সমান - এই পরিমাণ উদ্বাস্তু যাদেরকে পাকিস্তানের সামরিক শাসক তাড়িয়ে আমাদের দেশের ভেতরে জোর করে পুশ করেছে। এতে আমাদের আমাদের স্বাভাবিক জীবনযাত্রা ব্যাহত হয়েছে এবং আমাদের ভবিষ্যত পরিকল্পনার জন্য হুমকি স্বরূপ। বিশ্বের কি এই আগ্রাসী ঘটনায় সজাগ হওয়া উচিৎ নয়? স্বাভাবিক অর্থে এটি গৃহযুদ্ধ নয়। এটা গণতান্ত্রিকভাবে ভোট দেয়ার অপরাধে বেসামরিক নাগরিকদের উপর নাজিল হওয়া গণহত্যা। এটা একটি প্রতিবেশী দেশের বিরুদ্ধে অসহায় মানুষকে অস্ত্র হিসাবে ব্যবহার করার সামিল। মানুষের আকাঙ্ক্ষা, স্বাধীনতার কামনা এবং মর্যাদার দাবীকে নির্বাপিত করা যায় না। 


আমরা ভারত সর্বাধিক সংযম দেখিয়েছি। কিন্তু কোন সন্দেহ নেই যে, আমাদের স্থিতিশীলতা ও নিরাপত্তা হুমকির সম্মুখীন। এই সঙ্কটের মূল কারণ দূর করা উচিত। একটি রাজনৈতিক সমাধান বের করতে হবে। যা বাংলাদেশের জনগণের নির্বাচিত প্রতিনিধিদের কাছে কার্যকর ও গ্রহণযোগ্য হবে। 

“বিশ্ব এখন বাংলাদেশ সঙ্কট সম্পর্কে আগের চাইতে বেশি সচেতন 
· মিসেস গান্ধী

নতুন দিল্লী, ১৩ই নভেম্বর – তিন সপ্তাহের বিদেশ সফর থেকে ফিরে মিসেস গান্ধী আজ সকালে বললেন, তিনি বিশ্বনেতাদের সাথে বৈঠক নিয়ে “মোটের উপর” সন্তুষ্ট হলেও, একটা যুদ্ধ ছাড়া শুধুমাত্র তাদের হস্তক্ষেপে বাংলাদেশ সমস্যা সমাধান কতটা কার্যকর হবে তা তিনি বলতে পারছেন না। পালামে নামার পরপরই প্রধানমন্ত্রী সাংবাদিকদের বলেন, মার্কিন যুক্তরাষ্ট্রসহ সারাবিশ্ব উপমহাদেশের সঙ্কটের গুরুত্ব উপলব্ধি করতে পেরেছে। 

তিনি বলেন, ভারত এবং পাকিস্তানের মধ্যকার যুদ্ধের প্রশ্ন যেমন তার মনকে ভাবাচ্ছে তেমনি বিশ্বনেতাদের মনেও উদ্বেগ তৈরি করছে। তিনি সীমান্ত পরিস্থিতি সম্পর্কে অবহিত আছেন, কিন্তু এর সঠিক মূল্যায়ন নির্ভর করছে তার সহকর্মীদের সাথে করা আলোচনার উপর। 

মিসেস গান্ধী, সেখানে তার ও প্রেসিডেন্ট নিক্সন মধ্যে কোন সাক্ষাত হয়নি, বিদেশী সাংবাদিকদের এরূপ মন্তব্যের সাথে দ্বিমত পোষণ করেন। এই সিদ্ধান্ত সম্পুর্নরুপে ঠিক ছিলনা। উল্লেখযোগ্যভাবে, প্রধানমন্ত্রী আরো বলেন, অস্ত্র বিক্রির উপর মার্কিন যুক্তরাষ্ট্রের নিষেধাজ্ঞা আমেরিকার অন্যান্য তৃতীয় পক্ষের অস্ত্র বিক্রয়ের ক্ষেত্রেও প্রযোজ্য হবে কিনা সে ব্যাপারে তিনি স্পষ্ট নন। উপরন্তু কিভাবে তিনি মার্কিন যুক্তরাষ্ট্রের পররাষ্ট্রমন্ত্রী জনাব উইলিয়াম রজারের বক্তব্য, যাতে বলা হয়েছে যে মার্কিন যুক্তরাষ্ট্র আমাদের একটা ভারত-পাকিস্তান বিরোধ টিকিয়ে রাখবে, এর প্রেস রিপোর্ট ব্যাখ্যা করবেন সেটাও অনিশ্চিত। 

চীনাদের উদ্দেশ্য প্রসঙ্গে তিনি বলেন, নিজেকে এবং প্রেসকে অবশ্যই প্রকাশিত সংবাদের উপর নির্ভর করতে হয়েছিল। তিনি উপলব্ধি করেছিলেন, চীনাদের আচারনে একটা পরিবর্তন এসেছে। প্রেস রিপোর্ট ও অন্যান্য সাম্প্রতিক “ঘটনায়” তা প্রতিফলিত হয়েছিল। তিনি এমন ভাব দিয়েছিলেন যেন জনাব ভুট্টোর উদ্দেশ্য খুব বেশি সফল হয়নি। 

এক বিদেশী সংবাদদাতার শরনার্থী সমস্যা আপোষের সম্ভবনা সম্পর্কিত এক প্রশ্নে প্রধানমন্ত্রী বিরক্ত হন। প্রশ্নকারী প্রস্তাব দেন যে, যেহেতু শরনার্থীদের অধিকাংশ হিন্দু তাই ভারত তাদের গ্রহন করতে পারে। মিসেস গান্ধী তখন জোর গলায় বলেন, কোন দেশ এসব বিদেশী নাগরিকদের কেন গ্রহন করবে যারা নিজেদের ইচ্ছায় তাদের দেশ ত্যাগ করেনি, বরং একটি গনতান্ত্রিক ও সাংবিধানিক পদ্ধতিতে ভোটাধিকার প্রয়োগ করার কারনে তাদেরকে দেশ থেকে বের করে দেয়া হয়েছে। ভারত একটি ধর্মনিরপেক্ষ দেশ হওয়ার পাশাপাশি, “আমরা ভিন্ন ধর্মের মানুষের মধ্যে কোন তারতম্য করিনা”। 

যদিও শেখ মুজিবুর রহমানের ভাগ্য সম্পর্কে তিনি কোন তথ্য পাননি, তবু জেনারেল ইয়াহিয়া খান এমন প্রস্তাব করবেন ভেবে মিসেস গান্ধী বলেন এটা অসম্ভব যে আওয়ামীলীগ নেতারা তাকে ছাড়া সামরিক শাসকদের সাথে কথা বলতে একমত হবেন। শুধুমাত্র নির্বাচিত নেতৃবৃন্দরাই কোন সমাধান গ্রহণ বা প্রত্যাখ্যান করতে পারেন। একটা রাজনৈতিক সমাধানে আসতে বিশ্বসম্প্রদায়, ভারত বা পাকিস্তানের কতদিন লাগতে পারে এ ব্যাপারে জানতে চাইলে মিসেস গান্ধী বলেন, এ ধরনের সমস্যায় কেউ নির্দিষ্ট তারিখ বলতে পারেনা। 

তিনি চ্যান্সেলর ব্রান্ডিট এর সঙ্গে একমত হয়েছিলেন যে, তিনি বা অন্যান্য বিশ্ব নেতাদের হয় স্বতন্ত্রভাবে অথবা সমষ্টিগতভাবে সম্ভাব্য পরিণতির জন্য পাকিস্তানি সামরিক শাসকদের উপর চাপ প্রয়োগ করতে হবে কোন রাজনৈতিক সমাধান ছাড়া। তিনি জোর দিয়ে বলেন, বাংলাদেশের মানুষ যদি চায় তাহলেই শুধুমাত্র রাজনৈতিক সমাধান সম্ভব, অন্য কোন কিছু দীর্ঘস্থায়ী হবেনা। 

উদ্বাস্তু ফেরত দেওয়ার ব্যাপারে কোন পদ্ধতিগত ব্যবস্থা নিয়ে তিনি আলোচনা করেননি। এটা সত্য যে, পুর্বাঞ্চলের পরিস্থিতির গুরুত্ব সম্পর্কে তিনি তার ইচ্ছাগুলো বিদেশে উল্লেখ করেছিলেন। মূলত, পশ্চিম সীমান্তে কি ঘটছে তাতে পুর্ব বাংলার অবস্থায় কোন প্রভাব ফেলছেনা। বাংলাদেশ সমস্যা সমাধান নাহলে, টানাপোড়েন লেগে থাকবে। 

প্রেসিডেন্ট গিরি এবং মিসেস গান্ধীর মন্ত্রীসভা সহকর্মীরা বিমানবন্দরে তাকে অভিবাদন জানানোর জন্য উপস্থিত ছিলেন। সেখানে কূটনৈতিক দল এবং সংসদ সদস্যদের বড়সড় একটা সমাবেশ ঘটেছিল। বিমানবন্দরে বিপুল জনগন তাকে উৎফুল্ল করেছিল, এছাড়াও বিমানবন্দর থেকে তার বাসভবনে ফেরার সময় রাস্তার পাশে জনতার ভিড়ের উৎফুল্লতা তিনি গ্রহণ করেছিলেন। 

নিউজ উইক ম্যাগাজিনে প্রধানমন্ত্রী ইন্দিরা গান্ধীর সাক্ষাৎকার
১৫ নভেম্বর ১৯৭১


পাকিস্তানের সাথে যুদ্ধ প্রসঙ্গ

বেশ দীর্ঘ সময় ধরে, পাকিস্তানের প্রধানমন্ত্রীর কর্মকান্ড ও বক্তব্য খুবই প্ররোচনামূলক ও হুমকিস্বরুপ হলেও, ভারত এক্ষেত্রে কিছুই করেনি। এখন, যখন আমরা মনে করছি যে আমাদের কে হুমকি দেয়া হচ্ছে, স্বাভাবিক ভাবে আমরা আমদের সীমান্ত অরক্ষিত অবস্থায় রাখতে পারি না। আমি জানি না এমন কোন দেশ আছে কিনা যারা বলবে, “ আমরা আমাদের সীমান্ত অরক্ষিত অবস্থায় রেখে যাবো”। আমাদের সীমান্তে যখন এ অবস্থা চলছে, তখন আমাদের কি করা উচিত? আমরা কি শুধু বসে থাকবো আর বলবো, “যা খুশি করো, এমনকি এর পরিনতি যদি আমাদের জন্য খুবই বিশাল হয়? ... আমি এটাই বলবো, মোটের উপর, ভারতের মানুষ যুদ্ধ চায় না। আমাদের অনেক বাক্যবাগীশ লোকজন আছেন, যারা যুদ্ধ চায়, আবার কিছু চরমপন্থীরাও আছেন, যারা যুদ্ধ চান। কিন্তু আমাদের লোকজনদের মধ্যে ভারত-ঘৃনা আন্দোলনের (যা পাকিস্তানের আছে)  মতো পাকিস্তান-বিরোধী কোন আন্দোলন নেই। আমি আন্তরিক ভাবে বিশ্বাস করি, সেখানে কোন যুদ্ধ হবে না। এবং আমি আমার সাধ্য মতো সব করছি যাতে এমনটা না হয়, পশিম পাকিস্তানের সীমান্ত থেকে আমরা সৈন্য সরিয়ে ফেলায় যুদ্ধের আশংকা এখন অনেক টাই কম। কিন্তু যদিও পরিস্থিতি ঠিক হয়ে উঠছে, তবুও পূর্ব দিকেই বিপদের আশংকা বেশি। আমরা অনুভব করতে পারছি, পুর্ব ভারতের বিপদ প্রতিদিনই একটু করে বাড়ছে। 



বাঙ্গালীদের সমর্থনে
												
শুধুমাত্র শরনার্থীদের আসতে শুরু করা দেখেই কি আপনি বলবেন যে পাকিস্তান সংকটে ভারতের হাত ছিলো? নাকি এর পর (পাকিস্তানী সেনা সন্ত্রাস) শুধু বলবেন, “আচ্ছা, হয়তো কিছু গেরিলারা ভারত থেকে এসেছে”	......... কিছু প্রশিক্ষন হয়তো আমাদের দিক থেকে দেয়া হয়েছিলো, কিন্তু সব টাই না। এমনকি গেরিলারাও এখন আর ভারতের উপর নির্ভরশীল নয়। আপনি নিশ্চয়ই জানেন যে, বেশিরভাগ গেরিলারাই পূর্ব বাংলার আধা সামরিক বাহিনীর ...... এবং তারাই নতুন দের প্রশিক্ষন দিচ্ছে......... যা ছিলো বাঙালী মননে সুগভীর ক্ষত। 

আর যতক্ষন তাদের মধ্যে উদ্দীপনা আছে, এই পাকিস্তানিদের উপর বাঙ্গালীদের নিয়ন্ত্রন নেবার আগেই, পাকিস্তানীদের পূর্ব পাকিস্তানের এই সাড়ে সাত কোটি মানুষদের মেরে ফেলতে হবে... ভারত কেবলমাত্র খুবই সামান্য ও পরোক্ষ ভাবে এ ধরনের গনহত্যা প্রতিহত করতে পারে। এবং আমার বলতে দ্বিধা নেই যে, আজ আমি যদি বাঙ্গালীদের ন্যায় এই পরিস্থিতিতে থাকতাম, আমি অবশ্যই যুদ্ধ করতাম। সে যাই হোক, আমরা ব্রিটিশ দের সাথে যুদ্ধ করেছি এবং সারা বিশ্ব জুড়ে সকল স্বাধীনতা সংগ্রাম কে উৎসাহিত করি। 


বাঙ্গালী শরনার্থীদের নিয়ে 

শরনার্থীদের তদারকি করার মানে হলো আমাদের অনেক কার্যক্রম কে কমিয়ে আনা, এর নিশ্চিত  মানে ছিল জীবন যাপনে কঠোরতা নিয়ে আসা, সরকারি ব্যয় হ্রাস করা এবং বিভিন্ন প্রকল্প ও কর্মসূচির নতুন করে তৈরি করা। প্রকৃতপক্ষে এটা ছিল বেশ, অনেক বেশি (বোঝা)। আমি মনে করি না যে এটা আমাদের অর্থনীতিকে পঙ্গু করে দিবে, আর আমরা তলিয়ে যাবো... কিন্তু এই প্রধান বিপদ এই বোঝা নয়, যা আরো অনেক বেশি। এটা ছিল সামাজিক ও রাজনৈতিক উত্তেজনা যা এই  সমস্যা থেকে ক্রমবর্ধমানে বেরিয়ে আসছিলো। এবং আমাদের মনে হয় এখানে আমাদের নিরাপত্তা নিয়ে খুবই বাস্তব হুমকি আছে। 

পাকিস্তান ভাঙ্গন

আমি মনে করি না, কোন সুবিবেচক দেশই চাইবে না তার প্রতিবেশী দেশের ক্ষতি হোক। দূর্বল প্রতিবেশি ছাড়াও আমাদের নিজেদেরই যথেষ্ট সমস্যা আছে। এটা কোন সুস্থ পরিস্থিতি না... (কিন্তু)  আমাদের মূল্যায়ন হচ্ছে, যে পুর্ব বাংলা আর কখনোই একইভাবে পাকিস্তানের সাথে ঐক্যবদ্ধ থাকতে পারবে না। 
	
				ভারতকে সোভিয়েত এর সাহায্য 

আমি কোন কালেই সাহায্য চাইনি। এমনকি বাচ্চা কালেও আমি কোন মানুষকে বলিনি, “ দয়া করে আপনি আমার জন্য এটা একটু করে দিবেন অথবা আমাকে এটা দিবেন? ” আমি সোভিয়েত ইউনিয়নের কাছে সাহায্য চাইনি। পরিস্থিতি কেমন, তার ব্যাখ্যা আমি তাদের দিয়েছি যেমন অন্য দেশ গুলোতে দিয়েছি। এখন, ভারতের স্থিতিশীলতা, আমাদের প্রদেশের জন্য গুরুত্বপূর্ন কি না তা নির্ভর করে সোভিয়েত ইউনিয়ন এবং অন্যান্য দেশের সিদ্ধান্তের উপর। আমরা অবশ্যই সহযোগিতা কে স্বাগত জানাই, তা যে কিঞ্চিৎ পরিমানই আসুক। আমরা সমর্থনকে স্বাগত জানাই, আমরা সহমর্মিতা কে স্বাগত জানাই। কিন্তু আমি সব সময়ই আমার নিজের পায়ে দাঁড়িয়ে আছি এবং আমি চাই ভারত ও সর্বদা তার নিজের পায়ে দাড়াক। আমরা বিশ্বের কোন দেশের উপরই নির্ভরশীল হতে চাই না। 

				ইয়াহিয়া খান সম্পর্কে 

সে এমন একজন ব্যাক্তি, যে তার নিজের দেশেই নির্বাচিত হতে পারেনি, যদি সেখানে সুষ্ঠ নির্বাচন হয়েও থাকে। আমি বলবো, এমনকি সে কোন প্রদেশের জন্যও নির্বাচিত হবে না  যদি সেখানে সুষ্ঠ নির্বাচন হয়ে থাকে। ( নিউজ উইকের সাক্ষাৎকারে, প্রেসিডেন্ট ইয়াহিয়ার এক বিবৃতির জবাব দিতে বলা হলে, মিসেস গান্ধী লক্ষ্য করেন যে, ইয়াহিয়া তাকে “ ঐ মহিলা” বলে উল্লেখ করেছেন)। “ঐ মহিলা” এই মন্তব্য নিয়ে আমি মোটেও চিন্তিত না, কিন্তু এতে এই ব্যাক্তির মানষিকতা কিরুপ তা বোঝা যাচ্ছে। আমি বলতে চাচ্ছি, পূর্ব পাকিস্তান বোঝাপড়ার ক্ষেত্রে তিনি তার ক্ষমতা কীভাবে যাচাই করবেন? যদি সে তার নিজের দেশের ছোট্ট অংশের ও বিচার করতে না পারেন, তো ভারতে তার বিচারের কি মূল্যই বা আছে? তিনি এ নিয়ে কি বা জানেন? এটা এমন এক বিশ্ব যা তার চিন্তার ও বাইরে। 

নিম্ন লিখিত ভাষন থেকে উদ্ধৃতাংশঃ

ইলেকশনের পর আমরা ভেবেছিলাম যে, আমাদের পথ এখন পরিষ্কার, আপনার সবাই জানেন যে, আমরা তখন ব্যাস্ত ছিলাম একে অপরকে অভিবাদন জানাতে, একে অন্যের পিঠ চাপরাতে, হঠাৎ নতুন এক ঝামেলা শুরু হল, কোনপ্রকার সতর্ক বাণী ছাড়াই, আমাদের কোন দোষ ছাড়াই আমাদের উপরই অবতীর্ন হল এবং সেই সংকট আমাদের সীমানা জুড়ে চলছে। সাধারনত আমি অন্য দেশ সম্পর্কে মন্তব্য করতে পছন্দ করি না, কিন্তু এই মুহুর্তে যাতে আপনারা বুঝতে পারেন এখনকার অবস্থা, আমি কিছু বলতে চাই। ভারতীয় উপমহাদেশে যখন স্বাধীনতা সংগ্রাম চলছিলো, তখন সমগ্র উপমহাদেশ জুড়েই এই আন্দোলন বা সংগ্রাম ছিলো, এমনকি বর্তমান পাকিস্তান অংশতেও। কিন্তু যখন স্বাধীনতা অর্জিত হয়, দেশ বিভক্ত হয়, আমরাও সেই বিভক্তি মেনে নিয়েছিলাম, যদিও অখুশি মনেই। এই অবস্থা পরিবর্তনের জন্য আমাদের কাছে না বলার মতো কোন শব্দ বা কারন কিছুই ছিলো না। ভারতে যারা স্বাধীনতা সংগ্রামে যুদ্ধ করেছিলেন তারাই নির্বাচনে অংশ নেন এবং সরকার গঠন করেন। অন্যদিকে পাকিস্তানে যারা স্বাধীনতার জন্য যুদ্ধ করেছেন তারা জেলে রয়েছেন এবং যারা বিদেশি শাষক গোষ্ঠীদের সহযোগীতা করেছিলো তারাই সরকার গঠন করেছে। সামরিক ও বেসামরিক উভয় ক্ষেত্রেই। এটাই হল দুই দেশের পার্থক্য। 
 
পাকিস্তান ২ বার ভারত আক্রমন করেছে এবং এখন আবারো যুদ্ধের আশংকা আছে। আমরা এমন কিছুই করব না বা করিনি যা একটা যুদ্ধকে প্ররোচিত করতে পারে। কিন্তু এখনকার পরিস্থিতি যুদ্ধের মতই, কেননা আমাদের সৈন্যরা সীমান্তে মুখোমুখি হচ্ছে। কিছুদিন  আগে এই প্রশ্নটি আমাকে করা হয়েছিলো টিভিতে, “ভারত কেন সৈন্য প্রত্যাহার করছে না, যখন এই প্রস্তাবনা নেয়া হয়েছে? এই ভারতই জাতিসংঘের নিকট শরনাপন্ন হয়েছিলো, যখন এই সংকট অবস্থার ষড়যন্ত্র শুরু হয়। 

আপনারা জানেন, ভারতে ঠিক যেমন আমাদের নির্বাচন হয়েছিলো, ঠিক তেমনই বেশ দীর্ঘ একটা সময় পর পাকিস্তানেও নির্বাচন হয়। কারন জনগন সামরিক শাষনে ক্লান্ত হয়ে পড়েছিলো এবং সেখানে নির্বাচনের একটি সাধারন চাহিদা ছিলো। পাকিস্তানে, আওয়ামী লীগ নেতা শেখ মুজিবুর রহমান, যিনি ভারতে আমার সংখ্যাগরিষ্ঠতার তুলনায় অনেক বেশি সংখ্যাগরিষ্ঠতা পেয়েছেন। পূর্ব বাংলার প্রায় প্রতিটি নারী পুরুষ এই মানুষটিকে ভোট দিয়েছিলেন। ভারত মনে করে আপনি নির্বাচনে জয়ী হলে, আপনিই সরকার গঠন করবেন - এটাই যৌক্তিক। কিন্তু সেখানে তা ঘটে নাই। এই ছয় দফা কর্মসূচি কোন নতুন কর্মসূচি না, শেখ মুজিবর রহমান নির্বাচনের আগেই জনগনের সামনে এই কর্মসূচি পেশ করেছিলেন। এটি ছিলো নির্বাচন কর্মসুচির নির্বাচনী প্রচারণা। কারো যদি এ ক্ষেত্রে কোন প্রকারে আপত্তি থাকে, নেতা বা অন্য কারো, নির্বাচনের আগেই আপত্তি জানানোর সময়। তাদের বলা উচিত ছিলো যে, এই ছয় দফার ভিত্তিতে তারা নির্বাচন করবে না। কিন্ত্ কেউ কোন কিছুই বলে নাই। বিশাল সংখ্যাগরিষ্ঠতা নিয়ে নির্বাচন জেতার পর এটা ঘটল। এর মানে হলো আরও বেশী শায়ত্বশাষন আমরা দিতে প্রস্তুত। আলোচনা শুরু হল। আমরা ভেবেছিলাম, পূর্ব বাংলার মানুষেরা ভেবেছিলো, আপোষে আসার এটাই ছিলো একমাত্র সঠিক উপায়; কিন্তু এই সময় গুলো ব্যাবহৃত হয়েছিলো আরো বেশি সৈন্য পশ্চিম পাকিস্তান থেকে সমুদ্র পথে নিয়ে আসার জন্য, এবং যখন তারা মনে করলো জনগণকে মোকাবিলা করার জন্য তাদের যথেষ্ট সৈন্য এসেছে, তখন ২৪শে মার্চে আমি পূর্ব পাকিস্তানের এক নেতা - যদিও তিনি মিটিং রুমে না থাকলেও ঐ স্থানেই ছিলেন - তিনি বললেন যে তিনি মনে করেছিলেন, সব কিছু ঠিক মতই চলছে এবং তারা একটি সমাধানের দিকে যাচ্ছেন। 

এর পরের দিনই সন্ত্রাস এবং গনহত্যার রাজত্ব কায়েম হয় যার পরিমাণ ছিল মাত্রা ছাড়া। এর ফলাফল হচ্ছে লক্ষ লক্ষ উদ্বাস্তু যার পরিমাণ ৯০ লক্ষেরও অধিক, যা বেলজিয়াম বা অস্ট্রিয়ার মোট জনসংখ্যার সমান - যারা এখন ক্যাম্পে সর্বোচ্চ দুর্ভোগ আর দূর্দশা নিয়ে  ভারতের মাটিতে অবস্থান করছে। 

এখন, একটি সমৃদ্ধশালী দেশেও যদি হঠাৎ করে ৯০ লক্ষ মানুষ প্রবেশ করে তাহলে তারাও পুরো পরিস্থিতিকে সামাল দিতে পারবে না। ভারত হচ্ছে দরিদ্রতম দেশ গুলোর মধ্যে অন্যতম যার সম্পদ খুবই সীমিত এবং এই মুহুর্তে আমাদের দেশে আরও ৯০ লক্ষ মানুষ এসেছে। আপনারা কল্পনা করতে পারেন এটি প্রশাষন, সম্পদ ও অর্থের উপর প্রভাব ফেলবে। বেশির ভাগ শরনার্থী এসেছে ভারতের পূর্ব প্রদেশের ৪টি রাজ্য থেকে, এবং এর মধ্যে একটি হচ্ছে ত্রিপুরা যেখানে একজন অতিরিক্ত মানুষকে রাখার জন্যও জায়গা নেই। তারা থাকছে স্কুল কলেজ, পার্ক এবং সম্ভাব্য সব পাবলিক আবাসনগুলোতে। শুরুতে সবাই খুব সহমর্মী ছিলো। এখন, বাবা মায়েদের বক্তব্য, আমরাও সমব্যাথী কিন্তু আমাদের ছেলে মেয়েদের কি হবে? স্কুল গুলো কবে খুলবে? তারা কি পড়াশুনা এক বছর বাদ দিবে? তাই, এই সব রাজ্য গুলোতে সকল প্রকার প্রশাষনিক কাজ কর্ম স্থবির হয়ে আছে। প্রত্যেক কর্মচারী এখন ক্যাম্প দেখা শোনায় ব্যাস্ত। 

অর্থনৈতিক চাপ ছিলো ভয়ঙ্কর, প্রশাষনিক সমস্যাও ছিলো, কিন্তু যে রাজনৈতিক ও সামাজিক সমস্যা তৈরী হয়েছে তা আরো বেশি। আমাদের সংগঠিত ট্রেড ইউনিয়ন আছে। তাদের একটি নির্দিষ্ট রেট আছে। এখন, আমরা শরনার্থীদের ক্যাম্পে রাখার চেষ্টা করেও পারছি না। কিন্তু কারন তাদের সংখ্যা এত বেশি এবং বেশির ভাগই ক্যাম্পে না এসে অত্যন্ত কম রেটে পরিসেবা দেয়। এখন সেখানেও ঝামেলা; কারন শ্রমিক ইউনিয়ন বলে, “এটা আমাদের রেট এবং আপনাকে চাকরী দেয়া সম্ভব না”। কিন্তু এই পরিস্থিতিতে সুযোগ নেবার মতো লোক ও আমাদের আছে এবং এর কারনে আমাদের বেশ সামাজিক দুঃশ্চিন্তা ও আছে। আমি শুধুমাত্র বোঝানোর জন্য একটা উদাহরন দিলাম যাতে বোঝাই যায় এটা ভারতের স্থিতীশীলতার উপর হুমকি। এই শরনার্থীদের মধ্যে অনেকেই আছে যারা সত্যিকারের শরনার্থী নয়। আমাদের কোন উপায় নেই তাদের কে রাখার। আমরা অনেক অন্তর্ঘাতের স্বীকার হচ্ছি, ট্রেন উড়িয়ে দেওয়া হচ্ছে, ছিন্ন ভিন্ন অঙ্গ প্রতঙ্গ পাওয়া যাচ্ছে বিভিন্ন জায়গায় এবং ভিন্ন ভিন্ন ধর্মাবলম্বীদের মাঝে বিভিন্ন ধরণের গুজব ছড়িয়ে উত্তেজনার সৃষ্টি করা হচ্ছে।

শরনার্থীদের সংখ্যা নিয়ে পাকিস্তানীরা প্রশ্ন তুলেছিল, আমরা বলেছিলাম ৯০ লক্ষেরও বেশি। তারা যে সংখ্যাটা দিয়েছিল, যেটা ছিলো ২৫ থেকে ৩০ লক্ষের মত। এখন, তাদের এই তর্কের পেছনে কিছু যুক্তিও আছে, কেননা এই ২৫ থেকে ৩০ লক্ষের সংখ্যাটা ছিলো মুসলিম শরনার্থীদের। কিন্তু আমাদের কাছে শুধু মুসলমান শরনার্থীরাই ছিল না, ছিল হিন্ধু, খ্রীষ্টান এবং বৌদ্ধ শরনার্থীও। ত্রিপুরা, মেঘালয় এবং আসাম এই তিন প্রদেশের প্রত্যকেরই একটি করে রেশন কার্ড আছে, এর ভিত্তিতে তাদের কে সম্পূর্ন গননা করা হয়। এটা সত্যি যে, পশ্চিম বাংলা খুব একটা সুসংগঠিত না, কারন সেখানে বহু লোকের বাস। কিন্তু যখন এ প্রশ্নটি উঠে এসেছে, আমরা সমস্ত ক্যাম্প গুলোর হিসাব পুনরায় গননা করছি, এবং এটি প্রায় শেষের দিকে। এটি শুরু হয় আমার দেশ ত্যাগের কিছুদিন পর থেকেই। কম বা বেশিও হতে পারে। আমার মনে হয় না আমার দেয়া হিসাবের সাথে সেখানে খুব বড় ধরনের পার্থক্য থাকবে। 

এখন প্রশ্ন হচ্ছে, (১) জাতিসংঘের পর্যবেক্ষকদের নিয়ে, এবং (২) সৈন্য প্রত্যাহার নিয়ে। যখন আমরা জাতিসংঘকে এ বিষয়ে দৃষ্টিপাত করতে বললাম, আমাদেরকে তখন বলা হলো এটি একটি আভ্যন্তরীন ব্যাপার, জাতিসংঘ এ ক্ষেত্রে কিছু করতে পারে না। সংকটের শুরুর দিকে একথা গুলো ঠিক ছিলো। আমরা তাদের শুরু থেকেই বার বার মনে করিয়ে দিচ্ছিলাম যে, হতে পারে এটি আভ্যন্তরীন ব্যাপার, কিন্তু এর ফলাফল ভারতকে প্রভাবিত করে বিশাল সমস্যার সম্মুখীন করেছে, আর জাতিসংঘের এক্ষেত্রে নজর দেয়া উচিত। এখন জাতিসংঘের পর্যবেক্ষক দল আসতে চায়, কিন্তু তারা পূর্ব বাংলার সংকটের কারনগুলো সমাধান করতে নয়, উলটো দেখতে এসেছে কারা সীমান্ত পাড়ি দিচ্ছে। তারা বলতে চায় যে শরনার্থীরা ফিরে যাক। আমরা শরনার্থীদের বলছি, ফিরে যান এবং যদি এই কথা বলতে আরও কেউ আসে সেটা তারা পারেন। আমরা তাদের স্বাগত জানাই। কিন্তু ভারতে একটি অবাধ মুক্ত সমাজব্যাবস্থা প্রচলিত। বেশির ভাগ সাংবাদিক যারা আপনাদের দেশ থেকে, কানাডা থেকে, আমেরিকা থেকে, যুক্তরাষ্ট্র থেকে, এবং অন্যান্য দেশ থেকে পুর্ব পাকিস্তান, পশ্চিম পাকিস্তান দুই অঞ্চলেই গেছে, তারা অবাধে রিপোর্ট করছে, কুটনৈতিক সৈন্যবাহিনী ইচ্ছে মতো যেখানে খুশী সেখানে যেঁতে পারে। যে কোন প্রতিনিধি দল আমেরিকা, লাতিন আমেরিকা, উত্তর আমেরিকা, জাপান, নিউজল্যান্ড এবং ইউরোপী স্ক্যান্ডেনেভিয়ান বিভিন্ন দেশ থেকে এসেছিলেন সেখানে। তারা স্বাধীনভাবে শরনার্থি ক্যাম্পে যাওয়া, রিপোর্ট করা ও তাদের সাথে শরনার্থীদের সাথে কথা বলতে পেরেছেন। তাই এটা কোন বড় ধরনের পার্থক্য তৈরী করবে না। এমনকি জাতিসংঘ হাই কমিশনে আরো ১০ জন প্রতনিধিও আমাদের এখানে আছে। তাই আরও প্রতিনিধি আসাটা কোন সমস্যা নয়। সেখানে আরো কিছু আন্তর্জাতিক সংগঠন, যেমন কারিতাস (CARITAS ), ইউনিসেফ UNICEF, কেয়ার (CARE), ওয়ার-অন –ওয়ান্ট (WAR-ON-WANT), ওক্সফ্যাম (OXFAM)  এবং আরো অন্যান্য সংগঠন আছে। তাই তারা আসলে এমন কোন প্রভাব ফেলবে না। কিন্তু আমাদের আপত্তি আছে। আমাদের আপত্তির কারন হলো এরা সামগ্রিক ভাবে সমস্যা মোকাবেলা করতে আসছে না। সমস্যার একটা অংশ দিয়ে মোকাবেলা করার চেষ্টা করছে। যখন আমরা শরনার্থীদের বললাম, যা আমি অনবরত বলেই যাচ্ছি যে, ভারত স্থায়ী বোঝা হিসেবে এইসব শরনার্থীদের রাখতে পারবে না, তাদের কে অবশ্যই পূর্ব বাংলায় ফিরে যেতে হবে, তারা কয়েক মাসের জন্য থাকতে পারে, যদি তাদের মধ্যে কোন এতিম ছেলে মেয়ে এবং গৃহহীন নারী থেকে থাকে তো তারা থাকতে পারে। কিন্তু আমরা লক্ষ লক্ষ শরনার্থিদেরকে এভাবে আমাদের দেশের থাকতে দিতে পারি না। আমরা এ ব্যাপারে দৃঢ় প্রতিজ্ঞ। তাদের উত্তর, আমরা ফিরে যেতে চাই, কিন্ত কীভাবে ফিরে যাবো যখন সেখানে  গনহত্যা এখনো অব্যাহত। শুরুর দিকে শরনার্থির সংখ্যা ছিলো ৩০ থকে ৪০ হাজার, এর পর এর সংখ্যা বেড়ে গিয়ে দাড়িয়েছে ৬২ হাজারেরও অধিক। এখন আমাকে বলা হচ্ছে এদের প্রবেশের হার নাকি এখন কিছুটা কমে এসেছে, কিন্তু এখনো তা ১৬ থেকে ২০ হাজারের মতো। কিন্তু এখনো অনেক মানুষই আসছে যাদের সেই একই বর্বরতা, ভয়, হত্যা, ধর্ষনের কাহিনী। আমরা কীভাবে তাদের কিভাবে বলতে পারি যে ফিরে যাও। এবং আমরা বললে কারাই বা শুনবে? প্রথমত, শর্ত হচ্ছে ওপারে যাবার জন্য শরনার্থীদের নিরাপদ পরিবেশ সৃষ্টি করা যাতে তারা মর্যাদা নিয়ে যেতে পারবে। এটাই আমরা বলেছিলাম জাতিসংঘের কাছে। 

এবার সেনা সংক্রান্ত বিষয়ে বলছি। পাকিস্তানিরাই প্রথমে সীমান্তে তাদের সেনা মোতায়েন করে, তারা প্রথমে পুর্ব সীমান্ত দিয়ে প্রবেশ করে, কেননা তারা প্যারা ফোর্সেস। আমাদের তাদের সাথে চুক্তি আছে, তারা সামরিক সৈন্যবাহিনী হতে পারবে না, শুধু মাত্র আধা সামরিক - যাদের আমরা ইস্ট বেঙ্গল রাইফেলস -  ইস্ট বেঙ্গল রেজিমেন্ট এবং আমাদের দিকে আমরা যাকে সীমান্তরক্ষী বাহিনী বলি। তাদের এই রেজিমেন্ট এবং রাইফেলসের লোকেরা মার্চেই পাকিস্তানের চাকরী ছেড়ে দিয়েছে। যখনই এই সব ঘটনা শুরু হয়, তারা পূর্ব বাংলার স্বাধীনতা যুদ্ধে যোগদান করে। তাই তাদের সীমান্ত অরক্ষিত অবস্থায় থেকে যায়। হয় তারা ছেড়ে আসতো অথবা তারা সীমান্তের চেক পোষ্টের এই লোকগুলোকে বিশ্বাস করতে পারে নাই। তারা তাই সীমান্তে তাদের সৈন্য নিয়ে আসে। কিছু সময় পর আমরাও আমাদের সৈন্য সরাতে বাধ্য হই। পশ্চিম ভাগেও কোন সমস্যা ছিলো না, যেমন কাশ্মীর, পাঞ্জাব, রাজস্থান, কিন্তু একদিন তারাও তাদের সৈন্য সেখান থেকে সরিয়ে নিয়েছে। এখন, আমাদের জাতিসংঘ বলছে, ‘ওহ এরা তো সামান্য ব্যায়াম প্রশিক্ষনের জন্য”। অবশ্যই, এটা এমন কথা না যা আমরা বিশ্বাস করতে পারি। অথচ, আমরা এক সপ্তাহের বেশি সময় কোন ব্যাবস্থা নেই নাই। কিন্তু একেবারে শেষ মুহুর্তে গিয়ে আমরা দেখতে পাই যে তাদের আসলে  সৈন্য  সরিয়ে নেবার কোন ইচ্ছাই ছিল না। আমরা সীমান্তে সৈন্য সরিয়ে আনতে বাধ্য হই। 

এখন, প্রত্যাহারের মানে কি? লোকে বলে, যদিও এটা তাদের ভুল ছিলো, সেক্ষেত্রে সৈন্য প্রত্যাহারে কি ক্ষতিই বা ছিলো? ? ভালো, প্রশ্ন হচ্ছে, তাদের সেনানিবাস ঠিক সীমান্তের কাছেই। কিন্তু আমাদের তো আর না, আমাদের টা ছিলো বেশ দূরে এবং আমরা যদি সৈন্য সরিয়েও নেই, আমাদের পক্ষে কোন ভাবেই দেশকে সঠিক ভাবে প্রতিরক্ষা করা সম্ভব হবে না, যদি তারা তাদের মন পরিবর্তন করে ফেলে। এবং আমাদের কাছে তাদের কে বিশ্বাস করার মতো কোন কারন ও নেই। তারা আমাদের কে দুইবার আক্রমন করেছে। এবং প্রতিবার তারা বলেছে আমরা কোন অনুপ্রবেশকারীকে পাঠাইনি। এবং পরে তারা পাব্লিক ফোরামে যেমন নিরাপত্তা পরিষদে  বা অন্য কোথাও তারা এসব বলেছে। এটাই হচ্ছে ইতিহাস আর এটাই তার পটভুমি। ভারত গভীর ভাবে প্রতিশ্রুতিবদ্ধ শান্তির জন্য এবং ভারত সার্বিক নিরস্ত্রীকরনে বিশ্বাস করে। সরকারপ্রধান হিসাবে  আমি মনে করি যুদ্ধ কখনো সমস্যার সমাধান করতে পারে না। কিন্তু এই বর্তমান পরিস্থিতিতে আমরা আমাদের সীমান্ত অরক্ষিত অবস্থায় ফেলেও রাখতে পারি না। বিশেষ করে, পাকিস্তান থেকে যেসব খবর আসছে যে, পূর্ব বাংলা তারা প্রায় হারাতে বসেছে। তো তারা কেন পশ্চিমের কিছু অংশ দখল করবে না? এই হচ্ছে অবস্থা, যার সম্মুক্ষীন হচ্ছি আমরা। দূর থেকে দেখলে ভারতকে মনে হবে, “আচ্ছা, এখানে এমন কোন প্রভাব পরে নাই”। কিন্তু সেসকল মানুষেরা যারা সীমান্ত এলাকায় বসবাস করে, এবং এমন আছে যে থাকার ঘর আমাদের অংশে আর রান্নাঘর পূর্ব পাকিস্তানে অথবা তার উল্টোটা - এইসব মানুষের জন্য সীমান্ত পরিস্থিতি খুব খারাপ। আমাদের কোন প্রাকৃতিক সীমানা ছিল না, ছিলো না কোন নদী অথবা রাস্তা অথবা অন্য কিছু। যেসব লোকেরা সীমান্তে বসবাস করেন, তাদের জন্য এটা বেশ বড় সমস্যা। তারা রক্ষিত না অরক্ষিত? তাদের রক্ষার দায় সরকারের উপর নির্ভর করবে কিনা? 

কিছুদিন আগে আমাকে কাশ্মীর নিয়ে আরেকটা প্রশ্ন করা হয়েছিলো। এখন কাশ্মীরের কি হবে? পাকিস্তান অপপ্রচার চালাচ্ছে যে, কাশ্মীর হচ্ছে আদি পাকিস্তান, এবং আমি ভীত এই কারনে কিছু মানুষ তাদের এই অপপ্রচারে সহায়তা করছে। ১৯৬৫ সালে তারা অনেক প্রশিক্ষিত অনুপ্রবেশকারীদের পাঠায়। তারা ভেবেছিলো এদেরকে স্থানীয়রা স্বাগত জানাবে। কিন্তু তারা মোটেও স্বাগত জানায়নি। স্থানীয় লোকেরাই আমাদের সর্ব প্রথম খবর দিয়েছিলো, কারন, এটা যখন হয়, সে সময় ওইখাঁনে আমাদের তেমন বাহিনী ও ছিল না, এমনকি রাজধানী শ্রীনগরেও আমাদের পর্যাপ্ত পুলিশ বাহিনী ছিল। এটাই ছিলো সবচেয়ে বড় দূর্বলতা। এটাই ছিলো তার কারন, ইতোমধ্যে ১৯৬২ সালেও, আমাদের অন্য আরেক সীমান্তে আক্রমন হয়েছিলো, এবং সেখানে আমাদের সেনাবাহিনী ছিলো। কিন্তু ১৯৬৫ সালে যে আক্রমনটি সংঘঠিত হয়, তখন স্থানীয় লোকদের ঐক্য ছিলো। তারা শুধু আমাদের খবরা-খবরই দিচ্ছিল না, সামনের দিকে প্রতিরক্ষা লাইন তৈরী করেছিলো যতক্ষন না পর্যন্ত সৈন্য বাহিনী এসে তাদের দেশকে রক্ষা করে। ঠিক এভাবেই, আমরা শুধু পাকিস্তানীদের কাশ্মীরে প্রবেশে নিষেধাজ্ঞা জারি করেছিলাম। এ অঞ্চলের বিশাল একটা অংশ, যার বেশ কিছু সুবিধাজনক পয়েন্ট আছে, যা পূর্বে পাকিস্তানের দখলে ছিলো সেগুলো নিয়ে আমরা নেই। এখন, কাশ্মীর অনেক বছর ধরে শান্তিতেই আছে। সেখানে ভিন্নমত ও আছে, আমি বলছি না যে নেই, কার্যত সব দেশেই এমন আছে। এমন কোন দেশ খুজে পাওয়া দুষ্কর যেখানে ভিন্নমতের মানুষ নেই। পরিস্থিতি বিচারের জন্য সেখানে শান্তি আছে কি নেই  সেখানে সরকার স্বাভাবিক ভাবেই যাতায়াত করছে, কাশ্মীরে শিক্ষার সম্প্রসারন ঘটছে, কৃষি ব্যাবস্থের উন্নতি, শিল্পের অগ্রগতি ঘটছে। প্রত্যেকেই স্বাধীন ভাবে সেখানে যেঁতে পারে। এটা সত্যি যে সম্প্রতি আমরা কিছু নিষেধাজ্ঞা আরোপ করেছি তাদের দু একজন নেতার উপর। তারা সব জায়গায় যেঁতে পারবে, কিন্তু কাশ্মীরে প্রবেশ করতে পারবে না, কারন সেখানে সব কিছু শান্তিপূর্ন আছে এবং আমরা চিন্তা করেছিলাম, এই মুহুর্তে  কারো জন্য ঝামেলা সৃষ্টি করা মোটেও দেশের স্বার্থে নয়। 

সুতরাং আমাদের লুকানোর কিছুই নেই এবং আমি আগেই বলেছি, এই ঝামেলা গুলোকে প্ররোচিত করবার মতো মানুষ আমরা না, আমরা করবো ও না, অবশ্যই না। কিন্তু যদি মনে করে থাকেন যে, এই বর্তমান অবস্থা স্থায়ী হবে, তবে তা অবাস্তব। যদি মনে করেন যে, পূর্ব বাঙ্গালীদের অন্তরে এই তিক্ততা ও ঘৃনা কোন প্রকার ইতিবাচক কার্যকলাপ ছাড়াই চলে যাবে, এটা সত্যি অবাস্তব। একজন রাজনীতিবিদ হিসাবে, বর্তমান পরিস্থিতির বাস্তবতার সাথে মুখোমুখী হতেই হবে। প্রশ্ন এটা নয় যে, আমি কি মনে করি বা আমি কি চাই? এটি একটি অস্তিত্বের প্রশ্ন এবং পূর্ব বাংলার মানুষ তাদের নিজেদের ভাগ্য নিজেরাই নির্ধারন করবে। তারা আমাদের কাছ থেকে উপদেশ চায় না, এবং আমি যদি দিয়েও থাকি তারা সেটা নিবে না। আজ তারা জাতীয়তাবাদের চেতনায় উজ্জীবিত। এটা ভালোও হতে পারে, আবার খারাপও হতে পারে, সেটা পরের ব্যাপার। কিন্ত এটা এমন এক অবস্থা যা কেউ উপেক্ষা করতে পারে না। আর এ কারনেই আমরা চাই, বিশ্বের উচিত এ ব্যাপারে আগ্রহী হয়ে চেষ্টা করে দেখা যাতে একটি রাজনৈতিক নিষ্পত্তিতে পৌছানো যায় যেটা স্থায়ী হবে, এবং কোন কিছুই স্থায়ী হবে না যদি পূর্ব বাংলার মানুষ এবং তাদের নির্বাচিত প্রতিনিধিদের দ্বারা তা গ্রহনযোগ্য না হয়। 

এখন, পাকিস্তান সরকার ঘোষনা করেছে যে, তারা পুনঃনির্বাচন করবে। আমরা সত্যিই বুঝতে পারছি না। যারা নির্বাচনে জয়ী হয়েছে তারা এখানে, তারা জীবিত। আপনি হঠাৎ করে এখন বলতে পারেন না, এই আসন গুলো খালি। তারা শুধু ‘এই আসন গুলো শুন্য’ এ কথা বলছে না, ৫৫ জন ব্যাক্তিকে বিনা প্রতিদ্বন্দ্বিতায় ওই শুন্য আসনে নির্বাচিত করেছে। এটি একটি অস্বাভাবিক অবস্থা, এবং আমার মনে হয় না গনতন্ত্রে এবং স্বাধীনতায় বিশ্বাস করে এমন কোন লোক এই পরিস্থিতিকে মেনে নিবে। 

উপরন্তু ভারতের উপর চাপ, বিশেষ করে অর্থনৈতিক চাপ অস্বাভাবিক। কিছুক্ষন আগেই আমি আরেকজন শ্রোতাকে বলছিলাম, যখন আপনি  অভাবী হবেন, আপনি জানেন যে আপনি আরো দরিদ্রতর হয়ে যেতে পারেন। যদি পর্যাপ্ত খাবার না থাকে, তবুও হয়ত সর্বদাই শেয়ার করতে চাইবে। এটাই আমরা আমাদের দেশে দেখতে পাই, এবং আমাদের অভিজ্ঞতা আছে, যেখানে খরা হয়েছে, অথবা যেখানে যুদ্ধ হয়েছে, সেখানে এই গরীব লোকগুলোই সবচেয়ে বেশি সাহায্য করেছে। আজকে, যদিও এই চাপ অস্বাভাবিক, এর জন্য আমাদের বিশাল মুল্য দিতে হবে, এটা শুধু অর্থেই নয়, উন্নয়নের জন্য, মানুষকে দেয়া প্রতিশ্রুতির মুল্য দিতে হবে, কর্মসংস্থান কর্মসূচি সহ, প্রত্যেক কর্মসূচীর মুল্য দিতে হবে। আমরা চেষ্টা করছি এই কর্মসুচী গুলো বাদ না দিতে, কিন্তু আমি জানি না কীভাবে এটা অটুট থাকবে, সবকিছুকেই কাট ছাট করতে হবে। ইতোমধ্যে আমাদের উপর বেশ বড় কর আরোপ করা হয়েছে, এবং ঠিক কিছু দিন আগেও আমাদের কে অতিরিক্ত কর আরোপ করতে হয়েছে সম্ভাব্য প্রত্যেকটি জিনিসের উপর যতটা আমদের মনে হয়েছে। এবং আমরা সবাই বসে ভেবেছি সম্ভাব্য করের আওতায় আর কি হতে পারে এবং তাদের কর আওতাভুক্ত করেছি। তো আমাদের উপর এই বিরাট বোঝা আছে, কিন্তু আমার জনগনের প্রতি আস্থা আছে। তারা দেখিয়েছে যে, তাদের যে কোন প্রকার চাপ সহ্য করবার, যে কোন প্রকার দুর্ভোগ সহ্য করার অথবা আত্নত্যাগের ক্ষমতা আছে। এবং আজকে যদি এটা আমাদের একতার জন্য করতে হয়, স্থিতিশীল অবস্থার জন্য করতে হয়, স্বাধীনতার জন্য করতে হয়, আমি জানি ভারতের জনগন, এবং এমনকি রাজনৈতিক দলগুলো যারা পুরোপুরি আমার বিপক্ষে, আমি জানি এই প্রশ্নে, আমরা সবাই এক। এবং আমাদের সেই চাপ সহ্য করার মত সংকল্প আছে। এই অর্থনৈতিক চাপ অথবা আর যে চাপই যত বেশিই হোক না কেন আমরা তলিয়ে যাবো না। 

কিন্তু আমাদের স্বাধীনতা, স্থিতিশীলতা রক্ষার জন্য যা যা পদক্ষের নেয়া দরকার তা আমদের নিতে হতে পারে, এবং আমি মনে করি, এটা শুধু ভারতের স্বার্থেই নয়, এখানে পাকিস্তানেরও নিজ স্বার্থ আছে। ভারত অস্থির থাকলে পাকিস্তান টিকে থাকতে পারবে না। যদি পাকিস্তান কিছু মুহুর্তের জন্য অস্থিতিশীল হয়েও পড়ে এবং ভারত স্থির থাকে, তবে পাকিস্তান তার স্থিতিশীল অবস্থার মধ্যে ফিরে আসতে পারে। কিন্তু উপমহাদেশের এই বিশাল অংশে একটা সমস্যা আছে যে কেউই পাকিস্তান বা অন্য কোন ছোট দেশ কে রক্ষা করতে পারবে না। এবং, আমার মনে হয়, যদি ভারতে অস্থিরতা বিরাজ করে, এটার একটা প্রভাব সমগ্র এশিয়াতে পড়বে এবং এমনকি বিশ্বের অন্যান্য অংশেও পড়বে। 

আজকে মানুষ যতটা না বুঝতে পারছে, তার চাইতে অনেক বেশি ঝুকি আমরা উপলব্ধি করতে পারছি; এবং আমি আজ সরকারে পক্ষ থেকে বা অন্য কোন দেশের হয়ে কিছু বলতে আসি নি। এবং বিদ্যমান এই অবস্থার কেবল মাত্র মুল্যায়ন করতে এসেছি। এবং এরপর এইসব দেশ, এই সরকার অথবা জনগনের জন্য সিদ্ধান্ত নিতে, এই পরিস্থিতিতে তাদের ঠিক কি করা উচিত, তারা কি যাহায্য করবে কি করবে না সেটা দেখার বিষয়। সাধারনত, সবাই সহানুভুতিকে, বন্ধুত্বকে, সমর্থন কে স্বাগত জানায়, কিন্তু আমরা জানি যে, জীবনের চুড়ান্ত বিশ্লেষনে, সবাই- এমনকি একজন পিতা/মাতা, একজন সন্তান, অথবা একজন ভাই অথবা একজন বোন, প্রত্যেকেই একা, প্রত্যেকটি দেশই একা, এবং ভারতকে তার নিজের পায়ে দাঁড়ানো শিখতে হবে; সে তার নিজের পায়ে দাড়াবে এবং নিজস্ব সমস্যার সঙ্গে নিজেই মোকাবেলা করবে। 




নিচে প্রদত্ত শ্রোতাদের কাছ থেকে প্রাপ্ত কিছু প্রশ্ন এবং প্রধানমন্ত্রীর জবাব

প্রশ্নঃ আপনি পূর্ব পাকিস্তানের মানবতা নিয়ে বলেছেন। আপনি কীভাবে ফারাক্কা বাধ নির্মান সম্পর্কে ব্যাখ্যা করবেন, যা অবশ্যই সেখানে কৃষি ও অর্থনীতি ধ্বংস করতে যাচ্ছে? 
প্রধানমন্ত্রীঃ আমি জানি না, মেয়েটি ঐ জায়াগাটার ভৌগলিক অবস্থান সম্পর্কে জানেন কিনা? পুর্ব বাংলার দূর্ভোগ পানি স্বল্পতা নয়, বরং অতিরিক্ত পানি... ( করতালি)। এই বিষয়টি নিয়ে দীর্ঘদিন ধরে আলোচনা চলছে। দূর্ভাগ্যবশতঃ পাকিস্তান এখন এটিকে রাজনৈতিক প্রশ্নে তৈরী করার চেষ্টা করছে, যদিও এটা তা না। এটা কোন ভাবেই পূর্ব পাকিস্তান বা পুর্ব বাংলাকে ক্ষতি করার কোন পন্থা নয়। 

প্রশ্নঃ মিসেস গান্ধী, আমি আপনাকে বলতে চাই, আমি আন্তর্জাতিক মহিলা কাউন্সিলের মাইগ্রেশন কমিটির ভাইস প্রেসিডেন্ট। আপনার দেশের উদ্বাস্তুদের নিয়ে এই বিশাল সমস্যা নিয়ে আমস্টারডামে আমাদের মিটিং এ আমরা একটি সমাধানে এসেছি, যা ছিলো ৬০ সদস্যের কাউন্সিলকে আহবান করা যাতে তারা আরো বেশি সমস্যাটি নিয়ে আরো মনোযোগী হয় এবং জাতিসংঘকে বিশ্বের সংখালঘুদের প্রতি দেখাশোনার জন্য আহবান জানানো হয়। 
প্রধানমন্ত্রীঃ আপনাকে অসংখ্য ধন্যবাদ। 

প্রশ্নঃ ম্যাডাম, ইতিমধ্যে আপনার বক্তব্যে বলেছেন যে পূর্ব পাকিস্তানের মানুষ জাতীয়তাবোধে অনুপ্রানিত। আপনার কি মনে হয় না, পশ্চিম বঙ্গের মানুষদের মধ্যে এই জাতীয়তা বোধের এই উদ্দীপনা অনুপস্থিত? কারণ বাঙ্গালীরা একটি জাতি, সেহেতু, তাদের একটি রাষ্ট্র থাকা উচিত? আপনি পশ্চিমবঙ্গের মানুষদের কে একটি রাষ্ট্র গঠন থেকে কীভাবে প্রতিরোধ করবেন, তারাও তো ঠিক একই রকম বাঙালী? 

প্রধানমন্ত্রীঃ এটা  খুব ভাল একটা প্রশ্ন; এটা জিজ্ঞাসা করার জন্য আপনাকে ধন্যবাদ। আমার আসলে এটা আমার বক্তৃতায় উপস্থাপন করা উচিত ছিল। আচ্ছা, প্রথম উত্তর হল, পশ্চিমবঙ্গকে বাকি ভারত থেকে আলাদা করার কোন অভিপ্রায় নেই। দ্বিতীয়ত, প্রশ্ন শুধু এটা না যে পশ্চিম বঙ্গ কি করতে চায়, বরং পুর্ব বাংলায় বসবাসকারী লোকেরা পশ্চিম বঙ্গ তাদের সাথে যোগ দিক এটা চায় কিনা। অবশ্যই এই পৃথিবীতে কোন কিছুই অসম্ভব না এবং এটা একটা সুদুর সম্ভাবনা। আমি ব্যক্তিগতভাবে মনে করি না যে এরকম কিছু ঘটবে, কারন শিল্পের দিক দিয়ে হোক, শিক্ষার দিক দিয়ে হোক অথবা অন্য যে কোন দিক দিয়ে হোক, পশ্চিমবঙ্গ পুর্ববাংলা থেকে অনেক উন্নত। আমরা আমাদের নিজস্ব অভিজ্ঞতা থেকে জানি যে ভিয়েতনামে কি হয়েছিল, তারা তাদের চেয়ে একটি বড় সত্ত্বাকে সংযুক্ত করতে চাইবেনা যে তাদের উপর কর্তৃত্ব করবে। 

প্রশ্নঃ আপনি শেখ মুজিবুর রহমানের ৬-দফা কর্মসুচি সম্পর্কে কিছু উল্লেখ করেছিলেন। কিন্তু আমার মনে হয় আপনার শ্রোতাদের জানান উচিত যে, ৬ দফায় দেশ বিভাগের কথা উল্লেখ নেই। আর এটা স্ট্রাউসের চ্যান্সেলর নির্বাচনে জয়ী হবার এবং সে জার্মানি থেকে বাভারিয়াকে আলাদ করতে চাইবার মত বিষয় হবে। আমার মনে হয় না জার্মানীর জনগণ সেটা মানবে। 
প্রধান মন্ত্রীঃ আমার মনে হয় আমি এইটা পরিষ্কারভাবে বলেছি যে, ৬-দফা নির্বাচনের আগে ঘোষণা করা হয়েছিল। সেগুলো মানাও হয়েছিল, সম্ভবত, কারন তা না হলে কেনো নির্বাচন হলো? এটা ছিল পুর্ব বাংলার জনগনের সাথে সম্পর্ক স্থাপনের জন্য প্রাথমিক কর্মসূচি এবং এবং এটা শুধু পুর্ব বাংলার জনগণের জন্য নয় বরং পশ্চিম পাকিস্তানে যেসকল লোক শেখ মুজিবুর রাহমানকে ভোট দিয়েছে তাদের জন্যও। 

প্রশ্নঃ ইন্দো-সোভিয়েত চুক্তি ও ইউরোপের বিভিন্ন রাষ্ট্রের মধ্যে বৈরিতার অবসান সংক্রান্ত ব্যাপারে কিছু বলুন। 
প্রধান মন্ত্রীঃ এই ব্যাপারটার সাথে আমাদের ইন্দো-সোভিয়েত চুক্তির কোন সম্পর্ক নেই। আমরা বিভিন্ন রাষ্ট্রের মধ্যে বৈরিতার অবসানকে স্বাগত জানাই এবং আমরা আশা করব যে, যেখানেই এরকম দ্বন্দ আছে সেই সব রাষ্ট্রের মধ্যে সকল বৈরিতার অবসান ঘটবে। যতদূর ইন্দো-সোভিয়েত চুক্তির প্রশ্ন আসে, এটা তাই যা এতে বলা আছে, এর নামেই বলা আছে, “শান্তি, বন্ধুত্ব এবং সহযোগিতার চুক্তি”। 

বহু লোক যারা কখনই জোট নিরপেক্ষতাকে সমর্থন করেনি, তারা এখন বলার চেষ্টা করছে যে, এই চুক্তি জোট নিরপেক্ষতার বিপক্ষে যাচ্ছে, ভারত এখন আর জোট নিরপেক্ষ নয় এবং আরো অনেক কিছু। স্বাভাবিকভাবেই আমরা এইসব যুক্তিতে একেবারেই প্রভাবিত নই কারন আমরা জানি যে আমাদের নীতি কি এবং সেটা অপরিবর্তিত রাখতে আমরা বদ্ধপরিকর। 

প্রশ্নঃ মাননীয় প্রধান মন্ত্রী, শ্রীমতী গান্ধী, আমার প্রশ্ন প্রায় আগের প্রশ্নের মতই, আমি শুধু একটি বিষয়ে বিস্তারিত জানতে চাই। এটা সত্য যে আমাদের সভিয়েত ইউনিয়নের সাথে চুক্তির উদ্দেশ্য আমাদের জোট নিরপেক্ষতার নীতিকে প্রভাবিত করা নয়; কিন্তু আমার মনে হয় যে বিশ্বে আমাদের অংশে রাশিয়ার প্রভাব দিন দিন বৃদ্ধি পাচ্ছে। আমি যত দূর জানি, সোভিয়েত নৌবাহিনীর অন্তত কিছু অংশ, আমাদের কিছু বন্দরের দিকে অগ্রসর হয়েছে। এবং দীর্ঘ সময়ে রাশিয়ার ক্ষমতা এবং শক্তি এত বড় যে, আমি বলতে চাচ্ছি যে, আমাদের দীর্ঘকালের সম্পর্কের সময়কালে ভারত কি সত্যিই অক্ষুন্ন এবং জোট নিরপেক্ষ থাকতে পারবে? 
প্রধানমন্ত্রীঃ এটা নিঃসন্দেহে একটি অসাধারন প্রশ্ন, যদি আমি তাই বলি। সম্ভবত তিনি বেশ কিছুদিন ভারতের বাইরে ছিলেন এবং তিনি জানেন না যে আমরা কি অনুভব করি। সোভিয়েত ইউনিয়ন যদি ভারত মহাসাগরে থাকে তো তাতে কি হয়েছে, অন্যান্য নৌ বাহিনীরাও তো আছে। তিনি তো আর অন্য কোন নৌ বাহিনীর আমাদেরকে প্রভাবিত করার কথা বলেননি। তাহলে সোভিয়েত কেনো অন্যদের থেকে বেশি প্রভাব ফেলবে? পৃথিবীর প্রত্যেকটা দেশ, সেটা ছোট হোক আর বড় তা অন্য দেশকে প্রভাবিত করার চেষ্টা করবে। প্রশ্ন হচ্ছে আমরা সেই চাপ প্রতিরোধ করতে পারব কিনা? আমরা সবসময়ই সেটা করেছি। আমরা আমাদের স্বাধীনতার জন্য লড়েছি। আমরা এটার জন্য ভিক্ষা চাইনি। আমরা আমাদের জীবন দিয়ে এটার জন্য লড়াই করেছি (দীর্ঘ হাততালি)। 

যশোর সীমান্তে ১৩ খানি পাক ট্যাঙ্ক ধ্বংসঃ সরকারী মুখপাত্রের ঘোষণা
আত্মরক্ষায় ভারতীয় সৈন্য সীমান্ত অতিক্রম করবে
(দিল্লী অফিস থেকে) 

২৪শে নভেম্বর- আজ এখানে একজন সরকারী মুখপাত্র বলেন যে, সৈন্যবাহিনীর প্রতি পূর্বনির্দেশের পরিবর্তন করা হয়েছে। আত্মরক্ষার জন্য সৈন্যবাহিনীকে সীমান্ত অতিক্রমের অনুমতি দেওয়া হয়েছে। 

সোমবার পশ্চিমবঙ্গ-যশোর সীমান্ত এলাকায় ভারতীয় সৈন্যবাহিনী কর্তৃক ১৩টি পাকিস্তানী ‘সাফে’ ট্যাঙ্ক ধ্বংস করার কারণ বিশ্লেষণ করে এই মুখপাত্রটি বলেন, পরিস্থিতিকে আরও সঙ্কটজনক করে তোলা অথবা সংঘর্ষ শুরু করা আমাদের কোন সময়েই ইচ্ছা নয়। কিন্তু পাকিস্তানী বাহিনী আক্রমণাত্মক কার্যকলাপ জোরদার করায় পশ্চিমাঞ্চলের চেয়ে পূর্বাঞ্চলে পরিস্থিতি গুরুতর আকার ধারণ করেছে। পাক বাহিনীর এই ধরনের জঙ্গীবাজী বৃদ্ধি পাওয়ার যে আশঙ্কা দেখা দিয়েছে তারই ফলে সরকার নিরাপত্তা বাহিনীর প্রতি প্রদত্ত পূর্বনির্দেশের কিছু পরিবর্তন করেছেন। 
	
গত রবিবার বয়রার কাছে পাকিস্তানী বাহিনী ট্যাঙ্ক ও কামান নিয়ে বিপজ্জনকভাবে সীমান্তের দিকে অগ্রসর হলে ভারতীয় প্রতিরক্ষা ঘাঁটি বিপন্ন হওয়ায় নিরাপত্তা বাহিনীর প্রতি পূর্বনির্দেশ পরিবর্তন প্রয়োজন হয়ে পড়ে। স্পষ্টতই পাক বাহিনীর এই অভিযান প্রতিরোধ করার জন্যই ভারতীয় বাহিনীকে ট্যাঙ্ক নিয়োগ করতে হয়। এই সংঘর্ষের ফলে ১৩টি পাকিস্তানী সাফে ট্যাঙ্ক ধ্বংস হয়েছে। ভারতের কোন ট্যাঙ্কের ক্ষতি হয়নি এবং ভারতীয় যে ন্যাট বিমানগুলি পাকিস্তানী স্যাবর জেট বিমান ভূপাতিত করে সে বিমানগুলিরও কোন ক্ষতি হয়নি। 

এই মুখপাত্রটি বলেন, এই প্রথম ভারতীয় বাহিনীকে আত্মরক্ষায় সীমান্ত অতিক্রম করতে হয়। ভারতীয় ট্যাঙ্কগুলি তাদের কাজ শেষ করার পর সেদিনই ভারতীয় এলাকায় ফিরে আসে। তিনি আরও বলেন, ভবিষ্যতে যদি আবার এ রকম পরিস্থিতির সৃষ্টি হয় তাহলে ভারতীয় বাহিনী অনুরূপ ব্যবস্থা গ্রহণ করতে পারে। ভারতীয় ট্যাঙ্ক এবং বিমান ধ্বংস হয়েছে বলে পাকিস্তান যে দাবী করছে এই মুখপাত্রটি তা সুস্পষ্টভাবে অস্বীকার করেন। তিনি বলেন সামান্য হয়ে থাকতে পারে। 

এই মুখপাত্রটি বলেন, পশ্চিমাঞ্চলের চেয়ে নিশ্চিতভাবেই পূর্বাঞ্চলের পরিস্থিতি আরও গুরুতর। তবে পশ্চিমাঞ্চলে পাকিস্তানীরা সীমানা লঙ্ঘন করছে। 

মুখপাত্রটি বলেন, ভূপাতিত তৃতীয় পাকিস্তানী স্যাবর জেট বিমানের পাইলটকে পাওয়া যায়নি। এই পাইলট পাকিস্তানী এলাকাতেও থাকতে পারে। সীমান্ত অতিক্রম না করার জন্য পূর্বে সৈন্য বাহিনীকে যে নির্দেশ দেওয়া হয়েছিল তা পরিবর্তনের কারণ বিশ্লেষণ করতে গিয়ে এই মুখপাত্রটি বলেন, অপর পক্ষের সৈন্যরা যখন ট্যাঙ্ক নিয়ে অগ্রসর হচ্ছে তখন স্বভাবতই এইসব নির্দেশের কিছু পরিবর্তন করতে হয়েছে। আমরা আমাদের লোকদের এগিয়ে গিয়ে এদের প্রতিরোধ করতে বলা ছাড়া দাঁড়িয়ে দাঁড়িয়ে ট্যাঙ্কগুলিকে অগ্রসর হতে দেখতে বলতে পারি না। 

ভারতীয় ট্যাঙ্কগুলি কতখানি সীমান্ত অতিক্রম করেছিল এই প্রশ্নের উত্তরে মুখপাত্রটি বলেন- খুব সামান্য দূর। আর একটি প্রশ্নের উত্তরে তিনি বলেন, কতদূর তারা যেতে পারবে তা নির্দিষ্ট করে কিছু বলা সম্ভব নয়। তবে তিনি মনে করেন না যে, এইরকম পরিস্থিতি উদ্ভব হলে যাতে মার্কিন সৈন্যরা কম্বোডিয়াতে যতটা ভেতরে ঢুকেছিল ভারতীয় সৈন্যদের পাকিস্তানের ততদূর ভেতরে প্রবেশ করতে হবে। আত্মরক্ষার জন্য সীমান্ত অতিক্রম করা যখন প্রয়োজন, স্থানীয় কমান্ডারই তা ঠিক করবেন। 

এই মুখপাত্রটি বলেন, বাংলাদেশে কোন ভারতীয় সৈন্য নেই। এখন যে যুদ্ধ হচ্ছে তা মুক্তিবাহিনী ও পশ্চিম পাকিস্তানী সৈন্যদের মধ্যে। 

মুখপাত্রটি বলেন, পাকিস্তানী সৈন্যরা আসাম ও পশ্চিমবঙ্গে ভারতীয় এলাকার ওপর গোলাবর্ষণ করে চলেছে। গতকাল পাকিস্তানী সৈন্যরা কিষাণগঞ্জের পূর্বে এবং রাণাঘাটের দক্ষিণ-পূর্বে ভারতীয় ঘাঁটির ওপর গোলাবর্ষণ করে। ২২শে নভেম্বর মধ্য রাত্রে পতিরানের উত্তরে মাঝে মাঝে পাকিস্তানী সৈন্য ও ভারতীয় সীমান্ত রক্ষী বাহিনীর মধ্যে গুলী বিনিময় হয়। গত ২২শে নভেম্বর শিকারপুরের বিপরীত দিকে অবস্থিত পাকিস্তানী সৈন্য লাইট মেশিনগান ও ক্ষুদ্রাস্ত্র থেকে গুলিবর্ষণ করে। সীমান্ত রক্ষী বাহিনী পাল্টা জবাব দেয়, পাকিস্তানী সৈন্যরা অপসারণ করে। ভারতীয় পক্ষে কেউ হতাহত হয়নি। একই দিনে রাণাঘাটের দক্ষিণ-পূর্বে পাকিস্তানী সৈন্য ও সীমান্ত রক্ষী বাহিনীর মধ্যে গুলি বিনিময় হয়। ২২শে নভেম্বর পাকিস্তানী সৈন্য গঙ্গারামপুরে এবং কালুরঘাটের নিকটবর্তী অঞ্চলের ওপরও গোলাবর্ষণ করে। 

২২শে নভেম্বর আসামের করিমগঞ্জের দক্ষিণ-পশ্চিমে ভারতীয় পর্যবেক্ষক বিমান যখন ভারতীয় এলাকার মধ্যে ঘুরছিল তখন পাকিস্তানী সৈন্যরা তাদের লক্ষ্য করে গুলিবর্ষণ করে। ভারতীয় বিমানের কোন ক্ষতি হয়নি। একই দিনে পাকিস্তানী সৈন্যরা করিমগঞ্জের উত্তরে একটি এলাকায় ভারতীয় টহলদারী সৈন্যদের ওপর গুলিবর্ষণ করে। একজন সীমান্ত রক্ষী আহত হয়েছে। একুশে নভেম্বর পাকিস্তানী সৈন্যরা করিমগঞ্জের পশ্চিমে ভারতীয় ঘাঁটির ওপর গোলাবর্ষণ করে। সীমান্ত রক্ষী বাহিনী এই গোলাবর্ষণের পাল্টা জবাব দেয়। কেউ হতাহত হয়নি। 

১৯শে নভেম্বর পাকিস্তানী নাশকদের পোঁতা দুটি বোমা বিস্ফোরণের ফলে কিষাণগঞ্জের প্রায় আটত্রিশ কিঃ মিটার উত্তর-পূর্বে ইসলামপুরে একটি স্কুলবাড়ী সৈন্যরা সামান্য ক্ষতিগ্রস্ত হয়েছে। 

২২শে নভেম্বর, পাকিস্তানী সৈন্যরা যুদ্ধবিরতি সীমারেখার ওপার থেকে গুরাইস-এর উত্তর-পূর্বে ভারতীয় টহলদারী সৈন্যদের ওপর লাইট মেশিনগান ও রাইফেলের গুলিবর্ষণ করে। একই দিনে ঐ এলাকার ওপর পাকিস্তানী সৈন্যরা সীমান্তের ওপার থেকে লাইট মেশিনগানের গুলিবর্ষণ করে। 

রাজৌরী ও নওশেরা সেক্টরে পাকিস্তনী সৈন্যরা গত ২২শে নভেম্বর উড়ির দক্ষিণ-পশ্চিমে ও নওশেরার উত্তর-পশ্চিমে যুদ্ধবিরতি সীমারেখার ওপার থেকে গুলিবর্ষণ করে। নওশেরা এলাকায় একজন সীমান্ত রক্ষী আহত হয়েছে। কারমিলের উত্তর-পূর্বে এবং উড়ির দক্ষিণ-পূর্বে পাকিস্তানীরা নতুন বাংকার তৈরী করছে। রাষ্ট্রসংঘ পর্যবেক্ষকদের কাছে এইসব যুদ্ধ-বিরতি লঙ্ঘনের অভিযোগ করা হয়েছে। 

Aparajita Neel

মুজিবকে মুক্তি দিন, রাজনৈতিক সমাধানে আসুন 
ইয়াহিয়ার উদ্যেশ্যে প্রধানমন্ত্রী 
(রাজধানীর রাজনৈতিক সংবাদদাতা)

নয়াদিল্লী, ২৭ নভেম্বর - বাংলাদেশে রাজনৈতিক সমাধানে আসুন এবং অবিলম্বে শেখ মুজিবকে মুক্তি দেওয়ার জন্য ব্যাবস্থা নিন। পাক প্রেসিডেন্টকে তিনি বলেছেন, বাংলাদেশের অবস্থা ভারতের ওপর এক অসহনীয় ভার হয়ে রয়েছে। 

প্রধানমন্ত্রী এই আহবান বানী ভারতীয় হাই কমিশনার শ্রী অটলের মারফত মুখেই চালান করে দেওয়া হয়েছে। তিনি সম্প্রতি শলাপরামর্শের জন্য দিল্লীতে এসেছিলেন। শ্রী অটলের মারফত মুখেই প্রেসিডেন্ট ইয়াহিয়া একটা ঈদের বানী পাঠিয়েছিলেন। শ্রীমতী গান্ধীর এই বানী তারই উত্তর। 

জবাব দিতে গিয়ে শ্রীমতী গান্ধী পাক প্রেসিডেন্টের ঈদের স্বাগত বানীর প্রত্যুত্তরে পাল্টা অভিনন্দন জানিয়েছেন। একজন সরকারই মুখপাত্র বলেন, একথা সত্য নয় যে প্রধানমন্ত্রী ইয়াহিয়া খাঁর সঙ্গে অভিনন্দন বানী বিনিময় করেননি। 

মুখপাত্রটি স্বীকার করেন, প্রেসিডেন্ট ইয়াহিয়া প্রধানমন্ত্রীর সঙ্গে দেখা করতে চেয়েছেন। এ ব্যাপারে মুখপাত্রটি জানান, প্রধানমন্ত্রী বলেছেন, তিনি পাক প্রেসিডেন্টের সঙ্গে দেখা করতে রাজি, তবে বাংলাদেশ তাদের মধ্যে আলোচনার বিষয় হতে পারেনা। 

বাংলাদেশের জনসাধারনকে তিনি কোন সমাধানে রাজি হয়ে যেতে বলতে পারেন না। কারণ এ ব্যাপারে তার কোন অধিকার নেই। 

আমরা আমাদের জাতীয় স্বার্থে যা ভাল তাই করবঃ মিসেস গান্ধী
নয়া দিল্লী, ২রা ডিসেম্বর

প্রধানমন্ত্রী, মিসেস ইন্দিরা গান্ধী, আজকে ঘোষণা দেন যে, ভারতকে কে আগ্রাসী রাষ্ট্র বলল এ নিয়ে ভারত মোটেও বিচলত নয় যখন ভারত কোন প্রকার আগ্রাসনই চালানো হয়নি, পিটিআই’এর প্রতিবেদন। লন্ডন হতে প্রকাশিত সংবাদপত্রে ব্রিটেন আবারও ভারতকে স্পষ্টভাবে আগ্রাসী রাষ্ট্র বলে উল্লেখ্য করে। মিসেস গান্ধী বলেনঃ “শেষ পাঁচ বছরে সময় পরিবর্তন হয়েছে। যদি কোন রাষ্ট্র ভাবে যে আমাদের আগ্রাসী বলার মাধ্যমে আমাদেরকে জাতীয় স্বার্থ ভুলে যেতে প্রভাবিত করবে তাহলে সে রাষ্ট্র বোকার স্বর্গে বসবাস করছে এবং তাদের স্বাগত জানাচ্ছে।” মিসেস গান্ধী দিল্লীর কংগ্রেস সদস্যদের কথা উল্লেখ্য করেন যারা জাতীয় এই সংকটকালে আজ সকালে তার বাসভবনে সমবেত হয়ে তাদের সংহতি প্রকাশ করেন। 

মিসেস গান্ধী বলেনঃ “সময় পরিবর্তন হয়েছে যখন তিন বা চার হাজার মাইল দূর থেকে কোন দেশ তাদের শ্রেষ্ঠত্বের উপর ভিত্তি করে তাদের ইচ্ছে মত ভারতীয়দের নির্দেশ দিত। ভারতের পরিবর্তন হয়েছে এবং তা কারো নিজের সম্পত্তি নয়।”

“আজকে আমরা তাই করব যা আমাদের জাতীয় স্বার্থে ভাল এবং তা নয়, যা এ সকল তথাকথিত বড় রাষ্ট্রগুলো আমাদের দিয়ে করাতে পছন্দ করে। আমরা তাদের সাহায্য সহযোগিতার এবং বন্ধুত্বের সম্মান দেই কিন্তু আমরা রাষ্ট্রের আঞ্চলিক অখণ্ডতা ও সার্বভৌম ক্ষমতা ত্যাগ করতে পারি না। ”

ব্রিটেনের কথা উল্লেখ্য করে মিসেস গান্ধী বলেন যে, ১৯৬৫ সালের ইন্দো-পাক যুদ্ধের সময় ব্রিটেন ভারতকে আগ্রাসী রাষ্ট্র বলে ভুল করেছে। “কিন্তু এখন তাদের বাস্তবতা দেখা উচিৎ, একের পর এক ঘটনা, বাংলাদেশের ভেতরকার কার্যকলাপ এবং ইন্দো-পাক সীমান্তের অবস্থা।”

“ব্রিটেনের কাছে আমার একমাত্র চাওয়া হচ্ছে যে, তারা এই পরিস্থিতির দিকে আলোকপাত করবে।” তিনি যোগ করেন। 
পশ্চিমবঙ্গে জাতিসংঘের পর্যবেক্ষকদের নিযুক্তিতে পাকিস্তানের সামর্থ্যের কথা উল্লেখ্য করে মিসেস গান্ধী বলেন যে, বর্তমান প্রেক্ষাপটে এই সকল পর্যবেক্ষকরা কোন উপায়ে পর্যবেক্ষণ করবে তা তিনি বুঝতে পারছেন না। 

বিভিন্ন দেশ, জাতিসংঘ সিনেটরস, ত্রানদলের বিদেশী গণ্যমান্য নীতিনির্ধারকগণের একটি বিরাট সংখ্যা, স্বাধীন সংস্থাসমূহ, মন্ত্রীবর্গ এবং অন্যান্যরা পশ্চিমবঙ্গের সাথে পূর্ব বাংলার সীমান্ত পরিদর্শন করে উদ্বাস্তুদের দুরাবস্থার সাক্ষী হয়েছেন। সন্ত্রাস মুক্ত এলাকায় বাংলাদেশের মানুষের উপর পাকিস্তানী আর্মির কার্যকলাপও তারা দেখেছে কিন্তু কি হল? “এটি কি বাংলাদেশের সমস্যা সমাধান করবে? এই সকল বড় রাষ্ট্রগুলোর কেউ কি বাংলাদেশের গণহত্যা বন্ধ করতে পাকিস্তানকে বলবে? না, তারা এটা করবে না।”

তিনি বলেন, “শুধুমাত্র পাকিস্তানী আর্মিকে বাংলাদেশ ছেড়ে আসতে বলার মাধ্যমে বাংলাদেশের এই সমস্যা সমাধান হতে পারত, যাতে করে তাদের ফেলে আসা বাসস্থান এবং হৃদয়ে এই হাজার হাজার মানুষ ফিরে যেতে পারে এবং শান্তিতে জীবন যাপন করতে পারে।” 

“এই উপমহাদেশে শান্তি ফিরে আসবে কেবল যদি সীমান্ত অথবা ভারতের পূর্ব একই সাথে পশ্চিম থেকে পাকিস্তানী আর্মি সরিয়ে নেয়া হয়।” বলেন মিসেস গান্ধী। 

মিসেস গান্ধী বলেন, “যখন পাকিস্তান তার আর্মি ভারতের সীমান্তে আনে তখন এই সকল দেশের কেউ কিংবা জাতিসংঘ টুঁ শব্দটি করে না, সময়ের সাথে ভারত যখন ভূমি রক্ষার্থে তার বাহিনী এগিয়ে নিয়ে যায়, তখনই শান্তি বিপদাপন্ন বলে চেঁচামেচি হয়। আমি এই বিষয়গুলি বুঝি না।”

পাকিস্তান ভারত আক্রমন করবে না এই ব্যপারে জাতিসংঘ নিশ্চয়তা দিতে পারবে কিনা মিসেস গান্ধী তার ঘণ্টাব্যপি বক্তব্যে জানতে চান, “জাতিসংঘ কি নিশ্চিত করতে পারবে যে এই সকল আক্রমণের ঘটনায় পাকিস্তান কর্তৃক দখলকৃত কোন ভূখণ্ড জনশূন্য ছিল?”	



তিনবার আক্রমন
আগে তারা পূর্ব ও পশ্চিম সীমান্তের সৈন্যবাহিনী অপসারণের কথা বলে। তাদের মনে রাখা উচিৎ যে ভারত তিনবার পাকিস্তান কর্তৃক আগে আক্রান্ত হয়েছিল কিন্তু জাতিসংঘ কিংবা অন্য কোন শক্তি একবারও পাকিস্তানকে দোষারোপ করেনি। এখন কিভাবে তারা আশা করে আমরা তাদের উপর বিশ্বাস রাখব? 

তিনি বলেন, “পাকিস্তানী আর্মি সম্মুখবর্তী অবস্থান দখলের পর ভারত দশ দিনের জন্য পূর্ব সীমান্তে আর্মি নিত না। আমরা জাতিসংঘের পর্যবেক্ষকদের কাছে গিয়েছিলাম এবং তাদের কাছে প্রতিবাদ করি যে পাকিস্তানী বাহিনীদের সামনের এগিয়ে নিয়ে আসার সহায়ক হওয়া উচিৎ হবে না। পর্যবেক্ষণের পর জাতিসংঘের পর্যবেক্ষকগণ আমাদের জানান যে পাকিস্তানীরা সামরিক মহড়া চালাচ্ছে এবং দশ দিন পর তা তুলে নিবে। দশ দিন কি শেষ হয়নি? এ সকল কর্মকাণ্ডে আমি বুঝতে পারছি না কি করে আমরা তাদের উপর বিশ্বাস রাখব।”

মিসেস গান্ধী বলেন যে, মুক্তিবাহিনীর কার্যকলাপ খতিয়ে দেখাই ছিল পশ্চিমবঙ্গে জাতিসংঘ প্রতিনিধিদের পাঠানোর প্রধান উদ্দেশ্য। কিন্তু তারা ভুলে গিয়েছিলেন যে ভিয়েতনামে গেরিলা কার্যক্রম বন্ধ করতে সকল প্রকার গুপ্তচরবৃত্তি ও কর্তৃত্ব প্রদর্শন পরাজিত হয়েছিল। “আমি ভাবতে পারি না কিভাবে পর্যবেক্ষকরা কাজ করবে যখন বাংলাদেশ সরকারই এটি তৈরি করেছে এবং এটি তাদের জীবনের নিশ্চয়তা দিতে পারছে না।” মিসেস গান্ধী যোগ করেন। 

তিনি বলেন, “এখানে বলতে পারেন যে ভারত তার মাটি থেকে মুক্তিবাহিনীকে পরিচালনা করতে সহায়তা দিচ্ছে। আমরা কি করে এটি বন্ধ করতে পারি? পশ্চিমবঙ্গে আমাদের সীমানা এত দীর্ঘ যে আমরা এটা করতে পারি যদি ভারত তার সম্পূর্ণ সেনা সেখানে নিয়জিত করে। তাদেরকে নিবৃত্ত করা সম্ভব নয়। ” 

প্রধানমন্ত্রী বলেন, “জাতিসংঘ অথবা কোন দেশ তখন এই সকল প্রশ্নে দৃষ্টিপাত করতে প্রস্তুত ছিল না। ”

ভারত তার প্রতিবেশীর ভেতরকার ঘটনায় অনধিকার চর্চা করছে বলে আনিত অভিযোগ সম্পূর্ণরূপে ভিত্তিহীন বলে মিসেস গান্ধী ব্যাখ্যা করেন। পাকিস্তানী আর্মি বাংলাদেশের ভেতরে কি করছে আমরা কেবল বিশ্বকে তা বলছিলাম। হাজারে হাজারে মানুষ হত্যা হয়ত বিশ্বের কাছে নগণ্য কিন্তু ভারত এতে বিচলিত এবং এটি’ই উদ্বাস্তুদের ভারতের মাটিতে আসার অনুমতি দিতে ভারতকে প্ররোচিত করেছে। 
“এই সকল দেশগুলো যারা আজ পাকিস্তানের ভেতরকার ঘটনায় ভারতের অনধিকার চর্চা বলে চেঁচাচ্ছে [হাউকাউ করছে!], তারা, যখন তাদের দরকার ছিল, অন্যান্য দেশের ঘটনায় অনধিকার চর্চা করেছিল এবং এখানে যখন আমরা কিছুই করি নি। আমাদের অভিযুক্ত করা হচ্ছে। তবে, এটি আমাদের তেমন বিচলিত করছে না। এমনকি চীনের মত দেশ অন্য দেশের ব্যপারে নাক গলায়।”

আমরা সফল হবোই
আপনারা সবাই অবগত আছেন যে আজ আমরা এক নতুন ধরণের সংকটের মুখোমুখি। বাংলার এবং দেশটির অন্যান্য অংশের জনগন অতীতে আমাদের পাশে দাঁড়িয়েছে এবং গত সাধারণ নির্বাচনের মাধ্যমে আমাদেরকে ক্ষমতায় ফিরিয়ে এনেছে। আমরা ভেবেছিলাম যে আমাদের উন্নতির পথে সকল প্রতিবন্ধকতা দূর করা সম্ভব হয়েছে এবং আমরা এখন একটি শক্তিশালী দেশ গড়তে কঠোর পরিশ্রম করে যাবো। কিন্তু অচিরেই একটি বিষাদময় ঘটনা ঘটল যা আমাদের জনগণের উপর একটি বিশাল বোঝা চাপিয়ে দিল, যদিও আমরা একভাবে এতে জড়িতই ছিলাম। শুরুতে এটা ছিল কেবলই অর্থনৈতিক বোঝা। পূর্ব বাংলা থেকে শরণার্থীদের অবিরাম আগমন পশ্চিম পাকিস্তান, আসাম, মেঘালয় ও ত্রিপুরার জনগণের জীবনযাত্রা মারাত্মকভাবে পাল্টে দিয়েছে এবং তাদের দুর্ভোগ বাড়িয়ে তুলেছে। আমরা মনে করেছিলাম যে আমাদের এই বোঝাটা হয়ত অল্পকিছুদিনের জন্য বহন করতে হবে এবং অন্যান্য দেশের সহযোগিতার মাধ্যমে আমরা তা সহজেই করতে পারবো। কিন্তু আমরা যে সহযোগিতা পেয়েছি, প্রয়োজনের তুলনায় তা অকিঞ্চিৎকর। যদিবা কেউ কেউ সাহায্য করেও থাকে, তারা এই সংকটের কারণ সম্বন্ধে বিন্দুমাত্র চিন্তিত ছিল না যে কেন একটি বিশাল জনগোষ্ঠী তাদের ভিটেমাটি ত্যাগ করছে এবং বানভাসি জলের মত আমাদের দিকে ভেসে আসছে। সঠিকভাবে মূল নির্ণয় করা না গেলে কোনো রোগই সম্পূর্ণ আরোগ্য করা সম্ভব হয় না। এই বিশাল (জনগণের) অন্তঃপ্রবাহের কারণ সম্পর্কে মাথা না ঘামিয়ে আমরা যদি তা বন্ধ করতে চাই, তাহলে আমাদের কী করণীয়? আমরা সত্যিটা  প্রকাশ করেছি এবং অন্যরা আমাদের সাথে একমত হয়েছে কিন্তু কেউই এ ব্যাপারে কিছু করেনি। 

বর্তমান সংকট সম্পর্কে বুঝতে হলে আমাদেরকে এর ঐতিহাসিক প্রেক্ষাপট বিশ্লেষণ করতে হবে এবং জানতে হবে যে পাকিস্তান কীভাবে গঠিত হয়েছিল। স্বাধীনতার জন্য যুদ্ধ সমগ্র দেশেই সংঘটিত হয়েছিল, অবশ্যই বর্তমানে পাকিস্তান হিশেবে অভিহিত এলাকাতেও তা হয়েছিল। ‘সীমান্ত গান্ধী’ নামে সমধিক পরিচিত খান আব্দুল গাফফার খান এবং আব্দুল সামাদ খান, - যাকে ‘বেলুচ গান্ধী’ বলা হত, - এই যুদ্ধে অংশগ্রহণ করেছিলেন। কিন্তু পাকিস্তান যখন গঠিত হল তখন এই নেতারা ক্ষমতায় অভিষিক্ত হননি। ভারতে স্বাধীনতা যুদ্ধে অংশগ্রহণকারীরা নির্বাচনে জয়লাভ করেছিলেন এবং সরকার গঠন করেছিলেন। কিন্তু পাকিস্তানে তাদের স্থান হয়েছিল কারাগারে এবং যারা অতীতে ব্রিটিশ সরকারকে সহায়তা করেছিল, তারাই পাকিস্তানে সরকার গঠন করেছিল। তারা সেনাবাহিনীতে বা অন্যান্য অফিসে পদ দখল করেছিল। তাদের এবং আমাদের মতাদর্শে একটি মৌলিক পার্থক্য ছিল। আমরা তখনো উদ্বিগ্ন ছিলাম এবং এখনো সমান উদ্বিগ্ন যে আমাদের নতুন প্রতিবেশি রাষ্ট্রের সাথে সবচেয়ে বন্ধুত্বপূর্ণ সম্পর্ক বজায় রাখা উচিত বিশেষত যখন পাকিস্তান আদর্শটি সত্যিতে বাস্তবায়িত হয়েছে। প্রতিবেশি রাষ্ট্রের সাথে সবসময় বচসা করা কোনো রাষ্ট্রের জন্যই স্বাস্থ্যকর নয়। কিন্তু আমরা যখনই বন্ধুত্বের হাত বাড়িয়ে দিয়েছি, তখনই অন্যপাশে পেয়েছি একটি বদ্ধ মুষ্ঠি এবং অস্থিতিশীল, উত্তেজনাকর পরিস্থিতি। আমাদের বিশ্বাস, এরূপ পরিস্থিতির কারণ এই যে অন্যান্য কিছু রাষ্ট্র পাকিস্তানকে এটা করতে উৎসাহ যোগাত। পাকিস্তানের সাথে বন্ধুসুলভ পরাশক্তিগুলো যদি শুরুতেই পাকিস্তানকে ভারতের সাথে যুদ্ধ না করতে পরামর্শ দিত, পাকিস্তান হয়ত যুদ্ধংদেহী ভূমিকা নিত না। ভারতের সাথে যুদ্ধে নামার শক্তিসামর্থ্য বা সাহস- কোনোটাই পাকিস্তানের ছিল না। কিন্তু তারা তা করেছিল; কারণ তারা বিদেশ থেকে সহযোগিতা ও যুদ্ধের সরঞ্জাম পাচ্ছিল। এমনকি তারা যখন আমাদের সাথে যুদ্ধে অংশগ্রহণ করল, তখনো তারা তাদের বন্ধুরাষ্ট্রগুলোর কাছ থেকে সমূহ উৎসাহ পেয়েছিল। তারা ইন্ধনদাতা রাষ্ট্রগুলো, যেহেতু তাদের পদ্ধতি বদলায়নি, যুদ্ধের ফলাফলের মাধ্যমে তারা আক্রমণকারী হিশেবেও চিহ্নিত হয়নি। এই সমস্তকিছুর ফলাফল হল এই যে, পরাশক্তিদের সাথে বন্ধুত্ব থাকা সত্ত্বেও পাকিস্তান একটি শক্তিশালী রাষ্ট্রে পরিণত হতে পারেনি, বরং রাষ্ট্রটি আরো দুর্বল হয়েছে। 

আমরা সবাই ভারতীয়, যদিও আমরা ভিন্ন ভাষাভাষী এবং ভিন্ন ভিন্ন ধর্মমত পোষণ করি। যে কোনো প্রদেশেই আমরা বসবাস করি না কেন, আমরা সকলেই এই রাষ্ট্রের নাগরিক, যারা এই দেশটিকে উন্নতি ও সমৃদ্ধির পথে আরো এগিয়ে নিয়ে যাওয়ার অভিন্ন প্রচেষ্টায় নিয়োজিত। একমাত্র উন্নত আদর্শই পারে ভিন্ন ভিন্ন ধর্মমতের, অভ্যাসের, পোশাকের এবং ভাষার জনগোষ্ঠীকে এক সুতোয় বাঁধতে। কেবল ধর্ম ও ভাষা আজকের পৃথিবীর কোনো সম্প্রদায়কে এক জাতি হিশেবে প্রতিষ্ঠা করতে পারে না। আমাদের এই সংকীর্ণ চিন্তাচেতনার বাইরে যেতে হবে। ধর্ম একটি ভালো ব্যাপার এবং প্রত্যেকে অবশ্যই তার ধর্ম পরিপালন করবে। কিন্তু ধর্মের ভিত্তিতে একটি জাতি গঠন করা যায় না এবং জনগণকে একতাবদ্ধ রাখা যায় না। পাকিস্তান রাষ্ট্র গঠনের সময়ই আমরা একথা বলেছি কিন্তু না ব্রিটিশ সরকার না অন্য কেউ, - কেউই আমাদের কথা কানে তোলেনি এবং পাকিস্তান প্রতিষ্ঠা করা হয়েছে। কিন্তু আমরা দেখেছি যে পাকিস্তানের সূচনালগ্ন  থেকেই সেখানে এক ধর্মের মানুষেরা অন্য ধর্মাবলম্বী সংখ্যালঘুদের উপর নৃশংসতা চালিয়েছে। 

আরেকটা ব্যাপার পাকিস্তানে ঘটে আসছিল এবং বাকি পৃথিবী তা উপেক্ষা করে যাচ্ছিল; তা হলো এমনকি একই ধর্মের সংখ্যাগরিষ্ঠরাও অত্যাচারিত হচ্ছিল। আমরা এটা জানতাম কিন্তু এটা অন্য রাষ্ট্রের অভ্যন্তরীন ব্যাপার হওয়ার কারণে আমরা এতে হস্তক্ষেপ করতে পারিনি। কিন্তু এই অবস্থা দীর্ঘদিন বজায় থাকতে পারত না এবং শেষমেষ এটা পাকিস্তানকে আরো দুর্বল করে তুলেছিল। পাকিস্তান যদি আরো দুর্বল হয়ে থাকে, তা একারণে না যে আমরা এরকম চেয়েছি। পাকিস্তান রাষ্ট্রটি দুর্বল রাষ্ট্রে পরিণত হয়েছে কারণ অন্য রাষ্ট্রসমূহ একে (পাকিস্তানকে) ভুল নীতি অনুসরণ করতে সাহায্য করেছে যা সম্ভবত তাদের স্বার্থানুগামী ছিল এবং পাকিস্তানের স্বার্থের পরিপন্থী ছিল। আমাদের নেতারা জাতীয় স্বার্থ-অনুযায়ী নীতি গ্রহণ করেছিলেন এবং দৃঢ়ভাবেই তা অনুসরণ করেছেন। 

আমাদের উন্নয়ন-পরিকল্পনা ইতোমধ্যে বাস্তবায়নাধীন কিন্তু ইতোমধ্যেই একটা বিরাট বোঝা আমাদের উপর চাপিয়ে দেওয়া হয়েছে। বোঝাটি মূলত অর্থনৈতিক কারণ শরণার্থীদের সংখ্যা অত্যন্ত ব্যাপক। এই অন্তঃপ্রবাহ একইসাথে কিছু সামাজিক, প্রশাসনিক এবং রাজনৈতিক সমস্যাও সৃষ্টি করেছে। কিন্তু সবচেয়ে গুরুত্বপূর্ণ হলো আমাদের নিরাপত্তার প্রতি যে হুমকি এটি চাপিয়ে দিয়েছে। এটা আরো বড় বিপদের আকার নিতে পারে। 

আপনারা জেনে থাকবেন যে আমাদের কাছে এখন পর্যন্ত যত শরণার্থী এসেছেন, আমরা সবাইকেই পুনর্বাসিত করেছি। একটি দরিদ্র দেশ হওয়া সত্ত্বেও এবং বহির্বিশ্ব থেকে নামমাত্র সাহায্য পাওয়া সত্ত্বেও আমরা তা করেছি। আমরা উদ্বিগ্ন হয়ে পড়েছিলাম যেহেতু আমাদের রাষ্ট্রীয় নিরাপত্তা একটু একটু করে আরো হুমকির সম্মুখীন হচ্ছিল। পশ্চিমবঙ্গ এবং পূর্ববঙ্গের মধ্যবর্তী সীমান্তে আমাদের পাশে মোতায়েন রয়েছে ‘বর্ডার সিকিউরিটি ফোর্স’ এবং অন্যপাশে ‘পূর্ববঙ্গ’ বা ‘পূর্ব পাকিস্তান রাইফেলস’ যদিও তারা তাদের নাম পাল্টে ফেলেছে এবং নিজেদেরকে ‘মুক্তিবাহিনী’ বলে অভিহিত করেছে। 

এমতাবস্থায়, পাকিস্তান তার সেনাবাহিনীকে আমাদের সীমান্তের দিকে সরিয়ে আনলো; পশ্চিমে তারা কাশ্মীর, পাঞ্জাব, রাজস্থান ও গুজরাটের দিকে আরো অগ্রসর হলো। যখন তাদের বাহিনী কাশ্মীর সীমান্তে উপনীত হলো, আমরা এর প্রতি জাতিসংঘ পর্যবেক্ষক দলের দৃষ্টি আকর্ষণ করলাম। তারা আমাদেরকে বলল যে পাকিস্তান সেনাবাহিনী সামরিক প্রশিক্ষণ কুচকাওয়াজের অংশ হিশেবে এটা করছে। কে এটা বিশ্বাস করতে পারে? বিশেষত এমন একটা দেশ, যে কিনা ইতঃপূর্বে তিন তিনবার পাকিস্তানী আগ্রাসনের শিকার হয়েছে? আমাদের নিরাপত্তার প্রতি বিপদ প্রতিমুহূর্তেই বাড়ছিল কিন্তু আমরা দশ দিন পর্যন্ত কোনো পদক্ষেপ গ্রহণ করিনি। দশম দিনের পর আমরাও আমাদের সেনাবাহিনীকে এগিয়ে নিলাম। যতক্ষণ পর্যন্ত আমরা আমাদের সেনাবাহিনীকে সীমান্তের দিকে এগিয়ে নেইনি, আমাদের সীমান্তে পাকিস্তান সেনাবাহিনীর অস্তিত্ব পৃথিবীর কোনো দেশেরই, — ছোট কি বড়, — চোখে পড়েনি। আমাদের নিরাপত্তার প্রতি হুমকি সম্পর্কে তারা চিন্তিত ছিল না বা এ ব্যাপারে যে তাদের কিছু করা উচিত, তা-ও তাদের মনে হয়নি। কেউই, কোনো রাষ্ট্রই, এ-ব্যাপারে কোনো মতামত প্রকাশ করেনি। কিন্তু যেইমাত্র আমাদের বাহিনী সামনে অগ্রসর হলো, অন্য কারো ভূমিতে না, আমাদেরই নিজস্ব সীমানায়, অমনি বিশ্বশক্তির অংশীদাররা হৈচৈ তুলে ফেললেন যে বিশ্বশান্তি সংকটাপন্ন এবং তারা বলতে শুরু করলেন যে উভয় দেশেরই তাদের সেনাবাহিনী প্রত্যাহার করে নেওয়া উচিত। এখন, আমরা কি এটা মেনে নিতে পারি? ন্যূনতম দায়িত্ববোধসম্পন্ন কোনো সরকার, কোনো মন্ত্রী বা অন্য যে কোনো অফিস তার দেশ এবং সীমান্তের নিরাপত্তাকে বিপদাপন্ন করে তুলতে পারে না। আমরা জানতে চেয়েছিলাম যে কেন পাকিস্তানী বাহিনীকে আমাদের সীমান্তের দিকে অগ্রসর করা হয়েছে এবং এটা আদৌ আমাদের নিরাপত্তার জন্য ঝুঁকি বহন করে না কিনা। আমরা যদি আমাদের সেনাবাহিনী প্রত্যাহার করতাম, তাদেরকে সীমান্ত থেকে অনেক দূরে সরিয়ে নিতে হত, যেখানে আমাদের সেনানিবাসগুলো ও অন্যান্য বন্দোবস্ত রয়েছে। কিন্তু পাকিস্তানের শহরগুলো এবং সেনানিবাসগুলো তাদের সীমান্তের কাছাকাছিই অবস্থিত। তারা যদি কিছুটা প্রত্যাহার করেও, তখনো তারা সুবিধাজনক অবস্থানে থাকবে। আমাদের আক্রমণ করতে চাইলে তারা দ্রুতই সীমান্তে পৌঁছাতে পারে। আমরা তা পারি না। কে আমাদের এই নিশ্চয়তা দেবে যে যদি আমরা আক্রান্ত হই, তারা আমাদের সাহায্য করবে এবং হানাদার বাহিনীর দখলকৃত ভূমি আমাদের ফিরিয়ে দেবে? কেউই এই বিষয়টি বিবেচনা করতে প্রস্তুত নয়। তারা সবাই বলছে যে সৈন্য প্রত্যাহার করতে হবে। আমরা এই দাবিকে নাকচ করিনা। তবে আমাদের কিছু প্রস্তাব আছে। কিন্তু এটা কতটুকু যৌক্তিক যে শুধুমাত্র অন্যপক্ষের প্রস্তাবই মেনে নেওয়া হবে? আমাদের প্রস্তাব এই যে, পাকিস্তানি সৈন্যবাহিনীকে পূর্ব বাংলা থেকে প্রত্যাহার করতে হবে। পূর্ব বাংলায় তাদের আগমন এবং অবস্থানের কারণেই সেখানে ত্রাসের রাজত্ব বিরাজ করছে এবং বিশাল জনস্রোতে শরণার্থীরা আমাদের দেশে প্রবেশ করছে। তারা যদি পূর্ব বাংলা ত্যাগ করে, যুদ্ধ অবিলম্বেই বন্ধ হবে। কিন্তু কেউই এই দৃষ্টিকোণ থেকে ভাবতে রাজী নয়। 

আমাদেরকে আমাদের পূর্ব সীমান্তে জাতিসংঘ পর্যবেক্ষক দলকে স্বাগত জানানোর প্রস্তাবেও একমত হতে বলা হয়েছিল। আমার জানামতে, যতদূর সম্ভব, তাদের কেউ কেউ সেখানে ছিল। সম্ভবত তারা এখনো সেখানে অবস্থান করছে। কিন্তু প্রশ্নটা হল কেন তাদেরকে সেখানে নিযুক্ত করা হবে? তাদের সেখানে অবস্থান কি শরণার্থীদের নিজদেশে প্রত্যাবর্তন নিশ্চিত করবে? শরণার্থীরা বলেছে যে বাংলাদেশে সম্পূর্ণ শান্তিপূর্ণ পরিস্থিতি বিরাজ না করা পর্যন্ত তারা সেখানে ফিরে যাবে না। এমতাবস্থায় আমরা কি তাদের ফিরে যেতে বলতে পারি যখন আমরা দেখছি যে সেখানে একটি যুদ্ধ পরিস্থিতি বিরাজ করছে, গণহত্যা ও নারী নির্যাতন চলছে এবং একের পর এক গ্রাম জ্বালিয়ে দেওয়া হচ্ছে? কীভাবে আমরা তাদেরকে এরকম একটি পরিস্থিতির মধ্যে ফিরে যেতে বলতে পারি? সেখানে শান্তি প্রতিষ্ঠার চেষ্টা করাই বৈশ্বিক সম্প্রদায় এবং আমাদের প্রাথমিক কর্তব্য হওয়া উচিত। আমরা অনেকদিন অপেক্ষা করেছি, অপেক্ষা করেছি দেখতে যে অন্য কোনো রাষ্ট্র এই ব্যাপারে সাহায্য করে কিনা এবং সেখানে বিরাজমান ত্রাসের রাজত্ব বন্ধ করে কিনা। 

আমি ইউরোপে এবং যুক্তরাষ্ট্রে কিছু দেশে ভ্রমণ করেছিলাম। আমাকে সবজায়গাতেই আশ্বস্ত করা হয়েছিল যে বাংলাদেশে শান্তি পুনঃপ্রতিষ্ঠা ও শরণার্থীদের প্রত্যাবর্তন নিশ্চিত করতে একটি রাজনৈতিক সমাধানের প্রয়োজনের ব্যাপারে তারা আমার সাথে একমত। তারা বলেছিল যে তারা এই সমস্যাটিকে গুরুত্ব দিয়ে বিচার করছে। কিন্তু এ থেকে কোনো ফলাফলই আসে নি। আমরা কাউকে হুমকি দেই না, বা অযথা কোনো শোরগোল তুলতে চাই না। কিন্তু আমরা আমাদের জাতীয় স্বার্থের পক্ষে ভালোমন্দ বুঝি এবং আমরা এই স্বার্থ পরিত্যাগ করতে যাচ্ছি না। পূর্ব বাংলার জনগণ স্বাধীনতা অর্জনের জন্য তাদের রক্ত ঝরাচ্ছে। অতীতে আমাদের দেশেও এরকম হয়েছে। অসংখ্য কৃষক, বুদ্ধিজীবী এবং আইনজীবী স্বাধীনতার জন্য তাদের জীবন উৎসর্গ করেছেন। এখন কোনো রাষ্ট্র যদি ভাবে যে আমরা আমাদের স্বাধীনতা রক্ষা করবো না এবং তাদেরকে তাদের নিজস্ব অশুভ পরিকল্পনা বাস্তবায়ন করতে দেবো; আমরা তাদের অশুভ পরিকল্পনার ভুক্তভোগী হতে পারি না। 

এই দেশের প্রত্যেক নাগরিককেই এই বোঝা বা ভার বহন করতে ভূমিকা রাখতে হবে, হোক সে যুবক বা বৃদ্ধ, পুরুষ কিংবা নারী। কষ্ট ও দুর্ভোগ সওয়ার ক্ষেত্রে আমাদের সকলকে অংশগ্রহণ করতে হবে এবং বিপদের মোকাবিলা করতে হবে। যদিও সমগ্র দেশকেই এই বোঝা বইতে হবে, আপনাদের পশ্চিবঙ্গবাসীদের এই ভারের একটু বেশিই অংশ নিতে হবে। যা-ই হোক না কেন, আমাদের প্রস্তুত থাকতে হবে। 

আমি আপনাদেরকে আশ্বস্ত করছি যে আমি যুদ্ধ চাই না। আমি ঐকান্তিকভাবেই শান্তিকামী। আমি জানি যুদ্ধ কী এবং এটা কীভাবে জনগণকে, বিশেষ করে জনগণের দুর্বল অংশকে, ক্ষতিগ্রস্ত করে। আমি যুদ্ধ ঘৃণা করি। আমার আন্তরিক কামনা এই যে আমি যুদ্ধ সংঘটনের পক্ষে প্রভাবক হিশেবে ভূমিকা রাখতে চাই না। নেহেরু শান্তির ব্যাপারে অনেক বলেছেন কিন্তু এমনকি তিনিও বলেছেন যে আমাদের যদি নিজেদের স্বাধীনতার প্রতি কোনো আক্রমণকে মোকাবেলা করতে হয়, আমাদের অবশ্যই তা সর্বোচ্চ শক্তিপ্রয়োগের মাধ্যমেই তা করতে হবে। 

কিছু বিদেশি পত্রিকায় আমাকে জেদী হিশেবে আখ্যায়িত করা হয়েছে। হ্যাঁ, আমাদের নিরাপত্তাকে ক্ষতিগ্রস্ত করবে এমন বিষয় সম্পর্কে আমি অবশ্যই জেদী; এবং আমার মতে, বাংলাদেশে চলমান গণহত্যা অবশ্যই বন্ধ হওয়া উচিত এবং শান্তি পুনঃপ্রতিষ্ঠিত হওয়া উচিত। বাংলাদেশের সাড়ে সাত কোটি জনগণকে হত্যা করে নির্মূল করা আমাদের জাতীয় স্বার্থের পরিপন্থী। সুতরাং, আমাদের অবশ্যই নিশ্চিত করতে হবে যে, বাংলাদেশে যে ভয়াবহ নৃশংসতা চলছে তা বন্ধ হবে। এটা জেদী হওয়া নয়। আমরা যদি আমাদের জাতীয় স্বার্থের কথা বিবেচনা করি, তাহলে এর কোনো বিকল্প নেই। আপনারা অবগত আছেন যে কেবল স্থিরচিত্তে বিবেচনার পরেই আমরা কিছু পদক্ষেপ নিয়েছি। আমরা তাড়াহুড়ো করে কিছু করিনি। আমরা কেবল তা-ই করছি, যা যথাযথ এবং আমাদের স্বার্থ-সংশ্লিষ্ট। যখনই কোনো বৈদেশিক শক্তি আমাদের সাথে আলোচনা করেছে, আমরা সতর্কভাবে পুঙ্খানুপুঙ্খ বিশ্লেষণ করেই তবে তাদের কোনো প্রস্তাব মেনে নিতে অস্বীকৃতি জানিয়েছি এবং আমাদের সাধ্যমত প্রস্তাবগুলো মেনে নিয়েছি। আমরা একটি সংকটের মুখোমুখি এবং এমতাবস্থায় জনগণকে উদ্যমী হতে হবে। বদলে যাওয়া পরিস্থিতির সাথে খাপ খাইয়ে নিতে কীভাবে এই জন-উদ্যমকে ব্যবহার করা যায়, - আমাদের তাও ভেবে দেখতে হবে। জয়ী হতে হলে যেকোনো সৈন্যবাহিনীকেই যুদ্ধ করতে হয়। আর আমাদের শিল্প-স্থাপনা, কলকারখানা এবং বিদ্যালয়গুলো বন্ধ হয়ে গেলে এবং হাসপাতালে সেবাদান ক্ষতিগ্রস্ত হলে এটা সম্ভব হবে না। যদি আমরা সত্যিই জয়ী হতে চাই, কলকাতার নাগরিকদের নিশ্চিত করতে হবে যেন শহরে ও গ্রামে প্রয়োজনীয় কর্মকাণ্ড আরো দক্ষভাবে ও  বেশি উদ্যমের সাথে পরিচালিত হয়। 

আমাদের দেশের জন্য এটি একটি অগ্নিপরীক্ষার সময় কিন্তু আমি আত্মবিশ্বাসী যে আমরা সাফল্য লাভ করবো। সংগ্রামের প্রকৃতি যেমনই হোক না কেন, আমরা ঠাণ্ডা মাথায় এবং দৃঢ়ভাবে এর মোকাবেলা করব যাতে আমরা আমাদের জনগণের কাছে যে প্রতিশ্রুতি দিয়েছি তা পূরণ করতে পারি এবং আমরা উন্নতির পথে যাত্রা অব্যাহত রাখতে পারি। যত বড় বিপদই আসুক না কেন, যত ব্যাপক চাপই প্রয়োগ করা হোক না কেন, আমাদেরকে সামনের দিকে এগিয়ে যেতে হবে, এমনকি যদি আমরা নিঃসঙ্গও হই। আমাদের সীমান্তের কাছাকাছি বসবাসরত নাগরিকেরা জানেন যে পাকিস্তানীরা আগরতলা এবং অন্যান্য জায়গায় গুলিবর্ষণ করছে। আমাদের হাসপাতালগুলো আহতদের দ্বারা পরিপূর্ণ। আমাদের হৃদয়-নিংড়ানো শুভকামনা তাঁদের সাথী এবং আমি আমার পক্ষ থেকে, জাতির পক্ষ থেকে, তাঁদের প্রতি কৃতজ্ঞতা জ্ঞাপন করছি। আমরা তাঁদের সাহসিকতায় গর্বিত এবং আমরা আশা করি যে তাঁদের মনোবল উত্তুঙ্গু থাকবে। যদিও তাঁরা এখন রণাঙ্গনে যুদ্ধ করতে পারছেন না, তবুও তাঁরা আমাদের সৈনিক, আমরা তাঁদের সাহসকিতা ও উদ্যমে গর্বিত। 

Aparajita Neel
<১২, ৭৩, ১৮২>
বিজয়  আমাদেরই

আপনারা আমাদের স্বাধীনতা ও সম্মান রক্ষার জন্য সাহসের সঙ্গে যুদ্ধ চালিয়ে যাচ্ছেন। সমগ্র দেশ আপনাদের প্রশংসা করে। আমাদের জনগণ আপনাদের সাথে আছে। সব অঞ্চলের মানুষ, সব ভাষার, সব ধর্মের, সব রাজনৈতিক দল আগে কখনো এমন ঐক্যবদ্ধ ছিলোনা। তারা প্রতিজ্ঞাবদ্ধ যেমন করে আপনারা আগ্রাসককে পরাস্ত করতে প্রস্তুত। তারা তাদের কৃতকর্মের উপর গভীর আত্মবিশ্বাসী এবং আপনাদের যে ক্ষমতা আছে সেই অনুযায়ী চ্যালেঞ্জ মোকাবিলা করুন। 

শত্রুরা একটি ধর্মীয় যুদ্ধের মিথ্যা এবং ক্ষতিকর আওয়াজ তুলেছে। বাংলাদেশের জনগণ, যারা সিংহভাগ মুসলমান, তারা ইসলামাবাদের সামরিক শাসকদের মানানসই উত্তর দিচ্ছে। 

আপনারা এবং আমরা একটি নীতির উপর নির্ভর করে যুদ্ধ করছি - তা হল সব ধর্মের মানুষ সমান এবং ভাই ভাই। আমরা সমতা ও ভ্রাতৃত্বের মহান আদর্শ মেনে চলি, যা আমাদের গণতন্ত্রের জীবন এবং রক্ত। ভারত অর্থ শুধুমাত্র জমি, পাহাড়, নদী - যা আমাদের দেশে দেখা যায় তাই নয় -  শুধুমাত্র ৫৬০০০০ গ্রাম ও শহর নয়, শুধুমাত্র ৫৫০ লক্ষ মানুষ নয় - বরং ভারত অর্থ সহনশীলতার আদর্শ ও নৈতিকতার প্রতি সম্মান দেখানো একটি দেশ যা ভারত বিগত ৩০ শতক ধরে বহন করছে। 

প্রিয় দেশবাসী, ভালো ভাবে যুদ্ধ করুন। বিজয় আমাদের সুনিশ্চিত। 

আর্মড ফোর্সেস থেকে ম্যাসেজ, অল ইন্ডিয়া রেডিও থেকে সম্প্রচারিত, ১০ ই ডিসেম্বর, ১৯৭১ 

Razibul Bari Palash
<১২, ৭৪, ১৮৩-১৯৬>
কেন এই যুদ্ধ

আমি আপনাদের কাছে আসতে পেরে খুবই আনন্দিত। আপনাদের উদ্যম দেখতে পেরে এবং এখানে কথা বলতে আসতে পেরে ভালো লাগছে। যদিও নতুন করে আমার কিছু বলার নেই। আমরা কি জন্য যুদ্ধ করছি? আমরা শুধুমাত্র আমাদের অঞ্চল এবং সম্মানের জন্য না বরং কিন্তু কিছু উচ্চ আদর্শের জন্য যুদ্ধ করছি। আমি খুশি যে বর্তমান যুদ্ধে শুধুমাত্র আমাদের সাহসী অফিসার ও জওয়ান নয়, সামগ্রিকভাবে জনগণ, ছাত্রসহ সবাই অংশ নিচ্ছেন। আমি আপনাদের থেকে জওয়ানদের জন্য পাওয়া ১০১০০০ টাকার জন্য কৃতজ্ঞ। আমি নিশ্চিত যে আপনারা জাতি পরিচালনার দায়িত্বপ্রাপ্ত হবেন। 

শিক্ষার্থীরা ভারতের স্বাধীনতা আন্দোলনে গুরুত্বপূর্ণ ভূমিকা পালন করেছে। যদি ছাত্রসমাজ মুক্তির জন্য আমাদের সংগ্রামের পুরোভাগে না থাকতেন, তাহলে আমরা সাফল্য অর্জন করতাম না। বিগত বহু বছর ধরে, আমরা যে স্বাধীনতা শক্তিশালী করার চেষ্টা করছি। সদা জাগ্রত থাকার দরুণ স্বাধীনতা অর্জিত হয়। আমরা সবসময় আমাদের একতা জোরদার করেছি এবং দৃঢ়তা ও সাহসের সঙ্গে তা করেছি। এছাড়াও, আমাদের এই কাজ মানুষের কাছে অর্থপূর্ণ হতে হবে। 

আমরা অনেক অর্জন করেছি তবু আমাদের ভাগ্য এখনো আমাদের স্বপ্নের মত রূপ লাভ করেনি। দারিদ্র্য ও পশ্চাৎপদতা সাধারণ মানুষের স্বাধীনতার ফল পাবার পথে বিঘ্ন ঘটাচ্ছে। আমাদের জনগণ বিনামূল্যে নাগরিকের সব অধিকার ভোগ করতে সক্ষম হয় না। বিশ্ববিদ্যালয়ে অধ্যয়ন করার সুযোগ আছে। এই দেশের অনেক মানুষ এখনও এই বিশেষ সুবিধা থেকে বঞ্চিত আছে। আমাদের স্বাধীনতা অসম্পূর্ণ থাকবে  যতদিন প্রতিটি গ্রামে উন্নয়নের জন্য পূর্ণ সুযোগ থাকবে - হোক সেটা সমতল, পাহাড় বা মরুভূমিতে। 

আমরা ক্রমাগত যে পথ নিজেদের জন্য বেছে নিয়েছি তার জন্য গর্বিত। আমাদের এই পথে অনেক দুর্বলতা, ভুল এবং বাঁধা এসেছে। আমাদের বিরুদ্ধে আগ্রাসন ছিল। প্রাকৃতিক দুর্যোগ ছিল। এই সব সত্ত্বেও এগিয়ে গেছি। একটি মুহূর্ত অবকাশ ছিল না। তোমরা আনুগত্যের নিশ্চয়তা দাও তাহলেই আমি জানি যে ছাত্রসমাজ এই দেশের সামনের সকল বিপদের  জন্য প্রস্তুত হবে। আমাদের অবশ্যই জানতে হবে যে নিছক উদ্দীপনাই যথেষ্ট নয়। আমাদের আদর্শ ও মূলনীতির জন্য যুদ্ধ হয় যা এই দেশের ঐক্যের ভিত্তি। 

আমরা যুদ্ধে যেতে চাই না। এটা সবাই জানে যে বিশ্বের শান্তির জন্য আমরা ২৫ বছর ধরে চেষ্টা করছি। এবং আমরা অবশ্যই বিশ্বের কিছু অঞ্চলে শান্তি আনার ব্যাপারে ভূমিকা রেখেছি। কিন্তু, শান্তি কি? শান্তি মানে এই নয় যে একটি প্রতিবেশী দেশের লোকদের অত্যাচার দেখেও আমরা শান্ত থাকব। যে যুদ্ধ আজ আমাদের সীমানার কাছে হচ্ছে এবং বাংলাদেশে - তাতে আমাদের কোন হাত নেই। এমনকি আমরা জানতাম না যে সেখানে একটি যুদ্ধ হতে চলছে। 

আমরা খুশি ছিলাম যে পাকিস্তান সামরিক শাসনের অনেক বছর পর একটি সাধারণ নির্বাচন হয়েছে। একটি নির্দিষ্ট দলের নেতা নির্বাচনে সংখ্যাগরিষ্ঠতা লাভ করে। আমরা নির্বাচনের সঙ্গে বা নেতাদের সঙ্গে সংশ্লিষ্ট ছিলাম না। কিন্তু আমরা কি জানি যে যারা জয়ী হয়েছিল, ভারতের পক্ষ থেকে তাদের সাথে বন্ধুত্ব চেয়েছিলাম। আমরা কখনোই প্রতিবেশী দেশের সঙ্গে যুদ্ধ চাইনা। যাইহোক, কিছু ঝামেলা আছে, যেটা আমাদের ওপর প্রভাব ফেলে। আমরা খুশি ছিলাম যে একটি নির্বাচন অনুষ্ঠিত হয়েছে এবং সেখানে একটি সরকার হবে যারা আমাদের প্রতি বন্ধুত্বপূর্ণ হবে। এবং আমরা একসঙ্গে আমাদের সমস্যা সমাধান করব। মানুষের দারিদ্র্য বিমোচন ও দেশের উন্নতির জন্য। 

আমাদেরও একটি সাধারণ নির্বাচন হয়েছিল। এবং আমরা একটি নতুন সরকার গঠন করি। আমাদের প্রতিবেশী দেশের  নির্বাচনে সংখ্যাগরিষ্ঠতা ছিল। কিন্তু তাদের  নিজস্ব সরকার গঠন করার অনুমতি দেওয়া হয়নি। এই পর্যায়ে যুদ্ধ সত্যিই শুরু হবার উপক্রম হল। 

আমি বর্তমান ঝামেলাকে ঐতিহাসিক পটভূমি দিয়ে বুঝতে চাই। পাকিস্তানের প্রেসিডেন্ট আওয়ামী লীগের নেতাদের সঙ্গে আলোচনা করেন এবং আমরা আশা করেছিলাম যে আলোচনা ফলপ্রসূ হবে এবং একটি জনপ্রিয় সরকার প্রতিষ্ঠা করা হবে। যদিও আমরা জেনেছি যে সমঝোতার নামে  চাতুর্য করে  পশ্চিম পাকিস্তান থেকে বাংলাদেশে বিশাল পরিমাণ সেনা আনা হচ্ছিল। এই বাহিনী ২৫ মার্চ রাতে নিরস্ত্র মানুষের উপর বড় হামলা চালায়। আওয়ামী লীগ নেতারা আমাদের ২৪ তারিখ বলেছিল যে তারা আশা করে যে সমঝোতা ফলপ্রসূ হবে। কিন্তু তাদের উপর অতর্কিত আক্রমণ এর জন্য তারা প্রস্তুত ছিল না। একই ধরণের আক্রমণের চিন্তা তারা করেছিল যখন ভারত ব্রিটিশদের  বিরুদ্ধে অহিংস আন্দোলনে ছিল। কিন্তু তারা সে সুযোগ পায়নি। তারা বন্দুক ও মর্টার দিয়ে হামলা চালায়। তাদের মহান নেতাকে গ্রেফতার করা হয় এবং তাকে বিশ্বাসঘাতক হিসেবে  'অভিযুক্ত করা হয়। ফলে স্বাধীনতা চাওয়া ছাড়া তাদের আর কোন বিকল্প নেই। 

বাংলাদেশে নৃশংসতার জন্য সেখানকার মানুষের জন্য আমাদের গভীর সমবেদনা আছে - যদিও পাক সরকারের বিরুদ্ধে আমাদের অন্তরে ক্রোধ রয়েছে তবু আমরা চুপ করে রইলাম। আমরা একটি শব্দও উচ্চারণ করিনি বা একটি পদক্ষেপ নেইনি যাতে বাংলাদেশ ও পশ্চিম পাকিস্তানের নেতাদের মধ্যে একটি উপনিবেশিক মনোভাব  আসতে পারে। তবে পাকিস্তান যখন বাংলাদেশের জনগণ, আবালবৃদ্ধ, নারী ও শিশু দের নির্যাতন করা শুরু করে এবং বন্যার মত আমাদের দেশে নিরস্ত্র অসহায় মানুষদের প্রবেশ শুরু হয় তখন এটি শীঘ্রই আমাদের জন্য একটি বড় বোঝা হয়ে ওঠে। এই সব করার পর এটা আর পাকিস্তানের আভ্যন্তরীণ ব্যাপার থাকল না। 

এই পর্যায়ে আমরা বলেছিলাম যে কি বাংলাদেশে কি ঘটছে তা নিয়ে আমরা উদ্বিগ্ন এবং যদিও এ সম্পর্কে কথা বলার কোন অধিকার আমাদের ছিলোনা। এটা সিদ্ধান্ত নিবে বাংলাদেশের জনগণ  ও তাদের নেতারা। আমরা বলেছিলাম  যে ভারত শুধু  গুরুত্বের সাথে বিবেচনা করবে তাদের সমস্যার জন্য আমাদের কি প্রভাব পড়বে সেটি নিয়ে। এটি অবশ্যই আমাদের অভ্যন্তরীণ ব্যাপার। আমরা আমাদের চোখ বন্ধ করে রাখতে পারিনা। আমরা এটা পুরো বিশ্বের কাছে পরিস্থিতি সম্পর্কে অবগত করেছি এবং বুঝাতে পেরেছি যে দুই দেশ যুদ্ধের কাছাকাছি এগিয়ে যাচ্ছে। যদি বিশ্বের দেশগুলি যুদ্ধ বন্ধ করতে চায় তাহলে এখনো তাদের সময় আছে - তারা তা পারে। তারা বাংলাদেশের জনগণের জন্য ন্যায়বিচার নিশ্চিত করার জন্য কাজ করতে পারে। 

আমরা জানি যে, এটা হঠাৎ করে করা যাবেনা। এবং আমরা বলি নি যে এটা অবিলম্বে সম্পন্ন করা উচিত। আমরা শুধুমাত্র বলেছি তাদের একটি বা দুটি ধাপ গ্রহণ করা উচিত। তাতে বাংলাদেশের জনগণের আকাঙ্খার পূরণ হতে পারে। এবং তা নিশ্চিত করার জন্য তাদের ইচ্ছা শোনা গেল। এমন পদক্ষেপ নিতে হবে যাতে বাংলাদেশের নেতা শেখ মুজিবুর রহমানের মুক্তি হতে পারে। ভুয়া নির্বাচন অনুষ্ঠান হবে নির্ধারিত ছিল। এবং সর্বশেষে, আলোচনার কিছু বিষয় সাজানো হয়  যা বাংলাদেশের জনগণ ভেবেছিল যে হয়ত হবে। 

এই অবস্থায় একটি আন্দোলনের পরিবেশ ছিল। আমাদের বলা হয়েছিল বেসামরিক শাসন প্রতিষ্ঠা করা যেতে পারে। আমরা স্পষ্ট বিশ্বাস করেছি যে আমরা এমন কোন সরকার মেনে নেবনা যারা নির্বাচনে হেরেছে। বাংলাদেশের মানুষও এমনটা মেনে নেবেনা। 

আমরা কখনোই বলিনি যে আমরা পুরো বিষয়টা চেয়েছিলাম। আমরা শুধুমাত্র বাস্তব পরিস্থিতি ব্যাখ্যা করেছি। আমরা সচেতন করেছিলাম যে পাকিস্তানের একটি নির্দিষ্ট বাহিনী বাংলাদেশে অন্যায়ভাবে কাজ চালিয়ে যাচ্ছে। যখন কোন মানুষ মুক্তির জন্য সংগ্রাম করে, নিজের প্রাণ উতসর্গ করতে প্রসূত থাকে, তাদের সংগ্রাম সফল হতে বাধ্য। এই সব ব্যাপারে বিশ্বজুড়ে মানুষের অভিজ্ঞতা হয়েছে। আমরা বারবার যুক্তরাষ্ট্র এবং ইউরোপের দেশগুলির কাছে বাস্তব পরিস্থিতির সন্ধান করতে বলেছি। স্বাধীনতার জন্য সংগ্রাম দমন করা সম্ভব না হলে ভবিষ্যতে অন্য পদক্ষেপ বিবেচনা করা হবে। কারণ বাংলাদেশ এখন আমাদের সীমানায়। কাজেই সীমানার কোন ঘটনা আমাদের উপর প্রভাব ফেলতেই পারে। 

প্রতিটি দেশের  তার নিজস্ব আদর্শ ও স্বার্থ রয়েছে। আমাদের আদর্শ ও দেশের স্বার্থ একই। আমরা শান্তি চাই, আমরা শান্তি পাব। এমনকি যদিও আমাদের শান্তির জন্য  অভেদ্য লড়াই করতে হয়। এর জন্যই আজ যুদ্ধ  চলছে। যতক্ষণ না বাংলাদেশের পরিস্থিতি শান্ত হয় ততক্ষণ সেখানে বা আমাদের দেশের পূর্বাঞ্চলে শান্তি আসবেনা। 

বর্তমান অবস্থার কারণ পরীক্ষা করা যাক। পাকিস্তান একটি ভুল ভিত্তির ওপর গড়ে উঠেছে। যথা, তারা এক ধর্মের  ভিত্তিতে একটি জাতির গঠন করতে চায়। বিশ্বে এমন কোন দেশ নাই যেখানে শুধু এক ধর্মের মানুষ রয়েছে। বস্তুত, সব দেশই আজ বিভিন্ন ধর্মের মানুষ আছে এবং তাদের সমতা ও ন্যায়বিচার দেয়া হয়। পাকিস্তান গঠনের ভিত্তিতেই এই ভুলটা ছিল। 

এখানে এমন কিছু লোক আছে যারা মনে করে পাকিস্তান চূর্ণ করার এটাই শেষ সুযোগ। যদিও এটি কখনই সরকারের নীতি না। আমি নিশ্চিত যে এটা দেশের মানুষের মতামত নয়। আমরা পাকিস্তানের অস্তিত্ব চাই। কিন্তু এটি সম্ভব শুধুমাত্র যদি সঠিক পথ অনুসরণ করা হয়। যদি পাকিস্তান নিজেই নিজের ধ্বংস ডেকে আনে তাহলে বাইরের কারো কিছু করার নেই। 

বড় ক্ষমতাশালি দেশগুলো  পাকিস্তান সেনাবাহিনীর শক্তি বাড়ানোর ব্যাপারে সাহায্য করেছে কিন্তু তারা সেখানকার মানুষের জন্য কিছু করতে পারেনি। তারা যে সাহায্য দিয়েছে তা মানুষের কাছে  কখনও পৌঁছেনি। শাসকরাই সব নিয়ে গেছে। ফলে পাকিস্তানের  শক্তি সম্পর্কে মিথ্যা ধারনা হয়েছে - আসলে তাদের ভিত্তি ধীরে ধীরে দুর্বল হয়ে যাচ্ছে। 

অনেক দেশ আমাদের ঐক্য নিয়ে উপহাস করেছে। তারা বলছে যে আমাদের আছে অনেক ভাষা এবং অনেক ধর্ম। এখানে কীভাবে একতা হয়। তারা বলেছিল কিভাবে নিরক্ষর এবং দরিদ্র মানুষের একটি দেশে গণতন্ত্র হবে? পশ্চিমা মন্তব্যকারীরা অবাক হল এটা দেখে যে কিভাবে ভারত এত বৈচিত্র্যের  মুখে তাদের ঐক্য বজায় রাখতে পারল? যাইহোক, আমরা আমাদের পথ অনুসরণ করব। কারণ আমরা নিশ্চিত যে এটা সঠিক পথ। এবং যারা আমাদের সমালোচনা করবে তাদের অতীতের মত বহুবার আমরা প্রমাণিত করে দেব আমরা কি ছিলাম। এটা দু: খজনক যে তারা ভারত এবং তার সাহসী মানুষদের  বুঝতে ব্যর্থ হয়েছিল। 

আমাদের দেশ অনেক পুরনো - আমাদের সভ্যতা কয়েক শতাব্দী পুরনো। এবং আমরা সেই সময় থেকে নীতি অনুসরণ করার চেষ্টা করি। মানুষ হিসেবে অবশ্যই সর্বোচ্চ আদর্শের অনুসরণ করার চেষ্টা করেছি। আমরা এও জানি যে, আমাদের সমাজ জীবনে সবসময় তা প্রতিফলিত হয় না। যাইহোক, আমরা চেষ্টা করি, এবং আমরা আদর্শ সমুন্নত রাখার প্রক্রিয়া চালিয়ে যাব। আমরা আমাদের স্বপ্নের দেশ গড়ে তুলতে চেষ্টা করে যাব এবং এই প্রচেষ্টা আমাদের মানুষ যারা বিভিন্ন ধর্মের বিভিন্ন ভাষার এবং বিভিন্ন মতামতের - এদের সবাই মেনে চলব। তাই যতদিন আমরা এই আদর্শ অনুধাবন করব এবং আমাদের মনোনীত পথ মেনে চলব ততদিন কোন কিছুই আমাদের ঐক্য চূর্ণবিচূর্ণ বা আমাদের দুর্বল করে দিতে পারবেনা। এটাই বাইরের মানুষ বুঝতে ব্যর্থ হয়েছে। 

ছোট দেশ যেখানে মানুষ একাধিক ভাষায় কথা বলে - আমরা দেখেছি সেখানে অন্তহীন যুদ্ধ চলছে। ভাষা প্রশ্নে আমাদেরও প্রশ্ন জাগে কিন্তু বাইরে মানুষ বুঝতে অক্ষম যে এখানে মানুষ অনেক ভাষায়- প্রায় ষোলটি - কথা বললেও ঐক্য বজায় আছে। যাইহোক, এতে আমাদের  কোন সমস্যাই হচ্ছেনা। 

স্বাধীনতা অর্জনের পর থেকেই আমরা দেশ গঠনে নিযুক্ত আছি। এটি একটি দু: খের বিষয় যে আমরা অনেক বছর দাসে পরিণত হয়ে ছিলাম। আমাদিগের এই মহান দেশ, তার সভ্যতা বিদেশী আধিপত্যের দ্বারা চূর্ণ হয়েছে। আমাদের ভাষা, সংস্কৃতি ও ঐতিহ্য বৃহৎ পরিসরে নিষ্পেষিত হয়েছিল - যাতে করে আমরা নিজেদের দুর্বল ভাবতে বসেছিলাম। এবং আমরা অন্য দেশগুলোর সঙ্গে প্রতিযোগিতায় পারছিলাম না। দুর্ভাগ্যবশত, এই ভয় কিছু মানুষের হৃদয়ের মধ্যে বদ্ধ হয়ে ছিল। তারা বিদেশী পণ্য ক্রয় করতেন এই  চিন্তায় যে সেগুলোর মান উচ্চতর। তা সত্ত্বেও বিদেশীরা আমাদের দেশের কিছু ক্রয় করতে পেরে আনন্দিত হত। বিদেশী দের অধীনে থাকতে থাকতে আমাদের মধ্যে হীনমন্যতা আশ্রয় করে নিয়েছিল। আমরা কি তার বিরুদ্ধেই যুদ্ধ করিনি? 

এটা সত্য যে, আমরা অনেক কিছুতে পিছিয়ে আছি। তার কারণ আমরা এগিয়ে যাওয়ার জন্য সুযোগ পাইনি। একটা সময় ছিল যখন ইউরোপ ও যুক্তরাষ্ট্রে শিল্প বিপ্লব ঘটে। আমরা ক্রীতদাস ছিলাম। আমরা পিছনে ছিলাম। আমাদের প্রশাসকদের এই দেশে কোন প্রগতিশীল শক্তি সৃষ্টি হোক তা ভালো লাগে নি। তারা চেয়েছে যাতে আমরা নিজেদের উপর বিশ্বাস দুর্বল করে রাখি কারণ তারা জানত য়ে এটাই আমাদের অনগ্রসর রাখার একমাত্র উপায় ছিল। কিন্তু ইতিহাসে এমন একটি সময় আসে যখন একটি জাতি ঘুরে দাঁড়ায়। বিদেশী শাসনের সময়কালে, এই ধরনের কিছু একটা ঘটেছে। এটা আমাদের মানুষকে শক্তি দিয়েছে এবং তারা মাথা উঁচু করে দাঁড়িয়েছিল। 

ব্রিটিশ শাসকরা আমাদের সংস্কৃতি চাপা দেবার জন্য আমাদের ইংরেজি ভাষা শেখার জন্য আমাদের বাধ্য করেছে। আজ ইংরেজি অধ্যয়নের  বিরোধিতা করা উচিত নয় কারণ এই ভাষা নতুন নতুন আইডিয়ার জন্য একটি বাহন হিসেবে কাজ করে এবং সত্যিকার অর্থে আমাদের স্বাধীনতার জন্য আমাদের সংগ্রাম করাতে উদ্বুদ্ধ করেছে। আমরা ইংরেজি শিখেছি এবং যারা বিদেশে গিয়েছে তারা জেনেছে স্বাধীনতা কি এবং দেখিয়েছে কিভাবে আমরা তা অর্জন করতে পারে। তারা শিখেছে আমরা কিভাবে ঐক্যবদ্ধ থাকতে পারি এবং আমাদের নিজেদের দেশে একটা বিপ্লব আনতে পারি। এর আগে, আমাদের মানুষ এই ভাবে ভাবেনি। কিন্তু ব্রিটেন থেকে আমাদের কাছে এসে আমাদের অনুপ্রাণিত করেছে এবং ব্রিটিশ শাসনের সংগ্রাম আমাদের সংকল্পকে আরও শক্তিশালী করতে ভূমিকা রেখেছে। 

আমি তোমাদের একটি ঘটনা বলব যা আমার এই মুহুর্তে মনে পড়ছে। যখন আমি ইংল্যান্ডে স্কুলে পড়ি এবং অক্সফোর্ড বিশ্ববিদ্যালয়ের ডিগ্রীর  জন্য প্রস্তুতি নিচ্ছিলাম তখন স্কুলের প্রধান পরিদর্শক আমাকে আমাদের প্রথম সভায় জিজ্ঞাসা করলেন কেন আমি আমার দেশ এবং বাবা মাকে রেখে এই দেশে এসেছি যেখানকার ভাষা ও সংস্কৃতি সম্পূর্ণরূপে ভিন্ন ছিল? আমার উত্তর ছিল যে আমি এখানকার মানুষকে আরও ঘনিষ্ঠভাবে জানতে এসেছি যাতে আমি তাদের সাথে আরও ভালো করে যুদ্ধের প্রস্তুতি নিতে পারি। ইংরেজি এমন একটি ভাষা যা আমাদের স্বাধীনতার অর্জনের জন্য জোর দিয়েছে। অবশ্য এটি একটি পুরানো গল্প। 

আমাদের স্বাধীনতা আবার হুমকির সম্মুখীন। আমাদের অঞ্চল, আমাদের চিন্তাভাবনা ও আদর্শ - ধর্মনিরপেক্ষতা, আন্তর্জাতিক বিষয়াবলি ও আমাদের স্বাধীন চিন্তা - এমনকি আমাদের সংকল্প ও মতামত আজ আগ্রাসনের মুখোমুখি। 

কিছু জাতি আছে যারা সহ্য করতে পারে না যে ভারত স্বাধীনভাবে তার নিজ  সিদ্ধান্ত গ্রহণ করার ক্ষমতা রাখে। তারা অন্যান্য জাতিকে নির্দেশ দেয় একটি নির্দিষ্ট আচরণ করার এবং তারা তা পালন করে। আমরা তাদের বন্ধুত্বকে স্বাগত জানাই এবং বলি যে, আমরা কৃতজ্ঞ জন্য সব ধরনের সাহায্যের জন্য। কিন্তু যদি এই বন্ধুত্ব, বা সাহায্যের সাথে স্বার্থ জড়িত থাকে যা আমাদের স্বাধীনতা এবং আমাদের স্বাধীন সিদ্ধান্ত নিতে প্রভাবিত করে, সেক্ষেত্রে আমরা সাহায্যের প্রস্তাব ফিরিয়ে দেই। আমাদের নিজের পায়ে দাঁড়াতে হবে। এটা মনে হয় তারা বুঝতে পারেনি যে আমরা যা বলি তা করি। এবং আমরা আমাদের স্বাধীন সিদ্ধান্ত বাস্তবায়ন করতে বদ্ধপরিকর। 

বিদেশে ভারতের  সমালোচক  অনেক। জাতিসংঘের একটি বড় সংখ্যা আমাদের বিরুদ্ধে ভোট দেয়। তারা বলে যে যুদ্ধ একটি খুব খারাপ জিনিস এবং যখন এটা বন্ধ করা হবে তখন কিছু বন্দোবস্ত পৌঁছে দেয়া হবে। আমরা আট মাসের জন্য একটি নিষ্পত্তির জন্য অপেক্ষা করছি। আমি কিছু কিছু নেতাদের সাথে সাক্ষাৎ করি এবং তাদের এই পরিস্থিতি সম্পর্কে জানাই। 

একবার আমাকে একটি বিদেশী দেশে  জিজ্ঞাসা করা হয়েছিল এটি নিষ্পত্তির জন্য কত সময় লাগতে পারে। আমাদের রাষ্ট্রদূত বলেন, "মাত্র কয়েক সপ্তাহ"। এরপর তারা বলেন যে যদি আমরা কয়েক মাসের জন্য অপেক্ষা করি তাহলে সম্ভব। আমাদের রাষ্ট্রদূত বলেন যে অবস্থা মাত্র এক সপ্তাহের মধ্যে একটি বিশেষ মোড় নেবে। বেশ কয়েক সপ্তাহ এবং মাস পেরিয়ে গেছে কিন্তু তারা কিছুই করেনি। বিদেশের  কিছু লোক বলে যে আমি আমার আগের বিবৃতি মেনে চলি না, বা আমি তাদের যুদ্ধের সম্ভাবনা বিরুদ্ধে সতর্ক করা করিনি। আমি জানতাম না একটি যুদ্ধ সৃষ্টি হবে। কিন্তু আমি খুব পরিষ্কারভাবে বিবৃত করেছিলাম যে পরিস্থিতি ধীরে ধীরে খারাপ দিকে মোড় নিচ্ছে। যদি পরিস্থিতি নিয়ন্ত্রণের বাইরে চলে যায় তাহলে যুদ্ধ এড়ানো সম্ভব নাও হতে পারে। 

আমি তাদের বললাম যে, তারা যদি যুদ্ধ প্রতিরোধ করতে চায় তাহলে তারা পাকিস্তানের প্রেসিডেন্ট এবং সরকারের ওপর চাপ প্রয়োগ করুক। যদি এই কাজ করেন তাহলে যুদ্ধ হবেনা। অন্যথায়, যুদ্ধ এড়ানো কঠিন হবে। তারা একটি সমগ্র জাতিকে ধ্বংস করে যাচ্ছে যা ভারত সহ্য করবেনা। এটি বিশুদ্ধরূপে অভ্যন্তরীণ ব্যাপার হিসাবে গণ্য করা উচিত। কিন্তু বাংলাদেশে যে দমন চলছে তা একটি বড় সমস্যা হয়ে যাচ্ছে। পরিস্থিতির এইভাবে ঘটানো হয়েছিল যে তা আমাদের মুখের সামনে চলে এসেছে এবং আমাদের না জড়িয়ে কোন উপায় নেই। 

যদি আমরা যুদ্ধ শুরু করতে চাই আমাদের কিছু নেতা রাজধানীতে থাকতেন। আমি কলকাতা, যেখানে লক্ষ লোকের একটি খুব সভা  ছিল। প্রতিরক্ষা মন্ত্রী পাটনা এবং বেঙ্গালুরু থেকে ফিরছিলেন। অর্থমন্ত্রী পুনা ছিল এবং এমনকি জানি যে তিনি অবসরের ছিলেন কিনা বা অন্যত্র যাচ্ছেন কিনা। ৫ টা ৪৫ মিনিটে আমাদের পাকিস্তানি আগ্রাসন সম্পর্কে জানানো হয়। আমরা বিকাল ৫ টায় শুরু করেছিলাম। তখন দ্রুত আমি রাজধানীতে যত তাড়াতাড়ি সম্ভব ফিরে যাওয়ার চেষ্টা করি। আমরা যুদ্ধ শুরু করিনি। এমনকি, তবুও কিছু দেশ বলেছে যে ভারত  আগ্রাসী ছিল। 

আমরা স্বাভাবিকভাবেই গভীরভাবে আহত হয়েছি যে যারা গণতন্ত্রের পতাকাবাহী নামে মাত্র পরিচিত তারাই চুপ করে ছিলেন। একটি দেশ গণতান্ত্রিক ফর্মে চলবে নাকি সামরিক শাসনের অধীনে চলবে সেটা নিয়ে তাদের কোন চিন্তাই ছিলোনা। তারা বড় আদর্শের কথা বলে। কিন্তু যখন সময় আসে, তারা তা সম্পূর্ণরূপে উপেক্ষা করে। আমি জানি না তারা তাদের নিজেদের স্বার্থে বা অন্য কারো স্বার্থে তাই করেছিল কিনা। আমি তাদের বলেছি তারা যদি বাংলাদেশের ব্যাপারে সজাগ না হন, অথবা আমাদের নিজস্ব অসুবিধা সম্পর্কে - তাহলে তারা যা ইচ্ছা করতে পারেন। 

এছাড়াও আমি আগেই বলেছি যে, তারা যদি তাদের স্বার্থ চিন্তা করেন তাহলে হয়ত বাংলাদেশ চূর্ণ হয়ে গেলেও তাদের কিছু যায় আসেনা। বাংলাদেশের নাশকতা পাকিস্তানকে  শক্তিশালী করতে পারে না, বরং দুর্বল করে দেবে। অনেক দেশের সশস্ত্র বাহিনী সেখানে যেতে পারে কিন্তু যতক্ষণ  মানুষ নৃশংসতার শিকার হচ্ছেন ততক্ষণ সেই জাতি কখনো শক্তিশালী জাতি হিসেবে গড়ে উঠতে পারেনা। 

আজ আমরা পাকিস্তানের জনগণের বিরুদ্ধে যুদ্ধ করছি না - যারা নিপীড়িত। তাদের কণ্ঠস্বর শোনা যায় না এবং তারা অন্যরা কি বলে তাও শুনতে পায়না। তারা জানে না বাংলাদেশে ঘটছে। এমনকি করাচির মানুষ বেলুচিস্থান বা উত্তর-পশ্চিম সীমান্ত প্রদেশে কি ঘটছে তাও জানেনা। সেখানে মানুষ দরিদ্র। তাদের কাছে সরকারের সাহায্য পৌঁছায় না। কোনো ক্ষেত্রেই এই সাহায্যে উন্নয়ন কাজ করার জন্য ব্যবহার করা হচ্ছে না। বিশ্বের দেশগুলি এই সরকারকে সাহায্য করছে। আমি পাকিস্তানের জনগণ ও সশস্ত্র বাহিনীকে  জিজ্ঞাসা করতে চাই কেন তারা একটি সরকারের পক্ষে যুদ্ধ করছে যে তাদের স্বার্থ দেখছেনা? কেন তারা এমন যুদ্ধ করছে যা তাদের দুর্বল করে দিচ্ছে? 

এখন আমরা যুদ্ধে লিপ্ত। জয় আমাদের প্রথম প্রচেষ্টা। একটি মুহূর্ত আমি আস্থা হারাইনা। আমাদের বিজয় হবেই। কারণ আমাদের সেনাবাহিনী শক্তিশালী এবং সাহসী। আমাদের যখন প্রথম হামলা চালানো হয়, তখন আমাদের সশস্ত্র বাহিনী পাকিস্তানের  অনুরূপ ছিল। তারা তাদের লোকদের কাছ থেকে বিচ্ছিন্ন। কিন্তু ১৯৬২ এর যুদ্ধের পর এবং বিশেষ করে ১৯৬৫ সালের যুদ্ধের পর, মানুষ এবং সশস্ত্র বাহিনী একে অপরের খুব ঘনিষ্ঠ করিয়েছি। সেনাবাহিনী জানে দেশের জনগণ কি করছে। তাদের সামাজিক ও অর্থনৈতিক সমস্যা কি কি এবং তারা কিভাবে একটি ভাল জীবন নিশ্চিত করার জন্য সমাধান করতে পারে। আমাদের সাহসী সৈন্যরা তাদের বাবা, ভাই-বোন, যারা দেশের অন্যত্র আছে এবং তাদের যাই হোক না কেন এগুলো একে অন্যকে প্রভাবিত করে। 

আজ যাদের গায়ে সেনাবাহিনীর পোশাক নেই তারাও এক এক জন সৈন্য। যুদ্ধে সবার হাত যুক্ত আছে। আমি আনন্দিত যে আপনারা রক্ত ​​দান করছেন। আমরা আরও চাইব। কিন্তু সে সময় এখনও আসে নি। আজ আমাদের সেনাবাহিনীর পিছনে একটি শক্তিশালী ও ঐক্যবদ্ধ জাতি আছে। যা সময়ের সাথে সাথে আরও শক্তিশালী হচ্ছে। 

আমরা পূর্ণ বিজয় অর্জন করব যখন বাংলাদেশ সম্পূর্ণ স্বাধীন হবে এবং তার নিজস্ব সরকার থাকবে। এখন তাদের একটি সরকার আছে, কিন্তু সেটাকে সংগঠিত করতে হবে এবং, তারা তাদের সব উদ্বাস্তু ফিরিয়ে নিয়ে যাবে, তাদের কাজ দেয়া হবে, যাতে বাংলাদেশ আবার সোনার বাংলা হয় -  তাদের জাতীয় সংগীতে যেমন উল্লেখ করা হয়েছে। 

এগুলো আমাদের করতে হবে। যারা সীমান্তে নাই তারা আমাদের সামাজিক সব দুর্বলতা সরিয়ে ফেলবেন। যাতে যখন যুদ্ধ শেষ হয়, তখন দেশকে এগিয়ে নিয়ে যাওয়া যায় আগের গতিতে। শুধুমাত্র যুদ্ধ ক্ষেত্র নয় বরং আমাদের নাগরিক জীবনেও বিজয়ী হতে হবে। আমাদের গর্ব করার মতো এগিয়ে চলতে হবে। তোমাদের আর আমার সামনে এখন অনেক কাজ। 

আমরা নিশ্চিত করতে চাই যে আমরা অন্যদের নিন্দা করিনা। যদিও তারা আমাদের বিরোধিতা করে। আমরা বিশ্বকে দেখাতে চাই যে আমরা দৃঢ়প্রতিজ্ঞ আছি এবং কেউ আমরা পরিবর্তন করতে পারবে না - এমনকি যদি পুরো বিশ্ব আমাদের বিরোধিতা করে। আমরা সঠিক পথে আছি এবং আমরা প্রমাণ করব যে এটাই সঠিক। আমার বিশ্বাস আমরা আমাদের দীর্ঘ চেষ্টায় সফল হব। এই আমাদের দেশের ঘটনা ও আন্তর্জাতিক বিষয়াবলিতে প্রমাণিত হবে। 

আমরা জাতিসংঘকে বৃহত্তর সমর্থন দেওয়া দেশগুলোর মধ্যে অন্যতম। আমরা তার সর্বোচ্চ কমিটিকে সম্মান করি কিন্তু আমরা তার দুর্বলতার ব্যাপারেও  সচেতন। তারা অনেক রেজুলেশন গ্রহণ করেছে কিন্তু তার অনেকগুলোই অকার্যকর হয়েছে। জাতিকে  সিদ্ধান্ত নিতে হবে তাদের এই ৫৫ কোটি মানুষ এক থাকবেন কি থাকবেন না। 

বিশ্বের কয়েকটি দেশ আছে যেখানে তাদের পুরো জনসংখ্যা জাতি নির্মাণ কাজে নিয়োজিত। যুদ্ধ একটি সাম্প্রতিক ব্যাপার কিন্তু আমাদের প্রধান কাজ আমাদের উন্নয়ন এগিয়ে নেয়া। যদি আমরা শক্তিশালী হয়ে উঠি এবং আমাদের আদর্শ তুলে ধরতে পারি তাহলে শুধুমাত্র ভারত নয় বরং সমগ্র বিশ্বের উপকার হবে। আমরা বিশ্বের কাছে এই বার্তা পৌঁছে দেব। কিন্তু আজ তা শোনা হচ্ছে না। 

এটা একটি ক্লান্তিকর বিষয় বাইরে থেকে এত এত পরামর্শ শোনা। এমন লোকদের কাছ থেকেও পরামর্শ আসে যাদের নিজস্ব নীতিই  ভুল বলে প্রমাণিত হয়েছে। এমনকি আমাদের নিজের দেশে আমরা মাঝে মাঝে আমাদের সংবাদপত্র ও আমাদের ভাইদের কাছ থেকে পরামর্শ পেতে পারি। তারা এখানে আমাদের সামনে দাঁড়িয়ে আছে, । রেফারেন্স নেওয়ার  প্রয়োজন নাই। কারণ এরা তাদের নেতাদের মতামত অনুযায়ী প্রকাশ করে। এমনকি একজন সাধারণ ব্যক্তি তার মতামত পুনর্বিবেচনা করতে অয়ারেন যদি তিনি ভুল বলেন। পরিবর্তে, তাদের নেতাদের আরেকটি মতামত যা সমানভাবে ভুল বলে প্রমাণিত হতে পারে। 

আমি আজ তাদের সমালোচনা করতে চাইনা। কারণ আমরা এক আছি। আমরা আমাদের সশস্ত্র বাহিনীকে সাহায্য করার জন্য দৃঢ়সংকল্পবদ্ধ। এটা দুটি টি উপায়ে করা যেতে পারে, রক্ত ​​দান করে এবং যেসব সৈন্যরা প্রাণ হারিয়েছেন তাদের পরিবারকে সাহায্য করে। এটা জানা মানুষের দরকার যে বর্তমানে আমাদের কোন পার্থক্য নেই। আমরা শুধুমাত্র দেশকে শক্তিশালী করার জন্য কাজ করব এবং যা কিছু আমাদের স্বার্থ বিরোধিতা থেকে বিরত থাকব। কখনো কখনো কিছু কিছু জিনিস আন্তর্জাতিক ক্ষেত্রে ভুল ব্যাখ্যা ও অপব্যবহার হয়। যদিও আমরা কখনো নিজেরা আগে থেকে যুদ্ধে লিপ্ত হইনি। আমরা তাদের সাথে আলাপ করেছিলাম বলে তাঁর মনে করে আমরা যুদ্ধে যাওয়ার সিদ্ধান্ত নিয়েছিলাম। এই সময় সবার উপলব্ধি করতে হবে যে আমরা যা করেছি দেশের স্বার্থে এবং দৃঢ়ভাবে আমরা তা মেনে চলব। 

আমি আপনারদের কাছে কৃতজ্ঞ কারণ আপনারা বলেছেন আপনারা আমার সাথে আছেন। আমি আপনাদের আশ্বস্ত করতে চাই যে সরকার ও জনগণ এক। আমাদের লক্ষ্য মানুষকে শক্তিশালী করার জন্য যথাসাধ্য চেষ্টা করতে হবে। আমরা জানি যে, গণতন্ত্র দৃঢ় হতে পারে না যদি সেখানে মানুষ আর সরকারের মধ্যে দূরত্ব থাকে। 

দুর্বল গণতন্ত্র মানে  দুর্বল মানুষ। এবং যদি মানুষ দুর্বল হয় তাহলে সেনাবাহিনী শক্তিশালী হলেও জাতীকে শক্তি দিতে পারেনা। এগুলো আমদের মনে রাখতে হবে। 

আজ আমাদের শুভ কামনা এবং প্রার্থনা সেই সব সাহসী অফিসার ও সৈন্যদের প্রতি যারা দেশের জন্য জীবন বলিদান দিয়েছেন। এটা গৌরবের বিষয় যখন একজন নাগরিক দেশের জন্য তার জীবন সমর্পণ করেন। এটা একটি বড় সুযোগ। আমাদের সিদ্ধান্ত নিতে হবে আমরা কি পরিমাণ ত্যাগস্বীকার করব বিভিন্ন ক্ষেত্রে। আমি আশা করি ছাত্ররা গভীরভাবে এগুলো বিবেচনা করবে তারা এই সঙ্কটের সময়ে কি ধরণের সাহায্য দিতে পারে। 

ছাত্ররা বিবেচনা করবে তারা শহর ও বিশ্ববিদ্যালয়ে কি দরকারী পরিবর্তন করতে পারেন। আপনাদের মনে করিয়ে দিতে চাই দ্বিতীয় বিশ্বযুদ্ধের বছরগুলিতে ইংল্যান্ডে সবকিছুর  সংকট ছিল। সেখানে সব ধরনের অসুবিধা ছিল। তবুও মানুষ সেখানে তাদের শিক্ষা ব্যবস্থা, তাদের স্বাস্থ্য এবং অন্যান্য জিনিস সংস্কার করেন। এখন আমরা সব ঐক্যবদ্ধ, আমরা জাতি কে আকৃতি দিতে কাজ করব। স্বাস্থ্য সেবা ও স্যানিটারি অবস্থার উন্নতি করার চেষ্টা করব। 
 
আমাদের অঙ্গীকার করতে হবে যে আমরা কাঁধে কাঁধ মিলিয়ে কাজ করব। আমরা কোন হুমকিকে ভয় করিনা। এবং আমরা সব চাপ প্রত্যাখ্যান করতে পারি। এর মানে এই নয় যে আমরা অন্যদের কাছ থেকে পরামর্শ গ্রহণ করতে অপছন্দ করি। আমরা সবসময় অবশ্যই অন্যদের কাছ থেকে শুনতে চাই। আমরা গুরুত্ব সহকারে তাদের পরামর্শ বিবেচনা করব। কিন্তু যখন আমরা দেখি যে তারা আমাদের স্বার্থ সংশ্লিষ্ট কিছু গ্রহণ করতে অস্বীকার করবে তখন আমরা তা ভেবে দেখব। আমরা বলছি না যে, আমরা কোনো পরামর্শ গ্রহণ করব না। যদি তা লাভজনক হয় তাহলে আমরা তা বিবেচনা করব এবং মানুষের মতামত গ্রহণ করব। কিন্তু যদি সবাই মনে করে যে এতে জাতির স্বার্থ ছিল না, তাহলে সেটা বিবেচনা করার অধিকার আমাদের নেই। সেক্ষেত্রে আমরা সঠিক পথ বেছে নেব। 

আমরা আমাদের সাহসী সৈন্যদের  অর্জনে খুশি। তারা অনেক স্থানে বিজয়ী হয়েছে। সামনে কঠিন ভবিষ্যত অপেক্ষা করছে। কিন্তু আমরা আমাদের হৃদয়ে আলো জ্বালিয়ে রাখব। যদি তা পারি তাহলে আমরা আমাদের দেশকে যেমন সমৃদ্ধিশালী করতে পারব তেমনি সুখ বয়ে আনতে পারব - এবং ইসিহাসে অনবদ্য এক জাতী হিসেবে পরিচিতি পাব। আমি জানি শুধু যুবকরাই সেই আলো জ্বালিয়ে রাখতে পারে। যা গড়ে তুলতে পারি একটি জাতী আর মানবতা। যুদ্ধ যাবে আসবে কিন্তু আমাদের সবচেয়ে বড় কাজটি আমাদের স্বপ্নের ভারত গড়ে তুলতে হবে। 

আমি সবশেষে এখান থেকে আপনাদের উদ্যেশ্যে বলতে চাই  সাধারণ নির্বাচন এর পরে আমরা নির্দিষ্ট নীতি ও আদর্শের জন্য যুদ্ধ করেছি। নির্বাচনী প্রচারণা আমরা আমাদের নিজের লোকদের সামনে করেছি। এবং বিশ্বের অন্যান্য দেশ ও তা পর্যবেক্ষন করেছে। আমরা ফুটিয়ে তুলেছি এই দেশের লক্ষ্য ও ভবিষ্যৎ চিত্র। আমরা বিশ্বের কাছে প্রমাণ করেছি যে আমাদের জনগণ আমাদের বুঝতে পেরেছে এবং তাদের দায়িত্ব বুঝতে শুরু করেছে। যদি এই কথা কাজগুলোকে যুদ্ধ বলা যায় - তবে তা ছিল কথা যুদ্ধ - যার প্রেক্ষিতে আমরা ভোটে জয় ছিনিয়ে এনেছি। 

যুদ্ধ এখন অন্য ধরণের রূপ লাভ করছে। নির্বাচনের আগে যারা আমাদের বিরোধী ছিলেন তারা আজ আমাদের সাথে ঐক্যবদ্ধ হচ্ছেন। এগুলো দেশের সব মানুষ, সব রাজ্যের, সব ধর্মের, এবং বিভিন্ন ভাষার, সবার কাছে পেশ করা হয়েছে। আমরা গণতন্ত্রের জন্য আজ যুদ্ধ করছি এবং বিশ্বকে দেখাতে চাই যে একটি জাতি ধর্মের ভিত্তিতে প্রতিষ্ঠা করা যায় না। পৃথিবীতে সব দেশে আজ নানা ধর্মের মানুষ আছে। প্রশ্ন হল সংখ্যালঘুদের নাগরিক সব অধিকার দেওয়া হয়েছে কিনা। আজ লড়াইয়ের কারণ আমরা বিশ্বাস করি প্রত্যেক জাতি স্বাধীনতার অধিকার রাখে। এবং তার দাবী যদি ন্যায্য হয় তবে তার  কন্ঠস্বর সবার কাছে পৌছা উচিৎ। আমরা নিশ্চিত যখন মানুষ স্বাধীনতা, ন্যায়বিচার ও ভ্রাতৃত্বের জন্য যুদ্ধ করে তখন তারা নিশ্চিত বিজয়ী হয়। আমাদের অনেক সৈনিক আমাদের সীমান্তে যুদ্ধে  আজ প্রাণ হারাচ্ছেন এবং অনেকে আহত হয়েছেন। ভারতের সমস্ত জনগণ তাদের পিছনে আছে। 

ভারত সাম্প্রতিক বছরগুলোতে ভাল অগ্রগতি লাভ করেছে। আমরা যা চেয়েছিলাম তা অর্জন করতে পারছি। কিন্তু আমরা জানি যে অন্ধকার দিন এগিয়ে আসছে এবং আমাদের বিপদও ক্রমশ  বাড়ছে। যারা গণতন্ত্রের কথা বলেন এবং আমাদের দিকে আঙুল উত্থাপিত করেন - এই বলে যে, সম্ভবত আমাদের গণতন্ত্র, বিশ্বাস, যথেষ্ট শক্তিশালী ছিল না - তারা এখন ভুলে গেছে তারা এর আগে আমাদের সম্পর্কে কি বলতেন। যারা গরীব মানুষের রক্ষক বলে নিজেদেরকে উপস্থাপন করত ও স্বাধীনতার জন্য সকল সংগ্রামকে সমর্থন দিত বলে দাবি করত, তারাই আজ তাদের নীতি-নৈতিকতা ও প্রকাশ্য ঘোষণা ভুলে গিয়ে আমাদেরকে বল প্রয়োগের মাধ্যমে দমন করছে। । 

আপনারা একটি গান শুনেছেন সারফারোসি কি তামান্না...... (আমরা স্বাধীনতার জন্য আমাদের প্রাণ দিতে প্রস্তুত ) - যখন আমি ছোট ছিলাম এই গান স্বাধীনতার জন্য খুব জনপ্রিয় ছিল। এটা সভা ও বিক্ষোভ মিছিল গাওয়া হতো। আরেকটি জনপ্রিয় গান যারে তো যারে......... (ভারত আমাদের জীবনের বিনিময়ে হলেও স্বাধীনতা ফিরে পাবে) - এ পুরানো গান আজ আমাদের জাতীয় জীবনে একটি নতুন অর্থ অর্জন করেছে। আমরা এখন একটি বড় বিপদের  সম্মুখীন। এটা এ কারণে যে আমরা অন্য দেশের অঞ্চল দখল করতে বা অন্য কোন জাতি ধ্বংস করতে চাই না। আমরা এমনকি অন্য এলাকার এক ইঞ্চি জায়গা দখলের বা কোনো দেশের ক্ষতি করতে চাইনা। আমরা জানি যে বাংলাদেশে স্বাধীনতার জন্য যে চাহিদা সৃষ্টি হয়েছে তা দুনিয়ার কোন শক্তি দ্বারা চূর্ণ করা যাবে না। যে আগুন দেশপ্রেমিকদের অন্তরে জ্বলছে তা আমাদের নিজস্ব স্বাধীনতা, গণতন্ত্র এবং মৌলিক নীতিগুলো বিপন্ন করতে পারে। এই জন্য আজ আমরা যুদ্ধ করছি। 

আমরা অন্যের জমির এক ইঞ্চির প্রতি লোভের জন্য যুদ্ধ করছিনা। বা অন্য কোন দেশের ক্ষতি করতে ও নয়। আমাদের বিরুদ্ধে অপপ্রচারবিভিন্ন দেশে পরিচালিত হচ্ছে। আমাদের আন্তরিক ও শান্তিপূর্ণ সমাধান খুঁজে বের করার প্রচেষ্টা সত্ত্বেও তারা তা করছেন। স্বাধীনতার জন্য বাংলাদেশের মানুষের যে চাহিদা, সেখানে সাধারণ মানুষের দুর্ভোগ ও নৃশংসতা, তরুণ, পুরুষ, নারী ও শিশুদের উপর সংঘটিত অত্যাচার, বন্যার মত আমাদের দেশে শরনার্থিদের আগমন - এগুলোর প্রভাব আমাদের দেশের উপর পড়ছে। যদিও পাকিস্তান সেনাবাহিনী জনগণের উপর যে হত্যাযজ্ঞ চালাচ্ছে তাতে বিশ্বের বিভিন্ন দেশ তাদের চোখ বন্ধ করে রেখেছেন। 

তারা বলে এটি তাদের অভ্যন্তরীণ ব্যাপার যদিও তারা একটি পুরো জাতি বা সম্প্রদায় ধ্বংস করে চলছে। 

কীভাবে ভারত চুপ করে বসে থাকতে পারে যখন আমরা দেখি লক্ষ লক্ষ উদ্বাস্তু আমাদের কাছে এসে আশ্রয় নিচ্ছেন? তাদের মনোবল এবং সংস্কৃতি চূর্ণ করা হয়েছিল। বিদেশে আমার সাম্প্রতিক সফরে আমি পরিষ্কারভাবে এবং উন্মুক্তভাবে বিভিন্ন দেশে বলে এসেছি যে ভারত এই সব ব্যাপারে শুধু নীরব দর্শকের ভূমিকায় থাকবেনা। এমন অভিযোগ করা হয় যে আমি আগে যা বলাছি তা করিনি। তারা সম্ভবত আমাদের চিনতে পারেনি। 

আমরা, এই দেশে, যুবক ও মহিলারা, একটি মহান সভ্যতা গড়ে তুলেছি। যা শতাব্দীর ধরে উত্তরাধিকারসূত্রে পাওয়া। হাজার হাজার বছর ধরে আছে। আমরা কষ্ট সহ্য করতে জানি। কিন্তু আমাদের দুর্ভোগ অনেক হয়েছে। অত্যাচারের বিরুদ্ধে সংগ্রাম করেছি। বিশেষ করে যখন তা সীমা অতিক্রম করে করেছে। ভারত তার নিজের স্বাধীনতা হারিয়ে অত্যাচারিত হয়েছে। মানুষ এখানে সেখানে তাদের মাথা বাড়াতে চেষ্টা করেছিলেন কিন্তু তারা দাবীয়ে রেখেছে। এমন এক সময় ছিল যখন এই দেশের মানুষ অশিক্ষিত দরিদ্র বা দুর্বল ছিল। কিন্তু এক সময় তারা  উঠে দাঁড়াল। তারা জানলো যে স্বাধীনতা তাদের জন্মগত অধিকার। কিন্তু তা দমিয়ে রাখার সব প্রচেষ্টা সত্ত্বেও আমরা জয়ী হলাম। 

আমরা বিশ্বাস করি যে আমরা এখন যুদ্ধ করছি আমাদের নিজস্ব স্বাধীনতা শক্তিশালী করার জন্য। বিদেশে আমাদের বিরোধী অনেকে আছেন। পাকিস্তানে কি ঘটেছে সে সম্পর্কে তারা সত্যিই চিন্তিত না। তারা বিরক্ত কারণ আমরা নিজেরাই আমাদের নিজের পথ খুঁজে নেয়ার সাহস দেখাচ্ছি এবং আমরা যা জানি যে আমরা যা করব তা সঠিক। আমরা বিশ্বাস করি যে আমরা আমাদের নিজেদের দেশে এবং আমাদের নিজেদের নীতির জন্য যুদ্ধ করছি। কিন্তু বিশ্বের অনেক দেশ শতাব্দী ধরে বিদেশী দের আধিপত্যের  অধীনে নিপীড়িত হয়েছে। এভাবে চলতে পারে না। ঐ সব দেশ উপলব্ধি করতে পারে না কিভাবে তারা বিদেশী আধিপত্যের  অধীন নিষ্পেষিত হচ্ছে। আমরা অবশ্য জানি, এবং আমরা সচেতন যে, যদি আমরা আজ যুদ্ধ না করলে ভবিষ্যতে একই ভাগ্য বরণ করতে হবে। ভারত স্বাধীনতার জন্য যুদ্ধ করে। আমরা যেকোন ত্যাগ স্বীকারে প্রস্তুত আছি - যেকোন হুমকির মুখে। আমাদের আদর্শ থেকে কেউ টলাতে পারবেনা। 

বিদেশী শক্তি আমাদের হুমকি দিয়েছে। এটা আমাদের বলা হয়েছে যে, পাকিস্তানের সঙ্গে নির্দিষ্ট চুক্তি করে সমঝোতা করতে। যতদূর আমি জানি তারা কমিউনিজম ধারণ করার উদ্দেশ্যে করেছে। এই জোট গণতন্ত্রের জন্য ছিলোনা। এটি  ছিল দুনিয়াকে ধোঁকা দেয়ার প্রচেষ্টা। এখানকার কিছু মানুষ আমাদের নীতি নিয়ে সমালোচনা করতেন। এবং এই দেশে কমিউনিজম উত্সাহিত করতেন। তারা আমাদের বলেছেন যে, তারা আমাদের চীন থেকে বাঁচাতে চেয়েছিলেন। কিন্তু আমরা তাদের সঙ্গে সহযোগিতা করিনি। 

যাই হোক তাদের মনোভাব এর মধ্যে একটি সম্পূর্ণ পরিবর্তন এসেছে। তারা আজ বলছে চীন বিশ্বের সবচেয়ে বড় দেশ। এতে বোঝা যায় কিভাবে বড় ক্ষমতা ধর দেশগুলো সম্পূর্ণরূপে তাদের অবস্থান পাল্টে ফেলেন। আপনি যদি অতীত ইতিহাসের দিকে তাকান তাহলে দেখতে পাবেন শুধুমাত্র এক দেশ ও এক জাতি নীতিতে চলা ভারত  তাদের অবস্থান পরিবর্তন করেনি। আমরা সবসময় আমাদের নীতির প্রতি অটল ছিলাম থাকব। 

আমি আবার বলি, আমাদের সেনা বাহিনী অন্য বিশ্বশক্তিগুলোর চেয়ে দুর্বল হতে পারে, কিন্তু আমরা অস্ত্র দিয়ে কারো ভোগদখল করিনা। কারণ আমরা সত্য ও ন্যায়ের পথ অনুসরণ করি। বিশ্বের সেই সব বাহিনীর বিরোধিতা সত্ত্বেও, পৃথিবীর কোন শক্তি নেই যা আমাদের বাকিয়ে ফেলবে। আমরা যে ধরনের মনোভাব পোষণ করি তা শুধুমাত্র দৃঢ় সাহস এর উপর ভিত্তি করে হতে পারে। এটা বলতে চাই যে আমরা অন্য কোন জাতি কে ধ্বংস করার অভিব্যক্তি নিয়ে চলিনা। এটা ঠিক যে সাহস দৃঢ় আদর্শের উপর প্রতিষ্ঠিত। 

আমাদের প্রথম প্রতিশ্রুতি গণতন্ত্র এবং এটিকে মানুষের জন্য অর্থবহ করা। এটা কেবল তখনই সম্ভব যখন সবাই ধর্ম বা সম্প্রদায় যাই হোক না কেন এক দেশে একসাথে বাস করতে পারে এবং ভাষা যাই থাকুক তাদের অধিকার সমান দেয়া হয়। 
আমাদের মৌলিক নীতি সব ধর্মের মানুষের সাথে  সমান আচরণ করতে হবে। গণতন্ত্র গভীরে প্রোথিত হবেনা যদি ধনী ও দরিদ্র মধ্যে বৈষম্য হ্রাস করা হয়। যদি আমরা এই আদর্শের অনুধাবন করি তাহলে সত্য বিজয় লাভ করবে। 

কিভাবে আমরা এই সংকটে জড়িত হতে পারি? 

আমি আগেই বলেছি, একটি দরিদ্র প্রতিবেশী দেশকে পিষে ফেলার সকল প্রচেষ্টা নেয়া হয়েছে। এটা এগিয়ে যাওয়ার জন্য কোনো সুযোগ পায়নি। এটি আমাদের চেয়ে বেশি পিছিয়ে। এটি একটি অসম যুদ্ধ, একপাশে সাধারণ নিরস্ত্র মানুষ এবং অন্য পাশে সেনা। এমনকি যদি এই দেশ আমাদের সীমানা থেকে দূরেও হত আমরা তাদের স্বাধীনতার জন্য তাদের সংগ্রামে আমাদের সহানুভূতি প্রকাশ করতাম। এই বিশেষ ক্ষেত্রে, সংশ্লিষ্ট দেশ আমাদের প্রতিবেশী, আমাদের দোরগোড়ার প্রতিবেশী। তাই আমরা আমাদের চোখ কান বন্ধ রাখতে পারিনা। কারণ সেখানে যা ঘটছে তা আমাদের অর্থনীতি, আমাদের সমাজ ব্যবস্থায় বা রাজনীতিতে - এমনকি আমাদের নিরাপত্তাকে প্রভাবিত করছিল। 

যেসব দেশগুলি দূরে ছিল তারা তাদের চোখ বন্ধ করে রেখেছে। আমরা এক দিন না, এক সপ্তাহ না, এক মাস না, পুরো নয় মাস ধৈর্য ধরে এই সব ঘটনা দেখেছি। একটি দিনও নেই যেদিন আমরা আমাদের সর্বাত্তক প্রচেষ্টা চালাইনি বাংলাদেশে একটি শান্তিপূর্ন পরিবেশ স্থাপনের লক্ষে যাতে তারা তাদের স্বাধীনতা অর্জন করতে পারে। আমরা দেখেছি সেখানে মানুষরা স্বাধীনতা ছাড়া আর কোন  বিকল্প চিন্তা করছিলোনা। আমি বিশ্বের অনেক দেশে গিয়ে এটা বলেছি। কিন্তু ভারত কি চায় বা না চায় তাতে তারা তেমন অনুভূতি দেখায়নি। 

মৌলিক প্রশ্ন হল বাংলাদেশের জনগণ কি চায়। আমরা তাদের যতটুকু দেখেছি তাতে বোঝা যায় তাদের স্বাধীনতাই একমাত্র লক্ষ্য। ৯ মাস গেছে বিশ্বশক্তিগুলো মধ্যস্থতা করে সমাধান খুঁজে বের করেনি। অথচ এই পুরো সময়ের মধ্যে ভারত কি করবে না করবে তারা সেই উপদেশ দিয়ে গেছে। 

আর যখন আমরা আক্রান্ত হই, আমাদের "আগ্রাসক" বলে অভিযুক্ত করা হল। আমাদের জাতির জীবনে এই ধরনের ঘটনা আগেও ঘটেছে। সেইসাথে আন্তর্জাতিক বিষয়ক অভিজ্ঞতাও  আছে। বিশ্ব এই ঘটনা সম্পর্কে এবং এর প্রভাব সম্পর্কে জানে। এই ধনী দেশগুলোর অনেকে অভিযোগ করেছেন যে তাদের লোকেরা ভুল পথ অনুসরণ করছে। তারা তাদের নিয়ম-কানুন ও অনুশীলন এর প্রভাব দেখতে ব্যর্থ। মৌলিক বিষয়টি গুরুত্ব সহকারে বিবেচনা করা আবশ্যক। সময় এখন এসেছে যখন আমাদের আরও দূরদর্শী হতে হবে। আর যা কিছু প্রয়োজন হয় তার জন্য প্রস্তুত থাকতে হবে। 

জাতি আজ ঐক্যবদ্ধ। কিন্তু আমরা নিশ্চিত করতে চাই যে ঐক্য আমরা অর্জন করেছি তা শুধুমাত্র যুদ্ধের সময় নয়। আমাদের মৌলিক আদর্শ ও চিন্তার ঐক্য ও বজায় থাকবে। সত্যিকারের একতা থাকলেই আমরা দেশকে শক্তিশালী করতে পারব। আমরা যুদ্ধের মোকাবিলা করার জন্য আমাদের পক্ষে যা কিছু করা সম্ভব আমরা তার সবটাই করছি। আমরা আমাদের সেনাবাহিনীর  জন্য প্রর্থনা করি এবং জয় আশা করি। আমাদের শুভ কামনা তাদের জন্য রয়েছে। আমরা তাদের সাহস, উৎসাহ নিয়ে গর্বিত। আমরা তাদের আশ্বাস দিতে চাই যে দেশের মানুষ তাদের পিছনে দৃঢ়ভাবে আছে। একটি শক্তিশালী জাতি, একটি পরিষ্কার এবং প্রগতিশীল জাতি গড়ার দায়িত্ব আমাদের সকলের। আমাদের দারিদ্র্য দূর করতে হবে। এই আত্ম বিশ্বাস আমাদের জওয়ানদের মাঝে দিতে হবে। 

যখন আমরা আমাদের সশস্ত্র বাহিনীর প্রশংসা করি আমরা যেন আমাদের মুক্তিবাহিনী ভাইদের কোথা ভুলে না যাই। ১২ বছর বয়সের  ছেলেরা মুক্তিবাহিনীতে যোগদান করেছে  এবং তারা প্রশিক্ষণ নিয়ে কয়েক দিন পর যুদ্ধে চলে গেছে। তারা মহান সাহসের সঙ্গে যুদ্ধ করছে। এটি কোন সাধারণ সাহস নয় - এটি এত শক্তিশালী যাতে নারী-পুরুষ, বৃদ্ধ এবং বাংলাদেশের তরুণরা  অনুপ্রাণিত হয়েছে। এই সাহস শুধু স্বাধীনতার ইচ্ছা থেকে বের হয়ে আসতে পারে। তাদের স্বপ্নের বাংলাদেশ আজ বাস্তবে পরিণত হয়েছে। তাদের ভিত্তি যথেষ্ট শক্ত। আমরা আশা করি যে তাদের নেতারা এবং যোদ্ধারা একটি শক্তিশালী জাতি গড়ে তুলতে চেষ্টা করবে। আমাদের মনে রাখা দরকার যে শক্তিশালী যুদ্ধ দীর্ঘ স্থায়ী হবে না। বাস্তব যুদ্ধ শুরু হবে আরও পরে। বাংলাদেশের জনগণের দুর্ভোগের কাহিনী খুবই প্রাচীন। কারণ তারা স্বাধীন। ভারত তাদের অভ্যন্তরীণ বিষয়ে হস্তক্ষেপ করতে চায় না এবং তাদের সঙ্গে বন্ধুত্বের সাথে  বাস  করতে চায়। এবং বিশ্বকে দেখাতে চাই কিভাবে দুই প্রতিবেশী তাদের আভ্যন্তরীন বিষয়ে কোনো হস্তক্ষেপ ছাড়াই একে অপরকে সাহায্য করতে পারে। আমরা একটি নতুন আদর্শ বিশ্বের সামনে উপস্থাপন করব। 

এখন বাংলাদেশে পাকিস্তানি সেনাবাহিনী তেমন শক্তিশালী নয়। আমি আশা করি তারা বাংলাদেশের মানুষের দাবী বুঝতে পারবে। এবং কি উদ্যমে  মুক্তিবাহিনী ও ভারতীয় সৈন্যদের  মানুষ স্বাগত জানিয়েছে। পাকিস্তানি সেনাবাহিনীর বাস্তব পরিস্থিতি দেখে এবং অবিলম্বে সেখানে থেকে সেনা প্রত্যাহার করা উচিৎ। আজ কের একটি ছোট পদক্ষেপ নিশ্চিত করতে পারে যে তারা ভবিষ্যতে ভালো বন্ধু হতে পারবে। এটি হবে শুধুমাত্র যদি তারা বাংলাদেশ থেকে উদ্বাস্তু ফিরিয়ে নেয় এবং তাদের বাড়িতে ফিরে যাবার ব্যাবস্থা করে। কিন্তু পশ্চিম পাকিস্তান নিজের বাড়িতে চুপ করে বসে আছেন এবং উদ্বাস্তুদের ফিরে যেতে দিচ্ছেনা। বিপরীতভাবে, বাংলাদেশে যা কিছু  ঘটছে তার জন্য ভারতকে অভিযুক্ত করা হচ্ছে। 

জাতিসংঘের কয়েকজন কর্মকর্তা নিরাপদে ঢাকা থেকে বের হতে চাইছিল। তারা আমাদের অনুরোধ করেছিল শহরের বোমাবর্ষণ বন্ধ করতে যাতে তারা সহজেই বেড় হতে পারে। আমরা তাদেরকে বলেছি যে, ভারত তাদের প্রস্তাবনায় একমত এবং ঢাকা থেকে তারা নিরাপদে প্রস্থান করতে সক্ষম হবে। আমরা তাদেরকে বলেছি যে, যদি তারা আমাদের সাহায্য চায় তাহলে কলকাতা আসেন এবং সেখানে থেকে নিরাপদে ফিরে যান। আমরা তাদের কলকাতায় আনতে একমত হলাম এবং তাদের আশ্বস্ত করলাম যে তারা কোন বিপদের মধ্যে পরবেনা। কিন্তু যখন বিমান ঢাকা পাঠানো হল তারা বিমানকে বিমানবন্দর কর্তৃপক্ষ অবতরণ করার অনুমতি দিলনা। আর এটা বলা হয়েছে যে ভারত প্রথমে তাদের প্রথমে জায়গা ফাকা করে দিতে বলে কিন্তু পরবর্তীকালে প্লেন অবতরণ না করে প্রত্যাখ্যান করে। মিথ্যা অপপ্রচার করে যে ভারত প্লেন অবতরণ করায় নি। বিদেশীদের বোঝানো হয় যে আমরা তাদের সাহায্য করতে আসিনি। তবে আমরা যথাযত সাহায্য করেছি যাতে তারা নিরাপদে ফিরে যেতে পারে। 

আমি আশা করি আপনারা সকলেই জানেন বর্তমান পরিস্থিতিতে কী করতে হবে। আপনি নিশ্চিত, দাম ওঠানোর জন্য কিছু মজুদ করা হয় না। মানুষ শুধুমাত্র দরকারি জিনিস ক্রয় করবেন এবং অকারণে ব্যয় করবেন না। আমাদের, পুরুষ, নারী ও শিশুদের সবাই মূলত এক একজন সৈন্য। আমরা দেখতে চাই যে দেশ ঐক্যবদ্ধ এবং শক্তিশালী। এই অন্ধকার দিনে আমরা শুধুমাত্র যদি সংযম ও কঠোরতা প্রয়োগ করব। 

আমি খুব দু:খিত যে স্বাধীনতা সংগ্রামের আমাদের পুরানো কমরেড কাশ্মীরের মুখ্যমন্ত্রী শ্রী গুলাম মোহাম্মদ সাদিক, আজ দেহত্যাগ করেছেন। তিনি বেশ কয়েক মাস ধরে অসুস্থ ছিলেন। গত দুই সপ্তাহ ধরে গুরুতর অসুস্থ ছিলেন। তাঁর মৃত্যু আমাদের জন্য এক বিরাট ক্ষতি। আমি তাকে ১৯৫৩ সালে প্রথম দেখি এবং তিনি মুষ্টিমেয় যারা কাশ্মীরে স্বাধীনতার জন্য লড়াই করেছে। ভারতীয় সেনাবাহিনীর আগমনের পূর্বে, তিনি তাদের মানুষদের পাকিস্তানী সৈন্য এবং অনিয়মিত যুদ্ধ করার জন্য প্রস্তুত। মানুষ, নারী, পুরুষ, যুবক-বৃদ্ধ এবং তাদের কি ভারত দাঁড়িয়ে বলেন.। কাশ্মীরে যখন সময় তাদের মুসলিম লীগের নেতৃত্ব গ্রহণ এবং একটি ইসলামী রাষ্ট্র, একটি সাম্প্রদায়িক ধর্মভিত্তিক রাষ্ট্রে পরিণত করার জন্য এসেছিলেন ভারতের অংশ হিসেবে বেছে নিয়েছিলেন. কিন্তু তারা তাদের নীতি দৃঢ়ভাবে আটকে. যা আমাদের নিজের মতই. তারা এই আদর্শের দিকে এগিয়ে যাচ্ছে। আমরা খুব দু: খিত যে সময় আমরা যখন সবচেয়ে বেশি প্রয়োজন ছিল শ্রী সাদিক এর পরামর্শ এবং জ্ঞান, তিনি আমাদের ছেড়ে চলে গেছে মনে হয়. যাইহোক, আমি নিশ্চিত যে কাশ্মীরের জনগণ তাঁকে পছন্দ করে এবং তাকে সম্মানিত, তাঁর প্রদর্শিত করবে ও  পথে পরিচালিত মেনে চলে এবং সব ধর্মের 

এমন বিয়োগান্তক অবস্থা নানা ব্যাক্তি ও জাতির জীবনে ঘটেছে। এখন দাবী হল আমার কি তাদেরকে আমাদের সাথে যুক্ত করব নাকি তাদের হাওয়া লাগাতে পারলেই হবে। 

অসুবিধা এবং বিপদ যদি কিছু আসে আমরা তাদের মুখোমুখি হব। কিছুই সামনে চলাকে বাধ্যতামূওক করবেনা। আমি আপনাদের সমস্ত মানুষকে অভিনন্দন জানাচ্ছি, কারণ আমরা ঐক্যবদ্ধ থাকতে পেরেছি। আমরা আমাদের শক্তি বাড়িয়েছি শত্রুদের তাড়িয়ে দেবার জন্য ও তাদের পরিকল্পনা নষ্ট করার জন্য। 

আমাদের শত্রু পাকিস্তান বা তার জনগণ নয়। পাকিস্তানের জনগণ দীর্ঘ দিন নিষ্পেষিত হয়েছে। যুদ্ধের কারণে তারা হয়ত আমাদের অপব্যবহার করতে পারে কিন্তু তারা দরিদ্র। তাদের দেশের প্রশাসন বলে কিছু ছিল না। এবং যুদ্ধের জন্য প্রস্তুত ছিলোনা। আমি জাই যে তারা দারিদ্র্য নির্মূল করতে চায় এবং নিজের পায়ে দাঁড়াতে চায়। তাদের নেতারা তাদের অন্য দেশের উপর নির্ভরশীল করেছেন এবং তারা যে নীতি অনুসরণ করছেন তা জনগণের স্বার্থে নয়। একটি দরিদ্র ও দুর্বল দেশে একটি বড় জাতি বৃহৎ পরিমাণ অস্ত্র বিনামূল্যে সরবরাহ করছে। এতে করে শান্তি আসবেনা। তাতে যাই ঘটুক না কেন। পাকিস্তানি শাসকরা জানতেন যে বড় শক্তিশালী জাতি তাদের উপরে আছে। পাকিস্তানি শাসকরা ভাবতেন বিদেশ থেকে প্রাপ্ত সাহায্য ও অস্ত্র দিয়ে তারা জনগণেকে শাসন করবেন এবং জনগণের ইচ্ছাকে উপেক্ষিত করবেন। পাক সরকার বাঙালি, বেলুচ ও সীমান্ত প্রদেশের মানুষ দের দাবী উপেক্ষিত রেখেছেন। আমি বলতে পারি যেসব দেশ পাকিস্তানে অস্ত্র সরবরাহ করছে তারা আসলে পাকিস্তানকে দুর্বল করে দিচ্ছে। পাকিস্তান আজ যদি কোন ক্ষতি করতে আসে তাহলে, এর জন্য তারাই দায়ী হবে। এই ক্ষমতাশালীরা  আমাদের সঙ্গে ভালো থাকেনা। আমরা এই ধরনের সাহায্যের প্রত্যাখ্যান করেছি। কারণ, আমরা জানতাম যে, আমরা যদি আমাদের নিজস্ব স্বাধীনতা খর্ব করি তাহলে কেউই আমাদের শক্তিশালী করতে পারবে না। আমাদের স্বাধীনতা যদি সত্যি হয় আমরা শক্তিশালী হব। কোন বিদেশী এইড ছাড়া, আমরা আমাদের প্রয়োজন মিতাতে পারব। 

আসুন সবাই একসাথে যোগদান করে সঠিক পথে চলি। এবং আমি নিশ্চিত আমাদের অসুবিধা দূর হয়ে যাবে। আমাদের সৈনিকের পোশাক গায়ে থাক বা না থাক, আমাদের সঙ্গে বন্দুক থাক বা না থাক, আমরা সৈন্য হিসাবেই কাজ করব, তাদের মত যারা সম্মুখযুদ্ধে লিপ্ত। আমরা আমাদের দায়িত্ব পালন করব। শুধুমাত্র তখনি আমরা আমাদের জওয়ানদের ও দেশকে তার প্রয়োজনে সাহায্য করতে পারব। আমাদের একসঙ্গে এগিয়ে যেতে হবে। শুধুমাত্র সেক্ষেত্রেই আমরা বিজয় সুনিশ্চিত করতে পারব। 

দি নিউইয়র্ক টাইমসে পররাষ্ট্র মন্ত্রী সরদার শরণ সিংহের সাক্ষাৎকার
ডিসেম্বর ১২, ১৯৭১

ভারতের পররাষ্ট্রমন্ত্রী আজ (১২ ডিসেম্বর) এক সাক্ষাৎকারে বলেন যে, পূর্ব পাকিস্তান নিয়ে তাঁর সরকারের কোন পরিকল্পনা নেই এবং পাকিস্তান ভেঙ্গে দিতে চায় না। 

শরণ সিংহ, লম্বা দাঁড়িওয়ালা লোক, সাদা পাগড়ি ও নেহরু জ্যাকেট পড়ে ছিলেন। তিনি বলেন যে ভারত কখনই সোভিয়েত ইউনিয়ন কিংবা অন্য কোন শক্তির অধীন ছিল না। চীনের সাথে স্বাভাবিক সম্পর্ক বজায় থাকবে বলে ভারত আশা রাখে, তিনি যোগ করেন। 

মি শরণ সিংহ, কার্লাইল হোটেলে প্রশ্নোত্তরকালে তাকে প্রশ্ন করা হয় যে, পূর্ব পাকিস্তানের ভেঙ্গে স্বাধীন বাংলাদেশ পাকিস্তানের অস্তিত্বের জন্য হুমকি হবে বলে তিনি মনে করেন কিনা। তিনি উত্তর দেনঃ

“আমি একে পূর্ব পাকিস্তানের ভাঙ্গন বলব না। ভুগোলিকভাবে, দুটি অংশ ১০০০ মাইলেরও বেশি দূরে। নৃতাত্ত্বিকভাবে এবং ভাষাগতভাবে, তারা সম্পূর্ণরূপে আলাদা। পাকিস্তানের কোন ভয়ের কারণ আমি দেখছি না। যদি তাঁদের স্ব-নির্ধারণী কথা বলার অধিকারের থেকে থাকে, বাংলাদেশের মানুষ বাংলাদেশের স্বাধীনতা অর্জনে সফল। ”



স্ব-অস্বীকৃতি আইন
“আমরা চাই না পাকিস্তান ধ্বংস হোক। ১৯৪৭ সালের ভারত ভাগে সম্মত নেতৃত্ব এখনও বলবৎ আছে।”

যখন ভারত বাংলাদেশ সরকারকে স্বীকৃতি দেয়ার সিদ্ধান্ত নেয় মি শরণ সিংহ যোগ করেন যে, “আমরা ভারতের চিন্তা পরিষ্কারভাবে ঘোষণা করেছি, বাংলাদেশকে নিয়ে আমাদের কোন আঞ্চলিক নকশা নেই।”

“এটি ছিল একটি আত্ম-অস্বীকৃতি”, তিনি বলেন। “আমরা চাইতাম না বাংলাদেশে কোন আর্মি দখলদারীত্ব কিংবা কোন আঞ্চলিক পরিকল্পনা থাকুক।”

হোয়াট হাউজে ডাকা এক নতুন সেক্রেটারি কাউন্সিল সভায়, উপমহাদেশের যুদ্ধকে পাকিস্তানের আর্মি দ্বারা আক্রমণকৃত “অস্তিত্বের” লড়াই বলে ঘোষণা করার কিছুক্ষণ আগে মি শরণ সিংহ এসব বলেন। 

নিরাপত্তা পরিষদে চীনা একা প্রতিনিধি এই অভিযোগ করে তাঁকে উত্তেজিত করে যে, চীনকে আয়ত্বে রাখতে ভারত সোভিয়েত ইউনিয়নের পুতুল হিসেবে ব্যবহৃত হচ্ছে এবং সে মনে করে যে চীনা হস্তক্ষেপ হুমকির মুখে পড়বে যদি পূর্ব পাকিস্তান স্বাধীন হয়। 

“আমি সুনিশ্চিতভাবে এবং খুব পরিষ্কারভাবে বলতে চাই যে, U S S R এর উপর ভারতের নির্ভরশীলতা নিয়ে কোন প্রশ্ন থাকতে পারে না। ”

“স্বাধীনতার শুরু থেকে, ভারত, তার পরিচয় প্রতিষ্ঠা করেছে এবং ভারতীয় ব্যক্তিত্ব সব সময় যেকোন শক্তির পুতুল হওয়াকে প্রত্যাখান করে এবং সবসময় প্রত্যাখান করবে। আমাদের কাজ করার নিজস্ব পন্থা এবং নিজস্ব উদ্দেশ্য আছে।”

প্রতিবেশীদের মধ্যকার দূরত্ব
“ভারত এবং চীন প্রতিবেশী রাষ্ট্র। নিকট অতীতে, এবং বর্তমান সময়ে, দূরত্ব রয়েছে। প্রতিবেশীদের মধ্যে দূরত্ব থাকাটা অপ্রচলিত নয়। আমরা বিশ্বাস করি যে চীনের জনগণ এবং ভারতের জনগন ভাল প্রতিবেশী হিসেবে বসবাস করতে চায় এবং ওই সময়টা দূরে নয় যখন সম্পর্কগুলো স্বাভাবিক হবে।”

“চলমান স্বৈরশাসনে পূর্ব পাকিস্তানে সামরিক আইন বলবৎ এবং নির্বাচনের ফল মেনে না নেয়া বর্তমান পরিস্থিতির সৃষ্টি করেছে। এটাই, অপরিণামদর্শী রাষ্ট্র, যা বাংলাদেশের জনগণকে একতাবদ্ধ হওয়ার প্রয়োজনীতা সৃষ্টি করেছে যা চরম ভাবে স্বাধীন বাংলাদেশের উত্থানে ভূমিকা রাখে। ” তিনি উত্তর করেন। 

আমি বুঝি না কেন গণপ্রজাতন্ত্রী চীন একটা বিষয়ে হস্তক্ষেপ করবে যা, উৎপত্তিগত এবং ঐতিহাসিকভাবে, পূর্ব পাকিস্তান এবং পশ্চিম পাকিস্তানের জনগণের মধ্যকার সামরিক শাসনের বিষয়। আমরা ১০ মিলিয়নের মত উদ্বাস্তুকে ভারতের মাটিতে জায়গা করে দিয়েছি। 

“আমি বুঝি না কিভাবে এবং কেন গণপ্রজাতন্ত্রী চীনের সরকার এই পরিস্থিতিতে হস্তক্ষেপ করার প্রয়োজনীতা বোধ করে।”

সংকটের সময়ের যুক্তরাষ্ট্রের কথা বলতে গিয়ে মি শরণ সিংহ বলেন, 

“আমরা বিশ্বাস করি যে যুক্তরাষ্ট্র তার চরমভাবে প্রভাবিত রাষ্ট্রপতিকে(আগা মোহাম্মদ ইয়াহিয়া খান) নিয়ে তাদের প্রভাব প্রয়োগের মাধ্যমে পশ্চিম পাকিস্তানী সামরিক নেতাদের এবং বাংলাদেশের জনগণের এক পুনর্মিলন নিয়ে আসতে পারবে। যদি যুক্তরাষ্ট্র প্রভাব প্রয়োগ করে তাহলে পাকিস্তানের এই সংকট সমাধানে সহায়ক হবে। ”


বিলম্বের অভিযোগ অস্বীকার

ভারতের নিরাপত্তা পরিষদ এবং সাধারণ সভা তার বাহিনী দেয়ার মাধ্যমে বিলম্বিত আক্রমণে পূর্ব পাকিস্তানে জয় অর্জন করতে চায় বলে কিছু প্রতিনিধির করা অভিযোগ পররাষ্ট্রমন্ত্রী শক্তভাবে অস্বীকার করেন। তিনি বলেন, “আমাদের নিয়ে কোন প্রশ্ন থাকতে পারে না। আমরা কখনই যুদ্ধ শুরু করিনি। কখনই যুদ্ধের ঘোষণা দেইনি। কিন্তু বর্তমান অবস্থায় এটি পরিবর্তিত হচ্ছে। বাংলাদেশের জনগণ ছাড়া স্বাভাবিক ও শান্তিপূর্ণ অবস্থার বিবেচনা করার সম্ভাবনা ব্যর্থ হবে। এই বিবেচনায় বলা যায়, বাংলাদেশে কি ঘটছে তা জানতে আন্তর্জাতিক সম্প্রদায় ব্যর্থ হয়েছে।”

“পাকিস্তানী সামরিক বাহিনী জেনারেদের সংঘর্ষের শেষ করতে হবে এবং বাংলাদেশ থেকে পশ্চিম পাকিস্তানের বাহিনী সরিয়ে নেয়ার পরিবেশ সৃষ্টি করতে হবে, যাতে করে, বাংলাদেশের জনগণ তাঁদের ভবিষ্যৎ তাঁদের নিজের হাতে নিতে পারে। এটাই আসল বিষয়। ”




	শিরোনাম
	সূত্র
	তারিখ

	[bookmark: s76]৭৬। যুক্তরাষ্ট্রের এনবিসি টেলিভিশনের সাথে পররাষ্ট্রমন্ত্রী শরণ সিং-এর সাক্ষাৎকার
	ভারত সরকারের পররাষ্ট্র মন্ত্রণালয়
	১৩ ডিসেম্বর, ১৯৭১



Fakhruzzaman Sayam
<১২, ৭৬, ১৯৯>

যুক্তরাষ্ট্রের এনবিসি টেলিভিশনের সাথে পররাষ্ট্রমন্ত্রী শরণ সিং-এর সাক্ষাৎকার, ডিসেম্বর ১৩, ১৯৭১

প্রশ্নঃ পাকিস্তান পূর্ব পাকিস্তানকে স্বীকৃতি দিবে যে এটি এখন একটি স্বাধীন রাষ্ট্র, এই শর্তে পাকিস্তানের সঙ্গে আলোচনা? 
উত্তরঃ আমি একে এভাবে দেখব না, যদিও আমরা ভারত, বাংলাদেশকে স্বীকৃতি দিয়েছি এবং প্রকৃতপক্ষে বাস্তবতা উপলব্দি করতে পশ্চিম পাকিস্তান কিছু সময় নিবে। কিন্তু এটি একটি দারুন অগ্রগতি হবে যদি পশ্চিম পাকিস্তানী কর্তৃপক্ষ-সামরিক শাসন-এবং রাজনীতিবিদগন এই বাস্তবতা স্বীকার করে। 

প্রশ্নঃ আলোচনায় আপনাদের দিক থেকে শেখ মুজিবুর রহমানের মুক্তির ব্যপারে দাবী থাকবে কি? 
উত্তরঃ আমরা এটি সম্পূর্ণরূপে পরিষ্কারভাবে বলেছি যে, শেখ মুজিবুর রহমানের মুক্তি একটি অবস্থা যা খুব তাড়াতাড়ি বাংলাদেশের পরিস্থিতির স্থিতাবস্থা নিয়ে আসবে এবং এই স্থিতাবস্থা খুব জরুরী। 

প্রশ্নঃ পূর্ব পাকিস্তানকে সমর্থন দেয়ার পর যুক্তরাষ্ট্র-ভারত সম্পর্কের এখন কি অবস্থা? 
উত্তরঃ আমরা দেখতে পাচ্ছে যে যুক্তরাষ্ট্র পাকিস্তানকে সমর্থন দিয়েছে, এবং আমরা আরও বুঝতে পারছি যে এই অবস্থায় যুক্তরাষ্ট্র প্রশাসনের অভিগমন নিরপেক্ষ নয়, এবং, তাই, আমরা এই আচরনে খুশি নই। কিন্তু আমরা আমাদের মত এগিয়ে যাব। 

প্রশ্নঃ যদি যুক্তরাষ্ট্র প্রশাসন পাকিস্তানকে, সেন্ট্রাল ট্রিটি অর্গানাইজেশন এবং দক্ষিণ-পূর্ব এশিয়া ট্রিটি অর্গানাইজেশন-এর আওতায় সামরিক সহায়তা প্রদান অব্যাহত রাখে, তাহলে কি ঘটতে পারে? 
উত্তরঃ পাকিস্তানী সামরিক বাহিনী কিংবা অন্যদেরকে যুক্তরাষ্ট্রের দেয়া যেকোন সাহায্য যা পাকিস্তানকে আরও আপসবিমুখ করে তুলে, তা পাকিস্তানের লাভ হওয়ার সম্ভাবনা নেই এবং এই অঞ্চলের শান্তির স্বার্থেও না। 

Raisa Sabila

৭.৫ কোটি মানুষের জীবন, মুক্তি এবং সুখের অধিকার
যুক্তরাষ্ট্রের  প্রেসিডেন্ট মিঃ রিচারড নিক্সনকে লেখা ভারতের প্রধানমন্ত্রী শ্রীমতি ইন্দিরা গান্ধীর চিঠি
১৫ ডিসেম্বর, ১৯৭১

জনাব রাষ্ট্রপতি, 

আমি ভারাক্রান্ত মন নিয়ে এমন একটি সময়ে আপনাকে লিখছি, যখন দুই দেশের অন্তর্বর্তী সম্পর্ক একটি দুঃখজনক মোড় নিয়েছে। আমি সবধরনের গর্ব, সংস্কার এবং আবেগকে সরিয়ে রেখে আপনাকে অনুরোধ করব, এখানে যে বিয়োগান্তক পরিস্থিতি ঘটে গেছে, তার কারণগুলো পুনরায় বিশ্লেষণ করে দেখতে। এমন অনেক সময় আসে যখন চরম শোক ও তার রেশ কেবলমাত্র অতীতের সোনালী সময়ের স্মৃতিচারণের মাধ্যমেই বিলীন করা সম্ভব। এমনি একটি ক্ষণজন্মা মুহূর্তেই সেই বিবৃতিটি দেওয়া হয়েছিল, যাতে বলা হয়েছে, যদি কোন সরকার গনমানুষের জীবন, স্বাধীনতা ও সুখের অধিকার খর্ব করে, তবে ঐ জনগনেরও অধিকার আছে ঐ সরকারকে ক্ষমতা থেকে অপসারন করা বা বিকল্প সরকার নির্বাচন করার। 

যারা নিরপেক্ষভাবে ২৫শে মার্চ থেকে বাংলাদেশে ঘটে যাওয়া মর্মান্তিক ঘটনাগুলো জরিপ করেছেন, তারা অবশ্যই এই সাড়ে সাত কোটি মানুষের বিদ্রোহকে স্বীকৃতি দিবেন, কেননা তাদেরকে এমন এক পরিনতির দিকে ঠেলে দেয়া হয়েছিল যেখানে তাদের জীবন, স্বাধীনতা কিংবা সুখের সকল অধিকার এর তো প্রশ্নই আসেনা, এ বিষয়ে কথা বলারও অধিকার দেয়া হয়নি। আমেরিকার বেশিরভাগ স্কলারগন যারা এ উপমহাদেশ সম্পর্কে জ্ঞাত, তারা প্রত্যেকেই পূর্ব বাংলার এসকল হতাশার পুঙ্খানুপুঙ্খ বিশ্লেষণ করেছেন। 

যে দুঃখজনক যুদ্ধ চলছে, তা খুব সহজেই এড়ানো যেত যদি মহান বিশ্বনেতারা ৩ ডিসেম্বর পাকিস্তান আমাদের উপর হামলা চালানোর পূর্বে এখানে যে বিদ্রোহের সুচনা হয়েছিল সেদিকে নজর দিতেন, ঘটনার আসল কারণগুলোর দিকে মনোনিবেশ করে সমস্যা সমাধানের সঠিক উপায় অনুসন্ধান করতেন। আমি অসংখ্যবার এবিষয়ে চিঠি লিখেছি। এমন একটি সময়ে দেশ ত্যাগ করা কঠিন হলেও আমি শান্তির সন্ধানে বারবার বিদেশে ভ্রমন করেছি। বিশ্বনেতাগণকে ঘটনার ভয়াবহতা বোঝানোর চেষ্টা করেছি। দুঃখের সাথেই বলতে হচ্ছে যে দরিদ্র শরণার্থীদের জন্য সকলেই ব্যাথিত হলেও এর পেছনের মুল সমস্যাটি সকলের কাছেই অবহেলিত ছিল। 

যদি সকল রাষ্ট্র, বিশেষ করে যুক্তরাষ্ট্র তার ক্ষমতা, প্রভাব এবং কর্তৃত্ব খাটিয়ে শেখ মুজিবর রহমানের মুক্তি নিশ্চিত করতে পারতেন, তাহলেও এ যুদ্ধ এড়ানো যেত। তার বদলে আমাদের বলা হয়েছিল যে একটি বেসামরিক প্রশাসন প্রতিষ্ঠা করা হচ্ছে। সকলেই জানে যে বেসামরিক প্রশাসনের নামে আমাদের ধোকা দেয়া হয়েছে, এবং আজকে সেই ধোকা একটি বিয়োগান্তক পরিস্থিতিতে পরিনত হয়েছে। 

এ সমস্যার সমাধানে প্রচুর মৌখিক প্রতিশ্রুতি দাওয়া হলেও, বাস্তবে কোন কিছুই করা হয়নি। বরং, পশ্চিম পাকিস্তানী শাসকগন জোরপূর্বক তাদের সকল হেরে যাওয়া আসনগুলোকে শুন্য ঘোষনা করে ভুয়া নির্বাচন করেছে। 

বহির্বিশ্বের কেউই মুজিবর রহমানের সাথে যোগাযোগ করার কথা উচ্চারনও করেননি। আমরা শেখ মুজিবর রহমানের মুক্তির জোর দাবী জানাই। এমনকি আটক অবস্থাতেও তার সাথে যোগাযোগ করা যেত, কিন্ত সে সম্ভাবনা কখনোই যাচাই করা হয়নি, কেননা যুক্তরাষ্ট্র এমন কোন কিছুই করবেনা, যাতে প্রেসিডেন্ট ইয়াহিয়া খান উৎখাত হতে পারেন। যেহেতু যুক্তরাষ্ট্র জানে যে মুজিবর রহমান একজন অত্যন্ত গুরুত্বপূর্ণ ব্যক্তিত্ব এবং পরবর্তীতে পাকিস্তানের স্বৈর শাসন স্থাপনের ক্ষেত্রে একটি হুমকিস্বরূপ, সুতরাং তাকে বারবার বর্তমান পরিস্থিতির জন্য এবং দেশ শাসনে ইয়াহিয়া খানের অসুবিধা সৃষ্টির জন্য দায়ী করা হয়েছে। 

জনাব রাষ্ট্রপতি, আমি আন্তরিকভাবেই আপনাকে প্রশ্ন করতে চাই, শেখ মুজিবর রহমানের সাথে গোপন আলোচনা কিংবা তার মুক্তি কি একটি যুদ্ধের সুচনার চেয়েও বেশি মারাত্নক? 

আসল সত্য হল এইযে পশ্চিম পাকিস্তানী শাসকগন জানেন যে, দুই অঙ্গরাজ্যের মধ্যকার সম্পর্ক অত্যন্ত খারাপ হলেও, জনগনের তীব্র বিরোধিতার মুখেও, পাকিস্তানের অখণ্ডতাকে অলঙ্ঘনীয় রাখতে তারা যে কোন কিছুই করতে পারবে, মানবাধিকার, স্বাধীনতার অধিকার সকলই ভুলুন্ঠিত করতে পারবে। কেননা কেউ, এমনকি যুক্তরাষ্ট্র তাদের জনগনের পক্ষে প্রতিবাদ করতে এগিয়ে আসবেনা। 

জনাব রাষ্ট্রপতি, গত নয় মাস ধরে শরণার্থীদের আশ্রয় দেয়ার কারনে আমরা ক্রমাগত পাকিস্তানী সরকারের চাপ এবং অবাধ্যতা সহ্য করে আসছি, কোন সহিংস প্রতিবাদ করিনি। গত ৩ ডিসেম্বর, ১৯৭১ দিনেদুপুরে পাকিস্তানী বাহিনী অম্রিতসার, পাঠানকোট, শ্রীনগর, অবন্তিতপুর, উত্তরালয়, যোধপুর, আম্বালা এবং আগ্রায় অবস্থিত বিমানঘাটিগুলোতে প্রচণ্ড বোমাহামলা চালানোর পরই যুদ্ধ এড়িয়ে যাওয়া আমাদের জন্য অসম্ভব হয়ে পড়ে। এসময় আমি কোলকাতায় অবস্থান করছিলাম, প্রতিরক্ষা মন্ত্রী পাটনায় অবস্থান করছিলেন এবং তার সেখান থেকে তার দক্ষিনে ব্যাঙ্গালোরের উদ্দেশ্যে যাত্রা করার কথা ছিল। অর্থমন্ত্রী বোম্বেতে অবস্থান করছিলেন। কোন দুরভিসন্ধি নিয়েই তারা রাজধানীতে আমরা অনুপস্থিত থাকার সময়টিকে হামলার সময় হিসেবে বেছে নিয়েছেন। এমন অবস্থায় আমরা কি করে এ বিশ্বাস থেকে হাত গুটিয়ে বসে থাকব, যে পাকিস্তানী শাসকগন ও তাদের মন্ত্রনাদাতাগনের উদ্দেশ্য সম্পূর্ণ শান্তিপূর্ণ, গঠনমূলক এবং যৌক্তিক? 

আমাদের কাছে জানতে চাওয়া হয় যে আমরা কি চাই। আমরা আমাদের জন্য কিছুই চাইনি। আমরা প্রাক্তন পূর্ব পাকিস্তান বা বর্তমান বাংলাদেশের কোন অংশ চাইনা। আমরা পশ্চিম পাকিস্তানেরো কোন অংশ দাবী করিনি। আমরা পাকিস্তানের সাথে স্থায়ী শান্তি প্রতিষ্ঠা করতে চাই। কিন্তু পাকিস্তান কি কাশ্মির দখল করার জন্য গত ২৪ বছর ধরে যে বিরামহীন এবং অর্থহীন আন্দোলন চালিয়ে যাচ্ছে, তা থেকে বিরত হবে? তারা কি ভারতের প্রতি তাদের বিদ্বেষপূর্ণ প্রচারনা এবং শত্রুতাপূর্ণ মনোভাব প্রদর্শন ত্যাগ করবে? আমার পিতা অথবা আমি কতবার তাদের শান্তিচুক্তি করবার আহবান জানিয়েছি? ইতিহাস সাক্ষ্য দেবে, যতবার এধরনের প্রস্তাব দেওয়া হয়েছে, পাকিস্তান সাথে সাথে তা প্রত্যাখ্যান করেছে। 

আমরা অত্যন্ত ব্যাথিত হই যখন বর্তমান সংকটের জন্য পরোক্ষভাবে আমাদেরকেই দায়ী করা হয় বা আমাদের জন্যই সমাধান সম্ভব হচ্ছেনা বলে কটাক্ষ করা হয়। আমি জানিনা, কারা এধঅরনের অপবাদ দিয়ে যাচ্ছেন। আমি যুক্তরাষ্ট্র, যুক্তরাজ্য, ফ্রান্স, জার্মানি, অষ্ট্রিয়া এবং বেলজিয়ামে সফরে থাকাকালীন জনসমক্ষে এবং ব্যাক্তিগত আলোচনায় বারবারই একটি রাজনৈতিক মধ্যস্ততার বিষয়ে জোর দিয়েছি। আমরা নয় মাস ধরে এর জন্য অপেক্ষা করেছি। অগাস্ট, ১৯৭১ এ যখন ডঃ কিসিঞ্জার আসলেন, আমি তাকে দ্রুত একটি রাজনৈতিক মধ্যস্ততা স্থাপনের গুরুত্বটি বুঝিয়ে বলেছিলাম। কিন্তু আমরা আজ পর্যন্ত কোন ধরনের মধ্যস্ততার সামান্য কোন উদ্যোগ ও দেখতে পাইনি যার মাধ্যমে আমরা ধরে নিতাম যে আমরা যা ভেবেছি তা সঠিক নয়। 

যা হওয়ার তা হয়ে গেছে, আমি আন্তরিকভাবে আশা করব যে, আপনি যুক্তরাষ্ট্রের রাষ্ট্রপতি হিসেবে, যুক্তরাষ্ট্রের জনগনের সকল আকাঙ্ক্ষা এবং আদর্শের প্রতিনিধি হিসাবে, সকল দিক গভীরভাবে বিবেচনা করে আমাকে জানাবেন যে, আমরা কি ভুল পদক্ষেপ নিয়েছি, যার কারনে আপনার মুখপাত্র ও প্রতিনিধিগন আমাদের সাথে এধরনের অসৌজন্যমূলক আচরন করছে। 

শুভেচ্ছা ও শুভকামনায়, 
বিনীতা
ইন্দিরা গান্ধী। 

কলাম্বিয়া ব্রডকাস্টিং সিস্টেম
সংবাদদাতা জন হারটঃ

আধ ঘন্টার মধ্যে বাংলাদেশ, পাকিস্তান এবং ভারতের ভবিষ্যত নিয়ে কথা বলতে আমাদের সাথে যোগ দিচ্ছেন, ভারতের পররাষ্ট্র মন্ত্রী। তাজা খবর এই যে, পাকিস্তান আজ থেকে জুলফিকার আলী ভুট্টোকে তাদের নতুন রাষ্ট্রপতি হিসেবে পেতে যাচ্ছে, যিনি গত সপ্তাহে জাতিসংঘের প্রতিরক্ষা কাউন্সিল থেকে ওয়াক আউট করেন। সদ্য যুদ্ধে হেরে যাবার পর প্রাক্তন রাষ্ট্রপতি ইয়াহিয়া খান পদত্যাগ করেন এবং ভুট্টো তার স্থলাভিষিক্ত হন। এর আগে ভুট্টো পররাষ্ট্রমন্ত্রীর দায়িত্ব পালন করছিলেন। গত ডিসেম্বরে প্রেসিডেন্ট ইয়াহিয়া যে নির্বাচন বাতিল বলে ঘোষনা করেছিলেন, তাতে পশ্চিম পাকিস্তানের বা বর্তমান অক্ষত পাকিস্তানের বেশিরভাগ আসনে ভুট্টোর নেতৃত্বাধীন পার্টি জয়লাভ করে। গত সপ্তাহে ভুট্টো বলেছেন, তার আর কোন ইলেকশন দেওয়ার প্রয়োজন নেই, কেননা তিনি গতবারই জয়লাভ করেছেন। মুলত গত বছর শেখ মুজিবর রহমানের পার্টি সর্বচ্চো সঙ্খ্যক আসনে জয় লাভ করেছিল, কিন্ত তার পার্টি পূর্ব পাকিস্তানের প্রতিনিধিত্ব করছিল, যা বর্তমানে বাংলাদেশ নামক নতুন রাষ্ট্র হিসেবে পরিচিত। শেখ মুজিব হয় মৃত্যুবরন করেছেন নয়ত তিনি এখনও ভুট্টোর হাতে বন্দী। এ মুহূর্তে ভারতের সাথে আপস করার দায়িত্বও ভুট্টোকেই নিতে হবে, এবং তিনি ভারতের দখল করা এলাকাসমুহ ফেরত চেয়ে বিবৃতি দিয়েছেন। 

আজ সকালে আমাদের সাথে আছেন, ভারতের পররাষ্ট্র মন্ত্রী সর্দার শরণ সিং, এবং জনাব, আমার প্রথম প্রশ্ন হলঃ আপনারা কখন আলোচনা শুরু করতে যাচ্ছেন? 
উঃ পাকিস্তানের নেতারা যখনি চান, আমরা তখনি আপস মীমাংসার জন্য সংলাপে বসতে প্রস্তুত আছি। 

প্রশ্নঃ তা কবে নাগাদ হতে পারে, সে বিষয়ে কি আপনারা কোন ধারনা পেয়েছেন? 
উঃ আমার জন্য সেটা বলা খুবি কঠিন, কিন্ত আমি আশা করছি শীঘ্রই। 

প্রশ্নঃ মিঃ সিং, মুলত কোন বিষয়ে সংলাপ হবে, আপনারা কি স্থায়ী শান্তি স্থাপনের লক্ষ্য নির্ধারণ করছেন? 
উঃ মুলত সেটাই উদ্দেশ্য থাকবে। বর্তমান পরিস্থিতিতে যখন বাংলাদেশকেও আমরা নতুন রাষ্ট্র  হিসাবে পেয়েছি, সেটিকে স্বীকৃতি দেওয়ার ইস্যু ও আলোচিত হবে। 

প্রশ্নঃ এটিই কি শান্তি স্থাপনের সংলাপকে সফল করার মুল শর্ত  হিসেবে বিবেচিত হবে? 
উঃ আপনি এটাকে একটা শর্ত বলতে পারেন, কিন্তু ৭.৫ কোটি মানুষের আকাঙ্ক্ষাকে অবমাননা করে কোন সমাধান কিংবা শান্তি স্থাপন আসলে বাস্তবে সম্ভব হবেনা। 

প্রশ্নঃ শেখ মুজিবর রহমানের কি হবে? তাকে এখনও কোথাও দেখা যায়নি। কেউ জানেনা তিনি জীবিত না মৃত। এ বিষয়টি কি সংলাপের আলোচনায় অন্তর্ভুক্ত হবে, বা পরবর্তী শান্তিস্থাপন বিষয়ক আলোচনা সমুহে? 
উঃ আমরা আশা করছি যে তিনি বেঁচে আছেন এবং অবশ্যই গণপ্রজাতন্ত্রী বাংলাদেশের মানুষের নির্বাচিত নেতা হিসেবে তিনি সদ্য স্বাধীন হওয়া দেশটির ভবিষ্যৎ রূপরেখা দানে বলিষ্ঠ ভুমিকা রাখবেন। 

প্রশ্নঃ যদি তিনি বেঁচে না থাকেন, বা পাকিস্তান যদি তাকে মুক্তি না দেয়, সেক্ষেত্রে সংলাপ কোন দিকে মোড় নিবে? 
উঃ আমি ধারনা করছি যে এবিষয়ে আওয়ামীলীগ দলের নেতারাই আলোচনা করবেন, কিন্তু আমার মনে হয়না পাকিস্তানী সামরিক বাহিনী শেখ মুজিবর রহমানকে শেষ করে দেয়ার মত চরম পদক্ষেপ নিবে। পরিস্থিতি শান্ত করার জন্য তিনি অত্যন্ত গুরুত্বপূর্ণ। 

প্রশ্নঃ ভারত কি যুদ্ধের সময় কাস্মীর এবং পাঞ্জাবের সীমান্তবর্তী পাকিস্তানের দখলকৃত ১৪০০ মাইল এলাকা বা অন্যান্য যে সকল এলাকায় তাদের সৈন্য আছে তা ফিরিয়ে দেবে? 
উঃ আপনি যদি পূর্বাংশের কথা বলে থাকেন, আমরা বাংলাদেশকে একটি গণপ্রজাতন্ত্রী রাষ্ট্র হিসেবে স্বীকৃতি দিয়েছি এবং আমাদের একটি দিনের জন্যও সেখানে অবস্থান করার অভিপ্রায় নেই। সকল দ্বন্দ্বের অবসান হয়ে পরিস্থিতি কিভাবে স্বাভাবিক হয় তার উপরি সবকিছু নির্ভর করছে। পশ্চিম অংশেও, আমরা আমাদের অবস্থান স্পষ্টভাবে ব্যক্ত করেছি যে- পাকিস্তানের কোন অংশই আমরা আমাদের বলে দাবী করছিনা, সংলাপের ফলে অবশ্যই এই বিষয়টি আরো পরিষ্কার হবে। 

প্রশ্নঃ কিন্তু, কাস্মীরের কি হবে, মিঃ সিং- সেটি তো আসলে পাকিস্তানের অধীনে নয়? 
উঃ এটি এমন একটি বিষয়, যা নিয়ে আরো সংলাপ হতে পারে। একটি যুদ্ধ হয়েছে, অস্ত্র-সংবরন করা হয়েছে, প্রয়োজনে আবারো তা করা হবে। 

প্রশ্নঃ কিন্ত আমাদের নিউদিল্লিতে আমাদের রাষ্ট্রীয় মুখপাত্রগন বলছেন যে গত কয়েক সপ্তাহের যুদ্ধে ভারত কাশ্মীরের নতুন যেসব এলাকা দখল করে নিয়েছে, তা ফিরিয়ে দেবেনা। 
উঃ আমি বলবো, তা সংলাপের মাধ্যমেই স্থির করা হবে, এবং প্রতি ক্ষেত্রেই একটি অস্ত্র সংবরন রেখা নিরধারিত হবে, যেমনটি প্রতিটি সশস্ত্র সঙ্ঘাতের পর করা হয়ে থাকে। 

প্রশ্নঃ পূর্বাঞ্চল থেকে ভারতীয় সেনাবাহিনী কখন সরিয়ে নেয়া হবে? 
উঃ আমি ইতিমধ্যেই বলেছি যে আমরা সেখানে একটি দিনও বেশি থাকতে চাইনা। অনেক কাজ বাকী রয়েছে। আত্মসমর্পণকারী পশ্চিম পাকিস্তানী সৈন্যদের স্বদেশে প্রত্যাবর্তন করানোর বিষয়টি বাকি রয়ে গেছে। তাদের উপর মানুষ প্রতিহিংসাপরায়ণ হয়ে আক্রমন করতে পারে। এক্ষেত্রে ভারতীয় সামরিক বাহিনীর উপস্থিতি পরিস্থিতি স্বাভাবিক রাখতে গুরুত্বপূর্ণ ভুমিকা পালন করছে। এ সকল বিষয়ই বিবেচনাধীন রয়েছে। ভারত এবং বাংলাদেশ সরকার এ বিষয়ে লক্ষ্য রাখবে। 

প্রশ্নঃ মিঃ মিনিস্টার, ভারত এবং পাকিস্তানের এ যুদ্ধ, অবশ্যই এই দুই দেশের সীমা ছাড়িয়ে একটি বৈশ্বিক অস্থিরতা তৈরি করেছে, কেননা রাজনৈতিক এবং পরোক্ষভাবে সোভিয়েত ইউনিয়ন, চায়না এবং যুক্তরাষ্ট্রের মত পরাশক্তিও এ যুদ্ধে জড়িয়ে পরেছে। এখন কি নতুন করে ভারসাম্য ফিরিয়ে নিয়ে আসা সম্ভব? যদি, আমরা ভারত এবং যুক্তরাষ্ট্রের পারস্পরিক সম্পর্কের কথাই ধরি, ভারতের জনগন বেশ প্রকটভাবেই যুক্তরাষ্ট্র-বিরোধী মনোভাব ব্যাক্ত করেছে। ভারত এবং যুক্তরাষ্ট্রের পারস্পরিক সম্পর্কে কি এ বিষয়গুলো প্রভাব ফেলবে? 
উঃ আমরা সবসময়ি বিশ্বাস করি যে ভারসাম্য স্থাপনের কোন সীমা নেই, কোন নির্দিষ্ট ভিত্তিও নেই। ক্ষমতার কৃত্রিম ভারসাম্য রক্ষার্থে যখন অন্যান্য ক্ষমতাসীন ব্যাক্তিবর্গ ব্যাস্ত হয়ে পরেন, সেটাই বরং আরো সমস্যার সৃষ্টি করে। আপনি আমাকে ভারত ও যুক্তরাষ্ট্রের সম্পর্কের কথা জিজ্ঞেস করছেন। এ বিষয়ে কোন সন্দেহ নেই যে, যুক্তরাষ্ট্রের সরকার কোন নিরপেক্ষ ভুমিকা পালন করেনি। একি সাথে এটিও মনে রাখতে হবে যে, এদেশের সাংবাদিকগন, সংবাদমাধ্যম, জনপ্রতিনিধিগণ, সিনেটর এবং কংগ্রেসম্যান অনেকেই বাস্তব ঘটনাকেই সমর্থন করে গেছেন। আমি বলব না যে এর কোন প্রভাব দুই রাষ্ট্রের সম্পর্কে পরবেনা, কিন্তু এখন যেহেতু যুদ্ধ শেষ হয়ে গেছে প্রশাসন কিভাবে এ সমস্যা মোকাবেলা করে, তার উপরি সব কিছু নির্ভর করবে। 

প্রশ্নঃ সেক্ষেত্রে, প্রশাসন কি করতে পারে বলে আপনি মনে করেন, মিঃ সিং? 
উঃ ভারতের সাথে সম্পর্কের উন্নয়ন ঘটাতে, আমাদের সমস্যাগুলোর ক্ষেত্রে একটি নিরপেক্ষ ভুমিকা পালন করতে পারে। 

প্রশ্নঃ ভারতের সাথে সম্পর্কের উন্নয়ন ঘটাতে অবশ্যই তা প্রয়োজন। আপনি কি একি সাথে বাংলাদেশের রাষ্ট্রীয় স্বীকৃতি দেওয়ার কথাও বোঝাচ্ছেন? 
উঃ বাংলাদেশকে স্বীকৃতি দিতে সময় লাগবে। কিন্তু সেটি ছাড়াও, অনেক বিষয়েই যুক্তরাষ্ট্রের প্রশাসনিক অবস্থান ভারত এবং পাকিস্তানের বিষয়ে তাদের অনিরপেক্ষ মনোভাবকেই স্পষ্ট করে তোলে। 

প্রশ্নঃ কোন কোন অবস্থান, মিঃ সিং? আপনি কি আরও নির্দিষ্টভাবে বলতে পারবেন? 
উঃ যেমনঃ তারা এখনও ভিত্তিহীন গল্প বানিয়ে বলছে যে এই যুদ্ধের জন্য ভারতই দায়ী। আমরা শুধুই নিজেদের প্রতিরক্ষা নিশ্চিত করেছি, এবং প্রেসিডেন্ট ইয়াহিয়া খান ৩ ডিসেম্বর আমাদের বিভিন্ন এলাকায় বিমান হামলা করার নির্দেশ দেওয়ার পরই যুদ্ধ শুরু হয়। এরপরও এ যুদ্ধের জন্য ভারতকে দায়ী করা ভিত্তিহীন এবং কোনভাবেই ন্যায়সঙ্গত নয়। 

প্রশ্নঃ ভারত এবং চায়নার ভবিষ্যৎ সম্পর্কের ক্ষেত্রে আপনার মন্তব্য কি? 
উঃ আমরা সবসময়ই চাই যেন ভারত এবং চায়নার সম্পর্ক স্বাভাবিক থাকে, এবং আমরা সবসময়ই এই নীতি অবলম্বন করবো। চায়না এক্ষেত্রে কিরকম সাড়া দেয়, তার উপর অনেক কিছুই নির্ভর করবে, কিন্তু আমরা সবসময়ই এমন নিতী গ্রহনে আগ্রহী যা চায়নার সাথে আমাদের সম্পর্কের আরো উন্নতি সাধন করবে। 

প্রশ্নঃ চায়নিজদেরকে বর্তমানে অসম্ভব সন্দিহান মনে হচ্ছে। জাতিসংঘে তারা বলছেন যে ভারতে তিব্বতি শরণার্থীদের উপস্থিতি তিব্বতে ভারতের অভিযানের একটি ন্যায়সঙ্গত অযুহাত হিসেবে দেখানো হতে পারে। তারা বলেন, ঠিক একি কারন দেখিয়ে পূর্ব বাংলাতেও সামরিক অভিযান চালানো হয়েছে। এসকল অভিযোগ সম্পর্কে আপনি কি মনে করেন? 
উঃ প্রথমত বাংলাদেশ এবং তিব্বতের পরিস্থিতি কোনভাবেই এক নয়। বাংলাদেশের সাড়ে সাত কোটি মানুষের গণতান্ত্রিক আকাঙ্ক্ষা এবং ইচ্ছাকে সেনাবাহিনীর স্বেচ্ছাচারিতায় নির্দয়ভাবে দমন করা হচ্ছিল। অন্যদিকে, আমাদের কোন সন্দেহই নেই যে, তিব্বত চায়নারই অধীন একটি রাজ্য। আপনারা যদি তিব্বতের শরণার্থীদের কথা বলেন, তবে আমরা নিতান্তই মানবতার খাতিরে তাদের আশ্রয় দিয়েছি। আমরা তাদেরকে কখনও কোন রাজনৈতিক আন্দোলন গড়ে তোলার অনুমতিও দেইনি। যদি তারা সত্যি এমনটি সন্দেহ করে থাকে, তবে আমি বলবো এ সন্দেহের কোন ভিত্তি নেই এবং আমি এই দুই পরিস্থিতির মধ্যে কোন যোগসুত্র তৈরি করার সুযোগ দেখিনা। 

প্রশ্নঃ মিঃ সিং, নৈতিক দিক থেকে বিবেচনা করলে, পাকিস্তান বাংগালিদের সাথে যে আচরন করেছে তা সঙ্গত নয়, কিন্তু এধরনের জাতিগত সমস্যার সমাধানে অস্ত্রের ব্যবহার নতুন অস্থিরতারও জন্ম দিতে পারে বলে জাতিসংঘ উদ্যোগ প্রকাশ করেছে। বিশ্বের অনেকে দেশেই এধরনের সমস্যা বিদ্যমান, বাঙ্গালিরাও অনেক দেশে ছড়িয়ে আছেন। এ মুহূর্তে সেসকল দেশ, এবং তাদের প্রতিবেশিরা পারস্পরিক শান্তিপূর্ণ কিংবা অস্থিতিশীল সম্পর্ক বজায় রাখলেও, এধরনের একটি উদাহরন কি তাদের ক্ষেত্রে আরেকটি সশস্ত্র যুদ্ধের পুনরাবৃত্তি করতে উৎসাহ যোগাতে পারে? 
উঃ আমি এধরনের আশঙ্কার কোন ভিত্তি খুজে পাইনা। প্রথমত, খুব বেশি সঙ্খ্যক বাংলাদেশি বিশ্বের অন্যান্য স্থানে অবস্থান করেন না। আমি কোনভাবেই ভাবতে পারিনা, ৭.৫ কোটি মানুষ সম্পূর্ণ গণতান্ত্রিক উপায়ে নির্ভুলভাবে তাদের ইচ্ছা প্রকাশ করার জন্য সামরিক বাহিনীর হাতে এভাবে নিগৃহীত হতে পারে। আমি এমন উদাহরন আর কোথাও কখনো দেখিনি। বিশ্বের অন্যান্য অঞ্চলে বা অন্যান্য রাষ্ট্রে হয়ত এমন ধরনের সমস্যা থাকতে পারে, কিন্তু বাংলাদেশে যা ঘটেছে তা আর কোথাও হয়নি। আমার মনে হয়না যে অন্য কোন দেশে এর পুনরাবৃত্তি ঘটতে পারে বলে আশংকা করার কোন প্রয়োজন আছে। 

ফরেন মিনিস্টারঃ আপনাকে আপনাদের বেশিক্ষণ অপেক্ষায় রাখব না। আপনাদের অনেক শুভেচ্ছা জানাচ্ছি। আমার কোন স্বাগত বক্তব্য দেয়ার ইচ্ছে নেই। আপনারা ইচ্ছেমত আমাকে প্রশ্ন করতে পারেন। 

প্রশ্নঃ আপনি কি মনে করেন গতরাতের সিকিউরিটি কাউন্সিলের প্রস্তাবনা কাজে আসবে? 
উত্তরঃ আমি মনে করি এটা কাজে আসবে কারণ এটাতে মোটাদাগে যুদ্ধবিরতির প্রয়োজনীয়তা দেখানো হয়েছে, বিরতির মূলনীতিগুলোও গৃহীত হয়েছে। এবং এটা বেশ ভাল একটা সমাধান। এখানে বর্তমান পরিস্থিতির বর্ননা দেয়া হয়েছে এবং এমন কিছু বলা হয়নি যা বাস্তবসম্মত না। 

প্রশ্নঃ এখানে কিভাবে বাস্তবতা বোঝানো হয়েছে? 
উত্তরঃ এখানে পূর্ব ও পশ্চিমের জন্য দুইটি চুক্তির কথা বলা হয়েছে। পূর্বে অতি সত্বর মিলিটারি সরাতে হবে - এছাড়া যার কোন উপায় নেই। সেখানে সিভিল সরকার স্থাপিত হয়েছে ইতোমধ্যে। এইটুকুই আমি জানি। ১৯৭০ এর ডিসেম্বরের নির্বাচনে সমস্ত লোক তাদের প্রতিনিধি নির্বাচিত করেছে। বাংলাদেশ থেকে ভারতীয় সেনা সরাতেও কিছু সময় লাগবে। 

প্রশ্নঃ আপনি কি শেখ মুজিবকে দেশে ফিরিয়ে আনানোর জন্যে অন্য দেশগুলোর সাথে কোন আলোচনা করেছেন? কোন উদ্যোগ নিচ্ছেন কি? 
উত্তরঃ আমি একটা প্রেস রিলিজে দেখেছি শেখ মুজিবর রহমানকে জেল থেকে সরিয়ে একটা ঘরে নিয়ে রাখা হয়েছে। হয়ত তাঁর শারীরিক সুবিধার উন্নতি হয়েছে। কিন্তু মুক্তি না পাওয়া পর্যন্ত উনি জেলে নাকি ঘরে সেটা কোন মুল্য বহন করেনা। আর এখন উনার দেশে ফেরত আসাটাই সবচে জরুরী। 

প্রশ্নঃ আপনি কি চান যে শেখ মুজিব ফিরে আসার আগেই পাক বাহিনী পূর্ব পাকিস্তান ছেড়ে যাবে? 
উত্তরঃ আমি এর মাঝেই সিকিউরিটি কাউন্সিলের কাছে স্টেটমেন্ট দিয়েছি যে পশ্চিম পাকিস্তান সেনাবাহিনী যাদের পূর্ব পাকিস্তানে ফেলে রাখা হয়েছে, তাদের পশ্চিম পাকিস্তানে ফেরত নিয়ে যেতে হবে সমঝোতার মাধ্যমে। বাংলাদেশ সরকার গঠিত হবে নির্বাচিত প্রতিনিধিদের দ্বারা, যারা সিদ্ধান্ত নেবে তাদের কি প্রয়োজন এবং তার জন্যে একটা দিনেরও বেশি দরকার নেই। 

প্রশ্নঃ আপনি কি বলছেন যে ওরা শেখ মুজিবর রহমানকে ছেড়ে না দিলেও আপনারা পাকিস্তানী সৈন্যদের ফেরত পাঠাবেন? 
উত্তরঃ আমরা শেখ মুজিবর রহমানকে ছেড়ে দেয়ার উপত গুরুত্ব দিয়েছি। কারণ তিনিই কেবল সারে সাতলক্ষ মানুষকে দিক নির্দেশনা দিতে পারেন। আর যেকোন মুল্যে তাঁর ফিরে আসাটা জরুরী এই দেশের মানুষের জন্যে। 

প্রশ্নঃ জনাব পররাস্ট্র মন্ত্রী, আপনি গতকাল রাতে দুটো শর্তের কথা বলছিলেন যে দুটো অবশ্যই যুদ্ধবিরতির আগেই পূরণ হতে হবে। একটা ছিল রিফিউজিদের অবশ্যই নিজেদের দেশে ফেরত পাঠানো। কিন্তু আমি পরেরটা শুনতে পাইনি। 
উত্তরঃ আসলে আমি গতকাল সিকিউরিটি কাউন্সিলে তা উল্লেখ করেছি, কিন্তু এটা ভারতীয় সৈন্যদের বাংলাদেশে থাকার অযৌক্তিকতা বোঝাতে অসমর্থ হয়েছিল। আমি কিছু কারণ উল্লেখ করেছিলাম, একটা ছিল বাংলাদেশে তাদের স্বদেশী লোকেরা ফেরত আসবে আর অন্য গুরুত্বপূর্ণ ইস্যুটা হল পশ্চিমা সেনাবাহিনি যারা এই মুহুর্তে বাংলাদেশে বেশ করুন অবস্থায় আছে এবং প্রতিহিংসার শিকার হচ্ছে তাদের রক্ষার জন্যে ইন্ডীয়ান সেনাবাহিনীর ওখানে থাকাটা জরুরী। যারা ন মাস ধরে অমানুষিক নির্যাতন সহ্য করেছে তাদের পক্ষে এমন প্রতিহিংসা চরিতার্থ করা স্বাভাবিক। এই বিশাল প্রতিহিংসার ঢেউ সামাল দেয়ার জন্যে কিছুটা সময় হলেও ইন্ডিয়ান সেনাবাহিনীকে ওখানে থাকতে হবে। 

প্রশ্নঃ কতদিন লাগতে পারে বলে আপনার ধারণা? 
উত্তরঃ নির্ভর করে আন্তর্জাতিক কমিউনিটির সিদ্ধান্তের উপর। যত দ্রুত এটা সম্ভব হবে তত দ্রুত আমরা এই সমস্যা থেকে রেহাই পাব। বাংলাদেশ থেকে পাক সৈন্যদের বের করে নিয়ে আসতে পারব। কিন্তু এই বিবৃতিকে যদি পশ্চিম পাকিস্তান কোন পাত্তা না দেয়, এবং তারা মনে করে এখনো তাদের বাংলাদেশে সৈন্য পাঠানোর অধিকার আছে তাহলে পরিস্থিতি ভিন্ন মাত্রা ধারন করবে। বাংলাদেশ থেকে ভারতীয় সৈন্য প্রত্যাহারও ততবেশি দেরী হবে। আন্তর্জাতিক কমিউনিটি এটা যত দ্রুত বুঝতে পারবে তত দ্রুত বাংলাদেশ একটা সুঠাম কাঠামোতে দাঁড়াতে পারবে। এরপর ইন্ডিয়ান সৈন্যদেরও ফেরত পাঠানো যাবে। 


প্রশ্নঃ জাতিসঙ্ঘের ধীরগতির কর্মপদ্ধতি সম্পর্কে আপনার মতামত কি? বিশেষকরে গত গ্রীষ্মে সেক্রেটারি জেনারেলকে পুনরায় ডেকে এনে ইউ এন থেকে পদ্দক্ষেপ নেয়ার জন্যে বলা হয়েছিল। 
উত্তরঃ আমি সেটা নিয়ে কোন বক্তব্য দিতে পারব না। আপনারা সবাই সেটা জানেন। আমি মনে করি মূল কারণ ছিল কিছু দেশ যুদ্ধ পরিস্থিতি ও গণহত্যা বন্ধে ও রিফিউজি সরাতে আপত্তি জানিয়েছিল। কারন তাদের সাথে পাকিস্তানের ঘনিষ্টতা ছিল। কিন্তু কিছু দেশের পারষ্পরিক সম্পর্কের কারনে বিশালাকার একটা সমস্যা যার মুখোমুখি ইন্ডিয়া হয়েছে এবং ইন্ডিয়ায় মজুদ এক কোটি ঘরহীন মানুষ, তখন এটা একটা বিশালাকার এক সমস্যা যা বিশ্ব কমিউনিটি সুরাহা করবে এবং এর কারণেই মূলত বাংলাদেশে পাক বাহিনীর উপর উলটো অত্যাচার শুরু হয়েছে যা একদিন পাকিস্তানী বাহিনী নিরস্ত্র ও নিরীহ বাংলাদেশের মানুষের সাথে করেছিল। 

প্রশ্নঃ আপনি হয়ত দেখেছেন প্রেসের যে সব কমিটি-যতদুর মনে পরে ব্রিটিশ প্রেস থেকে বলা হয়েছিল- এই উপমহাদেশের রাজনৈতিক পরিস্থিতি বিবেচনায় যখন ভারত পাকিস্তান নিজেদের সমস্যা মেটানোর জন্যে ব্যস্ত সেই সময় বিশাল ক্ষমতাধর দেশের জন্যে এখানে একটা পথ খুলে গেছে। 
উত্তরঃ আমরা ভারতীয়রা কখনোই ক্ষমতার সমতায় বিশ্বাস করিনা যেমন করে পশ্চিমাবাসীরা করে থাকেন। কারণ এটা ওখানে যারা বসবাস করে তাদের ভবিষ্যত ও ভাগ্যের সাথে জড়িত এবং সন্দেহাতীতভাবে গনতান্ত্রিক দেশগুলোর মাঝে ভারত যে ঐতিহ্য ধারন করে তা প্রয়োজনীয়ও বটে। আমরা ভারত পাকিস্তান মতবিরোধিতা নিয়েও বিশ্লেষন করেছি এবং আমাদের পাকিস্তানের সাথে কোন স্থানগত মতবিরোধ নেই। যদিও এখন আমরা বাংলাদেশের জন্যে সবাই কাজ করছি কিন্তু প্রথম থেকেই তো বলে আসছি যে এগুলো সব বাংলাদেশের মানুষের জন্যে-তাদের ভবিষ্যতের জন্যে। আর যদি উপমহাদেশের বিভিন্ন অংশের মানুষেরা আন্তর্জাতিক জোটসমূহের দ্বারা প্রলুব্ধ হয় এবং নিজেদের ভবিষ্যত ও ভাগ্যের সহায় হয় তাহলে বহিঃশত্রু কখনোই ওখানে প্রবেশ করতে পারবেনা। এবং আমি আন্তরিকভাবে আশা করি বহিঃশক্তিদের প্রভাব কখনোই কঠিন আঁকার ধারন করবেনা। 

প্রশ্নঃ আপনি কি পাকিস্তানের প্রেসিডেন্ট পরিবর্তন সম্পর্কে আমাদের কিছু বলবেন? 
উত্তরঃ ভুট্টো সাহেব যদিও পাকিস্তানের গনতান্ত্রিকভাবে নির্বাচিত নেতা কিন্তু তার দল নিরঙ্কুশ সংখ্যাগরিষ্টতা পায়নি। এটা যোগ করা গুরুত্বপূর্ন যে নুরুল আমিনের অধীনে ডেপুটি প্রধানমন্ত্রী হিসেবে তার থাকার কথা ছিল, যেখানে নুরুল আমিন প্রধানমন্ত্রীত্ব পেয়েছেন। কিন্তু এখন পরিস্থিতি পালটে গেছে। নুরুল আমিনকে এখন ভাইস প্রেসিডেন্টশিপ নিয়েই খুশি থাকতে হবে। এটা প্রমান করে যে ভুট্টো সাহেব নিজেকে পশ্চিম পাকিস্তানের নেতা মনে করতেই পারেন কিন্তু কখনোই পুরো পাকিস্তানের নয়, কারন বাংলাদেশে তো তার পার্টি একটা সিটও পায়নি। সুতরাং যে পাকিস্তানের সর্বময় কর্তা হবে তাকে আমাদের মেনে নিতেই হবে। আর ভুট্টো সাহেবকে অন্য সকল মানুষের মতই ভাবতে হবে। 

প্রশ্নঃ এই আপোষ অনুষ্ঠান কবে হচ্ছে সিং বাবু? 
উত্তরঃ আমরা এখনি এটা করার জন্যে তৈরি তবে আমি জানিনা পাকিস্তান এটা এখনো করার জন্যে তৈরি কিনা। হয়ত বিশাল কোন পরিবর্তন না ঘটলে হয়ত খুব শিঘ্রই ওরা আলোচনায় বসবে না। আমাদের দিক থেকে আমরা তৈরি। 

প্রশ্নঃ আপনি কি শেখ মুজিবর রহমানের মুক্তি আলোচনার আগেই সমাপ্ত হোক এটা চান? 
উত্তরঃ আমার মতে, রাজনৈতিক ক্ষেত্রে পাকিস্তান অনেক দ্রুত পরিবর্তিত হচ্ছে। সবক্ষেত্রেই মিলিটারি জেনারেল মিলিটারিদের মতই পদক্ষেপ নেবে। প্রেসিডেন্ট ভুট্টো দ্রুত পদক্ষেপ নেবে যেন শেখ মুজিব দ্রুত ছাড়া পায়। আর সে ক্ষেত্রে আমার মনে হয় শেখ মুজিবর রহমান দ্রুত ছাড়া পেতে পারেন। আমরা চাই তিনি ছাড়া পান। 

প্রশ্নঃ ভুট্টো সাহেবের যুদ্ধনীতি কি আপনাদের সবাইকে বিরক্ত করেছে? 
উত্তরঃ আমি খুশি হবোনা যদি তিনি প্রেসিডেন্ট হবার পরের ভাষনেই প্রথম উক্তি হিসেবে যদি বলেন তিনি যুদ্ধ করতে চান। আমি জানিনা যুদ্ধটা কিজন্যে চালাবেন উনি? আর পাকিস্তান ডেলিগেশন গতকাল সিকিউরিটি কাউন্সিলের বক্তব্যগুলো মেনে নিয়েছে। এটা প্রমাণ করে যে তাদের মূল গন্তব্য এবং পথচলা এক নয়, ঠিক যেমন ভুট্টোর চরমপন্থী বক্তব্যও ঠিক নয়। 
 
প্রশ্নঃ এই আপোষ অনুষ্ঠান কোথায় হতে পারে? 
উত্তরঃ যেকোনখানে। আমাদের তেমন কোন পছন্দ নেই। যেকোনখানে আমরা যেতে রাজি আছি। আমরা ইসলামাবাদে যেতে রাজি আছি। আবার আমরা তাদের দিল্লীতে অভর্থনা জানাব যদি তারা চায়। 

প্রশ্নঃ আমাদের দয়া করে বলবেন যে আপনি সেক্রেটারি জেনারেলের সমান পদমর্যাদা সম্পন্ন লোকেদের উপস্থিতি কামনা করেছেন-কি কারনে? 
উত্তরঃ যতদুর সম্ভব সেক্রেটারি জেনারেলের রিপ্রেজেন্টেটিভকে মানবিক দিক বিবেচনায় রাখা হচ্ছে এবং এটা হলে আরও ভালো হবে। কিন্তু ইন্ডিয়া পাকিস্তান নিয়ে অন্যান্য তর্ক গুলো দ্বিপাক্ষিক, এবং অতীতে ফিরে তাকালে দেখা যাবে জাতিসংঘও এই সমস্যা নিয়ে হাবুডুবু খেয়েছে। দুই পক্ষেই যুদ্ধবিরতি হয়েছে, যদিও প্রধানমন্ত্রী ইন্দিরা গান্ধী এ বিষয়ে পদক্ষেপ নিয়েছিলেন। 

প্রশ্নঃ সোভিয়েত কি ইন্ডিয়াকে নিয়ন্ত্রণ করে? আমি বলছি ইন্ডিয়ার নিরপেক্ষতার ইস্যুতে? 
উত্তরঃ ইন্দো সোভিয়েত চুক্তির ফলে সোভিয়েত এর সাথে জোট নিরপেক্ষ দেশ হিসেবে ভারতের অবস্থান আরও স্পষ্ট হয়েছে। এই চুক্তিই প্রমাণ করে যে ইন্ডিয়া জোট নিরপেক্ষ দেশ। এবং ইউ.এস.এস.আর সম্ভবত প্রথম কোন নথি পেশ করল যেখানে বিশ্বস্থিতিশীলতার ব্যাপারে জোটনিরপেক্ষতার প্রয়োজনীয়তা প্রকাশিত হল। সুতরাং ইন্দো সোভিয়েত চুক্তি প্রমান করে যে আন্তর্জাতিক শান্তি রক্ষায় এর গুরুত্ব। 

প্রশ্নঃ আমার ধারনা ওয়াশিংটন এভাবে ভাবছেন না। 
উত্তরঃ ওয়াশিংটনের পরিস্থিতি অনুধাবন করার নিজস্ব পদ্ধতি আছে, এবং আমি মনে করি সময় হলে ওয়াশিংটন বুঝতে পারবে। ইন্ডিয়া এখন নিজের পারিপার্ষিক পরিস্থিতিতে পরিপক্ক্ব হয়েছে এবং নিজের খুশিমতো সিদ্ধান্ত নিতে পারে, এজন্যে অন্য কোন দেশের সাপোর্ট প্রয়োজন হয়না, অন্য কোন পক্ষের শত্রুতে পরিণত হওয়ার ভয়ও পায়না। এ বিষয়গুলো ইন্ডিয়ার মত দেশকে দেখতেই হয়, সময় গেলে এ বিষয়গুলো ধীরে ধীরে লোকচক্ষুর সামনে উন্মোচিত হবে। 

প্রশ্নঃ আপনি দ্বিপাক্ষিক সমঝোতার কথা বলছেন, এটা কি দ্বিপাক্ষিক হবে নাকি ত্রিপাক্ষিক? 
উত্তরঃ কিছু বিষয়ে ত্রিপাক্ষিকও হবে বিশেষ করে বাংলাদেশ বিষয়ে। তবে পশ্চিমের বিষয়গুলোতে দ্বিপাক্ষিক আলোচনা হবে। 

প্রশ্নঃ মাননীয় মন্ত্রী, আমরা শুনেছি, জম্মু কাশমীর ইস্যুটি এখানে উঠে আসবে এবং সরকার ও নতুন করে ভাবতে শুরু করবে। 
উত্তরঃ জম্মু কাশমীর ইন্ডিয়ার অন্তর্গত অংশ, এই দুটি ইন্ডিয়ার সরকারী নিয়ম অনুসারে চালানো হয়। আর বাংলাদেশে যে নৃশংস গনহত্যা চালানো হয়েছে পশ্চিম পাকিস্তানের মিলিটারি দ্বারা, সেখানে তারা গনতান্ত্রের দমন নীতি দেখিয়েছিল। তারা অনেক স্বপক্ষযুক্তি দেখায় যার সবকিছু অযৌক্তিক। আমি মনে করি বাংলাদেশের বিষয়ের সাথে জম্মু কাশমিরের কোণ সম্পর্ক নেই। 

প্রশ্নঃ আপনি সিকিউরিটি কাউন্সিলে ব্রিটেন ও ফ্রান্সের ভুমিকা নিয়ে কি মনে করেন? 
উত্তরঃ ব্রিটেন ও ফ্রান্স এই পরিস্থিতিতে সবকিছু বুঝেছে এবং তাদের সমর্থণ ও পাওয়া গেছে এই বিষয়ে। 
কারণ তাদের উদ্দেশ্যই ছিল সিকিউরিটি কাউন্সিলের মাধ্যমে কোন একটা সমাধানে আসা। এবং একটা বাস্তবসম্মত সমাধানে আসা গেছে। ইন্ডিয়া এই সমাধানে আসার জন্যে তাদের প্রতি আন্তরিকতাও প্রকাশ করেছে। বাস্তবতা ছিল বাংলাদেশের সাড়ে সাত কোটি জনগণের ভাগ্য। 

প্রশ্নঃ জনাব পররাষ্ট্রমন্ত্রী, এমন একটা উত্তেজনাপূর্ন বিষয়ের কথা বলার জন্যে... 
উত্তরঃ এটা তেমন উত্তেজনাপূর্ণ ছিলোনা। 

প্রশ্নঃ আপনি নতুন সেক্রেটারি জেনারেল সম্পর্কে কি মনে করেন যেহেতু তার সাথে আপনাকে অনেক কাজ করতে হবে? 
উত্তরঃ আমি এম্বেসেডর ওয়াল্ডহেমকে অনেকদিন ধরে চিনি, এবং মনে করি উনি খুবই ভাল একজন মানুষ এবং বিশ্ব কমিউনিটিতে উনি ভালো অবদান রাখবেন। 

পাকিস্তানের নিজের বক্তব্য শোনা যাক

এখন ০০০
দশদিনের মাঝে আমি হয়ত রাওয়ালপিন্ডি ছেড়ে যাব, যুদ্ধে নেমে যাব। 
(প্রেসিডেন্ট ইয়াহিয়া খান, এ.পির রিপোর্ট, ২৫নভেম্বর ১৯৭১)


আমি মিসেস গান্ধীর সাথে সাক্ষাত করব না, তিনি আমার কথাবার্তা পছন্দ করেন না। কিন্তু এই ব্যাপারটা আমার কাছে তেমন গুরুত্বপূর্ণ নয় কারণ, তিনি না পেরেছেন মহিলা হতে- না পেরেছেন দেশনেত্রী হতে। 

তাঁর বাবার মত তাঁর কোন গুণ নাই। যদি তাঁর সাথে আমার দেখা হয় তাহলে আমি তাকে বলব- “চুপ থাকুন আপনি। দূর হন আপনি”। 
(প্রেসিডেন্ট ইয়াহিয়া খান এর সাক্ষাৎকার, প্যারিসের ল্য ফিগারোতে প্রকাশিত, সেপ্টেম্বর ১৯৭১)


মানুষ আমাকে ক্ষমতায় বসায়নি। আমিই বসেছি। 
(সাংবাদিক সম্মেলনে প্রেসিডেন্ট ইয়াহিয়া খান, টাইম ম্যাগাজিন রিপোর্ট, ২ আগস্ট ১৯৭১)


এখন সময় জিহাদের এবং রাজনীতি কিংবা ক্ষমতা হস্তান্তরের সময় নয়। 
(মৌলভি ফরিদ আহমদ, ভাইস প্রেসিডেন্ট, পাকিস্তান ডেমোক্রেটিক পার্টি, পাকিস্তান টাইমস, লাহোর, ১২ মে ১৯৭১)

এটা হল ভারতের মিথ্যা আস্ফালন ঠেকিয়ে একে ভাল পথে আনার প্রচেষ্টা। ভারতকে জোর খাটিয়ে থামাতে হয় এবং পাকিস্তান শুধু এটাই করবে। 
(কোহিস্তান, লাহোর, ৬ আগস্ট ১৯৭১)

আমাদের সৈনিকেরা পুরোপুরি প্রস্তুত এবং আমাদের এখন যুদ্ধ বার্তার কোন প্রয়োজনীয়তা নেই। 
(ব্রিগ. মোহাম্মদ ইউসুফ, ডেপুটি সাবমার্শিয়াল ল এডমিনিস্ট্রেটর, জঙ্গ, করাচী, ১০ সেপ্টেম্বর, ১৯৭১)

দুদেশের মধ্যে যুদ্ধ এটা নিশ্চিত এবং ধর্মের ভিত্তিতেই যুদ্ধ করা হবে। 
(সর্দার আব্দুল কাইয়ুম খান, প্রেসিডেন্ট গভর্নমেন্ট পাকিস্তান অকুপাইড, কাশ্মীর, ডন, করাচী, ১৯ সেপ্টেম্বর, ১৯৭১)

ভারতের বিপক্ষে জিহাদ ঘোষণার জন্যে পাকিস্তান সরকারের পুরো জাতিকেই প্রস্তুত থাকতে বলা উচিত। 
(জামায়াত ই ইসলামিক পার্টির প্রধান, সিন্ধু প্রদেশ, জঙ্গ এর রিপোর্ট, ২৯ সেপ্টেম্বর, ১৯৭১)  

পাকিস্তান নিজে থেকেই যুদ্ধটা করেছে যেন প্রতিবেশী দেশ উচিত শিক্ষা পায়, যেটা সে ১৯৬৫ সালের যুদ্ধে পেয়েও ভুলে গেছে। 
(মওলানা মুফতি মাহমুদ, সেক্রেটারী জেনারেল অফ জামায়াতে ইসলামী, পাকিস্তান টাইমসের রিপোর্ট, লাহোর, ৩০ আগস্ট, ১৯৭১)

ইন্ডিয়াকে ধবংস করে দাও। আমরা জয়ী হবো। 
(করাচীর গাড়ি গুলোতে সাঁটানো স্টিকারে ছাপানো, জঙ্গ, করাচী, ৮অক্টোবর ১৯৭১)

উপমহাদেশের মুসলমানদের সাথে হিন্দুদের যুদ্ধ ১০০০ বছর ধরে চলছে এবং যুদ্ধটা ইন্ডিয়ার সাথে বিরোধ শেষ না হওয়া পর্যন্ত চলবে। 
(জেড. এ. ভুট্টো, পাকিস্তান টাইমসের রিপোর্ট, লাহোর, ২১ ডিসেম্বর ১৯৭১)

গিলগিট ও বাস্তিস্তান এর মানুষেরা রাজ্যের সন্ত্রাসী কর্মকান্ডের বিরুদ্ধে স্ট্রাইক করছে মার্চের ১ তারিখ থেকে... বলা হচ্ছে রাষ্ট্র জোরপূর্বক দমন পীড়ন নীতিমালা গ্রহন করে সকল রাজনৈতিক কর্মকান্ড বন্ধ করে দিয়েছে এবং নাগরিক স্বাধীনতা ও দিচ্ছেনা। 
(পাকিস্তান অবজারভার, ৭ মার্চ, ১৯৭১)

কাশ্মীর ইস্যুটাকে মানুষের মনে আবারো জাগিয়ে তোলা দরকার, টেবিল বৈঠক করে বন্ধন মুক্তি ঘটবেনা। রক্তের বিনিময়েই মানুষ অধিকার আদায় করে। 
(সর্দার আব্দুল কাইয়ুম খান, প্রেসিডেন্ট, গভর্নমেন্ট অফ পাকিস্তান অকুপাইড, কাশ্মীর, ডন, করাচী, ১২ মে ১৯৭১)


জম্মু ও কাশ্মীরকে যুক্ত না করা গেলে পাকিস্তানে শান্তি ফিরে আসবেনা। 
(সর্দার আব্দুল কাইয়ুম খান, প্রেসিডেন্ট, গভর্নমেন্ট অফ পাকিস্তান অকুপাইড, কাশ্মীর, পাকিস্তান টাইমস, লাহোর, ৩১ আগস্ট ১৯৭১)


জে এন্ড কে লিবারেশন লিগের প্রেসিডেন্ট, জনাব কে এইচ খুরশিদ (পাকিস্তানের দ্বারা স্বীকৃত) ঘোষণা করেছেন যে-পাকিস্তান সরকারকে দমন ও নগ্ন করার সকল অপচেষ্টার দায় আজাদ কাশ্মীর সরকারের। প্রথমেই আজাদ কাশ্মীর গভর্নমেন্টকে ঢেলে সাজানো দরকার। 
(পাকিস্তান টাইমস, লাহোর, ৯ জানুয়ারী, ১৯৭১) 


পাকিস্তান খ্রিষ্টান ডেমোক্রেটিক কাউন্সিলের জেনারেল সেক্রেটারী জনাব এন. পত্রাস ও বাবা স্যামুয়েল নামের ৮৫ বছরের এক বৃদ্ধ সহকারে পাঞ্জাবের কিছু ডিস্ট্রিক্টে চার্চ অবমাননার প্রতিবাদে সোমবারে অনশনে গেলেন। জনাম পত্রাস সাংবাদিকদের বললেন যে  কিছু দিন ধরে দেশের বিভিন্ন স্থানে দমন পীড়ন চলছে “তার্কিশ আর্ট অফ লাভ ইন পিকচারস” বইটির পাবলিকেশন এর বিরুদ্ধে যা খ্রিষ্টানদের উপর ডাইভার্ট করা হয়েছে এবং পবিত্র স্থানগুলোতে আঘাত এসেছে। 
(পাকিস্তান টাইমস, লাহোর, ১৯ জানুয়ারী, ১৯৭১)




জনান আবদুল হাফিজ কারদার, পাঞ্জাব এসেম্বলির নির্বাচিত মেম্বার ও একজন সাবেক ক্রিকেটার ভারতের হকি খেলোয়ারদের পাকিস্তানে বিশ্বকাপ হকি খেলায় (লাহোরে) আমন্ত্রণে বাঁধা দিয়েছিলেন। 

তিনি পাঞ্জাবের খেলোয়ারদের ওয়াই.এম.সি.এ হলের একটি রিসিপশন অনুষ্ঠানে বলেছিলেন- ভারতের সাথে এই প্রতিরোধ প্রতিটা ক্ষেত্রে – প্রতিটি বিভাগে ঘটবে এটাই হল পাকিস্তান পিপলস পার্টির বৈদেশিক নীতি। এবং বর্তমান ইলেকশনের জনগনের ম্যান্ডেটের বিরুদ্ধেই পাকিস্তানে ইন্ডিয়ান টিমের আগমনকে ঠেকানো হবে। 
(মর্নিং নিউজ, ঢাকা, ৩০ ডিসেম্বর, ১৯৭০)


কিছুক্ষণ হাইজ্যাকারদের সাথে কথা বলে (যারা লাহোরে ইন্ডিয়ান এয়ারলাইন্স হাইজ্যাক করেছিল) ভুট্টো বললেন – “আমরা তোমাদের সাথে আছি”। 
(পাকিস্তান টাইমস, লাহোর, ১ ফেব্রুয়ারী ১৯৭১)


দুজন হাইজ্যাকারের মাঝে একজন মোহাম্মদ আশরাফ লাহোর এয়ারপোর্টে আসা একজন সাংবাদিককে বলেছিল পাকিস্তানের জনগনের চেয়ারম্যান জনাব ভুট্টো সব কিছু তার উপর ছেড়ে দিতে বলেছেন। 

ভুট্টো ঢাকা থেকে ফিরেই হাইজ্যাকারদের সাথে দ্রুত দেখা করতে গিয়েছিলেন। 
(পাকিস্তান অবজারভার, ১ ফেব্রুয়ারী, ১৯৭১)

এয়ারপোর্টে একটা ইন্টারভিউতে ভুট্টো বলেছিলেন তিনি তার দলের লোকেদের নির্দেশ দিয়েছেন তারা যেন জম্মু কাশ্মীরে ন্যাশনাল লিবারেশন ফ্রন্ট (পাকিস্তানের মদদপুষ্ট)এ যোগাযোগ করে যেন ওরা দুই হাইজ্যাকারকে সকল প্রকারের সাহায্য করতে পারে। ভুট্টো দুই বীর হাইজ্যাকারের অনেক প্রসংশা করেছিলেন। 
(ডন, করাচী, ৪ ফেব্রুয়ারী, ১৯৭১)

আওয়ামী লীগের প্রধান শেখ মুজিবর রহমান প্লেন হাইজ্যাক করার ঘটনায় নিন্দা প্রকাশ করেন। এবং সরকারের এই ঘটনায় অনুসন্ধান বন্ধ করে দেয়ার বিরুদ্ধে সোচ্চার হন যেন এই অবস্থার একটা পরিসমাপ্তি ঘটে। 
(মর্নিং নিউজ, ঢাকা, ৪ ফেব্রুয়ারী, ১৯৭১)

আমি একটা লিস্ট বানিয়েছি যাতে সেই সব সাংবাদিকের নাম আছে যারা নির্বাচনের সময়কালে আমার পার্টির বিপক্ষে ছিল এবং সবাইকেই থামিয়ে দেয়া হবে। 
(জেড.এ. ভুট্টো, পাকিস্তান টাইমস এর রিপোর্ট, লাহোর, ২১ ডিসেম্বর, ১৯৭০)


পাকিস্তান পিপলস পার্টি পাঞ্জাব ও সিন্ধের বড় অংশ জিতে নিয়েছে। কেন্দ্রের প্রকৃত ক্ষমতা এই দুটো অঞ্চলকে ঘিরেই। কেন্দ্রে কোন সরকারই নেই থাকলেও পি.পি.পির সমর্থন ছাড়া চলতে পারবে? 
(জেড.এ. ভুট্টো, পাকিস্তান টাইমস রিপোর্ট, লাহোর, ২১ ডিসেম্বর, ১৯৭০)


পাঞ্জাব ও সিন্ধু  এখন আর ক্ষমতার জন্যে উচ্চাভিলাষী নয়। জনগনের গনতান্ত্রিক আন্দোলন এই ক্ষমতার বেষ্টনীর বিপক্ষে। 
(জনাব তাজউদ্দিন আহমেদ(এখন বাংলাদেশের প্রধানমন্ত্রী), ডন, করাচী, ২২ ডিসেম্বর, ১৯৭০)। 


এমনভাবে পুরো সামাজিক ব্যবস্থাকে গঠন করা হয়েছে যেন বাঙালী সংস্কৃতি কোনকালেই মাথা তুলে দাড়াতে না পারে। এমনকি যে গানগুলো শুনলেই মন ভরে যেত সেই গানগুলো ও নিষিদ্ধ হয়ে যায়। রেডিও টেলিভিশনে ইসলামের নামে রবীন্দ্রনাথের গান প্রচারিত হত না। একটা সুক্ষ্ম চাল ছিল এটা-যেন পূর্ব পাকিস্তানের লোকেদের তৃতীয় শ্রেণীর নাগরিকে পরিণত করা যায়। 
(পাকিস্তান টাইমস এ শেখ মুজিবর রহমান, লাহোর, ১ জানুয়ারী ১৯৭১)


পাকিস্তান একটি মুসলমান রাষ্ট্র এবং এতে ধর্ম নিরপেক্ষ সাম্যবাদী সংবিধান কার্যকর। 
(মওলানা সৈয়স আব্দুল আলী মওদুদী, জামায়াতী ইসলামী আমীর, ডন, করাচী, ৪ জানুয়ারী, ১৯৭১)


ঢাকায় সাংবাদিকদের সাথে কথা বলার সময় শেখ মুজিবর রহমান অনুধাবন করলেন যে শুধু বাংলাদেশেই নয় পুরো দেশেই আওয়ামীলীগ সংখ্যাগরিষ্ট। এটা দিয়েই শাসনতন্ত্র রচনা করা যেত। কিন্তু তাঁর দলকে ভুট্টো সাহেব ও অন্যান্যদের কাছে সাহায্য চাইতে হবে। 
(পাকিস্তান অবজারভার, ৩০ জানুয়ারী, ১৯৭১)

আওয়ামীলীগের প্রধান, শেখ মুজিবর রহমানকে মিথ্যা অভিযোগে বরখাস্ত করা হয়েছে। তাঁর উপর অভিযোগ করা হয়েছে যে তিনি পশ্চিম পাকিস্তানের উপর ছয় দফা দাবি উত্থাপন করেছেন। তিনি বলেছেন যদি পশ্চিম পাকিস্তানের প্রাদেশিক অংশ গুলো বাংলাদেশের মত সমান অধিকার না চায় অথবা যদি সমপরিমান অতিরিক্ত ক্ষমতা কেন্দ্রে সমর্পন না করে তাহলে এই ছয়দফা দাবী নিজের অবস্থান হারাবে। 

আওয়ামীলীগের এই প্রধান আরো বলেন তাঁর পার্টি কখনোই এই ছয় দফা দাবীকে পশ্চিম পাকিস্তানের প্রাদেশিক অংশগুলোকে জোর পূর্বক আরোপ করার চেষ্টা করেনি। 
(ডন, করাচী, ১৫ ফেব্রুয়ারী ১৯৭১)


পাকিস্তান পিপলস পার্টির প্রধান জনাব জুলফিকার আলী ভূট্টো ন্যাশনাল এসেমব্লীর কার্যক্রম থামানোর দাবী জানালেন। তিনি বললেন যে পিপিপি ন্যাশনাল এসেমব্লীতে একটা গুরুত্বপূর্ন ভুমিকা পালন করেছে। উনার পার্টির ৮৫জন সদস্যকে ছাড়া এই সম্মেলন সংগঠিত হলে তিনি জাতীয় আন্দোলন শুরু করবেন। ভুট্টো সাহেব বললেন পিপিপি চায় যে পাকিস্তানের মানুষেরা যারা ঢাকা থেকে এসে ক্ষমতা চায় তাদের উপর প্রতিশোধ নিক। যদি পাকিস্তান না পারে তাহলে পিপিপি নিজেই এই দায় কাঁধে তুলে নেবে। তিনি আর বলেন কেউ যদি এই সেশনে যোগ দেয় তাহলে পার্টি থেকে তাকে বহিষ্কার করা হবে। 
(ডন, করাচী, ১ মার্চ, ১৯৭১)
 
  
পাকিস্তান ডেমোক্রটিক পার্টির প্রেসিডেন্ট জনাব নুরুল আমীন এক জবানীতে বললেন- তিনি ন্যাশনাল এসেম্বলির এমন বন্ধ ঘোষণা মোটেই আশা করেননি। তিনি অবাক হয়েছেন। 
(ডন, করাচী, ২ মার্চ, ১৯৭১)

বেঙ্গল ন্যাশনাল লীগের জেনারেল সেক্রেটারী জনাব আলী আহাদ( আহাদ গ্রুপ) বলেনঃ “এই ন্যাশনাল এসেমব্লীর নাটকীয় রদ ঘোষণা এই দেশের জনগণের ক্ষমতা বিজয়ীদের হাতে হস্তান্তরের প্রশ্নে একটি সাবোটাজ”। 
(ডন, করাচী, ১ মার্চ, ১৯৭১)

এয়ার মার্শাল (রিঃ) নুর খান প্রেসিডেন্টের ঐ মুহুর্তের পরামর্শদাতাদের দায়ী করেন এবং কিছু আমলাকে দায়ী করেন যারা রাজনৈতিক দলগুলোকে ন্যাশনাল এসেম্বলিতে যেতে নিষেধ করেছিল। আমলাতন্ত্র ছেয়ে গিয়েছিল দেশে। এরা জনগণের ক্ষমতা ভয় পেত। তাই “গনতান্ত্রিক সরকার” শব্দটা তাদের কাছে ঈশ্রাফিলের শিঙার শব্দের মতো মনে হত। 

ওরা ভুটো সাহেবকে পেল নিজেদের ইচ্ছের ক্রিড়ানক হিসেবে। ভুট্টো সাহেবের একমাত্র ইচ্ছেই ছিল ক্ষমতায় আরোহন করা। উনাকেই আমলারা পেল যে নিজেদের ক্ষমতার জন্যে দেশকে ছিন্ন বিচ্ছিন্ন করে দিতে পারে, যেন তিনি নিজে পশ্চিম অংশ পুরোটা দখল করে নিতে পারেন। 
(জাসারাত, করাচী, ৭ মার্চ, ১৯৭১)


বিশিষ্ট বুদ্ধিজীবিগণ, সাংবাদিক্, রাজনীতিক, সামাজিক এবং ব্যবসায়ী পরিষদ এবং ছাত্র ও কর্মীরা নির্বাচিত প্রতিনিধিদের প্রতি ক্ষমতা হস্তান্তরের জন্যে চাপ দিলেন। 
উনারা ভাবলেন পূর্বপাকিস্তানকে পশ্চিম অংশ নিজেদের সকল অধিকার শান্তিমতই দিয়ে দেবে। 
(ডন, করাচী, ১০ মার্চ, ১৯৭১)

মুসলিম লীগের প্রধান মুমতাজ মোহাম্মদ খান দৌলতানা অনুধাবন করেছিলেন যে শেখ মুজিবর রহমানের দাবীগুলো যৌক্তিক এবং পাকিস্তানের বর্তমান অবস্থা কাটিয়ে ওঠার জন্যে এগুলোকে মেনে নেয়া উচিত। 
(ডন, করাচী, ১৪ মার্চ, ১৯৭১)

পাঞ্জাব আওয়ামীলীগের সাধারণ সম্পাদক মালিক হামিদ সরফরাজ বললেন যে জনাব জুলফিকার আলী ভুট্টো একটা অস্বস্থিকর পরিস্থিতির সৃষ্টি করছেন যা মানুষের কাছে রাজনৈতিক অদক্ষতার প্রমাণ। তিনি আরো বলেন যে পূর্ব পাকিস্তান এখন শেখ মুজিবর রহমানের কথায় চলছে এবং তিনি যদি চান তাহলে এই দেশ দুভাগ হয়ে যাবে সহজেই। কিন্তু এটা সত্যি যে শেখ মুজিব নয় বরং ভুট্টো সাহেবই মূল বিচ্ছিন্নতাবাদী। 
(ডন, করাচী, ১৭ মার্চ, ১৯৭১)


প্রেসিডেন্ট ইয়াহিয়া খান শেখ মুজিবর রহমানের সাথে দেশের সাংগঠনিক সমস্যার পুনসমাধানের জন্যে বসেছিলেন। 
যখন সাংবাদিকেরা শেখ মুজিবর রহমানকে জন্মদিনের শুভেচ্ছা জানাচ্ছিলেন, তখন আওয়ামীলীগের এই প্রধান বললেন- আমার জন্মদিন কি? আমার মৃত্যুদিবসই বা কি? আমি আমার মানুষের মাঝে আছি। আমার মানুষের কোন নিরাপত্তা নাই। ওদের মৃত্যু হচ্ছে। 
(পাকিস্তান টাইমস, লাহোর, ১৮ মার্চ, ১৯৭১)


পাকিস্তান ন্যাশনাল আওয়ামী পার্টির (ওয়ালি গ্রুপ) বেলুচিস্তান শাখা একটি মিটিং এ শেখ মুজিবর রহমানের কাছে ক্ষমতা হস্তান্তর করে মার্শাল ল তুলে দেয়ার জন্যে দাবী জানালো। তিনি ভুট্টো সাহেবে অপেক্ষাকৃত কম শক্তির দলকে ক্ষমতায়নের মাধ্যমে দ্বিজাতিতত্ত্ব নীতির ও বিরোধিতা করেন। 
(ডন, করাচী, ১৯ মার্চ, ১৯৭১)

(ইউএন সেক্রেটারী জেনারেল ইউ থ্যান্ট’ এর সমাধির উপর শেখ মুজিবর রহমানের প্রতি অবিচারের বিরুদ্ধে মতামত অঙ্কিত আছে)ঃ

ইউ থ্যান্ট শেখ মুজিবর রহমানের শাস্তি ও পাকিস্তানের আভ্যন্তরীন বিষয়াদির ব্যাপারে সাম্যবাদী ছিলেন। দেশের আভ্যন্তরীণ বিষয়ে অনাহুতের মত হস্তক্ষেপের জন্যে পাকিস্তানের জনগন কখনোই ইউ.ট্যান্টকে ক্ষমা করবেনা। 
(কোহিস্তান, লাহোর, ১৮ আগষ্ট, ১৯৭১)

শেখ মুজিবর রহমানের মৃত্যুদন্ড কার্যকর বিলম্বিত হওয়া এবং বিশ্বজনমতকে এতে নাক গলাতে দেয়ার জন্যে পাকিস্তান সরকারই দায়ী। মরক্কো, সুদান ও ঈজিপ্ট থেকে সরকারকে শিক্ষা নেয়া উচিত ছিল যেখানে বিশ্বাসঘাতকদের মৃত্যুদন্ড কার্যকর করতে মুহুর্ত ও বিলম্ব হয়না। 
(নাবাবী ওয়াক্ত, লাহোর, ১৬ আগষ্ট, ১৯৭১)


পাকিস্তান সরকারের দ্রুত সমস্ত কারাবন্দীদের মুক্তি দেয়া উচিত। সরকারের উচিত রাজনৈতিক নেতাবৃন্দের উপর নিষেধাজ্ঞা তুলে নেয়া, অনেক মানুষ যারা ভিন্ন মতাবলম্বী তারা বিনা বিচারে কারাবন্দী আছে তাদের ওয়ারেন্ট তুলে নেয়া। 
(মীর গাউস বক্স বিজেঞ্জো, প্রেসিডেন্ট, বেলুচিস্তান ন্যাশনাল আওয়ামী পার্টি (ওয়ালী গ্রুপ), ডন এর রিপোর্ট, করাচী, ৩০ সেপ্টেম্বর, ১৯৭১) 


... এবং তারআগে
“দুটো জাতি-জিন্নাহ সাহেব! প্রত্যেকটা প্রদেশে মুখোমুখি? সব শহরে? সব গ্রামে? 
‘দুটো জাতি- প্রত্যেকটা প্রদেশে মুখোমুখি। সব শহরে এবং সব গ্রামে এবং এটাই একমাত্র সমাধান। 
‘একটা ভয়াবহ সমাধান জিন্নাহ সাহেব’। 
“এটা ভয়াবহ, কিন্তু একমাত্র সমাধান”। 
(জনাব এম.এ. জিন্নাহ এডওয়ার্ড থমসনের সাথে একটা ইন্টারভিউতে, এনলিস্ট ইন্ডিয়ান ফর ফ্রিডম এর বাণী, লন্ডন, ১৭৪০, ৫২ নং পৃষ্ঠা)

পাকিস্তান জয় করার জন্যে রক্তপাতই একমাত্র পথ, এবং দরকার হলে অমুসলিমদের হত্যা করা হবে, এবং তা হবে মুসলমানদের জন্যে অহিংস। 
(সর্দার আব্দুর রব নিসার, ৩০ জুলাই, ১৯৪৬)। 

পাকিস্তান একটা বাধ্যবাধকতার মাঝে আছে, এটা আন্তর্জাতিক হোক বা অন্য যেকোনভাবেই হোক, এটাই কাশ্মীরে সৈন্য পাঠাতে বাধা দিচ্ছে। 
(স্যার মোহাম্মদ জাফরুল্লাহ খান, পাকিস্তানের পররাষ্ট্র মন্ত্রী, করাচীতে ৮সেপ্টেম্বর, ১৯৪৮)

প্রধানমন্ত্রীর কার্যালয়ের প্রেস রুম থেকে উল্লসিত লাখো জনতার উদ্দেশ্যে লিয়াকত আলী খান ঘোষণা করেনঃ ‘আজ থেকে আমাদের প্রতীক হবে এটা এবং জানালা দিয়ে তিনি তার মুষ্টিবদ্ধ হাত বের করে রাখলেন। 
(ডন, করাচী, জুলাই ২৮, ১৯৫১)

যদি জাতিসংঘ নিজেদের চোরের দল প্রমান করে, এতে আমাদের কিছু করার নেই। আমরা প্রমান করবই যে আমরা কাশ্মীর আমরা আমাদের অস্ত্র দিয়েই স্বাধীন করতে পারি। 
(মিয়ান মুমতাজ দৌলাতানা, চীফ মিনিস্টার পাঞ্জাব, 
জমিনদার, লাহোর ১৭ জানুয়ারি, ১৯৫২)


আমরা যদি ইসলামের দিক-নির্দেশনা মোতাবেক বাঁচতে চাই এবং আমাদের সঠিক ইসলামের ছাঁচে তৈরি করতে চাই, তাহলে আমাদের শত্রুদের আমাদের তলোয়ার এর শক্তি দিয়ে যাচাই করতে হবে। আমি নেহেরু কে সাবধান করেছি যদি সে তার দৃষ্টিভঙ্গি না বদলায়, পাকিস্তানিরা দিল্লি অভিমুখে অগ্রসর হতে এবং ভারতীয়দের একটি শিক্ষা দিতে দ্বিধা করবেনা। 
(এ এম কোরায়েশী, পশ্চিম পাকিস্তানি বিধানসভা সদস্য, 
মুসলমান, করাচী, ৮ মার্চ, ১৯৫৬)

তাদের(নেহেরু এবং ভারত) কে জবাব একমাত্র যুক্তরাষ্ট্র ও যুক্তরাজ্য ও সিয়েটোর সহায়তায় কাশ্মীর দখল ও বাংলাদেশ চুক্তি করেই দেয়া যাবে। 
(নয়া রশ্মি, করাচী, ১ এপ্রিল ১৯৫৬)

আমাদের উচিৎ ভারতের সাথে সকল প্রকার আলোচনা বন্ধ করে দেয়া এবং চূড়ান্ত ফয়সালা করা। এবং এই ফয়সালা একমাত্র যুদ্ধের মাধ্যমেই হতে পারে। আল্লাহ আমাদের সাথে আছে। 
(প্রি এলাহী বক্স, সাবেক মন্ত্রী, সিন্ধু প্রদেশ
নয়া রশ্নি, করাচী, ১৬ এপ্রিল ১৯৬৫)

আমরা প্রতিরক্ষা চুক্তি করতে প্রস্তুত, আক্রমণাত্মক এবং আত্মরক্ষামূলক উভয়ই, যেকোন দেশের সাথে যারা আমাদের একমাত্র শত্রু ভারতের বিপক্ষে আমাদের সাহায্য করবে। 
(সর্দার আব্দুর রব নিশতার, সভাপতি, মুসলিম লীগ, লাহোর ২৬ নভেম্বর, ১৯৫৬)

     
আমরা তাদের(বাগদাদ চুক্তিতে ব্রিটেনকে) আমাদের আত্মরক্ষাজনিত কারনে। আমাদের প্রথম দায়িত্ব আমাদের প্রতিরক্ষা শক্তিশালী করা, নির্দিষ্টভাবে ভারতের বিপক্ষে অন্য কেউ যাই বলুক না কেন। 
(মালিক ফিরোজ খান নূর, পররাষ্ট্রমন্ত্রী, পাকিস্তান 
পাকিস্তান টাইমস, লাহোর, ৮ ডিসেম্বর, ১৯৫৬) 



আমরা বামপন্থীদের অধিকরণ, অনুপ্রবেশ ও আগ্রাসন নিয়ে ব্যাপক উদ্বিগ্ন। আমরা আমাদের তাদের প্রভাব থেকে যতদূর সম্ভব সরিয়ে রাখতে চাই। পৃথিবীর শান্তি আসলে মুক্ত গণতন্ত্রের হাতেই নিহিত। 
(এইচ.এস সোহরাওয়ার্দী, পাকিস্তানের প্রধানমন্ত্রী লস এঞ্জেলেসের একটি সংবাদ সম্মেলনে, 
সিভিল ও মিলিটারী গেজেট, ১৭ জুলাই ১৯৫৭)  


এটা বিশ্বাস করা কষ্টকর যে পকিস্তানের একজন প্রধানমন্ত্রী সংসদে দাঁড়িয়ে বলতে পারেন যে আমরা ১১ বছর ধরে কাশ্মীর দ্বন্দের সমাধার জন্য ভারতকে শুধু যুদ্ধের হুমকিই দিয়ে আসছি। কিন্তু তবুও জনাব নুন এটা বলেছেন সোমবারে। 
(লিডার, করাচী, ৩ সেপ্টেম্বর, ১৯৫৮)
 
মানুষ এখনো প্রথম এবং সবচেয়ে কার্যকরী অস্ত্র যুদ্ধের। এবং পাকিস্তান যেহুতু সর্বশ্রেষ্ঠ বাহিনী সেহুতু তারা ভারত বা যেকোন পশ্চিমা দেশকে চ্যালেঞ্জ করতে পারে নিজেদের স্বাধীনতা সংরক্ষন ও হেফাজত করতে। 
(চৌধুরী গোলাম আব্বাস, সভাপতি, জম্মু এবং কাশ্মীর মুসলিম সম্মেলন
ডন, করাচী, ২২ ডিসেম্বর ১৯৬২)

পশ্চিম পাকিস্তানের অজনপ্রিয় সরকারের একটি প্রচলিত রীতি হয়ে দাড়িয়েছে যে সর্বদা দেশের জনপ্রিয় রাজনৈতিক শক্তিগুলোকে ভারতীয় দালাল বলা। 
(সংবাদ, ঢাকা, ৮ ডিসেম্বর, ১৯৬৪)

কিছুদিন ধরেই শাসকগোষ্ঠী গনতন্ত্রকামী অভ্যুত্থান কে দমন করার জন্য শুধুমাত্র পুলিশের উপর আর অধিক নির্ভর করছেনা। বরঞ্চ হিটলার ও মুসোলিনির পদাঙ্ক অনুসরন করে একদল ভাড়াটে গুন্ডা নিরস্ত্র দেশবাসীর উপর লেলিয়ে দিয়েছে। 
(দৈনিক ইত্তেফাক, ঢাকা, ১০ ডিসেম্বর, ১৯৬৪)
 
১৯৫৮ সালে ক্ষমতা দখলের পর, আইয়ুব খান ভারত কে উত্তরীয় দেশগুলোর হুমকি মোকাবেলায় একটি যৌথ সামরিক চুক্তির প্রস্তাব দেন। সে রাতেই সেই বিপদ জাদুবলে উধাও হয়ে যায় এবং রাতারাতি উত্তর বন্ধু হয়ে যায় এবং পাশাপাশি নিরন্তর ভারতবিরোধী কথার জেহাদে লিপ্ত হয়। যথারীতি কাশ্মীর নিয়ে একটি চিৎকার চেঁচামেচি শুরু হয়। পরিস্থিতি এমন মনে হচ্ছে যেন পাকিস্তানি শাসকেরা ভারতের সাথে ঝামেলা করার ব্যাপারে মনস্থির করেছেন। 
(‘ভীমরুল’ দৈনিক ইত্তেফাক, ঢাকা, ১৩ ডিসেম্বর, ১৯৬৪)


কাশ্মীরকে ভারতের ইউনিয়নের সাথে একীভূত করার পদক্ষেপে বাধা দিতে এক হাজারের ও বেশী যোদ্ধা আজ যুদ্ধবিরতি রেখা অতিক্রম করবে। 
(মাশরিক, লাহোর, ২৯ জানুয়ারি, ১৯৬৫)

একীভূত করার পদক্ষেপের বিরুদ্ধে একমাত্র জবাব হল জিহাদ করা; পাকিস্তানের জাতিসংঘ থেকে পদত্যাগ করা উচিৎ। 
(জং, করাচী, ১ ফেব্রুয়ারি, ১৯৬৫)

আমরা যুদ্ধ-ভীত নই, এবং যুদ্ধের সময় যুদ্ধে যেতে দ্বিধা করবনা। 
(ডন, করাচী, ১১ মার্চ, ১৯৬৫)

আমাদের উচিৎ একটি যুদ্ধের জন্য প্রস্তুত হওয়া, একটি জিহাদের প্রস্তুতি নেয়া। 
(ডন, করাচী, ২২ মার্চ, ১৯৬৫)

আমি আমাদের সৈনিক প্রেসিডেন্টকে অনুরোধ করছি এখনি আক্রমণ করতে, কারন প্রতিবাদে কাজ হবেনা। 
(ডন, করাচী, ২৩ মার্চ ১৯৬৫)

দুর্নীতিগ্রস্থ রাজনৈতিক ব্যবস্থা যেটা দেশের উপর চাপিয়ে দেয়া হয়েছে সেটাকে গণতন্ত্রের সাথে তুলনা দেয়া যায়না। 
(দৈনিক ইত্তেফাক, ঢাকা ২৩ মার্চ, ১৯৬৫) 

১৯৫৬ সালের গনতান্ত্রিক সংবিধান দূরে সরিয়ে দেয়া হয়েছে। জনগন সকল প্রকার মৌলিক ও রাজনৈতিক অধিকার হতে বঞ্চিত। এমনকি জাতি, ধর্ম, বর্ন, গোত্র নির্বিশেষে জনগণের ভোটাধিকার, যেটি বিদেশী শাসনের সময় ও বলবৎ ছিল, যেটির অধীনেই পাকিস্তান প্রতিষ্ঠিত হয়েছে, সেই অধিকার জনগনের থেকে কেড়ে নেয়া হয়েছে। জনগনের অর্থনৈতিক মুক্তি আজ অধরা স্বপ্ন। আজকের সরকার কিছু নির্দিষ্ট সংখ্যক কোটিপতি ও পুঁজিপতি কে অবাধ সুযোগ দিয়েছে তাদের মুনাফা বাড়ানোর। অথচ অপরদিকে ১০ কোটি মানুষ আজ প্রচণ্ড দারিদ্র্যে দিনানিপাত করছে ও দেউলিয়া হয়েছে। অল্পকিছু মানুষ আমাদের শিল্প ও অর্থনৈতিক উন্নতির সুবিধাভোগী। একদিকে লাখো মানুষের ক্ষুধা এবং অন্যদিকে অল্পকিছু মানুষের সমৃদ্ধি ও ঐশ্বর্য- এটাই পাকিস্তানের বর্তমান চিত্র। 
(সংবাদ, ঢাকা, ২৩ মার্চ, ১৯৬৫)

যাদের দৃষ্টি স্বার্থপরতার প্রবৃত্তি দ্বারা আচ্ছন্ন আমরা তীব্রভাবে তাদের বিপক্ষে। তাদের সৎ বা অসৎ যেকোন উপায় ভালো যদি সেটা তাদের নিজেদের খিদমত করতে পারে। তাদের উদ্দেশ্য আত্মতুষ্টি দেশের কল্যাণ নয়। 
(ফাতিমা জিন্নাহ, ডন করাচী, ১৩ এপ্রিল ১৯৬৫)

কাশ্মীরের সমস্যা সমাধানে জিহাদই একমাত্র পন্থা। 
(পাকিস্তান টাইমস, লাহোর ২৮ শে এপ্রিল, ১৯৬৫)

যখন রনে যুদ্ধ চলছিল, ভারতের একমাত্র বিমানবাহী রণতরী ভিকরান্ত, এবং অন্যান্য ট্যাংকার গুলো পাকিস্তানের একটি সাবমেরিন দেখে আরব সাগরে পালাতে বাধ্য হয়েছিল। 
(জং, করাচী, ৩ মে, ১৯৬৫) 


হাজার হাজার রাজাকার যুদ্ধবিরতি ভাঙতে প্রস্তুত এবং কাশ্মীরে প্রবেশ করে তাদের ভাইদের মুক্ত করে আনতে প্রস্তুত। 
(সর্দার রহমতুল্লাহ, রাজ্য পরিষদের সদস্য, 
পাকিস্তান টাইমস, ১৭ মে ১৯৬৫)

পাকিস্তান সরকারের উচিৎ যুদ্ধবিরতির বিপরীতে তাদের আপত্তি জানিয়ে দেয়া এবং কাশ্মীরকে একটি পূর্নাঙ্গ জিহাদ শুরুতে সাহায্য করা। 
(সর্দার আব্দুল কাইয়ুম খান, 
ডন, করাচী, ২৫ মে ১৯৬৫) 


গত সাত বছরেও আমরা কোন নির্বাচন দিতে পারিনি তাদের নিজস্ব সরকার নির্বাচন করে নিতে, এটা আমাদের কাজের কোনভালো প্রতিফলন নয়। দুটি গুরুত্বপূর্ণ পদ ছাড়া বাকি সকল পদই অ-কাশ্মীরী নাগরিক দ্বারা পদায়ন করা। তিক্ত সত্য এটাই যে আমাদের থাকাকালীন সময়ে আজাদ কাশ্মীরে আমরা আমাদের অজনপ্রিয় করে তুলেছি, এবং ইহা অস্বীকার করার কোন উপায় নেই। 
(সিভিল ও মিলিটারি গেজেট, ৫ জুন ১৯৬৫)

আমরা যেকোন ভারতীয় ষড়যন্ত্রে চীনের সাহায্য প্রাপ্তি সুভাগ্য মনে করব। 
(আজাদ, ঢাকা, ৬ জুন, ১৯৬৫)
 
আজ অর্থনৈতিক ক্ষেত্রেই শুধু অসমতা নয় বরং প্রশাসনিক, কার্যনির্বাহী এবং বিধানিক ক্ষেত্রেও অসমতা বিরাজমান। কারন যেকোন বিধানিক প্রস্তাবেই প্রেসিডেন্ট ভেটো দেন। প্রতিরক্ষা ব্যাবস্থাতেও চরম অসমতা। পূর্ব-পাকিস্তানিরা কারো হাঁস-মুরগীর খাবার নয় এবং হতেও চায়না। অনেক ক্ষেত্রেই পূর্ব-পাকিস্তানিদের মতামত বা কল্যাণ অগ্রাহ্য করেই নানারকম রীতিনীতি বাস্তবায়ন করা হচ্ছে। এগুলো তেমন কোন ব্যাপার হত না যদি আমাদের একটি গনতান্ত্রিক উপায়ে নির্বাচিত সরকার যেখানে সিদ্ধান্ত নেয়ার ক্ষমতা মন্ত্রীসভার নিকট থাকত এবং মন্ত্রীসভা একটি সার্বভৌম সংসদের নিকট দায়বদ্ধ থাকতেন। 
(নুরুল আমিন, পূর্ব পাকিস্তান পরিষদে, 
পাকিস্তান অবজার্ভার, ঢাকা, ৬ জুলাই ১৯৬৫)

ভারতের সাথে যুদ্ধের ঘটনায় পাকিস্তানের সৈন্য দিল্লি পর্যন্ত মার্চ করবে, লাল দুর্গ অধিকার করবে এবং পাকিস্তানের পতাকা উত্তোলন করবে। 
(পাকিস্তান টাইমস, লাহোর, ১১ জুলাই, ১৯৬৫)

পূর্ব পাকিস্তানের প্রতি পশ্চিম পাকিস্তানিদের শোষণ এই তথ্য হতেই জানা যায় যে, পুর্ব পাকিস্তানের প্রতিটি গ্রামে পশ্চিম পাকিস্তানি কর্মকর্তা। 
( এ.এম.কামারুজ্জামান, ন্যাশনাল অ্যাসেম্বলিতে, 
পাকিস্তান টাইমস, লাহোর ২০ জুলাই, ১৯৬৫)

ভারত বিশ্ববাসীকে বোঝানোর চেষ্টা করছে যে মুক্তিযোদ্ধাদের ব্যাবহৃত অস্ত্র কেবল পকিস্তান থীক আসতে পারে। এটা বিশ্বাস করা বোকামী যে অস্বাভাবিক সরকারের বিপক্ষে যেকোন জনপ্রিয় প্রতিরোধ অস্ত্রের অভাবে আজকের পৃথিবীতে বেশীদিন টিকে থাকবে। 
(পাকিস্তান, লাহোর টাইমস, ১৭ অগাস্ট, ১৯৬৫)


কাশ্মীরিরা যুদ্ধবিরতিতে কোন পক্ষ না, এবং যুদ্ধবিরতি রেখা অতিক্রম করার অধিকার তাদের রয়েছে। 
(ডন, করাচী, ২২ অগাস্ট, ১৯৬৫)

Aadrita Mahzabeen
<১২, ৮১, ২২৩>
বাংলাদেশের লোকদের সাহায্যের জন্য আবেদন
মহারাষ্ট্র বিধান পরিষদের মুলতবী প্রস্তাব অগ্রাহ্য


মহারাষ্ট্র বিধান পরিষদে আজ পূর্ববঙ্গের ঘটনাবলী সম্পর্কে আকটি মুলতবী প্রস্তাব উত্থাপিত হলে চেয়ারম্যান তা অগ্রাহ্য করেন। 
চেয়ারম্যান শ্রী ভি এস পেজ বলেন যে, বিষয়টি সংসদের আওতায়। সুতরাং এ সম্পর্কে এই সভায় আলোচিত হতে পারে না।


উত্তর প্রদেশ বিধান সভা

লক্ষ্ণৌ, ২৯শে মার্চ – উত্তর প্রদেশ বিধান সভা স্বাধীন বাংলাদেশ অস্থায়ী সরকারকে স্বীকৃতি দানের জন্য কেন্দ্রীয় সরকারকে সর্বসম্মতিক্রমে অনুরোধ জানিয়েছে।


রাজস্থান বিধান সভা

জয়পুর, ২৯শে মার্চ – আজ রাজস্থান বিধান সভার সমস্ত দলের সদস্য বাংলাদেশে পাক সৈন্যদলের অমানুষিক হত্যাকান্ডের জন্য “গভীর উদ্বেগ” প্রকাশ করেন।

- পিটিআই

Shuvadittya Saha
<১২, ৮২, ২২৪- ২২৫>

আশু স্বীকৃতি প্রদানের জন্য মন্ত্রীর আহবান

নয়া দিল্লি, এপ্রিল ১৮ (পিটি আই ) - পশ্চিম বাংলার খাদ্য এবং দুগ্ধসম্পদ উন্নয়ন বিষয়ক মন্ত্রী বাবু কে কে মৈত্র বাংলাদেশকে আশু স্বীকৃতিদানের আহবান জানিয়েছেন। আজ এখানে এক সংবাদ সম্মেলনে তিনি আশঙ্কা প্রকাশ করেন যে, ভারত বাংলাদেশ যে স্বীকৃতি দিতে আরো দেরি করলে আর এভাবে বাংলাদেশের নিরীহ সাধারণ জনগনের উপরে চলমান হত্যাযজ্ঞ যদি আরো দীর্ঘ সময় ধরে চলতেই থাকে, তাহলে পশ্চিম বাংলার পরিস্থিতির আরো অবনতি ঘটবে। 

বাংলাদেশকে আশু স্বীকৃতিদানের দাবি জানিয়ে মৈত্র বাবু বলেন যে, সদ্যজাত দেশটি স্বীকৃতি পাওয়ার চারটি শর্ত যথা: জনসংখ্যা, ভৌগলিক সীমারেখা, সরকার এবং সার্বভৌমত্ব পূরণ করেছে। তিনি বলেন, বাংলাদেশে যা ঘটছে তা একটি জাতীয় গণতান্ত্রিক বিপ্লব ছাড়া কিছুই নয়। তার মতে সংবাদ মাধ্যম এবং অল ইন্ডিয়া রেডিও এর উচিত " চীনের ভূমিকা" যথাযথভাবে তুলে ধরা, যা কিনা পশ্চিম পাকিস্তানকে একটি "শক্তিশালী গনমানুষের বিপ্লবকে" পৈশাচিকভাবে দমন করতে সহায়তা করছে। 

মৈত্র বাবু আরো বলেন, পশ্চিম বাংলার সরকার পূর্ব বাংলার শরণার্থীর ঢল নামবে বলে আশঙ্কা করছে এবং উদভুত পরিস্থিতি যথাযথভাবে সামাল  দেবার জন্য কেন্দ্রীয় সরকারের সাথে সার্বক্ষণিক যোগাযোগ রক্ষা করে চলেছে। 

এক লাখের মত শরণার্থী ইতিমধ্যেই পশ্চিম বাংলায় এসে পৌঁছেছেন এবং তাদের মধ্যে প্রত্যেক প্রাপ্তবয়স্ক মানুষকে ৪০০ গ্রাম চাল করে, এবং শিশু প্রতি ২০০ গ্রাম চাল করে প্রতিদিন দেবার ব্যবস্থা করা হয়েছে। 
তিনি সতর্ক করে বলেন, শরণার্থী সমস্যা সামনের মাসগুলোতে আরো অবনতির দিকে যাবে এবং সেজন্য তিনি কেন্দ্রীয় সরকারকে উদার হস্তে রাজ্য সরকারের সাহায্যে এগিয়ে আসার আহবান জানান। 

এছাড়াও মৈত্র বাবু শরণার্থীদের জন্য রাজ্যের অভ্যন্তরে অন্যান্য জায়গায় আশ্রয় দেওয়ার উপরে জোর দেন কেননা, সীমান্ত এলাকাতে দীর্ঘ সময় ধরে  অস্থায়ী আশ্রয় শিবির চালনা করা "বিপদজনক" হতে পারে বলে তিনি মনে করেন। তিনি অস্থায়ী শিবিরগুলোকে বিভিন্ন দানশীল প্রতিষ্ঠান যেমন: রামকৃষ্ণ মিশন দ্বারা চালিত করার পক্ষে মত দেন। 

সাম্যবাদী কংগ্রেস পার্টির প্রেসিডেন্ট এবং এমপি অধ্যাপক শিবেন লাল সাক্সেনা ও বাংলাদেশকে "স্বাধীন সার্বভৌম দেশ" হিসেবে আশু স্বীকৃতি প্রদানের দাবি জানান। তিনি আরো একধাপ এগিয়ে বলেন ভারতের  তার সেনাবাহিনীকে কে এই মুহূর্তে  সেখানে গণহত্যা ও ধংসযজ্ঞ বন্ধ করতে "মানবতার মিশনে" প্রেরণ করা উচিত। 

পশ্চিম বাংলার পূর্ব সীমান্ত এলাকাগুলোতে তিন দিনের এক সফর শেষে কংগ্রেস পার্টির এমপি শশী ভূষণ বাবু আজ এক বক্তব্যে বলেন, বাংলাদেশকে আশু স্বীকৃতি প্রদানের গুরুত্ব এবং প্রয়োজনীয়তা নিয়ে তার কোন দ্বিধা নেই। তিনি বলেন, আধুনিক অস্ত্রসস্ত্র এর তীব্র অভাব সত্বেও বাংলার মুক্তি বাহিনী আধুনিক মারণাস্ত্রে সজ্জিত পশ্চিম পাকিস্তানি সেনা দেড় বিরুদ্ধে বীরত্বের সাথে যুদ্ধ করে যাচ্ছে। তিনি অনতিবিলম্বে বাংলাদেশের সরকারকে স্বীকৃতি প্রদানের জন্য ভারতের সরকারের কাছে আবেদন করেন। 

কোচিন: কেরালা প্রদেশ মুসলিম লীগের কার্যকরী সভায় পূর্ব বাংলায় পাকিস্তানি বাহিনী কতৃক গণহত্যার নিন্দা জানানো হয় এবং বাংলাদেশ বিষয়ে ভারতের কেন্দ্রীয় সরকারের অবস্থানের সাথে একাক্ততা ঘোষণা করা হয়। 

Aadrita Mahzabeen
<১২, ৮৩, ২২৬>

বুদ্ধিজীবী সমাবেশে পাঁচজন জন মন্ত্রীর ভাষণ
(স্টাফ রিপোর্টার)

কোলকাতা, ২১শে এপ্রিল- পঃ বঃ লেখক, শিল্পী, শিক্ষাব্রিতি, সমাজসেবী সংঘের এক বৈকালিক আসরে আজ রাজ্য সরকারের পাছজন মন্ত্রী তাঁদের বক্তব্য রাখেন। সভাপতিত করেন শ্রীমনোজ বসু।

স্বাস্থ্যমন্ত্রি ডাঃ জয়নাল আবেদিন বলেছেন, বাংলাদেশের সংগ্রামে পশ্চিম বাংলা মানুষের পুরো সমরথন আছে। শরণার্থীদের জন্য সীমান্তের বিভিন্ন স্থানে স্বাস্থ্যকেন্দ্র খোলা হয়েছে। তিনি বলেন, বাংলাদেশ থেকে যত তাড়াতাড়ি হানাদারদের হটানো যায় ততই ভাল। তিনি বলেন, নির্বাচনের আগে কংগ্রেসের পক্ষ থেকে গরীবী এবং বেকারী হটাবার যে প্রতিশ্রুতি দেওয়া হয়েছিল তা রক্ষা করা হবেই। বাংলাদেশের এই পরিস্থিতির উদ্ভব হবে বলে ভাবা যায়নি।

বিচার মন্ত্রী শ্রী অজিত পাঁজা বলেন, সমাজের কাঠামো যদি ভাল করে গড়া যেত তাহলে সমাজবিরধী সমস্যায় আমাদের পড়তে হত না। সমাজের যুবকদের জন্য চাকুরীর ব্যবস্থার করতে হবে। 

শিক্ষামন্ত্রী অধক্ষ্য শান্তি দাশগুপ্ত বলেন, রাজ্য সরকারের সকল কাজ যাতে বাংলায় হয় তার নির্দেশ দেওয়া হয়েছে। এ কাজে তিনি বুদ্ধিজীবী সমাজসেবীদের সহযোগীতা আহবান করেছেন। স্বায়ত্তশাসন মন্ত্রী মহঃ রউফ আনসারী বলেন, সিএমডি’র মাধ্যমে কলকাতার ১০০টি ওয়ারদের ১০০টি বস্তীতে আধুনিক জীবনযাত্রায় সুযোগ করে দেওয়া হবে। রাষ্ট্রমন্ত্রী (পরিকল্পনা) শ্রী রথীন তালুকদার বলেন, বাংলাদেশের মানুষের স্বাধীনতা সংগ্রামের বিরোধিতা করে সমাজবাদী চীন তার আসল রুপ প্রকাশ করেছে।

আজের বৈকালিক আসরের আলোচনায় শ্রী প্রবোধ সান্যাল, ডাঃ বিজনবিহারী ভট্টাচার্য, ডাঃ আশুতোষ, ভট্টাচার্য, শ্রী দক্ষিনারঞ্জন বসু, শ্রী সন্তোষকুমার ঘোষ, শ্রী রঞ্জিত সেন প্রমুখ ব্যাক্তিরা অংশগ্রহণ করেন। স্বাগত ভাষণ দেন শ্রী বিনয় সরকার। 

বাংলাদেশের শরণার্থীদের সাহায্যে সকল রাজ্যকে আসার জন্য পশ্চিম বঙ্গ সরকারের  আহবান
রিলিফের সকল খরচ বহন করার প্রতিশ্রুতি দিল কেন্দ্রীয় সরকার
		(বিশেষ প্রতিনিধি)

বাংলাদেশ থেকে উদ্বাস্তু আগমনের হার আশঙ্কাজনক হরে বৃদ্ধি পাবার পর   পশ্চিম বঙ্গ সরকার জরুরীভিত্তিতে ভারতের কেন্দ্রীয় সরকারকে গত বুধবার এই বার্তা পাঠান যে তাদের প্রাদেশিক সরকার একা সব  শরণার্থীদের খাদ্য, আশ্রয়, এবং চিকিৎসার ভার নিতে পারছে না এবং যেহেতু অন্য রাজ্যগুলোও বাংলাদেশের সমর্থক, তাই তাদের এই দায়িত্তের ভার নেয়া উচিত। 

দিল্লিতে আমাদের বিশেয প্রতিনিধিসূত্রে জানা যায়, শ্রম ও পুনর্বাসন মন্ত্রী  জনাব আর. কে. খাদিলকার বলেন যে পূর্ববাংলা থেকে আগত সব উদ্বাস্তুর জন্য  ত্রাণ সামগ্রী কেন্দ্রীয় সরকার সরবরাহ করবে। কিন্তু কেন্দ্রীয় সরকারের চিন্তা আসলে যে গত মাত্র ১০ দিনে  ২৭৩, ০০০ জন উদ্বাস্তু পশ্চিমবঙ্গে প্রবেশ করেছে, এ ধারায় চলতে  থাকলে শীঘ্রই মোট উদ্বাস্তুর সংখ্যা ১০ লাখে পৌঁছাবে। তখন পরিস্থিতি  মোকাবিলা করার সামর্থ্য  রাজ্য বা  কেন্দ্রীয় সরকারের কারোরই থাকবে না। অন্যান্য বছরগুলোতে যখন পরিস্থিতি স্বাভাবিক ছিল, যেমন গত ১৯৭০ সালে আসা  মোট ২২৬, ০০০ জন উদ্বাস্তু কে পশ্চিমবঙ্গ রাজ্যের ব্যবস্থায় ভারতে প্রবেশের মাত্র ২ সপ্তাহের মধ্যে সারা ভারতে বিভিন্ন আশ্রয়কেন্দ্রে পাঠানো হয়। তখন শুধু আশ্রয়স্থলের ব্যবস্থা করাই  ছিল কেন্দ্রীয় সরকারের মূল  দায়িত্ব। কিন্তু এখন  রাজ্য সরকারের জন্য সমস্যাটি আরো জটিল হয়ে দাঁড়িয়েছে। এখন বেশিরভাগ উদ্বাস্তুর জন্য  শুধু আশ্রয়ের ব্যবস্থা করে দেয়াই  যথেষ্ট নয়, বাংলাদেশে ফেরত যাবার মতো পরিস্থিতি না হওয়া পর্যন্ত তাদের জন্য স্থানাহার ও চিকিৎসার বন্দোবস্ত করতে হচ্ছে। তাই পশ্চিমবঙ্গ সরকার মনে করছে যে বাংলাদেশী উদ্বাস্তু সমস্যা শুধু তাদের একার নয়, বরং তা জাতীয়ভাবে মোকাবেলা করা উচিত  আর অন্য সব রাজ্য যারা বাংলাদেশকে সমর্থন দিচ্ছে, তাদের উদ্বাস্তুদের ভার নেবার জন্য কেন্দ্র হতে আহ্বান জানানো উচিত। 

প্রশংসিত ইঙ্গিত

রাজ্য সরকার অবস্ব শরণার্থীদের  রক্ষার জন্য পূর্ন আর্থিক সাহায্যের জন্য  কেন্দ্রীয় সরকারের ওয়াদার প্রশংসা করেন। কিন্তু পশ্চিমবঙ্গ  এতে সমস্যার শুধু ক্ষুদ্র একটি  সমাধান  হবে। 

অপরপক্ষে মন্ত্রিসভা হতে  অর্থমন্ত্রি তরুন কুমার ঘোষ, পিডাব্লিউ মন্ত্রি সন্তোস রায় এবং পুনর্বাসন মন্ত্রি আনন্দমোহন বিশ্বাসের সমন্বয়ে সাবকমিটির ঘোষণা দেয়া হয়। তারা উদবাস্তুদের ত্রানের সমন্বয়সাধন করবেন। তাছাড়া মন্ত্রিদের কয়েকজন সীমান্তে কিছু জেলায় ঘুরে ঘুরে পরিস্থিতি যাচাই করবেন। নয়াদিল্লিতে আমাদের বিশেষ প্রতিনিধি আরো যোগ করেন যে, খাদিল্কার বিশেবভাবে উল্লেখ করেননি যে  আসলে মোট কত টাকা সাহাজ্য দেয়া হবে, কিন্তু মানবিক দিকগুলো বিশেষভাবে বিবেচনা করে কেন্দ্রিয় সরকার এই ভার বহন করতে প্রস্তুদ এবং তারা পুর্বপাকিস্তান হতে বাধ্যহয়ে চলে আসা মানুষদের সাহাজ্যে  যত টাকা প্রয়োজন তা প্রদানে ইচ্ছুক। খাদিল্কার আরো যোগ করেন যে, আজঅবধি প্রায় ২৭৩, ২৯৯ জন মানুষ সীমান্ত পেড়িয়ে চলে এসেছন, এবং এপ্রিলের মাঝামাঝি  অবধি আসা পুরুষরা পুরবপাকিস্তান ফিরে গিয়ে যুদ্ধ করতে চাছেন। শুধু নারি, শিশু, এবং বৃদ্ধরাই আশয়কেন্দ্রে থেকে যাচ্ছেন। 

হটাত উত্থান

১৫ই এপ্রিলের পর থেকে উদবাস্তু আসার গতি হটাত করে বেড়ে যায়, ধারনা করা হচ্ছে, পাকিস্তানি সেনাবাহিনির চরম নিঃশংস্রতার কারনে তা হচ্ছে। আর যারা সীমান্ত পেড়িয়ে আসছেন, তাদের অনেকেই সরকারের সাহাজ্য নিচ্ছেন না, যা বোঝা যায়  এই দেখে যে তাদের মধ্যে মাত্র ৮৯, ৬০০ জন ক্যাম্পে আছেন আর বাকি ১৬৯, ১০০ জন আত্মিয় ও বন্ধুবান্ধবের সাথে আছেন। 

খাদিল্কার আরো পরিষ্কার ভাবে  ব্যাখ্যা করে তুলে ধরেন, যে বিভিন্য প্রদেশের ক্যাম্পে, যেমন  পশ্চিমবঙ্গে ৬১, ৮০০ জন, আসাম ও মেঘালয়ে ১০, ৭০০ জন, ত্রিপুরায় ১৭, ১০০ জন আছেন। বাকি ১৬৯, ১০০ জন যারা ক্যাম্পের বাইরে আছেন তাদের অধিকাংশ পশ্চিমবঙ্গে। সেখানে ১৫১, ৪০০ জন, আসামে ৭, ৭০০ জন, ও ত্রিপুরায় ১০, ০০০ জন বিভিন্য আত্মিয়স্বজনের বাসায়। উদবাস্তুর সংখ্যা সরকারের জন্যে আসলে কম কি না, একজন তা জানতে চাইলে খাদিল্কার তা অস্বীকার করেন। ত্রান বিতরন ত্বরান্বিত করতে কলকাতায় একজন অতিরিক্ত সচিবের অধিনে মন্ত্রালয়ের বিশেষ শাখা স্থাপন করা হয়েছে। উক্ত শাখার অধিনে আসাম ও ত্রিপুরায় লিয়াজো অফিসার নিয়োগ দেয়া হয়েছে। অন্য আরেক প্রশ্নের জবাবে খাদিল্কার বলেন যে সরকার ত্রানকার্যে অবাঞ্ছিত সংঘটনের অযাচিত প্রভাব ব্যহত করতে সতর্ক থাকবে। সব সেচ্ছাসেবি সংগঠনদের তাদের ত্রান কার্য জাতিয় পর্যায়ে স্থাপিত বাংলাদেশ সহায়তা কমিটির অধিনে পরিচালনের জন্যে নির্দেশ দেয়া হয়েছে। 

শরনার্থীর ছদ্দবেশে গুপ্তচর প্রবেশ থেকাতে সরকার কি করছে এই প্রশ্নের জবাবে খাদিল্কার বলেন যে তারা যারা আসছেন তাদের যাচাই করার সর্বত চেষ্টা করছেন। খাদিল্কার বলেন যে রাজ্য সরকার এইপরযন্ত ৫৫টি অভ্যর্থনা ও ত্রানকেন্দ্র স্থাপন করেছে। অভ্যর্থনাম কেন্দ্রের সংখ্যা যথাযথ, তবে দরকার হলে এর সংখ্যা আরো বাড়ানো হবে। মৌসুমি ঋতু চলাকালিন সময়ে শরনার্থিদের সহায়তার জন্য যথেষ্ট ব্যবস্থা নেয়া হয়েছে। 

শরণার্থীদের এখানে আশ্রয় দেওয়াই সরকারের নীতি – ধাওয়ান
(স্টাফ রিপোর্টার)

বাংলাদেশের থেকে আগত আশ্রয়প্রার্থীদের মধ্যে যারা ভারতের মাটিতে আশ্রয় চাইবেন,তাদের সকলকে আশ্রয় দেওয়া পশ্চিমবঙ্গ সরকার ও কেন্দ্রীয় সরকারের নীতি হবে। বুধবার রাজ্য বিধানসভার অধিবেশনে রাজ্যপাল শ্রী শান্তিস্বরূপ ধাণায়ন তার ভাষনী কথা ঘোষণা করেন। 

শ্রী ধাণায়ন মনে করেন, ওই বাংলার পরিকল্পিত গণহত্যার ফলেই অগণিত মানুষ দেশ্ত্যাগকরে এপারে চলে আসছেন।

আসলে বাংলাদেশ সরকারকে স্বীকৃতি দেবার দাবি জানিয়ে এবং বাংলাদেশে গণহত্যার প্রতিবাদ করে বুধবার বিধানসভায় একটি সর্বসম্মত প্রস্তাব আসবে। বুধবার বিধানসভা ভবনের সরকার এবং বিরোধী পক্ষের নেতাদের মধ্যে বৈঠকে এই সিদ্ধান্ত হয়। 

রাজ্যপাল তার ভাষণে আরও বলেন, ১৯৭১ সালের মার্চ মাসের শেষ কয়দিন হতে বাংলাদেশে থেকে অভুতপূর্ব উদবাস্তু আগমন হচ্ছে। এর ফলে খাদ্য সরবরাহ ও নিরাপত্তার সমস্যা দুটি আরও জটিল হয়ে উঠেছে। অনুমিত হয় যে ১০ লক্ষেরও অধিক নরনারী সীমান্ত পার হয়ে এসেছেন এবং উদবাস্তু আগমনের স্রোত অব্যাহত আছে। পূনর্বাসনমন্ত্রকে কোলকাতায় তাদের শাখা অফিসে একজন অবয় সচিবকে কর্মী নিযুক্ত করেছেন এবং সামরিক আশ্রয়শিবির গঠন ও পরিচালনা ও জন্স্বাস্থের সুযোগ-সুবিধা বিধানের ব্যয় নির্বাহের প্রস্তাব, করেছেন। অব্যাহত আশ্রয়প্রার্থী আগমনের ফলে আজ আমাদের রাজ্যের প্রশাসন ব্যবস্থায় বাধা সৃষ্টির আশঙ্কা দেখা দিলেও আশ্রয় সরকার এবং কেন্দ্রীয় সরকারের নীতি হবে যারা ভারতের মাটিতে আশ্রয় লইবেন তাদের সকলকে আশ্রয় দেওয়া। 

শ্রীধাওয়ান বলেন, সীমান্তের ওপারে বাংলাদেশের ঘটনাবলী আমাদের উপর গভীর প্রসার বিস্তার করেছে এবং নির্মম সামরিক অভিযানের দরুণ এবং উপমহাদেশের ওই অঞ্চলের পরিকল্পিত গনহত্যা বলে যা মনে হয় তার কারণ অগণিত মানুষের দেশত্যাগের ফলে আমাদের উপর এসে পড়েছে নতুন উদ্বাস্তু সমস্যা।

বাংলাদেশ সংক্রান্ত প্রস্তাব

বুধবার বিধানসভা অধিবেশন শেষে বিরোধী দলনেতা শ্রী জ্যোতি বসু এলেন মুখ্যমন্ত্রী শ্রী অজয় মুখার্জীর কামরায়। সঙ্গে সিপিএম নেতা শ্রী হরেকৃষ্ণ কোঙার। মুখ্যমন্ত্রীর ঘরে উপ-মুখ্যমন্ত্রী শ্রী বিজয়সিংহ নাহার, স্বাস্থ্যমন্ত্রী ডাঃ জয়নাল আবেদীন উপস্থিত। একে একে সিপিআই নেতা শ্রী বিশ্বনাথ মুখার্জী সংযুক্ত বামপন্থী ফ্রন্টের আহ্বায়ক শ্রী সুধীন কুমার, এস ইউ সি নেতা শ্রী সুবোধ ব্যানার্জীও এলেন। 

দীর্ঘ আলোচনার পর বাংলাদেশ সম্পর্কে তারা একটি সর্বসম্মত প্রস্তাব রচনা করলেন। বৈঠকশেষে বেরোবার মুখে সুবোধ বাবু বললেন আমরা একমত হয়েছি। একটি শব্দ নিয়ে এখনো একটু মতভেদ আছে। তবে ঠিক হয়ে যাবে।







	শিরোনাম
	সূত্র
	তারিখ

	[bookmark: s86]৮৬। বাংলাদেশকে অস্ত্রসহ সকল প্রকার সাহায্যদানের দাবির প্রশ্নে পশ্চিমবঙ্গ সরকার এবং বিরোধী নেতাদের ঐক্যমত্য 
	দি স্টেটসম্যান 
	৭ মে ১৯৭১ 



Masroor Ahmed Makib
<১২, ৮৬, ২৩০>

প্রাদেশিক পরিষদ দাবি করবেঃ বাংলাদেশকে অস্ত্র সরবরাহ সহ সর্বাত্তক সহযোগীতা।
আমাদের বিশেষ প্রতিবেদকের প্রতিবেদনঃ
বৃহস্পতিবার পশ্চিমবঙ্গের বিধানসভায়  সরকারী ও বিরোধীদল বাংলাদেশ বিষয়ে এক রেজুল্যুশনে সর্বসম্মতিক্রমে রাজি হয়েছে। এটি হবে একটি সরকারী রেজুল্যুশন এবং এটি শুক্রবারে  উত্থাপন করবেন মুখ্যমন্ত্রী অজয় মুখার্জি ও সমর্থন করবেন বিরোধীদলীয় নেতা জনাব জ্যোতি বসু। 

বাংলাদেশের ৭৫ মিলিয়ন মানুষের উপর পাকিস্তান সামরিক বাহিনী  দ্বারা সংঘটিত  নারকীয় গণহত্যার প্রতি নিন্দা  জানানো হবে  রেজুল্যুশনে। দাবি  করা হবে কেন্দ্রীয় সরকার অবিলম্বে বাংলাদেশের সার্বভৌম গণতান্ত্রিক প্রজাতন্ত্রকে স্বীকৃতি দেবে  এবং অস্ত্র সরবরাহের সহ সব প্রয়োজনীয় সহায়তা দেবে। 

রেজুলুশ্যনের খসড়ায় বলা হয়েছে এর সিদ্ধান্তের বিপরীতে বৃহত্তর  ব্যবস্থা  গ্রহণে বিলম্ব হলে  বাংলাদেশের মানুষের দুর্ভোগ বাড়বে। পরিষদ বলেছে, তারা পশ্চিমবঙ্গের জনগনের কাছে দাবি করবে কেন্দ্রিয় সরকারের প্রতি চাপ সৃষ্টি করার জন্য যাতে কেন্দ্রিয় সরকার এসব দাবি মেনে নেয়। এছাড়া পরিষদ  বাংলাদেশে অবরুদ্ধ জনগনের মুক্তি, আবাসন ও ত্রাণ প্রদান সহ সকল প্রয়োজনীয়  ব্যবস্থা গ্রহনের জন্য আহ্বান জানাবে। 

বৃহস্পতিবারে এসইউসি নেতা জনাব সুবোধ ব্যানার্জি বিভিন্ন দলের মধ্যে একটি চুক্তি করতে উদ্যোগ গ্রহন করেন যা রেজুল্যুশনের অস্ত্র সরবরাহ সহ অন্যান্য দাবিগুলোকে সুরক্ষা দেবে। তিনি মুখ্যমন্ত্রী, উপমুখ্যমন্ত্রী, বিরোধীদলীয় নেতা ও সিপিআই নেতা জনাব সোমনাথ মুখারজীর সাথে আলাদা আলাদাভাবে দেখা করেন এবং এই সব নেতাদের মধ্যে একটি সভার আয়োজন করেন। উক্ত সভায় রেজুল্যুশনের উপর সবাই ঐক্যমতে পৌছে। 

এতে বোঝা যায় যে সিপিআই গণতান্ত্রীক জোটের দলগুলোর উপর রেজুল্যুশনে থাকা ‘অস্ত্র সরবরাহ’ চুক্তির প্রতি সম্মত  হতে চাপ প্রয়োগ করে। বাংলাদেশ ও তার সরকারের প্রতি মুসলিম লীগ ও কোয়ালীশানের অন্যান্যদলগুলো তাদের মনোভাব এখনো প্রকাশ করেনি। 

<১২, ৮৭, ২৩১-২৮২>
Shahriar Faruk – পেজঃ ২৩১-২৪১
তাজমুল আখতার – পেজঃ ২৪২-২৫১ 
মোঃ কাওছার আহমদ – পেজঃ ২৫২- ২৫৮
তানভীর আহমেদ নোভেল – পেজঃ ২৫৯- ২৬১
Rashed Islam পেজঃ ২৬২-১৭১
Minhaz Uddin পেজঃ ২৭২-২৮২

জনাব স্পিকারঃ আমি এখন প্রধানমন্ত্রীর কাছে প্রস্তাবটি পেশ করছি এবং এর পর আমি সবাইকে অনুরোধ করব নিজ নিজ আসন থেকে দাঁড়িয়ে বাংলাদেশের নিহত শহীদদের স্মরণে ২ মিনিট নীরবতা পালন করতে। 

শ্রী অজয়কুমার মুখার্জী: স্পীকার মহাশয়, আপনার অনুমতি নিয়ে আমি এই প্রস্তাবটা আনছি। 

বিগত ডিসেম্বর মাসে অনুষ্ঠিত নির্বাচনে মুজিবুর রহমানের নেতৃত্বে পরিচালিত আওয়ামীলীগ এর অসামান্য ও ঐতিহাসিক সাফল্যর মধ্যে প্রকাশিত জনগণের সুস্পষ্ট রায়কে পদদলিত করিয়া বাংলাদেশের সাড়ে সাত কোটি জনগনের বিরুদ্ধে পাকিস্তানের সামরিক শাসকচক্র যে নারকীয় গণহত্যাভিযান চালাইতেছে পশ্চিমবঙ্গ বিধানসভা তাকে তীব্র ধিক্কার জানাইতেছে এবং বাংলাদেশের জনগণ পূর্ণ জাতীয় স্বাধীনতার জন্য যে মরণপণ সশস্ত্র সংগ্রাম চালাইতেছেন তার প্রতি অকুণ্ঠ সমর্থন ও সেই সঙ্গে সংগ্রামী জনগণকে অভিনন্দন জানাইতেছে। 

পাকিস্তানের সামরিক শাসকচক্র যাহাতে অবিলম্বে এই বর্বর গণহত্যা বন্ধ করিতে এবং বাংলাদেশ হইতে তাহার সমস্ত সামরিক বাহিনী তুলিয়া লইতে বাধ্য হয় তাহার জন্য উপযুক্ত কার্যকরী ব্যবস্থা গ্রহণের জন্য এই বিধানসভা ভারত সরকারসহ অন্যান্য দেশের সরকারের নিকট আবেদন করিতেছে। 

পশ্চিমবঙ্গ বিধানসভা এই বিশ্বাস রাখে যে, তাহাদের সংগ্রাম যতই কঠোর ও প্রতিকূল অবস্থার সম্মুখীন হউক না কেন বাংলাদেশের সংগ্রামী জনগণ শেষ পর্যন্ত জয় লাভ করিবেনই। এই সভা আর ও আশা রাখে যে, যেহেতু এই রক্তক্ষয়ী সংগ্রাম সর্বপ্রকার আধুনিক মরাণাস্ত্রে সুসজ্জিত পাকিস্তানের সামরিক শাসকচক্র কর্তৃক বাংলাদেশের নিরস্ত্র জনগণের উপর চাপাইয়া দেওয়া হইয়াছে এবং ইহা জাতীয় স্বাধীনতার জন্য অত্যন্ত ন্যায়সঙ্গত সংগ্রাম, সেই হেতু ইহা শুধু ভারতীয় জনগণের নিকট হইতে নহে, পৃথিবীর অন্যান্য দেশের এমনকি পাকিস্তানের বিভিন্ন রাজ্যের জনগণের নিকট হইতেও ক্রমবর্ধমান সক্রিয় সমর্থন লাভ করিবে। 

বাংলাদেশের জনগণের জাতীয় স্বাধীনতার জন্য মরণপণ সংগ্রামের প্রতি ভারতের আশু ও জরুরি কর্তব্যের কথা বিবেচনা করিয়া এই বিধানসভা ভারত সরকারের নিকট দাবি জানাইতেছে যে, অনতিবিলম্বে বাংলাদেশ সার্বভৌম গণতান্ত্রিক প্রজাতন্ত্র ও তাহার সরকারকে স্বীকৃতি এবং অস্ত্রশস্ত্রসহ সর্বপ্রকার প্রয়োজনীয় কার্যকরী সাহায্য দিতে হইবে। বাংলাদেশের লক্ষ লক্ষ নরনারী যখন বুকের রক্ত দিতেছেন তখন পশ্চিমবঙ্গের জনগণ ইহার কমে কিছুতেই রাজী হইতে পারেন না। 

এই ব্যবস্থাগুলি গ্রহণ করিতে যতই দেরি হইতেছে ততই বাংলাদেশের জনগণের দু:খ, দুর্গতি ও লাঞ্ছনা বৃদ্ধি পাইতেছে। ইহাতে পশ্চিম বঙ্গের বিধানসভা ও জনগণ গভীর উদ্বেগ বোধ করিতেছে। এই অবস্থায় যাহাতে অবিলম্বে উক্ত দাবিগুলি স্বীকৃতি হয় তাহার জন্য ভারত সরকারের উপর প্রয়োজনীয় চাপ সৃষ্টি করার জন্য বিধানসভা, পশ্চিমবঙ্গের জনগণ সরকারের নিকট আহবান জানাইতেছে। 

ব্যাপক নরহত্যার মুখে বাংলাদেশের লক্ষ লক্ষ নারী, পুরুষ, শিশু, বৃদ্ধ সীমান্ত পার হইয়া পশ্চিম বাংলায় চলিয়া আসিতে বাধ্য হইতেছেন। সৌভ্রাতৃত্বের ও মানবতার অপরিহার্য অঙ্গ হিসাবে তাহাদের জন্য সর্বরকম প্রয়োজনীয় ব্যবস্থা করা একান্ত দরকার। ইহা পশ্চিমবঙ্গের ও উহার পার্শ্ববর্তী রাজ্যগুলির আর্থিক ক্ষমতার বাহিরে। এই কঠিন সত্য বিবেচনা করিয়া পশ্চিমবঙ্গের বিধানসভা ভারত সরকারের নিকট এই বিষয়ে যাবতীয় ব্যয়ভার বহনের দাবি জানাইতেছে। 

মিঃ স্পীকারঃ পূর্ব বাংলার মুক্তি সংগ্রামের জন্য যাঁরা জীবন দিয়েছেন, তাঁদের সম্মানার্থে সবাইকে দাঁড়িয়ে দু' মিনিট নীরবতা পালন করবার জন্য অনুরোধ জানাচ্ছি। 
[সদস্যরা উঠে দাঁড়ালেন ও ২ মিনিট নীরবতা পালন করলেন] 

শ্রী অজয়কুমার মুখোপাধ্যায়ঃ আমার প্রস্তাবে অতি বিস্তৃতভাবে সবই বলা হয়েছে, আর বলার বেশী কিছু নাই। আপনারা সবাই জানেন যে, পাকিস্তানের দুটি অংশ - পূর্ব পাকিস্তান এবং পশ্চিম পাকিস্তান - পরস্পর বিচ্ছিন্ন বহু দূরে অবস্থিত। পূর্ব পাকিস্তানের আধিবাসীদের বরাবরই এই অভিযোগ ছিল যে পশ্চিম পাকিস্তানের অধিবাসীরা সংখ্যালঘু হয়েও পূর্ব পাকিস্তানের চেয়ে সংখ্যায় তারা কম হয়েও পূর্ব পাকিস্তানের উপর প্রভুত্ব করছে, শোষণ করছে। এই অভিযোগ তাদের ছিল। এমনকি, মাতৃভাষা পর্যন্ত বিলোপ করার চেষ্টা করেছে। সেজন্য পূর্ব - পাকিস্তানের বাংলাভাষা নিয়ে সংগ্রাম হয়, অনেক জীবন পর্যন্ত দিতে হয়েছে। এবং আনন্দ ও গৌরবের বিষয়, বাংলা ভাষার সমৃদ্ধি পূর্ব- পাকিস্তানে খুব ভাল হয়েছে। 

শ্রী সুবোধ ব্যানার্জিঃ মূখ্যমন্ত্রী মহাশয় পূর্ব পাকিস্তান না বলে বাংলাদেশ বলুন। 

শ্রী অজয়কুমার মুখোপাধ্যায়ঃ আমি তাতে আসছি, ব্যস্ত হচ্ছেন কেন? তারপর ওদের অনেক আন্দোলনের পর সেখানে স্বৈর শাসন পরিসমাপ্তি করার জন্য ঘোষণা করা হয় যে, গণতন্ত্র অনুযায়ী গণভোটে সেখানে সরকার প্রতিষ্ঠিত হবে। যথানিয়মে সেখানে স্বৈরতন্ত্রের নেতৃত্বে গণভোট গৃহীত হল এবং তাতে বঙ্গবন্ধু মুজিবুর রহমানের নেতৃত্বে আওয়ামীলীগ শুধু পূর্ব-বঙ্গে নয় সমস্ত পাকিস্তানে সংখ্যাগরিষ্ঠতা লাভ করলেন, কেন্দ্রীয় সরকারে, কেন্দ্রীয় বিধানসভায়, আইনসভায়। সাধারণ গণতন্ত্রের নিয়ম অনুসারে সমস্ত পাকিস্তানে তাঁকে প্রধানমন্ত্রী হিসেবে বসতে দেওয়া উচিৎ ছিল। এবং আইনসভায় কাজ করার এবং মন্ত্রীমন্ডলী গঠন করার সুযোগ দেওয়া উচিৎ ছিল। কিন্তু তা না দিয়ে সেখানে স্বৈরশাসক সেটা জোর করে ভেঙ্গে দিলেন, ভেঙ্গে দিয়ে তিনি চরম অত্যাচার শুরু করলেন। 

জনগনের যে সুস্পষ্ট রায় অর্থাৎ তাঁরা যে রকম ভোট পেয়ে সংখ্যাগরিষ্ঠতা অর্জন করেছিলেন এ রকম ভোট পৃথিবীতে কে কোথায় পেয়েছে আমার জানা নেই। কিন্তু তাকে অগ্রাহ্য করে যখন জবরদস্তি স্বৈরশাসন চালান হল তখন অগত্যা পূর্ববাংলা স্বাধীনতা ঘোষণা করল। তাঁরা প্রথমে পূর্ণ স্বাধীনতা চাননি তাঁরা চেয়েছিলেন পূর্ববাংলায় পূর্ণ স্বায়ত্বশাসন এবং সেটা পাকিস্তানের মধ্যে থেকেই। কিন্তু এই অত্যাচারের ফলে তাঁরা পূর্ণ স্বাধীনতা ঘোষণা করলেন এবং তারপর বললেন এটা বাংলাদেশ সরকার। তারপরই ভীষণ অত্যাচার শুরু হল- অর্থাৎ গণহত্যা, নারী নির্যাতন, গৃহদাহ প্রভৃতি অমানুষিক অত্যাচার দিনের পর দিন ধরে চলছে। এই অবস্থায় প্রতিবেশী রাজ্য হিসেবে আমরা চুপ থাকতে পারিনা বিশেষ করে আমাদের সঙ্গে যখন তাঁদের নাড়ীর সম্পর্ক রয়েছে। আমাদের প্রস্তাবে যেকথা বলা হয়েছে আমি তার আর পুনরুল্লেখ করতে চাই না। আমরা ভারত সরকারকে বলছি যত শীঘ্র সম্ভব এই যে নতুন সরকার প্রতিষ্ঠিত হয়েছে তাকে স্বীকৃতি দিন এবং তাঁদের সর্বপ্রকার সাহায্য দিন। এই সর্বপ্রকার সাহায্যের মধ্য দিয়ে আমরা অস্ত্রশস্ত্রের কথাও বলেছি। আমাদের কেন্দ্রীয় সরকার এটা বিবেচনা করে দেখবেন অস্ত্রশস্ত্র সরবরাহ করা মানে যুদ্ধ ঘোষণা করা হবে কিনা। কিন্তু আমাদের দাবি অর্থাৎ বিধানসভার দাবি অবিলম্বে তাঁদের সর্বপ্রকার সাহায্য করা হোক। আমরা তাঁদের বীরত্বের জন্য প্রশংসা করেছি। আশ্চর্যের বিষয় একক নেতৃত্বের অধীনে থেকে এ রকমভাবে জনগণের সংগ্রাম করা এটা পৃথিবীতে দুর্লভ। এইজন্যই আমরা তাঁদের উচ্ছ্বসিত প্রশংসা করেছি এবং তাঁদের পাশে এসে দাঁড়িয়েছি। আমরা দেখেছি হিন্দু- মুসলমান মিলে ১২-১৩ লক্ষ লোক এখানে এসছে যাদের ঘরবাড়ি ধ্বংস করা হয়েছে, আত্মীয়স্বজনকে হত্যা করা হয়েছে, সেখানে তাদের বসবাস অসম্ভব করে তোলা হয়েছে এবং নিষ্ঠুরভাবে মানুষকে খুন করা হচ্ছে। আপনারা জানেন আমাদের পশ্চিম বাংলা অত্যান্ত জনবহুল। ভারতবর্ষের মধ্যে যে দুটি প্রদেশ বর্তমানে জনবহুল তার মধ্যে একটি হচ্ছে কেরালা এবং আর একটি হচ্ছে আমাদের এই পশ্চিমবাংলা। কিন্তু তা সত্ত্বেও আমাদের এই পশ্চিমবাংলায় আমরা তাঁদের সাদরে আশ্রয় দিচ্ছি এবং তাঁদের বাস করার, থাকা খাওয়ার খরচ যতদূর সম্ভব কেন্দ্রীয় সরকার দিচ্ছেন। আমরা যে খুব ভালভাবে পারছি তা নয়। হঠাৎ দিনের পর দিন যদি হাজার হাজার লোক আসতে থাকে তাহলে সঙ্গে সঙ্গে তাদের আশ্রয় এবং খাওয়া- দাওয়ার ব্যবস্থা করা এটা সম্ভব নয়। কাজেই তাদের হয়ত কষ্ট হচ্ছে। কতদিন এই যুদ্ধ চলবে এবং কত লোক আসবে তার কোন ঠিক নেই। আমরা কেন্দ্রীয় সরকারকে বলেছি পশ্চিম বাংলায় যত লোক আসবে তাদের দেবার মত স্থান আমাদের নেই অর্থাৎ এমন ভূমি নেই যেখানে তাদের জন্য শিবির তৈরি করতে পারি। কাজেই আমরা তাদের অনুরোধ করেছি আমাদের এখানে ৫ লক্ষ লোকের স্থান রেখে অর্থাৎ ট্রানজিট ক্যাম্পের মত করে তারা যদি অন্যান্যদের অন্য প্রদেশে নিয়ে যান তাহলে ভালো হয়। এটা পশ্চিম বাংলার কথা নয়, এটা সারা ভারতবর্ষের কথা এবং সারা পৃথিবী থেকে তাদের জন্য সাহায্য এবং সহানুভূতি আসছে। 

শ্রী জ্যোতি বসুঃ মাননীয় অধ্যক্ষ মহাশয়, বাংলাদেশ সম্পর্কে মূখ্যমন্ত্রী যে প্রস্তাব এনেছেন আমি তাকে সমর্থন জানাচ্ছি। সমর্থন জানাতে গিয়ে আমি বলব যে, আমরা সকলে মিলে চেষ্টা করেছি যাতে করে সরকার পক্ষ এবং বিরোধী পক্ষ এক হয়ে এই প্রস্তাব গ্রহণ করতে পারি। কারণ পূর্ব পাকিস্তানের মানুষ বাংলাদেশের মানুষ নিশ্চয় এটা জানেন যে, আমাদের এখানকার কি মতপার্থক্য আছে। এবং সেটা ভয়ংকর মতপার্থক্য। আমরা যারা বিরোধী দল এখানে আছি কংগ্রেস দলের সঙ্গে এবং তাঁদের যারা সমর্থন করছেন তাঁদের সঙ্গে কোন বিষয়ে আমরা একমত নই। তথাপি এই বিষয়ে যা নিয়ে প্রস্তাব নেওয়া হয়েছে বাংলাদেশের স্বাধীনতা সংগ্রাম নিয়ে তা আমরা সকলেই সমর্থন করি। এর পাশে এসে দাঁড়াবার জন্য আহবান জানাচ্ছি। এটাকে আমি মনে করি যে এমন একটা বিষয় শুধু পৃথবীর পক্ষে নয়, আমাদের গণতন্ত্রের পক্ষে, আমাদের আগিয়ে যাবার পক্ষে ঐ যে একসঙ্গে হয়ে এইরকম একটা আন্দোলন, সংগ্রাম, লড়াই হচ্ছে স্বাধীনতার জন্য তাকে যদি জেতাতে না পারি তাহলে আমাদের সমূহ বিপদ, নিজেদের দেশের গণতন্ত্রের হবে- এই জন্যই আমরা চেষ্টা করছি। তাতে যদি আমাদের ত্যাগ স্বীকার করতে হয় তা আমাদের করতে হবে এবং ঐ বাংলাদেশের সংগ্রামী মানুষ তারা নিশ্চয় তাদের বিচার করবেন শুধু এই প্রস্তাব পড়ে নয়, দেখে নয়, ভবিষ্যৎ এই প্রস্তাব কার্যকরী করার জন্য আমরা কি ব্যবস্থা অবলম্বন করেছি। তাই দেখে তাঁরা বুঝবেন যে, আমাদের কি আন্তরিকতা আছে এর পিছনে। এই প্রস্তাব যাতে কাগজের প্রস্তাব না হয়ে থাকে সেই প্রচেষ্টা আমাদের করতে হবে দৃঢ়তার সঙ্গে আমি একথা ঘোষণা করছি যে, এটা শুধু কাগজের প্রস্তাব হবে না এই প্রতিশ্রুতিতেই আমরা একসঙ্গে এই প্রস্তাব গ্রহণ করছি। এই প্রস্তাবকে কার্যকরী করার জন্য আমরা সচেষ্ট হব যত তাড়াতাড়ি সম্ভব। আমি এটা মনে করিয়ে দিতে চাই যে, অনেক দিন হয়ে গেল প্রায় এক- দেড় মাস হল এই সংগ্রাম বাংলাদেশে হচ্ছে। এইরকম বহু আবেদন নিবেদন ঐ গণতান্ত্রিক মানুষ সমস্ত সরকারের কাছে করেছে যাতে আমরা তাদের সমর্থন জানাই যাতে তাঁদের বিপদের সময় পাশে এসে দাঁড়াই। যাঁরা এই প্রস্তাব সমর্থন করছেন তারা নিশ্চয় এই কথা মনে করেন যে, বাংলাদেশের মানুষ একটা ন্যায়ের লড়াই করছেন, অন্যায় কিছু করছেন না- তাদের দেশকে বাঁচাবার জন্য, বাংলাদেশের মানুষকে বাঁচাবার জন্য তাঁদের স্বাধীনতা, তাঁদের অস্তিত্ব রক্ষা করার জন্য তারা লড়াই করছেন। এটা সবাই জানেন যে, কিছু কিছু প্রচার হচ্ছে যেটা অন্যায় প্রচার যে, ওখানকার মানুষ যারা আওয়ামীলীগ বা অন্যান্য বাংলাদেশের মানুষ তারা হয়ত পাকিস্তানকে এক অংশ থেকে আর এক অংশে বিচ্ছিন্ন করবার জন্য লড়াই করছে পাকিস্তানকে ধ্বংস করার চেষ্টা করছে। আমি লক্ষ্য করেছি অনেক মুসলিম ভাই আছেন যাঁদের মধ্যে এই প্রচার চলেছে যে, পাকিস্তানকে ধ্বংস করার জন্য পাকিস্তানকে টুকরোটুকরো করার জন্য এই লড়াই শুরু হয়েছে। এটা একেবারেই ঠিক নয়, তা আমরা এই প্রস্তাবে রাখবার চেষ্টা করেছি। এটা আমরা জানি পৃথিবীকেও জানতে হবে যে, এই পাকিস্তান টুকরোটুকরো হচ্ছে সাময়িকভাবে তার জন্য সম্পূর্ণভাবে দায়ী হচ্ছে ওখানকার মিলিটারি শাসকগোষ্ঠী ঐ ইয়াহিয়া গোষ্ঠী। বহুদিন ধরে তারা এইরকম করছে। তারা মিলিটারি শাসন চালাচ্ছে। তারা গণতন্ত্রকে মেনে নিতে চায় না এবং এই জন্যই পাকিস্তান টুকরো টুকরো হয়ে যাবে। 

কারণ একটা অংশ এবং তারাই হচ্ছে সংখ্যাগরিষ্ঠ। সেই অংশের মানুষের সামান্যতম অধিকার, বেঁচে থাকার অধিকার, তাদের ভাষার অধিকার, তাদের অন্যান্য যেসব বিষয়ে অধিকার আছে সেগুলি যদি না মানেন ২৩৪ কোন সরকার - স্বৈরাচারী সরকার, সেই শাসকগোষ্ঠী, যারা সেখানে মুষ্টিমেয়র প্রতিনিধিত্ব করছেন তাহলে এটা কি আশা করা যায় যে, এক হয়ে সে দেশ এইভাবে থাকতে পারে। সেজন্য আমরা মনে করি যে, পৃথিবীর সমস্ত গণতান্ত্রিক মানুষ যতই তাঁরা এই ঘটনা বুঝবেন ততই বাংলাদেশের মানুষের সংগ্রামকে তাঁরা সমর্থন করবেন, পশ্চিম পাকিস্তানের মানুষ সহ। পশ্চিম পাকিস্তানেও আজ বিভিন্ন ভাষাভাষীর মানুষ আছে, বিভিন্ন ইউনিট সেখানে আছে এবং তাদের মধ্যে গণতান্ত্রিক মানুষও আছেন। আজ হয়ত তাদের দু'চারজন এর ক্ষীণ কণ্ঠস্বর বা তাদের কথা আমরা শুনেছি। তাঁদের বক্তব্য আমরা সংবাদপত্রে দেখেছি, কিন্তু আমি বিশ্বাস করি পশ্চিম পাকিস্তানের গণতান্ত্রিক মানুষ যাঁরা আছেন তারা বাংলাদেশের মানুষের সঙ্গে একতাবদ্ধ হয়ে, পূর্ব পাকিস্তানের মানুষের সঙ্গে একতাবদ্ধ হয়ে আগের দিনে যেমন বহু লড়াই করবার চেষ্টা করেছেন তাঁরা তা করবার চেষ্টা করবেন। কারণ পশ্চিম পাকিস্তানের জনসাধারণ, তাঁরা সবাই ভুট্টো নন, ইয়াহিয়া নন বা সবাই মিলিটারি গোষ্ঠীর অন্তর্ভুক্ত নন, তাঁরা সাধারণ মানুষ - মজুর, কৃষক, মধ্যবিত্ত, মেহনতি মানুষ তারা নিশ্চয়ই বাংলাদেশের মানুষের এই স্বাধীনতার লড়াইকে সমর্থন করবেন, পৃথিবীর গণতান্ত্রিক মানুষের সঙ্গে এক হয়ে। এ থেকে আমাদেরও কিছু শিক্ষার আছে। অনেক সময় আমরা দেখেছি, পৃথিবীতে এটা হয়েছে, এটা নতুন নয়, দু:খজনক হলেও এ ঘটনা ঘটেছে যে, পার্লামেন্টারি ডেমোক্রেসি সংসদীয় গণতন্ত্রে ভোট বা জনমত পদদলিত হয়েছে। সংসদীয় গণতন্ত্রের মানুষ রায় দিয়ে যা চাইলেন তাঁরা তা পাননি। কারণ শাসকগোষ্ঠী, ঐ শাসকগোষ্ঠী, যারা জমিদারদের প্রতিনিধিত্ব করে, পুঁজিপতিদের প্রতিনিধিত্ব করে যা মুষ্ঠিমেয় লোকের প্রতিনিধিত্ব করে তারা তা করতে দেয়নি। ইতিহাসে আমরা দেখেছি জনমতকে তারা পদদলিত করেছে। এখানেই সেই একই ঘটনার পুনারাবৃতি আমরা দেখতে পেলাম, বিশেষ করে পাকিস্তানে যা যা ঘটছে তার মধ্যে দিয়ে। সেখানে জনমত সুস্পষ্ট। এটা মুখ্যমন্ত্রী মহাশয় ঠিকই বলেছেন যে, এ রকম রায়, এত সংখ্যায়, এ সংসদীয় গণতন্ত্রে খুব কমই দেখা যায় তারা যে সুস্পষ্ট রায় দিয়েছেন তাতে কোন সন্দেহের অবকাশ নেই, তথাপি আমরা দেখেছি যে, সমস্ত কিছু পদদলিত হয়ে গেল। শুধু পদদলিত হল না সেখানে মিলিটারির অতর্কিত আক্রমণ হলো, আকাশপথ, স্থলপথে, সমুদ্রপথে বিভিন্ন দিক থেকে সে আক্রমণ সেখানে শুরু হল তখন আর কোন উপায় ছিল না, বাংলাদেশের মানুষ, পূর্ব পাকিস্তানের মানুষের আর কোন পথ ছিলনা, সেই জন্যই সেখানে তাঁদের স্বাধীনতার লড়াই, অস্তিত্ব রক্ষার লড়াই সব এক হয়ে মিশে গিয়েছে। এ ছাড়া অন্য কোন পথ তাঁরা নিতে পারতেন না, অন্য কোন দিকে ও যেতে পারতেন না। এইভাবে কোণঠাসা হয়ে। তাছাড়া তাঁরা প্রস্তুতও ছিলেন না এটা সুস্পষ্ট, তাঁদের নেতৃবৃন্দরা ও মনে করতে পারেন নি যে এরকম ঘটনা ঘটতে পারে। সেজন্য তারা প্রস্তুত ও ছিলেন না। কিন্তু ইতিহাস পর্যালোচনা করলে বারবার এ জিনিস দেখি- আমরা মার্ক্সবাদীরা একথা বারবার বলেছি যে, সংসদীয় গণতন্ত্রে জনগণ থেকে আক্রমণ আসে না, আক্রমণ আসে শাসকগোষ্ঠী থেকে, যারা মুষ্টিমেয়র প্রতিনিধিত্ব করেন। বাংলাদেশেও সেই একই জিনিস ঘটছে, এখানেও আমরা মিলিটারির আক্রমণ দেখতে পাচ্ছি। জানি না, কত সংখ্যক মানুষ - নরনারী, শিশু, বৃদ্ধ, যুবক সেখানে জীবন দিয়েছেন, এর কোন হিসেব নিকাশ পাওয়া যাচ্ছে না এমন কি বর্ডার পেরিয়ে যারা এখানে আস্তে পেরেছেন এবং এখানে এসে বিবৃতি দিয়ে বা আলোচনা করে যা বলেছেন তাতেও তাঁরা সবটা যে জানেন তা নয়। কিন্তু তার ভয়াবহতা ওরা নিজেরা দেখে এসেছেন। প্রত্যক্ষদর্শী, বাংলাদেশের বিভিন্ন জেলা থেকে তারা এসেছেন। আমাদের সঙ্গে তাদের আলোচনায় তারা যে বিবরণ দিয়েছেন তা থেকে আমরা বুঝতে পারছি যে, কি ধরনের নারকীয় ঘটনা সেখানে ঘটেছে এবং এই অবস্থার মধ্যে পাকিস্তানের যে শাসকগোষ্ঠী, মিলিটারিতে যে গোষ্ঠী আছেন তারা মনে করছেন যে, তার জয়ী হয়েছেন। তবে হ্যাঁ, কিছু স্থান এখানে ওখানে তারা পুনর্দখল করেছেন। যারা স্বাধীনতার জন্য লড়াই করছেন তাদের পক্ষ থেকে এখনও সেখানে আছেন। সেজন্য তারা জানেন যে, শুধু মিলিটারি কোন সলিউশন নয়। সে সমাধান শুধু মিলিটারি দিয়ে হবে না, এটা সেই মিলিটারি গোষ্ঠী ভালো করে জানেন। একটা জাতিকে মিলিটারি দিয়ে পিষে মারা যায়, শ্মশানে পরিণত করা যায়। কিন্তু আজ না হয় কাল আবার যখন সেখানে মানুষের উত্থান হবে তখন সেই মিলিটারিকে তারা খতম করবে, এটাও। সেই মিলিটারি গোষ্ঠী, যারা সেখানে শাসন চালাচ্ছে তারা জানে। সেজন্য তারা কি চেষ্টা করছে? আমরা দেখছি যে, তারা আবার সেখানে নতুন করে দালাল তৈরি করবার চেষ্টা করছে। কিন্তু কাউকে খুঁজে পাচ্ছে না। আজ না হয় কাল কাউকে বসাতে হবে, শুধু মিলিটারি দিয়ে রাজত্ব করা যাবে না। আমরা কি দেখছি? আমরা দেখছি একজনের নাম, আমার খুব পরিচিত অবশ্য তিনি নিজে কিছু করছেন কিনা আমি বলতে পারব না। সংবাদপত্র থেকে জানতে পেরেছি, নূরুল আমিন সাহেব। তিনি আমাদেরই এখানে বসতেন। স্পীকার ছিলেন ১৯৪৬ সালে, মুসলিম লীগের আমলে যখন আমরা এই সভায় ছিলাম। আমার যতদূর মনে আছে তার পার্টি সম্পূর্ণভাবে পরাজিত হয়েছিল। উনি বোধহয় একাই নির্বাচিত হয়েছিলেন। সেই ব্যক্তিকে খুঁজে বার করে বক্তৃতা দেওয়ানো হচ্ছে সেই বলছে যে, জোর করে দেওয়ানো হচ্ছে, আবার কেউ বলছেন ইচ্ছাকৃতভাবে দিয়েছেন। সে যাই হোক, এই রকম মানুষের উপর নির্ভর করতে হচ্ছে, এই হচ্ছে চরম দূর্গতি। মিলিটারি নির্যাতন সেখানে চলছে এবং তার সঙ্গে মুসলিম লীগ? যারা পাকিস্তান তৈরি করেছিল, যারা পাকিস্তানের স্রষ্টা, কোথায় গেল সেই মুসলিম লীগ? সব ধুয়ে মুছে গেছে দেশ থেকে। শুধু যে একটা পার্টি হিসেবেই তা নয়, তাদের যে আইডিওলজি বা ভাবধারা, যা তারা প্রচার করেছিলেন, হিন্দু মুসলমান ভাগ করা প্রতিক্রিয়াশীল ধর্মের দিক থেকে কোথায় সে সব ভাবধারা? আজকে আর সে সব কিছু নেই। আজকে আর কিছু না হোক, এইসব ছেলেরা যারা এসেছে, যুবকরা যারা এসেছে, সাধারণ মানুষ যারা সেখান থেকে এসেছে, এমনকি অফিসারও কিছু কিছু এসেছেন, আমরা তাদের দেখেছি, অনেক দিন তাদের সঙ্গে দেখা হয়নি। তাদের দেখে আমার আশ্চর্য মনে হয়েছে এই জন্য যে, অনেক খবর ওদের দেশের আমরা রাখতাম না। তাদেরও রাজনীতি আজ কত উর্দ্ধে, কত স্বচ্ছ, কত প্রসারলাভ করেছে, কত গণতান্ত্রিক হয়েছে। এইসব নতুন নতুন যুবক, ছাত্র, যারা ওখান থেকে এসেছেন তাদের মধ্যে সাম্প্রদায়িকতার চিহ্ন মাত্র নেই। এইসব কল্পনাও তাদের মধ্যে কোনদিন আসেনি এই সমস্ত নতুন যুবক সম্প্রদায়, একটা নতুন জাতি, যেন মনে হচ্ছে হিন্দু, মুসলমান, বৌদ্ধ সমস্ত নিয়ে একটা সত্যিকারের জাতি তৈরি হয়েছে। আমরা এখানে ধর্মনিরপেক্ষতার কথা বলি। রায়টে রায়টে সমস্ত ভারতবর্ষ ভরে গেছে। লজ্জার সঙ্গে, দু:খের সঙ্গে, ক্ষোভের সঙ্গে বলতে হচ্ছে গত ৩-৪ বছর ধরে এত অব্যবস্থা সত্ত্বেও, এত প্ররোচনা সত্ত্বেও আমরা বোধ করি সেজন্য ঐ পূর্ব পাকিস্তানে, বাংলাদেশে সেই ধরনের রায়ট বহুদিন ধরে সেখানে দেখিনি। এই সমস্ত নতুন নতুন রাজনৈতিক মানুষ সেখানে তৈরি হয়েছে। আজকে সেখানে ঐ সব দল ধুয়ে মুছে গেছে। মানুষ থেকে যারা বিচ্ছিন্ন, হয়েছে বিতাড়িত সেই সমস্ত মুসলিমলীগ নূরুল আমীনের দল এদের ধরবার চেষ্টা হচ্ছে। যদি কোনরকমে বেঁচে থাকতে পারা যায়। আজকে আমরা সেজন্য একথা মনে করব, এই প্রস্তাবের মধ্যে আমরা যে কথা বলেছি, যদি আরো আন্তরিক ভাবে এই প্রস্তাবকে সমর্থন করি, তাহলে একথা আমাদের বলতে হবে। করি কিনা জানি না, সে ভবিষ্যতে আমরা বিচার করব। মানুষ বিচার করবে ভারতবর্ষে, পাকিস্তানে, বাংলাদেশে সমস্ত জায়গায়, পৃথিবীর মানুষ সেটা বিচার করবে। কিন্তু আমাদের এটা মনে হয় যে, আন্তরিকতা আছে কিনা। আমরা সকলে মিলে সমর্থন জানাই। 

সরকার সমর্থন জানিয়েছেন। ভিন্ন প্রদেশের বিধানসভা ও আইন সভাগুলিতেও আমরা দেখেছি সেখান থেকে সমর্থন করে প্রস্তাব গৃহীত হয়েছে, প্রধানমন্ত্রী নিজেও সংসদে প্রস্তাব এনেছিলেন এবং সেটা গৃহীত হয়েছে। কিন্তু আমাদের মনে খানিকটা যদি সন্দেহ হয় তাহলে আমাদের এখানকার কিছু সদস্য, মাফ করবে, উপায় কিছু নেই, কিন্তু আমাদের প্রথমে মনে হচ্ছে একটি প্রস্তাবের পিছনে যদি আন্তরিকতা না থাকে আমরা যদি এটা মনে না করি যে, এই প্রস্তাব কাগজে হবে না, একে আমাদের কার্যকরী করতে হবে, এই আমাদের কার্যকরী করতে হবে, এই আমাদের জীবনমরণ সংগ্রাম ওদের মতো, যারা ওখানে সংগ্রাম করছেন, যারা ওখানে বুকের রক্ত ঢেলে দিচ্ছেন, যারা ত্যাগ স্বীকার করছেন- যদি তা হয়, তাহলে আমাদের পরিষ্কার করে নিতে হবে যে, আন্তরিকতা কোথায় সেটা ঠিক করতে হবে। কিন্তু একটু সন্দেহ হয়, এটা আপনারা সবাই বিবেচনা করে দেখবেন। আমাদের জানতে ইচ্ছে করে যে, এখনকার সরকারপক্ষ থেকে এই প্রস্তাব তারা এনেছেন, এই প্রস্তাব মুখ্যমন্ত্রী নিজে এখানে রেখেছেন, যে সরকারের মধ্যে মুসলিম লীগ আছে, ওরা কি আন্তরিকতার সঙ্গে সমর্থন করেন বাংলাদেশের এই সংগ্রামকে, এই স্বাধীনতার আন্দোলনকে আমরা এখনো তার প্রমাণ পাইনি। কাজেই আমরা নিশ্চয়ই জানতে চাই তাদের বক্তৃতা শুনব। কিন্তু আমাদের মনে হয় এখানে যদি আমরা সাম্প্রদায়িকতাকে প্রশ্রয় দিই এবং অনেক সময় ইয়ং পিপল যারা বাংলাদেশ থেকে এসে আমাদের বলছে এখানে আবার মুসলিম লীগ, ওখানে তো সব শেষ হয়ে গেছে, ওদেরকে আমরা তো শেষ করে দিয়েছি, ওখানে যাতে গণতন্ত্র প্রসার লাভ করে তার ব্যবস্থা করছি, অথচ এখানে এখন বেঁচে রয়েছে, নতুন করে সৃষ্টি হচ্ছে, এই কথা তাঁরা আমাদের বললেন। আমরা বললাম, আপনাদের ওখানে সংবাদপত্র যায় না এবং সুযোগ না থাকায় আপনারা অনেক খবর জানেন না, আপনারা নিজেরা ঘুরে ঘুরে সমস্ত দেখুন, আপনাদের অনেক নতুন অভিজ্ঞতা হবে। কিন্তু এটা তো সত্যিকারের প্রশ্ন যে, মুসলিম লীগ যারা ধর্মের বিচারে মানুষের রাজনীতি করেন, মানুষকে ভাগ করবার চেষ্টা করেন, সেই পুরানো জিনিস আজও চলছে এবং নতুন করে তার রিভাইভ্যাল বা পুনরুজ্জীবন আমরা দেখতে পাচ্ছি। 

শ্রীমহঃ শামন বিশ্বাসঃ অন এ পয়েন্ট অর্ডার, স্যার, আমরা কোয়ালিশন মিনিষ্ট্রিতে অংশগ্রহণ করেছি জনকল্যাণের জন্য। আজকে বিরোধী দলের সভাপতি যে বক্তব্য রাখলেন, উই হ্যাভ গিভেন ইউ এ পেসেন্ট হিয়ারিং, এন্ড উই হোপ ইউ উইল অলসো গিভ আস এ পেসেন্ট হিয়ারিং। 

মি স্পীকারঃ এতে পয়েন্ট অব অর্ডার হয় না। আমরা সর্বসম্মতিক্রমে একটা প্রস্তাব পাশ করবার জন্য রেজোলিউশন নিয়েছি। আপনি প্রিসাইজলি আমাকে বলুন। 

শ্রীমহঃ শামন বিশ্বাসঃ উনি ডাইরেক্টলি আক্রমণ করেছেন। একজন লিডারের মুখ থেকে এইসব ভাষা আমরা শুনতে চাই না। এই রকম চিৎকার করে কোনদিন জনকল্যাণ করা যায় না। আই ডু নট লাইক টু সারেন্ডার মাইসেল্ফ। 

মি: স্পীকারঃ ইট ইজ নট এ পয়েন্ট অব অর্ডার। প্লিজ টেক ইওর সিট। 
শ্রীমহঃ শামন বিশ্বাসঃ আমরা গণতান্ত্রিক ধর্মনিরপেক্ষতার আদর্শে বিশ্বাসী বলেই আজকে গণতান্ত্রিক কোয়ালিশন সরকারে অংশগ্রহণ করেছি। 

মি: স্পীকারঃ আপনি বসুন। আপনার বক্তব্য যেটা আপনি বলেছেন দেয়ার ইজ নো পয়েন্ট অব অর্ডার। কাজেই মাঝখানে আপনি কমেন্ট করবেন এটা আমি চাইনা। আই উইল রিকোয়েস্ট ইউ টু টেক ইওর সীট। প্লিজ টেক ইওর সীট। 

শ্রী সুবোধ ব্যানার্জিঃ স্পীকার মহাশয়, আজকে যে প্রস্তাব আমরা আলোচনা করছি সেখানে আমি সরকার পক্ষ এবং বিরোধী পক্ষের সদস্যদের অনুরোধ করব, যে বিষয় নিয়ে আমরা আলোচনা করছি সেটা অতি গুরুত্বপূর্ণ বিষয় এবং আমাদের কাছে এটা অতি প্রিয়। কাজেই এটা আমাদের গণআন্দোলনের সামনে একটা অতি বড় উদাহরণ উপস্থাপিত করেছে। সেইজন্য এইরকম একটা বিষয় নিয়ে সকলের যুক্ত চেষ্টায় ইউন্যানিমাস রেজোলিউশন করা হয়েছে। তাই আমি অনুরোধ করব সেই ফিলিং নষ্ট করে দেবেন না। 

মি: স্পীকারঃ মি: ব্যানার্জী, আমি আশা করি প্রত্যেকটা সদস্যের তেমনি মনোভাবই থাকবে। আমরা যেন অত্যন্ত গুরুত্ব দিয়ে এই প্রস্তাব আলোচনা করি। কোনরকম উত্তেজিত না হয়ে আমাদের সামনে এই হাউসের সামনে যে প্রস্তাব রয়েছে, সেই সম্পর্কে আলোচনার সময় প্রস্তাবের উপর যথোচিত গুরুত্ব দিয়েই যেন মাননীয় সদস্যরা আলোচনা করেন এবং তাদের ব্যাবহারটাও যেন সেইভাবেই হয়। আমি হাউসের কাছে আপিল করছি, যে প্রশ্নই উঠুক না কেন আমরা হাউসেতে যেভাবে প্রস্তাব নিচ্ছি, তার গুরুত্ব যেন কোনরকমেই খর্ব না হয়। 

শ্রী জ্যোতি বসুঃ মি স্পীকার, স্যার, আমি যেটা বলছিলাম- তার জবাব নিশ্চয়ই পাব যখন মুসলিম লীগের প্রতিনিধিরা বক্তৃতা দেবেন যদি আন্তরিকতা থাকে। এমনকি ডেমোক্রেটিক কোয়ালিশন সরকার সম্বন্ধে যদি তাদের আন্তরিকতা থাকে, বাংলাদেশকেও সমর্থন করবেন যদি আন্তরিকতা থাকে। সেটাও গুরুত্বপূর্ণ। কংগ্রেস দল তাঁরা সমর্থন করছেন এই প্রস্তাবকে। তাঁরা শুধু এই প্রস্তাবকে সমর্থন করছেন না, এখানকার কংগ্রেস সরকার বা ডেমোক্রেটিক কোয়ালিশন সরকার, কংগ্রেসের দ্বারা পরিচালিত সরকার- তারা যখন সরকার গঠন করেছিলেন, তখন প্রথমেই বাংলাদেশ সম্পর্কে একটা প্রস্তাব করে দিল্লীতে পাঠিয়েছেন। আমরা দেখছি আনুষ্ঠানিক দিক থেকে এই কংগ্রেস সরকারের বাংলাদেশের সংগ্রামের প্রতি সমর্থন আছে- সে বিষয়ে কোন সন্দেহ নেই। আবার প্রশ্নটাও অত্যন্ত গুরুত্বপূর্ণ। সুবোধবাবু যেমন বলেছেন মনে এক, মুখে আর এক রকম যেন না হয়। প্রস্তাব পাশ করে দিলাম বটে, কিন্তু কার্যক্ষেত্রে যেন অন্যরকম না হয়। সে জন্য বলছিলাম আপনাদের আনুষ্ঠানিক সমর্থন থাকলেও আমার কতকগুলি প্রশ্ন জেগেছে মনে। এটা কি সম্ভব যে, আমাদের দেশে আমরা অন্য দেশের গণতন্ত্রকে সমর্থন করছি, পূর্ণ সমর্থন জানাচ্ছি তাদের স্বাধীনতার জন্য অথচ আমাদের দেশের গণতন্ত্রকে আমরা সমর্থন করিনা, গণতন্ত্রকে যেখানে আমরা খতম করবার চেষ্টা করছি, গণতন্ত্রের উপর আমরা বারে বারে আক্রমণ করছি, তার নিয়ম কানুন আইন কিছুই আমরা মানি না। আমাদের নিজেদের দেশের গণতন্ত্রের ব্যাপারে সেখানে আমার মনে হয় এটা সম্ভব নয়। এর মধ্যে কোন আন্তরিকতা থাকতে পারে না। মার্ক্স বলেছিলেন, অন্য বিষয়ে বৃটিশদের বলেছিলেন, আয়ারল্যান্ড এর উপর তোমরা আধিপত্য করছ- এ নেশন হুইচ অপ্রেসেস এনাদার নেশন ক্যাননট বি ফ্রি। আমিও সেই কথা বলি অন্য দিক থেকে। যদি আমাদের দেশে গণতন্ত্র আমরা না মানি, তারা মানবেন অন্য জায়গায়? আমরা মনে করি না এই সম্পর্কে তাদের কোন আন্তরিকতা থাকতে পারে। 

শ্রী সুব্রত মুখোপাধ্যায়ঃ অন এ পয়েন্ট অব অর্ডার, আমরা কি বর্তমান ইস্যু থেকে সরে যাচ্ছি না? আমাদের দেশের সমালোচনা করবেন, না আজকের রেজোলিউশনটা যা আছে বাংলাদেশ সম্পর্কে তার সমালোচনা করে বক্তৃতা করবেন। 

মি: স্পীকারঃ পয়েন্ট অব অর্ডার তুলতে গেলে এখানে যা বলা হয়েছে তাতে কোন রুল ইনফ্রিজ করা হয়েছে এইরকম যদি হয়, তাহলে নিশ্চয়ই পয়েন্ট অব অর্ডার তুলবেন। 

শ্রী সুব্রত মুখার্জিঃ আমি বলছি আমাদের যা রেজোলিউশন আছে এবং আপনি যে রেজোলিউশনের উপর বক্তৃতা করার অনুমতি দিয়েছেন, সেই রেজোলিউশনের উপর বক্তৃতা করা হচ্ছে না, আমাদের দেশের গণতন্ত্র কতখানি, তার মাপকাঠিতে সমালোচনা করা হচ্ছে। 

মি: স্পীকারঃ যে প্রস্তাব এখানে এসছে, তাতে যিনি বক্তা, তিনি তাঁর আর্গুমেন্ট ডেভেলপ করতে গিয়ে যেটা ভাল বুঝবেন সেই রকমভাবে ডেভেলপ করবেন, সেইভাবে আর্গুমেন্ট পেশ করবেন। আপনার বলার সময় আপনিও তাই করবেন। 

শ্রী জ্যোতি বসুঃ ধরুন, এই পশ্চিম বাংলায়, কারণ এখানকার বিধানসভার কাছ থেকে আমরা এই প্রস্তাব গ্রহণ করছি- এখানে কি হচ্ছে, এখানে যতটুকু গণতন্ত্র ছিল আজ তা শেষ হতে বসেছে। কারা শেষ করছে, কংগ্রেস দল, কংগ্রেস সরকার, এখানে অসংখ্য পুলিশ আছে, ৬০ হাজারের ওপর পুলিশ আছে। তার ওপর এক বছরে দেখেছি, যেখানে শ্রীমতী গান্ধীর রাজত্ব ছিল, অর্থাৎ রাষ্ট্রপতির শাসন- এই এক বছর ধরে দেখেছি, নির্বাচন পর্যন্ত যেখানে সি আর পি এসেছে, অসংখ্য হাজার হাজার সি আর পি আনা হয়েছে। শুধু তাই নয় তারপর আমরা দেখলাম একটা অভাবনীয় জিনিস। সেই অভাবনীয় জিনিস আমরা দেখলাম যে, নির্বাচন যখন ঘোষণা করা হল, তারপর আবার মিলিটারি এল, ৬০ হাজার পুলিশ হবে না, হাজার হাজার সি আর পিতে হবে না, বাংলাদেশের পুলিশ দিয়ে হবে না, তার ওপর এল মিলিটারি। যেখানে একটা নির্বাচন হবে, সেখানে এল মিলিটারি এবং নানারকম জুলুম অত্যাচার তাদের দিয়ে করানো হল। কোথায় গণতন্ত্র? এ তো গণতন্ত্র এর যেটুকু ছিল তাকে শেষ করার ব্যবস্থা হচ্ছে। এবং শুধু তাই নয়, এখানে সাধারণ মানুষের উপর গণতান্ত্রিক আন্দোলনের উপর - গণতান্ত্রিক আন্দোলন যারা সংগঠিত করেন মজুর, কৃষক, ছাত্র- যুবক, তাদের উপর নানাভাবে অকথ্য অত্যাচার গুন্ডাবাহিনী তৈরি করে নকশালদের কাজে লাগিয়ে, অন্য সমাজবিরোধীদের কাজে লাগিয়ে পুলিশের একটা প্রধান অংশ, সরকার সমস্ত মিলিয়ে, এই আক্রমণ, এই অত্যাচার তারা চালিয়েছে, এই জিনিস আমরা দেখেছি। গত এক বছরে দেখেছি আমাদের সাথী ২৫০ জন প্রাণ হারিয়েছেন। আজও শুনলাম এখানে, যে ঘটনাগুলো বলা হল, একটা রাত্রের মধ্যে, ২৪ ঘন্টার মধ্যে - আমরা এখানে ৬ জনের কথা শুনলাম, তারা জীবন দিয়েছেন এবং গুন্ডারা আক্রমণ করছে। শুধু গুন্ডারা আক্রমণ করলে কিছু বলতাম না, তাদের পেছনে পুলিশ আছে, তাদের পিছনে সরকারী যন্ত্র আছে, এই জিনিস এখানে চলেছে। সুতারং এইভাবে কি করে গণতন্ত্র বাঁচবে। দুটো নির্বাচন হয়ে গেল, এরই মধ্যে নির্বাচন হল, কিন্তু নির্বাচনের আগে আমরা দেখেছি চারি ধারে ১৪৪ ধারা জারী করে রাখা হয়েছে, এটা কখনও শুনিনি ২৩ বছরের কংগ্রেসী রাজত্বেও। স্বাধীন যেদিন থেকে হয়েছি, সেদিন থেকে যে নির্বাচন হয়ে যাবার পর আমরা উৎসব আনন্দ করতে পারব না, নির্বাচনকে বিশ্লেষণ করতে পারব না, পর্যালোচনা করে বাংলাদেশের জনসাধারণের কাছে রাখতে পারব না, ১৪৪ ধারা দিয়ে আমাদের কণ্ঠরোধ করা হল। বলা হল আমরা এই বিষয়ে অনুমতি দিতে পারি না। এখন এই রকম একটা অবস্থার মধ্যে আমরা মনে করি যে, এখানে গণতন্ত্রকে আমরা এইভাবে হত্যা করব, গণতান্ত্রিক অধিকার যেটুকু আছে সেটাকে কেড়ে নেব, এইভাবে বিনা বিচারে মানুষকে আমরা আটক করে রাখব। আবার শুনছি পি ডি এক্ট হবে, তাতে হাজার হাজার ধরে রাখা হবে, প্রতিপক্ষকে এইভাবে ঘায়েল করবেন, তাদের এসেম্বলিতে আসতে দেবেন না, তারা বিচারাধীন হবে, একটা ভোট দেবার জন্য এই যদি চলতে থাকে এবং তারাই যদি আবার শাসক দলের হয়, তাহলে যদি সন্দেহের কিছু অবকাশ সেখানে আমাদের থাকে যে এরা কি সত্যিই আন্তরিকতার সঙ্গে এই প্রস্তাব রেখেছেন, না লোক দেখানোর জন্য এটা তারা করছেন। আমাদের পশ্চিম বাংলার মানুষের মত তারা জানে, এমন কি ভারতবর্ষের বিপ্লবী গণতান্ত্রিক মানুষের মত তারা জানে, তাদের মত প্রতিফলিত হয়েছে এক মাস ধরে, সেইজন্য তারা এই প্রস্তাবটি নিচ্ছেন। এর মধ্যে আন্তরিকতা যদি থাকে তাহলে সেটা কার্যকরী ক্ষেত্রে আমরা দেখতে পাব। কিন্তু মাননীয় স্পীকার মহাশয়, আমি ও পক্ষের দৃষ্টি আকর্ষণ করে বলছি যে, ওরা যদি এই পদ্ধতিতে শাসনব্যবস্থা চালান, এর যদি খানিকটা পরিবর্তন না করেন তাহলে আমরা বুঝব যে, সত্যিকারের কোন সমর্থন হবে না, এ কাগজের প্রস্তাব তাদের কাছে থাকবে। এখানকার দাবিগুলি কি- আমরা সবাই পরিষ্কার ভাবে বলেছি যে, যে সরকার ওখানে হয়েছে তাকে মেনে নেওয়া হোক। মাননীয় স্পীকার মহাশয় আপনার মনে আছে, শ্রীমতি ইন্দিরা গান্ধী সাধারণভাবে অনেক আগে বলেছিলেন, তখন বাংলাদেশ সরকার হয়নি, আমি কাকে রেকগনাইজ করব, কাকে মেনে নেব। তারপর সরকার গঠিত হয়েছে, এখন আর সেকথা বললে চলবে না। তারা আজ ওখানে গেরিলা কায়দায় লড়াই এর জন্য প্রস্তুত হচ্ছেন, নেতৃত্ব দিচ্ছেন, অসংগঠিত মানুষ আজ সংগঠিত হবার চেষ্টা করছেন, পরস্পর মিলেমিশে কাজ করবার চেষ্টা হচ্ছে, তাদের সেই লড়াইকে গ্রামে ছড়িয়ে দেওয়ার প্রস্তুতি চলেছে, সেজন্য আমরা চেয়েছিলাম আর বিলম্ব কেন, এই প্রস্তাব ১৫ দিনের মধ্যে আমরা দিল্লীকে বলি যে, তোমরা বাংলাদেশকে মেনে নাও, কিন্তু আমরা দেখলাম টাইম লিমিট না করাই ভাল, ওদের কিছু অসুবিধা করতে পারে, সেজন্য আমরা এই প্রস্তাবে লিখলাম যে, এক্ষুনি রিকগনিশন দেওয়া হোক। দ্বিতীয় কথা হচ্ছে যেটা এর সংগে ওত:প্রোতভাবে জড়িত, সেটা হচ্ছে ওদের আগে চাই অস্ত্রশস্ত্র। খাদ্য, বস্ত্র, ওষুধ সেসব তো আমাদের দিতেই হবে। কারণ অসংখ্য শরণার্থী আছে তাদের দিতে হবে। কেন্দ্রিয় সরকার সেগুলি করছেন বলে শুনেছি, বিভিন্ন কমিটি আছে তার জন্য, কিন্তু সবচেয়ে বেশি আগে যেটা দরকার সেটা হচ্ছে অস্ত্রশস্ত্র গোলাগুলি। তাদের হয়ত কিছু রাইফেল আছে যেগুলি সৈন্যদের কাছ থেকে ছিনিয়ে নিয়েছে, কিন্তু সেগুলি চালাবার মত গুলি নেই। তারা জীবন দেবার জন্য প্রস্তুত, কিন্তু গুলী নেই। আমরা যদি তাদের সেটা দিতে না পারি, একটা হাওয়াইজাহাজ নিচে নেমে এসে গুলী করছে, তাকে প্রতিহত করার জন্য চাই এন্টিএয়ারক্রাফট গান, এসব তাদের নেই, এসব যদি তাদের না দিতে পারি তাহলে তারা কি করে লড়াই করবে। শুধু সহানুভূতি জানিয়ে, রেডিওতে গান করে ওদের সত্যিকারের সাহায্য করতে পারব না। সেজন্য আমরা একমত হয়ে এই প্রস্তাব দিচ্ছি। তৃতীয়ত যারা নাকি ওখান থেকে বাধ্য হয়ে চলে আসছে, পরিস্থিতি অন্য রকম হলে তারা বেশীরভাগ ফিরে যাবে, তাদের সম্বন্ধে মুখ্যমন্ত্রী বলেছেন। তাদের শুধু টাকা দিলে হবে না তাদের পুনর্বাসনের ব্যবস্থা করতে হবে খুব তাড়াতাড়ি বর্ষা এসে যাচ্ছে, আমরা জানি কি দুর্গতি হবে। ৬০ লক্ষ বাস্তুহারা পশ্চিম বাংলায় এসেছে, বেশিরভাগ বাইরে গেছে, এখানে কিছু আছে। সেজন্য খাদিল্কার দিল্লীতে বলেছেন আমাদের একশো কোঠি টাকা খরচ হবে, অতএব ইউএনও, আন্তর্জাতিক সংস্থা এর ভার নিক। কে করবে না করবে বলতে পারব না, আমাদের কথা হচ্ছে এটা কেন্দ্রীয় সরকারের পূর্ণ দায়িত্ব এবং তাদের এখানে লোক পাঠিয়ে ব্যবস্থা করা যাতে তাদের খেটে খাবার ব্যবস্থা হয়। যারা সক্ষম তারা যাতে এখানে কাজকর্ম করে খেতে পারেন শুধু বসে খেতে না হয় তার ব্যবস্থা করতে হবে। যারা আজ ওখানে লড়াই করছেন তারা পৃথিবীর গণতান্ত্রিক মানুষের জন্য লড়াই করছেন, এজন্য আমাদের এইসব ব্যবস্থা করা দরকার। তারপর যেটা আছে সেটা অত্যন্ত গুরুত্বপূর্ণ। সেইখানে আসল বিচার হবে। আমি বলেছি প্রস্তাবের মধ্যে এক হয়ে বলেছি কেন্দ্রীয় সরকার যদি এই দাবিগুলি মেনে না নেন তাহলে আমরা বলছি এই প্রস্তাবের মধ্যে সরকার এবং জনগনকে এসেম্বলি থেকে ডাক দেওয়া হচ্ছে অর্থাৎ পশ্চিম বাংলার সরকার এবং জনগনকে ডাক দেওয়া হচ্ছে আপনারা চাপ সৃষ্টি করুন। ব্যবস্থা করুন যাতে ওরা এটা মেনে নেন। এইটা আমি জানি গুরুত্বপূর্ণ। আমরা দেখব, তাদের কি অসুবিধা আছে। আজকে প্রধানমন্ত্রী মিটিং ডেকেছেন দিল্লীতে। আমাদের প্রতিনিধিরা সেখানে গিয়েছেন। কি হবে না হবে সেটা নিশ্চয়ই বিরোধী দলের লোকেরা বিচার করবেন। অন্য কোন রকম রাজনীতি করতে চাই না। এটা করছেন না কেন তা বুঝতে পারছি না। আমরা কোন বড় রকমের ঝুঁকি আছে বলে মনে করছি না। আমরা মনে করি এটা মেনে নেওয়া উচিৎ। আমরা এটা প্রতিজ্ঞা করেছি এই প্রস্তাব গ্রহণ করে সে প্রতিজ্ঞা করেছি। এই কথা বলতে চাই যে, আমরা সদস্যরা যারা ভোট দিবেন এই প্রস্তাবের পক্ষে তারা বুঝেশুনে দেবেন, পরবর্তীকালে আমাদের আন্দোলন করতে হবে কেন্দ্রীয় সরকারকে বাধ্য করতে হবে। এই দাবিগুলো যা আছে তা যাতে মেনে নেওয়া হয়। 
 
আমার এই বিষয়ে একটা সুপারিশ আছে। আমরা যেন শুধু একটা চিঠি পাঠিয়েই চুপ করে বসে না থাকি, অর্থাৎ প্রস্তাবের একটা কপি পাঠিয়ে দিয়েই শুধু এতে আমরা সন্তুষ্ট না হই। আমরা যারা এই প্রস্তাব গ্রহণ করছি তার মধ্যে কয়েকজন প্রতিনিধি যদি দিল্লিতে গিয়ে সেখানকার সরকারের কাছে উপস্থাপিত করতে পারি এবং আমাদের এই প্রস্তাব নিয়ে তাদের সঙ্গে আলোচনা করতে পারি। যদি তাদের কোন অসুবিধা থাকে তাহলে আমাদের বলবেন এবং আমাদের বক্তব্য যাতে এক সঙ্গে রাখতে পারি তার ব্যবস্থা করুন। 

আমি বসবার আগে শুধু একটা কথা বলতে চাই, এই প্রস্তাব অত্যান্ত গুরুত্বপূর্ণ বলে আমি মনে করি। আমরা মনে করি এটা আমাদের জীবনমরণের সংগ্রাম। গণতান্ত্রিক সংগ্রাম এই কথাগুলো বলে বলব আমি আশা করি এখানকার সদস্যরা ভূল বুঝবেন না এবং আমরা যারা এই বিরোধী দলে আছি, এই পক্ষে আছি আমাদের সরকারের সঙ্গে কোন একটি ক্ষেত্রেও মিল নেই, কোন মৌলিক ব্যাপারে কোন বিষয়ে মিল নেই। আমরা এই সরকারের যত তাড়াতাড়ি পতন হয় তাই চাই। কিন্তু যতদিন এই সরকার আছে যতদিন আমরা বিরোধী আছি এবং এর মধ্যে আমাদের উপর যত আঘাত হোক, আমাদের রক্ত ঝরিয়ে, আমাদের জেলে পাঠিয়ে, গুন্ডার আক্রমণ, পুলিশের আক্রমণ, কংগ্রেসি আক্রমণ - যত কিছুই হোক এবং এই রক্তাক্ত অবস্থায়, এই রকম অশ্রু বিসর্জনের সময় বাংলাদেশের মানুষের এই সংগ্রামে এই প্রতিশ্রুতি দিতে চাই যা কিছুই হোক আমরা আছি তাদের সঙ্গে। এই কথা বলে এই প্রস্তাবকে পূর্ণ সমর্থন জানিয়ে আমার বক্তব্য শেষ করছি। 


( এর পরে ২০ মিনিট বিরতি দেয়া হয়) 
( বিরতির পর)

শ্রী আবদুস সাত্তার : মাননীয় স্পীকার মহাশয়, আমাদের মুখ্যমন্ত্রী বাংলাদেশ সম্পর্কে যে প্রস্তাব এই হাউস- এ এনেছেন তা আমি সমর্থন করছি এবং সমর্থনের পিছনে আমার যে কারণ তা আপনার সামনে রাখবার চেষ্টা করব। আমাদের বিরোধী দলের নেতার বক্তব্যর প্রথম অংশটা আমার সত্যিই ভাল লেগেছিল। তিনিবারবার বলেছেন এই রেজোলিউশন এর পেছনে কংগ্রেসের সত্যিকারের অনেষ্টি আছে কিনা সে সম্বন্ধে তিনি সন্দেহ প্রকাশ করেছেন এবং তা আমি সরকারের তরফ থেকে বলছি আজ যে প্রস্তাব আনয়ন করা হয়েছে সেই প্রস্তাবের পেছনে আমাদের সম্পূর্ণ সমর্থন আছে এবং আন্তরিকতা আছে। আমাদের প্রথম যে ক্যাবিনেট মিটিং হয় সেই ক্যাবিনেট মিটিং এ আমরা এই প্রস্তাব নিয়েছিলাম এবং প্রধানমন্ত্রীকে আমাদের এই সিদ্ধান্ত জানিয়েছিলাম। এটা ঠিক আমি তার সঙ্গে একমত যে দ্বিজাতিতত্ত্বের ভিত্তিতে পাকিস্তান হয়েছিল। কিন্তু আজ ২৩ বছর পর এই তত্ব যে ভুল সেটা প্রমাণিত হয়ে গেছে। আজ আমরা যদি হিন্দু মুসলমান আলাদা ভাবে চিন্তা করি তাহলে গণতন্ত্র এর বিশ্বাসী কোন লোক তা মেনে নিতে পারে না। অনেক মুসলমান যারা ভাবছেন যে, বোধ হয় পাকিস্তান এই কথাটা উড়ে যাবে এই সন্দেহ তিনি প্রকাশ করেছেন, কিন্তু জানিনা কেউ এই মনোভাব পোষণ করেন কিনা। আমি সেদিন এক বক্তিতায় এই দ্বিজাতিতত্বের কথা বলেছিলাম। আমাদের প্রফেটের জীবনি যদি আলোচনা করি তাহলে দেখি যে, প্রফেট যখন মক্কা থেকে মদিনায় গিয়েছিলেন তখন সেখানে অনেক ইহুদী, খৃষ্টান বাস করত। অর্থাৎ সেখানে অনেক নন মুসলিম বাস করত। মক্কাবাসিরা মদিনা আক্রমণ করার ষড়যন্ত্র করে এবং তখন মদিনায় বিভিন্ন ধর্মাবলম্বী লোক বাস করত। তিনি তখন সেখানকার অধিবাসিদের বলেন, আমরা এক জাতি - ওয়ান নেশন- এবং আজ যদি কেউ মদিনা আক্রমণ করে তাহলে আমরা মুসলমান, ইহুদি, খৃষ্টান ইত্যাদি সকলে সমবেতভাবে বাধা দেবার চেষ্টা করব। 

সুতারং আমি বলতে চাই, যে তথ্যের ভিত্তিতে এটা হয়েছিল সেটা ভুল। ইতিহাস আমাদের ক্ষমা করবে না কারণ আমরাও তার শরিক ছিলাম, আমরাও তা স্বীকার করে নিয়েছিলাম, আজকে সেটা ভুল প্রমাণিত হয়েছে। তাই সেদিক থেকে বলছি যে, আজকে বাংলাদেশ সম্পর্কে - যে বাংলাদেশের স্বাধিনতা, অর্থাৎ এটা বলা হয়েছে যে, বাংলায় প্রথম গণতান্ত্রিক রাষ্ট্রে যে নির্বাচন হয়েছিল সেই নির্বাচনে যে কর্মসূচির ভিত্তি মুজিবুর রহমান সাহেব করেছিলেন সেই নির্বাচনের রায়কে আজকে ইয়াহিয়াশাহী, জঙ্গিশাহী, মানেননি, আজকে না মানার ফলেই এই অবস্থা হয়েছে আজকে আমি বলব ইসলামিক রাষ্ট্রের নাম নিয়ে ইয়াহিয়া সাহেব সেভাবে সেখানকার অধিবাসিকে, হিন্দু- মুসলমান নির্বিশেষে হত্যা করেছেন এবং যেভাবে নারীর উপর পাশবিক অত্যাচার করছে, আজকে সেগুলি আমার মতে ইসলামবিরোধী কাজ ছাড়া আর কিছু বলা যেতে পারে না। আজকে ইসলামের নাম নিয়ে যারা এই জিনিসকে সমর্থন করে তারে আমি বলব তারা ইসলামের মূল কথা জানে না, এবং তা বিশ্বাসও করে না। তারা একটা গোঁড়ামির বশে, তারা একটা সেন্টিমেন্টের বশে কিম্বা না বুঝে এই সব করছে। কিন্তু দু:খের বিষয় আজকে এই বাংলাদেশকে কেন্দ্র করে বাঙ্গালি অবাঙ্গালী কথাটা এসে পড়েছে। বাঙ্গালি অবাঙ্গালী কথাটা আসবার ফলে আজকে কলকাতায় কিংবা বাংলাদেশের বুকে যারা অবাঙ্গালী মুসলমান আছে কিংবা অবাঙালী হিন্দু পর্যন্ত তাদের মধ্যে একটা সন্দেহ দেখা দিয়েছে, পরস্পর পরস্পরকে যেন একটা সন্দেহ করছে। এই জিনিসটা আমার মনে হয় দেশের পক্ষে অমঙ্গল। দেশের পক্ষে অমঙ্গল এইজন্য বলছি আজকে সেখানকার লড়াই বাঙ্গাল- অবাঙ্গালী বলে নয়, আজকে জঙ্গিশাহি ইয়াহিয়া খান কিংবা পশ্চিম পাকিস্তানের কর্মকর্তা যারা তারা বাংলাদেশের লোককে সমস্ত রকম জিনিস থেকে বঞ্চিত করে শাসন করতে চেয়েছিল। আজকে বৃটিশ আমলে গোটা ভারতবর্ষে যেভাবে শোষণ চালাতে হয়েছিল আজকে সেইভাবে শোষণ করার পরিকল্পনা তারা নিয়েছিল। আজকে তারা এই দেশের অর্থ নিয়ে পশ্চিম পাকিস্তানকে সমৃদ্ধশালী করতে চেষ্টা করেছিল তাই সেখানে তারা তাদের একটা অধিকার দাবি করেছিল, তারা যে জিনিস চেয়েছিল তারা একটা স্বায়ত্তশাসন চেয়েছিল। আজকে যেখানে শতকরা ৯৯ জনের প্রতিনিধিত্ব পাওয়া সত্ত্বেও সেই দলকে ইয়াহিয়া খান তাদের সুযোগ দেননি তাদের অস্ত্রের বলে। আমি তাই আজকে যে নরহত্যা চলছে সেটা খুবই দু:খের কথা, এর সঙ্গে আমি বলব, পৃথিবীর বিভিন্ন দেশের কথা, আজকে সহজেই দেখতে পাচ্ছি এই যে নরহত্যা, গণহত্যা চলছে, সংগ্রামী মানুষকে যে এইভাবে পিষে মারছে, আজকে তাদের পিছনে অনেকের সহানুভূতি আসছে, কিন্তু কেউ এগিয়ে আসছে না। আমি বলব ভারতবর্ষ তবুও এগিয়ে এসেছে, এগিয়ে এসে সেই দু:স্থ লোকদের সাহায্য করছে। কিন্তু আজকে ভারতবর্ষের যে বাধা সেই বাধার একমাত্র বাধা হচ্ছে চীন। আজকে এই সংগ্রামকে, জঙ্গিশাহি শাসক ইয়াহিয়াকে যদি কেউ সমর্থন করে থাকে, আজকে আমার মনে হয় বিদেশী দেশের মধ্যে চীন দেশই তাকে সমর্থন করে। এটা খুবই দু:খের কথা। যারা সংগ্রামী মানুষের পিছনে যে দেশ বলে আমরা আছি, যারা সংগ্রামী মানুষের জন্য কুম্ভীরাশ্রু, ফেলে, তারা সেই চীন দেশের বলে বলীয়ান হয়ে আজকে ইয়াহিয়া খান এবং তার জঙ্গীশাহী এদের দমন পীড়ন করতে আরম্ভ করেছে এটা বড়ই দু:খের বিষয়। আশ্চর্যের বিষয় আজকে যিনি আমাদের বিরোধী নেতা, সেই কমিউনিষ্ট পার্টির নেতা, গণতন্ত্র সম্বন্ধে তিনি অনেক উপদেশ আমাদের দিয়েছেন, কাকে বলে গণতন্ত্র, গণতন্ত্র কিভাবে হত্যা করা হচ্ছে, এইসব বলেন কিন্তু, তাঁকেই আমি বলছি, আপনার এই মোশনকে সমর্থন করছে বলে আমরা সত্যিই আপনার কাছে ঋণী। তবে আপনি আপনার অন্তরে অন্তস্তল থেকে তো আপনি সত্যিকারের রাজনীতি করছেন, না আপনি সত্যিকারের নিরপেক্ষভাবে এবং অনেষ্টলি এটাকে সমর্থন করেন। 

এখানে আমাদের যথেষ্ট সন্দেহ আছে, কারণ আমরা জানি যে, ইয়াহিয়া খানকে মোটামুটিভাবে কারা সমর্থন করেছেন অস্ত্র দিয়ে। এমন কি দেখা গেছে যারা এসেছেন ওপারে থেকে তারাই বলেছেন যে, সেখানে চীনা সৈন্য দেখ। তিনি গণতন্ত্রের কথা বলেছেন, আমি বলব এই গণতন্ত্রের হত্যাকারী কে? ১৯৬৭ সাল থেকে ১৯৭০ সালের মার্চ পর্যন্ত আপনার রাজত্ব করে গেছেন, কেবল রাজত্বই করেননি, আপনি হোম ডিপার্টমেন্টের মালিক ছিলেন। আপনার কি মনে নেই যে, সেই সময় সাধারণ লোক রাস্তা দিয়ে চলাফেরা করতে পারেনি। ( বিরোধী পক্ষের বেঞ্চ হইতে তুমুল হট্টগোল)। আপনি তো সবই জানেন। আজকে আপনি সি আরপি আনার কথা বলেছেন। আমি বলব এই সিআরপি আনা হয়েছে আপনাদেরই গার্ড দেওয়ার জন্য। আজকে আপনাদের বাড়ির চারপাশে, আপনাদের নেতাদের বাড়ির চারপাশে সি আরপি রাখার প্রয়োজন হয়েছে বলেই এই সি আরপি আনা হয়েছে। কাজেই ১৩ মাস রাজত্ব করার ফলেই আপনাদের এই সি আরপি রাখার প্রয়োজন হয়েছিল। তাই প্রেসিডেন্ট রুলের আমলে সি আরপি এনে আপনাদের বডিগার্ড দেওয়া হয়েছে। আর এই ১৪৪ ধারা কাদের জন্য? আজকে যারা গণতন্ত্র রক্ষা করতে পারে না, মানুষকে খুন করা যাদের নেশা তাদের জন্যই এই ১৪৪ ধারা, সাধারণ মানুষ যাতে স্বাধীনভাবে চলাফেরা করতে পারে সেইজন্যই এই ১৪৪ ধারা করা হয়েছে। 

মি: স্পীকারঃ  মি: সাত্তার, ইওর টাইম ইজ আপ। প্লীজ ফিনিস। 

শ্রী আবদুস সাত্তার: আচ্ছা স্যার, ঠিক আছে। তিনি একটা কথা বলেছেন যে, বড় রকমের কোন ঝুঁকি নেই সাহায্য করার। আমি বলব কোন ঝুঁকি নেই সাহায্য করার তবে একটু ভয় আছে- জ্যোতিবাবু কি দয়া করে চীনকে একটু নিষেধ করে দেবেন যাতে করে কোন ঝুঁকি না নিতে হয় বা কোন বিপদ না আসে। এই বলেই আমি আমার বক্তৃতা শেষ করলাম। 

শ্রী সুবোধ ব্যানার্জি : স্পীকার মহাশয়, মুখ্যমন্ত্রী বিধানসভার সামনে বাংলাদেশের স্বাধীনতার সংগ্রামের উপর যে প্রস্তাব রেখেছেন আমি সর্বান্ত:করণে তাকে সমর্থন করছি। সীমান্তের ওপারে লক্ষ্য লক্ষ লক্ষ মানুষ নিজেদের বুকের রক্ত দিয়ে নতুন ইতিহাস রচনা করছেন। আমরা দৃঢ়ভাবে বিশ্বাস করি যে, বাংলাদেশের স্বাধীনতাকামী মানুষ যে সংগ্রাম করছেন সেই সংগ্রাম সফল হবেই। আর সেই সংগ্রাম সফল হলে তার ঢেউ, তার প্রভাব, সীমান্ত পার হয়ে আমাদের দেশে আসবে এবং তার ফলে আমাদের দেশের শোষিত মানুষও ঠিক ওদের মতই সশস্ত্র পথে গণমুক্তির জন্য নামবে, পুঁজিবাদ খতম হবে এবং এখানকার মানুষ শোষণমুক্ত হবে। কাজেই বাংলাদেশের স্বাধীনতা সংগ্রাম শুধু তাদের নয়, এর প্রভাব সুদূরপ্রসারী। এই সংগ্রাম আমদেরও সংগ্রাম, বিশ্বের যেখানে যত শোষিত মানুষ আছেন তাদের ও সংগ্রাম। সেই দৃষ্টিকোণ থেকে আমি এই সংগ্রামকে সমর্থন জানাই তার সাফল্য কামনা করি এবং বাংলাদেশের স্বাধীনতা সংগ্রামী মানুষের প্রতি সংগ্রামি অভিনন্দন জানাই। 

স্পীকার মহাশয়, বাংলাদেশের এই স্বাধীনতার সংগ্রাম সম্পর্কে কতকগুলি প্রশ্ন উঠেছে এখানে। এ ব্যাপারে কিছু কিছু অপপ্রচার আমাদের দেশে চলেছে, আমাদের রাজ্যেও চলেছে। কেউ কেউ বলেছেন বাংলাদেশের এই সংগ্রাম স্বাধীনতার সংগ্রাম নয়, এই সংগ্রাম পাকিস্তান রাষ্ট্র থেকে বিচ্ছিন্ন হওয়ার জন্য এক বিচ্ছিন্নতাবাদী আন্দোলন, যাকে বলে সিসেসনিস্ট মুভমেন্ট। না আমরা এই সংগ্রাম সেইভাবে দেখি না। এটা বিচ্ছিন্নবাদী আন্দোলন, না এটা জাতীয় স্বাধীনতার জন্য সংগ্রাম তা বিচার হবে কোন মাফকাঠি দিয়ে? কোন জনসমষ্টি হোমোজিনিয়াস নেশন অর্থাৎ একিভূত জাতি হিসাবে গড়ে ওঠার পর সেই জাতি থেকে জাতীয় স্বার্থবিরোধী সন্কীর্ণ স্বার্থের জন্য যখন একটা অংশ বিচ্ছিন্ন হবার উদ্দেশ্য আন্দোলন করে তখন সেটাকে বলা হয় সিসেসনিস্ট মুভমেন্ট। যেমন ঘটেছিল আব্রাহাম নিন্কনের সময় আমেরিকার যুক্তরাষ্ট্রের দক্ষিণ অঞ্চলে। আমেরিকা যুক্তরাষ্ট্রের জনসাধারণ একটি জাতি হিসেবে গড়ে উঠেছিল। সেখানে দাসপ্রথা রাখার অত্যন্ত সঙ্কীর্ণ প্রতিক্রিয়াশীল দাবিতে দক্ষিণ অঞ্চলের কিছু লোক জাতীয় রাষ্ট্র হতে বিচ্ছিন্ন হতে চেয়েছিল। তাই সেটা ছিল বিচ্ছিন্নতাবাদী বা সিসেসনিষ্ট মুভমেন্ট। বাংলাদেশের মানুষ আর পশ্চিম পাকিস্তানের মানুষের মধ্যে এক জাতীয়তাবোধই গড়ে ওঠেনি। পাকিস্তানী পিপল ডিড নত ডেভেলপ এজ এ মোর্মোজিনিয়াস নেশন। কি জীবনধারার দিক থেকেই দেখুন, কি ভাষার দিক থেকেই দেখুন, এক জাতি মানসিকতা থেকে বলা হয়ে থাকে ওয়ান নেশন সাইকোলজিক্যাল মেকআপ হুইচ কনস্টিটিউটস দি মেন ফ্যাক্টর ইন দি ফরমেশন অফ এ নেশন। তার কোনটাই পাকিস্তানের উভয় খন্ডের জনশাধারণের মধ্যে এক ও অভিন্ন নয়। এক ন্যাশনাল সাইকোলজিক্যাল মেকআপ পশ্চিম পাকিস্তানের জনগণের এবং বাংলাদেশের জনগণের মধ্যে গড়ে ওঠেনি। এটা হয়ত কালক্রমে গড়ে উঠতি যদি উভয় খন্ড পরস্পর সংলগ্ন হত। তখনও সংখ্যাগরিষ্ঠ ন্যাশনালিটি কর্তৃক সংখ্যালঘিষ্ঠ ন্যাশনালিটির উপর জাতীয় নিপীড়ন থাকত এবং তার জন্য বিক্ষোভও থাকতো যেমন আমাদের দেশে আছে। কিন্তু পাকিস্তানে তা নয়; যেখানে দুই খন্ডের মধ্যে ফারাক ১২০০ মাইল। যখন পশ্চিম পাকিস্তানের শাসকরা বর্তমান বাংলাদেশের মানুষের উপর শোষন চালিয়েছে তাই যখন যেটা বাংলাদেশের মানুষের কাছে রূপ নিয়েছে একটা কলোনিয়েল এক্সপ্লয়টেশন, অর্থাৎ ঔপনিবেশিক শোষণ হিসেবে এক জাতি কর্তৃক ভিন্ন জাতিকে শোষন করা হিসাবে। এক জাতীয়তাবোধ ও মানসিক গঠন না গড়ে ওঠার ফল। বাংলাদেশের মানুষ তাই বারবার অনুভব করেছে যে, তাঁরা পশ্চিম পাকিস্তানের শাসকচক্রের দ্বারা ঔপনিবেশিক শোষন ও শাসনে ভুগছে। সেই বোধ থেকেই নতুন বাংলাদেশের জাতীয়তাবোধের জন্ম এবং সেই কারনে জাতীয় স্বাধীনতার জন্য তাঁরা সংগ্রাম করছে। সেই সংগ্রাম এই কারনেই বিচ্ছিন্নতাবাদী আন্দোলন; সেটা হচ্ছে স্ট্রাগল ফর কমপ্লিট ন্যাশনাল ইন্ডিপেন্ডেন্স অর্থাৎ পূর্ণ জাতীয় স্বাধীনতার সংগ্রাম। উত্থাপিত প্রস্তাবে সে বক্তব্য রাখা হয়েছে। এই সত্য যেন আমরা না ভূলে যাই। ভূলে গেলে এর গুরুত্ব আর বৈশিষ্ট্য বুঝতে পারব না। আর তা ঠিকভাবে বুঝতে না পারলে এই সংগ্রামের প্রতি আমাদের যে কর্তব্য তাও আমরা করতে পারব না। 

একথা ঠিক যে, ভারতবর্ষ বিশেষ করে পশ্চিম বাংলার সব মানুষ এই দৃষ্টিভঙ্গিতে বাংলাদেশের সংগ্রামকে দেখছে না। কারও কারও মনে উঠিতে অয়ারে এই দুই বাংলা হোক এবং সেই কারনে তাঁরা বাংলাদেশের সংগ্রামের সমর্থক। কেউ কেউ মনে করতে পারে পাকিস্তান দুর্বল হোক এবং সেই মানসিকতার জন্য তারা বাংলাদেশের সংগ্রামকে সমর্থন করতে পারে। তবে আমি বলব যে এইভাবে ভাবলে বাংলাদেশের মানুষের স্বাধীনতার সংগ্রামকে  আমরা শক্তিশালী করার বদলে দুর্বলই করব। বাংলাদেশের মানুষ বাংলাদেশ ও পশ্চিম বাংলাকে যুক্ত করে আবার একটা অখন্ড বাংলাদেশ গড়ার জন্য লড়ছে না। তাঁরা এক জাতির মানসিকতা নিয়ে একটা স্বাধীন সার্বোভৌম জাতীয় রাষ্ট্র স্থাপন করার জন্যই সংগ্রাম করে চলছে। এ বোধ ও দাবি ভারতীয় জাতীয়তাবোধের প্রোডাক্ট নয়। একটি নতুন জাতি প্রতিষ্ঠা লাভের সংগ্রাম। আমাদের সঙ্গে মিলে অখন্ড বাংলা গড়ার জন্য তাঁরা লড়ছে না। 
আমি কিছু কিছু সংবাদপত্রের সম্পাদকীয় ও চিঠিপত্রের স্তম্ভ দেখেছি দুই বাংলা এক হোক, এই স্লোগান এখন দেওয়া হচ্ছে। এটা দেওয়া উচিত হবে না। আমার কথাকে ভুল বুঝে কেউ যেন না ভাবেন যে আমি দুই বাংলা এক হোক তা চাই না। নিশ্চয়ই চাই। তবে তা পারার পথ কি, তার পদ্ধতি কি হবে? তার পদ্ধতি কি হবে বাংলাদেশের স্বাধীনতা সংগ্রামকে দুর্বল করা? নিশ্চয় না। কোন সুদূরভবিষ্যতে দুই বাংলা এক হতে পারে, এখন নয়। ভবিষ্যতে যখন আমাদের দেশে ও বাংলাদেশে উভয় দেশেই সমাজতান্ত্রিক রাষ্ট্রব্যবস্থা কায়েম হবে তখন উভয় দেশের মানুষ স্বেচ্ছায় যদি দুই বাংলাকে এক করতে চায় কেবলমাত্র তখন দুই বাংলা এক হবে। তাঁর আগে দুই বাংলার এক হবার সম্ভাবনার কণামাত্রও নেই। আর উভয় দেশে সমাজতন্ত্র প্রতিষ্ঠা হলেই যে এটা হবে তাও না। জাতীয় মনোভাব ও জাতীয় রাষ্ট্রের সামজিক স্তর অতিক্রম করে সাম্যবাদী সমাজব্যবস্থা গড়ার পথেই তা সম্ভব হবে। একথা যদি আমরা আমাদের দেশের মানুষকে বোঝাতে পারি তাহলে আমি মনে করি যে, উভয় বাংলা এক হোক এই স্লোগান তোলার দ্বরা পাক সরকারের হাতে বাংলাদেশের স্বাধীনতা সংগ্রামের বিরুদ্ধে অপপ্রচার চালাবার একটা হাতিয়ার তুলে দেওয়া হবে। তা যেন আমরা না করি। বাংলাদেশের স্বাধীনতা সংগ্রামে আমরা সাহায্য কতদূর কি করেছি তা নিয়ে বিতর্কে অবকাশ আছে, তবে তাঁদের সংগ্রামের কোন ক্ষতি যেন না করি। এ আবেদন আমি এই বিধানসভার মাধ্যমে দেশবাসীর কাছে রাখতে চাই। 
মাননীয় স্পীকার মহাশয়, আপনি জানেন যে, আরও কতগুলি প্রশ্ন এখানে উঠছে। আমরা বাংলাদেশের স্বাধীনতা সংগ্রামে সাহায্য করতে চাই। আমরা কি চাই আমাদের প্রস্তাব তা আছে। বাংলাদেশে যে সার্বভৌম গণতান্ত্রিক প্রজাতন্ত্র এবং তাঁর সরকার প্রতিষ্ঠিত হয়েছে তাঁকে স্বীকৃতি দেওয়া উচিত কিনা প্রশ্ন উঠেছে। আমি মনে করি ভারত সরকারের অবিলম্বে এই স্বীকৃতি দেওয়া উচিত। কোন দেশ স্বীকৃতি, কোন দেশে সংগ্রামকে কি বলছে সেটা নিয়ে আমাদের মাথা ঘামাবার প্রয়োজন নেই। ভারত সরকার কি করছেন সেটাই আমাদের বিচার্য বিষয় হওয়া দরকার। ভারত সরকার যদি স্বীকৃতি দিতে না চান বা গড়িমসি করেন তাহলে তার কঠোর সমালোচনা করা উচিত এবং ভারত সরকার স্বীকৃতি দিতে বাধ্য করা উচিত। আমি কংগ্রেস পক্ষের বন্ধুদের স্মরণ করিয়ে দিচ্ছি যে, এই প্রস্তাবে স্বীকার করা হয়েছে যে, ভারত সরকার ঠিকমত চলছেন না এবং আমরা প্রস্তাবে তার সমালোচনাও করেছি। এতোদিন হয়ে গেল তবু কেন ভারত সরকার সার্বভৌম গণতান্ত্রিক প্রজাতন্ত্র ও তার সরকারকে স্বীকৃতি দিচ্ছেন না? এখানে কেউলেউ চীনের সমালোচনা করেছেন। আমি মনে করি চীনের সমালোচনার বদলে  ভারত সরকারের সমালোচনা করা উচিত। ভারত সরকার ভারতবাসীর কাছে দায়ী, ভারতবাসীকে স্বীকৃতি দিতে বাধ্য। ভারতবাসীরা চায় বাংলাদেশের সার্বভৌম গণতান্ত্রিক প্রজাতন্ত্র ও তাঁর সরকারকে অবিলম্বে স্বীকৃতি দেওয়া হোক। ভারত সরকার তা দিছেন না কেন? কি অন্তরায় আছে? ইন্টারন্যাশনাল না? আন্তর্জাতিক আইন? তাতে তো স্বীকৃতি দিতে বাধা নেই। ভূ খন্ড, জনসংখ্যা ও একটি সরকার হলেই আন্তর্জাতিক আইন একটি রাষ্ট্রকে স্বীকৃতি দিতে পারেন। এইসব বাংলাদেশের ক্ষেত্রে আছে। আন্তর্জাতিক আইনেও যখন আটকায় না তখন ভারত সরকার স্বীকৃতি দিচ্ছেন না? কেন অস্ত্রশস্ত্র দিয়ে সাহায্য দিচ্ছেন না ভারত সরকার? বলা হচ্ছে যে, অস্ত্রশস্ত্র দিইয়ে সাহায্য দিলে যুদ্ধে লিপ্ত হয়ে পড়তে হতে পারে। কথাটাও ঠিক নয়, আপনাদের চোখের সামনে কি উদাহরণ নেই? স্পেনে যখন গৃহযুদ্ধ চলছিল তখন সারা বিশ্বের গণতান্ত্রিক মানুষ স্পেন দেশের গণতান্ত্রিক মানুষকে ফ্যাসিবাদের বিরুদ্ধে লড়ার জন্য অস্ত্রশস্ত্র, স্বেচ্ছাসেবক বাহিনী, ইন্টারন্যাশনাল বিগ্রেডঃ কি পাঠায়নি? ভারত সরকারেরও যদি সত্যিকারের ইচ্ছা থাকে সাহায্য করার তাহলে তাঁরা পারেন না এই কাজ করতে? চীন কোরিয়াইয় মার্কিন আক্রমণ ঠেকাতে সশস্ত্র স্বেচ্ছাসেবক বাহিনী পাঠায়নি? ভারত সরকার যদি সত্য সত্যি =ই সাহায্য করতে চাইতে তাহলে তুলে দিতেন না দেশের মানুষের হাতে অস্ত্র? যে আর্মস এক্ট দিয়ে গোটা জাতিকে নিবীর্য পঙ্গু করে রেখেছিল বৃটিশ সাম্রাজ্যবাদী শাসকরা সেই অস্ত্র আইন চালু রেখে আজও জাতিকে পঙ্গু করে রাখা হচ্ছে না? সেই ঘৃণা আইন তুলে নিয়ে মানুষের হাতে অস্ত্র দিয়ে আওয়াজ তুলুন তোমরা স্বেচ্ছাসেবক হয়ে বাংলাদেশের স্বাধীনতা সংগ্রামে সাহায্য করতে চলে যাও। দেখবেন হাজারে হাজারে স্বেচ্ছাসেবক যাবে। একেই বলে সক্রিয় সাহায্য করা। আমার মনে হচ্ছে ভারত সরকারের এই ব্যাপারে একটা কিন্তু আছে। এই কিন্তু অবিলম্বে দূর হওয়া দরকার যদি সত্যিকারের আমরা সাহায্য করতে চাই। 
কিছু কিছু সমালোচনা এসে পড়ে। সরকার পক্ষের সদস্যরা ইন্দিরা শোড়কাড়েড় প্রগতিশীলতার কথা বলছেন। কিন্তু আমাদের দল বিশ্বাস করে না যে, ইন্দিরা গান্ধীর কংগ্রেস বা সরকার প্রগতিশীল। আমাদের স্থির স্বিদ্ধান্ত যে তিনি একটা প্রগতিশীলতার মুখোশের অন্তরালে থেকে ভারতবর্ষে ফ্যাসীবাদ কায়েম করার চেষ্টাই করছেন। আমরা সমাজ বিজ্ঞানের ভিত্তিতে এই স্বিদ্ধান্তে এসেছি। তার জন্য ভারত সরকারের ব্যাবহারে নানা উল্টাপাল্টা জিনিষ দেখা যাচ্ছে। বাংলাদেশের সংগ্রামের প্রতি মৌখিক সমর্থন কিন্তু কার্যক্ষেত্রে উল্টো ব্যাবহার – তার একটা প্রমান। যে সরকার বাংলাদেশের জন্য এত চোখের জল ফেলেও অস্ত্রশস্ত্র দিয়ে সাহায্য করছেন না সেই সরকার কিন্তু সিঙ্ঘলে অস্ত্র পাঠাতে বিলম্ব করেননি। কিন্তু বাংলাদেশের স্বাধীনতা সংগ্রামের সৈনিকদের অস্ত্র দিতে পারেন না। এটা ভন্ডামি নয়? ভিয়েতনামের মানুষ যেখানে স্বাধীনতার জন্য অতুলনীয় লড়াই করেছে সেই জায়গায় মানুষের সমর্থনে না এসে দক্ষিন ভিয়েতনামে যে মার্কিন পদলেহী সরকারআছে তার কাছে মোটর, ট্রাক ও আরও নানারকম সামরিক উপকরণ বিক্রয় করতে অনুমতি সেই সরকারই দিয়েছেন। এমনটা কেন হয়? হয় এই কারনে যে, ফরেন পলিসি ইজ আফটার অল দি প্রজেকশন অফ দি হোম পলিসি। যদি অভ্যন্ততীন নীতি প্রতিক্রিয়াশীল হয় তাহলে বৈদেশিক নীতিতে তা প্রতিফলিত হবেই। পুজিবাঁদকে শক্ত করাই যেখানে অভ্যন্তরীন নীতি সেখানে বৈদেশিক নীতি প্রগতিশীল হয় না। এই ভারত সরকারের এই ভাব। ভারত সরকার যে সাহায্যের কথা মুখে বলছেন এর একটা বিশেষ উদ্দ্যেশ্য এবং এক বিশেষ শ্রেণীর দৃষ্টি ও স্বার্থ নিহিত আছে, যে শ্রেণী শাসক ভারতীয় পুঁজিপতি শ্রেণী। এটা যেন আমরা না ভূলে যাই। আর উদ্দ্যেশ্য হল, মৌখিক দরদ দেখিয়ে দেশবাসীকে বিভ্রান্ত করা। সে যাই হোক, আমরা দেখেছি যে বাংলাদেশের আন্দোলনের গোড়ায় স্বাধীনতা সংগ্রাম ছিল না। প্রথমে মুজিব নেতৃত্বে চেয়েছিলেন প্রভিন্সিয়াল অটনমি উইদিন পাকিস্তান- পাকিস্তানের মধ্যেই পূর্ব প্রাদেশিক স্বায়ত্বশাসন। যখন সে দাবি স্বীকৃত হল না, তখন এই দাবী পাকিস্তানের সামরিক চক্র মানল না বাধ্য হয়েই বাংলাদেশের মানুষ অসহযোগ আন্দোলন শুরু করল এবং সেই শান্তিপূর্ণ অসহযোগ আন্দোলনও বিশ্বের ইতিহাসে এক নজির সৃষ্টি করেছিল। গান্ধীজীর নেতৃত্বে ভারতবর্ষে অশযোগ আন্দোলন হয়েছিল। কিন্তু সে আন্দোলনও এত ব্যালক রূপ ধারন করে নাই। মোট জনসংখ্যার তুলনায় সামান্য লোকই তাতে অংশগ্রহণ করেছিল; সর্বস্তরের মানুষ এতে যোগ দেয়নি। আর বাংলাদেশে দেখলাম সমস্ত স্তরের সাধারণ মানুষ শুধু নয়, সেখানকার পুলিশ, সেখানকার সীমান্ত রক্ষী বাহিনী, সেখানকার আমলাতন্ত্র এমনকি সেখানকার হাইকোর্টের জজরা পর্যন্ত এই অসহযোগ আন্দোলনে নেমে গেল, গোটা জাতি এই আন্দোলনে নেমে গেল। সেই আন্দোলনের তুলনায় ভারতবর্ষে গান্ধীজীর নেতৃত্বে পরিচালিত অসহযোগ আন্দোলন নিঃসন্দেহে ম্লান। এমন অসহযোগ আন্দোলন পৃথিবীর আর কোথায়ও হয় নাই। তারপর তাতেও যখন হল না তখন বাংলাদেশের স্বাধীনতাকামী মানুষ বাধ্য হলেন সশস্ত্র সংগ্রামের পথে নামতে যখন পাকিস্তানী সেনাবাহিনী তাঁদের উপর আক্রমণ শুরু করল, যুদ্ধ তাদের উপর চাপিয়ে দেয়া হল। যুদ্ধ মাত্রই খারাপ না। যারা প্যাসিফিস্ট বুর্জোইন ইলিউশনে ভূগেন তাঁরা যুদ্ধ মাত্রকেই ঘৃণা করেন। কিন্তু যুদ্ধ মাত্রই খারাপ নয়, এ ওয়ান মে আনিজাস্ট ওয়ার অফ এগ্রেশন, অর এ জাস্ট ওয়ার অফ ন্যাশনাম ইন্ডিপেন্ডেন্টস, এ জাস্ট ওয়ার ফর ইনম্যানসিপেশন অফ পিপ্ল ফ্রম সর্টস অফ এক্সপ্লয়টেশন অফ ম্যান বাই ম্যান। 
ঘৃণা করতে হবে অন্যায় যুদ্ধকে, বিরোধিতা করতে হবে অন্যায় যুদ্ধকে, সমর্থন করতে হবে ন্যায় যুদ্ধকে। বাংলাদেশের মানুষ যে সংগ্রাম করছে, আমাদের এই প্রস্তাবে আমরা রেখেছি তা জাস্ট ওয়ার ফর ন্যাশনাল ইন্ডিপেন্ডেন্স। জাতীয় স্বাধীনতার জন্য ন্যায় যুদ্ধ। একে সমর্থন করতেই হবে আমাদের পশ্চিম বাংলার মানুষকে, পৃথিবীর সমস্ত স্বাধীনতাকামী শান্তি আসতে পারে এই যুদ্ধবাজদের হীন চক্রান্ত পরাস্ত করে। 
পাকিস্তানী সামরিক চক্র বাংলাদেশে যে কাজ সেটা যুদ্ধ নয়, গণহত্যা-জিনোসাইড। আন্তর্জাতিক আইনেও যা অপরাধ। কিন্তু এ কথাটা যেন না আসে যে, পাঞ্জাবী বিরুদ্ধে বাঙ্গালীরা লড়ছে বা বাঙ্গালীদের বিরুদ্ধে পাঞ্জাবীদের বিরুদ্ধে লড়ছে। লড়ছে স্বাধীনতাকামী দেশপ্রেমিক মানুষ ফ্যাসিস্ট সামরিক চক্রের বিরুদ্ধে। এখানে ধর্ম, বর্ণ উপজাতি প্রভৃতির প্রশ্ন আসে। তাই মাননীয় স্পীকার মহাশয়, আমার বক্তব্য পরিস্কার। যে প্রস্তাব আমরা রেখেছি সেটা যে ন কাগুজে প্রস্তাবে না হয়। আর কাগুজে প্রস্তাবে যদি আমরা না করতেই চাই আমি আশা করব কংগ্রেস দলের সদস্যরাও আমাদের বিরোধী পক্ষের সদস্যদের সঙ্গে মিলে ভারত সরকারের উপর চাপ দেবেন। আমি মনে করি ভারত সরকার আজ পর্যন্ত মৌখিক সহানুভূতি ছাড়া বিশেষ কিছুই করেন নি। নৈতিক সমর্থন নিশ্চয় করতে হবে, কিন্তু তার দিন দীর্ঘদিন গত হয়েছে। আজকে স্বাধীনতা সংগ্রামকে অস্ত্র দিলে মেটিরিয়াল হেল্প বাস্তব কার্যকরী সাহায্য দেওয়া দরকার। এ লড়াই তাড়াতাড়ি শেষ হবে না। এ সংগ্রামকে জনযুদ্ধ হতেই হবে তাঁকে সফল হতে হলে; যার একদিকে সংগঠিত সশস্ত্র সেনাবাহিনী অন্যদিকে জনসাধারণ। এই জনযুদ্ধ স্থায়ী হতে বাধ্য। এই সংগ্রাম মদদ দিতে হলে আমাদেরও সেইভাবে সাহায্য দেবার দরকার আছে। ভারত সরকারকে যদি বাস্তব কার্যকরী সাহায্য দিতে বাধ্য করতে না পারি তাহলে আমরা কর্তব্যচ্যুত হব। এই প্রস্তাবে পশ্চিম বাংলা সরকার এবং মানুষকে সে কথা জানানো হয়েছে। একথা যেন মুখের কথা না হয়, এটা যেন কার্যকরী আন্দোলনে রূপ নেয়। সরকারপক্ষের সদস্য ও সরকার এবং সমস্ত মানুষকে এই অনুরোধ আমি করছি। আন্দোলন গড়ে তুলতে এ রাজ্যের মানুষকে আমি আহবান জানাচ্ছি। 

শ্রী সামসুদ্দিন আহমেদঃ মাননীয় স্পীকার মহাশয়, আজকে বাংলাদেশের উপর মাননীয় মূখ্যমন্ত্রী যে প্রস্তাব এনেছেন সেই প্রস্তাবে আমি সর্বান্তঃকরণে সমর্থক করে দু-একটি কথা বলতে চাই। স্যার, আমার কনস্টিটিউয়েন্সি একেবারে সীমান্তে অবস্থিত, তার নাম কালিয়া চক। এই কনস্টিটিউয়েন্সির ভেতর আমি নিজের চোখে দেখেছি অনেকগুলো শিবির সেখানে খোলা হয়েছে। এই সমস্ত শিবিরে ঘুরে এবং জিজ্ঞাসাবাদ করে যে বিবরণ আমি পেয়েছি তা ভাষায় প্রকাশ করা যায় না। ঐ জঙ্গী শাসকগোষ্ঠী কি রকম অমানুষিকভাবে স্বাধীনতাকামী তথা গণতন্ত্রের বাহক বাঙ্গালী জনসাধারণের কন্ঠরোদ করতে কি অত্যাচার চালাচ্ছেন তার বিবরণ যারা এসেছেন তাদের কাছ থেকে আমি শুনেছি। এসব কথা বলতে গিয়ে তাঁরা অঝোরে কেঁদেছেন। স্বামী স্ত্রী হতে, শিশু মা হতে বিচ্ছিন্ন হয়ে এখানে এসেছেন। হয়তো স্বামী রয়ে গিয়েছেন বাংলাদেশে, স্ত্রী কোন প্রকারে চলে এসেছেন আমাদের পশ্চিম বঙ্গে। এ রকম করুণ বিবরণও আমি পেয়েছি। 
আমি এই প্রসঙ্গে বলতে চাই যে, গণতন্ত্রে বিশ্বাসী আমরা এবং গণতন্ত্রে বিশ্বাসী সেই শাসনের অধীনে বহুদিন থাকার পর নানারকম অনাচার, অত্যাচার সহ্য করার পর বাংলাদেশ তথা পূর্ব বাংলার জনমুখ উচ্ছসিত হয়ে উঠেছিল। কিন্তু বাধাপ্রাপ্ত হয়েছিল। সুযোগ পেয়েছিল নির্বাচনে মাধ্যমে এবং তার জবাব জনসাধারণ দিয়েছিল। গণতন্ত্রে বিশ্বাসী আমরা এবং গণতন্ত্রের মাধ্যমে আমরা বলতে চাই যেমন পৃথিবীর মানুষ গণতন্ত্রে বিশ্বাসী হয়ে শান্তিতে এখন নিজের কথা চিন্তা করতে পারছে। তাদের মুখ থেকে শুনে আজ একথা বলতে চাই, তাদের অনেক এম এল এ, এম পি-র সঙ্গে আমাদের কথা হয়েছে এবং তাদের কাছ থেকে যে বিবরণ পেয়েছি এবং অনেকে পেয়েছেন, আমার বিশ্বাস তাঁরা যে লড়াই করছে সে লড়াই তাঁরা করতে চায়নি সশস্ত্রভাবে। তাঁরা চেয়েছিল অসহযোগ আন্দোলনের মাধ্যমে, শান্তির মাধ্যমে গণতন্ত্রের মাধ্যমে স্বায়ত্তশাসন, যাতে তাঁরা নিজেদের কথা নিজেরা চিন্তা করতে পারে সেইরকম সুযোগসুবিধা নেওয়ার কথা তাঁরা চিন্তা করেছিল। কিন্তু আমরা জানি এবং খবরের কাগজ থেকে দেখেছি এবং তাদের কাছ থেকে শুনেছি যে নেতা মুজিবুর রহমান যে প্রস্তাবগুলি রেখেছিলেন সে বিষয়ে আলোচনা করার অভিনয় করার জন্য জঙ্গীশাহী ইয়াহিয়া সাহেব এসেছিলেন এবং তার সারেদ ভূট্টো সাহেবও এসেছিলেন। তারপর আলোচনা চলতে চলতে হঠাৎ ভূট্টো সাহেব অন্তর্হিত হলেন এবং ইয়াহিয়া সাহেবও অন্তর্হিত হলেন এবং তার বদলে রেখে গেলেন- কি রেখে গেলেন? রেখে গেলেন সশস্ত্র ঐ সৈনিকদের যারা শিশু, মাতা, স্বামী, পুত্র সবাইকে লাইনে দাঁড় করিয়ে গুলী করে মারল। সবচেয়ে দুঃখের কথা সেখানে যারা শিক্ষক, শিক্ষিত সমাজ এবং যারা ছাত্র যারা যুবক, যারা আইনবিদ, যারা বৈজ্ঞানিক, যারা ইঞ্জিনিয়ার, সবাইকে তারা গুলী করে মেরেছে। তাদের এক একটা করে ধরে শ্যুট ডেড করেছে। কোন প্রশ্ন নেই, কোণ ট্রায়াল নেই, তাদের গুলি করা হয়েছে। প্রত্যক্ষদর্শীর মুখ থেকে শোনা কথা যে, যাকে সন্দেহ করা হয়েছে রাস্তার উপর তাঁকে গুলী করে মারা হয়েছে। যাকে সন্দেহ করা হয়েছে ছাত্র তাঁকে গুলী করা হয়েছে। এমনকি আওয়ামী লীগের সমর্থক বলে সন্দেহ হয়েছে যাকে যাকে, তাঁকে গুলী করে মারা হয়েছে। সাধারণ মানুষ, সবাই তো আর পার্টির সমর্থক নয়, প্রতিটি মানুষ তো পার্টির সভ্য নয়, তাঁরা গণতন্ত্রে বিশ্বাসী হয়ে তাদের নিজেদের মত ব্যাক্ত করেছিল। এই রকমভাবে তাঁরা বলি হয়েছে সেই জঙ্গী শাসনে কাছে। আমার বক্তব্য হচ্ছে, আমরা প্রবনতায় উদ্বুদ্ধ হয়ে এই আইনসভায় অনেক কথা বলে চলেছি। অনেক প্রশ্ন উঠেছে, অনেক সন্দেহের কথা উঠেছে। কিন্তু আমার মনে একটা প্রশ্ন জেগেছে যে প্রশ্নটা এখানে উত্থাপন করতে চাচ্ছি মাননীয় স্পীকার মহাশয় আপনার মাধ্যমে। আমরা আন্তর্জাতিক ক্ষেত্রে যা দেখতে পাচ্ছি তা সকলেই জানেন যে, ইয়াহিয়া খান মদদ কোথা থেকে পাচ্ছে, কোন কোন দেশ অস্ত্র সাহায্য দিচ্ছে। আজকে দেখতে পাচ্ছি যে, গ্রামদেশে ছোট ছোট ছেলেরা মুজিবের লাল সেলাম বলছে, জয় বাংলা লাল সেলাম বলছে। কিন্তু আজকে বিরোধী দলের নেতা যিনি এখানে উপস্থিত আছেন তাঁকে আমার স্বঅনুরোধ জানাচ্ছি এবং তাঁকে দয়া করে বুঝতে বলছি, আজকে ইয়াহিয়া খান এই নিরপরাধ জনসাধারণকে অস্ত্রের দ্বারা গুলী করে হত্যা করছে তাঁকে লাল সেলাম কে জানাচ্ছে? জানাচ্ছে চীন। চীন আজকে মদদ জানাচ্ছে ইয়াহিয়া খানকে। তাই আমি বিরোধী পক্ষের নেতাকে অনুরোধ করছি যে, তিনি দয়া করে চীনের নেতৃস্থানীয় ব্যাক্তিদের অনুরোধ করুন যাতে ইয়াহিয়া খানকে মদদ দেওয়াটা বন্ধ করেন। সর্বশেষে আমি এই প্রস্তাবকে সর্বান্তঃকরনে সমর্থন করে আমার বক্তব্য শেষ করছি। 

শ্রী সুধীন কুমারঃ মাননীয় অধ্যক্ষ মহাশয়, যে প্রস্তাব মাননীয় সদস্য শ্রী অজয় মুখোপাধ্যায় আমাদের হাউসে পেশ করেছেন এবং সেটা আমাদের সদস্য শ্রী জ্যোতি বসু সমর্থণ করেছেন সেই প্রস্তাব সম্পূর্ণ সমর্থন করে আমি কয়েকটি কথা আপনাদের সামনে পেশ করতে চাই। আমাদের এই হাউসে অনেকে খুব উৎসাহের সঙ্গে বলছেন যে, এত বড় গণসমর্থন ইতিপূর্বে খুব কম দেশেই দেখা গেছে সেখানে আন্দোলন শুরু হবার পর থেকে এত ব্যাপক এবং এত ঐক্যবদ্ধ সমর্থন আন্দোননের পিছনে আছে। এখানে আরো অনেক তর্কের কথা উঠেছে। কিন্তু সেই তর্কের অবসান ঘটবে যদি আমরা আন্দোলনে ইতিহাসটুকু একটু দেখি। এই আন্দোলন হঠাৎ শুরু হয়হয়নি। নির্বাচনের উৎসাহের কথা আমাদের প্রস্তাবে দেওয়া আছে। কিন্তু সেই নির্বাচনের আগে দীর্ঘ ২০ বছরে সংগ্রামের ইতিহাস পূর্ব পাকিস্তানের আছে। ১৯৪৮ সালের প্রথম দিন থেকে যেদিন জিন্না সাহেব ঢাকায় গিয়ে ঘোষনা করলেন যে, পাকিস্তানে একটি মাত্র ভাষা হবে, সে ভাষা হবে উর্দু ভাষা সেদিন থেকে পূর্ববাংলার গণআন্দোলন এটাকে স্বীকার করে নেয়নি। তাঁরা বুঝেছিল যে, তাদের নিজস্ব স্বকীয়তা চাপিয়ে দেবার প্রচেষ্টা পাকিস্তানের শাসক শ্রেণী করছেন এবং সেদিন থেকে আন্দোলনের নানা দিক প্রকাশিত হয়েছে। ১৯৪৮ সালে ভাষার ব্যাপারে আমরা আন্দোলনের ইতিহাস দেখেছি। ১৯৫০ সালে যে কৃষক আন্দোলন হয়েছিল, আমাদের এই হাউসে তার একজন অন্যতম নেতা উপস্থিত আছেন এবং তাদের আহবানে রাজশাহী জেলে যে গুলী চলেচিল সেই গুলী খাওয়া মানুষ এখনও আমাদের এই হাউসে উপস্থিত আছেন। গত হাউসে আর একজন ছিলেন যিনি ঐ আন্দোলনের নেতা ছিলেন। ১৯৫২ সালে সেই আন্দোলনে ১৩ জন ছাত্র এবং শ্রমিকদের মধ্যে কিঞ্চিত নিহত হয়েছিলেন। তারপরে ওরা প্রথম নির্বাচন করতে বাধ্য হয়। সেই সীমাবদ্ধ ক্ষমতার মধ্যে সীমাবদ্ধ ভোটাধিকারের মধ্যে নির্বাচন হয়। কিন্তু নির্বাচন হলে কি হবে- যে সরকার তখন গঠিত হয়েছিল, সেই সরকার বুঝতেন যে, চলতে দেওয়া হবে না এবং সেই নির্বাচনে- যে মুসলিম লীগের কথা ইতিপূর্বে উল্লেখ করা হয়েছে, গণআন্দোলনের ফলে পূর্ববাংলার ইতিহাস থেকে তারা মুছে গেছে। সেদিন সেখানে জয়যুক্ত হয়েছিল যুক্তফ্রন্ট, যে যুক্তফ্রন্টের মধ্যে সম্মানীয় ফজলুল হক সাহেব ছিলেন এবং আরো অন্যান্য নেতারা ছিলেন। এবং কৃষক শ্রমিক বাঁচার জন্য যে গভর্নমেন্ট গঠন করেন তাঁকে চলতে দেওয়া হয়নি, সেই কুখ্যাত সেকশান ৯২ ব্যাবহার করে তাঁকে বাতিল করে সেই গভর্নমেন্টকে ভেঙ্গে দিয়ে ইস্কান্দর মির্জাকে পাঠিয়ে সেখানে স্বেচ্ছাচারী শাসন কায়েম করেছিল। তার পরবর্তী ইতিহাস হচ্ছে ১৯৫৬ সালে সাধারণ নির্বাচন- তারপর সমস্ত পাকিস্তানে এই প্রথম সাধারণ নির্বাচন হয়েছে এবং সেখানে আওয়ামী লীগ সংখ্যাগরিষ্ঠতা লাভ করেছে। মুসলিম লীগের সে চেহারা ছিল না এবং আতাউর রহমান সেখানে চীফ মিনিষ্টার হয়েছিলেন এবং ফজলুল হক সাহেব গভর্নর হয়েছিলেন। পরবর্তী ইতিহাস আপনাদের স্মরণে আছে যে কেমন করে সেখানে গভর্নমেন্ট ভেঙ্গে দিয়ে ভাসানী সাহেব, আবদুল গফফর সাহেব তাঁদের জেলে পাঠানো হয় এবং কেমন করে সেখানে গভর্নমেন্ট ভেঙ্গে দেওয়া হয়। তারপর ১৯৬২ সালে সেখানে ছাত্ররা আন্দোলন করেছিলেন কুখ্যাত এডুকেশন রিপোর্ট বাতিল করার জন্য এবং তখন থেকেই গণতন্ত্র ও স্বাধিকারের দাবীতে ঢাকার রাস্তায় আন্দোলন শুরু করেছিল। এবং তারই সেই প্রতিবাদের চেহারা দেখে আয়ুবশাহী সেখানে নতুন কনস্টিটিউশন  এর প্রতিশ্রুতি দিয়েছিলেন এবং প্রতিশ্রুতি দিয়ে আবার গণতন্ত্রের নামে তার সেই তথাকথিত গণতন্ত্র, সেটা বেসিক ডেমোক্রেসি তাঁরা বলতেন, তাঁরা সেইটা দিয়ে চালাবার চেষ্টা করেছিলেন, পুরো গণতন্ত্র দেন নাই, সীমাবদ্ধ গণতন্ত্র দিয়েছিলেন তাই চালাবার চেষ্টা করেছিলেন। কিন্তু তার বিরুদ্ধে বিশেষ করে পূর্ববাংলায় গণআন্দোলন তীব্রভাবে দেখা দিয়েছিল। সেই আন্দোলনের ইতিহাস বেয়ে ১৯৬৩ সালে ইতিপূর্বে সিক্স-পয়েন্ট প্রোগ্রাম ইনিসিয়েট করেন অল্প দিনের মধ্যেই সেই ছ-পয়েন্ট ধরে তাঁদের ১১ দফা সাবী তাঁরা তুলে ধরেছিলেন। এই দীর্ঘ ইতিহাসের পরিণতি আজ পূর্ব বাংলায় বিরাট গণআন্দোলন তথামুক্তি আন্দোলন সেখানে শুরু হয়েছে। সুতরাং এটা হঠাৎ ঘটেনি। একজন ব্যাক্তির নেতৃত্বে হঠাৎ নির্বাচনে জয়ের ভেতর দিয়ে এটা ঘটেনি। দীর্ঘ ২০ বছর ধরে রক্ত দিয়ে আমাদের বাংলাদেশের দীর্ঘ স্বাধীনতা সংগ্রামের ঐতিহ্য বহন করেছেও, এ পারে বন করে নতুন গণতান্ত্রিক আন্দোলন ভারতবর্ষ সৃষ্টি করেছিল ওপারেও তাঁরা সেই ঐতিহ্য বহন করেছে, স্বাধীনতাএ জন্য লড়াই করেছে, যেমন আমরা লড়েছিলাম। তাঁরা বাংলাদেশের গণতান্ত্রিক অধিকার ও স্বাধীনতার লড়াই এর জন্য অগ্রসর হয়ে এসেছিলেন। সেইজন্য আমরা দেখেছি এটা বিরাট আন্দোলনের চেহারা। দিত্বীয়ঃ এই আন্দোলনে একটা জিনিস এসেছে- ধনী দরিদ্র নির্বিশেষে সকলে ঐক্যবদ্ধ হয়ে লড়াই করেছে। এই ধনী-দরিদ্র নির্বিশেষে লড়াই-এর চেহারা আর একটা টেনে নেওয়া দরকার- ন্যাশনাল কোশ্চেন সেখানে এখন আবির্ভূত হয়েছে। শোষনের ইতিহাস এই আচরণের মধ্য দিয়ে এখানে এসেছে। আমি সেটা এখানে তুলে ধরতে চাচ্ছি। পূর্ববাংলার অধিবাসীদের তারা জাতিগতভাবে কিভাবে অপেশান করছে, এক্সপ্লয়েট করেছে তাঁরা তার একটি বিবরণ দিয়েছেন। রাজস্ব খাতে ব্যায় যেখানে এক হাজার পাঁচ শো কোটি টাকা সেখানে পশ্চিম পাকিস্তান রাজস্ব খাতে ব্যায় পাঁচ হাজার কোটি টাকা। উন্নয়ন খাতে বাংলাদেশে ব্যায় তিন হাজার কোটি টাকা আর পশ্চিম পাকিস্তানে হচ্ছে ছয় হাজার কোটি টাকা। বৈদেশিক বাণিজ্যের আয় আসে শতকরা ২০ ভাগ বাংলাদেশে আর শতকরা ৮০ ভাগ যায় পশ্চিম পাকিস্তান। কেন্দ্রীয় সরকারের চাকরির শতকরা ৮৫ ভাগ পশ্চিম পাকিস্তানের অধিকারে আর শতকরা মাত্র ১৫ জন বাংলাদেশের অধিবাসী পায়। সামরিক বিভাগের শতকরা ৯০ জন পশ্চিম পাকিস্তানী আর মাত্র ১০ জন বাংলাদেশের লোক। চালের দাম যেখানে ৫০ টাকা বাংলাদেশে সেখানে পশ্চিম পাকিস্তানে ২৫ টাকা। আটার দাম পশ্চিম পাকিস্তানে যেখানে ১১৫ টাকা, বাংলাদেশে সেখানে ২৫ টাকা। সরিষার তেল বাংলাদেশে হচ্ছে ৫ টাকা আর আড়াই টাকা হচ্ছে পশ্চিম পাকিস্তানে। সোনার দাম বাংলাদেশে ১৭০ টাকা আর পশ্চিম পাকিস্তানে সেই সোনার দাম ১৩৫ টাক এবং এই যে বৈষম্য তাঁরা তুলে ধরেছেন, এই যে জাতিগতভাবে তাঁদের উপর বৈষম্য দেখানো হচ্ছে- এই যে পক্ষপাতদুষ্ট সরকার এবং তার অত্যাচারের যে কাহিনী সেটা আরও অনেকে বলেছেন তার পুনরাবৃত্তি আমি করতে চাই না- সেই জন্য সেখানে এই জাতীয় প্রশ্ন এসে গেছে। যে জাতীয় প্রশ্ন আমাদের দেশে সেইভাবে নেই এবং এই জাতীয় প্রশ্ন থাকার জন্য সেখানে এই বিরাট সমর্থন দীর্ঘ সংগ্রামের ইতিহাস এবং এই অবস্থায় আমরা আজ তাঁদের সমর্থন  জানাতে গিয়ে যে সমস্ত কথা বলেছি, আমরা আশা করি যে, যদিও উভয় পক্ষ থেকেই বলছি, তারা যা যে উদ্দ্যেশ্য নিয়েই বলে থাকুন আশা করা যায় আগামী দিনে তার পরীক্ষা তাঁরা নিবেন। আগামী দিনে, যারা আজ এখানে প্রতিবাদ করেছেন, তাঁরা সমর্থন আনান। তাঁরা বাস্তব পত্রে তার পরিচয় দেবেন, কিন্তু এখন পর্যন্ত বা আজকে উঠেছে বলে উল্লেখ করার দরকার এবং যেটা আমাদের কর্তব্য, এখানে গভর্নমেন্ট পক্ষের সমস্ত দল এটা সমর্থন করেছেন, কিন্তু আমি যতদূর জানি যে গভর্নমেন্ট পক্ষের অন্ততঃ মুসলিম লীগের, যাদের ওখানে সে ভূমিকা। সেই ভূমিকা থেকে তাঁরা নিজেদের যদি পৃথক করতে চান, নিশ্চয় সেই অধিকার তাঁদের আছে এবং এটাকে সমর্থন করছে, আমি আশা করি তাঁদের ভূমিকা কোথায়, সেটা জানাবার জন্য, বাংলাদেশের যে একটিমাত্র মিশন আমাদের দেশে আছে, সেই মিশনে গিয়ে এরা তো তাঁদের সমর্থন জানিয়েছেন বলে শুনিনি। আমরা তো শুনিনি তাঁদের পক্ষে এই আন্দোলনে বাংলাদেশের সংবাদ আছে, মিটিং এর ক্ষেত্র আছে, বিরাট ময়দান আছে- অনেকেই তো সমর্থন জানিয়েছেন প্রকাশ্যে কিন্তু ওদের পক্ষ থেকে কাউকে তো সেই বিরাট আন্দোলনকে অভিনন্দন জানাতে শুনিনি। সেটা যদি আজও না শুনে থাকি কালকে যদি তার পরিচয় দেন তাহলে আমরা খুশি হব। কিন্তু সেই পরিচয় আমরা পাইনি। সেই জন্য এই হাউসের সামনে যদি আমাদের সকলের কর্তব্য স্মরণ করার সঙ্গে এটাও আমরা মনে করি যে, সরকার পক্ষ থেকে যখন এত অকুন্ঠ সমর্থনের কথা বলা হচ্ছে, তখন যে মুসলিম যোদ্ধার গাড়ি নিয়ে এসেছে এখানে, সেই গাড়ি কেন এসডিও বাজেয়াপ্ত করেছে সামান্য রেশন কার্ড চাইবার জন্য, তাঁরা আমদের এই হাউসের সদস্য গভর্নমেন্ট নেতাদের কাছে গেছেন, তাঁদের বলা হয়েছে দরখাস্ত করুন, মশারি চাওা হয়েছে যে সমস্ত যুবক সেখানে থেকে লড়ে এসেছে গায়ে ক্ষত আছে, যারা হাঁসপাতালে আছে তাঁরা কিছু সাহায্য চেয়েছে, তাঁদের বলা হয়েছে দরখাস্ত কএউন। একজন একটা সরকারী হাসপাতাল থেকে পরশুদিন আমার কাছে টেলিফোন করেছিলেন যে, তার ব্যাবহার্য একটু সাবানও তাঁরা পাননি। আমাদের সেটুকু যোগান দিতে হবে। সরকারী সদিচ্ছার প্রমান এর মধ্যে দিয়ে পাওয়া যায় না, যদি তা প্রমান করতে হয় তাহলে তার ব্যবস্থাতেও করা উচিত। প্রস্তাব ভাল জিনিষ, কিন্তু প্রস্তাবের সঙ্গে তার ব্যবস্থা নেবার দায়িত্ব আশা করি মূখ্যমন্ত্রী যিনি এই প্রস্তাব রেখেছেন তিনি লক্ষ্য রাখবেন। শেষ পর্যন্ত যদি কেন্দ্রীয় সরকার না মানেন- এখানে এই হাউসে আহবান করা হয়েছে যে, যেন বাংলাদেশে যে গণআন্দোলন চলছে কেন্দ্রীয় সরকারকে তাঁরা যেন চাপ দেন এবং বাধ্য করেন যাতে আমাদের দাবী মেনে নেন। সেখানে আমরা সেই সততার পরিচয় দিতে বলবো যে, যদি ধর্মঘট করার প্রয়োজন হয়, যদি বাংলাদেশের সাধারণ ধর্মঘট করার প্রয়োজন হয় বাংলাদেশের মানুষ গণআন্দোলননের মাধ্যমে যেভাবে তাঁদের মতামত প্রকাশ করতে এবং রায় দিতে অভ্যস্ত সেই পথ যদি নিতে হয়, আশা করবো যে, সরকার পক্ষের সমস্ত দল যারা আজকে এই প্রস্তাবে পক্ষে, তারাও সেই সাধারণ ধর্মঘটে তাদেরো সমর্থন জানিয়ে, আজকের এই প্রতিশ্রুতির পরিচয়স্বরূপ রাখবেন। 

শ্রী সংকর ঘোষঃ মাননীয় স্পীকার মহাশয়, আজকে যে প্রস্তাব মূখ্যমন্ত্রী করেছে তা আমি সর্বান্তঃকরণে সমর্থন করছি। বাংলাদেশে যে আন্দোলন হচ্ছে, সেই আন্দোলনের নজীর ইতিহাসে নাই এবং এই যে জাতীয়তাবাদী আন্দোলন, এই আন্দোলনের মাধ্যমে মুজিবুর রহমান বাংলাদেশে একটা গণতান্ত্রিক সমাজবাদী ব্যাবস্থা করতে চেয়েছিলেন। 
মুজিবুর রহমান প্রথমে সহস্ত্র বিলবের কথা ভাবেননি। মুজিবুর যখন আন্দোলন আরম্ভ করেছিলেন তখন তিনি অসহযোগ আন্দোলন করেছিলেন। পাকিস্তানে তখন কোন গণতান্ত্রিক ব্যবস্থা ছিল না। মুজিবুর রহমানকে তাই গণআন্দোলন করতে হয়েছিল, তাতে আয়ুব খাঁ ক্ষমতা হারায়। তারপর ইয়াহিয়া খাঁ আসেন এবং সেই গণআন্দোলনের জন্য ইয়াহিয়া খাঁকে নির্বাচনের প্রতিশ্রুতি দিতে হয়। সেই নির্বাচনে মুজিবুর রহমানের দল বাংলাদেশে ১৬৯ টি আসনের ভেতর ১৬৭ টি আসন পায়। 
এত বড় বিরাট জয় নির্বাচনের ইতিহাসে কোন দিন হয়নি। এর কারন আছে। মুজিবুরের যে সংগ্রাম সেই সংগ্রাম সর্বাত্বক ছিল। সেই সংগ্রাম কেবলমাত্র অর্থনৈতিক, রাজনৈতিক, রুটিরুজির সংগ্রাম ছিল না, কেবলমাত্র পরাধীনতার বিরুদ্ধে সংগ্রাম ছিল না, সে সংগ্রাম সাংস্কৃতিক সংগ্রাম ছিল, যে সংগ্রামের ভিত্তি ভাষা আন্দোলন ছিল এবং সেই সংগ্রাম সাংস্কৃতিক, অর্থনৈতিক সংগ্রামের সমন্বয়। তারই জন্য বাংলাদেশ একটা অভূতপূর্ব একতা দেখা যায়। এই জন্য মুজিবুরের সংগ্রামকে সর্বস্তরের মানুষ সহায়তা করল। আজকে আমরা মুজিবুরের সংগ্রাম থেকে যে শিক্ষা লাভ করেছি সেটা হল এই যে, যে দেশে গণতন্ত্র নেই সেখানে সশস্ত্র অভ্যুত্থানের কথা আসে। 
আমাদের ভারতবর্ষের ব্যবস্থা সম্বন্ধে অনেক বক্তা বলেছেন যে, এখানে ফ্যাসিজম রয়েছে, গণতন্ত্র নেই। আমি বলব তাঁরা বাস্তব অবস্থার ভিত্তিতে কথা বলছেন্না। মুজিবুর বাংলাদেশে নির্বাচনে অংশগ্রহণ করেছিলেন, তিনি আশা করেছিলেন যে, সামরিক সরকার গণতন্ত্র প্রতিষ্ঠা করবেন। মুজিবুর বাংলাদেশে প্রথমে স্বাধীনতা ঘোষনা করেননি, সশস্ত্র বিপ্লবের পথ নেননি। ২৫শে মার্চ যখন মুজিবুরের দলকে বেআইনী ঘোষনা করা হল, মুজিবুরকে দেশদ্রোহী বলা হল তারপর মুজিবুর সশস্ত্র সংগ্রামের কথা বললেন। সুতরাং মুজিবুরের আন্দোলন থেকে একথা আসে যে, সশস্ত্র সংগ্রাম ছাড়া কোন পথ নেই, সশস্ত্র সংগ্রাম ছাড়া গণতন্ত্র প্রতিষ্ঠিত হতে পারে না। মুজিবুর প্রথমে অসহযোগ আন্দোলন করেছিলেন এবং আশা করেছিলেন যে এই অসহযোগ আন্দোলনের মাধ্যমে গণতন্ত্র স্থাপিত হবে। 
আমাদের ভারতবর্ষে চতুর্থ সাধারণ নির্বাচনের পর এই বাংলাদেশে কংগ্রেস সরকার পরাজিত হয়েছিলেন এবং যুক্তফ্রন্ট সরকার গঠন করেছিলেন। তার জন্য কোণ সশস্ত্র অভ্যুত্থানের দরকার হয়নি, সেটা সংবিধানের ভেতর দিয়ে হয়েছিল। সেই যুক্তফ্রন্ট সরকার যখন এলেন তখন তাঁদের সংখ্যাগরিষ্ঠতা ছিল, তাঁদের সংখ্যা ছিল ২১৮। এত বড় সংখ্যাগরিষ্ঠতা কোন সরকারের ছিল না। এই যুক্তফ্রন্ট সরকার যখন এলেন তখন কংগ্রেস দল তাঁদের বাধা দেয়নি, কোন রক্তপাত হপয়নি, বোমা, পিস্তল ছোঁড়া হয়নি। 
এবারেও পশ্চিমবঙ্গ সরকার এলেন গণতান্ত্রিক পথে। সুতরাং আজকে এই, গণতন্ত্র হত্যার কথা উঠেছে সেই হত্যা কারা করছে সেটা একটু অন্তর্দৃষ্টি দিয়ে বিবেচনা করুন, বাস্তব অবস্থার দিকে তাকিয়ে দেখুন। 
অত্যন্ত দুঃখের কথা এই যে, এই প্রস্তাব সমর্থনের ভিত্তিতে সরকারের বিরুদ্ধে আক্রমণ হয়েছে। আমরা আশা করেছিলাম প্রস্তাবটা সর্ববাদীসম্মতভাবে এসেছে, এর ভেতর কোন বিভেদ, আক্রমণ, সমালোচনা থাকবে না। কিন্তু আমরা দেখতে পেলাম বাংলাদেশের কথা ছেড়ে অনেক কথা এখানে হয়ে গেল। সুতরাং এই যে বাংলাদেশ, এই বাংলাদেশের কথাই আমি বলতে চাই। এই বাংলাদেশের গণহত্যা বন্ধ করার জন্য এই সভা যে প্রস্তাব এনেছে তাকে সমর্থন করে আমি এই কথা চাই যে, এই গণহত্যাকে ধিক্কার দেওয়া হয়েছিল রাষ্ট্রসংঘে ৯ই ডিসেম্বর ১৯৪৮ সালে। তখন রাষ্ট্রসংঘে একটা প্রস্তাব আনা হয়েছিল গণহত্যাকে বেআইনী ঘোষণা করে এবং তাতে একথাও বলা হয়েছিল যে, দেশে গণহত্যা চলবে রাষ্ট্রসংঘের অধিকার থাকবে যে সে দেশের গণহত্যা বন্ধ করবার জন্য ব্যাবস্থা নেওয়ার এবং সে প্রস্তাব যখন পেশ করা হয়েছিল তখন পাকিস্তানের যে সদস্য ছিলেন তিনি সেই প্রস্তাব বিশেষভাবে সমর্থন করেছিলেন এবং রাষ্ট্রসংঘের সেদিনের সভায় তিনি অনেক করতালি পেয়েছিলেন। সুতরাং পাকিস্তান বলছে যে, বাংলাদেশের যে গণহত্যা চলছে, জেনোসাইড চলছে তাতে রাষ্ট্রসংঘের কোন এখতিয়ার নেই হস্তক্ষেপ করার সেটা তার স্ববিরোধী। রাষ্ট্রসংঘের চ্যাপ্টার-সেভেনে আছে যে, সেখানে যুদ্ধের আশংকা রয়েছে, শান্তি বিঘ্নিত হবার আশংকা রয়েছে, সেখানে রাষ্ট্রসংঘ ব্যাবস্থা নিতে পারেন। সুতরাং আমি আমরাশা করি রাস্ট্রসংঘ দেরীতে হলেও এ ব্যাপারের প্রয়োজনীয় ব্যাবস্থা নেবেন। আমরাও আশা করি যে, ভারত সরকার তাঁদের স্বীকৃতি দিবেন। দুঃখের বিষয়, লালচীন যে পিপল ও লিবারেশনের কথা বলে তাঁরা বাংলাদেশের পিপলের লিবারেশনের জন্য বাংলাদেশের মানুষের মুক্তির জন্য একবারও এগিয়ে এলেন না। 

শ্রীরাম চ্যাটার্জিঃ স্পীকার মহাশয়, আজ বাংলাদেশে পূর্ব বাংলায় যে স্বাধীনতা সংগ্রাম সেই মুক্তি সংগ্রামকে পুরোপুরি সমর্থন করতে গোটাকতক কথা বলবো। পূর্ব বাংলা আমার রক্ত আমার খুন, আমার প্রাণের বাংলা। সেখানে বাঙ্গালীরা লড়ছে, তাঁরা মরছে, তার মাথা নত করছে না মুক্তির জন্য। নাড়ীর যোগ আছে, রক্তের যোগ আছে তাঁদের সাথে। সাথে সাথে আছে নাড়ীর সম্বন্ধ। ওই যে পূর্ব বাংলার মানুষ করাচীর একটা কলোনীতে পরিনত হয়েছিল, ব্যাথায় ব্যাথায় মানুষ সেখানে নিষ্পেষিত হচ্ছিল। বলবো, হে পূর্ব বাংলার মানুষ, সমব্যাথী হিসাবে এখানকার এই পশ্চিম মানুষ দিল্লীর কলোনিতে পরিণত হয়েছে। পাঁচ শত কোটি টাকা এখান থেকে সমস্ত নিয়ে যাচ্ছে, মাত্র ৫০ কোটি টাকা দিয়ে দিচ্ছে। আর আমরা চাতক পাখির মতো ‘হা, হা, হা’ করে চেয়ে থাকি। আমাদের আকাশে বাতাসে কি দেখি? আমরা প্রতিনিধি হয়ে এসেছি, যখন নির্বাচিত হয়ে যাই, নির্বাচিত প্রতিনিধি গিয়ে কি দেখে, না খেয়ে মানুষ কুঁকড়ে পড়ে আছে, বিক্ষোভ আর বিক্ষোভ। চারদিকে বিক্ষোভ দেখছি, শুনছি, আরও দেখছি। হিমালয় থেকে নেমে এসেছে একদিকে গঙ্গা, আর একদিকে পদ্মা। পদ্মায় যে কারেন্ট রয়েছে, সেই কারেন্ট চলেছে পূর্ববাংলাকে বিধৌত করে, আর আমাদের গঙ্গায় চরা পড়ে গিয়েছে। সেই পদ্মায় বান ডাকবে, সেইদিন যারা নির্মম্ভাবে আমাদের উপর অত্যাচার করে যাচ্ছে তারা টিকবে না, ওই কারেন্টে ভেসে যাবে, আমাদের সরকারের সাহস হবে না। চীনের কথা বলবো না, রাশিয়ার কথা বলবো না, আমি এ দেশের মানুষ, ভারতবর্ষের কথা বলবো। আমার সরকার কি করছে? সাথে মানে প্রশ্ন জাগে, প্রশ্নয়টা হচ্ছে এই, কেন অস্ত্র দিচ্ছে না? কারন লুঙ্গি পরা মানুষগুলো, চাষী –মজুর তাঁরা একসাথে লড়ছে। তাঁদের হাতে অস্ত্র পড়লে না জানি কি হয়। পূর্ব বাংলা মুক্ত করে হয়ত সেই মানুষ এগিয়ে আসবে সেই অস্ত্র নিয়ে। এটা সন্দেহ জাগছে মনে। এটা কি সত্য? এতদিন হয়ে গেল। রেডিও মারফত চারদিকে আওয়াজ, কান্নার আওয়াজ, গানের আওয়াজ। ক্ষুদাতুর শিশু চায় না কিন্তু খালি দুটো ভাত, একটু নুন। কিন্তু সেখানকার মানুষ চায় অস্ত্র, বুলেট। কারণ তাঁরা চাচ্ছে পশ্চিম পাকিস্তানী যারা তাঁদের উপর অত্যাচার করছে তাঁদের হাত থেকে বাঁচতে চায়। কিন্তু আমরা এখানে ত্রান করছি- তাঁদের আমরা ত্রানকর্তা নই। তাঁরা বলছে, আমাদের মুক্তির জন্য অস্ত্র দাও। আমাদের অভ্যাস আছেরিলিফ দেওয়া কিন্তু রিলিফ চায় না, অস্ত্র চায়, কিন্তু তা দেওয়া হচ্ছে না। দেখা যাচ্ছে বাংলাদেশের জনসাধারণ কত সুন্দর। বাচ্চা ছেলে দুলিটার নিয়ে যাচ্ছে কোথায়, না গাছতলায়, কেউ আবার জলখাবার থেকে দু’খানা কাপড় কিনে যাচ্ছে। কিন্তু আজকে পূর্ববাংলার অধিবাসীদের বলছি, মীর জাফরের দল রয়েছে- ঐ মুসলিম লীগ- যে দে উইল স্ট্যাব ফ্রম ব্যাক। আমরা জানি পশ্চিম ও পূর্ববাংলার আকাশে-বাতাসে বেঈমান ছড়িয়ে আছে- এসেম্বলী হাউসের ভিতরে কি বাইরে চারদিকে বেঈমান ছড়িয়ে আছে। তাই বলছি হুঁশিয়ার হয়ে এগিয়ে যেতে হবে। আমরা এক কথায় নিশ্চয়ই সমর্থন করবো ভারত সরকার তাঁদের যা কিছু সশস্ত্র সাহায্য দিক এবং সাথে সাথে আমাদের অপোজিশন থেকে স্বেচ্ছাসেবক এগিয়ে যাবে রক্ত দান করার জন্য, আমার নিজের এক্সপিরিয়ান্স হচ্ছে, আমরা নিজেরা গিয়েছিলাম ডাইরেক্টর অব মেডিকেল কলেজের কাছে, ১০-১৫ হাজার লোক দরকার রক্ত দেবার জন্য। কিন্তু তিনি বললেন ৫০ জনের বেশি নিতে পারি না, কারন আমাদের রক্তে নাকি দোষ হয়ে গেছে। অর্থাৎ আমাদের রক্ত গেলে যদি সেটা বিরুদ্ধে যায়, কারণ আমাদের রক্তে গেলে নাকি দোষ হয়ে গেছে। আজ আপনারা যে হাসছেন এ হাসি মিলিয়ে যাবে। কিছুদিন আগে আমি পাড়াগাঁয়ে গিয়েছিলাম সেখানে একজন বুড়ি বললে যে, তোমাদের দেশের লোক সব মাতাল হয়ে আছে। আগে একটা বোতল ছিল তাতে কিংকং মার্কা ছবি ছিল। সেটা একটা বিশ্রী ভদ্রলোকের ছবি ছিল বলে চলছিল না, সেজন্য তাঁরা সে বোতলে একটা ভাল ছবি দিল এবং লোকেও সে খেয়ে নিল। কিন্তু তাতে ভারতবর্ষের বেশিরভাগ আদিবাসীর নেশা কেটে গেল। তাই আজকে বুঝতে পারবেন এ ইন্দিরা মার্কা বোতল খেয়ে লোকের নেশা একদিন কেটে যাবে এবং সেদিন বুঝতে পারবে কোনটা কি? এটাই হবে চোলাই মদের জবাব। এই বলে আমি এইটাকে সমর্থন করছি। 

শ্রী বিশ্বনাথ মুখার্জিঃ মাননীয় ডেপুটি স্পীকার মহাশয় যে প্রস্তাব এখানে উত্থাপন করা হয়েছে আমি তাঁকে সমর্থন করে সোজাসুজি এই প্রস্তাবের মূল কথা সেটা সম্বন্ধে বলতে চাই। আমরা এই বিধান সভায় ভারত সরকারের কাছে দাবী করছি যে, “ অনতিবিলম্বে বাংলাদেশে সার্বভৌম গণতান্ত্রিক প্রজাতন্ত্র ও তাহার সরকারকে স্বীকৃতি এবং অস্ত্রশস্ত্রসহ সর্বপ্রকার প্রয়োজনীয় কার্যকরী সাহায্য দিতে হইবে। বাংলাদেশের লক্ষ লক্ষ নরনারী যখন বুকের রক্ত দিতেছেন, তখন পশ্চিমবঙ্গের জনগণ ইহার কমে কিছুতেই রাজী হতে পারেন না। ” তা আজকে আমরা সকলেই একমত যে, আমরা বাঙ্গালী সেইজন্যই নয়, আমরা সকলেই মানি যে, বাংলাদেশের লড়াই তাঁদের জাতীয় স্বাধীনতা এবং গণতন্ত্রের লড়াই, প্রগতির লড়াই। পৃথিবীর যে- কোন দেশে গণতন্ত্র, প্রগতি এবং স্বাধীনতার লড়াই, এবং তাঁদের ভারতবর্ষের স্বাধীনতাকামী, প্রগতিশীল জনসাধারণ চিরদিন সর্বান্তঃকরণে তাকে সমর্থন করেছে আর এ তো আমাদের পাশে, শুধু নয় আমাদের সঙ্গে তাঁদের সম্পর্ক আছে, সুতরাং আমাদের সকলে মিলে এখানে এই চেষ্টাই করা দরকার যে, কি করে এটা সফল হয় এবং যতদূর সম্ভব তাড়াতাড়ি সফল হয়। যত লক্ষ লক্ষ লোক সেখানে মরছে। প্রাণ দিচ্ছে, আরো হয়ত অনেক দিতে হবে এবপং যত বেশী তাঁকে সাহায্য করা সম্ভব, যত তাড়াতাড়ি তাঁরা জিততে পারে সেটাই আমাদেরসকলের কাম্য। আমাদের সকলেই উদ্বিগ্ন যে, ওখানে কোটি কোটি মানুষের অভ্যুত্থান তাঁকে সামরিক শাসকচক্র অস্ত্র দিয়ে দমন করছে, তবু সেখানে নিরস্ত্র মানুষ যেটুকু অস্ত্র পেয়েছে তা দিয়ে তাঁরা বীরের মতো লড়ছে, আমরা উদ্বিগ্ন এই জন্য যে আমরা এত বড় রাষ্ট্র তার পাশে রয়েছি আমরা এই স্বাধীন সার্বভৌম রাষ্ট্রকে স্বীকার করছি না কেন? আমরা এই সার্বভৌম রাষ্ট্রের জনগন যাতে জয়যুক্ত হতে পারে তার জন্য  যথেষ্ট সাহায্য দিতে অগ্রসর হচ্ছি না কেন? আমি বলছি না যে কিছুই সাহায্য দেওয়া হচ্ছে না। ভারত সরকার নানাভাবে সাহায্য সমর্থন জানিয়েছেন, সাহায্য হয়তো কিছু কিছু দিচ্ছেন কিন্তু বাংলাদেশের মানুষ উদ্বিগ্ন এই জন্য যে, যথেষ্ট সাহায্য দেওয়া হচ্ছে না। দিতে হবে এবং একথা ঠিক যে, শুধু চাল ডাল পাঠানোই নয়, ঔষধ কিছু দরকার হতে পারে, কিন্তু প্রধান সাহায্য তাঁরা চাচ্ছে অস্ত। যত লোক এসেছে, ফিরে গিয়েছে বা এখনও এখানে আছে, সকলের কাছ থেকে আমরা শুনছি যে আমাদের অস্ত্র দাও, বাংলাদেশের সরকারকে স্বীকৃতি দাও। এই সূত্রে আমি একটা কথা বলতে চাই, এই রকম লড়াই যখন হয় তখন বেছে মানুষ লড়ে না, তখন ব্যাপকভাবে মানুষ লড়তে চায় এবং তার সম্প্রদায় যাই হোক, তার রাজনৈতিক মতবাদ যাই হোক, সে যদি স্বাধীনতার জন্য লড়ে তাহলে তাঁকে লড়তে সাহায্য করতেই হবে। পূর্ব পাকিস্তানের, এখন বাংলাদেশের কম্যুনিস্ট পার্টি তাঁরা প্রকাশ্যে আহবান জানিয়েছে ওখানকার স্বাধীনতার যুদ্ধে সমস্ত স্বাধীনতাকামী দলের মোর্চা গঠনের এবং সেখানে আমাদের এ কর্তব্য নয় যে, কার কি রাজনৈতিক মত সেই বেছে সাহায্য করা। সেখানকার মানুষ যারা লড়ছে, লড়তে চায় এবং লড়বার জন্য এগিয়ে যাচ্ছে, তাঁদের সাহায্য দিতে হবে। অবশ্য সেখানে গভর্নমেন্ট আছে, গভর্নমেন্টকে আমরা সাহায্য করবো, গভর্নমেন্টকে স্বীকার করবো, তার মারফত সাহায্য দেবো তাতে কোন কোন সন্দেহ নেই কিন্তু আমাদের গভর্নমেন্টের তরফ থেকেও বলা উচিত, পাকিস্তানের দলমত নির্বিশেষে সমস্ত স্বাধীনতাকামী যোদ্ধা যেন ঐক্যবদ্ধভাবে লড়তে পারে, যাতে তাড়াতাড়ি জয়যুক্ত হতে পারে। একটি কথা উঠেছে যে, আমরা যদি স্বীকৃতি দিই তাহলে যুদ্ধ হবে কিনা, ঠিক কথা। পাকিস্তানের সামরিক চক্র তাঁরা যেকোন প্ররোচনা দিতে পারে। একথাও ঠিক যে, পৃথিবীর বৃহৎ রাষ্ট্রের মধ্যে এক সোভিয়েত ইউনিয়ন তার রাষ্ট্রপতি পদর্গনি, তিনি পাকিস্তানের রাষ্ট্রপতির কাছে প্রতিবাদ করে হোক, দাবী জানিয়ে হোক, একটি চিঠি দিয়েছেন। 
পাকিস্তান – এর সামরিক চক্র হয়তো কোন কোন বৃহৎ রাষ্ট্রের সমর্থন বা পেতে পারে কিন্তু তাই থেকে ভয় দেখানো হচ্ছে যে, যুদ্ধ বেজে যাবে। যুদ্ধ বেধে যাওয়া অত সহজ কথা নয় আজকালকার আন্তর্জাতিক পরিস্থিতিতে কিন্তু আমি বলবো যে, সেই আশংকাতে আমরা স্বীকৃতি দেব না, অস্ত্র দেব না এবং নিরস্ত্র মানুষকে এইভাবে হত্যা করা চলবে, আর সেখানে যারা বীর যোদ্ধা তাঁদের বুলেট নেই, তাঁরা লড়বে, এইভাবে কতদিন চলতে পারে? আমি মনে করিয়ে দেব যে, ভারতেও ক্ষমতা আছে করাচী, লাহোরের উপর বোমা ফেলার কিন্তু আমি আপনাদের একটা কথা বলছি, আমাদের চেয়ে চেহারায় অনেক ছোট একটা রাষ্ট্র গণতান্ত্রিক ভিয়েতনাম প্রজাতন্ত্র ভিয়েতনামের স্বাধীনতার যুদ্ধকে সাহায্য করেছে অস্ত্রশস্ত্র সব কিছু দিয়ে, তার জন্য পৃথিবীর অন্যতম বৃহৎ রাষ্ট্র পাকিস্তানের চেয়ে শত গুনে শক্তিশালী রাষ্ট্র  মার্কিন যুক্তরাষ্ট্রের শত্রুতা অর্জন করেছে এবং সমস্ত আন্তর্জাতিক নিয়মবিধি লঙ্ঘন করে মার্কিন যুক্তরাষ্ট্র হ্যানয়ের উপর ভিয়েতনামের রাজধানীর উপর দিনের পর দিন বোমাবর্ষন করেছে। তার ফলে সেখানকার জনসাধারণ কি ভয় পেয়েছে? সেখানকার জনসাধারণ কি মার্কিন যুক্তরাষ্ট্রের কাছে মাথা নত করেছে, সেখানকার গভর্নমেন্ট কি পিছু ছুটে এসেছে- একটু নয়। ভিয়েতনাম আমাদের তুলনায় অনেক ছোট কিন্তু সেই ভিয়েতনাম যদি দক্ষিন ভিয়েতনামের স্বাধীনতা যুদ্ধে সাহসের সঙ্গে সাহায্য করে থাকতে পারে তাহলে ভারতবর্ষ কেন পারে না? আমরা জানি কমিউনিষ্টদের নেতৃত্বে পরিচালিত সেই রাষ্ট্র সেখানকার। 

জনগণকে যেভাবে ঐক্যবদ্ধ ও সংঘবদ্ধ করেছে তা ভারতবর্ষের পক্ষে সম্ভব নয়। বিরোধী নেতা জ্যেতিবাবু যখন বক্তৃতা করেন তখন তার মুখ থেকে আমি এ কথাটা শুনব আশা করেছিলাম কিন্তু নিশ্চয় করে বলতে পারি, এই আশ্বাস আমি ভারত সরকারকে দিতে পারি-সকলে দিতে পারি, সমস্ত পক্ষ থেকে দিতে পারি, বাংলাদেশের সমস্ত প্রগতিশীল গণতান্ত্রিক দল দিতে পারে, সমস্ত জনসাধারণ দিতে পারে যেন স্বীকৃতি দাও, অস্ত্র দাও, কার্যকারী সাহায্য দাও, তারা লড়ুক, তাদের লড়বার যথেষ্ট লোক আছে, তারা লড়ুক, তারা জিতুক, তার জন্য কোন বিপদ যদি ভারতের উপর আসে। আমারা সকলে আমাদের অনান্য বিষয়ে যে কোন মতপার্থক্য থাক, আমাদের শ্রেণীবিভেদ আছে, শ্রেণীর সঙ্গে লড়াই আছে, বিরোধী দলের মতভেদ আছে, আমাদের মধ্যে সংঘর্ষ আছে কিন্তু আমাদের মধ্য যাইথাকুক না কেন, আমরা সকলে জোট বেঁধে দাঁড়াব এবং আমরা মোকাবিলা করব। আমি মনে করি যখন বিরোধী পক্ষ এবং সরকার পক্ষ উভয়ে মিলে এই প্রস্তাব একজোট হয়ে এনেছি তখন নিশ্চয় এই বিষয়ে আমরা একমত আছি এবং এই আশ্বাস আমরা দিতে পারি, এই বিষয়ে আশংকার কোন কারণ নেই। তেমনি জরুরী পরিস্থিতির যদি সৃষ্টি হয় তখন নিশ্চয় আমরা সকলে ঐক্যবদ্ধ হয়ে দাঁড়াব তার সম্মুখীন হওয়ার জন্য। সেই বিষয়ে ভয় পাবার এবং পিছু হটবার কোন কারণ নেই। অনেক কথা বাংলাদেশের স্বাধীনতা সংগ্রাম সম্বন্ধে বলার আছে-অনেকেই বলেছেন, আমি সেই সবের পুনরাবৃত্তি করতে চাইনা, আজকের দিনে এতকথাশুনবার আমাদের অবকাশ নেই-আজকের দিনে যখন তারা লড়ছে, মরছে, যখন ওদিকে লক্ষ লক্ষ লোক মরছে, আবার লক্ষ লক্ষ লোক যখন পালিয়ে আসতে বাধ্য হচ্ছে আমাদের এখানে তখন যে কথাটা সবচেয়ে জোরে সঙ্গে এই প্রস্তাবের মধ্য বলবার চেষ্টা করা হয়েছে, আমাদের আইনসভার উদ্বেগ, আমাদের পশ্চিম বাংলার জনগণের উদ্বেগ এবং অবস্থার জরুরীত্ব সম্বন্ধে জোর দিয়ে যে কথাটা তুললাম নিশ্চয় আমরা সকলে মিলে ভারত সরকারের উপর প্রয়োজনীয় চাপ দেব কিন্তু আমি চাপ দেওয়ার কথাটা বলতে গিয়ে বলছি আমরা এই আশ্বাস ও দেব যে, হ্যাঁ স্বীকৃতি দাও, সাহায্য কর, তার জন্য যে-কোন ঝামেলা আসুক, ঝক্কি আসুক, বিপদ আসুক আমরা সমস্ত দল সকলে মিলে ঐক্যবদ্ধভাবে তার সম্মুখীন হব এই আশ্বাস আমরা দিচ্ছ। শ্রী সুশীলকুমার ধাড়া: মাননীয় উপাধ্যক্ষ, আজকে মাননীয় মুখ্যমন্ত্রী মহাশয় যে প্রস্তাব এখানে উপস্থাপিত করেছেন তাকে সম্পূর্ণভাবে এবং আন্তরিকতার সঙ্গে সমর্থন জানাচ্ছি। আমি এই প্রসঙ্গে দু'চারটি কথা বলার সুযোগ নিচ্ছি, এবং সেই সুযোগ এই কথা বলতে চাই, ওপার বাংলায় যে সংগ্রাম হচ্ছে সেই সংগ্রামে লক্ষ লক্ষ মানুষ তাদের জীবন বলি দিয়েছে, সর্বস্ব হারিয়েছে এবং হারাচ্ছে। তাই আমাদের প্রাণ, আমাদের মন তাদের কাছে চলে গেছে। এই লক্ষ লক্ষ মানুষের আত্নাহুতির জন্য এপার বাংলার মানুষের একটা বিশেষ উদ্বেগ এবং আবেগ বোধ করছে সে বিষয়ে সন্দেহ নাই। সারা ভারতবর্ষের মানুষের মধ্যে সেটা হয়েছে। সেটা যত বেশিই হোকনা কেন, এপার বাংলার মানুষের অনুভূতি সেটা কিনা তা বলতে পারিনা। এটা দেখা গিয়েছে অধিকাংশ বিধানসভার প্রস্তাব গৃহীত হয়েছে, সেই সংগ্রামকে সমর্থন করে এবং লোকসভায় ও প্রস্তাব গৃহীত হয়েছে সর্বসম্মতিক্রমে। এর তিনটি মৌলিক কথা হচ্ছে সিমপ্যাথি, সাপোর্ট, সলিডারিটি। এই সিমপ্যাথি কি জন্য, যাতে তারা এই সংগ্রামে জয়ী হতে পারে, সাপোর্ট দিতে হবে এই জন্য যাতে তারা সংগ্রামে জয়ী হতে পারে। এবং বলার পর তারা আশ্বাস পেয়েছে এবং তারা মুখে মুখে একথা বলছে যে তাদের যা কিছু বল তা হচ্ছে ইন্ডিয়া এবং ইন্ডিয়া। তাই যদি হয় ইন্ডিয়া এবং ইন্দিরাকে আজ দেখতে হবে। একথা বলে আমি বলবো -আজকে লক্ষ লক্ষ মানুষ আসছে তাদের প্রকৃত যত্ন নেওয়া হচ্ছে না। সমস্ত প্রচেষ্টা সত্বেও। আমি বিভিন্ন সময়ে সহকারী কর্মচারীদের টেলিফোন করেছি, খুব ভাল যে সাড়া পেয়েছি তা মনে করিনা। সেই গতানুগতিক ধারায় জবাব দিয়েছে, আর কি করতে পারা যায়। এদের স্বাগত করেছি, রিফিউজি বলে মনে করিনা, এবং বলে দেওয়া হয়েছে তোমরা রিফিউজি নও, কিন্তু তাদের যেভাবে ব্যাবহার করা উচিৎ সেভাবে করছে না। তাদের এখানে থাকার যে ব্যবস্থা তা অপ্রতুল, স্বাস্থ্যর ব্যবস্থা অপ্রতুল, খাদ্যের ব্যবস্থাও অপ্রতুল। এমনও দেখেছি যারা এসেছে এপারে তাদের দুইদিন দেড় দিন পরে একটা মিল পেয়েছে। এটা উচিৎ নয়। এটা অবিলম্বে দেখা উচিৎ। এবং সঙ্গে সঙ্গে একথাও বলব মুক্তিফৌজের যেসব মানুষ এসেছে এপারে তাদের পরের দিন খাদ্যের দিতে পারিনি, এই খবর আমার কাছে আছে। এবং আরও অনেক ঘটনা আছে। আমি আজকে এই প্রস্তাব সমর্থন করে একথা বলতে চাই যে, কেন্দ্রীয় সরকারের কাছে যে চাপ দেওয়ার কথা উঠেছে, তাতে যেন এই দাবী থাকে যে, অবিলম্বে অর্থের সংস্থান করুন যাতে কোন অবস্থায়ই কোন দ্বিধা বা সংকটে আনা পড়াতে হয়। এই যে স্রোতের মত লোক আসছে তাদের জন্য কতগুলি ব্যবস্থা যদি না করতে পারি তাহলে অন্যায় হবে, পাপ করা হবে, যে আশ্বাস দেওয়া হয়েছে, তা থেকে দূরে আসা হবে। এটা একটা গণতান্ত্রিক আন্দোলন অহিংস পথে হচ্ছে। আমাদের সুবোধবাবু একটা কথা উল্লেখ করেছিলেন। সেদিন ভারতবর্ষে যে স্বাধীনতার সংগ্রামে করেছিলেন তাঁরা অধিকাংশ রাজনৈতিক কর্মী। 

আমার মনে হয় অনেক দিনের কথা বলে সুবোধবাবু হয়ত ভুলে গেছেন। সেদিন অসংখ্য কৃষক এই লড়াইয়ে সামিল হয়েছে এবং কৃষক রমণী মাতাঙ্গিনী হাজরা মৃত্যুমুখে পতিত হয়েছেন। এ রকম অনেক উদাহরণ থাকলেও আজকে সেখানকার লড়াইয়ে তারা যে ত্যাগ, শৌর্য, বীর্যের উদাহরণ দেখিয়েছেন সেটা সত্যি ভারতবর্ষে মিলিবে না। আমি একদিন স্বাধীনতা সংগ্রামের ক্ষুদ্র সৈনিক ছিলাম এবং মাতঙ্গিনী হাজরা আমার কাছে প্রণম্য। কিন্তু রোসেনারা বেগম শৌর্যে, বীর্যে মাতঙ্গিনী হাজরাকেও ছাড়িয়ে গেছে বলে আমি তাকে শ্রদ্ধা জানাচ্ছি। জহরব্রতের কথা হয়েছে। পঞ্চাশটি ছাত্রী বিশ্ববিদ্যালয়ের হোস্টেল থেকে লাগিয়ে পড়ে যেভাবে মরেছে তা অতুলনীয়। কাজেই আমি মনে করি সেখানে তারা জহরব্রতের চেয়ে বড় ব্রত উদযাপন করেছেন। আমি তাদের নেতৃবর্গের কাছে শুনেছি এ রকম হাজার হাজার সুইসাইডিয়াল স্কোয়াড তৈরি হয়ে রয়েছে যারা জীবন দিতে পারবে। কাজেই আজকে তাদের মদদ দিতে হবে। আজকে যারা এসছে তারা অস্ত্র, শত্রু চেয়েছে, তারা কেউ খেতে চায়নি। আমরা যদি খাদ্যের দিতে চাই সেটা আমরা পৌঁছে দিতে পারব না। আমার ব্যক্তিগত অভিজ্ঞতা আছে, আমি তাদের কাছ থেকে নিজের শুনেছি একটি, ডাব খেয়ে দুই দিন যুদ্ধ করেছে, এতখানা আখ খেয়ে টানা তিনদিন যুদ্ধ করেছে, এর জন্য তারা তৈরি। তারা চায়, অস্ত্র, শত্রু, যুদ্ধের সরঞ্জাম। মুক্তিফৌজের জন্য যা প্রয়োজন তা যদি আমরা তাদের দিতে না পারি, তাদের যদি রিকগনিশন দিতে না পারি তাহলে কোন ফল হচ্ছে না এবং ঐগুলি পৌঁছান যাচ্ছেনা। আমি মনে করি, ভারত সরকার এই ব্যাপারে সতর্কতা অবলম্বন করছেন এবং ত্রতে কোন ফল হবে না। আমি আশা করি না আমাদের কেন্দ্রীয় সরকার যারা জাতীয় সরকার বলে পরিচিত, তারা আর একটি জাতীয় সংগ্রামের জন্য পিছপা হবেন। ঝুঁকি আছে জানি। কিন্তু সেটা না নিয়ে অন্যদেশের অনুকরণ করা উচিৎ নয়। আমি কেন্দ্রীয় সরকারের কাছে দাবী করেছি আমাদের পথ অন্যান্য দেশ অনুসরণ করুন এবং সেটা করাতে হলে অবিলম্বে তাদের স্বীকৃতি দেওয়া সরকার এবং তার সঙ্গে সঙ্গে যা কিছু প্রয়োজন তা পৌঁছে দেওয়া দরকার। এক প্রাণ, এক জাতি তারা গঠনে করতে পেরেছি। সেটা আমরা পারিনি। তারা ভাষা আন্দোলন করেছিল এবং বাংলাদেশের মাটিকে, বাংলাদেশের গানকে জাতীয়কে তারা যেভাবে গ্রহণ করেছে আমরা তা পারিনি। আমাদের সরকারি দপ্তরে আজকেও বাংলা ভাষা ব্যাপকভাবে প্রচলিত হয়নি। আমরা বিধানসভায় সিন্ধান্ত করেছিলাম, কিন্তু তা পারিনি। কিন্তু ওখানে গাড়ীর নম্বর ইংরেজি বা উর্দু ভাষার নয় বাংলায় লেখা। কাজেই দেখা হচ্ছে ওঁরা যা পেরেছেন আমরা তা পারিনি। ওখানকার মানুষ হিন্দু- মুসলমান, বৌদ্ধ খ্রিষ্টান, প্রভৃতি সাম্প্রদায়িক ভেদাভেদের উর্ধ্বে চলে গেছে। কিন্তু এখানে দেখছি এখনও সাম্প্রদায়িকতার বিষাক্ত নি:শ্বাস ফেলা হচ্ছে। যা হোক, স্বাধীন সার্বভৌম বাংলাদেশকে স্বীকৃতি দেবার জন্য এবং সর্বপ্রকার সাহায্য করবার যে পথ আমরা নিতে চলেছি এই প্রস্তাবের মধ্য দিয়ে তাকে অভিনন্দন জানিয়ে আমি আমার বক্তব্য শেষ করছি। 

শ্রী শ্যামাচরণ মূর্মূ: মাননীয় অধ্যক্ষ মহাশয়, আজকে মুখ্যমন্ত্রী মহাশয় পূর্ববাংলা সম্বন্ধে যে প্রস্তাব এনেছেন আমি তাকে সর্বান্তকরণে সমর্থন করছি। আজকে হাউসে যে সমস্ত আলোচনা হল তা আমি সবই শুনলাম। আমি আজকে সমস্ত সদস্যের কাছে আবেদন জানাচ্ছি আমরা আমাদের নিজেদের সমস্ত রাজনীতি ভুলে গিয়ে পাকিস্তানের অর্থাৎ বাংলাদেশের মানুষরা খেয়ে পরে বাঁচার জন্য জঙ্গীশাহীর সঙ্গে যে লড়াই করছে তাতে তাদের সাহায্য করবার জন্য আমাদের প্রত্যক্ষভাবে নামতে হবে। এখন যদি আমরা কোন রকম

রাজনৈতিক কারচুপি নিয়ে খেলা করি তাহলে ভুল করা হবে। বড় বড় বক্তৃতার মাধ্যমে কোন কাজ হয় না। একতাবদ্ধ হয়ে আমাদের কাজ করে যেতে হবে। আজকে যে সেখান হাজার হাজার মানুষ মরছে সে সম্বন্ধে শুধু বক্তৃতা দিলেই হবে না। তাই আমি পশ্চিম বাংলা সরকার তথা ভারত সরকারকে অনুরোধ জানাচ্ছি এই সমস্ত মানুষের মানুষের মত বেচেঁ থাকার জন্য যা কিছু সাজ-সরঞ্জাম প্রয়োজন তা দিতে হবে। পশ্চিম বাংলার অধিবাসীরা এবং পূর্ব বাংলার অধিবাসীদের এক সময়ে ভারতবর্ষের মধ্যেই ছিলেন। মাহাত্না গান্ধী এবং জিন্নার ভুল বুঝাবুঝির জন্য হিন্দুস্থান এবং পাকিস্তানের সৃষ্টি হয়। হয়ত মুসলমানেরা পাকিস্তানের মধ্য গেলে কত সুখ শান্তি উপভোগ করব। কিন্ত বাইশ তেইশ বছর পর তারা দেখল জঙ্গীশাহীর লোকেরা এখান থেকে সব জিনিস নিয়ে যাচ্ছে। এবারে তারা মুজিবুরের নেতৃত্বে গণতন্ত্রের জয়লাভ করলেন কিন্তু সঙ্গে সঙ্গে দেখা গেল জঙ্গীবাহিনীর কায়েমী সরকার তাদের বিলোপসাধনের জন্য চেষ্টা করছেন। শেষ পর্যন্ত মুজিবর বাধ্যহল যুদ্ধ ঘোষণা করতে। আমি হয়তো খুব বেশি বলতে পারছিনা এই কথা বলেই আমি তাদের পূর্ণ সমর্থন জানাচ্ছি। আর একটা কথা হচ্ছে ঐ যে পূর্ব বাংলায় যে সমস্ত মানুষ লড়াই করছে কি হিন্দু কি মুসলমান কি আদিবাসী কি সাঁওতাল -সমস্ত শ্রেণীর লোক আজ এক প্রাণ, একক জাতি হয়ে লড়াই করছে। কাজেই আমাদের এখানে কর্তব্য সমস্ত রকম বিদ্বেষ ভুলে গিয়ে সর্বান্তকরণে সাহায্য করা এই বলে আমি আমার বক্তব্য শেষ করছি। 

শ্রী গোবিন্দচন্দ্র মন্ডল:মাননীয় স্পীকার মহাশয়, আমি মুসলিম লীগ পার্টির চীফ হুইপের তরফ থেকে বলছি আমি (গোলমাল) স্যার ও'রা যেভাবে আমাকে সন্দেহ করছে সেটা ঠিক নয়। তা ছাড়া আমাদের দলকে সাম্প্রদায়িক দল বলে যা বলছেন সেটাও ঠিক নয়, এসব সম্পূর্ণ্য অসত্য কথা। কেননা আমি কেরলের অনুকরণে মুসলিম লীগে এসেছি.......... (গোলমাল) স্যার না নাগাল না পেলে আংগুড় টক হয়ে যায়। এরা এখন মুসলমানকে সাম্প্রদায়িক বলছেন। কিন্ত এর আগে গোর্খা লীগকে বলেননি। তাছাড়া বর্তমানে ঝাড়খণ্ড দলকেও সাম্প্রদায়িক দল বলে করছেন না। তবে আপনার যাই বলুন, আমি আশা রাখি আগামী দিনে নির্বাচনোত্তর কেরলের মত আপনাদের উল্টো প্রমোশন হবে। .......(গোলমাল) 

শ্রী বীরেন্দ্র নারায়ণ রায়: অন এ পয়েন্ট অব অর্ডার স্যার .......... মি:ডেপুটি স্পীকার :হোয়াট ইজ ইউর পয়েন্ট অব অর্ডার? শ্রী বীরেন্দ্র নারায়ণ রায়:স্যার আমার পয়েন্ট অব অর্ডার হল, আজকে বাংলাদেশের উপর সমর্থনে একটা পার্টকুলার রেজুলিউসানের উপর বিতর্ক হচ্ছে। কিন্তু মাননীয় সদস্য যা বলছেন তার সঙ্গে এর কোন সম্পর্ক নেই। ওর যদি এর উপরে কিছু বলার না থাকে তাহলে উনি বসে পড়ুন। 

মি:ডেপুটি স্পীকার :ইট ইজ নো পয়েন্ট অব অর্ডার। লেট হিম স্পিক ইন হিজ ওন ওয়ে। শ্রী গোবিন্দচন্দ্র মন্ডল :মাননীয় স্পীকার মহাশয়, আজকে এসেম্বলিতে কোয়ালিশন গভর্নমেন্টের মুখ্যমন্ত্রী মহাশয় বাংলাদেশ সম্পর্কে যে প্রস্তাব এনেছেন তা আমি সর্বান্তকরণে সমর্থন করছি। শ্রী দেবী প্রসাদ বসু:স্যার যারা ইয়াহিয়ার সেই দাড়িওয়ালা মুসলমানকে বলতে বলুন। (গোলমাল) 

শ্রী সুব্রত মুখার্জি:স্যার অবজেকশন দিচ্ছি। মাননীয় সদস্যকে এটাকে উইথড্র করতে হবে। আপনি উইথড্র করতে বলুন। গোলমাল মি:ডেপুটি স্পীকার :নো মেম্বার সুড মেক এনি স্টেটমেন্ট হুইচ এফেক্টস দি সেন্টিমেন্ট অব আর্দাস। ডা:জয়নাল আবেদীন :মাননীয় উপাধ্যক্ষ মহাশয়, অন এ পয়েন্ট অব অর্ডার। আপনি জানেন মুসলমানদের কিছু অবশ্য কর্তব্য আছে এবং আজকে যে উক্তি করলেন এবং বিরোধী দলের মাননীয় নেতা, উপনেতা এরা বসে আছেন, একটা ধর্মের উপর আঘাত করা হয় যেটা আমাদের ধর্ম বলে মনে করছি এবং সেটা গর্হিত বলে মনে করছি। মাননীয় উপাধ্যক্ষ মহাশয়, আজকে যে গুরুতর বিষয় অবতারণা করা হয়েছে, এটার এত বেশি গুরুত্ব যে আজকে এই টীকা টিপ্পনীতে মনোযোগ দেবার অবকাশ নেই। কিন্তু যে বক্তব্য উনি রেখেছেন, এটা গর্হিত বক্তব্য এবং এটা এখানে চলে না। আমি আপনাকে অনুরোধ করব যে, উনি যদি এই উক্তি প্রত্যাহার না করেন তাহলে এটা প্রসিডিংস থেকে এক্সপাঞ্জ করে দেবেন। এইটুকুই আমার সাব মিশন। মি:ডেপুটি স্পীকার :কোন সেনটেন্স এ- যদি অপর পক্ষের কারো সেন্টিমেন্টে কোথাও আঘাত লাগে এবং মনকষ্ট হয় তাহলে আমার মনে হয় এটা করা উচিৎ নয়। যদি কারো হয়ে থাকে তাহলে উইথড্র করা উচিৎ। শ্রী মনসুর হবিবুলস্না :মাননীয় উপাধ্যক্ষ মহাশ্র, এই প্রসঙ্গে এখানে আলোচনা হবে কি? কার কিসে আঘাত লাগে, কে পার্টির নাম মুসলিম রাখে, কে হিন্দুমহাসভা করেন, তখন তার সেটা মনে রাখা উচিৎ পরে এটা নিয়ে সমালোচনা করা চলে না। (গোলমাল) তখন তাকে বুঝতে হবে, তখন মনে রাখা উচিৎ। কাজেই এখানে ঐ প্রসঙ্গে আলোচনা হবে না রেজলিউশন -এ আলোচনা হবে, এটা আগে ঠিক করুন..... শ্রী মতি গীতা মুখার্জি :মাননীয় উপাধ্যক্ষ মহাশয়, যে বিষয় এখানে আলোচনা হচ্ছে তার গুরুত্ব সমধিক নয়, হিন্দু -মুসলমানের দৃঢ়তম ঐক্যের ভিত্তিতে একমাত্র এখানে জয় সম্ভব। সে জন্য আশা করবো সকল পক্ষ থেকে যেন এই আলোচনার মধ্যে আর এই ধরণের কথা না হয় এবং প্রস্তাবের উপযুক্ত মর্যাদা থাকে। শ্রী দেবীপ্রসাদ বসু:স্যার, আমি মুসলিম লীগ সম্বন্ধে গভীর শ্রদ্ধা পোষণ করে থাকি। তার কারণ, আমাদের ভিতরে প্রচুর মুসলমান সদস্য রয়েছে, কংগ্রেসের মধ্যে আছেন, অন্য দলের মধ্য আছেন। কারো সমন্ধে কোন মুহূর্তে আমি কটাক্ষপাত করিনি কোন ধর্ম সমন্ধে, এটা মাননীয় মন্ত্রী জয়নাল আবেদীন মহাশয় জানেন। আমি যেটি বলতে চেয়েছিলাম সেটা হচ্ছে গোবিন্দ মন্ডল মহাশয়কে দিয়ে মুসলিম লীগের বক্তব্য না রেখে মুসলিম লীগের একজন দায়িত্বজ্ঞানসম্পন্ন সদস্য তিনি এই বক্তব্য রাখুন। তাতে নাম বলতে না পেরে তাড়াতাড়িতে আমি বললাম যে, যার মুখে দাড়ি রয়েছে তিনি উঠে বলুর। এতে যদি কেউ আঘাত পেয়ে থাকেন তাহলে আমি এই এই কথা প্রত্যাহার করে নিচ্ছি। শ্রী রাধাগোবিন্দ বিশাল:মাননীয় অধ্যক্ষ মহাশয়, আজকে সরকার পক্ষ থেকে বাংলাদেশের মুক্তি সংগ্রামের সমর্থনে এবং স্বাধীনতার সমর্থনে তাদের সাহায্য দেওয়ার সমর্থনে সরকার পক্ষ থেকে যে প্রস্তাব উথথাপন করা হয়েছে তাকে সর্বান্তকরণে সমর্থন করে আমি দু-একটি কথা বলতে চাই। আমরা যারা এই প্রস্তাব সমর্থন করতে উঠেছি তাদের বক্তৃতার মধ্যে কেউ এই আন্তরিকতা সম্পর্কে সন্দেহ প্রকাশ করেছেন, আবার অনেক সাম্প্রদায়িকতার উক্তিও হচ্ছে, আবার পশ্চিম বাংলার কেন্দ্রীয় সরকারের ঠিক অনুরুপভাবে জেহাদ করার কথা কেউ কেউ বলেছেন। আমি এইসবের মধ্যে না গিয়ে এই কথা বলতে চাই যে যে, বৃহত্তর স্বার্থের জন্য, মহৎ আর্দশ পালনের জন্য সীমান্তের ওপারে আমাদেরই ভাইবোন যারা আত্নত্যাকরেছেন, যারা সংগ্রাম চালিয়ে যাচ্ছেন, তাদের কাছ থেকে আমাদের অনেক কিছু শেখবার আছে। যেদিন আমাদের নেতাজী সুভাষচন্দ্র বসু পূর্বভারতীয় দ্বীপপুঞ্জে আজাদ, হিন্দ ফৌজ গঠন করেছিলেন সেদিন এমনিভাবে এই বাংলাদেশের মত সাম্প্রদায়িকতা, বর্ণ, ধর্ম, ভাষা ইত্যাদি সমস্ত কিছু বিভেদ অতিক্রম করে একটি মহত্ত্বের ঐক্য গড়ে উঠেছিল, আজকেপূর্ববাংলায় অর্থাৎ বাংলাদেশে তা সম্ভব হয়েছে। আমরা আজকে যুদ্ধক্ষেত্রে থেকে নিরাপদ দূরুত্বে বসে অনেক তর্ক করতে পারি অনেক উৎসাহ দিতে পারি, অনেক রকম সমালোচনা করতে পারি, কিন্তু এই কথা মনে রাখতে হবে যে, প্রতিটি মুহূর্তে সেখানে জীবন যাচ্ছে, প্রতিটি মুহূর্তে সেখান জীবন কোরবানি হয়ে যাচ্ছে। সুতরাং আমাদের আর এইসব তর্ক, বিতর্কের কোন অবকাশ নেই। যে সমস্ত মাননীয় সদস্য সর্বপ্রকার সাহায্য দেবার কথা বলেছেন, আমি তাদের সেই বক্তব্য কে অভিনন্দিত করি। আমাদের স্বেচ্ছাসেবক সংগ্রহ করেই হোক, যেমন করেই হোক, অর্থ, রসদ, অস্ত্র-শস্ত্র ইত্যাদি দেবার দাবী যেমন সরকারের কাছে দেব তেমনি বেসরকারিভাবে আমাদের যা কিছু করণীয় আছে তাই আমরা করবো। আমাদের পক্ষ আজকে এটা সৌভাগ্যর বিষয় এবং গর্বের বিষয় যে, স্বাধীনতা সংগ্রামী, স্বাধীনতাকামী শান্তিপ্রিয় মানুষসমর্থনের বিষয়ে আমাদের বক্তব্য আমরা রাখছি এবং যতটা করা দরকার ততটা করার চেষ্টা করছি। ভারত সরকারের কাছে আমাদের অনুরোধ যে, এই প্রস্তাব নিশ্চয়ই কার্যকারী করতে হবে এবং যাতে তারা আন্তর্জাতিক স্বীকৃতি সত্বর লাভ করতে পারে এবং বাংলাদেশের এই নূতন সরকার আন্তর্জাতিক কূটনৈতিক মর্যাদা লাভ করতে পারে নিশ্চয় আমাদের সেই ব্যবস্থা করতে হবে। সাহায্য দিয়ে, ত্রাণের ব্যবস্থা করে, আশ্রয়ের ব্যবস্থা করে সক্রিয়ভাবে যে ব্যবস্থা আমরা করতে যাচ্ছি সেটা কতদিন এই রকম চালিয়ে যেতে পারি তাই আমাদের লক্ষ্য হওয়া উচিৎ এবং যত শীঘ্র সম্ভব বাংলাদেশের সরকার স্বীকৃতি লাভ করে আবার এই সমস্ত ঘরের মানুষ ঘরে ফিরে যেতে পারবেন তার ব্যবস্থা হতে পারে, সেই জন্যই আমাদের অবিলম্বে তাদের স্বীকৃতি দেওয়া উচিৎ। সেইজন্য আমাদের অবিলম্বে স্বীকৃতি দেওয়া উচিৎ এবং এদের যুদ্ধে যাতে দ্রুত তারা সাফল্য লাভ করতে পারে, জয়যুক্ত হতে পারে তার জন্য প্রয়োজন হ'লে আমাদের যুদ্ধের মধ্যে যেতে হবে। আমরা যতঈ বৈষয়িক সমস্যায় জর্জরিত হই না কেন, এই সমস্যাকে আমরা কিছুতেই অবহেলা করতে পারিনা বা ফেলে দিতে পারিনা এবং দেখেও না দেখার ভান করতে পারিনা। বাইরের অন্যান্য বৈদেশিক রাষ্ট বাংলাদেশকে সরকারকে স্বীকৃতি দিতে দেরী করতে পারে কিন্তু আমাদের মোটেই দেরী করা উচিৎ হবেনা বাংলাদেশকে স্বীকৃতি দিতে হবে। আমরা বৈষয়িক স্বার্থের কথা, রাজনৈতিক স্বার্থের কথা ভাবতে পারি। কিন্তু আমাদের বোঝ উচিৎ এই রাষ্ট একদিন আমাদেরই অঙ্গছিল। আমরা যারা উনিশশত ছয়চল্লিশ সালের প্রত্যক্ষ সংগ্রামের দিনগুলি দেখেছি তা কখনো ভোলা যায় না। সেই দিনগুলি ছিল কি ভয়ংকর! কি রকম রক্তাক্ত অবস্থার মধ্যে পাকিস্তানের সৃষ্টি হয়েছিল। আজকে কালের করাল প্রবাহে দ্বিজাতিতত্ত্ব যে কত অসার ও অর্থহীন তা প্রমাণিত হয়ে গিয়েছে। মানুষকে মানুষের ভাষার ঐক্য সামাজিক ঐক্য, সাংস্কৃতিক ঐক্যই ঐক্যবদ্ধ রাখতে পারে। সীমান্তের ওপারে আমাদের ভাইবোনেরা নিরস্ত্র হয়ে যে বীরত্বপূর্ণ সংগ্রাম করছে সশস্ত্র এক পাশবিক শক্তির বিরুদ্ধে তা তুলনাবীহিন। আমরা তাদের সেই যুদ্ধে সমর্থন জানাচ্ছি, আগেও জানিয়েছি, আজকে এই সভায় সরকার যে প্রস্তাব এনেছেন তা আমি সমর্থন করছি। এই প্রস্তাবে কার্যকরী করবার জন্য যা যা প্রয়োজন, তার সহায়তা করতে থাকবো। এই প্রস্তাব গ্রহণ করতে গিয়ে সসাম্প্রদায়িকতার ধুয়া ধরে যে কথাকাটাকাটি হল তা বাস্তবিকই খুব দুঃখজনক। মাননীয় সুবোধবাবু যে কথাবলেছিলেন তা অতি মর্মস্পর্শী। তিনি বহুদিনের সভ্য, লেজিসলেচারের ব্যাপারে তাঁর প্রচুর অভিজ্ঞতা ও দক্ষতা রয়েছে। আমরা যারা নতুন নির্বাচিত হয়ে এসেছি, আমাদের এই হাউসের কাজকর্ম ভালভাবে দেখাদরকার, শেখা দরকার। আমরা যারা জনগণের দ্বারা প্রতিনিধি হিসেবে নির্বাচিত হয়ে এসেছি, আমাদের উপর জনগণ গুরুতর দায়িত্ব দিয়েছে। সেই দায়িত্ব সম্পর্কে আমরা যেন সচেতন থাক। জয় বাংলা। 
শ্রী হরেকৃষ্ণ কোনারঃমাননীয় উপাধ্যক্ষ মহাশয়, বাংলাদেশের মানুষ লড়ছে। তারা তাদের বুকের রক্ত ঝড়াচ্ছে। আমাদের কর্তব্য হল একে শুধু সমর্থন করা নয়, একে আমরা কি করে শক্তিশালী করতে পারি, তাদের জয়ের পথকে কিভাবে সুগম করে তুলতে পারি, তার ব্যবস্থা করা। মাননীয় উপাধ্যক্ষ মহাশয়, এখানে খবরের কাগজগুলি পড়লে মনে হয় বাংলাদেশের মানুষের জন্য আমাদের এখানে প্রায় চোখের জলের এক প্রতিযোগিতা চলছে। তাঁর দাম আছে। যে মানুষ লড়ছে তার জন্য কিছু করতে না পেরেও যদি কাঁদতে পারা যায় তারও মূল্য আছে। কিন্তু আমাদের সীমান্তের ওপারে আমাদের ঘরের কাছে মানুষ যখন রক্ত দিচ্ছে তখন শুধু কান্নার প্রতিযোগিতা করে বাংলাদেশের মানুষের প্রতি কর্তব্য পালন করা যাবে না। সেজন্য আমাদের কয়েকটি কর্তব্য আছে। সেই কর্তব্য দু-রকম এক রকম বাংলাদেশের মানুষের লড়াইকে ভেঙ্গে চুরমার করে দেবার অজুহাত হিসাবে পাকিস্তানের শাসকচক্র শুধু মিথ্যা প্রচার করে চলছে। এ কথা বললে ভুল হবে, যে নিজের মনকে ভুল বোঝান হবে-যদি মনে করি যে, পৃথিবীর কোথাও কোন মানুষকে তারা ভুল বোঝাতে পারছে না-এ কথা আমাদের বোঝা দরকার। একটা দেশের মানুষ লড়ছে, তাদের এই লড়াই এর দাবী যুক্তিসংগত, এ ছাড়া তাদের পথ ছিলনা, এটা যদি দুনিয়ার মানুষকে বোঝান যায়, তাদের সমর্থন যদি টানা যায়, তাহলে অনেক কাজ হবে। শুধু আমাদের মানুষের সমর্থন নয় পশ্চিম পাকিস্তান বলে যে জায়গা আছে, সেখানে যে মানুষ আছে, যদি সেখানকার মানুষের সমর্থন আদায় না করা যায়, তা'হলে বাংলাদেশের মানুষের পক্ষে লড়াই করা আর একটু কষ্টকর হবে। তারা পারবে না আমি সে কথা বলছিনা। কিন্তু যদি পশ্চিম পাকিস্তানের সাধারণ মানুষদেরও বোঝানো যায় এবং তাদের সমর্থন পাওয়া যায় তাহলে পাকিস্তানের সামরিক শাসকচক্র আরও বেকায়দায় ফেলা যায় এবং তার ফলে বাংলাদেশের জনগণের সাহায্য হয়। যেমন করে ভিয়েতনামের লড়াইকে আমেরিকার অভ্যন্তরে সেখানকার ছাত্ররা এবং যুবকরা যুদ্ধের বিরুদ্ধে বিক্ষোভ দেখায়, তারা ভিয়েতনামের মানুষদের এইভাবে সাহায্য করে। তাই বারে বারে ভিয়েতনামের জনগণের নেতা কমরেড হোচিমিন আমেরিকার জনগণকে অভিনন্দন জানিয়েছে, তাদের যারা ভিয়েতনামের সমর্থনে আমেরিকার সরকারের বিরুদ্ধে চাপ সৃষ্টি করেছেন। এমনিভাবে বাংলাদেশের পক্ষেও প্রয়োজন আছে যাতে পাকিস্তানের সামরিক চক্র সাধারণ মানুষকে ভুল বোঝাতে না পারে। তা ছাড়া পৃথিবীর অন্যান্য দেশও আছে, সেখানের জনগণেরও সমর্থন প্রয়োজন। সেই জন্য আমাদের একটা কর্তব্য হচ্ছে এই য, বাংলাদেশের সংগ্রামের তাৎপর্য সাধারণ মানুষের কাছে তুলে ধরা। আমরা ভারতবর্ষের মানুষ কেন সমর্থন করছি সে সম্বন্ধেও স্পষ্ট ধারণা থাকা দরকার। কারণ পাকিস্তানের শাসনচক্র দুনিয়াকে ভুল বোঝাবার চেষ্টা করছে যে, আমাদের যে সমর্থন এটা বাংলাদেশের মানুষ যার জন্য লড়ছে অর্থাৎ তাদের স্বাধীনতা এবং গণতন্ত্রের আমাদের দরদ তার জন্য নয় এরা ভারতবর্ষের লোক পাকিস্তান বিরোধী মনোভাব থেকে সমর্থন করছে। এটা কিন্তু বোঝাবার চেষ্টা করা হচ্ছে। এটা যদি পাক সামরিকচক্র বোঝাতে পারে তাহলে স্বভাবত পৃথিবীর বিভিন্ন দেশের লোক কিছুটা বিভ্রান্ত হতে পারে এই ভেবে যে একটা দেশ টুকরো টুকরো হয়ে যাবে, আলাদা হয়ে যাবে এবং তার গভর্নমেন্ট এর পক্ষে মেনে নেওয়া মুশকিল। শুধু তাই নয়, আমাদের ভারতবর্ষের মধ্যেও বহু জাতির মানুষ আছে, বহু ধর্মের মানুষ আছে এবং তাদের সকলের ঐক্যেরও প্রয়োজন আছে। যদি পাকিস্তানের সামরিকচক্র এই কথা ভালভাবে প্রচার করতে পারে যে, একটা দেশকে টুকরো টুকরো করে দেবার জন্য বাংলাদেশের এই লড়াই তাহলে কি আমরা জোর করে বলতে পারি যে, আমাদের ভারতবর্ষের কোঅংশের মানুষের মনে কোন বিভ্রান্তির সৃষ্টি করতে পারেনা? যদি তারা বোঝাতে পারে যে, এই সংগ্রাম পশ্চিম পাকিস্তানের মানুষের বিরুদ্ধে বাঙ্গালীদের আধিপত্য প্রতিষ্ঠার সংগ্রাম, এই বোঝাতে পারে, ভুল বোঝাতে পারে, তাহলে কি ওদের সংগ্রামকে দুর্বল করতে পারা যায়না? আমি এই কথাটার উপর জোর দিতে চাই যে, বাংলাদেশের মানুষেরা পাকিস্তানকে ভেঙ্গে দেবার জন্য লড়াই শুরু করেনি। তারা চেয়েছিল গণতন্ত্র ও স্বায়ত্তশাসন। এই প্রসঙ্গে বলতে পারি যে, যদি কোন দেশের রাষ্ট্র শক্তি ইতিহাসের এক বিশেষ শিক্ষাকে গ্রহণ না করেন তাহলে তিনি নিজে ভুল করবেন। বক্তৃতা দিয়ে অন্য কিছু করা যায়না। সেই শিক্ষা হল যে, যদি কোন দেশ বহুজাতিভিত্তিক হয়, বহু জাতির সমন্বয়ে গঠিত হয়, সেই দেশের কেন্দ্রীয় সরকার যদি সমস্ত ক্ষমতা কেন্দ্রীভূত করে সমস্ত রাজ্যগুলির ওপর একেবারে একাধিপত্যর ও শোষণের রথ চালিয়ে যান, তাহলে সেই দেশ কালক্রমে ভাঙ্গতে বাধ্য। সেইসব দেশে বিভিন্ন জাতির ভিত্তিতে যে এক-একটি রাজ্য, সেই রাজ্যগুলিতে ব্যাপক স্বায়ত্তশাসন এর অধিকার নেওয়া প্রয়োজন। এ না হলে দেশের ঐক্যকে রক্ষা করা যায় না। বাংলাদেশের মানুষ এই স্বায়ত্তশাসন চেয়েছিল। এ না হলে দেশের ঐক্যকে রক্ষা করা যায় না। বাংলাদেশের মানুষ এই স্বায়ত্তশাসন চেয়েছিল। এ না হলে দেশের ঐক্যকে রক্ষা করা যায় না। বাংলাদেশের মানুষ এই স্বায়ত্তশাসন চেয়েছিল। সেখানে তের বছর ধরে মিলিটারি বুটের দাপট পাক সরকার চালান, গণতান্ত্রিক অধিকার তাদের কেড়ে নেওয়া হয়েছিল। তবুও তারা মরেনি। পঞ্চাশ হাজার কি সত্তর হাজার মিলিটারি জনগণের বুকের উপর যদি বছরের পর বছর ধরে চাপিয়ে দেওয়া যায় তাতে কেউ যদি মনে করেন সেই দেশের প্রাণ শক্তি ভেঙ্গে দেওয়া যায় তাহলে তারা মূর্খের স্বর্গে বসবাস করছেন, যেমনভাবে পাক সামরিক চক্র মূর্খেস্বর্গে বসবাস করেছিল তের বছর ধরে। 25 শে মার্চের আগে মিলিটারি মেশিনগান চালিয়ে গণহত্যা শুরু করেনি, তের বছর ধরে বাংলাদেশের সাড়ে সাত কোটি মানুষের বুকের উপর তারা চেপে বসেছে, এই তারা করেছে। জনগণ চেয়েছিল তার থেকে বাঁচতে। তাদের ছয় দফা দাবি ছিল; এখন খবরের কাগজ পড়লে 6- দফা দাবি আর পাবেন না, সব গুলিয়ে যাচ্ছে। তাদের কথা ছিল এই যে, পাকিস্তানের কেন্দ্রীয় গভর্নমেন্টের হাতে দেশরক্ষার মত সাধারণ কয়েকটি জিনিস থাকবে। বাকী সমস্ত ক্ষমতা বাংলাদেশের রাজ্যর হাতে থাকবে। এই দাবি শুধু বাংলাদেশের জন্য ছিলনা, পাকিস্তানের, প্রত্যেকটি রাজ্যর অধিকারের কথা তারা বলেছিলেন। এতে লক্ষ লক্ষ কোটি কোটি মানুষের অন্তরে সাড়া জেগেছিল। ওরা লড়াই চায়নি, ওরা চেয়েছিল ভোটের মাধ্যমে স্বায়ত্তশাসন। পাকিস্তানের সামরিকচক্র তার জবাব দিল আক্রমণ করে। তারা মিলিটারিকে অর্ডার দিলেন যে মিলিটারি তের বছর ধরে বাংলাদেশের সাড়ে সাত কোটি মানুষের বুকের উপর চেপে বসেছিল তাদের অর্ডার দেওয়া হল, বাংলাদেশের উপর তোমরা গণহত্যা অভিযান শুরু করে দাও। শুধু কম্বিং করলে চলবে না, এনসার্কিলিং করলে চলবে না, একেবারে নিশ্চিহ্ন করার অভিযান চালাও। ওখানে হচ্ছে তাই। দেড় মাসের মধ্য যদি এক থেকে দু লক্ষ খুন হয়ে থাকে তাহলে এটা গণহত্যা ছাড়া আর কি? তারা স্বায়ত্তশাসন, গণতন্ত্র চেয়েছিল শান্তিপূর্ণভাবে ভোটের ভেতর দিয়ে, তার জবাব এল মিলিটারিতে, মেশিনগানের গুলিতে। কি করতে পারত বাংলাদেশের মানুষ? যদি তাদের মনুষ্যত্ববোধ থাকে তাহলে তার একমাত্র উত্তর ছিল অস্ত্রের ঝঞ্চার উত্তর অস্ত্রের ঝঞ্চনার দিয়ে। তাই হয়েছে তাইতো স্বাধীনতার দাবি এল। এই বিষয় আমাদের তুলে ধরা উচিৎ। এইটুকু যদি তুলে ধরতে পারি তাহলে পৃথিবীর গণতান্ত্রিক মানুষের সমর্থন পাওয়া যাবে। কিন্তু এই সমর্থন একদিনে পাওয়া যাবে না-ভিয়েতনামের পক্ষে সমর্থনে একদিনে পাওয়া যায়নি সময় লাগবে। সে জন্য এটা নিয়মিত প্রচার করার দরকার আছে যে, বাংলাদেশের মানুষ পাকিস্তান কে ভেঙ্গে দিতে চায়নি, তারা চেয়েছিল মানুষের মত মর্যাদা নিয়ে, গণতান্ত্রিক অধিকার নিয়ে বাঁচতে। তাদের খুন করে বাধ্য করা হল লড়তে। তাদের সামনে স্বাধীনতা ছাড়া বাচাঁর কোন পথ থাকল না। এটা দুনিয়ার সামনে তুলে ধরার প্রয়োজন আছে। পাকিস্তানের সামরিকচক্র প্রতিনিয়ত আর একটি বিরুদ্ধ প্রচার করছে এবং বাংলাদেশের ভেতরে কিছু দালাল সংগ্রহের চেষ্টা করছে। তাদের দু'একটি নাম আপনাদের কাছে এসেছে। যেসব ভাইরা এখানে এসেছে, যেসব ভাইরা এখানে এসেছেন তাদের কাছ থেকে খবর পাচ্ছি যে, সেখানকার কিছু কিছু মানুষকে ভুল বোঝাবার চেষ্টা হচ্ছে যে, ভারত বর্ষের যারা সমর্থক তারা পাকিস্তানকে দুর্বল করতে চাইছে; বাংলাদেশ যদি স্বাধীন হয় তাহলে বাংলাদেশ ভারতবর্ষের একটা অনুগত দেশ হবে। আমি আপনাদের বলছি, বাংলাদেশের প্রতি আমাদের সমর্থনের কদর্য করে পাক সামরিকচক্র আমার এখানে বিভ্রান্তি সৃষ্টি করবে এটা যেন না হয়। পাকিস্তানের সামরিক চক্র কে এই কথা বলতে চাই যে, একটা দেশের সাড়ে সাত কোটি মানুষ যদি একবার অস্ত্র হাতে নিয়ে পাকিস্তানের আধুনিক অস্ত্রে সাজ্জিত সামরিক বাহীনিকে পর্যুদস্ত করতে পারে তাহলে আত্নমর্যাদাসম্পন্ন সে জাতি অন্য কোন জাতি বা অন্য কোন গভর্নমেন্টের কাছে, তা সে যত চেষ্টাই করুক না কেন, যার মনে যতই আশা থাকনা কেন, সে জাতি কোনদিন কারো কাছেমাথা নোওয়াতে পারেনা। এইভাবে যদি পাকিস্তানের মিথ্যা প্রচার ব্যর্থ করতে পারি, তাহলে আমার গোটা দেশকে ঐক্যবদ্ধ করে বাংলাদেশের পাশে দাঁড়াতে পারবো। 
মাননীয় উপাধ্যক্ষ মহাশয়, আমার যা তৃতীয় বক্তব্য তা এবার আমি বলব। তবে তার আগে বলি কংগ্রেস বেঞ্চের সদস্যরা হয়ত মনে করবেন এটা আমি রাজনৈতিক উদ্দেশ্য ব্যবহার করছি। কিন্তু আমি তার জন্য বলছি না। এখানে শাসকগোষ্ঠীর সন্তানের বিরুদ্ধে আমরা সংগ্রাম করতে জানি। ভারতবর্ষের সঙ্গে চীনের লড়াই চলে, আর আমাদের জেলে পুরে দেওয়া হলো। পাকিস্তানের সাথে ভারতের লড়াই হলো আমাদের জেলে পুরে দেয়া হলো। আমরা মার্ক্সবাদীরা শান্তিপূর্ণ মীমাংসা চেয়েছিলাম বলে। আমরা আমাদের নিজেদের সংগ্রাম করতে জানি। তারজন্য বাংলাদেশের কোটি কোটি মানুষের সংগ্রাম কে ব্যবহার করার কোনো প্রয়োজন নেই। আমরা জানি পশ্চিম বাংলায় সন্ত্রাসের বিরুদ্ধে কীভাবে লড়াই করতে হয়। সি আর পি মিলিটারি দিয়ে, পিভিএ বা পিডি দিয়ে আমাদের দাবান যায় না। তার জন্য আমাদের কারো উপর নির্ভর করতে হয় না। যদি আমাদের নিজেদের সংগঠনের ক্ষমতা থাকে, যদি পশ্চিম বাংলার সাড়ে চার কোটি মানুষকে ঐক্যবদ্ধ করতে পারি, তাহলে এই সন্ত্রাস মূলক আক্রমণের বিরুদ্ধে লড়াই করতে পারি। আপনারা ভুল বুঝবেন না। আমি অন্যকোনো উদ্দেশ্যে বলছি না। ধরুন, আপনারা সন্ত্রাসমূলক আক্রমণের সাফাই দিচ্ছেন শান্তি - শৃঙ্খলা'র কথা বলে। পাকিস্তানের শাসক ইয়াহিয়া খান বলেছেন, ভারতবর্ষের বিভিন্ন জায়গায় মিলিটারি দিয়ে অত্যাচার চালান হচ্ছে। এটা কিন্তু আমাদের জন্য বলছে না। ওরা বলছে বাংলাদেশের যে মানুষ লড়ছে তাদের ভুল বোঝাবার জন্য। তোমরা বাংলাদেশে মিলিটারির বিরোধীতা করছো, তাহলে পশ্চিম বাংলায় শান্তির সময় কেনো মিলিটারি আছে? কিন্তু চার ডিভিশন, তারমানে প্রায় ৫০ হাজার মিলিটারি আছে? বাংলাদেশে সাড়ে সাত কোটি মানুষের বিরুদ্ধে পাক সেনারা ব্যবহার করেছে ৭০ হাজার। মিলিটারি, এখন হয়ত একলক্ষ হবে। কিন্তু পশ্চিম বাংলায় সাড়ে চারকোটি মানুষের বিরুদ্ধে প্রায় ৫০ হাজার। এখানে চার ডিভিশন মিলিটারি আছে, এই চার ডিভিশন মানে ৫০ হাজার। এই প্রচার যদি ওরা করে? তাহলে পশ্চিমবঙ্গে সিআরপি ব্যবহার দ্বারা কি ইয়াহিয়া'র হাতকে শক্তিশালী করা হচ্ছেনা? আপনারা ভুল বুঝবেন না। ৫০ হাজার মিলিটারি সাড়ে চার কোটি মানুষের বিরুদ্ধে ব্যবহার করে পাক সামরিক চক্রের আক্রমণের পক্ষে যুক্তি দেয়া হচ্ছে। বাংলাদেশকে কিছু রাইফেলের সাহায্য দেওয়ার চেয়ে যথেষ্ট গুরুত্বপূর্ণ হবে যদি আমরা দেখাতে পারি, ইয়াহিয়ার কোনো কুৎসা করার সুযোগ নেই। এখানে সবাই জানেন বিশেষ করে যারা মন্ত্রী হয়েছেন তারা জানেন, আমরামরা মার্ক্সবাদীরা সরকারের আক্রমণ হতে রক্ষার জন্য ওইসবের উপর নির্ভর করি না, নিজেদের ক্ষমতার উপর নির্ভর করি। ক্ষমতা থাকলে লড়াই করবো একথা জানি কিন্তু পাকিস্তানের শাসনচক্র যখন লোককে বোঝায় যে, ভারতবর্ষের সমর্থন হলো একটা চালাকি, বাংলাদেশকে ভারতের একটা অনুগত রাষ্ট্রে পরিণত করার চেষ্টা -তখন এর কি জবাব দেবেন, এটা বিপদজনক। মিলিটারি পশ্চিমবঙ্গে থাকলে আমি আতঙ্কিত নই। মানুষের অভ্যাস হওয়া ভালো। ১৩ বছর ধরে পূর্ববাংলার লোকদের মিলিটারি দেখতে দেখতে অভ্যেস হয়ে গেছে, এবং তার জন্য তারা মিলিটারির বিরুদ্ধে রাইফেল ধরতে শিখেছে। সেজন্যে দেখবেন কোনোদেশের যারা বুদ্ধিমান গভর্নমেন্ট তারা সাধারণ অবস্থায় মিলিটারি করে না। আমাদের ভারতবর্ষের শাসকরা কেনো তা বুঝছেন না, তা জানি না। আমি বলছি পশ্চিমবঙ্গে মিলিটারি ব্যবহার বাংলাদেশের লড়াইকে কি দুর্বল করেনা? আমি যে দৃষ্টিভঙ্গি থেকে বলছি সেটা বোঝার প্রয়োজন আছে। জ্যোতিবাবু তাই বলেছিলেন আনাদের দরদ কোথায় আছে? কথায় বলে যে, 'আপনি আচারি ধর্ম পরেরে শেখাও'। পূর্ববাংলায় মানুষ স্বায়ত্তশাসন চেয়েছিল বলে ইয়াহিয়া তার জবাব বুলেটে দিয়েছেন। ভারতবর্ষ বহু জাতির দেশ। এখানে ''স্বায়ত্তশাসন'' শব্দটি এখনও ওঠেনি। শুধু এইইটুকু দাবী করা হয়েছিল যে, রাজ্যগুলির আরও অধিকাত পাওয়া উচিৎ। কিন্তু তার জবাবে প্রধানমন্ত্রী বললেন যে, রাজ্যগুলির অধিকতর ক্ষমতার দাবীর মানে হলো কেন্দ্রকে দুর্বল করাএবং কেন্দ্র দুর্বল হওয়া মানে দেশ দুর্বল হওয়া। কিন্তু যখন ইয়াহিয়া খান বলেন যে, রাষ্ট্রগুলোর স্বায়ত্তশাসন চাওয়া -বিশেষ করে দুহাজার মাইল দূরের একটা রাজ্যের স্বায়ত্তশাসন চাওয়া মানে পাকিস্তান কে দুর্বল করা তখন শুনতে খারাপ লাগে। মাদ্রাজের মুখ্যমন্ত্রী আমাদের দলের লোক নন, নির্বাচনে কংগ্রেসের সঙ্গে ছিলেন, যখন রাজ্যের ক্ষমতার কথা বলেন তখন কি তিনি তাহলে দেশদ্রোহী? আমি হিন্দু ইত্যাদি পত্রিকায় বড় বড় হে'দ ললাইনে দেখেছি, তিনি বলেছেন যে, রাজ্যগুলি কে অধিকতর অধিকার না দেওয়া হয় তাহলে ইফ নট ইন দিস জেনারেশন পরবর্তী জেনারেশনে এ সমস্ত দেশ ছিন্ন ভিন্ন হয়ে যাবে। আমরা বললে আপনারা বলতেন দেশদ্রোহী, কিন্তু যেহেতু তিনি কংগ্রেস কে ১০ টি সিট পার্লামেন্ট এ দিয়েছেন অতএব তিনি তা নন। ইয়াহিয়া খান, আয়ুব সাহেব -স্বায়ত্তশাসন এর দাবী শুনে হেসেছিলেন, কিন্তু সেটা থাকেনি। তারা ভেবেছিলেন এখানে স্বায়ত্তশাসন এর দরকার নেই। শুধু রাজ্যগুলি তাদের প্রয়োজনে ইসলামাবাদের কাছে হাতজোড় করে দাড়িয়ে থাকবেন। এটাই ছিলো ওদের যুক্তি, যেটা আমাদের এখানেও দেখানো হয়। আমাদের বন্ধুস্থানীয় জনৈক সদস্যের পার্টির একটি পত্রিকায় লেখা হয়েছে যে, পাকিস্তানের কেন্দ্রীয় সেক্রেটারিয়েট পশ্চিম পাকিস্তানের ৬৯২ জন অফিসার আর পূর্ববাংলার মাত্র ৫২ জন। সেই তুলনামূলক হিসাব যদি সম্প্রদায় হিসাবে রাইটার্স বিল্ডিং অফিসার এর বেলায় ধরা হয় তাহলে এর দ্বারা খারাপ ফল হবে। উই উইল প্লে ওয়ানলি ইন্টু দ্যা হ্যান্ডস অফ আদারস। তাই এরকম যুক্তি ঠিক নয়। কিন্তু আমি যখন বলল যে পাক শাসক চক্রের দ্বারা বাংলাদেশের মানুষ কে লুট করা হচ্ছে, তখন আমরা কেনো ভুলে যাবো যে, পশ্চিমবঙ্গের মতো সমস্যাসংকুল রাজ্যে চতুর্থ পরিকল্পনার ৫বছরে ভারতের কেন্দ্রীয় সরকার হতে আমরা পাবো মাত্র ২২১ কোটি টাকা, অথচ প্রতি বছর আমাদের এখান হতে সেন্টারল ট্যাক্স কেন্দ্রে যাবে প্রায় ৫০০ কোটি টাকার বেশি। এগুলো কি পাকিস্তান গভর্নমেন্ট দেখছে না? পাকিস্তানের ক্ষেত্রে এক যুক্তি আর ভারতের ক্ষেত্রে উল্টো যুক্তি হতে পারেনা। জ্যোতি বাবু ওই অর্থে বলেছিলেন ইফ ইউ আর সিনিয়র, যদি সত্যিই বাংলাদেশের মানুষের সংগ্রাম কে আমরা সমর্থন করি, যদি সেটা পাকবিরোধী মনোভাব থেকে নয়, এই মনোভাব থেকে হয় যে, তারা এমন একটা নীতির জন্য লড়ছে যার জন্য মানুষের প্রাণ দেয়া উচিৎ, তাহলে সেই নীতি ভারতেও প্রয়োগ করা উচিৎ। এবং যদি না হয় তাহলে পাকিস্তানের শাসকগোষ্ঠীর হাত শক্তিশালী করবো। তাদের দাবী যদি সত্যিই গুরুত্বপূর্ণ হয় তাহলে পশ্চিম বাংলায়ও তো সে দাবী কে মূল্য দেয়া উচিৎ আমাদের। ওখানে গণতন্ত্রের জন্য মানুষের লড়াই কে যদি শ্রদ্ধা জানাই তাহলে পশ্চিমবঙ্গেও গণতন্ত্রের জন্য সংগ্রামের আমরা বিরোধীতা করতে পারিনা, তাকেও শ্রদ্ধা জানাতে হবে। ওখানে যদি মানুষের আত্মনিয়ন্ত্রণ এর অধিকার কে আমরা সেলাম জানাই, তাহলে এখানে অন্তত রাজ্যগুলির একটু অধিকতর থাকা উচিৎ। এগুলা হওয়া উচিৎ। এ যদি না হয় তাহলে ভুল কার হবে? দ্বিতীয় যেটা বলতে চাচ্ছি সেটা একটু ভেবে দেখুন। আমাদের এখানে পশ্চিম বাংলায় ৫০ হাজার মিলিটারি যদি মাসের পর মাস থাকে, যদি মাসের পর মাস সিআরপি আমাদের এখানে থেকে উৎপীড়ন চালায়, তাহলে কি একথা বলা চলে যে আমরা সত্যিকারের বাংলাদেশের মানুষ কে আন্তরিকতার সঙ্গে সমর্থন করছি। আমি একথা বলতে চাই এজন্য, কারণ বাংলার হিন্দু, মুসলমান বাঙালী, অবাঙালী সমস্ত মানুষের অধিকার নির্ভর করছে আমাদের এখানকার গণতান্ত্রিক অধিকার রক্ষার উপর। 
মাননীয় উপাধ্যক্ষ মহাশয়, আমি আর একটা কথা বলব। বাংলাদেশের মানুষ দেড় মাস ধরে লড়ছে। এটা আপনিও জানেন, আমরাও জানি যে, এই লড়াই-এ যোদ্ধা বাহিনীর পিছনে কি ছিলো। এর পেছনে ছিলো জনগণের অপূর্ব সমর্থন কিন্তু প্রধানত যারা হাতিয়ার ধরে লড়েছে তারা হল পূর্ববাংলার পুলিশ, আনসার বাহিনী, বেঙ্গলী রেজিমেন্ট ইত্যাদি। এরা কিছু অস্ত্র পেয়েছিলো, কিন্তু তারা সোজাসোজি লড়তে জানত, স্বভাবতই তারা গেরিলাযুদ্ধের সব কায়দা জানে না। পাকিস্তানী মিলিটারির বিরুদ্ধে তারা এলোপাতাড়ি গুলি খরচ করল, ফলে অস্ত্রের অভাব পড়ল, অস্ত্রের খোড়াকের অভাব পড়ল। তখন তাদের জরুরী কি প্রয়োজন ছিলো? প্রয়োজন ছিলো চোখের জল নয়, ঐ সীমান্তে কিছু চিঁড়ে, গুড় দেওয়া নয় বা ট্রিপল অ্যান্টিজেন ইঞ্জেকশন দেওয়া নয়। কেউ কেউ বলেছিল ভলান্টিয়ার দিতে রাজি আছি। ওরা ভলান্টিয়ার চায়নি-সাড়ে সাত কোটি মানুষ প্রাণ দেবার জন্যে প্রস্তুতই, তারা ভারতবর্ষের কাছে ভলান্টিয়ার চাচ্ছি না; তারা চেয়েছিলো রাইফেল, মর্টার, অ্যান্টি-এয়ারক্রাফট গান, যা নিয়ে তারা লড়তে পারে। কিন্তু দেড় মাস দেরী হয়ে গেল, আর কত দেরী হবে? সেখানে কি গেছে না গেছে, তারা কি পেয়েছে বা না পেয়েছে তা আমরা জানি না; কিন্তু গত দেড় মাস ধরে আধুনিক অস্ত্রশস্ত্রে সজ্জিত একটা আর্মির বিরুদ্ধে তারা লড়েছে, মরেছে, সেখানে অনেক জায়গা আর্মি দখল করে নিয়েছে। ওরা সেখানে থাকতে পারেনি। 
ওদের অসুবিধা গ্রামগুলি এখনও সংগ্রামের ঘাটি হিসেবে তৈরী হয়নি। অবশ্য বাংলাদেশের মানুষের লড়াই কিভাবে চলবে না চলবে সেই বিষয়ে উপদেশ দেবার স্পর্ধা আমার নেই; কারণ ওরা লড়ছে মরছে - কাজেই তাদের উপদেশ দেয়া উচিত নয়। তবে আমি এ কথা বলবো যে এদের লড়াই দীর্ঘস্থায়ী হতে পারে, অর্থাৎ কৃষক ওদের বাহিনীর ভিত্তি হয়ে দাঁড়াবে। এটা তারা শিখবে তাদের অভিজ্ঞতা থেকে। এটা লেলিনের কথা যে, শান্তির সময় যে অভিজ্ঞতা অর্জন করতে এক বছর সময় লাগে একটা সংগ্রামের মাঝখানে সেই অভিজ্ঞতা পাঁচ দিনে এসে যায়। ওরা নিজেদের প্রয়োজনেই শিখবে। আমার স্টেটসম্যান এবং অন্যান্য কাগজে দেখেছি তারা কি লিখছে। তারা লিখেছে এই লড়াই যদি দীর্ঘস্থায়ী হয়, এই লড়াই যদি গ্রামে ছড়িয়ে পড়ে তাহলে "একট্রিমিস্টস আর ওয়েটিং বিহাইন্ড দি স্ক্রীন" অর্থাৎ উগ্রবাদীরা পর্দার আড়ালে অপেক্ষা করছে; নেতৃত্ব চলে আসবে। এতে আমাদের বিচলিত হবার কি আছে? ওদের নেতৃত্বে কে থাকবে তা আমরা কেন বিচার করবো? এ ব্যাপারে আমরা মাস্টারী না-ই করলাম। আমরা সবাই জানি যে, আজকাল বিধানসভায় এই প্রস্তাব কেমন করে রচিত হয়েছে। প্রস্তাবে এই কথাটা দেয়া হয়েছে যে, প্রতিকূল অবস্থা যা-ই হোক না কেন বাংলাদেশের মানুষ শেষ পর্যন্ত জয় লাভ করবেনই। যারা লড়ছে তারা লড়বে, মরবে, জয়লাভ করবে কিন্তু আমাদের প্রশ্ন হচ্ছে আমরা ওদের কার্যকরী কিছুই দিচ্ছি না। দেড় মাস দেরী হয়ে গেল, এখনো যদি দেরী করি তাহলে সর্বনাশ হয়ে যাবে। স্বীকৃতি তো এমন কিছুই নয় যে, শুধু তা ধুয়ে ধুয়ে তারা জল খাবে এবং তাতে তাদের পেট ভরে যাবে। স্বীকৃতির এই জন্য প্রয়োজন যে, তাহলে তাদের অস্ত্র দিতে পারেন, অস্ত্র বিক্রি করতে পারেন, আধুনিক অস্ত্রশস্ত্র তাদের দিতে পারেন। কাজেই শব্দটা এই প্রস্তাবে আমার জন্য আমরা খুবই আনন্দিত এবং এরই জন্য আমরা একমত হতে পেরেছি। মাননীয় উপাধ্যক্ষ মহাশয়, কিছু কিছু বন্ধু কটাক্ষ করবার জন্য জ্যোতিবাবুকে বলেছেন তার "বন্ধুদেশ" চীনতে বোঝাতে। আমি পার্টির একজন দায়িত্বশীল কর্মী হিসাবে এই কথা বলতে পারি যে আমাদের বলায় যদি কাজ হত তাহলে বাংলাদেশের লড়াইকে বাঁচাবার জন্য ও তাকে সমর্থন কঅঅরবার জন্য যা কিছু করবার প্রয়োজন তা করার জন্য আমরা প্রস্তুত ছিলাম। একথা সবাই জানেন এবং যিনি বমেছেন তিনিও জানেন, জয়নাল আবেদীন সাহেব ও জানেন যে, সোভিয়েট বা চীনের প্রশ্ন তোলা ঠিক নয়। আমরা কারো গুড বুকে নেই। উভয়েই আমাদের সমালোচনা করেন - একদল বলেন আমরাই আমরা কারো গুড বুকে নেই। উভয়েই আমাদের সমালোচনা করেন- এক দল বলেন আমরা বিভেদকাকামী, আরেকদল বলেন আমরা নয়া সংশোধনবাদী। কিন্তু আমি বলি আমরা নিজেদের পায়ে দাড়াতে শিখেছি এবং আমাদের মাথাটাকে কারো কাছে বন্ধক দিইনি। আমরা সব দেশকে শ্রদ্ধা করি। আর একজন সদস্য বললেন চীনকে না। ওরা কি জানেন না যে, চীন আমাদের কি চোখে দেখেন? আসলে এই সুযোগে একটু চীনবিরোধী রাজনীতি করছেন ওরা- এটা যদি বলি তাহলে কি অন্যায় চোখে বলা হবে? কই একবারও তো বললেন না আমেরিকার ট্যাঙ্কের কথা- শ্রীমতি গান্ধী নিকসন সাহেবকে একটু কম সেলাম করুন। আগে নিজেরা পরিচয় দিন, তারপর তো অন্য কথা বলবেন। কই, বললেন না তো দক্ষিন ভিয়েতনামে সাহায্য পাঠানো বন্ধ করে দিন। কাজেই আমি বলব আপনারা চীনবিরোধী রাজনীতি করছেন। বাংলাদেশকে আপনারা কার্যত সমর্থন করছেন না। তা যদি করতেন তাহলে আপনারা আমেরিকার ট্যাঙ্কের কথা বলতেন, সাত সমুদ্র তেরো নদী পাড় হয়ে যে মিলিটারি যাচ্ছে তার কথা বলতেন, বলতেন ভারতবর্ষ থেকে কেন ট্রাক যাবে, জিনিসপত্র যাবে হত্যাকারীদের সাহায্যের জন্য? পূর্ব জার্মানির স্বীকৃতির কথা বলতেন। আমি সেজন্য বলছি এই যে বাংলাদেশের লড়াই সত্যই একটি গুরুত্বপূর্ণ লড়াই। এর সমর্থনের জন্যে যে প্রস্তাব তাতে ভারতের আভ্যন্তরীন ব্যাপার আমি জানতে চাই না এবং আমরা প্রথমে যে ড্রাফট তৈরি করেছিলাম তাতেও আভ্যন্তরীণ ব্যাপারের কথা ছিলো না। আমি শুধু বলতে চাই যে বাংলাদেশের লড়াইকে বাঁচাতে গেলে শুধু ইয়াহিয়ার চক্রের কথা বলে লাভ নেই, কাজে সাহায্য করতে হবে। আমাদের পার্টির তরফ থেকে আমি এ কথা বলতে চাই যে, আমাদের সমর্থন শুধু মহানুভবতার জন্যে নয়, তাদের জন্য শুধু আমাদের প্রাণ কাদার জন্য নয়। আজকে বাংলাদেশের মানুষ যদি এগিয়ে যায় তাহলে ভারতবর্ষের মানুষ ও এগিয়ে যাবে, তারা যদি মাথা তুলে দাঁড়াতে পারে তাহলে আমাদের গনতন্ত্রের শক্তি বেড়ে যাবে এবং সেজন্য আমরা আছি, সমস্ত শক্তি দিয়ে আমরাও এগিয়ে যাব এবং সাহায্য করব। এই বলে আমি আমার বক্তব্য শেষ করছি। 

ডঃ জয়নাল আবেদীনঃ মাননীয় উপাধ্যক্ষ মহোদয়, হঠাৎ বন্ধুরা চঞ্চল হয়ে উঠলেন কেন বুঝি অত্যন্ত বিনয়ের সঙ্গে তাদের স্মরণ করিয়ে দিতে চা্ই আজকে এই বিতর্ক অত্যন্ত গুরুত্বপূর্ণ সময়ে হচ্ছে। এই বিতর্ক, আলোচনার সঙ্গে আমাদের জীবন-মরন সমস্যা জড়িত; শুধু ওপার বাংলার মানুষের নয়, আমাদেরও। তা্ই আমি অত্যন্ত বিনয়ের সঙ্গে বলতে চাই যে, আজকে গভর্নরের এ্যাড্রেসের উপর আলোচনা হচ্ছে না। 

মাননীয় উপাধ্যক্ষ মহোদয়, আজকের এই এসেম্বলীর একটা শুভদিন। অন্ততঃ একটা বিষয়ে এই দুর্দিনে, এই দুর্দিনে শুধু সীমান্তের ওপারেই সীমাবদ্ধ নয়, যে ধারায় এই সংগ্রাম পরিচালিত হচ্ছে, তার যে সম্ভাব্য পরিণতি তাতে আমরাও বিপদমুক্ত এ কথা বলতে পারি না। এই জন্য শুভদিন বলছি, বিরোধী পক্ষের বন্ধুরা একদিনের জন্য এই গরমিল নিয়েই আলোচনার সূত্রপাত করতে চাই। বাংলাদেশের সংগ্রাম প্রাথমিক পর্যায়ে অহিংস এবং অসহযোগ আন্দোলনই ছিল। জ্যোতিবাবু বলে গিয়েছেন দ্বিজাতিতত্ত্ব ধুয়ে মুছে গেছে। অত্যন্ত বিনয়ের সঙ্গে বলতে চাই এই ভুল থিওরী দ্বারা যে একটা সংকট সৃষ্টি করা হয়েছিল তাতে যে পক্ষ ছিল সে পক্ষ স্বার্থান্বেষী পক্ষ ছিল। নিশ্চয় তারা মুছে গেছে। আমরাও গর্বিত। এই আন্দোলনে যারা বিরোধিতা করেছির সেই কংগ্রেস এই দ্বিজাতিতত্ত্ব বিশ্বাস করেনি বলেই, হিন্দু মুসলিম এই ভেদে বিশ্বাস করেনি বলেই আজকে কংগ্রেস দ্বিগুণ বলে বলীয়ান হয়ে এসছে সর্বত্র; এ কথাটা তিনি বলে গেলেন না্। কংগ্রেস আজকে এই তত্ত্বে বিশ্বাস করিনে বলেই একদিকে মুছার নিশানা আর এক দিকে বিপুল শক্তির সূচনা। এটার স্বীকৃতি দিলে খুশি হতাম। 

এখন যে কথা বলছিলাম, এই সশস্ত্র বাংলাদেশের মানুষের উপর চাপিয়ে দেওয়া হয়েছে। প্রাথমিক পর্যায়ে এই সংগ্রাম অসহযোগ এবং ঐতিহাসিক পর্যায়ই রেখেছিল। হাইকোর্টের জজ, সুপ্রীম কোর্টের জজ গভর্নরের শপথ গ্রহণ করায়নি। সেজন্যই একদিন গান্ধীজী মন্ত্র দিয়েছিলেন আন্দোলন অসহযোগের দ্বারা, হিংসার দ্বারা নয়। কিন্তু আমাদের বিরোধী দলের বন্ধুরা হিংসা ছাড়া কোন সমস্যার সমাধান খুঁজে পান না। মাহাত্মা যে বানী দিয়ে গেছেন তা হল অহিংস অসহযোগ-এর পথই একমাত্র পথ, এই পথে পৃথিবীর সমস্যার সমাধান সম্ভবপর। মাননীয় উপাধ্যক্ষ মহোদয়, জোর করেই হোক আর যে রকম উপায়েই হোক এই সংগ্রাম সশস্ত্র পর্যায়ে চলে গিয়েছে। এর সম্ভাব্য পরিণতি কি হতে পারে? এই সংগ্রাম দীর্ঘস্থায়ী হতে পারে, মুক্তিফৌজের সংগ্রাম দীর্ঘস্থায়ী হতে পারে। ইয়াহিয়া খাঁর বাহিনী একবার দখল করতে পারে, আবার মুক্তিফৌজ পাল্টা দখল করতে পারে। এই যে সংঘবদ্ধ অসম সংগ্রাম সাধারণ নাগরিক কৃষকমজর সংঘবদ্ধ হয়ে আধুনিক অস্ত্র-শস্ত্রে সজ্জিত সেনাবাহিনীকে পরাজিত করতে দেরী লাগতে পারে, এই সংগ্রাম ছড়িয়ে যাচ্ছে, তাতে সংগ্রাম দীর্ঘস্থায়ী হবার পথেই যাচ্ছে। এর আর একটা পরিনতি হতে পারে। বাংলাদেশের মানুষের বিরুদ্ধে দালাল লাগিয়ে, মুসলিম লীগের লোকদের হাত করে বা নুরুল আমিনপন্থী যারা আছে তাদের হাত করে বা ওই জাতীয় এজেন্ট যারা আছে তাদের হাত করে দেশের আন্দোলনকে নষ্ট করে দিতে পারে এবং বেয়নেট দিয়ে, প্রলোভন দিয়ে, ইয়াহিয়া বাহিনী সমস্ত দেশ দখল করতে পারে এবং তার ফলে আন্দোলন স্তব্ধ হয়ে যেতে পারে। আমরা দেখছি আজকের এই যুদ্ধে মা এভং মেয়েরাওসামিল হয়েছেন। এইভাবে যদি তারাও সামিল হন অর্থাৎ স্বাধীনতা যুদ্ধের  সামিল হন তাহলে এটা বাস্তব সত্য যে, এটা একটা পরিপূর্ণ রূপ নেবে। আজকে একটা জিনসি দেকছি আন্তর্জাতিক বৃহৎ শক্তিগুলি নির্বাক দর্শক হয়ে রয়েছে-কেউ কোন কথা বলছেন না এবং যদি বা কেউ কিছু বলেন তাহলে খুব সতর্কতার সঙ্গে বলছেন। আর একটা জিনিস দেখছি ওপারে যারা নিজেদের মহাশক্তি বলে বলছেন সেই মহাচীন এতে মদদ দিচ্ছেন এবং তাঁরা চাচ্ছেন এটাকে ডোর-স্টেপ ফর ইন্ডিয়া করতে। আজকে মহাচীনের কথা বলাতে কৃষ বাবু আপত্তি করেছেন। কিন্তু এর সম্ভাব্য পরিণিতি অস্বীকার করবেন কি করে? 
আজকে ইয়াহিয়া খাঁনের যে পরোক্ষভাবে চীনেরই শক্তি সে কথা কি করে অস্বীকার করবেন? মাননীয় ডেপুটি স্পীকার

আজকে ইয়াহইয়া খাঁনের যে পরোক্ষভাবে চীনেরই শক্তি সে কথা কি করে অস্বীকার করবেন? মাননীয় ডেপুটি স্পীকার মহাশয়, আমি আমেরিকার প্রশস্তি গাইছি না। আমেরিকানরা ব্রিটিশ ইম্পিরিয়ালিজম-এর বিরুদ্ধে স্বাধীনতা আন্দোলন করে স্বাধীন হোল অথচ আজকে যখন ওখানকার মানুষরা সেই একইভাবে সংগ্রাম করছে তখন তাদের মুখে টুঁ শব্দটি নেই। তারা যখন এইভাবে অস্ত্র-শস্ত্র নিয়ে যুদ্ধ করছে তখন তোমাদের কি বিবেক! মাননীয় ডেপুটি স্পীকার মহাশয়, আমি যে সম্ভাব্য পরিণতির কথা বলছিলুম সেই প্রসঙ্গে আর একটা কথা হচ্ছে আন্তর্জাতিক শক্তিগুলি চেষ্টা করবে এই যুদ্ধে দীর্ঘস্থায়ী হোক যাতে করে এখান থেকে স্বার্থ লুট করা যায়। কিন্তু প্রতিবেশী রাষ্ট্র হিসাবে, ভারতীয় হিসাবে আমাদের প্রধান কর্তব্য হবে বাংলাদেশের লোক শক্তিশালী হয়ে ইয়াহিয়া বাহিনীর বিরুদ্ধে এগিয়ে যাক এবং এই যুদ্ধের পরিসমাপ্তি ঘটুক। আজকে এই জন্যেই প্রয়োজন আমাদের যে-কোন প্রকার সুযোগ-সুবিধা দেওয়া। যদি প্রয়োজন হয়, অস্ত্র-শস্ত্র দিয়ে নয়-অস্ত্রশস্ত্র্র ব্যতিরেকে শুধু স্বীকৃতি দিয়ে নয়, যে যে কার্যকরী পন্থা নিলে বাংলাদেশ জয়যুক্ত হয়, তা করা উচিত। আজকে এদের নিশ্চিত করুন এবং এটা ভারত সরকারের কর্তব্য। এ কথাও ঠিক, এ বিষয়ে  ভারত সরকারের দায়িত্ব্য রহিয়াছে। বিরোধী দলের নেতা শ্রী জ্যোতি বসু বলেছেন যে, কাগজের প্রস্তাব না হয়ে দ্বাড়ায়। নিশ্চয়ই আমরা স্বীকার করেছি এবং প্রথম দিন যেদিন স্বীকৃতি দেবার দাবী এই বিধানসভায় সর্বসম্মতিক্রমে তোলা হয়েছে আমাদের মুখ্যমন্ত্রী যে প্রস্তাব এনেছেন, তাতে আমরা সকলে একমত হয়েছি। শুধু মুখ্যমন্ত্রীই নয়, শুধু পশ্চিম বাংলা নয়, বাংলাদেশের আশেপাশে যারা রয়েছেন তাঁদেরও এ বিষয়ে দেখা দরকার এবং ভারতবর্র্ষের মধ্যে আর যে রাষ্ট্রগুলি রয়েছে সেখানকার মুখ্যমন্ত্রীরা একজোট হয়ে কেন্দ্রীয় সরকারের কাছে দাবী তোলা উচিত যে, বাংলাদেশের সংগ্রামকে এইভাবে শক্তিশালী মদদ করা উচিত যাতে বাংলাদেশবাসী জয়ী হয়। সেইজন্যে আমাদের প্রয়োজন কূটনৈতিক তৎপরতা বৃদ্ধি করে আন্তর্জাতিক শক্তিগুলোর শুভ উদ্বেগ করা। আমরা এই প্রশ্নেকে যেন রাজনৈতিক দিক থেকে বিচার না করি, এটা সামরিক প্রশ্ন। সুতরাং এত বড় একটা ঝুঁকি নেবার আগে নিশ্চয়ই ভারত সরকারের কর্তব্য রয়েছে আন্তর্জাতিক ক্ষেত্রে কূটনৈতিক তৎপরতা চালিয়ে বৃহৎ শক্তি এবং ক্ষুদ্র শক্তির শুভ বুদ্ধিকে জাগ্রত করা। এই কাজ করলেই বাংলাদেশকে সাহায্য করা হবে যাতে করে তারা ঐ বর্বরতার বিরুদ্ধে রুখে দাড়াতে পারে এবং সেই তৎপরতা ভারত সরকার চালিয়ে যাচ্ছে নানা প্রচেষ্টায় এবং আমরা মনে করি ভারত সরকার তার দায়িত¦ পালন করে চলেছে। মাননীয় উপাধ্যক্ষ মহাশয়, আপনি জানেন যে, আজকে বাংলাদেশবাসী কি দুর্দশায়, দুর্গতি ও লুন্ঠনের সম্মুখীন হয়েছে। এই অবস্থায় বিরোধী দলের বন্ধুরা সেখানে কিছু রাজনৈতিক স্বার্থ আদায় করার চেষ্টা করে চলেছে। আজকে হরেকৃষ্ণবাবু বলেই গেলেই ভারতের এই সাহায্য করা প্রথম দায়িত্ব আছে বলে আমরা মনে করি না। তিনি কেন্দ্রিয় সরকারের উপর চাপ দিয়ে যে কথা বলেছেন তার বেশি তাঁর আর কিছু বলার নেই, কারণ দেশের জনগণ কেন্দ্রিয় সরকারের সিলেন্ডার মেজরিটি দিয়ে দিয়েছেন-দুই-তৃতীয়াংশ মেজরিটি দিয়ে তাঁরা দিল্লির পার্লামেন্ট করে দিয়েছে। মাননীয় উপাধ্যক্ষ মহাশয়, ওরা মাঠে ঘাটে এই কথা বলেছিলেন যে, ইন্দিরা হঠাও। কিন্তু আজকে ওদের নাগালের বাহিরে চলে গেছে-ভারতবর্ষের মানুষ ইন্দিরাজীকে যে সংখ্যায় বসিয়ে দিল, তা এখন ওদের নাগালের বাহিরে। কিছুতেই নড়ান যায় না। ওদের কিছু উম্মা হয়েছে। সি.আর পি, মিলিটারি কেন এখানে আছে-সম্পূর্ণ নিরাপদজনক অবস্থা। কিন্তু এ কথা কি ঠিক? পশ্চিম বাংলা সীমান্তবর্তী রাজ্য। 
(গোলমাল)
মাননীয় উপাধ্যক্ষ মহাশয়, পশ্চিম বাংলা যে সীমান্তবর্তী রাজ্য একথা অস্বীকার করলে চলবে না। এর অপর প্রান্তে রয়েছে চীন। এই কিছুদিন আগে চীনের রেসিয়াজিলম এমন কি তিব্বতকে গ্রাস করে নিল। আজকে বাংলাদেশের জন্য যে বন্ধুরা চোখের জল ফেলছেন, আমি তাদের সাধুবাদ জানাচ্ছি। কিন্তু এই তিব্বতকে চীন যখন গ্রাস করল তো একটি প্রতিবাদও ওঠেনি। পরোক্ষে তাদের সমর্থন জানিয়েছিলেন। মাননীয় উপাধ্যক্ষ মহাশয়, সীমান্তবর্তী রাজ্য হিসাবে ভারতের কথা পশ্চিম বাংলার নিরাপত্তার জন্য এবং আর একটা শক্তির কাছ থেকে জনসাধারণকে রক্ষা করার জন্য এখানে মিলিটারির প্রয়োজন আছে। একথা কি ও’রা অস্বীকার করতে পারেন? টু রেক দি কনস্টিটিউশন ফ্রম উইদিন একথা ওরা একাধিক বার বললেন গণতন্ত্রের কথা কিন্তু আজকে সেইজন্যই মিলিটারি ও সি আর পি-র প্রয়োজন আছে। 
(গোলমাল)
আজকে দেখেছি ওদের রক্ষা করার জন্য সি আর পি বিপুল বাহিনীর প্রয়োজন হয়েছিল। বিরোধী দলের নেতাকে রক্ষা করার জন্য দু’হাজার টাকা ব্যয় হয় বলে জানা গেছে। শেষ কথা, এই প্রস্তাবে সরকারের আন্তরিকতা আছে কিনা, বিরোধী দলের নেতা তা বার বার বলেছেন। আমরা মুখে এক, আর মনে আর এক কথা বলি না- আমরা গণতন্ত্রে বিশ্বাস করি। আমরা সুবিধাবাদী, সুযোগসন্ধানী নই। আমাদের গোবিন্দ ভাই (এম এল এ) বার বার সে কথা বলার চেষ্টা এবং আলোকপাত করার চেষ্টা করেছেন। মাননীয় নাম্বুদ্রিপাদ সাহেব মুসলিম লীগের পিছনে ছুটে নাগাল পাচ্ছে না, এ কথা আমরা এখানে বলতে চাই না। আমি বলতে চাচ্ছি মাননীয় জ্যোতিবাবুর দল ঐ হারুন অর রশিদের পেছনে ঘোরাঘুরি করে হয়রান হয়ে গেলেন। এই আঙ্গুর কখন টক হল? তারপরে আমি ওকে জিঞ্জাসা করি গনতন্ত্রের প্রতি অবিচল আস্থা থাকে তাহলে কোন সাহসে কোন ধৃষ্ঠতায়, কোন কৌশলে বা কি মনে করে ২৭৭ জনের হাউজে ১২৩ জনকে নিয়ে সরকার গঠনের দাবী করেন? আর এম এল এ-দের পণ্যের মত কেনা বেচার সংকল্প করেন-মুসলিম লীগের এম এল এ-কে দলে টানার চেষ্টা করেনই বা কি করে? কাজেই স্যার, আমি এই কথাই বলতে চাই যে, এ সমালোচনা জ্যোতিবাবুর সাজে না। মাননীয় সভাপাল মহাশয়, কার্যকরী ব্যবস্থার কথা সুবোধবাবু বলেছেন। সেই একই সুরে আমি বলতে চাই যে পশ্চিম বাংলার এই অবস্থা কেন করলেন আপনারা? আজকে তাদের ট্রেনিং দেওয়া যাচ্ছে না। কারন বাংলাদেশের মুক্তিযোদ্ধাদের যেখানে ট্রেনিং দেওয়া হবে সেখানে জ্যোতিবাবুর দলের লোকেরা শিখে এসে গুলিটা চালাবে জয়নালের বুকে, নইলে গোবিন্দর বুকে কিম্বা দেশের নিরীহ মানুষের বুকে। স্যার, এ নজীর আপনি কি পাননি? আমি তাই আজকে জ্যোতিবাবুকে জিঞ্জাসা করি কেন এই অবস্থার সৃষ্টি আপনারা করলেন? সীমান্তে যেখানে আমাদের ভাইবোনেরা পড়ে রয়েছে সেখানে ত্রাণের জন্য ছুটে যাওয়া যাচ্ছে না। কারণ যাবার সময় ভাবতে হচ্ছে ঐ দমদম দিয়ে যেতে হবে যেটা জ্যোতিবাবুর এলাকা, সেখান দিয়ে যাওয়া যাবে না। এখানে গেলেই পাইপ গানের গুলি বা অন্য কিছু লাগতে পারে। কাজেই এই যে আভ্যন্তরীণ অরাজকতার সৃষ্টি আপনারা করেছেন তার চরম মূল্য আমাদের এই সংকটের সময় দিতে হচ্ছে। তবুও বলি স্যার, শুভ বুদ্ধির উদ্রেক হোক। স্যার, এই প্রসঙ্গে ওদের বলি, এই যে হানাহানির শিক্ষা বা প্রচলন যাতে আপনারা মনে করেছেন লাভবান হবেন, আজকে দিন এসেছে জ্যোতিবাবু খতিয়ে দেখুন লোকসানের হিসাবটা কি? তা না হলে আপনারা ওদিকে ছিলেন আমরা ওদিকে ছিলুম, আজকে গনতন্ত্র সেটা প্রমান করেছে বলেই আপনারা ওদিকে গিয়েছেন, আমরা এদিকে এসেছি। এই হুঁশিয়ারী বা সতর্কতা দিয়ে আপনাদের স্মরণ করিয়ে বলছি, গণতন্ত্রের নামাবলি গায়ে দিয়ে ভন্ডামি চলে না তার বিচার করেছে জনসাধারণ। একটা জাতি আজকে যেখানে বিপদে বা সংকটে পড়েছে যেখানে সমস্ত কপটতা ভুলে গিয়ে সমস্ত ভন্ডামীর ঊর্ধ্বে উঠে আসুন নিজেদের সংশোধন করে নিয়ে আমরা এগিয়ে যাই। ইতিহাসের শিক্ষা আপনারা স্মরণ করুন। আজকে সাহায্যের হাত বাড়িয়ে দিন যাতে ঐ সমস্ত ভাইবোনের সংগ্রাম জয়যুক্ত হয়। আপনারা এগিয়ে আসুন, আমাদের তরফে কোন কপটতা নেই, আপনারাও আপনাদের কপটতা বর্জন করুন। আর তা করে বাংলাদেশের সংগ্রামকে জয়যুক্ত করুন, অনুরোধ জ্যোতিবাবু, এ থেকে আপনারা অতিরিক্ত মুনাফা লোটবার চেষ্টা করবেন না। মাননীয় উপাধ্যক্ষ মহাশয়, আমার শেষ কথা হল, আজকে শুধু সাহায্য বা স্বীকৃতি নয়, আজকের এই আন্দোলন যাতে জয়যুক্ত হয় ভারত যেন কার্যক্রম গ্রহন করেন এবং সেটা করবার জন্য আমরা এই সরকার পক্ষে যতজন আছি, আমরা ঐকবদ্ধ, দৃঢ়বদ্ধ মত পোষণ করি যে, আমরা এটা সমর্থন করি। এটা জয়যুক্ত হবে বলেই আমরা বিশ্বাস করি এবং তাই শুধু ওদের জীবনপণ নয়, আমাদেরও জীবনপণ করে আমরা সকলেই একে সমর্থন জানাচ্ছি। জয় হিন্দু। 

শ্রী সব্রত মুখোপাধ্যায়: মাননীয় ডিপুটি স্পীকার মহাশয়, আমি প্রথমে মূখ্যমন্ত্রী কর্তৃক আনীত যে প্রস্তাব সেই প্রস্তাবকে সর্বান্তঃকরণে সমর্থন জানাচ্ছি। সমর্থন জানাচ্ছি আরও যাঁরা এখানে তাঁদের বক্তব্য রেখেছেন তাদের মধ্যে বিরোধী দলের অন্য সকলকে বাদ দিলেও সুবোধ বাবুর কিছু কিছু আ্যানালিসিসকে। যদিও তার সমস্ত বক্তব্যের সঙ্গে একমত হতে পারিনি তবুও তার বক্তব্য অন্যান্য বিরোধী দলের প্রবীণ অভিজ্ঞ নেতার চেয়ে অনেক দৃঢ় এবং প্রস্তাবের স্বপক্ষে অনেক কার্যকরী সহায়তা হবে এবং অনেকটা সহযোগিতা করেছে। আমি অবাক হয়ে দেখেছি যে, এই ঐতিহাসিক মুহুর্তে যখন আমাদের সদস্যদের একটা প্রচন্ড দায়িত্ব রয়েছে অত্যন্ত গভীরভাবে এটা চিন্তা করার, সেই মুহুর্তে আমরা অনেক জায়গায় সেটাকে লাইট করে দিয়েছি। অনেক জায়গায় প্রবীণ অভিজ্ঞ সদস্য হওয়া সত্ত্বেও তারা সেটাকে দলীয় স্বার্থে ব্যবহার করার অপচেষ্টা করেছেন, সেটা অস্বীকার করে লাভ নেই। অনেক বক্তব্য প্রস্তাবের স্পিরিটকে শক্তিশালী করার চেয়ে তাদের দলের স্বার্থে ব্যবহার করার চেয়ে তাদের দলের স্বাথে ব্যবহার করার চেষ্ট করেছেন, বা জয়নাল আবেদীন মহাশয় তার বক্ততায় বলেছেন। সেটা অত্যান্ত দুঃখের ব্যাপার। আপনারা প্রস্তাবকে অভিনন্দন জানিয়েছেন। দলগত নির্বিশেষে এই প্রস্তাবকে গ্রহন করার জন্য আমি বিরোধী  এবং সকল সদস্যকে অভিনন্দন জানিয়েছেন। দরগত নির্বিশেষে এই প্রস্তাবকে গ্রহন করার জন্য আমি বিরোধী এবং অন্যান্য সকল সদস্যকে অভিনন্দন জানাই আর অভিনন্দন জানাই শ্রীমতি ইন্দিরা গান্ধীর বাংলাদেশ সম্পার্কত এ যাবত সমস্ত কার্যাবলীকে এবং বাংলাদেশ সম্পর্কে সমস্ত ব্যবস্থা গ্রহণে তিনি যে দূরদর্শিতার পরিচয় দিয়েছিলেন তার জন্য। এটা আমার মুখের কথা নয়। হয়ত আমাদের দাবি আছে অনেক, অনেক আমাদের বক্তব্য আছে। আমাদের দাবি আদায়ের জন্য হয়ত জায়গায় একটু চাপ সৃষ্টি করতে হবে সে বিষয়ে কোন সন্দেহ নেই। কিন্তু এটাও সত্যি কথা, সীমান্তে গিয়ে দেখি আসুন যে, পূর্ব বাংলার একটা বিশেষ একটা অংশ একদিন সেখান থেকে বিতাড়িত হয়ে আসা সত্ত্বে আজকে তারা শ্রীমতি ইন্দিরা নামে জয়ধ্বনি করেছে যখন ইন্দিরা গান্ধীর সাহায্য ওপার বাংলায় যাচ্ছে। আমি সীমানেত গিয়েছি। যারা সেখোনে গিয়ে তারাও নিশ্চয়ই দেখেছেন। অবশ্য সকলে গিয়েছেন কিনা আমি জানি না। তবে গেলে দেখবেন যে, এপারের বহু নরনারী শ্রীমতি ইন্দিরা গান্ধীর দেশ থেকে দু’ হাত নেড়ে তাদের অভিন্দন জানাচ্ছে। সবচেয়ে আশ্চযের কথা হচ্ছে যে, প্রস্তাবের সমস্ত অংশটাকে বাদ দিয়ে ‘অস্ত’ এবং ইন্দিরা গান্ধী এই দুটো শব্দকে প্রধান্য দিয়েছেন বিরোধীরা। কিসের জন্য বাংলাদেশের এই প্রস্তাবরক স্পিরিটকে আপনারা নিতে পারলেন না? নিলেন শুধুমাত্র দলীয় স্বার্থকে বড় করে দেখবার জন্য। আজকে ‘ইন্দিরা গান্ধী’ এই দুটো কথা বাংলাদেশের বুকে খবরের কাগজে বড় করে দেখবার প্রচেষ্টা করলেন। আমরা চেয়েছিলাম নেচার অফ দি মুভমেন্ট তাকে আ্যানালিসিস করা হবে। আমি বিরোধী দলের সদস্য বলে অপরাধ করিনি। অত্যান্ত ঐতিহাসিক রেজিলিউশন-এ একচটা সুযোগ চেয়েছিলাম যে আমরা পাইনি। আমি অত্যান্ত ক্ষোভের সঙ্গে লক্ষ্য ককেছি যে, বিভিন্ন জায়গায় জোর করে কংগ্রেসদল এবং ইন্দিরা গান্ধীরা সমালোচনার চেষ্টা হয়েছে আমি তার দু-একটা কথা এখানে বলতে চাই। যেখানে ইয়াহিয়ার দ্বারা মানুষ অত্যাচারিত হয়েছে সে কথা অজানা নয়। সেই মুক্তি সংগ্রামীরা কেমন সংঘাতিকভাবে লড়াই করেছে সেটা আমাদের আ্যানালিসিস করে দেখতে হবে। শুধু মুজিবর জিন্দাবাদই নয়। শুধুমাত্র বিরাট বিরাট প্রস্তাব ইত্যাদি বাংলাদেশের মানুষের সামনে তুলে দেওয়া নয়, সঙ্গে সঙ্গে এটাও সি পি এম সমর্থকরা চিন্তা করুন- জাতীয়তাবাদী শব্দটি ব্যঙ্গ করেছেন-বুর্জোয়াদের শোষণ করার শব্দ বলে আ্যানালিসিস করে বারবার বক্তৃতায় বলেছেন, ময়দানে আলোড়ন সৃষ্টি করেছেন। সেই শব্দের যে কত জোর আ্যানালিসিস করে দেখুন। মুখ্যমন্ত্রী, আমাদের তদানীন্তন মুখ্যমন্ত্রী তখনকার গনতান্ত্রিক অধিকার নিয়ে এই কার্জন পার্কে জাতীয়তাবাদী মন্ত্রে উদ্বুদ্ধ হয়ে গণতান্ত্রিক অধিকারে অনশন করেছিলেন। তখন আমি জানি সি পি এম বহু সদস্য প্র¯্রাব গায়ে দেবার চেষ্টা করেছিলেন। এ কথা অস্বীকার করতে পারবেন? এখন আবার গণতন্ত্রের কথা বলছেন? আমরা বন্দে মাতনম বলি বলে এই অপরাধে স্কুলে যেতে পারব না, আমাদের মায়ের কোল থেকে ছিনিয়ে নিয়ে এসে প্রকাশ্য দিবালোকে হত্যা করা হবে, আমাদের বাড়ি সাঁই পরিবারে পরিণত হবে। এরপরও কি মাননীয় সি পি এম সদস্যদের কাছ থেকে গণতন্ত্রের মত বড় বড় কথা শুনতে হবে? মাননীয় উপাধ্যক্ষ মহাশয়, মানব অভুত্থানের ¯্রষ্টা হিসাবে পৃথিবীর ইতিহাসে যে ক’টা নাম স্বর্ণাক্ষরে লিখিত আছে তার মধ্যে একটি হচ্ছে মহাত্মা গান্ধী এবং মহাত্মাজীর পরে আর একটি নাম যোগ করুন, তিনি হচ্ছেন জাতীয়তাবাদী মহান নেতা শেখ মুজিবুর রহমান। দুটোকে এক সঙ্গে দেখিয়ে আমরা বলেছি গণ-অভুত্থানের ব্যাপারে মহাত্মা গান্ধী পৌঁছতে পারেননি, সেখানে মুজিবুর রহমানর কোন কোন জায়গায় পৌঁছে দিয়েছেন। আমরা মুজিবুর রহমানের সংগ্রামকে শ্রদ্ধা করি, কিন্তু তার চেয়ে বড় শ্রদ্ধা করি এই সংগ্রামের ক্যারেক্টারকে এবং নেচারকে। আমরা দেখেছিলাম ভিয়েতনামে লড়াই হচ্ছে। আজতে আপনারা চেঁচাচ্ছেন ভিয়েতনামে লড়াই হচ্ছে বলে। কিন্তু আপনারা বুকে হাত দিয়ে বুলন তো ভিয়েতনামের মুক্তি সংগ্রামের প্রতিই যদি আপনাদের সমর্থন হয় এবং সেই সমর্থনে সেদিন যে সুর আপনাদের কাছ থেকে শুনেছিলাম আপনারা ভাতের হাঁড়ির কাছ পর্যন্ত, বাচ্চা ছেলের কানের কাছে ভিয়েতনাম, ভিয়েতনাম গান পৌঁছে দিয়েছিলেন এবং আপনাদের সমস্ত ক্রেডিট সেদিন ছিল, আমি আজকে তা অস্বীকার করছি না। সেদিন মুক্তি সংগ্রামীদের সমর্থনে হাজার হাজার মিছিল বেরিয়েছিল ব্রিগেড ময়দানে এবং কত লক্ষ টাকা খরচ করে তোরণ গেট নির্মাণ করা হয়েছিল এবং বহুবার ব্রিগেড ময়দানে মিটিং হয়েছিল। আজকে বাংলাদেশে শুধু একটি ভিয়েতনামবাসীর মত নয়, শত শত মুক্তি সংগ্রামী এগিয়ে আসছে দেখছি, তখন তো আপনাদের একটাও গেট দেখিনি, বাংলাদেশের স্বার্থে একটি শ্লোগানও তো দেখিনি যে, মিছিল ভিয়েতনামের মুক্তিযোদ্ধাদের সমর্থনে দেখেছিলাম, বিরোধী দলের নেতারা তো এখানে বসে আছেন, আপনারা বলুন ভিয়েতনামের জন্য ব্রিগেড যে ক’টা মিটিং করেছিলেন সেই হিসাব আজকে মিলিয়ে নিতে চাই। মুক্তি সংগ্রামই বড় কথা, না ইডিওলজি অ্যান্ড ইজম বড় কথা সেটা আপনারা পরিষ্কার করে বলুন। যদি ইডিওলজি অ্যান্ড ইজম বড় কথা হয় তাহলে আর আপনারা লোকদের ভাঁওতা দেবেন না। আর যদি মুক্তিযোদ্ধাদের কথা বড় কথা হয় তাহলে আমাদের সুরে সুর মিলিয়ে বলুন যে, ভিয়েতনাম যেমন যোগ্য সম্মান পাবে, বাংলাদেশের মুজিবুরের মুক্তিযোদ্ধা ও যুদ্ধও তেমনি যোগ্য পাবে। অনেক আন্তরিকতার অভাব দেখলাম, যে আন্তরিকতা তারা অনেক জায়গায় দেখিয়েছেন। তারা চাপ সৃষ্টি করবার কথা বলেছেন। তারা বলেছেন ইন্দিরা গান্ধীর কাছে চাপ সৃষ্টি করতে হবে। ডেফিনেটলি সৃষ্টি করতে হবে। কিন্তু চাপ সৃষ্টির করার মানে এই নয় যে, আগামী ট্রাম, বাস পুড়িয়ে আপনাদের মসনদ ফিরিয়ে দেবার জন্য একই রকম চাপ সৃষ্টি যেন না হয় সেদিকে একটু লক্ষ্য রাখবেন। এবং এদিকে লক্ষ্য রেখে সেইভাবে চাপ সৃষ্টি করবেন। আমি জানি এখানে মিলিটারির কথা আগে উঠেছিল। মাননীয় জ্যোতিবাবু তখন পুলিশমন্ত্রী। বিরোধী পক্ষ একবার মিলিটারি, সি আর পি-র কথা তুলেছিলেন। তখন তিনি বলেছিলেন যে মিলিটারি সি আর পি আমাদের পয়সা পোষা হচ্ছে এবং প্রয়োজনে তারা আমাদের সার্ভিস দেবে। আমি বহু মাননীয় বিরোধী দলের নেতা, মাননীয় সদস্যদের জানি- বহু বাড়ি জানি- যেখানে শুধুমাত্র তাদের স্ত্রী-পুত্রদের সি আর পি পাহারা দেয়নি, তাদের স্ত্রী-পুত্রের পুতুলকে পর্যন্ত সি আর পি পাহারা দেয়। কলকাতা মহানগরীর বুকের উপর এমন বহু বিরোধী দলের নেতা আছেন, যাদের বাড়ি সি আর পি-তে পাহাড় দিচ্ছে আপনারা নিজেই গিয়ে দেখে আসবেন। আপনাদের নেতারা বলেছেন, “সি আর পি হঠাও, একটা বড় জুতো” একটি দেওয়ালে লেখা আছে। সঙ্গে সঙ্গে আর একটি দেওয়ালে দেখবেন সেখানে আমাদের মানে লেখা আছে “সি আর পি-র কোলে জ্যোতিবাবু দোলে” এবং সেখানে দুটি লেখার মানে সত্যিকারে মিলিয়ে নেবেন। তাই আমি মাননীয় সদস্যদের কাছে অনুরোধ করছি যে, আপনারা ইয়াহিয়ার সাথে আমাদের প্রধানমন্ত্রীকে এক করে দেখবেন না এবং এখানে অনেকে এক করে দেখবার চেষ্টা করেছেন। 
(গোলমাল) 
চিৎকার করে আমাকে বসাতে পারবেন না। আপনারা যদি আমাকে বলতে না দেন তাহলে জ্যোতিবাবুকে আমি কোনদিনও বলতে দেব না। তাই আমি অনুরোধ করছি যে, ইয়াহিয়ার সাথে আমাদের প্রধানমন্ত্রীকে এক করে দেখবেন না। আমি আপনাদের কাছে উদাহরণ দিয়ে বলছি যে, ইয়াহিয়া মুজিবুর রহমানের সমস্ত গণতান্ত্রিক অধিকার এবং ব্যক্তি স্বাধীনতা ছিনিয়ে নিয়েছে। মুজিবুর রহমান মানুষের দ্বারা নির্বাচিত ইলেক্টেড প্রতিনিধি হওয়া অ্যাসেম্বলি বসিয়ে তাদের বক্তব্য রাখবার যে অধিকার সেদিন ইয়াহিয়া দেয়নি। কিন্তু আপনাদের প্রধানমন্ত্রী, আপনাদের সরকার সে অধিকার ছিনিয়ে নেয়নি। তাহলে আপনারা কি করে বললেন যে, আপনাদের প্রধানমন্ত্রী আর ইয়াহিয়া এক? আজকে মুজিব যেভাবে বঞ্চিত হচ্ছেন, আপনারা কি সেইভাবে বঞ্চিত হচ্ছেন? সুতরাং আমি আর অধিক কথা বলব না। আমি শুধু একটি কথা বলছি যে, ইতিহাসের সন্ধিক্ষণে সমস্ত ব্যক্তি স্বার্থের দলীয় স্বার্থের সমস্ত রকম রাজনৈতিক স্বার্থের উর্ধ্বে উঠে আসুন দলে দলে তীর্থযাত্রীর মত সত্যিকারের সক্রিয় সহযোগিতা নিয়ে, একটি শব্দ বা দুটি শব্দ বড় করে না দেখে ‘অর্থ’, ‘ইন্দিরা গান্ধী’ অন্য জায়গায় দেখব, প্রয়োজনে সমালোচনা করব। আজকে অন্তত আমরা একটি প্লাটফর্মে সকলে এক হয়ে একে সমর্থন জানাই। 

শ্রী মহ: ইলিয়াস রাজী: মাননীয় উপাধ্যক্ষ মহাশয়, মাননীয় মন্ত্রী মহাশয় যে প্রস্তাব নিয়ে আজকে এসেছেন, আমি সেই প্রস্তাব সমর্থন করছি। আজ আমরা যে প্রস্তাব নিয়ে আলোচনা করছি, তা অত্যন্ত গুরুত্বপূর্ণ ব্যাপার। আমরা সবাই জানি বাংলাদেশের সাড়ে সাত কোটি মানুষ যে রক্তক্ষয়ী সংগ্রাম করছেন, এই সংগ্রাম দীর্ঘদিনের পুঞ্জিভূত অন্যায় অত্যাচার এবং শোষণের বিরুদ্ধে এই সংগ্রাম। এই সংগ্রাম যারা আজকে পূর্ব বাংলার মানুষের উপর চাপিয়ে দিয়েছে ইয়াহিয়া এবং তার সামরিক শাসকগোষ্ঠী, তারা পশ্চিম পাকিস্তানের সাধারণ মানুষকে বোঝাবার চেষ্টা করছে এবং বোঝাচ্ছে যে, পূর্ব বাংলা মানুষ এই সংগ্রামের মধ্য দিয়ে পাকিস্তান থেকে বিচ্ছিন্ন হয়ে নতুন একটা স্বাধীন সার্বভৌম রাষ্ট্র গঠন করতে চাচ্ছে। এটা অত্যন্ত ভুল কথা, মিথ্যা কথা। আমরা জানি পূর্ব বাংলার মানুষ শাসকগোষ্ঠীর অন্যায় অত্যাচার ও শোষণের বিরুদ্ধে যখন আওয়াজ তুলেছিলেন তখন তো তারা একথা কোনদিন বলেননি যে, এরা পাকিস্তান থেকে বিচ্ছিন্ন হয়ে যেতে চায়। আজ যে ছয় দফা দাবির ভিত্তিতে আওয়ামী লীগ সংগ্রাম চালিয়ে যাচ্ছে, সেই ছয় দফা দাবির ভিত্তিতে স্বায়ত্তশাসনের দাবি ইয়াহিয়া খাঁ পদদলিত করেছে, উপেক্ষা করেছে, তার ফলে এখন যে সংগ্রাম চলেছে এই রক্তক্ষয়ী সংগ্রামকে পূর্ব পাকিস্তানের শসস্ত্র সামরিক বাহিনী পূর্ব বাংলার অগণিত মানুষকে হত্যা করছে। ইতিমধ্যে লক্ষ লক্ষ মানুষ মানুষকে হত্যা করেছে এবং আগামী দিনেও আরও অনেক শহরকে ধ্বংস করেছে, অনেক শিক্ষাকেন্দ্র, বাড়িও গুরুত্বপূর্ণ কেন্দ্র তারা ধ্বংস করে দিয়েছে। এইসব ধ্বংসলীলা, অত্যাচার ও নিষ্পেষণ কেন? এটা শুধু এই জন্য যে, বাংলাদেশের সাড়ে সাত কোটি মানুষ তাদের যে অধিকার, বাঁচবার যে অধিকার, সেই অধিকারকে তারা প্রতিষ্ঠিত করতে চেয়েছিল, যার জন্য ইয়াহিয়া শাসকগোষ্ঠী ঐ রকম অন্যায় অত্যাচার করে যাচ্ছে। আমাদের কাছে অর্থাৎ ভারত সরকারের কাছে পূর্ব বাংলার সংগ্রামী মানুষ সাহায্য ও সহানুভূতি চাচ্ছে। যদিও সাহায্য ও সহানুভূতি আমরা তাদের কিছু কিছু দিচ্ছি। কিন্তু তাদের রাষ্ট্রের স্বীকৃতি দেওয়ার যে ব্যাপার-ভারত সরকার যদি সেই স্বীকৃতি দিতে দেরী করেন, তাহলে সেখানকার মানুষের দুঃখ কষ্ট দুর্গতি যা হয়েছে ও হচ্ছে, সেই দুঃখ-দুর্গতি আরও বাড়বে, বেশি হবে। সেইজন্য আজকে তাদের স্বীকৃতি দেওয়াটা বড় প্রশ্ন। বাংলাদেশকে স্বাধীন সার্বভৌম রাষ্ট্র হিসেবে অবিলম্বে স্বীকৃতি দেওয়াটাই হচ্ছে জরুরী ব্যাপার আমাদের ভারত সরকারের কাছে। এটাই সমধিক গুরুত্বপূর্ণ কাজ এবং এই আশা এবং ভরসা আমরা করছি যে, পূর্ব বাংলা জয়ী হবে সেখানে এমন একটা সরকার কায়েম করবে যেখানে কৃষক, শ্রমিক, মেহনতী মানুষ বাঁচবার মত সুযোগ পাবে, এই আশা এবং ভরসা নিয়ে আজকের এই প্রস্তাবকে সমর্থন জানিয়ে আমার বক্তব্য শেষ করছি। 

শ্রী কাশীকান্ত মৈত্র: মাননীয় উপাধ্যক্ষ মহাশয়, আজকের এই ঐতিহাসিক এবং স্মরণীয় যে প্রস্তাবটি এসেছে, সেই প্রস্তাবটি আমি সমর্থন জানাচ্ছি এবং বিরোধী দলের যেসব নেতারা এই হাউস-এ একটা প্রস্তাব করার যে প্রচেষ্টা করেছেন তাদের আমি আন্তরিক অভিনন্দন এবং শুভেচ্ছা জানাচ্ছি। আমাদের দু’পক্ষের ব্যবধান যতই হোক না কেন, আজকের দিনে যদি একমত হয়ে একটা প্রস্তাব নিই, সেই প্রস্তাবের গুরুত্ব আন্তর্জাতিক এবং সেই প্রস্তাব পাস হওয়ার একান্তা প্রয়োজনীয়তা ছিল। আজকে সর্বাগ্রে আমি মনে করি যে, সবচেয়ে বড় প্রয়োজন হচ্ছে স্বাধীন বাংলাকে স্বীকৃতি দেওয়ার প্রয়োজনীয়তা প্রশ্ন। আন্তর্জাতিক রাজনীতি আপনারা জানেন। যে কয়টি শর্ত স্বীকৃত হলে আন্তর্জাতিক আইনে একটা রাষ্ট্রকে স্বীকৃতি দেওয়া চলে, আর প্রত্যেকটি টেস্ট বা পরীক্ষাতেই এই স্বাধীন বাংলা উত্তীর্ণ হয়েছে। আইনে আছে আপনারা জানেন টেরিটরি পপুলেশন, অর্গানাইজেশন সভেরন্টি বোথ এক্সটার্নাল অ্যান্ড ইন্টারন্যাশনাল, এই চারটি শর্ত যদি উত্তীর্ণ হতে পারে তবে যে কোন রাষ্ট্র এবং যে কোন জাতি আত্মানিয়ন্ত্রণের ভিত্তিতে স্বীকৃতি পেতে পারে। বিগত বিশ্বযুদ্ধের সময় আমরা জানি এই পূর্ব এশিয়াতে নেতাজী সুবাস চন্দ্র বসুর নেতৃত্বে আজাদ হিন্দু সরকার গঠিত হয়েছিল, সেই আজাদ হিন্দু সরকারের স্বীকৃতি মিলেছিল আন্তর্জাতিক রাষ্ট্রের কাছ থেকে। পৃথিবীর ন’টি রাষ্ট্রের কাছ থেকে এবং সেখানেও এই পপুলেশন, অর্গানাইজেমন, সভরেন্টি, টেরিটরি এই চারটি পরীক্ষাতে তার সরকার উত্তীর্ণ হয়েছিল। গত যুদ্ধের সময় দেখেছিলাম ফ্রান্সের সরকার জেনারেল দ্য গল তার নিজের দেশ থেকে পালিয়ে এমিসার গভর্নমেন্ট করে গভর্নমেন্ট ইন এক্সাইল- ফরাসী থেকে ইংল্যান্ড এসে বসেছিলেন এবং সেখানে তার পেছনে এই সমস্ত টেস্টে উত্তীর্ণ হবার তার কোন কারণই ছিল না এবং সেদিন তিনি হননি। তা সত্ত্বেও পৃথিবীর বিভিন্ন দেশ দ্য গলের গভর্নমেন্ট ইন এক্সাইলকে স্বীকৃতি দিয়েছিলেন। আজকে কেন বাংলাদেশের সরকার স্বীকৃতি পাবে না। স্বীকৃতি নিশ্চয়ই তারা পাবে এবং তার জন্য সমস্ত রকমের চাপ পশ্চিম বঙ্গ সরকারের পক্ষ থেকে পশ্চিমবঙ্গের জনগণের পক্ষ থেকে আমরা দেবে এই বিষয়ে বিরোধী পক্ষের সঙ্গে একমত। কিন্তু আমি একটা প্রশ্ন করছি, মাননীয় সুবোধ বাবু কয়েকটি তাত্ত্বিক প্রশ্ন তুলেছেন। তাত্ত্বিক প্রশ্ন নিয়ে মতভেদ থাকবেই। কিন্তু আমি বলছি যে, ওপার বাংলায় যে বিরাট ঐতিহাসিক আন্দোলন চলেছে, তার সম্বন্ধে তারই দলের নেতা শ্রী শিবদাস ঘোষ মহাশয়ের বক্তৃতা আমি শুনিনি কিন্তু কাগজে পড়েছি, তাতেও স্বীকার করতে কোন দ্বিধা থাকা উচিত নয় যে, ওপার বাংলায় এই যে বিরাট আন্দোলন সাড়ে সাত কোটি মানুষের হচ্ছে, এরা মার্কস পড়ে নেতৃত্বে দিচ্ছেন না, মার্কস, চেগুয়েভারা, স্ট্যালিন, লেলিন, ট্রটস্কি, মাও সে তুং এদের তত্ত্বের উপর নির্ভর করে লড়াই করছে না, অতি সাধারণ মানুষ রাজনৈতিক তত্ত্বকে ছেড়ে দিয়ে স্বাধীনতার জন্য সর্বস্ব ত্যাগ করে লড়াইয়ে নেমেছে। জীবন তত্ত্বের চেয়ে অনেক বড়। তত্ত্বও নিয়ে আমরা পড়ে থাকি, তাহলে আমরা দেখব জীবন তত্ত্বকে ছাড়িয়ে চলে যাচ্ছে। জীবনের জন্য তত্ত্ব, তত্ত্বের জন্য জীবন নয়। মাননীয় সুবোধ বাবু তিনি স্পেনের সিভিল ওয়ারের কথা বলেছেন। স্পেনের সিভিল ওয়ারের ইতিহাস পুঙ্খানুপুঙ্খভাবে পড়েছি, আজকে এখানে স্মরণ করবার নানা কারণ আছে, আমি তাকে ধন্যবাদ দিই যে, তিনি স্পেনের গৃহযুদ্ধের কথা তুলেছেন। মাননীয় উপাধ্যক্ষ মহাশয় স্পেনের গৃহযুদ্ধে অন্যতম বড় শিক্ষা হয় যে, সেদিন পৃথিবীর বিভিন্ন রাষ্ট্রের প্রজাতান্ত্রিক স্পেনের পিছনে আসেনি এবং সেদিন ফ্রাঙ্কো যে সমর্থন ফ্যাসিস্ট রাষ্ট্রদ্বয়ের কাছ থেকে পেয়েছিলেন তারা হলেন জার্মানি ও ইতালি এবং তারই ফলে ফ্রাঙ্কো জিতেছিলেন এবং প্রজাতান্ত্রিক স্পেনের সংগ্রামী ভাইরা সেদিন নিশ্চিহ্ন হয়ে গিয়েছিল। কিন্তু আর একদিক থেকে খুব ট্রাজিক হলেও স্বীকার করতে হয় যে, স্পেনের গৃহযুদ্ধের ইন্টারন্যাশনাল ওয়ারকিং ক্লাস সেদিন এগিয়ে আসেনি। বর্গানুর মত একজন কমিনিস্ট নেতা যিনি কমিউনিস্ট ইন্টারন্যাশনাল সেক্রেটারিয়েট ছিলেন তাঁর বিখ্যাত পুস্তক কমিউনিস্ট ইন্টারন্যাশনাল তিনি স্বীকার করে গেছেন যেম স্পেনের গৃহযুদ্ধে দুঃখের সঙ্গে স্বীকার করতে হচ্ছে যে পৃথিবীর কোন সমাজতান্ত্রিক কি বুর্জোয়া দেশের শ্রমিক শ্রেণি সেদিন এগিয়ে আসেনি যা তাদের আসা উচিত ছিল। অথচ একটি ফ্যাসিষ্ট রাষ্ট্র তার সমস্ত শক্তি নিয়ে প্রজাতান্ত্রিক স্পেনের বিরোদ্ধে সমর্থন  জানিয়েছিল। এখানেও তাই ঘটেতে চলেছে। আজকে আমরা যদি গণতান্ত্রিক শক্তিকে সমর্থন না করি, আমরা যদি বাংলাদেশের যে বিরাট মুক্তিযুদ্ধ চলেছে তাকে সর্বতোভাবে সমর্থন না জানাই তাহলে ফ্যাসিবাদের যেখানে উদ্ভব হবে এবং আমরা ইতিহাসের কাঠগড়ায় উঠব। সুতরাং স্বীকৃতি আমাকে দিতেই হবে। তত্ত্বের কথা বলেছেন- তত্ত্বের সেই ইন্টারন্যাশনাল ওয়ার্কিং ক্লাস সলিডারিটি কোথায়? এ তো সিংহালে কথা একজন সদস্য বলেছেন, আমি তাঁকে স্মরণ করিয়ে দিচ্ছি যে, সিংহলে যুক্তফ্রন্টে হয়েছিল শ্রীমতি বন্দনায়কের নেতৃত্বে। সেখানকার ট্রটস্কিপন্থী এবং বিপ্লবী সমস্ত দল যুক্তফ্রন্ট তৈরি করে সরকার করলেন। যেদিন যুক্তফ্রন্ট সরকার তৈরি হল সেদিন ময়দানে প্রথম বিজয় উৎসবের সমাবেশে ডাঃ কটিশা সিলভা, সেখানে ট্রটস্কি দলের নেতা, আর্ন্তজাতিক বিশ্ব বিপ্লবের নেতা তিনি বক্তৃতা দিয়ে বলেছিলেন তালিম উদ্ভব ভারতবাসীরা তোমরা এবার চলে যাও, আমাদের দেশের সিংহলের মানুষের খাবারের ব্যবস্থা করতে হবে। ওয়ার্কিং ক্লাস অফ দি ওয়ার্ন্ড ইউনাইটেড কোথায়? ভিয়েৎনামের একটি মাইলাই হয়েছিল, তাতে লক্ষ মানুষ মরেছে আমেরিকার সা¤্রাজ্যবাদীদের সামনে। কিন্তু কোথায় আমেরিকার শ্রমিক শ্রেণী তার বিরুদ্ধে দাঁড়ালো? নিউ লেফট লিবারেল যারা উদারপন্থী তরুণ যুবকের দল, শিক্ষা, অধ্যাপক, সাধারণ মানুষ তারা তো আমেরিকার যুদ্ধবাজদের বিরুদ্ধে দাঁড়ায়নি? কই আমেরিকার কারখানার শ্রমিকরা প্রোডাকশন বন্ধ করে দেয়নি যে, না, ভিয়েতনামের শ্রমিক কৃষক ছাত্র যুবক নারীর উপর নির্বিচারে আমেরিকার সেনাবাহিনী গুলী চালাচ্ছে, বোমাবর্ষন করছে, নেপাম বোমা ফেলেছে, আমরা এ মারণান্ত্র তৈরি করব না। ওয়ার্কিং ক্লাস সলিডারিটি এ কথা তো লেনিন বলেছিলেন, কিন্তু ইতিহাসের সে জীবন তত্ত্বের  আমি তো কোন মিল দেখছি না। চীনে যাঁরা সমাজতন্ত্রের কথা বলেছেন তাঁরা আজকে ইয়াহিয়া খাঁনকে সম্পূর্ণ সমর্থন দিচ্ছেন। মাননীয় সদস্য হরেকৃষ্ণ কোঙার মহাশয়কে আমি খুব বিনয়ের সঙ্গে বলছি, তাঁকে কোন আঘাত করব না, রাজনীতে আমার সঙ্গে তার মতের তুমুল পার্থক্য আছে ও থাকবে। তিনি কয়েকটা প্রশ্ন তুলেছেন, তিনি একটা তুলনামূলক বক্তৃতা ভারত সরকারের সঙ্গে করেছেন এবং সব সময় আশঙ্কা প্রকাশ করেছেন যে, বাংলাদেশের আন্দোলন সম্বদ্ধে যদি স্পষ্টভাবে প্রচার ঠিক না হয়ে তাহলে বিদেশী রাষ্ট্ররা তার সুযোগ নিয়ে এই আন্দোলনের বিরুদ্ধে যাবে। কিন্তু আমি তাকে দুঃখের সঙ্গে বলছি যে, তিনি যে বক্তৃতা করলেন সেই বক্তৃতা যদি ঝাপিয়ে বিলি করা যায় পাকিস্তান এমব্যাসি তার সবচেয়ে বেশি সুযোগ নেবেন। তবে আশার কথা এই যে, আমাদের বিধানসভার প্রসিডিংস ছেপে যখন বেরুবে তখন ২-৩ টা সরকার অদলবদল হয়ে যাবে, ২-৩ টা বিধনসভা বসবেএবং সেটা যাবে না, এটা আশার কথা। আরও তিনি বলেছেন কেন মিলিমিটারি থাকবে। আজযে যে মুহূর্তে স্বীকৃতি দেয়া হবে সে মুহূর্তে প্রস্তুত থাকতে হবে যুদ্ধের জন্য, যে কথা মাননীয় সদস্য বিশ্বনাথ মখার্জি তুলে ধরেছেন। আমি জিজ্ঞাসা করছি তখন কি মাননীয় সদস্য হরেকৃষ্ণ কোঙার এবং অন্যান্য দলেরা বললেন যে, না চীন সমাজতান্ত্রিক দেশ? মনে রাখবেন ১৯৬৫ সালে ভারত-পাকিস্তানের যুদ্ধ হয়ে গেছে এক কালে। কিন্তু ভেড়া চুরির অভিযোগে একটা সমাজতান্ত্রিক রাষ্ট্র বিশ্বযুদ্ধের হুঙ্কার দিতে পারে সে এক চীন সম্রাজ্য দেখিছিল যে, ভারত চীনের ৯০০ ভেড়া চুরি করে নিয়ে গিয়ে ছিল। তার জন্য তারা ৯০ ঘন্টার আন্টিমেটাম দিলেন। আমাদের তৎকালীন প্রধানমন্ত্রী লালবাহাদুর শাস্ত্রী ভয় পেয়ে গিয়েছিলেন কারণ তাঁর শক্তি ছিল না। তখন কি আবার ভারতবর্ষ আক্রমণস্থলে আক্রমণকারী রাষ্ট্র এবং আক্রান্ত রাষ্ট্রের মার্ক্সিস্ট শ্রেণী চরিত্র নিয়ে বিচার বসবেন? জিজ্ঞাসা করছি বলতে হবে আপনাকে। ভারতবর্ষ স্বীকৃতি দিক আমরা চাই, কিন্তু স্বীকৃতি দিলে তার পরিণতি স্বরূপ যদি বিশ্বযুদ্ধ আসে, যদি চীন বা যে কোন রাষ্ট্র ভারতবর্ষের উপর হামলা করে তাহলে আমরা সবাই কি তখন হাত মিলিয়ে সরকারের পিছনে দাঁড়িয়ে লাড়াইয়ের জবাব দেব, পাকিস্তানের বিরুদ্ধে লড়তে বলব? বলুন না? তখন দেখবেন আবার শ্রেলীতত্ত্বের আলোচনা এসে যাবে। আজকে যখন লড়াই আসবে তখন সৈন্য আসবেই। আমি, জ্যোতিবাবু, হয়ে কৃষ্ণবাবু ধুতি-পাঞ্জাবী পরে লড়ব না। 

(শ্রী হরেকৃষ্ণ কোঙারঃ দয়া করে আপনার সাথে আমার নাম জড়াবেন না। সি আই এর এজেন্ট। )
কে কার এজেন্ট? একটা কথা মনে পড়ছে শ্রদ্ধেয় কথাশিল্পী শরৎচন্দ্র চট্টোপাধ্যায় তাঁর ঐতিহাসিক উপন্যাস দেবদাস লিখবার পর বাংলাদেশের একজন খ্যাতনামা সাহিত্য সমালোচক, তিনি আজ পরলোক। তিনি ঐ বইয়ের অত্যন্ত প্রশংসা শুনে সহ্য করতে না পেরে লিখলেন, “হ্যাঁ শরৎবাবু গণিকালয়ের যে ছবি এঁকেছেন বড়ই নিখুঁত এবং বড়ই বাস্তবগ্রাহ্য এবং চমৎকার। ” যখন শরৎচন্দ্র চট্রোপাধ্যায়ের কাছে এই সমালোচনাটা পড়ে শোনানো হল তিনি তখন বললেন, “অভিজ্ঞ ব্যক্তির কাছেই ধরা পড়েছে-এইটাই আমার সান্ত্বনা। ”  তা সি আই এ সম্বন্ধে এত খবর যারা রাখেন তাঁরা সি আই এ স্পেশালিস্ট। ওঁরা সি আই এ বলে দুনিয়াকে খেপাচ্ছেন। এই তো নকশালপন্থিদের সি আই এ বলছেন। সবাই সি আই এ; তবে আপনারা কারা? সুতরা! এত খবর রাখছেন কি করে? দালালের খবর দালালরাই রাখে। ‘দালালস্য দালাল’ যারা তারা রাখে। 
 
সুতরাং মাননীয় উপাধ্যক্ষ মহাশয়, আজকে যে ঐতিহাসিক প্রস্তাব এসেছে তাকে আমরা সর্বান্ত:করণে সমর্থন জানাচ্ছে। আমি........................................
(বিরোধী পক্ষের বাধাদান)
আমরা বক্তৃতার সময় যতই ওরা বাঘা দিন ও ‘দালাল’ বলে গালাগালি দিন আমি কখনই দাঁড়াইনি  বা ভবিষ্যতেও করব না এ আশ্বাস প্রত্যেকে দিচ্ছি। কিন্তু মনে রাখবেন কাচের ঘরে বাস করে রাস্তার লোককে ইট মারলে বড় বিপদ হয়। রাস্তার ধারে কাচের ঘরে বাস করে লোককে ইট ছুঁড়লে যা পরিণতি হয় তার জন্য আপনারা প্রস্তুত থাকবেন। সরকারী আশ্রয় দালালী করে মেলে না। সত্য কথা বলে যাব। তাতে আপনাদের কাছে দালাল হতে পারি। চিরদিন ভারতবর্ষের আপামর জনসাধারণের দালাল হব। চীনের দালাল হব না, আমেরিকার দালাল হব না এবং বিড়লার দালাল হব না। মাননীয় উপাধ্যক্ষ মহাশয় খেয়েও পেট ভরছে না। আমেরিকার কাছ থেকে, চীনের কাছ থেকে, রাশিয়ার কাছ থেকে খেয়েও পেট ভরে নি, শেষকালে টাটা-বিড়লার কাছ গিয়ে হাত পাতছে। সুতরাং ওসব কথা বলে লাভ নাই। 
                              (সরকার পক্ষের তুমুল হর্ষধ্বনি)   
ওসব নাটক করে লাভ নেই। আমরা জানি হু ইজ হু অ্যান্ড হোয়াট ই হোয়াট। এখনও চ্যালেঞ্জ করছি হরেকৃষ্ণবাবু ও তার দলের কাছে- বলুন- ভারতবর্ষ অস্ত্র দিক, আমরা দাঁড়িয়ে বলছি পাকিস্তান কি চীন হামলা করলে আমরা এক সাথে দাঁড়িয়ে লড়ব। ঘরের লড়াই আমরা বিচার করব। কিন্তু সে উত্তর আসবে না। সুতরাং এখান থেকে ই বুঝবেন আসল লক্ষ্যটা কি। 
আমি আমার বক্তব্য শেষ করবার আগে আবার বলছি যে, বাংলাদেশে.................
                                          (গোলমাল)
মাননীয় উপাধ্যক্ষ মহাশয়, আপনাকে হাউসের শান্তি রক্ষা করতে হবে। তা না হলে এটা তো  একতরফা যাবে না। আপনাকে তো আমাকে প্রোটেক্ট করতে হবে। তা না হলে প্রিভিলেজ আমারও ভায়োলেটেড হবে। 
আজকে তাই বলছি, যে প্রস্তাব এসেছে তাকে সমর্থন করছি এবং ওপার বাংলায় যে ঐতিহাসিক লড়াই চলছে তাকে কেউ ব্যর্থ করে দিতে পারে না। যাঁরা বলছেন ওপার বাংলা থেকে আমাদের প্রেরণা পাবার কিছু নেই তাঁরা ভুল। যদি ভিয়েৎনাম থেকে প্রেরণা পাওয়া যেতে পারে, যদি রুশ বিপ্লব থেকে প্রেরণা পাওয়া যেতে পারে তাহলে আমি বলব ভারতবর্ষের ৫৩ কোটি মানুষ আজকে সবচেয়ে বেশি প্রেরণা পাবে ওপার বাংলার বঙ্গবন্ধু মুজিবের নেতৃত্বে যে লড়াই হচ্ছে এবং সর্বশেষে বিশ্বকবি রবীন্দ্রনাথের কথায় বলি:-
(বিরোধী পক্ষের হাস্যরোল)
বিশ্বকবির নাম হতেই এত ব্যঙ্গ কেন বুঝতে পারছেন। কারণ রবীন্দ্রনাথ ওদের কাছে বুর্জোয়া কবি। 
           “মৃত্যুর অন্তরে পশি অমৃত না পাই যদি খুঁজে
            সত্য যদি নাহি মেলে, দু:খ সাথে যুঝে
            পাপ যদি নাহি মরে আপনার প্রকাশ লজ্জায়, 
            অহঙ্কার নাহি মরে আপনার অসহ্য সজ্জায়। ”
মাননীয় ডেপুটি স্পীকার মহাশয়, এই রকমভাবে একটা অশালীন আচরণ যদি একটা দল করে তাহলে অন্যায় হয়। ..............(এ ভয়েসঃ প্রেস লিখছে। ) প্রেস আমাদের লোক নয়। প্রেস আপনাদের ভয় করে, আমাদের করে না। আপনারা আনন্দবাজার ---- যুগান্তরের সাংবাদিকদের মেরেছেন, ভ্যান জ্বালিয়ে দিয়েছেন। ঐ আনন্দবাজারের লোকদের সঙ্গে আপনাদের দলের নেতা জ্যোতিবাবু গ্র্যান্ড হোটেলে ভোজন করেছেন। ঐ আনন্দবাজার, হিন্দুস্থান স্ট্যান্ডার্ড, যুগান্তর ইত্যাদিরা ফলাও করে আপনাদের খবর বের করে। --------(গোলমাল) “বীরের রক্তস্রোত, মাতার অশ্রুধারা; এর যত মূল্য সে কি করার ধূলায় হবে হারা”এত রক্তস্রোত কখনও ব্যর্থ হবে না। মুজিবরের নেতৃত্বে যে আন্দোলন চলছে সেই আন্দোলন জয়যুক্ত হবেই। ওঁরা কারুর প্রেরণা পান, না পান তাতে কিছু আসে যায় না। আমরা প্রেরণা পেয়েছি, গোটা বিশ্ব প্রেরণা পেয়েছে। জয় হিন্দ। 
শ্রী অনিলকুমার মান্না: মাননীয় ডেপুটি স্পীকার মহাশয়, আমি গণতান্ত্রিক কোয়ালিশন সরকারের মখ্যমন্ত্রী বাংলাদেশকে স্বীকৃতিদানের যে প্রস্তাব এনেছেন সেই প্রস্তাব অন্তরের সঙ্গে সমর্থন করছি। সেই সঙ্গে সমর্থন জানাই  আজ বিরোধী পক্ষ ও সরকার পক্ষ একত্রিত হয়ে এই বিরাট মানুষের অধিকার অর্জনের যে অধিকার সেই অধিকারকে আজ উভয় পক্ষ মেনে নিয়েছেন এবং  তাই তাদের জানাই আমাদের অন্তরের আন্তরিকতা। আমি একটা কথা স্মরণ করিয়ে দিতে চাই যে, বিরোধী নেতা তার বক্তব্যে একটা কথা বলে গেছেন যে, আজ এই প্রস্তাব শুধু প্রস্তাব থেকে যাবে না। এর ভেতরে আন্তরিকতা আছে- আমি এ বিষয়ে তাঁর সঙ্গে একমত। আমি বলতে চাই যে, আজ এক মাস অতিক্রম হয়ে গেল পশ্চিম পাকিস্তানের জঙ্গীশাহী শাসনের বর্বর অত্যাচারে ওপার বাংলার হাজার হাজার শিশু, বৃদ্ধ নরনারী তাদের জীবনের সমস্ত দিয়ে লুন্ঠিত হচ্ছে, নি ষ্পেষিত হচ্ছে। আজও তারা ঐ রকম জঙ্গীশাহী ট্যাঙ্ক, বুলেটের কাছে নিষ্পেষিত হচ্ছে, কিন্তু ঐ জঙ্গীশাহী শাসনের অবসান করতে পারে নি। কিন্তু আজও তারা পূর্ব বাংলার মানুষের ওপরে  নির্যাতন  এবং পশ্চিমশাহী জংলী শাসনের অবসান করতে পারে নি, তাদের সেই প্রস্তাব প্রস্তাবই থেকে গেছে, তাদের মুখের কথা কথাই থেকে গেছে। তার সুরাহা করতে বা সেই জংলী শাসনের অবসানকল্পে কোনরকম একটা প্রস্তাব ভারত সরকার বা পৃথিবীর অন্য কোন রাষ্ট করেনি। যারা আজকে পৃথিবীর বড় বড় রাষ্ট, যাদের কথায় পৃথিবীর পৃথিবীর প্রতিটি উঠে বসে আজ তারা কোথায়, আজকে তারা নিরব কেন? আমি তাদের প্রশ্ন করি বাঙ্গালী জাতির প্রতি তাদের কি কোন কর্তব্য নেই? আজকে পূর্ব বাংলার এই যুদ্ধ কি ইতিহাসের যুদ্ধের মতই থেকে যাবে? একটা দেশ আর একটা দেশকে জোর করে দখল করছে, তাদের ভূখন্ড হরণ করে নিয়েছে- এই সমস্ত মানুষগুলির বাঁচার অধিকারকে পশ্চিমবাহী জংলী শাসন বছরের পর বছর ধরে হরণ করে রেখেছে, সেই অধিকারকে অর্জন করার জন্য আজকের এই সংগ্রাম। আজকে আমরা দেখতে পাচ্ছি যে, ভারত সরকার তাদের স্বীকৃতি  দিচ্ছে না। আজকে আমি ইন্দিরা সরকারকে প্রশ্ন করব কেন তোমরা ওপারের বাঙ্গালীর বাঁচার অধিকারকে আজও স্বীকৃতি দিচ্ছ না। আজকে আন্তর্জাতিক স্বীকৃতিতে কোন বাধা নেই, কারণ পূর্ব বাংলা তাদের নিজস্ব ভূখন্ড এবং সেখানে ৯৯.৬ দশমিক গণতান্ত্রিক ভোটে জনগণ তাদের রায় দিয়েছে, সেখানে জাতীয় সভার সভ্যদের নির্বাচিত করেছে অথচ কেন তাহলে আজকে ভারত সরকার তাদের স্বীকৃতি দিচ্ছে না-এই প্রশ্ন আজকে প্রতিটি ভারতবাসীর, এই প্রশ্ন আজকে বাঙ্গালী জাতির, এই প্রশ্ন আজকে প্রতিটি শোষিত মানুষের। যখন  আমরা দেখতে পাচ্ছি পশ্চিম বাংলার হাজার হাজার মানুষ দুবেলা খেতে পাচ্ছে না, যখন তারা তাদের জীবনকে মৃত্যুর মুখে ঠেলে দিচ্ছে তখন আমরা দেখতে পাচ্ছি যে, পূর্ব বাংলা থেকে হাজার হাজার মানুষ এসে ভারতের বিশেষ করে পশ্চিম বাংলার এই সমস্যাকে আরও সমস্যাসঙ্কুল করে তুলছে। আজকে ইন্দিরা সরকার বোধ হয় মনে করছে যদি আমরা পূর্ব বাংলাকে স্বীকৃতি দেই তাহলে অন্য কোন রাষ্ট চীন, রাশিয়া বা আমেরিকা আমাদের আক্রমণ করবে বা

অন্যকোন কোন রাষ্ট্র আমাদের আক্রমণ করবে- এই ভয়ই ইন্দিরা সরকারের প্রধান বাধা। কিন্ত তারা দেখেছেন যে, ১৯৬২ সালে যখন চীনের দ্বারা আমাদের দেশ আক্রান্ত হয়, যখন ১৯৬৪সালে পাকিস্তান আমাদের দেশ আক্রমণ করে তখন এটা প্রমাণ হয়ে গেছে ভারতবর্ষের মানুষ তার বিরুদ্ধে রুখে দাঁড়িয়েছে, তারা দেখিয়েছে যে, ঐরকমভাবে নিজেদের আত্মপ্রতিষ্ঠার জন্য যেকোনো সংগ্রামের পেছনে তারা রয়েছে, তার জন্য নিজেদের শক্তি, নিজেদের রক্ত, নিজেদের সমস্ত অধিকারকে তারা বিলিয়ে দিয়েছে। যেকোনো আন্তর্জাতিক শক্তি, যেকোনো রাষ্ট্র যদি আমাদের রাষ্ট্র ভারতকে আক্রমণ করে- আমরা একতাবদ্ধ হয়ে সমস্ত জাতি যদি রুখে দাড়াই তাহলে কোন শত্রু আমাদের উপর ঝাঁপিয়ে পড়তে পারবেনা এই বিষয়ে আমরা সুনিশ্চিত। তাই আমি বলতে চাই, পূর্ব বাংলার মানুষের অধিকার রক্ষার জন্য ভারত সরকারকে অবিলম্বে স্বীকৃতি দিতে হবে, শুধু ঐ প্রস্তাবের মধ্যে সীমাবদ্ধ না থেকে আমাদের জনমত সংগ্রহ করতে হবে, আমাদের এখানে ভারত সরকারের বিরুদ্ধে আন্দোলন গড়ে তুলতে হবে, যে আন্দোলনের ফলে ভারত সরকার এবং অন্যান্য আন্তর্জাতিক রাষ্ট্রগুলি তাদের স্বীকৃতি দেবে এবং বাঙ্গালী জাতির আত্মনিয়ন্ত্রণের অধিকারকে তারা মেনে নিবে এই বলেই আমি শেষ করছি। জয় হিন্দ। 
শ্রী প্রয়াগ মণ্ডলঃ মাননীয় উপাধ্যক্ষ মহাশয়, মাননীয় মুখ্যমন্ত্রী যে প্রস্তাব বাংলাদেশ সম্পর্কে রেখেছেন সেই প্রস্তাব আমি সমর্থন করছি এবং সমর্থন করার সাথে সাথে বলছি যে, এই প্রস্তাব সম্বন্ধে কোন আন্তরিকতা আছে কিনা সেই প্রশ্ন বিভিন্ন দিক থেকে উঠেছে এবং এটা উঠাই স্বাভাবিক। কারণ আমরা জানি অনেক সময় অনেক প্রস্তাব নেওয়া হয়ে থাকে কিন্ত সেই প্রস্তাবগুলি ঠিকভাবে কার্যকরী করা হয় না। প্রস্তাব বা চুক্তিগুলি নেওয়া এক কথা এবং এগুলো কার্যে পরিণত করা আর এক কথা। সুতরাং আমি একমত যে এটার মধ্যে আন্তরিকতা আছে কিনা। নেহেরু-লিয়াকত যে চুক্তি ছিল তা মানা হয়নি। তাছাড়া জেনেভা এগ্রিমেন্ট যেটা আছে সেটাও হয়ত মানা হয় নি এবং আমাদের পূর্ববাংলা ইয়াহিয়ার জঙ্গীশাহী যে আক্রমণ সেটা আমাদের পশ্চিমবাংলার হয়ত ৪-৫ কিলোমিটারের মধ্যে হয়ত এসে পড়েছে এবং অনেক লোক ক্ষতিগ্রস্ত হয়েছে। আমি আরও বলতে চাই যে, আমাদের এই সমস্ত ক্ষতিগ্রস্ত লোকদের পূর্ববাংলার ক্ষতিগ্রস্ত লোকদের মত গণ্য করতে হবে। আমি বলতে চাই সরকার পক্ষকে যে, এই প্রস্তাব শুধু কাগজে না লিখে মুখ্যমন্ত্রী তো দিল্লী যাচ্ছেন, তিনি বলুন কেন্দ্রীয় সরকারকে এদের স্বীকৃতি দিতে হবে। আমি আনন্দিত যে এই প্রস্তাবের মধ্যে অস্ত্রশস্ত্র কথাটি আছে এবং সাথে আছে প্রয়োজনীয় দ্রব্যাদি। এখানে আমি একটু বলতে চাই, অস্ত্রশস্ত্র কথাটাকে গৌণ ধরে মুখ্য হিসাবে যদি চাল, মুড়ি, বিড়ি এগুলোকে ধরা হয় তাহলে খারাপ হবে এবং এই প্রস্তাবের কোন অর্থ থাকবেনা। তাই আমি বলছি, এক মাস বারো দিন পর কেন এই প্রস্তাব নিতে হবে, এটা আপনারা তো ইচ্ছা করলেই করতে পারেন। আপনারা দিল্লীতে গিয়ে বলুন বা সমস্ত জায়গা থেকে দিল্লীতে গিয়ে আবেদন করুন যে, এই সরকারকে স্বীকৃতি দেওয়া হোক বা অস্ত্রশস্ত্র দেওয়া হোক। যাই হোক এছাড়া এই প্রস্তাবের মধ্যে অন্যান্য যে সমস্ত কথা রয়েছে যে, ইয়াহিয়া খান খারাপ লোক বা তার গণহত্যা অভিযানকে ধিক্কার জানানো হোক-এগুলি জানিয়ে লাভ নাই কারণ এক একটা শ্রেণীর এক একটা চরিত্র থাকে এবং সেই চরিত্রমত সে কাজ করে যাচ্ছে। প্রতিক্রিয়াশীলদের পায়ের তলা থেকে যখন মাটি সরে যায় তখন তারা ভীত সন্ত্রস্ত হয়ে উঠে এবং শেষ কামড় দিয়ে যাওয়ার চেষ্টা করে এবং সেটাই পূর্ববাংলায় হচ্ছে এবং তার ঢেউ এখানে এসেছে। ঠিক ইলেকশনের আগে প্রেসিডেন্ট রুলের সময় আমরা দেখেছি যে, বিভিন্ন জায়গাতে, গ্রামে সি আর পি মিলিটারি পাঠিয়ে দেওয়া হয়েছে, কিন্ত আমাদের সীমান্তে চীন আছে। যেকোনো সময় তারা  আক্রমণ করতে পারে। এগুলি প্রতিক্রিয়াশীলদের পয়েন্ট, এক ঠেকা দেওয়ার জন্য তাঁরা অনেক কথা বলেন। এগুলি যারা করেন সেই সরকার কি করে পূর্ববাংলার আন্দোলনকে সমর্থন জানাবেন? যা হোক সরকার পক্ষ থেকে শুনলাম তাঁদের নাকি আন্তরিকতা আছে। ভাল কথা, আনন্দের কথা। আমাদের পশ্চিম বাংলার মানুষ যখন জাগবে, যারা অত্যাচারিত, নিষ্পেষিত তারা একদিন না একদিন জাগবে এটা খুব পরিষ্কার। তখন তাঁরা মন্ত্রীসভায় থাকুন আর নাই থাকুন, পশ্চিম বাংলার নাগরিক হিসাবে তাঁদের যে আন্দোলন হবে তাকে অন্ততঃ অন্তর থেকে সমর্থন জানাব এই বলে আমি শেষ করছি। 
শ্রী অজিত কুমার গাঙ্গুলীঃ মাননীয় উপাধ্যক্ষ মহোদয়, মুখ্যমন্ত্রী মহাশয় যে প্রস্তাব এনেছেন, সেই প্রস্তাব আমি সর্বান্তকরণে সমর্থন করছি। শুধু মুখ্যমন্ত্রী মহাশয় এই প্রস্তাব এনেছেন বলেই নয়, বঙ্গবন্ধু শেখ মুজিবুর রহমান যেমন বাংলাদেশের মানুষকে সেখানের সমস্ত শক্তিকে ঐক্যবদ্ধ করেছেন, আজকে এই হাউসে এই যে প্রস্তাব এসেছে সেটা চার কোটি পশ্চিমবঙ্গ বাসীর প্রতিভূ এই বিধানসভার সদস্যদের পক্ষ থেকে এসেছে। সেজন্য এর একটা মৌলিক গুরুত্ব আছে। সাধারণভাবে অনেকসময় অনেক প্রস্তাব এখানে সমর্থিত হয়, সেটা একটা দিক, আজকে উপাধ্যক্ষ মহাশয় যদি প্রস্তাবটা দেখেন এটা শুধু সমর্থনসূচক নয়, এই প্রস্তাবের একটা গভীর তাৎপর্য রয়েছে। প্রতি প্যারাতে দেখবেন একটি কার্যকরী সমন্বিত ধারা রয়েছে। আমি সেদিক সম্বন্ধে আপনার মাধ্যমে এই সভায় উপস্থিত করতে চাই। সেটা হচ্ছে, আপনি লক্ষ্য করেছেন, বাংলাদেশে যে লড়াইটা হচ্ছে সেই লড়াই অত্যাচারীর বিরুদ্ধে লড়াই নয়, এটা একটা উপনিবেশিক দাসত্ব থেকে মুক্তির লড়াই। লিবারেশন স্টাগল ফ্রম কলোনিয়াল অপ্রেশন। এটা আমাদের বুঝতে হবে। আমারও বাড়ি পূর্ববঙ্গে। আপনারা প্রায়ই বনগাঁর নাম শুনে থাকেন, সেই বনগাঁ থেকে ঝিকরগাছা ১৯ মাইল দূরে গেলেই দেখতে পাবেন, সেখানে নতুন বাড়ি ১১খানার বেশি হয়নি এই অত্যাচারী শাসনের অধীনে। ওখানে বেনাপোলের বাজার, নাভারণ বাজার, ঝিকরগাছা বাজার যতদূর যাবেন দেখতে পাবেন কত অন্যায় হয়েছে। একটা উপনিবেশিক দেশকে সেই অবস্থায় রেখে দিয়েছে। আমরা এটা বুঝি। কেননা আমরা এই উপনিবেশিক দাসত্বের মধ্যে ছিলাম, আমরা জানি ব্রিটিশদের অত্যাচার কি। সেই অত্যাচারের কাহিনী মনে রেখে আমরা এই জিনিস উপলব্ধি করতে পারি। কারণ, উপনিবেশিক শাসনের বিরুদ্ধে তীব্র লড়াই পশ্চিমবঙ্গবাসী করেছিল। আজকে ওখানে যে লড়াই চলছে সেই লড়াইয়ের প্রতি সেদিক দিয়ে আমাদের সহানুভূতি আরও গভীর। এরা কি অত্যাচারই না করেছিল। আপনি উপাধ্যক্ষ মহাশয়, জানেন ইয়াহিয়া জন্ত- জানোয়ারকেও ছাড়িয়ে গেছে। যশোরে পোলের হাট বলে একটা জায়গা আছে। সেখানে বাড়িতে চারজন মরা পড়ে আছে। একটা কুকুর পোষা কুকুরই হবে সেই মড়াগুলিকে শকুনের হাত থেকে রক্ষা করবার জন্যই হয়ত পাহারা দিচ্ছে। একটা কুকুরের যে বোধ আছে ইয়াহিয়ার সেই বোধও নেই। শিশু, নারী, বৃদ্ধ নির্বিচারে হত্যা করে চলেছে। সাড়ে সাত কোটি মানুষ কোথায় এসে দাঁড়িয়েছে। আপনি নিশ্চয়ই জানেন, মাননীয় সদস্যরা অনেকে জানেন, খবরের কাগজ দেখে থাকবেন, লোকমুখেও শুনে থাকবেন এই লড়াইয়ের কাহিনী। তাদের অনেকে দশ- বারদিন পর্যন্ত স্নান করতে পারেনি, তার মধ্য থেকেই লড়েছে, তাদের দেহ বন্ধ হয়ে আসছে কিন্ত এর মধ্যে থেকেই লড়াইয়ের মোকাবিলা করতে হচ্ছে। এই অবস্থার মধ্যে তারা এতদিন রয়েছে। একমাসের বেশী হয়ে গেল আজ পর্যন্ত তাদের স্বীকৃতি দিতে পারলেন না। প্রথমদিকে কথা উঠেছিল কিভাবে সমর্থন দেব? গভর্নমেন্ট কোথায়? তারপর সেখানে প্রতিষ্ঠিত হল। এখন সে প্রশ্ন উঠতে পারেনা। প্রশ্ন হতে পারে, আমরা তো দিতে পারি কিন্ত পৃথিবীতে তো অনেক দেশ আছে কই কিছু তাঁরা তো করলেন না। কেন্দ্রীয় সরকার যদি এই ভেবে বসে থাকেন যে, আরও অন্যান্য দেশ সমর্থন করুন, তখন  আমরাও করব। তাহলে বুঝতে হবে খানিকটা মজা দেখার মনোভাব নিয়ে তারা থাকছেন। এখানে ওই প্রস্তাব এককভাবে হয়েছে এবং জ্যোতি বাবু বলেছেন আমরা দিল্লী যেতে চাই। আমি বলি দিল্লী যাবেন তাতে আমাদের সমর্থন আছে, কিন্ত মনে রাখবেন দিল্লী সব নয়। আমরা যখন একসঙ্গে বসে প্রস্তাব রচনা করেছি তখন কেন তাকে কার্যকরী করার ব্যবস্থা করতে পারব না? কেন তার জন্য পরিকল্পনা গ্রহণ করতে পারব না? কাজেই আমি মনে করি যখন এককভাবে সর্ববাদীসম্মতভাবে প্রস্তাব এসেছে তখন একে কার্যকরী করার জন্য একটা সুপরিকল্পনা আমাদের একসাথে বসে করতে হবে যাতে অদূর ভবিষ্যতে এর জন্য আমরা ব্যবস্থা করতে পারি। আপনারা নিশ্চয়ই জানেন যুদ্ধে যেমন সামনের ফ্রন্ট লড়াই করে ঠিক তেমনি বিয়ারেরও একটা কাজ থাকে। এখানে যারা এসেছে এই সরকার তাদের বাস্তুহারা মনে করেন। তাঁরা মনে করেন না যে লক্ষ লক্ষ লোক এসেছে ওই বিহারের। এদের শুধু খাওয়া দাওয়ার ব্যবস্থাই নয়, মুখ্যমন্ত্রী মনে রাখবেন এই সমস্ত সৈনিক যারা এসেছে তাদের অস্ত্র দিয়ে, ট্রেনিং দিয়ে এমন ব্যবস্থা করতে হবে যাতে তারা আবার ওখানে যেতে পারে। আমি সুবোধবাবুর সঙ্গে সুর মিলিয়ে বলছি আমাদের দেশেও ভলান্টিয়ার রেইজ করতে হবে এবং তাদের হাতে অস্ত্র দিতে হবে। সেটা তারা আমার বুকে মারবে না কার বুকে মারবে সেই আতঙ্ক করে কোন লাভ নেই। দরকার হলে যারা উপনিবেশ করতে চায় তাদের বিরুদ্ধে লড়াই করতে হবে একথা বলে আমার বক্তব্য শেষ করছি। 
শ্রী মহম্মদ সামায়ুন বিশ্বাসঃমাননীয় ডেপুটি স্পীকার মহাশয়, মুখ্যমন্ত্রী মহাশয় বাংলাদেশের নির্যাতিত সাড়ে সাত কোটি জনসাধারণের সমর্থন এবং তাদের সর্বপ্রকার  সাহায্য করার যে প্রস্তাব এনেছেন মুসলিমলীগের তরফ থেকে আমি সেই প্রস্তাবকে আন্তরিকভাবে সমর্থন জানাচ্ছি। বলা বাহুল্য ইন্ডিয়ান ইউনিয়ন অব মুসলিমলীগের সভাপতি জনাব কায়েদে মুল্লা ইসমাইল সাহেব এবং পশ্চিমবাংলা রাজ্য মুসলিমলীগের সভাপতি সেকেন্দার আলি মুল্লা বাংলাদেশের নিপীড়িত লোকের সমর্থনে এক যুক্ত বিবৃতি দিয়েছেন। খুবই পরিতাপের বিষয় সংবাদপত্রগুলি এই মুসলিমলীগের প্রতি বিমাতৃসুলভ আচরণ করেন এবং সেজন্য বিরোধীপক্ষ অনেক কথা সোচ্চারে বলেছেন আর একটা কথা বলছি যখন আমরা এই গভর্নমেন্টের অংশীদার তখন মুখ্যমন্ত্রী মহাশয় যে প্রস্তাব এনেছেন তাকে সমর্থন না করার প্রশ্ন কি উঠতে পারে? কাজেই আমরা এই প্রস্তাব সমর্থন করছি। এই প্রসঙ্গে আমি জ্যোতি বাবুকে একটা কথা জিজ্ঞেস করতে চাই, তিনি যে কিছুদিন আগে কমিউনিস্ট দেশগুলি ঘুরে এলেন সেখানে তিনি এই বাংলাদেশের নিপীড়িত লোকদের জন্য কোন বক্তব্য রেখেছেন কি? অথবা বাংলাদেশের জনগণকে সমর্থন করবার জন্য কোন সক্রিয় ভূমিকা নিতে বলেছেন কিংবা সরাসরি তিনি কোন বক্তব্য রেখেছেন কি? এই পর্যন্ত সংবাদপত্র পড়ে যা দেখেছি তাতে তিনি সেইরকম কোন বক্তব্য রাখেননি। কাজেই এখানে একরকম কথা বলবেন এবং অন্যরকম শলাপরামর্শ করবেন এটা বিস্ময়কর। দ্বিতীয় কথা মুসলিমলীগ সম্বন্ধে একটি চার্জ এনেছেন। পরিতাপের বিষয় যে, আমরা বারবার বলেছি যে, মুসলিমলীগ সাম্প্রদায়িক দল নয়, আসলে মুসলিমলীগের জন্ম হয়েছে বিমাতৃসুলভ আচরণ দেখবার ফলে। যদি নিরপেক্ষ দৃষ্টি থাকত তাহলে হয়ত এই মুসলিমলীগের জন্ম হত না। আমরা নবকংগ্রেসকে স্বাগত জানিয়েছি সত্য। যখন জাতীয় কংগ্রেস যুক্ত ছিল তাদের প্রতি আমাদের আস্থা ছিল না। তাঁদের মধ্যে বিমাতৃসুলভ আচরণ ছিল এটা বেদনাদায়ক কথা। তাই তাঁদের পাশে আমরা দাঁড়াতে পারিনি। আজকে আমরা নবকংগ্রেসকে সমর্থন জানিয়েছি। কারণ তাদের প্রতি আমাদের পূর্ণ সমর্থন রয়েছে। এক্ষেত্রে উল্লেখযোগ্য যে, যখন যুক্তফ্রন্ট সরকার বারবার সরকার গঠন করেছেন তখন এসমস্ত  মুসলিমদের প্রতি দৃষ্টি দেয়নি। তারা ছলে বলে কৌশলে অন্যকথা বলেছেন। আপনারা যেভাবে ব্যাঙ্গ করে বা কুৎসা করে চলেছেন তাতে জনকল্যাণ হওয়া শক্ত। আপনাদের এই কি প্রতিযোগিতার পরিচয়? কেরলে যখন মুসলিমলীগের সঙ্গে কমিউনিস্ট দল যখন জোট বেধেছিল তখন মুসলিমলীগ কি সাম্প্রদায়িক ছিল না? তখন যদি না হয়ে থাকে তাহলে নবকংগ্রেসের সঙ্গে মিলিত হল বলে তারা সাম্প্রদায়িক হল কি করে? আজকে বাংলাদেশের জনগণ হিন্দু মুসলিম এক মনে এক প্রাণে আমাদের কাছে সাহায্য চাচ্ছে এবং সেই সাহায্যের ভিত্তিতে আমরা সে প্রস্তাব কার্যকরী করার জন্য এক মন একপ্রাণ হয়েছি। 

                                           (গোলমাল)
আজ যদি চীন হুমকি দেয় তাহলে জ্যোতিবাবু কি এগিয়ে যাবেন না, না পিছিয়ে যাবেন? আর একটা প্রশ্ন রাখছি যে, প্রতিদিনের আমাদের সমস্যা আছে, আমাদের সকলেরই সমস্যা আছে এবং এই সমস্যা থাকা সত্ত্বেও আমি এই স্বীকৃতি জানিয়ে বিদায় নিচ্ছি। 
শ্রী মহম্মদ আমিনঃ মাননীয় ডেপুটি স্পীকার মহোদয়, বাংলাদেশ বিষয়ে মাননীয় মুখ্যমন্ত্রী তা আমি সমর্থন করছি এবং সমর্থন করতে গিয়ে একটি মন্তব্যের প্রতি লক্ষ্য রাখছি। একটু আগে শুনলাম কংগ্রেস বেঞ্চ থেকে কেউ বললেন যে কমিউনিস্ট লিডারের বাড়িতে নাকি সি আর পি পাহারা দেয়। তিনি কোথায় থেকে জানলেন জানিনা। তবে শুনে মনে হল কংগ্রেস হলেই কি মিথ্যা কথা না বললেই হয় না? এইরকম একটা কথা তাঁরা বললেন কি করে? আমি বলতে পার যে, কোন সিপিএম লিডারের বাড়িতে কোন সি আর পি নাই। একথা সম্পূর্ণ অসত্য। দ্বিতীয়তঃ এখানে অনেক মাননীয় সদস্যের কথা শুনলাম। একটু আগে মুসলিম লীগের একজন যুক্তি দিয়ে বললেন এখানে মুসলিমলীগ করা হয়েছে তার কারণ মুসলিমদের প্রতি বৈষম্যমূলক আচরণ করা হত। তিনি এইটুকুই কেন বললেন আমি জানিনা। তাঁর এটা বলা উচিত ছিল এবং আমাদের পার্টি এই কথাই বলেছে কংগ্রেসী রাজত্বে মুসলমানদের প্রতি শুধু বৈষম্যমূলক আচরণই নয় তাদের দ্বিতীয় শ্রেণীর নাগরিক বানিয়ে রাখা হয়েছে। একথা বলার সৎ সাহস তাঁদের নেই কিন্ত আমাদের পার্টি বলেছে এবং আমরা সংগ্রামও করেছি। সংখ্যালঘুদের যে সমস্যা সেটা আমরা জানি। কিন্ত তাদের সমর্থনের জন্য মুসলিমলীগ গঠন করার দরকার হয়না। তাই যারা মুসলিমলীগ সদস্য আছেন তাদের ভেবে দেখতে অনুরোধ করব যে, আজকে পাকিস্তানে যা হচ্ছে  সেই পাকিস্তানই কি করে হল। অতীতের সেই তিক্ত অভিজ্ঞতা কি আমরা ভুলে যাব? আমি খুশি হলাম সাত্তার সাহেব যখন বললেন দ্বিজাতিতত্ত্ব ভুল এটা শুনে। এটা ভুল প্রমাণ হবেই, কিন্ত অনেক ক্ষয়ক্ষতির পরে। এত মূল্য দিতে হবে স্বাধীনতার একথা কেউ জানে না। আমার মনে পড়ে না যে এইভাবে কোনদেশ স্বাধীন হয়েছে। যাতে লক্ষ লক্ষ মানুষ তাদের ঘরবাড়ি পুড়ে গিয়েছে, তাদের হত্যা করা হয়েছে। এত নির্যাতন পৃথিবীর ইতিহাস খুঁজে পাওয়া যাবেনা। আজকে যারা মুসলিমলীগ করছেন তাঁদের মনে সত্যিই জানিনা মুসলমানদের ভাল করার ইচ্ছা আছে কিনা, যদিও তা থেকে থাকে তাহলে এটা কি বুঝতে পারছেন না যে, মুসলিমলীগ করা মানেই হিন্দু সাম্প্রদায়িকতা মাথাচাড়া দিয়ে উঠবে। তারা কি বুঝতে পারছেন যে, মুসলিমলীগ বাড়লে জনসঙ্ঘও বাড়তে বাধ্য। তখন বাংলাদেশের আবহাওয়া বিষাক্ত হবে এবং তাতে বেশি ক্ষতি হবে সংখ্যালঘু সম্প্রদায়ের, যাদের নিয়ে তাঁরা কথা বলছেন। তারপর ওঁরা বলেছেন ডেমোক্রেটিক কোয়ালিশন এলিয়াস, ১৪৪ হচ্ছে ডেমোক্রেটিক কোয়ালিশন। যেদিন স্যার এই গভর্নমেন্টের জন্ম হল সেই দিন থেকে ১৪৪ ধারা। আর স্যার, আমার বিশ্বাস যেদিন এর মৃত্যু ঘটবে সেদিন পর্যন্ত ১৪৪ধারাকে টেনে নিয়ে যাওয়া হবে। যা ইতিপূর্বে হয়েছে। বাংলাদেশের মানুষের সে অভিজ্ঞতা আছে, ১৪৪ ধারা, মিলিটারি, সি আর পি এসব দেখা গিয়েছে। সংগ্রামের মাঠে তাঁর ফয়সালা হবে বলেছেন আমাদের কমরেড হরেকৃষ্ণ কোঙার। তিনি বলেছেন, সংগঠনের জোর যদি আমাদের থাকে, মানুষকে আমরা যদি ঐক্যবদ্ধ করতে পারি তাহলে দেখে নেব। আর একটি কথা বলেই আমি শেষ করব। স্যার, বাংলাদেশে যে অবস্থার সৃষ্টি হয়েছে তা হঠাৎ হয়ে যায়নি। এখনে, অনেক মাননীয় সদস্য বলেছেন আমি সেই কথার পুনরাবৃত্তি করতে চাইনা, শুধু এটুকুই বলব, পাকিস্তান হবার পর থেকেই এই আন্দোলন চলছে। কোনদিনই পাকিস্তানের জনগণ এই স্বেচ্ছাচার শাসককে মেনে নেয়নি। পাকিস্তান হবার পর থেকেই তারা দাবি করে আসছেন গণতন্ত্রের, যে দাবি এমন কিছুই ছিল না। ২৫ মার্চের আগে পর্যন্ত তাদের দাবি এইটুকুই ছিল। সেখানে এ ইয়াহিয়া খান এত অত্যাচার করলেন তিনি মিলিটারি দিয়ে এটাকে দাবিয়ে দিতে চেয়েছেন। পাকিস্তানের জনগণকে আমি একথাই বলতে চাই যে, আমাদের বাংলাদেশের আন্দোলন সম্পর্কে যে মনোভাব সেটা শুধু এই জন্য নয়, পাকিস্তান আমাদের প্রতিবেশী, তার থেকেও যেটা বেশী ২৩ বছর আগে আমরা একাই ছিলাম। আমাদের একই ভাষা, একই ঐতিহ্য, একই ইতিহাস, একই সমস্ত জিনিস আমাদের কোন জিনিসে পার্থক্য করা যায়না। আমাদের দেশে যখন জাতীয় মুক্তির আন্দোলন বেড়ে গেল, বিদেশী সম্রাজ্যবাদীরা যখন বুঝল যে, সরাসরি এই দেশ আর শাসন করা যায় না, তখন তারা এই ষড়যন্ত্র করেছিল। তারা দেখলেন যে, ধর্মের নামে একটা বিভেদ আনা যায়, এবং একথা বললে সম্পূর্ণ হবেনা। তারপর মুসলিমলীগ পাকিস্তানের দাবি তুলল এবং তারপর দেশ বিভক্ত হল। শুধু এইটুকুই বললে সম্পূর্ণ হবেনা। কেননা, মুসলিমলীগ এতে কৃতকার্য হত না, যদি এই ষড়যন্ত্রের  শেষদিকে কংগ্রেস নেতারা লিপ্ত হয়ে যেতেন। সেজন্য বলছি, এত বড় অন্যায় যা হল তার জন্য সেই কংগ্রেস এবং সেই মুসলিমলীগ দায়ী। যাদের কোনদিন ইতিহাস ক্ষমা করবেনা। আজকে দেখছি ইতিহাসের পরিহাস। সেই দুটি দল আবার মিলিতভাবে এখানে ডেমোক্রেটিক কোয়ালিশন করছে এবং আমাদের শিক্ষা দেবার চেষ্টা করছে যে, তারা নাকি দেশের ভাল করার চেষ্টা করছে। মাননীয় স্পিকার মহাশয়, আমি আপনার মাধ্যমে আমার শেষ কথা বলে আমার বক্তব্য শেষ করছি। আমাদের নেতা জ্যোতি বাবু যেকথা বলেছেন যে আমরা নিশ্চয়ই প্রস্তাবটি পাস করাব। কিন্ত এর মধ্যে ঐ ট্রেজারি বেঞ্চের লোকদের কতটা আন্তরিকতা আছে সেটা আমাদের ভেবে দেখতে হবে। সেভাবে এটাকে বিচার করতে হবে। আমরা আশা করি এই প্রস্তাবকে কার্যকরী করার জন্য আমরা সমস্ত শক্তি নিয়ে এগিয়ে যাব। এই কথা বলে আমার বক্তব্য শেষ করছি। 
শ্রী প্রফুল্ল কুমার সরকারঃ মাননীয় স্পীকার মহাশয়, আজ মুখ্যমন্ত্রী যে প্রস্তাব বাংলাদেশ সম্পর্কে এই সভায় উপস্থাপনা করেছেন আমি ভারতীয় জনসঙ্ঘ দলের পক্ষ থেকে সেই প্রস্তাবকে সর্বান্তকরণে সমর্থন করছি। সমর্থন প্রসঙ্গে আমি কিছু আলোচনা এই সভার সামনে উত্থাপন করতে চাই। মাননীয় স্পিকার মহাশয় নিশ্চয়ই জানেন, দ্বিজাতিতত্ত্বের উপর ভিত্তি করে পাকিস্তান সৃষ্টি হয়েছিল। তৎকালীন মুসলিম সম্প্রদায়ের নেতা জিন্নাহ সাহেব ভারতবর্ষের মুসলমান সমাজকে বুঝিয়েছিলেন একথা যে, ভারতবর্ষের মুসলমান তারা জাতি হিসেবে ভারতীয় নয়। ভারতবর্ষের মুসলমান জাতি হিসাবে  মুসলমান এবং তার  জন্য আলাদা রাষ্ট্র চাই। ব্রিটিশ সরকার মুসলিমলীগের এই দাবির ভিত্তিতে তৎকালীন ভারতবর্ষের কংগ্রেস দলের নেতৃবৃন্দ এই দাবিকে স্বীকার করে নিয়ে ভারতবর্ষকে দ্বিধা বিভক্ত করেছিল। একদিকে পাকিস্তান আর একদিকে ভারতবর্ষ তৈরি করা হয়েছিল। বাংলাদেশ বিভক্ত হয়েছিল এবং বাংলাদেশের একটা অংশ পূর্বপাকিস্তান নামে খ্যাত হয়েছিল। কিন্ত মুসলিমলীগের সাম্প্রদায়িক পরোচনার জন্য ভারতবর্ষ বিভক্ত হয়েছিল এবং তৎকালীন কংগ্রেস নেতৃবৃন্দ মুসলিমলীগের এই দাবি স্বীকার করে নিয়ে যে ভুল করেছিল আজকে বহুরকমভাবে ভারতবর্ষের জনতাকে এবং পূর্ববঙ্গের জনতাকে তার খেসারত দিতে হচ্ছে। স্পিকার মহাশয় ধর্মের ভিত্তিতে রাষ্ট্র গঠন করা যায়না। ধর্ম এক হলেও একটা জাতি হয়না। আজকে দিবালোকের মত এটা পরিষ্কার হয়ে গেছে যে, মুসলমান হিসাবে তারা যে জাতি গঠন করতে চেয়েছিল- পাকিস্তানের এক অংশের মুসলমান আর এক অংশের মুসলমানের উপর আক্রমণ চালাচ্ছে। পাঞ্জাবী, বেলুচি মুসলমানরা বাঙ্গালী মুসলমানের উপর আজকে অত্যাচার চালাচ্ছে। জাতি হিসাবে ধর্ম দিয়ে যে জাতি গড়া যায়না এটা তার পরিষ্কার নিদর্শন। এবং দ্বিজাতিতত্ত্ব সম্পূর্ণরূপে ভ্রান্ত নীতির উপর প্রতিষ্ঠিত হয়েছিল তা আজকে প্রমাণিত হয়েছে। স্পীকার মহাশয়, মুজিবুর রহমানকে আজকে দেশদ্রোহী বলা হচ্ছে। মুজিবুর রহমান দেশদ্রোহী নয়। মুজিবুর রহমান দেশদ্রোহী নয় এবং আওয়ামীলীগ প্রকৃতপক্ষে সাড়ে সাত কোটি মানুষের প্রতিনিধিত্বমূলক সরকার। এই কথা আমি এইজন্য বলছি যে, পূর্ববঙ্গে আজকে যে ঘটনা সংগঠিত হচ্ছে সেই ঘটনার পটভূমিকা হচ্ছে দীর্ঘদিন ধরে ভারতবর্ষ বিভক্ত হবার পর থেকে পাকিস্তান সৃষ্টির পর থেকে পশ্চিম পাকিস্তান কর্তৃক পূর্বপাকিস্তানের জনগণের উপর যে নির্মম শাসন এবং শোষণ চালিয়ে আসা হচ্ছিল, শুধু শাসন এবং শোষণ নয়, তাদের কালচারের উপর, তাদের  কৃষ্টির উপর, বাঙ্গালী সভ্যতার উপর, বাংলা ভাষার উপর যেভাবে অত্যাচার চালানো হচ্ছিল, বাঙ্গালী জাতিকে যেভাবে শ্বাসরোধ করে মারার উপক্রম করা হয়েছিল আজকের ঘটনাবলী তার বিস্ফোরণ মাত্র। মুজিবর  পাকিস্তানকে বিচ্ছিন্ন করতে চাননি। মুজিবর চেয়েছিলেন, পাকিস্তানের সংবিধান এমনভাবে তৈরী করা হোক যে, সংবিধানের মধ্যে পশ্চিম পাকিস্তান পূর্বপাকিস্তানকে শোষণ, শাসন, অত্যাচার করতে না পারে তার ব্যবস্থা থাকবে। কিন্ত কেন্দ্রে একটা সরকার থাকুক এটা মুজিবর রহমান বা আওয়ামীলীগ চেয়েছিলেন এবং প্রাদেশিক স্বায়ত্তশাসনের দাবিও আওয়ামীলীগের পক্ষ থেকে রাখা হয়েছিল। কিন্ত ইয়াহিয়া আর ভুট্টো ষড়যন্ত্র করে। কিন্ত আওয়ামীলীগ বিপুল ভোটাধিক্যে জয়লাভ করেছিলেন এবং পূর্ববঙ্গের মানুষদের একত্রিত করে এক জায়গায় এনেছিলেন। তার ফলে পশ্চিম পাকিস্তানী শাসকরা ভীত এবং সন্ত্রস্ত হয়েছিলেন। তাই কিভাবে এই জাতিকে নস্যাৎ করা যায় তারা সেই চক্রান্ত তারা করেছিলেন এবং তারপর ১১দিন ধরে সেখানে আলাপআলোচনার নাম করে ভিতরে ভিতরে সামরিক সমস্ত প্রস্তুতি চালিয়ে তারা গণতন্ত্রের প্রতি বিশ্বাসঘাতকতা করেছিলেন এবং গণতন্ত্রের প্রতি বিশ্বাসঘাতকতা করে হঠাৎ ২৫ তারিখে আলোচনা ভেঙ্গে দিয়ে আবার নতুন করে সামরিক শাসন প্রত্যাবর্তন করেছিলেন। তখন সঙ্গে সঙ্গে যুদ্ধ ঘোষণা হয়ে গেল এবং মুজিবর স্বাধীনতা ঘোষণা করলেন। তাই আজকে বাঙ্গালী জাতি সেখানে মরণপণ করে স্বাধীনতার জন্য লড়ছেন। আমরা বাঙ্গালী হিসাবে মনে করি ওরা আমাদের স্বজাতি, তারা বাঙ্গালী জাতি, পাকিস্তানী নয়, মুসলমান নয়, বাঙালী জাতি। সেখানে হিন্দুরাও স্বাধীনতার জন্য লড়ছেন, মুসলমানরাও স্বাধীনতার জন্য লড়ছেন। কাজেই সেখানকার স্বাধীনতা সংগ্রামকে বাঙ্গালী জাতি হিসাবে- এটা আমাদের দেশের একটা অংশ ছিল, ভারতবর্ষের একটা অংশ ছিল, সে অংশ ঐ সামরিক একনায়কতন্ত্রের কবল থেকে ছিনিয়ে আনবার জন্য আমাদের সর্বপ্রকার সাহায্য দান করা প্রয়োজন। যদি অস্ত্র সাহায্যের প্রয়োজন হয় সে সাহায্য আমাদের করতে হবে। আমি সঙ্গে সঙ্গে উল্লেখ করতে চাই আজকে বিরোধীদলের মাননীয় নেতা বক্তব্যের সময় যে কটাক্ষ করেছেন এখন এই কটাক্ষের সময় নয়। আর একটি কথা আমি এখানে উল্লেখ করতে চাই যে, সীমান্তের ওপার থেকে দশ লক্ষের বেশী লোক এখানে এসে উপস্থিত হয়েছে এবং তারা সম্পূর্ণ নিরাশ্রয় এবং আরও বহুসংখ্যক লোক এখানে এসে উপস্থিত হবে। আমি মুর্শিদাবাদের সীমান্ত থেকে এসেছি। আমাদের এলাকা থেকে সংবাদ পেয়েছি যে, প্রতিদিন ১০হাজার করে লোক একমাত্র জলঙ্গী সীমান্ত অতিক্রম করে উপস্থিত হচ্ছে। হাজার হাজার মানুষ রাস্তার উপর অবস্থান করছেন এবং হাজার হাজার মানুষের কোনরকম আশ্রয়ের ব্যবস্থা করা হয়নি। মাননীয় স্পীকার মহাশয়, আপনি সরকারের কাছে অনুরোধ রাখবেন যেন এই সমস্ত লোকদের জন্য উপযুক্ত আশ্রয়ের ব্যবস্থা অবলম্বন  করা হয়। এই কথা বলে আমি আমার বক্তব্য শেষ করছি। 
শ্রী গোপাল বসুঃ মিঃ স্পীকার, স্যার লবির বিভিন্ন জায়গায় ঘোরাফেরা  অধিকার আপনি খর্ব করতে চান? আপনি কে এস বির লোকদের এখানে থাকতে অনুমতি দিয়েছেন। তা না হলে তাঁরা এখানে কি করে আসে? সেদিনও এই নিয়ে গোলমাল হয়েছে, আজকে আবার তারা এখানে এসে ঘোরাফেরা করছে। আমি জানি, আপনি পারমিশন দেননি, অথচ তারা এখানে ঘোরাফেরা করছে। আমাদের মেম্বারদের অসুবিধা সৃষ্টি করছে। এটা যদি এভাবে চালান তাহলে আপনি আমাদের বলে দিন যে, পারমিশন দিয়েছি- তাহলে আমরা বুঝতে পারছি আপনার অনুমতি আছে, আর যদি না হয় সেটা খুলে বলুন। আর যদি না হয়- সেটা আপনি পারমিশন দেবেন না- আমাদের অধিকার ক্ষুণ্ণ করবার জন্য নয়, অধিকার রক্ষা করবার জন্য। কাজেই ওটা যাতে বন্ধ হয় তার জন্য স্ট্রিক্টলি আপনার অফিসে বলুন। 
মিঃ স্পীকারঃ এর আগেও আমি আপনাদের অভিযোগ লক্ষ্য করেছিলাম। আজও আপনি অভিযোগ করলেন। আমি দেখব যাতে কোন মাননীয় সদস্যের অধিকার ক্ষুণ্ণ না হয়। 
শ্রী দিলীপ কুমার রায়ঃ মাননীয় স্পীকার মহাশয়, মাননীয় মুখ্যমন্ত্রী মহাশয় এখানে যে প্রস্তাব রেখেছেন তার প্রতি আমার পূর্ণ সমর্থন জানিয়ে আমার বক্তব্য রাখতে চাই। তার সাথে সাথে ওপার বাংলার যারা শোষণ থেকে মুক্তির জন্য সংগ্রাম করছে, তাদের জানাই আমার অভিনন্দন। 
মাননীয় স্পীকার মহাশয়, আপনি জানেন হিন্দু- মুসলিম এই দুই জাতি এই ভিত্তিতে ভারতকে ভাগ করা হয়েছিল। সেদিন আমরা ফরওয়ার্ড ব্লকের তরফ থেকে তীব্র প্রতিবাদ করেছিলাম। আজকে অনেক মাননীয় সদস্য এখানে উপস্থিত আছেন, তাঁরা সেদিন তাঁদের দ্বিজাতিতত্ত্বকে মেনে নিয়ে এই দেশ বিভাগকে স্বীকার করে নিয়েছিলেন। আজ ওপার বাংলায় যা ঘটছে তা নিঃসন্দেহে প্রমাণ করে যে, দ্বিজাতিতত্ত্ব ভ্রান্ত এবং তাদের বক্তব্যও ভ্রান্ত। 
মাননীয় স্পীকার স্যার, আমি এই প্রসঙ্গে বলতে চাই যে, ওপার বাংলায় ইয়াহিয়া সরকার যে বর্বর আক্রমণ চালাচ্ছে সেই ঘটনার বিবরণ দেওয়ার ভাষা খুঁজে পাচ্ছিনা। তবু আমি বলতে চাই ওপারের যে আন্দোলন সে আন্দোলন জাতীয়তাবাদের আন্দোলন, দেশপ্রেমের সংগ্রাম, গণতন্ত্র রক্ষার সংগ্রাম। কিন্ত আমরা কি দেখছি! ভোটে নির্বাচিত প্রতিনিধিদের হাতে, আজকে অনেক প্রগতিশীল রাষ্ট্র যারা সাম্রাজ্যবাদ ও পুঁজিবাদের বিরুদ্ধে সোচ্চার তারা নিরব হয়ে আছে। দক্ষিণআফ্রিকা, রোডেশিয়া, আরব এদের প্রশ্নে যারা সোচ্চার, ভিয়েতনামের নামে যারা মুখরিত, আজকে তাদের নীরবতার কি কারণ খুঁজে পাচ্ছি না। আমি মনে করি এই হাউসের পক্ষ থেকে এই নীরবতার বিরুদ্ধে ধিক্কার জানানো হোক। 
আমি সীমান্ত কোচবিহার জেলার প্রতিনিধি। আমি সেখানে বিভিন্ন জায়গায় গিয়েছি, মুক্তিফৌজের অনেকের সাথে কথাবার্তা বলেছি। আমি তাঁদের অটুট মনোবল লক্ষ্য করেছি। তাঁরা আমায় একথা বলেছেন, আমাদের দেশে দুর্ভিক্ষ আসে নি, আমাদের দেশ বন্যাপীড়িত নয় আমাদের দেশে মহামারী দেখা দেয় নাই। কাজেই শুধু অন্নবস্ত্রের এই সাহায্য দিলে চলবে না, আমাদের অস্ত্র দিন যাতে ইয়াহিয়া সরকারের আক্রমণকে প্রতিহত করতে পারি। এই দুঃখের দিনে আমরা আক্রান্ত হলেও ভারত সরকার নীরব। আজকে যে প্রস্তাব দেওয়া হয়েছে অস্ত্রশস্ত্র জন্য তার উল্লেখ করে আমি বলতে চাই শুধু অস্ত্রশস্ত্র নয় আমাদের এমন গণআন্দোলন এবং জনমত সৃষ্টি করতেও হবে যাতে বিশ্বের অন্যান্য রাষ্ট্র স্বাধীন বাংলা সরকারকে স্বীকৃতি দেয় এবং সর্বতোভাবে সাহায্য করে তাদের সংগ্রামকে সাফল্যমণ্ডিত করতে সচেষ্ট হয়। এই প্রসঙ্গে আমি বলতে চাই ওপার বাংলা থেকে লক্ষ লক্ষ উদ্বাস্তু এই বাংলায় এসেছে। আমি দেখেছি আমাদের হলদিবাড়ি থানায় প্রায় দু’ লক্ষ লোক এসেছে। মাননীয় মন্ত্রী সন্তোষ রায় মহাশয় সেখানে গিয়েছিলেন কিন্ত আজকে ১৫-১৬ দিন হল লক্ষ লক্ষ লোক যারা গাছতলায় পড়ে রয়েছে, কোন আশ্রয় পাচ্ছেনা, কোন খাদ্য পাচ্ছেনা, তাদের কোন ব্যবস্থা হচ্ছেনা, আমি মন্ত্রী মহাশয়কে সব জানিয়েছি। কিন কোন ব্যবস্থা গ্রহণ করা হয়নি। কাজেই সরকারী দানের কথা উল্লেখ করে বলতে চাই যে, যুদ্ধকালীন ব্যবস্থা যেমন নেওয়া হয়, সেইভাবে জেন অতিসত্বর ব্যবস্থা নেওয়া হয়। এই দাবি রেখে আমার বক্তব্য শেষ করছি। 
শ্রী তিরিবরণ ভাদুড়িঃ মাননীয় স্পীকার মহাশয়, আজকের এই সভায় আমাদের মুখ্যমন্ত্রী শ্রী অজয় কুমার মুখোপাধ্যায় যে প্রস্তাব রেখেছেন সেই প্রস্তাবের বিশেষ সারমর্ম দেখেছি, দিল্লীর মসনদে গণতন্ত্রের ধ্বজাধারী কংগ্রেস সরকার সেই মসনদে সুপ্রতিষ্ঠিত। যে কংগ্রেস সরকার গণতন্ত্রের কথা না বলে, প্রগতিবাদের কথা না বলে সকালবেলা জল গ্রহণ করেন না, সেই সরকারের কাছে আজকে আমাদের বাংলাদেশের স্বাধীন সরকারের দাবি এবং ইয়াহিয়া সরকারের আধুনিক অস্ত্রশস্ত্র বাংলাদেশের জনগণের উপর যে ব্যবহার হচ্ছে তার বিরুদ্ধে আধুনিক অস্ত্রশস্ত্র প্রয়োজনের দাবি জানানো হয়েছে। মনে হচ্ছে এই দাবি একটা কাগজে লেখা ছাড়া আর কিছু নয়। কেননা, আজকে দীর্ঘদিন পর দেখছি, প্রায় দেড় মাস হয়ে গেল নিছক একটা ভাওতা দিয়ে ইন্দিরা সরকার সামান্য একটা ইঙ্গিত দিয়েছেন যে, ঘোষণা দেবই, অস্ত্রশস্ত্র দেবই। এই ঘোষণা দিলেই আমাদের অস্ত্রশস্ত্র দিতে বেশী দেরী লাগবে না। কিন্ত দেখছি, আজকে প্রায় দেড় মাস হয়ে গেল এখনও সেই ঘোষণা এল না, অস্ত্রশস্ত্রের কথা আলাদা। সেই সঙ্গে সঙ্গে দেখতে পাচ্ছি পূর্ব বাংলার জনগণ ইয়াহিয়া সরকারের অত্যাচারে আমাদের মা বোনেরা যেভাবে আজকে পদ্মা পেরিয়ে এবং বিভিন্ন বর্ডার পেরিয়ে আমাদের এই অঞ্চলে বাংলাদেশ তথা ভারতবর্ষে আশ্রয় নিয়েছে তাঁর প্রতি কণামাত্র সাহায্য তো দূরের কথা সমবেদনা পর্যন্ত দেখাতে পারছেন না এটি দুঃখের বিষয়। যে কংগ্রেস সরকার বাংলাদেশের মুসলিমলীগের সঙ্গে কোয়ালিশন করেছেন, সেই মুসলিমলীগের কোন সদস্যকে আজ দেখতে পাচ্ছি না। বেলেডাঙ্গায় প্রায় একমাস আগে মস্ত বড় জনসভা করে মুসলিমলীগের মন্ত্রীগণ কথা বলেছেন এবং প্রচুর লোক তাদের কাছে প্রশ্ন করেছিলেন, আপনারা পূর্ববাংলায় যে জনযুদ্ধ বা গনমুক্তির যুদ্ধ চলছে সেই যুদ্ধের ব্যাপারে আপনাদের ভূমিকা কি? বড় দুঃখ, লজ্জা, ক্ষোভের সঙ্গে আজকে আমাকে সভায় বলতে হচ্ছে যে, তাদের মুখ দিয়ে একটি কণা কথাও বেরোয়নি। তার কাছে অনেক মুসলমান ছেলে, আমার দলের অনেক মুসলমান লোক চিরকুট দিয়ে বলেছিলেন যে, মোল্লা সাহেব সাহেব বলুন পূর্বপাকিস্তানে যে লড়াই চলছে সেই লড়াই সম্পর্কে আপনাদের ভূমিকা কি? সেই ভূমিকা আমরা গণতন্ত্রের ধ্বজাধারী কংগ্রেসীরা যে কোয়ালিশন সরকার প্রতিষ্ঠিত করেছেন তাঁদের কাছে কতখানি আশা করব। ওনারা আবার গণতন্ত্রের কথা বলেন। ভাঁওতা দিয়ে সংখ্যাগরিষ্ঠতা বজায় রেখেছেন। আমরা তাই দেখতে পাচ্ছি অবিলম্বে কথাটা তারা ব্যবহার করেছেন। আমরা পূর্বেই দেখেছি এই সমস্ত কথা ব্যবহার করা হয় সাধারণ মানুষকে ধোঁকা বা ভাঁওতা দেবার জন্য। আমরা তাই বলতে চাই অবিলম্বে কথাটা বাদ দিয়ে একটা সময় বেঁধে দেওয়া হোক দশ দিন কি সাতদিন কি পনের দিন সেই সময়ের ভেতর যদি ইন্ডিয়া সরকার যদি আমাদের দাবি মেনে না নেন তাহলে আন্দোলনের মাধ্যমে তা আমাদের আদায় করে নিতে হবে এই কথা এই সভায় সমস্ত সদস্যের বিবেক বুদ্ধির প্রশ্ন নিয়ে বলা উচিত। জয়নাল আবেদিন মহাশয় অনেক বড় বড় সুন্দর সুন্দর কথা বললেন। কিন্ত তাঁদের কাছে আমার প্রশ্ন তাঁরা তো বলেছিলেন আকার ইঙ্গিতে যে আমরা স্বাধীনতা ঘোষণা করে দিচ্ছি, অস্ত্রশস্ত্র দিচ্ছি। কিন্ত কোথায় দিচ্ছেন? কই তাঁদের ইন্দিরা সরকার তো এখনও দিচ্ছেন না। বড় গলা করে জোতদার জমিদারদের বিরুদ্ধে বলেছিলেন, কিন্ত বাংলাদেশের অবস্থা আমরা দেখতে পাচ্ছি। সামান্য গরীব জমির মালিক সি আর পির অত্যাচারে জোতদারদের সহযোগিতায় জমি থেকে উৎখাত হচ্ছে। এই সমস্ত দেখে আমাদের লজ্জা ক্ষোভ লাগে। আমরা সরকারের চরিত্র দেখতে পাচ্ছি। এই সরকারের কাছে মৌলিক একটা প্রস্তাব দিলেই আমাদের সমস্ত দাবি আদায় হবে না। আমাদের দাবি আদায় করতে হবে আন্দোলনের বিরুদ্ধে। গণআন্দোলন ছাড়া প্রতিক্রিয়াশীল চক্রদের কাছ থেকে কোন দাবি আদায় করা যাবেনা। মিঃ স্পীকার স্যার, কবির সুরে একটি কবিতা আমার মনে জেগে উঠেছে—
                      সাবাস বাংলাদেশ-
                   এ পৃথিবী অবাক তাকিয়ে রয়, 
                   জ্বলে পুড়ে মরে ছারখার তবু
                     মাথা নোয়াবার নয়। 
মিঃ স্পীকার স্যার, বাংলাদেশের যে সমস্ত অগণিত যুবক, ছাত্র, অগণিত ভাই, বোন, যে বিপ্লবী চেতনা, যে বিপ্লবী উন্মেষ তুলে ধরেছেন তাকে অভিনন্দন জানিয়ে আমি আমার বক্তব্য শেষ করছি। 
শ্রী সুধীর চন্দ্র বেরাঃ মাননীয় স্পীকার মহোদয়, আমি মুখ্যমন্ত্রী কর্তৃক যে প্রস্তাব এই সভায় আনা হয়েছে তা সর্বান্তকরণে এবং পূর্ণভাবে সমর্থন করি। আমি এখানে দেখলাম আলোচনার মাধ্যমে এই প্রস্তাব সমর্থন করতে গিয়ে কোন কোন রাজনৈতিক দল নিজেদের মূলধন বাড়াবার চেষ্টা করেছেন। এটা আমি তীব্রভাবে নিন্দা করছি। পূর্ববাংলার এই স্বাধীনতা সংগ্রাম বিশেষভাবে গুরুত্বপূর্ণ। কারণ স্বাধীনতার জন্য মানুষের সংগ্রাম জন্মগত। মাননীয় অধ্যক্ষ মহাশয়, আপনি যদি ইতিহাসের দিকে তাকিয়ে দেখেন তাহলে দেখবেন মানুষ তার আত্মনিয়ন্ত্রণাধিকার অর্জনের জন্য অনেক রক্ত, অনেকে জীবন দিয়েছে। আমেরিকার স্বাধীনতা যুদ্ধ থেকে আরম্ভ থেকে ফরাসী বিপ্লব প্রভৃতির মধ্য দিয়ে একথাই স্বীকৃত হয়ে এসেছে যে প্রতিটি জাতির তার স্বাধিকার রক্ষার অধিকার থাকবে, তার আত্মনিয়ন্ত্রণাধিকার থাকবে। পূর্ববাংলার লোক যখন তাদের স্বাধিকার প্রয়োগ করতে গেল তখন মদগর্বী ইয়াহিয়ার আঘাত লাগল; তিনি পাল্টা আঘাত লাগালেন। মাননীয় স্পীকার মহাশয়, আপনি জানেন পূর্ববাংলায় যে সংগ্রাম হিন্দু, মুসলিম, বৌদ্ধ, খ্রিস্টানের মিলিত সংগ্রাম এর নজির ভারতবর্ষের ইতিহাসে দুর্লভ এবং পৃথিবীর ইতিহাসে পাওয়া যাবে কিনা সন্দেহ। এই স্বাধীনতা সংগ্রামের তিনটি পর্যায়ে বিভক্তি দেখতে পাই। প্রথম হচ্ছে- অহিংস অসহযোগ আন্দোলন, দ্বিতীয় হচ্ছে- সশস্ত্র সংগ্রাম এবং তৃতীয় হচ্ছে- স্বাধীনতা ঘোষণা। ভারতবর্ষের মধ্যে অনেকে অভিযোগ করেছেন- কংগ্রেস সরকার দেড় মাস পর্যন্ত ঘুমিয়েছিলেন। তাঁরা যদি একটু ভেবে দেখেন তাহলে দেখবেন বাংলাদেশের স্বাধীনতা ঘোষণার করার আগ পর্যন্ত এটা পাকিস্তানের অভ্যন্তরীণ ব্যাপার ছিল এবং আন্তর্জাতিক আইনে আমরা সেখানে হস্তক্ষেপ করতে পারতাম না। কিন্ত যে মুহূর্তে তারা সরকার গঠন করেছেন এবং স্বাধীনতা ঘোষণা করেছেন সেই মুহূর্তে থেকে সংগ্রামী রূপ বদলে গিয়েছে এবং আজকে তাদের স্বীকৃতি দিলে সার্বভৌম সরকার হবে এবং তার উপর হস্তক্ষেপ করলে আন্তর্জাতিক আইন লঙ্ঘনের আওতায় পড়ে। দুঃখের বিষয়, আজ বড় শক্তি, বিগ পাওয়ার্স, যাদের বিগ ব্রাদার্স হওয়া উচিত ছিল তারা স্বীকৃতি দেয়নি এবং আমরা স্বীকৃতি দাবি করছি কারণ আমরা মনে করি বাংলাদেশ সরকার- জনগণের দ্বারা জনগণের সরকার - এবং জনগণের সরকার পৃথিবী থেকে মুছে যেতে পারেনা। 


এই বলে বাংলাদেশ সরকার এবং জনগণকে অভিনন্দন জানিয়ে আমার বক্তব্য শেষ করছি। 

শ্রী এ এইচ বেসটারউইচঃ স্যার শেষ করার আগে আমি একটি পয়েন্ট অব অর্ডার আনতে চাই। গতকাল পরিবহন নিয়ে আমাদের কথা হয়েছিল কিন্তু দুর্ভাগ্যবশত সরকারিপক্ষ থেকে আমরা কোন তথ্য পাইনি। অথবা কোন নির্দেশনাও পাই নাই যে এটা করা হবে কিনা। আমি শুনেছি কিছু কিছু দল তাদের মত করে পরিবহনের ব্যাবস্থা করেছে কিন্তু সেটা সবার জন্য সম্ভব না। ১৬৯২ সাল থেকে পরিবহনের ব্যাপারটি প্রচলিত আছে কিন্তু আজ আয়োজনের এই অবস্থা দেখে আমি হতাশ। তাই আমি এটা উত্থাপন করছি এবং সরকার প্রতিশ্রুতি দিলেও এখন পর্যন্ত আমি কোন ব্যাবস্থা দেখতে পাচ্ছিনা। 


মি: স্পীকারঃ জনাব বেস্টউইচ, আমি এটার খোঁজ অন্যদের কাছ থেকে নিয়েছি। আপনি আমার কাছে প্রস্তাব দিয়েছেন যে সদস্যদের বাসায় যাবার জন্য খরচ দেয়া উচিৎ। আমি বিরোধী দলের কয়েকজনের সাথে কথা বলেছি। তারা আমাকে বলেছে তাদের নিজস্ব ব্যাবস্থা আছে। এই অবস্থায় সরকার বা বিরোধী দলের চিপ হুইপ কারো পক্ষ থেকেই আমার কাছে কোন অনুরোধ আসেনি। তাই আমি দেখতে পাচ্ছি শুধুমাত্র জনাব বেসটারউইচ আমাকে এটার জন্য চাপ দিচ্ছেন এবং অন্য কেউ এরকম করছেন না। যদি যথেষ্ট সংখ্যক সদস্য এটা দাবী করেন তাহলে তারা তাদের দলের চিপ হুইপ মার্ফত আমাকে জানালে আমি পরবর্তি ব্যাবস্থা নেবার চেষ্টা করব। কিন্তু এখন পর্যন্ত জনাব বেসটারউইচ ছাড়া এটা কেউ চাচ্ছেন না। তাই আমি মনে করি এই ব্যাপারে সরকারের পদক্ষেপ নেয়া ন্যায়সঙ্গত নয়। এর পরেও যদি আপনার খুব দরকার পরে তাহলে আপনি বিভিন্ন দলের চিপ হুইপের সাথে আলোচনা করে আমার চেম্বারে যোগাযোগ করতে পারেন। তখন আমি সরকারকে অনুরোধ করব প্রয়োজনীয় ব্যাবস্থা নিতে। 

শ্রী জনাব বেস্টারউইচঃ স্যার, ১৯৬২ ও ১৯৬৭ সালে আমি এটা উত্থাপন করেছিলাম এবং এখনো আমিই সবার পক্ষে থেকে এটা উত্থাপন করলাম। কোন সদস্য যদি তাদের নিজেদের জন্য কোন ব্যাবস্থা করে থাকেন তাতে অন্যান্য সদস্যদের কোন লাভ নেই। আমরা গরিব মানুষ। আমাদের এরকম আয়োজন বা ব্যাবস্থা করার সামর্থ্য নেই। আমাদের বলতেই হবে- কারণ গভীর রাতে ট্যাক্সি বা বাস পাওয়া যায়না। 

মি: স্পীকারঃ দুর্ভাগ্যজনক জনাব বেসটারউইচ, কেউ আপনার প্রস্তাবকে সমর্থন দিচ্ছেনা। 

শ্রী সুধিন কুমারঃ আপনার এটা গৃহীত হলে খুব কম সংখ্যক সদস্যই এই সুবিধা গ্রহণ করবে। 

মি: স্পীকারঃ আমি সন্মানিত সদস্যদের অনুরধ করব ১২ ও ১৩ তারিখে আমার চেম্বারে দেখা করতে। 

শ্রী সুবোধ ব্যানার্জিঃ স্যার হাউজের সবার পক্ষে দেখা করা সম্ভব না। সরকার গত কয়েক বছর ধরে এসব করছেন। সরকারের উচিৎ এটা করে দেয়া। ক্ষতি কি? 

মি: স্পীকারঃ আমাকে জনাব গোপাল বসু ও অন্যান্যরা বলেছেন যে তাদের নিজস্ব ব্যাবস্থা আছে। 

শ্রী জ্যোতি বসুঃ ঐ ব্যবস্থাটা কংগ্রেস গভর্নমেন্টেরও ছিল। তিনটা রুটে তিনটা বাস ছিল। যে রুট দিয়ে যে যে বাস যেত মেম্বাররা সেই বাসে চলে যেতেন। এখন আমরা নিজেরাই ব্যবস্থা করছি। কারণ জীবন নিয়ে টানাটানি। বাস থেকে টেনে নিয়ে মারছে। ওপক্ষ একটা ব্যবস্থা করেছেন। কিন্ত অন্যেরা এসব বাস অ্যাভেল করতে পারছেন না। সেজন্য বলছি যে, সোমবার থেকে একটা কিছু ব্যবস্থা যদি করেন তাহলে ভালই হয়। 

মি: স্পীকারঃ আমার কোন আপত্তি নেই। 

শ্রী রাম চ্যাটার্জিঃ আমাদের যেটা আছে সেটা রাখতে হবে। কারোর পকেট থেকে দিতে বলছি না। গভর্নমেন্টের খরচে বাস আসে যায়। এতে একপক্ষ লাভ করবে, আর একপক্ষ লাভ করবে না, সেটা হবেনা। আমাদের মেম্বাররা হাঁটতে হাঁটতে ফিরছে, আর একপক্ষ বাসে করে চলেছে সেটা হবেনা। 

শ্রী অজিত কুমার পাঞ্জাঃ সরকারের জানা মতে কোন সদস্য সরকারের কাছে পরিবহনের ব্যাপারে কোন মতামত বা অনুরোধ করেনি। তবেযদি কেউ করে আমরা ব্যাপারটা দেখব। 

শ্রী গোপাল বসুঃ আপনি তো একটা অ্যারেঞ্জমেন্ট করে দিলেই পারেন। 
মি: স্পীকারঃ আপনারা নিজেরাই বলেছেন যে, আপনাদের ব্যবস্থা করে নিয়েছেন। আমিও দেখলাম অলমোস্ট অল দ্যা মেম্বার্স তাঁরা নিজেদের ব্যবস্থা করে নিয়েছেন। হয়ত দু-চারজনের কিছু অসুবিধা হতে পারে সেজন্যই বোধহয় তাঁরা কিছু বলেননি। 
শ্রী সুবোধ ব্যানার্জিঃ গভর্নমেন্ট শুনেছেন, অ্যারেঞ্জমেন্ট করবেন। এতে এত আলোচনার দরকার কি আছে? ওঁরা শুনেছেন। আগে যেরকমভাবে চলত সেইরকম একটা অ্যারেঞ্জমেন্ট করবেন। আটটা বেজে গেছে। আমাদের শুধু জীবন নয়, প্রেস গ্যালারিও আছে। ওদেরও আমাদের দেখতে হবে। কাজেই আমরা একটু তাড়াতাড়ি ফিনিশ করি। 

মি: স্পীকারঃ আমি এখন প্রধানমন্ত্রীকে তার জবাব দিতে অনুরোধ করছি। 

শ্রী অজয় কুমার মুখোপাধ্যায়ঃ আমার আর কিছু যোগ করার নেই। 

শ্রী সুবোধ ব্যানার্জিঃ এটা খুব ভালো জবাব। 

মি: স্পীকারঃ আলোচনা এখানেই শেষ হল। 

শ্রী অজয় কুমার মুখার্যি বললেন - 
‘’ বিগত ডিসেম্বর মাসে অনুষ্ঠিত নির্বাচনে মুজিবুর রহমানের নেতৃত্বে পরিচালিত আওয়ামীলীগের অসামান্য ও ঐতিহাসিক সাফল্যের মধ্যে প্রকাশিত জনগণের সুস্পষ্ট রায়কে পদদলিত করিয়া বাংলাদেশের সাড়ে সাত কোটি জনগণের বিরুদ্ধে পাকিস্তান সামরিক শাসক চক্রের যে নারকীয় গণহত্যাভিযান চালাইতেছেন পশ্চিমবঙ্গের বিধানসভা তাকে ধিক্কার জানাইতেছে এবং বাংলাদেশের জনগণ পূর্ণ জাতীয় স্বাধীনতার জন্য যে মরণপণ সশস্ত্র সংগ্রাম চালাইতেছেন তাঁর প্রতি অকুণ্ঠ সমর্থন ও সেই সঙ্গে সংগ্রামী জনগণকে আন্তরিক অভিনন্দন জানাইতেছে। 
পাকিস্তানের সামরিক শাসকচক্র যাহাতে অবিলম্বে এই বর্বর গণহত্যা বন্ধ করিতে এবং বাংলাদেশ হইতে তাহার সমস্ত সামরিক বাহিনী তুলিয়া লইতে বাধ্য হয় তাহার জন্য উপযুক্ত কার্যকরী ব্যবস্থা গ্রহণের জন্য এই বিধানসভা ভারত সরকারসহ অন্যান্য দেশের সরকারের নিকট আবেদন করিতেছে। 
পশ্চিমবঙ্গ বিধানসভা এই বিশ্বাস রাখে যে, তাহাদের সংগ্রাম বর্তমানে যতই কঠোরও প্রতিকূল অবস্থার সম্মুখীন হোক না কেন বাংলাদেশের সংগ্রামী জনগণ শেষপর্যন্ত জয়লাভ করিবেনই। এই সভা আরও আশা রাখে যে, যেহেতু এই রক্তক্ষয়ী সংগ্রাম সর্বপ্রকার আধুনিক মারণাস্ত্রে সুসজ্জিত পাকিস্তানের সামরিক শাসকচক্র কর্তৃক বাংলাদেশের জনগণের উপর চাপাইয়া দেওয়া হইয়াছে এবং ইহা জাতীয় স্বাধীনতার জন্য অত্যন্ত ন্যায়সঙ্গত সংগ্রাম সেই হেতু ইহা শুধু জাতীয় জনগণের নিকট নহে, পৃথিবীর অন্যান্য দেশের এমনকি পাকিস্তানের বিভিন্ন রাজ্যের নিকট হইতেও ক্রমবর্ধমান সমর্থন লাভ করিবে। 
বাংলাদেশের জনগণের  জাতীয় স্বাধীনতার মরণপণ সংগ্রামের প্রতি আশু ও জরুরী কর্তব্যের কথা বিবেচনা করিয়া এই বিধানসভা ভারত সরকারের কাছে দাবি জানাইতেছে যে, অনতিবিলম্বে বাংলাদেশের সার্বভৌম গণতান্ত্রিক প্রজাতন্ত্রও তাঁহার সরকারকে স্বীকৃতি এবং অস্ত্রশস্ত্র সহ সর্বপ্রকার প্রয়োজনীয় কার্যকরী সাহায্য দিতে হইবে। বাংলাদেশের লক্ষ লক্ষ নরনারী যখন রক্ত দিতেছেন, তখন পশ্চিমবঙ্গের জনগণ আহার কমে কিছুতেই রাজী হইতে পারেন না। 
এই ব্যবস্থাগুলি গ্রহণ করিতে যতই দেরী হইতেছে ততই বাংলাদেশের জনগণের দুঃখ, দুর্গতি, লাঞ্চনা বৃদ্ধি পাইতেছে। ইহাতে পশ্চিমবঙ্গের বিধানসভা ও জনগণ গভীর উদ্বেগ বোধ করিতেছে। এই অবস্থায় যাহাতে অবিলম্বে উক্ত দাবিগুলো স্বীকৃত তাহার জন্য ভারত সরকারের উপর প্রয়োজনীয় চাপ সৃষ্টি করার জন্য বিধানসভা, পশ্চিমবঙ্গের জনগণ ও সরকারের নিকট আহবান জানাইতেছে। 
ব্যাপক নরহত্যার মুখে বাংলাদেশের লক্ষ লক্ষ নারী, পুরুষ, শিশু, বৃদ্ধা সীমান্ত পার হইয়া পশ্চিমবাংলায় চলিয়া আসিতে বাধ্য হইতেছেন। সৌভাতৃতের ও মানবতার অপরিহার্য অঙ্গ হিসাবে তাঁহাদের জন্য সর্বরকম প্রয়োজনীয় ব্যবস্থা করা একান্ত দরকার। এই পশ্চিমবঙ্গ ও উহার পার্শ্ববর্তী সীমান্তরাজ্যগুলির আর্থিক ক্ষমতার বাহিরে। এই কঠিন সত্য বিবেচনা করিয়া পশ্চিমবঙ্গের বিধানসভা ভারত সরকারের নিকট এই বিষয়ে যাবতীয় ব্যয়ভার বহনের জন্য দাবি জানাইতেছি’’ 
মি: স্পীকারঃ আজকের অধিবেশন শেষ হল। 

দীপংকর ঘোষ দ্বীপ
<১২, ৮৮, ২৮৩>
বুদ্ধিজীবী সাহিত্যিক শিক্ষাবিদদের সংস্থা
সংগ্রামী স্বাধীন ‘বাংলাদেশ’ সহায়ক সমিতি

গত ৪ঠা এপ্রিল পশ্চিম বাংলার বিশিষ্ট বুদ্ধিজীবি, প্রখ্যাত শিক্ষাবিদ, আইনজীবী, সমাজকর্মী, সাংবাদিক প্রভৃতি ভারতীয় সংস্কৃতি ভবনে মিলিত হয়ে ‘সংগ্রামী স্বাধীন বাংলাদেশে সহায়ক সমিতি’’ নামে একটি সংস্থা গঠন করে। বাংলাদেশের মুক্তিযোদ্ধাদের সম্ভাব্য সকল উপায়ে সাহায্য করা এই সমিতির উদ্দেশ্য। 

ইতিপূর্বে মুখ্যমন্ত্রী শ্রী অজয় কুমার মুখোপাধ্যায়ের নেতৃত্বে মুক্তিযোদ্ধা সহায়ক কমিটি (কমিটি ফর অ্যাসিসট্যান্স টু দ্য ফ্রিডম স্ট্রাগল ইন বাংলাদেশ) নামে যে সংস্থা গঠিত হয়েছে, এই সমিতি তাঁর সঙ্গে যোগ রেখে কাজ এবং সমিতির অর্থ সংগ্রহ এবং অন্যান্য সাহায্য ওই কমিটির মাধ্যমে যথাস্থানে পাঠানো হবে। 

নতুন এই সমিতির সভাপতি নির্বাচিত হয়েছেন শ্রী তারা শংকর বন্দোপাধ্যায়। শ্রী সন্তোষ কুমার ঘোষ এবং শ্রী বিনয় সরকার যথাক্রমে কোষাধ্যক্ষ এবং যুগ্ম-সম্পাদক। সমিতির কার্যালয়ঃ ইন্ডিয়ান অ্যাসোসিয়েশন হল, ৬২, বিপনবিহারী গাঙ্গুলি স্ট্রিট, কলকাতা। 

সর্বসম্মতিক্রমে গৃহীত একটি প্রস্তাবে সমিতি বাংলাদেশ পশ্চিম পাকিস্তানী জংগীশাহীর গণহত্যা, ধ্বংসলীলা, নারীধর্ষণ এবং লুণ্ঠনের তীব্র নিন্দা করেন। প্রস্তাবে বলা হয়, ভারত সরকার যেন কালবিলম্ব না করে শেখ মুজিবর রহমানের নেতৃত্বে গঠিত বাংলাদেশকে স্বীকৃতি দেন এবং মুক্তিযোদ্ধাদের ঔষধাদি এবং অন্যান্য সকল রকম সাহায্য পাঠানোর ব্যবস্থা করেন। 

সেদিনের সভায় বাংলাদেশের বুদ্ধিজীবিদের হত্যার জন্য এবং ওখানে রেড-ক্রসের প্রবেশ নিষিদ্ধ করার জন্য পাকিস্তানী জংগীশাহীর প্রতি ধিক্কার প্রকাশ করা হয়। বাংলাদেশের অবস্থা নিরুপণ করার জন্য রাষ্ট্রপুঞ্জকে একজন পরিদর্শক পাঠানোর ব্যবস্থা করতেও অনুরোধ করা হয়। 

মুক্তিযোদ্ধাদের নানা রকম সাহায্যের দরকার। সকলকে তাঁদের সাধ্যমত দান সমিতির দফতরে শ্রী সন্তোষ কুমার ঘোষের নিকট পাঠাতে অনুরোধ করা হয়েছে। 

দৈনন্দিন কাজ চালানোর একটি স্টিয়ারিং কমিটি গঠিত হয়েছে। তার সভাপতি শ্রী এস পি মিত্র। 

প্রথম দিনের সভায় উপস্থিত ছিলেন : সর্বশ্রী তুষার কান্তি ঘোষ, মনোজ বসু, এস পি মিত্র, নির্মল ভট্টাচার্য, বিবেকানন্দ মুখোপাধ্যায়, শৈবাল গুপ্ত, প্রবোধ কুমার সান্যাল, এন দত্ত মজুমদার, পি বসু মল্লিক, এস কে দত্ত, রঘুবীর চক্রবর্তী, এস ব্যানার্জী, ও পি শাহা। এছাড়া সমিতির আছেন শ্রী সুনীতি কুমার চট্টোপাধ্যায়, শ্রী এস এন সেন, শ্রীমতি রমা চৌধুরী, শ্রী পি কে বসু প্রভৃতি। 

৬ এপ্রিল সমিতির অপর এক সভায় একটি কো-অরডিনেশন কমিটি গঠিত হয়। এই কমিটিতে আছেনঃ সর্বশ্রী মনোজ বসু, প্রবোধ কুমার সান্যাল, অজিত রায় মুখার্জি, হরেন মজুমদার, নির্মল ভট্টাচার্য, সুশীল রায়, শৈবাল গুপ্ত, সন্তোষ কুমার ঘোষ (শেষোক্ত দুইজন যুগ্ম-আহবায়ক) অন্যান্য যেসব সংস্থা বাংলাদেশের সাহায্যকল্পে কাজ করছেন, কো-অরডিনেশন কমিটি তাদের সঙ্গে যোগ রক্ষা করবেন এবং দেখবেন যাতে সকলের কাজ যুক্ত হয়ে বাংলাদেশের সংগ্রামকে তার লক্ষ্যের পথে নিয়ে যেতে সাহায্য করে। 

দীপংকর ঘোষ দ্বীপ
<১২, ৮৯, ২৮৪-২৮৫>

শরণার্থীদের প্রশ্নকে জাতীয় সমস্যা হিসেবে গণ্য করা হোক
কলকাতায় মুখ্যমন্ত্রীদের আবেদন
(স্টাফ রিপোর্টার)

শনিবার মহাকরণে পূর্বাঞ্চলের পাঁচটি রাজ্যের মুখ্যমন্ত্রীদের জরুরী বৈঠকে স্থির হয় যে, কেন্দ্রকে তাঁরা এই অনুরোধ জানালেন যে, বাংলাদেশ থেকে আগত শরণার্থীদের শুধু সংশিষ্ট রাজ্যগুলির সমস্যা বলে গণ্য না করে জাতীয় সমস্যা বলে গণ্য করা হোক। 

দলে দলে আগত এই আশ্রয়প্রার্থীদের আশ্রয়, খাদ্য, স্বাস্থ্যরক্ষা ইত্যাদি গুরুদায়িত্ব বহনে অংশগ্রহণের জন্য মুখ্যমন্ত্রীরা আন্তর্জাতিক সংস্থাগুলি এবং সব স্বাধীন রাষ্ট্রকে অনুরোধ জানাতে মনস্থ করেন। 

জানা গিয়াছে যে পশ্চিম বংগে বিধান সভায় বাংলাদেশকে স্বীকৃতি দানের দাবী জানিয়ে গৃহীত সর্বসম্মত প্রস্তাবটি কেন্দ্রীয় সরকারকে পাঠানো হচ্ছে। 

এদিন রাত্রে দিল্লিতে প্রধানমন্ত্রী শ্রীমতী গান্ধীর সংগে ওই সমস্যা নিয়ে আলোচনা করতে যাওয়ার প্রাক্কালে পাঁচটি রাজ্যের মুখ্যমন্ত্রী একত্রে মিলিত হয়ে একটি সর্বসম্মত বক্তব্য প্রণয়ন করেন। এই বৈঠকে আসামের মুখ্যমন্ত্রী শ্রী মহেন্দ্রমোহন চৌধুরী, বিহারের মুখ্যমন্ত্রী শ্রী কর্পুরী ঠাকুর, ত্রিপুরার মুখ্যমন্ত্রী শ্রী শচীন্দ্রলার সিংহ, মেঘালয়ের মুখ্যমন্ত্রী শ্রী ইলিয়মসন সংমা এবং পশ্চিম বংগের উপ-মুখ্যমন্ত্রী শ্রী বিজয় অজয় কুমার মুখোপাধ্যায় প্রায় দু ঘন্টা ধরে আলোচনা করেন। এছাড়া বৈঠকে পশ্চিম বংগের উপ-মুখ্যমন্ত্রী শ্রী বিজয় সিংহ নাহার রাজ্য মন্ত্রিসভায় বাংলাদেশ সাব-কমিটির সদস্য হিসেবে শ্রী সন্তোষ রায় এবং ডাঃ জয়নাল আবেদিনও উপস্থিত ছিলেন। 
বৈঠকে কেন্দ্রের কাছে এইরূপ আবেদন করা হবে বলে স্থির হয় যে, এমন অবস্থার সৃষ্টি করতে হবে যাতে এই শরনার্থীরা আবার বাংলাদেশে ফিরে যেতে পারে এবং সেই জন্য কেন্দ্রকে অবিলম্বে উদ্যোগী হতে হবে। আরও বলা হয় যে, শরণার্থীদের ভারতের অন্যান্য রাজ্যেও পাঠাবার ব্যবস্থা করতে হবে যাতে সংশ্লিষ্ট অর্থনীতি বিপর্যস্ত না হয়ে পড়ে। 

আরও নিরাপত্তা ও পুলিশ ব্যবস্থার দাবী
বৈঠকের পর পশ্চিম বংগের মুখ্যমন্ত্রী শ্রী মুখার্জী সাংবাদিকদের প্রশ্নের উত্তরে বলেন, এই বিপুল সংখ্যক শরণার্থীদের জন্য আশ্রয় ও খাদ্যের ব্যবস্থার জন্য যা অর্থ লাগে সবই দেবেন বলেছেন। কিন্তু এছাড়া আইন শৃংখলা রক্ষা ইত্যাদি আরও নানা প্রশ্ন ও সমস্যা আছে। এদিনের বৈঠকে মোটামুটি ঠিক হয়েছে তাঁরা সীমান্তের আরও নিরাপত্তা ও পুলিশী ব্যবস্থার জন্য যে অর্থ লাগে তাও কেন্দ্রকে দিতে বলবেন। 

মুখ্যমন্ত্রী আরও বলেন, সীমান্তের অস্থায়ী শিবিরগুলিতে বড় জোর পাঁচ লক্ষ শরণার্থীদের সামরিক আশ্রয়ের ব্যবস্থা আছে। এর উদ্বৃত্তের সংগে সংগে অন্যান্য রাজ্যে পাঠিয়ে দেওয়ার ব্যবস্থার ভার কেন্দ্রকে নিতে হবে। 

উত্তর প্রদেশের মুখ্যমন্ত্রীর প্রতিনীধিরূপে শ্রী রাম নারায়ণ ত্রিপাঠিও এদিন অজয় বাবুর সঙ্গে সাক্ষাৎ করে বাংলাদেশের শরণার্থীদের ব্যাপারে তাঁরা কীভাবে সাহায্য করতে পারেন তা জানতে চান। ইউপি সিটিজেনস কাউনসিলের সাধারণ সম্পাদক শ্রী ত্রিপাঠি রবি ও সোমবার কয়েকটি শরণার্থী শিবির পরিদর্শন করবেন। 

বৈঠকে আলোচনা ও আবেদন

বাংলাদেশ থেকে শরণার্থীদের অভূতপূর্ব ভিড়ের চাপ যে অবস্থায় সৃষ্টি হয়েছে পাঁচটি রাজ্যের মুখ্যমন্ত্রীরা তা আলোচনা করেন। ইতিমধ্যে সংশ্লিষ্ট রাজ্যগুলিতে আশ্রয়প্রার্থীর সংখ্যা আঠারো লক্ষ ছাড়িয়ে গিয়েছে। তাঁরা এভাবে আসতে থাকলে অবিলম্বে এই সংখ্যা বিশ লক্ষের উপরে উঠে যাবে। 

বৈঠকে এই মত প্রকাশ করা হয় যে, শুধু সংশ্লিষ্ট রাজ্যেগুলির বহন করার পক্ষে এ সমস্যা অত্যন্ত গুরুভার। বহু জায়গায় এই শরণার্থীদের মাথার উপর কোন আচ্ছাদন নাই। কেন্দ্রীয় সরকার নিয়ন্ত্রিত মাত্রায় যে খাদ্যশস্য মঞ্জুর করছেন তার সরবরাহও অনিয়মিত। লবণ, চিনি, কেরোসিন, বাসনপত্র এবং কাপড়চোপড়ের সরবরাহও সর্বদাই প্রয়োজনের তুলনায় নগণ্য। যানবাহনের ঘাটতির ফলে পাঠাবার ব্যবস্থাও ব্যাহত হচ্ছে। স্বাস্থ্য এবং স্বাস্থ্যবিধি রক্ষা সম্পর্কে সমস্যা দেখা গিয়াছে। কলেরা দেখা দিচ্ছে বলে খবর আসছে। 

মুখ্যমন্ত্রীরা আশা করেন তাঁদের আবেদনে ভারতের সব রাজ্য এই গুরু দায়িত্ব বহন করতে এগিয়ে আসবেন। বাংলাদেশের মুক্তিযোদ্ধাদের জন্য দিকে দিকে স্বতঃস্ফূর্ত সহানূভুতির প্রকাশ হয়েছে। বাংলাদেশের জংগী নির্যাতনের কবল থেকে যাঁরা দলে দলে চলে আসছেন অবিলম্বে তাঁদের খাদ্য, আশ্রয় ও স্বাস্থ্যরক্ষার ব্যাপারে এই সহানুভূতিকে সক্রিয় করে তোলা প্রয়োজন। 

মানবিকতার প্রশ্নে ভারতের এই দায়িত্ব বহনে অংশগ্রহণের জন্য মুখ্যমন্ত্রীরা আন্তর্জাতিক সংস্থাগুলি এবং সব স্বাধীন রাষ্ট্রকেও অনুরোধ জানাতে মনস্থ করেন। 

শরণার্থী সমস্যা প্রধানমন্ত্রীকে জানিয়েছি
-মুখ্যমন্ত্রী
(স্টাফ রিপোর্টার)

রবিবার সকালে দিল্লি থেকে ফিরে মুখ্যমন্ত্রী শ্রী অজয় কুমার মুখোপাধ্যায় দমদমে সাংবাদিকদের বলেন, বাংলাদেশ থেকে বিপুল সংখ্যায় চলে আসা শরণার্থীদের নিয়ে যেসব সমস্যার উদ্ভব হয়েছে সে সম্পর্কে আমরা প্রধানমন্ত্রী শ্রীমতি ইন্দিরা গান্ধীকে বোঝাতে সক্ষম হয়েছি। 

মুখ্যমন্ত্রী বলেন, এই সব সমস্যা সমাধানের জন্য যত দ্রত সম্ভব কার্যকর গ্রহন করতে ও আমরা তাঁকে অনুরোধ করেছি। 

উপ-মুখ্যমন্ত্রী শ্রী বিজয় সিংহ নাহার মুখ্যমন্ত্রীর সঙ্গে দিল্লী গিয়েছিলেন। তিনি বলেন আমাদের দিল্লী যাওয়ার উদ্দেশ্য সফল হয়েছে। 

আসাম, ত্রিপুরা, বিহার, মেঘালয়, পশ্চিম বংগ নিয়ে পাঁচটি রাজ্যের মুখ্যমন্ত্রী শনিবার কলকাতায় এক বৈঠকে মিলিত হওয়ার পর দিল্লী যান এবং সেখানে শরণার্থী পুনর্বাসনের প্রশ্ন নিয়ে প্রধানমন্ত্রীর সংগে আলোচনা করেন। 

প্রধানমন্ত্রীর কাছে রাজ্য মন্ত্রীসভা দাবী করবেন-
শরণার্থীদের পশ্চিমবংগের বাইরে পাঠাতে হবে
(স্টাফ রিপোর্টার)

কলকাতা, ৪ঠা জুন- প্রধানমন্ত্রী শ্রীমতি ইন্দ্রিরা গান্ধীর কাছে পঃ বঙ্গ মন্ত্রিসভার সদস্যরা আগামীকাল যৌথভাবে দাবি জানাবেন: বাংলাদেশ থেকে আগত প্রায় অর্ধ কোটি শরণার্থীর রক্ষণাবেক্ষণের পূর্ণ দায়িত্ব কেন্দ্রীয় সরকারকে নিতে হবে। রাজ্য সরকার তার সামগ্রিক সামর্থ্য নিয়োগ করেও শরণার্থী আগমনজনিত সমস্যার মোকাবেলা করতে পারছে না। ভারতের অন্যান্য রাজ্যে তাদের তজন্য শিবির স্থাপন করে তাদের স্থানান্তরিত করতে হবে। 

স্বাস্থ্যমন্ত্রী ডাঃ জয়নাল আবেদিন বলেছেন, কেন্দ্রীয় সরকার যদি শরণার্থীদের সম্পূর্ণ দায়িত্ব না নেয় তবে রাজ্য সরকারকে বিকল্প ব্যবস্থা গ্রহণের কথা ভাবতে হবে। ত্রাণ দপ্তরে রাষ্ট্রমন্ত্রী শ্রী আনন্দমোহন বিশ্বাসও বলেছেন, শরণার্থীদের বিষয়ে যে গুরুত্ব কেন্দ্রীয় সরকারের দেওয়া উচিত তা তাঁরা দেননি। 

মুখ্যমন্ত্রী ও উপ-মুখ্যমন্ত্রী দুজনেই আজ সাংবাদিকদের বলেছেনঃ শরণার্থীরা এখন ও ত্রাণের জন্য ক্রমশঃই শহরের দিকে এগিয়ে আসছে। সীমান্ত জেলাগুলিতে স্থানীয় অধিবাসীদের সঙ্গে শরণার্থীদের সম্পর্কের অবনতি হচ্ছে, যার ফলে আইন শৃংখলার প্রশ্ন দেখা দিতে পারে। 

মুখ্যমন্ত্রী বলেছেনঃ কোন কোন জায়গায় সাম্প্রদায়িক উত্তেজনা দেখা দিয়েছে। স্বাস্থ্যমন্ত্রী বলেছেনঃ শরণার্থীদের মধ্যে কলেরা এবং মহামারী ব্যাপক আকার ধারণ করেছে। মুখ্যমন্ত্রী শ্রী অজয় মুখার্জী প্রধানমন্ত্রীর সঙ্গে রাজভবনে তাঁর বৈঠকে সরাসরি বলবেন: শরণার্থীদের বিভিন্ন রাজ্যে নিয়ে যাবার ব্যবস্থা করুন। বিভিন্ন রাজ্যে নিয়ে যাবার ব্যবস্থা করুন। বিভিন্ন রাজ্যে নিয়ে যাবার ব্যবস্থা করুন। বিভিন্ন রাজ্য সরকারের উপর চাপ দিন। নচেৎ পঃ বঙ্গের অর্থনীতি ভেঙ্গে পড়বে। 
উপ-মুখ্যমন্ত্রী শ্রী বিজয় সিং নাহার সাংবাদিকদের বলেছেনঃ এখন পঃ বঙ্গের সমস্ত উন্নয়ন কাজ বন্ধ হবার উপক্রম হয়েছে। “ওদের আশ্রয় দিতে পারছি না, খেতে দিতে পারছি না। ” ওদের সম্পূর্ণ আলাদাভাবে রাখা দরকার। 

স্বাস্থ্যমন্ত্রীর বিবরণ

রাজ্য স্বাস্থ্যমন্ত্রী ডাঃ জয়নাল আবেদিন আজ সাংবাদিকদের জানান যে কলেরা ও অন্যান্য রোগে পীড়িত দেড় লক্ষ শরণার্থীকে এ পর্যন্ত সরকারী ব্যবস্থায় চিকিৎসা করা হয়েছে। হাসপাতাল ও আশ্রয় শিবিরে ৮৯৪ জন শরণার্থী শিবিরে মারা গেছেন। বাইরে আরও অনেকে মারা গেছেন, এটা ধরে নেওয়া যায়। 

রাজ্য স্বাস্থ্য দপ্তর সাড়ে পনের লক্ষ শরণার্থীকে টিকা এবং সাড়ে এগার লক্ষ শরণার্থীকে বসন্তের টিকা দিয়েছেন। 

ডাঃ আবেদিন বলেন, এ পর্যন্ত সাধ্যমত সব কিছুই করা হয়েছে। কিন্তু যেভাবে আজ পর্যন্ত আশ্রয়প্রার্থীরা আসছেন তাতে মনে হচ্ছে বাংলাদেশ উজাড় করে সবাই এখানে চলে আসবেন। রাজ্য প্রশাসন ও স্বাস্থ্য দপ্তরেরএই অবস্থার মোকাবেলার সাধ্য নাই বলে তিনি মনে করেন। পরিস্থিতি এখন যা দাঁড়িয়েছে তাতে তাঁর মনে হয়, অবস্থা নিয়ন্ত্রণের বাইরে যেতে বসেছে।
 
কেন্দ্রীয় সরকার সমস্ত শক্তি নিয়ে এবং রাজ্যগুলি তাদের সামর্থ্য নিয়ে আশ্রয়পার্থীদের সাহায্যে এই মুহুর্তে এগিয়ে না এলে পরিস্থিতি আয়ত্তের বাইরে চলে যাবে বলে তিনি আশঙ্কা প্রকাশ করেন। 
	
কেন্দ্র এবং রাজ্যগুলি এই বিষয়ে কার্যকরী উপযুক্ত তৎপরতা না দেখালে রাজ্য সরকারকে অন্য পন্থা নেবার কথা ভাবতে হবে বলে তিনি মনে করেন। 

ত্রাণমন্ত্রীর অভিযোগ

রাজ্য ত্রাণ দপ্তরের রাষ্ট্রমন্ত্রী শ্রী আনন্দমোহন বিশ্বাস অভিযোগ করেন এই সংকট মুহুর্তে কেন্দ্রের যতটা তৎপর হওয়া ছিল তা দেখা যাচ্ছে না। অন্যদিকে রাজ্য সরকারী কর্মচারীদের একাংশও একই মনোভাব দেখাচ্ছেন। ফলে গণতান্ত্রিক কোয়ালিশন মন্ত্রিসভা যত দ্রুত ও সুষ্ঠভাবে আশ্রয়প্রার্থীদের সাহায্য করতে চাইছেন, তা সম্ভব হচ্ছে না। 
সল্ট লেকে আশ্রয়

কলকাতা অভিমুখী শরণার্থীদের সল্ট লেক এলাকায় অস্থায়ীভাবে আশ্রয় দেবার ব্যবস্থা হয়েছে। উপ মুখ্যমন্ত্রী বলেছেন, ওদের ওখান থেকে সরিয়ে নেওয়া দরকার। 

দীপংকর ঘোষ দ্বীপ
<১২, ৯২, ২৮৯>

অসামরিক প্রতিরক্ষা ব্যবস্থা প্রস্তুত রাখার নির্দেশ।
সীমান্ত পরিস্থিতি নিয়ে দীর্ঘ বৈঠক
(স্টাফ রিপোর্টার)

ভারত-বাংলাদেশ সীমান্তে পাক ফৌজের ব্যাপক সমাবেশ ঘটায় পশ্চিমবঙ্গ তথা পূর্ব ভারতের প্রতিরক্ষা ও আভ্যন্তরীণ নিরাপত্তা ব্যবস্থা আরও জোরদার করা সম্পর্কে বৃহস্পতিবার রাত্রে রাজভবনে এক উচ্চ পর্যায়ের বৈঠকে বসে। আক্রান্ত হলে পাল্টা আঘাত হানার ব্যাপারেও ওই বৈঠকে কতকগুলি গুরত্বপূর্ণ সিদ্ধান্ত নেওয়া হয়। তিন ঘন্টাকাল স্থায়ী এই বৈঠকে রাজ্যপাল শ্রী এ, এল, ডায়াস, মুখ্যসচিব শ্রী এন সি, সেনগুপ্ত, কেন্দ্রীয় স্বরাষ্ট্র দফতরের অতিরিক্ত সচিব শ্রী বি আর গুপ্ত ছাড়া ‍দিল্লী থেকে আগত কয়েকজন পদস্থ ব্যক্তি যোগ দেন। কেন্দ্রীয় মন্ত্রী শ্রী সিদ্ধার্থ শংকর রায়ও এই বৈঠকে নানান বিষয় নিয়ে আলোচনা করেন। 

যে কোন মুহুর্তে ডাকলেই যাতে পাওনা যায় সেইজন্য অসামরিক প্রতিরক্ষায় লোকদের প্রস্তুত থাকার জন্য কেন্দ্রীয় সরকার নির্দেশ দিয়েছেন। 

বৃহস্পতিবার মহাকরণে কেন্দ্রীয় অসামরিক প্রতিরক্ষা দফতরের ডিরেক্টর জেনারেল লেঃ জেনারেল মতিসাগর রাজ্যের সংশ্লিষ্ট দফতরের কয়েকজন পদস্থ অফিসারের সঙ্গে এক বৈঠকে মিলিত হয়ে ওই নির্দেশের কথা জানান। 

এদিন লেঃ জেনারেল মতিসাগর রাজভবনে রাজ্যপাল শ্রী এ এল ডায়াসের সঙ্গেও মিলিত হন। পৌরসভা, পুলিশ ও দমকলের অফিসারদের সঙ্গে তিনি অপর একটি বৈঠক করেন। রাজভবনের বৈঠকে মুখ্য সচিব ও অন্যান্য পদস্থ অফিসাররা উপস্থিত ছিলেন। 

আজ শুক্রবার সকালে মহাকরণে লেঃ জেনারেল মতিসাগর বিভিন্ন জেলার জেলা শাসকদের সঙ্গে এক বৈঠকে মিলিত হচ্ছেন। ওই বৈঠকে রাজ্যপাল শ্রী ডায়াস পৌরোহিত্য করবেন। 

তাছাড়া এই দিন রাজ্য পুলিশের শ্রী রঞ্জিত গুপ্তের অসামরিক প্রতিরক্ষা দফতরের তদারকির দায়িত্ব ন্যস্ত হয়েছে। আজ শুক্রবার থেকেই পুরাদমে এই দফতরের কাজ করার জন্য বৃহস্পতিবার রাজ্যপাল শ্রী এ এল ডায়াস শ্রী গুপ্তকে নির্দেশ দেন। স্বরাষ্ট্র সচিবের অধীনে থেকে শ্রী গুপ্ত ওই তদারকির কাজকর্ম করবেন। 

Prodip Mitra
<১২, ৯৩, ২৯০>

“পিন্ডি উদ্বাস্তুদের সাথে গুপ্তঘাতক পাঠাচ্ছে” - আসাম রাজ্যের মন্ত্রী 

শিলং, ১৫ই মে - ইউনির তথ্যসূত্রে জানা যায়, আসামের অর্থমন্ত্রী কে পি ত্রিপাঠী আজ বলেন যে, পাকিস্তান সরকারের ইচ্ছাকৃত ভাবে  দশ লক্ষাধিক উদ্বাস্তুকে ভারতের দিকে ঠেলে দেয়া 

ভারতের  সাথে যুদ্ধের পায়তারার সামিল। অর্থমন্ত্রী তার বক্তব্যে বলেন, পাকিস্তান  শুধু ইচ্ছাকৃত ভাবেই নয় বরং  সুচিন্তিত উপায়ে নিজের দেশের মানুষদের ভারতীয় অনুপ্রবেশকারী আখ্যা দিয়ে ভারতে ঠেলে দিচ্ছে, এবং তিনি আরো উল্লেখ করেন যে, এই সমস্যার একমাত্র কার্য্যকর সমাধান হতে পারে ভারতের হয়ে পাকিস্তানে এমন পরিস্থিতি সৃষ্টি করা যাতে এই মানুষ গুলো নিজেদের দেশে নিরাপদে ফিরে যেতে পারে। 

ত্রিপাঠী এরপর পাকিস্তানি সরকারের নামে অভিযোগ করেন যে তারা গুপ্তচর, নাশকতাকারি এবং দাঙ্গাকারিদের উদ্বাস্তুদের মাঝে পাথিয়ে দিচ্ছে। তিনি বলেন যে দাঙ্গাকারিরা, বিদ্যমান সামাজিক সমস্যাকে ব্যবহার করে দাঙ্গা লাগিয়ে দেয়ার চেষ্টা করতে পারে, এবং তা পশ্চিমবঙ্গ, ত্রিপুরা ও কেচারে হিন্দু-মুসলমান দাঙ্গা, এবং আসাম উপত্যাকা ও বিহারে বাঙ্গালিবিরোধী দাঙ্গা, অথবা অনুরুপ কোন দাঙ্গার  রুপ নিতে পারে। 

তিনি আরো সতর্ক করেন যে নাশকতাকারিরা যোগাযোগ ব্যবস্থা ও গুরুত্ত্বপুর্ণ শিল্পক্ষেত্রগুলো স্থবির করে দিতে পারে এবং ট্রেড ইউনিয়নের মাধমে ধ্বংসাত্মক কার্যকলাপ শুরু করতে পারে। 

Prodip Mitra
<১২, ৯৪, ২৯১>


উদ্বাস্তুদের মাঝে বাংলাদেশবিরোধী অপশক্তি বিদ্যমান – ত্রিপাঠী
(শিলং অফিস থেকে প্রাপ্ত)

১৮ই জুন - কিছু অপশক্তি সীমান্তে উদ্বাস্তু প্রবেশের হার যেসব স্থানে বেশি, সেখানে তাদের মধ্যে বাংলাদেশ বিরোধীতা সৃষ্টির অপচেষ্টা দূরথেকে চালিয়ে যাচ্ছে। তাদের অপচেষ্টা ফাঁস হয়ে যায় যখন মিছিলথেকে তারা ইয়াহিয়া জিন্দাবাদ স্লোগান দেয়া শুরু করে, জানান  আসামের অর্থমন্ত্রী ত্রিপাঠি। 

তিনি জানান যে সরকার এদের  বিরুদ্ধে শুধু সতর্ক দৃষ্টি রাখলেও জরুরি অবস্থা জারি না থাকায় কোন  পদক্ষেপ এখনো নেয়নি। 

প্রতিবেশী কিছু রাজ্য উদ্বাস্তুদের ছত্রভঙ্গ করে দিতে চাইলে কেন্দ্রীয় সরকার তাতে রাজি হয়, যা উদ্বাস্তুদের সাথে অসদাকরণের উদ্দেশে নয় বরং তাদের অবস্থার উন্নতি ঘটানোর জন্যে করা হয়। জনাব ত্রিপাঠি বলেন, এই সমস্যার যথাযথ সমাধান তাদের ছত্রভঙ্গ করার মধ্যে নয়, বরং তাদের দেশে ফিরে যাবার মতো পরিস্থিতি সৃষ্টি করার মধ্যে নিয়ত। 

ভারত বিদেশী পরাশক্তিদের কাছে  পূর্বপাকিস্তানে যাতে এমন পরিস্থিতি সৃষ্টি করা যায় যেখানে উদ্বাস্তুরা ফেরত যেতে পারে, তা সৃষ্টিচেষ্টার জন্য সম্মত করতে দূত পাঠিয়েছে। অন্যথায়  সংঘাত এড়ানো যাবে না। ১ কোটি উদ্বাস্তুর চাপ সামলানো সমস্যা নয়, সমস্যা হলো বাংলাদেশে গণতান্ত্রিক সরকারব্যবস্থা স্থাপন করা। 

এর আগের যুদ্ধে ইংল্যান্ড ও আমেরিকা গণতন্ত্র স্থাপনের জন্যে যুদ্ধ করেছে। কিন্তু এখন যখন পুর্ববঙ্গে গণতন্ত্র ক্রূশবিদ্ধ, তখন তারা নিস্চুপ। 
পাকিস্তান ও বাংলাদেশের  ৯৯% জনগণ বাংলাদেশের স্বায়ত্তশাসনের পক্ষে ভোট  দিয়েছে, কিন্তু পাকিস্তানের সামরিক জান্তা তা হিটলারীয় উপায়ে এবং অমানুষিক অত্যাচারের মধ্যে ধ্বংস করে দিতে চায়। ইংল্যান্ড এবং আমেরিকা, যারা গণতন্ত্রের জন্যে এর আগে যুদ্ধ করেছে, তাদের কি শুধু তাকিয়ে দেখা উচিৎ? এর অর্থ কি এই যে গণতন্ত্র ও মানবাধিকার শুরু তাদের উন্নত রাষ্ট্রের জন্যে, যেমন যখন জার্মানি আর ইংল্যান্ডের মধ্যে যুদ্ধ হয়েছিল, কিন্তু তাদের জন্যে নয় যখন একই দেশের দুই অংশের মধ্যে যুদ্ধ লাগে? 

দুই দেশের মধ্যে সংঘাত বন্ধ করার চেষ্টা করা যায় কি না তার জন্যে গণতন্ত্র ও মানবাধিকার অবশ্যই একটি গুরুত্বপূর্ণই বিষয়। 

পাকিস্তানি আর্মির জন্যে  ১০ লক্ষ উদ্বাস্তু  ভারতের দিকে ঠেলে দেয়ায় ভারত আজ এই সংঘাতে জড়িত। এই সংঘাত এখন শুধু পাকিস্তানের অভ্যন্তরীণ বিষয়  নয়। পাকিস্তানের ভেতরে যা হচ্ছে তার কারণে ভারতও আজ এর মধ্যে জড়িত। 

এখন শুধু এক প্রশ্নেরই জবাব চাই, যে বিদেশে ভারতের দূতরা কি কোন সন্তোষজনক জবাব বয়ে নিয়ে পারবেন? 

মুখ্যমন্ত্রী উদ্বাস্তু পরিস্থিতি নিয়ে আলোচনার জন্য নেতাদের আমন্ত্রণ জানালেন
আমাদের ভূবনেশ্বর সূত্র হতে

জুলাই ১৬ - জানা গেছে যে মুখ্যমন্ত্রী বিশ্বনাথ দাস আগামী সোমবার সব রাজনৈতিক নেতৃবৃন্দদের আলোচনার আহ্বানের মধ্যে দিয়ে বাংলাদেশের উদ্বাস্তুদের উড়িষ্যার ময়রুবনজ জেলায় আবাসন নিয়ে অচলবস্থার অবসান হতে যাচ্ছে। জানা যায় যে উদ্বাস্তুদের ময়রুবনজ জেলায় সাময়িক আবাসনের ব্যবস্থা করে দেবার অনুরোধসংক্রান্ত প্রধানমন্ত্রীর পাঠানো চিঠি পেয়ে মুখ্যমন্ত্রী দলীয় নেতাদের আমন্ত্রণ জানান। 

এপ্রসঙ্গে স্মরণীয় যে, এর আগে রাজ্য সরকার ময়রুবনজ জেলায় গুরমুন্সীতে ৫০০০০  উদ্বাস্তুর আশ্রয়দানের জন্য কেন্দ্রীয় সরকারের  অনুরোধ ওই এলাকার কিছু বিশেষ সমস্যার কথা তুলে ধরেন এবং উদ্বাস্তুদের অন্য কোথাও জায়গা দেবার প্রস্তাব করেন। 

এর পেছনে অন্যতম কারণ হিসেবে পুনর্বাসন মন্ত্রী বৃন্দাবন নায়ক রাজ্যসভায়  জানান যে, ইউনিয়ন মন্ত্রী এব্যাপারে তাদের সাথে এর আগে কোন কথা বলেননি, এবং তাদের আগে  না জানিয়ে এমন সিদ্ধান্ত চাপিয়ে দেয়া উচিৎ না। 

নির্ভরযোগ্য সূত্রে জানা যায় যে, রাজ্যসরকারের মন্ত্রীদের উপেক্ষা করে অফিসার পর্যায়ে কেন্দ্রীয় সরকার সব ব্যবস্থা করে ফেলায় এই অচলাবস্থার উদ্ভব হয়। তবে আশা করা যায় যে স্বয়ং প্রধানমন্ত্রীর অনুরোধ পাবার পর রাজ্য সরকার ময়রুবনজে অবশেষে বাংলাদেশী উদ্বাস্তুদের আশ্রয়ের ব্যবস্থা করবে। 

ক্যাম্পের সমস্যা নিয়ে উড়িষ্যা কঠোর
স্টাফ সংবাদদাতা

ভুবনেশ্বর, ২২ শে জুলাই - উড়িষ্যা সরকার ময়ূরভঞ্জ জেলায় বাংলাদেশী শরণার্থীদের আশ্রয়দানের জন্যে কেন্দ্রীয় সরকারের আহ্বান বস্তুত অগ্রাহ্য করতে যাচ্ছে এবং কেন্দীয় সরকারও অবস্থাদৃষ্টে মনে হচ্ছে উড়িষ্যার অন্য কোন স্থানে তাদের আশ্রয়দানের প্রসঙ্গে রাজ্য সরকারের দাবির কাছে নতিস্বীকার করছে। 

প্রধান বিরোধীদলীয় নেতা বিনাশক আচার্য সোহো রাজ্যসভার অনেক নেতাই বাংলাদেশের শরণার্থীদের আশ্রয়দানের জন্য ময়ূরভঞ্জ জেলা মোটেও সুবিধাজনক নয় বলে মনে করেন। গতকাল বিকেলে এক প্রেস কনফারেন্সএ এই কথা জানিয়ে মুখ্যমন্ত্রী বলেন যে তারা মিটিংএ কোরাতপুরে  ২ টি ও বুধ-পুলবানী জেলায় ১ টি স্থানে উদ্বাস্তুদের আবাসনের ব্যাপারে একমত হন। 

মুখ্যমন্ত্রী বলেন যে তিনি ময়ূরভঞ্জ ও উত্তর বালাসোর জেলায় উদ্বাস্তুদের পুনর্বাসনের ব্যাপারে পুনর্বিবেচনার আহ্বান জানিয়ে লেখা প্রধানমন্ত্রীর চিঠি নিয়ে আলোচনার জন্যে রাজনৈতিক নেতাদের  আলোচনায় ডাকেন। 

ইন্দিরাগান্ধীর লেখা চিঠির জবাবে তিনি তাকে  অর্থনৈতিক, দাফতরিক, আইনি ও জননিরাপত্তার অবস্থা রক্ষায় নানা সমস্যার কথা  জানান। এর আগে গরুমহিসানিতে কেন্দ্রীয় সরকার শ্রমিকদের স্বল্পমূল্যে আবাসনের ব্যবস্থা করে দেয়ায় সেখানে আর কোন উদ্বাস্তুর আশ্রয়কেন্দ্রের জায়গা করা সম্ভব নয়। অন্যদিকে ইউনিয়ন পুনর্বাসন কর্মকর্তা জানান যে উড়িষ্যার প্রধান সচিব ৩৫০, ০০০ জন উদ্বাস্তুর জন্য আশ্রয়কেন্দ্র খোলার ইচ্ছা প্রকাশ করেন। রাজ্য মন্ত্রণালয়ের একটি দল  আশ্রয়কেন্দ্রের জন্য অন্য সম্ভাব্য তিনটি প্রস্তাবিত স্থান পরিদর্শন করেছেন। 

পাকিস্তানের দুষ্কৃতিকারীরা আসামে ধ্বংসাত্মক তৎপরতা চালাচ্ছে বলে প্রধানমন্ত্রীর কাছে মুখ্যমন্ত্রীর রিপোর্ট

আমাদের বিশেষ প্রতিনিধি, নয়াদিল্লী, সেপ্টেম্বর ২ - বলা হচ্ছে যে এর আগে আসাম থেকে যেসব পাকিস্তানি গুপ্তচর ও নাশকতাকারীদের ভারত ছাড়তে বাধ্য করা হয়েছিল, তারাই উদ্বাস্তুর ছদ্মবেশে আবার ভারতে অনুপ্রবেশ করছে। 

আসামের মুখ্যমন্ত্রী মহেন্দ্রমোহন চৌধুরী দিল্লিতে এসে প্রধানমন্ত্রীকে আসামের বর্তমান নিরাপত্তাহীন পরিস্থিতি সম্পর্কে অবগত করেন। প্রধানমন্ত্রীর ইন্দিরাগান্ধীর সাথে সেই বৈঠকে তিনি তাকে জানান যে নাশকতাকারীরা আসামে ধ্বংসাত্মক কাজ চালাচ্ছে এবং যোগাযোগ ব্যবস্থা সহ নানা গুরুত্তপূর্ন স্থাপনা নষ্ট করতে সচেষ্ট রয়েছে। 

জানা যায়, জনাব চৌধুরী প্রধানমন্ত্রীকে অবিলম্বে বাংলাদেশের সাথে আসামের ১, ৩০০ কিলোমিটার সীমান্তে নিরাপত্তা জোরদার করতে বলেন। এপ্রসঙ্গে স্মরণীয় যে এর আগে প্রধানমন্ত্রীর সাথে দেখা করতে এসে তিনি তাকে আসামে কেন্দ্রীয় সংরক্ষিত বাহিনীর সদস্যসংখ্যা বৃদ্ধি করতে বলেন। সাংবাদিকদের প্রশ্নের জবাবে তিনি আজ জানান যে, গত কয়েক সপ্তাহের ভেতর আসাম সরকার ৫০ জনকে  পাকিস্তানি চর সন্দেহে গ্রেফতার করেছে। গতমাসে কেচারে একটি ট্রেন উড়িয়ে দেয়ার ষড়যন্ত্র করা হয়। 

গতকালই মহেন্দ্রমোহন চৌধুরী প্রতিরক্ষা মন্ত্রীর সাথে দেখা করে তাকে জানান যে, এই পরিস্থিতি সামাল দেবার মতো প্রয়োজনীয় ব্যবস্থা আসামের হাতে নেই এবং কেন্দ্রীয় সরকারকেই বরং পরিস্থিতির অবনতি ঠেকাতে হবে। তিনি আগামীকাল আবার প্রধানমন্ত্রীর সাথে দেখা করবেন। মুখ্যমন্ত্রী এছাড়া প্রধানমন্ত্রীর সাথে ভারতের পূর্বাঞ্চলে মেঘালয়, মনিপুর, ও ত্রিপুরা এই তিনটি প্রদেশ গঠনের জন্য প্রস্তাবিত বিল নিয়ে কথা বলেন। 

অন্য এক বৈঠকে, রাজ্যের তথ্য ও সম্প্রচার মন্ত্রী নন্দিনী সাতপথীর কাছে  জনাব চৌধুরী, এবং তার সহকর্মী বাসুদেব শর্মা আবেদন জানান যে সীমান্তে প্রচারণা বৃদ্ধি করতে হবে এবং কেচারে নতুন বেতার সম্প্রচারকেন্দ্র স্থাপন করতে হবে. রাজ্যে পাকিস্তানি গুপ্তচরদের দ্বারা ছড়ানো গুজবে আতংক সৃষ্টি হচ্ছে। জানা যায় সাতপথী তাদের কে বলেন যে কেচারে শীঘ্রই বেতারকেন্দ্র বসানো হবে। এই উদ্দেশে জমি ও আনুষঙ্গিক যন্ত্রপাতির ব্যবস্থা করা হয়েছে। কিন্তু জনাব চৌধুরী তাকে জানান যে আলাদা বেতারভবন নির্মাণ করতে অনেক সময় নষ্ট হবে, তাই বরং অবিলম্বে বাড়ি ভাড়া করে সেখানে বেতারকেন্দ্র স্থাপন করা উচিত। জানা যায় সাতপথী তার প্রস্তাব মেনে নিয়েছেন। 

আসামের মুখ্যমন্ত্রী এর পরে জ্বালানি তেল ও রসায়ন বিষয়ক মন্ত্রী পিসি শেঠীর সাথে দেখা করে প্রস্তাবিত পেট্রোক্যেমিকাল ভবন নিয়ে দ্রুত সিদ্ধান্তে আসতে অনুরোধ করেন। শেঠী তাকে জানান যে পেট্রোক্যেমিকাল ভবনের জমি নির্বাচন এই মাস শেষের পূর্বেই হয়ে যাবে। তিনি আরো জানান যে আগামী মাসে তিনি আসামে ভবনের উদ্বোধন করতে যাচ্ছেন। এছাড়া মুখ্যমন্ত্রী স্থানীয়সরকার মন্ত্রীকে সি পেন্টের সাথে আসামে তিনটি নতুন রাজ্য স্থাপনের ব্যাপারে কথা বলেন। আগামীকাল তারা আবার মিটিং করছেন। 

পূর্ববঙ্গে জঙ্গী তান্ডবের প্রতিবাদে পঃ বঙ্গ উত্তাল
(স্টাফ রিপোর্টার)

কলকাতা, ২৭শে মার্চ-সমাজের সর্বস্তরের মানুষ আজ পূর্ব বাংলার মুক্তি সংগ্রামের সমর্থনে সভা-সমিতি আর বিক্ষোভ মিছিলে ‘‘পরম আত্মীয় মুজিবর’’কে অকুন্ঠ সমর্থন জানায়। মুজিবরের জয়ধ্বনিতে মহানগরী আজ মুখরিত ছিল। স্কুল-কলেজ-বিশ্ববিদ্যালয়ে ছাত্ররা ধর্মঘট করে। পথে ১৪৪ ধারা অমান্য করে তারা পাকিস্তান ডেপুটি হাই কমিশন অফিসের সামনে গিয়ে বিক্ষোভ জানায়। 

পাকিস্তানের প্রেসিডেন্ট শ্রী ইয়াহিয়া খানের কুশপুত্তলিকা দাহ করে। 

কলকাতা বিশ্ববিদ্যালয়ের সিনেটের সভা এদিন প্রস্তাব নিয়েছে-বাংলাদেশের গণহত্যা বন্ধ এবং বঙ্গবন্ধু মুজিবরের নিরাপত্তাবিধানের জন্য ভারত সরকার অবিলম্বে জাতিপুঞ্জের হস্তক্ষেপ প্রার্থনা করুন। 

দলমত নির্বিশেষে বিভিন্ন রাজনৈতিক দল, ট্রেড ইউনিয়ন, ছাত্র-শিক্ষক-যুবক এবং শিক্ষাবিদগণ জাতীয়তাবাদী-নায়ক মুজিবরের নেতৃত্বে পূর্ব বাংলার মুক্তি সংগ্রামকে সমর্থন এবং সেখানে জঙ্গীশাহীর গণহত্যা বন্ধের দাবী জানিয়ে প্রস্তাব গ্রহণ করেছেন, বিবৃতি দিয়েছে। তাঁরা দাবী করেছেন-স্বাধীন বাংলাদেশকে পূর্ণ রাষ্ট্রীয় মর্যাদায় স্বীকৃতি দিতে হবে। 

সারা বাংলায় ছাত্র ধর্মঘট

আজ সারা বাংলায় ছাত্র ধর্মঘট পালিত হয়েছে। বিভিন্ন সভায় ছাত্ররা প্রস্তাব নিয়েছে ‘‘পশ্চিম বাংলার গণতান্ত্রিক ছাত্র সমাজের এই সমাবেশ শেখ মুজিবর রহমানের নেতৃত্বে ‘‘বাংলাদেশের’’ স্বায়ত্তশাসনের অধিকারের সংগ্রামকে পূর্ণ সমর্থন করছে। এবং ইয়াহিয়া খান তাঁর নেতৃত্বে যে গণহত্যা অভিযান শুরু হয়েছে তার তীব্র নিন্দা করছে। 

এই সভা ভারত সরকারের কাছে সার্বভৌম স্বাধীন সাধারণতন্ত্রী বাংলাদেশকে স্বীকৃতি দেওয়া এবং নৈতিক ও বৈষয়িক সাহায্যদান করার দাবী জানাচ্ছে। ’’

কলকাতা বিশ্ববিদ্যালয়ের ছাত্রসভায় সভাপতি ছিলেন শ্রী পরিমল রাউত। ষ্টুডেন্টস হলের ছাত্রসভায় শ্রী রণজিৎ গুহ সভাপতি ছিলেন। আলাদা আলাদাভাবে আজকের ছাত্র ধর্মঘটের ডাক দেন দুই ছাত্র ফেডারশন, ছাত্র পরিষদ, ডি-এস-ও, পি-এস-ইউ, এফ-আর-এস ইত্যাদি কেন্দ্রীয় ছাত্র সংগঠনগুলি এবং কয়েকটি যুব সংগঠন। প্রত্যেকটি সংস্থাই আজ কলকাতাসহ রাজ্যের সর্বত্র শান্তিপূর্ণভাবে শিক্ষায়তনে ধর্মঘট সফল হওয়ায় ছাত্র-ছাত্রীদের অভিনন্দন জানিয়ে বিবৃতি দিয়েছে। 

আমরা প্রতিবাদ জানাই, আমরা তীব্র নিন্দা করি

“স্বাধীন বাংলাদেশ’’- এর উন্নত-শির নাগরিকগণ এবং তাঁদের প্রিয় নেতা শেখ মুজিবর রহমান ইতিমধ্যে আমাদের হৃদয় জয় করেছেন। অসম সাহস, অফুরন্ত প্রাণশক্তি এবং অতি-সীমিত অস্ত্রবল নিয়ে তাঁরা মোকাবিলা করছেন নবতম অস্ত্রশস্ত্রে সুসজ্জিত পশ্চিম পাকিস্তানের কয়েক ডিভিশন সেনাবাহিনীর সঙ্গে। বিশ্বের বিধানে সত্যের জয়, শুভের জয় সর্বদাই হয় তা বলতে হয় তা বলতে পারি না; কিন্তু শেষ পর্যন্ত যে হয় তা আমরা বিশ্বাস করি। তাই আমরা বিশ্বাস করি যে, ‘স্বাধীন বাংলাদেশ’- এর জয় হবেই। কিন্তু এই মুহূর্তে বাংলাদেশ আক্রান্ত হয়েছে সুদূর পশ্চিম পাকিস্তানের সত্তর হাজার যুদ্ধপটু সৈনিকের দ্বারাঃ তাদের ক্ষমতামদমত্ত সেনাপতির আদেশে তারা ট্যাঙ্ক ও সাঁজোয়া গাড়ি নিয়ে, কামান-মেশিনগান-স্টেন গান নিয়ে হাজার হাজার শান্তিপ্রিয় স্বাধীনতাকামী যুবক এবং আবালবৃদ্ধবণিতার দক্তে পূর্ব বাংলার নগর-গ্রাম, পথমাঠঘাট লাল করে দিচ্ছি। এই বেপরোয়া গণহত্যার ফলে হতাহতের সংখ্যা কিছু দিনের মধ্যে কয়েক লক্ষ্য পোঁছাবে বলে আমরা আশঙ্কা করি। 

সভা ও সংস্কৃতিবান দেশের উপর বলবান, যুদ্ধরাজ, বর্বরদের আক্রমণ ইতিহাসে বহুবার ঘটেছে, একাধিকবার পশুশক্তির সামরিক আধিপত্য দেখা দিয়েছে; বর্বর বিজেতারা সভ্য মানুষের ছিন্নমস্তক স্তূপিকৃত করে তাঁর চারিদিকে দাঁড়িয়ে অট্টহাসি করেছে। আজ ১৯৭১ সালেও কি আমরা তারই পুনরাবৃত্তি দেখব? 

পৃথিবীতে আজ বহু দেশ আছে, বহু জাতি আছে যারা নিজেদের সুসভ্য বলে দাবি করে। সে দাবি অনেকাংশে স্বীকার্য। তাদের বিবেক কি আজ সাড়া দেবে না? আমরা পশ্চিম বঙ্গের সংস্কৃতি কর্মীরা বিশেষ করে আবেদন জানাই পৃথিবীর সব দেশের শিল্পস্রষ্টা ও জ্ঞানতপস্বীদের কাছে। আমাদের প্রতিবেশী রাষ্ট্রে এই বীভৎস বিরাট নরহত্যার সংবাদ তাঁরা পেয়েছেন নিশ্চয়ই। তাঁদের সকলের তীব্র প্রতিবাদ ঘোষিত হোক, তাঁদের সরকারকে তাঁরা উদ্বুদ্ধ করুন এই অর্থহীন নৃশংসতার নিন্দা করতে, প্রতিরোধ করতে, এ বিষয়ে তাঁদের যথোচিত কর্তব্য পালন করতে। আমাদের সরকার কবে স্বাধীন বাংলাদেশ-এর রাষ্ট্রিক মর্যাদা স্বীকার করবেন, ঐ দেশের সংগ্রামী নিপীড়িত মানুষকে সর্ব প্রকার অসামরিক সাহায্য দানে উদ্যোগী হবেন? 

আমাদের পশ্চিম বঙ্গের শিল্প-সাহিত্য-শিক্ষাসেবীদের বেদনা বিশেষ রূপে গভীর। বাংলা সাহিত্য ও সংস্কৃতির খুব বড় অংশ গিয়ে পড়েছে সমগ্র বাংলার সেই অংশে যাকে ২৬শে মার্চে তার অপ্রতিদ্বন্দ্বিত সর্বজনপ্রিয় নেতা মুজিবর রহমান সাহেব স্বাধীন বাংলাদেশ বলে ঘোষণা করেছেন। গত দুই দশক ধরে এ দেশের নবজাগরণ, নব উদ্দীপনা, নব কর্মশক্তি কর্মনিরপেক্ষ রাষ্ট্র বিষয়ে নব চেতনা এবং কাব্যে উপন্যাসে প্রবন্ধে এ সবের বলিষ্ঠ প্রকাশ দেখে আমরা অত্যন্ত আনন্দিত হয়েছি, অনেক আশা বুকে বেঁধেছি। যাদের নিয়ে সেই আনন্দ ও আশা তাদের উদ্বুদ্ধ জীবনের সাধনা ও সিদ্ধিকে বুটের তলায় মাড়িয়ে দিতে এসেছে এক বিরাট বর্বর সেনাবাহিনী। এতে কি আমাদের বেদনা সকলের অপেক্ষা তীব্র হবে না, কণ্ঠ সকলের অপেক্ষা সোচ্চার হবে না? 

তারা শঙ্কর বন্দোপাধ্যায়, সত্যজিৎ রায়, মৈত্রেয়ী দেবী, আবু সায়ীদ আইয়ুব, বুদ্ধদেব বসু, বিষ্ণু দে, শম্ভু মিত্র, সুশোভন সরকার, সৌমিত্র চট্টোপাধ্যায়, তৃপ্তি মিত্র, প্রবোধচন্দ্র সেন, তারাপদ মুখোপাধ্যায়, অম্লান দত্ত, গৌরকিশোর ঘোষ, সন্তোষ কুমার ঘোষ, নীরেন্দ্র নাথ চক্রবর্তী। 

নীলাঞ্জনা অদিতি
<১২, ১০০, ২৯৮-৩০০>

কলকাতায় পাক দূতাবাসের সামনে বিক্ষোভ মিছিল
রবিবার সকালে পশ্চিমবং ছাত্র পরিষদের ( চৌরঙ্গী) উদ্যোগে পূর্ববঙ্গে মিলিটারী দাপটের প্রতিবাদে এবং সেখানকার জনগনের আন্দোলনের সমর্থনে একটি বিক্ষোভ মিছিল পাক ডেপুটি হাই কমিশন ভবনের সামনে সমবেত হয়। 
ভবনের গেটের উপরে বাংলাদেশ এবং কংগ্রেস পতাকা টাঙ্গিয়ে দেয়া হয়। 

ছাত্র পরিষদ কর্মীদের অনশন ধর্মঘট
বাংলাদেশের সংগ্রামী জনতার সমর্থনে ছাত্র পরিষদের ( মহাজাতি সদনের) সভ্যগন রবিবার ডাঃ সুন্দরী মোহন এভেনিউ ও হাতিবাগান রোডের মোড়ে সারা দিন ব্যপী অনশন ধর্মঘট পালন করেন। ছাত্ররা গান্ধীজির মাল্যভূষিত মূর্তি সামনে রেখে দেশাত্মবোধক সঙ্গীত ও কাজী নজরুল এবং কবিগুরু রবীন্দ্রনাথের কবিতা পাথ করেন। 
শেখ মুজিবের প্রতি ছাত্র সমাজের অকুন্ঠ সমর্থন জানিয়ে বিভিন্ন ছাত্রকর্মী ও নেতা ওখানে সারাদিন তাঁদের বক্তব্য রাখেন। 
বালকদের অনশন
বাংলাদেশের শোষন মুক্তির সংগ্রামে সমর্থন এবং পাকিস্তান সরকারের জঙ্গীশাহী দমন পীড়নের প্রতিবাদে যুব কংগ্রেসের ডাকে বি ও আর ক্যামপ কলিকাতা ৪০ এর মাঠে নিম্নলিখিত ১০ থেকে ১৪ বতসর বয়স বালকেরা রবিবার অনশনের মাধ্যমে বিক্ষোভ প্রকাশ করেন। দীলিপ কুমার দাশ সুজিত ঘোষ বিষ্ণু বসু গৌতম রায় অধিক্রম দাশ বীর বিক্রম দাস সুবিক্রম দাস ফটিক দে রঞ্জন গোস্বামী নির্মল কৃষ্ণ দে ত্রিবিক্রম দাশ ও সুবীর সরকার। এছাড়া শ্রীমতি লীলা বসু (৫৯) ও শ্রীমতি টুকুরানী দাশ ( ৪২) অনশন করেন। 

স্বাধীন সরকারকে স্বীকৃতি দিতে জনসংঘের দাবী
রবিবার বিকালে ইউনিভার্সিটি ইন্সটিটিউট হলে জনসংঘের আহবানে এক জনসভায় বঙ্গবন্ধু শেখ মুজিবুর রহমানের প্রতি পূর্ণ সমর্থন জানানো হয়। সভাপতিত্ব করেন অধ্যাপক হরিপদ ভারতী। 
অধ্যাপক ভারতী বলেনঃ বাংলাদেশকে বঙ্গবন্ধু শেখমুজিবুর রহমান স্বাধীন ও সার্বভৌম রাষ্ট্ররূপে ঘোষনার সাথে সাথে পশ্চিম পাকিস্তানের ফৌজী নায়ক যুদ্ধবাজ খুনী ইয়াহিয়া খাঁ ও তার অনুগামীরা ব্যপক গণহত্যা করা সত্বেও বাংলাদেশের তরুন মুক্তিযোদ্ধারা যেভাবে রক্ত দিয়ে সমস্ত আক্রমনের মোকাবিলা করেছেন তার জন্য এপার বাংলার মানুষরূপে আমরা গর্বিত। আমরা মনে করছি বাংলাদেশের স্বাধীনতার যুদ্ধ আগামী দিনবে অখন্ড ভারত প্রতিষ্ঠার দিক নির্ণয় করবে। 
অধ্যাপক ভারতী তার ভাষণে বাংলাদেশের স্বাধীন সরকারকে স্বীকৃতি দান এবং বিশ্বের জনমতকে জাগ্রত করে রাষত্র সজ্ঞহের মাধ্যমে সাহায্য দানের ব্যবস্থা করার দাবী করেন। 
সভায় শ্রী শক্তিশেখর দাস ভাংলাদেশের তরুণদের কাছ থেকে দেশপ্রেমের এবং দেশের জন্য ত্যগ স্বীকারের শিক্ষা নেবার আহবান জানিয়ে বক্তৃতা করেন। 
সর্বশ্রী শ্যামপ্রসাদ মুখোপাধ্যায় দুর্গাপ্রসাদ নাথনি জ্ঞান ব্যানার্জী প্রমুখ নেতৃবৃন্দ ভাষণ দেন। 
                                                                                  
জনসংঘের মশাল মিছিল
সন্ধ্যায় ভারতীয় জনসংঘের কলকাতা শাখার পক্ষ থেকে ইউনিভার্সিটি ইন্সটিটিউট হল থেকে বাংলার স্বাধীনতা সংগ্রামের সমর্থনে এক মশাল মিছিল বের হয়। এই মিছিল রাজভবনের সামনে গিয়ে স্বাধীন বাংলার স্বীকৃতি দাবী করে বিক্ষোভ দেখায় এবং ইয়াহিয়া খানের কুশপুত্তলিকা দাহ করা হয়। 
বাংলা জাতীয় দলের দাবী
বাংলা জাতীয় দলের উদ্যোগে আহূত এবং শ্রী রণদেব চৌধুরীর সভাপতিত্বে শনিবার মহারোধী সোসাইটি হলে বিশিষ্ট নাগরিকবৃন্দের এক সভায় স্বাধীন বাংলাদেশকে স্বীকার করে নেয়ার জন্য দাবী জানানো হয়। সভার শেষে একটি মিছিল রাজভবনে যায় এবং প্রধানমন্ত্রীর উদ্দেশ্যে উপরোক্ত দাবী সম্বলিত এক স্মারকলিপি পেশ করা হয়। 
দিল্লী পাক হাইকমিশনের সামনে বিক্ষোভ
নয়াদিল্লী ২৭ শে মার্চ বাংলাদেশের জনগনের স্বাধীনতা সংগ্রামকে ধ্বংস করবার জন্য পাকিস্তানী জঙ্গী প্রশাসন যে সেনাবাহিনী নিয়োগ করেছে তার প্রতিবাদে শত শত লোক বিক্ষোভ প্রদর্শন করে। তারা পাকিস্তান বিরোধী ধ্বনি দেয় এবং কালো পতাকা উত্তোলন করে। 
শ্রী কর্পুরী ঠাকুরের বিবৃতি
পাটনা ২৮ মার্চ এস এস পির চেয়ারম্যান ও বিহারের মুখ্যমন্ত্রী শ্রী কর্পুরী ঠাকুর ভারতের জনগনকে বাংলাদেশের স্বাধীনতা প্রেমিক ভাইদের পাশে দাঁড়াতে বলেন। 
                                                                         
নিঃ ভাঃ ফরোয়ার্ড ব্লক
নয়াদিল্লী ২৮ মার্চ নিখিল ভারত ফরোয়ার্ড ব্লকের কেন্দ্রীয় কমিটি বাংলাদেশের গণতান্ত্রিক অধিকার হরণের জন্য পাক প্রেসিডেন্ট ইয়াহিয়া খান যে অমানুষিক অত্যাচার শুরু করেছেন তার তীব্র নিন্দা করেন এবং বাংলাদেশকে সমর্থনের জন্য ভারত সরকারের নিকট  আবেদন করেন। 

লেখক শিক্ষক ও ছাত্রদের সহানুভূতি
রাইপুর ২৮ মার্চ স্থানীয় লেখক সাংবাদিক শিক্ষক ও ছাত্রগন বাংলাদেশের স্বাধীনতা সংগ্রামকে সমর্থন জানান।                                                                                     
ভারতীয় বার্তাজীবি সংঘ
পশ্চিম পাকিস্তানী প্রশাসন বাংলাদেশে বিদেশী সাংবাদিকদের কর্তব্য সম্পাদনে  যেভাবে বাধা দিচ্ছেন ভারতীয় বার্তাজীবি সংঘ আজ তীব্র ভাষায় তার নিন্দা করেন। 
গনতান্ত্রিক অধিকার রক্ষায় বাংলাদেশে সাংবাদিকরা যেভাবে আত্মনিয়গ করছেন সংঘের সভাপতি শ্রী ভি এন রাও আন্ত্ররিকভাবে তার সমর্থন জানান। 
· পি টি আই ও ইউ এন আই
                                                       
বোমবাইতে বাংলাদেশ সংহতি কমিটি গঠিত
বোমবাই ২৭ মার্চ বাংলাদেশের জনসাধারনের গণতান্ত্রিক অভ্যুত্থানকে সমর্থন করবার জন্য এই শহরে বাংলাদেশ সংহতি কমিটি গঠন করা হয়েছে। 
স্থানীয় বামপন্থী রাজনৈতিক দলগুলির ট্রেড ইউনিয়ন সংস্থাগুলির প্রতিনিধিদের একটি সভায় এই কমিটি গঠিত হয়।                                                                
পাক সহ হাই কমিশনারের অফিসের সামনে বিক্ষোভ
শহরে পাকিস্তানী সহকারী হাই কমিশনারের অফিসে সামনে বাংলাদেশে পাক সৈন্যবাহিনী ব্যপক গণহত্যার প্রতিবাদে শত শত লোক বিক্ষোভ প্রদর্শন করেন। 
রাষ্ট্রীয়  লোকসেনার বোম্বাই শাখার ৪০০০ লোকের এক মোরচা অবিলম্বে গণহত্যা বন্ধ করার দাবী জানিয়ে এক স্মারকলিপি পেশ করে। 

 নীলাঞ্জনা অদিতি
<১২, ১০১, ৩০১>
রবিবার ময়দান সমাবেশে দাবী
ওদের পাশে গিয়ে লড়ব আমরাও রক্ত দেব
(স্টাফ রিপোর্টার)
সংগ্রামী বাংলাদেশের জন্য এই বাংলার মানুষের যে কী গভীর উৎকণ্ঠা রবিবার কলকাতার নাগরিক সভায় তা প্রকাশ পেল। শ্রী বিজয় সিংহ নাহার বললেন বাংলাদেশের মুক্তিযুদ্ধের সমর্থনে পঃ বঙ্গে স্বেচ্ছাসেবক বাহিনী গড়ে তুলুন। ভারত সরকারকে বলব আমাদের অনুমতি দিন আমরা ওদের পাশে গিয়ে লড়তে চাই। শী অজয় মুখার্জী ঘোষণা করলেন আমরা নীরব দরশক হয়ে থাকতে পারিনা। 

এর আগে ময়দানে বহূ সভা সমাবেশের রিপোর্ট করেছি। কিন্তু এদিনের জমায়েতের চরিত্র ছিল সম্পূর্ণ আলাদা। সমস্ত পঃ বঙ্গের মানুষের মন আজ বাংলাদেশের মুক্তিযোদ্ধাদের সমর্থনে যে আবেগে উদ্বেল এই সভায় তাই প্রতিফলিত। এদিকের সমস্ত মানুষ সারাদিন যে অসীম আগ্রহ নিয়ে ট্রানজিস্টারের সামনে বসে আছেন স্বাধিন বাংল্র বেতার ঘোষনা শোনার জন্য যে উন্মাদনায় এপারের সহস্র সহস্র যুবক ছুটে চলেছেন সীমান্তের দিকে সেই উত্তেজনায় সমস্ত সভা সারাক্ষন থরথর করে কেঁপেছে। 

যখনি কোন বক্তা বলেছেন ওপারে পাক দখলদার ফৌজের বুলেটে আহত হয়ে শত শত ভাই ওপারে আশ্রয় নিচ্ছেন তাঁদের সাহায্যের জন্য রক্ত দিতে হবে। সঙ্গে সঙ্গে সভায় সহস্র কন্ঠের আকুল জিজ্ঞাসা – কোথায় কোথায় রক্ত দিতে হবে। সবাই সেজন্য তৈয়ার। (অসম্পূর্ণ)। 

নীলাঞ্জনা অদিতি                       
<১২, ১০২, ৩০২-৩০৩>
বাংলাদেশে অস্থায়ী সরকারকে স্বীকৃতি দানের দাবী
(স্টাফ রিপোর্টার)
                
কলকাতা, ২৯ শে মার্চ- দুই বাংলার বেড়া ভেঙ্গে দিয়ে স্বাধীন বাংলাদেশের অস্থায়ী সরকারকে অবিলম্বে স্বীকৃতি দেবার জন্য মার্কসব্দী কমিউনিস্ত পার্টির নেতা শ্রী জ্যোতি বসু আজ শহীদ মিনার ময়দানে এক বিশাল জনসভায় কেন্দ্রীয় সরকারের কাছে দাবী জানিয়েছেন। 

শ্রী বসু বাংলাদেশের সংগ্রামী মানুষের লড়াইএর জন্য সরবরাহেরো দাবী জানিয়েছে। তিনি কেন্দ্রীয় কংগ্রেসী সরকারের মিষ্টি মিষ্টি কথার সমর্থনের বদলে বাংলাদেশকে সর্বপ্রপকার সাহায্যের দাবী জানান। শ্রী বসু অবশ্য বলেন এ সাহায্য কেন্দ্রের কংগ্রেসী সরকার দেবে না। কেন্দ্রীয় সরকারের আচরণকে তিনি ভন্ডামি বলে বর্ণনা করেন। 

সভায় আর এক বক্তা শ্রী হরেকৃশ্ন কোঙার তথ্য ও তত্ব উপস্থিত করে বলেন নির্বাচনে বিপুলভাবে জয়ী হয়েও মুজিবুর রহমানকে সরকার গড়তে দেয়া হয়নি। তাই পশ্চিমবঙ্গের সামান্য কটি বেশী আসন পেলে সংযুক্ত বামপন্থী ফ্রন্টকেও সরকার করতে দেয়া হত কিনা সন্দেহ। তিনি বলেন ইয়াহিয়া খাঁ আর ইন্দিরা গান্ধী এই প্রসঙ্গে এক ও অভিন্ন। বিচ্ছিন্ন তার অভিযোগ ইন্দিরা গান্ধীও তার লেজুড় ডান কমিউনিস্টরা তুলেছে আমার পার্টির বিরুদ্ধে এবং একই অভিযোগ তুলেছে ইয়াহিয়া খাঁ মুজিবুর রহমানের বিরুদ্ধে। 

সংযুক্ত বামপন্থী ফ্রন্টের ডাকে আজকের এই জনসভা অনুষ্ঠিত হয়। সভায় সভাপতিত্ব করেন শ্রী জ্যোতি বসু। শহরের বিভিনন অঞ্চল থেকে মিছিল করে বহু নরনারী জনসভায় যোগ দেন। 

শ্রী জ্যোতি বসু বলেন পূর্ব বাংলার মানুষ যে সংগ্রাম করছে তা থেকে আমাদের শিক্ষা গ্রহন করতে হবে। আজ তারা অস্থায়ী সরকার গঠন করেছে সংগ্রামের মধ্য দিয়ে। নির্বাচনে ওরা অভূতপূর্ব সাফল্য লাভ করেছে। দীর্ঘ এগারো বছর সামরিক শাসনের অধীনে থেকেছে পূর্ব বাংলার মানুষ। তবু সমস্ত সাম্প্রদায়িকতা ভুলে ঐক্যবদ্ধ এই অভিযান বিস্ময়কর। তিনি অভিনন্দন জানিয়ে বলেন আমরা ওঁদের পাশে আছি। পূর্ব বাংলার লড়াই আমাদেরও লড়াই ওঁদের পরাজয় আমাদেরও পরাজয়। 

শ্রি বসু বলেন আমার বিশ্বাস আমরা ওদের সাহায্য করতে পারব। সমস্ত বাধা অতিক্রম করে কংগ্রেস সরকারের উপর চাপ প্রয়োগ করতে হবে। ওঁদের অস্ত্রের প্রয়োজন। অস্ত্র ওঁরা কেড়ে নিচ্ছেন এটাই মুক্তিযুদ্ধের নিয়ম। এমনকি মেয়েরাও লড়াই করছেন। ঔষধ-ডাক্তার দরকার। কমপক্ষে ওয়াটার বটলও আমরা পাঠাতে পারি। 

তিনি এ প্রসঙ্গে টাকার দরকারের কথা বলেন। তাই একদিনের মাইনে বা দু এক ঘন্টা বেশী কাজ করে মজুরী দানের কথা বলেন। 

প্রস্তাব

সভায় গৃহীত প্রস্তাবে বলা হয়েছে যে ঐতিহাসিক সংগ্রামে পূর্ব বাংলার মানুষের পাশে কাঁধে কাঁধ লাগিয়ে পশ্চিম বাংলার মানুষেরা দাঁড়াবে। শুধু নৈতিক কর্তব্যবোধেই নয় গণতান্ত্রিক সংগ্রামের বাস্তব প্রয়োজনে ভারতের জনসাধারন বাংলাদেশের জঙ্গী আক্রমণ প্রতিহত করার জন্য ঐ দেশের মানুষকে সাহায্য করবে। 

প্রস্তাবে আরো বলা হয়েছে শুধু মৌখিক সমর্থনই বাংলাদেশের মানুষের কোন উপকার করবে না। প্রস্তাবে তাই প্রকৃত সাহায্য দেবার জন্য এবং অবিলম্বে বাংলাদেশের সার্বভৌম স্বাধীন প্রজাতন্ত্রকে ভারত সরকার যাতে স্বীকৃতি দেন তার জন্য দাবী তোলা হয়েছে। 

সংযুক্ত বামপন্থী ফ্রন্টের আহবায়ক শ্রী সুধিন কুমার সভায় প্রস্তাবটি পেশ করেন। 

শ্রী হরেকৃষ্ণ কোঙার বলেন জনগনের রায়ে পূর্ব বাংলার মানুষেরা নিজেদের অধিকার প্রতিষ্ঠা করার জন্য এগিয়ে গিয়েছিলেন। কিন্তু তা বাধা পেল কায়েমী স্বার্থগোষ্ঠীর কাছে। তাই তাদের কাছে খোলা ছিল গোলামীর পথ বা মুক্তির পথ। গর্বের বিষয় যে তারা মুক্তির পথই বেছে নিয়েছেন। সংগ্রামের মধ্য দিয়েই তারা বেছে নিয়েছেন মুক্তির পথ। তাই তাদের সঙ্গে আমরা আছি। পূর্ব বাংলার মানুষকে আজ অস্ত্র রসদ ওষুধপত্র প্রভৃতি দিয়ে সাহায্য করা উচিত। তিনি সাধারন মানুষকে সতর্ক করে দিয়ে আরো বলেন পূর্ব বাংলার সংগ্রামকে নিয়ে স্বার্থসিদ্ধির কাজেও লাগাবার জন্য প্রতিক্রিয়াশীলরা বিভ্রান্তিকর প্রচার চালাচ্ছে। তাতে যেন কেউ সায় না দেয়। 

সর্বশ্রী জ্যোতি ভটাচার্য সুকুমার রায় রাম চ্যাটার্জী নেপাল ভট্টাচার্য প্রমুখ ও বক্তৃতা করেন। 

হাওড়ার নাগরিকদের সভা

যুগান্তরের হাওড়া অফিস থেকে জানানো হয়েছে যে সোমবার হাওড়া টাউন হলে নাগরিকদের এক সভায় স্বাধীন বাংলাদেশের সংগ্রামী মানুষদের অভিনন্দন জানিয়ে তাদের প্রতি পূর্ন সমর্থন জ্ঞ্যাপন করা হয়েছে। কেবলমাত্র সি পি এম ব্যতীত প্রায় সব দলই এই সভার উদ্যোক্তা ছিল। শ্রী সুরেশ্বর দত্তের পৌরহিত্যে সম্পন্ন এই সভায় ইয়াহিয়ার বর্বর অত্যাচারের প্রতিবাদ করে বাংলাদেশের স্বাধীনতা আন্দোলনে যোগদানের জন্য পশ্চিমবংগ তথা ভারতের যুবশক্তির প্রতি আহবান জানানো হয়। 

সর্বশ্রী অরবিন্দ ঘোষাল ফঃ বঃ শরদিন্দু শেঠ কংগ্রেস সংগঠন সর্দার আমজাদ আলী বাং কং প্রফুল্ল রায় কং অমর মজুমদার সি পি আই শংকর বন্দ্যোপাধ্যায় কংগ্রেস সং রামপ্রসাদ শর্মা পি এস পি কৃষ্ণপদ রায় কং শা দিলীপ দাশ ও সুবোধ কর প্রভৃতি এই সভায় বক্ত্রৃতা করেন। 


হাওড়া ছাত্র মিছিল

আজ হাওড়া শহরের সব স্কুল কলেজের ছাত্রছাত্রীরা কালো ব্যাজ পরেন। অধিকাংশ শিক্ষা প্রতিষ্ঠান বন্ধ হয়ে যায়। বিরাট এক ছাত্র মিছিল হাওড়া শহর পরিক্রম করে স্বাধীন বাংলাফদেশের মুক্তিফৌজকে অভিনন্দন জানায়। নরসিংহ দত্ত কলেজ ব্যাঁটরা মধুসূদন পাল চৌধুরী বিদ্যালয় ব্যাঁটরা শিক্ষায়তন রামকৃষ্ণ ইন্সটিটিউট মিছিলের আয়জন করে। 

ছাত্ররা ব্যাঁটরা থানার সামনে পাক প্রেসিডেন্ট ইয়াহিয়া খানের একটি কুশপুত্তলিকা দাহ করেন। 

Niaz Mehedi
<১২, ১০৩, ৩০৪-৩০৫>

ভারতীয় পক্ষ পুর্ব পাকিস্তানের জন্য মৌখিক স্বান্তনা চায়

নয়াদিল্লী(অ্যাসোসিয়েটেড প্রেস): প্রধান মন্ত্রী ইন্দিরা গান্ধীর কংগ্রেস রবিবার ভারতের জনগনের কাছে পূর্ব পাকিস্তানের স্বাধীনতা আন্দোলনে সর্বাত্তক সমর্থন দেয়ার অনুরোধ জানান। 
	
কিন্তু ভারতের ৭০০ সদস্য বিশিষ্ট জাতীয় কমিটি সর্বসম্মতিক্রমে সিদ্ধান্ত নেয় যে তারা পূর্ব পাকিস্তানিদের যেকোন প্রকার সরাসরি সহায়তা থেকে বিরত থাকবে।

“কিছু প্রতিনিধিদের কাছ থেকে পূর্ব পাকিস্তানিদের অস্ত্র সরবরাহের অভিযোগ অস্বীকার করে মিসেস গান্ধী বলেন, আমরা যেটা করছি সেটা হল বিশ্ব দরবারে এবং জাতিসংঘে আমাদের সীমান্তে ঘটে যাওয়া নিষ্ঠুর গণহত্যার বিপক্ষে আওয়াজ তোলা”  

প্রধানমন্ত্রী, প্রেসিডেন্ট আগা মোহাম্মদ ইয়াহিয়া খান সরকারের সমালোচনা করে বলেন যে, ‘পূর্ব পাকিস্তানে ঘটে যাওয়া ব্যাপার নিয়ে ভারতের মন্তব্য করার অধিকার নেই’, এবং একথা বলে তিনি ঐ বক্তব্য প্রত্যাখ্যান করেন। 

মিসেস গান্ধী বলেন, “ভারতের অন্য দেশের আভ্যন্তরিক ব্যাপারে নাক গলানোর কোন ইচ্ছে নেই”। “কিন্তু সীমান্তের ওপারে নির্যাতন ও অবাধ গণহত্যার ব্যাপারে চুপ থাকতে পারেনা”।

					শান্তিপুর্ন সমঝোতার উদ্যোগ

“সেখানে যা হচ্ছে তা কাউকে রাগান্বিত করতেই পারে, কিন্তু তাকে অবশ্যই এই ব্যাপারগুলো ঠান্ডা মাথায় বিবেচনা করা উচিৎ। আমাদের এমন কিছু বলা হতে সতর্ক থাকা উচিৎ যেটি শুধু পূর্ব পাকিস্তানকে আহত করবে”।
কৃষ্ণনগরের এক সীমান্তবর্তী শহর থেকে ভারতের ইউনাইটেড নিউজ এক বার্তায় বলে যে রোববার ভোরের একটু আগে, পূর্ব পাকিস্তানে মুক্তিযোদ্ধাদের ওপর বোমাবর্ষনের সময় পাকিস্তানী জঙ্গিবিমান ভারতের আকাশসীমা লঙ্ঘন করেছে। এ ব্যাপারে ভারতের বিমানবাহিনী থেকে কোন নিশ্চয়তা পাওয়া যায়নি”।

রেডিও পাকিস্তানের খবরে যানা যায় যে, ভারত নয়াদিল্লী থেকে ভারত-পূর্বপাকিস্তান সীমান্তে পূর্বের সীমান্তরক্ষী বাহিনিকে শক্তিশালী করার জন্য অতিরিক্ত সীমান্তরক্ষী বাহিনী এনেছে। ভারতের পররাষ্ট্র মন্ত্রণালয়ের সূত্র এটি বাতিল করে দেন এবং বলেন নিরাপত্তা বাহিনীর একমাত্র কাজ হচ্ছে সীমান্ত যাতে অসুরক্ষিত না হয় সেটা নিশ্চিত করা। 

ভারতের পররাষ্ট্র মন্ত্রী স্মরণ সিং বলেন, পাকিস্তানী সরকার দাবি করে যে তাদের পূর্ব প্রদেশে ঘটনাবলি তাদের একটি অভ্যন্তরীণ ব্যাপার এবং বিশ্ব সম্প্রদায় সেটি মানতে পারবেনা। তিনি দলীয় সমাধার প্রস্তাবনা করেন। 

				আমাদের ভাতৃবৃন্দ এবং প্রতিবেশিবৃন্দ
	
তিনি বলেন, ‘ভারতের জন্য এটি একটি বিশেষ উদ্বেগের ব্যাপার,” কারন যাদের বিরুদ্ধে সাঁজোয়া যান এবং ভারী অস্ত্র ব্যাবহার করা হচ্ছে, তারা আমাদেরই ভাই এবং প্রতিবেশী। সেখানে যা হচ্ছে সেটি দ্বারা আমরাও অনাক্রান্ত নই।”
	
পররাষ্ট্র মন্ত্রী কিছু প্রতিনিধিদের দাবি নাকচ করে দেন যে ভারতের উচিৎ পূর্ব পাকিস্তানের স্বাধীন সরকারকে যত দ্রুত সম্ভব কূটনৈতিক স্বীকৃতি দেয়া।  

“তিনি মন্তব্য করেন, সবকিছুর জন্যই একটি সঠিক সময় রয়েছে” “যদি আমরা এসব ব্যাপারে তাড়াহুড়ো করি এটার মূল উদ্দেশ্যই ব্যাহত হবে। আমি চাইনা এটি একটি বিতর্কিত ব্যাপারে রূপান্তরিত হোক”।

কংগ্রেস পার্টি বিশ্বের সকল জাতির নিকট “এসকল অমানবিক নৃশংসতা থামাতে জরুরি এবং গঠনমূলক ব্যাবস্থা” নেবার আবেদন জানান।

দীপংকর ঘোষ দ্বীপ
<১২, ১০৪, ৩০৬>

বাংলাদেশে গণহত্যার প্রতিবাদে ডাক্তারদের মিছিল

কলকাতা, ৩০শে মার্চ, -বাংলাদেশের মানুষদের নৃশংসভাবে হত্যা করিবার প্রতিবাদে আজ পাঁচ শতাধিক ডাক্তার ও মেডিকেল ছাত্র মৌন মিছিল করে কলকাতাস্থ পাকিস্তান হাইকমিশন অফিসে যান। 

পৌরসভার স্ট্যান্ডিং হেলথ কমিটির চেয়ারম্যান ডাঃ নরেশ ব্যানার্জীর নেতৃত্বে একদল প্রতিনিধি পাকিস্তান ডেপুটি হাইকমিশনারের হাতে এক স্মারকলিপি দেন। 

স্মারকলিপিতে পশ্চিম পাকিস্তানী সৈন্য নিরস্ত্র মানুষদের বর্বোরোচিতভাবে হত্যা করায় ধিক্কার জানানো হয়েছে। বলা হয়েছে যে, পাকিস্তানী সৈন্যরা হাসপাতাল, শিক্ষা প্রতিষ্ঠানসহ অনেক সম্পত্তি নষ্ট করেছে। এতে সমগ্র বিশ্বের মানুষের মনে ঘৃণা জেগে উঠেছে। অবিলম্বে নিরীহ মানুষদের উপর আক্রমণ বন্ধ করতে হবে। 

ডাক্তার ও ছাত্ররা বাংলাদেশের নিপীড়িত মানুষদের সেবা ও সাহায্য করতে সর্ব সময়ে প্রস্তুত আছে বলে স্মারকলিপিতে উল্লেখ আছে। 

ওপারে লড়াই এপারের সমর্থন
সারা পশ্চিমবঙ্গ হরতালে সামিল
(স্টাফ রিপোর্টার)

কলকাতা ৩১ মার্চ-বাংলাদেশের মানুষের বীরত্বব্যাঞ্জক আন্দোলনের প্রতি সমর্থন, সহানুভূতি এবং একাত্মতা জানিয়ে পশ্চিম বাংলার মানুষ আজ স্বতঃস্ফূর্তভাবে সাধারণ ধর্মঘট ও হরতাল পালন করেছেন। জীবন-মরণ যুদ্ধে লিপ্ত ও বাংলার আট কোটি মানুষের পাশে এসে দাঁড়িয়েছেন এ বাংলার পাঁচ কোটি বাঙ্গালী। তাঁদের ব্যথায় ব্যথিত, উদ্বেগ ও উৎকণ্ঠার ভাগীদার।

বাংলা বিভক্ত হবার পর এই প্রথম এ-বাংলার বাঙ্গালীর প্রতি প্রকাশ্যে এবং সোচ্চারে সহানুভূতি ও সমর্থন জানালেন।

দোকান-পাট, বাজার-হাট, কল-কারখানা বন্ধ রেখে, যানবাহন তুলে রেখে, সমস্ত আনন্দানুষ্ঠান বাতিল করে দিয়ে এ বাংলার বাঙ্গালী তাঁর একান্ত আপনজন ও বাংলার বাঙ্গালী বীর শহীদের প্রতি অন্তরের শ্রদ্ধার নিদর্শনরূপে আজ ‘শোকদিবস’ পালন করে বর্বরতার বিরুদ্ধে তীব্র ধিক্কার ও ঘৃণা প্রকাশ করেছেন।

পরম আত্মীয়ের বিয়োগ ব্যথায় মহানগরীর সর্বত্র আজ কালো পতাকা। পথের মোড়ে মোড়ে শহীদ বেদী। শ্বেতশুভ্র শহীদ বেদীগুলি ধূপধূনা আর ফুলে ফুলে সাজান।

শহীদ বেদীর পাশে অর্ধনমিত জাতীয় পতাকা। আর কালো পতাকা। নাগরিকদের বুকে কালো ব্যাজ। এই ‘কালিমা’ একাধারে প্রতিবাদ অন্যদিকে ধিক্কার। স্বাধিকার আন্দোলনে নিহত সৈনিকদের জন্য শোকের ছায়া সর্বত্র পরিব্যপ্ত।

বাঙ্গালীর বাঁচার দাবীর সমর্থনে এই শহরে সকালে এবং বিকালে অনেকগুলি প্রতিবাদ মিছিলও বের হয়। মিছিলের আওয়াজ বাঙ্গালীর জয়ধ্বনি। উদ্যোক্তা বিভিন্ন রাজনৈতিক দল। কতকগুলি প্রতিষ্ঠানের পক্ষ থেকে শহরের নানান এলাকায় অর্থ সংগ্রহ অভিযানও শুরু হয়েছে। অর্থ সংগ্রহ অভিযানে মহিলারাও এগিয়ে আসেন।

বিনা হাঙ্গামায় এমন সর্বাত্মক ধর্মঘট কলকাতা ইতিপূর্বে খুব কমই প্রত্যক্ষ করেছে। দোকান-পাট বন্ধের জন্য এদিন কাউকে শাসাতে হয়নি। কিম্বা মিছিল নিয়ে গিয়ে বোমাও নিক্ষেপ করতে হয়নি। রেল লাইন অবরোধ করার আগেই ট্রেন বন্ধ। লোক্যাল ট্রেন ’ত চলেইনি, দূর পাল্লার ট্রেনগুলি পর্যন্ত আজ এ রাজ্যে ঢোকেনি। হাওড়া-শিয়ালদা খাঁ খাঁ করছে। স্ট্যাণ্ডে রিকশা আছে-কিন্তু চালক নেই।

বন্দরেও একই দৃশ্য। দেশের অর্থনৈতিক কাঠামো যে কর্মবহুল বন্দর বাঁচিয়ে রাখছে সেই কোলাহলমুখর কলকাতা বন্দরেও আজ কোন সাড়াশব্দ নেই। সারি সারি জাহাজ দাঁড়িয়ে আছে, কোন কাজ হয়নি। শ্রমিকরা কাজ করেনি।

বিমান বন্দরে

দু’দিন আগে বিমান ধর্মঘট মিটেছে। কিন্তু বাংলাদেশে নিরস্ত্র মানুষের উপর জঙ্গীশাহীর বর্বরতার প্রতিবাদে বৈমানিকরা আজ বিমান চালায়নি। আনন্দানুষ্ঠান-সিনেমা, থিয়েটারগুলিও আজ পুরোপুরি বন্ধ ছিল।

বাংলাদেশের সার্বভৌম স্বাধীন রাষ্ট্রকে অবিলম্বে কূটনৈতিক স্বীকৃতি দেবার দাবীতে এবং বাংলাদেশের মুক্তিযোদ্ধাদের উপর জঙ্গীশাহীর বর্বর আক্রমণের প্রতিবাদে আজ পশ্চিম বাংলায় এই ধর্মঘটের ডাক দিয়েছিলেন রাজ্যের রাজনৈতিক দলগুলি, বিভিন্ন ট্রেড ইউনিয়ন এবং ছাত্র সংগঠনগুলি।

এদিন সকাল থেকেই দফায় দফায় যুবকরা-ছাত্ররা শেখ মুজিবরের জয়ধ্বনি দিতে দিতে পাকিস্তান ডেপুটি হাইকমিশন অফিসে এসে জঙ্গীশাহীর বিরুদ্ধে বিক্ষোভে জানান। একদল যুবক এবং ছাত্র বার ঘণ্টার জন্য অনশন ধর্মঘট শুরু করেছেন এই অফিসের সামনে।

উত্তর থেকে দক্ষিণে, পূর্ব থেকে পশ্চিমে সর্বত্র ঘুরেছি আজকের ধর্মঘট নিয়ে কোথাও কোন হামলার খবর পাইনি। বেলেঘাটা, শোভাবাজার, দমদম, জোড়াবাগান, বরানগর ইত্যাদি অশান্ত এলাকাগুলিও বাংলাদেশের স্বাধিকার প্রতিষ্ঠা আন্দোলনের সমর্থনে এদিন শান্ত ছিল। পথের মোড়ে যুবকদের জটলা এ দৃশ্য মহানগরীর সর্বত্র।

রাজপথগুলি খালি পেয়ে ফুটবল হকি এমনকি ডাঙ্গুলী খেলোয়াড়েরা তা দখল করে নেয়।
দক্ষিণের কয়েকটি স্থানে দেখলাম শহীদ বেদীর সামনে বঙ্গবন্ধুর প্রতিকৃতি। হাত দিয়ে তিনি নির্দেশ দিচ্ছেন-তার নীচে লেখা ‘এত তাজা প্রাণ বলি হচ্ছে, তবু দুর্গম যাত্রাপথে কোন বাধা মানব না। ’ কোথাও কোথাও বাড়ীর শীর্ষেও অর্ধনমিত জাতীয় পতাকার সঙ্গে কালো পতাকা উড়তে দেখা যায়। সরকারী, আধা-সরকারী বেসরকারী অফিসে, কল-কারখানায় সর্বত্র তালাবদ্ধ।

যুব কংগ্রেসের অনশন

স্বাধীন বাংলাদেশের মানুষের ওপর পাক সেনাবাহিনীর অত্যাচারের প্রতিবাদে এন্টালী যুব কংগ্রেসের উদ্যোগে মিডল রোড ও সি আই টি মোড়ে এবং এনটালী মার্কেটের কাছে ১২ ঘণ্টার জন্য অনশন পালন করা হয়।

হাওড়ায় হরতাল

হাওড়া শহর ও গ্রামাঞ্চলে আজ স্বতঃস্ফূর্ত হরতাল পালিত হয়। ট্রাম, বাস, ট্রেন ও অন্য যানবাহন বন্ধ ছিল। বিনা পিকেটিং-এ হরতালের দিন হাওড়ায় কল-কারখানা বন্ধ হওয়ার ঘটনা এই প্রথম।
পাকিস্তান সৈন্য বাহিনীর অত্যাচারের প্রতিবাদে শহরে ২৩টি বড় বড় মিছিল এবং উত্তর হাওড়া ও শিবপুরে শাসক কংগ্রেসের উদ্যোগে দুটি বড় জনসভা বাংলাদেশের মুক্তিফৌজকে অভিনন্দন জানায়।

সারা পশ্চিম বঙ্গে হরতাল

আবেগ মথিত হ্নদয়ে ও বাংলার মানুষের সঙ্গে এ-বাংলার মানুষ ধ্বনি তুলেছেন ‘শহীদের রক্ত তারা বৃথা যেতে দেবে না’।

উত্তরে দার্জিলিং থেকে দক্ষিণে বঙ্গোপসাগর পর্যন্ত গোটা পশ্চিম বাংলায় আজ সফল ধর্মঘট ও হরতাল পালিত হওয়ায় রাজ্যের রাজনৈতিক দল, ট্রেড ইউনিয়ন সংস্থা, ছাত্র-শিক্ষক-যুব এবং মহিলা সংগঠনগুলিও বুদ্ধিজীবী সংস্থাগুলির পক্ষ থেকে আলাদা বিবৃতিতে এ বাংলার সংগ্রামী মানুষকে অভিনন্দন জানিয়েছেন।

যাঁরা বিবৃতি পাঠিয়েছেনঃ সি-পি-এম, সি-পি-আই, ছয় পার্টির আহবায়ক, বিদ্রোহী পি-এস-পি, ভারতীয় বলশেভিক পার্টি, সারা বাংলা প্রাথমিক শিক্ষক সমিতি, পশ্চিমবঙ্গ শিক্ষক সমিতি, দুই ছাত্র ফেডারেশন, পি-এস-ইউ, ডি-এস-ও, এস-ইউ-সি, আর-এস-পি, সি, ক্যালকাটা প্রেস ওয়ার্কস ইউনিয়ন, নিখিল-বঙ্গ মহিলা সংঘ, পশ্চিম বঙ্গ নার্সেস ক্যাডার্স এসোসিয়েশন, ইউ-টি-ইউ-সি, সারা বাংলা মাধ্যমিক শিক্ষক সমিতি, বিপ্লবী যুব সংস্থা, ইউনাইটেড কিষাণ সভা, হাইকোর্টের বার এসোসিয়েশন-ইত্যাদি।

মহিলাদের সভা

বাংলাদেশের মুক্তি সংগ্রামের সমর্থনে ১লা এপ্রিল বিকাল ৫টায় ইণ্ডিয়ান এ্যাসোসিয়েশন হলে ভারতীয় মহিলা ফেডারেশনের উদ্যোগে মহিলাদের এক সভা হবে।

আরো যাঁরা বিবৃতি দিয়েছেন-ফরোয়ার্ড ব্লক, এস-এস-পি, ছাত্র পরিষদ, মানিকতলা গভঃ হাউসিং এস্টেট, টেনেণ্টস এসোসিয়েশন, লেখক, শিল্পী-শিক্ষাব্রতী ও সমাজকর্মী সংঘ যুব কংগ্রেস।

দীপংকর ঘোষ দ্বীপ
<১২, ১০৬, ৩১০-৩১১>
অবিলম্বে স্বীকৃতি দিন

এই চ্যালেঞ্জ কাহার প্রতি? পূর্ব বংগ বা “বাংলাদেশের কোটি কোটি সাধারণ মানুষের? সে তো নিশ্চয়ই। মরণপণ এক সংগ্রামে তাঁহারা জড়াইয়া পড়িয়াছেন। সভ্যতার ইতিহাসে চরম এক সংকটের, ভয়ংকর এক দুর্যোগের সাত-সাতটা দিন পার হইয়া গেল, তাঁহাদের অগ্নি পরীক্ষার এখনও শেষ নাই। সেই আগুনে কত জনপথ পুড়িয়া ছাই হইল, ওই বাংলার নদী-জপমাল দৃত প্রান্তর ছারেখারে গেল, বীরের রক্তস্রোত, অশ্রু ধারার সংগে মিশিয়া লবণাক্ত মোহনার পর মোহনার দিকে বহিয়া গেল, কিন্তু কী আশ্চর্য বাহির বিশ্বের কাহারো যেন তন্দ্রা আজও ছুটিল না। 

অথচ আবহমান কালের ইতিহাসে এমন দৃশ্য কোথাও দেখা গিয়াছে কিনা সন্দেহ। একটা জোড়াতালি রাষ্ট্রের মাইনরিটি মেজরটিকে পায়ের তলা থে’তলাইয়া দিতে চায় শুধু তাই নয়, দরকার হইলে গোটা একটা মানবগোষ্ঠীকে তাহারা উৎসাধন করিবে, এই তাহাদের আস্ফালন। নতুবা পশ্চিম পাক, ফৌজ কীসের আশায় ওখানে চড়াও হইয়াছে, তাহার অন্য কোনও ব্যাখ্যা হয় না। একটা জাতিকে বিলকূল ফৌৎ করিয়া নূতন পত্তনি স্থাপন না করিলে তো তাদের মতলব হাসিল হয় না। পারিবে কি পারিবে না সেটা স্বতন্ত্র প্রশ্ন। তবে ইহা ঠিক, তুড়ি মারিয়া সব ঠাণ্ডা করার-কেল্লাফতে করার-লড়াই ইহা নয়। 

সবচেয়ে লজ্জার কথা এই-বাহিরের দুনিয়ায় যেন ঠাণ্ডা রক্ত, অপ্রকোপিত পিত্তে চুপ করিয়া সব দেখিতেছি। হতমান, হতবল ব্রিটেনের কথা না বলাই ভাল-তথাকথিত কমন ওয়েলথের একটি দেশের দুই ভাগে যুদ্ধ। ব্রিটেন এতএব পড়িয়াছে উভয় সংকটে। আর এক মুরুব্বী আমেরিকা এখনও সুযোগ সন্ধানী বেড়ার উপর বসিয়া; হিতোপদেশের বাঁশি বাজাইতেছে। নীরো ইহার চেয়ে বড় অপরাধ করেন নাই। রুশ আচরণের সংগে ওই দেশের ঐতিহ্যের মিল আছে। কী করিয়াছিলেন স্টার্লিন, ত্রিশের দশকে স্পেনের প্রজাতন্ত্রী বাহিনী যখন জবরদস্ত হুকুমতের সংগে লড়াই করে? পিকিংয়ের কথা না তোলাই ভাল। পিণ্ডিচক্রের সংগে তার দোস্তি সুবিদিত। আর রাষ্ট্রপুঞ্জের নায়ক প্রগতিবাদী শ্রীযুক্ত উথাণ্ট? হস্তক্ষেপ দূরে থাক, তিনি মানবতার তাগিদে আন্তর্জাতিক রেডক্রসকে নিজে এত্ত লা দিতে  চান না-বরাত দিয়েছেন ভারতকে কি গণতন্ত্রের, কি সমাজতন্ত্রের ধ্বজাদারী-সব পুরোহিতই নির্বাক। 

আর চমকপ্রদ ছোটখাটো প্রতিবেশী বা কাছাকাছি দেশগুলির ভূমিকা। ভারতের উপর দিয়া বন্ধ আকাশপথটি ঘুরপথে খোলা রাখার সব রকম সুবন্দোবস্ত করিয়া দিয়াছে বামপন্থী রাষ্ট্র সিংহল। সেখানকার অধিনেত্রী শ্রীমতি বন্দরনায়েককে “মা” বলিয়া ঢাকা, নৈতিক ও কূটনৈতিক চাপ, কিছুতেই সিংহলের মন টলে নাই। শতাধিক বিমান এযাবৎ পূর্ব বংগ হইতে পশ্চিমে ফেরার পথে সিংহলে নামিয়েছে। কিন্তু পশ্চিম হইতে রোজ কত জেট গিয়াছে পূর্বে তাহার নাকি কোন সরকারী হিসাব নাই। আর বর্মার নে উইন-সরকার পাক জাহাজকে তেল দিতেছেন। তেল দেওয়াটা আক্ষরিক ও রূপক উভয় অর্থে। এবং শ্রী নে উইনও নাকি সমাজমন্ত্রী। “বাংলাদেশ” সরকার করুণ আবেদন জানাইয়াছেন বিশ্বকে “পশ্চিম পাকিস্তানকে আর মারণাস্ত্র জোগাইবেন না। আপনাদের নিকট হইতে পাওয়া আয়ুধে উহারা আমাদেরই মারিতেছে। ” 

বৃথা এ ক্রন্দন। সব কর্ণ বধির কেহ শুনিবে না। সব চতুর মন জানে, রুটির কোন দিকটায় মাখন-মাখানো। অতএব বিশেষ দায় আসিয়া পড়িতেছে ভারতেরই উপর। এ দায় নৈতিক এ দায় মানবিক। এদেশে হৃদয়াবেগের বান ডাকিয়াছে রক্তের। অতীতে এই ভারতই আফ্রো-এশিয়ার হইয়া পিসীমার ভূমিকা অনেক লইয়াছে, কিন্তু বিনিময়ে পাইয়াছে গলাধাক্কা-অনন্তঃ কোনায়। আরবদের হইয়া গলা ফাটাইয়া ইজরাইলকে আসামী বানাইয়াছে, অথচ কাশ্মীরের ব্যাপারে এ ছটাক আরব নেক নজরও কুড়াইতে পারে নাই। এবার যাহা ঘটিতেছে, তাহা কিন্তু ভারতেরই দ্বারপ্রান্তে। ঝাপটা ঝটকা সব এই দেশের গায়েই লাগিবে। যদি-যদির কথা বলিতেছি- ‘বাংলাদেশের প্রজ্বলিত প্রাণাগ্নি নিবু-নিবু হয় তবে দলে দলে হিন্দু মুসলমান নির্বিশেষে বিপন্ন বিতাড়িত মানুষের জোয়ার এ দেশের তটে আছড়াইয়া পড়ে ঠেকাইবে কে? প্রশ্নটা তাই ভারতের পক্ষে শুধু মানবতার নয়-আত্মরক্ষার। ওখানকার সংগ্রাম আমাদেরও সংগ্রাম। 

ওই দেশের অগণিত মানুষ আজ বড় আশায় এ দেশের দিকে চাহিয়া আছে। আমরা কী দিব তাহাদের কি দিতে পারি? শুধু মামুলী রিলিফ নয়। সেটা এই পরিস্থিতিতে যাহারা রুটি চায় তাহাদের পাথর মারিয়া ফিরাইয়া দেওয়ার মন। এমনকি শুধু হালকা হাতিয়ারে কুলাইবে না। রণাংগনের শেষের দিকটার রিপোর্টে ক্রমশঃ স্পষ্ট হইয়া উঠিতেছে যে, ‘বাংলাদেশের’ মুক্তিফৌজের সব আছে-বীরত্ব সাহস ইত্যাদি সবকিছু-কিন্তু শুধু সাহস, এমন কি শুধু শত-সহস্র-লক্ষ শির ডালি দিয়াও এ যুগের যুদ্ধে শেষ পর্যন্ত হয়তো জেতা যায় না। ভারী অস্ত্র এবং মাথার উপর ‘বিমানছত্র’ চাই। ওই একটি বিষয় বাংলার মুক্তিফৌজ আজও অসহায় হইয়া আছে, বিপক্ষ তাহার পূর্ণ সুযোগ লইতেছে। ‘জেনারেল মনসুন কবে দেখা দিবেন কে জানে, তাহার আগে বাংলাকে বাঁচানো চাই-বাঁচানোর উপকরণ সরবরাহ একান্ত জরুরী। যতটা তাহাদের স্বার্থে ততটা আমাদেরও যদি কূটনৈতিক কলংকের ভয়টাই বাধা হইয়া থাকে তবে সেটাকেও দূর করার সোজা রাস্তা আছে-সে রাস্তা লওয়ার বিস্তর ঐতিহাসিক নজিরও বর্তমান ও বিদ্যমান-অস্থায়ী ‘বাংলাদেশ’ সরকারকে অবিলম্বে স্বীকৃতি। 
	
শিরোনাম
	সূত্র
	তারিখ

	[bookmark: s107]১০৭। পশ্চিম বঙ্গের মুখ্যমন্ত্রীর নেতৃত্বে বাংলাদেশের সাহায্যে
‘মুক্তি সংগ্রামে সহায়ক সমিতি’ গঠিত
	দৈনিক যুগান্তর
	৬ এপ্রিল, ১৯৭১



দীপংকর ঘোষ দ্বীপ
<১২, ১০৭, ৩১২-৩১৩>

মুক্তি সংগ্রামে সহায়ক সমিতি
সর্বাধিক সাহায্যের ব্যাপক ব্যবস্থা
(স্টাফ রিপোর্টার)

কলকাতা, ৫ই এপ্রিল-বাংলাদেশ মুক্তি সংগ্রাম সহায়ক সমিতি আগামী রবিবার, ১১ই এপ্রিল, সন্ধ্যা সাড়ে পাঁচটায় যে জনসভা ডেকেছেন, বাংলাদেশের মুক্তি ফৌজের কয়েকজন নেতা তাতে বক্তৃতা করতে চেয়েছেন। সমিতির সভাপতি শ্রী অজয় মুখোপাধ্যায় ঐ জনসভায় সভাপতিত্ব করবেন। 

ঐদিন সকালে সমিতির চাঁদা সংগ্রহের জন্য দক্ষিণ ও উত্তর কলকাতা দু’টি মিছিল বার হয়। মুখ্যমন্ত্রী ও উপ-মুখ্যমন্ত্রী এই দু’টি মিছিল পরিচালনা করবেন। বিশিষ্ট শিল্পী, ক্রীড়াবিদ, সাহিত্যিক, সাংবাদিক ও বুদ্ধিজীবী এই মিছিলে থাকিবেন। একটি মিছিল শ্যামবাজার পাঁচ মাথা থেকে সুবোধ মল্লিক স্কোয়ার এবং অন্যটি গরিয়াহাট থেকে চৌরংগীর দিকে যাবে। 

আজ সমিতির এক জরুরী বৈঠকের পর সভাপতি শ্রী অজয় মুখোপাধ্যায় সাংবাদিকদের জানান তাঁরা কৌটো করে চাঁদা সংগ্রহ পছন্দ করে না। এভাবে সংগৃহীত অর্থের অপব্যয় হতে পারে। তাঁরা চান দাতারা মনিঅর্ডার অথবা চেকে অর্থ পাঠান। ৩৪নং ইণ্ডিয়ান মিরার স্ট্রিটে (ফোন ২৪-২০২০) তাঁদের অফিস খোলা হয়েছে। সেখানে রসিদ দিয়ে দান গ্রহণ করা হবে। 

নির্ধারিত কোন দিন কৌটো করে চাঁদা সংগ্রহ করা হলে আগে তা সংবাদপত্রের মাধ্যমে জানান হবে। রবিবার এইভাবে চাঁদা সংগৃহীত হবে। 

শ্রী মুখোপাধ্যায় জানান, তাঁরা রাজ্যের জনসাধারণের কাছ থেকে অর্থ ও অন্যান্য দ্রব্য সামগ্রী সংগ্রহ করবেন। মুক্তি সংগ্রামীদের জন্য প্রয়োজনীয় ঔষধ, চিকিৎসার যন্ত্রপাতি, পর্থ প্রভৃতির ব্যবস্থা করবেন এবং চিকিৎসকদের দ্বারা সাহায্য দেবেন। আহত মুক্তি সংগ্রামীদের জন্য রক্ত (প্লাজমা) সংগ্রহ করবেন। সীমান্ত এলাকায় চিকিৎসার জন্য মেডিক্যাল ইউনিট স্থাপন করবেন। মুক্তি সংগ্রামীদের জন্য প্রয়োজনীয় খাদ্য বস্ত্র প্রভৃতি প্রেরণ করবেন। বাংলাদেশ থেকে যাঁরা সীমান্তের এপারে চলে আসতে বাধ্য হবেন তাঁদের সর্বতোভাবে সাহায্য করবেন। স্বেচ্ছাসেবক সংগ্রহ করবেন এবং বাংলাদেশের প্রকৃত ঘটনা এবং পাকিস্তানী সামরিক চক্রের পৈশাচিক নির্যাতনের বাহিনী সংগ্রহ করে তা প্রচারের ব্যবস্থা করবেন। 

২। সহায়ক সমিতি আজকের সভায় গৃহীত এক প্রস্তাবে বাংলাদেশের জনসাধারণকে তাঁদের বীরত্বপূর্ণ সংগ্রামের জন্য অভিনন্দন জানান হয় এবং পাকিস্তানী সামরিক চক্রের দ্বারা সংগঠিত গণহত্যা ও নির্যাতনের তীব্র নিন্দা করা হয়। 

প্রস্তাবে অবিলম্বে স্বাধীন সার্বভৌম প্রজাতন্ত্র বাংলাদেশকে স্বীকৃতি দেবার জন্য ভারতের কেন্দ্রীয় সরকারের নিকট দাবি জানানো হয়েছে এবং বাংলাদেশে পাকিস্তানী সৈন্যবাহিনীর গণহত্যা ও নির্মম অত্যাচার বন্ধ করার জন্য উপযুক্ত ব্যবস্থা গ্রহণের উদ্দেশ্যে রাষ্ট্রসংঘকে অনুরোধ করার জন্য এবং এই ব্যাপারে বিশ্বের সকল রাষ্ট্র বিশেষ করে আফ্রো-এশীয় রাষ্ট্রগুলি যাতে উদ্যোগী হয় তার জন্য কেন্দ্রীয় সরকারকে সচেষ্ট হতে অনুরোধ করা হয়। 

মুক্তিযোদ্ধাদের সমর্থন

বাংলাদেশের মুক্তিযোদ্ধাদের সমর্থনে তাঁদের সর্বতোভাবে সাহায্যের আবেদন জানিয়ে এবং বাংলাদেশের সরকারকে স্বীকৃতি দানের দাবি জানিয়ে এই রাজ্যের বিভিন্ন সংস্থা ও প্রতিষ্ঠানের পক্ষ থেকে বিবৃতি দেওয়া হয়েছে। 

ইণ্ডিয়ান মেডিক্যাল এসোসিয়েশন রাজ্য শাখা রক্ত দানের ডাক দিয়েছেন। 

ইনস্টিটিউট অফ এশিয়ান অ্যাণ্ড আফ্রিকান রিলেশনস-এর সভায় বাংলাদেশ পাকিস্তান সামরিক বাহিনী যে গণহত্যা চালাচ্ছে আজ তার নিন্দা করা হয়েছে। 

কলকাতা বন্দরের শ্রমিক, জাহাজের মালিক, নিয়োগকর্তা, অফিসার এবং কর্মীদের এক সভায় আজ বাংলাদেশের মুক্তিযোদ্ধাদের সর্বতোভাবে সাহায্য দানের প্রস্তাব গৃহীত হয়। পোর্ট কমিশনার্সের চেয়ারম্যান শ্রী কে কে রায় সভাপতিত্ব করেন। 

ব্যাংক কর্মীরা একদিনের বেতন দিয়ে মুক্তিযোদ্ধাদের সাহায্য করবেন বলে বংগীয় প্রাদেশিক ব্যাংক কর্মী এসোসিয়েশন এক বিবৃতিতে বলেছেন। 

বাংলাদেশের মুক্তিযোদ্ধাদের সমর্থনে কলকাতা পোর্ট শ্রমিক ইউনিয়ন সামিল হয়েছে। ]

কলকাতার একদল মেডিক্যাল ছাত্র চুয়াডাংগা-দর্শনায় মেডিক্যাল মিশনে গিয়েছিল। তাঁদের মারফৎ চুড়াডাংগা মহকুমা আওয়ামী লীগের সম্পাদক মোহাম্মদ তাহের উদ্দিন একটি লিখিত পত্রে এ বাংলার সংগ্রামী যুব-ছাত্রদের কাছে সকল প্রকার সাহায্যের আবেদন জানিয়েছেন। বাংলাদেশের মুক্তি সংগ্রামকে সফল করার উদ্দেশ্যে চাই সহযোগিতা। 

বাংলাদেশের সাহায্যে শিল্পী-সাহিত্যিক-বুদ্ধিজীবী সমিতির আবেদন

বাংলাদেশ-সহায়ক শিল্পী-সাহিত্যিক-বুদ্ধিজীবী সমিতি নামে একটি সংস্থা সম্প্রতি গঠিত হয়েছে। ঐ সমিতির সভাপতি নির্বাচিত হয়েছেন শ্রী তারাশংকর বন্দোপাধ্যায়, এবং সম্পাদক হিসেবে আছেন, শ্রী মণিন্দ্র রায়, শ্রী নররেন্দ্রনাথ চক্রবর্তী ও শ্রী দীপেন্দ্রনাথ বন্দোপাধ্যায়। সমিতির কোষাধ্যক্ষ নির্বাচিত হয়েছেন ডাঃ মণীন্দ্রলাল বিশ্বাস এবং সহ-সভাপতিমণ্ডলীতে আছেন-সর্বশ্রী অজিত দত্ত, অন্নদা শংকর রায়, অমলাশংকর, উদয়শংকর, জ্ঞানপ্রকাশ ঘোষ, গোপাল হালদার, জ্যোতি দাশগুপ্ত, দক্ষিণারঞ্জন বসু, ডাঃ নীহার কুমার মুন্সী, প্রেমেন্দ্র মিত্র, বিষ্ণু দে, বিবেকানন্দ মুখোপাধ্যায়, সুশোভন সরকার এবং হীরেন্দ্রনাথ মুখোপাধ্যায়। 

সমিতির পক্ষ থেকে বাংলাদেশের বর্তমান যুদ্ধ-পরিস্থিতি সম্পর্কে নিম্নলিখিত আবেদন প্রচার করা হয়েছেঃ

ইয়াহিয়া ও তার বর্বর সামরিক চক্র বাংলাদেশের গণতান্ত্রিক চেতনা, স্বাধিকারবোধ ও মানবিক মর্যাদার পবিত্র অনুভবকে ট্যাংকের চাকায় পিষে ফেলতে চাইছে। প্রকৃতির আশীর্বাদ, কবির স্বপ্ন নদী-মেঘলা-শোভিতা এই শ্যামল ভূখণ্ড ও তার সাড়ে সাত কোটি মানব সন্তানকে আধুনিকতম মারণাস্ত্রের সাহায্যে একদল নরপিশাচ ঝলসে মারতে চায়। 

নাপাম বোমার আগুনে তারা সভ্যতা ‍ও সংস্কৃতির প্রাচীন নিদর্শনগুলি, বহু স্মৃতি ঘেরা জনবসতি অঞ্চল, এমনকি গায়ের সবুজ মাটিকে পর্যন্ত পুড়িয়ে দিচ্ছে। গোটা জাতির স্বপ্ন, শ্রম আর সম্পদে নির্মিত সেতু, বাঁধ ও প্রকল্পগুলিকে তারা বেছে বেছে ধ্বংস করছে। শাশ্বত-সাধনার পীঠস্থান ঢাকা বিশ্ববিদ্যালয়কে এই জংগী চক্র কামান দেগে মাটিতে মিশিয়ে দিয়েছে। রাজশাহী বিশ্ববিদ্যালয়, রংপুরের বিখ্যাত কারমাইকেল কলেজ এবং বিভিন্ন অঞ্চলের মূল্যবান গ্রন্থাগার ও গবেষণাগার ঘাতকেরা ধ্বংসা করেছে। সংবাদপত্রের কার্যালয়কে নিশ্চিহ্ন করা হয়েছে। বোমা ফেলে মর্টার ছুড়ে হাসপাতাল ভবনে জ্বেলেছে নরকের ভয়াবহ আগুন। মন্দির-মসজিদ-চার্চের পবিত্রতাটুকুও ঐ যুদ্ধোন্মাদ রাক্ষসদের নখ এবং দাঁতের কামড় থেকে রক্ষা পায়নি। 
হত্যা ও রক্তের নেশায় জঙ্গী ইয়াহিয়া চক্র উন্মাদ হয়ে গেছে। খবর এসেছে কয়েক লক্ষ লোক মারা গিয়েছে-নিজেদের দেশে মানুষের অধিকারে মায়ের ভাষায়, কথা বলে যারা শান্তিতে বাঁচতে চেয়েছিল। অতর্কিত আক্রমণের শিকার, কামানোর খোরাক, কয়েক লক্ষ অমৃতের সন্তান পচা গলা শবদেহ হয়ে শহরে বন্দরে গ্রামে শুকুনির খাদ্য হচ্ছে। তাদের কবর দেবার, দাহ করবার কোন ব্যবস্থা হয়নি। ইয়াহিয়ার উদ্যত সংগীন কয়েক লক্ষ শবেদেহকে নিয়ত পাহারা দিচ্ছে, দেশবাসী যাতে শহীদদের প্রাপ্ত মর্যাদাটুকু দিতে না পারে। 

নর-নারী শিশু-বৃদ্ধ কে মরেনি? শ্রমিক কৃষক বুদ্ধিজীবী চাকুরে ব্যবসায়ী-কে মরেনি? শিল্পী, সাহিত্যিক সাংবাদিক অধ্যাপক, কে মরেনি? 

দানবরা মায়ের দুই স্তন কর্তন করে রক্তের উচ্ছ্বসিত ফোয়ারার মধ্যে অবোধ শিশুর মুখ চেপে ধরেছে। আড়াই বৎসরের বাচ্চাকে কামানের সামনে দাঁড় করিয়ে গোলা ছুড়েছে। ইজ্জত লুট করে তারপর বাংলাদেশের মা ও বোনদের সংগীন দিয়ে খুঁচিয়ে মেরেছে। কলেজ এবং বিশ্ববিদ্যালয়ের মহান আচার্যদের সারিবন্দি দাঁড় করিয়ে গুলি ছুড়েছে। হাসপাতালের প্রত্যেকটি রোগীকে গুনে গুনে খুন করেছে। 

কিন্তু নতুন মর্যাদাবোধে উদ্ধুদ্ধ সত্য ও সুন্দরের উপাসক বাংলাদেশের সাড়ে সাত কোটি মানুষ মৃত্যুঞ্জয় প্রতিরোধে ‍রুখে দাঁড়িয়েছে। বীর রোশেনারা বেগম বুকে মাইন বেঁধে জল্লাদের ট্যাংকের ওপর ঝাঁপিয়ে পড়ে নিজের কিশোরী দেহের সংগে একটা আস্ত প্যাটন ট্যাংকেই ছিন্নভিন্ন করে দিয়েছে। মুক্তিযোদ্ধারা ফৌজীদের হাত থেকে একের পর এক ঘাঁটি কেড়ে নিচ্ছে। গোটা বাংলাদেশ আজ একটিই অস্তিত্ব হয়ে মুক্তিযুদ্ধ করছে। বাংলাদেশ জিতছে। 

পশ্চিম বংগের শিল্পী-সাহিত্যিক-বুদ্ধিজীবী আমরা, রবীন্দ্রনাথের উত্তর পুরুষ আমরা, এই ঐতিহাসিক মুহূর্তে নীরব বা নিষ্ক্রিয় থাকতে পারি না। আমরা ভুলিনি স্পেনের গৃহযুদ্ধে রবীন্দ্রনাথ এবং ভারতবর্ষের ভূমিকা। আমরা আমাদের মহান ঐতিহ্যকে কিছুতেই ভুলতে পারি না। 

তাই আমরা ‘বাংলাদেশ-সহায়ক শিল্পী-সাহিত্যিক-বুদ্ধিজীবী সমিতি’ গঠন করছি। 

আমাদের নিজ নিজ ক্ষেত্র ও নিজ নিজ সৃষ্টির মধ্য দিয়ে আমরা এক ভাবগত আন্দোলন গড়ে তুলতে চাই। আমরা চাই শুধু পশ্চিম বংগ নয়, শুধু ভারতবর্ষ নয়, গোটা পৃথিবীর গণতান্ত্রিক চেতনা ও মানবিক শুভবুদ্ধি বাংলাদেশের নবজাত সরকারকে অবিলম্বে স্বীকৃতি দেওয়ার এবং সর্ববিধ সাহায্য নিয়ে তার পাশে এসে দাঁড়ানোর জন্য এক ঐক্যবদ্ধ সংগ্রাম শুরু করুক। 
সেই সঙ্গে আমরা বিপন্ন মানবতার পক্ষে বাস্তব ও প্রত্যক্ষ সাহায্যও সংগ্রহ করতে চাই। সীমান্তের ওপারে এই মুহূর্তে দরকার ঔষধ, চিকিৎসার জন্য প্রয়োজনীয় যন্ত্রপাতি, গুঁড়ো দুধ ও বিস্কুট জাতীয় শুকনো খাদ্য। আর তা কেনার জন্য দরকার টাকা পয়সা। 

পশ্চিম বংগের মানুষ। রাজপথ, বস্তি, কুটির অথবা অট্টালিকা-যেখানেই আপনি বাস করুন, অবিলম্বে আপনার যতখানি সামর্থ্য তার থেকেও বেশি সাহায্য নিয়ে এগিয়ে আসুন। ১৪৪ লেলিন সরণি, কলকাতা-১৩ (টেলিফোন : ২৪-৩৯৩০)-এই ঠিকানায় সমিতির কার্যালয়ে প্রতিদিন সন্ধ্যা ৬টা থেকে রাত ৮টা পর্যন্ত উপযুক্ত রসিদের বিনিময়ে আপনার সাহায্য ধন্যবাদের সংগে গৃহীত হবে। 

সীমান্তের ওপারে এই মুহূর্তে দরকার রক্ত। পশ্চিমবঙ্গের মানুষ রাজপথ, বৃতি, কুটির অথবা অট্টালিকা-যেখানেই আপনি বাস করুন অবিলম্বে ইণ্ডিয়ান মেডিক্যাল এসোসিয়েশনের কার্যালয়ে (৬৪ লেলিন সরণি, কলকাতা-১৩। সময় : বেলা ২টা থেকে ৬টা) গিয়ে রক্ত দান করুন। আপনার এই ভালবাসা কৃতজ্ঞতার সঙ্গে গৃহীত হবে। 

পশ্চিমবঙ্গের মানুষ-বাংলাদেশের আহবানে সাড়া ‍দিন। সেই শিশুটিকে স্মরণ করুন-মায়ের বুকের রক্তের ফোয়ারায় যার মুখ গুঁজে ধরা হয়েছিল। ওর খাদ্য দরকার। সেই জননীকে স্মরণ করুন-পশুরা যার অংগচ্ছেদ ঘটিয়েছে। মা’র চিকিৎসার দরকার। সেই কিশোরটির কথা স্মরণ করুন-ফ্রন্টে আহত যে বীর ক্যাম্পে শুড়ে আছে, দুই চোখে অধীর প্রত্যাশা নিয়ে যে তাকিয়ে আছে আপনার দিকে, পশ্চিমবঙ্গের দিকে। ওর রক্ত দরকার। পশ্চিমবঙ্গের মানুষ আপনি যেই হোন, যেখানেই থাকুন, একবার বিপন্ন বাংলাদেশের কথা ভাবুন। তার দরকার টাকা। কারণ ঔষধ আর খাদ্য কিনতে হবে। 

আমাদের মনুষ্যত্ব জাগ্রত হোক। আমাদের বিবেক শুভবুদ্ধির আহবানে সাড়া দিক। যেন ভুলে না যাই ইতিহাসের অগ্নি পরীক্ষায় আমাদেরও উত্তীর্ণ হতে হবে। 

দীপংকর ঘোষ দ্বীপ
<১২, ১০৯, ৩১৬>

বাংলাদেশে গণহত্যার প্রতিবাদে
অধ্যাপকদের বিক্ষোভ মিছিল
(স্টাফ রিপোর্টার)

কলকাতা, ৮ই এপ্রিল-পরাস্ত বেসামাল ইয়াহিয়ার সৈন্যরা বাংলাদেশে যে বেপরোয়া গণহত্যা চালাচ্ছে তার প্রতিবাদে আজ পশ্চিম বাংলার অধ্যাপকরা মহানগরীতে একটি বিক্ষোভ মিছিল বের করেন। তার আগে রাজা সুবোধ মল্লিক স্বোয়ারে একটি প্রতিবাদ সভাও হয়। 

সভার পর রাজ্যের অধ্যাপকদের বিক্ষোভ মিছিল বিভিন্ন পথ প্ররিক্রমা করে পাকিস্তান ডেপুটি হাইকমিশন এবং পরে বর্মার দূতাবাসের সামনে যায়। অধ্যাপক সমিতির পক্ষ থেকে দুই দূতাবাসের প্রতিনিধিদের উদ্দেশ্যে দু’টি স্মারকলিপি প্রদান করা হয়। 

স্মারকলিপিতে বাংলাদেশের স্বাধিকার প্রতিষ্ঠা আন্দোলনের প্রতি সমর্থন জানান হয়। 

শিক্ষক সমিতি

বঙ্গীয় প্রাথমিক শিক্ষক সমিতি, পশ্চিমবঙ্গ শিক্ষক সমিতি বাংলাদেশের সাহায্যে দেশবাসীকে এগিয়ে আসতে আহবান জানিয়েছেন। 

কলকাতায় মিছিলঃ পাক জঙ্গীশাহীর বিরুদ্ধে ধিক্কার
(স্টাফ রিপোর্টার)

কলকাতা, ১০ই এপ্রিল-বাংলাদেশে স্বাধিকার প্রতিষ্ঠা আন্দোলন অদম্য মুজিব সেনাদের জয়ধ্বনিতে আর মরীয়া জঙ্গীশাহীর বেপরোয়া হত্যালীলা ও বর্বরোচিত অত্যাচারের বিরুদ্ধে ঘৃণায় ধিক্কারে এই শহরের রাজপথ আজ মুখরিত ছিল। 

বঙ্গীয় প্রাদেশিক ছাত্র ফেডারেশন এবং গণতান্ত্রিক যুব ফেডারেশনের ডাকে এদিন ছাত্র যুবকরা মহানগরীয় পথে পথে বিক্ষোভ মিছিল করে। 

তার আগে কলকাতা বিশ্ববিদ্যালয়ের লনে এক বিরাট সমাবেশে একটি প্রস্তাব নেওয়া হয়েছে। 

প্রস্তাবে দাবি জানান হয়েছে বাংলাদেশের স্বাধীন সরকারকে স্বীকৃতি দিতে হবে। অস্ত্রসহ মুক্তিযোদ্ধাদের সমস্ত রকম সাহায্য পাঠান হোক সীমান্তের বেড়া তুলে দিয়ে মুক্তি সংগ্রামকে সাহায্য করা হোক। 

প্রস্তাবে আরও বলা হয়েছে যে, ইয়াহিয়া খাঁর নেতৃত্বে পাকিস্তানের জঙ্গী শাসকচক্র একদিকে যেমন মার্কিন, অস্ত্রগুলি ব্যবহার করছে বাংলাদেশের জনসাধারণের বিরুদ্ধে। অপরদিকে সমাজতান্ত্রিক রুশ ও চীনের অস্ত্র ব্যবহৃত হচ্ছে। 

সভায় সভাপতিত্ব করেন শ্রী দীনেজ মজুমদার, এমএলএ। প্রস্তাব পেশ করেন শ্রী বুদ্ধদেব ভট্টাচার্য্য। বক্তা ছিলেন সর্বশ্রী বিমান বসু, সুভাষ চক্রবর্তী, শ্যামল চক্রবর্তী প্রমুখ। 

বিশ্ববিদ্যালয় লনে স্থানাভাব হওয়ায় ছাত্র-ছাত্রীরা কর্ণওয়ালিশ স্ট্রীটে ট্রাম লাইনে এসেও জমায়েত হয়। 

সভায় বক্তারা দুই বাংলার সীমান্তে গিয়ে অহেতুক ভিড় না করার জন্য সবার কাছে অনুরোধ জানিয়েছেন। 

সভার পর যুব ছাত্রদের মিছিল বিভিন্ন পথ পরিক্রমা করে এসপ্লানেড ইস্টে যায়। সেখান থেকে রাজ্যপালের উদ্দেশ্যে একটি স্মারকলিপি পাঠান হয়। 

পাক ডেঃ হাইকমিশনের সামনে বিক্ষোভ

পত্রিকা গ্রুপের সাংবাদিক এবং অসাংবাদিকরা আজ এখানে পাক ডেপুটি হাইকমিশনের অফিসের সম্মুখে বিক্ষোভ প্রদর্শন করে বাংলাদেশে অবিলম্বে গণহত্যা বন্ধ করার দাবি জানাতে থাকেন। 

অমৃতবাজার পত্রিকা, যুগান্তর এবং অমৃতের কর্মীরা যে স্মারকলিপি দিয়ে আসেন, তাতে শ্রী দীপক বন্দোপাধ্যায় (অমৃতবাজার পত্রিকা) এবং শ্রী সুরজিত ঘোষালের অবিলম্বে মুক্তি দাবি করা হয়েছে। 

ভারত সরকারের এত দ্বিধা, এত ভয় কেন?
-বিবেকানন্দ মুখোপাধ্যায়

আমাদের চোখের সামনে ভারতীয় উপমহাদেশ এবং দক্ষিণ এশিয়ায় এক আশ্চার্য নাটক অভিনীত হইতেছে। পশ্চিম পাকিস্তানের ধাপ্পাবাজী, শঠতা এবং গণতন্ত্র হত্যার বর্বরতার অবসান হইতে চলিয়াছে। জাতি-বিদ্বেষ ও সম্প্রদায়-বিদ্বেষে অন্ধ রাওয়ালপিণ্ডি যে শয়তানি চক্র একদিকে ভারতবর্ষ এবং অন্যদিকে বাঙালির জাতীয় সত্ত্বা ও স্বাধীনতাকে ধ্বংস করিবার জন্য গত ২৪ বৎসর ধরিয়া নিরন্তর শত্রুতা করিয়া আসিতেছিল, আজ তার প্রতিরোধের পালা শুরু হইয়াছে। আজ ইতিহাসের চাকা বিপরীত দিকে ঘুরিতে আরম্ভ করিয়াছে। রাজনৈতিক, সামাজিক ও অর্থনৈতিক ঘাত প্রতিঘাত সম্পর্কে যারা অজ্ঞ, উদাসীন একমাত্র তারা ছাড়া আর সকলেই উপলব্ধি করিতেছেন যে, দক্ষিণ এশিয়ার যে বৈপ্লবিক পরিবর্তনের তরঙ্গ শুরু হইয়াছে, আসন্ন দিনগুলিতে সেই তরঙ্গ উত্তাল হইয়া সমগ্র মহাদেশে নতুন প্লাবন ডাকিয়া আনিবে। গত ১৭ই এপ্রিল কুষ্টিয়া জেলার মুজিবনগরের আম্রকুঞ্জে এক অনাড়ম্বর উৎসবের মধ্যে স্বাধীন গণতান্ত্রিক প্রজাতন্ত্রী বাংলা রাষ্ট্রের যে উদ্বোধন অনুষ্ঠিত হইয়াছে, সংশয়বাদীরা তাকে তাচ্ছিল্য করিতে পারেন, অতি বুদ্ধিমানেরা তাকে উপহাস করিতে পারেন। কিন্তু অগ্নিগর্ভ দক্ষিণ ও দক্ষিণ-পূর্ব এশিয়ার দিকে তাকাইয়া আমরা বলিতে পারি যে, রাষ্ট্র স্বাধীনতার যে বীজ মুজিবনগরে উপ্ত হইয়াছে, আজ থেকে কাল থেকে-পাঁচ থেকে দশ বছরের মধ্যে কিম্বা তার আগেই সে বিরাট মহীরুহে পরিণত হইবে। কামান, বন্দুক, ট্যাঙ্ক, বোমারুর দ্বারা বাংলাদেশের স্বাধীনতার জয়যাত্রাকে শেষ পর্যন্ত পাকিস্তানী হানাদারেরা ঠেকাইয়া রাখিতে পারিবে না। কারণ যে স্বাধীন রাষ্ট্র জন্মলাভ করিতেছে সাত কোটি বাঙালী তাকে বুকের রক্ত দিয়া রক্ষা করিবে। জননীর মমতা এবং জনকের শক্তি দিয়া এই নবজাতকে জীবনের পথে অগ্রসর করিয়া দেওয়া হইবে। এই বিষয়ে কাহারও সন্দেহ ও সংশয় থাকা উচিত নয়। এই পুরোনো পৃথিবী ভাঙ্গিয়া পড়িতেছে এই সেই ধ্বংস, হত্যাকাণ্ড ও রক্ত হইতে নতুন পৃথিবী জন্মলাভ করিতেছে। ভুট্টো-ইয়াহিয়া খান এবং ধনিক-বণিক-সামরিক চক্র অবশ্যই ক্ষেপা কুকুরের মতো যত্রতত্র কামড় বসাইবে, কিন্তু ইতিহাস এই ক্ষিপ্ত জানোয়ার আগাইয়া যাইবে। 

বাংলাদেশের স্বাধীন রাষ্ট্র পল্লীর এক নিভৃত ভূমিতে জন্মলাভ করিয়াছে। গ্রামময় বাংলাদেশের পক্ষে এটাই স্বাভাবিক। নিভৃত পল্লীর এই দীপশিখা ইতোমধ্যেই জ্বলন্ত মশালের রূপ ধারণ করিতে চলিয়াছে। স্বাধীন গণপ্রজাতন্ত্রী বাংলার রাষ্ট্রপ্রধান, মন্ত্রিসভা এবং সশস্ত্র বাহিনী নতুন রাষ্ট্রের প্রতি আনুগত্যের শপথ গ্রহণ করিয়াছেন। দেশ-বিদেশে এই বার্তা সংবাদপত্র ও রেডিও মারফৎ ছড়াইয়া পড়িয়াছে। সর্বত্র নিদারুণ ঔৎসুক্য ও উত্তেজনা। এই রাষ্ট্রের পক্ষ থেকে সর্বপ্রথম বিদেশী দূতাবাস ভারতবর্ষ-এই কলিকাতায় প্রতিষ্ঠিত হইয়াছে। গত ১৮ই এপ্রিল কলিকাতায় পাক-ডেপুটি হাইকমিশনারের অফিস থেকে পাকিস্তানী পতাকা নামাইয়া ফেলা হইয়াছে এবং স্বাধীন বাংলা রাষ্ট্রের নতুন জাতীয় পতাকা উড্ডীন হইয়াছে। ডেপুটি হাইকমিশনার জনাব হোসেন আলী এবং তার সহকর্মী বাঙালী অফিসারবৃন্দ নতুন বাংলা রাষ্ট্রের প্রতি আনুগত্য ঘোষণা করিয়াছেন। অর্থ্যাৎ স্বাধীন বাংলা সরকারের কূটনৈতিক প্রধানরূপে জনাব হোসেন আলী তাঁর রাষ্ট্রীয় দায়িত্ব গ্রহণের কথা ঘোষণা করিয়াছেন। ইতিপূর্বেই নয়াদিল্লীর পাকিস্তানী হাইকমিশন থেকে দুইজন বাঙালি কুটনীতিক পাকিস্তানের সঙ্গে সম্পর্ক ছিন্ন করিয়া ভারতবর্ষে আশ্রয় গ্রহণ করিয়াছেন এবং নতুন বাংলা রাষ্ট্রের প্রতি আনুগত্য প্রকাশ করিয়াছেন। পাকিস্তানের অন্যান্য বাঙালি অফিসার এবং কর্মীরা, নাবিক ও লস্কররাও একে একে পাকিস্তানের সঙ্গে সম্পর্ক ছিন্ন করিতেছেন। ওদিকে স্বাধীন বাংলাদেশ সার্বভৌম অধিকার সাড়ে সাত কোটি বাঙ্গালিকে এক নূতন রাষ্ট্রিক ঐক্যের মধ্যে সংহত করিতে চলিয়াছে। সাড়ে সাত কোটি বাঙালি অধিবাসীর অন্ততঃ শতকরা ৯৫জন এই নূতন রাষ্ট্রের প্রতি অনুগত। তারা পাকিস্তানী জঙ্গীশাহীকে এবং তার নৃশংস নরঘাতী শাসনকে অপরিসীম ঘৃণায় উপেক্ষা ও অগ্রাহ্য করিয়াছেন। অর্থ্যাৎ এতটি সংহত স্বাধীন নতুন রাষ্ট্রের রূপরেখা বাস্তব মূর্তি ধারণ করিয়াছে। 
	
উপরে পর পর এই নাটকীয় ঘটনাবলীর কথা আমরা উল্লেখ করিলাম এই জন্য যে, একটি নতুন সরকারকে কূটনৈতিক স্বীকৃতি দেওয়ার জন্য যে, যে অবস্থার উদ্ভব প্রয়োজন, সীমান্তের গুলি দেখা গিয়াছে। সুতরাং ভারত সরকার কেন অবিলম্বে এই নতুন স্বাধীন রাষ্ট্রকে স্বীকৃতি দিতেছে না, এটাই আমাদের সবচেয়ে জরুরী জিজ্ঞাস্য। নয়াদিল্লীর কর্তারা কি এখনও তীরে দাঁড়াইয়া আরব সাগরের ঢেউ গুনিবেন? বাংলাদেশে যখন প্রতিদিন হাজার হাজার মানুষকে খুন করা হইতেছে, নারী-শিশু-বৃদ্ধ এবং বুদ্ধিজীবি নির্বিশেষে পাইকারি নরঘাতন পর্ব চলিতেছে এবং মুক্তিফৌজ যখন অমিত বিক্রম সত্ত্বেও শহরে শহরে মারণাস্ত্র সজ্জিত মডার্ন আর্মকে ঠেকাইয়া রাখিতে পারিতেছেন না, তখন যদি ভারত সরকার কেবল দ্বিধা, দ্বন্ধ এবং সংকোচ ও ভয় নিয়া কালহরণ করিতে থাকেন, তবে সীমান্তের বিপদ আরও ভয়ঙ্কর হইয়া উঠিবে। ভারত সরকার এবং বিশেষভাবে প্রধানমন্ত্রী, প্রতিরক্ষামন্ত্রী ও পররাষ্ট্রমন্ত্রী যেন মনে রাখেন যদি বাংলাদেশ এই জীবন-মৃত্যুর সংগ্রামে চূড়ান্ত পরাজয় মানিয়া লইতে বাধ্য হয়, তবে আগামী একশ বছরের মধ্যে পূর্ব বাংলার সাড়ে সাত কোটি মানুষ আর কোনদিন মাথা তুলিয়া দাঁড়াইতে পারিবে না। সেখানে সমস্ত গণতন্ত্রবাদী অসাম্প্রদায়িক মানুষের এবং বিশেষভাবে মাইনরিটিরা একেবারে শেষ হইয়া যাইবে এবং তারপর পাকিস্তান ও চীন একজোট হইয়া ভারতবর্ষের ঘাড় মটকাইবার চেষ্টা করিবে-যে চেষ্টা চলিতেছে গত এক যুগ ধরিয়া। এই নিষ্ঠুর বাস্তব সত্য আমাদের প্রধানমন্ত্রী কিভাবে উপেক্ষা করিতে পারেন এবং কিভাবেই বা ভুলিয়া যাইতে পারেন যে, গত ১৯৪৬ সাল হইতে যে ভয়াবহ সাম্প্রদায়িক তাণ্ডব চলিতেছে, যার ফলে ভারতবর্ষকে কাটিয়া দুই টুকরা করিতে হইল এবং তারপর থেকে ২৪/২৫ বছর ধরিয়া আমরা নিরন্তর যে যন্ত্রণায় ভুগিতেছি, আজ সেই যন্ত্রণা থেকে মুক্তি পাওয়ার সুবর্ণ সুযোগ উপস্থিত। স্বাধীন বাংলাদেশ পাকিস্তানী উৎপাত ও শয়তানীকে বধ করিবার জন্য বাংলাদেশের মুক্তি ফৌজের প্রতি হাত বাড়াইয়া ‍দিব না- সেই শক্ত হাতি কি আমরা কামান, বন্দুক ও অন্যান্য অস্ত্র তুলিয়া দিব না? কিসের ভয়, কিসের দ্বিধা, কিসের এত সংকোচ? আজ যদি প্রধানমন্ত্রী ইন্দিরা গান্ধী ও ভারত সরকার নূতন বাংলাদেশের স্বাধীন রাষ্ট্রকে স্বীকৃতি দেন, তবে আগামীকাল সোভিয়েট রাশিয়া অগ্রসর হইয়া আসিবে-কিন্তু ভারত সরকার ও প্রধানমন্ত্রী কি আশা করেন যে, আমাদের কর্তব্য ও দাযিত্ব আমরা পালন করিব না কিন্তু আশা করিব যে সোভিয়েট রাশিয়া ও আমেরিকা আসিয়া আমাদের উদ্ধার করিবে? যে সাহসী, যে বীর তাকেই পৃথিবীর লোকে সম্মান করে আজ আন্তর্জাতিক জগতে ভারতবর্ষের চেহারা নিষ্প্রভ হইয়া গিয়াছে। কিন্তু ভারত সরকার যদি বাংলাদেশের পাশে আজ সাহসের সঙ্গে দণ্ডায়মান হন তবে সেই শক্তিমান ও সাহসী ভারতবর্ষকে পৃথিবীর লোকে আবার সম্মান করিবে। পররাষ্ট্রমন্ত্রী সর্দার সরণ ‍সিং যেন মনে রাখেন তার এই দুর্বল পররাষ্ট্রনীতির গোজালি কোথাও শ্রদ্ধা উদ্রেক করিতেছে না। আজ যদি তিনি ও তার দপ্তর বাংলাদেশের সরকারকে কূটনৈতিক স্বীকৃতি দেন তবে কালই আফ্রো-এশীয় দেশগুলিতে ভারতবর্ষ সম্পর্কে নতুন মমত্ববোধ শুরু হইবে এবং মার্কিন যুক্তরাষ্ট্র সমগ্র পরিস্থিতি সহানভূতির সঙ্গে বিবেচনা করিবে। আর প্রতিরক্ষামন্ত্রী শ্রী বগজীবন রামের উদ্দেশ্যে বলিতেছি-পার্টিশনের পর থেকেই ভারতবর্ষ দুই ফ্রণ্টের বেকায়দায় পড়িয়াছে। একদিকে পাকিস্তানী এবং অন্যদিকে চৈনিক আক্রমণের আশঙ্কা (তাঁরা নিজেরাই মাঝে মাঝে এজন্য হাঁক-ডাক ছাড়িতেছেন)-এই দুই ফ্রন্টের বিপদ কাটিয়া যাইবে যদি স্বাধীন বাংলাদেশ প্রতিষ্ঠা লাভ করতে পারে। পাকিস্তান ও চীনের একত্র যোগসাজশে ভারতবর্ষের উপর বিষম চাপ সৃষ্টি হইতেছে এবং হাজার কোটি টাকা মিলিটারি বাবদ ব্যয় হইতেছে। এই নুইসেন্স এবং এই সামরিক বিপদ হইতে উদ্ধার পাওয়ার সবচেয়ে বড় উপায় স্বাধীন বাংলাদেশের নিজের পায়ে দাঁড়াইতে সাহায্য দেওয়া-যে সাহায্য কূটনৈতিক এবং সামরিক উভয় প্রকার। 

সুতরাং প্রধানমন্ত্রী ইন্দিরা গান্ধী, পররাষ্ট্রমন্ত্রী সরণ সিং এবং প্রতিরক্ষামন্ত্রী জগজীবন রামের উদ্দেশ্যে জনসাধারণের পক্ষ থেকে গণতন্ত্র ও স্বাধীনতার নামে যে গণতন্ত্র স্বাধীনতাকে বর্বরেরা আজ নির্মমভাবে হত্যা করিতেছে আমরা আবেদন জানাইতেছি অবিলম্বে স্বাধীন বাংলাদেশের সরকারকে কূটনৈতিক স্বীকৃতি দেওয়ার জন্য। ভারতবর্ষের সমস্ত রাজনৈতিক দল, সমস্ত আইনসভা এবং সমস্ত গণতান্ত্রিক প্রতিষ্ঠান সমস্বরে ওই দাবি উত্থাপন করিতেছেন। প্রধানমন্ত্রী ইন্দিরা গান্ধী গণতন্ত্র ও সমাজতন্ত্রের নামে ভারতীয় জনতার নিকট শপথ গ্রহণ করিয়াছেন এবং ভারতীয় জনতা তাহাকে বিশ্বাস করিয়া নির্বাচনে জয়মাল্য অর্পণ করিয়াছেন। ইন্দিরাজী কি সেই শপথ পালন করিবেন না? তিনি যেন মনে রাখেন রাষ্ট্রচালনা ও রক্ষা করতে হইলে কূটনৈতিক বুদ্ধি ও চাতুর্থ যেমন প্রয়োজন, তেমনি প্রয়োজন সাহসের এবং সংকল্পের। সেই কূটনৈতিক বুদ্ধি ও সাহস মুহূর্ত  আজ উপস্থিত। এক শতাব্দীর মধ্যেও এমন সুযোগ আর আসিবে না- রাওয়ালপিণ্ডির ফ্যাসিস্ট দুশমনদিগকে ঘায়েল করিতে হইবে। শত্রুর শেষ রাখিতে নাই, প্রাচীন কূটনৈতিক মন্ত্রী মহোদয় যেন এই ঐতিহাসিক মুহূর্তে ভুলিয়া না যান। সুতরাং ভীতি ও সংকোচ তারা কাটাইয়া উঠেন। 

নয়াদিল্লী প্রভুদের উদ্দেশ্যে আর একটি কথাও সবিনয়ে নিবেদন করিতে পারি। চীন ইয়াহিয়া খানের পক্ষ হইয়া যত তর্জন-গর্জনই করুক না কেন শেষ পর্যন্ত বাঙালি জাতির স্বাধীনতাকে হাতে-কলমে দমন করিবার জন্য তারা হিমালয় পার হইয়া সমতল ভূমিতে নামিয়া অস্ত্র ধারণ করিবে না। 

বাংলাদেশের জন্য জাতীয় সাহায্য সংস্থা
(আমাদের বিশেষ প্রতিনিধির মাধ্যমে প্রাপ্ত)

নয়াদিল্লি, এপ্রিল ১৩ – বাংলাদেশকে সাহায্য-সহযোগিতা প্রদান ও একই লক্ষ্যে গঠিত অন্যান্য সংস্থার সাথে সমন্বয় বজায় রাখতে এবং স্বাধীন বাংলাদেশের সরকারকে স্বীকৃতি প্রদানে জাতীয় ও আন্তর্জাতিক বাধ্যবাধকতা তৈরির লক্ষ্যে সর্বস্তরের মানুষের প্রতিনিধিত্বমূলক একটি জাতীয় কমিটি গঠন করা হয়েছে। আজ প্রফেসর সমর গুহ, এম পি, এর ঘোষণা দেন। 

তাঁর কমিটি দ্রুতই কোলকাতায় বাংলাদেশের স্বপক্ষে এক জাতীয় সম্মেলনের আয়োজন করবে। তারা বাংলাদেশের স্বাধীনতা যুদ্ধে সম্ভব সবরকম সহযোগিতা প্রদানেরও চেষ্টা চালিয়ে যাবে। কমিটিতে আছেনঃ অনারারি সভাপতি – জনাব এম সি চাগলা; দায়িত্বপ্রাপ্ত সভাপতি – জনাব কারপুরি ঠাকুর, মুখ্যমন্ত্রী, বিহার; সচিব – প্রফেসর সমর গুহ। বাকিদের মাঝে আছেন বিনা ভৌমিক, পান্নালাল দাশ গুপ্ত, জাহাঙ্গীর কবির, কৃষ্ণ কুমার শুক্লা, সুশীল ধারা, প্রফেসর দিলীপ চক্রবর্তী এবং সরদার আমজাদ আলী।
 
পূর্বাঞ্চলীয় রাজ্যগুলোর যেমন পশ্চিমবঙ্গ, উড়িষ্যা, আসাম, মেঘালয়, ত্রিপুরা এবং নাগাল্যান্ড এই সবকটির মুখ্যমন্ত্রীকে কমিটির সদস্য/পরামর্শক হবার জন্যে আহ্বান জানানো হয়েছে। 

আজ এখানে এক সংবাদ সম্মেলনে বিবৃতি দানের সময় প্রফেসর সমর গুহ, এম পি, বাংলাদেশের জন্য জাতীয় সমন্বয় সংস্থার আহ্বায়ক-সচিব বলেন যে “ভারত ও রাশিয়ার সরকারের উচিৎ কোন কালবিলম্ব না করেই বাংলাদেশের সরকারকে স্বীকৃতি প্রদান করা এবং অন্যান্য বিশ্বশক্তির দ্রুত স্বীকৃতি অর্জনের লক্ষ্যে এই সরকারের পক্ষে জোরদার কূটনৈতিক আলোচনা চালিয়ে যাওয়া। বাংলাদেশের স্বাধীনতা সংগ্রামকে দমনে রাওয়ালপিন্ডির সামরিক সাম্রাজ্যবাদীদের সমর্থন প্রদান এবং ভারতীয় সাহায্যকে শ্লথ করার লক্ষ্যে ভারতীয় সীমান্তে ১০ ডিভিশন সেনা নিয়োজিত করার মাধ্যমে চীন তাদের কদর্য রূপের প্রকাশ ঘটিয়েছে। বর্ষা আরম্ভ হবার আগেই বাংলাদেশের বেসামরিক জনগণকে ধ্বংস করে দেবার লক্ষ্যে ভারতে আসবার পথগুলোতে পাকিস্তানী সেনাবাহিনী তাদের দ্বিতীয় পর্যায়ের বর্বর আক্রমণ শুরু করেছে। ”

তিনি আরো উল্লেখ করেন যে জাতিসংঘ এক মৃতপ্রায় সংস্থায় পরিণত হয়েছে বিশ্বের সার্বভৌম রাষ্ট্রগুলো তাদের বিবেক হারিয়ে ফেলেছে। 


রাজস্থান ১০ লাখ রুপি সাহায্য করবে

জয়পুর, এপ্রিল ১৩ – রাজস্থানের মন্ত্রীসভা আজ বাংলাদেশ রিলিফ ফান্ডে ১০ লাখ রুপি সাহায্য প্রদানের সিদ্ধান্ত নিয়েছে। 

আজ রাজস্থান আইন পরিষদের অধিবেশনে মুখ্যমন্ত্রী জনাব মোহনলাল শুখাদিয়া এই ঘোষণা দেন। পরিষদের উভয় পক্ষই এই সিদ্ধান্তকে উল্লাসধ্বনির মাধ্যমে স্বাগত জানান। 

জনাব শুখাদিয়া আরো যোগ করেন যে রাজ্য সরকার একটি সুসজ্জিত মোবাইল সার্জিক্যাল ইউনিটও পাঠাবে যার সম্পূর্ণ খরচও রাজ্য সরকারই বহন করবে। 

জনাব শুখাদিয়া আরো বলেন যে সংঘর্ষ শেষ না হওয়া পর্যন্ত পরিষদের মন্ত্রী ও সদস্যেরা প্রতিমাসে তাদের একদিনের বেতনের সমপরিমাণ অর্থ বাংলাদেশের দেশপ্রেমিক জনগণের সাহায্যে দান করবেন, এমন একটি প্রস্তাবনাও বিবেচনাধীন আছে (পিটিআই)।

Jayanta Sen Abir 

বাংলার বুদ্ধিজীবীদের সহায়ক সমিতি গঠন

বুধবার ড. এস. এন. সেন, উপাধ্যক্ষ, কলকাতা বিশ্ববিদ্যালয় এর সভাপতিত্বে সংগ্রামী স্বাধীন বাংলাদেশ সহায়ক কমিটি (বাংলার বুদ্ধিজীবীদের দ্বারা অর্থনৈতিক সমর্থন প্রাপ্ত) এর পরিচালনা পর্ষদের এক সভা অনুষ্ঠিত হয়েছে। এতে আরো সভাপতিত্ব করেন সমিতির দায়িত্বপ্রাপ্ত সভাপতি, প্রফেসর নির্মল ভট্টাচার্য।

সমিতির সাধারণ সচিব কমিটির সামনে খসড়া আহ্বান এবং কর্মসূচির তালিকা উপস্থাপন করেন যা সর্বসম্মতিক্রমে গৃহীত হয়। কমিটির পক্ষ থেকে জনাব সুব্রত মুখার্জী, এমএলএ “সংগ্রামী স্বাধীন বাংলাদেশ সহায়ক কমিটি” এবং মুখ্যমন্ত্রী জনাব অজয় কুমার মুখার্জীর নেতৃত্বাধীন “বাংলাদেশের স্বাধীনতা যুদ্ধে সহায়ক কমিটি” এর মাঝে সংযোগ রক্ষা করবার জন্য দায়িত্বপ্রাপ্ত হন। 

ড. সুনীল কুমার চ্যাটার্জি, কনাব তদ্র শঙ্কর বন্দোপাধ্যায়, জনাব তুষার কান্তি ঘোষ, বিচারপতি সুন্দর প্রসাদ মিত্র, বিচারপতি এস. এ. মাসুদ, ড. শৈলেন্দ্র নাথ সেন, ড. রমা চৌধুরী, জনাব অশোক কুমার সরকার, জনাব শুধাংশু কুমার বসু, শ্রী বিবেকানন্দ মুখার্জী, জনাব সুকোমল কান্তি ঘোষ, জনাব মনোজ বোস, জনাব প্রবোধ কুমার স্যানাল, প্রিন্সিপাল পি. কে. বোস, ড. প্রবীর বসু মল্লিক, জনাব সাইবাই গুপ্ত, প্রফেসর নির্মল চন্দ্র ভট্টাচার্য এবং অন্যান্যরা এক আহ্বানে বলেনঃ

নিরস্ত্র বেসামরিক নারী-পুরুষ-শিশুর যথেচ্ছ হত্যাকাণ্ড, নারীদের উপর অত্যাচার এবং বাংলাদেশের স্বাধীনতাপ্রেমী জনগণের ওপর পাকিস্তানী সামরিক জান্তার চালানো অন্যান্য নৃশংসতার খবর দৈনিক পত্রিকাগুলোর পৃষ্ঠায় নিয়মিতই উঠে আসছে, তার জন্যে কোনরূপ বর্ণনার প্রয়োজন পড়ে না। যখন ইতিহাসের সর্বাপেক্ষা অমানবিক ও স্বৈরাচারী শাসক কর্তৃক লাখো বাঙালি অবর্ণনীয় শোষণের স্বীকার হচ্ছে তখন সীমান্তের এপারের জনগণ নীরব দর্শকের ভূমিকা পালন করে যেতে পারে না। “বাংলাদেশ” এর জনগণের এই ধর্মযুদ্ধ দীর্ঘকাল ধরে চলবে। সুতরাং ভারতীয় জনগণের জন্য বাংলাদেশের জনগণের সুবিধার্থে ত্রাণ ও অন্যান্য সহযোগিতার ব্যবস্থা করা অত্যাবশ্যকীয় যাতে করে তারা যে আদর্শের জন্য লড়াই করছে তা অর্জনের লক্ষ্যে ক্রমাগত চেষ্টা চালিয়ে যেতে পারে। 

এই প্রচেষ্টার সফলতার জন্য স্বার্থত্যাগী তরুণ স্বেচ্ছাসেবকদের দরকার হবে যারা প্রয়োজন পড়লে যেকোনো সহযোগিতা প্রদানে প্রস্তুত থাকবে। 

আমরা সাধারণভাবে জনগণের কাছে এবং বিশেষভাবে উৎপাদনকারীদের নিকটে টাকা বা দ্রব্যসামগ্রী প্রদানের মাধ্যমে এই সহযোগিতা প্রকল্পে এগিয়ে আসার আহ্বান জানাচ্ছি। ত্রাণকার্যের জন্যে এইসকল দ্রব্যাদি এখন খুবই জরুরিভাবে দরকারঃ পেট্রল অথবা মবিলের টিন, সাইকেলের টায়ার এবং টিউব, টর্চ ও ব্যাটারি, পানির বোতল, রাবারের জুতা, ম্যাচকাঠি, গুঁড়ো দুধ, লবণ, সরিষার তেল, কেরোসিন প্রভৃতি। ওষুধের মধ্যে দ্রুত যেগুলো প্রয়োজন সেগুলো হলঃ টি.এ.বি.সি. ইনজেকশন, ভ্যাকসিন, প্রাথমিক চিকিৎসার জন্য দরকারী সবরকম ওষুধ। 

আমরা সকলের কাছে টাকা অথবা দ্রব্যসামগ্রীর মাধ্যমে প্রদেয় তাদের সহযোগিতাগুলো জনাব সন্তোষ কুমার ঘোষ, কোষাধ্যক্ষ, সংগ্রামী স্বাধীন বাংলাদেশ সহায়ক কমিটি (১০৭/সি, আশুতোষ মুখার্জী রোড, কলকাতা, ফোনঃ ৪৭-৪০২০৩১, সকাল সাড়ে আটটা থেকে সাড়ে দশটার মধ্যে) এর নিকট পৌঁছে দিতে আহ্বান জানাচ্ছি। 

স্বেচ্ছাসেবক হিসেবে যোগদানের জন্যে যোগাযোগ করুন জনাব বিনয় সরকার, সাধারণ সচিব, “সংগ্রামী স্বাধীন বাংলাদেশ সহায়ক কমিটি” এর সাথে (আইএ কলেজ সারি, কলকাতা-৮, ফোনঃ ৩৪-৭৩১১) এর সাথে, রাত আটটা থেকে নটার মধ্যে।

পাকিস্তানি নৃশংসতার বিরুদ্ধে কোলকাতার শিখ সম্প্রদায়ের প্রতিবাদ
অমৃতবাজার পত্রিকা, ১৭ এপ্রিল, ১৯৭১

পিটিআই এর রিপোর্ট থেকে জানা যায়, কোলকাতার শিখ সম্প্রদ্রায় বুধবার বাংলাদেশের মানুষের গনতান্ত্রিক অধিকার আদায়ের সংগ্রামের প্রতি সহমর্মিতা জানিয়েছে। 

খালসা পান্থ এর ২৭৩ বছর পূর্তিতে জগত সুধার গুরুদুয়ারার বৃহৎ সভাতে শিখ সম্প্রদ্রায় বাংলাদেশে পাকিস্তানিদের বাংলাদেশের নিরীহ এবং নিরস্ত্র নারী, পুরুষ ও শিশু, তাদের শিক্ষা ও ধর্মীয় প্রতিষ্ঠান ও উঠতি শিল্প ধংসের নিন্দা জানান। বাংলাদেশের বুদ্ধিজীবীদের নৃশংসভাবে হত্যা তাদের আকাঙ্ক্ষার প্রতিফলন ঘটাতে বাঁধা দিচ্ছে বলে জানানো হয়। 

সভায় সকল শিখদের কাছে মানবতার খাতিরে বাংলাদেশের মানুষের জন্য সামর্থ্যমত অনুমোদিত মাধ্যমে সাহায্য করার আহ্ববান জানানো হয়। 

সভাপতি সরদার মাহের সিং গরীব এবং শ্রী গুরু সিং সাবহা কোলকাতার শিখদের পক্ষ থেকে পশ্চিম বাংলার মুখ্যমন্ত্রি আজয় কুমার মুখারজির কাছে বাংলাদেশের মানুষের জন্য ৫১০০ রুপি প্রদান করেন। 
স্বাক্ষর সংগ্রহ

ইউআই এর রিপোর্টে বলা হয়েছে, ভারতের ‘অভিযাত্রী’ ক্লাবের পরিচালিত গণস্বাক্ষর সংগ্রহ আয়োজন করা হয়েছে যেখানে বাংলাদেশকে দ্রুত স্বীকৃতি দেওয়ার আবেদন করা হচ্ছে। 

এই প্রচারাভিজানের উদ্বোধন করেন প্রথিতযশা শিল্পি জামিনি রায়। তিনি ভারতের প্রধানমন্ত্রি এবং জাতিসংঘের মহাসচিবের নিকট যে পিটিশন উপস্থাপন করা হবে, তাতে স্বাক্ষর করেন। 
পিটিশনের কপি নিয়ে ক্লাবের সদস্যরা শহরের বিভিন্ন অংশে ছড়িয়ে পড়েন। সমগ্র রাজ্য জুড়ে এই প্রচারাভিযান চলবে। 

Saiful Arefin Borshon
<১২, ১১৫, ৩২৬>

বাংলাদেশের তহবিলের জন্য ক্ষুদ্রশিল্পগোষ্ঠীর আহ্ববান
(স্টাফ রিপোর্টার)

ভারতের ক্ষুদ্রশিল্প সমিতি পশ্চিমবঙ্গের সব ক্ষুদ্রশিল্প মালিকদের প্রতি আহ্বান জানিয়েছেন সমিতির তহবিলে বাংলাদেশে যুদ্ধরত সীমাহীন দুঃখী মানুষদের সাহায্য করার জন্য। 

আঞ্চলিক সচিব ক্ষুদ্র শিল্পপতিদের কাছে আবেদন করেন তারা যেন স্বেচ্ছায় সাহায্য করেন এবং পূর্ব আঞ্চলিক কার্যালয়ের ঠিকানা পি- ৩১ সি টি আই রোড ক্যালকাটা- ১৪ তে তাদের অনুদান প্রেরণ করেন। 

হুগলীতে ভাদ্রেশ্বর সারাদাপালি এর শ্রীরামকৃষ্ণের জন্মদিন উদযাপন কমিটি রামকৃষ্ণ মিশনে বাংলাদেশের মানুষের দুর্ভোগে সাহায্য ও সহোযোগিতা করার জন্য ১০০ রুপি প্রদান করেছে। 

আনন্দ মারগা-এর ত্রাণ সচিব বুধবার ঘোষণা করেন যে বাংলাদেশের মানুষের সাহায্যের জন্য রান্না করা খাবার বিভিন্ন ত্রাণ শিবিরে বিতরন করা হবে। এই ক্যাম্পগুলো হরিদাসপুর টাকি, পশ্চিমবঙ্গ ও বিলোনিয়া এর Gede, খোয়াই, ত্রিপুরা রাজ্যের আগরতলা এবং কোচবিহার এর দিনহাটার সীমান্তগুলোতে পরিচালনা করা হচ্ছে। আসামের গোয়ালপাড়ার হিলি এবং মানিক চকে দুটি নতুন কেন্দ্র খোলা হয়েছে। 

৮ এপ্রিল রায়টার্স বিলডিং এ কলকাতা মোটর ব্যবসায়ী সমিতি ১০০০০ টাকা মুখ্যমন্ত্রী ও উপ-মুখ্যমন্ত্রীর সাথে সাক্ষাত করে হস্তান্তর করে। টাকাটা বাংলাদেশের সংগ্রামী দুঃখী মানুষদের জন্য তহবিলে প্রদান করা হয়। 

Saiful Arefin Borshon
<১২, ১১৬, ৩২৭>

মসজিদের উপর বোমা হামলায় পশ্চিম বাংলার মুসলমানদের প্রতিবাদ

বাংলাদেশে পাকিস্তানের বিমান বাহিনীর ধর্মীয় স্থান, মসজিদ এবং নিরীহ মানুষের উপর বোমা হামলার নিন্দা করে শুক্রবার পশ্চিম বাংলার মুসলিম নেতারা একে বর্বরোচিত ও অনৈসলামিক বলে আখ্যা দেন। 

সর্বভারতীয় কলকাতার মওলানা আজাদ সমাজকল্যাণ মিশন দ্বারা আয়োজিত পশ্চিমবঙ্গ মোতাওয়াল্লি সম্মেলনে নেতারা বাংলাদেশের নতুন সরকারকে সাধুবাদ জানান এবং যুদ্ধে নিয়োজিত মুক্তিবাহিনীকে তাদের পূর্ণ সমর্থন ও সহানুভূতি জানান। 

তারা পাকিস্তানের সামরিক জান্তাকে তাদের দ্বারা সংঘটিত গনহত্যা বন্ধ করতে এবং বাংলাদেশ সরকারকে স্বীকৃতি দিতে দাবি জানান। বিশ্বের অন্যান্য গনতান্ত্রিক দেশগুলোকেও বাংলাদেশকে স্বীকৃতি দিতে অনুরোধ করেন। 

চীনের পাকিস্তানকে একরকম খোলা সমর্থনের নিন্দা করে তারা বলেন, এতে করে বিশ্ব শান্তি নষ্ট হবে। বাংলাদেশে ভারতীয়দের অনুপ্রবেশকে ‘ভিত্তিহীন এবং অপপ্রচার’ বলে তারা মত দেন। 

Ashik Uz Zaman
<১২, ১১৭, ৩২৮>

বাংলার মানুষের জন্য ত্রাণের আবেদন বুদ্ধিজীবীদের
(নিজস্ব সংবাদদাতার বরাত দিয়ে)

পশ্চিম বঙ্গের ১৩ জন বিশিষ্ট বুদ্ধিজীবী তাদের এক আবেদনে ভারতের জনগনের কাছে অনুরোধ করেছেন তারা যেন বাংলা দেশের মানুষের আদর্শের লড়াইয়ে সহায়তা করার জন্য ত্রাণ এবং অন্যান্য সাহায্যের ব্যবস্থা করে। 

এই আবেদনে সাক্ষর করেন সর্বজনাব তারা শঙ্কর বন্দ্যোপাধ্যায়, তুষার কান্তি ঘোষ, বিবেকানন্দ মুখারজী, মনোজ বোস, প্রবোধ কুমার সান্যাল, শৈবাল গুপ্ত, নির্মাল চন্দ্র ব্যানারজি, প্রিন্সিপাল পি. কে. বোস, ডঃ প্রবীর বসু মল্লিক, ডঃ সত্যেন্দ্র নাথ সেন, জাস্টিস সুন্দর প্রসাদ মিত্র, জাস্টিস এস. এ. মাসুদ এবং ডঃ রমা চৌধুরী। 

তারা বলেন বাংলা দেশের মুক্তিকামী মানুষের উপর পশ্চিম পাকিস্তানের সামরিক জান্তা যে নৃশংসতা চালিয়েছে তা আর বিস্তারিত বলার অপেক্ষা রাখে না। সীমান্তের এপারের জনগণ শুধুমাত্র দর্শক হয়ে চুপ থাকতে পারে না, যখন লাখ লাখ বাঙালী অকল্পনীয় নিপীড়নের স্বীকার হচ্ছে ইতিহাসের সবচেয়ে স্বেচ্ছাচারী এবং অমানবিক স্বৈরশাসকের দ্বারা। বাংলা দেশের মানুষের এই ধর্মযুদ্ধ আরো দীর্ঘদিন চলাই নিয়তি। 

এই আবেদন করা হয় সাধারণ মানুষ এবং বিশেষ করে পণ্য উৎপাদনকারীদের প্রতি তাদের অবদান নিয়ে এগিয়ে আসতে, হয় টাকা বা জিনিসপত্র নিয়ে। নিম্নে বর্ণিত সামগ্রীগুলো ত্রাণকাজ পরিচালনা করার জন্য এই মুহূর্তে জরুরীভিত্তিতে প্রয়োজন – টিনভর্তি পেট্রোল ও মবিল, সাইকেল, টায়ার ও টিউব, টর্চ ও ব্যাটারি, পানির বোতল, রাবারের জুতো, দিয়াশলাই, গুড়ো দুধ, লবন, সরিষার তেল ও কেরোসিন, টি.এ.বি.সি, ইনজেকশন, টীকা এবং সবধরণের ওষুধ, যেগুলো প্রাথমিক চিকিৎসার জন্য প্রয়োজন। 

	টাকা বা জিনিসপত্র যাই হোক না কেন তা পাঠানো যাবে মিঃ সন্তোষ ঘোষের কাছে, কোষাদ্ধ্যক্ষ (১০৭/সি, এ.এম. রোড, কোলকাতা-২৫, ফোনঃ ৪৭-৪০২০), সংগ্রামী স্বাধীন বাংলা দেশ সহায়ক সমিতি। সেচ্ছাসেবক হিসেবে যোগ দিতে যোগাযোগ মিঃ বি সরকার, সচিব, সংগ্রামী স্বাধীন বাংলা দেশ সহায়ক সমিতি (১এ, কলেজ রো, কোলকাতা, ফোন ৩৪-৭২১১) সন্ধ্যা ৬টা থেকে রাত ৯টা পর্যন্ত। 

Ashik Uz Zaman
<১২, ১১৮, ৩২৯-৩৩০>
অনুবাদ

মুসলমান বুদ্ধিজীবীদের স্বীকৃতির আবেদন
(দিল্লী দপ্তর থেকে)

এপ্রিল ১৮-এখানকার মুসলমান বুদ্ধিজীবীরা আজ ভারত সরকারের কাছে আবেদন জানিয়েছেন বাংলাদেশকে স্বীকৃতি দিতে এবং অন্যান্য দেশের সরকারকেও বোঝাতে যেন তারাও একই কাজ করে। 

ওখলার জামিয়া রুরাল ইন্সিটিউট-এ অনুষ্ঠিত এই সভায়, আরো উপস্থিত ছিলেন সোভিয়েত দ্বিতীয় সচিব, মিঃ বরিস রোমানোভ যিনি সামনের সাড়িতে বসেন এবং বাংলাদেশের স্বাধীনতার সংগ্রাম নিয়ে করা এই সম্মেলনে পুরোটা সময় উপস্থিত ছিলেন। ডঃ এস.  আবিদ হুসাইন সভাপতিত্ব করেন। 

সভায় বক্তব্য রাখতে গিয়ে, ডঃ কে. জি. সাইয়াদিন, প্রাক্তন শিক্ষা সচিব, বলেন যে পূর্ব বঙ্গে যা ঘটছে তা মুসলমানদের দুই পক্ষের মধ্যে বা পাঞ্জাবী ও বাঙালীদের মধ্যেকার কোনো যুদ্ধ নয়, বরং এটা স্পষ্ট এবং সোজাসাপটা গণহত্যা। এটা প্রত্যেক স্বাভাবিক মানুষের দায়িত্ব এর প্রতিবাদ করা, তিনি বলেন। 

মিসেস সালেহা আবিদ হুসাইন, একজন স্বনামধন্য উর্দু লেখক, বলেন পূর্ব বঙ্গে যে বর্বরোচিত ঘটনা ঘটছে তা বলার মতো ভাষা তার নেই। তিনি অনেকবারই মুসলমানদের বলতে শুনেছেন যে হিন্দুদের প্রভাব কমানোর জন্য একটা আলাদা মুসলমান রাষ্ট্র প্রতিষ্ঠা করা প্রয়োজন, কিন্তু পাকিস্তানের সৃষ্টির পরেও এই সমস্যার সমাধান হয়নি, তিনি আরো বলেন। 

আমাদের বিশেষ প্রতিবেদকের বরাত দিয়ে জানা যায়, পশ্চিম বঙ্গের খাদ্য মন্ত্রী, মিঃ কাশী দন্ত মৈত্র, আজ ঘোষণা দেন যে “এখন সময় এসেছে” বাংলাদেশ সরকারকে স্বীকৃতি দেবার এবং যদি, তা করতে আরো দেরি হয় তাহলে “পশ্চিম বঙ্গের (নিরাপত্তা) পরিস্থিতির আরো অবনতি হতে পারে”। 
তিনি বলেন “গনপ্রজাতন্রী বাংলাদেশ” সরকারের স্বীকৃতি পাওয়ার জন্য প্রয়োজনীয় সব “আইনি নিয়ামক”-ই রয়েছে। নিয়ামক হিসেবে তিনি তালিকায় উল্লেখ করেন জনসংখ্যা, ভূমি, সরকার বা সংগঠন এবং সার্বভৌমত্ব, অভ্যন্তরীণ এবং বাহ্যিক। 

মিঃ মৈত্র বলেন যে পশ্চিম বঙ্গে যে বাংলা দেশী শরণার্থীরা আছেন তাদের মধ্যে প্রত্যেক প্রাপ্তবয়স্ক ৪০০ গ্রাম করে এবং প্রত্যেক শিশু ২০০ গ্রাম করে রেশনের চাল পান প্রতি সপ্তাহে (চাল দেয়া হয়, কেননা শিবিরে অন্য কিছু রান্না করা কষ্টসাধ্য হবে) যেখানে রাজ্যের অন্যদের সরকারী রেশন হিসেবে দেয়া হয় ৯২৮ গ্রাম করে প্রতি সপ্তাহে। পশ্চিম বঙ্গের সাহায্যের জন্য গভীর নলকূপ, মোবাইল হাসপাতাল পরিচালনা এবং সীমান্ত এলাকার শরনার্থীদের জন্য তিনি কেন্দ্রের কাছে আশ্রয়কেন্দ্র নির্মানের আহবান জানান। 

অল ইন্ডিয়া সিভিল লিবার্টিজ কাউন্সিলের এর সভাপতি এবং প্রাক্তন সাংসদ জনাব এন সি চ্যাটার্জী, ভারতে আমেরিকান রাষ্ট্রদূত জনাব কেনেথ কেটিং এর সাহসী এবং সুস্পষ্ট বক্তব্যের জন্য ধন্যবাদ জানান, তার বক্তব্য ছিলো, পাকিস্তানে যা হচ্ছে তা আন্তর্জাতিক সম্প্রদায়ের জন্য উদ্বেগ এর বিষয়, যাকে কোন ভাবেই পাকিস্তানের “আভ্যন্তরীন সমস্যা” হিসেবে কঠোর ভাবে গন্য করা  যাবে না।
 
ইউ এন আই আরো যোগ করলোঃ- সি পিঁ আই লিডার, জনাব জয়তী বসু কেন্দ্র কে আজ সতর্ক করে দিয়েছে, যদি অবিলম্বে বাংলাদেশ কে স্বীকৃত দেয়া না হয় এবং শেখ মুজিবর রহমান কে অস্ত্র সহ যাবতীয় বস্তুগত সাহায্য প্রদান করা না করা হয়, পশ্চিম বাংলা ভয়াবহ পরিনতির সম্মুখীন হবে। 

বোম্বাই-এ বাংলাদেশ সহায়ক সমিতি
(বোম্বাই অফিস)

বোম্বাই, ২৪ এপ্রিল- বোম্বাই-এ বাংলাদেশ সহায়ক কমিটি গঠিত হয়েছে। বিশিষ্ট ব্যক্তিরা হচ্ছেন এই কমিটির সদস্য। কমিটির উদ্দেশ্য হল বাংলাদেশের নির্যাতিত মানুষদের সাহায্য করা। 

এই কমিটির চেয়ারম্যান হচ্ছেন শ্রী হরিশ মহীন্দ্র। বেগম মহবুব নসরুল্লা এই সমিতির সম্পাদিকা এবং শ্রী সলিল ঘোষ হলেন কমিটির যুগ্ম সম্পাদক। 

এই কমিটি বাংলাদেশের সাহায্যের জন্য অর্থ সংগ্রহ করছে। আগামী ৭ মে থেকে ১৪ মে পতাকা দিবস সপ্তাহ উদযাপিত হবে। পাঁচ লক্ষ পতাকা মুদ্রিত হয়েছে। 

প্রখ্যাত তথ্য চিত্রকার শ্রী এস সুখদেব বাংলাদেশ-এর উপর একটি তথ্যচিত্র নির্মাণ করেছেন। ইয়াহিয়া সরকারের বর্বর অত্যাচারের চিত্র এই তথ্যচিত্রে তুলে ধরা হয়েছে। নানারকম প্রাচীর পত্র ও পোস্টকার্ডেও বাংলাদেশের নির্যাতনের চিত্র ফুটিয়ে তোলা হচ্ছে। 

শ্রী কবি বন্দোপাধ্যায় একটি কাওয়ালীর ব্যবস্থা করছেন। 

শ্রী সুপ্রিয় বসু একটি চ্যারিটি শোর আয়োজনে ব্যস্ত। 

শ্রীমতি ওয়াহিদা রহমান ও শ্রীমতি শর্মিলা ঠাকুরও ভাইস চেয়ারম্যানরূপে কমিটিতে যোগ দিয়েছেন। 
আগামী ১৩ মে যে মুশারিয়ার আয়োজন করা হয়েছে তাতে অন্যান্যের মধ্যে শ্রীমতি মীনাকুমারীও যোগ দেবেন। বোম্বাই-এ গঠিত বাংলাদেশ সহায়ক কমিটির ঠিকানা হচ্ছে ইউনাইটেড ব্যাঙ্ক অফ ইন্ডিয়া বিল্ডিং, স্যার ফিরোজশা মেটা রোড, বোম্বাই-১। 

              


‘পরিদর্শক শিক্ষক’
(স্টাফ রিপোর্টার)

বাংলাদেশের বিভিন্ন বিশ্ববিদ্যালয় ও কলেজের যেসব অধ্যাপক পশ্চিমবঙ্গে চলে এসেছেন কলকাতা বিশ্ববিদ্যালয়ের সিন্ডিকেট তাঁদের অন্তত ছ’মাসের জন্য ‘পরিদর্শক শিক্ষক’ হিসাবে নিয়োগের সিদ্ধান্ত নিয়েছেন। এতে যে অর্থের প্রয়োজন হবে তার জন্য বিশ্ববিদ্যালয় মঞ্জুরি কমিশন ও সরকারি ‘পুনর্বাসন’ দফতরের কাছে আবেদন জানানো হবে। উপাচার্য ডঃ সত্যেন সেনের প্রস্তাবমত সিন্ডিকেট এই সিদ্ধান্ত নেন। 

ইতিমধ্যেই কয়েকজন খ্যাতনামা অধ্যাপক এপারে চলে এসেছেন। চট্টগ্রাম বিশ্ববিদ্যালয়ের উপাচার্যও নাকি দু’একদিনের মধ্যে আসছেন।	

বাংলাদেশে ইয়াহিয়ার অমানুষিক বর্বরতা মুসলমান নেতাদের ধিক্কার

নয়াদিল্লী, ২৮শে এপ্রিল (ইউএনআই)- জনাব জুলফিকার আলী খান এমপি, আজ মুসলিম জাহানের নেতাদের- বিশেষ করে আরব রাষ্ট্রসমূহের নেতাদের প্রতি বাংলাদেশে গণহত্যার বিরুদ্ধে একজোটে দণ্ডায়মান হওয়ার আবেদন জানিয়েছেন। 

একটি বিবৃতিতে তিনি বলেন, জনসাধারণ- বিশেষ করে মুসলিম দেশসমূহের জনসাধারণ বিশ্বের দ্বিতীয় বৃহত্তম মুসলিম গোষ্ঠী বাংলাদেশের বিরুদ্ধে একটি মুসলমান সম্প্রদায়ের এই আক্রমণ ও নিষ্ঠুরতায় স্তম্ভিত হয়ে পড়েছেন। 

বসিরহাট থেকে পিটিআই জানাচ্ছেনঃ বিভিন্ন রাজনৈতিক দলের কয়েকজন মুসলমান নেতা, সাংবাদিক, চিকিৎসক ও এডভোকেট বাংলাদেশের নিরস্ত্র জনসাধারণের উপর পশ্চিম পাকিস্তানী সেনাদের বর্বরোচিত আক্রমণের নিন্দা করেছেন। 

এইসব নেতাদের মধ্যে আছেন জনাব এ কে এম ইসাক এমপি, জনাব আমজাদ আলী (প্রাক্তন এমপি) এবং জনাব গোলাম মহীউদ্দীন, এমএলএ (পশ্চিম বঙ্গ সংখ্যালঘিষ্ঠ কমিশনের সদস্য)। তাঁরা বাংলাদেশের স্বাধীনতা সংগ্রামীদের সর্বতোভাবে সাহায্য করার জন্য পশ্চিম বঙ্গের মুসলমানদের প্রতি আবেদন জানিয়েছেন। 

একটি বিবৃতিতে তারা বলেছেন, ‘পশ্চিম পাকিস্তানের সামরিক গোষ্ঠী বাংলাদেশের জনসাধারনের উপর যে অমানুষিক অত্যাচার চালিয়ে যাচ্ছে বিশ্বের ইতিহাসে তার তুলনা নেই। সেখানকার নিরীহ ও অসহায় জনসাধারণ পাকিস্তানী বর্বরতার শিকার হচ্ছেন। এপারের মুসলমানদের ইয়াহিয়া শাসনের বিরুদ্ধে একজোট হওয়া ও বাংলাদেশের সাড়ে ৭ কোটি জনসাধারণের স্বাধীনতা সংগ্রামকে সমর্থন করার জন্য এগিয়ে আসা উচিৎ। ’

এইসব তো বাংলাদেশকে সাহায্য সমর্থনের উপায় নির্ধারণের জন্য ৩০শে এপ্রিল কলকাতায় একটি সভা আহবান করেছেন।

বাংলাদেশের সমর্থনে রাষ্ট্রসংঘ ও বিভিন্ন দেশে প্রতিনিধিদল প্রেরণের সিদ্ধান্ত

নয়াদিল্লী, ২৮ শে এপ্রিল (ইউএনআই)- ভারতে গান্ধীবাদী সংস্থাগুলি বাংলাদেশের প্রতি সমর্থন আদায়ের জন্য রাষ্ট্রসংঘ ও বিভিন্ন দেশের রাজধানীসমূহে একটি প্রতিনিধিদল প্রেরণের মনস্থ করেছেন। 

গান্ধী শান্তি ফাউন্ডেশনের সম্পাদক শ্রী রাধাকৃষ্ণ আজ একটি বিবৃতিতে বলেন যে, গতকাল কলকাতায় সর্বোদয় কর্মীদের এক সভায় এই প্রস্তাবটি করা হয়। শ্রী জয়প্রকাশ নারায়ন এই প্রতিনিধিদলের নেতৃত্ব করবেন বলে আশা করা যাচ্ছে। 

বাংলাদেশ সম্বন্ধে যথাশীঘ্র সম্ভব একটি আন্তর্জাতিক সম্মেলন আহবানেরও প্রস্তাব করা হয়েছে। 

সানফ্রান্সিস্কো-মস্কো অভিযান অথবা দিল্লী-পিকিং অভিযানের মত একটি আন্তর্জাতিক শান্তি অভিযান শুরু করারও একটি প্রস্তাব করা হয়েছে। ভারতীয় শান্তি সংস্থাগুলি এই প্রস্তাবটির উদ্যোক্তা। এতদুদ্দেশ্যে যুদ্ধ-প্রতিরোধকারী লীগ, আমেরিকান ফ্রেন্ডস সার্ভিস কমিটি এবং আন্তর্জাতিক নিরস্ত্রীকরণ ও শান্তি কনফেডারেশনের সঙ্গে যোগাযোগ করা হচ্ছে। 

বাংলাদেশ থেকে আগত যুবকদের অহিংস প্রতিরক্ষা সম্বন্ধে ট্রেনিং দেওয়ার জন্য একটি গুরুত্বপূর্ণ স্থানে শিবির খোলারও সিদ্ধান্ত নেওয়া হয়েছে। আগামী মাসে বনগাঁয়ে ১শ’ যুবকের জন্য প্রথম শিবিরটি খোলা হবে। 

পাকসেনাদের নৃশংসতার বিরুদ্ধে কলকাতার মুসলমান সমাজের প্রভাব
(স্টাফ রীপোর্টার)

পশ্চিম পাকিস্তানী আর্মি দ্বারা বাংলাদেশের জনগণের উপর অমানবিক অত্যাচারের প্রতি নিন্দা ও বাংলাদেশ সরকারকে স্বীকার করতে ভারত সরকারের প্রতি আহ্বান জানানোর জন্য শুক্রবার কলকাতায় মুসলিম নাগরিকদের এক সভায় একটি প্রস্তাব গৃহীত হয়। এতে আরো বলা হয়, ভারত সরকার যেন জাতিসংঘে বাংলাদেশে সংঘটিত এই গণহত্যা নিয়ে প্রশ্ন তোলে। গোলাম মহিউদ্দিন (এম.এল.এ) এর সভাপতিত্বে এই সভায় আরো বক্তব্য রাখেন এ.কে.এম ইসহাক (এমপি) এবং জনাব আমজাদ আলী। 

বাঙালি মুসলমানদের নিয়ে হুগলির আঞ্জুমানে মহা সিনিয়া একটি মিছিল সার্কাস অ্যাভিনিউ এ বাংলাদেশ মিশনে যায়, যেখানে তারা জনাব হোসেন আলীর সাথে দেখা করে তাদের সমর্থন জানায়। অভিযাত্রী ক্লাব, যারা মিশনের কাছাকাছি একটি ক্যাম্প চালায়, প্রতিনিধিদলকে উষ্ণ অভ্যর্থনা দিয়ে স্বাগত জানায়। 

ক্লাবের সভাপতি মিহির সেন সকল বাঙালি মুসলমানদের প্রতি আহ্বান জানান যেন সবাই বাংলাদেশকে তাদের সমর্থন জানান। তিনি ধনিক মুসলমানদের প্রতি আবেদন জানান, তারা যেন তাদের সামর্থ্য মত পূর্ব পাকিস্তান থেকে আগত উদ্বাস্তুদের জন্য কিছু নতুন ক্যাম্প খুলেন এবং দেখা-শুনা করেন। 

অন্যদিকে ভারতীয় মজদুর সংঘ আন্তর্জাতিক শ্রমিক সংগঠনের প্রতি আহ্বান জানায় তারা যেন বাংলাদেশের জনগণের উপর পাকিস্তানি "উপনিবেশবাদীদের' দ্বারা নৃশংস হামলার নিন্দা জানায়। এক বিবৃতিতে বাংলাদেশ জাতীয় সমন্বয় কমিটি থেকে বলা হয় যে, স্বল্প মেয়াদি প্রাথমিক চিকিৎসা প্রশিক্ষণ কোর্স কলকাতার এলগিন রোডের নেতাজি ভবনে সন্ধ্যা ৬ টা থেকে ৮ টা পর্যন্ত চলবে। 
ইউ.এন.আই এবং পি.টি.আই থেকে আরো বলা হয়, সিপিআই নেতা এন কে কৃষ্ণান এবং রমেশ চন্দ্র সামনের মাসেই মস্কো যাবেন বাংলাদেশের পক্ষে সেখানে জনমত সৃষ্টির জন্য। শুক্রবার নয়া দিল্লীতে দলে সাধারন সম্পাদক রাজেশ্বর রাও এইসব কথা বলেন। 

এইদিকে জাতীয় কাউন্সিলের সভায় বাংলাদেশের অস্থায়ী সরকারকে স্বীকৃতি দেয়ার জন্য ভারত সরকারের কাছে আবেদন করা হয় এবং আরো বলা হয়, ইয়াহিয়ার সামরিক শাসনের বিরুদ্ধে স্বাধীনতাকামীদের প্রতি তাদের ‘পূর্ণ সমর্থন’ আছে। 

পশ্চিমবঙ্গ জনসংঘের সভাপতি হারিপদ ভারতী দাবি করেন, ভারত শুধু বাংলাদেশকে স্বাধীন দেশ হিসাবে স্বীকৃতি দিলেই হবে না, পাকিস্তান থেকে প্রতিদিন যে বৃহৎ আকারে উদ্বাস্তু বর্ডার অতিক্রম করে আসছে তাদের থাকার জন্য পূর্ব বর্ডারে কিছু জায়গা চাইবে। 

এই ‘কঠিন’ সময়ে রাজ্যের সকল বিভাগের সকল শ্রেণির মানুষকে শান্তি ও সম্প্রীতি বজায় রাখার জন্য আসাম আইন পরিষদে সর্বসম্মতভাবে একটি আইন পাশ হয়। 

বিনোবা বলেন-
				গণতন্ত্র ও সমরবাদ হচ্ছে পরস্পরবিরোধী

৪ঠা এপ্রিল শ্রী দেবেন্দ্র কুমার গুপ্তের নেতৃত্বে সর্বদয়া – এর এক দল কর্মী আচার্য বিনোবার সাথে তাঁর পাওনারস্থ আশ্রমে দেখা করেন এবং বাংলা দেশের পরিস্থিতি নিয়ে আলোচনা করেন। উক্ত আলোচনার প্রভাস যোশীর করা ভাবানুবাদ নিম্নে দেয়া হলোঃ

বিনোবাঃ আজ সকালে অলইন্ডিয়া রেডিও সোভিয়েত প্রেসিডেন্টের একটি সমবেদনার বাণী প্রচার করেছে। আমি এতে খুশি হয়েছি। শেখ আব্দুল্লাহ এবং খান আব্দুল গাফফার খান কি করছে? তারা কি কিছু বলেছে? 
দে.কু.গুপ্তঃ না। 

বিনোবাঃ ওরা চুপ করে আছে কেন? শুধুমাত্র মানবতার খাতিরেই ওদের উচিত বাংলাদেশে গণহত্যার প্রতিবাদ করা। গাফফার খান কোথায়? 
দে.কু.গুপ্তঃ তিনি হয়তো পাকিস্তানের বিভাজন পছন্দ করেন না। 

বিনোবাঃ বাংলা দেশের নেতা ছিল মুজিব। তারা (সামরিক বাহিনী) তাঁর সাথে আলোচনার প্রহসন চালিয়ে গেছে এবং এরপর চালিয়েছে সর্বাত্মক আক্রমন। ওরা বোমাও ব্যবহার করছে। আর যখন বোমা হামলা হয়, তখন মৃত্যুও হয়। বোমার তো আর হিন্দু – মুসলিম ভেদাভেদ নাই, বয়োবৃদ্ধ সকলেই আক্রান্ত। বাংলা দেশে যা চলছে তাকে সর্বাত্মক ধ্বংসলীলা ছাড়া আর কিই বা বলা যায়। ওরা যদি পণ করেই থাকে যে বাংলা দেশের মানুষের মনে আতংক সৃষ্টি করে তাদের ওপর ওদের স্বেচ্ছাচারিতা চাপিয়ে দেবেই, তবে গনতন্ত্রের নামে এই প্রহসন কেন? 

দে.কু.গুপ্তঃ লোকে বলে পশ্চিমবঙ্গে ভারতও তো সেনাবাহিনী মোতায়েন করেছে। 
বিনোবাঃ তাতে কি হয়েছে? ভারতীয় সেনাবাহিনী কি গণহত্যায় মেতে উঠেছে? পশ্চিমবঙ্গে সীমান্ত প্রতিরক্ষার প্রয়োজন রয়েছে। আমি একে ‘বোতলের গলা’ বলি, যদি ভারতের সেনাবাহিনী থাকে তাহলে সেটিকে সীমান্তে মোতায়েনের প্রয়োজন রয়েছে। 

পাকিস্তানও পূর্ব বঙ্গে সেনা মোতায়েন করেছে। কিন্তু ওরা চায় জনগণকে আতঙ্কিত করে তুলতে। তাই ওরা সর্বাত্মক যুদ্ধের জন্য নিয়ে এসেছে সাঁজোয়া যান (ট্যাঙ্ক), বোমারু বিমান এবং অন্যান্য অস্ত্রশস্ত্র। 

দে.কু.গুপ্তঃ কিন্তু বিয়াফ্রা-তে (নাইজেরিয়া) এধরণের গণহত্যা এক বছরেরও বেশি সময় ধরে চলেছে এবং কেউ তা থামাতে পারেনি। 
বিনোবাঃ ব্রিটিশরা এর প্রতিবাদ করেছে। এমনকি এখানেও সোভিয়েত প্রেসিডেন্ট শুধুমাত্র মানবিক কারনে এক বাণী দিয়েছেন। কিন্তু আমেরিকা একে বলছে পাকিস্তানের আভ্যন্তরীণ ব্যপার। আমেরিকার বিদ্যার দৌড় এটুকুই। 

পশ্চিম পাকিস্তানীরা সুচারুরূপে পূর্ব বঙ্গের মানুষদের শাসন ও শোষণ করে এসেছে। বেশিরভাগ মানুষ পূর্ব বঙ্গে বসবাস করতো কিন্তু সেনাবাহিনীতে এবং প্রশাসনে তাদের সঠিক মাত্রায় প্রতিনিধিত্ব ছিলোনা। সেনাবাহিনী ও প্রশাসনে পশ্চিম পাকিস্তানীদেরই সংখ্যাগরিষ্ঠতা ছিল। উন্নয়নের সুফল মূলতঃ পশ্চিম পাকিস্তানীদের কাছেই যেত। পূর্ব বঙ্গ দরিদ্রই থেকে যায় এবং এমনকি আজও তারা এই পুরো উপমহাদেশের সবচে দরিদ্র জনগোষ্ঠী। নির্বাচনে, মুজিবের আওয়ামী লীগ ৯৮ শতাংশ ভোট পায় এবং পাকিস্তানের জাতীয় সংসদে সংখ্যাগরিষ্ঠতা লাভ করে। কিন্তু তাদেরকে ধোঁকা দেয়া হয় এবং গণতান্ত্রিক শাসন থেকে বঞ্চিত করা হয়। 

গাফফার খান যখন এখানে এসেছিল, তখন আমি তাকে জিজ্ঞেস করেছিলামঃ পাখতুনিস্তান সামরিক জান্তার হাতে নিগৃহীত হচ্ছে। তুমি কি চাও ভারত এই ব্যপারটা জাতিসংঘে তুলুক? সে জবাব দিয়েছে, “এটা সময়োপোযোগী হবে না। পাকিস্তানে গনতন্ত্র আসছে এবং আমাদের দেখতে হবে যে আমরা নিজেরা কি করতে পারি”। গনতন্ত্রের পুনঃপ্রতিষ্ঠায় তার দৃঢ় বিশ্বাস ছিল। এখন যখন পূর্ব বঙ্গে গনতন্ত্রের সমাধি রচিত হয়েছে, তখন সে নিশ্চুপ কেন? 

দে.কু.গুপ্তঃ কিন্তু আমরা তাহলে কিভাবে একজন আক্রমনকারীকে আলোচনার টেবিলে বসতে বাধ্য করতে পারি একটি শান্তিপূর্ণ সমাধানের খোঁজে? 
বিনোবাঃ নৈতিক চাপেই কাজ হবে। পশ্চিম পাকিস্তানের সামরিক জান্তার উপর চাপ সৃষ্টি করতে বিশ্বমত তৈরিতে তোমাদের একত্রে কাজ করতে হবে। 
	
দে.কু.গুপ্তঃ পাকিস্তানের দুই অংশ কি তবে একত্রে থাকতে পারবে? 
বিনোবাঃ এটা তখনই সম্ভব হবে যখন এবিসি ত্রিভুজ বাস্তবে রূপান্তরিত হবে (এবিসি ত্রিভুজ হচ্ছে আচার্য বিনোবার কল্পনায় পাক-ভারত উপমহাদেশের সাথে আফগানিস্তান, বার্মা ও শ্রীলংকার একীভূত হওয়ার ধারণা)। কিন্তু আজকের দিনে এমনকি পাক-ভারত একীভূত হওয়াও সম্ভব নয়। ৪৮ এবং ৬৫ সালের যুদ্ধের পর জনগন এই লাইনে চিন্তা করতেও ভুলে গেছে। 

সামরিক জান্তার হাতে যেভাবে তারা নির্যাতিত হয়েছে এরপরে তারা পশ্চিম পাকিস্তানের সাথে কোনদিনই থাকতে চাইবেনা, যদি বাংলা দেশের সামান্যতম জ্ঞানও অবশিষ্ট থাকে। এছাড়াও, দুই অংশের মধ্যে কোনো বিষয়েই কোনো মিল নেই। ইসলাম ধর্ম তাদেরকে একত্রে রাখতে ব্যর্থ হয়েছে। পুরো ইউরোপ মহাদেশই খৃষ্টান ধর্মাবলম্বী, কিন্তু খ্রিস্টধর্ম তাদেরকে একটি জাতিতে একীভূত করেনি। ধর্ম এখন সেকেলে। ক্ষুধাই এখন মূল বিষয়বস্তু। কে ক্ষুধার্ত? অবশ্যই বাংলা দেশ, এবং ক্ষুধার্ত মানুষের কোনো ধর্ম নেই। 

দে.কু.গুপ্তঃ তাহলে কি বিশ্বমত তৈরিতে আমাদের উচিত একটি এশীয় সম্মেলন ডাকা? 
বিনোবাঃ হ্যাঁ, এটা করা যেতে পারে। এবং এর বন্দোবস্ত করাও বেশ সহজ হবে। 
পায়ে হেঁটে দেশ ভ্রমণের সময়, আমি ১৮ দিন পূর্ব বঙ্গে ছিলাম। সেইসময় আমি দেখেছি যে বাংলা দেশের মানুষ তাদের ভাষা নিয়ে খুবই গর্বিত। তারা বলতো যে কোলকাতায় যে বাংলা বলা হয় সেটা শুদ্ধ বাংলা নয়। তাদের বাংলা ভাষা হচ্ছে খাঁটি ‘সোনা’। এবং তাদের বাংলা ভাষায় ভারতের যেকোনো ভাষার চেয়ে বেশি সংস্কৃত শব্দ রয়েছে। ভারতীয় ভাষার মধ্যে ‘মালায়ালাম’ ভাষায় সবচে বেশি সংস্কৃত শব্দ আছে কিন্তু পূর্ব বঙ্গের বাংলা ভাষায় তারচেয়েও বেশি সংস্কৃত শব্দ রয়েছে। 

আমি তাদেরকে জিজ্ঞেস করতামঃ “বাংলার মনন তৈরিতে কাদের ভূমিকা সবচে বেশি? ” এবং তারা সবসময়ই চারটি নাম বলতোঃ বুদ্ধ, মোহাম্মেদ, চৈতন্য এবং ঠাকুর (রবীন্দ্রনাথ ঠাকুর)। এঁরা হচ্ছেন চারজন বিশেষ ব্যক্তিত্ব যারা বাংলা মননের রুপায়ক। তারা রবীন্দ্রনাথ ঠাকুরের গান আমার সোনার বাংলা দেশ কে জাতীয় সংগীত হিসেবে বেছে নিয়েছে। তারা রবীন্দ্রনাথ ঠাকুরের কবিতা এতটাই পছন্দ করে। কিন্তু পাকিস্তানী শাসকেরা তাদের বেতারে রবীন্দ্রনাথ ঠাকুরের কবিতা পাঠ নিষিদ্ধ ঘোষণা করেছে। 

দে.কু.গুপ্তঃ মানুষের মনে এই শঙ্কাও আছে যে পূর্ব বঙ্গ হয়তো আলাদা হয়ে যাবে এবং স্বাধীনতা অর্জন করবে। 
বিনোবাঃ আমাদের সেই দুশ্চিন্তার কোন প্রয়োজন নেই। মুজিব কখনই স্বাধীন বাংলাদেশ চায়নি। সে সবসময়ই স্বায়ত্তশাসন চেয়ে এসেছে। কিন্তু সামরিক বাহিনী গণতন্ত্রের নামে প্রহসন করে তাকে বঞ্চিত করেছে এবং তাদের বুটের নিচে সেই গণতন্ত্রকে কবর দিয়েছে। সে কারনেই মুজিব স্বাধীনতার ঘোষণা দিতে বাধ্য হয়েছে। 

দে.কু.গুপ্তঃ আমরা কি তবে ভারত সরকারের কাছে আবেদন করতে পারি তারা যাতে বাংলাদেশকে স্বীকৃতি দেয়? 
বিনোবাঃ (হাসতে হাসতে) আমরা অবাস্তব প্রস্তাব দেয়ার ব্যপারে বিশেষ পারদর্শী। তবে আমারও একটা প্রস্তাব আছে। ভারতের উচিত তার সৈন্য বাহিনী ভেঙে দেয়া। যে গণতন্ত্র সেনাবাহিনীর উপর নির্ভরশীল সেটি সত্যিকার গণতন্ত্র নয়। বাংলাদেশে এটা প্রমানিত হয়েছে। বিশ্বের সামনে এই উদাহরণ সৃষ্টি করে, ভারতের ঘোষণা দেয়া উচিত যে গণতন্ত্র রক্ষা করতে গিয়ে আমরা আমাদের সেনাবাহিনী ভেঙে দিচ্ছি। এতে শুধু পাকিস্তানই নয় বরং বিশ্বের সকল দেশের উপরই মারাত্মক এক নৈতিক চাপের সৃষ্টি হবে। কেউ যদি তার সেনাবাহিনী ভেঙে দেয় তাহলে অন্য কেউ তাকে আক্রমন করার সাহসই পাবে না। এবং এরপরেও যদি কেউ তাকে আক্রমন করে, বিশ্বের পরাশক্তিগুলো তা ঘটতে দেবে না। 

দে.কু.গুপ্তঃ তাহলে আমরা কিভাবে আমাদের জনগণকে রক্ষা করবো? 
বিনোবাঃ (হাসতে হাসতে) জনগণ ইতিমধ্যেই যথেষ্ট সুরক্ষিত আছে কেননা কেউই সেনাবাহিনীর উপর খুব একটা নির্ভর করছেনা। সেনাবাহিনী ভেঙে দেয়ার প্রস্তাবটা যতটা অবাস্তব মনে হচ্ছে আসলে ততটা নয়। স্বাভাবিক সময়ে যা করা সম্ভব নয় কিন্তু ক্রান্তিলগ্নে তা করা সম্ভব। এই মুহূর্তে তোমার সরকারের দুই-তৃতীয়াংশ সংখ্যাগরিষ্ঠতা আছে এবং তারা এটা করার মতো অবস্থানেও রয়েছে। তারা যদি এটা করতে পারে, তাহলে বিশ্বব্যাপী এর ব্যাপক প্রভাব পড়বে। 

দে.কু.গুপ্তঃ তাৎক্ষনিকভাবে আমরা কি করতে পারি? 
বিনোবাঃ তোমাদের উচিত শুধু ভারতেই নয় বরং অন্যান্য দেশেও জনমত তৈরিতে কাজ করা। তোমরা আমেরিকার জনগণকে বলতে পারো যে তাদের সরকারের দেয়া অস্ত্রই পূর্ব বঙ্গের গণহত্যায় ব্যবহৃত হচ্ছে। তারা তাদের সরকারের উপর চাপ সৃষ্টি করতে পারবে এবং তাদের সরকার তখন অন্যান্য দেশগুলোকে, বিশেষ করে আমাদের প্রতিবেশী দেশগুলোকে, প্ররোচিত করবে যাতে তারা বাংলা দেশে গণহত্যার জন্য পাকিস্তানকে সমর্থন না করে। তোমরা তোমাদের নিজের সরকারকেই বলতে পারো বিষয়টা জাতিসঙ্ঘে তুলতে। 

ভারতে, জনমত তৈরি করতে তোমরা সর্বদলীয় সভার আয়োজন করতে পারো। তোমরা ত্রাণকাজের জন্য অর্থ সংগ্রহ করতে পারো। তোমরা সীমান্তে চিকিৎসক দল পাঠাতে পারো। 

দে.কু.গুপ্তঃ বাংলা দেশের মানুষ কিভাবে অহিংসভাবে সেনাবাহিনীর মোকাবেলা করবে? 
বিনোবাঃ মুজিবের নেতৃত্বে বাংলা দেশের মানুষ সম্পূর্ণ অসহযোগিতার এক চমৎকার দৃষ্টান্ত স্থাপন করেছে। কিন্তু তারা এখনো অহিংস আন্দোলনের শক্তি দেখাতে পারেনি। সত্যি বলতে, কোনো দেশই তা করতে পারেনি। বিশ্বে অনেক অসহযোগ আন্দোলনের উদাহরণ রয়েছে। এবং এমনকি ভারতেও অহিংস আন্দোলনের শক্তি ব্যবহৃত হয়নি। আমি আশা করেছিলাম যে মুজিব হয়তো এটা সৃষ্টি করতে পারবে। কিন্তু তাকে ধোঁকা দেয়া হয়েছে এবং সর্বাত্মক আক্রমণের মাধ্যমে এর শেষ আশাটুকুও সেনাবাহিনী নিঃশেষ করে দিয়েছে। 

ভারত-বাংলাদেশ ফ্রেন্ডশিপ সোসাইটি
একটি নতুন দেশের উদ্ভবকে সকল দেশের  স্বাগত জানানো উচিত। 
আগে আমাদের এই সংগঠনের নাম ছিল ইন্দো-পাক ফ্রেন্ডশিপ সোসাইটি। শেখ মুজিবের নেতৃত্বে স্বাধীন এবং সার্বভৌম দেশ হিসাবে বাংলাদেশের উত্থানের পর আমরা আমাদের সংগঠনের নাম পরিবর্তন করেছি। আমাদের সংগঠনের মূল লক্ষ্য ছিল দুই দেশের সংস্কৃতিকে আরো উন্নত করা। 

২৫শে মার্চ ‘কাল রাত্রি’ তে পশ্চিম পাকিস্তানি সৈন্যরা যেভাবে রক্তের নেশায় উন্মত্ত হয়ে পড়েছিল, তারও প্রায় ২৪ বছর আগে থেকেই পাঞ্জাবি এবং সিন্ধি ব্যবসায়িক পরিবারগুলো দ্বারা নিপীড়িত এবং শোষিত হয়ে আসছিল। আর এখন দেশটি তাদের ইতিহাসের অন্যতম খারাপ সময় পার করছে। 

শেখ মুজিব একজন ঐতিহাসিক নেতা। গত নির্বাচনেই তিনি প্রমান করেছেন তার নজিরবিহীন জনপ্রিয়তা। তার দল আওয়ামীলীগ রাজ্যসভা এবং কেন্দ্রীয় সংসদে একক সংখ্যাগরিষ্ঠতা পেয়েছিল। কিন্তু ক্ষমতা আওয়ামীলীগের হাতে হস্তান্তর না করে ক্ষমতার লোভে অন্ধ ইয়াহিয়া পূর্ব বাংলায় গণহত্যা চালানোর নির্দেশ দেয়। সারা পূর্ব পাকিস্তান ‘বাংলাদেশ’ এ রুপ নিয়েছে। যে সকল অত্যাধুনিক অস্ত্র তাদের হাতে রয়েছে, এর সবই বিদেশ থেকে সংগৃহীত। ফ্যাসিবাদী একনায়ক ইয়াহিয়া খানের উপদেষ্টা ছিল ‘কসাই’ জুলফিকার আলী ভুট্টো। মহিলা, শিশু, বৃদ্ধ, গ্রামের মানুষ, দিনমজুর এবং কৃষকসহ প্রায় ১০ লক্ষ বাংলাদেশিকে হত্যা করা হয়েছে। এই নিষ্ঠুর হত্যাযজ্ঞের প্রধান লক্ষ্য ছিল হিন্দু সম্প্রদায়। প্রভাষক, আইনজীবী, চিকিৎসক, বযবসায়ি, লেখক এবং সকল বুদ্ধিজীবীদের হত্যা করা হয়েছে। কিন্তু মুক্তিবাহিনী এই যুদ্ধে জিততে বদ্ধপরিকর। সমগ্র দেশ আজ প্রতিবাদী। যদিও লাঠি, বর্শা এবং আরো ছোট ছোট আদিম অস্ত্রগুলো যুদ্ধে অনেকটাই পরাভূত। পশিম পাকিস্তানি সৈন্যদের মূলনীতি হচ্ছে তারা গনতন্ত্র এবং স্বাধীনতার জন্য যুদ্ধ করছে। 

আমাদের সংগঠন থেকে আমরা নিন্ম লিখিত দাবিগুলো উপস্থাপন করছিঃ

১. সভ্য দেশগুলোর দ্রুত বাংলাদেশকে স্বীকৃতি প্রদান করা দরকার। সভ্যতা, স্বাধীনতা এবং গনতন্ত্রে বিশ্বাসী দেশগুলোর উচিত সামনে এগিয়ে আসা। 

২. আন্তর্জাতিক রেড ক্রস কে দ্রুত বাংলাদেশে প্রেরণ করা দরকার। ইসলামাবাদের অস্বীকৃতি এর গুরুত্ব বুঝাতে সাহায্য করে। ইউ.এন.ও এর নিরবতা অবশ্যই কাম্য না। 

৩. দ্রুত বাংলাদেশে গণহত্যা বন্ধ করতে হবে এবং সময়ক্ষেপণ ছাড়াই পশ্চিম পাকিস্তানকে যুদ্ধ বিরতি দিতে হবে। 

৪. আমাদের সংগঠন  সোভিয়েত ইউনিয়ন ও যুগোস্লাভিয়া সরকারকে  তাদের সাহসী বিবৃতির জন্য ধন্যবাদ জানায় এবং অনুরোধ করছে আরো কঠোর পদক্ষেপ নেয়ার জন্য। আমরা একটি জাতির উপর পাকিস্তানের নিপীড়ন ও শোষনের প্রতি পিকিং এর সমর্থনের নিন্দা জানাচ্ছি। 

৫. পশ্চিমা দেশগুলো যারা গনতন্ত্রের চর্চা করে, তাদের উচিত দ্রুত বাংলাদেশকে স্বীকৃতি দেয়া এবং পরিকল্পিতভাবে সাধারন মানুষ হত্যা বন্ধ করা। আমেরিকা, যুক্তরাজ্য, জাপান, জার্মানি এবং ফ্রান্স এর বিশেষ দায়িত্ব রয়েছে এই গণহত্যা বন্ধ করার। 

৬. আফ্রো-এশিয়ান দেশগুলো, যারা নিরপেক্ষ, তাদের উচিত উপযুক্ত পদক্ষেপ নেয়া। যুগোস্লাভ এবং ইউনাইটেড আরব রিপাবলিক, যারা সবসময় নিপীড়িত আফ্রো-এশিয়ার দেশগুলোর মানুষের পাশে দাঁড়ায়, তাদের অবিলম্বে একটি কনফারেন্সে মিলিত হতে হবে। 

৭. এই নতুন দেশটির পুনর্গঠনের জন্য প্রয়োজন চিকিৎসার সরঞ্জাম এবং অন্যান্য সহযোগিতা। একটি প্রশ্ন থেকেই যায়, যদি এইরকম ভাবে হত্যাযজ্ঞ চলতেই থাকে, তাহলে ইউ.এন.ও এর কি দরকার? 

৮. পশতুন নেতা বাদশা খানের এগিয়ে আসা উচিত। এক কোটি সীমান্তবর্তী মানুষ এবং বেলুচিস্তান পাঠানরা এই ভয়ংকর পরিস্থিতি প্রত্যক্ষ করতে পারে না। 

৯. মুক্তিবাহিনী এই দ্বি-জাতিতত্ত্বকে ভুল প্রমাণ করেছে। এর থেকেই প্রতিয়মান হয় যে মধ্যপ্রাচ্যের দেশগুলোর রয়েছে নিজস্ব স্বকিয়তা। মানবিক দৃষ্টিকোণ থেকে বিবেচনা করে পৃথিবীর সভ্য দেশগুলোর উচিত নিজেদের সম্পৃক্ত করা। তাদের উচিত ‘বাংলাদেশ’ কে স্বাধীন ও সার্বভৌম দেশ হিসাবে মেনে নেয়া। 

১০. বর্বর পাকিস্তানকে ইউ.এন.ও থেকে বহিষ্কার করা উচিত। 

                                       ধীরেন ভৌমিক
                                       সম্পাদক
                                         ভারত – বাংলাদেশ ফ্রেন্ডশিপ সোসাইটি

Sharfuddin Bulbul
<১২, ১২৫, ৩৪০-৩৪১>

বাংলাদেশকে স্বীকৃতিদান ভারত সরকারের অপরিহার্য কর্তব্য
শহীদ মিনার জনসমাবেশ ঘোষনা
(ষ্টাফ রিপোর্টাস)

বাংলাদেশ জাতীয় সমন্বয় কমিটির ডাকে সারা ভারত বাংলাদেশ স্বীকৃতি দিবস উপলক্ষে বুধবার বিকেলে শহীদ মিনার ময়দানে গৃহিত এক প্রস্তাবে বলা হয় যে, কালবিলম্ব না করে বাংলাদেশকে স্বীকৃতি ও সাহায্য দেওয়া আজ ভারত সরকারের অপরিহার্য্য কর্তব্য। প্রস্তাবে আরও বলা হয় যে, বাংলাদেশের স্বাধীনতা সংগ্রাম ভারতের জাতীয় জীবনের সামনে অগ্নিপরীক্ষা স্বরূপ। এই অপূর্ব সুযোগ ব্যর্থ হলে ভারতের বর্তমান জাতীয় জীবন বিকৃত হবে এবং ভাবী জীবনও হবে চরমভাবে বিপন্ন ও বিড়ম্বিত। ওই মর্মে একটি স্মারকলিপিও রাজ্যপাল সমীপে পেশ করা হয়। 

সভায় সভাপতিত্ব করেন ডঃ রমেশচন্দ্র মজুমদার। তিনি অসুস্থতার জন্য সভা ত্যাগ করলে বিচারপতি শ্রী শঙ্কর প্রসাদ মিত্র সভার কাজ পরিচালনা করেন। 

সভার প্রারম্ভে শ্রীমতি সুচিত্রা মিত্র বাংলাদেশের জাতীয় সংগীত "আমার সোনার বাংলা" গানটি গেয়ে সভার সূচনা করেন। বাংলাদেশের পতাকা শোভিত সভামঞ্চের দুই দিকে নেতাজী ও বঙ্গবন্ধু মজিবুর রহমানের আলোকচিত্র শোভা পায়। 

সভায় শ্লোগান দেয়া হইয়, বাংলাদেশকে জিততে হলে এপার বাংলার শান্তি চাই, 'পিন্ডি-পিকিং চক্রান্ত যুঝবো যুঝবো' জয় বাংলা জয় হিন্দি ইত্যাদি। 

সভাপতির ভাষনে ডঃ রমেশ্চন্দ্র মজুমদার বলেন বাংলাদেশের সমস্যাটি হল মনুষত্বের প্রশ্ন। এর একটা প্রতিবিধান হওয়া উচিত যাতে হত্যাকান্ড বন্ধ হয়, তার জন্য যথাসাধ্য চেষ্টা করা উচিত। 

প্রাক্তন মুখ্যমন্ত্রী শ্রী প্রফুল্ল চন্দ্র সেন বলেন, বাংলাদেশকে স্বীকৃতি দেবার বিষয়ে ভারতের আপত্তি থাকা উচিত নয়। গণতান্ত্রিক আন্দোলন জয়যুক্ত করবার জন্য প্র্যোজন হলে সৈন্য পাঠিয়ে যুদ্ধ করতে হবে। 
শ্রী সুশীল ধাড়া বলেন, বাংলাদেশকে স্বীকৃই দেবার ব্যাপারে ভারতই আগে পথ প্রদর্শক হোক। কারন স্বাধীন বাংলাদেশ প্রতিষ্ঠিত হওয়ার ব্যাপারে শুধু বাংলাদেশের স্বার্থ নেই ভারতের তথা পশ্চিমবঙ্গেরও আছে। তিনি দেশের তরুন সমাজকে প্রস্তুত থাকবারও আহবান জানান। 

অধ্যাপক হরিপদ ভারতী বলেন, এতো দিনও ভারত সরকার বাংলাদেশের স্বীকৃতির প্রশ্নে নীরব থেকে প্রকারান্তরে পাকিস্তানের জঙ্গী শাহীকে সমর্থন জানাচ্ছেন। তিনি অবিলম্বে বাংলাদেশ সরকারকে স্বীকৃতি দিয়ে তাদের সক্রিয় সহযোগিতা দেবার দাবী জানান। সর্বশ্রী পান্না লাল দাশগুপত, বীনা ভৌমিক, দক্ষিণারঞ্জন বসু মৈতেয়ী দেবী, জনাব লালজান প্রস্তাবের সমর্থনে বক্তৃতা করেন। অধ্যাপক সমর গুহ এমপি সভায় প্রস্তাবটি পাঠ করেন। সভাশেষে শ্রী সতোশ্বর মুখার্জী জাতীয় সঙ্গীত গান। বাংলাদেশের শিল্পী অধ্যাপক সুকুমার বিশ্বাস কয়েকটি গান গেয়ে শোনান। 

"যেতে নাহি দিব"
(ষ্টাফ রিপোর্টার)

পাকিস্তানের জন্য গম বোঝাই দুটি জাহাজের একটিকে যাত্রার জন্য পোর্ট কমিশনারস বুকিং দিয়েছেন। 

সেও অনুসারে ওই জাহাজ 'মারলিনের' আজ বৃহস্পতিবার কলকাতা ছেড়ে চট্টগ্রাম অথবা করাচীর উদ্দেশ্যে পাড়ি দেওয়ার কথা ছিল। 

Rafiqul Islam Shawon
<১২, ১২৬, ৩৪২- ৩৪৪>
আবেদন
বিশ্ববিবেকের নিকট
ভারতীয় চিন্তাবিদ এবং লেখকবৃন্দের পক্ষ থেকে বাংলাদেশের নির্মমবেদনার প্রেক্ষিতে
	সীমান্তে ঘটমান মর্মভেদী ঘটনায় আমরা গভীরভাবে বিচলিত এবং বিস্মিত, সামরিক জান্তা দ্বারা পশ্চিম বঙ্গের নিরস্ত্র জনগণের উপর নির্যাতন চালিয়ে যে অপরাধ করেছে সে প্রেক্ষিতে আমরা বেদনা প্রকাশ করতে আমাদের কন্ঠ তুলেছি।

দেশের অখন্ডতা রক্ষার নামে। সামরিক স্বৈরতন্ত্রের হুকুমে গণতান্ত্রিকভাবে নির্বাচিত সংখ্যাগরিষ্ঠদের বিতাড়িত করা হয়েছে। কিন্তু আইনী ছদ্মবেশে ও রাজনৈতিক মিথ্যা কূটতর্কে এবং তাদের সহস্রাধিককে পঙ্গু করে রেখেছেঃ শুধু সাহসী পশ্চিম বঙ্গের মুক্তিযোদ্ধা ছাড়াও গোটা নীরিহ সাধারণ মহিলা ও শিশু, বিশ্ববিদ্যালয়ের শিক্ষক ও শিক্ষার্থী, যাদের একমাত্র অপরাধ ছিল একটি স্বাধীন গণতান্ত্রিক জাতির, অভিন্ন অংশীদার  হওয়ার আকাঙ্ক্ষা করা। ইহা আমাদের গভীর বিশ্বাস যে তারা যে বলিদান করতেছে এবং যে ভোগান্তি সহ্য করছে তা নিরর্থক হবে না।

এমনকি এই যুগে যখন মানব জাতির বিবেক নৈতিক মূল্যবোধের পতনে মূক হয়ে গেছে, তখনও এখানে অগণিত পুরুষ ও নারী আছে গোটা পৃথিবীতে যারা মূল্যবোধ লালন করে মানুষদের মর্যাদাসম্পন্ন করেন। আমরা তাদের পশ্চিম বঙ্গের মানুষদের শ্বাসরোধ করা কান্না শুনার আহবান জানাই। মানবতার নামে, আমরা তাদের নিকট আবেদন করতেছি যে আমাদের সাথে যোগদান করে বিশ্ব মতাবাদকে সুসংহত করে পশ্চিম পাকিস্তানের সামরিক শাসকদেরকে এই কান্ডজ্ঞানহীন  হত্যাকান্ড বন্ধ করতে এবং জনগণের গণতান্ত্রিক  অধিকারসমূহকে সম্মান প্রদর্শন করতে বাধ্য করা।
	এস. নুরুল হাসান
সংসদ সদস্য; এডভান্স ইতিহাস শিক্ষার কেন্দ্রীয় পরিচালক, আলীগড় মুসলিম বিশ্ববিদ্যালয় এবং খন্ডকালীন পরিদর্শন সহকর্মী, অল-সলস কলেজ অক্সফোর্ড।

আব্দুল আলেম,
উপাচার্য,
আলীগড় মুসলিম বিশ্ববিদ্যালয়
এস. মকবুল আহমেদ
পশ্চিম এশিয়া শিক্ষার কেন্দ্রীয় পরিচালক
আলীগড় মুসলিম বিশ্ববিদ্যালয়

রঈছ আহমেদ
পদার্থবিদ্যা বিভাগ প্রধান
আলীগড় মুসলিম বিশ্ববিদ্যালয়

এস.এ.এইচ আবিদি
অধ্যাপক ফার্সি,
দিল্লী বিশ্ববিদ্যালয়
ড. এস. হুসাইন জহির
প্রাক্তণ সাধারণ পরিচালক। কাউন্সিল অব সায়েন্টিফিক এন্ড ইন্ডাস্ট্রিয়াল রিসার্চ ইন ইন্ডিয়া, এবং নির্বাহী কমিটির সদস্য, ওয়ার্ল্ড ফেডারেশন অফ সায়েন্টিফিক ওয়ার্কার্স।


	এ. আল কাজী
পরিচালক, জাতীয় নাট্য স্কুল, এবং এশিয়ান থিয়েটার ইন্সটিটিউট।

ড. ওয়াহিদুদ্দিন খান
অধ্যাপক দর্শন।
দিল্লী বিশ্ববিদ্যালয়।

ড. কে. জি. সাইয়াদেইন
প্রাক্তন শিক্ষা সচিব।

ফ্র্যাংক মোরাইস
প্রধান সম্পাদক, ইন্ডিয়ান এক্সপ্রেস।
কে.পি.এস মেনন
প্রাক্তন বৈদেশিক বিষয়ক সচিব, এবং চেয়ারম্যান, ইন্দো সোভিয়েত সাংস্কৃতিক সমাজ।
ড.ডি.এস. কোঠারী
চেয়ারম্যান, বিশ্ববিদ্যালয় মঞ্জুরী কমিশন এবং পদার্থবিদ্যার অবৈতনিক অধ্যাপক, দিল্লী বিশ্ববিদ্যালয়।
ড. স্বরুপ সিং
উপাচার্য, দিল্লী দিল্লী বিশ্ববিদ্যালয়।

জনাব মোহাম্মদ আলী কারিম ছাগলা।
প্রাক্তন শিক্ষা কেন্দ্রীয় মন্ত্রী,
এবং প্রাক্তন বৈদেশিক বিষয়ক মন্ত্রী।
জনাব মোহাম্মদ হিদায়াতুল্লাহ
প্রাক্তন প্রধান বিচারপতি।
অধ্যাপক এম. মুজিব
উপাচার্য, জামিয়া মিলিয়া ইসলামিয়া, নয়া দিল্লী।

জনাব বদর-উদ-দিন ত্যাবজিত
প্রাক্তন উপাচার্য, আলীগড় মুসলিম বিশ্ববিদ্যালয় এবং প্রাক্তন সচিব, বৈদেশিক বিষয়ক মন্ত্রনালয়।
	ভি.কে.আর.ভি রাও
প্রাক্তন শিক্ষা কেন্দ্রীয় মন্ত্রী এবং প্রাক্তন উপাচার্য, দিল্লী বিশ্ববিদ্যালয়।

সফিক চৌধুরী
অধ্যাপক, স্কুল অফ সোশ্যাল সায়েন্স,
জয়হরলাল নেহরু বিশ্ববিদ্যালয়।
নয়া দিল্লী।

ড. রমিলা থাপড়
অধ্যাপক, জয়হরলাল নেহরু বিশ্ববিদ্যালয়
নয়া দিল্লী।
এ.এম খুশরু
পরিচালক, ইন্সটিটিউট অফ ইকোনোমিক গ্রোথ,
দিল্লী।
সুখমাই চক্রবর্তী
অধ্যাপক ইকোনোমিক্স, দিল্লী বিশ্ববিদ্যালয়।
ড.পি.বি. গাজেন্দ্রগাদকার
উপাচার্য, বম্বে বিশ্ববিদ্যালয় এবং প্রাক্তন প্রধান বিচারপতি ইন্ডিয়া।
ড. সুনীতি কুমার চ্যাটার্জি
জাতীয় অধ্যাপক মানবিক।
ড.স. গোপাল
কেন্দ্রীয় প্রধান ইতিহাস শিক্ষা
জয়হরলাল নেহরু বিশ্ববিদ্যালয়। নয়া দিল্লী, এবং অধ্যাপক দক্ষিন এশিয়ান শিক্ষা, অক্সফোর্ড বিশ্ববিদ্যালয়।
ড. রানজিনী কোঠারী
পরিচালক, সেন্টার ফর ডেভেলপিং সোসাইটিজ,
দিল্লী।
জনাব জি. পার্থসারাথী
উপাচার্য, জয়হরলাল নেহরু বিশ্ববিদ্যালয়, নয়া দিল্লী, এবং জাতিসংঘের প্রাক্তন ইন্ডিয়ার স্থায়ী প্রতিনিধি।
জনাব রাজকাপুর
ফিল্ম ডিরেক্টর, বম্বে।

	প্রফেসর রাশিউদ্দিন খান
সংসদ সদস্য, কেন্দ্রীয় রাজনৈতিক উন্নয়ন প্রধান, জয়হরলাল নেহরু বিশ্ববিদ্যালয়, নয়া দিল্লী।

জনাব এম.এফ হুসাইন্ন
শিল্পী, নয়া দিল্লী।

ড. আন্দ্রেবাতেল্লে
অধ্যাপক সমাজবিজ্ঞান,
দিল্লী বিশ্ববিদ্যালয়।

ড. এস.এন বোস
জাতীয় অধ্যাপক পদার্থবিদ্যা।

ড. দেবী প্রসাদ ছাতোপা ধ্যায়া
সংসদ সদস্য।

প্রফেসর তপন রায় চৌধুরী
অধ্যাপক ইকোনোমিক্স ও ইতিহাস
দিল্লী বিশ্ববিদ্যালয়।

প্রফেসর সি. ডিউবে
সামাজিক নৃবিদ্যা বিভাগ প্রধান,
সাগর বিশ্ববিদ্যালয়।

ড.ভি.পি দত্ত
প্রো-উপাচার্য এবং অধ্যাপক চাইনিজ শিক্ষা,
দিল্লী বিশ্ববিদ্যালয়।
	প্রফেসর নীহার রঞ্জন রায়
প্রাক্তন পরিচালক, ইন্ডিয়া ইন্সটিটিউট অফ এডভান্স স্টাডিজ, সিমলা অবসরপ্রাপ্ত অধ্যাপক শিল্পের ইতিহাস, কলকাতা বিশ্ববিদ্যালয়।

প্রফেসর জি. তালওয়ার
অধ্যাপক বায়ো-কেমিস্ট্রি, অল ইন্ডিয়া ইন্সটিটিউট অফ মেডিকেল সায়েন্স নয়া দিল্লী।

ড. তারা চাদ
প্রাক্তন শিক্ষা সচিব। প্রাক্তন উপাচার্য, এলাহাবাদ বিশ্ববিদ্যালয়, এবং প্রাক্তন ইন্ডিয়ান রাষ্ট্রদূত ইরান।

ড. মুলক রাজ আনন্দ
লেখক।

জনাব ভি.ভি. জন
উপাচার্য, জুদপুর বিশ্ববিদ্যালয়

প্রফেসর এম.এস ভেনকাটরামানি
ডীন স্কুল অফ ইন্টারন্যাশনাল স্টাডিজ
জয়হরলাল নেহরু বিশ্ববিদ্যালয়, নয়া দিল্লী।

জনাব দেবী প্রসাদ চট্টোপাধ্যায়
লেখক এবং দার্শনিক

জনাব সুভাস মূখোপাধ্যায়
লেখক।








সূচীপত্র

Russell Rahman 
<১২, ১২৭, ৩৪৫-৩৪৬>

বাংলাদেশের গণহত্যা নিয়ে বৌদ্ধ থানন্টের কাছে বাঙ্গালী বৌদ্ধদের তার
(বিশেষ প্রতিনিধি)

ইয়াহিয়া ফৌজের কোপানল থেকে বাংলাদেশের ৫ লাখ বৌদ্ধও বাদ পড়েনি। চট্রগ্রাম ও কুমিল্লা জুড়ে পাক ফৌজ বৌদ্ধ গ্রামগুলিতে ঢুকে নির্বিচারে হত্যা শুরু করে দিয়েছে। 

পাক হানাদারের অত্যাচার থেকে বাঙ্গালী বৌদ্ধ শ্রমণ ও ভিক্ষুরাও নিস্কৃতি পাচ্ছেন না। কুমিল্লা পূর্ণানন্দ মহাস্থবির গুরুতর আহত। পাকিস্তান বৌদ্ধ কৃষ্টি প্রসার সংঘের সভাপতি জ্যোতিপাল মহাস্থবির কোনক্রমে প্রাণ নিয়ে বরইগাঁও বিহার থেকে পালিয়েছেন। চট্রগ্রামের রাঙ্গামাটি রোডের ধারে রাউজান বৌদ্ধ গ্রাম বিলুজড়ির ওপর নেমে এসেছে মধ্যাহ্নের অন্ধকার। পাক ফৌজ সেখানে ঢুকে বারো হাত উচু দীর্ঘ মূর্তি চুড়মার করে ফেলেছে। 

চট্রগ্রাম মহাবিহারের অধ্যক্ষ দীপঙ্কর শ্রীজ্ঞান পাক ফৌজের অত্যাচারের ভয়ে কিছু বৌদ্ধ শস্ত্র নিয়ে চলে গেছেন দূরে এক গ্রামে। 

বাংলাদেশ থেকে বৌদ্ধরা আসছেন ত্রিপুরায়। ত্রিপুরা হয়ে কয়েকশত পরিবার ইতিমধ্যেই কলকাতায় এসেছেন। কলকাতায় বৌদ্ধ ধর্মাঙ্কুর মহাসভার কিছু দূর্গত বৌদ্ধ পরিবারকে আশ্রয় দিয়েছেন। 

বৌদ্ধ ধর্মাঙ্কুর মহাসভার মন্দিরে বসে কথা হচ্ছিলো ধর্মধার মহাস্থবিরের সঙ্গে। পীত বসন পরা এই প্রবীণ সন্যাসীর বাড়িও চট্রগ্রামে। চট্রগ্রামে মানুষের দুঃখে তিনি অভিভূত। সারা বাংলাদেশ জুড়ে বৌদ্ধ নির্যাতনের খবর দিয়ে তিনি বললেন, আমরা বাঙ্গালী বৌদ্ধ সম্প্রদায়ের পক্ষ থেকে উথান্টকে একটি তারবার্তা পাঠিয়েছি। উথান্টাক নিজেও বৌদ্ধ। মানবতার এতো বড় বিপর্যয়েও তিনি কি কিছু করবেন না? 
    
মহাস্থবির বললেন, শ্রমণদের ছেড়ে ভিক্ষুরা দেশ ত্যাগ করতে চাইছেন না। কুমিল্লার আলিশ্বরে পূর্ণানন্দ মহাস্থবিরের ওপর এতো অত্যাচার স্বত্বেও তিনি আসেননি। তবে আব্দুল্লাপুর ফটিকছড়ি থানা, চট্রগ্রাম জেলা থেকে দুইজন ভিক্ষু এসেছেন। এসেছেন, কুমিল্লার ধর্মরক্ষিত আর প্রজ্ঞানন্দ ভিক্ষু। 
কলকাতার মাঠে আশ্রয় নিয়েছেন দিনাজপুরের সাব জজ শীলব্রত বড়ুয়া আর চট্রগ্রামের অধ্যাপক অরবিন্দ বড়ুয়া। এরা দুজনেই বৌদ্ধ। 

আর কয়েকটি পরিবারকে দেখলাম। বৌদ্ধ ধর্মাঙ্কুর সভায় আশ্রয় নিয়েছেন। দেখা হলো গহিরা (চট্রগ্রাম) গ্রামের শ্রীমতি নিরুপমা বড়ুয়ার সঙ্গে। ১২ এপ্রিল ১১ টায় যখন পাক ফৌজ ওদের গ্রামে এলো তখন ওরা পালিয়ে পাঁচ-ছয় মেইল দূরে এক বৌদ্ধ মন্দিরে আশ্রয় নেন। তখন ওদের গ্রাম দাউ দাউ করে জ্বলছে। তারপর দীর্ঘ ক্লান্তিকর যাত্রার শেষে রামগড় থেকে ফেনী পেরিয়ে সাবরুম। সেখান থেকে কোলকাতা। 

ব্রিটেন প্রবাসী প্রায় দেড় লাখ বাঙ্গালীর অধিকাংশই এসেছেন পূর্ববঙ্গ থেকে। তাদের অনেকেই চলনসই ইংরেজী বলতে পারলেও রেডিও টেলিভিশনের ইংরেজী যথাযথ বুঝতে পারেন না। এই সত্যটা উপলব্ধি করে গত বছরের ঘূর্ণিঝড়ের পর অনেকদিন বিবিসি, বাংলায় বিশেষ সংবাদ পরিবেশন করেছিলেন। টাইমস পুনরায় সুপারিশ করা সত্ত্বেও বিবিসি কিন্তু বর্তমান পরিস্থিতিতে সে রকম কোন ব্যবস্থা গ্রহণ করেনি। তদুপরি, করাচী থেকে প্রচারিত বাংলা সংবাদও কেবল পাঞ্জাবী অপপ্রচার। এমতবস্থায় আমার অনুরোধ অল ইন্ডিয়া রেডিও তাদের ওভারসীজ সার্ভিসে ইংরেজী খবরের সঙ্গে যেনো বাংলায়ও খবর প্রচার করেন। পূর্ব বাংলার এই দূর্দিনে ভারতীয় বেতার কতৃপক্ষ আশা করি এই অনুরোধটি রক্ষা করবেন। 
                                          
                                        শ্রী ধন রায়, বার্মিংহাম। 

রাজনৈতিক ফোরামঃ

একমাস এর বেশি সময় ধরে ধরে পাকিস্তানি বাহীনি সারা বাংলাদেশে হিংস্র কার্যকলাপ চালাচ্ছে। তারা মানুষকে গুলি করছে, মহিলা ও শিশুদের   উপর বেয়নেট চার্জ করছে এবং বাসাবাড়ীতে অগ্নিসংযোগ করছে। 

আক্রান্ত এলাকাসমুহে পাকিস্তানী বিমান বাহীনি দ্বারা আক্রমন করছে এবং গানবোটের সাহায্যে কামানের গোলা ছুড়ছে। কেউই হতাহতের প্রকৃত সংখ্যা জানেনা তবে যতদুর হিসাব করা হয়েছে এর সংখ্যা কয়েক শত হাজার। 

সবচেয়ে আশ্চর্যের বিষয় এই যে, গনগত্যা হয়েছে  এবং চলছে একটি নির্বাচিত সরকার কে বাতিল করার জন্য এবং ভারত মনে করছে এর বিরুদ্ধে প্রতিবাদ করা দরকার। বেশ কিছু দেশ যেমন ব্রিটেন এই ঘটনাকে  নাকচ করে বলেছে এটি পাকিস্তানের অভ্যন্তরিন সমস্যা। পিকিং আরো এক ধাপ এগিয়ে, তারা  ইসলামাবাদকে পূর্ণ সমর্থন দেয়ার কথা বলেছে। এটা সত্যি যে প্রদগনি ইয়াহিয়া খান কে একটি শক্তিশালী পত্র পাঠিয়েছিলেন কিন্তু তার ফলাফল ছিলো নেতিবাচক। এবং এখনো বিশ্ব জনমত তাদের সরকারের চেয়ে এক ধাপ এগিয়ে রয়েছে। একটি পরিকল্পিত গনহত্যার মাধ্যমে  বাংলাদেশের নেতৃত্ব ও অর্থনীতিকে ধ্বংস ও জনগনের উদ্দিপনাকে দমন করার  জন্য  পাকিস্তান দ্বিধা করেনি। 

এই পরিস্থিতিতে আমাদের সীমান্ত জুরে চলা ভয়াবহতা ও রক্তপাত বন্ধ  করতে  ভারত সরকার কি করতে পারে? পরামর্শ দেয়া যায় যে, ভারতের উচিত হবে বাংলাদেশ বিষয়ে কোন ভাবে হস্তক্ষেপ করা। 

ভারতের উচিৎ বাংলাদেশ সরকারকে স্বীকৃতি দেয়া। দুরভাগ্যজনক এই যে স্বীকৃতির বিষয়ে আন্তর্জাতিক আইন অনেক জটিল একটি ব্যাপার। কোন দেশকে স্বীকৃতি দেয়া অনেক ঝামেলার বিষয়। উদাহারন হিসেবে বলা যায়, যেমন বাংলাদেশের মতো দেশের  জন্য  স্বীকৃতির উভয় ধরনের রুপই জড়িত, এখানে বিধিসম্মত ভাবে স্বীকৃতি দেয়ার প্রয়োজন নেই এবং এখানে দ্বিপক্ষীয় চুক্তিও সাক্ষর হতে পারে যেমন ভারত ও পূর্ব জার্মানির মধ্যে সাক্ষরিত হয়েছে বানিজ্য চুক্তি। বহুজাতিক রাষ্ট্রীয় সম্মেলনে যোগ দিতে খুব বেশি স্বীকৃতির প্রয়োজন নেই। 
  
শর্তসমূহ

একটি রাস্ট্র কে স্বীকৃতি দেয়ার জন্য আন্তর্জাতিক আইনবিশারদরা নানা শর্ত প্রস্তাব করেছেন। এর মধ্যে আছে নির্দিষ্ট অঞ্চলের দখল এবং একটি স্বাধীন সরকার দ্বারা অর্থনৈতিক, কারিগরি ও সামরিক সম্পদের নিয়ন্ত্রণ ও অধীনস্ত অঞ্চলের জনগনের উপর পূর্ণ  কতৃত্ব। বিপরীতে, একটি সরকারকে স্বীকৃতি দেবার জন্য শুধুমাত্র এর দখলকৃত অঞ্চল ও ঐ এলাকার জনসাধারনের  উপর পূর্ণ নিয়ন্ত্রন করাকেই বোঝায় না তা রক্ষা বা স্থিতিশীল রাখার ক্ষমতাকেও বোঝায়, সুতরাং এটা আন্তর্জাতিক বাধ্যবাধকতা প্রবেশ করতে পারে এবং বৈধতা দেয়ার শর্তসমুহ পুরন করতে পারে। বাস্তবে, কিছু শক্তিশালী দেশ এইসব বিবেচ্য বিষয় গুলোকে মেনে চলছে না। যেমন আমেরিকা ইসরায়েলকে স্বীকৃতি দেবার পর ইসরায়েল নিজের স্বাধীনতা ঘোষনা করেছে। একইভাবে যখন প্রেসিডেন্ট কাসাভুবু জেনারেল মোবুতুর কাছে  সরকার পরিচালনার ভার প্রদান করেন তখন ফ্রান্স ও বেলজিয়াম  জেনারেল বোবুতু কে স্বীকৃতি দেয়। 

লেখক  ভারতীয় সরকারের প্রধান তথ্য কর্মকর্তা ও পরে সরকারে বহিঃসম্পর্ক বিভাগের গুরুত্বপূর্ণ দায়িত্বে ছিলেন। তিনি ভারত যদি বাংলাদেশকে তখন একটি স্বাধীন দেশ হিসেবে স্বীকৃতি  প্রদান করতো তাহলে কি কি সমস্যার সৃষ্টি হতো তা নিয়ে বিস্তারিত আলোচনা করেছেন। 
                                                                                                                                                                                  
উপরোক্ত দুটি ক্ষেত্রেই সমস্যাগুলো ছিলো রাজনৈতিক, এগুলো ন্যায়সঙ্গত ছিলোনা। আমেরিকার প্রতিনিধি ইসরায়েলের স্বাধীনতার স্বীকৃতি দেয়া বর্ণনা করতে গিয়ে বলেছেন, এটি ছিলো স্বীকৃতি দেয়ার ক্ষেত্রে " একটি  উচ্চ রাজনৈতিক আয়িন বা পন্থা"। কঙ্গোতে বেলজিয়াম ও ফ্রান্স তাদের অর্থনৈতিক স্বার্থ রক্ষা করতে চেয়েছে রাজনৈতিক নীতির আড়ালে। 

 বাংলাদেশকে স্বীকৃতি দেয়ার মাধ্যমটিও রাজনৈতিক। যদি এটি ঘোষনা করা হতো তবে নিম্নোক্ত ঘটনাগুলো ঘটতে পারতো বলে অনুমান করা যায়। 

ভারত ও পাকিস্তান নিজেদের মধ্যে সংঘাতে জড়িয়ে পড়তো এবং এরপর অর্থনৈতিক ভাবে ক্ষতিগ্রস্থ হওয়া সহ  নানা ধরনের সমস্যার সুত্রপাত হতো।

ভারত ও পাকিস্তান রাস্ট্র দুটি পরষ্পরের সাথে মারাত্তক যুদ্ধে জড়িয়ে যেতো এবং যা থেকে  হতে পারতো অর্থনৈতিক সংকট। এমনকি যুদ্ধের ফলে দুটি দেশের মধ্যে বৈরিতার অবসান কখনোই হতোনা। ভারতও বাংলাদেশে অস্ত্র সরবরাহ করা অভিযোগ প্রত্যাখ্যান করতে পারতো না যেমন আমেরিকা ইসরায়েলকে অস্ত্র সরবরাহ দেয়াটা প্রয়োজনীয় বলে মনে করে। আজ হোক কাল হোক এটি নিয়ে একটি সশস্ত্র সংঘাত তৈরি হতো। 

এর ফলে পাকিস্তান ঠিক যা চাচ্ছিলো তাই সেই সুযোগ পেয়ে যেতো। তারা নিরাপত্তা পরিষদে এই  ব্যাপারটি উত্থাপন করতো শুধুমাত্র বাংলাদেশ নয় তারা কাশ্মীর ইস্যু নিয়েও দাবী তুলতো। ভারত নিরাপত্তা পরিষদের যথেষ্ট অভিজ্ঞতা লাভ করেছে  এবং এটি নিয়ে   নিরাপত্তা পরিষদের সংখ্যাগরিষ্ঠ সদস্যদের কাছ থেকে কোনো সমর্থন পাওয়াও দুষ্কর হয়ে যেতো। এর ফলে ভারতের পক্ষ থেকে বাংলাদেশকে সহায়তা করার পথ বন্ধ হয়ে যেতো। 

এটি প্রস্তাব করা হয়েছে যে ভারত নিরাপত্তা পরিষদে বা সাধারণ পরিষদে এই বিষয়টি উত্থাপন করার  নেতৃত্ব গ্রহণ করতে পারে। সোভিয়েত ইউনিয়ন ছাড়া  জাতিসংঘের কতগুলো  সদস্য দেশ  বাংলাদেশের অসহায় মানুষদের  সমর্থন দেয়া নিয়ে কথা বলেছেন? এর কারন হলো সরকারগুলো যতটা না রাজনৈতিক স্বার্থে পরিচালিত হয় ততটা মানবিকতার স্বার্থে পরিচালিত হয়না। 

মুসলিম দেশগুলো সম্ভবত একটি মুসলিম দেশ পাকিস্তানকে ভেঙ্গে যাওয়াটা ঘৃণার চোখে দেখছে তবে তারা এটা ভুলে গিয়েছে এর ফলে আরেকটি মুসলিম দেশের জন্ম হচ্ছে। কিছু কিছু বিশ্ব শক্তি এই অঞ্চলের সামরিক ভারসাম্যের এর পরিবর্তন নিয়ে চিন্তিত  এবং তারা ভারতের বিপক্ষে পাকিস্তানের দুর্বল হয়ে যাওয়াকে মেনে নিতে পারছেন না। অনেক দেশই অন্যত্র বিচ্ছিন্নতাবাদী আন্দোলন নিয়ে দুঃস্বপ্নে ভোগে। কিন্তু তারা এটা ভুলে যায় যে বাংলাদেশে সংখ্যালঘু লোকেরা নয় সংখ্যাগুরু জনগন স্বাধীনতা চাচ্ছে যা একটি  অবাধ ও স্বচ্ছ নির্বাচনে প্রমান হয়েছে। 

একথাও ঠিক যে এই প্রস্তাবগুলো কোনটাই খুব শক্তিশালী নয়। ভারতের প্রধানমন্ত্রী বলেছেন, পাকিস্তান বাংলাদেশে যে নৃশংসতা করছে এটা তারা দর্শক হিসেবে নিরবে দেখে যেতে পারেন না। একমাত্র পন্থা যা ভারত গ্রহন করতে পারে বাংলাদেশেকে সাহায্য করার জন্য পাকিস্তানের সাথে যুদ্ধে না যেয়ে এবং তা হচ্ছে বাংলাদেশকে স্বীকৃতি দেয়া। 

একটি নতুন হুমকি

ইতিমধ্যেই লক্ষ লক্ষ শরণার্থী আমাদের দেশে আশ্রয় নিয়েছেন। এ নিয়ে আমাদের অর্থনীতি ও প্রশাসন একটি নতুন হুমকির সম্মুখীন। কেন্দ্রীয় সরকারের দায়িত্বে যারা আছেন তারা নির্বাচিত হয়েছিলেন দারিদ্রকে সমূলে উৎপাটন করবেন এই কর্মসূচির ঘোষনা দিয়ে। পূর্বে অবস্থিত ভারত পাকিস্তান বর্ডারে ত্রাণ কার্যক্রম চালাতে গিয়ে যে সম্পদ ব্যয় হচ্ছে তা  আমাদের অর্থনৈতিক উন্নয়নে ব্যবহৃত হবার কথা ছিলো। আমাদের ভুলো যাওয়া উচিত নয় যে আমাদের নিজেদের দরিদ্র জনগনের জন্য আমাদের প্রয়োজন ভ্রাম্যমাণ চিকিৎসালয়, রান্নাঘর, উলঙ্গদের  প্রয়োজন  কাপড় গৃহহীনদের জন্য প্রয়োজন বাসস্থান। 

এখন সময় এসেছে  ভারতের  বিশ্বের বিভিন্ন দেশ থেকে  বড় আকারে সহায়তা নেয়ার এর সাথে বিশ্বের বড় বড় সাহায্য প্রদানকারী সংস্থা যেমন, এফ এ ও, ডব্লিও এইচ ও, রেড ক্রস, ইউনেস্কো কেয়ার সহ অরো অনেকের সহায়তা নেয়ার। কিন্তু কি বিশেষ উদ্দেশ্যে আন্তর্জাতিক বৃহৎ শক্তি ও তথাকথিত আফ্রো এশিয়ান দেশগুলো এই সাহায্য পাওয়া থেকে আমাদের বাধা দিচ্ছে? 

রিলিফ অপারেশনে  আইনি এবং রাজনৈতিক বিষয় জড়িত না। যদি হাজার হাজার মানুষের ক্ষতিগ্রস্ত জীবন মেরামত করতে হয়, বিশ্বের সব দেশ তো ভারতের উপরে এর বোঝা চাপিয়ে দিতে পারেনা এবং বোঝা চাপিয়ে দিয়ে তাদের দায়িত্ব শেষ করতে পারেনা। এই চ্যালেঞ্জকে মোকাবিকা করার জন্য আমরা কেন আমাদের এসব  তথ্য সবাইকে জানাচ্ছি না এবং আমাদের কূটনৈতিক যন্ত্রগুলো সচল করছি না!                     

বিরোধী নেতাদের সাথে প্রধানমন্ত্রীর বৈঠকঃ বাংলাদেশকে আশু স্বীকৃতি দানের সম্ভাবনা নেই।

নয়াদিল্লী, ৭ই মে  সন্ধ্যায়  বিরোধীদের বাংলাদেশকে দ্রুত  স্বীকৃতি প্রদানের  জোরালো দাবীর বিষয়ে  কেন্দ্রীয় মন্ত্রীসভায়  একটি অনির্ধারিত বৈঠক অনুষ্ঠিত হয়। আলোচনা ছিলো বিস্তারিত ও খোলামেলা, কিছু সদস্যের বিশ্বাস ছিলো তারা তাদের দাবী আদায় করতে  পারবে। কিন্তু কোন নতুন সিদ্ধান্ত গ্রহন করা হয়নি। 

সরকার কেন দ্রুত স্বীকৃতি দেবেনা তা কিছু ইঙ্গিতের মাধ্যমে ব্যখ্যা করা হয়েছে। 

সরকার পাকিস্তানের একটি প্রচারনা উল্লেখ করেছে যেখানে পাকিস্তানিরা বলছে, ১৫ মিলিয়ন উবাস্তু যারা ভারতে প্রবেশ করেছে তারা আসলে ভারতীয় অনুপ্রবেশকারী ছিলো যাদের ফেরত যেতে বাধ্য করা হয়েছে। 

ইতিপূর্বে, বিরোধীদলের চাপ থাকা স্বত্বেও, সরকার বাংলাদেশের সরকারকে দ্রুত স্বীকৃতি দেয়ার ক্ষেত্রে সতর্কতা অবলম্বন করেছে যেখানে সরকারের কাছে আধিক ভালো মনে হয়েছে "অপেক্ষা করা এবং অবস্থা পর্যবেক্ষণ করা"। 

মিসেস গান্ধীর বিরোধী দলের নেতাদের সাথে ৩ ঘন্টার আলোচনায় এটি স্পষ্ট হয় যে, আজকের আলোচনায় তাদেরকে প্রবাসী সরকারের সর্বশেষ  উন্নতি সম্পর্কে ধারনা দেয়া হয় এবং এই বিষয়ে আরো চিন্তা করতে বলা হয়। " সরকারের সিদ্ধান্তগুলো দুর্বলতা থেকে আসছে  "বা প্রভাবিত হচ্ছে  পাকিস্তানীদের থেকে আসা যুদ্ধের হুমকি বা চীনের সাথে নতুন সংঘাতে জড়ানর ভয় থেকে  বিরোধীদের এধরনের বক্তব্যকে অস্বীকার করা হয়। মিসেস গান্ধী বলেন " এরচেয়ে গুরতর কারন রয়েছে " কিন্তু তিনি কারগুলো ভেঙ্গে বলেন নি। মিসেস গান্দী বলেন, ভারতে থেকে স্বীকৃতি প্রদানের জন্য বন্ধুত্বপূর্ণ সরকার রয়েছে কিন্তু অবিলম্বে এই ব্যবস্থা নিলেও তা কোন প্রভাব ফেলবেনা। তার এই ইঙ্গিতই এ বিষয়ে  সরকারের চিন্তাভাবনাকে তুলে ধরেছে। 
এটি জানা যায় যে, সোভিয়েত ইউনিয়ন, যারা অন্যতম বন্ধুত্বপূর্ণ  শক্তি ও যাদের সাথে নয়াদীল্লির সম্পর্ক ঘনিষ্ট এবং মস্কোও পূর্ব বাংলা সম্পর্কে ভারতের মুল্যায়নকেই গ্রহন করেছে। জানা গেছে তা ছিলো বাংলাদেশ সরকারকে অবিলম্বে স্বীকৃতি  মঞ্জুর  না করার ব্যাপারে। 

প্রধানমন্ত্রীর অবস্থান থেকে বুঝতে পারা যায় বিরোধীদলের এই অবস্থান তাদের প্রত্যাশিতই ছিলো। বিকানের ডাঃ কামি সিং ও মুসলিম লীগের প্রেসিডেন্ট জনাব মোহাম্মদ ইসমাইল ছাড়া  প্রায় সব বিরোধী নেতা অবিলম্বে স্বীকৃতি চেয়েছিলেন এবং এটি বিলম্বিত করার জন্য সরকারকে তিরষ্কার করেছিলেন। জন সংঘের সভাপতি জনাব অটল বিহারী বাজপেয়ী ছিলেন এ ব্যাপারে সবচেয়ে সপ্রতিভ যেখানে ডিএমকে এর জনাব মনোহরন ছিলেন সতর্ক। সমালোচকরা চেয়েছিলো, তাদের দ্বারা প্রভাবিত হওয়ার পরিবর্তে সরকার অন্য সরকারগুলোর নেতৃত্ব দেবে। ঐতিহাসিক ও ভৌগলিক কারন  ছাড়াও যেহেতু পূর্ববাংলায় পাকিস্তানিদের দ্বারা গনহত্যা সংগঠিত হচ্ছে। ভারতের এখানে বিশেষ দায়িত্ব আছে, তাদের ধৈর্যের বাঁধ ভেঙ্গে যাওয়া  অনুভুতি গুলো প্রকাশ পেয়েছে জনাব বাজপেয়ির কথায়। তিনি অভিযোগ করেছেন ভারত বাংলাদেশের  জনগনকে হতাশ করে দিচ্ছে। 

অপরদিকে ডাঃ কামি সিং ও জানাব ইসমাইল  বাংলাদেশকে স্বীকৃতি দিলে যে জটিলতাগুলো হতে পারে তা নিয়ে কথা বলছেন। জনাব মনোহরন এই পদক্ষেপের প্রভাব নিয়ে আরো বিস্তারিত গবেষনার প্রস্তাব দেন। 

                                                      
আন্তর্জাতিক নীতি

মিসেস গান্ধী বাংলাদেশ ইস্যুটিকে শুধুমাত্র স্বীকৃতির মধ্যেই সীমাবদ্ধ না রেখে আরো বৃহৎ  দৃষ্টিকোণ থেকে তুলে ধরতে চান। তিনি বলেন, ভারত আন্তর্জাতিক রীতিনীতি ও আচরণের মধ্যে থেকেই  সম্ভাব্য সকল উপায়ে স্বাধীনতার  সংগ্রামে পূর্ববাংলার জনগনকে সাহায্য করার চেষ্টা করছে। তিনি আক্ষেপ করে বলেন, পাকিস্তান মিথ্যাচার  করেছে ভারতকে  কলঙ্কিত করার জন্য  এবং পূর্ববাংলায় বাস্তবতা সম্পর্কে বিশ্বকে ভুল ধারনা দেয়ার চেষ্টা করছে। তিনি দেশে সাম্প্রদায়িক উত্তেজনা তৈরি করার জন্য  পাকিস্তানের প্রচেষ্টার বিরুদ্ধে বিরোধী নেতাদের সতর্ক করেন ও  এধরনের সমস্যা মোকাবিলায় তাদের  সাহায্য কামনা করেন। 

শরণার্থীদের পুনর্বাসন, এবং আন্তর্জাতিক সংস্থাগুলোর নিকটে সাহায্য চাওয়ার প্রয়োজনীয়তা  নিয়ে সভায় আলোচনা করা হয়। মিসেস গান্ধী ১৫০০০০০  শরণার্থীর ভারতে প্রবেশের ব্যাপারে তথ্য প্রদান করেন। এদের ৫০ শতাংশকে  ইতিমধ্যেই ক্যাম্পে স্থানান্তর করা হয়েছে এবং অবশিষ্টরা খোলা জায়গায় অবস্থান করছে। উপরে প্রকাশিত সংখ্যাটিতে যারা বিহার বা অন্যান্য রাজ্যে গিয়েছেন তাদের সংখ্যা অন্তর্ভুক্ত করা  হয়নি। তিনি আরো বলেন, সরকার এই ধরনের বিশাল সংখ্যার উদ্বাস্তুদের আন্তপ্রবাহের আর্থ-সামাজিক প্রভাব নিয়ে সচেতন ছিলো এবং সবচেয়ে ভালোভাবে  তাদের দেখাশোনা করার কাজটি করেছে। 


তারা শরণার্থী নয় উদ্বাস্তু

তিনি এটি পরিষ্কার করে বলেছেন যে, যারাই ভারতে এসেছে প্রত্যেককেই যুদ্ধের পরে দেশে ফিরে যেতে হবে। এই কারনেই তিনি তাদের শরণার্থী না বলে উদ্বাস্তু বা উৎখাতের শিকার হওয়া বলে উল্লেখ করেছেন। জনাব শরন সিং ও বাংলাদেশকে এখনই স্বীকৃতি না দেয়ার ব্যাপারে সরকারের মতামতকে সমর্থন জানিয়েছেন। তিনি বেন, বর্তমান পরিস্থিতিতে " অপেক্ষা করা ও দেখা " ছাড়া আর কোন বিকল্প নেই। তিনি পরামর্শ দেন ভারতের এই বিষয় জাতিসংঘে তোলা উচিত। মিসেস গান্ধী  অন্যান্য দেশের বিবেককে জাগ্রত করার জন্য তার সরকারের নেওয়া পদক্ষেপের বিষয় তুলে  ধরেন এবং এটি করা হচ্ছে আন্তর্জাতিক সংস্থাগুলকে উদ্বাস্তুদের পুনর্বাসন প্রক্রিয়ায় যুক্ত করার জন্য। 

এই আলোচনায় মিসেস গান্ধী, জনাব শরন সিং, জনাব জাগজিবান  রাম, জনাব চেভান, জনাব ফখরুদ্দিন আলি আহমেদ, জনাব রাজ বাহাদুর, জনাব আর কে খাতিলকার ও জনাব ওম মেহতা ভারত সরকারের প্রতিনিধিত্ব করেন। 

সতন্ত্র  দলের প্রতিনিধিরা ছাড়া  সকল বিরোধী দল   এই আলোচনায় উপস্থিত ছিলেন। স্বতন্ত্র  পার্টির প্রতিনিধিরা  প্রধানমন্ত্রীর কাছে এই সভায় উপস্থিত হতে না পারার  অপারগতা জানিয়ে একটি পত্র প্রেরন করেন এবং তাদের অন্যত্র ব্যস্ত্যতা রয়েছে বলে জানান। বিরোধী দলের নেতাদের মধ্যে উপস্থিত ছিলেন, সিপিএল থেকে জনাব ইন্দ্রজিত গুপ্তা এবং  এস এম ব্যানারজি, সিপিএল (এম) থেকে ছিলেন জনাব এ কে গোপালান, পিএসবি থেকে ছিলেন, জনাব এম জি গোরাই ও জনাব সমর গুহ, ডিএমকে থেকে ছিলেন জনাব মনোহরন, আইএনডি  থেকে ছিলেন জনাব ফ্রাঙ্ক এন্থনি, জে এস থেকে ছিলেন জনাব বাজপেয়ী, এবং উপস্থিত ছিলেন ডাঃ কামী সিং ও জনাব  ইসমাইল। 

এই ছোট প্রচারপত্রে বাংলাদেশের আন্দোলনের কথা বর্ণনা করা হয়েছে। যখন জনাব জিন্নাহ ও মুসলিম লীগের দাবির উপর পাকিস্তান গঠন করা হয় এই দুই দেশের মাঝে ধর্ম ছাড়া আর কোন বিষয়ে সাদৃশ্য ছিলোনা। ধর্ম কদাচিত জাতীয়তাবাদী চেতনার উৎস হতে পারে। অন্যথায়, সমস্ত খ্রিস্টান ও মুসলমানরা একই রাষ্ট্রের অধীনে বাস করতে চাইত। তাদের ভাষা সংস্কৃতি ভিন্ন ছিল। যদিও পূর্ব অংশের জনসংখ্যা বেশী ছিল কিন্তু অপর অংশটি সব সময় অগ্রাধিকার ভোগ করেছে। পুর্ব অংশের ভাগ্যবিড়ম্বিত জনগণকে শুধুমাত্র ব্রিটিশ থেকে পাঞ্জাবের প্রভুদের নেতৃত্ব বরন করে নিতে হয়েছে। একমাত্র বিষয় ছিল যে উভয় অংশের মানুষের একই ধর্ম ছিল। কিন্তু এটা খুব ক্ষুদ্র সান্তনা-যুক্তি হিসেবেই প্রতীয়মান হল। বাংলা ভাষাভাষী লোকদেরকে মাঝে মাঝে সামান্য কিছু দেয়া হত। কিন্তু অধিকাংশই বরাদ্দ থাকত পশ্চিম পাকিস্তানীদের জন্য। এই অন্যায়ের জন্যই সম্পদের সমান অধিকার নিশ্চিতকল্পে পূর্ব বাংলার স্বায়ত্বশাসনের দাবী  অনিবার্য হয়ে ওঠে। 

এই চাহিদা শুধুমাত্র একটু বিচক্ষণতা ও সহানুভূতি দিয়েই সমাধা করা যেত। কিন্তু দুর্ভাগ্যবশত পূর্ব অংশের দরিদ্র মানুষদের কাঙ্ক্ষিত সাম্যতা ও স্বায়ত্তশাসনের বদলে পেতে হয়েছে বুলেট। এই চেঙ্গিস খান-নাদির শাহ-হিটলার চিকিত্সায় স্বাভাবিকভাবেই বাংলাদেশের জনগণ স্বাধীনতার ডাক দেয়। 

বাংলাদেশের এ কাহিনী ইতিহাসে নতুন নয়। অনেক দেশ যারা এখন স্বাধীন হয়েছে তারা অন্য দেশের অংশ ছিল। পরবর্তিতে তারা আন্দোলন করেছে এবং অনেক ত্যাগের বিনিময়ে স্বাধীনতা অর্জন করেছে। স্বাধীনতা আন্দোলন একবার শুরু হলেও কখনো কখনো তা স্তিমিত হয়েছে। কিন্তু শেষ পর্যন্ত চিরদিনই তা অর্জিত হয়েছে। কোন সন্দেহ নেই যে, বাংলাদেশ তার স্বাধীনতা আজ বা কাল অর্জন করেই নেবে। তবে অন্যান্য দেশের অর্জিত স্বাধীনতার সাথে এটার স্বাতন্ত্র্য হচ্ছে এখানে দখলদার বাহিনীর দ্বারা ঘটানো অসভ্যতা, খুন ও ধ্বংসলীলা। আর দ্বিতীয় সবচেয়ে দু: খজনক সত্যটা হচ্ছে বিশ্বের অন্যান্য দেশগুলোর সরকারের এই যুদ্ধে সাড়া না দেওয়ার মনোভাব। তবে কিছু ব্যতিক্রম আছে এবং আমরা ভারত সরকার তাদের সাথে থাকতে পেরে গর্বিত। আমাদের মানুষ সবসময় বিশ্বের প্রতিটি অংশে ধর্ম, বর্ণ, সম্প্রদায়, বা রাজনীতি নির্বিশেষে স্বাধীনতাকামী মানুষকে সমর্থন দিয়েছি। ফ্রান্স যেভাবে অ্যামেরিকার স্বাধীনতা যুদ্ধে পাশে ছিল আমরাও একইভাবে বাংলাদেশের স্বাধীনতার পক্ষে অবস্থান নিয়েছি। যখন একটি দেশের সংখ্যাগরিষ্ঠ মানুষ তাদের সামরিক সরকারের বিরুদ্ধে বিদ্রোহ শুরু করে তখন সেটা শুধু সেখানকার অগণতান্ত্রিক সরকার নয় বরং বিশ্বের সকল গণতান্ত্রিক, স্বাধীনতা প্রেমী মানুষের জন্য ভাবনার বিষয়। 

বাংলাদেশের এ গল্প লিখেছেন ডঃ বাগেন্দু গাঙ্গুলী এবং ডঃ মীরা গঙ্গোপাধ্যায়। তারা অনেক কষ্ট করে স্বল্প সময়ের মধ্যে এটা লিখেছেন এবং আমরা সত্যিই তাদের কাছে কৃতজ্ঞ। 

	কলকাতা বিশ্ববিদ্যালয় 
কোলকাতা বৈশাখ ২৫, ১৩৭৮ 
রবীন্দ্রনাথের জন্ম দিন, 
৯ মে ১৯৭১ 

	এস সেন 
উপাচার্য



বিশ্বের বিবেক পাকিস্তানের বর্তমান শাসকদের অহংকারী অধার্মিক আচরণে শোকাহত। দীর্ঘদিনের ভীতি প্রদর্শন, অর্থনৈতিক শোষণ ও গণহত্যার ধারাবাহিকতায় এই পরিস্থিতির উদ্ভব হয়েছে। 

ভারতীয় ভূখণ্ডের এক হাজারেরও বেশি মাইল ভৌগলিকভাবে পৃথকীকৃত কিন্তু ইসলামী বিশ্বাসের দ্বারা একত্রে বাঁধা দুই দূরবর্তী অঞ্চল মাত্র তেইশ বছর আগে পাকিস্তান রাষ্ট্র হিসেবে ঐক্যবদ্ধ ছিল। কিন্তু এই বছরগুলোতে দুই অংশ কাছাকাছি আসেনি। বরং তাদের মধ্যকার পার্থক্য বেড়েছে আরও অনেক বেশী। এবিষয়ে সন্দেহ নেই যে তুলনামূলকভাবে পিছিয়ে থাকা পশ্চিম পাকিস্তান গত দুই দশক ধরে অর্থণৈতিকভাবে নাটকীয় উন্নতি লাভ করলেও তুলনামূলকভাবে জনবহুল পূর্ব অংশ বিশ্বের অন্যতম পিছিয়ে পড়া এলাকাগুলোর মধ্যে অন্তর্ভুক্ত হয়েছে। এবং পূর্ব অংশকে শুষে নিয়েই পশ্চিমের এই উন্নতি। 
অর্থনৈতিক অসমতা

পশ্চিম পাকিস্তানের মাথাপিছু আয় পুর্ব পাকিস্তানের চেয়ে অনেক বেশী ছিল। কিন্তু সত্যিকারের  মাথাপিছু আয় বৈষম্য ছিল ৪০ এবং ৫০ শতাংশের মাঝামাঝি। কিন্তু পশ্চিম পাকিস্তানের সম্পদ বেড়ে যাওয়ায় এই অংকটা এত বেশী দেখা যায়। তাছাড়া পূর্ব থেকে পশ্চিমে সম্পদের আহরণ এবং বিদেশী ঋণের কারণে এটা আরও বেড়ে যায়। 
স্থানীয়ভাবে ব্যাংক ও ইনস্যুরেন্স ডিপোজিট হিসেব করলে এবং এটাকে মোট জাতীয় আয়ের ব্রেকডাউন বের করে মিলিয়ে দেখলে যে কেউ সেটা সহজেই অনুমান করতে পারবে। এতে দেখায় যায় পুর্ব পাকিস্তানের অবস্থান পশ্চিম পাকিস্তানের চাইতে তিন গুণ উপরে। কেন্দ্রীয় সরকারের আয়ের বিপরীতে  জনপ্রশাসন ও প্রতিরক্ষায় শ্রমশক্তির প্রাদেশিক বন্টন ডাটা ব্যবহার করে দেখলে এই সম্পর্কে ধারনা করা যেতে পারে। এখানে দেখা যাবে পশ্চিম পাকিস্তানে এর পরিমাণ পুর্বের চাইতে তিন গুণ। 

কিন্তু শুধু মাথাপিছু আয় দেখেই এই ধারনা করা যাবেনা। দুই দেশের মানুষের ক্রয়ক্ষমতাও এক ছিল না। দ্বিতীয় ৫ বছর মেয়াদি পরিকল্পনা দেখলে জানা যায় একই পণ্যের দাম পুর্ব পাকিস্তানে বেশী ছিল। তাছাড়া পরিবহন ও বণ্টনের ক্ষেত্রেও এই পার্থক্য দেখা যায়। দ্বিতীয় পরিকল্পনায় মূল্য পার্থক্য আরও বেশী বাড়ানো হয়েছে। ১৯৫৯-৬০ থেকে ১৯৬২-৬৩ সালের আঞ্চলিক মূল্য সূচক দেখলে দেখা যায় পূর্ব পাকিস্তানে ১০০ থেকে ১১২ ভাগ বেড়েছে কিন্তু পশ্চিম পাকিস্তানে মাত্র ১০০ থেকে ১০২ ভাগ বেড়েছে। তৃতীয় ৫ বছর মেয়াদি পরিকল্পনার (১৯৬৫-৭০) মিডপ্ল্যান রিভিউ (মাঝামাঝি পুনরালোচনা) করে দেখা যায় সেখানেও একই ধারাবাহিকতা রয়েছে। 

দুই অঞ্চলের অর্থনীতির মধ্যে কাঠামোগত পার্থক্য দেখলেও মাথাপিছু আয় বৈষম্য সম্পর্কে ধারনা পাওয়া যায়। পাকিস্তানের স্বাধীনতার প্রথম দিকে দেখায় যায় দুই পাকিস্তানের শিল্প অবকাঠামো প্রায় একই ছিল। বরং ব্যাংকিং কার্যক্রম পূর্বে বেশী ছিল। বিভিন্ন সেক্টরে পুর্ব পাকিস্তানের তুলনামূলক অবদান দেখলেও সেই সময়ের অর্থনীতি সম্পর্কে ধারনা পাওয়া সম্ভব। কৃষিতে পুর্ব পাকিস্তানের অবদান ছিল ৭০ ভাগ আর পশ্চিমের ছিল ৫০-৫৫ ভাগ। উৎপাদন খাত সে তুলনায় কিছুটা নিচে ছিল। আর আঞ্চলিক খাত ছিল উল্লেখযোগ্য পরিমাণে কম। 

সময়ের সাথে সাথে কাঠামোগত পার্থক্য আরও বেড়েছে। "কাঠামোগত উন্নয়ন" এর উচ্চ হারে বৃদ্ধির কারণে পশ্চিম পাকিস্তানের মোট (এবং মাথাপিছু) আয় যায় বেড়ে। ১৯৬০ সালের মাঝামাঝি পুর্ব পাকিস্তানের শেয়ার কৃষিতে নেমে যায় ৬০ ভাগে যা পশ্চিমে হয় ৪৬ ভাগ। উৎপাদন খাতে পুর্ব পাকিস্তানের অবদান হয় মাত্র ৭-৮ ভাগ যা পশ্চিমে দাঁড়ায় ১৪-১৫ ভাগ। স্থানীয় উন্নয়ন ও বিপুল বেগে পশ্চিম পাকিস্তানে বেড়ে যেতে থাকে পূবের তুলনায়। ১৯৫১ থেকে ১৯৬১ সালে পুর্ব পাকিস্তানে সাধারণ কৃষি শ্রমিকের পরিমাণ ৮৩.২ থেকে বেড়ে ৮৫.৩ ভাগে পৌঁছায়। পশ্চিম পাকিস্তানে তা কমে গিয়ে ৬৫.১ থেকে ৫৯.৩ ভাগে পৌঁছায়। 

এই কাঠামোগত পার্থক্যের জন্য পশ্চিম পাকিস্তানের তুলনায় পূর্বে বেকারত্বের হার বেড়ে যায়। যথাযথ প্রমাণ পাওয়া যায় যে পূর্ব পাকিস্তানে বেকারত্বের হার ২০ ভাগ বাড়ে আর পশ্চিমে তা ছিল ৮ ভাগেরও কম। তার পাশাপাশি পশ্চিম পাকিস্তানে ছিল আরও জটিল উন্নত শিল্প ও যন্ত্রপাতি। 

পশ্চিম পাকিস্তানের আরও উন্নত আন্তঃকাঠামো ছিল। পরিবহন ব্যবস্থা আরো উন্নত ছিল। ১৯৬০ সালে উচ্চ মাইলেজসম্পন্ন মহাসড়ক ছিল ছয় গুণ বেশি। রেলওয়ে মাইলেজ ছিল ৩ গুণ বেশী। ট্রাক ও বাসের সংখ্যা পূর্ব পাকিস্তানের চাইতে ৫ গুণ বেশী ছিল। ১৯৬০ সালে পশ্চিম পাকিস্তানে পোস্ট ও টেলিগ্রাফ অফিস ও  যোগাযোগে অনেক বেশী ছিল - টেলিফোনের সংখ্যা ছিল পূর্ব পাকিস্তানের চেয়ে ৫ গুণ বেশী। বিদ্যুৎ উৎপাদন ক্ষমতা ছিল প্রায় ৫/৬ গুণ বেশী। পশ্চিম পাকিস্তানে প্রকৌশল, শিল্প এবং প্রযুক্তি কর্মীদের সংখ্যা বেশী ছিল। সর্বপরি কেন্দ্রীয় সরকারের প্রশাসনে তাদের প্রভাব ছিল সবচেয়ে বেশী। 

ফেডারেল সরকারের আসন পশ্চিম পাকিস্তানে ছিল। কেন্দ্রীয় সরকারের অফিসারদের বেশিরভাগ ছিলেন পশ্চিম পাকিস্তানী। যে মন্ত্রণালয় থেকে সব গুরুত্তপূর্ন বরাদ্দ হয় - অর্থাৎ অর্থ মন্ত্রণালয়ের দুটি গুরুত্তপূর্ণ পদ (সচিব এবং যুগ্ম-সচিব) প্রায় একচেটিয়াভাবে পশ্চিম পাকিস্তানের সিভিল সার্ভেন্টরা (১৯৬০ সালে ছিল ৫৩ জনের মধ্যে ৫২ জন) দখল করে রেখেছিল। ১৯৬০ সালে ১৭৭৯ জন প্রথম শ্রেণীর কর্মচারিদের মধ্যে ৮০ ভাগ ছিলেন পশ্চিম পাকিস্তানী। অর্থাৎ একটি দেশের অর্ধেকের বেশী জনগণ যে অঞ্চলে বাস করে তাদের মধ্যে মাত্র ১৩ ভাগ ছিলেন গুরুত্তপূর্ন পদে। কেন্দ্রীয় অর্থমন্ত্রী ও প্ল্যানিং কমিশনের ডেপুটি চেয়ারম্যান - যারা উভয়েই সম্পদের বরাদ্দে ক্ষমতা রাখেন - তাদের কেউই কখনোই পূর্ব পাকিস্তান থেকে নিয়োগ পান নাই। 

ফেডারেল সরকারের আসনের একটি স্বাভাবিক প্রবণতা ছিল ব্যবসা-বাণিজ্য, ব্যাংকিং ও শিল্প ক্ষেত্রে আকৃষ্ট করানো। পশ্চিম পাকিস্তান শুধুমাত্র কেন্দ্রীয় সরকারের নিয়ন্ত্রণ নয় - বরং ফেডারেল গভমেন্টের ৯০ ভাগ পদ দখল করে রেখেছিল। এভাবেই পুরো পাকিস্তানের কেন্দ্রীয় সরকারের সকল অর্থনৈতিক নিয়ন্ত্রণ ও কৌশলগত উন্নয়ন ও বরাদ্দ সম্পর্কিত দপ্তরের সিংহভাগ পশ্চিম পাকিস্তানীরা দখল করে রেখেছিল। 

যদিও পশ্চিম পাকিস্তানে মাথাপিছু আঞ্চলিক আয় বেশী ছিল এবং পূর্ব পাকিস্তানের অর্থনীতি অবকাঠামো পশ্চাদপদ ছিল তবুও পূর্ব পাকিস্তানের মানুষের জীবনমানের বৈষম্য তার চাইতেও বেশী ছিল। এর একটি অন্যতম কারণ পূর্ব পাকিস্তানের চেয়ে পশ্চিম পাকিস্তানে বৈদেশিক সম্পদ প্রবাহ বেশী ছিল। এর দুটি অন্যতম উৎস হল (ক)স্বাধীনতার প্রথম বছরগুলোতে পূর্ব থেকে পশ্চিম পাকিস্তানে (দৃশ্যমান) সম্পদের স্থানান্তর এবং (খ)বৈদেশিক সাহায্যের অনেক বড় প্রবাহ পশ্চিম অঞ্চলে সরবরাহ। 

স্বাধীনতার প্রথম দশকে পুর্ব থেকে পশ্চিমে সম্পদ স্থানান্তরের একটি প্রমাণ হচ্ছে সেই সময়ে পূর্ব পাকিস্তানের আন্তর্জাতিক ও আন্তঃআঞ্চলিক আয় উদ্বৃত্ত ছিল। বাকি বছরগুলোতে এটা নির্নয় করা যেত যদি বৈদেশিক মুদ্রা এলোমেলোভাবে স্থানান্তর না করে অফিসিয়াল দামে করা হত। সম্পদের এই দৃশ্যমান স্থানান্তর ছাড়াও বৈদেশিক সহায়তার সিংহভাগ সরাসরি পশ্চিম পাকিস্তানেই নিয়ে যাওয়া হত। 

এভাবেই অর্থনৈতিক ও অন্যান্য ক্ষেত্রে পশ্চিম পাকিস্তান সুবধা নিতে থাকায় - পূর্ব পাকিস্তান - যারা কিনা সমস্ত দেশের ৫৪% জনগণ - তারা এই অনিয়মের বিরুদ্ধে জেগে উঠতে শুরু করে। 



স্বায়ত্তশাসনের দাবি

পাকিস্তানের দাবিতে পূর্ববাংলার জনগণ সমর্থন দিয়েছিল কারণ তারা আশা করেছিল যে নতুন রাষ্ট্র হলে তা তাদের অগ্রগতির জন্য মঙ্গলজনক হবে ও নতুন সুযোগ বয়ে আনবে। কিন্তু এই আশা পূর্ণ হয়নি। এবং পূর্ব বাংলার জনগণ স্বাভাবিকভাবেই এতে ক্ষুব্ধ। ফেব্রুয়ারি, ১৯৪৮ - এ একজন সদস্য গণপরিষদে বলেন: ‘পূর্ব পাকিস্তানিদের মধ্যে ক্ষোভ বাড়ছে কারণ তারা অবহেলিত হচ্ছে এবং পশ্চিম পাকিস্তানের একটি উপনিবেশ হিসেবে তাদের দেখা হচ্ছে। ’ এই ক্ষোভ থেকেই প্রাদেশিক স্বায়ত্তশাসনের দাবি উঠে। জনগণ ১৯৪০ সালে মুসলিম লীগের করা ঐতিহাসিক লাহোর প্রস্তাবের কথা উল্লেখ করতে থাকে। এখানে উল্লেখ করা ছিল যে পাকিস্তানের উভয় সাংবিধানিক অংশ "স্বায়ত্তশাসিত ও সার্বভৌম" হবে। তারা উল্লেখ করেন যে পাকিস্তান প্রাদেশিক স্বায়ত্তশাসনের বদলে ক্ষমতা কেন্দ্রীভূত করে রেখেছে। 

পূর্ববাংলায় বিশ্বাসঘাতকতা চরমে ওঠে ভাষা প্রশ্নে। মার্চ, ১৯৪৮, জিন্নাহ, ঢাকা বিশ্ববিদ্যালয়ের সমাবর্তন অনুষ্ঠানে ভাষণ দিতে আসলে শিক্ষার্থীদের দাবি ওঠে যে বাংলাকে উর্দু সঙ্গে সাম্যাবস্থা দিয়ে জাতীয় ভাষা হিসেবে স্বীকৃতি দিতে হবে। কিন্তু তিনি দ্ব্যর্থহীন ভাষায় শ্রোতাদের বলেছিলেন: "আমি একটি বিষয় খুব স্পষ্ট করে বলে দিতে চাই। পাকিস্তানের রাষ্ট্রভাষা উর্দু হতে যাচ্ছে, এবং অন্য কোন ভাষা নয়"। 

বাঙালি দেখল তাদের উপর শুধুমাত্র সংস্কৃতিক হুমকি নয় বরং প্রশাসনিক চাকরী থেকে শুরু করে সব প্রতিযোগিতামূলক পরীক্ষায় তাদের নিকৃষ্ট অবস্থায় রাখার চেষ্টা করা হচ্ছিল - এবং পাঞ্জাবিদের জন্য সুবিধাজনক পরিবেশ তৈরি করা হচ্ছিল। ক্ষোভ চরম আকার ধারণ করে ১৯৫২ সালের ফেব্রুয়ারিতে যখন ​​জব্বার, সালাম, রাফিউদ্দিন, বরকত ও আরও বাইশ জন অন্যান্য তরুণ তাদের প্রিয় মাতৃভাষার সমর্থনে বের হয়ে রক্ত দেয়। এই শহীদদের রক্তদানের পরিপ্রেক্ষিতে ​​পূর্ববাংলার লীগ সরকার রাজ্য ভাষা হিসেবে বাংলাকে ঘোষণার জোর দাবি জানায়। তাদের দাবী সে সময় দাবীয়ে রাখা হয়। কিন্তু পরবর্তিতে সংবিধানে ১৯৫৬ সালে গৃহীত হয়: "পাকিস্তানের রাষ্ট্র ভাষা হবে উর্দু এবং বাংলা। "

প্রাদেশিক স্বায়ত্তশাসনের আকাঙ্ক্ষা থেকে মুসলিম লীগ আন্দোলন করে যার ফলে ১৯৫৪ সালের নির্বাচন পরিণতি পায়। যুক্তফ্রন্ট যারা নির্বাচনে ক্ষমতায় বসে তারা তাদের নির্বাচনি ইশতেহারে প্রাদেশিক স্বায়ত্তশাসনের কথা বলেছিল। নতুন মন্ত্রণালয় ৭ দফা প্রোগ্রাম দিয়েছিল যেখানে একই বিষয় ছিল। সেখানে স্পষ্ট ছিল "প্রতিরক্ষা, পররাষ্ট্র নীতি ও মুদ্রা ব্যাতীত পূর্ব পাকিস্তানের পূর্ণ স্বায়ত্তশাসন বজায় থাকবে। উল্লেখিত বিষয়গুলি শুধুমাত্র কেন্দ্রিয়ভাবে পরিচালিত হবে। কিন্তু এক পক্ষকাল সময়ের ভেতর মন্ত্রী ব্যার্থ হন কারণ কেন্দ্রীয় সরকার বিষয়টিকে যেনতেনভাবে শেষ করে দেন। 

সময়ের সাথে সাথে দুই পাকিস্তানের মধ্যে অর্থনৈতিক বৈষম্য বৃদ্ধি পায় এবং তাই প্রাদেশিক স্বায়ত্তশাসনের আকাঙ্ক্ষা বাড়ছিল। আইয়ুব খানের সামরিক শাসন ১৯৫৮ সালে শুরু হয় এবং প্রায় সাড়ে দশ বছর ধরে চলে। সামরিক শাসন হবার কারণেই আইয়ুব খানের প্রাদেশিক স্বায়ত্তশাসন বোঝার সুযোগ হয়নি। বেশ স্বাভাবিকভাবেই, প্রাদেশিক স্বায়ত্তশাসন সমস্যা নতুন মাত্রা পায় এবং ১৯৬৬ সালে শেখ মুজিবুর রহমান পূর্ণ প্রাদেশিক স্বায়ত্তশাসনের জন্য ৬ দফা কর্মসূচি ঘোষণা করেন। 

সরকারের একটি ফেডারেল ফর্ম যা সংসদে সরাসরি প্রাপ্তবয়স্ক ভোটাধিকারের দ্বারা নির্বাচিত হয় তারা শুধুমাত্র প্রতিরক্ষা ও বৈদেশিক নীতি নিয়ন্ত্রণ করবে। অন্য সব কিছু পূর্ব পাকিস্তানের ফেডারেটিং সরকার দেখবে। দুই দেশের মুদ্রা স্থানান্তর না করে তার পরিবর্তে  আলাদা মুদ্রা ও মুদ্রানীতি করা হবে। যুক্ত সরকার খরচ মেটানোর জন্য ট্যাক্স এর অর্থ নিতে পারবে তবে তাদের কোন করারোপ করার ক্ষমতা থাকবেনা। প্রতিটি ফেডারেট সরকার বিদেশী দেশের সঙ্গে বাণিজ্য চুক্তি করতে পারবে এবং তাদের অর্জিত বৈদেশিক মুদ্রার উপর তাদের পূর্ণ নিয়ন্ত্রণ থাকবে। ফেডারেল রাষ্ট্রের তাদের নিজস্ব মিলিশিয়া বা আধা সামরিক বাহিনী থাকবে। 

ছয় দফা কর্মসূচি ঘোষণার মাত্র দুই মাস পর মুজিবকে গ্রেফতার করা হয়। ১৯৬৮ সালের জানুয়ারিতে আগরতলা ষড়যন্ত্র মামলা শুরু করা হয় এবং দেখানো হয় যে পূর্ব পাকিস্তানের কিছু সামরিক ও বেসামরিক উচ্চ পদমর্যাদার অফিসার ভারতের কূটনৈতিক কর্মী দের সাথে জড়িত হয়ে একটি ষড়যন্ত্রে লিপ্ত হয়েছিল। 


আইয়ুব বিরোধী গণ আন্দোলন ১৯৬৮ সালের শেষের দিকে চরম আকার ধারণ করে। এবং এর আসল নেতৃত্বে ছিল ছাত্রদের 'জয়েন্ট অ্যাকশন কমিটি’ যেখানে সব রাজনৈতিক দলের ছাত্রদের প্রতিনিধিত্ব ছিল। আইয়ুব বিরোধী আন্দোলনে আগরতলা ষড়যন্ত্র মামলা প্রত্যাহার করতে সরকারকে বাধ্য হয় এবং ১৯৬৯ এর শুরুতে মুজিবুর মুক্তি লাভ করেন। এবং তাকে রাওয়ালপিন্ডিতে গোলটেবিল বৈঠকে যোগদানের জন্য আইয়ুব খান আমন্ত্রণ জানান। সম্মেলনে মুজিবুর রহমান উল্লেখ করেন যে জাতীয় প্রশ্ন টি নতুন রাষ্ট্রের প্রতিষ্ঠালগ্ন থেকেই ক্ষমতায় যারা এসেছে তারা পাশ কাটিয়ে গেছে। তিনি বলেন, পূর্ব পাকিস্তানের ভৌগলিক, অর্থনৈতিক, ভাষাগত এবং সংস্কৃতিক পৃথক সত্তা রয়েছে। এসব বিষয় রাষ্ট্র ও সরকার প্রতিষ্ঠানের স্বীকার করতে হবে। তিনি ছয় দফার জন্য চাপ দিতে থাকেন। 

আইয়ুব খানের 'মৌলিক গণতন্ত্র' কয়েকদিনের মধ্যেই ধসে পড়ে। সেখানে একটি দ্বিতীয় সামরিক কর্তৃত্ব শুরু হয়। ২৫ মার্চ, ১৯৬৯ সালে ইয়াহিয়া খান আইয়ুব খানের ক্ষমতায় আসীন হন। 
 
নতুন শাসকদের লক্ষ্য ছিল ১৯৬৯ ও ১৯৭০ সালে ইয়াহিয়ার তিন ঘোষণা যা লিগ্যাল ফ্রেমওয়ার্ক হিসেবে ৩০ মার্চ পাশ হয়। ইয়াহিয়া পূর্ব পাকিস্তানে স্বায়ত্তশাসনের প্রশ্নে কোনো সরাসরি অঙ্গীকার করে নাই। শুধু বলেছেন তিনি প্রদেশগুলোকে সর্বোচ্চ স্বায়ত্তশাসন দেবেন কিন্তু কেন্দ্রীয় সরকারের চাহিদা ও কাজের অসুবিধা যাতে সৃষ্টি না হয় সেদিকটা লক্ষ্য রেখে। 

লিগ্যাল ফ্রেমওয়ার্ক অর্ডারের অধীনে নির্বাচন অনুষ্ঠিত হবে এবং পাকিস্তান জাতীয় পরিষদের প্রথম অধিবেশনের দিন থেকে ১২০ দিনের মধ্যে একটি সংবিধান প্রণয়ন করা হবে। জাতীয় পরিষদ ও প্রাদেশিক আইনসভা ডিসেম্বর ১৯৭০ সালে হয়। শেখ মুজিবুর রহমানের নেতৃত্বে আওয়ামী লীগ ১৬৯ টি আসনের মধ্যে ১৬৭ টি তে জয়লাভ করে। এবং এইভাবে হাউসের ১৩১ এর মধ্যে নিরঙ্কুশ সংখ্যাগরিষ্ঠতা লাভ করে। প্রাদেশিক আইনসভার নির্বাচনে ভোটারদের একই রকম ফলাফল পরিলক্ষিত হয়। ১৯৭১ সালের জানুয়ারি মাসে ইয়াহিয়া খান মুজিবুর রহমান ও অন্যান্য আওয়ামী লীগ নেতাদের সঙ্গে আলোচনার জন্য ঢাকায় আসেন। তার সফর শেষে ১৪ জানুয়ারি ইয়াহিয়া মুজিবুর রহমানকে পাকিস্তানের ভবিষ্যৎ প্রধানমন্ত্রী হিসেবে উল্লেখ করে বলেন যে ক্ষমতা দ্রুত তাঁকে স্থানান্তরিত করা হবে। কিন্তু তিনি সে সময় জাতীয় পরিষদের অধিবেশন জন্য একটি তারিখ ঠিক করতে অস্বীকৃতি জানান। অনেক বিলম্বের পরে, এসেম্বলি ৩ মার্চ ডাকা হয়। জুলফিকার আলী ভুট্টো, যার নেতৃত্বের পিপলস পার্টির নির্বাচনে ৮৫ টি আসন পেয়েছিল, তিনি হুমকি দেন আওয়ামীলীগ ৬ দফা প্রত্যাহার না করলে তিনি এসেম্বলিতে যাবেন না। তিনি করারোপণ এবং বৈদেশিক বাণিজ্যের ক্ষেত্রে ব্যাপক ক্ষমতা চেয়েছিলেন। মুজিবুর রহমান ঘোষণা করেন যে, পূর্ববাংলার জনগণ ছয় দফা কর্মসূচির পক্ষেই তাদের স্পষ্ট রায় দিয়েছিলেন যেখানে পূর্ণ প্রাদেশিক স্বায়ত্তশাসন এর কথা বলা হয়েছে এবং এই রায়কে সন্মান দেখাতে হবে। দেশের সংবিধান ছয়দফার উপর ভিত্তি করেই করতে হবে। 

ভুট্টোর হুমকি সত্ত্বেও জাতীয় পরিষদের অধিবেশনের প্রস্তুতি চলছিল। এবং আওয়ামী লীগের ত্রিশ সদস্যের কমিটি ৬ দফা কর্মসূচির ভিত্তিতে প্রস্তুত করা খসড়া সংবিধান পর্যালোচনা করতে বসল। ভুট্টো অধিবেশন স্থগিত জন্য ক্রমাগত চাপ দিয়ে চলল এবং হুমকি দিল যে যদি তার দল ছাড়া ন্যাশনাল এসেম্বলি হয় তাহলে পশ্চিম পাকিস্তানে বড় রকমের আন্দোলন হবে। হঠাৎ করে ১ মার্চ ইয়াহিয়া খান অধিবেশন অনির্দিষ্টকালের জন্য স্থগিত ঘোষণা করেন। তিনি "ভারাক্রান্ত হৃদয়ে" এই সিদ্ধান্ত ঘোষণা করে বলেন, দুই পাকিস্তানের নেতাদের মনোভাব ও ভারতের আচরণ নিতান্তই পরিতাপের বিষয় বলে তিনি তা বন্ধ ঘোষনা করছেন। ইয়াহিয়া খান আরও বলেন, পাকিস্তান চরম সঙ্কটের মুখোমুখি এবং এই অবস্থায় অধিবেশন স্থগিত করার প্রয়োজন ছিল এবং এই সঙ্কটের কিছু সমাধান খুঁজে বের করা প্রয়োজন। পশ্চিম পাকিস্তান প্রদেশে অবিলম্বে নিজ নিজ এলাকার জন্য সামরিক আইন অ্যাডমিনিস্ট্রেটর নিযুক্ত করা হল এবং পূর্ব পাকিস্তানের জন্য নতুন সামরিক আইন প্রশাসক নিয়োগ করা হয়। 

এক সংবাদ সম্মেলনে মুজিবুর রহমান এটিকে একটি ষড়যন্ত্র হিসেবে নিন্দা করেন এবং পরদিন ঢাকায় হরতাল এবং তার পরের দিন থেকে সারাদেশে সাধারণ অবরোধ ঘোষণা করেন। তিনি দুঃখ প্রকাশ করে বলেন রাষ্ট্রপতি এমনকি সংখ্যাগরিষ্ঠ দলের সঙ্গে পরামর্শ না করেই জাতীয় পরিষদের অধিবেশন স্থগিত করলেন। ইয়াহিয়ার সিদ্ধান্তের বিরুদ্ধে ঢাকায় স্বতঃস্ফূর্ত প্রতিবাদ বিক্ষোভ হয় এবং কয়েক হাজার মানুষ সংবাদ সম্মেলনের ভেন্যুর বাইরে মিছিল করতে থাকে। 

বিক্ষোভকারীদের চিৎকার ও প্রতিরোধের মুহুর্তে মুজিবুর ধৈর্য ধরার পরামর্শ দিয়ে বলেন "আমরা একটি শান্তিপূর্ণ নিয়মতান্ত্রিক আন্দোলন করব"। কিন্তু পরদিন ঢাকায় সহিংসতার সূত্রপাত হয় এবং পাকিস্তানি নিরাপত্তা বাহিনী জনগণের ওপর গুলি ছোড়ে। পরদিন ঢাকা এবং অন্য দুটি শহরে কারফিউ জারি করা হয় এবং সামরিক আইন প্রশাসন একটি ডিক্রি জারি করে পূর্ব পাকিস্তানে প্রেস সেন্সরশীপ চালু করে। ৩ মার্চ, মুজিবুর একটি অহিংস অসহযোগ আন্দোলন শুরুর ঘোষণা করেন যা পূর্ব পাকিস্তানের জনগণের মৌলিক গণতান্ত্রিক অধিকার সুরক্ষিত হবার আগ পর্যন্ত বলবত থাকবে বলে ঘোষনা করেন। একই দিনে ইয়াহিয়া খান সংবিধান প্রণয়নের উপর ঢাকায় ১০ মার্চ একটি সম্মেলন করার জন্য দুই অংশের নেতাদের আমন্ত্রন জানান। সৈন্যরা রাস্তায় জনবিক্ষোভের উপর গুলি করে শত শত মানুষকে হত্যা করে। মজিবুরের অনুরোধ তারা গ্রাহ্য করেনা। পরবর্তি কিছু দিনে আরও অনেককে হত্যা করা হয়। ইতোমধ্যে সামরিক সরকার পূর্ব পাকিস্তানে প্লেন এবং জাহাজে করে আরো সৈন্য ও অস্ত্রশস্ত্র নিয়ে আসে। ইয়াহিয়া খান ২৫ মার্চ জাতীয় পরিষদের অধিবেশন আহ্বান করেন। তিনি সতর্ক করে বলেন সেনাবাহিনী পাকিস্তানের "সম্পূর্ণ এবং পরম" অখণ্ডতা বজায় রাখতে সচেষ্ট থাকবে। 

মুজিবুর রহমান ঘোষণা করেন যে, তার দল অধিবেশনে যোগ দেবার ব্যাপারটি বিবেচনা করবে যদি যদি ইয়াহিয়া খান অবিলম্বে সামরিক আইন প্রত্যাহার করেন, সেনা প্রত্যাহার করে বেসামরিক শাসন বলবত করেন এবং পূর্ব পাকিস্তানের সাম্প্রতিক হত্যাকাণ্ডের তদন্তের আদেশ দেন। 

অসহযোগ আন্দোলন অব্যাহত থাকে। সমস্ত পূর্ববাংলা মুজিবুর ও তার আওয়ামী লীগের পিছনে ছিল। এমনকি প্রধান বিচারপতি এবং ঢাকা হাইকোর্টের বিচারকরা অসহযোগ আন্দোলনের ডাকে সাড়া দেন। এটা একটি বিস্ময়কর এবং সত্যিই অতুলনীয় আন্দোলন ছিল। ১৫ মার্চ, মুজিবুর রহমান ঘোষণা করেন যে, তিনি জাতীয় পরিষদে ও প্রাদেশিক পরিষদে তার দলের নিরঙ্কুশ সংখ্যাগরিষ্ঠতার ভিত্তিতে বাংলাদেশের প্রশাসনের দায়িত্ব নিয়েছেন। তিনি ৩৫ দফা ঘোষণার একটি সেট প্রস্তুত করেন এবং ইয়াহিয়া খান ১৬ মার্চ ঢাকায় এসে আলোচনা শুরু করেন। পরবর্তী পর্যায়ে ভুট্টো ও অন্যান্য পশ্চিম পাকিস্তানী নেতারা আলোচনায় যোগদান করেন। 

কোন পর্যায়ে আলোচনা সমাপ্ত হচ্ছিল না। এমনকি ইয়াহিয়া খান বা তার দল কোনো ইঙ্গিত বা অবস্থান স্পষ্টভাবে প্রকাশ করেন নাই। পরিশেষে চার দফার একটি চুক্তিতে আসেন তারা। এগুলি হলো: সামরিক আইন ও প্রেসিডেন্সিয়াল ঘোষণার দ্বারা একটি বেসামরিক সরকারের কাছে ক্ষমতা হস্তান্তর; সংখ্যাগরিষ্ঠ দুই দলের জন্য প্রদেশগুলোতে ক্ষমতা হস্তান্তর; ইয়াহিয়া খান প্রেসিডেন্ট হিসাবে থাকবেন এবং কেন্দ্রীয় সরকারের নিয়ন্ত্রণে থাকবেন; এবং পূর্ব ও পশ্চিম অংশে জাতীয় পরিষদের সদস্যদের পৃথক অধিবেশন ব্যাবস্থা। পশ্চিম পাকিস্তান প্রস্তুতিমূলক একটি যৌথ অধিবেশনে সংবিধান চূড়ান্ত করার ব্যাপারে সিদ্ধান্ত নেয়। নীতিগতভাবে এই চুক্তি মুজিবুর এবং ইয়াহিয়ার মধ্যে হবার পরে প্রশ্ন ছিল অন্তর্বর্তীকালীন সময়ে বাংলাদেশের ক্ষমতা কার হাতে থাকবে। 

কিন্তু হঠাৎ করে, ২৫-২৬ মার্চ ইয়াহিয়া রাতের অন্ধকার ঢাকা ত্যাগ করেন। একই সাথে পাকিস্তানী সেনাবাহিনী পূর্ব পাকিস্তান জুড়ে তাদের একশন শুরু করে। পশ্চিম পাকিস্তানে ফিরে ইয়াহিয়া আওয়ামী লীগকে নিষিদ্ধ ঘোষণা করে এবং মুজিবকে এই ব্যারথতার জন্য দায়ী করে। এবং ২৬ মার্চ মুজিবুর রহমান বাংলাদেশকে একটি সার্বভৌম গণপ্রজাতন্ত্রী স্বাধীন রাষ্ট্র হিসেবে ঘোষণা করেন। ২ দিন পর বাংলাদেশের প্রাদেশিক সরকার গঠন ঘোষণা করা হয় এবং ১৭ এপ্রিল আনুষ্ঠানিকভাবে গণপ্রজাতন্ত্রী রাষ্ট্র হিসেবে ঘোষণা করা হয়। 

এটা এখন স্পষ্ট যে, ইয়াহিয়া খান ও তার দলের শান্তিপূর্ণভাবে পাকিস্তানের রাজনৈতিক সঙ্কট সমাধানের কোন ইচ্ছাই ছিলোনা। তারা শুধুমাত্র আধুনিক অস্ত্র দিয়ে সৈন্য শক্তি বৃদ্ধি করার জন্য সময় ক্ষেপণ করছিল। অসহযোগ আন্দোলনের অসাধারণ সাফল্যের জন্য পাকিস্তানী শাসকদের ঔপনিবেশিক শোষণের দিন চিরতরে চলে গেল। অত: পর পাকিস্তান সরকার ২৫ মার্চ গণহত্যার সামরিক আদেশ দেন। 

বাংলাদেশের সাহসী মানুষ তাদের মুক্তির জন্য সংগ্রাম করল, শহীদের রক্তে তাদের মাতৃভূমির প্রতি একর সবুজ জমি লাল রঙে রঞ্জিত হল। 

বাংলাদেশের যুদ্ধ


পাকিস্তানের সশস্ত্র বাহিনীর ব্যাপক হামলা ২৫ মার্চ রাতে বাংলাদেশের সমগ্র জনগণের বিরুদ্ধে শুরু হয় এবং এটি এখনও অব্যাহত রয়েছে। পাকিস্তান সরকার শুধুমাত্র জনগণের ম্যান্ডেট নয় বরং সভ্যতার সব অনুশাসন ভঙ্গ করেছে। পাকিস্তানি সশস্ত্র বাহিনীর সংঘটিত নৃশংসতার পূর্ন চিত্র এখনো পাওয়া যায় নাই। কিন্তু ভারতীয় ও বিদেশী কিছু সংবাদপত্র ও লক্ষ লক্ষ উদ্বাস্তু যারা ভারতে পালিয়ে এসেছেন তাদের বক্তব্য থেকে জানা যায় পাকিস্তানী শাসকেরা বাংলাদেশে কি পরিমাণ গণহত্যা চালাচ্ছিল। পাকিস্তানি সেনারা বাংলাদেশের সমগ্র জনগণের বিরুদ্ধে কার্যত একটি বড় যুদ্ধে লিপ্ত হয়েছে। তারা ব্যাপক বিমান হামলা ও বোমাবর্ষণ করে শহর ও গ্রাম নিশ্চিহ্ন করে দিচ্ছিল। গণহত্যার জন্য তারা ট্যাংক, কামান, মর্টার ও মেশিনগানের মত অত্যাধুনিক ভারী-মারনাস্ত্র ব্যবহার করছে। তারা আগ্নেয় বোমা ও জনশ্রুতি আছে যে এমনকি তারা নাপাম বোমা  ব্যবহার করেছেন। পাকিস্তান সরকার ধারাবাহিকভাবে বাঙালি বুদ্ধিজীবী ও জননেতাদের একটা বড় অংশকে হত্যা করছিল। তারা ইচ্ছাকৃতভাবে বৃহৎ সংখ্যক শিক্ষক ও ছাত্রদের হত্যা করেছে এবং তারা সব কর্মক্ষম বাঙালিকে বেছে বেছে  হত্যা করছে। গণহত্যার একটি বেলেল্লাপনা চলমান ছিল। 

পাকিস্তান সরকার ক্রমেই আন্তর্জাতিক আইনের সব নীতি লঙ্ঘন করেছে। তারা ইন্টার আলিয়া, ইউ এন সনদের প্রস্তাবনা ও প্রবন্ধ নং ১, ৫৫ ও ৫৬ ধারা, ১৯৬৬ সালের মানবাধিকার, নাগরিক ও রাজনৈতিক অধিকারের আন্তর্জাতিক চুক্তি, ১৯৬৬ সালের অর্থনৈতিক, সামাজিক ও সাংস্কৃতিক অধিকার সংক্রান্ত আন্তর্জাতিক চুক্তির ঘোষনা, ১৯০৭ সালের হেগ রেজোল্যুশন, ১৯৪৯ এর জেনেভা কনভেনশনের ধারা ৩ এর ধারা ২৩ (জি), ১৯৪৮ এর যুদ্ধরত আক্রমণ থেকে অযোদ্ধাদের অনাক্রম্যতা মতবাদ এবং জেনোসাইড কনভেনশন আইন ভঙ্গ করেছে। 

২৫ মার্চ ১৯৭১ এ যুদ্ধের প্রথম রাত হতে শারীরিক ও মানসিক ধ্বংসের একটি নিয়মিত ধারা স্পষ্ট হয়ে ওঠে। এটি শীঘ্রই স্পষ্ট হয় যে একটি নির্দিষ্ট গ্রুপকে টার্গেট করে তাদের শেষ করার কার্যক্রম চলছিল। এদের মধ্যে ছাত্র এবং শিক্ষক অন্তর্ভুক্ত। ২৫ মার্চ রাতে ঢাকা বিশ্ববিদ্যালয়ের শীর্ষ অন্তত ৯ জন শিক্ষাবিদকে পরিকল্পিতভাবে হত্যা করা হয়। পরবর্তি কয়েক দিনে আরও অনেককে হত্যা করা হয়। ২৮ মার্চ বিশ্ববিদ্যালয়ের ২৮ জন শিক্ষাবিদকে একটি দেয়ালের সাথে লাইনে দাড় করিয়ে হত্যা করে পাকিস্তানি সেনাবাহিনী। ঢাকা, খুলনা, যশোর, রাজশাহী, পাবনা, চট্টগ্রাম ও রংপুরে ফায়ারিং স্কোয়াডে অনেক বিশিষ্ট শিক্ষক, কবি ঔপন্যাসিক, চিকিত্সক ও আইনজীবীদের হত্যা করা হয়। এমনকি স্কুলের বাচ্চারাও রেহাই পায়নি। যশোরে সেন্ট ফ্রান্সিস জেভিয়ার স্কুলের শিক্ষার্থীদের উপর সৈন্যরা মেশিন-গান চালায়। 

ঢাকায় অনেক বিশ্ববিদ্যালয় ভবন সম্পূর্ণ ধ্বংস করা হয়। তিন তলা ইকবাল হলের প্রত্যেকটি রুম তছনছ করা হয় এবং ভিতরের সব মানুষকে হত্যা করা হয়। একই রকম হামলা জগন্নাথ হল, সলিমুল্লাহ হল ও ঢাকা মেডিকেল কলেজের আবাসিক হল এ চালানো হয়। এসব স্থানের প্রতিটি মানুষকে হত্যা করা হয়। 

সেনা আক্রমণ শুরু হলে ঢাকা বিশ্ববিদ্যালয়ের রোকেয়া হলের প্রায় পঞ্চাশ জন ছাত্রী মৃত্যুমুখে পতিত হয়। অনেক ছাত্রীদের নৃশংসভাবে হত্যা করা হয় এবং জোর করে অনেককে ক্যান্টনমেন্টে নিয়ে যাওয়া হয়। শহীদ মিনার, ভাষা আন্দোলনের শহীদদের স্মরণে নির্মিত স্থাপনা সম্পূর্ণভাবে ধ্বংস করা হয়। ফ্যাকাল্টি স্টাফদের আবাসস্থলে ঘুমন্ত শিশুদের পর্যন্ত গুলি করে হত্যা করা হয়। 

জন রোড নামে একজন আমেরিকান এইড কর্মী সম্প্রতি ঢাকায় ছিলেন এবং তিনি সেখানে পাকিস্তানি সেনাদের দ্বারা সৃষ্ট ঘটনা প্রত্যক্ষ করেছিলেন। পরবর্তিতে তিনি U.S.A. সিনেট ফরেন রিলেশনস কমিটির প্রকাশিত চিঠিতে বর্ণনা করেন কিভাবে ঢাকা বিশ্ববিদ্যালয়ের ছাত্রাবাসগুলোতে সেনাবাহিনীর ট্যাংক দ্বারা শেলিং করা হয়েছে এবং সব বাসিন্দাদের হত্যা করা হয়েছে। তিনি "ঢাকা বিশ্ববিদ্যালয়ের অধিকাংশ অধ্যাপক সহ বুদ্ধিজীবী সম্প্রদায়ের অনেককে পরিকল্পিতভাবে করা হত্যাকাণ্ডের বর্ননা দেন। তাঁর মতে পূর্ব বাংলায় জঙ্গলের আইন চলমান আছে - সেখানে সাধারণ জনগণ থেকে শুরু করে বুদ্ধিজীবী সম্প্রদায়কে সমূলে হত্যা করা হচ্ছে। 

সাইমন ড্রিংক, ডেইলি টেলিগ্রাফ এর একজন সংবাদদাতা। তিনি  ঢাকা হত্যাকাণ্ডের একজন প্রত্যক্ষদর্শী। তিনি বলেন ২৬ মার্চ সকালে সেনাবাহিনী এগারো ঘন্টার জন্য ধারাবাহিকভাবে ঢাকার সমগ্র পুরাতন শহর ধ্বংস করে। মানুষকে তাদের ঘরবাড়ি ভিতরে পুড়িয়ে মারা হচ্ছে। যদি কেউ পালিয়ে যেতে চেষ্টা করে সৈন্যরা তাদের ধাওয়া করছিল। দৃক বর্ননা করেন কিভাবে একটি বাজারে ঘুমিয়ে থাকা মানুষের উপর গুলি করা হয়েছে এবং সকালে যেন তারা সেখানে ঘুমাচ্ছিল। 

পুরাতন শহরের সর্ববৃহৎ ডুটি বাজারে মৃতদেহ এবং জ্বলন্ত দেহের দুর্গন্ধ এতোই মাত্রাধিক ছিল যে যারা বেঁচে গিয়েছিলেন তারা কাপড় দিয়ে নাক চেপে ধরে চলাফেরা করছিলেন। পচা লাশের দুর্গন্ধ ঢাকার প্রায় প্রতিটি এলাকার বাতাসে ছড়িয়ে গেছিল। পাকিস্তানি সেনারা লাশগুলো ট্রাকে করে এনে নদীর তীরে ডাম্প করছিল। জগন্নাথ হল ও বিশ্ববিদ্যালয় এলাকায় রোকেয়া হলের মধ্যবর্তী খোলা মাঠ একটি সমাধিস্থলে পরিণত হয়েছে। মানুষকে কবর খুঁড়তে সৈন্যরা বাধ্য করছিল এবং যখন তারা কাজ শেষ করছিল সৈন্যরা তাদেরকেও হত্যা করছিল। সামরিক অভিযান শুরুর থেকে পক্ষকাল পর্যন্ত ঢাকার রাস্তায় দুর্গন্ধযুক্ত পচা লাশ পরে ছিল। 

রাজশাহীতে মেডিকেল ও ইঞ্জিনিয়ারিং কলেজের উপর বারবার বোমাবর্ষণ করা হয়েছে। টি বি হাসপাতাল ও মুসলিম স্কুলের উপরেও করা হয়েছে। পাকিস্তানি সেনারা রাজশাহী আসার পথে যা কিছু পাচ্ছিল তাঁর সবকিছুই ধ্বংস করছিল। 'জয় বাংলা' স্লোগান দিয়ে ইউনিফর্ম ছাড়া তারা ১৩ এপ্রিল রাজশাহী ও সংলগ্ন গ্রাম ছারখার করে দেয়। তারা বেসামরিক নাগরিকদের গুলি করে হত্যা করে এবং শহরে অগ্নি সংযোগ করে। ভীতগ্রস্ত সাধারণ জনগণ পদ্মা নদী পার হয়ে পালাবার চেষ্টা করার সময় সেখানে অপেক্ষারত সৈন্যরা বেসামরিক নাগরিকদের নির্মমভাবে মেশিনগান দিয়ে গুলি করে হত্যা করে। মর্টার শেল ও মেশিনগানের গুলিতে নারী ও শিশুরা নদীতে মারা গিয়ে ভেসে যেতে লাগল। 

অন্যান্য এলাকায় পলায়নপর উদ্বাস্তুদের নৃশংসভাবে হত্যা করা হয়। কয়েকদিন ধরে পাকিস্তান এয়ার ফোর্স খুব নিচু দিয়ে বিমান চালিয়ে সিলেট-চুরখাই-সুতারকান্দি রাস্তায় আশ্রয়রত উদ্বাস্তুদের উপর গুলিবর্ষন করে। তাছাড়া বিমানগুলো আশেপাশের এলাকাগুলো প্রদক্ষিণ করছিল। যখন তারা পলায়নপর কাউকে দেখছিল তখন তারা তাদের দিকে এসে ঝর্না-গুলি (shower bullets) নিক্ষেপ করছিল। আর কিছুক্ষণ পরপর গ্রামবাসী ও পথিপার্শ্বস্থ গ্রাম পুড়িয়ে দিচ্ছিল। 

একজন ডেনিশ স্টুডেন্ট যে ৪ এপ্রিল পর্যন্ত চট্টগ্রামে ছিল সে সেখানে বেসামরিক জনগণের ওপর পাকিস্তানি সেনাদের সংঘটিত নৃশংসতার কাহিনী বর্ণনা করে। চট্টগ্রামের উপকণ্ঠে একটি গ্রামে মাতি দিয়ে বানানো কিছু ঘরে সেনারা কয়েকটি মেশিনগান থেকে গুলি ছুড়ে অনেক মানুষ ও শিশুদের হত্যা করে। শহরেও তারা অনেক মানুষ হত্যা করে। একটি দোকানে প্রায় পনের জন মানুষ খাদ্য কেনার ছিল দাঁড়িয়ে দিল। সৈন্যরা তাদের সবাইকে বাইরে আসতে আদেশ দেয় এবং লাইনে দাড় করিয়ে গুলি করে হত্যা করে। তাদের একজন জীবিত ছিল - সে দুইটি বুলেটবিদ্ধ ছিল। অন্য সবাই নিহত হয়। ডেনিশ ছাত্র বলল যে ৩১ মার্চ থেকে পরবর্তি ৩ দিন পর্যন্ত সেনাবাহিনীর ক্যান্টনমেন্ট এলাকা এবং ঢাকা রোড বরাবর সব কিছু জ্বালিয়ে দেয়া হয়। জাহাজের একজন অফিসার ছাত্রটিকে বলেছিল কর্ণফুলী নদীতে প্রায় ৪০০ লাশ ভাসছিল। 

চট্টগ্রামের একটি পাটকল ম্যানেজার জানান যে তার সব কর্মচারীকে মেরে ফেলা হয়েছে। পিটাসবার্গের একজন প্রকৌশলী যিনি চট্টগ্রামে ছিলেন তিনি জানান যে সেনারা মানুষকে বেঁধে গুলি করে হত্যা করছিল। তাদের কোন প্রশ্ন করা হচ্ছিল না। যদি কেউ দৌড়াতে শুরু করে তাহলে তাদের কুকুরের মোট পেছন দিক থেকে গুলি করে মারা হচ্ছিল। প্রকৌশলী বলেন, হাজার হাজার বাঙালিকে হত্যা করা হচ্ছিল। যদি তারা কোন মানুষকে না পায় তখন তারা বাড়িগুলোর জানালার দিকে মর্টার নিক্ষেপ করছিল। মৃত শত শত শিশুদের লাশ পরে ছিল। ওই মৃতদেহগুলি রাস্তায় জমে উঁচু হয়ে ছিল এবং পচছিল। 

এমনকি চট্টগ্রাম, কুমিল্লা ও ঢাকায় পাকিস্তানি বাহিনী রাস্তা ব্যারিকেড দেবার জন্য লাশগুলোকে ব্যাবহার করছিল। 

পাকিস্তানের সশস্ত্র বাহিনীর হত্যাকাণ্ড ও গ্রাম ও শহরাঞ্চলে পরে থাকা লাশ নাৎসি নৃশংসতার কথা স্মরণ করিয়ে দেয়। এমনকি শিলাইদহে যেখানে কবি রবীন্দ্রনাথ তার অধিকাংশ সৃষ্টিশীল সময় অতিবাহিত করেছিলেন সেটাও সম্পূর্ণরূপে ধ্বংস করা হয়। তারা খাদ্য গুদাম এবং গ্রেনারি লুটপাট করছিল এবং পার্শবর্তি ফসল রাসায়নিক দিয়ে জ্বালিয়ে নষ্ট করে দিচ্ছিল যাতে করে ভবিষ্যতেও এখানে কোন ফসল না হয়। 

পাকিস্তানি সেনারা নারীদের শ্লীলতাহানি করছিল। ঢাকা বিশ্ববিদ্যালয়ের ছাত্রী ছাড়াও রাজধানীর বিভিন্ন এলাকা থেকে অনেক তরুণী মেয়েদের জোর করে ক্যান্টনমেন্টে নিয়ে আসা হয়েছিল। এমনকি বাঙ্গালী সেনাদের স্ত্রী ও কন্যাদের অপহরণ করে নিয়ে আসা হয়। একজন প্রত্যক্ষদর্শী জানান কিভাবে কুমিল্লা-চাঁদপুর রোডে এক গ্রামের সব নারীকে স্ট্রিপ করে সামনে আগন্তুক একটি ট্রাকের সামনে মিছিল করে এগিয়ে যেতে বলা হয়েছিল। এরা সবাই হয় গুলিতে অথবা ট্রাকের চাকার নিচে পিষ্ট হয়ে মারা যায়। 

সৈন্যরা নির্দোষ, বিশ্বাসপ্রবণ লোকদের উপর নারকীয তামাশা করছিল। বিভিন্ন প্রোগ্রাম করে মানুষকে  আসতে বলছিল এবং তাদের মাসিক বেতন সংগ্রহ করতে বলছিল। মানুষ সরল বিশ্বাসে সেখানে গেলেই তাদেরকে হত্যা করা হচ্ছিল। অন্য এক জায়গায় মানুষকে এসে দোকান থেকে তাদের রেশন সংগ্রহ করার জন্য আমন্ত্রণ জানানো হয় এবং তাদের নিশ্চিত করা হয় যে তাদের কোন ক্ষতি করা হবেনা। কিন্তু যখন মানুষ দোকানে আসে তখন সৈন্যরা ওপেন ফায়ার করে একশো জনকে হত্যা করে। 

একজন ব্রিটিশ ব্যবসায়ীর ডায়েরী কলকাতা ডেইলিতে প্রকাশিত হয়েছিল। সেখান থেকে জানা যায় বিদেশীরাও সৈন্যদের থেকে রক্ষা পায়নি। তিন ব্রিটিশ কে একটি সেনা ইউনিট ২৯ মার্চ গ্রেপ্তার করে ঢাকা ক্যান্টনমেন্ট নিয়ে যায় - তারা পুরোনো ঢাকায় সেন্ট থমাস চার্চ এর উপর বোমাবর্ষণ এর ছবি তুলেছিল। তাদের একজন ব্রিটিশ কাউন্সিল এর নিযুক্ত অফিসার ছিলেন এবং অন্য দুই জন ব্রিটিশ পরিচর্যা সংস্থার স্বেচ্ছাসেবক সদস্য ছিলেন। কিছু প্রত্যক্ষদর্শী এটা আমেরিকান কনস্যুলেটদের জানালে একজন মার্কিন কর্মকর্তাকে ক্যান্টনমেন্টে পাঠানো হয়। তিনি গিয়ে দেখেন যে ঐ তিন ব্রিটিশকে ফায়ারিং স্কোয়াডে লাইন ধরিয়ে দাড় করানো হয়েছে মেরে ফেলার জন্য। শুধুমাত্র সময়মত যাবার কারণে তারা প্রাণে রক্ষা পায়। এমনকি পাকিস্তান সরকার ঢাকায় উড়ে আসা একটি রেড ক্রস বিমানকে প্রবেশ করার অনুমতি দেয় নাই। ২ দিন ধরে করাচীতে রিলিফ নিয়ে অপেক্ষা করার পরে সেটা ফেরত চলে যায়। 

পাকিস্তানি সশস্ত্র বাহিনী দ্বারা সংঘটিত নিষ্ঠুরতার ভয়ানক বর্ণনা দেয়া কোন মানুষের পক্ষে অসম্ভব। কিন্তু বিভিন্ন স্থান থেকে পাওয়া বিক্ষিপ্ত প্রতিবেদন থেকে যথেষ্ট ভালো ভাবেই বোঝা যায় অবস্থা কি ভয়াবহ ছিল। আতঙ্কজনক হত্যাকাণ্ড এখনও অব্যাহত আছে - তবুও মানুষ বীরত্বের সাথে প্রতিরোধের চালিয়ে যাচ্ছে। বর্বরদের কাছ থেকে এই সভ্যতাকে রক্ষা করার জন্য আর কত বাংলাদেশীকে প্রাণ দিতে হবে কে জানে। 

বাংলাদেশের জনগণের এই দুর্ভোগের মধ্যে আমরা মানবতার বিবেকের কাছে আপীল করছি। বাংলাদেশের জনগণের সংগ্রামে সাহায্য করুন, জনগণের সরকারকে সাহায্য করুন, লাখো কণ্ঠে প্রতিবাদ জানান, গণতন্ত্র রক্ষায় এগিয়ে আসুন, সভ্যতা ও সংস্কৃতির রক্ষার পথে এগিয়ে আসুন। 

(উৎস: 
১। মোঃ আনিসুর রহমান, পূর্ব ও পশ্চিম পাকিস্তান, এ প্রবলেম ইন দ্যা পলিটিকাল ইকোনমি অব রিজিওনাল প্ল্যানিং, হার্ভার্ড ইউনিভার্সিটি সেন্টার ফর ইন্টেরন্যাশনাল এফেয়ার্স, জুলাই, ১৯৬৮; 
২। গুনার ম্যরডাল, এশিয়ান ড্রামা, ভলিউম ১, এলেন লেন সয়া পেঙ্গুইনে প্রেস, লন্ডন, ১৯৬৮ 
৩। দ্যা স্টেটসম্যান - কলিকাতা 





কোলকাতা ইউনিভার্সিটি বাংলাদেশ সহায়ক সমিতি
সেক্রেটারির রিপোর্ট

কোলকাতা ইউনিভার্সিটি বাংলাদেশ সহায়ক সমিতি প্রতিষ্ঠিত হয় ৩ এপ্রিল ১৯৭১ সালে। এখানে উপস্থিত ছিলেন ছাত্র, কর্মকর্তা ও শিক্ষক, কর্মচারি, বিশ্ববিদ্যালয়ের অধিভুক্ত কলেজসমূহের শিক্ষক, বিভিন্ন বিশ্ববিদ্যালয় সংস্থার সদস্যরা। কমিটির সভাপতি ছিলেন প্রফেসর সত্যেন্দ্রনাথ সেন, ভাইস-চ্যান্সেলর, সহসভাপতি এবং ভারপ্রাপ্ত সভাপতি হিসেবে ছিলেন প্রফেসর পি কে বসু, একাডেমিক বিষয়ক প্রো-ভাইস-চ্যান্সেলর, এবং কোষাধ্যক্ষ হিসেবে ছিলেন শ্রী হিরেন্দ্রমোহন মজুমদার, ব্যবসা এবং অর্থনিতি বিষয়ক প্রো-ভাইস-চ্যান্সেলর। 

প্রাথমিকভাবে কলকাতা বিশ্ববিদ্যালয়ের দেয়া ৫০০০ রুপি হল এই কমিটির কেন্দ্রীয় তহবিল। এবং এই কমিটি অতিসত্বর কার্যক্রম শুরু করে। 

জন্মলগ্ন থেকেই এই কমিটি উদ্বাস্তুদের সহায়তা শুরু করে। এছাড়া খাবার প্যাকেট থেকে ঔষধ এবং ফার্স্ট এইড সরঞ্জাম দেয়া হয়। প্রচুর উদ্বাস্তু প্রবেশ করার জন্য - যার সংখ্যা ইতোমধ্যে ১৫ লাখে পৌঁছেছে - আমাদের এই ক্ষেত্রে আরও কয়েক হাজার রুপি ও শক্তি বৃদ্ধি করতে হবে। শ্রী বিনা ভৌমিক (বিশ্ববিদ্যালয়ের সাবেক ছাত্রী) আরও কয়েকজনের সহায়তায় একটি ছোট্ট দলে এই বিষয়ে সহায়তা দিয়ে যাচ্ছেন। বিভিন্ন স্কুল কলেজের শিক্ষক ও ছাত্ররা তাদের হাত লাগিয়েছে। 

আমাদের প্রেসিডেন্ট ভারতের প্রধানমন্ত্রী ও ইউনেস্কোর ডিরেক্টর জেনারেলকে ৫ এপ্রিল ১৯৭১ তারিখে টেলিগ্রাম দিয়েছেন। টেলিগ্রামে আমাদের প্রেসিডেন্ট বাংলাদেশকে স্বীকৃতি দেবার জন্য দৃষ্টি আকর্ষণ করেছেন। ইউনেস্কোর ডিরেক্টর জেনারেলকে বাংলাদেশের উপর মারাত্মক আক্রমণ এবং ঢাকা, রাজশাহী, চট্টগ্রামের বিশ্ববিদ্যালয় ধ্বংস ও সেখানকার শিক্ষক ও ছাত্রদের উপর পরিচালিত গণহত্যার ব্যাপারে দৃষ্টি আকর্ষন করেন। এছাড়া তিনি পাকবাহিনী যে গণহত্যা চালাচ্ছে সে ব্যপারে জানান। মহাপরিচালক টেলিগ্রাফের প্রাপ্তি স্বীকার করে গণহত্যার শিকারদের প্রতি তাঁর সহানুভূতি প্রকাশ করেন। প্রধানমন্ত্রীও  টেলিগ্রামের প্রাপ্তিস্বীকার করেন। 

আমাদের একটি লক্ষ্য হচ্ছে বিভিন্ন বিশ্ববিদ্যালয় এবং অন্যান্য শিক্ষা প্রতিষ্ঠান থেকে যেসব শিক্ষক ও ছাত্র ভারতে এসেছেন তাদের সাহায্য করা। আমরা তাদের অস্থায়ী আর্থিক সহায়তা দেব এবং একটি রেজিস্টার খুলব। স্নাতকোত্তর ইসলামের ইতিহাস ও সংস্কৃতি বিভাগের ডঃ অনিরুদ্ধ রায়, পোস্ট-গ্রাজুয়েট কমার্স এর শ্রী অনিল সরকার ও শ্রী পীযুষ দাশ, শ্রী অংশুমান মল্লিক, ও শ্রী অনিল বসু এই বিষয়টির দায়িত্ব নিয়েছেন। কলকাতা বিশ্ববিদ্যালয় সিন্ডিকেট ভিজিটিং অধ্যাপকের/লেকচারশিপের জন্য একটি প্রকল্প প্রস্তাব করেছেন। বিশ্ববিদ্যালয় মঞ্জুরি কমিশন ও ভারত সরকারের শিক্ষা মন্ত্রণালয়ের অনুমতি নিয়ে এই প্রকল্প সমগ্র ভারতের বিশ্ববিদ্যালয়ে চালু করা যেতে পারে। প্রকল্প ইতিমধ্যে লিখিত আকারে বিভিন্ন রাজ্য সরকারকে পাঠানো হয়েছে। আমরা আশা করি এতে করে কিছু ফল হবে। 


এর পাশাপাশি আমরা বাংলায় শেখ মুজিবের ছয় দফা কর্মসূচি নিয়ে একটি প্রকাশনা করতে চাচ্ছি। শ্রী অজিত মোহন গুপ্ত (বিশ্ববিদ্যালয়ের প্রাক্তন ছাত্র) এই বিষয়টি দেখছেন। ভারত প্রোটোটাইপ স্টুডিওর স্বত্বাধিকারী শ্রী স্বরাজ ভট্টাচার্য, চিত্রাঙ্গদার স্টাফ ফটোগ্রাফার আমাদের অনেক মূল্যবান ফোটোগ্রাফ দিয়ে সাহায্য করেছেন। 

আমাদের সভাপতি সমিতির তহবিলে উদার অনুদানের জন্য সবাইকে  - বিশেষ করে বিশ্ববিদ্যালয়ের প্রাক্তন ছাত্র ছাত্রীদের কাছে (বাংলা ও ইংরেজি উভয় ভাষায়) লিখিত আবেদন করেছেন। খুব উতসাহজনক সাড়া পাওয়া যাচ্ছে। প্রথম যিনি দান করেছেন তিনি আমাদের জাতীয় অধ্যাপক শ্রী সত্যেন্দ্রনাথ বসু। অন্যরা যারা দ্রুত দান করেছেন তাদের মধ্যে আছে কৃষ্ণনগরের উইমেন্স কলেজ, সরোজিনী নাইডূ কলেজ, উইমেন্স কলেজ, কলকাতা লেডি ব্র্যাবোর্ন কলেজ, বেথুন স্কুল, ড, বি সি রয় মেডিসিন ইনস্টিটিউট এর শিক্ষক ও কর্মকর্তা, কলকাতা বিশ্ববিদ্যালয় স্নাতকোত্তর বিভাগের ৬১ জন শিক্ষক, অর্থনীতি, রাষ্ট্রবিজ্ঞান, ইসলামের ইতিহাস, মডার্ন হিস্টোরি, ও ইংরেজি বিভাগ, ভারত চ্যারিটি ট্রাস্টের এন এল তোদি, মেসার্স প্রেস এজেন্ট প্রাইভেট লিমিটেড, মেসার্স এলাইড এজেন্সি, পাস্তুর গবেষণাগারের স্টাফ, সিদ্ধেসর হেসারি কারখানা, গোখলে মেমোরিয়াল গার্লস কলেজ, উমেশচন্দ্র কলেজ, বাংলাদেশ এইড কমিটি, বোম্বে শ্রী এইচ পি. লোহিয়া, অ্যাংলো-ভারত জুট মিল (কর্মকর্তা ও শ্রমিক), শ্রী অজিত কুমার দত্ত, সাবেক অ্যাডভোকেট জেনারেল, পশ্চিমবঙ্গ সরকার, অধ্যক্ষ মমতা আশিকারি ও সর্বস্তরের আরও অনেকে। ফ্রি ঔষধ সংগ্রহ করেছেন শ্রী উৎপল চৌধুরী ও এস এম সোমা চ্যাটার্জি। বিশ্ববিদ্যালয়ের সকল বিভাগের ছাত্র সমিতির পক্ষ থেকে তহবিল সংগ্রহ করছে। আমরা আশা করি দাতাদের সংখ্যা দৈনন্দিন বাড়তে থাকবে যাতে করে আমরা আমাদের কাজ মোকাবেলা করতে পারি। 

অধ্যাপক জেইনদের পত্রনবিস, যতীন চ্যাটার্জি, দীপক হাজরা এবং পি সেন শর্মা কার্যালয়ের সার্বিক দায়িত্বে আছেন। সমিতির অফিস, দ্বারভাঙ্গা ভবনের দ্বিতীয় তলায় সকাল ১১ টা থেকে ৫-৩০ টা পর্যন্ত এবং বিধান সরণির দ্বিতীয় তলায় সন্ধ্যা ৬ টা থেকে রাত ৮ টা পর্যন্ত খোলা থাকবে। 

আমাদের কাজগুলো শেষ করতে তহবিল প্রয়োজন। শিক্ষা প্রতিষ্ঠানের শিক্ষার্থী, কর্মচারী ও শিক্ষক ভাইস-চ্যান্সেলর এর তহবিল থেকে কিছু সময়ের জন্য মাসিক অবদান রাখার সিদ্ধান্ত নিতে পারে। আমরা অন্যদের কাছেও উদাত্ত আহ্বান জানাই। চেক পাঠাতে পারবেন - কোষাধ্যক্ষ, কলকাতা বিশ্ববিদ্যালয় বাংলাদেশ সহায়ক সমিতি - এই ঠিকানায়। 

৯ মে, ১৯৭১ 

ডি কে চক্রবর্তি 
সেক্রেটারি 
কোলকাতা ইউনিভার্সিটি বাংলাদেশ সহায়ক সমিতি



বাংলাদেশের সাত কোটি মানুষের সার্বিক মুক্তির জন্য আমাদের আজকের এই সংগ্রাম। অধিকার বাস্তবায়িত না হওয়া পর্যন্ত সংগ্রাম চলবে। বুলেট, বন্দুক, বেয়নেট দিয়ে বাংলাদেশের মানুষকে আর স্তব্ধ করা যাবেনা। কেনোনা জনতা আর ঐক্যবদ্ধ। 

লক্ষ্য অর্জনের জন্য যে কোন ত্যাগ স্বীকারে আমাদের প্রস্তুত থাকতে হবে। ঘরে ঘরে গড়ে তুলতে হবে প্রতিরোধের দুর্গ। আমাদের দাবি ন্যায় সঙ্গত। তাই আমাদের সাফল্য সুনিশ্চিত। 

জয় বাংলা। 
শেখ মুজিবুর রহমান 
১৯/০৩/১৯৭১ 








(শেখ মুজিবুরের ভাষণের ইংরেজি ভার্শন ৩৫ পাতায়) 
প্রকাশক - প্রফেসর দিলিপ চক্রবর্তি, সেক্ররটারি, কলিকাতা বিশ্ববিদ্যালয় বাংলাদেশ সহায়ক সমিতি, সিনেট হাউজ, ধারভাঙ্গা বিল্ডিং, কলিকাতা- ১২
প্রিন্টেড বাই - জনাব অজিত মোহন গুপ্ত, ভারত প্রোটোটাইপ স্টুডিও, ৭১/১ কলেজ স্ট্রিট, কলিকাতা - ১২
দাম - --- রুপি মাত্র

বাংলাদেশকে স্বীকৃতি দান
জনমত গড়ে তুলতে জয়প্রকাশ বিদেশ সফরে যাবেন

নাসিক -, ৮ মে- স্বাধীন বাংলাদেশকে তাড়াতাড়ি স্বীকৃতি সর্বোদয় নেতা শ্রী জয়প্রকাশ নারায়ন বিশ্বের সব দেশের কাছে আবেদন জানিয়েছেন। এক সমাবেশে বক্তৃতা দেওয়ায় সময়ে শ্রী নারায়ন বলেন - বাংলাদেশকে স্বীকৃতি দেওয়ার জন্য বিশ্ব জনমত গড়ে তোলার উদ্দেশ্যে তিনি বিদেশে সফরে যাবেন বলে স্থির করেছেন। শ্রী নারায়ন জানান তিনি কায়রো, রোম, মসকো, বারলিন, নিউইয়র্ক, জাপান এবং দক্ষিন-পূর্ব এশিয়ার দেশগুলিতে যাবেন। -পি টি আই
                           	 

পাকিস্তানের অখন্ডতা রক্ষা করুন
-ইয়াহিয়া

নয়াদিল্লী, ৮ মে-জেনারেল ইয়াহিয়া খাঁ পাকিস্তানের অখন্ডতা রক্ষার জন্য নিজেদের জীবন পুনরায় উৎসর্গ করতে তাঁর জনগনের উদ্দেশ্যে আবেদন করেছেন। 

পূর্ববঙ্গের সাম্প্রতিক ঘটনাবলীর পরিপ্রেক্ষিতে পাক প্রেসিডেন্ট যে আবেদন করেন তাতে তিনি এই বলে স্মরণ করিয়ে দেন যে, উপমহাদেশের মুসলিম ভ্রাতৃত্ব, ঐক্য, মানবিকতা ও ন্যায়পরয়নতা ইসলামের সুমহান নীতি অণুসারে নিজেদের বসবাসের জন্য একটি বাসভূমি তারা গড়ে তুলেছেন। তাঁর এই আবেদনের মধ্যে ইসলাম বিপন্ন এই সূর যেন ফুটে উঠেছে। 

আজ ঈদ-ই-মিলাদুন্নবী দিবস উপলক্ষে তাঁর এই বাণী। 

পাক বেতারে বলা হয় জেনারেল ইয়াহিয়া খাঁ বলেন, পাকিস্তান ইসলামী রাষ্ট্র হিসাবে অবিনশ্বর। পাকিস্তান আমাদের আশা-আকাঙ্খার মূর্ত প্রতীক এবং আমাদের জাতীয় অস্তিত্বের দুর্ভেদ্য প্রাচীর। 

পাক বেতারে আরও বলা হয় আজকের এই দিনটি পশ্চিম পাকিস্তানের বিভিন্ন স্থানে এবং পূর্ববঙ্গের ঢাকা শহরেও উদযাপিত হচ্ছে। -পি টি আই

পয়গম্বরে জন্মদিবসে সভায় "বাংলাদেশের" স্বীকৃতি দাবী
(ষ্টাফ রিপোর্টার)

শনিবার শহীদ মিনার ময়দানে ইসলামের ধর্মগুরুপয়গম্বরের জন্মদিবসে বাংলাদেশকে স্বীকৃতি দেওয়ার দাবী জানানো হয়। প্রস্তাবে ভারত সরকারের দৃষ্টি আকর্ষন করে বলা হয় যে, বাংলাদেশকে শুধু স্বীকৃতি নয়, অন্যান্য সাহায্যের সঙ্গে অস্ত্র সাহায্যও দিতে হবে। ভারত ও পাকিস্তান সরকারের কাছে সভা অণুরোধ জানায়-অবিলম্বে পাক ফৌজের হাতে ধ্বংসপ্রাপ্ত মসজিদ ও দরগা মেরামতের ব্যবস্থা করুন এবং তার পবিত্রতা রক্ষা করুন। পয়গম্বরের জন্মদিবসটি ছুটির দিন ঘোষনার জন্যও কেন্দ্রীয় সরকারের কাছে দাবী জানানো হয়। 

সভাপতিত্ব করেন পশ্চিমবঙ্গের বিচারমন্ত্রী শ্রী অজিতকুমার পাঁজা। বক্তৃতা দেন সরদার মাহতাব সিং, মওলানা মহম্মদ নসির আলি আজাদ প্রমুখ। 


সর্বধর্মের সভায় নিন্দা

এদিন কলকাতায় সর্বধর্মের এক সম্মিলিত সভায় বাংলাদেশের নিরস্ত্র জনগনের উপর পাক ফৌজের বর্বর রাষ্টপুঞ্জের সেক্রেটারী জেনারেল ও বিশ্বের মুসলিম রাষ্ট্রগুলিকে আবেদন জানিয়ে বলেন এই নৃশংসতা বন্ধে আপনারাও তৎপর হোন। 

সর্বশ্রী গোলাম আহমেদ কাদের, এস বাকর, অমর গাঙ্গুলী প্রমুখ বক্তৃতা দেন। 

স্বীকৃতিতে অস্বীকৃতি কেন?

সেই পুরাতন স্বীকৃতির প্রশ্নটা মাঝে মাঝে চকিতে আশার রেখা দেখাইয়াই যেন মরীচিকার মতো  মিলাইয়া যাইতেছে। কেন্দ্রীয় সরকারের উপর চাপ প্রবল প্রায় সমস্ত বিরোধী দল বারে বারে একবাক্যে বলিতেছেন, "বাংলাদেশ সরকারের স্বীকৃতি দিন"। এই দাবী নানা রাজনৈতিক দলের কন্ঠে, এমন কি একাধিক রাজ্যের বিধানসভাতেও ধ্বনিত হইয়া উঠিয়াছে। শুক্রবার পশ্চিমবংগ বিধানসভার সর্বসম্মত প্রস্তাবটি ঐতিহাসিক নিদর্শন তো বটেই। ইহার বয়ান বাংলাদেশের সার্বভৌম গনতান্ত্রিক প্রজাতন্ত্রের প্রতি সৌভ্রাত্বের নিদর্শন তো বটেই, সেই সংগে বলিয়া দিয়াছে, আমাদের প্রতিবেশী দেশের এই সংকটে তাহার কি প্রত্যাশা এবং কি প্রয়োজন। 
	
দিল্লী তবুও মনে হয় এখনও মন স্থির করিয়া উঠিতে পারেনাই। কারন ভয় নয়, প্রধানমন্ত্রী নিজেই এই কথা ঘোষনা করিয়াছেন। ভয় যদি না হয়, দ্বিধার মূলে তবে কী? মুক্তি আন্দোলনের প্রতি এই দেশ পূর্ণ সমর্থন জানাইবে অথচ কূটনৈতিক স্বীকৃতি দিবে না- এই দুইটা মেলানো একটূ কঠিন। যেন দ্বিধার সংগে কোথাও দ্বন্ধ ঢুকিয়াছে। স্বীকৃতি আদৌ দেওয়া হইবে না, শ্রীমতি গান্ধী একথা অবশ্য বলেন নাই, শুধু অপেক্ষা করিতে বলিয়াছেন। অপেক্ষা আরও কতকাল অপেক্ষা? আরও কত নরবলির পরে? 
	
ভারতের দ্বিধার উৎস-সন্ধানে বাহির হইয়াছে প্রথমেই আমরা সরাসরি কয়েকটা প্রশ্ন তুলিয়া ধরিতে চাই। স্বীকৃতির শর্ত কী, কোন কোন উপচার, উপাদান পূর্ণ হইলে একটি রাষ্ট্রকে রাষ্ট্র বলে। রাষ্ট্র মানে কি শুধুই একটি ভৌগোলিক সত্তা, আর জনতা? রাষ্ট্র তাহার চেয়েও কিছু বেশী-সুসংগঠিত এবং আইনসংগত একটা সরকারও চাই। তাজউদ্দিন সরকারকে ভারত এখনই মানিয়া লইতে পারিতেছে না- উত্তম। কেননা ভারতের মতে ওই সরকারের হাতে কোনও স্থিতিশীল ভৌগলিক বিভাগ নাই। কিন্তু ইয়াহিয়া শাহীর হাতে আছে তো? জংগীবাহিনী গায়ের জোরে শহরের পর শহর দখলে রাখিয়াছে বা আনিয়াছে ইহা ঠিক। কিন্তু ইহাও একই রকম ঠিক যে, ওই মুলুকে অসামরিক প্রশাসন সম্পূর্ণ বিপর্যস্ত। সরকারের অস্তিত্বের উদ্দেশ্যে যদি স্বাভাবিক জীবনযাত্রা হয়, তবে পূর্ববঙ্গে আজ পাক সরকারের কোনও প্রকার অস্তিত্ব নাই- দাপট আছে মাত্র। দাপটকেই কি দিল্লী অস্তিত্বের একমাত্র লক্ষন বলিয়া স্বীকার করিয়া লইয়াছে? সবার উপরে সত্য তবে বাহুবল? 
	
নইলে আজ এই প্রশ্ন তোলা যাইত যে, ইয়াহিয়া সরকারকেই বা দিল্লী তথা সারা বিশ্ব স্বীকৃতি দিয়াছিল কবে? আয়ুবের বদলে ইয়াহিয়া ব্যাপারটা যদি নিছক সরকার বদল হইত তবে নতুন করিয়া স্বীকৃতির কথা উঠিত না অবশ্য। কিন্তু ১৯৬৯ সনে ইয়াহিয়া যেভাবে ক্ষমতা গ্রাস করেন, ভাঙিয়া দেন বিধানসভা, বরখাস্ত করেন মন্ত্রীদের, বাতিল করেন সংবিধান-তাহাতে পাকিস্তান নামক রাষ্ট্রটির মৌল চরিত্র একেবারে বদলায়া যায়। মিশনে নাগিব যখন এইভাবেই গদি দখল করেন, হইয়া উঠেন সর্বেসর্বা ডিক্টেটর, তখন কিন্তু ব্রিটেন তাঁহাকে নূতন করিয়া স্বীকৃতি দিয়াছিল। সেই স্বীকৃতি ছিল "ডিফাক্টো"। অর্থাৎ মিশর রাষ্ট্রের চরিত্র একেবারে বদলাইয়া আইনের চোখে আমূল বদলাইয়া গিয়াছিল বলিয়াই নতুন স্বীকৃতির প্রয়োজন দেখা দিয়াছিল। সেই দিক হইতে ইয়াহিয়াশাহী আজও অস্বীকৃত রহিয়াই গিয়াছে। অথচ পাকিস্তান রাষ্ট্র যেভাবে পয়দা হইয়াছিল, এ পাকিস্তান ঠিক সেই পাকিস্তান নহে। দুনিয়া চুপ করিয়া রহিয়াছে শুধু কি পেশীশক্তির প্রতি সম্ভ্রমবোধে? একটি অবৈধ সন্তান সকলের কাছে দিব্য জলজল হইয়া গেল, কিন্তু বৈধতার বিচার উঠিল সে সরকার সম্পর্কে, বাংলাদেশ শাসন করার যাহার গণতান্ত্রিক অধিকার। এই সরকারের পিছনে জনতা আছে, আছে বিপুল জনসমর্থন, শুধু ভৌগোলিক ভাগটা বিরূপ বলিয়াই সে অসিদ্ধ হইয়া যায়। এইভাবে বোধ হয় স্বয়ং ঈশ্বরও অসিদ্ধ হইয়া যান প্রমাণাভাৎ। 
	
ইহার পর কেহ যেন গণতন্ত্রের নামে কথায় কথায় শপথবাক্য উচ্চারণ না করেন। শক্তই একমাত্র শর্ত- গণতন্ত্রের এই তো অর্থ দাঁড়াইতেছে। পিণ্ডি সরকারও যে পাকিস্তানকে আজ এক জাতি বলিয়া মনে করে না তাহার স্বীকৃতি পিণ্ডি-ফোমের আচরনেই আছে। বিশেষ করিয়া পশ্চিম পাকিস্তানী সরকার বাঙালী জাতির নিধন-উৎসাদনে যখন মাতিয়াছে তখন ধরিয়া লইতে হইবে ওই দেশে জাতি আসলে দুইটা, দুইটা জাতিকে এক রাষ্ট্রের অন্তরালে বাঁধিয়া রাখিতে হইবে ইহা কোন দেশী জবরদস্তি? 

কুটনৈতিক বিধিবিধান ছাড়াও এই প্রসংগে অন্তত ভারতের আরও কয়েকটি দিক ভাবিবার আছে। নানা রাজ্য আর নানা দল সমস্বরে যে দাবী তুলিয়াছে, যে আহবান জানাইয়াছে তাহাকে উড়াইয়া দেওয়া সরকারের পক্ষে প্রাজ্ঞজনোচিত হইবে না, ন্যায়সংগতও না। কেননা প্রত্যক্ষ বা পরোক্ষভাবে গণতন্ত্র মানে সকল দল। ইহা ছাড়া আজ বাংলাদেশের বিপুল প্রত্যাশা ভারতের প্রতি যে শুভেচ্ছা জাগাইয়া অতিমাত্রার বিলম্ব ঘটিলে তারা ধীরে ধীরে লয় পাওয়ারও বিলক্ষন ভয়। সেই হতাশা আর তিক্ততার পটুভূমিতে চীনের ছায়াটি দীর্ঘ হইতে দীর্ঘতর হইয়া যাইতে কতক্ষণ? আর আগানো কঠিন ভারত হয়তো শুধু এইটুকুই তাকাইয়া দেখিয়াছে? কিন্তু এখনও খেয়াল করিতে পারে নাই যে পিছানো অসম্ভব। সময় আর স্রোত কাহারও জন্য অপেক্ষা করে না কথায় বলে। অপেক্ষায় অপেক্ষায় ক্লান্ত বাংলাদেশের আক্রান্ত জনগণের আহত মুখচ্ছবি হয়তো একদিন নীরস তিরস্কারে ভারতকে বলিয়া দিবে-চিরতরে অপেক্ষা করিয়া রহে যার প্রত্যাশী একটি জাতির ভালবাসা একটি শুভেচ্ছাও। 

Masroor Ahmed Makib
<১২, ১৩৩, ৩৭১-৩৭২>
অনুবাদ

শরণার্থী পুনর্বাসন একটি গুরতর সমস্যাঃ জয় প্রকাশ
( স্টাফ রিপোর্টার )

নয়াদিল্লী, ১৪ই মে, সর্বদয়া নেতা জনাব জয়প্রকাশ নারায়ন আজকে বলেছেন আরো ১০ মিলিয়ন শরণার্থী  সীমান্ত পার হয়ে ভারতে আশ্রয় নিতে পারে যেখানে ইতিমধ্যে ২৫ মিলিয়ন শরণার্থী  এসে আশ্রয় নিয়েছে। 

গান্ধী শান্তি ফাউন্ডেশনে  বক্তৃতা দেবার সময় জনাব নারায়ণ বলেন, যেসব শরণার্থী পূর্ব পাকিস্তানের নৃশংসতা  থেকে  পশ্চিম বাংলায়  পালিয়ে এসেছে তাদের পুনর্বাসন কার্যক্রম পরিচালনা করা একটি গুরুতর সমস্যা হয়ে দাড়িয়েছে। শীঘ্রই বর্ষা শুরু হবে এবং তখন ত্রাণ কার্যক্রম পরিচালনা করা মারাত্মকভাবে বাধাগ্রস্ত হবে। 

তিনি আরো বলেন, এটি দুঃখের বিষয় যে যখন   ১.৫ মিলিয়ন ফিলিস্তিনি উদ্বাস্তুদের পুনর্বাসন কার্যক্রম চলাকালে সারা বিশ্বের নজর সেদিকে ছিলো কিন্তু এটি দুর্ভাগ্য যে পূর্ব বাংলার দুর্ভাগা মানুষের খোজ নেয়ার  জন্য কাউকে দেখা গেলো না। এই শরণার্থীদের বেশীরভাগই মুসলিম কিন্তু আরব দেশগুলো এমনকি মুসলিম নেতারাও তাদের দুর্দশার সময় নীরবতা পালন করেছে। 

সর্বদয়া নেতা আরো বলেন, তিনি রবিবারে  যুক্তরাষ্ট্র, সোভিয়েত রাশিয়া, জাপান ও দক্ষিন - পূর্ব এশিয়ান দেশগুতে যেয়ে  বাংলাদেশের গৃহহীনদের জন্য জনমত সংগঠিত করার জন্য একটি সফর শুরু  করবেন। তিনি  একজন বিশ্ব নাগরিক হিসেবে দেশগুতে যাচ্ছেন এই  আশার সাথে  যে সেখানে  এই  নির্মম  বর্বর ঘটনার শিকার মানুষের জন্য কিছু করার মতো সোচ্চার  লোকজন থাকবে। 

প্রধানমন্ত্রী ইন্দিরা গান্ধী তাকে বলেছেন, তিনি গেলে অবশ্যই তা ভালো কিছু হবে। জনাব নারায়ণ বলেছেন, তার সফরের পৃষ্ঠপোষকতা করবে গান্ধী সেবা সংঘ, গান্ধী স্মৃতি সংঘ এবং আমেরিকার একজন শান্তিবাদী মানুষ। তিনি এই ব্যাপার নিয়ে বাংলাদেশ সরকারের নেতাদের সাথেও বৈঠক করেছেন। 

মাও এর চাল ( নেতা মাও সে তুং )

জনাব নারায়ণ বলেন, ২৫ মার্চ থেকে বাংলাদেশের ঘটনাপ্রবাহ পর্যালোচনা করলে দেখা যায়, মাও সে তুং জেনারেল ইয়াহইয়া খানকে বাংলাদেশ প্রসঙ্গে সমর্থন করেছেন। তিনি ব্যাপকভাবে পাকিস্তানের কার্যক্রম কে  সমর্থন করেছেন কারন তিনি ভাবেন দক্ষিন পূর্ব এশিয়াতে ভারতের প্রভাব রয়েছে এবং যদি বাংলাদেশ স্বাধীনতা লাভ করে তাহলে পাকিস্তান ভেঙ্গে যাবে ও ভারত এ অঞ্চলে একটি প্রভাবশালী দেশ হিসেবে আত্মপ্রকাশ করবে। 

কিন্তু পিকিং পাকিস্তানের উপর থেকে তাদের সমর্থন প্রত্যাহার করবে যখন চীনাপন্থি সরকার বাংলাদেশের ক্ষমতায় আসবে। এক্ষেত্রে চায়না বাংলাদেশ আন্দোলনকে সমর্থন করবে মুক্তিযোদ্ধাদের অস্ত্র ও গোলাবারুদ সরবরাহ করে। পুরো অঞ্চলটি তখন আরেকটি  সাউথ ভিয়েতনামে পরিনত হবে। 

শুধুমাত্র চীনই নয় অন্যান্য দেশগুলোও চায়না ভারত দক্ষিণ-পশ্চিম এশিয়ায় তার ন্যায়সঙ্গত ভূমিকা পালন করুক। জনাব নারায়ণ বলেন, অতীতে উভয় সুপার পাওয়ারই পাকিস্তানকে অস্ত্র সহায়তা করেছিলো ভারতকে শুধুমাত্র ছোট বা বড় যুদ্ধে জড়ানোর জন্য। 

সর্বদয়া নেতা আরো বলেন, পশ্চিম পাকিস্তানের দ্বারা যে পরিসর ও  মাত্রায় নৃশংসতা চালানো হচ্ছে তা বিশ্বাস করাও কঠিন। পূর্ব বাংলা থেকে ঘুরে আসার পর  এক সংবাদ সংস্থার  সাংবাদিক ধারনা করেছেন সেখানে  প্রায় অর্ধ মিলিয়ন লোককে হত্যা করা হয়েছে। এটি  অসম্ভব  কিছুনা যে পশ্চিম পাকিস্তানের জনগন যদি অনুধাবন  পারতো  তাদের সৈন্যরা পূর্ব বাংলায় কি করছে  পশ্চিম অংশেও আরেকটি বিদ্রোহের সূচনা হতো। 

পাকিস্তানের ঘটনাবলি সম্পূর্ণরূপে পাকিস্তানের ঐক্য কে  চুরমার করেছিল। আর এসবের জন্য দায়ী হলো  দুই কালপ্রিট জেনারেল  ইয়ায়ইয়া ও   ভুট্টো। তিনি বলেন, "আমি ব্যক্তিগতভাবে পাকিস্তানে বিভেদ দেখতে চাইনি, কিন্তু যা ঘটেছে  তা সম্পর্ক মেরামতের অযোগ্য"। 

বাংলাদেশ সরকারের স্বীকৃতি-সমর্থনে প্রশ্ন উত্তর পর্বের পর জনাব নারায়ণ বলেন, আমি এই বিষয়ে প্রধানমন্ত্রীর মতামতের সাথে একতম নই। বাংলাদেশকে স্বীকৃতির জন্য ১০ মিলিয়ন  স্বাক্ষর সংগ্রহ করে সরকারের কাছে আবেদনের  জন্য নাশিকে একটি সর্বদয়া সম্মেলন আয়োজনের সিদ্ধান্ত গ্রহন করা হয়েছে। 

অনুষ্ঠানের সভাপতি জনাব সি ডি দেশমুখ বলেন, বাংলাদেশের ঘটনা  থেকে এটা  স্পষ্ট ছিল যে, আধুনিক বিশ্ব নৈতিক বিবেচনা দ্বারা প্রভাবিত হয় না। তারা বেশিরভাগই জাতীয় স্বার্থ দ্বারা  পরিচালিত হয়। কিন্তু তাদের জনগনের  জনমতে  পরিবর্তন আনলেই তাদের নীতি পরিবর্তন হতে পারে। যেমন ইউরোপীয় এবং অন্যান্য দেশ থেকে  জনাব নারায়ণের  প্রস্তাবিত সফর খুবই গুরুত্বপূর্ণ। 

Sharfuddin Bulbul
<১২, ১৩৪, ৩৭৩>

বাংলাদেশকে অবিলম্বে স্বীকৃতি দেওয়া উচিত
বিশিষ্ট আইনজ্ঞ ও শিক্ষাবিদদের মত
(বিশেষ সংবাদদাতা)
	
নয়াদিল্লী, ১৯ মে- কয়েকজন বিশিষ্ট আইনজ্ঞ ও শিক্ষাবিদ বাংলাদেশকে অবিলম্বে স্বীকৃতি দানের জন্য জোরালো যুক্তি খাড়া করেছেন। 

এই আইনজ্ঞ ও শিক্ষাবিদদের মধ্যে আছেন শ্রী এম সি চাগলা, শ্রী এম সি কে দকভরি, শ্রী ভে কে কৃষ্ণ মেনন ও ডঃ এল এ সিংভী। আর একজন বিশিষ্ট আইনবিদ শ্রী এম সি শীতলাবাদ অবশ্য এ ব্যাপারে সতর্কতার সঙ্গে অগ্রসর হতে বলেছেন। বাংলাদেশের উপর সংবিধান ও সংসদ বিষয়ক গঠন সংস্থা একটি বই বার করেছেন। তাতে প্রকাশিত নিবন্ধনগুলিতেই এই যুক্তি দেওয়া হয়েছে। 

শ্রী চাগলা স্বীকৃতির পক্ষে যুক্তি দিয়ে বলেছেন নৈতিক, আইনগত, রাজনৈতিক এবং অপরাপর দিক থেকেও ভারতের উচিত তাড়াতাড়ি এগিয়ে গিয়ে বাংলাদেশকে স্বীকৃতি দেওয়া। যখন আমি মাঝে মাঝে সরকারী মহল থেকে বলতে শুনি আমাদের সতর্ক দৃষ্টি রাখতে হবে, অপেক্ষা করতে হবে এবং দেখতে হবে অপরাপররা কী করছেন, তখন আমার রক্ত টগবগ করে ফুটে উঠে। এই একটি মহান কারনে ভারতেরই উচিত এগিয়ে গিয়ে সব কিছু করা। 

প্রাক্তন বহির্বিষয়ক মন্ত্রী বলেছেন, আমাদের সময়ে এই সবচেয়ে বড় সংকটের দিনে, আমরা যদি সঠিক কাজ করতে না পারি তবে ইতিহাস আমাদের ক্ষমা করবে না। 

প্রাক্তন প্রতিরক্ষা মন্ত্রী শ্রীকৃষ্ণ মেনন বলেন, স্বীকৃতিদানের প্রশ্নটি এটা আইনসম্মত কি না তা নিয়ে যুক্তিতর্ক করার ব্যাপার নয়। যারা জনসাধারণের স্বাধীনতাকে দলন করে তাদের ক্ষেত্রে আইন প্রয়োগ করার দিন চলে গেছে। একটা বিপদের সময় আইন বা বিধির প্রশ্ন উঠতে পারেনা। তাহলে ফরাসী শাসন থেকে আলজেরিয়া মুক্ত হতে পারত না। বৃটিশদের তাড়াবার সময়েও আমরা আইনের কচকচিত মাথা ধরাইনি। 

ভারতের একজন এটর্নি জেনারেল শ্রী শীতলবাদ অবশ্য বলেছেন পাকিস্তানের সঙ্গে যুদ্ধ বাধতে পারে, এমন একটা অবস্থায় আমাদের টেনে নেওয়া যেতে পারে কিনা, তা সতর্কতার সঙ্গে বিবেচনা করে দেখতে হবে। 

আর একজন প্রাক্তন এটর্নি জেনারেল শ্রী সি কে দফতরী তাঁর সঙ্গে একমত হননি। 

Sharfuddin Bulbul
<১২, ১৩৫, ৩৭৪>

দেরী হলে পূর্ববঙ্গ ভিয়েতনাম হবে
· জয়প্রকাশ

কায়রো ১৯ মে- পূর্ববঙ্গে রক্তপাত বন্ধ করে সেখানে সংকটের রাজনৈতিক সমাধানের জন্য সংযুক্ত আরব ও মিত্র মুসলিম দেশগুলি ইয়াহিয়ার উপর চাপ দেবে বলে ভারত আশা করেছিল। আরব দুনিয়ার বন্ধু হিসেবেই ভারত এই আশা করেছিল। সর্বোদয় নেতা শ্রী জয়প্রকাশ নারায়ণ আজ রাতে মিশরের একদল সাংবাদিক ও বুদ্ধিজীবীর কাছে একথা বলেন। তিনি বলেন দ্রুত পূর্ববঙ্গ সংকটের সন্তোষজনক সমাধান না হলে চীনের জড়িয়ে পড়ার বিপদ রয়েছে। অনিশ্চয়তা চলতেই থাকবে। বৃহৎ শক্তি নাক গলাবে। সেখানে অবস্থা ভালোর দিকে না গেলে পূর্ববঙ্গ দ্বিতীয় ভিয়েতনামে পরিনত হবে। 

ভারতীয় রাষ্ট্রদূত শ্রী বাহদূর সিং শ্রী নারায়নের জন্য এক সম্বর্ধনা সভার আয়োজন করেন। সেই সভায় শ্রী নারায়ন এই কথাগুলি বলেন। পূর্ববঙ্গের জরুরী অবস্থার কথা স্মরণ করিয়ে দিয়ে তিনি বলেন, সেখানকার পরিস্থিতি অগ্নিগর্ভ। এখানে তিনি দু দিনের সফরে  এসেছেন। 

শ্রী নারায়ন প্যালেষ্টাইনের গেরিলা নেতা বশের ও আরব লীগের সেক্রেটারী জেনারেল ডঃ হাসুনার সঙ্গে দেখা করেছেন। রাজনৈতিক কারনে সংযুক্ত আরবের নেতৃবৃন্দ ব্যস্ত থাকায় তাঁদের সঙ্গে শ্রী নারায়নের দেখা হয়নি। আগামীকাল তিনি ভ্যাটিকানের পোপের সঙ্গে দেখা করবেন। পি টি আই 

Rafiqul Islam Shawon
<১২, ১৩৬, ৩৭৫-৩৭৬>
অনুবাদ

কোলকাতায় আর্চবিশপের বিবৃতিঃ
শরণার্থীদের নিরাপদ প্রত্যাবর্তণের ব্যবস্থা
করতে হবে

পরম শ্রদ্ধেয় এল.টি. পিচাচী, কোলকাতার আর্চবিশপ, মনে করেন যে পশ্চিম বঙ্গ থেকে শরণার্থীদের নিরাপদ প্রত্যাবর্তন  জনগণের আগমন বৃদ্ধি সমস্যার প্রকৃত উত্তর। বিবৃতিতে, তিনি বলেন যে বিশ্বের দেশগুলোর কর্তব্য মানবিক দিক দিয়ে কর্তৃপক্ষকে পূর্ব বঙ্গের স্বাধীনতা এবং প্রত্যেকের নিরপত্তার নিশচয়তা প্রদান করতে প্ররোচিত করা। 

বিবৃতিতে বলা হয় যে যদিও ভুক্তভোগীদের জন্য অবিলম্বে ত্রাণ প্রয়োজন, এটাই মর্মান্তিক সমস্যার চূড়ান্ত সমাধান নয়। ইউএন কর্মীদল দেখেছে যে শরণার্থীরা যত দ্রূত সম্ভব সেখানকার শান্তিপূর্ণ অবস্থা পূনঃপ্রতিষ্ঠা হওয়া মাত্রই তাদের আকাঙ্খিত আশ্রয়ে ফিরে যেতে ইচ্ছুক, কিন্তু প্রত্যাবর্তণ অসম্ভব যদি না পশ্চিম বঙ্গে দ্রূত স্থিতিশীল ও শান্তিপূর্ণ অবস্থা প্রতিষ্ঠিত হয়। 

আর্চবিশপ বলেন যে বিশ্বের দেশগুলো পশ্চিম বঙ্গের জনগণের ভয়ানক ভোগান্তিতে জড়িত হতে কঠোরভাবে প্রত্যাখ্যান করেছে এবং দায়িত্বে ভ্রূক্ষেপ না করেই নির্মমভাবে মন্তব্য করেছেঃ “এটা সম্পূর্নভাবে অভ্যন্তরীন ব্যাপার”। এই কঠোর মনোভাব আমাদের বিশ্বের অংশে বিস্ময় ও দুঃখের কারণ হয়েছে। যখন আমরা দেখি ত্রিশ লক্ষ আক্রান্ত ও গৃহহীন মানুষকে কঠোরভাবে জোড়পূর্বক তাদের দেশত্যাগ করে শরণার্থী ক্যাম্পে আশ্রয়গ্রহণ করতে বাধ্য করা হয়েছে তখন আমরা তাদের কল্যানে আন্তর্জাতিক হস্তক্ষেপের দাবী জানাই। 

গণতান্ত্রিক অধিকারসমূহ গোটা বিশ্বব্যাপি সমর্থনীয় এবং সুরক্ষিত। যদিও সেখানে সত্তর লক্ষের উপরে মানুষ যারা নিজ দেশের সামরিক পদতলে পিষ্ঠ এবং এর একমাত্র কারন তারা সুষ্ঠু এবং অবাধ নির্বাচনে সন্দেহাতীত ভোটে জয় লাভ করা। “বিবৃতিতে উল্লেখিত। 

আনুষ্ঠানিক ভাবেই ইহা নিশ্চিত যে তিনজন ক্যাথলিক ধর্মযাজক পশ্চিম বঙ্গে নিহত হয়েছেন। 

বিশপের এলাকাভুক্ত শিলং, শীলচর, কোলকাতা, দার্জিলিং, দমকা, জলপাইগুড়ী, এবং কৃষ্ণনগর গীর্জাগুলো প্রতিবেশি দেশের রাজনৈতিক দন্দ্বের উচ্চস্বর সম্পর্কে অবহিত আছে। কিন্তু নিরপেক্ষতা হয়ত কখনই পরিত্রাণের দাবির কন্ঠরোধ করবে না। ধর্মীয় যাজক এবং বিশপের এলাকাভুক্ত সকল অপেশাদারী লোকজনেরা অটলভাবে সাহায্যের ঘোষনা দিয়েছেন। 

প্রার্থনা সভা এবং অনুতাপসূচক সেবা আয়োজিত হয়েছিল। ৪ এপ্রিলে কোলকাতা আর্চডিওসেসে প্রার্থনার দিন ছিল। ১৮ এপ্রিলে সেইন্ট  তেরেসা এবং ফাতেমার যাজকপল্লী। ঢাকার আর্চবিশপ টি.এ. গাংগু্লী ও অন্যান্য যাজকবৃন্দ, পাদ্রীবর্গ, সন্ন্যাসী এবং পূর্ব বঙ্গের বিশপের এলাকার সাধারণ নিরাপত্তা কামনার জন্য আমাদের ফাতেমা মঠের মহিলারা কোলকাতা আন্দোলনে গিয়েছেন। সভাটি ব্যক্তিগত নোটে আয়োজিত হয় যেহেতু পূর্ব ভারতের হাজারো ক্যাথলিকদের সাথে পূর্ব বঙ্গের এখনো ঘনিষ্ঠ সম্পর্ক রয়েছে। এখানে তাদের স্বল্প অথবা  কারো কোন সংবাদই নেই, বিবৃতিতে উল্লেখিত। 

ব্যাপ্টিস্ট মিশন ছাত্র হলে বাঙালী খ্রিষ্টান কাউন্সিল আয়োজিত সাম্প্রতিক সভায়, কোলকাতা বাংলাদেশের মানুষের জন্য তাদের গভীর উদ্বেগ প্রকাশ করেছে। কাউন্সিলটি বিশ্ব চার্চ কাউন্সিলকে প্রতিটি দেশের মধ্যে কূটনীতিক প্রনালীর মাধ্যমে বাংলাদেশের গণহত্যা বন্ধ করার অবস্থা তৈরীর এবং বড় শক্তির মাধ্যমে অস্ত্র এবং গোলাবারুদ  সরবারহ প্রতিরোধ করারও অনুরোধ জানায়। কাউন্সিলটি তাদের সদস্য গীর্জা এবং ইন্সটিটিটগুলোর নিকট মানবিক কারনে অকৃপণ সাহায্য নিয়ে এগিয়ে আসার আবেদন জানায়। সব ধরণের অর্থিক অথবা সদয় দান বাঙালী খ্রিষ্টান কাউন্সিলের কোষাধ্যক্ষের নিকট প্রেরণ করা যাবে। 

১। বাংলাদেশের জাতীয় অভ্যুত্থান ভারতের জনমতকে যে কী প্রবলভাবে উদ্বুদ্ধ করেছে তার জাতীয় প্রতিফল ঘটেছে ভারতীয় সংসদ কর্তৃক গৃহীত সর্বসম্মত ঐতিহাসিক প্রস্তাবে। সমগ্র ভারতীয় জনতা এই আশা করেছিল যে এই প্রস্তাবকে যথার্থভাবে কার্যকরী করা হবে বাংলাদেশের স্বাধীন প্রজাতন্ত্রী সরকারকে আশু স্বীকৃতি দিয়ে। কিন্তু ৭ই মে বিরোধী দলের বৈঠকে ভারতের প্রধানমন্ত্রী এরূপ স্বীকৃতি দানে অক্ষমতা ব্যক্ত করেছেন। কিন্তু সমগ্র বিরোধী পক্ষ ঐক্যবদ্ধভাবে এই মত প্রকাশ করেছেন যা সংসদ গৃহীত প্রস্তাব অনুযায়ী এবং বাংলাদেশের স্বাধীনতা সংগ্রামকে কার্যকর সাহায্য দেওয়ার জন্য অবিলম্বে এই দেশের স্বীকৃতিদান ভারত সরকারের পক্ষে এক অপরিহার্য জাতীয় কর্তব্য। 

২। সরকার পক্ষ মনে করেন যে, বাংলাদেশকে স্বীকৃতি দেওয়ার পক্ষে এখনও যথাযোগ্য সময় আসেনি এবং এরূপ স্বীকৃতিদান বর্তমান বাংলাদেশের স্বাধীনতা সংগ্রামের পক্ষে সহায়কও হবে না। পক্ষান্তরে বিরোধী দল প্রধানমন্ত্রীর বৈঠকে প্রায় ঐক্যবদ্ধভাবে এই অভিমত ব্যক্ত করেছে যে, বাংলাদেশের আশু স্বীকৃতিদান একান্ত আবশ্যক এবং এরূপ স্বীকৃতি-দানের পন্থায়ই বাংলাদেশের সংগ্রামীদের কার্যকর সহায়তা দিয়ে স্বল্পতম সময়ের মধ্যে এই সংগ্রামকে সম্পূর্ণ করা সম্ভব। 

৩। শুধু বিরোধী পক্ষই নয়-বহু রাজ্যের বিধানসভা, ভারতের অগণিত গণ-প্রতিষ্ঠান এবং শাসক কংগ্রেসের বুহু প্রতিষ্ঠিত নেতা বাংলাদেশকে আশু স্বীকৃতিদানের দাবী জানিয়েছেন। এখনই বাংলাদেশকে স্বীকৃতি না দেওয়ার সরকারী নীতি শুধু অস্পষ্ট, অসঙ্গতিপূর্ণ এবং অযৌক্তিকতাই নয়-গণতান্ত্রিক দিক দিয়েও সরকার আজ ভারতের জনমত থেকে বিচ্ছিন্ন। কেন বাংলাদেশকে স্বীকৃতি দেওয়া এখন সে দেশের পক্ষে সহায়ক নয়, কারণ যুক্তিসঙ্গত বিশ্লেষণ প্রকাশ্যে বা নেতৃবর্গের বৈঠকে ভারত সরকার উপস্থিত করতে সক্ষম হন নি। অথচ, বাংলাদেশের প্রতিটি দেশ-প্রেমিক বাঙ্গালী প্রতিটি রাজনৈতিক দল এবং তাদের সদ্যগঠিত জাতীয় সরকার সর্বসম্মতভাবে শুধু ভারত সরকারের কাছেই নয়, বিশ্বের প্রতিটি সরকারের কাছে দাবী জানিয়েছেন তাঁদের সরকারের আশু স্বীকৃতিদানের জন্যে। 

............ নীরব কেন?

 ৪। তবু বিশ্বের ছোট-বড় রাষ্ট্র আজ বাংলাদেশের প্রশ্নে এরূপ নীরব ও নিস্ক্রিয় কেন? বহুবার নগ্নভাবে প্রমাণিত হয়েছে যে, বিশ্বের কোন রাষ্ট্রেরই আজ আন্তর্জাতিক স্বাধীনতা বা গনতন্ত্র রক্ষার দিকে দৃষ্টি নেই – বড় রাষ্ট্রগুলি তো বটেই, ছোট রাষ্ট্রগুলিও আন্তর্জাতিক নীতি নির্ধারন করে সম্পূর্ণরূপে জাতীয় স্বার্থের সীমাবদ্ধ দৃষ্টিভঙ্গীতে। তাছাড়া বিশ্বের কোন রাষ্ট্রই চায় না যে পাক-ভারত সমস্যায় সমাধান হোক এবং তাঁর ফলে ভারত একটি শক্তিশালী ও প্রধান রাষ্ট্ররূপে দক্ষিণ এশিয়ায় প্রতিষ্ঠিত হোক এবং পাক-ভারতের পারস্পারিক দ্বন্দ্বের সুযোগ নিয়ে সব কয়টি বৃহৎ রাষ্ট্রকেই ভারতীয় উপ-মহাদেশে নিজেদের প্রভাব বিস্তার করার জন্য সদা-সচেষ্ট হতে দেখা গিয়েছে। 

সবারই এক রা

৫। একথা আজ সুস্পষ্ট যে রুশ, মার্কিন, বৃটেন বা ফ্রান্স পাকিস্তানের বিখন্ডন চায় না, পাকিস্তানের সংহতি রক্ষায় এই রাষ্ট্রগুলি উদগ্রীব তাই এই রাষ্ট্রগুলি বাংলাদেশের জাতীয় অভ্যুত্থানকে পাকিস্তানের আভ্যন্তরীণ সমস্যার অতিরিক্ত গুরূত্ব দিতে রাজী নয়। সে জন্যে পাক বর্বরতার বিরুদ্ধে মানবিক অধিকারের প্রশ্নটি রাষ্ট্রসংঘ পরিষদে উত্থাপন করে পাকিস্তানকে বিব্রত করতে পর্যন্ত এই রাষ্ট্রগুলি রাজী নয়। পাকিস্তানের সংহতি রক্ষার উদ্দেশ্যেই রাশিয়া ও বৃটেন বাংলাদেশের স্বাধিকারের একটি রাজনৈতিক সমাধানের প্রস্তাব করেছে। এই প্রস্তাবের উদ্দেশ্য পশ্চিম পাকিস্তানের সঙ্গে বাংলাদেশের একটি সিথিল কনফেডারেশন গঠন করে পাকিস্তানের সংহতি রক্ষা করা। শোনা যাচ্ছে যে পিন্ডিশাহীও এই প্রস্তাবে রাজী এবং এরূপ প্রচেষ্টায় রুশ উদ্যম গ্রহণেও অসম্মত নয়। 

জনতার রায়

৬। রুশ মার্কিন-বৃটেন- এই রাষ্ট্রত্রয় এই ঘটনাকে স্বীকার করতে রাজী নয়। যে বাংলাদেশের স্বাধিকারের প্রশ্নে রাজনৈতিক সমাধান বাংলাদেশের সার্বভৌম সত্তায় অধিকারী জন সাধারণই করে দিয়েছে। ৯৯.৬ শতাংশ গণভোটে নির্বাচিত জন প্রতিনিধিরাই পাকিস্তানের রাষ্ট্রীয় বন্ধন থেকে নিজেদের মুক্ত করে নিজেদের সার্বভৌম স্বাধীনতা ঘোষনা করে একটি নিজস্ব প্রজাতন্ত্রী সরকার গঠন করেছে। বাংলাদেশের সমগ্র জনতা এই সরকারের প্রতি কিরূপ সক্রিয় আনুগত্য জ্ঞাপন করেছে বাঙালীর বর্তমান সামগ্রিক গনঅভ্যুত্থান তার সুস্পষ্ট ও তাথ্যিক স্বাক্ষর। কিন্তু জাতীয় স্বার্থান্ধ আন্তর্জাতীয় রাষ্ট্রগোষ্ঠীয় কাছে এই প্রমাণ ও বাস্তব ঘটনার কোন মূল্য নেই। 

৭। বাংলাদেশ সার্বভৌমিকতার যে শর্ত গুলি পূরণ করেছে তার চেয়ে অনেক কম শর্ত পূর্ণ করেও বিশ্বের বহু বিদ্রোহী জাতি বহু বিশ্বরাষ্ট্রের কাছ থেকে স্বাধীন রাষ্ট্ররূপে স্বীকৃতি লাভ করেছে। বাংলাদেশের নিজস্ব নাম, নিজস্ব পতাকা, নিজস্ব জাতীয় সংগীত এবং স্বদেশের জাতীয় ভাষার প্রবর্তন ছাড়াও গণভোটে নির্বাচিত প্রায় সমগ্র প্রতিনিধির সমর্থন, বে-সরকারী ও বাঙালী সামরিক ও পুলিশ বাহিনীর আনুগত্যলাভ এবং এই দেশের মুক্ত অঞ্চল স্বাধীন বাংলাদেশের সরকারের নৈতিক কর্তৃত্ব প্রতিষ্ঠা – এই শর্তগুলি বাংলাদেশের সার্বভৌম সত্তার স্বীকৃতির পক্ষে শুধু যথার্থই নয়-পর্যাপ্তও বটে। তাই সার্বভৌমিকতার শর্ত পূর্তির প্রশ্ন ভারত সরকারের পক্ষে বাংলাদেশকে স্বীকৃতিদানের পক্ষে বিশেষ কোন যুক্তিযুক্ত বাধা নেই। রাশিয়া বা মার্কিন যুক্তরাষ্ট্র সামান্য শর্ত পূরণের ক্ষেত্রেও অনেক স্বাধীনতাকামী রাষ্ট্রকে যে স্বীকৃতি দিয়েছে তার অনেক নজীর রয়েছে আন্তর্জাতিক ইতিহাসে। 

জাতীয় স্বার্থ

৮। বাংলাদেশকে স্বীকৃতি দিলে পাক-ভারত সশস্ত্র সংঘর্ষ ঘটবে কিনা এবং পরবর্তী অধ্যায়ে এই সংঘর্ষ ভারত অ পিন্ডি-পিকিং চক্রের প্রত্যক্ষ সামরিক দ্বন্দ্বে পরিণত হবে কিনা – সেই প্রশ্নের বাস্তব বিশ্লেষণের আগে এ কথাটি বিচার করে দেখা প্রয়োজন যে বাংলাদেশের স্বাধীনতা সংগ্রামের সঙ্গে ভারতের জাতীয় স্বার্থ কতখানি জড়িত। 

৯। এ কথা আজ পরিস্কার যে বাংলাদেশের প্রতি ভারতের দায়িত্ব শুধু এ দেশের স্বাধীনতা ও গণতন্ত্রের প্রতি আদলনৈতিক সমর্থনের ক্ষেত্রেই সীমাবদ্ধ নয়। বাংলাদেশের ভাগ্যের সঙ্গে পূর্বাঞ্চল ভারতের সামাজিক, সাংস্কৃতিক আর্থিক রাজনৈতিক এবং দেশ রক্ষার ভবিষ্যৎ সমস্যাও ওতপ্রোতভাবে জড়িত। শুধু পূর্বাঞ্চল ভারতের স্বার্থেই নয়- সমগ্র ভারতের ভবিষ্যৎ প্রগতির জন্যও বাংলাদেশের স্বাধীনতা সংগ্রাম এক নতুন দিগন্ত উন্মোচন করে দিয়েছে। 

১০। এ কথা বিশ্লেষণের আজ আর প্রয়োজন নেই যে, পশ্চিম পাকিস্তানের আর্থিক ও সামরিক সংগঠন এবং পিন্ডি জংগী শাসনের স্থায়িত্ব বাংলাদেশের শাসন ও শোষনের উপরে একান্তভাবে নির্ভরশীল। বাংলাদেশ পশ্চিম পাকিস্তান থেকে স্বতন্ত্র ও সার্বভৌম রাষ্ট্ররূপে বিচ্ছিন্ন হলে পশ্চিম পাকিস্তানের আর্থিক সামরিক অ রাজনৈতিক ভিত্তির উপরে যে প্রচণ্ড আঘাত পড়বে এবং তার পরিণামে পাকিস্তানে যে অনিবার্য ক্রিয়া-প্রতিক্রিয়া দেখা দেবে তার গতিও হবে সুদূর প্রসারী। 

১১। দ্বিজাতিতত্ত্বের বিষ ভারত ভাগের পরেও বিচ্ছিন্ন ভূ-খন্ডের জনজীবনকে মর্মান্তিকভাবে বিষাক্ত করে রেখেছে। লক্ষ লক্ষ নর-নারী ও শিশুর অশ্রুজলেও এই নিত্য স্বাক্ষর নিশ্চিহ্ন হয়নি। বিধাতার এক মহান আশীর্বাদরূপে বাংলাদেশে যে নতুন জাতীয়তাবাদের আহবান দিয়েছে – সেই ঐতিহাসিক ডাক সফল হলে ভারতীয় উপ-মহাদেশ এই প্রাণক্ষয়ী বিষের প্রকোপ থেকে মুক্ত হবে। 
	
শরণার্থী

১২। বাংলাদেশের স্বদেশ বিতাড়িত গৃহচ্যুতরা অধিকাংশই হিন্দু- সংগ্রাম দীর্ঘায়িত হলে এদের সংখ্যা এক কোটির মাত্রা ছাড়িয়ে যাবে। এখনও এদের পরিচয় বাঙালীরূপে এবং এরা স্বগৃহে প্রত্যাবর্তনে ইচ্ছুক। কিন্তু দীর্ঘদিন শরণার্থী শিবিরে থাকলে- গৃহচ্যুতের দল পূর্বাগত উদ্বাস্তুর দলে পরিণত হবে। এই শরণার্থীর অবিরাম আগমন পূর্বাঞ্চল ভারতের সামাজিক, আর্থিক ও শাসনতান্ত্রিক কাঠামো ভেঙ্গে ফেলবে এবং পূর্বাঞ্চল ভারতের দেশরক্ষা ব্যবস্থা মারাত্মকভাবে বিপন্ন করে তুলবে। ভারতের আর্থিক কাঠামোর উপরেই যে এই শরণার্থীরা প্রচন্ড আঘাত হানবে তাই নয়- ভবিষ্যতে শরণার্থীর সমস্যা মুখ্য সংকট সৃষ্টি করে বাংলাদেশের স্বাধীনতা সংগ্রামের সমর্থনের কর্তব্যকে গৌণ করে তুলবে। 

১৩। বাংলাদেশের স্বদেশ-প্রেমিক মানুষ আজ ভারতের উপরে গভীরভাবে নির্ভরশীল। দীর্ঘায়িত সংগ্রামের পরিস্থিতি এবং পিন্ডিশাহীর বর্বর অভিযানে বাংলাদেশের মানুষ ভারতের উপরে বিশ্বাস হারিয়ে হয়তো চীনমুখী হয়ে যাবে। ভারতের বন্ধুত্বে বিশ্বাসী মৌলানা ভাসানীকে ভারতের প্রত্যঘাতেই যে পিকিংপন্থী করে তুলেছে- সেই ঘটনাও অজানা নয়। এরূপ পরিবর্তন ঘটলে বাংলাদেশ সম্বন্ধে চীনা – নীতির আমূল পরিবর্তনেও যে বিব্লব ঘটবে না, তা বলা যায় না। 

গেরিলা যুদ্ধ

১৪। বাংলাদেশের দীর্ঘায়িত গেরিলা সংগ্রামের ভবিষ্যৎ কি হতে পারে? গেরিলা যুদ্ধের সাফল্যের প্রধান উৎস রাজনৈতিক নেতৃত্ব। এই নেতৃত্বদানের মানসিক প্রস্তুতি আওয়ামী লীগের নেই। আওয়ামী লীগের মানসিক গঠন ও সংগ্রামের প্রস্তুতি ছিল পাক-স্বাধীনতা যেগের কংগ্রেসের ন্যায়। তাই আওয়ামী লীগ পরিকল্পনা করেছিল গান্ধীপন্থি অসহযোগ আইন অমান্যের। এই সংগঠাত্মন বৈপ্লবিক মানসিকতার রূপান্তরিত করার জন্য নেতাজী সুভাসচন্দ্রের ন্যায় নেতৃত্ব এদের মধ্যে নেই। উপরন্তু বাংলাদেশের অভ্যন্তর থেকে আওয়ামী লীগের কর্মী ও নেতাদের গেরিলা সংগ্রাম পরিচালনার সম্ভাবনা পিন্ডিশাহী চরমভাবে দূরূহ করে তুলেছে। তাই অধিকাংশ আওয়ামী লীগের নেতা ও কর্মী আজ দেশ ত্যাগী হতে বাধ্য হয়েছে। এরূপ পরিস্থিতিতে গেরিলা র সংগ্রাম দীর্ঘায়িত হলে বাংলাদেশের স্বাধীনতা সংগ্রামের নেতৃত্ব বদল এবং ভারত-বিরোধী নেতৃত্বের আবির্ভাবের বিশেষ আশংকা রয়েছে। এরূপ নেতৃত্বের নির্ভরতা অনিবার্যভাবে হবে ভারত-বৈরী চীনের উপরে নির্ভরশীল। তাই বাংলাদেশের দীর্ঘায়িত গেরিলা সংগ্রাম গোটা পূর্বাঞ্চল ভারতে দক্ষিণ-পূর্ব এশিয়ার গৃহযুদ্ধের সংকট যে সৃষ্টি করতে পারে, তা নিছক অতি দূরদর্শী কল্পনা নয়। 

পাক-ভারত সংঘর্ষ
 
১৫। বাংলাদেশকে এককভাবে স্বীকৃতি দিলে ভারতকে অনিবার্যভাবে পাকিস্তান বা পাক চীনের সঙ্গে সামরিক সংঘর্ষের সম্মুখীন হতে হবে, এরূপ আশংকা ও সবল যুক্তির উপরে প্রতিষ্ঠিত নয়। 

১৬। রাজনৈতিক, আর্থিক এবং সামরিক- কোনদিক থেকেই পাকিস্তানের পক্ষে ভারতের সঙ্গে বর্তমানে প্রত্যক্ষ সংঘর্ষে লিপ্ত হওয়া সম্ভব নয়। পূর্বাঞ্চলে একটি গোটা জাতি বিদ্রোহ করেছে পাক-ফৌজের বিরূদ্ধে। পাক-ফৌজ রণনৈতিক স্ট্রাটিজির দিক থেকে শুধু যে একটি সামগ্রিক বৈরী জনতার ঘেরাওয়ে আবদ্ধ রয়েছে তাই নয়- এই ফৌজ গণ সংগ্রামে- দমনের উদ্দেশ্যে মারাত্মকভাবে ছড়িয়ে পড়েছে। পূর্বাঞ্চল সরবরাহ ও যোগাযোগের ব্যবস্থাও পাক-ফৌজের অনূকূল নয়। পশ্চিমাঞ্চল থেকে দুই ডিবিশন সৈন্য পূর্ববাংলায় পাঠাবার সঙ্গে পশ্চিম সীমান্তেও এ ফৌজের আক্রমণ  ক্ষমতা ব্যাহত হয়েছে। এরূপ পরিস্থিতি সত্ত্বেও যদি পাক ফৌজ কোন আক্রমনাত্বক দুঃসাহস দেখায় তাহলে দুই সীমান্তেই এই ফৌজের আশু বিপর্যয় সুনিশ্চিত। পূর্বাঞ্চলে পাক-ফৌজের পক্ষে এ সপ্তাহ টিকে থাকাও সম্ভব নয়। পূর্বাঞ্চল পতনের পরে ভারতীয় ফৌজকে পশ্চিমাঞ্চলে পাঠিয়ে পশ্চিম প্রান্তকে শক্তিশালী করা ভারতের পক্ষে কষ্টসাধ্য হবে না। পাক ফৌজের পক্ষে এরূপ সম্ভাব্য পরিণতির কথা অগ্রাহ্য করা সম্ভব নয় বলেই এই সিদ্ধান্ত করা যায় যে আত্ম হত্যার পথ বেছে নেওয়ার অ্যাডভেঞ্চার করতে উদ্যত না হলে, পাকিস্তানের পক্ষে বর্তমান অবস্থায় প্রত্যক্ষ সংঘর্ষের ঝুঁকি নেওয়া সম্ভব নয়। 

চীন আসেনি

১৭। রাশিয়ার সম্মতি ও সাহচর্যে চীনা ফৌজ কোরিয়ায় প্রবেশ করেছিল। কিন্তু ভিয়েতনাম, লাওস বা ক্যাম্বোডিয়ার প্রতিবেশী রাষ্ট্রে চীনের জাতীয় স্বার্থ গভীরভাবে জড়িত থাকা সত্ত্বেও প্রত্যক্ষভাবে চীন এই সংগ্রামে অংশগ্রহণ করেনি। অস্ত্র সরবরাহ চীন এদেশগুলিকেও করেছে- পাকিস্তানকেও করেছে। চীন বার বার হুমকি দেওয়া সত্ত্বেও বিশ্বের কোন অঞ্চলের সামরিক সংঘাতে প্রত্যক্ষভাবে অংশীদার হয়নি। তা ছাড়া চীন জানে যে, আসন্ন বর্ষার সময়ে পূর্ব বাংলায় বা পূর্বাঞ্চল ভারতের কোন প্রান্তে বড় রকমের সৈন্য চলাচল করা এক দুঃসাধ্য প্রচেষ্টায় পরিণত হতে বাধ্য। চীন একথাও জানে যে ভারত বাংলাদেশের স্বীকৃতি দানের প্রশ্নে রুশ-মার্কিন সমর্থন ও সহযোগিতা থেকে বিচ্ছিন্ন হলেও চীন যদি –পাকিস্তানের খাতিরে ভারতের সঙ্গে প্রত্যক্ষ সংঘর্ষে অবতীর্ণ হয় তা হলে রুশ বা মার্কিন রাষ্ট্র নীরব দর্শকের ভূমিকা গ্রহণ করে দূরে সরে থাকতে পারবে না। চীন- মার্কিন সমঝোতার সম্ভাবনাকে ঠেলে ফেলে দিয়ে চীন পাকিস্তান রক্ষায় নিজের স্বার্থকে বিপন্ন করবে, এরূপ আন্তর্জাতিক ঔদার্য আদর্শবাদী প্রতিচ্ছবি যে আন্তর্জাতিক ক্ষেত্রে কিভাবে কলঙ্কিত হবে, সে কথাও চীনকে বিবেচনা করতে হবে। 

১৮। তাই সমগ্রভাবে পরিস্থিতি বিশ্লেষণ করে এই সিদ্ধান্তে পৌঁছানো অযৌক্তিক নয় যে, পাকিস্তান বা পাক-চীনের পক্ষে ভারত-বিরোধী আক্রমণাত্মক ভূমিকা গ্রহণের ক্ষেত্র বর্তমানে অনুকূল নয়। 

১৯। বিরোধী পক্ষের সঙ্গে বৈঠকে একজন মন্ত্রী বলেন যে, স্বীকৃতি না দিয়েও বাংলাদেশকে সাহায্য দেওয়া যায়। হ্যাঁ সাহায্য দেওয়া যায় অপ্রকাশ্যে গোপনে। কিন্তু ভারতের ন্যায় গণতান্ত্রিক দেশে এরূপ সাহায্য গোপন রাখা সম্ভব নয় এবং বাংলাদেশের স্বাধীনতা সংগ্রামের ন্যায় বিরাট কাজে এরূপ প্রচেষ্টা সাহায্যদাতা ও গ্রহীতা কারও পক্ষেই যথার্থ কার্যকর করা যায় না। 

২০। ভারত সরকারের পক্ষ থেকে প্রশ্ন করা হয়েছে যে, ভারত বাংলাদেশকে স্বীকৃতি দিয়েই এই দেশের পক্ষে সরকার আন্তর্জাতীয় মর্যাদায় প্রতিষ্ঠা লাভে সক্ষম হবে না। এ কথা সত্য হলে সেই সঙ্গে অন্য কথাও সত্য হবে যে একটা রাষ্ট্রের স্বীকৃতি লাভ করার ফলে বাংলাদেশের সরকার যে মর্যাদা লাভ করতে তার ভিত্তিতে আন্তর্জাতীয় প্রচার চালিয়ে ভারতে মতামত স্থাপন করে অন্যান্য রাষ্ট্রের স্বীকৃতি অর্জনের পথও সুগম করতে সক্ষম হবে। 

২১। ভারত সরকারের স্বীকৃতি লাভ করলে বাংলাদেশের সরকারের পক্ষে প্রকাশ্যে এই দেশ থেকে রাষ্ট্রীয় ঋণ গ্রহণ করে, ভারতের সামরিক সাহায্য নিয়ে বাংলাদেশের স্বাধীনতা সংগ্রামকে দ্রুত সম্পূর্ণ করা সহজতর হবে। 
        
২২। বাংলাদেশের মানুষের হৃদয় জয় করার এবং ভাবী বন্ধুত্ব ও সহযোগিতার প্রস্তুত করার জন্যও ভারতেরই বাংলাদেশকে সর্বপ্রথম স্বীকৃতি দেওয়া কর্তব্য। ভারত যদি, এককভাবে হলেও, এই রাজনৈতিক দূরদৃষ্টি ও নির্ভীকতা দেখাতে পারে তাহলে ভবিষ্যতে দক্ষিণ এশিয়ার রাজনীতির ক্ষেত্রে ভারতের প্রতিষ্ঠা ও কর্তৃত্ব হবে অদ্বিতীয় এবং অদূর ভবিষ্যতেই ভারত বিশ্ব সমাজে প্রথম শ্রেণীর রাষ্ট্ররূপে আত্মপ্রতিষ্ঠা লাভ করতে সক্ষম হবে। বাংলাদেশসের স্বীকৃতি দানে ভারত অন্য যে কোন রাষ্ট্রের অনুবর্তী হওয়ার অপেক্ষায় থাকলে ভারত আন্তর্জাতীয় ক্ষেত্রে পরনির্ভরতা ও পরমুখাপেক্ষিতার বর্তমান অবস্থা থেকে ভবিষ্যতেও উত্তীর্ণ হতে পারবে না। 

Vincent Biswas
<১২, ১৩৮, ৩৮২>

পূর্ববঙ্গে অত্যাচার বন্ধের জন্য বিশ্ব শিক্ষক সমিতি ফেডারেশনের দাবি
(ষ্টাফ রিপোর্টার)

কলকাতা, ২১ মে- বিশ্ব শিক্ষক সমিতি ফেডারেশনের সাধারণ সম্পাদক মিঃ মরিয়াস ডেলসাল ‘‘পাকিস্তানের সামরিক শাসন জনগনের ও শ্রমিকদের ন্যায্য দাবি ও গণতান্ত্রিক সামাজিক ব্যবস্থার জন্য সংগ্রামকে দমন করার জন্য যে অত্যাচার চালাচ্ছে তা অবিলম্বে বন্ধ করার দাবি সামরিক শাসনের সন্ত্রাসের তীব্র নিন্দা’’ করে এক বিবৃতি দিয়েছেন। 

পশ্চিমবঙ্গ কলেজ ও বিশ্ববিদ্যালয় শিক্ষক সমিতির সম্পাদক শ্রী মৃন্ময় ভট্টাচার্য জানান যে, সমিতির কাছে লিখিত চিঠিতে মিঃ ডেলসাল এই কথা জানিয়েছেন। 

গত ১০মে তারিখে প্রচারিত এই বিবৃতিতে বলেছেন, ‘‘পাকিস্তানের গুরুতর পরিস্থিতিতে বিশ্ব শিক্ষক সমিতি ফেডারেশন গভীর উদ্বেগ প্রকাশ করেছে। সেখানে সাম্প্রতিক কঠোরতর সামরিক আইনের আওতায় শ্রমিক ও জনগনের গণতান্ত্রিক অধিকার ও স্বাধীনতার উপরে নির্মমভাবে আক্রমণ চালানো হয়েছে। 

‘‘গণতান্ত্রিক অধিকার ও নাগরিক স্বাধীনতার উপরে সামরিক শাসনের এইসব আক্রমণের মোকাবিলা পাকিস্তানের শ্রমিক ও জনসাধারণ বিশেষত পূর্ব পাকিস্তানের শ্রমিক ও জনসাধারন সাধারণ ধর্মঘট ও অন্যান্য প্রতিবাদমূলক কার্‍্যক্রমের মধ্য দিয়ে করেছেন। এই দমননীতির ফলে পূর্ব পাকিস্তানে হাজার হাজার নির্দোষ প্রাণ বলি হয়েছে বলে শোনা যাচ্ছে। 

‘‘বিশ্ব শিক্ষক সমিতি ফেডারেশন সামরিক শাসন কর্তৃক এই সন্ত্রাসের রাজত্ব ও উৎপীড়নের তীব্র নিন্দা করছে এবং জনপ্রিয় দাবি পূরনের জন্যও গণতান্ত্রিক সমাজ ব্যবস্থার জন্য শ্রমিক ও জনগনের সংগ্রামের বিরূদ্ধে দমন-পীড়নমূলক ব্যবস্থার অবিলম্বে অবসান ঘটানোর জন্য দাবি জানাচ্ছে।’’

এই ফেডারেশনের সঙ্গে যুক্ত জাতীয় শিক্ষক সমিতিগুলির সভ্য সংখ্যা ৭০ কোটিরও বেশী। 

Zulkar Nain
<১২, ১৩৯, ৩৮৩>
অনুবাদ

“বাংলাদেশকে সহায়তার উদ্দেশ্যে সারা ভারত ট্রেড ইউনিয়ন সংস্থা গঠিত”
আমাদের বিশেষ প্রতিবেদক

নয়া দিল্লী, ২৪শে মে – বাংলাদেশের স্বাধীনতা আন্দোলনের পক্ষে  মত-বিনিময়ের জন্য সভাপতি ডঃ মৈত্রী বসুর সাথে ভারতের গুরুত্বপূর্ণ সব ট্রেড ইউনিয়ন সংস্থা প্রতিনিধিদের সাথে একটা ৩এ-সদস্য বিশিষ্ট কমিটি আলোচনায় বসে। 

সম্ভবত এটা বিরল ঘটনাগুলোর মধ্যে একটা, যেখানে সকল প্রধান ট্রেড ইউনিয়ন সংগঠন পাশাপাশি কাজ করতে সম্মত হয়েছে। বাংলাদেশের সঙ্গে সংহতির জন্য ভারতের জাতীয় ট্রেড ইউনিয়ন কমিটি নামে পরিচিতি লাভ করা কমিটি বাংলাদেশের সংগ্রাম সম্পর্কে অবহিত করার জন্য আন্তর্জাতিক ট্রেড ইউনিয়ন সংগঠন এবং অন্য দেশের ট্রেড ইউনিয়ন সংস্থার সাথে যোগাযোগ করবে। 

কমিটিতে অন্তর্ভুক্ত হয় অল-ইন্ডিয়া ট্রেড ইউনিয়নের (এআইটিইউ)  জনাব এস. এস. মিরাজকার এবং জনাব এস. এ. ডাঞ্জি; সেন্টার অফ ইন্ডিয়া ট্রেড ইউনিয়নের (সিআইটিইউ) জনাব পি. রামা মুন্সি এবং জনাব মনোরঞ্জন রায়; হিন্দু মজুর সভার (এইচএমএস) জনাব শান্তি প্যাটেল এবং জনাব মহেশ দেশাই; ইউনাইটেড ট্রেড ইউনিয়ন কংগ্রেস (ইউটিইউসি) জনাব যতিন চক্রবর্তী এবং জনাব শ্রীকান্ত নায়ার; হিন্দু মজুর পঞ্চায়েতের জনাব জর্জ ফার্নান্দেজ; ইউটিইউসি’র (লেনিন সরণি) জনাব সুবোধ ব্যানার্জী; এবং ইন্ডিয়ান ন্যাশনাল ট্রেড ইউনিয়নের (আইএনটিইউসি) জনাব এ. পি. শর্মা এবং ডঃ মৈত্রী বসু। ডঃ মৈত্রী এই কমিটির সভাপতি নির্বাচিত হয়েছেন। 

ডঃ মৈত্রী বসু আজ সাংবাদিকদের বলেন যে, কমিটি সিদ্ধান্ত নিয়েছে ১৯শে জুন হবে সমগ্র ভারত বাংলাদেশ দিবস যেদিন প্রকাশ্যে শান্তিপূর্ণভাবে “বাংলাদেশের গণতান্ত্রিক প্রজাতন্ত্র” স্বীকৃতির দাবী সংগঠিত হবে এবং বর্তমানে পশ্চিম পাকিস্তানের সামরিক শাসকদের হাতে বন্দী শেখ মুজিবুর রহমানের মুক্তির দাবী করা হবে। 

কমিটি ভারতের শ্রমিকদের আহ্বান জানাবে বাংলাদেশের শ্রমিকদের সাহায্য করার লক্ষ্যে তাদের এক দিনের মজুরি দান করার জন্য। শ্রমিকদেরকে তাদের দান কলকাতায় অবস্থিত বাংলাদেশ মিশনে পাঠানোর জন্য বলা হবে। 

ডঃ বোস বলেন, দেশের সব প্রধান ট্রেড ইউনিয়ন সংস্থার কাছ থেকে “বাংলাদেশের সাথে সংহতি” ব্যাপারে ব্যাপক সাড়া পাওয়া গেছে। তিনি জুন মাসে জেনেভা আন্তর্জাতিক শ্রমিক সম্মেলনে বাংলাদেশ সমস্যা তুলে ধরার আশা ব্যক্ত করেন। 

জনসংঘ সংসদীয় দল আজ সকালে সিদ্ধান্ত নিয়েছে যে, দলের প্রতিটি সদস্য বাংলাদেশ থেকে আগত শরনার্থীদের পুনর্বাসন করতে একদিনের ভাতা হিসাবে ৫১ রুপি চাঁদা দেওয়ার পরিকল্পনা করেছে। 

অনুবাদ

বাংলাদেশের জন্য এগিয়ে আসুন
দিনেশ সিং এমপি
(প্রাক্তন পররাষ্ট বিষয়ক মন্ত্রী)

ভারতীয় উপমহাদেশের উন্নয়নের প্রেক্ষাপটে বাংলাদেশের মানুষের এই বীরত্বপূর্ণ সংগ্রাম আলোচিত হবে। ভারত, পাকিস্তান এমনকি সিলনে অনুষ্ঠিত নির্বাচনসমুহ লক্ষ করলে এ বিষয়ে কোন সন্দেহই থাকেনা যে মানুষের সম্পূর্ণ সমর্থন গণতন্ত্র, পরিবর্তন এবং স্থিতিশীলতার পক্ষে। এমনকি সামরিক বাহিনীর দমন-পীড়নের মাঝেও তারা তাদের রাজনৈতিক দল ও নেতা নির্বাচনের সময় নির্ভুলভাবেই গণতান্ত্রিক শাসনের আকাঙ্ক্ষা প্রকাশ করেছে। একি সাথে তারা তাদের সমাজে আনতে চায় ব্যাপক কিন্তু শান্তিপূর্ণ পরিবর্তন এবং যারাই তাদের এ আকাঙ্ক্ষা পুরনে সক্ষম তাদের পূর্ণ সমর্থন জানিয়েছে। 

যখন মনে হচ্ছিল যে সিলন সরকার তাদের জনগনের মতামত প্রকাশের অধিকারকে রুখে দিতে চাইছে, তখনও ভারত সরকার এ প্রেক্ষাপটের বিপক্ষে তাদের সমর্থন করেনি। সুতরাং এটা খুবি স্বাভাবিক যে পাকিস্তানেও যখন একি পরিস্থিতির উদ্ভব হয়েছে, ভারত সরকার পুনরায় একি অবস্থান নিবে। বাংলাদেশের প্রতি সহমর্মিতা ও সমর্থন দেওয়ার আমাদের যে সংসদীয় অঙ্গীকার এই বিষয়গুলোকে বিবেচনা করেই নেওয়া হয়েছে। গনমানুষের আকাঙ্ক্ষাকে সমর্থন দিতেই হবে। গণতান্ত্রিক সমাজে এর কোনই বিকল্প নেই। ২৪শে মে, লোকসভায় প্রধানমন্ত্রী ইন্দিরা গান্ধী যে বক্তৃতা দিয়েছেন তা আর কিছুইনা বরং এই সংসদীয় অঙ্গীকারেরই ধারাবাহিকতা এবং একে আমাদের স্বাগত জানানো প্রয়োজন। 

বাংলাদেশ কোন বিচ্ছিন্ন ঘটনা নয়, বরং এই অঞ্চলের সকল মানুষের আকাঙ্ক্ষার প্রদর্শনী। সামরিকজান্তার দমনের শাসনকে উপড়ে ফেলার জন্য পাকিস্তানের মানুষের যে আন্দোলন তারই প্রতিচ্ছবি আজকের বাংলাদেশ। গনতন্ত্র ও মৌলিক অধিকার আদায়ের আন্দোলন এটি। সামরিক প্রশাসনের শাসনেই কিছুদিন আগে যে নির্বাচন হয়েছে, তাতেই এই বিষয়টি স্পষ্ট হয়ে ওঠে। পূর্বে ১৬৯ এবং পশ্চিমে ১৪৪, জাতীয় পরিষদের মোট ৩১৩ আসনের এ নির্বাচনে শেখ মুজিবর রহমান ও তার পার্টি মোট ২০৭টি আসনে জয়লাভ করে। 

তাদের ছয়দফা আন্দোলন অবশ্যই বিচ্ছিন্নতা সৃষ্টির জন্য ছিলনা। কেন একটি সংখ্যাগুরু শক্তি সংখ্যালঘু শক্তির কাছে থেকে আলাদা হতে চাইবে। এবং, প্রেসিডেন্ট ইয়াহিয়া খান ও শেখ মুজিবর রহমানকে পাকিস্তানের ভবিষ্যৎ প্রধানমন্ত্রী হিসেবে স্বীকৃতি দিয়েছিলেন। পাকিস্তান ফেডারেশন গড়ে তোলাই ছিল শেখ মুজিবর রহমানের এর ছয়দফার প্রথম দাবী। একি সাথেই এটিই ছিল প্রথম কারন, যার কারনে পশ্চিম পাকিস্তানী সামরিক বাহিনীরা নিরস্ত্র বাঙ্গালীদের উপর পাকিস্তানের অক্ষুন্নতা বিনষ্ট করার জন্য ঝাপিয়ে পরল। 

গনঅভ্যুত্থানঃ

একটি উপনিবেশবাদী মনোভাব থেকে সামরিক বাহিনী যে একনায়কতন্ত্র পাকিস্তানের জনগনের উপর চাপিয়ে দিয়েছে, এই অভ্যুত্থানের উৎপত্তি মুলত সেখানেই। আমাদের সমর্থন জনগনের এই গন অভ্যুত্থানের প্রতিই আছে, আমরা কোন বিচ্ছিন্নতাবাদকে সমর্থন করছিনা, যদিও পাকিস্তান সরকার আমাদেরকে তাই বলেই দায়ী করে থাকে। যদি প্রশ্ন আসে, আমরা কাকে সমর্থন করবো, তবে আমরা পাকিস্তান সরকারের তৈরি করতে চাওয়া বিচ্ছিন্নতাবাদকে নয় বরং পাকিস্তানের মানুষের একটি গণতান্ত্রিক সরকার গঠনের জন্য অভ্যুত্থানকেই সমর্থন করবো। 

আমরা এভাবেই আমাদের পররাষ্ট্র নীতি পালন করে এসেছি। ইন্টারন্যাশনাল ফোরামে যেসব দাবীর সমর্থন আমরা জানাচ্ছি, তা আদায়ের জন্য সীমান্তের ওপারের মানুষ যখন প্রতিনিয়ত লড়াই করছে, তখন তাদের প্রতি সাহাজ্যের হাত বাড়িয়ে দেওয়া কি আমাদের কর্তব্য ছিল না? যেখানে আমরা দক্ষিন আফ্রিকার বর্ণবিদ্বেষ বিরুদ্ধে আওয়াজ তুলেছি, দক্ষিন রোডেসিয়ায় সমর্থনলঘু শাসক গোষ্ঠীর বিরুদ্ধে সশস্ত্র হস্তক্ষেপকে আমরা সমর্থন দিয়েছি, পর্তুগিজ দমন পীড়নের বিরোধিতা করে তাদের জনগনের স্বাধীনতার জন্য চাপ দিয়ে আসছি; সেখানে আমরা কিভাবে বাংলাদেশের মানুষের বিরুদ্ধে এই হত্যাযজ্ঞ, দমন-পীড়ন দেখে নীরব থাকতাম? তাদের কি মানবাধিকার নেই? আমরা কি তাদের সাহায্যে এগিয়ে যাবনা? 

স্বাধীনতার পর আমাদের জাতীয় স্বার্থ ও আদর্শ কখনই এভাবে একি বিন্দুতে মিলিত হয়নি, যেমনটি এখন বাংলাদেশের সাথে একিভুত হচ্ছে। 

আমাদের কাছেই এখন সকল শরণার্থীরা আশ্রয় নিয়েছে। এই মুহূর্তে সংখ্যাটি ৪০ লক্ষ। কাল হয়তো ৭০ লক্ষ হবে এবং পরশু হয়তো সংখ্যাটি ১ কোটিতে গড়াবে। কেউ জানেনা কত মানুষ আসবে, তাদের ভরনপোষনে আমাদের কত ব্যয় হবে, এবং সেটা কতদিনের জন্য। 

কিভাবে এটা পাকিস্তানের অভ্যন্তরীণ বিষয় হয়? যখন একটি দেশের মানুষ গনহারে সে দেশ ত্যাগ করে সীমান্ত অতিক্রম করে পালিয়ে আসে, তখন সেটি কোনভাবেই আর অভ্যন্তরীণ বিষয় থাকেনা। সেটিকে আগ্রাসন, অন্য দেশের এলাকা দখল এর একটি প্রক্রিয়া বলে মনে হয়। পূর্ব ও পশ্চিম পাকিস্তানের মানুষের মধ্যে অর্থনৈতিক অবস্থানের সংখ্যার যে পার্থক্য, তা কমিয়ে আনতেই সে দেশের মানুষকে সীমান্ত অতিক্রম করতে বাধ্য করা হচ্ছে? একটি বুলেটও কি ছোড়া হয়নি, যার ভয়ে এই মানুষগুলো দলে দলে পালিয়ে আসছে? 

বাংলাদেশ আজকে একটি আন্তর্জাতিক ইস্যু, মানবাধিকারকে উড়িয়ে দিয়ে ঘটমান একটি জেনোসাইড আর প্রতিবেশীর সীমান্তে বিঘ্ন সৃষ্টির ইস্যু। আমরা এম্নিতেই কল্পনার রাজ্যে মগ্ন থেকে গুরুত্বপূর্ণ প্রথম তিন সপ্তাহ মিস করে গেছি। আমাদের আগেই বোঝা উচিত ছিল যে পাকিস্তানের এ নিপীড়ন ভারতে শরণার্থীদের বন্যা বইয়ে দিবে। যদি আমরা মুক্তিবাহিনীকে একি স্থানে সম্মিলিত করতে সাহায্য করতে পারতাম, তবে হয়ত শরণার্থীদের ভারতে আসতে হতোনা। আর যদি তাড়া আসতও, পরবর্তীতে তাদের স্বাধীন এলাকাগুলোতে পাঠানো যেত। বাংলাদেশ সরকার আন্তর্জাতিক সাহায্য পেলে, পাকিস্তান সরকার বিষয়টি মীমাংসা করার চাপে থাকতো। কিন্তু চাপ আজকে আমাদের উপর। কারন পাকিস্তানে কোন শরণার্থী নেই। 

স্বীকৃতিঃ

কবে বাংলাদেশকে আনুষ্ঠানিক ভাবে স্বীকৃতি দেওয়া হবে, তা সরকারই ঠিক করবে। নিশ্চয়ই, এধরনের স্বীকৃতি মুক্তিযোদ্ধাদের অবস্থানকে আরো শক্ত করে, এবং এখানে কোন আইনগত বা সাংবিধানিক বাধা নেই। ভবিষ্যতে কি করা হবে, সেটিই এখন মূল প্রশ্ন। 

যদি মুক্তিবাহিনী বাস্তবিকভাবেই একটি নির্দিষ্ট এলাকা পাকিস্তানী আর্মিদের কাছ থেকে রক্ষা করে রাখতে পারে, তবে সেখানে শরণার্থীদেরকে সরিয়ে ন্যা যেতে পারে। বিকল্প উপায়ে আন্তর্জাতিক কমিউনিটির চেষ্টায় এই শরণার্থীদের ফিরতে বাধ্য করা যেতে পারে। তাদের নিরাপত্তা নিশ্চিত হওয়ার আগ পর্যন্ত তাড়া কখনই যেতে চাইবে না। তাদেরকে পাকিস্তানী সামরিক বাহিনীর স্বেচ্ছাচারিতার হাত থেকে নিরাপত্তা প্রদান করতেই হবে। 

আন্তর্জাতিক কমিউনিটিতে প্রতিটি পদক্ষেপ ইতিবাচক হতে হবে। আমরা অর্থসাহায্য চাইতে পারি। কিন্তু এক্ষেত্রে জাতিসংঘের সেক্রেটারি-জেনারেলের প্রতিক্রিয়া আমাদের হতাশ করছে। হয়ত আমরা আরো কিছু অর্থ পাব, কিন্তু তাতে সমস্যার সমাধান হবেনা। শরণার্থীদের জন্য আমাদের যা ব্যয় হয়েছে, পাকিস্তানের উচিত সে ক্ষতিপূরণ দেওয়া এবং জাতিসংঘ তাদের সে ক্ষতিপূরণ করার জন্য চাপ দিতে পারে। বরতমানে ভারতে অবস্থান করছেন বা ভবিষ্যতে আসবেন এমন শরণার্থীদের নিরাপত্তা প্রদান করার দায় আন্তর্জাতিক কমিউনিটিকে উপলব্ধি করতেই হবে, যতক্ষণ পর্যন্ত না পূর্ব বাংলার মানুষের কাছে গ্রহনযোগ্য কোন সমাধান দাওয়া হচ্ছে। 

পাকিস্তানী সামরিক জান্তা তাদের বর্বরোচিত কৃতকর্মের কথা ঢাকতে বারবার ভারত-পাকিস্তান ইস্যু বা এর মধ্যেকার বিরোধের কথা তুলে ধরে। আমাদের কখনই এমনটি হতে দেওয়া উচিত নয়। প্রয়োজন পরলে আন্তর্জাতিক কোন কার্যালয়ে, বাংলাদেশের সরকার ও পাকিস্তানের সামরিক সরকার আলোচনায় বসে বিষয়টি মীমাংসা করতে পারে। সেক্ষেত্রে আমাদের অবশ্যই পূর্ণ সমর্থন বাংলাদেশ সরকারের প্রতি থাকবে। 

পাকিস্তান সরকার বারবারই জাতিগত বিদ্বেষ ছড়াতে চাইছে। এটিকে অত্যন্ত কঠোরভাবে দমন করতে হবে। সেজন্যই পূর্ববাংলায় জাতিসংঘের তৈরি শরণার্থী শিবিরে অতিদ্রুত শরণার্থীদের প্রেরন করা প্রয়োজন। 

পাকিস্তানের কূটনীতি এখন পর্যন্ত ভারতের হস্তক্ষেপ সফলতার সাথে এড়িয়ে যেতে পেরেছে, সফলতার সাথে সমশক্তির চায়নাকে পাশে রেখেছে, কৌশলে জাতিসংঘ ও অন্যান্য পরাশক্তিদের দূরে সরিয়ে রাখতে পেরেছে। এই মুহূর্তে পাকিস্তানের এ মিথ্যার পাহার ভেঙ্গে গুড়িয়ে দিতে আমাদের শক্তিশালী আন্তর্জাতিক পদক্ষেপ নিতে হবে। বাংলাদেশের বিষয়ে অবশ্যই দ্রুত সারা পৃথিবীকে এগিয়ে আনতে হবে। 

যতই সময় লাগুক না কেন, হতে পারে কিছু সপ্তাহ, বা কিছু মাস কিংবা বছর, পাকিস্তানের মানুষের অবশ্যই অধিকার আছে, সামরিক বাহিনীর কাছ থেকে তাদের স্বাধীনতা ছিনিয়ে আনার, এবং বাংলাদেশের মানুষকে অবশ্যই তাদের স্বাধীনতার যুদ্ধে জয়লাভ করতে হবে, কিংবা অন্য কোন মীমাংসা করতে হবে। আমরা তাদের সফলতা কামনা করি। 

বাংলাদেশের শান্তি ফিরিয়ে আনতে বিশ্ব সফরের অভিজ্ঞতা বর্ণনা
(বিশেষ প্রতিনিধি সুন্দর কাবাদি)

লন্ডন, ৪ঠা জুন- সর্বোদয় নেতা শ্রী জয় প্রকাশ নারায়ণ গতকাল বিকেলে এখানে এসেই গুরুত্বপূর্ণ কয়েকজন বৃটিশ রাজনৈতিক নেতার সঙ্গে বৈঠকে মিলিত হন। প্রথমেই তিনি দেখা করেন কমনওয়েলথ রিলেশনস অফিসের মিঃ এন্থনী কেরশার সঙ্গে। মিঃ কেরশা ভারত-পাক সমস্যা সম্বন্ধে বিশেষভাবে ওয়াকিবহাল। 

শ্রী নারায়ণ বলেছেন, পাক সামরিক বাহিনীর গনহত্যার ফলে বাংলাদেশ থেকে লক্ষ লক্ষ শরনার্থী ভারতে চলে আসায় যে সমস্যার সৃষ্টি হয়েছে সেই ব্যাপারে বৃটিশ সরকারের যথেষ্ট সহানুভুতি রয়েছে। মিঃ কেরশা ভারতের এই সমস্যায় বৃটিশ সরকারের অকুন্ঠ সহানুভুতি প্রকাশ করেছেন।
	
শ্রী নারায়ণের মতে, পশ্চিম পাকিস্তানকে আর্থিক সাহায্য বন্ধ করার ব্যাপারে পশ্চিমা শক্তিগুলির অনিচ্ছার কারন আছে দুটি। একটি হল পশ্চিমী শক্তিগুলি মনে করছে সাহায্য বন্ধ করলে পাকিস্তানের কাছে আগেকার পাওনা টাকা হয়তো ফেরৎ পাওয়া যাবে না। দ্বিতীয়তঃ প্রয়োজনীয় আর্থিক সাহায্য না পেলে পাকিস্তান সাহায্য লাভের জন্য চীনের দ্বারস্থ হবে। 

শ্রী নারায়ণ এর আগে কায়রো, রোম বেলগ্রেড, মস্কো, হেলসিঙ্কি, বন এবং প্যারিস ঘুরে এসেছেন। রবিবার শ্রী নারায়ণ লন্ডন ত্যাগ করেছেন। তিনি এরপর ওয়াশিংটন এবং অটোয়া সফরে যাবেন। তাঁর সফরের উদ্দেশ্য বাংলাদেশের সমস্যা বিষয়ে আন্তর্জাতিক সহানুভুতি প্রতিষ্ঠা এবং সেখানকার জনগনের জন্য গণতান্ত্রিক অধিকার অর্জন করা। 

সমাজতন্ত্রী নেতাদের মনোভাব

গত সপ্তাহে শ্রী নারায়ণ হেলসিঙ্কি সফরে গিয়েছিলেন। সেখানে তখন আন্তর্জাতিক সমাজতন্ত্র সম্মেলন হচ্ছিল। এই সুযোগে শ্রী নারায়ণ বহু দেশের সমাজতন্ত্রী নেতাদের সঙ্গে আলাপ-আলোচনা করতে পেরেছেন। যাঁদের সঙ্গে তাঁর কথাবার্তা হয়েছে তাঁদের মধ্যে ছিলেন পশ্চিম জার্মানীর চ্যান্সেলার উইলি ব্রান্ট, বৃটেনের বিরোধী দলের নেতা হ্যারল্ড উইলসন নরওয়ে ও সুইডেনের প্রধানমন্ত্রীদ্বয় এবং ফ্রান্স, বেলজিয়াম ও নেদারল্যান্ডের সমাজতন্ত্রী দলের নেতৃবর্গ। 

এই নেতৃবর্গের সঙ্গে শ্রী নারায়ণএর আলাপ-আলোচনা বেশ সন্তোসজনক হয়েছে। মিঃ ব্রান্ট বাংলাদেশের সমস্যা সম্পর্কে যথেষ্ট সহানুভুতি হওয়া সত্ত্বেও তিনি জানিয়েছেন পশ্চিম জার্মানী পাকিস্তানের উপর রাজনৈতিক প্রভাব বিস্তার করতে অক্ষম। 
	
শ্রী নারায়ণ এই নেতৃবর্গের সঙ্গে সম্মেলনের বাইরে দেখা করেছেন এবং কথাবার্তা বলেছেন। এরপর তিনি বনে যান এবং সেখানে পার্লামেন্ট সদস্য এবং ক্রিশ্চান ডেমোক্র্যাট পার্টির সদস্যদের সঙ্গে তিনি কথাবার্তা বলেন। এরা বেশ সহানূভূতিশীল বলেই শ্রী নারায়ণের মনে হয়েছে। ভারতের আগত শরণার্থীদের সাহায্যের জন্য পশ্চিম জার্মানীর পার্লামেন্টে শীঘ্রই একটি বাড়তি বাজেট পেশ করা হবে। 
	
শ্রী নারায়ণ যেদিন প্যারিসে গিয়েছিলেন সেদিন সেখানে ছুটির দিন। তাই তিনি গুরুত্বপূর্ণ সরকারী নেতৃবর্গের সঙ্গে দেখা করতে পারেননি। তবে তাঁর ধারনা ফরাসী নেতৃবর্গ বাংলাদেশ সমস্যা সম্পর্কে ওয়াকিবহাল আছেন। তাঁকে ফরাসী সরকারী সূত্র থেকে জানানো হয়েছে যে, পাকিস্তানকে কোনও অস্ত্র সাহায্য দেওয়া হচ্ছে না। তবে ফরাসী অস্ত্র ব্যবসায়ীদের পাকিস্তানে অস্ত্র বিক্রয়ের উপর নিষেধাজ্ঞা জারী করা হয়নি। 

স্বাধীন বাংলাদেশকে স্বীকৃতি দিন

আজ শনিবার পাঁচই জুন। প্রধানমন্ত্রী শ্রীমতি ইন্দিরা গান্ধী আসবেন কলকাতায়। কি দেখবেন তিনি? সীমান্তে নেই তিল ধারনের স্থান। কলকাতার উপকন্ঠে এসে পৌঁছেছে শরণার্থীর ঢেউ। পাক লুটেরা রাস্তায় কেড়ে নিয়েছে তাদের সর্বস্ব। প্রানে মরেছে অনেকে। নিঁখোজ হয়েছে স্ত্রী-কন্যা। এপারে এসেও স্বস্তি নেই। মহামারীরূপে দেখা দিয়েছে কলেরা। রাজ্য সরকার দিশাহারা। শরণার্থীর সংখ্যা চার লক্ষ ছাপিয়ে উঠেছে। অন্যান্য রাজ্যে না পাঠালে বাঁচবেনা এই হতভাগ্যের দল। দু মাস অপেক্ষা করেছে কেন্দ্রীয় সরকার। কি পেয়েছেন তারা? বৃহৎ রাষ্ট্রগুলোর চরম ঔদাসীন্য এবং রাষ্ট্রসংঘের অসহনীয় নীরবতা। ইয়াহিয়া আগের চেয়ে বেশী বেপরোয়া বাংলাদেশে জ্বালাচ্ছে তিনি সাম্প্রদায়ীকতার আগুন। পুড়েছে অনেকে। যারা কোনমতে বেঁচেছে তারা আশ্রয় নিচ্ছে ভারতে। যতদিন যাবে শরণার্থীর সংখ্যা তত বাড়বে। ওদের ফেরার পথ বন্ধ। বন্দুক উঁচিয়ে আছে ইয়াহিয়ার বাহিনী। তাদের ইন্ধন জোগাচ্ছে স্থানীয় ধর্মান্ধের দল। গোড়ার দিকে বাংলাদেশ সরকারকে যদি স্বীকৃতি দিতেন নয়াদিল্লী তবে ঘটত না অবস্থার এমনিতর অবনতি। মুক্তিযোদ্ধারা পেতেন দ্বিগুন মানসিক বল। বাড়ত সংগ্রামের তীব্রতা। গ্রামাঞ্চলে গড়ে উঠত প্রতিরোধ ব্যৃহ। সাম্প্রদায়িক নেতাদের মধ্যে দেখা দিত সন্ত্রাস। কমত লুটপাটের ব্যাপকতা। বিপুল সংখ্যায় শরণার্থীরা হয়ত ভিড় করত না। ভারতের সীমান্ত অঞ্চলগুলোতে কেন্দ্রীয় সরকারের "দেখি কি হয় নীতি" এনেছে নৈরাশ্য। বাড়িয়েছে ইয়াহিয়ার স্পর্ধা এবং ভারতকে নিয়েছে আর্থিক সংকটের মুখে। 	

বন্ধ হবেনা শরণার্থীর স্রোত। পূর্ব বাংলায় থাকতে পারবেনা অসাম্প্রদায়ীক সাধারন মানুষ। কিসের আশায় দিন গুনছেন প্রধানমন্ত্রী? বৃহৎ শক্তিগুলো কি লক্ষ লক্ষ শরণার্থীর হাত ধরে তাদের নিজেদের বাড়ী-ঘরে বসিয়ে দিয়ে আসবে? তারা কি এদের নিরাপত্তার গ্যারান্টি দেবে? আর্থিক চাপে ইয়াহিয়ার নাকে খত আদায় করবে? গত দু মাসের আন্তর্জাতিক প্রতিক্রিয়ায় তিনি কি বুঝতে পারেননি জল কোথায় গড়াচ্ছে? জিইয়ে রাখবে তারা ইসলামাবাদকে। শক্তি সাম্য ভাঙ্গতে দেবে না। এশিয়ার এ অঞ্চলে কিন্তু স্বাধীন বাংলাদেশ বাস্তব। অখন্ড পাকিস্তানের অপমৃত্যু ঘটেছে। পূর্ব এবং পশ্চিমের বোঝাপাড়া অসম্ভব। স্বাধীন বাংলাদেশ ছাড়া শরণার্থীরা ফিরতে পারবেনা নিজেদের বাড়ী-ঘরে। এই সহজ সত্য মেনে নিতে কর্তৃপক্ষের দ্বিধাগ্রস্ত মনোভাবই সৃষ্টি করছে যত জটিলতা। শ্রীমতি গান্ধী আশায় আশায় অনর্থক সময় কাটাচ্ছেন। এখন যে অবস্থা চলছে তার ব্যাতিক্রম না ঘটলে ছ মাস কেন, ছ বছরেও শরণার্থীরা ছাড়বেন না ভারতের মাটি। পূর্ব বাংলায় শক্তি সংহত করবে ইসলামাবাদ। মুক্তিসংগ্রামীরা পাবেন প্রচন্ড বাধা আর ক্রমবর্ধমান শরণার্থীর বোঝা নিয়ে ভারত খাবে হাবুডুবু। সমূহ বিপদ সামনে দেখেও মনস্থির করতে পারছেন না কেন্দ্রীয় সরকার। গোটা জাতিকে কোন অন্ধকার গুহায় টেনে নিচ্ছেন তাঁরা। 

বিভিন্ন রাজ্যে শরণার্থীদের অবিলম্বে সরিয়ে দেওয়া খুবই দরকার - সন্দেহ নেই। এ ব্যাবস্থা অবশ্যই সাময়িক। তাতে পাওয়া যাবেনা সমস্যার স্থায়ী সমাধান। গোঁজামিল দিয়ে সময় কাটাবার পালা শেষ হয়েছে? দেশবাসীর ধৈর্যের সীমা ছাড়িয়ে যাচ্ছে। জবাব দিন নয়াদিল্লী-শরণার্থীদের নিয়ে তাঁরা কি করবেন? কি করে থামাবেন বন্যার স্রোত? কিভাবে পাঠাবেন, তাঁদের বাংলাদেশে? বৃহৎ রাষ্ট্রগুলোর কাছে নয়াদিল্লীর আকুতি-মিনতি ব্যর্থ। প্রধানমন্ত্রীর ব্যাক্তিগত পত্রে এবং কূটনৈতিক তৎপরতায় যাঁদের টনক নড়েনি পররাষ্ট্রমন্ত্রী শরণ সিংয়ের সম্ভাব্য সফরে তাঁদের ঘুমের নেশা কাটবেনা। লক্ষ লক্ষ শরণার্থীকে বুকে ধরে অনন্তকাল বসে থাকতে পারেনা ভারত। নিরাপত্তা এবং বাঁচার তাগিদেই কেন্দ্রীয় সরকারকে নিতে হবে নিজস্ব পরিকল্পনা। এই পরিকল্পনার প্রাথমিক অঙ্গ-স্বাধীন বাংলাদেশকে কূটনৈতিক স্বীকৃতি দান। বাড়ান দরকার তাঁদের সংগ্রামী শক্তি। ওঁদের জয় ত্বরান্বিত হলেই স্বদেশে ফিরবেন শরণার্থীরা। নইলে তারা থাকবেন ভারতে। একথা সত্য কোন শান্তিবাদী রাষ্ট্র সহজে বল প্রয়োগ করতে চায় না। ইয়াহিয়া খান নয়া দিল্লীর ইচ্ছা-অনিচ্ছার উপর নির্ভর করছেন না। বাংলাদেশে সমস্যার সংগে ভারতকে তিনি জড়িয়ে ফেলেছেন। চারদিকে দেখা যাচ্ছে অশান্তির দুর্লক্ষণ। মুখ বুজে থাকলেই বিপদ এড়ান যাবেনা। বাস্তব অবস্থার মোকাবিলা করুন কর্তৃপক্ষ। অবিলম্বে স্বীকৃতি দিন স্বাধীন বাংলাদেশকে। প্রশস্ত করুন ইয়াহিয়ার চরম পরাজয়ের পথ। এতেই আসবে পূর্ব বাংলার ভবিষ্যৎ শান্তি। শরণার্থীরা পাবেন স্বদেশে প্রত্যাবর্তনের প্রেরনা। 

জয় প্রকাশের হুঁশিয়ারী
বাংলাদেশের ঘটনায় বিশ্ব সক্রিয় না হলে ভারত কড়া ব্যবস্থা নেবে
	
লন্ডন, ৬ই জুন(পিটিআই)- সর্বোদয় নেতা জয়প্রকাশ নারায়ণ বিশ্বের যে সমস্ত রাজনীতিবিদ এবং সরকারী প্রতিনিধিদের এই বলে সতর্ক করে দিয়েছেন, বাংলাদেশের সাম্প্রতিক ঘটনাবলী, বিশ্ববাসী যদি দ্রুত উপলব্ধি না করেন, তাহলে ভারতবর্ষ পরিস্থিতির মোকাবিলায় কঠোর ব্যবস্থা গ্রহনে বাধ্য হবে। 

গতকাল শ্রী নারায়ণ এখানে বলেন, তিনি তাঁদের জানিয়ে দিয়েছেন, অবস্থা যদি ক্রমেই খারাপ হতে থাকে এবং বিশ্ববাসী সক্রিয়ভাবে হস্তক্ষেপে ব্যর্থ হয় তাহলে ভারতে তার স্বার্থেই ব্যবস্থা গ্রহনে বাধ্য হবে। ঠিক কি ধরনের ব্যবস্থা নেওয়া হবে তা না বললেও সেটি খুবই কঠোর হবে বলে তিনি ইঙ্গিত দেন। 

তিনি বলেন এ সম্পর্কে ইতিমধ্যে জনগন, রাজনৈতিক দল এবং পরিস্থিতি প্রধানমন্ত্রীর ওপর চাপ বাড়াতে শুরু করেছে। 

পূর্ববঙ্গের পরিস্থিতি সম্পর্কে বিশ্বকে অবহিত করানোর জন্য বিশ্ব সফরে বহির্গত শ্রী নারায়ণ শুক্রবার লন্ডনে এসে পৌছান। এখানকার কাজ শেষ করে আজ তিনি ওয়াশিংটনে রওনা হয়েছেন। 

লন্ডনে চারদিন অবস্থানকালে তিনি শ্রমিক, উদারনৈতিক ও রক্ষণশীল দলের কিছু সংসদ সদস্যের সঙ্গে আলোচনা করেন। 

শ্রী নারায়ণ দুটি বাংলাদেশ সংগ্রাম সমিতির (একটি অবাঙ্গালীদের সমিতি) সভায় উপস্থিত হন, ছাত্র সভায় বক্তৃতা দেন এবং দুটি বৃটিশ টেলিভিশন সংস্থা বিবিসি ও আইটিভির প্রতিনিধিরা তার সাক্ষাৎকার গ্রহন করে। 
ভারতীয় সংবাদ প্রতিনিধিকে তিনি জানান, শ্রমিক দলের মধ্যে বাংলাদেশের ব্যাপারে সহানুভূতি রয়েছে- রক্ষণশীল দলের কিছু এমপিও সহানুভূতিশীল। তাছাড়া তিনি যে সমস্ত সদস্যের সঙ্গে কথা বলেছেন তাঁরা প্রত্যেকেই এ ব্যাপারে উদ্বিগ্ন।

তাঁদের এ উপলব্ধি হয়েছে যে, পাকিস্তান অন্যায় করছে এবং নিজেদেরই ক্ষতি করছে। 
	
লন্ডনে আলোচনায় তিনি লক্ষ্য করেছেন, কেউ কেউ মনে করেন আরো দুর্গতি ও সন্ত্রাসের মধ্য দিয়ে চলে মুক্তিসংগ্রাম স্তব্ধ হয়ে যাবে এবং বাংলাদেশের অবস্থা আবার স্বাভাবিক হবে। 
	
পররাষ্ট্র ও কমনওয়েলথ দফতরের আন্ডার সেক্রেটারীর সঙ্গে সাক্ষাৎকালে শ্রী নারায়ণ তাঁকে বলেন, বাংলাদেশের প্রধানমন্ত্রী তাজউদ্দিন আহমদসহ নেতাদের সঙ্গে আলোচনা করে তাঁর এই ধারনা হয়েছে যে, তাঁদের সার্বভৌমত্ব ছাড়া আর অন্য কিছু মেনে নেবার কোন সম্ভাবনা নেই। 
	
এটা মেনে নিতে বৃটিশ সরকার কিভাবে পাকিস্তানকে বাধ্য করবে প্রশ্ন করলে তিনি বলেন, সব রকম সাহায্য বন্ধ করলেই এটা হবে। কেননা এখন যে সমস্ত সাহায্য করা হবে তা যুদ্ধের কাজে ব্যবহৃত হবে এবং স্বভাবতই সাহায্যকারী দেশ বাংলাদেশের ঘটনাবলির জন্য দায়ী হবেন। 

'ইয়োথ ফর বাংলাদেশ'- এর একটি আবেদন

বর্ণনাতীত একটি মানবিক দুর্যোগ ধীরে ধীরে পশ্চিম বাংলার উপর ডাল-পালা বিস্তার করছে। পশ্চিম বাংলা বাদে অবশিষ্ট ভারত হয়তো এই ব্যাপারে ইতিমধ্যে পড়েছে বা শুনেছে। কিন্তু  অভূতপূর্ব এই সংকট রাজ্য এবং সমগ্র দেশে দিনে দিনে আরও ঘনীভূত হচ্ছে এবং উপমহাদেশবাসী এখন পর্যন্ত এই ব্যাপারে আন্তরিকতা প্রদর্শন এবং সংকট নিরসনে ব্যাক্তিগত ও স্বতন্ত্র উদ্যোগ গ্রহনে ব্যার্থতার পরিচয় দিয়েছে। 

পূর্ব বাংলায় ঘটে যাওয়া এই নৃশংস ঘটনাবলীকে আমরা পাকিস্তানের অভ্যন্তরীণ বিষয় হিসাবে না দেখে বরং সহমর্মীতার সাথে আমাদের নিজেদের ব্যাপার হিসাবে বিবেচনা করতে চাই। পাকিস্তানীদের অব্যাহত সন্ত্রাসের ফলে গত ছয় সপ্তাহে ৫০ লক্ষ মানুষ পশ্চিমবঙ্গে শরণার্থী হিসাবে আশ্রয় নিয়েছে। এই সংখ্যা পশ্চিমবঙ্গের মোট জনসংখ্যার ১০% এরও বেশী। এখনো প্রতিদিন ৬০, ০০০ করে মানুষ আসছে এবং এই সংখ্যা হ্রাস পাওয়ার কোন লক্ষণদেখা যাচ্ছেনা। বিশেষজ্ঞদের মতে এই সংখ্যা ১ কোটিতে যেয়ে ঠেকতে পারে। 

এই ব্যাপারে কোন সন্দেহ নেই যে এই বিপুল পরিমাণ মানুষের আগমনের প্রভাব এই শতাব্দী জুড়ে বিরাজমান থাকবে। 

এই বিশাল সংখ্যাক মানুষ সর্বস্ব হারিয়ে এখানে এসেছে এবং সপ্তাহের পর সপ্তাহ অনাহারে থেকেছে। তাদের মর্মভেদী যন্ত্রণা উপলব্ধি করা এবং তাদের আগমনের ফলে উদ্ভূত চ্যালেঞ্জ মোকাবেলা করার দায়িত্ব সমগ্র জাতী, বিশেষ করে তরুণ সমাজের উপর পড়েছে। 

এবার আগাম বর্ষাকাল এসেছে এবং এই ৫০ লক্ষের মধ্যে প্রায় ২০ লক্ষ মানুষ উন্মুক্ত মাঠে, গাছের নীচে থাকছে। প্রতিদিন বৃষ্টিতে ভেজা এবং হীমশীতল রাতের ঠান্ডা মোকাবেলা করা এইসমস্ত মানুষের দূর্ভোগ সহজেই কল্পনা করা যায়। বিশেষ করে শিশুদের, যারা পাকবাহিনীর গুলি অথবা মহামারীতে মা-বাবার একজন বা উভয়কেই হারিয়েছে তাদের অবস্হা বর্ণনা করার অপেক্ষা রাখেনা। 

খাদ্য, ওষুধ, স্হানাভাব এবং সেবা করার মানুষের অভাবে শরণার্থী শিবিরগুলোতে ভয়াবহ অবস্হা বিরাজ করছে। 

এর উপরে আবার কলেরা মহামারী আকার ধারন করেছে এবং খুব দ্রুত ছড়িয়ে পড়ছে। কৃষ্ণনগর থেকে শিকারপুর এই ৫০ মাইলের সীমানায় শুধু মৃত এবং মৃতপ্রায় মানুষ। বাতাসে পঁচা মাংসের গন্ধ। আমাদের সীমান্তবর্তী জেলাগুলোর রাস্তায় দেখা যাচ্ছে বীভৎস সব দৃশ্য। শিশু মৃত মায়ের বুকের দুধ খাওয়ার চেষ্টা করছে, সদ্যবিধবা মহিলা মৃত স্বামীকে এখনো বাতাস করে যাচ্ছে, কুকুরের দল প্রতিরোধশক্তিহীন মানুষকে জীবন্ত ছিঁড়ে খাচ্ছে। সদ্য এতিম শিশু পিতা-মাতার মৃতদেহের পাশে বসে আছে- এমন হৃদয়বিদারক দৃশ্য রাস্তার আশেপাশে অহরহই দেখা যাচ্ছে। 

কলেরার কারণে এখন পর্যন্ত কম করে হলেও ৩০০০ মানুষ মৃত্যুবরন করেছে। এটাতো মাত্র শুরু! মহামারী চারদিকে ছড়িয়ে পড়ছে এবং সদ্যই কলকাতায় জরুরী অবস্হা ঘোষণা করা হয়েছে। অথচ বহুবছর কলকাতায় কলেরার প্রাদূর্ভাব দেখা যায়নি! বর্ষাকাল যত পার হবে, টাইফয়েড এবং গুটিবসন্ত মহামারীর নতুন কারন হিসাবে যুক্ত হবে বলে আশঙ্কা করা হচ্ছে। 

এখন পর্যন্ত ইউনিয়নগুলোর প্রত্যক্ষ সহায়তায় রাজ্যসরকার উদ্বাস্তু সমস্যা সামাল দিয়ে এসেছে। কিন্তু এখন পরিস্হিতি ভারত সরকারের পক্ষেও সামাল দেয়া সম্ভব হচ্ছেনা। বিদেশী সাহায্য চাওয়া হয়েছে এবং ইতিমধ্যে কিছু সাহায্য আসতেও শুরু করেছে। 

কিন্তু আমাদের এখনো ব্যাক্তিগত এবং সামষ্টিকভাবে অনেক কিছু করার সুযোগ আছে। এই পত্র মারফত সমগ্র দেশের তরুণ সমাজকে সামনে এগিয়ে এসে দায়িত্ব গ্রহণ করার অনুরোধ করা হচ্ছে। 

এই মুহূর্তে প্রয়োজন:
১. শরণার্থী শিবিরগুলোতে স্বেচ্ছাসেবক। 
২. প্রত্যেকের নিজের এলাকাতে সাংগঠনিক সেবা। 
৩. আর্থিক অনুদান। 

সেবা:

১. এই মুহূর্তে দরকার কয়েকশ ডাক্তার ( অন্তত শেষ বর্ষের ছাত্র হতে হবে, কিন্তু ইন্টার্ন এবং প্রশিক্ষণপ্রাপ্ত ডাক্তারদের অগ্রাধিকার দেয়া হবে), নার্স, কম্পাউন্ডার অথবা ফার্মাসিস্ট। 

২. আরও দরকার নারী ও পুরুষ স্বেচ্ছাসেবক, বিশেষ করে যাদের উদ্বাস্তুশিবির ও অন্যত্র শরণার্থী এবং শিশুদের নিয়ে কাজ করার অভিজ্ঞতা আছে। 

স্বেচ্ছাসেবকদের অন্তত ৩ মাস কাজ করতে হবে। কর্মস্থলে থাকা ও খাওয়ার ব্যাবস্হা করা হবে। 

সাংগঠনিক: :

তরুণদের সর্বোচ্চ কর্মদক্ষতা নিশ্চিত করার লক্ষে আমরা সবাইকে রাজ্য, জেলা, থানা এমনকি পাড়া পর্যায়ে সংগঠন করতে উৎসাহ দিচ্ছি। এই সংগঠনগুলোর মাধ্যমে আমরা জনমত গড়ে তোলার জন্য; 

১. পাকিস্তানের হত্যা-নৃশংসতা এবং শরণার্থীদের কষ্ট তুলে ধরার জন্য আলোকচিত্র প্রদর্শনী এবং জনসভার আয়োজন করা হবে। 

২. বাংলাদেশকে স্বীকৃতি দেয়ার জন্য একটি পিটিশনে স্বাক্ষর সংগ্রহ ( কলকাতায় আমরা ইতিমধ্যে প্রায় ৩ লক্ষ স্বাক্ষর সংগ্রহ করেছি) করে সেটি প্রধানমন্ত্রী এবং জাতিসংঘের মহাসচিবের কাছে হস্তান্তর করা হবে। 

৩.নিম্নলিখিত জরুরী জিনিষগুলো সংগ্রহ করা হবে; 
খাদ্য: শিশুখাদ্য, টিনজাত খাবার, চাল, ডাল, লবণ, চিনি, চা ইত্যাদি
তাবু বানানোর জন্য তারপুলিন অথবা পানি নিরোধক কাপড়। 
কাপড় (নতুন বা ব্যাবহৃত), ধূতি, লুঙ্গি, শাড়ি, ভেষ্ট, শিশুদের জন্য কাপড়। 
বিছানার চাদর, কম্বল। 
ছাতা, বর্ষাতি অথবা বৃষ্টিনিরোধক যেকোন কিছু। 
ক্যানভাসের জুতা, চপ্পল (সব ধরনের মাপের)। 
ওষুধ: সবধরনের ভিটামিন, ঠান্ডা-জ্বর-কাশির ওষুধ, গ্যাস্ট্রিকের ওষুধ, শিশুদের টিকা, এন্টি-সেপটিক, ফিনাইল, ব্লিচিং পাউডার, ডিটারজেন্ট, সাবান এবং ব্যান্ডেজ। 
নগদ অর্থ। 

অনুদান: :

যারা সরাসরি অর্থ সাহায্য করতে চান, তাদেরও আমরা স্বাগত জানাই। 

ইতিমধ্যে 'অক্সফার্ম' এবং ' ওয়ার এগেইন্সট ওয়ান্ট' এর মত আন্তর্জাতিক স্বেচ্ছাসেবী সংগঠন এখানে এসে পৌছেছে এবং কাজ শুরু করেছে। 'ইয়াং ব্রিটিশ' ডাক্তাররা অক্লান্তভাবে মানুষের সেবা করে যাচ্ছেন। কিন্তু আমি অত্যন্ত দুঃখের সাথে জানাচ্ছি যে ভারতীয় তরুণদের কোন সংগঠনের পক্ষ থেকে আমরা এখনো কোন সাড়া পাইনি। ভারতীয় তরুণ সমাজ সময়ের প্রয়োজনের সর্বদাই এগিয়ে আসে। এখনই এই মহৎ উদ্দোগে সামিল হবার, চ্যালেঞ্জ নেবার সুযোগ। আমি সম্পূর্ণ আত্মবিশ্বাসের সাথে ভারতীয় যুবসমাজের কাছে আবেদন করছি যেন তারা সময়ের প্রয়োজনে জেগে ওঠে। আমাদের তরুণ সমাজ শুধু এই ৫০ লক্ষ মানুষের নির্বিঘ্ন অবস্হানই নিশ্চিত করবেনা, তারা যেন তাদের দেশে ফেরত যেতে পারে এবং নিরাপদে থাকতে পারে সেই লক্ষেও কাজ করবে। 


চেয়ারম্যান										মিহির
ইয়ুথ ফর বাংলাদেশ									চেয়ারম্যান
১৪ ইজরা ম্যানশন										   
কলকাতা-১

তারিখ জুন ১০, ১৯৭১

Hasan Tareq Imam

অনুবাদ

গারো  পাহাড়ের  কেন্দ্রীয় ত্রাণ  সংস্হা  কতৃক  প্রধাণমন্ত্রীর  কাছে  পেশকৃত  স্মারকলিপি

শ্রীমতী  ইন্দিরা  গান্ধী
প্রধানমন্ত্রী, ভারত। 

মাননীয়া  প্রধানমন্ত্রী, 

আমরা গারো পাহাড়ের অধিবাসীদের পক্ষ থেকে এই জেলায় আপনার আগমনকে স্বাগত জানাচ্ছি। আজ কৌশলগতভাবে গুরুত্বপূর্ণ এই সীমান্তবর্তী জেলায় আপনার আগমন অত্যন্ত প্রয়োজনীয় ও প্রতীক্ষিত, সম্ভবত আগে কখনো আমরা এত অধীরভাবে আপনার আসার জন্য অপেক্ষা করিনি। 

সমগ্র দেশবাসী ভাই-বোনদের সাথে সাথে আমরাও আপনার প্রগতিশীল নেতৃত্বের জন্য গর্ববোধ করি এবং দেশকে একটি শক্তিশালী ইমেজে গড়ে তোলা ও সামাজিক ন্যায়বিচার প্রতিষ্ঠায় আপনার অঙ্গীকারকে অন্তর থেকে সমর্থন করি। এই অঞ্চলের মানুষের জন্য আপনি সবসময় আন্তরিক উদ্বেগ, উৎকন্ঠা ও বন্ধুত্ব প্রদর্শন করেছেন, আমরা প্রার্থনা করি এখানকার মানুষের জন্য আপনার ভালবাসা উত্তরোত্তর বৃদ্ধি পাবে। 

যাই হোক, আজ পূর্ব বাংলার মানুষের উপর পশ্চিম পাকিস্তানী হানাদারদের নারকীয় নির্যাতন এবং আমাদের সীমান্তে তাদের নগ্ন আগ্রাসনের কারণে এই জেলায় একটি জটিল পরিস্হিতির উদ্ভব হয়েছে। ২৫শে মার্চ পাকবাহিনীর ধ্বংসলীলা শুরু হবার পর থেকেই আমাদের জেলার ১৪৪ মাইল সীমান্ত জুড়ে মানুষ আসছে। মানুষের এই ঢল এখনো অব্যাহত আছে এবং এখন পর্যন্ত ২ লাখ উদ্বাস্তু এই জেলায় ঢুকেছে, যার ফলে জেলার জনসংখ্যা ৪ লক্ষ থেকে বেড়ে ৬ লক্ষে গিয়ে দাঁড়িয়েছে। 

১৯৬৪ সালে আগত উদ্বাস্তুদের একটা অংশ এখনো জেলার বিভিন্ন শরণার্থী শিবিরে আছে, এদের সাথে নতুন উদ্বাস্তুরা যোগ হয়ে প্রশাসন এবং যোগাযোগ ব্যাবস্হার উপর প্রচন্ড চাপ সৃষ্টি করছে। 

সামগ্রিকভাবে আমাদের জেলার প্রায় পুরোটাই পাহাড়ী, সীমান্তের কাছে অল্প কিছু সমতলভূমি আছে যা কৃষিজমি হিসাবে ব্যাবহৃত হয়। আমাদের কমিটি শরণার্থীদের জন্য সাময়িক আশ্রয়কেন্দ্র নির্মান এমনকি তাবু খাটানোর জন্য জায়গা খুঁজে পেতে হিমশিম খাচ্ছে। 
	 
আমাদের জানামতে আমাদের মুখ্যমন্ত্রী ক্যাপ্টেন উইলিয়ামসন সাংমা ইতিমধ্যে জেলার সমস্যা সমূহ আপনার সামনে তুলে ধরেছেন, যার মধ্যে সমভূমির অভাব, অত্যন্ত দূর্বল যোগাযোগ ব্যাবস্হা, প্রয়োজনীয় খাদ্য সামগ্রীর বেশীরভাগই জেলার বাইরে থেকে আমদানি করার প্রয়োজনীয়তা এবং বর্ষাকালে বন্যা ও ভূমিধসের কারনে যোগাযোগ ব্যাবস্হা ব্যাহত হওয়া উল্লেখযোগ্য। এসব কারণে মোট জনসংখ্যার প্রায় সমপরিমাণ উদ্বাস্তু আশ্রয় দেয়া এই জেলার জন্য অত্যন্ত কঠিন। শরণার্থীদের সাময়িক অবস্হানের কারনে সামাজিক, অর্থনৈতিক এবং অন্যান্য সমস্যার সৃষ্টি হচ্ছে, তাই অধিকাংশ উদ্বাস্তুকে খুব দ্রুত এই জেলা থেকে অন্যত্র সরিয়ে নেয়াটা খুবই জরুরী। 

এই বিপুল পরিমাণ শরণার্থী আসার কারনে সীমান্তবর্তী অঞ্চলের মানুষের স্বাভাবিক জীবনযাত্রা ব্যাহত হচ্ছে। এছাড়াও পাকিস্তানী বাহিনী সীমান্ত এলাকায় বারবার হামলা করছে, যার ফলে সীমান্ত অঞ্চলের গ্রামবাসীদের বাড়ি-ঘর, জমির ফসল ফেলে পালিয়ে আসতে হচ্ছে। তারা নিজের দেশেই উদ্বাস্তুতে পরিনত হচ্ছে। সীমান্তবর্তী গ্রামগুলো হতে বাস্তুচূত আমাদের এই ভাই-বোনদের জন্য বিশেষ ব্যাবস্হা নেয়ার এবং  প্রয়োজনীয় ত্রাণ ও আন্যান্য সহযোগীতার দেয়ার জন্য আমরা সরকারকে অনুরোধ করছি। 

সংসদে, বিভিন্ন জনসভায় বক্তব্য দেবার সময় আপনি বর্তমান সংকটের ব্যাপারে যে অবস্হান নিয়েছেন, আমরা বিনীতভাবে তার প্রতি আমাদের সমর্থন পুনব্যাক্ত করছি। পাকিস্তানি শাসকগোষ্ঠীর অত্যাচারের ফলে সৃষ্ট উদ্বাস্তু সমস্যা এবং পাক বাহিনীর বার বার সীমান্ত লঙ্ঘন করে অনুপ্রবেশ ভারতের সীমিত সম্পদের উপর চাপের সৃষ্টি করছে, অনাবশ্যক রাজনৈতিক বোঝা তৈরি করছে এবং উন্নয়নের গতি ব্যাহত করছে। উদ্ভুত সমস্যার রাজনৈতিক সমাধান খোঁজার লক্ষে আপনার ঐকন্তিক প্রচেষ্টা এবং পরাশক্তি ও বিশ্ববিবেকের উদ্দেশ্যে আপনার বক্তব্য সমূহের প্রতি আমাদের সম্পূর্ণ সমর্থন রয়েছে। 

এখন স্হানীয় সমস্যার দিকে নজর দেবার সময় নয়, সেগুলো যত গুরুত্বপূর্নই হোক না কেন। তারপরেও আপনার উপস্হিতির সুযোগে সীমান্তে নিরাপত্তা বৃদ্ধি এবং কৃষি শিল্পের অবকাঠামো উন্নয়নের ব্যাপারে আপনার দৃষ্টি আকর্ষণ করতে চাই। ১৯৪৭ সালে দেশ ভাগের ফলে সীমান্তে ব্যাবসা-বাণিজ্য বন্ধ, বার বার সীমান্ত অতিক্রম করে আসা শরনার্থীদের ঢল এবং সামাজিক ও সাংস্কৃতিক পরিবর্তনের কারনে আমাদের এই অঞ্চল অর্থনৈতিক ভাবে অনুন্নত রয়ে গিয়েছে। কৃষি শিল্পের অবকাঠামো শক্তিশালী করলে সেটা এই এলাকার উন্নয়নের গতি অনেক গুনে বাড়িয়ে দেবে। 

আমরা সৃষ্টিকর্তার কাছে প্রার্থনা করি যেন লম্বা সময় আপনার হাতে আমাদের দেশ পরিচালনার ভার ন্যাস্ত করা হয়, আপনার সুযোগ্য নেতৃত্বে আমাদের শক্তি উত্তরোত্তর বৃদ্ধি পায় এবং আমরা শান্তি ও সমৃদ্ধির দিকে এগিয়ে যেতে পারি। 
											জয় হিন্দ
											আপনার সেবায়

টুরা, গারো পাহাড়					গ্রহণসিং  এ. মারাক
জুন ১২, ১৯৭১					ডেপুটি স্পিকার, মেঘালয় বিধানসভা								এবং চেয়ারম্যান, 
							সেন্ট্রাল রিলিফ কমিটি, টুরা। 

							মোদি  কে. মারাক
							চীফ এক্সিকিউটিভ মেম্বার, 
							গারো পাহাড় জেলা পরিষদ, টুরা।
 
							সিংজান  ডি. সাংমা 	এম.এল.এ
							প্রেসিডেন্ট, গারো পাহাড়
							জেলা কংগ্রেস কমিটি (আর) 
							এবং ভাইস-চেয়ারম্যান, 
							সেন্ট্রাল রিলিফ কমিটি, টুরা। 

							আলবিনস্টোন  এম. সাংমা
							কার্যনির্বাহী পরিষদ সদস্য, 
							গারো পাহাড় জেলা পরিষদ
							এবং ভাইস-চেয়ারম্যান, 
							সেন্ট্রাল রিলিফ কমিটি, টুরা। 

Rafiqul Islam Shawon
<১২, ১৪৬, ৩৯৭-৩৯৮>
অনুবাদ

চাগলা চায় ইন্ডিয়া বাংলাদেশকে স্বীকৃতি প্রদান করবে
“দ্যা টাইমস অফ ইন্ডিয়া” পত্রিকা সংস্থা

বম্বে, জুন ১২- পূর্ব পাকিস্তান থেকে পঞ্চাশ লক্ষ শরণার্থী দেয়ায় ইন্ডিয়ার নিকট কৃতজ্ঞতা প্রকাশ করার মধ্য দিয়ে, বাংলাদেশের চারজন নেতা ইন্ডিয়ান সরকারের নিকট গতকাল তাদের দেশকে স্বীকৃতি প্রদানের আবেদন করেছে। 

এখানের এক গণসভায় তারা আবেদনটি করেন এবং এতে জনাব এম.সি. চাগলা শক্তভাবে সমর্থন জানান, তিনি বলেন, “বাংলাদেশকে স্বীকৃতি প্রদান না করে ইন্ডিয়া বিশাল ভুল করেছে। ইতিহাস আমাদের ক্ষমা করবে না। 

জনাব চাগলা সভার সভাপতিত্ব করেন, বলেন যে যদি ইন্ডিয়া বাংলাদেশকে স্বীকৃতি প্রদান করে, তাহলে ইহা দ্বিজাতি তত্বকে মারাত্বকভাবে ঘা দিবে, যে নোংরা ভিত্তিতে পাকিস্তান গঠিত হয়েছিল। 

জনাব ফনী ভূষণ মজুমদার, বর্তমানে ইন্ডিয়া ভ্রমণরত বাংলাদেশ প্রতিনিধিদলের নেতা বলেন যে যদি বাংলাদেশ মুক্তিফৌজকে স্বীকৃতি মঞ্জুর করেন তাহলে তা মানুষিক উতসাহ দেয়া হবে। 

তিনি প্রতিনিধিদলের অন্যান্য সদস্যদের বলেন, জনাব শাহ মোয়াজ্জেম হোসাইন, জনাব কে.এম ওবায়দুর রহমান এবং মিসেস নুরজাহান মুর্শেদ অনুভব করেন যে বাংলাদেশকে স্বীকৃতি প্রদান করতে ইন্ডিয়ার দ্বিধা করা উচিত নয় যেহেতু উভয়পক্ষই গণতন্ত্র, সমাজতন্ত্র এবং অসাম্প্রদায়িকতায় বিশ্বাস করে। 

জনাব মজুমদার বলেন যে পাকিস্তানের গোড়া থেকে, পূর্ব পাকিস্তান পশ্চিম পাকিস্তান দ্বারা, অর্থনৈতিক এবং রাজনৈতিক উভয়ভাবেই শোষিত হয়ে আসছে। এমনকি শতকরা ৫৬ জন মানুষ বাংলায় কথা বললেও, উর্দুকে রাষ্ট্রভাষা হিসেবে আরোপিত করা হয় এবং বাঙ্গালী ছাত্ররা উর্দুকে প্রতিহত করতে তাদের জীবন পর্যন্ত উতসর্গ করে। 

পূর্ব পাকিস্তানের অভ্যুত্থান স্বঃস্ফূর্ত ছিল, তিনি বলেন। আওয়ামিলীগ লড়াই করেছে এবং শেখ মুজিবর রহমানের ছয় দফা আন্দোলনের মাধ্যমে নির্বাচনে জয় লাভ করে। যখন জেনারেল ইয়াহিয়া খান এবং শেখ মুজিবর রহমানের আলোচনা চলছিল, জনগণের কোন ধারণাই ছিল না যে ইয়াহিয়া খান বিশ্বের ইতিহাসে সব থেকে বড় গণহত্যার পরিকল্পনা করতেছে। 

জনাব শাহ মোয়াজ্জেম হোসাইন বলেন যে পাকিস্তানের গঠন নষ্ট হয়ে গিয়েছে। পূর্ব এবং পশ্চিম পাকিস্তানের মধ্যে একমাত্র সংযোগ হচ্ছে ধর্ম, সাংস্কৃতিকভাবে, তাদের মধ্যে কোন কিছুরই মিল নেই। অনেকেই অনুভব করেছে যে বাঙালীদের সেখানে উচ্ছেদ করার ষড়যন্ত্র করা হচ্ছিল। পূর্ব পাকিস্তান অর্থনৈতিকভাবে শোষিত এবং, যদিও বিশাল পরিমাণ অর্থ নতুন রাজধানী গঠনে ব্যয় হতো, পূর্ব পাকিস্তানে কিছুই ব্যয় হতো না। 

তিনি বলেন যে জেনারেল ইয়াহিয়া, জনাব ভুট্টো, আর্মি এবং পাকিস্তানের পুজিবাদীরা ছিল যারা পাকিস্তানকে ভেঙে ফেলেছিল, শেখ মুজিবুর রহমানকে নয়, একসময় যাকে বর্তমান শাসনকালে শ্রেষ্ঠ দেশপ্রেমী হিসেবে বর্ণনা করা হয়েছিল। 

পাকিস্তানের তরুন প্রজন্ম জানে যে পাকিস্তানের গঠন ভুল ছিল এবং ইহার কার্যকারীতা ছিল অসম্ভব। 

যে হাতে অপরাধগুলো করা হয়েছিল, সে হাত নাদির শাহ, চেঙিস খান এবং হিটলারের থেকেও ভয়ানক ছিল, তিনি বলেন। মার্চের একদিনেই, ১০, ০০০ জনগণ হত্যা করা হয়। “গোটা সৈন্যদলকে বাংলাদেশের নিষ্পাপ ঘুমন্ত জনগণের উপর লেলিয়ে দেয়া হয়েছিল”। 

তিনি বলেন তাকে তিনবার গুলি করা হয়েছে এবং নারীদের ধর্ষিত হতে দেখেছেন। তিনি জেনারেল ইয়াহিয়ার অপরাধগুলোর বিচার দাবি করেন। 

জনাব কে.এম. ওবায়দুর রহমান বলেন, সবচেয়ে বড় গণতন্ত্র হিসেবে, ইন্ডিয়ার বাংলাদেশের গণতন্ত্রে দায়িত্ব রয়েছে। 

মিসেস মুর্শেদ শেখ মুজিবর রহমানের মুক্তি, সকল কারাবন্দীদের মুক্তি এবং বাংলাদেশ থেকে সকল পাকিস্তানি সেনাবাহিনী প্রত্যাহারের দাবি জানান। 






দ্বিজাতি তত্ত্বের মৃত্যু

জনাব চাগলা বলেন যে বাংলাদেশ দ্বিজাতি তত্ত্বকে চিরতরে হত্যা ও নিখাত করে ফেলল। আমি বলেছিলাম যে এটা ধর্মীয় বিষয় ছিল না বরং সাংস্কৃতিক এবং জাতিগত ব্যাপারই একটি দেশ গঠন করে। 

পাকিস্তান, যারা ইসলাম প্রচার করতে চেয়ে, হাজার হাজার মুসলিম হত্যা করেছে। 

জনাব চাগলা বলেন যে যদি ইন্ডিয়া বাংলাদেশকে স্বীকৃতি প্রদান করে, তাহলে বাংলাদেশে অস্ত্র সরবারহ করা হতে পারে। আন্তর্জাতিক আইন অনুসারে বাংলাদেশকে স্বীকৃতি প্রদান করার অধিকার সংরক্ষণ করে। 

তিনি সরকারের নিকট আবেদন করে, জাতির স্বার্থ, স্বাধীনতা এবং গণতন্ত্রের নামে বাংলাদেশকে স্বীকৃতি প্রদান করতে দ্বিধা করবেন না

তিনি বলেন, বাংলাদেশ, স্বাধীনতার ক্ষেত্রে কোন আপোষ করবে না এবং পাকিস্তানকে এটা স্বীকার করতে হবে। তিনি অনুভব করেন যে ইন্ডিয়ায় যদি গণভোট আয়োজিত হয়, তাহলে শতকরা ৯৫ ভাগ জনগণ বাংলাদেশকে স্বীকৃতি প্রদানের পক্ষে ভোট দিবে। তিনি হুশিয়ার করেন যে যদি স্বীকৃতি অস্বীকৃতি করা হয়, তাহলে বাংলাদেশে হয়ত নতুন নেতৃত্ব আবির্ভাব হবে যা চীনের পন্থী হবে। 

সকল রাজ্যকেই বোঝা ভাগ করে নিতে হবে
রাজেশ্বর রাও

গৌহাটি, জুন ১২-জনাব সি সিপিআইয়ের সাধারণ সচীব রাজেশ্বর রাও আজ বলেন যে বাংলাদেশ থেকে আসা উদ্বাস্তুরা ইন্ডিয়ার জন্য জাতীয় সংকট সৃষ্টি করেছে এবং শরণার্থীদের সাময়িক আশ্রয় প্রত্যাখ্যান করার মত অধিকার কোন রাজ্যের নেই, পিটিআই বলেন। 

সকালে আয়োজিত এই সংবাদ সম্মেলনে, সিপিআই নেতা কেন্দ্রীয় সরকারকে শরণার্থীদের জন্য আশ্রয় দেওয়ার জন্য সকল রাজ্যকে চাপ দেয়ার অনুরোধ জানান। 

জনাব রাও বলেন কেন্দ্র শরণার্থী সমস্যার গুরুত্বতার অনুভব এখনো উদিত হয় নি এবং সীমান্তবর্তী রাজ্য এর বোঝা ধারণে ভারাক্রান্ত, এটা কেবল সীমান্তবর্তী রাজ্যদেরই একার দায়িত্ব ছিল না অথচ গোটা ইন্ডিয়ার প্রতিটা রাজ্যের দায়িত্ব ভাগ করে নেয়া উচিত। 

সিপিআই নেতা রাজ্যদেরকে  এই দেশে আশ্রয় ও নিরাপত্তার জন্য পালিয়ে আসা মানুষ এবং বাংলাদেশের আন্দোলনে তাদের সংহতি প্রকাশ করতে সীমান্তে শরণার্থীদের জন্য ২০০ থেকে ২৫০ শয্যা ধারন ক্ষমতার হাসপাতাল খোলারও পরামর্শ দেন। 

তিনি বলেন সীমান্তে লাখ লাখ শরণার্থী প্রবেশের সাথে সাথে একটি বিস্ফোরক অবস্থার অবনতি হচ্ছে এবং প্রতিদিনই অধিক থেকে অধিকতর আসতেছে। সরকারি ক্যাম্পগুলোয় মাত্র শতকরা ৫ জন আশ্রয় পাচ্ছে এবং শতকরা ২৫ জন রেশন পাচ্ছে। বাকিরা যেখানেই সম্ভব আশ্রয় এবং খাদ্য অনুসন্ধান করতেছে। এই ব্যাপারটি উদ্বেগ সৃষ্টি করছে। সেখানে কলেরাও মহামারীতুল্য হয়েছে যা অবস্থা আরো প্রকোপ করেছে। 

সিপিআই নেতা বলেন পার্টি সকল রাজ্য ইউনিটকে নিজ-নিজ রাজ্যকে জাতীয় বোঝার অংশের ভাগ গ্রহণ করার চাপ দিতে নির্দেশ দিয়েছেন এবং শরণার্থী সমস্যাকে দলীয় ইস্যু বানাতে নিষেধ করেছেন। যতদূর পার্টি উদ্ধিগ্, আমরা এটাকে দলীয় সমস্যা তৈরী করব না এবং আশা করি অন্যান্য পার্টিও এমন করবে না, তিনি বলেন। 

জনাব রাও আশা করেন স্বাধীনতা আন্দোলন খুব দ্রুতই বাংলাদেশে সফলভাবে সমাপ্তিতে আসবে এবং বলেন, “আমরা বাংলাদেশে মানুষের কৃতজ্ঞ কারন তারা গণতন্ত্র এবং অসাম্প্রদায়িকতার নিশান তুলেছেন। বাংলাদেশে আন্দোলনের মাধ্য্‌মে আমাদের অসাম্প্রদায়িকতা জোরদার হয়েছে”। 

পূর্ব বঙ্গের ঘরোয়া সমস্যার পাশে দাঁড়িয়েছে
কুনয্রু আসালিস জাতিসংঘের লিউকওয়ার্ম
“দ্যা টাইমস অফ ইণ্ডিয়া” সংবাদপত্র সেবা”

পুনা, জুন ১৩- ডা. কে.এ কুনয্রু, সার্ভেন্ট অফ ইণ্ডিয়া সোসাইটির সভাপতি গতকাল “আমাদের করণীয়” কাজের উপর “গুরুত্বপূর্ন সভা” ডাক দেন যদি পাকিস্তান নিরাপত্তা এবং এই শরণার্থীদের আশ্রয় পূর্ব পাকিস্তানের নিরাপদে ফেরার অবস্থা তৈরী না করে। 

সংকট বিকসিত হলে কেউই পছন্দ করবে না, কিন্তু যদি তা সত্ত্বেও ইণ্ডিয়া দ্বারা প্রত্যাবর্তন সামলানো না যায় “ইহার সম্মুক্ষিন হওয়ার যাবতীয় প্রস্ততি আমাদের নিতেই হবে” তিনি যোগ করেন। তিনি প্রতিষ্ঠা বার্ষিকির  বাতসরিক পাব্লিক বক্তৃতায়…….. 

ডা. কুনয্রু জাতিসংঘের কঠোর সমালোচনা করেন। বিশেষত শুরুতেই যুক্তরাষ্ট্রের সন্ধিঘ্ন এবং লিউকওয়ার্ম, এখন শরণার্থী সমস্যার দিকের মনোভাবের জন্য। 

তা সত্ত্বেও তিনি জাতিসংঘের সাধারন  সচীবের বিলম্বিত আবেদনকে ইঙ্গিত করেন, এখন পর্যন্ত কোন সারগর্ভ আন্তর্জাতিক সাহায্য পাওয়া যায় নি। 

তিনি ইহাকে ১৯৫৬ এর হাঙ্গেরিয়ান সংকটের সাথে তুলনা করেন এবং বলেন যে যখন “হাঙ্গেরিয়ান মুক্তিযোদ্ধাদের তাদের দেশ ত্যাগ করতে হচ্ছিলো তখন জাতিসংঘ এবং আমেরিকা উভয়ই তাদের সংকট নিবারণে উদ্বিগ্ন হয়ে গিয়েছিল। কিন্তু পূর্ব পাকিস্তানী শরণার্থীদের জন্য তাদের ত্রান বিধান “অত্যন্ত অপর্যাপ্ত” প্রেরনে ধীরগতি ছিল। 

পূর্ব পাকিস্তান ইতিহাসে উল্লেখিত অন্যতম সবথেকে নির্মম হত্যাকান্ডের শিকার হয়েছে। “পশ্চিম পাকিস্তানি সেনারা রাজনৈতিক এবং বুদ্ধিজীবী নেতৃত্ব ধ্বংস করতে, সংখ্যালঘু সম্প্রদায়কে উপড়িয়ে ফেলা অথবা পূর্ব বঙ্গ হতে তাড়িয়ে দেয়া এবং গোটা জাতিকে ভীতসন্ত্রস্ত করার “পাশবিক বর্বরতায়” অঙ্গীকারবদ্ধ হয়েছে, ” তিনি বলেন। 


অস্ত্র সরবারহ

তিনি বলেন বিয়োগান্তক ঘটনাকে পাকিস্তানের অভ্যন্তরীন ব্যাপার হিসেবে ইংল্যান্ড ও আমেরিকা আখ্যায়িত করেছে যেন গোটা মানবতা অধিকার লঙ্ঘনে তাদের এবং জাতিসংঘের কোন মাথাব্যথাই না। 

আমেরিকা, যারা কিনা পাকিস্তানে অস্ত্র সরবারহের “মূল যোগানদাতা” ছিল, পশ্চিম পাকিস্তানি সেনাদের পাশবিক কর্মকান্ডগুলোর শক্ত বিরোধীতা প্রকাশ করে নি। না তারা সেই দেশের অর্থনৈতিক সাহায্যে অস্ত্রের খুচরা যন্ত্রাংশ পাকিস্তানি সশস্ত্র বাহিনীর নিকট সরবারহ বন্ধ করেছে। 

ড. কুনয্রু ইঙ্গিত করেন যে পূর্ববঙ্গ দ্বন্দ পাকিস্তানের অভ্যন্তরীন ব্যাপার হওয়ার স্পর্ধা অতিক্রান্ত করেছে। 

তিনি ভাবেন, ইন্ডিয়ার মুখোমুখি পশ্চিমা বিশ্ব, “তাদের নিজস্ব আগ্রহে” প্রস্তুত হয় নি যে পদক্ষেপ পাকিস্তানকে দূর্বল করবে। 


জিডিআর ত্রান প্রেরণ

কলকাতা, জুন ১৩ঃ ছয় টনের কলেরা  ভ্যাক্সিন, এন্টিবায়োটিক, ভিটামিন এবং পাচ টনের শয্যা, তাবু, কম্বল ইত্যাদি গঠিত জিডিআর সরকারের প্রথম সাহায্য, ‌ দুম দুম বিমানবন্দরে, পূনর্বাসনইউনিয়ন মন্ত্রনালয়ের অতিরিক্ত সচীব কর্ণেল আর.এন লুথরার নিকট  হস্তান্তর করা হয়। জনাব ওয়ার্নার হোরনি, জিডিআরের রেড ক্রস সোসাইটির সভাপতিমন্ডলীর প্রতিনিধি উপস্থিত ছিলেন, পিটিআই। 

অনুবাদ
জয়প্রকাশের পাশ্চাত্য হস্তক্ষেপের আহবান

জাতিসংঘ, জুন ১৩ঃ বিশ্বনেতাদের এখনো সময় আছে, যদিও বেশি সময় নেই, বাংলাদেশের সমস্যা নিরসনে  এবং শান্তি পূনরুদ্ধার করার, সারভোজায়া নেতা জনাব জয়প্রকাশ নারায়ণ, গতকাল জাতিসংঘের এক র‌্যালির উদ্দেশ্যে বক্তৃতায় বলেন। 

যদি তারা হস্তক্ষেপ না করে, গোটা উপমহাদেশ সমস্যায় উত্তেজিত হয়ে উঠবে এবং সবার জন্য অজানা বিপাকে পড়বে, তিনি হুশিয়ারী দেন। 

প্রায় ১০০০জন মানুষ নিউ ইয়র্ক সেন্ট্রাল পার্ক থেকে জাতিসংঘ পর্যন্ত বাংলাদেশ রক্ষা কমিটি সংগঠিত মিছিল প্রদর্শন করতে আসেন। আসার পথে তারা নিউ-ইয়র্কের পাকিস্তানি মিশনের সামনে প্রদর্শন করে। 

(পূর্বে  ৩০জন পশ্চিম পাকিস্তানি জাতিসংঘ থেকে ইন্ডিয়ান মিশন পর্যন্ত মিশিল করে এবং ইন্ডিয়ার হস্তক্ষেপের প্রতি নিন্দা প্রদর্শন করে। 

প্রায় ২৫০জন মানুষ মিশিলে অংশ গ্রহণ করেন। যদিও, বৃষ্টি সংখ্যা কমিয়ে দেয়, কিন্তু কিছু মানুষ অন্যান্যদের মাধ্যমে শুনতে পিছনে থেকে যায়, জনাব জয়প্রকাশ নারায়ণ এবং জনাব ইকবাল আহমেদ, একজন পাকিস্তানি আমেরকায় অধ্যাপনা করছেন এবং বেরিগান ব্রাদার্স ষড়যন্ত্র মামলার একজন অভিযুক্ত। 

জনাব নারায়ণ, বিশ্বভ্রমণে একজন নতুন বলেন যে, পাকিস্তানি প্রোপাগান্ডা বলেছিল যে পূর্ব-বঙ্গের সমস্যা ইন্ডিয়া-পাকিস্তান সমস্যা অথবা হিন্দু-মুসলিম সমস্যা। 

কিন্তু বিদেশি সাংবাদিকদের ধন্যবাদ জানায়, বিশ্ব ধীরে হলেও প্রকৃত ইস্যুর ব্যাপারে সচেতন হয় এবং পাকিস্তানি প্রোপাগানিস্টদের বিশ্বকে বোকা বানানোর এবং তাদের অপরাধ বরদাস্ত করার প্রচেষ্টা ব্যর্থ হয়েছে। 

ইতিহাসের সমস্যা বিশ্লেষন করে এবং বর্তমান অবস্থা যা পাচ লক্ষ মানুষ হত্যা এবং ছয় লক্ষেরও অধিক মানুষকে ইন্ডিয়ায় আশ্রয় নিতে বাধ্য করা হয়েছে, জনাব নারায়ন বলেন, “এই সকল ঘটনা পশ্চিমের কিছু সাংবাদিক ব্যতিত পশ্চিমা বিশ্বকে উদাসীন ফেলে রেখেছে এবং আমেরিকা ও পশ্চিম ইউরোপের, প্রতিক্রিয়া অত্যন্ত তুচ্ছে দেখা যাচ্ছে। মনে হচ্ছে বিশ্বের বি্বেক মৃত্যূ বরণ করেছে”

জনাব নারায়ণ কথায় “মুক্ত বিশ্ব” উল্লেখ করেন এবং প্রশ্ন করেন কেন “মুক্ত বিশ্ব” এবং এর নেতাবৃন্দ স্বাধীনতার হামলায় চুপ করে আছেন। 

জনাব নারায়ণ যোগ করেন, “ইহা সোভিয়েত ইউনিয়নের প্রেসিডেন্ট পোডগোর্নির উপর বরতায়” বন্দি পৃথিবীর নেতাদের ডাকেন তার ডাককে জোড়ালো করার জন্য এবং গণহত্যা সমাপ্ত করার প্রকাশ্য আবেদন জানায়। কিন্তু না প্রেসি্ডেন্ট নিক্সন, না প্রধান মন্ত্রী, জনাব এডওয়ার্ড হিথ, প্রেসিডেন্ট পম্পিদো কোন কিছু প্রকাশ্যে বলেন নি। 

জনাব নারায়ন বাংলাদেশের তরুন যোদ্ধাদের সম্মান প্রদর্শন করেন যারা পশ্চিম্ম পাকিস্তান সেনাবাহিনীর আর্টিলারি এবং বিমানে বিরুদ্ধে সাহস দেখিয়েছেন। 

“শরণার্থীসহ  বিভিন্ন মানুষ, এবং বাংলাদেশ সরকারের নেতৃত্বদের সাথে কথা বলার পরে আমার অনুভূতি এবং দৃঢ় বিশ্বাস হয়েছে, যে গেরিলা যুদ্ধ অব্যাহত থাকবে। আমার মনে কোন সন্দেহ নাই যে বাংলাদেশ নিশ্চিতভাবেই তাদের স্বাধীনতা জয় করবে। 

পাকিস্তানকে সাহায্য

জনাব নারায়ন বলেন পাকিস্তানকে দেয়া কোন সাহায্য পশ্চিম পাকিস্তানি সামরিক অস্ত্রে ব্যয়িত হবে এবং যারা পাকিস্তানকে সাহায্য করছে তারা পূর্ব বঙ্গের গণহত্যার জন্য দায়ী হবে। 

বিশ্ব নেতাদের কাজ করতে আবেদন জানান, যদিও এখনো সেখানে সময় আছে, জনাব নারায়ণ বলেন যে মুক্ত বিশ্বের নেতাদের অবশ্যই প্রকাশ্যে এই অপরাধগুলোকে নিন্দা জানাতে হবে। তাদের অবশ্যই ইসলামাবাদে সাহায্য প্রেরণ বন্ধ করতে হবে। তাদের উচিত ইয়াহিয়ার শাসনকে লড়াই বন্ধ করতে, সেনাবাহিনীদের ব্যারাকে ফিরিয়ে আনার, সকল শেখ মুজিবুর রহমান সহ রাজনৈতিক বন্দিদের মুক্তি দিতে চাপ দেয়া এবং তাদেরকে রাজনৈতিক সমঝোতা করতে বলা। 

জনাব নারায়ণ বলেন যে বিশ্বের বিস্মিত হওয়ার উচিত হবে না যদি শেখ মুজিবর রহমান এবং এমনকি অন্যান্যরা প্রেসিডেন্ট ইয়াহিয়ার সাথে হাত মিলানো প্রত্যাখ্যান করে যেহেতু তার হাত হতে বাঙ্গালীদের রক্ত ঝরতেছে। 

কিন্তু এটা পশ্চিম পাকিস্তানের নেতাদের বাংলাদেশের নেতাদের সাথে শান্তিপূর্ন সমঝোতার মধ্যস্ততা করার জন্য ছিল, তিনি বলেন- পিটিআই। 

Masroor Ahmed Makib

অনুবাদ

স্বীকৃতি দিতে দেরি হওয়ায় কেন্দ্রের প্রতি অসন্তোষ
(নিজস্ব সংবাদদাতা)

নিজস্ব প্রতিবেদক, মাদ্রাজ, ১৫ই জুনঃ যদিও তামিলনাড়ু থেকে পশ্চিমবাংলা অনেক দূরে অবস্থিত কিন্তু বাংলাদেশ থেকে আসা শরণার্থীদের নজিরবিহীন প্রবাহকে অব্যাহত আছে। এখানকার মানুষ ও ইয়াহিয়া খানের হত্যার বিরুদ্ধে সোচ্চার হয়েছে। 

এখানকার স্থানীয় সংবাদমাধ্যমগুলোতে ভারত সরকারের বাংলাদেশকে স্বীকৃতি দেয়ার বিলম্বের কারনে প্রত্যেহ রুষ্ঠ নেতাদের নানা উপস্থাপনা উপস্থাপিত হচ্ছে। 

রাগান্বিত নেতারা স্থানীয় দৈনিকগুলোতে প্রতিদিন ডজনের উপরে চিঠি প্রকাশিত করছেন যেখানে " বাংলাদেশ কে স্বীকৃতি দিতে ভারত সরকারের নিষ্ক্রিয়তা" নিয়ে তাদের ভাবনা উঠে এসেছে। 

ফণীভূষণ এর নেতৃত্বে তিন সদস্যের বাংলাদেশী প্রতিনিধি দল বাংলাদেশের মর্মান্তিক পরিস্থিতি এখানকার মানুষের কাছে তুলে ধরার জন্য তিন দিনের সফরে এই শহরে এসেছেন। জনাব মজুমদার আশা প্রকাশ করেছেন যে শরণার্থীদের এই প্রবাহ ভারতের সচিব পরিষদে উত্থাপিত হবে। বাংলাদেশের প্রতিনিধি দলের আরেকজন শাহ মোয়াজ্জেম বলেছেন, জাতিসংঘে বাংলাদেশের নিজস্ব প্রতিনিধি রয়েছেন। শরণার্থীর সংখা আরো উন্নত করা সম্ভব যদিনা ভারত সরকার বাংলাদেশ এবং শরণার্থীদের স্বীকৃতি প্রদান করেন। 

বাংলাদেশের প্রতিনিধি দলের তৃতীয় জন উল্লেখ করেন যে, ভারতের জন্য ইয়াহিয়া খান ও তার রক্তপিপাসু সৈন্যদের আক্রমনের শিকার এই বিশাল সংখ্যক শরণার্থীদের ভরনপোষন করা অনেক কষ্টসাধ্য ব্যাপার। 

তিনি আরো উল্লেখ করেন বাংলাদেশের অভ্যন্তরে ইয়াহিয়ার লোকদের ক্যাম্প তৈরির আছে যেখানে জনসাধারনকে বিভিন্ন ধরনের প্রতারনা ও ফাঁদে ফেলা হয় যা মানুষজনকে ভারতের দিকে চলে  যেতে বাধ্য করে। 

ভারতীয় ট্রেড ইউনিয়নের জেনারেল কাউন্সিলের  সাধারন সম্পাদক জনাব পি রামামূর্তি  কোম্বাটুরের কেন্দ্রে  চার দিন ব্যাপি বৈঠকের উদ্বোধনের সময় বলেন, বেতনে  ভারসাম্য আসবেনা যতদিন না পর্যন্ত ভারত সরকার তার মুদ্রাস্ফীতি নীতি পরিত্যাগ করে। 

তিনি সব স্তরের মানুষের জীবনযাত্রার ব্যয় বেড়ে যাওয়া নিয়ন্ত্রন করতে একটি কার্যকর ব্যবস্থা নেয়ার আশ্বাস কামনা করেন। 

তিনি বর্ণনা করেন, "সরকারের মুদ্রাস্ফীতি নীতি জনগনের সাথে প্রকাশ্যে ডাকাতির ন্যায়"। 

জনাব  রামামূর্তি ভারতের সকল ট্রেড ইউনিয়ন ইউনিটের প্রতি সকল কেন্দ্রীয় শ্রম সংগঠনের সাথে একাত্ম হতে আহ্বান করেন। তিনি প্রধান কিছু  শ্রম সংগঠনের প্রতিনিধিদের উত্থাপন করা  আট দফা দাবিকে স্বাগত জানান এবং তিনি মনে করেন এটি  সরকারের বিরুদ্ধে সম্মিলিত ভাবে প্রতিবাদ করতে শ্রমিকদের ঐক্যবদ্ধ করবে। 

এই আট দফা দাবিগুলো হলো, সম্পত্তি অধিকার বিলুপ্তি, ক্ষতিপুরন  ছাড়া পুঁজি সংগঠন  একচেটিয়া ভাবে জাতীয়করন, সাধারন ভুমি সংস্কার, পূর্ণ  কর্ম সংস্থান ও বেকারত্ব দূর করার জন্য একটি যৌক্তিক মজুরি নীতি তৈরি, নিত্য ব্যবহার্য দ্রব্যাদি জনগনের নাগালে রাখা, জনগনের কাছ থেকে  সকল ঋণ  আদায় স্থগিত রাখা শিল্প ও অর্থনীতিতে বৈদেশিক প্রভাব থেকে মুক্ত করার জন্য  আর্থিক নীতিতে পরিবর্তন আনা। 

উক্ত বৈঠকে উপস্থিত ছিলেন, জনাব পি সন্দারায়া, জনাব জ্যোতি বসু, জনাব উমানাথ, জনাব কে রামানি, জনাব এ বালাসুবারমানিয়াম এবং জনাব বিশ্ব পুণ্যাহ। এই সম্মেলনে অন্তত ১২০ জন শ্রমিক নেতা উপস্থিত ছিলেন। ভারতীয় ট্রেড ইউনিয়নের কেন্দ্রীয় কমিটি গঠনের পর এটিই সাধারন পরিষদের  প্রথম  বাৎসরিক বৈঠক। 

বরাবরের মতোই জনাব রামামুরতি লিখিত আকারে থাকা একটি বড় প্রতিবেদন পড়ে শোনান। তিনি জাতীয় বাজেটের বিশ্লেষন করেন এবং বলেন যে যদিও ঘাটতি ৩২০ কোটি রুপি দেখানো হয়েছে এটি আসলে  ৫০০ কোটি রুপি হতে পারে। 

দ্রব্যসমুহের পাইকারি দাম বিশ্লেষন করে জনাব রামামুরতি ভারতীয় অর্থনীতি সামনে এগিয়ে যাওয়ার পথে রয়েছে বলে কতৃপক্ষের দাবীর সাথে দ্বিমত পোষন করেন। ক্রমবর্ধমান কর্মসংস্থানকে  একটি উন্নয়নশীল দেশের উন্নতির মাপকাঠি হিসেবে তিনি তুলে ধরেন  যেখানে বিগত বছর এবং তার আগের বছরে ভারতে কর্মসংস্থান ক্ষেত্রে অবনতি ঘটছে বলে ফলাফল প্রকাশ করেন। 

ভারতীয় চেম্বার অফ কমার্সের রিপোর্টেরর  উধৃতি  দিয়ে তিনি বলেন, দেশে ১৯৭০-৭১ এর প্রথমার্ধে বেকারের সংখ্যা ১৩ মিলিয়ন যেখানে ১৯৬৯ সালে বেকারের সংখ্যা ১৯৬৭-৬৮ সালের ১৭ মিলিয়ন থেকে বেড়ে দাড়িয়েছিলো ১৯ মিলিয়নে  আর এগুলো হয়েছিলো যখন বলা হচ্ছিলো দেশের  অর্থনীতি সংকট কাটিয়ে উঠেছে। 

'সবুজ বিপ্লবের ' বিরুদ্ধেও  জনাব রমামুরতির শ্লেষাত্বক সমালোচনা করেন। ১৯৬৪-৬৫ সালের ৮৯.৩৪ মিলিয়ন টন উৎপাদনের সঙ্গে ১৯৬৭-৬৮ সালে উৎপাদিত ৯৫.০৫ মিলিয়ন টনের তুলনা করে তিনি বলেন এটি বার্ষিক তিন শতাংশ হারে বৃদ্ধি পেয়েছে। 

Farjana Akter Munia
<১২, ১৫১, ৪০৬>
অনুবাদ

স্বীকৃতি “প্রত্যাগমন“ ইস্যুতে কেন্দ্রের সমালোচনা
(সি পি আই - এম - রেজোল্যুশন)

 কোয়েম্বাটর, ১৭ জুন -মার্কসবাদী কমিউনিস্ট পার্টির পলিব্যুরো বাঙ্গলাদেশ সরকারের স্বীকৃতি বিলম্বের প্রশ্নে ভারত সরকারের সমালোচনা করেছেন এবং একটি রাজনৈতিক সমাধান খুজে বের করার ব্যাপারে জোর দিয়েছেন - খবর পি টি আই। 

দলের শীর্ষ নীতিনির্ধারণকারী অংশ - পলিবুরো - গতকাল অধিবেশনে বলেছে সরকার স্পষ্টতই আমেরিকা এবং অন্য কিছু মহলের চাপে আছে। 

নীতি নির্ধারণী সদস্যদের  আটজনের অংশগ্রহণে  দীর্ঘ রুদ্ধদার বৈঠক হয়েছে। একমাত্র জনাব বি টি রান্দিভ, যিনি অসুস্থ ছিলেন বলে অনুপস্থিত ছিলেন। দলীয় বিবৃতি গত রাতে সংবাদ্  মাধ্যমে প্রকাশিত হয়েছে। 

বিবৃতিতে বলা হয়েছে, অস্থায়ী সরকারকে স্বীকৃতি দিতে ব্যর্থতা এবং বাংলাদেশকে সবরকম উপকরণ সহায়তা প্রদান না করায় বাংলাদেশের জনগণের সংগ্রাম ভীষণভাবে ব্যহত হচ্ছে এবং বাংলাদেশ থেকে ভারতে ৫ মিলিয়ন উদ্বাস্তু হিসেবে প্রবেশ করতে বাধ্য হয়েছে। এই বিশাল উদ্বাস্তুর অন্তঃপ্রবাহ ভারতে এবং বিশেষ করে পশ্চিম বঙ্গ ত্রিপুরা, আসাম, মেঘালয়ে বড় ধরনের সমসা তৈরি করেছে। এর জন্য ভারত সরকার দায়ী কারণ তারা বাংলাদেশ সরকারকে স্বীকৃতি দিতে ব্যার্থ হয়েছে এবং এবং পূর্ববাংলায় পর্যাপ্ত সকল সরবরাহ সহায়তা প্রদানে ব্যার্থ হয়েছে। 

তানভীর আহমেদ নোভেল
<১২, ১৫২, ৪০৭>
অনুবাদ


পাকিস্তানে মার্কিন অস্ত্র চালানের বিরুদ্ধে বিক্ষোভ

বুধবার সন্ধ্যায় ''ইয়োথ ফর বাংলাদেশ'' এর উদ্যোগে কলকাতা'র USIS (United States Information Service) center এর সামনে এক ব্যাপক বিক্ষোভ মিছিল অনুষ্ঠিত হয়। তারা শ্লোগান দিতে থাকে যে, এ মুহূর্তে পাকিস্তানে মার্কিন অস্ত্রের চালান একটি গোপন কূটকৌশল। তা সত্ত্বেও মার্কিন সরকার ঘোষণা পাকিস্তানের প্রস্তাবিত অস্ত্র সরবরাহ করা হবে। 

''ইয়থ ফর বাংলাদেশ'' এর সম্পাদক জনাব ভজণ নাগ মিছিলে উপস্থিত ছিলেন। USIS এর কার্যালয়ে বিক্ষোভ এর দাবি-দাওয়া সংবলিত একটি কপি দেয়া হয়েছে মার্কিন সরকার বরাবর পৌঁছে দেবার জন্য। 

''ইয়োথ ফর বাংলাদেশ'' এর সভাপতি জনাব মিহির সেন এক বিবৃতিতে নিক্সন প্রশাসনের দু-মুখো কূটনীতি ও হৃদয়হীন পক্ষপাতদুষ্ট মতবাদ এর নিন্দা করেন। 

সেন বলেন, ''একদিকে আমরা মার্কিন বিমান সি-১৩০ এর দুর্বোধ্য ব্যবহার এর সম্মুখীন হচ্ছি, যা কিনা পাকিস্তানী মিলিটারি দের অত্যাচারে পীড়িত মানুষদের জন্য ত্রাণ সরবরাহ করছে। অন্যদিকে, দ্রুত গতিতে গুপ্তভাবে পাকিস্তানে প্রবেশ করছে মিলিটারি বিমান। যা কিনা আরও অনেক বাঙালী কে মৃত্যুর মুখে ঠেলে দিয়ে লক্ষ মানুষকে শরণার্থী করছে। 

''মার্কিন সরকারের এই বিশ্বাসঘাতকতা অবশ্যই বিশ্ব রাজনীতিতে দু-মুখো কূটনীতি ও ত্রুটিপূর্ণ সিনিক মতবাদের সবচেয়ে জঘন্য দৃষ্টান্ত হয়ে রবে। ''

''আমদের দাবী - মার্কিন সরকার ওই দুই জাহাজের সমস্ত মাল করাচী পৌঁছানোর আগেই স্থগিতাদেশ দিতে হবে এবং তাছাড়াও বাংলাদেশ স্বাধীন হওয়ার আগে পর্যন্ত কোনো প্রকার অস্ত্র বা অস্ত্রের সরঞ্জামের চালান না আসার দায়িত্ব ও নেবে।'' 
জনাব সেন আরও বলেন, ''মার্কিন উপকরণ সমূহ কে শরনার্থীদের সাহায্যের জন্য গ্রহন করার পূর্বে তারা যেনো আমাদের উল্লেখিত দাবী-দাওয়া গুলো মেনে নেয়, ভারত সরকার কে অবশ্যই তা নিশ্চিত করতে হবে।''

তানভীর আহমেদ নোভেল
<১২, ১৫৩, ৪০৮-৪০৯>
অনুবাদ

বাংলাদেশের পরিণিতির সাথে জড়িয়ে রয়েছে এশিয়ার নিরাপত্তাঃ জয়প্রকাশ।

জুন ২৪, সিঙ্গাপুর। সূত্রমতে ভারতীয় নেতা জয়প্রকাশ নারায়ণ আজ এক বার্তায় সতর্ক করে বলেন, যদি পূর্ববাংলা'র রাজনৈতিক সমস্যার দ্রুত সমাধান না হয় তবে দক্ষিণ ও দক্ষিণ_পুর্ব এশিয়ার পরিস্থিতি স্বাভাবিক হবেনা। 

প্রেস কনফারেন্সে তিনি বলেন বড় শক্তিধর দেশগুলোর উচিৎ পূর্ব পাকিস্তানের সমস্যা এড়ানোর জন্য সেখানে রাজনৈতিক সমাধান করার জন্য প্রেসিডেন্ট ইয়াহিয়াকে চাপ দেয়া। 

তিনি বলেন পুর্ব পাকিস্তানের গৃহযুদ্ধ ভারতের উপর অর্থণৈতিক, রাজনৈতিক ও সামাজিক প্রভাব ফেলবে। 

জেলে থাকা শেখ মুজিবকেও মুক্তি দিতে হবে। পাকিস্তান সরকারের উচিৎ রহমান সাহেবের সাথে আলোচনায় বসা। তিনিই পূর্ব পাকিস্তানের মূল প্রতিনিধি। 

আমার সন্দেহ আছে যে বাংলাদেশের মানুষ স্বাধীনতা ছাড়া আর কোন শর্তে রাজি হবে কিনা। এর আগে বলা হয় পাকিস্তান এখন মৃত। 

বাঙ্গালীদের আন্দোলন আর পাকিস্তানীদের নির্যাতনের কথা জিজ্ঞেস করা হলে তিনি বলেন - তারা এখন এই ব্যাপারে সজাগ। তবে অনেকে জাতীয়তাবাদীতে তেমন বিশ্বাস করেন না এবং মনে করেন মিলিটারিরা তাদের দমিয়ে ফেলতে পারবে। 

কিন্তু মনে রাখবেন, ব্রিটিশ-ইন্ডিয়ার ৯০ ভাগ আন্দোলন বাংলাদেশ থেকেই শুরু হয়েছিল। 

বাংলাদেশ স্বাধীন হবে। পাকিস্তান এটা যত দ্রুত অনুধাবন করতে পারবে ততই মঙ্গল। 

বাংলাদেশের স্ট্রাটেজিক অবস্থান সম্পর্কে দক্ষিণ এশিয়া অবগত। যদি তাদের আন্দোলন ব্যার্থ হয় তবে মাওবাদীরা তাদের এই শূন্যতা পূরণ করবে। 

বাঙ্গালী সৈন্যরা বাইরে থেকে অস্ত্র পাচ্ছে কিনা জানতে চাইলে জনাব নারায়ণ বলেন, হ্যা, লন্ডনে আমি কিছু লোকের সাথে পরিচিত হয়েছি যারা অস্ত্র কেনার জন্য টাকা সংগ্রহ করছিল। 

পাকিস্তানে অ্যামেরিকার অস্ত্র চালানের ব্যাপারে জিজ্ঞেস করা হলে তিনি আবেদন করেন অ্যামেরিকার উচিৎ পাকিস্তানকে সকল প্রকার সামরিক সহায়তা দেয়া বন্ধ করা - যতক্ষণ মার্শাল রুল না থামে এবং নির্বাচিত প্রতিনিধিদের হাতে ক্ষমতা হস্তান্তর হয়। 

বৈরুতে ভারতের কৃষিমন্ত্রী জনাব ফখরুদ্দিন আলী আহমেদ গতকাল পশ্চিম এশিয়ার ৪ টি দেশ সফরকালে বাংলাদেশের অবস্থা ও প্রায় ৬ মিলিয়ন শরনার্থদের জন্য ভারতে সৃষ্ট সমস্যা সম্পর্কে আলোচনা করতে আসেন। 

শুক্রবার তিনি লেবাননের পররাষ্ট্রমন্ত্রীর সাথে দেখা করবেন। 

পূর্ব বার্লিনে, ভারতের ট্যুরিজম ও সিভিল এভিয়েশন মন্ত্রী ডাঃ কারান সিং বলেন ভারত শরনার্থিদের দায় নেবেনা - যারা সম্প্রতি বাংলাদেশ থেকে পালিয়ে এসেছে। 

ভারত এত লক্ষ লক্ষ শরনার্থিদ্র দায়িত্ব নিতে পারবেনা। ঘনবসতিপূর্ন এলাকায় তারা বন্যার স্রোতের মত ঢুকে পড়ছে - গতকাল একথাই বলেন তিনি - খবর জার্মান নিউজ এজেন্সির। 

এদের পুর্ব বাংলায় ফিরে যাবার জন্য তেমন পরিবেশ সৃষ্টি করতে হবে। 

কারান সিং ভারতের প্রধানমন্ত্রীর সাথে সফরে এসে জানান পুর্ব জার্মানির প্রধানমন্ত্রী জনাব উইলি স্টোফন ও পররাষ্ট্রমন্ত্রী জনাব অট্ট উইঞ্জারের সাথে তাদের আলোচনা সফল হয়েছে। 

Russell Rahman 
<১২, ১৫৪, ৪১০-৪১১>

অস্ত্র, সামরিক শিক্ষা ও সর্বপ্রকার সাহায্য দিতে হবে
বাংলাদেশের মুক্তিযোদ্ধা প্রসঙ্গে কমিউনিস্ট পার্টির দাবী

“বাংলাদেশকে মুক্ত করার জন্য বাংলাদেশের মুক্তিযোদ্ধাদের অস্ত্র ও সামরিক শিক্ষা সহ সর্বপ্রকার সাহায্য করতে হবে”- ভারতের কমিউনিস্ট পার্টির পশ্চিম বঙ্গ রাজ্য পরিষদের এক বিবৃতিতে এই দাবী করেন। বাংলাদেশের সরকারকে স্বীকৃতি না দেওয়ার জন্য ভারত সরকারের সমালোচনা করা হয়েছে এবং অবিলম্বে বাংলাদেশ সরকারকে স্বীকৃতি দেওয়ার জন্য দাবী জানানো হয়েছে। বাংলাদেশের সমস্যাকে জাতীয় সমস্যা হিসেবে দেখার জন্য এবং সাম্প্রদায়িকতার বিরুদ্ধে সংগ্রাম করা ও শরণার্থীদের সেবায় ঝাঁপিয়ে পড়ার জন্য কমিউনিস্ট পার্টির সদস্য, সমর্থক এবং জনসাধারণ কে আবেদন জানিয়েছেন। 

বাংলাদেশ সম্পর্কে একটি জাতীয় সংহতিমূলক দৃষ্টিভঙ্গি অবলম্বনের জন্য প্রধানমন্ত্রী কে মূখ্যমন্ত্রী সম্মেলন আহবানের জন্যেও পার্টি দাবী জানিয়েছেন। 

ভারতের কমিউনিস্ট পার্টির পশ্চিমবঙ্গ রাজ্য পরিষদ গত ১৬ ও ১৭ জুন তারিখে দুইদিন ব্যাপী অধিবেশনে মিলিত হন। এই অধিবেশনে ভারতের কমিউনিস্ট পার্টির সাধারণ সম্পাদক শ্রী রাজেশ্বর রাও এবং কেন্দ্রীয় সম্পাদক মন্ডলীর সদস্য শ্রী ভবানী উপস্থিত ছিলেন। রাজ্য পরিষদের এই সভায় রাজ্য জুড়ে যে নৃশংস ভ্রাতৃঘাতী আন্তঃপার্টি সংঘর্ষ চলছে সে বিষয়েও আলোচনা হয় এবং এই হানাহানি বন্ধের জন্য কিছু কার্যকরী ব্যবস্থা সম্পর্কেও এই সভায় আলোচনা হয়। 

অধিবেশন শেষে এক বিবৃতিতে বলা হয় যে, বাংলাদেশের মুক্তিযোদ্ধাদের সমর্থন ও সংহতি জানানো সারা ভারতবর্ষের জনগণের এখন জরুরী কর্তব্য বলে কমিউনিস্ট পার্টির পশ্চিম বঙ্গের রাজ্য পরিষদ মনে করেন। প্রায় ষাট লক্ষাধিক মানুষ ইয়াহিয়া চক্রের অত্যাচারের মুখে দেশ ছেড়ে এই দেশে শরণার্থী হিসেবে এসেছেন। মুক্তিযোদ্ধারা যাতে তাদের দেশকে যথাসত্ত্বর মুক্ত করতে পারে তাঁর জন্য মুক্তিযোদ্ধাদের অস্ত্র, সামরিক শিক্ষা ও অন্যান্য সম্ভাব্য সর্বপ্রকার সাহায্য করতে হবে। এর ফলেই গৃহহীন মানুষ তাদের ঘরে ফিরে যেতে পারবে বলে পরিষদ মনে করে। এই প্রয়োজনেই বাংলাদেশ সরকারকে অবলম্বে স্বীকৃতি দেওয়া প্রয়োজন বলে রাজ্য পরিষদ মনে করে। এই স্বীকৃতি দানের বিষয়ে কিছু না করার জন্য কমিউনিস্ট পার্টির রাজ্য পরিষদ ভারত সরকারের সমালোচনা করেছেন এবং পার্টি তাঁর সমস্ত শাখাকে বাংলাদেশের স্বীকৃতির দাবিতে ব্যাপক আন্দোলন গড়ে তোলার জন্য বলেছেন। 

পার্টির জন্য পরিষদ তার সমস্ত শাখাকে বিভিন্ন শরণার্থী শিবিরের ব্যবস্থাদি উন্নতি করার জন্য কাজ করতে বলেছেন। শরণার্থী শিবিরে যারা আছেন তাঁরা যাতে আশ্রয়, খাদ্য, ওষুধ রীতিমতো পান এবং যারা বিভিন্ন ব্যক্তির কিংবা আত্মীয়ের বাড়িতে আছেন, তাঁদের প্রয়োজনে তারাও যাতে সাহায্য পান তার জন্য প্রয়োজনীয় ব্যবস্থা করতে হবে। বৃদ্ধ, শিশু ও মহিলাদের যাতে যথাসম্ভব ভালোভাবে রাখা যায় যুবকদের যাতে মুক্তিবাহিনীতে যোগদানের জন্য অনুপ্রাণিত করা যায় তার জন্য পার্টির কর্মীগণ বিভিন্ন শরণার্থী শিবিরগুলোতে সক্রিয়ভাবে কার্যক্রম গ্রহণ করবেন। 

শরণার্থী শিবির পরিচালনায় কেবলমাত্র নেতিবাচিক স্বরুপ উদঘাটন নয় পরন্ত ব্যর্থতা ও দুর্বলতাগুলিকে কাটানোর জন্য পার্টির কর্মীদের সক্রিয় হস্তক্ষেপ করতে হবে যাতে শরণার্থীদের সুষ্ঠু ও কার্যকরী ভাবে যাহায্য করা যায়। 

কমিউনিস্ট পার্টির রাজ্য পরিষদ মনে করে, বাংলাদেশের এই সমস্যাকে জাতীয় সমস্যা হিসেবে দেখতে হবে। রাজ্য পরিষদ বাংলাদেশের শরণার্থী বিষয়ে উড়িষ্যা সরকারের মনোভাব এবং মেঘালয়ে দাঙ্গার বিষয়ে গভীর ক্ষোভ প্রকাশ করেছেন। বাংলাদেশ প্রসঙ্গে একটি জাতীয় সংহতিমূলক দৃষ্টিভঙ্গি অবলম্বন এবং সীমান্ত রাজ্যগুলির স্কন্দভার ভাগ করে নেওয়ার প্রয়োনীয়তা সম্পর্কে সকল রাজ্যগুলিকে সচেতন করার উদ্দেশ্যে মুখ্যমন্ত্রীর সমুহের সম্মেলন আহবানের জন্য পার্টি প্রধানমন্ত্রীর কাছে আবেদন জানিয়েছেন। এ কারণস্বরূপ বলা হয়েছে যে যদি বাংলাদেশের সংগ্রাম ব্যর্থ হয় তাহলে ভারতের গণতান্ত্রিক ধর্মনিরপেক্ষ শক্তিগুলো সাম্প্রদায়িকতা ও প্রতিক্রিয়ার জোয়ারে ভেসে যাবে। 

সাম্প্রদায়িক শক্তিসমূহের যারা গোলযোগ করার চেষ্টা করছে তাঁদের বিষয়ে হুশিয়ার থাকার জন্য কমিউনিস্ট পার্টি পশ্চিমবঙ্গের জনসাধারনের কাছে আহবান জানিয়েছেন। পার্টি স্থির করেছে যে বাংলাদেশের মুক্তিযুদ্ধের পক্ষে সংহতি জ্ঞাপক অভিযানই বর্তমানে কমিউনিস্ট পার্টির অন্যতম মূল কার্যসুচী। ট্রেড ইউনিয়ন সমূহ শ্রমিকদের মধ্যে, কিষান সভা কৃষকদের মধ্যে এবং যুব, ছাত্র, মহিলাদের মধ্যে বাংলাদেশের মুক্তিযুদ্ধের তাৎপর্য সম্পর্কে ব্যাখ্যা করতে হবে। এই মুক্তিযুদ্ধের পক্ষে ধর্মনিরপেক্ষ গণতান্ত্রিক সমস্ত মানুষের সমাবেশ ঘটাতে হবে। 

পশ্চিমবঙ্গে বর্তমানে আন্তঃপার্টি ভ্রাতৃঘাতী হত্যাকাণ্ড জনিত গুরুতর পরিস্থিতির জন্য উদ্বেগ প্রকাশ করে রাজ্য পরিষদ এই সিদ্ধান্তে এসে পৌঁছেছে যে খুনীদের গ্রেফতার করতে এবং ব্যক্তি সন্ত্রাস রোধে পুলিশী অক্ষমতার পটভুমিকা শুধু প্রশাসনিক ব্যবস্থা নয় প্রত্যেকটি রাজনৈতিক দলের মধ্যে চুক্তির মাধ্যমে এবং রাজনৈতিক দলগুলির সক্রিয় হস্তক্ষেপের মাধ্যমে এই ধরনের সন্ত্রাস বন্ধ করা সম্ভব। রাজ্য পরিষদ এবং ব্যক্তি সন্ত্রাস বিরোধী অন্যান্য পার্টির সদস্যদের সম্মেলন আহবান করে এই সন্ত্রাসের বিরুদ্ধে একটি ঐক্যবদ্ধ কর্মসূচী গ্রহণ করা হোক। 

সর্বশেষে বাংলা কংগ্রেসের ভাঙ্গন জড়িত পরিস্থিতিও রাজ্য পরিষদে আলোচিত হয়। পার্টির বক্তব্য এই যে শ্রী সুশীল ধারাকে মন্ত্রিসভায় নেওয়া উচিত নয়। 

প্রেস বিবৃতি

ক। ১৬ই মে দিল্লী ত্যাগ এবং ২৭শে জুন ফিরে আসা- সব ৪৭ দিনের মধ্যে 
খ। স্থান পরিদর্শনঃ  কায়রো, রোম, বেলগ্রেড, মস্কো, হেলসিঙ্কি, স্টকহোম, বন, প্যারিস, লন্ডন, ওয়াশিংটন, নিউ ইয়র্ক, অটোয়া, ভ্যানকুভার, টোকিও, ব্যাংকক(বিশ্রামের জন্য- কোন ইন্টারভিউ নেই), জাকার্তা, সিঙ্গাপুর, কুয়ালালামপুর, ব্যাংকক(দিল্লীগামী এয়ার ইন্ডিয়ার ফ্লাইট ধরার জন্য)

১। সর্বসেবা, সাং ও গান্ধী শান্তি ফাউন্ডেশনের পক্ষে আমি শান্তির একজন দাস হিসেবে এই মিশন গ্রহণ করি। আমি তাদের পক্ষের সকল ধরনের সহযোগীতা, বিশেষ করে আর্থিক সহায়তার জন্য আসলেই আন্তরিকভাবে কৃতজ্ঞ। 

২। সমানভাবে, আমরা যেসব স্থানে পরিদর্শন করেছি, সেসব স্থানের আমাদের দেশের প্রতিনিধিদের কাছে সকল সহযোগীতা ও আতিথেয়তার জন্য আমি আমার উষ্ণ সমাদর জানাই। আমার মিশন যতদূর সম্ভব কার্যকর করার জন্য আমরা সাধারণভাবে ভারত সরকার এবং বিশেষভাবে তাদের প্রতি কৃতজ্ঞ। 

৩। শরণার্থীদের জন্য ত্রাণ সহায়তা বা মানুষের শুধুমাত্র দুঃখ-কষ্ট নিয়ে কথা বলার জন্য কিংবা জগতের নৈতিক বিবেক জাগ্রত করার জন্য আমি এই যাত্রা করি নি। লাখ লাখ মানুষ ত্রাণের জন্য ভারতে পালিয়েছে এবং একই সাথে কয়েক লাখ মানুষ বাংলাদেশে সন্ত্রাসের শিকার হচ্ছে এবং দুর্ভিক্ষ ও মহামারীর মুখোমুখি হয়েছে –যা অবশ্যই জরুরি এবং আমি স্বাভাবিকভাবেই এ ব্যাপারে কথা বলেছি। কায়রো বাদে সকল স্থানের পত্রিকা তথা “বিশ্বের নৈতিক বিবেক বা এর যতটুকু এখন পর্যন্ত বাকি রয়েছে” হিসেবে খুব চমৎকার কাজ করছে এবং এখনও করছে। 

৪। আমার বড় উদ্বেগ ছিল যে, এর সাথে রাজনৈতিক ইস্যু জড়িত ছিল যার দ্রুত সমাধান দরকার ছিল, কারণ আমি যাদের সাথে মিলিত হয়েছি তাদের কাছে আমি এটা তুলে ধরার চেষ্টা করেছি যে, শরণার্থী ও মানবিক সমস্যা রাজনৈতিক সমস্যার শুধুমাত্র অন্তর্নিহিত উপজাত। 

৫। বিশ্ব সংবাদ মাধ্যম এবং একই সাথে তাদের নিজস্ব কূটনৈতিক চ্যানেলসহ অন্যান্য তথ্যের উৎসকে ধন্যবাদ জানাই। আমি দেখেছি যে, সরকার এই প্রশ্নের রাজনৈতিক দিক দিয়ে বেশ ভালোভাবেই অবগত ছিল। আমার মনে হয় এটি সাধারণভাবে অনুভূত হয় যে, পাকিস্তান সরকার বাংলাদেশের মানুষের গণতান্ত্রিক রায়কে পাশবিক শক্তি দ্বারা দমনের মাধ্যমে একটি ঐক্যবদ্ধ জাতি হিসেবে পাকিস্তানকে বিপদ্গ্রস্থ করে ফেলেছে। তা সত্ত্বেও আমি কিছু সরকারের মুখপাত্রকে দেখি পাকিস্তানের দুই অংশের মধ্যে কিছু সংযোগ রয়েছে – এমন আশায় বুক বাঁধতে। তারা সবাই পাকিস্তানকে সামরিক সামরিক অভিযান বন্ধ করার জন্য এবং একটি রাজনৈতিক সমাধান খোঁজার জন্য চাপ দিচ্ছিল। এটা ওয়াশিংটনে বাংলাদেশের নেতাদের সাথে আলোচিত ছিল যখন তাদের জিজ্ঞেস করা হয়েছিল তারা তাঁবেদারদের সাথে সহাবস্থান করছে কিনা, তখন তারা তা জোরালোভাবে নাকচ করে দেয়। পাকিস্তানী সেনাবাহিনী বাংলাদেশে যা করেছে, কোনো আত্মমর্যাদা সম্পন্ন বাঙালি পাকিস্তানের সাথে ‘সামান্যতম সংযোগ’ পর্যন্ত মেনে নিবে না- এমন দৃষ্টিপাতই তারা প্রকাশ করে। 

৬। এই বিষয়ের বাস্তবতা হল এবং এই দেশে পরিষ্কারভাবে বোঝা যাচ্ছে যে, বিশ্বে ইতিমধ্যে প্রতিষ্ঠিত ক্ষমতার ভারসাম্যের স্থিতি অবস্থা বজায় রাখার জন্য বড় বড় ক্ষমতাধররা উদ্বিগ্ন হয়ে পড়েছে। তাদের মধ্যে কেউ কেউ দক্ষিণ এশিয়ায় ক্ষমতার এই ভারসাম্য বজায় রাখার জন্য বিশেষভাবে আগ্রহী। তারাই  ইচ্ছাকৃত নীতির মাধ্যমে  পাকিস্তানের সাথে একত্রিত হয়ে ভারতকে নিষ্ক্রিয় করার জন্য এই অবস্থার সৃষ্টি করেছে। 

৭। বাংলাদেশে দীর্ঘায়িত গেরিলা যুদ্ধ এ উপমহাদেশের অগ্রগতি ও স্থায়িত্বের জন্য বিরূপ ফলাফল বয়ে নিয়ে আসতে পারে, কিন্তু আশা করা যাচ্ছে যে, এই অশুভকে কোনভাবে প্রতিহত করা যেতে পারে। 

৮। বিশ্বের রাজনীতির কিছু কিছু নীতিনির্ধারকরা বাংলাদেশে একটি শক্তিশালী প্রতিরোধ আন্দোলনের উত্থানের অনিবার্যতা প্রসঙ্গে এখনও দৃঢ় প্রত্যয়ী। যতক্ষণ পর্যন্ত বাংলাদেশের মুক্তিযোদ্ধারা পাকিস্তানিদের দাবি করা “স্বাভাবিক” অবস্থা ভুল প্রমাণিত করতে পারছে না, ততক্ষণ পর্যন্ত তারা পরিস্থিতির বাস্তবতা মুখোমুখি হবে বলে আশা করা সমীচীন হবে না। 

৯। তারা প্রেসিডেন্ট ইয়াহিয়াকে তার দেশকে স্থিতিশীল রাখার জন্য “বন্ধুত্বপূর্ণ’ পরামর্শ অব্যাহত রাখবে এবং তাদের কাছ থেকে তিনি যা সাহায্য চান, সেটা প্রদান করতে অস্বীকৃতি জানাতে পারে। 

১০। যেকেনো বিষয়ে ভারতকে অবিলম্বে উদ্বিগ্ন হতে হয় ও পাকিস্তানের আচরণের জন্য ভারতকে ভুক্তভুগী হতে হয় এবং ভারতকে উদ্ধার করার জন্য কেউ প্রস্তুত হয়ে আছে এমন কোনো প্রমাণ আমি কোথাও পেলাম না। 

১১। শরণার্থীদের দেখাশোনার জন্য কিছু অর্থনৈতিক বোঝা শেয়ার করার জন্য তারা হয়ত প্রস্তুত আছে- তবে আমাদের অনুমিত সংখ্যা তাদের কাছে অতিরঞ্জিত মনে হতে পারে- কিন্তু এটা স্পষ্ট যে, সামাজিক ও রাজনৈতিক বোঝা ভারতকে একাই বহন করতে হবে। এবং একমাত্র সৃষ্টিকর্তাই জানেন এই বোঝাগুলো অর্থনৈতিক বোঝার কত বেশি ভারী। 

১২। পাকিস্তান এইড কনসোর্টিয়াম গঠনের সিদ্ধান্তকে স্বাগত জানাই। কিন্তু, প্রথমত এটি দ্বিপক্ষীয় সাহায্য ব্যাখ্যা করে না এবং দ্বিতীয়ত, এটা এখনও দেখার বাকি আছে যে, যদি এটি বাংলাদেশে একটি স্বদেশদ্রোহী সংগঠন না হয় এবং পাকিস্তানের প্রেসিডেন্ট এটিকে কাঙ্ক্ষিত ভবিষ্যৎ সংগঠন হিসেবে বিবেচনা করেন – তাহলে কনসোর্টিয়ামের শর্ত পূরণ হিসেবে কনসোর্টিয়াম দ্বারা গৃহীত হবে। 

১৩। আমার ভ্রমণের প্রভাব সম্পর্কে সংক্ষেপে বলতে চাই যে, আমরা যারা ভারতে আছি, আমাদেরকে বুঝতে হবে যে, আমাদের সমস্যার সমাধান অন্য কেউ এসে দিয়ে যাবে না। এটি আমাদেরকেই করতে হবে। দ্বিতীয়ত, যদি বাংলাদেশের জনগণের উপর দমন ও নিপীড়ন অব্যাহত থাকে এবং এর সঙ্গে অর্থনৈতিক, রাজনৈতিক ও সামাজিক ফলাফল আমাদের জাতীয় স্বার্থের পক্ষে যায় কি না- এ ব্যাপারে আমাদের সিদ্ধান্ত নিতে হবে। বিভক্ত পাকিস্তান ভারতের জাতীয় স্বার্থের পক্ষে কি না- এমন প্রশ্নের সাথে এটি সমার্থক নয়। প্রেসিডেন্ট ইয়াহিয়া ও তার উপদেষ্টামণ্ডলী ইতিমধ্যে তাদের জাতিকে বিভক্ত করে ফলেছে। যেই প্রশ্নের উত্তর দরকার সেটি হচ্ছে- পশ্চিম পাকিস্তানের দ্বারা জোরপূর্বক বাংলাদেশ দখল, এর সাথে আমাদের বর্তমান ও ভবিষ্যৎ পরিণতি, এসব কিছু সাহসী শব্দের প্রত্যাশা করে। আমার জন্য, আমার মনের মধ্যে বেশ পরিষ্কার যে, পদক্ষেপ গ্রহণ করতে আরও বেশি বিলম্ব করলে তা ভারতের জাতীয় স্বার্থের জন্য অনেক বড় বিশ্বাসঘাতকতা হবে। 

১৪। প্রেসিডেন্ট ইয়াহিয়া কর্তৃক প্রণীত গতকালের অত্যন্ত বেদনাদায়ক বিবৃতি থেকে এটা বেশ সুস্পষ্ট যে, ইসলামাবাদ বাংলাদেশে যে সমস্যার সৃষ্টি করেছে তার সন্তোষজনক রাজনৈতিক সমাধান করার ক্ষমতা বা ইচ্ছা কোনটাই ইসলামাবাদের নেই। তারা বাংলাদেশের কোন নির্বাচিত প্রতিনিধির সাথে চুক্তি নিয়ে বসছে না এবং প্রকৃতপক্ষে, বাংলাদেশে ঔপনিবেশিক শক্তিকে বৈধ করার জন্য একটি বিশাল সংখ্যক আসনের প্রহসনের নতুন নির্বাচন অনুষ্ঠিত করার পরিকল্পনা করছে। সারা বিশ্ব ও আমাদের কাছে এই ব্যাপারটা এখনই স্পষ্ট হওয়া উচিত যে, বাংলাদেশের প্রতি পাকিস্তানের বর্তমান শাসকগোষ্ঠীর মৌলিক মনোভাব সংশোধন আশা করা কল্পনামাত্র। আসলে এটি পাকিস্তানে রাজনৈতিক নিষ্পত্তির আশা আগের চেয়ে অনেক বেশি অসম্ভব করে তুলেছে। 

১৫। আমি বিদেশে যাদের সাথে সাক্ষাৎ করেছি, তাদের সবাই প্রধানমন্ত্রীর সংযম এবং কঠিন সংকট মোকাবেলায় রাষ্ট্রনায়কোচিত পদক্ষেপে প্রশংসায় পঞ্চমুখ ছিল। আমিও এজন্য তাঁর প্রশংসা করি। কিন্তু তাঁকে এখনই সিদ্ধান্ত গ্রহণ করতে হবে যে, পদক্ষেপ গ্রহণের সময় এসেছে কি না। পাকিস্তানের সন্ত্রাস থেকে পূর্ব বাঙ্গালীদের উদ্ধার ও তাদের হারিয়ে যাওয়া গনতন্ত্রের পুনরুদ্ধারের কোন কল্যাণকর উদ্দেশ্যে নয়, বরং এই দেশে ইয়াহিয়ার খানের অভ্যন্তরীণ বিশৃঙ্খলা নিয়া আসা এবং আমাদের জনগণের উপর প্রভাব এবং সব কিছুর ঊর্ধ্বে, আমাদের জাতীয় নিরাপত্তা ও আমাদের রাজনৈতিক, সামাজিক ও অর্থনৈতিক প্রতিষ্ঠান রক্ষার উদ্দেশ্যে পদক্ষেপ গ্রহণ করতে হবে। আমি স্বীকার করি যে, প্রধানমন্ত্রীকে একাই সঠিক সময়টা নির্বাচন করতে হবে কারণ একমাত্র তিনিই এ বিষয়ের অনুকূল ও প্রতিকূলতার ব্যাপারে জানার ও বিচার করার ক্ষমতা রাখেন। এমনকি ব্যক্তি নাগরিক হিসেবে আমার কাছে মৌলিক বিবেচনাগুলো স্পষ্ট এবং পদক্ষেপ গ্রহণ করার জন্য আমার আবেদন অগ্রসর করা হোক। 

নয়া দিল্লী								জয়প্রকাশ নারায়ণ
২৯জুন, ১৯৭১  

বাংলাদেশ সম্পর্কে বক্তব্য

প্রধানমন্ত্রী ইন্দ্রিরা গান্ধী ও অন্যান্য কেন্দ্রীয় মন্ত্রীদের ভাষণ ও বিবৃতি থেকে মন এহয় নয়াদিল্লীর আশা আন্তর্জাতিক চাপের ফলে বাংলাদেশের জনগণের সমস্যা আগামী ছয় মাসের মধ্যে শেষ হবে। এ মন্ত্রীদের ধারণা যে, যে ৭০ লাখ শরণার্থী পশ্চিম বাংলা, আসাম, মেঘালয় ও ত্রিপুরাতে এসেছে তারা ঐ সময়ের মধ্যে স্বেচ্ছায় তাদের জন্মভূমিতে ফিরে যাবে।

আওয়ামী লীগের নেতা যাঁরা মুজিবনগর থেকে বাংলাদেশ সরকার চালাচ্ছেন তাঁরাও এ রকমই আশাবাদী। এদের সকলেরই ধারণা ইয়াহিয়া গোষ্ঠী আজ ভীষণ চাপের তলায় আছে। শুধু যে দেশের আর্থিক সমস্যা প্রবল হয়ে তাদের দুর্বল করেছে তা নয়। রুশ ও আমেরিকা প্রমুখ শক্তিশালী দেশগুলিও মুজিবুরের সঙ্গে রাজনৈতিক বোঝাপড়া বা মীমাংসার জন্য চাপ দিচ্ছে। 

কেউ কেউ একথাও বলেন ইয়াহিয়া খান শেখ মুজিবের নরমপন্থী সহযোদ্ধাদের সঙ্গে মীমাংসা না করে পারবেন না। পশ্চিম পাকিস্তানের সামরিক গোষ্ঠীকে বাঁচাবার এ ছাড়া আর পথ নেই। দেরী হলে বিপ্লবের নেতৃত্ব বামপন্থী বা চরমপন্থীদের হাতে চলে যাবে। তখন কোন মীমাংসাও হবে না আর এ গোষ্ঠীকেও বাঁচিয়ে রাখা চলবে না। মুক্তিফৌজের গেরিলা আক্রমণের জোর এখন আগের তুলনায় অনেক বেশী, ফৌজের শক্তিও বেড়েছে, অনেক নতুন লোক অস্ত্র শিক্ষা পেয়েছে। এ সমস্তই ঠিক কিন্তু উদ্দেশ্য হলো ইয়াহিয়া গোষ্ঠীর উপর চাপ বৃদ্ধি। গেরিলা আক্রমণের পক্ষে বর্ষাকাল খুবই উপযোগী। এক তো পাক সৈন্যের মনোবল ক্রমেই হ্রাস পাচ্ছে। তার উপর গেরিলাদের তৎপরতা চলছে বেড়ে। ফলে পাক সেনাবাহিনী ভেঙ্গে পড়তে বাধ্য। এ হলো আওয়ামী লীগের নেতাদের বিচার। ইচ্ছা পূরণ ছাড়া একে আর কি বলা যায়।


মুক্তিফৌজের যে সমস্ত নেতারা হাতে হাতিয়ার নিয়ে লড়াই করছেন তাঁরা কিন্তু এতোটা আশাবাদী নন। অল্প কিছুদিন আগে জাতীয় আওয়ামী পার্টির মৌলানা ভাসানী এক সাংবাদিক সম্মেলনে বলেন যে অন্য বামপন্থী দলগুলি গ্রামে গ্রামে সর্বদলীয় কর্মপরিষদ গড়েছে। উদ্দেশ্য হলো পাকিস্তানের বিরুদ্ধে দীর্ঘস্থায়ী যুদ্ধের জন্য গণপ্রস্তুতি। 

তাঁকে জিজ্ঞাসা করা হয় যে সংগ্রাম দীর্ঘস্থায়ী হলে কি নতুন নেতৃত্বের উদ্ভব হবে না। উত্তরে তিনি একটি গুরুত্বপূর্ণ মন্তব্য করেন, বাঘ কখনো মানুষের রক্তের স্বাদ ভুলতে পারে না। বাংলাদেশে শিক্ষিত বেকারের সংখ্যা ১৩ লক্ষ। হাতে হাতিয়ার পেলে মানুষের চাল-চলন, ধ্যান-ধারণা ও আচার-ব্যবহার সবই বদলে যায়। অধ্যাপক মোজাফফর আহমেদের জাতীয় আওয়ামী পার্টি, পূর্ব বাংলার কমিউনিস্ট পার্টি(মস্কোপন্থী) ও অন্য কমিউনিস্ট গোষ্ঠী(যারা এককালে মাও নীতি ঘেঁষা ছিল) এ সমস্ত দলের নেতাদের ধারণা বিপ্লব কষ্টসাধ্য ও দীর্ঘায়িত হবে। এর জন্য প্রয়োজন সশস্ত্র মোকাবেলার উপযুক্ত রণকৌশল ও বাংলাদেশের অভ্যন্তরে জনগণের রাজনৈতিক প্রতিরোধের কার্যক্রম। বৈপ্লবিক দলগুলির মধ্যে পূর্ব বাংলা কমিউনিস্ট পার্টি যার নেতা মতিন আলাউদ্দিন ও কমিউনিস্ট গ্রুপ যার নেতা আব্দুল জাফর ও রাশেদ খান মেনন। তৃতীয়টি হলো পূর্ব বাংলা কমিউনিস্ট পার্টি (মার্ক্সিলেনিনিস্ট)-এর নেতা মহম্মদ তোহা। এ দলটি পিকিংপন্থীর কাছ ঘেঁষেই চলে। কাজেই বর্তমান বিপ্লব সম্পর্কে এর নীতি দ্বিধাগ্রস্থ ও অস্পষ্ট। কিন্তু তাতেও পাকিস্তানী জঙ্গী বাহিনীর হাতে এক মার খেতে হয়েছে। 

মুক্তিফৌজের নেতাদের মধ্যে কারু কারু অভিমত যে জমি ও শিল্প নিয়ন্ত্রণ জাতীয় শ্রমিক কৃষকদের নিজস্ব দাবী মেনে নিলে ভারতে শরণার্থীদের সংখ্যা কিছু কম হতো। প্রকৃত চাষীদের মধ্যে জমি বণ্টন করে দেওয়ার কথা বাংলাদেশ সরকারের পক্ষে এখনো ঘোষণা করা সম্ভব। শিল্প ও অন্যান্য শ্রমিক এরা অনেকেই স্বদেশ ছেড়ে এদেশে আসেনি ও মধ্যম শ্রেণীর স্বার্থ পোষণ কার্যক্রম গ্রহণ করতে রাজী নন। তাঁদের যুক্তি এ কাজ করলে মুক্তিফৌজের মধ্যে অন্তর্বিরোধ দেখা দেবে। এর অর্থ হলো জোতদার, ব্যবসায়ী, দোকানী ও সম্পদশালী ব্যক্তিরা যাঁরা এখন আওয়ামী লীগের সমর্থক তাঁরা লীগ গড়া ছেড়ে দিতে পারেন। আওয়ামী লীগের নেতারা বামপন্থীদের আরও একটি দাবী মানতে রাজী নন। বামপন্থীরা চেয়েছিলেন সমস্ত প্রতিরোধকারী শক্তিদের নিয়ে জাতীয় মুক্তিফ্রন্ট হোক। দাবী প্রত্যাখ্যানের যুক্তি জনগণের সমর্থন শুধু আওয়ামী লীগেরই আছে। 

বাংলাদেশ জাতীয় শ্রমিক লীগের অস্থায়ী সভাপতি মহম্মদ শাজাহান বলেন, বাংলাদেশ সংঘবদ্ধ শিল্প শ্রমিকের সংখ্যা প্রায় ৪০ লক্ষ। এদের মধ্যে বেশীর ভাগই ইউনিয়নের সদস্য। সামরিক শাসন বাধা দিতে পারেনি। এক লাখের উপর শ্রমিক পাকিস্তানী জঙ্গী বাহিনীর সঙ্গে যুদ্ধে প্রাণ দিয়েছে। তাঁর বক্তব্য ১৯৭৬ সালে আওয়ামী লীগ নারা লাগান যার জমি তার। ১৯৭০ সালে ঢাকার মে দিবস সমাবেশে শেখ মুজিব যে বানী তাতে একথা বলা ছিল, সেদিন আর দূরে নয় যেদিন শ্রমিকরাই হবে উৎপাদন শক্তির মালিক। এর উপর সামাজিক কর্তৃত্ব স্থাপনের প্রধান ধাপ হিসেবে তিনি ব্যাংক, ইনসিওরেন্স কোম্পানি, পাট রফতানী ব্যবসায়ী, মূল শিল্পসমূহ ও জনস্বার্থ সম্পৃক্ত সেবা প্রতিষ্ঠান প্রভৃতির রাষ্ট্রীয়করণ সমর্থন করেন। আওয়ামী লীগের ম্যানিফেস্টো ন্যায়ভিত্তিক সাম্যবাদী সমাজ গঠনে প্রতিজ্ঞাবদ্ধ ও সমাজতান্ত্রিক অর্থনীতিতে আস্থাশীল। প্রথম প্রদক্ষেপ হিসাবে কোন কোন শিল্প ব্যক্তিগত মালিকানা লোপ করা হবে তারও ফিরিস্তি আছে ম্যানিফেস্টোতে। 

উপরন্তু মুজিব নাকি ৭ই মার্চ তারিখে নির্দেশ দেন যে আওয়ামী লীগের নেতারা হঠাৎ গ্রেফতার বা নিহত হলে জনগণ যে বিভিন্ন মতাবলম্বী লোকদের নিয়ে বিভিন্ন স্তরে কর্মপরিষদ গড়ে ফেলে। সর্বতোভাবে পাক সৈন্যদের সঙ্গে অসহযোগ করে রেল ও সড়ক পরিবহন ব্যবস্থা বানচাল করে দিয়ে এবং প্রত্যেক গ্রামকে প্রতিরোধের দুর্গে পরিণত করে। 

বিদ্রোহী জনগণ এ নির্দেশ অক্ষরে অক্ষরে পালন করেছে। কিন্তু বাংলাদেশ সরকারের বিভিন্ন ঘোষণার বিপ্লবের এ জাতীয় ভবিষ্যৎ পরিণতির কোনো আভাস বা ইঙ্গিত নেই বাংলাদেশের বিপ্লবী বামপন্থীদের এ খুঁত, এ ত্রুটি দূর করতে হবে। 

এ প্রসঙ্গে বলা যায় যে, পাক সৈন্যদের নৃশংসতা বন্ধ করতে হলে চাই জনগণের হাতে অস্ত্র। আত্মরক্ষার জন্য জনগণের হাতে তুলে দিতে হবে হাতিয়ার। সমস্ত গণবিপ্লবেই এমন একটা সময় আসে যখন জনগণের হাতে হাতিয়ার তুলে দেওয়া ছাড়া আর কোন উপায়ই বিপ্লবকে বাঁচানো যায় না। বর্তমান ও পাকিস্তানী সেনাবাহিনীর সন্ত্রাসের জবাব দেবার এবং জনগণের মনোবল দৃঢ় করার জন্য চাই জনতাকে সশস্ত্র করা। আজ মুক্তিফৌজে আছে ৩০, ০০০ সৈনিক। আরও ৩০, ০০০-এর চলছে শিক্ষা পর্ব। 

মুক্তিফৌজের নেতাদের আজ কাজ হলো গেরিলা আক্রমণের সঙ্গে স্থানীয় জনগণের প্রতিরোধের সমন্বয় ঘটানো। জনগণের সক্রিয় সহযোগ ছাড়া শুধু গেরিলা আক্রমণ মারফৎ বিপ্লবের বিস্তৃতি ঘটানো সম্ভব নয়। জনগণকে এমন কিছু দিতে হবে যার জন্য তারা লড়তে ও মরতে রাজী হয়। শুধু স্বাধীনতার নামে এ কাজ হয় না, হতে পারে না। অন্য কথায় বলতে গেলে বর্তমান বুর্জোয়া গণতান্ত্রিক বিপ্লবকে সমাজতান্ত্রিক বিপ্লবে রূপ দেবার জন্য সচেষ্ট হতে হবে। 

ভারতে ৭০ লক্ষ শরণার্থীর প্রবেশ অসুবিধা ও বিপদ নিশ্চয়ই দেখা দিয়েছে। তাতে এখানকার বুর্জোয়া সরকারের সুবিধাও হয়েছে। এ সমস্যার উপর সমস্ত গুরুত্বারোপ করতে এমন বুর্জোয়া রাজনীতিক আছেন যারা বলেন- ইয়াহিয়া সরকার যদি বাংলাদেশে গনহত্যার জন্য দিনে ১ কোটি টাকা খরচ করে আমরা দৈনিক খরচ করছি ১ কোটি টাকা ৫০ লক্ষ শরণার্থীর প্রাণ বাঁচাতে। 

এ অর্থ এখন আর শুধু বাংলাদেশ পাকিস্তানের ঘরোয়া ব্যাপার নয়। এটা এখন ভারতের ঘরোয়া সমস্যা হয়ে দাঁড়িয়েছে। শরণার্থীদের ভরন-পোষণ ও আশ্রয়ে ব্যবস্থা করতে আজ ভারতের বুর্জোয়া শাসকরা ন্যায়ত ধর্মত দায়ী ভারতের পার্লামেন্ট সর্বসম্মতিক্রমে প্রস্তাব পাস করেছিল বাংলাদেশের জনগণের মুক্তি আন্দোলনের সমর্থনেও তার সঙ্গে সংহতি জানিয়ে। 

নয়াদিল্লী অবশ্য বাংলাদেশ সরকারকে স্বীকৃতি দেয় নি। বিশ্বের দরবারে শরণার্থীদের জন্য সাহায্য ভিক্ষা করাই এর প্রধান কাজ। সাম্রাজ্যবাদী শক্তিরা বিশেষ করে আমেরিকা ব্রিটেন যাদের পাকিস্তানের দুই অংশের প্রচুর মূলধনের বিনিয়োগ আছে তাদের বিবেককে শান্ত করার জন্য শরণার্থীদের জন্য কিছু ওষুধপত্র পাঠাচ্ছে। 

এদিকে চীনের মাও আমলাতন্ত্র ইয়াহিয়া সরকারকে প্রকাশ্যে মদদ যোগাচ্ছে আর সোভিয়েত আমলাতন্ত্র তার দায় সেরেছে বাংলাদেশের জনগণকে মৌখিক সহানুভূতি জানিয়ে। পূর্ব বাংলার কমিউনিস্ট পার্টির যে প্রতিনিধিদল সোভিয়েত কমিউনিস্ট পার্টির চতুর্বিংশতম সম্মেলনের জন্য মস্কো যায় সে দল গভীর আশাভঙ্গ নিয়ে ফিরে এসেছে। সোভিয়েত নেতাদের বাংলাদেশ সম্পর্কে কোন ঔৎসুক্য এ দল দেখেনি। সোভিয়েত নেতারা শরণার্থী পুনর্বাসনের জন্য আমেরিকার সঙ্গ সহযোগিতা ছাড়া আর কিছু করতে প্রস্তুত নন বলে এ প্রতিনিধিদলের ধারণা। 

বিপ্লবের বিভিন্ন তাৎপর্য যতই পরিষ্কার হচ্ছে ভারতের রাজনীতিকদের মতামতে ততই পার্থক্য দেখা যাচ্ছে। এখন আর বাংলাদেশের জনগণের সংগ্রামের সমর্থনে পূর্বের ঐক্যমতে নেই। বাংলাদেশের সংগ্রামের ভিতর এখন অনেক বিচ্ছেদ ও বিভেদের ভূত দেখছেন। তাদের শুধু একথা মনে করিয়ে দিলেই চলবে যে বিচ্ছেদ ও বিভেদ ইচ্ছা করলেই ঘটানো যায় না আর তা ঘটবার হলে কিছুতেই ঠেকানো যায় না। ইয়াহিয়া খানের হাতে কমপক্ষে ১০ লক্ষ লোকের প্রাণ গেছে। কিন্তু তাতে বাংলাদেশ সংগ্রাম কাবু হয়নি। আবার সিপিএম শত চেষ্টা করলেও পশ্চিমবাংলায় বাংলাদেশের গণবিদ্রোহ সৃষ্টি করতে পারবে না। 

এখানে একথা অপ্রাসঙ্গিক নয় যে বাংলাদেশ সম্পর্কে এ দেশে প্রথম যে স্বস্তিবোধ দেখা দিয়েছিল তা সবটাই ন্যায্যা ও যুক্তিযুক্ত নয়। ধর্মীয় রাষ্ট্র পাকিস্তানের অবমাননায় অনেক ভারতবাসীই তাঁর উগ্র জাতীয়তাবাদের লাভ দেখেছেন। কিছু লোক হিন্দু সাম্প্রদায়িক মনোভাব নিয়ে বাংলাদেশের বিদ্রোহকে দেখেছেন। আর পুঁজিপতিরা তো তাদের উৎপন্ন মালের জন্য বাজারের প্রসার হবে এ স্বপ্নে মশগুল। বাংলাদেশের বিপ্লবের প্রকৃত অর্থ যতই পরিষ্কার হবে ততই প্রতিক্রিয়াশীল দলগুলি এ সমস্যাকে সাম্প্রদায়িক মোচড় দেবে। বাংলাদেশে সফল সমাজতান্ত্রিক বিপ্লব পুঁজিপতিদের ভীষণ ভয়। এ বিপ্লবের ফল তাদের স্বপক্ষে হবে মারাত্মক। 

এ কথা অবশ্যই স্বীকার্য যে বাইরের লোকের পক্ষে বাংলাদেশের বিপ্লবের রূপ ও তাৎপর্য নির্দিষ্ট করে দেওয়া সম্ভব নয়। 

ভারতের বিপ্লবী বামপন্থীরা যদি বাংলাদেশ বিপ্লবের স্বরূপ বুঝতে পারেন। বিপ্লব যে সামাজিক শক্তিগুলিকে শৃঙ্খলমুক্ত করেছে তাদের গতিপ্রকৃতি যদি তাঁরা ধরতে পারেন তবেই বাংলাদেশ বিপ্লবের হবে সর্ববৃহৎ সাহায্য। এছাড়া অবশ্য ভৌতিক ও নৈতিক সমর্থন ও সাহায্য করতেই হবে মিথ্যা ভয় ও অপপ্রচারে বামপন্থীদের কোন লাভ নেই। 

এ বিপ্লব এক অভূতপূর্ব গণতান্ত্রিক বিপ্লব। চীন বিপ্লবের পর এটাই এশিয়ার সবচেয়ে গুরুত্বপূর্ণ ঘটনা। যদি এ বিপ্লবকে সফল করতে হয় তবে একে সমাজতান্ত্রিক বিপ্লবে পরিণত করতে হবে আর সে কাজে নেতা হবে বাংলাদেশেরই শ্রমিক শ্রেণী। 

বাংলাদেশে সমাজতান্ত্রিক বিপ্লবের সাফল্য চাই। ভারত, পশ্চিম পাকিস্তান ও বাংলাদেশের শ্রমিক শ্রেণীর বিপ্লবী সংহতি চাই। 

সোশ্যালিস্ট ওয়ার্কার্স পার্টি
(চতুর্থ কমিউনিস্ট আন্তর্জাতিক ভারতের সংখ্যা) 

শ্রী বিশ্ব গোস্বামী কর্তৃক প্রকাশিত
প্রথম প্রকাশ জুলাই, ১৯৭১

বাংলাদেশের সংগ্রামকে সহায়তা করুন
সর্ব আসাম বাংলাদেশ সহায়ক সমিতির আহবান

সামরিক শাসকের অত্যাচার এবং ঔপনিবেশিক শোষণের বিরুদ্ধে বাংলাদেশের জনগণ বিদ্রোহ করেছে। সারা বিশ্বের প্রগতিশীল জনগণ বাংলাদেশের জনগণের সহায়তার জন্যে সহানুভূতির সাথে এগিয়ে এসেছে। ভারত সরকার সকল রাজনৈতিক দল এবং ভারতের জনগণ মুক্তিযোদ্ধাদের প্রতি সমর্থন জানিয়েছে কিন্তু এই সহায়তা ও সহানুভূতি যথেষ্ট হয়নি। 

বাংলাদেশের পরিস্থিতি লাখ লাখ উদ্বাস্তুকে দেশত্যাগ করে আসাম, মেঘালয়, ত্রিপুরা, পশ্চিম বঙ্গসহ সাবেক পূর্ব পাকিস্তানের সীমান্তবর্তী রাজ্যসমূহে আশ্রয় নিতে বাধ্য করেছে। উদ্বাস্তুর স্রোত আমাদের রাজ্য আসামকেও নাড়া দিয়েছে। সাম্প্রদায়িক মনোভাবাপন্ন হিন্দু এবং মুসলমান উভয়ই বর্তমান পরিস্তিতিতে নিজেদের উদ্দেশ্য সিদ্ধিতে ব্যস্ত হয়ে উঠেছে। আমাদের দেশের জনগণকে এ ব্যাপারে সজাগ ও সচেতন হবে। তদুপরি আরো কিছু মানুষ রয়েছে যারা বাংলাদেশের মুক্তিযুদ্ধের তাৎপর্য এবং তার বিজয়ের সুদূরপ্রসারী গুরুত্ব উপলব্ধি করতে পারছে না। 

এই আলোকেই আমরা এই পুস্তিকার দ্বারা আমাদের দেশের জনগণের মধ্যে বাংলাদেশের মুক্তি আন্দোলন এবং তার বিজয়ের সাথে উদ্বাস্তুসহ আমাদের দেশের সমস্যা কি ভাবে জড়িত তা ব্যাখ্যার চেষ্টা করেছি। 

আমরা আশা করবো যে এই পুস্তিকা বাংলাদেশের মুক্তি আন্দোলনের পক্ষে আমাদের দেশের জনগণকে ঐক্যবদ্ধ করবে বিভেদ সৃষ্টিকারী সাম্প্রদায়িক আর বিদেশী শত্রুকে উৎখাত করতে সাহায্য করবে। 

বাংলাদেশের ওপর পশ্চিম পাকিস্তানী সেনাবাহিনীর আক্রমণ

উনিশশ একাত্তর সনের ২৫শে মার্চ বাংলাদেশের সাথে চরম বিশ্বাসঘাতকতা করে পাকিস্তানের সামরিক শাসকগোষ্ঠী অমানুষিক গণহত্যা অভিযান শুরু করে। এই নারকীয় হত্যাযজ্ঞের শিকার হয়েছে বাংলাদেশের সকল জনবসতি, স্কুল, কলেজ, ছাত্রাবাস, অধ্যাপক, শিক্ষক, উকিল এবং ডাক্তারগনসহ বুদ্ধিজীবীরা। লক্ষ লক্ষ মানুষ হয়েছে গৃহহারা, অত্যাচারের মুখে এক বিশাল জনস্রোত প্রবেশ করেছে আসাম, মেঘালয়, ত্রিপুরা এবং পশ্চিম বঙ্গে। 

সভ্যতার ইতিহাসে এই অত্যাচারের তুলনা নেই। চেংগিসখান আর হিচলারের বীভৎস হত্যাকাণ্ড ও ইয়াহিয়ার কাছে ম্লান হয়ে গেছে। এই বর্বরতার উদ্দেশ্য হলো পূর্ব বাংলার জাতীয়বাদী ও প্রগতিশীল শক্তিসমূহকে চিরকালের জন্য উৎখাত করা। হিন্দু মুসলমান সকল সম্প্রদায়ের ছাত্র যুবক বুদ্ধিজীবিদের হত্যা করে পূর্ব পাকিস্তানকে পশ্চিম পাকিস্তানের পূর্ণাঙ্গ উপনিবেশ পরিণত করাই ইয়াহিয়ার উদ্দেশ্য। পশ্চিম পাকিস্তানী জমিদার সামরিক গোষ্ঠীর বিরুদ্ধে পূর্ব বাংলার সামন্তবিরোধী জাতীয়বাদী সংগ্রামকে ধ্বংস করতে পারলে পাকিস্তানের বালুচি সিন্ধি আর পাখতুনদের জাতীয়তাবাদী আন্দোলনকে দমন করাও সহজ হবে। কিন্তু ইয়াহিয়া চক্র অসাধ্য সাধনের চেষ্টা করছে, ইতিহাসের চাকাকে পেছনে ঘোরানো যায় না। পাকিস্তানী শাষক গোষ্ঠীর চব্বিশ বছরের অনুসৃত নীতির ঐতিহাসিক পরিণতিই বাংলাদেশের বর্তমান মুক্তি সংগ্রাম। পাকিস্তানের ধ্বংসের বর্তমান পর্যায়ের জন্য দায়ী ইয়াহিয়া চক্র এবং তার সাম্রাজ্যবাদী ও সামন্তবাদী মিত্ররা। প্রাদেশিক স্বায়ত্তশাসন এবং প্রতিটি জাতিগোষ্ঠীর ন্যায্য অধিকার স্বীকার না করে পাকিস্তান রক্ষা করা সম্ভব নয়। 

মুক্তিযুদ্ধ সকলের সংগ্রাম

পাকিস্তানী শাসক গোষ্ঠীর এই অকথ্য অত্যাচারের মুখে বাংলাদেশের জনগণ প্রতিরোধ গড়ে তুলেছে। প্রথম অবস্থা ইস্ট বেঙ্গল রাইফেল, বেঙ্গল রেজিমেন্ট আর পুলিশ বাহিনী পাকিস্তানী সেনাবাহিনীর মোকাবেলা করে। বর্তমানে হাজার যুবক মুক্তিবাহিনীতে যোগদান করে ইতিমধ্যেই যুদ্ধ নেমে গেছে। তাদের পেছনে আছে ব্যাপক জনগণের সমর্থন। পাকিস্তানী বাহিনী জনগণ থেকে সম্পূর্ণ বিচ্ছিন্ন। ভিয়েতনামে মার্কিনী এবং দক্ষিণ ভিয়েতনামের সরকারী সৈন্যদের মতো তাদের অবস্থা মুক্তিবাহিনী ইতিমধ্যেই গেরিলা কৌশল অবলম্বন করে রাজধানী ঢাকার ওপর আঘাত হানা শুরু করেছে। তারা এখনো চূড়ান্ত আঘাত হানতে পারেনি এই জন্য যে মুক্তিবাহিনীর সেনারা নতুন এবং অনভিজ্ঞ, অন্যদিকে পাকিস্তানী বাহিনী আমেরিকা ও চীনের সাহায্যপুষ্ট এবং আধুনিক মারণাস্ত্রে সজ্জিত। কিন্তু জনগণের সক্রিয় সমর্থনে মুক্তিবাহিনী যে চূড়ান্তভাবে বিজয়ী হবে তাতে কোন সন্দেহ নেই। 

বাংলাদেশের মুক্তি সংগ্রামের সুফল

বাংলাদেশের জনগণ আজ আধুনিক মারণাস্ত্রে সুসজ্জিত এক পাশবিক শক্তির বিরুদ্ধে ঐক্যবদ্ধ। এই ঐক্য সম্ভব হয়েছে এ জন্য যে আওয়ামী লীগ ন্যাশনাল আওয়ামী পার্টি এবং অন্যান্য রাজনৈতিক দলসমূহ পাকিস্তানী শাসক গোষ্ঠীর হীন প্রচেষ্টা ব্যর্থ করে দিয়ে হিন্দু মুসলীম অসাম্প্রদায়িক ঐক্য গড়ে তুলতে পেরেছে। এই সংগ্রামী ঐক্য ফাটল ধারানোর জন্য ইয়াহিয়া খান নতুন করে দালাল সৃষ্টির প্রচেষ্টা চালাচ্ছে। ভারতকে উস্কানি দিয়ে পৃথিবীর জনমতকে বিভ্রান্ত করার উদ্দেশ্যে পাকিস্তান সীমান্তের সংঘর্ষ সৃষ্টি করছে। 

এই পরিস্তিতিতে আমাদের ওপর গুরুদায়িত্ব এসে পড়েছে। বাংলাদেশের মানুষ গণতন্ত্র, মানবিক অধিকার ও শোষণের কবল থেকে মুক্তির জন্য সংগ্রামে লিপ্ত হয়েছে। আমাদের দেশের জনগণও গণতন্ত্র, মানবিক অধিকার ও শোষণের কবল থেকে মুক্তির জন্য সংগ্রামে লিপ্ত হয়েছে। আমাদের দেশের জনগণও গণতন্ত্র রক্ষা এবং শোষনহীন সমাজের জন্যে সংগ্রাম করে আসছে। তাই বাংলাদেশের সংগ্রাম সফল হলে তা আমাদেরও সহায়তা করবে। মুক্তি সংগ্রাম জয়যুক্ত হলে বাংলাদেশে সাম্প্রদায়িক আর প্রতিক্রিয়ার শক্তি পরাজিত হবে, গণতন্ত্র প্রতিষ্ঠিত হবে এবং ফলে আমাদের দেশেও সাম্প্রদায়িক ও প্রতিক্রিয়ার শক্তি দুর্বল হবে। অন্যদিকে বাংলাদেশের সংগ্রাম পরাজিত হলে উভয় দেশেই সাম্প্রদায়িক আর প্রতিক্রিয়াশীল শক্তি মাথা তুলে দাঁড়াবে এবং ফলে আমাদের দেশে গণতন্ত্র ‍ও ধর্মনিরপেক্ষতা বিপন্ন হবে। স্বাধীন বাংলাদেশের জন্ম হলে সাম্প্রদায়িক ভিত্তিতে রাষ্ট্র গঠনের অলীক কল্পনা চিরকালের জন্য বিলুপ্ত হবে। 

গণতান্ত্রিক ও ধর্মনিরপেক্ষ বাংলাদেশের জন্ম হলে ভারতের সাথে উন্নত এবং বন্ধুত্বপূর্ণ সম্পর্ক স্থাপিত হবে। দুই দেশের মাঝে বাণিজ্যিক প্রসার ঘটবে। দেশ বিভাগের পরে পাকিস্তানী শাসক গোষ্ঠীর ভারতবিরোধী মনোভাবের ফলে দুই দেশের মধ্যে বাণিজ্য বন্ধ হয়ে যায়। আগে পূর্ব বঙ্গ থেকে আমদানীর ফলে মাছ ও অন্যান্য খাদ্যদ্রব্য আসামে অনেক যথেষ্ট ক্ষতিগ্রস্ত হয়। বাংলাদেশ স্বাধীন হলে সে বাণিজ্য বন্ধ হয়ে যাওয়ায় আসাম ও মেঘালয় রাজ্যদ্বয় বিশেষভাবে লাভবান হবে। উদ্বাস্তুরাও সকলে ফিরে যাবে। 
বাংলাদেশের মুক্তিসংগ্রাম জয়যুক্ত হলে আমেরিকার যুদ্ধজোট আর চীনের চক্রান্ত ব্যর্থ হবে আমাদের সীমান্তবর্তী বাংলাদেশ হবে বন্ধুরাষ্ট্র এবং ফলে সাম্রাজ্যবাদবিরোধী শক্তি আরো সফল হবে। 

উদ্বাস্তু সমস্যা

পাকিস্তানী দস্যু বাহিনীর অকথ্য অত্যাচারের মুখে লক্ষ লক্ষ মানুষ বাংলাদেশ থেকে পালিয়ে ভারতে প্রবেশ করেছে। আাসাম আর মেঘালয়েই এসেছে কয়েক লক্ষ। এদের মধ্যে শিশু, নারী আর বৃদ্ধের সংখ্যাই বেশী। এই ছিন্নমূল সর্বস্বান্ত মানুষদের আশ্রয় ও সকল প্রকার সহযোগিতা করা আমাদের মানবিক কর্তব্য। 

এই লক্ষ লক্ষ উদ্বাস্তু স্থায়ীভাবে থাকলে মানুষের অস্তিত্ব বিপন্ন হবে আসাম ও মেঘালয়ের জনগণের মাঝে এমনিতর ধারণা বদ্ধমূল হতে চলেছে। কিন্তু ভারত সরকার ইতিমধ্যেই ঘোষণা করেছে যে উদ্বাস্তুদের সাময়িকভাবে রাখা হবে। বাংলাদেশ হলেই তাদের ফেরত পাঠানো হবে। উদ্বাস্তু সমস্যা এক জাতীয় সমস্যা। এ কথা বুঝতে হবে যে বাংলাদেশের মুক্তি সংগ্রাম জয়যুক্ত হলেই কেবল তাদের ফেরত পাঠানোর মতো পরিবেশ সৃষ্টি হবে। 

পরিস্থিতি আমাদের ওপর দুটি দায়িত্ব এনে দিয়েছে। একদিকে উদ্বাস্তুদের রক্ষণাবেক্ষণ ও সাহায্য শুশ্রুষা করা এবং অন্যদিকে মুক্তিযোদ্ধাদের অস্ত্রশস্ত্র ও সমর্থন যোগানো, যাতে তারা সংগ্রামে জয়লাভ করতে পারে। ইতিমধ্যেই তারা বেশ কিছু সাফল্য অর্জন করেছে। আমাদের সক্রিয় সমর্থন পেলে তারা নিশ্চিতভাবেই বিজয়ী হবে। এ জন্যই আমাদের সকলকে এই সংগ্রামের সাফল্যের জন্য এগিয়ে আসতে হবে। এর জন্য প্রয়োজন আমাদের মধ্যে ঐক্য ও শান্তি বজায় রাখা। আমাদের মধ্যে বিভেদ সৃষ্টি হলে ইয়াহিয়া চক্রই লাভবান হবে। তাই সাম্প্রদায়িক বিভেদকামী শক্তির বিরুদ্ধে সতর্ক থাকতে হবে। 

আমাদের সমর্থন ও সহযোগিতায় বাংলাদেশের সংগ্রামের অগ্রতির সাথে আন্তর্জাতিক সমর্থনও এগিয়ে আসবে। ইতিমধ্যেই প্রগতিশীল বহু রাষ্ট্র বাংলাদেশের জনগণের সমর্থনে এগিয়ে এসেছে। মার্কিনীরা ইয়াহিয়া চক্রকে সামরিক সাহায্য ও সমর্থন দিয়ে পাকিস্তানী শাসক গোষ্ঠীকে ইন্ধন যোগাচ্ছে। চীন সরকারও ইয়াহিয়া চক্রকে সমর্থন দিয়ে মুক্তি সংগ্রামের প্রতি চরম বিশ্বাসঘাতকতা করেছে। কিন্তু আমেরিকা ও চীনের এই চক্রান্ত সত্ত্বেও মুক্তিসংগ্রামের বিজয় সুনিশ্চিত। এই সংগ্রাম পাকিস্তানের ইতিহাসের এক অবধারিত পরিণতি। আর এর জন্য সম্পূর্ণরূপে দায়ী পাকিস্তানের শাষকগোষ্ঠী। 

বাংলাদেশের মুক্তি সংগ্রাম সমগ্র এশিয়ার জন্য এক ঐতিহাসিক তাৎপর্যপূর্ণ ঘটনা। এই সংগ্রাম স্বাধীনতা, গণতন্ত্র আর শোষণ মুক্তির সংগ্রাম। এর বিজয় সুনিশ্চিত। এই বিজয় যত শীঘ্র হবে ততই আমাদের উভয় দেশের জন্যই মঙ্গল। আসুন, আমরা সকলে এই সংগ্রামকে সফল করার জন্য সঠিকভাবে নিজেদের দায়িত্ব পালন করি। 

(অসমীয় ভাষায় প্রকাশিত মূল গ্রন্থ থেকে সংক্ষেপে অনূদিত)

Pallab Das
<১২, ১৫৮, ৪২২-৪২৩>
অনুবাদ

প্রধানমন্ত্রীর এখনই সময় ইয়াহিয়ার বিরুদ্ধে সিদ্ধান্ত নেয়ারঃ জয়প্রকাশ
নিজস্ব প্রতিবেদকঃ

বৃহস্পতিবার সন্ধ্যায় প্রেসক্লাবে ৬৮ বছরে গরম ও আর্দ্র পরিবেশেও তাকে অসাধারণ ফিট দেখাচ্ছিল এবং চোখে অঞ্জলি উঠার কারণে কালো চশমা পড়েন। জনাব জয়প্রকাশ নারায়ণ- বাংলাদেশের অর্থনৈতিক, রাজনৈতিক ও সামাজিক অবস্থা প্রচারণার জন্য বিশ্বভ্রমণ শেষ করে ফিরে এসেছেন এবং বলেন, তিনি পূর্বে দিল্লীতে যা বলেছেন তার সাথে কিছু কথা যোগ করতে চান। 

জনাব নারায়ণ বলেন, ক্ষমতাধর দেশগুলো এখনও দক্ষিণপূর্ব এশিয়ায় আগ্রহী, তাদের মধ্যে কেউ কেউ সম্ভবত ভারতের সঙ্গে শরণার্থী বোঝা ভাগ করতে ইচ্ছুক কিন্তু কেউ বাংলাদেশ বা ভারতকে এই বিপদ থেকে মুক্ত করবে না। 

তিনি বলেন, মিসেস গান্ধীর জন্য সময় এসেছে ইয়াহিয়া শাসন- যারা নিজের দেশের অভ্যন্তরীণ বিশৃঙ্খলা ভারতে রপ্তানি করছে- তাদের বিরুদ্ধে ব্যবস্থা গ্রহণের সিদ্ধান্ত নেয়ার। 

জনাব নারায়ণ যোগ করেন, তার দিল্লীর বিবৃতির পরে দুটি জিনিস ঘটেছে। যুক্তরাষ্ট্র যে অজুহাতেই হোক না কেন পাকিস্তানে অস্ত্র পাঠিয়েছে। এবং পাকিস্তান এই অস্ত্র চালান থামানোর পরিবর্তে এটিকে সাহায্যের পুনরারম্ভ হিসেবে বিবেচনা করছে। 

ওয়াশিংটনে যুক্তরাষ্ট্রের নীতিনির্ধারকরা জনাব নারায়ণের কাছে স্পষ্ট করেছিলেন যে, “তারা বাংলাদেশের প্রকৃত প্রতিনিধিদের সাথে রাজনৈতিক পুনর্বাসন দেখতে চায়, কারো হাতের পুতুলের সাথে নয়”- এমন বক্তব্য এবং জনাব স্বরণ সিং-এর আশ্বাসের বিরোধিতা করে। 

এর পিছনে কার হাত রয়েছে? জনাব নারায়ণ দুইটি ব্যাখ্যা প্রদান করেন। প্রথমত, পাকিস্তানী সামরিক শাসকগোষ্ঠীর সঙ্গে শক্তিশালী পেন্টাগনের ঘনিষ্ঠ সম্পর্ক রয়েছে, দ্বিতীয়ত আইজেন- হাওয়ার প্রশাসনের সময় জনাব নিক্সন যখন ভাইস-প্রেসিডেন্ট ছিলেন, তখন তিনি উপমহাদেশ পরিদর্শন করেন এবং পাকিস্তানে বিপুল পরিমাণে অস্ত্র সরবরাহের সমর্থনে রিপোর্ট পেশ করেন। জোট নিরপেক্ষ ভারত এটিকে ধারাবাহিক প্রক্রিয়া বলেই ধরেছে। জনাব নারায়ণ সতর্কভাবে উল্লেখ করেন যে, বরাবরের মতন স্থায়িত্বের এই মূল্যায়নের মিথ্যা বর্ণনা দেয়া হয়েছে। কিন্তু জনাব নিক্সন এখান থেকে বের হওয়ার সময় সামান্যতম বিরোধিতার মুখোমুখি হয়েছেন- এমন কোনো আভাস বা ইঙ্গিত পাওয়া যায় নি। 

জনাব নারায়ণের মতে সোভিয়েত মনোভাব অনেক বেশি সহায়ক ছিল। রাশিয়ান প্রেসিডেন্ট জনাব পডগরনি একমাত্র রাষ্ট্রপ্রধান যিনি ইয়াহিয়া খানের কাছে পাঠানো চিঠিতে তার অসমর্থন জানিয়েছেন ও পাকিস্তানী পদক্ষেপের জন্য সামান্য সমালোচনা করেছেন। 

জনাব নারায়ণ আরব দেশগুলোর মধ্যে শুধু কায়রোতে ছিলেন এবং সেই সময় মিশর সহিংস রাজনৈতিক বিশৃঙ্খলার মধ্যে ছিল। তবে কায়রোতে তিনি মানুষের নামেমাত্র কৌতূহল ও অপর্যাপ্ত প্রেস কাভারেজে হতাশ হয়েছেন এবং ইন্দোনেশিয়া ও মালয়েশিয়াতে এর ঠিক বিপরীত অবস্থা খুঁজে পেয়েছেন। 

অহিংস আন্দোলন থেকে যুদ্ধে পরিবর্তন করে মুজিব কি সাঙ্ঘাতিক ভুল করেছেন? এমন প্রশ্নের উত্তরে জনাব নারায়ণ বলেন, “মুজিবকে বিচার করার জন্য বিচারকের আসনে বসা আমার পক্ষে সম্ভব না”। যেকোনো ঘটনায় তিনি সামান্য অস্ত্রে-সজ্জিত আক্রমণাত্মক বাংলাদেশ বাহিনীর মধ্যে অহিংস প্রতিরোধের লক্ষণ দেখেছেন। ইয়াহিয়া পরিষ্কারভাবে হিটলারের কাছ থেকে শিক্ষা গ্রহণ করেছিলেন এবং স্বাধীনতা আন্দোলন নিশ্চিহ্ন করার দৃঢ় সংকল্প গ্রহণ করেছিলেন। একজন সত্য গান্ধীবাদী হিসেবে জনাব নারায়ণ বলেন, একটি পরিস্থিতি যা মানুষের মর্যাদা অসম্মানজনক অবস্থায় পরিচালিত করতে পারে, এমতাবস্থায় স্বাভাবিকভাবেই অস্ত্র হাতে নেয়া পরিস্থিতির দাবি হয়ে উঠে। 

তারপর অত্যন্ত গুরুত্বপূর্ণ প্রশ্ন উঠে- ভারতের কি করা উচিত? জনাব নারায়ণ কোন  শর্ত ছাড়াই পরিষ্কার করে বলেন যে, এমনকি আমি আগেও বলেছি বাংলাদেশ সরকার গঠন এবং আবারো বলছি ভারতকে অবশ্যই বাংলাদেশের ধারণা স্বীকার এবং যথাসম্ভব সহযোগীতা করতে হবে। এটা বোধগম্য হতে পারে যে, ইহা ভারতের বিপক্ষে পাকিস্তানের সামরিক পদক্ষেপ গ্রহণের জন্য পরিচালিত করতে পারে কিন্তু এটি একটি অনিবার্য ঝুঁকি। তিনি দ্রুত যোগ করেন যে, তিনি কোন যুদ্ধে প্ররোচিত করা ও ভারতের বিপক্ষে সামরিক উদ্যোগ চান না। ভারতের বাংলাদেশ স্বীকৃতির মাধ্যমে তিনি আশা করেন যে, আক্রান্ত এলাকাসমূহে অন্যান্য দেশের বস্তুগত সাহায্য পৌঁছাবে।

জনাব নারায়ণ নির্দিষ্ট করে বলতে পারেননি উদ্বাস্তুদের নিরাপদে তাদের বাড়ি ফিরতে কতদিন সময় লাগবে। ছয় মাস, আবার এক বছরও লাগতে পারে। তবে তিনি আশা করেন যে তাদের প্রত্যাবর্তনের জন্য অনুকূল অবস্থা অবশ্যই তৈরি করা হবে। এবং তার মানে এই যে, বাংলাদেশে ইয়াহিয়ার সামরিক দাসত্বের সমূলে উৎপাটনের মাধ্যমে। 

Saiful Arefin Borshon

অনুবাদ


প্রধানমন্ত্রি বাংলাদেশের কাছে করা প্রতিশ্রুতির প্রতি অবজ্ঞা করেছেনঃ বাজপেয়ী
(নিজস্ব প্রতিবেদক)

ভূপাল, ১১ই জুলাই, জনসংঘের সভাপতি অটল বিহারী বাজপেয়ী অভিযোগ করেন যে প্রধানমন্ত্রি সংসদে বাংলাদেশের সমস্যা নিয়ে কার্যকরী পদক্ষেপ নেয়ার যে অঙ্গীকার করেছিলেন, তা অনেকটা বিদ্রূপের মত। 

তিনি সাংবাদিকদের বলেন, ভারতের বাংলাদেশকে স্বীকৃতি দেওয়ার ফলে পাকিস্তানের সাথে যুদ্ধ হবার সম্ভাবনাও আছে। 
শক্তিশালী দেশগুলোর চাপের কারনে ইন্দিরা গান্ধী বাংলাদেশকে একটি স্বাধীন দেশ হিসেবে স্বীকৃতি দিতে পারছেন না। 

মুক্তি ফৌজ ও পশ্চিম পাকিস্তানি সৈন্যদের দীর্ঘ গেরিলা যুদ্ধের কারনে দেশের পূর্বাঞ্চলের অংশ বিশেষ পশ্চিম বাংলা, আসাম, নাগাল্যান্ড এবং বিহারের অবস্থাও খারাপ হতে পারে। অস্ত্র ও গোলাবারুদ নকশাল ও অন্যদের দ্বারা ভারতের পাশাপাশি রাজ্যগুলোতে পাচার হচ্ছিল। 

তিনি প্রধানমন্ত্রির প্রতি জোরালো আবেদন করেন যেন প্রধানমন্ত্রি দ্রুত জাতিয় ঐক্য পরিষদের এক সভা ডাকেন এবং কমিউনিজমকে উৎখাত করতে গিয়ে যাতে বাংলাদেশের এই উত্তপ্ত পরিস্থিতিকে দূরে ঠেলে না দেন। 

এজেন্সি আরো যোগ করে যে, তিব্বতের মত অবস্থা দেখতে না চাইলে বাংলাদেশের প্রতি সমর্থন দিতে দেরি করা উচিত নয়। স্বীকৃতি দেওয়ার পর সব ধরনের সাহায্য এবং সামরিক সাহায্য দেয়া যেতে পারে বলে যোগ করেন বাজপেয়ী। 

বাজপেয়ী অভিযোগ করেন যে মিড টার্ম পোলের আগে আহামেদাবাদে রাষ্ট্রায়ত্ত ব্যাংক থেকে প্রতারনার মাধ্যমে প্রায় ৪২ লক্ষ রুপি তোলা হয়েছে। 
সংবাদকর্মীদের তিনি বলেন, বিশ্বস্ত সূত্রে তিনি জানতে পেরেছেন ৮০ লক্ষ রুপি তোলা হয়েছে কিন্তু গতকাল চিঠির মাধ্যমে কেন্দ্রীয় অর্থমন্ত্রী ওয়াই বি চ্যাবন  জানান যে টাকার পরিমান ৪০ লক্ষ। 

বাজপেয়ী বলেন যে, চিঠিতে চ্যাবন উল্লেখ করেছেন যে কর্মচারীসহ কিছু মানুষকে আটক করা হয়েছে এবং কিছু টাকা উদ্ধার করা হয়েছে। 

যদিও বাজপেয়ী ব্যাংক এর নাম বলতে অস্বীকৃতি জানান এবং বলেন যে দিল্লির স্টেট ব্যাংক শাখার ঘটনার সাথে এই ঘটনার মিল রয়েছে। 

তিনি একটি শক্তিশালী কমিশন গঠন করে এই দুই মামলার অনুসন্ধান করার দাবি জানান। 

Russell Rahman 
<১২, ১৬০, ৪২৫-৪২৬>


বাংলাদেশের স্বীকৃতির পক্ষে সবাই একমত, তবু সরকার নীরব কেনো?

বাংলাদেশকে অবিলম্বে স্বীকৃতি দেওয়ার প্রশ্নে ভারতের জাতীয় জনমত প্রায় সর্বসম্মত ভাবে এক। ভারতের অধিকাংশ বিধান সভা, প্রতিটি বিরোধী দল, উচ্চ সারির আইনজিবী এবং অগণিত জনসভা বাংলাদেশের আশু স্বীকৃতি দাবী করেছে। একমাত্র মুসলিম লীগ এবং মজলিস-ই-মাসারওয়াত ছাড়া প্রতিটি মুসলিম সংগঠন এবং রাজ্য বিধান সভা ও পার্লামেন্টের মুসলিম সদস্যরাও এই দাবী সমর্থন করেছেন। বাংলাদেশকে আশু স্বীকৃতি দানের প্রস্তাব নিয়ে সম্প্রতি পার্লামেন্টে যে বিতর্ক হয়েছে তার পরিপ্রেক্ষিতে কংগ্রেস পার্লামেন্টারি দলে পরপর তিন দিন যে আলোচনা হয়েছে, তাতে সব বক্তাই শুধু যে স্বীকৃতি দাবী করেছেন তাই নয়, পাকিস্তানের বিরুদ্ধে আরো কঠোর ব্যবস্থা গ্রহণ করার জন্য সরকারের কাছে তীব্র ভাবে অনেক দাবী জানিয়েছেন। পার্লামেন্টের দুই দিনের বিতর্কে প্রায় প্রতিটি সদস্য আশু স্বীকৃতি দানের প্রস্তাব সমর্থন করেছেন। ফ্রী ভোট হলে প্রস্তাবটি ভোটাধিক্যে গৃহীত হয়। শুধু সরকার আশ্চর্যজনক ভাবে নীরব। একটি গণতান্ত্রিক দেশে সরকার ও জাতীয় জনমতের এমন পার্থক্য অত্যন্ত অসংগত। 


বাংলাদেশ ও বিশ্বজনমত

বাংলাদেশের উপরে ইয়াহিয়া শাহীর গণহত্যার বর্বর অভিযানের বিরুদ্ধে এবং বাঙ্গালীর স্বাধিকারের সমর্থনে আজ বিশ্বের সংবাদপত্র এবং জনমত সোচ্চার। এমন আন্তর্জাতীয় ঘটনা যুদ্ধোত্তর বিশ্বের ইতিহাসে খুব বেশী ঘটেনি। 

ভারতের পররাষ্ট্রমন্ত্রী বলেছেন যে, ভারত ছাড়া বিশ্বের কোন রাষ্ট্রই বাংলাদেশকে স্বীকৃতি দিতে রাজী নয়। কিন্তু শ্রী জয় প্রকাশ নারায়ণ ৪৮ দিনে ১৮টি বিদেশী রাষ্ট্র সফর করে বলেছেন যে, ভারত স্বীকৃতি দিলে অবিলম্বে অন্তত বিশ্বের চার-পাঁচটি রাষ্ট্র বাংলাদেশকে স্বীকৃতি দেবে। 
 
ভারতের মস্কো মিশন নয়াদিল্লী কে জানিয়েছে, “রাশিয়া বাংলাদেশের অস্তিত্ব বাস্তব ঘটনা বলে মেনে নিয়েছে”। বাংলাদেশের স্বীকৃতির প্রশ্নে ভারতীয় কমিউনিস্ট পার্টির সোচ্চার ধ্বনি শুনেও নিশ্চিন্তে এই সিদ্ধান্ত করা যায় যে, রাশিয়া এরূপ রাজনৈতিক সিদ্ধান্তের বিরোধী নয়। বিদেশের বহু রাষ্ট্রবিদ বলেছেন যে, “বাংলাদেশকে স্বীকৃতি দানের প্রশ্নে পথ দেখাতে হবে ভারত কে। 


সরকারি আপত্তি কেনো?

নীতিগত ভাবে বাংলাদেশকে স্বীকৃতি দানের বিরোধী নন ভারত সরকার। তবে ভারত সরকার মনে করেন যে, এখন স্বীকৃতি দিলে বাংলাদেশের পক্ষে সহায়ক হবে না, বরং ক্ষতি করা হবে। অর্থাৎ সরকারি ভাষায় “হেল্পফুল হবে না, হবে হার্মফুল হবে”। এদিকে বাংলাদেশের জাতীয় সরকার এবং সমগ্র জাতীয় দল বারবার বিশ্বের কাছে বাংলাদেশকে স্বীকৃতি দানের আবেদন জানাচ্ছেন। বাংলাদেশের পক্ষে কোনটা স্বার্থসম্মত এবং কোন কাজ ক্ষতিকর সেই বিচারের প্রধাণ যোগ্যতা এবং অধিকার যে বাংলাদেশের সরকারের, - এই মূল কথাটি স্বীকার করে নিয়ে ভারত সরকারের বরং স্পষ্ট করে বলা উচিত যে ভারতের স্বার্থে ভারত সরকারের পক্ষে এখন বাংলাদেশকে স্বীকৃতি দেওয়া সম্ভব নয়, যদিও ভারত মনে করে যে বাংলাদেশকে আশু স্বীকৃতি দেওয়াই ভারতের পক্ষে স্বার্থসম্মত। ভারতের প্রধানমন্ত্রী বাংলাদেশ সম্বন্ধে বলেছেন, ‘রাইট টাইমে রাইট ডিসিশন নেওয়া হবে’। এই সঠিক সিদ্ধান্তের ঠিক সময়টি কখন আসবে? ঠিক সময় ও ঠিক সিদ্ধান্তের নিয়ামক বা নির্ণায়ক অথবা পারিপার্শ্বিকতার সূচকই বা কি? 

সরকারি ধারণা নির্ভুল নয়

বাংলাদেশের গণভ্যূত্থানের পরে ভারত সরকার মনে করেছিলেন যে, পিন্ডি সরকার পশ্চিম পাক সীমান্ত থেকে পূর্ব বাংলায় ফৌজ পাঠাতে সাহসী হবে না। প্রধানমন্ত্রীর সঙ্গে বিরোধী দলের নেতাদের বৈঠকে প্রতিরক্ষামন্ত্রী শ্রী জগজীবন রমা বলেন যে, ’৩০ লক্ষের বেশী শরণার্থী ভারতে আসবেনা’। ভারত সরকারের আরো ধারণা হয়েছিলো যে সামরিক খরচ এবং পূর্ব বাংলার বিপর্যয়ের কারণে পাকিস্তানের অর্থনৈতিক কাঠামো ভেঙ্গে পড়বে। ভারত সরকারের এই তিনটি ধারণার একটি ধারণাও সঠিক প্রমাণিত হয়নি। 


পাকিস্তানের সঙ্গে যুদ্ধের বিকল্প
       
পাকিস্তানের সঙ্গে যুদ্ধ পরিহারের একমাত্র রাজনৈতিক বিকল্প পন্থা হলো বাংলাদেশের আশু স্বীকৃতি দান। বাংলাদেশের সরকার স্বীকৃতি লাভ করলে যে রাজনৈতিক ও সামরিক উদ্যমের স্বাধীনতা লাভ করবে তার সুযোগে শুধু ভারতের কাছ থেকেই নয় বিশ্বের আরো কয়েকটি রাষ্ট্র থেকে বাংলাদেশ যে সামরিক ও রাজনৈতিক এবং আর্থিক সহযোগিতা লাভ করবে তার সংবাদ ভারত সরকারেরও অজানা নয়। 
       
স্বীকৃতি লাভ করলে বাংলাদেশ সরকারের পক্ষে ভারতে আগত উদ্বাস্তুদের ভিতর থেকে এক লক্ষ শক্তির গেরিলা বাহিনী গড়ে তোলাও অসম্ভব হবেনা। স্বীকৃতি লাভ করলে যে প্রকাশ্য ও প্রত্যক্ষ সাহায্য লাভের সুযোগ বাংলাদেশ সরকার পাবে, সেই সুযোগ গ্রহণ করে মুক্তি ফৌজের পক্ষেই পাক ফৌজের কবল থেকে বাংলাদেশকে মুক্ত করে বাংলাদেশের স্বাধীন্তা সম্পূর্ণ করা সম্ভব হবে। 

বাংলাদেশের স্বীকৃতি সম্পর্কে জয়প্রকাশ নারায়ণ
       
সম্প্রতি ৬ই জুলাই পাটনায় বিহার রাজ্যে বাংলাদেশ সম্মেলন সমিতি কতৃক আয়োজিত এক জনসভায় দেশের সব রাজনৈতিক দল, শ্রমিক সংস্থা এবং স্বেচ্ছাসেবী প্রতিষ্ঠান সমূহের উদ্দেশ্য সর্বোদয় নেতা শ্রী জয়প্রকাশ নারায়ণ এই মর্মে আবেদন করেন যে বাংলাদেশে আওয়ামী লীগ সরকারের ওপর বিশেষ চাপ দেবার ব্যবস্থা করেন। বাংলাদেশ স্বীকৃতি পেলেই ঐ দেশের মুক্তিযোদ্ধের পক্ষে উপযুক্ত পরিমাণ অস্ত্রশস্ত্র পেয়ে ইয়াহিয়া খানের হানাদারী বাহিনীর বিরুদ্ধে মোকাবেলা করা সহজ হয়ে উঠবে। 
        
শ্রী নারায়ণ এই অভিমত প্রকাশ করেন যে বাংলাদেশে ইয়াহিয়া খানের সেনারা যে যুদ্ধ শুরু করে দিয়েছে তার ফলে ভারতকে এক ভীষন সংকটের সম্মুখীন হতে হয়েছে। এই সংকটের মধ্যে দিয়েই ভারতকে প্রকৃত পরীক্ষা দিতে হবে রাজনৈতিক ক্ষেত্রে। এই সংকটের মাঝেই ভারত সুদৃঢ়ভাবে ঐক্যবদ্ধ হবে অথবা তাকে ভাঙ্গনের মুখে দাঁড়াতে হবে। আজ বাংলাদেশ যে যুদ্ধ চলছে তার বোঝা ভারতকে বহন করতেই হবে। বাংলাদেশ পরাজিত হলে, পরিণামে ভারতকেও পরাজয় বরণ করতে হবে। এটা মনে রাখা প্রয়োজন যে, বাংলাদেশের মুক্তিকামী জনগণের সঙ্গে ভারত সামিল হয়ে গেছে। 
          
শ্রী নারায়ণ বলেন যে, পাকিস্তানের ওপর অন্যান্য রাষ্ট্রদের রাজনৈতিক চাপ সৃষ্টির জন্য ভারত অপেক্ষা করতে পারে না। বাংলাদেশের জনগণ যে রায় দিয়েছেন তার মর্যাদা ভারতকে দিতে হবে। পাকিস্তান বাংলাদেশে যে নিপীড়ন ও অত্যাচার চালিয়ে যাচ্ছে তা থেকে সরে দাঁড়াবে না। আর তার নীতিরও পরিবর্তন ঘটাবে না। এমতাবস্থায় এক্ষুনিই বাংলাদেশকে স্বীকৃতি দিতে হবে। আর অস্ত্রশস্ত্রের যোগান দিতে হবে। ভারতের স্বার্থেই এ কাজটা করতে হবে। কারণ বাংলাদেশ থেকে যারা শরণার্থী হিসেবে ভারতে আশ্রয় নিচ্ছে, তাঁদের আগমনের ফলে এদেশের সামাজিক, রাজনৈতিক ও অর্থনৈতিক ক্ষেত্রে নানা রকমের জটিল সমস্যার উদ্ভব হয়েছে। বর্তমানে অবস্থা এমন দাঁড়িয়েছে যে বাংলাদেশে সামরিক অভিযান চালাতে গিয়ে পাকিস্তানের সামরিক চক্র যে টাকা খরচ করছেন, তার চাইতে তিন চারগুণ বেশী টাকা খরচ করতে হচ্ছে ভারতকে বিনা যুদ্ধেই। যদি কেউ মনে করেন যে যুদ্ধ চলতে থাকলে পাকিস্তানের কাঠামো ভেঙ্গে পড়বে, তাহলে তিনি ভুল করবেন। পাকিস্তানের অর্থনীতি বানচাল হয়ে যাওয়ার জন্য আরো দু’ডিভিসন সৈন্য সংগ্রহ করছে। 

তিনি আরো বলেন যে, বাংলাদেশে যুদ্ধ চলছে, তাকে বাইরে থেকে মনে হবে গৃহযুদ্ধ। কিন্তু বাস্তবে এ যুদ্ধ গৃহযুদ্ধ নত। এ যুদ্ধকে সাম্রজ্যবাদী একটা জাতীয় সঙ্গে একটি মুক্তিকামী ঔপনিবেশিক রাষ্ট্রের জনগণের যুদ্ধ হিসেবে গণ্য করা উচিত। বিশ্বের বিভিন্ন দেশে বাংলাদেশের স্বাধীনতা যুদ্ধের বার্তা বহন করে তিনি এটা উপলব্ধি করেছেন যে, বাংলাদেশের ব্যাপারে বিদেশে পাকিস্তানী সামরিক চক্রের ভারত বিরোধী প্রচারকার্য ব্যর্থ হয়েছে। পাকিস্তান বিদেশে এরকম একটা সৃষ্টি করতে চেয়েছিলো যে পাকিস্তানে বাংলাদেশকে নিয়ে যে রাজনৈতিক সংকট দেখা দিয়েছে, তার মূলে আছে ভারত। অবশ্য পাকিস্তানের এরকম ধারণা সৃষ্টির চেষ্টা সম্পূর্ণরূপে ব্যর্থ হয়েছে। তবে বাংলাদেশের সমস্যাবলী নিয়ে বিশ্বের দুটি রাষ্ট্র অর্থাৎ আমেরিকা ও ফ্রান্স অদ্ভুত দৃষ্টিভঙ্গি গ্রহণ করেছে। মার্কিন যুক্তরাষ্ট্র সরকার ভারতের পররাষ্ট্রমন্ত্রী এবং তাঁকে এই মর্মে প্রতিশ্রুতি দিয়েছিলো যে পাকিস্তানকে আরো অস্ত্রশস্ত্র সরবরাহ করা হবে না। কিন্তু পরবর্তী দেখা গেলো, যুক্তরাষ্ট্র সরকার পাকিস্তানে আরো ছ’সাত জাহাজ বোঝাই অস্ত্রশস্ত্র পাঠিয়েছে। ফ্রান্স সরাসরি পাকিস্তানকে অস্ত্রশস্ত্র না পাঠালেও, সেখানে খোলাবাজারে পাকিস্তানের জনগণের কাছে অস্ত্রশস্ত্র বিক্রি করা হচ্ছে। আন্তর্জাতিক (এইড টু পাকিস্তান) কমিটি সাহায্য দেওয়া বন্ধ রাখলেও, দ্বিপাক্ষিক চুক্তি বলে পাকিস্তান সাহায্য পেতে থাকবেই। 
           
এখন ভারতের প্রায় ৭০ লক্ষ শরণার্থী এসেছে বাংলাদেশ থেকে। অদূর ভবিষ্যতে এই সংখ্যা এক কোটিতে দাঁড়াবে। পাকিস্তান এমন একটা কৌশল অবলম্বন করতে চাইছে যার ফলে এদেশে হিন্দু ও মুসলমানের মধ্য্যে সাম্প্রদায়িক দাঙ্গা বাধে। এ ব্যাপারে ভারতকে সতর্ক থাকতে হবে। যদি ভারতে সাম্প্রদায়িক দাঙ্গা বেধে যায়, তাহলে পাকিস্তানের হাত বাংলাদেশে আরও শক্ত হবে এবং পরিণামে বাংলাদেশে মুক্তিযোদ্ধাদের সংগ্রাম বিপর্যস্ত হয়ে পড়বে। কিছুকাল আগে প্রধানমন্ত্রী শ্রীমতি ইন্দিরা গান্ধী তাঁকে বলেছিলেন সময় এলেই বাংলাদেশকে স্বীকৃতি দেয়া হবে। এখন প্রশ্ন হলো, সে সময় আসবে কবে? বাংলাদেশকে স্বীকৃতি দেওয়ার ব্যাপারে গড়িমসি করা হলে, ভারতের সমস্যাবলী আরও জটিল হয়ে পড়বে। অথচ, এটা ঠিক যে একদিন বাংলাদেশকে স্বীকৃতি দিতেই হবে। বাংলাদেশকে এক্ষুনি স্বীকৃতি না দিলে আমাদের জাতীয় স্বার্থের প্রতি বিশ্বাসঘাতকতা করা হবে। আর সারা দক্ষিণ-পূর্ব এশিয়ায় শান্তি বিঘ্নিত ও বিপন্ন হবে। এ জন্য যদি যুদ্ধ আমাদের ওপর চাপিয়ে দেওয়া হয়, আমাদের অবশ্যই যুদ্ধ করতে হবে। 
           
বিহার রাজ্য বাংলাদেশ সম্মেলন সমিতির ঐ সভায় সভাপতিত্ব করেন রাজ্যপাল শ্রী দেবকান্ত বড়ুয়া। শ্রী বড়ুয়া বলেন যে, ভারত পাকিস্তানের একনায়কতন্ত্রের বিরোধী। আজ বাংলাদেশে যে কায়দায় বুদ্ধিজীবীদের হত্যা করা হচ্ছে, ঠিক সে কায়দায় একদিন হিটলার বুদ্ধিজীবীদের হত্যা করেছিলেন। কিন্তু ইতিহাস এই সাক্ষ্য বহন করেছে যে, পাশবিক কার্যাবলী কখনোই পরিণামে টিকে থাকে না। এর অন্যথা হলে, হিটলার অবশ্যই চুড়ান্ত পর্যায়ে সফলকাম হতেন। 
           
তিনি আরও বলেন যে, বাংলাদেশের মুক্তিসংগ্রামীদের ও দুর্গত শরণার্থীদের সাহায্য দেওয়ার জন্য এ পর্যন্ত বিহারের জনগণ ২৭ লক্ষ টাকা সংগ্রহ করেছে। এ দেখেই বুঝা যায় বিহারের আপামর জনসাধারণ বাংলাদেশের এই মুক্তি সংগ্রাম সম্পর্কে কী সহানুভূতিশীল মনোভাব গ্রহণ করেছেন। বিহারের আধিবাসীগণ বাংলাদেশের শরণার্থীদের জন্য ৫০ লক্ষ টাকা সংগ্রহ করার এক কর্মসূচী নিয়েছে। 
          
সারা ভারত এস.এস.পি দলের সভাপতি শ্রী কর্পুরী ঠাকুরও বাংলাদেশের মুক্তিযোদ্ধাদের সমর্থনে ভাষণ দেন। 
      
বাংলাদেশের চট্রগ্রাম বিশ্ববিদ্যালয়ের প্রাক্তন উপাচার্য ডঃ এ. কে. মল্লিক বলেন, বাংলাদেশের মুক্তি আন্দোলনে বিহারের জনগণ যে ভূমিকা করেছেন তা কোনোদিনই বাংলাদেশের মানুষ ভুলবে না। তিনি আরও বলেন যে বাংলাদেশের মানুষ স্বায়ত্তশাসনের অধিকার চেয়েছিলেন পাকিস্তান থেকে বিছিন্ন পাকিস্তান হয়ে যেতে চায়নি। স্বায়ত্তশাসনের যে দাবী বাংলাদেশের মানুষরা করেছিলেন, সেই অপরাধে ২৫শে মার্চের মধ্য রাত্র থেকে পাকিস্তানি সামরিক চক্র নিরস্ত্র ও নিরীহ জনসাধারণের  ওপর হত্যার অভিযান শুরু করে দেয় এবং এই হত্যাকাণ্ডই শেষ পর্যন্ত বাংলাদেশ নামে এক নতুন রাষ্ট্রের জন্ম দেয়। বাংলাদেশে বাংগালী হিন্দুদের মধ্যে সন্ত্রাস সৃষ্টি করে পাকিস্তানী কতৃপক্ষ যে কৌশল অবলম্বন করেছেন, তার মূল লক্ষ্য হলো ভারতে সাম্প্রদায়িক দাঙ্গা বাধিয়ে দিয়ে বাংলাদেশের মুক্তিযুদ্ধকে বানচাল করে দেওয়া। এ সম্পর্কে ভারতের জনগণকে সজাগ ও সচেতন থাকতে হবে। 
       
ডঃ মল্লিক আরও বলেন যে, বাংলাদেশে বাঙ্গালি হিন্দু ও বাঙ্গালি মধ্যে কোনো শক্তিই ফাটল ধরাতে পারবে না। শেষ পর্যন্ত বাংলার মুক্তিকামী মানুষ জয়ী হবেই। এটা মনে রাখা প্রয়োজন যে বাংলাদেশে এখন যে যুদ্ধ চলছে তা হলো গণতন্ত্রের বিরুদ্ধে সাম্প্রদায়িকতার যুদ্ধ। এমতাবস্থায় গণতান্ত্রিক ভারতের জনগণ যদি বাংলাদেশকে অবিলম্বে স্বীকৃতি দেওয়ার ব্যবস্থা গ্রহণ করেন তাহলে বাংলাদেশের মুক্তি আরও ত্বরান্বিত হবে। 

৮। অল ইন্ডিয়া প্রহিবিশন কাউন্সিল, ২৮ থিয়েটার কমিউনিকেশন বিল্ডিং, কনাট প্লেস, নিউ দিল্লী

কাপুর প্রিন্টিং প্রেস, দিল্লী হতে মুদ্রিত এবং সেন্ট্রাল এ্যাকশন কমিটি অফ বাংলাদেশ, নিউ দিল্লীর জন্য এস.ডি. কর্তৃক প্রকাশিত



সেন্ট্রাল
এ্যাকশন কমিটি অব বাংলাদেশ
স্টেটম্যান

১৯৭১ সালের ২৫শে মার্চ হচ্ছে বাংলাদেশের (তৎকালীন পূর্ব পাকিস্তান) জনতার ইতিহাসের অন্ধকারাচ্ছন্ন দিন। এই দিনে, একচেটিয়া ব্যবসায়িক স্বার্থ দ্বারা যারা পাকিস্তান সৃষ্টির পর  থেকেই পূর্ববঙ্গকে উপনিবেশ হিসেবে শোষন করছিল, সেই পশ্চিম পাকিস্তানের সামরিক জান্তা বাহিনী নিরস্ত্র মানুষের উপর গণহত্যার ব্যাপক পরিকল্পনা নিয়ে ঝাঁপিয়ে পড়েছিল। বাংলাদেশের মানুষের অপরাধ, ১৯৭০ সালের ডিসেম্বরে অনুষ্ঠিত জাতীয় নির্বাচনে জনগণ শেখ মুজিবুর রহমানের নেতৃত্বে আওয়ামী লীগের পক্ষে  জাতীয় গণপরিষদে সংখ্যাগরিষ্ঠতা এবং রাজ্যের বিধানসভায় একচেটিয়া প্রাধান্য লাভে তাদের রায় দিয়ে আশ্বস্ত করেছিল। আওয়ামী লীগের বিজয় ছয় দফা কর্মসূচির উপর ভিত্তিতে হয়েছিলো যা বাংলাদেশের জনগণের জন্য কার্যকর স্বায়ত্তশাসনের দাবী করেছিল। 

২। জবরদখল ও হস্তক্ষেপের এই সময়টাতে অগণিত নারী, পুরুষ ও শিশু প্রাণ হারিয়েছে এবং পাকিস্তানী বাহিনীর নৃশংসতা কুখ্যাত চেঙ্গিস খানকেও ছাড়িয়ে গিয়েছে। বস্তুত জাতিসংঘ সনদ, মানবাধিকার ঘোষণাপত্র ও বেসামরিক ব্যক্তিদের সুরক্ষা সংক্রান্ত জেনেভা কনভেনশনের লঙ্ঘনের চাইতে বৃহত্তর কিছু হতে পারে না। নির্যাতিতরা যারা ভারতে আশ্রয় খুঁজে নিয়েছে তাদের সংখ্যা ইতোমধ্যেই ৭০ লক্ষ। জীবনের জন্য পলায়নরত বাঙালীদের ক্রমাগত আগমন এখনো হ্রাস পায়নি, এই অনাখাঙ্খিত বোঝা দেশের রাজনৈতিক, অর্থনৈতিক এবং সামাজিকতার উপর প্রভাব বিস্তার করছে। 

৩। শেখ মুজিবুর রহমানের দল এই বলপ্রয়োগের ঘটনার উপর প্রতিক্রিয়ায় বাংলাদেশের স্বাধীনতা ঘোষণা করেছেন এবং একটি অস্থায়ী সরকার গঠন করেছেন, যদিও ওয়ার্ল্ড প্রেসের মাধ্যমে বাংলাদেশে যা ঘটছে তা ব্যাপকভাবে সারা জাগিয়েছে। বিশ্বের অনেক দেশের সরকারও এই নজিরবিহীন অপরাধের নিন্দা জানাতে ব্যর্থ হয়েছেন। এর চাইতেও খারাপ, যা হচ্ছে, কিছু কিছু দেশ হতে পশ্চিম পাকিস্তানের সামরিক জান্তার সাহায্য হিসেবে অস্ত্রের যোগান অব্যাহত আছে যা ভারতীয় উপমহাদেশের নিরাপত্তাকে ঝুঁকির মধ্যে ফেলে দিয়েছে। পাকিস্তানের রাষ্ট্রপতির সাম্প্রতিক বিবৃতি সামরিক জান্তা হতে রাজনৈতিক সমাধানের আশাকে আরো ধূলিসাৎ করে দিয়েছে। 

৪। আমাদের সংসদে ক্ষমতাসীন দল, বিরোধী দল এবং দেশের সাধারণ মানুষ সচেতন যে বাংলাদেশের জনগণের এই জরুরী অবস্থায় যদি সাহায্য করতে না পারি তবে তা ভারতের গণতন্ত্রের জন্য হুমকিস্বরূপ। এমনতরো গুরুতর সঙ্কটে জনগণের সাংবিধানিক ইচ্ছা প্রকাশের ভিত্তিতে  সর্বজনস্বীকৃতভাবে সংসদ কর্তৃক অনুমোদিত হয়েছে যে সমাধান হিসেবে আমাদের সরকারের উচিত বাংলাদেশের অস্থায়ী সরকারকে স্বীকার করে নেওয়া। শুধুমাত্র তখনই বাংলাদেশের সরকার ও জনগণের প্রতি সম্ভাব্য সকল নৈতিক ও বৈষয়িক সাহায্য বাড়ানো যাবে। ভারত প্রথমেই বাংলাদেশকে স্বীকৃতি না দিলে অন্যান্য বিদেশী সরকার এই ব্যাপারে নেতৃত্ব দিবে না। এই উদ্দেশ্যে দ্রুতই যদি অনুকূল অবস্থার সৃষ্টি না হয় তবে লাখ লাখ শরণার্থীদের বাংলাদেশে ফিরে যাওয়ার কোন আশাই থাকছে না এবং যতদিন পাকিস্তানের সামরিক জান্তার পদতলের অধীনে বাংলাদেশের লোকেদের আর্তনাদ চলতে থাকবে ততদিনেও এটা সম্ভব হবে না। 

৫। সম্ভবত আমাদের সবচেয়ে বড় বাঁধা হল এই ব্যাপারে সরকারে জনসমর্থনপুস্ট আমাদের কোন পথপ্রদর্শক নাই 

যিনি পুরো ব্যাপারটি বুঝে নিয়ে স্বীকৃতির ব্যাপারে যুক্তিসম্মতভাবে এগিয়ে যাবেন। এই বিষয় নিয়ে অনেকেই আলোচনা করেছে এবং সম্প্রতি একটি সংগঠন এই বিষয়ের উপর উদ্বিগ্ন প্রকাশ করেছে। এইটি সিদ্ধান্ত নেওয়া হয়েছে যে শ্রী জয়প্রকাশের সভাপতিত্বের অধীনে বাংলাদেশ নিয়ে সম্পূর্ণই নির্দলীয় ও বেসামরিক কার্যকরী একটি কমিটি গঠন করা হবে যিনি মাত্রই বিশ্বজুড়ে বাংলাদেশের চলমান বিষয়গুলোকে ব্যাখ্যা করার দীর্ঘ যাত্রা শেষে ফিরে এসেছেন। এই কমিটি সর্ব সেবা সংঘ, সার্ভেন্টস অব দ্য পিপলস সোসাইটি, লোকতন্ত্র পরিষদ, অল ইন্ডিয়া পঞ্চায়েত পরিষদ, এসোসিয়েশন অব ভলান্টারি ফর রুর‍্যাল ডেভেলপমেন্ট, দিল্লী সর্বোদয়া মন্ডল, গান্ধী স্মারক নিধি, গান্ধী পিস ফাউন্ডেশন এবং এই কর্মসূচীতে অন্যান্য যারাই অংশগ্রহণ করতে চায় তাদের  প্রতিনিধি হিসেবে কাজ করবে। তারা দেশব্যাপী প্রচারণা শুরু করবে এবং সকল রাজ্যের যারা গণতন্ত্র ও মানবাধিকারের প্রতি আবদ্ধ সেই সব বেসরকারি প্রতিষ্ঠান ও সংগঠনগুলোকে সচল করবে। কার্যক্রমটি প্রাথমিকভাবে যা বিবেচনা করবে তা নিম্নরূপঃ

	ক) কেন্দ্রীয় রাজধানীসহ গ্রামাঞ্চলে, শহরে, নগরে এবং রাজ্যের রাজধানী ও ইউনিয়নের অন্তর্ভুক্ত এলাকায়  বাংলাদেশ 	নিয়ে কার্যক্রমের বিষয়ের উপর বিশেষভাবে ডাকা সভায় নির্ণিত সংকল্পগুলো ( সংযুক্ত খসড়ায় লাইনগুলোর উপর 	ইঙ্গিত করা আছে) পাবলিক সংস্থা বা প্রতিষ্ঠানের দ্বারা এবং জনতার দ্বারা নির্ধারিত হবে। এইসব সভায় নির্ধারিত নির্ণিত 	সংকল্পগুলো  প্রধানমন্ত্রী বরাবরে তুলে ধরা হবে। 
	খ) বাংলাদেশের অস্থায়ী সরকারকে স্বীকৃতি প্রদানে ভারত সরকারের উপর একটি বিশেষায়িত প্রচারণার  সনির্বদ্ধ 	অনুরোধ। 
	গ) উপযুক্ত সময়ে বাছাইকৃত বিষয়ে শান্তিপূর্ণ আন্দোলন। 

৬। আশা করা যায় যে, ভারত সরকার যখন বাংলাদেশের বিষয়ে দৃঢ় পদক্ষেপ নিবে তখন নৈতিক ও বৈষয়িক সমর্থন আদায়ে পুরো দেশজুড়ে রাজনৈতিকভাবে নির্দলীয় রেখাচিত্রের উপর প্রকাশ্যে বিতর্কের আয়োজন করা হবে। স্বাধীন সত্ত্বা হিসেবে বাংলাদেশের স্বীকৃতির প্রাক্কালে এর সম্ভাব্য পরিণাম সম্পর্কে ভারতের জনগণকে তা প্রস্তুত করবে। যদি সরকার এই পদক্ষেপ নিতে অনীহা প্রকাশ করে, তাহলে সরকারকে এই পদক্ষেপ তৈরী করতে দেশের মধ্যে যথেষ্ট রকমের চাপ সৃষ্টি করতে এই প্রচারণা তীব্রতর করা হবে। এছাড়া দক্ষিণ এশিয়ার এই সংবেদশীল অঞ্চলে এমনতরো পরিস্থিতির গুরুত্বের প্রতি বৈশ্বিক মতামতকে সক্রিয় করতে সাহায্য করবে। 

৭। ৪ঠা জুলাই রবিবারে গান্ধী পিস ফাউন্ডেশনে চেয়ারম্যান শ্রী জয়প্রকাশ নারায়ণ অল ইন্ডিয়া পরিষদের প্রেসিডেন্ট এস.কে. দে’র সাথে কনভেনার হিসেবে এবং সার্ভেন্টস অব দ্য পিপলস সোসাইটির লোকতন্ত্র রক্ষা পরিষদের সেক্রেটারি  শ্রী এস.ডি. শর্মার সাথে জয়েন্ট কনভেনার হিসেবে অনুষ্ঠিত সভায় এই উদ্দেশ্যে যেখানে একটি কার্যকরী কমিটি গঠিত হয়। বাংলাদেশ নিয়ে এ্যাকশন কমিটির হেডকোয়ার্টার লাজপত ভবন, লাজপত নহর, ২৪ নিউ দিল্লীতে হবে বলে সিদ্ধান্ত নেওয়া হয় যেখানে অনুগ্রহ করে সকল চিঠিপত্র, টেলিগ্রাম এবং বাংলাদেশের ঘটনার জন্য চাঁদা পাঠানো যেতে পারে। 

লাজপত ভবন, 
লাজপত নগর, নিউ দিল্লী-২৪, 
১২ই জুলাই, ১৯৭১। 


নির্ণিত সংকল্প
এই সভায়.......................................................................................................................................এতদ্বারা

অনুগ্রহ করে নথিবদ্ধ করুন, বাংলাদেশের জনতার জন্য তাদের কষ্ট ও নিদারুণ মানসিক যন্ত্রণার কাছে আমাদের গভীর সমবেদনা ও সমর্থন রয়েছে; 

সামরিক শাসকদের দ্বারা বাংলাদেশের নিরস্ত্র পুরুষ, নারী এবং শিশুদের উপর এই দ্ব্যর্থহীনভাবে নিন্দনীয় অমানবিক নৃশংসতা ও গণহত্যা যার ফলস্বরূপ, লাখ লাখ বাঙালীর ভারতের দিকে যাত্রা যা এই দেশের রাজনৈতিক, অর্থনৈতিক এবং সামাজিকতার উপর অনাকাঙ্খিত বোঝা হয়ে দাঁড়াচ্ছে, 

দুঃখজনকভাবে বাংলাদেশের জনগণের গণতান্ত্রিক তাড়না এবং তাদের যথাযথভাবে নির্বাচিত প্রতিনিধিদের  পশ্চিম পাকিস্তানের সামরিক জান্তা দ্বারা অবদমন জাতিসংঘ সনদ এবং মানবাধিকার ঘোষণাপত্রের চরম লঙ্ঘন; 

ভারতের সরকারের কাছে আবেদন এই যে জনগণের রায় মোতাবেক গঠিত বাংলাদেশের অস্থায়ী সরকারকে স্বীকৃতি প্রদান এবং সম্ভাব্য সকল প্রকারের নৈতিক ও বৈষয়িক সাহায্য পর্যন্ত প্রসারিত করা যাতে শরণার্থীদের বাংলাদেশে ফিরে যাওয়ার জন্য অনুকূল পরিবেশ তৈরী করতে পারে; 

বর্তমান সংকটে দেশের জনগণের প্রতি আবেদন এই যে যেন জাতীয়ভাবে সচেতনতা এবং সংহতি বাড়িয়ে তোলা যায় এবং কোন প্ররোচনা স্বত্বেও আমাদের ধর্মনিরপেক্ষ ঐতিহ্য চেতনায় সাম্প্রদায়িক শান্তি ও সম্প্রীতি বজায় রাখা; বিশ্ব সম্প্রদায়ের প্রতি আবেদন যেন বাংলাদেশের মানুষের কাছে তাদের সহানুভূতি ও সহযোগীতা বাড়ানো হয় এবং সেইসব দেশের লোকদের ফেরত আনা হয় যারা এখনো পশ্চিম পাকিস্তানকে অস্ত্রের যোগান দিচ্ছে, যাতে তাদের সরকার আগুনের তেল ঢালার মতো পাকিস্তানী আগ্রাসনকে প্রতিরোধ করতে পারে; এবং

ভারত সরকারের কাছে সকল প্রকার সমর্থন এবং সহযোগীতার অঙ্গীকার পূরণের উদ্দেশ্য অনুসারে উপরোক্ত রূপরেখা বর্ণিত হয়েছে। 

শ্রী জয়প্রকাশ নারায়ণের প্রেস স্টেটমেন্টের উদ্ধৃতাংশ

বর্তমান সঙ্কট এতোই গুরুত্বপূর্ণ যে হয় তা একীভূত, ঐক্যবদ্ধভাবে শক্তিশালী এবং গ্রাহ্যনীয় অথবা মনোবলহীন হিসেবে বিভ্রান্ত এবং মেরুদন্ডহীন দূর্বল যা বিশ্বের কাছেই আর কিছুতেই গুরুত্ব রাখেনা। অতএব, এই বিষয়গুলোকে যেন আর কেউই বিভ্রান্ত না করে। 

আমি যা পরামর্শ দিচ্ছিলাম তা পাকিস্তানের বিরুদ্ধে যুদ্ধ নয় বরং বাংলাদেশের জনতার সরকারকে আনুষ্ঠানিকভাবে রাজনৈতিক স্বীকৃত প্রদান। এটা সত্যি যে যখন সরকারের স্বীকৃতি ও প্রকাশ্যে মুক্তিবাহিনীকে সহায়তা করায় পাকিস্তান ভারতের সাথে যুদ্ধ করাকে প্ররোচিত না করাটা যখন প্রশ্নবিদ্ধ তখন আমি স্বীকার করছি শুরু থেকেই অবশ্যই এর ঝুঁকি আছে, কিন্তু তা  গৃহীত হতেই হবে। 

যদি তা ভারতকে পাকিস্তানের বিরুদ্ধে যুদ্ধ ঘোষণা করতে বলার মতো সমতুল্য হয়, তাহলে অবশ্যই আমি একজন যুদ্ধবাজ বটে। পার্থক্য বলতে আমি যতটুকু বুঝেছি, শুধুমাত্র জনতা  এবং ভারত সরকারের মাঝে আমার চিন্তা করার ধরন যা হচ্ছে স্বীকৃত দেওয়া যেতে পারে এমন সঠিক মুহূর্তের জন্য পরবর্তীতে অপেক্ষা করা, আমরা বলতে চাইছি যে এখনই সঠিক সময়। 

সর্বসম্মতভাবে লোকসভা কর্তৃক নির্ণিত সংকল্প গ্রহণ এই পদক্ষেপের শুরু হিসেবে চমৎকার ছিল। কিন্তু দুঃখজনকভাবে সম্প্রতি বিভেদ সৃষ্টিকারী, পক্ষালম্বী পদক্ষেপের লক্ষণ পর্যন্ত আবির্ভূত হয়েছে। এটা বোধগম্য যে কালক্রমে এমনকি বাংলাদেশের মতো নির্দলীয় বিষয়েও দলগুলোর মধ্যে মতপার্থক্য গড়ে উঠতে পারে, বিশেষ করে সরকারী দৃষ্টিভঙ্গি যখন ক্রমাগতই কার্যকর ব্যবস্থা গ্রহণে দ্বিধান্বিত। 

এই মতবাদে প্রধান বাঁধাগুলো হচ্ছে, এক- ক্ষমতাসীন কংগ্রেসের দ্বারা প্রতিনিধিত্বকারীরা যা নীতিগতভাবে স্বীকৃতির বিরুদ্ধাচারী নয় কিন্তু এর জন্যে প্রধানমন্ত্রীর সঠিক সময় বিবেচনার উপর ছেড়ে দেওয়া অভ্যাস জারি রাখতে চায়, যদিও কোন সেই বিষয় যা সঠিক সময় নির্ধারণ করবে তা পরিষ্কারভাবে জানাচ্ছে না। অন্য বাঁধাটি হচ্ছে প্রায় সকল বিরোধীদল সহ অনেক নির্দলীয় সংগঠন এবং আমার মতো স্বতন্ত্র ব্যক্তি যারা মনে করে স্বীকৃতি প্রদানের এখনই উপযুক্ত সময়। 

২৮শে জুলাই, ১৯৭১। 

Russell Rahman 
<১২, ১৬৩, ৪৩৫>

বাংলাদেশকে স্বীকৃতির দাবিতে সফল ছাত্র ধর্মঘট
(ষ্টাফ রিপোর্টার)
    
কলকাতা, ৩রা আগষ্ট স্বাধীন বাংলাদেশ সরকারের স্বীকৃতির দাবিতে মঙ্গলবার গোটা পশ্চিমবঙ্গে স্বতঃস্ফূর্ত ছাত্র ধর্মঘট হয়েছে। আজকের এই ছাত্র ধর্মঘটের উদ্যোগ দক্ষিণ-বাম সবকটি ছাত্র সংগঠনের। এদিন রাজ্যের সর্বত্র ছাত্র ধর্মঘট হলেও পরীক্ষা যথারীতি হয়েছে। ধর্মঘটের আওতা থেকে পরীক্ষা বাদ দেওয়া হয়েছিলো। 
       
ছাত্র ধর্মঘটের পর ছয়টি কেন্দ্রীয় ছাত্র সংগঠন রাজা সুবোধ মল্লিক স্কোয়ারে একটি ছাত্র জমায়েত ডাকেন। সেখানে সভা হয়। সফিউল আলম সভাপতি ছিলেন। সভার পর ছাত্ররা মিছিল করে রাজভবনের সামনে যায়। ছাত্র প্রতিনিধিরা রাজ্যপালের উদ্দেশ্যে একটি স্বারকলিপি দিয়ে চলে আসে। 
       
স্বারকলিপিতে বলা হয়েছে যে, পশ্চিমবঙ্গের ছাত্র-ছাত্রীদের দাবী-স্বাধীন বাংলাদেশ সরকারকে অবিলম্বে ভারত সরকারের স্বীকৃতি দিতে হবে। এবং কেবল স্বীকৃতিই নয়, বাংলাদেশের স্বাধীনতার মুক্তিযোদ্ধাদের হাতকে শক্ত করার জন্য মুক্তিফৌজকে অস্ত্রশস্ত্র দিয়ে সাহায্য করতে হবে। 
        
রাজা সুবোধ মল্লিক স্কোয়ারের ছাত্রসভায় বক্তৃতা দেন বাম ছাত্র ফেডারেশনের সাধারণ সম্পাদক শ্রী সুভাষ চক্রবর্তী, পি-এস-ইউ’র ক্ষিতি গোস্বামী, ডি-এস’ওর সঞ্জিত বিশ্বাস, ছাত্র ব্লকের ভোলা কুন্ডু প্রমুখ। এই সভাস্থল থেকে এসপ্ল্যানেড ইষ্ট পর্যন্ত বাংলাদেশ স্বীকৃতির দাবিতে ছাত্রদের বিক্ষোভ ধ্বনিতে সরগরম ছিলো। 

অনুবাদ


বাংলাদেশ বিষয়ে হস্তক্ষেপ না করে আমরা ভুল করেছি, বললেন জেনারেল কাউল


৩০ জুলাই- ওয়াই এন ই বলছে, সাধারন পরিষদের প্রাক্তন প্রধান এবং বিতর্কিত “দ্যা ইউনাইটেড স্টোরি” এর রচয়িতা জেনারেল কাউল বাংলাদেশ বিষয়ে সঠিক সময়ে পদক্ষেপ না নেয়ায় তার সরকারের কঠোর সমালোচনা করেছেন। 

তার নতুন বই, “কনফ্রন্টেশন উইথ পাকিস্তান” এ জেনারেল কাউল বলেন, আমরা একটি বিশাল সুযোগ হারিয়েছি, এমন সুযোগ ভবিষ্যতে আর নাও আসতে পারে। আমরা বাংলাদেশ পাকিস্তানী সামরিক বাহিনীর একটা বিরাট অংশকে ধ্বংস করে তাদের দুর্বল করে ফেলতে পারতাম, যা আমাদের নিজেদের নিরাপত্তার জন্যই হুমকিস্বরূপ। কিন্তু আমরা সে সুযোগ হারিয়ে ফেলেছি। 

জেনারেল কাউল মনে করেন, পাকিস্তান এবং চায়নার যৌথ সামরিক বাহিনী গড়ে তোলার উদ্যোগ অবশ্যই হুমকিস্বরূপ এবং ভারতের উচিত এখনি এ বিষয়ে সোভিয়েত ইউনিয়ন এবং জাপানের সাথে আলোচনায় বসা। 

রাজনৈতিক নেতৃত্বের সমালোচনা করে, জেনারেল কাউল বলেন- ২৫শে মার্চ এর পর প্রথম দিকে যখন নানারকম মতামত দেওয়া হচ্ছিল যে ভারতের উচিত স্বাধীনতাবিরোধী এসব শক্তির জন্য প্রেরিত সাহায্যে আঘাত হানা, তখন কিছু ব্যক্তি ঝংকার তুলে সে উদ্যোগটি থামিয়ে দেয় এবং বলে যে এতে করে আমরা চায়নাকে আমাদের বিরুদ্ধে খেপিয়ে তুলবো। 

কিন্তু নেফা ক্যাম্পেইনের ভয়াবহ স্মৃতিচারণ করে জেনারেল কাউল ব্যাঙ্গ করে বলেন- ‘কিন্ত সে ভয়ে কেন আমরা লক্ষ্য থেকে বিচ্যুত হব, যখন আমরা জানিই যে ভারতের আর্মি একি সাথে পাকিস্তান এবং চায়নাকে হারিয়ে দিতে সক্ষম’? 

১৯৬২ সালে নেফা ছত্রভঙ্গ হবার শুরুর দিকেই জেনারেল কাউল তার নান্দনিক ক্যারিয়ারের ইতি টানেন স্বেচ্ছায় অবসর নিয়ে। তিনি ইতিমধ্যেই তার পূর্বের বইতে উক্ত ঘটনার জন্য রাজনৈতিক ভুমিকা, বিশেষ করে প্রধানমন্ত্রী নেহরু, প্রতিরক্ষা মন্ত্রী মিঃ ভি কে কৃষ্ণা মেনন কে তাদের ভুল সিদ্ধান্ত আর্মি কমান্ডারদের উপর চাপিয়ে দেয়ার বিষয়ে সমালোচনা করেছেন। 
তার বর্তমান বইয়ে ১৬ জুলাইয়ে দেওয়া প্রেসিডেন্ট নিক্সনের নাটকীয় ঘোষণা এবং প্রধানমন্ত্রী চৌ এন লাই এর পিকিং ভ্রমনের আহবানে সাড়া দেওয়ার সর্বশেষ খবর সংযুক্ত হয়েছে। 

জেনারেল কাউল বলে- “পাকিস্তান চায়নার সাথে মিলিত হয়ে আমাদের উপর হামলা চালাতে পারে এটি ধরে নিয়েই এখন আমাদের কুটনৈতিক আলোচনা জোরদার করতে হবে এবং বন্ধুত্বভাবাপন্ন রাষ্ট্রদের সাথে বসে এধরনের পরিস্থিতি মোকাবেলার প্রস্তুতি নিতে হবে। 

আমরা যাই করিনা কেন, চায়না বা পাকিস্তান যেন ভবিষ্যতে আমাদের বিরুদ্ধে কখনই কোন পদক্ষেপ না নিতে পারে, তা নিশ্চিত করতে হবে। যদি পাকিস্তান আমাদের বাধ্য করে এবং আমাদের পদক্ষেপ ই হয়, তবে উপযুক্ত মিত্রের সাথে মিলে প্রথম পদক্ষেপটি আমাদেরকেই নিতে হবে। 

জেনারেল কাউল আরো বলেন, যদি ২৫শে মারচের পরপরি আমাদের আর্মি মুক্তিবাহিনীর সাহায্যে এগিয়ে যেত তাহলে আমরা প্রচুর সুবিধা পেতাম। আমরা পাকিস্তানী ট্রুপের দুইটি ডিভিশনকে হাতের নাগালে পেয়ে যেতাম, যারা ঐ সময়ে গৃহযুদ্ধে অংশগ্রহণ করেছিল। সেটাই হত সবচেয়ে সঠিক ক্যাম্পেনিং সিজন। 

সমুদ্রে আমরা পাকিস্তানীদের জাহাজের খালাস না করেই জাহাজ থেকে নামতে বাধ্য করতে পারতাম। সাধারন মানুষ, পাকিস্তা সরকারের বিরুদ্ধে ছিল এবং তাদের সাহায্যে এগিয়ে আসার জন্য তাড়া চেতনার দিক থেকেও আমাদের পাশেই দাড়াতো। কিন্তু এই পদক্ষেপটি নাওয়া সম্ভব হত, যদি এর পরের পদক্ষেপগুলো নিয়ে আমাদের পরিকল্পনা থাকতো। আসলে আমরা কিছু প্রাতিষ্ঠানিক আলোচনা আর ফিকে সহমর্মিতা জানানো ছাড়া আর কিছুই করিনি। 

জেনারেল কাউল আরো বলেন- মে, ১৯৭১ থেকে পাকিস্তান পূর্ব বাংলায় নতুন ট্রুপ পাঠাবে, যার ফলে ৪টি ডিভিশন সেখানে কাজ করবে। এই মুহূর্তে আমরা তাদের থেকে অসুবিধাজনক অবস্থায় আছি। যদি আমরা মার্চ অথবা এপ্রিলেই পাকিস্তানের উপর হামলা চালাতাম, তাহলে আমরা একটা সুবিধাজনক অবস্থান থেকে যুদ্ধ শুরু করতে পারতাম। 

“এখন সে সুবিধা শত্রুর হাতে চলে গিয়েছে, এখন উল্টো তাড়া সময় এবং স্থান নির্বাচন করে আমাদের উপর হামলা করতে পারবে। যারা ভাবেন বাংলাদেশকে স্বীকৃতি দিলেই যুদ্ধ শুরু হয়ে যাবে, তাদের প্রশ্ন করা উচিত যে স্বীকৃতি না দিলে কি যুদ্ধ এড়ানো যাবে? 

পাকিস্তানে উদ্ভুত বর্তমান রাজনৈতিক পরিস্থিতির কথা বিশেষ করে তরুন আর্মি অফিসারদের সাহায্যে ক্ষমতা দখন করার জন্য মিঃ ভুট্টোর চেষ্টার কথা উল্লেখ করে তিনি বলেন- “ যদি ক্ষমতার  লড়াইয়ে ইয়াহিয়া জিতে যায়, তবে তার ফল পাকিস্তানের দুই অংশকেই ভোগ করতে হবে। 

বর্তমান পরিস্থিতে, জেনারেল কাউল বলেন- ইয়াহিয়া খানের হাতে এখন শুধুমাত্র একটি উপায় আছে আর তা হল ভারতের বিরুদ্ধে যুদ্ধ ঘোষণা করা। যদিও, ভারতের সাথে পাকিস্তানের যুদ্ধ হোক বা না হোক, একটি বিষয় নির্দিষ্ট করে বলা যায় যে‌ -যদি নতুন কারো কাছে পূর্ববাংলার ক্ষমতা আসে, এবং তাই হচ্ছে এখন, পূর্ব এবং পশ্চিম বাংলা মিলে চায়নার ইন্ধনে বৃহত্তর বাংলাদেশ গড়ে তুলতে পারে। 

এই দুই অঞ্চলকে এক ব্যানারে নিয়ে আসতে চায়না পূর্বেও ব্যাপক প্রভাব সৃষ্টি করেছে, এবং এবার তাতে সফল হলে ভারত ও পাকিস্তানকে চরম মূল্য দিতে হবে। কোন সামরিক পরিকল্পনার রূপরেখা গঠন না করে, নেফা ক্যাম্পেইনে প্রাপ্ত যুদ্ধের ক্ষতগুলো আমাদের যে শিক্ষা দেয় তা হলঃ

“সময়ের মূল্য না বিচার করে পরিস্থিতি বিচার করে দ্রুত পদক্ষেপ নেওয়ার ক্ষেত্রে কখনই আমাদের সরকারের ঢিলেমি দেওয়ার কোন সুযোগ নেই, কেননা তার ফলাফল ভয়াবহ হবে। সোভিয়েত ইউনিয়ন এর সাথে শীঘ্রই আমাদের একটা চুক্তিতে আসতে হবে, যেন এই নতুন হুমকির মোকাবেলা করা সম্ভব হয়। 












	শিরোনাম
	সুত্র
	তারিখ

	[bookmark: s165]১৬৫। শেখ মুজিবের মুক্তির দাবিতে কোলকাতায় বিরাট সমাবেশ
	‘দৈনিক আনন্দবাজার’
	৮ আগষ্ট, ১৯৭১


    
Russell Rahman 
<১২, ১৬৫, ৪৩৮-৪৩৯>


বঙ্গবন্ধুর মুক্তির দাবীঃ
শত-সহস্র কন্ঠ মুখরিত আকাশে বাতাসে ওঠে রণি
(ষ্টাফ রিপোর্টার)
          
কলকাতা, ৭ই আগষ্ট- শনিবার মুজিবর দিবসে ময়দানে শিল্পী-সাহিত্যিকদের সমাবেশে শত-সহস্র কন্ঠে বঙ্গবন্ধু মুজিবরের মুক্তি এবং মানবতাবিরোধী ইয়াহিয়া চক্রের বিচারের দাবী সোচ্চার হয়ে ওঠে। বিশাল এই জনসমাবেশের অনুষ্ঠানসূচী ছিলো ছোট্ট। মুজিবের মুক্তির দাবী সম্বলিত প্রস্তাব পাঠ করলেন তাঁরা শংকর বন্দ্যোপাধ্যায়ঃ

“৭ আগষ্টের পুণ্যদিনে সমবেত শ্রেনী-মত-ভাষা নির্বিশেষে সর্বরূপ শিল্প সাহিত্যের স্রষ্টা, কর্মী ও অনুরাগীবৃন্দের এই সমাবেশ বিশ্বের সমস্ত জনগণ আর ছোট-বড় সমস্ত শক্তির দরবারে এই ব্যগ্র উৎকণ্ঠিত দাবিটি পৌঁছে দিতে চায় যে, পাকিস্তানের নরহত্যা শাসকদের গুমঘর থেকে বঙ্গবন্ধু মুজিবর রহমানকে অবিলম্বে মুক্ত করে না আনলে ভবিষ্যেতের কাছে আজকের জগত কখনও মুখ দেখাতে পারবেনা- তাই, আমরা চাই মুজিবর রহমানের প্রাণহননে উদ্যত পাকিস্তানী জল্লাদদের হাত বিশ্ব মানবের হস্তক্ষেপে স্তব্ধ হোক, অভিশাপে পাথর হোক, আমরা চাই অবিলম্বে নিঃশর্তে বঙ্গবন্ধু মুজিবের মুক্তি। এই বলে আমরা সারা দুনিয়াকে হুশিয়ার করতে চাই যে, বঙ্গবন্ধু মুজিবুর রহমানের সঙ্গে আলোচনার ছলনা করে যে বিশ্বাসহন্তার দল সারা বাংলাদেশকে রক্তের বন্যায় ডুবিয়ে দিতে, লেলিহান আগুনে পুড়িয়ে দিতে কোটি কোটি মানুষকে দেশ্ছাড়া, গৃহহারা, স্বজনহারা নিঃসম্বল করতে একটুও দ্বিধা করেনি- তাঁরা মুজিবুর রহমানের প্রাণ যে কোনো মুহূর্তে, যে কোনো ছুতোয় হরণ করতে পারে। যারা পৈশাচিকতাকে বল্গাহীন করে মানুষ নামে কলঙ্ক লেপন করেছে, তাদের বিশ্বাস করা পাপ। 
     
এই সমাবেশ মনে করে, পাকিস্তানের বর্তমান শাসকচক্র আর তার সঙ্গে ষড়যন্ত্রে লিপ্ত ঘৃণ্য রাজনৈতিক কুচক্রীর দল মানবতাকে হত্যা করার জঘন্যতম অপরাধে অপরাধী। 
    

         
এই সমাবেশ মনে করে, পাকিস্তানের শাসকেরা তাদের হীন স্বার্থের যূপকাষ্ঠে শুধু বাংলাদেশকেই বলি দেয়নি, সেই সঙ্গে সমগ্র পাকিস্তানের জনগনকেও চোখ বেঁধে বধ্যভুমির দিকে নিয়ে চলেছে। আমরা আশা করি, পাকিস্তানের শিল্পী-সাহিত্যিক-বুদ্ধিজীবী শুভ বুদ্ধিমান সমস্ত মানুষ যেভাবেই হোক তাদের শাসকচক্রকে প্রতিরোধ করার জন্য স্বদেশবাসীর চোখ খুলে দেওয়া এবং মুক্তির সংগ্রামে উদ্ভুদ্ধ করার জন্য সাহসে বুক বেঁধে দাঁড়াবেন। 
         
এই সমাবেশ এক বাক্যে দাবি করছে, বঙ্গবন্ধু মুজিবের মুক্তি এবং মানববিরোধী ইয়াহিয়া চক্রের বিচার। শিল্প সাহিত্য জগতের এই সমাবেশ এদেশের অন্যান্য কাজে নিয়োজিত শহরের ও গ্রামের বুদ্ধিজীবী, ছাত্র, শ্রমিক-কর্মচারী, কৃষিজীবী এবং শ্রমজীবী সবাইকে আহবান জানাচ্ছে যে, বঙ্গবন্ধু মুজিবুর রহমানকে বাঁচাবার জন্যে যে যেখানে আছেন এগিয়ে আসুন। মৃত্যু আর অন্ধকারের শক্তিকে আমরা কিছুতেই কোনো খানেই জয়ী হতে দেবোনা। জীবনের আর নতুন সৃষ্টির জয় হবেই। ”
      
সঙ্গীত পরিবেশন করলেন দ্বিজেন মুখার্জী, অশোকতরু বন্দ্যোপাধ্যায়, উৎপলা সেন প্রমুখ শিল্পীরা। ধ্বনিত হলো মুজিবের বিনা শর্তে মুক্তি চাই, বিচার প্রহসন মানি না। 


                       কমিউনিস্ট পার্টির বিবৃতি
        
পূর্ব পাকিস্তানের (বাংলাদেশ) কমিউনিষ্ট পার্টি থেকে প্রচারিত এক বিবৃতিতে বলেছেন, চরম অত্যাচার চালিয়েও বাংলাদেশের মুক্তি সংগ্রাম দমন করতে না পেরে ইয়াহিয়া খান এখন বাঙ্গালীর প্রিয় নেতা মুজিবুর রহমানকে হত্যা করতে উদ্যত। পূঃ পাঃ কমিউনিষ্ট পার্টি এ ব্যাপারে উদ্বিগ্ন এবং শেখ মুজিবুরের মুক্তি দাবি করছে। 
       
বিবৃতিতে বাংলাদেশ সহ পৃথিবীর সকল প্রগতিশীল ও গণতান্ত্রিক শক্তিসমূহকে শেখ মুজিবকে মুক্তি দিতে ইয়াহিয়া খাঁ কে বাধ্য করার জন্য চাপ সৃষ্টি করতে অনুরোধ করা হয়েছে। 

নীতেশ বড়ুয়া
<১২, ১৬৬, ৪৪০>
অনুবাদ

মুজিবকে রক্ষা জন্যে বিশ্বের প্রতি সিপিআইয়ের আহ্বান

২১শে আগষ্ট, নয়া দিল্লী- সিপিআই গতকাল জাতীয় পরিষদের বাংলাদেশের নেতা শেখ মুজিবুর রহমানের মুক্তিকে নিশ্চিত করতে ভারত এবং বিশ্বের দেশসমূহের সরকারের কাছে আবেদন জানিয়েছে – ইউএন। 
	
গতকাল জাতীয় পরিষদের দীর্ঘ বৈঠকে – সপ্তাহান্তে এই আবেদন সংকল্প হিসেবে গৃহীত হয়। 
	
এতে বলা হয় যে, যুক্তরাষ্ট্র, চীন ও পাকিস্তান একত্রিত হয়ে উপমহাদেশের শান্তিপূর্ণ সহাবস্থানকে হুমকি প্রদান করেছে এবং এই সন্ধিক্ষণে ইন্দো-সোভিয়েত মৈত্রী চুক্তি জেনারেল ইয়াহিয়া খানের ভারতের বিরুদ্ধে আগ্রাসী পরিকল্পনার শক্তিশালী প্রতিবন্ধক স্বরূপ। 
	
বাংলাদেশ সরকারের স্বীকৃতি এবং মুক্তিযোদ্ধাদের উদ্দেশ্যে প্রস্তাবিত সকল প্রকারের প্রয়োজনীয় সাহায্যের জন্য জাতীয় পরিষদ বারংবার দাবী উপস্থাপন করে। এছাড়াও পশ্চিম পাকিস্তানের জনগণকে বাংলাদেশের জনতার পাশে দাঁড়াতে আহ্বান করা হয়েছে যারা উভয়ই অভিন্ন শত্রুর বিরুদ্ধে যুদ্ধ করছিল। 
	
এছাড়া পশ্চিমবঙ্গের মহাপরিকল্পনা বাস্তবায়নের নামে ও ডিভিস বন্যা নিয়ন্ত্রণ পরিকল্পনা সম্পূর্ণ করার জন্য সরকার কর্তৃক পর্যাপ্ত তহবিল বরাদ্দের আহ্বান করা হয়। 
	
জাতীয় কমিশন গঙ্গার মতো অন্যান্য গুরুত্বপূর্ণ নদগুলোর বন্যা ও খরা নিয়ন্ত্রণের পর্যাপ্ত পরিমাপক উদ্ভাবন পদ্ধতির জন্য ব্রহ্মপুত্র কমিশনের রূপরেখার উপর স্থায়ী কমিশন বাস্তবায়নের সিদ্ধান্ত নিয়ে ফেলেছে। 
	
এছাড়া, অগ্রাধিকার ভিত্তিতে সেচ ও বন্যা নিয়ন্ত্রণ জাতীয় পরিকল্পনা প্রণয়ন এবং বাস্তবায়ন উচিত বলে আহ্বান করা হয়েছে। 
	
কাউন্সিল গৃহীত সংকল্পের একটিতে গুরুত্বপূর্ণ বন্যা সুরক্ষা ও সেচ প্রকল্প কার্যকর করার জন্য রাষ্ট্রায়ত্ব ব্যাংক হতে ২০০০ কোটি টাকা বরাদ্দের দাবী জানায়। 
	
সর্ব ভারতীয় সংবাদপত্রের কর্মচারী সংঘ এবং অন্যান্য “যাদের আন্দোলন এবং সংগ্রাম সরকারকে সংসদের পরবর্তী অধিবেশনে তদ্বসংশ্লিষ্ট বিষয়ে বিল উত্থাপনে ধাবিত করেছে” সংবাদপত্রের সংশ্লিষ্টতার জন্য কেন্দ্রের প্রস্তাবকে আজ দলের কেন্দ্রীয় পরিচালকবর্গ স্বাগত জানিয়েছে। 
	
এতে বলা হয়েছে যে, আইনে থাকা নির্দিষ্ট ফাঁকফোকরগুলোর সমাধা করা উচিত এবং পরিচালনা পর্ষদের উপর একচেটিয়া কারবারীদের অসামঞ্জস্য প্রভাব বজায় রাখার অনুমতি দেওয়া উচিত নয়। 

অনুবাদ

মালাদ নাগরিক বাংলাদেশ সহায়ক সমিতি
সাধারণ সম্পাদকের প্রতিবেদন

প্রথমত, মালাদ নাগরিক বাংলাদেশ সহায়ক সমিতির পক্ষ হতে আমি বাংলাদেশের সেইসব মুক্তিযোদ্ধা এবং সেইসব জ্ঞাত ও অজ্ঞাত সকল দেশপ্রেমীদের অভিবাদন ও সম্মান জানাচ্ছি যারা মাতৃভূমির স্বাধীনতার জন্য নিজেদের মূল্যবান জীবন বিলিয়ে দিয়েছে। এছাড়াও আমি আমাদের সময়ের সর্বশ্রেষ্ঠ বিপ্লবী বঙ্গবন্ধু শেখ মুজিবুর রহমানকে অভিবাদন ও সম্মান জানাই এবং সর্বশক্তিমান সৃষ্টিকর্তার কাছে তাঁর সর্বাঙ্গীন সুস্বাস্থ্য ও সাফল্য প্রার্থনা করছি। 
	
ভাই ও বোনেরাঃ আমাদের সমিতির পক্ষ হতে আমি আপনাদের সকলকে স্বাগত জানাই, আমি আপনাদের সামনের সেইসব কাজ পেশ করছি যা আমরা করেছি এবং আমার বিবেচনায় আপনারাই এর জন্যে সেরা বিচারক। 
	
আপনারা জানেন যে বিশ্ব ইতিহাসের ঘটনাবলীতে মানুষ কখনোই এই ধরনের গণহত্যা, নৃশংসতা ও পাশবিকতা দেখেনি যা ইয়াহিয়া কর্তৃক পূর্ব বঙ্গে ১৯৭১ সালের ২৫শে মার্চ হতে সংগঠিত হয়েছে। আপনারা অবগত আছেন যে ইসলাম ধর্ম-রক্ষকেরা বাংলা-দেশের মুসলমানদের হত্যা করছে, আমরা কি এতে নিশ্চুপ থাকতে পারি? এর একমাত্র উত্তর হচ্ছে ‘না’। 
	 
আমরা একটি গণতান্ত্রিক দেশের নাগরিক হওয়ায় অন্যদের তাদের দেশের গণতান্ত্রিক স্বাধীনতা অর্জনের জন্য সংগ্রামকে সমর্থন দেওয়া আমাদের নৈতিক দায়িত্ব এবং মানবতার দিক হতে কর্তব্য বলে অনুধাবন করছি। অতএব, গণতন্ত্রের ঝাণ্ডা উপরে তুলে ধরে রাখতে ১৯৭১ সালের ৯ই এপ্রিল মালাদ নাগরিক বাংলাদেশ সহায়ক সমিতি গঠিত হয়। এটি এমন একটি সংগঠন যেখানে বিভিন্ন রাজনৈতিক দলের কর্মীরা একই সাথে ট্রেড ইউনিয়ন, সাংস্কৃতিক, সামাজিক ও শিক্ষা প্রতিষ্ঠানের কর্মীরা সহ মিলিত হয়েছে। 
	
আমাদের সমিতি গঠনের পরে আমরা সেইসব শহীদ যারা স্বাধীন বাংলাদেশ সৃষ্টির জন্য প্রাণ ত্যাগ করেছিল তাদের স্মরণে ১৯৭১ সালের ১৮ই এপ্রিল একটি মৌন মিছিলের আয়োজন করেছিলাম। পাঁচশোর বেশী নির্ধারিত পুরুষ ও নারীদের হাতে ব্যানার ও প্ল্যাকার্ড বহনের মধ্য দিয়ে মিছিল অগ্রসর হয় এবং যেখানে সমিতির কর্মসূচী ঘোষণা করা হয় সেখানে তা গণ-মিছিলে পরিণত হয়। আমরা জনতার কাছে আবেদন করেছি যে বাংলাদেশের মুক্তিযোদ্ধাদেরকে শক্তিশালী করতে যে কোন প্রকারেই তারা যেন সহযোগীতা করে। 
	
আমি এখানে উল্লেখ করতে চাই যে, ১৯৭১ সালের ৬ই জুন আমরা বিশিষ্ট সাংবাদিক এবং মুসলিম সংস্কার কমিটির চেয়ারম্যান শ্রী হামিদ দালওয়াই সাহাবের ‘বাংলাদেশ পরিদর্শন করা হতে পারে’ শীর্ষক একটি আলাপ-আলোচনার ব্যবস্থা করেছিলাম যাতে প্রচুর সংখ্যক জনসমাগম হয়েছিলো এবং সমিতি তদ্বানুসারে বক্তৃতা, শিক্ষা পাঠের ব্যবস্থা নেওয়ার সিদ্ধান্ত গ্রহণ করেছে। সেভাবেই  এই উদ্দেশ্যে সমিতির প্রায় বিশজন কর্মীর একটি দল কয়েকদিনের জন্য মালাদের সর্বত্রই ব্যানার, প্ল্যাকার্ড ও মেগাফোন নিয়ে ক্রমাগত চলাফেরা করেছে। এই সময়ে, আমরা শহরের বিভিন্ন প্রান্ত্রের প্রায় একশোর অধিক রাস্তার একপাশে সভার আয়োজন করেছিলাম যেখানে প্রায় দশ হাজারের মতো মানুষ জড়ো হয়েছিলো এবং অত্যন্ত মনোযোগ সহকারেই তা শুনেছিল। 
	
কমিটির সিদ্ধান্ত অনুসারে, সমাজের সকল স্তরের জনতা হতে তহবিল সংগ্রহের জন্য আমরা এক রুপি মূল্যমানের কূপন এবং খালি রসিদ বই ছাপিয়েছিলাম। এটা আমি অত্যন্ত গর্বের সাথে জানাচ্ছি যে এই অর্থ প্রধানত অবহেলিত, মধ্যবিত্ত শ্রেণীর সদস্য এবং নিম্ন মধ্যবিত্ত শ্রেণীর পরিবার, স্থানীয় গুণ্ডা হতে শুরু করে রেলওয়ের বিভাগীয় সুপারিন্টেডেন্ড, ছাত্র হতে, ক্ষুদে দোকানদার এবং ব্যবসায়ীদের কাছ থেকে, পুলিশ এবং আরপিএফ ব্যক্তি হতে, বুদ্ধিজীবী হতে, সরকারী ও বেসরকারি খাতের কেরানি হতে, সবজি বিক্রেতা হতে এবং এমন আরো অনেক হতে সংগৃহীত হয়েছে। আমরা এই অর্থ এই মহান বহুজাতিক শহরের বিভিন্ন অংশে বসবাসকারী মানুষ হতে সংগ্রহ করেছি। এটা ঘোষণা করতে আমার খুব আনন্দ লাগছে যে যেখানেই আমরা তহবিল সংগ্রহের জন্য গিয়েছি সেখানেই জনতার স্বতঃস্ফূর্ত সাড়া পেয়েছি। জনতা যথেষ্টই উদার ছিল এবং এই উদ্দেশ্যের জন্য উদারভাবেই দান করেছে, আমরা মনের অন্তঃস্থল হতেই তাদের প্রতি কৃতজ্ঞ। 

এই আন্দোলন আরো শক্তিশালী করার জন্য সমিতির ব্যানারে নারী বিভাগও গঠন করা হয় এবং বাংলাদেশের জন্য তহবিল সংগ্রহ ও প্রচারে তাঁরা গুরুত্বপূর্ণ ভূমিকা পালন করেন। অতএব, আমি এও অনুধাবন করছি যে সেই সব অকৃত্রিম সংগ্রাহক (নারী এবং পুরুষ) যারাই বিভিন্ন সময় তহবিল সংগ্রহের জন্যে এগিয়ে এসেছেন ও কাজ করেছেন এবং সমিতিকে প্রয়োজনীয় উপকরণাদি বিনামূল্যে যোগান দিয়েছেন তাদের সকলকে আন্তরিক অভিবাদন ও সম্মান জানানো আমার নৈতিক দায়িত্ব, এটা বলাই বাহুল্য যে, যে পরিমাণ অর্থ আমরা সংগ্রহ করেছি (যা কিছুই সংগৃহীত হয়েছে) তা বলতে গেলে প্রায়ই অসম্ভব ছিল যদি না তারা তাদের মূল্যবান সমর্থন না দিতো এবং আমাদের সাহায্য না করতো। 

আমরা জানি যে সংগৃহীত অর্থ এই বিশাল মানের কার্যাবলীর কাছে কিছুই নয়, বরঞ্চ আমি এটা বলতে চাই যে। তা বিশাল সমুদ্রের সাথে তুলনা করার মতো বিন্দুমাত্র জলের সমানও নয়। এমনকি “শুধুমাত্র বাংলাদেশের মুক্তিযোদ্ধাদের সাহায্যার্থে”  সংগ্রামের পক্ষে পরিবেশ সৃষ্টি ও জনসাধারণকে বর্তমান সময় পর্যন্ত তা ওয়াকিবহাল করার খাঁটি ও আন্তরিক অভিপ্রায়ের ভাবনা ছিল, আমাদের সংগ্রহ ৮, ১৫২ রুপি যার মধ্যে ৮, ১০১ রুপি প্রধানমন্ত্রীর জাতীয় ত্রাণ তহবিলে দিয়ে দেওয়া হচ্ছে যা পরবর্তীতে নয়া দিল্লীস্থ বাংলাদেশ সহায়তা কমিটিকে হস্তান্তর করা হবে। 

আমি স্বীকার করছি যে আমাদের সামর্থ্যের সীমাবদ্ধতার কারণে আমাদের পক্ষ হতে আপনাদের সবার কাছে তহবিলের জন্য যাওয়া হয়নি, কিন্তু আমি নিশ্চিত যে নিকট ভবিষ্যতে আমাদের সকলেই যখনই সাহায্যের জন্য আপনাদের দরজায় আসবো, তখন আমরা আপনাদের সকলের সহায়তা পাবো। 

আমি আমার দায়িত্ব পালনে ব্যর্থ হবো যদি না আমি আমাদের গৃহীত সংগৃহীত অর্থের সুষ্ঠু বিন্যাস পদ্ধতি সম্পর্কে আপনাদের নিকট আলোকপাত না করি। এই বিষয়ে, আমরা পশ্চিমবঙ্গের তৎকালীন মুখ্য মন্ত্রী শ্রী অজয় মুখার্জীর নিকট চিঠি লিখেছি, কিন্তু দুর্ভাগ্যক্রমে  আমাদের তহবিল সংগ্রহকালীন সময়ে সেই মন্তিসভার বিলোপ হয়। তারপর ১৯৭১ সালের ২৪শে জুন আমরা নিবন্ধনকৃত এ/ডি হতে গণপ্রজাতন্ত্রী বাংলাদেশ, কলকাতা-১৭ এর মিশন বরাবর চিঠি লিখি, কিন্তু যখন আমরা জানতে পারি যে মিশনের প্রধান ১৯৭১ সালের ১৮ই জুলাইয়ের আগে আমাদের প্রত্যুত্তর দেওয়ার মতো অবস্থানে নেই, তখন আবার আমরা ১৯-৭-৭১ তারিখের একটি চিঠিতে তাকে তা মনে করিয়ে দেই এবং সেই চিঠিতে আমারা পরিষ্কারভাবে উল্লেখ করি যে আমাদের সমিতি ১৯৭১ সালের ১৫ই আগষ্ট সংগৃহীত অর্থ হস্তান্তর করার সিদ্ধান্ত নিয়েছে। তথাপি, বুঝা যাচ্ছিল যে মিশন তাদের দায়িত্ব নিয়ে অনেক ব্যস্ত ছিল। 

অতঃপর ৪-৭-৭১ তারিখ পর্যন্ত মিশনের প্রধানের প্রত্যুত্তরের অপেক্ষার পর (যেহেতু এই বিষয়ের সেক্রেটারির চূড়ান্ত সিদ্ধান্ত নেওয়ার এক্তিয়ার ছিল) অবশেষে ৫-৭-৭১ তারিখে নিবন্ধকৃত এ/ডি হতে  নয়া দিল্লীস্থ ভারতের মাননীয় প্রধানমন্ত্রী শ্রীমতি ইন্দিরা গান্ধী বরাবর চিঠি লিখি এবং আমাদের পরামর্শ দেওয়া হয় যে নয়াদিল্লীস্থ বাংলাদেশ সহায়তা কমিটিতে এই অর্থ হস্তান্তর করা হবে। 

১৯ তারিখে তৎক্ষণাৎ আমরা কলকাতাস্থ মিশনের প্রধান হতে দু’টি চিঠি পাই এবং বর্তমানে আমরা সিদ্ধান্ত নিয়েছি যে, পরবর্তী সংগৃহীত তহবিল কলকাতা-১৭ এর মিশনের প্রধান বরাবরে পাঠানো হবে। 

হিসাবের প্রতিবেদন একইভাবে নিরীক্ষার অধীনে যথাসময়ে জমা দেওয়া হবে। 

শেষ করার পুর্বে, এটা একান্তই আমাদের প্রিয় মাতৃভূমির সার্বভৌমত্ব ও জাতীয় অখন্ডতা রক্ষায় একতা এবং সংঘবদ্ধ কর্মকান্ডের বার্তা হিসেবে বহন করার জন্য আপনাদের সকলের নিকট আমার সনির্বন্ধ অনুরোধ রইলো। আমি ভীত যে, এখনো যদি আমরা বাংলাদেশ বিশয়ের গুরুত্ব অনুধাবন করতে না পারি, তবে অদূর ভবিষ্যতে আমাদের ত্রুটিগুলো জন্য আরো বড় ক্ষতিপূরণ দিতে হতে পারে। আমাদের ভুলের জন্য ইতিহাস কখনই আমাদের ক্ষমা করবে না। আমাদের সমিতি দৃঢ়ভাবে বিশ্বাস করে যে- ১৯৭১ সালের ২৫শে মার্চ হতে সন্দেহাতীতভাবে যারা মন্ত্রণালয়ের শাসকদের বিরুদ্ধে যুদ্ধ করছে, কিন্তু এটা বিশ্ব শান্তিকেও বিপন্ন করছে। ভারত ধারাবাহিকভাবে দুর্বল ও নিপীড়িতদের পক্ষাবলম্বন করে আসছে। সে ন্যায়বিচার এবং নিরপেক্ষতার সমর্থক এবং তা সেই অত্যাচারী যতোই শক্তিশালী হোক না কেন, যখনই যেখানে অত্যাচার ও নিপীড়ন হয়েছে ভারত তার বিরুদ্ধে উচ্চকিত থেকেছে। 

সিনেট হাউস
কলকাতা-১২। 
১৮ই আগষ্ট, ১৯৭১। 

এস. এন. সেন, এম.এ., পিএইচ. ডি. (লন্ডন)

এইটি ছবিতে নিপীড়িত বাংলাদেশের গল্প বলার প্রচেষ্টা। প্রতিটি ছবিই বাংলাদেশের দুঃখী নিরস্ত্র বেসামরিক নাগরিকদের মাঝে পাক বাহিনীর রেখে যাওয়া হস্তক্ষেপের চিহ্ন যা আসল এবং প্রকৃত প্রমাণ। ছবির পাতাগুলো উন্মোচন করে যে, তারা আসলে খুবই সাধারণ লোক, যাদের একমাত্র দোষ ছিল যে তারা তাদের নিজেদের দেশকে ভালবাসতো। আর্মিদের তৈরী এই ধ্বংসলীলা হতে মুক্তভাবে বেঁচে থাকার ইচ্ছাধারীদের কেউই রক্ষা পায়নি- শিশু, নারী, বৃদ্ধ জনতা- সবাই আক্ষরিক অর্থেই নির্যাতিত হয়েছে, তাদের সাধারণ ঘরবাড়ি এবং সকল ধরনের সাধারণ আমানত হয় লুন্ঠিত হয়েছে অথবা পুড়িয়ে ফেলা হয়েছে। এই ছবিগুলো সেইসব কথা বলে এবং এইসব ছবি যেই নৃশংসতাকে উন্মোচিত করেছে তা আমরা আমাদের ক্রুদ্ধ উন্মন্ত মানসিক অবস্থাতেও আদৌ কোন পদক্ষেপ গ্রহণ করেছি কি না তা নিয়ে গুরুতর সন্দেহের উদ্রেক জাগায়। আর এই সবই ঘটেছে বিংশ শতাব্দীর সত্তরের দশকে যখন, একজন চাঁদে হাঁটা শুরু করেছে তখন, অন্যদিকে অন্য পুরুষ সেই একই নিষ্ঠুরতম কাজগুলোর পুনরাবৃত্তি করছে যা তাদের পূর্বপুরুষেরা ২০০০ বছরেরও বেশী আগে সম্পন্ন করেছিল। 

এই ছবিগুলো আসলে নিপীড়িত বাংলাদেশের বিষয়ে প্রকৃত ঘটনার শুধুমাত্র একটি ক্ষুদ্র অংশের প্রকাশ মাত্র। সেই দুঃখী দেশটিতে যা কিছু হয়েছে এবং এখনো যা ঘটে চলেছে তার সব কিছুর চিত্র ধারণ করা সম্ভব হয়নি, এমনকি যে সমস্ত ছবি ধারণ করা হয়েছে এবং সেই দেশ হতে বাইরে তা পাচার করে দেওয়া হয়েছে তার সবগুলোও সংগ্রহ ও ছাপানো সম্ভব হয়নি। কিন্তু এই অল্প সংখ্যক ছবিও পাকবাহিনীর দ্বারা বড় পরিসরে চালানো নির্বিচারে দমন পীড়নের একটি আভাস দেওয়ার জন্যই যথেষ্ট। তারা নিজেরাই প্রকাশ করছে তাদের পরিচালক কতটুকু নিকৃষ্ট এবং মুক্তি বাহিনীর বিরুদ্ধে যুদ্ধ করতে তার সেনাবাহিনী কত উন্মত্ত আচরণ করতে পারে। 

ভাইস – চ্যান্সেলর, 										         কলকাতা বিশ্ববিদ্যালয়।

বাংলাদেশে জঙ্গিশাহির বর্বরতাঃ
চীনের নীরবতা বিস্ময়কর
সুন্দুরায়া

বাঙ্গালর, ২৭ আগস্ট (পি টি আই) - মার্ক্সবাদী কম্যুনিস্ট পার্টির কেন্দ্রীয় কমিটি ভারত - সোভিয়েত মৈত্রীচুক্তিকে স্বাগত জানিয়ে চীনের সঙ্গে সম্পর্কের উন্নতি সাধনের জন্য অনুরূপ চুক্তি সম্পাদনের আহবান জানিয়েছেন। অপর এক প্রস্তাবে সব রকম দ্বিধা দ্বন্দ্ব পরিহার করে অবিলম্বে বাংলাদেশকে স্বীকৃতি দিতেও আহবান জানিয়েছেন। 

কেন্দ্রীয় কমিটির এই সব প্রস্তাব প্রকাশ করে দলের সাধারণ সম্পাদক শ্রী সুন্দরায়া আজ এক সাংবাদিক বৈঠকে বলেন বাংলাদেশকে স্বীকৃতি দিলেই পাকিস্তান চিনের সাহায্য নিয়ে ভারত আক্রমণ করবেন বলে তিনি মনে করেন না। পাকিস্তান অ্যামেরিকার সাহায্য নিয়ে ভারত আক্রমণ করলে চীন তা সমর্থন করবে বলে তিনি মনে করেন না। তবে চীন যে পূর্ব বঙ্গে পাক জঙ্গিশাহিদের বর্বর অত্যাচার সম্পর্কে একেবারেই নীরব হয়ে রয়েছে এটা সত্যিই একটা তাজ্জব ব্যাপার। 

ভারত- সোভিয়েত মৈত্রী চুক্তি প্রসঙ্গে কেন্দ্রীয় কমিটি বলেছেন যে, ভারত- সোভিয়েত যুক্ত বিবৃতিতে সমগ্র পাকিস্তান পরিস্থিতি রাজনৈতিক সমাধানের কথা বলে বাংলাদেশ সরকারকে স্বীকৃতি দানের প্রশ্নটাকেই এড়িয়ে যাওয়ার চেষ্টা করা হয়েছে। কমিটির দৃঢ় অভিমত হচ্ছে স্বাধীন স্বার্বভৌম বাংলাদেশ সরকারের অনুকূলে বাংলাদেশের জনগণ যে সুস্পষ্ট রায় দিয়েছেন একমাত্র তার ভিত্তিতেই বাংলাদেশ সমস্যার সমাধান সম্ভব। কেন্দ্রীয় কমিটি অপর এক প্রস্তাবে উত্তর ভিয়েতনাম, কোরিয়া, পূর্ব জার্মানি এবং প্রিন্স শিহানুকের কম্বোডিয়া সরকারকে অবিলম্বে স্বীকৃতি দেয়ার দাবি জানিয়েছেন। 

বাংলাদেশ ও জমিয়ত উলামা


খিস্ত আওউয়াল চুম নেহাদ মেহ্মার কাঘ তা সুবাইয়া মীর রুয়াদ দিওঘারকাঘ, অর্থাৎ ভিত যার বাঁকা তার চুড়া আকাশচুম্বী হলেও বাঁকা থাকবেই - বলেছেন শেখ সাদি। তাই বাংলাদেশ সম্পর্কে অনুষ্ঠিত পশ্চিম বঙ্গ জমিয়তে উলামার, কনভেনশনে অভ্যর্থনা সমিতির সভাপতি মওলানা মোহাম্মদ তাহের সাহেব বলেছেন ঃ গোঁড়ায় যার গলদ রহিয়াছে, তাহার শেষ শোধরানো সহজ নয়, সমাপ্তি তার সুন্দর হতে পারেনা। একথা মওলানা বলেছেন পাকিস্তানের জন্ম ও ইতিহাস মনে করে এবং তারই ভাষায়ঃ ‘একদা যে স্বার্থান্ধতা ও ক্ষমতা লিপ্সা সাম্প্রদায়িকতার নামে দেশ বিভাগ এবং পাকিস্তানের জন্ম দিয়েছিল, আজ সুদীর্ঘ ২৩ বৎসর যাবত পাকিস্তানের ইতিহাসে তাহা বারে বারে নগ্নভাবে আত্মপ্রকাশ করিয়াছে। বাংলাদেশের বর্তমান পরিস্থিতি সেই উগ্র খমতালিপ্সা এবং স্বার্থপরতারই ক্রমপরিনতি’ 

সোনার বাংলা শ্মশান কেন?

… ‘ধর্মের নামে, ইসলামের নামে, দেশের ঐক্য সমৃদ্ধি এবং নিরাপত্তার নামেই এই শোষণ এবং অবিচার চলিয়াছে। অথচ যে পবিত্র ইসলাম এবং ধর্মেন্র নাম নিয়ে এই শোষণ সেই পবিত্র ইসলাম ধর্মে কিন্তু ইহার অবকাশ মাত্র নাই। ….প্রিয় নবী (দঃ) স্পষ্ট ভাষায় ঘোষনা করিয়াছেনঃ যে রাষ্ট্রনায়ক কিংবা সরকার তাহার প্রজা সাধারণের কল্যাণ প্রচেষ্টা করেন না, তাহাদের সঙ্গে বিষাসঘাতকতা করেন। নরকের আগুনেই তাহার নিশ্চিত ঠাই। 


তাই প্রতিবাদ

রবীন্দ্রনাথ বলেছেনঃ
অন্যায় যে করে, আর অন্যয় যে সহে
তব ঘৃণা তারে যেন তৃণসমদহে।

তাহের সাহেব তাই হাদিস শরিফ উল্লেখ করে বলেনঃ অত্যাচার, অবিচার চুপ করিয়া সহ্য করিতে নাই, অত্যাচার অবিচারের ক্ষেত্রে নিষ্ক্রিয় এবং নীরব দর্শকের ভূমিকা গ্রহণ করিতে নাই, ইহাতে সমগ্র সমাজের সর্বনাশ অবশ্যাম্ভাবি। 

অত্যাচার অবিচারের বিরুদ্ধে মানুষ কাপুরুষতা প্রদর্শন না করিয়া যাহাতে সৎ সাহসে আগাইয়া আসে তজ্জন্য উৎসাহ দান হুজুর (দঃ) ঘোষণা করিয়াছিলেনঃ ‘জালিম রাষ্ট্রনায়কের সম্মুখে সত্য কথা ঘোঘোনা শ্রেষ্ঠতম জেহাদ”। 

তাই দেখা যায়, ১৯৫২ সালের ২১ ফেব্রুয়ারি হতে ১৯৬৯ সালের ১১ ফেব্রুয়ারি পর্যন্ত নানাভাবে এবং জীবনের বিভিন্ন দিক নিয়ে প্রতিবাদের ঝড় এবং ঘোষিত বা অঘোষিত জেহাদ। আর শেষতঃ ২৩ বছর পড় সাধারণ নির্বাচনে বাংলাদেশের মানুষ রায় দিয়েছিল ছয় দফার পড়। শেখ মুজিব নেতৃত্ব হল এই দির্ঘ সংগ্রামের প্রতীক। 

ইসলামাবাদ চক্র প্রতিনিধি জেনারেল ইয়াহিয়া বাংলাদেশের ভাষাকে এবং রায়কে পদদলিত করবার প্রথম পদক্ষেপ হিসাবে ‘সংখ্যাগরিষ্ঠ দলের দলনায়কদের সঙ্গে পরামর্শমাত্র না করিয়া’ জাতীয় পরিষদের বৈঠক বাতিল করে দিলেন। তাছাড়া ইয়াহিয়া শেষ মুজিবুরকে প্রধানমন্ত্রীত্বের টোপ দিয়া ছয় দফা দাবী হতে বিচ্যুত করিতে চেষ্টা করিলেন কিন্তু, ‘জাতির প্রতি বিশ্বাসঘাতকতা না করিয়া তিনি স্পষ্ট জবাব দিলেনঃ জাতী আমাকে এবং আওয়ামীলীগকে প্রধানমন্ত্রীত্বের জন্য ভোট দেয় নাই, তাহারা ছয় দফা দাবীতেই ভোট দিয়াছে; আমি তাহা বিসর্জন দিয়া জাতির সঙ্গে বিশ্বাস ঘাতকতা করিতে পারিব না। ’ 

তাহের সাহেব তাই বললেনঃ ইহাতেই শোষকের আতে ঘা পড়ে; তাহারা ভাবে ব্রিটিশ সরকারকেও একদা যে অসহযোগ আন্দোলনের অস্ত্র শেষ পর্সন্ত ঘায়েল করিয়াছে, ভারতছাড়া করিয়াছে, শোষিত বাঙ্গালীরা যদি সেই অস্ত্র ব্যাবহার করে তবে আর রক্ষা নাই, ইহাতেও জোকের মুখে চুন পড়িবে…। অতএব সূচনাতেই সামাল দাও; এই শোষিত অবাধ্য বাঙ্গাল জাতিকে ডাণ্ডা মারিয়া ঠাণ্ডা করিয়া দাও। তাহাদের মেরুদণ্ড ভাঙ্গিয়া দাও। এবং বাঙ্গালী নিধনের নির্দেশ দিয়া ইয়াহিয়া ঢাকা হইতে করাচী যাত্রা করিলেন। ’ 


সবই চলে ধর্মের বাদে

ইসলাম ধর্ম ---- রক্ষা নামেই ইয়াহিয়া সব কিছু করিতেছে। শিশু হত্যা, ধর্ষন, নিরপরাধ জনতা নিধন, বাঙ্গালী নিধনের নামেই সব চলিতেছে। ‘তাহারা মজলুমকে ঠাণ্ডা এবং জগতকে ধোঁকা দিবার জন্য একই সঙ্গে বন্দুকের গুলি এবং ধর্মের বুলি ব্যাবহার করতঃ মজলুমের শোণিত রক্তের হোলি খেলিতেছে। বাংলাদেশের সর্বত্র চলছে তাহাদের এই পৈশাচিক নৃত্য। 


জেহাদ ও মুক্তিবাহিনী

প্রায় ২৩ বছর ধরে যে অব্যাক্ত জেহাদ চলে আসছিল তাই ২৫ মার্চের রাতে রূপ নিল ভিন্নভাবে। 

ইয়াহিয়া খানের বিশ্বাসঘাতকতার ও বুলেটের গুলিতে পরিবেশে জন্ম নিল মুক্তিবাহিনী। বাধ্য হল মানুষ জবাব দিতে। তাহারা যে যেখানে পারল শোষক সরকারের জালেম সেনাদের প্রতিরোধে প্রয়াস পাইল --- তাই তাহাদের প্রত্যুত্তরে সুসঙ্ঘবদ্ধ ছিল না। পরস্পরের সঙ্গে যোগাযোগ ছিলোনা; ক্রমে মাস দুই পড়ে তাহারা সুপরিকল্পিতভাবে তাহাদের অভিযান চালাইতে থাকে। ’ 

এই মুক্তিবাহিনীর উদ্যেশ্যে তাহের সাহেব হাদিস শরিফ হতে উল্লেখ করে বলেনঃ ‘নিজেদের প্রাণ, ধন-মান রক্ষায় যে নিহত হয় তাহার মৃত্যু শহীদের মৃত্যু। ’ 

এই কনভেনশনে সভাপতি হিসেবে আজাদ হিন্দ বাহিনীর জেনারেল শাহ নেওয়াজ খান, সাড়া ভারত জমিয়তে উলামার সাধারণ সম্পাদক সদস্য মাওলানা আসাদ মাদানি প্রভৃতিও একটি অইস্লামিক রাষ্ট্রের স্বরূপ নিয়ে যেমন বলেছেন, ঠিক তেমনি বাংলাদেশের সংগ্রামী জনসাধারণকেও অভিনন্দন জানান। আর সকলেই তাদের সাহেবের ‘অ্যামেরিকা, চিন প্রভৃতির নিজ স্বার্থে জালিম ইয়াহিয়া খান ও তার সরকারকে সাহায্য যদি দোষের না হয়, তবে নির্যাতিত মজলুম বাংলাদেশবাসির সাহায্য সহায়তায় হিন্দুস্তানের অপরাধ কি? উক্তির সমর্থনে নিজেদের কথাও বলেন। 


শেষতঃ এই কনভেনশন প্রস্তাব গ্রহণ করে

১) নিশর্ত সমর্থন জানান বাংলাদেশের সংগ্রামকে; ২) ঘৃণা প্রকাশ করে ইসলামাবাদ চক্রের ফ্যাসিস্ট পদ্ধতিকে ৩) দাবী করে মুজিবের মুক্তি এবং ঐ সঙ্গে বিশ্ববাসীর কাছে আবেদন করে ইসলামাবাদ সামরিক চক্রের বিচার, এবং আশা প্রকাশ করে যে ভারত সরকার সময় মত স্বীকৃতি দেবে প্রজাতন্ত্রিক বাংলাদেশকে। 

নীতেশ বড়ুয়া
<১২, ১৭১, ৪৪৮-৪৫৪>
অনুবাদ

এ্যান এ্যাপিল টু জেসীস টু মুভ দ্য পিপল অব দেয়ার ওয়ার্ল্ড
ইউ এন রেজ্যুলুশন অন জেনোসাইড

ঘোষণা করে যে “আন্তর্জাতিক আইনের অধীনে গণহত্যা এমন একটি অপরাধ যা সভ্য সমাজের কাছে তীব্র নিন্দনীয়। ”

১৯৪৮ সালের ৯ই ডিসেম্বরের ২৬০ III এ দ্বারা সাধারণ পরিষদ প্রস্তাব উপস্থাপন করে এবং অনুমোদন দেয়, 

এই গণহত্যা যা শান্তি স্থাপন বা যুদ্ধের সময় যেভাবেই হোক না কেন তা আন্তর্জাতিক আইনের অধীনে অপরাধযোগ্য যা তারা প্রতিহত করা এবং শাস্তি দেওয়ার দায়িত্ব গ্রহণ করে। 

গণহত্যা এবং ধ্বংসযজ্ঞের এক ঝলক

সৃষ্টিকর্তা এবং অখন্ড পাকিস্তানের নামে ঢাকা বর্তমানে একটি চূর্ণ-বিচূর্ণ ও ভীত নগরী...

পাকিস্তানী সেনাবাহিনীর নির্মম ও ঠান্ডা মাথার গোলাবর্ষণের ২৪ ঘন্টা পর হাজার হাজার মানুষ নিহত হয়েছে, বিস্তীর্ণ এলাকা মাটির সাথে মিশিয়ে দেওয়া হয়েছে এবং এভাবে পূর্ব পাকিস্তানের যুদ্ধকে নৃশংসভাবে শেষ করে ফেলা হয়েছে। 

ছাত্রদের তাঁদের নিজ বিছানা মেরে ফেলা, কসাইদেরকে তাঁদের দোকানের পিছনে হত্যা করা, নারী ও শিশুদের তাঁদের ঘরেই জীবিত পুড়িয়ে মারা, পাকিস্তানী হিন্দু ধর্মালম্বীদের জোর করে ঘরের বাইরে এনে গণহারে গুলি করে হত্যা করা, বাজার এবং কেনাকাটার জায়গাগুলোতে আগুন লাগিয়ে ধ্বংস করে ফেলার চিত্রই শুধুমাত্র সামরিক বাহিনীর এমন ভয়াবহতাকে যথার্থভাবে ফুটিয়ে তুলতে পারে। 

২৫শে মার্চে ঢাকায় এগিয়ে আসা ট্যাংকের প্রথম লক্ষ্যই ছিল ছাত্ররা। 											    				     	    সাইমন ড্যুরিং
ডেইলী টেলিগ্রাফ, লন্ডন
৩০শে মার্চ, ১৯৭১


এই ক্ষতি সংশ্লিষ্ট সকলের নিদারুণ মানসিক যন্ত্রণায় পরিণত হয়েছে, সাংবাদিকেরা দেখেছে মাটিতে মিশিয়ে দেওয়া হাজারো পুড়ে যাওয়া ভবনের দেয়াল। শহরের মধ্যে কংক্রিটের দেয়ালগুলোতে শতাধিক বুলেটের চিহ্ন ফুটে আছে যেখানে ফায়ারিং স্কোয়াড তাদের কাজ করেছিল। লাশগুলোকে এলাকার কুয়োতে ফেলে রাখা হয়েছে এবং ব্যাপক ক্ষয়-ক্ষতি এই ঘটনার হিংস্রতার সাক্ষ্য দিচ্ছে। 

ম্যালকম ডব্লিউ. ব্রাউনি
দ্য নিউ ইয়র্ক টাইমস্‌, নিউ ইয়র্ক। 


উ. থান্টঃ জাতিসংঘের মহাসচিবঃ যদিও এই গৃহযুদ্ধ পাকিস্তানের অভ্যন্তরীন ব্যাপার, কিন্তু এর জন্য কিছু সমস্যা উদ্ভব হয়েছে যা আন্তর্জাতিক সম্প্রদায়ের উদ্বেগের কারণ। 

আগা হিলালীঃ মার্কিং মুলুকে পাকিস্তানের রাষ্ট্রদূতঃ পূর্ব পাকিস্তানে জনসাধারণ তাঁদের হাজারও বন্ধু এবং আত্মীয়কে হারিয়েছে। 


জাতিসংঘের সনদঃ
প্রস্তাবনা

“পরবর্তী প্রজন্মকে যুদ্ধের অভিশাপ হতে রক্ষা করা; যা আমাদের জীবদ্দশায় দুই দুইবার মানবজাতির উপর অবর্ণনীয় দুঃখ বয়ে এনেছে এবং মানুষের ব্যক্তি সম্মান ও মূল্যবোধ, নারী ও পুরুষের সমান অধিকার এবং বড় ও ছোট দেশগুলিতে মৌলিক মানবাধিকারে পুনর্নিশ্চয়তার আস্থা ফিরিয়ে আনা এবং যে চুক্তিসমূহ ও আন্তর্জাতিক আইনের অন্যান্য মাধ্যম হতে উদ্ভূত ন্যায়বিচার ও দায়িত্বের প্রতি সম্মান প্রদর্শনের পরিস্থিতির প্রতিষ্ঠা করা এবং সামাজিক অগ্রগতি ও বৃহদতর স্বাচ্ছন্দ্যতার সাথে জীবন যাপনের মান অধিকতর উন্নততর করতে  আমরা জাতিসংঘের সদস্যরা সংকল্পবদ্ধ।”

এবং এই সকল কিছুর জন্য সহনশীলতা ও ভাল প্রতিবেশী হিসেবে অন্যের সাথে শান্তিতে থাকার চর্চা করতে হবে এবং আন্তর্জাতিক শান্তি ও নিরাপত্তা বজায় রাখতে আমাদের দৃঢ়ভাবকে একত্রিত করতে হবে ও সমস্ত জাতির অর্থনৈতিক ও সামাজিক অগ্রগতির উন্নয়নের জন্য  ভারী যন্ত্রপাতির ব্যবহার শুরু করতে হবে। 

কেন এই সংঘাত? 
আর্থ-সামাজিক অবস্থার পটভূমিতে

পশ্চিম ও পূর্ব পাকিস্তানের (বাংলাদেশ) মাঝে ১২০০ মাইলের অধিক ভারতীয় অঞ্চলের দূরত্ব রয়েছে। পশ্চিম পাকিস্তান অর্থনৈতিকভাবে অত্যন্ত উন্নত এবং পাকিস্তানের মোট জনসংখ্যার ৫৬% নিয়ে পূর্ব পাকিস্তান গঠিত যারা অত্যন্ত অনগ্রসর ও অনুন্নত। অধিকতর বৈষ্যম্যতার কারণে পূর্ব পাকিস্তানের জনগণের মাঝে ভয়ংকর রকমের অস্থিরতা বিরাজ করছে। ধর্ম ভিন্ন এই দুই অঞ্চলের মধ্যে অন্য কোন মিল নেই। এমনকি এদের ভাষাও ভিন্ন; পশ্চিম পাকিস্তান উর্দু আর পূর্ব পাকিস্তান সাংস্কৃতিকভাবে তারা মেরুসম তফাতে। 

১৯৪৬ সালের ১১ই ডিসেম্বরের ৯৬ (১) রেজ্যুলুশন অনুযায়ী সাধারণ পরিষদ 

	অর্থনৈতিক অসমতা
	পূর্ব পাকিস্তান	(বাংলাদেশ)
	পশ্চিম পাকিস্তান

	১) আয়তন (বর্গমাইল)
জনসংখ্যা (মিলিয়ন হিসেবে)
প্রতি বর্গ মাইলে জনসংখ্যা		
	৫৫,১১৬
৭.৫
৯২২
	৩,১০,৪০৩
৪.৩
১৩৮

	২) উন্নয়ন খাতে সরকারি ব্যয়
বেসরকারি বিনিয়োগ
বার্ষিক প্রবৃদ্ধির হার
রপ্তানি আয়		    
আমদানি	
মোট বৈদেশিক সাহায্য ব্যবহৃত
বৈদেশিক সাহায্য প্রাপ্তির বোঝা		
	৩৬%
২৫%
৪%
৫০.৭০%
২৫.৩০%
৩০%
৫৬%
	৫৪%
৭৫%
৬%
৫০.৩০%
২৫.৭০%
৭০%
৪৪%

	৩) কর্মসংস্থানের হারঃ 	
সশস্ত্র বাহিনী ও পুলিশ 
রাষ্ট্রপতির সচিবালয়	
কেন্দ্রীয় সরকারী কর্ম কমিশন
শিল্প বিভাগ			
কৃষি
শিক্ষা					

২১%
২৭%

৮১%
৮৫.৫%

প্রশাসনের সকল উর্ধ্বতন সামরিক সদস্যই পশ্চিম পাকিস্তান হতে। পরিকল্পনা কমিশনের ডেপুটি চেয়ারম্যান এবং কেন্দ্রীয় অর্থমন্ত্রী, অর্থ বরাদ্দ প্রকল্পের সকল গুরুত্বপূর্ণ ব্যক্তিরা সব সময়ই পশ্চিম পাকিস্তানী। 
	
জয়সীস- বাংলাদেশ
	
“এই সংগঠনের চার দেয়ালে মাঝে প্রাণ যেখানে চরিত্র ও ভাল নাগরিকত্বের ভিত্তি স্থাপিত করা হয় সেখান হতে আমি আশা করি যে আগামীর কোন এক সময়ের এমন একটি বার্তা আসবে যা মানুষকে একটি স্থায়ী ও চিরস্থায়ী বিশ্ব শান্তির জন্য উদ্দীপিত করবে। ”

এই কথাগুলো জুনিয়র চেম্বার মুভমেন্টের প্রতিষ্ঠাতা হেনরি গিসেনবিয়েরের। এটা স্পষ্ট যে আমাদের সকল প্রচেষ্টার চূড়ান্ত লক্ষ্য হচ্ছে, আমাদের আন্দোলনের প্রতিষ্ঠাতার মতোই স্থায়ী ও চিরস্থায়ী বিশ্ব শান্তি। “এই লক্ষ্যটি সকলের বোধগম্যের। প্রথম বিশ্বযুদ্ধের মাঝে ১৯৫১ সালে এই জুনিয়র আন্দোলনের জন্ম হয়। দ্বিতীয় বিশ্বযুদ্ধের মধ্যেই ১৯৪৪ সালে আন্তর্জাতিক জুনিয়র চেম্বার প্রতিষ্ঠিত হয়েছিলো। ” সাতাশ বছর বিদ্যমান থাকার পর, স্থায়ী ও চিরস্থায়ী বিশ্ব শান্তির এখনই প্রকৃত সময়। এই পর্যন্ত প্রতিষ্ঠাতার স্বপ্ন পূরণে আমরা কি করতে পেরেছি? স্পষ্টতই “চরিত্র ও ভাল নাগরিকত্বের ভিত্তি স্থাপন” কার্যকরী নয় যদি তা অপ্রতিরোধ্য যুদ্ধ ও সহিংসতার মাঝে বিশ্বকে ছিন্ন বিচ্ছিন্ন করতে থাকে। 

বিশ্ব বর্তমান শতকে এরই মাঝে সমগ্র মানবজাতিকে জড়িয়ে দুই দুইটি গুরুত্বপূর্ণ যুদ্ধে লিপ্ত হয়েছে। একই সাথে বিশ্ব অভিশাপ স্বরূপ কিছু দেশকে অন্য দেশ দ্বারা দাসত্ব বরণ করে নিতে দেখছে। এটাও যুদ্ধ্বের নামান্তর। এটা অবশ্যই জয়সী মতবাদের বিরুদ্ধে, যা বিশ্বাস করে যে “ মানুষের ভ্রাতৃত্ব জাতির সার্বভৌমত্বে রূপান্তরিত হয় যার অর্থনৈতিক ন্যায়বিচার সর্বোত্তোমভাবে  মুক্ত মানুষের মুক্ত উদ্যোগের দ্বারা অর্জিত হতে পারে। 	

এই মতবাদের ব্যাখ্যা হচ্ছে, এমনটাই বজায় রাখা হয়েছে যে ‘মুক্ত উদ্যোগ’ স্বাধীনতার পবিত্রতার উপর আস্থা প্রকাশ করে, মানব জীবনের মৌলিক উৎকর্ষতার উপর বিশ্বাসকে ঘোষণা করে, প্রত্যেকের মর্যাদা ও শান্তির সাথে বেঁচে থাকার অধিকারকে রক্ষা করে, প্রত্যেককে তার নিজের সমাজের মধ্যে নুণ্যতম নিয়ন্ত্রণের প্রভাবের সাথে নিজের সর্বোচ্চ সম্ভাব্য বিকাশ সাধনের সুযোগ প্রদান করে। 	

জয়সী হচ্ছে তারুণ্যের আন্দোলন। এই রকমের আন্দোলনের মধ্যে বিশ্বের সর্ববৃহৎ আন্দোলন। এর লক্ষ্যই হচ্ছে ব্যক্তির দক্ষতার উন্নয়ন করা এবং একজন তরুণকে মানবজাতির একজন হিসেবে আর্থিক, সামাজিক ও আধ্যাত্মিকভাবে উন্নত করার উদ্দেশ্যে হিসেবে যৌথভাবে উদ্দীপ্ত করার প্রয়াস। এই উদ্দেশ্য অর্জিত হওয়ার একটি উপায় হলো অর্থনৈতিকভাবে উন্নতি করার মাধ্যমে। 

বিশ্বের বিভিন্ন স্থানে যুদ্ধ এবং যুদ্ধ সদৃশ কর্মকান্ডের কারণেই এইসব উদ্দেশ্য ব্যর্থ হয়ে যাচ্ছে। শেষ বিশ্বযুদ্ধের পরের পঁচিশ বছর, আমরা এখনো দেখতে পাই যে বিশ্বের বিভিন্ন অংশ এখনো বর্বর যুদ্ধে উত্তাল। মনে হচ্ছে, শান্তি বিস্তৃতির পরিবর্তে এখন তা যেন যুদ্ধের ময়দান হিসেবে বিস্তার লাভ করছে। 

প্রথমে তা ছিল কোরিয়া, এরপর এলো ভিয়েতনাম, মধ্যপ্রাচ্য-পাকিস্তান, ভারত-চায়না এবং আমরা এখন ভারত সীমান্তে বাংলাদেশের মধ্যে যুদ্ধ দেখতে পাচ্ছি। মনে হচ্ছে এটা যেন আমাদের সীমান্তের আরো একটি ভিয়েতনাম। এছাড়াও আয়ারল্যান্ডের মধ্যেও ঘটে চলেছে। 

রাষ্ট্রের পরিস্থিতি বলতে আসলে কী বুঝায়? এটা কী অর্থনৈতিক ন্যায়বিচারের নিশ্চয়তা প্রদানের, স্বাধীনতার পবিত্রতা রক্ষা করার, মানবজীবনের শ্রেষ্ঠত্ব রক্ষা করার, ব্যক্তির শান্তি ও মর্যাদাপূর্ণ জীবন যাপনের অধিকার রক্ষা করার এবং ব্যক্তির তার নিজের সমাজের মধ্যে নিজের সর্বোচ্চ সম্ভাব্য বিকাশ সাধনের সুযোগ প্রদান করার পথ!

আমরা, ভারতীয় হিসেবে কিন্তু আমাদের সীমান্তে যে পরিস্থিতির উদ্ভব হয়ে তা অগ্রাহ্য করতে পারি না। জয়সী যেসব উদ্দেশ্য ও নীতির উপর দাড়িয়েছে তার প্রতিটি লঙ্ঘন করার মতো অনেক ঘটনাই উপস্থাপন করা যেতে পারে যেমনটি তার ইতোমধ্যেই লঙ্ঘন করেছে এবং বিশ্বের অন্যান্য অংশেও লঙ্ঘন করে চলেছে। বাংলাদেশের বিষয়টি কোন বিচ্ছিন্ন ঘটনা নয়। এটা সেই অস্থিরতারই একটি অংশ যা পুরো বিশ্বকে আঁকড়ে ধরেছে। পার্থক্য শুধু এইটাই যে ভারতের উপর এর নজিরবিহীন প্রভাব। এই রকম লক্ষাধিক শরণার্থীর বোঝা বহন করার মতো বিশ্বের আর কোন দেশের এমন কোন সময়ের ইতিহাস নেই। দুর্ভাগ্যজনকভাবে যদিও তা রাজনৈতিক ক্রোধ প্রকাশ হিসেবে প্রশ্নবিদ্ধ হচ্ছে, কিন্তু তার চাইতেও অপেক্ষাকৃতভাবে এর বিশাল মানবিক দিক রয়েছে। 

এই দাবীগুলোই সমগ্র বিশ্ব হতে জয়সীস দ্বারা বিবেচনা করা হয়। যুদ্ধের ফলে তারুণ্যের স্বাভাবিক জীবন ব্যহত হয়, সহিংসতায় তারুণ্য আঘাতপ্রাপ্ত হয়, তারুণ্য লাঞ্চিত হয়। তরুণদের নেতৃত্ব বিকাশে সক্রিয় করার কোন প্রয়োজনীয়তাই নেই। যদি তাঁদের প্রতি কোন প্রত্যাশা উন্মুক্ত থাকে তবে তা হচ্ছে প্রতিটি নীতিকে অস্বীকার করা যা অলঙ্ঘনীয় হিসেবে ঘোষিত হয়। যে তারুণ্যকে স্বাধীনতা হতে বঞ্চিত করা হয়, শিক্ষা হতে বঞ্চিত করা হয়, খাদ্য হতে বঞ্চিত করা হয়, নিজের ভূমি হতে বঞ্চিত করা হয়, নিজের ভূমিতে উন্নতির সম্ভাবনা হতে বঞ্চিত করা হয়, সে তারুণ্যকে আদতে তার একমাত্র অস্তিত্ব হতে বঞ্চিত করা হয়। 

আমরা ত্রাণ দিয়ে ও মানবেতর জীবন যাপন হতে মুক্ত করার জন্য সাহায্য করে যেতে পারি। আমারা আমাদের তরুণদের এই রকম পরিস্থিতির কর্মকান্ডের মাধ্যমের নেতৃত্বের অভিজ্ঞতা অর্জনে সাহায্য করতে পারি। কিন্তু এই রকমের আচরণ কী আসলেই আমাদের প্রতিষ্ঠাতার মূল লক্ষ্যকে ফুটিয়ে তোলার মতো কাছাকাছিও নিয়ে যেতে পারে করে? বিশ্বের এমনতরো আবহ কী ভাল কিছুর জন্য পরিবর্তনের বদলে খারাপ কিছুর জন্য পরিবর্তনের মতো আমাদের উদ্দেশ্যের দিকে ধীস্থিরভাবে ধাবিত করতে পারে? আমাদের সকল প্রচেষ্টাই কি বৃথা ও ক্ষীণ আচরণের মতো নয়? 

এটা হচ্ছে সেই পরিস্থিতি যা বিশ্বজুড়ে অবস্থান নেওয়ার মতো জয়সীসের প্রয়োজন। এটা সত্যি যে আমাদের মতবাদ আমাদেরকে কোন  দলীয় রাজনৈতিক কর্মকান্ডে এবং একটা দেশের স্বার্থের উপর আরেকটির স্বার্থ প্রচারে অংশগ্রহণ করা থেকে নিষেধ করে। আমাদের দ্বারে এই প্রসঙ্গটি নিয়ে আসা হয়েছে যে বাংলাদেশে সৃষ্ট পরিস্থিতিকে রাজনৈতিক দৃষ্টিভঙ্গিতে অগ্রাহ্য করা যাবে না। এটা মানবিকতার বিষয়। এই প্রসঙ্গ অচিরেই আরও অনেক উন্নয়নশীল দেশের দ্বারা সম্মুখীন হতে পারে, কারণ বাংলাদেশ ফোর্ডের কাছে উপ-জাতীয়তার মধ্যে বহুজাতিক উন্নয়নশীল দেশের সম্পর্ককে নিয়ে এসেছে। যদি যুদ্ধের কোন অংশ বিভিন্ন জাতির মধ্যে চলে তবে উন্নয়নশীল দেশের মধ্যেও যুদ্ধ শুরু হয়ে যেতে পারে, অচিরেই আমরা বিশৃঙ্খলতা ও বর্বরতার সীমা অতিক্রমের দিকে ধাবিত হতে যাচ্ছি। আমরা ইতোমধ্যেই বিশ্বের বিভিন্ন অংশে এমন হতে দেখে ফেলেছি। আমরা এখন তা বাংলাদেশেও হচ্ছে দেখতে পাচ্ছি। এটা এখন আর কিছুতেই রাজনৈতিক বিষয়ে নেই বরং মানবিক বিষয় হয়ে দাঁড়িয়েছে। 

মানবিকতার পটভূমিতে হলেও আমরা জয়সীস অবশ্যই বাংলাদেশের সমস্যার দিকে দৃষ্টিপাত করবো এবং এই প্রাসঙ্গিকে শান্তির উদ্দেশ্যে কাজ করার মতো বৈশ্বিক কার্যবিধি প্রদান করতে হবে। এর মাঝেই আমাদেরকে অবশ্যই আমাদের সকল সম্পদকে গতিশীল করে ফেলতে হবে যাতে যুদ্ধের শিকার ক্ষতিগ্রস্তদের কাছে  ত্রাণ পৌঁছে দিতে পারি। 

বিশ্বজুড়ে তরুণদের সর্ববৃহৎ সংগঠন হিসেবে আমাদের অবশ্যই নিশ্চিত করতে হবে যে আমাদের দায়িত্ব হচ্ছে আমাদের ভবিষ্যৎ এমনতরো মানুষ ধ্বংসের মতো কাজ দ্বারা উপেক্ষিত নয় যা বৃদ্ধের সম্মানকে অস্বীকার করে, যে কাজ মানুষের ব্যক্তিত্বকে অধঃপতিত করে। এটা যুদ্ধের বিরুদ্ধে কার্যপ্রণালী এবং যুদ্ধের কারণ আমাদের মতবাদ দ্বারা, আমাদের উদ্দেশ্য দ্বারা এবং সেই স্বপ্ন দ্বারা বিচারিত হবে যা প্রতিষ্ঠাতা হেনরী গিসেনবিয়েরকে অনুপ্রাণিত করেছে। 

সেই “আগামীর কোন এক সময়” এখন নতুন বার্তার জন্য চলে এসেছে “এই সংগঠনের চার দেয়ালে মাঝে প্রাণ যেখানে চরিত্র ও ভাল নাগরিকত্বের ভিত্তি স্থাপিত করা হয় সেখান হতে আমি আশা করি যে আগামীর কোন এক সময়ের এমন একটি বার্তা আসবে যা মানুষকে একটি স্থায়ী ও চিরস্থায়ী বিশ্ব শান্তির জন্য উদ্দীপিত করবে।”

কিভাবে বাংলাদেশের জন্ম হয়েছে

	১৯৬৯

	২৫শে মার্চ	
	: জেনারেল ইয়াহিয়া খান ক্ষমতা গ্রহণ করে, দেশজুড়ে সামরিক আইন জারি করে এবং জাতীয় ও প্রাদেশিক পরিষদ বাতিল করে।

	২৭শে মার্চ		
	: সামরিক আইন ভঙ্গকারীদের উপর সামরিক বাহিনী ঝাঁপিয়ে পড়ে। আওয়ামী লীগের নেতা শেখ মুজিবুর রহমান বিকেন্দ্রীকরণের পরিকল্পনা ঘোষণা করেন। 

	৩১শে মার্চ	
	:সরকারীভাবে সকল রাজনৈতিক কার্যক্রম নিষিদ্ধ করা হয়।

	২৮শে নভেম্বর	
	: ইয়াহিয়া খান ১৯৭০ সালের অক্টোবরের ৫ তারিখকে জাতীয় পরিষদের নির্বাচনের দিন হিসেবে নির্ধারণ করেন।

	১৯৭০

	৭ই ডিসেম্বর	
	: জাতীয় পরিষদের নির্বাচন স্থগিত করা হয়। শেখ মুজিবুর রহমানের দল, আওয়ামী লীগ পূর্ব পাকিস্তানের জন্য নির্ধারিত ১৬৯টি আসনের মধ্যে ১৬৭টি আসনে জয় লাভ করেন। জেড. এ. ভূট্টোর দল ২য় হয়। 


	১৭ই ডিসেম্বর
	: প্রাদেশিক পরিষদের নির্বাচনে আওয়ামী লীগ পূর্ব পাকিস্তানের ব্যাপক সংখ্যাগরিষ্ঠতা দ্বারা অভূতপূর্ব জয় লাভ করে। 


	১৯৭১

	১৪ই জানুয়ারি		
	: ইয়াহিয়া খান শেখ মুজিবুর রহমানকে দেশের ভবিষ্যৎ প্রধানমন্ত্রী হিসেবে উল্লেখ করেন। 

	১৩ই ফেব্রুয়ারি
	: ইয়াহিয়া খান ৩রা মার্চকে পরিষদের অধিবেশনের জন্য নির্ধারণ করেন।

	১৬ই ফেব্রুয়ারি	:
	: রহমান আইনগতভাবে আওয়ামী লীগ দলের নেতা হিসেবে নির্বাচিত হন, ভূট্টো 	ক্রমাগতই দুই অংশের জন্য আলাদা আলাদা মন্ত্রীর প্রস্তাবনা দিয়ে যাচ্ছেন। 


	১লা মার্চ	
	: ইয়াহিয়া খান জাতীয় অধিবেশন স্থগিত করেন এবং পূর্ব পাকিস্তানের গভর্ণর ভাইস-	এ্যাডমিরাল এস. এম. আহসানকে বরখাস্ত করেন। জাতীয় অধিবেশন স্থগিতকরণের প্রতিবাদে রহমান ঢাকায় সাধারণ হরতালের ডাক দেন। 


	২রা মার্চ	
	: জন-অসন্তোষ ঢাকা সহ অন্যান্য স্থানে সহিংসতায় রূপ নেয়, সৈন্যরা এ্যাকশনে নামে	এবং কারফিউ জারি করা হয়। 

	৩রা মার্চ
	: আওয়ামী লীগ শান্তিপূর্ণ অসহযোগ আন্দোলনে আরম্ভ করে, রাজনৈতিক নেতাদের নিয়ে ইয়াহিয়া খানের ১০ই মার্চের আমন্ত্রণ রহমান প্রত্যাখ্যান করেন। 


	৫ই মার্চ
		:	সেনাবাহিনীর হাতে ৩০০ জন নিহত হওয়ার খবর আসে।

	৮ই মার্চ	
	:	অসহযোগ আন্দোলন শুরু হয়।

	১৯শে মার্চ	
	
	:	ইয়াহিয়া খান ও রহমান সাংবিধানিক আলোচনা শুরু করেন। 


	২২শে মার্চ
		:	ইয়াহিয়া খান আবারও জাতীয় পরিষদের উদ্বোধনী স্থগিত করেন।

	২৬শে মার্চ
		:	গণহত্যা শুরু হয়। তখন থেকেই মুজিবের হদিস পাওয়া যায় না।

	১০ই এপ্রিল		
	:	স্বাধীনতার ঘোষণাঃ বাংলাদেশ নির্বাচিত প্রতিনিধিরা নিজেরা গণপরিষদ গঠন করে 					বাংলাদেশ একটি সার্বভৌম গণপ্রজাতন্ত্রী দেশে হিসেবে ঘোষণা করে। 


	১৭ই এপ্রিল	
	:বাংলাদেশের প্রধানমন্ত্রী তাজউদ্দীন আহমেদ প্রতিবেশী দেশগুলোর নিকট অবিলম্বে বাংলাদেশকে স্বীকৃতি দানে অস্ত্র সরবরাহের এবং খুনী সেনাবাহিনীর হাত থেকে নিজেকে মুক্ত করতে একটি নবজাত দেশকে সাহায্য করার আহ্বান জানান।

	মে/জুন/জুলাই/আগস্ট/
সেপ্টেম্বর/অক্টবর’৭১	
	:	তখন থেকেই প্রায় দশ লক্ষাধিক নারী ও শিশুসহ লোক পাকিস্তানীদের দ্বারা নিহত হয়। আরো ৯০ লাখ এই গণহত্যা থেকে বাঁচতে ভারতে পালিয়ে চলে আসে। 




	


শরণার্থী

আতংকগ্রস্থ ও দরিদ্র হাজারো বাঙ্গালী যারা ভারতে অবাধে প্রবেশ করার চেষ্টা করেছে তারা দূর্বল হয়ে গিয়েছে এবং রাস্তার পাশেই অবসন্ন হয়ে মারা গিয়েছে। কপর্দকহীন, ক্লান্ত এবং অসাড়তার মাঝে অনেকেই তাঁদের এই বিয়োগান্তক যাত্রার বর্ণনা করেছেনঃ

১)“আমরা উত্তরে ভারত সীমান্তের দিকে হাঁটা শুরু করি। যাত্রাপথেই আমরা লোকজন মারা যেতে দেখেছি। অন্যরা মাটিতেই অবসন্ন হয়ে লুটিয়ে আছে। প্রথমে মারা যেতো শিশুরা, এরপর ক্রমান্বয়ে অগ্রসর হতে হতে বৃদ্ধ ও 	শিশুরা দূর্বল হয়ে লুটিয়ে পড়তো এবং তারপর মহিলারা। ”

২)	দুই বোন, রহিনা বেগম; যার বয়স ১৬ এবং জিনাত বেগম; বয়স ১৫, তাঁদের পায়ে এবং বাহুতে বুলেটের ক্ষত রয়েছে। 	রহিনা জানিয়েছে তার পুরো পরিবার নিশ্চিহ্ন হয়ে গিয়েছে যখন ছোট্ট নৌকায় করে নদী পার হয়ে ভারতে আসতে চেয়েছে তখনই পাকিস্তানি সেনাবাহিনী তাঁদের ছোট্ট নৌকায় গুলিবর্ষণ করে। 

৩)	আহমেদ আলী, একজন কৃষক যার বয়স ২৫, তার ডান পায়ে এবং বাহুতে প্লাস্টার লাগানো, জানায় যে তার গ্রামে সেনাবাহিনী প্রবেশ করে এবং শক্ত সমর্থ যত জন যুবককে তারা পেয়েছে বেঁধে ফেলে। “তারা আমাদের জিজ্ঞেস করে 	আমরা 	কী বাঙ্গালী নাকি অবাঙ্গালী এবং আমাদেরকে বলে মাটিতে শুয়ে থাকতে। তারা আমাদের ঘিরে ফেলে এবং গুলি 	বর্ষণ শুরু করলে আমার বাহুতে গুলিতে লাগে এবং তারপরেও আমি শুয়েই থাকি। এরপরে তারা চলে, তারা আমার 	ঊরুসন্ধিতে বেয়োনেট দিয়ে খোঁচা মারে এবং থেঁতলে দেয় ও আমার পা ক্রমাগত আঘাতে গুড়িয়ে দিতে থাকে। ”

পিটার হেজেলহার্স্ট
দ্য টাইমস লন্ডন



বিবেক এবং বাংলাদেশ

এপ্রিলের শুরু হতে অল্প কিছু মাসের মধ্যেই পূর্ব বাংলার গৃহযুদ্ধ  প্রায় আশি লক্ষ পুরুষ, নারী, এবং শিশুকে তাঁদের জন্মভূমির পরিস্থিতি হতে বাঁচতে তাঁদের নিজেদেরকে ভারতে নিয়ে আসে। অন্য আরো অগুনতি হাজারও জনকে তাঁদের দেশের মধ্যেই খন্ডযুদ্ধে খুন করে ফেলা হয়েছে অথবা ভিটে ছাড়া করা হয়েছে। পূর্ব বাংলার লাখো নারী অব্যাহত ভীতি, রোগ এবং অনাহারের সম্মুখীন, যদি না তারা অনতিবিলম্বে ত্রাণ পায়। 

এই অবর্ণনীয় বিয়োগান্তক ঘটনা এখনও বিশ্ব বুঝে উঠতে পারেনি। আমি আপনাকে বলতে পারি যে, সরেজমিনে প্রত্যক্ষ না করা পর্যন্ত এর বিশালতা বুঝতে উঠতে শুরু করবেন। উদ্বাস্তুদের আর্তনাদ, তাঁদের মুখ তাঁদের গল্প ইত্যাদি শুনেছি যা এমনই চূড়ান্ত লজ্জার যা কি না বিশ্বের মানুষের নৈতিক সংবেদশীলতাকে আচ্ছন্ন করে ফেলবে। 

শরণার্থী শিবিরের অবস্থা বর্ণনাতীত। আপনি অস্থিচর্মসার বাচ্চাদের দেখতে পাবেন যাদের নিজেদের মাথা ধরে রাখার শক্তি পর্যন্ত নেই। আপনি দেখবেন শিশুদের পা ও পায়ের পাতা অপুষ্টিজনিত কারণে ফোলা। আপনি তাঁদের বাবা মায়ের চোখের দিকে তাকালে সন্তান থাকাতেও তাঁদের হতাশা দেখবেন। এবং, এইসবকিছুর মধ্যে সবচাইতে কঠিন হচ্ছে গতরাতে মারা যাওয়া শিশুর লাশ। 

ভারত সরকার উদ্বাস্তুদের থাকা খাওয়ার জন্য যে প্রচেষ্টা করছে তা অসাধারণ কৃতিত্বের যা ইতিহাস ধারণ করবে এবং মনে রাখবে। 

পূর্ব পাকিস্তানের এই ট্র্যাজেডি শুধু মাত্র পাকিস্তানের ট্র্যাজেডি নয়। এটা শুধু ভারতের ট্র্যাজেডিও নয়। এটা মূলতঃ পুরো বিশ্ব সম্প্রদায়ের ট্র্যাজেডি এবং এই সঙ্কট লাঘবে একযোগে কাজ করাটা সেই সম্প্রদায়েরই দায়িত্ব। 

-এডওয়ার্ড কেনেডি	

(১৯৭১ সালের ১৬শে আগষ্ট, ওয়াশিংটনে ন্যাশনাল প্রেস ক্লাবের সম্মুখে প্রদেয় ভাষণ)

নীতেশ বড়ুয়া
<১২, ১৭২, ৪৫৫-৪৬০>
অনুবাদ

বাংলাদেশ
টাইম এন্ড লজিক রানিং আউট

যখনই পাকিস্তান কোন ঝামেলায় জড়ায়, প্রায় প্রতিবারই বিশ্বের তরফ থেকে প্রথম প্রতিক্রিয়া হিসেবে ভারতকেই শান্তির পথে খলনায়ক হিসেবে ধরা হয়। এই দূর্বলতা তার ব্যাপক জনসংখ্যা ও উন্মুক্ত সমাজ ব্যবস্থা হতে উদ্ভূত হয়েছে, ভারতকে এ নিয়েই থাকতে হবে যখন এই বছরের ২৫শে মার্চের সন্ধ্যা হতে বাংলাদেশের প্রকৃত অবস্থার উপর ভারতীয় সংবাদ মাধ্যম হতে সতর্কতা বার্তা ছড়ানো সত্ত্বেও বিশ্বের সংবাদ মাধ্যমের এ নিয়ে প্রতিক্রিয়া প্রকাশ হয়েছিলো মন্থগতিতে, যা মোটেও আশ্চর্যজনক ছিল না। মধ্যপ্রাচ্য তথা সমগ্র মুসলিম বিশ্বকে নিষিদ্ধ করা হয়েছে, ইয়াহিয়া খানের সামরিক জান্তা বাহিনীর দ্বারা বাংলাদেশে ঘটে যাওয়া গণহত্যা যা এখনো চলছে, প্রায় সার্বজনীনভাবেই পুরো বিশ্বের মোড় সেদিকে ঘুরিয়ে দিয়েছে। বিশ্ব সংস্থার দূর্বল অবস্থান সত্ত্বেও ইউ. এন. প্রতিনিধিদল অঘোষিতভাবেই  স্বীকার করেছে যে বাংলাদেশে খুব ভয়ংকর কিছু ঘটেছে এবং এই অবস্থা আরো গুরুতর হচ্ছে। এমনতরো দৃশ্য ইউ.কে., কানাডা এবং অন্যখানের সংসদীয় প্রতিনিধিদের দ্বারা আরো বেশী স্পষ্টভাবে প্রতিফলিত হচ্ছে এবং দলীয়ভাবে বিশ্ব হতে তা আরো আসার অপেক্ষায়। 

বর্তমানে অবস্থা এমন যে ভারতের কাছে বাংলাদেশ হতে আসা প্রায় ৭০ লক্ষের মতো শরণার্থী রয়েছে যাদের বাংলাদেশে থাকার অধিকার আছে, যাদেরকে ভারতে বসবাসের স্থান দেওয়া যাবে না এবং যারা অদূর ভবিষ্যতেও ফিরে যেতে পারবে না। বর্ষা মৌসুম সত্ত্বেও শরনার্থীদের অনুপ্রবেশ চলতে থাকে এবং সামরিক জান্তা, যারা সেই রাষ্ট্রকে শক্তভাবে আঁকড়ে ধরে আছে তাদের  দ্বারা স্থুল দাবী করা হচ্ছে যে বাংলাদেশে পরিস্থিতি খুবই স্বাভাবিক আছে। মুক্তি ফৌজের গেরিলা কার্যক্রম অব্যাহত আছে এবং তা বৃদ্ধি করতে দায়বদ্ধ। বাংলাদেশের অন্তবর্তীকালীন সরকার আওয়ামী লীগের ভিত্তির উপর গঠিত, যারা জাতীয় পরিষদে সংখ্যাগরিষ্ঠতা অর্জন করেছে এবং রাজ্যের আইনসভার উপর একচেটিয়া অবস্থান বজায় রেখেছে, ক্রমাগতই তারা তাঁদের গূঢ়প্রতিনিধিদের দ্বারা ‘জনগণের ক্ষমতা’র দাবী এবং ইয়াহিয়াখানের আর্মি দ্বারা নৃশংসতার প্রকৃত চিত্র বিশ্বজুড়ে সংবাদ মাধ্যমে পাঠাচ্ছে। মেইনল্যান্ড চায়না ক্রমাগতই সামরিক জান্তা জন্য সামরিক ও আর্থিক উভয়ই মূল সাহায্যের যোগান দিয়ে যাচ্ছে। এর কারণ অজানা নয়, বরং মাও-সে-তুং এর নিজস্ব যুক্তির শাসন কায়েম করতে শুধুমাত্র মধ্যবিত্ত বুর্জোয়া শ্রেনীর অবমাননার জন্য। বাংলাদেশের এই অবিরাম বিশৃঙ্খলার পরিণামস্বরূপ তারা মধ্যবিত্ত শ্রেনীর নেতৃত্বের অবসান দেখতে পায় যা তারা গণবিপ্লবের দৃষ্টিকোণ হতে হিসেবে প্রগতিবিরোধী বলে বিবেচনা করছে যা মূলত সামগ্রিকভাবেই বিশ্বজুড়ে ছড়িয়ে পড়েছে। তারা বুঝতে পেরেছে পাকিস্তানের উদ্বিগ্নতার মতোই বাংলাদেশ ইতোমধ্যেই অনেক দূর এগিয়েছে যে; নিকট ভবিষ্যতে চরমপন্থীরা ক্ষমতা দখল করবে এবং বিশ্বে মাওয়ের চিন্তাধারা ও মাও আধিপত্যবাদের সাথে তাদের সংযুক্ত হওয়ার পরিণাম নিয়ে চীনাদের মনে কোন প্রশ্নই নেই। 

আশ্চর্জনকভাবে মেইনল্যান্ড চায়না, কোরিয়া, ভিয়েতনাম এবং লাতিন আমেরিকান উপমহাদেশ হতে আমেরিকা যে শিক্ষা পেয়েছে তার পুরোটাই তাদের উপর বিস্মৃত হয়ে গিয়েছে। আমেরিকান সরকারের পক্ষে প্রাথমিক দূরদর্শিতায় একই রকম অভিজ্ঞতাকে চিহ্নিত করতে পারতো। তাদের বোঝা উচিত ছিল যে, চীনের নেতা হিসেবে মাও-সে-তুংয়ের আবির্ভাবের জন্য এবং চরমপন্থি দল দ্বারা সেই উপমহাদেশের ক্ষমতা দখলের জন্য তারাই দায়ী। তাদের শেখা উচিত ছিল যে চিয়াং-কি-শেকের দ্বারা লুঠতরাজ ও যৌনদাসীত্বকরণ আমেরিকান অস্ত্র দ্বারা সমর্থিত হয়েছিল ও এর মূল নীতি ফলানোর জন্য অনুসৃত হতে অর্থ দেওয়া হয়েছিল এবং আমেরিকা যেখানেই তাদের উদ্বৃত্ত অস্ত্র ও তহবিলের যোগান দিয়েছিল সেই সবের প্রতিটি দেশেই একই রকম  বৈশিষ্ট্য নিয়ে তার পুনরাবৃত্তি হয়েছিল এবং গালফের কম বেশী অনেকের সাথে অবনতি করতে সহজ বহির্গমন পথের ব্যবস্থা করেছিল। প্রাথমিক অস্বীকার সত্ত্বেও এটা এখন প্রকাশ্য এবং আমেরিকান সরকার যথেষ্ট নির্লজ্জের মতো প্রকাশ্যে ঘোষণা করেছে যে আমেরিকার অস্ত্র সরবরাহ অব্যাহত আছে এবং ভারতের আতংক ও এই প্রশাসনের চলার পথকে কৌতুক করতে বিশ্বজুড়ে উপহাসের সত্ত্বেও তা অব্যাহত রাখবে। সোভিয়েত ইউনিয়ন পাহারার উপর রয়েছে। কিন্তু সে কিভাবে কাজ করবে তার ভবিষ্যৎবাণী  কেউ করতে পারছে না। মধ্যপ্রাচ্য দেশগুলো তা ইরান, তুর্কি বা অন্যান্য দেশ যাই হোক না কেন তারা পশ্চিম পাকিস্তানের সামরিক জান্তাকে ব্যাপক অস্ত্র সরবরাহ করেই চলেছে। পশ্চিম পাকিস্তান এর সবটুকুই যে মুসলিম জনসংখ্যার প্রাধান্যপূর্ণ বাংলাদেশ যা আগে পাকিস্তান হিসেবে পরিচিত অধিকতর জনগোষ্ঠীকে ধারণ করছে তাদের স্বাভাবিক আকুতিকে দমন করতে ব্যবহার করছে এই সত্যটুকু সম্পর্কে তারা একেবারেই উদাসীন। উপসংহার হিসেবে এটাই অখন্ডনীয় মনে হয় যে, এই সমস্ত কর্মকান্ডই পাকিস্তানে সামরিক বাহিনী উপর ভিত্তি করে স্বৈরাচারী কর্তৃত্ব ও একচেটিয়া পুঁজিপতিদের লালন পালন করতেই অবাধ ক্ষমতা দ্বারা পরিচালিত হয়েছে। 

এটা এখানে বিশ্লেষণ করা উপযুক্ত হবে এই জন্য যে তৎকালীন ভারতের একটি অংশে কিভাবে এবং কেন এইসব ঘটেছে যখন পাকিস্তানের চাইতেও চারগুণ জনসংখ্যার হয়েও অবিচ্ছিন্ন ভারতের অন্য অংশটি নিজের ভবিষ্যত সময়কালের গণতান্ত্রিক পদ্ধতির জন্য  সংগ্রাম  গঠনে এগিয়ে যায়। অষ্টাদশ শতাব্দীর শেষ দিকে বৃটিশ ঔপনিবেশিক শক্তি অধঃপতিত, খন্ডিত মুঘল সাম্রাজ্য থেকে ভারতের দখল নিয়ে নেয়। বৃটিশেরা মুসলমানদের উপরে হিন্দুদের উৎকর্ষতাকে আরো মজবুত করে। পক্ষপাতমূলক পদ্ধতিতে ক্ষমতাসীনদের দ্বারা হিন্দুদের মধ্যে নবজাগরণের ও নতুন এক জীবনধারার উন্মেষ অনুসৃত হওয়া শুরু হয়। উনিশ শতকের শেষের দিক হতে হিন্দু বিদ্রোহ শুরু হয়। আকবরের শাসনামলে যারা একই জায়গার সাধারণ নাগরিক হিসেবে বসবাস করা শুরু করেছিল পরিবর্তিত সাম্রাজ্য নীতিতে হিন্দু ও মুসলমানদেরকে একে অপরের প্রতিদ্বন্দ্বী হিসেবে রূপান্তরিত করে। ঔপনিবেশিক আধিপত্যবাদের বিরুদ্ধে জাতীয় ধর্মযুদ্ধে গান্ধীজ্বী ভারতের সকল সম্প্রদায়কে একই পতাকাতলে জড়ো করতে সক্ষম হয়েছিলেন। দেশের মধ্যে ধারাবাহিকভাবে প্ররোচিত সাম্প্রদায়িক ক্রোধ জ্বলে ওঠার পরে হিন্দু ও মুসলমান দুই আলাদা জাতির মতো কুখ্যাত তত্ত্বে হিন্দু ও মুসলমানদের মধ্যে বিভাজন সৃষ্টিতে জিন্নাহকে আদর্শ হাতিয়ার হিসেবে উপস্থাপন করা হয়েছিল। ফেলে রাখা নিজেদের মধ্যকার রাজনৈতিক মতপার্থক্যগুলো হয়তো যথাসময়ে সমাধান করা যেতো। কিন্তু, আন্দোলনের কর্ণধারেরা ইতোমধ্যেই শ্রান্ত হয়ে গিয়েছে। তারাও ক্ষমতার কিছুটা স্বাদ পেয়েছিলো। দ্বিতীয় বিশ্বযুদ্ধের পরে ঔপনিবেশিক বৃটিশদের ক্ষমতা এতোটাই দূর্বল হয়ে গিয়েছিলো যে তা পুনরুদ্ধারের আশার বাইরে ছিল। বৃটিশদের ক্ষমতা হতে স্বাধীনতা নিশ্চিত করতে নেতারা সেই সুযোগ বাজেয়াপ্ত করে ফেলে যা শুধুমাত্র তাদের ভবিষ্যতে ঘটতে পারে এমন কিছু হতে বের হয়ে আসার জন্য উৎসুক ছিল, কারণ তা যদি তারা না করে তবে সেটাই ঘটবে। জিন্নাহ্‌র হতবুদ্ধি অবস্থায় অবিচ্ছিন্ন ভারত পাকিস্তান এবং ভারত নামে বিভক্ত হয়ে যায়। ঐক্যের অসহায়ের মতো কান্না সত্ত্বেও মহাত্মা এর বিরুদ্ধাচারী ছিলেন। এই অস্বাভাবিকতায় মহাত্মাকে তাঁর মৌনসম্মতির জন্য চরম মূল্য দিতে হয়েছিল। দেশটি মুসলিমদেরকে পাকিস্তানে এবং অমুসলিমদের ভারতে দেশান্তরের মতো মানবিকতাকে উপড়ে ফেলার বিশাল এই দ্বিপথকে দেখে ফেলেছে। 

পাকিস্তানের অস্তিত্বের ২৪ বছরে অনেক রকম শিক্ষাই পেয়েছে যা জাতি হিসেবে আমাদের বিপন্ন করতে আমরা অন্ধ হয়ে যাওয়ার প্রস্তাব করতে পারে। বিদায়ী বৃটিশ শক্তি যারা বৃটিশ শাসনের শেষ দিকে মধ্যস্তকারীর গোপন উদ্দেশ্যে ভাইদের মাঝে যুদ্ধে রত করে ভারতকে বিভক্ত করেছিল তারা ইতোমধ্যেই নিদারুণ ফল ভোগ করেছে। 

বৃটিশরা ভারতে যে শূন্যতার তৈরী করেছিল তা আমেরিকা, পাকিস্তান এবং ইউএসএসআর নির্দ্বিধায় পূরণ করে ফেলে। এটা স্বীকার করতে হবে যে নিজেরা থাকা সত্ত্বেও পাকিস্তানের জন্মের কারণ হচ্ছে অভিজাত ও নব্য অভিজাত মুসলমানেরা পাকিস্তান দাবীর পেছনে মুসলিম জনসাধারনকে তাদের দারিদ্র ও অনুন্নয়নের উপর ভিত্তি করে তাদের উপর কর্তৃত্ব করতে সফল হয়েছিল যা এই উপমহাদেশে বৃটিশদের যুগোপযোগী প্রভাবের দ্বারা হয়েছিল। এতে অবাক হওয়ার মতো কিছু নেই যে, ভারতের স্বাধীনতার জন্য জাতীয় সংগ্রামে অভিজাত ও নব্য অভিজাতদের অংশগ্রহণ খুবই সামান্য ছিল, বরং তাদের বেশীরভাগ আগ্রহ নিজেদের ও তাদের পরিবার-পরিজনের জন্য স্বাধীনতার ফল ভোগ করার মধ্যে। জিন্নাহ্‌ ও লিয়াকত আলীর মৃত্যুর পর সংকটাপূর্ণ মুহূর্তে তথাকথিত জনপ্রতিনিধিদের আড়াল করে পুঁজিবাদী ব্যবসায়ীদের সমর্থনে সেনাবাহিনী পাকিস্তানের নতুন অভিভাবক হিসেবে আবির্ভূত হয়েছিল। পশ্চিম পাকিস্তান হতে বঞ্চিত রাজনৈতিক প্রতিনিধিরা সেনাবাহিনী কিংবা প্রশাসনের কার্যালয়ের মাছ-ভাতের উপর এবং ব্যবসায়িক স্বার্থে কৃষিতে সমৃদ্ধ অঞ্চলে উৎপাদিত ফসলের ফল ভোগের উপর কর্তৃত্ব বজায় রাখার মধ্যে নিজেদের প্রকাশের নতুন পথ খুঁজে পায়। যেখানে একজন অন্ধ ব্যক্তিও দেখতে পায় যে বর্তমানে ধর্ম কোন জাতির জন্য মাইলফলক হতে পারে না সেখানে অন্য আর কোন উপায়ে আমরা ইউরোপের খ্রিস্টান জাতি ও মধ্যপ্রাচ্যে মুসলিম জাতির মধ্যকার অব্যাহত যুদ্ধকে ব্যাখ্যা করতে পারি? 

বাংলাদেশের ঘটনা আলাদা, কারণ এর জনগণ জাতিতত্ত্ব, ভাষা, ঐতিহ্য, সংস্কৃতি বা বাস্তব্যবিদ্যা যাই কিছু আছে সবকিছুই পূর্ব পাকিস্তান হতে হাজার মাইলের ব্যবধানে অবস্থিত পশ্চিম পাকিস্তানের অধিবাসীদের হতে সম্পূর্ণ আলাদা। সঙ্গীত ও সাহিত্যপ্রেমী বাংলাদেশের জনগণ তাদের ইচ্ছানুসারে নিজেদের ভবিষ্যৎ গড়ার ক্ষমতায়নের জন্য বিদ্রোহের পতাকা উত্থাপন করেছিল। অন্যদিকে পাকিস্তানের ভিতরে নিজেদের মধ্যেও সেনা শাসনের বদলে স্বশাসনের দাবীর জন্য দলগত অভিব্যক্তি প্রকাশের পথ খোঁজা শুরু হয়ে গিয়েছে। ইয়াহিয়া খান ‘জনগণই ক্ষমতার উৎস’ -এর পক্ষে সংবিধান গঠনে সম্মত হয়েছেন। তাঁর উপদেষ্টাদের কাছে স্পষ্টভাবে পশ্চিম পাকিস্তান বা তৎকালীন পূর্ব পাকিস্তানের জনগণের মনের মধ্যে কি চলছিল তা সম্পর্কে কোন ধারণাই ছিলো না। শাসক দলের সকল হিসাব-নিকাশ পাল্টে দিয়ে নির্বাচনে আওয়ামী লীগ শেখ মুজিবুর রহমানের নেতৃত্বে সমগ্র পাকিস্তানের মধ্যে এবং প্রাদেশিক আইনসভায় একচেটিয়াভাবে প্রধান দল হিসেবে হিসেবে অক্ষুণ্ণ থাকে। শেখ তার ছয় দফা কর্মসূচীর প্রেক্ষাপটে সতিকারের অভিভাবক হিসেবে কাজ করেছিলেন এবং প্রতিবেশী হিসেবে ভারতের সাথে সহাবস্থান তৈরী করেছিলেন যার ভিত্তিতে সেনাবাহিনী বা শিল্প ও বাণিজ্যে যেখানে পাকিস্তানের পশ্চিম পাঞ্জাব হতে জনগণ শাসন করছিল সেখানে তিনি জয়ী হয়েছিলেন। ইয়াহিয়া পাকিস্তানের অস্বাভাবিক অবস্থায় অবধারিত বিভক্তির গন্তব্যে হাতিয়ার হিসেবে কাজ করেছিলেন। 

বিশ্ব বর্তমানে যেখানে দাঁড়িয়েছে তাতে এর প্রধান তিন পরাশক্তি হচ্ছে- ইউএস, ইউএসএসআর এবং মেইনল্যান্ড চায়না। এই তিন পরাশক্তি বিশ্বে চতুর্থ কোন পরাশক্তি মাথাচাড়া দিয়ে উঠুক তা চায় না। অল্প ক্ষমতাধরেরা তা ইউরোপ বা অন্য যেখানেই হোক না কেন তা চতুর্থ পরাশক্তির মত সমান ক্ষমতাধর হয়ে উঠতে পারে। ভারত তার ব্যাপক জনগোষ্ঠী, পৃথিবীতে বিদ্যমান ধন্যসম্পদের উপর অধিকারবেল তার দখল যার উপর ভিত্তি করে সে যে অবস্থানে আছে তা হতে তাকে প্রতিরোধ করার একমাত্র উপায় হচ্ছে এই সম্ভাব্য মহাশক্তি হতে শক্তিশালী পাকিস্তানকে আলাদা করে পাওয়া। বিশ্বের কাছে বিস্ময়কর হচ্ছে ইয়াহিয়া ও তার উপদেষ্টাদের দ্বারা পাকিস্তানের আসন্ন বিচ্ছেদের ঘোষণায়  তা সে বড় বা মধ্যম বা ছোট যে ভাইয়েরই হোক না কেনও তাদের এই দৃষ্টিকোণ হতে দেখা উচিৎ, যেহেতু বাংলাদেশে যা ঘটছে তাতে তাদের প্রতিক্রিয়া হিসেবে বড় বা মাঝারি ক্ষমতাধর বা নীরব থাকাদের ক্রমাগত অর্থনৈতিক এবং সামরিক সমর্থনের মাধ্যমে সাহায্য করা হচ্ছে। 

পরবর্তীতে রাজনৈতিক ফয়সালার জন্য ইয়াহিয়া যাদের সাথে কথা বলেছিল তা সম্প্রচারিত হওয়ার জন্য পুরো বিশ্ব অপেক্ষা করছিল। ভারত রুদ্ধশ্বাসে তার উপর চেপে বসা প্রায় সত্তর লক্ষ উদ্বাস্তুর বোঝা হতে মুক্ত হওয়ার জন্য এবং এর বাইরেও এখনো প্রত্যন্ত অঞ্চল হতে পাকিস্তান নিয়ে হুমকির সম্মুখীন হচ্ছিল যার হলকা সম্পূর্ণভাবেই বিধ্বংসী রূপ নিয়ে পুরো উপমহাদেশের সাথে জড়িয়ে পড়ছিল। এই বিশ্ব রাজনৈতিক ঘটনাপ্রবাহের উত্থানের উদাহরণে পরিপূর্ণ হচ্ছে যা বাদ দেওয়ার মতো নয়। দীর্ঘ প্রতীক্ষিত ইয়াহিয়া খানের ঘোষণা এখন প্রকাসিত হয়েছে। সামরিক জান্তাকে পরাশক্তি দ্বারা আরো মজবুত করা হয়েছে যা দেখে মনে হচ্ছে পুরাণ মহাভারতের দূর্যোধনের মতোই দৃঢ়প্রতিজ্ঞ। এর ফলে ডামাডোল ছড়িয়ে পড়া অত্যাবশ্যক, প্রকৃতি তার অমোঘ যুক্তিতে কাজ করে চলেছে। এরই মধ্যে আমাদের সরকারী ও বেসরকারী উভয় প্রতিনিধিরা বিশ্ব সম্পর্কে একটি জরিপ সম্পন্ন করেছে। বর্তমানে আমরা নিশ্চিত যে বিশ্ব ঘুমাচ্ছে এবং এমনকি যারা জেগেও আছে তারাও অযথা বিরক্ত হতে অনিচ্ছুক এবং নিস্প্রাণ হয়ে বা ন্যায্য কার্য হিসেবে বিনা আপত্তিতে মেনে নিবে, তা যেমনই হোক না কেন, ভারত আমাদের জন্য সুখবর দেওয়ার মতো অন্য কারো জন্য অপেক্ষা করতে পারছে না। এমনকি বর্তমানের প্রত্যক্ষ প্রতিবেশী ও গতকালের নাগরিক হিসেবে আমাদের সাথে শান্তিতে সহাবস্থানে পাকিস্তানের জনগণের প্রতি আমাদের আন্তরিক অভিলাষ রয়েছে। 

উপমহাদেশের জনগণ শান্তিতে সহাবস্থানের জন্য ক্ষমতাধর ব্রিটিশরা অকপটেই ভারতকে বিভক্ত করেছে। এমনকি হুমকির মুখেও তা বিনা আপত্তিতে আমরা মেনে নিয়েছিলাম এই অনুমানের ভিত্তিতে যে, পাকিস্তানের জনগণ জনগণের ইচ্ছানুসারে তাদের জীবন গঠন করবে। এই বছরের ২৫শে মার্চে পাকিস্তানের চব্বিশ বছরের ইতিহাস আকস্মিক রূপান্তরের চরম সীমায় পৌঁছেছে যা নিশ্চিতভাবেই সকল বিতর্কের ঊর্ধ্বে যে এটা সাড়ে সাত কোটি জনসংখ্যার বাংলাদেশ নয় যা সাড়ে ছয় কোটি জনসংখ্যার পাকিস্তান হতে অপসৃত হচ্ছে। সংখ্যাগরিষ্ঠরা কিছুতেই এবং কোনভাবেই অপসৃত হতে পারে না। এটা সেটাই যার বেশীরভাগই অপসৃত হচ্ছে। সবচাইতে খারাপ যা হচ্ছে, সংখ্যাগরিষ্ঠদের বিজয়কে দমন করতে সামরিক জান্তা বাহিনী ব্যবহৃত হচ্ছে যা সংখ্যালঘুদের কারসাজির দ্বারা একচেটিয়া পুঁজিবাদ সমর্থিত। কম্যুনিস্ট শক্তি পৃথিবীর যেকোন প্রান্তে তাদের ভাইদেরকে বিপদ হতে উদ্ধার করতে প্রস্তুত, যেমন- কিউবা। টিকে থাকার জন্য গণতন্ত্রের সেখানেই সুযোগ আছে যদিনা গণতন্ত্রের মধ্যে থাকা জনগণ সম্মিলিতভাবে নিজের অধিকার সম্পর্কে দৃঢ়ভাবে অবস্থান নিতে পারে এবং যেখানে স্বাধীনতা হুমকির মুখোমুখি সেখানে তার ভ্রাতৃত্বকে উদ্ধারে মুক্ত নির্বাচনের সুযোগ রয়েছে। এই মৌলিক বিবেচনার খাতিরে আমেরিকা প্রথম বা দ্বিতীয় বিশ্বযুদ্ধে যাওয়ার জন্য তাদের কর্মকান্ডকে উদাহরণস্বরূপ উদ্ধৃত করার জন্য যৌক্তিকতা উপস্থাপন করতে পারে। এমনও যদি হয় যে বিশ্বের অন্য আর কোন জাতি আমাদের পাশে দাঁড়াচ্ছে না তবুও আমরা জনসংখ্যায় প্রয়োজনে যথেষ্ট এবং পাকিস্তানের সংখ্যাগরিষ্ঠ জনগণের সহায়তায় পাশে দাঁড়ানোর নৈতিক বাধ্যবাধকতা আমাদের আছে যারা প্রাদেশিক সরকার গঠনের মাধ্যমে নিজেদের স্বাধীনতার ঘোষণা দিয়েছে, তা সেই সরকার যেখানকারই হোক না কেন এবং যতটুকু এলাকাই তাদের অধীনে হোক না কেন। অতএব, প্রথম পূর্বশর্ত হচ্ছে বাংলাদেশে জনগণের ক্ষমতার অধিকারকে স্বীকৃতি দেওয়া এবং যৌক্তিকভাবে অন্তর্বর্তীকালীন বাংলাদেশকে স্বীকৃতির উপসিদ্ধান্ত এবং যৌক্তিকভাবে অন্তর্বর্তীকালীন বাংলাদেশ সরকারের স্বীকৃতির উপসিদ্ধান্ত এবং এই সরকার যাতে ভারত বা অন্য যেকোন জায়গা হতেই সহায়তার মাধ্যমে বাংলাদেশের সাড়ে সাত কোটি জনগণের উপর ধেয়ে আসা বর্বর অত্যাচারকে পরাভূত করার পথকে সুরক্ষিত করতে পারে তা নিশ্চিত করা। 

ভারত যদি এই নৈতিক পরিকল্পনানুযায়ী কাজ করতে পারে তবে সন্দেহের কোন অবকাশ নেই যে এই বিশ্ব মূলত শিষ্টতায় এবং স্বাধীনতায় মানবজাতির বেঁচে থাকার অধিকারের জন্য তিমি মাছের মতো মারা যাবে। অন্যরা এতে আমাদের সাথে যুক্ত হতে বাধ্য। এমনও যদি হয় যে অন্য কেউই আমাদের সাথে যুক্ত হলো না এবং তাৎক্ষণিকভাবেও যদি পাকিস্তান ভারতের বিরুদ্ধে যুদ্ধ ঘোষণা করেও ফেলে তবে এই পঞ্চান্ন কোটির বিশাল জনসংখ্যার বিশাল অংশ প্রয়োজনে এর মুখোমুখি হতে বাধ্য। এর মধ্যেই বিশ্ব জেনে যাবে যে, আমাদের প্রয়োজনের খাতিরে এই যুদ্ধ হচ্ছে না। অতএব বিশ্ব জানবে যে, বিশ্বকে জাগ্রত করতে আজ পর্যন্ত আমরা যে যন্ত্রণা গ্রহণ করেছি ও ধৈর্য্ দেখিয়েছি তা বৃথা যায়নি। শুধুমাত্র ভারতীয় দৃষ্টিকোণ থেকে দেখলে দেখা যায় যে ইতিহাসের মধ্যে এটি একটি বিরল সুযোগ যা জনগণের ইচ্ছার যথার্থতাকে প্রমাণ করতে, লোভীদের দমন করতে, আমাদের নিজেদের মধ্যে বিভাজন-প্রক্রিয়াকে বাড়াতে পারে করে এমন কিছুর কর্তন যা বর্তমানে আমাদের মূল শক্তিকে ক্ষয় করছে এবং যে জাতি ন্যায্যত আমাদের ছিল তা ক্রমবর্ধমান জাতি হিসেবে বেড়ে ওঠায় আমাদেরকে প্রতিরোধ করা, ইতিহাসে টিকে থাকাতে আমাদের সামর্থ্য  অর্জন। ইতিহাসের শুরু থেকেই একটি জাতি গড়ে তোলার জন্য মরণশীলেরা রক্ত, ঘাম এবং অশ্রুর যোগান দিয়ে আসছে। সাম্প্রতিক বছরগুলোতে যে খেলায় আমাদের ক্ষয় হয়েছে তা উল্টো রথের যাত্রা ছিল যাতে দেশের সামগ্রিক ধনসম্পদ প্রায় ধোঁয়ার মতো উবে গিয়েছে। কবে আমরা আমাদের সরকার এবং সম্প্রদায়ে সাহসী জনতার সাহসীকতার প্রতিফলন করাটা শিখতে পারবো। আমরা যে বর্বর পৃথিবীতে বসবাস করি এবং জাতিসত্তাকে উদ্বুদ্ধ করার বাস্তবতায় বিশ্বকে জেগে উঠতে হবে। এটা এমন কোন কাজ নয় যে যা সরকার বা রাজনৈতিক দল কর্তৃক গঠন করা এবং সেই লেবাস ধারণ করার দায়িত্ব নিবে যা বর্তমানে করছে। দেশের আনাচে কানাচে প্রতিটি কোণ হতে জনতার জোরালো ভূমিকা আবশ্যক। যারা দেশ বিভক্তির রাজনীতিতে মত্ত ছিল বা যা এ নিয়ে যথেষ্ট মজা নিয়ে ফেলেছে তাঁদেরকে অবশ্যই জেগে উঠতে হবে এবং জনগণের ইচ্ছাশক্তি এবং তাদের অধৈর্য্তার সাথে আমাদের বর্তমান মধুর ধৈর্য দিয়ে আমাদের সাথে তাদের দাবীর প্রতিধ্বনিকে এতোটাই জোরালো করতে হবে যেন তা বজ্রশক্তিতে পরিণত হয় যাতে ক্ষমতাধরেরা তা উপলব্ধি করতে পারে। 

সহায়তা
এ্যাকশন কমিটি ‘বাংলাদেশ’

অনুগ্রহ করে এই সঙ্কল্পটি প্রথম পাতায় সংযুক্ত করবেন এবং এর একটি ভারতের প্রধানমন্ত্রী বরাবরে এবং অন্যটি এ্যাকশন কমিটি ‘বাংলাদেশ’, লাজপাট ভবন, নয়া দিল্লী-২৪ এ পাঠিয়ে দিবেন। 

সংকল্প

এই বৈঠকে......................................................................................এতদ্বারা

বাংলাদেশের জনগণের এই ক্লেশ ও অন্তর্বেদনার সময়ে তাদের প্রতি গভীর সহানুভুতি ও সমর্থনের স্থান দেওয়া হয়েছে। 

সামরিক শাসকদের দ্বারা বাংলাদেশের নিরস্ত্র নারী, পুরুষ ও শিশুদের উপর সংঘটিত এই অমানবিক নৃশংসতা এবং গণহত্যা দ্ব্যর্থহীনভাবে অত্যন্ত নিন্দনীয় যার ফলশ্রুতিতে লক্ষাধিক বাঙ্গালীর ভারতের উদ্দেশ্যে দেশত্যাগের ফলে সেই দেশে রাজনৈতিক, অর্থনৈতিক এবং সামাজিকভাবে বিশাল অনাকাঙ্খিত বোঝা হয়ে দাঁড়িয়েছে; 

পরিতাপের বিষয় হচ্ছে বাংলাদেশের জনগণের গণতান্ত্রিক প্রেরণা এবং যথাযথভাবে তাদের নির্বাচিত প্রতিনিধিদেরকে পশ্চিম পাকিস্তানের সামরিক জান্তা দ্বারা দমন ইউ.এন. সনদ ও মানবাধিকার ঘোষণাপত্রের চরম লঙ্ঘন; 

জনগণের রায় অনুসারে গঠিত বাংলাদেশের অন্তর্বর্তীকালীন সরকারকে স্বীকৃতি দান এবং  যত ভাবে সম্ভব তার সর্বোচ্চ সহায়তা দিয়ে উদ্বাস্তুরা বাংলাদেশে ফিরে যাওয়ার জন্য সুবিধাজনক অবস্থান তৈরী করা হয় তার জন্য ভারত সরকারের কাছে আবেদন জানানো হচ্ছে; 

 কোন প্ররোচনা ছাড়াই আমাদের অসাম্প্রদায়িক ঐতিহ্যের বিশ্বাসের মধ্য দিয়ে সাম্প্রদায়িক শান্তি ও সম্প্রীতি বজায় রাখতে সংকটকালীন বর্তমানে সংহতি জ্ঞাপন এবং জাতীয় পর্যায়ের সচেতনতা প্রচারে দেশের সকল হৃদয়বান নাগরিকদের কাছে আহ্বান করা হচ্ছে; 

বিশ্বের সকলের কাছে আহ্বান করা হচ্ছে যাতে তারা বাংলাদেশের জনগণের জন্য তাদের সহানুভুতি ও সাহায্যের হাত বাড়িয়ে দেয় এবং যারা এখনো পশ্চিম পাকিস্তানীদের অস্ত্র সরবরাহ করে যাচ্ছে তাদেরকে যেন তা বন্ধ করতে বলা হয় যাতে পাকিস্তানী আগ্রাসনে তাদের সরকার আগুনে ঘি ঢালার মতো কোন কাজ আর না করে; এবং

উপরোক্ত বর্ণিত সকল বিষয়ের আলোকে অভীষ্ট লক্ষ্যে পৌঁছাতে সকল সাহায্য ও সহযোগীতায় ভারত সরকার যেন অঙ্গীকারবদ্ধ হয়। 


*মুদ্রন ও প্রকাশনাঃ শ্রী এস.ডি. শর্মা (যুগ্ম আহ্বায়ক, এ্যাকশন কমিটি বাংলাদেশ, লাজপাট ভবন, নয়া দিল্লী) দ্বারা এবং মুদ্রিতঃ নতুন হিন্দুস্তান প্রেস (চাঁদনী চক, দিল্লী)। 

নীতেশ বড়ুয়া
<১২, ১৭৩, ৪৬১>
অনুবাদ


মুজিব নিহত হলে, ভারত দায়ী হবে মিঃ রাজ নারায়ণের মন্তব্য
( আমাদের বিশেষ প্রতিনিধি মারফত)

১লা সেপ্টেম্বর, নয়া দিল্লী- বাংলাদেশের নেতা শেখ মুজিবুর রহমানের ভাগ্যে কি আছে সেই সম্পর্কে তথ্য যদি থাকে তা জানাতে এম.পি. জনাব রাজ নারায়ণ গতকাল ভারতীয় সরকারের প্রতি আহ্বান জানান। 

সাংবাদিকের সাথে কথা প্রসঙ্গে তিনি বলেন যে, যদি শেখ মুজিব ইতোমধ্যেই নিহত হয়ে থাকে তবে তা নিয়ে অনেক মানুষই আতংকিত। 

তিনি মনে করছেন যে যদি পাকিস্তানীদের দ্বারা যদি শেখ মুজিবকে ইতোমধ্যেই হত্যা করা হয়েই থাকে তবে তার ভারত সরকারই দায়ী। সেই সাথে তিই আরো যোগ করেন যে যদি ভারত সরকার বাংলাদেশ সরকারকে স্বীকৃতি জানিয়ে দিতো তবে শেখ মুজিবের বিচার করাটা একটি আন্তর্জাতিক বিষয় হিসেবে গণ্য হতো। 

ভারত ও চীনের মধ্যে সংলাপের সম্ভাবনা ছিল এমন প্রতিবেদনকে স্বাগত জানিয়ে জনাব রাজ নারায়ণ এর জন্য তিনটি পূর্বশর্ত জানিয়ে দেন। 

তিনি বলেন, চায়না যেন অবশ্যই ভারত ও তিব্বতের মধ্যকার সীমান্ত হিসেবে ম্যাকমোহন লাইনকে গ্রহণ করতে হবে, তিব্বতের স্বাধীনতাকে মেনে নিতে হবে এবং সেই সাথে বাংলাদেশের স্বাধীনতাকে স্বীকৃতি দিতে হবে। 

তিনি আরো মনে করেছিলেন যে পররাষ্ট্র নীতি পরিকল্পনা বাস্তবায়নের জন্য জনাব ডি.পি. ধরকে দায়িত্ব দেওয়ার পর পররাষ্ট্র মন্ত্রী হিসেবে জনাব শরণ সিং পদত্যাগ করবেন। 

জনাব রাজ নারায়াণ বলেন যে, জনাব এস.এন. দ্বিবেদী নিয়ে সিদ্ধান্তের জন্য সিদ্ধান্তটি ছিল “ তার রাজনৈতিক কর্মজীবনে প্রথমবারের মতো তার পেশা ও কর্মকান্ড পারস্পরিক সম্প্রীতির মাঝে রয়েছে”। 

স্মরণ করা যেতে পারে, জনাব দ্বিবেদী  নবগঠিত সমাজতন্ত্রী দল এবং ওড়িষা পিএসপি যা নিজের পৃথক পরিচয় বজার আখার সিদ্ধান্ত নিয়েছে তা হতে জাতীয় এড হক কমিটি হিসেবে পদত্যাগ করেছেন এবং কংগ্রেসের (রেজিঃ) সাথে চুক্তিবদ্ধ হয়েছেন। 

তিনি জানান যে, তিনি সকল গঠিত অথবা গঠিত হবে এমন সকল সমাজতন্ত্রী দলের কমিটিতে বেশীরভাগ সদস্য অনগ্রসর সম্প্রদায়ের হতে নেওয়াটাকে পছন্দ করবেন। 

সেই সাথে তিনি আরো যোগ করেন যে, যদি এমন করে অনগ্রসর সম্প্রদায়ের সদস্য নিয়ে কোন কমিটি গঠিত হয়ে তবে তাদের জন্য জায়গা তৈরী করতে কিছু সদস্যের সরে দাঁড়ানো উচিত। 

নীতেশ বড়ুয়া
<১২, ১৭৪, ৪৬২>
অনুবাদ

ইয়াহিয়ার অর্থ অস্পৃশ্যঃ নজরুল পুত্র
( আমাদের বিশেষ প্রতিনিধি মারফত)

৩রা সেপ্টেম্বর, নয়া দিল্লী- নজরুল পুত্র কাজী সব্যসাচী, কবির জন্য মাসোহারা নবায়নের পাকিস্তানের প্রস্তাব সম্পূর্ণই প্রত্যাখ্যান করেছেন। 

তিনি বলেন, পাকিস্তানের এই রক্তমাখা টাকা তারা স্পর্শ করবেন না। 

কাজী সব্যসাচী বর্তমানে তার ব্যক্তিগত ভ্রমণে এখানে আছেন, তিনি একটি বিবৃতি দেনঃ আমার বাবা যিনি বিগত বেশ ক’বছর ধরে অসুস্থ হয়ে শয্যাশায়ী, তার মাসোহারা নবায়নের পাকিস্তানের প্রস্তাবের স্পর্ধাতে আমি বিস্মিত। 

“এটা সবার জানা যে কবিতায়, গানে এবং অন্যান্য লেখনীতে নজরুল ইসলাম বাঙ্গালী সংস্কৃতি ও বিপ্লবী স্বত্বার মূর্ত প্রতীক, পাকিস্তানের বর্বর সেনাবাহিনীর দিয়ে তা আজ চূর্ণ করতে চাইছে, যত সমস্যার সম্মুখীনই হই না কেন লক্ষাধিক নির্দোষের রক্তে রাঙানো পাকিস্তানের এই টাকা আমরা স্পর্শ করবো না। 

গতকালকের রেডিও পাকিস্তানের প্রতিবেদনে ইসলামাবাদের সরকারী মুখপাত্রকে উদ্ধৃত করে বলা হয়েছে যে, কবির মাসিক ভাতা পরিশোধে “ নয়াদিল্লীস্থ পাকিস্তানের হাইকমিশনের মাধ্যমে পুনরায় শুরু করা হয়েছে। ”

যখন পাকিস্তান এই ভাতা বন্ধ করে দেয়, তখন বাংলাদেশ সরকার কবির সহায়তায় ভাতা ঘোষণা করে। পশ্চিমবঙ্গ সরকার দীর্ঘ সময় হতেই কবিকে পেনশন দিয়ে আসছিল। 



	শিরোনাম
	সূত্র
	তারিখ

	[bookmark: s175]১৭৫। গান্ধী শান্তি ফাউন্ডেশন বাংলাদেশের জন্য স্বাধীনতা অভিযাত্রার আয়োজন করবে
	হিন্দুস্তান স্ট্যান্ডার্ড
	৮ই সেপ্টেম্বর, ১৯৭১



নীতেশ বড়ুয়া
<১২, ১৭৫, ৪৬৩>
অনুবাদ
বাংলাদেশ অভিমুখে ‘স্বাধীনতার অভিযাত্রা’
( এক্সপ্রেস নিউজ সার্ভিস)

৭ই সেপ্টেম্বর, কলকাতা- গান্ধী শান্তি ফাউন্ডেশন দ্বারা অক্টোবরের কোন এক সময়ে পূর্ববঙ্গের ’স্বাধীনতা অভিযাত্রা’ সংগঠিত হয়েছিল

অন্তত এক লাখ বাংলাদেশী উদ্বাস্তু যারা বিভিন্ন শিবিরে বসবাস করছে তারা দল প্রতি এক হাজারে তাদের বাড়ীতে ফিরে যাবে এবং স্বাধীন বাংলাদেশের নাগরিক হিসেবে সেখানে বসবাস করবে। 

তারা পাকিস্থা সরকারের সাথে সহযোগীতা করবে না এবং তাদের নিজেদের এলাকায় নিজেদের প্রশাসনকে সংগঠিত করবে। 

গুপ্তচরগিরি করা লাশ হিসেবে তাদের যেভাবে ডাকা হয়, প্রধান রাস্তা দিয়েই তাদেরকে বাংলাদেশে সরানো হবে। 

সেই অভিযাত্রায় বিভিন্ন দেশের শান্তিবাদী কর্মীদের অংশগ্রহণ আশা করা হচ্ছে। দুই আমেরিকান, জনাব চার্লি ওয়াকার ও জনাব অ্যালেক্সান্ডার পল যারা পাকিস্তানী জাহাজ ‘পদ্মা’তে যুদ্ধের উপকরণ বোঝাই করাকে প্রতিহত করেছিলেন তারা ইতোমধ্যেই ভারতে পৌঁছেছেন। ‘অপারেশন ওমেগা’র কর্মীদেরও এই অভিযাত্রায় যোগদানের সম্ভাবনা বেশী। 

এই ফাউন্ডেশন ইতোমধ্যেই ৫০ জন তরুণকে নির্বাচিত করেছে যারা প্রতিজন ১, ০০০ জন উদ্বাস্তুর নেতৃত্বে থাকবে। 

পাক বাহিনী এই অভিযাত্রার অভিমুখে বাঁধা সৃষ্টি করলে অভিযাত্রীরা কি করতে পারেন তা নিয়ে এই সম্মেলনে আলোচনা করা হয়েছে। 

এছাড়াও “ওমেগা” প্রতিনিধি শান্তিবাদে বিশ্বাসী জনাব ওয়াকার তাদের সাথে যোগ দিবেন। 

Aparajita Neel
<১২, ১৭৬, ৩৬৪>

অবিলম্বে বাংলাদেশের সমস্যার রাজনৈতিক সমাধান চাই
জামশেদপুরের জনসভায় বিশ্বশান্তি আন্দোলনের নেত্রীবৃন্দের দাবী

জামশেদপুর, ১৫ সেপ্টেম্বর (সংবাদদাতা) - সম্প্রতি জামশেদপুরে জনসভায় বিশ্ব শান্তি সংসদের ইতালির কমিউনিস্ট নেতা ও সংসদ সদস্য শ্রী অন্টনিলা ট্রম্বোদরি এবং লেবাননের জননেতা মুহম্মদ টবেবা তাদের ভাষণে অবিলম্বে বাংলাদেশ সমস্যার রাজনৈতিক সমাধানের দাবী করেন। স্থানীয় সাকচি বেঙ্গল ক্লাবে বাংলাদেশ সংহতি কমিটির উদ্যোগে অনুষ্ঠিত হয়। সভাপতিত্ব করেন স্থানীয় কমিউনিস্ট ও শ্রমিক নেতা শ্রী বারিন দে। 

শ্রী ট্রম্বোদরি পাকিস্তান ইয়াহিয়া খাঁর সামরিক একনায়কতন্ত্রের বিরুদ্ধে সেখানকার গণতান্ত্রিক আন্দোলনকে স্বাগত জানিয়ে তার ভাষণ শুরু করেন। বাংলাদেশের জনগণের বিরুদ্ধে পাকিস্তান যে ব্যাপক গণহত্যা ও চন্ডিনিতি গ্রহণ করেছে তার বিরুদ্ধে তিনি ধিক্কার জানান। শ্রী ট্রম্বোদরি বলেন, যদি ইয়াহিয়া খাঁ ইতিহাস থেকে শিক্ষা গ্রহণ না করেন তবে তার বিরুদ্ধে মুসোলিনির অবস্থাই হবে। তিনি দাবী করেন, অবিলম্বেই শেখ মুজিবুর রহমানের মুক্তি দিয়ে জাতীয় পরিষদের নির্বাচিত সদস্যদের হাতে রাজনৈতিক ক্ষমতা অর্পন করতে হবে। বাংলাদেশ মুক্তি সংগ্রাম কে সহায়তা করার জন্য তিনি ভারত সরকারের প্রশংসা করেন। 

মুহম্মদ টব্বো সভায় ঘোষণা করেন যে, শেখ মুজিবুর রহমানকে হত্যা করার চক্রান্তকে ব্যার্থ করার জন্য তারা বিশ্বের জনমত জাগ্রত করবেন। তিনি মুক্তি সংগ্রামকে সাফল্যের জন্য যুক্তফ্রন্ট গঠনের উপর বিশেষ জোর দেন। 

বাংলাদেশ শান্তি পরিষদের সাধারণ সম্পাদক জনাব আলী আক্সাদ তার ভাষণে বাংলাদেশ মুক্তি সংগ্রামের পটিভুমি বর্ননা করেন। মুক্তি সংগ্রামকে সাহায্য করার জন্য ভারত সহ বিশ্বের প্রগতিশীল জনগণের কাছে তিনি তার ভাষণে আহবান জানান। 

উল্লেখযোগ্য ঐ সভায় জামশেদপুর ‘বাংলাদেশ মুক্তি সংগ্রাম সহায়ক সমিতির’ সভাপতি ডাঃ বিশ্নুপদ মুখার্জি জনাব আলী একসাদের হাতে এক হাজার টাকার একটি চেক মুক্তিসংগ্রামীদের সাহায্যের জন্য প্রদান করেন। 

সভায় বিশ্ব শান্তি সংসদের ঐ দুই নেতার আগমন উপলক্ষে স্থানীয় স্টেশনে তাদের বিপুলভাবে সম্বর্ধনা দেয়া হয়। তারা সভাশেষে কয়েকটি আলোচনা সভায়ও যোগ দেন। 

Jayanta Sen Abir 

ই. বি. ট্র্যাজেডি
জাতিসমূহ বিস্মিত, ক্ষুদ্ধ
মুজিবকে অবিলম্বে মুক্তিদানের আহ্বান

নয়াদিল্লী, সেপ্টেম্বর ১৮ – আজ অনুষ্ঠিত এক আন্তর্জাতিক সম্মেলনে ২৪টি দেশের প্রতিনিধি কর্তৃক বঙ্গবন্ধু শেখ মুজিবুর রহমানের ‘তৎক্ষণাৎ ও নিঃশর্ত মুক্তি’ এর জোরালো দাবী উত্থাপনের মাধ্যমে বাংলাদেশে ঘটমান ঘটনাবলির ব্যাপারে বিশ্বব্যাপী বিরাজমান বেদনা ও ক্রোধের বহিঃপ্রকাশ ঘটেছে। 

তিন দিন ব্যাপী এই সম্মেলনের উদ্বোধনী অধিবেশনের সভাপতিত্ব করা সর্বদয়া নেতা জয়প্রকাশ নারায়ণ কর্তৃক উত্থাপিত এই দাবীতে সম্মেলনটিতে অংশগ্রহণকারী সকল প্রতিনিধি উঠে দাঁড়িয়ে সমর্থন প্রকাশ করেন। 

শেখের গোপন বিচারের বিরুদ্ধেও এখানে নিন্দা জ্ঞাপন করা হয়। এছাড়া বিশ্বের সরকারগুলোর কাছে আর্জি জানান হয় তারা যেন সকল সভ্য সমাজ কর্তৃক স্বীকৃত আইন, অনুশাসন এবং মানব স্বাধীনতার লঙ্ঘন রুখতে পাকিস্তানের সামরিক শাসকদের উপর চাপ প্রয়োগ করেন। 

সম্মেলন এবং বাংলাদেশের জনগণের সফলতা কামনা করে রাষ্ট্রপতি ভি. ভি. গিরি, ফরাসি প্রধানমন্ত্রী মেন্ডেস-ফ্রান্স, বুদ্ধিজীবী আদ্রে মার্লো, সঙ্গীতজ্ঞ ইয়েহুদি, মেউহিন, আমেরিকান সিনেটর এডওয়ার্ড কেনেডি এবং একটি বড় সংখ্যার ভারতীয় নেতৃবৃন্দের কাছ থেকে পাওয়া বার্তা গৃহীত হয়। 

সভাপতির পর প্রথম ব্যক্তি হিসেবে সম্মেলনে ভাষণ দেন বাংলাদেশের প্রতিনিধি এবং চট্টগ্রাম বিশ্ববিদ্যালয়ের প্রাক্তন উপাচার্য এ. আর. মল্লিক। তিনি মার্চের ২৫-২৬ এর দুঃস্বপ্নের আগে ঘটে যাওয়া মর্মভেদী ঘটনাবলির বর্ণনা দেন যার ফলে পরবর্তীতে ১০ লাখ বাঙালির বিনাশ ঘটে, ৮০ লক্ষের বেশি গৃহহীন হয়ে জীবন বাঁচাবার তাগিদে ভারতে যেয়ে আশ্রয় নেয়। 

তাঁর পরে বক্তৃতা দেন শ্রীলঙ্কার সিনারাত গুনওয়ার্ধানে। এক আবেগপূর্ণ ভাষণে তিনি বলেন “বাংলাদেশের জনগণ তাদের স্বশাসনের অধিকারের প্রয়োগ যেরূপে করেছে তা পূর্বে কোনো জাতির কাছ থেকেই দেখা যায় নি। আন্তর্জাতিক সম্প্রদায়ের দায়িত্ব ছিল তারা যেন তাদের আইনসিদ্ধ অধিকার লাভ করতে পারে তার নিশ্চয়তা প্রদান করা। ”

নেপালের প্রাক্তন প্রধানমন্ত্রী বি. পি. কৈরালা সাবধানবাণী উচ্চারণ করে বলেন “যদি বাংলাদেশের আলো নিভে যায়, তবে বিশ্বের আরো অনেক স্থানের আলোও নিভে যাবে। ”

নাৎসিদের পথ

‘ফ্রেঞ্চ লীগ অব হিউম্যান রাইটস’ এর সভাপতি মঁসিয়ে ড্যানিয়েল মেয়ার বাংলাদেশে চলমান ভয়ানক বিয়োগান্তক ঘটনাবলিকে নাৎসিদের হাতে সংঘটিত ইহুদী গণহত্যার সাথে তুলনা করেন। 

ইন্দোনেশিয়ার প্রাক্তন পররাষ্ট্রমন্ত্রী মোহাম্মদ রোয়েম প্রশ্ন রাখেন “আমরা কি কারণের উপর থেকে দৃষ্টি সরিয়ে শুধুমাত্র তার ফলাফল –শরণার্থীদের উপরেই দৃষ্টি নিবদ্ধ রাখব? ”

তাঁর নিজদেশের অবস্থানের সরাসরি বিরোধিতা করে ড. রোয়েম বলেন যে বাংলাদেশের ঘটনাটিকে একটি অভ্যন্তরীণ সমস্যা হিসেবে বিবেচনার কোনো সুযোগ নেই কারণ এটি বিশ্বশান্তির প্রতি হুমকিস্বরূপ। 

তিনি জোর দিয়ে বলেন যে সর্বপ্রথম বিষয় হল শেখ মুজিবুর রহমানের মুক্তি। তিনি বলেন, হাজারো জীবিত মুজিবের চাইতে একজন নিহত শেখ মুজিবুর রহমানে বেশি বিপদজনক। ”

নিউইয়র্কের অধ্যক্ষ স্ট্যানলি প্ল্যাস্ট্রিক আমেরিকানদের মনোভাব উল্লেখ করতে যেয়ে বলেন “ এক শতাব্দীর জন্যে একটি ভিয়েতনামই যথেষ্টের বেশি ছিল। তারা আরেকটি ভিয়েতনাম দেখতে চায় না। ”

তিনি দুঃখ প্রকাশ করেন যে সর্বস্তরের আমেরিকান মতবাদ কর্তৃক বিক্ষোভ প্রদর্শন ও চাপ প্রয়োগ সত্ত্বেও প্রশাসন আমেরিকাকে এমন একটি অবস্থানে এনে দাঁড়া করিয়েছে যেখানে “পাকিস্তানের সামরিক শাসকদের বাদ দিলে আমেরিকাই বাংলাদেশে চলমান ঘটনাবলির জন্যে দায়ী। ”

জনগণ উত্তর দেবে

অধ্যক্ষ প্লাস্ট্রিক বলেন যে আগামী বছরের রাষ্ট্রপতি নির্বাচনে আমেরিকার ব্যথিত জনগণের পক্ষ থেকে বর্তমান প্রশাসনের জন্য নিশ্চিতভাবেই একটি বিস্ময় অপেক্ষা করে আছে। 

ব্রিটিশ হাউস অব কমন্স এর সমাজতান্ত্রিক সদস্য ফ্রেড ইভান্স তাঁর তীব্র ও শক্তিশালী ভাষণের সমাপ্তি টানেন এভাবে “জয় বাংলাঃজয় মুক্তিযোদ্ধা”। 

নাইজেরিয়ান আইনজীবী সমিতির মিস্টার গ্যানি ফৌয়েহিনমি বলেন “আমরা বাংলার লাখো জনগণকে ধ্বংস হয়ে যেতে দিতে পারি না। ”

তিনি বোমা, বন্দুক এবং মৃত্যু যেন বাংলাদেশের জনগণের আকাঙ্ক্ষাকে দমিয়ে দিতে না পারে তার নিশ্চয়তা প্রদানের জন্য বিশ্বসম্প্রদায়ের কাছে অনুরোধ করেন। তিনি বলেন যে এই জনগণ ক্রমাগত শোষণের স্বীকার এবং এখন তাদের তুলে ধরা দাবী সম্পূর্ণরূপে ন্যায্য।
 
‘ওয়ার অন ওয়ান্ট’ এর সহসভাপতি যুক্তরাজ্যের স্যার জর্জ ক্যাটলিন বলেন যে সম্মেলনের উচিৎ হবে জাতিসংঘের উপর চাপ প্রয়োগ করা যেন বাংলাদেশের জনগণের গণতান্ত্রিক ইচ্ছা পূরণ এবং তাদের তুলনাহীন দুর্দশার শেষ আনয়নে জাতিসংঘ কার্যকর পদক্ষেপ গ্রহণে বাধ্য হয়। 

জাপানের অধ্যক্ষ সুয়োওশি নারা, যিনি জাপানে অবস্থানরত পাকিস্তানী রাষ্ট্রদূতের প্রতিবাদ সত্ত্বেও এই সম্মেলনে যোগদান করেন, এমন উপায় ও ব্যবস্থা গ্রহণের দাবী জানান যাতে করে এই বাংলাদেশ সমস্যাটি বিশ্বশক্তিগুলোর নিয়ন্ত্রিত একটি বৃহত্তর এশিয়ান যুদ্ধে পরিণত না হয়। 

মিশরের জনাব ক্লোভিস মাকসুদ, যিনি লিবিয়া ও সুদানেরও প্রতিনিধিত্ব করেন, বলেন যে বাংলাদেশের সমস্যাটিকে কোনোভাবেই ইন্দো-পাক দ্বন্দ্বের অংশ হতে দেয়া যাবে না। 

নিজের আবেগতারিত ভাষণে তিনি বলেন যে শেখ মুজিবুর রহমানের মুক্তির বিষয়টি সকল মানবতার উদ্বেগের কারণ হয়ে দাঁড়িয়েছে। জনাব মাকসুদ বলেন যে পূর্ব বাংলার জনগণকে ন্যায়বিচার থেকে বঞ্চিত করার মানে হল একটি বর্ণবাদী প্রথাকে এগিয়ে যাবার সুযোগ করে দেয়া। 

জনাব মাকসুদ বলেন যে আরবেরা ভেবেছিল নির্বাচনের মাধ্যমে বাঙালির সমঅধিকার ও সম্মানের যে অপলাপ তার অবসান ঘটবে। 

তিনি বলেন যে আরব বিশ্বের অন্যান্য প্রতিনিধিদের সাথে তিনি এখানে এসেছিলেন প্রকৃত অবস্থা পরিদর্শন করতে। আরবেরা এ বিষয়ে “যতটা ভালভাবে উচিৎ ততটা ভালভাবে অবগত ছিল না” আর তার পেছনের কারণ হল তারা নিজ নিজ দেশে চলমান সংকটে গভীরভাবে নিমজ্জিত ছিল। 

তাদের দুজন প্রতিনিধি ডেনমার্কের মিস্টার নেলিসন এবং নরওয়ের মিসেস সিগ্রিড হ্যানিসঢাল এর মাধ্যমে ‘দ্যা ওয়ার্ল্ড ফেডারেলিস্ট’ পূর্ব বাংলার জনগণের স্বশাসনের অধিকার খর্ব হবার ব্যাপারে উদ্বেগ জানায়। 

আফগান সমর্থন

কাবুলের ‘ দ্যা আফগান মিলেট’ এর জনাব কিউ. হার্দাদ আফগান জনগণের সংহতির ব্যাপারে বাঙালিদের নিশ্চয়তা প্রদান করেন। তিনি বলেন শোষণের শৃংখল ছুঁড়ে ফেলতে বাঙালি জনগণের যে আকাঙ্ক্ষা তাকে আফগানেরা সম্পূর্ণরূপে সমর্থন করে। 
	
‘ওয়ার্ল্ড কনফারেন্স অব রেলিজিয়ন্স ফর পিস’ এর সাধারণ সম্পাদক ড. হনার এ. জ্যাক অতুলনীয় বর্বরতার ভয়ানক সব কাহিনীর বর্ণনা করেন যেগুলোর খবর তিনি বাংলাদেশে তাঁর অবস্থানকালে জানতে পারেন। 

মুজিবুর রহমানের আশু মুক্তি এবং পাকিস্তানকে সকল প্রকার অস্ত্র ও উপাদান সাহায্য হিসেবে পাঠানো বন্ধ করতে নিজ দেশের চারশতেরও অধিক শীর্ষ বুদ্ধিজীবী, রাজনীতিবিদ ও সমাজের বিশিষ্ট ব্যক্তিবর্গের দ্বারা উত্থাপিত দাবীর পুনরাবৃত্তি করেন অস্ট্রেলিয়ার অধ্যক্ষ জন ডারহাম। 

অস্ট্রেলিয়ান সরকারের ‘উটপাখির ন্যায় মনোভাব’ এর ব্যাপারে দুঃখ প্রকাশ করে তিনি বলেন যে তাঁর দেশের বেসরকারী সংস্থাগুলো বাংলাদেশে চলমান রাজনৈতিক সমস্যা সম্পর্কে জনমতকে প্রভাবিত করতে একটি নিয়মতান্ত্রিক প্রচারাভিযান শুরু করেছে যাতে করে জনমতের চাপ সরকারকে তাদের মনোভাব পরিবর্তনে বাধ্য করতে পারে। 

‘যুগোস্লাভিয়ান লীগ ফর পিস’ এর মিস্টার পাভিই জেভারমোভিচ বলেন যে বাংলাদেশের জনগণকে স্বশাসনের অধিকার অবশ্যই দিতে হবে, যা তারা ইতিমধ্যেই প্রয়োগ করেছে। 

উদ্বোধনী অধিবেশনের অনুষ্ঠানস্থল সাপ্রু হল বিশিষ্ট বিদেশী ও ভারতীয় প্রতিনিধিগণ, বিশেষভাবে আমন্ত্রিত কূটনৈতিকবর্গ, বিভিন্ন দলের নেতৃবৃন্দ, সাংবাদিক এবং অন্যান্য গণ্যমাণ্য ব্যক্তিবর্গ দ্বারা কানায় কানায় পরিপূর্ণ ছিল। 

সকালের অধিবেশনে প্রায় ১৪০ জন প্রতিনিধি যোগদান করেন। তাঁদের মধ্যে প্রায় ৭০ জন আসেন ৫টি মহাদেশ জুড়ে বিস্তৃত ২৩টি বিদেশী রাষ্ট্র থেকে, যার মধ্যে সবচেয়ে বড় দলগুলো ছিল যুক্তরাষ্ট্র ও যুক্তরাজ্যের। 
সম্মেলনে বিশিষ্ট ব্যক্তিবর্গের মধ্যে মিসেস বিজয়ালক্ষ্মী পণ্ডিত, আচার্য জে. পি. ক্রিপালানি ও মিসেস সুচেতা ক্রিপালানি, মিসেস কমলা দেবী চট্টোপাধ্যায়, মেসার্স এম. সি. চাগলা, আর. আর. দিবাকর, জে. জে. সিং ভীমসেন সাচার, এন. জি. রাঙ্গা, এম. এল. সন্ধি, সাদিও আলী, এস. এন. মিশ্র, এল. এম. সিংভি, সমর গুহ, সিব্বানলাল সাক্সেনা, শাহ নাওয়াজ খান, শেখ মোহাম্মদ আবদুল্লাহ এবং অন্যান্যেরা উপস্থিত ছিলেন। 

ভারতীয় রাজনৈতিক দলগুলোর মধ্যে সম্মেলনটিতে কংগ্রেস (আর) এবং সিপিআই এর কোনো আনুষ্ঠানিক অংশগ্রহণ ছিল না। 

এই ঐতিহাসিক সম্মেলনটি শুরু হয় এর সচিব মিস্টার রাধাকৃষ্ণ এর শুভেচ্ছা বক্তৃতার মাধ্যমে। 

নিজ দেশের স্বাধীনতার জন্যে জীবন বিলিয়ে দেয়া বাংলাদেশের জনগণের সম্মানে দুই মিনিটের নীরবতা পালনের মধ্যে দিয়ে সম্মেলনটির কর্মসূচি আরম্ভ হয়। 

মূল আলোচ্য বিষয়

সম্মেলনের বিবেচনার নিমিত্তে মূল আলোচ্য বিষয়বস্তুগুলো ছিল ১) বাংলাদেশের পরিস্থিতি, ২) বাংলাদেশের সরকার ও স্বাধীনতা সংগ্রামের প্রতি সমর্থন এবং ৩) সরকারী-বেসরকারী উভয় ক্ষেত্রে আন্তর্জাতিক সম্প্রদায়ের দায়বদ্ধতা। 

এই বিষয়গুলো সম্মেলনটির তিনটি আলাদা আলাদা আদেশপত্রে আলোচিত হবে। সম্মেলনের শেষ দিনে এই তিনটি আদেশপত্রের উপর প্রতিবেদন ও তাদের বিশ্লেষণসমূহ নিয়ে আলোচনা হবে। 

Aparajita Neel
<১২, ১৭৮, ৪৬৯-৪৭০>

দিল্লী সম্মেলনে বাংলাদেশের জন্য আন্তর্জাতিক ব্রিগেড গঠনের প্রস্তাব
(বিশেষ সংবাদদাতা)

নয়াদিল্লী, ১৮ সেপ্টেম্বর - আজ এখানে বাংলাদেশ সম্পর্কে তিন দিনের আন্তর্জাতিক সম্মেলনের উদ্বোধন দিনে মুক্তিবাহিনীর হাতে হাত মিলিয়ে জঙ্গিশাহির বিরুদ্ধে লড়াই এর জন্য একটি আন্তর্জাতিক ব্রিগেড গড়ে তোলার প্রস্তাব করা হয়। সর্বোদয় নেতা শ্রী জয় প্রকাশ নারায়ণ ও নেপালের প্রাক্তন প্রধানমন্ত্রী শ্রী বি পি কৈরালা এ প্রস্তাব করেন। 

শ্রী কৈরালা বলেন, প্রস্তাব দিয়ে বাংলাদেশের স্বাধীনতা আসবে না। ফরাসি সাহিত্যিক আদ্রে মারলোর অভিমত সমর্পন করে তিনি বলেন যে, এই সময় বাংলাদেশের জনগণ সবচেয়েয় জরুরী যা দরকার তা হচ্ছে কার্যকর সাহায্য। শ্রী মারলো সম্প্রতি এক চিঠিতে বাংলাদেশে সামরিক কমান্ডের ভার নিতে চেয়েছেন। শ্রী কৈরালা বলেন যে, বাংলাদেশের মুক্তি সংগ্রামে ব্যার্থ হলে বিশ্বের এই অংশের সমস্ত মানুষের মুক্তি সংগ্রাম ব্যার্থ হবে। 

এই আন্তর্জাতিক সম্মেলনে সমবেত বিশ্বের বিভিন্ন অঞ্চলের বিশিষ্ট নাগরিকরা বাংলাদেশের ব্যাপক নরহত্যার তীব্র নিন্দা করেন এবং সেখানকার মানুষের আত্ম নিয়ন্ত্রণ অধিকার সমর্থন করেন। তারা সকলেই এক বাকয়ে স্বীকার করেন যে, আধুনিক ইতিহাসে এই হত্যাকাণ্ডের কোন তুলনা নেই। 

বঙ্গবন্ধু শেখ মুজিবুর রহমান এবং পাকিস্তান জাতীয় পরিষদের নির্বাচিত অন্যান্য সদস্যদের অবিলম্বে মুক্তি দেয়ার দাবী জানানো হয়। 

সম্মেলনে গৃহীত এক সর্বসম্মত প্রস্তাবে মুজিবের গোপন বিচারের নিন্দা করা হয় এবং এর থেকে বিরত রাখতে পাকিস্তানের ওপর চাপ সৃষ্টির জন্য বিশ্বের রাষ্ট্রগোষ্ঠীর কাছে আবেদন জানানো হয়। প্রতিনিধিরা সবাই দাঁড়িয়ে উঠে প্রস্তাবের প্রতি তাদের সমর্থন জানান। 

বাংলাদেশের গণতন্ত্র ও মানিবিক মূল্য রক্ষায় যারা জীবন বিসর্জন দিয়েছেন, তাদের স্মৃতির উদ্যেশ্যে দুমিনিট নীরবতা পালন করে সম্মেলনের সূচনা করা হয়। 

২৪ টি দেশের প্রতিনিধিরা উদ্বোধনি অধিবেশনে উপস্থিত ছিলেন। সম্মেলনের উদ্বোধন করেন সর্বোদয় নেতা শ্রী জয় প্রকাশ নারায়ণ। 

স্পেনের গৃহযুদ্ধের সময় যেমন করা হয়েছিল, বাংলাদেশের মুক্তির জন্য সেরকম একটা সশস্ত্র আন্তর্জাতিক ব্রিগেড গড়ে তোলার প্রশ্ন ভেবে দেখতে সর্বোদয় নেতা জয় প্রকাশ জি আহবান জানান। 

তিনি মনে করেন, প্রতিটি পাকিস্তানী সৈন্য বাংলাদেশ থেকে সরে না গেলে এবং বাংলাদেশ একটি স্বাধীন সার্বভৌম রাষ্ট্রে পরিণত না হওয়া পর্যন্ত শরনার্থি দেশে ফিরে যাবেনা। 

এই পরিপ্রেক্ষিতে শ্রী নারায়ণ বিপুল হর্ষধনীর মধ্যে বলেন, ফরাসী বুদ্ধিজীবী আদ্রে মারলো বাঙ্গালী গেরিলাদের সাহায্যে এগিয়ে আসার যে প্রস্তাব দিয়েছেন, তাঁকে আন্তরিকভাবে স্বাগত জানাতে হবে। আদ্রে মারল শুধু একজন বিশিষ্ট লেখকই নন - তিনি স্পেনের যুদ্ধে একজন গেরিলা নেতা এবং দ্বিতীয় বিশ্বযুদ্ধের সময় ফ্রান্সে বিরোধী নেতা ছিলেন। 

সামরিক শাসনের অবসানের জন্য পশ্চিম পাকিস্তানের ক্রমবর্ধমান সোচ্চার দাবীর উল্লেখ করে তিনি বলেন, বাংলাদেশের মর্মান্তিক ঘটনার জন্য যিনি প্রেসিডেন্ট ইয়াহিয়া খানের চেয়ে কোন মতেই কম দামী নন, সেই ভুট্টোও আজ ঐ দাবী জোর গলায় তুলেছেন। তিনি আরও বলেন, বালুচিস্তান, উত্তর পশ্চিম সীমান্ত ও সিন্ধুর মোট ছোট ছোট প্রদেশও এখন ব্যাপক অসন্তোষ। 

তিনি বলেন, পূর্ব বাংলা নিছক একটি উপনিবেশে পরিণত হয়েছে। নানা কারণে পশ্চিম পাকিস্তানী সামরিক ও অসামরিক অফিসারের একটা ক্ষুদ্র অংশ সেখানকার রাজনৈতিক ও অর্থণৈতিক ক্ষমতা সব সময় ভোগ করে আসছেন। কিন্তু তা সত্ত্বেও শেখ মুজিবুর এবং তার দল কখনো পাকিস্তান থেকে বেরিয়ে আসার কথা ভাবেনি। বরং মুজিব বলেছেন, সংখ্যাগরিষ্ঠরা কখনোই সংখ্যালঘুদের কাছ থেকে বেরিয়ে আসেনি। 

পাকিস্তানের ঘটনাবলির পটভূমিকা বিবৃতি করে শ্রী নারায়ণ বলেন, পাকিস্তান ভেঙ্গে যাওয়ার জন্য বাংলাদেশের নেতারা দায়ী নন - দায়ী পাকিস্তানী জঙ্গিশাহি। 

Nusrat Jahan Ima
<১২, ১৭৯, ৪৭১>
দূর্দশা লাঘবের আহবানে বিশ্ব প্রতিক্রিয়া
(হিন্দুস্তান টাইমের প্রতিবেদক)

নতুন দিল্লী, ১৯শে সেপ্টেম্বর, মানবাধিকার কমিশন এর প্রতিনিধিদের সুপারিশ কর্তৃক পরিচালিত জাতিসংঘের আন্তর্জাতিক প্রচারণায়, বাংলাদেশের পরিস্থিতি দূরীকরনে বাংলাদেশকে নিয়ে আন্তর্জাতিক সম্মেলনের দ্বিতীয় দিন আজ। 

২০ সেপ্টেম্বর, গান্ধীবাদী সংগঠন কর্তৃক আহুত এই অ-দপ্তরিক সম্মেলনের বিদেশী প্রতিনিধিরা, পূর্ব সীমান্তের শরনার্থী ক্যাম্পের পরিস্থিতি দেখতে কলকাতার উদ্দেশ্যে একটি ‘ ফিল্ড ট্রিপ’ এ যাচ্ছে। 

একটি প্রস্তাবনা তৈরী হয়েছিলো যে উনারা পূর্ববাংলার ভেতর দিয়ে সীমান্ত পার হয়ে ‘স্বাধীন বাংলাদেশের জনগনের স্বীকৃতি’ দেখতে যাবেন। আন্তঃর্জাতিক সম্প্রদায়ের দায়িত্ব বিবেচনায় এনে সম্মেলনে তিনটির মধ্যে একটি কমিশনকে নিযুক্ত এবং কাবুল থেকে রাওয়াল পিন্ডি পর্যন্ত একটি শান্তি মিছিলের আহবান করা হয়। 

তিন কমিশনের একটি সাধারণ সম্মতি ছিলো, পাকিস্তানের সামরিক জান্তা কর্তৃক সৃষ্ট মানুষের এই দূর্ভোগ নিরসনের জন্য বিশ্বব্যাপী পদক্ষেপ নেবার সময় এসেছে। 

অনেক প্রতিনিধির মাধ্যমে এটা উল্লেখ্য করা হয় যে, এই ব্যাপারে এই শান্তি ব্রিগেড গঠনের মাত্রা শুধুমাত্র একটি প্রতিকী সমর্থন পরিমানের হবে। পূর্ব বাংলায় মুক্তিযোদ্ধাদের পাশাপাশি একটি সশস্ত্র আন্তর্জাতিক বাহিনী গঠনের পুরো প্রভাব নিয়ে আলোচনা করা হয়েছিলো (যেমন স্পেনীয় গৃহযুদ্ধে গঠন করা হয়েছিলো)। 

অন্যান্য কমিশনগুলো বাংলাদেশের জন্য এই ব্যবস্থা প্রতিষ্ঠা করেছে, এবং স্বাধীনতা সংগ্রামে বাংলাদেশ সরকারকে বস্তুগত সাহায্যের আহবান জানিয়েছে। 

আগামীকালের পূর্ণাঙ্গ অধিবেশনের পূর্বে বিভিন্ন সুপারিশ প্রনয়ন এবং উপস্থাপনের জন্য সম্মেলনে একটি খসড়া কমিটি গঠন করা হয়েছে। 

Pallab Das
<১২, ১৮০, ৪৭২-৪৭৪>

বাংলাদেশের স্বীকৃতির ব্যাপারে পরস্পরবিরোধী মতামত প্রকাশ
(নিজস্ব প্রতিবেদক), নয়া দিল্লী, ১৯, সেপ্টেম্বর

আজ এখানে বাংলাদেশের ব্যাপারে তিন দিনব্যাপী আন্তর্জাতিক সম্মেলনে ভারত সরকারের পক্ষ থেকে বাংলাদেশকে স্বীকৃতি দেয়ার ব্যাপারে বিবাদমান মতামত উপস্থাপন করা হয়। 

বাংলাদেশের প্রতি “আন্তর্জাতিক সম্প্রদায়”-এর বাধ্যবাধকতার ব্যাপারে একটি সেশন নির্দিষ্ট ছিল যা পরিবর্তন করা হয় এবং চেয়ারপার্সন সেনারাতা গুনাবর্ধনে বারবার অংশগ্রহণকারীদের ভদ্রতা বজায় রাখার জন্য বলছিলেন। 

বাংলাদেশের স্বীকৃতি বিবেচনাধীন আছে- এ ব্যাপারে রাজি করানোর জন্য দিল্লীতে অবস্থিত কিছু বিদেশী মিশনে পরিদর্শনের প্রস্তাব করলে পরিস্থিতি উত্তপ্ত হয়ে উঠে। কিছু অংশগ্রহণকারীরা তালিকায় ভারত সরকারের অন্তর্ভুক্তির বিরোধিতা করেছিল। 

আরেকপক্ষ এই সম্মেলন “ভারত সরকারকে যাতে অস্বস্তিতে না ফেলে” এই যুক্তিতে বিরোধিতা করেছিল। একজন অংশগ্রহণকারী প্রস্তাব করেন যে, এর বিপরীতে তাদের অবশ্যই প্রধানমন্ত্রীর সাথে যোগাযোগ করা উচিত এবং বাংলাদেশ থেকে আসা উদ্বাস্তুদের পুনর্বাসনের জন্য এপর্যন্ত যত পদক্ষেপ গ্রহণ করেছেন তার জন্য প্রশংসা করা উচিত। 

মুজিবের মুক্তি

বিতর্ক আরো উত্তপ্ত হয়ে উঠলে অ্যাবে পিয়েরে উঠে দাঁড়ান এবং তার বক্তব্য পেশ করার জন্য সভাপতির অনুমতি চান। তিনি বলেন, বাংলাদেশকে স্বীকৃতি দেয়ার নৈতিক সাহস কোনো সরকারের নেই। তিনি জিজ্ঞাসা করেন, এই প্রেক্ষাপটে শেখ মুজিবর রহমানকে মুক্তি দেয়ার জন্য এবং তার ও তার দলের পক্ষে ডিসেম্বরের শেষে যে ব্যাপক নির্বাচনী অঙ্গীকার দিয়েছিল সেটাকে সম্মান জানানোর জন্য ইয়াহিয়া খানের উপর চাপ সৃষ্টি করা কি ভালো হবে না? 

একটি সেশনে বিদেশী প্রতিনিধিদের অংশগ্রহণে বাংলাদেশ অভিমুখে স্বাধীনতা মিছিলের নেতৃত্ব দেয়ার প্রস্তাবনা বিবেচনা করার সময় জনাব পিয়েরে দ্বিতীয়বারের মতন ভারত সরকারের পক্ষে অবস্থান গ্রহণ করেন। তিনি বলেন, এই মার্চ ভারত সরকারকে অসমর্থনীয় অবস্থান ফেলতে পারে যেটার শুরু এর নিজস্ব অঞ্চল থেকে হতে পারে। 

কিছু অন্যান্য অংশগ্রহণকারী এর প্রস্তাবনা সম্পর্কে তাদের সন্দেহ প্রকাশ করেছেন। আরেকজন মনে করেন যে, এই পদক্ষেপে অবশ্যই বাংলাদেশ সরকারের আশীর্বাদ থাকা উচিত না হলে এটা তার উদ্দেশ্য অর্জনে ব্যর্থ হবে। 

আন্তর্জাতিক ব্রিগেড গঠনের পরামর্শে বলা হয়, আমাদের নিজেদের মধ্যে বিভেদ তৈরি করলে এটি স্প্যানিশ  গৃহযুদ্ধের মতন শুভের চেয়ে অশুভ ও জটিলতাই বেশি ডেকে আনবে। 
অধিবেশনটি একমত হয় যে, শেখ মুজিবরের মুক্তির জিজ্ঞাসার জন্য নয়াদিল্লীতে পাকিস্তান হাই কমিশনের কাছে তাদের সমাধানের একটি কপি প্রেরণ করবে। তারা মঙ্গলবার এটি করার জন্য সিদ্ধান্ত গ্রহণ করেন। 

		
ইসলামাবাদ অভিমুখে যাত্রা

অধিবেশনটি নয়া দিল্লী বা কাবুল থেকে ইসলামাবাদ অভিমুখে পশ্চিম পাকিস্তানকে তাদের দেশের পূর্ব ভাগে প্রকৃত পক্ষে কি ঘটছে সে ব্যাপারে অবহিত করার জন্য একটি আন্তর্জাতিক শোভাযাত্রার আয়োজন করার ব্যাপারে বিবেচনা করছে। একজন অংশগ্রহণকারীর মতে, যাত্রা শুরু করার সম্ভাব্য স্থান হিসেবে তেহরানকে অন্তর্ভুক্ত করা হয়। 

একটি প্রস্তাবনায় বলা হয় যে, ইয়াহিয়া শাসনের বিরুদ্ধে যখন একটি শক্ত বিরোধী দল দাঁড়িয়ে যায়, তার পরিণতি কী হয় সেটার প্রতীকী রূপ হিসেবে অংশগ্রহণকারীরা বাংলাদেশের শরণার্থী শিবিরে দেখেছেন। 

“বাংলাদেশের জন্য সাহায্য”- কমিশন পূর্ব বাংলার মানুষকে সাহায্য করার বিভিন্ন ধাপের ব্যাপারে বিতর্ক করেছে। ইনস্যাশিয়েট(insatiate) ফর ডিফেন্স স্টাডিজ এন্ড এনালাইসিস - এর পরিচালক জনাব কে সুব্রমানাম বলেন যে, ভারতের উচিত ইয়াহিয়া ও তার সাঙ্গপাঙ্গদের দৃষ্টি বাংলাদেশ থেকে পশ্চিম পাকিস্তানে সরানোর জন্য পশ্চিম পাকিস্তানের সীমান্তে সংক্ষিপ্ত যুদ্ধ তৈরির অবস্থা সৃষ্টি করার ব্যাপারটি গুরুত্বসহকারে বিবেচনা করা। 




আরও সৈন্য

তিনি বলেন, বৃষ্টির মৌসুমের পরে পাকিস্তানী জেনারেল বাংলাদেশী মুক্তিযোদ্ধাদের উপর আরও কঠিন ও আক্রমণাত্মকভাবে আক্রমণ করার জন্য পশ্চিম পাকিস্তান থেকে বাংলাদেশে আরও সৈন্য ও মারণাস্ত্র আনবে। 

এতদসত্বেও মুক্তিযোদ্ধাদের উল্লেখযোগ্য সফলতার মাঝেও বাংলাদেশে আরও শত্রু বাহিনীর সৈন্য বৃদ্ধি তাদের সংগ্রামের শেষ পরিণতিতে একটি বড় ধরনের প্রভাব ফেলবে। আর তাই ভারতের উচিত সৈন্য সংখ্যার দিক দিয়ে মুক্তিবাহিনীর বিরুদ্ধে ভারসাম্য হারনোর আগেই কিছু করা। 

বাংলাদেশের জনগণকে অবাধে হত্যা সত্বেও পাকিস্তানকে সামরিক সাহায্য বৃদ্ধিতে আমেরিকার উদ্দেশ্যের ব্যাখ্যায় জনাব সুব্রিমানাম বলেন, পাকিস্তানকে ভারতের বিপক্ষে সমশক্তির দেশ ও আমেরিকার পৃষ্ঠপোষকতায় সামরিক চুক্তির সদস্য দেশ হিসেবে ব্যবহৃত হচ্ছে। পাকিস্তানকে অন্যান্য মুসলিম দেশের যোগাযোগের মাধ্যম হিসেবে ব্যবহার করা হত এবং এখন যুক্তরাষ্ট্র একে চীনের সাথে যোগাযোগের মাধ্যম হিসেবে ব্যবহার করছে। 

ব্রিটিশ এম পি জনাব উইলিয়াম মলয়ের সভাপতিত্বে অধিবেশনে অন্যান্য বক্তারা অস্ট্রেলিয়া, আফ্রিকা ও দক্ষিণপূর্ব এশিয়ার দেশগুলোতে স্বাধীন রাষ্ট্র হিসেবে বাংলাদেশের উত্থানের প্রচারের প্রয়োজনীয়তার উপর জোর দেন। তারা বলেন, যোগাযোগের ব্যর্থতার কারণে বিশ্বের অনেক অঞ্চলে বাংলাদেশের ব্যাপারে বিশাল অজ্ঞতা তৈরি হয়েছে। 
      

স্বীকৃতির জন্য আবেদন

বাংলাদেশের এবং আরও অন্যান্য দেশের বক্তারা তাদের দেশের সরকারের প্রতি বাংলাদেশের স্বীকৃতির ব্যাপারে আকুল আবেদন জানিয়েছেন। তারা বলেন, বাংলাদেশ হল একটি জীবন্ত বাস্তবতা যার সীমানা দিন দিন আগুয়ান হচ্ছে। আধুনিক রাষ্ট্রের মতন এর অঞ্চল, সার্বভৌমত্ব ও অন্যান্য সব রয়েছে, আমাদের সরকারের স্বীকৃতির মাধ্যমে এর পররাষ্ট্র শক্তি আরও ব্যাপকভাবে প্রভাব বিস্তার করতে পারবে। 

অস্ট্রেলিয়ার মিসেস স্যালি রায় বলেন, যদিও পূর্ব বাংলায় অবিশ্বাস্য রকমের জীবন ও সম্পদের অবাধ ধ্বংসযজ্ঞ  সংঘঠিত হয়েছে, তবুও বাংলাদেশ এরকম প্রাসঙ্গিক বিষয় নিয়ে ভিয়েতনাম ও বায়াফ্রা এর মতন অস্ট্রেলিয়ার কাছে আসে নি। এর কারণে অস্ট্রেলিয়ার জনগণ এই সমস্যার ব্যাপারে কিছুই জানে না। প্রতিনিধি দলকে অবশ্যই সেখানে পাঠানো দরকার। 

অস্ট্রেলিয়ার আরেক প্রতিনিধি বলেন যে, আমাদের অনেক লজ্জাজনক গোপনীয়তা রয়েছে। যেমন- আমাদের আদিবাসীদের উন্নতির পরিকল্পনার ব্যাপারে আমরা উদাসীন বলে অভিযোগ করা হয়। নিউ গিনির স্বাধীনতার অস্বীকৃতির জন্যও আমরা অভিযুক্ত। তবে আমি আপনাদের সবাইকে আশ্বাস দিতে চাই, বাংলাদেশের প্রতি সহানুভূতি ও সমর্থনের ব্যাপারে আপনারা আমাদের কোন উদাসীনতা খুঁজে পাবেন না। যারা বাংলাদেশের ব্যাপারে জানে তারা অনেক মর্মাহত। 

জনশ্রুতি আছে  যুক্তরাষ্ট্র, সৌদি আরব, ইরান, তুর্কি এবং অন্যান্য আরব রাষ্ট্রসমুহ প্রচুর পরিমাণে পাকিস্তানকে অর্থনৈতিক ও সামরিক সাহায্য প্রদানের ইচ্ছা প্রকাশ করেছে। মার্কিন যুক্তরাষ্ট্রের মনোভাব সবচেয়ে বেশি অসমর্থনীয় ছিল। যেই দেশ স্বাধীনতার বাতিঘরকে শূন্যে উঠিয়ে রেখেছে এবং বিশ্বকে “আমাকে স্বাধীনতা না হয় মৃত্যু দাও” এরূপ স্লোগান দিয়েছে, পূর্ব পাকিস্তানের জনগণের মানবাধিকার জঘন্য পর্যায়ে চলে এসেছে- এর অস্বীকৃতিকারীর দলে আমার নাম এখনই লেখা উচিত। 

বিশ্বের প্রতি বাংলাদেশকে স্বীকৃতি প্রদানের আহ্বান
(আমাদের বিশেষ প্রতিনিধির বরাত দিয়ে)

নয়াদিল্লী সেপ্টেম্বর ২০.- বাংলাদেশকে নিয়ে করা আন্তর্জাতিক সম্মেলনের পক্ষ থেকে বিশ্বের সব দেশের সরকারকে আজ আহ্বান জানানো হয়েছে বাংলাদেশের সরকারকে স্বীকৃতি দিতে এবং পশ্চিম পাকিস্তানী জান্তার প্রতি সব ধরনের সামরিক সাহায্য বন্ধ করতে। 

এই সম্মেলনের এক প্রস্তাবে ঘোষণা করা হয় যে বাংলাদেশের মানুষের এই রাজনৈতিক আন্দোলন আন্তর্জাতিক সম্প্রদায়কে দেখতে হবে একটি জাতির মুক্তির আন্দোলন হিসেবে। 

বিশ্বের সকল সরকার ও জনগনের কাছে উদাত্ত আহ্বান জানানো হয় বাংলাদেশ তাৎক্ষনিক এবং কার্যকরী সহায়তা প্রদানের জন্য। 

উক্ত প্রস্তাবে বর্ণিত এই সাহায্য বলতে কোনো রাষ্ট্র বা ব্যক্তির জন্য এটা সামরিক সাহায্য হতে পারে আবার কারো জন্য হতে পারে অর্থনৈতিক এবং অহিংস সাহায্য। 

প্রস্তাবে আরো বলা হয়, একটি সার্বভৌম জাতির সকল বৈশিষ্ট্যই বাংলাদেশের আছে এবং জনগনের ইচ্ছায় প্রতিষ্ঠিত বাংলাদেশের অস্থায়ী সরকারই তাদের প্রতিনিধিত্ব করতে পারে। 

জাতিসঙ্ঘের সদস্য রাষ্ট্রগুলোকে অনুরোধ করা হয় বাংলাদেশের সমস্যাটি যেন এই আন্তর্জাতিক সংস্থার সকল পরিসরে উত্থাপন করা হয় মানবাধিকারের লঙ্ঘন এবং বিশ্বশান্তির প্রতি হুমকিস্বরুপ হিসেবে। 

বাংলাদেশের স্বাধীনতার আন্দোলনের স্বপক্ষে করা প্রথম এই সম্মেলনে সব মহাদেশের ২৪টি দেশ থেকে ১৫০ জনেরও বেশি প্রতিনিধি অংশ নেন। 

প্রতিনিধিদের মধ্যে ৬৫ জন এসেছেন প্রায় ২৩টি বিদেশী রাষ্ট্র থেকে। তাঁদের মধ্যে শান্তিকামী সাধারণ নারী ও পুরুষ ছাড়াও আছেন বিভিন্ন দেশের প্রাক্তন প্রধানমন্ত্রী ও পররাষ্ট্রমন্ত্রী, কয়েকটি দেশের সংসদ সদস্য, নেতৃস্থানীয় বুদ্ধিজীবী এবং স্বনামধন্য প্রকাশক। 

এই মুক্তির আন্দোলনের স্বপক্ষে কি ধরণের সহায়তা দেয়া যেতে পারে সে ব্যপারে তাদের মধ্যে সামান্য মতানৈক্য থাকা সত্ত্বেও সম্মেলনের শেষ দিকে এটা পরিষ্কার হয়ে যায় যে প্রতিনিধিরা সমস্যাটি সম্বন্ধে আরও ভালো ধারণা পেয়েছেন। 

নিজ নিজ দেশে ফিরে যাওয়ার পর এই প্রতিনিধিদের অনেকেই বাংলাদেশের মানুষ ও পাকিস্তানী শাসন থেকে তাদের মুক্তির আন্দোলনের স্বপক্ষে সাহায্যের হাত বাড়িয়ে দেয়ার কাজে ঝাপিয়ে পড়বেন। 

কি ধরণের সাহায্য-সহযোগিতা করা হবে তা নিয়ে প্রতিনিধিদের মধ্যকার মতানৈক্য সম্মেলনের সমাপনী অধিবেশনে বের হয়ে আসে। 

খসড়া প্রস্তাবে বিশ্বের সরকারগুলোকে আহ্বান করা হয় “বাংলাদেশের সরকারকে তাৎক্ষনিক ও কার্যকরীভাবে সামরিক এবং অর্থনৈতিক সহায়তা” প্রদান করতে। 

কতিপয় প্রতিনিধি মতপ্রকাশ করেন যে এই সম্মেলনের পক্ষ থেকে বিভিন্ন দেশের সরকারকে আহ্বান জানানো হোক তারা যেন “অবিলম্বে পাকিস্তান সরকারের প্রতি সব ধরণের অস্ত্র, গোলাবারুদ, খুচরা যন্ত্রাংশ এবং সামরিক সাহায্য সরবরাহ করা বন্ধ করে দেয়”। 

অবশেষে, যারা বাংলাদেশের জন্য সামরিক সহায়তার পক্ষে এবং যারা সহায়তার ধরনটি উন্মুক্ত রাখার পক্ষে ছিলেন তারা উভয় পক্ষই একটি সমঝোতায় আসেন। সংশোধিত প্রস্তাবে সরকার এবং জনগনের জন্য এই সিদ্ধান্ত উন্মুক্ত রাখা হয় যে তারাই ঠিক করবে যে তারা সামরিক নাকি অর্থনৈতিক এবং অহিংস সহায়তা করবে। 

এই প্রস্তাবে জাতিসঙ্ঘ এবং অন্যান্য আন্তর্জাতিক সংগঠনগুলোকে আহ্বান জানানো হয় তারা যেন বাংলাদেশের সরকারের মাধ্যমে বাংলাদেশের মানুষের দুর্দশা লাঘবের উদ্দেশ্যে এমন ভাবে ত্রাণকাজ পরিচালনা করে যাতে করে সঠিক মানুষের কাছে সেই ত্রাণ গিয়ে পৌঁছায়। 

বাংলাদেশের বন্ধুরাষ্ট্রদের সদস্য করে একটি আন্তর্জাতিক কমিটি গঠন করার কথাও এই প্রস্তাবে তোলা হয় যেটি নির্ভরযোগ্য সুত্র থেকে পাওয়া সংবাদ প্রচার করবে সরকারী ও বেসরকারী সংস্থা গুলোর কাছে বাংলাদেশের স্বাধীনতার আন্দোলনের স্বপক্ষে জনমত তৈরির কাজে সাহায্য করার জন্য। 
এই সম্মেলনে সন্তোষ প্রকাশ করা হয় “বাংলাদেশের শরণার্থীদের মাঝে ত্রাণ বিতরনের ভারত সরকারের প্রশংসনীয় উদ্যোগ” গ্রহন করার জন্য। আন্তর্জাতিক রেডক্রস সংস্থাকে আহ্বান জানানো হয় বাংলাদেশে ত্রাণকাজ পরিচালনা এবং বিতরনের সরাসরি দায়িত্ব গ্রহন করার জন্য। 

“কোনো অবস্থতেই”, এই প্রস্তাবে বলা হয় “এই দায়িত্ব পাকিস্তানী সামরিক শাসকদের হাতে দেয়া যাবে না। ১৯১৯ সালের চতুর্থ জেনেভা কনভেনশনের তৃতীয় ধারা মোতাবেক বাংলাদেশের সরকারের অংশগ্রহন এখানে নিশ্চিত এবং প্রয়োজনীয়”। 

ব্যক্তি এবং বেসরকারী সংস্থাগুলোর কাজ হিসেবে এই সম্মেলন থেকে বলা হয় যে তারা বিভিন্ন দেশের অংশগ্রহনকারীদের নিয়ে একটি ‘মুক্তির মিছিল’-এর আয়োজন করতে পারে যেটি অহিংসভাবে ভারত থেকে বাংলাদেশে ঢুকবে। 

Ashik Uz Zaman
<১২, ১৮২, ৪৭৭>

বাংলাদেশের বন্ধুরাঃ বিশ্বসংঘ প্রতিষ্ঠা করতে যাচ্ছে
(আমাদের বিশেষ প্রতিনিধির বরাত দিয়ে)

নয়াদিল্লী, সেপ্টেম্বর ২১.- বাংলাদেশকে নিয়ে করা আজকের আন্তর্জাতিক সম্মেলনে অংশগ্রহণকারীদের মধ্যে থেকে কয়েকজন প্রতিনিধি সিদ্ধান্ত নিয়েছেন যে তারা বাংলাদেশের বন্ধুদের সমন্নয়ে একটি আন্তর্জাতিক কমিটি তৈরি করবেন যার সদরদপ্তর হবে লন্ডনে। 

মিঃ জয়প্রকাশ নারায়ণ, যিনি গতকালের সম্মেলনে সভাপতিত্ব করেন, তাকে কমিটির গঠন চূড়ান্ত করার অনুমোদন দেয়া হয়েছে। 

মিঃ ডোনালড চেসওয়ারথ, সম্মেলনের ইংরেজ প্রতিনিধিদের একজন, যাকে আহ্বায়ক করা হয়েছে কমিটি প্রতিষ্ঠার প্রাথমিক কাজগুলো করার জন্য। 

এই কমিটি বাংলাদেশ সাহায্য সংস্থাগুলোর সাথে নিবিড় যোগাযোগ রাখবে, বাংলাদেশের উপর তথ্য সংগ্রহ ও প্রচার করবে এবং জাতীয় কমিটি ও জাতীয় সংস্থাগুলোর কাজের সমন্নয় করবে। 

আজকের সভায় আরো আলোচনা হয়েছে জাতিসংঘে কিছু করার সম্ভাবনা নিয়ে এবং বাংলাদেশ সরকারের আবেদনের স্বপক্ষে আন্তর্জাতিক রেড-ক্রসকে আহ্বান জানানো হয় বাংলাদেশে ত্রাণকাজ পরিচালনা এবং বিতরনের সরাসরি দায়িত্ব গ্রহন করার জন্য। 

প্রতিনিধিদলের সীমান্ত অতিক্রমের সিদ্ধান্ত বাতিল
(নিজস্ব প্রতিবেদকের বরাত দিয়ে)

দিল্লীতে বাংলাদেশকে নিয়ে করা সদ্য-সমাপ্ত আন্তর্জাতিক সম্মেলনে অংশগ্রহণকারীদের মধ্যে থেকে যে প্রতিনিধিদল বুধবার সকাল ১১টা ৩৫ মিনিটে দমদম এসে পৌঁছেছেন তারা তাদের সীমান্ত অতিক্রম করে বাংলাদেশে প্রবেশ করার সিদ্ধান্ত বাতিল করেছেন। 

এর আগে দিল্লীতে ঘোষণা দেয়া হয় যে এই প্রতিনিধিদল সীমান্ত অতিক্রম করে বাংলাদেশে প্রবেশ করবেন এটাই দেখাতে যে আন্তর্জাতিক সম্প্রদায় পাকিস্তানের এই দখলদারিত্বকে স্বীকৃতি দেয়নি। 

২৪টি দেশের প্রতিনিধিত্বকারী ৩৫ জনের এই প্রতিনিধিদল, যাদের মধ্যে ৩ জন ভদ্রমহিলাও রয়েছেন, এখানে পৌঁছানোর পরপরই তাদের সীমান্ত অতিক্রমের সিদ্ধান্ত বিষয়ক এক রুদ্ধদার বৈঠকে বসেন। 

বৈঠকের শেষে মিঃ লী জনসন, একজন অস্ট্রেলীয় সংসদ সদস্য, ঘোষণা দেন যে পেত্রাপোল দিয়ে সীমান্ত অতিক্রম করে বাংলাদেশে প্রবেশের সিদ্ধান্ত বাতিল করা হয়েছে যাতে “বাংলাদেশ এবং পাকিস্তান ছাড়া অন্য আর কোনো দেশ এই সমস্যার সাথে জড়িত আছে এমনটা মনে না হয়”। 

সিদ্ধান্ত বাতিলের ব্যাখ্যা দিতে গিয়ে, মিঃ জনসন বলেন যে প্রতিনিধিরা ভারত সরকারের অতিথি হিসেবে একটি ভাড়া করা বিমানে করে কোলকাতা এসেছেন। তাই প্রস্তাবনা অনুযায়ী সীমান্ত অতিক্রম করে বাংলাদেশে প্রবেশ করলে তা ভুল বোঝাবুঝির সৃষ্টি করতে পারে। তিনি আরো বলেন, “যদিও বাংলাদেশের জনগণের সার্বভৌমিক অধিকার ক্ষুণ্ণ হওয়াতে আমরা আমাদের অকৃত্রিম ও গভীর উদ্বেগ প্রকাশ করছি তবুও আমরা মনে করি যে এই মুহূর্তে সীমানা অতিক্রম করা অনুচিত হবে”। 

জানা যায় যে বিমানযাত্রা পথে প্রতিনিধিদের মধ্যে এ বিষয়ে তুমুল আলোচনা হয়। কয়েকজন সীমান্ত অতিক্রমের পক্ষে ছিলেন। 
এই সিদ্ধান্ত নেয়া হয় যে প্রতিনিধিদলের কোনো কোনো সদস্য ব্যক্তিগতভাবে সীমান্ত অতিক্রম করতে পারেন। ওমেগা পিস মিশনের কয়েকজন সদস্য খোলাখুলি জানিয়ে দেন যে তাদের কয়েকজন প্রতিনিধি কিছু দিনের মধ্যেই নিজস্ব ব্যবস্থায় সীমান্ত অতিক্রম করবেন। 

পরবর্তীতে এই প্রতিনিধিদল সল্ট লেক শিবির পরিদর্শন করেন যেখানে ২৩২, ০০০ জন শরণার্থীকে আশ্রয় দেয়া হয়েছে। দুটি স্টেশন-ওয়াগন গাড়িতে করে তাদেরকে ঐ এলাকায় নিয়ে যাওয়া হয় বেলা ১টার দিকে। তারা শরণার্থীদের দুঃখ-দুর্দশা দেখেন এবং তাদের সাথে কথা বলেন। যখন প্রতিনিধিদলের সদস্যরা শিবির ঘুরে ঘুরে দেখছিলেন, তখন শরণার্থীরা মুজিবের মুক্তি, অন্যান্য দেশের কাছ থেকে বাংলাদেশ সরকারের স্বীকৃতি, প্রেসিডেন্ট ইয়াহিয়ার শাস্তি, ইত্যাদি চেয়ে স্লোগান দিতে থাকে। 

প্রতিনিধিদলের সদস্যদের মধ্যে ছিলেন নরওয়ের অধিবাসী মিঃ এবং মিসেস হানিসদ্যাব। মিসেস হানিসদ্যাব বলেন শরণার্থীদের দুর্দশা তাকে গভীরভাবে নাড়া দিয়েছে। বিগত বিশ্বযুদ্ধের সময় তিনি নিজেও একজন শরণার্থী ছিলেন। তাই তিনি খুব ভালোভাবেই জানেন শরণার্থী হবার কষ্ট কাকে বলে। 

তিনি বলেন এটা অন্যান্য রাষ্ট্রের দায়িত্ব যে বাংলাদেশ থেকে পাকিস্তানীদেরকে বিতাড়িত করা যাতে করে শরণার্থীরা নির্বিঘ্নে তাদের দেশে ফিরে যেতে পারে। 

মিসেস ভিভিয়ান গুনোবর্ধন বলেন যে তিনি শ্রীলংকায় ফিরে গিয়ে প্রধানমন্ত্রী মিসেস বন্দরনায়েকের উপর চাপ সৃষ্টি করবেন, যাতে সেখান থেকে পাকিস্তানী বিমানগুলোর তেল নেয়া বন্ধ করা হয়। 

ভারতের প্রশংসা করে তিনি বলেন সমস্যার গুরুত্ব বিবেচনা করলে ভারতের ভূমিকা অত্যন্ত প্রশংসনীয়। বাংলাদেশের সমস্যার একমাত্র সমাধান হচ্ছে তার স্বাধীনতা লাভ করা। 

সুদানের প্রতিনিধি মিঃ মোহাম্মেদ আলি সালিয়াহ বলেন যে তিনি বাংলাদেশের স্বাধীনতার চেয়ে এর স্বায়ত্ত্বশাসন লাভ করাকে বেশি সুবিধাজনক মনে করেন। 

যখন তার কাছে জানতে চাওয়া হয় যে কেন তিনি সম্পূর্ণ স্বাধীনতার পক্ষপাতী নন তখন তিনি বলেনঃ “আমরা পাকিস্তান বা অন্য কোনো দেশেরই বিভাজন চাই না”। 

ডঃ এ সুরিয়ান মালায়শিয়ান, মালয়শিয়ার একজন সংসদ সদস্য, বলেন যে, “বিশ্বের দেশগুলোর উচিত বাংলাদেশকে স্বীকৃতি দেয়া এবং এক্ষেত্রে ভারতের উচিত স্বীকৃতিপ্রদানে নেতৃত্ব দেয়া”। 
সল্ট লেক শিবির পরিদর্শনের পর প্রতিনিধিদল হোটেল হিন্দুস্তান ইন্টারন্যাশনাল-এ আসেন মধ্যাহ্নভোজনের জন্য। তারা এরপর বিকাল ৫টায়, কোলকাতায় বাংলাদেশ দুতাবাসের প্রধান, মিঃ হুসাইন আলির সাথে সাক্ষাত করেন এবং তার সাথে বাংলাদেশের রাজনৈতিক পরিস্থিতি নিয়ে আলোচনা করেন। 

Aparajita Neel
<১২, ১৮৪, ৪৮০>

স্বতন্ত্র পার্টি জানতে চায় ভারত কি বাংলাদেশ সরকারকে মস্কোমুখি করছে?
(নিজস্ব সংবাদদাতা)

বোম্বাই, ৯ অক্টোবর - বাংলাদেশ মুক্তি ফ্রন্টের বিভিন্ন কমিটিকে ‘সোভিয়েতের অনুকূল’ করে গড়ে তোলার জন্য ভারত সরকার কি বাংলাদেশ সরকারের উপর চাপ সৃষ্টি করছেন? 

স্বতন্ত্র পার্টির সেক্রটারি শ্রী মধু মেহতা প্রধানমন্ত্রী শ্রীমতী ইন্দিরা গান্ধীর কাছ থেকে এ প্রশ্নের সরাসরি জবাব চেয়েছেন। লন্ডন টাইমস এর নিয়াদিল্লিস্থ সংবাদদাতা এ সমপর্কে যে চাঞ্চল্যকর রিপোর্ট পাঠিয়েছেন শ্রী মেহতার প্রশ্ন সেই রিপোর্ট কেন্দ্র করেই। 

টাইমসের সংবাদ দাতা পিটার হেজেল হার্স্ট বাংলাদেশ সরকারের খুব একজন উচ্চপদস্থ ব্যাক্তির বক্তব্য উধ্রিত করে বলেছেন, ভারত সরকার সোভিয়েত ইউনিয়নের পক্ষ থেকে পূর্ব বঙ্গের স্বাধীনতা আন্দোলনকে এমন একটি সংস্থায় পরিণত করতে চেষ্টা করছেন যে শেষ পর্যন্র মস্কোর সঙ্গে জোটবদ্ধ হতে বাধ্য হবে। 

বাংলাদেশ সরকারের এই সদস্যের মতে, ভারত সরকারের মস্কোমুখি ব্যাক্তি বা মুক্তি ফ্রন্টের বিভিন্ন কমিটিকে মস্কোর পক্ষে সুবিধাজনক সংস্থায় পরিণত করার জন্য দু দুবার বাংলাদেশ সরকারের উপর চাপ সৃষ্টি করেছেন। 

টাইমসের সংবাদদাতা প্রেরিত রিপোর্টে প্রধানত সোভিয়েতপন্থি বাঙ্গালী কমিউনিস্টদের নিয়ে আওয়ামীলীগ সদস্যদের উপদেষ্টা কমিটি গঠনের কথা বলা হয়েছে, রিপোর্টে বলা হয়েছে, ভারতের পররাষ্ট্র দপ্তরের দুজন বিশিষ্ট প্রবীণ কর্মকর্তা সর্বপ্রকার রাজনৈতিক মতামতের ব্যাক্তিদের নিয়ে উপদেষ্টা কমিটি গঠনের নাম করে মস্কো পন্থিঅধ্যাপক মুজাফর আহমেদ সমেত তিনজন কমিউনিস্ট নেতাকে ঐ কমটির অন্তর্ভুক্ত করতে সমর্থ হন। এখানে স্মরণ করা যেতে পারে যে প্রফেসর আহমদ গত ডিসেম্বর নির্বাচনে পরাজিত হয়েছেন। 

স্বতন্ত্র পার্টি কেন্দ্রীয় সরকারকে এসব ব্যাপার সম্পর্কে পূর্ন সত্য জনসম্মুখে উপস্থিত করার দাবী জানিয়েছেন। 

মিঃ হেজেল হার্স্ট বলেছেন, রাষ্ট্র সঙ্ঘে সম্প্রতি বাংলাদেশ থেকে যে প্রতিনিধিদল যান প্রধানত শ্রী ডি পি ধরের হস্তক্ষেপেই সে দল থেকে বাংলাদেশ সরকারের পররাষ্ট্রমন্ত্রী মোস্তাক আহমেদকে বাদ দেওয়া হয়।

Saiful Arefin Borshon
<১২, ১৮৫, ৪৮১-৪৮২>
অনুবাদ

সরকার বাংলাদেশের সাথে বিশ্বাসঘাতকা করতে যাচ্ছে, জনসংঘের অভিযোগ
(দৈনিক টাইমস অব ইন্ডিয়া)

মাদ্রাজ, ১০ই অক্টোবর- জনসংঘের কেন্দ্রীয় কার্যকরী কমিটি আজ কেন্দ্রীয় সরকারকে অভিযুক্ত করে বলে, "বাংলাদেশের সাথে বিশ্বাসঘাতকতা" এবং সিমলায় জনাব শরণ সিং এর বিবৃতিতে "পাকিস্তান কাঠামোর মধ্যে একটি রাজনৈতিক সমঝোতা" আহ্বান ছিল "একটি লজ্জাজনক ঘটনা।"

একটি রেজল্যুশনে বাংলাদেশ বিষয়ক কমিটি থেকে বলা হয়, ‘বাংলাদেশের সমস্যা সমাধানে সাহায্য করতে জাদুর পরশ নিয়ে আসা ভারত-সোভিয়েত চুক্তি অকেজো প্রমাণিত হয়েছে’। 

আজকের আলোচনায় সাংবাদিকদের ব্রিফিংকালে জনাব এল কে আদভানি, কর্মপরিষদের সদস্য ও জনসংঘ পার্লামেন্টারি দলের সম্পাদক, বলেন- এই প্রথমবার একজন সিনিয়র সরকারি কর্মকর্তা, জনাব শরণ সিং, পাকিস্তানের কাঠামোর মধ্যে বাংলাদেশের সমস্যা সমাধান সম্পর্কে বক্তব্য দিয়েছেন। 

জনাব আদভানি বলেন, প্রায় সকল দলই বাংলাদেশের স্বীকৃতি দেওয়ার দাবি জানিয়ে আসছে যেখানে ভারত সরকারও অঙ্গীকারবদ্ধ। কিন্তু তারা সময়ক্ষেপণ করছে বলে মনেহয়। 
শরণ সিং এর বিবৃতি তাদের কমিটির কাছে বিস্ময় হয়ে এসেছে বলে তিনি জানান। তিনি আরও বলেন, ‘এই বিবৃতি থেকে বোঝা যাচ্ছে যে বাংলাদেশের সাথে বিস্বাসঘাতকতা করতে তারা প্রস্তুত হয়েছে’। 

ইন্দো-সোভিয়েত চুক্তি

তার ধারনামতে, বাংলাদেশ সম্পর্কে ভারত সরকারের অবস্থা পরিবর্তন হতে শুরু করেছে। তাকে জিজ্ঞেস করা হলে তিনি বলেন, এমনকি ইন্দো-সোভিয়েত চুক্তি হওয়ার পর সরকারের কিছু নেতা সোভিয়েতকে ভারত সরকারের সাথে একই রকম চিন্তা করানোর ব্যাপারে আশাবাদী ছিল। কিন্তু মস্কোতে ইন্দিরা গান্ধী যাওয়ার পর বুঝতে পারেন, রাশিয়া তার অবস্থান থেকে নড়তে প্রস্তুত না। 
তিনি বলেন, প্রধানমন্ত্রী যৌথ বিবৃতিতে সাক্ষর করার পরই সোভিয়েত চাপের কাছে ‘আত্মসমর্পণ’ করেন যেখানের কিছু বাক্যাংশ হচ্ছে ‘সমগ্র পাকিস্তান’ এবং ‘পাকিস্তানের কাঠামোর ভিতরে থেকে’। আদভানি দাবী করেন, এই বাক্যাংশগুলো থেকে বুঝতে পারা যায় যে সোভিয়েত এবং আমেরিকা অখন্ড পাকিস্তানে বিশ্বাসী। 

বিশ্লেষণ থেকে জানা যায় যে প্রধানমন্ত্রী প্রতিশ্রুতি দিয়েছিলেন, অভিবাসীরা ৬ মাসের ভেতর তাদের নিজেদের দেশে ফিরে যাবে কিন্তু তা না হয়ে এখনো স্রোতের মতো মানুষ ভারতে প্রবেশ করছে। আরো বলা হয়, ‘বর্ষার পরপরই ইয়াহিয়ার ট্যাঙ্ক তাজা রক্তের নৃশংসতা শুরু করবে যা এইদেশে গুরুতর প্রভাব ফেলবে’। 

স্বীকৃতির আবেদন

আদভানি বলেন, মুক্তিবাহিনীর কোনভাবেই সেনাবাহিনীকে ধংস বা হটিয়ে দেওয়ার ক্ষমতা ছিল না। যদি বাংলাদেশকে স্বাধীন হতে হয় তবে সরকারের সাথে সরকারের সমঝোতার মাধ্যমে ভারতের উচিত প্রথমেই স্বীকৃতি দেওয়া এবং প্রয়োজনীয় সাহায্য এমনকি অস্ত্র, ট্যাঙ্ক, বিমান ও জাহাজ দেয়া। 

রেজুলুশন থেকে অক্টোবরের ৯ তারিখের সোভিয়েত-আলজেরিয়ার একটি যৌথ বিবৃতি তুলে ধরা হয় যেখানে বলা হয়, ‘জাতিয় সংহতি এবং পাকিস্তানের অখন্ডতার প্রতি শ্রদ্ধা’ এবং ভারত-পাকিস্তানের প্রতি আহ্বান জানানো হয় ‘তাসখন্দ বৈঠকের চেতনা থেকে সমস্যা সমাধানে দুই দেশের উচিত শান্তিপূর্ণ সমাধানের দিকে হাঁটা’। 

‘তাসখন্দ এর আবেদন শুধুমাত্র বাংলাদেশের মুক্তিযোদ্ধা এবং মারা যাওয়া লক্ষ লক্ষ মানুষের সাথেই বিশ্বাসঘাকতা করা না, ভারতের জাতিয় স্বার্থের সাথেও বিশ্বাসঘাতকতা করা। 

আদভানি জানান, কার্যকরী কমিটি বাংলাদেশ ইস্যু এবং সাধারন জিনিসের দামের ঊর্ধ্বগতি নিয়ে জাতিয় আন্দোলনের প্রস্তুতি নিচ্ছে এবং জনসংঘের সভাপতি এ.বি. বাজপেয়ী মঙ্গলবার এ ব্যাপারে বক্তব্য রাখবেন।

Saiful Arefin Borshon
<১২, ১৮৬, ৪৮৩-৪৮৪>
অনুবাদ

পাকিস্তানের সাথে যুদ্ধকে APCC(R) গুরুত্ত্বের সাথে নিয়েছে
(গোয়াহাটি অফিস থেকে)

অক্টোবর, ২২- গতকাল দীর্ঘ বৈঠকের পর আসাম প্রদেশ কংগ্রেস ‘পাকিস্তান সামরিক বাহিনীর প্রস্তুতি’ কে গুরুত্ত্বসহকারে নিয়েছে এবং সরকার ও জনগণকে আহ্বান জানায় যেন ‘সতর্ক হয় এবং সাহস ও দৃঢ়তার সাথে প্রয়োজনীয় পদক্ষেপ’ নিতে পারে। 

সেখানে বলা হয়, এই সংকটময় মুহূর্তে, উত্তর-পূর্বাঞ্চলে, বিশেষ করে আসাম কে সতর্কতার সাথে পরিস্থিতি পর্যবেক্ষণ করতে হবে। কমিটির সভাপতি জনাব বি.সি ভাগাওয়াত সবাইকে এক হয়ে, দল-মত নির্বিশেষে ঐক্য বজায় রাখতে এবং জাতীয় নিরাপত্তার খাতিরে সরকারের সাথে কাজ করার জন্য সকলের কাছে আবেদন করেন। 

সমাধানের জন্য আলোচনা চলার পাশাপাশি পাশের কক্ষে কমিটির সহ-সভাপতি ও ৩ জন AICC সদস্য নির্বাচন চলছিল। 

আলোচনার অন্যতম বক্তা অর্থমন্ত্রী কে.পি ত্রিপাঠী বলেন, জেনারেল ইয়াহিয়ার নেতৃত্বের কারনে পাকিস্তানে যে বৃহৎ ‘ভারতে যুদ্ধ’ বিরোধী অংশ ছিল, তারা সবাই ধুয়ে-মুছে গেছে। কমিটি এখান থেকে এতোটুকুই বলতে পারে যে, সবচেয়ে গুরুত্বপূর্ণ এবং মূল বিষয় হচ্ছে যে, প্রতিটি নাগরিককেই সতর্ক হতে হবে। 

কমিটি এখনো আশা করে যে আন্তর্জাতিক সম্প্রদায় পাকিস্তানের উপর চাপ সৃষ্টি করে বাংলাদেশে রাজনৈতিক স্থিতিশীলতা আনতে এবং ১০ লক্ষ উদ্বাস্তুকে দেশে ফিরিয়ে নিতে সাহায্য করবে। 

কমিটি এটাও আশংকা করছে যে ‘পাকিস্তানি সামরিক নায়কের একগুয়েমির কারনে’ আন্তর্জাতিক সম্প্রদায় হস্তক্ষেপ নাও করতে পারে। কমিটি সরকার এবং জনগণকে আহ্বান জানায় বেসামরিক প্রতিরক্ষার জন্য যেন বিমান হামলা চালানো হয় এবং শত্রু পক্ষের এজেন্ট থেকে যেন সতর্ক হয়, বিশেষ করে গুপ্তচরদের নাশকতা থেকে। 

কমিটি মনে করে যে নিরাপত্তা ব্যবস্থা, দেশরক্ষী বাহিনী, অগ্নি নির্বাপণ বাহিনী, শান্তিবাহিনী এবং ইমারজেন্সি রিলিফ কমিটিকে যত দ্রুত সম্ভব শক্তিশালী করতে হবে। 

সরকারের উচিত এখানে নিত্যপ্রয়োজনীয় জিনিসের যথেষ্ট সরবরাহ নিশ্চিত করা, যথেষ্ট মজুদ গড়ে তোলা এবং প্রয়োজন মত বন্টন করা। 

সবাইকে যে কোন সংকট মোকাবেলায় প্রস্তুত থাকতে হবে এমং উৎপাদনে স্বয়ংসম্পূর্ণ হতে হবে। 
আজকে কোন আনুষ্ঠানিক প্রস্তাব গ্রহন করা ছাড়াই NEC এর সংশোধন APCC এর দ্বারা সর্বসম্মতভাবে গ্রহন করা হয়েছে। 

তিনজন প্রতিদ্বন্দ্বীর মধ্যে ধরিন্ধর বসুমাতারায় (এমপি)সহ-সভাপতি নির্বাচিত হয়েছেন। অন্যদিকে বাকি তিনটি পদের জন্য আটজন প্রার্থী থেকে রবিন কাকতি(এমপি), ডাঃ ভুমিধর বর্মন এবং প্রদেশ কুমার চৌধুরী নির্বাচিত হয়েছেন। 

Saiful Arefin Borshon
<১২, ১৮৭, ৪৮৫-৪৮৬>
অনুবাদ

পাকিস্তানের হুমকি মোকাবেলায় সরকাররের সাথে তিন বিরোধীদলের বৈঠক

২৪ অক্টোবর, দিল্লী- প্রধানমন্ত্রি ইন্দিরা গান্ধী গতকাল রাতে বিরোধীদলের কয়েকজন নেতাকে বোঝাতে সক্ষম হয়েছেন যে ভারত-পাকিস্তান সীমান্ত পরিস্থিতি আরো ভয়াবহ হতে চলেছে এবং সম্ভাব্য সকল কিছু মোকাবেলাতেই দেশকে প্রস্তুত থাকতে হবে। 

ইন্দিরা গান্ধী আলাদাভাবে ভূপেশ গুপ্তা (সিপিআই), এস.এন.মিশরা (Cong. O)এবং ডি. প্যাটেল (স্বতন্ত্র) কে আলাদাভাবে ডেকে নিয়ে দেখা করেন এবং আত্মতুষ্টিতে না ভুগে যুদ্ধের ভয়াবহতা সম্পর্কে সতর্ক হতে বলেছেন। 

প্রধানমন্ত্রি আশ্বাস দিয়েছেন যে প্রতিরক্ষা বাহিনী সতর্ক অবস্থায় রয়েছে এবং পাকিস্তানের যেকোন প্ররোচনার উপুযুক্ত জবাব দেয়া হবে। তিনি পুরো পরিস্থিতি নিয়ে জ্যেষ্ঠ সহকর্মীদের সাথে আলোচনা করেছেন এবং তার অনুপস্থিতিতে তারা পরিস্থিতি পর্যবেক্ষণ করবেন। প্রয়োজনে তিনি তার ভ্রমন সংক্ষিপ্ত করবেন। 

দৃঢ় সমর্থন

ইন্দিরা গান্ধী বলেন যে তার বিদেশ সফরকে বাঁধাগ্রস্ত করতেই পাকিস্তান সীমান্তে উস্কানিমূলকভাবে সৈন্য মোতায়ন করেছে। 

তিনি আশংকা করেন যে ইয়াহিয়া শাসকগোষ্ঠী তার আমেরিকা ভ্রমন নিয়ে উদ্বিগ্ন ছিল এবং আশংকা করছিল তিনি আমেরিকার রাষ্ট্রপতি নিক্সন এবং অন্যান্য নেতাদের সাথে বাংলাদেশের সমস্যা নিয়ে আলোচনা করবেন। এই প্রেক্ষাপটে তিনি তার আমেরিকা ভ্রমনে অবিচল ছিলেন। 

পাকিস্তানের সাথে যে কোন চ্যালেঞ্জে তিন নেতাই সরকারের সাথে থাকার অঙ্গীকার করেছেন। 

গুপ্তা (সিপিআই) কে বোঝানো হয়েছে যে সর্বোচ্চ চেষ্টা করে হবে যুদ্ধ এড়িয়ে যাবার। যদিও দেখা যাচ্ছে পাকিস্তান যুদ্ধের দিকে এগিয়ে যেতেই বেশি আগ্রহী। কিন্তু বাংলাদেশকে সমর্থন করা থেকে পিছুহটা চলবে না। 

নতুন করের কথা উল্লেখ করে গুপ্তা বলেন, সাধারন মানুষের উপর অতিরিক্ত কর আরোপ না করে ধনী ভারতীয় এবং বিদেশীদের কাছ থেকে অতিরিক্ত অর্থ নেয়া উচিত। 

এস.এন.মিশরা বলেন, তার দল যেকোন প্রয়োজনে সরকারের পাশে দাঁড়াতে প্রস্তুত। 

বর্তমান পরিস্থিতিতে সরকারের দোলাচাল নীতির সমালোচনা করেন প্যাটেল। পাকিস্তানের বিপক্ষে সরকারের যে কোন পদক্ষেপে সরকারের পাশে থাকার কথা জানান তিনি। পাকিস্তান যাতে সাম্প্রদ্রায়িক দাঙ্গা লাগাতে না পারে সেই দিকে সরকারকে সতর্ক থাকার পরামর্শ দেন তিনি। 

স্বতন্ত্র দলের সভাপতি সর্বভারতীয় সম্মেলনে ১৯৬৪ সালে পূর্ব বাংলার সংখ্যালঘুদের উপর এক রিপোর্টের অনুলিপি ইন্দিরা গান্ধীর কাছে পেশ করেন। প্যাটেল বলেন, দেশ বিভাগের পর সরকারকে উদ্বাস্তু সমস্যার মুখোমুখি হতে হয়েছে। তিনি রিপোর্টে পূর্ব বাংলার এই সমস্যার এক দীর্ঘস্থায়ী সমাধানের জন্য অনুরোধ করেন। 

ইন্দিরা গান্ধী বলেন, সকল বিরোধীদলীয় নেতাদের নিয়ে একসাথে আলোচনা করা যায়নি জনসংঘ পার্টির নেতা বাজপায়ী অসুস্থ থাকায়, তাই সবার সাথে আলাদা আলাদা করে সাক্ষাত করতে হচ্ছে। বাজপায়ীর সাথে তিনি শুক্রবার দেখা করে এসেছেন।

অনুবাদ

বাংলাদেশ প্রসঙ্গে
জয়প্রকাশ নারায়ন

কয়েকটি কারন জয়প্রকাশ নারায়ণকে গভীরভাবে আন্দোলিত করেছে এবং তাকে বাংলাদেশ সমস্যায় প্রগাঢ়ভাবে জড়িয়ে ফেলেছে। মুক্তিযোদ্ধা, ইন্ডিয়ান কংগ্রেস সমাজতান্ত্রিক পার্টির প্রতিষ্ঠাতা-সচিব, সার্বোযায়া নেতা, ইন্ডিয়ান সাংস্কৃতিক স্বাধীনতা কমিটির প্রতিষ্ঠাতা-সদস্য, জে.পি। একজন প্রদীপ্ত গান্ধী একজন অনুসারী বাংলাদেশে ইয়াহিয়া খানের দলের দ্বারা সংগঠিত গনহত্যার স্পষ্টাস্পষ্টি নিন্দা জানান। তিনি গণপ্রজাতন্ত্রী বাংলাদেশের আনুষ্ঠানিক স্বীকৃতিকেও সমর্থন দিয়ে আসছেন। অন্যান্যদের থেকেও বেশি, জে.পি. দেশে এবং বিদেশ উভয়খানেই বাংলাদেশের পক্ষে জনগণের মতামত উত্থিত করতে, সক্ষম হোন। 

আমরা নিম্নে জে.পি. এর বাংলাদেশ বিষয়ক সংবাদ সম্মেলনের প্রতিলিপি বর্ণনা দিলাম (জোর দিয়ে)। 

নয়া-দিল্লী, মার্চ ১৬, ১৯৭১

ভুল বোঝাবুঝির ভয় থেকেই আমি পূর্ব পাকিস্তানের অগ্রগতি নিয়ে মন্তব্য করতে দ্বিধাবোধ করছিলাম, কিন্তু আজ মুক্তিযোদ্ধাদের উদ্দেশ্যে শেখ মুজিবুর রহমানের লেখা আপীল পড়ে আমি প্রতিক্রিয়ায় কিছু কথা বলতে তাড়িত হই। 

প্রথমতই, যে অসাধারণ নেতৃত্ব বাংলাদেশের মানুষকে দিয়েছে তার জন্য শেখের আমি আমার গভীর প্রশংসা করতে চাই। 

ইতিহাসে এমন অন্যকোন নেতার উদাহরণ পাওয়া খুব কঠিন হয়ে যাবে যিনি তার পিছনে তার সকল মানুষকে মুষ্টিবদ্ধভাবে একত্রিত করতে সফল হয়েছেন যা শেখ মুজিবর রহমান করতে পেরেছেন। 

ইতিহাসে এখনো এমন উদাহরণ খুজে পাওয়া কঠিন হবে যেখানে অপ্রতিরোধ্য সমর্থন প্রবল উত্তেজনার মুখেও ধৈর্য ও জ্ঞান দ্বারা ব্যবহৃত হয়েছে। 

যেহেতু গান্ধিজী অসহিংস আন্দোলনের সুবিশাল ক্ষমতার দাড়িপাল্লা শেখ মুজিবর রহমানের নিকট বর্নণা দিয়ে ছিলেন। 

আমাকে ইহা পরিষ্কার করতে দিন যে যেমন আমি আমার দেশের রাষ্ট্রীয় ন্যায়পরায়ন্তায় বিশ্বাস করি, আমি পাকিস্তান ভঙ্গ দেখার ইচ্ছা পোষণ করি না। শেখ মুজিবর রহমান নিজে তার রাষ্ট্রের জন্য পুর্ণ স্বায়ত্তশাসন ব্যতিত বেশি কিছু চাচ্ছেন না তা সত্ত্বেও পশ্চিম পাকিস্তান শাসনের গণহত্যা অংশ হলেও, তিনি বিচ্ছিন্নতার শেষ পদক্ষেপ নেয়া হতে নিবৃত্ত হয়েছেন। এটাই তার রাষ্ট্রপরিচালনা দক্ষতার পরিমাপ। তাকে তার স্ব-আরোপিত সীমানার বাহিরে ঠেলে দেয়া দায়ভার সম্পুর্ন পাশ্চিম পাকিস্তানের বেসামরিক এবং সামরিক শক্তির। আমরা মনে করি যে তাকে খুব বেশিদূর জোর করা তাদের বুদ্ধিমানের কাজ হবে না


সীতাবদিয়ারা, মার্চ ২৭, ১৯৭১


সাম্প্রতিক এক বিবৃতিতে আমি ধারণা করেছিলাম যে পাকিস্তান বিশ্বের সামরিক এবং আমলাতান্ত্রিক নেতাদের  শেখ মুজিবর রহমান এবং পূর্ব পাকিস্তানের জনগণের সহ্যের সীমানার বাহিরে ধাক্কা না দেয়ার পর্যাপ্ত জ্ঞান রয়েছে। ঘটনাগুলো প্রত্যাশাকে মিথ্যা প্রতিপন্ন করেছে এবং যাকে মোলায়েমভাবে বলা যে ইয়াহিয়া খান কঠোর সেনাশাসনের হুকুম দেন কিন্তু যা বাস্তবে তা গোটা জনগণের উপর একটি সামরিক হুমকি। 

পরিস্থিতির কিছু দিক গণতান্ত্রিক জনগণের সাথে এবং বিশ্বের সরকারদের সাথে বিশেষভাবে আলোচনা করা উচিত, যথা যে শেখ মুজিবুর রহমান জাতীয় সমাবেশে সংখ্যাগরিষ্ঠ আসন এবং পূর্ব অঞ্চলে শতকরা ৯৮.৮ ভাগ আসন জয় করেন, গণতন্ত্রের  সকল অনুশাসন দ্বারা পাকিস্তানের ন্যায়সঙ্গত শাসক এবং আরো যেহেতু বাংলাদেশ পাকিস্তান  জনসংখ্যার শতকরা ৫৮ ভাগ সেহেতু ইহা বাস্তব যে যুক্ত পাকিস্তানে সংখ্যালঘুরাই সংখ্যাগরিষঠদের দমন করার চেষ্টা করতেছে। 

বাস্তবে সংখ্যালঘুরা অবশ্যই খুব অল্প কারন বাতুলতাগ্রস্থ পশ্চিম পাঞ্জাবি মুসলিমরা ব্যতিত, সিন্ধুর জনগণ, পূর্ব-পশ্চিমের সীমান্ত এবং বেলুচিস্তানকে সামরিক সৈরতন্ত্রের পিছনে তাদের একত্র হতে দেখা যাচ্ছে না এবং তারা সবাই স্বায়ত্তশাসনের বিভিন্ন মাত্রার দাবি জানাচ্ছে। 



এপ্রিল ২, ১৯৭১

যাহোক, সময় এসে পড়েছে, এখন এটা অবশ্যই উপলব্ধি করতে হবে যে খুব নিছক সমাধানের অভিব্যক্তি এবং সহানুভূতির অঙ্গিকার দিয়ে বেশি কার্যকরি উদ্দেশ্য সাধন করা যাবে না। অঙ্গীকারগুলো অবিলম্বে বাস্তবায়ন করার জন্য উপলক্ষ্য কি? বস্তুগত সমর্থনে সব ধরণের ত্রাণ এবং সীমান্ত খুলে দেয়ার ব্যবস্থা অবশ্যই করতে হবে যারা পাড়ি দিতে চায়…… কিন্তু এটাও নিশ্চিত করা প্রয়োজন যে বাংলাদেশের স্বাধীনতার জন্য যে সংগ্রাম চলছে তা যেন পশ্চিম পাকিস্তানের সেনাবাহিনীর পদপিষ্ট না হয়। এই উদ্দেশ্যের জন্য আর বিলম্ব  না করে প্রয়োজনীয় সবরকমের সাহায্য করা উচিত। সর্বোত্তম সিদ্ধান্ত নেয়া এখন সরকারের উপর বর্তায়। আমি এটাই বলতে পারি যে আমাদের ইতিহাস জ্ঞান ও আন্তর্জাতিক বিষয়াবলীর বোধ বলে যে বাংলাদেশকে অবিলম্বে স্বাধীনতার স্বীকৃতি দিলে আন্তর্জাতিক আইনের সঙ্গতি ভঙ্গ হবে না। জনাব চাগলা এবং জনাব কৃষ্ণ মেননের মতপ্রসিদ্ধ আন্তর্জাতিক আইনজীবীও একই রকম অভিপ্রায় নিয়েছেন। 

শেখ মুজিবর রহমান সরকারের সত্যতা বৈধতা প্রমাণে আরেকটি গুনক হিসাবে আনতে হবে। সাম্যবাদি কোন দেশে অবাধ এবং নিরপেক্ষ নির্বাচনে শেখের আওয়ামিলীগের মত এই ধরনের বা তার কাছাকাছি বিজয় খুঁজে পাওয়া মুশকিল। গণতান্ত্রিক দৃষ্টিকোন থেকে শেখ মুজিবর রহমান সরকার ইয়াহিয়া  খানের সামরিক শাসন থেকে প্রশ্নাতীতভাবেই বেশি বৈধ। অতএব, যারা একতা এবং সাংবিধানিকতার নামে পশ্চিম পাকিস্তানকে সমর্থন করছে তা আসলে উপনিবৈশিক এবং সামরিকতন্ত্রকে সমর্থন করছে। নিঃশেষ করে যারা তৃতীয় বিশ্বের দেশগুলো, যেমন- আফ্রিকা এবং এশিয়া, যারা বিপ্লব ও মানুষ নিয়ে অনেক আলোচনা করেন। এটা কি ইতিহাসের গুরুতর দুঃখজনক ঘটনা হবে না যদি এই গণঅভ্যুথ্যান সেনাবাহিনী, জনগণ বিরোধী শক্তি দ্বারা পদপিষ্ট হয়? 

জে.পি. মে-জুন ১৯৭১, বাংলাদেশ ইস্যুতে বিদেশে জনগণের মতামত তৈরী করতে কয়েকটি দেশে ভ্রমণে যান। তিনি কায়রো, রোম, বেলগ্রেড, মস্কো, হেলসিঙ্কি, স্টকহোম, বন, প্যারিস, লন্ডন, ওয়াশিংটন, নিউ ইয়র্ক, ওতায়া, ভ্যানকিউবার, টোকিও, জাকার্তা, সিঙ্গাপুর এবং কুয়ালালামপুর ভ্রমণ করেন। ফেরার পর, তিনি শান্তি জারি করেন। “আমরা নিচে বিবৃতির সারাংস দিয়ে দিলাম। 

আমি শান্তির জন্য সর্ব সেবা সংঘ এবং গান্ধি শান্তি ফাউন্ডশনের অনুকূলে এই মিশনের দায়িত্ব নিলাম। আমি প্রকৃতপক্ষে, সবার নিকট, তাদের থেকে আর্থিক এবং অন্যান্য পরামর্শমূলক সহায়তা পাওয়ার জন্য অনেক কৃতজ্ঞ। 

সমানভাবেই, আমাকে অবশ্যই সফর করা সকল রাজধানীগুলোয় আমাদের দেশের প্রতিনিধিদের নিকট হতে পাওয়া সকল প্রকার সাহায্য এবং আতিথেয়তার জন্য উষ্ণ প্রশংসা প্রকাশ করতে হবে। বিশেষ করে তাদের এবং ইন্ডিয়ার সরকারকে যারা আমাদের মিশন যতটা সম্ভব কার্যকরী করতে সহায়তা করেছেন। 

ইহা শরণার্থীদের সাহায্যের জন্য ভিক্ষা অথবা শুধুই মানবিক ভোগান্তির সম্পর্কিত আলোচনা ছিল না এবং আমি যে শ্রমসাধ্য সফরের দায়িত্ব নিয়েছিলাম তা বিশ্বের নৈতিক বিবেকবোধ জাগানোর জন্য ছিল। ইন্ডিয়ায় পালিয়ে আসা লক্ষাধিক শরণার্থীদের ত্রানের জন্য, বাংলাদেশে ভয়ের বশীভূত হয়ে চলে আসা এমন আরো লক্ষাধিকের এবং যারা সেখানে দুর্ভিক্ষ এবং মহামারির মুখোমুখি তাদের জন্য ত্রাণ অবশ্যই জরুরী, এবং স্বাভাবিকভাবেই আমি এই সম্পর্কে কথা বলেছি। বিশ্ব নৈতিক বিবেকের যা অবশিষ্ট আছে, কায়রো ব্যতিত, সব জায়গায় প্রেস করা হয়ে গিয়েছে, এবং আমি মনে করি, একটি দারুন কাজ হয়েছে। 

আমার বড় চিন্তা ছিল রাজনৈতিক সমস্যার জড়ানোর সাথে এবং তাদের জরুরী সমাধানের প্রয়োজনীয়তা, কারণ আমি যাদের সাথেই সাক্ষাত করেছি তাদের কাছেই দেখিয়েছি, শরণার্থী সমস্যা এবং মানবিক সমস্যা শুধু মাত্র রাজনৈতিক সমস্যার দ্বারাই তৈরী হচ্ছিল। 

ওয়ার্ল্ড প্রেস ছাড়াও অন্যান্য তথ্য উৎসসহ তাদের নিজস্ব কূটনৈতিক চ্যানেলের জন্য ধন্যবাদ জানাচ্ছি। আমি দেখেছি যে রাজনৈতিক দিক বিবেচনা থেকে সরকার মোটামোটি ভাল মতামত দিয়েছেন। আমি মনে করি, এটা সাধারণত অনুভূত হয় যে পাকিস্তানের সরকার বাংলাদেশের জনগণের গণতান্ত্রিক রায় দমন করতে তাদের পাশবিক সামর্থ্য ব্যবহার করছে যা একতাবদ্ধ জাতি হিসেবে পাকিস্তানের টিকে থাকার অবস্থাকে ঝুকিতে ফেলেছে। এখনো, আমি দেখেছি; কিছু সরকারের মুখপাত্ররা খড়কুটো চেপে ধরে আছেন এই আশায় যে দুই পক্ষের মধ্যে এখনো কিছু সংযোগ সংরক্ষিত আছে। অতএব, তাদের সবাই পাকিস্তানের মিলিটারি অভিযান বন্ধ করার জন্য জোর করছেন এবং রাজনৈতিক সমঝোতা চাচ্ছেন -এ টা বাংলাদেশের নেতৃত্বের সাথে ওয়াশিংটনের জনপ্রিয় শর্ত ছিল। কিন্তু যখন প্রশ্ন করা হয় তারা তা অস্বীকার করে। বাংলাদেশে পাকিস্তানি সেনারা যে কাজ করেছে তারপরেও কোন আত্নসম্মানবোধ সম্পন্ন বাঙালী পশ্চিম পাকিস্তানের শুভ কামনা করবে না। 

বিষয়টা এই যে, এবং এই দেশে এটা পরিষ্কারভাবে বুঝতে দেওয়া উচিত যে, বর্তমানে পরাশক্তিদের সবাই বিশ্বে স্থাপিত শক্তির সাম্যর স্থিতিবস্থা সংরক্ষন করার জন্য উদ্ধিগ্ন। তাদের মধ্যে কেউ কেউ  বিশেষ করে দক্ষিন এশিয়ার মধ্যে সাম্যতা সংরক্ষন করতে উতসাহী যা তাদের তৈরী করা সুচিন্তিত নীতি দ্বারা পাকিস্তানকে জোরদার করে ইন্ডিয়াকে নিষ্ক্রিয় করে ফেলা। 

যেকোন ঘটনায় ভারত তাৎক্ষনিকভাবে চিন্তিত হয়ে পড়ে এবং  পাকিস্তান যুদ্ধের কর্মফল ভোগ  করতে পারে, এবং আমি কোথাও প্রমাণ  পেলাম না যে কেউ  আমাদের জন্য বিপদ থেকে বাচার সমাধান বের করতে প্রস্তুত  হয়েছে। 

শরণার্থীদের দেখাশুনা করার কিছু অর্থনৈতিক বোঝার জন্য তারা হয়ত আমাদের প্রস্তাবিত পরিমাণ সাহায্যের  অংশীদার হবে যদিও আমাদের প্রস্তাবিত পরিমাণ তাদের কাছে অতিরঞ্জিত হিসেবে প্রকাশ পেয়েছে কিন্তু এটা নিশ্চত যে সামাজিক এবং রাজনৈতিক বোঝা ইন্ডিয়াকে একাই টানতে হবে। এবং শুধুমাত্র সৃষ্টিকর্তাই জানেন এইসব বোঝা অর্থনৈতিক বোঝার চাইতেও কতটা ভারী। 

সব মিলিয়ে আমার এই সফরটিকে বলা যায়, ইন্ডিয়ানদের অবশ্যই বুঝতে হবে যে আমরা আমাদের্ সমস্যা সমাধানে অন্যের সাহায্য আশা করতে পারি না। তা আমাদের নিজেরকেই করতে হবে। দ্বিতীয়ত, আমাদের এই সিদ্ধান্তে আসতে হবে যে যদি বাংলাদেশের মানুষের উপর দমন অব্যাহত থাকে, ্তাহলে তার সকল প্রভাব অর্থনৈতিক, রাজনৈতিক এবং সামাজিকভাবে আমাদের  উপর পড়বে। তাই স্বভাবতই এটা আমাদের জাতীয় আগ্রহে পরিণত হবে। পাকিস্তান ভাঙলে ইন্ডিয়ার জাতীয় স্বার্থ কিনা এটা সেই প্রশ্ন না। ইতোমধ্যে প্রেসিডেন্ট ইয়াহিয়া খান এবং তার উপদেষ্টাগণ তাদের পাকিস্তান জাতীয়তা ভেঙ্গে ফেলেছেন। এই প্রশ্নেরও উত্তর দিতে  হবে যে পশ্চিম পাকিস্তান জোড়পূর্বক বাংলাদেশ দখল করবে কিনা, তার সকল বর্তমান এবং ভবিষ্যত প্রভাব আমাদের উপর পড়বে। আমার দৃষ্টিকোন থেকে আমার মনে এটা বেশ পরিষ্কার যে এইটা ভারতের স্বার্থের জন্য বিরাট একটা বিশ্বাসঘাতকতা হিসেবে দাঁড়াবে যার পরিণতি খুব বেশি ভাল হবে না। 

বিদেশে সফরকালীন সময়ে আমি দেখতে পেলাম বেশিভাগ মানুষই প্রধানমন্ত্রীর বিভিন্ন সমস্যা সামলানো এবং তার রাষ্ট্রপরিচালনার জন্য বাহবা দিচ্ছে। আমিও এর জন্য তার প্রশংসা করি। কিন্তু তাকে এখনই সিদ্ধান্ত নিতে হবে যদি সময় এখনই না আসে। পূর্ব-বঙ্গকে পাকিস্তানের ত্রাস থেকে বাচানো এবং তাদের হারানো গণতন্ত্র বাচানোর  জন্য কোন কল্যানময় অভিপ্রায়মূলক কাজ দেখা যায় না, কিন্তু ইয়াহিয়া খানকে তার অভ্যন্তরীন বিশৃঙ্খলা এদেশে রপ্তানি করা থেকে রোধ করা এবং তাদের জনসংখ্যার পূনর্গঠন, আমাদের রাজনীতি, অর্থনীতি, সামাজিক সংস্কারের পথে আমাদের বাঁধা দিচ্ছে। তাই প্রধানমন্ত্রীকে অবশ্যই তার সময় বলতে হবে। কারন তিনি তার জায়গা থেকে সব খুটিনাটি ব্যাপার জানেন। আমার মৌলিক বিবেচনা পরিষ্কার এবং এটাও মাথায় রাখার আবেদন রাখলাম। 

আমরা নিচে জে.পির জুলাই ২৭, ১৯৭১-এ নয়া দিল্লী থেকে প্রকাশ পাওয়া সংবাদ সংলাপ নিচে উল্লেখ করলাম। এই বিবৃতি মনে হয় যেমন প্রচার বিস্তৃতি হওয়ার কথা ছিল তা পায় নি। (জোর দিয়ে)। 

“একটি ঘুঘু পাখি বাজপাখিতে পরিণত হল”, “একজন ভাড়াটে নৈকি”- এভাবেই আমি পত্রিকার অংশে বর্ণনা করেছি। অন্যরা আমাকে বিব্রতর অবস্থায় ফেলার এবং প্রধানমন্ত্রীকে কলংকিত করে উপস্থাপন করার চেষ্টা করেছে; এবং অন্তত একটি বোম্বের মিথ্যাচারী সাপ্তাহিক সুপারিশ করেছে যে আমার বাংলাদেশ ভঙ্গিমা দ্বারা ইন্দিরাজীকে চাপে ফেলে ভারতের পরবর্তি প্রেসিডেন্ট বানানোর আশা করছি। বিশেষ করে মুসলিম প্রেস, কিছু ব্যতিক্রম ব্যতিত, আমার বিরুদ্ধে আক্রমনাত্বক অবস্থান নিচ্ছে, আমি যখনই সুযোগ পাবো, আমি আশা করি বাংলাদেশ প্রশ্নে আরো পূর্নাঙ্গ লিখবো। এখানে, আমি শুধু আমার অবস্থান পরিষ্কারভাবে তুলে ধরতে এবং সত্য আবেদন তুলে ধরার ইচ্ছা করেছি। 

আমি নিশ্চিতভাবে অস্বীকার করছি যে আমি কখনই পাকিস্তান যুদ্ধের পক্ষপাতি ছিলাম না। প্রকৃতপক্ষে যখন থেকে প্রথমবারের মত আমি সংবাদ সম্মেলনে হাজির হয়েছি তখন থেকেই আমি এর বিরোধীতা করে আসছি, কিন্তু যেহেতু এমনটা হয়েছে, শিরোনামে কাদা ছোড়াছুড়ি শুরু হয়েছে। এইটাই শুধু আমার কাছে প্রবলভাবে অন্যায় না সাথে জনগণের মনে গভীরভাবে বিভ্রান্তি ছড়ানো এবং যা এই সংকটপূর্ন ও অসম্ভাবী মুহূর্তে খুব প্রয়োজনীয় জাতীয় প্রচেষ্টা নাজুক করে। বর্তমান সংকট খুবই গুরুতর যে হয়ত্ এই জাতিকে এই থেকে কঠিন, ঐক্যবদ্ধ, শক্তিশালী এবং সম্মানিত ক্ষমতাশীলভাবে অভ্যুদিত হতে হবে অথবা নীতিনষ্ট, বিভ্রান্ত এবং মেরুদন্ডহীন দূর্বলের মত বিশ্ব দ্বারা আর কখনো গুরূত্বের সাথে গ্রহনযোগ্য হবে না। অতএব, কাউকে এই সমস্যায় কাউকে বিভ্রান্ত করা চেষ্টা করতে দেয়া যাবে না। 

আমি পাকিস্তানের বিরুদ্ধে যুদ্ধের বিরুদ্ধে কিন্তু আনুষ্ঠানিক রাজনৈতিকভাবে, গণপ্রজাতন্ত্রী বাংলাদেশ সরকারের স্বীকৃতির পক্ষপাত করতেছি। এইটা সত্য যে যখন প্রশ্ন করা হয় যদি সরকারের স্বীকৃতি এবং মুক্তিবাহিনীর জন্য উম্মুক সহায়তা হয়ত ইন্ডিয়ার বিরুদ্ধে পাকিস্তানকে যুদ্ধে প্ররোচিত করবে না, আমি স্বীকার করতেছি যে সেখানে নিশ্চিত পরিত্রাণ নাই, কিন্তু এইটা অবশ্যই গ্রহণযোগ্য হতে হবে। 

যদি এই বলি যে  ইন্ডিয়ার উচিত পাকিস্তানের বিরুদ্ধে ইন্ডিয়ার যুদ্ধ ঘোষনা দেয়া  তাহলে আমি নিশ্চিতভাবেই ভাড়াটেনৈকির মত সমান  হবে। কিন্তু এমনকি নিয়তিও জানে এদেশের কেউই ভাড়াটেনৈকি নয়। একমাত্র পার্থক্য, আমি  এখন পর্যন্ত বুঝতে সক্ষম হয়েছি যে, আমারমত সমমনা জনগণ এবং ইন্ডিয়ার সরকার সঠিক সময়ের  জন্য অপেক্ষা করতেছে যখন থেকে হয়ত স্বীকৃতি দেয়া যাবে, আমরা বলতেছি যে সঠিক সময় এখনই। 

আমি প্রধানমন্ত্রীকে বিব্রত অথবা সুনামহানী অথবা আমাকে চাকুরি দেওয়ার জন্য জোর করা চাই না, এই ধরনের নীচ পরামর্শ হিসেবে নেওয়া যাবে না। কিন্তু যেহেতু তাদের পত্রিকায় দেখা গিয়েছে এবং দলছুট পাঠকদের বিভ্রান্ত করতে চায় তাই আমাকে ইহা পরিষ্কার করতে দেন যে রাজনৈতিক কুড়াল নেই পেষাই করার, না আমি কোন অফিসের জন্য প্রার্থী, এবং প্রধানমন্ত্রীর সাথে না আমার ব্যক্তিগত স্নেহ ও কদর রয়েছে। আসলে, “বাংলাদেশ প্রশ্নে, আমার অনুভূতি তা যা আমাদের মধ্যে সম্পূর্ন বোধগম্য, এবং আমি যে জনগণের চাপ আমি তাতক্ষনিক অথবা যথাসময়ে স্বীকৃতি দেয়ার অনুকূলে তৈরী করতে সহায়তা করতেছি তা কোনভাবেই বিব্রত করবে না। 

এই আকুতি করি যে আমি বাংলাদেশ ইস্যূ থেকে দলীয় রাজনীতি আলাদা রাখার ইচ্ছা রাখি। লোক সভার চলতি অধিবেশনের খুব শুরুতেই সে তার এই বিষয়ের বিবৃতিতে, প্রধানমন্ত্রী জোর দিয়েছেন যে “এই অবস্থা পক্ষপাতভুক্ত মনন অথবা দলীয় রাজনীতির শর্তাবলী দিয়ে ঠেকানো যাবে না”। লোক সভা দ্বারা পাস করানো সর্বসম্মত সমাধান ছিল এই অভিগমনের দারুন শুরু। কিন্তু  দূর্ভাগ্যবশত সম্প্রতি বিভেদ সৃষ্টিকর উপসর্গ দেখা গিয়েছে, এমনকি পক্ষপাতভুক্ত অগ্রসরও। ইহা অত্যন্ত বোধগম্য যে, বাংলাদেশের মত নির্দলীয় এমনকি দলীয় ইস্যূর পার্থক্যও, সময়ের পরম্পরায় উদিত হতে পারে, বিশেষত সরকারের দৃষ্টিকোনও কার্যকরী প্রক্রিয়া গ্রহণ করতেও দ্বিধা করতে শুরু করেছে। এখানে প্রধান দুই সারির মত রয়েছে। এক হচ্ছে ক্ষমতাশীন দল কংগ্রেস যারা নীতিগত ভাবে স্বীকৃতি দেয়ার বিরোধী নয় কিন্তু বাস্তবে তা প্রধানমন্ত্রীর উপরেই সময় নির্ধারনে কোন কোন বিষয় আসবে তা পরিষ্কারভাবে উপযুক্ত চিন্তা করায় ন্যস্ত। অন্য সারির গঠন প্রায় এর ঘোর বিপরীত। 

এর সাথে অনেক নির্দলীয় সংস্থা এবং আমার মত ব্যক্তিত্বরা আছেন যারা অনুভব করেন যে স্বীকৃতির সময় এখন এবং এখনই। যদিও জাতির মনে এই দুঃখজনক বিভাগ ঘটতে সুযোগ দিয়েছে, মতপার্থক্য খুব ভালো নয়। 

যখন কনগ্রেস(আর) জনগনের মতামত তাদের নিজস্ব দিকে সচল করবে, অন্যের অধিকার যেন একই রকম হয় এটা অবশ্যই স্বীকার করতে হবে। পরবর্তীকালে, যাইহোক, যদি তারা গুরুত্বের সাথে গ্রহণ হতে চায়  তাদের অবশ্যই যুক্তফ্রন্টে উপস্থিত হতে হবে। ভারতীয় জনসংঘের সভাপতি শ্রী অটল বিহারী বাজপাই, খুশিমনেই তার দলের কার্যক্রমের ১২ই আগস্টের সময়সূচী সর্বদলীয় অথবা নির্দলীয় ব্যাপারে রুপান্তর করেন। আমি সকল দলের এবং ব্যক্তিত্বদের নিকট গঠনমূলক আহবানের আবেদন করছি। 

প্রথমত প্যান-আরব্যের রাজনৈতিক লক্ষ্য ছিল অটোমান  সম্রাজ্য থেকে স্বাধীন হওয়া, এবং এটা সাধিত হয়েছে সম্রাজ্যের কেন্দ্র, তুরস্কের মধ্যকার একমাত্র ক্রমবর্ধমান বিপ্লবী আন্দোলনের জন্য। আরব জাতীয়তাবাদী এবং তুরষ্কের সংস্কারবাদী সমবায়ের সিক্রেট সংঘ এবং উন্নতি কমিটি সিক্রেট এসোসিয়েশনের দ্বারা যারা তরুন তুর্কীদের ১৯০৮-৯ এ লিবারেল কার্যক্রমের ক্ষমতায় নিয়ে বিভিন্ন জাতিগত, ধর্মগত এবং জাতীয় দলগুলোর সমতার অঙ্গীকার করেন। কিন্তু তরুন তুর্কিদের উগ্র জাতীয়তাবাদ আরবদের মোহমুক্ত করে, তারা তখন স্বায়ত্তশাসনকে  তাদের লক্ষ্য হিসেবে গৃহীত করেন। খ্রিষ্টানদের নেতৃত্ব আন্দোলন মুসলিমদের সাথে সম্পৃক্ত করা উচিত যারা কিনা নতুন ভাবাদর্শগুলো দ্বারা প্রভাবিত হয়েছিল। পরন্তু, তরুনদের সংকীর্ণ পালা আরব মুসলিমদের বিচ্ছিন্ন করে এবং যতটুক খ্রিষ্টানদের করেছিল। অটোমাইজেশন পলিসি অর্থ হলো আরবী ভাষা এবং সাহিত্যকে এবং তুর্কির প্রশাসন এবং শিক্ষাকে  অনুতসাহিত করা। এই উন্নয়ন অটোমান প্রচেষ্টার ব্যর্থতার পথ সুগম করে, নিজেকে সংঘবদ্ধ শক্তি হতে রক্ষা করতে ১৯১৪ সালের যুদ্ধ স্থিত করে। 

				মরোরে বার্জার, দ্যা আরব ওয়ার্ল্ড টুডে, ডাবলডে এন্ড কোম্পানি
								নিউ ইয়র্ক ১৯৬২, পৃঃ ৩৩৮

Sajib Barman
<১২, ১৮৯, ৪৯৩-৩৯৪>
অনুবাদ

প্রধানমন্ত্রী
বাংলাদেশে এই সন্ত্রাসী আক্রমণ শুধুমাত্র কোন ক্ষুদ্র সংখ্যালঘু জাতিগোষ্ঠিকে নিশিহ্ন করার জন্য নয়, বরং বিশাল সংখ্যাগরিষ্ঠ জনসাধারণের উপর- যারা গনতান্ত্রিকভাবে তাদের সাংবিধানিক অধিকারের ভিত্তিতে ভোট প্রদান করেছিলেন। সংখ্যায় ব্যাপকহারে উর্দ্ধমুখী এই বিশাল সংখ্যক উদ্বাস্থুদের জন্য পর্যাপ্ত ত্রাণ সরবরাহ এখন সময়ের দাবী। 

অদূর ভবিষ্যতে বিশ্ববাসীর এই মানুষদের তাদের নিজ গৃহে পুনর্বাসন করা আবশ্যক। এই অন্তরীন সময়ে ভারত সরকার এবং তার জনগনের একতাবদ্ধ হয়ে তাদের যা সম্ভব তা দিয়ে সাহায্য করা প্রয়োজন। নিজ দেশ থেকে নির্যাতিত হয়ে পালিয়ে আসা মানুষদের আমাদের দেশ এখন পর্যন্ত আশ্রয়স্থল হিসেবে কাজ করে আসছে। 

মহারাষ্ট্রের বাংলাদেশ এইড কমিটির জন্য আমার মঙ্গল কামনা রইল। 
বন, পশ্চিম জার্মানি						
১১ নভেম্বর, ১৯৭১ 
Sd/-
(ইন্দিরা গান্ধী)

রাষ্ট্রপতি ভবন
নয়া দিল্লী-৪
৩০ অক্টোবর, ১৯৭১

আমি জেনে খুশী হয়েছি যে মহারাষ্ট্রের বাংলাদেশ এইড কমিটি ২৪ নভেম্বর, ১৯৭১ একটি অনুষ্ঠানের আয়োজন করেছে। আমি এই প্রচেষ্ঠার সর্বাঙ্গীন মঙ্গল কামনা করি। 

Sd/-  ভি ভি গিরি

বন্ধুগণঃ 
বাংলাদেশ থেকে আগত শরনার্থীদের সাহায্যকল্পে বাংলাদেশ এইড কমিটি, মহারাষ্ট্রের পক্ষে এই আয়োজন এবং “STRINGS & STARS” কে উপস্থাপন করতে পেরে আমি নিশ্চিত ভাবেই অত্যন্ত সন্মানিত বোধ করছি। বাংলাদেশ এইড কমিটি (মহারাষ্ট্র) বাংলাদেশ থেকে আগত লক্ষ লক্ষ শরনার্থীদের সাহায্য করতে নিজস্ব দ্বায়িত্ববোধ থেকে ব্যাপক মাত্রায় কাজ করে আসছে। অর্থ সংগ্রহের এই সাফল্য অতি অবশ্যই আপনাদের সহযোগিতা, দয়া এবং এই মহান কাজে আপনাদের অংশগ্রহনের আগ্রহের উপর নির্ভরশীল, যা আপনাদের ব্যতিরেকে কোন ভাবেই সম্ভবপর ছিলনা। 

আমি আমার সহকর্মী বিশেষ করে ওয়াহিদা রহমান, আর সি চৌধুরী এবং রাম কামলানী এর প্রতি কৃতজ্ঞতা প্রকাশ করছি, যারা কোন ভাবেই  “STRINGS & STARS” এর অনুষ্ঠানের সাফল্যের কিছু কম ভাগীদার নয়। 

আমি কৃতজ্ঞতা জানাতে চাই মাননীয় নওয়াব আলী যাভের জুং, গভর্নর মহারাষ্ট্র, যিনি উনার ষ্টেটের সকল কাজের ব্যস্ততার মাঝেও আগ্রহ করে শুরু থেকে শেষ অবধি সময় দিয়ে বিভিন্ন ভাবে সাহায্য করেছেন। 

এই মহান কর্মের সবকিছুই নিবেদিতপ্রাণ, পরিশমী সদস্যদের স্বেচ্ছা ও নিরন্তর শ্রমে সম্ভব হয়েছে। 

আমি আজকে আপনাদের সকলের আন্তরিক উপস্থিতির জন্য কৃতজ্ঞতা জানাচ্ছি। 

Sd/- …………………..

রানা আমজাদ
<১২, ১৯০, ৪৯৫-৫০০>

বর্ষার অবসান হতেই ক্ষমতাসীন নেতৃবর্গ সোচ্চার হয়ে উঠেছেন এবং রীতিমত কলরব শুরু করেছেন। সবচেয়ে সামরিক ঢং- এর কলরব করেছেন আমাদের সুযোগ্য প্রধানমন্ত্রী। কিন্তু এর দ্বারা তিনি এদেশের জনসাধারণের বুদ্ধির অবমাননা করেছেন আর নিজেকেও পৃথিবীর লোকের কাছে হাস্যসম্পদ করে তুলেছেন। জলন্ধরে তিনি নাকি বলেছেন- ‘পাকিস্তানের প্রায় অর্ধেক তো খতম হয়ে গেছে। ভারতের আর লড়াই করবার দরকার নাও হতে পারে। জেনারেল ইয়াহিয়া খান উপলব্দি করতে শুরু করেছেন বাংলাদেশ মুক্তিবাহিনী তাদের প্রাধন্য  স্থাপন করে  চলেছে আর বিশ্বের মতামতও ক্রমে পাকিস্তানের বিরুদ্ধে যাচ্ছে। প্রতিরক্ষামন্ত্রীর সবচেয়ে বিচিত্র উক্তি হল- ‘মুক্তি বাহিনী আর একটী মুষ্ঠাঘাত করলেই বাংলাদেশের মুক্তি হয়ে যাবে’। 

প্রতিরক্ষামন্ত্রী হিসেবে শ্রী জগজীবন রাম নিশ্চয়ই অন্যের চাইতেও ভাল জানেন। তিনি জানেন বাংলাদেশে গেরিলার কত সামান্য হাতিয়ার নিয়ে লড়ছে- তাদের নিয়মিত সংগ্রাম করার বাহিনীকত ছোট, অগ্নেয়াস্ত্রে তদের কি শোচনীয় স্বল্পতা রয়েছে, আধুনিক আস্ত্রশস্ত্র এবং ভাড়ী সামরিক সরঞ্জাম তাদের প্রায় কিছুই নেই এত সামান্য আস্ত্রশক্তি এবং অর্ধশিক্ষা নিয়ে তারা বাংলাদেশে পাকিস্তানের পাঁচ ডিভিসন সৈন্যকে ঘায়েল করতে পারবে এ রকম আশা করা মানে অতিবড় মূর্খের  স্বর্গে বাস করা। আরও খারাপ কথা হল- এ দেশের জনসাধারণ যাদের ভাগ্যের সঙ্গে বাংলাদেশের ভাগ্য অবিচ্ছদ্যরূপে বাঁধা হয়ে গেছে, এ ধরণের উক্তি তাদের শোচনীয়রূপে বিভ্রান্ত করবে। আজ যখন জনগণের মধ্যে এরূপ মানসিকতা সৃষ্টি করা জরুরি প্রয়োজন যাতে সংগ্রামী চেতনায় তারা শিরদাঁড়া সোজা করে দাঁড়াতে পারে, নিজেদের মধ্যকার সবরকম ভেদাভেদ ভুলে যেতে পারে, কর্মের প্রতিক্ষেত্রে সর্বদিক উদ্যম নিয়ে আত্ননিয়োগ করতে হবে, তখন কেউ নয় স্বয়ং প্রতিরক্ষামন্ত্রী এই মারাত্নক আত্ন-সন্তুষ্টির মধ্যে জগৎকে ঘুম পাড়িয়ে রাখতে চাইছেন, যে বিনা সাহায্যে বাংলাদেশের সৈন্যরাই কাজ খতম করে দিতে পারেবে। 

একথা অবশ্যই সত্য বাংলাদেশের লোকদেরই লড়াই করতে হবে। কিন্তু যেহেতু বাঙালি মুক্তিযোদ্ধারা সাহসী, সংকল্পব্ধ এবং অনন্যনিষ্ঠ, সেইহেতু তারা নিজেরাই পাকিস্তানী বাহিনীকে পরাজিত কর‍তে পারবে এ ধরণের কথা বলে আমাদের নিজেদেরকে এবং বিশ্ববাসীকে প্রতারণা করা নিরর্থক। তাদের সাহায্য কাউকে আসতে হবে। ভারত ছাড়া সে ক্ষমতা এবং উদ্বেগ আর কার আছে? এটা যদি কেবল আর্ত প্রতিবেশীকে সাহায্য করার প্রশ্ন হত তাহলে এ যুগের জাতি-রাষ্ট্রের অনৈতিক নৈরাশ্যক ও হৃদয়হীন রীতি অনুসরন করে নিজের দোরগোড়ার বাইরেই লুটতরাজ, নারীধর্ষণ ও বিধ্বংসী কার্যকলাপ সম্পর্কে চোখ বুজে থকলেও হয়ত ভারতের পক্ষে তা যুক্তিযুক্ত হত। আমাদের বিবেককে বাঁচাবার জন্য আমরা কানে তুলো দিয়েও থাকতে পারতাম যাতে বাংলাদেশে পাকিস্থনী সৈন্যদের পাপালয়ে বন্ধী হতভাগিনী বাঙলি তরুণীদের হৃদয়ভেদী নৈশ আর্তনাদ আমাদের শুনতে না হয়। বাংলাদেশের লোকেদের ‘হিন্দুপ্রবণ’ সংস্কৃতি ধ্বংস করে, কি করে খাঁটি মুসলমান হতে হয় তা তাদের শিক্ষা দিয়ে বাংলাদেশে একটি জারজ জাতি সৃষ্টি করার স্পর্ধিত  পাকিস্থনী উক্তি  সম্পর্কেও আমরা বাধিত থাকতে পারতাম। তাদের পূর্বাংশের উপনিবেশটিকে অমুসলমান বিশেষ করে হিন্দু শূন্য করা, যথেষ্ট সংখ্যায় বাঙালি মুসলমানকে খুন করে বা বিতাড়িত করে তাদের জায়গায় যথেষ্ঠ ‘অনুগত’ পাকিস্তানী আমদানী করে বাঙলি সংখ্যালঘুতে পর্যাবসিত করা এবং তার দ্বারা বাঙলি জাতীয়তাবাদকে নিস্ক্রিয় করে তোলা, মুসলিম জগতের সর্বোত্তম সাংস্কৃতি উজ্জীবনকে ব্যর্থ করে দেখা, বাঙলি দেশপ্রেমিকদের কবরে ধর্ম নিরপেক্ষতাকে চাপা দেওয়া সর্বশেষ দ্বিজাতিতত্ত্বকে পুনঃপ্রতিষ্ঠিত করার পৈশাচিক ষড়যন্ত্র সম্পর্কে আমরা আমাদের মনের দরজায় খিল রাখতেও পারতাম। কিন্তু দূর্ভাগ্যের কথা হল বাংলাদেশ ভারতের পক্ষেই এক জীবন-মরণের প্রশ্ন। শরণার্থীর সংখ্যা প্রায় কোটিতে পৌঁছেছে এবং সেই যে অন্যায়জনক পৌনঃপুনিক উক্তি- ‘বাংলাদেশে এমন পরিবেশ সৃষ্টি করতে হবে যাতে শরনার্থীরা নিরাপদে ফিরে যেতে পারে’ তা সত্য করে তুলবার জন্য বিশ্বের দুই রাশিয়া ও আমেরিকা যদি পাকিস্তানকে সম্মত করতে ব্যর্থ হয়, তাহলে কালক্রমে শরণার্থী সংখ্যা কোটি কিম্বা বেশি হতে পারে। কিন্তু এ  শুধু শরণার্থী বহনের প্রশ্ন নয়। লোকস্ফিত ও দারিদ্র্যপীড়িতে আমাদের দেশের উপর ক্রমাগত এত বেশী শরণার্থীর চাপ সামাজিক, রাজনৈতিক, ও নিরাপত্তা সংক্রান্ত কি পরিণাম অবশ্যম্ভাবী হয়ে উঠবে তা অতিবড় নির্বোধও উপলব্দি করতে পারে। 

সোজাসুজি সমস্যাটির মুখোমুখি হয়ে বুঝতে হবে পৃথিবীর অন্তত মুখ রক্ষার মত সম্মান ও মর্যাদা নিয়ে ভারত টিকে থাকবে কিনা, বাংলাদেশ প্রশ্নটি তার চাইতে কিছু কম নয়। নিক্সন এবং পদগার্নি যদি না-ও জানেন নয়াদিল্লীর এখন জানা উচিত বাংলাদেশ স্বাধীন সার্বভৌম জাতিতে পরিণত না হলে একজন শরণার্থীও, অন্তত একজন অমুসলমান কিম্বা রাজনীতি সচেতন মুসলমানও ফিরে যাবে না। তথাকথিত বিশ্ব সমাজ যতই বুঝান বা চাপ দিন বাংলাদেশের স্বাধীনতার ভিত্তিতে কোন ‘রাজনৈতিক সমাধান’ ইয়াহিয়া খান মেনে নিবেন কখনও তার সম্ভাবনা নাই। এ ধরনের বুঝানো পড়ানো ও পীড়াপীড়ির ফল কি হয়েছে তা ইয়াহিয়া খান নিজেই তার বহু প্রতীক্ষিত ১২ই অক্টোবরের বিবৃতিতে বিশ্ববাসীকে শুনিয়ে দিয়েছেন। অনুমান রাশিয়া এবং আমেরিকা উভইয়েই ‘রাজনৈতিক সমাধানের প্রথম ধাপ হিসেবে শেখ মুজিবর রহমানকে মুক্তি দেবার জন্য পাক প্রেসিডেন্ট এর ওপর চাপ দিচ্ছেন। তার উত্তরও ইয়াহিয়া খান দিয়েছেন। তিনি বলেছেন সামরিক ট্রাইব্যুনালের যে প্রশ্নটি তিনি খাঁড়া করেছেন তা যদি শেখ মজিবকে নির্দোষ না করে তাহলে তিনি একজন দেশদ্রোহীর সাথে কথা বলতেও প্রস্তুত নন। এ মানুষটি অতি সস্প্রতি পাকিস্তানের নির্বাচন এক বিস্ময়কর জয়ের গৌরব অর্জন করেছেন এবং সমগ্র পাকিস্তানের জাতীয় পরিষদে তার দলকে নিরঙ্কুশ সংখ্যাগরিষ্ঠতা এনে দিয়েছেন, জনমত যাচাই করে তার ভাগ্য নির্ণয় করা হবে- এ কথা বলতেও  ইয়াহিয়া খানের মুখে আটকায়নি। ‘রাজনৈতিক সমাধানের জন্য বৃহৎ শক্তিবর্গের এবং আমাদের প্রধানমন্ত্রীরও চেষ্টা চরিত্রের নীট ফল। এই ‘রাজনৈতিক সমাধান’ বস্তুটিকেও ইচ্ছা করেই অস্পষ্ট রাখা হয়েছে- অবশ্য তার একটি বক্তব্য খুবই স্পষ্ট, সেটি হল অখন্ড পাকিস্তানের কাঠামোর মধ্যে থেকে সমাধান। 

ওপনিবেশিক শাসন মুক্তিলাভের জন্য আমেরিকা সংগ্রাম করেছে, কিন্তু সে অনেক দিনের কথা, নিউইয়র্ক বন্দরে ‘স্ট্যাচু অফ লিবার্টি’ (স্বাধীনতার মর্মরমূর্তি) ছাড়া সেই উপনিবেশবাদ বিরোধী আদর্শের আজ আর অবশিষ্ট নেই। প্রকৃতপক্ষে আজ আমেরিকা নিজেই একটি বৃহৎ উপনিবেশিক শক্তি। অন্যদিকে রাশিয়া বারাবর ওপনিবেশিকতা বিরোধী সমস্ত মুক্তি সংগ্রাম উচ্চকন্ঠে তার পরিপূর্ণ সমর্থন জানিয়ে আসছে বটে কিন্তু তার তাঁবেদার রাষ্ট্রগুলোর ওপর তার দখল শিথিল করবার কোন ইচ্ছাই দেখাচ্ছে না। নিতান্ত ভদ্র ভাষাতেই এগুলো তাঁবেদার, আসলে এই রাষ্ট্রগুলোর সেই পুরাতন ওপনিবেশিকরই মতন। এই দুই মহাশক্তি নিজেদের মধ্যে ভাগাভাগি করে বিশ্বের ভবিষ্যৎ এর মুঠি ধরে রয়েছে। এবং তা কোন নৈতিক ক্ষমতায় নয়, সংহারের ভীষণতম হাতিয়ার হাতে থাকার জোরে। বাংলাদেশের পক্ষে নিদারুণ বেদনায় যে, পাকিস্তানের অভ্যন্তরীণ সমস্যা’ সম্পর্ক এই দুই শক্তির দৃষ্টিভঙ্গীর মধ্যে-রুশ ভারত চুক্তি সত্ত্বেও কোন মৌলিক তফাৎ নেই। নিজ নিজ জাতীয় স্বার্থ অনুসারে এই দুই দেশেই পাকিস্তানের ঐক্য ও সংহতি রক্ষার জন্য উদ্বিগ্ন-

পাকিস্থনের দুই অংশের মধ্যে বন্ধন যতই ডিলে হোক না কেন। কিন্তু বাংলাদেশের বিপর্যয়ের মধ্যে কী কী প্রশ্ন নিহিত রয়েছে অন্তত ভারতের সে বিষয়ে কোন ভ্রান্ত ধারনা থাকা উচিত ছিল না। ভারত তো কোন ওপনিবেশিক উচ্চাশা নেই, আর  ভারত সরকারের আজও কিছু সদস্য আছেন যারা নিজেরা এক সময় স্বাধীনতার জন্য সংগ্রাম করেছেন। গোড়া থেকে এটাই পরিষ্কার যে, ‘পাকিস্তান যুক্তরাষ্ট্রে’ যা ঘটেছে তা কোন জাতির বিচ্ছিন্নতা নয়। তা হচ্ছে স্বাধীনতার জন্য ঔপনিবেশবিরোধী সংগ্রাম। অত্যন্ত বেদনার কথা, অনেক বেশী অস্ত্রশক্তি সম্পন্ন একটা বাহিনীর বিরুদ্ধে সাত মাসের নিরবিচ্ছিন্ন সংগ্রামের পরও, সার্বভৌম স্বাধীনতার কম কোন কিছু তাদের এবং তাদের জনগণের কাছে কদাচ গ্রহণীয় হবেনা। বাংলাদেশের ন্যায্য সরকার স্বয়ং বারংবার এই ঘোষনার পরও, ভারতের নেতৃবৃন্দ আলোচনার ভিত্তিতে বাংলাদেশের নির্বাচিত প্রতিনিধিদের গ্রহনযোগ্য রাজনৈতিক সমাধানের কথা বলে চলেছেন। এর চেয়ে অন্তঃসারশূন্য আর কিছু কল্পনা করা কঠিন। গত সাত মাসের অভিজ্ঞতার পরও তারা কি করে আশা করতে পারেন যে, পাকিস্তানী সামরিক শাসকগোষ্ঠিকে তাদের পূর্বাংশের কলোনী হাতছাড়া হওয়ার ক্ষতি স্বীকার চাপ দিয়ে রাজী করানো যেতে পারে- বিষেশ করে যখন তার কিছু শক্তিশালী বন্ধু জুটেছে? নাকি আমাদের শাসকরা নিজেরাই পাকিস্তানকে অখন্ড রাখার প্রচ্ছন্ন ইচ্ছা পোষণ করেন, তা-ই যদি হয়, ঈশ্বর এই দেশকে রক্ষা করুন। 

সমস্যাটি যদি শুধু বাংলাদেশের ভাগ্য নিয়েই হত  তাহলে আমরাও বাস্তবতাবর্জিত অপ্রাসঙ্গিক অনেক বুলি আওড়াতে পারতাম। কিন্তু আমাদের মৌলিক জাতীয় স্বার্থ যে কতখানি বিপন্ন তা আমি আমার কথা দিয়ে হয়ত আমাদের শাসকদের বুঝাতে পারবো না, তাই প্রধানমন্ত্রীর কিছু উক্তিই উদ্বৃত করেছি (উক্তিগুলো ২৪শে মে ১৯৭১ লোক সভায় প্রদত্ত এবং সরকারীভাবে মুদ্রিত প্রধানমন্ত্রীর ভাষণ থেকে)ঃ শরনার্থী স্রোতের কথা বলতে গিয়ে প্রধানমন্ত্রীর বলেছিলেন, “এত অল্প সময়ের মধ্যে এত বিপুল দেশত্যাগ মানুষের লিখিত ইতিহাস অভূতপূর্ব। গত আট সপ্তাহের মধ্যে বাংলাদেশ হতে প্রায় ৩৫ লক্ষ লোক ভারতে এসেছে। দেশভাগের পর থেকে উদ্ধার বলতে আমরা যা বুঝে এসেছি এরা তা নন। এরা যুদ্ধের কবলে পড়েছেন, সীমান্তের ওপারে সামরিক সন্ত্রাস হতে আশ্রয়প্রার্থী হয়ে এখানে এসেছে। “এরপর প্রধানমন্ত্রী প্রশ্ন করেন, শত নয় সহস্র নয় লক্ষ লক্ষ নাগুরিককে বেয়েনটের মুখে তাদের ঘরবাড়ি ছেড়ে পালিয়ে যেতে বাধ্য করার অধিকার কি পাকিস্তানের আছে। আমাদের কাছে এ এক অসহ্য অবস্থা। ”

তা ছিল মে মাসের চতুর্থ সপ্তাহ, এখন হচ্ছে অক্টোবরের চতুর্থ সপ্তাহ। তখন শরণার্থীর সংখ্যা ছিল ৩৫ লক্ষ, ৯৫ লক্ষ। স্বয়ং প্রধানমন্ত্রীর মতে তখনই যদি অবস্থা ‘অসহনীয়’ হয়ে থাকে তারপর গত পাঁচ মাসে যে ক্রমাগত শরনার্থীদের স্রোত বেড়েই চলেছে তা আমরা কি করে সহ্য করতে পারলাম? সম্ভবতঃ আমাদের প্রিয় আন্তজার্জাতিক উপকারীদের বন্ধুসুলভ আমাদের সহ্যের স্তর উন্নীত করতে সাহায্য করেছে। জানি না কোনদিনই আমাদের সহ্যের সীমায় আমরা পৌঁছিব কিনা। 

একই বিবৃতিতে প্রধানমন্ত্রী আরও বলেছেন, “ভারতের ঘারে বন্দুক রেখে এবং ভারতেরই মাটিতে দাঁড়িয়ে পাকিস্তানকে তার রাজনৈতিক বা অন্যান্য সমস্যার সমাধান করতে দেয়া যায় না। পাকিস্তান কিন্তু ঠিক তাই করে চলেছে, তথাপি  তা থামাবার জন্য প্রধানমন্ত্রী এই মাত্রই তিনি করেছেন তার দূতদের অন্যান্য রাষ্ট্রে পাঠিয়ে তাদের অনুরোধ উপরোধ করেছেন যে কাজ পাকিস্তানে করতে দেয়া যায় না বলে তিনি গম্ভিরভাবে ঘোষনা করেছেন তা থেকে তারা যেন পাকিস্তানকে বিরত রাখেন। পাকিস্তান অন্যান্য রাষ্ট্রের ক্ষতি করে এবং তাদের মাটির উপর দাঁড়িয়ে তো তার সমস্যা সমাধান কর‍তে চায়নি, তাহলে ভারত তার নিজের জাতীয় স্বার্থে করতে প্রস্তুত নয় তা তাদের কেউ করবে- খুন কম করে বললেও তা আত্নবঞ্চনা নয় কি? অন্য কোন রাষ্ট্র যে আমাদের কল্যাণে ভারতকে আর ‘অসহ্য’ বিড়ম্ভনা থেকে উদ্ধার করার জন্য বীর পুঙ্গরবে ভূমিকা নেয়নি তাতে অন্তত আমি তো তাদের দোষ দিতে পারি নাঃ বীর্যবত্তার যুগ যদি কখনও থেকেও থাকে, বহুকাল তা অতিক্রান্ত হয়েছে। প্রধানমন্ত্রী  আরও বলেছেনঃ ‘শুধু ভারত নয় প্রত্যেক দেশকেই তার নিজের স্বার্থ দেখাতে হয়। ওরা (অর্থাৎ পাকিস্তানীরা) বিশ্ব মানবতার একটি বিরাট ভূখন্ড এই যে ভারত তার শক্তি ও স্থায়িত্ব বিপন্ন করেছে। “তারপর ঝঙ্কৃত শব্দে তাঁর বক্তৃতার উপসংহার টেনে প্রধানমন্ত্রী বললেন- বিশ্ব যদি এ অবস্থায় বসে থাকে তাহলে আমরা আমাদের নিরাপত্তার জন্য এবং আমাদের সামাজিক ও অর্থনৈতিক জীবন কাঠামো বাঁচানো এবং পরিপুষ্ট করার জন্য বাধ্য হয়েই প্রয়োজনমত সমস্ত ব্যবস্থা অবলম্বন করব। বাংলাদেশ প্রশ্নে দেশের মৌলিক স্বার্থ কিভাবে জড়িয়ে আছে এর চেয়ে স্পষ্টতার ভাষ্য এবং যে কোন অবস্থায় দেশ রক্ষা ও দেশের স্বার্থ রক্ষার তাগিদে সর্বাধিক ব্যবস্থা অবলম্বন সম্পর্কে পৃথিবীকে এর চেয়ে পরিষ্কার ও শক্ত হুঁশিয়ারী আর কিছু হতে পারে না। 

আজ পাঁচ মাস পরে এই কথাগুলো কত আসার মনে হয়। এই পাঁচ মাসে আমাদের অবস্থা তো কেবলই ঘোরালো হয়েছে। কাজ করার যখন কোন ইচ্ছাই ছিল না তখন এ ধরনের বীরত্বব্যঞ্জক উক্তি করার কি প্রয়োজন ছিল। কথা এবং কাজের এই ব্যবধানই পৃথিবীতে এই দেশের মর্যাদা মারাত্নকরূপে ক্ষুন্ন করেছে, দেশের নেতাদের সম্পর্কে লোকে আস্থাহীন হয়ে পড়েছে। কথা-কথা-কথা কিন্তু কোন কাজ নয়, এর একটি মারাত্নক পরিণাম হল দেশের মধ্যে দিব্বি নিশ্চিন্তার ভাব ছড়িয়ে পড়েছে, সম্ভাব্য পাকিস্তানী দুষ্কর্মের মোকাবেলা করার মত কোন মানসিক প্রস্তাব নেই। স্বাধীন ভারতের এই সংঘাতিক সংকটে জাতীয় নেতৃত্বের এর চেয়ে চূড়ান্ত ব্যর্থতা কল্পনা করা কঠিন। 

তাঁর সংযম ও ‘রাষ্ট্রিক বিচক্ষণতার’ জন্য আমাদের প্রধানমন্ত্রী অবশ্য রাশি রাশি সুপারিশপত্র পাচ্ছেন, কিন্তু তাতে এই দেশ যে অর্থনৈতিক, সামাজিক ও রাজনৈতিক বোঝার চাপে আর্তনাদ করেছে তা বিন্দুমাত্র হাল্কা হয়নি এবং জাতির অস্তিত্ব যেভাবে বিপন্ন হয়েছে তাকেও ঠকানো যায়নি। মাসের পর মাস আন্তর্জাতিক স্তরে রাজনৈতিক সমাধানের খোঁজ চলছে, কিন্তু তাঁর এই মাত্র ফল হয়েছে ইয়াহিয়া খান বন্ধু-বান্ধব সবাইকে বৃদ্ধাঙ্গষ্ঠ দেখিয়ে বেড়াচ্ছেন এবং তাঁর পথ হতে সরে দাঁড়াতে অস্বীকার করেছেন। তা তিনি করতেই পারেন, তাঁর একাধিক শক্তিশালী বন্ধু আছে। 

আসলে বাংলাদেশ সমস্যার রাজনৈতিক সমাধানের চাবিকাঠি কেবল ভারতের হতেই আছে। আমি এর আগেও বলেছি স্বাধীনতা ছাড়া কোন রাজনৈতিক সমাধান সম্ভব নয়। সতরাং যার জীবন-মরণের প্রশ্ন বাংলাদেশের প্রশ্নের সাঙ্গে জড়িত সেই ভারতকেই রাজনৈতিক সমাধানের এই নিষ্ফল সন্ধান বন্ধ করতে হবে এবং সাহস করে বাংলাদেশ ও তাঁর ন্যায়সঙ্গত সরকারকে স্বীকার করে শক্ত হাতে প্রশ্নটিকে চিরদিনের মত মোকাবেলা করতে হবে। প্রধানমন্ত্রীন তাঁর সঙ্গেই উপযুক্ত কথাটি বারবার বলে চলেছেন। ইতিহাস প্রমান করবে তিনি ইতিমধ্যেই এ রকম কয়েকটি উপযুক্ত মুহূর্ত হারিয়েছেন। 

সবচেয়ে উপযুক্ত সময় ছিল এপ্রিলের প্রথম পক্ষে, যখন বাংলাদেশ নেতৃবর্গ ও মুক্তিযোদ্ধাগণ সাহায্যের জন্য চীৎকার করেছিলেন, যখন তাঁরা তাঁদের সরকারও প্রতিষ্ঠিত করে ফেলেছিলেন এবং তাঁদের বক্তব্য পেশ করার জন্য সাহায্যের আশায় দিল্লী ছুটে যাচ্ছিলেন। তখন আমরা যেতাম বন্ধুদের পৃথিবীতে যা কিছু শোভন, নীতিসম্মত ও মানসিক তা আমাদের দিকে আসত। তখন আমরা যেতাম বন্ধুদের এবং মুক্তিযোদ্ধাদের সাহায্যকারী ভূমিকা নিয়ে, আক্রমনকারীর ভূমিকা নিয়ে নয়- আর এই সাহায্যের বারবার অনুরোধ আসছিল বাংলাদেশ সঙ্গত ও সংবিধানিক সরকারের কাছ থেকে, যে সরকারকে জন কয়েক মীরজাফর বাদে সকলেই পূর্ণ সমর্থন করেন। অথচ সেই সুযোগ  আমরা বৃথায় যেতে দিয়েছি যে সুযোগ কোন জাতির জীবনে একশ বছরে একবার আসে। তখনকার এই নিষ্ক্রিয়তার জন্য ভারতীয় সৈন্যবাহিনীর বদনাম দেওয়া হচ্ছে। আমাদের বীর জোয়ান ও তাঁদের সুযোগ্য অফিসারদের সম্পর্কে এর চেয়ে অধিক অশোভন আর কিছু হতে পারে না। সৈন্যবাহিনীর অপ্রস্ততি নয়। রাজনৈতিক নেতৃত্বের ব্যর্থতাই এই জন্য দায়ী-আপাতকালের জন্য বিকল্প পরিকল্পনা তাঁরা দিতে পারেননি। 

গোপন হলেও এখন একথা প্রায় সকলেই জানে ঢাকাস্থিত আমাদের ডেপুটি হাইকমিশন বারবার সরকারকে সমাধান করেছিলেন যে মুজিব-ইয়াহিয়া আলোচনায় আলেয়া ছাড়া কিছু নেয়, পাকিস্তান পূর্ব সীমান্তে সৈন্যসংখ্যা বাড়াচ্ছে এবং আজ হউক কাল হউক সে ঝাপিয়ে পড়বে। অন্যদিকে একথাও জানা ইসলামাদস্থিত আমাদের হাইকমিশন বরাবর অনেক আশার কথা বলেছেন। দু’জনেই সমান যোগ্য প্রতিনিধি, তাঁদের ওপর দোষারোপ করে লাভ নেই। যখন দুটি সম্ভাবনাই ছিল, রাজনৈতিক নেতৃত্বের কর্তব্য ছিল, যে কোন একটি সম্ভাবনার জন্যই প্রস্তুত থাকা। আমাদের সুদক্ষ প্রধান সেনাপতিকে যদি অত্যন্ত খারাপ সম্ভাবনার জন্য প্রস্তুত থাকতেই পরামর্শ  দেওয়া হত, তাহলে আমি নিশ্চিত জানতাম আমাদের সৈন্যবাহিনীকে দোষ দেবার কোন কারণই থাকত না। 

কোন কোন মহলে অনেক করে বলা হয়েছে যে, তেমন কিছু করতে গেলে বাংলাদেশ ব্যাপারটা পাক- ভারত যুদ্ধে গিয়ে দাঁড়াত। আজ হউক কাল হউক সে ঝুঁকি নিতেই হবে, কেননা আর কোন বিকল্প নেই। কিন্তু এপ্রিলের সেই গোড়ার দিকে অবস্থা খুবই অনুকূল ছিল এবং বিশ্বের লোক জেগে উঠবার ও চলতি ধরনে শোরগোল তুলবার আগেই প্রশ্নটির মীমাংস হতে পারত। এই অনৈতিক দোষদর্শী ও হৃদয়হীন পৃথিবীতে কাজ করে ফেললে তবে লোক তা হিসাবের মধ্যে আনে। আমি এইকথা বলছি না ভারতের উচিত ছিল বাংলাদেশ দখল করে নেওয়া- কিন্তু তাঁদের সাহায্যে আমাদের ছুটে যাওয়া উচিত ছিল, মুক্তিযোদ্ধাদের সাথে মিলে দশ- পনের দিনের মধ্যে কাজ শেষ করা উচিত ছিল। তারপর আমরা বাংলাদেশের নির্বাচিত প্রতিনিধিদের হাতে ক্ষমতা হস্তান্তরও করতে এবং বাংলাদেশ থেকে সরে আসতে পারতাম যদি না বাংলাদেশ সরকার চাইতেন কোন না কোন ধরনের আমাদের সামরিক সাহায্য বাংলাদেশ আরও কিছুদিন থাকুক, আমাদের আধুনিক সমরাস্ত্র এবং অফিসারগন বাংলাদেশের নিজেস্ব বাহিনী গঠনে কিছুদিন সাহায্য করুক। 

মাত্র এই একটি সুযোগই হাতছাড়া হয়নি। কিন্তু সেসব কথা বলতে গেলে তা ক্লান্তিকর হবে। কাজের কথা হলঃ যথেষ্ঠ বিলম্ব ঘটে গেলেও এখন পুরোপুরি সাহস করে শেখ মুজিবুর রহমানের নেতৃত্বাধীন বাংলাদেশ সরকারকে আনুষ্ঠানিকভাবে স্বীকৃতি দেয়া উচিত এবং তাঁদের স্বাধীনতা অর্জনের সংগ্রামে সর্বতোভাবে সাহায্য করা উচিত। তাতে হয়ত পাকিস্তানের সাথে যুদ্ধ লেগে যেতে পারে, কিন্তু তেমন পরিস্থিতির জন্য যে কোন অস্থাতেই আমাদের প্রস্তুত থাকতে হবে। শ্রীমতি গান্ধী বারবার জোর দিয়ে বলেছেন বাংলাদেশ সরকারকে আনুষ্ঠানিক স্বীকৃতি না দিয়েও স্বাধীনতা সংগ্রামে সম্ভবত সমস্ত সাহায্য দেওয়া যেতে পারে। এ কথা শুধু  এ দেশের লোকের চোখে ধুলো দেওয়া হচ্ছে। কোন সন্দেহ নেই আমরা স্বাধীনতা সংগ্রামীদের প্রচ্ছন্নভাবে কিছু সাহায্য দিচ্ছি। তা আমরা যতই অস্বীকার করি, গত কয়েক মাসে ধরেই পৃথিবীর সংবাদপত্র তা নিয়ে লিখেছে এবং পৃথিবীর কোন বৈদেশিক দূতাবাসের কাছেই তা গোপন নয়। 

আমাদের বিশ্বাসযোগ্যতা আরও ক্ষুন্ন করা ছাড়া এ ধরনের নিরর্থক দোমুখো কাজে কী ফল হচ্ছে? কোন কোন দেশ যদি অভিযোগ করে যে আমরা গোপন সাহায্যের দ্বারা বাংলাদেশে সংঘাত জিইয়ে রাখছি তাহলে সত্যি কি আমরা তাঁদের দোষ দিতে পারি? অতএব এখন আর বীরত্বব্যঞ্জক উক্তি নয় বীরত্বপূর্ন কাজের প্রয়োজন। আমি আগেই বলেছি বাংলাদেশ প্রশ্নের রাজনৈতিক সমাধান শুধু ভারতের হাতেই আছে। ভারত যদি এগিয়ে যায়, নিশ্চিতরূপে অন্যারাও তা অনুসরণ করবে। ভারত এত বন্ধুহীন নয়। অন্যদের সাহায্যে যদি ভারতের প্রয়োজন, ভারতের সাহায্যও অন্যদের কম প্রয়োজন নয়। 

শুরুতে ভারতীয় সংসদ পরিষ্কার ভাষায় ও একমত হয়ে বাংলাদেশ প্রসঙ্গে যে প্রস্তাব নিয়েছিলেন তাতে প্রধানমন্ত্রীর নেতৃত্বে সমগ্র জাতি এই প্রশ্নে ঐক্যবদ্ধ হয়েছিল। কিন্তু তারপর থেকে তাঁর দ্বিধাগ্রস্থতা, সিদ্ধান্ত গ্রহণে অক্ষমতা একই সময়ে গরম ও নরম উক্তি জাতির মানসিকতা বিভক্ত ও হীনবল করে দিয়েছে। দূর্ভাগ্যের কথা, এত বড় সংকটে- যখন জাতীয় ঐক্য অত্যন্ত জরুরী প্রয়োজন- তখনও তিনি তাঁর ভাগ করার রাজনীতি চালিয়ে যাচ্ছেন, কয়েকটি পার্টির বিরুদ্ধে এই অশোভন অভিযোগ করেছেন যে, তাঁর শুধু দলের স্বার্থ নয় সাম্প্রদায়িক স্বার্থেও বর্তমান অবস্থানকে কাজে লাগাচ্ছে। কিন্তু কোন পার্টি সাম্প্রদায়িক বিদ্বেষ জাগাবার উদ্দেশ্যে বর্তমান পরিস্থিতিকে কাজে লাগাচ্ছে একথা অসত্য। 

 প্রধানমন্ত্রীর একজন শুভাকাঙ্ক্ষীরূপে আমাদের ইতিহাসের এই সংকট মূহুর্তে তাঁকে আমার বিনম্র পরামর্শঃ তিনি দলীয় রাজনৈতির ঊর্ধ্বে উঠুন, তার নেতৃত্বে সারাদেশ ও রাজনৈতিক দলগুলোকে ঐক্যবদ্ধ করুন, জনগনকে পরিষ্কারভাবে পথ দেখান এবং তাদের খোলাখুলি বলুন জাতিকে টিকিয়ে রাখতে হলে ত্যাগ ও দুঃখবরণ করতে হবে। তা যদি তিনি করেন এবং এই জরুরি মুহূর্তে উপযুক্ত কর্মে প্রবৃত্ত হন তাহলে তাঁর যে ব্যক্তিগত আকর্ষণ আছে, যোগ্যতা আছে, তা দিয়ে জনগণের মহত্তম শক্তিকে তাঁর পশ্চাতে দূর্ভেদ্য ব্যূহের মত সত্য করতে সমর্থ হবেন। 
 
প্রধানমন্ত্রীর প্রতি	গভীর প্রীতিবশতই আমি বলছি তিনি আমার এই কথাগুলো গুরুত্ব দিয়ে শুনুন। আমি যে সমালোচনা করেছি তা তাকে সাহায্য করার জন্য, হেয় করার জন্য নয়। যে রাজনৈতিক আবহাওয়ার সৃষ্টি হয়েছে তাতে কারুর সততাই প্রশ্নাতীত নয়। কিন্তু আমার কোন রাজনীতি নেই, যা কিছু আমি বলেছি অন্তরের অন্তরস্থল থেকে সরাসরি বলেছি, আমার সাধ্যমত সততা ও দেশপ্রেম অন্তরে রেখেই আমি কথাগুলো বলেছি। 

(মূল ইংরেজি। অনুবাদ- মনকুমার সেন। ) 

মোহিব নীরব <১৯১-১৯৬>
Raisa Sabila <১৯৭ – ৫২৬>

প্রেসিডেন্ট 
প্রফেসর এস এন সেন 

ভাইস-চ্যান্সেলর , কলিকাতা বিশ্ববিদ্যালয় 
ওয়ার্কিং প্রেসিডেন্ট 
প্রফেসর পি কে বোস 

প্রো-ভাইস চ্যান্সেলর (একাডেমিক)
কলিকাতা বিশ্ববিদ্যালয় 

কোষাধ্যক্ষ 
প্রো-ভাইস চ্যান্সেলর (ফিন্যান্স)
কলিকাতা বিশ্ববিদ্যালয় 

সেক্রেটারি 
প্রফেসর ডি কে চক্রবর্তী 

জয়েন্ট সেক্রেটারি 
প্রফেসর ইলা মিত্র 
প্রফেসর এস এন ভট্যাচার্য
প্রফেসর এস কে মিত্র 
প্রফেসর এস গুপ্ত 



কলিকাতা বিশ্ববিদ্যালয় 
সিনেট হাউজ, কলিকাতা 
পশিমবঙ্গ, ভারত 
১৯ ডিসেম্বর ১৯৭১ 

কলকাতা বিশ্ববিদ্যালয় বাংলাদেশ সহায়ক সমিতিঃ একটি আবেদন


আমরা আশা করছি আপনি অবগত আছেন, বিশ্ববিদ্যালয়ের শিক্ষক, ছাত্র, বিশ্ববিদ্যালয় এবং সংশ্লিষ্ট কলেজের অন্যান্য ব্যক্তিদের নিয়ে ১৯৭১ সালের এপ্রিলের শুরুর দিকে কলকাতা বিশ্ববিদ্যালয় বাংলাদেশ সহায়ক সমিতি গঠিত হয়, যা ইতিমধ্যে দেশপ্রেমীক বাংলাদেশীদের সমর্থনে বাংলাদেশে ঘটে যাওয়া সত্য ঘটনা নিয়ে বেশ কিছু পুস্তিকা ও ভাঁজপত্র প্রকাশ এবং বিশ্বব্যাপী প্রচার করেছে। যে সকল প্রতিষ্ঠান বাংলাদেশী শিক্ষকদের সাহায্য করতে আগ্রহী তাদের জন্য সমিতি কয়েক হাজার বাংলাদেশী শিক্ষকের বায়োডাটা সংগ্রহ করে দিয়েছে। এছাড়া শরণার্থী বাংলদেশী শিক্ষকদের অস্তিত্ব রক্ষায় এখনই আর্থিক সাহায্য প্রয়োজন। 

আমরা ইতিমধ্যে বাংলাদেশের বাস্তুহারা শিক্ষক এবং বুদ্ধিজীবীদের মাঝে একলাখের বেশি রুপী এবং মুক্তিবাহিনীর তরুণদের এক লাখের বেশি মূল্যের অন্যান্য সহায়তা প্রদান করেছি। আমরা ভারতে আশ্রয় নেয়া বাংলাদেশীদের মাঝে আমাদের কাছে আসা অন্যান্য সাহায্যসহ ৮০ হাজার রূপীর বেশি মূল্যের ওষুধ বিতরণ করেছি। 

আমরা কৃতজ্ঞতার সাথে স্মরণ করছি তৎকালীন বোম্বে বিশ্ববিদ্যালয়ের উপাচার্য ডঃ পিবি গজেন্দ্রগাদকর এবং অস্ট্রেলিয়ার জাতীয় বিশ্ববিদ্যালয়ের অধ্যাপক অতিন মজুমদার এবং অন্যান্যদের যাঁদের মাধ্যমে বিশাল আর্থিক সাহায্য আমরা গ্রহণ করেছি। 

আপনি কি মনে করেন, ভারত সরকার কর্তৃক বাংলাদেশকে স্বীকৃতি প্রদানের মত সাহায্যের আর প্রয়োজন নেই? আমি জোর দিয়ে বলতে চাই, আশা করা হয়েছিল অনেক আগেই শরণার্থীরা বিশেষ করে বাস্তুহারা শিক্ষকগণের নিজ দেশে ফিরে স্বাভাবিক কাজ খুঁজে পাবে। যুদ্ধে অনেকেই তাদের বসতবাড়ি, আত্মীয় স্বজনদের হারিয়েছেন, অনেকের স্কুল-কলেজের ভবন ক্ষতিগ্রস্ত বা ধ্বংস হয়ে গেছে। 

কলকাতা বিশ্ববিদ্যালয় বাংলাদেশ সহায়ক সমিতির প্রেসিডেন্ট হিসেবে আমি এই আবেদন সকলের কাছে পৌঁছে দিতে চাই যেন তাঁরা আর্থিক সাহায্য বা যে কোন ভাবে অবদান রাখেন। শতবছর বয়সী এই বিশ্ববিদ্যালয়ের প্রাক্তন ছাত্ররা বিশ্বব্যাপী ছড়িয়ে আছেন। আমি নিশ্চিত যে, দুর্দশাগ্রস্ত মানবতার সাহাযার্থে মানুষ এগিয়ে আসবে।     

ভারত সরকার দান বাড়ানোর জন্য দাতাদের আয়কর প্রদান থেকে অব্যহতি দেয়ার সদয় সম্মতি প্রদান করেছেন। 

সমিতির কেন্দ্রীয় কার্যালয় দাঁড়ভাঙা ভবন, কলকাতা বিশ্ববিদ্যালয়, কলকাতা-১২, ভারতে অবস্থিত। 

এস এন সেন, 
উপাচার্য, 
কলকাতা বিশ্ববিদ্যালয়
এবং
প্রেসিডেন্ট
কলকাতা বিশ্ববিদ্যালয় বাংলাদেশ সহায়ক সমিতি

 

“*কলকাতা বিশ্ববিদ্যালয় বাংলাদেশ সহায়ক সমিতির নামে চেক ইস্যু করার জন্য সাহায্যদাতাদের অনুরোধ করা হচ্ছে”। 


এপ্রিল, ১৯৭১

১৯৭১ সালের ৩ এপ্রিল বিশ্ববিদ্যালয়ের শিক্ষক, ছাত্র, কর্মকার্তা-কর্মচারী, সংশ্লিষ্ট কলেজের শিক্ষক, বিশ্ববিদ্যালয়ের বিভিন্ন কমিটির সদস্যদের নিয়ে এক সভায় কলকাতা বিশ্ববিদ্যালয় বাংলাদেশ সহায়ক সমিতি গঠিত হয়। বিশ্ববিদ্যালয়ের উপাচার্য অধ্যাপক সতেন্দ্রনাথ সেন সমিতির প্রেসিডেন্ট, অধ্যাপক পিকে বসু, উপ উপাচার্য (শিক্ষা কার্যক্রম) সমিতির কার্যকরি প্রেসিডেন্ট, শ্রী হিরেন্দ্রমোহন মজুমদার, উপ উপচার্য (অর্থ এবং বাণিজ্য) সমিতির ট্রেজারার হিসেবে নিযুক্ত হন। 

প্রাথমিকভাবে কলকাতা বিশ্ববিদ্যালয় কর্তৃক দানকৃত ৫ হাজার রুপী সমিতির তহবিল গঠন করে এবং সমিতি তখন থেকেই কাজ করা শুরু করে। 

সূচনালগ্ন থেকেই সমিতি যুদ্ধের শরণার্থীদের উল্লেখযোগ্য সহায়তা দিয়ে আসছে। খাবারের প্যাকেট ছাড়াও, প্রয়োজনীয় ওষুধ, প্রাথমিক চিকিৎসা সরঞ্জাম পাঠানো হয়েছে। ইতিমধ্যে আমাদের কয়েক হাজার রুপী এবং যথেষ্ট পরিমাণ পরিশ্রম করতে হয়েছে কারণ শরণার্থীদের ঢল নেমেছে যাদের সংখ্যা ইতিমধ্যে ৫০ লক্ষ অতিক্রম করেছে। শ্রমতি বিনা ভৌমিক(বিশ্ববিদ্যালয়ের প্রাক্তন ছাত্রী) এবং তাঁর একটি ছোট দল, শ্রীমতি কমলা বোস, শ্রীমতি মৃন্ময়ী সেন এবং অন্যান্যরা আমাদের বেশ সহায়তা করেছেন। স্কুল কলেজের শিক্ষক ও শিক্ষার্থীরাও সদা তৎপর ছিল। 

১৯৭১ এর ৫ এপ্রিল আমাদের প্রেসিডেন্ট অন্যান্যদের সাথে ভারতের প্রধানমন্ত্রী, ইউনেস্কোর ডিরেক্টর জেনারেলের কাছে টেলিগ্রাম পাঠিয়েছেন। আমাদের প্রেসিডেন্ট তাঁর টেলিগ্রামে বাংলাদেশকে স্বীকৃতি প্রদানের প্রয়োজনীয়তা সম্পর্কে ভারতের প্রধানমন্ত্রীর দৃষ্টি আকর্ষণ করেছেন। বাংলাদেশের উপর পাকিস্তান সেনবাহিনীর কাপুরুষোচিত আক্রমণ, ঢাকা, রাজশাহী, চট্টগ্রাম সহ সারা দেশে ধ্বংসযজ্ঞ এবং শিক্ষক ও শিক্ষার্থীদের গণহত্যা সম্পর্কে ইউনেস্কোর ডিরেক্টর জেনারেলের দৃষ্টি আকর্ষণ করা হয়েছে। ডিরেক্টর জেনারেল টেলিগ্রামের মাধ্যমে গণহত্যায় ক্ষতিগ্রস্ত জাতির প্রতি তাঁর সহমর্মিতা জ্ঞাপন করেছেন। প্রধানমন্ত্রীও টেলিগ্রামের প্রাপ্তি স্বীকার করেছেন। 

আমাদের অন্যতম উদ্দেশ্য ছিল যে সকল বিশ্ববিদ্যালয় এবং অন্যান্য শিক্ষা প্রতিষ্ঠানের শিক্ষক সীমান্ত অতিক্রম করে ভারতে প্রবেশ করেছেন তাঁদের সাহায্য করা। আমরা তাঁদের কে আর্থিক সাহায্য দিয়ে যাচ্ছি এবং তাঁদের কে তালিকাভুক্ত করেছি। ডঃ অনিরুদ্ধ রায়, ইসলামি ইতিহাস এবং সংস্কৃতি বিভাগে স্নাতকোত্তর এবং তাঁর সহযোগী হিসেবে শ্রী অনিল সরকার বাণিজ্য বিভাগের স্নাতকোত্তর, শ্রী পীযূষ দাশ, শ্রী আংশুমান মল্লিক, শ্রী অনিল বসু এ বিভাগের দায়িত্বে আছেন। কলকাতা বিশ্ববিদ্যালয়ের সিণ্ডিকেট বিশ্ববিদ্যালয় মঞ্জুরী কমিশন ও শিক্ষা মন্ত্রনালয়, ভারতের সম্মতি অনুযায়ী বাংলাদেশের স্কলারদের অতিথি অধ্যাপক বা প্রভাষক হিসেবে সাময়িক নিয়োগ দেয়ার পরিকল্পনা করছে, যা সমগ্র ভারতে বিস্তৃত হতে পারে। রাজ্য সরকারের অনুমতি পাওয়া গেলে এই পরিকল্পনা স্কুল পর্যায়েও বাস্তবায়িত হতে পারে। আমরা ইতিমধ্যে বিভিন্ন রাজ্যসরকারের কাছে চিঠি দিয়ে যোগাযোগ করেছি। 

আমরা আশা করছি এ সকল প্রচেষ্টা থেকে ইতিবাচক কোন ফল পাওয়া যাবে। 

বর্তমান ভাঁজপত্র ছাড়াও আমরা শেখ মুজিবের ছয় দফা কেন্দ্রীক আরেকটি প্রকাশনাকে পৃষ্ঠপোষকতা করেছি। শ্রী অজিত মোহন গুপ্ত(বিশ্ববিদ্যালয়ের প্রাক্তন ছাত্র), ভারত ফটোটাইপের কর্ণধার কর্তৃক এটি করা হয়েছিল। শ্রী স্বরাজ ভট্ট্রাচার্য, চিত্রগঙ্গাদার স্টাফ চিত্রগ্রাহক আমাদের বেশ কিছু মূল্যবান ফটোগ্রাফ দিয়ে সাহায্য করেন।

আমাদের প্রেসিডেন্ট সাধারণ মানুষের কাছে বিশেষ করে বিশ্ববিদ্যালয়ের প্রাক্তন শিক্ষার্থীদের কাছে সমিতির তহবিলে মুক্তহস্তে দান করার জন্য আবেদন করেন(বাংলা এবং ইংরেজি উভয় ভাষায় প্রকাশিত)। তাঁর আবেদনের সাড়া অত্যন্ত উৎসাহজনক। আমাদের জাতীয় অধ্যাপক সতেন্দ্রনাথ বোস প্রথম ব্যক্তি হিসেবে দান করেন। এরপর স্বল্প সময়ে দানকারীদের মাঝে কৃষ্ণনগর মহিলা কলেজ, সরোজিনী নাইডু কলেজ, মহিলা কলেজ, কলকাতা লেডি ব্রাহোর্ন কলেজ, বেথুন কলেজ, ডাঃ বিসি রায় ইন্সটিটিউট অফ বেসিক মেডিসিনের শিক্ষক এবং কর্মচারী, কলকাতা বিশ্ববিদ্যালয়, বিশ্ববিদ্যালয়ের স্নাতকোত্তর বিভাগগুলোর ৬১ জন শিক্ষক, অর্থনীতি, পলিটিক্যাল সায়েন্স, ইসলামি ইতিহাস, আধুনিক ইতিহাস ও ইংরেজি বভাগের শিক্ষার্থীরা, জনাব এন এল টোদীর মাধ্যমে ভারত চ্যারিটি ট্রাস্ট, মেসার্স প্রেস এজেন্টস প্রাইভেট লিমিটেড, মেসার্স এলাইড এজেন্সি, পাস্তুর ল্যাবরেটরিসের কর্মীবৃন্দ, সিদ্ধেশ্বর হিসিয়ারি ফ্যাক্টরি, গোখালে মেমোরিয়াল গার্লস কলেজ, উমেশ চন্দ্র কলেজ, বাংলাদেশ এইড কমিটি বম্বে, শ্রী এইচপি লোহিয়া, এংলো ইন্ডিয়া জুট মিল (কর্মকর্তা ও কর্মচারী), শ্রি অজিত কুমার দত্ত-সাবেক এডভোকেট জেনারেল-পশ্চিম বঙ্গ সরকার, ফাদার পি ফ্যালোন, শ্রী অমিতেশ ব্যানার্জি, প্রিন্সিপাল নিরোদ কুমার ভট্ট্রাচার্য, প্রিন্সিপাল মমতা অধিকারী এবং বিভিন্ন শ্রেনী পেশার মানুষ। বিনামূল্যের উপহারকৃত ওষুধ সংগ্রহ করেন শ্রী উৎপল চৌধুরী ও শ্রীমতি সোমা চ্যটার্জি। বিশ্ববিদ্যালয়ের সকল বিভাগের শিক্ষার্থীরা সমিতির পক্ষ থেকে অর্থ সংগ্রহ করেন। আমরা আশা করছি দানকারদের সংখ্যা এবং দান অনেক বৃদ্ধি ভাবে আগামী দিনগুলোতে যেন আমরা এই সুবিশাল কর্মকাণ্ড সম্পাদন করতে পারি। 

অধ্যাপক জুয়ানেস পত্রনবিস, যতীন চ্যটার্জি, দীপক হাজরা এবং পি সেন শর্মা সমিতি কার্যালয়ের সকল দায়িত্ব পালন করছেন। সমিতির কার্যালয়ে কার্যক্রম পরিচালিত হচ্ছে দাঁড়ভাংগা ভবনের দ্বিতীয় তলায় সকাল ১১টা থেকে বিকেল সাড়ে ৫টা পর্যন্ত এবং ১৪, বিধান সরণির প্রথম তলায় সন্ধ্যা ৬টা থেকে ৮টা। 

আমাদের কার্যক্রম পরিচালনার জন্যে অর্থ প্রয়োজন। বিভিন্ন শিক্ষা প্রতিষ্ঠানের শিক্ষার্থী, কর্মচারী এবং শিক্ষকগণ বিশ্ববিদ্যালয়ের উপাচার্যের তহবিলে নিয়মিত মাসিক অর্থ সাহায্য দেয়ার সিদ্ধান্ত গ্রহণ করেছেন। আমরা সকলের প্রতি সাহায্য প্রদানের জন্য আবেদন জানাই। ট্রেজারার, কলকাতা বিশ্ববিদ্যালয় বাংলাদেশ সহায়ক সমিতির বরাবর চেক পাঠানো যেতে পারে। 


                             মে ১৯৭১ 

কলকাতা বিশবিদ্যালয় বাংলাদেশ সহায়ক সমিতি বাংলাদেশের সমর্থনে কার্যক্রম অব্যাহত রেখেছে। আলোচ্য সময়ে সমিতির পরিচালিত কার্যক্রম সমূহঃ ১ মুক্তিফৌজকে বিভিন্ন বেসরকারি সরবরাহে সহায়তা, বিভিন্ন সময়ে একই উদ্দেশ্যে কার্যরত সমধর্মী সমিতির সাথে যৌথভাবে পরিচালিত, ২ বাংলাদেশি শিক্ষক এবং শিক্ষা প্রতিষ্ঠানের অন্যান্য কর্মচারীদের প্রতি সহায়তা, ৩ বাংলাদেশের সরকারি বিভিন্ন এজেন্সিকে তাঁদের কার্যক্রমে সমন্বয় সাধনে এবং তাঁরা যেভাবে যে মাধ্যমে সহযোগিতা চেয়েছেন সেভাবে সহায়তা করা। ১৯৭১ সালের ৯মে, রবীন্দ্রনাথের জন্ম বার্ষিকীতে সমিতির প্রথম গুরুত্বপূর্ণ প্রকাশনা “বাংলাদেশ-দ্যা ট্রুথ” সমিতির প্রেসিডেন্ট ও কলকাতা বিশ্ববিদ্যালয়ের উপাচার্য অধ্যাপক এস এন সেনের লিখিত মুখবন্ধে প্রকাশিত হয়। প্রকাশনাটি পৃথিবীর সকল বিশ্ববিদ্যালয়ে, গণ্যমান্য সকল ব্যক্তি, সংসদ সদস্য, সংবাদপত্রের কাছে পাঠানো হয়েছিল। আমাদের জানা মতে এই প্রকাশনাটি বিশ্বব্যাপী গুরুত্বপূর্ণ ব্যক্তিদের মাঝে বাংলাদেশে চলমান ঘটনাবলীর ব্যাপারে ব্যাপক আগ্রহ সৃষ্টি করে। 

সমসাময়িক আরো দুটি প্রকাশনার মাঝে অধ্যাপক আসাফ-উজ-জামান কর্তৃক “মুক্তিযুদ্ধে বাংলাদেশ” কলকাতা বিশ্ববিদ্যালয় বাংলাদেশ সহায়ক সমিতির মাধ্যমে প্রকাশিত হয় যেখানে রেডিয়েন্ট প্রসেসের শ্রী সুধীর চন্দ্র মুখোপাধ্যায় সহযোগিতা করেন। দি রেডিয়েটন্ট প্রসেস বিনামূল্যে কাজটি করে। শ্রী অজিত মোহন গুপ্ত কর্তৃক বাংলা ভাষায় অপর প্রকাশনাটিও সমিতির আংশিক আর্থিক সহায়তায় যেখানে বঙ্গবন্ধু শেখ মুজিবুর রহমানের ঢাকায় দেয়া ঐতিহাসিক ভাষণ প্রকাশিত হয়।

বর্তমানে আরো দুটি প্রকাশনার কাজ চলমান, ১ দুই ভলিউমের একটি ছবির এ্যালবাম, একটি ভারত ফটোটাইপ স্টুডিও এবং অপরটি রেডিয়েন্ট প্রসেস কর্তৃক প্রকাশিত হবে। দুটি প্রকাশনাই ভারতে বাংলাদেশ মিশন, কলকাতার  প্রধান জনাব এম হোসেন আলীর মুখবন্ধে প্রকাশিত হবে। ২ বাংলাদেশ সম্পর্কে মিঃ ডর্ফম্যান এবং আরো দুজন আমেরিকান স্কলার কর্তৃক প্রস্তুতকৃত কিছু দলিল পত্রের পুনঃমুদ্রণ।
 
“প্রাথমিক যুদ্ধবিদ্যা” নামক সামরিক প্রশিক্ষণ সংক্রান্ত বাংলা পাঠ্য বইয়ের বেশ কিছু কপি কলকাতা বিশ্ববিদ্যালয় বাংলাদেশ সহায়ক সমিতির মাধ্যমে বিভিন্ন বাংলাদেশী ট্রেনিং ক্যাম্পে পৌঁছে দেয়া হয়। অনেক দিন ধরে এধরনের একটি বইয়ের চাহিদা ছিল। প্রকাশক মেসার্স নয়া প্রকাশ এবং লেখক কর্তৃক বিনামূল্যে সমিতির কাছে বইগুলো দেয়া হয়। 



আমাদের ছাত্রকর্মীরা কয়েকটি চিত্রপ্রদর্শনীর আয়োজন করেছে। চিত্রকর্ম প্রদর্শনীর স্থান এবং তারিখ নিচে দেয়া হলোঃ 

মে ৯                 – সার্কাস এভিনিউ, আনুমানিক ২০০০ দর্শক 
মে ২১, ২২, এবং ২৩      - নবীন চন্দ্র বড়াল এভিনিউ, আনুমানিক ৪০০০ দর্শক  
মে ২৫, ২৬, এবং  ২৭     - গোবরদাঙ্গা, আনুমানিক ৫০০০ দর্শক 

মাসজুড়ে দলগুলোকে মুক্তিফৌজের বিভিন্ন ক্যাম্পে পাঠানো হয়। শ্রীমতি ইপ্সিতা এবং একদল কর্মী বেহরামপুরে(মুর্শিদাবাদ) অনেক ভালো কাজ করছেন। আমরা ত্রিপুরা রাজ্যের বিভিন্ন এলাকায় গিয়েছি। অধ্যাপক পিকে বসু, আমাদের কার্যকরী প্রেসিডেন্ট এসকল ক্ষেত্রে দলকে নেতৃত্ব দিয়েছেন। আমরা ত্রিপুরা রাজ্যের শিক্ষামন্ত্রীর সাথে দেখা করে আমাদের অভিজ্ঞতার কথা তাঁকে জানিয়েছি। 

আমাদের প্রেসিডেন্ট, কলকাতা বিশ্ববিদ্যালয়ের উপাচার্য এ সময়ে বিশ্ববিদ্যালয় মঞ্জুরী কমিশনের সহায়তায় একটি পরিকল্পনা চূড়ান্ত করতে নয়াদিল্লীতে অবস্থান করছিলেন, এবং ভারত সরকার যেন অধিক সংখ্যক বাংলাদেশী শিক্ষককে ভিজিটিং ফেলো হিসেবে কাজে লাগায়। তাঁর উদ্যোগেই পশ্চিম বঙ্গের সকল বিশ্ববিদ্যালয়গুলোর উপচার্যদের সমন্বয়ে একটি উপাচার্য কমিটি গঠিত হয়, কলকাতা বিশ্ববিদ্যালয়ের রেজিস্ট্রার শ্রী অরুন রায় এই কমিটির সচিব হিসেবে দায়িত্বপ্রাপ্ত হন। বাংলাদেশী শিক্ষকদের বিশ্ববিদ্যালয়ে অতিরিক্ত ও সাময়িক ভিত্তিতে কাজে লাগানোর উদ্দেশ্যে এ কমিটি কাজ করতে থাকে। 

শরণার্থী ক্যাম্পে কলেজ এবং এর সাথে স্কুল সংযুক্তির একটি পরিকল্পনাও চূড়ান্ত করা হয়। আমাদের অন্যতম যুগ্ম সচিব অধ্যাপক সৌরিন্দ্রনাথ ভট্টাচার্য এ ব্যাপারে দায়িত্বশীল ব্যক্তিদের সাথে দিল্লীতে আলোচনা করেন। আমাদের প্রেসিডেন্ট আবারো দিল্লীতে এসকল পরিকল্পনা নিয়ে বিশ্ববিদ্যালয় মঞ্জুরী কমিশন এবং ভারত সরকারের সাথে আলোচনা করতে যাবেন। 

১৯৭১ সালের ২১ মে, আমাদের উদ্যোগে বাংলাদেশী শিক্ষকদের সভা অনুষ্ঠিত হয় যেখানে ডঃ এ আর মল্লিক, জনাব কামরুজ্জামান, ডঃ আনিসুজ্জামানকে যথাক্রমে প্রেসিডেন্ট, এক্সেকিউটিভ প্রেসিডেন্ট এবং জেনারেল সেক্রেটারি করে বাংলাদেশ শিক্ষক সমিতি গঠিত হয়। 

২১ মে ব্রিটিশ-ভারতীয় একটি যৌথ দল এ এলাকা ভ্রমণ করে। ৩১ মে মিস্টার উইলিয়াম বার্ন্স, এমপি(কে), মিস্টার ডোনাল্ড চেসওয়ার্থ, সদস্য লন্ডন কাউন্টি কাউন্সিল, এবং চেয়ারম্যান, “ওয়্যার অন ওয়ান্ট” বাংলাদেশে অতি সংক্ষিপ্ত সফর শেষে বিশ্ববিদ্যালয় প্রাঙ্গণে আমাদের প্রেসিডেন্টের সাথে দেখা করেন। একই দিনে তাঁরা কলকাতা প্রেসক্লাবে একটি সংবাদ সম্মেলন করেন। শ্রীমতি মৃন্ময়ী বোস কলকাতা বিশ্ববিদ্যালয় বাংলাদেশ সহায়তা সমিতির পক্ষ থেকে অনুষ্ঠানটির কিছু অংশ আয়োজন করেন। 

এ মাসে আমরা অসংখ্য বন্ধু বান্ধব শুভানুধ্যায়ীর সহযোগিতা পেয়েছি। মাসের শুরু হয়েছিল পুরো মাসের বেতন সাহায্য হিসেবে দান করার মত প্রশংসনীয় প্রতিজ্ঞা করার মাধ্যমে, যা পরবর্তীতে অধ্যাপক ডঃ আসিমা চ্যাটার্জী(ডিন, বিজ্ঞান অনুষদ) এর মাধ্যমে বাস্তবায়িত হয়। এছাড়াও আমরা বিভিন্ন সংগঠন থেকে অনুদান গ্রহণ করেছি যথা বাংলাদেশ মুক্তি সংগ্রাম সহায়ক সমিতি, বাংলাদেশ এইড কমিটি-বোম্বে, আগ্রা বিশ্ববিদ্যালয়, সুপারভাইজরি স্টাফ এ্যাসোসিয়েশন-সিডি, এগ্রা সারদা শশিভূষণ কলেজ, প্রেসিডেন্সি কলেজ, সেট সুরাজমাল জালান গার্লস কলেজ, বিদ্যাসাগর কলেজ ফর ওমেন, বিবেকানন্দ শতবার্ষিকী মহাবিদালয়, বাগনান কলেজ, যোগামায়া দেবী কলেজ, এর কে এন কলেজ অফ কমার্স-বেরহামপুর, জঙ্গীপুর কলেজ, কর্মচারী সমিতি, ইন্ডিয়ান ইন্সটিটিউট অফ ম্যানেজমেন্ট স্টুডেন্টস অফ পিজি, পলিটিক্যাল সায়েন্স ডিপার্টমেন্ট, পিজি টিচার্স অফ জুলজি, সিওনারায়ান রামশ্বর ফতেপুরিয়া কলেজ, প্রফেসর তরুণ রায়, শ্রী এইচ পি লোহিয়া, পিজি স্টুডেন্টস অফ ডিপার্টমেন্ট অফ ইংলিশ এবং আরো অনেকে। শ্রী নিরোদ কুমার সেন মুক্তিফৌজ সদস্যদের জন্য পানির বোতল দান করেন এবং সেগুলো সংশ্লিষ্ট কোয়ার্টারে পৌঁছে দেয়া হয়। একই উদ্দেশ্যে মেসার্স দে মেডিকেল স্টোর এবং সিবা ওষুধ দান করে। 

আমাদের সকল কার্যক্রম সঠিকভাবে পরিচালনার জন্য অর্থ প্রয়োজন। আমরা আশা করছি, আমাদের লক্ষ্যে পৌঁছানোর জন্য প্রয়োজনীয় অর্থ পাওয়া যাবে।     


জুন, ১৯৭১

জুন মাসে  আমাদের প্রোগ্রামের অন্তর্ভুক্ত চার রকমের কার্যক্রম সম্পন্ন করতে গিয়ে বেশ ব্যস্ত সময় কাটাতে হয়েছে, যে কার্যক্রমের মধ্যে ছিলঃ
১। মুক্তিবাহিনীর সহায়তা করা। 
২। শিক্ষকদের সহায়তা করা।
৩। প্রকাশনা
৪। চিত্র প্রদর্শনী। 

এই পর্যায়ে, আমরা মুক্তিফৌজের কর্মকর্তাদের বাড়তি সহায়তা প্রদান কার্যক্রম চালিয়ে গিয়েছি, যেমনঃ ঔষধপত্র, কৃষ্ণনগরের রেডক্রস সেণ্টারে প্রয়োজনীয় যন্ত্রপাতি সহায়তা দেয়া এবং অন্যান্য রকম কার্যক্রম। 
বাংলাদেশ শিক্ষক সমিতি থেকে শিক্ষকদের একটি দল, ডঃ এ মল্লিক, ভাইস চ্যান্সেলর, চট্টগ্রাম বিশ্ববিদ্যালয়, এর নেতৃত্বে উত্তর প্রদেশ এবং দিল্লীতে অবস্থিত আমাদের কিছু বিশ্ববিদ্যালয় প্রদর্শন করেন। D: এ আর মলিক ছাড়াও এই দলে আরো ছিলেন ডঃ আনিসুজ্জামান, জনাব সুবিদ আলি, ডঃ অনিরুদ্ধ রয়, প্রফেসর সৌরিন্দ্রনাথ ভট্টাচার্য, বিষ্ণুকান্ত শাস্ত্রী এবং অনিলকুমার সরকার প্রমুখ। বাংলাদেশ ও কলকাতা বিশ্ববিদ্যালয় এর যৌথ একটি দল, বাংলাদেশ সহায়ক সমিতি থেকে এলাহাবাদ, আলীগড়, দিল্লী, আগ্রা এবং লখনৌ প্রদর্শন করেন। এর সমস্ত খরচ সমিতি থেকে বহন করা হয়। দলটি যেখানেই গিয়েছে সেখানেই যথেষ্ট সমাদৃত হয়েছে, এবং বাংলাদেশের শিক্ষক ও বুদ্ধিজীবীদের বর্তমান সমস্যাগুলো উপলব্ধি করার মত একটি অবস্থা সৃষ্টি হয়েছে। 

আমাদের ভাইস চ্যান্সেলর, প্রফেসর, এস এন সেন, এবং সি ইউ বাংলাদেশ সহায়ক সমিতির প্রেসিডেন্ট বাংলাদেশের শিক্ষকদের ভারতীয় বিভিন্ন বিশ্ববিদ্যালয়গুলোতে অস্থায়ীভাবে নিয়োগ দেয়ার বিষয়টি নিয়ে ইউজিসি ও ভারত সরকারের সাথে আলোচনা করার জন্য দিল্লী গমন করেন। যেহেতু শিক্ষামন্ত্রী দেশে ছিলেন না, তাই এখনও পর্যন্ত একাজে তেমন কোন অগ্রগতি হয়নি এবং এ সমস্যা সমাধানও করা সম্ভব হয়নি। গত ১৭ জুন বঙ্গভবনে একটি প্রেস কনফারেন্সে প্রেসিডেন্ট বাংলাদেশের শিক্ষকদের অস্থায়ী নিয়োগ দেয়ার প্রয়োজনীয়তার উপর বিশেষ গুরুত্ব প্রয়োগ করেন, এছাড়াও আমাদের ক্যাম্প-স্কুল স্কিম এবং গবেষণা কার্যক্রমগুলো কিভাবে শিক্ষার্থীদের চারদেয়ালে আটক রেখে শিক্ষাপ্রদানের চিরাচরিত নিয়ম থেকে বের করে আনবে এবং শিক্ষকদের জন্য কিছু দারুন কর্মের সুযোগ সৃষ্টি করবে সে বিষয়ে কথা বলেন। 

প্রফেসর, এস এন সেন, এবং সি ইউ বাংলাদেশ সহায়ক সমিতির প্রেসিডেন্ট, উপস্থিত অন্যান্য অতিথি যেমন আলহাজ লুতফুল হক, শ্রী চিত্ত বসু, এবং শ্রী ডি এল সেনগুপ্ত, সকল এমপিদের সম্মুখেই দিল্লির এ প্রেস কনফারেন্সে ঘোষণা দেন যে আমাদের একজন শিক্ষক, এস। জে এর ইউরোপিয়ান ল্যাঙ্গুয়েজ শিক্ষা ডিপার্টমেন্ট প্রধান ফাদার পি ফ্যালনকে ভ্যাটিকানে শ্রদ্ধেয় পোপের সাথে দেখা করার জন্য প্রেরন করা যেতে পারে। ফাদার পি ফ্যালনের ভ্রমনসংক্রান্ত সকল খরচ কোলকাতার লর্ড বিশপ বহন করবেন। 

রেডিয়েন্ট প্রসেসের কর্মকর্তা শ্রী এন বি মুখারজী ফাদার পি ফ্যালনকে তার যাত্রার পূর্বে একটি সংক্ষিপ্ত সংবর্ধনা প্রদান করেন। অল ইন্ডিয়া রেডিও এবং অন্যান্য আন্তর্জাতিক সংবাদ মাধ্যম থেকে আমরা জানতে পেরেছি যে ফাদার ফ্যালন ইতিমধ্যেই পোপ মহোদয়ের সঙ্গে সাক্ষাত করেছে এবং ইয়াহিয়ার বাহিনী দ্বারা বাংলাদেশে যে গনহত্যা চালানো হয়েছে সে বিষয়ে তাকে অবহিত করেছেন। 

মিঃ ভি এন থিয়াগারাজান, ওয়ার্ল্ড ইউনিভার্সিটি সার্ভিস, ইন্ডিয়ান ন্যাশনাল কমিটি এর নির্বাহী সচিবকে আমাদের কার্যালয়ে আহবান জানানো হয় এবং তিনি আমাদের বর্তমান প্রকাশনা ও ভবিশ্যতে প্রকাশিতব্য কার্যক্রমগুলোর দারুন প্রশংসা করেন। তিনি আমাদের ক্যাম্প স্কুল স্কিমের প্রতিও আগ্রহ প্রকাশ করেছেন, এবং আমাদের সকল কাজে সহায়তা করার নিশ্চয়তা দিয়েছেন। 

এম্ব্যাসেডর এঞ্জিয়ার বিডল ডিউক, মিঃ মরটন হ্যাম্বারগ (জেনারেল কাউন্সেল-আই আর সি), মিসেস লি থ (পরিচালক,আই আর সি), ডঃ ড্যানিয়েল এল ওয়াডনার (প্রফেসর অব সার্জারি, এলবারট সিন্সট কলেজ অব মেডিসিন, নিউ ইয়র্ক) এবং মিঃ থমাস ডব্লিউ ফিপ্স (একজন লেখক)এর সমন্বয়ে ইন্টারন্যাশনাল রেস্কিউ কমিটির একটি দল আমাদের অফিস পরিদরশনে আসেন এবং আমাদের বিভিন্ন কার্যক্রম সম্পর্কে আলোচনা করেন এবং আমাদের ক্যাম্পস্কুল কার্যক্রম তাদের দৃষ্টি আকর্ষণ করে। বেশ কয়েকবার আলোচনার পর তারা মৌখিকভাবে আমাদের প্রতিমাসে ১০,০০০ ডলার আর্থিক সাহায্য দেবার প্রতিশ্রুতি দিয়েছে, এবং ইতিমধ্যেই আমাদের পরামর্শ অনুযায়ী তারা বাংলাদেশ শিক্ষক সমিতিতে ১০০০ ডলার প্রদান করেছে। এর সাহায্যে, বাংলাদেশ শিক্ষক সমিটি ইতিমধ্যে ৭টি ক্যাম্পস্কুল শুরু করেছে। আই আর সি এর সাথে আলোচনায় সমিতির প্রফেসর সৌরিন্দ্রনাথ, জুনিয়র সেক্রেটারি এবং প্রফেসর পি সেন শর্মা প্রতিনিধিত্ব করেন এবং এখনও কার্যক্রমসমুহ নিয়ে আলোচনা চলছে।  

বিভিন্ন দেশের বেশ কয়েকটি প্রতিষ্ঠান আমাদের সাথে কাজ করছে। এর মধ্যে উল্লেখযোগ্য ইউনিভার্সিটি হচ্ছে, অস্ট্রেলিয়ার ভিক্টোরিয়ায় অবস্থিত দ্যা ইন্সটিটিউট সিলনিজ স্টাডিস, কলম্বো, ঢাকা ইউনিভার্সিটির মিত্র প্রতিষ্ঠানসমুহ, লন্ডনের এ সোসাইটি অব এমিনেন্ট স্কলারস এন্ড টিচারস অব ইউকে, দ্যা বাংলাদেশ স্টুডেন্ট একশন কাউন্সিল, লন্ডন ইত্যাদি। দ্যা স্টুডেন্ট, টিচার্স এন্ড স্টাফ অব মেলবোর্ন ইউনিভার্সিটি, ভিক্টোরিয়া, অস্ট্রেলিয়া ইতিমধ্যে আমাদের ১৩, ২৬৫ রুপি প্রদান করেছে, অনুদানের প্রথম কিস্তি হিসাবে। এক্ষেত্রে আমরা অবশ্যই উক্ত ইউনিভার্সিটিতে কর্মরত প্রফেসর অতিন্দ্র মজুমদারকে ধন্যবাদ দেব, আমাদের সাথে যোগাযোগ করার জন্য। উক্ত ইউনিভার্সিটির ভাইস প্রেসিডেন্ট এবং স্টুডেন্ট কাউন্সিলের ভাইস প্রেসিডেন্টও বাংলাদেশ বিষয়ে কাজ করার যথেষ্ট আগ্রহ প্রকাশ করেছেন। 

কলম্বো এর দ্যা ইন্সটিটিউট সিলনিজ স্টাডিস থেকে শ্রীমতী নিমল পেরেরা আমাদের জানিয়েছেন যে তারা একটি কার্যক্রম হাতে নিয়েছেন যার নাম ‘আউট টু দ্যা পিপল” এবং তারা বাংলাদেশ প্রসঙ্গে বুদ্ধিস্ট সন্যাসীদের নিয়ে পূজনীয় মহানায়ক (দ্যা হাই প্রিস্ট) এর উপস্থিতিতে একটি সমাবেশ আয়োজন করতে পারেন বলে জানিয়েছেন। 

প্রফেসর এসরা বেননাথান, ডিরেক্টর, ফ্রেন্ডস অব ঢাকা ইউনিভার্সিটি, ব্রিস্টল, আমাদের পাঠানো তথ্যাবলীর প্রশংসা করেছেন এবং তিনি বাংলাদেশের শিক্ষকদের পুনর্বাসনে আমাদের সহায়তা করবেন বলে জানিয়েছেন। 

এসকল প্রতিষ্ঠান ছাড়া কিছু ব্যাক্তিগত উদ্যোগ যেমন ইউনিভার্সিটি অব ক্যালিফোর্নিয়া এর মিঃ এ এইচ সাদউদ্দিন, ওটাগো ইউনিভার্সিটি, নিউজিল্যান্ড থেকে প্রফেসর প্রিয়তোষ মৈত্র এবং লন্ডন থেকে প্রফেসর নরেশ নন্দ প্রমুখ আমাদের সহায়তা করে যাচ্ছেন। 

ভারতের বেশ কয়েকটি বিশ্ববিদ্যালয় ও প্রতিষ্ঠান আমাদের সরবরাহকৃত বায়োডাটার ভিত্তিতে বাংলাদেশের শিক্ষকদের অস্থায়ী চাকুরির ব্যবস্থা করতে এগিয়ে এসেছেন। এক্ষেত্রে আমরা অবশ্যই সহযোগিতার জন্য ধন্যবাদ জানাই ওয়েস্ট বেঙ্গল কলেজ এন্ড ইউনিভার্সিটি টিচার’স এসোসিয়েশনকে। এবছর রবীন্দ্র বিষয়ক লেকচারের জন্য বাংলাদেশী কিছু শিক্ষককে আহবান জানানোর কথা ভাবছে ইউনিভার্সিটি অব কেরালা। 

ওয়েস্ট বেঙ্গল কলেজ এন্ড ইউনিভার্সিটি টিচার’স এসোসিয়েশন আমাদেরকে একটি টাইপ রাইটারও ধার দিয়েছে, যার জন্য আমরা তাদের ধন্যবাদ জানাই। 

মেসার্স রেডিয়েন্ট প্রসেসকে ধন্যবাদ জানানো প্রয়োজন, কেননা তারা “কনফ্লিক্ট ইন ইস্ট পাকিস্তান-ব্যাকগ্রাউন্ড এন্ড প্রস্পেক্টস” নামক প্রকাশনাটি সম্পূর্ণ বিনামূল্যে মুদ্রন করেছে এবং প্রয়োজনীয় ও সম্পৃক্ত বিষয়সমুহ এতে অন্তর্ভুক্ত করেছেন। 

শ্রী সুধির মুখারজী, একজন রোটারিয়ানকেও আমরা আমাদের কাজে সহায়তা করার জন্য ধন্যবাদ জানাচ্ছি। 

শ্রী নিরোদ মুখারজী, প্রেসিডেন্ট, বাংলাদেশ সংগ্রাম সহায়ক সমিতি, লেক গার্ডেন, আমাদের মুক্তিফৌজকে কম্বল ও পানিনিরোধক সরবরাহে সহায়তা করার জন্য, আমরা তার কাছে কৃতজ্ঞ।

সমিতি তিনজন ইমিসারিকে ইউরোপের বিভিন্ন দেশে পাঠিয়েছেন বাংলাদেশের সর্বশেষ ঘটনাবলী সম্পর্কে ইউরোপের সম্ভ্রান্ত শ্রেনীকে অবহিত করার লক্ষ্যে। এ লখ্যে আমরা প্রয়োজনীয় সকল দলিল ও ছবি সরবরাহ করেছি ও তাদের খরচ অন্যান্য প্রতিষ্ঠানের সহায়তায় সম্পুরনভাবে সমিতি থেকে বহন করা হয়েছে। এক্ষেত্রে প্রথম গিয়েছেন, ফাদার পি ফ্যালন এস।জে, যার কথা ইতিমধ্যে উল্লেখ করা হয়েছে। 

কলকাতা হাই কোর্টের অবসরপ্রাপ্ত একজন বিচারক, জাস্টিস মিঃ অরুন কে দাস লন্ডনে গমন করেছেন এবং তিনি ইউরোপের অন্যান্য শহরেও যাবেন। যদিও তিনি নিজেই তার সকল খরচ বহন করবেন, কিন্তু তিনিও একজন দুত হিসাবেই দায়িত্ব পালন করবেন। 

মিসেস ইলা মিত্র, আমাদের একজন নির্বাহী সচিব, যিনি মস্কো গমন করেছেন এবং তিনি সোভিয়েত ইউনিয়ন এর আরো কেন্দ্রসমূহেও যাবেন। 

জুন মাসের মধ্যে, সমিতি নিম্নোক্ত প্রকাশনাসমুহ সম্পন্ন করেছেঃ 

১। কনফ্লিক্ট ইন ইস্ট পাকিস্তান-ব্যাকগ্রাউন্ড এন্ড প্রস্পেক্টসঃ প্রফেসর এডোয়ারড এস মেসন, রবার্ট ডরফম্যান এবং স্টিফেন এ ম্যাগ্লিন এটি লিখেছেন। অবশ্য, আমরা বাংলাদেশ প্রচারনা ও তথ্য অধিদপ্তরের সহায়তায় এটিকে বুকলেট আকারেও পুনর্মুদ্রণ করেছি। আমরা এই বুকলেটগুলো মুলত মিডল ইস্ট এবং আফ্রিকাতে বিতরন করেছি। 

২। বাংলাদেশ- থ্রু লেন্সঃ প্রথম প্রকাশিত ছবির এ্যালবাম। এই বইটি এখনও প্রেসে আছে, এবং শীঘ্রই প্রকাশিত হবে। 
৩। বাংলাদেশ- দ্যা হিরোস অব নিউ লাইফঃ ডঃ বি গাঙ্গুলি ও মিসেস মিরা গাঙ্গুলি সম্পাদিত এবং এর ভুমিকা লিখেছেন শ্রী চপলকান্ত ভট্টাচার্য। 
৪। বাংলাদেশের মুক্তিযোদ্ধাঃ প্রফেসর যতিন্দ্রনাথ চট্টোপধ্যায় সম্পাদিত, এবং এর ভুমিকা লিখেছেন শ্রী আনন্দ শঙ্কর রয়। 
৫। দ্বিতীয় প্রকাশিত ছবির এ্যালবাম। 

বাংলাদেশ এর শিক্ষকদের এই দলটি কোলকাতা ইউনিভার্সিটি বাংলাদেশ সহায়ক সমিতির আয়োজিত একটি অনুষ্ঠানে প্রধানমন্ত্রীর সাথেও সাক্ষাত করে তাদের সমস্যার কথা বলেন এবং এই দলে তাদের সাথে আরো যোগ দেন শান্তিনিকেতন আস্রমিক সঙ্ঘের শ্রীমতী ম্রিন্ময়ী বোস। কোলকাতা ইউনিভার্সিটির প্রাক্তন চ্যান্সেলর, শ্রীমতী পদ্মজা নাইডু এর সাথে যোগাযোগ করিয়ে দেবার জন্য আমরা ধন্যবাদ জানাই ন্যাশনাল কোঅরডিনেশন কমিটি ফর বাংলাদেশ এর কনভেনার, প্রফেসর সমর গুহ, এমপিকে।তিনি আমাদেরকে শিশুখাদ্য ও ঔষধ সরবরাহে সাহায্য করবেন বলে প্রতিশ্রুতি দিয়েছেন।  

১৭ জুনে দিল্লীতে একটি প্রেস কনফারেন্সের আয়োজন করা হয়েছে যার কথা ইতিমধ্যে উল্লেখ করা হয়েছে। দিল্লীতে স্বল্পসময় থাকা হলেও ইউজিসি এবং অনেক সরকারি কর্মকর্তাগণের সাথে যোগাযোগ করা হয়েছে। যোধপুর পার্ক গার্লস স্কুলের শ্রীমতী ম্রিন্ময়ী বোশ সহ দুইজনের একটি দল বোম্বে গমন করেন এবং সেখানে সকল শ্রেনির মানুষের সাথে সাক্ষাত করেন। 
নবাব আলী জাভের জং, মহারাষ্ট্রের গভর্নর এবং প্যাট্রন, বাংলাদেশ এইড কমিটি এর সাথে ২৯ তারিখ যোগাযোগ করা হয়, এবং তিনি আমাদের ক্যাম্প স্কুল স্কিম বাস্তবায়নে সম্পূর্ণ সহায়তা করবেন বলে আশ্বস্ত করেন। মিঃ হরিশ মহিন্দ্র, চেয়ারম্যান, বাংলাদেশ এইড কমিটী, উক্ত মিটিঙটি বোম্বের রাজ ভবনে আয়োজন করেন। 

শ্রী সলিল চৌধুরী, এস এম সবিতা চৌধুরী এবং শ্রী মান্না দে তাদের এ্যালবাম, ‘বাংলা আমার বাংলা” সকল রয়ালিটি দান করেছেন। 

বোম্বে ফার্টিলাইজার কর্পোরেশন এর সকল অফিসার ও কর্মীরা আমাদের একটি ভাল অংকের ডোনেশন দেবার প্রতিশ্রুতি দিয়েছেন।  

শ্রী হৃষীকেশ মুখারজী এবং শ্রী হিতেন চৌধুরী তাদের নিয়মিত সাহায্যের প্রবাহ চালিয়ে যাবেন বলে আশ্বস্ত করেছেন।

শ্রী সি এল ঘিওয়ালা, সেক্রেটারি, ঈন্দিয়ান মারচ্যান্টস চেম্বার, বোম্বে, আমাদের বিভিন্ন মানুষজনের সাথে যোগাযোগ করতে সাহায্য করছেন এবং আমাদের কমিটিতেও সাহায্য করবেন বলে জানিয়েছেন। 

বোম্বেতে এত মানুষের সাথে এক্সযোগাযোগ করা সম্ভব হয়েছে, প্রয়াত বিমল রয় এর স্ত্রী শ্রীমতি মনোবিনা রয়, ডঃ অশোক মজুমদার এবং বোম্বে হাই কোর্টের এডভোকেট শ্রী গিরিশ মুন্সী এর সাহায্যে। মিঃ বংশিভাই মেহরা ও তার স্ত্রী শ্রীমতি সুশিলা মেহতা আমাদেরকে বোম্বে থাকাকালীন সময়ে সব ধরনের সাহায্যের প্রতিশ্রুতি দিয়েছেন। মিঃ আর সি জাভেরি ও সব ধরনের সাহায্য করবেন বলে প্রতিশ্রুতি দিয়েছেন। 

বোম্বে ইউনিভার্সিটি এর জাস্টিস গজেন্দ্রগরকার, ভাইস চ্যান্সেলর, বোম্বে ইউনিভার্সিটি, আমাদের একটি কমিটি করবার প্রতিশ্রুতি দিয়েছেন, যার মাধ্যমে তারা ফাণ্ড সংগ্রহ করবেন এবং কোলকাতা ইউনিভার্সিটিতে আমাদের শিক্ষক সহায়ক সমিতির সকল কার্যক্রম চালাতে সাহায্য করবেন। প্রফেসর দন্তওয়ালা, প্রফেসর মিস আলো দস্তুর, ডঃ ঊষা মেহতা এবং বোম্বে ইউনিভার্সিটির আরো অনেকজঙ্কে আমরা মনের অন্তঃস্থল থেকে ধন্যবাদ জানাই, বোম্বেতে অবস্থাঙ্কালীন সময়ে নানা ধরনের প্রোগ্রাম আয়োজন করার  জন্য। 
আমাদের পিকচার এ্যালবামে কিছু দারুন ছবি দিয়ে সাহায্য করার জন্য আমরা ধন্যবাদ জানাই, বোম্বের ফিল্ম ডিভিশনকে। ফিল্ম ডিভিশনের শ্রী অরুন চৌধুরী এবং শ্রী পি পতি এই ছবিগুলো পেতে সাহায্য করেছেন। শান্তিনিকেতন আশ্রমিক সঙ্ঘের শ্রী ডাব্লিউ এম ভান্ডারি তাদের অক্টবর মাসের ৪ দিনের চ্যারিটি ফাংশনের পুরোটা জুড়ে এই প্রকাশনাগুলো বিক্রির জন্য প্রচারনা চালাবেন বলে জানিয়েছেন। এজন্য আমরা আরো কৃতজ্ঞতা জানাই, কোলকাতার শ্রী কাশ মেন সেন কে, যিনি শ্রী ভান্ডারির সাথে সার্বক্ষণিক যোগাযোগ রক্ষার জন্য আমাদেরকে একটি রোভিং টিম সরবরাহ করেছেন। AIFUCTO এর ভাইস প্রেসিডেন্ট প্রফেসর কে এম দেওধরের কথাও না বলে পারছিনা,একি সাথে শ্রী প্রবির সান্ডেল, শ্রী বসন্ত ব্যানারজি, মিসেস বীনা ব্যানারজি, শ্রীমতী চিত্র বড়ুয়া, মিঃ মিনু মাসানি এবং আরো অনেকে যারা অসাধারন অবদান রেখেছেন এবং ভবিষ্যতেও রাখবেন। 

ভারতীয় বিদ্যা ভবনের সেক্রেটারি, শ্রী এস রামকৃষ্ণন, আমাদের সমিতির সহায়তায় বোম্বেতে কিছু পারফর্মেন্স আয়োজন করবেন। 

শ্রী শিক্ষায়তন, সিউনারাইন ও রমেশ্বর ফতেপুরিয়া কলেজ এর শিক্ষক প্রাক্তন ছাত্র ও বর্তমান ছাত্রদের একটি প্রতিষ্ঠান, দ্যা রেডিয়েন্ট প্রসেস, রাজা পেয়ারি মোহন কলেজের শিক্ষক মহোদয়গন, অমতা বালিকা বিদ্যালয়, উদ্বোধন ট্রাস্ট, সচিব টিসি মুঘেরিয়া গঙ্গাধর মহাবিদ্যালয় প্রভিতি আমাদের শ্রী সংঘ চলাকালীন সময়ে সাহায্য করেছেন। 

আমাদের অর্থ সাহায্য প্রয়োজন এবং তার নিয়মিত প্রবাহেরও দরকার আছে। আমরা দেশের এবং দেশের বাইরের সকলকে আবেদন জানাই যেন তারা আমাদের সমিতির কার্যক্রম চালিয়ে যাওয়ার জন্য প্রয়োজনীয় সাহায্য নিশ্চিত করেন। 

আমাদের ছাত্র সঙ্ঘের ফটোগ্রাফিক এক্সিবিশনের পোস্টারগুলো তৈরি করে সাহায্য করার জন্য আমরা শ্রী দেবব্রত মুখোপধ্যায় এবং এসএম সিপ্রা আদিত্যকে আন্তরিক ধন্যবাদ জানাই। 

সমিতির জন্য শ্রী মানস হালদার, শ্রী অনিল বসু, শ্রী অংশুমান মল্লিক এবং আরো অনেকে বাংলাদেশ থেকে আমাদের সমিতিতে যেভাবে সাহায্য করছেন, তার জন্য ধন্যবাদ না জানালেই নয়। একি সাথে কলকাতা ইউনিভার্সিটি এর সুপারভাইসর এবং অন্যান্য কর্মকর্তাদের কথাও উল্লেখযোগ্য। 

আমাদের প্রকাশনাসমুহঃ 

১। ছয় দফা দাবী
২। মুজিবরের ঐতিহাসিক ভাষন
৩। মুক্তিযুদ্ধে বাংলাদেশ, Re. ১.00
৪। বাংলাদেশ, দ্যা ট্রুথ, Re. ১.00
৫। কনফ্লিক্ট ইন ইস্ট পাকিস্তান
৬। বাংলাদেশ থ্রু দ্যা লেন্স 
৭। বাংলাদেশ, দ্যা হিরোস অব এ নিউ লাইফ
৮। বাংলাদেশের মুক্তিযুদ্ধ
৯। পাকিস্তানিসম এন্ড বেঙ্গলি কালচার বাই উসমান জামাল, Rs. ৩.00
১০। ব্লিডিং বাংলাদেশ (এ পিকচার এ্যালবাম) Rs. ১0.00
পাওয়া যাচ্ছেঃ
* সি ইউ সেলস কাউন্টারস, কলেজ স্ট্রিট
* ফরোয়ারড পাব্লিকেশন্স, কলেজ মার্কেট

জুলাই ১৯৭১ঃ
জুলাই মাসে আমাদের কার্যক্রম মুলত ৪ টি বিভাগে বিভক্ত ছিলঃ 
১) মুক্তি ফৌজকে সাহায্য করা
২) শিক্ষকদের সাহায্য করা
৩) প্রকাশনা
৪) ছবি প্রদর্শনী। 
আমরা আমাদের করমকান্ডের মাধ্যমে শিক্ষকদের ক্যাম্পস্কুলে বিভিন্ন সরঞ্জামাদি সরবরাহ করতে পেরেছি। ক্যাম্পস্কুলগুলো ইতিমধ্যেই বাংলাদেশ শিক্ষক সমিতির পরিচালনায় ও ইন্টারন্যাশনাল রেস্কিউ কমিটির আর্থিক সাহায্যে চালু হয়েছে।  

এসময়ের মধ্যে আমরা তরুণদের ক্যাম্পগুলোতে সহায়তার কার্যক্রম যেমন ওউশধ, খাদ্যদ্রব্য সাহায্য, এবং আরো নানা উপকরন সরবরাহ চালিয়ে গিয়েছি। চিফ মিনিস্টারের কমিটি বিলুপ্ত হওায় একটি ফান্ড স্বল্পতার সৃষ্টি হয়েছে যা একটি শূন্যস্থানের সৃষ্টি করছে, এবং আমাদের জন্য তা পরিপূর্ণ করা খুবি কঠিন হয়ে দাড়িয়েছে। 

আমাদের বাংলাদেশ সহায়ক সমিতির প্রেসিডেন্ট, ভাইস চ্যান্সেলর, প্রফেসর এস এন সেন, দিল্লী গমন করেছিলেন, কিন্তু দুরভাগ্যজনকভাবে বাংলাদেশী শিক্ষকদের অস্থায়ী নিয়োগের বিষয়টি চুড়ান্ত হয়নি।  বর্তমানে কমিটির সচিব দিল্লীতে অবস্থান করছেন যেন ইউজিসি এবং সরকারের সাথে আলোচনা করে এসকল স্কিম যা দিল্লীতে অনুমোদনের জন্য পাঠানো হয়েছে, তা দ্রুত বাস্তবায়িত হয়। 

এম পি শ্রী ডি এল সেন গুপ্ত এর সাহায্য তিনি, জুলাই এর ২২ তারিখে প্রধানমন্ত্রী এবং একি সাথে ইউনিয়ন মন্ত্রীদ্বয় শ্রী চয়ন ও শ্রী সিদ্ধার্থ সংকর এর সাথেও দেখা করেছে্ন। প্রধানমন্ত্রীকে বাংলাদেশ থেকে যারা আসতে বাধ্য হয়েছে তাদের বিষয়ে অবগত করা হয়, বিশেষত শিক্ষকদের বিষয়ে। আমাদের কাজ দেখে প্রধানমন্ত্রী খুশি হয়েছে, বিশেষত আমাদের প্রকাশনার প্রশংসা করেছেন। তিনি আমাদের পশ্চিম বঙ্গ সম্পরকিত ইউনিয়ন মন্ত্রী শ্রী রয় এর সাথে দেখা করার পরামর্শ দেন। ইউনিয়ন মিনিস্টার আমাদের সচিবকে দিল্লীতে পরামর্শ দেন যেন তিনি কলকাতায় তার সাথে দেখা করেন এবং আমাদের সকল সমস্যাগুলো নিয়ে সেখানে বিস্তারিত আলোচনা করেন। আমাদের শত চেষ্টা স্বত্বেও তিনি আমাদের সময় দিতে পারেননি, শুধু মাত্র আমরা ২৯ তারিখে একটি লিখিত নোট তাকে রাইটারস বিল্ডিঙ্গে হস্তান্তরিত করতে পেরেছি। আমরা এই নোট এর কপি প্রধানমন্ত্রীকেও পাঠিয়েছি। 

প্রকাশনাঃ
এসময়ের মধ্যে বেশকিছু বই প্রকাশিত হয়েছে এবং বিভিন্ন ওয়ার্ল্ড সেন্টারে তা প্রেরন করা হয়েছেঃ

১) বাংলাদেশ দ্যা হিরোস অফ এ নিউ লাইফ- ডঃ বঙ্গেন্দু গাঙ্গুলি ও ডঃ মিসেস মিরা গাঙ্গুলি সম্পাদিত। 
২)  বাংলাদেশের মুক্তিযুদ্ধ- প্রফেসর যতিন্দ্র চট্টোপধ্যায় সম্পাদিত। 
এই বইটি মুলত বাংলাদেশের শিক্ষকদের অভিজ্ঞতার একটি বিবরন, যারা ছিলেন ইয়াহিয়ার প্রথম টার্গেট। 
এছারাও আমরা এখন পর্যন্ত কলকাতা ইউনিভার্সিটি এর পলিটিকাল সাইন্স ডিপার্টমেন্ট এর হেড ডঃ এস কে মুখারজি সম্পাদিত, বাংলাদেশ এন্ড ইন্টারন্যাশনাল ল” বইটির ৫০০ কপি হাতে পেয়েছি। বইটি পশ্চিম বঙ্গের পলিতিক্যাল সাইন্স এসোসিয়েশন থেকে প্রকাশিত হয়েছে। আমরা আমাদের মেইলিং লিস্টে অন্তর্ভুক্ত প্রথিবীর বিভিন্ন সংস্থায় বইটি প্রেরন করেছি। 

আমাদের দ্বিতীয় পিকচার এলবামটি শিঘ্রই প্রকাশিত হবে। আমাদের সম্পাদক বোর্ড আরো কিছু পাণ্ডুলিপি দেখছেন। 

ক্যাম্প স্কুল প্রোগ্রামঃ

এই প্রোগ্রামটি যথেষ্ট সহায়তা পাচ্ছে। এখন পর্যন্ত বিভিন্ন শরণার্থী শিবিরে মোট ৩১টি স্কুল চালু হয়েছে (শুধু মাত্র পশ্চিম বঙ্গেই রয়েছে ৬০৪টি ক্যাম্প)। ক্যাম্পস্কুলগুলো বাংলাদেশ শিক্ষক সমিতির পরিচালনায় ও ইন্টারন্যাশনাল রেস্কিউ কমিটির আর্থিক সাহায্য এবং স্থানিয় লোকজন, ক্যাম্প পরিচালকদের সহায়তায় চলছে। আমরা মেলবোর্ন ইউনিভার্সিটির সহায়তার মাধ্যমে ইতিমধ্যে সেখানে স্লেট, বইখাতা ও অন্যান্য জিনিস্পত্র ছাত্রদের মধ্যে বিতরন করেছি। এক্ষেত্রে আমরা অবশ্যই শ্যামচরন স্ট্রিটের মেসার্স ভারত স্টেশনারিকে ধন্যবাদ জানাই, যারা বিনা লাভে সকল সরঞ্জাম আমাদের সরবরাহ করেছেন। 

স্কুলের সকল শিক্ষারথিকে বিনামূল্যে বা বিনা লাভে বই সরবরাহ করবে বলে জানিয়েছে কোলকাতার দ্যা পাবলিশার্স এন্ড বুক সেলারস এসোসিয়েশন। তারা এমুহূর্তে বাংলাদেশ শিক্ষক সমিতি এর পরিচালকদের সাথে এই বইগুলো কিভাবে বিতরন করা হবে তা নিয়ে আলোচনা করছেন। আমরা একি সাথে তাদের ধন্যবাদ জানাই একারনে যে তারা ক্যাম্প স্কুলের ডিরেক্টরেটের জন্য বিনামূল্যে তাদের হল ব্যবহার করতে দিয়েছে। মেসার্স নয়া প্রকাশ ও তাদের একটি অফিসে ক্যাম্প স্কুল ডিরেক্টরেটদের ব্যাবহার করতে দিচ্ছে, যাতে সকল আসবাব ও টেলিফোন সংযোগ মজুদ রয়েছে। 

কলকাতার রাজ ভবনে, মহারাষ্ট্রের গভর্নর নবাব আলি জাভের জং এর সাথে সমিতির একটি দল সাক্ষাত করে যাতে উপস্থিত ছিলেন ডি কে চক্রবরতী, এস এন ভট্টাচার্য, জানেশ পত্রনবিশ ও প্রিয়দর্শন সেন শর্মা এবং হিজ এক্সেলেন্সি ক্যাম্প স্কুলের কাজে বেশ আগ্রহ দেখিয়েছেন। তার ইচ্ছে অনুযায়ী রেসিডেন্সিয়াল স্কুলের একটি স্কিমও প্রফেসর পি সেন শর্মা তৈরি করেছেন এবং সেটি তাকে প্রেরন করা হয়েছে। পি ডাব্লিউ ডি এর সহকারী ইঞ্জিনিয়ার শ্রী এ কে রয় আমাদেরকে স্কুল ও হোস্টেল বিল্ডিং এর ডিজাইনটি তৈরি করে দিয়েছেন। তিনি একি সাথে খরচের একটি আগাম হিসাবো নির্ধারণ করেছেন। সমিতি তার এই সাহায্যের জন্য তাকে আন্তরিকভাবে ধন্যবাদ জানাচ্ছে। 

আমরা একি সাথে সিএএসএর সাথেও যোগাযোগ করছি, যাদের পরিকল্পনার সাথে ক্যাম্প স্কুল প্রোগ্রামটির মিল রয়েছে। প্রফেসর অমিয় চৌধুরী তাদের আমন্ত্রনে দিল্লীতে বাংলাদেশের উপর একটি সেমিনারে যোগ দিয়েছেন।

বাংলাদেশ অবস্থা অনুসন্ধান কমিটিঃ 
আমাদের সমিটি  বাংলাদেশ অবস্থা অনুসন্ধান কমিটিকে সহায়তা করছে এবং আমরা তাদের কিছু কোসচেনেয়ার মুদ্রন করে দিয়েছি। 

পুনার বাংলাদেশ মুক্তি সংগ্রাম সহায়ক সমিতির আমন্ত্রনে আমরা চিত্র প্রদরশনীর সরঞ্জামসহ আমরা দুইজন ছাত্র প্রতিনিধিকে পুনায় পাঠিয়েছি- শ্রী মানস হালদার ও গৌতম ঘোষ । পুনার সমিতি আমাদের প্রদরশনীটি পছন্দ করেছে এবং তারা অনুরোধ করেছে যে এই প্রদর্শনীটি যেন আমরা বোম্বে ও মহারাষ্ট্রের বিভিন্ন স্থানেও করি। আমরা প্রস্তাবগুলো বিবেচনায় রেখেছি। 

বোম্বে ইউনিভার্সিটির ভাইস চ্যান্সেলর ডঃ পি বি গজেন্দ্রগরকার এর আমন্ত্রনে আমরা বাংলাদেশী শিক্ষক ও আমাদের প্রতিনিধিদের সমন্বয়ে একটি দল বোম্বে ইউনিভার্সিটিতে পাঠানোর প্রস্তাব দিয়েছি। সমিতি একিভাবে প্রসিদ্ধ সঙ্গীত শিল্পীদের একটি দল সিলনে পাঠানোর প্রস্তাব দিয়েছে এবং শ্রীমতী কনিকা বন্দ্যোপাধ্যায় এই দলটির নেতৃত্ব দেবেন বলে জানিয়েছেন। 

শেখ মুজিবর রহমানের প্রহসনের বিচারের বিরুদ্ধে বাংলাদেশ শিক্ষক সমিতি যে র‍্যালি করেছে তাতেও সমিটি অংশগ্রহন করে। 

ত্রাণ কর্মকাণ্ডঃ

আমরা আন্ধ্রা ইউনিভার্সিটি ও সাধারন ব্রাক্ষ্ম সমাজ এর মহিলা সমিতি থেকে পোশাক ও অন্যান্য দ্রব্যাদি পেয়েছি যা আমরা সাধারন শরণার্থীদের মধ্যে বিতরন করেছি। সাধারন ব্রাক্ষ্ম সমাজ আমাদের আরো সাহায্য করবে বলে প্রতিশ্রুতি দিয়েছে। আমরা সাধারন ব্রাক্ষ্ম সমাজ  এর রেক্টর অরুন কুমার সেনকে এজন্য ধন্যবাদ জানাই। ডঃ পিকে চ্যাটারজী-একাডেমিক কাউন্সিল মেম্বার ও সিনেট সদস্য, নিয়মিত আমাদের ঔষধ সরবরাহ করে সাহায্য করছেন। সিন্ডিকেট মেম্বার, ডঃ বিবেক সেঙ্গুপ্ত, ডঃ পিকে চ্যাটারজি ও ডঃ প্রবোধ রয় আমাদের জানিয়েছেন যে গুরুতর রোগীদের চিকিতসায় তারা সাহায্য করবেন। মিঃ কল্যান মুখারজি ও তার স্ত্রী মিসেস মুখারজি তাদের খরচে কিছু আহত মুক্তিযোদ্ধার চিকিতসার ভার নিয়েছেন। আমরা তাদের কাছে কৃতজ্ঞ। 

ফাদার পি ফ্যালন তার ইউরোপ ট্যুর থেকে ফিরে এসেছেন এবং আমাদেরকে একটি বিস্তারিত রিপোরট জমা দিয়েছেন। ১৯শে জুলাই তিনি ইউনিভার্সিটিতে একটি সংবাদ সম্মেলনের আয়োজনও করেন।/ জুলাই এর ২২ তারিখে তার রিপোর্টটি প্রধানমন্ত্রীর হাতে দেয়া হয়। রিপোর্ট এর কপি শ্রী শরন সিং এবং শ্রী সিদ্ধারথ শংকর রয় কেও দাওয়া হয়েছে।  কোলকাতা হাই কোর্ট এর রিটায়ার্ড বিচারক, জাস্টিস একে দাস ও তার ইউরোপ ভ্রমন শেষে ফিরেছেন। 


ইন্সটিটিউট অফ সিলনিস স্টাডিজঃ

ইন্সটিটিউট অফ সিলনিস স্টাদিজ বাংলাদেশের শিক্ষক এবং আমাদেরকে আমন্ত্রন জানিয়েছেন। আমাদের তরফ থেকে প্রফেসর পিকে বোস, একাডেমিক ভাইস চ্যান্সেলর এ দলের নেতৃত্ব দেবেন। 

অতিথিগনঃ

জাপানিজ পারলামেন্টারি গ্রুপ ফর ওয়ার্ল্ড গভারন্মেন্ট এর জেনারেল সেক্রেটারি, ওয়ার্ল্ড এসোসিয়েশন অফ ওয়ার্ল্ড ফেডারালিস্টস এর চেয়ারম্যান এবং জাপানিজ পার্লামেন্ট এর এম পি, মিঃ কান ইচি নিশিমুরা, হনেফস, অস্ল থেকে ফেরার পথে কোলকাতায় আসেন। প্রফেসর সেন শর্মা তাকে দমদম এয়ারপোর্টে অভ্যর্থনা জানান এবং সমিতির প্রকাশনাগুলোর এক সেট ইংরেজি ভারসন তাকে উপহার দেন। আমাদের বইগুলো মিঃ নিশিমুরাকে বাংলাদেশ সম্পর্কে জানতে সাহায্য করে। ২৬শে জুলাই আমাদের তরফ থেকে প্রফেসর অমিয় চৌধুরী ও পি সেন শর্মা তাকে বিদায়ও জানান। আমাদের অফিসে জাপানের বাংলাদেশ সলিডারিটি ফ্রন্ট এর সেক্রেটারি জেনারেল মিঃ সেতসুরি সুরুশিমা, জাপা বাংলাদেশ ফ্রেন্ডশিপ এসোসিএশন এর একজন এক্সিকিউটিভ কমিটি মেম্বার মিঃ টি সুসুকি ও জাপানের একজন টিভি ক্যামেরাম্যান, মিঃ তেমিসুকাকে আমন্ত্রন জানানো হয়। তাদেরকে আমাদের প্রকাশনাগুলো উপহার দেয়া হয়, যা তারা জাপানি ভাষায় অনুবাদ করবেন এবং বাংলাদেশের জন্য প্রচারণাগুলোতে প্রচার করবেন। তারা আমাদের সমিতির সাথে আরো কাজ করবেন বলে জানিয়েছেন। 

পুনার বাংলাদেশ মুক্তি-সংগ্রাম সহায়ক সমিতি এর সেক্রেটারি ও মহারাষ্ট্রের সংসদের একজন এমএলএ শ্রী শ্যামকান্ত ডি মুরকেও কুয়ালালামপুরে ইন্টারন্যাশনাল পারলামেন্টারি কনফারেন্সে গমনের পূর্বে আমরা বাংলাদেশ বিষয়ে তথ্যাবলী দিয়েছি। 

ওয়ার্ল্ড ইউনিভার্সিটি সারভিসঃ

ওয়ার্ল্ড ইউনিভার্সিটি সারভিস এর মিঃ থাইয়াগরজন আমাদের সাথে যোগাযোগ রক্ষা করে যাচ্ছেন এবং আমরা আশা করছি যে আমাদের বিভিন্ন করমকান্ডে আমরা তাদের পাশে পাবো। অস্ট্রেলিয়ান ন্যাশনাল ইউনিভার্সিটি এর প্রসিদ্ধ ইতিহাসবিদ প্রফেসর এ এল ব্যাশাম,  আমাদের অফিসে এসেছিলেন। তিনি আমাদের কর্মকাণ্ডের প্রশংসা করেন এবং আমাদের জন্য ফান্ড সংরক্ষনের প্রতিশ্রুতি দেন। 

মুক্তি বাহিনিঃ

এই মাসে আমরা নিম্নোক্ত দ্রব্যাদি মুক্তি বাহিনিকে পাঠিয়েছিঃ 

১। ট্রাঞ্জিস্টার রেডিও। 
২। কম্বল
৩। ঔষধ
৪। চিড়া। 

আর্থিক সাহায্যঃ 

আমরা এসময়ের মধ্যে মেলবোর্ন ইউনিভার্সিটির ছাত্র ও শিক্ষকদের কাছে থেকে আর্থিক সাহায্য পেয়েছি, যাদের মধ্যে ছিলেনঃ প্রফেসর অতিন্দ্র মজুমদার, নিউজিল্যান্ড এর ওএলিংটন থেকে ভিক্টোরিয়া ইউনিভার্সিটির ডঃ এ মজিদ খান, নিউজিল্যান্ডের ডুনেডীন এর অবস্থিত ওটাগো ইউনিভার্সিটির ইকোনমিকস বিভাগের প্রফেসর প্রিয়তোষ মৈত্র। অন্ধ্র ইউনিভার্সিটি এর ছাত্র ও শিক্ষকরাও সাহায্য করেছেন, আরো আছেন জওহরলাল নেহ্রু ইউনিভার্সিটি এর সাপোর্ট বাংলাদেশ কমিটি, ফারটিলাইজার করপোরেশন অব ইন্ডিয়া থেকে শ্রী স্বপন ভদ্র, শ্রী প্রবির সান্ডেল এর মাধ্যমে বোম্বের ইন্টার স্টেত কালচারাল ইন্টিগ্রেশন এর চেম্বুর টম্ব্রে, ইন্ডিয়ান প্লাস্টিক ফাউন্ডেশন থেকে মিঃ রুজ আন্সারি। এম/এস গুড কম্পানির শ্রী বারিন মিত্র, উলুবেড়িয়া কলেজ থেকে প্রফেসর অরুন দাসগুপ্ত, সি ইউ এর শিক্ষা ডিপার্টমেন্টের ও পালপাড়া ওয়াই এস কলেজের ছাত্র ও শিক্ষকগন, বগুলা (নদিয়া) শ্রীকৃষ্ণ কলেজের টিচার্স কাউন্সিল ও আর্থিক সাহায্যে এগিয়ে এসেছেন।  

সৃজনশীল শিল্পীদের সহায়তাঃ

শ্রীমতী মৃন্ময়ী বোসের অব্যাহত চেষ্টার ফলস্বরূপ, আমাদের সমিতির একজন প্রতিনিধি বাংলাদেশী কিছু সঙ্গিতশিল্পীসহ এয়ার কোলকাতা স্টেশনে অভিষিক্ত হয়েছেন। আমরা সেখানকার শ্রী বিমান ঘোষকেও এর জন্য ধন্যবাদ জানাই। 

আমাদের দাতার জন্য আয়কর মওকুফঃ

আমরা কৃতজ্ঞতা জানাই ভারত সরকারকে যারা আমাদের দাতার কর মওকুফ করে দিয়েছেন, যেন দাতার সংখ্যা বাড়ে। 

আমাদের দুতঃ 

শ্রী বংশিভাই মেহতা এবং শ্রীমতি সুশীলা মেহতা, এই দুইজনের দলটি এমুহূর্তে আমাদের আরো কিছু প্রতিনিধির সাথে ইউরোপে ভ্রমন করছেন। 

আমরা আবারো সবাইকে আবেদন জানাতে চাই যে আমাদের কোলকাতা ইউনিভার্সিটি বাংলাদেশ সহায়ক সমিতিতে যে অর্থ সহায়তা আপনারা প্রেরন করছেন, তা যেন অব্যাহত থাকে, যেন আমরা আমাদের উদ্যোগগুলোকে বাস্তবায়িত করতে পারি এবং বাংলাদেশে গনহত্যার ফলে বিপদগ্রস্থ মানুষগুলোর পাশে দাড়াতে পারি ও মুক্তিযোদ্ধাদের সহায়তা করতে পারি। 

অগাস্ট ১৯৭১ঃ

কোলকাতা বিশ্ববিদ্যালয় বাংলাদেশ সহায়ক সমিতি ৪ভাবে তাদের কার্যক্রম চালিয়ে যাচ্ছেঃ

(১) মুক্তিযোদ্ধাদের সহায়তা (২) প্রকাশনা, (৩) শিক্ষক ও বুদ্ধিজীবীদের সহায়তা (৪) চিত্র প্রদর্শনী, এবং এছাড়াও আমরা এডভারটাইজিং কাউন্সিলের সাথে একটি নিউজ ব্যাঙ্ক স্থাপন করেছি, যাতে বড় বড় সংবাদদাতা সংস্থাগুলো সংযুক্ত আছে। এই প্রজেক্টটি বাংলাদেশী কিছু তরুন ছেলেমেয়েরা চালিয়ে যাচ্ছে। 

বরাবরের মতই আমরা বিভিন্ন তরুণদের ক্যাম্পের সাথে যোগাযোগ রক্ষা করে যাচ্ছি এবং আমাদের ক্ষমতা অনুযায়ী মুক্তিযোদ্ধাদের সহায়তা করে যাচ্ছি। এমাসে আমরা খুবি কম সংখ্যক মশারি, বুটজুতো ইত্যাদি বিতরন করেছি তাদের মধ্যে। তারা আমাদের কাছে আরো জিনিসপত্র চেয়ে পাঠিয়েছে এবং অন্যান্য কমিটি থেকে তা সংগ্রহ করার চেষ্টা আমরা করে যাচ্ছি।পসছিম বঙ্গ কলেজ ও বিশ্ববিদ্যালয়ের শিক্ষকদের এসোসিয়েশন এবং অন্যান্য গনকমিটিগুলোও একি লক্ষ্যে কাজ করে যাচ্ছে। মিঃ কল্যান মুখারজি ও মিসেস বানি মুখারজির বদান্যতায় আমরা কিছু চিড়া ও চিনি পেয়েছি যা আমরা তাদের অনুপস্থিতিতেই তিনটি ক্যাম্পে বিতরন করেছি। আমরা দুঃখের সাথে জানাচ্ছি যে এ মাসে আমাদের কোন প্রকাশনা হয়নি, কিন্তু আমরা ইতিমধ্যে প্রকাশিত পুস্তকগুলি বিভিন্নস্থানে ডাকযোগে প্রেরন করে যাচ্ছি। আমরা আনন্দের সাথে জানাচ্ছি যে আমাদের দ্বিতীয় আলোকচিত্র এ্যালবামটি, যা সময়ের ধারানুযায়ী সন্নিবেশিত করা হয়েছে, তা ইতিমধ্যে মুদ্রনের জন্য প্রেসে দাওয়া হয়েছে এবং বোম্বের ভারতীয় বিদ্যাভবনের ডঃ অশোক মজুমদার লিখিত আরো একটি প্রকাশনা অতিশীঘ্রই প্রেসে দেয়া হবে। 

ক্যাম্প স্কুল স্কিমঃ

এখন পর্যন্ত ৩১টি ক্যাম্পস্কুল চালু হয়েছে, যার মধ্যে ২১টি পশ্চিম বঙ্গে ও ১০টি আগরতলায়। এখানে বাংলাদেশের ৪০০ জনেরো বেশি শিক্ষক কাজ করছেন। গত মিটিং রিপোর্টেই বলা হয়েছিল যে মহারাষ্ট্রের গভর্নর নবাব আলী জাভের জং আমাদের ক্যাম্প স্কুল স্কিমে বেশ আগ্রহ দেখিয়েছেন। তিনি বোম্বে ফিরে গিয়েই টেলিগ্রাফের মাধ্যমে আমাদের স্কিমে কিছু পরিবর্তন আনার পরামর্শ দিয়েছেন। আমরা সে অনুযায়ী পরিবর্তন করে তার বিবেচনার জন্য পাঠিয়েছি। আমরা দ্রুতই কিছু ভাল ফলাফল আশা করছি এব্যাপারে। 

শিক্ষকদের সহায়তা প্রদানঃ

শুরু থেকেই আমাদের সমিতির প্রেসিডেন্ট ভাইস চ্যান্সেলর প্রফেসর এস এন সেন, বাংলাদেশের শিক্ষকদের অতিরিক্তভাবে অস্থায়ীকিছু পদে নিয়োগ দেবার চেষ্টা চালিয়ে যাচ্ছেন। উনি ইউজিসি ও ইউনিয়ন এডুকেশন মিনিস্টারের সাথে এবিষয়ে আলাপ করে যাচ্ছেন মে মাসের শেষ সপ্তাহ থেকে। একিসাথে একথা জুনে এবং জুলাই মাসের শেষদিকে প্রধান্মন্ত্রীকেও জানানো হয়েছে। বরতমাঙ্কালে শিক্ষকদের অবস্থা ক্রমশ আরো সঙ্গীন হচ্ছে সে বিষয়ে ইউনিয়ন মিনিস্টারকে অবহিত করা হচ্ছে। বাংলাদেশের শিক্ষকদের ভিজিটিং ফেলো হিসেবে নিয়োগের ব্যাপারে বেশ কিছু স্কিম কলকাতা বিশ্ববিদ্যালয় বাংলাদেশ সহায়ক সমিতি প্রস্তুত করেছে এবং তা সরকারের কাছে জমাও দিয়েছে। দুরভাগ্যবশত এখনও এ বিষয়ে আশানুরুরপ কোন ফল পাওয়া যায়নি। আমাদের দেশের পলিসি প্রনয়ঙ্কারী ব্যাক্তিরা যদি সহায়ক সমিতির বাংলাদেশী শিক্ষকদের অস্থায়ী নিয়োগের এ প্রস্তাব অনুমোদন করতেন, সেটি খুবি দারুন একটি ফলাফল বয়ে আনতো।

যদিও আনন্দের সাথে বলা যায় যে, যোধপুর, মুজাফফরপুরে অবস্থিত ইউনিভার্সিটি অফ পাটিয়ালা, বোম্বের দ্যা ইন্ডিয়ান ইন্সটিটিউট অফ টেকনোলজি, কলকাতার দ্যা ইন্ডিয়ান এসোসিয়েশন অফ সাইন্স, কলকাতার ইন্ডিয়ান স্ট্যাটিস্টিক্যাল ইন্সটিটিউট ও যাদবপুর ইউনিভার্সিটি কিছু শিক্ষকদের নিয়োগ দিয়েছে। দিল্লী ইউনিভার্সিটি ও জওহরলাল নেহেরু ইউনিভার্সিটি সহায়তার হাত বাড়িয়ে দিয়েছে। 

এমতাবস্থায়, আমাদের শিক্ষকদের আর্থিক সহায়তা প্রদান অব্যাহত রাখতে হবে। এই বিষয়ে আমাদের অব্যাহত ফান্ড সহায়তা প্রয়োজন। 

তথ্য ব্যাংকঃ

আমরা এডভারটাইজিং কাউসিলের সহায়তা ও দিকনির্দেশনায় একটি তথ্য ব্যাংক স্থাপন করেছি। হিন্দুস্তান থম্পসন এসসিয়েটস লিমিটেড এর শ্রী রাম রয় শীর্ষ সংবাদ মাধ্যমগুলোর মুখপাত্র হিসেবে এ প্রজেক্টটি দেখভাল করছেন। এর জন্য নেতাজি ভবন, কলকাতায় এর ওয়ারক সেন্টার স্থাপিত হয়েছে। বাংলাদেশ ভলান্টিয়ার সারভস করপস এর কাজে সারবিক সহায়তা এবং লোকবল দিচ্ছে। 

আলোকচিত্র প্রদরশনীঃ

পুনার বাংলাদেশ মুক্তি সংগ্রাম সমিতির আমন্ত্রিত অতিথি হিসেবে শ্রী মানস হালদার আমাদের চিত্র প্রদর্শনী সমেত মহারাষ্ট্রের বিভিন্ন স্থানে ঘুরে বেরাচ্ছেন। এটি দারুন প্রশংসিত হচ্ছে। আমাদের কাছে এস।পি কলেজ, পুনা ও অন্যান্য স্থান থেকে অভিনন্দন জানিয়ে চিঠি এসেছে। 

বিদেশী সংস্থার সাথে যোগাযোগঃ

আমরা বাংলাদেশ বিষয়ে কাজ করার লক্ষ্যে প্রায় ২০০ বিদেশী প্রতিষ্ঠানের সাথে যোগাযোগ করেছি। 

মেডিকেল যন্ত্রপাতি ও ঔষধঃ

আমরা বাংলাদেশ-গ্রিন ক্রস হতে অতি সম্প্রতি একটি বার্তা পেয়েছি, যাতে তারা আমাদের বলেছে একটি বড় ঔষধপত্র ও মেডিকেল যন্ত্রপাতির পারসেল খুব শিঘ্রই তারা পাঠাচ্ছে, এবং আমরা যেন সেগুলো গ্রহন করার জন্য তৈরি থাকি। 

উলের পোশাকের আবেদনঃ শীত আসছে। ইতিমধ্যেই কিছু কিছু ক্যাম্পে ঠান্ডা অনুভুত হয়। আমরা সকল শিক্ষা প্রতিষ্ঠানে বৃদ্ধ, শিশু ও মুক্তিযোদ্ধাদের জন্য শীতের কাপড়ের সাহায্যের আবেদন চেয়ে পাঠিয়েছি। মেয়েদের স্কুল্গুলোতে বিশেষভাবে আবেদন করা হচ্ছে। 

মিস মেরি স্যাটনঃ

বাংলাদেশের সকল রেজিস্টার্ড শিক্ষকদের একটি পুরনাঙ্গ তালিকা মিস ম্যারি স্যাটন এর কাছে পাঠানো হয়েছে। তিনি ভারতের প্রধানমন্ত্রীর বাংলাদেশের জন্য যে ত্রান তহবিল তার তদারকিতে আছেন। 

কেরালা পরিদরশনঃ

বাংলাদেশের রাজশাহি ইউনিভার্সিটির বাংলা ডিপার্টমেন্ট এর প্রধান, ডঃ মাজহারুল ইসলাম,  এ মুহূর্তে কেরালায় সেখানকার একটি ইউনিভার্সিটির আমন্ত্রনে গিয়েছেন। তিনি সেখানে রবীন্দ্রনাথের উপর লেকচার দেবেন ও কিছু সম্মানীও পাবেন। তার সকল খরচ আমরা বহন করছি। 

সমিতি রেজিস্ট্রেশন ও দাতাদের আয়কর মওকুফঃ

আমরা রেজিস্ট্রেশন অব সোসাইটিস এক্ট এর আওতায় এই সময়ের মধ্যে সমিতি রেজিস্ট্রেশন করিয়েছি এবং দাতাদের আয়কর মওকুফ এর মাধ্যমে সহায়তার অংক বৃদ্ধি করেছি। 

রবীন্দ্র সদনে চ্যারিটি পারফরমেন্সঃ

গত ২৩ ও ২৪শে অগাস্টে দুইটি সাংস্কৃতিক অনুষ্ঠান হয়েছে। ২৩ তারিখের শোটি উদ্বোধন করেন কলকাতা বিশ্ববিদ্যালয়ের ভাইস চ্যান্সেলর প্রফেসর এস এন সেন ও প্রধান অতিথি ছিলেন চট্টগ্রাম বিশ্ববিদ্যালয়ের ভাইস চ্যান্সেলর এবং বাংলাদেশ শিক্ষক সমিতির প্রেসিডেন্ট ডঃ আজিজুর রহমান মল্লিক। ২৪শে আগস্ট উদ্বোধন করেন আমাদের কার্যকরী প্রেসিডেন্ট এবং কলকাতা বিশ্ববিদ্যালয়ের প্রো-ভাইস চ্যান্সেলর পিকে বসু এবং প্রধান অতিথি ছিলেন জনাব আমিরুল ইসলাম এমএনএ (বাংলাদেশ)। আমরা নবনালন্দা গ্রুপ ও শান্তিনিকেতন আশ্রমিক সংঘকে আন্তরিক ধন্যবাদ জানাই যে তারা বিনা পারিশ্রমিকে দুইটি অনুষ্ঠানে অংশ নিয়েছেন। আমরা রবীন্দ্রসদনের কর্তৃপক্ষ এর শ্রী সুকুমার দাস, শিমান বি চক্রবর্তী, ডঃ শুরবা লাহিরি ও প্রফেসর সোমেন বোসকে ধন্যবাদ জানাতে চাই প্রচারনা চালানো ও সহায়তার জন্য।  

ভ্রমন কারযক্রমঃ

আমরা দুইটি ভ্রমন কার্যক্রম হাতে নিয়েছি। এক্টিতে বোম্বে বিশ্ববিদ্যালয়ের আমন্ত্রন রক্ষা করতে বোম্বে যাওয়ার কার্যক্রম ও অপরটি সিলন বিশ্ববিদ্যালয়ের আমন্ত্রন রক্ষা করতে যাওয়ার সিলনে যাওয়ার কার্যক্রম। 

দিল্লী সেমিনারঃ

বাংলাদেশের উপর নিউ দিল্লীতে যে সেমিনার হয়ে গেল তাতে সমিতির প্রতিনিধি হিসেবে ডঃ অমিয় চৌধুরী অংশ নিয়েছেন। 

আর্থিক সহায়তাঃ

আমরা এই সময়ের মধ্যে অস্ট্রেলিয়ার ইউনিভারসিটী অফ মেলবোর্নের ছাত্রগন ও প্রফেসর এ। মজুমদারের নিকট থেকে, ফ্রান্স প্রবাসী মিস কোলেট দুটিলার নিকট থেকে (শ্রী কে এল মুখারজীর মাধ্যমে), ইমপ্লয়ী অব কোলকাতা ইউনিভারসিটি্, লন্ডন থেকে, অন্ধ্র ইউনিভার্সিটির ভাইস চ্যান্সেলর মহোদয় থেকে। কোলকাতা ইউনিভার্সিটির প্রফেসর হরিকিন্তর নন্দী ও পরিসংখ্যান বিভাগের অন্যান্য শিক্ষক, বেঙ্গলি সোশ্যাল এন্ড কালচারাল এসোসিয়েশন এর পক্ষে, ওয়েস্টারন-অস্ট্রেলিয়ান ইন্সটিটিউট অব টেকনোলজি এর প্রফেসর প্রদিপ মিত্র, পাঞ্জাব উনিভারসিটি টিচার্স এসোসিয়েশন এর প্রেসিডেন্ট মিঃ কে এল জাওরা, ও কলকাতার এডুকেশন সোসাইট কলেজ এর টিসি ভাওয়ানিপোর এর কাছ হতে আর্থিক সাহায্য পেয়েছি।  

সেপ্টেম্বর ও অক্টোবর, ১৯৭১ঃ

গত দুই মাসেও কোলকাতা শিক্ষক সমিতি চারভাগে তাদের কার্যক্রম চালিয়ে গিয়েছেঃ 

১) মুক্তি ফৌজকে সাহায্য করা
২) শিক্ষকদের সাহায্য করা
৩) প্রকাশনা
৪) ছবি প্রদর্শনী। 

এই সময়ে আমরা একি সাথে বর্ডারে অবস্থিত যুবক্যাম্পগুলোকে সহায়তা করেছি। বাস্তবে বাকি সকল পাবলিক কমিটিগুলোই বিলুপ্ত হচ্ছে এবং তাদের করমকান্ডের ভার আমাদের উপর ন্যাস্ত হচ্ছে। আমাদের উপর চাপ অনেক বেড়ে যাচ্ছে। আমরা কোলকাতার এক্স শেরিফ শ্রী এস সি রয় এর সাথে নিয়মিত যোগাযোগ রক্ষা করে যাচ্ছি, মুলত তিনিই বাংলাদেশ এইড কমিটির মুল দায়িত্বগুলো পালন করেন। এই কমিটির সঙ্গঠক শ্রীমতী পদ্মজা নাইডু ও শ্রী এমসি চাগ্লা এর নেতৃত্বাধীন ন্যাশনাল কোঅরডিনেশন কমিটি ফর বাংলাদেশ, এবং এর হেডকোয়ারটার নেতাজি ভবনে অবস্থিত। 

সেপ্টেম্বরের ২ তারিখে আমরা পশ্চিম বঙ্গ বিষয়ক ইউনিয়ন মিনিস্টার শ্রী সিদ্ধারথ শংকর রয় এর সঙ্গে কোলকাতায় দেখা করি এবং একটি নোট প্রদান করি যা ইতিপূর্বে প্রধানমন্ত্রীকে দেয়া হয়েছে। নোটে এখন পরযন্ত আমাদের সমিতির প্রেসিডেন্টের উদ্যোগে বাংলাদেশের শিক্ষকদের সহায়তায় যা যা করা হয়েছে তার একটি বিবরনী সম্বিলিত হয়েছে। এখন পর্যন্ত এবিষয়ে আমরা সরকার থেকে কোন জবাব পাইনি। 

ক্যাম্প স্কুলঃ

এখন পর্যন্ত ক্যাম্প স্কুলের মোট সংখ্যা ১৫টি যার মধ্যে ১০টিই ত্রিপুরায়। এখন পর্যন্ত ৭১৪ জন শিক্ষক নিয়োগ দেয়া হয়েছে। বংলাদেশ শিক্ষক সমিতি ও ইন্টারন্যাশনাল রেস্কিউ কমিটির আর্থিক সহায়তায় এ ক্যাম্প স্কুলগুলো চলছে। ফান্ড বাড়লে এই কারযক্রমকে আরো বর্ধিত করা যায়।  

শিক্ষক ও বুদ্ধিজীবীদের সহায়তা প্রদানঃ

বোম্বে ইউনিভার্সিটির ভাইস চ্যান্সেলর এর দায়িত্ব থেকে অবসর গ্রহনের পূর্বে ডঃ পি বি গজেন্দ্রগ্ররকার আমাদেরকে বোম্বে ইউনিভার্সিটির টিচার ও ছাত্রদের কাছে থেকে সংগ্রহকৃত মোট ৬৭,০০০ রুপি প্রদান করেন। এখন পরযন্ট একটি মাত্র ইউনিভার্সিটি থেকে প্রাপ্ত এটিই ছিল সরবোচ্চ অংকের সাহায্য। এখন পর্যন্ত দ্বিতীয় অবস্থানে আছে অস্ট্রেলিয়ান ন্যাশনাল ইউনিভার্সিটি যারা কয়েকটি কিস্তিতে আমাদের প্রায় ৪১,০০০ রুপি প্রদান করেছেন। আমরা প্রফেসর টপ, বোম্বে ইউনিভার্সিটির বরতমান ভাইস চ্যান্সেলর এর সাথেও যোগাযোগ রক্ষা করে যাচ্ছি এবং আশা করি তিনি বাংল্লাদেশের শিক্ষকদের জন্য সাহায্য অব্যাহত রাখবেন।   

শরণার্থী শিক্ষকদের আর্থিক সহায়তা প্রদানের লক্ষে শ্রী জয়প্রকাশ নারায়ন গনপ্রজাতন্ত্রী বাংলাদেশ সরকারের রাষ্ট্রদুত মিঃ এম হুসেনের মাধ্যমে আমাদের ২ লাখ রুপি প্রদান করেছেন। বাংলাদেশ শিক্ষক সমিতির উদ্যোগে একটি অনুষ্ঠান করার পরিকল্পনা হাতে নেয়া হয়েছে এবং অচিরেই এটি বাস্তবায়িত হবে

তথ্য ব্যাঙ্কঃ

তথ্য ব্যাঙ্ক এর কাজ ধিরেধীরে এবং সুষ্ঠভাবেই আগাচ্ছে। কোলকাতার ব্রিটিশ ইনফরমেশন সার্ভিস আমাদেরকে তিনটি পত্রিকার গত তিন মাসের প্রকাশিত প্রতিটি কপি দান করেছে। অন্যান্য বিদেশি জার্নাল ও ভিডিও ক্লিপের কপিও জমা হচ্ছে। এখন চাইলে স্কলারগন বা ইতিহাসবিদগণ এই ব্যাংককে রিসার্চের সময় কাজে লাগাতে পারবেন। এ বিষয়ে আমাদের অবশ্যই ঢাকা বিশ্ববিদ্যালয়ের জনাব জামিল চৌধুরীকে ধন্যবাদ জানানো দরকার যার পরযবেক্ষন ও দিকনির্দেশনার মাধ্যমে বাংলাদেশের ১৪ জন ছাত্র সেখানে আমাদের জন্য কাজ করছে। বাংলাদেশ সরকারের প্রেস ইনফরমেশন ডিপার্টমেন্টকেও আমরা ধন্যবাদ জানাই তাদের সাহায্যের জন্য। আমরা বরাবরের মতই এ প্রজেক্টেও অর্থ বিনিয়োগ করছি। এবিষয়ে আমাদের সহায়তা করছে বাংলাদেশ শিক্ষক সমিতি। 

আলোকচিত্র প্রদরশনীঃ

পুজার ছুটিতে প্রদর্শনী হাওড়াতে, মুর্শিদাবাদ এবং পশ্চিম বাংলার অন্যান্য স্থানেও অনুষ্ঠিত হয়। 

বিদেশী সংস্থার সাথে যোগাযোগঃ

বিভিন্ন সমমনা বিদেশী সংস্থাগুলোর সাথে আমাদের যোগাযোগ প্রতিদিন কেবল বাড়ছেই, এবং এখন এ যোগাযোগ রক্ষা করা দুরুহ হয়ে পরেছে কেননা যোগাযোগ বাড়ার সাথে সাথে ডাকখরচ ও বেড়ে গেছে। 

প্রবাসে ভ্রমনঃ

অক্টোবর মাসে, আমাদের দুত হিসেবে শ্রী শিবনাথ ব্যানারজি আফগানিস্তান গমন করেন। তিনি ছিলেন ১৯২২ সালে স্থাপিত কাবুলের মক্তব-এ-হাবিবিয়ার প্রাক্তন শিক্ষক। সেখানে অবস্থানকালে তিনি খান আব্দুল গাফফার খান ও অন্যান্য আফগানি নেতাদের সাথেও দেখা করেন। শ্রী ব্যানারজি তাদেরকে বর্তমান পরিস্থিতি সম্পর্কে অবগত করেন এবং একি সাথে শরণার্থী শিক্ষক ও বুদ্ধিজীবীদের বিপদাপন্ন অবস্থার কথাও ব্যক্ত করেন।

আমাদের আরেকজন দুত, শ্রী পুরনেন্দ নারায়ন রায়, এই মুহূর্তে যুক্তরাষ্ট্রে আছেন। যুক্তরাজ্য এবং ইউরোপের অন্যান্য দেশ ভ্রমন করাতে শ্রী রয় এর মাধ্যমে অনেকগুলো নতুন স্থানে যোগাযোগ স্থাপন সম্ভব হয়েছে। এমুহূর্তে ডঃ আলির নেতৃত্বে একটি নরওয়েজিয়ান টিম শ্রী রয় এর রেফারেন্সে কোলকাতায় অবস্থান করছে। তারা কম মুল্যে প্রোটিনজাত খাদ্য সরবরাহ করার জন্য ভারতে একটি উচ্চমাত্রার প্রোটিনজাত খাদ্য তৈরির ইচ্ছা ব্যক্ত করেছেন। টীমটি ইতিমধ্যে স্বাস্থ্য মন্ত্রনালয়ে গিয়েছে এবং আমরাও এবিষয়ে সরকারের সাথে যোগাযোগ করছি।   

বিদেশী দরশনারথীঃ

ওয়ার্ল্ড কাউন্সিল অফ ওয়ার্ল্ড ফেডারালিস্ট এসোসিয়েশন এর চেয়ারম্যান প্রফেসর নুড নিলসন কোলকাতা আসলে তাকে আমাদের পক্ষ থেকে প্রফেসর পি সেন শর্মা অভ্যর্থনা জানান। তাকে কিছু শরণার্থী শিবির পরিদর্শনে নিয়ে যাওয়া হয়। প্রফেসর নিলসন আমাদের অফিসেও এসেছিলেন এবং এখানেই তিনি বাংলাদেশের বুদ্ধিজীবীদের সাথে তাদের সমস্যা নিয়ে কথা বলেন। জেনেভার ডাব্লিউএসসিএফ এর মিঃ জ্যাক ল্যাকশারকও আমাদের অফিস পরিদর্শন করেন এবং বাংলাদেশী শিক্ষকদের সাথে তাদের সমস্যাগুলো নিয়ে আলোচনা করেন। তাকেও আমাদের প্রকাশনাগুলো দেয়া হয় এবং তিনিও অন্যান্যদের মত আমাদের একাজের জন্য আমাদের প্রশংসা করেন। এছাড়াও, নিম্নে বর্ণিত সাংবাদিক মহোদয় আমাদের অফিসে এসেছেন এবং বাংলাদেশ বিষয়ক খবরাখবরগুলো যাচাই করতে আমাদের সাহায্য চেয়েছেন। 

(১) এস এ নিলসন (স্টকহোম)
(২) এ এম স্কিপার (ডেনমার্ক)
(৩) ভি এস বি ব্যাকারট (ডেনমার্ক)
(৪) এম আই ওঝা (সুইডেন)

মেডিকেল ইউনিটঃ

মেডিকেল ইউনিটের দায়িত্ব শ্রীমতি ম্রিন্ময়ী বোসকে দেয়া হয়েছে। শ্রীমতি পদ্মজা নাইডু নির্দেশ দাওয়ার পর আমরা ঔষধ সরবরাহ পাবার নিয়মিত ঔষধ সরবরাহ পাচ্ছি। স্থানীয় রেড ক্রস কর্মীরাও আমাদের সর্বাত্মক সহায়তা করে যাচ্ছেন। কিন্তু আমাদের কাছে যা মজুদ আছে, তাতে শীতের সময়ে টানাটানি পরতে পারে। সেকারনেই এই বিষয়ে আরো কিছু নতুন উদ্যোগ নেয়া হচ্ছে। 

শীতের কাপড় প্রদান করার আবেদনঃ

আমরা শীতের কাপড়ের জন্য সেপ্টেম্বর মাসে সকলের সাহায্য আহবান করেছিলাম এবং কিছু কিছু ক্ষেত্রে আমরা সাড়াও পাচ্ছি, কিন্তু আমাদের কাছে যা মজুদ আছে, তা দিয়ে শীতের সময় যথেষ্ট যোগান দেয়া সম্ভব হবেনা।  সেকারনেই এই বিষয়ে আরো কিছু নতুন উদ্যোগ নেয়া হচ্ছে। 

প্রকাশনাঃ

আমরা নিম্নে বর্ণিত প্রকাশনাগুলো বাজারে বিক্রির জন্য প্রকাশ করেছিঃ 

চট্টগ্রাম বিশ্ববিদ্যালয়ের ওসমান জামাল রচিত পাকিস্তানিসম এন্ড বেঙ্গলি কালচার বইটি বিনামূল্যে মুদ্রন করে দিয়েছেন গুড কম্পানির বারীন মিত্র। 

বাংলাদেশের উপর জাতীয় সেমিনারঃ

আমরা ইউইভারসিটি গ্র্যান্টস কমিশনের আর্থিক সহায়তায় বাংলাদেশের উপর একটি জাতীয় সেমিনার এর আয়োজন করছি। ভারতের বিভিন্ন বিশ্ববিদ্যালয়ের শিক্ষক ও বুদ্ধিজিবীগন এই সেমিনারে অংসগ্রহন করবেন। বাংলাদেশের কিছু প্রখ্যাত বুদ্ধিজিবীও এতে অংশ নিবেন বলে আমরা আশা করছি। এই সেমিনার সাব কমিটি এর কনভেনারের দায়িত্ব পালন করছেন প্রফেসর যতীন্দ্র নাথ চট্টোপাধ্যায়। 

কলকাতা ইউনিভার্সিটি বাংলাদেশ সহায়ক সমিতির বোম্বে ইউনিট গঠনঃ

আমরা ফান্ড সংগ্রহ এবং বোম্বের বন্ধুদের মাধ্যমে তা আমাদের কাছে পৌছে দেবার জন্য একটি বোম্বে ইউনিট গঠন করেছি। এই ইউনিটের কনভেনার ট্রেজারার হলেন শ্রী নাভিন টি খান্ডওয়ালা এবং অত্যন্ত মহানুভবতার সাথে এ ইউনিটের চিফ প্যাট্রনের দায়িত্ব নিয়েছে মহারাষ্ট্রের গভর্নর হিজ এক্সেলেন্সি নবাব আলি জাভের জং। এ মুহূর্তে বোম্বে ইউনিট ফান্ড সংগ্রহের জন্য কিছু সাংস্কৃতিক অনুষ্ঠানের আয়োজন করছে। সম্মানিত মহারাষ্ট্রের গভর্নরসাহেব এই অনুষ্ঠানগুলোর উদ্বোধন করবেন। 

আর্থিক সাহায্যঃ

এ সময়ের মধ্যে আমরা যাদের কাছ থেকে অর্থসহায়তা পেয়েছি তারা হলেন, পাঞ্জাব ইউনিভারসিটি টিচার্স এসোসিয়েশন এর প্রেসিডেন্ট প্রফেসর কে এল জাউরা, নর্থ বেঙ্গল ইউনিভারসিটি এর যুগ্ম সম্পাদক ও ট্রেজারার প্রফেসর এস কে বিষ্ণু, ওয়েস্ট বেঙ্গল গভর্নমেন্ট কলেজ টিচার্স এসোসিয়েশন এর কৃষ্ণনগর ইউনিট, মেসার্স গুড কম্পানি এর স্টাফসমুহ, লন্ডন থেকে শ্রী আর এন ভট্টাচার্য, অস্ট্রেলিয়ার ইউনিভার্সিটি অফ মেলবোর্ন থেকে প্রফেসর অতীন মজুমদার ও বোম্বে ইউনিভারিস্টির কথা পুরবেই বলা হয়েছে। এছাড়াও আমরা দুঃখের সাথে জানাচ্ছি যে কোলকাতা ইউনিভার্সিটি সুপারভাইসরি স্টাফস গত রিপোর্টকালীন সময়ে আমাদের অর্থসহায়তা করলেও তা গত রিপোর্টে উল্লেখিত হয়নি। 

আমাদের এই স্বেচ্ছাসেবামূলক কার্যক্রমগুলোকে এগিয়ে নিতে আমাদের আরো ফান্ড প্রয়োজন এবং আমরা বিষয়ে সকলের সাহায্য কামনা করি।  

নভেম্বর ও ডিসেম্বর, ১৯৭১ঃ

সমিতি শেষ দুইমাসেও একিধারায় তার কার্যক্রম চালিয়ে গিয়েছেঃ 

১) মুক্তি ফৌজকে সাহায্য করা
২) শিক্ষকদের সাহায্য করা
৩) প্রকাশনা
৪) তথ্য ব্যাঙ্ক ও
৫) ক্যাম্প স্কুল 

মুক্তি ফৌজকে সাহায্য করাঃ

যেমনটি সবাই জানেনে যে মুক্তিবাহিনীর তরুন সদস্যদের মৃত্যু স্বাধীনতা আন্দোলনকে আরো জোরদার করে তুলেছিল, তেমনি তাদের বিভিন্ন জিনিসের প্রয়োজনিয়তাও বেড়ে গিয়েছিল। আমরা আমাদের সীমাবদ্ধতার মধ্যেও তাদেরকে কম্বল, শীতের কাপড়, ট্রানজিস্টার, বই এবং ঔষধ সরবরাহ করেছি। এগুলো মুলত পাঠানো হয় রাজশাহি, খুলনা, যশোর ও কুষ্টিয়ার নিকটবর্তী মুর্শিদাবাদ, নদীয়া ও ২৪-পরগনা অঞ্চলে। এছারাও আমরা বই সরবরাহ করেছি, গেরিলা অপারেশনে আহত যোদ্ধারা আমাদের মাধ্যমে কোলকাতার বিভিন্ন হাস্পাতালে চিকিৎসা পেয়েছে। ইন্সটিটিউট অব বেসিক মেডিসিন এর শিক্ষক এবং বোর্ড অব হেলথ এর সচিব ডঃ প্রবোধ রয় এবিষয়ে আমাদের সকল সাহায্য প্রদানের প্রতিশ্রুতি দিয়েছেন। 

শিক্ষক ও বুদ্ধীজীবিদের সহায়তাঃ

এ পরযায়েও আমরা শরণার্থী শিক্ষক ও বুদ্ধিজীবীদের আর্থিক সহায়তা প্রদান অব্যাহত রেখেছি। আমরা ভারতে বাংলাদেশের হাই কমিশনার মিঃ এম হোসেন আলির মাধ্যমে শ্রী জয়প্রকাশ নারায়ন এর নিকট থেকে ১,৯৯, ৯০০ রুপি সাহায্য পেয়েছি। চট্টগ্রাম বিসব্বিদ্যালয়ের ভাইস চ্যান্সেলর ও বাংলাদেশ শিক্ষক সমিতির প্রেসিডেন্ট ডঃ এ আর মল্লিক এবং মুজিবনগরে কর্মরত পরিকল্পনা অধিদপ্তর এ অর্থ ব্যয় এর পরিকল্পনা করছে। বাংলাদেশ শিক্ষক সমিতির নিরবিচ্ছিন্ন সহায়তায় শরণার্থী শিক্ষকদের মাঝে এ অর্থ বিতরন করা হচ্ছে। এর জন্য আমরা ধন্যবাদ জানাই বাংলাদেশ শিক্ষক সমিতির সচিব ডঃ অজয়কুমার রয়, সহকারি সচিব জনাব আনোয়ারুজ্জামান ও একি সমিতির শ্রী নিত্যগোপাল সাহাকে। 

প্রকাশনাঃ

আমরা এই সময়ের মধ্যে একটি চিত্র সম্বলিত বই প্রকাশ করেছি যাতে ১৯৪৭ থেকে ১৯৭১ পর্যন্ত চলমান আন্দোলনগুলোর একটি ধারাবাহিক বিবরন রয়েছে, যার ফলসবরুপ আজ বাংলাদেশ সবাধীন একটি দেশে পরিনত হয়েছে। বইটির মুখবন্ধ লিখেছেন কলকাতা বিশ্ববিদ্যালয়ের ভাইস চ্যান্সেলর ও কলকাতা বিশ্ববিদ্যালয় বাংলাদেশ সহায়ক সমিতির প্রেসিডেন্ট প্রফেসর এস এন সেন ও সারসংক্ষেপ লিখেছেন জনাব এম হোসেন আলি। বইটির শিরোনাম রক্তাক্ত বাংলাদেশ। রেডিয়েন্ট প্রসেসের শ্রী এন বি মুখারজি বইটি প্রকাশনার সকল খরচ বহন করেছেন। এই বইটির সম্পাদনার দায়িত্বেও ছিলেন এস এম শিপ্রা অদিত্য এবং প্রসিদ্ধ শিল্পী বইটির প্রচ্ছদের জন্য এক্ট দারুন স্কেচ করেছেন। আমরা ‘মুক্তিযোদ্ধার প্রতি” শিরোনামে একটি ছোট পুস্তিকা প্রকাশ করেছি, যেখানে বিভিন্ন পরযায়ের নেতাদের মুক্তিযোদ্ধাদের জন্য পাঠানো বারতাগুলো সংবলিত হয়েছে। কলকাতা বিশ্ববিদ্যালয় বাংলাদেশ সহায়ক সমিতির প্রফেসর যতীন্দ্রনাথ চ্যাটারজি ও বাংলাদেশ শিক্ষক সমিতির প্রফেসর সুকুমার বিশ্বাস যৌথভাবে এই বইটির সম্পাদনা করেন। 

যদিও আমরা এই দুইমাসে বাংলাদেশের স্বাধীনতা যুদ্ধ বা স্বাধীন এলাকাগুলো থেকে সংরক্ষিত ছবিগুলো নিয়ে কোন প্রদরশণী এখনও করতে পারিনি। 

তথ্য ব্যাংকঃ

ঢাকা বিশ্ববিদ্যালয়ের ফিজিক্স বিভাগের ডঃ এ মজুমদারের নজরদারিতে এই সময়ের মধ্যে তথ্যব্যাঙ্কের কাজ ভালভাবেই এগিয়েছে। কোলকাতার প্রথম সারির কিছু খবরমাধ্যম এ ব্যাঙ্কের সফলতা নিয়ে নিউজ করেছে। শ্রী দুরগাদাস তরফদার এবিষয়ে আগ্রহ প্রকাশ করেছেন এবং এই কাজের পরিসর আরো বড় করার জন্য কিছু দারুন পরামর্শ দিয়েছেন। মিঃ রাম রায় কিছু গুরুত্বপূর্ণ নিউজ ফতোকপি করে রাখার দায়িত্ব নিয়েছেন। আমরা ইতিমধ্যে তাকে একাজ করার জন্য ২০০০ রুপি দিয়েছি। ব্যাকের কিছু ভলান্টিয়ার ব্যাঙ্কটিকে ঢাকা স্থানান্তরিত করে সেখানেই কাজ করার ইচ্ছা প্রকাশ করেছেন। বাংলাদেশ শিক্ষক সমিতির সচিব ডঃ এ কে রয়,  বাংলাদেশ ভলান্টারি সার্ভিস করপস এর চেয়ারম্যান জনাব আমিরুল ইসলাম এমএনএ, মিঃ রাম রায় ও আমাএর কিছু প্রতিনিধির একটি মিটিঙে এ সিদ্ধান্ত নেয়া হয়েছে যে ব্যাঙ্কটি একসময় ঢাকাতেই স্থানান্তরিত হবে এবং এর দায়িত্বে থাকবেন ঢাকা বিশ্ববিদ্যালয়ের অধীন বাংলাদেশ ভলান্টারি সার্ভিস করপস। 

ক্যাম্প স্কুলঃ

গত রিপোরটে উল্লেখিত ক্যাম্প স্কুলগুলো এমাসে ভালভাবেই চলেছে। শুধুমাত্র গত ডিসেম্বরে যখন শরনারথীরা বাংলাদেশে ফিরে যেতে শুরু করেছেন, তখন কিছু ক্যাম্প স্কুলেরো বিলুপ্তি ঘটেছে। এই স্কুলের বাচ্চাদের বই কিনার জন্য ইন্টারন্যাশনাল রেস্কিউ কমিটি একটি বেশ বড় আকারের অরথব্যায় করেছে। এই বই এর তালিকা আমাদের প্রতিনিধিগণ এবং ক্যাম্প স্কুলের পরিচালকদের একত্রে প্রস্তুত করেছেন। এক্ষেত্রে আমরা বলতে চাই, সিনেটর এডওয়ার্ড কেনেডি এর কথা যারা আমাদের কাজের জন্য চিঠি দিয়ে অভিনন্দন জানিয়েছেন। 

ওয়ার্ল্ড ইউনিভার্সিটি সার্ভিস, ইন্ডিয়ান ন্যাশনাল কাউন্সিলের নির্বাহী সচিব, মিঃ ভি এন থিয়াগরজন আমাদের কিছু ক্যাম্পস্কুল পরিদর্শন করে এর প্রক্রিয়া নিয়ে সন্তুষ্টি প্রকাশ করেছেন। তিনি বাংলাদেশের মানুষের শিক্ষা বিষয়ক কার্যক্রম এর জন্য একটি বড় অংকের আর্থিক সহায়তা দেয়ার প্রতিশ্রুতি দিয়েছেন। 

আন্তর্জাতিক যোগাযোগঃ

আমাদের নয় মাসের প্রচেষ্টা মধ্যপ্রাচ্যে অবশেষে কিছুটা হলেও সচেতনতা তৈরি করেছে। কুয়েত ও আফগানিস্তান থেকে বাংলাদেশ বিষয়ে তথ্য চেয়ে চিঠি এসেছে। যদি আমরা বাংলাদেশের বাস্তবতা ও তাদের স্বাধীনতা আন্দোলন বিষয়ে তাদের ভালভাবে জানাই, তবে হয়ত ভবিষ্যতে আমরা এ বিষয়ে ভালো সাড়া পাবো। আমাদের সিলনিজ বন্ধু, সান নিমাল পেরেরা, যখন সিলন গমন করেছিলেন, তখন তিনি ইয়াহিয়ার সিলন প্রতিনিধির কাছে চট্টগ্রাম পারবত্য জেলার শ্রী ত্রিদিব রয়ের দারুন ভুমিকার কথা জানিয়েছেন। এসএম পেরেরা, বাংলাদেশের প্রেসিডেন্ট ও প্রধানমন্ত্রীর কাছে বাংলাদেশের উন্নতি কামনায় আমাদের মাধ্যমে চৌদ্দশ শতকের বুদ্ধিস্ট প্রার্থনা সংগীত পাঠিয়েছেন।  আমরা ইতিমধ্যে তা বাংলাদেশের প্রধানমন্ত্রীর কাছে পাঠিয়েছি। 

নিউজিল্যান্ডের ইউথ ইন্টারন্যাশনাল কমিটির সেক্রেটারি ও ভাইস চেয়ারম্যান, মিসেস আল্ভিন এফ আরনোল্ড এবং মিঃ ত্রেভন জে ওয়াল্টন ও নভেম্বর এর ৩০ তারিখে আমাদের অফিস পরিদরশন করেন। যুক্তরাষ্ট্রের ইলিনয়, শিকাগো থেকে বাংলাদেশ আন্দোলন এর একজন মিত্র মিঃ এভেলিন চ্যাটকিন আমাদের কিছু ক্যাম্প স্কুলে গিয়েছেন। তিনি আমাদের প্রোজেক্টগুলো চালাতে আমাদের প্রয়োজনীয় সহায়তা করবেন বলে জানিয়েছেন। আমরা এছারাও বাংলাদেশ ভলান্টার সার্ভিস করপ্স এর এমএনএ ও চেয়ারম্যান মিঃ আমিরুল ইসলাম, ব্রিটিশ ওয়ার ওন ওয়ান্ট এর এম পি মিঃ জন স্টরহাউসের সাথে কোলকাতায় দেখা করেছি। আমরা বাংলাদেশকে সাহায্য করার ভবিষ্যৎ পরিকল্পনা নিয়ে তাদের সাথে আলোচনা করেছি এবং তারা আমাদের পরিকল্পনা নিয়ে বেশ আগ্রহ প্রকাশ করেছে। 

পূর্ব রিপোর্টের অপ্রকাশিত তথ্যঃ
আমরা ভুল্বশত গত রিপোর্টে উল্লেখ করিনি যে বাংলাদেশ ও কলকাতা ইউনিভার্সিটির শিক্ষকদের একটি যৌথ দল সেপ্টেম্বর মাসে বোম্বে ও আশেপাশের এলাকায় পরিদরশনের জন্য গমন করেছিল, যাতে অন্তর্ভুক্ত ছিলেন চট্টগ্রাম বিসব্বিদ্যালয়ের ভাইস চ্যান্সেলর ও বাংলাদেশ শিক্ষক সমিতির প্রেসিডেন্ট ডঃ এ আর মল্লিক, প্রফেসর আলি আহসান, প্রফেসর সুবিমল মুখারজি ও ডঃ বুদ্ধদেব ভট্টাচার্য। আমরা ভুলে এটিও উল্লেখ করিনি যে দিল্লীতে শ্রী জয়প্রকাশ নারায়ন বাংলাদেশের উপর যে আন্তর্জাতিক সেমিনারের আয়োজন করেন তাতে ডঃ বুদ্ধদেব ভট্টাচারয কলকাতা বিশ্ববিদ্যালয়ের বাংলাদেশ সহায়ক সমিতির প্রতিনিধি হিসেবে অংশ নিয়েছিলেন। ভ্রমনের সকল খরচ সমিতি থেকে বহন করা হয়। 

মুজিবনগর ভ্রমনঃ

বাংলাদেশ সরকারকে স্বীকৃতি দাওয়া উপলক্ষে আমরা জনাব এম হোসেন আলির মাধ্যমে বাংলাদেশী নেতাদের শুভেচ্ছা জানিয়েছি। মুজিবনগরেও একিভাবে আমরা শুভেচ্ছা জানিয়েছি, বাংলাদেশ পূর্ণাঙ্গ স্বাধীনতা অর্জনের পরে। একারনেই খুব সম্ভবত আমাদেরকে খুবি দ্রুত মুজিবনগরে বাংলাদেশের নেতাদের সাথে সাক্ষাত করার আহবান জানানো হয়। আমরা তরিঘরি ভাবে একটি দল গঠন করি, যাতে অন্তর্ভুক্ত ছিলেন স্যার এন বোস, ডেপুটি রেজিস্টার স্যার জি সি ব্যানারজি, ডেপুটি কন্ট্রোলার অফ এক্সামিনেশন্স, এস এম এম বোস, প্রফেসর পি সেন শর্মা, শ্রী মানস হালদার, শ্রী এস মুখারজী, এবং সংশ্লিষ্টরা, যারা অভিনন্দন জানাতে গমন করেন। বাংলাদেশ সরকারের ভারপ্রাপ্ত রাষ্ট্রপতি সৈয়দ নজরুল ইসলাম এবং প্রধানমন্ত্রী তাজউদ্দীন আহমেদ তাদেরকে অভ্যর্থনা জানান এবং আমাদের সকল সহায়তার জন্য ধন্যবাদ জ্ঞাপন করেন। সৈয়দ নজরুল ইসলাম তার অনুভুতি কলকাতা ইউনিভারসিটির ভাইস চ্যান্সেলর ও সমিতির অন্যান্য সদস্যদের কাছে ব্যাক্ত করার অনুরোধ করেন। তিনি বলেন যে ইচ্ছে থাকা স্বতঃতেও কাজের চাপে তিনি ইউনিভারসিটি পরিদর্শন করতে যেতে পারেননি। তিনি এরপরে কলকাতা গেলে অবশ্যই পরিদর্শনে যাবেন বলে জানান। একি সাথে বলেন, তিনি নিজেও শিক্ষক হবার কারনে শিক্ষকদের সাথে তিনি বিশেষ আত্মিয়তাসুত্রে আবদ্ধ বলে মনে করেন। 

আর্থিক ও অন্যান্য সাহায্যঃ

এসময়ের মধ্যে আমরা মহারাষ্ট্রের ইস্তারি সাত সং সভা থেকে, মিঃ আজিজুর রহমান, মিঃ এস আর পরশ রমন, মিঃ এস উল্লাহ, মিঃ স প্রকাশ খান্না, মি; মুনির আলি, মিঃ ঈশ্বর লাল পাটেল, মিঃ এন সি দে, মিঃ আলাউদ্দিন, মিল এম এ চৌধুরী, নরেশ চন্দ্র নন্দ ও লন্ডনের মোজাদ্দের আলি, বেলজিয়াম এর ক্যাথলিক ইউনিভার্সিটি ফ্যাকাল্টি মিসেস নীপা ব্যানারজী, ব্যাঙ্কক থেকে ডঃ নিহার সরকার, মিঃ রিক রজারস, ফ্রান্সের প্রফেসর এডগার লেডেরার এবং শ্রী জয়প্রকাশ নারায়ন এর সাহায্য পেয়েছি। বাংলাদেশের সরকারের একটি নতুন সামাজিক গনতন্ত্র পুনঃনিরমানের যে বিশাল দায়িত্ব, তাতে সাহায্য করতে আমাদের এখনও প্রচুর ও নিয়মিত জাতীয় ও আন্তর্জাতিক সাহায্যের প্রয়োজন। 

বিদেশ ভ্রমনঃ

আমাদের একজন প্রতিনিধি, শ্রী পি এন রয়, মাত্রই ইউরোপ ও যুক্তরাষ্ট্রে তার লম্বা সফর শেষ করে ফিরেছেন এবং আমরা তার রিপোর্টের জন্য অপেক্ষা করছি। 

সমিতির বোম্বে ইউনিটঃ

কোলকাতা ইউনিভার্সিটি বাংলাদেশ সহায়ক সমিতি এর বোম্বে ইউনিট ফেব্রুয়ারি এর ১২ তারিখ থেকে বোম্বেতে তিনটি সাংস্কৃতিক অনুষ্ঠান আয়োজন করবেন। এই শোগুলোতে পারফর্ম করার জন্য, শান্তিনিকেতন আশ্রমিক সঙ্ঘ, কোলকাতা সেন্টারের শিল্পীরা বোম্বে যাচ্ছেন। মহারাষ্ট্রের অরগানাইজারদের বোম্বেতে কাজ করতে সমিতি সাহায্য করবে। 

যৌথবাহিনীর কাছে পাকিস্তানী সশস্ত্র বাহিনীর আত্মসমরপনঃ

বাঙ্গালদেশ স্বাধীন হবার সাথে সাথে বাংলাদেশের বুদ্ধিজীবীদের হত্যা সম্পরকিত কিছু তথ্যও প্রকাশিত হয়েছে। এসব তথ্য আমাদের সমিতির উপর কিছু গুরুদায়িত্ব অর্পণ করেছে। একথা বলাই যায় যে, আমাদের সমিতি বাংলাদেশের মানুষের আস্থা অর্জন করতে পেরেছে। যার কারনে স্বাধীন অঞ্চলসমূহের অসহায় মানুশগুলোকে বাড়তি সাহায্য করার আবেদন ইতিমধ্যেই আসতে শুরু করেছে। এ কারনে আমাদের সমিতির ডঃ ডি লাহিরি, শ্রী ম্রিন্ময়ী বোস, প্রফেসর এ চৌধুরী, শ্রী জে চট্টোপাধ্যায়, শ্রী মানস হালদার, এবং শ্রী অনিত বোস এবং বাংলাদেশের শিক্ষক সমিতির ডঃ এ কে রয়, জনাব আনোয়ারুজ্জামান, শ্রী নিত্যগোপাল সাহা, ডঃ আনিসুজ্জামান এবং আরো অনেকজনের একটি দল যশোর, কুষ্টিয়া এবং খুলনার বিভিন্ন জেলা ভ্রমন করছেন।  এসব অঞ্চলে আমরা ঔষধ, কম্বল, শিশুখাদ্য এবং কিছু ক্ষেত্রে আর্থিক সাহায্যও প্রদান করছি। কুষ্টিয়ায় জরুরি ভিত্তিতে নির্মাণকৃত সারকিট হাউসে আমরা প্রয়োজনীয় দ্রব্যাদি সরবরাহ করেছি। আমাদের তরফ থেকে মিঃ এন বি মুখারজি এর সকল খরচ বহন করেছেন। আমরা বাংলাদেশের বিভিন্ন জেলায় গঠনকৃত শহিদ ফান্ডেও আর্থিক সাহায্য প্রদান করেছি। জনাব শফিউদ্দিন (বাবু) সরোয়ার এর কাছে থেকে আমরা স্বাধীনতার ঠিক পূর্বে হত্যাক্রিত বুদ্ধিজীবীদের একটি প্রাথমিক লিস্ট সংগ্রহ করেছি, যা আমরা আমাদের প্রেসেও সরবরাহ করেছি। আমাদের একজন প্রতিনিধি, প্রফেসর ভি কে শাস্ত্রিকে আমরা ঢাকায় পাঠিয়েছি এবং তার অভিজ্ঞতার একটি রিপোর্ট তিনি আমাদের জমা দিয়েছেন। 

বাংলাদেশ বিষয়ে সেমিনারঃ

জরুরি কারনে ডিসেম্বরের ২১ তারিখে বাংলাদেশ বিষয়ে কোলকাতায় যে জাতীয় সেমিনার হবার কথা ছিল, তা পিছিয়ে গিয়েছে। আমরা প্রস্তাব করেছি যেন সেমিনারটি ১৯৭২ এর এপ্রিলের ১৪ তারিখ অনুষ্ঠিত হয়। আমরা আশা করছি যে ইউনিভার্সিটি গ্র্যান্ট কমিশনের চেয়ারম্যান, প্রফেসর ডি এস কোঠারি এ অনুষ্ঠানের উদ্বোধন করবেন এবং ভারতীয় স্কলারদের সাথে বাংলাদেশী কিছু স্বনামধন্য শিক্ষক ও বুদ্ধিজিবীরাও এ অনুষ্ঠানে উপস্থিত থাকবেন। চট্টগ্রাম বিশ্ববিদ্যালয়ের ভাইস চ্যান্সেলর, ডঃ এ আর মল্লিক,  ইতিমধ্যেই আমাদের আমন্ত্রনে সাড়া দিয়েছেন। 

বাংলাদেশ পুনর্গঠন লক্ষে সহায়তা কার্যক্রমসমুহঃ পশ্চিমবঙ্গের গভর্নর, শ্রী এ এল ডায়াস এর পরামর্শ অনুযায়ী, আমরা বেশ কিছু কার্যক্রম এর পরিকল্পনা করেছি, যার ফলে বাংলাদেশের পুনর্নির্মাণে আমরা উল্লেখযোগ্য অবদান রাখতে পারব। আমরা প্রচন্ডভাবে অনুভব করি যে, অন্তত একটি একাডেমিক সেশন পর্যন্ত বাংলাদেশে আমাদের শিক্ষা প্রতিষ্ঠানের পুননির্মাণে সম্পূর্ণ সহায়তা প্রদান করা দরকার। একি সাথে আমরা নিম্নে বর্ণিত প্রতিষ্ঠানের সাথে বাংলাদেশে পরিবার কল্যানের লক্ষে কাজ করবোঃ 

(১) জনাব আমিরুল ইসলাম, এম এ্ন এ, চেয়ারম্যান, বাংলাদেশ ভলান্টিয়ার সার্ভিস, করপ্সঃ বাংলাদেশের সশস্ত্র তরুণদের সমস্যা, ত্রাণ এবং পুনর্বাসন প্রসঙ্গে। 
(২) বাংলাদেশ সরকারের পরিকল্পনা অধিদপ্তর 
(ক) সমবায় কৃষি বিষয়ে
(খ) শিক্ষা বিষয়ে
এসডি/..............................
সচিব। 

অনুবাদ

২৭ মার্চ এর উপরে রাজ্য সভায় বিতর্কে প্রধানমন্ত্রীর বক্তব্য
মাননীয় প্রধানমন্ত্রী, স্বরাষ্ট্রমন্ত্রী, পারমানবিক শক্তি বিষয়ক মন্ত্রী, পরিকল্পনামন্ত্রী, এবং তথ্যমন্ত্রী (শ্রীমতি ইন্দিরা গান্ধী):

ডেপুটি চেয়ারম্যান সাহেব, পাকিস্তানে ঘটে যাওয়া ঘটনাগুলো আমরা মনোযোগ দিয়ে লক্ষ্য করছি। আমি পূর্ব বাংলার নির্বাচনের কথা বলছি, আশা করেছিলাম  যা তাদেরকে একটি সম্ভাবনাময়, একতাবদ্ধ  এবং শক্তিশালী জাতি হিসেবে সামনের দিকে নিয়ে যাবে। কিন্তু আমার কলিগ সরদার সাহেব যা বললেন, উজ্জ্বল ভবিষ্যতের বদলে তারা একটি অন্ধকারাছন্ন, বেদনাদায়ক পথের দিকে এগুচ্ছে, যেখানে আছে অনেক দুঃখ কষ্ট, সত্যি কথা বলতে গোটা জনগোষ্ঠির  জন্য দুঃখ কষ্ট একটি লঘু শব্দ। আমি নিশ্চিত, রাজ্যসভার সম্মানিত সদস্যগন এটা অনুধাবন করবেন, আমাদের হৃদয় যতই দুঃখ ভারাক্রান্ত হোক না কেন, পূর্ব পাকিস্তানের মানুষের দুঃখ কষ্টের কথা আমরা যতই অনুধাবন করি না কেন, রাজ্যসভার সম্মানিত সদস্যগন যে ভাষায় সেটা বলছে, সেটা আমরা সরকারি ভাবে বলতে পারি না। সত্যি কথা বলতে, এর কারন হলো, আমরা বর্তমান সময়ের ঐতিহাসিক গুরুত্ব নিয়ে সচেতন, আবার এটাও মাথায় রাখা জরুরি, এই মুহূর্তে একটা ভুল শব্দ, ভুল পদক্ষেপ এর মাসুল আমাদের অনেক চড়া  দিতে হতে পারে, যা আমাদের আমাদের লক্ষ্য অর্জন কে সদূরপরাহত  করে ফেলতে পারে। 

রাজ্যসভা অবগত যে আমাদের আন্তর্জাতিক নিয়মনীতির মধ্যে থেকেই কাজ করে যেতে হবে। এটা দেখে ভালো লাগছে যে সব দল গুরুত্বপূর্ণ কিছু পয়েন্ট  তুলে ধরেছে। যেমন ধরা যাক, স্বতন্ত্র পার্টি শ্রী মুজিবর রহমান এর সামাজতন্ত্রপন্থী  কার্য্ক্রম এর প্রশংসা করেছে। জনসঙ্ঘ তাঁর ধর্মনিরপেক্ষ নীতিকে সমর্থন দিয়েছে এবং বলেছে পূর্ব পাকিস্তানের জনগণ আমাদের ভাই। আমি আশা রাখব, তারা সেই একটি সমর্থন এবং সহানুভূতি আমাদের দেশের জনগনের জন্য ও রাখবে। আমি আগেই বলেছি, পূর্ব পাকিস্তানে কি ঘটছে, সে বিষয়ে আমরা সম্পূর্ণ অবগত। এর অর্থ, সেখানকার জনগনের উপর যা ঘটছে, তাদের দুঃখ দুর্দশা এবং আমাদের  দেশের জন্য তা কি বিপদের কারন হতে পারে, সে বিষয়ে ও আমরা অবগত। তাই বিভিন্ন কারনে এই বিষয়ে আমরা আগ্রহী, প্রথমত, আমাদের একজন রাজ্য সভার সদস্য যা বললেন, শ্রী মুজিবুর রহমান যেই মূল্যবোধগুলো ধারণ করেন যেমন, গণতন্ত্র, সমাজতন্ত্র, ধর্মনিরপেক্ষতা আমরা সেই একই মূল্যবোধের জন্য লড়াই করি, সেই একই মূল্যবোধ ধারণ করি। এর সাথে সেখানকার জনগণ যেভাবে মুজিবর রহমানের পিছনে এই মূল্যবোধগুলো নিয়ে দাঁড়িয়েছে, তার স্বাতন্ত্রতা আমাদের মুগ্ধ্য করেছে এবং তা নিয়ে আমরা সচেতন। সেখানে যা ঘটছে, তা নিয়ে আমরা গভীরভাবে ব্যথিত এবং রাগান্বিত কিন্তু আমি রাজ্যসভার সদস্যদের কাছে আবেদন  করতে চাই, এই মুহূর্তে সরকারের এর চেয়ে বেশি কিছু করার নেই এবং এটা যদি সাধারণ জনগনের বিতর্কের বিষয় হয়ে যায়, তা কোনভাবেই ভাল হবে না। আমার মনে হয় না, রাজ্যসভার সম্মানিত সদস্যগন এই মুহূর্তে সব প্রশ্নের উত্তর আশা করছেন। আমার মনে হয়, এই আলোচনার মূল উদ্দেশ্য হলো আমরা যাতে এই বিষয়ে তাদের মনোভাব এবং পরামর্শ  জানতে এবং শুনতে পারি। সম্মানিত সদস্যবৃন্দ অবশ্যই  অবগত আছেন, আমি বিরোধী দলের নেতাদের সাথে সকালে এই বিষয়ে আলোচনা করেছি এবং তা চালিয়ে যাব। পূর্ব পাকিস্তানের ঘটনাবল আমরা যতটা গভীরভাবে সম্ভব পর্যবেক্ষন করছি এবং একই সাথে আমরা বিরোধী দলের নেতা এবং রাজ্যসভার সম্মানিত সদস্যদের সাথে এই বিষয়ে আলোচনা চালিয়ে যাচ্ছি এবং এই বিষয়ে তাদের মনোভাব  বুঝার চেষ্টা করে যাচ্ছি। আমার স্বীকার করতে কোন অসুবিধা নেই, সব সময় আমরা যা চাই, সে অনুসারে হয়তো আমরা কাজ করতে পারি না নানা প্রতিকূলতা এবং পরিস্থিতির চাপে কিন্তু এই মুহর্তে সম্ভবপর সবকিছুই আমরা তাদের জন্য করব এবং তাদের পরামর্শ দিব। 

শ্রী মহাবীর ত্যাগী:  প্রধানমন্ত্রী আমাদের নিশ্চিত করতে পারেন যে, আমাদের ভারতের  আকাশসীমা পাকিস্তান ব্যবহার করতে পারবে না? 

শ্রীমতি ইন্দিরা গান্ধী: আমি রাজ্যসভাকে এবং মাননীয় সদস্যকে আশ্বস্ত করতে চাই যে, আমাদের আকাশসীমা পাকিস্তানের জন্য খুলে দেবার কোন ইচ্ছা আমাদের নেই। 

অনুবাদ

নং ৮                						মার্চ ৩১, ১৯৭১

সিদ্ধান্ত: পূর্ব বাংলার সাম্প্রতিক ঘটনাবলীর পরিপ্রেক্ষিতে

মাননীয় প্রধানমন্ত্রী, স্বরাষ্ট্রমন্ত্রী, পারমানবিক শক্তি বিষয়ক মন্ত্রী, পরিকল্পনামন্ত্রী, এবং তথ্যমন্ত্রী (শ্রীমতি ইন্দিরা গান্ধী):

চেয়ারম্যান মহোদয়, আমাদের  প্রতিবেশী পূর্ব বাংলার সাহসী জনগনের জীবনে নির্বাচনে জয় লাভের পর থেকে যেই শোকাবহ রাত নেমে এসেছে, সেখানে তাদের বর্তমান ও ভবিষ্যৎ এর প্রতি আমাদের উদ্বেগ এবং  তাদের প্রতি  আমাদের ভ্রাতৃত্ববোধ, সমবেদনা  আমাদেরকে  আজ ঐক্যবদ্ধ করেছে। আমি এখানে লোকসভা থেকে একটি সিদ্ধান্ত পাশ করতে চাই, যা  আমরা বিরোধীদলের নেতাদের সাথে ইতিমধ্যেই আলোচনা করেছি এবং আমি আনন্দের সাথে জানাচ্ছি যে আমরা সবাই এব্যাপারে একমতে পৌঁছেছি। 

মহোদয়, আমি নিম্ন লিখিত সিদ্ধান্ত এই মহান লোকসভাতে পাশ করতে উত্থাপন করছি:

“এই পার্লামেন্ট পূর্ব বাংলার সাম্প্রতিক ঘটনাবলীর জন্য গভীর উদ্বেগ এবং শোক প্রকাশ করছে। পূর্ব বাংলার মানুষের আশা আকাঙ্খাকে চিরতরে স্তব্ধ  করে দেবার জন্য পশ্চিম পাকিস্তানের সামরিক বাহিনী সেখানে  নির্মমভাবে আক্রমণ চালিয়েছে। পাকিস্তানের সরকার ১৯৭০ এর ডিসেম্বরে সেখানকার মানুষ যেই রায় দিয়েছে তার প্রতি কোন শ্রদ্ধা না করে বরং সেখানকার জনগনের ম্যান্ডেটকে বিদ্রুপ করার পথ বেছে নিয়েছে। 

পাকিস্তানের সরকার শুধু যে নিয়মতান্ত্রিকভাবে নির্বাচিত জনপ্রতিনিধির কাছে ক্ষমতা হস্তান্তর করতে অস্বীকৃতি জানিয়েছে তাই নয়, বরং জাতীয় পরিষদ (ন্যাশনাল এসেম্বলী) কে তার নিয়মতান্ত্রিক এবং সার্বভৌম ভূমিকা পালনের পথও রুদ্ধ করে দিয়েছে। বেয়নেট, মেশিনগান, ট্যাংক, আর্টিলারি এবং যুদ্ধবিমান দিয়ে  নির্লজ্জ্বভাবে পূর্ব বাংলার মানুষকে দমন করা হচ্ছে। 

ভারতের সরকার ও জনগণ সবসময় পাকিস্তানের সাথে শান্তিপূর্ণ, ভ্রাতৃত্বপূর্ণ এবং স্বাভাবিক সম্পর্ক চেয়েছে। কিন্তু এই উপমহাদেশের মানুষের মধ্যে শত শত বছরের যে ইতিহাস, সংস্কৃতির এবং ঐতিহ্যের বন্ধন আছে, সেখানে ভারতের দায় আছে এবং এহেন পরিস্থিতিতে আমাদের সীমানার ওপর পাশে যে নির্মম অত্যাচার এবং ধংসযজ্ঞ চলছে, তা দেখে ও এই পার্লামেন্ট চুপচাপ বসে থাকতে পারে না। এটা  নির্দ্বিধায় বলা যায় যে, নিরীহ এবং নিরস্ত্র জনগনের উপরে যেই মাত্রায় অত্যাচার এবং ধংসযজ্ঞ চলছে, তার নজির সদূর অতীতে পাওয়া মুশকিল।
 
শান্তি এবং মানবাধিকারের  প্রতি ভারতের স্থায়ী অঙ্গীকার থেকে এই সংসদ পূর্ব বাংলার জনগনের গণতান্ত্রিক অধিকার আদায়ের এই সংগ্রামের প্রতি  পূর্ণ সংহতি এবং সহানুভূতি জানাচ্ছে এবং এই সংসদ পূর্ব বাংলার নিরস্ত্র জনগনের উপরে যে হত্যাযোগ্য এবং বলপ্রয়োগ চলছে, তা অনতিবিলম্বে বন্ধের দাবি জানাচ্ছে। এই সংসদ একই সাথে সমগ্র পৃথিবীর অন্যান্য দেশের সরকার এবং জনগনের কাছে আবেদন জানাচ্ছে যেন তারা পাকিস্তানের সরকারের উপরে এই  ধংসযোগ্য ও গণহত্যা বন্ধ করতে সকল সম্ভব  চাপ প্রয়োগ করে। 

এই সংসদ সুদৃঢ় প্রত্যয়  রাখে যে পূর্ব বাংলার ৭৫ মিলিয়ন মানুষের ঐতিহাসিক জয় হবেই। এই সংসদ তাদের আশ্বস্ত করছে যে, তাদের এই সংগ্রাম এবং আত্বত্যাগের পথে তারা ভারতের জনগনের পূর্ণ সমর্থন এবং আন্তরিক সহযোগিতা পাবে। 

প্রশ্ন উত্থাপন করা হলো এবং সংসদের প্রতিক্রিয়া গৃহীত হলো। 
চেয়ারম্যান মহোদয়: এই সিদ্ধান্ত সর্বসম্মতিক্রমে পাশ করা হলো। 
শ্রী মহাবীর ত্যাগী (উত্তর প্রদেশ): আন্তরিক অভিনন্দন। 

Sajib Barman
<১২, ১৯৪, ৫৩১-৫৩২>

২৪ মে, ১৯৭১ তারিখে রাজ্যসভায় কল এটেনশন নোটিশ এবং বাংলাদেশ থেকে ভারতে বিপুলসংখ্যক শরণার্থীর আগমনের ফলে সৃষ্ট পরিস্থিতির পরিপ্রেক্ষিতে শ্রম ও পুনর্বাসন মন্ত্রী শ্রী ডি ডি পুরির বিবৃতি। 

পুর্ব বাংলার অভ্যন্তরীণ গোলযোগ এবং তৎ পরবর্তি ১৯৭১ এর মার্চের শেষ সপ্তাহ থেকে  পাকিস্তানি আর্মির নির্মম অত্যাচারের পরিপ্রেক্ষিতে বিপুল সংখ্যক শরনার্থী পশ্চিম বঙ্গ, আসাম, মেঘালয় এবং ত্রিপুরার বর্ডার দিয়ে প্রবেশ করছে। শরনার্থী সংখ্যা এপ্রিলের মাঝামাঝি পর্যন্ত স্বল্প ছিল, যা এর পর থেকে ব্যাপক হারে বৃদ্ধি পেতে থাকে। শরনার্থী অনুপ্রবেশের হার কী হারে বাড়ছে তা নিচের পরিসংখ্যান থেকে সহজেই অনুমেয়ঃ

(১) সপ্তাহান্ত  ............... 	১৭-০৪-১৯৭১		১, ১৯, ৫৬৬ জন
(২) সপ্তাহান্ত  ...............  	২৪-০৪-১৯৭১		৫, ৩৬, ৩০৮ জন
(৩) সপ্তাহান্ত  ...............  	০১-০৫-১৯৭১		১২, ৫১, ৫৪৪ জন
(৪) সপ্তাহান্ত  ............... 	০৭-০৫-১৯৭১		১৫, ৭২, ২২০ জন
(৫) সপ্তাহান্ত  ............... 	১৪-০৫-১৯৭১		২৬, ৬৯, ২২৬ জন
(৬) সপ্তাহান্ত  ............... 	২১-০৫-১৯৭১      ৩৪, ৩৫, ২৪৩ জন

২১-০৫-১৯৭১ পর্যন্ত প্রায় ৩৪.৩৫ লক্ষ শরনার্থী পুর্ব বাংলা থেকে আমাদের দেশের অভ্যন্তরে প্রবেশ করেছে। এর প্রায় অর্ধেক রিলিফ ক্যাম্পে আশ্রয় নিয়েছে, আর বাকি অর্ধেক তাদের বন্ধু-বান্ধব বা আত্মীয় স্বজনের বাসায় উঠেছে। 

ভারত সরকার মানবাধিকার প্রেক্ষাপট স্মরণে নিয়ে শরনার্থীদের আশ্রয় এবং খাদ্যের যোগান দেবার জন্য রিলিফ কার্যক্রম প্রসারিত করার সিদ্ধান্ত নিয়েছে। পাশাপাশি, চিকিৎসা সেবা প্রদান এবং মহামারি নিয়ন্ত্রনের বন্দোবস্ত করেছে। শিশু, নারী, গর্ভবতী এবং অসুস্থদের জন্য গুড়ো দুধ বিতরনের ব্যবস্থা করা হয়েছে। আরো প্রয়োজনীয় দ্রব্য যেমন বস্র ও বাসন-কোসন বিতরনেরও ব্যবস্থা রাখা হয়েছে। এই রিলিফ কার্যক্রমের জন্য যে ভীষণ ব্যয় নির্বাহের দরকার হয়ে পড়েছে, যেখানে শরনার্থী ও তার নিমিত্তে প্রয়োজনীয় রিলিফের পরিমান প্রতিদিন বৃদ্ধি পাচ্ছে তা ভারতের অর্থনীতির উপর ব্যপক চাপ প্রয়োগ করছে। তাই, ভারত সরকার তার দূতাবাস সমুহের মাধ্যমে জাতিসংঘ এবং অন্যান্য আন্তর্জাতিক সম্প্রদায়ের নিকট সাহায্যের হাত বাড়িয়েছে, যেন এই বিপুল সংখ্যক শরনার্থীর দায়ভার গ্রহন করে। 

ভারত সরকার মনে করে এই শরনার্থীরা তাদের নিজ মাতৃভূমিতে ৬ মাসের ভেতর ফিরে যেতে পারবে, ততদিনে পুর্ব বাংলার অভ্যন্তরীণ সমস্যা মিটে যাবে। সেই হিসেবে, ভারত সরকার ১৩২ কোটি রুপি এই ৬ মাসের রিলিফ কার্যক্রমের জন্য বরাদ্দ করেছে। এই হিসাব UNHRC এর প্রতিনিধিদলের সামনে উপস্থাপন করা হয়েছে, যারা পশ্চিম বাংলা, আসাম এবং ত্রিপুরা দিয়ে আগত শরনার্থীদের রিলিফ ক্যাম্পগুলো সম্প্রতি বর্ডারে গিয়ে পর্যবেক্ষন করে গিয়েছে। তাদের পর্যবেক্ষন এবং হিসাব অনুযায়ী এর মধ্যে তারা জাতিসংঘের সদস্য দেশগুলোর প্রতি সদয় হয়ে পুর্ব বাংলার শরনার্থীদের জন্য এই রিলিফ কার্যক্রমে অংশগ্রহণের জন্য আহবান জানিয়েছে। আশা করছি আশানুরূপ ফল পাওয়া যাবে এবং অন্যান্য দেশগুলো শীঘ্রই মানুষের এই বিয়োগান্ত ঘটনায় ভারত সরকারের সহায়তা কার্যক্রমের পাশে এসে দাঁড়াবে। 

এই বিশাল রিলিফ কার্যক্রমের সমস্যাবলী মোকাবেলা করার জন্য এর মধ্যে পশ্চিম বাংলার কলকাতায় একজন অতিরিক্ত সচিবকে প্রধান করে পুনর্বাসন অধিদপ্তরের একটি শাখা সচিবালয় খোলা হয়েছে। এই শাখা সচিবালয় বর্ডার স্টেট গুলোর সরকারের সাথে কাজের সমন্বয় করে রিলফ কার্যক্রম এগিয়ে নিচ্ছে। পশ্চিম বঙ্গ, আসাম, মেঘালয় এবং ত্রিপুরার সরকার এই কঠিন পরিস্থিতিতে যথাসাধ্য কাজ করছে এবং ত্রাণ সরবরাহ করছে, যার প্রতি ভারত সরকারের পূর্ন সমর্থন রয়েছে। 

রাজ্য সভায় ২৫মে, ১৯৭১ এ বাংলাদেশকে স্বীকৃতি দেবার প্রশ্নে সংক্ষিপ্ত আলোচনায় পররাষ্ট্রমন্ত্রীর জবাব

জনাব ডেপুটি চেয়ারম্যান, স্যার, বিভিন্ন রাজনৈতিক দলের সদস্যদের যেসব বক্তৃতা দেয়া হয়েছে তাতে দেশের সাধারন অনুভূতির প্রকাশ ঘটেছে। এই আবেগ তাদের জন্য স্বাভাবিক ও স্বতঃস্ফূর্ত প্রকাশ। বাংলাদেশে যারা সেনা শাসনতন্ত্র দ্বারা শোচনীয় ভাবে নির্দয় নিষ্ঠুরতা ও বর্বরতার স্বীকার হয়েছে তাদের জন্য এই আবেগের প্রকাশ। এই বিতর্কে উপস্থিত সব সদস্যদের নিয়ে ঐতিহাসিকভাবে পুরো ঘটনার বিশ্লেষণ করা হয়েছে। 

আওয়ামী লীগের ব্যপক সংখ্যাগরিষ্ঠতা লাভ করায় এই পরিস্থিতির সৃষ্টি হয়েছে। এতে মনে হচ্ছে বাংলাদেশের জনগনের সমর্থন ও নির্বাচনী ফলাফল আওয়ামী লীগের ভুল এবং সেনাশাসন এতে কিংকর্তব্যবিমুঢ়। যদিও রাষ্ট্রপতি ইয়াহিয়া খান কিছু কথাবার্তা শুরু করেছেন। 

আমি আমার সম্মানীয় বন্ধু শ্রী জাইন এর দেয়া বিশ্লেষণের সাথে একমত যে, পশ্চাতের দৃশ্য বিশ্লেষণে এটা মনে হয়, যখন এসব আলোচনা চলছিল তখন সেনা শক্তিকে পশ্চিম পাকিস্তান থেকে পূর্ব পাকিস্তানে আনা হয় এবং হঠাত করেই আলোচনা বন্ধ হয়ে যায় ও পাকিস্তানি সামরিক শক্তি বাংলাদেশি নিরস্ত্র জনগনের উপর এর আধুনিক নির্দয়তার প্রকাশ ঘটায়। যে বর্বরতা সংগঠিত হয়েছে তার সাক্ষী শুধু ভারতে আশ্রয় নেয়া শত শত হাজার দুর্ভাগা মানুষই নয়, সারা পৃথিবীর বিভিন্ন রাষ্ট্রের সব স্বাধীন পর্যবেক্ষকেরা। সেনারা যখন নিরস্ত্র মানুষের উপর হামলা শুরু করে তখন বাংলাদেশে অবস্থানকারী লোকের দল, সামরিক শাসক বাংলাদেশীদের উপর যে হামলা করেছিল সেই বর্বরতার সাক্ষী দিয়েছে। এছাড়াও তখন ঢাকায় অবস্থানকারী বিদেশি সাংবাদিকদের যত দ্রুত সম্ভব ঢাকা ও বাংলাদেশ ছাড়তে বলে ও হামলার দিনগুলোতে বিদেশি সাংবাদিকদের লেখায় পাকিস্তানি সামরিক বাহিনীর নিষ্ঠুরতার পর্দা উন্মোচনের যে কাহিনি বর্ণনা করা হয়েছে তা পুরো বিশ্বকে নাড়িয়ে দেয় এবং আমি বলবো এই পরিস্থিতে বিশ্বের বিভিন্ন রাষ্ট্রের সাধারন জনগনের অভিমত আরো বেশি জীবন্ত ও প্রতিক্রিয়াশীল। 

আমি সেইসব স্বাধীন সাংবাদিক ও বিদেশিদের শ্রদ্ধা জানাই যারা বাংলাদেশের দুঃসময়ে ইতিবাচক ভূমিকা রেখেছেন। ব্রিটিশ, আমেরিকা, ইউরোপ এমনকি এশিয়ার বিভিন্ন দেশের সংবাদ মাধ্যমের কারণে আস্তে আস্তে সত্য বেরিয়ে আসে এবং তথ্য প্রচারের  জন্য তাদের প্রতি সম্মান জানাই। এটা সত্য যে অনেক সরকার রাষ্ট্রপতি ইয়াহিয়া খানের সামরিক শাসন বাংলাদেশে যে হামলা করেছে তার সরাসরি সমালোচনা করেনি তবে বিশ্ব নেতারা আমাদের নিশ্চিত করেছে বাংলাদেশের ঘটনা সম্পর্কে তারা অবগত এবং আরো বলেছে পাকিস্তানি সরকারকে বাংলাদেশে নিরর্থক চাপ থেকে বিরত থাকার জন্য তাদের পক্ষে যতটা সম্ভব তারা চেষ্টা করবেন। 

কারনবশত তাদের কেউ কেউ ইয়াহিয়া খানের সামরিক শাসনের ভূমিকাকে দায়ী করেছে। বাংলাদেশী জনগনের ভোগান্তির জন্য পাকিস্তান শাসকদের সিদ্ধান্ত দায়ী এবং সামরিক শাসন ও পাকিস্তান সরকারের রাষ্ট্রপতি ইয়াহিয়া খান যদি চিন্তা করে থাকে তারা বাংলাদেশী বীর যোদ্ধাদের স্বাধীনতার চেতনাকে নিরোধ ও দমন করবে তাহলে তারা দুঃখজনক ভাবে ভুল করছে। স্বাধীনতার এই আগুন, এই শিখা একবার তীব্র হলে তা কম হতে পারে কিন্তু নিভে যায়না। এটাই বিশ্বের ইতিহাস। এবং সামরিক শাসনের নিপীড়ন ও নির্যাতন মুক্তিবাহিনী ও বাংলাদেশের গণতন্ত্রকামী বাহিনীকে নিবৃত করতে পারবেনা। এই পরিস্থিতিতে আমরা একটি দুঃখজনক অবস্থার মুখোমুখি, যেখানে প্রধানমন্ত্রী গতকাল হাউজে তার বিবৃতিতে নির্দেশ করেছেন, যে সমস্যাকে পাকিস্তান সব সময় বলে এসেছে তাদের আভ্যন্তরীণ ব্যাপার এখন তা আমাদের আভ্যন্তরীণ সমস্যা হয়ে দাঁড়িয়েছে। এবং একথা অনস্বীকার্য যে বাংলাদেশ ও ভারত যেসব সমস্যার সম্মুখীন হয়েছে তা পাকিস্তানের কারণে। এই পরিস্থিতিতে যখন লাখো মানুষ নিরাপত্তা ও আশ্রয়ের জন্য পূর্ব বাংলা থেকে ভারতে পালিয়ে গিয়েছে তখনো অনেকে বলেছেন এটা পাকিস্তানের আভ্যন্তরীণ ব্যাপার। প্রধানমন্ত্রী তার বিবৃতিতে পরিষ্কারভাবে বলেছেন যে এমন কথা মেনে  নেয়া হবেনা। যেখানে প্রচুর পরিমানে শরণার্থী বা আশ্রয়প্রার্থী ভারতে অবস্থান করছে তখন আমরা পাকিস্তানের প্রতি অনেক দেশের নীরবতা মেনে নেব না - যেহেতু তারা বোঝাতে চাইছেন এটা পাকিস্তানের আভ্যন্তরীণ বিষয়। এটা আমাদের জন্য সম্পূর্ণভাবে অপ্রত্যাশিত। 

এই পটভূমিতে আমরা অন্যান্য রাষ্ট্রের সাথে এই ব্যাপারটা সুষ্ঠুভাবে নিষ্পত্তি করেছি যে তাদের এমনভাবে আচরণ করা উচিত যাতে পাকিস্তান তার সৃষ্ট পরিস্থিতিতে প্রয়োজনীয় চাপে থাকে যাতে প্রথমেই জনগন এই পরিস্থিতি থেকে সরাসরি বেরিয়ে আসে। দ্বিতীয়ত, এমন অবস্থার সৃষ্টি করা উচিত যেখানে পাকিস্তান ছেড়ে আসা জনগন ফিরে যেতে নিরাপদ বোধ করে এবং বাস করতে পারে। কারন তারা সেখানকার অধিবাসী। তৃতীয়ত, আমরা সম্পূর্ণ ভাবে স্পষ্ট করেছি যে এটা শুধু আমাদের স্থায়ী দায়িত্ব নয় বা হতে পারেনা। এটা বিশ্ব সম্প্রদায়েরও দায়িত্ব এবং এটা সম্পূর্ণভাবে সত্য যে ভারত তার সহিষ্ণু ঐতিহ্য অনুযায়ী এসব মানুষদের অস্থায়ী ত্রান ও সহায়তা দিতে তৈরি আছে। এই দায়ভারের ভাগ আন্তর্জাতিক সম্প্রদায়েরও নেয়া উচিত কারন এটা একটা আন্তর্জাতিক সমস্যা, ভারতের জাতীয় সমস্যা নয়। এই পরিপ্রেক্ষিতে সম্পূর্ণ অবস্থা দেখা দরকার। 

প্রথমত যখন আমরা এতো বড় সমস্যা সামাল দিচ্ছি তখন কে আমাদের সাথে এগিয়ে আসল  আর কে আসলো না সেটা নিয়ে পড়ে থাকা ঠিক নয়। এটা কোন বুদ্ধিমানের কাজ নয় বা ব্যবহারিকও দিক থেকে ভালো কিছু নয়। প্রথমেই যদি বলেন এটা আন্তর্জাতিক সম্প্রদায়ের কাজ কিন্তু তারা করেনি - আমি বলব - আমাদের কি করার ছিল যেখানে আমাদের প্রধানমন্ত্রী স্পষ্টভাবে তার বিবৃতিতে বলেছিলেন যে আন্তর্জাতিক সম্প্রদায়ের কাছে আবেদন করছি পরিস্থিতির বাস্তবতা দেখুন যে এই শরণার্থীর বোঝা একটি আন্তর্জাতিক উদ্বেগ; এই বিপদের ইতি টানা উচিত এবং এমন অবস্থার সৃষ্টি করা উচিত যাতে এসব লোকেরা নিরাপদে ফিরে যেতে পারে। শুধুমাত্র তখনই আমরা সঠিক কাজটি করার ক্ষমতা রাখি, এবং এটাই ছিল প্রধানমন্ত্রীর বক্তব্যের গুরুত্বপূর্ণ অংশ। হয়ত এটা জিজ্ঞেস করে খুব মজা লাগতে পারে যে যদি আমরা বা আমাদের দেশ ব্যার্থ হয় তাহলে কি করব? এসব ব্যাপার খোলাখুলি আলোচনা করা হয়না এবং আমরা পাকিস্তান খুবই একরোখা এর উপর ভিত্তি করে আগাতে পারিনা। বা যদি আমি এই অভিব্যক্তি প্রকাশ করি যে পাকিস্তান খুব সহজে আন্তর্জাতিক সম্প্রদায়ের কাছে সবকিছু অস্বীকার করবে  - হয়ত তখন আন্তর্জাতিক সম্প্রদায় এই সমস্যার গুরুত্ব বুঝতে ব্যার্থ হবে - তখন আমাদের নিজেদেরকেই তার সমাধানের দিকে মনযোগী হতে হবে। 

জনাব ভারমান তার সরকারি কার্যক্রম ও সংসদীয় কার্যক্রমের অভিজ্ঞতায় ভাল ভাবে জানেন যে মন্ত্রীসভায় কি ঘটছে তা নিয়ে কেউ কিছু বলতে পারেনা এবং মন্ত্রীসভায় গৃহীত মতামত আমার কাছ থেকে জেনে কোন লাভ নেই। মন্ত্রীসভার আভ্যন্তরীণ ব্যাপারে সংসদের আগ্রহ থাকা উচিত নয় কারন এটা সরকারের ব্যাপার এবং প্রত্যেক সদস্যদের আলাদা আলাদা মতামত থাকতে পারে যার সাথে এগুলো সম্পৃক্ত হওয়া না হওয়া একই সাথে আমি এটা বলার সুযোগ নিতে চাই যে শ্রী রাজনারাইন ও জনাব ভার্মার উল্লিখিত পরামর্শ সম্পূর্ণ ভিত্তিহীন। 

সরকারের সব সদস্যদের এই ব্যাপারে শ্রদ্ধা জানাই কারন সবাই একই মানসিকতার এবং সবার মতামত এক। ছোটবেলায় বন্ধুদের সাথে অনেক সময় কোন ব্যাপারে আমরা একমত হয়েছি বা কখনো তির্যক সমালোচনা শুনেছি - এমনটা হতেই পারে। আমরা সেই ফাঁদে পড়িনা। কারন কেউ কিছু বলবে আর তা সমর্থন বা প্রতিবাদের দায়ভার যাবে আমার উপর, যা সরকারের যে কোন সদস্যের কাছ থেকে অপ্রত্যাশিত। যতক্ষণ সরকারি সিদ্ধান্ত আছে ততক্ষন আলোচনার ব্যাপারে সংসদের উদ্বেগের কোন কারন নেই যা চূড়ান্ত সিদ্ধান্তকে অগ্রবর্তী করে বা সিদ্ধান্ত তৈরি করে। এটাকে সরকারি নীতি হিসেবে গ্রহন করা উচিত। 

সম্মানিত সদস্যদের জাহির করা সসম্যা গুলো নিয়ে আমি ভালো ভাবে চিন্তা করেছি। আসলে সেটা হবে জাতির প্রতিফলন যা  মার্চ সেশনে অবিসংবাদিতভাবে সংসদের মিলিত ফলাফল এবং পরবর্তীতে অবস্থার বর্ণনা, জনগনের কাছে আমাদের অঙ্গীকার যে আমাদের পরিপূর্ণ সমর্থন ও সমবেদনা তাদের সাথে আছে (শ্রী চিত্ত বসুর বাঁধা দেয়া)। জনাব চিত্ত বসু, আমাদের এই ব্যাপারটাকে আরও গুরুত্ব সহকারে দেখা উচিত। 

দয়া করে নাক গলাবেন না। ধৈর্য ধরুন। 

এখন সিদ্ধান্ত কি? আমি আবারো সিদ্ধান্ত জানতে চাচ্ছি কারণ স্মৃতি সাধারণত ক্ষণস্থায়ী হয় এবং অনেকসময় আমরা নিজেদের মীমাংসা ভুলে বসি। অন্যান্য ব্যাপারগুলো বর্ণনার পরে আমরা বলি-

“যেহেতু আমরা মানবাধিকার রক্ষা ও সমর্থন করি তাই ভারতে শান্তি বজায়ে থাকে এই স্বার্থ স্থায়ীভাবে মনে রাখতে হবে, হাউস চায় নিরস্ত্র মানুষের উপরে এই নৃশংস যজ্ঞ যত দ্রুত সম্ভব নিবৃত হোক”। 

এটা ছিল হাউসের সর্বসম্মত চাওয়া-
“বিশ্বের সব মানুষ ও রাষ্ট্রেকে হাউস পাকিস্তানকে অবিলম্বে গণহত্যায় রুপ নেয়া ধ্বংসযজ্ঞের নিয়মানুগ ইতি টানতে বোঝানোর জন্য জরুরী ও গঠনমূলক ধাপ গ্রহণ করতে আহ্বান করেছে”। 
যেহেতু আমরা বল প্রয়োগে নিবৃত্ত থাকার জন্য বলেছি এবং পৃথিবীর সব রাষ্ট্র ও মানুষের কাছে আবেদন করেছি, এটাকে আমরা দায়িত্তের সাথে পরিচালনা করব কারণ এটাকে আমরা অনেক রাষ্ট্রের কাছে নিয়েছি। এটাকে আমরা ইউনাইটেড নেশনস ও ECOSOC সোশ্যাল কমিটির কাছে নিয়েছি; মানবাধিকার লঙ্ঘনের ব্যাপারটা তাদের সাথে দেখা হবে। 

“পূর্ব বাংলার সাড়ে সাত কোটি লোকের জয় অভ্যুত্থানে এই হাউস তার গভীর প্রত্যয় রাখবে”। 
আমরা এখনো অবিরত এই দৃশ্যে বিদ্ধ যে এই বিজয় আসবেই। 

“হাউস তাদের আশ্বস্ত করতে চায় যে, তাদের সংগ্রাম ও ত্যাগ ভারতবাসীদের একান্ত  সমবেদনা ও সমর্থন গ্রহণ করবে”। 

তার নির্দ্বিধায় ভারতবাসীর সমবেদনা ও সমর্থন গ্রহণ করেছে। সুতরাং কারোর মনে কোন দ্বিধা থাকা উচিত নয়, ভারতে কারোর মনে বা সরকারের কোন পক্ষে যদি এই ব্যাপারে কোন স্খলন থেকে থাকে তাহলে সমধান করে এই সিদ্ধান্তে একমত হবে। 

বাংলাদেশকে স্বীকৃতি দেবার প্রশ্ন অনেক বিতর্কিত এবং আবেগজড়িত এবং কিছু সম্মানিত সদস্যদের শান্তিরক্ষা ব্যাপার আছে। এই প্রশ্নের ব্যাপারে আমাদের কোন বিশুদ্ধ বিতার্কিক ভাব গ্রহনের অভিপ্রায় নেই। বিভিন্ন বিতর্কের জবাব দেবার ইচ্ছা সরকারের নেই। তার মানে এই না যে, সম্মানিত সদস্যরা যেসব যুক্তি দেখিয়েছেন তার কিছু পয়েন্টে কোন বিপরীত যুক্তি নেই। কিন্তু আমাদেরকে এই সমস্যার অভিগমন বড় পরিসরে নিতে হবে এবং লোক সভায় উত্থাপিত প্রশ্নের জবাবে ইতিমধ্যেই আমরা আমাদের অবস্থান ঠিক করে ফেলেছি এবং এই একই ধরনের প্রশ্ন কাল হাউসে হবে। আমাদের অবস্থান পরিষ্কার করছি। এই পরিস্থিতিতে আমাদের অবস্থান বাদামের খোসার মত যা অবিরত তরল হচ্ছে। এই দৃষ্টিভঙ্গিতে আমাদের চিন্তা ভাবনা সময়ের সাথে সাথে প্রকাশিত হতে থাকবে। আমরা পরিস্থিতির সাথে প্রতিনিয়ত আছি এবং এই ব্যাপারে কোন নির্দিষ্ট অবস্থান নেই। এবং যে কোন মুহূর্তে যদি আমাদের মনে হয় যে এতে শান্তি রক্ষা হবে, আমাদের জাতীয় স্বার্থ আছে এবং স্বাধীনতার জন্য যারা লড়ছে তাদের সাহায্য হয়, আমরা যে কোন পদক্ষেপ নিতে দ্বিধা করবোনা হতে পারে সেটা স্বীকৃতি। এটা এমন একটা ব্যাপার যেখানে আমাদের সব দৃষ্টিভঙ্গি বিবেচনায় আনতে হবে এবং যখনই সরকার বুঝতে পারবে যে আনুষ্ঠানিক ভাবে সরকারকে স্বীকৃতি দেবার সময় হয়েছে, আমরা তা করতে দ্বিধা করবোনা। নির্দিষ্ট নিয়ম আছে যা সতর্কভাবে বিবেচনা করতে হয় সেই সাথে আন্তর্জাতিক মানের ধরাবাঁধা নিয়ম রয়েছে। কিন্তু রাজ্য সম্প্রসারণের মত ব্যাপারগুলো এর নিয়ন্ত্রনাধিন, সমর্থনের বিস্তার, আদেশ পত্রের পরিমান, প্রকৃতপক্ষে যা বোঝায় এই উপাদান গুলি সব সতর্কভাবে বিবেচনা করতে হবে, আমাদের সম্পর্কের প্রতিক্রিয়া এমনকি পশ্চিম পাকিস্তানের সাথেও কারণ তাদের সাথে আমাদের বিশাল সীমান্ত রয়েছে, এবং যদি আমরা অন্য একটি দেশের অংশ হিসেবে পরিচিতি পাই যা ইউনাইটেড নেশন্স একটি দেশ হিসেবে গ্রহণ করে। এটা নিশ্চিত যে, যে দেশের অংশ সার্বভৌম ভাবে পরিচিত এবং স্বাধীন দেশ প্রতিক্রিয়া জানাবে। এটা আমাদের জন্য পুরোপুরি নিশ্চিত এবং আমার আর বলার প্রয়োজন নেই। এইসব বিবেচ্য বিষয় সমূহকে হাল্কা ভাবে নেয়া যাবেনা এবং যে কেউ আবেগ দিয়ে ব্যাপারটিকে শক্তভাবে অনুভব করতে পারে। আমাদের চিন্তায় কি আছে সে ব্যাপারে যাবনা এবং যে কোন পর্যায়ে যদি মনে হয় আনুষ্ঠানিকভাবে স্বীকৃতির প্রয়োজন হয়ে পড়েছে, আমরা সেই পদক্ষেপ নিতে দ্বিধা করবোনা। এরই সাথে জনাব ডেপুটি চেয়ারম্যান, আমি ইতি টানছি। আমি হাউসকে বেশিক্ষন আটকে রাখতে চাইনা। 

নীতেশ বড়ুয়া
<১২, ১৯৬, ৫৩৮-৫৪০>
অনুবাদ

কোলকাতায় পাকিস্তানের বিপ্লবী তারিক আলীর গোপন উপস্থিতি এবং বিবৃতির প্রতিবেদন প্রসঙ্গে

জনাব এ.জি. কুলকার্নি (মহারাষ্ট্র): মহাশয়, ১০-৫-১৯৭১ তারিখের পত্রিকায় একটি ভীষণ গুরুত্বপূর্ণ সংবাদ প্রকাশ সম্পর্কে ইতিপূর্বেই আমি উল্লেখ করেছিলাম। প্রায় একই রকমের সংবাদ সীমান্তবর্তী এলাকা হতেও আসছে এবং পূর্ববঙ্গে যে বাংলাদেশ সংগ্রাম করছে তা আসাম সীমান্তের দিকে অগ্রসর হতে পারে। আসামের মুখ্যমন্ত্রী নিজেই এই বিবৃতি দিয়েছেন। মূলত আমি চাইছি স্বরাষ্ট্র মন্ত্রীর মনোযোগ জনাব তারিক আলীর বিবৃতির প্রতি আকর্ষিত হউক যিনি গোপনে ভারতের কোলকাতায় অবস্থান করছিলেন। তিনি পাকিস্তানের একজন বিপ্লবী নেতা। তিনি গোপনে ভারতে অবস্থান করেছিলেন এবং নক্সালপন্থীদের সাথে আলাপআলোচনা চালিয়েছিলেন। তিনি কী বলেছিলেন তা আমি এখানে উদ্বৃত করতে চাই। তিনি ঐক্যবদ্ধ সমাজতান্ত্রিক বাংলা গঠনের পথ সুগম করতে পূর্ব এবং পশ্চিম উভয় বঙ্গেই বিপ্লবী ফ্রন্ট সৃষ্টির প্রস্তাব রেখেছিলেন। এটা আমাদের সরকারের নীতিনির্ধারণের জন্য খুবই ক্ষতিকারক। তাই আমি এখন জানতে চাই এই বিষয়ে সরকার কী করতে চাইছে। 

শ্রী ভূপেশ গুপ্ত (পশ্চিমবঙ্গ): জনাব উপ-সভাপতি, এইটা হচ্ছে সেই বিষয় যা নিয়ে সরকারকে আপনার নির্দেশনা দেওয়া উচিৎ। হিন্দুস্তান স্ট্যান্ডার্ডে গত পরশু তারিক আলীর একটি নিবন্ধ ছাপা হয়েছে এবং শুধুমাত্র কিছু লোকের দ্বারা এই কথিত সাক্ষাৎকারের আয়োজন নিয়ে কিছু বলা ছাড়া বাকি সমস্তই কথাই সেই নিবন্ধে বলা হয়েছে। তারিক আলী ভারতের নাগরিক নয়, তাহলে সে কিভাবে ভারতে এলো? কে তাকে ভিসা দিয়েছে? সে কিভাবে এখানে প্রবেশ করেছে? এর কিছুই জানা যাচ্ছে না যদিও সরকারের উচিৎ এই সব কিছু সম্পর্কে জানা। এটা হচ্ছে একটি প্রসঙ্গ। দ্বিতীয়ত, আমি জানতে চাই যে তারিক আলী কিভাবে ফিরে গিয়েছে তা বৃটিশ সরকার হতে আমাদের সরকার জেনে নিয়েছে -সে অবশ্যই সাগরপথে অথবা আকাশপথে ফিরে গিয়েছে। সেটাও বৃটিশ সরকার হতে জেনে নেওয়া যেতে পারে। স্পষ্টতই সে সংহতিনাশক আদর্শবাণী নিয়েই তিনি এখানে এসেছিল যা হতে পারে বাংলাদেশের সংগ্রামের জন্য ক্ষতিকারক, যা সবারই ক্ষতি করতে পারে। সে বলেন, বাংলাকে ঐক্যবদ্ধ সত্ত্বা, সমাজতান্ত্রিক প্রজাতন্ত্র এবং স্বাধীন হতে হবে। সে পশ্চিমবঙ্গকে ভারত হতে আলাদা করতে চায়। এটা অতি অবশ্যই সংহতিনাশক আদর্শনীতি এবং কেউ একজনকে এই বিষয়টি খুবই গুরুত্বের সাথে নেওয়া উচিৎ। বর্তমানে বাংলাদেশের সংগ্রামের দৃষ্টিকোণ থেকেও এই ধরণের আদর্শনীতি খুবই ক্ষতিকারক। এই বিষয়ে সততা, স্বতঃপ্রবৃত্তের মধ্যে সরকারের অগ্রসর হওয়া উচিৎ। আমি খুবই আনন্দিত যে আমার বন্ধু বিষয়টি এখানে উত্থাপন করেছে। দাবী অনুযায়ী তারিক আলীকে এখানে পাঠানো হয়েছে যাকে ট্রয়োৎস্কাইৎস ইন্টারন্যাশনাল নামে ডাকা হয় যা যেকোন মহান সংগ্রামকে ধ্বংস করার জন্য বহুল পরিচিত। সে যা বলেছে “ আমি এখানে এই বিশেষ কাজ এবং উদ্দেশ্য নিয়েই এসেছি”। সবাই জানে যে এই তরুণ প্রাণ কিছু কিছু ক্ষেত্রে খুবই সক্ষম একজন ব্যক্তি এবং নিশ্চিতভাবেই সে বেশ অনিষ্ট সাধন করতে পারে। পাকিস্তান এবং অন্যান্য আরো বিষয় নিয়ে তার বই আমি পড়েছি। আমি ঠিক জানি না কেন্দ্রীয় সরকার কি পর্যবেক্ষণ করছে। ই বিষয়টিকে তাদের অত্যন্ত গুরুত্বের সাথে নেওয়া উচিৎ, কেননা এর পিছনে অন্য কোন উদ্দেশ্য আছে। বর্তমান সময়ে ভারত হতে বের হয়ে এসে আলাদা সত্ত্বা হিসেবে দুই বাংলাকে সমাজতান্ত্রিক বাংলা হিসেবে একত্রিত করার এই আদর্শনীতি সামান্যই ক্ষতিকারক। আমার মনে হয় এই নিয়ে রাজনৈতিকভাবে এবং আদর্শগতভাবে লড়া উচিৎ। সরকারের উচিৎ এই বিষয়কে স্মরণে রাখা এবং এর গতিবিধি অনুসরণ করা কেননা তারিক আলী ইংল্যান্ড হয়ে এখানে এসেছে। সে অবশ্যই সুযোগ সিবিধা পেয়েছে। কেউ একজন অবশ্যই তাকে  এখানে আসার সুযোগ করে দিয়েছে; অন্যথায় এই ব্যক্তিকে ইংল্যান্ডেই অনুসরণ করা হতো। ফ্রান্স বা জার্মানীতে তাকে প্রবেশ করতে দেওয়া হয়নি। তাহলে এটা কি করে সম্ভব যে বৃটিশ সরকার তাকে এই মুহূর্তে বিমানবন্দরে বা জাহাজে করে বের হয়ে যাওয়ার অনুমতি দিয়েছে? তার অন্য সদিচ্ছা নিয়ে আমি কোন প্রশ্ন উত্থাপন করছি না। তার রাজনীতি সত্যিকার অর্থেই ভীষণ বাজে। এই প্রশ্নের মোকাবিলা সরকারের করা উচিৎ। 

শ্রী কৃশান কান্ত (হরিয়ানা): মহাশয়, অতি দ্রুতই দেশের অনেক মানুষের মনে এই প্রশ্ন তৈরী হচ্ছে। আমি খুবই দুঃখের সাথে জানাচ্ছি এই পর্যন্ত তারিক আলী ভারতে এসেছিল কি আসেনি তা নিয়ে সরকারের তরফ থেকে কোন প্রকারের বিবৃতিই আসেনি। আমার মনে হয় মোহাম্মদ তোহা এবং তারিক আলীকে জড়িয়ে বাংলাদেশ এবং পশ্চিমবঙ্গ উভয়কেই দূর্বল করার জন্য এটা চাইনিজদের একটা গভীর চক্রান্ত যাতে চাইনিজরা এই এলাকার জল ঘোলা করে তাদের মাছ শিকার করে নিতে পারে। আমি জানতে আগ্রহী যে তারিক আলী এখানে কি করে এলো এবং কিভাবেই বা সে তার নিবন্ধ লিখার জন্য ফিরে যেতে পারলো। 

শ্রী ভূপেশ গুপ্তঃ ফিরে যেতে পারাটা অতোটা গুরুত্বপূর্ণ নয়, 

শ্রী কৃশান কান্তঃ এখানে আসা, লোকদের সাথে সাক্ষাৎ করা এবং ফিরে যাওয়ার পুরো ব্যাপারটাই হচ্ছে গুরুত্বপূর্ণ। স্বরাষ্ট্র মন্ত্রী প্রতি আমার অনুরোধ থাকবে যাতে এই বিষয়টি নিয়ে তদন্ত করা হয়। 

শ্রী এ.জি. কুলকার্নিঃ স্বরাষ্ট্রমন্ত্রী এখন এখানে। তাঁর একটি বিবৃতি দেওয়া উচিৎ। অবশ্যই তাঁকে কিছু বলতে হবে। 

শ্রী ভূপেশ গুপ্তঃ ট্রয়োৎস্কাইৎস তাকে এখানে পাঠিয়েছে। যখন স্প্যানিশ গৃহযুদ্ধ শুরু হয়েছিল তখন ট্রয়োৎস্কাইৎস এটাকে বিনষ্ট করেছিল। যখন ফ্রান্সের যুক্ত ফ্রন্ট ফ্যাসিজম ও হিটলারে বিরুদ্ধে লড়ছিল এই ট্রয়োৎস্কাইৎস সেই যুক্ত ফ্রন্টকে বিনষ্ট করেছিল। এই ট্রয়োৎস্কাইৎস’র ইতিহাসই হচ্ছে মহান সংগ্রামের বিনষ্ট সাধন করা। তাই আমি এই ভয়টাই পাচ্ছি যে, এখানে; এই দেশেও এমনতরো প্রচেষ্টা চালাতে পারে। 

শ্রী কৃশান কান্তঃ মন্ত্রীকে বিবৃতি প্রদান করতেই হবে। 

শ্রী কে.সি. পান্ট- স্বরাষ্ট্র মন্ত্রণালয়ের প্রতিমন্ত্রীঃ এই বিষয়টির উত্থান সম্পর্কে আমাদের কাছে কোন রকমের তথ্যই ছিল না। এর পরিপ্রেক্ষিতে আমি কোন প্রকারের বিবৃতি দিতে পারবো না। 

শ্রী এ.জি. কুলকার্নিঃ আপনি কি তদন্তের জন্য প্রতিজ্ঞা করতে পারবেন? আমি বুঝতে পারছি তাঁর কাছে কোন প্রকারের তথ্য ছিল না। কিন্তু যখনই সংসদের সদস্যরা এই বিষয়টি তাঁর গোচরে এনেছেন, তখন এই বিষয়ে তাঁর উচিৎ তদন্ত করা। এটা একটা জাতীয় দাবী। 

জনাব উপ-সভাপতিঃ যে বিষয়টি এখানে উত্থাপিত হয়েছে তা নিয়ে সরকারের আচরণ কেমন হওয়া উচিৎ? আপনি কি কোন বিবৃতি দিতে চান? 

শ্রী কে.সি.পান্টঃ সদস্যদের জন্য প্রশ্ন উত্থাপন, জ্ঞাতার্থে প্রজ্ঞাপন জারির ইত্যাদিতে অনেক রকমের পথই এখানে খোলা আছে। এখানেই যে এই বিষয়টি উত্থাপনের পারঙ্গম হবে তা নিয়ে আমাদের আগে থেকে কোন প্রকারের ধারণা ছিল না। আমাদের খুবই সতর্ক থাকতে হবে এবং দেখতে হবে যে আমরা এখানে যাই বলি না কেন তা সঠিকভাবেই বলা হয়েছে এবং সেই উদ্দেশ্য নিয়ে এখানে আসার জন্য আমাদের পুরোপুরি প্রস্তুত হয়ে থাকতে হবে। বিবৃতি প্রদান করাটা উচিৎ হবে বলে আমার মনে হচ্ছে না। আমাদের কিছু মহীয়ান বন্ধুদের দ্বারা যে ভাবের সাথে  তা প্রকাশ করা হয়েছে তার সাথে আমি সহমত পোষণ করছি যে, বিবাদের বিরুদ্ধে যা বাংলাদেশের আন্দোলন নিয়ে সফল হতে যা কিছুই বলা হয়েছে বা করা হয়েছে অথবা যা প্রত্যক্ষ বা পরোক্ষভাবে আমাদের দেশের ঐক্যবদ্ধতায় ফাটল ধরাতে চায় যা খুবই গুরুত্বপূর্ণ এবং যা আমাদেরকে গুরুত্বের সাথে নিতে হবে এবং এই বিষয়ে গুরুত্বপূর্ণ পদক্ষেপ নিতে হবে এবং যেসব পদক্ষেপ নেওয়া প্রয়োজনীয় তা অবশ্যই নেওয়া হবে। 

সংসদ সদস্যদের উদ্দেশ্যে পত্র চালাচালির প্রতিবন্ধকতা সৃষ্টি প্রসঙ্গে। 

শ্রী ভূপেশ গুপ্ত (পশ্চিমবঙ্গ): সংসদ সদস্য হিসেবে সমগ্র দেশের জনতা হতে যে আমরা অনেক চিঠিপত্র পাই সেই বিষটাকে আপনার বিবেচনায় আনা উচিৎ। আজ ‘প্যাট্রিয়ট’ এ একটা সংবাদ প্রকাশিত হয়েছে যাতে বলা হয়েছে যে অন্ধ্র প্রদেশের জেল হতে কিছু রাজনৈতিক কর্মচারী যারা উপজাতি সম্প্রদায়ের তারা প্রধানমন্ত্রীর কাছে প্রেরিত স্মারকলিপির একটি অনুলিপি আমার কাছে প্রেরণ করেছে। এর আরো একটি অনুলিপি আমাদের দলের সাধারণ সচিব শ্রী রাজেশ্বর রাও বরাবর পাঠানো হয়েছে। আমি তার সাথে এ নিয়ে কথা বলেছি। না শ্রী রাজেশ্বর রাও আর না আমি, কেউই জেল হতে বন্দীদের প্রেরিত উল্লেখিত চিঠির অনুলিপিটা পেয়েছি। অবস্থানুযায়ী মনে হচ্ছে এই যোগাযোগের মাধ্যমে তারা উল্লেখ করেছে যে তারা নকশাল্পন্থী হওয়ার কথা ছিল, কিন্তু তারা তাদের রাজনৈতিক দর্শন বদলে ফেলেছে এবং সেই ভ্রান্ত কৌশল বর্জন করেছে। এটা খুবই গুরুত্বপূর্ণ। তাহলে এই যোগাযোগ ব্যবস্থায় কে প্রতিবন্ধকতা সৃষ্টি করলো? অতি অবশ্যই এই প্রতিবন্ধকতা কেন্দ্রীয় সরকার অথবা প্রাদেশিক সরকারের কারো দ্বারা গঠেছে। অতএব, এই মর্মে আমি আপনার মাধ্যমে স্বরাষ্ট্র মন্ত্রণালয় বরাবর অনুরোধ জানাচ্ছি যে, আমাদের দলের সাধারণ সচিব ও সংসদ সদস্য হিসেবে আমার বরাবরে জেল হতে কিছু রাজনৈতিক বন্দীদের দ্বারা প্রেরিত এই যোগাযোগ ব্যবস্থায় প্রতিবন্ধকতা সৃষ্টির পিছনে দায়ী ব্যক্তিকে খুঁজে বের করতে এই বিষয়ে তাঁদের হস্তক্ষেপ করা উচিৎ। আমি আশা করছি যে, এ নিয়ে তদন্ত করা হবে। 

জনাব উপ-সভাপতিঃ এখন মধ্যাহ্ন ভোজের সময়। 

শ্রী ভূপেশ গুপ্তঃ আমি কী চিঠিটা পেতে পারি? এটা আমার বরাবরে প্রেরণ করা হয়েছিল। 

সংসদীয় বিষয়ক বিভাগের এবং শিপিং ও পরিবহণ মন্ত্রণালয়ের প্রতিমন্ত্রী শ্রী ওম মেহতাঃ আমি চেষ্টা করবো। 

জনাব উপ-সভাপতিঃ মধ্যাহ্ন ভোজের পরে আমরা আবার শুরু করবো। রাজ্যসভা দুপুর ২:১৫ পর্যন্ত মুলতবি ঘোষণা করা হলো। 

দুপুর একটা বাজার বিশ মিনিটে রাজ্য সভার তখন মুলতবি ঘোষিত হলো। 









	শিরোনাম
	সূত্র
	তারিখ

	[bookmark: s197]১৯৭। বাংলাদেশের বর্তমান পরিস্থিতির পরিপ্রেক্ষিতে পাকিস্তানে অস্ত্র সরবরাহ থেকে বিরত থাকার ভারতীয় আহ্বান ব্রিটেন কর্তৃক প্রত্যাখ্যানের ওপর পররাষ্ট্রমন্ত্রী শরণ সিং এর বিবৃতি
	রাজ্যসভার কার্যবিবরণী
	১ জুন, ১৯৭১



Razibul Bari Palash
<১২, ১৯৭, ৫৪১-৫৫৬>
অনুবাদ

জরুরী জনগুরুত্বসম্পন্ন বিষয়ে দৃষ্টি আকর্ষণ
যুক্তরাজ্যের সরকার কর্তৃক পাকিস্তান এইড স্থগিত করার অনুরোধ প্রত্যাখ্যান

শ্রী এন আর মুনিস্বামি (তামিলনাড়ু): স্যার, আমি পররাষ্ট্রমন্ত্রীর দৃষ্টি আকর্ষন করতে চাই। যুক্তরাজ্যের সরকার সম্প্রতি পাকিস্তান এইড স্থগিত করার জন্য ভারতের অনুরোধ প্রত্যাখ্যান করেছে - সেই ব্যাপারে। 

পররাষ্ট্র মন্ত্রী (সরদার শরণ সিং):
জনাব চেয়ারম্যান, স্যার, পূর্ব বাংলা বিষয়ে ভারত সরকার ব্রিটিশ সরকার সহ বিদেশি সরকারগুলোর সঙ্গে নিয়মিত যোগাযোগ রাখছে। আমরা যে বিষয়টির উপর জোর দিয়েছি সেটা হল তারা যেন পাকিস্তান শাসককে পূর্ববাংলার নিরস্ত্র মানুষের বিরুদ্ধে সামরিক পদক্ষেপ বন্ধ করতে বলে এবং এটাকে বল প্রয়োগ না করে রাজনৈতিকভাবে সমাধার চেষ্টা করে। আমরা তাদের আরও বলেছি যে পাকিস্তান যদি তাদের উপর নিপীড়ন চালাতে থাকে তাহলে এক সময় তাদের মাঝে ক্ষোভ আরও বাড়বে এবং সামরিক খাতে ব্যয় বাড়বে এবং এইভাবে দ্বন্দ্ব দীর্ঘায়িত হবে। 

ব্রিটিশ পার্লামেন্টে বলা হয়েছে যে, একটি রাজনৈতিক সমাধান করার জন্য ব্রিটিশ সরকার সম্ভাব্য সব কিছু করবেন। এবং পলিসি মোতাবেক শুধু সাহায্য নয় বরং রাজনৈতিক সমাধানের উদ্যোগ গ্রহণ করবেন। তারা আরও মনে করে স্থিতিশীলতা পুনরুদ্ধার হবার আগ পর্যন্ত পাকিস্তানের অর্থনীতির পুনর্গঠন সম্ভব না। 

শ্রী এন আর মুনিস্বামি: বিবৃতি থেকে আমি জানলাম যে প্রস্তাব শুধুমাত্র ইউ.কে. নয় বরং অন্য বিশ্বশক্তিগুলোর কাছে পাঠানো হয়েছিল। 

[জনাব.ডেপুটি চেয়ারম্যান আসন গ্রহণ করলেন]
বাস্তবে এটা তাদের আমাদের প্রস্তাব অস্বীকার করার কৌশল মাত্র। আপনি এটাকে প্রত্যাখ্যান বলেন আর নাই বলেন তারা আমাদের প্রস্তাব গ্রহণ করে নাই। ভারত ও ইংল্যান্ডের এই অবস্থানে বাংলাদেশের সমস্যা বিশ্বের অন্যতম জটিল সমস্যা হয়ে দাঁড়াবে এবং এটা স্থিতি অবস্থায় আসতে দির্ঘ সময় লেগে যাবে। আমি মাননীয় মন্ত্রীর কাছে জানতে চাইব এই অবস্থায় রাজনৈতিক নিষ্পত্তির বদলে নিরাপত্তা পরিষদের স্থায়ী সদস্যদের সাথে আলোচনা করে অথবা ইউ এন ও ও অন্য কোন এজেন্সির সাথে আলোচনা করে কিছু একটা সমাধান করা যায় কিনা। আমি আরও একটি বিষয় জানতে চাই - সেটা হল অন্য দেশগুলোর সাথে আলোচনা করে শরনার্থিদের প্রবেশ ঠেকানো যায় কিনা সেটাও ভেবে দেখবেন কিনা। 

শ্রী শরণ সিং: সন্মানিত সদস্য তথ্যভিত্তিক তেমন কিছু জানতে চান নাই। তিনি কিছু সাজেশন দিয়েছেন। আমরা সেগুলো সতর্কতার সাথে বিবেচনা করে দেখব যাতে সেগুলো থেকে কোনভাবে উপকৃত হওয়া যায় কিনা। 

শ্রী এন আর মুনিস্বামিঃ আমি যে সব পরামর্শ দিয়েছি ভারত সরকারের প্রতিক্রিয়া কী? 
সরদার শরণ সিং: আমাদের প্রতিক্রিয়া যে আমরা তাঁর পরামর্শ বিবেচনা করব। 

শ্রী এ জি কুলকার্নি (মহারাষ্ট্র): স্যার, মন্ত্রী যে বিবৃতি দিয়েছেন তা সবচেয়ে দুঃখজনক। এটা আসল ইস্যুকে এড়িয়ে যাওয়া ছাড়া কিছু নয়। এবং তিনি ইংল্যান্ডের ভুলটি এড়িয়ে যাচ্ছেন এবং ব্যাপারটি হজম করতে চাচ্ছেন। 

স্যার, আমি সরকারের কাছে জানতে চাই তারা কি বাংলাদেশ বিষয়ে আন্তর্জাতিক দেশগুলোকে যথাযথভাবে সচেতন করতে সমর্থ হচ্ছেন কিনা এবং বিশ্বশক্তিগুলোর কেউ কি ভারতকে প্রয়োজনীয় সহায়তা দেবার মানসিকতা দেখাচ্ছে কিনা। স্যার, রোডেশিয়া বা দক্ষিণ আফ্রিকায় হত্যাকাণ্ড এবং এই ধরনের অবিচার কিন্তু চলছে তবু কোন বিশ্বশক্তি নিজস্ব জাতীয় স্বার্থে, সাহস নিয়ে তাদের সাহায্য করতে আসছেনা। তাই স্যার, আমি জানতে চাই ......

শ্রী এ ডি মানি (মধ্য প্রদেশ): স্যার, '.. "

শ্রী এ জি কুলকার্নি: আপনি কি চান জনাব মনি? 

শ্রী এ ডি মনি: আমি শুধুমাত্র আপনার সমর্থন বাড়াতে চাচ্ছিলাম। 

শ্রী এ জি কুলকার্নি: আপনার সমর্থন আমার প্রয়োজন নাই। 

জনাব. ডেপুটি চেয়ারম্যান: অর্ডার অর্ডার প্লিজ। 
শ্রী এ জি কুল্কার্নি: আমি নিজেকে খুব ভাল সমর্থন করতে পারি। স্যার, আমি সরকারের কাছে বিশেষ করে জিজ্ঞাসা করতে চাই যে তারা আমার সাথে একমত কিনা যে বিশ্ব সম্প্রদায়কে এই বিষয়ে জাগিয়ে তুলতে বা তাদের সহানুভূতি জাগানোর চেষ্টা ব্যার্থ হয়েছে এবং বিশেষ করে যুক্তরাজ্য ভুল করছে এবং সরকার আমার প্রস্তাব সম্মত হবেন কিনা। স্যার, খুব সম্প্রতি আমি বিদেশে গিয়েছিলাম......

শাড়ি ভুপেশ গুপ্ত (পশ্চিম বঙ্গ): আপনি কোথায় গিয়েছিলেন? 

শ্রী এ জি কুল্কার্নি: আমি আপনাকে পরে বলব। সেখানে আমি দেখেছি, স্যার, যে ইউকে সরকার কমনওয়েলথের প্রতি আগ্রহ হারাচ্ছে এবং এটা কমনওয়েলথ এর মাধ্যমেই আমাদের ভারতীয় উপমহাদেশ যুক্তরাজ্যের প্রভাবের সাথে সাথে যুক্ত। এবং একই কারণে তারা আমেরিকানদের প্রভাবিত করছে এবং আমেরিকানরা তাদের লাইনে যাচ্ছে। এটি খুবই গুরুত্বপূর্ণ স্যার, তাই আমি জানতে চাই সরকার যুক্তরাজ্যকে তাদের মনোভাব পুনর্বিবেচনা করার অবেদন করবে কিনা। 

স্যার, আমি জানতে চাই ভারত সরকার ইউ.কে. সরকারের প্রতি জোরালো প্রতিক্রিয়া দেখাবে কিনা। কারণ জনাব উইলসন শ্রী জে প্রকাশকে 

বিশ্ব শান্তি সম্মেলনে বিষয়টি অ্যাড্রেস করতে বাঁধা দিচ্ছেন। এটা খুব অপমানজনক এবং আমরা এটা হজম করতে পারি না। তারা কালপ্রিট এবং এটি যুক্তরাজ্য সরকারের সাম্রাজ্যবাদী মনোভাবের প্রকাশ। তাতে তারা লেবার গ্রুপ হোক অথবা কনজারভেটিভ গ্রুপ - যাই হোক না কেন। স্যার, আমার কথা হল ভারত সরকার এই বিষয়ে আমাদের মর্যাদা বজায় রাখার জন্য নির্দিষ্ট সিদ্ধান্ত নেবে কিনা এবং পাশাপাশি বাংলাদেশের মানুষকে তাদের নিজস্ব একটি সরকার গঠন করতে সাহায্য করবে কিনা। 

তারপর, আমার তৃতীয় বিষয়টি হল - স্যার .......

জনাব. ডেপুটি চেয়ারম্যান: আমি মনে করি এই যথেষ্ট। 

শ্রী এ জি  কুল্কার্নি: স্যার, আমার শেষ পয়েন্টে আমি বলতে চাই সরকার সচেতন যে এখন পর্যন্ত ১২ কোটি রুপি পাওয়া গেছে। আমি মনে করি এটা খুব টলায়মান সমস্যা এবং যে টাকা আমরা পেয়েছি তা খুবই নাজুক। সুতরাং, ভারত সরকার বাংলাদেশ সমস্যা সমাধানের জন্য কোনো রাজনৈতিক সিদ্ধান্ত নিবে কিনা? অন্য দেশের দরজায় কোড়া না নেড়ে - শুধুমাত্র তাদের সহানুভূতি আদায় কোনা করে নিজেরা কোন পদক্ষেপ নেবেন কিনা? কারণ তারা এই ইস্যুতে জোরালভাবে এগিয়ে আসছেন না - তারা ভারতকে সাহায্য করছেন না - --- (বাঁধা) 

শ্রী বাবুভাই এম ছিনাই (গুজরাট): স্যার, আমি পয়েন্ট অব অর্ডারে আছি। দৃষ্টি আকর্ষণের সময় একজন সদস্যকে শুধুমাত্র কোন কিছুর ব্যাখ্যা করার অনুমতি দেওয়া হয়। তাকে কি এত দীর্ঘ বক্তৃতা করতে দেয়া যায়? তিনি বলেন যে, তিনি সব মনোপলি (একচেটিয়া) এবং মনপলিস্ট বিরোধী। কিন্তু তিনি নিজেই একচেটিয়াভাবে হাউসের সময় নিয়ে নিচ্ছেন। 
 (বাধা)

শ্রী ভূপেশ গুপ্ত: এটা, ঠিক মতই আছে সির। 

জনাব. ডেপুটি চেয়ারম্যান: অর্ডার, অর্ডার প্লিজ। 

শ্রী বাবুভাই এম ছিনাই: জনাব ডেপুটি চেয়ারম্যান, স্যার, আমি জনাব ভূপেশ গুপ্তর রুলিং চাই না; আমি শুধুমাত্র আপনার রুলিং চাই। 

শ্রী ভূপেশ গুপ্ত: এটা এই রুলিংএর ব্যাপারেই বলেছি। আমি বলেছি সব ঠিক আছে। যদি তাকে কম বলতে দেয়া হয় এটা জাতীয় সার্থের সাথে অন্যায় করা হবে। 

(বাধা)
জনাব. ডেপুটি চেয়ারম্যান: অর্ডার, অর্ডার প্লিজ। সন্মানিত সদস্যগণ দির্ঘক্ষন মোট দেবেন না বলেই আশা করি। এবং আশা করি তারা শুধুমাত্র প্রশ্ন করেই ক্ষান্ত দেবেন যাতে করে আরও বেশী সংখ্যক সদস্য অংশগ্রহণ করতে পারেন। 

কিছু সদস্য: হ্যাঁ, স্যার। 

সরদার শরণ সিং: স্যার, আমি সন্মানিত সদস্যের সাথে একমত। কারণ তিনি পর্যবেক্ষণ করে বলেছেন যে আন্তর্জাতিক সম্প্রদায়ের কাছ থেকে সামান্য প্রতিক্রিয়া পাওয়া গেছে। কিন্তু তিনি যে বলেছেন যে ইউ.কে. কমনওয়েলথ এর প্রতি আগ্রহ হারাচ্ছে সেটা হয় ঠিক নাও হতে পারে। 
শ্রী এ জি  কুলকার্নি: কেন নয়? 

সরদার শরণ  সিং: আমি এটা মানতে পারছিনা। বোঝার চেষ্টা করুন। প্রথম কথা হল সন্মানিত সদস্য ইউ.কে. দ্বারা অনুমোদিত কোন ব্যাক্তি না যে তিনি যে কথাটি  বলেছেন যে ইংল্যান্ড আগ্রহ হারিয়েছেন সেই কথাই সঠিক হবে। আমরা নির্ভরযোগ্য সূত্র থেকেই জানি যে তাদের আগ্রহ আছে। 

এরপর দ্বিতীয় যে প্রশ্নটি তিনি জিজ্ঞাসা করেছেন - যে সরকার যুক্তরাষ্ট্রের মনোভাবের পরিপ্রেক্ষিতে কোন শক্তিশালী প্রতিক্রিয়া দেখাবে কিনা --- 

শ্রী ভূপেশ গুপ্ত: স্যার, পয়েন্ট অব অর্ডারে উপর বলছি। মাননীয়  মন্ত্রীর এই জিনিস এভাবে বলা উচিৎ হয়নি ... (বিঘ্ন)। তিনি বলেছেন যে তিনি ইউ কে অনুমোদিত কোন ব্যাক্তি নন - যে বলার অধিকার রাখে যে ইউ কে আগ্রহ হারিয়েছে। তাহলে আমি বলতে পারি কেউ কি কোন অধিকার রাখেন একথা বলতে যে  ইসলামাবাদ গণতন্ত্রের উপর বিশ্বাস হারিয়েছে? --- 


(বাধা)
জনাব. ডেপুটি চেয়ারম্যান: অর্ডার, অর্ডার প্লিজ। 
শ্রী চিতা বসু (পশ্চিম বঙ্গ): উত্তর শুনুন ....
জনাব. ডেপুটি চেয়ারম্যান: দয়া করে বসুন, জনাব চিত্ত বসু। 

সরদার শরণ সিং: তারপর তিনি যে বলেছেন আমি যেন দক্ষিণ ব্লক দ্বারা পরিচালিত না হই যেটা ফরেন সার্ভিস সদস্যদের জন্য অন্যায়  সেখানেও আমার আপত্তি আছে। একবার এটাও ভাবুন যে কোন মন্ত্রী বা সরকার তাদের অধিনস্ত কর্মচারির কথায় বা কোন ফরেন সার্ভিসের কর্মচারির কথায় চলবে না। সরকার সম্পর্কে আমরা যে কোন ধারণা পোষণ করতেই পারি। কিন্তু ফরেন সার্ভিসের লোকদের নিয়ে সেরকম কিছু বলার সুযোগ নাই। কারণ তারা শুধুমাত্র সরকারের পলিসি অনুযায়ী কাজ করেন এবং সেই পলিসি বাস্তবায়ন করার জন্য দায়বদ্ধ। 

ডঃ. ভাই মহাবীর (দিল্লি): এটা মন্ত্রীদের জন্যও খুব চাটুকার ধরনের ব্যাপার। 
সরদার শরণ সিং: আমি জানি না। এটা হতে পারে, সম্ভবত, বিরোধী দলের  জন্য। আমার কি সেভাবে বিষয়টি দেখা উচিৎ? 

এরপর তিনি বলেছেন আমাদের কিছু দৃঢ় পদক্ষেপ নিতে হবে। আমি জানি না তিনি কি বুঝিয়েছেন – 

শ্রী এ জি  কুলকার্নি: বাংলাদেশে .....
সরদার শরণ সিং: বাংলাদেশের সঙ্গে এর সম্পর্ক নেই। আপনি ইউ.কে. সম্পর্কে আমাদের মনোভাব নিয়ে বলছিলেন। প্রশ্ন হল সমস্যা সমাধানে আমরা অন্য আর কি করতে পারতাম। অবশ্যই আমাদের এই ইস্যুতে বিশ্বকে তাদের দায়িত্ব সম্পর্কে সচেতন করার কাজ চালিয়ে যেতে  হবে। এটা খুবই গুরুত্বপূর্ণ আমাদের বিশ্ব মতামত জোগাড় করতে হবে যাতে পাকিস্তান শাসকদের নিরস্ত্র মানুষের উপর সেনা শাসন ও নির্যাতন বন্ধ করা যায় এবং এমন পরিস্থিতি তৈরি করতে হবে যাতে করে যেসকল শরণার্থীরা এখানে আছে তারা দেশে ফিরে যাবার ব্যাপারে নিরাপদ বোধ করে। রাজনৈতিক পরিস্থিতি এমন অবস্থায় ফিরিয়ে নিতে হবে যাতে করে সমগ্র আন্তর্জাতিক সম্প্রদায়ের সমর্থন আমরা আদায় করতে পারি কারণ আমাদের অবস্থা দৃঢ় ও সঠিক। শরনার্থিদের জন্য বাইরে থেকে যে অর্থই আসুক না কেন আসল বিষয় হল তাদের সমর্থনের প্রকাশ। 

সর্বশেষে, তিনি যে প্রশ্ন করেছেন তাঁর জবাব আমার সামর্থ্যের বাইরে। তিনি বলেছেন যে, যদি এই ব্যাপারে ইউ.কে. এর সঙ্গে বোঝাপড়া  সম্পন্ন না করা যায় তাহলে বাংলাদেশের সমস্যা সমাধান করা যাবে না। আমি মনে করি বাংলাদেশ ইস্যুতে আমাদেরকে তিনি এত অসহায় না মনে করলেও চলবে। এবং সমর্থন একটি দেশের সম্পূর্ন নিজস্ব ব্যাপার। যদি কোন দেশের সমর্থন আমাদের অনুকূলে না হয় আমরা সেটাকে কারেক্ট করার চেষ্টা করতে পারি। কিন্তু আমাদের নিজেদের আরও অনেক পলিসি আছে। এবং সহজ ভাবে বলতে পারি যুক্তরাষ্ট্রের অবস্থান যাই হোক না কেন আমাদের ব্যাবস্থা আছে। আমি সন্মানিত সদস্যের প্রতি বলতে চাই এটা সঠিক এপ্রোচ নয় --

(বাধা)
শ্রী এ জি  কুলকার্নি: জনাব উইলসন একটি আন্তর্জাতিক সমাবেশে বক্তব্যকালে জনাব জয় প্রকাশকে যে বাঁধা প্রদান করেছেন সেই ব্যাপারে আমি সরকারের মনোভাব সম্পর্কে মন্ত্রীকে জিজ্ঞাসা করতে চাই। সেই ব্যাপারে সরকারের কি বলার আছে .....
(বাধা)
সরদার শরণ সিং: স্যার, আমরা সেই আচরণের ব্যাপারে কঠোর আপত্তি জানাই। 
শ্রী লোকনাথ  মিশ্র (উড়িষ্যা): তাদের অবস্থান এবং পররাষ্ট্রমন্ত্রীর বিবৃতি থেকে বোঝা যায় যে পাকিস্তান সফলভাবে বিদেশে মিথ্যা প্রচার করতে সক্ষম হয়েছে - অন্যদিকে ভারত সত্যতাকেও প্রচার করতে পারেনি। 

আমরা বিদেশে সত্য কথা বিক্রি করতে পারিনি আর পাকিস্তান অসত্য ও মিথ্যা বিক্রি খুব সফলভাবে সেরেছে। 

শ্রী এ ডি  খ্রি মনি: সত্য বিক্রি করা কঠিন। 

শ্রী লোকনাথ  মিশ্র: সত্য বিক্রি করা কঠিন নয়। (বাধা) এটা জনাব মনির জন্য কঠিন হতে পারে। কিন্তু এটা একটি সরকারের জন্য কঠিন নয়। 

যা আমি বলতে চাই তা হল, সব প্রচেষ্টা সত্ত্বেও, যুক্তরাজ্য সরকারের সঙ্গে আমাদের সব ভালো সম্পর্ক থাকা সত্ত্বেও, আমরা যুক্তরাজ্য সরকারকে বাংলাদেশে সংঘটিত গণহত্যার কথায় ইমপ্রেস করতে পারিনি। পাশাপাশি পাকিস্তানকে দেয়া যেকোন সাহায্য এখন সঙ্ঘটিত কুকর্ম আরও বাড়িয়ে তুলবে। আমরা তাদের কাছে সত্য তুলে ধরতে পারিনি। এটা হতে পারে সেখানে আমাদের হাই কমিশনারের ব্যর্থতা। এটা হতে পারে সমগ্র বিশ্বের মিডিয়াতে সরকারের প্রচারিত পাবলিসিটির ফসল। কেননা সব দেশ আমাদের অবিশ্বাস করতে শুরু করেছে যদিও আমরা সত্যের উপর আছি। অতএব স্বতন্ত্র পার্টি যাই বলছে তাই সত্য হচ্ছে। মনে হচ্ছে বিশ্বে আমাদের কোন বন্ধু নেই - আর যারা ছিল তারাও একে একে সরে যাচ্ছে। 

শ্রী এ ডি মনি- স্বতন্ত্র দল ব্যাতিত। 
শ্রী লোকনাথ  মিশ্র: শুধু মিস্টার মনি না, স্বতন্ত্র পার্টি সরকারের বন্ধু, যারা হাউজের ফ্লোরে ভালো কথা বলে। 

ডাঃ জেড এ  আহমদ (উত্তরপ্রদেশ): স্বতন্ত্র পার্টি সব বন্ধু হারিয়েছে। 

শ্রী লোকনাথ  মিশ্র: স্বতন্ত্র পার্টির হয়ত সব বন্ধু হারিয়েছে কিন্তু স্বতন্ত্র পার্টি সবার সাথে বন্ধুর মত কথা বলে। আমরা ভণ্ড না। 

শ্রী ভূপেশ গুপ্ত: স্বতন্ত্র পার্টি টাকা এবং বন্ধু সবই হারিয়েছে। 

শ্রী লোকনাথ মিশ্র: পরিশেষে আপনারা অনেক হারিয়েছেন এবং এখনও হারাচ্ছেন। জনাব ভূপেশ গুপ্ত খুব ইদানীং উপলব্ধি করেছেন যে তিনি মিসেস ইন্দিরা গান্ধী ও তার দলকে হারাতে চলছেন। তিনি মিসেস ইন্দিরা গান্ধীর দলের সঙ্গে খুব বন্ধুত্বপূর্ণ হতে চাইছেন। এখন তিনি বুঝতে পারছেন যে তিনি তার বন্ধু এবং টাকা সবই হারাচ্ছেন। 

এখন আমাকে বলছেন যে সরকার সব বন্ধু হারিয়েছে। তাই আমি কাউকে বাংলাদেশের সত্য বিষয়গুলো বোঝাতে পারছিনা। মিডিয়াতে প্রচারের জন্য সরকার কি ব্যাবস্থা নিয়েছে? 

শ্রী শীল ভদ্র ইয়াজি (বিহার): দয়া করে সংবাদপত্রে বিশ্বের মতামত দেখুন। তাহলে জানতে পারবেন যে আমাদেরও বন্ধু আছে। 

শ্রী লোকনাথ মিশ্র: আপনি কি আন্তর্জাতিক বিষয়াবলি বা আমাদের পররাষ্ট্র সম্পর্কে কিছু বুঝেন? দয়া করে যা বুঝেন না বা বোঝার ক্ষমতা নেই সেখানে ঢোকার চেষ্টা করবেন না। 
স্যার, আমি পররাষ্ট্র মন্ত্রীর কাছে বিশেষভাবে জানতে চাই প্রচার মাধ্যমে প্রচারের জন্য তিনি কোন বিশেষ পদক্ষেপ নিয়েছেন কিনা? এখন তিনি বিভিন্ন দেশের রাজধানীতে  যাচ্ছেন। আমি এতে খুশি এবং আশা করি সেই সব দেশের সরকার ও জনগণকে সত্যটা জানিয়ে তাদের ইমপ্রেস করতে পারবেন। কিন্তু তার প্ররোচনা দীর্ঘস্থায়ী প্ররোচনা নাও হতে পারে। আমাদের দূতাবাসগুলোকে সক্রিয় হতে হবে এবং নির্দিস্ট পদক্ষেপ নিতে হবে। তার দেশ সফরে বিষয়গুলো তরান্বিত হবে। নিশ্চই তিনি যাবেন এবং ওইসব সরকারকে ইমপ্রেস করতে চেষ্টা করবেন। এবং আমাদের প্রচারের জন্য মিডিয়াতে কি ব্যাবস্থা নেয়া হয়েছে যাতে করে যেখানে আমাদের কিছু স্বার্থ আছে তারা আগে থেকে একটি ধারণা পেয়ে রাখতে পারে। 

শ্রী আকবর আলি খান (অন্ধ্র প্রদেশ): আপনার প্রস্তাব কী? 

শ্রী লোকনাথ মিশ্র: ওইসব দেশে সরকারী প্রচার মাধ্যমগুলোকে সক্রিয় করতে হবে। এটা আমরা এখনো করতে পারিনি। তাতে সমস্যা কি? দয়া করে মাননীয় মন্ত্রী কি বিষয়টা দেখবেন? বারবার আন্তর্জাতিক সম্পর্কের ক্ষেত্রে ব্যর্থতার পরে তিনি কি একটু খুঁজে দেখবেন যে ফাঁকটা কোথায়? যদি আমাদের প্রচার মিডিয়া দুর্বল হয় তবে তাদের একটিভ করার জন্য কি করা যেতে পারে? তিনি কি এই ব্যাপার দয়া করে কিছু করবেন? 

সরদার শরণ সিং: স্যার, মাননীয় সদস্য ব্যার্থতা সম্পর্কে যা বলেছেন তা সঠিক নয়। ব্যার্থতা বা পিছিয়ে পড়া সব সময় পাবলিসিটির দুর্বলতার জন্য হয় না। যেমন স্বতন্ত্র পার্টি প্রচার অনেক ভালো করলেও নির্বাচনে হেরেছে। অতএব পাবলিসিটি সব সময় ভালো ফল বয়ে আনেনা। সন্মানিত সদস্য বলেছেন আমরা সঠিকভাবে সত্যকে বিক্রি করতে পারছিনা। সমস্যা হল বিক্রি করতে হলে একজন ক্রেতা আর বিক্রেতা লাগে। আর যখন ক্রেতা হয় আমার একজন বন্ধু তখন বিক্রি করা একটু সমস্যা হয়ে যায়। উদাহরণস্বরূপ আমি একটি ধারণা দেবার চেষ্টা করছি যাতে আমরা এবিষয়ে একটি জাতীয় নীতি করতে পারি  কিন্তু আমি এই ধারণা আমার বন্ধুদের কাছে বিক্রি করতে পারছিনা। এতে আমার কোন ভুল নেই। দেশ এই পলিসি সমর্থন দেয়। অতএব বিক্রি শুধুমাত্র বিক্রেতার উপর নির্ভর করে না, বরং বেশিরভাগ ক্ষেত্রে কাস্টমারের উপর নির্ভর করে। তাছাড়া অন্যান্য সরকারের তাদের নিজস্ব পলিসি আছে। আমি বলতে চাই যে আমরা প্রচারে ব্যার্থ হইনি। আমার মনে হয় সন্মানিত সদস্য জানেন যে আন্তর্জাতিক প্রচার মাধ্যমগুলো নিরপেক্ষভাবে বাংলাদেশের আসল অবস্থা, মিলিটারি কর্তৃক সৃষ্ট গণহত্যা এবং রাজনৈতিক অবস্থা ফুটিয়ে তুলেছে। এটা খুব সূক্ষ্মভাবে বিশ্লেষণ করা হয়েছে। মূল প্রশংসা আমাদের প্রেসের প্রতি। তাছাড়া পশ্চিম ও পূর্ব ইউরোপীয় প্রেস - বিশেষ করে সোভিয়েত ইউনিয়ন, ফ্রান্স, জার্মানির প্রেসও প্রশংসার দাবিদার। এসব দেশে সাধারণত প্রেসের প্রচার যথেষ্ট হয়েছে। এবং তারা সঠিকভাবে পরিস্থিতি ফুটিয়ে তুলেছে। বলার প্রয়োজন নেই যে সরকারের পক্ষ থেকে সাড়া খুব শ্লথ হয়েছে। অবশ্য কিছু ব্যাতিক্রম ছাড়া। এক্ষেত্রে আমি সন্মানের সাথে প্রেসিডেন্ট পদ্গরনির কথা উল্লেখ করতে চাই যিনি স্পষ্টভাবে ও সঠিকভাবে প্রেসিডেন্ট ইয়াহিয়া খানকে জানিয়েছেন পলিসি পরিবর্তন করতে - যেহেতু সাধারণ নিরীহ মানুষ নির্যাতিত হচ্ছে। বিশ্বনেতারা এই ব্যাপারে সতর্ক যে যদি তারা পাকিস্তানকে ওপেন স্টেটমেন্ট দেন হয়ত সেটা পাকিস্তান নাও রাখতে পারে। তারা মনে করেন পাকিস্তানের উপর তাদের প্রভাব কমে যাচ্ছে। আমরা তাদের বলেছি এটা সঠিক নয়। পাকিস্তান সরকারকে যদি খোলাখুলি নিন্দা করা হয় তাহলে চুপি চুপি সমালোচনা করার চাইতে বেশী ইফেক্ট হবে। অতএব এই বিষয়টা আরও ভালো ভাবে অনুধাবন করতে হবে। তাই আমাদের ধৈর্য ধরতে হবে এবং আমরা ব্যার্থ হয়ে গেছি এসব এখনি বলা যাবেনা। এটা আমাদের দির্ঘ সংগ্রামের ধারাবাহিকতা যেখানে আমাদের ক্রমাগত আমাদের পলিসি প্রচার করতে হবে যা আমরা নির্ধারন করে রেখেছি। 

শ্রী জগদীশ প্রসাদ মাথুর (রাজস্থান) ঃ মাননীয় মন্ত্রী এখন বললেন যে আমাদের প্রতি প্রথিবির অধিকাংশ দেশের প্রইক্রিয়া অনুকূল। তিনি কেবল রাশিয়ার কথা উল্লেখ করেছেন। রাশিয়ার প্রেসিডেন্ট পাকিস্তানের নিন্দা করেছেন। কিন্তু রাশিয়ার পরবর্তি স্টেটমেন্ট থেকে মনে হচ্ছে সেও পাকিস্তানের প্রতি নরম সুরে কথা বলছে। এ থেকে স্পষ্ট বুঝা যায় যে পৃথিবীর কোন দেশই - কি প্রাচ্যের - কি পাশ্চাত্যের - এ যাবত আমাদের নীতি ও প্রস্তাবের সমর্থনে কোন বক্তব্য রাখেনি। ইংল্যান্ড সম্পর্কে আপনি যতোটুকু বলেছেন শুধু পার্লামেন্টের ভেতরে যে আলোচনা হয়েছে তাঁরই রেফারেন্স দিয়ে নিজের বক্তব্য জোরালো করেছেন। কিন্তু আমাদের প্রধানমন্ত্রী তাদের যে চিঠি লিখেছিলেন তার জবাবে কি তারা লিখিতভাবে কোন প্রতিক্রিয়া ব্যাক্ত করেছেন? যদি করে থাকেন তাহলে তা ‘হ্যা’ বাচক সূচক না ‘না’ বাচক সূচক? মাননীয় মন্ত্রী কি অনুগ্রহ পুর্বক সে পত্র সংসদে আনবেন? শ্রী জয়প্রকাশ নারায়ণের সন্মানের প্রশ্নে উল্যেখ্য যে শুধু হেলসিংকিতেই নয় আরব দেশগুলিতেও তাকে অপমান করা হয়েছে। বিশেষ করে আমাদের একান্ত বন্ধুরাস্ট্র মিশরের প্রেসিডেন্ট দুদিন অপেক্ষা করার পরেও নীতিগত কারণে তার সাথে সাক্ষাতকার দিতে সম্মত হননি। এ থেকে সুস্পষ্ট হয় যে শুধু প্রাচ্য ও পাশ্চাত্য নয় বরং মধ্যপ্রাচ্যের দেশগুলিও আমাদের প্রতি যে মনোভাব পোষণ করেছে সেজন্য দায়ী আমাদের নীতি। মাননীয় মন্ত্রীর কাছে আবেদন, তিনি বলুন, ২৫ মার্চ, যখন থেকে বাংলাদেশের যুদ্ধ শুরু হয়েছে পৃথিবীর কোন দেশ - রাশিয়া, ইংল্যান্ড, আমেরিকা বা চিন কেউ কি পাকিস্তানকে আর্থিক বা অন্য কোনোভাবে সহযোগিতা করে? 

সর্দার শরণ সিং: আমি মাননীয় সদস্যের দৃষ্টিভঙ্গির সাথে একমত নই। রাশিয়ার কিছু নেতাদের বক্তব্য রাষ্ট্রপতি পদ্গরনির দেয়া বক্তব্য থেকে ভিন্ন হতে পারে। আমি এই দৃষ্টিভঙ্গির সত্যতা সম্পর্কে সন্দিহান। দ্বিতীয়ত আমি বলতে চাই আমাদের প্রধানমন্ত্রীর লেখা চিঠি সম্পর্কে। এই চিঠিগুলো প্রধানমন্ত্রী বিভিন্ন সরকারপ্রধানকে লিখেছিলেন যার মধ্যে বেশ কিছুর উত্তর আমরা পেয়েছি। বাকি উত্তরগুলো অপেক্ষমাণ আছে। কিন্তু এসব চিঠি জনসম্মুখে প্রকাশ করা নিয়মবহির্ভুত - যা আমরা সবাই জানি। এবং এসংক্রান্ত কোন কপি পেশ করা হবেনা। 

শ্রী ভূপেশ গুপ্ত: এটা সম্মেলন হয়নি। কিছু কিছু ক্ষেত্রে আপনি প্রকাশ করেছিলেন। এতে আমরা সন্তুষ্ট না। 

সরদার শরণ সিং: এই বিশেষ ক্ষেত্রে চিঠি প্রকাশ করার কোন চিন্তা আমাদের নেই। তৃতীয় প্রশ্ন সম্পর্কে বলতে চাই - এটা ঠিক যে শ্রী জয়প্রকাশ নারায়ণ সংযুক্ত আরব রিপাবলিকের প্রেসিডেন্ট  সাদাতের সঙ্গে এপয়েন্টমেন্ট পাননি। আমি এর জন্য দুঃখিত কিন্তু আমাদের মনে রাখতে হবে ওই সময়ে তাদের নিজেদের অভ্যন্তরীণ সংগ্রামের প্রেক্ষাপট কি ছিল - তারা তখন তাদের সরকার গঠনের মাঝামাঝি অবস্থায় ছিল  যেখানে তারা তাদের অনেক উচ্চপদস্থ সরকারী কর্মকর্তাদের বিরুদ্ধে একশন নিচ্ছিলেন -- 

সরদার শরণ সিং: সে সময়ে কঠিন ছিল আসলে। আপনি যদি ফাইল দেখেন তাহলে একমত হবেন যে, সময়জ্ঞান সঠিক ছিলোনা - কারণ কায়রোতে তখন এইসব পরিবর্তনের কাজ চলছিল  যা মাঝামাঝি পর্যায়ে থাকার জন্য তারা সময় দিতে পারেনি। 

শ্রী আকবর আলি খান: তারা তাদের সহানুভূতি এবং অন্তর্বেদনা প্রকাশ করতে পারতেন। 

সরদার শরণ সিং: আমি আপনার সাথে একমত এবং আপনার কণ্ঠে কণ্ঠ মিলিয়ে বলতে চাই তাদের সেরকম কিছু করা উচিৎ ছিল। শেষ প্রশ্ন ছিল পাকিস্তান যুদ্ধ শুরু করার পড় থেকে কোনো দেশ তাদের কোনো অস্ত্র দিয়েছিল কিনা? আমাদের উৎস থেকে পাওয়া একমাত্র তথ্য হল চীন থেকে তারা অস্ত্র পেয়েছিল। আমরা এই ব্যাপারে আসলে সচেতন না যে তারা কোন কোন দেশের কাছ থেকে অস্ত্র পেয়েছে। আমি অর্থনৈতিক এইড সম্পর্কে কিছু বলতে পারব না কারণ আমি সত্যিই কোন তথ্য দিতে পারবোনা। 

শ্রী আকবর আলি খান: তুরস্ক ও ইরান সম্পর্কে? 

সরদার শরণ সিং: আমি বলতে পারব না যে তারা ইরান ও তুরস্ক থেকে মিলিটারি একশন শুরুর পরে কোনো অস্ত্র সাহায্য পেয়েছে কিনা। 

শ্রী ভূপেশ গুপ্ত: এখানে কেউ বলেনি যে বাংলাদেশ সংগ্রামের প্রতি আমাদের মনোভাব যুক্তরাজ্য সরকারের ইচ্ছার ওপর নির্ভরশীল। তবে স্যার, যুক্তরাজ্য যে মনোভাব দেখাচ্ছে তা ভারত এবং যুক্তরাজ্যের সম্পর্কে প্রভাব ফেলবে। এবং সেই প্রেক্ষাপটে আমরা তাকে প্রশ্ন করছি। ব্রিটিশ সরকার যা করেছে তা নতুন কিছু নয়। ভারত-চীন সংঘাতের সময়ে আপনাদের মনে আছে জনাব ডানকান স্যান্ডি হঠাৎ দিল্লী ও করাচীতে আসেন ভারতকে ফাঁদে ফেলতে। তিনি কিছু কুখ্যাত বিবৃতিতে স্বাক্ষর করাতে এসেছিলেন যেখানে আমরা কাশ্মীর সহ আমাদের কিছু জাতীয় অবস্থানের বিষয়ে কম্প্রোমাইজ করেছিলাম। তারা ভারতের বিপক্ষে কাজ করেছিল। ১৯৬৫ সালে ভারত পাকিস্তান যুদ্ধের সময় তারা আবারো আমাদের বিরুদ্ধে অবস্থান নেয়। তারা পশ্চিমা দেশগুলোকে আমাদের বিরুদ্ধে নেবার চেষ্টা করেছিল - যা আমাদের সবার জানা। বস্তুত আমরা ভারতের তথাকথিত কমনওয়েলথ বন্ধু দ্বারা আগ্রাসনের স্বীকার হয়েছিলাম। এখন আবার আমরা দেখতে পাচ্ছি যে ব্রিটিশ সরকার প্রকাশ্যে ইয়াহিয়া খান ব্যাক আপ দিচ্ছেন এবং একটি ভারতবিরোধী প্রচারণার আভাস দিচ্ছেন। ব্রিটিশ কাগজপত্র কি লিখেছে সেটা কোন বিষয় না। এমনকি লেবার পার্টির অনেক মানুষ ইয়াহিয়া খান কর্তৃক সঙ্ঘটিত জবাই ও গণহত্যার বিরুদ্ধে তাদের সোচ্চার হয়েছে। শুধুমাত্র ব্রিটিশ সরকার কি অবস্থান নিয়েছে তার পরিপ্রেক্ষিতে ব্রিটিশ জনগণের মতের কোন সম্পর্ক নেই। কিন্তু আমরা সরকারের সিদ্ধান্তের ব্যাপারে সজাগ। ব্রিটিশ সরকারের সঙ্গে আমাদের কূটনীতি সম্পূর্ণরূপে ব্যর্থ হয়েছে। আমরা হয়ত ভাল বিক্রেতা কিন্তু তারা সবচেয়ে আশাহীন, সবচেয়ে পঙ্কিল ক্রেতা যাদের সাথে আমাদের মোকাবেলা করতে হবে। এই সুপারিশই আমি করছি। এমনকি মার্কিন যুক্তরাষ্ট্র সিনেটর এডওয়ার্ড কেনেডি খুব শক্তিশালী কিছু বলেছেন কিন্তু ইংল্যান্ডে ক্ষমতাসীন দলের একজন মন্ত্রী বা কোন ব্যক্তি ইয়াহিয়া খান বা তার অপরাধের বিরুদ্ধে কোন কথা বলেন নাই। এর বিপরীতে, তারা ইয়াহিয়া খানের কাছে আত্মসমর্পণ করে রাজনৈতিক সমাধান করার কথা বলছেন। সেটাই তাদের ধারণা। ইয়াহিয়া খানের অনুসারীরা ইংল্যান্ডের পূর্ব পাকিস্তানীদের সমর্থকদের  দমনের চেষ্টা করছেন। সেটাও ঘটছে। তারা টাকা দিতে সিদ্ধান্ত নিয়েছে। যখন অন্যরা বন্ধ করে দিয়েছে তখন ব্রিটেন ইয়াহিয়া খানকে রিলিফের নামে অতিরিক্ত ফান্ড দিতে সিন্ধান্ত নিয়েছে। এই অর্থ পাকিস্তানীদের মনোবল যেমন শক্ত করবে তেমনি পূর্ব পাকিস্তানে অবস্থিত সেনাদের পেছনে ব্যয় করা হবে। এগুলো গুরুতর বিষয় এবং সরকার তাদের প্রতি কোন নীতি গ্রহণ করছেনা। যুক্তরাজ্যের সঙ্গে আমাদের সম্পর্ক কোথায় গিয়ে ঠেকেছে? এটাই আমরা জিজ্ঞেস করছিলাম। এখনও কেন ভারত কমনওয়েলথের মধ্যে থাকবে? প্রতিবার আমাদের নামিয়ে দেওয়া হয়েছে, লাথি মারা হয়েছে, আক্রান্ত করেছে এবং বিশ্বাসঘাতকতা করেছে কিন্তু এখনো আমরা কমনওয়েলথের সাথে সম্পর্ক  অব্যাহত রেখেছি। আমরা মনোযোগ আকর্ষনের চেষ্টা চালিয়ে যাচ্ছি। এখন আমি জানতে চাই কেন সরকার ইউ.কে. এর বিরুদ্ধে একটি নির্দিস্ত পরিকল্পনা নিচ্ছেনা? বিশেষ করে দুই দেশের সম্পর্কের ব্যাপারে। আমি মনে করি, সির, তারা যা করছেন তাতে আমাদের উচিৎ ব্রিটিশ নাগরিকদের আমাদের দেশে ভিসা ও অন্যান্য যাবতীয় সুবিধা দেয়া বন্ধ করে দেয়া উচিৎ - শুধুমাত্র যারা ভারতীয়দের জন্য বন্ধুত্বপূর্ণ তারা ছাড়া। ব্রিটেন এখন আমাদের কাছ থেকে যেসকল ছাড় পায় সেগুলোও বন্ধ করে দেয়া উচিৎ। 

আমাদের উচিৎ তাদের মুদ্রা আমাদের এখানে রেমিট করা বন্ধ করে দেয়া এবং অন্যান্য মুনাফা থামিয়ে দেয়া - যতক্ষণ না আমরা উদ্বাস্তু সমস্যা সমাধান করতে পারি - যা আমাদের উপর চাপিয়ে দিচ্ছে পশ্চিম পাকিস্তান। এটাও বাংলাদেশের বিরুদ্ধে তাদের একটি চাল। আমাদের সত্যিই এখানে বসবাসরত সকল ইম্পেরিয়ালিস্ট - বিশেষ করে ব্রিটিশদের দেশ ছাড়ার কথা বলা উচিৎ। কারণ আমরা জানি তারা তারিক আলির মত লোকদেরকেও এখানে পাঠাচ্ছে যারা আমাদের ক্ষতি করতে চেয়েছিল। এসব পদক্ষেপ আমরা এখনি নিতে পারি। তাছাড়া এখানে ব্রিটিশ ইনভেস্টরদের সম্পদ জব্দ করে নিয়ে সেগুলো দিয়ে উদ্বাস্তুদের সাহায্যে কাজে লাগানো উচিৎ। প্রতি বছর তেল ও কয়লাখনি থেকে কোটি কোটি রুপি তারা নিয়ে যাচ্ছে। কেন আমরা সেগুলো দিয়ে বাংলাদেশ থেকে আসা উদ্বাস্তুদের রিলিফের জন্য কাজে লাগাব না? এরকম ব্যাবস্থা আমরা নিতেই পারি। আমাদের অবশ্যই সচিবালয় থেকে তাদের প্রত্যাহার করা উচিত, কমনওয়েলথ থেকে নিজেদের প্রত্যাহার করা উচিত, যুক্তরাজ্য সঙ্গে আমাদের সমগ্র সম্পর্ক নতুনভাবে পুনর্বিবেচনা করা উচিত। কমনওয়েলথ নিয়মিতভাবে আমাদের সাথে যে আচরণ করছে তা ক্রমাগত জাতীয় স্বার্থের জন্য অসহনীয় হয়ে উঠছে। 

জনাব. ডেপুটি চেয়ারম্যান: দয়া করে শেষ করুন। 

শ্রী ভূপেশ গুপ্ত: অতএব, আমি বলতে চাই, সরকার শুধুমাত্র দৃঢ়ভাবে আপত্তি জানাবে তাই নয় - আমাদের জাতীয় ক্ষোভ, অনুভূতি প্রকাশ করতে হবে। ইয়াহিয়া খানের সাথে বৃটিশ সরকারের আনুকূল্যের কারণে আমাদের সাথে তাদের কূটনৈতিক, রাজনৈতিক ও অর্থণৈতিক সম্পর্ক ছিন্ন করতে হবে। এটাই আপনাদের কাছে দাবি করছি। এটাই হবে এই পরিস্থিতি মোকাবিলার সর্বোতকৃষ্ট পথ। এগুলো আমার কিছু প্রস্তাবনা। সরকারের উচিৎ তার অবস্থান স্পষ্ট করা। 

সরদার শরণ সিং: আমি মনে করি নতুন কোন শত্রু না বাড়িয়ে এই মুহুর্তে আমাদের উচিৎ বাংলাদেশ সম্পর্কিত বর্তমান পরিস্থিতির সমাধানে আমাদের শক্তি ব্যয় করা। তিনি যা প্রস্তাব দিয়েছেন সেগুলো অবশ্যই ভালো কিন্তু এখন আমাদের বাংলাদেশ সংক্রান্ত সমস্যা ছাড়া নতুন কোন দেশের সাথে বিরোধিতা করা ঠিক হবেনা। সেটা ভিন্ন ইস্যু। সেটার সাথে এটাকে মেলানো ঠিক হবেনা। 

শ্রী ভূপেশ গুপ্ত: তারা এই হত্যার প্ররোচনা দিচ্ছে। ব্রিটিশ সরকার হিথ সরকার গঠন করার পড় থেকেই এই পলিসি শুরু করেছে। আপনি জানেন তারা ভারতবিরোধী মনোভাব পোষণ করে। এশিয়া বিরোধী মনোভাব পোষণ করে। এবং এখন তারা বাংলাদেশের উন্নয়নের ব্যাপারে প্রতিহিংসামূলক নীতি ব্যবহার করছেন। তারা চায় বাংলাদেশের মানুষ শোষিত হোক যা চলমান আক্রমণের জন্য হচ্ছে- অর্থাৎ এতে করে  এশিয়ান জনগণ - বা ভারতের জনগণের বিরুদ্ধে তাদের অবস্থান প্রকাশ পায়। 

সরদার শরণ সিং: যোগ করার আর কিছুই নেই। 

জনাব. ডেপুটি চেয়ারম্যান: জনাব গোরে। 

শ্রী ভূপেশ গুপ্ত: কোন উত্তর নাই? এটাই এই পার্লামেন্টের সমস্যা। যখন ব্রিটিশদের আলোচনা ওঠে আমাদের মন্ত্রীরা নীরব থাকেন। এটাই সমস্যা। গত দশ বছর ধরে আমি এটাই দেখছি। যখন ব্রিটেনের কথা ওঠে তারা পুরো চুপ থাকেন। জিনিসটাকে ইভেড করেন তারা। 

সরদার শরণ সিং: আমি বলব সন্মানিত সদস্যের এই পর্যবেক্ষণ খুবই নির্দয়। গুরুত্তপূর্ন বিষয়ে আমাদের সন্দেহাতীত এবং পরিষ্কার অবস্থান রয়েছে। রোডেশিয়া ইস্যু, দক্ষিণ আফ্রিকাতে অস্ত্র সরবরাহ এবং সর্বপরি কলনিয়ালিজমে আমরা ব্রিটিশদের বিরোধিতা করেছি। আমি মনে করি এখন আমাদের মূল সমস্যার দিকে আলোকপাত করা উচিৎ। আমি আবারো বলছি - নতুন করে কোন শত্রু বাড়াতে চাইনা। 
ডঃ. ভাই মানাবির: কিন্তু কি দৃঢ় পদক্ষেপ নেওয়া হবে? 

শ্রী ভূপেশ গুপ্ত: আপনি বলেছেন একটি দ্বিতীয় ফ্রন্ট খোলা হচ্ছে। দ্বিতীয় মানে কী? আমরা কি দ্বিতীয় বিশ্বযুদ্ধের কথা বুঝিয়েছি? 

শ্রী এন জি গোরে (মহারাষ্ট্র): যতক্ষণ এই ফ্রন্ট না থামে ততক্ষণ আমি প্রশ্ন করব না। 
স্যার, এই প্রশ্ন খুব গুরুত্বপূর্ণ কারণ যেহেতু আমরা জানতে পারলাম যে পররাষ্ট্রমন্ত্রী মস্কো থেকে শুরু করে লন্ডন, প্যারিস ও ওয়াশিংটন সহ বিভিন্ন দেশের রাজধানীতে যাচ্ছেন। আমি তার কাছে জানতে চাই এই মিশনে তিনি মনে মনে কি আশা পুষে রেখেছেন? কারণ ২৫ মার্চ থেকে যখন ইয়াহিয়া খান সেনাবাহিনীকে নিয়োগ করেছে বাংলাদেশের মুক্তিযোদ্ধাদের নিঃশেষ করার জন্য তখন দুইটি ঘটনা ঘটেছে। প্রথমত - কোন দেশ বাংলাদেশের প্রতি সমবেদনা প্রকাশ করেনি। তারা এলোমেলোভাবে অবস্থান নিয়েছেন। এমনকি ত্রাণ দেবার ব্যাপারেও কোন দেশ এগিয়ে আসেনি। এটা এক নাম্বার। 

অপরটি হল - যখন উদ্বাস্তুরা প্রবেশ শুরু করল - যার সংখ্যা এখন চার মিলিয়ন ছাড়িয়ে গেছে - কোন দেশ বড় কোন সাহায্য নিয়ে এগিয়ে আসলনা। স্যার, আমরা আমাদের প্রতিনিধিদের বাইরে পাঠিয়েছি। একজন মন্ত্রী ইতিমধ্যে বিদেশে আছেন এবং এখন আমাদের পররাষ্ট্রমন্ত্রী নিজে বাইরে যাচ্ছেন। আমি জানি না এই ভিজিটের উদ্দেশ্য কি। এটা কি শরণার্থীদের জন্য আরও সাহায্য চাইতে? নাকি ইয়াহিয়া খানের সেনাবাহিনী বাংলাদেশে যে হত্যাকাণ্ড চালাচ্ছে সেটা বন্ধ করতে? আমি জানতে চাই কি উদ্দেশ্যে পররাষ্ট্রমন্ত্রী বাজেট অধিবেশনের মত গুরুত্তপূর্ণ সেশন রেখে সফরে যাচ্ছেন। তাছাড়া আমরা জানি, আমরা মানুষকে বোঝাতে বারবার ব্যার্থ হচ্ছি। কেউ কেউ বলেছেন যে আমাদের প্রচার মাধ্যম সঠিকভাবে কাজ করছে না। আমি এমন মনে করি না। পাবলিসিটি তার কাজ করেছে। পররাষ্ট্র সংবাদদাতারা বাংলাদেশের অভ্যন্তরে আছে। তারা বিস্তারিত রিপোর্ট করেছেন। গোটা ব্যাপারটা হল চীন বা রাশিয়া বা ইংল্যান্ড অথবা আমেরিকা বা ফ্রান্স - তারা তাদের নিজস্ব জাতীয় স্বার্থ রক্ষা করার জন্য নিযুক্ত আছে - কারণ এটা তাদের পলিসি যে তারা তাদের নিজেদের জাতীয় স্বার্থ রক্ষা করবে। এটা সবকিছুর উর্ধে। বাংলাদেশে অপরাধ সংঘটিত হচ্ছে জেনেও তারা কেউ এতে জড়িত হতে প্রস্তুত নন। বাংলাদেশ কৌরব সভায় দ্রৌপদির মত অবস্থায় আছে। সবাই জানে যে যা ঘটছে তা খারাপ - কিন্তু কেউ এটা বন্ধ করার জন্য কিছু করছেনা। আমি মাননীয় মন্ত্রীর কাছে জানতে চাই - এটা কি এখন স্পষ্ট নয় যে আপনার প্রচেষ্টা সত্ত্বেও বিভিন্ন দেশ তাদের নিজস্ব জাতীয় স্বার্থ রক্ষা করার অজুহাতে আপনার লাইনে কেউ আসছে না? তারা কোন সাহায্যে এগিয়ে আসতে যাচ্ছে না এবং আপনি যদি মনে করেন যে তারা উদ্বাস্তুদের জন্য বড় রকমের কোন সাহায্য দেবে - এটাও তারা করতে যাচ্ছেনা। এবং উদ্বাস্তুদের সমস্যা আমাদের জন্য একটি খুব দীর্ঘ মেয়াদি মাথা ব্যাথা হতে যাচ্ছে। এবং শুধুমাত্র ভারতীয়দের এই সমস্যা মোকাবেলা করতে হবে। 


স্যার বিশ্বের বিভিন্ন দেশের প্রধানদের দেয়া প্রধানমন্ত্রীর চিঠির ব্যাপারে পররাষ্ট্রমন্ত্রী বলেছেন এই চিঠি প্রকাশ করা যাবেনা। আমি তার সাথে একমত। কিন্তু এটা সত্য যে, যখন চীন ও ভারতের মধ্যে সম্পর্ক শীতল হয়ে ছিল তখন চীনের প্রধানমন্ত্রী ও ভারতের প্রধানমন্ত্রীর মধ্যকার সব চিঠি একটি শ্বেতপত্র আকারে প্রকাশিত হয়েছিল। আমি মনে করি সেরকম সময় এসেছে। .. (বাধা)। না, না, বিরোধের অনেক আগে এটা হয়েছিল - ১৯৬২ সালে। চিঠি প্রকাশিত হয়েছিল ১৯৫৮ সালে। একটির পর একটি - মোট ৩ টা শ্বেতপত্র প্রকাশিত হয়েছিল। 

স্যার, আমি সুপারিশ করব: বাংলাদেশকে নিরাপদে রাখার জন্য ভারত কি কি করছে এবং পাশাপাশি বিশ্বের অন্য দেশগুলো কি করছে সেগুলো মিলিয়ে পররাষ্ট্রমন্ত্রী একটি শ্বেতপত্র প্রকাশ করবেন যাতে সমস্ত বিশ্ব তা জানতে পারে। জনাব জয়া প্রকাশ নারায়নের সাথে সঙ্ঘটিত সেই ঘটনা ও তাদের প্রতিক্রিয়াও উল্লেখ থাকতে হবে। এই দুই/ তিনটা বিষয়ের উপর আমি পররাষ্ট্রমন্ত্রীর দৃষ্টি আকর্ষন করছি। 

সদর শরণ সিং: স্যার এটা সত্য যে কিছু রাজধানী সফরের প্রস্তাব আছে। আমি জানি সংসদ থেকে দুরে যাওয়া কঠিন কাজ। 

কিন্তু সামগ্রিক স্বার্থে আমাকে এটা করতে হবে। কিন্তু এখনো  কোন চুক্তি হয় নাই। তাই আমি এই বিষয়ে বিশদ কিছু বলতে পারব না। চেষ্টা করব পাকিস্তানের ঘটনাবলি, রাজনৈতিক প্রভাব এবং সব সমস্যা তুলে ধরতে। সুতরাং এটি এখন বলা যাবেনা যে আমি একটি নির্দিষ্ট জিনিস অর্জন করে আসব। এতে এইটুকু হবে যে বিশ্ব নেতারা তাদের গুরুত্ব বুঝতে পারবেন - ঘটনার সত্য অবস্থা জানবেন - অবস্থার উন্নতি কীভাবে করা যায় এই চেষ্টা করবেন - যাতে করে মিলিটারি একশন বন্ধ করে স্বাভাবিক পরিস্থিতি সৃষ্টি করা যায়। 

শ্রী এন জি গোরে: আপনি একটি রাজনৈতিক সমাধানের জন্য অনুরোধ করবেন। 
সরদার শরণ সিং: আমাকে আমি যা বলতে যাচ্ছি তার সব জিজ্ঞাসা করবেন না। সব এখনো ঠিক হয় নাই। 

তারপর স্যার, তিনি খুব প্রাসঙ্গিক একটি মন্তব্য করেছেন। তিনি বলেছেন যে অন্যান্য দেশ তাদের স্বার্থ অনুযায়ী কাজ করবে যা তাদের কাছে সবচেয়ে ভালো মনে হবে। এটাই আন্তর্জাতিক জীবনের কঠিন বাস্তবতা। তবে সেখানে যথেষ্ট সুযোগ আছে। হয়ত শুধু নিজেদের স্বার্থ নির্নয় বাদেও তারা এমন কোন দরকারি জিনিস মিস করলেন যা আমাদের বা বাংলাদেশের জন্য ভালো হবে। এবং এটা গুরুত্তপূর্ন যে সেরকম বিষয় তুলে ধরার প্রচেষ্টা চালাতে হবে। সব শেষে আমি দুঃখ প্রকাশ করছি আমার অবস্থান পরিবর্তন না করতে পারার জন্য যা আমি আগেই বলেছি। সেটা হল আমরা  প্রধানমন্ত্রী যে চিঠি লিখেছেন বা যে উত্তর পেয়েছেন সেসকল পত্র প্রকাশ করছিনা। 


ডঃ. কে ম্যাথিউ কুরিয়ারন (কেরল): স্যার, মাননীয়  মন্ত্রী বলেছেন, তার এই সফরের একটি উদ্দেশ্য হল বিদেশি সরকারগুলোর বাংলাদেশের সমস্যার প্রতি ইমপ্রেস করা। কিন্তু তিনি একটি বিষয় স্পষ্টভাবে বলেননি যে তিনি ভারত যে বাংলাদেশেকে স্বীকৃতি দিতে চায় সেই ব্যাপারে বিদেশী রাষ্ট্রপ্রধানদেরকে ইমপ্রেস করবেন কিনা। তা না হলে তারা কীভাবে বাংলাদেশকে স্বীকৃতির ব্যাপারটা শুরু করবে? ভারত যে বাংলাদেশের বিপ্লবীদের সব উপাদান, অর্থনৈতিক ও সামরিক সহায়তা দেবে সেই ব্যাপারে বিশ্বের অন্যান্য দেশকে ইমপ্রেস করতে চেষ্টা করবে কিনা? আমি মাননীয় মন্ত্রীর কাছে জানতে চাই ভারত কীভাবে যুক্তরাজ্যকে পাকিস্তানকে সাহায্য দিতে বন্ধ করতে অনুরোধ করবে? 

ভারত সরকার ক্রমবর্ধমান বৈদেশিক সাহায্য, বেসরকারী একচেটিয়া পুঁজির জন্য যুক্তরাজ্যের কাছে ঋণগ্রস্ত। আমি জানতে চাই ভারত কি ইংল্যান্ডকে পাকিস্তানকে সাহায্য না করার অনুরোধ করবে কিনা যেখানে সে নিজেই বন্দরনায়েক সরকারকে অস্ত্র সাপ্লাই দিচ্ছে যেখানকার জনগণ আমি এটা স্পষ্ট করে বলতে চাই যে সিংহল বিদ্রোহের ব্যাপারে আমি কোন পক্ষ নিচ্ছি না। সেখানকার অবস্থা যাই হোক না কেন ভারতের জন্য বাইরের দেশে অস্ত্র সাপ্লাই দেয়া লজ্জার বিষয়। আমি জানতে চাই নীতিগত কি জোর তার আছে ইংল্যান্ডকে পাকিস্তানকে সহায়তা বন্ধ করার অনুরোধ করার ব্যাপারে যেখানে ভারত নিজেই তেমন কাজ করছে। 

সরদার শরণ সিং: আমি মাননীয় সদস্য যে প্রশ্ন করেছেন তার নৈতিক মানের উপর আপিল করতে চাই। এটা খুবই দু: খজনক যে মাননীয় সদস্য এভাবে চিন্তা করছেন এবং আমি অন্যদের অনুরোধ করব এভাবে ভাবতে --- 

ডঃ. কে ম্যাথিউ কুরিয়ান: আপনার জন্য দু: খজনক। 
সরদার শরণ সিং .... এধরনের প্রকাশভঙ্গী খুব বিপজ্জনক এবং তা জাতীয় স্বার্থের পরিপন্থী। আমি তাকে এটা থেকে বিরত থাকার জন্য অনুরোধ করব। 

ডঃ. Kকে ম্যাথিউ কুরিয়ান: জাতীয় স্বার্থ? কার জাতীয় স্বার্থ? জনগণের জাতীয় স্বার্থ? 
সরদার শরণ সিং: আমি একটা বিষয় পরিষ্কার করতে বলব যে বাংলাদেশ ও সিংহল ক্ষেত্রে আমাদের মনোভাব একই রকম কিনা? বাংলাদেশে আমরা আওয়ামী লীগকে সমর্থন করছি কারণ তারাই সংখ্যাগরিষ্ঠ প্রতিনিধিত্ব করছে। আমাদের অবস্থান একেবারে অভিন্ন। এভাবে চিন্তা করার সমস্যা হল .. (বাধা) উত্তেজিত হবেন না। 

শ্রী ভূপেশ গুপ্ত: জনাব শরণ সিং, এই একটি খুব বুদ্ধিমানের মত তর্ক নয়। 
সরদার শরণ সিং: তাহলে আসুন তর্ক বন্ধ করি। আমি বলতে চাই যে এধরনের প্রশ্ন করার নৈতিক অধিকার সম্মানিত সদস্যদের নেই। আমরা পুরোপুরি আমাদের অধিকারের মধ্যে আছি - নৈতিক ও সাংবিধানিক ভাবে। আমরা যে পথ ধরেছি সেটাই আমরা চালিয়ে যাব। 

জনাব ডেপুটি চেয়ারম্যান, রাজ নারায়ণ বাবু, এখন আপনি প্রশ্ন করুন। 

শ্রী রাজ নারায়ণ (উত্তর প্রদেশ) :  আমি জানতে চাই, ভারত সরকার বিদেশী রাষ্ট্র নায়কদের কাছে যেসব চিঠি লিখেছেন সেগুলোতে আমরা অধিকভাবে ‘পলিটিকাল সল্যুশন’ বা ‘পলিটিকাল সেটেলমেন্ট’ শব্দের প্রয়োগ হয়েছে কিনা? সমাচার পত্রিকার সূত্রে জানা গেছে, প্রধানমন্ত্রী লিখেছেন, স্বাধীন বাংলাদেশে ‘রাজনৈতিক সমাধান’ করতে হবে। আমি জানতে চাই যে, এই রাজনৈতিক সমাধানের স্বরূপ কি? রাজনৈতিক সমাধানের অর্থ কি? এই রাজনৈতিক সমাধানে কি সন্নিবেশ করতে হবে? এর অর্থ কি এই যে আগ্রাসন অতি সত্বর বন্ধ করতে হবে? স্বাধীন বাংলাদেশে পশ্চিম পাকিস্তানী বিদেশী হামলা কি এখানেই শেষ? সমস্ত সৈন্য সেখান থেকে অপসারিত হবে আর স্বাধীন বাংলাদেশ তার নিজস্ব স্বাধিনিতা নিয়ে চলবে? আমি যা বলছি ভারত সরকারের রাজনৈতিক সমাধানের অর্থ কি এটাই? আর আমি জানতে চাচ্ছি এই ‘পলিটিকাল সেটেলমেন্ট’ শব্দটি কখন থেকে এসেছে? স্বাধীন বাংলাদেশের প্রশ্নে পলিটিকাল সেটেলমেন্ট শব্দটির ব্যাবহার প্রথমে ভারত সরকার করেছে, না রাশিয়া, অ্যামেরিকা বা ব্রিটেন এটি আবিষ্কার করেছে? পলিটিকাল সেটেলমেন্ট শব্দটি এরূপ অস্পষ্ট ও অনিশ্চিত যে এর একটি অর্থ বেরিয়ে আসতে পারে। একটি অর্থ আওয়ামীলীগের ৬ দফা পরিকল্পনায় পৌঁছাতে পারে। এও হতে পারে যে পশ্চিম পাকিস্তান ও পূর্ব পাকিস্তানের সাবেক রূপে উভয়ের সম্পর্ক অব্যাহত থাকবে এজন্য আমি খোলা মনে প্রথমে জানতে চাই যে ভারতের সরকারী দফতরে রাজনৈতিক সমাধানের কি ব্যাখ্যা রয়েছে? সরকারের মনোভাব ও একজন ভারতীয় নাগরিকের মনোভাব কি অভিন্ন? স্বাধীন বাংলাদেশের ব্যাপারে আমাদের পরিষ্কার মনোভাব হচ্ছে - সেখানে সম্পূর্ণভাবে বিদেশী শক্তি, আজ যারা সেখানে অবস্থান করেছে, সমস্ত শক্তি সরিয়ে নেবে এবং স্বাধীন বাংলাদেশ স্বাধীন ও স্বতন্ত্র রূপে আপন অস্তিত্বে টিকে থাকবে। দুজন সোশ্যালিস্ট আছেন। একজন ইন্দিরা গান্ধী, অপরজন ব্রিটিশ লেবার পার্টি। উভয় সোশ্যালিস্ট আজ স্বাধীন বাংলাদেশের স্বতন্ত্র দাবী রাখার প্রয়াসী। আমি সর্দার শরণ সিং এর কাছে জানতে চাই আপনি কেন বিদেশে যান? কি বুঝাবার আছে তাদেরকে? ভারত সরকার অপেক্ষা কেউ কম জানেনা। পৃথিবীতে এমন কোন দেশ আছে যে, আজ স্বাধীন বাংলাদেশে যা ঘটেছে তা সম্পর্কে অবহিত নয়? স্বাধীন বাংলাদেশ সম্পর্কে সকলে খবর রাখে। জাতীয় স্বার্থেই সকল দেশ নিজেদের কথা ভাববে। তাহলে আমাদের জাতীয় স্বার্থ কি? আমি বিদেশ মন্ত্রী মহোদয়ের কাছে জানতে চাই, ভারত সরকার রাষ্ট্রীয় কল্যানার্থে কী ভাবছেন? স্বাধীন বাংলাদেশ টিকে থাকা বা তার লুপ্ত হওয়া ভারতের রাষ্ট্রীয় স্বার্থের পক্ষে? আমি প্রথমে এটিই দেখতে চাই যে, ভারতের রাষ্ট্রীয় কল্যাণ ভারত সরকার কোন দৃষ্টিকোণ থেকে দেখছেন? এই সাথে আমি এও বলতে চাই, যারা কমনওয়েলথ কমনওয়েলথ বলে চিৎকার করছেন (আমি আগাগোঁড়াই যার বিরোধী ছিলাম) যতক্ষণ কমনওয়েলথের সাথে আমাদের সম্পর্ক ছিন্ন না হবে ততক্ষণ পর্যন্ত আমাদের স্বাধীন বিদেশ নীতি হবে না। আমার চোখের সামনে এখন এই পরিস্থিতি। এ সময় ব্রিটিশ সরকার যা কিছু করেছে সর্দার শরণ সিং হুবহু এখানে ওইসব করার জন্য প্রস্তুত রয়েছেন। 

সর্দার শরণ সিং: সম্পূর্ন ভুল কথা আপনি বলেছেন। 

শ্রী রাজ নারায়ণ: আমি জানতে চাই, ভারত সরকার আজও একথা মানেন কিনা যে, হিন্দুস্তান বিভক্ত হল, এবং ভারত ও পাকিস্তানের সৃষ্টি হল, এতে ব্রিটেন, রাশিয়া, অ্যামেরিকা তিন দেশেরই চক্রান্ত ছিল? এটা ভিন্ন কথা যে হিন্দু মুসলিম বিদেশের আশংকা বেড়েছিল, এটা ভিন্ন কথা যে মোঃ জিন্নাহ নাছোড় হয়েছিলেন এবং নেহেরুজি বৃদ্ধ বয়সে ক্ষমতা লাভের জন্য প্রলুব্ধ হয়েছিলেন, এতদসত্তেও রুশ, অ্যামেরিকা ও ব্রিটেন এই ত্রিরাষ্ট্রই চাইত ভারত এক বৃহৎ রাষ্ট্ররূপে যেন না থাকতে পারে এবং দ্বিখণ্ডিত হয়ে যায়। সুতরাং তারা কীভাবে মেনে নেবে যে এমন পরিস্থিতির সৃষ্টি হোক যা ১৯৪৭ সালের ১৫ আগস্টে সঙ্ঘটিত অস্বাভাবিক দেশ বিভাগের বিলুপ্ত ঘটাবে। এজন্য ব্রিটেন, রুশ, অ্যামেরিকা এরা সকলে চাইবে যে পাকিস্তানের সাহায্য লাভ অব্যাহত থাকে। ব্রিটেন স্পষ্টভাবে যা বলেছে আমাদের সর্দার শরণ সিং কি তা জানেন না - পাকিস্তানের আভ্যন্তরীণ ব্যাবস্থাকে সে ধ্বংস হতে দেবেনা? পাকিস্তানের অর্থনণৈতিক কাঠামও অটুট রাখার জন্য ব্রিটেন পূর্ন প্রচেষ্টা চালাবে একথা পরিষ্কারভাবে বলা হচ্ছে। অতএব, আমি জানতে চাই, এই সরকার, আজ স্বাধীন বাংলাদেশ সম্পর্কে কি পরিকল্পনা মনে মনে পোষণ করেছেন? সর্দার শরণ সিং কোন রূপরেখা নিয়ে বিদেশে যাবেন? বিদেশী রাষ্ট্রপ্রধানদের কি কথা বলবেন? এবং স্বাধীন বাংলাদেশে কোন ধরণের সেটেলমেন্ট করানোর উদ্যোগ নেবেন? 

উপ-সভাপতিঃ আপনার প্রশ্ন শেষ। 
শ্রী রাজ নারায়নঃ আমি কামনা করি এবং বিদেশী মন্ত্রী মহোদয়কে জিজ্ঞেস করতে চাই যে, তিনি যখন বিদেশে যাবেন তখন কি বলবেন যে বাংলাদেশ স্বাধীন। 

উপ-সভাপতিঃ মন্তব্যপূর্ন কথা যা আছে বলুন কিন্তু নির্ধারিত সময়ের মধ্যে বলুন। 
শ্রী রাজনারায়নঃ আমি বলতে চাই যে ভারত সরকার কি বিদেশে একথা অকপটে বলবে না যে বাংলাদেশ এখন স্বাধীন, পশ্চিম পাকিস্তান তার উপর চড়াও রয়েছে, পশ্চিম পাকিস্তানের হামলা মুক্ত করতে হবে, তার সৈন্য ফিরিয়ে নিতে হবে এবং স্বাধীন বাংলাদেশকে আমরা স্বীকৃতি দেব --- 

উপ-সভাপতিঃ ঠিক আছে বলুন। পুনরুক্তি হচ্ছে রাজ নারায়ণ বাবু। 
শ্রী রাজ নারায়নঃ এখন ব্রিটেন, রুশ এবং অ্যামেরিকার মনোভাব জানার জন্য আমরা প্রস্তুত নই, আমরা জানি ভারতের এই অকপট মনোভাব রয়েছে যে স্বাধীন বাংলাদেশকে এযাবৎ স্বীকৃতি না দিয়ে ভারত সরকার ভুল করেছে। ২৫ মার্চ হতে আমরা অনাবশ্যক শব্দজাল বিছিয়ে চলছি। 
উপ-সভাপতিঃ ঠিক আছে রাজ নারায়ণ বাবু, আপনি বসে যান। 
শ্রী রাজ নারায়নঃ জুন ম্যাস এসে গেল। আমি চাই ভারত সরকার আন্তরিকভাবে এসব কথার জবাব দেবেন। 

উপ-সভাপতিঃ জনাব শরণ সিং আপনি কি এই পয়েন্টে কিছু বলতে চান? 
সর্দার শরণ সিং ঃ দোয়া করে অপেক্ষা করুন। কিছু সমালোচনা ছিল। কিন্তু মনে হয় এটা ভাল মত অবগত করা হয় নাই। মাদের অবস্থান হচ্ছে পশ্চিম পাকিস্তানের সেনাবাহিনী সেখানে যে অপারেশন চালাচ্ছে এবং তারা যা করছে তা বাংলাদেশের সমস্যার সমাধান করবে না। তাই এর একটি সমাধান বের করতে হবে। কোন সামরিক কায়দায় নয়। এটাই বিশ্বের আরও অনেক অবস্থায় প্রকাশ করা হয়েছে। ক্রমাগত সামরিক শাসনের প্রভাব ভালো নয় এবং এর বেশী ধারনা করা সন্মানিত সদস্যের জন্য ভালো হবেনা। আমরা একটি নির্দিস্ট সমাধান চাই। কিন্তু আমাদের মনে রাখতে হবে যে এটি বাংলাদেশের জনগণ এবং তাদের সেনা শাসকদের মধ্যকার একটি বিষয় - যাদের সাথে তারা এখন লড়াই করছে। 

শ্রী রাজ নারায়নঃ যে কেউ বলতে পারে। 

জনাব. ডেপুটি চেয়ারম্যান: জনাব রাজনারায়ণ, তাকে শেষ করতে দিন দয়া করে। 

সদর শরণ সিং: আমি সন্মানিত সদস্যের কাছে আবেদন করব বিষয়টি তাদের কাছে ছেড়ে দেবার - যাতে তারাই এর সমাধান বেড় করে- এবং তাদেরকে পথ বাতলে দেয়া আমাদের কাজ নয়। তারা ইতিমধ্যে বেশ ভাল ভাবে তাদের অবস্থান স্পষ্ট করেছে। আওয়ামী লীগ নেতৃবৃন্দ, মওলানা ভাসানী ও বাংলাদেশের কয়েকজন নেতা এই ব্যাপারে তাদের মনোভাব স্পষ্ট করেছনে। এবং আমাদেরও তাদের সাথে কণ্ঠ মিলিয়ে বলা উচিৎ যে সেনা শাসন বন্ধ করা উচিৎ। এবং জনগণের আকাঙ্ক্ষা অনুযায়ী পদক্ষেপ নিতে হবে - যা কিনা সম্পূর্ন বেসামরিক এবং ন্যায়সঙ্গত। আমাদের অবস্থান সঠিক এবং কৈফিয়তমূলক নয়। 

শ্রী দ্বিজেন্দ্রলাল সেনগুপ্ত (পশ্চিম বঙ্গ): এটা আমাদের সমস্যা এবং এটা উপলব্ধি করা উচিত। 
সরদার শরণ সিং: যতদূর আমরা উদ্বিগ্ন তাতে এটিকে আমাদের সেটেল করতে হবে। আমরা বলি নাই যে আমরা সেটেল করতে যাচ্ছিনা। বস্তুত, প্রধানমন্ত্রী, ২৪ মে তার বিবৃতিতে পরিষ্কার করেছেন – 

"যদি জগতের কারো কোন চিন্তা-ভাবনা না থাকে তাহলে আমরা সব ব্যবস্থা গ্রহণ করব। আমাদের নিজস্ব নিরাপত্তা নিশ্চিত করার জন্য যা করা দরকার আমরা তা নিশ্চিত করব ..."
শ্রী দ্বিজেন্দ্রলাল সেনগুপ্ত: কিভাবে? 

সরদার শরণ সিং: "... এবং আমাদের সামাজিক এবং অর্থনৈতিক জীবন রক্ষ করব। "

শ্রী দ্বিজেন্দ্রলাল সেনগুপ্ত: কিভাবে এবং কখন ...
(বাধা)

সরদার শরণ সিং: আপনি কি জিজ্ঞেস করেছেন কিভাবে এবং কখন ...? 

শ্রী দ্বিজেন্দ্রলাল সেনগুপ্ত: হ্যাঁ। 

সরদার শরণ সিং: কিভাবে এবং কখন? এটা আমাদের জন্য রেখে দেয়া উচিত। আপনার সেটা করার কোনো ক্ষমতা নেই। 

শ্রী দ্বিজেন্দ্রলাল সেনগুপ্ত: এটা আপনার একচেটিয়া বিষয়? .... (বাধা) সরকার একেবারে ব্যর্থ হয়েছে। আমি বলছি ব্যর্থ হয়েছে। 

সরদার শরণ সিং: আমি দুঃখিত, আমি আপনার বিশ্লেষণের সঙ্গে একমত না। এছাড়া সন্মানিত সদস্য  শুধুমাত্র একটি প্রশ্ন করেছেন। তিনি কয়েকবার জিজ্ঞেস করেছেন - সরকার বাংলাদেশ ইস্যুতে দেশে বা  বিদেশে কি বলতে যাচ্ছেন? এই ব্যাপারে আমাদের মনোভাব ...

শ্রী মহাবীর ত্যাগী (উত্তরপ্রদেশ): সরকার কি অন্যান্য সরকারকে জানাবে যে এই বিশাল পরিমাণ শরণার্থীদের জন্য আমরা বাংলাদেশের অভ্যন্তরে থাকার জায়গা চাই? 

সরদার শরণ সিং: আমি বিস্তারিত আলোচনা করতে যাচ্ছি না। শ্রী রাজনারায়ণ বাংলাদেশ ইস্যুতে আমাদের মনোভাব সম্পর্কে  জানতে চেয়েছেন। আমি মনে করি ---- 

শ্রী ভূপেশ গুপ্ত আছে: বাংলাদেশের জনগণের দেশ স্বাধীন করা ছাড়া তাদের ভাগ্য ফিরিয়ে আনা সম্ভব না। আসুন এর থেকে বিচ্যুত না হই। 

সরদার শরণ সিং: সরকার বাঙলা দেশ সম্পর্ক তাদের অবস্থান স্পষ্ট করেছে। কিন্তু দুর্ভাগ্যবশত, আমার বন্ধু শ্রী রাজনারায়ণ সেদিন ওয়াক আউট করেছিলেন। আমি তাকে অনুরোধ করব সেদিনকার কার্যবিবরণী পড়ে দেখার। 

শরনার্থীদের দায়ভার আন্তর্জাতিক সম্প্রদায়ের
রাজ্যসভায় প্রধানমন্ত্রী শ্রীমতি ইন্দিরা গান্ধীর বিবৃতি
১৫ জুন, ১৯৭১

বাংলাদেশ থেকে আগত লক্ষ লক্ষ শরনার্থী প্রসঙ্গে আলোচনায় হস্তক্ষেপ করে রাজ্যসভায় ১৫ জুন, ১৯৭১ প্রধানমন্ত্রী শ্রীমতি ইন্দিরা গান্ধী বলেনঃ 
 
জনাব, আমি এই আলোচনায় হস্তক্ষেপ করতে চাইনি, কারন আমরা আমাদের নীতি পরিস্কার করে ব্যক্ত করেছি। আমাদের নীতি পরিস্কার নয়, একজন সদস্যের এমন বক্তব্যে আমি খুবই অবাক হয়েছি। আমি মনে করি আমাদের বক্তব্য সম্পুর্ন পরিস্কার। আমাদের দেশে, আমাদের মানুষদের মাঝে বিশ্বাসের এই অভাব যা আমাদের সদস্যবৃন্দ নিয়মিত দেখিয়ে যাচ্ছেন তা আমাকে অবাক করেছে। আমরা কি এই মহান দেশের নাগরিক? আমরা কি এমন নাগরিক যাদের নিজেদের আত্মবিশ্বাসের এমন অভাব রয়েছে? বিতর্কের আলোচনা শুনে আমার মাঝে এই প্রশ্ন দেখা দিয়েছে যে, বাংলাদেশ থেকে আগত শরনার্থীদের উপর কী ঘটছে এই বিষয় তার থেকে অধিক গুরুত্বপুর্ন। কারন, আমাদের যদি আত্মবিশ্বাস না থাকে তাহলে আমরা কী বলছি তা গুরুত্বপুর্ন নয়, আমারা তা প্রয়োগ করতে পারব না। 

আমি এই খানে আমার নাগরিকদের এবং সরকারের উপর প্রচণ্ড বিশ্বাস রেখে কথা বলতে চাই। আমার কোনরূপ সন্দেহ নাই যে আমরা আমাদের উপর আসা এই সমস্যা সম্পুর্ন রূপে সমাধান করতে পারব। এটা তাহলে কী বুঝায়? এর মানে কী এই যে, এখানে আসা শরনার্থীদের কোন সমস্যা হবে না? এটা তা বুঝাতে পারেনা। যখন কোন দেশকে হঠাত করে আসা অসংখ্য শরনার্থীর ঢল, অনেকদিন ধরে নয় বরং খুব অল্প সময়ের মাঝে- যা ছ’ সপ্তাহের মত হবে, প্রায় ষাট লক্ষ মানুষ, তখন তা কোন কৌতুকের বিষয় নয়; এটা কোন ছোট বা সাধারন ব্যাপার না। আমি মাননীয় সদস্যবৃন্দের কাছ থেকে শুনতে চাইঃ তারা কি এমন কোন দেশের কথা জানেন যা ইতিপুর্বে এর একদশমাংশ পরিমান সমস্যার ভিতরে পরেছে? বাস্তব সমস্যা অনুধাবন না করে এই ভবনে বসে থেকে  খুব সহজেই শুধুমাত্র সমালোচনা করে যাওয়া খুব সহজ। এমনকি যদি ইউরোপের কোন দেশে দশ হাজারের মত শরনার্থী প্রবেশ করত তাহলে পুরো ইউরোপ তার সংবাদপত্র, সরকার এবং সংশ্লিষ্ট সবাই গর্জে উঠত। আমরা এইখানে ষাট লক্ষ শরনার্থীদের আশ্রয় দেবার চেষ্টা করছি, যারা ভয়ের রাজ্য থেকে আহত হয়ে, রোগ নিয়ে, ক্ষুধার্ত হয়ে, জীর্ন হয়ে পালিয়ে এসেছে। এবং তারা এমন এক দেশে এসেছে যারা নিজেরাই পৃথিবীর অন্যতম দরিদ্র দেশ। আমাদের এই যুদ্ধের শরনার্থী বা তাদের যাই বলি না কেন তাদের প্রতি সম্পুর্ন সহানুভুতি রয়েছে। 

আমারা আমাদের সর্বোচ্চ দিয়ে তাদের জন্য চেষ্টা করব। এমনকি যদি আমাদের ত্যাগ স্বীকার করতে হয়, যদি ক্ষুধার্ত থাকতে হয়, আশা করব আমাদের মাননীয় মন্ত্রী মহোদয়গন তাদের এক বেলার আহার পরিত্যাগ করে তা শুরু করবেন। একই সময়ে আমাদের নিজেদের জনগণকেও দেখে রাখতে হবে, তারা যেন মারা না যায়। আমাদের এক্ষেত্রে দ্বৈত দ্বায়িত্ত পালন করতে হবে, এক আমাদের নিজ জনগন ও অন্য দিকে বর্ডারের ওপার থেকে আসা শরনার্থী। 

একজন সন্মানিত সদস্য আমাদের অন্যদেশ থেকে ভিক্ষার থলি  নিয়ে আনা সাহায্যের কথা বলেছেন। জনাব, ভিক্ষা করার অভ্যাস আমার নেই। এবং আমার ভিক্ষার উদ্দেশ্যও নেই। যদি আমাদের দেশ থেকে কোন কূটনীতিক অন্য দেশে যান, তিনি দুর্বল স্বরে কথা বলেন না; ভিক্ষা করেন না। আমরা কূটনীতিক পাঠাই কারন এটা একটা আন্তর্জাতিক পরিস্থিতি। এবং আমরা বহির্বিশ্বকে এই পরিস্থিতি পাশ কাটিয়ে চলে যেতে দিতে পারিনা। তারা তদের দায় এড়িয়ে যেতে পারেনা। তারা সাহায্য করতে পারে, আবার নাও করতে পারে। কিন্তু তাদের পৃথিবীর এপ্রান্তে যা ঘটছে তার ফল ভোগ করতে হবে। তাদের কাছে এই পরিস্থিতি সঠিক ভাবে আমাদের তুলে ধরতে হবে। আমরা অবশ্যই সাহায্য চাই, এবং যত বেশি সাহায্য পাব তত ভালভাবে আমরা শরনার্থীদের দেখভাল করতে পারব। কিন্তু এ পর্যন্ত সাহায্যের পরিমান অতি অপ্রতুল; যা প্রয়োজন তার শুধুমাত্র একদশমাংশ পাওয়া গিয়েছে। আমি আশা করি এই সাহায্যের পরিমান বাড়বে। জীবন বাচানোর দিক থেকে এটা অবশ্যই অতি গুরুত্বপুর্ন, যথাসম্ভব পুষ্টি প্রদান করা এবং কলেরা ও অন্যান্য রোগে আক্রান্ত লোকজনের চিকিৎসা অতি দরকারি। কিন্তু এটা শুধু সাহায্যের পরিমানের ব্যাপার নয়। ঘটনার সঠিক  দৃষ্টিকোণ থেকে দেখলে  আমাদের এ আবেদন আরো বেশি গুরুত্বপুর্ন। আমরা কী নিয়ে উদ্বিগ্ন? আমরা শরনার্থীদের জীবন এবং অবস্থা নিয়ে উদ্বিগ্ন, কিন্তু আমরা আরো বেশি চিন্তিত গণতন্ত্রের এই অবস্থা নিয়ে, মানবাধিকার নিয়ে, মানুষের সন্মান নিয়ে, যা আমাদের ও বিশ্বের সামনে মর্মভেদী এবং হৃদয় বিদারক পরিস্থিতি নিয়ে এসেছে। এবং যদি আমাদের প্রতিনিধিরা যান, তা উনারা মন্ত্রনালয়ের মন্ত্রী বা অরাজনৈতিক বা অন্য কেউ, তা সর্বোতভাবে ঘটনার সঠিক দৃষ্টিকোন থেকে বর্ননা করে বহির্বিশ্বের সামনে নিয়ে আসতে হবে, এবং আমি মনে করি আমাদের এই প্রচেষ্টা কিছুটা হলেও সফল হয়েছে। বর্তমানে আন্তর্জাতিক পত্রিকাগুলিতে এই পরিস্থিতির বিবরন আসতে শুরু করেছে, এবং তা আরো অধিক পরিসরে; আমি মনে করি যে এই অবস্থার পরিবর্তনে আমাদের কিছু করনীয় ছিল। সুতরাং, আমাদের যা কিছু অর্জিত হয়েছে তাতে নাক সিটকানো উচিত নয়। যেমনটা আমি এর আগেও এখানে বলেছিলাম যে, আমি আমাদের সন্মানীয় সদস্যবৃন্দ এবং বাইরের ব্যক্তিবর্গের দুঃখ এবং আবেগের জায়গাটা বুঝতে পারি। এটা বুঝা সম্ভব এবং আমি সহমর্মিতা প্রকাশ করি। কিন্তু এই পরিস্থিতিতে আমাদের আরো দূর পর্যন্ত ভাবা উচিত। এটা আমাদের কানাগলিতে নিয়ে যেতে পারেনা, এমনটা ভাবতে পারিনা যে আমরা কিছুই করতে পারিনি, কিছুই করা হয়ে উঠেনি এবং আমরা কিছুই করতে পারব না। আমরা একটা প্রকান্ড ভার বহন করছি, এবং আমি বলি- আমি জানিনা এই বিশ্ব এই ভার নেবে কিনা; যদি না হয় তাহলে দয়া করে গর্জে উঠুন, মহাত্নন- যেমনটা আমি সভাগুলোতে আমার লোকদের বা যে ক্যাম্পগুলোতে আমি গিয়েছি তাদের বলছিলাম যে আমরা নরকের পরিস্থিতির ভেতর দিয়ে গিয়ে হলেও এর মোকাবেলা করব। কিন্তু এ নিয়ে আমার কোন সন্দেহ নেই যে আমরা পারব কিনা, আমরা অবশ্যই পারব। এটা আমাদের বিভিন্নভাবে আঘাত করবে, অর্থনৈতিকভাবে, এবং আরো অনেক রকমভাবে, কিন্তু আমরা অবশ্যই এর থেকে পরিত্রান পাব যদি আমরা আমাদের সাহস, একাগ্রতা এবং ধৈর্য রাখি। আমি ব্যক্তিগতভাবে মনে করি আমাদের জনগনের এই সব সামর্থ্য রয়েছে, এবং, সেহেতু আমরা এই পরিস্থিতি মোকাবেলা করতে পারব। কিন্তু, এটা খুব অল্প পরিশ্রম বা স্বল্প অর্থে করা সম্ভব হবে না। এই প্রচেষ্টা আমাদের সকল স্তরের নাগরিক দের প্রভাবিত করবে। এটা এমনকি আমাদের কিছু দরকারি প্রোগ্রামারদেরও প্রভাবিত করবে। কিন্তু এটা আমরা কোনভাবেই এড়িয়ে যেতে পারিনা, কারন, আমি যেমনটা আগেই বলেছিলাম যে, বাংলাদেশে যা ঘটবে তার প্রভাব ইন্ডিয়ার উপর পড়বেই। আমরা গণতন্ত্রের সাধারন নীতি গুলো নিয়ে উদ্বেগ প্রকাশ করছি, কিন্তু আমরা এ নিয়ে বেশি উদ্বেগ প্রকাশ করছি কারন বাংলাদেশের বর্ডারে যা ঘটছে তার প্রভাব এখানে অনেক বেশি পরবে যতটা না দুরের কোন দেশে ঘটলে তার প্রভাব এখানে পরত। 

আমার সহকর্মী এইমাত্র পশ্চিম বঙ্গের সরকার দ্বারা পরিচালিত কয়েকটি পরিচিত অভ্যর্থনা কেন্দ্রের কথা উল্লেখ করেছেন। আমি জানিনা তারা কি করতে যাচ্ছেন। এ পর্যন্ত, অল্প কয়েকজন ছাড়া আর কেউ শরনার্থীকেন্দ্র থেকে ফিরে আসেনি, প্রায় দুই হাজার লোক- যারা বিভিন্ন কারণে উত্তর ভারত থেকে গিয়েছেন, যা অবশ্য পশ্চিম বঙ্গের শরনার্থী কেন্দ্র গুলোর সাথে সম্পর্কহীন। 

এ পর্যন্ত আমি যতদুর মনে করতে পারি, তিনি শ্রী গোরায়, অথবা একজন মাননীয় সদস্য- যিনি জিজ্ঞেস করেছিলেন রাজনৈতিক সেটেল্মেন্ট বলতে আমরা কী বুঝি। 

আমি মনে করি তিনি আমাকে ক্ষমা করবেন; তিনি হয়ত একটা অতি অসাধারন মানে করেছেন এই শব্দটার। তিনি কি এক মুহুর্তের জন্য বিশ্বাস করেছেন যে রাজনৈতিক সেটেলমেন্ট মানে বাংলাদেশের বুঝেছেন কিনা, যা গণতন্ত্রের শবযাত্রা অথবা তাদের যারা নিজেদের অধিকারের জন্য লড়ছেন? ইন্ডিয়া কখনো এমনটা সমর্থন করে না। যখন আমরা একটা রাজনৈতিক সেটেলমেন্টের কথা বলেছি, আমরা বুঝিয়েছি এমন কিছু করা যা ঐসব মানুষদের জন্য সহায়ক, যারা নির্যাতিত। আমি এমন দৃষ্টিভঙ্গি বা মত প্রকাশ করছি না যে একটা সেটেলমেন্ট সম্ভব কিনা, কিন্তু পরিস্কার করছি যা আমরা প্রথম দিকে বলেছিলাম। যদি কোন রকমে বড় শক্তি বা যারা প্রয়োগ করছে তাদের উপর একটা আন্তর্জাতিক চাপ সম্ভবপর হত, তাহলে একটা সেটেলমেন্ট প্রথমদিকে সম্ভব হত। এখন, অবশ্যই, পার হয়ে যাওয়া প্রতিটা দিনের সাথে সাথে এই সম্ভবনা কমে যাচ্ছে। 

আমরা শরনার্থীদের অস্থায়ী ভিত্তিতে সাহায্য করছি। তাদের এখানে স্থায়ী করার আমাদের কোন অভিপ্রায় নেই, অথবা তাদের ফিরে যেতে দেওয়া যেখানে তাদের হত্যা করা হবে। 

একজন সন্মানিত সদস্য বলেছেন যে চীন আমাদের উপর শিথিল। আমি জানি না উনি কী বুঝাতে চেয়েছেন। আমি যতদুর জানি চীন অতটা বিদেশী জাতিগোষ্ঠীর নিয়ন্ত্রণে ছিলনা যতটা আমরা ছিলাম। তাঁরা প্রায় সর্বদাই স্বাধীন ছিল। এটা সত্য যে পুর্বে তাঁরা সমাজতন্ত্রীদের শাসনে ছিল না। কিন্তু তাঁরা সর্বদাই স্বাধীন ছিল। 

সন্মানিত সদস্যবৃন্দের মনে কিছু সংশয় আছে যে শরনার্থীরা কি আসলে স্থানান্তরিত হবে না যেখানে এখন আছে সেখানেই থাকবে। এটা এই মুহুর্তে বলা সম্ভব নয় কারন এটা একটা বিশাল ব্যাপার। যদিও বা আমরা তাদের স্থানান্তর করতে চাই, এটা বাস্তবিক অর্থে সম্ভব না। প্রতিটা ট্রেন ১২০০ বা তার কিছু বেশি বহন করতে পারবে। কিন্তু, সর্বোচ্চ চেষ্টা করেও আমরা হয়ত ক্ষুদ্র একটা অংশকে শুধু সড়াতে পারব। আমরা চেষ্টা করছি বিভিন্ন রাজ্য কেন্দ্র সরকারের ভুমিতে তাদের সরিয়ে নিতে, কিন্তু এটা সহজসাধ্য কোন কর্ম নয় এবং তথাপি যে রাজ্য গুলোতে তাঁরা এখন আছে সেসব রাজ্যের উপর চাপ রয়েই যাবে। 

আমরা ট্রাক ব্যবহার করেছি; এখন বিমান ব্যবহার করছি; আমরা মাল গাড়িও ব্যবহার করছি। কিন্তু এতদসত্তেও, তাঁরা ষাট লক্ষ মানুষ- আপনি তাদের সহজেই সরিয়ে নিতে পারেন না। 

এই দেশে, বাস্তবিক অর্থে আমাদের সবকিছুই অপ্রতুল যা উনাদের সাহায্যের জন্য দরকার। আমাদের তাবুর ঘাটতি রয়েছে; আমাদের লোহার পাতের ঘাটতি রয়েছে,; আপনি যা কিছু চিন্তা করতে পারেন তার সব কিছুই আমাদের ঘাটতি রয়েছে। আমরা চেষ্টা করছি দেশের বিভিন্ন প্রান্ত থেকে এইসব কিছু যোগার করার; আমরা ঐসব কেম্প গুলোতে পাঠাবার ব্যবস্থা করছি। কিন্তু আমরা যাই করিনা কেন-

আমি এটা দুঃখের সাথে জানাচ্ছি যে- এইসব কারনে শরনার্থীদের কোন ভাবেই নুন্যতম যত্নে রাখতে পারছি না। এবং আমি সন্তোষের সাথে জানাচ্ছি যে, আমি যেখানেই গিয়েছি, কেম্পের স্পিরিট ভাল দেখেছি। তাঁরা অতি কঠিন পরিস্থিতে আছেন, কিন্তু উনারা আমাদের সমস্যাটা বুঝেন। সুতরাং, আমরা চেষ্টা করছি যতটুকু পারি তা সর্বোচ্চ ভাল্ভাবে করতে, কিন্তু আমাদের অবশ্যই এই ঘটনার দীর্ঘমেয়াদী পরিস্থিতির দিকেও নজর রাখতে হবে, এবং আমাদের সকলের ও জনগনের উপর এর দীর্ঘমেয়াদী প্রভাব। আমাদের সকলের নেতা হিশেবে, সংসদের বা রাজনৈতিক দলের সদস্য হিশেবে, এ দেশের নাগরিক হিশেবে অবশ্যই জনগণকে এই কঠিন পরিস্থিতির জন্য তৈরি করতে হবে, কারন এছাড়া আমরা না পারব শরনার্থীদের সাহায্য করতে, না পারব এ দীর্ঘ মেয়াদী সমস্যা মোকাবেলা করতে। 

এই হাউজের সর্বদাই বোঝার সক্ষমতা আছে। আমি জান যে, সময়ে সময়ে আবেগে উদ্বলিত হবার দরকার আছে। এটা স্বাভাবিক এবং বোধগম্য, কিন্তু যখন সব কিছুই বলা হয়েছে, আমি হাউজের কাছে তার বোধগম্যতার পরিচয় দেবার জন্য এবং সহযোগী হবার জন্য আমার কৃতজ্ঞতা প্রকাশ করছি। 

জরুরী জনগুরুত্বসম্পন্ন একটি বিষয়ের প্রতি মনোযোগ দেবার আহবান

মার্কিন যুক্তরাষ্ট্র কর্ত্রিক পাকিস্তানকে সাম্প্রতিক অস্ত্র সরবরাহের রীপোর্টের অপর আলোচনা

শ্রী চিত্ত বসু (পশ্চিম বঙ্গ): জনাব চেয়ারম্যান স্যার আমি পাকিস্তানে সাম্প্রতিক মার্কিন অস্ত্র চালানের রিপোর্টের ব্যাপারে  পররাষ্ট্রমন্ত্রীর দৃষ্টি আকর্ষন করছি। 

পররাষ্ট্র মন্ত্রী (সর্দার শরণ সিং): জনাব চেয়ারম্যান স্যার, সরকার সম্প্রতি পাকিস্তানে মার্কিন যুক্তরাষ্ট্র থেকে সামরিক সরঞ্জামের চালান সম্পর্কে এই হাউজের সবার উদ্বেগের জন্য ধন্যবাদ জ্ঞ্যাপন করছে। ২২ জুন দ্যা নিউ ইয়র্ক টাইমস পত্রিকায় প্রকাশিত যুক্তরাষ্ট্র থেকে সামরিক সরঞ্জামাদি সহ 'সুন্দরবন ও পদ্মা' নামে পাকিস্তানের পতাকা বাহী দুইটি কার্গো যথাক্রমে ৮ মে ও ২১ জুন রওনা দেবার খবরটি সম্ভবত সত্য। বিষয়টি ২৩ জুন রাষ্ট্রদূত ওয়াশিংটনে আন্ডার সেক্রেটারি সঙ্গে সন্ধ্যায় বিষয়টি নিয়ে দেখা করেন। এছাড়াও ২৩ জুন বিষয়টি নয়া দিল্লির মার্কিন দূতাবাসে নিয়ে যাওয়া হয়। ইউ এস সরকারের দেয়া তথ্য মতে ২৫ মার্চ পর্যন্ত পাকিস্তানে কোন বিদেশী সামরিক দ্রব্য বিক্রয় করা হয়নি বা নতুন কোন অস্ত্র অনুমোদন দেয়া হয়নি, এবং কোন রপ্তানি লাইসেন্স নবায়ন করা হয়নি। আমেরিকান সরকার পরে আবার বিবৃতি দেয় যে নিউ ইয়র্ক টাইমস যে সংবাদ দিয়েছে তাতে ভুল আছে। তারা যানায় জাহাজে ৮ টা বিমান ছিল। কিন্তু সংবাদে আসে যে সেখানে কোন বিমান ছিলোনা। অ্যামেরিকান সরকার জানায় যে হয়ত ২৫ মার্চের আগের অনুমোদিত কিছু মিলিটারি সরঞ্জাম সম্ভবত ডকে রাখা ছিল। যারা রওনা দেবার জন্য অপেক্ষমাণ ছিল। হয়ত সেই দুই জাহাজকে নিউ ইয়র্ক টাইমস সংবাদদাতারা উল্লেখ করেছেন। তারা আরও জানান যে বাণিজ্যিকভাবে কেনা কিছু দ্রব্য যেগুলোতে এক্সপোর্ট লাইসেন্স লাগে হয়ত সেগুলো ছিল - এগুলো ২৫ মার্চের আগে অনুমোদিত। কিছু আইটেমের ক্ষেত্রে এক্সপোর্ট লাইসেন্স লাগেনা। হতে পারে যে এরকম কিছু দ্রব্য জাহাজে ছিল। তারা জানায় যে সম্ভবত জাহাজে ২৫ মার্চের আগের অর্ডারগুলোই যাচ্ছিল। 

রাজ্যের আন্ডার সেক্রেটারি আমাদের উদ্বেগের প্রশংসা করেন এবং ক্ষোভের সাথে বলেন যে এই পূর্ব অনুমোদনপ্রাপ্ত দ্রব্যগুলো আমাদের নজরে আসেনি। তিনি আরও বলেন পুরো ব্যাপারটা এখনো জানা নাই - যে শিপমেন্টের আগে এক্সপোর্ট লাইসেন্স কোন কোন দ্রব্যের জন্য ইস্যু করা ছিল। তিনি আরও যুক্ত করেন যে বিষয়টি নিয়ে এখনো চূড়ান্ত তথ্য দেয়া যাচ্ছেনা কারণ এটা এখনো তদন্তাধিন আছে। 


আমরা মার্কিন সরকারের দৃষ্টি আকর্ষণ করে বলেছি যে এই মুহুর্তে বাংলাদেশে যে হত্যাযজ্ঞ চলছে তাতে পাকিস্তানকে কোন রকম অস্ত্র সহায়তা দিলে তা শুধু বাংলাদেশের সামরিক শাসককে উৎসাহিত করা নয় বরং সমস্ত উপমহাদেশের শান্তির জন্য হুমকি হিসেবে দাঁড়াবে। আমরা বলেছি যে এটা শুধু একটি টেকনিকাল বিষয় নয় - বরং এর সাথে সামাজিক অর্থণৈতিক, রাজনৈতিক ও নিরাপত্তার বিষয় জড়িত। তাই আমরা ইউ এস গভমেন্ট কে অনরোধ করেছি যে দুইটি জাহাজ রওনা দিয়েছে সেগুলো ফিরিয়ে আনার ব্যাপারে। পুরনো অথোরাজেশনের ভিত্তিতে মিলিটারি সরঞ্জাম পাঠানো যেতেই পারে। যুক্তরাষ্ট্র সরকার বিষয়টি জোরালো গুরুত্বের সাথে দেখছে এবং আমরা তাদের রেসপন্সের অপেক্ষায় আছি। 

আমরা আশা করি যে অ্যামেরিকা গণতন্ত্র ও স্বাধীনতায় বিশ্বাস করে তারা এরকম একটি সন্ত্রাস নীতি অবলম্বন করবে না। এতে করে বাংলাদেশে সঙ্ঘটিত সন্ত্রাস আরও উৎসাহ পাবে। যতক্ষণ পাকিস্তান শাসক তাদের গণহত্যা না থামাবে ততক্ষণ পর্যন্ত এখানে শান্তিপূর্ন পরিবেশ সৃষ্টি হবেনা এবং শরনার্থিদের প্রবেশ থামবে না আর যারা এসেছে তাদের ফিরে যাবার অবস্থাও তৈরি হবেনা। 

শ্রী চিতা বসু: সর্বপ্রথমে আমি কি এটা মাননীয় মন্ত্রীর কাছ থেকে জানতে পারি? তিনি শুধু বলেছেন ২২ জুন মিলিটারি অস্ত্রের চালান পাকিস্তানে এসেছে - এবং অ্যামেরিকা ভারতকে আশ্বস্ত করেছে। আমি জানতে চাই অ্যামেরিকা কি বলে ভারতকে আশ্বস্ত করেছে? 

আমার দ্বিতীয় পয়েন্ট হচ্ছে এরকম - ধরুন মন্ত্রী আমারিকার ব্যাখ্যায় সন্তস্ট হয়ে গেলেন। কিন্তু আমার মনে হয় আমাদের সরকারের তাদের বিবৃতিতে বিভ্রান্ত হলে চলবে না। স্যার, তিনি তাঁর বিবৃতিতে একমত হয়েছেন যে এই গুরুতর অবস্থায় পাকিস্তানে অস্ত্র সরবরাহের ফলে স্বাভাবিকভাবেই বাংলাদেশের নিরীহ মানুষের উপর যে গণহত্যা চলছে তা আরও তীব্রতর হবে। এটা পাকিস্তানে যুদ্ধের অবস্থা সৃষ্টি করবে এবং এতে আমাদের নিরাপত্তা সঙ্কটাপন্ন হবে। এই অবস্থায় সরকার কোন ভাবে অ্যামেরিকার অস্ত্র সরবরাহ মেনে নিতে পারেনা - আমারিকা যা করছে তা বন্ধুসুলভ নয় এবং ভারতের জন্য অত্যন্ত ক্ষতিকর। এই অবস্থায় ভারত সরকার কি সাহস করে বলবে যে ভারতের জনগণ অ্যামেরিকার অবন্ধুসুলভ কাজ মেনে নিতে পারছেনা এবং ভারত সরকার এটা ঠেকানোর জন্য যা খুশী করবে। আমি জানতে চাই তিনি কি এমন কিছু বলবেন কিনা? 

তার বক্তব্যে তিনি আরও বলেছেন যে একথা সত্য যে অ্যামেরিকা পাকিস্তানে অস্ত্র সাপ্লাই দিচ্ছে - কিন্তু দয়া করে তিনি কি বলবেন এযাবৎ কত অস্ত্র দেয়া হয়েছে? এমনকি ২৫ মার্চের পরেও - যখন অলরেডি সাপ্লাই নিষিদ্ধ করা হয়েছে। কারণ আমার কাছে কিছু তথ্য আছে --- 
জনাব চেয়ারম্যানঃ আপনি কয়েকটি প্রশ্ন করেছেন। 

শ্রী চিত্তরঞ্জন বসু: ... যে পাকিস্তান অ্যামেরিকার কাছ থেকে অস্ত্র অ মেরামত যন্ত্রাংশ কিনছে - মার্চ পর্যন্ত যা শিপিং করা হয়েছে তা বাদেও রিপোর্টে জানা যায় যে আমেরিকান এয়ারফোর্স পাকিস্তানের কাছে প্রায় ৪৮ মিলিয়ন সমমানের দ্রব্য কিনেছে এবং নেভিও আর্মস সাপ্লাই দিয়েছে। তিনি কি দয়া করে জানাবেন ২৫ মার্চ যখন আর্মি বাংলাদেশের ক্র্যাক ডাউন শুরু করেছে তার আগেই অ্যামেরিকা পাকিস্তানকে কত অস্ত্র দিয়েছে? 

সরদার শরণ সিং: স্যার, আমি বলতে চাই যে এই হাউস সন্দিহান যে ১৯৬৫ সালের যুদ্ধের পরের নিষেধাজ্ঞা থেকে শুরু করে অ্যামেরিকা পাকিস্তানকে কত অস্ত্র সরবরাহ করেছে এবং এর কোন ব্যাতিক্রম হয় নি। কিন্তু বাংলাদেশে মিলিটারি একশনের পর অ্যামেরিকা বলেছে যে তারা পাকিস্তানে অস্ত্র সরবরাহ বন্ধ করেছে। কিন্তু যখন তা করা হল তা ঐ নিশ্চয়তাকে ভঙ্গ করল। তার মানে তারা যে অস্ত্র সরঞ্জাম পাঠাল তা আগে দেয়া নিশ্চয়তার বিপক্ষে যায়। 

দ্বিতীয় প্রশ্নের জবাবে আমি বলছি আমরা তাদের উত্তরে সন্তস্ট না। আমি শুধুমাত্র তারা যা বলেছে সেটাই এই হাউজে উত্থাপন করেছি। 
এবং আমরা এটাও বলে যাচ্ছিনা যে সরকার তাদের বিবৃতিতে সন্তস্ট। আমরা বরং দৃঢ়ভাবে জানাতে চাই যে তারা যে বিবৃতি দিয়েছে সেটা রক্ষা করার দায়িত্ব তাদের। 

এখন আমি ধরে নিলাম যে বিবৃতি পুরোপুরি সত্য। পুরোপুরি শব্দটা এই কারণে ব্যাবহার করলাম যে নিউ ইয়র্ক টাইমসে যে খবর ছাপা হয়েছে সে ব্যাপারে আমেরিকান কর্তৃপক্ষ এখন বলছে যে জাহাজে কোন প্লেন ছিলোনা। অর্থাৎ যার কথাই সত্য হোক না কেন ওইসব মিলিটারি সরঞ্জাম পাওয়া যাচ্ছেনা। অতএব আমি পুরোপুরি শব্দটা এই কারণে ব্যাবহার করেছি যে যদিও মিলিটারি সরঞ্জাম জাহাজে পাকিস্তানের উদ্যেশ্যে পাঠানো হয়েছে তথাপি প্রেস রিপোর্ট আর সরকারী মুখপাত্রে বিবৃতিতে পার্থক্য রয়েই গেল। 


শ্রী চিত্তরঞ্জন বসু: স্যার, আসল প্রশ্নের উত্তর পাওয়া গেলনা যে এতে আমাদের সরকার মার্কিন সরকারের প্রতি প্রতিকূল নাকি বন্ধুসুলভ অবস্থান নিল। আমাদের সরকার একথা তাদের বলবে কিনা যে আমরা এধরনের কাজের সাথে একমত নই এবং আমরা আমাদের মত করে যে কোন ব্যাবস্থা নিতে পারি। এই প্রশ্নের উত্তর কিন্তু তিনি দিলেন না। 

সরদার শরণ সিংঃ যেহেতু আমাদের ক্ষমতা আছে নিজেদের পছন্দমত কাজ করার তাহলে একথা কেন আমরা অযথা অ্যামেরিকা বা অন্য কোন সরকারকে জানাতে যাব? এই জটিলতা সৃষ্টির কি দরকার? কেন আমরা অন্য দেশকে জানাতে যাব যে আমরা আমাদের পছন্দ মত যে কোন সিদ্ধান্ত নিতে পারি? এটা তো আমাদের নিজেদের ব্যাপার যে আমরা আমরা কি করতে চাইব বা চাইব না। কাজেই এধরনের কথায় আন্তর্জাতিকভাবে আমাদের সম্পর্কে বিরূপ একটা মতভেদ সৃষ্টি হবে - আর তাছাড়া অ্যামেরিকা আমাদের  অসন্তোষটির ব্যাপারটি নিশ্চই বুঝতে পেরেছে। 

শ্রী এন জি গোরে (মহারাষ্ট্র): "স্যার, এখানে দুটি জিনিস বেরিয়ে আসল। একটি হল আমাদের অ্যামেরিকার পত্রিকার লোকজনকে ধন্যবাদ দেয়া উচিৎ কেননা তারা ধারাবাহিকভাবে তাদের নিজেদের সরকারের কার্যকলাপগুলো আমাদের প্রকাশ করছেন। স্যার সর্বশেষ খবর হল যে তারা প্রকাশ করেছে যে জাহাজগুলো করাচী যাচ্ছে। আমি জানতে চাইব আমাদের সরকারের এমন কোন সোর্স আছে কিনা যা দিয়ে আমরা জানতে পারব এধরনের কয়টি জাহাজ রওনা করেছে এবং পাকিস্তানে কি ধরণের অস্ত্র পাঠানো হচ্ছে। স্যার এই মাত্র মাননীয় মন্ত্রী জানালেন যে অ্যামেরিকার কর্তৃপক্ষ এধরনের কোন জাহাজের অস্তিত্ব পাচ্ছেন না। কিন্তু নিউ ইয়র্কের সংবাদদাতা জানিয়েছেন যে তা আছে। অতএব আমাদের এমন কোন সোর্স আছে কিনা যে আসলে বলতে পারবে যে আমেরিকান কর্তৃপক্ষ ঠিক বলছে নাকি পত্রিকার সংবাদদাতাই সঠিক। প্লেনগুলোকে যন্ত্রাংশ হিসেবে দেখানো যেতে পারে। কারণ যন্ত্রাংশগুলো করাচী আসার পরে আবার একত্রীকরণ (রিএসেম্বল) করে প্লেন তৈরি করে নেয়া যায়। এটাও সম্ভব। 

আরেকটি জিনিস হল তারা তাদের অসন্তোষ প্রকাশ করেছে - ইত্যাদি - ইত্যাদি। স্যার, মাননীয় মন্ত্রীর সফরের পরে একটি আশা ও সন্তোষটির অবস্থা সৃষ্টি হয়েছিল। কিন্তু আমেরিকান সরকারের পদক্ষেপে এই আশার বেলুন চুপসে গেল। 

আমরা বুঝতে পারলাম, অ্যামেরিকা আমাদের একদিকে আশ্বস্ত করছে অন্যদিকে আমাদের করছে প্রতারিত। অতএব স্যার, তারা যাই পাঠাক না কেন আমরা ‘অসন্তস্ট’ - শুধু এটুকু বলা যথেষ্ট না। 

শ্রী অর্জুন অরোরা (উত্তরপ্রদেশ): আমেরিকা ভারতকে দিচ্ছে আশ্বস্ততার বানী আর পাকিস্তানকে দিচ্ছে অস্ত্র। 

চেয়ারম্যান: প্লিজ, আমি আপনাকে কল করব। 
শ্রী এন জি গোরে: সরকারের বলার সাহস আছে কিনা যে এসব অস্ত্র …. 

চেয়ারম্যানরা: দয়া করে, আমাদের হাউসের সময় অপচয় করবেন না। 
শ্রী অর্জুন অরোরা: এটাই হাউসের সময়। 
শ্রী এন জি গোরে: ........ পাকিস্তান থেকে যা কিছুই বাংলাদেশের দিকে রওনা করবে আমাদের দায়িত্ব হল সেটাকে বন্ধ করা। আপনি কি দয়া করে বঙ্গোপসাগরে এবং দূরসমুদ্রে একটু দেখাশোনা করবেন যাতে করে এগুলো পৌঁছাতে না পারে? আপনি কি অ্যামেরিকাকে দেখাতে পারবেন যে ইয়াহিয়া সরকারের অস্ত্র আমরা পৌঁছাতে দেইনি? 

শ্রী এস ডি মিশ্র (উত্তরপ্রদেশ): তাদের যদি সেই সাহস থাকত তাহলে অনেক আগেই তারা বাংলাদেশকে স্বীকৃতি দিত। সেই ক্ষমতা তাদের নাই। 
সরদার শরণ সিং: আপনি জানতে চেয়েছিলেন যে আমাদের এধরনের কোন আলাদা সোর্স আছে কিনা যারা খোঁজ নিতে পারবে যে আমেরিকান সরকারী বিবৃতি সঠিক নাকি পত্রিকার নিউজ - এর উত্তরে বলব আমাদের তেমন কোন সোর্স নাই কারণ … 

শ্রী ভূপেশ গুপ্ত (পশ্চিম বঙ্গ): সেখানে আপনার দূতাবাস আছে। তারা মনে হয় কিছুই জানেনা। তাহলে আপনি কেন এসব এমব্যাসির পেছনে টাকা নষ্ট করছেন? 

শ্রী উ পি চট্টোপাধ্যায় (পশ্চিম বঙ্গ): তারা শুধু জানে কীভাবে নাচতে হয়। 
সরদার শরণ সিং: সসেটা আলাদা ব্যাপার। যেহেতু আলাদা কোন স্বাধীন সোর্স নাই - আমি বলতে পারিনা যে আছে। যে কোন রাষ্ট্রের জন্যই এই তথ্য বেড় করা মুশকিল যে ওইসব জাহাজে কি আছে। এটা আসলে সম্ভব না। 

এখন, স্যার, অন্য প্রশ্ন সম্পর্কে, আমি তাঁর পরামর্শের সাথে একমত ....
শ্রী ভূপেশ গুপ্ত: আপনার রাষ্ট্রদূত ওখানে কি করছে? 
সরদার শরণ সিং: তারা স্বাধীনভাবে এই খবর বেড় করার জন্য কী করতে পারে বলে আপনার মনে হয়? এটা রাষ্ট্রদূতের কাজ নয়। 

শ্রী একটি পি চট্টোপাধ্যায়: তারা শুধুমাত্র ককটেল এবং নাচে তাদের সময় ব্যয় করে। 
শ্রী অর্জুন অরোরাঃ তিনি ভারত সরকারকে রুপীর মূল্যহ্রাস করতে উপদেশ দিচ্ছেন। 
সরদার শরণ সিংঃ কোন গুপ্তচরবৃত্তি করা তাদের কাজ নয়। 

শ্রী রাজ নারায়নঃ মহোদয়, একটা প্রশ্ন আছে। আমি শান্তভাবে বসে আছি। 
সরদার শরণ সিং: শুধুমাত্র অন্য পয়েন্টে .....
শ্রী রাজ নারায়ণঃ মহোদয়, আমি বৈধতার প্রশ্ন উত্থাপন করেছি, ব্যাবস্থার প্রশ্ন আছে। 
সভাপতিঃ কী ব্যাবস্থার প্রশ্ন? 
শ্রী রাজনারায়ণঃ প্রথমে তিনি বসুন। যতক্ষণ মন্ত্রী বসবেন না ততক্ষণ আমি বলব না। 
সর্দার শরণ সিংঃ আমি কি তাকে বসতে বলতে পারি? 

শ্রী রাজ নারায়নঃ মহোদয়, দেখুন  মন্ত্রী মহোদয় জবাব দিতে অর্ধেক বললেন, কেউ শুনলেন কি শুনলেন না, তিনি বললেন, অনুসন্ধান করে খবর দেয়া আমাদের বিদেশী দূতাবাসের কাজ নয়। 
মহোদয়, তিনি বললেন, এটা আমাদের বিদেশী দূতাবাসের কাজ নয়। তাহলে বিদেশী দিতাবাসের কাজ কি? 
জনাব চেয়ারম্যানঃ এটা পয়েন্ট অব অর্ডার নয়। 
শ্রী রাজ নারায়নঃ এর চেয়ে বড় বৈধতার প্রশ্ন আর কিছু নেই। মন্ত্রী এরূপ বলতে পারেন না। তবে বিদেশী দূতাবাস কি জন্য? আপনি দয়া করে মন্ত্রীকে বলুন তিনি এই শব্দসমূহ প্রত্যাহার করুন। আমরা জানি বিদেশী দূতাবাসের কি কি কাজ করতে হয়। শুধু নিমন্ত্রণ করা, খাওয়া ও নৃত্য করা তাদের কাজ নয়। 

শ্রী ভুপেশ গুপ্তঃ এটা গুরুত্তপূর্ন কারণ সেখানে আমাদের এমব্যাসির পেছনে অনেক অর্থ ব্যয় হয়। আমরা তাদের কাছ থেকে পত্র পাই যে সেখানে কি কি হচ্ছে। 
শ্রী রাজ নারায়নঃ আমাদের কি শি শুনতে হবে যে এটি বিদেশী দূতাবাসের কাজ নয়? আমি জানি কোন মন্ত্রী কি কাজ করেন। ননসেন্স। 


শ্রী এ জি কুল্কার্নি(মহারাষ্ট্র): পয়েন্ট অব অর্ডারে আমাদের একটি বৈধ পয়েন্ট অব অর্ডার আছে। আমাদের অবশ্যই শুনতে হবে। আপনি কিভাবে এটাকে এভাবে শেষ করলেন? বিরোধী দল যা চাচ্ছে তা অবৈধ নয়। মন্ত্রী বলেছেন যে বিদেশী দূতাবাস গোয়েন্দাগিরি করে না। তিনি বলেন, আমাদের স্বাধীন কোন সোর্স নাই। দেশের স্বার্থে দরকারি কোন একটি বিষয় খুঁজে বেড় করা কি একটি দূতাবাসের বৈধ দায়িত্ব নয়? 

স্যার আপনি কিভাবে মন্ত্রীকে এধরনের একটি বিবৃতি দেবার পরে (তার কোন সোর্স নাই) চালিয়ে যেতে বলেন? এটা বিরোধী দলের ন্যায্য চাওয়া এবং আমি আরও মনে করি সরকারের উচিৎ আমাদের গোয়েন্দা বাহিনীর থেকে তথ্য বেড় করে বিবৃতি দেয়া। আপনি কীভাবে মন্ত্রীকে এমন একটি মন্তব্য করার পরে চালিয়ে যেতে বলছেন? 

জনাব চেয়ারম্যান: মন্ত্রী মহোদয়, দয়া করে বসুন। 
সরদার শরণ সিং: আমি মনে করি কিছু গড়বড় আছে যা আমি পরিষ্কার করতে চাই। 
শ্রী আকবর আলি খান (অন্ধ্র প্রদেশ): স্যার, আমি বলতে চাই যদি কোন এমব্যাসিকে এটা করতেও বলা হয় আমার মনে হয় সেসব তথ্য এই হাউজে প্রকাশ করা ঠিক নয়। 

কিছু সন্মানিত  সদস্য: না, না। 
(বাধা)
শ্রী জি কুলকার্নি: আমাদের সন্তস্ট করা সরকারের দায়িত্ব। আপনি কীভাবে এরকমটা বলেন? জাহাজ ভরে অস্ত্র আসছে আর আপনি বলছেন তার এই তথ্য দেয়া উচিৎ নয়? 

(বাধা)
শ্রী সৈয়দ আহমদ: (মধ্য প্রদেশ): স্যার, আমি কি একটা কথা বলতে পারি? 
শ্রী ভূপেশ গুপ্তঃ আমরা কোন রিপোর্ট পাচ্ছিনা কারণ জনাব এল কে ঝা, আমাদের রাষ্ট্রদূত, একজন প্রো-আমেরিকান .....
(বাধা)
শ্রী সৈয়দ আহমদ: স্যার, যদি নিউ ইয়র্ক টাইমস অস্ত্রের চালান সম্পর্কে এই তথ্য প্রকাশ না করত, মন্ত্রীর কি এটা জানার কোন উপায় ছিল? 


চেয়ারম্যান: জনাব মন্ত্রী, দয়া করে বসুন। 
শ্রী ভূপেশ গুপ্ত: স্যার, আপনার রায় কি? 
চেয়ারম্যান: দয়া করে মন্ত্রীকে বলতে দিন। 
শ্রী ভূপেশ গুপ্ত: স্যার, আপনি উত্তেজিত হচ্ছেন কেন? আমাদের দূতাবাসের কি করছে এটি খুবই প্রাসঙ্গিক প্রশ্ন। (বাধা) যদি আমরা কোন তথ্য না পাই তাহলে বুঝতে হবে আমাদের এম্বাসেডর একজন অ্যামেরিকার তাবেদার। তিনি সেখানে জগাখিচুড়ি পাকাচ্ছেন। 
(বাধা)
শ্রী জি কুলকার্নি: স্যার, মন্ত্রীকে জিজ্ঞেস করা আপনার কর্তব্য। 
জনাব চেয়ারম্যান: আমি কি তাকে কথা বলতে বলছি না? 
শ্রী ভূপেশ গুপ্ত: রাষ্ট্রদূতকে ডাকা উচিৎ। 

সরদার শরণ সিং: স্যার, আমি এই উত্তেজনার কারণ বুঝতে পারছিনা। প্রশ্নটা সহজ। আপনি যদি রেকর্ড চেক করেন তাহলে দেখবেন যে আমাকে প্রশ্ন করা হয়েছে যে অস্ত্র চালানের ব্যাপারে আমেরিকান কর্তৃপক্ষ আর পত্রিকার খবরের মধ্যে কোনটা সঠিক তা জানার আমার কোন সোর্স আছে কিনা। পত্রিকার বলেছে জাহাজে প্লেন ছিল আর তাদের সরকার মুখপাত্র বলছে নাই। আর আমি বলছি জাহাজ যখন মালামাল ভর্তি করে গভীর সমুদ্রে চলমান অবস্থায়া আছে সেই অবস্থায় আমার কোন স্বাধীন সোর্স নাই যা দিয়ে আমি যাচাই করতে পারি আর জানাতে পারি যে নিউ ইয়র্ক টাইমস সত্য বলেছে … 

শ্রী সি ডি পান্ডে (উত্তরপ্রদেশ): পয়েন্ট অব অর্ডারের উপর। 
সরদার শরণ সিংঃ .... বা অন্য প্রতিবেদনটি সঠিক। 
শ্রী অর্জুন অরোরা: পয়েন্ট অব অর্ডারের উপর। 
সরদার শরণ সিং: আপনি কি আমাকে শেষ করতে দেবেন? এই অন্যায্য। আমি একমত না। 
জনাব চেয়ারম্যান: জনাব অরোরা, মন্ত্রীকে শেষ করতে দিন। এর পরে যদি কিছু থাকে আমি আপনারটা শুনব। 

সরদার শরণ সিং: তারপর, একটি প্রশ্ন কিরা হচ্ছে আমাদের রাষ্ট্রদূতের কি করার অধিকার আছে আর কি করার নেই সেই ব্যাপারে। কিছু আন্তর্জাতিক নিয়ম কানুন আছে। আমি আমাদের কমিউনিস্ট নেতা যে বলেছেন যে আমাদের রাষ্ট্রদূত আমেরিকার তাবেদার - এই কথাটি শক্তভাবে প্রত্যাখ্যান করছি। 
শ্রী ভূপেশ গুপ্ত: অবশ্যই। 
সরদার শরণ সিং: একেবারে ভুল এবং অযৌক্তিক। 
শ্রী ভূপেশ গুপ্ত: আমরা জানি এটাই সত্য। 
(বাধা)
সরদার শরণ সিং: আমাদের রাষ্ট্রদূতকে রক্ষা করা আমার কর্তব্য। মন্তব্য একেবারে অহেতুক এবং আমি তা গ্রহণ করছিনা। 

শ্রী সি ডি পান্ডে: স্যার, পয়েন্ট অব অর্ডার। 
জনাব চেয়ারম্যান: তাকে শেষ করতে দিন। আমি জনাব অর্জুন অরোরাকেও বসতে বলেছি। 

শ্রী সি ডি পান্ডে: না, না। 
সরদার শরণ সিং: আমি শেষ করিনি। আমি একমত না। 
(বাধা)
শ্রী সি ডি পান্ডে:  স্যার, পয়েন্ট অব অর্ডার। 
জনাব চেয়ারম্যান: পয়েন্ট অব অর্ডার নিয়মের সাথে সম্পর্কযুক্ত। 
শ্রী. সি ডি পান্ডে: হ্যাঁ। 
জনাব চেয়ারম্যান: কি পদ্ধতির সাথে জড়িত? 
শ্রী সি ডি পান্ডে: স্যার, মন্ত্রী মহোদয় এমন মন্তব্য করেছেন যা গোয়েন্দা বিভাগের ভিত্তিকে দুর্বল হিসেবে প্রকাশ করে। তিনি বলেছেন, এসব জানার জন্য কোনো স্বাধীন সোর্স নেই। 
জনাব চেয়ারম্যান: তিনি সেটা ব্যাখ্যা করেছেন। 

(বাধা)
শ্রী সি ডি পান্ডে: আমরা দূতাবাসে কোটি কোটি টাকা খরচ করছি এবং তিনি বলছেন যে সরকারের জানার কোন সোর্স নেই...
জনাব চেয়ারম্যান এটা পয়েন্ট অব অর্ডার না। আমি এটা অগ্রাহ্য করছি। 
সরদার শরণ সিং: দূতাবাসের কাজ সম্পর্কে আমাদের এই প্রশ্নটি শান্তভাবে বিবেচনা করতে হবে.....
শ্রী সি ডি পান্ডে: আমাদের গোপন সূত্র আছে। আমরা তাদের পেছনে অনেক টাকা ব্যয় করছি এবং মন্ত্রী বলছেন তার তথ্য জানার কোন সোর্স নাই। 
জনাব চেয়ারম্যান: এতে পয়েন্ট অব অর্ডার নেই। 
শ্রী এম কে মোহতা (রাজস্থান): স্যার, পয়েন্ট অব অর্ডারের উপর ............
সরদার দঃপঃ Aran সিং: সু- প্রতিষ্ঠিত নিয়মাবলী অনুসারে ...
শ্রী সি ডি পান্ডে: স্যার, মন্ত্রীর একথা বলার কোন অধিকার নেই যে তার তথ্য জানার কোন উৎস নেই। 
শ্রী এম কে মোহতা: পয়েন্ট অব অর্ডারের উপর। 
জনাব চেয়ারম্যান: আমি পয়েন্ট অব অর্ডার প্রত্যাখ্যান করছি। 
শ্রী এম কে মোহতা: স্যার, আমি এখনো আপনার সামনে পয়েন্ট অব অর্ডার পেশ করিনি। 
জনাব চেয়ারম্যান: আমিও আপনাকে ডাকিনি। (বাধা) আপনারা সবাই যদি এই অপ্রয়োজনীয় পয়েন্ট অব অর্ডার  নিয়ে কথা বলতে থাকেন তাহলে আগানো যাবেনা। দয়া করে বসুন, জনাব মোহতা। 
শ্রী এম কে মোহতা: আমি এখনো জমা দেইনি। আপনি কীভাবে না বলেন? 

জনাব চেয়ারম্যান: তাহলে আমাকে সবাইকে ডাকতে হবে। এসবে কোন পয়েন্ট অব অর্ডার নাই। 

শ্রী এম কে মোহতা: আদেশের আমার পয়েন্ট অব অর্ডার হল - 

জনাব চেয়ারম্যান: না, জনাব মোহতা, দয়া করে বসুন। 
শ্রী এম কে মোহতা: স্যার, আমি কি পয়েন্ট অব অর্ডারের জন্য এনটাইটেলড না? এটা কি? 
জনাব চেয়ারম্যান: দয়া করে বসুন। 
শ্রী এম কে মোহতা: আদেশের আমার পয়েন্ট অব অর্ডার হল। মাননীয় মন্ত্রী এমন কিছু বলছেন যা তিনি করে থাকেন। 

জনাব চেয়ারম্যান: না না জনাব মোহতা। এটা পয়েন্ট অব অর্ডার না। বসুন প্লিজ। 
শ্রী এম কে মোহতা: আমাকে পেশ করতে দিন। হাউজ এটা জানতে আগ্রহী। আমরা জানতে চাই ভারত সরকারের কাছে কি তথ্য আছে। 
জনাব চেয়ারম্যানঃ এটি পয়েন্ট অব অর্ডার নয়। 

শ্রী এম কে মোহতা: নিউ ইয়র্ক টাইমস কি ছেপেছে তা জেনে আমাদের লাভ কি? হাউজ সেকেন্ড হ্যান্ড তথ্যের ব্যাপারে আগ্রহী নয়। 
শ্রী অর্জুন অরোরা: অন্তত এই হাউসে জনাব মোহতা এবং আমি সমান সমান। এর বাইরে আমি এবং জনাব মোহতা আয়কর কর্তৃপক্ষের চোখে অসমান। স্যার, মন্ত্রী হাউসকে বিভ্রান্ত করছেন কারণ তিনি বলেছেন জাহাজ দূরসমুদ্রে আছে - অথচ মার্কিন যুক্তরাষ্ট্রের সিনেটর চার্চ উল্লেখ করেছেন যে, জাহাজকে অন্যত্র কল করা হয়েছে - বন্দর কর্তৃপক্ষ বলেছে জাহাজগুলোকে অন্য কোন বন্দরে নিয়ে অস্ত্র খালাস করা যেতে পারে - এমনকি কানাডার মন্ট্রিলে কল করা যেতে পারে। আর মন্ত্রী বলছেন জাহাজ গভীর সমুদ্রে -তাই কিছুই করা যাবেনা। তিনি কি হাউজকে বিভ্রান্ত করার জন্য নিযুক্ত? 

সরদার শরণ সিং: যদি তারা অন্য কোনো পোর্টেও আসে তাদের দূরসমুদ্র পাড়ি দিয়েই আসতে হবে। আমি যা বলতে চেয়েছি যে সেগুলো গভীর যমুদ্রে আছে এবং কোন বৈদ্যুতিক বা অন্য কিছু তার সাথে যুক্ত করা যাবে না যাতে করে আমরা খুঁজে দেখতে পারি সেই জাহাজের বাক্সতে কি রাখা আছে। 
শ্রী নিড়েন ঘোষ (পশ্চিমবঙ্গ)ঃ এই রিপোর্ট প্রকাশের সময় জাহাজ ঘাঁটে বাঁধা ছিল। আপনি কীভাবে বলেন যে সেগুলি গভীর সমুদ্রে আছে? সেগুলো এখনো পোতাশ্রয়ে আছে। 

সরদার শরণ সিং: সেগুলো যদি তখন পোতাশ্রয়েও থাকে তবুও এখন সেগুলো গভীর সমুদ্রে থাকার কথা - কারণ পোতাশ্রয়ে ৩ দিনের বেশী রাখা হয়না। আমার মনে হয় এখানে পদ্ধতি আর যন্ত্রের বিষয় আছে। আমরা আসল বিষয় থেকে দুরে সরে যাচ্ছি। আমি হাউজের একজন সদস্য। এবং আমরা অ্যামেরিকার এই আইন লঙ্ঘনের বিষয়ে প্রতিবাদ করতে যাচ্ছি। 

শ্রী এ জি কুলকার্নি: সেটা কি? 
সরদার শরণ সিংঃ এটা এমরা সবাই ঐক্যবদ্ধভেব সিদ্ধান্ত নেব। এটাও এক ধরণের একশন। কিন্তু যদি আমরা আমাদের শক্তি অযথা নষ্ট করি আর কিছু শব্দ নিয়ে পরে থাকি তাহলে বলতেই হয় যে আমরা মূল বিষয় থেকে দুরে সরে যাচ্ছি। মূল বিষয় হল সবাই এক হয়ে এই কাজের বিরোধিতা প্রকাশ করতে হবে। এটাই আসল পয়েন্ট। 

শ্রী ভূপেশ গুপ্ত: আপনার ভীরু নেতৃত্বে। 


সরদার শরণ সিং: তারপর শেষ প্রশ্ন হল যে ভারত এই জাহাজগুলোকে আটকাবে কিনা। আমি এই ব্যাপারে কিছু বলতে চাইনা। 

শ্রী এন জি গোরে: আমি শুধু একটা জিনিস জানতে চাই ...
জনাব চেয়ারম্যান: কোন উত্তর দেয়া কি বাকি আছে? 
শ্রী এন জি গোরে: আমার মূল পয়েন্ট মিস হয়েছে। ধরুন অ্যামেরিকাকে জাহাজ পাঠানো বন্ধ করতে বলার পরিস্থিতি আপনার হলনা - কিন্তু আপনি কি অন্তত এই অধিকার সংরক্ষণ করেন যে সেগুলোকে বাংলাদেশে পৌঁছাতে দেবেন না? 

সরদার শরণ সিং: আমি ইতিমধ্যে বলেছি যে আমরা মার্কিন যুক্তরাষ্ট্র সরকারকে বলেছি জাহাজ মাঝপথে প্রত্যাহার করতে এবং পাকিস্তানে এই সরবরাহ না পাঠাতে। 

শ্রী এন জি গোরে: তারা যদি তা না করে তাহলে আপনি এটা করবেন কিনা? স্যার, আপনি প্রতিবাদ করবেন নিশ্চই...
জনাব চেয়ারম্যান: শ্রী কৃষাণ কান্ত। 
শ্রী কৃষাণ কান্ত: (হরিয়ানা): স্যার এটা খুবই একটা মজার পরিস্থিতি। এখানে গতকাল সেক্রেটারী অব স্টেট এর বিশেষ সহকারী এসেছিলেন। তিনি বলেছেন দুইটি জাহাজের যে খবর প্রকাশিত হয়েছে তা ভুল। এবং স্টেট ডিপার্টমেন্ট বলেছে এতে কিছু আছে। এভাবেই আমেরিকান সরকার কাজ করে। আমরা মার্কিন যুক্তরাষ্ট্র সরকারের উপর নির্ভর করতে পারিনা কারণ সিনেটর চার্চ বলছেন এক রকম আর পরে হচ্ছে অন্য রকম। সিনেটর কেনেডি বলেছেন যে সরকার সন্দেহজনকভাবে দুই রকম কথা বলছেন। (বাধা)। স্যার, নিউ ইয়র্ক টাইমস বলছে যে এই সরকার আমেরিকার মানুষের বিশ্বাস ভঙ্গ করেছে। আমেরিকার গণমাধ্যম এবং আমেরিকান সাংবাদিকরা পেন্টাগনের সাথে নেই। যে পেন্টাগন দু রকম কথা বলছে আর কাজ করছে তাদেরকে কি ভারতের বিশ্বাস করা উচিৎ? আপনি কি তাদের স্পষ্ট করে বলেছেন? তারা পাকিস্তানকে যে অস্ত্র দিচ্ছে তা আমাদের বিরুদ্ধে ব্যাবহার করা হচ্ছে। তারা চিনের বন্ধু। এগুলো ভারতের বিরুদ্ধে ব্যাবহার করার কথা। আপনি কি মার্কিন যুক্তরাষ্ট্রকে জানিয়েছেন যে যদি কোনো অস্ত্র সহায়তা প্রত্যক্ষ বা পরোক্ষভাবে অথবা  CENTO এবং SEATO এর মাধ্যমে পাঠানো হয় তবে তা শুধু বাংলাদেশ পরিস্থিতি খারাপ করবে তা নয় বরং ভারতের বিরুদ্ধেও ব্যাবহ্রিত হবে। তাই এই অস্ত্র সহায়তা বন্ধ করা উচিৎ। অতএব এধরনের অস্ত্র সহায়তা ভারতের বিরুদ্ধে যুদ্ধ হিসেবে বিবেচিত হবে এবং এই ব্যাপারে আমরা যে কোন পদক্ষেপ নিতে প্রস্তুত। আমি এটাই জানাতে চাই। 

আমেরিকান সরকার যা কাজ করেছে তা ইচ্ছাকৃত কারণ তারা এশিয়ায় ক্ষমতার ভারসাম্য চায় না - এবং তারা চায় না যে ভারত এগিয়ে যাক। তারা এশিয়াতে ঘাঁটি চায়। তাই তারা এসব করছে। আমি জানতে চাই ভারত সরকার এটা স্বীকার করেন কিনা যে মার্কিন যুক্তরাষ্ট্র পাকিস্তানে যে অস্ত্র সাহায্য দিচ্ছে তা ইচ্ছাকৃতভাবে দিচ্ছে - এটা পেন্টাগনের আগ্রহে যা মোটেই গণতন্ত্র, স্বাধীনতা বা অন্য কিছুর জন্য নয়। শ্রী সদ্রুদ্দিন একই ভাষায় কথা বলেছেন। অ্যামেরিকাও একই ভাষায় কথা বলেছে। তাই, এটা পাকিস্তান, জাতিসংঘ, মার্কিন যুক্তরাষ্ট্র, ব্রিটেন ও সব পশ্চিমা শক্তির ষড়যন্ত্র। বর্তমান পরিস্থিতিতে আমি একটি জিনিস জানতে চাই। এই অস্ত্র সহায়তা কখন বাংলাদেশ যাচ্ছে? কেন আমাদের সরকার বাংলাদেশের চারপাশে নৌ ও বিমান অবরোধ আরোপ করছেনা যাতে করে এগুলো সেখানে পৌছাতে না পারে? আমি সরকারের কাছে জানতে চাই কেন তারা এখন পর্যন্ত এটা করছেনা? মন্ত্রী বলেন, তারা এটা বিবেচনা করবেন। আমি সরকারের কাছ থেকে কি এ প্রসঙ্গে আরেকটি জিনিস জানতে পারি? ২৫ মার্চ বাংলাদেশ মাত্র দুটি ডিভিশন ছিল। এখন সেখানে পাঁচটি ডিভিশন আছে। কিভাবে তিনটি বিভাগ পশ্চিম পাকিস্তান থেকে বাংলাদেশে পৌছাল? 

সেখানে কি কোন বড় শক্তি আছে যারা এই সৈন্য এবং অস্ত্র বহনে পাকিস্তানকে সাহায্য করেছে? তাদের কাছে কি কোন তথ্য আছে? যদি না থাকে তাহলে আমাদের জানান সেগুলো কীভাবে গেল? আরও শিপমেন্ট যাতে না হয় তার জন্য তারা কি ব্যাবস্থা নেয়া হচ্ছে? 

জনাব চেয়ারম্যান: ঠিক আছে। হ্যাঁ জনাব মন্ত্রী। (বাধা)। দয়া করে অপেক্ষা করুন। আমি সবাই অনুমতি দেব। 

সরদার শরণ সিং: স্যার, প্রশ্ন ছিল পাকিস্তান কে অস্ত্র সাহায্য দেয়া নিয়ে আমাদের মনোভাব স্পষ্টভাবে এবং পরিষ্কারভাবে মার্কিন সরকারের কাছে পৌঁছে দেয়া হয়েছে কিনা। আমার উত্তর হ্যাঁ। আমরা স্পষ্টভাবে বলেছি যে পাকিস্তানে কোনো ধরণের অস্ত্র সাহায্যে তাদের সামরিক শক্তি বাড়াবে এবং পাকিস্তান নিজেই বলে যে ভারত তাদের শত্রু - তাই তাদেরকে কোন সাহায্য করা মানে সরাসরি আমাদের বিরোধিতা করা। কারণ এই অস্ত্র সরাসরি আমাদের বিরুদ্ধে ব্যাবহার করা হবে। তাই আমরা যুক্তরাষ্ট্রকে কোন সন্দেহের মধ্যে রাখিনি। শুধু তাই নয় স্যার, বাংলাদেশের নৃশংসতার পরিস্থিতি এখন যে অবস্থায় আছে এসবের পরে সেখানকার মানুষের অধিকার আদায়ের সংগ্রাম আরও প্রলম্বিত হবে। তাই স্যার, আমরা আমাদের দৃষ্টিভঙ্গি মার্কিন সরকারকে জানিয়েছি। 

শ্রী জোয়াচিম আল্ভা (মহারাষ্ট্র): স্যার, ১৯৬৫ সালে, মার্কিনরা পাকিস্তানে কোনো অস্ত্র চালান করেনি। স্যার এটা গুরুত্তপূর্ন কথা। ১৯৬৫ সালে অ্যামেরিকা পাকিস্তানে অস্ত্র চালান বন্ধ রেখেছে। 

সরদার শরণ সিং: তারপর, স্যার, সন্মানিত সদস্য যে প্রশ্ন দুটি করেছেন যে আমরা পশ্চিম পাকিস্তান থেকে পূর্ব পাকিস্তানে চালান বন্ধ করার জন্য নৌ ও আকাশপথ অবরোধ করব কিনা। আমি মনে করি এর সাথে অ্যামেরিকার পাকিস্তানে অস্ত্র সাহায্য পাঠানোর কোন সমপর্ক নাই। এটা একটা সাধারণ প্রশ্ন। 

(বাধা)
শ্রী কৃষাণ কান্ত: স্যার, পয়েন্ট অব অর্ডার। 
(বাধা)
সরদার শরণ সিং: স্যার, এটি একটি সাধারণ প্রশ্ন ... (বাধা) .... স্যার, এই সাধারণ প্রশ্নের উত্তর এখন দিতে চাই না। 

শ্রী কৃষাণ কান্ত: স্যার, পয়েন্ট অব অর্ডার। "নিউ ইয়র্ক টাইমস" প্রতিবেদনে বলা হয়, একটি জাহাজ ৮ মে যাত্রা শুরু করে এবং গতকাল করাচিতে পৌঁছায়। ঐ জাহাজটি অস্ত্র বোঝাই ছিল এবং বাংলাদেশ যাচ্ছে। এটি খুবই প্রাসঙ্গিক প্রশ্ন। 

জনাব চেয়ারম্যান: তিনি আপনার প্রশ্নে যাচ্ছিলেন যা আপনি করলেন....
(বাধা)
শ্রী কৃষাণ কান্ত: হ্যাঁ, স্যার। 
জনাব চেয়ারম্যান:............ এসব সেনাসদস্যকে পরিবহন .........
সর্দার শরণ সিংঃ পশ্চিম থেকে পূর্ব পাকিস্তানে 
জনাব চেয়ারম্যান: পশ্চিম পাকিস্তান থেকে পূর্ব পাকিস্তানে নেয়া হয়েছে কি হয়নি। 
(বাধা)
শ্রী কৃষাণ কান্ত: স্যার, তার আগে আমি অন্য একটি প্রশ্ন জিজ্ঞাসা করেছি। গতকাল যে চালান পাকিস্তান পৌঁছেছে তা বাংলাদেশ পাঠাতে যাচ্ছে। সুতরাং, স্যার, মাননীয়  মন্ত্রী প্রশ্নের উত্তর দিচ্ছেন না। এর আগে পশ্চিম পাকিস্তান থেকে সৈন্য ও অস্ত্র বাংলাদেশে গেছে। কীভাবে গেল? তার কাছে কি কোন তথ্য আছে যে কোন বড় শক্তি তাদের সাহায্য করেছে? 

জনাব চেয়ারম্যান: না, তা আসে না। 
শ্রী কৃষাণ কান্ত: স্যার, এটি খুব প্রাসঙ্গিক প্রশ্ন। 
(বাধা)
জনাব চেয়ারম্যান: না। 
শ্রী কৃষাণ কান্ত: স্যার, পররাষ্ট্র মন্ত্রীর জানা উচিত। 
(বাধা)
জনাব চেয়ারম্যান: হ্যাঁ, জনাব মন্ত্রী। 
সরদার শরণ সিং: প্রশ্ন উঠেছে বড় কোন শক্তি পাকিস্তানকে বাংলাদেশের সৈন্য ও অস্ত্র বহনে সাহায্য করছে কিনা - আমার জানা মতে এরকম কেউ তা করছেনা। 
 (বাধা)


শ্রী শি ডি পাণ্ডে: এমনকি চীনও না? 
জনাব চেয়ারম্যান: তিনি এভাবে উত্তর দিতে পারেন না। জনাব পান্ডে, আপনি আপনার সীটে বসুন। 
শ্রী এ ডি মনি: স্যার, উনি এখানে বসেই আছেন। 
শ্রী ভূপেশ গুপ্ত: স্যার, যদি এমন হয় যে পাকিস্তানকে অস্ত্র দিয়ে ভারতের সাথে যুদ্ধ লাগানোর কোন পরিকল্পনা অ্যামেরিকার নেই তবে আমি জানিনা তাদের পরিকল্পনা আসলে কি। 
জনাব চেয়ারম্যান: দয়া করে বসুন। 
শ্রী ভূপেশ গুপ্ত: এখনো তিনি বলেছেন যে কোন বিশ্বশক্তি সাহায্য করছেনা। 
সরদার শরণ সিং: এটা একটা আলাদা বিষয়। যে প্রশ্নটি জিজ্ঞেস করা হয়েছিল (বাধা) .... যে প্রশ্নটি জিজ্ঞাসা করা হয়েছিল। 

জনাব চেয়ারম্যান: দয়া করে বসুন, জনাব ভূপেশ গুপ্ত। 
সরদার শরণ সিং: প্রশ্নটি ছিল অস্ত্র ও লোকবল পশ্চিম পাকিস্তান থেকে পূর্ব পাকিস্তানে আনার ব্যাপারে কোন বিশ্বশক্তি সাহায্য করছে কিনা। 

আমি চীন সম্পর্কে বলতে পারব না। চীনের সব রকম সহায়তায় ও সরঞ্জাম দিচ্ছে। কিন্তু পরিবহনের ক্ষেত্রে ততোটা নয়। তবে সন্দেহ নেই যে চিন সব রকমের সরঞ্জাম দিচ্ছে.......
(বাধা)
জনাব চেয়ারম্যান: জনাব পান্ডে, আপনি মন্ত্রী না। মন্ত্রীকে উত্তর দিতে দিন। .........
(বাধা)
সরদার শরণ সিং: এটা শেষ প্রশ্নের উত্তর। 

শ্রী রাজ নারায়নঃ আমাকে আবার বৈধতার প্রশ্ন তুলতে হচ্ছে। আপনি এখানে রুলিং দিয়েছেন আর আমার প্রশ্নের পরিপ্রেক্ষিতে সরকার একথা মেনে নিয়েছেন যে এখন থেকে ইস্ট পাকিস্তান শব্দটি ব্যাবহার করা হবেনা শুধু বাংলাদেশ শব্দটি ব্যাবহ্রিত হবে কিন্তু মন্ত্রী মহোদয় বারবার ইস্ট পাকিস্তান ইস্ট পাকিস্তান বলছেন। একবার যখন বললেন আমি ভাবলাম অসতর্কতাবশত বলে ফেলেছেন কিন্তু আমার মনে হচ্ছে সরকার প্রথমে যে অবস্থান গ্রহণ করেছিলেন তা থেকে পেছনে সরে যাচ্ছেন। আপনি দয়া করে এব্যাপারে স্পষ্ট ধারনা দিন। এই সংসদে একথা অনুমোদিত হয়ে গেছে যে ‘ইস্ট পাকিস্তান’ ও ইস্ট বাংলা শব্দ দুটি আর ব্যাবহার করা হবেনা, তদস্থলে ‘বাংলাদেশ’ বলতে হবে। এর পর ও মন্ত্রী ‘ইস্ট পাকিস্তান’ শব্দটি কেন ব্যাবহার করছেন? 
সর্দার শরণ সিংঃ আমার উত্তর দেবার কিছু বাকি নেই। আন্তর্জাতিক সম্প্রদায় এইটাই ব্যাবহার করছে। 
(বাধা)
শ্রী রাজ নারায়নঃ মহোদয়, আমি একটি প্রশ্ন করেছিলাম। মন্ত্রী তার কি জবাব দিয়েছেন আমি শুনিনি। আমি জানতে চাই সরকারের সঠিক মনোভাব কি? তিনি বাংলাদেশে বিশ্বাসী না ইস্ট পাকিস্তানে? সরকার সোজা উত্তর দেবেন। এটা কৌতুক নাকি। আমি জিজ্ঞেস করলে তার কুকীর্তি ফাঁস করে দেব। 
সভাপতিঃ এই স্টেটমেন্ট তিনি তো বাংলাদেশেই লিখেছেন। 
শ্রী রাজ নারায়নঃ স্টেটমেন্টে যা লিখা আছে তাই বলুন, যা বলবেন তাই লিখবেন, যা লিখবেন তাই বলবেন। 
সভাপতিঃ আপনি বসে পরুন। 
শ্রী রাজনারায়ণ তাহলে আমি বুঝব যে আপনি মন্ত্রীকে আদেশ করছেন যা লিখে হয়েছে তাই বলতে। দেখুন, এসব শব্দের জটিলতায় অনেক পড়েছিলাম। 

শ্রী ভূপেশ গুপ্ত: স্যার আমার একটি সাবমিশন আছে। দয়া করে আপনি রুলিং দেন যে ‘ইস্ট পাকিস্তান’ শব্দটি যেখানেই ব্যাবহার করা হবে সেটাকে কেটে দিতে হবে অথবা সেই শব্দটি প্রসিডিং এ ব্যাবহার করা যাবেনা। একটি স্ট্যান্ডিং রুলিং থাকা উচিৎ। যখনি ‘ইস্ট পাকিস্তান’ বলা হবে সেটাকে ‘বাংলাদেশ’ হিসেবে ধরে নিতে হবে। 


শ্রী রাজনারায়ণঃ সরকারের নির্লজ্জতা দেখুন, এটা নাকি ইন্টারন্যাশনাল এক্সপ্রেশনে বাংলাদেশ কি অন্তর্লীন হবে। 
সভাপতিঃ আচ্ছা, হয়ে গেছে। 
শ্রী রাজনারায়ণঃ আমি আপনাকে অনুরোধ করছি আপনি তাকে বলুন। আপনি সত্য বলেছেন যে স্টেটমেন্টে বাংলাদেশ লিখা রয়েছে। আমি মনে করেছিলাম মন্ত্রী অজ্ঞতাবশত বা অভ্যাসবশত তা বলছেন কিন্তু তিনি স্বীকার করলেন যে এটি ইন্টারন্যাশনাল এক্সপ্রেশন। আমার জানা নেই। রাশিয়া, অ্যামেরিকা, ব্রিটেন এই তিন শক্তির ষড়যন্ত্রে ভারত-পাকিস্তানের সৃষ্টি। আমাদের মগজে একথা পরিষ্কার আমি সর্দার শরণ সিংহ এর মত বিদেশে দাওয়াত খেয়ে বেড়াই না আমি আমার নীতি বদলাতে পারি না। তিনি বিদেশে গিয়ে কি কি করলেন প্রকাশ করব। আমার আবেদন এই যে, যেমন ভুপেশ গুপ্ত মহাশয় বলেছেন, আপনি আদেশ করুন, যেখানে যেখানে ‘ইস্ট পাকিস্তান’ ব্যাবহার করা হয়েছে তা কার্য বিবরণী হতে বাদ যাবে এবং তদস্থলে ‘বাংলাদেশ’ শব্দটি আসবে যা বিবৃতিতে লিখা আছে। 

শ্রী কৃষাণ কান্ত: এটা আমার পয়েন্ট অব অর্ডার ছিল। মাননীয় মন্ত্রী তার উত্তরে বলেছেন তারা আমেরিকান সরকারকে জাহাজ যাতে পাকিস্তান পৌঁছাতে না পারে সেটা বলেছেন। ধরে নিন যে অ্যামেরিকা তাদের কথা রাখল না - তখন সরকার সেইসব অস্ত্র যাতে পশ্চিম পাকিস্তান থেকে পূর্ব পাকিস্তানে না আসতে পারে সেই ব্যাপারে কোন ব্যাবস্থা নেবেন কিনা - এটাই ছিল আমার সহজ প্রশ্ন। 

সরদার শরণ সিং: ঐ পরিস্থিতিতে আমরা কি করব সেটা আমি এখন বলতে চাইনা। এই মুহুর্তে আমি কিছুই বলতে চাইনা। আমি অলরেডি এর উত্তর দিয়েছি। 

জনাব চেয়ারম্যান: আপনি কি "বাংলাদেশ" শব্দের ব্যবহার সম্পর্কে কিছু বলবেন? 
সরদার শরণ সিং: আমি জানি না, স্যার, যদি আমার অনুপস্থিতিতে অন্য কোন সিদ্ধান্ত নেয়া হয়েছে কিনা। কিত্নু আমি যখন গত এক পক্ষকাল আগে সেশনে এসেছিলাম তখন পর্যন্ত আমি এসংক্রান্ত কিছুই জানিনা। এবং আমি রেকর্ড বেড় করে দেখে নেব যে এটা কত শক্তভাবে করা হয়েছে। এবং আমি একটা কথা সোজাসুজি বলতে চাই - তা হল যখন আমাকে অন্য দেশের সাথে কথা বলতে হয় তখন তাদের কাছে বোধগম্য হয় এমন ভাবেই আমাকে কথা বলতে হয়। 
তাই আমাকে এটা দেখতে হবে। আমি ফাইনালি কিছু বলছিনা - আমাকে দেখতে হবে শেষ পর্যন্ত সভাপতি এই ব্যাপারে কি বলেছেন। 

শ্রী ভূপেশ গুপ্ত: আপনি সহজেই বলতে পারেন যে ২৫ মার্চের আগে সেটা পূর্ব পাকিস্তান ছিল এবং ২৫ মার্চ থেকে এটি বাংলাদেশ। 
শ্রী এ জি কুলকার্নিঃ তার সংসদের ভাষাতেই এটা বলা উচিৎ। তিনি এটাকে শুধু বাংলাদেশ বলতে পারেন। 

শ্রী লোকনাথ মিশ্র (উড়িষ্যা): আপনি মন্ত্রীর অবগতির জন্য পুনরায় রিপিট করতে পারেন। 
মন্ত্রী
জনাব চেয়ারম্যান: ডেপুটি চেয়ারম্যান সম্ভবত নির্দেশনা দিয়েছিলেন। 
সরদার শরণ সিং: আমি আগেই বলেছি যে, আমি দেখে নেব কি নির্দেশনা দেয়া হয়েছে। 
শাড়ি রাজনারায়ণ: সেখানে পড়ার কি আছে? 
সরদার শরণ সিং: আমি পরে নিতেই অভ্যস্ত। 
শ্রী রাজনারায়ণ: আপনার স্টেটমেন্টেই "বাংলাদেশ" শব্দটি লেখা আছে। 
শ্রী ভূপেশ গুপ্তঃ পড়ার কিছুই নেই। প্রধানমন্ত্রী এখন বারবার "বাংলাদেশ"  শব্দটি ব্যাবহার করেন। প্রতিরক্ষা মন্ত্রীও তাই। এটাই আমাদের ভাষা। এর একটি রাজনৈতিক জাত্যর্থ হয়েছে। এর একটি নৈতিক সংজ্ঞা আছে। 
সরদার শরণ সিং: একই শব্দ অন্যান্য বিভিন্ন প্রত্যুত্তরগুলিতে ব্যবহৃত হয়েছে। যেমনটি আপনি বলেছেন। কিন্তু আমাকে পড়ে দেখতে হবে আমি যখন ছিলাম না তখন কি কি গৃহীত হয়েছে এবং তখন নিশ্চই আমি মেনে চলব। 
চেয়ারম্যান: আমি আশা করি, জনাব মন্ত্রী, আপনি এখন মিস্টার মোহতার নোট নিতে পারেন। 

শ্রী এম কে মোহতা: স্যার, মাননীয় মন্ত্রী বলেছেন, মার্কিন সরকার টেকনিক্যালি লুকাচ্ছেন যে ২৫ মার্চের পর নতুন কোন অনুমোদন দেয়া হয় নাই। স্যার আমিও মনে করি ভারত সরকার পালিয়ে আসা উদ্বাস্তুদের সাথে - যারা এখন পশ্চিমবঙ্গ, আসাম ও অন্যান্য বর্ডার এস্টেটে অবস্থান করছে - তাদের সাথে লুকোচুরি খেলছেন। এই হাউজ জানতে চায় কেন সরকার পাকিস্তানে অস্ত্র আসা প্রতিরোধের ব্যাপারে পদক্ষেপ নিচ্ছেন না। এসব অস্ত্র বাংলাদেশের নিরস্ত্র মানুষের উপর ব্যাবহার করা হবে - ভারতের জনগণের উপর ব্যাবহার করা হবে। হাউজ জানতে চায় ভারত সরকারের মনে কি আছে? দ্বিতীয়ত আমি মন্ত্রীর কাছে জানতে চাই জাহাজে এমন কোন যন্ত্র আছে কিনা যা দিয়ে পাকিস্তান সাধারণ বিমানকে যুদ্ধবিমানে রূপান্তর করতে পারে যেগুলো বাংলাদেশের মানুষের উপর ব্যাবহার হবে? এটা হতে পারে কি পারেনা? যদি বলেন হতে পারে তাহলে প্রশ্ন কেন ভারত সরকার অ্যামেরিকার বিরোধিতা করছে না? পরিশেষে আমি জানতে চাই কোন কোন দেশ বাংলাদেশের অবস্থা খারাপ হবার পড় থেকে পাকিস্তানকে অস্ত্র দিয়েছে। 

সরদার শরণ সিং: প্রথম প্রশ্নের বিষয়ে বলা যায় আপনি কীভাবে সমস্যাকে মোকাবেলা করবেন সেটা আপনার মানসিকতার ব্যাপার। একটি বিষয় পরিষ্কার জেনে রাখুন যে আমরা শিপমেন্ট থামাতে বলেছি। এটাও নিশ্চিত যে এতে করে দুই দেশের মধ্যে দূরত্ববৃদ্ধি তরান্বিত হবে। এটা করুন বা ওটা করুন - এসব বলার চেয়ে এই পথই ভালো হবে। একটির স্টেপের পড়ে আরেকটি স্টেপ শুরু হয় - এটা আমাদের মাথায় রাখতে হবে। যা খুশী তা করাটা বুদ্ধিমানের কাজ হবেনা। আগে সব দিক ভেবে নিয়ে সিদ্ধান্ত নিতে হবে। দ্বিতীয় প্রশ্নে তিনি বলেছেন যে যদি সেখানে সিভিল বিমানের যন্ত্রাংশ থাকে সেগুলোকে যুদ্ধ বিমান তৈরিতেও কাজে লাগানো যায় - হ্যা - তার কথা সঠিক। অতএব একারণেই পাকিস্তানকে যে কোন ধরণের আর্থিক সাহায্য করা প্রকারান্তরে নৃশংসতাকে প্রশ্রয় দেয়া। অ্যামেরিকার ও অন্যান্য দেশের পাকিস্তানকে দেয়া বিমানের যন্ত্রাংশ অথবা কোন আর্থিক অনুদান মিলিটারি নৃশংসতাকে আরও বাড়িয়ে দেবে। 

শ্রী ভূপেশ গুপ্ত: ‘পোষকতা করা’ শব্দটি কি যথার্থ হয় কিনা? কেউ একজন হত্যা করছে আর আমি তাকে অস্ত্র দিচ্ছি। এটা কি হত্যায় সাহায্য করা নাকি হত্যা করা? 

সরদার শরণ সিং: আমি একমত যে এই ইংরেজি শব্দটা অনেক ফোর্সফুল, অনেক এক্সপ্রেসিভ। এটাই একমাত্র অভিব্যক্তি। আমি আরও বলেছি যে এতে সামরিক শাসনের সম্ভাবনা বৃদ্ধি পায় এবং তারা আরও বৃহত্তর হিংস্রতার দিকে ধাবিত হবে। 


শ্রী ভূপেশ গুপ্ত: সেটাই ব্যবহার করুন। 
সরদার শরণ সিং: আমি ব্যবহার করেছি। 
শ্রী ভূপেশ গুপ্ত: আমি এখানে আরও ভালো শব্দ দিতে পারি। 
শ্রী অর্জুন অরোরা: জনাব গুপ্ত ব্রিটেনে ছিলেন। 
সরদার শরণ সিং: অতএব, আমরা সবসময় শব্দের ব্যাপারে তার সংশোধনী গ্রহণ করি। বাংলাদেশের উদ্ভূত পরিস্থিতির পরে জানা মতে পাকিস্তানে অস্ত্র সরবরাহ করেছে অ্যামেরিকা ও চিন। অর্থাৎ অন্যান্য দেশগুলোর মধ্যে শুধুমাত্র এরাই পাকিস্তানকে মিলিটারি সহায়তা দিয়েছে। 

শ্রী এ ডি মনি (মধ্য প্রদেশ): আমি মন্ত্রীকে জিজ্ঞেস করতে চাই যেহেতু নিউ ইয়র্ক টাইমসে ভিয়েতনাম ইস্যুতে অ্যামেরিকার বিষয়টি প্রকাশিত হয়েছিল - এতে করে স্টেট ডিপার্ট্মেন্টের গোপনীয়তা ফাঁস হয়েছে কিনা? মার্কিন সরকারের গ্রহণযোগ্যতা আমাদের কাছে কতটুকু থাকে? দেশজুড়ে যেহেতু সরকারের পলিসিতে অসন্তোষ তৈরি হয়েছে এসময়ে সরকারের উচিৎ বিষয়টি ফর্মালি নিরাপত্তা পরিষদে পেশ করা - এতে করে অন্য দেশগুলোকে পাকিস্তানকে অস্ত্র সহায়তা দিতে নিষেধ করা যায় কিনা? আমরা রোডেশিয়ার ক্ষেত্রে এমনটি করেছিলাম - কিন্তু এখন আমাদের সীমান্তের বন্ধু রাষ্ট্রের ক্ষেত্রে করছিনা। সরকার কেন নিরাপত্তা পরিষদে খোঁড়া যুক্তি উপস্থাপন করছেন? নিউ ইয়র্কে আমাদের এমব্যাসি নিয়ে প্রশ্ন উঠেছে। মন্ত্রী জানেন যে জেনারেল কাউন্সিলরের অফিসে আমাদের কিছু ডেলিগেট ছিল। আমি কি জানতে পারি বাংলাদেশ ইস্যু শুরু হবার পরে তিনি জেনারেল কাউন্সেলরের স্টাফদের শক্তিশালী করেছেন কিনা যাতে করে তারা সেখানকার মিলিটারি এটাচিকে কি ঘটছে তার উপর চোখ রাখতে বলতে পারেন? জেনারেল কাউন্সেলর ৩, ই-৬৪ তে আছেন - আপনি জানেন। 


দুপুর ১২ টা
আমি জানতে পারি পাকিস্তানে অ্যামেরিকার অস্ত্র সরবরাহের ব্যাপারে খোঁজ খবর নিতে সেখানে আমাদের অফিসকে শক্তিশালী করা হয়েছে কিনা? কিনা এই অফিস খুঁজে বের করতে কি দেশ থেকে অস্ত্র সরবরাহ পেতে পাকিস্তান দ্বারা তৈরি প্রচেষ্টা সংক্রান্ত যুক্তরাষ্ট্রে ঘটছে জোরদার করা হয়েছে? তৃতীয়ত, আমি মাননীয় মন্ত্রীর দৃষ্টি আকর্ষন করছি গতকালের অল ইন্ডিয়া রেডিওতে প্রচারিত ‘স্পটলাইট’ অনুষ্ঠান সম্পর্কে। সেখানে বলা হয়েছে যে কিছু কিছু লোক স্টেট ডিপার্ট্মেন্টের দিকে দৃষ্টি নিবন্ধন করছেন যে তারা আঁচ করতে পেরেছিলেন যে অ্যামেরিকা এমন কাজ করতে যাচ্ছে। তাহলে কেন আমাদের সরকার কৈফিয়ত চাইবে না? আমি জানতে চাই এই অনুষ্ঠান কি পররাষ্ট্র মন্ত্রণালয় অবগত ছিল নাকি আই এন্ড বি মিনিস্ট্রি ব্যাবস্থা নিয়েছিল? 

সরদার শরণ সিং: আমি জানি, স্যার নিউইয়র্ক টাইমস ভিয়েতনামে অ্যামেরিকার কার্যক্রম সংক্রান্ত খবর প্রকাশ করেছে যা এখন সেখানে ব্যাপকভাবে আলোচিত হচ্ছে। এটি রীতিমত এখন অ্যামেরিকার কোর্টে পৌঁছে গেছে। দি নিউ ইয়র্ক টাইমস চমৎকার কিছু কাজ করছে - তারা অনেক অজানা জিনিস আমাদের সামনে তুলে আনছে। এখন দ্বিতীয় প্রশ্নের ব্যাপারে আমি জানতে চাই এটিকে নিরাপত্তা পরিষদে উত্থাপন করা হবে কিনা। এই বিষয়টি খুব সাবধানে বিবেচণা করতে হবে। আমি আপনার সাথে খোলাখুলি কথা বলছি। নিরাপত্তা পরিষদের সাথে আমাদের বোঝাপড়া সুখকর না। সেখানে কিছু উত্থাপন করার আগে আমাদের ভালোভাবে চিন্তা ও আলোচনা করতে হবে - কারণ সেখানে আমাদের পক্ষে ও বিপক্ষে অনেকেই শক্ত শক্ত কথা বলতে পারেন। তাছাড়া নিরাপত্তা পরিষদের সফলতাও এখন প্রশ্নবিদ্ধ। তৃতীয় প্রশ্নের ব্যাপারে বলছি - বলা হয়েছে যে নিউ ইয়র্কের জেনারেল কন্সুলের অফিসে মিলিটারি এটাচি রাখা যেতে পারে। আমি বলতে পারছিনা আসলে এতে কোন কাজ হবে কিনা। অল ইন্ডিয়া রেডিওর প্রচার সম্পর্কে আমার কোন ধারনা নাই। আমি এটা শুনিনি। আর এটা নিয়ে মন্তব্যও করতে পারছিনা। তবে আপনারা জানেন যে পররাষ্ট্র মন্ত্রণালয় স্টেটমেন্ট পরিষ্কার করেনি। আমি মন্তব্য করতে পারছিনা কারণ আমি অনুষ্ঠানটি শুনিনি। এটা হতে পারে কোন প্রেসের লোক অথবা কোন রাজনৈতিক চিন্তাবিদ অথবা অন্য কারো বক্তব্য। তিনি অবশ্যই আনঅফিসিয়াল কেউ। 
এখন স্যার, নিঃসন্দেহে এই হাউজ সচেতন আছে। আমাকে কল এটেশন মোশনের উত্তর দিতে হবে। 




শ্রী ভূপেশ গুপ্ত: পয়েন্ট অব অর্ডারের উপর ......
সন্মানিত সদস্যগণ: না না। 
শ্রী ভূপেশ গুপ্ত: আগে যখন লোকসভায় এ  ধরনের কাজ করতাম তখন আমরা দুইটা পর্যন্ত অপেক্ষা করতাম। আমার মনে হয় আমরা এটা শেষ করা পর্যন্ত লোকসভা অপেক্ষা করুক। এটার মাঝখানে চলে গেলে হবেনা। এটা খুব ভুল ও অন্যায় হবে - কারণ সেক্ষেত্রে এই হাউজকে সেকেন্ড ক্যাটাগরিতে ফেলা হবে। তাই আমি আশা করব আমার সন্মানিত লোকসভার বন্ধুগণ কিছু মনে করবেন না। যখন মন্ত্রী সেখানে ছিলেন তখন আমরা তিনি আসা পর্যন্ত আমরা অপেক্ষা করতাম। আপনার ইন্সট্রাকশন অনুযায়ী তিনি এখানে আমাদের আলোচনা শেষ হলেই চলে যাবেন। 

জনাব চেয়ারম্যান: ঠিক আছে জনাব মুনিস্বামি। 
শ্রী এন আর মুনিস্বামি(তামিলনাড়ু): স্যার, আমরা সবাই ভেবেছিলাম যে আমাদের বিদেশমন্ত্রী বিজয়ী ভাবে ভারতে অবতরণ করেছেন। কিন্তু দুর্ভাগ্যবশত তিনি ভারতে অবতরণ করার সময়েই নিউ ইয়র্ক টাইমসের খবরে আমরা সমানভাবে মুষড়ে পড়েছি। আমি জানতে চাই তিনি অ্যামেরিকায় অবস্থানকালেই করাচীর উদ্যেশ্যে যে সেনাসরঞ্জামপূর্ন ফ্রিগেট রওনা দিয়েছে তা জানতেন কিনা। যদি তিনি ডাইরেক্টলি বা ইন্ডাইরেক্টলি না জেনে থাকেন তাহলে সেখান থেকে আসার পর এই সংবাদ জেনে এখন তিনি ভবিষ্যতে তাদের সাথে কীভাবে বোঝাপড়া করবেন বলে ঠিক করেছেন? 


দ্বিতীয় প্রশ্নটি হল পাকিস্তান অন্যান্য দেশের সঙ্গে SEATO এবং CENTO এর একজন সদস্য এবং সম্ভবত ন্যাটোরও সদস্য। তারা অর্থনৈতিক এবং সামরিক - সব ধরণের সাহায্য পাচ্ছেন। কিন্তু মনে হচ্ছে আমরা অনেক অসামর্থ্যে ভুগছি। আমার মনে হয় এখনকার পরিবর্তিত পরিস্থিতির সাথে তাল মিলিয়ে আমাদের ননএলাইন্মেন্ট পলিসি আবার রিভাইস করা দরকার। 

তৃতীয় প্রশ্ন হল, তিনি যে সব দেশ গিয়েছেন যেখানে বাংলাদেশের ব্যাপারে আমাদের অবস্থান তুলে ধরতে ভালো ভাবে সফল হয়েছেন। এখন ভুট্টো সাহেব সেই সব দেশে যাওয়া শুরু করেছেন। এবং সেখানে আমাদের পররাষ্ট্রমন্ত্রীর করে আসা ভালো মনোভাবকে নষ্ট করে দিচ্ছেন। আমি জানতে চাই তিনি বিষয়টা তদারকি করবেন কিনা যাতে করে তিনি যে ইম্প্রেশন করে রেখে এসেছিলেন সেটা বজায় আছে কিনা তা জানা যায়। 

যতদূর আমেরিকা কন্সার্ণ আছে তাতে স্টেট ডিপার্টমেন্ট গুলো পরিভাষায় পূর্ণ। এবং প্রতিরক্ষা দপ্তর নিজেদের মত মিলিটারি সরঞ্জাম সাপ্লাই দিচ্ছে আর হোয়াইট হাউজ সেটাকে সমর্থন দিয়ে যাচ্ছে। এই তিনটা শাখা সমন্বিতভাবে কাজ করছেনা। আমি জানতে চাই এই তিন বিভাগের মতে কোন পার্থক্য আছে কিনা - যেখানে পেন্টাগন পাকিস্তানের পক্ষে আর হোয়াইট হাউজ সেটাকে সমর্থন দিচ্ছে। আমি জানতে চাই অ্যামেরিকা যে ভাবমুর্তি দেখিয়েছিল তা বজায় রাখবে কিনা এবং দুইটি ফ্রিগেটে করে যে সকল এয়ারক্র্যাফট আর ধ্বংসাত্মক অস্ত্র পাঠাচ্ছিলেন সেই চালান বন্ধ করবেন কিনা। 

আমার শেষ ও ফাইনাল প্রশ্ন হচ্ছে আমরা যুদ্ধ যদি শুরু হয়ে যায় তাহলে তার জন্য আগে থেকে কোন প্রস্তুতি নিয়ে রাখব কিনা? আমরা এই কি আকস্মিকতার জন্য প্রস্তুত আছি? 

সরদার শরণ সিং: স্যার, প্রথম প্রশ্ন সম্পর্কে আমার যোগ করার কিছুই নাই। শুধু বলব পদক্ষেপ নেয়া প্রক্রিয়াধীন আছে এবং তারা আমাদের যে আশ্বস্তিই দেন না কেন। 

দ্বিতীয় প্রশ্নে তিনি পরামর্শ দিয়েছেন যে আমাদের ননএলাইন্মেন্ট পুনর্বিবেচনা করা উচিত। আমি মনে করি না যে শুধুমাত্র একটি দৃষ্টি আকর্ষন বিষয়ে আলোচনা করতে যেয়ে একটি দীর্ঘ আলোচনার শুরু হোক এবং বর্তমান নীতির কার্যকারিতা সম্পর্কে গভীর আলোচনা চলুক। এটি একটি বড় ইস্যু যা এই সংক্ষিপ্ত দৃষ্টি আকর্ষন নোটিশে মোকাবিলা করা যাবে না। 


তারপর তৃতীয় প্রশ্নে তিনি বলেছেন যে ভুট্টো সাহেব সফরের পরিকল্পনা করছেন। এটাকে আমি স্বাগত জানাই। আমরা আমাদের দৃষ্টিভঙ্গি জানিয়েছি - তাদের যদি কিছু বলার থাকে তাহলে তারা তাদের দৃষ্টিভঙ্গি জানাবার অধিকার রাখে। এটাই আন্তর্জাতিক বিশ্বে সবাইকেই করতে হয়। নিজেকে সবচেয়ে ভালোভাবে ফুটিয়ে তুলতে হয়। হতে পারে আমি যে ভাবমূর্তি দিয়ে এসেছি তা ক্ষুণ্ণ হবে। এতে আমার হাত নেই। আমাকে যদি কেউ সুযোগ দেয় আমি দীর্ঘ দাবী করব। তবে আমার সন্দেহ নেই যে বাংলাদেশে এখন যা ঘটছে তাতে আমাদের পক্ষেই সবার মনোভাব থাকবে। এর পর তিনি জানতে চেয়েছেন যে অ্যামেরিকার বিভিন্ন দপ্তর ভিন্ন ভিন্ন ভাবে কাজ করে কিনা। সেটা তাদের বিষয়। আমরা শুধু ফলাফল দেখব। আমরা ভুল জানি - সেজন্য আমাদের কাছে মনে হচ্ছে যে এক এক দপ্তর ভিন্ন ভিন্ন ভাবে কাজ করে। আর যদি আমরা আগে থেকেই কোন কিছু ধরে বসে থাকি তাহলে আমরা সন্তস্ট হতে পারব না। এটা তাদের ব্যাপার যে যখন তারা কোন বিবৃতি দেবেন তার দায় দায়িত্ব তারা নেবেন। এর পর শেষ প্রশ্নটি একটি সাধারণ প্রশ্ন যে যদি যুদ্ধ পরিস্থিতি শুরু হয় তাহলে আমরা কী ব্যাবস্থা নেব? আমার কলিগ ডিফেন্স মিনিস্টার এখানে আছেন। তিনি এই হাউজে একাধিকবার বলেছেন যে যদি আমাদের অখণ্ডতা ও সার্বভৌমত্ব হুমকির সম্মুখীন হয় তাহলে আমরা যুগোপযোগী পদক্ষেপের মাধ্যমেই জবাব দেব। 
শ্রী ভূপেশ গুপ্ত: স্যার, মাননীয় মন্ত্রী বলেন যে তিনি আমার কাছে থেকে ভাষা গ্রহণ করবেন। কিন্তু তার ভাষার অভাব নেই। এটি তার যথেষ্ট আছে। কিন্তু তিনি আর  তার সরকার আমেরিকানদের ব্যাপারে রেজল্যুশন এবং সিদ্ধান্তের অভাবে ভোগেন। 

স্যার, যখন মাননীয় মন্ত্রী তার সাম্প্রতিক সফর শেষে পালাম বিমানবন্দরে পৌঁছান তখন তিনি সাংবাদিকদের মুখোমুখি হয়েছিলেন। তারা তাকে নিউ ইয়র্ক টাইমস পত্রিকার খবরটা দৃষ্টিগোচরে আনেন। তিনি বলেন - ‘আমি রিপোর্টের সত্যতা সম্পর্কে বলতে পারছিনা। আমাকে স্পষ্ট বলা হয়েছে যে পাকিস্তানে কোন অস্ত্র দেয়া হবেনা। ’ 

আমি জানি না টাইমস অব ইন্ডিয়া সঠিকভাবে এটি উদ্ধৃত করেছে কিনা। কিন্তু তিনি মনে হয় ঘোরের মধ্যে আছেন। এত কিছু হবার পরেও হয়ত অ্যামেরিকা তাদের কথা রাখবে। আমি অবাক হই কত সহজে তিনি এইসব বিবৃতি দেন। এমনকি ভারতের সময়ে? ..........
সরদার শরণ সিং: আপনি বিবৃতির অবশিষ্ট অংশ পড়ে দেখবেন। 
শ্রী ভূপেশ গুপ্ত: আমি পড়ব - সেখানে মাত্র দুটি বাক্য আছে। 
''আমাকে নিশ্চিত করা হয়েছে যে ইউ এস আর্মস পাকিস্তানে দেয়া হবেনা। ’ 
আপনি ‘নিশ্চিত’ শব্দটি ব্যাবহার করেছেন। অন্যটি হল - 
''আমি রিপোর্টের শুদ্ধতা সম্পর্কে সন্দিহান। ‘

আপনার কেন মনে হয় যে এমন একটা বিষয় নিয়ে নিউ ইয়র্ক টাইমস সুদ্ধ খবর লিখবে না। এর আগেও অনেকবার তাদের রিপোর্ট সত্য প্রমাণিত হয়েছে। আমি জানতে চাই। আপনি যা ইচ্ছা বলতে পারেন। 




এখন, তিনি কি জানেন যে ১৯৬৫ সালে পাক-ভারত যুদ্ধের সময় মার্কিনরা পাকিস্তানে অস্ত্র বিক্রয় ও সরবরাহের উপর নিষেধাজ্ঞা জারি করেন এবং এখনো সেটা বলবত আছে? আমরা খুঁজে পেয়েছি, ইন্টারন্যাশনাল হেরাল্ড ট্রিবিউন অনুযায়ী, মার্কিন পররাষ্ট্র দপ্তরের মুখপাত্র রবার্ট McCloskey বলেছেন যে ১৯৬৬-৬৭ সাল থেকে পাকিস্তানে সামরিক আইটেম বিক্রি হয় বার্ষিক দশ মিলিয়ন ডলার। এখন নিউ ইয়র্ক টাইমস প্রকাশ করেছে যে ১৯৬৭ থেকে ৩০ এপ্রিল ১৯৭০ এর মধ্যে পাকিস্তানে সামরিক সরঞ্জাম প্রবাহ হয় প্রায় ৪২ মিলিয়ন ডলার। এই সমস্ত ঘটনা আপনার জানা। আপনার রাষ্ট্রদূতেরও জানার কথা। সে কি করছে? আমি জানতে চাই। এ প্রসঙ্গে সিদ্ধান্ত সরকার কি নীতিগত সিদ্ধান্ত নিয়েছে? সরকার কি মনে করেনা যে অ্যামেরিকা অপরাধমূলক পৃষ্ঠপোষকতা করছে? এর ফলে ইয়াহিয়া খান বাংলাদেশে যে গণহত্যা চালাচ্ছেন - সাড়ে সাত কোটি বাঙ্গালীকে নির্যাতন করছেন - তাদের স্বপ্নকে রক্তের সমুদ্রে ভাসিয়ে দিচ্ছেন - তাকেই পৃষ্ঠপোষকতা করা হল। যদি এটা অঙ্গীকার লঙ্ঘন হয় তাহলে আমি মনে করি এটা সমস্ত বিশ্বকে জানানো উচিৎ। অন্যান্য দেশের সাথে কথা বলুন। জানান যে জাতিসঙ্ঘ চার্টার অনুযায়ী অ্যামেরিকা দোষী। জাতিসংঘের মানবাধিকার সনদ এবং অন্যান্য আন্তর্জাতিক নিয়মাবলী অনুসারেও অ্যামেরিকা অঙ্গীকার লঙ্ঘনকারী। এটা হল এক নম্বর। তিনি কি স্বীকার করেন যে এই অস্ত্র সরবরাহ প্রকৃতপক্ষে ভারতের বিপক্ষে যুদ্ধের জন্য প্রস্তুত হওয়া; পাকিস্তানকে যুদ্ধের জন্য উস্কানি দেয়া। অ্যামেরিকা থেকে অস্ত্র আসার ফলে সীমান্তে উত্তেজনা বাড়ছে, পশ্চিম পাকিস্তানী সৈন্যরা আরও বেশী পরিমাণে জড়ো হচ্ছে, অর্থাৎ পরিস্থিতি আরও খারাপ হবে। যেহেতু আমাদের জাতীয় স্বার্থ জড়িত তাই পশ্চিম পাকিস্তানে অ্যামেরিকার অস্ত্র সরবরাহ শুধু বাংলাদেশের স্বাধীনতাকামী মানুষের জন্য হুমকি নয় বরং আমাদের বিরুদ্ধেও মিলিটারি একশন ও মিলিটারি আক্রমণ প্রস্তুতির আভাস দেয়। যদি তাই হয় আমাদের অবশ্যই বিশ্বের দৃষ্টি আকর্ষন করা উচিৎ। শুধু রাজনৈতিক একশন নয় অন্যান্য প্রস্তুতিও নেয়া দরকার। স্যার, এমন কোনো ইঙ্গিত পাওয়া যায় নাই। তিনি বলবেন প্রতিরক্ষা মন্ত্রী তার পাশে বসে আছেন। 

জনাব চেয়ারম্যান: দয়া করে আপনার প্রশ্ন করুন। 

শ্রী ভূপেশ গুপ্ত: তার উত্তর হবে যে প্রতিরক্ষা মন্ত্রী তার পাশে বসে আছেন - তিনিই উত্তর দেবেন। যে মুহুর্তে আমেরিকা ইয়াহিয়া শাসককে অস্ত্র দিয়ে সমৃদ্ধ করছে, বাংলাদেশ ছাড়াও আমাদের দেশের বিরুদ্ধে পশ্চিম পাকিস্তানের সেনারা অবস্থান নিয়েছে, সে অবস্থায় আপনি কি পদক্ষেপ নিতে যাচ্ছেন? আমি মনে করি আমাদের উত্তর হওয়া উচিৎ বাংলাদেশকে স্বীকৃতি দেয়া, মিলিটারি সহায়তা সহ বাংলাদেশকে খোলাখুলিভাবে সহায়তা দেয়া, পরিস্থিতি মোকাবিলার জন্য দরকারি সব রকমের অস্ত্র সরবরাহ করা এবং সমুদ্রপথে ঐ জাহাজগুলিকে ঠেকানো। বাংলাদেশে অবশ্যই তা করতে হবে। তারা অস্ত্র কোথা থেকে পাবে? এটা সিরিয়াসলি ভাবতে হবে। এই অবস্থায় আর কিছুই করার নেই। আমাদেরও ব্যাবস্থা নিতে হবে। এবং আমাদেরও আরও একশন নিতে হবে। আমাদের হাউজে ঘোষণা দিতে হবে যে অ্যামেরিকার একশন আমাদের বিরুদ্ধে, আমাদের নিরাপত্তা, স্বাধীনতা, জনগণের বিরুদ্ধে। তাদের সবই আমাদের স্বার্থের প্রতিকূলে। আমেরিকান ব্যবসায়িক স্বার্থের বিরুদ্ধে ব্যবস্থা নিন। অ্যামেরিকার তেল সঙ্ক্রান্ত বিষয় জাতীয়করণ করুন। তাদের কিছু সম্পত্তি বাজেয়াপ্ত করুন। তাহলেই তারা আপনার ভাষা পড়তে পারবে। এখন সর্দার শরণ সিং যেভাবে কথা বলছেন সেভাবে নয়। আপনার রাষ্ট্রদূত জনাব এল কে ঝা কে প্রত্যাহার ..........
জনাব চেয়ারম্যান: যথেষ্ট হয়েছে। 

শ্রী ভূপেশ গুপ্ত: আমেরিকায় ভারতীয় দূতাবাস তার কর্তব্য পালন করতে ব্যর্থ হয়েছে। আমরা টাকা এই দূতাবাসের জন্য প্রচুর অর্থ খরচ করছি। কর্মকর্তাদের স্ত্রীরা সেখানে কালোবাজারির এবং এরকম আরও অনেক কিছুর সাথে যুক্ত। জনাব এল কে ঝা আমেরিকানদের জন্য তার সহানুভূতির জন্য পরিচিত। আমি অতীতের সরকারের কিছু কেবিনেট মন্ত্রীর থেকে জেনেছি তিনি কীভাবে প্রধানমন্ত্রীর সচিবালয়ে বা ভারতীয় রিজার্ভ ব্যাংক এ কাজ করেছেন। এইরকম একজন ব্যক্তি এই কাজের জন্য মাত্রাতিরিক্তভাবে বেমানান। এসব একজন রাজনৈতিক ব্যক্তিত্বের জবাব, যিনি সত্যিই জাতিয় স্বার্থ নিয়ে চিন্তিত এবং যার আলাদা ব্যাকগ্রাউন্ড আছে। আমি তাই জানতে চাই সরকার কী সিদ্ধান্ত নিতে যাচ্ছে। আমি মনে করি সংসদীয় কমিশনে ভালো কিছু মানুষ পররাষ্ট্র মন্ত্রণালয়ে ঢোকা প্রয়োজন। তিনি এখনো সেখানে আমেরিকান প্রভাব থেকে মুক্ত হতে পারেননি। যখনি আমেরিকার প্রশ্ন আসে তারা এই ধরনের ভাষা ব্যবহার করেন। তাদের সঠিক ভাষায় কথা বলা উচিত। অতএব, আমি পরিস্থিতির বাস্তবতার সঙ্গে তাল মিলিয়ে আমেরিকানদের প্রতি আমাদের নীতিতে পরিবর্তনের দাবি করছি। 

সরদার শরণ সিং: স্যার, এটার উত্তর দেয়া খুব কঠিন, কারণ তেমন কোন প্রশ্ন করা হয়নি। তিনি খুব শক্তিশালী পদ্ধতিতে তার নিজস্ব অবস্থান তুলে ধরেছেন যে কীভাবে আমাদের মোকাবেলা করা উচিত এবং সম্ভবত একটি কাউন্টার-স্পিচ এই হাউজে না দেয়াই ভালো। তবে আমি তিনি যেসব পয়েন্ট তুলেছেন সেগুলোর উপর সংক্ষেপে কিছু মন্তব্য করতে চাই। 

প্রথমে তিনি যে পয়েন্ট উত্থাপন করেছেন তা হল তিনি পালামে প্রেস রিপোর্টে আমার বক্তব্য তুলে এনেছেন। আগমনের সময় আমাকে ঐ রিপোর্ট দেখানো হয়েছিল যা নিউ ইয়র্ক টাইমসে ছাপিয়েছে। এবং আমি স্পষ্টভাবে বলেছি আমাকে চেক করতে হবে যে রিপোর্টটি সঠিক কিনা। তারপর আমাকে যে আশ্বস্ত করা হয়েছে তা আমি জানিয়েছি। তাই ঐ সমসয়ে আমার অবস্থান স্পষ্ট করেছি। আমি আশা করেছিলাম যে জনাব ভূপেশ গুপ্ত সেই অংশটুকু পরবেন। অন্য দ্যা স্পটে আমাকে এটা দেখানো হয়। তার অপর ভিত্তি করে আমি বলতে পারিনা যে এসব সঠিক তথ্য। তাছাড়া এটা আমাকে দেয়া আশ্বাসের পরিপন্থী। আমি এখানে আমার আচরণের কোন ভুল দেখিনা। 

পরবর্তীতে তিনি উল্লেখ করেছেন পাকিস্তানে আমারিকার অস্ত্র চালানের পরিণতি কি হবে সেই ব্যাপারে। আমি তার সাথে একমত যে এতে করে পাকিস্তানের  সামরিক শক্তি আরও বাড়বে - তা সে যেখান থেকেই সহায়তা শুক না কেন। এবং তা সরাসরি বাংলাদেশের জনগণের স্বার্থের বিরুদ্ধে যায় - যার ফলেই আমাদের এত এত দেশ সফর করতে হচ্ছে.........

শ্রী ভূপেশ গুপ্ত: না, না, এটা একটা আন্তর্জাতিক অপরাধ। 
সরদার শরণ সিং: আমি শেষ করিনি। 
শ্রী ভূপেশ গুপ্ত: আপনি 'ব্যবহার' শব্দের পরিবর্তে 'একটি আন্তর্জাতিক অপরাধ ও গণহত্যার পৃষ্ঠপোষকতা' শব্দ ব্যাবহার করুন। 
জনাব চেয়ারম্যান: দয়া করে বসুন। আপনি তাকে কি ভাষা ব্যাবহার করতে হবে সেই দিক নির্দেশনা দিতে পারেন না। 

সরদার শরণ সিং: সেখানে যা কইছ ঘটছে তার জন্য উপযুক্ত এক্সপ্রেশন হিসেবে আমি 'গণহত্যা' শব্দটি  একাধিক স্থানে ব্যবহার করেছি। এবং তার চেয়েও শক্তিশালী শব্দ ব্যাবহার করেছি কখনো কখনো। কিন্তু শুধু শব্দ নয় - আমার মনে হয় এই মহুর্তে দেশের ও দেশের বাইরের সবাই জানেন বাংলাদেশের পরিস্থিতি। কীভাবে নিরীহ মানুষের উপর অবর্ণনীয় দুর্দশার সৃষ্টি করেছেন সামরিক শাসকরা। তাদের জন্য আমাদের যথেষ্ট সহানুভূতি আছে। 

শ্রী ভূপেশ গুপ্ত: স্যার, আপনি খেয়াল করে থাকবেন তিনি এখন পর্যন্ত 'গণহত্যা’ শব্দটি ব্যাবহার করেননি। 

সরদার শরণ সিংঃ এখন আমি আমার নিজের ভাষা পছন্দ করি। আমি জনাব ভূপেশ গুপ্ত আমাকে যা বলতে বলবেন সেটাই আবার বলার জন্য প্রস্তুত নই। আমি তা গ্রহণ করব না। আমি আমার নিজের ভাষা ব্যবহার করব। এটা ত্রুটিপূর্ণ হতে পারে, অথবা হতে পারে আপনি এটা পছন্দ করছেন না। কিন্তু আমি ভাষা ব্যবহার সম্পর্কে নির্দেশনা দেয়া পছন্দ করছিনা। 
শ্রী ভূপেশ গুপ্ত: আমি একটা সত্য বলার চেষ্টা করছি। আমি জানতে চাই পণী এটাকে পৃষ্ঠপোষকতা হিসাবে না কি অন্য কিছু হিসেবে বিবেচনা .... (বাধা).... কেন না? আমেরিকান ডলার আপনার গলার মধ্যে আটকে গেছে। 

সরদার শরণ সিং: একথা ঠিক যে যে কোন ধরণের সহায়তা সামরিক শাসনকে শক্তিশালী করবে এবং তাদের হিংস্রতা ও নির্মমতা আরও বাড়িয়ে দেবে। এই অভিব্যক্তিগুলো পৃষ্ঠপোষকতা শব্দের চেয়ে অনেক বেশী শক্তিশালী। আমি জানিনা কেন তিনি আমাকে আটকে রাখতে চাইছেন .... (বাধা).... তিনি বলতে পারেন না যে তার পছন্দের শব্দই সবচেয়ে উপযুক্ত। আমি আমার নিজের ভাষা ব্যবহার করব। 
শ্রী ভূপেশ গুপ্ত: আপনি পররাষ্ট্রমন্ত্রী। 
সরদার শরণ সিং: আমি পররাষ্ট্রমন্ত্রী হিসেবে আমার দায়িত্ব জানি এবং, আমি নির্দেশনা দেয়া রিফিউজ করছি। 
শ্রী ভূপেশ গুপ্ত: ভারতের উপর প্রভাব কি? 
সরদার শরণ সিং: ভারত উপর প্রভাব সম্পর্কে বলতে হয়, আমরা বাংলাদেশ পরিস্থিতির সাথে সম্পর্কিত নয় সেগুলোও পর্যবেক্ষন করছি। কিন্তু এটি একটি বাস্তব সমস্যা, একটি পৃথক বিষয়। আর আমরা কখনো সন্দেহ জিইয়ে রাখছি না যে মার্কিন যুক্তরাষ্ট্র বা অন্য কোন কোন সরকার পাকিস্তানে অস্ত্র সরবরাহ করছে। এসব সরাসরি তাদেরকে ভারতের বিপক্ষে সাহায্য করছে। পাকিস্তান বলছে না অন্য কোন দেশের সাথে তাদের সম্পর্ক শত্রুভাবাপন্ন আছে। আমি পাকিস্তান নিজে যে শব্দ ব্যাবহার করেছে সেটাই করলাম। 
তাই নিশ্চিতভাবেই এই অবস্থান অত্যান্ত স্পষ্ট যে আমরা অস্ত্র যে দেশ থেকেই আসুক তার ব্যাপারে আমরা সজাগ। এরপর তিনি তার নিজস্ব মত দিয়েছেন যে এই পরিস্থিতিতে সরকারের মনোভাব কেমন থাকা উচিত। এবং তিনি বাংলাদেশকে স্বীকৃতি দেবার সুপারিশ করেছেন। আরও বড় বিষয় আছে যা সম্পর্কে প্রধানমন্ত্রী সম্পূর্ণরূপে এই হাউজকে অবগত রেখেছেন। এবং আমার এই হাউজকে নতুন করে দেবার মত কোন তথ্য নেই। তারপর অন্যান্য পরামর্শে তিনি মার্কিন যুক্তরাষ্ট্রের তেল স্বার্থ বা অন্যান্য স্বার্থ জাতীয়করণ সম্পর্কে বলেছেন। এসব অর্থনৈতিক বিষয়। এগুলোর নির্ভর করে আমরা জাতীয়করণ সম্পর্কে কি মনোভাব পোষণ করব তার উপর। তার উপর নির্ভর করে আমরা যথাযথ ব্যবস্থা নেব। কিন্তু এগুলোর সাথে বর্তমান সমস্যা গুলিয়ে ফেললে হবেনা। আমি দুঃখিত আমি খুব দৃঢ়ভাবে আমাদের রাষ্ট্রদূত ঝা সম্পর্কে যা বলা হয়েছে তার বিরোধিতা করছি। আমি নিজে দুবার অ্যামেরিকা সফর করেছি যখন তিনি রাষ্ট্রদূত ছিলেন। এবং আমি দেখেছি তিনি ভালো কাজ করছেন এবং ভারতের দৃষ্টিভঙ্গি সঠিক ও কার্যকর পদ্ধতিতে তুলে ধরছেন। এবং আমি সম্মানিত সদস্যকে অনুরোধ করব  এই ধরনের সমালোচনা না করতে এবং এতে করে যেভাবে আমাদের অবস্থান বাস্তবায়ন করছি সেই প্রক্রিয়া বাধাগ্রস্ত হবে। একজন রাষ্ট্রদূতকে সমালোচনা করা খুবই সোজা...............
শ্রী ভূপেশ গুপ্ত: আপনি কি তার বদলি হিসাবে অন্য কাউকে খুঁজে পাচ্ছেন না? 
সরদার শরণ সিং: ... এবং এই বিশেষ ক্ষেত্রে, যার উপর ভিত্তি করে এসব বলা হচ্ছে তা সত্য নয়। তিনি অনেক বছর আগের কথা বলেছেন আর জনাব ঝা মাত্র এক বছর আছে সেখানে গিয়েছেন। তার আগে তিনি ভারতীয় রিজার্ভ ব্যাংকের গভর্নর ছিলেন। সেই সময়ে অর্থনৈতিক এবং রাজনৈতিক উভয় দিক থেকে তিনি ভাল কাজ করেছেন এবং আমি দৃঢ়ভাবে আমাদের বিশিষ্ট রাষ্ট্রদূতের বিরুদ্ধে দেয়া সম্পূর্ণরূপে ভিত্তিহীন মন্তব্য প্রত্যাখ্যান করছি......
শ্রী ভূপেশ গুপ্ত: তিনি একজন তাবেদার, একজন কুখ্যাত সাম্রাজ্যবাদী তাবেদার। 
সরদার শরণ সিং: সে যদি আমাকে ঐ ভাষা ব্যাবহার করতে বলেন তা করতে আমি দ্বিধাবোধ করব। আমি বলব যে, যদি তাঁবেদারির কথাই আসে তবে আমরা জানিনা আসলে তার শেষ কোথায়। 

শ্রী ভূপেশ গুপ্ত: স্যার, তাকে বলতে বলুন তাবেদার কে। তার সেটা বলার সাহস আছে কিনা। আমি বললাম। আমি বললাম জনাব এল কে ঝা ব্রিটেন ও আমেরিকার তাবেদার। এবং আপনি তাকে আমেরিকায় আমাদের রাষ্ট্রদূত করেছেন। 
শ্রী পিতম্বর দাস (উত্তরপ্রদেশ): এটা সবচেয়ে নির্দয় ব্যাপার। 
সরদার শরণ সিং: শেষ প্রশ্নে তিনি বলেছেন যে একটি পররাষ্ট্র বিষয়ক সংসদীয় কমিশন করা উচিত। আমার মনে হয় না সংসদীয় কমিশন প্রশাসনিক ব্যাপারে কিছু করতে পারবে কিনা। তাছাড়া এগুলো বাস্তবায়ন করবার জন্য তাদেরকে সংশ্লিষ্ট মন্ত্রীদের উপর নির্ভর করতে হবে যারা জাতীয় সংসদে সেগুলো উপস্থাপন করবেন। 
শ্রী লাল কে আদভানি (দিল্লি):মার্কিন যুক্তরাষ্ট্র সরকার যতদূর করছে, তার সব হয়ত ব্যাখ্যার সুযোগ নেই, জনাব ভূপেশ গুপ্ত এটাকে পৃষ্ঠপোষকতা বলতে পারেন এবং ঐ শব্দটির ওপর জোর দেবার জন্য  পীড়াপীড়ি করে পারেন, কিন্তু অনেক অনেক শব্দ আছে যা এখানে ব্যাবহ্রিত হতে পারে। এই সময়ে পাকিস্তানকে জাহাজভর্তি অস্ত্র দিয়ে নিক্সন সরকার ইয়াহিয়া খানের সাথে বাংলাদেশে গণহত্যার সহযোগী হিসেবে দাঁড়িয়েছেন। বিষয়টি বিশ্বের কাছে অত্যন্ত নিন্দার বিষয় হয়ে দাঁড়িয়েছে। এতে কোন সন্দেহ নেই। কিন্তু আমি সত্যিই বিস্মিত হয়েছি ওয়াশিংটনে আমাদের নিজেদের মিশনের ব্যর্থতা সম্পর্কে জেনে। বিশেষ করে একটি জাহাজ ৮ মে বন্দর ছেড়েছে অথচ আমরা ২৩ জুন পর্যন্ত তার কিছুই জানিনা। তাও আবার নিউ ইয়র্ক টাইমস তা প্রকাশ করার জন্য আমরা জেনেছি। আমার রাষ্ট্রদূত এল কে ঝাঁ কিছুই আর বলার নেই। আমি তার সম্পর্কে জানিনা এবং মন্ত্রী তার সম্পর্কে যা বলেছেন তাও জানিনা - হতে পারে তিনি তার সামর্থ্য ও ক্ষমতা সম্পর্কে যা বলেছেন তা পুরোপুরি সঠিক। কিন্তু আমি মনে করি বিদেশে মিশনের প্রাথমিক কাজ হচ্ছে আমাদের স্বার্থ সংশ্লিষ্ট সকল তথ্য সংগ্রহ করা। 
এই বিশেষ ব্যাপারটিতে তথ্যটা খুব গুরুত্তপূর্ন ছিল যা নিউ ইয়র্ক টাইমস ডক রেজিস্টার থেকে নিশ্চিত হতে পারে। ের জন্য কোনো গোয়েন্দা সূত্র লাগেনা। ডক রেজিস্টার বের করে দেখা যাবে যে ৮ মে গোলাবারুদ ও অস্ত্র ভর্তি একটি জাহাজ বাংলাদেশে পাঠানো হয়েছে। আমরা এই সম্পর্কে অজ্ঞ ছিলাম। এমনকি যখন পররাষ্ট্রমন্ত্রী ওয়াশিংটন বা নিউ ইয়র্ক পরিদর্শন করেছেন তখনো আমরা তা জানতাম না। এটা তার জানার কথা ছিল। যদি এটা জানা থাকত তাহলে আমি নিশ্চিত সফরের সমগ্র আলোচনা এবং সংলাপ অস্ত্রের এই জাহাজ কেন্দ্রিক হত এবং সম্ভবত আমরা আমাদের অবস্থান আরও জোরালোভাবে উত্থাপন করতে পারতাম এবং সম্ভবত দ্বিতীয় জাহাজটি নিউ ইয়র্ক ছাড়ত না। এই গভীর এবং অন্ধকারময় ব্যর্থতার জন্য আমি মন্ত্রীর কাছে একটি ব্যাখ্যা চাই। আমরা কি আমাদের রাষ্ট্রদূতের কাছে এর ব্যাখ্যা চেয়েছি? এখানে আমাদের রাষ্ট্রদূতের সম্পর্কে এত সার্টিফিকেট দেবার কছু নেই। এটা একটা গুরুতর ব্যর্থতা। 


আমার দ্বিতীয় প্রশ্ন হল এই: সন্মানিত মন্ত্রী বলেছেন, তিনি মার্কিন কর্তৃপক্ষেকে উভয় জাহাজ থামাতে এবং ফিরিয়ে আনতে বলেছেন। আমি এখানে মনে করিয়ে দিতে চাই যে ১৯৬৫ সালে ৬ টা জাহাজ আসার পথে থামিয়ে দেয়া হয়েছিল। সেগুলো আসলে ভারতে আসছিল। কিন্তু সেগুলোকে আমাদের তীর থেকে মাত্র ১৫ মাইল দুরে থামিয়ে দেয়া হয়। আমার কাছে হিন্দুস্তান টাইমসের ক্লিপিং আছে যেখানে উদ্ধৃতিতে আছে শ্রী এল এন মিশ্র এই তথ্য দিয়েছিলেন। আমি সনাম্নিত মন্ত্রীর কাছে জানতে চাই এই তথ্য সঠিক কিনা যে ছয়টি অস্ত্রবাহী জাহাজ যেগুলো ভারত-পাকিস্তান যুদ্ধের সময় ভারতে আসছিল সেগুলো মার্কিন কর্তৃপক্ষ দ্বারা বাধাপ্রাপ্ত হয়েছিল। সে সময়ে মার্কিন সরকার বলেছিল যে তারা উপমহাদেশের টেনশন বাড়াতে চান না - তাই তারা ভারত ও পাকিস্তান উভয়কে সহায়তার বন্ধ করে দিয়েছেন। এই অজুহাতে তারা যে অস্ত্রভর্তি ছয়টি জাহাজ ভারত আসার জন্য আমাদের তীর থেকে মাত্র ১৫ মাইল দুরে অবস্থান করছিল সেগুলোকে ফেরত নিয়ে যায়। আমি জানতে চাই এই ঘটনাটি মার্কিন কর্তৃপক্ষকে স্মরণ করিয়ে দেয়া হয়েছে কিনা। 

সর্বশেষে, সমগ্র হাউজ আবদার করেছে যে বর্তমান প্রেক্ষাপটে এই দুটি জাহাজকে আটকানো উচিত। যখন শ্রী মোহতা এই সাজেশন দিয়েছেন তখন সন্মানিত মন্ত্রী বলেছেন যে এই সিদ্ধান্ত সরাসরি নেয়া যাবে না এবং তারা এটা বিবেচনা করবেন। আমার মনে হয় যেদিন থেকে বাংলাদেশে এই গণহত্যা শুরু হয়েছে তখন থেকেই 'আমরা বিবেচনা করব’ টাইপের উত্তর বেশী শোনা যাচ্ছে। আমি একমত যে যব সিদ্ধান্তের কিছু ধারাবাহিকতা আছে। যখন আমরা সরকারের প্রতি আহ্বান জানাই বাংলাদেশকে স্বীকৃতি দিতে, আমরা জানি তার কিছু ধারাবাহিকতা আছে। কিন্তু আমরা মনে করি যে, এই সরকার 'বিবেচনা'র অজুহাতে শুধুমাত্র আলস্য প্রকাশ করছেন এবং কিছুই করছেন না। এই নির্দিষ্ট বিষয়ে সরকারের অবস্থান কী? আমরা কি অস্ত্রের এই চালানের ব্যাপারে কিছুই করতে যাচ্ছি না? যদি মার্কিন যুক্তরাষ্ট্রের সরকার সেগুলো ফিরিয়ে নেয় তবে তো খুব ভালো। অন্যথায়, আমরা কি অসহায়? আমরা কি কিছুই করতে পারি না? আমরা কি শুধু শান্ত থাকব এবং বসে থাকব? এটাই কি সরকারের অবস্থান? 

সরদার শরণ সিং: প্রথম প্রশ্ন ছিল আমাদের অক্ষমতা নিয়ে যে শুরুতে যে জাহাজ লোড করা হচ্ছিল পাকিস্তান পাঠানোর জন্য সেটা কেন আমরা আগে জানলাম না। এটা আমি আগেই বলেছি এবং নতুন করে কিছু বলার নেই। .........

শ্রী লাল কে  আদভানি: আপনি বলেন নাই .......
(বাধা)
সরদার শরণ সিং: আমি ইতিমধ্যে উত্তর দিয়েছি। আপনি জানেন আমি কি জবাব দিয়েছি .........
(বাধা)
শ্রী লাল কে আদভানিঃ এটি কোন উত্তর না। 
সরদার শরণ সিং: আমি যা বলেছি তার বাইরে আমার কিছু যোগ করার নেই। আপনি অন্যরা যা বলছে তাই পুনরাবৃত্তি করছেন............
(বাধা)
শ্রী লাল কে আদভানি: আমি বলেছি বিদেশে আমাদের মিশনসমূহের প্রাথমিক ফাংশন এটাই। 
সরদার শরণ সিং: আমি জানি না। প্রাথমিক ফাংশন, সেকেন্ডারি ফাংশন এবং আরো গুরুত্বপূর্ণ ফাংশন সম্পর্কে আমরা একটি পৃথক আলোচনা করতে পারি। 
শ্রী লাল কে আদভানি: আমার পয়েন্ট হল ....


সরদার শরণ সিং: আপনি যদি রাষ্ট্রদূতগণ এবং মিশনের দায়িত্বরতদের সম্পর্কে খুব স্পষ্ট বিবৃতি চান, তবে আমি বলব আন্তর্জাতিক কনভেনশন দ্বারা যাকে গুপ্তচরবৃত্তি বলা হয় তা তাদের কাজ নয়.......
(বাধা)
শ্রী লাল কে আদভানিঃ এটি গুপ্তচরবৃত্তি না। 
ডঃ. ভাই মহাবীর (দিল্লি): প্রধানমন্ত্রী আবার বিবৃতি রিসিপ্টিং করছেন। (বাধা) ..... তিনি এমন একটি বিবৃতি দিচ্ছেন যা আমাদের রাষ্ট্রদূতদের আরও ব্যর্থতায় পর্যবসিত করবে। 
(বাধা)
সরদার শরণ সিং: সতর্কতা এবং বুদ্ধিমত্তা ভিন্ন জিনিস। সতর্কতা ও বুদ্ধিমত্তার প্রক্রিয়া প্রশ্নে কখনো আলোচনা করা হয় নাই। আমি জানি না কেন আপনারা এটা পুনরাবৃত্তি করছেন, কেন এটার উপর বারবার চাপ দিচ্ছেন। 

শ্রী লাল কে আদভানি: স্যার, এটা একটি প্রাসঙ্গিক প্রশ্ন। 
ডঃ. ভাই মহাবীর: স্যার, এটা একটি প্রাসঙ্গিক প্রশ্ন ....... (বিঘ্ন) ....... এ কি ব্যাপার স্যার, তার উত্তর দেওয়া বাঞ্ছনীয়। 
সরদার শরণ সিংঃ দ্বিতীয় প্রশ্ন সম্পর্কে, স্যার, সন্মানিত সদস্য বলেছেন, এর আগে মার্কিন যুক্তরাষ্ট্র সরকার পাকিস্তানে সরঞ্জাম বিতরণ বন্ধ করেছে। 
(বাধা)
শ্রী ভূপেশ গুপ্ত: না, না, এটা হল ভারত। 
জনাব চেয়ারম্যান: একেবারে ঠিক। এটি শুধুমাত্র একটি জাহাজ। 
সর্দার শরণ সিং: এটি থামানো হয় যখন তা দূরসমুদ্রে ছিল। অতএব, এমনকি যদি তারা এখন সিদ্ধান্ত নেন, তারা তা বন্ধ করতে পারেন এবং এতে কোন সন্দেহ নেই যেএর জন্য কোনো আগের নজির উদ্ধৃত করতে হবে। এটা সরকারের সচেতনতার একটি প্রশ্ন। যদি তারা তাদের সিদ্ধান্ত নেন যার জন্য আমরা তাদের চাপ দিচ্ছি ..... (বাধা) এটা একটা সারগর্ভ জিনিস এবং এর জন্য আগের কোন সরবরাহ করা বা সরবরাহ বন্ধ করার সম্পর্ক নাই। আমাদের তাদের প্রিসিডেন্ট না করে স্বাভাবিকভাবে মোকাবেলা করতে হবে। 

শ্রী লাল কে আদ্ভানিঃ আমি প্রশ্ন করেছিলাম, তাদের সঙ্গে আমাদের কথা হয়ে থাকলে তার রেফারেন্স (উদাহরণ) দেয়া হয়েছে কিনা। হতে পারে তিনি তা দেননি। তাহলে বলে দিন আমরা দেইনি, পরে দিয়ে দেব। 
জনাব চেয়ারম্যান: হ্যাঁ, যদি কিছু উত্তর দেয়া বাকি থাকে আমি দেখব। 
সরদার শরণ সিং: স্যার, তিনি আবার জাহাজ আটকানোর ব্যাপারে বলছেন। আমি বলতে চাই যে এটি কোন সাধারণ ব্যাপার নয় যেভাবে আমরা সরকারকে চাপ দিয়ে করিয়ে ফেলব। আমরা চাপ দিয়ে কাজ করানোর কৌশলে যাচ্ছিনা। এই সিদ্ধান্তগুলি আমরা যা কিছু করি যেভাবে করি সেগুলো সব বিবেচনায় নিয়ে করতে হবে। আরেকটি প্রশ্ন করেছেন কেন সরকার আপনাদের সাজেশন গ্রহণ করছেনা - এই প্রসঙ্গে বলব আমাদের সব দিক বিবেচনায় নিয়ে কাজ করতে হচ্ছে - আমরা এভাবেই সব কিছু করতে চাই - কারণ সব দায় দায়িত্ব আমাদের উপর - আশা করি আপনারা এটাকে ভালোভাবে দেখবেন। 

শ্রী পিতম্বর দাশঃ স্যার .........
জনাব চেয়ারম্যান: হ্যাঁ আপনি কি চান? .......
শ্রী পিতম্বর দাসঃ  স্যার, প্রশ্ন সাম্যতা নিয়ে ছিলোনা - প্রশ্ন ছিল জাহাজ থামানো নিয়ে। এর কারণই একে সাম্যতা দেয় যে কখন এটা থামানো হবে। এতে করে টেনশন বাড়বে এই অজুহাতে আগের বারে থামানো হয়েছিল। একই কারণ দেখিয়ে আপনি জাহাজ থামাতে বলতে পারেন। আমরা শুধু সাম্যতা দেখানোর জন্য থামাতে চাচ্ছিনা - আমাদের থামাতে বলার কারণ আছে। 
জনাব চেয়ারম্যান: পিতম্বর দাস, বেশ স্পষ্ট বলেছেন। 
সরদার শরণ সিং: আমি বলেছি, স্যার, স্পষ্টভাবে উল্লেখ করেছি যে এর ফলে নিরপরাধ মানুষের বিরুদ্ধে সামরিক শাসনের সামরিক শক্তি বৃদ্ধি পাবে এবং নৃশংসতার চালিয়ে যেতে সামরিক শাসকরা সক্ষম হবেন এবং এছাড়াও আমাদের দুই দেশের মধ্যে উত্তেজনা বাড়বে এবং ভারতের বিপক্ষে পাকিস্তান শক্তিশালী হবে। 
জনাব চেয়ারম্যানঃ হ্যা, জনাব রাজনারায়ণ। 

শ্রী রাজ নারায়নঃ মহোদয়, আমি আপনার কাছে প্রথমেই অনুরোধ জানাচ্ছি মন্ত্রী মহাশয়কে এ কথা বলে দিতে তিনি যেন না বলেন যে আমি জবাব দিয়েছি। 

সভাপতিঃ আপনি প্রাসঙ্গিক কথা বলুন এবং অল্প বলুন। 
শ্রী রাজনারায়ণ জাহাজ ভরে যে সামরিক সরঞ্জাম আসছে সে ব্যাপারে সরকার কি অ্যামেরিকার সরকারকে বলেছে তোমরা এটি থামিয়ে দাও, কখনোই পাঠাবে না। আরও স্পষ্টভাবে সরকার এ কথা বলেছেন কিনা যে এই সরঞ্জাম পাঠানো হলে বাংলাদেশে ব্যাবহ্রিত হবে এজন্য সমর সরঞ্জাম পাঠাবে না, থামিয়ে দাও। প্রথম প্রশ্ন। 
শ্রী মহাবীর ত্যাগী (উত্তর প্রদেশ)ঃ পাকিস্তান নারাজ হয়ে যাবে ভাই। 
শ্রী রাজনারায়ণঃ দ্বিতীয় কথা। মন্ত্রী মহোদয় যখন বিদেশে ভ্রমণে গিয়েছিলেন তখন তিনি কি ‘সিভিল এগ্রেসন’ শব্দটি ব্যাবহার করেছিলেন? মাননীয় মন্ত্রী কি ‘সিভিল এগ্রেসন’ শব্দ ব্যাবহার করেছিলেন আর যেহেতু এটা মিলিটারি এগ্রেসন নয়, সিভিল এগ্রেশন, তাই অ্যামেরিকা সরকারের কৌতূহল হল যে, যখন মিলিটারি এগ্রেশন এটি নয় এবং সিভিল এগ্রেশন তখন আমরা কিছু সামরিক সরঞ্জাম পাঠিয়ে দেই। এত বিতর্কের পরও কি মন্ত্রী মহোদয় একথা বিশ্বাস করবেন যে আমাদের বিদেশী দূতাবাসের কর্তব্য হচ্ছে স্বদেশের স্বার্থ রক্ষা করা এবং দেশের কল্যানার্থে দেশের স্বার্থে আঘাত আসে এমন ঘটনাবলি সম্পর্কে সঠিক তথ্য প্রদান করা। মাননীয় মন্ত্রী বলেছেন, সাধারণ অর্থে যা বুঝায় তা আমরা করি না। এ কথা কে বলে যে তারা স্পাই এর কাজ করবে এটা কেউ বলেনি স্পাই এর কাজ করা আর সঠিক তথ্য ও তদন্ত করে সরকারকে অবহিত করা এ দুইয়ের মধ্যে অনেক পার্থক্য। 
  
সরদার শরণ সিং: স্যার, এই প্রশ্নের উত্তর হল 'হ্যাঁ'। 
দ্বিতীয় প্রশ্নের উত্তর হল - আমি বাংলাদেশ প্রেক্ষাপটে 'বেসামরিক আগ্রাসন' শব্দ ব্যবহার করিনি। তবে আমি কিছু অভিব্যক্তি দিয়েছি যে ভারতীয় টেরিটরির মধ্যে উদ্বাস্তুদের বৃহৎ অন্তঃপ্রবাহ আমাদের বিরুদ্ধে আগ্রাসন। কারণ এই বৃহৎ সংখ্যার প্রবেশের ফলে আমাদের আর্থ-সামাজিক অবস্থা ঝুঁকির সম্মুখীন। কিছু অভিব্যক্তি আমি ব্যবহার করেছি। আমি সন্মানিত সদস্যকে বলতে চাই যে পাকিস্তানে অ্যামেরিকার অস্ত্র পাঠানোর ব্যাপারে কিছু ছিল না। 

প্রথম জাহাজটা আমি সেখানে যাবার অনেক আগেই ছেড়েছে। এব্যাপারে কারো মনে কোন দ্বিধা থাকার কথা না। এবং আমি মনে করি মাননীয় মন্ত্রী কথাকে টেনে লম্বা করছেন এবং সেটাকে এখানে লাগানোর চেষ্টা করছেন। একটি বিষয় আমি মানি যে আমাদের দূতাবাসকে আমাদের নিরাপত্তা ও স্বার্থ রক্ষার জন্য সব উপায়ে কাজ করতে হবে এবং তারা তা করে যাচ্ছে। আমাদের সব সময় বেনারস এর মত বিষয়গুলো নিয়ে ভাবলে চল্বেনা। আমাদের নিজস্ব প্রতিষ্ঠানকে ছোট করায় কোন ক্রেডিট নাই। 

শ্রী রাজনারায়নঃ মহোদয়, আমার প্রশ্নের জবাব পাইনি। আমি বলেছিলাম, মে মাসের যেসব অস্ত্র সেখান থেকে এসেছিল সে সম্পর্কে ভারত সরকার তাদেরকে জিজ্ঞেস করেছিলেন কিনা যে এসব অস্ত্র কি জন্য পাঠানো হল? মে মাসে অস্ত্র পাঠানো, এখন জুন মাস চলছে, আমি মন্ত্রী মহাশয়ের নিকট হতে একটা সুস্পষ্ট উত্তর চাই যে মে মাসে অস্ত্র পাঠানো হয়েছিল কিনা। 
সভাপতিঃ এখন আপনি বসুন। 
সর্দার সরণ সিংঃ আমি বলেছি যে আমরা এটা জানতে পেরেছি নিউ ইয়র্ক টাইমস পত্রিকার রিপোর্ট থেকে। আমি বলেছি আমরা এটাকে গুরুতরভাবে দেখছি। 
শ্রী রাজনারায়নঃ মহোদয়, আমার প্রশ্নের উত্তর এখনো আসেনি। 
সভাপতিঃ তার মনে ছিলোনা। 
শ্রী রাজনারায়নঃ মে মাসে অস্ত্র এলো এটাও জানা ছিলোনা। এখন আপনারা উপলব্ধি করুন এই সরকার কীভাবে আমাদের দেশ রক্ষা করতে সক্ষম হবে। … 
শ্রী গোদে মুরাহারি(উত্তর প্রদেশ)ঃ এখানে কিছু সন্দেহ আছে। জনাব রাজনারায়ণ মে মাসের শিপমেন্টের ব্যাপারে জিজ্ঞেস করছেন - এটা মন্ত্রী নিউ ইয়র্ক যাবার অনেক আগের ঘটনা। 
রাজ নারায়নঃ মহোদয়, আমি আরও জানতে চাই, বাংলাদেশকে স্বীকৃতি দিতে কেন বিলম্ব করা হচ্ছে? এই সরকার এযাবৎ বাংলাদেশকে স্বীকৃতি দেননি। মে মাসে যেখান থেকে অস্ত্র এলো, তার পর থেকে জনতার দাবী, সরকার বাংলাদেশকে সত্বর স্বীকৃতি প্রদান করুক। এই সরকার বাংলাদেশকে স্বীকৃতি দিয়ে ফেললে অ্যামেরিকা, ব্রিটেন ও রাশিয়া পাকিস্তানকে অস্ত্র দিতে সাহসী হত না। 
সভাপতিঃ এখন আপনার মত জানা হয়ে গেছে। এর জবাব তিনি প্রথমেই দিয়ে দিয়েছেন। 
শ্রী রাজনারায়নঃ স্বীকৃতির প্রশ্নে। 
সভাপতিঃ মন্ত্রী বলেছেন, প্রধানমন্ত্রী এ ব্যাপারে বলেছেন আমার আর বলার কিছুই নাই। সরকারের … সকলের জানা। 
শ্রী রাজনারায়নঃ প্রধানমন্ত্রী তো পাঁচদিন পূর্বে বলেছিলেন। 


শ্রী নিরেন ঘোষ: স্যার, আমি জানতে চাই ঠিক কি ধরণের আশ্বাস জনাব শরণ সিং কে U.S.A সরকার দিয়েছে? কারণ তাকে আশ্বস্ত করা হয়েছে যে U.S.A থেকে পাকিস্তানে কোন অস্ত্র চালান পাঠানো হবেনা। কিন্তু মার্কিন যুক্তরাষ্ট্রের কর্মকর্তারা বলছেন, পাকিস্তানে মার্কিন সামরিক সরঞ্জাম বিক্রির ওপর কোন নিষেধাজ্ঞা স্থাপন হয়েছে অথবা লাইসেন্স দেয়া বন্ধ আছে এমন কথা তারা কাউকে বলেননি। তাহলে সঠিক অবস্থান আসলে কি? আমি জানতে চাই। 

এল কে ঝা কি তাকে অবহিত করেননি যে মার্কিন যুক্তরাষ্ট্র সরকারের সাথে কিন্তু পেন্ডিং লাইসেন্স প্রক্রিয়াধীন ছিল - যার ফলে স্বাভাবিক শিপমেন্ট চলবে - যতক্ষণ পর্যন্ত না অস্ত্র চালানের উপর কোন নিষেধাজ্ঞা আরোপ করা হয়। তাই আমি জানতে চাই সঠিক অবস্থান কি? যদি এল কে ঝা মন্ত্রীকে এটা জানাতে দরকারি মনে না করেন তাহলে আমি মনে করি তার কাছে ভারতের নিরাপত্তা সুরক্ষিত নয়। তাই তার উচিৎ এই পয়েন্টটি পরিষ্কার করা। 

আরেকটি জিনিস হল ভারত সরকারের মতে, পাকিস্তানে এই অস্ত্র চালানে মার্কিন যুক্তরাষ্ট্র সরকারের কি উদ্দেশ্য থাকতে পারে? এটি কি এমন যে ভারত ও পশ্চিম পাকিস্তানকে এমন অবস্থায় রাখা যাতে করে উভয়ে বাংলাদেশ ইস্যু দির্ঘায়িত হয়? এতে করে উভয় দেশ নষ্ট হবে এবং তারা পুঙ্খানুপুঙ্খভাবে এই উভয় দেশের উপর তাদের ক্ষমতা স্থাপন করতে পারবে? ঠিক উদ্দেশ্য কী? এটা বলার অপেক্ষা রাখেনা যে এতে বাংলাদেশ পরিস্থিতি আরও ঘনীভূত হবে। কিন্তু তার পেছনে  রাজনৈতিক উদ্দেশ্য কী? এই ব্যাপারে সরকারের মূল্যায়ন কী? এটাই আমি জানতে চাই। 


তৃতীয়ত, প্রধানমন্ত্রী বলেছেন যে, ভারত বাংলাদেশের উপর কোনো কনফারেন্সে অংশগ্রহণ করবে না যতক্ষণ সেখানে নৃশংসতার বন্ধ করা হয়। আমি এটা জানতে চাই অ্যামেরিকা সফরকালে মার্কিন সরকার তাকে কোন আশ্বাস দেন বা না দেন, তারা কি অন্যান্য ক্ষমতাধর রাষ্ট্রের সাথে বাংলাদেশ ইস্যুতে কোন কনফারেন্সের প্রস্তাব দিয়েছেন? এবং এর পর তিনি খুব খুশী মনে ফিরে আসেন  এবং তাকে মিথ্যা আশ্বস্তি দেয়া হয় যে পাকিস্তানে কোন অস্ত্র চালান যাবেনা - যদিও কোন নিষেধাজ্ঞা নেই - এসবই কি চলছে? এবং প্রধানমন্ত্রী ভেবেছিলেন যে কার্ড এখন তার টেবিলে যখন তিনি বললেন যে তিনি কোন কনফারেন্সে যাবেন না যদিনা গণহত্যা বন্ধ হয় - হয়ত ভারত অ্যামেরিকার খেলার ছকে পড়ে গেছে। আমাদের এই অবস্থায় নিয়ে আসা হয়েছে - আমাদের এবং পশ্চিম পাকিস্তানের। আমি বলব পশ্চিম পাকিস্তান - কারণ আমি বাংলাদেশকে স্বীকার করি- সরকার করুক বা না করুক। আমি বাংলাদেশ সরকারকে স্বীকার করি যা আওয়ামীলীগ নেতা তাজউদ্দিন আহমেদের নেতৃত্বে। সরকার স্বীকার করুন বা না করুন সেটা ভিন্ন বিষয়। এই অবস্থায় আমি জানতে চাই তিনি তার অবস্থান স্পষ্ট করবেন কিনা  যে এই সম্মেলনে কি যায় আসে আর তাকে কি বলে আশ্বস্ত করা হয়েছে বা তারা ঠিক কি বলেছে। 

জনাব চেয়ারম্যান: জনাব ঘোষ, এটা বেশ স্পষ্ট ....... (বাধা)..... আপনার প্রশ্নটি খুবই স্পষ্ট। 
শ্রী নিরেন ঘোষ: এবং সর্বশেষে আমি জানতে চাই অ্যামেরিকার এই অবন্ধুসুলভ এবং প্রতিকূল আচরণে হতাশা প্রকাশের বাইরে তিনি আর কোন পদক্ষেপ নেবেন কিনা। সরকার কোন শক্তিশালী ব্যাবস্থা নেবেন কিনা যাতে করে অ্যামেরিকা এই আচরণের জবাব পায়। যদি এটাকে আপনি অনাত্মীয়সুলভ আচরণ বলে থাকেন তাহলে পররাষ্ট্র নীতিতে কাজ করতে হবে। তাই আমি জানতে চাই এই সকল বিষয় পর্যালোচনা করে সরকার তার সিদ্ধান্ত ঘোষণা করবেন কিনা … 
 
জনাব চেয়ারম্যান: ঠিক আছে, জনাব ঘোষ. এখন আপনি পুনরাবৃত্তি করছেন। দিয়া করে বসুন। 


সরদার শরণ সিং: মার্কিন মুখপাত্র বিবৃতি দেবার আগে দেখাবার চেষ্টা করছেন যে এই শিপমেন্ট আগে থেকেই অনুমোদিত ছিল যার জন্য অনুমোদিত লাইসেন্স আছে। কিন্তু আমাদেরকে সব সময় আশ্বস্ত করা হয়েছে যে এরকম আর কোন সাপ্লাই দেয়া হবেনা। একারণেই আমরা আমাদের যে আশ্বাস দেয়া হয়েছে তা বাস্তবায়নের উপর জোর দিচ্ছি - তাই আমরা লাইসেন্স ইস্যু এর উপর জোর দিচ্ছিনা - কারণ আমাদের মূল লক্ষ্য শিপমেন্ট থামানো। আমি মনে করি এ পর্যন্ত আমাদের এম্বাসেডরের কোন ভুল হয়নি। দ্বিতীয় প্রশ্নের উত্তর দেয়া আমার জন্য সহজ নয়। কারণ তিনি জিজ্ঞেস করেছেন পাকিস্তানে অস্ত্র সরবরাহে অ্যামেরিকার উদ্যেশ্য কি? তাদের রাজনৈতিক উদ্যেশ্য যাই হোক না কেন আমরা বরাবরই বলে এসেছি অ্যামেরিকা বা চিন থেকে পাকিস্তানকে শক্তিশালী করার জন্য যা কিছু পাঠানো হোক না কেন আমরা তার বিরুদ্ধে। আমরা এইসকল সরকারকে এগুলো বন্ধ করতে বলেছি। ইনফ্যাক্ট এই বিশেষ ক্ষেত্রে অ্যামেরিকা নিজেই বলেছিল যে তারা পাকিস্তানে অস্ত্র চালান বন্ধের প্রস্তাব দিতে যাচ্ছেন। এবং আমি বলতে পারছিনা এর রাজনৈতিক উদ্যেশ্য কি। সম্ভবত আরও কিছু দেশ সম্পর্কে এটা ভাবতে পারি। তৃতীয়ত তিনি জানতে চেয়েছেন প্রেসিডেন্ট ইয়াহিয়া খান অ আমাদের প্রধানমন্ত্রীর সাথে কোন কনফারেন্সের প্রস্তাব তারা দিয়েছে কিনা। না এরকম কোন আলোচনা উঠেনি। 

শ্রী নিরেন ঘোষ: প্রধানমন্ত্রী কিছু সংবাদ সম্মেলনে বলেছেন যে ভারত বাংলাদেশের ওপর কোনো কনফারেন্সে অংশগ্রহণ করবে না। এই অংশগ্রহণকারী কারা তিনি তা বলেননি। এজন্যই আমি জিজ্ঞাসা করলাম মার্কিন যুক্তরাষ্ট্র সরকার কোন আলোচনার প্রস্তাব দিয়েছিল কিনা। হোক তা আপনার দিক থেকে বা তাদের। 

সরদার শরণ সিং: জবাব নেতিবাচক। চতুর্থ প্রশ্ন সম্পর্কে বলতে চাই, আমাদের বর্তমান মনোভাব হচ্ছে এই সরবরাহ বন্ধ করতে হবে। এবং কোন আর কোন সরবরাহ যাতে না হয় তাও নিশ্চিত করতে হবে। এবং আমাদের এটা দীর্ঘায়ীত করা যাবেনা। এবং পাশাপাশি অন্যান্য বিষয়গুলো একসাথে দেখতে হবে কারণ এগুলোর কিছু লক্ষ্য আছে এবং আমাদের লক্ষ্য হচ্ছে অস্ত্রের চালান বন্ধ করার জন্য সব রকমের পদক্ষেপ নেয়া। সন্মানিত সদস্যের যদি চিনে কোন প্রভাব থাকে আমি তাকে অনুরোধ করব তিনি যেন চীনা সরকারকে সরবরাহ বন্ধ করতে বলেন। 

শ্রী নিরেন ঘোষ: সেখানে আপনার লোক আছে আর এখানেও তাদের লোক আছে। আমাদের সাথে চিনের কোন যোগাযোগ নাই। এখন মন্ত্রীর মার্কিন সরকারের প্রতি অধস্তন মনোভাবের কারণে তা বাংলাদেশের সাথে বিশ্বাসঘাতকতা করার শামিল হল .......
জনাব চেয়ারম্যান: আমি আর কোন প্রশ্নের অনুমতি  দিচ্ছি না। 

নীতেশ বড়ুয়া
<১২, ২০০, ৫৯১-৫৯২>
অনুবাদ

১৯৭১ সালের ২৫শে জুন লোকরাজ্য সভায় ৬ই জুন হতে ২২শে জুন পর্যন্ত মস্কো, বন, প্যারিস, অটোয়া, নিউইয়র্ক, ওয়াশিংটন ডি. সি. এবং লন্ডন সফর শেষে প্রত্যাগত পররাষ্ট্রমন্ত্রীর বিবৃতি

১৯৭১ সালের ৬ই জুন হতে ২২শে জুনের মধ্যে আমি মস্কো, বন, প্যারিস, অটোয়া, নিউইয়র্ক, ওয়াশিংটন এবং লন্ডন ভ্রমণ করেছে, এই সময়ে এই প্রত্যেকটি রাজধানীতে সরকার ও পররাষ্ট্রমন্ত্রীর সাথে আমার বিস্তারিত আলোচনা হয়েছে। জাতিসংঘ সদর দফতরে  জাতিসংঘ মহাসচিব উ- থান্ট এবং তার সহকর্মীদের সাথে আমার আলোচনা হয়েছে। এ ছাড়াও প্রতিটি রাজধানীতেই অনেক সরকারী নেতা, আইনজীবি, সম্পাদক, সমাজকর্মী এবং নেতৃস্থানীয় মতবাদীদের সাথে আমার দেখা সাক্ষাৎ হয়েছে। 

এইসব আলোচনার মূল মনোযোগ ছিল এবং যাতে জোর আলোচনা হয়েছে তার পুরোটাই হচ্ছে পূর্বববঙ্গ হতে ৬০ লক্ষাধিক উদ্বাস্তুর অনুপ্রবেশের ফলে ভারতের জন্য দায়জনক গুরুতর পরিস্থতির সৃষ্টি এবং আমাদের অঞ্চলে এই সঙ্কট অব্যাহত থাকার কারণ হচ্ছে পশ্চিম পাকিস্তানী সামরিক যন্ত্র দ্বারা পূর্ববঙ্গে ব্যাপক হত্যাকান্ড চালানো। 

আমার ভ্রমণ শেষেই আমাদের সাথে আশ্বাস স্বরূপ মস্কো, বন, প্যারিস, ওয়াশিংটন এবং লন্ডন তাদের নিজ দেশের সরকারের পক্ষে বিবৃতি দেয় এবং এতে এটাই আয়োজক দেশের সাধারণত যে প্রতিক্রিয়া দেখানো উচিত তাই প্রকাশ করে। অটোয়াতে পররাষ্ট্র মন্ত্রী মিচেল শার্প কানাডিয়ান হাউজ অব কমন্সে যে বিবৃতি দেন তা তাদের অবস্থানকে ইঙ্গিত করে। 

এইসব বিবৃতির অনুলিপিগুলো মন্ত্রণালয়ের জন্য সংগ্রহ করা হয়েছে। 

আমার দ্বারা পরিদর্শিত দেশের সরকারের সংগে আমার আলোচনার ফগলস্বরূপ চুক্তির নিম্নলিখিত বিষয়সমূহের উপর আলোকপাত করা হয়ঃ

(১)  এটাই যে, এতে কোন প্রকার সামরিক সমাধান হতে পারে না এবং অবিলম্বে পূর্ববঙ্গে সমস্ত সামরিক 	কার্যকলাপ অবশ্যই বন্ধ করতে হবে। 

(২) এটাই যে, অবিলম্বেই পূর্ববঙ্গ হতে উদ্বাস্তুদের ভারতে আগমণ বন্ধ করতে হবে। 

(৩) এটাই যে, উদ্বাস্তুরা তাদের ঘরে শান্তি ও নিরাপত্তার সাথে ফিরে যাওয়ার পরিবেশ অবশ্যই তৈরী করতে হবে এবং এটা তখনই সম্ভব হবে যখন উদ্বাস্তুদের পূর্ববঙ্গে তাদের নিজেদের ঘরে নিরাপদ ভবিষ্যতের নিশ্চয়তা দেওয়া হবে। 

(৪) এটাই যে, রাজনৈতিক সমাধান পূর্ববঙ্গের লোকদের কাছে স্বাভাবিক অবস্থায় ফিরে যাওয়ার একমাত্র পথ হিসেবে গ্রহণযোগ্য। 

(৫) বর্তমান পরিস্থিতি এ অঞ্চলের শান্তি ও নিরাপত্তার জন্য ভয়াবহ এবং বিপদে পরিপূর্ণ। 

পূর্ববঙ্গ হতে ৬০ লক্ষাধিক ব্যাপক উদ্বাস্তুর ভারতে অনুপ্রবেশ যা কয়েক সপ্তাহের মধ্যেই ঘটে যায় তা অসহনীয় এবং এটা যে ভারত সরকারের কাছে সম্পদের উপর বোঝা হয়ে দাঁড়িয়েছে এবং আন্তর্জাতিক সম্প্রদায়কে অবশ্যই আর্থিক এবং সহানুভূতি উভয় প্রকারের সহযোগীতা করা জন্য সর্বসম্মতভাবেই সম্মত হয়। 

প্রতিতি রাজধানীতেই আমি এটা পরিষ্কার করে বুঝিয়ে দিয়ে এসেছি যে, পূর্ববঙ্গের উদ্বাস্তুদের জন্য যে কোন রকমের সহযোগীতা মূলত পাকিস্তানের প্রতি সহযোগীতা, যারা সেই দেশের জাতীয়তার জন্য তাদের দেশেরই সরকারের একটি অংশের ইচ্ছাকৃত এবং উচ্ছৃঙ্খল কর্মকান্ডের জন্য উচ্ছেদ হয়েছিল। আমি পরিষ্কার করে আরো জানিয়েছি যে যা সর্বসম্মতভাবেই গৃহীত হয় তা হচ্ছে, এই ক্রান্তিলগ্নে পাকিস্তানি সামরিক শাসকদের প্রতি কোন প্রকারের সামরিক সহায়তা তাদের গণবিরোধী কার্যকলাপকে টিকিয়ে রাখতে এবং উৎসাহিত করার ক্ষেত্রে প্রভাব ফেলতে পারে এবং তাদের প্রতি কোন প্রকারের আর্থিক সহায়তা করার মানেই হচ্ছে পূর্ব বঙ্গে তাদের করা গুরুতর অন্যায় কাজগুলো না দেখার ভান করা যা এতোটাই স্পষ্ট এবং এতোটাই অখন্ডনীয় যে এই কয়েক সপ্তাহ ধরেই বিশ্বের সংবাদ মাধ্যম তা প্রকাশ করে আসছে। এছাড়াও আমি আরো বলেছি যে, আসলে কোন আর্থিক সাহায্য ব্যতীত আন্তর্জাতিক নজরদারিতে মানবিকতার বিচারে সামরিক যন্ত্র দ্বারা পূর্ব বঙ্গে নিপীড়নের শিকার  সংখ্যালঘু জনতা যা বর্তমানে  সেই দেশেরই সংখ্যাগরিষ্ঠ জনতার উপর নিপীড়নে চালিয়ে যাওয়ার উপর প্রভাব ফেলবে এবং এইভাবে তা তাদের আভ্যন্তরীণ বিষয়ে হস্তক্ষেপ করার মতো অনাকাঙ্খিত পরিস্থিতি তৈরী করবে। 

এই সমস্ত রাজধানীতে আমি ভারত সরকার এবং জনগণ কর্তৃক এই ব্যাপক উদ্বাস্তু অনুপ্রবেশের ঘটনায় প্রদর্শিত উদারতার দারুণ সমাদর দেখতে পাই, পূর্ব বঙ্গের জনগণ এবং সেই সাথে সেই দেশের জন্যেও মনুষ্য সৃষ্ট এই দুঃখজনক পরিস্থিতি যা মানব ইতিহাসে নজিরবিহীন হিসেব স্বীকৃতি দেওয়া হয়। এই পরিস্থিতির গুরুত্ব  এবং আমাদের কোন অপরাধ করা ছাড়াই আমাদের উপর যে বিশাল বোঝা চেপে বসেছে এবং যদি বর্তমান পরিস্থিতি দ্রুততার সাথে নিয়ন্ত্রণে আনা না হতো তবে তা এই সমগ্র অঞ্চলের মানুষ ও নিরাপত্তার জন্য যে মারাত্মক চ্যালেঞ্জ হিসেবে আবির্ভূত হতো তা সবর্ত্রই স্বীকৃত হয়। 

প্রতিরক্ষা মন্ত্রী শ্রী জাগজীভান রামের বিবৃতি, জুলাই ১২, ১৯৭১

জুলাই ১২, ১৯৭১ এ প্রতিরক্ষা মন্ত্রনালয়ের বাজেট আলোচনায় প্রতিরক্ষামন্ত্রী শ্রী জাগজীভান রামের প্রত্যুত্তর নিন্মে বর্ণিত করা হল। 

আমি বাংলাদেশের দুর্দশাময় অগ্রগতি নিয়ে আলোচনা করছিলাম। পশ্চিম পাকিস্তানি সামরিক বাহিনীর পাশবিক নির্যাতনের কারণে বাংলাদেশে যে পুনরুত্থান হয়েছে তা বর্তমানে পশ্চিম পাকিস্তানের ঔপনিবেশিক নগ্নশাসন তুলে ধরেছে। এটা আবারো প্রমান করে গণতন্ত্রের ভীত এতো গভীর আর শক্ত যে তা গত এক শতকের চতুর্থাংশ ধরে চলমান কোন সামরিক শাসক দখল করতে পারেনি। বাংলাদেশের জনতা সাহসিকতার সাথে  তাদের স্বাধীনতা ও গণতন্ত্র রক্ষার্থে পাকিস্তান সামরিক জান্তার বিরুদ্ধে প্রতিরোধ করে আসছে। বাংলাদেশে ব্যাপক ভাবে চলা সন্ত্রাসবাদ বিশ্ব বিবেককে নাড়া দিয়েছে। এই সংগ্রামে সাহসিকতা ও বিরত্বের সাথে জড়িতরা ব্যাপকভাবে প্রশংসিত ও সমাদৃত হয়েছে। দুঃসময়ে হাউস আমাদের বন্ধুদের সমর্থন ও সমবেদনা জানিয়েছে। 
বাংলাদেশি জনসংখ্যার একটি গুরুত্বপূর্ণ অংশ ভারতে আশ্রয় নিতে বাধ্য হয়েছে। এতে পরিষ্কার হয় যে পাকিস্তানি সেনারা বাংলাদেশের জনগনের উপর নিষ্ঠুর গনহত্যা চালিয়েছে যা আমাদের অর্থনীতি, সামাজিক ও সাংবিধানিক মৌলিক কাঠামোর প্রতি হুমকি স্বরূপ। আমরা যে মূল্যবোধ লালন করি এবং আমাদের সামাজিক ও অর্থনৈতিক উন্নতির জন্য যে অঙ্গীকার করেছি তা বিপদের মুখোমুখি। তবু সরকার হুমকির সম্মুখীন হয়েও বেঁচে আছে শুধু তার দায়িত্বের জন্য। 

পূর্ব সীমান্ত দিয়ে পাকিস্তানি সেনাদের অনুপ্রবেশের চেষ্টা সম্পর্কে হাউস অবগত। পশ্চিমা সীমান্ত দিয়ে পাকিস্তানি সেনাদের প্রস্তুতি নিয়ে সংবাদ, আরো সুনির্দিষ্ট করে বলতে গেলে  তাদের যুদ্ধ বিরতি সম্পর্কে ও হাউস অবগত আছে। 

পাকিস্তানি সামরিক জান্তাদের রেজিমেন্ট গঠনের ক্ষুদ্র প্রয়াস, যুবকদের বাধ্যতামুলক ভাবে সৈন্য দলে নিযুক্ত করা, এবং তাদের পাকিস্তানি সেনাদের জন্য অন্যান্য বন্ধু দেশ থেকে বা এজেন্সির মাধ্যমে হাতিয়ার ও গোলা বারুদ আনানো সম্পর্কে হাউস অবগত। এই উপমহাদেশের স্বাধীনতা ও গণতন্ত্রের শিখা নিভানোর জন্যেই এসব প্রস্তুতি নেয়া হয়ে ছিল। আমরা আশা রাখি, যারা এসব ব্যাপারে তাদের সাহায্য করেছিল তারা তাদের দায়ভার সম্পর্কে সচেতন, এবং এসব মরনাস্ত্র আনার উদ্দেশ্যের ব্যাপারে অবগত। 

এইসব হুমকি নিয়ে হাউসে আমরা আলোচনা করেছি। শুধু বলতে পারি আমরা দিনের পরদিন এইসব ব্যাপার নিয়ে আলোচনা করছি এবং আশ্বস্ত করবো পূর্ব ও পশ্চিম সীমান্ত সতর্ক পাহারায় আছে এবং সবধরনের হামলা মোকাবেলার জন্য আমাদের পক্ষ থেকে সব প্রস্তুতি নেয়া আছে। আমাদের দেশে অনুপ্রবেশকারী ও অন্যান্য প্রতিকুল অবস্থা দৃঢ়ভাবে মোকাবেলার জন্য আমাদের নিরাপত্তা বাহিনীদের প্রশিক্ষণ দেয়া হয়েছে। 

সীমান্তে অবস্থানকারী আমাদের লোকেরা, হোক তা কাশ্মীর, জুম্মু, নাগাল্যান্ড, মেঘালয় বা অন্য কোথাও, সবাই খুঁটিনাটি সম্পর্কে সচেতন। বাংলাদেশীদের উপর পাকিস্তানি সেনাদের পাশবিক নির্যাতন পদ্ধতি তাদের পাকিস্তান পরাস্ত্র করার সংকল্পকে আরো শক্তিশালী করেছে। 

মুক্তি বাহিনী

সরকার কর্তৃক বাংলাদেশের প্রথম স্বীকৃতির দাবী হাউসে বিভিন্ন দিক থেকে ব্যাক্ত করা হচ্ছে। বাংলাদেশকে স্বীকৃতি দেয়া নিয়ে দেশব্যাপী যে অনুভূতির বহিঃপ্রকাশ চলছে তা আমরা জানি। আমাদের প্রধানমন্ত্রী বলেছেন ঘরে বা বাইরে যে কোন ব্যাপারেই সরকার আমাদের পাসে আছে। এ বিষয়ে প্রধানমন্ত্রীর কথার সাথে আর কিছু সংযুক্ত করার দরকার নাই। এক কথায় পরিষ্কার। স্বাধীনতা যুদ্ধের মুক্তিফৌজেদের অদম্য সাহসই বাংলাদেশ প্রতিষ্ঠায় সাফল্য আনবে। বিভিন্ন সীমান্ত থেকে আসা খণ্ড খণ্ড প্রতিবেদন নির্দেশ করে কিভাবে সাহসিকতার সাথে মুক্তিযোদ্ধারা পাকিস্তানি সেনাদের নাজেহাল করছে। মুক্তি বাহিনীর এক জন গেরিলা বা একজন কমান্ডো পাকিস্তানি লুণ্ঠনবাজ সেনাসম্রাজ্ঞের চাইতে দামি। মুক্তিযোদ্ধাদের ক্রমাগত কার্যক্রমে এটা পরিষ্কার যে সামরিক জান্তা বাংলাদেশের জনগনের উপর বেশি দিন তাদের ধ্বংস লীলা চালাতে আর উপনিবেশিক শাসনতন্ত্র চালাতে সক্ষম হবে না। বাংলাদেশকে একটি গণতান্ত্রিক রাষ্ট্র হিসেবে গড়ে তোলার চেষ্টায় মুক্তিযোদ্ধাদের জন্য আমাদের সর্বাত্মক সহানুভূতি ও সমর্থন আছে। 

সেনাবাহিনী
আমাদের প্রতি রক্ষা বাহিনীকে উন্নত করার অদম্য ইচ্ছা আছে। সুস্পষ্ট কারনে, আমাদের সামর্থ্য ও প্রস্তুতির চর্চা ও তা প্রকাশে সতর্কতা অবলম্বন করা উচিত। তবে আমি নিশ্চিতভাবে বলছি, যে কোন হাতিয়ার ও ভূমিকায় আমরা প্রতিদ্বন্দ্বীর চেয়ে এগিয়ে। সশস্ত্র বাহিনীর দক্ষতার উন্নয়নের জন্য যেসব উপকরণ দেয়া হয়েছে তা হাউস এমনি এমনি জ্ঞাত হয়নি। স্থলবাহিনীর গতিশীলতার জন্য যথাসাধ্য চেষ্টা করা হয়েছে, পদাতিক কামান ও সাঁজোয়ার ক্ষমতা বৃদ্ধি করা হয়েছে। ট্যাংক বিরোধী মিসাইল বাহিনী দিয়ে ক্ষমতা বাড়ানো হয়েছে। নতুন নতুন হাতিয়ার ও রণকৌশল শেখানো হচ্ছে। সব মিলিয়ে ভারতীয় সেনাদের আত্মরক্ষা ও আক্রমণাত্মক দক্ষতা প্রতিদ্বন্দ্বীদের জন্য গুরুতর উদ্বেগের কারন হতে পারে। 

এটা সত্য যে পাকিস্তান মিরাজ-IIIE (Mirage-IIIE) যুক্ত করেছে। আমাদের বিমান বাহিনীকে পাকিস্তানের চেয়ে অধিক ক্ষমতাসম্পন্ন শক্তিশালী ও দক্ষ করা হয়েছে। আমাদের যুদ্ধ বোমা স্কোয়াড্রনকে আরো আধুনিক করা হয়েছে। কমান্ড প্রস্তুতি পরিচালনায় আমরা ইতোমধ্যেই পরিচিতি পেয়েছি। ডিপো রক্ষণাবেক্ষণে ভারি মেরামত আরো বেশি আধুনিক ও উদ্দিপ্ত করা হয়েছে। সর্বদিক মিলিয়েই আমরা আশা রাখি আমাদের বিমান বাহিনীর সেবা উন্নত হবে। বিমান বাহিনীর  ক্ষমতা আকর্ষণীয়ভাবে বৃদ্ধির পরিমান নিশ্চিত করে স্থল ও সমুদ্র পৃষ্ঠ থেকে উঁচুতে কার্যক্রম পরিচালনায় তারা যথেষ্ট কার্যকর। 


নৌবাহিনী

আমাদের নৌ বাহিনীর ক্ষমতা নিয়ে কিছু উদ্বেগ প্রকাশিত হয়েছে। এটা সত্য যে সাবমেরিন যুদ্ধবিগ্রহে পাকিস্তান নতুন ক্ষমতা যুক্ত করেছে। আমাদের নৌবাহিনীতে এখন সাবমেরিন আছে। আধুনিক সাবমেরিন ধ্বংস করার ক্ষমতাসম্পন্ন সাবমেরিন আমাদের আছে। নৌবাহিনী মিসাইল বহনের নৈপুণ্যও পরিচালনা করছে। বোম্বেতে ডকইয়ার্ড আধুনিক করা হচ্ছে। ভিসাখাপাতানামে নতুন একটি ডকইয়ার্ড নির্মাণাধীন। নৌ বাহিনীও তাদের প্রক্রিয়ার সুযোগ সুবিধা রক্ষনাবেক্ষনে বদ্ধপরিকর। আমি নিশ্চিত, আমাদের নৌবাহিনী ভালো প্রস্তুতিতে রয়েছে। 


বেসামরিক বাহিনী

আমাদের বেসামরিক এন্টি-এয়ারক্র্যাফট বাহিনী আধুনিক এবং শক্তিশালী। প্রয়োজনীয় এলাকায় আমরা সারফেস-টু-এয়ার নির্ভর হাতিয়ার স্থাপন করেছি। বেসমরিক বাহিনী গণনা চালু করার প্রক্রিয়া হাতে নিয়েছে। এই গণনায় কেন্দ্রীয় সরকার ব্যয়ের বড় অংশ ধরবে। বেসামরিক কার্যক্রমে অধিক সংখ্যক মানুষ স্বেচ্ছায় যোগ দিয়েছে। 

                                
প্রতিরক্ষা সংগ্রহ

বিদেশী সংগ্রহ পাবার সম্ভবনা আমাদের জন্য সীমিত। কিন্তু আমি নিশ্চিত করতে চাই যে হাউস মানে আমরা এই সম্ভবনাকে অবহেলা করছিনা। আমাদের প্রধান নির্ভরতা অবশ্যই আমরা। আমাদের তোপ কারখানাগুলো এবং সামরিক অঙ্গীকার সেবার প্রয়োজন মেটানোর জন্য কাজ করছে। বিভিন্ন নতুন হাতিয়ার ও যন্ত্রপাতি উন্নত হয়েছে এবং তৈরি হচ্ছে। সামরিক গবেষণা ও উন্নয়ন প্রতিষ্ঠান প্রশংসনীয় অবদান রেখেছে। সামরিক উন্নয়ন ও গবেষণার বৈজ্ঞানিক কাজ ও তাদের সহযোগীরা আমাদের প্রয়োজন গুলোতে আত্ম-নির্ভরশীল হতে প্রশংসনীয় অবদান রেখেছে। 
যদিও কোন দেশই পুরোপুরি আত্ম-নির্ভরশীল নয়, বেশিরভাগ উন্নত দেশ টেকসই প্রযুক্তিগত ক্ষমতা অর্জনের চেষ্টা করছে যাতে তারা অন্যান্য দেশের সাথে পারস্পরিক লাভজনক সম্পর্ক তৈরি করতে পারে। এভাবে এসব জাতি কর্ম স্বাধীনতা অর্জন করেছে অন্যান্য দেশের সাথে দেয়া ও নেয়ার অনুশীলন উন্নত করার মাধ্যমে। এই টেকসই বা অন্যভাবে বলতে গেলে বৈজ্ঞানিক, শৈল্পিক ও প্রযুক্তিগত উন্নয়ন আত্ম-নির্ভরশীলতাকে আরো বাড়িয়ে তোলে। আমরাও আমাদের বৈজ্ঞানিক ও প্রযুক্তিবিদদের কাছ থেকে এমন উন্নয়ন আশা করি, বিশেষ করে যারা সামরিক প্রতিষ্ঠা ও গবেষণাগারে কাজ করছে। আমি শুধু নিশ্চিত করতে পারি তহবিলের অভাবে হাউস তাদের কাজ কোন ভাবেই খতিগ্রস্থ করতে দেবেনা। 

আমি হাউসকে মনে করিয়ে দিতে চাই যে সীমান্তের হুমকি মোকাবেলায় সশস্ত্র বাহিনীর প্রস্তুতি থেকেও জাতীয় নিরাপত্তা আগে; এটা আমাদের জাতির উদ্দেশ্যের সাথে সম্পৃক্ত, জাতির লক্ষ্য এবং আমাদের ধারন ক্ষমতার সাথে সম্পর্কিত। আমি নিশ্চিত আমাদের হাউস আগস্টের মধ্যেই এসব ব্যাপারে পদক্ষেপ গ্রহণ করবে এবং এগুলোর ব্যাপারে পরিপূর্ণ সমর্থন দেবে। 


নিউক্লিয়ার শক্তির শান্তিপূর্ণ ব্যবহার

এক্ষেত্রে আমি অনেক সতর্কতার সাথে লক্ষ্য করেছি আমাদের সামরিক বাহিনীর অনেক সম্মানীয় সদস্যদের ইচ্ছা নিউক্লিয়ার শক্তি অর্জন করা। অনেকবার হাউসে এই ব্যপারটা নিয়ে আমরা আলোচনা করেছি। আমাদের বর্তমান নীতি হচ্ছে নিউক্লীয় শক্তির শান্তিপূর্ণ ব্যবহার। আমাদের মতে আমাদের প্রচলিত হাতিয়ার ব্যবহারের তুলনায় নিউক্লিয় হাতিয়ারের কোন বিকল্প নেই। আমি হাউসকে মনে করিয়ে দিতে চাই আমাদের মিলিটারি দক্ষতা অবশ্যই বিজ্ঞান, প্রযুক্তি ও শিল্পের অগ্রগতি কেন্দ্র করেই হওয়া উচিত। হাউস অবস্থান সম্পর্কে অবগত। ভারত নিউক্লীয় বিজ্ঞান দখল করেছে। অগ্রগতির অন্যান্য পরিকল্পনা ও কর্মসূচি সম্পর্কেও হাউস অবগত। এই বিষয়ে আমি আরো কিছু বলি এবং পরিপ্রেক্ষিত আচরনে ভুল করে বসি তা হাউস অবশ্যই চাইবেনা। 


আন্তর্জাতিক শান্তি-রক্ষা

আমাদের সীমান্তের প্রতিরক্ষা ছাড়াও আমাদের প্রতিরক্ষা বাহিনীর আরো কিছু দায়িত্ব আছে। বিভিন্ন উপলক্ষে জাতিসংঘের সাথে আমাদের আমাদের সামরিক বাহিনীর শান্তিরক্ষা বিষয়ক যেসব চুক্তি স্বাক্ষরিত হয়েছে তা সম্পর্কে হাউস অবগত। 
১৯৭১ সালের ৬ই এপ্রিল, যখন আমরা আমাদের সমস্যা নিয়ে মগ্ন ছিলাম, আমাদের বন্ধু প্রতিবেশী সিংহল সরকারের কাছ থেকে জরুরী অনুরোধ পাই। একই অনুরোধ অন্যান্য দেশের সরকারের পক্ষ থেকেও আসে। আমাদের সংস্থানের থেকে যতটা সম্ভব সহায়তা করতে একমত হয়েছিলাম। আমাদের হেলিকপ্টার সহজলভ্য। সিংহল সমুদ্রে আমাদের নৌ জাহাজ সিংহল নৌ বাহিনীকে টহলে সহযোগিতা করেছে। আমাদের কর্মীবৃন্দ সিংহলের সাথে মুক্তি বিষয়ক কোন লেনদেন করেনি এবং তাদের শুধু নজরদারি ও টহলে সহযোগিতা করেছে। তাদের কাজের সাথে তারা সিংহল সরকার থেকে তুলে নেয়া দের নিয়ে একটি ছোট বাহিনী গঠন করেছে। 

সিংহল সামরিক বাহিনীকে কিছু প্রয়োজনীয় উপকরন আমরা সরবরাহ করেছি। সিংহল সরকারের অনুরোধে, তাদের অফিসারদের প্রশিক্ষণ দিতে রাজি হয়েছি। হাউস জেনে খুশি হবে, এক্ষেত্রে আমাদের সহযোগিতা পারস্পরিক ভাবে সন্তোষজনক। 

অনুবাদ
জরুরী জনগুরুত্বপূর্ণ বিষয়ে দৃষ্টি আকর্ষণী প্রস্তাব
পাকিস্তানে মার্কিন অস্ত্রের অবিরাম সরবরাহ এবং তার ফলশ্রুতি

শ্রী ভূপেষ গুপ্ত (পশ্চিম বঙ্গ): মাননীয় চেয়ারম্যান, আলোচনা শুরূ করার আগে আমি একটি ব্যাপারে আপনার দৃষ্টি আকর্ষণ করতে চাই। যখন রাজ্য সভা মুলতুবি ছিল, সেই সময় আজকের আলোচ্য বিষয়ে লোক সভায় আনুষ্ঠানিক বিতর্ক অনুষ্ঠিত হয়ে গিয়েছে। এই গুরুত্বপূর্ণ বিষয়ে রাজ্য সভায় শুধু একটি মনোযোগ আকর্ষণী প্রস্তাব যথেষ্ঠ নয়। তাই আমি প্রস্তাব করতে চাই যে এই মনোযোগ আকর্ষণী প্রস্তাবটিকে একটি পূর্ণাঙ্গ আলোচনা প্রস্তাবে রুপান্তর করা হোক। আপনি জানেন যে মাননীয় বিদেশ মন্ত্রী সর্দার শরণ সিং এই সভায় একটি বিবৃতি পাঠ করেছিলেন, কিন্তু কোন আলোচনা হবার আগেই সভা মুলতুবি হয়ে যায়। যেহেতু এই ব্যাপারে লোক সভায় যথেষ্ঠ সময় নিয়ে আলোচনা করা হয়েছে, সেহেতু আমাদের ভবিষ্যত করণীয় নির্ধারণ করার লক্ষে আমি চাইছি অতীতের অনেক প্রস্তাবের মত এই মনোযোগ আকর্ষণী প্রস্তাবটিকেও পূর্ণাঙ্গ আলোচনা প্রস্তাবে রুপান্তর করা হোক। 

শ্রী গড়াই মুহুরী ( উত্তর প্রদেশ): মাননীয় চেয়ারম্যান, আমিও শ্রী ভূপেষ গুপ্তের প্রস্তাব সমর্থন করছি। বৈশ্বিক প্রেক্ষাপটে বিগত কয়েকদিনে অনেকগুলো গুরুত্বপূর্ণ ঘটনা ঘটেছে, এবং এসবের উপর রাজ্যসভায় একটি সার্বিক আলোচনা হওয়া উচিত। যুক্তরাষ্ট্র, পাকিস্তান এবং চীনের সম্পর্ক নতুন দিকে  মোড় নিচ্ছে এবং এই পরিবর্তীত প্রেক্ষাপটে আমাদের উচিত মনোযোগ আকর্ষণী প্রস্তাবের পরিবর্তে এই ব্যাপারে  পূর্ণাঙ্গ আলোচনা করা। 

চেয়ারম্যান মহোদয়: আমি আপনাদের কথা শুনছি। 

শ্রী কৃষ্ণকান্ত ( হরিয়ানা):   আমাদের মনোযোগ আকর্ষণী প্রস্তাব উত্থাপন এবং পূর্ণাঙ্গ আলোচনা দুই ই করা উচিত। 

শ্রী ওম মেহতা ( মাননীয় সংসদ বিষয়ক প্রতিমন্ত্রী): 	প্রথমে মনোযোগ আকর্ষণী প্রস্তাবটি উত্থাপন করা হোক, তার পর আমরা একটা সময় বের করে এই ব্যাপারে সংক্ষিপ্ত আলোচনা করার চেষ্টা করব। 

শ্রী নিরেণ ঘোষ (পশ্চিম বঙ্গ): 	একটা সময় বলতে আপনি কি বুঝাতে চাইছেন? এই বিতর্ক আজই হতে হবে। 

শ্রী ভূপেষ গুপ্ত: এটি সময় খুঁজে বের করার প্রশ্ন নয়, এ ব্যাপারে যত দ্রুত সম্ভব আলোচনা হওয়া উচিত। আজ অথবা আগামী কাল। 

কিছু মাননীয় সাংসদ: না, না। 

শ্রী ভূপেষ গুপ্ত: এটি খুব সহজে আজকেই হতে পারে। যেহেতু মনোযোগ আকর্ষণী প্রস্তাব এবং আলোচনার বিষয়বস্তু একই, সেহেতু সহজেই মনোযোগ আকর্ষণী নোটিশটিকে পূর্ণাঙ্গ আলোচনায় রুপান্তর করে ফেলা যায়। আতীতে এরকম অনেক নজীর আছে। একই বিষয়ের পুনরাবৃত্তির অনর্থক। 

চেয়ারম্যান মহোদয়:  আমি একটি প্রস্তাব নিতে চাই। আলোচ্য বিলটা নিষ্পত্তি হয়ে যাবার পর এ ব্যাপারে আজকেই একটি সংক্ষিপ্ত আলোচনা হতে পারে। 

শ্রী শরণ সিং ( মাননীয় পররাষ্ট্র মন্ত্রী) :  আমি এই ব্যাপারে আলোচনার জন্য সংসদের উৎসাহ অনুধাবন করতে পারছি, কিন্তু পররাষ্ট্র মন্ত্রনালয়ের ব্যাাপারে লোক সভায় আজ এবং আগামীকাল পূর্ব নির্ধারিত বিতর্ক আছে। সুতরাং এই দুই দিন আমি লোক সভায় ব্যাস্ত থাকব। আমি আজকের সংক্ষিপ্ত আলোচনায় প্রতিবন্ধকতা সৃষ্টি করতে চাইনা, কিন্তু আজ এবং আগামীকাল আমি উপস্হিত থাকতে পারব না। 

শ্রী ভূপেষ গুপ্ত: মাননীয় মন্ত্রী উপস্হিত না থাকলে এ ব্যাপারে আলোচনার কোন অর্থ নেই। আমি যতটুকু জানি, লোকসভায় মাননীয় মন্ত্রী শুধু বিতর্ক শুনবেন, কোন আলোচনায় অংশগ্রহণ করবেন না। বিতর্ক শোনা যদি তাঁর কাছে গুরুত্বপূর্ণ হয় তাহলে ....

শ্রী নিরেণ ঘোষ:  লোকসভায় আজ গুজরাট এবং পান্জাবের বিল নিয়ে আলোচনা হবে। 

শ্রী ভূপেষ গুপ্ত: আমি প্রস্তাব করছি রাজ্যসভায় আজ এ ব্যাপারে আলোচনা হবে এবং মাননীয় মন্ত্রী লোকসভায় না যেয়ে আমাদের আলোচনায় উপস্হিত থাকবেন। 

শ্রী ওম মেহতা: এ ব্যাপারে সিদ্ধান্ত নেয়ার এখতিয়ার শুধুমাত্র সংসদের। 

শ্রী ভূপেষ গুপ্ত:   মনোযোগ আকর্ষণী নোটিশটি উত্থাপন করা হচ্ছে। আমি পাকিস্তানে আমেরিকা এবং চীনের অস্ত্র সরবারাহ এবং এর ফলশ্রুতির ব্যাপারে মাননীয় বিদেশ মন্ত্রীর দৃষ্টি আকর্ষণ করছি। 

চেয়ারম্যান মহোদয়:  শ্রী গুরুপদস্বামী এ ব্যাপারে কিছু বলতে চাইছেন। 

শ্রী এম এস গুরুপদস্বামী (মাননীয় বিরোধী দলীয় নেতা) :  আমি শুধু বলতে চাই যে আজকে আলোচনা না করে আমরা আরেকটি দিন ঠিক করে এ ব্যাপারে পূর্ণাঙ্গ আলোচনা করতে পারি। মাননীয় সাংসদের মনোযোগ আকর্ষণী নোটিশটি উত্থাপন করা যেতে পারে, কিন্তু সাধারণ আলোচনা আজকে অনুষ্ঠিত হওয়া উচিত হবেনা। 

চেয়ারম্যান মহোদয়:  সেটা বিবেচনা করা যাবে। ততক্ষণে মনোযোগ আকর্ষণী নোটিশটি উত্থাপন করার প্রক্রিয়া চলতে থাকুক। 

শ্রী ভূপেষ গুপ্ত: আমি ইতিমধ্যে মাননীয় বিদেশ মন্ত্রীর দৃষ্টি আকর্ষণ করেছি। 

[ ডেপুটি চেয়ারম্যানের সভাপতিত্বে আলোচনা শুরু হচ্ছে ]

সর্দার শরণ সিং:  আমি অত্যন্ত দুঃখের সাথে জানাচ্ছি যে পাকিস্তানে অস্ত্র সরবরাহ নিয়ে এই সংসদে সর্বশেষ যে আলোচনা হয়েছিল, তারপর এই ব্যাপারে যুক্তরাষ্ট্রের নীতির কোন পরিবর্তন হয়নি। আমাদের কাছে সংবাদ আছে যে যুক্তরাষ্ট্র সরকার জনসমক্ষে যা বলছে, তার চেয়ে অনেক বেশী অস্ত্র পাকিস্তানে  চালান হওয়ার অপেক্ষায় আছে। ৮ জুলাই ১৯৭১ যুক্তরাষ্ট্রের স্বরাষ্ট্র মন্ত্রনালয়ের সূত্রে জানা যায় যে গত ৫ বছর ধরে পাকিস্তানের কাছে গড়ে ১০ থেকে ১৫ মিলিয়ন ডলারের অস্ত্র বিক্রি করা হচ্ছে। সিনেটর চার্চ বলেন যে আনুমানিক ৩৫ মিলিয়ন ডলারের অস্ত্র চালানের অপেক্ষায় আছে। আমাদের মতে তার হিসাবটাই বাস্তবের কাছাকাছি। শুধুমাত্র ডলার মূল্যটাই ঘটনার তাৎপর্য বোঝার জন্য যথেষ্ঠ নয়, অতীতে পাকিস্তানের কাছে অনেকবারই নাম মাত্র মূল্যে অস্ত্র বিক্রি করা হয়েছে। খুচরা যন্ত্রাংশ, যেগুলোর মূল্য অত্যন্ত কম; সেসবও পুরোনো মারণাস্ত্রকে আবার সচল করে তুলতে পারে। আমি সংসদকে আশ্বস্ত করতে চাই যে অস্ত্র সরবারের ব্যাপারে আমাদের প্রতিক্রিয়া মার্কিন সরকারকে অবহিত করা হয়েছে। আমরা তাদের বিস্তারিতভাবে জানিয়েছি যে এই অস্ত্র সরবরাহ উপমহাদেশের শান্তি এবং সমৃদ্ধির প্রতি হুমকি এবং এ ধারা অব্যাহত থাকলে তা ভারত-যুক্তরাষ্ট্র সম্পর্কের উপর প্রভাব ফেলবে। 

কোন দেশ যদি এখন পাকিস্তানকে অস্ত্র সরবরাহ করে, সেটা বাংলাদেশে গণহত্যায় প্রত্যক্ষ মদদ দেয়া হিসাবে গণ্য হবে এবং পাক সামরিক জান্তা কতৃক বাংলাদেশের মানুষের অধিকার হরণের নিয়ামক হিসাবে বিবেচিত হবে। 

শ্রী ভূপেষ গুপ্ত: অস্ত্র সরবরাহের ব্যাপারে মার্কিন সরকারের বক্তব্য এবং সংবাদ পত্রের খবর ছাড়া আমাদের কাছে আর কোন তথ্য ছিলনা, তাই মাননীয় মন্ত্রীর বক্তব্য আমরা খুব মনোযোগ দিয়ে শুনেছি। মাননীয় মন্ত্রীর প্রতিক্রিয়া দেখে আমার বলতেই হচ্ছে যে আমি অত্যন্ত হতাশ। 

প্রথমত, তিনি বলেছেন যে পাকিস্তানকে অস্ত্র দেয়া মানে তাদের সহায়তা করা, কিন্তু তিনি পৃষ্ঠপোষকতা শব্দটা ব্যাবহার করছেন না। বাস্তব অর্থে পাকিস্তানকে অস্ত্র দেয়া মানে গণহত্যার সরাসরী অংশিদার হওয়া, যুক্তরাষ্ট্র সরকার ঠিক সেটাই করছে। অথচ মাননীয় মন্ত্রী শুধু সহায়তা শব্দটি ব্যাবহার করছেন। আমি অবাক হচ্ছি যে সরকার এটা বলতে পারছেনা যে পাকিস্তানকে অস্ত্র দেয়া মানে গণহত্যায় প্রতক্ষভাবে অংশগ্রহণ করা। এটা গণহত্যার আন্তর্জাতিক নীতি, জাতিসংঘের সনদ এবং মানবাধিকারের সরাসরি লঙ্ঘন এবং যুক্তরাষ্ট্র এসব লঙ্ঘনের অপরাধে অপরাধী। পাকিস্তান এবং যুক্তরাষ্ট্রের এসব পদক্ষেপ নেয়ার  প্রেক্ষাপটে সরকারের রাজনৈতিক এবং সামরিক কৌশল কি? এ ব্যাপারে কোন দিক নির্দেশনা নেই। এ কথা কি সত্য নয় যে ১৯৫৪ সালে পাক-মার্কিন সামরিক চুক্তি সাক্ষর হবার পর ফজলুল হকের সরকারকে 
উচ্ছেদের লক্ষে (যে সরকারের শেখ মুজিবও মন্ত্রী ছিলেন) পাকিস্তানে প্রায় ২৫০০ মিলিয়ন ডলার, প্রায় ২০০ কোটি রুপি সমমূল্যের অস্ত্র সরবরাহ করা হয়েছে? 

এটা কি সত্য নয় যে ১৯৬৫ সালের পাক-ভারত যুদ্ধের সময় তথাকথিত সামরিক নিষেধাজ্ঞা বলবৎ থাকা সত্বেও  ইরান, পশ্চিম জার্মানী, স্যান্টো এবং ন্যাটোর সহযোগী রাষ্ট্রগুলোর মাধ্যমে যুক্তরাষ্ট্র পাকিস্তানকে অস্ত্র সরবরাহ করে গিয়েছে? বর্তমান প্রেক্ষাপটে আমরা জানতে পারছি যে ৬৬ এর পর থেকে যুক্তরাষ্ট্র পাকিস্তানকে শুধু অস্ত্র সরবরাহই করেনি, বর্তমানে সেই সরবরাহের মাত্রা অনেক বৃদ্ধি পেয়েছে। 

আজকের সংবাদপত্রে আমরা জানতি পারছি যে পাকিস্তান শুধু খুচরা অস্ত্র নয়, কামানও আমদানি করছে। এমতাবস্হায় আমি সরকারের নীতি কি সে ব্যাপারে জানতে চাই। একজন সিনেটরের উদ্ধৃতি দিয়ে মাননীয় মন্ত্রী বলেছেন যে ৩৫ মিলিয়ন ডলারের অস্ত্র সরবরাহের অপেক্ষায় আছে। এই পরিমাণ আসলে আরো বেশী, উনি সেটা উল্লেখ করেন নি। এই অস্ত্র সরবরাহ সরাসরি নিক্সনের নির্দেশে ঘটছে। ইডাহোর জনৈক সিনেটর মার্কিন সিনেটে এরকমই বলেছেন এবং তার বক্তব্যের কোন প্রতিবাদ করা হয়নি। সত্যি কথা বলতে, যুক্তরাষ্ট্রের স্বরাষ্ট্রমন্ত্রক একরকম স্বীকারই করে নিয়েছে যে নিক্সনের নির্দেশেই অস্ত্র সরবরাহ হচ্ছে। নামমাত্র মূল্যে পাকিস্তানকে অস্ত্র সরবরাহ করা হচ্ছে। অনেকটা কোম্পানির পরিচালককে মাসে ১ রুপী বেতন দেয়ার মত অবস্হা। যুক্টরাষ্ট্র পাকিস্তানকে অস্ত্র উপহার দিচ্ছে। এতে কোন সন্দেহ নেই যে তারা গণহত্যার প্রত্যক্ষ অংশীদার, বরং এই প্রশ্নও তোলা যায় যে তারা কি ভারতকে যুদ্ধের জন্য উষ্কানি দিচ্ছেনা? অস্ত্র আসার সাথে সাথে পাক বাহিনীর হামলার তীব্রতা বৃদ্ধি পাচ্ছে। আমি কলকাতা থেকে এসেছি, সেখানে মানুষ বলাবলি করছে যে মার্কিন অস্ত্র পেয়ে পাক বাহিনীর হামলার মাত্রা বৃদ্ধি পেয়েছে, এমনকি তারা আমাদের সীমান্ত লঙ্ঘন করে উস্কানিমূলকভাবে গোলাবর্ষণ করে যাচ্ছে। এমতাবস্হায় মাননীয় স্বরাষ্ট্রমন্ত্রী যুক্তরাষ্ট্র বিষয়ক কিছু বক্তব্য দিয়েছেন। তাঁর বক্তব্য নিম্নরুপ: 

"আমি সম্প্রতি সরকারের পক্ষ থেকে কিছু দেশে গিয়েছে এবং সেসব সরকারের সাথে যেসব ঐক্যমতে পৌছেছি তা হচ্ছে:"

(১) "পূর্ব পাকিস্তানের সমস্যার সামরিক সমাধান নেই, অবিলম্বে সেখানে সামরিক অভিযান বন্ধ করতে হবে। "

কিন্তু সংসদে এসে আমরা মাননীয় মন্ত্রী মারফত জানতে পারছি যে পাকিস্তানে মার্কিন অস্ত্র সরবারহ বন্ধ হয়নি, বরং এর মাত্রা বৃদ্ধি পেয়েছে। 

(২)  "পূর্ব বাংলা থেকে শরণার্থী আসা নিয়ন্ত্রণ করতে হবে। "

বাস্তবে শরণার্থী আসার সংখ্যা না কমে বরং বেড়েছে। গতকাল আমি কলকাতা থেকে জানতে পেরেছি যে এখনো প্রতিদিন ৩০, ০০০ করে নতুন শরণার্থী ভারতে ঢুকছে। 

মাননীয় স্বরাষ্ট্রমন্ত্রীর বক্তব্যের ৩য় অংশ ছিল, শরণার্থীদের দেশে ফেরার নিরাপদ পরিবেশ তৈরি করে দিতে হবে। কসাই ইয়াহিয়াকে মারণাস্ত্র সরবরাহ করে যুক্তরাষ্ট্র কি সেই পরিবেশ তৈরি করতে সাহায্য করছে? 

চতুর্থত মাননীয় মন্ত্রী রাজনৈতিক সমাধানের কথা বলেছেন। সংসদে তার বক্তব্যের পর ২৯ জুন ইয়াহিয়া বিশ্ববাসীকে ভাষণ দিয়ে জানিয়ে দিয়েছেন যে তিনি কি ধরনের সমাধানে বিশ্বাস করেন। আমি এ ব্যাপারে আর কথা বাড়াতে চাইনা। মার্কিন সরকার বিশ্ববাসীকে জানিয়েই অস্ত্র সরবরাহ করছে। এমতাবস্হায় রাজনৈতিক সমাধান কিভাবে আসবে? 

পঞ্চমত, বর্তমানে এখানকার পরিস্হিতি  খুবই নাজুক। আমেরিকান অস্ত্র এসে পরিস্হিতি নিয়ন্ত্রণের বাইরে নিয়ে যাচ্ছে। এখন আমাদের করণীয় কি? মাননীয় মন্ত্রী সংসদে বলেছেন যে যখন পূর্ণাঙ্গ বিতর্ক হবে, তখন তিনি তাঁর অবস্হান ব্যাক্ত করবেন। আমরা যুক্তরাষ্ট্রের সাথে কোন চুক্তির কথা শুনতে চাইনা, হয় তিনি যুক্তরাষ্ট্রের কর্মকান্ডের উপযুক্ত প্রতিবাদ করুণ অথবা স্বীকার করে নিন যে তিনি যুক্তরাষ্ট্রের ভয়ে ভীত। 

মাননীয় ডেপুটি চেয়ারম্যান, আরো দুঃখের ব্যাপার হচ্ছে মাননীয় স্বরাষ্ট্র মন্ত্রী ২৫শে জুন সংসদে বক্তব্য দেয়ার পর পরই স্বরাষ্ট্র মন্ত্রণালয়ের একজন মুখপাত্র যে বিবৃতি দিয়েছেন, তার সাথে মাননীয় মন্ত্রীর বয়ানের কোন মিল নেই। তাই আমি বলতে চাই যে, সরকার আসলে আমেরিকার ভয়ে ভীত, তারা এটা প্রকাশ্যে বলতে ভয় পায় যে মার্কিন নীতি এই অঞ্চলের শান্তি ও ভারসাম্য নষ্ট করছে। আমি জানতে চাই যে তিনি এখনো কেন যুক্তরাষ্ট্রকে বলছেন না যে এই অস্ত্র সরবরাহ শুধু বাংলাদেশের জনগণের স্বাধীনতার বিরুদ্ধাচারণ নয়, ভারতের বিরুদ্ধেও যুদ্ধ ঘোষণার সামিল। মার্কিন এই কর্মকান্ড পরিষ্কারভাবেই যু্দ্ধের উষ্কানি। পাক সেনারা সীমান্তের ওপার থেকে আমাদের যু্দ্ধের জন্য উষ্কানি দিচ্ছে। তাই মাননীয় মন্ত্রীর বক্তব্য কোন সামরিক বা রাজনৈতিক নির্দেশনা বহন করেনা। আমেরিকা অস্ত্র সাহায্য দিচ্ছে ..... 

( সময় শেষের ঘন্টা)  আমি শেষ করছি .....

সরকারের উচিত নিজের অবস্হান পরিষ্কার করা। আমি সরকারের কাছে আর্জি জানাই যে তারা যেন একটু মেরুদন্ড শক্ত করে, একটু সাহস প্রদর্শন করে। শুধু মিঃ এল কে ঝা এর বক্তব্যের উপর ভরসা করে বসে থাকলে চলবেনা, তিনি যুক্তরাষ্ট্রের মত দেশে আমাদের রাষ্ট্রদূত হবার অনুপযুক্ত। আমি বিশ্বাস করি যে তিনি আমাদের মাননীয় মন্ত্রীকে বিভ্রান্ত করছেন। মাননীয় মন্ত্রী মাত্র যুক্তরাষ্ট্র থেকে ফিরেছেন, তাঁর কাছ থেকে আমি রাষ্ট্রদূতের ভূমিকা জানতে চাই। এত খরচ করে যুক্তরাষ্ট্রে দূতাবাস চালানো হচ্ছে, কিন্তু সেখান থেকে শুধু খবর আসছে যে আমেরিকা পাকিস্তানে অস্ত্র চালান করছে এবং দাবী করছে যে তারা নাকি অত্র এলাকার শান্তি রক্ষার্থেই এটা করছে। বিষয়টাকে গুরুত্বসহকারে নিতে হবে, অবিলম্বে মিঃ ঝাকে ফিরিয়ে আনতে হবে। তার উপর অর্পিত দায়িত্ব পালনে তিনি সম্পূর্ণরুপে ব্যার্থ হয়েছেন। সর্বাগ্রে এই কাজটাই করতে হবে। 

দ্বিতীয়ত আমেরিকার কর্মকান্ডকে ভারতবিরোধী হিসাবে ঘোষণা করতে হবে। আমাদের কূটনীতি ব্যার্থ হয়েছে। আমেরিকার যাবতীয় কর্মকান্ড ভারতের বিরুদ্ধে যুদ্ধের উষ্কানি হিসাবে বিবেচনা করতে হবে, এবং তাদের গণহত্যার সহকারী, জাতিসংদ সনদ, মানবাধিকারের সনদের লঙ্ঘনকারী এবং পাক-ভারত যুদ্ধের অনুঘটক হিসাবে আন্তর্জাতিক সম্প্রদায়ের কাছে তুলে ধরতে হবে। মিন মিন না করে শক্ত হাতে পরিস্হিতি দমন করতে হবে, এটাই আমার দাবী। আমি জানিনা মার্কিন রাষ্ট্রদূত কেন শরণার্থীদের সাথে দেখা করতে কলকাতায় এসেছেন। শরণার্থীদের সাথে মিঃ কিটিঙের ছবি দেখে আমি লজ্জিত হয়েছি। তাকে কে কলকাতায় আসার অনুমতি দিয়েছে? আমেরিকানরা কলকাতা বিমানবন্দর, ত্রিপুরা বিমানবন্দরের ছবি তুলছে। আমি কি জানতে পারি যারা গণহত্যার সরাসরি সহযোগী তাদের প্রতিনিধিদের কেন শরণার্থীদের সাথে দেখা করতে কলকাতায় পাঠান হচ্ছে? আমি অত্যন্ত অবাক, তাকে লাথি মেরে পশ্চিম বঙ্গ থেকে বের করে দেয়া উচিত। আমি জনতার কাছে অনুরোধ জানাব যে আমেরিকার কৃতকর্মের জন্য যেন তাদের রাষ্ট্রদূতকে লাথি মেরে কলকাতা থেকে তাড়িয়ে দেয়া হয়। 

তার উপস্হিতি আমাদের জনগণের জন্য অপমানের। যে দেশের কারণে ভারতে লাখে লাখে শরণার্থী আসছে, আমাদের কেন্দ্রীয় সরকার সেই দেশেরই রাষ্ট্রদূত কিটিঙকে শরণার্থীদের সাথে দেখা করার অনুমতি দিচ্ছেন। আর রাষ্ট্রদূত লোক দেখান ভাব করছেন যেন তিনি শরণার্থীদের প্রতি অত্যন্ত সহানুভূতিশীল। মার্কিন সরকারের এটি এক ধরণের দ্বিমুখী নীতি। মিঃ কিটিঙকে বলুন তিনি যেন দিল্লীর বাইরে না যান। আপনারা তাকে দেশে ফেরত যেতে বলতে পারেন, কিন্তু কোন অবস্হায়ই উদ্বাস্তুদের সাথে দেখা করতে কলকাতায় পাঠাতে পারেন না। আমি কখনো এমন মেরুদন্ডহীন নীতি দেখিনি। আমেরিকা পাকিস্তানকে ভারতের বিরুদ্ধে যুদ্ধে সহায়তা করছে, আমাদের বলা হচ্ছে যে পরিস্হিতি যেকোন দিকে মোড় নিতে পারে। অথচ তাদের রাষ্ট্রদূতের সাথে চরম রকমের বন্ধুসুলভ আচরণ করা হচ্ছে। আমি এর তীব্র প্রতিবাদ জানাই, মন্ত্রীসভায় এ ব্যাপারে আলোচনার জন্য জোর দাবী জানাই। আমাদের আবার ১৯৬৫ সালের পরিস্হিতির দিকে ঠেলে দেয়া হচ্ছে এবং যুক্তরাষ্ট্র এ ব্যাপারে জোর ভূমিকা পালন করছে। তাই সাথে কূটনীতির ব্যাপারে জনগণের অনুভূতির কথাও বিবেচনা করতে হবে। আমরা যুদ্ধ চাইনা, আমরা কোনরকমের সামরিক ব্যাবস্হা নিতে চাইনা। কিন্তু আমরা মুক্তিযোদ্ধাদের সাহায্য করতে চাই। এবং বাংলাদেশকে অবশ্যই স্বীকৃতিদান করতে হবে। এই দুটি জিনিষ যত দ্রুত সম্ভব করতে হবে। 

মাননীয় ডেপুটি চেয়ারম্যান: আপনি যথেষ্ঠ বক্তব্য দিয়েছেন। 

শ্রী ভূপেষ গুপ্ত: আমি শেষ করছি। আমি পরে আরো বলব। সরকারের তরফ থেকে কোন ধরণের শক্ত ব্যাবস্হা নেয়ার আশ্বাস পাচ্ছিনা। আমি জানতে চাই ঠিক কি কারণে বাংলাদেশকে স্বীকৃতিদান করা হচ্ছেনা এবং মুক্তিযোদ্ধাদের সর্বাত্মক সহায়তা করা হচ্ছেনা। এ বিষয়গুলো মাননীয় মন্ত্রীর পরিষ্কার করা উচিত। 

শ্রী নিরেণ ঘোষ : মাননীয় ডেপুটি চেয়ারম্যান, তারা আমাদের দিয়ে কাজ করিয়ে নেন, কিন্তু আমাদের কথা শোনেন না। 

সর্দার শরণ সিং : আমরা সেই দলের ভূমিকার কথাও জানি, মাননীয় সাংসদ যে দলের প্রতিনিধিত্ব করেন। মার্ক্সবাদী কমুনিষ্ট পার্টি। 

মাননীয় ডেপুটি চেয়ারম্যান, রাজ্য সভার বিরতীকালে তার মনের ভেতর যত কথা-ক্ষোভ জমা হয়েছিল শ্রী গুপ্ত আজ তার পুরোটাই বলে দিয়েছেন। একটি বক্তব্যেই  তিনি সব বুদ্ধি-পরামর্শ দিয়ে দিয়েছেন, মনোযোগ আকর্ষণী প্রস্তাবের সাথে প্রাসঙ্গিক হোক বা না হোক। এবং তিনি সম্ভবত সাধারণ আলোচনার জন্য যে বক্তব্য তৈরি করেছিলেন, তার পুরোটাই এই সুযোগে দিয়ে দিয়েছেন। 

শ্রী ভূপেষ গুপ্ত: মাননীয় সভাপতি, আমি গতকাল মাঝরাতে কলকাতা থেকে এসেছি এবং আজ সকালে এই দৃষ্টি আকর্ষণী প্রস্তাবের কথা জানতে পেরেছি। আমার বক্তব্য কোন প্রস্তুতি ছাড়া তাৎক্ষণিকভাবেই দেয়া। 

সর্দার শরণ সিং: আপনার কোন লিখিত বক্তব্যের প্রয়োজন নেই, আপনার মাথার ভেতরেই সব থাকে। 

শ্রী নিরেণ ঘোষ : শ্রী ভূপেষ গুপ্তের বক্তব্যের সাক্ষী আমি, আমরা একই বিমানে এসেছি। 

সর্দার শরণ সিং: কিন্তু আপনারা কলকাতার এক জায়গা থেকে আসেন নি। 

মাননীয় ডেপুটি চেয়ারম্যান, মাননীয় সাংসদের বক্তব্যের জবাব দিতে হলে আমাকে একটি পাল্টা বক্তব্য দিতে হবে, সেটা করা থেকে আমি বিরত থাকছি। আমি বিশেষভাবে শুধু কিছু পরামর্শের জবাব দিতে চাই। তিনি আমার সাথে কোন বিষয়ে কথা বলেননি, অথচ অত্যন্ত জোরালভাবে কিছু সিদ্ধান্ত নেয়ার কথা বলেছেন। 

শ্রী এ জি কুলকার্নী (মহারাষ্ট্র): মিঃ এল কে ঝায়ের পরিবর্তে আপনি কেন উনাকে আমেরিকা পাঠিয়ে দিচ্ছেন না? 

শ্রী লোকনাথ মিশ্র (উড়িষ্যা):  উনি মন্ত্রীসভার বৈঠকের কথা বলেছেন। 

সর্দার শরণ সিং : আমি তার কিছু কথার জবাব দিতে চাই। মিঃ ঝা কে ফিরিয়ে আনার যে পরামর্শ উনি দিয়েছেন, সেটি আমি প্রত্যাক্ষান করতে বাধ্য হচ্ছি। এ প্রসঙ্গে আমি আমার আগের বক্তব্যের পুনরাবৃত্তি করতে চাই, মিঃ ঝা সুচারুভাবেই তার দায়িত্ব পালন করছেন ....

শ্রী ভূপেষ গুপ্ত: আমি এই কথার প্রতিবাদ জানাচ্ছি। এরকম প্রশংসাবাক্য পাওয়ার মত কোন কাজটা মিঃ ঝা করেছেন? 

মিঃ ঝায়ের একমাত্র গুন হচ্ছে তিনি নিজেকে যুক্তরাষ্ট্রের আস্থাভাজন হিসাবে পরিগণিত হতে পেরেছেন। 

 সর্দার শরণ সিং: একটি রাষ্ট্রের কর্মকান্ডের জন্য সবসময় সেই রাষ্ট্রে দায়িত্বপ্রাপ্ত রাষ্ট্রদূতকে দায়ী করা যায়না। এরকম দোষারোপ করা সম্ভবত এই সংকট মোকাবেলা করার উপযুক্ত পন্হা নয়। আর তিনি যুক্তরাষ্ট্রের ব্যাপারে আরো কঠোর ভাষা ব্যাবহার করতে বলেছেন। আমার মতে যথেষ্ঠ কঠোর ভাষাই ব্যাবহার করা হয়েছে, যদিও তা মিঃ গুপ্তের মত এত কঠোর নয়। 

শ্রী ভূপেষ গুপ্ত: উনি কি জাতিসংঘ সনদের লঙ্ঘন সম্পর্কে অবহিত? যে ভাষাই ব্যাবহার করা হোক না কেন গণহত্যায় সাহায্য করার অর্থ সমগ্র বিশ্বেই অশান্তি এবং বিশৃঙ্খলা সৃষ্টি করা। 

সর্দার শরণ সিং : আমার বক্তব্যের শেষ অংশে আমি পরিষ্কারভাবেই বলেছি যে কোন দেশ যদি এখন পাকিস্তানকে অস্ত্র সরবরাহ করে, সেটা বাংলাদেশে গণহত্যায় প্রত্যক্ষ মদদ দেয়া হিসাবে গণ্য হবে এবং পাক সামরিক জান্তা কতৃক বাংলাদেশের মানুষের অধিকার হরণের নিয়ামক হিসাবে বিবেচিত হবে। মিঃ গুপ্ত যদি একটু ধৈর্য নিয়ে অভিধান খুঁজে দেখেন, তাহলে দেখবেন তাঁর আর আমার শব্দ চয়নে অর্থের কোন পার্থক্য হয়নি। আমার মতে ভাবার্থ ঠিক থাকলে কোন একটি বিশেষ শব্দ চয়নে তিনি আমাকে বাধ্য করতে পারেন না, নিজের পছন্দসই শব্দ ব্যাবহারের অধিকার আমার থাকা উচিত। 

শ্রী ভূপেষ গুপ্ত:	 তাঁর আর আমার ব্যাবহৃত শব্দসমূহের ভাবার্থ এক নয়। প্রশ্রয় দেয়া আর প্রত্যক্ষ মদদ দেয়া 
এক জিনিষ নয়, অনেক কিছুতেই প্রশ্রয় দেয়া যেতে পারে যেটা আইনের দৃষ্টিতে সরাসরি অপরাধ হিসাবে গণ্য হয়না। যে মুহূর্তে আপনি প্রত্যক্ষ মদদ শব্দটা ব্যাবহার করবেন, তখনই সেটা জাতিসংঘ সনদের আওতায় চলে আসবে। 

সর্দার শরণ সিং :	তাঁর তৃতীয় প্রশ্ন ছিল মিঃ কিটিঙ কেন কলকাতা বা পশ্চিম বঙ্গে গিয়েছেন .....

শ্রী চিত্ত বসু (পশ্চিম বঙ্গ): এবং তাকে কেন লাথি মেরে বের করে দেয়া হবেনা। 

সর্দার শরণ সিং : আমাদের আরেকটু ভদ্রোচিত আচরণ করা উচিত। প্রশ্নটা ছিল তাকে কেন শরণার্থী শিবির পরিদর্শনে করতে কলকাতায় আসার অনুমতি দেয়া হয়েছে। আমাদের সরকারের নীতিই হচ্ছে অন্যান্য দেশের প্রতিনিধি, রাষ্ট্রদূত, সংসদ সদস্য এবং সংবাদ মাধ্যম বিনা বাধায় শরণার্থী শিবিরে যেতে পারবেন এবং তাদের সাথে কথা বলতে পারবেন। আমি আপনাকে এটাও বলতে পারি যে যে ব্যাক্তিই শরণার্থী শিবিরে গিয়েছেন এবং উদ্বাস্তুদের দুঃখ-কষ্ট নিজ চোখে দেখেছেন, তারা সবাই সম্পূর্ণ  নতুন একজন মানুষ হিসাবে ফেরত এসেছেন। আমাদের কোন কিছু লুকানোর নেই, কোন একজন রাষ্ট্রদূত শরণার্থী শিবিরে যাবেন, তাদের অবস্হা নিজের চোখে দেখবেন, তাদের দুঃখ-কষ্টের কাহিনী শুনবেন- এতে আমি আপত্তির কোন কারণ দেখিনা। যুক্তরাষ্ট্রের সাথে সম্পর্ক নির্ণয়ের ক্ষেত্রে প্রয়োজনের অতিরিক্ত কোন পদক্ষেপ নেয়ার প্রয়োজন নেই। যুক্তরাষ্ট্রের সরকার এবং সর্বস্তরের প্রতিনিধিদের আমরা পরিষ্কারভাবে আমাদের অনুভূতির কথা জানিয়েছি, আরো জানিয়েছি যে যুক্তরাষ্ট্রের পাঠানো অস্ত্র এখানে গণহত্যার কাজে ব্যাবহৃত হচ্ছে এবং পাক বাহিনীকে আরো নির্মম হয়ে উঠতে উৎসাহ যোগাচ্ছে। পাকিস্তানকে অস্ত্র সরবরাহ করার মানে ভারতের বিপক্ষে পাকিস্তানের আক্রমণাত্নক নীতিকে উৎসাহ যোগানো এবং ভারতের নিরাপত্তার উপর হুমকি সৃষ্টি করা- এই নীতি অটল রাখতে আমরা সবসময়ই দৃঢ় সংকল্পবদ্ধ। সম্মানিত সাংসদ হয়তো একথাই বলতে চেয়েছিলেন, আমরা কিন্তু ইতিমধ্যেই তা করে ফেলেছি। আমরা এ ব্যাপারে মন্ত্রীসভার একটি বৈঠক আয়োজনেরও প্রস্তাব করেছি। আমি শ্রী ভূপেষ গুপ্তকে আশ্বস্ত করতে চাই যে সময় সময় মন্ত্রীসভার সদস্যরা বৈঠকে মিলিত হন এবং এ ব্যাপারে সংসদের পক্ষ থেকে আলাদা করে কোন তাগাদা দেয়ার প্রয়োজন নেই। প্রয়োজনে আমরা স্বল্পতম সময়ের নোটিসে বৈঠকে বসতে পারি। সাম্প্রতিক কালে আমরা এরকম অনেকগুলো বৈঠক করেছি। আজকের আলোচ্য বিষয় নিয়ে আমরা মন্ত্রীসভা এবং বিভিন্ন কমিটিতে নিয়মিত আলোচনা করে আসছি। আমি শ্রী ভূপেশ গুপ্ত এবং এই মহান সংসদকে আশ্বস্ত করতে চাই যে এই গুরুত্বপূর্ণ বিষয়ে সরকারের বিভিন্ন স্তরে  সবসময়ই আলোচনা হচ্ছে। 

আমি তাঁকে আরো আশ্বস্ত করতে চাই যে এই বিষয়টি সরকার সর্বাধিক গুরুত্ব দিয়ে দেখছে। 

তার সর্বশেষ প্রশ্নটি ছিল বাংলাদেশকে স্বীকৃতি দেয়ার ব্যাপারে। বাংলাদেশকে স্বীকৃতি দেয়ার বিষয়টি বর্তমান মনোযোগ আকর্ষণী নোটিশটির সাথে কোনভাবেই সম্পর্কযুক্ত নয়। 

শ্রী লোকনাথ মিশ্র: শ্রী ভূপেশ গুপ্তের প্রস্তাবে আমি অবাক হয়েছি। তিনি যুক্তরাষ্ট্র থেকে রাষ্ট্রদূতকে ফেরত নিয়ে আসতে চান। কেউ যদি নিজের দায়িত্ব পালনে ব্যার্থ হয়ে থাকেন, সেটা রাষ্ট্রদূত নন, তাঁর বন্ধু সর্দার শরণ সিং। 

সর্দার শরণ সিং: আমি আপনারও বন্ধু। 

শ্রী লোকনাথ মিশ্র: এখন আসল ঘটনা বোঝা যাচ্ছে। রাষ্ট্রদূতকে ফেরত আনার প্রস্তাব দিয়ে শ্রী ভূপেষ গুপ্ত প্রমাণ করছেন যে তিনি এখনো কংগ্রেসের সাথে অত্যন্ত ঘনিষ্ঠ। তিনি কোন মন্ত্রীর পদত্যাগ চান না, প্রধাণমন্ত্রীর পদত্যাগ চান না। তিনি শুধুমাত্র রাষ্ট্রদূতকে ফেরত নিয়ে আসতে চান। 

সর্দার শরণ সিং : আপনি আপনার দল থেকে এই সুবিধা পাচ্ছেন যে আপনি সম্পূর্ণ দায়িত্বজ্ঞানহীন ভাবে কারো পদত্যাগ দাবী করলেও আপনাকে কোন কৈফিয়ত দিতে  হবেনা। 

শ্রী লোকনাথ মিশ্র: আমার দলের পক্ষে কিছু করা সম্ভব নাও হতে পারে। 

শ্রী ভূপেষ গুপ্ত: আমার বন্ধু অত্যন্ত বুদ্ধিমান মানুষ। আমিও বোকা হতে চাইনা, আশা করি এটা কোন সমস্যা নয়। 

শ্রী লোকনাথ মিশ্র: আমার দল ক্ষমতায় আসতেও পারে, নাও আসতে পারে। যদি কখনো ক্ষমতায় আসি তাহলে আমরা দায়িত্ব নিয়েই আসব। কিন্তু বাস্তবতা হচ্ছে আজ সর্দার শরণ সিংকে দায়িত্ব প্রদর্শন করতে হবে। এই দায়িত্ব এড়িয়ে যাবার কোন সুযোগ নেই। আমি ব্যার্থতার দায় এল কে ঝায়ের উপর চাপিয়ে দেবনা, আমি শ্রী শরণ সিংকেই দায়ী করব। উনি ৮/৯ টি দেশের রাজধানী ঘুরে এসে দিল্লী বিমানবন্দরে সংবাদ সম্মেলনে বড় গলায় বলেছিলেন যে যুক্তরাষ্ট্র ভারতের স্বার্থবোরোধী কিছু করবেনা। তিনি বলেছিলেন যে যুক্তরাষ্টের রাষ্ট্রপতি তাঁকে প্রতিশ্রুতি দিয়েছেন যে যুক্টরাষ্ট্র কোন ভারতবিরোধী ভূমিকা নেবেনা। তিনি যদি এল কে ঝায়ের কথার উপর ভিত্তি করে তাঁর বক্তব্য দিতেন, তাহলে আমি ঝা কে প্রত্যাহার করার কথা বলতাম। কিন্তু পররাষ্ট্রমন্ত্রী নিজে যুক্তরাষ্ট্র সফর করে এসেছেন, নিজে ব্যাক্তিগতভাবে যুক্টরাষ্ট্রের প্রেসিডেন্টের সাথে কথা বলে এসেছেন। আমার প্রথম প্রশ্ন হচ্ছে শ্রী শরণ সিং কি যুক্তরাষ্ট্র সফর থেকে এসে  দেয়া তাঁর বক্তব্যের মাধ্যমে জাতীকে বিভ্রান্ত করেন নি? তাঁর এই প্রশ্নের উত্তর দেয়া উচিত। তাঁর সাথে যদি প্রতারণা করা হয়ে থাকে, তবে তাঁর সেটাও স্বীকার করা উচিত। 

(তাঁর বক্তব্যে এসময় বাঁধা পড়ে)

শ্রী ভূপেষ গুপ্ত নিজে অনেক সময় নিয়ে বক্তব্য দিয়েছেন। এখন আমার বক্তব্যে বাধা দিয়ে আমার সময় নষ্ট করছেন। আমাকে দ্বিতীয় প্রশ্নটি করতে দিন। আন্তর্জাতিক রাজনীতির পরিবর্তিত প্রেক্ষাপটে আমরা এখন মিত্রবিহীন, কাছে বা দূরে কোথাও আমাদের কোন বন্ধু নেই। 

আমাদের কোথাও কেউ নেই। অথচ সংবাদপত্রের খবর অনুযায়ী পাকিস্তানের পৌরহিত্যে যুক্তরাষ্ট্র এবং চীনের মধ্যে নতুন মৈত্রী রচিত হচ্ছে। 

শ্রী এ পি চ্যাটার্জি ( পশ্চিম বঙ্গ) : পাকিস্তান কি হিসাবে কাজ করেছে? 

শ্রী লোকনাথ মিশ্র: এই মহাজোটের মহামিলনে পাকিস্তান পুরোহিত হিসাবে কাজ করেছে। 

জনৈক সাংসদ: এই মিলন কি অনৈতিক? 

শ্রী লোকনাথ মিশ্র: হ্যাঁ, এই মিলন অনৈতিক। এই পৌরহিত্যের পুরষ্কার হিসাবেই কি পাকিস্তানকে অস্ত্র সরবরাহ করা হচ্ছে? 

কিন্তু আমাদের সরকারের কাছে এ ব্যাপারে কোন তথ্য ছিলনা। বিভিন্ন দেশে থাকা রাষ্ট্রদূতরাও নিজের দায়িত্ব পালন করতে পারেন নি। যার ফলে পরিবর্তিত বৈশ্বিক প্রেক্ষাপটে আমাদের করণীয় সম্পর্কে মাননীয় মন্ত্রী আমাদের অবহিত করতে পারেন নি। 

এই ধরণের অদক্ষতার ফলে আন্তর্জাতিক রাজনীতিতে আমরা সবসময়ই পিছিয়ে থাকছি। আমি মাননীয় মন্ত্রীর কাছে জানতে চাই যে পাকিস্তানকে অস্ত্র সরবরাহের খবর তিনি আগে থেকে পয়েছিলেন কিনা। 

তৃতীয়ত, আমি জানতে চাই সরবরাহকৃত অস্ত্রের মোট পরিমাণ কত এ ব্যাপারে তাঁর কোন ধারণা আছে কিনা। মোট অস্ত্রের পরিমাণ কত? অবস্হাদৃষ্টে মনে হচ্ছে কেউই এই ব্যাপারে কিছু জানেনা। 

শ্রী ভূপেষ গুপ্ত: আমার মনে হয় টাকার পরিমাণ দুই বিলিয়ন ডলার বা তার কাছাকাছি হবে। 

শ্রী লোকনাথ মিশ্র: এটি আমার কাছে বিশ্বাসযোগ্য মনে হচ্ছেনা। 

মাননীয় ডেপুটি চেয়ারম্যান: শ্রী মিশ্র, আপনি বলুন। 

শ্রী লোকনাথ মিশ্র: শ্রী শরণ সিং এর কথা আমার বিশ্বাস হচ্ছেনা। "প্রাভাদা" বা "নিউ ইয়র্ক টাইমস" এ প্রকাশিত কোন সংবাদও আমার বিশ্বাস হয়না। 

শ্রী এ পি চ্যাটার্জি: আপনি বলেছিলেন যে মাননীয় মন্ত্রী সমগ্র জাতীকে বিভ্রান্ত করছেন। 

শ্রী লোকনাথ মিশ্র: তিনি যতক্ষণ পর্যন্ত বিদেশমন্ত্রী হিসাবে দায়িত্ব পালন করেছেন, ততক্ষণ পর্যন্ত তিনি এই সংসদের কাছে জবাবদিহী করতে বাধ্য। তিনি জাতীকে বিভ্রান্ত করেছেন। এখন এই মহান সংসদকে বিভ্রান্ত করলে তাঁকে এর ফল ভোগ করতে হবে। 

শ্রী এ পি চ্যাটার্জি: বিভ্রান্তিকর তথ্য থেকে কি আসল তথ্য পাওয়া যেতে পারে? 

শ্রী লোকনাথ মিশ্র: শ্রী চ্যাটার্জি মাননীয় মন্ত্রীর ত্রাতা হিসাবে এগিয়ে এসেছেন। 

শ্রী এ পি চ্যাটার্জি: আমি মাননীয় মন্ত্রীকে সাহায্য করতে আসিনি। তিনি একজন মহান ব্যাক্তি। 

শ্রী লোকনাথ মিশ্র: শ্রী চ্যাটার্জি, আপনার যখন সময় আসবে তখন আপনি কথা বলবেন। এখন আমাকে বলতে দিন। আমার তৃতীয় প্রশ্ন হচ্ছে ....

সর্দার শরণ সিং : আপনি ইতিমধ্যে চার-পাঁচটি প্রশ্ন করে ফেলেছেন, অথচ বলছেন তৃতীয় প্রশ্নের কথা। 

শ্রী লোকনাথ মিশ্র: আমি প্রকৃত অস্ত্রের পরিমাণ জানতে চাই, কম বা বেশী কোন অনুমানিক সংখ্যা নয়। যুক্তরাষ্ট্র দাবী করেছে যে তারা ২৪ এপ্রিলের আগের চুক্তিতে বিক্রিত অস্ত্র  সরবরাহ করছে, পদ্মা বা অন্য কোন জাহাজে এই ধরণের কি পরিমাণ অস্ত্র আসছে সেটা আমাদের জানতে হবে। মাননীয় পররাষ্ট্র মন্ত্রী মার্কিন রাষ্ট্রদূত অথবা যুক্তরাষ্টে আমাদের রাষ্ট্রদূত মারফত সরবরাহকৃত অস্ত্রের পরিমাণ জানার চেষ্টা করতে পারেন। মাননীয় মন্ত্রীর উচিত আমাদের এই তথ্য জানানো, এবং এটাও জানানো কি পরিমাণ অস্ত্র ইতিমধ্যে সরবরাহ করা হয়েছে এবং কি পরিমাণ অস্ত্র চালানের অপেক্ষায় আছে। মাননীয় ডেপুটি চেয়ারম্যান ......

মাননীয় ডেপুটি চেয়ারম্যান: আমার মনে হয় আপনি যথেষ্ঠ বলেছেন। 
শ্রী লোকনাথ মিশ্র: আপনি অনুমতি দিলে আমি শেষ একটি প্রশ্ন করতে চাই। আপনি অনুমতি না দিলেও কোন অসুবিধা নেই। শ্রী ভূপেষ গুপ্ত বিশেষ সুবিধাপ্রাপ্ত ব্যাক্তি, আমারতো আর সেই সৌভাগ্য নেই। 

শ্রী ভূপেষ গুপ্ত:  তিনি রাজকীয় সুবিধা পাবার জন্য লড়াই করছেন, আর আমাকে বলছেন আমি নাকি সুবিধাপ্রাপ্ত। 

শ্রী লোকনাথ মিশ্র: আমি সংসদের সম্মতিতে এই কাজ করেছি, আপনি করেছেন সকলের অসম্মতিতে। 

শেষ প্রশ্ন হিসাবে আমি জানতে চাই যে রাশিয়া কি দয়া করে পাকিস্তানকে অস্ত্র সরবরাহ করেনি? 

(বিরতী)

শ্রী চিত্ত বসু, আমার মনে হয়না সম্প্রতি আপনি মস্কো গিয়েছেন অথবা রাশিয়ান রাষ্ট্রদূতের সাথে আপনার কথা হয়েছে। দয়া করে যা জানেন না, সে ব্যাপারে কোন মন্তব্য করবেন না। 

আলোচনার মূল বিষয়বস্তু সচ্ছে সংবাদপত্রে প্রকাশিত সাম্প্রতিক একটা খবর। 

জনৈক সাংসদ: ঠিক, ঠিক। 

(বিরতী)

শ্রী লোকনাথ মিশ্র: আমি চাই শ্রী শরণ সিং এটা অস্বীকার করুন। আমি প্রাভেদা বা নিউ ইয়র্ক টাইমসের খবর বিশ্বাস করিনা, সর্বোপরি শ্রী ভূপেষ গুপ্তের কথা বিশ্বাস করিনা। 

(বিরতী)

এ পি চ্যাটার্জি : যুক্তরাষ্ট্রের প্রেসিডেন্ট মিঃ নিক্সন পিকিঙ যাচ্ছেন। 

শ্রী লোকনাথ মিশ্র: নিক্সন চৌ এন লাইয়ের পেছনে দৌড়াচ্ছেন, এ ব্যাপারে কোন সন্দেহ নেই। 

শ্রী ভূপেষ গুপ্ত: মাননীয় চেয়ারম্যান, নির্বাচন ভন্ডুল হয়ে যাবার পর .....

(বিরতী)

চেয়ারম্যান মহোদয়:  আপনি প্রশ্ন করুন, কেউ বাধা দেবেন না। 

শ্রী লোকনাথ মিশ্র: আমার শেষ প্রশ্ন, পাকিস্তানকে অস্ত্র সরবরাহ করে যুক্তরাষ্ট্র গণহত্যার অংশীদার হয়েছে। 

আমি শ্রী শরণ সিংকে জিজ্ঞাসা করতে চাই যে বাংলাদেশকে স্বীকৃতি দেবার ব্যাপারে তিনি কি করবেন? তিনি কোন নির্দিষ্ট উত্তর দিচ্ছেন না। মনোযোগ আকর্ষণী প্রস্তাবে হয়তো এই প্রসঙ্গটি নেই, কিন্তু মনোযোগ আকর্ষণী প্রস্তাবে  অনেক কিছুই নেই। সেখানে শ্রী শরণ সিং এর নামও নেই। কিন্তু তিনি প্রশ্নের উত্তর দিচ্ছেন। সুতরাং আমি তাঁর কাছে জানতে চাই যে বাংলাদেশকে স্বীকৃতি দেয়ার ব্যাপারে সরকারের বর্তমান অবস্হান কি? 

সর্দার শরণ সিং : মাননীয় চেয়ারম্যান, প্রথম প্রশ্নের ব্যাপারে আমি মাননীয় সাংসদকে বলব আমার বক্তব্য আরেকবার পড়তে। 

তিনি তাঁর প্রথম প্রশ্নে পালাম  বিমানবন্দরে দেয়া আমার বক্তব্যের ভুল ব্যাখ্যা দিয়েছেন। কেউ আমার বক্তব্য ভুল  বা অপ্রাসঙ্গিক ব্যাখ্যা দিলে  আমি তার জবাব দিতে বাধ্য নই। আমি কখনোই কাউকে বিভ্রান্ত করার জন্য কিছু বলিনি। এই অভিযোগ সম্পূর্ণ ভিত্তিহীন এবং উদ্দেশ্যমূলক। 

 দ্বিতীয় প্রশ্নে তিনি যুক্তরাষ্ট্র এবং চীনের মধ্যে  সম্পর্ক যে নতুন মোড় নিয়েছে, তার সম্বন্ধে জানতে চেয়েছেন। এই ব্যাপারটি অত্যন্ত গুরুত্বপূর্ণ এবং এবিষয়ে আমি ইতিমধ্যে একটি বিবৃতি দিয়েছি। কিন্তু আমি জানিনা যুক্তরাষ্ট্রের অস্ত্র সরবরাহের সাথে এ ব্যাপারের কি সম্পর্ক আছে। এ প্রক্রিয়া শুরু হবার অনেক আগে থেকেই যুক্তরাষ্ট্র এবং চীন পাকিস্তানকে অস্ত্র সরবরাহ করে আসছে এবং তাদের মধ্যকার নতুন এ সম্পর্ক অস্ত্র সরবরাহ প্রক্রিয়ায় গুনগত কোন পরিবর্তন আনবে বলে আমি মনে করিনা। এই সম্পর্ক উন্নয়ন একটি গুরুত্বপূর্ণ কিন্তু বিচ্ছিন্ন ঘটনা। পাকিস্তানের মাধ্যমে এই নতুন সম্পর্ক রচিত হওয়ায় পাকিস্তান কি বাড়তি অস্ত্র পাবে? এই প্রশ্নের উত্তর হ্যাঁ বা না তে দেয়া আমার পক্ষে সম্ভব নয়। আমি শুধু বলতে পারি যে এই ঘটনা ছাড়াও পাকিস্তান অস্ত্র পেয়ে আসছিল এবং খুব সম্ভবত পেতে থাকবে। তৃতীয় প্রশ্নে আমার কাছে  সরবরাহকৃত অস্ত্রের পরিমাণ জানতে চাওয়া হয়েছে। আমি আমার বক্তব্যে বলেছি যে সিনেটর চার্চের দেয়া ৩৫ মিলিয়ন ডলারের অঙ্কটি আপাতদৃষ্টিতে সঠিক মনে হচ্ছে। আমি যেহেতু ভবিষ্যৎদৃষ্টা নই, সামনে কি পরিমাণ অস্ত্র আসবে  সেটা অনুমান করা আমার পক্ষে সম্ভব নয়। 
 
শ্রী লোকনাথ মিশ্র: চুক্তিতে মোট অস্ত্রের পরিমাণ উল্লেখ থাকার কথা। আমি জানতে চাই যে আপনি সেই পরিমাণ সম্পর্কে কিছু জানেন কিনা। 

সর্দার শরণ সিং: শ্রী মিশ্র, এ ব্যাপারে একটি চুক্তি হয়নি। আপনার বুঝতে হবে যে তারা অনেকগুলো চাহিদাপত্র জমা দিয়েছে। এখানে দুটো ব্যাপার আছে। অস্ত্র চালানের কিছু অংশ মারণাস্ত্র, আবার কিছু অংশ খুচরা যন্ত্রাংশ। আমি বলেছি যে সরবরাহের অপেক্ষায় থাকা মোট অস্ত্রের মূল্য ৩৫ মিলিয়ন ডলার। সামনে কি সরবরাহ আসবে সেটা আমি যুক্তরাষ্ট্র সরকারের হয়ে বলতে পারছিনা, হয়তো শ্রী মিশ্র পারবেন। তারপর তিনি জানতে চেয়েছেন রাশিয়া সরকার পাকিস্তানে অস্ত্র সরবরাহ করছে কিনা। রাশিয়া পরিষ্কার জানিয়েছে এপ্রিল ১৯৭০ এর পর থেকে তারা পাকিস্তানে কোন অস্ত্র বা খুচরা যন্ত্রাংশ সরবরাহ করছেনা এবং আমিও এমন কোন তথ্য পাইনি যার ভিত্তিতে তাদের অবিশ্বাস করা যায়। আমাদের রাশিয়া সরকারের কথা বিশ্বাস করা উচিত, যেখানে তারা পরিষ্কারভাবে বলছে যে এপ্রিল ১৯৭০ এর পর থেকে তারা পাকিস্তানে কোন অস্ত্র বা খুচরা যন্ত্রাংশ সরবরাহ করেনি। 

শ্রী সুন্দর সিং ভান্ডারী ( রাজস্হান): তারা কি খুচরা যন্ত্রাংশের কথা বলেছে? 

সর্দার শরণ সিং: হ্যাঁ। 

শ্রী লোকনাথ মিশ্র: যুক্তরাষ্ট্রও পরিষ্কারভাবেই বলেছে। 

সর্দার শরণ সিং: আমার মনে হয়না তারা খুব পরিষ্কারভাবে বলেছে। তারা যদি বলত যে তারা অস্ত্র সরবরাহ করেনি, আমি তাদের কথা মেনে নিতাম। শ্রী লোকনাথ মিশ্র: তারা বলেছে যে যেহেতু তাদের একটি চুক্তি আছে, সেই চুক্তি অনুযায়ী তারা অস্ত্র সরবরাহ করছে। 

সর্দার শরণ সিং :  শ্রী মিশ্র, আপনি কেন যুক্তরাষ্ট্র সরকারের হয়ে কথা বলছেন। 

শ্রী ভূপেষ গুপ্ত: যুক্তরাষ্ট্র সরকার বলেছে যে তারা অস্ত্র সরবরাহ করছে .....

শ্রী লোকনাথ মিশ্র: তারা কখন এটা বলেছে? 

( বিরতী)

শেষ প্রশ্নে তিনি বাংলাদেশকে স্বীকৃতি দেয়ার ব্যাপারে আবারো জানতে চেয়েছেন। এ প্রসঙ্গে আমি ইতিমধ্যে বলেছি যে এখনো উপযুক্ত সময় আসেনি এবং আমাদের জাতীয় স্বার্থ, উপমহাদেশের শান্তি এবং মুক্তিযোদ্ধাদের দিক বিবেচনা করে সঠিক সময়ে এ ব্যাপারে সিদ্ধান্ত নেয়া হবে। 

শ্রী ভূপেষ গুপ্ত: আমি কি এটা মনে করতে পারি যে সরকার নীতিগতভাবে বাংলাদেশকে স্বীকৃতি দেয়ার সিদ্ধান্ত নিয়েছে? 

সর্দার শরণ সিং: সংবিধানের নীতিতে এই স্বীকৃতির ব্যাপারে নির্দেশনা দেয়া আছে। আপনি কেন নীতি নিয়ে কথা বলছেন? 

ডঃ ভাই মহাবীর ( দিল্লী): আমাদের মন্ত্রী আমেরিকা সরকারের শীর্ষ নেতাদের সাথে দেখা করে এসেছেন। আমি জানতে চাই এই অস্ত্র সরবরাহের ব্যাপারে যুক্তরাষ্ট্র সরকারের বক্তব্য কি? কেন অস্ত্র দেয়া হচ্ছে? পাকিস্তানের উপর কোন হুমকি আছে নাকি? পাকিস্তান কি কোনভাবে সংকটাপন্ন? নাকি তার বহিরাক্রমণের  ভয় আছে? আমি আমেরিকার সাম্প্রতিক বক্তব্য সংবাদপত্রে দেখেছি, যার মধ্যে ভিয়েতনাম নীতির ব্যাখ্যায় বলা হয়েছে " একটি ছোট দেশও নিজেদের অধিকার চর্চা করতে পারে, নিজেদের পথ বেছে নিতে পারে"

সেখানে আরো বলা হয়ছে, " যুক্তরাষ্ট্র সবার বাঁচার এবং বাঁচতে দেয়ার অধিকারে বিশ্বাস করে। "যে সরকার এই দাবী করে, তাকে কি জিজ্ঞেস করা হয়েছে যে অস্ত্র সরবরাহ করা বাঁচার এবং বাঁচতে দেয়ার নীতির মধ্যে পড়ে কিনা? আমি এ ব্যাপারে মার্কিন নেতাদের বক্তব্য জানতে চাই। 

আপনার বক্তৃতায় আপনি বলেছেন যে " এটি গণহত্যায় মদদ দেয়ার শামিল"

এর মাধ্যমে আপনি বুঝিয়েছেন যে, ইয়াহিয়া খান বাংলাদেশের লোকদের উপর যে আক্রমণ চালিয়েছে, আমেরিকা অস্ত্র সরবরাহের মাধ্যমে তাতে সমর্থন জানিয়েছে। ঠিক আছে, কিন্তু আপনি একথা বলতে সম্মত কিনা যে আজকে যা ঘটেছে তা আরো গুরুতর। 

ইতিমধ্যে একটি দেশের উপর আগ্রাসন চালানো হয়েছে, এবং এখনো চালানো হচ্ছে। বেসামরিক আগ্রাসন, অর্থনৈতিক আগ্রাসন, আমি বলব অনেকটা জীবাণুযুদ্ধ চালানোর মত আগ্রাসন। 

সব শেষে আমি বলব, যে জাহাজটি আমাদের সর্বপ্রকার বিরোধিতা সত্বেও পাকিস্তানের অস্ত্র বহন করে আনছে, তাকে বাধা দেয়ার জন্য আমাদের সরকার কি নৌ অবরোধ করার চেষ্টা করবে? এসব অস্ত্র কি গন্তব্যে পৌছাতে বাধা দেয়া হবে, নাকি বলা হবে আন্তর্জাতিক জলসীমার জন্য কিছু করা যাবেনা। 

সর্দার শরণ সিং :  মাননীয় সাংসদ, পাকিস্তানে সরবরাহকৃত অস্ত্রের মোট পরিমাণ সম্পর্কে আমি আমার বক্তব্যে যে সূত্রের উদ্ধৃতি দিয়েছি, এর বাইরেও আরো সূত্র থেকে আমরা তথ্য সংগ্রহ করেছি। একারণেই আমি বলেছি যে সিনেটর চার্চের উল্লেখিত ৩৫ মিলিয়ন ডলার অঙ্কটা সম্ভবত  সবচেয়ে কাছাকাছি অনুমান। আমাদের কাছে যেসব গোয়েন্দা তথ্য আছে, তার ভিত্তিতেই এই আমি এই সংখ্যা উল্লেখ করেছি। তাঁর দ্বিতীয় প্রশ্ন ছিল যুক্তরাষ্ট্র কেন পাকিস্তানে অস্ত্রসরবরাহ করছে। ১৯৪৫ সালে পাকিস্তানে অস্ত্র বিক্রি করা শুরু করার পর থেকে অনেকবারই যুক্তরাষ্ট্রকে এই প্রশ্ন করা হয়েছে। তাদের কথা হচ্ছে সমাজতান্ত্রিক শক্তিকে দমন করার কৌশল হিসাবে তারা পাকিস্তানে অস্ত্র সরবরাহ করে আসছে, যদিও এই দাবীর কোন যৌক্তিকতা নেই। আমরা শুরু থেকেই জেনে এসেছি যে ভারতকে চাপে রাখার উদ্দেশ্যেই যুক্তরাষ্ট্র পাকিস্তানকে অস্ত্র দিচ্ছে। 

মাননীয় সাংসদ আরো জানতে চেয়েছেন যে তারা কি চীন থেকে পাকিস্তানকে দূরে রাখাকে অস্ত্র পাঠানোর অজুহাত হিসাবে ব্যাবহার করতে চাইছে কিনা। আমার উত্তর হচ্ছে হ্যাঁ, তারা এই জাতীয় অজুহাত ক্ষেত্র বিশেষে দিয়েছে, যদিও তারা ঠিক সরাসরি এই শব্দগুলো উচ্চারণ করেনি। তারা বলেছে  যে যুক্তরাষ্ট্রের জাতীয় ও আন্তর্জাতিক স্বার্থের কথা বিবেচনা করেই তারা বিভিন্ন দেশে অস্ত্র বিক্রি করে। যদিও আমি এই বক্তব্যের যৌক্তিকতা পাইনা, তারপরেও তাদের ব্যাখ্যা দেয়ার অধিকার আছে। বিশ্বাস করা না করা যার যার ব্যাপার। 

তৃতীয় প্রশ্ন ছিল যে তাদের এটা বলা হয়েছে কিনা যে তাদের অস্ত্র বাংলাদেশে গণহত্যার কাজে ব্যাবহৃত হচ্ছে। একথা অবশ্যই তাদের জানানো হয়েছে। শুধু এখনই না, আগেও কয়েকবার বলা হয়েছে। 

ডঃ ভাই মহাবীর: আপনার বক্তব্যে আপনি একথা উল্লেখ করেন নি। 

সর্দার শরণ সিং : আমি এখন আপনার প্রশ্নের উত্তর দিচ্ছি। এছাড়াও আমি আগেও বিভিন্ন জায়গায় একথা বলেছি। 

চতুর্থ প্রশ্নে তিনি পিকিঙে নিক্সনের আসন্ন সফরের ব্যাপারে আমার মন্তব্যের সাথে একমত হয়েছেন এবং বলেছেন যে এই সফর থেকে আমাদেরও শিক্ষা নেয়া উচিত যে জাতীয় স্বার্থ সবসময় সমুন্নত রাখতে হবে। আমি তাঁকে জানাতে চাই যে জাতীয় স্বার্থ সবসময়ই সরকারের অগ্রাধিকার এবং এটা বিবেচনা করেই আমরা সব ধরণের পদক্ষেপ নিয়ে থাকি। 

ডঃ ভাই মহাবীর: পরিস্হিতি দেখে কিন্তু সেরকম মনে হচ্ছে না। 

সর্দার শরণ সিং : উনি আরো বলেছেন যে ভারতের কঠোর হওয়া উচিত। হ্যাঁ, এই ব্যাপারে আমিও একমত যে ভারতের শক্ত হওয়া উচিত, যদিও  মাননীয় সাংসদের দল ভারতকে শক্তিশালী করার লক্ষে কাজ করছে কিনা এ ব্যাপারে আমি নিশ্চিত নই। তারা সবসময় বিভক্তিমূলক নীতি নিয়ে আসছেন, যার ফলে ভারত শক্তিশালী হবার বদলে দূর্বল হচ্ছে। আমি তাকে সঠিক দৃষ্টিকোণ থেকে বিষয়গুলো দেখার চেষ্টা করার আহ্বান জানাই। আমাদের সামরিক শক্তি, তিন বাহিনীর জন্য অস্ত্র তৈরি করার সক্ষমতা - এসব আমরা অর্জন করেছি আমাদের শক্তিশালী অর্থনীতি, শিল্পোন্নয় এবং সর্বোপরি আমাদের জাতীয় একতার কারণে। মাননীয় সাংসদ তাঁর বক্তব্যে এই প্রসঙ্গটি উল্লেখ করেন নি। আমাদের শক্তিশালী হতে হবে, তার মানে সবগুলো সেক্টরেই শক্তিশালী হতে হবে। বিচ্ছিন্নভাবে দুই-একটা ইস্যু খুঁজে বের করার চেষ্টা করাটা লাভজনক কিছু হবেনা। 

উনি তিনটি প্রস্তাব দিয়েছেন এবং জিজ্ঞাসা করেছেন যে পাকিস্তানে মার্কিন অস্ত্র  সরবরাহ অব্যাহত থাকার পরিপ্রেক্ষিতে আমি তার প্রস্তাবগুলো মেনে নিতে প্রস্তু আছি কিনা। আমি এক কথায় উত্তর দিচ্ছি যে না, আমি প্রস্তাবগুলো গ্রহণ করতে পারছিনা। 

শ্রী কৃষ্ণকান্ত: আমেরিকার গত ২০ বছরের পররাষ্ট্রনীতি পর্যালোচনা করলে এটা বোঝা দায় যে এশিয়াতে শক্তির একটা ভারসাম্য চাইলে তারা সবসময়ই কেন ভারতবিরোধী নীতি নিয়ে আসছে। এমনকি এবারের এই অস্ত্র সরবরাহের সাথেও এই ক্ষমতার ভারসাম্য সম্পর্কযুক্ত। তারা কি এটাও জানেনা যে অস্ত্রের পাশাপাশি আমেরিকান জাহাজ বাংলাদেশে গণহত্যার উদ্দেশ্যে সৈন্য পরিবহণ করার কাজে ব্যাবহৃত হচ্ছে? আমেরিকা যদিও বারবার অস্বীকার করে আসছে যে তারা এটা করছেনা, কিন্তু বাস্তবতা হচ্ছে আমেরিকান জাহাজ এবং কিছু ক্ষেত্রে উড়োজাহাজ সৈন্য পরিবহনের কাজে নিয়মিত ব্যাবহার করা হচ্ছে। এটাও কি সত্য নয় যে ইন্দো-চীন যুদ্ধের পর ১৯৬২ থেকে ৬৫ এর মধ্যবর্তীকালে যুক্তরাষ্ট্র পাকিস্তানকে অস্ত্র সরবরাহ করেছে এটা জানা সত্বেও যে এই অস্ত্র চীন বা রাশিয়ার বিরুদ্ধে ব্যাবহার হবে না, শুধুমাত্র ভারতের বিরুদ্ধেই ব্যাবহার হবে। ১৯৬৩ সালে তাদের একটি সাবমেরিন দেয়া হয়। আরব সাগর অথবা বঙ্গোপসাগরে চীন বা রাশিয়ার কোন কার্যক্রম নেই, এই সাবমেরিন শুধু ভারতের বিরুদ্ধে ব্যাবহারের জন্যই দেয়া হয়েছে। ইন্দো-চীন যুদ্ধের সময় আমরা অস্ত্র কিনতে চেয়েছিলাম, কিন্তু আমাদের কাছে আমেরিকান রাইফেলও বিক্রি করা হয়নি। এটা কি ভারত বিরোধীতা নয়? 

শুধুমাত্র ভারতের দিকে তাক করে পাকিস্তানে একাধিক রাডার মোতায়েন করা হয়েছে। মুলতানে একটি রাডার স্টেশন কেন তৈরি করা হয়েছে? ভারতীয় বিমানের বিরুদ্ধে ব্যাবহার করার জন্য। গুজরাটের মুখ্যমন্ত্রী বালওয়ান্ত্রাই মেহতার বিমান ভূপাতিত করে তাকে হত্যা করা হয়েছে। আমাদের পররাষ্ট্র মন্ত্রী যখন ওয়াশিংটন গিয়েছেন, তখন তারা মিষ্টি মিষ্টি কথা বলেছে, যুক্তরাষ্ট্রের প্রেসিডেন্ট তাঁর সাথে সাক্ষাত করেছেন। কিন্তু অস্ত্র সরবরাহের ব্যাপারে তাঁকে কিছু না জানিয়ে সরবরাহ অব্যাহত রাখা হয়েছে। তারা আমাদের সাথে সম্পূর্ণরুপে অবন্ধুসুলভ, ভারতবিরোধী আচরণ করছে। তারা যে ভারতবিরোধী, এই কথাটা এখন তাদের পরিষ্কারভাবে বলে দেয়ার সময় এসেছে। 

চীনা সংস্কৃতি সম্পর্কে জ্ঞান আহরণ করতে নিক্সন চীন যাচ্ছেন না। তিনি চীনে যাচ্ছেন কারন অনেকগুলো পরীক্ষার পর চীন পারমাণবিক সক্ষমতা অর্জন করেছে। এটাই বাস্তবতা। 

মাননীয় ডেপুটি চেয়ারম্যান, আমেরিকার উদ্দেশ্য পরিষ্কার নয়। ৫ জুলাইতে মার্কিন মুখপাত্র বলেছেন যে তারা এখনো ইয়াহিয়া খানের বক্তব্যের লিখিত কপি হাতে পাননি। অথচ ইয়াহিয়া ২৮ জুন বক্তব্য দিয়েছেন। তাদের সবধরণের যোগাযোগ মাধ্যম ও প্রযুক্তি থাকা সত্বেও ৫ জুলাই পর্যন্ত তারা ইয়াহিয়ার বক্তব্য হাতে পান নি, এটা বিশ্বাসযোগ্য নয়। মাননীয় ডেপুটি চেয়ারম্যান, এখনো কি  নিজেদের জাতীয় স্বার্থে আমাদের আন্তর্জাতিক ভারসাম্য রক্ষার রাজনীতিতে অংশ নেয়ার সময় হয়নি? এখনো কি  এশিয়ার বিভিন্ন দেশের সাথে সম্পর্ক স্হাপনে গুরুত্ব দেয়ার সময় হয়নি? বর্তমানে রাশিয়ার সাথে জাপান ও উত্তর ভিয়েতনামের মধ্যে সম্পর্ক গাঢ় হচ্ছে। আমাদেরও কি উচিত না যে পারষ্পরিক সংলাপের মাধ্যমে একই রাস্তায় হাঁটা? রাশিয়া জাপানের সাথে আলোচনায় বসেছে। আমাদেরও কি উচিত না রাশিয়া, জাপান, উত্তর ভিয়েতনাম এবং চীন- এই চার শক্তির সাথে আলোচনার টেবিলে বসার চেষ্টা করা? 

আমরা জানি শুধুমাত্র ভাবাদর্শের ভিত্তিতে কোন রাষ্ট্র পরিচালিত হয়না। রাষ্ট্র পরিচালিত হয় জাতীয় স্বার্থ বিবেচনা করে। বাংলাদেশ স্বাধীন হলে এশিয়াতে ক্ষমতার ভারসাম্য পরিবর্তন হবে, যুক্তরাষ্ট্র সেটা চায়না, সাম্রাজ্যবাদী শক্তিগুলোও সেটা চায়না। সুতরাং ভারতের কি স্বাধীন বাংলাদেশ চাওয়া উচিত না, কারণ বাংলাদেশ বাস্তবায়িত হলে সেটা ভারতের অস্তিত্বের জন্যও উপকারী হবে। মিঃ কিসিন্জার এবং মিঃ নিক্সন বুঝে-শুনেই নিজেদের স্বার্থে পদক্ষেপ নিচ্ছেন। বাংলাদেশকে সাহায্য করলে আখেরে সেটা ভারতেরই উপকারে আসবে। 

( সময় শেষের ঘন্টা)

মাননীয় ডেপুটি চেয়ারম্যান, এটা বলা হচ্ছে যে মিঃ এল কে ঝা সেখানে সঠিকভাবে দায়িত্ব পালন করছেন। কিন্তু তিনি কি কাজ করছেন বা কেন তাঁকে সেখানে রাখা  হচ্ছে সেটা আমি বুঝতে পারছিনা, কারণ কাজে আসতে পারে এমন কোন তথ্যই তিনি পাঠাতে পারছেন না। আমেরিকা নিজের নীতিতেই চলছে, মিঃ ঝা সেখানে থেকে কোন উপকারে আসবেন না। আমাদের এখন নিজেদের স্বার্থে কাজ করার সময় এসেছে। স্বাধীন বাংলাদেশ এই অঞ্চলে ক্ষমতার ভারসাম্য রক্ষায় গুরুত্বপূর্ণ ভূমিকা রাখবে, যুক্তরাষ্ট্র সেটা চায়না। কেউ যদি এগিয়ে এসে আমাদের পাশে না দাঁড়ায়, তবে ভারতকে একাই এই সমস্যার সমাধান খুঁজে বের করতে হবে। 

সর্দার শরণ সিং: আমি মনোযোগ দিয়ে উনার বক্তব্য শুনেছি। উনি যেহেতু কোন প্রশ্ন করেননি, আমার নতুন করে কিছু বলার নেই। 

শ্রী চিত্ত বসু: আমাকে দুঃখের সাথে বলতে হচ্ছে যে মাননীয় মন্ত্রী দৃষ্টি আকর্ষণী প্রস্তাব সম্পর্কে যেসব মন্তব্য করেছেন, সেগুলো সময়োপযোগী নয়। তার বক্তব্য গতানুগতিক, মেরুদন্ডহীন এবং আত্নসমর্পণের সামিল। তাঁর এধরণের বক্তব্য শুধু সাংসদদেরই রাগান্বিত করছেনা, সমগ্র দেশবাসীকেও হতাশার সাগরে নিমজ্জিত করছে। 

আমেরিকা পাকিস্তানকে অস্ত্র দিয়ে সাহায্য করছে, কারণ পাকিস্তান তাদের অনুগত থাকবে এবং তাদের সুবিধামত সময়ে  ভারতের বিরুদ্ধে যুদ্ধ ঘোষণা করবে, আমি মাননীয় মন্ত্রীর কাছে জানতে চাই যে তিনি আমার এই মতের সাথে একাত্নতা পোষণ করেন কিনা। যুক্তরাষ্ট্র সেই ১৯৫৪ সাল থেকেই পাকিস্তানকে অস্ত্র সরবরাহ করে আসছে, যার অর্থমূল্য দুই বিলিয়ন ডলারেরও বেশী। শুধু তাই নয়, ন্যাটো এবং সেন্টোর আরও কিছু সদস্যরাষ্ট্র তৃতীয়পক্ষ হিসাবে পাকিস্তানকে অস্ত্র সরবরাহ করে আসছে। সুতরাং এটা প্রতিষ্ঠিত যে পাকিস্তানকে ভারতের বিপক্ষে একটি শক্তি হিসাবে দাঁড় করানো মার্কিন পররাষ্ট্রনীতির অবিচ্ছেদ্য অংশ। ১৯৬৫ সালের যুদ্ধে পাকিস্তানের যে সামরিক ক্ষয়-ক্ষতি হয়েছিল, তা যুক্তরাষ্ট্র ইতিমধ্যে নতুন যন্ত্রাংশ দিয়ে পুষিয়ে দিয়েছে। মাননীয় মন্ত্রী কি আমার সাথে একমত যে, পাকিস্তানকে অস্ত্র দিয়ে যুক্তরাস্ট্র বাংলাদেশে গণহত্যার অংশীদার হচ্ছে  এবং বাংলাদেশ ও ভারতের বিরুদ্ধে আগ্রাসন চালাতে মদদ দিচ্ছে? আমরা দুই দেশই কি যুক্তরাষ্ট্রের আগ্রাসনের শিকার নই? তাই যদি হয়, তাহলে কি সরকারের উচিত না বাংলাদেশের স্বাধীনতা ও সার্বভৌমত্বকে স্বীকৃতি দিয়ে তাদের সব ধরনের সামরিক সাহায্য দেয়া? বাংলাদেশের মাটি থেকে আগ্রাসী শক্তিকে হটিয়ে দিতে পারলে সেটা দুই দেশের জন্যই লাভজনক হবে। আমাদের নিজেদের স্বার্থেই কি স্বাধীন-সার্বভৌম বাংলাদেশকে স্বীকৃতি দেয়া উচিত নয়? তাই যদি হয়, তাহলে এখনই কি উপযুক্ত সময় না? 

মাননীয় ডেপুটি চেয়ারম্যান: মাননীয় মন্ত্রী এই প্রশ্নের উত্তর দিয়েছেন। 

শ্রী চিত্ত বসু: আমরা দুই দেশই যেহেতু যুক্তরাষ্ট্রের আগ্রাসনের শিকার এবং সেই প্রেক্ষিতে এখনই বাংলাদেশকে স্বীকৃতি দেয়ার উপযুক্ত সময় কিনা, এই প্রশ্নের উত্তর তিনি দেন নি। বাংলাদেশের মাটি থেকে হানাদারদের হটিয়ে দেয়া আমাদের দুই দেশের জন্যই কি লাভজনক নয়? আমি আরো জানতে চাই যে চীন-আমেরিকা-পাকিস্তানের মধ্যে নতুন মহাজোট গঠিত হবার আন্তর্জাতিক প্রেক্ষাপটে  বাংলাদেশকে স্বীকৃতি দেয়াটা কি আরো জরুরী হয়ে উঠছেনা? আমি মাননীয় মন্ত্রীকে আরো জিজ্ঞেস করতে চাই যে এত কিছুর পরও কেন যুক্তরাষ্ট্রের আচরণকে ভারতের প্রতি বৈরি হিসাবে ঘোষণা করা হচ্ছেনা? কেন এই কথাটা সহজ ভাষায় বলার সাহস আমাদের সরকার পাচ্ছেনা? সরকার কি যুক্তরাষ্ট্রকে বলবে যে এ অবস্হা চলতে থাকলে সরকার চরম ব্যাবস্হা নিতে বাধ্য হবে, ঋণ পরিশোধ বন্ধ করে দেয়া হবে, সব ধরণের চুক্তি বাতিল করা হবে এবংভারতে অবস্হিত সব ধরণের মার্কিন সম্পদ বাজেয়াপ্ত করা হবে? যুক্তরাষ্ট্র যে ভাষা বুঝে, তাদের সাথে সেই ভাষায়ই কথা বলতে হবে। মাননীয় মন্ত্রী কি এই সব প্রশ্নের উত্তর দেবেন? 

সর্দার শরণ সিং: একথা সত্য যে ১৯৫৪ সালে যুক্তরাষ্ট্র পাকিস্তানে অস্ত্র সরবরাহ শুরু করার পর থেকে এখন পর্যন্ত প্রায় ২ বিলিয়ন ডলারের অস্ত্র পাকিস্তানে এসেছে এবং এর উপর ভিত্তি করেই পাকিস্তান নিজেদের সেনা-নৌ-এবং বিমানবাহিনী গড়ে তুলেছে। বাংলাদেশকে স্বীকৃতি দেয়ার ব্যাপারে তিনি অনেক কথাই বলেছেন। কিন্তু এ ব্যাপারে যা বলার আমি ইতিমধ্যে বলে দিয়েছি এবং এই ব্যাপারটিকে বারবার অন্যান্য প্রসঙ্গের সাথে জুড়ে দেয়ার ফলে সময় নষ্ট হওয়া ছাড়া অন্য কোন লাভ হচ্ছেনা। এই প্রসঙ্গটি, চীন, বা পাকিস্তানে মার্কিন অস্ত্র চালানের সাথে কোনভাবেই সম্পর্কযুক্ত নয়। এটি একটি সম্পূর্ণ ভিন্ন প্রসঙ্গ এবং আমি ইতিমধ্যে এর জবাব দিয়েছি। আমার আর নতুন কিছু যোগ করার নেই। সর্বশেষে, ভারতকে ৫ মিলিয়ন ডলার দেয়া হচ্ছে এমর্মে তিনি একটি প্রশ্ন করেছেন। সংবাদপত্রে আমিও এটা পড়েছি, এর কোন সত্যতা নেই ........

শ্রী চিত্ত বসু: আপনি কি এটা প্রত্যাখ্যান করছেন? 

সর্দার শরণ সিং: এর কোন সত্যতা নেই। আমি কিসের উপর ক্ষুব্ধ হব? আমরা কারো থেকে কিছু নিচ্ছিনা। 

শ্রী সুন্দর সিং ভান্ডারী: তিনি প্রত্যাখ্যান বলেছেন, ক্ষুব্ধ নয়। 

সর্দার শরণ সিং: আমরা কারো থেকে কিছু নিচ্ছিনা। 

শ্রী সুন্দর সিং ভান্ডারী: যদি নিতে হত? 

সর্দার শরণ সিং: যদি নিতে হত মানে কি? কোন প্রকল্পিত ধারণার উপর ভিত্তি করে প্রশ্নের উত্তর দেয়া সম্ভব নয়। 

শ্রী চিত্ত বসু: আপনাদের মনোভাব কি? 

সর্দার শরণ সিং: পাকিস্তানে অস্ত্র সরবরাহের ব্যাপারে আমাদের মনোভাব ইতিমধ্যে ব্যাক্ত করা হয়েছে, এই সুযোগে আমি সেটা আবার ব্যাক্ত করতে চাই। আমরা তাদের বিস্তারিতভাবে জানিয়েছি যে কোন দেশ যদি এখন পাকিস্তানকে অস্ত্র সরবরাহ করে, সেটা বাংলাদেশে গণহত্যায় প্রত্যক্ষ মদদ দেয়া হিসাবে গণ্য হবে এবং পাক সামরিক জান্তা কতৃক বাংলাদেশের মানুষের অধিকার হরণের নিয়ামক হিসাবে বিবেচিত হবে। এই অস্ত্র ভারতের বিপক্ষে ব্যাবহৃত হবে, পাকিস্তানকে অস্ত্র সরবরাহকারী প্রত্যেকটি দেশের কাছে এই বার্তা পৌছে দেয়া হয়েছে। 

আমি মাননীয় ডেপুটি চেয়ারম্যানকে বলতে চাই যে অনেকগুলো মন্তব্য শোনা হয়েছে এবং একই প্রশ্ন ঘুরে ফিরে বারবার জিজ্ঞেস করা হচ্ছে। আপনি মাননীয় ডেপুটি চেয়ারম্যানকে এই দিকটা একটু বিবেচনা করার অনুরোধ করছি, একই কথা বারবার জিজ্ঞেস না করে যেন নতুন প্রশ্ন থাকলে সেটা করা হয়। 

মাননীয় ডেপুটি চেয়ারম্যান: অর্ডার, অর্ডার। 

শ্রী এম এস গুরুপদস্বামী: মহোদয়, ইতোমধ্যে অনেক বিষয়ে আলোচনা করা হয়ে গিয়েছে। আমি খুব সংক্ষিপ্ত বক্তব্য রাখব। আমি মাননীয় মন্ত্রীকে একটি প্রশ্ন করতে চাই। আমরা এটা বুঝতে পারছি কি পারছিনা, পাকিস্তানে আসতে থাকা এই অস্ত্র বাংলাদেশের মুক্তিযুদ্ধে জয়-পরাজয়ের নিয়ামক হয়ে দাঁড়াতে পারে? আমরা এভাবে বিষয়টা নিয়ে চিন্তা করেছি? অপ্রাসঙ্গিক কথা বলে লাভ নেই, শ্রী শরণ সিং অত্যন্ত সুকৌশলে বলে দিয়েছেন যে তিনি বাংলাদেশকে স্বীকৃতি দেয়ার বিরোধী নন, তিনি শুধু সঠিক সময়ের অপেক্ষা করছেন। এখন প্রশ্ন হচ্ছে, এই সঠিক সময়টি ইতিমধ্যে পার হয়ে যায়নি তো? আমরা কি খুব দেরী করে ফেলছিনা? 

শ্রী এ ডি মানি (মধ্যপ্রদেশ): আমরা অনেক দেরী করে ফেলেছি। 

শ্রী এম এস গুরুপদস্বামী: আমিও তাই মনে করি। মার্কিন অস্ত্র চালানের ব্যাপারে আমি শুধু একটি পর্যবেক্ষণের কথা বলব। আমি আশা করব শ্রী শরণ সিংও এ এ ব্যাপারে নিজের মন্তব্য জানাবেন। যুক্টরাষ্ট্রের নীতি হচ্ছে কিছু কিছু ক্ষেত্রে ডঃ জেকিলের মত আচরণ করা, অন্যান্য ক্ষেত্রে মিঃ হাইডের মত আচরণ করা। যুক্টরাষ্ট্র সরকার দ্বি-মুখি কূটনীতির আশ্রয় নিচ্ছে, একদিকে বিশ্ববাসীর সামনে শরণার্থীদের জন্য চোখের জল ফেলছে, অন্য দিকে যে পাকিস্তানের কারণে এই শরণার্থী সমস্যার সৃষ্টি হয়েছে তাদের অস্ত্র দিচ্ছে, তাদের মাধ্যমে চৌ এন লাইয়ের সাথে মৈত্রি রচনা করছে। 

মহোদয়, আমি এখন সুনির্দিষ্ট একটি প্রশ্ন করতে চাই। আমাদের পক্ষে হয়তো একটি চরম অবস্হান গ্রহণ করা কঠিন, এবং মাননীয় মন্ত্রী হয়তো কঠোর কোন পদক্ষেপ নিতে চাইছেন না। যুক্তরাষ্ট্রের এই দ্বি-মুখি নীতির প্রতিবাদ হিসাবে আমরা কি তাদের থেকে শরণার্থীদের জন্য  সব ধরণের সাহায্য গ্রহণ বন্ধ করে দিতে পারি? আমার মতে এটি খুব ছোট একটা পদক্ষেপ হবে। 

এর সাথে সাথে আমাদের কোন ধরণের কার্যকর ব্যাবস্হাও নিতে হবে, একটু ঝুঁকি নিয়ে হলেও। আমি জানি যে শরণার্থীদের জন্য সাহায্য প্রয়োজন এবং ব্যাপারে সরকারের নিজস্ব নীতি রয়েছে, কিন্তু সরকার কি একটু সাহসী হয়ে ঘোষণা দেবে যে যারা পাকিস্তানকে অস্ত্র দিয়ে সহায়তা করছে, তাদের কাছ থেকে শরণার্থীদের জন্য কোন অর্থ সাহায্য গ্রহণ করা হবেনা? 

সর্দার শরণ সিং: প্রথম প্রশ্নের ব্যাপারে আমি বলতে পারি যে এই সব অস্ত্রের চালান অবশ্যই বাংলাদেশের যুদ্ধ পরিস্হিতিতে প্রভাব ফেলবে। এটি পাক বাহিনীর শক্তি বাড়াবে এবং মুক্তিযোদ্ধাদের হতোদ্যম করবে। বাংলাদেশের জনগণের জন্য ব্যাপারটা অবশ্যই উদ্বেগের। এবং এই অস্ত্র পাকিস্তানকে আমাদের বিরুদ্ধে আরো আগ্রাসী হতে সাহস যোগাবে। এই দুটি কারণে আমরা পাকিস্তানে যুক্তরাষ্ট্রের অস্ত্র সরবরাহের কঠোর বিরোধীতা করে আসছি। দ্বিতীয় প্রশ্নটি হচ্ছে যুক্তরাষ্ট্র কি দ্বি-মুখি নীতি অবলম্বন করছে কিনা। এর উত্তর হচ্ছে তাদের একটি নীতি আছে এবং সেই নীতিকে আপনি আক্ষরিক অর্থে বা ভাবার্থে যা খুশি বলতে পারেন, কিন্তু বাস্তবতা হচ্ছে তারা পাকিস্তানে অস্ত্র সরবরাহ করেই যাবে। এবং পাকিস্তানকে সমর্থন দিয়েই যাবে। 

তিনি আরো জিজ্ঞাসা করেছেন যে যুক্তরাষ্ট্র থেকে ত্রাণ ও অর্থনৈতিক সাহায্য প্রত্যাখ্যান করা হবে কিনা। এ ব্যাপাারে আমি স্পষ্টভাবে বলছি, উদ্বাস্তুরা আসলে পাকিস্তানের সমস্যা। এবং পাকিস্তানী নাগরিক এই উদ্বাস্তুদের দেখ-ভাল করার জন্য আমরা যেকোন ক্ষতিপূরণ চাইবার অধিকার রাখি। দ্বিতীয়ত, এব্যাপারে আন্তর্জাতিক সম্প্রদায়েরও দায়িত্ব আছে। শরণার্থীদের সহায়তা করা সকলের দায়িত্বের মধ্যে পড়ে। জাতী সংঘ মহাসচিবের আহ্বানে সাড়া দিয়ে যদি কেই সাহায্য করতে এগিয়ে আসে, তাকে ফিরিয়ে দেয়া ভারতের জন্য লাভজনক হবে না। আমরা বরং পুরো আন্তর্জাতিক সম্প্রদায়কে এগিয়ে আসার জন্য  আহ্বান করতে চাই এবং এটাই আমাদের নীতি। এই গুরুত্বপূর্ণ ইস্যুর সাথে জাতীয় অহংবোধ মিশিয়ে ফেললে চলবে না। শরণার্থীদের খরচ সবাইকে মিলেই বহন করতে হবে, এ ব্যাপারে রাগের মাথায় অন্য কোন সিদ্ধান্ত নেয়া যাবেনা। 

শ্রী নিরেন ঘোষ: এই মাত্র মাননীয় মন্ত্রী একটি নতুন বক্তব্য দিলেন। তিনি বলছেন যে এই আশ্রয়ার্থীরা পাকিস্তানের নাগরিক এবং আমাদের ক্ষতিপূরণ চাওয়ার অধিকার আছে। এখন প্রশ্ন হচ্ছে, বাংলাদেশকে স্বীকৃতি দেয়া হলে এরা আর পাকিস্তানের নাগরিক থাকবেনা। এরা তখন বাংলাদেশের নাগরিক হবে, যারা পাকিস্তানী আগ্রাসনে বাধ্য হয়ে ভারতে আশ্রয় নিয়েছে। সরকার কি শুধু এই পরিস্হিতি এড়াতে বাংলাদেশকে স্বীকৃতি দিতে চাইছেনা? হয়তো ঘটনাটা এরকম না, কিন্তু তাঁর বক্তব্য শুনে এই প্রশ্ন আসা স্বাভাবিক, তাই আমি তার কাছে এর পরিষ্কার ব্যাখ্যা চাইছি। 

সর্দার শরণ সিং: আপনি এমন বক্তব্য কেন দিচ্ছেন যেটা অন্য দলকে সাহায্য করে? আপনি কি তাঁদের সাহায্য করছেন না আমাদের? 

শ্রী নিরেন ঘোষ: শ্রী শরণ সিং, দূর্ভাগ্যজনকভাবে কিছু কিছু বিষয়ে সরকারের সাথে আমাদের দৃষ্টিভঙ্গি মেলেনা। এটা আমাদের মনে রাখা উচিত, আর এটা আমাদের দোষও নয়। এই ইস্যুতে আমরা সরকারের সাথেই থাকতে চেয়েছিলাম। কিন্ত আপনারাই আমাদের এই অবস্হান গ্রহণে ব্যাধ্য করছেন। এটি অত্যন্ত দূর্ভাগ্যজনক, কিন্তু আমাদের আর কোন উপায় নেই। 

দ্বিতীয়ত আমি জিজ্ঞেস করতে চাই যে অস্ত্র সরবরাহের সাথে সম্পর্কযুক্ত না হলে মাননীয় মন্ত্রী কোন প্রশ্নেরই উত্তর দেননি। এখন ২৫ শে মার্চের পর বাংলাদেশকে স্বীকৃতি দিলে আমরা তাদের অস্ত্র দিতে পারতাম। স্বীকৃতি দেয়ার পর এটা আমাদের দায়িত্ব হয়ে দাঁড়াত। তখন যুক্তরাষ্ট্র পাকিস্তানকে অস্ত্র দিলে আগরা বলতে পারতাম যে যুক্তরাষ্ট্র পাকিস্তানী আগ্রাসনকে সমর্থন করছে আর ভারত মুক্তিকামী বাংলাদেশী মানুষদের সাহায্য করছে। সরকারের তরফ থেকে বলা হচ্ছে যে মার্কিন সাহায্য ছাড়া শরণার্থীদের দেখ-ভাল করা সম্ভব নয়। পরিস্হিতি যদি তাই হয় তাহলেতো আমেরিকার ইচ্ছার বিরুদ্ধে গিয়ে বাংলাদেশকে স্বীকৃতি দেয়া ভারতের পক্ষে সম্ভব হবে না। 

আমি আরেকটি জিনিষ জিজ্ঞেস করতে চাই। শুধুমাত্র শক্ত প্রতিউত্তর দেয়া ছাড়া আমরা বিকল্প কোন পদক্ষেপ নেয়ার কথা চিন্তা করেছি কিনা। আপনি সুনির্দিষ্ট কোন উত্তর না দিতে পারলেও আমাদের অন্তত এটুকু জানান যে আপনাদের মাথায় শুধু লিখিত জবাব দেয়া ছাড়াও বিকল্প কোন চিন্তা আাছে কিনা। 

পাকিস্তান সবধরণের ঋণ পরিশোধ সাময়িকভাবে স্থগিত ঘোষণা করেছে। তারা ঘোষণা দিয়েছে : " আমাদের অর্থনৈতিক সংকট চলছে এবং আমাদের কোন বৈদেশিক মুদ্রা নেই"। এই কারণ দেখিয়ে তারা ঋণ পরিশোধ সাময়িকভাবে স্থগিত ঘোষণা করেছে। আমাদের ক্ষেত্রে পরিস্হিতি হচ্ছে ৭০ লক্ষ লোক সীমান্ত পেরিয়ে ভারতে এসেছে, আমাদের অর্থনীতি ভেঙে পড়ছে। আন্তর্জাতিক সম্প্রদায় থেকে আমরা উপযুক্ত সাহায্য পাইনি এবং এই ব্যায়ভার আমাদের কোষাগারকেই বহন করতে হচ্ছে। এটা নিয়ে আমি দুশ্চিন্তাগ্রস্হ নই, এটা আমাদের অবশ্যই বহন করা উচিত। আমি শরণাথী তদারকিতে অব্যাবস্হাপনার কথা এখন তুলবনা, কিন্তু যেহেতু অস্ত্র সরবরাহ এবং বিপুল সংখ্যক আশ্রয়ার্থীদের চাপে আমাদের অর্থনীতি ভেঙে পড়ছে, আমরাও কি আমেরিকাকে সবধরণের ঋণ পরিশোধ সাময়িকভাবে স্থগিত ঘোষণা করতে পারিনা? আমরা মিঃ এল কে ঝা কে ডেকে পাঠিয়েও প্রতিবাদ জানাতে পারি। আপনারা ইতিমধ্যে পিকিঙ থেকে রাষ্ট্রদূত প্রত্যাহার করেছেন। আমি কূটনীতিক সম্পর্ক বিচ্ছিন্ন করতে বলছিনা, শুধুমাত্র প্রতিবাদ হিসাবে রাষ্ট্রদূতকে প্রত্যাহার করতে বলছি। দয়া করে কিছু একটা করুন। 

ডেপুটি চেয়ারম্যান: শ্রী ঘোষ, যথেষ্ঠ হয়েছে। 

শ্রী নিরেণ ঘোষ: সরকার কি জানে তাদের কর্মকান্ড দেশের জনগণের মনে গভীর সন্দেহ ও উৎকন্ঠার জন্ম দিচ্ছে? তারা কি বাংলাদেশকে স্বীকৃতি ও মুক্তিযোদ্ধাদের অস্ত্র সাহায্য দিয়ে তাদের পাশে  দাঁড়ানোর ক্ষমতা রাখে? প্রকৃত বন্ধু হিসাবে আমাদের এটুকু অন্তত করা উচিত। 

সর্দার শরণ সিং: আমি বলতে চাই, যে পূর্বানুমানের উপর ভিত্তি করে তিনি প্রথম দুটি প্রশ্ন করেছেন, তা সম্পূর্ণ ভুল। বাংলাদেশকে স্বীকৃতিদান বা অন্য কোন ব্যাপারে যুক্তরাষ্ট্রের ভয়ে ভীত হবার কোন কারণ ভারতের নেই। যুক্তরাষ্ট্রের ভয়ে ভীত হয়ে ভারত সিদ্ধান্থীনতায় ভুগছে, এটা উনার  উর্বর মস্তিষ্কপ্রসূত কল্পনা ছাড়া অন্য কিছু নয়। 

পাকিস্তান সবধরণের ঋণ পরিশোধ সাময়িকভাবে স্থগিত ঘোষণা করেছে, কারণ তারা কোনভাবেই এই টাকা জোগাড় করতে পারছেনা। মাননীয় সাংসদ আমাদেরও একই কাজ করতে বলছেন। আমাদের অর্থনৈতিক অবস্হা এত খারাপ নয়। ঋণ পরিশোধ সাময়িকভাবে স্থগিত ঘোষণা করা অর্থনৈতিক সিদ্ধান্ত হওয়া উচিত, কোন ধরণের ক্রোধের বহিঃপ্রকাশ নয়। 

শ্রী ভূপেষ গুপ্ত: আমরাও প্রয়োগিক কারণে এই ব্যাবস্হা নিতে পারি। 

শ্রী নিরেণ ঘোষ: আপনি এত কর্কশভাবে কথা বলছেন কেন? আপনার বক্তব্য পরষ্পরবিরোধী। 

মাননীয় ডেপুটি চেয়ারম্যান: দয়া করে তাঁর কথা শুনুন। 

সর্দার শরণ সিং: সৌভাগ্যক্রমে আমাদের অর্থনীতির অবস্হা এত খারাপ নয় যে আমাদের ঋণ পরিশোধ সাময়িকভাবে স্থগিত করতে হবে। আমাদের অর্থনীতির অবস্হা যথেষ্ঠ ভাল, আমরা কোন বিদেশী সাহায্য ছাড়াই আশ্রয়ার্থীদের দেখা-শোনা করতে পারব। তাদের অন্ন-বস্ত্রের ব্যাবস্হা করার জন্য আমাদের শুধু অভ্যন্তরীণ সম্পদের উপর নির্ভর করলেই চলবে। মাননীয় সাংসদ বুঝতে পারছেন না যে তিনি এরকম নেতিবাচক মনোভাব নিয়ে বসে থাকলে আমি তাঁকে কোন সাহায্যই করতে পারব না। আমি জানি যে কিছু দল এবং কিছু মানুষ এমন পরিস্হিতির সৃষ্টি করতে চায়, যাতে মনে হয় ভারতের অর্থনীতিও খারাপ অবস্হায় আছে। এটা সত্য যে এই অগণিত পরিমাণ শরণার্থী আমাদের উপর বিপুল পরিমাণ অর্থনৈতিক ও সামাজিক চাপ সৃষ্টি করছে এবং তাদের সমস্যা সমাধানকল্পে সরকারের প্রচুর সময় ব্যায় হচ্ছে। 

অনুবাদ

জরুরী জনগুরুত্বসম্পন্ন একটি বিষয়ের প্রতি মনোযোগ দেবার আহবান
খবরে প্রকাশ - পাকিস্তানের প্রেসিডেন্ট ভারতের বিরুদ্ধে যুদ্ধ ঘোষণা করেছেন

শ্রী এন জি গোরে (মহারাষ্ট্র): স্যার, আপনার অনুমতি নিয়ে, আমি পাকিস্তানের প্রেসিডেন্ট কর্তৃক ভারতের বিরুদ্ধে যুদ্ধের হুমকির ব্যাপারে প্রকাশিত সংবাদ এবং ভারত সরকারের প্রতিক্রিয়ার ব্যাপারে পররাষ্ট্রমন্ত্রীর দৃষ্টি আকর্ষন করতে চাই। 

পররাষ্ট্র মন্ত্রী (সরদার শরণ সিং); জনাব চেয়ারম্যান, স্যার, প্রেসিডেন্ট ইয়াহিয়া খান বলেছেন যে, ‘যদি ভারত পূর্ব পাকিস্তানের কোনো অংশ দখল করার কোন চেষ্টা করে তাহলে তিনি ভারতের বিরুদ্ধে যুদ্ধ ঘোষণা করবেন। ’

পাকিস্তান মাঝেমাঝে বিশ্বকে বাংলাদেশের পরিস্থিতি সম্পর্কে একটি ভুল ধারণা দেবার চেষ্টা করে। তারা বলে যে বাংলাদেশের সৃষ্ট ঘটনা মূলত পাকিস্তান ও ভারতের মধ্যকার একটি ব্যাপার কিন্তু এটি আসলে পশ্চিম পাকিস্তানের সামরিক শাসক ও বাংলাদেশের জনগণের মধ্যকার সমস্যা। এটা পাকিস্তানী শাসকদের নিজেদের কর্ম। বাংলাদেশে পাকিস্তান সেনাবাহিনী কর্তৃক সংঘটিত নৃশংসতায় সেখানে আজ ঘোলাটে পরিবেশ সৃষ্টি হয়েছে। বাংলাদেশের ইতিমধ্যে নির্বাচিত প্রতিনিধিদের সঙ্গে একটি ফলপ্রসূ সমাধানে পৌঁছানো গেলেই শুধুমাত্র পাকিস্তানের সামরিক শাসক এই ঘোলাটে পরিস্থিতি থেকে উত্তরণ লাভ করতে পারে। 

তাই পাকিস্তান এটা স্বীকার করতে যত দেরি করবে ততোই বাংলাদেশে মুক্তিযোদ্ধাদের কার্যক্রম চলতে থাকবে এবং বাড়তে থাকবে। যখন মুক্তিযোদ্ধারা বাংলাদেশের কোন অঞ্চল মুক্ত করতে সফল হবে এবং পাকিস্তান এটিকে আমাদের আক্রমণ করার জন্য একটি অজুহাত হিসাবে দেখাবে তখন আমিও স্পষ্ট করতে চাই যে আমরা নিজেদেরকে রক্ষা করার জন্য প্রস্তুত আছি। 

পাকিস্তানের কোনো অংশ বাজেয়াপ্ত করার কোন ইচ্ছা আমাদের নেই। প্রেসিডেন্ট ইয়াহিয়া খান তাঁর লোকদের এবং বিশ্ববাসীকে ভুল পথে চালিত করার চেষ্টা করছেন। অথবা এধরনের অন্যায্য ভিত্তিহীন বক্তব্য দিয়ে ভারতের বিপক্ষে একটি আগ্রাসনের  জন্য প্রস্তুতি নিচ্ছেন। 
শ্রী এন জি গোরে: স্যার, আমি এই প্রশ্ন উত্থাপন করেছিকারণ আমার মনে হয় আমাদের পুরো কৌশল সম্পর্কে আবার চিন্তা করতে হবে। প্রথমেই আমি উল্লেখ করতে চাই যে জেনারেল ইয়াহিয়া খান তার বক্তব্যের কোন অযাচিত শব্দ ব্যাবহার করেন নাই কারণ তিনি সাক্ষাতকার দিয়েছেন জনাব নেভিল ম্যাক্সওয়েলের কাছে যিনি এই সংবাদের লেখক এবং যাকে আমরা খুব ভালোভাবে জানি। তিনি(ইয়াহিয়া) বলেন, যদি ভারত পূর্ব বাংলায় তার হস্তক্ষেপ জোরদার করার চেষ্টা করে, তাহলে তিনি যুদ্ধ ঘোষণা করবেন এবং বিশ্ববাসীকে সে বিষয়টা নজরে রাখতে বলেন। আমি পররাষ্ট্রমন্ত্রীর কাছে জানতে চাই, তিনি এই হুমকি প্রভাব বুঝতে চেষ্টা করেছেন কিনা। মাত্র কয়েক দিন আগে আমাদের প্রতিরক্ষা মন্ত্রী দেশবাসীকে আশ্বস্ত করে জানিয়েছেন যে ভারতের প্রস্তুতি খুব ভাল কিন্তু এই আশ্বাস জেনারেল ইয়াহিয়া খানের উপর কোন প্রভাব বা ছাপ ফেলেছে বলে আমার মনে হচ্ছেনা। তিনি যথেষ্ট সাহসীভাবে বলেছেন। "আমি একটি সাধারণ যুদ্ধ ঘোষণা করব’ এবং তিনি আরও জানান " আমি একা নই "। 

অর্থাৎ তিনি সত্যিই শুধু আমাদের উপর নয় বরং সমগ্র বিশ্বের দৃষ্টি আকর্ষন করেই বলেছেন যে ভারত বাংলাদেশের অভ্যন্তরীণ বিষয়ে হস্তক্ষেপ করছে। সুতরাং গোটা ব্যাপারটা নিতান্তই পরিহাসের বিষয় যে বাংলাদেশের জনগণের সমস্যা এখন আমাদের জন্যও একটি সমস্যা হয়ে দাঁড়িয়েছে এবং আমাদের পাকিস্তানের অভ্যন্তরীণ বিষয়ে হস্তক্ষেপ করার অভিযোগে অভিযুক্ত করা হচ্ছে। আমি জানতে চাই সরকার কতদিন এভাবে বসে থাকবে যেখানে তারা প্রতিনিয়ত আমাদের মাথা হেঁট করার প্রয়াসে লিপ্ত। আমরা সব শরণার্থীদের গ্রহণ করছি। এবং উদ্বাস্তুদের সংখ্যা সম্পর্কে গতকালই শরণার্থীদের দায়িত্বে নিয়োজিত মন্ত্রী বলেছিলেন যে জানিনা কখন এই অন্তঃপ্রবাহ থামবে। শুধু তাই নয়, তিনি বলেন, এই সংখ্যা ইতিমধ্যে ৭০ লাখে পৌঁছেছে। তিনি বলেন, আশা করা যায় বাংলাদেশে দুর্ভিক্ষ হওয়ার সম্ভাবনা আছে যার ফলে আরও লাখ লাখ লোক আসবে। কাজেই পরিস্থিতি দেখে মনে হচ্ছে ভারতকে সবসময় এদেরকে গ্রহণ করেই যেতে হবে। তার উপর আবার ইয়াহিয়া খান যুদ্ধের হুমকি দিচ্ছেন এবং তিনি এও বলছেন যে, তিনি একা নন। কিন্তু আমাদের প্রতিক্রিয়া কী? প্রতিক্রিয়ায় এটাই পুনরাবৃত্তি করা হয়েছে যা লোকসভায় বলা হয়েছে - অর্থাৎ যদি আমরা আক্রান্ত হই তাহলে আমরা নিজেদেরকে রক্ষা করব। এটা কি যথেষ্ট হল? আমরা কি ইতিমধ্যে আক্রান্ত নই? ৭০ লক্ষ উদ্বাস্তুদের প্রবেশ রীতিমত একটা সিভিল অনুপ্রেবেশ। এখন যদি এই অনুপ্রবেশ চলতেই থাকে তাহলে এক সময় এই দেশের গোটা অর্থনীতি ধ্বংস হয়ে যাবে। সাম্প্রদায়িক বিবাদ চলবে। আর এসব হলে বিশ্বের কাছে আমরা হব লাঞ্ছিত। যখন এত কিছু ঘটছে তখন পররাষ্ট্রমন্ত্রী লোকসভায় যে উত্তর দিয়েছিলেন আজও তাই বলছেন যে যদি আমরা আক্রান্ত হই তবে আমরা নিজেদেরকে রক্ষা করব। কখন আপনি আত্মরক্ষামূলক অবস্থান ছেড়ে দেবেন? কখন আপনি খোলাখুলিভাবে বিশ্বকে এবং দ্ব্যর্থহীনভাবে বলবেন যে ভারত তার ধৈর্য্যের সীমায় পৌঁছেছে, আমরা এখন আর কোন কিছু সহ্য করতে পারব না, আমরা আর কোনও নাগরিক অনুপ্রবেশ অথবা অন্য কোন আক্রমণ সহ্য করব না এবং আমরা পূর্ববাংলার লোকদের আমাদের দেশ থেকে সরিয়ে তাদের দেশে পুনর্বাসন করতে চেষ্টা করব এবং যদি এটার মানে যুদ্ধ হয় তবে আমরা তার জন্য প্রস্তুত আছি। এসব না বলে তিনি বলছেন যে, আমরা নিজেদের রক্ষা করে যাব। এবং ইয়াহিয়া খান বলে যে, সে যুদ্ধ ঘোষণা করবে। আমি জানতে চাই ভারত কোন অবস্থান নেবে। 

শ্রী গোধে মূরাহারি (উত্তরপ্রদেশ): কী ঘটছে তার নোট নিতে হবে। 
সরদার শরণ সিং: আমি আশা করি তিনি আমার কাছে তার প্রশ্নের উত্তর আশা করেন না। যতদূর আমাদের অবস্থান সম্পর্কে অবগত আছেন - আমি বিবৃতিতে খুব পরিষ্কারভাবে উল্লেখ করেছি - এবং আমি সন্মানিত সদস্যের কাছে অনুরধ করব শুধুমাত্র বাকপটুতা দিয়ে পরিস্থিতি আরও জটিল করার চেষ্টা করবেন না। 

শ্রী চিত্তরঞ্জন বসু: (পশ্চিম বঙ্গ): মন্ত্রীর কাছ থেকে তাহলে কোন উত্তর পেলাম না। 

শ্রী চিত্তরঞ্জন বসু: আমি কি সন্মানিত মন্ত্রী মহোদয়ের কাছে জিজ্ঞেস করতে পারি যে বর্তমান বিশ্বপরিস্থিতিতে বাংলাদেশকে স্বীকৃতির প্রশ্নটি অনেক বড় এবং জরুরী বিবেচনা করেন কিনা? 
সরদার শরণ সিং: আপনি রোজই এটা জিজ্ঞেস করছেন কেন? 

শ্রী চিত্ত বসু: তিনি বলেন যে প্রতিদিন আমি এই প্রশ্ন করি। আমি রোজ তা বলি তার কারণ হল যদি ভারত সরকার সত্যিই এই দেশের জনগণের কাছে এবং বাংলাদেশের মানুষের কাছে অঙ্গীকার বদ্ধ থাকে তাহলে বাংলাদেশকে গণতান্ত্রিক প্রজাতন্ত্র হিসেবে স্বীকৃতি দেয়া ছাড়া আর কোন বিকল্প নেই। তারা বলে আসছে যে, তারা সময় মত স্বীকৃতির প্রশ্ন বিবেচনা করবে। তারা সেটাকে অগ্রাহ্য করছেন না। আমি যদি ভুল না বলে থাকি তবে আমার মনে হয় এক বা দুই দিন আগেই তারা বলেছিলেন আমরা বাংলাদেশকে স্বীকৃতি দেবার বিপক্ষে নই। কিন্তু আমার প্রশ্ন সেটা ছিলোনা। আমার প্রশ্ন ছিল তারা আগামীকাল নয় আজ বাংলাদেশকে স্বীকৃতি দেবেন কিনা? কারণ উদ্ভূত পরিস্থিতিতে এটা তাদের কাছে তুলনামূলকভাবে বড় ও গুরুত্তপূর্ন জরুরী বিষয় বলে মনে হয় কিনা। 

আমার দ্বিতীয় প্রশ্ন হল এই। আমি এই মুহুর্তে এরকম একটা চুক্তিতে আছি যে আমাদের সরকার পাকিস্তানের সাথে যুদ্ধ চায়না। কিন্তু তার মানে এই নয় যে আমরা বাংলাদেশের মুক্তিযোদ্ধাদের যারা নিজেদের দেশের স্বাধীনতার জন্য যুদ্ধ করছে তাদের উপাদানগত ভাবেও সাহায্য করতে পারব না। ইয়াহিয়ার হুমকির পরিপ্রেক্ষিতে সরকার কি মুক্তিযোদ্ধাদের চাওয়া বস্তুগত সাহায্য দিতেও শৈথিল্য দেখাবে? এই মুহুর্তে এটা বিশ্ববাসীর কাছে ও বাংলাদেশের মানুষের কাছে স্পষ্ট করা উচিত যে ভারত সরকার তাদের সব বস্তুগত সাহায্য দিতে এবং বাংলাদেশে তাদের স্বাধীনতা সংগ্রামের জন্য সম্ভাব্য সব ধরনের পদক্ষেপ নিতে বদ্ধপরিকর। 

আমার দ্বিতীয় প্রশ্ন হল এই। পাকিস্তান এখন হুমকি দিয়েছে যে তারা ভারতের বিরুদ্ধে যুদ্ধ ঘোষণা করবে। এটা কি সত্য নয় যে তারা ইতিমধ্যে ভারতীয় নাগরিকদের সম্পত্তির ক্ষতি ঘটাচ্ছে? তারা কি অঘোষিত যুদ্ধ শুরু করেনি? আমি কি সরকারের কাছে জানতে পারি যে পাকিস্তান যে অঘোষিত যুদ্ধ শুরু করেছে তার বিরুদ্ধে আমাদের সরকারের প্রতিক্রিয়া কি? 

তার উপর আবার জনাব ইয়াহিয়া খান বলেছেন যে তিনি একা নন। এটা দিয়ে তিনি কী বুঝিয়েছিলেন? আমাদের সরকার কি পাকিস্তানের স্বাধীনতা আন্দোলন দমন করার ব্যাপারে পাকিস্তানকে শক্তিশালী করার ক্ষেত্রে আমেরিকা এবং চীনের মধ্যে কোন সংযোগ দেখতে পাচ্ছেন না? যদি তা দেখে থাকেন তাহলে আমি কি জানতে পারি যে আমাদের সরকার এই তিনটি বড় শক্তি যেভাবে একতাবদ্ধ হয়েছে তার বিপরীতে এটাকে প্রতিহত করার জন্য আন্তর্জাতিক বিশ্বের মতামত ভারতের অবস্থানের পক্ষে আনার ব্যাপারে এবং বাংলাদেশের স্বাধীনতা আন্দোলনকে শক্তিশালী করার ব্যাপারে কি কি পদক্ষেপ গ্রহণ করেছেন? 

সরদার শরণ সিং: স্যার, তিনি আমাকে জিজ্ঞেস করেছেন যে আমরা আজ বাংলাদেশকে স্বীকৃতি করার জন্য প্রস্তুত আছি কিনা। আমি দুঃখিত, আমার উত্তরটি ‘না’ বোধক। 

শ্রী চিত্ত বসু: আগামীকাল? 

সরদার শরণ সিং: আগামীকালও তাই। তাই এই প্রশ্ন আবার এবং আবার জিজ্ঞাসা করবেন না। দ্বিতীয় যে প্রশ্নটি জিজ্ঞাসা করা হয়েছে – 

শ্রী রাজনারায়ণ: আগামীকাল যদি না হয়, তাহলে আগামী পরশু। 

সরদার শরণ সিং: দ্বিতীয় যে প্রশ্ন জিজ্ঞাসা করা হয়েছে তার উত্তরে বলছি এই সংসদ মুক্তিযোদ্ধাদের জন্য যথেষ্ট সমর্থন ও সহানুভূতি দেখানোর জন প্রস্তাব সর্বসম্মতভাবে গ্রহণ করেছে এবং আমরা সেই রেজোলিউশন বাস্তবায়ন করার জন্য সবকিছু করে যাচ্ছি। 

তৃতীয় পয়েন্ট; তিনি যা উল্লেখ করেছেন যে পাকিস্তানি সামরিক শাসক ইতিমধ্যে ভারতীয় এলাকায় মানুষকে ঠেলে প্রবেশ করিয়ে একরকম বেসামরিক আগ্রাসন চালাচ্ছে যারা মূলত একটি বড় অংকের শরণার্থী হিসেবে  বিবেচ্য হচ্ছে। উদ্বাস্তুদের ব্যাপারে আমি সন্দেহাতীতভাবে আমাদের অবস্থান স্পষ্ট করেছি। 

এই শরণার্থীরা অস্থায়ী ভিত্তিতে আমাদের এখানে আছে। তাদের বাংলাদেশে ফিরে যেতে হবে এবং এই কারণেই আমরা অবিচলিতভাবে এই নীতি অবলম্বন করছি যে বাংলাদেশে তাদের ফিরে যাবার অনুকূল অবস্থা তৈরি করা উচিত যাতে তারা ফিরে যাবার ব্যাপারে নিরাপদ বোধ করে। আর এটি শুধুমাত্র সম্ভব যখন বাংলাদেশের ইতিমধ্যে অনুষ্ঠিত নির্বাচিত জনপ্রতিনিধিরা প্রতিনিধিত্ব করতে পারবে। এই নীতিটি আমরা অবলম্বন করেছি এবং এই অনুযায়ী আমরা অগ্রসর হব। এটা সত্য যে প্রেসিডেন্ট ইয়াহিয়া খান তার বিবৃতিতে বলেছেন, যে তারা একা নন। এবং সন্মানিত সদস্য আমার মুখ দিয়ে এটা বলাতে চান যে তাদের সাথে আর যারা আছে তারা কারা। এই ব্যাপারটি আমরা এই পদ্ধতিতে আলোচনা করতে পারিনা। কোনো সন্দেহ নেই যে নির্দিষ্ট কিছু দেশ একদম খোলাখুলি বিবৃতি দিয়েছে যে তারা পাকিস্তানের সাথে আছে। পাকিস্তানও নির্দিষ্ট একটি জোটের সদস্য। কিন্তু এটা এখানে বলে আমাদের কোন উদ্যেশ্য হাসিল হবেনা। আপনি মূল্যায়ন করতে পারেন কিন্তু জনসম্মুখে কে কে পাকিস্তানের সাথে আছে এটা বলে আসলে কোন লাভ নেই। 

জনাব. চেয়ারম্যান: জনাব কুলকার্নি

শ্রী চিত্ত বসু: এই হুমকির বিরুদ্ধে এবং পাশাপাশি আমাদের অবস্থানের পক্ষে আন্তর্জাতিক জনমত গঠনের ব্যাপারে সরকার কি কি পদক্ষেপ নিয়েছে? 

চেয়ারম্যান: দয়া করে বসুন জনাব
সরদার শরণ সিং: আমরা ইতোমধ্যে দিল্লিতে বিদেশি সরকারের প্রতিনিধিদের সাথে, জাতিসংঘ তাদের প্রতিনিধিদের সাথে যোগাযোগ করার সকল চেষ্টা অব্যাহত রেখেছি। পাশাপাশি আমরা বিভিন্ন দেশের রাজধানীতে গিয়ে প্রতিনিধিদের সাথে কথা বলছি। 
জনাব. চেয়ারম্যান: জনাব কুলকার্নি

শ্রী এ জি কুলকার্নি (মহারাষ্ট্র.): স্যার, আমি কি সরকারকে জিজ্ঞেস করতে পারি যে আন্তর্জাতিক সম্প্রদায় গুলোকে নিজেদের পক্ষে আনতে তারা কতটুকু আশাবাদী? 
(জনাব ডেপুটি চেয়ারম্যান অবস্থান নিলেন)

শ্রী এ জি কুল্কার্নি: স্যার, বাংলাদেশ ইস্যু সমাধানে সহায়তার জন্য আন্তর্জাতিক সম্প্রদায়ের সাথে সরকারের কার্যক্রম প্রায় নিঃস্পৃহ হয়ে গেছে। শুনতে ভালোই লাগে যখন আমি দেখি সরকার মিলিটারি একশনে যাবে কিনা এই প্রশ্নের সোজাসুজি উত্তর দিতে পারেনা। প্রশংসার দাবিদার তিনি। কিন্তু স্যার, এটা বললে কি বাড়াবাড়ি হবে যে এটা সমস্ত ভারতীয় জনগণের মনের কথা? আমি জানতে চাই কিনা সরকার সচেতন চাই এই সব শত্রুতার মূলে আছে আমেরিকা - তারা কি সেটার ব্যাপারে সচেতন আছেন? আমি সরকারের দৃষ্টি আকর্ষন করে বলতে চাই আমেরিকার আচরণের ব্যাপারে যাদের কারণে প্রেসিডেন্ট ইয়াহিয়া খান, যিনি ১৯৬৫ সালে পরাজিত হয়েছিলেন তিনি ননসেন্সর মত আবারো ভারত আক্রমণের মত কথা বলার সাহস পান। সরকারের অবশ্যই উচিৎ সাহসের সাথে তার প্রতিক্রিয়া দেখানো এবং যুক্তরাষ্ট্রে আমাদের রাষ্ট্রদূতকে যেন সেটা স্মরণ করিয়ে দিতে বলা হয়। এতে আমাদের শক্তির বাহুল্যতা প্রকাশিত হচ্ছেনা। দ্বিতীয়ত, আমি জানতে চাই সরকার এটা লক্ষ্য করেছেন কিনা যে আমেরিকার মত ইংল্যান্ড আর রাশিয়াও কিন্তু ইয়াহিয়া খানের নৃশংসতা থামাতে কোন কিছু করেনি। রাশিয়ার কাছে যে পরিমাণ প্রত্যাশা ছিল সেই অনুযায়ী তারা এগিয়ে আসেনি। অতএব স্যার, সরকারকে পুরো বাংলাদেশের সমস্যা পর্যালোচনা করে দেখতে হবে এবং সঠিক পদক্ষেপ গ্রহণ করতে হবে। সরকারের  উচিৎ মার্কিন যুক্তরাষ্ট্রে আমাদের রাষ্ট্রদূতকে রিকল করা। এতে করে আমেরিকান জনগণের মনে কিছু প্রভাব পড়বে এবং কিছু ফলপ্রসূ সংলাপ শুরু হবে। 

জনাব. ডেপুটি চেয়ারম্যান: আমি মনে করি ইতিমধ্যে তিনি আমাদের রাষ্ট্রদূতকে রিকল সম্পর্কিত প্রশ্নের জবাব দিয়েছেন। কাজেই একই প্রশ্ন পুনরাবৃত্তি করার দরকার নাই। মন্ত্রী ইতিমধ্যে জবাব দিয়েছেন। 

শ্রী  এ জি কুল্কার্নি: আমি এটা একটি ভিন্ন প্রেক্ষাপটে উত্থাপন করেছিলাম। 
জনাব. ডেপুটি চেয়ারম্যান: যাই হোক এটা তিনি জবাব দিয়েছেন যে রাষ্ট্রদূতকে রিকল করা হবে না। 

শ্রী এ জি কুলকার্নি: প্রশ্নটা রাষ্ট্রদূত বরখাস্ত সংক্রান্ত ছিল। আমি রাষ্ট্রদূতকে সাময়িকভাবে রিকল করার জন্য বলেছি। 

সরদার শরণ সিং: স্যার, আমি মনে করি না আমাদের রাষ্ট্রদূতকে রিকল করাটা কোন ভালো কাজ হবে। আমাদের ভুলে গেলে চলবে না যে এই পরামর্শে কাজ করলেও সাধারণত তেমন ফল হয় না এবং অভিজ্ঞতা বলে যে এতে তেমন সাহায্য হবেনা। আমরা এমনকি পাকিস্তান থেকে আমাদের এ্যাম্বাসেডর আমাদের হাই কমিশনারকে রিকল করিনি এবং পিকিং এও একটি মিশন রাখা আছে। অতএব, এটি আমাদের জিনয় সঠিক হবে না এবং আমরা একটি নির্দিস্ট সরকারের পক্ষ থেকে রাষ্ট্রদূত কে রিকল করার পলিসির সাথে একমত না। একটি খুব বাস্তবসম্মত পরামর্শ নয়। সেটাই তিনি দাবী করেছেন। 

জনাব. ডেপুটি চেয়ারম্যান: জনাব লোকনাথ মিশ্র। 

শ্রী বিজু পাটনায়েক (উড়িষ্যা):মন্ত্রী মহোদয় কি আশ্বস্ত করার মত অবস্থায় আছেন? 

জনাব. ডেপুটি চেয়ারম্যান: আমি জনাব লোকনাথ মিশ্রকে ডেকেছি। 

শ্রী বিজু পাটনায়েক: আমি শুধু একটি বিষয় পরিষ্কার করে জানতে চাচ্ছিলাম। 

জনাব. ডেপুটি চেয়ারম্যান: আমি আমাকে আমার সামনের তালিকা অনুসরণ করতে হবে। 

শ্রী বিজু পাটনায়েক: আমি বক্তৃতা করছি না। আমি শুধু একটি বিষয় পরিষ্কার করে জানতে চাচ্ছিলাম। 

জনাব. ডেপুটি চেয়ারম্যান: আমি মনে করি জনাব মিশ্র শুধু একটি ক্লারিফিকেশন চাচ্ছেন। 

শ্রী বিজু পাটনায়েক: আমি শুধুমাত্র মন্ত্রীর কাছ থেকে জানতে চাই। 

জনাব. ডেপুটি চেয়ারম্যান: না, না, দয়া করে বসুন। 

শ্রী এ ডি মনি (মধ্য প্রদেশ): স্যার, সে হাউজে খুব কমই আসে। আপনি কি তাকে দয়া করে অনুমতি দিন। 

জনাব. ডেপুটি চেয়ারম্যান: আসলে সবার আগে আমাকে তালিকা অনুসরণ করতে হবে। 

শ্রী ভি আনান্দান (তামিলনাড়ু): তিনি কোন প্রশ্ন করতে চাচ্ছেন না। তিনি শুধুমাত্র একটি ক্ল্যারিফিকেশন চাচ্ছেন এবং আপনি তাকে অনুমতি দিতে পারেন। 

শ্রী বিজু পাটনায়েক: আমি মন্ত্রীর কাছে জানতে যদি তিনি দয়া করে ক্ল্যারিফাই করেন। 

শ্রী এ পি চ্যাটার্জি (পশ্চিম বাঙ্গাল): পয়েন্ট অব অর্ডার। আমি আশা করি আমার বন্ধু এটাকে অন্যভাবে নেবেন না। রীতি হচ্ছে আপনি আগে লিস্ট কল করবেন এবং এক সময় হতাশ হতে হবে। যদি অন্য কেউ ক্ল্যারিফিকেশন চান তাহলে চাইতে পারেন। আমি মনে করি সম্মানিত সদস্য ব্যাখ্যা চাইতে পারেন। অবশ্যই তিনি ব্যাখ্যা চাইবার জন্য এনটাইটেলড। 

জনাব. ডেপুটি চেয়ারম্যান: ঠিক আছে, জনাব পাটনায়েক, দয়া করে বসুন। এখন বলবেন মিস্টার মিশ্র। 

শ্রী লোকনাথ মিশ্র (উড়িষ্যা); চৌ এন লাই - এর মত আগ্রাসককে ফেভার করে অ্যামেরিকা বিশ্বের গণতন্ত্রের সাথে প্রতারণা করেছেন। সে ইয়াহিয়া খানকে সমর্থন দিয়েছে, যা পাকিস্তানকে ভারতের সাথে যুদ্ধের চ্যালেঞ্জ মোকাবিলায় সাহসী করেছে। আমাদের পররাষ্ট্রমন্ত্রী খুব আত্মসন্তুষ্টিতে আছেন - তিনি বলেছেন যুদ্ধ হলে আমরা সেই চ্যালেঞ্জ নেব এবং আক্রমণ থেকে নিজেদের প্রতিরোধ করব। আমি জানিনা যে লোকটি পররাষ্ট্রমন্ত্রীর পাশে বসেন তিনি কখনো তার সাথে একমত হন কিনা - এমনকি তা যদি পার্লামেন্টের বাইরেও হয়। তিনি সব সময় এভাবে কথা বলেন যে আমরা সব কিছুর জন্য প্রস্তুত আছি। আমরাও জনাব কৃষ্ণা মেননের কাছ থেকে ১৯৬২ এর আগে থেকে এরকমটাই শুনে আসছি। যেহেতু সভাপতির প্রশ্রয়ে মন্ত্রী মহোদয় জাতীয় নিরাপত্তার স্বার্থে আমাদের প্রতিরক্ষা প্রস্তুতির বিবরণ জানাতে বাধ্য নন, তাই এসবই সংসদের সদস্যদের থেকে গোপন রাখা হয়েছে এবং কেউই সতিকার অর্থে জানে না যে প্রতিরক্ষা প্রস্তুতি নামক প্যান্ডোরার বাক্সে আসলে কি আছে। 

শ্রী পি সি মিত্র (বিহার): আপনি জানেন যে, ভারতর কোন প্রতিরক্ষা ক্ষমতা নাই। 

শ্রী লোকনাথ মিশ্র: শ্রী মিত্রের অতিরিক্ত ঝকঝকে ভাব তাকে কোথাও পৌঁছে দেবেনা - না এখানে না পাকিস্তানে। 

আমি নিজেই আমার প্রশ্নের জবাব চালিয়ে যেতে চাই। পাকিস্তান ইতিমধ্যে আমাদের একটি সতর্কবার্তা দিয়েছে। চিনের ক্ষেত্রেও তাই। এতসব হুমকির বিপরীতে আমরা অভীষ্ট লক্ষ্যে এগিয়ে যাব। ভারত একটি চীনা ক্লাস রুমের ছাত্র নয় যে চীনা সরকার ভারতকে সতর্কবাণী দেবে। আমরা সেইসব হুমকি প্রত্যাখ্যান করব এবং সেগুলো বর্জ্য কাগজের মত ঝুড়ির মধ্যে নিক্ষেপ করব। এর বাইরে ইয়াহিয়া খান হুমকি দেয়ার সাহস পাচ্ছে - এমনভাবে মনে হচ্ছে যেন তিনিই সবকিছুর নিয়ন্ত্রক। 

শ্রী এ পি জেইন (উত্তরপ্রদেশ): এটা একেবারেই হাইপোথিটিকাল। 

জনাব. ডেপুটি চেয়ারম্যান: আপনি ব্যাঘাতের উত্তর দেবেন না। আপনি আপনার প্রশ্ন করুন। 

শ্রী লোকনাথ মিশ্র: আমি শ্রী অজিত প্রসাদ জৈনের মন্তব্যে আপত্তি জানাচ্ছি। তার কেন্দ্রীয় মন্ত্রী হওয়ার অভিজ্ঞতা ছিল এবং এখনও তিনি দায়িত্বজ্ঞানহীন। অতএব, আমি আপত্তি জানাচ্ছি। তার মত অবস্থা সম্পন্ন মানুষের এরকম বিষয়ে আরও সহনশীল হওয়া উচিত। মিনিস্টারশিপের জন্য তার এরকমভাবে সিরিয়াস না হলেও চলে। 

শ্রী এ পি জেইন: আমি আগেই বলেছি এটা হাইপোথিটিকাল। 

শ্রী লোকনাথ মিশ্র: আমি সরদার শরণ সিং থেকে উত্তর আশা করি - শ্রী অজিত প্রসাদ জেইন এর থেকে না। কারণ তিনি মন্ত্রী হয়েছেন। তিনি আর হিসাবে নেন না। 

জনাব. ডেপুটি চেয়ারম্যান: আপনি আপনার প্রশ্ন করুন। 

শ্রী লোকনাথ মিশ্র: শ্রী অজিত প্রসাদ জেইন, যতদূর ভারত সরকার অবগত আছে, তা অপর্যাপ্ত, তাতে শ্রীমতী ইন্দিরা গান্ধীর জন্য সেটা যতই আনুগত্য প্রকাশ করুক না কেন। 

সরদার শরণ সিং:  এই ব্যাপারে আপনি ভুল করছেন। 

শ্রী লোকনাথ মিশ্র - তিনি কংগ্রেস পার্টির মধ্যে কেউ হবেন হয়ত। 

সরদার শরণ সিং: তার অবস্থান অনেক ভালো - যতটা আপনাকে আপনার পার্টিতে গন্য করা হয়তার চাইতেও বেশী। 

শ্রী লোকনাথ মিশ্র: কিন্তু এখন পর্যন্ত এই হাউস যতোটা অবগত তাতে মনে হয়  আমি শ্রী অজিত প্রসাদ জেইন এর কোন  নোটিশ গ্রহণ করিনি। .

শ্রী লোকনাথ মিশ্র; সঠিকভাবেই দেয়া হয়েছে। 

বাংলাদেশের জনগণ গেরিলা যুদ্ধ করছে এবং ধরা যাক যদি কোন অঞ্চল তারা দখল করে নেয় তখন ইয়াহিয়া খান বলবেন যে এটা হয়েছে ভারতের ইন্ধনে এবং এর পরে তিনি যুদ্ধ ঘোষণা করবেন ভারতের বিরুদ্ধে। সেই সময় সরদার শরণ শিং আসলে কি বক্তব্য দেবেন? সম্ভবত এটাও শ্রী অজিত প্রসাদ সিং এর উর্বর মস্তিষ্কের হাইপোথিটিকাল প্রশ্ন। 

শ্রী এ পি জেইন: ইয়স বলেছেন আপনি আমার নোটিশ নেবেন না। তাহলে আমি যা বলি তা শুনছেন কেন? ধন্যবাদ, আমাকে তার মাথায় রাখার জন্য। 

শ্রী লোকনাথ মিশ্র; এই ধরনের পরিস্থিতিতে ভারত সরকারের প্রতিক্রিয়া কি হবে? পররাষ্ট্রমন্ত্রী সবসময় বড় বড় বিবৃতি দেন যে আমাদের পাশে আরো কিছু দেশ আছে। তিনি কি এরকম কারো নাম বলতে পারবেন? আমি পররাষ্ট্রমন্ত্রীর প্রতি কৃতজ্ঞ হব যদি তিনি এমন কোন নাম বলতে পারেন। 

সরদার শরণ সিং: প্রথম প্রশ্নের বিষয়ে আমি আমার বক্তব্যের ৩ নং প্যারা দেখতে বলছি। দ্বিতীয় প্রশ্ন এই বাইরে আসে না। 

শ্রী লোকনাথ মিশ্র: আমাদের কাছে তার বক্তব্যের কপি নাই। আমি এই ব্যাপারে আপত্তি জানাচ্ছি। 
জনাব. ডেপুটি চেয়ারম্যান: আপনি বিবৃতি শুনেছেন। 

শ্রী লোকনাথ মিশ্র: আমি কিভাবে তৃতীয় অনুচ্ছেদ জানব? বিবৃতি তিনি পেশ করেছেন এবং তার নিজেরই টাইপ করা। 

সরদার শরণ সিং : আমি এটা পড়ব। 
"মুক্তিযোদ্ধারা যখন বাংলাদেশের কোন অঞ্চল সফলভাবে মুক্ত করছিল এবং পাকিস্তান সেটিকে আমাদের আক্রমণ করার জন্য একটি অজুহাত হিসাবে ব্যবহার করছিল তখন আমি স্পষ্টভাবে বলেছি আমরা নিজেদেরকে রক্ষা করার জন্য প্রস্তুত আছি। ’

শ্রী লোকনাথ মিশ্র: সেটা কি সব প্রশ্নের উত্তর দেবে? 

জনাব. ডেপুটি চেয়ারম্যান: প্রশ্নের দ্বিতীয় অংশটা কি? আপনি কি এমন কোন দেশের নাম বলতে পারেন যারা ভারতের সাথে আছে? 

সরদার শরণ সিং: এর থেকে সেটা আসেনা। 

সরদার লোকনাথ মিশ্র: ধরুন যুদ্ধ পরিস্থিতি আরম্ভ হল। পয়েন্ট অব অর্ডারে উপর বলছি। 
সরদার শরণ সিং: এভাবে চলতে পারেন। আমি দুঃখিত এসবের জন্য। আমি এইসব আলোচনার মধ্যে প্রবেশ করতে চাচ্ছিনা। 

স্যার, এটা অবাক ব্যাপার যে এত হাল্কা ভাবে আলোচনা হচ্ছে। এটা আমাদের জনস্বার্থে নয় .........
(বাধা)

শ্রী লোকনাথ মিশ্র: স্যার, এই ভদ্রলোক বলার কে? 
(বাধা)

সরদার শরণ সিং: এসব জিনিস জনসম্মুখে প্রকাশ করার জন্য নয় এবং আমি এসব প্রকাশ করব না। 

শ্রী লোকনাথ মিশ্র: স্যার, উনি এটা বলার কে? স্যার, সে তার সীমা অতিক্রম করে ফেলছে। 

জনাব. ডেপুটি চেয়ারম্যানঃ তিনি বলছেন যে, এটা আমাদের জাতীয় স্বার্থের বিরোধী হবে যদি 
ঐ সমস্ত বিষয় যা আপনি জিজ্ঞাসা করেছেন টা জনসম্মুখে প্রচারিত হয়। 

শ্রী লোকনাথ মিশ্র: তাহলে সেগুলো যদি না জানানো হয় তাও কি জনস্বার্থে হবে? 

জনাব. ডেপুটি চেয়ারম্যান: তিনি তো সেটাই বলছেন। 

শ্রী লোকনাথ মিশ্র: স্যার, আপনি কি এ বিষয়ে একমত? যদি তাই হয়, তাহলে আমরা এখানে কেন এসেছি? 
(বাধা)

শ্রী পিতম্বর দাস (উত্তরপ্রদেশ): স্যার, অন্তত একটি বিষয় খুব পরিষ্কারভাবে দেখা যাচ্ছে। তিনি সম্ভবত নাম বলতে পারবেন না। কিন্তু আমরা যে একা নই এটা বলার মত অবস্থাও কি আছে? তিনি কি বলবেন সেটা? 

সরদার শরণ সিং: আমি ইতিমধ্যে একথা বলেছি। 

শ্রী লোকনাথ মিশ্র: কতগুলো দেশ আমাদের দিকে আছে বলে তিনি মনে করেন? 

জনাব ডেপুটি চেয়ারম্যান: তিনি বলেছেন যে ভারত একা নয়। এটাই তিনি বলেছেন। 
(বাধা)

ডঃ. ভাই মহাবীর(দিল্লি) মন্ত্রী একা নন। তার পাশে অন্যান্য অনেক মন্ত্রী আছে। 

সরদার শরণ সিং: হ্যাঁ, আমি একা নই। ডঃ ভাই মহাবীর আমার সঙ্গে আছেন। 

জনাব ডেপুটি চেয়ারম্যান: হ্যাঁ, জনাব ভাণ্ডারী

সরদার শরণ সিং: প্রকৃতপক্ষে তিনি আমাকে কোনো প্রশ্ন না জিজ্ঞাসা করেই কল্পনাপ্রসূত ধারণা থেকে আমার সাথে তর্ক জুড়ে দিয়েছেন। যখন আপনার নিজের নিরাপত্তা হুমকির মুখে সি মুহুর্তে আপনি নিশ্চই আপনার পরিকল্পনা সবার সামনে বলে দিতে পারেন না। শুধুমাত্র বিশেষজ্ঞদের সাথে নিয়েই সিদ্ধান্ত নিতে হবে আমরা কি করতে যাব। 

শ্রী সুন্দর সিং ভান্ডারি-  অন্তত পাকিস্তান তাদের ইন্ডিকেট করছে। 

শ্রী এ পি চ্যাটার্জি: আমরা পররাষ্ট্র মন্ত্রীর বিবৃতি শুনেছি। বিবৃতিতে যদি বোঝানো হয় যে প্ররোচনা সত্ত্বেও আমরা বাংলাদেশে সেনা পাঠাব না, আমাদের দেশ বাংলাদেশে সেনা পাঠানোর ব্যাপারে প্ররোচিত হবেনা তাহলে আমাদের দল প্রস্তাব এর সঙ্গে একমত। আমাদের পার্টির প্রস্তাব হচ্ছে ভারত সরকারের বাংলাদেশে কোনো সেনা পাঠানো উচিত হবে না। কিন্তু আমি সন্মানিত মন্ত্রীকে একটি প্রশ্ন করতে চাই। বাংলাদেশে গেরিলারা যে যুদ্ধ চালাচ্ছে তাতে আমাদের সরকার বলেছিল তাদেরকে সর্বভাবে সহায়তা প্রদান করা হবে - তাহলে কি ধরে নেব যে সরকার এটিকে আর চালু রাখবেন না? 
আমার দ্বিতীয় প্রশ্ন হল: যদি সরকার এই অবস্থান নেয় তাহলে গেরিলারা বাংলাদেশের ভিতরে গিয়ে পাকিস্তান সেনাবাহিনীর সাথে যুদ্ধ করে যেসব সরঞ্জাম আটক করে আমাদের সীমান্তের কাছে নিয়ে আসছে তার কি নিশ্চয়তা আছে যে সেই সব অস্ত্র কমিউনিস্টদের হাতে পরবেনা? এটা কি সত্য নয়? 

আমার তৃতীয় প্রশ্ন হল: এটা সত্য যে গেরিলা বাংলাদেশে যাচ্ছে, পাকিস্তানীদের সামরিক সরঞ্জাম নিয়ে ফেরত আসছে যা এই সরকার কর্তৃক বাজেয়াপ্ত করা হচ্ছে এবং যখন তারা আবার সেখানে যাবে এই সরকার তাদের হাতে কি শুধুমাত্র ২০৩ বুলেট ও ​​সাধারণ অস্ত্র দিচ্ছেন? তারা কি বাজেয়াপ্ত অস্ত্র দিচ্ছেন না? 

শ্রী আকবর আলি খান (অন্ধ্র প্রদেশ): আমি কি সন্মানিত সদস্যের নিকট  প্রশ্নগুলো পুনর্বিবেচনা করার ব্যাপারে আপীল করিতে পারি? 

শ্রী এ পি চ্যাটার্জি: আমি কি জিজ্ঞাসা করতে পারি যে এভাবেই কি সরকার গেরিলাদের বাংলাদেশের যুদ্ধে সমর্থন করছে? আমার শেষ প্রশ্ন হল সন্মানিত মন্ত্রী বলেছেন গেরিলারা যদি ...

শ্রী এ জি কুলকার্নি: এই প্রশ্নের কী দরকার? 

শ্রী এ পি চ্যাটার্জি:  আমি প্রশ্ন করার জন্যই এনটাইটেলড। আমার শেষ প্রশ্ন গেরিলারা যখন কোন অঞ্চল মুক্ত করবে তখন যদি পাকিস্তান সেই অংশ পুনরুদ্ধার সহ ভারতের মাটিতে আক্রমণ চালায় তখন সরকার কি করবে? এগুলোই আমার প্রশ্ন। 

সরদার শরণ সিং: আমি দুঃখিত, তিনি যা যা বলেছেন তার সব সত্য নয়। এগুলো সঠিক তথ্যের ভিত্তিতে করা হয়নি। তাই এগুলো সঠিক না। তিনি সম্পূর্ন ভুল ধারণা থেকে এই প্রশ্ন করেছেন -- (বিঘ্ন) .. আমাকে উত্তর দিতে দিন। 

শ্রী এ পি চ্যাটার্জি: এটা ভারত সরকারের বিরুদ্ধে অভিযোগ যে ভারত সরকার গেরিলাদের থেকে পাওয়া পাকিস্তানীদের অস্ত্র নিজেরা বাজেয়াপ্ত করছেন। আমি গেরিলাদের একজন সক্রিয় নেতার সাথে কথা বলেছি। আপনার বাংলাদেশের সংগ্রাম সাবোটাজ করছেন। 

সরদার শরণ সিং: আমি সাধারণত ভাববাণী করতে অভ্যস্ত নই কিন্তু আমি নিশ্চিত যে মাননীয় সদস্য বিভিন্ন আন্তর্জাতিক ফোরামেও আমাদের বিরুদ্ধে এরকম কথা বলে বেড়াতে পারেন - এবং আমি এরকম না করার অনুরধ করছি। 

শ্রী এ পি চ্যাটার্জি: পয়েন্ট অব অর্ডারে উপর। 

শ্রী নিরেন ঘোষ (পশ্চিম বঙ্গ): এটা ধ্বংসাত্মক কর্মকাণ্ড থেকে বিরত থাকার সময়। 

সরদার শরণ সিং: এটা জাতীয় স্বার্থ বিরোধী কার্যক্রম থেকে বিরত থাকার সময়। 

শ্রী এ.পি. চ্যাটার্জি: আমি চার্জ করছি: আমি চার্জ করছি যে জনাব শরণ সিং আমেরিকানদের বেতনভুক্ত একজন ব্যক্তি। তাই তিনি বাংলাদেশের বিপক্ষে যুদ্ধ করছেন। 
(বাধা)

জনাব. ডেপুটি চেয়ারম্যান: আপনি এই হাউসে দায়িত্বহীন বিবৃতি দিতে পারেন না। দায়িত্বজ্ঞানহীন বিবৃতি দেয়া বড় ভুল। 

শ্রী এ জি কুলকার্নি: পররাষ্ট্রমন্ত্রীর বিরুদ্ধে দেয়া যেকোন মন্তব্য এক্সপাঞ্জ করা হবে। সরঞ্জামাদি সহ অন্যান্য ব্যাপারে যা বলা হয়েছে সেটা রাজনৈতিক। সেটা প্রসিডিংসের বাইরে যাবে। এটা আন্তর্জাতিক যা আমাদের ভারত সরকারের বিরুদ্ধে ব্যবহার করা হবে। 
(বাধা)

জনাব. ডেপুটি চেয়ারম্যান: অর্ডার প্লিজ। 

শ্রী এ জি কুলকারনি: আমি নিজের অবস্থানে আছি। আমাকে শেষ করতে দিন। জনাব চ্যাটার্জীর দৃষ্টিভঙ্গি চীনা এবং নকশালদের মত লাগছে। এগুলো সবই রেকর্ডভুক্ত আছে। এগুলো এক্সপাঞ্জ করা দরকার। জনাব শরণ সিং তাকে সঠিক উত্তর দিয়েছেন। জনাব চ্যাটার্জি যা যা বলেছেন সব রেকর্ডের বাইরে থাকা উচিৎ। রেকর্ড থেকে কেটে দেয়া উচিৎ। 
জনাব. ডেপুটি চেয়ারম্যান: বসুন প্লিজ। 

বিরোধী দলের নেতা (শ্রী এম এস গুরুপদস্বামী): আমি বলতে চাই আমাদের সবাই এটা নিয়ে সচেতন কিন্তু তবুও আমরা কত জটিলভাবে বিতর্ক করছি এটা নিয়ে। কেউ দলীয় মনোভাব দেখাচ্ছেনা। সবাই দলের স্বার্থ বাদ দিয়ে জাতীয় স্বার্থ নিয়ে কথা বলতে আগ্রহী। আমি দুঃখিত একথা বলে যে, আজ জনাব চ্যাটার্জি যা কিছু বললেন তা কোন নীতি প্রণয়নে সাহায্য করবে না বা আমাদের মনোভাব পালটাতে সাহায্য করবেনা - এমনকি ইস্যুটিকে নতুন ভাবে ভাবার কোন উপকরণও দেয়না। পাশাপাশি তার প্রশ্ন আমাদের কিছু বিষয় সামনে নিয়ে এসেছে। আমি নিশ্চিত সেগুলো আন্তর্জাতিক নয় কিন্তু আমার অনুরোধ থাকবে, একজন সদস্য হিসেবে, এমন একটি গুরুত্বহীন ইস্যু না তুলতে - যে মুহুর্তে আমরা খুব গুরুত্তপূর্ন একটা জাতীয় ইস্যু নিয়ে আলোচনা করছি - তাতে সরকারের সাথে আমাদের মতৈক্য থাকুক বা না থাকুক। আমাদের এমন সব কথা থেকে এই মুহুর্তে বিরত থাকা উচিৎ যাতে করে এসব কথায় আমরা ও আমাদের দেশবাসী হেয় প্রতিপন্ন না হয় এবং আমরা যাতে আমাদের মূল ইস্যু থেকে বিচ্যুত হয়ে না যাই। তাই বিরোধী দলের একজন সদস্য হিসেবে আমি জনাব চ্যাটার্জিকে অনুরোধ করছি সত্য মিথ্যা যাই হোক না কেন তিনি যা কিছু বলেছেন সেগুলো যেন তিনি আর এই হাউজে উথাপন না করেন। 

শ্রী এ জি কুল্কার্নি: এটা কেটে দেয়া উচিত। 

শ্রী এম এস গুরুপদস্বামি: আমি কেটে দেওয়ার জন্য বলিনা। আমাদের এই ইস্যুতে বিতর্ক না করলেই হল। আমি বলব যে, তিনি যেন এই প্রশ্ন আর না করেন এবং মন্ত্রীর পক্ষ থেকেও কোন উত্তরের দরকার নেই। যাই হোক না কেন আমাদের মধ্যে পার্থক্য হতে পারে - তবু আমরা কাঠামোর মধ্যে থেকে আমাদের মন্তব্য করব - যা বরাবর অনুসরণ করা হয়েছে - এবং আমি আশা করি এবং ভরসা করি আমার সহকর্মী, শ্রীযুক্ত চ্যাটার্জি, তার অবস্থান বুঝে নিয়ে বিষয়টি পুনর্বিবেচনা করবেন এবং এই প্রশ্ন করা থেকে বিরত থাকবেন। 

শ্রী নিরেন ঘোষ: স্যার, আমি বলতে পারি .......

জনাব. ডেপুটি চেয়ারম্যান: দয়া করে বসুন। 

শ্রী নিরেন ঘোষ: তিনি এই মাত্র যা বলেছেন সে ব্যাপারে আমার কিছু বলা দরকার। 

মিস্টার ডেপুটি চেয়ারম্যান: জনাব নিরেন ঘোষ দয়া করে বসুন। 

শ্রী নিরেন ঘোষ: তারপর কি? আমি বলার আছে .....

জনাব. ডেপুটি চেয়ারম্যান: আমি দাঁড়িয়ে আছি, দয়া করে বসুন। 

জনাব গুরুপদস্বামি যেমনটি বললেন আমরা শুধু একটি জাতীয় নীতি তে পৌঁছানোর চেষ্টা করছি। এবং আমাদের সব সময় চেষ্টা করা উচিৎ এই দৃষ্টিকোণ থেকে - যাতে করে আমাদের কোন প্রশ্ন বা বক্তব্য জাতীয় স্বার্থের বাইরে না হয়। যদি জাতীয়স্বার্থ বিরোধী কিছু হবার সম্ভবনা থাকে তাহলে আমি সন্মানিত সদস্যদের অনুরোধ করব সেগুলো থেকে বিরত থাকতে। 

সন্মানিত সদস্য জনাব চ্যাটার্জি সরদার শরণ সিং সম্পর্কে কিছু খুব আপত্তিকর মন্তব্য করেছেন - যে মুহুর্তে আমরা এই হাউসে আমাদের কর্তব্য পালন করতে এসেছি........
শ্রী এ পি চ্যাটার্জি: আমি আমার বক্তব্য উঠিয়ে নেব যদি তিনি শুধু একটি শব্দ তুলে নেন - তা হল 'জাতীয় স্বার্থ বিরোধী'। 

জনাব. ডেপুটি চেয়ারম্যান: ....... সন্মানিত সদস্য, হাউসে যথাযথ ভাষা ব্যবহার করা উচিত। আমাদের সবার বিবেচনা করা উচিত যে, আমরা যা কিছু করব তা যেন আমাদের জাতীয় স্বার্থের কোন ক্ষতি না করে। 

এখন, শ্রীযুক্ত ভূপেশ গুপ্ত। 

শ্রী এ জি কুলকার্নি:  রেকর্ডের কি হবে? রেকর্ড সংশোধন করা উচিত। 

মিস্টার ডেপুটি চেয়ারম্যান: আমি রেকর্ড দেখব - দেখছি কী করা যায়। 

শ্রী নিরেন ঘোষ: স্যার, আমি বলতে চাই, আগে আপনি আমার কথা শুনুন - তার পরে আপনার পর্যবেক্ষণ জানান। জনাব গুরুপদস্বামির কথার পরেই আপনি আমাকে কিছু বলার সুযোগ না দিয়েই উঠে দাঁড়ালেন এবং চেয়ার থেকে ......

জনাব. ডেপুটি চেয়ারম্যান: একজন সদস্য কিছু বললেই সবাইকেই বলতে দিতে হবে বিষয়টা এমন নয়। 

শ্রী নিরেন ঘোষ: দয়া করে আমাকে শেষ করার সুযোগ দিন যেখান থেকে আপনি শেষ করতে বলেছিলেন। এটা ঠিক যে এই প্রশ্নের একটি সর্বসম্মত উত্তর হওয়া উচিৎ কিন্তু দুর্ভাগ্যবশত আপনি, পাশাপাশি এই হাউস, এবং সমগ্র দেশ জানে যে সরকার তা করছে না। সেটাই সমস্যা - সেটাই পার্থক্য। তারা দেশকে বিভক্ত করতে সফল। স্যার, একটি নামকরা পত্রিকা - স্টেটসম্যান - হেডলাইন করেছে যা জনাব চ্যাটার্জি উল্লেখ করেছেন এবং এখন পর্যন্ত তার কোনো হা-সূচক বা অস্বীকৃতি জানিয়ে কোন জবাব আসেনি। 

জনাব ডেপুটি চেয়ারম্যান তিনি ইতিমধ্যে আজ তা অস্বীকার করছেন। 
শ্রী নিরেন ঘোষ: আজ থেকে পনের দিন আগে রিপোর্ট করা হয়েছিল এবং এটি একটি রাজনৈতিক কাগজ নয়। 

জনাব. ডেপুটি চেয়ারম্যান: সব ঠিক আছে। তিনি এখন তা অস্বীকার করেছেন। 

শ্রী নিরেন ঘোষ: আমরা অভিজ্ঞতা বলে যে আমরা বিভেদ সৃষ্টিকারী কর্মকান্ডে জড়িত। ভারত সরকার স্বাধীনতা সংগ্রামের জন্য বিভেদ সৃষ্টিকারী কর্মকান্ডে জড়িত এবং তাতে সংসদ সদস্যদের বলার অধিকার কি নেই? এটা কি পার্লামেন্টের সদস্য হিসাবে বিশ্বাসঘাতকতা নয়? যেহেতু আমরা তা দেশকে জানাচ্ছিনা। এটা সবসময় মনে রাখা উচিত। 

সরদার শরণ সিং: আমি কখনোই তা বলিনি। আমি কি বিষয়টা ক্লিয়ার করতে পারি? আমি কখনো বলিনি যে কোন সদস্য জাতীয় স্বার্থ বিরোধী। কিন্তু আমি বলতে চাই, এই বিষয়টি নিয়ে আলোচনা আমাদের জাতীয় স্বার্থের মধ্যে পড়েনা। 

শ্রী নিরেন ঘোষ: আপনি শব্দটি ব্যাবহার করেছেন। 

সরদার শরণ সিং: যা কিছু আমাদের জাতীয় স্বার্থ বিরোধী হবে তাই এন্টিন্যাশনাল। 

শ্রী নিরেন ঘোষ: রেকর্ড দেখুন। 

সরদার শরণ: আমি এন্টি ন্যাশনাল কিছু বলিনি - বরং তিনি বলেছেন 

শ্রী ভূপেশ (পশ্চিম বঙ্গ): ইয়াহিয়া খান - আমি তাকে আজকাল প্রেসিডেন্ট বলিনা - যেই মুহুর্তে পিকিং ও ওয়াশিংটন থেকে ঘোষণা এল যে মিস্টার নিক্সন চিন সফর করবেন ঠিক সেই মুহুর্তে ঘোষণাটি দিলেন। অর্থাৎ নিক্সন সাহেবের চিন সফর আর ইয়াহিয়ার ভারতের বিরুদ্ধে যুদ্ধ ঘোষণার মধ্যে একটি যোগসূত্র আছে। ইয়াহিয়া খান যখন নিক্সনের সফরের প্রাক্বালে ভারতের বিরুদ্ধে যুদ্ধ ঘোষণা দিলেন সেই সময়ে আমরা ভেবেছিলাম ওয়াশিংটন পিকিং সম্পর্কের উন্নতিতে হয়ত আন্তর্জাতিক চাপ কিছুটা হলেও কমবে। আমরা খুশি যে অন্তত ভিয়েতনামে পিপলস পার্টি নেতৃত্বে আছে। "ম্যান ড্যান" এর সম্পাদকীয়তে যা বলা হয়েছিল তেমন একটি খবর গতকাল এখানকার পত্রিকায় এসেছে যেখানে বলা হয়েছে বড় শক্তিগুলো এক হচ্ছে ছোট ছোট কিছু জাতির ভাগ্যের বিনিময়ে। স্যার, তারপরেও ভিয়েতনাম নীতি থেকে সরে গিয়ে নিক্সন পলিসি এখন চিনের দিকে মন দিচ্ছে সেটাকে আমরা স্বাগত জানাই। এতে বোঝা যায় ভারতের কার্যকর বন্ধু হল --- 

ডঃ. ভাই বহাবীর: েসবে মধ্যে কি মনোযোগ আকর্শনের মত কিছু আছে? 

শ্রী ভূপেশ গুপ্ত: দয়া করে আমাকে বিরক্ত করবেন না। 

জনাব ডেপুটি চেয়ারম্যান: দয়া করে তাকে বিরক্ত করবেন না। 

ডঃ. ভাই মহাবীর: আপনি দৃষ্টি আকর্ষণ করার মত কিছু বলছেন না - কিন্তু .....
শ্রী ভূপেশ গুপ্ত: আমি বলছি তার প্রমাণ আপনি কথা বলছেন। কীভাবে কথা বলতে হবে তা আমাকে শেখাতে হবেনা। আপনি যখন অনেক কিছু বলেন আমি কথা বলিনা। যখনি আমি বলা শুরু করি আমার বন্ধু উঠে দাঁড়ায়। 
(বাধা)

ডঃ. ভাই মহাবীর : এমনকি আপনি ইউএসএসআর এর কথাও নিয়ে আসছেন। 

শিরি ভূপেশ গুপ্ত-  এটা আপত্তিকর। তারা কোন বন্ধু চায় না। তারা আমাদের দেশে সাম্প্রদায়িক দাঙ্গা চায়। এটাই আমি বলতে চেয়েছি। যদি আপনি সত্যি তা অনুধাবন করতে চান তাহলে নিক্সনের চিন সফরের দিকে চোখ রাখুন। 

শ্রী মহাবীর ত্যাগী (উত্তরপ্রদেশ): ইয়াহিয়া খানের সুরে কথা বলবেন না.। 

শ্রী ভূপেশ গুপ্ত: আমি মনে করি আপনি চেঙ্গিস খানের সুরে কথা বলেন। জনাব নিক্সন সফর করতে যাচ্ছেন। আমি একটি জিনিস বুঝতে পারছি না। কেন সরদার শরণ সিং বলে যে, তিনি চীনা কূটনীতিকে স্বাগত জানান? এর মূল রহস্যটা কি? তিনি এটাকে স্বাগত জানান কিন্তু আমরা এর ভিতরের ব্যাপারটা জানতে চাই। আমি এর ভেতরে ম্যাকিয়াভেলিজম ছাড়া আর কিছু দেখিনা। এটা বিশ্ব শান্তির জন্য ক্ষতিকর। এতে আন্তর্জাতিক চাপ কমবে না - বিশেষ করে আমাদের স্বার্থের জন্য তা চরম ক্ষতিকারক। 

স্বাভাবিকভাবেই, স্যার, স্বাগত জানানোর কিছু নেই। আমি বিশ্বাস করি কিছু স্মার্ট আইসিএস অফিসার সচিবালয়ে বসে এই শব্দগুচ্ছ উদ্ভাবন করেছে - "কূটনীতির স্টাইলকে স্বাগত জানানো উচিৎ" এটায় আইসিএস এর বিশেষত্ব। সরদার শরণ সিং আরো জ্ঞ্যানি ও পরিপক্ক একজন মানুষ। তার এসব গ্রহণ করা উচিত নয় সচিবালয় থেকে এবং অন্যান্য ব্যক্তিদের কাছে এই ধরনের জিনিস পৌঁছানো উচিৎ নয়। চীনা কূটনীতির কোন সৌন্দর্য নাই। এটা খুব খারাপ। একজন কমিউনিস্ট হিসেবে আমি লজ্জিত বোধ করি যে চিনের মত একটি সমাজতান্ত্রিক দেশ প্রেসিডেন্ট নিক্সনের সাথে গান বোট পলিসিতে যায় - যাদের হাত ভিয়েতনামিদের রক্তে রঞ্জিত। এবং তারাই বার পাকিস্তানী সৈন্যদের রসদ পাঠাচ্ছে। তাই আমি মনে করি ....

জনাব. ডেপুটি চেয়ারম্যান: আপনি আপনার প্রশ্ন জিজ্ঞাসা করুন। 

শ্রী ভূপেশ গুপ্ত: স্টাইল পার্ট শেষ হয়েছে। আমি এর জন্য সর্দার শরণ সিং কে দোষারোপ করিনা কারণ আমার মনে হয়েছে যে তিনি কিছু খুব স্মার্ট শব্দগুচ্ছ ব্যবহার করার চেষ্টা করেছেন মাত্র। তিনি এবং আপনিও - আপনারা মোটা দাগে একই কাজ করছেন। 
এখন প্রশ্ন উঠছে। আমার বন্ধু এখানে তা উল্লেখ করেছেন। এটি একটি খুব গুরুত্বপূর্ণ মন্তব্য যে যদি আপনি পূর্ব বাংলা বা পূর্ব পাকিস্তান অঞ্চলের কোনো অংশ দখল নিতে চেষ্টা করেন তাহলে আমরা আপনার বিরুদ্ধে যুদ্ধ ঘোষণা করব। এটাকে আন্তর্জাতিক আইনে বলা হয় 'creations of casus bell’ যখন মুক্তিবাহিনী বাংলাদেশের বিভিন্ন অঞ্চল দখলে নিয়ে ঢাকার কাছাকাছি পৌঁছে যাচ্ছে - তখনো পশ্চিম পাকিস্তানী সৈন্য ও ইসলামাবাদ বলছে যে ভারত তা করছে। তাই এই ঘোষণাকে ভারতের বিপক্ষে যুদ্ধের ঘোষণা হিসেবেই নেয়া উচিৎ। এর পেছনে এটাই উদ্যেশ্য। এটাই প্রস্তুতি। 

এখন স্যার, আমি মনে করি এটা তার আমাদের দেশ আক্রমণের একটি পূর্ব প্রস্তুতি। এতে আমাদের হতাশ ঝোলে চলবেনা। আমি তার সাথে একমত। তাড়া যদি তা করে তবে আমাদেরও প্রস্তুত হতে হবে। তারা এমন বিবৃতি দিচ্ছেন যে ভারত মুক্তিবাহিনীকে সাহায্য করছে। তারা এসব বলে ভারতকে ব্ল্যাক মেইল করার চেষ্টা করছেন। স্যার, বাংলাদেশের স্বাধীনতা তাদের মুক্তিবাহিনীই ছিনিয়ে নেবে - তাদের দেশের মানুষের প্রচণ্ড ইচ্ছাশক্তি এখানে জড়িত আছে। 

দুপুর ১ টা 

আমার এতে কোন সন্দেহ নাই। আমরা পাকিস্তানের সাথে কোন যুদ্ধে লিপ্ত না। আমরা পাকিস্তানের ভিতরে সশস্ত্র হস্তক্ষেপ করছিনা। তবে একটি জাতি হিসেবে, মানুষ হিসেবে, বন্ধু হিসেবে আমরা বাংলাদেশের মুক্তিবাহিনীকে সম্পূর্ন সাহায্য করতে প্রতিশ্রুতিবদ্ধ। এটাই আমাদের পরিষ্কার অবস্থান হওয়া উচিৎ। 

স্যার, এই বিবৃতি ভারতকে ক্ষিপ্ত করার জন্যও কাজে লাগবে। তাই আমি সর্দার শরণ সিং এর সাথে একমত যে তাড়াহুড়া না করে আমাদের বুঝতে হবে জেনারেল ইয়াহিয়া খান এই ধরনের বিবৃতি তৈরীর পিছনের মূল উদ্দেশ্য কি। তিনি হয়ত ভাবছেন এই ধরণের মন্তব্য করার ফলে আমাদের জনগণ আন্দোলনে নামবে এবং আমাদের এমন কিছু করতে বলবে যা তাদের মূল উদ্যেশ্য। আমি মনে করি আমাদের কারও হাতের খেলনা হয়ে খেলা উচিৎ না। 

জনাব. ডেপুটি চেয়ারম্যান:  যথেষ্ট হয়েছে। 

শ্রী ভূপেশ গুপ্ত: আমাকে শেষ করতে দিন। জনাব ইয়াহিয়া খানের এটাই উদ্যেশ্য। অতএব এখানে দুইটি বিষয় পরিষ্কার উঠে আসে। ইয়াহিয়া খানের বিবৃতি থেকে আমি মনে করি যত তাড়াতাড়ি সম্ভব বাংলাদেশকে আমাদের স্বীকৃতি দেয়া উচিত। সম্ভব হলে আজ। কারণ জেনারেল ইয়াহিয়া খান তার কাজের জন্য ক্ষেত্র তৈরি করছেন। একটি মিথ্যা ক্ষেত্র। নিশ্চই বাংলাদেশকে স্বীকৃতি দিলে আমাদের অবস্থান আরও স্পষ্ট হবে। এতে করে ভারত এখনকার চাইতে আমি সরকারের সাহায্যের ব্যাপারে উল্লেখ করছিনা। অতএব স্বীকৃতি জরুরী। ব্যাপক সহায়তা দেয়া উচিত। শুধু এপাশ থেকে নয় - ওদের পক্ষেও হাজার হাজার প্রশিক্ষিত সু- সুসজ্জিত, একটি সত্যিকারের ন্যাশনাল লিবারেশন ফ্রন্ট সংগঠিত করে ক্ষমতার কেন্দ্রে যেতে সহায়ক হবে। আমাদের সেই ব্যাপারে আগ্রহী হওয়া উচিত। স্যার, আমি মনে করি এই বক্তব্য থেকে আমরা এই দুটি সিদ্ধান্তে আসতে পারি......

জনাব. ডেপুটি চেয়ারম্যান:  যথেষ্ট হল। 

শ্রী ভূপেশ গুপ্ত .............. এবং আমাদের হতাশ বা উত্তেজিত হওয়া উচিত নয়। 

অবশেষে, এখানে কোন আবেদনের  প্রয়োজন নেই। আমি সম্পূর্ণভাবে একমত যে আমরা একটি ঐক্যবদ্ধ জাতীয় পদ্ধতির মাধ্যমে পরিস্থিতি বিবেচনা করছি; সমাধান করার চেষ্টা করছি; একটি কণ্ঠে, এক ব্যক্তি হিসাবে কাজ করতে চাই যা আমাদের দেশের সমগ্র মানুষের ইচ্ছার প্রতিনিধিত্ব করবে এবং সেভাবে বিশ্বাবাসীর কাছে প্রকাশিত হবে। 

স্যার, এই ব্যাপারটি সম্পূরক হিসেবে নিষ্পত্তি করা হবে না। এই ধরনের আন্তর্জাতিক প্রশ্ন সম্পূরক প্রশ্ন হিসেবে বা মন্ত্রীবর্গের কাছে ব্যাখ্যা চেয়ে বা সিদ্ধান্ত দিয়ে হবেনা। কিছু বিষয় নিয়ে সংসদে কথা বলা উচিত। আর কিছু আছে যেগুলো স্বাচ্ছন্দ্যে বলা উচিৎ না। তবে তাদের জন্য সরকার ও বিরোধী দলের বাইরেও আরও অনেক পথ আছে। এভাবেই করা উচিত ........
জনাব. ডেপুটি চেয়ারম্যান: ঠিক আছে। 

শ্রী ভূপেশ গুপ্ত: হ্যাঁ, স্যার, এটা খুব সঙ্কটাবস্থা। অ্যামেরিকা, চিন এবং পাকিস্তান আমাদের বিরুদ্ধে এক হয়েছে। তাদের হালকা ভাবে দেখবেন না। আশা করি এব্যাপারে হতাশ হতে হবেনা যে বিশ্বে ভারতের পক্ষে কেউ নেই। ওইসব দেশের বাইরেও আরও দেশ আছে যারা বন্ধু হিসেবে এগিয়ে আসবে। আসুন আমরা সেই আত্মবিশ্বাস রাখি। প্রকৃত বন্ধু চেনার এখন আসল সময়। আমাদের বন্ধু আছে কারণ আমাদের অবস্থান সন্মাজনক ও সৎ। তাছাড়া আমরা জাতিসংঘের চার্টার মেনে চলি। আমি নিশ্চিত পৃথিবীর বিবেক নষ্ট হয়ে যায়নি এবং এমন শত শত জাতি আছে। আসুন আমরা সবাইকে ডাকি - দেখি কে কে আমাদের সাথে আছে আর কে নাই --- 

জনাব. ডেপুটি চেয়ারম্যান  - দয়া করে বসুন। মনে হয় অনেক হয়েছে। 

শ্রী ভূপেশ গুপ্ত: সবশেষে, সরকারকে সবসময় বিরোধী দলের মতামত নেওয়া উচিত, তাদের সঙ্গে আলোচনা করা উচিৎ - কারণ তাদের অনেক ক্ষোভ ও অন্যান্য বিষয়াদি থাকে। তারা অনেক মতামত থাকে যেটাকে অনেকে অপব্যবহার করতে পারে এবং ভালো উদ্যেশ্য নস্যাৎ করে দিতে পারে। আমি মনে করি সরকারকে এ ব্যাপারে যথাযথ প্রচেষ্টা বজায় রাখা উচিত। বিরোধী দলের সঙ্গে আলোচনা শুধুমাত্র জাতীয় বিবেক জাগিয়ে তোলার জন্য নয় বরং নিশ্চিত করা যে এটা বাস্তবায়িত হবে। একই সময়ে আমরা আমাদের প্রভাব বিস্তার বজায় রাখব ..........

জনাব ডেপুটি চেয়ারম্যান: মনে হয় যথেষ্ট হয়েছে। 

শ্রী ভূপেশ গুপ্ত; দয়া করে আমাকে বিরক্ত করবেন না। আমি শেষ করছি। বাংলাদেশের মুক্তিযোদ্ধাদের সব রকমের সাহায্য দেয়া উচিৎ যাতে করে তারা একটি ন্যাশনাল লিবারেশন ফ্রন্ট এর মাধ্যমে ঐক্যবদ্ধ হয়ে মুক্তিযুদ্ধ চালিয়ে যেতে পারে। এটাই চূড়ান্ত লক্ষ্যে পৌঁছানোর পূর্বশর্ত। 

সরদার শরণ সিং: আমি অনেক ধন্যবাদ জানাই অনেকগুলো বিষয় সঠিক দৃষ্টিভঙ্গিতে উপস্থাপন করার জন্য। আমি তার কিছু প্রস্তাবনা যত্নের সাথে গ্রহণ করলাম। 

জনাব ডেপুটি চেয়ারম্যান: জনাব পাটনায়েক। 

শ্রী বিজু পাটানায়েক (উড়িষ্যা): আমি শুধুমাত্র এক একটি প্রশ্ন জিজ্ঞাসা করতে চাই। 

শ্রী সীতারাম কেশরী (বিহার): আমি একটি প্রশ্ন করতে চাই। 

জনাব. ডেপুটি চেয়ারম্যান; আমি ইতিমধ্যে আপনার দলের একজন সদস্যকে ডেকেছি। 

শ্রী বিজু পাটনায়েক: আমি দুঃখিত যে মাননীয় মন্ত্রী বিবৃতি দিলেন যে তিনি আজ অথবা আগামীকাল বাংলাদেশকে স্বীকৃতির ব্যাপারে কিছু করবেন না। তিনি কি বুঝতে পারেন যে, যখন এই বিবৃতি বিশ্বের প্রেসে প্রকাশিত হবে  তখন পাকিস্তান এর প্রতিক্রিয়া কি হবে এবং বাংলাদেশের মুক্তিযোদ্ধাদের মনোবলের অবস্থা কি হবে? প্রধানমন্ত্রী বিজ্ঞতার সাথে বলেছেন যে এই শরণার্থী অন্তঃপ্রবাহ মাত্র ছয় মাস থাকবে। 

তিনি একটি সময় সীমা বেঁধে দিয়েছেন যে যদি ছয় মাসের মধ্যে এটা সমাধান না করা হয় তখন ভারত পদক্ষেপ নিতে বাধ্য হবে। পাশাপাশি বিশ্ব বিবেকের উপর আরও প্রভাব তৈরি করতে মন্ত্রীবর্গ বিশ্বের বিভিন্ন দেশ সফর করছেন। তাই পররাষ্ট্রমন্ত্রী কি অন্তত এই বিবৃতিটি একটু  পুনর্বিবেচনা করবেন যে তিনি বললেন, "আমি বাংলাদেশকে আজ অথবা আগামীকাল স্বীকৃতি দেবনা"? কারণ আমি মনে করি, এই কথা তিনি এখানে এখন পর্যন্ত যত কথা বলেছেন তার বিপক্ষে যায় - ভারতের সকল মন্ত্রীরা যা বলেছেন তার বিপক্ষে যায় - এমনকি পার্লামেন্টের দুইটি হাউজে যত বিবৃতি দেয়া হয়েছে সেগুলোর বিপক্ষে যায়। প্রধানমন্ত্রী ছয় মাসের কথা বলেছেন। পররাষ্ট্র মন্ত্রী তার বিজ্ঞতার আলোকে আরও ৩ মাস বাড়াতে পারেন। কিন্তু ‘আজ নয়, আগামী কালও নয়’ - এই কথা প্রধানমন্ত্রীর বক্তব্য ও পার্লামেন্টের রেজোল্যুশনের বিপক্ষেই চলে যায়। তাই আমি মাননীয় মন্ত্রী মহোদয়কে তার বক্তব্যের এই অংশটুকু পুনর্বিবেচনার আবেদন করছি। 

সরদার শরণ সিং: আমি কি একটু বিষয়টা স্পষ্ট করতে পারি? আমি সন্মানিত সদস্যেকে বলতে চাই শুধুমাত্র ঐ গুরুত্বের জন্যই আমি এই কথা আবার এবং বারবার বলব। আমি পরিষ্কার করে বলতে চাই যে ‘আগামীকাল’ বলতে আমি বোঝাইনি যে ‘কোনোদিনও না’। আজ বুধবার, কাল বৃহস্পতিবার। আমি শুধু এই দুই দিনের কথা বলেছি। আর তা বলার কারণ আপনি আমাকে জিজ্ঞেস করছিলেন ‘আপনি কি আজ স্বীকৃতি দিতে যাচ্ছেন? ’ - তখন আমি বলেছিলাম - ‘না’। 

জনাব. ডেপুটি চেয়ারম্যান - তিনি ব্যাখ্যা করেছেন যে "আগামীকাল" দ্বারা তিনি শুধুমাত্র বৃহস্পতিবার বুঝিয়েছেন। 

শ্রী গোদে মুরাহারি: আমি মনে করি জনাব শরণ সিং এর একথা বলার অধিকার নাই যে আগামীকালও স্বীকৃতি দেয়া হবেনা। এই সন্ধ্যায় মন্ত্রিপরিষদ সিদ্ধান্ত নিতে পারে যে তারা বাংলাদেশকে স্বীকৃতি দেবে। তিনি কিভাবে বলেন যে "আগামীকাল আমি স্বীকৃতি দেব না। ’? তিনি সম্পূর্ন ভুল বলেছেন। তার এমন বলা ঠিক হয়নি। তিনি বলতে পারতেন ‘ এই মুহুর্তে আমার স্বীকৃতি দেয়ার কোন ইচ্ছা নেই। ’ কিন্তু তিনি অনুমান করেও বলতে পারেন না যে তিনি এই সন্ধ্যায় - এমনকি আগামীকালও স্বীকৃতি দেবেন না। কেবিনেট পরবর্তি ঘণ্টায় এটা বিবেচনা করতে পারে। 

জনাব. ডেপুটি চেয়ারম্যান: সম্ভবত মাননীয় মন্ত্রী সরকারের মনের খবর ভালো জানেন। 

সরদার শরণ সিং: যদি সে রকম হয়, আমি হাউসে এসে ঘোষণা দেব। 

জনাব. ডেপুটি চেয়ারম্যান: জনাব রাজ নারায়ন – 

শ্রী মহাবীর ত্যাগী: আমি ধরে নিচ্ছি যে তারা যথাযথ সময়ে বাংলাদেশকে স্বীকৃতি দিবেন। 
জনাব. ডেপুটি চেয়ারম্যান: জনাব রাজ নারায়ন -

শ্রী রাজ নারায়ণ - মহোদয় আমি বিনয়ের সাথে বিশেষভাবে আপনার কাছে নিবেদন করছি একটা প্রস্তাব পাস করার পর তার ভাষা ও ভাব বিস্মৃত হব এমন কোন কু অভ্যাস আমরা গড়ে তুলব না। আমি আপনার অনুমতি নিয়ে ঐ প্রস্তাবের একটা অংশ পড়তে চাই যাতে এই পরিষদের সন্মানিত সদস্য এবং সরকারী সদস্যগণও সর্বসম্মতিক্রমে গৃহীত প্রস্তাবটি হৃদয়ঙ্গম করত ভবিষ্যৎ কার্যক্রম নির্ধারন করেন। 

‘ভারতের ভৌগোলিক অবস্থা ও ইতিহাস ও ঐতিহ্যের শত শত বর্ষের প্রাচীন সম্পর্কে এই উপমহাদেশের জনগণ আবদ্ধ হওয়ার কারণে এই পরিষদ তার আপন সীমান্তের এত কাছাকাছি ঘটমান ভয়াবহ ব্যাপার সম্পর্কে উদাসীন থাকতে পারেনা। ’

এই একটি মাত্র বাক্য যথার্থভাবেই দিকদর্শন করে যে আমরা এবং পূর্ব বাংলার জনগণ, বাংলাদেশের জনগণ এক। আমাদের সংস্কার ও সম্পর্ক শত শত বর্ষের পুরাতন। আমাদের ইতিহাস, আমাদের ভূগোল এই প্রমাণ করে যে, আমরা এক ছিলাম, আমি চাই সর্দার শরণ সিং একথাও হৃদয়ঙ্গম করুন। ১৯৪৭ সালের ১৪-১৫ জুনে যে প্রস্তাব পাশ হবার পর ভারত পাকিস্তান সৃষ্টি হয়েছিল ঐ প্রস্তাবের ভাষাও আমি এখানে পরে শোনাতে চাই। সর্বভারতীয় কংগ্রেস কমিটি তার জন্মলগ্ন থেকে এক অখণ্ড স্বাধীন ভারতের স্বপ্ন দেখেছে যা অর্জন করতে লক্ষ লক্ষ নরনারী কষ্ট সয়েছে। যে ভারতের স্বপ্ন আমরা দেখেছি তাকে ইতিহাস, ভূগোল সমুদ্র ও পাহাড় এক সত্তা বানিয়েছে। 

আমি চাই সর্দার শরণ শিং এসব কথা স্মরণ করে জবাব দেবেন এ প্রস্তাব পাশ করার পর সরকার কি কি পদক্ষেপ নিয়েছেন। 

উপ- সভাপতি- ঠিক আছে এরূপ প্রশ্ন করুন। 

শ্রী রাজনারায়ণ- দ্বিতীয় প্রস্তাব শুনুন। 

উপ-সভাপতি - প্রস্তাব সকলের জানা আছে। 

শ্রী রাজনারায়ণ - এই সভা গণতান্ত্রিক জীবন ব্যাবস্থার জন্য পূর্ব বাংলার জনগণের সংগ্রামের প্রতি নিজের গভীর সহানুভূতি ও একাত্মতা ব্যাক্ত করছে একাত্মতা অর্থ ভারত ও স্বাধীন বাংলাদেশের আত্মা এক স্বাধীন বাংলাদেশের ওপর হামলা আমরা নিজেদের ওপর হামলা মনে করি এটি ঐ প্রস্তাবের ভাষা ও তাৎপর্য। একাত্মতার অন্য কোন অর্থ নেই। একাত্ত সন্দটির মানে এই যে, আমরা ও বাংলাদেশের লোক এক। এই একাত্ত শব্দটি নেয়ার পর ও এই সরকার চার মাস পর্যন্ত নিষ্ক্রিয় রয়েছেন এর অর্থ আমি বুঝি না। 

দ্বিতীয় কথা আমি বলতে চাই, প্রস্তাবের শেষাংশে রয়েছে এই সভা তাদের আশ্বাস দিচ্ছে যে তাদের সংগ্রাম ও ত্যাগ ভারতের জনগণের আন্তরিক সহানুভূতি ও সমর্থন লাভ করেছে। এতদূর সমর্থন দানের প্রস্তাব পাশ করার পর ভারত সরকার স্বীকৃতি দেয়ার প্রশ্নে পাশ কাটিয়ে চলেছেন এই সরকার কি ঐ প্রস্তাবের প্রতি বিশ্বস্ত? আমি চাই, সর্দার শরণ সিং মহাশয়, তার মধ্যে যদি ‘সেন্স অব রিস্পন্সিবিলিটি’ (দায়িত্ববোধ) অবশিষ্ট থাকে অকপটে স্বীকার করবেন যে, ভারতের বিধানসভার সদস্যদের সঙ্গে বিশ্বাসঘাতকতা করেছেন। সর্দার শরণ সিং কি জানেন উত্তর প্রদেশ বিহার রাজস্থান যেখানে যেখানে তাদের দলের সরকার আছেন তারা প্রস্তাব পাশ করেছেন। স্বীকৃতি দেবার জন্য প্রস্তাব পাশ করেছেন উত্তর প্রদেশ, বিহার, বাংলা, রাজস্থান। সে সময় সেখানে সেখানে অধিবেশন বসেছে প্রায় জায়গাতেই প্রস্তাব পাশ হয়েছে। 

উপ-সভাপতি - ঠিক আছে রাজনারায়ন বাবু এখন শেষ করুন, বসে পরুন। 

শ্রী রাজনারায়ণঃ কিন্তু সরকার এযাবৎ তাদের মর্যাদা দেননি। তাই আমি বলতে চাই এসব কিছু সত্ত্বেও এই সরকার আজ অবধি স্বীকৃতি দেয়ার কথা ঘোষণা করছেন না। আজও সর্দার শরণ সিং বৃহস্পতি, শুক্র, শনিবারের কথা বলেছেন -  ‘today after tomorrow’ - এরূপ বলা কি সর্দার জি’র পক্ষে বলা শোভনীয়? আমি বলি মোটেই না -- আজ ইয়াহিয়া খাঁ অ্যামেরিকা ও চিনের নতুন সম্পর্কের দিকে তাকিয়ে ঘোষণা করেছেন, মুক্তি সেনারাও যদি বাংলাদেশের কোন অংশ দখল করে নেয় তাহলে আমরা তাকে হামলা মনে করব এবং সাধারণ আক্রমণ হিসাবে তার জবাব দেব। এত কিছুর পরে সর্দার শরণ সিং এর একথা বলতে কি অসুবিধা যে বাংলাদেশের ওপর পাকিস্তানের আক্রমণ ভারত তার নিজের ওপর আক্রমণ বলে মনে করে। জার্মানি পোল্যান্ডের ওপর হামলা করল। ইংল্যান্ড বলল আমরা এটা নিজেদের ওপর হামলা বলে মনে করব। আজ আমাদের প্রতিবেশী দেশ বলছে ভারতের সাথে আমাদের একাত্মতা আছে। বাংলাদেশের প্রধানমন্ত্রী, বাংলাদেশের অস্থায়ী রাষ্ট্রপতি কি বারবার চাইছেন না যে ভারত তাদেরকে স্বীকৃতি দিক? 

সর্দার শরণ সিং- ইনি ত্ব সবার চেয়ে ওপরে গেলেন। 

প্রতিরক্ষামন্ত্রী(শ্রী জগজিবন রাম)- চ্যাটার্জিকেও মাত করে দিলেন। 

শ্রী নবল কিশোর - আমি সব সময় মাত করি। 

শ্রী নবল কিশোর - আমি বলেছি যে, পাকিস্তান এরূপ করেছে। 

শ্রী নবল কিশোর - আমি জিজ্ঞেস করেছিলাম আপনি আগে আগেই কোন স্ট্রং একশন নেবেন? 

শ্রী ভুপেশ গুপ্ত - আমি তার সাথে সম্পূর্ন একমত স্যার। 

সর্দার শরণ সিং - স্যার আমি মনে করিনা যে তিনি কোন প্রশ্ন করেছেন। তিনি শুধু মাত্র তার কিছু নির্দিস্ট দর্শন প্রকাশ করেছেন। 

স্যার, আমি নির্দিস্টভাবে তার ১/২ টি প্রশ্নের উত্তর দিতে চাই। তিনি বলেছেন পাকিস্তান জম্মু কাশ্মীর অথবা আমাদের অন্য কোন অঞ্চলের উপর আক্রমণ করতে পারে। এই ব্যাপারে প্রতিরক্ষা মন্ত্রী ইতিমধ্যে বলেছেন যে আমরা আমাদের এলাকা প্রতিরক্ষার জন্য প্রস্তুত আছি। আমরা আমাদের সার্বভৌমত্ব ও অখণ্ডতা রক্ষার জন্য পুরোপুরি প্রস্তুত আছি। আপনি আর কোন প্রতিরক্ষা সংগঠিত করার কথা আশা করতে পারেন না। 

শ্রী এন জি গোরে - তিনি একজন  জেনারেলের নাম উল্লেখ করেছেন। 

সরদার শরণ সিং: এক বা দুই জেনারেল - কোন বিষয় না। 

সর্দার স্মরণ: না, তিনি শুধুমাত্র জানতে চান আপনারা এয়েই ব্যাপারে সচেতন কিনা। 

সরদার শরণ সিং: আমরা এটা নিয়ে সচেতন এবং আমরা তার চেয়ে বেশী পরিমাণে এটা নিয়ে সচেতন। 

শ্রী এন জি গোরে: স্বাভাবিকভাবেই এমনই হওয়া উচিত। 

সরদার শরণ সিং: এখন, স্যার, তিনি পার্লামেন্টের রেজোলিউশন সম্পর্কে ও আমাদের গৃহীত পদক্ষেপ সম্পর্কে কিছু প্রশ্ন উত্থাপন করেছেন। আমি তাকে বিনীতভাবে কলিং-দৃষ্টি আকর্ষণ নোটিশ দেখতে বলছি। এটি প্রেসিডেন্ট ইয়াহিয়া খানের যুদ্ধের হুমকি সম্পর্কিত এবং এ সব কলিং এটেনশন নোটিশ ছাড়া উঠে আসে না। সুতরাং, আমাদের প্রাসঙ্গিকতার কিছু নিয়ম খেয়াল করতে হবে। 

জনাব. ডেপুটি চেয়ারম্যান: জনাব নাওয়াল কিশোর। 

শ্রী নাওয়াল কিশোর: স্যার আমি কোনো প্রশ্ন করার আগে একটি ছোট্ট অনুরোধ করতে চাই। সেটি হল দয়া করে সম্ভব হলে এই কলিং-এটেনশন  মোশনের সময়টা পরিবর্তন করবেন। বিশেষ করে যখন সেটা পররাষ্ট্র মন্ত্রণালয়ের সাথে সংশ্লিষ্ট হয়। এটা শুধুমাত্র আমার একটা অনুরোধ। এখন যতদূর মন্ত্রী জ্ঞ্যাত আছেন - আমি জিজ্ঞেস করছি। 

শ্রী সুন্দর সিং ভাণ্ডারী: এর সংস্লিস্টতা কি? আমরা জানতে চাই, স্যার। 
জনাব ডেপুটি চেয়ারম্যান - তিনি শুধুমাত্র একটি প্রস্তাবনা রেখেছেন। 
শ্রী সুন্দর সিং ভান্ডারি: যখন তিনি বলেন যে এই সময়ে এটা করা উচিত হবে না, বিশেষ করে যখন তিনি পররাষ্ট্র মন্ত্রণালয়ের সংশ্লিষ্ট কিছু বলেন, এর দ্বারা তিনি কি বোঝাতে চান? 

শ্রী নাওয়াল কিশোর (উত্তরপ্রদেশ): আমি আপনাকে অনুরোধ করেছি মাত্র। এখানেই শেষ। পররাষ্ট্র মন্ত্রীর কাছে আমার প্রশ্ন তিনি বিশ্বের দ্রুত পরিবর্তনশীল ঘটনার ব্যাপারে তার উদাসীনতা আমাদের অকপটে বলতে রাজি কিনা এবং তার সরকার কি কোন পদক্ষেপ নেবে কিনা? কারণ এমন গল্প প্রচলিত আছে যে ভারত সরকার কখনোই কোন ক্রিয়া করেনা - শুধু প্রতিক্রিয়া দেখায়। 

স্যার, প্রেসিডেন্ট নিক্সনের চিন সফরের ঘোষণার পর, পাকিস্তান তার অবস্থান আত্মরক্ষামূলক থেকে পরিবর্তিত করে আক্রমণাত্মক করেছেন এবং আমাদের যুদ্ধের হুমকি দিচ্ছেন। এবং তবু এখনও আমাদের সরকারের কোন প্রতিক্রিয়া দেখাচ্ছেন না। শুধুমাত্র পররাষ্ট্রমন্ত্রী বলেছেন যে যখন আমরা আক্রান্ত হব তখন তা প্রতিহত করা হবে। আমি কি জানতে পারি সরকার এখন অবিলম্বে বাংলাদেশে শুধু সামরিক সরবরাহ নয় বরং সৈন্য মোতায়েন করবেন কিনা? 

সরদার শরণ সিং: সরকার কেবল প্রতিক্রিয়া দেয় কিন্তু কখনো কাজ করে না - এটা বড্ড পুরনো কথা। একজন সিনিয়র সদস্য শুধু পুরনো এসব শব্দগুচ্ছগুলো উচ্চারণ করবেন এবং সেই ফ্রেমে একটি প্রশ্ন করবেন এতে করে তার জ্যেষ্ঠতা ও স্বকীয়তা বরং রক্ষিত হয় না। 

দ্বিতীয় যে প্রশ্নটি তিনি জিজ্ঞাসা করেছেন - আমরা কি আত্মরক্ষামূলক অবস্থান থেকে আক্রমণাত্মক ভঙ্গিতে নিজেদের পরিবর্তন করতে যাচ্ছি কিনা .......

সরদার শরণ সিং: আমাদের নিজেদেরকে রক্ষা করার জন্য প্রস্তুত হতে হবে। সেটাই প্রতিরক্ষার সেরা পথ। 

সরদার শরণ সিং: তখন সে বলবে যে কোন প্রতিক্রিয়া দেখানো হয় নাই। এটাই সেই প্রতিক্রিয়া যা আমি এই হাউজে দিচ্ছি। গতকাল আমি অন্যান্য হাউসে বিবৃতি দিয়েছি। প্রেসিডেন্ট ইয়াহিয়া খানের একটি বিবৃতি ছিল এবং আমিও আমার বিবৃতি দিয়েছি। এটাই প্রতিক্রিয়া ........
(বাধা)

আমি কি মাননীয় সদস্যকে আরেকবার চিন্তা করতে বলতে পারি? অন্তত যখন তিনি বাসায় ফিরেন - তিনি যা বলেছেন তার প্রায়োগিক প্রভাব তিনি কি একটু ভেবে দেখবেন? আমি নিশ্চিত যে তিনি আমার সাথে একমত হবেন যে এই প্রশ্ন অসৎ চিন্তায় করা হয়েছে। আপনার সেই প্রকৃতির কোনো ধারণা করা পোষণ করা উচিৎ নয় এবং আপনি যখন কোন ধরনের পরামর্শ দেবেন তখন তার প্রায়োগিক প্রভাব বোঝার চেষ্টা করা উচিত। আমার কোনো সন্দেহ নেই যে কোন শান্ত মুহূর্তে তিনি আমার সঙ্গে একমত হবেন যে এই ফর্মে প্রশ্ন করা উচিত নয় বা কীভাবে উত্তর দিতে হয় সেটাও। আমি শুধু তাকে আবার এই ব্যাপারে ভাবার অনুরোধ করব। এবং আমাকে কিছু বলার দরকার নেই। সেভাবে প্রশ্ন করাটাই বোকামি। 

তৃতীয় প্রশ্ন সম্পর্কে, আমি কোন উত্তর দিতে চাই না। 

শ্রী মহীতোষ পুরকায়স্থ (আসাম): আমি কি সন্মানিত পররাষ্ট্রমন্ত্রীর কাছে জানতে পারি তিনি একটি খবরের ব্যাপারে জানেন কিনা- যেটি করাচির 'দৈনিক ডন' পত্রিকার প্রথম পাতায় ৯ জুন ১৯৭১ তারিখে প্রকাশিত হয়েছে - সেখানে প্রেসিডেন্ট নিক্সনের জাতীয় নিরাপত্তা বিষয়ক সহকারী ডঃ কিসিঞ্জারের একটি বিবৃতি রয়েছে। সেটি নিম্নরূপ- 

"বিদেশী কূটনৈতিক সার্কেলের মতে ........"
সরদার শরণ সিং: আমরা কেন আমাদের সংসদে পাকিস্তানের পয়েন্ট নিয়ে আলোচনা করব? 

জনাব. ডেপুটি চেয়ারম্যান: আপনি শুধুমাত্র প্রশ্ন জিজ্ঞাসা করতে পারেন। আপনি এটা পরছেন কেন? পড়ার দরকার নাই। শুধু আপনার প্রশ্ন করুন। 
শ্রী মহীতোষ পুরকায়স্থ: পটভূমি জানা প্রয়োজনীয়। 

জনাব. ডেপুটি চেয়ারম্যান: কেন আপনি এটা উদ্ধৃত করতে চান? 

সরদার শরণ সিং: আপনি কেন পাকিস্তানের পয়েন্ট এখানে ফরোয়ার্ড করতে চান? 

শ্রী মহীতোষ পুরকায়স্থ: ফরেন সার্কেলের মতে, মার্কিন কর্মকর্তারা, অর্থাৎ ডঃ কিসিঞ্জার এবং আরও কয়েকজন, সীমান্তে একটি জাতিসংঘ বাহিনী পাঠানোর ব্যাপারে চিন্তা-ভাবনা করছেন - যাতে করে দুই দেশের মধ্যে দ্বন্দ্ব কিছুটা নিয়ন্ত্রণ করা যায়। 

আমি পররাষ্ট্রমন্ত্রীর কাছে জানতে চাই ডঃ কিসিঞ্জার যখন এখানে এসেছিলেন তিনি কি আমাদের সরকারের নেতাদের সঙ্গে এই বিষয়ে কোন আলোচনা করেছিলেন কিনা এবং আমি আরও জানতে চাই জাতিসংঘ বাহিনীকে ভারত-বাংলাদেশ সীমান্তে পোস্ট করার জন্য কোন পথ প্রস্তুত করার চিন্তা তাদের আছে কিনা - যেহেতু জেনারেল ইয়াহিয়া খান যুদ্ধের কথা বলছেন। 
জনাব. ডেপুটি চেয়ারম্যান- কীভাবে এমন এক প্রশ্নের উত্তর দেয়া যেতে পারে? 





	শিরোনাম
	সূত্র
	তারিখ

	[bookmark: s204]২০৪। স্বাধীন ও সার্বভৌম বাংলাদেশ স্বীকৃতি প্রদানের দাবি জানিয়ে উত্থাপিত প্রস্তাব ও তার ওপর আলোচনা
	রাজ্যসভার কার্যবিবরণী
	৩১ জুলাই, ১৯৭১



Aparajita Neel
<১২, ২০৪, ৬৩৯-৬৮৯>

স্বাধীন ও সার্বভৌম বাংলাদেশকে স্বীকৃতি প্রদানের দাবি জানিয়ে উত্থাপিত প্রস্তাব ও তার ওপর আলোচনা

প্রণব কুমার মুখার্জি (পশ্চিম বঙ্গ):

এই হাউজ ইচ্ছা প্রকাশ করছে যে ভারত সরকার সার্বভৌম ও গণতান্ত্রিক দেশ হিসেবে বাংলাদেশকে স্বীকৃতি দেবে; তার সঙ্গে কূটনৈতিক সম্পর্ক প্রতিষ্ঠা করবে এবং সংসদের বর্তমান সেশন শেষ হবার আগেই এটি ঘোষণা করবে। 

স্যার, এই রেজোলিউশন এর  বিষয়বস্তু নতুন নয়। এটা নিয়ে বিভিন্ন ফর্মে সংক্ষিপ্ত আলোচনা, দৃষ্টি আকর্ষণ এই হাউসে অনেকভাবেই হয়েছে। এই বছর ৩১ শে মার্চ একটি রেজোলিউশন সর্বসম্মতিক্রমে পাস করা হয়েছিল যার শেষ অংশে  প্রধানমন্ত্রী নিজেই বলেন- 

"এই হাউজ গভীরভাবে বিশ্বাস করে যে পূর্ববাংলার ৭৫ মিলিয়ন জনগণের ঐতিহাসিক গণঅভ্যুত্থান এর বিজয় হবে। হাউস তাদের আশ্বাস দিতে চায় যে তাদের সংগ্রাম ও উত্সর্গের সাথে ভারত ও তার জনগণ সহানুভূতিশীল  ও ভারতের জনগণের সমর্থন তারা পাবেন এবং তাদের জন্য শুভেচ্ছা রইল। 

একই রেজল্যুশন লোকসভা দ্বারা ৩১ মার্চ পাস করা হয়। তার পর চার মাস পেরিয়ে গেছে। এখন এটা আমাদের চিন্তা করার বিষয়। বাংলাদেশকে স্বীকৃতির জন্য ও আমাদের প্রতিশ্রুতি পূরণ করার জন্য এখনই সঠিক সময়। বিভিন্ন দেশে আমাদের বৈদেশিক মিশনে পররাষ্ট্রমন্ত্রী বিবৃতি দিয়েছেন যা ২৫ জুন প্রস্তাবিত হয়। বিবৃতিতে তিনি বলেন - 

৬ থেকে ২২ জুন, ১৯৭১ আমি মস্কো, বন, প্যারিস, অটোয়া, নিউ ইয়র্ক, ওয়াশিংটন ডি সি এবং লন্ডন সফর করি। 

প্রকৃত ফল কী হয়েছিল? বিভিন্ন পররাষ্ট্র মন্ত্রী ও শরণ সিং এর মতবিনিময় তুলে ধরা হয়। শত সহস্র নয়, লাখ লাখ জনগণ বাংলাদেশ থেকে আমাদের দেশে প্রবেশ করছে। মন্ত্রী বলেন - 

"আমি স্পষ্ট বলেছি যে পাকিস্তানের সামরিক শাসকদের যেকোন সাহায্য এবং অর্থনৈতিক সহায়তা দেয়াটা তাদেরকে পূর্ব বাংলায় নির্যাতনে উৎসাহ দেয়ার নামান্তর। ’ 

মন্ত্রী ২৫ জুন ১৯৭১ তারিখে এগুলো বলেন। এই যৌথ ইশতেহার ১৭ জুন মার্কিন যুক্তরাষ্ট্রের পররাষ্ট্র সচিব বরাবর জারি করা হয়। পশ্চিম পাকিস্তানকে সাহায্য করা হলে তা প্রকৃতপক্ষে পাকিস্তানের শাসক চক্রকে বাংলাদেশের নাগরিকদের বিরুদ্ধে তাদের বর্বর কার্যক্রম বা কুকর্ম করতে সাহায্য করবে। ট্রাজেডি হল পররাষ্ট্রমন্ত্রীর সাথে এই যৌথ বৈঠকের পরেই তারা পদ্মা নামক জাহাজে অস্ত্র বোঝাই একটি চালান পাঠান পাকিস্তানের জন্য। বিদেশী কূটনৈতিক মিশনের সবগুলোর মাঝে শুধুমাত্র সোভিয়েত সরকার তাদের সাথে করা যৌথ ইশতেহার অনুযায়ী ভারত সরকারকে আশ্বস্ত করে যে তারা ভারত সরকারের সঙ্গে নিয়মিত যোগাযোগ রাখবে এবং এ ঘটনার  উপর কড়া নজর রাখবে। 


অন্য সরকারগুলো কি বলেছে? অন্যান্য পররাষ্ট্রমন্ত্রীরা কি নিশ্চয়তা দিয়েছে? তারা বাংলাদেশের শরণার্থীদের জন্য তাদের সহায়তা নিশ্চিত করেছে। তারা পরিস্থিতি রাজনৈতিকভাবে সমাধান করার ইচ্ছার কথা প্রকাশ করে এব্যাপারে মত দেন। কিন্তু বাংলাদেশের বেসামরিক নাগরিকদের উপর নির্যাতন বন্ধের জন্য তারা কি ব্যাবস্থা নিয়েছেন? তারা শুধু কথাই বলেছেন। আমি ভারত সরকারের কাছে জানতে চাই কি ইতিবাচক পদক্ষেপ নিলে বাংলাদেশের জনগণের জন্য একটি গ্রহণযোগ্য রাজনৈতিক পরিবেশ সৃষ্টি হবে এবং এই শরনার্থিদদের অন্তঃপ্রবাহ বন্ধ হবে? আপনি ভালো ভাবে খেয়াল করলে দেখবেন ভারত সরকার এ পর্যন্ত কিছুই করেনি। জনাব চেয়ারম্যান, এটা বলা হয়েছিল যে ভারত সরকার যথাযথ সময়ে পদক্ষেপ নেবে। তারা যথাযথ সময়ে বাংলাদেশ সরকার কে স্বীকার করে নেবে। কিন্তু 'উপযুক্ত সময়' কখন আসবে? উপযুক্ত সময় কি তখন হবে যখন বাংলাদেশের ৭৫ কোটি মানুষ শেষ হয়ে যাবে আর সেখানকার এক কোটি হিন্দু ভারতে এসে জড়ো হবে? যখন বাংলাদেশের স্বাধীনতাকামী মানুষ, সচেতন যুবকরা শেষ হয়ে যাবে তখন? যখন সেখানকার সকল বুদ্ধিজীবীরা ধ্বংস হবে তখন? জনাব চেয়ারম্যান স্যার, জাতিসংঘের নীতি অনুসারে নয়, ভারত সরকারের উচিৎ সঠিক সময় ডেমোক্রেটিক রিপাবলিক হিসেবে বাংলাদেশকে স্বীকৃতি দেয়া। এবং তা হবে প্রতিষ্ঠিত আইন অনুযায়ী। স্যার, আপনি নিজে একজন অভিজ্ঞ আইনজ্ঞ এবং আপনি জানেন যে আন্তর্জাতিক আইন অনুযায়ী বাংলাদেশকে  সার্বভৌম গণতান্ত্রিক প্রজাতন্ত্র হিসাবে স্বীকৃতির জন্য সব শর্ত পূরণ হয়েছে। এটা ওপেনহেম-এর মত বিশিষ্ট আইনবিদের স্বীকৃতি লাভ করেছে। জনাব চেয়ারম্যান স্যার, বাংলাদেশে এই বছরের ১০ এপ্রিল একটি পূর্ণ অস্থায়ী সরকার  শেখ মুজিবুর রহমানের অধীনে স্থাপন করা হয়েছে। জনাব নজরুল ইসলাম প্রেসিডেন্ট হয়েছেন। এবং এই সরকার এখন সামরিক অপারেশন পরিচালনা করছে। এটা সামরিক কমান্ড্যান্ট নামে অভিহিত এবং এটা বাংলাদেশের স্বাধীনতা সংগ্রামের নেতৃত্ব দিচ্ছে। এটা শুধু ভারতীয় প্রেস না, এটা প্রায় সব বিদেশী কূটনীতিকদের এবং অনেক বিদেশী সংসদীয় প্রতিনিধি দলের নজরে আছে। এবং যেসব বিদেশী সাংবাদিক বাংলাদেশ পরিদর্শন করেছেন তারা জানিয়েছেন কার্যত বাংলাদেশের ৮০ শতাংশ এলাকা বাংলাদেশ মুক্তিবাহিনীর দখলে এবং পাকিস্তান সেনাবাহিনীর সৈন্য শুধুমাত্র নির্দিষ্ট কিছু সেনানিবাস ও নির্দিষ্ট কিছু শহরে দখল করে আছে এবং সেখানে তারা বেসামরিক নাগরিকদের উপর নৃশংসতা চালাচ্ছে। বেসামরিক প্রশাসন কার্যত বাংলাদেশের গণতান্ত্রিক সরকার জনাব নজরুল ইসলাম এর সভাপতিত্বে মুজিবুর রহমানের নেতৃত্বে পরিচালিত হচ্ছে। 

অতএব, আমি জানিনা বাংলাদেশকে সার্বভৌম গণতান্ত্রিক প্রজাতন্ত্র হিসেবে স্বীকৃতি দান থেকে ভারত সরকারের বাঁধা কোথায়। আমরা কি পাকিস্তানের অপপ্রচারে ভীত হয়ে গেছি? আমরা কি আশঙ্কা করি যে, যদি আমরা বাংলাদেশকে সার্বভৌম গণতান্ত্রিক প্রজাতন্ত্র হুসেবে স্বীকৃতি দেই তাহলে কি সমস্ত বিশ্বের বিরুদ্ধে যাওয়া হবে? আমি কোন কারণেই ভারত সরকারের নড়বড়ে হওয়ার কোন কারণ দেখতে পাচ্ছিনা। ভারত সরকারের উচিৎ পাকিস্তানের  ক্ষমতাসীন সামরিক জান্তার অপপ্রচারের দিকে না তাকিয়ে তাদের নিজস্ব সিদ্ধান্ত নেয়া। 

পাকিস্তান দেখানোর চেষ্টা করছে যে বাংলাদেশে যা ঘটছে তা ভারতের সৃষ্টি। পাকিস্তান অতীতেও এমন করেছে, বর্তমানে করছে এবং ভবিষ্যতেও করবে। আপনি এটা বন্ধ করতে পারবেন না। পাকিস্তানের অপপ্রচার বন্ধ করতে পারবেন না। মুজিবুর রহমান নিজে যখন আগরতলা ষড়যন্ত্র মামলায় সাক্ষ্য দিয়েছেন, তিনি ১৯৬৫ সালে ভারতীয় আগ্রাসনের জন্য প্রথম নিন্দা প্রকাশ করেন ও একজন স্বাক্ষরকারী ছিলেন - যে ইশতেহার তৎকালীন পূর্ব বাংলার গভর্নর জারি করেছিল। অতএব, এটা বলার প্রশ্নই ওঠেনা যে বাংলাদেশে যা ঘটছে তা ভারতের সৃষ্টি। পাকিস্তানের অনেকে ও পাকিস্তানের অনুসারীদের অনেকে এমনকি বিশ্ব সম্প্রদায়ের বেশীরভাগ এটা বিশ্বাস করবে না। তারা জানে যে, মুজিবুর রহমানের লক্ষ্য নির্ধারিত এবং আওয়ামী লীগ নির্বাচনে অংশ নিয়ে বাংলাদেশের জনগণের বিশাল ম্যান্ডেট পেয়েছে। কিন্তু ভারতের লক্ষ্য নির্দিষ্ট নয়। ভারত সরকার বা তার জনগণ কোন লক্ষ্য নিয়ে কাজ করেনি। এটি মূলত একটি আন্দোলনের ফল যা বাংলাদেশেই সৃষ্টি হয়েছে। এটি মূলত একটি আন্দোলন যা বাংলাদেশের আর্থ-সামাজিক অবস্থা থেকে সৃষ্টি হয়েছে। ছয়-দফা কর্মসূচি, যার দাবীতে তারা নির্বাচনে গেছে তা মানুষের কাছ থেকে ব্যাপক সমর্থন পেয়েছে। আমরা দেখতে পাই যে ছয় দফা কর্মসূচির  কিছুই ভারতপন্থী না। ছয় দফা কর্মসূচি, যার উপর তারা বাংলাদেশের ৭৫ মিলিয়ন মানুষের কাছ থেকে ব্যাপক ম্যান্ডেট পেয়েছেন সেখানে একটি দফা নেই যা ভারতপন্থী হিসেবে মনে  হতে পারে। এসব লোক ভারতের পক্ষে কিছু করছেন না। তারা ভারত দ্বারা প্ররোচিত হয়ে কিছু করছেন না। ছয় দফা কর্মসূচি সম্পূর্ণভাবে বাংলাদেশের আর্থ-সামাজিক সমস্যার উপর ভিত্তি করে তৈরি। তারা স্বায়ত্তশাসন চান। তারা আত্মনিয়ন্ত্রণ এর অধিকার চান। তারা নিজেরাই তাদের অর্থনৈতিক শোষণ থেকে মুক্তি পেতে চান। তারা বৈদেশিক বাণিজ্যের ওপর নিয়ন্ত্রণ করতে চান। তারা তাদের নিজস্ব অর্থনৈতিক পুনর্বাসনের সুযোগ চান। তারা পশ্চিম পাকিস্তানের রাজনৈতিক ক্ষমতাধারীদের শোষণ থেকে মুক্তি চান। তাদের বিরুদ্ধে সংগ্রাম করতে চান। তারা সাংস্কৃতিক মুক্তি চান। এটা কি দোষের? জাতিসঙ্ঘের সনদে ক্যাটাগরি চার্টারে আর্টিকেল ১ এ উল্লেখ আছে প্রত্যেক জাতির যাদের স্বতন্ত্র সংস্কৃতি, জাতীয়তা আছে তাদের  নিজস্ব ধারণা সঞ্চারিত করার অধিকার থাকবে। তারা গণতন্ত্রের চর্চা করবে এবং তাদের ইচ্ছা পূরণ করার অধিকার থাকবে। এটা কি জাতিসংঘের সনদে বর্ণিত হয়নি? ধারা ১ (২) এ আছে - 
"ভিন্ন ভিন্ন জাতির মধ্যে বন্ধুত্তপূর্ন সম্পর্ক যা সমঅধিকার ও আত্মনিয়ন্ত্রণ এর উপর ভিত্তি করে গড়ে ওঠে এবং সার্বজনীন শান্তি শক্তিশালী করার জন্য তা অন্যতম সহায়ক। ” 

এটা কি সত্য নয় যে, জাতিসংঘের সনদে সমান অধিকার এবং আত্ম নিয়ন্ত্রণের অধিকার গৃহীত হয়েছে? জাতিসংঘের কনভেনশনে আত্মনিয়ন্ত্রণের  অধিকার সবচেয়ে গুরুত্বপূর্ণ অধিকার। বাংলাদেশের ৭৫ মিলিয়ন মানুষ তাদের আত্ম নিয়ন্ত্রণের অধিকার চান। তাই তাদের স্বায়ত্তশাসন থাকতে হবে। তারা নিজের ভাগ্য নিয়ন্ত্রণ করতে চান। নিজেদের কপালের উপর নির্ভর করে দাড়াতে চান। তাহলে এই পথে বাধা কোথায়? কিভাবে এটা ভারতীয় প্রচারণা হতে পারে? 

কিভাবে এটা ভারতের একটি আগ্রাসন হয়ে ওঠে? কিভাবে এটা পাকিস্তানকে বিচ্ছিন্ন করার প্রয়াস হয়ে ওঠে? জনাব চেয়ারম্যান? আমি বুঝতে পারছি না বাংলাদেশকে স্বীকৃতি দিতে ভারত সরকার বাধা কোথায়। আন্তর্জাতিক আইনে যথেষ্ট দৃষ্টান্ত আছে। এটা কি সত্য নয় যে, ১৯০৩ সালে যখন পানামা কলাম্বিয়া থেকে আলাদা হয় তার মাত্র এক সপ্তাহের মধ্যে মার্কিন যুক্তরাষ্ট্র তাদের স্বীকৃত দিয়েছিল? এক সপ্তাহের মধ্যে মার্কিন যুক্তরাষ্ট্র পানামা কে স্বীকৃত দেয় এবং পানামা থেকে তার নিয়ন্ত্রণকারী কলাম্বিয়াকে প্রতিরোধ করে। যুক্তরাষ্ট্র তাদের আনুষ্ঠানিক স্বাধীনতা ঘোষণার পূর্বেই এর মূল অংশ যুক্তরাজ্য থেকে যে পৃথক হয়ে গিয়েছিল, সেটা কি সত্য ঘটনা নয়? তারপর ১৭৬৬ সালে আলাদা হবার ১ মাসের মধ্যে ফ্রান্স আমেরিকাকে স্বীকৃতি দেয়। এটা কি সত্য নয় যে, যখন গ্রীস ১৮২৭ সালে স্বাধীনতা ঘোষণা করে তার এক সপ্তাহের মধ্যে চার ইউরোপীয় রাষ্ট্র স্বীকৃতি দিয়েছিল? এটা সত্য যে যেভাবে রুমানিয়া, বুলগেরিয়া এবং সার্বিয়া অটোমান সাম্রাজ্য থেকে আলাদা হয়ে স্বাধীনতার ঘোষণা দেয় তার ছয় সপ্তাহ পর ইউরোপীয় শক্তিগুলো তাদের স্বীকৃতি দেয়। আন্তর্জাতিক এমন যথেষ্ট উদাহরণ আছে। তাই আমি বুঝতে পারছি না কেন বাংলাদেশকে স্বীকৃতি দেওয়া হচ্ছে না। মানবিক কারণে আমাদের তাদের স্বীকৃতি দেয়া উচিত। এটা কি সত্য নয় যে নৃশংসতা, বর্বরতা বাংলাদেশের বেসামরিক জনগণের উপর ঘনীভূত হচ্ছে? সেখানে ভারত সরকারের মানবিক ভিত্তিতে স্বীকৃতি দেয়া উচিত। ১৮৭৬ ​​সালে যখন রুমানিয়া, বুলগেরিয়া এবং সার্বিয়া অটোমান সাম্রাজ্য থেকে আলাদা হয় তখন কী ঘটেছিল? বেসামরিক মানুষকে জবাই করা হয়েছে, গণহত্যা সংঘটিত হয়েছিল। আর এর ফলে প্রায় সব ইউরোপীয় দেশ অটোমান সাম্রাজ্যের বিরুদ্ধে অস্ত্র গ্রহণ করে এবং তারা সেই সব দেশগুলোকে স্বীকৃতি দেয়। আমি জানিনা ভারত সরকার কেন দ্বিধাগ্রস্ত। আমি জানিনা এই সিদ্ধান্ত নিতে কত সময় লাগবে। আমরা শরণার্থী অন্তঃপ্রবাহ নিয়ে আলোচনা করেছি। সরদার শরণ সিং ভারত সরকার এর অবস্থান সম্পর্কে খুব স্পষ্ট বলা উচিৎ। প্রধানমন্ত্রীরও সরকারের অবস্থান সম্পর্কে স্পষ্ট করা উচিৎ। জনাব চেয়ারম্যান, আমি অকপটে আমার ভুলত্রুটি স্বীকার করছি। আমি ভারত সরকারের অবস্থান বুঝতে ব্যার্থ হচ্ছি। 


আর কত সময় লাগবে? কত সময় বাংলাদেশকে স্বীকৃতি দেবার জন্য অপেক্ষা করতে হবে? কি শর্ত ভারত সরকারের মতে পৌঁছাতে সাহায্য করবে? পররাষ্ট্রমন্ত্রীকে বলতে হবে। হাউসের আস্থায় সিধান্ত গ্রহণ করা উচিত, মানুষের আস্থার জন্য সেই সিদ্ধান্ত তাদের জানানো উচিত, গোপনে কোন কিছু সম্পন্ন করা উচিত না। পররাষ্ট্রমন্ত্রী হাউসে বলবেন যে কি শর্ত পূর্ণ হলে ভারতীয় সরকার বাংলাদেশকে স্বীকৃতি দিতে পারে। 

জনাব চেয়ারম্যান, আমি হস্তক্ষেপের কথা বলছি না। আমি বলছি না যে ভারত সরকারকে অস্ত্র তুলে নিয়ে পাকিস্তানের সামরিক সরকারের বিরুদ্ধে দাঁড়ানো উচিত। আমি বলছি না, যদিও কারণ আছে তবুও ভারত সরকার অস্ত্র তুলে নিক পাকিস্তানের বিরুদ্ধে। কিন্তু আমি যা বলছি তা হল বাংলাদেশকে স্বীকৃতি দিতে হবে। বাংলাদেশের মানুষের স্বাধীনতা সংগ্রামে তারা যুদ্ধ করুক; তারা তাদের সামরিক শাসকদের সম্মুখীন হোক। আমাদের তাদের স্বীকৃতি দিতে হবে। তাদের আন্তর্জাতিক মর্যাদা দিতে হবে। একটি সার্বভৌম গণতান্ত্রিক প্রজাতন্ত্র হিসাবে তাদের স্বীকার করতে হবে এবং ডিসেম্বরের নির্বাচনে যে ব্যাপক ম্যান্ডেটের  মাধ্যমে সেখানে যারা নির্বাচিত হয়েছেন তাদের যোগ্য প্রাপ্য দিতে হবে। জনাব চেয়ারম্যান, স্যার, এই হাউজে কতবার পাকিস্তান সেনাবাহিনী কর্তৃক ভারত সীমান্তে অনুপ্রবেশের মত ঘটনা সংঘটিত হওয়ার বিষয় আলোচিত হয়েছে আপনি জানেন। 

দুপুর ১২ টা- 

অন্য এক দিন স্বরাষ্ট্রমন্ত্রী এই হাউজে এক প্রশ্নের উত্তরে বলেন পশ্চিমবঙ্গে পাক অনুপ্রবেশ ছিল ১৩ টি, আসামে ৩, ত্রিপুরায় ১৩, মোট - ২৯ টি। পাকিস্তানি সেনাবাহিনীর দ্বারা গুলির সংখ্যা পশ্চিমবঙ্গ, আসাম ও ত্রিপুরায় যথাক্রমে ১০৯, ২৮ এবং ১০৪ টি। পাকিস্তানি সেনাবাহিনীর হাতে নিহত ভারতীয় নাগরিকের সংখ্যা ছিল ওয়েস্ট বেঙ্গলে ১১ জন, আসাম ও মেঘালয়ে ৩১ জন, ত্রিপুরায় ৩০ জন; মোট - ৭৭ জন। আহতদের সংখ্যা ছিল ১৩৫। এই সকল অনুপ্রবেশ হয়েছে মে ১৯৭১ থেকে। এটা কি আত্মরক্ষার প্রস্তুতি নেবার জন্য যথেষ্ট অবস্থা তৈরি করেনি? তা সত্ত্বেও জনাব চেয়ারম্যান আমি এই ব্যাপারে হস্তক্ষেপ করছিনা। আমার চাহিদা খুব সামান্য। আমাদের উচিৎ বাংলাদেশকে  সার্বভৌম গণতান্ত্রিক প্রজাতন্ত্র হিসাবে স্বীকার করে তাদের সহায়তা দান এবং তাদের সাথে পূর্ণ কূটনৈতিক সম্পর্ক স্থাপন করা। তাদের স্বাধীনতার জন্য তাদের নিজস্ব প্রচেষ্টায় স্বাধীনতা আন্দোলন পরিচালনা করতে দেয়া হোক। আমরা তাদের আন্তর্জাতিক মর্যাদা দিই। আমি কি খুব বেশী চাইছি? তাহলে কেন আমরা রেজোলিউশন পাস করব না? এটা কি প্রয়োজন নেই? আমাদের এই সরকার জনগণের ইচ্ছার প্রতিফলন করুক আমরা কি তা চাই না? আমরা কি লজ্জা পাবোনা যদি বাংলাদেশ লোক আমাদের নিন্দা করে? তারা কি বলবে না, "যখন আমরা পাকিস্তানের সামরিক সরকারের বিরুদ্ধে যুদ্ধ করছি, যখন আমরা বিশ্বের সবচেয়ে শক্তিশালী সামরিক বাহিনীর সাথে যুদ্ধ করছি তখন আমরা কি আমাদের প্রতিবেশী দেশের কাছ থেকে সাহায্য প্রত্যাশা করতে পারিনা? -- যাদের সাথে রয়েছে সাংস্কৃতিক বন্ধন, জাতীয়তার বন্ধন। জনাব চেয়ারম্যান, এখন যদি বাংলাদেশের কোন মুক্তিযোদ্ধা মনে করে যে ভারত তাদের ব্যাপারে দোটানায় আছে তাহলে কি অবাক হবেন? জনাব চেয়ারম্যান, আমি আবারো বলছি যে ভারতীয় সরকার সিদ্ধান্তহীনতায়  ভুগছে। যারা ইতস্তত ভাব করে তারা ভুল সিদ্ধান্ত গ্রহণ করে। তারা বলছে যে এই শরনার্থিরা ফিরে যাবে যদি স্বাভাবিক অবস্থা পুনরুদ্ধার করা যায় - কিন্তু আমি জানিনা কিভাবে এই স্বাভাবিক অবস্থা ফিরে আসবে। কিভাবে এই মানুষ ফিরে যাবে। ভারত সরকারের কি উচিৎ না সত্তর লাখ শরণার্থীর প্রশ্ন জনতার কাছে উত্থাপন করা? আমরা বাজেট ও সম্পূরক বাজেট দাবী করি। আমরা শরণার্থীদের জন্য কি কাজ করছি? মৌলিক প্রশ্ন রয়ে যায়। এইসব মানুষ এদেশে এসে থাক, সেটা আমাদের দোষ না। তারা আমাদের দোষে এই সীমান্তের কাছে আসেনি। আমরা কি পাকিস্তানের সামরিক শাসকদের সঙ্গে কথা বলতে পারিনা? আমরা কি তাদের বলতে পারিনা যে শরনার্থিদের যদি আরও বেশী করে আমাদের এখানে পাঠায় তাহলে তা আমাদের অর্থনীতিকে ক্ষতি করবে এবং এই অবস্থায় আমরা দর্শক হয়ে বসে থাকতে পারিনা। আমাদের এটি নিষ্পত্তি করা আবশ্যক। সরকারি কি কথা বলতে পারে না? 

জনাব চেয়ারম্যান, স্যার আমি একজন সাধারণ মানুষ। আমি খুব সাধারণ মানুষ। আমার ভাষা ভাঙ্গা হতে পারে এবং আমার কণ্ঠস্বর ক্ষীণ হতে পারে। কিন্তু কেন ভারত সরকার দুর্বল স্বরে কথা বলবে? এবং ভারত সরকারকে ভাঙা ভাষায় কেন কথা বলতে হবে? তারা কি সন্দেহাতীতভাবে কোন কথা বলতে পারে না? নেহরু-লিয়াকত আলী চুক্তি সকল আন্তর্জাতিক আইন মেনে হয়েছিল। 

তারা গণহত্যার চালাচ্ছে। তারা বেসামরিক লোকদের বিরুদ্ধে নৃশংসতায় লিপ্ত। প্রথমে তারা সেখানে বসবাসকারী হিন্দু জনগোষ্ঠীর উপর করে। এখন তারা হিন্দু ও মুসলমানদের নির্বিচারে নৃশংসতা চালাচ্ছে। প্রতিটি মানুষ পাকিস্তানের সামরিক জান্তার বর্বর নৃশংসতার শিকার হচ্ছে। অতএব, স্যার, আমরা হতাশ। আমরা অত্যন্ত হতাশ বোধ করছি। আমরা সন্দিহান যে তারা তাদের প্রতিশ্রুতি রক্ষা করতে পারে কিনা। বরং তারা তা পরিবর্তন করে। পররাষ্ট্রমন্ত্রী এটা অস্বীকার করতে পারেন। তিনি বলতে পারেন যে, সম্ভবত ভারত সরকার করবে তা না। যখন মানসিক অশান্তি শেষ হয় তখন মানুষ তা ভুলে যায়। জনাব চেয়ারম্যান যদি এটা দিনের পর দিন, মাসের পর মাস ধরে চলে তাহলে তা মানসিক সমস্যা তৈরি করতে বাধ্য। জনাব চেয়ারম্যান স্যার, খুব সাধারণ মানুষ হিসেবে বলছি, দেশের সাধারণ নাগরিক হিসেবে বলছি - আপনারা ভুলের মধ্যে বসবাস করছেন। বাংলাদেশে যা ঘটছে তা পশ্চিমবঙ্গ ও দেশের অন্যান্য পূর্ব অংশের  অর্থনীতি এবং রাজনীতির ওপর একটি গুরুতর প্রতিক্রিয়া ফেলবে। আমরা এটা হতে দিতে পারি না। আমাদের একটি অবস্থান নিতে হবে। এবং এটা সঠিকভাবে উচ্চারিত হওয়া উচিত। দ্ব্যর্থহীন হওয়া উচিৎ। জনাব চেয়ারম্যান স্যার, আমি বুঝতে পারছি না ভারত সরকার উদ্বাস্তুদের সমস্যা নিয়ে কি করবেন। ভারত সরকার প্রথমে বলছিলেন যে, তাদের তিন মাসের মধ্যে ফিরে যেতে হবে। এখন তারা ছয় মাস সময় বাড়িয়েছে। সম্ভবত তারা এক বছরের বেশি সময় আবার এক্সটেনশন করবে। এটা ছয় মাসের প্রশ্ন নয়, এটা আপনি কিভাবে মোকাবেলা করবেন তার প্রশ্ন। যতক্ষণ না সেখানে রাজনৈতিক সমাধান হয়, যতক্ষণ না সেখানে একটি অসাম্প্রদায়িক সরকার এবং জনগণের ইচ্ছার সরকার তৈরি হয় ততক্ষণ এসব শরণার্থীদের ফিরে যাবার অনুকূল পরিবেশ হবেনা। পররাষ্ট্রমন্ত্রী আশা প্রকাশ করেন অনুকূল অবস্থার সৃষ্টি হলে শরনার্থিরা ফিরে যাবে। কিন্তু আপনার সাহায্যের জন্য কে আসছে? আন্তর্জাতিক সংগঠন কী করছে? (ঘণ্টা বাজার শব্দ)। আমি শেষ করছি। জাতিসংঘ বলছে এটা  ভারত ও পাকিস্তানের মধ্যেকার একটি বিষয়। তারা ভারত ও পাকিস্তানে পর্যবেক্ষক পাঠাতে চেষ্টা করছে। জাতিসংঘের পর্যবেক্ষক এখানে কি করবে? উ থান্ট, জাতিসংঘের মহাসচিব, যখন গণহত্যা চলছে তখন কি করেছেন? যখন বিদেশী প্রতিনিধিদল এটা রিপোর্ট করে, যখন হাউস অব কমন্সে লেবার পার্টির নেতা এটা শতাব্দীর সবচেয়ে দুঃখজনক ঘটনা হিসাবে বর্ণিত করেন, যখন কানাডিয়ান প্রতিনিধি দল বলেছে সেখানে পাকিস্তানের সামরিক প্রশাসন বেসামরিকদের উপর নৃশংসতার চালাচ্ছে তক্ষণ তিনি কী করেছেন? কেন তিনি ২৪ ঘন্টার মধ্যে সাধারণ পরিষদ আহ্বান করেননি? যদি সুয়েজ খাল জাতীয়করণের পর, ১৯৫৮ সালে লেবাননে উন্নয়নের পর, U.N সাধারণ পরিষদের বৈঠক ২৪ ঘন্টার মধ্যে ডাকতে পারেন তাহলে এই ক্ষেত্রে সমস্যা কী? 

কেন সাধারণ সমাবেশ একটি রেজল্যুশন দেবেনা? পাকিস্তানের বর্বর নৃশংসতার পরেও? (ঘণ্টার শব্দ)। স্যার, আমি জানি আমার সময় সীমিত। আমি শেষ করতে যাচ্ছি। আমি আবার মাননীয় পররাষ্ট্রমন্ত্রী কে অনুরোধ করতে চাই, যেন ভারত সরকারের নীতি সীমাবদ্ধ না হয়। যেন ভারত সরকার দেরি না করে। ভারত সরকার সন্দেহাতীতভাবে দ্ব্যর্থহীনভাবে বাংলাদেশের মুক্তিযুদ্ধের স্বার্থে, নিজেদের জনগণের স্বার্থে এগিয়ে আসার ব্যাপারে অঙ্গীকারবদ্ধ হয়। 
এই কথাগুলো বলে স্যার, আমি শেষ করছি। ধন্যবাদ। 


প্রশ্ন প্রস্তাব করা হয়। 

শ্রী সীতারাম কেশরী (বিহার): স্যার – 

১। রেজোল্যুশনে -  
কূটনৈতিক সম্পর্ক স্থাপনের জন্য এবং বর্তমান অধিবেশন শেষ হবার আগে পার্লামেন্টে ‘উপযুক্ত সময়’ শব্দের ব্যাখ্যা ও প্রতিস্থাপন করা হোক। 
শ্রী জে পি যাদব (বিহার); স্যার, 

৩। রেজোলিউশনের - 
‘কূটনৈতিক সম্পর্ক স্থাপনের জন্য'  শব্দ মালার পরে ‘সামরিক ও অন্যান্য সহায়তা প্রদান করতে’ শব্দমালা সন্নিবেশিত করা হোক"
প্রশ্ন প্রস্তাব করা হয়েছে। 
শ্রী এম.সি. চাগলা (মহারাষ্ট্র): জনাব. চেয়ারম্যান, সন্দেহাতীতভাবে বাংলাদেশে যা ঘটছে তা শুধুমাত্র একটি অপরাধ নয় বরং একটি বিয়োগান্তক ঘটনা। ইতিহাস অনেক অন্ধকার ঘটনার সাক্ষী। ইতিহাস আমাদের রক্তে পূর্ণ। কিন্তু আমি মনে করি বাংলাদেশে যা ঘটেছে তা কার্যত নজিরবিহীন। আন্তর্জাতিক আইনের প্রতি শ্রদ্ধা দেখিয়ে বলছি যে জাতিসংঘ সনদ  অনুযায়ী সেখানে মানবাধিকারের প্রতিটি কনভেনশন লঙ্ঘন করা হয়েছে। আমি মনে করি দীর্ঘ সময়ের যে ইতিহাস আমাদের আছে সেখানে বাংলাদেশের ঘটনাগুলো এত ভয়ঙ্কর ও অমানবিক, যা এর আগে কখনো প্রত্যক্ষ করিনি। আমি আমার কথা যতোটুকু সম্ভব সংক্ষিপ্ত করব কারণ এটা নিয়ে অনেকেই বিতর্ক করবেন। অন্যদের তীব্র প্রতিক্রিয়া আমাকে গুরুত্বের সাথে বিবেচনা করতে হয়। কিন্তু আমাদের স্বার্থ এবং লক্ষ্য ভারত কিভাবে তার তীব্র প্রতিক্রিয়া ব্যক্ত করে সেটা দেখা। রিপোর্ট আসার পরে প্রধানমন্ত্রী প্রবৃত্তিগতভাবে ভয়াবহ বিতৃষ্ণার সঙ্গে তীব্র প্রতিক্রিয়া ব্যক্ত করেন। আমি প্রায়ই  দেখেছি মাননীয় প্রধানমন্ত্রীর প্রথম সহজাত আনুমান সঠিক হয়। কিন্তু তারপর কিছু ঘটে। পরে সেটা কঠিন চিন্তায় রূপান্তরিত হয়। তখন আমাদের ভাবতে হয়  আমাদের দেশের স্বার্থ, কুসংস্কার, এবং ভারসাম্য বজায় রাখা - এইসব। আমি আমার বন্ধু, মাননীয় পররাষ্ট্রমন্ত্রীর প্রতি সম্মান রেখেই বলছি, যখন পররাষ্ট্র মন্ত্রণালয় পরামর্শ দেয় তখন এমনই ঘটে। মন্ত্রী মোটামুটি ভাল জানেন এবং আমি বলতে পারি যে, মন্ত্রণালয়ের কর্মকর্তারা অনুগত, সক্ষম এবং যোগ্য। কিন্তু এই গুরুত্বপূর্ণ সময়ে মন্ত্রণালয় আমলাতান্ত্রিক জটিলতায় ভুগছে। তারা ধারা খুঁজে বেড়াচ্ছেন, তারা আন্তর্জাতিক আইন খুঁজছেন - আরও অনেক কিছু। কিন্তু তারা দেখলেন না যা ঘটছে তার কোণ নজির ইতিহাসে নাই। তাহলে কিভাবে তারা ধারা খুঁজে পাবেন বাংলাদেশ ইস্যুতে? সেখানে যা ঘটেছে তা হল সরকারি ব্যালট বাক্সের মাধ্যমে নির্বাচিত প্রার্থিদের সবচেয়ে সহিংস উপায়ে অবদমন করা হচ্ছে। 

আপনি নোট করতে পারেন যে এটি কোণ বিচ্ছিন্ন ঘটনা নয়। কেউ যদি আলাদা করার চক্রান্ত করে তবে তা মুজিবুর রহমান নয় - ইয়াহিয়া খান। কারণ নির্বাচন অনুযায়ী মুজিবুর রহমান হবেন পাকিস্তানের প্রধানমন্ত্রী। কিন্তু ইয়াহিয়া খান এটা সহ্য করতে পারেন নি। ফলে গণহত্যা শুরু করা হয়েছিল। শুধু এই শব্দটি দিয়ে বাংলাদেশ পরিস্থিতি বর্ননা করা যাবেনা। 
  
রেজোলিউশনে যে প্রস্তাব করা হয়েছে তা অন্য হাউসে ৩১ মার্চ সরকারের মত নিয়ে সর্বসম্মতিক্রমে পাস হয়েছিল। আমরাও তার সাথে সহানুভূতি প্রকাশ করি। সারাদেশে এমন একটি অসাধারণ অনুভূতি কাজ করে যার প্রেক্ষিতে আমরা বাংলাদেশের জনগণের দুর্ভোগের সঙ্গে সহানুভূতি প্রকাশ করি। আমি সরকারকে ও আমার বন্ধুকে জিজ্ঞেস করতে চাই বাংলাদেশকে সমর্থনের জন্য আপনারা কি করেছেন? 

শ্রী আও আধেশর প্রসাদ সিনহা (বিহার): আপনি জানেন না, শ্রী ছাগলা? 
জনাব. চেয়ারম্যান: দয়া করে বাধা দেবেন না

শির এম সি ছাগলা: আমি নিশ্চিত আমার সন্মানিত বন্ধু আমার চেয়ে বুদ্ধিমান। 
শ্রী আধেসশর প্রসাদ সিনহা: আপনি জানেন না কি সমর্থন আমরা দিচ্ছি? আপনি সাবেক পররাষ্ট্রমন্ত্রী। আপনার আমার চেয়ে ভালো জানার কথা। পক্ষীয় কোথা বলবেন না। জনাব ছাগলা, যতদূর যম্ভব আপনার তথ্য নিরপেক্ষ হতে হবে। 

শ্রী  এম সি ছাগলা; আমি জানি আমাকে কেন বলতে বাঁধা দেয়া হচ্ছে। আমি কি কিছু ভুল বলছি? 
 
শ্রী পিতম্বর দাস (কহা প্রদেশ): হাতি ঘোড়া গেল তল, ভেড়া বলে কত জল। 

শ্রী  এম সি ঘাঘলা: আমি যে প্রশ্নটি জিজ্ঞাসা করতে চাই - আশা করি মন্ত্রী বা অন্য সদস্যরা উত্তর দিবেন। আমরা কি কার্যকরভাবে বাংলাদেশকে সমর্থন করছি? বাংলাদেশকে সমর্থন করতে হলে অবিলম্বে তাদের সরকারকে স্বীকৃত দেয়া উচিৎ। আমি পূর্ণ দায়িত্ব নিয়ে বলতে চাই এই সময়ে বাংলাদেশকে স্বীকৃত না দিলে তা হবে সর্বশ্রেষ্ঠ ভুল এবং প্রতারণা। ইতিহাস আমাদের এই জন্য কখনো ক্ষমা করবে না। 

বাংলাদেশকে স্বীকৃতি দেয়া এই মহুর্তে সরকারের সবচেয়ে বড়  কাজ হবে। প্রতিবেশী হিসাবে যেটাকে ভারতের বাংলাদেশের প্রতি বন্ধুত্বের নিদর্শন হিসাবে বোঝানো যেত। দ্বিতীয়ত পার্টিশনের ফলে যে ক্ষতি হয়েছিল তা অনেকটা পূর্বাবস্থায় ফেরানো যেত। তৃতীয়ত দ্বি-জাতিতত্ত্ব চিরতরে শেষ করা যেত যা সবচেয়ে খারাপ তত্ত্বগুলোর একটি যেটা পার্টিশনের  আগে শুরু হয়েছিল। আমরা জানি সেটা ছিল আমাদের মাতৃভূমি ভেঙ্গে দেয়ার চক্রান্ত। কেন এই স্বীকৃতি দেওয়া হলো না? আমি কারণ ক্ষতিয়ে দেখতে চাই। প্রথমত  এটা বলা হয়ে থাকে যে আন্তর্জাতিকভাবে গ্রহনযোগ্যভাবে আমরা স্বীকৃতি দিতে পারছিনা। আমি এর সাথে ভিন্নমত পোষণ করি জোরালোভাবে। যতদুর আমি আন্তর্জাতিক আইন জানি - যদিও আমি বিশেষজ্ঞ না - একটি দেশ কে স্বীকৃতি দেয়া না না দেয়া প্রদানকারী দেশের নিজস্ব ব্যাপার। 

এটা আমাদের ব্যাপার আমরা বাংলাদেশকে স্বীকৃত দেব কি দেবনা। আমাদের জাতীয় স্বার্থ এর উপর নির্ভর করবে। দ্বিতীয়ত, এটা বলা হয়েছিল যে সেখানে কোন সঠিক সরকার গঠন হয়নি। এতেও আমি দ্বিমত পোষণ করি। যে দেশ স্বীকৃতি দেবে সে নিজেকে জিজ্ঞেস করবে ঐ দেশের বৈধতা কতটুকু। তখন সে বলতে পারে আমি ঐ দেশকে স্বীকৃতি দিচ্ছি। এটি প্রদানকারী দেশটির নিজস্ব ব্যাপার। 

এখন, স্যার, আমি একটি প্রশ্ন করছি - কার কাছে কে বৈধ? মুজিবের না ইয়াহিয়ার? স্যার, বাংলাদেশে যা ঘটেছে তা সেনা অভ্যুত্থান নয়। একটি বৈধ সরকারকে  উৎখাত করার পায়তারা মাত্র। সরকার সঠিকভাবে প্রতিষ্ঠিত হবার আগ পর্যন্ত বৈধতা নিয়ে সংশয় ছিল। কিন্তু এখন নিঃসন্দেহে বৈধভাবে নির্বাচিত সরকার সেখানে আছে। মুজিবুর রহমানের দল গণতান্ত্রিক ভাবে ভোটে নির্বাচিত হয়েছে। সেখানে কিছু সাজানোর ছিল না। ইয়াহিয়া খান ছিলেন বিদ্রোহী। ইয়াহিয়া খানের কোনো যুক্তি বা আইনি বক্তব্য নেই যাতে তিনি এই গণতান্ত্রিক সরকারকে প্রত্যাখ্যাত করতে পারেন। 

শ্রী  কল্যাণ রায় (পশ্চিম বংগ ) - জেনারেল ফ্রাঙ্কো সম্পর্কে কি বলবেন? 

শ্রী এম সি ছাগলা: হ্যাঁ, আমি যা বলতে চাই তা-ই। কিন্তু, এমনকি ফ্রাঙ্কোর ক্ষেত্রে, তিনি একজন বহিরাগত হিসেবে এসেছিলেন। কিন্তু এটা সত্য যে তিনি গৃহযুদ্ধের সময় স্পেনের  সাংবিধানিক সরকারকে পরাভূত করার চেষ্টা করেন। স্যার, কিন্তু সেখানে সংখ্যাগরিষ্ঠরা সংখ্যালঘুদের চেপে রাখছিল - এখানে তেমনটা না। ইয়াহিয়া খান মূলত সংখ্যালঘুর  প্রতিনিধিত্ব করছেন  এবং এই সংখ্যালঘুরা সংখ্যাগরিষ্ঠ কে রাজনৈতিক উপায়ে পরাভূত না করতে পেরে লক্ষ লক্ষ হত্যাযজ্ঞ শুরু করেছিল যাতে এরা সংখ্যালঘুতে পরিণত হয়। 

স্যার, বাংলাদেশের স্বীকৃতির সবচেয়ে গুরুত্বপূর্ণ বিষয় হতে পারত আইনগত, বৈধভাবে এবং আন্তর্জাতিক আইনের অধীনে, আমরা বাংলাদেশে অস্ত্র সরবরাহ করতে পারতাম। এবং যদি আমরা বাংলাদেশকে অস্ত্র সরবরাহ করি বাংলাদেশ একটি অবস্থানে যেতে পারত। যদিও হয়ত পুরোপুরি পাকিস্তান সেনাবাহিনীকে বহিষ্কার করতে পারত না কিন্তু বাংলাদেশের একটি বড় অংশ দখল করতে পারত। কিন্তু বাংলাদেশকে অস্ত্র দান না করে অথবা বাংলাদেশকে স্বীকৃতি না দিয়ে উল্টো আমাদের দেশের জন্য সর্বনাশ ডেকে আনার প্রক্রিয়া করার সুযোগ তাদের করে দেয়া হয়েছে। এখন কি লাভ হল? অসহায় বাংলাদেশকে সেনাবাহিনী শেষ করে দিচ্ছে। তারা সেই এলাকা দখলে রেখেছে। এত কিছুর ভেতরেও সেখানে গেরিলা কার্যক্রম চলছে। কিন্তু তাদের দিকে কোন যত্ন নেই। আমি বলছিনা যে বাংলাদেশকে স্বীকৃতি দিয়ে আর অস্ত্র সরবরাহ করে শরনার্থি ঠেকানো যাবে। 

তারা ভারতে আসছে এবং এই সরকার তা ঠেকাতে পারত। আমি বলছি ঠেকানো যেত। এই ৬ মিলিয়ন উদ্বাস্তু এখানে থাকতো না। 

এখন, স্যার শরণার্থীদের ব্যাপারে আমি কিছু বলতে চাই। স্যার, আমি শরণার্থীদের জন্য কাজ করার জন্য সরকারকে অভিনন্দন জানাই। আমি মনে করি আমরা একমাত্র দেশ যারা তাদের গ্রহণ করেছি, তাদের গৃহায়ন ও তাদের খাওয়ানোর ভার গ্রহণ করেছি- এবং এজন্য আমরা গর্বিত। এটা আমাদের অর্থনীতির উপর একটি অসাধারণ বোঝা। কর ব্যবস্থা যথেষ্ট উঁচু কিন্তু আমি দেখতে পাই আমার বন্ধু, অর্থমন্ত্রী, খুব শীঘ্রই লোকসভায় সম্পূরক মঞ্জুরী জন্য অনুরোধ করতে যাচ্ছেন। কিন্তু, স্যার আমরা আর কতকাল এই বোঝা বহন করতে যাচ্ছি? আমি এই হাউজে বলতে চাই যে আন্তর্জাতিক সম্প্রদায় আমাদের সব সময় সাহায্য করবেনা। যদিও কিছু দেশ থেকে আমরা অনেক অর্থসাহায্য পেয়েছি। 

শ্রী কল্যাণ রায়: খুব সামান্য পেয়েছি। 
শ্রী  এম সি ছাগলা: কিন্তু এটা শুধুমাত্র এই বছরের জন্য। এই শরণার্থীরা যদি  বছর বছর আসা অব্যাহত রাখে তাহলে আমরা সবাইকে ম্যানেজ করতে পারবোনা। এবং এটা আমাদের অর্থনিতিকে মারাত্মক হুমকির সম্মুখীন করবে। ৬ মিলিয়ন লোক কে মেনে নেয়া অনেক কঠিন। 

শ্রী কল্যাণ রায়: নয় মিলিয়ন মানুষ। 

শ্রী এম সি ছাগলা: ইতিমধ্যে আমাদের দেশে অনেক বেকার সম্প্রদায় আছে। আমরা তাদের ভর্তুকি দিতে পারিনা। এটা অপমানজনক। 

কিন্তু এই ছয় মিলিয়ন মানুষের ব্যাপারে ...
এএন সন্মানিত সদস্য: ছয় মিলিয়ন এর বেশী, । প্রায় আট মিলিয়ন উদ্বাস্তু আছে। 

শ্রী  এম সি ছাগলা: এই ৮ মিলিয়ন মানুষকে প্রতি মাসে খাদ্য খাওয়াতে হবে। এই বোঝা বহন করতে হবে। সবাইকে কাপড় দিতে হবে। ভারত এভাবে কতদিন পারবে? প্রধানমন্ত্রী বলেছেন এখনো দেখতে যে এইসব শরণার্থীদের কিভাবে ফেরত পাঠানো যায়। মাননীয় মন্ত্রী, স্বর্গের  নামে কসম করে জিজ্ঞেস করি দয়া করে আপনি কি বলবেন এদের ফেরত পাঠানোর পথ কি? কিভাবে প্রধানমন্ত্রী দেখতে পাবেন যে শরণার্থীরা  ফিরে যাচ্ছে? তিনি তো তাদের ঠেলে বের করে দিতে পারবেন না। আপনিও পারবেন না। 

শ্রী কল্যা রায়: তাদের মৃত্যুর পর তারা আধ্যাত্মিকভাবে ফিরে যাবে। 

শ্রী এম সি ছাগলা - কিন্তু ছয় মিলিয়ন মানুষ মরতেও অনেক সময় নেবে। এবং তাদের আবার কিছু সন্তানও হবে। কোন উপায় নেই। আমি জানি যে, আমি নিজেই শরণার্থীদের বাংলাদেশে ফেরত পাঠানোর বিষয়ে কোন পরামর্শ দিতে যাচ্ছি না। 

এখন, স্যার আমাদের শক্ত হতে হবে। আমরা ভুলে যাই যে আমরা মহান জাতি। আমাদের ক্ষমতা বড় হওয়া উচিত। কিন্তু এমন আচরণ করছি যেন আমরা দ্বিতীয় শ্রেণীর ক্ষমতাসম্পন্ন দেশ। 

শ্রী কল্যাণ রায়: হ্যা। 
শ্রী এম সি ছাগলা - আমি এর সাথে একমত না। আমি এমন মনে করি না। আমাদের দেশ জনসংখ্যার দিক থেকে বিশ্বের দ্বিতীয় বৃহত্তম। তাহলে আমরা কেন দ্বিতীয় শ্রেণীর জাতি হয়ে থাকব? কিন্তু, স্যার, আমরা নিজেদেরকে তাই করে রেখেছি। আমি বলি কেন। আমরা কখনো উদ্যোগ নিতে পারিনা। কোন সমস্যা দেখা দিলে, আমরা প্রথম মনে করি চীন কী করবে। আমরা মনে করি পাকিস্তান কী করবে, রাশিয়া কিভাবে কাজ করবে ...
এএন সন্মানিত সদস্য: ...... কিভাবে মিশরের প্রতিক্রিয়া হবে। 
শ্রী এম সি ছাগলা: হ্যাঁ, আমরা মনে করি কিভাবে মিশরের প্রতিক্রিয়া হবে। কিন্তু আমি জানতে চাই পাকিস্তান কি কোনোদিন মনে করে ভারতের প্রতিক্রিয়া কি হবে? এই হাউজ; সরকার পক্ষ বা আমার বন্ধু এটা বলেন আর না নাই বলেন; তারা আসলে অন্য কারো স্বীকৃতির জন্য অপেক্ষা করছেন। তারা রাশিয়ার জন্য অপেক্ষা করছে। রাশিয়া এটা আমাদের জন্য কেন করবে? আমরা রাশিয়ার কাছে কি চাই? কেন আমরা কারো জন্য অপেক্ষা করব? স্যার, অতীতে, অনেক অনুষ্ঠানে, যখন শ্রী জওয়াহারলাল নেহেরু প্রধানমন্ত্রী ছিলেন, তিনি কোথাও অন্যায় হলে উঠে দাঁড়িয়েছেন। যা সমগ্র বিশ্ব জানে। প্রতিটি ক্ষেত্রে যখন কোথাও স্বাধীনতা বিপন্ন হয়েছে যখন যেখানে অত্যাচার ছিল, অবিচার ছিল, তিনি উঠে দাঁড়িয়েছেন - কোনোদিন অন্যের জন্য অপেক্ষা করেন নি। তার কথা সমস্ত এশিয়া শুনত। 

স্যার, এটাই আমাদের করতে হবে। আমি বিশ্ববাসীর মতামত সম্পর্কে বলব। রেজল্যুশন বলছে যে সেশন শেষের আগেই বাংলাদেশকে স্বীকৃতি দিতে হবে। আমি বলব এখনি স্বীকৃতি দিন। খুব দেরি হয়ে যাচ্ছে। অন্যথায় এটা একটি বিলম্বিত জাতি হয়ে যাবে - তাই এখনই আমাদের কিছু করতে হবে। অন্তত আমরা বিশ্বকে জানাতে পারি যে আমরা এ ব্যাপারে উদ্যোগ গ্রহণ করা শুরু করছি। বিশ্বের প্রতিক্রিয়া সম্পর্কে জানতে পারি। আমি আরো হতাশ, বিশ্ব বিবেক বাংলাদেশে কি ঘটছে তা নিয়ে তীব্র প্রতিক্রিয়া ব্যক্ত করছে না। বিশ্ব বিবেকের কি ঘটেছে? তারা নিঃশব্দ, নীরব বা মৃত হয়ে আছে। জোট নিরপেক্ষ অবস্থার কি পরিবর্তন ঘটেছে? আফ্রিকায় এবং আরব বিশ্বে যা ঘটছে  - আমি পররাষ্ট্র মন্ত্রী হিসেবে সবসময় পাশে দাঁড়িয়েছি। ইউ এ আর এর ব্যাপারে আমাকে কথা শুনতে হয়েছে। 

আমি নাসিরের পাশে দাঁড়িয়েছি। কারণ সে সেক্যুলারিজমের বিপক্ষে দাঁড়িয়েছিল। এবং আমি জানি আমি তখন ঠিক করেছিলাম। কিন্তু আজ আমাকে বলতেই হচ্ছে যে তারা ধর্মান্ধ হিসেবে প্রমাণিত হয়েছে। স্যার, আমি আপনার ধৈর্য বিচ্যুতি ঘটাতে চাই না। আমি কি এক বাক্যে উপসংহারে আসতে পারি? সরকার যা করছেন তার পরিণতি তাকে ভোগ করতে হবে। যদি জাতীয় সার্থে কিছু করা হয় সেটা যাই হোক না কেন করা উচিৎ। পাকিস্তান যদি যুদ্ধ করতে চায় তাহলে আমরা পারব। আমরা আগেও পেরেছি আবারো পারব। পররাষ্ট্র মন্ত্রীকে একটি কথা মনে করিয়ে দিতে চাই - পাকিস্তান সবসময় আমাদের শত্রু থাকবে। চীন নিয়ে আমি ভিত না - তারা শুধু কিছু হাউ-কাউ করে। এর বেশী - অর্থাৎ কোন আক্রমণ আমি তাদের কাছ থেকে হবে বলে মনে করি না। সরকারের আজ যা দরকার তা হল সাহস। এবং তা জাতীয় স্বার্থে করতে হবে। আমি পররাষ্ট্রমন্ত্রীকে আশ্বাস দেই যদি তিনি ভারতে আজ গণভোট নেন তাহলে ৯০% জনগণ বাংলাদেশের স্বীকৃতির পক্ষে রায় দেবে। 

শ্রী বিপিনপাল  দাস (আসাম):বাংলাদেশ সম্পর্কে এই হাউজে যা আলোচনা করা হয়েছে বার বার সেটাকে পাকিস্তানের আভ্যন্তরীণ ইস্যু ধরা যাবেনা। এটি একটি আন্তর্জাতিক প্রশ্ন হয়ে দাঁড়িয়েছে এবং এটা আমরা শুধুমাত্র বাংলাদেশের জনগণের সংগ্রামের ভিত্তিতে নয়  বরং আন্তর্জাতিক প্রেক্ষাপটে ও ধরে নিয়ে আলোচনা করতে পারি। 

[জনাব.ডেপুটি চেয়ারম্যান]

এটা একেবারে ভুল হবে যদি কেউ বিশ্বাস স্থাপন করে যে পাকিস্তান ইসলামের জন্য বা মুসলমানদের স্বার্থ দেখছে। চার মাসের মধ্যে বাংলাদেশে যা ঘটেছে তাতে সন্দেহ নেই যে জীবন, সম্মান এবং এমনকি -লক্ষ লক্ষ মুসলমানদের সম্পত্তি একটি মুসলিম সরকারের হাত একেবারে অনিরাপদ হয়ে আছে। তারা দাবি করে তারা ইসলামী আইন অনুযায়ী পরিচালিত। বাংলাদেশে মুসলিম জনসংখ্যার উপর মুসলিম সেনাবাহিনী কর্তৃক সংঘটিত গণহত্যার ব্যাপ্তি ২০ বছর ধরে পশ্চিম এশিয়ায় ইহুদীরা আরবদের যে দুর্ভোগ সৃষ্টি করেছিল সেটাকেও ছাড়িয়ে গেছে। সবার দেখা উচিৎ পাকিস্তান বা ভারতের মধ্যে কোন দেশ জীবন, সম্পত্তি ও মুসলমানদের সম্মান দেয়ার দিক থেকে বেশী নির্ভরযোগ্য। বাংলাদেশ সম্পর্কে অনেক ভুল ধারনা বহিবিশ্বে দেয়া হয়েছে। 

সত্য এটাই যে পাকিস্তান কোনোদিন  মুসলমানদের জন্য ভাল  কিছু করেনি। এটা অ্যাংলো-আমেরিকান ষড়যন্ত্র ও পুঁজিবাদী-আমলাতান্ত্রিক সমর্থিত চক্রান্ত যার ফলে পাকিস্তানের দরিদ্র জনসাধারণ শোষিত হচ্ছে এবং অন্যদিকে ভারতের বিপক্ষে একটি সামরিক উষ্ণতা সৃষ্টি করছে। ব্রিটেন, কিংবা মার্কিন যুক্তরাষ্ট্র আন্তরিকভাবে কেউ ভারতের সমৃদ্ধি চায় না  বা ভারত শক্তিশালী হোক তা চায় না। এবং তারা সবসময় পাকিস্তানকে ব্যবহার করছে তাদের নিজস্ব স্বার্থের জন্য। ব্রিটেন এখন গ্রেট পাওয়ার নাই তাই তারা তাদের দায়িত্ব হস্তান্তর করেছে আমেরিকার কাছে। আমেরিকা ছাড়া আর কোন দেশ বাংলাদেশ ইস্যুতে এতোটা জড়িত নয়। তারা গণতন্ত্রের কথা, মানবাধিকারের মানবিক মূল্যবোধের কথা বলে কিন্তু নির্লজ্জভাবে ওঁরা পাকিস্তানকে অস্ত্র ও ত্রাণসাহায্য করছে। আর পাকিস্তান তা দিয়ে  বাংলাদেশের জনগণের উপর গণহত্যা অব্যাহত রাখছে। আসলে এই উপমহাদেশে পাকিস্তান আসলে আমেরিকান বেইস স্টেশন হিসাবে কাজ করছে তাদের সাম্রাজ্যবাদী শক্তির নিদর্শন স্বরূপ। আর পাকিস্তান পেন্টাগন এবং সিআইএ'র এজেন্ট হিসেবে কাজ করছে। 

স্যার, আমি বিস্মিত হবোনা যদি দেখি যে চীন পাকিস্তানের সামরিক জান্তার পক্ষে তথা বাংলাদেশের জনগণের বিরুদ্ধে দাঁড়িয়েছে। আমেরিকার সাথে তাদের সাম্প্রতিক কথাবার্তায় তা স্পষ্ট হয়। এই কমিউনিস্ট দেশটি স্বাধীনতা কামী একটি দেশের বিরুদ্ধে যাচ্ছে যারা সামাজিক ন্যায়বিচারের জন্য সংগ্রাম করছে। শোষণ, গণহত্যা, ধর্ষণের সাথে জড়িত একটি শাসকদের সমর্থন করছে। চীন এর আসল উদ্দেশ্য আজ উন্মুক্ত হয়েছে। তাদের সাথে আমেরিকান সম্পর্কের সম্পূর্ণরূপে অন্য মাত্রায় উন্নয়ন হচ্ছে এবং আমি মনে করি না এটার সাথে বাংলাদেশ ইস্যু সম্পর্কহীন। বিশেষত যখন পাকিস্তান দালালের  ভূমিকায়  অবতীর্ন এই পাওয়ার পলিটিক্সের সময়। তাই এই অবস্থায় বাংলাদেশ প্রশ্নে আমাদের লক্ষ্য নির্ধারণ করতে হবে। প্রথম যে কাজটা আমি সুপারিশ করব - আমাদের পররাষ্ট্রনীতির একটি তাৎক্ষণিক রিভাইজ দরকার - এবং সেটা চিন, আমেরিকা আর পাকিস্তানের জালে আটকা পড়ার আগেই করতে হবে। আমাদের জাতীয় স্বার্থ ও জাতীয় নিরাপত্তা রক্ষা করার জন্য একদিকে সোভিয়েত রাশিয়া ও অন্যদিকে জাপানের সাথে আমাদের বেশী ঘনিষ্ঠ হতে হবে। একটি দেশের বৈদেশিক আদর্শ তাদের আভ্যন্তরীণ সমাজব্যবস্থার উপর নির্ভর করে না। এটা উপর ভিত্তি করে এবং জাতীয় স্বার্থ ও জাতীয় নিরাপত্তার বিবেচনা উপর ভিত্তি করে করা উচিত। এই কারণে যে আমি দৃঢ়ভাবে বলছি রাশিয়া ও জাপানের সঙ্গে ঘনিষ্ঠ সম্পর্ক গড়ে তোলার জন্য। এটি শুধুমাত্র এই দেশ নয় বাংলাদেশ বিষয়েও সহায়ক হবে। 

বাংলাদেশের সংগ্রাম মূলত গণতন্ত্র ও মানবাধিকারের জন্য। পাকিস্তান এক দেশ হিসেবে একতাবদ্ধ থাকবে নাকি ভেঙে যাবে সেটা আমাদের বিষয় না। সেটা পাকিস্তানের জনগণ সিদ্ধান্ত নিবে। কিন্তু আমরা গণতন্ত্রের মান, মানবাধিকার মান, ধর্মনিরপেক্ষতার মূল্যবোধ এবং সমাজতন্ত্রের মূল্যবোধ নিয়ে উদ্বিগ্ন। এই কোণ থেকে বিবেচনা করে আমরা পাকিস্তান সামরিক জান্তার বিরুদ্ধে তাদের সংগ্রাম সমর্থন করেছি এবং বাংলাদেশের জনগণের প্রতি সমবেদনা ঘোষণা করছি। প্রশ্ন উত্থাপিত হয়েছে: আপনি কর্ম পরিকল্পনার মধ্যে কতটুকু বাস্তবায়ন করতে পেরেছেন? আমি মনে করি না এই ব্যাপারটা এখানে জনস্বার্থে আলোচনা করা যেতে পারে। কিন্তু আমি নিশ্চিত অধিকাংশ সন্মানিত সদস্যরা এটা জানেন। আমি বিশ্বাস করি সরকার তাদের সাধ্যমত চেষ্টা করছেন। এখন, স্যার, এক জিনিস করা উচিত .....

শ্রী লোকনাথ মিশ্র (উড়িষ্যা): তারপর আমরা আলোচনা বন্ধ করব? 

শ্রী বিপিনপাল দাস: আমি আসছি সে প্রসঙ্গে। আমি জানি আপনি সব সময়ই আমেরিকান সাম্রাজ্যবাদীদের জন্য কথা বলেন। যে যুদ্ধে বাইরের শক্তির কাছ থেকে অস্ত্র নিয়ে করা হয় তার শেষ ফল ভালো হয়না। অতএব, বাংলাদেশ এবং তার মুক্তিবাহিনীর উচিৎ নিজের যুদ্ধ নিজেরাই করা। এই হাউজে গত অধিবেশনে আমি এটা বলেছিলাম। শরণার্থীদের থেকে ১ লাখ যুবকদের বেছে নিয়ে তাদের অস্ত্র ও অন্যান্য সাহায্য দিয়ে পাকিস্তান সামরিক জান্তার বিরুদ্ধে তাদের স্বাধীনতার নিজস্ব যুদ্ধে নিজেরাই যেতে পারে। আমি বলছি এটা আমার পরামর্শ মাত্র এবং আমি এটা বিশ্বাস করি বলেই বলেছি। আগে এটা বলার পরে কেউ আমার কোথায় কর্নপাত করেনি। আমি এখানে বিস্তারিতভাবে আলোচনা করতে পারব না। আমি আগেই বলেছি, এটা জনস্বার্থে হবে না। এখন বাংলাদেশে যা ঘটছে তাতে আমি মনে করি মুক্তিফৌজ তাদের অপারেশন সফল ভাবে করতে পারছে এবং পাকিস্তান আর্মির জন্য গুরুতর সমস্যার সৃষ্টি করতে সক্ষম হয়েছে। তারা সঠিক পথে যাচ্ছে। এই কারণে এখন ভারত-পাকিস্তান সীমান্তে জাতিসংঘ পর্যবেক্ষকদের পোস্ট করার জন্য প্রস্তাব দিচ্ছে। এর কারণ তারা মুক্তিবাহিনীর কার্যক্রম থামাতে চায়। এটা হল পাকিস্তান-বাংলাদেশ ইস্যুটিকে ইন্দো-পাকিস্তান ইস্যুতে পাল্টে দেবার পশ্চিমা চাল। এই পদক্ষেপ নিতে চাচ্ছে তার কারণ মুক্তিবাহিনী পাকিস্তানি শাসকদের জন্য যে অপারেশন চালাচ্ছে তা গুরুতর সমস্যা তৈরি করতে সক্ষম হয়েছে। এমদের এই বিষয়ে সতর্ক থাকতে হবে। পাকিস্তান আগামীকাল আমাদের আক্রমণ করলে অবশ্যই আমরা রুখে দাঁড়াবো এবং আমাদের দেশকে রক্ষা করব। কিন্তু আমি ভারত ও পাকিস্তানের মধ্যে একটি সরাসরি সশস্ত্র সংঘাতের মুখোমুখি হবার পক্ষে নই। 

অতএব আমাদের সমগ্র নীতি হবে মুক্তিযোদ্ধাদের সাহায্য করা এবং সফল হবার জন্য তাদের নিজস্ব যুদ্ধ করতে সাহায্য করার জন্য ঐ সমস্ত লোকদের সাহায্য করা উচিত। আমি আমার মনের মধ্যে কোন সন্দেহ নেই যে, শেষ পর্যন্ত বাংলাদেশের জনগণের জয় হবে। আমার মনে কোন সন্দেহ নেই যে, শেষ পর্যন্ত মুক্তি ফৌজ পাকিস্তানি সেনাবাহিনীর হাত থেকে তাদের দেশ স্বাধীন করতে পারবে। 

এখন স্যার, এই হাউসে যা নিয়ে প্রশ্ন উঠেছে তা হল  স্বীকৃতি। আমি মনে করি না এই হাউজে এমন কেউ আছে যা স্বীকৃতি দেবার বিপক্ষে। যদ্দুর মনে পড়ে, এমনকি পররাষ্ট্র মন্ত্রী বলেছিলেন সরকার বাংলাদেশকে  স্বীকৃতি দেবার বিপক্ষে না। প্রশ্ন হল যখন আমরা বলেছি, দেশের মানুষ বলেছে, তখন অনেক সদস্য বলেছেন, জনাব ছাগলাও বলেছেন, ইতিমধ্যে অনেক দেরি হয়ে গেছে। বাংলাদেশের স্বীকৃতির ব্যাপার টি সিদ্ধান্ত আর কেউ নিতে পারবেনা। শুধু সরকার এই সিদ্ধান্ত নেবে। তারা পরিস্থিতির  শ্রেষ্ঠ বিচারক। কোন পরিস্থিতিতে তারা এটা করবেন তা তাদের ব্যাপার। অতএব, আমি মনে করি সরকারকে চাপ দেয়া আমাদের জন্য যুক্তিযুক্ত। আমি আবারো বলছি যে মুক্তি ফৌজ তাদের মুক্তির যুদ্ধ চালিয়ে যাওয়া উচিৎ। বাংলাদেশের স্বীকৃতির জন্য তাদের বসে থাকা উচিৎ নয়। 

জনাব ডেপুটি চেয়ারম্যান: আমরা একটি প্রাইভেট মেম্বার রেজোলিউশন নিয়ে আলোচনা করছি। এটি খুব গুরুত্বপূর্ণ রেজোলিউশন। এবং স্বাভাবিকভাবেই অনেক সদস্য এই আলোচনায় অংশগ্রহণ করতে চাইবে। প্রত্যেক সদস্য পনের মিনিট কথা বলার সুযোগ পাবেন। এই আলোচনায় বৃহৎ সংখ্যায় সদস্যবৃন্দ অংশগ্রহণ করতে চান - তাই কাউকে অতিরিক্ত সময় দেয়া যাবেনা। তাই আশা করি আপনারা ১৫ মিনিটে শেষ করবেন। 

জনাব বিজু পাটনায়েক, 


শ্রী বিজু পাটনায়েক (উড়িষ্যা): আমরা এর আগে এই হাউজে সদস্যদের মধ্যে এটা নিয়ে অনেক আলোচনা করেছি। পররাষ্ট্রমন্ত্রী এটা নিয়ে বিভ্রান্তিতে থাকতে পারেন না। এটি তার একটি সুনামের বিষয়, সম্মানহানিকর কিছু নয়। বাংলাদেশের প্রতিটি জিনিস নিবিড়ভাবে পরীক্ষা করা উচিৎ। এই হাউজ থেকে করা সকল বিবৃতি সময়ে সময়ে বাংলাদেশে পৌঁছাবে। ট্রেজারি বেঞ্চ এবং বিরোধীদল এর সাথে আলোচিত মতামত বিশ্লেষণ করলে দেখা যায় উভয়ের মতের সাথে সাদৃশ্য আছে। কিন্তু দেখা যায় সরকার মাঝে মাঝে তাদের সিদ্ধান্ত পরিবর্তন করছে যা এই হাউজের অনেকের কাছে সন্দেহজনক। 

আমরা সংক্ষেপে গণহত্যা, নিপীড়ন, নজিরবিহীন ধ্বংস যজ্ঞ আর নির্যাতন শব্দগুলো নিয়ে অনেক আলোচনা করেছি। এর আগে এই হাউজের কোন এক সদস্য বলেছিলেন পার্টিশনের সময় প্রায় ৬ মিলিয়ন হিন্দু এই দেশে প্রবেশ করেছিল। কিন্তু এই ব্যাপক হত্যাকাণ্ডের সময় সরকারী রেকর্ড বলে এই বছরের ১ জুন পর্যন্ত পূর্ববঙ্গ থেকে ৬.৫ মিলিয়ন মানুষ এসেছে আমাদের দেশে। বাংলাদেশ প্রশ্নে দ্বি-জাতিতত্ত্বের অসাড়তা উদ্ভাসিত হয়েছে - আমি বিনীতভাবে এর সাথে অসম্মতিজ্ঞ্যাপন করছি। 

পূর্ববাংলায় দেশ ভাগের সময় প্রায় ১০ মিলিয়ন হিন্দু ছিল। ধরি তা এখন আরও ২ মিলিয়ন বেড়েছে। মানে মোট ১২ মিলিয়ন হিন্দু। তখন তাদের ছয় মিলিয়ন বেরিয়ে এসেছিল এবং এখন বাকি সাড়ে ৬ মিলিয়ন। জনাব ইয়াহিয়া খান ও পাকিস্তানের শাসকরা দ্বি-জাতিতত্ত্ব বাস্তবায়ন করার সিদ্ধান্ত নিয়েছিলেন। আমরা একটি ধর্মনিরপেক্ষ রাষ্ট্র। তাই আমরা চাই এমনই একটি ধর্মনিরপেক্ষ মানসিকতার সরকার প্রতিবেশী দেশে থাকুক। জনাব মুজিবুর রহমান ও তার দল আওয়ামী লীগ ধর্মনিরপেক্ষ মতের উপর প্রতিষ্ঠিত। বাংলাদেশের আন্দোলন ব্যর্থ হলে পাকিস্তান শেষ হবেনা। ভারত শেষ হবে। আমি আবার বলছি, পাকিস্তান একটি শতভাগ ইসলামী রাষ্ট্র হিসেবে থাকবে। ভারতীয় সশস্ত্র বাহিনীর সম্পৃক্ততা উভয় দিকে হতে হবে। রেকর্ড অনুযায়ী ৬৫ লাখ হিন্দু এই গণহত্যার সময় পূর্ববঙ্গ থেকে চলে গেছে এবং এর মধ্যে ১৫-২৫ বছর বয়সী নারী গোষ্ঠীর সংখ্যা অনেক কম। কারণ এই সময়ে এদেরকে হয় পাকিস্তানের সশস্ত্র বাহিনীর কাছে ধরে নিয়ে যাওয়া হয়েছে অথবা মধ্য প্রাচ্যে বিক্রি করা হয়েছে। এগুলো সত্য জীবন কাহিনী। 

স্যার আমাদের কবুতরের মত চোখ বন্ধ্ করে রাখার অভ্যাস আছে এবং বসে বসে ভাবতে থাকব যে সমস্ত বিশ্ব ভাল আছে। আসলে আমরা নিজেদের সাথেই ভিন্ডামি করছি। পুরো বিশ্ব ভারতের ইতিহাস পড়ে। ভারতীয় ইতিহাস নিয়ে একটি গভীর গবেষণা আছে বিশ্ব বাসীর কাছে। আমরা নিজেদেরকে একটি মহান জাতি মনে করি। আমরা সবচেয়ে জনবহুল একটি দেশ হতে পারি। 

শ্রী এ ডি মনি (মধ্য প্রদেশ): আমরা কখনোই বলিনি। 
শ্রী বিজু পাটনায়েক: আমরা নিজেদেরকে একটি মহাণ জাতি হিসাবে দেখি। আপনি কি সেটা খেয়াল করেছেন? এটা একটা জাতি, যা অত্যন্ত জনবহুল সবচেয়ে দরিদ্র দেশগুলির মধ্যে অন্যতম। তার মোট স্ট্রাইকিং পাওয়ার ৪ মিলিয়ন টন ইস্পাত যার মাত্র ৯ মিলিয়ন টন ধারণ ক্ষমতা। 

আমাদের জনসংখ্যার এক-পঞ্চমাংশ হয়েও জাপান ৯২ মিলিয়ন টন ইস্পাত উৎপাদন করে- কোনো লোহা বা কয়লা ছাড়াই। এই হল আমাদের মহিমা, এই হল আমাদের মহান সরকারের অবস্থা। এই হল আন্তর্জাতিক রাজনীতির সাপেক্ষে আমাদের সার্বভৌমত্বের অবস্থা। আমাদের স্বীকার করতে হবে আমরা কি। আজ আমি নিশ্চিত পররাষ্ট্রমন্ত্রী স্বীকার করবেন যে আজ আমরা এশিয়ার মধ্যেও অপ্রতিদ্বন্দ্বী হতে পারিনাই। চীন আমেরিকা সরাসরি লিঙ্ক ও অর্থনৈতিক লিঙ্ক এর পাশাপাশি ভারত অবহেলিত। এমনকি নেপাল থেকেও। তুলনামূলকভাবে, আমরা একটু ইসরাইলের অবস্থা দেখি। যে দেশ একজন নারী দ্বারা শাসিত হচ্ছে। যে দেশ ডায়ান এর মত প্রতিরক্ষা মন্ত্রী আছে যারা তথাকথিত আরব বাহিনী বিতাড়িত করেছে। যারা মিসরের সমগ্র বিমানবাহিনীকে পরাস্ত করেছে এবং মিশর তার মাথা উঁচু করতে পারেনি। ১৯৬৫ সালে পাকিস্তানের সাথে আমাদের যুদ্ধের সময় পররাষ্ট্র মন্ত্রী স্বীকার করবেন, আমাদের বিমানবাহিনীর  ঘাঁটি কালিকুন্ড পূর্ব সেক্টর ও পাঠান কোট পশ্চিম সেক্টরে শেষ করে দেয়া হয়েছিল। তারা এসে আমাদের জঙ্গী বিমান ধ্বংস করে চলে গেছে - আমাদের কিছু করার ছিলোনা। আমরা প্রতিরক্ষা মন্ত্রী এবং পররাষ্ট্র মন্ত্রীর বিবৃতির জন্য প্রস্তুত আছি। যদি প্রস্তুত থাকি তাহলে আমরা ভিত কেন? শুনছি একটি রেজোলিউশন হাউসে পাশ হতে পারে যে আমরা বাংলাদেশকে স্বীকার করব শুধু তাদের জিনিসপত্র দিয়ে সাহায্য করার জন্য। তারা যাতে তাদের নিজেদের যুদ্ধ করে যেতে পারে সেই ব্যাপারে। জনাব মুখার্জী বলেন, এটা এই অধিবেশনের শেষ দিকে করা হবে। জনাব ছাগলা বলেন এটা গতকাল সম্পন্ন করার কথা এবং যদি তা না করা হয় তাহলে আজ করা উচিৎ। জনাব ডেপুটি চেয়ারম্যানকে আমি রেকর্ড করতে বলছি যে এই সরকার আসলে বাংলাদেশকে স্বীকৃতি কোনোদিন দেবেনা। 

শ্রী  শীল ভদ্র  ইয়াজি(বিহার): প্রশ্ন

শ্রী বিজু পাটনায়েক: আমি আপনাকে কারণ বলব 	

শ্রী মাহাভির টায়গি (উত্তরপ্রদেশ): আমরা ইতিমধ্যে স্বীকার করতে প্রতিশ্রুতিবদ্ধ। 

শ্রী বিজু পাটনায়েক: আমরা বাংলাদেশকে কোনোদিন স্বীকৃতি দেবনা। এই সাহসী মুক্তি বাহিনীকে ইয়াহিয়া খানের সামরিক শাসন শুধুমাত্র শেষ করে দেবেনা বরং পরবর্তী ২০ বছর ধরে তাদের শাসন চলতে থাকবে। আমি এই কথা ঐতিহাসিক কারণে রেকর্ড করে রাখতে বলছি। 

শ্রী  শীল ভদ্র  ইয়াজী: আপনি ভুল বলছেন। 

শ্রী  বিজু পাটনায়েক: আমি আপনাকে বলছি কেন। আমি আপনাকে আমার মূল্যায়ন বলব। এই সরকার পা ঠাণ্ডা করে ফেলেছে। আমাদের সশস্ত্র বাহিনীর জন্য এই সরকার ১২০০ কোটি রুপি বরাদ্দ রেখেছে যেখানে পাকিস্তান রাখে ৩৫০ কোটি। তাদের কি জন্য প্রস্তুত করা হয়? আমরা কেন ভীত? আমাদের মানুষ মাটির উপর গুলি খেয়ে পড়ছে। গতকাল আমি শুনে অবাক হলাম যে স্বরাষ্ট্র প্রতিমন্ত্রী বলছেন আমাদের সীমান্ত বিএসএফ এর দায়িত্বে। 

বিএসএফ, বর্ডার সিকিউরিটি ফোর্সের মর্টার নেই, আর্টিলারি নেই। তাহলে কিভাবে আমরা দূরপাল্লার ফায়ারিং করব? কে কাকে বোকা বানাচ্ছে জানি না? ৩৫০ কোটির বিপরীতে সরাসরি বাজেটে ১২০০ কোটি রুপির বাজেট। এছাড়া এর বাইরে আমরা বিএসএফ, এসএসবি, আসাম রাইফেলস, এয়ার ফোর্সের সব সীমান্ত পোস্ট এর বাহিনীকে খাওয়ানোর পিছনে, সীমান্ত সড়ক নির্মাণে ৩০০ থেকে ৪০০ কোটি রুপি খরচ করি। আমাদের প্রতিরক্ষা প্রচেষ্টার সমর্থনে ৫০০ কোটি রুপি ব্যয় করি। পাকিস্তানের মত আমাদের ৯ টি ডিভিশন আছে। ৩১ মার্চ যদি আপনি স্বীকৃতি দিতেন এবং বাংলাদেশে অস্ত্র ও অন্যান্য সহায়তা পাঠাতেন - তখন সেখানে পাকসেনা ছিল মাত্র ২ ডিভিশন - সেক্ষেত্রে ২ দিনে এই সমস্যা  শেষ করে ফেলা যেত। 

শ্রী রাজনারায়ণ(উত্তরপ্রদেশ): ঠিক 

শ্রী বিজু পাটনায়েক: অথচ আমরা পাকিস্তানি সামরিক বাহিনীকে চারটি ডিভিশন হতে দিয়েছি। আমরা তাদের গত ছয় মাসে আরো দুটি ডিভিশন বাড়ানোর সময় দিয়ে দিয়েছি। এবং আমরা এখনো বিবেচনা করিনি যে আমাদের সশস্ত্র বাহিনী কতটুকু সতর্ক থাকবে। অনুপ্রবেশ, বিমান অনধিকারপ্রবেশকারী, হত্যা, অগ্নিসংযোগ, এগুলো কতটুকু তারা করতে পারে। অতএব, আমি বললাম, আমাদের সরকার ভীত নয়। আমি একটি কথা রেকর্ড করে রাখতে বলি। যদি পাকিস্তানীদের ভয় করে তাহলে ৯ পায়ের চিনাদেরও ভয় করবে। আমি বলতে চাই যে ভারতের  সশস্ত্র বাহিনী চীনাদের ভয়ে ভিত। আমি এটা বলে দিলাম। একদিন আমি এই হাউসে প্রতিরক্ষা মন্ত্রীকে একটি প্রশ্ন জিজ্ঞাসা করব এবং প্রতিরক্ষা মন্ত্রী উত্তর দেবেন। আমাদের সশস্ত্র বাহিনীর ধীশক্তি কি? আমাদের কমান্ড বাহিনীর কমান্ডার-ইন-চীফ এবং জেনারেলদের যুদ্ধ ভীতি কতটুকু? এই হাউস সে প্রশ্নের উত্তর জেনে বিস্মিত হবে। 

শ্রী বিনিনপাল দাস এর: স্যার, সেনাবাহিনীর সম্পর্কে বাজে মন্তব্য করা দায়িত্বশীল সদস্যের জন্য শোভনীয় নয়। 
শ্রী বিজু পাটনায়েক: আমি এই দেশের স্বাধীনতার জন্য লড়াই করেছি। আমি আন্ডারগ্রাউন্ড মুভমেন্ট চালিয়েছি। আমি চার বছর ধরে ব্রিটিশ কারাগারে ছিলাম। আর আমার এটা বলার অধিকার আছে। 

শীর বিপিন পাল দাস : আমরা এও জানি কি জনাব বিজু পাটনায়েক চীনা হামলার সময় কি করেছেন। 

শ্রী বিজু পাটনায়েক: আমার রেকর্ডে জন্য নেহেরুকে জিজ্ঞাসা করুন। 
শ্রী কৃষাণ কান্ত (হরিয়ানা): পয়েন্ট অব অর্ডারে এই হাউসে আমরা একটি গুরুতর ব্যাপার নিয়ে আলোচনা করছি। 

শ্রী রাজ নারায়ণ : হ্যাঁ। 
শ্রী কৃষাণ কান্ত: আমরা কি পরিস্থিতি সৃষ্টি হতে পারে সেটা নিয়ে আলোচনা করতে পারি। কিন্তু কারো হতাশাজনক কোন মন্তব্য করা এই মুহূর্তে ঠিক নয়। 

শ্রী রাজ নারায়ণ : পয়েন্ট অব অর্ডারে উপর ...
ডেপুটি চেয়ারম্যান: দয়া করে বসুন। 

শ্রী সুন্দর সিং ভান্ডারি (রাজস্থান): স্যার, আপনি আগে সব কিছু শুনুন। 

শ্রী রাজ নারায়ণ : আমরা সবকিছু জানতে চাই। 

শ্রী বিজু পাটনায়েক: জনাব কৃষাণ কান্ত, আপনি যা বলছেন তা সঠিক নয। 
ডেপুটি চেয়ারম্যান: দয়া করে বসুন। 

শ্রী রাজ নারায়ণ - মহোদয়, একটি বৈধতার প্রশ্ন। আমি বলতে চাই, যাদের কারণে ভারতের দাবী অংশ নস্যাৎ করা হয়েছে, নেফা হারিয়েছে, কাশ্মীর হারিয়েছে তাদের বলার অধিকার আছে। ইনি রাবিশ বলেছেন। 

শ্রী কৃষাণ কান্ত: কোন সদস্য শৃঙ্খলাভঙ্গের  অধিকার পাননি। 
(বাধা)

শ্রী রাজ নারায়ণ - যারা দেশের স্বাধীনতা বিক্রি করেছে তারা আজ এখানে চিৎকার করছে- দালাল কোথাকার। 

শ্রী কৃষাণ কান্ত: জনাব ডেপুটি চেয়ারম্যান, আপনি শুধুমাত্র এই হাউজের অভিভাবক নন, আমাদের জাতীয় স্বার্থের ও  অভিভাবক। 

শ্রী রাজ নারায়ণ : আপনি জাতীয় স্বার্থের কী জানেন? আপনি জাতিকে বিক্রি করেছেন। 

বিরোধী নেতা (শ্রী এম এস গুরুপদস্বামী) - আমি কি কিছু বলতে পারি? 

শ্রী কৃষাণ কান্ত: আমাকে আগে শেষ করতে দিন। 

শ্রী রাজ নারায়ণ: না, না. আমরা পয়েন্ট অব অর্ডারে....

শ্রী বিজু পাটনায়েক: জনাব কৃষাণ কান্ত, জাতি এই হাইজের চেয়ে বড়। 
শ্রী কৃষাণ কান্ত: স্যার, আমাদের সশস্ত্র বাহিনী বা আমাদের জনগণের ক্ষমতার নিন্দা করে কোন বক্তব্য দেয়া উচিৎ নয়। 

শ্রী সুন্দর সিং ভান্ডারি: এটা কি? 

শ্রী রাজ নারায়ণ - এই সরকার সশস্ত্র বাহিনীকে দূষিত করেছে। 

কিছু সন্মাঞ্জনক ব্যাক্তি: না না 

কিছু মাননীয় সদস্য: হ্যা, হ্যা। 
(বাধা)

শ্রী আর টি পার্থ সারথি (তামিলনাড়ু): পয়েন্ট অব অর্ডারে উপর ....
জনাব. ডেপুটি চেয়ারম্যান: দয়া করে বসুন। আমি গুরুপদ স্বামীকে ডেকেছি। 

শ্রী এ জি কুলকার্নি: স্যার, আমি চাই। 

জনাব. ডেপুটি চেয়ারম্যান: দয়া করে বসুন। 

শ্রী উ জি কুলকার্নি: আমি বলতে বলা হয়েছে। 
পয়েন্ট অব অর্ডার আছে। 
(বাধা)
(বাধা)
এ ধরনের আজেবাজে কথা অবিসন্বাদিত যেতে পারে না। 

শ্রী সুন্দর সিং ভান্ডারি: আপনার আজেবাজে কথা চলছেই ....

জনাব. ডেপুটি চেয়ারম্যান: আপনি বসুন। 

শ্রী উ জি কুলকার্নি এই দেশের সশস্ত্র বাহিনীর বিরুদ্ধে নয়। 

শ্রী এল এন মিশ্র. (বিহার): দয়া করে একটু উদার হন। 

শ্রী  গুরু পদ স্বামী: আমি জানি শ্রী বিজু পাটনায়েক আমাদের সামরিক বাহিনীকে কলঙ্কিত বা ছোট করতে চাননি। 

একজন সম্মানিত সদস্য: সে আর কী কী করেছেন? 
শ্রী বিজু পাটনায়েক তিনি আমাদের সশস্ত্র বাহিনীর কমান্ডারদের সম্পর্কে বলেন .....
(বাধা)
জনাব. ডেপুটি চেয়ারম্যান: অর্ডার অর্ডার। বসুন। 

শ্রী উ জি কুলকার্নি: আমি বুঝতে পারি আপনি কি বলছেন। 

শ্রী পাঁজ নারায়ণ : আমরা কাউলের  ইতিহাস দেখেছি। 

শ্রী এল এন মিশ্রের: তিনি আর নেই। চলে গেছেন 

শ্রী আকবর আলি খান (অন্ধ্র প্রদেশ): তিনি একজন সিনিয়র রাজনীতিবিদ। আমি তাকে জেনারেল বা আমাদের সেনাবাহিনীর বিরুদ্ধে কিছু বলতে দিচ্ছিনা। 

শ্রী গৌরি পদ স্বামী : শ্রী আকবর আলী খান আমাদের ভাইস- চেয়ারম্যান। তার অন্তত জানা উচিত যে, তার কথা বলা উচিত নয় যখন আমি দাঁড়িয়ে আছি। 

এই হাউসের কেউ সেনাবাহিনীকে কলঙ্কিত করার জন্য কিছু বলেনি। একই সাথে এই হাউসের সদস্য হিসেবে, আমাদের সত্য জানা উচিত এবং নির্দিষ্ট কিছু কথা অকপটে প্রকাশ করার আছে। শ্রী বিজু পাটনায়েক সেনাবাহিনীর  কমান্ড সম্পর্কে কিছু প্রকাশ করেছেন ....

একজন সম্মানিত সদস্য: আমাদের আর্মি সম্পর্কে। 
শ্রী এম এস গুরুপদ স্বামী: তিনি সেনাবাহিনী সম্পর্কে উল্লেখ করেন। আমি আপনার সাথে আছি। 

শ্রী এ জি কুলকার্নি: কমান্ডার তাঁর অধীনে আর্মি দের অনুপ্রাণিত করবেন। কীভাবে আপনি কমান্ডারকে অসন্মান করেন? 

শ্রী কৃষাণ কান্ত; কার্যধারায় এটা করা না ....
(বাধা)

শ্রী এম এস গুরুপদ স্বামী; আমি আপনার কাছ থেকে জানতে চাই, এটা ভারতের দেশপ্রেমিক নাগরিকের কর্তব্য কিনা যে একজন সদস্য হাউজের দৃষ্টি আকর্ষন করবে? যদি সেই সদস্যের সেনাবাহিনীর সম্পর্কে ভালো ধারনা থাকে সে কি তা বলার অধিকার রাখে না? সে তো তার দায়িত্ব পালন করছে। সেবা দিচ্ছে। তার উৎসাহটা আপনারা নিচ্ছেন না কেন? 

শ্রী আকবর আলি খান: এটা প্রতিরক্ষা মন্ত্রীর  সঙ্গে ব্যক্তিগত আলোচনায়  করা যেতে পারে ....এখানে করলে তা সমস্ত বিশ্বের কাছে চলে যাবে --- 

(বাধা)
শ্রী সুন্দর সিং ভান্ডারি: একটি বিষয় উল্লেখ করার মানে এই নয় যে তিনি পুরো সশস্ত্র বাহিনীকে অপমান করেছেন। 

শ্রী আর টি পার্থ সারথি: এই ধরণের আলাপ আলাপ এই ধরনের পরিণামে আমাদের দেশের নিরাপত্তা ক্ষতি করতে পারবে না ....
(বাধা)

সরদার শরণ সিং: শ্রী বিজু পাটনায়েক একটি ভালো পয়েন্ট উল্লেখ করেছেন। সবচেয়ে ভালো হয় এটাকে আর আর দির্ঘায়িত না করলে। তাকে পরের পয়েন্টে আসতে বলুন। 

শ্রী বিজু পাটনায়েক: আমি অবশ্যই বলছি যে সন্মানিত সদস্যরা কার্যধারার মধ্য দিয়ে যাবেন এবং দেখবেন আমি আর্মড ফোর্সেস কে কলঙ্কিত করেছি কিনা। আমি যা বলেছি তা এই হাউজের জানা উচিৎ কারণ আমি বলেছি বর্তমার আর্মি কমান্ডারদের অবস্থা সম্পর্কে। 

একজন সন্মানিত সদস্য: তারা বিশ্বের মধ্যে সেরা। 
শ্রী বিজু পাটনায়েক: আপনার মতামতের জন্য ধন্যবাদ। 

আমি আবার বলছি কমান্ডারদের দায়িত্ব এখনো প্রমাণিত হয়নি। তারা ভিয়েতনামে বা ইস্রায়েলের দায়ানের মত প্রমাণ করতে পারেনি। আমি যা বলতে চাই তা হল সরকারের উচিৎ আমাদের সশস্ত্র বাহিনীর পরীক্ষা  করা। তারা কি জন্য যুদ্ধ করছে? কেন তারা যুদ্ধ করছে? স্যার, আমি বলছি, রেকর্ড করতে .... (বাধা) .. আমাদের সমস্ত কর্ম, আসলে, আমাদের সব প্রতিক্রিয়া, চীনা সম্পৃক্ততার লুকোনো ভয়। আমি বলছি রেকর্ড করতে। স্যার, আমরা গত পাঁচ বছরে.... (বাধা) .. দয়া করে এখন আমার কথা শুনুন। আমরা গত পাঁচ বছরে, ৯ টি মাউন্টেইন ডিভিশন করেছি হিমালয় এর সুরক্ষার জন্য। এটা কি সত্য নয়? যদি তাই হয়, তাহলে কমপক্ষে ১৩ থেকে ১৪ টি ডিভিশন তিব্বতের কাছাকাছি এলাকা আচ্ছাদন করে আছে। আমরা চীনা এর ভয়ে ভীত না। আপনি তাদের ক্ষেপণাস্ত্র না পারমাণবিক অস্ত্র নিয়ে যদি ভিত হন তাহলে বলব ভারতের দিকে একটি ক্ষেপণাস্ত্র নিক্ষেপ করলে বিশ্বযুদ্ধ শুরু হবে তা চিন জানে - তাড়া এমন ভুল করবেনা। অতএব, সেখানে নয়টি বিভাগে আছে। এবং চৌদ্দ বিভাগের নয়টি আছে - মানে ৫০%। পূর্ব পাকিস্তানের  বিরুদ্ধে আমাদের নীতি কোন ভীতি থেকে নেয়া উচিৎ নয়। এবং সেখানে যতক্ষণ না একটি নেতৃত্ব আসছে ততোক্ষণ কোন ইনভল্ভ হওয়া উচিৎ নয়। তাছাড়া এই মুহুর্তে সেখানে সেনাবাহিনীর কর্মকান্ড থামানোর জন্য কোন নেতৃত্বও নেই। এবং সেখানে জাতীয় মর্যাদাও পিষ্ট হচ্ছে। এটাই আমার পয়েন্ট। 

আমি, তাই জানতে চাই কেন আমরা বাংলাদেশকে স্বীকৃতি দিচ্ছিনা। এর মানে হল শুধুমাত্র অস্ত্র ও গোলাবারুদ সরবরাহ। আপনি যদি বলেন যে আপনি এসব দিচ্ছেন তাহলে আমি বলতে চাই, এভাবে নয়। কেন ভারত, যার এক সময়ে পুরো বিশ্বের কাছে একটি নৈতিক প্রভাব ছিল তা কমে যাচ্ছে? গোপন পদ্ধতির জন্য? এটা গান্ধীজি বা নেহেরুর শিক্ষা নয়। কেন আপনি গোপন পদ্ধতি অবলম্বন করবেন? মান্ধাতার আমলের বন্দুক দান করে আর তাদের গেরিলা শিক্ষা দিয়ে.. (বাধা) .. জনাব শরণ সিং? এটা বিশ্বের সকলের কাছে জানা। এটা একদম শিশু সুলভ। (বাধা) আমি বলছি এটা সম্পূর্ণভাবে শিশুসুলভ। 

জনাব ডেপুটি চেয়ারম্যান: দয়া করে এখন শেষ করুন। 

শ্রী বিজু পাটনায়েক: আমাকে শেষ করতে দিন স্যার। 

বিশ্বের সব বাহিনী জানে, সব সংস্থা জানে এবং আমি যা বলতে চাই .... (বাধা) হয় .... যে হাউসের  জানা উচিত, কারণ বিশ্বের সবাই জানে এবং শুধু দুর্ভাগ্যবশত এই হাউসে তা গোপন করে রাখা হয়েছে। একমাত্র গোপন বিষয় হল আমাদের কোন সাহস নেই। তারপর স্যার আমি বলতে চাই যে গেরিলারা কোণ অঞ্চল দখল করে নাই, এবং গেরিলাদের কাছে শত্রুরা পরাজিত হয়নি। সে ক্ষেত্রে, উত্তর ভিয়েতনামীরা, যারা এখন দক্ষিণ ভিয়েতনামের সবচেয়ে ভয়ানক যুদ্ধ করছে, তাদের দখল করার কথা। এটা বিশ্বের সবচেয়ে তীব্র সবচেয়ে মারাত্মক যুদ্ধরীতি যা বিশ্ব ইতোপূর্বে দেখেনি। কিন্তু তারা দখল করতে পারেনি। 

কিছু সন্মানিত সদস্য: এটা অন্য বিষয়। 

শ্রী ভূপেশ গুপ্ত: স্যার, আমি তাকে সংশোধন করতে চাই। 

শ্রী বিজু পাটনায়েক: হ্যাঁ, আমি বুঝেছি। 

জনাব ডেপুটি চেয়ারম্যান: দয়া করে এখন শেষ করুন। 
শ্রী বিজু পাটনায়েক: আমি মাত্র দুই মিনিট সময় নেব। 

অতএব, স্যার, আমি বলতে চাই, এই সরকার চিনের ভয়ে নিজের অজান্তে নেতৃত্বের অভাবে কোন সিদ্ধান্তে পৌঁছাতে পারছেনা যার ফলে দেশ নিচের দিকে চলে যাচ্ছে। পাশাপাশি বাংলাদেশের  আন্দোলন কেও ধ্বংস করছে। 

এবং আমি জানি এভাবেই চলতে থাকবে। এখন উদ্বাস্তু সাত মিলিয়ন। কাল সেখানে দুর্ভিক্ষ হবে - আমি চাই ভবিষ্যতের জন্য রেকর্ড করা হোক। আরও পাঁচ বা ছয় মিলিয়ন আসবে। 

(বাধা)

শ্রী এ জি কুলকার্নি: ট্যাক্স ফাঁকিবাজ 
(বাধা)

শ্রী বিজু পাটনায়েক; আপনার মন্ত্রীদের কাছ থেকে এমনটাই আশা করা যায় - আপনার অর্থমন্ত্রী বলে কথা। 

শ্রী এ  জি কুলকার্নি: হাউস অবগত। 

শ্রী বিজু পাটনায়েক: এই হাউসে অনেক কিছুই  প্রচারিত আছে। যখন আমি নিজেকে ডিফেন্স করছিলাম তখন কেন আপনি ট্যাক্সের কথা তোলেন নি? 

অতএব, আমি বলতে চাই, এই হাউস রেজোল্যুশন পাশের বদলে, পরিস্থিতির চাহিদা থাকা সত্ত্বেও, দেরি করায় প্রতিদিন আমাদের সন্মান নিচের দিকে চলে যাচ্ছে জেনেও কিচ্ছু করছেন না। পররাষ্ট্রমন্ত্রী তার বিশ্ব ভ্রমণে যেয়ে শুধুই সহানুভূতি পেয়েছেন। অন্যদিকে পাকিস্তান পেয়েছে যুদ্ধোপকরণ এবং সমর্থন। আমি এই কথা বলছি এবং আমি চাই একথা রেকর্ড করা হোক। আমি গর্বিত বোধ করব যদি আমার ভবিষ্যদ্বাণী ভুল প্রমাণ করা হয় - কিন্তু আমি বলব এই সরকার এই সেশনে এমনকি পরের সেশনেও বাংলাদেশকে স্বীকৃতি দেবেনা। কারণ সাহসের সাথে এই কথা বলছি কারণ আমি জানি তাদের মাথায় প্যাঁচ ভর্তি। যুদ্ধ আসলে সেটা চালানোর মত নেতৃত্ব তাদের নেই। ধন্যবাদ। 

জনাব. ডেপুটি চেয়ারম্যান: আমি মনে করি বাংলাদেশকে স্বীকৃতি দেবার ব্যাপারে আপনি অনেকটা জোর করছেন। 

শ্রী সুন্দর সিং ভান্ডারি: আসলেই কি তাই? 
জনাব. ডেপুটি চেয়ারম্যান: হাউস ২ টা পর্যন্ত মুলতবি করছি। 

(হাউস তখন ১ টা ১৭ মিনিটে লাঞ্চের জন্য বিরতিতে যায়) 

হাউস ২ টার সময় আবার বসে। ভাইস চেয়ারম্যান (শ্রী আকবর আলি খান) আসন গ্রহণ করেন। 

লোকসভা থেকে বার্তা
The FINANE (No.2) বিল 1971

সেক্রেটারিঃ হাউজকে আমি জানাচ্ছি যে লোকসভার সেক্রেটারি স্বাক্ষরিত নিম্নলখিত মেসেজটি আমি পেয়েছি। 

"কার্যপদ্ধতি ও লোকসভায় কার্যচালন এর বিধি ৯৬ এর বিধান অনুযায়ী। আমি এতদ্বারা ফাইন্যান্স (নং ২) বিল, ১৯৭১ লোকসভায় পাস হয়েছে ঘোষণা দিচ্ছি। ৩১ শে জুলাই, ১৯৭১ তারিখে তা অনুষ্ঠিত হয়েছে। 

২. স্পিকার নিশ্চিত করেছেন যে এই অর্থ বিল যা ভারতের সংবিধানের ১১০ আর্টিকেল অনুসারে হয়েছে। 

স্যার, আমি এটি টেবিলের উপর রাখছি। 
শ্রী ব্রহ্মানন্দ পান্ডা (উড়িষ্যা)-  জনাব ভাইস-চেয়ারম্যান, আমি বরং বলব যে এটা দু: খজনক যে আমরা সংসদে আলোচনা করার সময় এই রেজোলিউশন আসল। এই হাউস বা অন্য হাউসে এবং ভারতে বসবাসকারী প্রায় সকল মানুষ একমত যে, বাংলাদেশকে স্বীকৃতি দেয়া উচিৎ। এখন প্রশ্ন হল যেমন জনাব ছাগলা বলেছেন সিদ্ধান্ত সেভাবে হবে নাকি এই অধিবেশন শেষ হওয়ার আগে করা হবে নাকি সরকারের বলা উপযুক্ত সময়ে হবে সেটা জানা দরকার। 

সুতরাং এটা দুই পক্ষের ঝগড়া করার মত বিষয় না। জনাব ছাগলা এবং অন্যান্যরা শুধু না ক্লাস ফাইভ বা সিক্স গ্রেডের ছাত্ররাও জানে বাংলাদেশে কি হচ্ছে, পূর্ববাংলার দুর্বিপাক, ভয়াবহ নিষ্ঠুরতার বিবরণ। তাই আমি এসব বিস্তারিতভাবে বর্ণনা করতে যাচ্ছি না। 

স্যার, প্রশ্ন হল সরকার স্বীকৃতি দেবে কিনা। এখন স্যার, একটা কথা প্রচলিত আছে যে আপনারা গণতান্ত্রিকভাবে যুদ্ধ পরিচালনা করতে পারেন না এবং কূটনীতিক ভাবেও না। এটা খুব স্পর্শকাতর বিষয়। আপনি যদি একটি যুদ্ধ পরিচালনা করতে চান তাহলে তা সংসদে পারবেন না কারণ এখানে কোন সেনাপতিকে স্থানান্তরিত করা বা কোন ব্যাটেলিয়নকে এক জায়গা থেকে  অন্য জায়গায় স্থানান্তরিত করা এসব কিছু সম্ভব না। 

শ্রী সুন্দর সিং ভান্ডারি: এই একটি সামরিক সিদ্ধান্ত? 

শ্রী ব্রহ্মানন্দ পান্ডা: আমি একটা দৃষ্টান্ত দিচ্ছি। কূটনীতিতে একটি জনপ্রিয় জিনিস হতে পারে না। আপনি সবকিছু বলতে পারেন না। আপনি আপনার সব মনের কথা প্রর্দশিত করতে  পারেন না। দেশের কিছু মানুষ বলছে যে অবিলম্বে বাংলাদেশকে স্বীকৃতি দেওয়া উচিত। স্যার, আমি স্বীকৃতির জন্য বলি, কারণ আমি যখন দেখি যে মুক্তিযোদ্ধারা ভুগছে সেটা আমাকেও ভোগায়। জনাব ছাগলা বলেছেন যে তার চোখ থেকে অশ্রু আসে, আমি তার অবস্থানে থাকলে আমার অশ্রু মুছে শান্ত মন নিয়ে পুরো পরিস্থিতি দেখে একটি সিদ্ধান্তে আসতাম। সরকারকে সব সময় পরিস্থিতি নিয়ে উদ্বিগ্ন থাকতে হয়। বাস্তবতার মোকাবেলা করতে সরকার কল্পনা প্রসূত কোন ধারনার উপর নির্ভর করতে পারেনা। এসব বিবেচনায় আমি এটি সরকারের উপর ছেড়ে দিতে চাই যাতে উপযুক্ত সময়ে তারা সঠিক সিদ্ধান্ত নিতে পারে। 

শ্রী রাজনুয়াইন: একই জিনিস? 
শ্রী ব্রহ্মানন্দ পান্ডা: আমি আমার বিষয় বিবেচনা করব। এমন না যে আমি ট্রেজারি বেঞ্চ থেকে বলছি বলে আমি সরকারের সমর্থন করি। এমনকি যদি আমি রাজনারায়ণের সমর্থক হই আমি একই কথা বলতাম। কারণ এটা কোন দলীয় ব্যাপার না। এটা একটি জাতীয় প্রশ্ন। এখন, স্যার, তারা বলে থাকে যে, সরকারের  অবিলম্বে স্বীকৃতি দিতে হবে এবং তাদের অস্ত্র সরবরাহ ও অন্যান্য জিনিস দিয়ে সাহায্য করা উচিত। 
তাহলে সব কিছু ঠিক হয়ে যাবে। আমি এই বিষয়ে একমত। স্যার, স্বীকৃতি মানে, আপনি যুদ্ধের ঘোষণা দেন বা না দেন, পাকিস্তান যুদ্ধ ঘোষণা করবে এবং আপনাকে মুজিবনগরের সমগ্র বোঝা নিতে হবে -যেখান থেকে সরকার কাজ চালিয়ে যাচ্ছে - সেক্ষেত্রে আপনি কি মনে করেন যে আপনি মুক্তিযোদ্ধাদের পক্ষে কাজ করছেন? নিশ্চই না। দ্বিতীয় বিশ্বযুদ্ধের পর যাই হোক না কেন যুদ্ধ কিন্তু শেষ হয়নি। এমনকি ১৯৬৫ সালে পাকিস্তানের সঙ্গে আমাদের  কি বোঝাপড়া হয়েছে? একটা রাজনৈতিক সমাধানে পৌঁছেছিল যার ফলে তাসখন্দ চুক্তি হয়। আজকাল যেখানেই যুদ্ধ শুরু হয় তা আসলে শেষ হয়না। আন্তর্জাতিক রাজনীতির যে কোনো ছাত্র জানে বিশ্বের রাজনৈতিক ক্ষমতার প্যাটার্ন পরিবর্তনের একটি প্রবণতা এখন চলছে। এটা এমন না যে আমেরিকার ভালোবাসা কমে গেছে। এর  কারণ আমেরিকান ডলার জাপানি ইয়েন এবং পশ্চিম জার্মান মার্ক দ্বারা প্রভাবিত। এটা তাদের নিজস্ব অর্থনীতি এবং তাদের আন্তর্জাতিক বাজার রক্ষা করার কৌশল। এখন তারা এশিয়ার বাজারে প্রতিদ্বন্দ্বিতা করতে পারছেনা কারণ জাপান সেখানে সবচেয়ে বড় প্রতিদ্বন্দ্বী এবং ইউরোপীয় বাজারের পশ্চিম জার্মানি তাদের সবচেয়ে বড় প্রতিদ্বন্দ্বী। যুদ্ধবাজ ও পেন্টাগন মনে করে যে, যদি কোন বিশ্বে একটি অরাজকতা বিরাজ করে তাহলে তাদের উৎপাদন ৩০০ শতাংশ বাড়বে যার ১৫০ শতাংশ প্যাসিফিক অথবা আটলান্টিক এ এবং বাকি ১৫০ শতাংশ ডাম্প হবে নিজের দেশে। সকল মৃত্যু ও ধ্বংসের এই বণিকদের সংকোচন ঘটবে কারণ আমেরিকা নিজেও বেকারত্বে ভুগছে। গত আমেরিকান বাজেটে ঘাটতি ছিল। এটা জানা যে ডলারের শাসন সর্বত্র। তবে প্যাটার্ন পরিবর্তিত হচ্ছে। আমি জানি না এটা পরিবর্তন হবে কিনা কিন্তু প্রবণতা শুরু হয়েছে। আমাদের জাতীয় স্বার্থ ও ভাস্রব পরিস্থিতির আলোকে বিবেচনা করে তারপর ব্যবস্থা গ্রহণ করার সিদ্ধান্ত নিতে হবে। সেক্ষেত্রে আমি সরকারকে পরামর্শ দেব তাড়াহুড়া করে কিছু না করতে। 


আমেরিকার পরবর্তী খেলা কি? এটা শুধু বিশ্ব আবিষ্কার করা নয় - যেমনটি জনাব বিজু পাটনায়েক আমাদের আন্তর্জাতিক বিষয়ক মন্ত্রী গিয়েছিলেন। তিনি ইতিমধ্যে বিশ্ব ঘুরে এসেছেন। হতে পারে যে জনাব বিজু পাটনায়েক আরো নতুন কিছু বের করার চেষ্টা করেছেন। কিন্তু এখন কি হল? আমেরিকা ভয়ঙ্কর ভিয়েতনাম যুদ্ধে হারছে। তারা চীনা বাজার দখল করছে। দ্বিতীয়ত, তারা ঠাণ্ডা মাথায় ভিয়েতনামের সাথে তাদের সম্পৃক্ততা থেকে বেরিয়ে আসতে চাচ্ছে। তারা এটা শান্তিপূর্ণভাবে করতে চায়। কিন্তু পেন্টাগনের যুদ্ধবাজরা নিক্সন প্রশাসনকে শান্ত থাকতে দেবেনা। তারা অন্য কোথাও যুদ্ধ করতে চান। তারা বাংলাদেশে ভিয়েতনাম বানাতে চান এবং যদি আমরা একানে নিজেদের জড়াই তাঁর মানে হবে আমরাও সেই যুদ্ধে জড়িয়ে গেলাম। এই যুদ্ধ এত তাড়াতাড়ি শেষ করা যাচ্ছে না। অতএব, আমি মনে করি যে সরকার সবচেয়ে সঠিক সিদ্ধান্ত নেবেন এবং জোয়ারের জলের মত আমাদের ব্যক্তিগত মতামত এর উপর ঝাঁপিয়ে পড়লে হবেনা। ব্যক্তিগত মতামত একটি সরকার পরিচালনায় সাহায্য করেনা। যা সত্য তা মেনে নিয়ে আমাদের জাতীয় স্বার্থ মাথায় রেখে কাজ করতে হবে। আমরা আমাদের বন্ধু, জনাব বিজু পাটনায়েক কে অনুসরণ করব না। দুর্ভাগ্যবশত, তিনি একটি সামান্য নাটক করে হাউস থেকে বেরিয়ে গেছেন। তিনি এখানে এখন নেই। তিনি বলেন, ১৯৬২ সালে তিনি জনাব নেহরু কে উপদেশ দিয়েছিলেন। আমি বরং বলব যে জনাব পাটনায়েক জনাব নেহরু কে বিপথগামী করেছিলেন এই বলে বলে যে সীমান্তের ওপারে চীনা বাহিনী পর্যাপ্ত ছিল না এবং তার কথার উপর একটি দু: সাহসিক কাজ হলেও হতে পারত। তিনি শুধু যুদ্ধ ও যুদ্ধের কথাই বলেন। কে যুদ্ধ চায়? গরীব মানুষেরা যুদ্ধ চায়না। সমাজতান্ত্রিক, জনাব রাজনারায়ণ যুদ্ধ চায় না। পুঁজিপতিরা যুদ্ধ চায়, শিল্পপতি, গ্যাংস্টার রা - যারা অর্থ বানাতে চায় তারা যুদ্ধ চায়। আমি জানি যে, জনাব বিজু পাটনায়েক এর শিল্প খুব খারাপ অবস্থায় আছে এবং যদি যুদ্ধ হয় তাহলে তিনি পারমিট ও লাইসেন্স এর জন্য সরকারের কাছে আবেদন করবেন  যাতে তিনি ক্ষতি পোষাতে পারেন। এটাই জনাব ভান্ডারী বা জনাব বিজু পাটনায়েক এর আগ্রহের মূল কারণ। 

শ্রী সুন্দর সিং ভান্ডারি: এভাবেই কি আপনি জনাব বিজু পাটনায়েক এর ভাষণ ব্যাখ্যা করলেন? 

শ্রী ব্রহ্মানন্দ পান্ডা: যুদ্ধ, তা বাংলাদেশের জন্য বা অন্য যেখানেই হোক আসলে একটা খারাপ জিনিস। আমি দুঃখিত যে জনাব পাটনায়েক আমাদের সব জেনারেলদের অপমান করেছেন। যদিও স্যার, আমি আপনার মাধ্যমে, এই হাউসে ভারতীয় সশস্ত্র বাহিনীর গৌরবময় কাজের জন্য শ্রদ্ধা জ্ঞ্যাপন করি। আমি আমাদের সশস্ত্র বাহিনীর কাছে  আপীল করি যে কোন খারাপ সময় আসতে পারে এবং তার পরিণামের জন্য প্রস্তুত হতে হবে। যাতে করে মানুষ যারা আমেরিকার ভাষায় কথা বলেন, যারা জনাব রাজনারায়ণের ভাষায় কথা বলেন তারা তাদের অবস্থান জানতে পারবেন। আমি আমাদের সশস্ত্র বাহিনী নিয়ে গর্বিত। তারা ১৯৬৫ সালে ভাল লড়েছে, তারা দ্বিতীয় বিশ্বযুদ্ধে ভাল করেছে। আমি স্বীকার করি যে আমাদের জেনারেলরা প্রস্তুত নয়। আমি জানি যখন জনাব পাটনায়েক বলেন যে তিনি একজন মুক্তিযোদ্ধা ছিলেন এবং চার বছর ধরে তিনি জেলে ছিলেন। কিন্তু ছাড়া পেয়ে  কিভাবে তিনি এত বড় শিল্প গড়েন এবং কোটিকোটি টাকা কিভাবে বানালেন? এছাড়াও, শোনা যায় ১৯৬৫ সালে সালে তার মালিকানাধীন একটি বিমানও ছিল। যখন পণ্য নিয়ে জওয়ানদের উপর ফেলার কথা ছিল তখন তিনি অন্যত্র ফেলেছেন। শ্রী মঙ্গেশর প্রসাদ শাহী (উত্তরপ্রদেশ)। তিনি কংগ্রেসে ছিলেন। 

শ্রী ব্রহ্মানন্দ পান্ডা: তিনি সে জাতীয় স্বার্থবিরোধী কাজ করে, তাহলে আমি তাকে রেহাই দেবনা। 
      
শ্রী রাজ নারায়ণ - কোণ কোণ মন্ত্রী কত কামিয়েছেন, কত খেয়েছেন, কত লাইসেন্স নিয়েছেন এখানে তার বিবরণ দেয়া হবে। বাংলাদেশ সম্পর্কে বলুন। 
                                
শ্রী ব্রহ্মানন্দ পান্ডা: আপনার মাধ্যমে আমি জনাব রাজনারায়ণ কে বলতে চাই আপার জীবন একটি খোলা বই এর মত। বিশ বছর ধরে আমি রাজনীতিতে আছি। যদি কেউ প্রমাণ করতে পারে যে আমি একটি পয়সা অসৎভাবে করেছি, তাহলে আমি শুধুমাত্র এই হাউজ থেকে নয় রাজনীতি থেকে পুরাপুরি অবসর নেব। আমার জীবন একটি খোলা বই। এমনকি যদি জনাব ওম মেহতা, আগামীকাল কোণ ভুল করেন এবং যদি এটা আমার নজরে আসে, আমি জনাব ওম মেহতা কে অনুরোধ করব এবং আমিও সেটা যুক্ত করব। আমরা আমাদের জীবন ও দেশের একটি পর্যায়ে এসেছি। আমরা কোণ পুরানো কৌশল নিচ্ছি না। আমরা একটি পরিষ্কার এবং ভাল এবং একটি দক্ষ সরকার চাই। যাতে আমরা আমাদের লক্ষ্যের সঙ্গে এগিয়ে যেতে পারি। জনাব বিজু পাটনায়েক আরেকটি অভিযোগ করেছেন। আমরা গেরিলা প্রশিক্ষণ দিচ্ছি। 

শ্রী সুন্দর সিংহ ভাণ্ডারী - এখানে কি বিজু পাটনায়েক - এর যোগ্যতার উপর বিতর্ক চলছে? 
ভাইস চেয়ারম্যান (শ্রীআকবর আলি খান): আপনি পরে সুযোগ পাবেন। 

শ্রী সুন্দর সিংহ ভাণ্ডারী - আপনি যদি বিজু পাটনায়েকের উপর বিতর্ক অনুমোদন করেন তাহলে আমিও তার বিপক্ষে অনেক কথা বলতে পারি। 

শ্রী ব্রমানন্দ পান্ডা: জনাব ভান্ডারী, তুমি আমার উপর আস্থা রাখুন। আমি তার পয়েন্ট এর জবাব দিচ্ছি। আমি অপ্রাসঙ্গিক কিছু বলছিনা। তিনি আরেকটি অভিযোগ করেছেন যে আমাদের সীমান্তের  ভিতরে প্রশিক্ষণ ক্যাম্প আছে। এখানে আমরা গেরিলাদের ট্রেনিং দেই ও দেশে পাঠাই। স্যার, এটা সম্পূর্ণরূপে মিথ্যা। অমূলক। সেখানে সীমান্তে আমাদের দিকে কোন শিবির নাই কিংবা আমরা সরাসরি অথবা পরোক্ষভাবে যুদ্ধবিগ্রহের  সাথে জড়িত না। এটা তাদের যুদ্ধ, তারা যুদ্ধ করছে। যদি কেহ বলে যে আমাদের সীমান্তের  ভিতরে প্রশিক্ষণ ক্যাম্প আছে এবং আমরা সেখানে মানুষ ট্রেনিং দিয়ে পাঠাই। আমি বিনীতভাবে বলতে পারি যে, তিনি ইয়াহিয়া খানের ভাষায় কথায় কথা বলছেন। তার কথায় ভারতীয় দৃষ্টিভঙ্গি প্রতিফলিত হয় না। আমি বলতে চাই যে তারা তাদের নিজেদের যুদ্ধ নিজেরাই করুক। এবং তারা তা করছেন। শুধুমাত্র আমরা অনুভব করছি যে তারা দুর্বল। 

স্যার, কিছু সন্মানিত সদস্য বলেছেন যে স্বীকৃতি দিলে কিছু সমস্যা আছে। তখন চীন কি করবে? যদি আমরা স্বীকার করি তাহলে আমাদের দেশ কি করবে? আমি বলতে চাই যে, আমরা একটি জাতি। আমরা পৃথিবী থেকে আলাদা কোণ ছোট দ্বীপ না। আপনি একটি সিদ্ধান্তে উপনীত হন তাহলে তা ভালোই হবে। আপনাকে বাস্তবতা বুঝতে হবে। আপনাকে জানতে হবে কোথায় কখন সিদ্ধান্ত নিতে হবে। মনে রাখতে হবে যে আপনার বন্ধুরাই আপনার শত্রু। সিদ্ধান্তের ফলে আমাদের রাজনৈতিক এবং আন্তর্জাতিক জটিলতা কি হবে? সেগুলো ভুলে গেলে চল্বেনা। এজন্যই আমি আমার ভাল বন্ধু জনাব মুখার্জিকে  বলছি, অধৈর্য হবেন না। আমি বাংলাদেশের ব্যাপারে তার অনুভূতি জানি। তিনি আমার চেয়ে নিবেদিত ও আন্তরিক এবং কারণ তিনি একই সংস্কৃতি ও ভাষার মানুষ। 

শ্রী চিত্তরঞ্জন বসু (পশ্চিমবঙ্গ); এটা তার নিজের কোণ বিষয় না। 

শ্রী ব্রহ্মানন্দ পান্ডা: ব্যক্তিগতভাবে এবং স্বতন্ত্রভাবে, আমি বরং তাকে ধন্যবাদ দেব। কিন্তু এসব কিছু ফ্লোরে খোলাখুলিভাবে আলোচনার বিষয় না। যখন এমন একটি রেজোলিউশন আসে যেটা বিতর্ক সৃষ্টি করে তখন বিব্রতকর পরিস্থিতি সৃষ্টি হয়। কেউ কেউ এর পক্ষে বলবে, কেউ বিপক্ষে। এবং এতে যুদ্ধের আদর্শ কমবে না। মনোবলও কমবে না - যারা গেরিলা আক্রমণ চালাচ্ছে। সুতরাং, আমাদের এই আলোচনা করা উচিৎ যে সরকার এর কাছ থেকে কি পাওয়া যায়। আমি বলিনা যে, মন্ত্রিসভায় তারা সবসময় ভাল সিদ্ধান্ত নেন এবং জনাব রাজনারায়ণের চেয়েও জ্ঞানী মানুষ সেখানে আছে। সরকার সব সময় বাস্তবতার উপর নির্ভর করেই কাজ করবে। আমরা সংবাদপত্র থেকে নির্দিষ্ট তথ্য জানতে পারি। অন্য জায়গা থেকে কিছু জানতে পারি। আমরা এসব বিশ্লেষণ করে উপসংহার টানতে পারি। কিন্তু তারা সেই মানুষ যারা বাস্তবতার সঙ্গে লড়াই করছেন। এসব কিছু বিবেচনায় নিয়ে সরকার সিদ্ধান্ত নেবেন তারা যুদ্ধ চান নাকি স্বীকৃতি। 

শ্রী চিত্তরঞ্জন বসু: সংসদ ওভাররুল্ড করা হল। 

শ্রী ব্রহ্মমানন্দ পান্ডা: আমি বলছি না যে সংসদ ওভাররুল্ড হল। আমি আপনার মতই একজন সংসদ সদস্য। 
শ্রী কল্যাণ রায়: আপনি বরং আরও ভাল। 

শ্রী ব্রহ্মানন্দ পান্ডা: অনেক কিছু আছে। আমি রিপোর্ট করতে চাই না। 
শ্রী জগদীশ প্রসাদ যাদব - (বিহার) যখন হতে আপনি সারেন্ডার করেছেন তখন হতে আপনার ভাষা বদলে গেছে। 
শ্রী ব্রহ্মমানন্দ পাণ্ডা - ভাষা তো ঠিক ই আছে, আপনার দেখা ও শোনার ভুল। 

কেউ  যদি বলেন যে, আমরা মুক্তি ফৌজ দের জন্য সীমান্তে প্রশিক্ষণের ব্যাবস্থা করেছি তাহলে আমি তার কথা খণ্ডন করব। 

ভাইস-চেয়ারম্যান (শ্রীআকবর আলি খান): আপনাকে ধন্যবাদ। 

শ্রী ব্রহ্মানন্দ পান্ডা: কিছু বন্ধু অতীতের ইতিহাস তুলে হাউসের  মনোযোগ আকর্ষণ করেছেন। কিন্তু আমার জন্য অতীত হল ভবিষ্যতের ইতিহাস গড়ার মাধ্যম। আমার বন্ধুরা ইতিহাস থেকে অনেক কিছু উদ্ধৃত করেছেন। ইতিহাস থেকে শিক্ষা নিয়ে আমরা ভবিষ্যতের চেহারা বদলে দিতে পারি। আমাদের রাষ্ট্রনায়কোচিত কাজ এবং আমাদের জ্ঞান দিয়ে আমরা এই প্রাচীন গৌরব ফিরিয়ে আনতে পারি। ভারত একটি মহান দেশ। আমি কখনই বলব না যে আমরা একটি মহান দেশ না। আমি এটা নিয়ে গর্বিত। আমরা একটি মহান দেশ, এবং আমরা সবসময় ইতিহাস তৈরি করতে উন্মুখ। এবং আমরা পিছনে পরে থাকিনা। আমাদের নিজস্ব ইতিহাস আছে। আমরা আমাদের ইতিহাস তৈরি করছি। আসুন ইতিহাসের দিকে একটু ভিন্ন ভাবে তাকাই। 

ভাইস-চেয়ারম্যান (শ্রী আকবর আলি খান): আপনাকে ধন্যবাদ। 
শ্রী ব্রম্মানন্দ পান্ডা: আসুন জনগণ হিসেবে আমাদের ইতিহাসের দিকে তাকাই। ক্যাপিটালিস্ট, মহারাজা এবং সৌদাগর হিসাবে নয়। 

অতএব, স্যার সরকার যেহেতু উভয় হাউস ও দেশের মানুষের অনুভূতির ব্যাপারে সচেতন তাই তাদের বাস্তবতা বিবেচনায় আনা উচিৎ। 

আবার, শেষ করার আগে, আমি আমাদের সশস্ত্র বাহিনী কে ধন্যবাদ জানাই তাদের গৌরবময় অর্জনের জন্য। আমি তাদের যে কোনো সময়ে তৈরি হওয়া বিপদের জন্য প্রস্তুত থাকতে বলি। কারণ তারা আমাদের স্বদেশ এবং সীমানা রক্ষার জন্য প্রস্তুত। তারা আমাদের দেশের আসল মানুষ। 

বিরোধী দলের নেতা (শ্রী এম এস গুরুপদস্বামী): জনাব চেয়ারম্যান, স্যার, আমি বিতর্ক সাবধানে শুনেছি এবং অনেক পয়েন্ট আমার বন্ধুরা উল্লেখ করেছেন। অতীতে আমরা এ বিষয়ে অনেক দরকারী আলোচনা করেছি। আমি অবাক হচ্ছি, স্যার, গতবারের সাথে এইবারে সরকারের মনোভাবে তেমন কোণ পরিবর্তন না দেখে। যদিও এর মধ্যে বাংলাদেশের অবস্থার অনেক পরিবর্তন হয়েছে। ভারত সরকারকে দেখছি চুপ করে বসে থাকতে। এবং তাদের মুখের ওপর আমি আলস্য দেখতে পাচ্ছি। আপনারা যদি এছাড়া অন্য কিছু দেখেন আমাকে জানাবেন। 

স্যার, জাতি এক ক্লান্তি লগ্নে দাঁড়ানো। খুব বিরল মুহূর্ত যা ফিরে আসবেনা আর। আমার মতে, স্যার, এই ধরনের মুহূর্ত মার্চ মাসে এসেছিল। ২৫ মার্চ। যখন মুক্তিযোদ্ধা দের জনপ্রিয় নেতা, তাদের স্বাধীনতা ঘোষণা করেন। তখন ভারত সরকারের  একটি দরকারী ভূমিকা পালন করবে বলে আশা করা হয়েছিল। আমি ভেবেছিলাম যে, সরকার বাংলাদেশে স্বাধীনতা প্রতিষ্ঠার জন্য ভূমিকা পালন করবে। আমি ভেবেছিলাম তারা হবে স্বাধীনতার স্থপতি। কিন্তু দুঃখের বিষয় হল আমি মনে হচ্ছে তারা বাংলাদেশের অন্ত্যেষ্টিক্রিয়ার সমাধিফলক লেখার প্রস্তুতি নিচ্ছেন। স্যার, আমি আগেই বলেছি, বিরল সুযোগ খুব কমই আসে। এবং ভারত সেই সুযোগ হারাচ্ছে। 

ভারত সরকার যদি সঠিকভাবে পরিস্থিতি মূল্যায়ন করে, প্রজ্ঞা ও সাহস ও দূরদর্শিতা দেখায় তাহলে বাংলাদেশের স্বাধীনতার ডাকে ভারত সরকারের সাড়া দিতে হবে। ভারত সরকার যদি স্বীকৃতি দিট তাহলে তা স্বাধীনতা অর্জনের পথে এগিয়ে যেত। স্যার, এটা একটা সুবর্ণ সুযোগ, এবং এই বিরল সুযোগ এখন আমাদের হাত থেকে সরে যাচ্ছে। স্বীকৃতির ফলে অভাবনীয় পরিবর্তন আস্ত বাংলাদেশের স্বাধীনতার ক্ষেত্রে। বাংলাদেশে যে নতুন সরকার গঠন করা হয়েছে সেটি নতুন রাজনৈতিক বাস্তবতা, যা একটি সার্বভৌম গণতান্ত্রিক সরকার প্রতিষ্ঠায় সাহায্য করবে। এটা ঠিক যে, ভ্রাতৃপ্রতিম গোষ্ঠী ও জাতির সহানুভূতিশীল সাহায্য ছাড়া কোন স্বাধীনতা সংগ্রামের সফলতা দ্রুত আসেনা। তাই এক রকম মানসিকতার দেশগুলোর উচিৎ সেই পরিস্থিতে এগিয়ে আসা। আমি এই সরকারের কাছে বিনীতভাবে জিজ্ঞেস করি তারা তাদের ভূমিকা সঠিকভাবে পালন করেছে কিনা। আমাদের দুর্লভ সুযোগ হাতছাড়া হয়ে যাচ্ছে। সরকার এখনও স্বীকৃতি দিতে দেরি করছে। জনাব শরণ সিং স্বীকৃতির বিরোধিতা করেন নাই। আবার পক্ষেও নাই। এটা খুব অশ্চর্য অবস্থা। এই হাউস এমন একটি অবস্থায় আছে যেখানে কোণ ইতিবাচক কিংবা নেতিবাচক কিছুই বোঝা যাচ্ছেনা। সরকার যদি বলে যে আমরা বাংলাদেশের সঙ্গে নাই অথবা স্বীকৃতি দেব না তাহলে বলব সরকার হ্যামলেটের চরিত্রে অবতীর্ন। স্যার, আপনি কি জানেন হ্যামলেট কি করেছিলেন? করব নাকি করব না। সরকার আজ ঠিক তেমন অবস্থায় আছে। তাদের শক্তি আছে। ক্ষমতা আছে। আমি নিশ্চিত। 

শ্রী শংকাঙ্ক শেখর সান্যাল (পশ্চিম বালা): সরকার খুব ভাল করতে জানে কি করতে হবে বা হবেনা। 

শ্রী এম এস গুরুপদস্বামী - তারা সুযোগ পেয়েছে কিন্তু সরকার তাদের পক্ষ থেকে কোন সচেতনতা দেখাচ্ছেনা। বাস্তবতার কোন উপলব্ধি নেই। তারা জানে না যে সুযোগ তাদের হাত থেকে সরে যাচ্ছে। তারা সত্যি বিশ্বাস করেন যে ভবিষ্যতে বাংলাদেশকে স্বীকৃতি দেবার সুযোগ থাকবে। এটা তাদের দ্বিধা নাকি তাদের  দোদুল্যমানতা তা জানিনা। তাদের এই বিলম্বের জন্য মুক্তিযোদ্ধাদের বড় ক্ষতি হয়ে যাচ্ছে। সরকার বলছে যে বাংলাদেশ ইস্যু তার একার নয়। এটি একটি আন্তর্জাতিক ইস্যু। এটা তারা ভুল করেছেন। প্রাথমিকভাবে এটা আমাদের ও তাদের যৌথ সমস্যা। এই মিথ্যা অবস্থান থেকে তারা নিজেদের ন্যায্যতা যাচাই করে তাদের প্রতিনিধিদের অন্য দেশে পাঠাবে। সিদ্ধান্ত না নিয়েই তারা বিদেশে ভ্রমণ শুরু করেছেন। তারা এটাকে একটি আন্তর্জাতিক ইস্যু বানিয়েছেন। কিন্তু ফল কি? আমরা এটিকে আন্তর্জাতিক ইস্যু  হিসাবে দেখিয়ে অন্যান্য ক্ষমতা প্রয়োগ করে বিশেষ করে, মার্কিন যুক্তরাষ্ট্রের অবস্থান ঘুরিয়ে দিতে পারতাম। যখন বলা হবে এটা একটা আন্তর্জাতিক সমস্যা, তখন অন্য সরকারগুলো স্বাভাবিকভাবেই খুশি হবে এবং তারা হস্তক্ষেপ করতে পারবে বলে অনুভব করত। তারা অনেক কিছু সুপারিশ করতে পারত। এখন জাতিসংঘের পক্ষ থেকে বলা হয়েছে যে পর্যবেক্ষক দল পাকিস্তান ও ভারত এর বর্ডারে পাঠানো হবে। আমরা এটার বিরোধিতা করেছি। তারা কি বুঝতে পারেনি যে উচ্চ ক্ষমতার দেশগুলো আমাদের পাত্তা দেবেনা? সোভিয়েত ইউনিয়ন উপমহাদেশে ক্ষমতার ভারসাম্য পরিবর্তন করতে আগ্রহী নয়। মার্কিন যুক্তরাষ্ট্র উপমহাদেশে ক্ষমতার ভারসাম্য পরিবর্তন করতে আগ্রহী নয়, আর চীন কিংবা আরব বিশ্ব, কিংবা অন্যান্য ইউরোপীয় দেশ, কিংবা জাপানও  নয়। এটাই বাস্তবতা। তারা ক্ষমতার ভারসাম্য পরিবর্তন করতে চায় না। তাই তারা যায় না যে পাকিস্তান সমস্যায় পরুক। তারা স্থিতাবস্থা বজায় রাখার জন্য চেষ্টা করছে। এটা কি আমাদের আগে থেকে জানা নাই? আমাদের অনেকেই আগে বলেছেন যে আমরা অসহায় মানুষর মত দেশে দেশে সাহায্য চাইতে যাবনা। আমার ধারণা আমরা যদি আরও ৩ মাস আগে যখন বাংলাদেশ সংগ্রাম শুরু হয় তখন যদি স্বীকৃতি দিতাম তাহলে অনেক ক্ষয়ক্ষতি ঠেকানো যেত এবং এত শরনার্থি আসতো না। আমাদের নিজেদের ভুলে উদ্বাস্তুরাএসেছে। বরং তারা যোদ্ধায় পরিণত হত। এটা ভুল সিদ্ধান্ত ছিল। উদ্বাস্তুদের দেখাশোনা করতে হবে। পুরো দেশ বিপদে আছে। তারা ভুল সিদ্ধান্ত নিয়েছে। ভুলের জন্য আজ এমন হয়েছে। পুরো জাতী আজ ভুগছে। সরকার বোকার মত বসে আছে। তাদের রাজনিতিক কৌশল ভুল। যদি না তারা বাংলাদেশকে স্বীকৃতি দেবাত ব্যাপারে মানসী প্রস্তুতি নেয় নি। 
  
কুমারী শান্তা ভাসিত(দিল্লি): আমাদের শিল্প ধ্বসে হয় যাচ্ছে। এবং অর্থনীতিও  ধ্বসে যাচ্ছে। একটি যুদ্ধ কি তা পূরণ করতে পারবে? 

শ্রী এম এস গুরুপদস্বামী: বাংলাদেশ সম্পর্কে আমার পূর্ববর্তী বক্তৃতায় আমি একটি কথা বলেছিলাম। আমি সেটি আবারো সন্মানিত মহিলা সদস্যের জন্য বলছি। আমি বলেছিলাম যুদ্ধ না ঘোষণা করেই পাকিস্তান আমাদের উপর বিশাল বোঝা সৃষ্টি করতে পেরেছে। এটা একটা সত্য নয়? আমার মনে হয় পাকিস্তানের বিরুদ্ধে যুদ্ধ ঘোষণা নিষ্ক্রিয় থাকার চেয়ে অনেক ভালো হতো। কারণ যুদ্ধ ছাড়াই আমরা যুদ্ধের  বোঝা টানছি। এই দুঃখজনক পরিস্থিতিতে আজ আমরা আছি। এটা কি সত্য নয়? এর ফলে আমাদের দেশে রাজনৈতিক অস্থিরতা এবং ভয়ানক অর্থনৈতিক ধস নামতে পারে। একটি সুযোগ ছিল। কিন্তু  আজ কী হচ্ছে? আগামীকাল কি ঘটবে? আমার নিজের একটি পূর্বাভাস বলি - যদিও চাই তা যেন কখনো না হয় - সেটা অল এই সম্পূর্ন এলাকা অস্থির হয়ে উঠবে এবং চরমপন্থীরা পুরো এলাকা দখল করে ফেলবে। উদ্বাস্তু দ্বারা সৃষ্ট অর্থ নৈতিক বোঝা প্রচণ্ড ভয়াবহ আকার নেবে। এটা ইতোমধ্যে নিয়ন্ত্রণের বাইরে চলে গেছে। সম্ভবত প্রধানমন্ত্রী ও ভারত সরকার তাদের নিষ্ক্রিয়তার জন্য অর্থনৈতিক পতনের প্রস্তুতি নিতে পারেন। তারা বলবে: "ওহ!" এখানে তো উদ্বাস্তু আছে তাই আমরা উন্নয়ন করতে পারিনি। প্রবৃদ্ধি হয় নি। ধরণের ছুতো দেয়া গ্রহণযোগ্য হবেনা। 

আমি এই প্রশ্ন রাখি। আমাদের সামনে বিকল্প কি? আসুন এটা মোকাবিলা করি। আমাদের ৭৫ লাখ শরনার্থি আছে এবং এটা কালক্রমে আরও ১০ মিলিয়নের পৌঁছাবে। তারা কি এই উদ্বাস্তুদের ফেরত পাঠাতে চান? আপনি কি মনে করেন তারা আশু ভবিষ্যতে সক্ষম হবে? এটা কি সরকার ভাবছে যে মুক্তি বাহিনী তাদের কর্তৃত্ব পশ্চিম পাকিস্তানের সামরিক বাহিনীর উপর প্রতিষ্ঠা করতে পারবে এবং দেশকে  দখলমুক্ত করতে পারবে? যদি তাই বলেন তবে আমি দুঃখিত আমি এসব কথার সাথে এক মত হতে পারলাম না। ইয়াহিয়া খানের সেনাবাহিনী মুক্তি বাহিনীর থেকে অনেক শক্তিশালী। তাদের অত্যাধুনিক সরঞ্জাম আছে। বড় বড় ক্ষমতাশালীরাও এখানে জড়িত। সরদার শরণ সিং অসম্পৃক্ততা নীতি অনুসরণ করছেন। সত্য এটাই যে এখানে বিশাল ক্ষমতাশালীরা জড়িত, যেমন সোভিয়েত ইউনিয়নের  সম্পৃক্ততা আছে। সোভিয়েত ইউনিয়ন এগিয়ে আসেনি এবং বলেনি যে তাদের মুক্তিযোদ্ধাদের প্রতি সহানুভূতি আছে। 

শ্রী কল্যাণ রায়: হ্যা  আছে। 

শ্রী এম এস গুরুপরদ স্বামী-  তারা শুধুমাত্র গণহত্যার নিন্দা জানিয়েছে। আমেরিকানরা ইতিবাচক সাহায্য প্রদান করেছে। চীন অস্ত্র সরবরাহ করছে। বেশ কিছু মধ্যপ্রাচ্যের দেশ সক্রিয়ভাবে পশ্চিম পাকিস্তানের শাসকদের সহযোগিতা করছে। এই অবস্থায়, আপনি কীভাবে আশা করেন যে মুক্তিযোদ্ধারা  জয়লাভ করবে? আমি এমন মনে করি না। যদি কেউ তা বলে তবে তা হবে হঠকারী। আমি মন্ত্রীর সামনে এই প্রশ্ন রাখছি। আপনি কি মনে করেন যে উদ্বাস্তুরা ছয় মাস, এক বছর বা দুই বছরের মধ্যে ফিরে যাবে? তাদের যদি ফেরত পাঠানো হয় তাহলে তারা কীভাবে তা মেনে নেবে? তারা বলছে বাংলাদেশ ইন্দো-পাকিস্তানী কোন ঘটনা নয়। এটা কি সত্যি ইন্দ-পাকিস্তানী ইস্যু নয়? আপনি অস্বীকার করতে পারেন। আপনি কি পাকিস্তানের প্রভাব অস্বীকার করছেন না? পাকিস্তানের সাথে কি কোন ঝামেলাই নেই? স্বরাষ্ট্র মন্ত্রী জানিয়েছেন বর্ডারে সৈন্য দেয়া হয়েছে। আরও বলা হয়েছে যে ভারতী সৈন্যরা নিশ্চই জয়ী হবে আপনি কি মনে করেন পাকিস্তানীরা তাদের সাথে যুদ্ধ করার জন্য উসকানি দেবে? এটা তাদের আগ্রহের বিষয় না। কেন তারা আমাদের বিরুদ্ধে যুদ্ধ ঘোষণা দেবেনা? 

শ্রী ব্রহ্মানান্দা পাণ্ডা - একটু স্পষ্ট -- 
শ্রী এম এস গুরুপদ স্বামী - 
আমি হার মানি না। আমি আমার নিজের বিশ্লেষণ দিচ্ছি। পাকিস্তান আমাদের বিরুদ্ধে যুদ্ধ ঘোষণা করতে যাচ্ছে না। আমাকে বিশ্বাস করুন। ছোট আকারের বিচ্ছিন্ন লড়াই এখানে সেখানে হতে পারে। কেউ কেউ সীমান্তের ভারতীয় অংশে মৃত্যুর পরিসংখ্যান দিয়েছে। কিন্তু আমি বলছি কোন সাধারণ যুদ্ধ হয়নি। পাকিস্তান ভারতের বিরুদ্ধে যুদ্ধ ঘোষণা করার উদ্যোগ গ্রহণ করবেনা। কেন করবে? বাংলাদেশ তাদের জন্য সহজে অবস্থান করার মত একটা এলাকা। পাকিস্তানে সেনাবাহিনীর সেখানে কোন সমস্যা নেই। জানা যায় কিছু কিছু অঞ্চলে মুক্তি বাহিনী পশ্চিম পাকিস্তানের সেনাবাহিনীকে হয়রান করছে। তাদের কোন খাদ্য সরবরাহ নাই। ফলে তারা অনাহারী থাকছে। এই সব কি বিশ্বাস হয়? স্যার, আর্মি কে আগে খাদ্য সরবরাহ করতে হবে। এখানে ভুক্তভোগী মানুষ আছে। কতদিন এভাবে চলবে? বেশিদিন না। তবে মুক্তিযোদ্ধাদের মনোবল খুব বেশী। 


একজন মাননীয় সদস্য: এটা অনেক বেশী। 
শ্রী এম এস গুরুপদস্বামী: আমি স্বীকার করি। কিন্তু এটা কি এত উঁচু যা তাদের শেষ বিজয় অর্জন করতে সক্ষম করে? আমি এটা বিশ্বাস করি না। অতএব, স্যার, প্রশ্ন হল: কি কৌশল, কি নীতি, কি মনোভাব আমাদের গ্রহণ করা উচিত? প্রথমত, বাংলাদেশ বাহিনীর সাহায্য লাগবে এবং দ্বিতীয়ত শরণার্থীদের ফিরে যাবার পরিবেশ তৈরি করতে হবে। কিন্তু সরকারের পক্ষ থেকে অসহায়ত্ব ছাড়া কোন উত্তর নেই। 

কিন্তু প্রশ্ন হল পাকিস্তানের সঙ্গে একটি বোঝাপড়া ছাড়া আমাদের জন্য কি আর কোন বিকল্প নেই? আমি যুদ্ধবাজ নই। কিন্তু আমাদের বিকল্প কোথায়? আপনি কি বলতে পারবেন যে সেখানে শান্তিপূর্ণভাবে কোন  নিষ্পত্তি সম্ভব? আপনি বলতে পারেন যে শরণার্থীরা  ফিরে যাবে? আমি বিশ্বাস করি না। তাই, স্যার, এই প্রস্তাবের উদ্দেশ্য খুবই স্পষ্ট। রেজল্যুশন বলছে অতি স্বল্প সময়ের মধ্যে আমাদের স্বীকৃতি দেয়া উচিত। আর স্যার ইতিমধ্যে যথেষ্ট দেরি হয়ে গেছে এবং সময় আমাদের শত্রু। আমরা ইতিমধ্যে সুযোগ মিস করেছি। আমি জানি অন্য দিকে এক বন্ধুর একটা সংশোধনী আছে। সংশোধনী বলে যে সরকার উপযুক্ত মুহূর্ত বাংলাদেশকে স্বীকৃতি দেবে। কিন্তু সেই উপযুক্ত সময় আসলে চলে গেছে এবং আর আসবেনা। 

স্যার, সম্ভবত জনাব শরণ সিং তার মৃত্যুর পর বাংলাদেশ কে স্বীকৃতি দেবেন। 
শ্রী কল্যাণ রায়: তিনি সেই কাজ করবেন যা চেকোস্লোভাকিয়া করেছিল। 
শ্রী এম এস গুরুপদস্বামী: হ্যা, সম্ভবত বাংলাদেশের  মৃত্যুর পর তারা স্বীকৃতি দেবে। এই অর্থে সেই স্বীকৃতি হবে যে আমরা কোন এক সময় বাংলাদেশে আন্দোলন হয়েছিল এবং বাংলাদেশের জনগণ পাকিস্তানি আর্মির নৃশংসতার বিরুদ্ধে বিদ্রোহে করেছিল এবং শেসে মারা গিয়েছিল। 

শ্রী কল্যাণ রায়: বীরত্বের সাথে ....
শ্রী এম এস গুরুপদস্বামী: ................. বীরত্বের সাথে, যেমনটি আমার বন্ধু বললেন। আমরা  একটি স্মারক স্থাপন করব বা একটি সমাধিফলক লিখব বাংলাদেশের জন্য। সেটাই করতে হবে। ধন্যবাদ  স্যার। 

শ্রী সুন্দর সিংহ ভান্ডারী (রাজস্থান) উপসভাপতি মহোদয়, শ্রী প্রণব কুমার বাবু একটি বেসরকারী প্রস্তাবের মাধ্যমে বাংলাদেশের ব্যাপারে এই সংসদে আলোচনার অবকাশ দিয়েছেন। নতুন লোকসভা গঠন হয়েছে এবং অধিবেশন শুরু হয়েছে, তখন থেকে বাংলাদেশের প্রশ্নটি আলোচোনার বিষয়বস্তু রয়েছে। যে প্রস্তাবের উপর আমরা ৩১শে মার্চ বিতর্ক করেছিলাম এবং যেটি পাশ হয়েছে, ঐ প্রস্তাবও সরকার ও বিরোধীদলীয় সদস্যদের পারসস্পরিক আলাপ-আলোচনার ফলশ্রুতি। বাংলাদেশের প্রশ্নে বিতর্ক উত্থাপনের জন্য প্রস্তাব আনা হয়েছিল, তখন সরকারের পক্ষ হতে বলা হল যে পৃথক পৃথক প্রস্তাব আনা উচিত হবে না। আমরা কি একত্রে বসে এ প্রশ্নের একটি সর্বসম্মত প্রস্তাব আনতে পারি না? এই পারসস্পরিক আলোচনার ফলেই উভয় সভায় প্রস্তাব পেশ করার জন্য সয়ং প্রধাণমন্ত্রীর ওপর ভার অর্পন করা হয় যাতে এই প্রস্তাব কোন সংশোধন ও বিতর্ক ছাড়াই অবিস্মবাদিতভাবে উভয় সভায় গৃহীত হয়। এই প্রশ্নে আমরা একটি জাতীয় সিদ্ধান্ত নিলে মিলেমিশে চলতে পারা যেত। এখন একক সিদ্ধান্তে পৌছানোর পর এই আওয়াজ উঠেছে যে এরপর সামনে চলার চূড়ান্ত ক্ষমতা শুধুমাত্র সরকারী পক্ষের ওপর ন্যস্ত করা হোক, অন্যান্যরা এতে হাত না বাড়াক। সরকার পক্ষই শুধু নয়। সমস্ত সংসদের অনেক সদস্য এব্যাপারে চূরান্ত ক্ষমতা প্রধাণমন্ত্রীকে ছেড়ে দেয়ার জন্য আগ্রহী আমি এটা বুঝি না। এমন গুরুত্বপূর্ন রাষ্ট্রীয় নীতি নির্ধারণ করা হবে না। ৩১শে মার্চে আমরা যে প্রস্তাব নিয়েছি সে মোতাবেক সামনে অগ্রসর হতে অনেক দেরী হয়ে গেছে। সরকারদলীয় একজন সদস্য প্রস্তাবে এই সংশোধন এনেছিলেন যে, স্বীকৃতিদানের প্রশ্নটি সম্পূর্ণ সরকারের ওপর ছেড় দেয়া হোক। বন্ধুবর শ্রী ব্রম্মানন্দ মহাশয় ভাষণ দানকালে বলেছেন, আমরা প্রস্তাব পাস করিয়ে নিয়েছি, স্বীকৃতি দেয়া হবে কি না এসব ব্যাপারে মীমাংসা সরকারের হাতে ছেড়ে দেয়া হোক। 

শ্রী ব্রম্মানন্দ পান্ডেঃ না, আমি এমন করে কিছু বলিনি। 

শ্রী সুন্দর সিং ভান্ডারীঃ রেকর্ড পুনরায় শোনার জন্য আমি আপনাকে অনুরোধ করছি। 

শ্রী ব্রম্মানন্দ পান্ডেঃ আমি বলেছি, যথাযথ সময়ে স্বীকৃতির দেয়ার দায়িত্বটুকু সরকারের হাত ছেড়ে দেয়া হোক। 

শ্রী সুন্দর সিং ভান্ডারীঃ স্বীকৃতি দেয়া বা না দেয়া যে শব্দই ব্যবহার করেন না কেন, তাও ভালো যে আপনি আপনার বক্তব্য ফিরিয়ে নিয়েছেন। 

শ্রী সুন্দর সিংহ ভান্ডারী: আপনি হয়ত ভুলে এই শব্দটি উল্লেখ করেছেন, কিন্তু যা ভুলে বলেছেন সমগ্র দেশের মানুষের মনে আজ তাই আশঙ্কা উদ্রেক করেছে। স্বীকৃতি কখন দেয়া হব আজ এ চিন্তা মানুষের মনে তত বেশী নয় যতটা এই যে, স্বীকৃতি দেয়া হবে কিনা, যেমন জনৈক মাননীয় সদস্য তার বক্তৃতায় খুব জোরের সাথেই বলছেন যে, তার সন্দেহ হচ্ছে সরকার এখন হয়ত পিছুটান দিতে যাচ্ছেন। এ কারণেই এই প্রশ্ন আজ দেশে ব্যাপক অসন্তোষ সৃষ্টি হচ্ছে। এখন এ কোথাও বলা হচ্ছে যে, এই ইস্যুতে দেশ ভাগ করার প্রয়াস চলছে। এতে কোন সন্দেহ নাই যে, বাংলাদেশ প্রশ্নে যে রাষ্ট্রীয় ধারণা সৃষ্টি হয়েছে যা সবার সম্মিলিত প্রস্তাব ছিল সরকার যদি এর আলোকে অগ্রসর হতে কুন্ঠিত হন বা পদক্ষেপ নিতে বিলম্ব করেন যার ফলে ওই প্রসঙ্গ শেষ হয়ে যায়, তাহলে সারা দেশ এর ওপর প্রস্তাব পাশ করে বসে থাকবে এবং অপেক্ষা করা দেশের জন্য শোভনীয় হবে না। আমরা যদি বাংলাদেশ প্রশ্নে দেশের মধ্যে ঐক্যবদ্ধ থাকতে চাই তাহলে সরকারকেও তার হঠকারিতা ত্যাগ করতে হবে, দেশের অভ্যন্তরীণ সবকিছু উপেক্ষা করে সরকার সমস্ত দেশের সমাধানের যে ঠিকা নিজের উপর নিয়েছেন এটা ছাড়তে হবে ভারতে কল্যাণে কি আসবে বাংলাদেশের কল্যাণে কি আসবে। পরিস্থিতি সম্পর্কে অধিকতর ওয়াকিফহাল আপনারা হতে পারেন, কিন্তু অবশিষ্ট সকল মানুষ অন্ধকারে আছে, তারা দেশের কল্যাণ বুঝতেই সক্ষম নয়, সবকিছু উপলব্ধি আপনারাই করতে পারেন, আমরা আপনাদের অধিকার মেনে নিতে প্রস্তুত নই। এটি একটি স্বতন্ত্র স্বাধীন রাষ্ট্র। এদেশের শাসন ভার আজ যদি আপনাদের বৈধ উপায়ে অর্জিত হয়ে থাকে তবে এর অর্থ এই নয় যে, দেশের অন্য সব লোক এর কল্যাণ সাধন কিংবা এর নীতি নির্ধারণ নিজের চিন্তিত অভিমত ব্যক্ত করার দায়িত্ব হারিয়ে ফেলেছে। সকল দায়িত্ব নিজ নিজ সরকারের মনে করা হোক বা ব্যক্তিবিশেষের মনে করা হোক, কিংবা নিজের দলে মনে করা হোক না সে দলের দায়িত্ব ব্যক্তিবিশেষের ওপর – এ সকল দায়িত্ব আপনাদের ঘরের হতে পারে কিন্তু রাষ্ট্রীয় প্রশ্নে আপনারা সকল দায়িত্ব নিজের ওপর নিয়ে অন্যদের অন্ধকারে রেখে এদেশে ঐক্য বজায় রাখতে পারবন না। এ ব্যাপারে আমার আশঙ্কা রয়েছে। আমি চাই না, এই রাষ্ট্রীয় গুরুত্বপূর্ন প্রশ্নে কোনপ্রকার বিভেদ সৃষ্টি হোক বা মতদ্বৈধতা হোক। কিন্তু এ জন্যশুধু অন্যদের দোষারোপ করলে চলবে না। 

এ প্রশ্নে কেন বিলম্ব হচ্ছে সরকার তার কোন কারণ দেখাতে পারছেন না। এই বিলম্ব্র দরুন যে ক্ষতি সাধিত হয়েছে তা দুনিয়া দেখছে, ভারতের প্রতিটি মানুষ দেখেছেন। আমার পূর্ববর্তী বক্তাগণ একটি বিষয়ের দিকে ঈঙ্গিত করেছেন যে, অন্ততঃপক্ষে স্বীকৃতিদানের আশ্বাস না দেয়ার দরুন উদ্বাস্তুদের সংখ্যা নিরন্তর বেড় চলেছে। কোন ব্যাক্তি এজন্য আশ্বস্ত হতে পারছেন না যে স্বীকৃতি দেয়ার পরও দেশে উদ্বাস্তুদের সংখ্যা এইরুপ হতো। আমি বুঝতে পারছিনা, যদি সরকার স্বীকৃতি দিয়ে তাদের সাহায্য চাইতো, তারা সাহায্য করতে ততপর হতো, তবু এই ৮৫ লক্ষ লোক যারা উদ্বাস্তরূপে এসে পড়েছে তাদের সংখ্যা অনুরুপ হত। সরকার এখনো বলছেন, প্রতিদিন ৫০ হাজার লোক আসছে। পুনর্বাসন মন্ত্রীর বিবৃতি অনুযায়ী এই সংখ্যা কোটির কোঠা ছুঁতে পারে, এজন্য আমরা এ প্রশ্নে কোন মীমাংসায় আস্তে চাইছি না, আমরা অপেক্ষা করছি আর উদ্বাস্তুর সংখ্যা বেড়েই চলছে। আমাদের পদক্ষেপ না নেয়ায় এই সরল পরিনতি আমাদের দেশের ওপর পড়েছে। এটি এরূপ প্রত্যক্ষ যে, যে কেউ এটি দেখতে পারে। বহির্বিশ্বের মতের প্রশ্নে যতদুর বলা যায় আমরা তা অর্জনের চেষ্টা করছি। সরকারর ভাষ্য হচ্ছে, সারা বিশ্বে আমাদের প্রতিনিধি গেছে এবং বারবার এই উত্তর দেয়া হয়েছে যে, আমরা আশা করি ভারতের বিষয়টিকে তার খুব ভালোভাবে উপলব্ধি করতে শুরু করেছেন। তারা যদি বুঝতে আরম্ভ করেন তবে খুব ভালো কথা, কিন্তু তারা বহির্বিশ্বে এবং জাতিসংঘে যে কাজ করেছে তাতে এ কথার পরিপুষ্টি হয় না। জাতিসংঘে এ প্রশ্নে, জাতিসংঘের পক্ষ থেকে ভারত ও পাকিস্তানে পর্যবেক্ষন পাঠানোর জন্য আলোচনা ও প্রস্তুতি চলছে। ভারতে পর্যবেক্ষক পাঠানোর প্রেরণের বিষয়টি কিভাবে সৃষ্টি হলো। আমি বলছি, আমরা কখনই মেনে নেবো না। কিন্তু এ আলোচনা শুরু হলো কিভাবে? একদিকে আমরা উপলব্ধির কথা বলছি, একদিকে আমরা বলছি যে, বহির্বিশ্ব কর্তৃক এ সমস্যা উপলব্ধির প্রয়োজন আর অন্যদিকে জাতিসংঘ পর্যবেক্ষক পাকিস্তানের সঙ্গে ভারতে পাঠানোর কথা চলছে। ভারত ও পাকিস্তানের নেতাদের মধ্যে দ্বিপাক্ষিক আলোচনার মাধ্যমে রাজনৈতিক সমাধান বের করা উচিত। বিশ্বের যে সব রাষ্ট্র রাজনৈতিক সমাধানের কথা বলছে, আমি সরকারের কাছে জানতে চাই, কোন আন্তর্জাতিক শক্তি এ কথা স্পষ্ট করে বলেছে যে ইয়াহিয়া খানকে রাজনৈতিক সমাধান করতে হবে। তারা আওয়ামী লীগের সঙ্গে রাজনৈতিক সমাধানের কথা বলে থাকতে এটি তার অন্তর্গত রয়েছে, এরূপ হলে এ সম্পর্কে আলোকপাত করা হোক এবং সরকার এটি পরিষ্কারভাবে বলুন। আমি মনে করি রাজনৈতিক সমাধানের জন্য যে আলোচনা চলছে তাতে বিশ্বের সকল রাষ্ট্র পাকিস্তান ও ভারতকে দুটি পক্ষ ভেবে আসছে। আমরা বাংলাদেশের প্রশ্নটি কিভাবে বুঝিয়েছি, আমরা কি বলতে গিয়েছি এ প্রশ্ন  সাম্প্রতিক সফরের কি প্রভাব পড়েছে। 

এই সফরের ফলে অবশ্যই মানুষের মধ্যে উদ্বাস্তুদের সম্পর্কে কিছুটা সহানুভুতি জেগেছে। তাদের জন্য ঔষধ ও খাদ্য এসেছে এবং বিশ্ববাসীর কাছে হয়ত আমরা কিছু সাহায্যও পেয়েছি। আর হয়ত এরূপ কিছু সাহায্য আমরা পাব কিংবা সাহায্য বন্ধ হয়ে যাবে কিছু বলা যায় না কিন্তু যেখানে বাংলাদেশের স্বাধীনতার প্রশ্ন বিদ্যমান সেখানে রাজনৈতিক সমাধানের কথাবার্তা বিষয়টিকে কোনভাবে দাঁড় করিয়ে দিয়েছে যার দরুন বাংলাদেশের স্বাধীনতার প্রশ্নে এখনো কোন সিদ্ধান্ত হচ্ছে না। 
বাংলাদেশেকে আমরা স্বীকৃতি দিলে পাকিস্তানের যুদ্ধ বাধাবার একটি কারণ সৃষ্টি হবে এই বিতর্ক বারবার উত্থাপন করা হয়। আমি বুঝি না পাকিস্তান আমাদের স্বীকৃতির প্রশ্ন নিয়ে যুদ্ধ করার জন্য অপেক্ষা করছে। পাকিস্তান পরিষ্কারভাবে বলে দিয়েছে বাংলাদেশের কোনও অংশ যদি এমন হয়ে যায়, যেখানে পাকিস্তানী সৈন্যের প্রবেশ অসম্ভব হয়ে পড়ে কিংবা কোন অংশ যদি স্বাধীন হয়ে যায় তবে তার দায় দায়িত্বও ভারতের। এই ভিত্তিতে পাকিস্তান যুদ্ধ ঘোষনার অধিকারী হয়ে যাবে। এই ঘোষণা সে করে রেখেছে। সুতরাং আমরা যদি স্বীকৃতি না দেই তাহলে পাকিস্তান যুদ্ধ বাধাবে না আর যদি স্বীকৃতি দেই তাহলে যুদ্ধ বাধাবে এমন কোন কথা নেই। আমর জিজ্ঞাসা স্বীকৃতির ব্যাপারে এত বিলম্ব কেন? এটা কি এজন্য যে বাংলাদেশের মুক্তিবাহিনী নিজেরাই স্বাধীনতা যুদ্ধ করে নিজেদের দেশ স্বাধীন করবে, কিন্তু এই স্বাধীনতার দায়-দায়িত্ব পাকিস্তান ভারতের ওপর আরোপ করতে চাচ্ছে। পাকিস্তান ভারতের সঙ্গে যুদ্ধ বাধাবার কোন ছুঁতো পাচ্ছে না। তার জন্য আপনারা কতদূর নিজের দিক রক্ষা করা চলবেন। এখন একটি পথ মাত্র খোলা আছে, মুক্তিযোদ্ধা যাতে পাকিস্তানে কোন এলাকা মুক্ত করতে না পারে, এটা এজন্য যে, ভারত তাকে সে এলাকা মুক্ত করে দিয়েছে এবং যেহেতু ভারত সে এলাকা মুক্ত করে দিয়েছে সেজন্য পাকিস্তান ভারতের সঙ্গে যুদ্ধ করার পূর্ন অধিকারী পাকিস্তান এই অজুহাত দেখাতে সক্ষম না হয়। আমি মনে করি এরূপ বিতর্কে নেমে আমরা নিজেদেরকেই প্রতারনা করার চেষ্টা করছি। 

বাংলাদেশের প্রশ্নে আমাদের প্রতিবেশীর প্রশ্ন। বাংলাদেশের উদ্বাস্তু আজ ভারতের ভূ-খণ্ডে। তারা কেন ভারতে এসেছে? বাংলাদেশের অন্য প্রান্তে, খুব কাছাকাছি, বার্মায় কেন ঢুকে পড়লো না, ভারতে কেন এল? এটি ইতিহাসের কথা যা বাংলাদেশের সঙ্গে সংশ্লিষ্ট নয়, এটি পুরাতন ইতিহাস। এটি ১৯৪৭ সাল উত্তর ইতিহাস। পাকিস্তানের অত্যাচারে নিপীড়িত মানুষ ভারতে আসতো। বাংলাদেশের মানুষ অভিনব কিছু করেনি। পাকিস্তানী সৈন্যদের অত্যাচারে নির্যাতিত হয়ে মুক্তিকামী মানুষ বাঁচার সহজ উপায় মনে করে ভারতে এসেছে। 

শ্রী চাগলা এখানে বলেছেন বাংলাদেশের প্রতি স্বীকৃতি, বাংলাদেশের স্বাধীনতার ব্যাপারে সহানুভূতির অর্থই এই যে, পাকিস্তান আর পূর্ব পাকিস্তানের অংগ নিয়ে টিকে থাকবে না, পূর্ব পাকিস্তানে পাকিস্তানের বিলোপ ঘটে তবে আমাদের ভয় কিসের। যদি আমরা একথা প্রথমেই বলতাম তাহলে আমাকে সাম্প্রদায়িক ও পাকিস্তান বিরোধী বলে অভিহিত করা হত কিন্তু এখানে এ সম্বন্ধে অনেক কথা বলা হয়েছে। এই প্রস্তাব উত্তাপনকারী শ্রী প্রণব কুমার মুখার্জী বলেছেন, বাংলাদেশের এই যুদ্ধের সুযোগ নিয়ে পাকিস্তান পূর্ব বাংলা হতে প্রতিটি হিন্দুকে বের করে দেয়ার প্রয়াস নিচ্ছে। শ্রী চাগলা সরকারি হিসেবের উদ্ধৃতি দিয়ে বলেছেন, ৭০ লক্ষ রিফিউজীর মধ্যে ৬৫ লক্ষ হিন্দু। আজ এই সত্য কথাটি বললেও সরকারের দিক হতে বলা হবে  এই প্রশ্নকে সাম্প্রদায়িকতার দিকে নিয়ে যাওয়া উচিত হবে না। সত্য ভাষণে সাম্প্রদায়িক মোড়  আসে না। হয় আমরা যা ঘটছে তা থেকে নিজেদের চোখ ঢাকি, পাকিস্তানের অভিলাষ কি তা থেকেও আমরা দেশবাসীকে অন্ধকারে রাখি, নয়ত পাকিস্তান বাংলাদেশে কি করতে চায় তার উদ্ধেশ্য সম্পর্কে আমাদের কোন মাথাব্যথাই থাকা উচিত নয়। আমাদের দেশে এই প্রশ্নকে আমরা একটি জাতীয় সমস্যা মনে করি। 

আজ পাকিস্তান সামরিক তৎপরতার মধ্যে বেছে বেছে প্রতিটি হিন্দুকে পূর্ব বাংলা হতে ভারতে বহিষ্কার করে দেয়ার জন্য সুপরিকল্পিতভাবে কাজ করে যাচ্ছে যখন থেকে পাকিস্তান হয়েছে তখন হতে তার এই মনভাব সক্রিয়। ভারত পাকিস্তান বিভাগের শর্তসমুহ ১৯৪৭ এর ১৪ই আগস্ট হতেই মুছে ফেলা হয়েছে। পাকিস্তান কখনো তার তোয়াক্কা রাখেনি। পাকিস্তান এসব পরিস্থিতি সৃষ্টি করেছে এবং করার জন্য পশ্চিম পাকিস্তানের বিপরীতে বাংলাদেশের  জনসংখ্যা হ্রাস করতে হবে, ওই নীল নক্সার  অন্তর্গত এই শেষোক্ত বিষয়টির বিষয়ক্রিয়া অধিকতর তীব্র। ইহা তাদের নীলনক্সা অনুযায়ী পূর্ণ হচ্ছে। আজ আমরা যদি উদ্বাস্তুদের এই বোঝা হতে আমাদের দেশকে মুক্ত করতে চাই তাহলে বাংলাদেশকে স্বীকৃতি দেয়া ছাড়া গত্যন্তর নেই। এটা তারা নিজেরাই চাচ্ছে, আমরা নিজেদের পক্ষ হতে করছি না, এটা বাংলাদেশের আওয়ামী লীগের লোকেরই বলছে যারা নির্বাচনে বাংলাদেশের প্রায় ৯৮ ভাগ জনসমর্থন পেয়েছে। যে ক্ষমতাসীন দলের সরকার তাকে সে দলই নির্বাচনে নেমে জনগণের ভোট নেয় এটা আমরা দেখে আসছি কিন্তু মিলিটারী জান্তার অধীনে একটি বিরোধীদল ৯৮ ভাগ সমর্থন লাভ করে, এটি পৃথিবীতে সম্ভবতঃ নজিরবিহীন আর এই প্রবল জনসমর্থন প্রাপ্ত হয়েছে বাংলাদেশের আজকের নবগঠিত সরকার। তারা আবেদন করেছে তাদেরকে স্বীকৃতি দিতে, তাদেরকে সাহায্য করতে। আমরা তাদের স্বীকৃতি দিয়ে তাদের মিত্রতা লাভ করতে পারি, এই গনহত্যার ইতিহাস ওখানেই থামাতে পারি। গেরিলা যুদ্ধের দ্বারা তারা নিজেদের স্বাধীনতা অর্জনের একটি অন্তর্জালা একটি আকাঙ্খা প্রকট করেছেন মাত্র। গেরিলাযুদ্ধ সৈন্যদের হয়রানি করতে পারে, সৈন্যদের দ্বারা কৃত অত্যাচার ঠেকাতে পারে না। যদি আমরা বাংলাদেশের ওপর নির্যাতন রোধ করতে চাই, সৈন্যদের দ্বারা পরিচালিত গনহত্যা বন্ধ করাতে চাই স্বীকৃতি লাভের পর বাংলাদেশ সরকার আমাদের কাছে এ কাজের জন্যই সাহায্যের আবেদন রেখেছেন। অতএব, এ প্রশ্নে আমাদের আর বিলম্ব কয়া উচিত নয়। 

বাবু জয়প্রকাশ নারায়ণও এটি সমর্থন করেছেন। তিনিও বিশ্বসফর করে … তিনি এতদূর বলেছেন, বাংলাদেশকে স্বীকৃতি দিলে পাকিস্তান যদি যুদ্ধ ঘোষণা করে, তবে পাকিস্তান যুদ্ধ ঘোষণা করবে শুধু এই ভয়ে আমাদের এটি এড়ানো উচিত হবে না। বাংলাদেশের প্রতিও আমাদের একটি কর্তব্য আছে, আমরা তা পালন করব। সরকারের এতে বিলম্ব করে আপন কর্তব্য হতে পেছনে সরে আসছে এতে আমরা ক্ষুদ্ধ এবং এ আশঙ্কা সারা দেশে বিস্তারিত হচ্ছে। এ কারণে একটা অসন্তোষ সৃষ্টি হচ্ছে, এই অসন্তোষ এখন প্রকট হবে। সরকারকে তার কর্তব্যদের প্রতি সজাগ করার জন্য, সরকারকে তার অবধারিত কর্ম সত্বার বাস্তবায়ন করানোর জন্য কাল থেকেই আমার পার্টি সতুগ্রহের ঘোষণা করেছে। আমার নেতা শ্রী পীতাম্বর দাস এই সত্যগ্রহের নেতৃত্ব করেছেন। এটি সরকারের এই কর্তব্যবোধের প্রেক্ষিতে সত্বর মীমাংসা করার জন্য। কিন্তু সরকার যদি কোন পদক্ষেপ না নেন তবে তার ফলে উদ্ভুত পরিস্থিতির কুপরিনতি সারা দেশে দেখা দিতে পারে। এমন এক বিষয় যার ওপর নীতিগত দিক থেকে আমরা সবাই একমনা, আমি চাই না, তার ওপর দেশে কোন প্রকারদ্বৈত সৃষ্টি হোক। আমরা আজ পর্যন্ত মিলেমিশে একাজ করেছি সামনেও একাজ মিলেমিশে করবার অবকাশ আছে। এজন্য এ প্রস্তাবের মাধ্যমে একটি আবেদন করা হয়েছে। ………… সংশোধনের মারফত শ্রী জগদ্মবী প্রসাদ যা এনেছেন ------ যে শুধু স্বীকৃতি দিয়ে চলবে না, স্বীকৃতির সঙ্গে সঙ্গে তাদেরকে সামরিক তথা অন্য সাহায্য দিতে হবে। এখন একথাও সুস্পষ্টভাবে উল্লেখ করা আবশ্যক যাতে এ থেকে পেছনে সরে যাবার কোন অবকাশ না থাকে। প্রস্তাবক মহদয় বলেছেন যে, স্বীকৃতি দেয়া হোক, আমরা আরেকটি সংশোধন চাই এ, স্বীকৃতি দিয়ে তাদেরকে সামরিক সাহায্যও দেয়া হোক। এই সনশোধনীর  সঙ্গে প্রস্তাবকেও মেনে নেয়া হোক, আমরা এটাই চাই। 

শ্রী শীলভদ্র ইয়াজি (বিহার)- উপ-সভাপতি মহোদয় বাংলাদেশে মুজিবুর রহমানের নেতৃত্বে যে সরকার গঠিত হয়েছে তাকে স্বীকৃতি দেবার ব্যাপারে শ্রী প্রণব কুমার বাবুর প্রস্তাব আমি সমর্থন করছি। কিন্তু তিনি যে পার্লামেন্টের এই অধিবেশন চলাকালেই স্বীকৃতি চাচ্ছেন আমি তার বিরোধিতা করি। এই সঙ্গে আমি শ্রী পুরকায়স্থ ও শ্রী সোনারাম কেশরীর সংশোধনীর সমর্থন জানাই যাতে বলা হয়েছে, বাংলাদেশকে স্বীকৃতি দেবার বিষয়টি সরকারের উপর ছেড়ে দেওয়া উচিৎ। 

উপ-সভাপতি মহোদয়, ২৫ মার্চের পর উভয় পরিষদে বাংলাদেশ সম্পর্কে প্রস্তাব পাস করার পর হতে বাংলাদেশে হিটলারশাহী চলছে। যখন প্রস্তাব পাস হয়েছিল তখন বাংলাদেশকে সর্বপ্রকার সাহায্য দানের আশ্বাস দেয়া হয়েছিল। এখন প্রশ্ন উঠেছে, স্বীকৃতি দিয়ে যদি সাহায্য দেয়া হয় কিংবা না দিয়েও দেয়া হয়, আমি এর গভীরতায় যেতে চাইনা, আমি সরকারের কাছে একটি কথা রাখতে চাই যে বাংলাদেশের মানুষ তাদের দেশে যে স্বাধীনতার সংগ্রাম গণতন্ত্রের সংগ্রাম করছে সেটা কি তাদেরই সংগ্রাম? না। তারা তো সারা বিশ্বের জন্য সংগ্রামরত। ভারতের জন্যও তারা সংগ্রাম করছে। 

দোষী কে? মুসলিমলীগ ও কংগ্রেসের নেতারা দেশ ত্যাগ করেছে। দেশ ভাগের পর মুসলিমলীগ ও কংগ্রেসিরা গদিতে বসেছে। এব্যাপারে জনসাধারণের রায় মোটেও নেয়া হয়নি। দেশ ত্যাগের পর জনসাধারণ যদি মুজিবুর রহমানের নেতৃত্বে ইলেকশনে আসত এবং তিনি প্রধানমন্ত্রী হতেন তাহলে তার পরে পাকিস্তানকে ভাঙবার প্রশ্ন কোথা থেকে উঠত? কিন্তু কাইয়ুম খাঁ ও ভুট্টো বলেছেন দুইজন প্রধানমন্ত্রী হবেন এবং ইয়াহিয়া খাঁ কে প্ররোচনা দিয়েছেন যে এমন কোন কিছু হওয়া উচিৎ নয়। মুজিবুর রহমান তো সমগ্র পাকিস্তানের কথাই বলতেন, তিনি শুধু বাংলাদেশের কথা বলতেন না। মুজিবুর রহমানের পার্টি সংখ্যাগরিষ্ঠতা অর্জন হওয়া সত্ত্বেও তাকে শাসনের বাগডোর দেয়া হয়নি। ইয়াহিয়া খাঁ ও টিক্কা খাঁ ডাণ্ডা নিয়ে তাদের সামনে দাঁড়িয়ে জনগণকে প্রহার করেছে। এজন্য আমি বলতে চাই, এযুদ্ধ শুধু বাংলাদেশরই নয় ধরে নিন, আমাদের দেশেও কোন পাগল ইয়াহিয়া খাঁ হয়ে গেল, এখনকার সরকারকে জেলে আটক করল এবং জনসাধারণকে প্রহার করা শুরু করে দিল, আমি সরকারকে জিজ্ঞেস করব তখন কি অবস্থা হবে? আজ বাংলাদেশের সংগ্রাম যারা করছে তারা গণতন্ত্রের জন্য, প্রজাতন্ত্রের জন্য এবং সমগ্র বিশ্বের জন্য লড়ছে। 

আমার ক্ষোভ রয়েছে রাশিয়া ও অ্যামেরিকার ওপর। তারা জনগণের প্রতিনিধিবৃন্দের ওকালতি করেন, প্রজাতন্ত্রের দোহাই দেন কিন্তু বাংলাদেশের সাহায্যের জন্য অগ্রসর হচ্ছেন না। চিন নিজেকে জনগণের সবচেয়ে বড় ত্রাণকর্তা মনে করে, সেও আজ বাংলাদেশের জনগণকে নির্মুল করতে তাদের স্বাধীনতা যুদ্ধে ইউয়াহিয়া খাঁর সরকারকে সর্বোতভাবে সাহায্য করছে এবং বলছে আমরা ইয়াহিয়া খাঁর হিটলারশাহীকে সাহায্য করব। আজ যারা গণতন্ত্রপ্রিয় লোক আছেন তারা কোথায় চলে গেছেন, বাংলাদেশে যে গণহত্যা চলছে তা থামানোর চেষ্টা কেন করা হচ্ছেনা? এবং তার বিরুদ্ধে কেন আওয়াজ তোলা হচ্ছেনা? এটি মহাভারতের মত ব্যাপার হয়ে গেছে। যখন ধ্রুপদীর শাড়ি হরণ করা হয়েছিল তখন যত বড় বড় ব্যাক্তি ছিলেন ভীষ্মপিতামহ এবং কৃষ্ণ এরা নিষ্ক্রিয়ভাবে তাকিয়ে ছিলেন এবং এরই ফলে তখন মহাভারত যুদ্ধ সঙ্ঘটিত হয়েছিল। আজ বাংলাদেশ হতে আমাদের দেশে ৭০ লক্ষ লোক এসে পড়েছে এবং ইয়াহিয়া খাঁর সৈন্যরা বাংলাদেশে সাত লক্ষ লোক মেরে ফেলেছে। ধ্রুপদীর শাড়ি হরণ করা হয়েছিল। তখন মহাভারত যুদ্ধ হয়েছিল। আজ এত মানুষ নিহত হয়েছে তবু ভারতের জনগণ চুপচাপ বসে আছেন। রাবণ সীতাকে লংকা নিয়ে গিয়েছিল, যার ফলে যুদ্ধ হল এবং রামায়ণ রচিত হল। কংগ্রেস ও মুসলিমলীগ দেশকে বিভক্ত করেছিলেন, বাংলাদেশের জনগণ ভুল করেনি, ভুল করেছিলেন আপনারা যারা দেশ ভাগ করেছিলেন। 

জনসাধারণের কোন ভুল ছিলোনা। আপনাদের দরুন দেশ ভাগ হয়েছে, যারা ডিক্টেটর, যারা সেনা পরিচালক, যারা গ্রামের পর গ্রাম জ্বালিয়ে দিয়েছে। একথা বলতে আমার লজ্জা হচ্ছে যে বাংলাদেশের নারীদের উপর কি কি অত্যাচার হয়েছে। এসব কথা আমি সংবাদপত্র পড়ে বলছিনা, আমি সেখানে যাই, তাদের লোকজনদের সাথে সাক্ষাত করি এবং এই ভিত্তিতে বলতে পারি, কোন মুর্দা লোকও যদি ওইসব কথা শোনে তবে তার মধ্যে ক্রোধের সঞ্চার হবে এবং ইচ্ছে হবে অস্ত্র নিয়ে বাংলাদেশে গিয়ে তাদের হেফাজত করতে। পরিস্থিতি এরূপ কিন্তু আমরা কিছু করছিনা। এক কোটি রিফিউজি এসে যাবে, সরকার বলছেন ৭০ লক্ষ এসে পড়েছে। 

শ্রী নাগেশ্বর প্রসাদ শাহীঃ ৮০ লক্ষ। 
শিল ভদ্র ইয়াজিঃ যখন গণতন্ত্রের সংগ্রাম চলছে তখন শরণ সিংহ ভিষনু পিতামহের মত কি বসে থাকবেন, চ্যাবন বসে থাকবেন, ইন্দিরা গান্ধী বসে থাকবেন, রাশিয়া বসে থাকবে, চীন বসে থাকবে? অ্যামেরিকাও বলছে যে, আমরা সারা পৃথিবীর গণতন্ত্রের জন্য লড়ছি, তাহলে সে কী করছে? ওখানে গণতন্ত্রের কবর হচ্ছে এবং এর সাথে সাথে যে গণতন্ত্রপ্রিয় লোকেরা ভোট দিয়েছিল তাদেরকে বেছে বেছে মারা হচ্ছে। হিন্দু মুসলিম প্রসঙ্গ আমি তুলছিনা, হিন্দুদের মধ্যে ১০০ ভাগই তো মুজিবুর রহমানের নেতৃত্বাধীন ছিল। 

শ্রী যোগেন্দ্র মিত্র (উত্তরপ্রদেশ)- আপনার জানা আছে ১০০ ভাগই ছিল? 

শ্রী শিলভদ্র ইয়াজিঃ আপনি এখানে বসে আছেন, আমি সেখানে যাই, মুক্তিফৌজদের সাথে দেখা করে আসি, আপনি শুধু লক্ষৌ পর্যন্ত যান, আপনি শুধু দর্শক। 

আমি বলছিলাম গণতন্ত্রের যে সংগ্রাম চলছে তাতে আমাদের করনীয় কি। এখন স্বীকৃতি দেয়া হবে কিনা। আমাদের আজাদহীনদের সরকার গঠিত হয়েছিল নেতাজির নেতৃত্বে, কোন সরকার স্বীকৃতি দিলো কি দিলনা, আমরা যুদ্ধে গেছি। আমি সে বিষয়ের গভীরতায় যেতে চাইনা। স্বীকৃতি দিলে কাল যুদ্ধ শুরু হয়ে যাবে আমি এটাও মানিনা। পাকিস্তান আজ ভাঙছে ভুট্টোর নির্বুদ্ধিতায়, ইয়াহিয়া খানের ভুলে পাকিস্তান ভাঙ্গনের প্রান্তে। এবং চূড়ান্তভাবে ভাঙবে, কিন্তু আমাদের সরকার কি ভূমিকা পালন করবে। দ্বিজাতি তত্ত্ব চিরদিনের জনু নির্মুল করবে না কি করবে। সে যদি এখনি কোন পদক্ষেপ না নেয় তবে পূর্ববর্তি বক্তাগণ যেমন বলেছেন, তাদের সাহায্যার্থে অন্য কেউ আসবে, বাংলাদেশের লোক আপনাকে ধন্যবাদ জানাবে, (বলবে), যতখানি করেছেন ঠিক করেছেন, কিন্তু শুধু বাংলাদেশই নয়, সম্পূর্ণ ইস্টার্ণ জোন আপনার হাত থেকে বেরিয়ে যাবে, এরূপ ফোর্সেস আছে আপনাকে সাবধানী দিচ্ছি। সরকার কখন একশন নেবেন, কখন কি করবেন, আমি জানিনা। কিন্তু সরকার বাংলাদেশে যুদ্ধরত মুক্তিফৌজের সাহায্য করা উচিৎ এটা নিশ্চিত করুক। অনেকেই একথা তোলেন যে, সাহায্য কীভাবে দেয়া হবে? পাকিস্তান কীভাবে করছে, বিদ্রোহী নাগাদের ট্রেনিং ঢাকাতে হয়, মিজোদের হয় --- তারা বলেনা, কিন্তু আপনি করেননি। আমাদের সরকার কি করেছে? বিজু পাটনায়ক আশ্চর্য কথা বলেন, তার বক্তৃতায় তিনি বলেছেন, মুক্তিফৌজের যুদ্ধ কাগজের যুদ্ধ, তিনি নিজেকে স্ফুটনিক বলেন কিন্তু সৎ বুদ্ধি একটুও নেই। তারা কত বীরত্বের সাথে যুদ্ধ করছে। ফ্রন্টে গিয়ে আপনি তাদের মনোবল দেখুন, আপনি দেখে আশ্চর্য হবেন, নেতাজির নেতৃত্বে যে আজাদহিন্দ ফৌজ যুদ্ধ করেছিল তাদের চেয়ে এদের মনোবল বেশী উঁচু। মুক্তিফৌজে যত যোদ্ধা আছেন কারও স্ত্রী নিহত হয়েছেন, কারণ কোনয়, কারও অন্য কেউ মারা গেছে। কিন্তু তাদের চেহারায় কোন ঔদাসীন্য নেই। তাদের এই হুসও নেই এ তারা খেতে পাবে কিনা। আজাদহিন্দ ফৌজ যোদ্ধাদের স্ত্রী কন্যারা তো নিরাপদ ছিল, তাদের চেয়ে এরূপ অতিরিক্ত কষ্ট সয়ে এরা লড়ছে। 

এজন্য সোজা কথায় আমি সরকারকে বলতে চাই যে, সরকার বাংলাদেশের স্বীকৃতি ঘোষণা করুন বা না করুন কিন্তু তাদেরকে সাহায্য দানের ঘোষনা যেন অবশ্যই করেন। রাজ নারায়ণ বাবু বলেছেন, শুধু পার্লামেন্টের যুদ্ধ ঘোষণা করলে চলবে না। কূটনীতিও সংসারে একটি বড় জিনিস। উত্তম কূটনীতি হচ্ছে মিথ্যা কত ভালো বলা যায় তা জানা থাকা চাই। উত্তম কূটনীতি অনুসারে আপনার যা করনীয় তা করুন কিন্তু এটা  বলবেন না। আমাদের চাণক্য ও কৃষ্ণের নীতি অনুসরণ করা উচিৎ। ‘আস্যুথম্না হতঃ নরো ব কুঞ্জরঃ’ নীতি গ্রহণ করে আমাদের শ্রীকৃষ্ণ ও চাণক্যের প্রদর্শিত পথে চলে কার্য সিদ্ধি করতে হবে। মুক্তিফৌজকে আমাদের সাহায্য করতে হবে এবং আমরা সাহায্যও করেছি কিন্তু আমরা কিছু বলব না। এভাবে তাদেরকে আরও রসদ দিয়ে সাহায্য করা আবশ্যক। যেভাবে চলছে সেভাবে কাজ হবেনা। এই প্রেক্ষাপটে আমাদের প্রধানমন্ত্রী এই সংসদে ঘোষণা করেছেন যে, বাংলাদেশের জন্য ভারতবর্ষের লোকজন যদি জাহান্নামে যাবার প্রয়োজন হয় তাহলে সেখানে যাবার জন্যও প্রস্তুত থাকা চাই। আগেও পাকিস্তান যখন গোলমাল (গড়বর) করেছিল তখন আমরা লাহোর ও শিয়ালকোট পর্যন্ত গিয়েছিলাম। ভবিষ্যতেও যদি দরকার হয় আবার আমরা তাই করব। 

শ্রী পীতাম্বর দাশঃ আপনি পরোক্ষভাবে লাহোরকে জাহান্নাম বানিয়ে দিলেন। 

শ্রী শিলভদ্র ইয়াজিঃ এব্যাপারে সমাধানের প্রশ্ন যতটুকু তা আর্মিকে করতে হবে আমি তা মানিনা। সিভিলিয়ান সরকারই সমাধান করবে। আমাদেরকে অতি সত্বর সমাধানে পৌঁছাতে হবে --- জেনারেল কায়োল এর কথা আমি সমর্থন করিনা। আমার বোঝা হয়ে গেছে অ্যামেরিকা কতখানি গণতন্ত্রপ্রিয়, রাশিয়া করোখানি গণতন্ত্রপ্রিয়, চীন কতখানি গণতন্ত্রপ্রিয়, সকলের মুখোশ উন্মোচন হচ্ছে। আজ বাংলাদেশে যে যুদ্ধ হচ্ছে তা গণতন্ত্র রক্ষার জন্য। ওটি শুধু মুজিবুর রহমান ও আওয়ামীলীগের লড়াই নয়, তাদের থামানোর জন্য সারা বিশ্বের মানুষ উঠে আসতে পারে। 

সরকারের কাছে আমার নিবেদন, বাংলাদেশের স্বীকৃতির প্রশ্নে আমি রাজনারায়ণ মহাশয়ের সঙ্গে একমত। কিন্তু আমি এও চাই যে, তাদেরকে এমন সাহায্য দেওয়া উচিৎ যা দিয়ে সেখানে যত জুলুম অত্যাচার হচ্ছে সত্বর তার অবসান ঘটে। এভাবে যে দ্বিজাতি তত্ত্বের ভিত্তিতে পাকিস্তান রচিত হয়েছিল সে তত্ত্বের শেষ আপনাআপনি হয়ে যাবে। এর সাথে সাথে সেখানে সমাজবাদের প্রতিষ্ঠার জন্য যে ঘোঘনা হয়েছে, সমাজবাদের নামের ওপর ভারত ও পাকিস্তানের মাঝে এ কৃত্রিম প্রাচীর দাঁড়িয়ে আছে তাকে ধুলিস্ম্যাত করতে আমরা সফল হব। আজ বিশ্বে যখন কোরিয়া ও জার্মানির একত্রীকরণের কথা হচ্ছে তখন পাকিস্তানের ব্যাপারে বিশ্বশক্তিসমূহের আপন নীতির ওপরে লজ্জা হয়না। বিশ্ব শক্তিসমূহ যখন বলছে জার্মানির একত্রীকরণ হওয়া উচিৎ, ভিয়েতনামের একত্রীকরণ হওয়া উচিৎ, তাহলে তারা আজকে বাংলাদেশের ব্যাপারে নীরব কেন? সমাজবাদের নামে অতি সত্ত্বর আমাদেরকে ‘টু-নেশন থিওরি’র বিলোপ ঘটাতে হবে। এরই মধ্যে আমাদের কল্যাণ, আমাদের দেশের কল্যাণ, বাংলাদেশের কল্যাণ রয়েছে এবং সারা বিশ্বের যত গণতন্ত্রপ্রিয় মানুষ আছে তাদেরও কল্যাণ রয়েছে। এসব কথার সঙ্গে শ্রী মুখার্জি বাংলাদেশকে স্বীকৃতি দানের যে প্রস্তাব রেখেছেন আমি তাকেও সমর্থন জানাই। সঙ্গে সঙ্গে পুরোকায়স্থ মহাশয় ও সীতারাম মহাশয়ের সংশোধনীয়ও আমি সমর্থন করছি। পরিশেষে আমি এই বলে বসে যাচ্ছি যে, কচ্ছপ গতিতে কাজ চলবে না। আপানাকে আরও দৃঢ়তার সঙ্গে অগ্রসর হতে হবে। জয় হিন্দ। জয় বাংলাদেশ। 

[জনাব.ডেপুটি চেয়ারম্যান]
শ্রী এস জি সারদেশাই(মহারাষ্ট্র): জনাব ডেপুটি চেয়ারম্যান, বাংলাদেশ সরকারের স্বীকৃতির দাবি এই হাউজ ও পাশাপাশি অন্যান্য হাউসের সামনে উত্থাপন করা হয়েছে। সরকার কখনোই এই দাবির বিরোধিতা করে নাই। তারা নীতিগতভাবে এটা গ্রহণ করেছে, কিন্তু যথাযথ সময়ে বাংলাদেশ সরকারকে স্বীকৃতি দেয়নি। কিন্তু বিষয় হল এটা কোনো বিলম্ব করার বিষয় নয়। এই দাবী হাউজের বাইরে সারা দেশে ক্রমশ বাড়ছে। ক্ষমতাসীন পার্টি গোঁ ধরে আছে। এটা শুধু বিরোধী দলের প্রশ্ন না। প্রশ্ন হল এই গোঁ ধরা বাড়ছে কেন? যদি এই বিষয়টি আরও দেরী হয়, তাহলে ভবিষ্যতে বাংলাদেশের জন্য অনেক বড় দুর্যোগ নেমে আসবে। সরকারের উচিৎ বিষয়টি বিবেচনায় আনা। তারা বলে যে, তারা বাংলাদেশের মুক্তিযোদ্ধাদের নির্দিষ্ট সহায়তা দান করছে। কিন্তু তা নয়। এটি সত্য যে, বাংলাদেশের অভ্যন্তরে মুক্তিবাহিনী অনেক সংগঠিত। এবং তাদের কাজ আরো ভালো ও চমৎকার সমন্বয় হচ্ছে। 

কিন্তু অন্য দিকে আমাদের উদ্বেগের বিষয় আছে। এই সব কার্যক্রম সত্ত্বেও, সপ্তাহে সপ্তাহে এবং মাসের পর মাস এই সরকার একটি আত্মরক্ষামূলক অবস্থানে যাচ্ছে। এটা নিয়ে অতি বিলম্ব করা হচ্ছে এবং এর ফলে চূড়ান্ত বিজয় কঠিন হয়ে পড়বে। সাম্প্রতিক সময়ে শরণার্থী সংখ্যা বাড়ছে। আমরা যে সংখ্যা জানি তা হল ৩.৫ মিলিয়ন যা ছিল কয়েক সপ্তাহ আগের। এখন এটা ৮ মিলিয়ন। জানিনা এটা কোথায় শেষ হবে। মাত্র কয়েক মাস আগে ইয়াহিয়া খান বলেন যে, তিনি ভারতের সাথে কোন যুদ্ধ চান না এবং হয়ত ভারতীয় প্রধানমন্ত্রী যুদ্ধ চান না। অথচ তিনি এখন যুদ্ধের হুমকি দিচ্ছেন। এমনকি যখন পররাষ্ট্রমন্ত্রী মার্কিন যুক্তরাষ্ট্র ভ্রমণ করছিলেন তখন তাকে আশ্বস্ত করা হয়েছে যে পূর্ব পাকিস্তানে তারা আর কোন অস্ত্র সরবরাহ করবেনা। কিন্তু এখন প্রকাশ্যে তারা বলেন যে তারা পাকিস্তানে অস্ত্র সরবরাহ চালিয়ে যাচ্ছে। যে ধারণা প্রথমে প্রিন্স সাদ্রুদ্দিন করেছিলেন তাই এখন জাতিসংঘের মহাসচিব করছেন। এর মানে কি? তার মানে খুব সহজ, পাশ্চাত্য ক্ষমতা, মার্কিন যুক্তরাষ্ট্র এবং চীন বাংলাদেশের জনগণকে জবাই ও গণহত্যায় সাহায্য করছে। পাকিস্তানি সামরিক জান্তারা তাদের সশস্ত্র হামলা চালিয়ে যাচ্ছেন। লক্ষ লক্ষ মানুষ ভারতে পালিয়ে যাচ্ছে। এতে করে ভারতের অর্থনিতী দুর্বল হয়ে গেলে ভারত হয়ত বাংলাদেশকে আর সাহায্য করতে পারবেনা। এটা দিনের পর দিন ঘটছে। আমি পররাষ্ট্রমন্ত্রীর কাছে জানতে চাই আমাদের নীতি অনুযায়ী আসলে কি কাজ হচ্ছে? যদি তা না হয় তাহলে আমি বলব এর কোন ভালো ফল নাই। বাইবেলে আছে ভাই স্বর্গের যাওয়ার রাস্তা ভালো ইচ্ছা দ্বারা পূরন হয়। কিন্তু এই পলিসির আসল ফল কি? চার মাস পর ফল কী হল? আমাদের লক্ষ্য, ভারতকে শক্তিশালী করা মুক্তিযোদ্ধাদের শক্তিশালী করা। যাতে তারা পাকিস্তানের সাথে যুদ্ধ করে জিততে পারে এবং বাংলাদেশে একটি স্বাধীন সরকার ব্যাবস্থা চালু করতে পারে। যার ভিত্তিতে শরণার্থীরা ফিরে যেতে চাইবে। আর যদি উত্তর এমন হয় যে আমাদের এখন এসব করার প্রস্তুতি নেই তাহলে জানতে চাই আগে কি করেছি তাহলে আমরা? এজন্যই আমাদের এখন স্বতন্ত্র্র নতুন চিন্তার  প্রয়োজন। সাহসী পদক্ষেপ গ্রহণ করতে হবে। এবং এই পর্যায় বাংলাদেশ সরকারকে স্বীকৃতি প্রদান একটি গুরুত্বপূর্ণ ইস্যুতে পরিণত হয়েছে। এটাকে আপনি বাইপাস করতে পারেন না। 

স্যার, এই সরকার অতীতে সব সময় বলেছে এটা ইন্দো-পাক সমস্যা না। স্যার, আমি এই সরকারের পররাষ্ট্রমন্ত্রীকে স্পষ্টভাবে এটির উত্তর দিতে বলছি। বাংলাদেশের জনগণ কারা? তারা কি ভারতীয় ব্রহ্মদের মত যে এখানে সেখানে ঘুরে বেড়াবে? যাদের কোন আকার নেই আকৃতি নেই; নিরাকার নিগুনা? বাংলাদেশের জনগণ কর্পোরেট বাস্তবতার সম্মুখীন। এবং এর একটাই অর্থ হয়। তা হল নির্বাচিত প্রতিনিধিদের দিয়ে বাংলাদেশের সরকার গঠন। বাংলাদেশ সরকার মানে বাংলাদেশের এবং যদি আমরা এত পরিষ্কারভাবে না বলতে পারি তাহলে ধীরে ধীরে আমরা ডুবে যাব। স্যার যুক্তরাষ্ট্র ও পাকিস্তানের  সর্বশেষ ষড়যন্ত্র কি? সাম্প্রতিক ষড়যন্ত্র হচ্ছে হারানো, নিশ্চিত ভাবে হারানো, রাতারাতি নয়, ধাপে ধাপে। সরকারকে এমন একটা অবস্থানে আনতে বাধ্য করা যাতে এটা ভারত-পাকিস্তান ইস্যুতে মোড় নেয়। এটার বিরুদ্ধে প্রতিবাদ করা হয়েছে। এটি ইন্দোপাক ইস্যু নয়। এটা বাংলাদেশ ও পাকিস্তানের জনগণের মধ্যকার সমস্যা। এই মুহুর্তে সমগ্র বিশ্বের সামনে বাংলাদেশ সরকারকে স্বীকৃতি দেয়া উচিৎ। আমরা বলতে চাই মুজিবুর রহমানের নেতৃত্বের আওয়ামী লীগ ছাড়া আর কোন সেটেলমেন্ট গ্রহণযোগ্য নয়। যতক্ষণ না আপনি এটা একেবারে স্পষ্ট করছেন ততক্ষণ আমাদের অবস্থান দিন দিন খারাপ হচ্ছে। 

স্যার আমি আপনাকে অন্য কিছু বলতে পারি। আমি আপনাকে আরও কিছু বাস্তবতা তুলে ধরছি। এই সংসদে সর্বসম্মতভাবে একটি সংগ্রামের সমর্থন পাস করেছি। এই সংসদে পরবর্তী বিবৃতিতে প্রধানমন্ত্রী বলেন, আমরা পাকিস্তানি শাসকদের সমস্যার সমাধান করার জন্য ভারতের খরচে এবং ভারতের মাটিতে তাদের অভ্যন্তরীণ সমস্যার মীমাংসা করার জন্য অনুমতি দিতে পারি না। পরবর্তীকালে তিনি বলেন, ভারতকে অনেক কঠিন সময় পাড় করতে হবে এই প্রশ্নের মীমাংসা করতে হলে। এটা পরে বলা হয়েছিল যে যদি আন্তর্জাতিক সম্প্রদায় এই ব্যাপারটা রাজনৈতিক নিষ্পত্তির বিষয় আমলে না নেন তাহলে ভারত একতরফা পদক্ষেপ নিতে বাধ্য হবে। এই হাউস বিবৃতি দেয়া হয় ভারত একতরফা পদক্ষেপ নেবে। কিন্তু এই হাউজের কেউ জানে না এই একতরফা পদক্ষেপ দ্বারা কি বোঝানো হয়েছে। আমি বলছি না ভারতের সশস্ত্র বাহিনী পাকিস্তান চলে যাবে। কিন্তু একতরফা পদক্ষেপ বলতে কি বোঝানো হয়েছে তা স্পষ্ট করা আবশ্যক। যখনই পররাষ্ট্র মন্ত্রীকে বলা হয়েছে, "আপনি শক্তিশালী বার্তা কেন পাঠান না? প্রকাশ্যে বলা হয়েছিল যে, মার্কিন অস্ত্র পাকিস্তানে পরিচালিত হবে না কিন্তু সেটি যে মিথ্যা ছিল তা প্রকাশ পেয়েছে। মার্কিন সাহায্য পাকিস্তানের জন্য চলমান এবং এটি মোটেই বন্ধুসুলভ কাজ নয়। তারপর বলা হয় যে এটি কূটনৈতিক কারণ। এর কূটনৈতিক প্রয়োগ থাকতে পারে। কেন নয়? আমরা তো সেখানে সেনা ঠেলে পাঠাচ্ছি না। কেউ না। কিন্তু এটা যদি বিশ্বকে বোঝাতে হয় তাহলে শক্তিশালী বার্তা দিতে হবে। এটা আমাদের এক ধরণের অপমান। পাকিস্তানি শাসকরা ভারতে মানুষকে ঠেলে পাঠাচ্ছে এবং উল্টা পাল্টা বলছে। তাই এর জন্য শক্তিশালী বার্তা দিতে হবে। 

কিন্তু আপনি শক্তিশালী বার্তা দিচ্ছেন না। এর কী কারণ থাকতে পারে? এক উপসংহার তারা টেনেছে - আর তা হল ভারত হয়ত আপাতত কিছু করতে যাচ্ছেনা। তাই এই মুহুর্তে বাংলাদেশকে স্বীকৃতির প্রশ্নটা বাস্তবসম্মত ও গুরুত্তপূর্ন। এটা শুধু নীতির প্রশ্ন না। এটা বলতে দেরি হবে না যে আমরা নীতিগতভাবে তা গ্রহণ করব। কিন্তু আমরা কখন উপযুক্ত সময় মনে করব সেটা নির্ধারন জরুরী। সময় আছে। কিন্তু এই অবস্থায় সময় খুব কম। তাই নির্দিষ্ট কিছু রেফারেন্স তৈরি করতে হবে। আমার বন্ধু, জনাব ইয়াজি বলেছেন, ‘জাতীয় স্বার্থ’ - এই শব্দ দিয়ে তিনি কি বুঝিয়েছেন আমি জানতে চাই। কিভাবে আপনি আমাদের জাতীয় স্বার্থের দৃষ্টিকোণ থেকে সোভিয়েত ইউনিয়ন এবং মার্কিন যুক্তরাষ্ট্রের অবস্থান দেখেন? আমার বন্ধু সবসময় জাতীয় স্বার্থের কথা বলেন। সোভিয়েত সরকারের পক্ষ থেকে সুনিশ্চিতভাবে বলা হয়েছে যে ১৯৭০-৭১ সালে তারা পাকিস্তানকে অস্ত্র সরবরাহ করেন নাই। তারা এটা স্পষ্ট করেছেন। তারা সুনিশ্চিতভাবে শুধুমাত্র গণহত্যা থামানোর কথাই না বাংলাদেশ ও এর জনগণের স্বীকৃতির ব্যাপারেও বলেছেন। জিডিআর অবস্থান প্রকাশ করেছে। বুলগেরিয়া করেছে। অনেক সমাজতান্ত্রিক দেশ করেছে। আমি সরকারকে জিজ্ঞেস করতে পারি কিনা এমন একটি পরিস্থিতিতে তারা কি সোভিয়েত ইউনিয়নের পরবর্তী পদক্ষেপের জন্য বসে থাকবেন? এটা আমাদের সমস্যা, আমরা এখানে জড়িত, আমাদের ভাইয়েরা যুদ্ধ করছে, আরেক ধাপ আগাই চলেন, তারা যতটুকু যেতে পেরেছে গিয়েছে। যা বলার বলেছে। আমরা এক ইঞ্চিও আগাই নাই। তাদের পরবর্তি পদক্ষেপের আশায় আর বসে থাকার দরকার নাই। 

আমার বন্ধু, জনাব ইয়াজি, এটা সেটা বলবেন। পরবর্তী পদক্ষেপ নেওয়া সবচেয়ে গুরত্বপূর্ণ এবং আমি নিশ্চিত এই পদক্ষেপের পরে বিশ্বের অন্যান্য সহানুভূতিশীল দেশ তাদের সমর্থন প্রকাশ করবে। এটা আমাদের দায়িত্ব। আমাদের অধিকার। আমাদেরকেই করতে হবে। আপনি যদি বাংলাদেশকে স্বীকৃতি দেন তাহলে এর মানে হল আমরা শুধুমাত্র আবেগের বশে নয় বা রাজনৈতিকভাবে নয় বরং পুরো বিশ্বের কাছে সাংবিধানিকভাবে এবং বিচারিকভাবে প্রমাণ করতে পারব যে এই দ্বন্দ্ব ভারত পাকিস্তান নয় বরং বাংলাদেশ ও তার শাসকদের মধ্যকার দ্বন্দ্ব। ভারত এমন কোন সিদ্ধান্ত মেনে নেবে না যা আওয়ামী লীগের নেতাদের কাছে গ্রহণযোগ্য নয়। এই গোটা বিশ্বকে প্রকাশ্যে ঘোষণা করা হোক। যত তাড়াতাড়ি আমরা এটা করব আমাদের তত সুবিধা। বাংলাদেশের স্বাধীনতা থেকে তার শরণার্থী সমস্যা পর্যন্ত - কূটনৈতিক থেকে সামরিক সমস্যা - সব কিছুর সমাধান হওয়া শুরু হবে। আমরা মুজিবের সরকারকে স্বীকৃতি দিয়ে তাদের সাথে শরনার্থি সমস্যার  ব্যাপারে আলোচনা করব। এতে করে স্বীকৃতি আর শরণার্থী সমস্যা আলাদা করা হচ্ছেনা। এজন্যই এই সরকারকে অবশ্যই উপলব্ধি করতে হবে যে কোনও প্রকার বিলম্ব আরও বিপর্যয়মূলক হবে এবং এই দেশ স্পষ্টভাবে কোনো U.N. পর্যবেক্ষক গ্রহণ করতে যাচ্ছে না। এসব করলে পরিস্থিতি দীর্ঘায়িত হবে। তাই আমাদের এইসব বিষয়ে সিদ্ধান্ত নিতে হবে। এখানে আর কোন কারণ নাই। "তাদের স্বার্থ এবং আমাদের স্বার্থ" বলে কিছু নেই - এটা ‘’আমাদের স্বার্থ’। আমি জানতে পারি কি কেন দেরী হচ্ছে? এতে কি লাভ? কোনো প্রকার বিলম্ব এটিকে খারাপ অবস্থানে নেবে এবং ভারত পর্যবেক্ষক গ্রহণ করতে অবশেষে বাধ্য হবে। হয়ত তারা রাতারাতি আসবেনা, দিন মাস লেগে যাবে। আমরা হয়ত আর ঠেকাতে পারবোনা। তারা যথেষ্ট কৌশলী এই ব্যাপারে। তারা জানে কীভাবে কাজ আদায় করিয়ে নিতে হয়। ধীরে ধীরে তারা তাদের পরিকল্পনা মাফিক আগাবে আর একসময় ধাক্কা দেবে। ইতিমধ্যে পাকিস্তান এটা করছে। তারা বলে কেন আপনি পর্যবেক্ষক গ্রহণ করবেন না? আপনার কি কিছু লুকানোর আছে? "অবশ্যই, আমাদের লুকানোর কিছু নাই। অনির্দিষ্টকালের জন্য এটা সেটা বলে আমরা চলতে পারিনা। আমি এই প্রশ্ন শুধু আবেগের দিক থেকে উত্থাপন করিনি নৈতিকতার দিক থেকে করেছি। এখন সময় সবার একমত হবার। 

আমি এই প্রশ্ন অত্যন্ত বাস্তবমুখী ব্যবহারিক এবং জরুরী হিসেবে উত্থাপন করছি। সবাই জানে যে ভারত সরকার তাদের সাহায্য করছে কিন্তু আপনি যদি তাদের আরো কার্যকরভাবে সাহায্য করতে চান তাহলে স্বীকৃতি দিতে হবে। চোরাগোপ্তা ফ্যাশনে চালালে হবেনা। পুরো বিশ্ব তা জানে। এটা আরো কার্যকরভাবে করতে হবে। একবার আপনি স্বীকৃতি দিলে আপনি সবাইকে বলতে পারবেন গেরিলারা যুদ্ধ করছে এবং আমরা তাদের সাহায্য করছি। তারপর ভারতীয় স্বেচ্ছাসেবকরা যেতে পারবে। উত্তর ভিয়েতনাম কি করেছিল? সবাই জানে যে উত্তর ভিয়েতনাম পূর্ণ সমর্থন দিয়েছে এবং উত্তর ভিয়েতনাম তার সেনাদের ধাক্কা দেয়নি বরং তারা প্রকাশ্যে ঘোষণা দিয়েছে তারা আমাদের ভাই, আমরা তাদের সাহায্য করছি। আমরা তাদের জন্য যুদ্ধ করব। তাই আমাদের এটা আগামীকাল ভারতীয় যুবকরা স্বীকার করুক এবং সরকার বলতে পারেন, আমরা তাদের সাহায্য করছি। আগে ভারতীয় সেনাবাহিনীর গোয়া যাবার সময় সত্যাগ্রহিরা সেখানে গিয়েছে সরকারের পূর্ন সহায়তায়। নেহেরু বলেছিলেন আমরা গোয়াতে আক্রমণ করছিনা। কাজেই এভাবে আপনি যদি তাদের সাহায্য করতে চান তাহলে স্বীকৃতি ছাড়া তা সম্পন্ন করা যাবে না। জনাব বিজু পট্টনায়েক বলেন যে গেরিলারা গোটা এলাকা মুক্ত করতে পারবে না  - আমি তার সাথে একমত না। আসলে পুরো এলাকায় গেরিলারাই দক্ষিণ ভিয়েতনাম স্বাধীন করেছিল। উত্তর ভিয়েতনামের এ্যারোপ্লেন সেখানে যাননি। তাদের ট্যাংক সেখানে যায়নি। কেউ বলেন না যে উত্তর ভিয়েতনামের ট্যাংক ছিল। তাই সবই করা যাবে। একটা জিনিস বলতে চাই, আমরা যুদ্ধ চাই না। এটা রাজনৈতিক ও কূটনৈতিক সিদ্ধান্ত। আমরা বস্তুগত সাহায্য করতে চাই যা অবিলম্বে প্রয়োজন। আমাদের পরবর্তী ২ বা ৩ মাসের মধ্যে এই কাজ করতে হবে। এরপর আমরা আবার পরিস্থিতি বিচার করব। তাদের স্বীকৃতি দিন। গেরিলারা শক্তিশালী হোক। কূটনৈতিক বিশ্ব জানুক। মুজিবের সঙ্গে নিষ্পত্তি হোক। ভারত ইউ এস এ বা অন্য কারো সাথে দরাদরি করতে নারাজ। আমরা শুধু উদ্বাস্তু ইস্যুতে আলোচনা করতে রাজি। আপনি তাদের সহজ অবস্থান প্রকাশ করুন এবং মুজিবের সঙ্গে নিষ্পত্তির হোক। আমরা অন্য কোন বিষয়ে কথা বলব না। এতে সব ভারতীয়দের পূর্ণ সমর্থন থাকবে তা নিয়ে কোন সন্দেহ নেই। এটা নিয়ে চিন্তিত হতে হবে না কিন্তু এই মুহূর্তে কোন দ্বিধা বা দোদুল্যমানতা কাম্য নয়। আমরা আপনার উদ্দেশ্য নিয়ে কোন জিজ্ঞাসাবাদ করছিনা। ইতিহাসে কিছু মুহূর্ত আসে যখন সিদ্ধান্ত মুহূর্তেই নেওয়া হয়। আপনি ব্যর্থ হলে, ইতিহাস এই সরকারকে ক্ষমা করবে না। তাই এই কংক্রিট পরিস্থিতি মোকাবেলা করার জন্য নির্দিষ্ট কিছু করতে হবে। জনাব ছাগলার সাথে আমি একমত যে তিনি বলেছেন কেন অধিবেশন শেষে হবে - আমরা আজই স্বীকৃতি দেব। এটা এখনই করা উচিৎ। দয়া করে আমাদের এই অবস্থা থেকে রক্ষা করুন। 

শ্রী শশাঙ্কশেখর সান্যাল (পশ্চিম বঙ্গ): জনাব ডেপুটি চেয়ারম্যান, স্যার, আমার রাজ্যের সরকারি ভাষা বাংলা নয়। আমি, সেই ভাষায় বাংলাদেশ ইস্যু  নিয়ে আলোচনা করতে চাই। 

কিছু সন্মানিত সদস্য- তিনি আপনাকে অনুসরণ করবেনা। 

শ্রীমতী টিআই পূরবী মুখোপাধ্যায় - (পশ্চিম বঙ্গ): জনাব ডেপুটি চেয়ারম্যান, স্যার, আমরা অনেক কিছু এখানে অনুসরণ করব না। এটা ইন্টারপ্রেটার এর ফাংশন। সে যে উপায়ে এখানে গৃহীত হয়েছে, তাতে আমি বিস্মিত। কিন্তু বিষয় হল আমাদের নিজের ভাষায় কথা বলার অধিকার আছে এবং এটা সরকার ও জাতীয় সংসদ কর্তৃক গৃহীত। 

জনাব. ডেপুটি চেয়ারম্যান: কেউ অধিকার অস্বীকার করে নাই। 

শ্রী শশাঙ্কশেখর সান্যাল: স্যার আমি আমার পুরনো বন্ধু ও বোন, শ্রীমতী পূরবী মুখোপাধ্যায়, আমাকে উদ্ধার করতে এসেছে দেখে খুশি হয়েছ। তাই আমি কাউকে ভয় পাই না। 

স্যার, ৩১ মার্চ, ১৯৭১ উভয় হাউজ বাংলাদেশ সমস্যা নিয়ে সর্বসম্মত রেজোলিউশন পাশ করে। সে সময় ভারতের ইমেজ সমগ্র বিশ্বে উজ্জ্বল হয়েছিল। পৃথিবীর মানুষ অবাক হয়েছে কীভাবে মুক্তিযোদ্ধারা তাদের জীবন উৎসর্গ করছে। পূর্ব বাংলায় তারা গণতান্ত্রিকভাবে নির্বাচিত সরকারকে ক্ষমতায় আনার জন্য সংগ্রাম করছে। আগে এটা ছিল অহিংস। এটা আমাদের কাছে মনে হয় যে সেই মুক্তিযোদ্ধারা গান্ধীজীর আশীর্বাদ পুষ্ট। সুতরাং এটা ছিল পূর্ববাংলায় কোন সংগ্রামে গান্ধিজীর দর্শনশাস্ত্রের ব্যবহারিক প্রয়োগ। পশ্চিমের লোকেরা, যারা অহিংস সংগ্রামের কার্যকারিতা বুঝতে পারে না, কিছু সময় পূর্ববঙ্গে এমন একটি অহিংস সংগ্রাম দেখে তারা হতচকিত ছিল। 

কিন্তু চার মাস পরে আজ কি পরিস্থিতি? সর্বসম্মতভাবে রেজল্যুশন গৃহীত হল। ভারতের জনগণ সরকারকে ও পার্লামেন্টকে ডকে পাঠাল। আমরা বুঝতে পেরেছিলাম যে অদূর ভবিষ্যতে পূর্ববাংলা পাকিস্তানের একনায়কতান্ত্রিক শাসনের কবল থেকে বের হয়ে আসবে। এবং দুই বাংলার আবার সাংস্কৃতিক লিঙ্ক স্থাপন হবে। দুই বাংলা আবার বন্ধুত্বের বন্ধনে আবদ্ধ হবে। দেশ বিভাগের পর ভারতে আসা উদ্বাস্তুরা ফিরে যাবে বলে ধারনা করা হয়েছিল। একই আশা বাংলাদেশ থেকে যারা ভারতে বর্তমানে আসছে তাদের ব্যাপারে পোষণ করা হচ্ছে। কিন্তু চার মাস পর তাদের সব আশা মাটিতে বিলীন হয়। কেন এটা হয়েছে? বাংলাদেশের মুক্তিযোদ্ধারা এখন মনে করেন যে আমরা অঙ্গীকার পূর্ণ করার ব্যাপারে আন্তরিক না। পাকিস্তানের সামরিক শাসক ইতিমধ্যে তাদের অভ্যন্তরীণ ব্যাপারে হস্তক্ষেপ করায় আমাদের অভিযুক্ত করেছে। পাকিস্তান সরকার ইতিমধ্যে আমাদের উপর অসন্তুষ্ট। এখন আমরা খুব বিশ্রী অবস্থায় নিজেদেরকে এনেছি। যখন বাংলাদেশ প্রশ্নে আমাদের ভারতের জনগণ আমাদের ডাকে তখন উত্তর কি হওয়া উচিত? 

জনাব ডেপুটি চেয়ারম্যান, স্যার, আমাদের শৈশব দিনগুলোতে আমরা রো এবং ওয়েব এর ইংরেজি ব্যাকরণ পড়েছি। আমাদের জানতে হবে যে এই স্বীকৃতি যথাযথ সময়ে দেওয়া হবে। উপযুক্ত সময় ছিল তখন যখন আমরা বাংলাদেশের স্বাধীনতা সংগ্রামের সাথে আমাদের একাত্মতা প্রকাশ করেছিলাম। অতএব, স্বীকৃতি দেয়া এখন সরকারের আনুষ্ঠানিক দায়িত্ব। 

যখন সংসদ ৩১ মার্চ, ১৯৭১ সালে বাংলাদেশ বিষয়ক রেজোল্যুশন সর্বসম্মতভাবে পাস হয় তখন আমরা ভেবেছি ভারত সরকার হয়ত ফর্মালিটিস পালনের জন্য পনের দিন পরে বাংলাদেশ সরকারকে আনুষ্ঠানিক স্বীকৃতি দেবে। কিন্তু অনেক মাস গেলেও সেই তারিখ পেরিয়ে গেছে। আমরা দেখি বাংলাদেশ সরকারকে আনুষ্ঠানিক স্বীকৃতি দেওয়ার প্রশ্নে এখনো আমাদের সরকার উভয়সঙ্কটে। আমাদেরকে এর ভালো খারাপ দিক নিয়ে আলোচনা করতে হচ্ছে। আমরা বাংলাদেশ বিষয়ক সর্বসম্মত রেজল্যুশন সংসদে পাস করার পর আমরা মুক্তিযোদ্ধাদের সব বস্তুগত সাহায্য দিতে সক্ষম হব। আমরা বাংলাদেশ থেকে উদ্বাস্তু অস্বীকার করতে পারতাম। উদ্বাস্তুদের যারা দেশ বিভাগের পর আমাদের দেশে এসেছিলেন, তারাও প্রয়োজনীয় অস্ত্র ও গোলাবারুদ দিয়ে সজ্জিত হয়ে বাংলাদেশের স্বাধীনতার সংগ্রামে অংশ নেবে। আমরা বাংলাদেশের জনগণকে বলতে পারতাম শরণার্থী হিসেবে না আসতে কিন্তু তাদের মুক্তির জন্য লড়াই করার জন্য আসতে পারে। তারা আমাদের কথা শুনবে যদি আমরা তাদের সব ধরণের সাহায্য দেই। এই পদ্ধতিতে আমরা আমাদের দেশ থেকে শরণার্থীদের অন্তঃপ্রবাহ প্রতিরোধ করতে পারি। 

স্যার, মার্চ, ১৯৭১ সালে পূর্ববাংলায় সামরিক জান্তা যুদ্ধের জন্য সম্পূর্ণ অপ্রস্তুত ছিল। যদি আমরা সেই সময়ে মুক্তিযোদ্ধাদের সব বস্তুগত সাহায্য দিতাম তাহলে পূর্ববাংলা পনের দিনের মধ্যে তার স্বাধীনতা পেত। একবার যদি তারা স্বাধীনতা অর্জন করে ফেলত তাহলে পৃথিবীর কোন শক্তি তাদের স্বাধীনতা ছিনিয়ে নিতে পারতোনা। অবশ্যই কিছু দেশ বাংলাদেশের স্বাধীনতার জন্য চিৎকার করত যদি বাংলাদেশ একটি স্বাধীন দেশ হত। ভারত তার সঙ্গে বন্ধুত্বের সাথে বসবাস করত। আমরা সেই সুযোগ আসার জন্য অপেক্ষা করছি। 

স্যার, আসলে এই চার মাসের মধ্যে কি ঘটেছে? পাকিস্তান তার সামরিক ক্ষমতা বৃদ্ধি করেছে। সে বিদেশ থেকে অস্ত্র সাহায্য পেয়েছে। তারা দেখানোর চেষ্টা করেছে যে এটা আসলে পূর্ব বাংলা ও পশ্চিম পাকিস্তানের মধ্যে দ্বন্দ্ব নয় ভারত ও পাকিস্তানের মধ্যে দ্বন্দ্ব। তারা কিছুটা সফল হয়েছে। 

পাকিস্তান আমাদের বিরুদ্ধে যুদ্ধ শুরু করতে পারে। সম্ভবত আমরা পাকিস্তানের সঙ্গে বোঝাপড়া এড়ানোর জন্য বাংলাদেশ সরকারকে স্বীকৃতি দিচ্ছিনা। কিন্তু আমি আমার বন্ধু, সরদার শরণ সিং কে জিজ্ঞেস করতে চাই যে পাকিস্তান কি আমাদের আক্রমণ করবে না যদি আমরা বাংলাদেশের সরকার স্বীকৃতি না দেই? পাকিস্তান যখন দুর্বল ছিল তখন কি আমাদের দেশে আক্রমণ করেনি? পাকিস্তান কিন্তু এখন শক্তিশালী হয়েছে আগের চেয়ে। তাই তারা আমাদের আক্রমণ করবে। আমাদের সীমান্তে আক্রমণ করছে তারা। এই সীমানা হামলা ব্যাপক হয়ে পড়লে আমাদের তা প্রতিহত করতে হবে। কিন্তু পাকিস্তান আমাদের অভিযুক্ত করবে এবং পাকিস্তানের সেই অভিযোগ বিশ্বের অনেক বড় দেশ বিশ্বাস করবে। অতএব, স্যার, আমার কথা হল আমরা অচিরেই বাংলাদেশ সরকারকে স্বীকৃতি দেব। যদিও আমরা দেরী করে ফেলেছি। তবু বলব না করার চেয়ে দেরিতে করা ভালো। এটা মনোবলহীন শরণার্থীদের তাদের মাতৃভূমিতে ফেরত পাঠাতে সক্ষম হবে। এটা আমাদের দেশে শরণার্থীদের আরও অন্তঃপ্রবাহ থেকে রক্ষা করতে পারবে। 

পাকিস্তানের সঙ্গে যুদ্ধ অনিবার্য। পাকিস্তান স্পষ্টভাবে আমাদের ওপর যুদ্ধ আরোপ করবে। পাকিস্তান তার বর্তমান সমস্যা থেকে উত্তরণের জন্য আমেরিকার লাইনে যাবে। আমি আমার কংগ্রেস বন্ধুদের বলব হয়ত পাকিস্তান এখন ভারতর সাথে যুদ্ধ চায় বাংলাদেশকে  স্বাধীনতা সংগ্রামে ব্যর্থ করার জন্য। একইভাবে গরিবি হটাও নির্বাসিত হবে। এছাড়া যুদ্ধ শুরু হলে ব্যুরক্রেটিক মেশিনারি, ক্যাপিটালিস্ট আর মনোপলিস্টরা সুবিধা পাবে। শিল বান্দ্রা ইয়াজি, আর্জুন আরোরা ও চন্দ্র শেখররা শ্রীমতী গান্ধীকে গাইড দিতে পারবেনা। তখন তাকে ব্যুরক্রেটিস্ট আর মনোপলিস্টরা গাইড দেবে। 

বিশ্বশক্তিগুলো মাঝে মাঝে বাংলাদেশ বিষয়ে ভারতকে এক কোনায় চাপিয়ে দেবার চক্রান্ত করেছে। ভারতের বিপক্ষে তাদের ষড়যন্ত্র মূলত বাংলাদেশের স্বাধীনতা সংগ্রামকে ধ্বংসের জন্য ছিল। তাদের আর সুযোগ দেওয়া আমাদের উচিৎ হবেনা। 

স্যার, আমাদের উচিৎ বাংলাদেশের মুক্তিযোদ্ধাদের দিকে সাহায্যের হাত বাড়িয়ে দেয়া। তাদের বিজয়ে আমাদের বিজয় হবে। তাদের পরাজয়ে আমাদের পরাজয় হবে। 

ধন্যবাদ। 

শ্রী সীতারাম কিশোরী (বিহার)ঃ
উপসভাপতি মহোদয় কিছুদিন পূর্বে আমার বন্ধু শ্রী রাজ নারায়ণ বাবু বাংলাদেশের অপর তার ভাষণে বলেছেন বাড়ত সরকারের কার্যাবলি দেশদ্রোহী। আমি মনে করি এধরনের কথা বলে তিনি পাকিস্তানের হাত শক্ত করেছেন। শ্রিক্রিতি সম্পক্ক্র ১৯৭১ সালের পহেলা জুনে ভাস্বানই সাহেব যে ভাষণ দিয়েছিলেন তাতে পরিষ্কারভাবে ভারত সরকার কর্তৃক প্রদর্শিত সহানুভূতির স্বাগত জানানো হয়েছে। ভারত সরকার যে এযাবত স্বীকৃতি দেন নাই এটা একথাই প্রমাণ করে যে ঐ দেশের সৃষ্ট সংকতয়ে ভারত সরকারের কোন হাত নেই। আমি বলতে চাই, আমারবন্ধু এই অবসরে যে ধরণের কোথা বার্তা বলেছেন  তা ঠিক নয়। দ্বিতীয় কথা, বন্ধুবর বলেছেন, ৬৫ লক্ষ হিন্দু  ও ৫ লক্ষ মুসলমান এসেছে। আমি তাকে বলব, তারা ৭০ লক্ষ হিন্দু বা ৭০ লক্ষ মুসলমান হোক আমাদের কাছে তারা পাকিস্তানী এবং পাকিস্তানের নাগরিক। এইজন্য আমি মনে করি, হিন্দু ও মুসলমানের নামে এদেশে সাম্প্রদায়িক চিন্তাধারা কখনোই প্রচার করা উচিৎ হবেনা। এর  ফলে বাংলাদেশের কাজে অনেক বড় বাঁধা আসছে। আমি আরেকটা কথা বলছি, রাশিয়ার প্রেসিডেন্ট বাংলাদেশ সংকটে নির্ভিকতা ও বিশ্বস্ততার সাথে তার যে রায় প্রদান করেছেন সেইজন্য তিনি প্রশংসার পাত্র। এই জন্য রাশিয়ার রাষ্ট্রপ্রধানকে আমি ধন্যবাদ জানাই। অন্যদিকে অ্যামেরিকা আমাদের শত্রু রাষ্ট্র চিনের সাথে হাত মিলিয়ে নিতচা পূর্ন কাজ করেছে। সে পাকিস্তানকে তার এজেন্ট বানিয়েছে, তেলেস্মাতিরুপে কিসিঞ্জারকে চিনে পাঠিয়ে বাংলাদেশের অসহায় জনগণের ও তাদের নির্বাচিত প্রতিনিধিদের  আশা আকাঙ্ক্ষার বিরুদ্ধে বিশ্বের দেশে দেশে এক বিষাক্ত আবহাওয়ার সৃষ্টি করেছে। এটা নিন্দনীয়। আমি আরেকটি কোথা বলছি, অ্যামেরিকা কি চায়? চিন কি চায়? এরা উভয়ে চাচ্ছে ভারত ও পাকিস্তানের মধ্যে যুদ্ধ হোক। তারা চায় না বাংলাদেশের মানুষের আশা আকাঙ্ক্ষা পূর্ন হোক। তারা চায় সমাজবাদের  ভিত্তিতে প্রগতিশীল ও সমৃদ্ধিশিল ভারতকে পাকিস্তানের সাথে এভাবে জরুয়ে দেয়া যায় কিনা যার মধ্যে সে হাবুডুবু খায়, এইজন্য আমি উভয়কে বলব বাংলাদের একটা ক্রান্তি চলছে আর সেই ক্রান্তির পিছনে ঐ দেশের মানুষের ভাগ্য নিহিত। এই ক্রান্তির পিছনে ঐ দেশের মানুষ অর্থনৈতিক বৈষম্যের বিরুদ্ধে, পাকিস্তানের অত্যাচারের বিরুদ্দে, ইয়াহিয়া সএকারের নিপীড়নের বিরুদ্ধে একটা আন্দোলন চালাচ্ছে। এই আন্দোলনে কোন প্রকার ঘা লাগে আমাদের এমন কোন কথা বলা উচিত হবেনা। এই জন্য আমি আমার বন্ধুদের বলব ... 

আমি আরেকটি কথা বলছি। বাংলাদেশে যা ঘটেছে সারা বিশ্ব তা জানে। আমাদের দেশের সকল লোক বাংলাদেশের স্বীকৃতি চায়, আমিও চাই, কিন্তু স্বীকৃতির সময় হতে হবে। অনেক অবস্থা, অনেক ব্যাপার আছে যা স্বীকৃতি দেবার আগে দেখতে হয়। তাকে সমর্থন করতে প্রস্তুত এমন রাষ্ট্র ক’টি  আছে, এমন কত লোক আছে। আমি আরেকটি কথা বলছি, যারা মনে করেন, ভারত বিদেশী শক্তির উপর নির্ভর করে যুদ্ধ করবে, তারা ভুল বুঝছেন। এটি বিদেশী লোক দের  মন জয় করার জন্য, বিদেশীদের ভাববার জন্য, বিদেশীদের মূল্যায়নের, বিদেশীদের ধারনার একটি রীতি ও অভ্যাস। এটা কথা বলার একটি পদ্ধতি। মীমাংসা আমরা করব, পদক্ষেপ আমরাই নেব - ইস্পাতদৃঢ় পদক্ষেপ, আমরা সিদ্ধান্ত নেব যুদ্ধ কখন বাধাতে হবে আর কখন নয়। একটা কোথা আমরা জানতে চাই। আপনারা জানতে চেয়েছেন এর পরে কি আছে। প্রধানমন্ত্রী যখন বলেছেন, ভারতে আগত শরনার্থিদের ফিরে যেতে হবে। আমি বলব, আপনারা সত্য উপলব্ধির চেষ্টা করুন। এ সত্যের পেছনে কোন দুর্ভাবনা নেই। এই সুচিন্তিত কথার পেছনে কি মস্ত ইস্পাতকঠিন ধারনা আছে নীতির মানদণ্ডে তা ইন্টারপ্রেট করুন। বিচার রীতি অনুসারে এই বিবৃতির ব্যাখ্যা করুন। যদি আপনারা নিজেদের জন্য নিদের ধারনার ব্যাখ্যা করেন তাহলে সেটি সম্ভব হবেনা। 

আমি জানি দেশে একটা ষড়যন্ত্র চলছে, কী সেটা? নির্বাচনে কিছু লোক হেরে গেছে, কিছু দলের বিলোপ ঘটেছে, তারা চাচ্ছে এই অবস্থার সুযোগ নিতে। কিন্তু আপনারা সুবিধা করতে পারবেন না, কেনোনা ভারতবাসী আপনাদেরকে ভালভাবে চেনে। আপনাদের এইসব প্রচার ও এই রূপ প্রোপাগান্ডার পেছনে কি অভিসন্ধি কাজ করছে। আপনি দেখেছেন তারা আন্দোলন চালাচ্ছেনা। আপনি দেখেচনে, তারা আপনার পথে চলেছে না, আপনাকে জন সাধারণ নির্বাচিত করছেনা, তাই আপনি হিন্দু মুসলমানের প্রশ্নে কথা বলতে শুরু করেছেন। 

শ্রী রাজ নারায়ণ ঃ মহোদয়, বাংলাদেশকে এখন পর্যন্ত স্বীকৃতি না দেওয়া আমাদের ভুল। এব্যাপারে আমি সুনিশ্চিত। আমি আরও সুনিশ্চিত যে, বাংলাদেশেকে স্বীকৃতি দিতে যত বিলম্ব হবে ততই নতুন নতুন সমস্যার উদ্ভব হবে এবং ভারত প্রতিনিয়ত তার জটাজালে জড়িয়ে পড়বে। নিত্যদিন আমাদের জটিলতা বারতেই থাকবে। এখন যারা ততখানি স্বীকৃতি দেবার পক্ষপাতী নন আমি তাদের জয়ব দিচ্ছি স্বীকৃতি দিতে কেন বিলম্ব হচ্ছে। ৩১ মার্চ সংসদ সর্বসম্মতিক্রমে প্রস্তাব পাশ করেছে - ‘এ মহাদ্বিপের মানুষ বহু শতাব্দী ধরে ভারতের ভৌগলিক অবস্থান ও ইতিহাস, সংস্কৃতি ও ঐতিহ্যের বন্ধনে আবদ্ধ হওয়ার কারণে এই সভা তার আপন সীমান্তের এত কাছাকাছি ঘটমান থাকতে পারেনা। বর্তমান সময়ে তথাকার নিরপরাধ মানুষের অপর যে নজিরবিহীন উপায়ে অত্যাচার চালানো হচ্ছে আমাদের সারা দেশের জনগণ দ্ব্যার্থহীণ ভাষায় তার নিন্দা করছে। 

এই সভা গণতান্ত্রিক (লোকতন্ত্রাত্মক) জীবন ব্যাবস্থার জন্য পূর্ব বাংলার জনগণের সংগ্রামের প্রতি গভীর সহানুভূতি ও একাত্মতা ব্যাক্ত করছে। এই সভা তাদের এই শ্বাস প্রদান করছে যে তাদের সংগ্রাম ও ত্যাগ ভারতের জনগণের আন্তরিক সহানুভূতি ও সমর্থন লাভ করেছে। আমি বলতে চাই যে, এই প্রস্তাবের পরে সাথে সাথে তাৎক্ষনিক স্বীকৃতি প্রদান করা কি আমাদের নৈতিক ও রাজনৈতিক কর্তব্য হয়ে  দাড়ায়নি? মুজিবুর রহমা স্বাধীনতা ঘোষণা করেছেন এই ব্যাপারে সময় দেয়া উচিৎ। ১৭ এপ্রিল স্বাধীন বাংলাদেশ স্থাপিত হয়েছিল। ১৫ মার্চ ইয়াহিয়া খাঁ ৩-৩০ মিনিটে ঢাকা পৌঁছেন। ১৫ মার্চে মুজিবুর রহমান শাসনক্ষমতা নিজের হাতে নেন এবং নিজেকে শাসক ঘোষনা করেন। ১৫ মার্চ তিনি একথা বলেন। ১৫ মার্চের পর আমি ২৫ মার্চের কথায় আসছি না। আমার কথা হচ্ছে ১৫ মার্চেই ভারত সরকারের মুজিব সরকারকে স্বীকৃতি দেয়া উচিৎ ছিল। 

আমি বন্ধুবর শ্রী শিল ভদ্র ইয়াজদিকে বলতে চাই যারা বলেন স্বীকৃতির প্রশ্নে আমরা একমত কিন্তু এটি সরকারের হাতে ছেড়ে দেয়া উচিৎ। আমি বিনয়ের সাথে বলব, তিব্বত সমস্যা কি ভারত সরকারের উপর ছেড়ে দেয়া হয়নি? তিব্বতে আমাদের ১২ টি ডাকবাংলো ছিল, তিব্বতে আমাদের তিনটি সামরিক তথ্যকেন্দ্র (জানকার) ছিল, তিব্বতে আমাদের ডাকঘর চিঠিঘর এবং টেলিফোন ঘর ছিল এবং এভাবে তিব্বত চিনের খুনি কব্জায় চলে গেছে। আমার ভয় হচ্ছে, দালাইলামার নেতৃত্বে এখানে যে ৬১ হাজার তিব্বতি শরনার্থি পরে আছে এ সরকার তাদেরকেও আমার চিন সরকারের কাছে সমর্পন না করেন। আমি এই ভয়ও পাচ্ছি যে বাংলাদেশের শরনার্থি যরা এখানে এসে পড়েছে সরকার তাদেরকে অন্য কোন রাষ্ট্রের হাতে সমর্পন না করেন। অতএব, আমি বলতে চাই এ বিষয়ে আমার কোন ব্যাক্তিগত প্রশ্ন নেই, এ প্রশ্ন সারা দেশের, সারা বিশ্বের, সমগ্র মানবের এবং সকল গণতান্ত্রিক ব্যাবস্থার, এ প্রশ্ন কোন ব্যাক্তি বিশেষের উপর আরোপ করলে চলবে না। 

…  সুতরাং আমি দেশের জনগণের উদ্যেশ্যে বলব, জনগণ উঠুন এবং উঠে এসে সরকারের উপর প্রচণ্ডভাবে চাপ প্রয়োগ করুন যা আজই এখনি এই অধিবেশন শেষ হতে হতে না হতেই স্বাধীন বাংলাদেশকে স্বীকৃতি দানের কথা এবং নৈতিক, বৈষয়িক, সামরিক সর্বপরি সাহায্যের কথা ঘোষনা করা হোক। 

মহোদয়, আমি চাগ্লা সাহেবকে ধন্যবাদ জানাচ্ছি। চাগ্লা সাহেবের পুরো ভাষণ আমি নিজের ভাষণরূপে মেনে নিতে প্রস্তুত। চাগ্লা সাহেব বলেছেন, ইয়াহিয়া টু-নেশন মত সমর্থক। তিনি ঠিকই বলেছেন, আমিও তাই বলি, ইয়াহিয়া দুই রাষ্ট্রের তত্ত্বের পক্ষে। এইজন্য তিনি স্বাধীন বাংলাদেশ হতে ঐ লোকদের বের করে দিতে চান যারা ইয়াহিয়ার মত সমর্থন করেন না। তিনি চান সকল ইয়াহিয়া সমর্থক সেখানে থাক, খাঁটি মুলসিম লিগার ও মুসলিম পূজারিরা সেখানে থাক। চাগ্লা সাহেব অত্যন্ত আন্তরিকতার সাথে তার বিতর্কে এ কথা প্রতিষ্ঠিত করেছেন। 

আমি বলব স্বীকৃতি দিলে কি লাভ হয়। স্বীকৃতি দিলে শুধু ভারতের অস্ত্রই যাবেনা, বিশ্বের এরূপ অনেক দেশ আছে যারা ভারত স্বীকৃতি দিলে, ভারতের দ্বারা স্বাধীন বাংলাদেশ সরকারকে অস্ত্র দেবে। তাদের অস্ত্র পাঠাতে কোন অসুবিধা হবেনা। স্বীকৃতি দিলে সবচেয়ে বড় লাভ হবে এই যে আমরা স্বাধীন বাংলাদেশকে একটি স্বতন্ত্র রাষ্ট্ররূপে মেনে নিচ্ছি এবং স্বতন্ত্র রাষ্ট্রের মর্যাদা পেলে তার শক্তি স্বামর্থ্য বেড়ে যাবে। তাই আমি বুঝতে পারিনা আমাদের সরকার স্বাধীন বাংলাদেশ সরকারকে কেন স্বীকৃতি দিচ্ছেন না। মুজিবুর রহমান মহাশয় বলেছেন আমাদেরকে স্বীকৃতি দিন। তার ভারপ্রাপ্ত প্রেসিডেন্ট বলেছেন আমাদেরকে স্বীকৃতি দিন। তাজউদ্দীন সাহেব বলেছেন আমাদের স্বীকৃতি দিন। তাদের পরিষদ সদস্য যারা এখানে এসেছেন তারা বলেছেন আমাদেরকে স্বীকৃতি দিন। তারা বলেছেন, পৃথিবীর অন্য দেশ আমাদের স্বীকৃতি দিক বা না দিক আমরা তো ভারতের ক্লের মধ্যে আছি, তিন দিক হতে আমরা ভারতের দ্বারা বেষ্টিত। এইজন্য ভারত আমাদেরকে স্বীকৃত দিক। এও তাদের বক্তব্য যে ২৩ বছর পূর্বে আমরা এক ছিলাম এবং আনাদের রক্ত এক। তাজউদ্দীন সাহেব এতদূর বলেছেন ভারত সরকার স্বীকৃতি দিতে যত দেরি করছেন তার ফলে এক এক দিনে হাজার হাজার লোকের প্রাণহানি ঘটছে। তাজুদ্দিন সাহেবের একথা সত্ত্বেও ভারত সরকার বলেছেন আমরা তোমাদের স্বীকৃতি দেবনা। 



শ্রী শিলা ভদ্র ইয়াজিঃ সরকার কোথায় একথা বলেছেন যে স্বীকৃতি দেবনা? 

শ্রী রাজ নারায়নঃ হ্যা, এটি তো বলেছেন ভারত সরকার। নিজের দেশের স্বার্থে, বাংলাদেশের অভ্যন্তরে কি হবে তা দেখে, যখন সময় হবে, তখন স্বীকৃতি দেয়ার কথা বিবেচনা করব। যাজী মহাশয়কে বলছি আপনার সঙ্গে আছি। কিন্তু প্রশ্ন এটিই যে, আজ আপনার ৫০ টাকার দরকার হল, তিনি বলেন, এখন তোমার দরকার নেই, তোমার কখন দরকার হবে সেটা আমি বুঝব। আশানুরূপভাবে স্বাধীন বাংলাদেশ বলেছে আমাদেরকে অবিলম্বে সাহায্য দিন, এখনি স্বীকৃতি দিন, কে একদিনে হাজার হাজার মানুষকে প্রাণপাত করতে হচ্ছে। কিন্তু ভারত সরকারের বক্তব্য হচ্ছে এখনো উপযুক্ত সময় আসেনি, ধৈর্যধারণ করো, যখন সময় হবে তখন স্বীকৃতি দেব। এখনো ভারত সরকার ভাবছেন যে কখন স্বীকৃতি দেবেন, কখন দেবেন না। যেখানে গ্রামের পর গ্রাম সম্পূর্ন ধ্বংস হয়ে গেছে, যেখানে কোন ফসল অবশিষ্ট নেই, যেখানে মানুষের খাবার নেই, সেখানের জন্য ভারত সরকারের বক্তব্য হচ্ছে স্বীকৃতি দেবার সময় হয়নি। ... যখন পর্যন্ত সরকারের মাথায় এধরনের বুসশি থাকবে তখন পর্যন্ত ঐ সময় কখনো আসবেনা। একারণে বুদ্ধি ঠিক করার জন্য আমি ভারতের মানুষের কাছে আহবান জানাব হএ ভারতবাসী, ওঠো, ভারত সরকারকে চাপ দাও যাতে অবিলম্বে স্বাধীন বাংলাদেশ স্বীকৃতিলাভ করে এবং স্বীকৃত পেয়ে সে সর্বপ্রকার সহায়তা পায় এবং অন্যরাও তাকে সহায়তা দান করে। ... আমি আজ আবার একটি পুরাতন বিষয় আপনাদের সামনে রাখতে চাই, হতে পারে সন্মানিত সদস্যগণ বিস্মৃত হয়েছেন। আমি ডঃ লোহিয়ার লেখা একটি কথা উদ্বৃত করছি। সে সময়ের চিন্তাধারা কি ছিল এবং আমাদের কাছে সময়ের চাহিদা কি আমরা সেটা জানতে পারব। ডঃ লোহীয়া মহোদয় লিখেছেন, একথা ভারতের জন্য প্রযোজ্য হয়না। কেননা ভারতের এমন কোন অংশ নেই  যা তার স্বাভাবিক অঙ্গ নয় কিংবা তার থেকে আলাদা নয়। অন্যদিকে পাকিস্তানের সৃষ্টি সম্পূর্ন কৃত্রিম, তার দুই অংশের মাঝখানে এক হাজার মাইল ভারতের ভূখণ্ড। পূর্ব ও পশ্চিম পাকিস্তানের বর্তমান সম্পর্ক টিকতে পারেনা। পূর্ব পাকিস্তান হয় পশ্চিম পাকিস্তানের দাশ হয়ে পড়বে নয়ত পশ্চিম পাকিস্তানের সঙ্গে তার সম্পর্ক শিথিল হতে থাকবে এবং তাকে ভারতের প্রতিবেশীর ভূখণ্ডের সাথে সম্পর্ক স্থাপন করতে হবে। পশ্চিম পাকিস্তানের কাছে এমন কোন সামরিক শক্তি নেই যে, সে পূর্ব পাকিস্তানকে দাশে পরিণত করবে, ... প্রভাব নিঃসন্দেহে আছে কিন্তু কতদিন পর্যন্ত টিকে থাকবে বলা যায়না। এরুন দাসত্ব অপেক্ষা স্বাধীনতার চিন্তা ভালো। ইতিহাসের পরিণতি হতে অব্যাহতি নেই। শ্রী শিল ভদ্র ইয়াজি মহাশয়, একটু শুনে রাখুন, ভারত যদি তাকে কোন সাহায্য নাও করে তথাপি পাকিস্তান সন্দেহ করবে এবং স্বাভাবিকভাবে বিকাশমান স্বাধীন বাংলাদেশের ব্যাপারটি ভারতের অপর চাপাবে। এখনি ... ভাষা ও আমলাতন্ত্র (ণওকর শাহী) প্রশ্নে পূর্ব ও পশ্চিম পাকিস্তানের মধ্যে কিছুটা বিবাদ সৃষ্টি হয়েছে, আর সামনে হবে। এসকল বিবাদ বুদ্ধিমত্তার সাথে মীমাংসার পরিবর্তে পাকিস্তান হিন্দু-মুসলিম ও হিন্দুস্থান পাকিস্তানের সীমান্ত নিয়ে দ্বন্দ্ব সৃষ্টির মারাত্মক পন্থা গ্রহণ করেছে। 


শ্রী মহাবীর ত্যাগীঃ এটা কে লিখেছেন?

শ্রী রাজ নারায়নঃ ডঃ লোহিয়া। 

জনৈক মাননীয় সদস্যঃ কবে লিখেছেন? 

শ্রী রাজ নারায়নঃ ১৯৪৮ সালে। আপনি একটু মনোযোগ দিন, এটি ১৯৪৮ সালে লেখা হয়েছে। ১৯৪৮ সালেরই একটি ভবিষ্যতবানি আমি আবার করতে চাই। 

মহোদয়, সন্মানিত সদস্যদের আমি একথাও বলব, ডঃ সকালেই সাবধানী উচ্চারণ করেছিলেন, পূর্ব বাংলা যখন স্বাধীনতা সংগ্রাম করবে তখন ভারত সরকার তটস্থ থাকতে পারে কিন্তু ভারতের জনগণ যেন এখনি এরূপ অন্যায় না করেন। ডঃ লোহিয়া ভারত সরকার ও ভারতের জনগণকে আলাদা করেছিলেন। তিনি সাবধানী দিয়েছিলেন। ভারত সরকার সরে থাকতে পারে কিন্তু হে  ভারতবাসী, ভারত সরকার যদি সরে থাকেন তবে আপনারাও অনুরূপ করবে না। সেটা মহা অন্যায়, স্বাধীন বাংলার সংগ্রামে আপনারা ত্যাগ স্বীকার  করবেন। 

মহোদয়, এই নিবন্ধের শেষের দিকে আছে ১৯৪৮ সালে দেশ বিভাগের কমাস পরে আমি বলেছিলাম তিনটির মধ্যে কোন একটি কিংবা তিন ভাবেই পাকিস্তানের অবসান হবে? আলোচনার মাধ্যমে সঙ্ঘিয় ঐক্য, ভারতের সমাজবাদী ক্রান্তি এবং পাকিস্তানের হামলার জবাবে ভারতের আক্রমণ। এই ভাষণে পাকিস্তানের তদানীন্তন গভর্ণর জেনারেল মিস্টার জিন্নাহ চটে গিয়েছিলেন। মহাত্মা গান্ধীও সে সময় জীবিত ছিলেন। তার মৃত্যুর ফলে ঐক্যের সমস্ত ক্রম ভেঙ্গে গেছে, একারণ ছাড়া আমি এই মত পরিবর্তনের কোন প্রয়োজন বোধ করিনা। যতটুকু বিলম্ব ঘটেছে তার দায় দায়িত্ব কট্টরপন্থী হিন্দুদের অপর। এটি তার মত। 

মহোদয়, এখন আমি আপনার অনুমতি নিয়ে বন্ধু শ্রী শিল ভদ্র ইয়াজি, সরদার স্মরণ সিংহ এবং দীক্ষিত মহাশয়কে বলব, ইতিহাসকে ভুলে যাবেন না। যে প্রস্তাবে দেশ বিভাগ মেনে নেয়া হয়েছিল, তার মধ্যেও কি কোন অঙ্গীকার করা হয়েছিল? ১৪-১৫ জুন, ১৯৪৭ দিল্লী। গান্ধজি এ, আই, সি, সি ছিলেন। প্রস্তাবে আছেঃ কংগ্রেস - সে কংগ্রেস তো মরে গেছে, ১৯৪৮ সালের ৩০ জানুয়ারিতেই ঐ কংগ্রেসের মৃত্যু হয়েছে। যার নেতা ছিলেন গান্ধীজী - কংগ্রেস। তার জন্ম লগ্ন হতে একটি অখণ্ড স্বাধীন ভারতের স্বপ্ন দেখেছে, তাকে পেতে লক্ষ লক্ষ নরনারী কষ্ট সয়েছে। আমাদের ভারত যাকে পৃথিবী, যাকে ইতিহাস, যাকে ভূগোল, সমুদ্র, পাহাড় এক সত্তা বানিয়েছে পৃথিবীর কোন বড় শক্তি তার ভাগ্য প্রতিহত করতে পারবেনা। যে ভারতের স্বপ্ন আমরা দেখেছি তা সর্বকাল সর্বক্ষন আমাদের হৃদয়ে ও ধ্যানে জাগরূক থাকবে। আমি স্মরণ সিংহ মহাশয়কে জিজ্ঞেস করব এর অর্থ কি? এর অর্থ হল এই যে, আমাদের ভারতের স্বরূপ তাই হবে আমরা যা অঙ্গীকার করেছিলাম ১৯৪৭ সালের ১৪-১৫ জুনে। ... 


আমি আবার আপনার  মাধ্যমে একথা পুনরাবৃত্ত করতে চাই, আমাদের সংসদের কেন্দ্রীয় ভবনে রাষ্ট্রীয় সমিতির যে ৩ জন প্রতিনিধি এসেছিলেন তারা একথা বলেননি যে তাদের পক্ষে চিরদিনের জন্য পাকিস্তানের সমাধি হয়েছে? বাংলাদেশের প্রধানমন্ত্রী তাজউদ্দীন কি একথা বলেন না, আর কোন শক্তি বাংলাদেশ ও পাকিস্তানকে এক করতে পারবেনা, আগের সম্পর্ক আর পুনঃপ্রতিষ্ঠা করা সম্ভবপর নয়। ইয়াহিয়া খানই পাকিস্তানের সমাধি ঘটিয়েছে। ইয়াহিয়া খাঁর সামরিক শক্তি পাকিস্তানকে খতম করেছে। অতএব আপনারা কেন ভয় পান যে পাকিস্তানের বিলোপ ঘটানোর কথা বললে আমরা কোন বড় পাপ করে ফেলব। আপন মনের দুর্বলতা ঢাকার জন্য জিনের অকর্ম্যন্যতা লুকানোর জন্য একথা বলা হয় আমরা তো পাকিস্তানকে মেনে চলি। অদিকে পাকিস্তান হতে পাখতুনিস্থান চলে যাচ্ছে বেলুচিস্থান চলে যাচ্ছে। সব কিছু আপন স্থানে এসে যাবে, এভাবেই ইতিহাসের পরিণতি হতে রেহাই পাওয়া যাবেনা। 

এ প্রসঙ্গে আজ মুজিবুর রহমান কে শাস্তি দেবার কথা শোনা যাচ্ছে। আমি চাই এই পরিষদ (সদন) একই কণ্ঠে আওয়াজ তুলুন, সাবধান, তোমরা যদি মুজিবকে শাস্তি দাও, ফাঁসি দাও, তবে ভারতের নাগরিক নিজের ফাঁসি মনে করে সম্মিলিত শক্তিতে সারা বিশ্বে ফাঁসির কথা ছড়িয়ে দেবে যাতে মুজিবুর রহমান আমাদের মধ্য হয়ে হারিয়ে না যায়। মহোদয়, আমি বলতে চাই স্বাধীন বাংলাদেশকে যদি স্বীকৃতি দিয়ে দেয়া হত তাহলে কি মুজিবের ফাঁসির কথা উঠত? কখনোই উঠত না। 

বাংলাদেশকে এযাবৎ স্বীকৃতি না দেয়ার পরিণতি আসছে, আজ মুজিবুর রহমানের ফাঁসি দেয়ার কথা উঠেছে, মামলা চালানোর কথা হচ্ছে। এর দায় দায়িত্ব ভারত সরকারের। আমি বলতে চাই, স্বাধীন ভারতের শহীদগনের রক্তে কি ভারত সরকারের হাত রঞ্জিত হয় নি? আপনারা বলেছেন, শরনার্থি সমস্যা আছে। শরনার্থি সমস্যার উদ্ভব হয়েছে ভারত সরকার স্বীকৃতি না দেয়ার ফলে। কেননা, ২৫ মার্চের পড় ১৫ এপ্রিল পর্যন্ত আমি এখনকার লোকদের সঙ্গে আলাপ করেছি - একজন শরনার্থিও আসেনি। ১৭ এপ্রিল মুজিবুর রহমানের সরকার মুজিবনগরে গঠিত হয়, সরকার গঠনের ঘোষণা হিয়এ গিয়েছিল। আমি ভারত সরকারকে বললাম এখনি স্বীকৃতি দিন, আপনারা বলতেন, সরকার কোথায়, কিন্তু সরকার তো এখন গঠিত হয়েছে। ভারত সরকার কোন জবাব দেননি। মহোদয়, দুঃখের সাথে আমাকে সয়ার চার্লস বেলস - এর মন্তব্য পুনরুল্লেখ করতে হচ্ছে, যা ১৯২৪ সালে তিনি বলেছিলেন। আমি আজ এ পরিষদের সন্মানিত সদস্যগণকে তার কথা স্মরণ করিয়ে দিতে চাই যার কথা সরকার উপেক্ষা করেছেন তিনি বলেছিলেন, তিব্বত যদি চিনের কব্জায় চলে যায় তাহলে নেপাল, ভুটান ও সিকিম ভারত হতে মুখ ফিরিয়ে চিনের দিকে তাকাবে। আমি বলতে চাই, বাংলাদেশের মানুষ আজ সংসদে আমাদের সঙ্গে আলোচনা করতে এসেছেন। আজ যদি বাংলাদেশকে ভারত স্বীকৃতি না দেন এবং বাংলাদেশ ভারত হতে বিমুখ হয় তাহলে নেপাল ভুটান ও সিকিম কোথায় যাবে? নেপালের লোকেরা আমাদের সাথে লেখাপড়া করেছে, সেখানে যারা মন্ত্রী প্রধানমন্ত্রী হয়েছেন তারা সকলেই আমাদের সহপাঠী ছিলেন। আন্দোলনে জেলে তারা আমদের সঙ্গে ছিলেন। তারা সকলে আমাকে বলেন, যখন তোমরা শক্তিশালী হবে তখনই তো তোমাদের সঙ্গে থাকব। তোমাদের শক্তি নেই, আমরা কোথায় কাদের সঙ্গে থাকব। তোমাদের সঙ্গে থাকলে আমাদের স্বার্থ রক্ষা কি করে হবে? আজ স্বাধীন বাংলাদেশের মানুষ ও সেখানকার নেতা বলেছেন হে ভারতবাসী, আমাদের স্বার্থ রক্ষা করতে না পেরে তোমরা নিজেদের স্বার্থই ক্ষুণ্ণ করেছ। অতএব আমি বিনা দ্বিধায় বলতে চাই বাংলাদেশের উপর যে আক্রমণ হয়েছিল তা সোজাসুজি ভারতের ওপরই হয়েছে, ভারতের অকপটে বলা উচিৎ এই আক্রমণ ভারতের ওপর হয়েছে। এতে সাম্প্রিদায়িকতা কীভাবে আসে? 

মহোদয়, আমি আপনাকে বলতে চাই, স্বাধীন বাংলাদেশ ভারতের সমস্ত সমস্যার সে সমাধান বেড় করেছে তাকে আর নষ্ট হয়ে দেওয়া ঠিক নয়। স্বাধীন বাংলাদেশের মুজিবুর রহমানের আওয়ামী পার্টি সবচেয়ে বড় পার্টি এবং আমাদের স্বার্থের বড় রক্ষক। বাংলাদেশের মানুষ চিৎকার করে বলছে ধর্ম রাষ্ট্রের ভিত্তি হতে পারেনা। হিন্তু ও মুলসিম একে অন্যের গলা কাঁটার জন্য সৃষ্টি হয়নি। ভ্রষ্ট ও দুষ্ট মস্তিষ্কের মুসলমান মুসলমানের গলা কাটবে এবং হিন্দুর গলা কাটবে। ভ্রষ্ট ও দুষ্ট মস্তিষ্কের হিন্দু হিন্দুর গলা কাটবে এবং মুসলমানের গলা কাটবে। এক মায়ের পেট হতে যাত দুই সহোদর ভাই একে অন্যের গলা কাটে। বিভিন্ন মায়ের সন্তান পরস্পরকে বোধ করে। এজন্য আমি পরিষদের মাধ্যমে ভারতের মুসলমানগনের কাছে আবেদন জানাচ্ছ, এখানে যে সাড়ে ৬ কোটি মুসলমান আছেন তারা কি ইসলামে বিশ্বাস রাখেন না? ইয়াহিয়া খান সাহেব কি ইসলামে বিশ্বাস রাখেন না? একজন মুলসিম মাতার সন্তান ইয়াহিয়া খাঁ, আরেক মুসলিম মাতার সন্তান মুজিবের গলা কাটছে, ওখানে তারা বলছে আমরা ইসলামে বিশ্বাসী, আর এখানে সাড়ে ৬ কোটি মুসলমান আছে। আমার বক্তব্য হল, ইয়াহিয়া খাঁর সৈন্যরা আমাদের মা, বোন, স্ত্রী ও কন্যাদের ওপর বলাৎকার করছে, দিনে দুপুরে করছে। পথে- ঘাঁটে করছে, আমি জানতে চাই এরা কি ইসলাম শেখাচ্ছে? ... ইসলাম বিশ্বাসী। 


যারা আজ মুজিবের ওপর আওয়ামীলীগের ওপর, বাংলাদেশের মুসলমানদের ওপর ইয়াহিয়া কর্তৃক ছড়ান এই গজবের বিরুদ্ধে আওয়াজ তোলেনা তারা মুসলমান নয়। তাদের মুসলমান বলে দাবী করার অধিকার নেই। যদি মুসলমান থাকে তাহলে সাড়ে ৬ কোটি মুসলমানের ইজ্জত আজ বিপদ জনক হুমকির সম্মুখীন, তাদের স্ত্রী কন্যা আমাদেরই স্ত্রী কন্যা। তাদের দেশের মুসলমান আমাদেরই মুসলমান, আমি তো মনে করি তারা আমাদেরই। সম্প্রদায়বাদের স্রোতের মধ্যে থেকে তারা স্বীকৃতি দেয়ার বিরোধিতা করছে, স্বীকৃতি দিতে বিলম্ব করছে। এইজন্য আমি বলব আল্লাহর ওয়াস্তে ঈশ্বরের জন্য, মানবের জন্য, মানবতার জন্য বাংলাদেশকে স্বীকৃতি দিন। 

এব্যাপারে আমি রাষ্ট্রপতি ও প্রধানমন্ত্রীর কাছে, উথান্ট ও সকল বিদেশী দূতাবাসের কাছে, সকল রাজনৈতিক দলের কাছে পত্র লিখেছি। 

শ্রী অর্জুন অরোরাঃ একটু পড়ে শোনান – 

শ্রী রাজ নারায়নঃ অন্য কোন দিন পড়ে শোনাব। আমি লিখেছি, স্বাধীন বাংলাদেশকে স্বীকৃতি দিতে আপনাদের সরকার এগিয়ে আসছে না কেন? আপনারা কেন অগ্রবর্তি হচ্ছেন না? 

মহোদয়, ৯ আগস্ট ১৯৪২ সালে আমরা ইংরেজদের ... স্বীকার নিয়েছিলাম। ইংরেজ সামাজ্যবাদের অবসান ঘটানোর জন্য আমরা চিরদিনের জন্য ‘কিতাববন্দ’ করে দিয়েছিলাম। ১৯৭১ সালের ৯ আগস্ট আমরা ইয়াহিয়া খাঁর ... স্বীকার করে নিয়ে সক্রিয়ভাবে তার বিরোধিতায় অনশন করার ঘোষণ দিয়েছি। ... ১ এপ্রিল, ২ এপ্রিল, ৩ এপ্রিল আমন কোন দেইন যায়নি যেদিন আমরা বাঙ্গালদেশের প্রশ্ন তুলিনি। ২ এপ্রিল আপনার সত্যাগ্রহ করেছি। এই সরকারকে প্রভাবিত করার জন্য আমরা যত উপায় ও সাধন ছিল সবই প্রয়োগ করেছি, এখন আপনিই বলুন আমরা কি করব। শ্রী শিলা ভদ্র ইয়াজির ভাষণে জনগণ এমন নিষ্ক্রিয় হয়ে পড়েন যে ভারত সরকারকে আর প্রভাবিত করতে পারেন না। এরূপ একটি বৃহৎ ও সঠিক কার্য করার জন্য আমাদের পূর্ন অধিকার আছে, ৯ আগস্ট আমরা অনশন শুরু করব। আমি বিনয়ের সাথে বলছি যে আমরা কারো সাথে চ্যালেঞ্জ করছিনা। আমরা কারো ওপর প্রভাব বিস্তার করার জন্য কোন কাজ করিনা। আমার পত্রে আমি লিখেছি, প্রধানমন্ত্রীকেও লিখেছি যে আমরা নিজেদের মধ্যে আত্মশক্তি সৃষ্টির জন্য, দেশের নাগরিকদের মধ্যে আত্মশক্তি সৃষ্টির  জন্য, এই পুণ্য কাজ করতে যাচ্ছি। এই পরিষদের সন্মানিত সদস্যগণের মধ্যে যারা সত্যিকারভাবে বাংলাদেশকে স্বীকৃতি প্রিদানের পক্ষপাতী সর্বতোপায়ে তাকে সহায়তা দানের পক্ষপাতি, এবং বাংলাদেশের গণহত্যা ঘটনাবলিতে উদ্বিগ্ন ও সহানুভূতি সম্পন্ন তাদের উচিৎ শুধু মৌখিক সহানুভূতি না দেখিয়ে সক্রিয়ভাবে কিছু করা। ... ভারত সরকার এযাবৎ স্বাধীন বাংলাদেশকে স্বীকৃতি না দেয়ার জন্য আমি তাকে নিন্দা করি। আমি আরও বলব এই সরকার দেশ হিতের ভাবনা মুক্ত। আনন্দফুর্তির জীবন সে যাপন করছে। এই জীবন শেষ হয়ে না যায় এই তার চিন্তা। এদেশের জনগণকে উদ্বুদ্ধ করার জন্য আমি ভারত সরকারের নিন্দা করছি আজ এই শেষ সময়ে আমি সরদার স্মরণ সিংহ মহাশয়ের মুখ থেকে এ বানিই আশা করছি যে ভারত সরকার বাংলাদেশকে স্বীকৃতি দিচ্ছেন, সাহায্য করছেন, এবং বিশ্বের সকল দেশকে স্বীকৃতি দেবার জন্য আহবান জানাচ্ছেন। 

হায়াতুল্লাহ আনসারিঃ ডেপুটি চেয়ারম্যান সাহেব, এখানে একটি কথা এসে গেছে যা আমি আগে ভাবিনি। সেটি হচ্ছে রাজ নারায়ণ বাবুর মন্তব্য যে মুসলমান সহযোগিতা করবেনা। 

শ্রী রাজ নারায়ণঃ আমি বলিনি। 

হায়াতুল্লাহ আনসারিঃ তিনি বলেছেন মুসলমান সহযোগিতা করবেনা। 
শ্রী রাজ নারায়ণঃ বৈধতার প্রশ্নে আমি বলিনি, তবুও মাননীয় সদস্য বলে যাচ্ছেন যে আমি বলেছি। আমি এই বলেছি যে যেসকল মুসলিম আজ তাদের স্বীকৃতি দিতে প্রস্তুত নয় এবং আজ স্বাধীন বাংলাদেশের সাড়ে ৬ কোটি মুসলমানের ওপর যে অত্যাচার চলছে সে কারণে যেসকল মুসলিমের মনে আগুন জ্বলে না তারা মুসলমান নয়। 

হায়াতুল্লাহ আনসারিঃ আমি রাজ নারায়ণ বাবুকে জিজ্ঞেস করতে চাই, এমন কি উপায় বেড় করা যায় যার দ্বারা মুসলমানগন দেখতে পারবে বাংলাদেশের ব্যাপারে তাদের ইম্প্রেশন আর সকলের অনুরূপ। দেখুন, এ প্রশ্নে আমরা খুব সিরিয়াসলি চিন্তা ভাবনা করেছি। আমরা চাই মুসলমানদের একটি মহা সম্মেলন ডাকা হোক। কিন্তু আমিষ এই সাথে বলছি কনভেনশন আয়োজনের মত অর্থ আমাদের কাছে নেই। বাংলাদেশের ব্যাপারে আমরা কারো চেয়ে পেছনে নেই। এখানে এটা দেখানোর জন্য মানুষ মাদ্রাজ হতে, দক্ষিণ ভারত হতে, বাংলা হতে পায়ে হেটেও আসতে পারে। এখানে যে কথা উঠেছে তা অত্যন্ত গুরুত্তপূর্ন। কিন্তু আপনারাই বলুন, কোন রাজনৈতিক ইস্যুতে দিল্লী বা অন্য কোথাও সারা ভারতের মুসলমানদের সমাবেশ ঘটানো কি উচিৎ হবে? এ প্রশ্নে আমি সারা জীবন বিরোধিতা করে এসেছি, রাজনৈতিক ইস্যুতে মুসলমানদের ঐক্য হওয়া উচিৎ নয়। অতএব আমরা মুসলমানদের ঐক্যবদ্ধ হতে বলতে পারিনা। ... 


শ্রী সুন্দর সিংহ ভাণ্ডারীঃ আপনার যদি এখন বন্ধ করে দেই তাহলে  তার বক্তব্য অসম্পূর্ন রয়ে যাবে। 

শ্রী পীতাম্বর দাসঃ যদি আমাদের বন্ধ করতেই হয়ে তাহলে তার বক্তব্য অসম্পূর্নই থাকুক। 
মিস্টার ডেপুটি চেয়ারম্যানঃ যদি হাউজের ইচ্ছা হয় তাহলে আমার কিছু বলার নাই। এটা একজন প্রাইভেট সদস্যের রেজোল্যুশন - অতএব আমরা এটা আজকের দিনের জন্য বন্ধ করতে পারি। হাউজের সিদ্ধান্ত অনুযায়ী এই অধিবেশন আগামী সোমবার ২ রা আগস্ট ১৯৭১ সালের সকাল ১১ টা পর্যন্ত মুলতুবি থাকবে। 

পরবর্তিতে হাউজ ২ আগস্ট ১৯৭১ তারিখে সকাল ১১ টা থেকে বিকেল ৫ টা পর্যন্ত মুলতুবি থাকে। 

একটি জনগুরুত্বসম্পন্ন বিষয়ে দৃষ্টি আকর্ষণঃ
পাকিস্তানি সামরিক আইনের আওতায় শেখ মুজিবর রহমানের বিচারঃ


মাননীয় সভাপতিঃ  শ্রী আদভানিজি, এবং শ্রী ভান্ডারিজি, দয়া করে এখানে নয়। 

শ্রী পিতাম্বর দাস (উত্তর প্রদেশ)ঃ আমরা পরে সুযোগ নেব। আগে দৃষ্টি আকর্ষণের বিষয়টি পেশ করা হোক। 

শ্রী লোকনাথ মিশরা (উরিষ্যা)ঃ মাননীয় সভাপতি, আমি শেখ মুজিবর রহমানের সামরিক আইনের আওতায় বিচার এবং তার মৃত্যুদণ্ড সম্পর্কে প্রেসিডেন্ট ইয়াহিয়ার হুমকি প্রসঙ্গে মাননীয় পররাষ্ট্র মন্ত্রীর দৃষ্টি আকর্ষণ করছি। 

পররাষ্ট্র বিষয়ক প্রতিমন্ত্রী (শ্রী সুরেন্দার পাল সিং)ঃ মিঃ চেয়ারম্যান স্যার... 
শ্রী লোকনাথ মিশরাঃ আমি আপত্তি জানাচ্ছি। আমি পেপারে পরলাম যে পররাষ্ট্র বিষয়ক মন্ত্রী আজ ইন্দোনেশিয়া সফরে গেছেন, তিনি নিসচয়ি জানতেন যে আজ এবিষয়ে আলোচনা হবে। 

শ্রী জোয়াকিম আল্ভা (প্রার্থী)ঃ উনি কোন ছুটি কাটাতে যাননি। 

মাননীয় সভাপতিঃ  উনি আমাকে জানিয়েছেন, চিঠি লিখেছেন। 

শ্রী লোকনাথ মিশরাঃ উনি কি আপনার অনুমতি নিয়েছিলেন? 	

মাননীয় সভাপতিঃ  জি। 

শ্রী লোকনাথ মিশরাঃ তাহলে দয়া করে আপনি ঘোষণা দিন যে তিনি আপনার অনুমতি নিয়েছেন এবং তার অনুপস্থিতিতে...
মাননীয় সভাপতিঃ  কিন্তু, মিঃ সুরেন্দার পাল সিং ও একজন মন্ত্রী। 

শ্রী লোকনাথ মিশরাঃ আমি জানি, আমি মন্ত্রীদের তালিকা দেখেছি এবং আমি জানি যে তিনিও একজন মন্ত্রী। কিন্তু আমাকে অবশ্যই আমার প্রতিবাদটি অন রেকর্ড রাখতে হত কেননা পররাষ্ট্র বিষয়ক মন্ত্রী অনুপস্থিত আছেন। 

মিঃ চেয়ারম্যানঃ আমি আরো জানাচ্ছি যে শনিবারের বিতর্ক পরিচালনা করবেন, মিঃ জগজীবন রাম। জি বলুন, মন্ত্রিসাহেব...

শ্রী সুরেন্দার পাল সিংঃ স্যার, রিপোর্ট অনুসারে গত ১১ই অগাস্ট পাকিস্তানের বিরুদ্ধে যুদ্ধ শুরু করার অভিযোগে পশ্চিম পাকিস্তানে শেখ মুজিবর রহমানের ট্রায়াল কোর্ট মার্শাল শুরু হয়েছে। ট্রায়ালটি ভিডিওতে ধারন করা হচ্ছে এবং কোন বহিরাগত সহায়তা মুজিবকে দেয়া হচ্ছে না। 

এর আগেও নানা বক্তব্যে, প্রেসিডেন্ট ইয়াহিয়া খান হুমকি দিয়েছেন যে তাকে শাস্তি হিসেবে মৃত্যু দণ্ড দেওয়া হতে পারে এবং তিনি এও বলেছেন যে তিনি নিশ্চিত নন যে পাকিস্তানের জাতীয় পরিষদ ভবিষ্যতে আবার একত্রিত হবার সময়ে শেখ মুজিবর রহমান জিবিত থাকবে কিনা। আমাদের সরকার এবিষয়ে যথেষ্ট বিচলিত আছে। প্রেসিডেন্ট ইয়াহিয়া খান, এর আগে নিজ বক্তব্যে ঘোষণা দিয়েছিলেন যে শেখ মুজিবর রহমান ই পাকিস্তানের ভবিষ্যৎ প্রধানমন্ত্রী যখন জাতীয় পরিশদের ১৬৯টি আসনের মধ্যে ১৬৭টি আসন জিতে নিয়ে শেখ মুজিব স্পষ্টভাবেই নির্বাচনে বিজয়ী হয়েছিলেন। শুধুমাত্র বাংলাদেশ নয়, গোটা পাকিস্তানেই শেখ মুজিবর রহমান একচ্ছত্রভাবে বিজয়ী হয়েছিলেন। এবছর ২৫ মার্চের পর কি হ্যেছে, তা গোটা বিশ্ব জানে। সামরিক বাহিনী লেলিয়ে দিয়ে বাংলাদেশের মানুষদের রাজনৈতিক মতামতকে অগ্রাহ্য করা হয়েছে এবং তাদের মৌলিক মানবাধিকারসমুহ কেড়ে নেয়া হয়েছে। শেখ মুজিবকে নির্বাচিত এবং অবিসংবাদিত নেতা হিসেবে ঘোষণা না করে পাকিস্তানে গনহত্যার পরিকল্পনা বাস্তবায়ন ও ত্রাসের রাজত্ব কায়েম করা হয়েছে। এহেন নজির চলমান সময়ে আমরা দেখিনি। শেখ মুজিবর রহমানকে একটি ভুয়া ট্রায়ালের মুখোমুখি করার মাধ্যমে মানবাধিকারের চরম লঙ্ঘন হচ্ছে, এবং সারা পৃথিবীর উচিত এর প্রতিবাদ করা। আমরা বারবার শেখ মুজিবর রহমান ও তার পরিবারের, গ্রেফতার থাকাকালীন তাদের নিরাপত্তা ও সুস্থতা বিষয়ে আমাদের বিচলতা প্রকাশ করেছি। আমরা আমাদের জাতিসংঘের সেক্রেটারি জেনারেল এবং অন্যান্য বিদেশী সরকারের কাছে আমাদের গভীর আশংকা ও চিন্তা জানিয়েছি এবং এবিষয়ে পাকিস্তান সরকারের উপর তাদের প্রভাব খাটানর প্রস্তাব দিয়েছি। এমুহূর্তে শেখ মুজিবর রহমান বা তার পরিবারের কোন ক্ষতি হলে বাংলাদেশের বর্তমান অবস্থা চরম আক্রমণাত্মক হয়ে পরবে এবং এর জন্য একমাত্র দায়ী থাকবে পাকিস্তান সরকার। আমরা চাই পাকিস্তানের প্রেসিডেন্ট এর এই অবস্থানের বিরুদ্ধে বিশ্বের মানবতাবাদীগণ বিবেকের তারনায় হলেও রুখে দাড়াক। আমরা চাই এ অন্যায় বিচার এখনি বন্ধ হোক এবং পাকিস্তানের সরকারকে বলে দিতে চাই যে, এর ফল ভাল হবেনা। 

শ্রী লোকনাথ মিশরাঃ স্যার, অবশ্যই সরকারের এ চিন্তা যুক্তিযুক্ত। প্রধানমন্ত্রী এখন পর্যন্ত কতজন দেশের মন্ত্রিকে  ইয়াহিয়া খানের শেখ মুজিবর রহমানকে সাজানো বিচারে মৃত্যুদণ্ড দাওয়ার চেষ্টার এবিষয়টি চিঠিতে জানিয়েছেন? আমি আশ করবো, মাননীয় প্রধানমন্ত্রী এবং পররাষ্ট্রমন্ত্রী নিশ্চয়ই আজকের পত্রিকায় জাতিসঙ্ঘ মহাসচিব উথান্ট এর অভূতপূর্ব বক্তব্য শুনেছেন। একদিকে তিনি বলছেন এই বিচারকার্য পাকিস্তানের বাইরেও অনুরিত হতে পারে, আবার একি বক্তব্যে তিনি বলছেন এ বিচার পাকিস্তানের জুডিশিয়ারির কর্মদক্ষতার মধ্যে। আমাদের সরকার এবং সকলেই জানে যে এটি শুধুমাত্র পাকিস্তানের বিচারব্যবস্থার মধ্যে সীমাবদ্ধ নয়। এর আন্তর্জাতিক একটা প্রভাব আছে, এবং উথান্ট সে সম্পর্কে অবগত, কিন্তু মনে হচ্ছে তিনি জাতিসঙ্ঘের মহাসচিব হওয়া স্বত্বেও এবিষয়ে কিছু করতে পারবেন না। এখন সমস্যা হচ্ছে শেখ মুজিবের কিছু হলে বাংলাদেশের মুক্তিবাহিনিকে নিয়ন্ত্রনহীন হয়ে পরবে। ধরে নিলাম যে ইয়াহিয়া খান তার খেয়াল খুশি মত এমন কিছুই করতে যাচ্ছেন, সেক্ষেত্রে ভারত সরকারের কি উচিত হবেনা প্রেসিডেন্ট ইয়াহিয়া খান এবং উথান্টকে একটি আল্টিমেটাম দাওয়া? মুজিবকে হত্যা করলে বাংলাদেশের পরিস্থিতি কখনই আর শান্ত হবেনা, আর তা নাহলে যেসকল শরণার্থী আছে বর্তমানে ভারতে, তারা কখনই আর নিজ ভুমিতে ফেরত যাবেনা, ভারত সরকার ও তাদের ফেরত পাঠাতে সক্ষম হবেনা। এমন একটি সময় ভারত সরকারের কখনই উচিত হবেনা চুপচাপ বসে থেকে কি হচ্ছে তা দেখতে থাকা। সেটা কি প্রেসিডেন্ট ইয়াহিয়া এবং উথান্টকে জানানো হয়েছে, হয়ে থাকলে উথান্ট এবিষয়ে কি ব্যবস্থা নেবেন বলে জানিয়েছেন? ভারত সরকার কি এবিষয়ে উথান্ট এর কাছ থেকে কোন তথ্য পেয়েছে? 

শ্রী সুরেন্দার পাল সিংঃ স্যার, আমি কি সর্বশেষ প্রশ্নটির উত্তরটি সবার আগে বিবেচনা করতে পারি? মাননীয় সদস্য তার বিবেচনা থেকে বলছেন যে ভারত এখানে নিরব অবস্থান নিয়েছে এবং তারা সবকিছুই নীরবে দেখে যাচ্ছেন। কিন্তু এটি সত্য নয়, ঘটনাবলি তা বলেনা। যখনি এবিশয়টা আমাদের নজরে এসেছে, আমরা পৃথিবীর সরবত্র আমাদের বন্ধুভাবাপন্ন দেশে এখবরটি দিয়েছি। সকল মিশনেও এখবর পৌছান হয়েছে, আমাদের যত স্পেশাল ডেলিগেশন বাইরে গেছে, তারাও এই বিষয়টি নিয়ে আলোচনা করছে। মাননীয় সদস্য ইতিমধ্যে জানেন যে প্রধানমন্ত্রী স্বয়ং দুইটি দেশের প্রধানের কাছে চিঠি লিখেছেন। একিভাবে আমাদের পররাষ্ট্র বিষয়ক মন্ত্রী জাতিসংঘের মহাসচিব উথান্টের কাছে চিঠি লিখেছেন। 

শ্রী লোকনাথ মিশরাঃ ফলাফল কি হয়েছে? 

শ্রী সুরেন্দার পাল সিংঃ আমি ফলাফলে আসছি। স্যার, আমাদের সকল বন্ধুভাবাপন্ন রাষ্ট্রের কাছে আমরা এই নিশ্চয়তা পেয়েছি যে তারা পাকিস্তান সরকারকে এই ভয়াবহ কাজ থেকে সরিয়ে আনতে যথাসাধ্য চেষ্টা করবে। বংলাদেশ বিষয়ে তাদের রাজনৈতিক ভাবনা যাই থাকুকনা কেন, শেখ মুজিবের মুক্তি বিষয়ে তাদের কোন দ্বিমত নেই, এবং মানবতার দৃষ্টিকোণ থেকে তারা সকলেই বিশ্বাস করেন যে শেখ মুজিবকে বাচাতে হবে। তারা আমাদের বলেছে যে তারা অবশ্যই তাদের প্রভাব খাটাবে, এখন তারা কিভাবে এটা করবে, কততুকু করেছে, ৎ বলা আমাদের জন্য কঠিন। আমরা শুধু আশা করতে পারি যে তারা তাদের প্রভাবের ব্যবহার করবে এক্ষেত্রে বা করছে। এই প্রভাবের আদৌ কোন ফলাফল হবে কিনা পাকিস্তান সরকারের উপর, তা বলাও খুব কথীন, কেননা এটি নরভর করছে পাকিস্তান বিশ্ব জনমতের কতটুকু তোয়াক্কা করে তার উপর। কিন্তু অতীত অভিজ্ঞতা যা বলে, আমি খুব একটা আশাবাদী নই, কিন্তু আমরা আশা করে যাচ্ছি। 

শ্রী লোকনাথ মিস্রাঃ স্যার আমি একটি প্রশ্ন করতে চাই

মিঃ চেয়ারম্যানঃ কেবল মাত্র একটি প্রশ্ন

শ্রী লোকনাথ মিশ্রাঃ এর মধ্যে থেকেই স্যার। 

মিঃ চেয়ারম্যানঃ না না, আমি নিয়ম ভংগ করতে পারি না।
 
শ্রী লোকনাথ মিশ্রাঃ স্যার, আপনি দৃষ্টি আকর্ষণের ক্ষেত্রে দুইটি প্রশ্ন অনুমোদন করেছেন, 

মিঃ চেয়ারম্যানঃ না কখনই না, আমি নিয়মের বাইরে যেতে পারবোনা। 

শ্রী লোকনাথ মিশ্রাঃ সেক্ষেত্রে আমি নিশ্চয়ই একটি বিশাল প্রশ্ন করে ফেলেছি

মিঃ চেয়ারম্যানঃ জি, আপনি বোধহয় তা করেছেন। 

শ্রী এন রামা রেডি (মহিশুর)ঃ সকল জাতির মানে কি? জাতিসংঘের সকল সদস্য? আপনি কি সকল জাতি বলতে তাই বুঝেন? 

মিঃ চেয়ারম্যানঃ দয়া করে...

শ্রী এন রামা রেডি: স্যার আমাকে অবশ্যই মাননীয় সদস্যের ব্যাখ্যা চাই। 

মিঃ চেয়ারম্যানঃ তিনি অন্য কোন প্রশ্নের উত্তর দেয়ার সময় আপনাকে ব্যাখ্যা দিয়ে দিবেন। মাননীয় মন্ত্রী, আপনি অবশ্যই তা করবেন। 

শ্রী রাজনারায়ন (উত্তর প্রদেশ)ঃ আমি জানতে চাই, ভারত সরকার কি শেখ মুজিবর রহমানের জীবনের হুমকিকে ভারতের জনগনের জীবনের হুমকি বলে মনে করেন। শেখ মুজিবর রহমানের জীবনের উপর যদি কোন বিপদ আসে তবে ভারত সরকার কি বিশ্বকে এক সুস্পষ্ট ভাষায় জানিয়ে দেবেন যে আমরা সেটা আমাদের জনগনের জীবনের উপর বিপদ মনে করবো? একে আপনার স্বত্বার উপর বিপদ মনে করে এবং অনুরুপভাবে জনসাধারনের গভীর উদবেগ প্রকাশ করে তিনি কি ইয়াহিয়া খাঁর সামরিক জঙ্গিশাহির (তানাশাহি) মোকাবেলা করবেন? ভারত সরকার কি সুনির্দিষ্ট, সুসংবদ্ধ পদক্ষেপ নেয়ার সিদ্ধান্ত নিয়েছেন? 

শ্রী মহাবীর ত্যাগী (উত্তর প্রদেশ)ঃ নিয়েছে। হাউস এ বলেননি। মাফ করবেন। নিয়েছেন।
 
শ্রী রাজনারায়নঃ ত্যাগী মহাশয় এমন মানবতার প্রশ্নেও আপনি এরুপ বলছেন। মহোদয়, যেহেতু এই দুই রাষ্ট্রই কমনওয়েলথ সদস্যভুক্ত তাই ভারত সরকার কি কমনওয়েলথকে জানিয়েছে যে শেখ মুজিবর রহমানের জীবনের উপর কোন বিপদ নেমে আসলে ভারত কমনওয়েলথের সাথে সম্পর্কচ্ছেদ করবে। আমি মনে করি ভারত সরকার সময়মত পদক্ষেপ নিলে হয়ত এ যাবত শেখ মুজিবর রহমানের উপর এরুপ হামলা চলতনা। আজ সকালে মিঃ উথান্ট এর ভাষন আমরা পড়েছি। এনিয়ে বন্ধুদের সঙ্গে আমরা আলোচনা করছিলাম, উথান্টের এই ভাষনের পড়ে ভারত সরকারের প্রতিক্রিয়া কি? উথান্ট বলেছেন যে তিনি আইনের সিমিত পরিধির মধ্যে কাজ করছেন। ভারত সরকার বলছেন যে তিনি পুরোপুরিভাবে পাকিস্তানের নেতা। তিনি সম্পুরন্তঃই পাকিস্তানের। আমি সম্পূর্ণ পাকিস্তান শব্দের তাৎপর্য নিয়ে উদ্বিগ্ন। কেননা আজ মিঃ গ্রোমিকো ও সর্দার শরন সিং তথা রুশ সরকার ও ভারত সরকার ও এর যে যুক্ত ইশ্তেহার বেরিয়েছে, সুধিবৃন্দ আপনারা তা পরে থাকবেন, তাতে এক অভিনব কথা বলা হয়েছেঃ সমগ্র পাকিস্তানের জনগনের একটি রাজনৈতিক সমাধান হোক। 

মিঃ আকবর আলী খান (অন্ধ্র প্রদেশ)ঃ পূর্ব পাকিস্তান। 

শ্রী রাজনারায়নঃ সম্পূর্ণ পাকিস্তান। ওতা একটু ভাল করে পরুন। আপনি নবাব সাহেব, তাই আপনি গোটা ইশ্তেহারটা পরে দেখেননি। ঐখানে লেখা হয়েছে যে সারা পাকিস্তানের জনগনের একটা রাজনৈতিক সমাধান হোক। এই সমগ্র পাকিস্তানের জন্য রাজনৈতিক সমাধানের ইশ্তেহার কি মুজিবর রহমানের জীবনের ঝুকি বৃদ্ধি করছেনা। আমি সরকারের কাছে সম্পূর্ণ পাকিস্তানের জন্য রাজনৈতিক সমাধানের অর্থ কি তার সুস্পষ্ট ব্যাখ্যা দাবী করছি এবং এও বলছি যে এই ইস্তেহারও মুজিবর রহমানের জীবনের ঝুকি বাড়িয়েছে। 

মহোদয়, সংযুক্ত রাষ্ট্র থাক বা না থাক (তাতে কিছু যায় আসে না) আমি চাই ভারত সরকার তার জনগনের কন্ঠের সাথে সুর মিলিয়ে সোচ্চার হোন যে যদি মুজিবর রহমানের জীবনের উপর বিপদ এসে পরে তবে সংযুক্ত রাষ্ট্রসংঘের দুর্গতিও অনুরুপভাবেই হবে। সংযুক্ত রাষ্ট্রসংঘ থাকার আর প্রয়োজন কি, তার মানবাধিকার ঘোষণার মুল্য কি, একদিকে মানবাধিকার ঘোষণা বিদ্যমান অন্যদিকে মুজিবর রহমানের ফাঁসির মামলা চলছে। 

সভাপতিঃ আপনার প্রশ্ন কি। প্রশ্ন করুন। 
শ্রী রাজনারায়নঃ আমি জানতে চাই, ভারত সরকারের মনোভাব কি। একটি প্রশ্নের দ্বারা এর উত্তর মিলবে না, এটি সকল মানুষের জীবনের মুল্যের প্রশ্ন। তিনি জনগনের দ্বারা নির্বাচিত হয়েছেন খোদ সরকারই হিসেবে। সবাধিন বাংলাদেশের ১৬৯টি সিটের মধ্যে ১৬৭টী সিট লাভ করেছেন, যা শতকরা ৮৯.৮ ভাগ এবং তিনি প্রায় ৮৪ ভাগ ভোত পেয়েছেন। ঐ স্বাধীনতাকামী মানুষ এভাবে ফাঁসির দন্ড পাবে আর আমরা নিজেদের স্বাধীন বলে দাবি করবো। 

মহোদয় সরকার কি অবগত আছেন, গতকালি এখানে গান্ধির মাঠের কাছে এক জনসভায় দের লক্ষ জনতার সম্মিলিত সিদ্ধান্ত হচ্ছে? ভারত সরকারের কাছে আমাদের এই দাবী যে, মুজিবর রহমানের জীবন নাশের আশংকা দেখা দিলে সরকার নিজের জনগনের জীবনের উপর হুমকি মনে করে মোকাবেলার জন্য প্রস্তুত হয়ে যান। সরকার এমন কোন পদক্ষেপ গ্রহন করলে আমরা তার সহযোগিতা করব, সরকার কি এ ব্যাপারে ওয়াকিবহাল? 

শ্রী সুন্দর পাল সিঙ্ঘঃ সভাপতি মহোদয়, শেখ মুজিবর রহমানের জীবন বিপদাপন্ন এটা সুনিসচিত কিন্তু মাননীয় সংসদ সদস্যের মন্তব্য যে আমরা এ ব্যাপারে নিরুদবিগ্ন ও উদাসিন, তা একদমি ঠিক নয়। এব্যাপারে আমরাও অনেক চিন্তাভাবনা করছি। আম্রাও চাই যেন তিনি প্রানে বেচে যান এবং তার জন্য চেষ্টা করছি। তিনি জিজ্ঞেস করেছেন, তার জীবন বিপদাপন্ন এবং এরুপ কোন দুরঘটোনা যদি ঘটে যায় তাহলে তা আমাদের জন্য বিপদজনক হবে কিনা। এটা অত্যন্ত পরিষ্কার যে ট্রায়ালের পর যদি তার ফাঁসি হয় তাহলে তার প্রতিক্রিয়া অত্যন্ত গুরুতর হবে। সর্বত্রই তার প্রভাব পরবে, আমাদের দেশেও পরবে। এজন্য আমরা চাই যে এরকম ভুল পদক্ষেপ যেন না নেওয়া হয়। 

এখন, মাননীয় সভাপতি, প্রশ্ন এই যে, এই কাজ হতে পাকিস্তান সরকারকে কিভাবে বিরত রাখা যায়। আমি প্রথমে বলছি, আমরা সম্ভাব্য সরবপ্রকার চেষ্টা করেছু আমাদের দ্বারা যা সম্ভব। অন্যাব্য রাষতের সঙ্গে আমরা আলোচনা করেছি। এব্যাপারে আমাদের মতামত জানিয়েছি এবং সম্পূর্ণভাবে ওয়াকিবহাল করেছি, অতএব আমাদের চেষ্টা অব্যাহত আছে। আমরা কমনওয়েলথভুক্ত রাষ্ট্রসমূহের কাছেও লিখেছি, তারাও একে একে বলেছেন যে আমরাও চাই এমন ট্র্যাজেডি যেন না হয়। রাজনৈতিক দিক থেকে একটি ভাল সমাধান আশা করছেন তারা। শেখ মুজিবর রহমানে জীবনের প্রশ্নে সকলেই ভাবছেন যে এই ট্রায়াল হওয়া উচিত নয়। তার জীবন রক্ষা করা প্রয়োজন। এখন এ ব্যাপারে তিনি কি করছেন একথা বলা মুশকিল। 

সভাপতি মহোদয়, মাননীয় সদস্য বলেছেন, মুক্ত বিবৃতির ফলে তার জীবন নাশের আশংকা আরো বেড়ে গেছে আমি একথা মানতে প্রস্তুত নই। এব্যাপারে আমাদের যা করনীয় আমরা তা করে যাচ্ছি। আমাদের আরো কি করতে হবে এমন কোন পরামর্শ থাকলে তা শোনার জন্য প্রস্তুত আছি। 

শ্রী আকবর আলি খানঃ স্যার, আমি কি এর ব্যাখ্যা দিতে পারি? মিঃ বজনারায়ন দোষারোপ করেছেন যে আমি ভুল বক্তব্য দিয়েছি। এই যে দেখুন পত্রিকা। এখানে লেখা আছে, পূর্ব পাকিস্তান, গোটা পাকিস্তানের কথা উল্লেখ করা হয়নি। সুতরাং তিনি ঠিক বলছেন। 

শ্রী পিতাম্বর দাসঃ স্যার, যখন থেকে এই বক্তব্যগুলো হাউসে জমা দেয়া হয়েছে, তখন থেকেই আমরা এর সাথে দ্বিমতপোষণ করি কিনা, সেই বিষয়টি অগুরুত্বপূর্ণ হয়ে পরেছে। দ্বিমত থাকলেও, এই বক্তব্যগুলোই সংরক্ষিত হবে। 

শ্রী আকবর আলি খানঃ কিন্তু, বর্তমান প্রেক্ষাপট ভিন্ন। 

শ্রী পিতাম্বর দাসঃ স্যার আমি বলছি যে, এই বক্তব্যসমুহের ব্যাখ্যার সাথে আমরা একমত নাকি না, সেটি ভিন্ন বিষয়, কোন প্রেক্ষাপটে এই বক্তব্য দেয়া হয়েছে, তাও ভিন্ন বিষয়। মুল বিষয় হচ্ছে, এই বক্তব্যগুলোই হাউসে সংরক্ষিত হবে। 

মিঃ চেয়ারম্যানঃ ঠিক আছে। 

শ্রী আকবর আলি খানঃ স্যার, আপনি অনুমতি দিলে আমি পরে শুনাতে পারি। 

মিঃ চেয়ারম্যানঃ তার কোন প্রয়োজন নেই। 

শ্রী পিতাম্বর দাসঃ যদিও ব্যাখ্যা দাওয়া হয়েছে যে “গোটা পাকিস্তানের মানুষ” বলে আর কোন কিছুর অস্তিতব নেই, তারপরো স্যার কথাগুলো রয়ে গেছে। 

শ্রী রাজনারায়নঃ আমার একটা প্রশ্নের উত্তর পাইনি। মহোদয় দয়া করে শুনুন। আমি জিজ্ঞেস করেছিলাম ভারত সরকার কি কমনওয়েলথকে লিখেছেন যে, শেখ মুজিবর রহমানের জীবনের উপর কোন বিপদ আসলে আমরা কমনওয়েলথ ত্যাগ করবো। এর সঙ্গে আমি দ্বিতীয় প্রশ্নো করেছিলাম যে ভারত সরকার একথা বলে দিয়েছে যে শেখ মুজিবের জীবন বিপদাপন্ন হলে জাতিসংঘকেও লীগ অব নেশন্স এর পরিনতি বরন করতে হবে? এর উত্তর মেলেনি। এর সঙ্গে সঙ্গে আমি বলেছি যে, ইশ্তেহার প্রকাশিত হয়েছে- ইশ্তেহার সম্পর্কে আগামী পরশুর বিতর্কে বাকী সব কথা বলবো, এখন তার সুচনা করছি মাত্র- ঐ ইশ্তেহারে শেখ মুজিবর রহমানের নাম কেন উল্লেখ হয়নি। 

শ্রী সুরেন্দ্রপাল সিঙ্ঘঃ তার কোণ প্রশ্নের উত্তর দিব মাননীয় সভাপতি? ... কমনওয়েলথকে জানানো হয়েছে আমি আগেও বলেছি আর (কমনওয়েলথ থেকে) আলাদা হয়ে যাওয়ার প্রশ্ন ভিন্ন, মাননীয় সভাপতি...
শ্রী রাজনারায়নঃ দেখুন দুইটি প্রশ্ন এখনও রয়ে গেছে। যারা হৈচৈ করছে, আপনি তাদের থামাচ্ছেন না। মহোদয় যদি এখানে কেউ হৈচৈ করে আমাকে শুদ্ধ ও বৈধ প্রশ্ন করতে না দেন, তাহলে কিভাবে কাজ চলবে? 

সভাপতিঃ আপনার প্রশ্ন হয়ে গেছে এবং তিনি এর উত্তর দিয়ে দিয়েছেন। 

শ্রী কৃষাণ কান্ত( হরিয়ানা)ঃ স্যার পয়েন্ট অফ অর্ডারের ভিত্তিতে বলতে চাইছি যে এটি খুবি গুরুত্বপূর্ণ একটি বিষয়, প্রয়োজনীয় বিষয় এবং শুধুমাত্র একটি দলের বিষয় নয়। সুতরাং স্যার, আপনি কি মাননীয় সদস্যদের অনুরোধ করবেন যেন তারা এমনভাবে প্রশ্ন তুলে যে মনে হয় এটি আসলেই একটি জাতীয় ইস্যু। এটি মোটেই একটি দলের বিষয় নয়। 

মিঃ চেয়ারম্যানঃ আমিও তাই আশা করি। আমি মাননীয় সদস্যদের অনুরোধ করবো যে তারা যেন স্মরনে রাখেন যে এই বিষয়টিকে জাতীয় ইস্যু হিসেবেই গন্য করা উচিত, কেননা এটি খুবি প্রয়োজনীয় ইস্যু যা আরো বড় বড় ইস্যুতে আশংকার জন্ম দিচ্ছে। প্রশ্নগুলোও জাতীয় প্রশ্নের আঙ্গিকে করা হোক। 

(শ্রী রাজনারাইন কথা বলে যাচ্ছেন)

মিঃ চেয়ারম্যানঃ মিঃ রাজনারাইন, দয়া করে বসুন। কার্যক্রমে বাধার সৃষ্টি করবেন না। 

শ্রী রাজনারায়নঃ আমি বসবো না, আমি করজোরে মিনতি করছি, আপনি আমার প্রশ্নের উত্তর দিতে বলুন। আমি ভারতের জনগনের প্রতি বিশ্বস্ত, আমি ভারতের সরকারের প্রতি বিশ্বস্ত নই। এটি মুজিবর রহমানের জীবনের প্রশ্ন। 

মিঃ চেয়ারম্যানঃ আমি চাই আপনি হাউস থেকে চলে যান। আমি সদস্যদের বারবার বলছি বিঘ্ন সৃষ্টি করতে না, এবং তিনি তা করেই যাচ্ছেন। আমি তাকে হাউস থেকে চলে যেতে বলছি। 

শ্রী এ জি কুলকারনি (মহারাষ্ট্র)ঃ এই ব্যাক্তিকে তার দল থেকেও বের করে দেয়া হয়েছে। 
(আলোচনায় বিঘ্ন) 

মিঃ চেয়ারম্যানঃ মিঃ রাজনারাইন, আমি আবারো আপনাকে বলছি, আপনি হাউস থেকে চলে যান কারন আপনি হাউসের কাজে বাধা সৃষ্টি করছেন। 
 
শ্রী পিতাম্বর দাসঃ ভোট নেয়ার আগে আমি কিছু নিবেদন করতে চাই। আমি নিবেদন করবো, পরিস্থিতির নাজুকতা রাজনারায়ন বাবুর অনুমান করা উচিত। মুজিবর রহমানের ব্যাপারে সকলের ভাবনাচিন্তা অনুরুপ। কিন্তু এখন যে পরিস্থিতি উদ্ভব হয়েছে তাতে পরিশদের কোন সদস্যই রাজনারায়ন বাবুকে সমর্থন করা ভাল মনে করবেন না। সুতরাং আমি তকে অনুরোধ জানাচ্ছি যে অবস্থার নাজুকতা উপলব্ধি করে তিনি এবিষয়কে ভোটাভুটিতে নাওয়ার সুযোগ দিবেন না এবং সভাপতির আদেশ পালন করবেন। 

শ্রী রাজনারায়নঃ পীতাম্বর বাবুর বিবেচনাবোধকে আমি মুল্য দেই কিন্তু একি সাথে আমি বলতে চাই যে, প্রধানমন্ত্রী মহোদয় এখানে আছে কিন্তু বাংলাদেশের স্বীকৃতির ব্যাপারে তিনি একটা কথাও বলছেন না। মুজিবর রহমানের প্রান রক্কার জন্যও কিছু বলছেন না, আমার প্রশ্নগুলোর একটিও উত্তর দিচ্ছেন না। 

মিঃ চেয়ারম্যানঃ আমি মিঃ রাজনারাইনের নামে বারবার হাউসের কাজে বিঘ্ন সৃষ্টি করার অভিযোগ করছি। 

সংসদ বিষয়ক মন্ত্রী এবং পরিবহন ও শিপিং মন্ত্রী (শ্রী ওম মেহতা)ঃ স্যার, আমি অভিযোগটি পেশ করার অনুমতি চাচ্ছি- “ এই অধিবেশনে হাউসের পরবরতী সকল কার্যক্রম থেকে শ্রী রাজনারাইনকে বরখাস্ত করা হল’। 

প্রশ্নটি প্রস্তাবিত হল। 
(বাংলা) 

মিঃ চেয়ারম্যানঃ প্রস্তাবটি হল- “এই অধিবেশনে হাউসের পরবরতী সকল কার্যক্রম থেকে শ্রী রাজনারাইনকে বরখাস্ত করা হল”
প্রস্তাব গৃহীত হয়েছে। 

মিঃ চেয়ারম্যানঃ এই অধিবেশনে হাউসের পরবরতী সকল কার্যক্রম থেকে এই সদস্যকে বরখাস্ত করা হল। মিঃ রাজনারাইন, এখন আপনি দয়া করে হাউস থেকে চলে যান। 
(শ্রী রাজনারাইন কথা বলে যাচ্ছেন)

মিঃ চেয়ারম্যানঃ অন্যথায় আমি মার্শালকে ডেকে আপনাকে বাইরে দিয়ে আসতে বলতে বাধ্য হব। আমি আশা করি যে মার্শাল ডেকে উনাকে বের করে দেয়া উচিত, সেবিষয়ে হাউস ও একমত হবে। 

(শ্রী রাজনারাইন চলে যেতে অনিচ্ছা প্রকাশ করলে, মার্শাল তাকে তুলে হাউসের বাইরে বের করে দিয়ে আসলেন)

মিঃ চেয়ারম্যানঃ আশা করি হাউস বুঝতে পারবে যে, এ সিদ্ধান্ত নেওয়া খুবি কষ্টকর ছিল, কিন্তু এ পরিস্থিতে এছারা আর কিছু করার ছিলনা। 

শ্রী কে চন্দ্রশেখরন (কেরালা)ঃ গতকাল সিদ্ধান্ত নেয়া হয়েছিল যে তিনি ছড়ি নিয়ে হাউসে আসবেন না, উনি আজো ছড়ি নিয়ে এসেছেন।
 
মিঃ চেয়ারম্যানঃ এ বিষয়ে আর কোন কথা নয়। সাংসদীয় আইন আমাকে এবিষয়ে আর কিছু করার এক্তিয়ার দেয়নি। 

শ্রী এন জি গোরি (মহারাষ্ট্র)ঃ স্যার, আমি কি আমার দলের তরফ থেকে এবিষয়ে ব্যাখ্যা দিতে পারি? এর সাথে আমাদের কোন সংযোগ নেই, এবং যদি আপনার মনে হয়ে থাকে যে এর জন্য কোনভাবে আমরা দায়ী, আমরা ক্ষমাপ্রার্থী। 

শ্রী এ জি কুলকারনিঃ স্যার আমি খুবি দুঃখিত। 

মিঃ চেয়ারম্যানঃ দয়া করে এবিষয়ে আর কথা বারাবেন না। 

শ্রী এ জি কুলকারনিঃ স্যার, আমি কি সরকারের কাছে জানতে পারি যে পররাষ্ট্র মন্ত্রী জাতিসংঘের মহাসচিবের সাথে কথা বলার পর তিনি কোন বক্তব্য দিয়েছেন কিনা? মিঃ উথান্ট? মনে হচ্ছে, উনাকে বিষয়টি অনুমোদন করা ও যথাযথ ব্যবস্থা নেয়ার জন্য প্রচন্ড চাপের মুখে রাখা হয়েছে। আমাদের প্রধানমন্ত্রী ও বিভিন্ন দেশের প্রধানের কাছে চিঠি লিখেছেন। সেসকল চিঠির বিষয়বস্তু কি হাউসে প্রকাশ করা হবে? যদি প্রকাশ করা যায়, তাহলে তা ইতিমধ্যে করে ফেলা উচিত। 

দ্বিতীয়ত, মিঃ ইয়াহিয়া খান একজন বদ্ধ উন্মাদ। তিনি এবিষয়ে মানবতার ডাক কিংবা কুটনৈতিক ও আন্তর্জাতিক বক্তব্য, কিছুই শুনবেন না। প্রাদেশিক মন্ত্রী বা মাননীয় সদস্য, কেউ একজন কি বলবেন যে আজ রাশিয়ার মিঃ গ্রমিকো ও বিবৃতি দিয়েছেন যে তারা মুজিবর রহমানের প্রান বাচানোর জন্য তাদের প্রভাব ব্যবহার করবে। প্রধানমন্ত্রী এবং পররাষ্ট্র মন্ত্রীর সাথে আলোচনা চলা কালীন, মিঃ গ্রমিকো কি কোথাও উল্লেখ করেছেন যে তারা আসলে এবিষয়ে কিধরনের ব্যবস্থা নিবেন। এটি খুবি গুরুত্বপূর্ণ স্যার, আমি অনুরোধ করছি যে রাশিয়া এবিষয়ে কিভাবে আমাদের সাহায্য করবে, তার বিষয়ে কোন ধারনা থেকে থাকলে তা উল্লেখ করা হোক। 

শ্রী সুরেন্দার পাল সিংঃ স্যার, মিঃ গ্রমিকো তা সর্বশেষ দিল্লি ভ্রমনের সময় এবিষয়ে কথা উঠেছিল, এবং তিনি আমাদের নিশ্চয়তা দিয়েছেন যে ফিরে গিয়েই তিনি তার দেশের সরকারের সাথে কথা বলবেন, ও তার সরকার এবিষয়ে যথাযথ ব্যবস্থা নিবে। 

শ্রী এ জি কুলকারনিঃ যথাযথ ব্যবস্থাটা কি? 
শ্রী সুরেন্দার পাল সিংঃ এখন সেটি ব্যাখ্যা করা তো বেশ জটিল কাজ। তিনি বলেছেন যে তিনি তার সরবোচ্চ ক্ষমতা দিয়ে চেষ্টা করবেন যেন পাকিস্তান একাজ থেকে বিরত হয় এবং মুজিবর রহমান প্রানে বেচে যান। 

আর প্রধানমন্ত্রীর চিঠিপ্রসঙ্গে বলতে চাই, সেগুলো প্রকাশ করা আমার এক্তিয়ারে নেই। যেমনটি আমি আগেই বলেছিলাম যে, প্রধানমন্ত্রী সকল বন্ধুভাবাপন্ন রাষ্ট্রপ্রধানদের কাছেই লিখেছেন, এই অত্যন্ত গুরুত্বপূর্ণ বিষয়ে তাদের দৃষ্টি আকর্ষণ করেছেন, এর ফলাফল কতটা ভয়াবহ হবে তা তাদের জানিয়েছেন এবং একি সাথে তাদের জানিয়েছেন যে তাদের অবশ্যই এগিয়ে আসা উচিত। তিনি আশা করেন যে তারা অত্যন্ত দ্রুত ব্যবস্থা নিয়ে যত দ্রুত সম্ভব শেখ মুজিবর রহমানকে মুক্ত করে নিয়ে আসবেন। 

শ্রী ভুপেশ গুপ্ত (পশ্চিম বঙ্গ)ঃ স্যার, যখন আমি এই দৃষ্টি আকর্ষণ নোটিস দিয়েছিলাম, আমার ঘুনাক্ষরেও সরকার বা কারো সাথে ষরযন্ত্রে জরিয়ে পরার কোন উদ্দেশ্য ছিলনা। কিন্তু এই বিশয়টির সাথে আমাদের আবেগ জড়িত আছে। অনেকেই হয়ত বাংলাদেশ বিষয়ে আমাদের অবস্থান মেনে নিতে পারেন না, কিন্তু আবার অনেকেই দেশপ্রেমিক ও মহান নেতা শেখ মুজিবর রহমানের জীবন বাচানোর এই বিষয়ে আমাদের যে অনুভুতি কাজ করছে, তা বুঝতে পারবেন। যা ঘটেছে, তার জন্য আমি দুঃখিত। এখন, যেমনটি আমি বলেছিলাম যে আমি কোন ব্যাখ্যা করতে বা শুনতে চাইনা। পত্রিকার খবর এবং সরকার পরযায়ের বিভিন্ন সদস্যদের কাছে থেকে পাওয়া তথ্যর ভিত্তিতে আমি নিজের তরফ থেকে বলতে পারি যে নিঃসন্দেহে সরকার ও প্রধানমন্ত্রী শেখ মুজিবর রহমানকে বাচাতে চেষ্টার কোন ত্রুটি করছেনা। আমি শুধুমাত্র তাদের এচেষ্টার পূর্ণ সমর্থন এবং একাত্মতা ঘোষণা করতে পারি। সবকিছু বলা এবং করার পরে, আমরা কেবলি এখানে অনানুষ্ঠানিকভাবে আমাদের মতামত প্রকাশ করতে পারব, এবং সরকারও আন্তর্জাতিক গোষ্ঠীর কাছে তার মতামত প্রকাশ করে শেখ মুজিবর রহমানের প্রান বাচানোর জন্য যথাযথ উদ্যোগ নাওয়া হোক তা চাইতে পারবে। যদিও আমি জানিনা, যে আমরা কতদুর পর্যন্ত করতে পারবো, এবং আসলে কি করতে পারব। এবিষয়ে কাজ করার জন্য সবচাইতে উপযুক্ত ব্যাক্তি হচ্ছেন, আমাদের দেশের সরকারপ্রধান, ভারতে প্রধানমন্ত্রী, এবং তিনিই কাজ করে যাচ্ছেন। সুতরাং, তার যদি আদৌ কিছু বলার থাকে, তবে তিনি কি বলবেন এবং কাকে বলবেন, তা আমি তার উপরি ছেড়ে দিব। 

কিন্তু এবিষয়ে আমার একটি বা দুইটি পর্যালোচনা আমি জানাতে চাই, যদিও বারবারই বলেছি যে এবিষয়ে সরকারই সবচেয়ে ভাল জানেন এবং আমি কোন ব্যাখ্যা চাইনা। আমি তাদের দৃষ্টিভঙ্গি মেনেছি, তারাও আমারটা মেনে নিয়েছেন, এবিষয়ে কোন দ্বিমত নেই। কিন্তু, আমি কিছুতেই সেক্রেটারি জেনারেল মহোদয়ের কথার সাথে জোর করেও একমত হতে পারছিনা যে, ইয়াহিয়া তার দেশের বিচারব্যবস্থা অনুযায়ীই এই বিচারকাজ শুরু করেছেন। আপনারা জানেন, আমার বলার প্রয়োজন নেই যে আন্তর্জাতিক আইনে ও অন্যান্য আইন ছাড়াও নানবিধ কারনে এ বিচার সমর্থনযোগ্য নয়। আমার সরকার যথার্থই চিনহিত করতে পেরেছে যে, পাকিস্তান যুক্ত থাকাকালীন যেই ব্যক্তি শেখ মুজিবকে পাকিস্তানের ভবিষ্যৎ প্রধানমন্ত্রী বলে ঘোষণা দিয়েছিল, সেই একি ব্যাক্তি এখন তাকে মারবার ষড়যন্ত্র করছে। কিন্তু আজ তাকে কার বিরুদ্ধে দেশদ্রোহিতা বা যুদ্ধ শুরু করার অভিযোগ অভিযুক্ত করা হচ্ছে, মৃত্যুদণ্ডের শাস্তি দেয়া হচ্ছে, তা আমি জানিনা। এটি কোন বিচারাধীন হত্যা নয়, বরং এটি একটি ঠান্ডা মাথার খুন, যা কোন অংশে আন্তর্জাতিক অপরাধের চেয়ে কোন অংশে কম নয়। আমি আন্তর্জাতিক সকল গোষ্ঠিকে এটাই বলতে চাই যে, লিখে নিন, এটা কোন বিচারাধীন হত্যা নয়, এটি ৫ লক্ষ মানুষের গনহত্যারই ধারাবাহিকতা, যা চূড়ান্তে পৌছবে ইয়াহিয়া খান কর্তৃক এই মহান নেতাকে হত্যার মধ্য দিয়ে। স্যার, আমরা এর তীব্র প্রতিবাদ জানাচ্ছি, এবং আশা করছি যে বিশ্ববাসী, জাতিসংঘের মহাসচিব এবং অন্যান্য সকলে মিলে যথেষ্ট সাহসের সাথেই এই মহান নেতার দিকে উদ্যত খুনির হাত রুখে দিতে সক্ষম হবে। অন্যান্য দেশের কথা বলতে গেলে বলবো যে আমি অত্যন্ত খুশি হয়েছি যে সরকার তাদের চিঠি দিয়েছে। মাননীয় প্রধানমন্ত্রী ব্যাক্তিগতভাবে বিভিন্ন দেশের প্রধানদের কাছে চিঠি লিখেছেন। এটি নিঃসন্দেহে সারা পৃথিবীতে একটি জনমতামতের সৃষ্টি করবে এবং কেবন এটিই এখন শেখ মুজিবর রহমানের হত্যাকে ঠেকিয়ে রাখতে পারে। আমার মনে হয় আমাদের এসকল উদ্যোগ চালিয়ে যাওয়া উচিত এবং সংসদের শেষ দিনে এসে যার যার বক্তব্য পেশ করা উচিত। আমার মনে হয়না এবিষয়ে বেশি কিছু বলার আছে। সকলেই জানে যে জাতীয় এই ইস্যুতে আজ সরকার এবং জনতা এক হয়েছে, এবং আমরা আশা করি যে এই ৫৫ কোটি মানুষ ও তাদের সরকারের কথা সারাদেশে এবং সারা পৃথিবীতে আমাদের যত বন্ধু আছে, সকলের নিকট অত্যন্ত গুরুত্বের সাথে বিবেচিত হবে। আমি শুধু এটূকুই বলতে চাই যে, আমাদের সাথে একাত্মতা ঘোষণা করে সোভিয়েত জনগণ বা তাদের সরকারও আমাদের সাথে একি অবস্থানে দারিয়েছে, যেখানে আমরা সকলেই এমন একটি মুল্যবান প্রান বাচানোর চেষ্টা করছি, যার উপর অধিকার আছে সমগ্র মানবজাতির। আজ মুজিবর রহমানের জীবনের উপর সমগ্র মানবজাতির অমুল্য অধিকার। সুতরাং, আজ যে আমরা এখানে আমাদের ক্ষোভ ও দুশ্চিন্তা প্রকাশ করতে এক হয়েছি, তা কেবল একটি প্রান বাচানোর জন্য নয়, বরং একটি ঐতিহ্য, মানবজাতির অধিকার বাচানোর জন্য। আজ আমাদের এই জাতীয় সমাবেশকে সমর্থন দেয়া সারা প্রিথিবীর জন্য কর্তব্য, সারা পৃথিবীতে এমনভাবে গনজাগরন সৃষ্টি করতে হবে যেন আধুনিক সভ্যতা ও মানবজাতির এই শ্রেষ্ঠ সন্তানকে হত্যা করার পরিকল্পনা খুনি ইয়াহিয়া খান কখনই বাস্তবায়ন করতে না পারে। আমি আশা করি এখানে উপস্থিত সকলেরি একি ধরনের অনুভুতি কাজ করছে এ বিষয়ে। এবং আমি আরো আশা করি যে আমাদের তরফ থেকে, সারা দেশের তরফ থেকে প্রধানমন্ত্রী এ বিষয়ে দুশ্চিন্তা ও ক্ষোভ প্রকাশ করবেন এবং গোটা মানবজাতির সম্পদ, এই মহান দেশপ্রেমী ও মহৎ মানুষটিকে হত্যা করার যে ষড়যন্ত্র করা হচ্ছে তার বিরুদ্ধে প্রতিবাদ করবেন। 

শ্রী লোকনাথ মিশ্রাঃ আজ সর্দার শরন সিং উপস্থিত নেই তা মিঃ ভুপেশ গুপ্তর বক্তব্য শুনতে শুনতে ভুলেই গিয়েছিলাম। 

শ্রী চিত্ত বসু (পশ্চিম বঙ্গ)ঃ মিঃ চেয়ারম্যান, আমি বলতে চাই যে অতিসত্বর একটি বিয়োগান্ত ঘটনা ঘটতে যাচ্ছে। এই দুঃখ শুধুমাত্র বাংলাদেশের সাড়ে সাত কোটি মানুষের নয়, বরং তা আমাদের দেশের সাধারন মানুষের জন্যও বেদনাদায়ক। এটি শুধু আমাদের নয়, বরং সারা মানবজাতির জন্য একটি শোকাবহ ঘটনা হবে। একজন শ্রেষ্ঠতম যোদ্ধা ধীরপায়ে ফাসির মঞ্চের দিকে এগিয়ে যাচ্ছে। পৃথিবীর কোন মুক্তিযোদ্ধা আজ শান্তভাবে বসে থাকতে পারবে না। সুতরাং আজ এখানে অনেকেই যে অনুভুতি প্রকাশ করলেন, শুধু হাউস নয়, হাউসের বাইরেও, তার যথাযথ সম্মান দিতে হবে এবং সরকারের উচিত সামগ্রিকভাবে এদেশের জনগনের মনোভাব আন্তর্জাতিক গোষ্ঠীকে অবহিত করা। 

আমার অনুভুতি ব্যাক্ত করার পাশাপাশি আমি এও জানতে চাই যে, হাউসের বাইরে এবং এখানেও অনেকবারি পরিষ্কারভাবে বলা হয়েছে যে কোন কোন দেশ, আমি নাম উল্লেখ করবনা, মনে করেন যে শেখ মুজিবর রহমানের এ বিচার পাকিস্তানের অন্তর্বর্তী বিষয়। জংলী বর্বরদের আইন ছাড়া পশ্চিম পাকিস্তানে কোন আইন নেই্‌, তারকাখচিত চেম্বার ছাড়া তাদের কোন আদালত নেই। যদি কোন আদালত পশ্চিম পাকিস্তানে এ বিষয়ে থেকে থাকে তবে তা হল একটি বন্দি আদালত যার রায় বহু আগেই নির্ধারণ হয়ে গেছে। যেমনটি আমি আগেই বলেছিলাম যে খুব দ্রুতই একটি শোকাবহ ঘটনা ঘতবে। এই পরিস্থিতিতে পৃথিবীর পরাশক্তিদের অনেক গুরুত্বপূর্ণ ভুমিকা পালন করতে হবে। আমি কি জানতে পারি যে যুক্তরাষ্ট্র এ বিষয়ে কি বলছে? আমি যুক্তরাষ্ট্রের কথা বলছি কারন আমি নিশ্চিত যে...

একজন সম্মানিত সদস্য বলছেন- চায়নাও...

শ্রী চিত্ত বসুঃ আমি সে বিষয়ে আসছি। আমি নিসচিত যে যুক্তরাশ্ত্রের ধারাবাহিক ও স্থায়ী সমর্থন, সাহায্য ও পৃষ্ঠপোষকতা ছাড়া পাকিস্তানের পক্ষে কখনোই এতদুর আগানো সম্ভব হত না। সুতরাং আমি বলতে চাই যে ইয়াহিয়া খান যেমন অপরাধী, প্রেসিডেন্ট নিক্সনও এবিষয়ে কোন অংশে কম অপরাধী নয়। সুতরাং আমি জানতে চাই যে আমাদের প্রধানমন্ত্রীর আবেদনের উত্তরে যুক্তরাষ্ট্র কি বলেছে? এই সুত্রতায় আমি আরো জানতে চাই, এবিষয়ে চায়না সরকারকে কোন চিঠি দেয়া হয়েছে কিনা? আমরা যখন বন্ধু বা শত্রু সকল রাষ্ট্রকেই আজ মানবতার এ বিপর্যয় ঠাকাতে আহবান জানাচ্ছি তখন চায়না সরকারকেও এই মহান নেতাকে বাচানোর আবেদন জানিয়ে কোন চিঠি দেয়া হয়েছে কিনা, আমি জানতে চাই। যদি দেয়া হয়ে থাকে, তবে তারা কি প্রতিক্রিয়া জানিয়েছে? 

সবসেষে, যদি পুরো পৃথিবী ব্যর্থ হয়, যদি জাতিসঙ্ঘ শেখ মুজিবর রহমানের প্রান বাচাতে ব্যর্থ হয়ে যায়, তবে আমরা কি তৈরি আছি এমন উদ্যোগ নিতে যেন মুক্তিযোদ্ধাদের প্রয়াস ব্যর্থ না হয়ে যায়, যেন মহান বীর স্বাধীনতা যোদ্ধাদের দাবি ভুলুন্ঠিত না হয়ে যায়? জাতি হিসেবে আমরাও স্বাধীনতার জন্য লড়েছি, এবং আজো সারা বিশ্বের সকল স্বাধীনতা যোদ্ধাদের সমর্থন দিয়ে যাচ্ছি, এবং ভারতের সরকারের নেত্রিতবে ভারতের মানুষ অবশ্যই সেইসকল স্বাধীনতা যোদ্ধাদের পাশে দাঁড়াবে, যারা তাদের স্বাধীনতার জন্য লরছে, এবং তাদের এ প্রয়াস কোনভাবেই ব্যর্থ হতে দেয়া যাবেনা। এবং এর সুত্রতায় আমাদের শুধু সহমর্মিতা প্রকাশ করলে চলবে না, বরং স্বাধীনতার পক্ষে, স্বাধীনতার যোদ্ধাদের পক্ষে, তাদের রক্ষায় কঠোর কিছু উদ্যোগ নিতে হবে। 

শ্রী সুরেন্দ্র পাল সিংঃ স্যার, সরকার বাংলাদেশ বিষয়ে যথেষ্ট সহযোগী মনোভাব পোষণ করে সে বিষয়ে আমাদের কোন সন্দেহই নেই। এখন পর্যন্ত কতিপয় পরিস্থিতিতেই তা প্রমানিত হয়েছে যে বাগ্লাদেশের এই আন্দোলনে আমরা তাদের পাশে আছি, তাদের অনুভুতি ও আদর্শকে সমর্থন জানাচ্ছি, এবং আমাদের পক্ষে যা করা সম্ভব হচ্ছে আমরা তাই করছি। তাদেরকে সহযোগিতায় যা যা করা সম্ভব, আমরা করে যাচ্ছি। এখন মাননীয় মন্ত্রী বলছেন যে পাকিস্তানে বর্তমানে চলমান এই বিচারের ফলাফলস্বরূপ শেখ মুজিবর রহমানের ফাসি হতে পারে বা তার মৃত্যুদণ্ড অবিসম্ভাবী, এমনটি হলে তা অত্যন্ত দুঃখের বিষয় হবে। 

আমিও মাননীয় মন্ত্রীর সাথে একমত যে যদি এই কাপুরুষোচিত এবং মানবতাবিরোধি কাজটি পাকিস্তানী সরকার করে, তবে তা শুধু পাকিস্তান বা বাংলাদেশের জন্য না, বরং ভারত এবং সারা পৃথিবীর গনতন্ত্র ও শান্তিকামী মানুষের জন্য অত্যন্ত দুঃখের হবে। বাংলাদেশের মানুষের সাথে নিজেদের একাত্মতা প্রকাশ করতে ভারত সরকার কয়েকবারি বলেছে, তারা বাংলাদেশের মানুষের মতই একজন হয়ে তাদের পাশে দারাচ্ছে। এও বলেছে যে আমরা তাদের প্রতি সহমরমী এবং আমরা তাদের সমর্থন করি। 

তারপর সম্মানিত সদস্যরা যুক্তরাষ্ট্র ও চায়নার এবিষয়ে প্রতিক্রিয়া জানতে চেয়েছেন। স্যার, সদস্যরা ইতিমধ্যে জানেন যে যুক্তরাষ্ট্র পাকিস্তানকে অস্ত্র সরবরাহ করছে, সুতরাং তাদের অবস্থান তাদের কাছে পরিষ্কার হওয়ার কথা। এ বিষয়ে হাউসে আগেই কথা হয়েছে। 

শ্রী এন রামা রেড্ডীঃ সেটি একটি ভিন্ন বিষয় ছিল। 

শ্রী সুরেন্দ্র পাল সিংঃ এই নির্দিষ্ট মানবিক বিষয়টিতে, যদি আমি সঠিক বুঝে থাকি, তারাও বলেছেন যে তারা শেখ মুজিবের বিচার বিষয়ে চিন্তিত আছেন এবং তারা তাদের সাধ্যমত চেষ্টা করবেন যেন পাকিস্তান আর বিষয়ে আর সামনে না আগায় ও শেখ মুজিব প্রানে বেচে যান। 

চায়নার ক্ষেত্রে আপনারা জানেন যে এই বিষয়ে তাদের দৃষ্টিকোণ অনমনীয় ও পক্ষপাতযুক্ত, যদিও আমরা পিকিং এ আমাদের সিডিএর মাধ্যমে তাদেরকে আমাদের অবস্থান এবং নিতীমালা পাঠিয়েছি। চায়না পাকিস্তানকে সম্পূর্ণ সমর্থন দিচ্ছে, সুতরাং আমার মনে হয়না কোন চিঠি দিয়ে আমরা আমাদের উদ্দ্যেশ্য বাস্তবায়ন করতে পারবো, তাদের ক্ষেত্রে। তা করার ক্ষেত্রে আমাদের জানতে হবে, আমাদের চিঠিকে কিভাবে গ্রহন করা হবে। মনে হয়না তেমন একটা কাজে আসবে, তাও আমাদের উনাদের জানাতেই হবে যে আমরা কোন ধরনের নীতি অবলম্বন করছি। 

শ্রী এন রামা রেড্ডীঃ বঙ্গবন্ধুর জীবন বাচাতে একটি আপিল করা কি যথার্থ হবেনা? প্রধানমন্ত্রী কি এই বিষয়ে তাদের লেখার কথাটি বিবেচনা করবেন? 

মিঃ চেয়ারম্যানঃ মিঃ নিরেন ঘোষ। 
শ্রী নিরেন ঘোষঃ আমি স্বীকার করি যে এটি আসলেই অত্যন্ত গুরুত্বপূর্ণ ইস্যু। এবং আমরা যখন এই দৃষ্টি আকর্ষণ অধিবেশন ডেকেছি, তখনো আমরা জানিনা যে সরকার আসলে কি করছে এবিষয়ে। আজকের পত্রিকা আমাদের কিছুটা ধারনা দিচ্ছে। আর যেহেতু ঘটনাটি আমারি পার্শ্ববর্তী এলাকায় ঘটছে, এটি অতিরিক্ত করে উল্লেখ করার কিছু নেই দেশের সকল মানুষই এবিষয়ে একত্রিত হয়েছে। এটিও এখন পরিষ্কার যে এটি কোন বিচারবিভাগীয় বিচার নয়। এটি একটি রাজনৈতিক বিচার। এবং যদি তাকে হত্যা করা হয় তবে পূর্ব পাকিস্তানের সবচেয়ে বড় একক পার্টির নির্বাচিত নেতাকে রাজনৈতিকভাবে হত্যা করা হবে। সেক্ষেত্রে আমি বলবো, তা একজনকে হত্যা করা হবে না। পাকিস্তানের এতটুকু পর্যন্তই অস্তিত্ব ছিল। এখন তা পশ্চিম পাকিস্তান আর বাংলাদেশ হয়ে গেছে। সুতরাং পাকিস্তান বলতে কি বুঝাবে ভবিষ্যতে তা এখন নিরধারিত হয়ে গেছে আর যা ছিল তা অতিত হয়ে গেছে। এখন এখানে আছে দুইটি দেশ। পশ্চিম পাকিস্তান আর বাংলাদেশ। এখন, আমি যেই প্রশ্নটি করতে চাই তা হল যে আমরা কি ইয়াহিয়া খানের হাত রুখে দিতে নির্দিষ্ট আরো কিছু উদ্যোগ নিতে পারিনা? এমুহূর্তে শুধুমাত্র ক্ষোভ বা উৎকণ্ঠা প্রকাশ করে কোন লাভ হবেনা, এমন কিছু করতে হবে যেন তা ইয়াহিয়ার হাতকে রুখে দেয়, যেন সে শেখ মুজিবের বিচার আর আগাতে না পারে, এবং এই সাথেই এই কথাটা উঠছে যে বিশ্বের অনেক দেশের মধ্যে অন্যতম যেসব শক্তিশালি দেশগুলো আছে, তাদের এবিষয়ে কিছু বলার থাকতে পারে। আর সেজন্যই আমি জানতে চাই যে যুক্তরাষ্ট্রের জন্য কি শুধুমাত্র উৎকণ্ঠা প্রকাশ করা যথেষ্ট? আমরা জানি যে এখন পর্যন্ত তারা যে ভুমিকা পালন করেছে, তা সকল পার্টির দ্বারা তিরস্কৃত হয়েছে, সকল রাজনৈতিক অবস্থানের কাছে, এবং ভারতের জনগন দ্বারা তিরস্কৃত হয়েছে। তারা আমাদের, এই স্বাধীনতা সংগ্রামের প্রতি শত্রুভাবাপন্ন আচরন করেছে। এখন এই বিষয়টি অবশ্যই গুরুত্বপূর্ণ যে যুক্তরাষ্ট্র কি শুধু উৎকণ্ঠা প্রকাশ করেই পার পেয়ে যাবে, নাকি সারা পৃথিবীর সব দেশকে একত্রিত করে ইয়াহিয়া খানকে বলবে যে এই বিচার বন্ধ করতে হবেনা। এটা একটা ভুয়া বিচার। এটা একটা রাজনৈতিক বিচার। এটি কোন বিচারবিভাগীয় বিচার নয়। সুতরাং তুমি এটা করতে পারোনা। আমি এই প্রশ্নটাই করতে চাই এবং এবিষয়ে আমাদের সরকারের প্রতিক্রিয়া জানতে চাই...

শ্রী আকবর আলী খানঃ চায়নাকেও তা করতে বলা হোক। 

শ্রী নিরেন ঘোষঃ অবশ্যই চায়নাকেও তা করতে বলতে হবে। আমরা এবিষয়ে চায়নার সাথে কোন চুক্তি করিনি। আমরা আমাদের সিদ্ধান্ত নিব। আমার প্রস্তাব সম্পূর্ণ আলাদা, আমি জানতে চাই যে আমাদের সংসদ কি পৃথিবীর সকল দেশের সংসদের কাছে, সকল সরকারের কাছে এ বিষয়ে একটি আপিল করতে পারেনা? 
একজন সম্মানিত সদস্যঃ চায়নাতে কোন সংসদ নাই। 

শ্রী নিরেন ঘোষঃ উনি জানেন না, উনার ইচ্ছা না থাকলেও, চায়নাতে সংসদ আছে। 

মিঃ চেয়ারম্যানঃ আপনি বিরক্ত না হয়ে আপনার প্রশ্ন পেশ করুন। 

শ্রী নিরেন ঘোশঃ আমার প্রশ্ন হচ্ছে, ভারতের সংসদের কি পৃথিবীর সকল দেশের সরকার ও সংসদের কাছে আপিল করা উচিত নয়? আমরা কি নির্দিষ্টভাবে যুক্তরাষ্ট্র, চায়না, ফ্রান্স ও জাপান এসব দেশের কাছে আবেদন করবোনা? এইসব দেশগুলো যদি একটি শক্ত অবস্থান নেয় এবং বলে যে ইয়াহিয়া খান শেখ মুজিবের বিচারটি আর আগাতে পারবেনা, তাহলে, ইয়াহিয়া খানের এই বিচার আগানোর কোন শক্তি থাকবেনা, সুতরাং আমাদের অবশ্যই এই প্রশ্নটি সন্দেহাতীতভাবে করতে হবে। এবিষয়কে এড়িয়ে যাবার কোন উপায় নেই। একারনেই আমি এবিষয়ে সরকারের মতামত জানতে চাই। আমরা জানি যে আজি শেষ দিন, লোকসভা আজি মুলতুবি করা হবে। যদি কোন আপিল করা হয়, তাহলে তো আজি করতে হবে, কাল আমরা তা করতে পারবোনা। 

দ্বিতীয়ত, এই বিষয়টি কি জাতিসংঘে আলোচিত হওয়া উচিত নয়? আমি সোভিয়েত ইউনিওনের উপর চাপ প্রয়োগ করার কথা বলছিনা। কিন্তু তারা কি এই বিষয়টি তুলতে পারেনা? প্রতিরক্ষা কাউন্সিলে কোনভাবে এই বিষয়টি তুলে কি আলোচনা করা যায়না, এবং সেখান থেকে তারা ইয়াহিয়া খানকে কিছু নির্দেশনা জানাতে পারেন তাদের মতামতের উপর ভিত্তি করে। সেটি কিছুটা কর্তৃত্বপূর্ণ হবে। কোন না কোন ভাবে এটি স্পষ্ট যে যদি প্রতিরক্ষা মিশন তাদের এবিষয়ে কথা বলার জন্য ডাকে, তারা এবিষয়টি এড়িয়ে যেতে পারবেনা, তাদের মতামত দিতেই হবে। এমনটি করা আসলেই উচিত হবে কিনা, বা আমরা ফোরামকে এমনটি করতে রাজি করাতে পারবো কিনা, সে প্রশ্ন আমি ভারত সরকারের কাছেই রাখতে চাই এবং বলতে চাই যে সময় চলে যাচ্ছে, অন্তিম সময়ে আমরা অবস্থান করছি, এক দুইদিনের মধ্যে সব শেষ হয়ে যাবে। তারা মৃত্যুদণ্ড দিয়ে দিতে পারে, আবার নাও দিতে পারে। সেটি মুল বিষয় নয়, আমরা ইয়াহিয়া খানকে মুজিবর রহমানের ভাগ্য নির্ধারণ করতে দিতে পারিনা। এটাই মুল বিষয় এবং এখন এই ইতিহাসের দোরগোড়াতেই আমরা এসে থেমে আছি। সময় খুবি অল্প। যদি আরো তাৎপর্যপূর্ণ কোন উদ্যোগ নিতে হয়, তবে তা এখনি এবং দ্রুত কোন ধরনের কালখেপন না করে করে ফেলতে হবে। 

শ্রী সুরেন্দ্র পাল সিংঃ সম্মানিত সদস্যের সাথে আমিওপ একমত যে শেখ মুজিবের জীবন অত্যন্ত মুল্যবান। এবিষয়ে কোন সন্দেহ নেই যে আমরা সবাইই একিরকমি ভাবছি। আমরা তার জীবন বাচাতে সম্ভাব্য সবকিছু করতে প্রস্তুত আছি। যেমনটা মাননীয় সদস্য বলেছেন, এটা করার একটা পন্থা হল, যদি পৃথিবীর পরাশক্তিগুলো একজোট হয়ে পাকিস্তানকে এবিষয়ে দ্বিতীয়বার ভেবে দেখতে বাধ্য করে। আম্রাও তাই আশা করে যাচ্ছি। একারনেই চায়নার সরকার বাদে সকল দেশের সরকারের কাছে আমাদের প্রধানমন্ত্রী দুইটি করে চিঠি লিখেছেন। আমরা তাদের সক্রিয় করার সকল চেষ্টা চালিয়ে যাচ্ছি, যেন তারা উপযুক্ত ব্যবস্থা গ্রহন করে এই বীর দেশপ্রেমিকের জীবন বাচাতে উদ্যোগ নেন এবং এগিয়ে আসেন। সেটাই করা হচ্ছে। কিন্তু, সম্মানিত সদস্য নিশ্চয়ই জানেন যে পরাশক্তিরা তাদের ইচ্ছেনুযায়ী উদ্যোগ নিবেন। তারা আমাদের নিশ্চয়তা প্রদান করেছেন। তারা আসলে কি করছে বা কোন উপায়ে করছে তা বলা আমাদের জন্য খুবি কঠিন, আমরা শুধু আশা করতে পারি যে তারা তার জীবন বাচাতে কিছু করবে। 

আর সংসদের আপিলের কথা বলতে গেলে বলতে হবে, আমি এক্ষেত্রে সম্পূর্ণই সংসদের উপর নিরভরশীল। যদি তারা এধরনের কোন প্রস্তাব আনে যে সকল সংসদের কাছে আপিল করতে হবে, তাহলে তা করা হবে, এবং সরকার তা সানন্দেই গ্রহন করা হবে, কেননা এটি সরকারের হাত আরও শক্ত করবে। 

জাতিসংঘে এই বিষয়টি তোলা নিয়ে বলতে হয়, আমাদের সরকার এবিষয়টি নিয়ে ভাবছে এবং এখনো এটি বিবেচনাধীন আছে। আমরা কোনভাবেই এই প্রস্তাব জাতিসংঘে নেবার বিপক্ষে নেই। কিন্তু এটি বেশ জটিল একটি বিষয়। অনেক দেশের সাথে আলোচনায় বস্তে হবে এবং যখন আমরা বুঝবো যে সকলের চিন্তা আমাদের অনুকুলে আছে, তখনি কেবল আম্রা এটাকে ফোরামে নিব। এটি আমরা সিদ্ধান্ত নিয়েছি। এটি বিবেচনাধীন ই রয়েছে। 

বিরোধি দলিয় নেতা ( শ্রী এম এস গুরু পদস্বামী)ঃ আমি এই বিচারটিকে সাধারন কোন বিচার হিসেবে দেখছিনা, একজন নেতা, একজন ব্যাক্তি বা একজন বিপ্লবীর বিচার নয়, আমি এই বিচারকে বলব খোদ স্বাধীনতাকেই কাঠগড়ায় দাড় করানো হয়েছে। স্যার, ইতিহাসে এমন কোন বিচারের নজির নেই। এমন একটি নজির আছে, যা ঘটেছিল ১০০ বছর আগে আর তা ছিল জোয়ান ওব আরকের বিচার। একটি মহৎ উদ্দেশ্যে নিজেকে উতসরগ করার জন্য তার বিচার হয়েছিল, অরাজকতার বিরুদ্ধে যুদ্ধ করার জন্য তার বিচার হয়েছিল। 

স্যার মুজিবের ট্রায়াল আমাকে সেই কথাই মনে করায় দিচ্ছে, আরেকটি বিচার যার সাথে এর কিঞ্চিত মিল আছে তা হল, রানি এনি বলেইনের বিচার, তাকেও মনগড়া অভিযোগে ফাসিয়ে তার স্বামী মৃত্যুদণ্ড দিয়েছিল। স্যার এই বিচারের তুলনা আর কোন কিছুর সাথেই হয়না। মুজিবকে পাকিস্তানে যুদ্দ শুরু করার কিছু ভুল অভিযোগে ফাসানো হয়েছে। যেখানে এই বিষয়টি এখন পাকিস্তানীরাই পরিষ্কার নয়, সেখানে কি করে এই বিচার এখনও চলছে? এটি একটি মতামতের বিষয় হয়ে পারে। আমার বন্ধু মহদোয় শ্রী নিরেন ঘোষ বলছেন যে পাকিস্তানের কোন অধকার নেই এই বিচার করার, কিন্তু ঘটনা হল, বিচার চলছে। 

স্যার আমি সরকারের উদ্যোগগুলোকে স্বাগত জানাই। আমি এও বলতে চাই যে তাকে বাচাতে যে যে উদ্যোগ নেয়া হয়েছে, তা হয়ত যথেষ্ট হবেনা, বা বাংলাদেশ ও ভারতের কাজে আসবেনা। আমি এটা বলছি কারন এই মহৎ ব্যাক্তিটির জীবনের সাথে ভারত এবং বাংলাদেশ, দুই দেশে উন্নয়নই জড়িত। এটি কখনই কোন বিচ্ছিন্ন ঘটনা না, কিন্তু তারপরো আমি বলব যে প্রধানমন্ত্রী যে উদ্যোগগুলো নিয়েছেন তার জন্য তাকে ধন্যবাদ, অসংখ্য ধন্যবাদ, তাও এক্ষেত্রে আরো কিছু করা প্রয়োজন। স্যার, আমি মনে করি মুলতুবি করার আগে সারা বিশ্বের কাছে আমরা সংসদ থেকে আপিল জানাই যেন তারা এবিষয়ে অতিসত্বর ব্যবস্থা নেয়। 

দ্বিতীয়ত স্যার, আমাদের পৃথিবীকে বলা উচিত যে এই ব্যাক্তিকে হত্যা করা হলে তা আরো রক্তপাত ঘটাবে এবং আরো বিশালাকারের বিপ্লবের সুত্রপাত হবে। এর প্রভাব আমাদের দেশেও পরবে। আমাদের তাদের বলা উচিত যে এই মহৎ ব্যাক্তির ক্ষতিসাধন হয় এমন যেকোন কাজ পরিস্থিতিকে আরো খারাপ করবে। আমাদের জানানো উচিত কি হবে। এবং স্যার, আমি বলতে চাই যে এই বিষয়টিকে জাতিসংঘে উত্থাপন করা অত্যন্ত জরুরি। আমি জানি যে জাতিসংঘের মহাসচিবের বক্তব্য মোটেও সন্তোষজনক নয়। তিনি কথাকে শুধুই এদিক অইদিক ঘিরাচ্ছেন, এর ফলাফল বা নিজের দায়িত্ব সম্পর্কে তিনি সচেতন নন। 

স্যার, প্রতিটি গোষ্ঠী ও প্রতিটি মানুষের স্বাধীনতার অক্ষুন্নতা রক্ষার দায় জাতিসংঘের। জাতিসঙ্ঘই এই মতবাদকে গ্রহন করেছে। যদি কোথাও স্বাধীনতা ক্ষুণ্ণ হয়, তাহলে তা সবখানেই হয়। এই মতবাদ জাতিসঙ্ঘই দিয়েছে। আমার মনে হয়, দেশ হিসাবে, বিশেষত আমাদের প্রধানমন্ত্রীর উচিত অতিসত্বর মহাসচিবকে তার দায়িত্ব ও কর্তব্য বিষয়ে সচেতন করা। যদি এই মহৎ নেতার জীবন হুমকির মুখে পরে, তবে জাতিসঙ্ঘকেও তাদের নীরব থাকার দায় বহন করতে হবে। জাতিসঙ্ঘ ব্যর্থ হয়েছে, এবং আমরা তাদের এবিষয়ে ব্যর্থ হবার মত আর কোন সুযোগ দিতে পারবোনা। এই পাশবিক, অশুদ্ধ, ও নিশঠুর সেচ্ছাচারিতার অন্ত যদি এই মহৎ ব্যক্তির জীবন হরনের মাধ্যমে ঘটে, তবে তা হবে সবচাইতে দুঃখজনক বিষয়। আমি প্রধানমন্ত্রীকে অনুরোধ করবো, যে নিঃসন্দেহে উনি অনেক করেছেন, কিন্তু উনি যেন এখানেই থেমে না যান। আমি অনুরোধ করবো, শুধু চিঠি প্রেরন করেই উনি ক্ষান্ত হবেন না, প্রয়োজন পরলে উনি বিভিন্ন দেশের গুরুত্বপূর্ণ নেতাদের সাথে বা জাতিসংঘের মহাসচিবের সাথে নিজে কথা বলবেন। স্যার, আমি কি আশা করতে পারি যে তিনি এদেশের মানুষ ও সংসদের প্রতিনিধি হয়ে বিশ্বের সামনে দাড়াবেন এবং এই মহৎ ব্যাক্তির এহেন নির্মম পরিনতি ঠেকাবেন? 

ডঃ ভাই মহাবীর (দিল্লী)ঃ মহোদয়, সরকার আছেন, যা কিছু করা সম্ভব তা করা হচ্ছে, আর এই পরিষদে সকল দলের প্রতিনিধিগন বলেছেন, এখনকার গুরুত্ব উপলব্ধি করে সরকার অধিক থেকে অধিক্তর যা কিছু পারেন যেন করেন, আমি মনে করি এখানেই প্রসঙ্গের ইতি টানা উচিত নয়। বিষয়টি আরো এগিয়ে নেয়া আবশ্যক নতুবা এখান থেকে আমরা কাজ সেরে চলে যাব আর ইয়াহিয়া খান ঐদিকে তার দুরভিসন্ধি চালিয়ে যাবেন। আমি মন্ত্রী মহোদয়ের দৃষ্টি আকর্ষণ করতে চাই যে, দেশবাসীর প্রত্যাসা ছিল প্রকাশিত যুক্ত ইশ্তেহারের ভাষা আরো দৃঢ় হবে, শেখ মুজিবের প্রান রক্ষা ও মুক্তি প্রসঙ্গ অত্যন্ত কারযকরিভাবে উল্লেখিত হবে। মনে হয়, এ প্রসঙ্গে আমাদের সরকারের বক্তব্য আগে যা ছিল তা থেকে আরো নমনীয় হয়ে গেছে। হতে পারে, সাংবিধানিক দিক থেকে কোন অপারগতা ছিল, মহোদয়, প্রশ্নটি কোন বিশেষ সাংবিধানিক অপারগতায় আবদ্ধ থাকার মত নয়। মন্ত্রী বলেছেন, মিঃ গ্রোমিকো দেশে ফিরে গিয়ে তার সরকারের সঙ্গে এ ব্যাপারে কার্যকরী পদক্ষেপ কি নেয়া যেতে পারে সে ব্যাপারে চিন্তাভাবনা করার অঙ্গীকার করেছেন। দুদিন আগে সর্দার শরন সিংহকে আমি জিজ্ঞেস করলাম, মুজিবর রহমান সম্পর্কে মিঃ গ্রোমিকো কি বলেছেন, আসবাসের স্বরে তিনি বললেন, গ্রোমিকো অত্যন্ত জোরালো ভাষায় তার মনোভাব ব্যক্ত করে বলেছেন যে এমনটি হতে পারেনা। যদি সত্যি সত্যি তিনি এমন্টী বলে থাকতেন তবে আজ মুক্ত ইশ্তেহারে তার প্রভাব পরত। দুর্ভাগ্য বলতে হবে যে, মিঃ গ্রোমিকো দেশে ফিরে যাবেন, তার সরকারের সঙ্গে আলোচনা করবেন, তারপর তার সরকার এবিষয়ে কি ব্যবস্থা গ্রহন করবে, তা জানা যাবে, এত বেশি সময় আমাদের হাতে নেই। মার্শাল ল পদ্ধতি সিভিল লিটিগেশন বা সিভিল কেস এর মত নয়। ইয়াহিয়া খান যখন নিজেই বিচারক সেজে বসেছেন, নিজেই সবকিছু করছেন, তখন কে আর কার কাছে কি অভিযোগ করবে। অতএব মহোদয়, আমি প্রশ্ন করতে চাই, সরকার কি যথাযথভাবে বুঝতে পেরেছেন যে, সোভিয়েত সঙ্ঘ এর বেশি কিছু করতে পারবেনা যা তার বক্তব্য থেকে পরিষ্কার ভাবে বোঝা যায়। আমি বুঝি যে তারা এর বেশি করতে পারে, বা করা উচিত। 

মহোদয় আজ ইয়াহিয়া খাঁ শেখ মুজিবর রহমানকে রাশ্ত্রদ্রোহিরুপে শাস্তি দেবার চেষ্টা করছে কিন্তু প্রকৃত অবস্থা হল, শেখ মুজিব একটি দেশের রাষ্ট্র প্রধান হয়ে গেছেন। তিনি নবগঠিত বাংলাদেশের রাষ্ট্রপতি, তাকে এভাবে হত্যা করার যে প্রয়াশ চলছে, তা আন্তর্জাতিক বিশ্বের জন্য কলংকজনক, কিন্তু এ ব্যাপারে আমরা আজ কোন কিছু করতে পারছিনা কেননা আমাদের সরকার এখনও মনে করেন না যে, বাংলাদেশকে স্বীকৃতি দানের সময় হয়েছে। মহোদয়, আমি প্রস্তাব দিতে চাই যে, একটি সময়ের জন্য সরকার প্রতীক্ষারত, নুন্যপক্ষে এই ট্রায়াল এর ফলেই সেটী আজ সমাগত। সরকার এই সময়কে স্বীকৃতির জন্য নির্ধারণ করুন। এর চেয়ে বিলম্ব করার কোন অবকাশ সম্ভবত আর নেই। 

আমার শেষ কথা যা ভুপেশ মহাশয় বলেছেন, আমার মিত্ররাও বলেছেন, বিশ্ব জনমত এ ব্যাপারে চাপ প্রয়োগ করুক অবশ্য পাকিস্তানে যে ধরনের জঙ্গীশাহি প্রতিষ্ঠিত তার উপর বিশ্বজনমত কতখানি কার্যকরী হবে আমি জানিনা, তবু আমি মনে করি আমেরিকা যুক্তরাষ্ট্রের এ ব্যাপারে সবচেয়ে বেশি দায়িত্ব রয়েছে এবং তারি উচিত পাকিস্তানকে বাধ্য করা ও থামানো। আমাদের সরকার তাকে পরিষ্কারভাবে জানিয়ে দিন যে, যুক্তরাশ্ত্র এ যাবত পাকিস্তানকে উপরে উঠানর জন্য এবং তাকে অস্ত্র দিয়ে যা কিছু করেছে এবং তাতে আমাদের যা ক্ষতি হয়েছে, শেখ মুজিবের বিচার করতে দিলে অনুরুপ ক্ষতি আমেরিকা আরো সংযোজিত করবে। সুতরাং যুক্তরাষ্ট্র কে কি বলে দেয়া হবে যে তাদের সঙ্গে আমাদের বর্তমান সম্পর্ক যেন নিয়ন্ত্রনের বাইরে না চলে যায় সেজন্য আমেরিকার উচিত তার হ্রিদয়ের বন্ধুকে থামানো। আমেরিকাই পারে থামাতে কেননা তারাই পাকিস্তানকে অস্ত্র দিয়েছে। তারাই পাকিস্তানের মস্তিষ্কের বিকার ঘটিয়েছে। আমরা যুক্তরাষ্ট্রকে এই ভাষায় জানিয়ে দিয়ে তাকে আসন্ন দুরঘটনা থামাতে বাধ্য করি। 

মিঃ চেয়ারম্যানঃ মিঃ গোরি
শ্রী জোয়াকিম আলভাঃ স্যার, আমি কেবন এক মিনিত চাই। 

মিঃ চেয়ারম্যানঃ না না। 

শ্রী এন জি গোরিঃ আমার বন্ধু শ্রী ভুপেশ গুপ্ত, মিঃ বসু এবং অন্যান্য সম্মানিত সদস্যরা আজ এখানে যে বক্তব্য দিয়েছেন, আমি তার সাথে সম্পূর্ণ একমত। স্যার, যে অবস্থা দাঁড়িয়েছে তা হল জনতার বাতিল করা সরকার সেই ব্যাক্তিকে ফাসির কাষ্ঠে পাঠাচ্ছে, যাকে জনতা সাদরে নেতার আসনে বসিয়েছে। স্যার, যদি শেখ মুজিব এর মৃত্যু হয়, তবে তিনি ঠিকই ইতিহাসের পাতায় অমর হয়ে থাকবেন, কিন্তু পাকিস্তানের মৃত্যু ঘটবে। স্যার, আমি অত্যন্ত শোকার্ত যে যেই মানুষটির ত্যাগ এবং মর্যাদা আমাদের কারো পক্ষে মুখের ভাষায় বর্ণনা করা সম্ভব হবেনা, আজ সে মৃত্যুর দ্বারপ্রান্তে, আশা করি তার এমন পরিনতিও মহিমান্বিত হবে। 

আমি এখনও আশা করছি যে তিনি প্রানে বেচে যাবেন, এবং মিঃ নিরেন ঘোষের সাথে তাল মিলিয়ে বলতে চাই যে, যেমনটি বাংলাদেশের ক্ষেত্রে আমরা করেছিলাম, সেভাবে এখনও একটি প্রস্তাব গ্রহন করা হোক, এবং আমার দৃঢ় বিশ্বাস যে হাউসের একটি সদস্য এই প্রস্তাবের বিরোধিতা করবেনা, কেননা, ইস্লামাবাদে যা ঘটছে তাতে প্রত্যেকেই শোকাহত এবং অপমানিত। আমার প্রথম পরামর্শ হচ্ছে এটি। প্রধানমন্ত্রীই হবেন এই প্রস্তাব আনার জন্য সবচাইতে উপযুক্ত ব্যাক্তি। তিনি অবশ্যই নিশ্চিত থাকতে পারেন যে তিনি সকলের সমর্থন পাবেন এবিষয়ে। আমি সরকারের কাছে আরেক্তি জিনিস জানতে চাই যে তারা কি কোনভাবে জাতিসংঘের প্রতিরক্ষা কাউন্সিলে একটি জরুরি অধিবেশন ডাকার জন্য প্রভাব খাটাতে পারেননা? কেননা, জাতিসঙ্ঘকেও জানতে হবে যে যা হতে চলেছে, তা এই উপমহাদেশকে প্রচণ্ড রকমের অস্থিতিশীল অবস্থায় ফেলবে, মানুষ আরো দুরদশার সম্মুখীন হবে এবং আরো রক্তপাত ঘটবে। এখানে শুধু শেখ মুজিবের প্রশ্ন নয়, বরং যে সাড়ে সাত কোটি মানুষের প্রতিনিধিত্ব তিনি করেন, তাদেরো জীবনের প্রশ্ন, এবং সেকারনেই আমি বলবো যে প্রধানমন্ত্রী কিংবা অন্য কোন বন্ধু রাষ্ট্র যেমন সোভিয়েত ইউনিওন অবিলম্বে জাতিসংঘে একটি জরুরি সভা ডাকার ব্যবস্থা করুন। 

শ্রী আকবর আলি খানঃ শুধুমাত্র বাংলাদেশ নয়, পাকিস্তানের সিঙ্ঘভাগ লোক তাই চায়। 

শ্রী এন জি গোরিঃ জি, এবং তৃতীয় পরামর্শ হচ্ছে, আমি প্রধানমন্ত্রীকে বলবো যে তিনি ঊথান্টকে লিখে অনুরোধ করুন যেন তিনি অতিসত্বর ইসলামাবাদে যাত্রা করেন এবং কোন মৃত্যুদণ্ড প্রক্রিয়াধীন থাকলে তা অতিসত্বর বন্ধ করেন। জাতিসঙ্ঘ থেকে ইসলামাবাদ আসার ঝক্কি নেওয়াটা জরুরি কেননা, এটি সেরকমি জরুরি একটি বিষয়। উনি যদি উনার আগের মহাসচিবের উদাহরন ও দেখেন, মিঃ ড্যাগ হ্যামারশোলজ কঙ্গর পরিস্থিতি শান্ত করতে গিয়ে নিজের জীবন দিয়েছেন। এখন তারচেয়েও খারাপ অবস্থা। আমি এই পরামর্শ দিতে চাই এবং জানতে চাই যে সরকার আদৌ এমনটি করতে চায় কিনা। 

প্রধানমন্ত্রী (শ্রীমতী ইন্দিরা গান্ধী)ঃ স্যার, আজ সম্পূর্ণ হাউস একি মনোভাব পোষণ করছে, এবং আজ সবাই একটি বিষয়ে একমত হবার মতন একটি ঘটনা ঘটেছে। আমিও সম্মানিত সদস্যদের মতই উৎকণ্ঠিত এবং আমি বিরোধি দলের সদস্যদের প্রতি অভিবাদন জানাই যে তারা আজ এই বিষয়ে আমাদের সাথে একাত্মতা ঘোষণা করেছে। আমরা খুবি কঠিন একটি পরিস্থিতিতে আছি। অনেক ধরনের পরামর্শ আমরা পেয়েছি, এবং এমন ধরনের পরামর্শ যা অনুযায়ী কাজ করতে আমাদের কোন আপত্তি নেই। আমরা যদি হাউসে একটি প্রস্তাব আনি বা আমি যদি বলি মিঃ উ থান্ট কে ইসলামাবাদ যেতে, তাতে কোন আপত্তি নেই, কিন্তু আমার একমাত্র প্রশ্ন হচ্ছে তাতে আদৌ কোন লাভ হবে কিনা, বা ফলাফল কি হবে? তাদের সামরিক বাহিনী যেভাবে আচরন করেছে তা আমরা সবাই দেখেছি এবং শুনেছি, এবং এহেন আচরন অব্যাহত থাকলে আমাদের অনুভুতি বা আমরা শান্তির জন্য যে প্রস্তাবই আনিনা কেন, তার শুধুই অসম্মান করা হবে। উ থান্ট এর বক্তব্য শুনে আমার মনে এ প্রশ্নও আসে যে আদৌ তিনি সেখানে যেতে রাজি আছেন কিনা। 

শ্রী এন জি গোরিঃ তিনি পরিস্থিতির গুরুত্ব অনুধাবন করতে পারেননি কখনি। 

শ্রী এ ডি মনি (মধ্য প্রদেশ)ঃ অন্তত এটি একটি জনমত গড়ে তুলবে। 

শ্রীমতী ইন্দিরা গান্ধী ঃ আমি আগেই বলেছি যে তাকে বলতে আমার কোন আপত্তি নেই। আমি শুধুই ভাবছি যে এতে আদৌ কোন ফল হবে কিনা, আমার চিঠি পেয়ে তিনি আসলেই যাবেন কিনা। আমাদেরকে এটাও মাথায় রাখতে হবে যে যেহেতু মুজিবের সকল আন্দোলনকে আমরা সমর্থন জানিয়েছি, আমরা এবিষয়ে কোন উদ্যোগ নিলে তা পাকিস্তানের সামরিক শাসকদের আরো খেপিয়ে তুলবে। সুতরাং যেভাবে মাননীয় সদস্যরা পরামর্শ দিচ্ছেন, আমার মনে হয় ফলাফল বিবেচনা করে আমাদের উচিত হবেনা এতটা জোরালো গলায় এবিষয় কোন উদ্যোগ নেয়া বা কিছু বলা। আমরা এবিষয়ে যতই আপত্তি করবো, ততই তারা আরো জেদি হয়ে উঠবে। জেদি বলাটাও ভুল হবে, কেননা জেদ অন্যধরনের একটি বিষয়, আমার বলা উচিত যে তারা যতই শুনবে মানুষ তাদের বিরোধিতা করছে, ততই তারা একাজটি করতে আরো বেশি উৎসাহিত হবে। এটি সেরকমি একটি প্রতিক্রিয়া তৈরি করতে যাচ্ছে। 

আমরা কি করবো, সে বিষয়ে সিদ্ধান্ত নাওার আগে কিছু প্রশ্ন অবশ্যই বিবেচনা করা প্রয়োজন। আমার মনে হয়, আমরা সারা পৃথিবীকে জানিয়েছি যে কি ঘটছে, এই পুরো এলাকায় তার কি ফলাফল হতে পারে, বিশেষত ভবিষ্যৎ সম্পর্কে আমরা যা ধারনা করছি। আমরা কাউকে এবিষয়ে জানানর কোন ত্রুটি করিনি যে বাংলাদেশের সাথে যা হচ্ছে, তা অপুরনীয়। কিছু একটা ঘটতে চলেছে এবং ইতিহাসের শিক্ষা থেকে আমরা বলতে পারি যে পশ্চিম পাকিস্তান যা করেছে, তার ফল কখনই তাদের আশানুরূপ হবেনা, বরং তার বিপরীত ফল বয়ে আনবে। সম্মানিত সদস্যরা ইতিমধ্যে বলেছেন যে দেশের জন্য প্রান দেয়া মানে সবকিছুর শেষ নয়, বরং শুরু। এটি মানুষকে অমর করে দেয় এবং তার আন্দোলনকে আরো বেগবান করে দেয়। কিছু বিষয়ে আরো চিন্তার প্রয়োজন আছে, এবং যদি বিরোধী দলিয় নেতারা চান, আমরা এবিষয়ে বসে কথা বলতে পারি। আমি আগেই বলেছি যে তাদের পরামর্শ গ্রহন করতে আমার একদমি আপত্তি নেই, কিন্তু তার আগে আমি তাদেরকে আমার আশংকার বিশয়গুলি জানাতে চাই। 

এখন, অনেক সদস্যি জানতে চেয়েছেন যে আমরা বিশ্বের বিভিন্ন নেতাদের কাছ থেকে আমাদের আহবানের কি জবাব পেয়েছি। বেশিরভাগ সরকারই কি করছে সে বিষয়ে কোন কথা বলতে চায়না। তারা শুধুমাত্র ইঙ্গিত দিয়েছে যে তারা এবিষয়ে কাজ করছে বা এবিষয়ে উদ্যোগ নিবে। শুধুমাত্র নিজেদের অবস্থান জানানো, বা ইয়াহিয়ার কাছে ছিটি লিখে জানানোর বদলে তারাও এমন কোন পন্থার কথা ভাবছেন যা আসলেই ফলাফল বয়ে আনবে। আমার বিশ্বাস অনেকগুলি দেশের সরকারই এখন এবিষয়ে কাজ করছেন, কিন্তু কিভাবে সেটি আমরা জানিনা। পরিস্থিতি যেধরনের চাপ সৃষ্টি করছে, তাতে মনে হচ্ছেনা খুব বেশি ফলদায়ক কিছু করা হচ্ছে। পাকিস্তানী সামরিক শাসকরা যে অবস্থানে আছে, তাতে কোন সরকার যদি তাদের উপর চাপ সৃষ্টি করেও, তাতে আদৌ তারা সাড়া দিবে কিনা, সেসব প্রশ্নও আছে, এবং আমার মনে হয় তারা সেগুলি বিবেচনা করেই মনোস্থির করবে। 

আমি শুধু একটি বিষয় উত্থাপন করতে চাই আপনাদের কাছে, এটি পুরোপুরি ভাবে শেখ মুজিব বা এই বিষয়ের সাথে সম্পৃক্ত নয়। বিষয়টি হল, পাকিস্তান এবং বাংলাদেশের মানুষ সবসময়ি আমাদের কাছে ভিন্নভাবে গন্য হবে। অবশ্যই পশ্চিম পাকিস্তানের বিভিন্ন প্রদেশের মানুষদের সাথে আমাদের কোন বিবাদ নেই এবং এই মিলিটারি সরকার বাংলাদেশে যেমন অরাজকতা চালিয়েছে, তেমনি তাদেরও রাজনৈতিক অধিকার কেড়ে নিয়েছে। আমি বেশি কিছু বলতে পারবোনা। আমরা জানি যে জাতিসঙ্ঘ যা করা উচিত ছিল, তা করেনি। শুধু আজকে না, আমরা তাদের অনেক দুর্বলতা আগেও নানা সময়ে নানা ঘটনায় দেখেছি, কিন্তু সবসময়ি সেগুলোকে দুর্বলতা বলে চালিয়ে দিয়েছি। কিন্তু, আমরা এটিকে একটি সঙ্ঘ হিসেবেই সমর্থন করে এসেছি, কেননা এই ফোরামের মত আর কোন ফোরাম নেই। যে মতামতগুলি এসেছে, তা সবি অনেক আগে থেকেই দেখছি আমরা। মাননীয় সদস্য শ্রী গুরুপদস্বামী জোয়ান অব আরকের কথা যথার্থই বলেছেন, যেখানে তাকেও এমন একটি সাজানো বিচারের মাধ্যমে আগুনে পুরিয়ে মারা হয়েছিল এবং পরবর্তীতে তাকে সন্ত আখ্যা দেওয়া হয় এবং সে গোটা জাতির জন্য নায়িকা বনে যায়। আমার মনে হয়না যে কোন হুমকি বা শর্তে কাজ হবে। যদি কাজ হতও, তবুও কাউকে শর্ত বা হুমকি দাওয়া নিঃসন্দেহে আমাদের এখতিয়ারের মধ্যে পরেনা। তারপরো আমরা সেটা বা অন্যান্য পন্থাগুলো অবলম্বন করব যদি হাউস এবিষয়ে একমত হয় যে যুক্তরাষ্ট্র, জাতিসঙ্ঘ বা কমনওয়েলথ, যে কাউকেই যদি এহেন চুড়ান্ত শর্ত আমরা দেই, তবে তা কার্যকর হবে। আমরা যতই শক্তভাবে, নির্ভুলভাবে বা উৎকণ্ঠার সাথে বলিনা কেন, আমাদের ভাবতে হবে যে এটা আমরা কোন ধরনের ভাষা ব্যবহার করছি তার উপর নির্ভর করছেনা কেননা কেউই সাংবিধানিকভাবে বা আইনত এবিষয়ে বাধ্য নয়। 

এখন একমাত্র মুখ্য বিষয় হচ্ছে একজন ব্যক্তির জীবন বাচানো, যার বিষয়ে ইতিমধ্যেই বলা হয়েছে, যে তিনি একজন নন, বরং তারচেয়েও অনেক বেশি, একজন মুক্তিযোদ্ধার বিপ্লবের চেয়েও বেশি তার তাৎপর্য। তিনি বিপ্লবের প্রতীক এবং তার বর্তমান পরিস্থিতি শুধু বাংলাদেশের মানুষের জন্য না প্রিথিবীর সবার জন্য বিয়োগান্তক একটি ঘটনা। কিন্তু তারচেয়েও বড় এবং আসল দুঃখের বিষয় হয়ে দারায়, যখন দেখি বিশ্বের অন্যান্য জাতিসমুহ এখানে কি ঘটছে সে বিষয়ে একদমি নির্লিপ্ত। সুতরাং আমি সেইসব সদস্যদের সমর্থন জানাই যারা আজ বলেছেন যে এই বিষয়ে অবশ্যই আমাদের ঐক্যবদ্ধ থাকতে হবে এবং আমিও একমত যে আমাদের এবিষয়টি নিয়ে আলোচনায় বসা উচিত এবং সবার মতামত নিয়ে এবিষয়ে আর কি করা যেতে পারে তা দেখা উচিত। 

মিঃ চেয়ারম্যানঃ আমি শুধু একবাক্যে বলতে চাই, আমিও সকলের মতই ভারাক্রান্ত এবং চিন্তিত। সভ্য জগতে এমন বিচার যে নজিরবিহীন তা আর বলার অপেক্ষা রাখেনা। আমার মনে হয় এটি মানবতার বিরুদ্ধে একটি অপরাধ করা হবে যদি এমন একটি আন্তর্জাতিক আইন লঙ্ঘনকারী বিচার সম্পন্ন করা হয় এবং অভিযুক্তকে দন্ডিত করা হয়।





	শিরোনাম
	সূত্র
	তারিখ

	[bookmark: s206]২০৬। পশ্চিমা সিমান্তে পাকিস্তানের শত্রুভাবাপন্ন এবং উস্কানিমূলক আচরনে অনাকাঙ্ক্ষিত পরিস্থিতির উপর আলোচনা
	রাজ্যসভার কার্যবিবরণী
	১৮ নভেম্বর ১৯৭১



Raisa Sabila

অনুবাদ

একটি জরুরী এবং জনগুরুত্বসম্পন্ন বিষয়ে দৃষ্টি আকর্ষণ
পশ্চিমা সিমান্তে পাকিস্তানের শত্রুভাবাপন্ন এবং উস্কানিমূলক আচরনে অনাকাঙ্ক্ষিত পরিস্থিতির উদ্ভব


শ্রী এ ডি মানি(মধ্যপ্রদে)ঃ স্যার একটি গুরুত্বপূর্ণ পরিস্থিতি যা পাকিস্তানি বাহিনির শত্রুভাবাপন্ন এবং উস্কানিমূলক আচরনে ত্রিপুরা, মেঘালয়, আসাম এবং পশ্চিম বাংলায় তৈরি হয়েছে এবং রিপোর্ট মোতাবেক গত ১৫, নভেম্বর ১৯৭১ রাতে তাদের আগরতলা শহরে মরটার শেল চারজিং বিষয়ে প্রতিরক্ষা মন্ত্রীর দৃষ্টি আকর্ষণ করতে চাচ্ছি। 
 
স্টেট মিনিস্টার(প্রতিরক্ষা) এবং প্রতিরক্ষা মন্ত্রনালয়( শ্রী বিদ্যাচরন শুক্লা)ঃ জনাব, পাকিস্তানি আর্টিলারি গত ১৫/১৬ নভেম্বর মধ্যরাতে আগরতলা শহরের দিকে ১০ রাউন্ড শেল চার্জ করে। শেলগুলো সচিবালয় ও হাসপাতালের কাছাকাছি এলাকায় পতিত হয়। এতে তিনজন সিভিলিয়ান আহত এবং একজন নিহত হন। এর উত্তরে আমাদের সেনাবাহিনীও তাদের দিকে গুলি ছুড়ে এবং এর পর তারা থেমে যায়। 

পশ্চিমা সীমান্তে পাকিস্তান যে শত্রুভাবাপন্ন এবং উস্কানিমুলক আচরন করছে, সে সম্পর্কে ভারত সরকার অবগত আছে। তারা কোন ধরনের উস্কানি ছাড়াই ত্রিপুরা, মেঘালয়, আসাম ও পশ্চিমবঙ্গ রাজ্যসমুহে শেলিং করেছে এবং আমাদের সাধারন মানুষ ও রিফিউজিদের জানমালের ক্ষতি করেছে। পশ্চিমবঙ্গ, আসাম, মেঘালয় ও আসামে তারা গুরুত্বপূর্ণ স্থানে আমাদের যোগাযোগ ব্যবস্থা স্যাবোটাজ করার জন্য লোকও প্রেরন করেছিল যেন আমাদের জনগনের মধ্যে আতঙ্ক সৃষ্টি করতে পারে। আমরা তা রোধ করতে প্রয়োজনীয় ব্যবস্থা গ্রহন করেছি। আমরা আমাদের এলাকায় সীমান্তের ওপার থেকে পাকিস্তানি অস্ত্রধারীদের আগমন বন্ধ করার জন্য ব্যবস্থা গ্রহন করেছি, একি সাথে সীমান্তের ওপার থেকে আমাদের উপর আক্রমন করা বন্দুকগুলিকেও থামিয়ে দেয়ার জন্যও যথাযথ ব্যবস্থা গ্রহন করা হয়েছে। আমরা আমাদের জনগণ, যোগাযোগ ব্যবস্থাকে রক্ষা করা এবং তাদের স্যাবোটাজ রুখে দিতে বিশেষ ব্যবস্থা নিয়েছি। 
সম্মানিত সদস্যদের নিশ্চয়ই মনে আছে, গত ১৫ নভেম্বেরে আমি এই হাউসে যে বক্তব্য রেখেছিলাম, সেখানে আমাদের পশ্চিমা সীমান্তে এই উদ্ভাবিত পরিস্থিতির কথা আমি উল্লেখ করেছিলাম। আমাদের বাহিনী সিমান্তে পুরোপুরি সজাগ অবস্থায় আছে, এবং তারা যেকোন ধরনের পরিস্থিতি মোকাবেলা করতে প্রস্তুত। 

শ্রী এ ডি মানিঃ জনাব, আমার মনে হয়, আরো দুইটি সুযোগ আছে প্রশ্ন করার। কিন্তু দ্বিতীয় সুযোগটির প্রয়োজন নেই। 

চেয়ারম্যানঃ না না, শুধুমাত্র একটি প্রশ্ন করুন। 

শ্রী এ ডি মানিঃ আমি তিনটি পয়েন্টে কথা বলতে চাই। পরিস্থিতি খুবি খারাপ। মন্ত্রিমশাই জানেন যে, ত্রিপুরার কামালপুর শহরে ক্রমাগত ১১ দিন শেলিং করা হয়েছে, একদিন নয়। একজন সিভিলিয়ান মারা গেছেন, এবং ৫টি ভারতীয় বিমান গুলি করে ভুপাতিত করেছে পাকিস্তানী বাহিনী। আমরা কোন দেশে হামলা চালাতে চাইনা। আমি কি মন্ত্রিমশাইর কাছে জানতে পারি যে কেন আমরা হামলা চালিয়ে এর শোধ নিচ্ছিনা এবং শত্রুকে ধংস করছিনা? এটি আমাদের প্রতিরক্ষার সাথে সম্পর্কিত একটি বিষয়। 

আমার দ্বিতীয় পয়েন্টটি হচ্ছে, আসামের চিফ মিনিস্টার দিল্লীতে আসলেন, এবং আসার পর তিনি সরকারকে রক্ষীবাহিনীর সংখ্যা বাড়াতে অনুরোধ করলেন। আমি জানতে চাই, অন্তর্বর্তী প্রতিরক্ষা আইনের আওতায় পাকিস্তান থেকে ভারতে অনুপ্রবেশকারী কতজনকে আসাম থেকে গ্রেফতার করা হয়েছে, যারা রেললাইন বিচ্যুত করার জন্য এসেছিলেন? 

আমার তৃতীয় পয়েন্ট হচ্ছে, আমি জানতে চাই, পাকিস্তানী বাহিনী ২৪ পরগনার প্রবেশপথ আলিপুর পর্যন্ত চলে এসেছে। এখন তারা কলকাতার অত্যন্ত সন্নিকটে। গত মাসেই মুম্বাই সমুদ্রসীমায় পাকিস্তানী একটি সাবমেরিন গিয়েছিল, এবং সেটিকে আমাদের রণতরী ‘দ্যা কাভেরি’ তাড়া করে। আমার কাছে আসা ইনফরমেশন বলে, কলকাতা বন্দরের আশেপাশেও পাকিস্তানী সাবমেরিন বা তাদের বন্ধুভাবাপন্ন রাষ্ট্রসমূহের সাবমেরিন ঘোরাঘুরি করছে। আমার প্রশ্ন হচ্ছে, এই পরিস্থিতিতেও কেন আমাদের সরকার প্রতিরক্ষামুলক ব্যবস্থা নিতে ইতস্তত করছে? এ পরিস্থিতিতে যুদ্ধ খুবি ন্যায়সঙ্গত। 

শ্রী বিদ্যাচরন শুক্লাঃ জনাব, এ বিষয়ে কোন সন্দেহ নেই যে আমরা সব্ধরনের প্রতিরক্ষামুলক ব্যবস্থা গ্রহন করেছি। আমি আমার এই বক্তব্য এবং অন্যান্য বক্তব্যেও পরিষ্কার করেছি যে যখনি আমরা কোন আক্রমণাত্মক আচরন দেখেছি, হোক তা শেলিং বা অন্যকিছু, আমরা তারচেয়েও কঠোর আক্রমন করে তা রুখে দিতে পেরেছি এবং অনুপ্রবেশারিদের পিছু হটিয়েছি, এবং এভাবেই যেখানে যেখানে দরকার পরেছে, আমরা প্রতিরোধ গড়ে তুলেছি, এবং সফল হয়েছি। সুতরাং আমরা সম্পূর্ণ রক্ষণাত্মক অবস্থানে আছি, তা সঠিক না। 

দ্বিতীয় প্রশ্নটি ছিল, রক্ষীবাহিনী এবং আসামের চিফ মিনিস্টারের অনুরোঢ সম্পর্কে। এ বিষয়ে তার সাথে আলোচনা করা হয়েছে, এবং রাজ্যসরকারের সাথে আলোচনা করে এবিষয়ে সন্তোষজনক ব্যবস্থা নেয়া হয়েছে। স্যার, তৃতীয় প্রশ্নটি ছিল পাকিস্তানী সাবমেরিন বিষয়ে। এটা সত্যি কথা, এই সাবমেরিনগুলো আসলেই ঘোরাঘুরি করছিল, কিন্তু আমরা তা রুখে দেয়ার জন্য যথাযথ ব্যবস্থা নিয়েছি। 

শ্রী গোদেই মুরাহারি(উত্তর প্রদেশ)ঃ জনাব, আমি মন্ত্রিসাহেবের কাছে জানতে চাই যে, আজ পাকিস্তান হাই কমিশনারের ৭৬ জন সদস্য একটি বিদেশি বিমানে করে করাচি চলে যাচ্ছেন, এ বিষয়টি তার দৃষ্টি আকর্ষণ করেছে কিনা? এটি এখন অত্যন্ত স্পষ্ট যে তাদের সরকার কোন একটি উদ্যোগ নিতে যাচ্ছেন। অন্যথায়, আমার মনে হয়না তারা তাদের হাই কমিশনের এত মানুষ সরিয়ে নিত। একি সাথে তারা শেলিং করছে, তাদের বিমানবাহিনী পাঠাচ্ছে, এবং পাকিস্তানী এজেন্ট ষড়যন্ত্রের উদ্দ্যেশ্যে সারা দেশে ছেয়ে গেছে। এক্ষেত্রে আমি জানতে চাই, সরকার কতদিন ওয়েট এন্ড সি পলিসি অবলম্বন করবে, কেননা এই পলিসির মুল্য অনেক বেশি হয়ে যাচ্ছে, এবং আমাদের জানমাল এবং অর্থে তা পরিশোধ করতে হচ্ছে। আমি জানতে চাই, সরকার কি মনে করছেনা। যে সরকারের এখনি এ বিষয়ে একটি উপযুক্ত উদ্যোগ নেয়া দরকার? 

শ্রী বিদ্যা চরন শুক্লাঃ জনাব, আমাদের মতে আমাদের কোনভাবেই যুদ্ধ শুরু করা উচিত নয়, এবং আমরা আমাদের একতা ও শৃঙ্খলা প্রতিরক্ষার এবং সীমান্তে পাকিস্তানের এসকল উস্কানিমুলক আচরণকে বানচাল করে দেয়ার সকল ব্যবস্থা গ্রহন করেছি। সম্মানিত সদস্যগন নিশ্চয়ই জানেন যে যেভাবে আমরা প্রতিটি বাধা ও প্রতিবন্ধকতা এত সীমাবদ্ধতার মাঝেও মোকাবেলা করেছি তা অবশ্যই সন্তোষজনক। একি সাথে, পাকিস্তানী হাই কমিশনের লোকবল সরিয়ে নেয়ার ক্ষেত্রে, আমার মন্ত্রনালয় এবিষয়ে কিছু করার কথা নয়, কিন্তু আমরা অবশ্যই পররাষ্ট্র মন্ত্রণালয়ের সাথে মিলে সকল তথ্য হালনাগাদ অনুযায়ী রেখেছি। 

শ্রী গোদেই মুরাহারিঃ তাদের ৭৬ জন আজ বিদেশি বিমানে করে চলে যাচ্ছেন। 
শ্রী বিদ্যা চরন শুক্লাঃ আমরা জানি, আমরা এবিষয়টি নজরে রেখেছি। 

শ্রীমতি পুরবি মুখোপাধ্যায় (পশ্চিম বঙ্গ)ঃ মাননীয় মন্ত্রী কি জানেন যে পাকিস্তানী বাহিনী গভির রাতে এসে মানুষজনের বাড়িঘর তল্লাসি এবং মেয়েদের সম্ভ্রমহানি করছে। অনেক কিছুই হচ্ছে সেখানে। এই নিয়মিত শেলিং এর ঘটনাকে সামনে রেখে, সরকারের কি মনে হয়না যে এইসব গুরুত্বপূর্ণ এলাকা থেকে অবিলম্বে সাধারন মানুষদের সরিয়ে নেয়া প্রয়োজন যেহেতু সেখানে নিয়মিত শেলিং হচ্ছে এবং প্রচুর ষরযন্ত্রমুলক কর্মকান্ড হচ্ছে। 

শ্রী বিদ্যা চরন শুক্লাঃ জনাব, যে জনগোষ্ঠী এই মুহূর্তে সেখানে বসবাস করছেন, তারা অত্যন্ত সাহস এবং মরযাদার সাথে একটি অত্যন্ত কঠিন সময় কাটাচ্ছেন, এবং আমার মনে হয়না, এমুহূর্তে সেস্থল লোকজন সরিয়ে নেওয়াটি একটি ভালো পরিকল্পনা হবে। অত্যন্ত উচু নীতিজ্ঞানসম্পন্ন, নিয়মানুবর্তী, আজ্ঞাবহ জনগোষ্ঠী প্রতিরক্ষা বাহিনির জন্য অত্যন্ত মুল্যবান এবং সেকারনেই মাননীয় সদস্যের উপদেশটি কাজে লাগানো যাচ্ছেনা। কিন্তু, আমরা অবশ্যই যা কিছু প্রয়োজন তা করবো, এবং সাধারন মানুষের জানমালের সুরক্ষা নিশ্চিত করবো। 

শ্রী কে সি পান্ডা (উরিশ্যা)ঃ আমাদের কাছে রিপোর্ট আছে, ভারত সিমান্ত এলাকায় ১২, ০০০ রাজাকার প্রবেশ করেছে। একি সাথে পশ্চিম অংশে শেরসা এর কাছের বেস ক্যাম্প এবং চণ্ডীগড়ে কিছু পাকিস্তানী চুল ও দাড়ি পড়ে সরদারের ছদ্মবেশে প্রবেশ করেছে, এমনকি তারা গ্রন্থসাহেব ও পাঠ করতে জানে। 

সর্দার নারেন্দার এস আই (পাঞ্জাব) শুধু মাত্র সর্দারদের মতই নয় ( কথার মাঝখানে বলতে চাচ্ছেন)

শ্রী কে সি পান্ডাঃ দয়া করে, কথার বাকি অংশ শুনুন। ভারতের জাতীয় পত্রিকাগুলো একথাও বলছেন যে সর্দাররা সকল ষড়যন্ত্র লিপ্ত হচ্ছে। কিন্তু আমার জানামতে পাকিস্তানিরাই সরদারের ছদ্মবেশে এসকল কাজ করে যাচ্ছে। আমি জানতে চাই সরকার কি এসকল বিষয় খতিয়ে দেখছেন কি না, এবং যেসকল গুরুত্বপূর্ণ স্থাপনা ষড়যন্ত্রের স্বীকার হতে পারে সেগুলো রক্ষা করতে আপনারা কি ব্যবস্থা গ্রহন করছেন? 

শ্রী বিদ্যা চরন শুক্লাঃ পাকিস্তান যে এদেশে স্যাবোটাজ ঘটাতে চাইছে এবং সে উদ্দেশ্যে এখানে এজেন্ট পাঠাচ্ছে, সে বিষয়ে আমরা ওয়াকিবহাল এবং আমরা তাদের প্রতিহত করার জন্য যথাযথ ব্যবস্থা নিচ্ছি। আমার মনে হয়না, সম্মানিত সদস্য আশা করেন যে আমরা সে বিষয়ে এখানে বিশদ বিবরন দিব। আমি শুধু এটুকু নিশ্চয়তা দিতে পারি যে আমরা বিপদ সম্পর্কে জানি এবং তা মোকাবেলা করার সকল প্রস্তুতি নাওয়া হয়ে গিয়েছে। 

শ্রী চিত্ত বাসু (পশ্চিম বঙ্গ)ঃ স্যার, আমার মনে হয় পাকিস্তানের এই অবিরাম শেলিং কিছু কিছু এলাকার যেমনঃ পশ্চিম বঙ্গের নদিয়া এবং ২৪ পরগনা, ত্রিপুরা, মেঘালয় এবং আসামের ক্ষেত্রে একটি দৈনিক বিষয় হয়ে দাড়িয়েছে। এসব কিছু দেখে আমার মনে হচ্ছে, পাকিস্তান আর্মি পূর্বাঞ্চলে আসাম, ত্রিপুরা ও পশ্চিমবঙ্গকে পুরো দেশ থেকে বিচ্ছিন্ন করার প্রচেষ্টা চালাতে বদ্ধপরিকর, কেননা এ অঞ্চলগুলো অত্যন্ত গুরুত্বপূর্ণ যেমন একটি শরীরের কাছে স্কন্ধ। এ ধারনা থেকেই আমি জানতে চাই, এইসব এলাকায় পাকিস্তান যে আগ্রাসী এবং আক্রমণাত্মক কার্যক্রম চালাচ্ছে, তার জন্য এপরযন্ত আমাদের সরকার কি করেছে? 

এরপর আমি জানতে চাইব যে পশ্চিম বঙ্গের ২৪ পরগনার একটি অংশ, বয়রায় যে গত কিছুদিন ধরে ক্রমাগত শেলিং হচ্ছে এবং প্রায় ১০, ০০০ মানুষ সে এলাকা ত্যাগ করে অন্যত্র চলে যাচ্ছেন, সে বিষয়ে সরকার অবগত আছে কিনা, আর যদি অবগত থেকে থাকেন, তবে সেখানকার জনগণের আস্থার জন্য এখন পর্যন্ত কি কি উদ্যোগ নেয়া হয়েছে, কি কি ব্যবস্থা গ্রহন করা হয়েছে যার মাধ্যমে সে এলাকার লোক পাকিস্তানের এই আক্রমণকে সাহসের সাথে মোকাবেলা করবে? 

শ্রী বিদ্যা চরন শুক্লাঃ জনাব, এটি অবশ্যই সত্য যে, পাকিস্তান বেশ কিছুদিন ধরে পশ্চিমা অংশে নিয়মিত শেলিং করে যাচ্ছে। কিন্তু তার মানে এই নয় যে সেখানকার লোকজনের মনোবল ভেঙ্গে পরেছে এবং তাদের মনোবল ফিরিয়ে আনতে অনেক প্রচেষ্টার প্রয়োজন রয়েছে। তাদের মনোবল যথেষ্ট পরিমানেই রয়েছে এবং এই শেলিং এর বিরুদ্ধে আমরা যে উদ্যোগ নিয়েছি, তা যথেষ্টই ফলপ্রসু হয়েছে। অবস্থা সম্পর্কে আমরা ভালভাবেই অবগত আছি, এবং যেখানে যা করা প্রয়োজন আমরা তাই করছি। আমার মনে হয়না এবিষয়ে বিশদ বিবরন দাওয়া উচিত হবে। 

(মিঃ ডেপুটি চেয়ারম্যান, আসন গ্রহন করছেন)

শ্রী ভুপেশ গুপ্ত (পশ্চিম বঙ্গ)ঃ আমার মনে হয়, মাননীয় মন্ত্রী তার বক্তব্যে সকল বিষয়ের উত্তর দিতে পেরেছেন। এরকম সময়ে প্রতিরক্ষা মন্ত্রণালয়ের অনেক লোক নেপোলিয়ন হবার স্বপ্ন দেখেন, এবং আমি অত্যন্ত আনন্দিত যে মন্ত্রনালয় সেরকম কোন চেষ্টা করছেনা। আমাদের কোন যুদ্ধ শুরু করার বা কাউকে যুদ্ধে আহবান করার কোন ইচ্ছা নেই। এটি একদমি পাকিস্তানের বিবেচনা যে তারা কি করবে। আমাদের দায়িত্ব আমাদের দেশকে রক্ষা করা, এবং আমরা তাই করবো। 

শ্রী রাজ নারাইন (উত্তর প্রদেশ)ঃ ষড়যন্ত্র? 

শ্রী ভুপেশ গুপ্তঃ আপনি ষড়যন্ত্রের কথা বলতে পারেন, কিন্তু আপনি কি পাকিস্তানের সাথে যুদ্ধে যেতে চান? 

ডঃ ভাই মহাবিরঃ আপনার, কি বাংলাদেশের লোকদের নিয়ে কোন চিন্তা নেই? 

শ্রী ভুপেশ গুপ্তঃ অবশ্যই আমাদের চিন্তা আছে, কিন্তু যারা ভারতের সাথে পাকিস্তানের যুদ্ধ নিয়ে খুব উৎসাহী, তাদের জানা উচিত যে এতে বাংলাদেশের মানুষের বা তাদের সংগ্রামের কোন লাভ হবে না। তারা শুধুই বাংলাদেশের এই সংগ্রামকে বানচাল করতে চাইছে। আমাদেরকে সকল অবস্থায় বাংলাদেশের এই সংগ্রামের সমর্থন করে যাওয়া উচিত এবং তার স্বীকৃতি প্রদান করা উচিত, সকল সহযোগিতা প্রদান করা উচিত। এটি তাদের অধিকারের মধ্যে পড়ে এবং কাল যদি পাকিস্তান আমাদের আক্রমন করে, তবে আমাদেরো উচিত আমাদের সাধ্যের মধ্যে যা হয়, সেটা করে আমাদের অধিকার আদায় করে নেয়া। এখানেই এ বিষয়টা শেষ করা উচিত। এখন, স্যার, আমি মেঘালয় এবং আসাম সীমান্তে গিয়েছি এবং আমাকে বলতেই হবে, সে এলাকার জনগণ এবং সেনাবাহিনীর মনোবল যথেষ্ট বেশিই আছে, সাধারন মানুষের মনোবল বেশি থাকাই বেশি জরুরি ছিল। আমি প্রায় সীমান্তের কাছাকাছি গিয়েছিলাম। আমি বলবো না যে সীমান্তের ওপারে গিয়েছিলাম কিনা, কিংবা মিঃ জগজীবন রাম ও এবিষয়ে বেশি কিছু বলতে চাইবেন না। আমি সেখানে দেখছি যে আমাদের ফসলের মাঠগুলোতে চাষবাস হচ্ছে এবং আমাদের সাধারন কৃষকরা সেখানে চাষবাস করছে। এথেকে দুটি বিষয় স্পষ্ট হয়, এক হচ্ছে আমাদের লোকদের মনোবল কতটা ভাল অবস্থায় আছে, আর দ্বিতীয় হচ্ছে আমাদের সেনাবাহিনী তাদের কতটুকু সহযোগিতা প্রদান করে যাচ্ছে। আমার মনে হয় এটা খুবি ভাল বিষয়। আমাদের সাধারন সম্পাদক পশ্চিমা সীমান্তে গিয়েছিলেন এবং ১৫ দিন সেখানে ছিলেন। তিনিও আমার মতই একি মতামত দিয়েছেন এবং বলেছেন যে সেখানের সেনাবাহিনী এবং লোকজনের মনোবল অটূট রয়েছে। এটিও অত্যন্ত দারুন বিষয়। একি সাথে, মাননীয় মন্ত্রী নিশ্চয়ই অবগত আছেন যে বিদেশি ট্যুরিস্ট এবং হিপিতে পুর সীমান্ত ছেয়ে গেছে, এবোঞ টাড়া নিশ্চিন্তে সেখানে ঘুড়াঘুড়ি করছে, বিশে করে ফিরোজপুর জেলার হুসেইনিওয়ালা সীমান্ত এলাকায়। গত সপ্তাহ থেকেই পাকিস্তান থেকে ভারতে বিদেশিদের ও পন্য আনা নেওয়া অনেক বেশি বেড়ে গেছে। যেমন, এর আগে দিনে তিন চারটির বেশি ভ্যান যাওয়া আসা করতোনা, এখন দৈনিক ৫০টি ভ্যান যাতায়াত করছে। ভ্যান ছাড়া প্রবেশকারীদের সংখ্যাও অনেক বেড়ে গেছে। এইসকল প্রবেশকারীরা পাকিস্তানী মিলিটারি পাঠানো এস্পিওনাজ এজেন্ট হতে পারে যাদের দিয়ে ধংসাত্মক ঘটনা ঘটানো সম্ভব। এদের বেশিরভাগি আমেরিকান জনগণ এবং তারা সংখ্যায় উল্লেখযোগ্য। আমি সরকারকে বলবো, অবিলম্বে এধরনের প্রবেশ বন্ধ করা প্রয়োজন। যারা এসেছেন, তাদেরকে হুসেইনিওয়ালা বর্ডার থেকে পুলিশ প্রহরায় দিল্লীতে ন্যে এসে ভালভাবে অনুসন্ধান করা প্রয়োজন। এধরনের প্রবেশ অনুমোদন করা যাবেনা আর। আমার বিশ্বাস কেন্দ্রীয় সরকার এধরনের কোন নির্দেশ সেখানে পাঠায়নি, যার ফলে তারাও কোন ব্যবস্থা নেয়নি। এবিষয়ে সরকারের মনোযোগ দেয়া প্রয়োজন। দ্বিতীয় বিষয় হচ্ছে, আমি দেখছি যে সিমান্ত এলাকার কৃষকেরা কিছু আর্থিক সমস্যার মধ্যে দিয়ে যাচ্ছেন, এবং তারা জাতীয় প্রতিরক্ষার কথা ভেবে তা মেনেও নিচ্ছেন। মিঃ জগজিবন রাম ভালভাবেই তা জানেন, যা তিনি সেখানে করে এসেছেন। আমি অবশ্যই স্বীকার করবো যে আমাদের জনগনের মনোবল অনেক বেশি রয়েছে, কিন্তু তারা আর্থিক সমস্যার মধ্যে দিয়ে যাচ্ছে, যেহেতু তারা ফসল উৎপাদন করতে পারছে না। যেসকল মানুষরা আপনাদের প্রস্তুতি নেয়ার সুবিধা দিতে গিয়ে নিজেদের আর্থিক ক্ষতি স্বীকার করেছেন তাদের ক্ষতিপূরণ কিভাবে দেয়া হবে। পাঞ্জাবে মানুষ স্বেচ্ছায় ক্ষতি মেনে নিয়েছে, কিন্তু তাদের অভিযোগ বা প্রয়োজন সরকার দেখছেনা। একি বিহসয় চলছে, ত্রিপুরা এবং অন্যান্য সীমান্ত এলাকাতেও, যেখানে যেখানে শেলিং চলছে। আমি যখন সেখানে ছিলাম, শেলিং চলছিল। আমি অপেক্ষা করছিলাম যেন কোন শেল আমার উপরে পড়ে। মিঃ রাজ নারাইন ও তাই চাইবেন। 

মিঃ রাজ নারাইনঃ না

শ্রী ভুপেশ গুপ্তঃ আমি একটা শেলে শেষ হয়ে যাব। কিন্তু মিঃ রাজ নারাইনের শুধু শেলে হবে না, বোমা লাগবে। সুতরাং আমার মনে হয়না, উনি সেখানে গেলে পাকিস্তানী বোমারুদেরও আহবান জানানো হবে। আমার জন্য ছোট একটি বন্দুক হলেই হবে, কিন্তু মিঃ রাজ নারাইন এর জন্য হেভি আরটিলারির প্রয়োজন হবে। সুতরাং আপনি সীমান্তে যাবেন না। 

মিঃ ডেপুটি চেয়ারম্যানঃ দয়া করে শেষ করুন। 

শ্রী ভুপেশ গুপ্তঃ আমাদের মনে হয়, আমাদের সরকার কোনধরনের আগ্রাসী মনোভাব দেখানোর প্রয়োজন নেই, কিন্তু যখনি কোন ধরনের আক্রমন, শেলিং চালানো হবে, তখনি তার উপযুক্ত জবাব দিবে। আমাদের কেউ আক্রমন করলে, আমরাও সঠিক লক্ষ্যে আঘাত হানবো। সময়ক্ষেপণ করা উচিত হবে না। যদি পাকিস্তান আমাদের উপর আঘাত হানে, তবে আমরা আগ্রাসী মনোভাব দেখাবোনা, কিন্তু আমাদের জনগণকে সাহস দেয়ার জন্য আমরা সাথে সাথে তার জবাব দিব। এর বেশি কিছু না। আমাদের নিজেদের বল দেখানোর জন্যই আমাদের সিমান্ত রক্ষা করতে হবে। যদিও এখন পর্যন্ত সকম ব্যবস্থাই অত্যন্ত ভালভাবে নেয়া হয়েছে। যখনি আঘাত হানবেন, তা যেন লক্ষ্য ভেদ করে, এছারা আমার আর কিছু বলার নেই। 

প্রতিরক্ষা মন্ত্রী (শ্রী জগজীবন রাম)ঃ আমি মাননীয় সদস্যকে ধন্যবাদ জ্ঞাপন করছি যে তিনি আমাদের সাধারন জনতা ও সেনাবাহিনী, হোক সেটা পশ্চিমা অথবা পূর্বাঞ্চলের সীমান্তের, তাদের মনোবল কতটা দৃঢ়, তার একটি সঠিক চিত্র বর্ণনা করেছেন, এবং আমি মনে করি, তাদেরকে এলাকা ত্যাগ করতে বলার যে উপদেশ এসেছে, তা তাদের এই সাহস এবং মনোবলের প্রতি ন্যায়সুচক নয়। 

শ্রী ভুপেশ গুপ্তঃ আমি তা করতে বলিনি। 

শ্রী জগজীবন রামঃ না, আপনি তা করতে বলেননি। আপনি আমাদের জনতার মনোবল সঠিক ভাবে অনুভব করেছেন এবং এখানে তা তুলে ধরেছেন, তার জন্যই আমি আপনাকে ধন্যবাদ জানিয়েছি। কিন্তু একিসাথে আমি বলেছি, যে হাউসের কোন সদস্য বা বাইরের কারো এমন সাজেশন দেয়া ঠিক হবে না। করলে সেটা হবে আমাদের জনতার মনোবলের প্রতি অবিচার। আপনি সীমান্তে গিয়েছিলেন, আমিও গিয়েছিলাম এবং আমি দেখেছি যে ঠিক সীমান্তের উপরে চাষাবাদের কাজ চলছে। আমাকে অবশ্যই আমার জনতাকে অভিনন্দন জানাতে হবে, তারা যে সাহস ও সহিষ্ণুতা দেখিয়েছে, তার জন্য আমাদের উচিত তাদের ধন্যবাদ জানানো। 

আপনি ঠিকই বলেছেন যে গত কিছুদিন ধরে হুসেইনিওয়ালা এবং ফাজিল্কা পোস্টের মধ্য দিয়ে প্রচুর বিদেশীর আগমন ঘটেছে। সাধারণত, এমনকি গত বছরেও এ সময়ে প্রচুর বিদেশী এই দুই পোস্ট দিয়ে আমাদের দেশ এসেছিল। কিন্তু, এবছর লক্ষ্য করা যাচ্ছে যে সংখ্যাটি মাত্রার চেয়ে সামান্য পরিমানে বেশি। আমরা এবিহসয়ে খেয়াল রাখছি এবং অনুসন্ধান করছি যে কেন এত বেশি সংখ্যক মানুষ পশ্চিমা দেশ থেকে আমাদের দেশ আসছে। এর একটা ব্যাক্যা হতে পারে যে এত বেশি সংখ্যক মানুষ ভারত এবং পাকিস্তানের বর্তমান পরিস্থিতি পর্যবেক্ষণ করছে। আমি এদের মধ্যে অনেকের সাথে দেখা করেছি, এবং দেখেছি যে ইস্লামাবাদে গিয়েছে, আবার বাংলাদেশেও গিয়েছে এবং এখন ভারতে এসেছে। তারা বোঝার চেষ্টা করছে যে পাকিস্তান কি বাংলাদেশকে দখল রাখতে পারবে নাকি না। আমি এধরনের মানুষদের স্বাগত জানাই। তারা আসুক এবং দেখে যাক। তারা বাংলাদেশ ও সিমান্তে যা হচ্ছে সে বিষয়ে গবেষণা করতে পারে। কিন্তু, আমি যেমনটি আগেই বলেছি যে আমরা বিষয়টি নজরে রেখেছি এবং বূঝার চেষ্টা করছি যে আসলেই কি কারনে তারা আসছে, কেন হুসেইনিওয়ালা দিয়ে বিদেশিদের আনাগোনা বেড়ে গেছে। আমরা আমাদের সীমান্তবর্তী এলাকায় বিদেশীদের যাওয়ার ক্ষেত্রে কিছু নতুন নিয়ম ও প্রতিবন্ধকতা সৃষ্টি করেছি। কিছু সাংবাদিক এবং কিছু টিভি চ্যানেলের লোকজন আমাদের অনুরোধ জানিয়েছেন যে তাদেরকে এই নিয়মনীতির মধ্যেই কিছু বাড়তি সুবিধা দাওয়া যায় কিনা, যেন তারা সীমান্ত এলাকায় ঘুরে আসতে পারে এবং সঠিক অবস্থান বুঝতে পারে। প্রচার বিষয়ক মন্ত্রণালয় এবং এবিষয়ে জড়িত সকল মন্ত্রনালয় কিছু নির্দিষ্ট ব্যবস্থা নিচ্ছেন এ বিষয়ে। আপনার সাজেশন অনুযায়ী আমরা বিদেশীদের উপর আরোপিত এসকল নিয়মগুলো পুনর্বিবেচনা করে দেখবো এবং একি সাথে তা যেন আমাদের সিমান্তের নিরাপত্তায় কোন বিঘ্ন না সৃষ্টি করে সেদিকেও খেয়াল রাখব। 
মিঃ ডেপুটি চেয়ারম্যানঃ আমার মনে আমরা যথেষ্ট আলোচনা করে ফেলেছি। 

শ্রী এ জি কুলকারনি (মহারাশ্ত্র)ঃ এদিকে আলোচনা হয়নাই। 

মিঃ ডেপুটি চেয়ারম্যানঃ প্রতি পার্টি থেকে একজন করে, ঠিক আছে মি; পার্থসারথি। 

শ্রী আর টি পারথসারথি (তামিল নাড়ু)ঃ  পূর্বে এবং পশ্চিমে যা হচ্ছে তাতে আমরা কি পাকিস্তানের সাথে একটি অঘোষিত যুদ্ধাবস্থায় নেই, সীমান্তে মাদের সেনাবাহিনীকে নিরন্তর চাপে রাখাকি দেশের জন্য মঙ্গলজনক? কিভাবে আমরা তার অবসান ঘটাতে পারি, আদৌ কি এর অবসান হবে? 

শ্রী বিদ্যা চরন শুক্লাঃ এটি একটি অদ্ভুত প্রশ্ন। সীমান্তে আমরা একটি বিপদজনক পরিস্থিতি মোকাবেলা করছি, এবং আমাদের বাহিনী আমাদের ভুখন্ড ও স্বাধীনতাকে রক্ষা করতে সেখানেই অবস্থান করবে, যতক্ষন না এই পরিস্থিতির অবসান ঘটে। 

শ্রী রাজনারায়নঃ মহোদয় আমাদের দেশের সীমা সরকার কি স্পষ্ট করে বলার ক্ষমতা রাখেন? 
উপমন্ত্রী (সিদ্ধেশ্বরী প্রসাদ)ঃ তা আপনিই জানেন। 

শ্রী পিতাম্বর দাসঃ দক্ষিনে সমুদ্র। 

শ্রী রাজনারায়নঃ আমি তা জানি। এজন্য আমি চাই যে শ্রী জগজীবন বাবু আমার প্রশ্ন ভালভাবে চিন্তা করুন। আমি চাই ভারতবর্ষের সরকার ভারতবর্ষের সীমার বিবরন দিন। আগে যা পূর্ব বাংলা ও পূর্ব পাকিস্তান নামে পরিচিত ছিল, ১৫ই মার্চের পর যা স্বাধীন বাংলা হয়ে গেছে তার ভেতরে ভারতের উত্তর সীমান্তে পুরা ১২ মেইল এলাকা এখন মুক্তাঞ্চল বলা হচ্ছে। সেটি আমাদের সীমান্তের কোন পয়েন্ট যেখান থেকে পরিমাপ করা যাবে? 

শ্রী বিদ্যা চরন শুক্লাঃ ঐ ১২ মাইল ভুখন্ড বাংলাদেশের অংশ, বাংলাদেশ সরকারের আধিপত্যে মুক্তি বাহিনীর দখলে আছে। ঐ এলাকা তাদেরি। আমরা তাদের যতটা নৈতিক ও অন্যান্য সাহায্য করে যেতে পারি, তা করে যাচ্ছি। 

শ্রী এন রামা রেড্ডি (মহিশুর)ঃ স্যার, আমার সম্প্রতি সীমান্তে যাওয়ার সুযোগ হয়েছিল। একটি নির্দিষ্ট স্থানে আমি দেখলাম সেখানে হাটবার চলছে, দুইপারের মানুষই অত্যন্ত স্বাধীনভাবে যাওয়া আসা করছে, কেনাকাটা করছে এবং টাকা পয়সার লেনদেনও চলছে। টাকার লেনদেন এর সাথে সাথে সেখানে কিছু হিপ্পিও ছিল। আমি তাদেরকে বয়ড়াতে দেখেছি। আমি জানতে চাই, যদি এখনও এই অবস্থা চলতে থাকে, তাহলে অবশ্যই ওপার থেকে আমাদের দেশে যেকোন সংখ্যায় ষরযন্ত্রকারীরা প্রবেশ করতে সক্ষম। আমি একথা জানতে চাচ্ছি, কারন ভারতের সর্বত্রই নাশকতা চলছে। কাস্মিরে একটি পোস্ট অফিস জালিয়ে দেয়া হয়েছে। বম্বেতে একটি বোমা উদ্ধার করা হয়েছে এবং রেলওয়েগুলো বিনষ্ট করা হচ্ছে। আরো অনেক কিছুই হচ্ছে সারাদেশে। এধরনের উৎকণ্ঠা বারতে থাকলে তা আমাদের দেশের জন্য অত্যন্ত ক্ষতিকারক। আমি জানতে চাই, এইসকল ষড়যন্ত্রকারীদের আগমন ঠেকাতে বর্ডার সম্পূর্ণভাবে সিল করা হয়েছে কিনা। 

শ্রী বিদ্যা চরন শুক্লাঃ আমি ইতিমধ্যে এই প্রশ্নের উত্তর দিয়েছি। এবং আমি আবারো বলতে চাই যে আমরা সীমান্তে নজরদারি চালু রেখেছি এবং ষড়যন্ত্রকারীদের প্রবেশ ঠেকাতে সকল ব্যবস্থা নিয়েছি এবং কিছু কিছু ক্ষেত্রে সফল ও হয়েছি। আমরা যুদ্ধ চাইনা, কিন্তু আমরা অবশ্যই আমাদের রক্ষা করবো। 

ডঃ ভাই মহাবীরঃ মহোদয়, মাননীয় মন্ত্রী সরকারের এই প্রত্যয় বারবার পুনরুচ্চার করছেন যে আমরা নিজেদের নিরাপত্তা বিধান করবো। এ উক্তির ব্যাখ্যায় আমার বন্ধু ভুপেশ গুপ্তও বরাবর বলেছেন, আমরা যুদ্ধ চাইনা, আমরা শুধু নিজদের প্রতিরক্ষা নিশ্চিত করবো। 

শ্রী বিদ্যা চরন শুক্লাঃ আক্রমন করতে চাইনা, লড়াই করতে চাই অবশ্যই। 

ডঃ ভাই মহাবীরঃ তার নিজের ভাষ্য ছিল, আমরা যুদ্ধ চাইনা, কিন্তু আমরা অবশ্যই নিজেদের রক্ষা করবো। অতঃপর বলছেন আক্রমণও করতে চাই। মহোদয় একদিকে যখন এগুলা বলা হচ্ছে, তখন প্রতিরক্ষা মন্ত্রীর উক্তি, যদি যুদ্ধ বাধে তবে পাকিস্তানের ভুখন্ডেই হবে এবং যে পর্যন্ত আমরা অগ্রসর হব সেখান থেকে আমরা পশ্চাদাপসরন করবোনা, আমি মনে করি সারাদেশের জন্য এর চেয়ে প্রেরণাদায়ক কথা হতে পারেনা, এবং এজন্য তিনি প্রশংসিত হয়েছেন। কিন্তু, আরেকটি কথা যা বলা হচ্ছে যে আমরা নিজেদের প্রতিরক্ষা বিধান করবো এবং এর অর্থ করা হচ্ছে, আমরা আমাদের দেশ অতিক্রম করবো না, আমাদের সীমান্ত ছারিয়ে যাবনা, তারা যখন লড়তে আসবে, আমরা সেখানেই লড়ব, যখন তারা পলায়ন করবে তখন আমাদের সীমান্তের উপর দিয়ে তাদের নিরাপদে চলে যেতে দিব, এই যদি আমাদের নীতি হয়ে থাকে, তবে কিসের ভিত্তিতে পাকিস্তানের ভূখণ্ডে যুদ্ধ করার কথা ভাবছি আমরা? ১৯৬৫ সালের যুদ্ধও তো অঘোষিত ছিল। তবে কি চিরদিনের জন্য আমাদের হাত বাধা, যতক্ষন ঘোষণা হবে না, ততদিন তারা আমাদের ভুখন্ডে নির্বিঘ্নে এসে পরবে, যখন চাইবে যুদ্ধ করবে, এবং যখন পালিয়ে যাবে স্বীয় ভূখণ্ডে তখন আমরা একপাও অগ্রসর হবোনা, এই যদি পরিস্থিতি হয়, তবে এধরনের সামরিক স্ট্র্যাটেজি অত্যন্ত ত্রুটিপূর্ণ। 

সুতরাং আমি চাই সরকার তার নীতি ব্যাখ্যা করুন, আমরা কি প্রতিরক্ষা বলতে শুধু এই বুঝাই যে, তারা যখন আমাদের ভূখণ্ডে চলে আসবে, কেবল তখনি আমরা হাতিয়ার তুলে নেব, তার আগে অস্ত্র ধরতে পারিনা? ...

জেনারেল হরবিন্স সিংহ এর সেই প্রবন্ধ মন্ত্রী মহোদয়ের জানা থাকতে পারে যার মধ্যে তিনি লিখেছেন, ইনিশিয়েটিভ মিলিটারি স্ট্র্যাটেজির একটি মহান তত্ত্ব। আমরা এই ইনিশিয়েটিভ তাদের হাতেই তুলে দেই, এতে দেশের কল্যান হবে না। 

শেষ কথা আমি জিজ্ঞেস করব, নিজের দেশে ধ্বংসাত্মক কাজ ও স্যাবোটাজ হচ্ছে। সরকার এ সম্পর্কে অবহিত কিনা, এসবের পিছনে থাকে পাকিস্তান হাইকমিশনের কর্মচারী বি অধিকারীর চিন্তা ও পরিকল্পনা। পাকিস্তান হাইকমিশনের অভ্যন্তরে যেসব ঘটনা ঘটে তা কয়েকবার এদেশের মানুষকে বিস্মিত ও আশ্চর্যান্বিত করেছে। হাইকমিশনের বাংলাদেশি কর্মচারীদের সেখানে পেটানো হয়। এধরনের অপকর্ম রোধে সরকার কোন প্রতিবিধান করছেন কিনা? 

পাকিস্তান হাইকমিশনের লোকদের কুটনৈতিক নিরাপত্তা দেয়া হয় যার ফলে আমরা তাদের অপকর্ম সমুহ বন্ধ করতে পারি না। আমি জানতে চাই, ১৯৬৫ সালে পাকিস্তানস্থ আমাদের হাইকমিশনে তল্লাশি চলানো হয়েছিল আজকের সংবাদপত্রে প্রকাশিত এখবরের সত্যতা আছে কিনা। যদি থাকে তবে সরকার সে তথ্য কবে পেয়েছিলেন? এ তথ্য কি তখন পাওা গেছে যখন এ সম্পর্কে রহস্যোদঘাটন করা হয়েছে? আমি সরকারের কাছে এসব প্রশ্নের ব্যাখ্যা চাচ্ছি। 

শ্রী বিদ্যা চরন শুক্লাঃ উপসভাপতি মশায়, মাননীয় সদস্যের প্রশ্নসমূহের জবাব সরকার কর্তৃক কয়েকবার সুস্পষ্টভাবে দেয়া হয়েছে। আমি এ পরিষদে সেগুলি আবার পুনরুক্তি করছি। প্রতিরক্ষামন্ত্রী ও প্রধানমন্ত্রী মহাশয় এবং অন্যান্য সরকারি মুখপাত্র কয়েকবার পরিষ্কারভাবে একথা বলে দিয়েছেন যে আমরা আক্রমন করবো না কিন্তু যদি আমাদের উপর আক্রমন হয়, তবে আমরা শুধু প্রতিরক্ষা বিধান করব। এমনটি অসম্ভাবি ন্য বরং সীমান্তের ওপারে যেখানেই আমাদের জন্য যথোপযোগী হবে সেখানেই ভালভাবে যুদ্ধ করবো যাতে গোটা যুদ্ধ তাদের ভুখন্ডে সংগঠিত হয়, যেন আমাদের মাটিতে আর কোন প্রকার অনুপ্রবেশ না ঘটে। 
ডঃ ভাই মহাবীরঃ এখন যা হচ্ছে তা কি আক্রমন নয়? 

শ্রী বিদ্যা চরন শুক্লাঃ আমাদের নীতি আপনি ভাল্ভাবে উপলব্ধি করুন, আজকে কোন যুদ্ধের ঘোষণা দেয়া হয়নি। দ্বিতীয় কথা আপনি জিজ্ঞেস করেছেন যে ধ্বংসাত্মক কার্যকলাপ কি পাকিস্তান হাইকমিশন কর্তৃক পরিচালিত হচ্ছে কিনা। এ ব্যাপারে আমাদের কাছে যেসকল তথ্য প্রমান আছে তার ভিত্তিতে আমরা ঐ প্রকার কোন ঘটনা ঘটতে দেইনি, এবং এধরনের ঘটনা থেকে দেশকে মুক্ত রাখার সবরকম তৎপরতা চালিয়ে যাচ্ছি। এখানে আমি এসম্পরকে বিশদ কিছু বলতে চাইনা। 

আপনার তৃতীয় প্রশ্ন, ১৯৬৫ সালে করাচিতে আমাদের হাইকমিশনে তল্লাশি হয়েছিল কিনা, এইটি বিদেশী মন্ত্রণালয়ের প্রাসঙ্গিক প্রশ্ন, তাদের কাছেই এর যথার্থ উত্তর পাওয়া যাবে। 

শ্রী মহাভির ত্যাগীঃ স্যার, সেনাবহর সাধারন মানুষের প্রতিনিধিত্ব করেনা, তারা শুধু সাধারন মানুষের সহমর্মিতা আদায়ে একটা জরুরি অবস্থার পরিবেশ তৈরি করে রাখতে চায়। বর্তমানে পাকিস্তান এধরনের পরিস্থিতির সৃষ্টি করছে। আমার মনে হয়, বাংলাদেশ বা পশ্চিম পাকিস্তানের কোন সাধারন মানুষই ভারতের সাথে যুদ্ধ চায়না। দুই দেশের মধ্যে যে শত্রুতার সৃষ্টি হয়েছে, সে বিষয়ে সাধারতন জনগন যে একদমি সন্তুষ্ট ন্য, তা কি দুই দেশের সরকার জানে না? দুই দেশের মানুষী চায় আবার একত্র হতে। যদি কখনও মানুষ চায় যে ভারত এবং পাকিস্তান আবারো এক হয়ে যাক, তাহলে কি সরকার তাদের পক্ষ নিবে? 

শ্রী বিদ্যা চরন শুক্লাঃ সম্মানিত সদস্যের প্রথম প্রশ্নের উত্তরে আমি বলব, আমার মনে হয় এর কিছু সারমর্ম আছে। কোন দেশের মানুষই যুদ্ধ চায়না, কারন কোথাও যুদ্ধ হলে সাধারন মানুষই সবচেয়ে বেশি দুর্ভোগে পড়ে। দ্বিতীয় প্রশ্নের উত্তরে আমি বলব, মাননীয় সদস্য একটি অনুমাননির্ভর প্রশ্ন করেছেন এবং আমি মনে করিনা এর উত্তর দাওয়ার প্রয়োজন আছে। 

বাংলাদেশ প্রশ্নে জাতিসঙ্ঘের তৃতীয় কমিটিতে চীন কর্তৃক পাকিস্তানের পক্ষে ভুমিকা গ্রহনের পরিপ্রেক্ষিতে আলোচনা

একটি জরুরী ও জনগুরুত্বসম্পন্ন বিষয়ে দৃষ্টি আকর্ষণ

জাতিসঙ্ঘের তৃতীয় কমিটিতে বাংলাদেশ প্রসঙ্গে চীনা প্রতিনিধির পাকিস্তান কে সমর্থন প্রসঙ্গে। 
 
শ্রী লোকনাথ মিশরা(উরিশ্যা)ঃ জনাব, জাতিসঙ্ঘের তৃতীয় কমিটিতে বাংলাদেশ প্রসঙ্গে চীনা প্রতিনিধির পাকিস্তান কে সমর্থন এবং এ বিষয়ে ভারতীয় সরকারের প্রতিক্রিয়া প্রসঙ্গে পররাষ্ট্র বিশয়ক মন্ত্রীর দৃষ্টি আকর্ষণ করতে চাই। 

পররাষ্ট্র বিশয়ক মন্ত্রী (সর্দার শরন সিং)ঃ জনাব, ভারত সরকার চিনা প্রতিনিধিদল বাংলাদেশের শরণার্থী প্রসঙ্গে জাতিসঙ্ঘের তৃতীয় কমিটির বিতর্কে যে বক্তব্য রেখেছে, তা সম্পরকে অবগত আছে। বক্তব্যের এক কপি এই মুহূর্তে হাউসের টেবিলেই রয়েছে। এ বক্তব্য কোনভাবেই অনাকাঙ্ক্ষিত ছিল না। 

বাংলাদেশের মানুষের গনতান্ত্রিক অধিকার ও মৌলিক স্বাধীনতার দাবীকে দমন করার জন্য পশ্চিম পাকিস্তানি সেনার যে নৃশংসতা তার ফলেই এই শরণার্থী সমস্যা তৈরি হয়েছে। বহিরাগতদের কারনে এ অবস্থার সৃষ্টি হয়েছে বলে যে দোষারোপ করা হচ্ছে, তা সম্পূর্ণ ভিত্তিহীন। সমাধান তখনি সম্ভব হবে যখন পসচিম পাকিস্তানি সেনা শাসকরা তাদের সেনাশাসন প্রত্যাহার করে নিরবাচিত গনপ্রতিনিধিদের সাথে বসে একটি রাজনৈতিক সুরাহা করবেন। এই কারনেই আমরা প্রতিনিয়ত পাকিস্তানের এই সমস্যাকে ভারত-পাকিস্তানের বিরোধ হিসেবে প্রচার করার চেষ্টাকে প্রতিহত করে আসছি। এই লক্ষ লক্ষ শরণার্থীদের দায়িত্ব ভারতের কাছে একটি অসহনীয় বোঝাস্বরুপ, ফলে ভারত সরকার এই শরণার্থীদের নিরাপদে  সম্মানের সাথে তাদের নিজেদের ভূখণ্ডে যতদ্রুত সম্ভব ফিরিয়ে দিতে বদ্ধপরিকর। 

এই লক্ষ লক্ষ শরণার্থী যে ভয়াবহ ট্র্যাজেডির সম্মুখিন হয়েছে, যে কারনে তারা সারা পৃথিবীর মানুষের সমবেদনা ও সমর্থন পাচ্ছে, তা কোনভাবেই অস্বীকার বা মুছে ফেলা যাবে না। জাতিসঙ্গ নিজে তাদের জন্য ত্রান সরবরাহ করছে। অনেক রাষ্ট্র জাতিসঙ্ঘের সেক্রেতারি-জেনারেল এর সাহায্যের আবেদনে সাড়া দিয়েছেন। বিদেশিদের মন্তব্যে আমরা মুল বিষয় থেকে আমাদের মনোযোগ হারিয়ে ফেললে চলবে না। যদি মুল সমস্যার কথা ভাবা হয়, তাহলে পৃথিবীর কোন দেশ, যাদের বিন্দুমাত্র মানবতা ও ন্যায়বিচার এর প্রতি আস্থা আছে, তাদেরকে নিজেদেরকে এসব বৈদেশিক মন্তব্য ও অযথা তর্কে বিচলিত হতে দিবেনা। বাস্তবের সাথে মিল নেই, এমন ধরনের দোষারোপ করে আসলে কোন লাভ হবেনা। ভারত গর্বের সাথে বলতে পারে যে তারা কখনওই, অন্য দেশের অভ্যন্তরীণ বিষয়ে নাক গলায় না এমনকি পরোক্ষভাবে এধরনের কোন দোষারোপও অনুমোদন করেনা। ভারত আশা করে যে, কোন দেশ, বা কোন পরাশক্তি এ অঞ্চলের অস্থিতিশীল পরিস্থিতিকে আরো জটিল করে তুলবেনা। 

বিবৃতিঃ

পূর্ব পাকিস্তান প্রসঙ্গে বেশ কয়েকটি দেশের প্রতিনিধিগণ কথা বলেছেন। চীনা প্রতিনিধিদলও এবিশয়ে তাদের মন্তব্য ব্যাক্ত করতে চায়। চিনা সরকার ও তার জনগণ, সবসময়ই বিশ্বাস করে যে কোন দেশের অভ্যন্তরীণ কোন্দল তারা নিজেরাই সমাধান করবে। যে পরিস্থিতির উদ্ভব হয়েছে, তা সম্পূর্ণই পাকিস্তানের নিজস্ব বিষয় এবং তা শুধু মাত্র পাকিস্তানের পক্ষেই সমাধান করা সম্ভব, কোন দেশেরি এ বিষয়ে বিন্দুমাত্র নাক গলানো উচিত নয়। যে শরণার্থী প্রসঙ্গটি বর্তমানে এসেছে, তার কারন একটি নির্দিষ্ট দেশ পাকিস্তানের অভ্যন্তরীণ বিষয়ে নাক গলাচ্ছে এবং এই উপমহাদেশে অস্থিরতার সৃষ্টি করছে। সম্প্রতি পাকিস্তান সরকার ক্রমাগত এ পরিস্থিতি এবং শরণার্থী সমস্যার সমাধানের জন্য উদ্যোগ নেওয়ার প্রস্তাব দিয়েছে। কিন্তু আলোচ্য এই দেশটি সকল প্রস্তাবই বাতিল করে দিয়েছে। তারা এই শরণার্থী ইস্যু থেকে যথাসম্ভব সুবিধা নেওয়ার চেষ্টা করছে, পাকিস্তানের অভ্যন্তরীণ বিষয়ে নাক গলানোর ক্ষেত্রে এবং পূর্ব পাকিস্তানিদের তাদের ঘরে ফিরে গিয়ে একটা সুরাহার ব্যবস্থা করার ক্ষেত্রেও। চীনা সরকার এবং জনগন, অন্য দেশের বিষয়ে নাক গলানোর পন্থা সম্পপরকে ভালভাবে অবগত আছে। আমাদের অভিজ্ঞতা বলে যে একটি নির্দিষ্ট দেশ তিব্বতে এধরনের একটি বিদ্রোহ ঘটানোর চেষ্টা করেছিল, কিন্তু চিনা জনগন কঠোরভাবে তা দমন করেছে। তারা চিনা অধিবাসীগণকে তাদের দেশে আসার জন্য উৎসাহিত করেছিল এবং এভাবেই তিব্বতি শরণার্থীদের প্রশ্ন তুলেছিল। আমরা বলতে চাই যে, পাকিস্তানের অভ্যন্তরীণ বিষয়ে এধরনের কার্যক্রম বন্ধ করা উচিত। শুধুমাত্র এভাবেই শরনারথিদেরকে তাদের নিজ ভূখণ্ডে ফিরিয়ে নিতে সাহায্য করা হবে। চিনা সরকার সবসময়ি শান্তিপূর্ণ সহাবস্থান এবং অন্য দেশের বিষয়ে হস্তক্ষেপ না করার নীতি মান্য করে এসেছে এবং এভাবে শরণার্থীর প্রশ্ন তুলে অন্য দেশের অভ্যন্তরীণ বিষয়ে হস্তক্ষেপ করার চেষ্টার সম্পূর্ণ বিরোধিতা করছে। পকিস্তানের রাজ্যসমুহের কলহের সমাধান পাকিস্তানেই হবে, কেননা পাক্সিতানের মানুশ দেশপ্রেমিক, যেকোন ধরনের হস্তক্ষেপের বিরোধী এবং তারা অবশয়ি তাদের নিজের সমস্যার সমাধান নিজেরাই সমাধান করতে পারবে। 

শ্রী লোকনাথ মিশ্রাঃ আমি এবিষয়ে ভারতীয় সরকারের প্রতিক্রিয়া জানতে চাচ্ছিলাম। পররাষ্ট্র বিশয়ক মন্ত্রী এ বিষয়ে বক্তব্য আকারে যা বলেছেন, তাই হাউসে এবং তার বাইরে বারবার পঠিত হচ্ছে গত তিন মাস ধরে। সুতরাং চীনা সরকারের এই উল্লেখযোগ্য মণোভাব পরিবর্তনের পরেও আমরা সেই বক্তব্যে বিশেষ কোন পরিবরতন লক্ষ্য করছিনা। আমি নির্দিষ্টভাবে যা জানতে চাই, তা হচ্ছেঃ আমাদের সরকার যখন চিন সরকারের সাথে সকল উদ্যোগই অত্যন্ত নম্রতার সাথে গ্রহন করছে, সে সময় যখন সমাজতান্ত্রিক চীন সরকার এমন একটি বক্তব্য জাতিসঙ্ঘে দিচ্ছে, তার জবাব হিসেবে ভার সরকার কি প্রতিক্রিয়া ব্যাক্ত করেছে? এখন, জনাব, আমি সেই নির্দিষ্ট প্রতিক্রিয়াটি জানতে চাই, তারপর আমি কিছু প্রশ্ন করবো...

সর্দার শরন সিংঃ আমি খুবি স্পষ্টভাবে আমার প্রতিক্রিয়া ব্যক্ত করেছি যে চীনা প্রতিনিধিরা তাদের বক্তব্যে যেসব দোষারোপ করেছে, তা অন্যান্য দোষারোপগুলোর মতই ভিত্তিহীন। এটি খুবি স্পষ্ট একটি প্রতিক্রিয়া। 

মিঃ চেয়ারম্যানঃ মিঃ মিশ্রা, আপনি এখন প্রশ্ন করতে পারেন...

শ্রী লোকনাথ মিশ্রাঃ আমি একটাই প্রশ্ন করবো, সেটা করতে যত সময়ি লাগুক না কেন...
মিঃ চেয়ারম্যানঃ একটি প্রশ্ন করুন। 

শ্রী লোকনাথ মিশ্রাঃ স্যার, শুধুমাত্র কিছু বিষয় স্পষ্ট করে নিতে জানতে চাচ্ছি, পরিস্থিতি মোটামুটি স্বাভাবিক হলে চায়না এবং ভারতের মধ্যবর্তী কুটনৈতিক সম্পর্ক রাষ্ট্রদূতদের মাধ্যমে মজবুত করার একটি প্রস্তাব করা হয়েছে। এমন সময়ে যখন দেখা যাচ্ছে, সমাজতান্ত্রিক চীনা সরকার আমাদের সম্পর্কে এধরনের শত্রুভাবাপন্ন বক্তব্য রাখছে এবং তারা বাংলাদেশ ইস্যুটাকে সম্পূর্ণভাবে চাপা দিতে চাচ্ছে। এই কঠিন সময়ে যখন আমরা বাংলাদেশি শরনারথীদের ভারবহন করতে গিয়ে আরথিকভাবে প্রচণ্ড ক্ষতিগ্রস্ত হচ্ছে, তখন তারা আমাদের সাহায্য করার বদলে তারা বাংলাদেশের এই আন্দোলন চাপা দেওয়ার মনোভাব প্রকাশ করছে। 

শ্রী দ্বিজেন্দ্রলাল সেনগুপ্তঃ বাংলাদেশ স্বাধীনতা আন্দোলন। 

শ্রী লোকনাথ মিশ্রাঃ জি, বাংলাদেশ আন্দোলন। এই আন্দোলনের সুত্রপাত বাংলাদেশের একটি অবাধ ও বৈধ নির্বাচনের মধ্য দিয়ে। এ নির্বাচনে শেখ মুজিবর রহমান সরবাধিক আসনে বিজয় লাভ করেন, যাকে চাপা দেওয়ার চেষ্টা করা হচ্ছে, এবং যার থেকে এই আন্দোলনের সুত্রপাত। আমি আশা করেছিলাম, ভারত সরকারের এই বিষয়ে প্রতিক্রিয়া আরো সুসংহত হবে, এবং এমন একতি দেশ হিসেবে নিজেকে সরকার প্রকাশ করবে, যা মানুষের স্বাধীনতার জন্য লরে যাচ্ছে, যখন অন্য একটি দেশ সেক্ষেত্রে অন্তরায়ের সৃষ্টি করে যাচ্ছে। 

মিঃ চেয়ারম্যানঃ ঠিক আছে, এটি একটি খুবি ভাল প্রশ্ন। 

শ্রী লোকনাথ মিশ্রাঃ এটিই শুধুমাত্র প্রশ্ন নয়, স্যার, একি সাথে আমি জানতে পেরেছি যে চীনা সরকার ভারত সরকারের উপর চাপ প্রয়োগ করছে, যেন তারা তিব্বতি শরণার্থী এবং তাদের দালাইলামাকে পাঠানো সাহায্য বন্ধ করে বা অন্তত কমিয়ে দেয়। আমাকে বলা হয়েছে...

মিঃ চেয়ারম্যানঃ আপনার প্রশ্নটি কি? 

শ্রী লোকনাথ মিশ্রাঃ এই বিষয় থেকেই প্রশ্নটি আসছে। 

মিঃ চেয়ারম্যানঃ না, না, আপনার প্রশ্নটি কি? 

শ্রী লোকনাথ মিশ্রাঃ আমি জানতে চাই যে এটী সঠিক কিনা? (মাঝখানে কেউ একজন কথা বলছেন)

আমি ট্রেজারি বেঞ্চে আপিল করব। তাদের অধৈর্য হওার কোন কারন নেই। আমি তাদের নেতাদের সাথে কথা বলেছি, এবং মুদ্রা দুই পিঠি আমাদের পক্ষে। 

এখন স্যার আমি জানতে চাই, চায়না সরকারের চাপের মুখে, এই সাহায্য কি আসলেই বন্ধ হয়ে যাবে কিনা? ভারত সরকারের প্রতি হিংসা বা মহানুভবতা, যাই হোক না কেন, তার কারনে আরো একটি দেশকে উত্যক্ত মনে হচ্ছে, যারা প্রতি বছর ৮ কোটির সমমুল্যের ওয়াগন আমদানি করত, এবং বৈদেশিক মুদ্রা সরবরাহ করত। সেই দেশটি হচ্ছে তাইওয়ান, যাদের সকল কুটনৈতিক সফর বাতিল করা হয়েছে, এমনকি তাইওয়ানিজ সিটিজেনদের ট্রাভেল ভিসা, হয়ত তারা তাজমহল দেখতে আসতো, তাও বন্ধ করে দিয়েছে। কেন, এক্টী দেশের সরকার হিংসায় সকম কুটনৈতিক মিশন বন্ধ করে দিবে, তাদের লোকদের আশা বন্ধ করে দিবে, যেখানে ভারত সরকার তাদের সাথে বানিজ্য করছে, এবং আমরা পাবলিক সেক্টরে তাদের কাছ থেকে থেকে ৮ কোটির সমমুল্যের বৈদেশিক মুদ্রা পাচ্ছে। 

সর্দার শরন সিংঃ স্যার, আমাকে স্বীকার করতেই হচ্ছে যে, অনেক মনোযোগ দিয়ে উনার প্রশ্ন শুনার পরেও আমার পক্ষে বুঝা কঠিন হয়ে পরেছে, যে উনার আসল প্রশ্নটা কি। উনি উনার চিন্তা অনুযায়ী বিভিন্ন বিষয়ে উনার মন্তব্য ব্যক্ত করেছেন, কিন্তু জবাব দেয়ার মত কোন নির্দিষ্ট প্রশ্ন আমাকে করেননি। উনি বেশ কিছু মন্তব্য করেছে, যার একটা বা দুইটা বিষয়ে হয়ত আমি খুবি সংক্ষেপ মন্তব্য করবো। প্রথম বিহস্য হল, সম্পরকের ক্ষেত্রে মনোভাব, অনেক সময়, সপরকের উন্নয়নের জন্য, যা সবসময়ি প্রয়োজন, আমরা নির্দিষ্ট বীষোয়ে গুরুত্ব দাওয়া প্রয়োজন হলেও, সামগ্রিক বিষয়ে আলোকপাত করি। একটি বক্তব্য, যা আমাদের পছন্দ হয়নি, তা কোনভাবেই পরিস্থিতি স্বাভাবিক করার একটি প্রক্রিয়াকে ব্যাহত করতে পারেনা। 

শ্রী দ্বিজেন্দ্রলাল সেনগুপ্তঃ গত ছয় বছর এর পর...

মিঃ চেয়ারম্যানঃ দয়া করে, উনাকে শেষ করতে দিন। 

শ্রী দ্বিজেন্দ্রলাল সেনগুপ্তঃ আমরা ছয় বছর ধরে অপেক্ষা করছি। 

সর্দার শরন সিংঃ আরো একটি প্রশ্ন, যা তিনি উত্থাপন করেছেন তা হল, তাইওয়ানিজদের ট্যুরিস্ট ভিসা আমাদের বন্ধ করা উচিত হবে কি না। যদি সম্প্রতি একটি ঘটনার কথা সম্মানিত সদস্যের মনে না থেকে থাকে, আমি আবারো বিষয়টি পরিস্কার করে নিতে চাই। তাইওয়ানিজদের একটি গ্রুপ এখানে একটি কনফারেন্সে অংশ নিতে আস্তে চেয়েছিল, এই একটি আন-অফিশিয়াল কনফারেন্সে ছিল, এবং তারা আমাদের হংকং এর মিশনে ভিসা এর জন্য এপ্লাই করেছিল এবং প্রচলিত নিয়মে তাদের ভিসা বাতিল হয়েছে। তারপর এই লোকগুলোই ব্যাংককে এসে দাবী করে যে তারা ট্যুরিস্ট হিসাবে আসতে চায়, এবং তাদের ভিসা দেয়া হয়। তারা যদি কনফারেন্সে অংশ নেয়ার জন্যই এসে থাকে, তাহলে এটা তাদের ভুল হয়েছে যে তারা আমাদের মিশনকে ভুল তথ্য দিয়েছে। তারা শুধুই ট্যুরিস্ট ছিল না। সুতরাং, এটাই আমাদের পলিসি এবং আমরা তাই মেনে চলবো। গনপ্রজাতন্ত্রী চীন এসে আমাদের মনের কোথাও তাইওয়ান বিষয়ক আমাদের পলিসি নিয়ে যেন সন্দেহ তৈরি করতে না পারে। আমি এই বিষয়টি অত্যন্ত স্পষ্ট করে বলতে চাই, যে আমরা বিশ্বাস করি যে চিন একটাই, গনপ্রজাতন্ত্রী চীন হচ্ছে, দেশটির বৈধ সরকার। আমরা তাইওয়ানকে স্বীকৃতি দেইনি এবং আমরা দ্বৈত চায়নার থিওরী মেনে নিতে পারবোনা। 

শ্রী লোকনাথ মিশ্রাঃ  তিব্বতি শরণার্থীদের ত্রান এর কি হবে? 
সর্দার শরন সিংঃ তিব্বতি শরণার্থীদের নিয়ে এখানে কোন প্রশ্নের অবকাশ নেউ। আমি শুধু মাননীয় সদস্যকে জানানোর জন্য বলতে চাই যে তাদের ত্রান সরবরাহ কমানোর কোন পদক্ষেপ আমরা নেইনি। 

(মিঃ ডেপুটী চেয়ারম্যান, আসন গ্রহন করছেন)

শ্রী এন। জি, গোরাই (মহারাষ্ট্র)ঃ আমি জানিনা, তাইওয়ান ইস্যু কিভাবে আস্লো, কিন্তু এই দৃষ্টি আকর্ষণের বিষয়টিকে সঠিকদিকে নিয়ে যেতে, আমি চিনা ডেলিগেশন দলের নেতার কিছু কথা পরে শোনাতে চাই। 
সর্দার শরন সিংঃ আমি তার একটি কপি টেবিলে দিয়েছি। 

শ্রী এন। জি, গোরাই ঃ কিন্তু আমি কিছু বিষয়, যা সে বলেছে, তার উপর বিশেষ গুরুত্ব দিতে চাই। তিনিও বলেছেন যে এই তথাকথিত শরণার্থী ইস্যু যা বর্তমান সময়ে তৈরি হয়েছে, তা একটি নির্দিষ্ট দেশের পাকিস্তানের অভ্যন্তরীণ বিষয়ে নাক গলানর ফলাফল, এবং একি সাথে উপমহাদেশে অস্থিরতা তৈরির কারন। সুতরাং তিনি বেশ পরিষ্কারভাবেই ভারতকে বর্তমান পাকিস্তান ও ভারতের মধ্যকার বিরোধের জন্য দায়ী করছেন। শুধু তাই নয়, পুরো এলাকাতেই যে অস্থিতিশীলতা বিরাজ করছে, তার জন্য দায়ী করছেন। এই গেল এক নম্বর। 

তারপর তিনি ভারতকে আরো আগ্রাসী ভাবে দোষারোপ করে গেছেন। মিঃ ফু হাও বলেছেন, তারা এই শরণার্থী ইস্যু থেকে যথাসম্ভব সুবিধা নেওয়ার চেষ্টা করছে, পাকিস্তানের অভ্যন্তরীণ বিষয়ে নাক গলানোর ক্ষেত্রে এবং পূর্ব পাকিস্তানিদের তাদের ঘরে ফিরে গিয়ে একটা সুরাহার ব্যবস্থা করার ক্ষেত্রেও। এটি হচ্ছে, দোষারোপ নাম্বার দুই। যে আমরা ইচ্ছাকৃতভাবে শরণার্থীদের ঘরে ফিরে যাওয়া প্রতিরোধ করছি। 

তৃতীয় দোষারোপ হচ্ছে, যতদুর চিনা মানুষদের কথা বিবেচনা করা যায়, এটা তাদের জন্য নতুন কিছুই নয়, যেহেতু ভারত একি পন্থায় তিব্বত ইস্যুতে নাক গলানোর চেষ্টা করেছে, এবং সে কারনে ভারত ও চায়নার মধ্যবর্তী সম্পর্কের অবনতি হয়েছে। 

এই ছিল, ভারতের বিপক্ষে তাদের সুনির্দিষ্ট তিনটি অভিযোগ। স্যার, এই অভিযোগগুলোই আমরা চায়নার সাথে সম্পর্ক এর উন্নয়নের জন্য যে উদ্যোগগুলো নিয়েছি, তার তাৎপর্য ব্যক্ত করছে। আমরা আমাদের সর্বাত্মক চেষ্টা করছি, এবং প্রধানমন্ত্রীকেও যদি সঠিকভাবে সব জানানো হত, তিনিও বলতেন যে আসাই-চিন সমস্যা নিয়ে আলোচনায় বসা যেতে পারে। পত্র-পত্রিকায় তাই লেখা হচ্ছিল, যদিও আমি জানিনা, তাকে সঠিকভাবে পরিস্থিতি ব্যাখ্যা করা হয়েছে কিনা। এর মানে হচ্ছে যে সেই পণ্ডিত নেহরু এর আমলে চিনের সাথে আমাদের যে ঝামেলা শুরু হয়েছিল, সেই আক্সাই চিন ইস্যু নিয়ে আমরা আলোচনার টেবিলে বসে এর সমাধান করতে আগ্রহী। এটি ছিল চিনকে দেয়া আমাদের প্রস্তাব। যেহেতু আমরা সম্পর্কের উন্নয়ন ঘটানোর উদ্যোগ নিয়েছি, আমি জানতে চাই, আমাদের পররাষ্ট্র মন্ত্রী কি এ বিষয়ে নোট রাখছেন কিনা, যে এসকল দোষারোপ এর কি ফল হতে পারে। প্রতিটা বাক্যে একটি বিষাক্ত মনোভাব রয়েছে। প্রতিটি বাক্য অত্যন্ত তীক্ষ্ণ এবং গত ৬ মাসে ভারত যে ইমেজ তৈরি করেছে, তা তারা ধংস করে দিতে চায়। আমাদের চেষ্টা ছিল, প্রতিটি দেশে যেয়ে তাদের বোঝানো যে এটি পাকিস্তান এবগ ভারতের মধ্যকার কোন বিষয় নয়, মিলিটারি জান্তার দমন-পীড়ন নিতির ফলাফল। ভারত ও চায়, যে শরণার্থীরা ফিরে যাক, কিন্তু অবশ্যই ইসলামাবাদ মিলিটারি জান্তাকে তার মনোভাব পরিবরতন করতে হবে। এখন চিনা প্রতিনিধিরা এই চেষ্টা পুরোটা গুড়িয়ে দিতে চাইছে এবং যা কিছু ঘটেছে তার সবটার জন্য ভারতকে দায়ী করেছে। আমি এইসব দেখে বলতে চাই, পররাষ্ট্র মন্ত্রী এবং প্রধানমন্ত্রীকে বলতে চাই যে তারা যেন খেয়াল করে যে চিন গত কয়েকবছর ধরে একি ধরনের মনোভাব পোশন করে আসছে, এবং আজো তার কোন পরিবরতন হয়নি। এটি শুধুমাত্র ভারতকে দোষারোপ ই করেনি, তারা তিব্বতি ইস্যুর উদাহরন টেনে প্রমান করতে চাচ্ছেন যে, ভারতের পলিসিই এমন যে আমরা এধুরনের পরিস্থিতির সুযোগ নিয়ে নিজেদের দুরভিসন্ধি হাসিল করতে চাই। আমি জানতে চাই, এধরনের অভিযোগ, বিশেষত যখন তা জাতিসঙ্ঘের মতন একটা আন্তর্জাতিক প্লাটফর্মে করা হয়েছে, তা এই সম্পর্কের উন্নয়নের উদ্যোগের ক্ষেত্রে কি ভুমিকা পালন করবে? 

সর্দার শরন সিংঃ জনাব, আমি বলতে চাই যে সম্মানিত সদস্য চীনা প্রতিনিধিদের তৃতীয় জাতিসঙ্ঘের কমিটিতে প্রদান করা বক্তব্য থেকে যে তিনটি বিষয়ে গুরুত্ব আরোপ করেছেন, এই তিনটি পয়েন্ট এর ক্ষেত্রেই ভারত সরকার পরিষ্কার প্রতিক্রিয়া ব্যক্ত করেছে। আমি প্রথমেই তা উল্লেখ করেছি, এবং আমার মনে হয়না, সুনির্দিষ্ট বাক্যগুলি পুনরায় উল্লেখের প্রয়োজন আছে। 

কিন্তু, যেহেতু তিনি নির্দিষ্ট কিছু দোষারোপের কথা উল্লেখ করেছেন, তাই উল্লেখ্য যে, প্রথম অভিযোগের উত্তর হচ্ছে যে বহিরাগত হস্তক্ষেপের কারনে এই শরণার্থী সমস্যা তৈরি হয়েছে, এমন অভিযোগ সম্পূর্ণ ভিত্তিহীন। দ্বিতীয়টির উত্তর হচ্ছে আমরা শরণার্থীদের ফিরে যাওয়াকে প্রতিরোধ করেছি। তৃতীয় অভিযোগের উত্তর বক্তব্যের তৃতীয় প্যারাতে আছে, যা আমি পড়ে শুনাচ্ছিঃ

এই লক্ষ লক্ষ শরণার্থীদের দায়িত্ব ভারতের কাছে একটি অসহনীয় বোঝাস্বরুপ, ফলে ভারত সরকার এই শরণার্থীদের নিরাপদে  সম্মানের সাথে তাদের নিজেদের ভূখণ্ডে যতদ্রুত সম্ভব ফিরিয়ে দিতে বদ্ধপরিকর। 

এই তৃতীয় পয়েন্টের জবাব সর্বশেষ প্যারাতেও দাওয়া আছে, যেখানে বলা আছে যে, আমরা গর্বের সাথে বলতে পারি যে অন্যান্য দেশের অভ্যন্তরীণ সমস্যায় আমরা হস্তক্ষেপ কখনই করিনি, এবং আমরা এধরনের যেকোন পদক্ষেপকে প্রতিহত করি। সুতরাং এ বিষয়টি অত্যন্ত স্পষ্ট যে সম্মানিত সদস্য যেসক্কল পয়েন্ট উল্লেখ করেছে, তার সবগুলোর প্রতিক্রিয়া আমি ইতিমধ্যে ব্যক্ত করেছি। সম্মানিত সদস্য আরো বলছেন, যে আমি বিষয়টি গুরুতবের সাথে দেখছি কিনা, এবং আমি বলতে চাই যে আমি অবশ্যই বিষয়টি গুরুতবের সাথে দেখছি, এবং সেকারনেই সরকারের সকল প্রতিক্রিয়া অত্যন্ত স্পষ্টভাবে দাওয়া হয়েছে, তা সঠিক বা ভুল যাই হোক না কেন। 

শ্রী এন। জি, গোরাই ঃ এই প্রতিক্রিয়াটি অত্যন্ত বেশি তির্যক, ফলে ভারত ও চায়নার মধ্যকার সম্পর্ক স্বাভাবিক হওা সম্ববপর নয়। 

সর্দার শরন সিংঃ যদি আমরা এই বিশ্বাস নিয়ে আগাই যে তির্যক বক্তব্য দিয়েই কোন দেশ আমাদের ভাবমূর্তিকে নষ্ট করতে পারে, তবে আমরা আমাদের এবং পৃথিবীর সব রাষ্ট্রকেই খাটো করে দেখছি। একি সাথে এমন দেশ থাকবে, যারা আমাদের দৃষ্টিভঙ্গিকে সমর্থন করবে, আবার এমন দেশও থাকবে যারা সমর্থন করবে না। কিন্তু, আমরা অবশ্যই আমাদের দৃষ্টিভঙ্গি প্রকাশ করব, এবং তাই করা হয়েছে। একি সাথে আমরা একটি উপযুক্ত বক্তব্য পেশ করবো, যদি ইতিমধ্যে আমাদের ইউ এন প্রতিনিধি তা ফোরামে না করে থাকে। 

অন্যান্য পয়েন্ট এর মধ্যে তিনি উল্লেখ করেছেন, সম্পর্ক উন্নয়নের ক্ষেত্রে আমাদের প্রচেষ্টা নিয়ে। আমার মনে হয় এক্ষেত্রে আমরা যথাযথ উদ্যোগই নিব, এবং চীন বিরোধিতা করার কারনে আমাদের কখনই নিজেদের নীতিমালা থেকে সরে যাওয়া উচিত হবেনা। এই বিহস্যের উপর ভিত্তি করে আমাদের আগানো কখনই সঠিক হবে না। আমার মনে হয়, তারপরো আমাদের আশা করার যথেষ্ট কারন আছে যে চীনের সাথে আমাদের সম্পর্ক স্বাভাবিক হবে। 

শ্রী এন। জি, গোরাই ঃ আপনি কি আক্সাই চিনের উপর কোন প্রস্তাব তৈরি করেছেন? 
সর্দার শরন সিংঃ না আমরা এবিষয়ে কোন প্রস্তাবনা তৈরি করিনি। 

রাজ্যসভা ২৩শে নভেম্বর, ১৯৭১

শ্রী সীতারাম কেশরী (বিহার)ঃ উপ-সভাপতি মহাশয়, জাতিসঙ্ঘে চীনের প্রতিনিধি যে ভাশন দিয়েছেন যার ভিত্তিতে এই দৃষ্টি আকর্ষণী প্রস্তাব তথা আপনার বক্তব্য এসেছে, আমি কি জানতে পারি তাদের এই বক্তব্য স্বত্বেও আমরা তাদের সঙ্গে সম্পর্ক নরমালাইজ করব? চীনা প্রতিনিধি তার ভাষণে কি এ কথাও বলেছেন যে পাকিস্তান ও ভারত যুদ্ধক্ষেত্রে অবতীর্ণ হলে তারা পাকিস্তানকে সমর্থন করবে? যদি এমন কোন বক্তব্য না দিয়ে থাকেন, তবে শুধুমাত্র জাতিসংঘে প্রদত্ত একটি বক্তব্যের দরুন, এবং নিজেদের ভুলকে আমাদের ভুল বলে অভিহিত করার অরথাত শরণার্থী সমস্যার ব্যাপারে তারা যে প্রচেষ্টা চালিয়েছে এবং বলেছে, তিব্বতে যেসব শরণার্থী এসেছিল তাদের নিয়ে ভারত তাই করেছিল, যা সে আজ করছে। এর দ্বারা আমি ধরে নেব যে, পাকিস্তান ও ভারতের মধ্যে যুদ্ধ হলে চীন পাকিস্তানকে সমর্থন করবে আর যদি এমন আভাস না পাওয়া যায় তাহলে চীনের সঙ্গে সুসম্পরক গড়ার নীতি অব্যাহত না রাখা কি সমীচীন? 

সর্দার শরন সিংঃ জনাব, আমি চিনা প্রতিনিধির বক্তব্যের আসল কপিটি হাউসের টেবিলে জমা দিয়েছি। তিনি পুরো বিশয়টির উপর তার নিজের মনোভাব ব্যক্ত করেছেন এবং তিনিই তার দৃষ্টিভঙ্গির দায় বহন করেন। 

শ্রী সীতারাম কেশরী (বিহার)ঃ তাহলে কি আমি এই ধরে নিব যে, তাদের সাথে যুদ্ধের কোন সম্ভাবন নেই এবং তাদের সাথে আমাদের সম্পর্ক স্বাভাবিক করতে সহযোগিতা লাভের সম্ভাবনা আছে? 

সর্দার শরন সিংঃ সে বিষয়ে আমি কোন মন্তব্য করব না। 

শ্রী প্রণব কুমার মুখারজীঃ জনাব, মন্ত্রিমশায় তার উত্তরের মাধ্যমে স্পষ্ট করে দিয়েছেন যে জাতিসঙ্ঘে চিনা দুতের যে বক্তব্য, তা কোনভাবে সরকারের দৃষ্টিভঙ্গিতে কোন পরিবর্তন আনবেনা। তার এ বক্তব্যের উপর ভিত্তি করেই আমি জানতে চাই যে চীনের সাথে এই সম্পর্ক উন্নয়নের যে পরিকল্পনা, সে বিষয়ে চীন সরকারের সাথে কি ভারত সরকার কোনক্ষেত্রে একমত হতে পেরেছে কিনা? 

দ্বিতীয়ত, আমি জানতে চাই, ভারত সরকার এক্ষেত্রে দুতাবাসের মাধ্যমে বা কোন বন্ধুভাবাপন্ন রাষ্ট্রের মাধ্যমে চীনা সরকারকে বাংলাদেশ এবং শরণার্থীদের সত্যিকারের সমস্যাগুলো তুলে ধরবার জন্য কোন কুটনৈতিক পন্থা অবলম্বন করেছে কিনা, যেন চীন সরকার কোনভাবেই বাংলাদেশ ও তিব্বতের শরণার্থীদের একীভূত না করে ফেলেন, যেমনটা তারা এখন পর্যন্ত ভাবছে বলেই মনে হচ্ছে? সেক্ষেত্রে আমি জানতে চাইব, যে এক্ষেত্রে সরকার কি কি উদ্যোগ গ্রহন করছে? 

সর্দার শরন সিংঃ আপনার প্রশ্নের শেষাংশের উত্তরের ক্ষেত্রে বলছি, আমরা বাংলাদেশ বিষয়ে গণপ্রজাতন্ত্রী চীন সরকারের রাষ্ট্রীয় প্রতিনিধিদের সাথে নিয়মিত যোগাযোগ রক্ষা করছি। আমরা আমাদের অবস্থান পিকিং এ এবং দিল্লীতে অবস্থানকারী তাদের রাষ্ট্রপ্রতিনিধিকেও জানিয়েছি। আমরা এই চেষ্টা চালিয়ে যাব, এবং যোগাযোগ রক্ষা করে যাব। নতুন উদ্ভুত এই পরিস্থিতেও আমরা আমাদের অবস্থান তাদের জানাবো। 

শ্রী প্রণব কুমার মুখারজীঃ প্রধানমন্ত্রী চৌ এন লাইকে কোন পত্র দিয়েছেন, যেমনটা তিনি অন্যান্য রাষ্ট্রপ্রধানের ক্ষেত্রে করেছেন? 

সর্দার শরন সিংঃ প্রধানমন্ত্রী গণপ্রজাতন্ত্রী চীন সরকার প্রধানকেও বারতা পাঠিয়েছেন। 

শ্রী প্রণব কুমার মুখারজীঃ সেটি ছিল, জাতিসঙ্ঘে অন্তর্ভুক্ত হওার জন্য অভিনন্দন বার্তা, আমি জানতে চাচ্ছি বাংলাদেশ প্রসঙ্গে। 

সর্দার শরন সিংঃ পুরবেই বাংলাদেশ বিষয়ে একটি চিঠি পাঠানো হয়েছে, এবং এই প্রচেষ্টা ধারাবাহিকভাবে চলবে। আমরা যদি কোন দেশকে আমাদের কথা নাও বুঝাতে পারি, তারপরও আমরা বারবারই আমাদের দৃষ্টিভঙ্গি তাদেরকে ব্যাখ্যা করে যাব। 

শ্রী এন। শ্রী রামা রেড্ডি (মহিশুর)ঃ জনাব, আমরা চীন প্রতিনিধিদলের জাতিসঙ্ঘের তৃতীয় কমিটিতে প্রদত্ত বক্তব্যের উদ্দেশ্যে ভারত সরকার যে প্রতিক্রিয়া জানিয়েছে, সে বিষয়ে পররাষ্ট্র মন্ত্রীর বক্তব্য শুনেছি। এই কমিটি এমন একটি কমিটি যেখানে মানবিক বিষয়সমুহ বিবেচিত হবে বলে বলা হয়েছিল। কমিটি সেই এক কোটি মানুষের কথা ভাবছিল যারা তাদের ভিটামাটি ছেড়ে ভারতে এসে আশ্রয় চেয়েছে। আমরাও মানবিকতার খাতিরেই বলেছি যে আমরা এই মানুশগুলোকে আশ্রয় ও সাহায্য দেব। এমন একটি ভয়াবহ মানবিক বিপর্যয়ের বিষয়ে বিবেচনার সময়ে চীন এধরনের রাজনৈতিক প্রশ্ন ও ঘোষণা দিচ্ছে যে এটি পাকিস্তানের অভ্যন্তরীণ ব্যাপার এবং ভারতের হস্তক্ষেপ করা উচিত হয়নি, যা অত্যন্ত গুরুতর একটি অভিযোগ। আমি এটিকে হালকাভাবে নিতে পারছিনা। 

দ্বিতীয়ত, চীন আরো বলছে যে আমরা বিধ্বংসী কার্যক্রম চালাচ্ছি এবং শরণার্থীদের তাদের নিজেদের এলাকায় ফিরে যেতে প্রতিহত করছি। এ শরণার্থীদের সাহায্য করতে যেয়ে যে বিশাল অঙ্কের ব্যয় আমাদের হচ্ছে, যে ত্যাগ আমরা স্বীকার করেছি, তার কোন কিছুই তারা বিবেচনা না করে, উলটো বলছেন আমরা বিধ্বংসী কর্মকাণ্ড করছি। আমার মনে হয়, এবার আমাদের ব্যবস্থা নাওয়া উচিত, এবং তা অবশ্যই বিনিত চিঠির মাধ্যমে নয়। একসময় আমরা বলতাম হিন্দী-চীনি ভাই ভাই, এবং তারপর কি হল, অক্ষয় চীন দখল করে ভারতের উপর হামলা করা হল। আমরা ভাল করেই চায়নার ব্যবহার জানি। তারা সবসময়ই বিশ্বাসঘাতকতা করে এসেছে। ভারত সরকার যতই চিনের সাথে সম্পর্ক উন্নয়নের চেষ্টা করুক না কেন, আমি আমার মনভাব লুকাতে পারবনা। আমার মনে হয়না, আমাদের কোন চেষ্টাই প্রয়াত শ্রদ্ধেয় জওহরলাল নেহরু এর চেয়ে বেশি হবে। তিনি তার সাধ্যমত ভারন-চীনের সম্পর্ক উন্নয়নের চেষ্টা করেছেন। বিনিময়ে পেয়েছেন বিশ্বাসঘাতকতা। রুটির বদলে আমাদের দিকে পাথর মারা হয়েছে। এটি আমাদের অভিজ্ঞতা, এবং তারাও কোন ব্যতিক্রম না করে জাতিসঙ্ঘে প্রবেশ করে প্রথম বক্তব্যেই এসব বলেছে। আমরা সর্বচ্চো চেষ্টা করেছি, কিন্তু তার ফলাফল হাতেনাতে পাওা শুরু হয়েছে। এরপরও কি আমাদের সরকার বিনিত কিছু চিঠি পাঠিয়ে সন্তুষ্ট থাকবে? তারা কি এরপরও এ বিশয়টাকে গুরুত্বের সাথে নিবেনা? কেন একটি প্রতিবাদ পত্র পাঠানো হচ্ছেনা? যখন সারা পৃথিবী এই এক কোটি শরণার্থীদের সমস্যাকে মানবিক সমস্যা হিসেবে স্বীকৃতি দিয়ে তাদের পাশে সাহায্য নিয়ে দারিয়েছে, তখন কেবল মাত্র চীন এমন একটি বক্তব্য রেখেছে। এমনকি তিউনিশিয়াও এমন কোন বক্তব্য দেয়নি। চীন তাদের প্রথম বক্তব্যে এধরনের মন্তব্য করাটা একটি সুস্পষ্ট হুমকি। আমরা হিন্দি-চিনি ভাই ভাই আমলের কথা জানি। আমার মনে হয় সেই দিনগুলো আবার ফেরত আসছে। আমি ভেবছিলাম সবকিছু স্বাভাবিক অবস্থায় ফেরত আসবে এবং বন্ধুভাবপন্নতা বেড়ে যাবে। দুই দেশের প্রধানমন্ত্রী এবং পররাষ্ট্র মন্ত্রনালয়ের মধ্যে বন্ধুত্বপূর্ণ চিঠি আদান-প্রদান হচ্ছে। এসব কিছু আমাদের ভাবিয়েছিল যে আমরা একটি ভিন্ন পথে হাটছি এবং চিনের সাথে বন্ধুত্ব সম্ভব, কিন্তু খুব দ্রুতই সে চিন্তার অবসান ঘটল। ভারত সরকার বিশয়টিকে অত্যন্ত গুরুত্বের সাথে বিবেচনা করা উচিত যে চীন তাদের প্রথম বক্তব্যেই এধরনের কথা বলছে, এবং তাদেরকে একটি প্রতিবাদ পত্র পাঠানো উচিত উল্লেখ করে যে ভারত কোন বিধ্বংসী কার্যক্রম করছেনা। ভারত যা করছে, তা মানবতার খাতিরে। এক কোটি মানুষ মিলিটারি জান্তার অত্যাচারে তাদের ভিটামাটি ছেরেছে। আমাদের বিষয়টি খুবি গুরুত্বের সাথে দেখতে হবে। বিনয়িভাবে কাজ হবেনা, ভারতকে দৃষ্টান্তমূলক ব্যবস্থা নিতে হবে। 

মিঃ ডেপুটি চেয়ারম্যানঃ আপনার প্রশ্নটা কি? 

শ্রী এন। শ্রী রামা রেড্ডিঃ ভারত কি শুধুমাত্র চিঠি লিখেই সন্তুষ্ট থাকবে, নাকি তারা কোন প্রতিবাদ পত্র পাঠাবে? 

সর্দার শরন সিংঃ প্রতিবাদ পত্র পাঠানোর কোন প্রয়োজন নেই। আমি আমাদের কথাগুলো অত্যন্ত স্পষ্টভাবে জানিয়েছি। জাতিসংঘ ফোরামে প্রতিটি দেশই তাদের বক্তব্য জানাতে পারে। আমরা সেখানেই আমাদের বক্তব্য রাখব, এবং এ বিষয়ে প্রতিবাদ পত্র পাঠানোর কোন পরিকল্পনা আমাদের নেই। 

শ্রী এন। শ্রী রামা রেড্ডিঃ এধুরনের ঘটনা শুধুই সুচনা। আমরা একটি গুরুত্বপূর্ণ সংগ্রামে আছি। আমাদেরকে চীন প্রতিনিধির উচ্চারিত প্রতিটি শব্দ বিবেচনা করতে হবে। 

সর্দার শরন সিংঃ জি জনাব, আমরা তাইই করেছি। এবং আমি আমাদের সম্মানিত সদস্যের প্রতিটি বক্তব্যও গুরুত্বের সাথে বিবেচনা করছি। 

শ্রী ভুপেশ গুপ্তঃ চীন আমেরিকার সাথে ভাল সম্পর্ক বজায় রাখুক, আমাদের তাতে কোন আপত্তি নেই, কিন্তু তা যেন রাশিয়ার বিরোধিতার উপর ভিত্তি করে না হয়। বাংলাদেশ একটি গুরুত্বপূর্ণ বিষয়। বিশ্বের রাজনীতিতে গুরুত্বপূর্ণ ভুমিকা পালন করছে এমন কারো পক্ষে বাংলাদেশের এই আন্দোলনের বিরোধিতা করা ও ইয়াহিয়া খানের সমর্থন করা সম্ভব না। এটি আমাদের সবারি দায়িত্বশীলতার একটি বিশাল পরীক্ষা। আমি দেখেছি যে বর্ডার এরিয়াতে মুক্তিবাহিনী রাজাকারদের কাছ থেকে চায়নিজ অটোমেটিক রাইফেল বাজেয়াপ্ত করছে। মাও বলেছিলেন, বন্দুকের নল শক্তির উৎস। এখন মনে হচ্ছে বন্দুকের নলের এই শক্তি ইয়াহিয়া খান তার শক্তি অক্ষত রাখার কাজে ব্যবহার করে যাচ্ছেন। কিন্তু বাংলাদেশের ক্ষেত্রে এ থিওরি কাজে আসছেনা। 

যদি সরকার সম্পর্ক স্বাভাবিক অবস্থায় ফিরিয়ে আনতে চায়, তবে তা ভাল। যদি নিতীমালা অনুযায়ী করা হয়, তবে এর মধ্যে কোন ভুল নেই। যেমনটি তিনি বলছেন, আমাদের উস্কানিতে ভুললে চলবে না। আমি এই বিষয়ে মন্ত্রিসাহেবের সাথে সম্পূর্ণ একমত যে আমাদের মনে রাখতে হবে যে ইয়াহিয়া খান তার নীলনকশার বাস্তবায়ন করার জন্যই এর ফায়দা লুটতে চাইবে। এটাও মনে রাখতে হবে যে ভুট্টোর চায়না সফরকালে তিনি আশানুরূপ ফলাফল পাননি। সারা পৃথিবীর সাংবাদিকরা সে সফরে গিয়ে বলেছেন, ভুট্টো কিছু পাননি। এমনকি কোন আশ্বস্ততাও না। আমি এটাতে বেশি গুরুত্ব দিতে চাইনা। কিন্তু আমার মনে হয় চায়না কিছু অন্তর্বর্তী সমস্যার মধ্যে দিয়ে যাচ্ছে। আমরা লিন পিয়াও এবং অন্যান্য অন্তর্বর্তী শক্তিগুলোর মধ্যকার কোন্দলের কথা শুনেছি। আমাদের পলিসি নেয়ার আগে এসকল বিষয়গুলোই বিবেচনা করতে হবে। আমার বন্ধু সদস্য সরকারকে তাদের ক্ষতি বিষয়ে উদ্বিগ্ন হতে বলেছেন। আমি, সরকার এক্ষেত্রে যে অবস্থান নিয়েছে, তা সম্পূর্ণ সমর্থন করি এবং আমি আশা করবো, আমার সহকর্মীর উপদেশ না শুনে সরকার এ বিষয়ে জ্ঞান ও ধৈর্যের পরিচয় দিবে। আমি একটু অবাক হয়েছি। যখন ইন্দো-সোভিয়েত চুক্তি আসলো, আমার বন্ধু তখন চীনের সাথে বন্ধুত্ব চাচ্ছিলেন। যদি রাশিয়া হয়, তবে চীন কেন নয়, এই ছিল তার মনোভাব। আজ তিনি সম্পূর্ণ ভিন্ন কথা বলছেন। আমি জানিনা, এর মানে কি। আমি বিশ্বাস করি সর্দার শরন সিং একজন অত্যন্ত বিজ্ঞ ব্যক্তি এবং বর্তমান এই কঠিন পরিস্থিতিতে পারলামেন্ট থেকে তাকে যথাসম্ভব সমর্থন জানানো প্রয়োজন। এসময়ে আমাদের রাজনৈতিক উদ্দেশ্য চরিতার্থ করার মনোভাব পরিত্যাগ করা উচিত। বাংলাদেশের মানুষ ও জাতীয় স্বার্থের কথাই মুখ্য হওা উচিত যখন আমরা বৈদেশিক পলিসি বিষয়ে বা বিশ্বব্যাপী চলমান ঘটনাসমুহ বিশ্লেষণ করবো। 

শ্রী থিল্লাই ভিল্লালানঃ জনাব, আমি শুধুমাত্র একটিই প্রশ্ন করতে চাই। যে তির্যক বক্তব্য চিনা প্রতিনিধি জাতিসঙ্ঘে দিয়েছেন, তা বহুবছর ধরে আমরা যে ভাবমূর্তি তৈরি করে এসেছিলাম, তা ধংস করে দিয়েছে। আমার প্রশ্ন হচ্ছে, সারা বিশ্বে এ বক্তব্যের কি প্রতিক্রিয়া হয়েছে? আমি স্পষ্টভাবে জানতে চাই যে এর ফলে যেসব দেশ আমাদের সমর্থন করছিল, তাদের চিন্তায় কোন পরিবর্তন এসেছে কিনা। 

সর্দার শরন সিংঃ জনাব, আমাদের জানামতে, আমাদের সমর্থন করে এমন কোন দেশের আচরনে কোন ধরনের পরিবর্তন আসেনি। কেউ বলেনি যে এই ঘটনা সম্পর্কে তাদের মুল্যায়ন বা চিন্তাধারায় কোন পরিবর্তন হয়েছে। এই বক্তব্যের সুত্র ধরে কোন পরিবর্তনের কথা কেউ আমাদের জানায়নি। 

শ্রী পিতাম্বর দাসঃ মহোদয়, একটি ছোট্ট কথা আমি জিজ্ঞেস করবো। চীন আমাদের প্রতিবেশি, পাকিস্তানও আমাদের প্রতিবেশি। প্রতিবেশীর সম্পর্ক বজায় রাখা নিজের জন্য লাভজনক হয় এবং সকলেই চায় ভাল সম্পর্ক থাকুক, এটাই স্বাভাবিক। আমাদের দুর্ভাগ্য প্রতিষ্ঠাকাল হতে পাকিস্তানের সঙ্গে আমাদের ঐকান্তিক প্রচেষ্টা স্বত্বেও সম্পর্ক ভাল হচ্ছেনা। পাকিস্তান আমাদেরকে এক নম্বর শত্রু বলে অভিহিত করেছে। এবং যখনি সুযোগ পেয়েছে আমাদের বিরুদ্ধে প্রচারনা চালিয়েছে। চীনের সঙ্গে আমাদের মিত্রতার সম্পর্ক ছিল, আর এমন দিন ও এল যখন সে সম্পর্ক ছিন্ন হল। ১৯৬২ সালে আমাদের উপর যখন আক্রমন করা হয় তখন এই পরামরশ দেয়া হয়েছিল যে চীনা আক্রমনকালে পাকিস্তানের সঙ্গে যেকোন ভাবে মিত্রতার সম্পর্ক গড়ে রাখা হোক কেননা দুই প্রতিবেশীর সাথে যুগপৎ ভাবে বিবাদ করা বুদ্ধিমানের কাজ নয়। সেটি কারো কাম্যও নয়। এতদুর পরামরশ দেয়া হয়েছিল যে যদি পাকিস্তানকে কাশ্মীর দিয়েও খুশি করা যায় তবু ভাল কেননা চীনের সঙ্গে বিবাদ আছে। অতঃপর যখন পাকিস্তানের সঙ্গে আমাদের বিরোধ হল, তখন এতদুর পর্যন্ত বলা হল যে আক্সায়ে চীন সম্পর্কেও আলোচনা করা হোক। আমি একথা বলছিনা যে, কেউ চিনকে আক্সায়ে চীন দিয়ে দিতে বলেছে (আমি অতদুর যাব না)। হ্যা আক্সায়ে চীন প্রশ্নে দ্বিপক্ষীয় আলোচনায়  যদি কাজ চলে তবে সম্পর্কের পুনরুদ্ধারের জন্য সেটি অত্যন্ত ভাল কাজ হবে। এই পরামর্শ রাখা যায়। 

অতএব আমি বলতে চাই, এই দুই প্রতিবেশীর মধ্যে চীনের সঙ্গে যখন আমাদের বিরোধ বাধে তখন কিছু না কিছু নিয়ে দিয়ে পাকিস্তানের সঙ্গে চলুন, আর যখন পাকিস্তানের সাথে বিরোধ আসন্ন তখন চীনের সঙ্গে আপোষ করে সম্পর্ক রেখে চলুন। আমরা যখন এই আবর্তে পড়ে গেছি তখন তা থেকে বের হবার জন্য আমাদের পররাষ্ট্র মন্ত্রী কি ভাবছেন এবং তার পরামর্শ কি? 

সর্দার শরন সিংঃ জনাব, সম্পর্কের উন্নয়ন করতে গিয়ে আমরা আমাদের গুরুত্বপূর্ণ অবস্থান থেকে সরে যাব, এমন কোন পলিসি আমরা গ্রহন করিনি। অবস্থান পরিবর্তন করা একটি ভুল প্রচেষ্টা এবং এছারাও সম্পর্কের উন্নয়ন সম্ভব। 

শ্রী পিতাম্বর দাসঃ সেটি মতবাদের বিষয়। 

সর্দার শরন সিংঃ এটি সিদ্ধান্তের বিষয়। পার্লামেন্ট এবং সরকারের সিদ্ধান্ত। মুখ্য বিশয়গুল সবসময়ি আলোচনার মাধ্যমে নির্ধারণ করা সম্ভব। আলোচনা এভাবেই হয়। যেকোন অবস্থায় বা সময়েই এমন উপদেশ দাওয়া ভুল হবে যে কাশ্মীর বিষয়ে আমরা আমাদের অবস্থান থেকে সরে গিয়ে পাকিস্তানের সাথে সম্পর্কের উন্নয়ন ঘটান বা তার পরিকল্পনা করবো। এটি সম্পূর্ণভাবে একটি অনৈতিক উপদেশ। আমরা কখনই এই পরিকল্পনা করবো না। আমরা সবসময় কাশ্মিরকে ভারতের অন্তর্বর্তী অংশ ভেবে এসেছি। এই বিষয়ে কোন ব্যত্যয়ের সুযোগ নেই। এমনকি এখন যখন চীনের সাথে একটি শান্তিপূর্ণ প্রতিবেশির সম্পর্ক স্থাপন করতে চাচ্ছি, আমাদের সরকারের নিজস্ব দৃষ্টিভঙ্গি থাকবে, এবং চাইলে সরকার তা পরিবর্তন করবে। আমাদের দৃষ্টিভঙ্গি বা উদ্দেশ্য আমাদের প্রতিবেশি বিষয়ে বেশ স্পষ্ট, যে আমাদেরকে আমাদের মধ্যকার সম্পর্কের উন্নয়ন ঘটাতে হবে। কিন্তু তা আমাদের অবস্থান বজায় রেখেই করতে হবে এবং এই উদ্ভুত সমস্যাগুলোর জন্য আমরা পলিসির এই উদ্দেশ্য থেকে বিচ্যুত হবনা। এই সমস্যাগুলো অসম্ভব বাস্তব, কখনও অসহ্য, কিন্তু বিষয় হচ্ছে কিছু ক্ষেত্রে আমাদের জন্য সম্মানজনক উপায়ে আমাদের পলিসি বাস্তবায়ন এবং লক্ষ্য অর্জন করা বেশি জরুরি হয়ে পড়ে। এবং সেটি আমাদের স্বার্থ পরিত্যাগ করা ছাড়াও করা সম্ভব। 

মিঃ ডেপুটি চেয়ারম্যানঃ মিঃ পুরি, শেষ প্রশ্ন। 

শ্রী দেভ দত্ত পুরী (হরিয়ানা)ঃ প্রথমত আমি সদস্যের অনুরোধ জানাবো এমন সময়ে এত স্পর্শকাতর বা এত খুদ্র মন-মানসিকতার পরিচয় না দিতে, যখন আমরা দেখছি যে চীন আমাদের সম্পর্কে নেতিবাচক মন্তব্য করছে, এবং এ বিষয়ে আমরা এতই কাতর হয়ে পরেছি যে আমরা আমাদের এলাকাসমুহ বিক্রয় করা, বা এমন আরো অনেক ধরনের পরিকল্পনা করা শুরু করবো। একি সাথে আমি সরকারের কাছে থেকে পরিষ্কার, স্পষ্ট নিশ্চয়তা চাই যে তারা বাংলাদেশের করা পাকিস্তানের এই অরাজকতার দরুন, তাদের একঘরে করার প্রক্রিয়া চালিয়ে যাবে, চীন যাই বলুকনা কেন। এই নিশ্চয়তা আমি সরকারের কাছ থেকে চাই। একি সাথে আমি জানতে চাই, যে হতে পারে ঐ তাইওয়ানিজ ব্যাক্তিরা অন্যায় পন্থায় তাদের ভিসা নিয়েছে, কিন্তু কোনভাবে কি তাদের ভুল সংশোধনের সুযোগ দেওা যাবে না? 

সর্দার শরন সিংঃ স্যার প্রথম প্রশ্নের উত্তরে বলছি, আমার মনে হয়, পাকিস্তানি সেনা শাসকদের এই অত্যাচার তাদের নিজেদের জনগণেরই গনতান্ত্রিক অধিকারকে দমন করছে, যার কারনে আজ পাকিস্তান একঘরে হয়ে পরেছে। পৃথিবী পরিস্থিতি অনুধাবন করতে পেরেছে এবং পাকিস্তানি মিলিটারির পক্ষে সমর্থন খুবি নগন্য। মুলত একারনেই তারা একঘরে। 

এবং আমার মনে হয় পাকিস্তানকে সমর্থন করে যে বক্তব্য দেয়া হয়েছে, আন্তর্জাতিক মহলে তা গৃহীত হবেনা, কেননা তারা নিজস্ব উপায়ে ঘটনাবিবরন প্রত্যক্ষ করে গেছে। এবং আমার মনে আন্তর্জাতিক মহল বাংলাদেশের এ পরিস্থিতিতে কি জরুরী সে বিষয়ে পরিষ্কার ধারনা রাখে। 

আর তাইওয়ানিজদের বিষয়ে আমি বলবো, যে এই বিষয়ে আমরা কখনই অসহায় নই। আমরা চাইলে তাদের বের করে দিতে পারতাম, কিন্তু তাদের ভিসার মেয়াদ শেষ হয়ে গিয়েছিল এবং তারা দেশ ত্যাগ করে চলে গিয়েছে ইতিমধ্যে। 

<১২, ২০৮, ৭২৮-৭৩১>
অনুবাদ
সম্মিলিত উদ্যোগ

আমি আমার বক্তব্য নিয়ে কথা বলছিনা, যদিও সেটাই এখন মুল বিবেচ্য বিষয় হয়ে দাড়িয়েছে, কেননা, আমি যখন বাইরে ছিলাম, তখন আমি দেখেছি যে যখন সম্মানিত সদস্যগন কথা বলেন, তারা এই বিশয়গুলো নিয়েই কথা বলেন, যা নিয়ে আমিও চিন্তা-ভাবনা করছি। আমার ভ্রমন বিষয়ে যা বলার ছিল, তা ইতিমধ্যে আমি আমার জবানবন্দীতে বলেছি, এবং আমার মনে হয়েছে এ বিষয়ে আর নতুন করে প্রশ্ন করার অবকাশ নেই। এখন বাড়িতে বসে আমি দেখতে পাচ্ছি, যে এবিষয়ে ধারনায় সকলেরই একটা মৌলিক একাত্মতা আছে এবং একটি সাধারন সমর্থন ও রয়েছে। আমার মনে হয়, এ বিষয়ে যেসকল সম্মানিত সদস্যগন বক্তব্য রেখেছেন্, তাদেরকে আমার ধন্যবাদ দাওয়া প্রয়োজন। আমি আমার পুরনো বন্ধু শ্রী বদুভাই চিনয় এবং শ্রী প্রনব কুমার মুখারজীকে ধন্যবাদ দিতে চাই, যারা এবিষয়ে এই মুহূর্তে কথা বলেছেন এবং পরিস্থিতি সম্পূর্ণভাবে উপলব্ধি করছেন। প্রফেসর রুথনাসোয়ামী ও এ বিষয়ে কথা বলেছেন, কিন্তু তিনি তার সতন্ত্র ধ্যানধারণা থেকেই কথা বলছেন। 

ডঃ ভাই মহাভির কিছু সমালোচনা করেছে, যা একদমি অনাকাঙ্ক্ষিত ছিলনা। আমি খুব সম্ভবত প্রেসিডেন্ট ইয়াহিয়া খানকে বিরক্ত করছি, এবং এখনও পর্যন্ত তার সাথে আমার কোন কথা না হলেও, যখনি তার নাম আসে, ডঃ মহাভিরের মতন আরো কিছু সম্মানিত সদস্যগন একইসাথে আমার কথাও অবিধারিতভাবে বলে থাকেন। ডঃ মহাভির আমার একটি ব্যাক্তিগত ইমেজ তৈরি করা নিয়ে কথা বলেছেন। এখন, কেউ যখন বিদেশে যায়, বিশেষত যখন কোন প্রধানমন্ত্রী বিদেশে যান, সে গনমানুষের প্রতিনিধি হয়ে যায়। তাকে কোন সম্মান প্রদর্শন করা হলে, তা ভারতকেই সম্মান প্রদর্শন করা হয়, এবং সাধারণত অন্য একটি দেশ কোন মানুষকে সম্মান প্রদরশনের মাধ্যমেই দেশকে সম্মান প্রদর্শন করে থাকেন, তা সে মানুশটি কোন সাধারন নাগরিক বা বিজ্ঞানী, যেই হোক না কেন। কাজেই আমার মনে হয়না যে যদি আমাকে কোন সম্মান প্রদর্শন করা হয়ে থাকে, বা আমি কোন ব্যাক্তিগত ইমেজ তৈরি করে থাকে, তা দেশের কোন মানুষ আলাদাভাবে নেয়ার কোন সুযোগ আছে, বরং তা অবশ্যই দেশকে সম্মান প্রদর্শন করার জন্যই  এবং আমি আগেও তাই বলেছি। সুতরাং সেদিক থেকে দেখলে, আমাকে সম্মান প্রদর্শন করা মানে সরাসরি দেশকেই সম্মান প্রদর্শন করা। 

ডঃ ভাই মহাভির আরো একটি বিষয়ে সমালোচনা করে বলেছেন, আমরা ভুল সময়ে পিছিয়ে এসেছি। আমার মনে হয় কিছু সম্মানিত সদস্য তার কথা যথেষ্ট মনোযোগ দিয়ে শুনেনি, যেমনটা তাদের শোনা উচিত ছিল, এবং তিনি সমালোচনা করলেন যে তাদের যখন ধৈর্য ধরা উচিত ছিল, তখন তাড়া অধৈর্য ছিলেন এবং সরকার ও তখন ধৈর্যশীল রুপধারন করলো যখন তার অধৈর্যশীল হওয়ার কথা ছিল। আমিও এবিষয়ে তার সাথে একমত যে কিছুক্ষেত্রে সম্মানিত সদস্যগন ধৈর্যশীল হতে পারতেন, কিন্তু আমার মনে হয় সরকার সবসময়ই নিয়ন্ত্রিত এবং ধৈর্যশীল হতে হবে, বিশেষত যখন কোন সরকার তার নিজের এবং তার জনগনের উপর পূর্ণ আস্থা জ্ঞাপন করতে পারে। আমার মনে হয় না সীমান্তের ওপারের বন্ধুরা তাদের ধৈর্যের অভাব, তাদের ঔদ্ধত্যপূর্ণ বক্তব্য, হুমকি এবং উস্কানি থেকে খুব বেশি কিছু অর্জন করতে পেরেছে এবং আমার মনে হয় তাদের এহেন আচরন আমাদের জন্য ভালোই করেছে; কেননা তারা আমাদেরকে আমাদের লক্ষ্য থেকে একচুল সরাতে পারেনি, আমরা ঠান্ডামাথায় তাই করেছি যা আমাদের দেশের জন্য মঙ্গলজনক। 

অবশ্যই যেকেউই রেগে যাবে, তাদের কথার জন্য নয়, বরং বাংলাদেশে যা ঘটছে সেটার জন্য। একজন মানুষ রেগে যাবে, কেননা আমাদের কাছে মনে হয় এই অনাকাঙ্খিত ট্র্যাজেডির কোন প্রয়োজন ছিলনা। লক্ষ লক্ষ মানুষ এখানে জীবন দিয়েছে এবং লক্ষ লক্ষ মানুষ গৃহহীন হয়ে পড়েছে। শুধুমাত্র যারা আমাদের শরণার্থী শিবিরে এসেছেন, তারা নন, যেসকল বিদেশি সাংবাদিক সেখানে কাজ করছেন, যারা ঢাকায় গিয়েছেন, তারাও বলছেন যে গোটা দেশই একটি শরণার্থী শিবিরে পরিনত হয়েছে। বিশালাকারে মানুষের দল শহর ছেড়ে গ্রামের দিকে পাড়ি দিচ্ছেন এবং কেউ জানেনা, কে কোন গ্রামের বাসিন্দা। যখন তাদের এক এলাকায় হয়রানি করা হয়, কিংবা তারা কোন শুন্য গ্রাম দেখতে পান, কিংবা শুন্য কোন গ্রামের একাংশ, তারা সেখানে বসতি স্থাপন করেন, কিংবা তারা জানতে পান যে তাদের আর সেখানে আশ্রয় হবেনা এবং তারা সরে যেতে বাধ্য হন। সুতরাং সেখানে বেশ একটা অস্থির অবস্থাই বিরাজ করছে, কিন্তু আমি বলব জনসঙ্ঘের কাজ করার একটা নিজস্ব তরিকা আছে এবং সকলেই এই তরিকাকে স্বাগতম জানিয়েছেন। আমার মনে হয় সকলেই দেখেছেন যে অতীতে এই তরিকা আমাদের জন্য কি সম্মান বা সাফল্য বয়ে এনেছে। আমরা একটু ভিন্ন পন্থায় কাজ করি এবং আমার মনে হয় আমি এই পন্থাতেই কাজ করে যাব কেননা এটি অধিক সম্মানজনক এবং আমাদের জন্য সুফল বয়ে আনে। 

এটি ছিল একটি বিষয়। আমার মনে হয়, প্রফেসর রুথনাসোয়ামী বলছিলেন যে ইন্দো-সোভিয়েত চুক্তিটি প্রধানমন্ত্রীর লাগেজে প্রতিবন্ধী হয়ে পড়ে আছে। আমি জানিনা, কে প্রতিবন্ধী হয়ে পড়ে আছে, তবে এটি আমাকে কোন প্রতিবন্ধকতায় ফেলেনি, সে বিষয়ে আমি নিশ্চিত। কোন বিদেশি কর্মকর্তা, বা রাষ্ট্রপ্রধান বা সরকার, যাদের সাথে আমার ইতিমধ্যে দেখা হয়েছে, এ বিষয়ে প্রশ্ন করেননি। সংবাদ সম্মেলনে প্রশ্নের সম্মুখীন করা হয়েছে, কিন্তু কাউকেই এই বিষয়ে খুব বেশি চিন্তিত মনে হয়নি। আমার মনে হয় তারা পরিস্থিতি বুঝতে পেরেছেন, কেউ কেউ এওন কথা বলে থাকতে পারেন, কিন্তু আমার মনে হয়না ভারত তার পলিসিতে কোন পরিবর্তন করেছে বা করতে যাচ্ছে। আমার ধারনা অন্যান্যরা আমাদের উপর এত বেশি বিরক্ত একারনেই হয় কারন তারা জানে যে এই একটি সরকার আছে, যারা কোন অবস্থাতেই তাদের অবস্থান পরিবর্তন করেনা। 

শ্রী চ্যাটারজী আমার শরণার্থীদের জন্য বিদেশী অর্থসাহায্য চাওয়ার বিষয়ে জোর দেয়ার বিষয়ে কথা বলেছেন। এই বিষয়টিও আমি সবখানে বুঝিয়ে বলেছি। আমি কখনই বিদেশী অর্থসাহায্য চাইনি। আমি এবিষয়ে একটি সংবাদ সম্মেলনে কথা বলেছিলাম। আমি বলেছি যে আন্তর্জাতিক সংস্থারা এক্ষেত্রে খুবি নগন্য সাহায্য করেছেন, এবং এমন একটি সহজ প্রশ্নের উত্তর আমি অবশ্যই দিবো। কিন্তু আমি কখনই কোন বিদেশী অর্থসাহায্যের কথা বলিনি, বা কোন সরকারকে তা দিতেও বলিনি। আমরা তাদের বলেছি, তাদের জাতীয় স্বার্থ তাদেরকেই নির্ধারণ করতে হবে, আমরা তা নির্ধারণ করে দিতে পারবনা। কিন্তু আমরা অবশ্যই বলেছি যে এই উপমহাদেশে যা ঘটছে তার ফল শুধু এশিয়া নয়, সাড়া পৃথিবী ভোগ করবে। আমার মনে হয়, ভবিষ্যতে সকল দেশই এর ফল ভোগ করবে এবং এমুহূর্তে পরিস্থিতি অনুধাবন করা তাদের জন্য খুবি জরুরি, সেইসাথে আরো জরুরি হচ্ছে পরে এবিষয়ে মাথা না ঘামিয়ে এখনি এবিষয়ে পদক্ষেপ নেওয়া। 

শ্রী চ্যাটারজী আরো কিছু বিষয়ে কথা বলেছেন, আমি জানিনা আমি তাকে ভুল বুঝেছি কিনা। তিনি কি একথা বলেছেন যে মুক্তিবাহিনী কিংবা যারা যুদ্ধ করছে, তারা পাকিস্তানের কাছ থেকে সমাধানের আশা করছে? আমার মনে হয়, শুধু মাত্র বাংলাদেশের জনগণই এবিষয়ে কথা বলার অধিকার রাখে যে তারা কি চায় এবং তারা জানে তারা কি চায়। আমার মনে হয় না, আমি তাদের হয়ে একথা বলতে পারি যে সমাধান কি। যতদুর আমার মনে হয়, আমি শুধুমাত্র আমার মতামত দিতে পারি। যেমন আমি মতামত দিয়েছি যে তাদের উচিত না স্বাধীনতার চেয়ে কম কোন সমাধানে একমত হওয়া। আমি তাদের খুব স্পষ্টভাবে বলেছি যে যদি তাদের কোন আলোচনা করতে হয়, তবে অবশ্যই তা বাংলাদেশের মানুষের নির্বাচিত গনপ্রতিনিধিদের সাথে হওয়া উচিত। আমি কোনভাবেই নতুন যেসব বিরোধিতার মুখেই ক্ষমতায় বসতে চাচ্ছেন, তাদের কথা বলিনি। সুতরাং, আমরা পুরো সময়ই মুল এবং মৌলিক বিষয়ে কথা বলে আসছি এবং মানুষের দৃষ্টি আকর্ষণ করতে চাচ্ছি। পাকিস্তান পুরো সময়ই এবিষয়টিকে একটি ভারত-পাকিস্তান ইস্যু বলে আসছে, এবং এবিষয়টিকে আন্তর্জাতিক একটি বিতর্কে রুপ দিতে চাচ্ছে। আমাকে সবখানেই এবিষয়ের মুখোমুখি হতে হয়েছে। সবখানেই তারা বলছেন যে যদি আপনারা বা আপনার পররাষ্ট্র মন্ত্রণালয় বা কোন প্রতিনিধি প্রেসিডেন্ট ইয়াহিয়া খানের সাথে কথা বলেন, তাহলে এবিষয়ের সমাধান হবে। আমি তাদের উত্তরে বলতে চাই যে তারা আমাদের দেশ নিয়ে কথা বলছেনা, এবং অন্য দেশের মানুষের ভাগ্যে কি ঘটবে সে বিষয়ে আমি কথা বলতে পারিনা, বা আমি তা নিয়ন্ত্রন করতে পারিনা। স্বাভাবিকভাবেই আমাকে বলতে হবে যে শেখ মুজিবর রহমান তাদের অবিসংবাদিত নেতা এবং তিনিই তাদের প্রতিনিধি হয়ে তাদের বিষয়ে কথা বলতে পারেন এবং আমি একি সাথে যোগ করতে বাধ্য হয়েছি যে গনমানুষের কথা বলতে হলে তাকে অবশ্যই মুক্তি পেতে হবে। তাকে অবশ্যই জানতে দিতে হবে যে বাংলাদেশে কি ঘটছে। কি ঘটছে বা কি ঘটে গেছে, তা জানার আগে তিনি কিছুই বলতে পারবেন না। সুতরাং পুরো বিষয়টা প্রতিরক্ষা কাউন্সিলে নিয়ে আসার এ উদ্যোগ আমার মনে হয় গোটা বিষয়টাকে একটা দ্বন্দ্বের মধ্যে ফেলে দিয়েছে। কাজেই যারা এ উদ্যোগ নিচ্ছেন, তাদেরকে ভারতের জনগণ অবশ্যই সন্দেহের চোখে দেখবে। 

কাশ্মির অবশ্যই ততখানিই ভারতের অংশ, যতখানি গুজরাট, মহারাষ্ট্র বা দেশের অন্য কোন অংশ, সুতরাং সেখানে কোন ধরনের কোন আক্রমনের জবাব ততখানিই নিষ্ঠার সাথে দেয়া হবে, যতখানি দেশের অন্য কোথাও আক্রমন হলে দেয়া হত। আমার আগে যেই সম্মানিত সদস্য বক্তব্য দিয়েছেন, তিনি সংক্ষেপে বলেছেন যে পূর্বের যুদ্ধের সময়, ১৯৬৪ বা ১৯৬৫তে কি ঘটেছে এবং কেন সেখানে পর্যাপ্ত সৈন্য মোতায়েন ছিলনা। গুজ্জার এর সাধারন মানুষ, কৃষকরা বা সাধারন খেটে খাওয়া মানুষ সেসময় আমাদের পাশে দাঁড়িয়েছেন। তারাই আমাদেরকে প্রথম সংবাদ দেন যে মানুষ আসছে এবং আমাদের সম্পর্কে ভ্রান্ত ধারনা ছরাচ্ছে। তারা আমাদেরকে সকল সংবাদই দিয়েছে। তাদের জন্যই আমরা নিয়ন্ত্রন করতে পেরেছি, এবং এই দখলদারিত্ব কে ঠেকিয়ে দিতে পেরেছি, যদিও আমি এটাকে দখল বলবনা, কেননা যারা দখল করতে এসেছিল তারা চুরি করে ঢুকেছিল। এখনও ভারতের বিপক্ষে রাগ কমেনি তাদের। যেমনটি আমি আমার আগের বক্তব্যে বলেছি যে ভারতকে এখন নতুন উপায়ে আক্রমন করা হচ্ছে। পাকিস্তানী আর্মি আমাদের ভূখণ্ডে একত্রিত হয়নি ঠিকই, কিন্তু যখন আরেক দেশের মানুষ এত বেশি পরিমানে আমাদের ভূখণ্ডে আশ্রয় নিচ্ছে, তখন আমি এটাকে বিকল্প ধরনের দখলদারিত্বই বলব। যদিও, তাদের বেশিরভাগ মানুষই ভুক্তভোগী শরণার্থী। 

অবশ্যই তাদের মধ্যে যারা আসলে শরণার্থী নয়, তাদের আগমন আমার দেশের নিরাপত্তাকে বিঘ্নিত করে, এবং আমার দেশের স্থিতিশীলতাকে দুর্বল করে। সুতরাং সকল বিষয় বিবেচনা করে বলা যাত যে তারা আমাদের নিরাপত্তাকে হুমকির মুখে ফেলেছে এবং এটি এক নতুন ধরনের আক্রমন। আমরা নিজেদেরকে নিয়ন্ত্রনে রেখেছি, কিন্তু আমরা একি সাথে কিছু পাকিস্তানী বন্দুককেও থামিয়ে দিয়েছি, আমরা তাদের ট্যাংকের সাথে লড়াই করেছি, তাদের জঙ্গি বিমানগুলোকে মাটিতে ধরাশায়ী করেছি। কিন্তু আমরা কোনভাবেই তাদেরকে কোন হুমকি দেইনি। কিন্তু আমরা কোনভাবেই আমাদের প্রতিবেশীদের উপর তাদের নির্বিচারে হত্যা মেনে নিতে পারিনা। আমি বলতে চাচ্ছি যে পৃথিবীর মানুষকে এটা খুব পরিষ্কারভাবে বুঝে নিতে হবে। এখানে কোন সমান ক্ষমতাসম্পন্ন দুই বাহিনী লড়াই করছেনা, লড়াই করছে মুক্তিবাহিনি এবং পশ্চিম পাকিস্তানী আর্মি। একটি সম্পূর্ণ প্রশিক্ষণ প্রাপ্ত বাহিনী লড়াই করছে এমন কিছু মানুষের সাথে যাদের হয়তো প্রশিক্ষণ দাওয়া হয়েছে পূর্ব পাকিস্তান রাইফেলস বা পূর্ব পাকিস্তান রেজিমেন্টের মাধ্যমে। এদের অনেককেই দ্রুত প্রশিক্ষন দিয়ে যুদ্ধে পাঠানো হয়েছে, যে প্রশিক্ষণ এই দুই প্যারা মিলিটারি ফোরসের নেতাগন বিভিন্ন ক্যাম্প এ দিয়ে থাকেন। কিন্ত কোনভাবেই তাদেরকে পশ্চিম পাকিস্তানী আর্মির সমকক্ষ বলা যাবেনা। এবং আমরা কোনভাবেই এবিষয়ে সমর্থন দিতে পারিনা যে শুধু মুক্তিবাহিনী নয়, বরং নিরস্ত্র সকল বাঙালি ও বাংলাদেশের মানুষকে হত্যা করা দরকার। যদিও, একথা সত্যি যে এধরনের ইছু ঘটলে, বা যা আংশিকভাবে হচ্ছে, তা কোনভাবেই আমাদের জন্য সুফল বয়ে আনবে না, বরং আমাদের জন্য একটা হুমকির কারন হয়েই দারাবে। 

পাকিস্তানি বাহিনী আমাদের সীমান্তের দিকে অগ্রবর্তী হওয়ার পর পশ্চিম দিকে আমাদের সশস্ত্র বাহিনী মোতায়েন করা হয়েছে। এছাড়া আমরা আর কোন পদক্ষেপ নেইনি। যদিও যেমনটি আমি বলেছি, আমাদের স্বাধীনতায় কোন ধরনের হুমকি আসলে, আমরা তার মোকাবেলা করবো, এবং অবশ্যই আমরা বর্তমানে যা ঘটছে, তাকে একটি হুমকি হিসেবেই ধরে নিচ্ছি, এবং অবশ্যই আমরা এই হুমকিকে আমাদের জাতীয় ভিত্তির বিপক্ষে ধরে নিচ্ছি। 

আমাদেরকে আমাদের বাহিনীকে সরিয়ে নেয়ার উপদেশ দেয়া হয়েছে বলে আপনারা হয়ত শুনে থাকবেন। আমি অন্যান্য ফোরামে ইতিমধ্যে বুঝিয়ে বলেছি যে কেন আমরা আমাদের বাহিনী সরিয়ে নিতে পারছিনা, আমাদের যোগাযোগ ব্যবস্থা, ক্যান্টনমেন্ট, সকলি সেখানে অবস্থিত এবং আমরা সেখানে অসরতক অবস্থানে থাকলে, তা পাকিস্তানের জন্য কাশ্মীর দখলের ক্ষেত্রে একটি বিরাট ফায়দার ব্যাপার হবে। আমরা সেই ঝুকিটি নিতে পারবো না। কিন্তু আমার মনে হয়, অনতিবিলম্বে যে বাহিনীর সরে যাওয়া উচিত তা হল বাংলাদেশ থেকে পশ্চিম পাকিস্তানী বাহিনীর সরে যাওয়া এবং তারা সেটি করলে আমরা অবশ্যই তাদের স্বাগত জানাব। তারা তাদের বাড়ি থেকে অনেক দূরে আছেন, তারাও কষ্ট করছেন এবং আমার মনে হয় পশ্চিম পাকিস্তানে তাদের পরিবার-পরিজনের কাছে তাদেরকে ফিরিয়ে দেয়া উচিত। আমার মনে হয়, এটিই হবে পশ্চিম পাকিস্তানী সরকারের একটি ইতিবাচক সাড়া যে তারা বাংলাদেশ বিষয়ে সমাধান চায়। এটি হবে শান্তি স্থাপনের অন্যতম একটি পদক্ষেপ। একি সাথে আমার এটাও মনে হয় যে পাকিস্তানি বাহিনির বাংলাদেশে মোতায়েন থাকাটা আমাদের দেশের নিরাপত্তার জন্যও একটি হুমকির বিষয়। আমার মনে হয়, আমি বেশিরভাগ বিষয়ের উত্তর দিয়েছি। বর্তমানে আপনারা জানেন যে মুক্তিবাহিনী অত্যন্ত বীরত্বের সাথে যুদ্ধ করছে। এ যুদ্ধ অত্যন্ত কঠিন, কিন্তু তারা সাহসিকতার সাথে যুদ্ধ করছেন, এবং আমরা তাদেরকে পূর্ণ সমর্থন জানাই এবং অভিনন্দন জানাই। ভবিষ্যতে কি আছে তা কেউই বলতে পারবে না, কিন্তু আমি আগেও বলেছি যে বর্তমান পরিস্থিতি এত সহজে সমাধান হবেনা। যাই ঘটুকনা কেন, আগামী মাসে আমরা যেই পদক্ষেপই নেইনা কেন, তা আমাদের এবং বাংলাদেশের মানুষ উভয়ের জন্যই অনেক কঠিন হবে। আমাদেড় ধরে নিতে হবে যে কোন সমাধান নেই, কোন জাদুই পারে শরণার্থীদের এই কষ্ট লাঘব করতে বা তাদের বোঝা থেকে আমাদের মুক্তি দিতে। শুধুমাত্রই প্রার্থনা দ্বারা তা সম্ভব নয়। আমি আনন্দিত যে এই বিষয়ে আমরা একমত। শ্রী চ্যাটারজি তার পার্টিকে আলাদা করে ফেলা বিষয়ক কিছু একটা বলছিলেন। আমি তাকে নিশ্চয়তা দিতে চাই যে এধরনের কোন উদ্দেশ্য আমাদের নেই। কিন্তু পশ্চিম বাংলায় এধরনের কিছু ঘটনা ঘটেছে। আমি আনন্দিত যে বর্তমানে পরিস্থিতির উন্নতি হয়েছে, এবং একবার যদি শান্তি স্থাপিত হয়, তবে কারো পক্ষেই অন্যের ক্ষতি করা সম্ভব হবে না। এখন এমন একটি সময় যখন সকল পার্টিকে একত্রিত হতে হবে কেননা, ভারতের মানুষের উপর যে দায় চাপানো হয়েছে, তা বিশাল। যে চ্যালেঞ্জ এবং প্রতিবন্ধকতা আমরা মোকাবেলা করছি, তা অত্যন্ত কঠিন। এটি মোকাবেলা করতে আমাদের সকল শক্তি, সম্পদ, ঐক্য এবং আকাঙ্ক্ষা নিয়ে ঝাপিয়ে পরতে হবে। আমার সম্পূর্ণ বিশ্বাস আছে যে সকল পার্টিই এই চ্যালেঞ্জ মোকাবেলায় সাড়া দিবে এবং আমাদের এবং বাংলাদেশের মানুষের জন্য বিদ্যমান এই ভয়াবহ দুঃস্বপ্নের সময় থেকে আমরা বের হয়ে আসতে পারব। আমরা নিজেরাও এথেকে বের হয়ে আসতে পারব, এবং তাদেরকেও নতুন জীবন দান করতে পারব। 

সকাল ১১ টায় কার্যালয়ের কার্যক্রম শুরু হয়
			
(সভাপতি চেয়ারে বসে আছেন)
দেশের বর্তমান পরিস্থতি নিয়ে মন্ত্রীর বক্তব্য

প্রতিরক্ষা মন্ত্রী (শ্রী জগজীবন রাম)-সংবাদ অনুসারে আজ সকালে পশ্চিম পাকিস্তান সরকার আমাদের সাথে যুদ্ধ ঘোষণা করেছে। 

গতকাল সন্ধ্যায় পশ্চিম পাকিস্তানি বিমান বাহিনী উদ্দেশ্যমুলকভাবে আমাদের আকাশসীমা লঙ্ঘন করে এবং আমাদের বেশ কিছু বিমান ঘাঁটি আক্রমণ করে। একইসাথে পশ্চিম সীমান্তে তাদের স্থল বাহিনী আমাদের পজিশনে গোলাবর্ষন করে। তাদের প্রোপাগান্ডা মিডিয়া সম্পূর্ণ ভিত্তিহীন অভিযোগ এনেছে যে ভারত তাদের হামলা করেছে। 

সংবাদটি আমার কাছে এবং প্রধানমন্ত্রীর নিকট পৌঁছেছে এবং প্রধানমন্ত্রী কোলকাতা থেকে ফিরে আসা মাত্র আমরা আমাদের সতীর্থ এবং বিরোধীদলীয় নেতাদের নিয়ে পরামর্শ সভা করেছি। আমরা সবাই পরিস্থিতি বিশ্লেষণ করে একমত হয়েছি যে, জাতির স্বাধীনতা রক্ষা করা জরুরি এবং সর্বসম্মত হয়েছি যে- আক্রমণকারীকে প্রত্যাঘাত করা হবে। আমি নিশ্চিত সামনের কঠিন দিনে আমাদের মধ্যে একই ধরনের সংহতির অনুভূতি ক্রিয়াশীল থাকবে। দেশে জরুরি অবস্থা জারি করা হয়েছে। আমরা হাউসে সমবেত হয়েছি ভারত প্রতিরক্ষা বিল গ্রহনের জন্য। আফসোস এবং দুঃখ এইজন্য যে, পাকিস্তান চুড়ান্ত মুর্খতা থেকে বিরত হতে পারেনি; যখন এই উপমহাদেশের জন্য সবচেয়ে জরুরি বিষয় হলো উন্নয়ন তখন ভারত ও পাকিস্তানের জনগণকে যুদ্ধের মুখে ঠেলে দেয়া হলো। আমরা ভালো প্রতিবেশী হয়ে কাটাতে পারতাম কিন্তু পাকিস্তানের জনগনের হাতে কখনো তাদের ভাগ্য বদলানোর চাবি ছিলো না। এখন এই উত্তেজনার মুহুর্তে আমাদের সম্মিলিত আস্থা ও বিশ্বাস আমাদের প্রভাবশালী করে তুলবে। 

আমরা যুদ্ধকালীন সংসদে সমবেত হয়েছি। যে যুদ্ধ আমরা চাইনি এবং যা এড়ানোর জন্য আমরা আমাদের সর্বোচ্চ চেষ্টা করেছি- সেই যুদ্ধ আমাদের উপর চাপিয়ে দেয়া হয়েছে। যা এড়ানো সম্ভব ছিল তা আজ বাস্তবতা। পশ্চিম পাকিস্তান বেপরোয়া বেঈমানের মতো আঘাত করেছে। 

ন’মাস ধরে পশ্চিম পাকিস্তানী সেনাবাহিনী নৃশংসভাবে বাংলাদেশের মানুষের স্বাধীনতা এবং মৌলিক অধিকার পদদলিত করে চলেছে। দখলদার সৈন্যবাহিনী তাদের তুলনাহীন প্রতিহিংসাপরায়ণ হিংস্রতা দিয়ে ঘৃণ্য জঘন্য অপরাধ সংঘটিত করে চলেছে। লাখ লাখ মানুষকে ভিটে-মাটি ছাড়া করা হয়েছে; ১০ মিলিয়ন মানুষকে আমাদের দেশের মধ্যে ঠেলে দেয়া হয়েছে। 

আমরা বারংবার বিশ্বের দরবারে মনোযোগ আকর্ষন করেছি এবং বলেছি যে এইসব মানুষের বিপর্যয় আমাদের নিরাপত্তার উপর হুমকি স্বরূপ। ভারতের অর্থনৈতিক চাপ এবং অন্যান্য বোঝা এবং বিপদসমূহের ব্যাপারে সর্বত্র সাধারণ মানুষ সমবেদনা জানিয়েছে কিন্তু সরকারকে মনে হয়েছে নৈতিকভাবে এবং রাজনৈতিকভাবে পক্ষাঘাতগ্রস্ত। দেরিতে হলেও (সমস্যার) স্থায়ী সমাধানের জন্য যেসব পদক্ষেপ নিতে ইসলামাবাদের শাসকগোষ্ঠীকে বলা হয়েছিল, সেসবও বৃথা গেল। 

পশ্চিম পাকিস্তানী সৈন্যদের রাগ বৃদ্ধির কারণ বাংলাদেশের আমজনতা মান রক্ষার্থে প্রতিবাদ করেছে এবং সংগ্রাম করেছে এবং সেটা পাকি সৈন্যরা বুঝতে অক্ষম এবং এটার কারণে পাকিস্তানের প্রতিটি প্রদেশে দমন নিপীড়ন চলছে। 

যত মুক্তিবাহিনীর কার্যকারিতা বৃদ্ধি পেয়েছে পশ্চিম পাকিস্তানী সৈন্যরা ততো বেশি বেপরোয়া হয়ে উঠেছে। আমাদের ঐতিহ্য অত্যাচারীর পাশে নয় বরং নিপীড়িতের পাশে দাঁড়ানো। তাই তাদের রাগ আমাদের উপরেও পতিত হয়েছে। পশ্চিম পাকিস্তান বাংলাদেশের বিরুদ্ধে আগ্রাসন প্রবল বৃদ্ধি করেছে ভারতের বিরুদ্ধে পূর্ণ যুদ্ধ করার উদ্দ্যেশ্যে। 

যুদ্ধের সময় ধৈর্য এবং আত্মসংবরণ প্রয়োজন হয় ঠিক ততখানিক যতটা শান্তির সময়েও এটা প্রয়োজন হয়। পশ্চিম পাকিস্তানের মিলিটারি শাসকেরা যতখানিক সম্ভব সন্দেহ ও গুজবের বীজ ছড়াবে যাতে করে এই অঞ্চলে সাম্প্রদায়িক উত্তেজনা এবং  অভ্যন্তরীণ সমস্যাগুলো প্রকট হয়। আসুন আমরা যেন তাদের ফাঁদে পা না দেই। আমরা অবশ্যই আমাদের যেনো একতা ও উঁচু আদর্শের লক্ষ্য বজায় রাখতে পারি। 

আমাদের দীর্ঘমেয়াদি সংগ্রামের জন্য প্রস্তুত হতে হবে। উচ্চ উত্পাদনশীল কৃষি ও শিল্প হচ্ছে এর ভিত্তি যার উপর বাকী প্রতিরক্ষা নির্ভর করে। কৃষক, শ্রমিক, যন্ত্রবিদের এই উৎসর্গের দ্বারা জোয়ানদের সাহস এবং লড়াইয়ের যোগ্যতা কে উৎসাহিত করতে হবে এবং ব্যাবসায়িক সম্প্রদায়ের ব্যাবসায়ীদের সামাজিক দায়িত্ব হবে সম্পদের প্রতি অথবা উচ্চ মুনাফার নির্ধারন এর লোভ থেকে বিরত থাকা। আমাদের আদর্শ রক্ষার জন্য অথবা সুউচ্চ মনোবল বজায় রাখতে, দেশের শিল্পী, লেখক এবং ছাত্ররা তাদের দিকে তাকিয়ে আছে। আমাদের দেশের নারীদের প্রতি আমার বিশেষ আবেদন, অপচয় রোধে সম্ভাব্য প্রতিটি শষ্যদানা এবং রূপি সঞ্চয় করুন। আমাদের প্রত্যেকটি আত্নত্যাগ জাতিকে করে তুলবে শক্তিশালী এবং সহিষ্ণু ক্ষমতার। সাহসী জাপানি বৈমানিক, নাবিক এবং তাদের কঠিন ও করিত্কর্মা কর্মকর্তা তাঁরা তাদের কর্তব্য পালন করবে। এবার আমরা আমদের কাজ করি। 

আমরা শান্তির পক্ষে দাঁড়িয়েছি কিন্তু এই শান্তিকে  রক্ষা করতে হবে। আজ আমরা লড়ছি আমাদের আঞ্চলিক অখন্ডতা ও জাতীয় সম্মান রক্ষা করার জন্য। সর্বোপরি আমরা লড়ছি সেই আদর্শের জন্য যেটা আমরা লালন করি এবং স্বাধীনতার উদ্দেশ্যে। 

সভাপতিঃ আমি বিভিন্ন দলের নেতৃবৃন্দ কে আহ্বান করব এবং বক্তব্য সংক্ষিপ্ত করার জন্য অনুরোধ করছি। জনাব গুরুপদস্বামীকে বক্তব্য দেবার জন্য আহ্বান করছি। 

বিরোধিদলীয় নেতা শ্রী এম এস গুরুপদস্বামীঃ  জনাব সভাপতি, দেশের এই পরিস্থিতিতে এখন আমাদের বা তাদের বলে দ্বিধান্বিত, ইতস্তত বা আমতা আমতা করার সময় এটি নয়। পাল্টা অভিযোগ বা বিভেদ করার সময় ও এখন নয়, কিংবা আমরা দেশকে জিজ্ঞেস করার বা দেশ আমাদের কি দিয়েছে সেসব বলার সময় ও এখন নয়। নিঃসন্দেহে এটা সেই সময়, যখন আমরা আমাদের নিজেদের জিজ্ঞেস করবো দেশকে এখন আমরা কি দিতে পারি এবং এই দৃষ্টিকোণ থেকে এবং এই মানসিকতা থেকেই আমি, বর্তমান মারাত্নক পরিস্থিতির দিকেই তাকিয়ে আছি যা আমাদের মুখোমুখী করেছে। 

এখন আমরা একটা ভয়ানক মুহুর্তের ভিতর দিয়ে যাচ্ছি এবং অবশ্যই আমি মনে করি আমাদের দেশের এ এক ঐতিহাসিক মুহুর্ত। ২৫ বছরের ছোট্ট ইতিহাসে পাকিস্তান আমাদের তৃতীয়বারের মতো আক্রমণ করেছে এবং আমি আশা করি অন্যান্য সদস্যও আমার সাথে এক আশা পোষন করবেন যে- এটাই যেন শেষ যুদ্ধ হয়। 

যদি এটা যুদ্ধ হয়, তবে এই যুদ্ধই হবে ভবিষ্যতে পাকিস্তানের সাথে সব যুদ্ধের শেষ। আমি মনে করি, এই দ্বন্দ, এই মুকাবেলা, এই যুদ্ধ আমাদের নিয়তি কে রুপদান করতে, ভাগ্য সাজাতে এবং উপমহাদেশের সকলের ভবিষ্যত একবারেই সকল সমস্যার সমাধান করবে। স্যার, এই মুহুর্তে আমি আমার ও আমার দলের পক্ষ থেকে আনুগত্য প্রকাশ করছি; পাকিস্তানের যে কোনো চ্যালেঞ্জ মোকাবেলার ক্ষেত্রে আমাদের বন্ধুভাবাপন্নতা, আমাদের সহযোগিতা সরকারের প্রতি নিবেদিত থাকবো। স্যার এই সংসদে এই সময়ে আমরা ঠিক করতে যাচ্ছি ভবিষ্যৎ-এ উপমহাদেশে পারস্পারিক সম্পর্ক কি দাড়াবে। এই অনন্য উদ্দেশ্য সাধনের লক্ষ্যে এই দেশের প্রত্যেক নর-নারী, প্রত্যেক দিনমজুর, মালিক, কর্মচারি-কর্মকর্তা সবাই আত্মত্যাগ করার জন্য প্রস্তুত। আমি নিশ্চিত আমাদের দেশ শক্তিশালী এবং এদেশের মানুষ সাহসী; সেই সাথে আমি বিশ্বাস করি আমাদের মধ্যে অটুট ঐক্য বিদ্যমান। আমি নিশ্চিত এই সংসদে প্রতিনিধিত্বকারী সব দলের প্রতিনিধিরা আজ এই ভয়াবহ সমস্যা সমাধানের জন্য সরকারকে সবরকম সহায়তা করার জন্য সর্বসম্মত। আমি শুধুমাত্র একটি সতর্ক করতে চাই- আমরা কোনো আপোষ বা সন্ধি চাই না, আমি চাই আমার দেশ আরেকটা তাসখন্দে পরিনত হোক। আমরা কোনো বহিঃ শক্তির আদেশ, উপদেশ, নির্দেশ, চাপ, প্ররোচনা শুনতে চাই না। আমরা এক জাতি হিসাবে এই যুদ্ধ টেনে নিয়ে যাব এবং লক্ষ্য হাসিল না হওয়া পর্যন্ত চালিয়ে যাব। 

স্যার, পরিশেষে সংসদ সম্পর্কে একটা কথা বলতে চাই। শেষ মহাযুদ্ধের সময় চার্চিলের সেই বিখ্যাত উক্তি......

শ্রী অর্জুন অরোরা (উত্তর প্রদেশ); চার্চিল নয়, এটা চেম্বারলেইনের উক্তি। 

শ্রী এম এস গুরুপদস্বামীঃ উনি বলেছিলেন যুদ্ধের সর্বোচ্চ উপকরণ হতে যাচ্ছে সংসদ। যুদ্ধের সময় ব্রিটিশ পার্লামেন্ট সব সময় বসত। তাঁরা দিনে কিংবা রাত যেকোন সময় সংসদ আহবান করত। সংসদ ছিলো ফ্যাসিস্টদের বিরুদ্ধে যুদ্ধের সরকারের শক্তিশালী আত্মরক্ষার উপায়। ঠিক একইভাবে আমি সরকারের নিকট এবং এই সংসদের প্রত্যেক সহকর্মীর নিকট আবেদন করছি দিনে দিনে সংসদ যেনো আহবান করা হয় এবং সংসদকে সরকারের মিত্র হিসাবে ভূমিকা রাখে। সংসদ এবং সরকারের ভিতর কোনো তফাৎ নেই, এই দুয়ের ভেতর শুধুমাত্র ঐক্যমত্য এবং সৌহার্দ্য বিদ্যমান। চেয়্যারম্যান আপনার মাধ্যমে আমি বলতে পারি কি- প্রতিদিন কয়েক ঘন্টার জন্য হলেও আমরা কি সংসদে বসতে পারি না? সরকারকে সমালোচনা করার জন্য নয় বরং সরকারের এই অসাধারণ কাজ এবং উদ্দেশ্য- এর সাথে আরো এবং আরো সংহতির জন্য। শেষে আমি আবার বলছি পাকিস্তানের বিরূদ্ধে এই যুদ্ধের ব্যাপারে আমার দল মনপ্রাণ দিয়ে এই সরকারের সমস্ত কর্মকান্ডের সাথে সংহতি প্রকাশ করছে। আমরা আশা করি এবং বিশ্বাস করি খুব দ্রুত, এমন কি আগামী বড়দিনের আগে, স্বাধীন সার্বভৌম বাংলাদেশ- এর অভ্যুদয় দেখব। আমরা আরো আশা করি এবং বিশ্বাস করি আমরা এই উপমহাদেশে একটা স্থায়ী স্থিতি এবং শান্তি প্রতিষ্ঠা করব। 

শ্রী পীতাম্বর দাস (উত্তর প্রদেশ); মাননীয় সভাপতি মহাশয়, ভারত বর্ষের শান্তিপ্রিয়তা ও সহনশীলতা বিশ্ববিখ্যাত, এবার আমাদের সহনশীলতায় পরাকাষ্ঠা হয়ে গেছে: আমাদের দুর্ভাগ্য পাকিস্তান সব সময় উল্টা বুঝেছে। 

আমাদের সৌজন্যতা তারা কাপুরুষতা ভেবেছে। আমাদের সম্পর্কে এও বলা হয়েছে “তারা পাল্টা আঘাত করতে অনেক সময় নেয় কিন্তু যখন সেটা করে তখন তারা সেটা ভীষন ক্ষিপ্রতার সাথে করে। “ এবং আমি আনন্দিত সেই সময় সমাগত। 
মহোদয়, বিজয়ের প্রশ্নে আমাদের সন্দেহের কোন কারন নেই কেননা, প্রথমতঃ যে জন্য আমরা সর্বদা সংগ্রামরত ও বিবদমান তার নিজস্ব একটা দৃঢ়তা ও সাত্ত্বিকতা আছে। উপরন্ত পাকিস্তান আজ যে শক্তিসমূহের সেবা করছে তাদের অস্ত্র ১৯৬৫ এর যুদ্ধেও তার পক্ষে কাজ করতো। সে সময় পাকিস্তানের দুই বড় ভাই মিলে মিশে কাজ করত আজ পশ্চিম পাকিস্তানের এক পা বাংলাদেশে বাধা পড়েছে, আর সে যে মিত্রদের সেবা করে তাদের মধ্যে একজন রাশিয়ার সংগে জড়িয়ে পড়েছে, অন্যজন আপন রক্ষার জন্য তার প্রতিপক্ষ রাশিয়ার সাথে সমঝোতা করে চলছে। অতএব বিজয়ের ব্যাপারে সন্দেহের কোনো অবকাশ নেই। আমরা অবশ্যই হৃদয় দিয়ে এগিয়ে যাবো এবং উপরে ঈশ্বর আছেন। 

এর সংগে সংগে আমরা অবশ্যই আমাদের ইতিহাস দেখব, প্রাচীন ও পরবর্তীকালের ইতিহাস আমরা দেখব, সংঘর্ষে ভারত কখনো হার মানেনি। সংঘর্ষে আমরা সবসময় বিজয়ী হয়েছি। আমরা হেরে থাকলে আপোষের মধ্যে হেরেছি। সুতরাং বর্তমান ইস্যুতে বৈঠকে বসে আজ আপোষের কোন অবকাশ নেই, প্রধানমন্ত্রীও এ কথাই বলেছে, “সত্যারূঢ় দলের অন্যান্য লোকেরাও একই কথা বলেছেন। আমরা আরেকটা তাসখন্দ মেনে নেবো না। আমি একে স্বাগত জানাই। এরূপ দৃঢ়তা ও সংকল্প নিয়ে আমাদের উপর আরোপিত যুদ্ধের মোকাবিলা করতে আমরা সামনে চলব। 

শ্রী দয়াভাই ভি প্যাটেল (গুজরাট)ঃ মিঃ চেয়ারম্যান স্যার, আমার পুর্বের বক্তা এবং বিরোধীদলীয় নেতার মুখ নিঃসৃত বক্তব্যের সাথে একাত্ম হবার জন্য আমি কৃতজ্ঞবোধ করছি। আমরা যে আগ্রাসন মোকাবেলা করছি তার সাথে পুরো সংসদ এবং পুরো জাতি সরকারের সাথে আছে। এই যুদ্ধ আমাদের কারণে সংগঠিত হয়নি। আমাদের প্রধানমন্ত্রী সর্বোচ্চ চেষ্টা করেছিলেন এটা এড়াতে এবং এমন এক সময়ে যখন দেশে তাঁর উপস্থিতি খুবই জরুরি ছিল কিন্তু তিনি বিদেশে যাবার বিপদজ্জনক পদক্ষেপ নিয়েছেন সারা বিশ্বকে বোঝাতে যে এখানে আসলে কি ঘটছে। আমাদের মতপার্থক্য থাকতে পারে। আমরা প্রায়ই এই ব্যাপারে এই সংসদে যুক্তি পাল্টা-যুক্তিসহ বিতর্ক করেছি কিন্তু এখন আর সেটা করার সময় নয়। আজ একাত্ম হবার জন্য কথা বলার সময় যাতে আমরা এই আগ্রাসনকে সঠিকভাবে মোকাবেলা করতে পারি। এবং আমার পুর্ব বক্তা সঠিকভাবে চিহ্নিত করেছেন, আসুন আমরা এই সুযোগটাকে কাজে লাগিয়ে বিজয়ী হই এবং একটা স্থায়ী শান্তি নিয়ে আসি। এবং আমরা যে পুর্বের কোনো ভুল, দুর্ঘটনা বা দুর্ভাগ্যের পুনরাবৃত্তি না করি। আসুন আমরা আমাদের কার্ডটা সঠিকভাবে খেলি। আসুন আমরা বিজ্ঞের মতো আচরণ করি এবং আমি অনেকবছর ধরে এই উপমহাদেশে শান্তি দেখতে চাই। 

শ্রী ভুপেশ গুপ্ত (পশ্চিম বাংলা)ঃ আমরা আরো একবার পাকিস্তানি শাসকের নিষ্ঠুর চ্যালেঞ্জ এবং আগ্রাসনের মুখে। আমরা একটা শান্তিপ্রিয় জাতি এবং এতগুলো বছর ধরে পাকিস্তানের কাছে শান্তি ছাড়া কিছু চাইনি। দুর্ভাগ্যজনকভাবে আমেরিকার সাম্রাজ্যবাদী দ্বারা সমর্থিত পাকিস্তানি শাসকরা দুই দেশের জনগণের বন্ধুত্বের মধ্যে কাঁটা হয়ে দাড়িয়েছে। এমন কি এই সংকটপূর্ণ সময়ে আমরা পশ্চিম পাকিস্তানের জনগণ যারা নিজেরাই তাদের শাসকদের অত্যাচার এবং বিশ্বাসঘাতকতায় অতিষ্ট তাদের প্রতি কোনো বিদ্বেষ পোষণ করি না। এই যুদ্ধ আমাদের উপর চাপিয়ে দেয়া হয়েছে শুধুমাত্র আমরা বাংলাদেশের গৌরবোজ্জ্বল স্বাধীনতা সংগ্রামে সহায়তা করার কারণে, শুধুমাত্র আমাদের নীতি ও মুল্যবোধ পশ্চিম পাকিস্তানি শাসক ও তাদের সাম্রাজ্যবাদী পৃষ্টপোষকদের নিকট নতি স্বীকার না করার কারণে। এই যুদ্ধ আমাদের উপর ঠেলে দেয়া হয়েছে কারণ পশ্চিম পাকিস্তানি সৈন্যরা বাংলাদেশ এর যুদ্ধক্ষেত্র থেকে পশ্চাদপসরণ করছে। যত দিন যাচ্ছে পশ্চিম পাকিস্তানি সৈন্যরা অবস্থান বদল করছে এবং শক্তিশালী বাংলাদেশের মুক্তিবাহিনীরা দুর্বিনীতভাবে এগিয়ে যাচ্ছে। এই কারণে পশ্চিম পাকিস্তানী শাসকরা ক্ষিপ্ত হয়ে পাগলের মতো জুয়া খেলছে, অধিক বেপরোয়া হয়ে উঠছে কিন্তু আমরা জানি তারা যখন মরিয়া হয়ে উঠে তারা আইন কিংবা মানুষের প্রতি শিষ্টতা থোরাই পরোয়া করে। তাদের সব ধরনের আক্রমণ ও বিশ্বাসঘাতকতার সম্মুখীন হবার জন্য আমাদের প্রস্তুত থাকা জরুরি। আমাদের দেশ আক্রমণ করার মতো দুঃসাহস পাকিস্তানি সামরিক শাসকরা দেখাতে পেরেছে কারণ পিছন দিক দিয়ে সাম্রাজ্যবাদী আমেরিকা তাদের অস্ত্র ও অন্যান্য সহায়তা প্রদান করছে। এই সহায়তা না পেলে তারা হয়ত এরকম বিপদজ্জনক যুদ্ধে ঝাপিয়ে পড়ত না, যা ভালো কোনো কিছু বয়ে আনে না। আমরা ও পাকিস্তানের জনগণ যে মুল্যবোধ লালন করি তা এর ফলে অত্যন্ত ক্ষতি হবে। আমাদের লক্ষ্য অত্যন্ত পরিষ্কার। এই যে যুদ্ধ যেটা আমাদের উপর চাপিয়ে দেয়া হয়েছে সেখানে আমাদের অখন্ডতা রক্ষা ছাড়া আর কোনো লক্ষ্য নেই। এবং আমাদের সকল একতা, শক্তি এবং সামর্থ্য দিয়ে আমরা আমাদের অখন্ডতা রক্ষা করব। যদি পাকিস্তানি শাসক এবং তাদের সাম্রাজ্যবাদী প্রভু যদি এমন চিন্তা করে যে, এভাবে তারা বাংলাদেশ-কে দেওয়া আমাদের সহায়তাসমুহ নিরস্ত করতে পারবে তাহলে তারা মস্ত ভুল করছে। পাকিস্তানি শাসকদের এধরনের আগ্রাসন বাংলা দেশ- কে স্বাধীনতা যুদ্ধে জয়ী হবার জন্য দেয়া সহায়তাসমুহ আরো জোরদার করার আমাদের সংকল্প- কে বরং আরো শক্তিশালী করবে। আমরা সম্পূর্ণ পরিষ্কারভাবে বলে দিতে চাই- বাংলা দেশ এর স্বাধীনতাকে দুনিয়ার কোনো শক্তি রুখতে পারবে না। এই প্রসঙ্গে আমি উল্লেখ করতে চাই - আমাদের দায়িত্ব প্রকাশ্যে এবং সম্পুর্ণভাবে গ্রহন করে বাংলা দেশ কে স্বীকৃতিদানে আমাদের আর আদৌ দেরী করা উচিৎ না। আমেরিকান ও অন্যরা আমাদেরকে প্রতারণা করেছে। তারা বাংলা দেশ ইস্যুকে আন্তর্জাতিক ইস্যুতে পরিণত করার অপচেষ্টা করছে এবং এটাকে ভারত ও পাকিস্তানের মধ্যকার বিরোধ নাম দিয়ে পার পেতে চাইছে। সেটা কক্ষনো ভারতের মাটিতে হবে না, আমরা নিশ্চয় আমাদের মাটি রক্ষা করব এবং বাংলা দেশের ব্যাপারে আমারা আমাদের সার্বিক সহায়তা প্রদান করব যাতে তারা বাংলা দেশের স্বাধীনতা সংগ্রাম জ্বলজ্বলে বাস্তবতায় পরিণত হয়। সেটাই আমাদের লক্ষ্য হওয়া উচিৎ। 

এই মুহুর্তে আমার বেশি কিছু বলার দরকার নেই। এটা দুঃখের এবং লজ্জাজনক যে চিনা সরকার পাকিস্তান এবং সাম্রাজ্যবাদী শক্তির পিছনে দাঁড়িয়েছে। কিন্তু আরো সমাজতান্ত্রিক দেশ আছে। আমাদের বন্ধু সোভিয়েত ইউনিয়ন রয়েছে যারা সবসময় আমাদের সমস্যা ও অসুবিধায় পাশে আছে। অন্যান্য সমাজতান্ত্রিক দেশসমুহ আছে যারা নিঃসন্দেহে পরিস্থিতি বুঝবে এবং আমাদের প্রশংসা করবে। আমরা ন্যায়যুদ্ধের সম্মুখীন। আমরা মানবিক মর্যাদা রক্ষায় যুদ্ধ করছি যা আমরা জোয়ান ও জনগণের রক্তের বিনিময়ে সমুন্নত রাখছি। আন্তর্জাতিক সম্প্রদায় এবং সর্বোপরি স্বাধীনতা ও শান্তিকামী মানুষের কাছ থেকে যথাযোগ্য মর্যাদা আশা করছি। 

সবশেষে স্যার আমি বসার আগে আমি আমার পার্টির তরফ থেকে প্রতিরক্ষা ইস্যুতে সরকারের প্রতি সব রকম সমর্থন নিশ্চিত করছি কারণ এটা কোনো দলীয় ইস্যু নয়। এটা একটা জাতীয় ইস্যু এবং এই চ্যালেঞ্জ এবং হুমকি পুরো জাতি অভুতপূর্ব একতাবদ্ধভাবে মোকাবেলা করবে। সাম্প্রদায়িক শান্তি ও সম্প্রীতি এই মুহুর্তে আগের যে কোনো সময়ের চাইতেও অনেক বেশি গুরুত্বপূর্ণ। আমাদের সমস্ত নৈতিক শক্তি, আমাদের সমস্ত প্রচেষ্টা দিয়ে এই বিষয়টি সমুন্নত রাখবো। এটাই আমাদের আদর্শ, এটাই আমাদের বর্ম। বিভিন্ন সম্প্রদায়ের মধ্যে একতাই আমাদের সুরক্ষার ঢাল। সাম্প্রদায়িক সন্দেহ ও অবিশ্বাস ছড়িয়ে কেও যেনো পরিস্থিতির সুযোগ না নিতে পারে সেদিকে কঠোর লক্ষ্য রাখতে হবে। এই সাধারণ সংগ্রাম এবং যুদ্ধে আমরা সবাই ভাই। সব ধর্ম, সম্প্রদায়ের সদস্য; বিভিন্ন রাজনৈতিক ও অন্যান্য সমিতির সদস্যের শক্তির উৎস এই কঠিন ঐক্য। আমি মনে করি সরকার এই ঐক্যের উপর নির্ভর করতে পারে। স্যার, আমি আশা করি একই সময়ে সরকার প্রতিক্রিয়াশীল এবং স্বার্থান্বেষী গোষ্টীকে এই পরিস্থিতির কোনোরূপ সুযোগ দেবে না। এই চ্যালেঞ্জিং পরিস্থিতি মোকাবেলায়- গণতান্ত্রিক অধিকার এবং জনগণের স্বাধীনতাকে সম্মান করা আবশ্যক এবং তাদের পূর্ণ ন্যায়সঙ্গত ভূমিকা পালন করতে দেয়া উচিৎ যাতে করে আমাদের মহান জাতি তাঁর সাহস প্রমাণ করতে পারে এমনকি এই সংকটের সময় যখন একটা যুদ্ধ আমাদের উপর চাপিয়ে দেয়া হয়েছে। যারা জাতীয় প্রতিরক্ষার ব্যাপারে কাজ করছেন তাদের প্রতি আবার আমরা আমাদের অঙ্গীকার এবং সংহতি প্রকাশ করছি। বাংলাদেশের বীর স্বাধীনতা যোদ্ধা এবং জনগণের প্রতি আমরা আমাদের উষ্ণ ভালোবাসা জানাচ্ছি। আমাদের হৃদয় তাদের প্রতি নিবেদিত। যতক্ষণ না পর্যন্ত শেষ পশ্চিম পাকিস্তানি সৈন্য বাংলাদেশ ছেড়ে না যাবে ততক্ষণ পর্যন্ত তাদের দুর্গ গুড়িয়ে দেয়া হবে। আমাদের পক্ষ থেকে কোনো বিরতি বা তীব্রতা কমবে না। আবার আমার শুধু এই-ই বলার আছে- আসুন আমরা এই চ্যালেঞ্জ সাহসের সাথে, একতা’র সাথে এবং বিশ্বাসের সাথে মোকাবেলা করি যে আমরা জিতব এবং সেই সাথে বাংলদেশ এর জনগণ জয়লাভ করবে। 

শ্রী এন জি গারাই (মহারাষ্ট্র)ঃ যদিও আমার পার্টির সহকর্মীদের সাথে এই ব্যাপারে পরামর্শ করার মতো তেমন সময় পাইনি, তবুও আমি সম্পূর্ণ আত্মবিশ্বাসের সাথে বলছি যে- আমাদের মাতৃভূমির সার্বভৌমত্ব ও অখন্ডতা রক্ষার প্রশ্নে সব ধরণের উদ্যোগ সাথে আমার পার্টি দৃঢ়ভাবে সংহতি প্রকাশ করছে। এই মুহুর্তটা আমি ভারতের ইতিহাসের টার্নিং পয়েন্ট হিসাবে দেখছি। আমার দৃঢ় বিশ্বাস এই আগুন থেকে এক নতুন ভারতের জন্মলাভ হবে। শুধুমাত্র আমাদের মুল্যবোধ ও স্বাধীনতা রক্ষা নয় বরং আমাদের প্রতিবেশী বীর বাংগালীদের স্বাধীনতা ও মুল্যবোধ রক্ষার্থে আমাদের একই আগ্রাসী শক্তিকে প্রতিহত করা অধিকার রয়েছে। 
আমি আমাদের দেশের সর্বক্ষেত্রের মানুষ এর প্রতি আবেদন করতে চাই- বিশেষ করে ছাত্র, যুবা, কৃষাণ, মজদুর এবং অতি অবশ্যই ব্যবসায়ী ও শিল্পপতি তাঁরা যেন তাদের সর্বোচ্চ আত্মত্যাগ করেন। 

শ্রী কে পি সুব্রামানিয়া মেনন (কেরালা) ঃ সভাপতি সাহেব, স্যার, পাকিস্তানি মিলিটারি চক্র নির্বোধ এবং ইচ্ছাকৃতভাবে আমাদের বিমানঘাঁটি গুলোর উপর হামলা চালিয়েছে এবং আমাদের সীমায় বোমাবর্ষণ করেছে যেটা একটা যুদ্ধ ডেকে নিয়ে এসেছে যেটা সর্বোতভাবে আমরা চাইনি। কিন্তু স্যার, নির্মম পাকিস্তানী সামরিক জান্তার বিরুদ্ধে বাংলাদেশের জনগণ স্বাধীনতার জন্য যেভাবে লড়ে যাচ্ছে তাদের প্রতি আমাদের জনগণের সাহায্য, সমর্থন এবং অংশগ্রহণ এর পরিণাম হিসাবে এই যুদ্ধ আমাদের উপর চাপিয়ে দেয়া হয়েছে। 

আমাদের পার্টি সবসময় বলে এসেছে এবং আমি খুশি যে এই-ই সংসদেই গতকাল আমি পূনরাবৃত্তি করেছিলাম যে- যদি আমাদের জনগণের সর্বসম্মত ইচ্ছা যে তাঁরা বাংলাদেশের জনগন-কে তাদের স্বাধীনতা লাভে সাহায্য করবে তাহলে আমাদেরকে পাকিস্তানী সেনা চক্রের যুদ্ধ মোকাবেলা করতে হবে, এবং তখন সার্বভৌমত্ব এবং আঞ্চলিক অখন্ডতা রক্ষা করার জন্য সারাদেশের মানুষ একটি একক মানুষ হিসাবে ফুঁসে উঠবে। আমি আমাদের পার্টির সেই অবস্থান এই মহান সংসদে আবার পূনরাবৃত্তি করতে চাই। 

একই সময়ে আমি এই সুযোগে এই পরিস্থিতির অন্তর্নিহিত কিছু নির্দিষ্ট বিপদ সম্পর্কে বলতে চাই; সবার প্রথমে আমরা স্পষ্ট করতে চাই আমরা এই যুদ্ধটা লড়ছি বাংলাদেশের জনগণের জন্য; এবং এটাই সঠিক সময় আমাদের যুদ্ধটা বাস্তবসম্মত করতে, বোধগম্য করতে, এক্ষুনি এখানে বাংলাদেশকে স্বীকৃতি প্রদান করতে হবে। এই ব্যাপারে বিন্দুমাত্র দেরী করা ঠিক হবে না। সর্বোপরি আমরা কি কারণে যুদ্ধ করছি যদি না আমরা বাংলাদেশের জনগণের জন্য যুদ্ধ করি? এবং আমাদেরকে উগ্র দেশপ্রেমের বিপদ থেকে সতর্ক থাকতে হবে যেনো সেটা পাকিস্তানের জনগণের বিরুদ্ধে যুদ্ধে পরিণত না হয় কারণ সেটা গোটা ব্যাপারটা ব্যর্থতায় পর্যবাসিত করে দেবে। বস্তুতঃ আমরা যে কর্মকান্ড চালাচ্ছি অর্থাৎ আমরা বাংলাদেশের গণতন্ত্র এবং মানবাধিকার রক্ষায় সংগ্রাম করছি সেটা যেনো এটাও দেখায় যে আমরা গোটা পাকিস্তানের জনগণের গণতন্ত্র এবং মানবাধিকার রক্ষায় পাকিস্তানি সামরিক জান্তার বিরুদ্ধে সংগ্রাম করছি যারা মুলত জনগণকে অত্যাচার করছে। অতএব আমাদের উগ্র দেশপ্রেমের ফাঁদে পড়লে চলবে না বরং আমাদেরকে স্পষ্ট থাকতে হবে কে আমাদের শত্রু এবং কাদের বিরুদ্ধে আমাদের যুদ্ধ। 

তৃতীয়তঃ আরো একটা বিপদ আছে; নির্দিষ্ট কিছু অংশ আছে, নির্দিষ্ট কিছু প্রতিক্রিয়াশীল চক্র আছে যারা দেশের এই পরিস্থিতিতে সাম্প্রদায়িক বিবাদ উসকে দেবার চেষ্টা করবে; সংখ্যালঘুদের বিরুদ্ধে ঘৃণার বিষ উসকে দেবার চেষ্টা করবে। স্যার, আমাদের যুদ্ধ বাংলাদেশের জনগণের পক্ষে, তাদের প্রতি আমাদের সমর্থনের সারমর্ম হলো- গণতন্ত্রের জন্য সংগ্রাম, ধর্মনিরপেক্ষতার জন্য সংগ্রাম এবং সার্বজনীন ভারতীয় জনগণের জন্য সংগ্রাম। অতএব, স্যার, বাংলাদেশ এর প্রতি সমর্থন দানে আমরা যদি এহেন সাম্প্রদায়িক মনোভাবে জড়িয়ে পড়ি তাহলে আমাদের সংগ্রামের উদ্দেশ্য এবং উৎসর্গ বিফল হবে। তাই, আমাদের আরো সতর্ক হওয়া জরুরি যে আমরা যেনো দেশের সংখ্যালঘুদের সাথে কোনোরূপ সাম্প্রদায়িক সংঘাত এবং বিরোধে যেনো জরিয়ে না পড়ি। এবং আমি নিশ্চিত যে এই সময় সারাদেশ একতাবদ্ধ থাকবে এবং আমাদের উৎসর্গ- কে সাফল্যে রূপদান করবে। 
ধন্যবাদ। 

শ্রী কাঞ্চি কল্যানসুন্দারাম ( তামিল নাড়ু)ঃ সভাপতি সাহেব, এই ক্রান্তিলগ্নে, আমরা এক গুরুতর সংকটের মধ্য দিয়ে যাচ্ছি। ভারতীয় উপমহাদেশের উপর পাকিস্তানের আক্রমন প্রথম বারের মতো নয়। এর আগেও আরো ২ বার তারা আক্রমন করেছিলো। একইভাবে, আবারো যুদ্ধবাজ পাকিস্তানীরা এখন আমাদের বিরুদ্ধে আগ্রাসন শুরু করেছে। আমরা শান্তিপূর্ন ভাবেই বাস করছিলাম। আমাদের বিরুদ্ধে পাকিস্তানের এ আগ্রাসন নিন্দার যোগ্য। এখন আমাদের পাকিস্তান কে উচিত শিক্ষা দেয়া যেনো তারা আবার ও আক্রমন করার সাহস না হয়। যে যুদ্ধ আমরা এখন করছি, তা শুধুমাত্র আমাদের স্বাধিনতাকে কে রক্ষার জন্য নয়, একটি মহৎ উদ্দেশ্যে। পাকিস্তানের জনগনের গনতান্ত্রিক অধিকার রক্ষার উদ্দেশ্যে আমরা এই যুদ্ধ করছি। আমরা শুধু আমাদের দেশের গনতান্ত্রিক অধিকার রক্ষার জন্য এ যুদ্ধ করছি না, পাকিস্তানের জনগনের গনতান্ত্রিক অধিকার রক্ষায় আমরা যুদ্ধ করছি। যুদ্ধংদেহী এই পাকিস্তানী শাষকদেরকে শিক্ষা দিতে হবে। পাকিস্তানীদের সাথে এটাই আমাদের শেষ যুদ্ধ হওয়া উচিত। আমাদের লক্ষ্য রাখতে হবে যে, আবার পাকিস্তান আমাদের আক্রমন করার সাহস না পায় এবং আবারো তাদের লেজ কেটে দেয়া হবে। যতদিন আন্তর্জাতিক মানচিত্রে পাকিস্তান আছে, আমাদের বুঝিয়ে দিতে হবে যে আমাদের সাথে শান্তিমতো থাকতে  হবে, এবং এই মুহুর্তেই পাকিস্তান কে এই বিষয়টি বোঝাতে হবে। আমার মনে হয় এই যুদ্ধ অবধারিত এবং এখন এই যুদ্ধ চলছে; আমরা চাই না এই যুদ্ধ আরেক “তাসখন্দ” এ পরিনত হোক। ইতিমধ্যে আমরা জানি যে, তাসখন্দ চুক্তিতে আমাদের জন্য কি করা হয়েছে। ইংরেজীতে একটি প্রবাদ আছে, "চরম শত্রুকেও তার প্রাপ্য পাওনা বুঝিয়ে দাও। এই সংকটকালে, পাকিস্তান শুধু একটাই ভাষা বুঝবে তা হলো আঘাতের জবাব আঘাত দিয়েই করতে হবে। 

এই ক্রান্তিলগ্নে, D.M.K পার্টির পক্ষ হতে, আমি, ভারতের অখন্ডতা ও স্বাধীনতা বজায় রাখার জন্য আমাদের আন্তরিক ও অকুন্ঠ সহযোগিতা দিতে এবং ত্যাগ স্বীকার করতে ভারতবাসীর সাথে আছি। 
ধন্যবাদ

শ্রী বি. ভি আবদুল্লা কয়া (কেরালা)ঃ জনাব সভাপতি, স্যার, যা ভেবেছিলাম ঠিক তাই – আমাদের ভারতীয় সাম্রাজ্যের উপর পাকিস্তানের আগ্রাসন খুবই পরিকল্পিত ভাবে শুরু করেছে। প্রত্যেক ভারতীয় নাগরিক সে হিন্দু অথবা মুসলিম, শিখ অথবা খ্রীষ্টান তাদের পবিত্র কর্তব্য হলো, যার যা কিছু আছে সবকিছুকে উৎসর্গ করা এবং নিজের শেষ রক্ত বিন্দু দিয়ে হলেও  প্রান প্রিয় ভারত মাতা কে রক্ষার করা। যুদ্ধ ততদিন চলবে যতদিন পর্যন্ত শত্রু একেবারে নিশ্চিহ্ন হয়ে যায়  এবং ভবিষ্যতে ভারত সীমানা  যেনো চিরতরে এ ধরনের আগ্রাসন থেকে নিরাপদে থাকতে পারে। আমি আমার পক্ষ থেকে এবং আমার পার্টি – ভারতীয় ইউনিয়ন মুসলিম লীগের পক্ষ থেকে, সরকারকে আমাদের পুরো উদাত্ত হৃদয়ের সমর্থনের অঙ্গীকার করছি, এবং এই  সময়ে অবিবেচক পাকিস্তানের আগ্রাসন থেকে  দেশকে সুরক্ষার জন্য আমরা আমাদের সবকিছু ত্যাগ করতে প্রস্তুত। 

শ্রী কুম্ভ্রাম আর্য ( রাজস্থান)ঃ সভাপতি মহাদয়... এ পর্যায়ে আমাদের এই প্রতিজ্ঞা ও নিষ্ঠার সাথে ঐক্যবদ্ধ হতে হবে যে বাংলাদেশেও গনতান্ত্রিক সরকার প্রতিষ্ঠা হোক এবং ভারত তার অখন্ডতা নিয়ে পাকিস্তান কে এমন একটি শিক্ষা দিক যে, জীবনে সে যেন আর মাথা উঠানোর ধৃষ্ঠতা না দেখায়। এজন্য এ দেশের প্রতিটি মানুষ বিশেষ করে যাদের রক্তে তেজ আছে তারা ঐক্যবদ্ধ হয়ে যাক। তারা ক্ষেতেও কাজ করে এবং যুদ্ধের ময়দানে পাকিস্তানকে শিক্ষা দেবার জন্য ও কাজ করে এবং এর সাথে তারা এও চায় যে একবার তাদের সম্মখে বিক্ষেপিত পা কারো কথায়, কারো চাপে, কোন সমঝতায় আর পেছন ফিরবে না। এ ব্যাপারে আমরা দৃঢ় প্রতিজ্ঞ। আমাদের দেশ সবসময় শান্তি বজায় রেখে চলেছে সামনেও শান্তি বজায় রাখার উদ্দেশ্যে পাকিস্তানকে শিক্ষা দেবার জন্য প্রস্তুত তার অন্য কোন ইচ্ছা নেই। 

এক্ষেত্রে আমি শুধু বলবো দল, আমি এবং আমার সঙ্গে সংশ্লিষ্ট জনসাধারন সকলে এ দেশের জন্য শুধু সহযোগীতা নয় রক্ত দেবার জন্য প্রস্তুত কিন্তু এই রক্তের বিনিময়ে পরিষদের কাছে শুধু একটি প্রত্যাশা যে স্থানে আমাদের রক্ত বইবে ঐ মাটিতে আমাদের অধিকার যাতে স্থায়ী হয়... 

*সরদার নরেন্দর সিংহ বার ( পাঞ্জাব)ঃ সভাপতি মহোদয়, আমাকে বলার সুযোগ দেয়ায় আমি আনন্দিত। দেশে সামান্য উদ্বিগ্নতা আছে কিন্তু এর মাঝে আমি কিছু প্রসন্নতাও বোধ করছি এই মনে করে যে, জাতি এবার তার শৌর্য দেখাবার এবং শত্রুর দাঁত ভেঙ্গে দেবার একটি সুযোগ পেয়েছে। 

যুদ্ধ করার ব্যাপারে, মৃত্যুকে আলিংগন করার ব্যাপারে আমার জাতি আপনার সঙ্গে রয়েছে এবং সর্ব ক্ষেত্রে আপনার সহযোগিতা করবে। ( মূল ভাষন উর্দুতে) 

শ্রী আই সি চাগলা (মহারাষ্ট্র)ঃ জনাব সভপতি, ১৯৪৭ সালে যখন আমরা স্বাধীন হই, পন্ডিত জওহরলাল নেহেরু এর সেই সময় একটি বিখ্যাত অভিব্যাক্তি ছিলো, যে তিনি নিয়তিতে বিশ্বাস করতেন। ভাগ্যের সাথে সম্পর্ক রাখতেন। আমার কাছে মনে হয়, এটা আমদের নিয়তির সংযোগ স্থল। ১৯৪৭ সালের সেই সময়ে, আমরা নতুন ভারত গড়ার প্রচেষ্টার মাধ্যমে ভাগ্যের সাথে মোকাবেলা করেছিলাম। আমার বক্তব্য এই, এবারো আমরা ভাগ্যের সাথে সাড়া দেবো সাহস, একতা, সংহতির মাধ্যমে। 

স্যার এই যুদ্ধ শুধু আমাদের দেশের ভবিষ্যতের উপরই প্রভাব ফেলবে না, পুরো দক্ষিন এশিয়ার উপর প্রভাব ফেলবে। কথায় আছে, ইশ্বর যদি কাউকে ধ্বংস করতে চায়, তো প্রথমে তাদেরকে পাগল বানিয়ে দেয়। জেনারেল ইয়াহিয়া খান হচ্ছে একজন উন্মাদ। এটা আমরা সবাই জানি। সে তার ধ্বংসের পথেই যাচ্ছে। কিন্তু আমি এই বিষয়ে আরো গুরুত্ব আরোপ করতে চাই। পাকিস্তানের সাথে এটাই আমাদের শেষ যুদ্ধ হোক। যখন আমি পাকিস্তানের ধ্বংসের কথা বলছি, আমি বলতে চাই, আমি পাকিস্তানের ধ্বংস দেখতে চাই। যখন আমি পাকিস্তান ধ্বংসের কথা বলি, তখন যে কারনগুলো আসে, তা হলো সামরিক একনায়ক্তন্ত্র, সামরিক স্বৈরশাষন, ভারতীয় দ্ব-জাতিতত্ত্ব, গনতান্ত্রিক অধিকার দমন, এবং জাতিসংঘের সনদে সন্নিবেশিত প্রতিটি মুলনীতি। 

আবার অন্যদিকে, আমরা গনতন্ত্রের জন্য, স্বাধীনতার জন্য, প্রতিবেশী সুলভ মনোভাবের কারনে সোচ্চার হয়েছি কারণ এসকল বৈশিষ্ট্যগুলোকে আমরা দাম দেই। তাই, স্যার, এই যুদ্ধ শুধু সীমান্তবর্তী দুই দেশ পাকিস্তান ভারতের মধ্যে যুদ্ধ নয়, এটি দুই মতবাদের মধ্যে যুদ্ধ এবং আমি বলতে চাই যতদিন  না আমরা পাকিস্তানের এই অন্যায় কে ধ্বংস করে দিতে পারবো আমরা পৃথিবীর এই অংশে কখনোই শান্তি আনতে পারবো না। 

স্যার এবার আর আত্নরক্ষামূলক যুদ্ধ নিয়ে আর কোন কথা নয়। যথেষ্ট হয়েছে, পাকিস্তানের সাথে এটি এখন আক্রমনাত্নক যুদ্ধ। আমরা সব সময়ই চেয়েছি যুদ্ধ কে এড়াতে যতটুকু করা সম্ভব। কিন্তু, স্যার এখন বিবাদের সূত্রপাত হয়ে গেছে যা-  বেরিয়ে আসার সব বেরিয়ে আসুক এবং এই ঝামেলা চিরতরে শেষ করে দিতে হবে। 

স্যার আমি এর সাথে আরো বলতে চাই, পাকিস্তান পাপকে ধারন করে এবং এর শেষ হচ্ছে সহিংসতার মধ্য দিয়ে। পাকিস্তানের একটি অংশ ইতিমধ্যে ধ্বংস হয়ে গেছে। বাংলাদেশ যা পাকিস্তানের একটি অংশ যা গঠিত হয়েছিলো পাকিস্তানের অধিকাংশ অংশ নিয়েই। কিন্তু যা ছিলো তার সবই ধ্বংস হয়ে গেছে ইয়াহিয়া খানের কীর্তিকলাপে। কিন্তু আমি আমার বন্ধু গুপ্তার সঙ্গে সহমত প্রকাশ করবো যে, আজ প্রথমে বাংলাদেশকে স্বীকৃতি দিতে হবে। আর ইশ্বরের দোহাই এটাই হবে আমাদের প্রথম উত্তর। আমি জানি আন্তর্জাতিক চাপ আমাদের উপর আছে। এক বিজ্ঞ ব্যাক্তি নিউইয়র্কে বসে থাকবেন এবং তার অন্যান্য  মন্ত্রীসভাসদরা আমাদের বলবেন আমাদের কেমন ব্যাবহার করা উচিত, আমাদের কি করা করা উচিত? কিন্তু আমরা জানি আমাদের কাছে জাতীয় স্বার্থই মূখ্য। ঈশ্বর জানেন আমরা অনেক অপেক্ষা করেছি, আমরা অপমানিত হয়েছি, পাকিস্তানের আগ্রাসন দেখেছি। সে সময় চলে এসেছে যখন আমরা শপথ নিয়েছি যে, এই আগ্রাসন দূর করতে আমরা দৃঢ় সংকল্প বদ্ধ। এবং সাথে এটাও দেখতে চাই না যে ভবিষ্যতে বিশ্বের কোথাও কোন ধরনের আগ্রাসন চলুক। 

স্যার, একটা বিষয়ে আমি সরকার ও প্রধানমন্ত্রী কে আশ্বস্ত করতে চাই, আমার মনে এই সময়ে আমাদের সকল ভেদাভেদ ভুলে যাওয়া উচিত। আমাদের এখন শুধু একটা জিনিসই ভাবা উচিত এবং তা হলো আমাদের দেশকে প্রতিরক্ষা করা এবং পাকিস্তানকে পরাজীত করা। স্যার, আমি প্রধানমন্ত্রী কে আশ্বস্ত করতে চাই যে, আমাদের প্রত্যেক নেতাই তার পিছনে দাঁড়াবে এবং তিনি আমাদের বিজয়োৎসবের দিকে নিয়ে যাবেন। 
শ্রী গংগা শরণ সিংহ( নাম- নির্দেশিত)ঃ প্রিয় সভাপতি মহোদয়, পরস্পরাগত ভাবে আমাদের নীতি এই ছিলো যে, একবার আমরা আর পেছনে ফিরে আসি না। 	আমরা আক্রমন করিনি, অন্যের ভূ-খন্ড দখল করিনি কিন্তু স্বদেশের নিরাপত্তার জন্য আমরা সবসময় সংশ্লিষ্ট ছিলাম। আর আমি যখন দেশের কথা বলি তখন একটি ভূ-ভাগের ধারনা আমার অন্তরে থাকে না, কিছু ব্যাক্তির সমষ্টির মধ্যে সেটি সীমিত থাকে না। আমি আমার দেশকে মানবের উচ্চতম চিন্তাধারা, উচ্চতম দর্শন এবং উচ্চতম নীতির প্রতীক মনে করি। এ প্রতীক আমাদের আদিকাল থেকেই ছিল এবং ভবিষ্যতেও থাকবে। এজন্য আমরা আজ নীতিমালার জন্য ও আমরা অস্ত্র ধারন করি যেগুলোর প্রতীক হচ্ছে আমাদের দেশ। 

সভাপতিঃ মি। চিত্ত বসু। 

শ্রী চিত্ত বসু ( পশ্চিম বাংলা)ঃ স্যার, এটি ইতিহাসের অত্যন্ত গুরুত্বপূর্ন মুহুর্ত এবং জাতির জন্য এক পরীক্ষা। এবং এটি হয়েছে কারন, আমরা যুদ্ধের মধ্যে অবস্থান করছি। এবং এই যুদ্ধ আমাদের ইচ্ছায় হয় নি, এটি আমাদের উপর চাপিয়ে দেয়া হয়েছে। স্যার, জাতির জন্য ডাক এসেছে, সুতরাং সীমান্ত বর্তী এলাকা জুড়ে যে আগ্রাসনের এই প্রতিযোগিতা কে মুখোমুখি করতে হবে। এই যুদ্ধ শুধু আমাদের সার্বভৌমত্ব ও স্বাধীনতা রক্ষার জন্য না এবং আমাদের দেশের একত্রীকরনের জন্যও না, কিন্তু এই যুদ্ধ আমাদের জীবনের আদর্শ রক্ষার, যার জন্য আমরা বেচে আছি তার প্রতিরক্ষায় এবং আমরা আমদের নিজেদের ভুমিতে বেচে আছি, এটাই হলো  গনতন্ত্র, স্বাধীনতা, ধর্মনিরপেক্ষতার  জীবনাদর্শন। 

সুতরাং এই যুদ্ধ আমাদের লালিত আদর্শ রক্ষার যুদ্ধ। এবং এই যুদ্ধের জন্য পূর্ন সংহতির প্রয়োজন কারন এটি একটি পূর্ন যুদ্ধ। এই যুদ্ধে শুধু সীমান্তের প্রতিরক্ষা বাহিনীর সাহসী জোয়ানরাই লড়াই করছে না, বরং লাংগল চালানো মানুষ থেকে শুরু করে কল কারখানার মানুষ এবং সর্বস্তরের জনগন এখানে অংশগ্রহণ করেছে। এটি একটি পূর্নাংগ যুদ্ধ এবং এর জন্য পূর্নাংগ সংহতির প্রয়োজন। আমাদের মনে রাখতে হবে, এই যুদ্ধ সরাসরি পাকিস্তানের জনগনের বিরুদ্ধে নয়। কারন, এটি সম্পর্কে বহির্বিশ্ব অবহিত এবং এটি বার বার পূনরাবৃত্তি করা উচিত যে আমাদের আদর্শ রক্ষার জন্য এই যুদ্ধে অংশ নিতে আমরা বাধ্য হয়েছি। এবং আমার কোন সন্দেহ নেই যে এই সাফল্য এবং জয় নিয়ে এবং ইয়াহিয়া ও ভূট্টোর দাসত্ব থেকে পাকিস্তানের জনগনকে মুক্ত করে এবং স্বাধীনতা নিয়ে আসবো এবং অবাধ স্বাধীনতায় তাদের নিয়তিকে রুপ দিবো। 

দুপুর ১২ টা 

এমতাবস্থায়  আমি অঙ্গীকার করতে চাই, সমস্ত কার্যকলাপে, সরকারের সকল প্রচেষ্টাতে আমার ঐকান্তিক সমর্থন থাকবে। এই ব্যাপারে, আমি মনে করি দেশের সকল রাজনৈতিক দল গুলো নিজেদের মধ্যের ভেদাভেদ ভুলে দেশের প্রতিরক্ষা ব্যাবস্থাকে আরো শক্তিশালী ও নতুন করে রুপদান করবে। 

বিশ্বের সকল শান্তিপ্রিয় ও স্বাধীনতা কামী মানুষের কাছে আমি যুদ্ধবাজ পাকিস্তানকে আর প্রতিপালন না করার ব্যাপারে আবেদন করতে চাই। এবং অনুরোধ করছি তারা তাদের নিজেদের নিজ নিজ সরকারকে সামলাতে অবদান রাখবেন যাতে তারা পাকিস্তানকে কোন প্রকার সাহায্য না করে - যাতে করে এই অঞ্চলে স্থায়ীত্ব ও শান্তি ফিরে আসে। 

আমি আরো একবার সরকারকে আহবান করতে যাই যে, বাংলাদেশের মানুষগুলো তাদের দেশের স্বাধীনতার জন্য বীরের মত লড়াই করছে এবং গনপ্রজাতন্ত্রী বাংলাদেশের জনগনের সরকারকেও অনতিবলম্বে স্বীকৃতি প্রদান করা হোক। কারন, বাংলাদেশের জন্য আমরা বাধ্য হয়েছি এ অবস্থান নিতে। এই পাকিস্তানী যুদ্ধবাজদের অনতিবিলম্বে উপযুক্ত জবাব হবে গনপ্রজাতন্ত্রী বাংলাদেশ সরকারে স্বীকৃতি প্রদান করা। 

স্যার, আরো একবার বলে আমি শেষ করতে চাই যে গনপ্রজাতন্ত্রী বাংলাদেশকে স্বীকৃতি প্রদান করা হোক। 

শ্রী বি ডি  KHOBRAGADE ( মহারাষ্ট্র)ঃ স্যার, যেহেতু আমি এই মহান সংসদের ডেপুটি চেয়ারম্যান হিসেবে নির্বাচিত হয়েছি। গত ২ বছর ধরে, এই সংসদে আলোচিত সবচেয়ে গুরুত্বপূর্ন বিষয়গুলোতে মতামত প্রকাশে আমি আমার নিজেকে বিরত রেখেছি, কিন্তু পাকিস্তান কর্তৃক ছড়িয়ে দেয়া এই আগ্রাসনের এই দৃশ্যে, আমি আমার মতামত প্রকাশ করতে বাধ্য হচ্ছি। আমি ভারতের রিপাব্লিকান দলের পক্ষ হতে দেশের সরকার ও মানুষের সাথে সংহতি প্রকাশ করছি। 

স্যার, বিভিন্ন রাজনৈতিক দলের মুখপাত্ররা তাদের নিজ নিজ মতামত প্রকাশ করেছে এই জাকজমকপূর্ন অনুষ্ঠানে। এই মহান জাতির রাজনৈতিক নেতাদের প্রদেয় মতামতের সাথে আমি আমার একাত্নতা প্রকাশ করছি। 

কিছু সদস্য গন তাদের মতামত প্রকাশ করেছেন এভাবে যে, আমাদের এই সুযোগের সদ্বব্যাভার করা উচিত এবং পাকিস্তানকে উচিত শিক্ষা দেবার প্রচেষ্টা করা উচিত। আমি মনে করিয়ে দিতে চাই এই সংসদে, যে ১৯৬৫ সালে পাকিস্তান আমাদের দেশের বিরুদ্ধে যে বিবাদের সূত্রপাত করেছিলো, আমরা পাকিস্তানকে উচিত শিক্ষা দিয়ে দিয়েছি। সম্ভবতঃ পাকিস্তা সে শিক্ষা ভূলে গেছে, পাকিস্তান পুনরায় আমাদের দেশের বিরুদ্ধে আবারো বিবাদ শুরু করেছে, এবং আমার মনে কোন সন্দেহ নেই যে আমাদের যে জোয়ানরা সামনে থেকে লড়াই করবে, তারা অবশ্যই এমন শিক্ষা দেবে পাকিস্তানকে যা কখনোই পাকিস্তান ভুলতে পারবে না। 

স্যার, বাংলাদেশে স্বাধীনতা সংগ্রামে আমাদের দেশ চেষ্টা করেছে সাহায্য করতে এবং কাজেই পাকিস্তানী সামরিক জান্তার ক্রোধ ও উন্মত্ততা বাংলাদেশ থেকে ভারতে ছড়িয়ে পড়ছে। আমাদের দেশের বিরুদ্ধে  এই আগ্রাসন কে আমরা অবশ্যই বীরত্বের সাথে মোকাবেলা করবো এবং আমার কোন সন্দেহ নাই যে আমাদের জোয়ানেরা যারা সম্মুখ যুদ্ধ করবে, তারা তাদের সমস্ত শক্তি ও বল দিয়ে পাকিস্তানের এই আগ্রাসী মনোভাবকে গুড়িয়ে দিবে। 

আমি সংসদের আর বেশি সময় নিবো না। আমি আমার একটি মাত্র মত দিতে চাই এবং তা হলো, বাংলাদেশের জন্য আমাদেরকে এই বিবাদের মুখোমুখি হতে হচ্ছে। 
ইতিমধ্যেই বাংলাদেশকে স্বীকৃতি প্রদানে অনেক বিলম্ব হয়েছে, যদি বাংলাদেশের জন্যই আমাদের এই বিবাদের সম্মুখীন হতে হয়, আমি মনে করি সেই সময় চলে এসেছে যখন বাংলাদেশের স্বীকৃতি প্রদানে আর দেরী করা উচিত নয়। 
এই অনুষ্ঠানে ভারতীয় রিপাব্লিকান দলের পক্ষ থেকে আমি অকুণ্ঠ ও নিঃশর্ত সমর্থন জানাচ্ছি এবং এই দেশের দূর্বল এবং পদদলিত মানুষ আমাদের দলের প্রতিনিধি। আমি সেই শ্রেনীকেই নির্দেশ করছি যাদেরকে আমরা দরিদ্র বলি, হয়তো তারা এমন অবস্থানে নেই যে তারা সোনা বা অর্থ অনুদান করতে পারবে, কিন্তু আপনাকে, এই সংসদ কে, এবং  প্রধানমন্ত্রী এবং ভারত সরকারের মাদ্ধ্যমে  আমি নিশ্চিত করছি যে, এই গরীব লোকেরা তাদের শেষ রক্ত বিন্দু দিয়ে হলেও দেশের একতা রক্ষা করতে, স্বাধীনতা, অখন্ডতা রক্ষা করতে তাদের জীবন উতসর্গ করবে। 

আমি ১৯৬২ এবং ১৯৬৫ এর আগ্রাসনের অভিজ্ঞতা স্মরণ করতে চাই না, যখন নিপীড়িত জনগনের সাহস ও বীরত্ব বিকশিত হয়েছিলো এবং তারা তাদের জীবন বিসর্জন দিয়েছিলো এই দেশের অখন্ডতা এবং স্বাধীনতা রক্ষায়। ১৯৬২ থেকে ১৯৬৫ সালের আগ্রাসনের অভিজ্ঞতা এক পাশে রেখে, আপনি এই দেশের ইতিহাস এর পাতায় দেখেন, শিবাজির সময় থেকে শুরু করে যখনই আমাদের দেশকে স্বাধীনতা রক্ষায় এমন অবস্থার মধ্য দিয়ে যেতে হয়েছে, এই গরীব  জনগনেরাই সর্বদা নিজেদের জীবন বিসর্জন দিয়েছে দেশের স্বাধীনতা রক্ষায় এবং স্বাধীনতা অর্জনে। তাই, এই সমারোহপূর্ন অনুষ্ঠানে, আমি আমার পক্ষ থেকে এবং সেনাদলের পক্ষ থেকে সরকারের প্রতি সংহতি প্রকাশ করছি এবং নিশ্চিত করছি যে আমরা দেশের স্বাধীনতা ও অখন্ডতা বজা রাখতেযে কোন প্রকারের ত্যাগ স্বীকারে প্রস্তুত। 

জনাব সভাপতিঃ সম্মানিত সদস্যগন, এই বিচারাধীন মুহুর্তে আমি আরো একটি কথা যোগ করতে চাই। পুরো সংসদ এবং প্রকৃতপক্ষে পুরো জাতি দৃঢ়ভাবে ঐক্যবদ্ধ। এই যুদ্ধ; যা আমাদের উপর ঠেলে দেয়া হয়েছে, এতে কোন সন্দেহ নেই যে, বিজয় আমাদের হবে। প্রতিটি ব্যাক্তি, প্রতিটি দল, আমি নিশ্চিত তারা আপ্রান চেষ্টা করবে। এই বিজয়ের লক্ষ্য অর্জনে তারা অবদান রাখবে। আমাদের কারন এটাই আমরা লড়াই করছি নির্দিষ্ট আদর্শ এবং নির্দিষ্ট নীতির জন্য। সামরিক বাহিনী একটি মহান জাতির সামরিক শক্তি। পুরো জাতি তাদের পেছনে আছে এবং এতে কোন সন্দেহ নেই যে পরিনামে আমরা আমাদের আদর্শ ও নীতি সংরক্ষনে সফল হবো। 



সংবিধানের ৩৫২ অনুচ্ছেদের অধীনে পুনরায় জরূরী অবস্থার ঘোষনা

প্রতিরক্ষা মন্ত্রী ( শ্রী জগজীবন রাম) ঃ স্যার আমি নিম্নলিখিত সিদ্ধান্ত অপসারনের জন্য আবেদন করছি, 

“সংবিধানের ৩৫২ অনুচ্ছেদের দফা (১) অনুযায়ী, ৩রা ডিসেম্বর ১৯৭১ এ রাষ্ট্রপতি কর্তৃক জারি কৃত জরুরী অবস্থার ঘোষনা সংসদে অনুমোদন” 
প্রশ্নটি প্রস্তাবিত হল। 

 বিরোধী দলীয় নেতা ( শ্রী এম এস গুরুপদস্বামী) ঃ আমি খুব সংক্ষেপে বলছি, সময় এসেছে সিদ্ধান্ত নেয়ার, আমাদের কি মহান দেশ হিসেবে কাজ করে যাওয়া উচিত নাকি ছোটই থেকে যাবো। আমাদের সামনে গুরুত্বপুর্ন প্রশ্ন হচ্ছে, এই দেশ কি সুবিশাল দেশ হবে নাকি এটি বামনের দেশে পরিনত হবে। জাতির ইতিহাসের সেই মুহুর্তে, যখন জাতি তার রক্ত ও শক্তির বিনিময়ে সুনাম অর্জন করেছে। বহু জাতিই দূর্ভোগ সহ্য করেছে এবং কঠোর পরীক্ষার সম্মুখীন হয়েছে এবং তারা সফল হয়েছে। দেশ এখন সংকটময় এবং আমাদের এর মধ্য দিয়েই যেতে হবে এবং সাফল্য অর্জন করতে হবে। স্যার, আমি পুনরাবৃতি করতে চাই না যা আগেই বলেছি। এই আয়োজনে, আমি শুধু এটাই বলতে চাই, বিভিন্ন দল ও উপদলগুলোর মধ্যে যে ছোটখাট দ্বন্দ গুলো আছে সেগুলোকে মিটিয়ে ফেলতে হবে। এই কথাটি আমি আমার সকল বন্ধুদের কাছে বলতে চাই। অতীতে এবং বর্তমানে আমাদের মধ্যে যে প্রধান বিভেদগুলো ছিল বা আছে, সেগুলো সমাধান করতে হবে এবং জাতির লক্ষ্য অর্জনে আমাদের একটি সার্বজনীন ইচ্ছাশক্তি তৈরি করতে হবে। এই দ্বন্দ কোন সাধারন দ্বন্দ নয় যা জনাব চাগলা ইতমধ্যে নির্দেশ করেছেন। এটিই গনতন্ত্র ও এক নায়কতন্ত্রের মধ্যে পার্থক্য। এটি সামরিক ও গনতান্ত্রিক মূল্যবোধের মধ্যে দ্বন্দ এবং এটি এমন এক দ্বন্দ যেখানে জাতির স্বার্থে আমাদের প্রত্যেককেই জড়িত হতে হয়েছে যার যার সামর্থ্য অনুযায়ী। এই আয়োজনে, সরকারের প্রত্যেকটি অংগ, প্রত্যেকটি অর্থনৈতিক হাতিয়ার, প্রত্যেকটি সামাজিক মাধ্যমকে কঠোর পরিশ্রম করতে হয়েছে। যন্ত্রপাতি চালাতে হয়েছে, ক্ষেত গুলোতে চাষ করাতে হয়েছে, অফিসের কাজ করতে হয়েছে এবং সদা জাগ্রত থেকে তা অর্জিত হয়েছে। আমি নিশ্চিত পাকিস্তান কর্তৃক সৃষ্ট এই জরুরী অবস্থা অবলম্বে শেষ হবে। আমাদের কিছু বন্ধু আছে যারা এই ঘোষনা নিয়ে সন্দেহ প্রকাশ করেছে, “এই জরুরী অবস্থার কোন নির্দিষ্ট সময় সীমা নেই”- তারা এই অংশটিকে নির্দেশ করেছে। আমার খেয়াল আছে, অতীতে যখন জরূরী অবস্থা জারি হয়েছিলো, সেই জরুরী অবস্থা টানা কয়েক বছর ধরে চলেছিলো। এবং আমি আশা করি এবং বিশ্বাস করি এই জরুরী অবস্থা বেশিদিন চলবে না কারন এখন পরিস্থিতি ভিন্ন, এবং আমাদের লক্ষ্য পরিষ্কার, এবং পুরো জাতি এখন এক। এরই সাথে, শুধু মাত্র ভারতই না, যারা গনতন্ত্রে বিশ্বাস করে এবং গনতন্ত্রকে ও ন্যায় বিচারকে মূল্য দেয় তারা আমাদের সাথেই থাকবে এবং আমি খুবই নিশ্চিত যে এই জরুরী অবস্থা খুব শীঘ্রই শেষ হয়ে যাবে এবং অল্প কয়েক মাসের মধ্যে আমরা একটি নতুন উদীয়মান বাংলাদেশকে পাবো এবং এশিয়ার সামনে সবচেয়ে শক্তিশালী রাষ্ট্র হিসেবে  ভারত প্রকাশ পাবে। এত বছর ধরে আমরা এমন ভাবে কাজ করেছি, যা আমাদের দেশকে একটি মাধ্যমিক অবস্থানে নিয়ে এসেছে এবং, এই ঐতিহাসিক অনুষ্ঠানে আমরা সুযোগ পেয়েছি যখন আমরা সত্যি পরিনত করতে পারবো এ দেশকে মহান করতে। এই আগুনের মধ্য দিয়েই আমাদের যেঁতে হবে, এ ছাড়া আমদের আর কোন বিকল্প নেই। এই নির্মম কষ্টের মধ্য দিয়েই যেঁতে হবে এছাড়া আমাদের আর কোন বিকল্প নেই। শুধুমাত্র এই পন্থায় বহু দেশ এভাবেই মহত্ব অর্জন করেছে। যারা ইতমধ্যে বলে গেছেন যে পাকিস্তানের জন্য সঠিক এবং কার্যকরী উত্তর হচ্ছে বাংলাদেশকে স্বীকৃতি প্রদান করা আমি তাদের সাথে একাত্নতা প্রকাশ করছি। 
 বাংলাদেশ, গতকাল আমি এই বিষয়টি তুলেছি এবং আমি ডেপুটি চেয়ারম্যান এর সাথে সহমত প্রকাশ করছি যিনি বলেছেন, বাংলাদেশের কারনে সেখানে দ্বন্দের সৃষ্টি হয়েছে, বাংলাদেশের জন্য সেখানে যুদ্ধ হয়েছে এবং আমরা কেন বাংলাদেশকে স্বীকৃতি প্রদানের এই তাড়নাকে বাধা দিবো। এই নিয়ন্ত্রনের পেছনে যুক্তি কি, আমি তা বুঝি না। আমি আশা করি এবং বিশ্বাস করি সরকার এই বিষয়ে পদক্ষেপ নিবে। আমি সরকারকে আশ্বস্ত করতে চাই যে পুরো জাতি তাদের পাশে এসে দাঁড়াবে এবং সংসদ ও তাদের সাথে থাকবে যদি তারা আজ ঘোষনা দেয় যে তারা বাংলাদেশকে স্বীকৃতি প্রদান করবে। এটিই হবে সঠিক এবং কার্যকরী জবাব যা আমরা পাকিস্তানকে দিতে যাচ্ছি। 

প্রতিরক্ষা নিয়ে একটি কথা, আমি আমার সম্মানিত বন্ধু জনাব ছাগলার সাথে একমত যখন তিনি বললেন এক্ষেত্রে প্রতিরক্ষামুলক যুদ্ধে কোন বিকল্প নেই। এই যুদ্ধে কোন প্রকারের বাধা থাকতে পারে না, এই দ্বন্দের কোন বাধা থাকতে পারে না। এই হিংস্রতার পুরষ্কার খুব ভালোভাবেই পেতে হয়েছে, যাতে আমরা খুব দ্রুত বিজয় অর্জন করতে পারি। অন্যভাবে, আমার ভয় হচ্ছে সেখানে হয়তো টানাটানি হবে, হয়তো দেরী হবে, হয়তো লক্ষ্য অর্জনে স্থগিত হতে পারে। যাইহোক, চলুন সবাই মিলে এটিকে সংক্ষিপ্ত আর ছোট করি। ইহা এই জন্যে আমি বলি যে, সরকার এবং সংসদ কে এক হয়ে কাজ করতে হবে। এবং আমাদের অবশ্যই থাকতে হবে, যাকে আমি বলি ইচ্ছাশক্তি, জাতীয় ইচ্ছা শক্তি –বাংলাদেশকে স্বাধীন করার। এবং এই কাজে যে কোন ধরনের ত্যাগ, যে কোন ক্লেশ, যে কোন দূর্ভোগ যে কোন পরিমাপের কষ্ট এবং জ্বালা জাতি হিসেবে আমাদের সহ্য করতে হবে। আমি নিশ্চিত জাতি হিসেবে আমাদের সেই শক্তি, ইচ্ছা শক্তি আছে এবং ঐক্য এবং দৃঢ়ভাবে আমরা নিশ্চিত যে এর সমাধান, ক্রিসমাসের আগেই করতে পারব  এবং স্বাধীন বাংলাদেশ অর্জন করবো এবং পাকিস্তানের সামরিক শাষনের পতন - সেটাও ক্রিসমাসের আগেই। 

এরই সাথে আমি আমার বক্তব্য শেষ করছি। 

ডঃ ভাই মহাবীর (দিল্লী)... মহোদয়, আমার শুধু এই বলার আছে, যে সংকটই আসুন না কেন আমার মনে পড়ছে, যখন ব্রিটেনের উপর এরুপ একটি যুদ্ধ পরিস্থিতি এসেছিলো তখন বলা হয়েছিল, বৃটেনের জন্য সেটি ছিল সংকটকাল, কিন্তু বাস্তবে দেখা গেলো, বৃটেনের সবচেয়ে অন্ধকার সময়ই ছিলো বৃটেনের সুন্দর সময়। এরুপ কোন পরিস্থিতি এসে থাকলে আজ সেটি আমাদের ইতিহাসের সবচেয়ে বীরত্বপূর্ন অধ্যায়রুপে গন্য হবে, ১৯৪৭ সালের ১৫ ই আগস্ট যে ভুল হয়েছিলো তা ধুয়ে মুছে সমগ্র দেশে আমরা একটি নতুন যুগের ভিত্তিপ্রস্তর স্থাপন করব। 

...... মহোদয়, আমাদের দেশে রাষ্ট্রীয় ঐক্যের যে প্রয়াস চলছে নিজেদের মধ্যে অনৈক্যের মনোভাব কখনো কখনো তাতে বাধা হয়ে দাঁড়ায় কিন্তু কোন শত্রু যদি এমন পরিস্থিতি সৃষ্টি করে দেয় যে, আমরা নিজেদের ঐক্যের কথা ভাবি, ঐক্যের মন্ত্র উচ্চারন করি, তাহলে তাদের প্ররোচনা আমাদের শোনা উচিত। ভারত আবার এক হয়ে দাঁড়িয়ে নতুন যুগ নির্মাণ করবে। আমাদেরও মতভেদ রয়েছে সত্যারূঢ় দল, প্রধানমন্ত্রী ও প্রতিরক্ষা মন্ত্রীকে অভিনন্দন জানাবো এবং তাদের বলব যে তারা এই দেশকে, ভারত মাতার শিরকে সাফল্যমন্ডিত করেছেন, এজন্য তারা ধন্যাবাদার্হ। এর সঙ্গে আমি অবশ্যই চাইবো, অন্যসব দল যেভাবে বিনাশর্তে সমর্থনের আশ্বাস দিচ্ছে সেভাবে সরকার ও সবকিছুর উর্ধ্বে একদলীয় সরকারের মত না ভেবে নিজেকে যেন সারা দেশের সরকার মনে করেন। 

মহোদয়, আমি আরেকটি মাত্র কথা বলতে চাই, আমি মনে করি এই জরুরী অবস্থা ঘষনার সংগে সঙ্গে এই ঘোষনা আসবে যে ভারত সরকার বাংলাদেশকে স্বীকৃতি দিয়েছেন। এতে আর বিল্মব করা উচিত হবে না। পরিষদের এই ব্যাক্ত ইচ্ছার সঙ্গে আমি সরকারের সঙ্গে কণ্ঠ মিলাতে চাই। ধন্যবাদ। 

শ্রী এম, কে মোহতা (রাজস্থান)ঃ জনাব সভাপতি, স্যার, শুরুতেই আমি পুনরাবৃতি করতে চাই, যা আমাদের পার্টির চেয়ারম্যান ইতোমধ্যে বিবৃতি দিয়েছেন, যথা, জাতীয় দূর্যোগের এই সময়ে জাতীয় প্রতিরক্ষা প্রচেষ্টায় আমাদের দল অঙ্গীকার করছে যে, আমরা পরিপূর্ন ও অকুন্ঠ সমর্থন দিবো। জরুরী অবস্থা ঘোষণা করা হয়েছে এবং সারা পৃথিবীর দৃষ্টি এখন ভারতের জনগণের দিকে। আমরাই নির্ধারন করবো এই পরিস্থিতিতে আমরা কতটুকু উচ্চতায় উঠবো যাতে  আমাদের সাহস ও সহিষ্ণুতা ও অভিপ্রায়ের সাথে একত্রে কাজ করতে পারি এবং এই সঙ্কট পুরোপুরি সফলতার সাথে মোকাবেলা করতে পারি। আমি বিশ্বাস করি একটি জরুরী অবস্থায় দলীয় মতভেদ, রাজনৈতিক দলগুলোর মধ্যে বিভেদ - বাদ দিতে হবে এবং একটি জাতীয় সরকার গঠন করতে হবে। এটাতে বিভিন্ন রাজনৈতিক দলের প্রতিনিধিত্ব থাকবে, সকল রাজনৈতিক দলেরই এবং সকল রাজনৈতিক দলের সম্মেলনে গঠিত জাতীয় সরকারই এই যুদ্ধে এই দেশকে জয়ের দিকে এগিয়ে নেবে। 

সংসদের ভুমিকার ব্যাপারে কিছু কথা বলতে চাই। যদিও সেখানে গভীর সঙ্কট বিরাজমান, তবে এটা জরুরী যে সংসদ বসবে, সরকারের কাছ থেকে সীমান্তের বিষয়ে বুঝে নেবে, কি পরিস্থিতি চলছে এবং সরকারের জন্য কি ভুমিকা কোন পরিস্থিতির সৃষ্টি হলে কি ব্যাবস্থা নেওয়া উচিত সে ব্যাপারে সংসদের পরামর্শ নেওয়া হবে। 

শেষ করার আগে, আমি এটা বলতে চাইঃ আধুনিক যুগের যুদ্ধে একটি জাতির শক্তিমত্তার পরিমাপ শুধু সম্মুখসমরে কি পরিমাণ অস্ত্র প্রয়োগিত হচ্ছে অথবা কি পরিমাণ লোকের হাতে অস্ত্র আছে তা দিয়ে না, বরং জাতির অর্থনৈতিক শক্তির উপরও নির্ভর করে। যেকোন অর্থনৈতিক সংঘাতের ফলাফল নির্ভর করে আমরা অর্থনৈতিকভাবে কতোটা শক্তিশালী তার উপর। সেজন্য, এটা সর্বোচ্চ গুরুত্বপূর্ণ যে সকল ভাবাদর্শ ভুলে যেতে হবে, সকল খুঁটিনাটি  দ্বন্দ্ব ভুলে যেতে হবে। এই দেশের সামনে একমাত্র লক্ষ্য হতে হবে কিভাবে দেশকে অর্থনৈতিকভাবে আরও শক্তিশালী করা যায়, সেটা মাঠে হোক, বা কারখানাগুলোতে, অধিক উৎপাদন এবং আয় করতে হবে। এটা কোন বিষয় না যে কে পণ্য উৎপাদন করছে এবং কিভাবে করছে। যেটা বিষয় সেটা হলো পণ্য অবশ্যই উৎপাদিত হতে হবে; অধিকতর পণ্য এবং সেবা উৎপাদিত হতে হবে সেটা মাঠে হোক বা কারখানায়। এবং সেজন্য আমি আপনার মাধ্যমে, জনাব, সরকারের কাছে আবেদন করবো সেসব ছোটখাটো বিষয় ভুলে যেতে যা অতীতে সরকারের চিন্তাধারাকে সম্পূর্ণ আচ্ছন্ন করে রেখেছিলো, বরং সরকারের ও জনগণের সকল কর্মক্ষমতা  সব রকমের উৎপাদন বৃদ্ধিতে নিয়োগ করতে  যাতে অর্থনৈতিকভাবে আমরা শক্তিশালী হতে পারি, যাতে একটি মজবুত অর্থনীতি আমাদের সামরিক বাহিনিগুলোকে প্রয়োজনীয় ও পর্যাপ্ত সমর্থন দিতে পারে এবং এটা আমাদের বিজয়ের দিকে নিয়ে যাবে। 

শেষ যে বিষয়টা আমি বলতে চাই তা হলো সীমান্তবর্তী অঞ্চলের মানুষেরা খুবই ন্যায্যত ও যথাযথভাবে আশা করছে যে সরকার অতি শীঘ্রই জরুরী ঝুঁকি বীমা ঘোষণা করবে যাতে শত্রুর যেকোনো কাযে বা নাশকতায় সৃষ্ট ক্ষয়ক্ষতি সমগ্র ভারতের জনগণ বহন করবে এবং এর ধকল শুধুমাত্র সীমান্তবর্তী অঞ্চলে যারা বসবাস করে তারাই যাতে শুধু বহন না করে। এটা সীমান্তবর্তী অঞ্চলের মানুষদের বেশ কিছুকাল ধরেই চলে আসা সনির্বন্ধ দাবি এবং যেহেতু এখন জরুরী অবস্থা ঘোষণা করা হয়েছে, আমি আশা করবো সরকার জরুরী ঝুঁকি বীমা ঘোষণা করতে দেরি করবে না যেমনটা কিছুকাল আগেও যখন দেশে এরকম জরুরী পরিস্থিতির সৃষ্টি হয়েছিলো। 
সভাপতি সাহেব ঃ  শ্রী দেশাই 

শ্রী দেবদত্ত পুরি (হরিয়ানা)ঃ জনাব, এই বিষয়ে ইতোমধ্যে ভোটাভুটি হয়েছে এবং একটা বা দুইটা বক্তৃতাও  ......
(ব্যাঘাত)

জনাব সভাপতি ঃ দলগুলোর কয়েকজন সদস্য ইতোমধ্যে বলে ফেলেছেন। 

শ্রী কে চন্দ্রশেখর(কেরালা) ঃ জনাব, যখন আপনি কয়েকজনকে আলোচনায় অংশ নেতে দেবেন, তখন আপনাকে বাকিদেরও বলার বলতে দিতে হবে। নতুবা আপনার উচিত কাউকেই অনুমতি না দেওয়া। 

জনাব সভাপতি ঃ আমি এটা বলিনি, আমি 'অনুমতি' দিচ্ছি না। আমি আপনাকে আবেদনটি বিবেচনা করার অনুরোধ করছি; আমি বাকি সদস্যদেরকেও এই অনুরোধ জানাচ্ছি। আপনাকে অন্য সদস্যদের ইচ্ছাও বিবেচনা করতে হবে। আমি কখনোই বলিনি, " আমি মঞ্জুর করবো না "। 
শ্রী দেব দত্ত পুরি ঃ এই দিক হতে আমি সদস্যদের কাছে আবেদন করবো যে এটা একটা অনেক পবিত্র উৎসব। 

শ্রী কে চন্দ্রশেখরন ঃ আমি অবশ্য আপনার উদ্দেশ্যে বলছিলাম না জনাব, বরং তার উদ্দেশ্যে 
বলছিলাম। সংসদীয় বিষয়াবলী বিভাগের এবং নৌ-পরিবহন ও যাতায়াত  মন্ত্রণালয়ের মন্ত্রী (শ্রীওম মেহতা)ঃ আমি শুধু এটাই বলবো যে এটা যেন সংক্ষিপ্ত হয়। 

জনাব সভাপতি ঃ জনাব সারদেশাই, আপনি কি বলতে চান? আমি আপনাকে ডেকেছিলাম। 
শ্রী এস জি শ্রীদেশাই(মহারাষ্ট্র) ঃ আমি শুনিনি। জনাব সভাপতি এই আইনসভা ইতোমধ্যে সর্বসম্মতিক্রমে সরকারকে সম্মতি জানিয়েছে যুদ্ধে লড়ার ব্যাপারে যা আমাদের উপর চাপিয়ে দেওয়া হয়েছে। যদিও আমাদের উপর চাপিয়ে দেওয়া হয়েছে, তবু আমরা চাই আমাদের উদ্দেশ্য হাসিল না হওয়া পর্যন্ত আমরা যুদ্ধ চালিয়ে যাবো। লক্ষ্যের প্রতি অবশ্যই আমাদের সম্পূর্ণ পরিষ্কার থাকতে হবে। সেই লক্ষ্যের একটা অবশ্যই বাংলাদেশের স্বাধীনতা এবং দ্বিতীয়টা হলো আমাদের  আঞ্চলিক অখণ্ডতা এবং নিরাপত্তার  পুর্ণাঙ্গ প্রতিরক্ষা। এগুলোই মুল লক্ষ্য। আমি এগুলো বলছি কারণ যখন আমরা আমাদের লক্ষ্যের ব্যাপারে সাম্নের দিনগুলোতে সম্পূর্ণরূপে দৃঢ় প্রতিজ্ঞ থাকবো, কিছু ধারনা সামনে প্রকট হতে পারে এবং আজ আমাদের সম্পূর্ণরূপে সতর্ক থাকতে হবে আমাদের লক্ষ্যের বিষয়ে কারণ যুদ্ধ খুবই কঠিন হবে। আমরা নিশ্চিত যে পাকিস্তানি সামরিক জান্তা সরকার বাংলাদেশের স্বাধীনতা ও আজাদি মেনে নিতে বাধ্য হবার আগ পর্যন্ত আমাদের যুদ্ধ করতে হবে। কিন্তু এই মুহূর্তে, আমি সতর্কতার সাথে আরেকটা কথা বলতে চাই। আমরা পশ্চিম পাকিস্তানের কোনও অংশ সম্পূর্ণরূপে দখলের জন্য যুদ্ধ করছি না। 

এই বিষয়ে পরিষ্কার থাকা খুবই গুরুত্বপূর্ণ কারণ, জনাব, এখানে উপস্থিত সবাই এটা বলেছেন এবং আমি সম্পূর্ণরূপে সম্মত যে আমাদেরকে আমাদের দেশে সাম্প্রদায়িক সম্প্রীতি বজায় রাখতে হবে। আমাদেরএমন কোনও ধারণা পোষণ করা উচিত নয় যাতে আমাদের সম্প্রীতি বজায় রাখতে অসুবিধা সৃষ্টি হয়। এই দফাটাই সবচেয়ে গুরুত্বপূর্ণ বিষয়। আমি এখনি এই বিষয় বিশদ ব্যাখ্যায় যাচ্ছি না কারণ এই সংগ্রাম আমরা মাত্র শুরু করলাম। তথাপি শুরুর দিকে হলেও কয়েকটা বিষয় পরিষ্কার থাকা উচিত। কোন দয়া প্রদর্শন করা হবে না। আমরা আমাদের  সর্বোচ্চ শক্তি দিয়ে যুদ্ধ করবো যতক্ষণ পর্যন্ত না সামরিক জান্তা হার মানতে বাধ্য হয়। আমার আমাদের ক্ষমতা নিয়ে বিন্দুমাত্র সন্দেহও নেই। 

আমি আরও দুই-একটা কথা বলতে চাই কারণ এই বিষয়ে কিছুই বলা হয় নাই। আমরা এই জরুরী অবস্থাকে সবাই সমর্থন করছি। যখন আমরা বলছি যে জনগণের সম্পূর্ণ ক্ষমতাই একটা মহৎউদ্দেশ্যে  প্রয়োগ করা হচ্ছে, তখন এটার সঙ্গে অর্থনীতির প্রশ্ন, উৎপাদন অব্যাহত রাখার প্রশ্ন, নিত্য-ব্যবহার্য জিনিসপত্রের বণ্টনের প্রশ্নও জড়িত থাকে। তাই এটা একটা লালনপালনেরও প্রশ্ন যা আমাদের জাতীয় নিরাপত্তার জন্য খুবই গুরুত্বপূর্ণ। 

এই বিষয়ে আমার কোন সন্দেহ নেই এবং একথা বলতেও আমার কোনও দ্বিধা নেই যে ভারতীয় শ্রমিক শ্রেণীর একটা ভূমিকা আছে এবং তারা সেটা পালন করবে। এই বিষয়ে আমার বিন্দুমাত্র সন্দেহ নেই। কিন্তু অতীত অভিজ্ঞতায় দেখা গেছে যে যখনি আমাদের জাতি বিপদের সম্মুখীন, যখনি আমরা সঙ্কটাপন্ন, শ্রমিক শ্রেণি কখনোই বেঈমানি করে না। দুঃখজনকভাবে, আমরা সবাই জানি যে এখানে মুনাফাভোগীরা আছে, সেইসব গুপ্তচরেরা যারা দেশের অর্থনীতিকে মুক্তিপণ বানিয়ে তার সুবিধা নেয়। এখন অবশ্যই আমি আবেদন করবো সরকারের দৃষ্টির প্রতি যাতে তারা কঠোরহস্তে শক্তভাবে সমস্ত  প্রয়োজনীয় পদক্ষেপ নিতে পারে যারা এই জাতীয় সমস্যাকে শোষণ করে নিজেদের সুবিধার্থে কাজে লাগাতে চায় তাদের বিরুদ্ধে। 

আমি এই বিষয়ে আরও এক ধাপ এগোতে চাই, এবং সেটা হচ্ছে জনগণের নাগরিক অধিকারের প্রশ্ন। অনেক সময় দেখা যায় একটা সার্বজনিন পদক্ষেপ নেওয়া হয় যারা একত্রে সংগ্রহ করে বা বৈঠক ডাকে তাদের বিরুদ্ধে, কারণ জাতি বিপদের সম্মুখীন। এরকম যেন অবশ্যই না হয়। আমি এটা একদম পরিষ্কার করে বলতে চাই যে সকল প্রহসন যা আমাদের নিরাপত্তার জন্য প্রকৃতপক্ষে গুরুত্বপূর্ণ এবং যারা দেশের ভেতরে সৈন্য সমাবেশ করে যেতে চায়; আমাদের দেশের নিরাপত্তাকে জোরদার করতে চায় তাদের তা করার অনুমতি দেওয়া হোক কারণ ব্যাপক পরিমানে গণশিক্ষা দরকার। এটা একটা নাগরিক অধিকারের প্রশ্ন। যদি সেখানে বিন্দুমাত্র ভয় থাকে যে কেউ  বাধার সৃষ্টি করছে জনগণের ঐক্য, সাম্প্রদায়িক সম্প্রিতি ইত্যাদিতে, এগুলা যেন দমন করা হয়। কিন্তু বাকিদের জন্য, জনগণের গনতান্ত্রিক অধিকারকে সংহত করা এবং যুদ্ধের পক্ষে জনগণের সক্রিয় অংশগ্রহণ অবশ্যই সহায়ক হবে, এবং আমি আশা করবো ও আবেদন করবো সরকারের কাছে এবং আমি তাদেরকে দৃঢ়ভাবেজিজ্ঞাসা করবো যে অর্থনীতিকে চালু রাখার যে সম্পূর্ণ প্রশ্ন, নাগরিক অধিকারের যে সম্পূর্ণ প্রশ্ন তার প্রতি এমনভাবে অগ্রসর হতে হবে যেন আমাদের প্রতিরক্ষা দৃঢ়তর হয়। যারা আমাদের প্রতিরক্ষাকে দুর্বল করে, তাদের বিরুদ্ধে যেন ব্যবস্থা নেওয়া হয়। আমাদের এই দুইটি বিষয়ে পরিষ্কার থাকতে হবে। আমি আশা করবো যে এটা খেয়ালে থাকবে। 

শ্রী থিল্লাই ভিল্লালান (তামিল নাড়ু) ঃ জনাব, আমরা ইতোমধ্যে আমাদের দলের পক্ষ হতে এই সরকারের প্রতি  ঐকান্তিক সমর্থন জানিয়েছি। এটা কাজের সময়, কথার সময় নয়। এটা সেই সময় যখন একতা গুরুত্বপূর্ণ বিষয়। 

আমরা কখনোই যুদ্ধে প্রবিষ্ট হই না। কিন্তু আমাদের বিরুদ্ধে যুদ্ধ ঘোষণা করা হলে আমরা ছেড়ে দিবো না। আমরা যদি সবাই মিলে ভ্রুকুটি দিয়ে তাকাই সেটা পুরো পাকিস্তানকে জ্বালিয়ে দিবে। আমরা একসাথে শ্বাস নিলে সেটা একটা ঘূর্ণিঝড় সৃষ্টি করবে এবং সেটা পাকিস্তানকে কোন অজানা সাগরে নিক্ষেপ করবে। আমরা সবাই পাকিস্তানের বিপক্ষে একসাথে থুথু ফেললে তা অবশ্যই পাকিস্তানে এক বন্যার সৃষ্টি করবে এবং বিশ্বের মানচিত্রে পাকিস্তান বলে কিছু থাকবে না। তাই এই মুহূর্তে আমাদের দেশের জন্য প্রয়োজন কেবল একতা। তাই, আমি সকলের কাছে নিবেদন করবো যে একত্র হোন এবং পাকিস্তানের বিরুদ্ধে যুদ্ধ করুন। এই কথাগুলোর সাথে জরুরী অবস্থা ঘোষণাকে স্বাগত জানাই। 

শ্রী কে চন্দ্রশেখরন ঃ জনাব সভাপতি, জনাব, এটা উদ্বেগের সময় নয়, যদিও আমরা অনেক বিপদের মাঝে আছি। স্বাধীনতার পরে এটা চতুর্থ ঘটনা - তিনবার পাকিস্তান দ্বারা ও একবার চীন দ্বারা -আমাদের দেশের স্বার্থ বিপন্ন হয়েছে। এবং পূর্বের মতই, আমার কোন সন্দেহ নেই যে এই দেশ অবশ্যই দৃঢ় সংকল্পবদ্ধ হবে এবং পদক্ষেপ নেবে যাতে আমরা স্বল্পতম সময়ের মধ্যে এই পরিস্থিতিমোকাবেলা করতে পারি। 

স্যার এই জরুরী অবস্থার মধ্যেও সংসদ একটি চূরান্ত ভূমিকা পেয়েছে। সরকারের অবশ্যই দেখাঁ উচিত, সংসদ যে কোন পরামর্শ প্রদানে তার করনীয় দায়িত্ব পালনে সক্ষম আছে কিনা, এবং সরকার কর্তৃক প্রদত্ত দায়িত্ব পালনে অস্বীকার করছে কিনা। একজন সম্মানিত সংসদ সদস্যের কাছ থেকে আমি শুনেছি যে, জাতীয় সরকার গঠনের সম্ভবত একটি চাহিদা আছে। আমি একমত নই। স্যার আমি মনে করি না যে প্রকৃতপক্ষে জাতীয় সরকার গঠন করার কোন প্রয়োজনীয়তা আছে, স্বাধীনতার পর আজ আমাদের কাছে সবচেয়ে শক্তিশালী কেন্দ্রীয় সরকার আছে, এবং সম্ভবত সবচেয়ে শক্তিশালী প্রধানমন্ত্রী আছে। অতএব, সব শেষে, এখানে জাতীয় সরকার গঠন করার আসলেই কোন প্রয়োজনীয়তা নেই। 
স্যার বিরোধী দলের নিশ্চতভাবেই দায়িত্ব ও কর্তব্য থাকবে। কয়েক মিনিট আগে আমরা কক্ষের প্রতিটি অংশে দেখেছি, সকল প্রতিনিধি এবং রাজনৈতিক দলের নেতারা ঐক্যবদ্ধ হয়েছেন এবং আমাদের সামনের কঠিন সময়ে সরকারের দায়িত্ব ও কর্তব্য পালনে তাদের সমর্থন ও অকুন্ঠ সহযোগিতা দিয়েছেন। কিন্তু স্যার বিরোধী দলকে অবশ্যি একটি গঠনগতভাবে জটিল পদ্ধতিতে এর দায়িত্ব ও কর্তব্য পালন করতে হবে। আমি তাই সরকারকে সতর্ক করতে চাই যে, যদি কোন ভুল হয় তাহলে এই দেশের বিরোধী দল অকপটে সেই ভুল সরকারকে দেখিয়ে দেবে এবং সরকারকে এই ভুল স্বীকার করতে হবে ও সেগুলো সুধরাতে হবে। এমন না যে সরকার কোন ভুল বা অসাবধানতা ছাড়া কাজ করতে পারে। সংসদ এবং সংসদের বাইরে গঠনমুলক বিরোধী দল হিসেবে বিরোধী দল গুলো ভবিষ্যতে তাদের গুরুত্বপূর্ণ ভুমিকা পালন করতে পারবে এবং যদি সরকার কোন ভুল করে তাহলে খেয়াল রাখবে যাতে সরকার সেটা সুধরায়। আমার মনে হয় সংসদে আগের চেয়ে আরো ঘন ঘন বসা উচিত। আমি আরো সুপারিশ করব যাতে বিশেষ করে প্রতিরক্ষা বিষয়ক উপদেষ্টা কমিটিকে একটি বিশিষ্ট ভুমিকা দেওয়া হয়। আমি এটাও সুপারিশ করব যে প্রতিরক্ষার সাংসদীয় উপদেষ্টা কমিটিকে উভয় সংসদীয় কক্ষের সকল দলের রাজনৈতিক নেতাদের নিয়ে অতিদ্রুত পুনর্গঠন করা উচিত। 

মাননীয় প্রতিরক্ষা মন্ত্রীর বক্তব্যে যথার্থ ভাবে নির্দেশ করা হয়েছে যেটা তিনি আজ সকালেই বলেছেন, আমরা উৎপাদন দেখতে গিয়েছিলাম এবং এর ফলাফল বৃদ্ধি পেয়েছে এই জরুরী অবস্থার সময়ে। এই জরুরী অবস্থা চলাকালীন সময়ে আমাদের দেখতে হয়েছে, মূল্য বৃদ্ধির বদলে মূল্য স্থিতিশীলতা। এই সবের জন্য, দেশের শিল্পপতি ও ব্যাবসায়ীদের কাছ থেকে আন্তরিক সহযোগিতা প্রয়োজন। এবং সরকারের পক্ষ থেকে দ্রুত পদক্ষেপ নিতে হবে এবং জরুরী ব্যাবস্থা নিয়ে দেখতে হবে যাতে দাম বৃদ্ধি না পায় এবং দেশে অবিরাম উৎপাদন অক্ষুন্ন থাকে। এমনকি, যদি আমরা পাকিস্তানের সাথে যুদ্ধে জয়ী হই, আমরা দারিদ্র্যের বিরুদ্ধে যুদ্ধে হারতে পারবো না যা আমাদের দেশের ভেতরে অনবরত চলছে। পরিকল্পনা কমিশন, পরিকল্পনা মন্ত্রনালয় এবং পরিকল্পনা মন্ত্রীকে আরো ভালো করায় মনোযোগী এবং কথায় আরো বেশি আন্তরিক হতে হবে ভবিষ্যতে এই দেশের উন্নয়নে পরিকল্পনার সামগ্রিক গঠনে এবং পরিকল্পনার সাফল্যের জন্য। এর সাথে, এই জরূরী অবস্থা চলাকালীন সময়ে আমি সরকারের কাজে আমার সহযোগিতার হাত আরো প্রসারিত করবো। 

জনাব চেয়ারম্যানঃ জনাব শ্যাম লাল ইয়াদেভ- আমার তালিকার সর্ব শেষ বক্তা। 

শ্রী শ্যামলাল যাদব( উত্তর প্রদেশ)ঃ সভাপতি মহোদয়, আজকের সংকট কালে সকল দল সরকারের সংগে রয়েছে, আমাদের দলের সভাপতি, চৌধুরী চরন সিংহ এর আগে পরিষদের বাইরেও একথা সুষ্পষ্ট ভাবে বলেছেন যে, এমন পরিস্থিতির উদ্ভব হলে আমাদের দেশের সৈন্যদের এরূপ প্রস্তুতি রয়েছে যে আমরা পাকিস্তানী আক্রমনের মোকাবেলা করতে পারব এবং বাংলাদেশের স্বাধীনতাকে সুরক্ষিত করতে পারব। সকল দলের মাননীয় নেতৃবৃন্দ যেমণ বলেছেন, আমিও বলতে চাই, সরকারের আর একটি মুহুর্ত মাত্র বিলম্ব না করে বাংলাদেশকে স্বীকৃতি দেয়া উচিত। এর ফলে যে অবস্থা বিরাজ করবে তাতে আমরা আমাদের সীমান্ত রক্ষ আকরতে পারব। আজ সকল বিরোধী দল সরকারের সহযোগীতা করতে প্রস্তুত, আমরা আশা করি, দেশের এই সংকট কালে সরকার ও সকল দলের সহযোগীতা গ্রহন করবেন। 

সভাপতিঃ জনাব জগজীবন রাম, আপনি কি কিছু বলতে চান? 

শ্রী জগজীবন রামঃ আমার বেশি কিছু বলার নেই। সংসদ ভালো মতই জানে কোন পরিস্থিতিতে এই জরুরী অবস্থা জারি করা হয়েছিলো। সংসদ, বিভিন্ন রাজনৈতিক দলসমূহ, এবং তাদের নেতারা, এবং জাতি সমূহ জাতীয় নিরাপত্তা দিয়ে তাদের সংহতি প্রকাশ করেছে। আমি শুধু এটাই বলতে পারি, যে সমগ্র জাতি আজ সামরিক বাহিনীর পেছনে আছে তাদেরকে নতুন আস্থা দিয়ে, তাদের নতুন কর্মদক্ষতা দিয়ে, নতুন কার্যকরীতা দিয়ে। আমার কোন সন্দেহ নেই যে সামরিক বাহিনী জাতির প্রত্যাশা পূরন করবে এবং পাকিস্তানকে এমন শিক্ষা দিবে যা তারা সারা জীবন মনে রাখবে। সুতরাং আমি পরিষ্কার করে বলতে চাই পাকিস্তানের সীমানা বৃদ্ধিতে আমাদের কোন ইচ্ছা নেই..

শ্রী এ ডি মানী (মধ্য প্রদেশ)ঃ পাকিস্তানের জনগনের সাথে কোন প্রকার ঝগড়া নয়। 

শ্রী জগজীবন রামঃ অবশ্যই আমাদের লক্ষ্য হচ্ছে বাংলাদেশের স্বাধীনতা অর্জন। এটাই সংকল্প এবং বাংলাদেশের মানুষের ইচ্ছা যা তারা নির্ভূল ভাবে নির্দেশ করে দিয়েছে শেষ নির্বাচনে। এবং আমি আবারো পরিষ্কার করে বলতে চাই যে পাকিস্তানের সীমানা বৃদ্ধিতে আমাদের কোন ইচ্ছা নেই...
ডঃ ভৈমহাবীরঃ কাশ্মির যুদ্ধ। 

শ্রী জগজীবন রামঃ আমরা যা চাই তা হলো, পাকিস্তানের উচিত বন্ধু পূর্ন প্রতিবেশি হিসেবে থাকা এবং মূল্যবোধের লালন করা, যা বর্তমান সময়ে ভালো মানবিক মূল্যবোধ বলে মনে করা হয়, সেই মূল্যবোধ গুলো জাতিসংঘের সনদে উল্লেখ্য আছে, যা আমরা আমাদের নিজেদের সংবিধানে সন্নিবেশিত করা হয়েছে, গনতন্ত্রের মূল্যবোধ, ধর্ম নিরপেক্ষতার মূল্যবোধ। এটাই আমরা চাই। এই যুদ্ধের উদ্দেশ্য হচ্ছে, আমাদের সংবিধানে সন্নিবেশিত লালিত মূল্যবোধ রক্ষার জন্য হবে। এবং এই সংহতি আমাদের সশস্ত্র বাহিনীকে আরো সাহসী করবে, যা সংসদ ইতমধ্যে নির্দেশ করেছে যেমন টা আমি বলেছি, সংসদে তাই নির্দেশিত হয়েছে যে, আমাদের সশস্ত্র বাহিনীকে সাহসী করা হবে, এবং তাদের উদ্দেশ্য অর্জনের জন্য দক্ষতা বারাতে হবে। 
সভাপতিঃ প্রশ্ন হচ্ছে...  

“সংবিধানের ৩৫২ অনুচ্ছেদের দফা (১) অনুযায়ী, ৩রা ডিসেম্বর ১৯৭১ এ রাষ্ট্রপতি কর্তৃক জারি কৃত জরুরী অবস্থার ঘোষনা সংসদে অনুমোদন” 

				প্রস্তাব গ্রহন করা হয়েছে
জনাব সভাপতিঃ সর্বসম্মতিক্রমে সমাধান গৃহীত হয়েছে। 

বাংলাদেশের স্বীকৃতির ব্যাপারে দেয়া প্রধানমন্ত্রীর বিবৃতি


প্রধানমন্ত্রী, আনবিক শক্তি বিষয়ক মন্ত্রী, স্বরাষ্ট্রমন্ত্রী, তথ্য ও সম্প্রচার বিষয়ক মন্ত্রী (শ্রীমতী ইন্দিরা গান্ধী): মি: চেয়ারম্যান স্যার, অকল্পনীয় বাধার বিপরীতে বাংলাদেশের জনগনের সাহসী যুদ্ধ স্বাধীনতার আন্দোলনের ইতিহাসে সাহসিকতার একটি নতুন অধ্যায়ের সুচনা করেছে। 

এর আগে তারা গনতান্ত্রিক বিজয়ের এক নমুনা রেখেছে নির্বাচনের মাধ্যমে এবং এমনকি পাকিস্তানের প্রেসিডেন্টও শেখ মুজিবর রহমানের পাকিস্তানের প্রধানমন্ত্রী হবার ব্যাপারটা মেনে নিয়েছিলেন। আমরা কখনই জানতে পারব না কিভাবে এই বাস্তবসম্মত ও মহান অনুভুতি, যদি আসলেই তা থেকে থাকতো, বদলে গেল প্রতারণা ও ঘৃণার বহিঃপ্রকাশে।

আমাদের জানা ছিল যে শেখ মুজিবুর রহমান ও তার দল, আওয়ামী লীগ, পশ্চিম পাকিস্তানের সরকারের বিরুদ্ধে অহিংস আন্দোলনের পরিকল্পনা করেছিল। কিন্তু তারা সম্পুর্ন অপ্রস্তুত অবস্থায় ভয়ঙ্কর সামরিক আক্রমনের মুখে পরেছে। এই অবস্থায় স্বাধীনতা ঘোষণা করা ছাড়া তাদের কোন উপায় ছিল না। ইস্ট পাকিস্তান রাইফেলস ও ইস্ট বেঙ্গল রেজিমেন্ট নিয়ে গঠিত হয় মুক্তি ফৌজ, যা পরিণীত হয় মুক্তিবাহিনীতে, যাদের সাথে যোগ দেয় পুর্ব বাংলার হাজার হাজার মুক্তিপাগল তরুন যারা নিজেদের ভাগ্য নিজেরা গড়তে চেয়েছিল। যে একতা, একাগ্রতা ও সাহসের সাথে বাংলাদেশের জনগন লড়ে যাচ্ছে তা বিশ্বের সংবাদমাধ্যমগুলো তুলে ধরেছে।

পাশের দেশের এসব ঘটনা এবং এর ফলে তৈরি সীমান্ত পার হয়ে আসা শরনার্থীদের ঢল আমাদের দেশের উপর সুদূরপ্রসারী ছাপ রাখবে নিঃসন্দেহে। এটাই স্বাভাবিক ছিল যে আমাদের সহানুভুতি থাকবে ন্যায্য অধিকার আদায়ের দাবীতে সংগ্রামরত বাংলাদেশের জনগনের দিকে। কিন্তু তাদের স্বীকৃতির ব্যাপারে আমরা কোন হঠকারী সিদ্ধান্ত নেইনি, আমাদের সিদ্ধান্তগুলো স্রেফ আবেগের বশে নেয়া নয়, বরং বর্তমান ও ভবিষ্যত বাস্তবতার পর্যালোচনার মাধ্যমে নেয়া।

বাংলাদেশের জনগনের একাট্টা হয়ে ফুঁসে ওঠা এবং তাদের সংগ্রামের সাফল্যই পরিস্কার ভাবে বলে দিচ্ছে যে তথাকথিত মাতৃরাস্ট্র পাকিস্তান বাংলাদেশের জনগণকে নিজেদের নিয়ন্ত্রণে নিতে সম্পুর্ন অক্ষম। আর বাংলাদেশের সরকারের আইনগত বৈধতার প্রসঙ্গে এখন সারা দুনিয়া জানে যে এতে সারা বাংলাদেশের জনমতের প্রতিফলন আছে, যা কিনা অনেক দেশের সরকারই দাবী করতে পারে না। গভর্নর মরিসের প্রতি জেফারসনের বিখ্যাত উক্তি মত বলতে হয়, বাংলাদেশের সরকার “জনগনের পরিপুর্নভাবে প্রকাশিত মতামত” এর মাধ্যমেই সমর্থিত। একথা ধরে নিলে, পাকিস্তানের সামরিক শাসক, যাদেরকে রক্ষা করার জন্য কিছু দেশ উদগ্রীব, কোনভাবেই তাদের জনগণকে, এমনকি পশ্চিম পাকিস্তানের জনগণকেও প্রতিনিধিত্ব করে না।

এখন যেহেতু পাকিস্তান ভারতের বিরুদ্ধে যুদ্ধ ঘোষণা করেছে, তাই শান্তিপুর্ন সমাধানের আশায় আমাদের ধৈর্য ধরা, যা না করলে কেউ বলতে পারে যে আমরা হস্তক্ষেপ করছি, এই ধৈর্যর কোন মানে আর নেই। বাংলাদেশের জনগন, যারা নিজেদের অস্তিত্ব রক্ষার খাতিরে যুদ্ধ করছে এবং ভারতের জনগন যারা শত্রুর আক্রমন থেকে নিজেদেরকে রক্ষা করার যুদ্ধ করছে, এখন একসাথে,  একই লক্ষ্যে কাজ করছে।

আমি অত্যন্ত আনন্দের সাথে জানাচ্ছি যে, বর্তমান অবস্থার প্রেক্ষিতে এবং বাংলাদেশের সরকারের পুনঃ পুনঃ অনুরোধের ভিত্তিতে ভারতের সরকার, সকল বিষয় ভেবে চিনতে, গণপ্রজাতন্ত্রী বাংলাদেশ কে স্বীকৃতি দেবার সিদ্ধান্ত নিয়েছে।

আমাদের আশা আছে যে সময়ের সাথে সাথে আরো অনেক দেশ বাংলাদেশকে স্বীকৃতি দেবে এবং অতি শীঘ্রই বাংলাদেশ পরিপুর্ন দেশ হিসাবে আত্মপ্রকাশ করবে।

এই সময়ে আমরা স্মরণ করছি এই নতুন দেশের জন্মদাতা শেখ মুজিবুর রহমানকে। আমি নিশ্চিত যে এই রাজ্যসভা চাইবে যাতে আমি অবিলম্বে বাংলাদেশের মাননীয় ভারপ্রাপ্ত প্রেসিডেন্ট ও প্রধানমন্ত্রীকে এবং তাদের সহযোগীদেরকে আমাদের উষ্ণ অভিনন্দন জানাই।

আমি এই সভাতে বাংলাদেশ সরকারের তরফ থেকে পাওয়া তথ্য পেশ করছি। সন্মানিত সদস্যরা জেনে খুশি হবেন যে বাংলাদেশ সরকার তাদের দেশ পরিচালনার মূলমন্ত্র হিসেবে বেছে নিয়েছে গনতন্ত্র, সমাজতন্রে, ধর্মনিরেপক্ষতা, এবং এমন একটি বৈষম্যহীন সমাজ গঠন, যেখানে জাতি, ধর্ম, বর্ন বা লিঙ্গ ভেদে কোন বৈষম্য থাকবে না। পররাষ্ট্রনীতির ক্ষেত্রে বাংলাদেশ সরকার ইচ্ছা প্রকাশ করেছে যে নীতিগত ভাবে তাঁরা জোটনিরপেক্ষ, শান্তিপুর্ন সহাবস্থানের পক্ষে, এবং সব ধরনের ঔপনিবেশিকতা, স্বাজাতিকতা ও সাম্রাজ্যবাদ এর বিপক্ষে। ভারতএসব ব্যাপারে নীতিগতভাবে একই অবস্থানে আছে।

বাংলাদেশ সরকার বারবার তাদের দেশের যেসকল জনগন আমাদের দেশে সামায়িকভাবে আশ্রয় গ্রহন করেছে তাদের ফেরত যাবার ব্যাপারে এবং তাদের সহায়সম্পত্তি তাদের কাছে ফিরিয়ে দেবার ব্যাপারে উদ্বেগ প্রকাশ করেছে। আমরা অবশ্যই এ ব্যাপারে তাদেরকে সর্বাত্বক সহায়তা দেব।

আমি বিশ্বাস করি যে আগামীতে বাংলাদেশ ও ভারত সরকার, যারা একই নীতি ও ত্যাগে বিশ্বাসী, একে অপরের সার্বভৌমতা, আঞ্চলিক সুরক্ষা, পারস্পরিক সহায়তা ও একে অন্যের অভ্যন্তরীণ বিষয়ে হস্তক্ষেপ না করার ভিত্তিতে সৌহার্দ্যমূলক সম্পর্ক গড়ে তুলবে। এভাবেই মুক্তি ও গনতন্ত্রের জন্য এক সাথে কাজ করে আমরা সুপ্রতিবেশী হবার ক্ষেত্রে উদাহরণ হয়ে উঠব, এবং এভাবেই শুধু এই অঞ্চলে শান্তি, স্থিতি ও প্রগতি নিশ্চিত করা সম্ভব। বাংলাদেশের প্রতি আমাদের শুভ কামনা।

সকাল ১১ টা

বিরোধীদলীয় নেতা (শ্রী এম এস গুরুপাড়াস্বামি): জনাব, আমি প্রধানমন্ত্রীর বিবৃতিকে মুক্ত বাংলাদেশের জন্য ম্যাগনা কার্টা হিসেবে দেখছি। এটি এই বছরের এবং এই দশকের সবচেয়ে গুরুত্বপুর্ন এবং ঐতিহাসিক বক্তব্য, এবং এই বিবৃতির মাঝেই আছে এই উপমহাদেশের ভবিষ্যৎ নতুন করে গঠনের অপার সম্ভাবনা। জনাব, আমার হৃদয় আজ আপ্লুত হয়েছে এবং আমি নিঃশঙ্কচিত্তে বলতে চাই যে আমার দৃষ্টিতে শ্রীমতী ইন্দিরা গান্ধী এই উপমহাদেশের জীবন্ত জোয়ান অফ আর্ক হিসেবে আবির্ভুত হয়েছেন; জোয়ান অফ আর্ক মৃত্যুবরণ করেই বিজয় ছিনিয়ে এনেছিলেন। শ্রীমতী ইন্দিরা গান্ধী বেঁচে থেকেই বিজয় অর্জন করেছেন। এই ক্ষণ শুধু আমাদের মনেই নয়, আমাদের ইতিহাসের খাতায়ও লেখা থাকবে ...

শ্রী এম পি শুকলা (উত্তর প্রদেশ): সোনার অক্ষরে।

শ্রী এম এস গুরুপাড়াস্বামি: এবং এই সিদ্ধান্তটি শুধুমাত্র এই দেশের লাখো মানুষের শ্রদ্ধা ও ভালোবাসায় সিক্ত হবে তাই নয়, বরং এশিয়া ও আফ্রিকার লাখ লাখ মুক্তিকামী জনগনের জন্যে আশার বানী হয়ে আসবে। এটি এমন একটি সিদ্ধান্ত যাকে সমগ্র দুনিয়া স্মরণ রাখবে।

শ্রীমতী ইন্দিরা গান্ধী দেখিয়ে দিয়েছেন, একটি গনতান্ত্রিক রাষ্ট্রের কি করা উচিত, কি অবশ্যকর্তব্য এই ধরনের সমস্যায়। তিনি অত্র এলাকা থেকে আসা বিভিন্ন ধরনের চাপও একটি গনতান্ত্রিক দেশ হিসেবে সহ্য করেছেন। 

আমার বক্তব্য দীর্ঘায়িত না করেই আমি আমি বলতে চাই, যে প্রধানমন্ত্রীর বক্তব্য শুধু আমার বা আমার দলের সকল সদস্যেরই নয়, এখানে উপস্থিত সবারই ভালো লেগেছে। আমি শুধু তার বক্তব্যের সাথে সুর মিলিয়েই তাঁকে উপদেশ দেবো যাতে তিনি পৃথিবীর সকল দেশের সরকারকে বাংলাদেশ সরকারকে স্বীকৃতি দেবার জন্য লিখিত আহ্বান জানান। আমি তাঁকে এবং ভারতের সরকার এবং জনগনকে অভিনন্দন জানাতে চাই এমন একটা মহান মুহুর্ত আমাদেরকে উপহার দেওয়ার জন্য, যখন আমরা একটি নতুন দেশ ও দেশের মানুষদেরকে স্বাগত জানাচ্ছি, যারা মুক্তি, মানবিক মূল্যবোধ ও ন্যায়বিচারের পক্ষে।

এই বক্তব্যের মাধ্যমে আমি প্রধানমন্ত্রীর নেয়া এই অসাধারন সিদ্ধান্তের ব্যাপারে আমার ও এখানে জড়ো হওয়া আমার সহকর্মীদের আনন্দ ব্যক্ত করছি।

শ্রী দয়াভাই ভি প্যাটেল (গুজরাট): মি: চেয়ারম্যান, আমিও আমার পুর্ববর্তী দুজন বক্তার সাথে সুর মিলিয়ে বলতে চাই। আমাদের সবার উচিত প্রধানমন্ত্রীকে তার বিজ্ঞ নেতৃত্বের জন্য অভিনন্দন জানান। আমার মনে আছে তাঁকে অনেকবার সবার কাছ থেকে বাংলাদেশকে দ্রুত স্বীকৃতি জানানোর জন্য চাপ সহ্য করতে হয়েছে। প্রতিবারই তিনি জানিয়েছিলেন যে এটা সঠিক সময় নয়, এবং তিনি সঠিক সময়েই কাজটি করবেন। তিনি তার কাজের মাধ্যমে প্রমান করে দিয়েছেন যে তিনি দরকারের সময় সঠিক সিদ্ধান্ত নিতে পারেন। একই সাথে আমি এই সুযোগে আমাদের সেনাবাহিনী, সেনাবাহিনীর নেতৃত্ব এবং প্রতিরক্ষা মন্ত্রিকে তাঁরা যেভাবে প্রতিকুল অবস্থার মোকাবেলা করেছেন সেজন্যে অভিনন্দন জানাতে চাই। আমাদের উপর একটি ন্যাক্কারজনক হামলা করা হয়েছে, তারা ভেবেছিল আমরা অসতর্ক থাকব। আমারদের প্রতিরক্ষামন্ত্রী এবং তার সহকর্মীরা এক ধাপ এগিয়ে ছিলেন এবং এরচেয়েও খারাপ হামলার জন্য প্রস্তুত ছিলেন। ঈশ্বর এই দেশের উপর দয়াবান আছেন। চলুন আমরা এক হই তাঁর আশির্বাদের জন্য, যাতে আমরা এরকম বাঁধা বারবার পেরিয়ে যেতে পারি এবং দেশের প্রয়োজনে এক থাকতে পারি।

শ্রী ভুপেশ গুপ্ত (পশ্চিম বাংলা): জনাব আজ এই ঐতিহাসিক সিদ্ধান্তের মাধ্যমে এক ঐতিহাসিক বাস্তবতাকে স্বীকৃতি দেওয়া হয়েছে এই ঐতিহাসিক মুহুর্তে, এবং এই প্রক্রিয়ার সাথে সংযুক্ত থাকতে পেরে নিজেকে গর্বিত মনে হচ্ছে। গত বিশ বছর ধরে আমার সুযোগ হয়েছে প্রধানমন্ত্রী ও সরকার থেকে আসা এই হাউসের অনেক গুরুত্বপূর্ণ সিদ্ধান্ত শোনার কিন্তু আমি মনে করতে পারছিনা শেষ কবে আমাদের দেশ এবং গোটা মানবজাতির জন্য এত গুরুত্বপুর্ন সিদ্ধান্ত এর আগে নেয়া হয়েছে।এই সিদ্ধান্ত একাধারে মানুষের প্রতি গভীর সহানুভুতি, অসাধারন রাজনৈতিক প্রজ্ঞা ও অসামান্য রাষ্ট্রনায়কোচিকতার প্রতীক। এই সিদ্ধান্ত, দেশের সীমানা ছাড়িয়ে মানবতা ও ইতিহাসের ক্ষেত্রে এক নতুন মাত্রার ছাপ রাখতে চলেছে। সুতরাং, প্রধানমন্ত্রী এবং ভারত সরকার শুধুমাত্র এই সভায় উপস্থিত সবার থেকেই নয়, বরং পৃথিবীর যাদের কাছে মানবতার লঙ্ঘন অগ্রহণযোগ্য সেইসব মুক্তিকামী মানুষের কাছ থেকেই ধন্যবাদার্হ হলেন। আমি জানি এই সিদ্ধান্তের মাধ্যমে আমরা ত্যাগ, দুঃখ ও বীরত্বের মাধ্যমে অর্জিত এই উপমহাদেশের ইতিহাসের এক স্বর্নালি অধ্যায়ের সুচনা করলাম, যা লেখা থাকবে স্বর্নাক্ষরে।এই সিদ্ধান্ত, নিশ্চিত করলো বাংলাদেশের জন্ম, আমি যেখান থেকে এসেছি, যেখানে আমার জন্ম ...

শ্রী এ ডি মানি (মধ্য প্রদেশ): ময়মনসিংহ।

শ্রী ভুপেশ গুপ্ত: একটি ধর্মনিরপেক্ষ, গণতান্ত্রিক দেশই চায় বাংলাদেশের এবং এই উপমহাদেশের জনগণ। আমি এই সিদ্ধান্তের মাঝে দেখতে পাই সেই মাটির ইতিহাস যেখানে নারী পুরুষ সবাই সব বাধা ভেঙ্গে আজ তাদের আকাঙ্ক্ষিত বিজয় লক্ষ্যের দিকে সাহস ও আত্মবিশ্বাসের সাথে এগিয়ে যাচ্ছে। আমি ভারতের জনগনের পক্ষ থেকে তাদেরকে অভিনন্দন জানিয়ে তাদের আন্দোলনের সাথে সংহতি প্রকাশ করছি। আজকের এই সিদ্ধান্ত শুধুমাত্র ভারত সরকারের নয়, সমগ্র ভারতের জনগন, সকল দেশপ্রেমিক, এমনকি এই পৃথিবীর সকল স্বাধীনতা ও গনতন্ত্রে বিশ্বাসী মানুষের ইচ্ছার প্রতিফলন। আমি আশা করছি আজকে আমরা যে সিদ্ধান্ত নিয়েছি, খুব শীগগিরই পৃথিবীর শান্তিকামি, মুক্তিকামি ও উন্নতিকামী দেশগুলোও সেরকম সিদ্ধান্ত নেবে। আমি আবারো বাংলাদেশের জনগনের কল্যান কামনা করছি এবং আজকের এই সিদ্ধান্তের পেছনে যারা কাজ করেছেন তাদের সবাইকে অভিনন্দন জানাই। আমি ইতিহাসের ভবিষ্যতের দিকে তাকিয়ে। ইয়াহিয়া খান এখন অতীত ইতিহাস। সে ধ্বংস হবে, নিশ্চিহ্ন হয়ে যাবে, আর আমরা বাংলাদেশের ও মানবতার খাতিরে বাংলাদেশের উত্থানের আশা করছি।

শ্রী রাজ নারায়ণ (উত্তর প্রদেশ): মহোদয়, আমি সবার আগে বাংলাদেশের জনসাধারন, আওয়ামী লীগ, শেখ মুজিবুর রহমান, নজরুল ইসলাম ও তাজউদ্দিন, এবং মুক্তিবাহিনীকে আমার মোবারকবাদ জানাব, তাঁরা তাঁদের, নিরবচ্ছিন্ন চেষ্টা ও বিরামহীন, সংগ্রামের দ্বারা আমাদের নিকট হতে স্বীকৃতি আদায় করেছেন।

মহোদয়, আমি ভারতের জনগনকেও ধন্যবাদ জানাচ্ছি, ভারতের জনগণ আপ্ন নিষ্ঠা এবং তাদের জীবনের সংগ্রামী ভুমিকার পরিচয় দিয়েছে। তারাও পৃথিবীর বড় বড় শক্তির মোকাবেলা করেছে, ১২ আগস্টে এই পরিষদে বাংলাদেশকে স্বীকৃতি দেবার জোর দাবী জানানোর জন্য আমাকে ধাক্কিয়ে বের করে দেয়া হয়, অন্ততপক্ষে আমার সেই স্বপ্ন পুরন হয়েছে। ভারত সরকার আমার অনুসৃত পথে আসতে বাধ্য হলেন এজন্য আজ আমি সুখি ও প্রসন্ন। ... সামনে আমাদের আরো কাজ রয়ে গেছে। আগে যেমন ইঙ্গিত দিয়েছিলাম আজও দিচ্ছি। আমি চাই ভারত এমন শক্তি অর্জন করুক যাতে আমেরিকা ও বৃটেনের মত সুবিধাবাদী দেশগুলো বুঝতে পারে যে, ভারত আজ ঐক্যবদ্ধ, ভারত অ পাকিস্তানের একত্রীকরণের জন্য যতদিন ভারত ও পাকিস্তান এক না হবে, যতদিন ভারত ও পাকিস্তান একীভূত না হবে, ততদিন ভারত ও পাকিস্তানের দরিদ্র ও মেহনতি মানুষের উদ্দেশ্য সফল হবে না। এ জন্য সম্পুর্ন শক্তি দিয়ে আমাদের জানিয়ে দিতে হবে, আমেরিকা হোক কিংবা বৃটেন – তোমরা যতই শক্তিধর হওনা কেন, যতই সম্পদশালী হওনা কেন, আমরাও ৫৫ কোটি মানুষের দেশ, সুতরাং ৫৫ কোটি মানুষের দেশের সাথে আর খেলা নয়, তোমরা অনেক ষড়যন্ত্র করেছ। আমার অনেক বন্ধু যথার্থই বলেছেন যে, আমেরিকা, বৃটেন ও রাশিয়ার চক্রান্তে হিন্দুস্থান ভাগ হয়েছে, ভারত ও পাকিস্তানের সৃষ্টি হয়েছে, আমরা এক হিন্দুস্থান গড়তে চাই।

সারা বিশ্বের সেরা ভারত আমাদের, আমরা বুলবুল, এটি আমাদের কানন। আমরা সেই ভারত গড়তে চাই। বাংলাদেশের স্বাধিনতা সেই ভারত গড়ার প্রথম সোপান। এজন্য আমাদের লক্ষ্য আমাদের সব সময় মনে রাখতে হবে। এই লক্ষ্য অর্জনে, ভারত ও পাকিস্তানের একত্রীকরণের লক্ষ্যকে অব্যর্থ রাখতে হবে। ১৯৪৭ সালের ১৪-১৫ জুন এ,আই,সি,সি (অল ইন্ডিয়া কংগ্রেস কনফারেন্স) দিল্লীর বৈঠকে কংগ্রেস যে প্রস্তাব গ্রহন করেছিল সেটি আবার স্মরন করুন। দ্বিজাতিতত্ব চিরতরে নির্মূল হয়ে যাবে। দ্বিজাতিতত্ব নির্মূল হতে চলেছে, বাংলাদেশের স্বাধীনতার সাথে সাথেই এই তত্বের বিলুপ্তি ঘটেছে। এর জন্য মুজিবুর রহমানকে যতই ধন্যবাদ জানানো হোক তা নগন্য হবে। 

সভাপতি: হ্যাঁ, এখন সিপিএম থেকে কে বলবেন? হ্যাঁ, জনাব স্যান্যাল।

শ্রী শশাঙ্ক শেখর স্যান্যাল (পশ্চিম বঙ্গ): আমি আমার তরফ থেকে প্রধানমন্ত্রীকে যে সংবর্ধনা ও অভিনন্দন জানানো হচ্ছে তাতে শামিল হচ্ছি এবং প্রধানমন্ত্রীর মাধ্যমে শ্রদ্ধা জানাচ্ছি তাদেরকে, যারা এটা নিয়ে লড়াই করেছেন, আমাদের দেশে এবং বাংলাদেশে, যারা ইতিমধ্যেই তাদের প্রান উতসর্গ করেছেন এবং প্রান দিতে প্রস্তুত আছেন। 

জনাব, দয়া করে আমার বাচালতা ক্ষমা করবেন, ১৯৮৭ সালে, যখন প্রিয় ইন্দিরাজীর পিতা ছিলেন অন্তর্বর্তীকালীন প্রধানমন্ত্রী, আমি তখন কেন্দ্রীয় সংসদে কংগ্রেসের পেছনের সারির একজন সদস্য, যখন দেশবিভাগ হয়, আমি ভাঙ্গি কলোনিতে মহাত্মা গান্ধীকে দেখতে যাই, আমি আমার খদ্দর এর কাপড় সেখানে রেখে এসে, আমার খদ্দরের কোট আর চাদর ভিজিয়ে কাঁদতে কাঁদতে বলেছিলাম যে কংগ্রেস বিশ্বাসঘাতকতা করেছে উপরে দিল্লির সাথে, আর নীচে আমার বাংলার সাথে।

জনাব, সেদিনটি থেকে আমি অনেক কষ্টে ছিলাম। কিন্তু আজকে আমি নিজেকে ধন্য মনে করছি, নিজেকে অভিনন্দন জানাচ্ছি এই কারনে যে আজ আমি পাকিস্তানের মরন দেখে যেতে পারছি। যা বাকি আছে, সে হচ্ছে পাকিস্তানের প্রেতাত্মা, এবং তারা এই প্রেতাত্মার যন্ত্রণা ভোগ করবে যারা তারা ভারতও না, বাংলাদেশও না, এমন কি বাকি থাকা পাকিস্তানেরও কোন অংশ না, এই যন্ত্রণা ভোগ করবে জাতিসংঘের কিছু অর্বাচিন সদস্য। তারা ভোগ করুক সেই যন্ত্রণা বারবার। এখন মুক্তি ছড়িয়ে পরবে সবখানে, বাংলাদেশে, আমি এটাই আশা করেছিলাম প্রিয় ইন্দিরাজীর কাছ থেকে – তাঁর বাবা ছিলেন আমার সহকর্মী, তাঁর দাদা ছিলেন আমার সহকর্মী, আমরা একসাথে কাজ করেছি, যাতে তিনি সাফল্য থেকে সাফল্যে পদচারণ করতে পারেন, এবং যাতে তিনি দেখতে পান যে এই উপমহাদেশের সংগ্রামী জনগণ আজ এক নতুন পতাকার নিচে এসে হেসে উঠছে, যে পতাকা উড়ছে ইন্দিরা গান্ধীর মাথার উপরে।

শ্রী তিল্লাই ভিল্লালান (তামিল নাড়ু): আজকের এই আনন্দের দিনে, আমিও আনন্দে যোগ দিচ্ছি নানান দলের নেতাদের সাথে। আমি এই সুযোগে অভিনন্দন জানাই আমাদের প্রধানমন্ত্রী ইন্দিরা গান্ধীকে (বাঁধা)। যেমনটি তিনি বারবার বলেছিলেন এই সভায়, ঠিক সেভাবেই সঠিক সময়ে বাংলাদেশের স্বীকৃতি দিয়ে তিনি প্রমান করেছেন যে তিনি অন্যতম শ্রেষ্ঠ রাস্ট্রনায়ক এবং শ্রেষ্ঠ প্রশাসক। 
জনাব, আমরা ধর্মীয় আলোচনায় বলে থাকি যে শক্তি সিভান(Sivan) এর চেয়ে বেশি শক্তিশালী। রাজনীতির মাঠেও তিনি (ইন্দিরা) প্রমান করেছে দিয়েছেন যে শক্তি সবার উপরে (বাঁধা)। এরপরে আমি বলতে চাই যে, যে হাত মাতৃস্নেহে দোলনা দোলায়, সেই হাত এখন বাংলাদেশের মুক্তির দোলনার দোল দিচ্ছে (বাঁধা)। এই কঠিন সিদ্ধান্ত নেবার মাধ্যমে তিনি প্রমান করেছেন যে তিনি এই পৃথিবীর অন্যতম শ্রেষ্ঠ রাস্ট্রনায়ক, মহিলা রাস্ট্রনায়ক (বাঁধা) ... তাই আমি তাঁকে অভিনন্দন জানাই।

একই সাথে সরকারের পাকিস্তানের সাথে যুদ্ধ সংক্রান্ত সমস্ত সিদ্ধান্তে আমার সর্বান্তকরণ সমর্থনের কথা আমি আমি জানিয়ে দিয়ে চাই। 

আমার কথা আমি শেষ করতে চাই এই বলে, শেখ মুজিবুর রহমান দীর্ঘজীবি হোন, বাংলাদেশ দীর্ঘজীবি হোক, বাংলাদেশের স্বাধীনতা সংগ্রামীরা দীর্ঘজীবি হোন!

শ্রী এ কে এ আব্দুল সামাদ (তামিল নাড়ু): আমার দল ও আমার তরফ থেকে আমি সরকারের বাংলাদেসকে স্বীকৃতি দেবার এই সিদ্ধান্তকে স্বাগত জানাই। আমাদের পুরো দেশের জনগণ বাংলাদেশের স্বাধীনতা চাইছে বেশ কিছুদিন ধরেই। কিন্তু আমাদের সরকার সঠিক সময়েই সঠিক সিদ্ধান্ত নিয়েছে ... (বাঁধা)। আমি প্রধানমন্ত্রী এবং তাঁর সরকারকে ধন্যবাদ জানাই এবং আবার জানাতে চাই যে মুসলিম লীগ পুরো দেশের সাথে এক সাথেই আছে ... (বাঁধা) এই কঠিন সময়ে আমরা সরকারের এই মহৎ সিদ্ধান্তের সমর্থন করছি।

ধন্যবাদ।

শ্রী কুম্ভরাম আর্য (রাজস্থান): সভাপতি মহাশয়, আজকের ঘোষণার পর থেকে আমাদের উপর বিপদ শুরু হল এবং সর্বাধিক বিপদজনক সময় আমাদের সামনে রয়েছে। এ যাবত আমরা বাংলাদেশের সহায়তাকারী ও তার প্রতি সহানুভূতিশীল ছিলাম কিন্তু আজ হতে আমরা বাংলাদেশের সঙ্গে হাত মিলালাম, আজ হতে তাদের সাথে আমাদের মিত্রতা, তাদের এবং আমাদের কল্যান এক হয়ে গেছে। তাদের কোন অনিষ্ট হলে আমাদের দুর্ভোগ হবে, এজন্য বাংলাদেশে যত পাকিস্তানি সৈন্য রয়েছে প্রত্যেককে অতিসত্বর বাংলাদেশ হতে পাঠিয়ে দিতে হবে, এদিকে প্রথমেই দৃষ্টি ফেরানো উচিত। সেখানে পাকিস্তানী সৈন্যের একদিনের অবস্থান আমাদের দেশ এবং বাংলাদেশের জন্য ক্ষতিকর। পশ্চিমের ফ্রন্টে দৃঢ় অবস্থান গ্রহন করে পুর্ব ফ্রন্ট থেকে পাকিস্তানি সৈন্যদের বের করে দেয়াই আমাদের সর্বপ্রথম জরুরি কাজ যাতে একটি সৈন্যও আর অবশিষ্ট না থাকে। এটি হলে বাংলাদেশ ভেতর দিক থেকে তো সুরক্ষিত আছেই ফলে পাকিস্তান বুঝতে পারবে ভুল পন্থা অবলম্বনের পরিনাম কি হয়। ইঙ্গিতস্বরূপ আমি এ কথা আপনাদের সামনে উপস্থিত করছি। আমাদের দেশ এবং এই পরিষদ প্রধানমন্ত্রীর সঙ্গে আছে, সবসময় থাকবে। আমি আরেকবার প্রধানমন্ত্রী মহোদয়কে ধন্যবাদ জানাচ্ছি।

শ্রী গঙ্গা শরন সিংহ (নাম নির্দেশিত) মাননীয় অধ্যক্ষ মহোদয়, আজ একটি ঐতিহাসিক দিন। আমি তো মনে করি ১৯৪৭ সালে স্বাধীনতা লাভের পর আজকের দিনটির মত কোনদিন আর আসেনি। 

বাংলাদেশের সরকার একটি সাধারন সরকার নয়। এটি সাম্প্রদায়িকতার চিতা হতে উদীয়মান একটি সুর্য, একে আমরা মেনে নিয়েছি। আমি এও মনে করি যে, বাংলাদেশের সরকার গঠন, বাংলাদেশের স্বীকৃতি শুধু এশিয়ার নয়, বরং সারা বিশ্বের জন্য এক স্মরণীয় ঘটনা। কিন্তু আমাদের সব সময় মনে রাখতে হবে যে এটি প্রথম পদক্ষেপ মাত্র। বাংলাদেশকে স্বীকৃতি দানের পর যে দায়িত্ব আমাদের অপর আসে তা আমাদের উপলব্ধি করতে হবে। বাংলাদেশ আজ আমাদের সহকর্মী সাথী ও সহযোগী। তারাও সেই আদর্শ, দর্শন ও নীতিমালার ধারক হয়েছে যা আমরা বহন করছি। এই আদর্শ, দর্শন ও নীতিমালার সংগ্রামে আজ আমরা প্রতিবেশীরূপে লাভ করছি এক নতুন সঙ্গী। আমি সরকার, প্রধানমন্ত্রী ও বাংলাদেশের জনগনকে মোবারকবাদ জানাচ্ছি। আর বাংলাদেশের সরকারকেও আমি অভিনন্দন জানাব যাঁরা এ দুর্ভোগ সত্বেও অক্ষুন্ন রেখেছেন আপন জাতির মান এবং উড্ডীন রেখেছেন তাঁদের পতাকা। সেই পতাকায় আমি প্রণতি জানাই।

শ্রী এ ডি মানি: মাননীয় চেয়ারম্যান, আমি কি আমার পক্ষের এবং বিপক্ষের সহকর্মীদের সাথে প্রধানমন্ত্রীকে বাংলাদেশকে স্বীকৃতি জানানোর জন্য তিনি ও তার সরকার যে মহৎ ও ঐতিহাসিক সিদ্ধান্ত নিয়েছেন সেজন্যে ধন্যবাদ জানানোতে সামিল হতে পারি? আমি এই স্বীকৃতিদানের বিশেষত্ব তুলে ধরতে চাই। এই প্রথম, আমাদের রাষ্ট্র স্থাপিত হবার পর, আমরা একটি আধুনিক পদক্ষেপ নিয়েছি এবং দেখিয়ে দিয়েছি যে আমাদের পররাষ্ট্রনীতি কেবল মাত্র খাতাকলমে থাকার মত নয়, বরং এটি অত্যন্ত সক্রিয়, এবং বাংলাদেশের জনগণ ধর্মনিরেপক্ষতাকে বেছে নিয়েছে তাদের নীতি হিসেবে। অন্য ভাবে বলতে গেলে, শ্রী জওয়াহারলাল নেহেরুর মেয়ে দুই দেশ নীতিকে আজ কবর দিয়ে দিলেন আর বাংলাদেশের জনগণ এক মানবজাতির অংশ হবার পথ বেছে নিয়েছে।

জনাব, আজ আমরা দেখিয়ে দিয়েছি যে আমাদের ৫৭৪ মিলিয়ন লোকের এই দেশ, যাকে নিউ ইয়র্ক টাইমস তাদের সম্পাদকীয়তে খুব খারাপ ভাবে দুর্দশাগ্রস্থ বলে উল্লেখ করেছে, চাইলে শান্তি ও ন্যায়বিচারের জন্য অনেক কিছু করতে পারি, এমনকি জাতিসংঘ কিংবা মুক্ত দুনিয়ার মোড়ল আমেরিকার চেয়েও বেশি।

জনাব, আমরা ন্যায়ের পক্ষে দাঁড়িয়েছি এবং আমি মিসেস গান্ধীকে ধন্যবাদ দিতে চাই এটা নিশ্চিত করার জন্য যে আমাদের সন্তানেরা এবং তাদের সন্তানেরস অন্তত আগামী ২৫ বছর পাকিস্তান নামের দেশটির কাছ থেকে যন্ত্রণা সহ্য করতে হবে না। সংবাদপত্রের সাথে যুক্ত লোক হিসাবে আমাদের উচিৎ না বড় বড় কথা বলা। আমরা সরকারের বিভিন্ন বিষয়ে সমালোচনা করি, তবে আমি এটুকু নির্বিবাদে স্বীকার করি কে যখন এসব কথা ইতিহাসের পাতায় লেখা হবে, মিসেস গান্ধীকে এই দেশের অন্যতম মহান নেতৃবৃন্দের কাতারেই রাখা হবে।

সর্দার নরেন্দ্র সিং ব্রার (পাঞ্জাব): মাননীয় সভাপতি, আমি দলের পক্ষ থেকে এবং ব্যাক্তিগতভাবে বাংলাদেশের স্বীকৃতিদানকে অভিনন্দন জানাচ্ছি। প্রথম থেকেই আমাদের বক্তব্য ছিল বাংলাদেশকে স্বীকৃতি দেওয়া হোক। এর সঙ্গে সঙ্গে এক দেশ ও এক নেতার তত্বটি মেনে নিয়ে আমি বলতে চাই যে আমরা প্রধানমন্ত্রীর পেছনে আছি। (উর্দু)

এই সুযোগে আমি ধন্যবাদ দিতে চাই সোভিয়েত ইউনিয়নের সরকার এবং জনগনকে আমাদেরকে এই মহৎ কাজে একটানা সমর্থম দিয়ে যাবার জন্য। বাংলাদেশের স্বাধীনতার জন্য যারা প্রান দিয়েছেন, তাদের সবার প্রতি আমার শ্রদ্ধা জানাই। বাংলাদেশের জনগণ ধন্য হোক, ভারতের জনগণ ধন্য হোক, পৃথিবীর সকল মুক্তিকামী জনতা ধন্য হোক। সাম্রাজ্যবাদ ও সামরিকতন্ত্র নিপাত যাক।

শ্রী শীলভদ্র ইয়াজী (বিহার): মাননীয় সভাপতি,আমি আমার সরকার, প্রধানমন্ত্রি এবং বাংলাদেশের প্রধানমন্ত্রী এবং বাংলাদেশের নেতৃবৃন্দকে অল ইন্ডিয়া ইন্দো বাংলাদেশ ফ্রেন্ডশীপ অ্যাসোসিয়েশনের পক্ষ থেকে আরো মোবারকবাদ জানাচ্ছি এবং এর সাথে সাথে এই আশা করছি যে বিশ্বের সকল গনতান্ত্রিক ও সমাজতান্ত্রিক দেশসমুহ আমাদের প্রধানমন্ত্রির অনুসরণে খুব সত্বর বাংলাদেশ সরকারকে স্বীকৃতি দান করবেন। জয় হিন্দ, জয় বাংলাদেশ।

কেন্দ্রীয় গনপুর্ত ও আবাসন মন্ত্রী (শ্রী আই কে গুজরাল): আমি সাধারণত বেশি কথা বলি না, কিন্তু আজকে আমি আমার একটি স্মৃতি আপনাদের জানাতে চাই। হয়ত আমি সেই গুটিকয়েকের একজন, হয়ত এই সভাতে আমি একমাত্র লোক যে উপস্থিত ছিল ১৯৪০ সালে লাহোরে মুসলিম লীগের সম্মেলনে যেখানে পাকিস্তান প্রস্তাব গৃহীত হয় এবং আমি নিজেকে ভাগ্যবান মনে করছি যে আমি লাহোরের সেই প্রস্তাবনার শেষ দেখে যাচ্ছি। 

ড: ত্রিগুণা সেন (পশ্চিম বাংলা): সম্ভবত আজকে আমি এই দুনিয়ার সবচেয়ে সুখী মানুষ। আমার হৃদয় এতই অভিভুত যে আমি কথা বলার ভাষা খুঁজে পাচ্ছি না। আমি আমার হৃদয় নিংড়ানো অভিবাদন জানাই আমাদের নেত্রীকে। আমি জানি যে শুরু থেকেই সব দলই প্রধানমন্ত্রীকে চাপ দিচ্ছিল বাংলাদেশকে স্বীকৃতি দেওয়ার জন্য। বাইরের থেকেই অনেক চাপ ছিল, কিন্তু তিনি জানেন যে একদম শুরু থেকেই আমি তাঁকে বলেছিলাম এই মুহুর্তে স্বীকৃতি না দিতে, কারন আমি জানতাম বাংলাদেশের তরুনরা চাচ্ছে তাদের যুদ্ধ তারা নিজেরাই লড়তে, যাতে তারা বুঝতে পারে তাদের সমস্যা গুলো এবং কখন সেই সমস্যা তাদের নাগালের বাইরে চলে যাচ্ছে। আমি তাঁকে বলেছি যে আমি সেই ছেলেদের দেখেছি এবং দেখেছি তারা কিভাবে যুদ্ধ করছে। আমি দেখেছি তাদের চাষাভুষোরা কিভাবে প্রশিক্ষন নিচ্ছে এবং তাদের তরুণরা কিভাবে মুক্তির জন্য যুদ্ধ করছে। তাঁদের সাহসিকতা ও একাগ্রতা নিয়ে আমি অনেক গল্পই করতে পারব। তাই আমি প্রধানমন্ত্রীকে অনুরোধ করেছিলাম তাঁদের কে স্বীকৃতি দেবার বদলে তাঁদেরকে যুদ্ধ জয় করার জন্য সহায়তা দিতে।। আমি বলেছিলাম একটা সময় আসবে যখন আপনি অবাক হয়ে দেখবেন যে তারা নিজেদের স্বাধীনতা নিজেরাই রক্ষা করতে সক্ষম, আর সেটাই হবে তাঁদেরকে স্বীকৃতি দেবার সঠিক সময়। আমার পুর্ন আস্থা সবসময়েই ছিল প্রধানমন্ত্রির উপর। রাজনীতিবিদ হয়া খুব সহজ। সব দলের সব রাজনীতিবিদরা তাঁকে চাপ দিচ্ছিলেন স্বীকৃতির জন্য। রাজনীতিবিদ হওয়া সহজ, কিন্তু রাষ্ট্রনায়ক হওয়া কঠিন। আমি অনেক রাষ্ট্রনায়কের ইতিহাস ও জীবনী পড়েছি, কিন্তু বর্তমান প্রধানমন্ত্রীর মত রাষ্ট্রনায়ক আমি দেখিনি। আজ আমি সত্যই অনেক খুশি। আমি তাঁকে তার এই সিদ্ধান্তের জন্য অভিবাদন জানাই, কিন্তু আমি এই সভার সদস্যদের মনে করিয়ে দিতে চাই যে বাংলাদেশের ভেতরে হাজার হাজার মানুষ নিহত হয়েছে, লাখ লাখ মহিলা ধর্ষিত হয়েছে, বাড়িঘর পুড়িয়ে দেওয়া হয়েছে, ধ্বংস করে দেওয়া হয়েছে অনেক কিছু যা তাঁদের আবারো বানাতে অনেক সময় লাগবে। তাঁদেরকে আমাদের বন্ধুর মত দেখতে হবে। প্রধানমন্ত্রীর কাছ থেকে আমরা জানতে পেরেছি যে তাঁদের সরকার গনতন্ত্র ও ধর্মনিরপেক্ষতার নীতি গ্রহন করবে। এটা শুধু নীতির ব্যাপার নয়, আমি আমার প্রত্যক্ষ অভিজ্ঞতা থেকে বলতে পারি তারা এটা প্রয়োগ করে। আমি পাহাড়ে তাঁদের একটি গ্রামে গিয়েছিলাম। সেখানে তাঁদের একটা অনুষ্ঠান ছিল এবং তারা আমাকে সেখানে দাওয়াত দিয়েছিল কেননা আমি তাঁদের প্রশিক্ষন কেন্দ্র স্থাপনের ব্যাপারে সহায়তা দিয়েছিলাম। সেখানে কয়েকজন কোরান থেকে পাঠ করল, আর তারপর আরেকজন ভগবদ গীতা থেকে পাঠ করল।

সে যে কি সুন্দর সংস্কৃতে পাঠ করল! পরে আমি তাকে জিজ্ঞেস করেছিলাম তার নাম আর কোথা থেকে সে এত সুন্দর সংস্কৃত শিখল। সে বলল তার নাম নুরুল ইসলাম। আমি বললাম, তুমি মুসলিম? আর সে বলল আমি বাঙালি। সে নিজেকে হিন্দু বা মুসলিম হিসেবে ডাকার প্রতিবাদ করল! আপনারা অবাক হয়ে যাবেন তাঁদের আচার ব্যবহারে। একজন গ্রামবাসী তার ১৪ বছরের ছেলেকে নিয়ে আমার কাছে এলো। সে বলল, সেন সাহেব, আপনার নাম শুনেছি, আপনি এই ছেলেটাকে নিয়ে যান, আর প্রশিক্ষন দিন, যাতে সে ফিরে গিয়ে একজন খান সেনাকে মারতে পারে। সে নিজেও আবার ফিরে যেতে চাইছিল (বাংলাদেশে), আমি তাকে জিজ্ঞেস করলাম কেন সে ফিরে যেতে চাইছে। সে উত্তর দিল, আমি ফিরে যাচ্ছি যাতে আমার উপর তাদের একটা বুলেট খরচ হয়, যাতে এই বুলেটটা অন্য কারো প্রান নিতে না পারে। তারা অত্যন্ত আশাবাদী। তারা খালি গায়ে, খালি পায়ে, শুধু ভাত খেয়ে, কাঁধে রাইফেল নিয়ে যুদ্ধ করে। আমি তাঁদের অনেককে দেখেছি বুলেটের ক্ষত নিয়ে ফিরে আসতে এবং ডাক্তার খুঁজে ব্যান্ডেজ করে আবার যুদ্ধে যাবার জন্য উদগ্রীব থাকতে, অনুপ্রেরণার জন্য। আজ আমার এটা বলতে লজ্জা নেই যে, এমনকি আমাদের সৈনিকেরা যারা তাঁদের সাথে মিশেছে, তারাও এঁদেরকে দেখে অনুপ্রাণিত হয়েছে। আমাদের সৈনিকেরা যা শিখেছে চার বছরে, এই ছেলেগুলো তা শিখছে দুই দিনে। তারা অস্ত্র বা অন্যান্য সরঞ্জাম এমন সহজভাবে চালায় যেন তা খেলনামাত্র।তাঁদের এই স্পৃহা, এই স্পৃহাকে কেউ দমাতে পারবে না। আজকে আমরা গনতন্ত্র, ধর্মনিরেপক্ষতা ইত্যাদি অনেক কিছুই বলছি, তবে আজ আমার কাছে সবচে জরুরি হচ্ছে আমাদের নেত্রীকে, প্রধানমন্ত্রীকে অভিবাদন জানানো।

আকালি বিক্ষোভকারিদের মুক্তির ব্যাপারে মন্ত্রনালয়ের বক্তব্য

স্বরাস্ট্রবিষয়ক কেন্দ্রীয় মন্ত্রী (শ্রী কে সি পান্ত): আমি আকালি দলের নেতা শ্রী ব্রার এর বক্তব্যের প্রেক্ষিতে কিছু কথা বলতে চাই। দিল্লির গুরুদুয়ারা চালনা নিয়ে সৃষ্ট গোলযোগের কারনে গ্রেফতারকৃত আকালিদের মামলাগুলো সরকার খতিয়ে দেখেছে। এই বিক্ষোভ আমরা আশা করিনি। সরকার খুব পরিষ্কারভাবে জানিয়ে দিয়েছে যে দিল্লির গুরুদুয়ারাগুলো চালাবে দিল্লির শিখরাই, এবং বর্তমানের সাময়িক ব্যবস্থা যত তারাতারি সম্ভব বাতিল করা হবে। এ প্রসঙ্গে প্রয়োজনীয় আইন মুসাবিদা করা হচ্ছে এবং পার্লামেন্টের বর্তমান সেশনেই এটা উত্থাপন করা হবে। ইতিমধ্যে অবস্থার পরিবর্তন হয়েছে। পাকিস্তান আমাদের বিরুদ্ধে আক্রমন করেছে। জরুরি অবস্থা ঘোষণা করা হয়েছে। দেশের এই অবস্থায় আশা করছি দেশের সব দল এখন এক হয়ে দেশের প্রতিরক্ষায় যোগ দেবে। অন্যান্য সকল দলের মত আকালিরা সময়ের প্রয়োজনে দেশকে সহায়তা করার দাবী রাখে, এবং সরকার সিদ্ধান্ত নিয়েছে তাঁদের এই ইচ্ছাকে সন্মান জানানোর। এরই ভিত্তিতে সরকার এই মুহুর্তে বিক্ষোভের ফলে গ্রেফতার হওয়া সকল আকালিকে মুক্তি দিচ্ছে।

শ্রী বি ডি খোবরাগাড়ে (মহারাষ্ট্র): আজ এই খুশির মুহুর্তে আমিও আমার এই সভার সদস্যদের সাথে যোগ দিয়ে প্রধানমন্ত্রীকে, শ্রীমতী ইন্দিরা গান্ধীকে বাংলাদেশের স্বীকৃতি জানানোর নেয়া তাঁর সময়োচিত এবং ঐতিহাসিক সিদ্ধান্তের জন্য অভিনন্দন জানাতে চাই। এই সেদিনই আমি প্রধানমন্ত্রীকে বলেছিলাম যে আমাদের দেশের বিরুদ্ধে পাকিস্তানের নগ্ন আগ্রাসনের বিপরীতে আমাদের বাংলাদেশকে স্বীকৃতি জানাতে আর দেরি করা উচিৎ হবে না। আমি অত্যন্ত খুশি যে এর মাত্র দুই দিনের মধ্যে প্রধানমন্ত্রি বাংলাদেশকে স্বীকৃতি জানালেন। এই সাহসী ও ঐতিহাসিক সিদ্ধান্ত পৃথিবীর বিভিন্ন দেশে যারা মুক্তির সংগ্রাম চালিয়ে যাচ্ছেন তাদের জন্য সবসময় প্রেরনা হয়ে থাকবে।আমাদের দেশ সব সময়েই সাম্রাজ্যবাদ ও ঔপনিবেশিকতার বিরুদ্ধে যুদ্ধ করে গেছে, এবং একারনেই এই সাহসী সিদ্ধান্ত পৃথিবীর অন্যান্য দেশের জন্য, যারা এখনও পরাধীনতার শেকলে বাধা, একটি প্রেরনা হয়ে থাকবে এবং তাদেরকে বিদেশি শাসকদের হাত থেকে মুক্তি পাবার উৎসাহ দেবে।

এই সাথে আমি বাংলাদেশের জনগণকে, যারা সাহসের সাথে তাদের মুক্তিযুদ্ধ চালিয়ে গেছে, আমার অভিনন্দন জানাতে চাই। আমি বাংলাদেশের মুক্তির সংগ্রামে যারা প্রান দিয়েছেন, সেইসব শহীদদের স্মরণ করছি সশ্রদ্ধচিত্তে। কয়েকজন সদস্য ইতিমধ্যেই বলেছেন যে এটা কেবল মাত্র শুরু। আমি তাঁদের সাথে একমত এবং আশা করছি শেষটা খুব বেশি দূরে না। আমি আশা করছি আর মাত্র কয়েক দিনের মধ্যেই বাংলাদেশ সম্পুর্নভাবে শত্রুমুক্ত হবে এবং অচিরেই সসন্মানে জাতিসংঘে নিজ আসন গ্রহন করবে। আমরা বাংলাদেশকে স্বীকৃতি দিয়েছি। আমি আবারো প্রধানমন্ত্রিকে অনুরোধ করবো যাতে তিনি অন্যান্য দেশগুলোকেও বাংলাদেশকে স্বীকৃতি দানের ব্যাপারে অনুরোধ করেন। আমি কয়েকদিন আগেই প্রধানমন্ত্রির কাছে এই যুদ্ধের ব্যাপারে তাঁর নেয়া সব সিদ্ধান্তকেই সমর্থন করার কথা বলেছি। আজ আমি আবারো সেই সমর্থনের কথা পুনর্ব্যক্ত করে জানাতে চাই যে দেশের স্বার্থে আমরা সব ত্যাগ স্বীকার করতে রাজি আছি এবং আমরা সর্বান্তকরণে তাঁর সাথে আছি। ধন্যবাদ।

শ্রী আকবর আলি খান (অন্ধ্র প্রদেশ): জনাব, আমাকে যদি এক মিনিট সময় দিতেন কিছু কথা বলার জন্য। আমি শুধু একটা ব্যাপারে বলতে চাই। আমি খুব বেশি সময় নেব না। আমি জানি এই অবস্থায় আপনার কাছ থেকে সময় চাওয়া উচিত না, তবুই আমি শুধু একটা বিষয়ে দৃষ্টি আকর্ষন করতে চাই।

সভাপতি: ঠিক আছে, এক মিনিট।
শ্রী আকবর আলি খান: জনাব, দেশ বিভাগের ঠিক পরপরই আমি মাওলানা আবুল কালাম আজাদের সাথে কথা বলি। আমি তাঁর কাছে যাই আর বলেছিলাম ... আমি এটা হিন্দুস্তানি ভাষায় বলতে চাই* 

* আমাকে বলতে শুরু করলেন, ভাই, যেই হিন্দু-মুসলিম ঐক্য ও সম্প্রীতির জন্য আমি আমার সারাটি জীবন নিবেদিত করেছিলাম আজ তার বিলুপ্তি হল। আপনি আবুল কালাম আজাদকে দেখেছেন, তিনি দৈহিকভাবে বেঁচে আছেন কিন্তু অন্তরে মরে গেছেন। এই কথাগুলো তিনি বলেছিলেন স্বাধীনতা লাভের পর হতে যখনই তিনি সুযোগ পেয়েছেন এ কথা তিনি নিজস্ব ভঙ্গিতে বারবার বলেছেন।সকলের বিশ্বাস, আজ মুজিবুর রহমানের সঙ্গী ও বন্ধুদের চেষ্টায় যে নতুন রাষ্ট্র জন্ম নিল অবশ্যই সেটি আমাদের নেতৃবৃন্দ ও মাননীয় বিজ্ঞজনদেরকে আন্তরিকভাবে খুশি করবে। আমি চাই আমার পশ্চিম পাকিস্তানি ভাইগণও এই নীতিসমূহ গ্রহন করবেন। আমরা তাঁদের কাজে হস্তক্ষেপ করতে চাই না। আমরা তাদের উপর আক্রমন চালাতে চাই না। কিন্তু আমার আকাঙ্ক্ষা ও আন্তরিক আবেদন, তাঁরাও এ কথা চিন্তা করুন যে মানবতা সমুন্নত হোক, গনতন্ত্র সমুন্নত হোক, সেকুলারিজম সমুন্নত হোক এবং এই আদর্শিক ভিত্তিসমূহ অনুসরন করে তারা সুখ-সমৃদ্ধি অর্জন করু। আমি কৃতজ্ঞতা প্রকাশ করছি এবং প্রধানমন্ত্রীকে মোবারকবাদ জানাচ্ছি। (মূল উর্দু থেকে অনূদিত)

জনাব সৈয়দ হোসাইন (কাশ্মীর): আজ বাংলাদেশকে স্বীকৃতি দানের ফলে কাশ্মীরবাসীরা অত্যন্ত খুশি হবেন এজন্য আমি প্রধানমন্ত্রীকে আমার অভিনন্দন জানাচ্ছি। কেননা সেটি একটি ব্রাউন এর মত, ‘Secular Character of India’ বানানো হয়েছে। এজন্যেই জম্মু ও কাশ্মীরের লোকেরা সবচেয়ে বেশি আনন্দিত। জম্মু-কাশ্মীরের লোকেরা ১৯৪৭ সালেই দ্বিজাতিত্বকে অস্বীকার করেছে। এখনও সাম্রাজ্যবাদী চক্রে আঘাত লেগেছিল। আজ সাম্রাজ্যবাদী চক্রকে সবচেয়ে বেশি নাড়িয়ে দিয়েছে এই বাংলাদেশের স্বীকৃতি। আজ আমি এজন্যেই মোবারকবাদ জানাচ্ছি যে আমাদের প্রধানমন্ত্রী সেকুলারিজম, গণতন্ত্র, ও সমাজবাদী ব্যবস্থা প্রতিষ্ঠার ক্ষেত্রে একটি উদাহরণ। জম্মু ও কাশ্মীরের লোকেরা আজ অনেক শক্তিশালী হয়েছে এবং তাদের এই প্রত্যয় জন্মেছে যে আমরা সঠিক পথই বেছে নিয়েছিলাম। আজ স্বীকৃতির পরে জম্মু ও কাশ্মীরের লোকেরা যদি অনুমতি পায় তবে ভলান্টিয়ার বাহিনী এসে বাংলাদেশে যুদ্ধ করার জন্য তাদের পুর্ন শক্তি নিয়োগ করবে। তাদের অনুভুতি এরূপ। (মূল ভাষণ উর্দুতে) 

সভাপতি: সংসদীয় দলের নেতা, আপনি কিছু বলবেন?

সংসদীয় দলের নেতা (শ্রী উমাশঙ্কর দীক্ষিত): জনাব, আমিও এই সভার সকলের মত প্রধানমন্ত্রীকে এই মহান ও ঐতিহাসিক ঘোষণার জন্য ধন্যবাদ জানাতে চাই। এটি আমার মতে স্বাধীন প্রজাতন্ত্রী ভারতের নেয়া অন্যতম মহৎ সিদ্ধান্ত। সংসদীয় দলের নেতা হিসেবে আমি গর্বিত, এবং আমি নিশ্চিত সংসদে উপস্থিত সকল সদস্যই স্বীকার করবেন যে তারা এই মহতী সিদ্ধান্তের স্বাক্ষী হয়ে থাকার জন্য আমার মতই গর্বিত বোধ করছেন। এই সিদ্ধান্তের একটা সুদূরপ্রসারী প্রভাব থাকবে ইতিহাসে এবং মানবাধিকার রক্ষার ক্ষেত্রে ভারতের সুনাম সমুন্নত রাখবে, যে ভারত তাঁদের জন্য যুদ্ধ করেছে, এবং বিপদে তাদেরকে সহায়তা দিয়েছে। এটা ভেবে ভালো লাগছে যে এই মুহুর্তে সভার সবাই, এমনকি বিরোধী দলও, শুধু জনাব রাজনারায়ন ছাড়া, জিনি নিজেকে ছাড়া আসলে অন্য কারো প্রতিনিধিত্ব করেন না, এক হতে পেরেছে এই মহতী মুহুর্তে। এই সময়ে আমি স্মরণ করছি বাংলাদেশের সাহসী জনগণকে যারা নিজেদের মুক্তির জন্য যুদ্ধ করছে, এবং আমাদের সেনা ও অফিসারদের যারা আগ্রাসন রুখে দিচ্ছে।

এটা এটা অভুতপুর্ব ব্যাপার যে বিরোধীদলের নেতাগন শুধু এই সিদ্ধান্তকে স্বাগতই জানায়নি, বরং তারা যে বুদ্ধিমত্তার সাথে এই সিদ্ধান্তের সময়টা ঠিক করা হয়েছে, সেটারও ভূয়সী প্রশংসা করেছেন। আমাদের ইতিহাসে স্বর্নাক্ষরে লেখা থাকবে এই দিনটির কথা। আমি নিশ্চিত আমাদের সেনা ও অফিসাররা আগামী দিনে গর্বিত ইতিহাস রচনা করবেন। তবে আমি সবাইকে অনুরোধ করব এই বিজয়ের উদযাপন যেন আমরা পরিমিত রাখি, যদিও অভিনন্দন আমাদের সবারই প্রাপ্য। আমার মনে হয় গঙ্গা বাবু, এবং আরো ককেজন মনে করিয়ে দিয়েছেন যে যুদ্ধ এখনও চলমান এবং এই যুদ্ধ শেষ হতে হবে অশুভ এর পরাজয় এবং প্রতিবেশীর দ্বারা আক্রান্ত হয়েছে আমাদের দেশের সফল প্রতিরক্ষার মাধ্যমে।

এই মুহুর্তে আমি সরকারী দলের পক্ষ থেকে বিরোধীদলের সকলকে তাঁদের একতা ও সমর্থনের জন্য ধন্যবাদ জানাতে চাই। ধন্যবাদ।

সভাপতি: সন্মানিত প্রধানমন্ত্রী, আমিও আপনাকে এই মুহুর্তে আপনাকে অভিবাদন জানাতে চাই এবং আপনার পক্ষ থেকে স্বাধীন বাংলাদেশের জন্য শুভকামনা জানাচ্ছি।

সভার কার্যক্রম আগামীকাল সকাল ১০টা পর্যন্ত মুলতবী ঘোষণা করা হল।

মঙ্গলবার, ৭ ডিসেম্বর ১৯৭১ তারিখে বারোটা বেজে তের মিনিটে পরদিন সকাল দশটা পর্যন্ত অধিবেশন মুলতবী হল

পুর্ব ও পশ্চিম সেক্টরে সর্বশেষ যুদ্ধ পরিস্থিতির উপর মন্ত্রীর বিবৃতি


প্রতিরক্ষা মন্ত্রী (জগজিভান রাম) ঃ স্যার, মাননীয় সদস্যবৃন্দ ডিসেম্বরের ৪ তারিখের অপরাহ্নে এই হাউসে আমার দেওয়া বিবৃতি স্মরণ করবেন। তখন আমি বলেছিলাম যে অপূরণীয় ক্ষতিসাধনের জন্য আমাদের উপর পাকিস্তানের স্বপ্রনোদিত ও পরিকল্পিত আক্রমণ হতাশাজনক। আমাদের প্রতিরক্ষার দুর্বল জায়গা বের করতে এবং যথাসম্ভব ক্ষতি করতে পাকিস্তানি সৈন্যরা বারবার আক্রমণ করে চলেছে। পাকিস্তানি সামরিক জান্তাকে রুখতে আমরা চেষ্টা করে যাচ্ছি। 

পাকিস্তানি বিমান বাহিনী আমাদের বিমান ঘাটির উপর দিয়ে উরে যাচ্ছে, কিন্তু যে পরিমান ক্ষতি করতে পেরেছে তা খুব নগন্য। আমরা সেই ক্ষতি মেরামত করে নিতে পেরেছি এবং আমাদের বিমানঘাঁটি এখন পুনরায় কাজ করতে সক্ষম। তিনজন পাকিস্তানি পাইলট আমাদের কাছে বন্দী। 

আমাদের বিমানবাহিনী গত দুইদিন ধরে সামনের দিকের আকাশ সীমা প্রতিরক্ষায় মনযোগ দিচ্ছে এবং স্থল পথের অভিযানগুলোতে খুব কাছ থেকে সহায়তা করছে। আমরা খুব সফলভাবে পাকিস্তানি যোগাযোগ, সরঞ্জাম এবং জ্বালানি সরবরাহ ব্যবস্থা ভেঙ্গে দিতে পেরেছি। সবমিলিয়ে আমরা ২২টি বিমান হারিয়েছি। 

পুঞ্চে পাকিস্তানের বারংবার আক্রমণকে রুখে দেওয়া হয়েছে যাতে তাদের ব্যাপক ক্ষতি হয়েছে। ছাম্ব সেক্টরের উপর খুব চাপ যাচ্ছে। আমাদের সৈন্যদের তুলে নিয়ে মোনাভার তাভি নদীর পাড়ে  প্রস্তুত করা হয়েছে। সৈন্য তুলে নিয়ে এসে আমাদের পরিকল্পিত স্থানে মোতায়নের আগের যুদ্ধে পাকিস্তানের ২৫টি ট্যাঙ্ক ধ্বংস করা হয়েছে এবং ঐ যুদ্ধে তাদের প্রচুর সৈন্য হতাহত হয়েছে। আমরা আখনুর এবং শাকরগড়ে খুব প্রতিচাপ অনুভব করছি। 

পাকিস্তানি সৈন্যদের ডেরা বাবা নানক ছিট্মহল থেকে সরিয়ে দেওয়া হয়েছে। রাভি নদীর উপর যে সেতু তা এখন আমাদের নিয়ন্ত্রণে। আমাদের প্রতিরক্ষা লাইন ভেঙ্গে ভেতরে ঢুকে যাবার পাকিস্তানি চেষ্টা প্রতিহত করা হয়েছে। 

অমৃতসর সেক্টরে কিছু পাকিস্তানি পোস্ট এখন আমাদের নিয়ন্ত্রনে। ফিরোজপুর এলাকায়, পাকিস্তানি সৈন্যদের সেজরা ছিট্মহল থেকে উৎখাত করা হয়েছে। 

রাজস্থান সেক্টরে, রামগড়ে একটি পাকিস্তানি সাজোয়া উপস্থিতি কিছুটা শক্ত অবস্থান তৈরি করেছিল, কিন্তু এই অবস্থান লঙ্গানাভালাতে থামিয়ে দেওয়া হয়েছে এবং কার্যকরভাবে উচ্ছেদ করা গেছে। তাদের ২০টির মত ট্যাঙ্ক নিশ্চিতভাবেই ধ্বংস করা গেছে এবং আরো ৭টির মত ট্যাংক ক্ষতিগ্রস্ত হয়েছে। সবমিলিয়ে পাকিস্তানিদের ৯৬টি ট্যাঙ্ক ধ্বংস হয়েছে। 

সিন্ধে আমরা দুইদিক থেকে কার্যকর ভাবে ঢুকতে সক্ষম হয়েছি। আমাদের সৈন্যরা বিভিন্ন দিক থেকে এগুতে পেরেছে এবং আমাদের সবচেয়ে সামনের বাহিনী নয়াচর থেকে মাত্র ১০ মাইল দূরে আছে। আমরা ইসলামগড় দখল করতেও সক্ষম হয়েছি। 



পুর্ব দিকের সেক্টরে, আমাদের সৈন্যবাহিনী মুক্তি বাহিনীর সাথে মিলে অগ্রসর হচ্ছে। আমাদের চাপে পাকিস্তানী সৈন্যরা পিছু হটছে। আজ সকালে আমাদের বাহিনী যশোর বিমানঘাঁটি দখল করেছে। কালীগঞ্জের পশ্চিমে সকল এলাকা পাকিস্তানী বাহিনীর হাত থেকে মুক্ত করা হয়েছে। মেহেরপুর থেকে ঘেনেলা হয়ে গোয়ালন্দ ফেরী ঘাট পর্যন্ত গুরুত্বপুর্ণ মহাসড়ক অবরুদ্ধ করা হয়েছে। হিলি/দিনাজপুর এলাকায় আমাদের সৈন্যরা রংপুর-বগুড়া মহাসড়ক ধরে সামনের দিকে এগিয়ে যাচ্ছে। কুড়িগ্রাম, রংপুর এবং দিনাজপুরের উত্তরাঞ্চল এখন দখলদার বাহিনীর হাত থেকে মুক্ত। 

মাননীয় সদস্যরা দুইদিন আগের আখাওড়া দখল সম্পর্কে অবগত আছেন। মৌলভী বাজার এবং ব্রাহ্মণবাড়িয়ার কৌশলগত জায়গাগুলো এখন আমরা ঘিরে রেখেছি। গতকাল পাকবাহিনী ফেনী দখল করে নিয়েছে; আমাদের অগ্রগামী দল এখন চাঁদপুর ফেরী ঘাটের দিকে এগুচ্ছে। 

বাংলাদেশের অভ্যন্তরে, পাকিস্তানী বিমানবাহিনীকে বলতে গেলে নিশ্চিহ্ন করে দেওয়া হয়েছে; ঐ অঞ্চলের আকাশসীমা এখন সম্পুর্ন আমাদের নিয়ন্ত্রণে। সমুদ্র থেকে চিটাগং, চালনা, মংলা এবং খুলনার চারদিকে সামরিক স্থাপনার জন্য সরঞ্জাম সরবরাহ করা হয়েছে। দখলদার বাহিনী এবং পশ্চিম পাকিস্তানের মাঝে সামুদ্রিক যোগাযোগ কেটে দেওয়া হয়েছে। মাননীয় সদস্যবৃন্দ ৪ ও ৫ ডিসেম্বরের রাতে আমাদের নৌবাহিনীর দুঃসাহসিক অভিযান সম্পর্কে অবগত আছেন। দুটি পাকিস্তানী যুদ্ধজাহাজ ডুবিয়ে দেয়া হয়েছে এবং একটি ব্যাপকভাবে ক্ষতিগ্রস্ত করা হয়েছে। আমাদের নৌবাহিনী করাচী বন্দরের ১৫ মাইলের ভেতর ঢুকে গিয়েছিল। তাদের গোলায় ৪ং বন্দরের স্থাপনা এবং তেলের ট্যাঙ্কের ব্যাপক ক্ষতি সাধিত হয়েছে। ভারতীয় নৌবাহিনী বঙ্গোপসাগরে পাকিস্তানের একটি সাবমেরিন ডুবিয়ে দিয়েছে। পুর্ব রণতরী এখন পাক নিয়ন্ত্রিত উপকুলে অভিযান চালাচ্ছে। 

তিন বাহিনী সম্মিলিতভাবে সুপরিকল্পিত অভিযান চালাচ্ছে। এই অভিযান সমুহের কার্যকর দক্ষতা এবং যে পরিকল্পনায় এই অভিযানগুলো চালানো হয়েছে তা যথেষ্ট সন্তোষজনক। 

জাতিসংঘের কিছু সদস্যের জাতিসংঘের একটি বিমানে করে স্থানান্তরের বিষয়ে একটি ব্যাপার কক্ষের সামনে উপস্থিত করার প্রয়োজন মনে করছি। জাতিসংঘের একটি বিমান C-130 তে ডিসেম্বরের ৬ তারিখ সকাল ৮টা থেকে ১০টার ভেতর স্থানান্তর সম্ভব করা হয়েছে। জাতিসংঘের পক্ষে এটা করা সম্ভব ছিল না। নয়া দিল্লীতে জাতিসংঘের একজন প্রতিনিধির অনুরোধের প্রেক্ষিতে ডিসেম্বরের ৭ তারিখ সকাল ৭টা থেক ১০টা (IST) এর ভেতর জাতিসঙ্ঘের একটা বিমানের সফল স্থানান্তর করা হয়েছে। গত রাত ১০টার পর থেকে ঢাকা এরিয়ায় আর কোন অভিযান চালানো হয়নি। 

ঢাকা থেকে জানানো হয়েছে যে, জাতিসংঘের একটি বিমান ঢাকা বিমান ঘাটির উপর ধ্বংস হয়েছে। বিমান সদর দপ্তর নিশ্চিত করেছে যে ঢাকাতে কোন ভারতীয় বিমান আর অভিযান চালাচ্ছে না। জাতিসংঘকে তাদের বিমান ধ্বংসের ব্যাপারে তদন্ত করার জন্য বলা হয়েছে। 

এই সভার সদস্যদের পক্ষ থেকে আমাদের দেশকে রক্ষা এবং সাহসের সাথে শত্রুদের পরাজিত করার জন্য  আমি বিমান বাহিনীর বীরোচিত কর্মের প্রশংসা করছি। 

অনুবাদ

লোকসভার কার্যক্রম দুপুরের খাবার বিরতির পর আবার দুইটা বেজে চার মিনিটে শুরু হল। 

সভাপতিত্ব করছেন শ্রী আর ডি ভান্ডারী
বিষয়: পুর্ব বাংলার অবস্থা/ঘটনাবলী


শ্রী সমর গুহ(কাঁথি): জনাব, আমি অতি জরুরী একটি বিষয়ের দিকে আপনার দৃষ্টি আকর্ষন করতে চাই। বিষয়টি অত্যন্ত গুরুত্বপুর্ন ও বটে। এই মাত্র আমরা রেডিও এর খবর মারফত জানতে পারলাম যে বাংলাদেশে গৃহযুদ্ধ শুরু হয়েছে। পশ্চিম পাকিস্তান থেকে ৬০০০০ সৈন্য এনে সেখানে সেনাবাহিনী সব বড় বড় শহর ও গুরুত্বপুর্ন এলাকাইয় অবস্থান নিয়েছে। 

ইয়াহিয়া খান সামরিক আইন জারি করেছেন। তার সরকার ঢাকা সহ অন্যান্য বড় শহরে সান্ধ্য আইন জারি করেছে। তারা ঢাকা বেতার কেন্দ্রের দখল নিয়ে নিয়েছে। তারা সেখানে বাংগালীদেরকে দেখামাত্র গুলি করার নির্দেশ দিয়েছে। শুধু নাই নয়, ইস্ট পাকিস্তান রাইফেলস সেখানে পাকিস্তানি সেনাবাহিনীর সাথে ব্যাপক যুদ্ধ করছে। 

আমার কাছে খবর আছে যে শত শত লোককে নির্বিচারে হত্যা করা হচ্ছে। পথেঘাটে কাউকে দেখা মাত্রই তাকে গুলি করার একটা নির্দেশ জারি করা হয়েছে। আরেক সংবাদে জানা গিয়েছে যে করাচী বিবানবন্দরে হাজার হাজার বাঙালি পুর্ব পাকিস্তানে চলে আসার চেষ্টাইয় জড়ো হয়েছেন। সেখানেও কয়েকশত লোক নিহত হয়েছেন। 

আমি সরকারের দৃষ্টি আকর্ষন করে জানাতে চাই যে ধারনা করা হচ্ছে যে শেখ মুজিবর রহমান ও অন্যান্য নেতাদের হয় মেরে ফেলা হবে নয়ত তাদেরকে বন্দি করে কলম্বো বিমানবন্দরের সাহায্যে পশ্চিম পাকিস্তানে নিয়ে যাওয়া হবে। সুতরাং আমি আপনার কাছে, এবং আপনার মাধ্যমে প্রধানমন্ত্রীর কাছে জোর দাবী জানাচ্ছি যাতে ভারত সরকার শ্রীলঙ্কা সরকারের কাছে পাকিস্তানি সামরিক বা বেসামরিক কোন বিমানই যেন সামরিকবাহিনির সদস্যদেরকে শ্রীলঙ্কা হয়ে যাওয়া আসা না করতে পারে সে ব্যাপারে লিখিতভাবে অনুরোধ করে। 

এছাড়াও আরেকটি ব্যাপার আছে। ঢাকা বেতার কেন্দ্র জোর করে বন্ধ করে দেওয়া হয়েছে। বাংলাদেশের লোকদের এখন খবরের জন্য কেবলমাত্র অল ইন্ডিয়া রেডিওর উপর নির্ভর করতে হচ্ছে। অল ইন্ডিয়া রেডিওর উচিত খবর প্রচার ... (বাঁধা)। আমাকে শেষ করতে দিন। বাংলাদেশের সংগ্রাম পরিষদ এই প্রথম ভারত ও শ্রীলঙ্কার কাছে আন্তর্জাতিক জনমতকে স্বাধীনতার পক্ষে আনার জন্য সাহায্যের আবেদন জানিয়েছে। আমি সরকারকে অনুরোধ করছে এ বিষয়টি অন্যান্য এশিয় দেশের সাথে সম্মিলিতভাবে জাতিসংঘে আলোচনায় জন্য তুলতে। 

আমি করাচী বিমানবন্দর জড়ো হওয়া বাঙ্গালীদেরকে সরিয়ে আনার ব্যাপারে সরকারকে সহায়তা করার অনুরোধ করছি। 
সবশেষে বলছি, আমি এই ব্যাপারে ইতিমধ্যেই একটি দৃষ্টিআকর্ষনী প্রস্তাব এনেছি এবং এ ব্যাপারে একটি সংক্ষিপ্ত আলোচনার প্রস্তাবও দিয়েছি। বিষয়টি অত্যন্ত গুরুত্বপুর্ন ও জরুরী। আমি এই (লোক)সভায় অনেকবার বলেছি যে ভারত-পাকিস্তান সমস্যা সমাধানের অন্যতম চাবিকাঠি হচ্ছে বাংলাদেশের স্বাধীনতার আন্দোলন। এটা অত্যন্ত জরুরী এবং অত্যাবশ্যক বিষয়। আমরা এ নিয়ে চুপ হয়ে বসে থাকতে পারি না। আমাদের সরকারের উচিত ব্যাপারটি আমলে নেয়া এবং এ নিয়ে কিছু একটা করা। 

শ্রী এস ব্যানার্জি (কানপুর): জনাব, শুধুমাত্র যে সামরিক আইন জারি হয়েছে তাই না, বরং দেখামাত্র গুলি করার নির্দেশ দেয়া হয়েছে। এমনকি সাংবাদিকদেরকে সেনাবাহিনীর কর্নেল ও জেনারেলরা নির্দেশ দিয়েছে খবর সংগ্রহের জন্য হোটেলের বাইরে না যেতে এবং বলা হয়েছে যে বাইরে গেলে তাদেরকেও গুলি করা হবে। এই সন্ত্রাসের রাজত্ব চলছে সেখানে এবং সাম্রাজ্যবাদী শক্তির এজেন্টরা যারা পুর্ব পাকিস্তানে শেখ মুজিবের সফলতা চায়নি সেখানে ষড়যন্ত্র করে যাচ্ছে। বাংলাদেশের জনগন যে সাম্প্রদায়িক ও প্রতিক্রিয়াশীল শক্তির বিরুদ্ধে জয় লাভ করেছে এটা তাদের ভালো লাগেনি। 

এই হচ্ছে আমার প্রস্তাব। ফ্যাসিবাদিরা পুর্ব পাকিস্তানে গনতন্ত্রকে হত্যা করছে। চলুন আমরা সমর্থন দেওয়ার প্রতিজ্ঞা করি এবং জানাই যে আমরা অন্যান্য দেশের জনগনের অধিকার রক্ষায় ও কাজ করব। আমি আপনাকে, এবং আপনার মাধ্যমে প্রধানমন্ত্রীকে অনুরোধ করছি গনতন্ত্রের ঝান্ডা সমুন্নত রাখতে ও শেখ মুজিবকে আরো সহায়তা দিতে। যদি শেখ মুজিব মারা যায়, তাহলে ইয়াহিয়ার ফ্যাশিস্ট সরকার আবার পুর্নশক্তিতে বহাল হবে। আমরা এর বিরোধিতা করছি। পাকিস্তানের জনগনকে জানিয়ে দেওয়া হোক যে ভারত মুজিবুর রহমানের সাথেই আছে এবং আমরা ইয়াহিয়ার সকল কর্মকান্ডের নিন্দা জানাচ্ছি। 

শ্রী জ্যোতির্ময় বসু (ডায়মন্ড হারবার): এই ব্যাপারটাতে ভুক্তভোগী যারা তারা আমাদেরই রক্ত মাংস। সাম্রাজ্যবাদীদের চক্রান্তের কারনেই আমাদের দেশ ভাগ হয়েছিল। সেদিক থেকে দেখলে আমরা উট পাখির মত বালিতে মাথা গুঁজে রাখতে পারি না। আজকে কি হচ্ছে পুর্ব পাকিস্তানে? যদিও আমরা বারবার চেষ্টা করেছি এই ব্যাপারে সরকারের নীতি ও মনভাব জানতে, আমরা ব্যর্থ হয়েছে উত্তর পেতে। লোকসভার সভাপতিও এ প্রসঙ্গে কোন তথ্য দেননি। এখন পর্যন্ত আমরা রেডিও এবং অন্যান্য বক্তাদের মাধ্যমে যা তথ্য পেয়েছি তার ভিত্তিতে কি আপনি দয়া করে আমাদের সরকারকে অনুরোধ করবেন যাতে সরকার তার নিজস্ব সুত্রে পাওয়া তথ্যের আলোকে আমাদেরকে জানিয়ে অবিলম্বে একটি বিবৃতি দেয় এবং আমাদেরকে জানায় যে বাংলাদেশের জনগনের উপর নির্বিচার হত্যার ব্যাপারে আমরা কি করতে যাচ্ছি? 

মিনিস্টার অফ পার্লামেন্টারি অ্যাফেয়ার্স, শিপিং অ্যান্ড ট্রান্সপোর্ট (শ্রী রাজ বাহাদুর): সরকারও স্বাভাবিকভাবেই বিরোধিদলের সদস্যদের মতই আশঙ্কিত বাংলাদেশে কি হচ্ছে তা নিয়ে। আমরা আমাদের নিজস্ব সুত্রে সব ধরনের তথ্য জোগাড় করব ...

শ্রী জ্যোতির্ময় বসু: আপনারা এখনও (তথ্য) জোগাড় করেননি? 

শ্রী রাজ বাহাদুর: আমরা জোগাড় করেছি ও আরও করছি। 

শ্রী জ্যোতির্ময় বসু: আমাদেরকে জানান। 

শ্রী রাজ বাহাদুর: আমরা এ বিষয়ে নজর রাখছি এবং যথাসময়ে এ ব্যপারে বিবৃতি দেয়া হবে। 

শ্রী জ্যোতির্ময় বসু: এক্ষনি ... (বাঁধা)

শ্রী রাজ বাহাদুর:  যত তারাতারি সম্ভব। 

শ্রী সমর গুহ: আমরা যদি এখনই বিবৃতি না দেই তাহলে ওদের মুক্তি সংগ্রামের ব্যপারে আমাদের সংহতি ... (বাঁধা)

শ্রী রাজ বাহাদুর: আমি চাপের মুখে নতি স্বীকার করবো না। আমি কথা শেষ করার আগেই আপনারা আমাকে থামিয়ে দিয়েছেন। আমরা অবশ্যই স্বল্পতম সময়ের মধ্যে একটি পরিপুর্ন বিবৃতি দেব। 

শ্রী জ্যোতির্ময় বসু: আজকেই কেন নয়? 

শ্রী রাজ বাহাদুর: যদি আজকে হয় তাহলে আজকেই, যদি এই মুহুর্তে হয় তাহলে এই মুহুর্তেই ... (বাঁধা)। আমাদের উত্তেজিত হয়ে বা তাড়াহুড়া করে কিছু করা উচিত হবে না। আমাদের অবস্থাটা খুব সাবধানে খুঁটিয়ে দেখে বিচার করে দেখতে হবে এবং সে অনুযায়ী বিবৃতি দিতে হবে। 

শ্রী ইসহাক সম্ভলী (আমরোহা): চেয়ারম্যান সাহেব, মন্ত্রি মহোদয় বলেছিলেন যে যথাসময়ে সরকার বিবৃতি প্রদান করবেন। আমি জানতে চাই সেই সময় কখন হবে। 

শ্রী জ্যোতির্ময় বসু: আমরা এ ব্যাপারে আপনার রুলিং চাই। 

সভাপতি: আমি আমাদের ইচ্ছার কথা মন্ত্রি মহোদয়কে জানাবো। 

শ্রী ইসহাক সম্ভলী: আমার আশঙ্কা- যে কোন সময় পশ্চিম পাকিস্তানী সৈন্যরা শেখ মুজিবুর রহমানকে মেরে ফেলতে পারে। 

সভাপতি: আপনি চেয়ারে বসুন জনাব সম্ভলী

শ্রী ইসহাক সম্ভলী: এ সময় বাঙ্গালী নিধনের প্রশ্ন। পশ্চিম পাকিস্তানী সৈন্যরা বাংলাদেশে হত্যাযজ্ঞ চালাচ্ছে। এখন আর বিলম্ব করার অবকাশ নেই। 

শ্রী রাজবাহাদুর: জনাব, আমি আগেও বলেছি আমাকে সব তথ্য সংগ্রহ করতে হবে এবং যতক্ষণ পর্যন্ত ...

শ্রী ইসহাক সম্ভলী: আমি এর আগেও বাঙ্গালী নিধন সম্পর্কে প্রশ্ন তুলেছি। একইভাবে পশ্চিম পাকিস্তানী সৈন্যরা বাংলাদেশে হত্যাযজ্ঞ চালাচ্ছে। অনতিবিলম্বে এই সমস্যা রাষ্ট্রসংঘে তোলা উচিত এবং বাংলাদেশের মানুষের সাথে একাত্মতা (প্রকাশ) করা প্রয়োজন। 
সভাপতি: সন্মানিত সদস্য আপনি দয়া করে নিজের আসনে বসুন। 

শ্রী সমর গূহ: আমি শুধু আরেকটি জরুরী ব্যাপারে আপনাদের দৃষ্টি আকর্ষন করতে চাই। এটা অত্যন্ত গুরুত্বপুর্ন একারনে যে শেখ মুজিবুর রহমানকে যেকোনো মুহুর্তে গুলি করে মেরে ফেলা হতে পারে। শুধু মাত্র আন্তর্জাতিক প্রতিক্রিয়া এবং ভারত ও শ্রীলঙ্কার মত প্রতিবেশি দেশের প্রতিক্রিয়াই তার প্রান বাঁচাতে পারে। এই বিষয়টি অত্যন্ত জরুরী। তাকে যেকোনো মুহুর্তে মেরে ফেলা হতে পারে। আমি এই মুহুর্তে একটি প্রস্তাব আনতে চাই। সরকার কি এই ব্যাপারটিকে গুরুত্বপুর্ন ও জরুরী মনে করছে নাকি করছে না? 
শ্রী জ্যোতির্ময় বসু: স্যার আপনি অন্যায্য আচরন করছেন। 

সভাপতি: আমি সব সময়েই আপনাদের প্রতি ন্যায্য আচরন করেছি। আপনার শব্দচয়নে সতর্ক হোন। আমি অন্যায্য আচরন করেছি, এরকম অভিযোগ তুলবেননা। 

পার্লামেন্টারী অ্যাফেয়ার্স মন্ত্রি এ ব্যাপারটা আমলে নিয়েছেন এবং তিনি ব্যাপারটা পররাষ্ট্রমন্ত্রীকে জানাবেন এবং সভায় প্রয়োজনীয় বিবৃতি দেয়া হবে আজ-কালের মধ্যেই। 

শ্রী সমর গূহ: শুধু পররাষ্ট্রমন্ত্রী নন, ব্যাপারটা জানা প্রধানমন্ত্রীর জন্যও গুরুত্বপুর্ন। 

সভাপতি: আপনি আপনার আসনে বসুন। 

শ্রী জ্যোতির্ময় বসু: স্যার, সরকারকে দিয়ে আজকের মধ্যে একটি বিবৃতি প্রকাশ করাটা সম্পুর্ন আপনার হাতে। তাদের কাছে যদি তথ্য না থাকে তাহলে তারা ট্রেজারী বেঞ্চে বসার অযোগ্য। 

শ্রী রাজ বাহাদুর: যে কোন বিবৃতি প্রকাশিত হবার আগে মন্ত্রিপরিষদের সামনে তুলতে হবে, তারপর মন্ত্রিসভা বসবে, সব তথ্য যাচাই করে দেখতে হবে, তারপরেই কেবল বিবৃতি প্রকাশ করা সম্ভব। 

শ্রী জ্যোতির্ময় বসু: কিন্তু লোকসভা তো কালকে শেষ হবে। 

শ্রী সমর গূহ: শুধু মনে রাখবেন যে শেখ মুজিবর রহমানের প্রান রক্ষা ক্ষমতা এখন ভারত ও শ্রীলঙ্কার জনগনের হাতে। 

শ্রী রাজ বাহাদুর: আমরাও এ ব্যাপারটা নিয়ে আপনাদের সমানই উদ্বিগ্ন ... (বাঁধা) 

সভাপতি: কিছুই লিপিবদ্ধ করা হবে না, এখন থেকে এখানে যা বলা হবে তার কিছুই লিপিবদ্ধ করা হবে না ... (বাঁধা)  

মন্ত্রি মহোদয় ইতিমধ্যেই ব্যাপারটা আমলে নিয়েছেন। তিনি বারবার করে সেকথা বলেছেন। 

শ্রী রাজ বাহাদুর: এই বিষয়টি একটি স্পর্শকাতর অঞ্চলে একটি স্পর্শকাতর বিষয় এবং স্বাধীনতা ও গনতন্ত্রের স্বার্থেই আমাদেরকে ভেবে চিন্তে পদক্ষেপ নিতে হবে। সবকিছু খতিয়ে দেখার পর আমরা অবশ্যই একটা বিবৃতি দেব। 

অনুবাদ

বিবৃতি - পূর্ববাংলার সাম্প্রতিক অগ্রগতি

জনাব স্পিকার: শ্রী শরণ সিং

শ্রী এস এম ব্যানার্জী (কানপুর): আমি পয়েন্ট অব অর্ডার তুলতে চাই 

জনাব. স্পিকার: কিসের উপর? 

শ্রী এস এম ব্যানার্জী: আপনি জানেন যে নিয়ম অনুযায়ী একজন মন্ত্রী তাঁর কাছে মনে হওয়া কোন গুরুত্বপূর্ণ ব্যাপারে শুয়ো মোটো দেবার অধিকার রয়েছে। আমার পয়েন্ট হচ্ছে দৃষ্টি আকর্ষণ নোটিশ আমরা পেশ করেছিলাম.........

শ্রী সমর গুহ (কাঁথি): সকালে বিরোধী দলের নেতার সাথে  একটি মিটিং ছিল এবং আমরা সব একমত যে একটি বিবৃতি তৈরি করা উচিত। 

শ্রী এস এম ব্যানার্জী: এটি একটি গুরুত্বপূর্ণ ব্যাপার, অনেক সূক্ষ্ম ব্যাপার, আমি এটা জানি। এর উপর আলোচনা হওয়া উচিত; অন্যথায় এটা একটি একমুখী অবস্থা সৃষ্টি করবে। সরকার একতা বিবৃতি দেবে এবং আমরা কেবল তা হৃদয়ঙ্গম করব। তাই, আমি অনুরোধ করব আপনি দৃষ্টি আকর্ষণ নোটিশ দিন। এর উপর কিছু বলার অনুমতি দিন। 

শ্রী সমর গুহ: আমি এই প্রস্তাব দিতে চাই। প্রধানমন্ত্রী, আমায় বলতেই হবে, বিরোধী দলের নেতাদের আমন্ত্রণ জানিয়ে তাঁর প্রজ্ঞার পরিচয় দিয়েছেন। আমরা সকালে এক ঘণ্টা আলোচনা করেছি। আমরা সকলেই একমত যে পররাষ্ট্রমন্ত্রীর বিবৃতি তৈরি করা উচিত। সেখানে তার দলের নেতারাও ছিল। এই একটি জাঁকজমকপূর্ণ অনুষ্ঠান ছিল। সেখানে আমাদের দৃঢ় সংকল্প, সমর্থন ব্যাক্ত করা হয়। ভুক্তভোগীদের জন্য সহানুভূতি প্রকাশ করা হয়। সে আলোকে আমাদের এই বিবৃতি গ্রহণ করা উচিত। 

মিস্টার স্পিকার: পদ্ধতি আপনারা সবাই জানেন। যখন একজন মন্ত্রী এক বিবৃতি দেন তখন তাকে প্রশ্ন করা যাবেনা। 

শ্রী  পিলু মোদী (গোধরা) ......... কিন্তু আলোচনার জন্য --- 

জনাব. স্পিকার: আপনি রাষ্ট্রপতির ঠিকানার উপর একটি সাধারণ আলোচনা করতে যাচ্ছেন। কাজেই যথেষ্ট সুযোগ পাবেন। 
জনাব. স্পিকার: আমি জানিনা তা কতদূর যুক্তিযুক্ত হবে। 



প্রধানমন্ত্রী, আণবিক শক্তি মন্ত্রী, স্বরাষ্ট্র মন্ত্রী, পরিকল্পনা মন্ত্রী ও তথ্য মন্ত্রী (শ্রী মতি ইন্দিরা গান্ধি )-

 আমি কি বলতে পারি যে, যেহেতু এই ব্যাপারটি নিয়ে পুরো হাউস জোরালোভাবে মত দিতে আগ্রহী কাজেই এর ক্ষেত্রে আমরা একটু ব্যতিক্রম হতে পারি কিনা যাতে সদস্যরা তাদের মতামত প্রকাশ করতে পারবে। 

জনাব. স্পিকার: আমি প্রধানমন্ত্রীর পরামর্শ কে সাধুবাদ জানাই। আমি একটি ব্যতিক্রম করতে প্রস্তুত আছি। আমি আশা করি আপনি এটা আর পুনরাবৃত্তি করবেন না। এটি একটি ব্যতিক্রমী ব্যতিক্রম। 

পররাষ্ট্র মন্ত্রী (শ্রী শরণ সিং): ভারত সরকার আমাদের সীমানায় ঘটে যাওয়া ঘটনা  গুরুত্বসহকারে গ্রহণ করছে। তাই আমাদের গভীর আবেগ এই হাউসএ প্রকাশিত হচ্ছে  এবং যা সমগ্র দেশে জেগে উঠেছে। 

মাননীয় সদস্যরা, আমি নিশ্চিত ২৮ নভেম্বর, ১৯৬৯ সাল থেকে পাকিস্তানের রাজনৈতিক উন্নয়ন সম্পর্কে আপনারা সম্যক অবগত যখন পাকিস্তানের প্রেসিডেন্ট একটি নব্য গণতান্ত্রিক সংবিধানের জন্য এবং জনগণের নির্বাচিত প্রতিনিধিদের হাতে ক্ষমতা হস্তান্তরের জন্য তার পরিকল্পনার কথা ঘোষণা করেছিলেন। 

সরকার ও ভারতের জনগণ সবসময় পাকিস্তানের জনগণের জন্য সহানুভূতি ও বন্ধুত্তপূর্ন আচরণ করেছে। অতএব, আমরা আশা প্রকাশ করেছিলাম যে পাকিস্তান একটি গণতান্ত্রিক বিবর্তন অনুসরণ করবে। স্বাভাবিকভাবেই এবং নির্বাচিত প্রতিনিধিরা একটি সংবিধান অনুযায়ী জনগণের বিপুল সংখ্যাগরিষ্ঠ অংশের মত অনুধ্যায়ী অভিব্যক্ত হবে - যা গত বছরের ডিসেম্বরে অনুষ্ঠিত নির্বাচনের মাধ্যমে আমরা দেখেছি। 

তবে ঘটনা একটি ভিন্ন এবং বিয়োগান্তক দিকে মোড় নিয়েছে। শান্তিপূর্ণ বিবর্তনের পরিবর্তে সেখানে এখন চলছে রক্তারক্তি। 

প্রতিবেদন মতে, পাকিস্তান সেনাবাহিনীর ইস্ট পাকিস্তান রাইফেলস ও  প্রাদেশিক পুলিশ জনগণের বিরুদ্ধে ২৫ এবং ২৬ মার্চ মধ্যরাতে নির্মম ব্যবস্থা গ্রহণ শুরু করে। প্রচুর হতাহতের খবর পাওয়া গেছে। মার্চ ২৬ সকালে ঢাকায় রেডিও স্টেশন সেনাবাহিনী দ্বারা বাজেয়াপ্ত করা হয়েছিল। অতঃপর রেডিও স্টেশন এর মাধ্যমে ১৫ টি নতুন মার্শাল ল এর ঘোষণা দেয়া হয়। রেগুলেশন নিষিদ্ধ, অন্য কিছু, সব রাজনৈতিক কর্মকাণ্ড, মিছিল, সভা, বক্তৃতা ও স্লোগান নিষিদ্ধ করা হয়। বেতার ও টেলিভিশন প্রোগ্রাম ও সব খবরের উপর সম্পূর্ণ সেন্সরশিপ আরোপ করা হয়। 

পাকিস্তান সেনাবাহিনীর আরো দুই নিয়মিত বিভাগ পূর্ব পাকিস্তানের জনগণকে  দমন করার জন্য নিয়োগ করা হয়। আমাদের হৃদয় সেই সব মানুষদের জন্য  যারা অভাবনীয় দুঃখকষ্ট ভোগ করছেন তাদের প্রতি সমবেদনা প্রকাশ করছে। 

আমরা স্বাভাবিকভাবেই কামনা করছি এবং আশা করি যে, দেরী করে হলেও এটা গণতান্ত্রিক প্রক্রিয়া শুরু হবে যেখানে মানুষ গরিষ্ঠাতার ভিত্তিতে নেতৃত্ব নির্বাচন করতে পারবে। এটা সত্য যে যেখানে এত বড় একটা সেগমেন্ট এর দ্বন্দ্ব চলছে এবং মানুষ চরম দুর্ভোগ পোহাচ্ছে। 

সম্প্রতি যখন পূর্ব পাকিস্তানে প্রাকৃতিক দুর্যোগ  হল, সরকার ও আন্তর্জাতিক সম্প্রদায়ের অন্যান্য সদস্যদের সঙ্গে ভারতের জনগণ সেখানে দুর্ভোগ মেটাতে ত্রাণ সামগ্রী নিয়ে এগিয়ে গিয়েছিল। 

আমরা আবারো তাদের জন্য করতে চাই। আন্তর্জাতিক কমিউনিটি বা আন্তর্জাতিক মানবাধিকার সংগঠন এর সাথে মিলে আমরা নিষ্পাপ ক্ষতিগ্রস্তদের পাশে দাড়াতে চাই। 

শ্রী এ.কে. গোপালান (পালঘাট): বাংলাদেশে, পূর্ব পাকিস্তানে যা ঘটছে, প্রকৃত অর্থে গৃহযুদ্ধ নয়। এটা একদিকে সামরিক একনায়কতন্ত্র এবং অন্য দিকে বাংলাদেশের জনগণের আকাঙ্খার ব্যর্থটায় সৃষ্ট একটি যুদ্ধ। নির্বাচনে বাংলাদেশ আওয়ামী লীগ ও তার নেতা শেখ মুজিবুর রহমান শুধু কেন্দ্রের দুই টি বিষয় - পররাষ্ট্র ও স্বরাষ্ট্র নয় বরং পূর্ণ স্বায়ত্তশাসনের ভিত্তিতে নির্বাচনে প্রতিদ্বন্দিতা করেন। নির্বাচন ও জনগনের ইচ্ছাকে মেনে নেওয়ার পরিবর্তে জনাব ইয়াহিয়া খান স্লোগান পর্যন্ত নিষিদ্ধ করে দেন এবং মানুষকে  গুলি করে হত্যা করা শুরু করেন। 


তারা বলে যে শেখ মুজিবুর রহমান বাংলাদেশের স্বাধীনতা ঘোষণা করেছেন এবং জনগণকে পশ্চিম পাকিস্তান এর হানাদার বাহিনীর বিরুদ্ধে যুদ্ধ করার আহবান জানান। 

আরেকটি সমস্যা আছে যা আমাদের সম্মুখীন হওয়া লাগতে পারে। মানুষ বাংলাদেশ-পূর্ব পাকিস্তান থেকে আসতে পারে - হিন্দু বা মুসলমান, তখন  তাদের আশ্রয় দিতে সমস্যা হতে পারে। এবং আমি আশা করি একটি সংগঠন তৈরি করে দেয়া হবে তাদের দেখাশোনা করার জন্য। 

আমরা পশ্চিম পাকিস্তানের সামরিক বাহিনীর নিষ্ঠুর আক্রমণ ও সামরিক গণহত্যার নিন্দা করি ও বাংলাদেশের জনগণের সংগ্রামকে মন থেকে সমর্থন করি। এবং ভারত সরকার এবং ভারতের মানুষ বাংলাদেশের মানুষের জন্য সব রকমের সমর্থন ও সাহায্যের হাত প্রসারিত করবে। 

শেখ মুজিবুর রহমান তাদের সংগ্রাম বা স্বাধীনতার জন্য এশিয়-আফ্রিকান দেশগুলোর কাছে সহায়তা চেয়েছেন এবং যদি এটা অব্যাহত থাকে তাহলে আমাদেরও বাংলাদেশের স্বাধীনতা সমর্থন করতে হবে এবং চেষ্টা করতে হবে যে কোন সাহায্য দেয়ার। 
শ্রী এইচ এন মুখার্জি (কলকাতা উত্তর পূর্ব): জনাব স্পিকার, স্যার, আপনি যেমনটি বলেছেন, এই ব্যতিক্রমী আলোচনায় আপনি নিশ্চই আমাদের জনগণের পক্ষ থেকে আপনার আবেগ প্রকাশ করবেন বাংলাদেশে ঘটতে থাকা অমানবিক ঘটনার জন্যে। 

বাংলাদেশ, যেখানকার আদি বাসিন্দা এই হাউজেও আছেন। আমরা জানি হাজার হাজার রক্তপাত সেখানে হচ্ছে যার উদাহরণ ইতিহাসে নজির ছাড়া এবং তারা এমন এক বিপ্লবে নেমেছে যার কোন তুলনা হয়না। এমন একটি দল তাদের উপর অত্যাচার করছে যারা জঙ্গলের আইন ছাড়া কিছুই জানেনা। 

স্যার, পূর্ববাংলায় সরকার যা হয়েছে বলে প্রচার করছে, বাস্তব অবস্থা তার চেয়ে অনেক বেশি গুরুত্ব বহন করে। এই দেশে যেই সরকার ই কাজ করে থাকুক, তাদের সতর্ক মূল্যায়ন এই দেশ নিয়ে খুবই নিষ্প্রাণ ধরণের, বিশেষত এই অঞ্চলে যখন এমন কিছু ঘটনা ঘটেছে, যা আগে কখনোই ঘটেনি। 

 এটা ছিল সম্মতিক্রমে শুরু করা একটি বিপ্লব। ব্যালটের মাধ্যমে জনগণ নিজেদের প্রাদেশিক স্বশাসিত অধিকারের পক্ষে মতামত প্রকাশ করে ছিল। ইতিহাসে এমনটা আগে দেখা যায়নি। এটার দর্শক এমন একটি দেশের মানুষ যারা গান্ধির নামে পরিশ্রম করে - তাদের এই মুহুর্তে এগিয়ে আসা উচিৎ। 

আপনারা কি জানেন যখন ঢাকায় হরতাল ডাকা হয় তখন গভর্নর থেকে সরকারী  কুক পর্যন্ত দৈনন্দিন কাজ বন্ধ রাখেন। যাকে সামরিক প্রশাসক নিয়োগ করা হয় বা তেমন একটা পদে তার শপথ নেওয়া হয় নাই কারণ প্রধান বিচারপতি তা প্রত্যাখ্যান করেন। আমরা ইতিহাসে এতটা একতাবদ্ধ জাতী আর দেখিনি। তারা তাদের অবস্থার পরিবর্তন আনার জন্য একটি শান্তিপূর্ণ ও সত্যিকারের গণতান্ত্রিক পথে এগিয়ে পশ্চিম পাকিস্তানের দাস্ত থেকে মুক্তি পেতে দৃঢ়প্রতিজ্ঞ। 


আমি বিষয়টি যথার্থতায় প্রবেশ করছি না, কিন্তু আমাদের সবার পূর্ববঙ্গের জনগণের অন্তর্বেদনা ক্রন্দন মনে করা উচিৎ। এটা দুর্বল এবং অপমানজনক নয়। শেখ মুজিবুর রহমান বলেন, বাঙালির জানে কিভাবে মানুষের মত মরতে হয়। আর, সে কারণেই তারা যুদ্ধ করছে। ৭০০০০ সৈন্য এখন পূর্ব বাংলার জনগণের প্রতিরোধের জন্য নিযুক্ত আছে। যখন পূর্ব বাংলায় সাংবিধানিক ভাবে একজন প্রেসিডেন্ট পদে আসীন হতে যাচ্ছেন -আপনি এবং ডেপুটি স্পিকার নতুন সংসদ সম্পর্কে কথা বলছিলেন। আমার মনে হয় আপনি এবং আমি ইস্ট বেঙ্গল থেকে কিছু শিক্ষা পেয়েছি। কাদের অঙ্গুলিনির্দেশে কি হচ্ছে তা আমরা খুব ভালোভাবে জানি। আমাদের দেশের স্বার্থ অস্থির করে অনেকে ঘোলা জ্বলে মাছ স্বীকার করতে চাচ্ছেন। পূর্ববঙ্গ স্বায়ত্তশাসন চায়। পশ্চিম পাকিস্তান একটি নির্দিষ্ট স্বার্থ চরিতার্থ করার জন্য তাদের উপর নির্যাতন করেছে। ৭০ লাখ মানুষের স্বপ্ন চূর্ন করা হচ্ছে। আমরা এখানে শুধুমাত্র প্রতিবেশী দেশে বলে এসব অনুধাবন করছি। সরকারের পক্ষ থেকে এখনো আমরা একটি শব্দ উচ্চারণ করছিনা। আমি নিজে ভাষা পূর্ববাংলার ভাষায় কথা বলি, শুধু আমি একা না, এখানে আমাদের অনেকে এই ভাষায় কথা বলেন। তাই আমার লজ্জা লাগে যখন দেখি আমরা এখনো কিছু করতে পারিনি যাতে দুই দেশের মাঝে বন্ধুত্ব প্রমাণিত হয়। আমি চাই সরকার এমনভাবে এগিয়ে যাবে যেমনটা আমাদের দেশের উত্তর-পূর্ব অংশে করা হচ্ছে। অন্য রকম ইতিহাস তৈরি হলেও হতে পারে। 

অতএব, আমি আশা করি সরকার পরিস্থিতির আরো মনোযোগ দিয়ে বোঝার চেষ্টা করবে। আমি চাই সরকার বলুক ৭ কোটি মানুষের উপর এই গণহত্যার অনুমতি দেওয়া হবে না। আমি চাই সরকার এই জন্য জাতিসংঘ বা যেকন সংগঠনের কাছে যাবে এই ব্যাপারে যতোটা সংবিধান সমর্থন করে। তারা বলুক যে তারা পূর্ব বাংলার জনগণের বিষয়টি নিয়ে সকল ফোরামের কাছে যাবেন। আমরা তা করব কারণ তারা আর আমরা আসলে এক। এক সম্প্রদায়। মুজিবুর রহমান ভারত ও পাকিস্তানের মধ্যে বন্ধুত্ব পুনঃস্থাপনের ব্যাপারে অনেক বলেছেন। তিনি পাকিস্তানের শৃঙ্খলাভঙ্গ চাননি। তিনি শুধুমাত্র আমাদের দুই দেশের মধ্যে বন্ধুত্বপূর্ণ সম্পর্ক পুনরায় শুরু করা উচিত বলেছেন। অথচ পেছনে কিছু বিশ্বাসহীন মানুষ কোন আচার আলোচনা না করে করাচির নিরাপত্তা থেকে সামরিক আইন ঘোষণা করেন - এবং তারা যা করতে যাচ্ছেন তার সবই মানবতার বিরুদ্ধে যায়। 

আমি প্রস্তুত ছিলাম না যে নির্বাচনে তারা অনেক উচ্ছ্বাস ও উদ্দীপনা পেয়েছেন তার  পরে এত শীঘ্র তারা এই দেশের মানুষের প্রতি সহানুভূতি দেখাননি বা নূন্যতম যুক্তিযুক্ত গণতান্ত্রিক পদ্ধতিতে পূর্ববাংলার জনগণকে শুভেচ্ছা জ্ঞ্যাপন করেন নাই। আমি বিবৃতি দিয়ে খুব হতাশ। আমি বলছিলাম আমি বিবৃতি দিয়ে খুব হতাশ। শ্রী স্বরন সিং শেষ কথাটি বলেছেন এই সরকার একটি ভয়ানক ভুল করছে। আমি আশা করি প্রধানমন্ত্রী আমাদের সবার আলোচনা শেষে সর্দার শরণ সিং এর কথার চেয়ে আরো কংক্রিট কিছু বলে শেষ করবেন - যদিও আমি তা জানিনা ভারত কি করতে যাচ্ছে এই গণহত্যা এবং রক্তাক্ত ঘটনাবলির পরিপ্রেক্ষিতে। যা কিছু ঘটছে তেমন ইতিহাস উপমহাদেশে বিরল। 

শ্রী চিন্তামণি পানিগ্রাহি (ভুবনেশ্বর): স্যার, এটি ভারত ও পাকিস্তানের ইতিহাসে এবং দক্ষিণ পূর্ব অঞ্চলের জন্য সবচেয়ে গুরুতর মুহূর্ত। সংবাদপত্রে ও পররাষ্ট্রমন্ত্রীর  বিবৃতি থেকে বর্ণিত হয়েছে বাংলাদেশের মানুষের অপরিমেয় কষ্ট। এবং আমরা আমাদের হৃদয়ে গভীর যন্ত্রণা অনুভব করেছি। আমাদের প্রধানমন্ত্রী, আমাদের সরকার  ও এখানে  উপস্থিত সব দল ও এই দেশের সমগ্র জনগণের হৃদয়ে তা স্পর্শ করেছে। আমার মনে হয় পররাষ্ট্রমন্ত্রীর  বিবৃতির পরে প্রধানমন্ত্রী তার নিজের একটু অভিব্যক্তি দেবেন, যাতে বাংলাদেশের যে সাহসী যোদ্ধারা ঔপনিবেশিক আধিপত্যের  বিরুদ্ধে যুদ্ধ করছে, যারা এশিয়ার মানবাধিকার ও স্বাধীনতা সমুন্নত রাখার জন্য সবচেয়ে বড় যুদ্ধ, তাদের জন্য আমাদের প্রধানমন্ত্রী আবেগঘন কিছু কথা বলবেন। 

আমি পররাষ্ট্র মন্ত্রীর কাছে জানতে চাইব মুজিবুর রহমান অথবা মুক্তিযোদ্ধারা কেউ এশিয়ার দেশগুলোর থেকে কোন সাহায্যের জন্য আপিল করেছে কিনা। দ্বিতীয়ত, এটা সত্য যে, মুজিবুর রহমান বাংলাদেশে যথেষ্ট প্রভাব রাখেন এবং তাকে যদি কোন ভাবে সাহায্য করা না হয় তাহলে চরমপন্থীরা সুযোগ নিয়ে নেবে যা  ভারতের স্বার্থের জন্য ভালো হবেনা। আমি আশা করি মন্ত্রী এটা স্পষ্ট করবেন। তৃতীয়ত, সরকারকে  দেখতে হবে অতিরিক্ত অস্ত্র ভারত মহাসাগর এবং ভারতীয় নৌবাহিনীর চোখ এড়িয়ে যেন না যেতে পারে। আকাশপথেও তা খেয়াল করা দরকার। সরকার তাদের অবস্থান স্পষ্ট করবেন বলে আশা করি। ভারতের জনগণের জানতে চায় বাংলাদেশের এই সংকটাপন্ন মুহূর্তে বাংলাদেশের সাহসী যোদ্ধাদের কোনো প্রকার সহায়তা আমাদের সরকার দিচ্ছে কিনা। কমপক্ষে একটু সহানুভূতি যাতে তারা করে তারা পশ্চিম পাকিস্তানের একনায়কতন্ত্রের বিরুদ্ধে এই অসম যুদ্ধ চালিয়ে যাবার মনবল পায়। 


ডঃ ভি কে আর ভারাদারাজা রাও (বেল্লারী): স্যার, ক্ষমতাসীন দলের একজন সদস্য হিসেবে, আমি বাংলাদেশে গণতন্ত্র অবদমনের যে কঠিন ঝড় চলছে তার জন্য আমার বিষাদময়  অনুভূতি প্রকাশ করছি। 

ভারতীয় ইতিহাসে বা এই উপমহাদেশের ইতিহাসে প্রথমবারের জন্য একটি অহিংস আন্দোলন সব প্রত্যাশা অতিক্রম করে সফল হয়েছে। আমি এটা বলতে চাই আমাদের প্রাণপ্রিয় দেশ ভারত তার সাধ্যের চেয়েও সফলভাবে তা পেরিয়ে এসেছে। সেসব অহিংস আন্দোলনের নেতারা  শান্তিপূর্ণ ভাবে সমঝোতা করেছিলেন। স্বাধীনতার দাবিতে ছিল না; স্বায়ত্তশাসন এবং দীর্ঘকালস্থায়ী দাবিদাওয়াগুলি তারা দাবি করেছিলেন। আমার জানা মোঃতে ইতিহাস কোনোদিন দেখেনি যে একজন সামরিক আইন প্রশাসক কে শপথ পাঠ করানো থেকে অস্বীকৃতি জানিয়েছেন প্রধান বিচারপতি। আমি দেখিনি একটি রেডিও স্টেশন তার নিজের ইচ্ছায় পূর্ববাংলায় আবেগপূর্নভাবে জনগণের নেতার কাছে সমর্পিত হয়েছে। এই ধরনের জিনিস গান্ধীর সময়েও আমাদের নিজের দেশে ঘটেনি। পূর্ববাংলার জনগণের গণতান্ত্রিক অধিকার প্রতিষ্ঠার জন্য এমন একটি অহিংস আন্দোলন সফলতা লাভ করার পর্যায়ে আসার মাত্র সাত দিনের মধ্যে ট্যাংক এবং সশস্ত্র বাহিনীর দ্বারা দমন পীড়ন শুরু করা হল যা অনুমানের বাইরে। 


১২ টা -
তারা আমাদের প্রতিবেশী কিনা সেটা কোন বিষয় না। ইস্ট বেঙ্গল বিশ্বের একটি অংশ এবং আমরা ঘোষণা করেছি, আমাদের  প্রেসিডেন্ট বলতে আনন্দিত হবেন যে, ভারতের কণ্ঠ যেখানেই অন্যায় সেখানেই জাগ্রত হবে। আমি মনে করি, পূর্ব বাংলায় অবিচার ও নিপীড়নের যে উদাহরণ সৃষ্টি হয়েছে তা অদ্বিতীয়। 

আমি আমার দলের নেতা কে মনে করিয়ে দিতে চাই যে ১৯৪৭ সালে, যখন আমরা একটি সরকার গঠন করে উঠিনি এবং তার বিশিষ্ট পিতা ভারতের তথাকথিত অন্তর্বর্তীকালীন  সরকারের নেতা ছিলেন, তিনি তখন একটি এশিয়ান পিপলস কনফারেন্স ডাকেন। আমি তখন ছিলাম। সেখানে ভারতীয় ৪৮ জন সদস্যে সমস্ত বিশ্বে ঘটে চলা নিপীড়ন এবং অত্যাচারের বিরুদ্ধে তাদের সমর্থন জ্ঞ্যাপন করেন। নিপীড়ন এবং অত্যাচারের সেসব ঘটনা পশ্চিমবঙ্গে আমাদের সীমানা জুড়ে চলছে। আমি জানি আমার দলের নেতা এবং ভারতের প্রধানমন্ত্রী বেশী না হলেও অন্তত তার বাবার মতো সাহস পেয়েছেন। 


আমি অবশ্যই বলব, এই সুযোগে, যে আমি আমার সাবেক সহকর্মি মাননীয় পররাষ্ট্র মন্ত্রীর  বিবৃতিতে হতাশ। কারণ তার ঘূর্ণিঝড় দুর্গতদের জন্য  যারা আসলে ট্যাঙ্কের নিচে নিষ্পেষিত হচ্ছেন তাদের ত্রাণ দেয়ার ব্যাপারে তার প্রয়াস সন্তোষজনক নয়। তিনি কাদেরকে রিলিফ দিতে যাচ্ছেন? পূর্ব পাকিস্তানে মৃত মানুষের জন্য? আমি জানি না, আমি আমার দলের মাননীয় নেতাকে  অনুরোধ করতে চাই উপনিবেশবাদের শেষ চিনহ এশিয়া মহাদেশের থেকে মুছে ফেলতে হবে এবং মানুষকে  অবাধ ও আত্ম সন্মানের সাথে জীবনযাপন করতে এবং তাদের নিজস্ব গণতান্ত্রিক পথে নিজেদের ভবিষ্যৎ গড়তে হবে। 

শ্রী  কৃষ্ণ মেনন (ত্রিভানদ্রাম): জনাব স্পিকার, স্যার, আমি এই হাউসে অনেক দর্শকদের দেখতে পাচ্ছি যা আমি সবসময় দেখিনা। এব্যাপারে সন্দেহ নাই যে পূর্ব পাকিস্তানে যা ঘটেছে তা একটি জাতীয় বিপ্লব এবং  তা হচ্ছে ঔপনিবেশিক শাসন এর বিরুদ্ধে যা বেশ কয়েক বছর ধরে চলছে। 

আমি বিস্তারিত বলতে চাইনা। আমি বলতে চাই পূর্ববাংলার নিপীড়িত মানুষের সাহায্যের জন্য আমাদের সর্বাত্তক চেষ্টা করা উচিৎ। তাদেরকে আপনি শরনার্থি বা অন্য যাই বলুন না কেন। আমাদের শুধুমাত্র আমাদের আকাশ সীমায় তাদের উড্ডয়ন এবং আক্রান্ত হলে বদলা নিয়েই সন্তষ্ট থাকলেই চলবে না। আমি আশা করি, সরকার জেনেভা কনভেনশন অনুযায়ী অবিলম্বে পদক্ষেপ নেবে। যা কিছু ঘটছে তার বিরুদ্ধে কনভেনশন অনুযায়ী দায়িত্বশীল হতে হবে পদক্ষেপ নিতে হবে। 

যতদিন আমাদের কূটনৈতিক প্রতিনিধিরা ইসলামাবাদে থাকবে, আমরা সঠিক তথ্য পাব, যার উপর ভিত্তি করে আমরা জাতিসংঘের সাথে বোঝাপড়া করতে পারব। 

এই সময়ে নৈরাশ্যবাদী হলে এবং যদি বলি আমরা জাতিসংঘ ও সংসদে কিছুই করতে পারবোনা সেটা হবে চরম ভুল। আমরা বিশ্বের প্রতিটি ফোরাম ব্যবহার করব। যখন এই দেশের  জনমতের  একটি বড় অংশ মোজাম্বিক এবং এ্যাঙ্গোলা অথবা আফ্রিকাতে দমন ও নিপীড়নের বিপক্ষে প্রতিবাদ প্রকাশ করেছে, সাম্রাজ্যবাদের বিরুদ্ধে ভিয়েতনামের  জনগণের সংগ্রাম সমর্থন করছে,, আরবের লোকদের আরেকটি সামাজ্যবাদের বিরুদ্ধে সমর্থন করেছে, তখন তাদের ব্যাপারে আমরা কিভাবে চুপ করে থাকি যারা একদম ঘরের দরজায় দাঁড়িয়ে? আমি কোন ভাবেই বলছিনা যে আমরা আন্তর্জাতিক আইন ভঙ্গ করে তা করতে চাই। আপনার পাকিস্তান কাশ্মীরে যা করছে তা করতে চাচ্ছিনা। এটা একটা স্বতঃস্ফূর্ত আন্দোলন যা শুরু হয়েছে শাসক সরকারের নিজেদের দেয়া নির্বাচনের ফলাফলের পরে। এটি একটি ন্যায্য আন্দোলন। যা জনগণের ভোট দ্বারা পবিত্রীকৃত হয়েছে এবং সেখানে একটি এই সম্পর্কে কোন দ্বিমত নাই। এবং আমি আশা করি যে, প্রধানমন্ত্রী তার পদক্ষেপ গ্রহণ করবেন ইন্ডিয়ান রেড ক্রসের মত সংগঠনগুলোকে নিযুক্ত করে। তারপর অন্যান্য পদক্ষেপ গ্রহণ করা উচিত। 

আফ্রো-এশীয় মতামত যা ঔপনিবেশিক শাসনের সময় প্রয়োগ করা হয় যেখানে শাসন করার সুযোগ নাই, অব্যাহত আন্দোলনে আন্তর্জাতিক মহলের দৃষ্টি আকর্ষণ করতে নয়, এটা নির্বাহী বিচার বিভাগ পৃথকীকরণ মত সংস্কারের জন্য নয়। এটা শুধুমাত্র বিপ্লবী মানুষদের স্বাধীনতার  দাবি। আমি আশা যতক্ষণ সরকার নতুন সরকার জনগণের দ্বারা বাস্তবায়িত না হয় ততদিন আন্দোলন চলবে। এবং যেন উত্তর ভিয়েতনাম ও পূর্ব জার্মানির মত না করে। (বাধা) কারণ এই বিষয়ে বিলম্ব যত হবে এটা তত কঠিন হবে। যখন একটি সরকার প্রতিষ্ঠিত হয়, যুক্তিসঙ্গতভাবে প্রতিষ্ঠিত হয়, এবং মানুষ তার কমান্ড মানে এবং তখন তা আমেরিকার আইনেও বাধ্যবাধকতা সঞ্চালন করতে সক্ষম হয় এবং তা অবিলম্বে স্বীকৃত হওয়া উচিত। সুতরাং, যদি একটি আবেদন নতুন সরকার কর্তৃক প্রণীত হয় তাহলে এটাকে স্বীকৃতি দেয়া উচিৎ, নাম যাই হোক - যেহেতু আরেকটা বংগ এখানে আছে। 



অবশেষে, আমি বলতে চাই, জনাব স্পিকার, যে এই ঘোলা পানিতে সাম্রাজ্যবাদী হস্তক্ষেপ আমাদের প্রতিরোধ করতে হবে। ব্রিটিশ সরকার যারা এই অংশ থেকে প্রস্থান করেছিল, তারা প্রথম ভারত ও পরে সিংহল কে বেইজ হিসেবে নেবে। জানিনা খবর সঠিক কিনা। বিশ্বের অন্যান্য ক্ষমতাধর দেশও এমনটাই করছে। সাম্রাজ্যবাদ ঘোলা পানিতে মাছ ধরতে পছন্দ করে। এবং আমাদের সময়মত হস্তক্ষেপ করতে হবে - কারণ বিপদ একদম আমাদের সীমানা পাসে চলে এসেছে। 

আমি আপনাকে ধন্যবাদ, জনাব মাননীয় স্পিকার, আমাকে কিছু কথা বলার সুযোগ দেওয়ার জন্য। 

 
শ্রী সমর গুহঃ স্যার, আজ আমি এই উপমহাদেশের সবচেয়ে সুখী মানুষ। কারণ আমার পূর্ববাংলায় মুজিবুর রহমানের সাথে পাঁচ বছরের জন্য কাজ করতে হয়েছিল। এবং আমাকে পাগল বলে খেতাব দেয়া হয়েছিল যখন ১৯৫২ সালে আমার নিজের লেখা একটি বইতে আমি উল্লেখ করেছিলাম যে স্বাধীন পূর্ববাংলা পাকিস্তানের দুই অংশের অভ্যন্তরীণ কোন্দলের কারণে সৃষ্টি হবে। এরপর আমি বিভিন্ন নিবন্ধ ও গ্রন্থে অনেক বার এটা লিখেছি এবং সব সময় আমাকে মানুষ পাগল হিসেবে অভিহিত করেছে। কিন্তু, স্যার, আজ একটি পাগলের কথা সত্য হচ্ছে এবং একারণে আমি খুব খুশি। 

বাংলাদেশের স্বাধীনতার ঘোষণা ভারতীয় উপমহাদেশ বিভক্তির পর সর্বশ্রেষ্ঠ ঘটনা। সম্ভবত এটা আমাদের একটি গুরুত্বপূর্ণ অনুষ্ঠান। আমি মনে করি এটা দেশ ভাগের পূর্বাবস্থায় ফিরিয়ে আনতে একটি ঐতিহাসিক সুযোগ দেবে। এটা পশ্চিম পাকিস্তানের উপনিবেশিক শাসনের বিরুদ্ধে বাংলাদেশের সাড়ে সাত কোটি মানুষের এক ঐতিহাসিক বিপ্লব। 

মুজিবুর রহমানের এক বিস্ময়কর বিপ্লবী নেতৃত্বের উদাহরণ দিয়েছেন সমস্ত বিশ্ব তার সাক্ষী হয়ে থাকবে। সকলে জানি ন্যাশনাল আওয়ামী লীগের নেতা জনাব ভাসানী চীনা সাহায্যে সব রকমের অসুবিধা তৈরি করছেন। কিন্তু এখন সব দল; ন্যাশনাল আওয়ামী লীগ, কনভেনশন মুসলিম লীগ, পাকিস্তান ন্যাশনাল লীগ, কাউন্সিল মুসলিম লীগ ও জামাত - উল উলেমা, সব দল সম্পূর্ণভাবে মুজিবুর রহমানের নেতৃত্বে ঐক্যবদ্ধ। 

এটা মহান পরিতৃপ্তির একটা ব্যাপার যে এখন পূর্ব বাংলার সব বেসামরিক প্রশাসন আওয়ামী লীগ ও তাদের সংগ্রাম পরিষদের নিয়ন্ত্রণে রয়েছে। শুধু সেনানিবাস এলাকায় এবং কিছু অন্যান্য শহরাঞ্চলে পাকিস্তানের সেনাবাহিনীর ৮০০০০ মানুষ নিয়ন্ত্রণে আছে। ট্যাংকের সাহায্যে এবং মেশিনগানের সাহায্যে  তারা কসাইখানা করে রেখেছে; তারা পূর্ববাংলায় বিপ্লবীদের হাজারে হাজারে গণহত্যার করছে। কিন্তু শেষ পর্যন্ত তারা নত হবে এবং তাদের আত্মসমর্পণ করতে হবে। কারণ, সেনাবাহিনীর এই ৮০০০০ মানুষকে চাপে রাখবে সাড়ে সাত কোটি মানুষ। 

যারা বাংলাদেশের ভৌগোলিক অবস্থা জানেন তারা এটা বুঝতে পারবেন। সেখানে অনেক নদী আছে। লজিস্টিক কারণেই সেখানে সকল জনসংখ্যার উপর দমন চালানো সহজ নয়। 

আমি প্রধানমন্ত্রীকে  মনে করিয়ে দিতে চাই একটি জাতির জীবনে এমন আন্দোলন এমন সুযোগ সব সময় আসে না। এটা নিষ্পত্তি করার সময়। এটা ভারত সরকারের নেতাদের দ্বারা নিষ্পত্তিমূলক কিছু করার সময়। আমি অনেক বার বলেছি যে ভারত-পাকিস্তান সমস্যার বাস্তব সমাধান কাশ্মীরে নয়, বরং তা পূর্ব বাংলায়। যদি পূর্ববাংলায় বিপ্লবী আন্দোলন সফল হয়, যা আসলে হবেই, তখন সেখানে সমগ্র উপমহাদেশে এক বৈপ্লবিক পরিবর্তন হবে ও ভারত ও পাকিস্তান মধ্যকার পারস্পরিক রাজনৈতিক সম্পর্ক ভালো হবে। 
আমি বলতে চাই, অবিলম্বে সরকারের উচিৎ  বাংলাদেশের স্বাধীনতার পক্ষে তাদেরকে একটি স্বাধীন প্রজাতন্ত্র হিসেবে স্বীকৃতি দেয়া। আমাদের দেখতে হবে কি অবস্থায় একটি জাতি তাদের সম্পূর্ণ সার্বভৌমত্ব অর্জন করে। দেখা যায় আওয়ামী লীগ ১৬২ টি সদস্য পদ সুরক্ষিত করে যা সংখ্যাগরিষ্ঠতার জন্য যা প্রয়োজন তার চেয়েও বেশী। 

অতএব, যদি আন্তর্জাতিকভাবে স্বীকৃত গণতান্ত্রিক নীতির কোন অর্থ থাকে তাহলে বাংলাদেশর জনগণের অধিকার আছে তাদেরকে একটি স্বাধীন ও সার্বভৌম রাষ্ট্র হিসেবে ঘোষণা দেবার। 

তারা সম্পূর্ণভাবে বাংলাদেশের ভুঅঞ্চলের নিয়ন্ত্রণ করছে। তাদের বেসামরিক প্রশাসনও চলছে এবং  সেখানকার জনগণ তার প্রতি আনুগত্য প্রদর্শন করেছে। তাদের নিজস্ব সরকার ও নিজস্ব পতাকা আছে। সার্বভৌমত্ব পূরণের  সকল শর্ত সেখানে উপস্থিত। অতএব, তারা নিজেদের একটি স্বাধীন দেশ ঘোষণা করতে পারে এবং বাস্তব গণতান্ত্রিক অর্থে তাদের সে অধিকার আছে এবং ভারতেরও অধিকার রয়েছে  আন্তর্জাতিক নীতি অনুসারে বাংলাদেশকে স্বাধীন রাষ্ট্র হিসেবে স্বীকৃতি দেয়ার। 

এটি একটি প্রমাণিত সত্য। আমি বলছি না ভারত তার সামরিক শক্তি নিয়ে পূর্ববাংলায় ঝাঁপিয়ে পরুক। সামরিক হস্তক্ষেপ, আন্তর্জাতিক কোড মানা এবং কূটনৈতিক সম্পর্ক বহাল রেখেই ভারত পূর্ববাংলার জনগণ ও বিপ্লবীদের সম্ভাব্য সকল সহায়তা দিতে পারে। 

আমি কিছু জিনিস সুপারিশ করবে। ভারতের উচিৎ  অবিলম্বে বিশ্ব জনমত গঠন করা। আমি এই সম্পর্কে প্রধানমন্ত্রীকে  মনে করিয়ে দিতে চাই। এই প্রথমবারের মতো বাংলাদেশের নেতারা তাঁদের সাহায্যের জন্য  হাত প্রসারিত করতে ভারত, সিংহল এবং অন্যান্য এশীয় ও বিশ্বের দেশগুলোর কাছে অনুরোধ করেছে। তারা এটা প্রকাশ্যে ঘোষণা করেছে। অতএব এই বাংলাদেশের জনগণের ইচ্ছার বিরুদ্ধে কিছু নয়। স্বাধীন সার্বভৌম  দেশ হিসেবে তাদের স্বীকৃত হবার অধিকার আছে। 

আমিও মাননীয় প্রধানমন্ত্রীর দৃষ্টি আকর্ষন করছি বেসামরিক মানুষ যারা গণহত্যার স্বীকার হচ্ছে তাদের জন্য অবিলম্বে জাতিসংঘ মানবাধিকার কমিশনে ব্যাবস্থা নিতে। 
আমিও প্রধানমন্ত্রীর কাছে আরও দাবি জানাচ্ছি তিনি যেন ব্রিটেন সরকার, কলম্বো বন্দর এবং মালদ্বীপকে  পশ্চিম পাকিস্তানকে পূর্ব লাকিস্তানে অস্ত্র ও গোলাবারুদ আনা নেয়ার জন্য বন্দর হসেবে ব্যাবহার করার অনুমতি না দেয় এই ব্যাপারে অনুরোধ করতে। নৌবাহিনীকে বঙ্গোপসাগরে এবং ভারত মহাসাগরে পাহারা দিতে হবে যাতে এইসব নরঘাতক, খুনী রা পশ্চিম পাকিস্তান থেকে পূর্ব পাকিস্তানে যেতে না পারে। 

আমি আরও একটি নিবেদন করি। আমি জানি যে, বাংলাদেশের হাজার হাজার লোক করাচি বিমানবন্দরে আশ্রয় নিয়েছে। তারা জানে না তাদের কি ঘটবে। তাদের জবাই করা হচ্ছে। অতএব, আমি তাদের ভারতের ভিতর দিয়ে একটি নিরাপদ ট্রেন বা অন্য কোন মাধ্যমে তাদের নিজের দেশে ফিরে যাবার পথ সহজ করে দিতে অনুমতি প্রদানে সরকারকে অনুরোধ জানাচ্ছি। 

উপসংহারে আমি বলব এটা খুব গুরুত্বপূর্ণ সময়। আমাদের এই ঐতিহাসিক মুহূর্ত নষ্ট করা যাবেনা। আশা করব ভারতীয় একজন সাহসী কন্যা হিসেবে আমাদের প্রধানমন্ত্রী বাংলাদেশ রক্ষার বিপ্লবের হাত বাড়িয়ে দেবেন এবং ভবিষ্যতে ভারতকে আরও এগিয়ে নিয়ে যাবেন। 

বাংলাদেশকে আমার স্যালুট! জয় বাংলা জয় হিন্দ! মুজিবুর রহমান জিন্দাবাদ, নেতাজি জিন্দাবাদ! নেতাজি মুজিবুর রহমানের অনুপ্রেরণা। আমি ব্যক্তিগতভাবে তা জানি। 

শ্রী এ.কে. সেন (কলকাতা উত্তর পূর্ব): এই কোন খারাপ মুহুর্ত নয় বরং  গর্ব করার মুহূর্ত। এবং আমরা খুশি যে একটি জাতি বিপ্লবের মাধ্যমে জেগে  উঠছে। তাদের বিরুদ্ধে যারা তাদের বছরের পর বছর শোষণ নির্যাতন করে যাচ্ছে। এখানকার অনেক রক্তাক্ত স্থান ​​ব্যক্তিগতভাবে আমাদের কাছে পরিচিত। সেখানে আমাদের  হাজার হাজার শহীদদেরও রক্ত ঝরেছে যারা ব্রিটিশদের  বুলেটের বিরুদ্ধে সংগ্রাম করেছিল। সেই দৃশ্য আবার যেখানে পশ্চিম পাকিস্তানের বুলেটে ফিরে এসেছে কিছু নিরীহ লোকদের বিরুদ্ধে যারা শুধুমাত্র সাধারন নাগরিকদের মত বাঁচতে চেয়েছে এবং তাদের নাগরিক অধিকারটুকু চেয়েছে। তারা কি করেছে? 

তারা শুধু তাদের নেতাকে ভট দিয়েছে। তারা স্বেচ্ছায় তাদের নেতাকে সব কিছু করার অনুমতি দিয়েছে। তিনি আইয়ুব খানের বা ইয়াহিয়া খানের মতো সামরিক শক্তি প্রয়োগ করে জোরপূর্বকভাবে কিছু করেন নাই। মানুষ স্বেচ্ছায় তাকে সব ক্ষমতা দিয়েছে। যখন সামরিক নেতা পূর্ব পাকিস্তানে ছিলেন তারা তাদের নিজস্ব চোখে দেখেন  বাংলাদেশের পতাকা ঘরে ঘরে উড়ছে এবং গভর্নমেন্ট হাউজ ও সামরিক সদর দপ্তরেও একই অবস্থা। এবং শাস্তি হিসেবে সামরিক জান্তা ৭০ মিলিয়ন নির্দোষ মানুষের উপর যুদ্ধ ঘোষণা করেন। লাখ লাখ নারী রাস্তায় বেরিয়ে এসেছে  এবং আমরা তাদের জন্য গর্বিত। তারা আমাদের মত রক্ত মাংসের মানুষ। তারা এখনও আমাদের ভাষার বলে। তারা রেডিওতে যে গান গায় যুগ যুগ ধরে তা আমাদের মানুষকে  অনুপ্রাণিত করেছে। আর সেখানে সমুদ্রপথ বিদেশী অস্ত্র সহ কিছু মিথ্যুক ঢুকে পড়ছে আর নির্বিচারে হত্যা করছে সেই সব নিরীহ নির্দোষ নারী, পুরুষ ও শিশুদের। 
আমার মনে আছে আমাদের প্রধানমন্ত্রীর মহান পিতা ডাচদের বিরুদ্ধে প্রতিবাদ করেছিলেন যখন তারা সমুদ্র পথে তাদের সৈন্য ইন্দোনেশিয়ার  স্বাধীনতা দমন করার জন্য যাচ্ছিল। তিনি তাদের সৈন্য প্রত্যাহার করে নিতে বলেছিলেন। সেই মুহূর্ত আবার এসেছে। আমি আমাদের প্রধানমন্ত্রীকে আবেদন করছি একই ভাবে নেতৃত্ব দিতে। 

এটা শুধু বাংলাদেশের একার কণ্ঠস্বর নয়। বা শুধু পশ্চিমবঙ্গের কণ্ঠ নয়। এটা সমস্ত এশিয়ার কণ্ঠ, যা মানবতার কথা বলছে এবং তাদের দুর্দশা এবং দাসত্বের নির্মম কাহিনী জানান দিচ্ছে। 

অতএব, প্রধানমন্ত্রী যে নেতৃত্ব দেবেন, যা দেশবাসী তাকে দিয়েছে। সাহসের হাত নিয়ে তিনি সমগ্র এশিয়াতে এই অত্যাচারের বিরুদ্ধে এবং শোষণের বিরুদ্ধে এগিয়ে যাবেন এটাই আশা। 

এটা শুরু ভারত-এর জন্য একটি মুহূর্ত নয় - একা সমগ্র বিশ্বের জন্য একটি মুহূর্ত। এবং যদি আমরা কাজ শুরু করি তাহলে সবাই দেখতে পাবে - বিশেষ করে  যারা সাধারণত নিরীহদের সাহায্যের জন্য কথা বলেনা। অতএব শুধু দুখ প্রদর্শন না এখন কিছু করার সময় এসেছে। তারা আমাদের সাথে ঘনিস্টভাবে সম্পর্কিত, তারা আমাদের বন্ধু, তাদের আমাদের সাহায্যের প্রয়োজন এবং যদি আমরা সাহায্য কততে অস্বীকার করি তাহলে ভবিষ্যতে এই মুক্ত মানুষগুলো তা ভুলে যাবেনা। 

আসুন নিজেদেরকে সংগঠিত করি এবং সব সাহায্য দেই। চলুন আগে প্রতিষ্ঠান হিসেবে সরকারি  শুরু করুন। পাকিস্তানে সব অস্ত্র সরবরাহ ব্যাহত করুন। দরকার হলে সেইসব বন্দর এবং দোকান দখলে নিন যারা নিরপরাধ মানুষদের  জবাই করার উদ্দেশ্যে প্রাণঘাতী অস্ত্র দিয়ে সাহায্য করছিল। আমরা জাতিসংঘকে দাবি জানাই- সেখানে আমাদের পুর্ব অবস্থান ও জেনোসাইড কনভেনশনে স্বাক্ষরকারী হিসেবে আমাদের এই গণহত্যা বন্ধে এগিয়ে আসতেই হবে - বিশেষ করে যারা আমাদের একদমই কাছের মানুষ। 

পররাষ্ট্রমন্ত্রী যদিও খুব উৎসাহব্যঞ্জক ও সহানুভূতি পূর্ণ কথা বলেছেন যদিও তা অকপটে আমাদের অনেককে হতাশ করেছে। আমি প্রফেসর মুখার্জির অনুভূতির সাথে যোগ করে বলি, আমাদের অবস্থান আরও শক্তিশালী হওয়া প্রয়োজন, আরও অনেক শক্ত হওয়া দরকার যা পৃথিবীর ইতিহাসে লেখা থাকবে। 

আমার মনে আছে যখন ফরাসি বিপ্লব শুরু হয় এবং প্যারিস থেকে বিক্ষুব্ধরা ভার্সাই আসে রাজা বলেছিলেন - 'মানুষ কি বিদ্রোহে করছে? তাঁর মন্ত্রী বলেন, "না, স্যার, এটা একটি বিপ্লব! ' প্রফেসর মুখার্জীকে তা মনে রাখতে হবে। 

অতএব, এই শুধু নির্যাতিত কিছু মানুষের বছরের পর বছর ধরে শোষিত হবার যন্ত্রণা নয়। এটা নিছক সাহায্য ও সহানুভূতির  কথা নয়। এটি কিছু করার জন্য চিৎকার করা বিপ্লবী কণ্ঠ যাতে বিশ্বের বিবেক জেগে উঠে এবং সেই মানুষগুলো যারা বিদেশী অস্ত্র নিয়ে নিরপরাধ মানুষের উপর সশস্ত্র যুদ্ধের অবতীর্ণ হয়েছে তাদের ধ্বংস করে দেয়। 

শ্রী কে মনোহরণ (মাদ্রাজ উত্তর): পররাষ্ট্রমন্ত্রী বিবৃতি না শুধুমাত্র নির্ভরযোগ্য তো  নয়ই বরং আমি দুঃখিত বলার জন্য যে তা ভয়ঙ্কর হতাশাজনক। আমার মত উদ্বেগ এই হাউসএর অনেকের কথায় ফুটে উঠেছে। শ্রী এ.কে. সেন যিনি আমার আগে বক্তব্য রাখলেন তিনি বলেছেন, শক্তিশালী ভাষা ব্যবহার করা প্রয়োজন। যতদূর আমি বুঝি যে  শক্তিশালী ভাষা বলতে তিনি আরও জোড়াল পদক্ষেপ বুঝিয়েছেন; যা এখনো দৃশ্যমান নয়। 

ব্যালট - যা পূর্ববাংলার জনগণের মর্যাদা, স্বীকৃতি, অবস্থান এবং স্বাধীনতা দিয়েছে তা ছিনিয়ে নেয়া হয়েছে এবং ইসলামাবাদ থেকে আনা অসংখ্য বুলেট দিয়ে তাদের উপর চালানো হচ্ছে। পূর্ব বাঙলায় যা হচ্ছে তা শুধু কিছু লোকের যুদ্ধ নয় - বরং তা ইয়াহিয়ার সাজানো মিলিটারি গুন্ডাদের বিরুদ্ধ যুদ্ধ। 

এই প্রেক্ষাপটে, ভারত সরকারের কি করতে হবে? এটাই এখন এই হাউজদের সদস্যের সংখ্যাগরিষ্ঠের মূল জানার বিষয়। আমি খুব স্পষ্টভাবে বলতে চাই ইতোমধ্যে ভারত সরকারকে পূর্ব পাকিস্তানের জনগণকে প্ররোচনা দেবার অভিযুক্ত করা হয়েছে। তাই একটি খোলা ঘোষণা দেয়া উচিৎ যে আমরা পূর্ব পাকিস্তানের জনগণের সাথে আছি। কিন্তু গোপনে বা অন্যথায় কোন ভাবে সরকার তা করবে তা আটদের ব্যাপার। আমরা সরকারকে সে ব্যাপারে  বিব্রত করতে চাইনা। 

জানামতে এই উপমহাদেশের রাজনৈতিক দলগুলো  উদ্বিগ্ন। আমি মনে করি পূর্ব পাকিস্তানের গণহত্যার বিপক্ষে যথেষ্ট জনমত গঠন হয়েছে। তাই একটি সর্বদলীয় কনভেনশন বা সর্বদলীয় বৈঠক অনুষ্ঠিত হতে পারে এবং তার মাধ্যমে আমরা জনমত সংগঠিত করতে পারি। আমরা সমগ্র উপমহাদেশের মানুষের মনোযোগ আকর্ষন করতে পারি। এবং আমরা পূর্ব পাকিস্তানের জনগণকে আমাদের নৈতিক সহানুভূতি দেখাতে পারি। যদি তার চেয়ে বেশী কিছু দেয়া হয় তাহলে সেটা কিছু গোপন সংস্থা বা আন্তর্জাতিক সংস্থা কে জানানো যথার্থ। 

তার মানে আবার এই নয় যে, সরকার চুপ থাকবে। সরকার কূটনৈতিক ভাবে এটা নিয়ে আগাবে। সরকার মানবাধিকার কমিশন, জাতিসংঘ বা অন্য কোন ফোরামে পূর্ব পাকিস্তানের উপর যা হচ্ছে সেটার ব্যাপারে মনোযোগ আকর্ষন উত্থাপন করতে পারেন। 
আমরা প্রধানমন্ত্রীর সঙ্গে সকালে বৈঠক করি। প্রধানমন্ত্রী এটা সম্পর্কে অনেকটা চিন্তিত, এবং পররাষ্ট্রমন্ত্রী এটা সম্পর্কে সমানভাবে উদ্বিগ্ন, কিন্তু তা সত্বেও, তার বিবৃতি আমাদের ভয়ঙ্কর হতাশ করেছে। তাই আমি অনুরোধ করব ভারত সরকারকে আরো একটু বিবেচনা করতে এবং তা সমস্ত জনগণ, দায়িত্বশীল সংস্থা, দেশ - বিশেষ করে এশিয়ান-আফ্রিকান দেশগুলোর কাছে পৌঁছাতে হবে এবং বিশ্বের মতামত নিতে হবে। 

আমি যখন এই কথা বলছি এর মানে এই নয় যে আমি দেশের অভ্যন্তরীণ বিষয়ে হস্তক্ষেপ করছি। এটা এখন শুধু পাকিস্তানের বিষয় নয়। মেশিনগানের গুলিতে লাখ লাখ শিশুদের ও নারীদের হত্যা, ধর্ষন করা হচ্ছে - এটা পাকিস্তানের অভ্যন্তরীণ ব্যাপার হতে পারেনা। আমরা মানবাধিকারের দৃষ্টিকোণ থেকে দেখব। আমি মনে করি সরকার পূর্ব পাকিস্তানের জনগণের জন্য অনেক কিছু করতে পারেন। আমরা মঙ্গলকামনা করি এবং পূর্ব পাকিস্তানের সঙ্গে যোগাযোগ স্থাপন এবং পূর্ব পাকিস্তানের জনগণের জন্য সহানুভূতি প্রদর্শন করতে পারি। 

শ্রী সমর গুহ: কোন পূর্ব পাকিস্তান নয়, বাংলাদেশ। 

শ্রী  কে মনোহরণ: জনাব সমর গুহ রহমানের যোগাযোগ রাখেন। আমার একে বাংলাদেশ বলতে কোন আপত্তি নাই। 

কিছু সদস্য উঠে দাঁড়ালেন  ---

জনাব. স্পিকার: মাত্র অল্প কয়েক সদস্য প্রশ্ন বা ব্যাখ্যা করতে চাওয়ার অনুমতি চান, কিন্তু এটা কি নিয়মিত বিতর্কে পরিণত হল? এটা কঠিন যে কোনটা  ব্যাতিক্রম আর কোনটা বিতর্ক। 


শ্রী পি কে দেও (কালাহান্ডি): এটি একটি গুরুত্বপূর্ণ ঘটনা, এবং প্রত্যেক দলকে অংশহ্রহন করতে  দেওয়া উচিত। 

ডঃ. হরি প্রসাদ শর্মা (আলওয়ার): এই হাউসের প্রতিক্রিয়া একটু তীব্র হয়েছে, আমরা একটু বেশি আবেগ প্রকাশ করছি। আমার মনে হয় না এত ব্যাখ্যার প্রয়োজন। আমাদের প্রতিক্রিয়া আমাদের মৌলিক মূল্যবোধের উপর আক্রমণ তীব্র হয়েছে। মৌলিক কিছুতে আমাদের  আক্রমন করা হচ্ছে। এটা না শুধুমাত্র দেশের অন্যান্য অংশের বিরুদ্ধে পাকিস্তানের  সামরিক জান্তার  দ্বারা আক্রমন নয় বরং মূল্যবোধের উপরে আক্রমণ। আমরা বরাবর বিশ্বজুড়ে মানুষের স্বাধীনতার পক্ষে ছিলাম। পূর্ব পাকিস্তানের জনগণ দেশের অন্যান্য অংশ নিপীড়নের বিরুদ্ধে একটি অহিংস সুশৃঙ্খল সংগ্রাম করছে এবং আমি মনে করি এর ইতিবাচক দিক আছে। 
সেখানে অন্যান্য সমস্যা খুব শীঘ্রই শুরু হবে। যদি আমরা সঠিক আন্দোলন এর  সিদ্ধান্ত না নিতে পারি। সরকারকে মনে করিয়ে দিতে একটি প্রবাদ - দেরিতে বিচার আসলে বিচার না করার নামান্তর। কাজেই কোন প্রকার বিলম্ব পূর্ব বাংলার জন্য হতাশাজনক হতে পারে। 

আরেকটি সমস্যা যা খুব শীঘ্রই আসবে - তা হল পূর্ব বাংলার স্বীকৃতি। আমি মনে করি সরকারএর  প্রস্তুত থাকা উচিত। আমরা স্বীকৃতির  উপর তাত্ত্বিক আলোচনায় যেতে চাইনা। একটা পুরো জাতির স্বীকৃতির দরকার আছে। চারটি মৌলিক নিয়ম স্বীকৃতির জন্য পূর্ণ করা হয়েছে সেখানে। পূর্ব পাকিস্তানের একটি  নির্দিস্ট অঞ্চল আছে; সেখানে নির্দিষ্ট জনসংখ্যা আছে; তাদের একটি নির্দিষ্ট জাতিগত পরিচয় আছে এবং কার্যত নিয়ন্ত্রণ আছে সরকার কর্তৃক - যার চালক মুজিবুর রহমান। কাজেই যদি আমরা সঠিক সময়ে পদক্ষেপ গ্রহণ না করি তাহলে আমাদের প্রতিবেশীর উপর অবিচার করা হবে যা আমাদের নিজস্ব মৌলিক নীতি বিরোধী। এটিই প্রথম দৃষ্টান্ত নয়। ইন্দোনেশিয়াতেও এমন হয়েছিল। আমরা ইতিবাচক পদক্ষেপ গ্রহণ করেছিলাম। আমরা সেখানে কোনো সশস্ত্র বাহিনী পাঠাই নাই। সেখানে সবসময় আরেকটি কর্মপন্থা ছিল। আন্তর্জাতিক সম্প্রদায়ের  সাথে নয়া দিল্লিতেএকটি সম্মেলনে  আহূত হয়েছিল। আমি মনে করি অন্তত আমরা সেরকম কিছু করতে পারি কিনা। আমি শুধুমাত্র সুপারিশ করতে পারি - তবে সরকার যা করবেন তা যেন সমস্ত জনগণের ইচ্ছার প্রতিফলন ঘটায়। এবং যাতে ভবিষ্যতে আমাদের কোনোদিন লজ্জা না পেতে হয়। 

শ্রী শ্যাম নন্দন মিশ্র (বেগুসারাই): জনাব স্পিকার, স্যার, আমার বলতে দ্বিধা নেই যে সরকার যে বিবৃতি দিয়েছে তা ফ্যাকাশে এবং ম্রিয়মাণ। আমি বলব যে এটা নির্জীব। এবং এটি বিশেষভাবে আশ্চর্যজনক অন্তত যে দেশের পেছনে এত শক্তি রয়েছে। 

আমিও কয়েকটি শব্দ এখানে বলতে চাই। এখানে হয়ত আমাকে একটু সাবধান হয়ে বলা উচিৎ। আমরা কখনো পাকিস্তানের নামে কুৎসা রটাইনি। তাই এখন যদি কিছু বলি সেটা শুধুমাত্র এই পরিস্থিতি থেকে উত্তরণের জন্য বলা হতে পারে। কিন্তু তাই বলে আমরা সম্ভ্রান্ত ফরাসির মত বলতে চাইনা যাকে তিনি আক্রান্ত হলে তা অবহিত করা হলে তাকে বলা হল যে একটি বিপ্লব শুরু হয়েছে। তখন তিনি উপেক্ষা করার সিদ্ধান্ত নিয়েছিলেন। এমনটা আমরা চাইনা। আমরা আমাদের চোখ রাখতে পারিনা। অন্যান্য মাননীয় সদস্যরা বলেছেন যে আমাদের বর্ডারে কীভাবে গণহত্যা হচ্ছে, নিষ্পেষিত হচ্ছে মানবতা, মানব স্বাধীনতা ও গণতান্ত্র যেখানে মুখ থুবড়ে পরে আছে যারা আমাদের পরিবারের কাছের সদস্য ছিলেন। 

আমরা আমাদের চোখ বন্ধ রাখতে পারিনা। সেখানে সম্প্রতি যে নির্বাচন হয়েছে - এমন কি বর্ডারে যা হচ্ছে তাও নজরে রাখতে হবে। আমি আশা করি যে সরকার আমাদের পূর্ব সীমান্তে এমনকি আমাদের পশ্চিম সীমান্তেওচোখ রাখবেন। কারণ উভয়দিকেই  বিভিন্ন আয়োজন চলছে। তারা সেটাকে আরও বাড়াতে পারে ও শাখাপ্রশাখা ছড়াতে পারে। 

আমি আশা করি যে সরকার এমন পদক্ষেপ নেবে যে Cento বা SEATO এই ব্যাপারে হস্তক্ষেপ না করেন এবং পার্শ্ববর্তী এলাকার মাটিতে কি হচ্ছে এই অজুহাতে এখানে ঢোকার চেষ্টা না করে। এটা সরকারকে মাথায় রাখতে হবে। 
বিষয়টা এমন না যে আমরা সবসময় পাকিস্তানকে  একটি স্থায়ী শত্রু হিসেবে দেখি। আর যদি তাই হয় তবে তাদের সঠিক ভাবে বুঝতে আমাদের সমস্যা হবে। 

সর্বশেষে, আমার দল সন্তুষ্ট থাকবে সরকার যে সিদ্ধান্তই নিক। এবং আমরা সন্তস্ট হব যে সরকার বাংলাদেশ পরিস্থিতি সঠিকভাবে অনুধাবন করতে পেরেছে। কারণ আমাদের বিশ্বাস সরকার যদি বুঝতে পারে তাহলে তারা সঠিক সিদ্ধান্ত নিতে ভুল করবেনা। 
পরিশেষে, আমরা অতি দ্রুত আন্তর্জাতিক সম্প্রদায়কে মানুষের স্বাধীনতা ও যেভাবে নির্মমভাবে দমন করা হচ্ছে সেই সত্য তুলে ধরার জন্য সরকারকে কাজ করতে হবে। আমার কোন সন্দেহ নেই, যে কূটনৈতিক ভাবে সরকার তার সব প্রচেষ্টা বলবত রাখবেন। আমি আমার পার্টির পক্ষ থেকে বলতে চাই আমার এই হাউজের উপর ভরসা আছে। শুধু তাই নয় হাউজের বাইরে সেই সব সাহসী মানুষ আত্ম বিশ্বাসী মানুষ যারা জনগণের সার্বভৌমত্বের মত প্রকাশের জন্য আন্দোলন করছেন। আন্দোলন এত শক্তিশালী এবং আত্মনির্ভরশীল যে পাকিস্তান সরকার বলছে যে এটা বাইরের শক্তিগুলোর দ্বারা সমর্থিত হচ্ছে। বরং আমি ভীত পাকিস্তান সরকার তাদের দমন করার জন্য বাইরের দেশ থেকে অস্ত্র এনে কিছু একটা করে কিনা। আন্দোলনশতস্ফুর্ত যে শেষ পর্যন্ত আমার আশা যে আন্দোলন সফল হবে। 

শহর এস এ শামীম (শ্রীনগর): জনাব স্পিকার, আমার হৃদয়ে পূর্ব পাকিস্তানে আমার ভাইদের জন্য রক্তক্ষরণ হচ্ছে এবং আমি পূর্ব পাকিস্তানে সংঘটিত ঘটনাবলির ব্যাপারে অন্তর্বেদনা অনুভব করছি এবং এই হাউসে উদ্বেগ ভাগ করে নিচ্ছি। কিন্তু আমি অবশ্যই বলবো যে আমি আবেগ দ্বারা তাড়িত নই। পূর্ব পাকিস্তানের লাখ লাখ মানুষ এক বিশাল সংকটের মুখোমুখি। আমাদের মাথা গরম করলে চলবে না। আমরা আবেগ দ্বারা চলব না। এই হাউজে উচ্চারিত প্রতিটি শব্দ পূর্ব পাকিস্তানীদের স্বাধীনতা সংগ্রামের জন্য। সেই জুলফিকার আলি ভুট্টর বিরুদ্ধে যে ইন্দো-পাক সম্পর্ক নিয়ে, ফক্কার- বন্ধুত্ব নিয়ে, প্রতারিত করেছে। মুজিবুর রহমান কে ভারতের দালাল বানিয়েছে। ১৯৬৯ এর অভ্যুত্থানের একমাত্র তার বিরুদ্ধে আগরতলা ষড়যন্ত্র মামলার চার্জ দেয়া হয়েছিল যাতে বলা হয়েছিল সে আমাদের গুপ্তচর। আমাদের হাত ভুট্টোর হাতকে  শক্তিশালী করার জন্য নয়। তবে আমরা যে স্বীকৃতি দেবার জন্য তাড়াহুড়া না করি। এই ব্যাপারে আমি কিছু বলতে চাই --- 

(বাধা)----
শ্রী সমর গুহ: এটি একটি বিচ্ছিন্ন কথা। 

শ্রী S.A. শামীম: হতে পারে। নিবন্ধিত হোক্। আমি আমার গণতান্ত্রিক ভিন্নমত বলার অধিকার রাখি। একই ভাবে আপনি আপনার মতামত প্রকাশ করতে পারেন। 

প্রস্তাবনা তৈরি করা হয়েছে যে ক্ষেত্রে এই বিষয়টা জাতিসংঘের সাপ্নে পেশ করা হবে। আমি একজন কাশ্মীরি হিসাবে, জানতে চাই তাদের আসলে কি করার আছে? তারা গোটা ব্যাপারটাই তালগোল পাকিয়ে ফেলবে। তারা কাশ্মীরে কি করেছে? আপনি জাতিসংঘে গিয়েছিলেন  এবং আপনি আট দিনের মধ্যে একটি সমাধান আশা করেন। এখন ২৪ বছর অতিক্রান্ত হয়েছে এবং এখনও আপনি কোন সমাধান পান নাই। 

পূর্ব পাকিস্তানের জনগণ আগ্রাসনের  মুখোমুখি। তারা সাম্রাজ্যবাদী ষড়যন্ত্র মোকাবেলা করছে। গ্রহণ করব বা করবোনা - এভাবে আমরা আগাতে চাইনা। এই পর্যায়ে আমাদের অন্তর্বেদনা এবং রাগ সংযত করতে হবে। আমি সরকারের সঙ্গে পুরোপুরি একমত এবং আমি পররাষ্ট্রমন্ত্রীর সাথে মিলিয়ে  বলতে চাই যে তার বিবৃতি সময়োচিত। 

মুজিবুর রহমান, যিনি আন্দোলন শুরু করেছেন, আমাদের সকলের সহানুভূতি তার দরকার। সে ভারতীয় সংসদ, ভারত সরকার বা ভারতীয় জনগণের অস্ত্র দিয়ে তার এই আন্দোলন শুরু করেন নাই। তিনি একজন সাহসী ব্যক্তি। আমি তাঁকে যতটুকু জানি তিনি যথেষ্ট সাহসী পাকিস্তানী সাম্রাজ্যবাদের বিরুদ্ধে সংগ্রাম নিয়ন্ত্রণের জন্য। পাকিস্তান সেনাবাহিনীর বিরুদ্ধে যুদ্ধ করার জন্য। আমাদের সহানুভূতি তার সাথে আছে এবং এটা রেকর্ডেড। আমি নিশ্চিত তিনি এই যে ভারতের পার্লামেন্টে ভারতের প্রতিনিধিরা তাদের সহানুভূতি এবং পূর্ব পাকিস্তানে যা ঘটছে তার উপর তাদের অন্তর্বেদনা প্রকাশ করবে। 

সংকটের এই অবস্থায় ভুলে যাবেন না যে এখন পূর্ব বাঙলায় যে পরিস্থিতি তা দেশের অন্যান্য অংশে ঘটতে পারে। আপনি নিশ্চই ডান পন্থিদের  প্রভাব সম্পর্কে অবগত? আমি তা সমর্থন করিনা এবং আমি একমত না যে এটা ........ করা উচিত (বিঘ্ন).
শ্রী সমর গুহ: সাড়ে সাত কোটি মানুষ তাদের স্বাধীনতা ঘোষণা করেছে। আপনি যা বলেছেন তা বলার অধিকার আপনার নেই -- ...... (বাধা) 

শ্রী এস এ শামীম - এই সরকার ইয়াহিয়া সরকারকে স্বীকৃতি দিয়েছে। এই সরকার আজ পর্যন্ত ইয়াহিয়া সরকারের স্বীকৃতি প্রত্যাহার করেননি। আমি সচেতনভাবে কথা বলছি এবং আমি দায়িত্ব নিয়ে একটি পূর্ণ ধারনা সঙ্গে কথা বলছি। এক জন্য আমি বিচ্ছিন্ন হয়ে ডান সমর্থন করিনা। আমাদের আরও ভাবতে হবে, আইনি এবং রাজনৈতিক প্রভাব বুঝতে হবে। আমার হৃদয় বাংলার মানুষের জন্য থাকবে এবং আমি পূর্ব পাকিস্তানে কী ঘটছে তার জন্য অনুতপ্ত অবস্থায় আছি। কিন্তু আমাদের মত প্রকাশের প্রতি মর্যাদাশীল হওয়া উচিত। আমাদের অভিব্যক্তি একটি সংযত হতে হবে। আমি আমার মত বলতে চাই, পাকিস্তানি সাম্রাজ্যবাদের বিরুদ্ধে এই যুদ্ধে ভারতীয় জনগণ বিশেষ করে কাশ্মীরের জনগণকে মুজিবুর রহমানের সাথে থাকবে - সেই মহান বীর, মহান মুক্তিযোদ্ধা। 
কিছু মাননীয় সদস্য. জেগে উঠলেন  ........

জনাব. স্পিকার: এটা অনির্দিষ্টকালের জন্য চলতে পারে না। 

শ্রী পি কে দেও - আমি হাউসের  সামনে আমার দলের মতামত স্থাপন করতে চাই। 

জনাব. স্পিকার: ভুলে যাচ্ছেন, আমি সব প্রধান দল এবং কয়েকটি গুরুত্বপূর্ণ সদস্যদের অনুমতি দিয়েছি। 

শ্রী পি কে দেও: আমাদের একটি জাতীয় দল এবং আমরা আমাদের মতামত এখানে লিপিবদ্ধ করাতে চাই। 

জনাব. স্পিকার: আমি ডঃ মেলকোট এবং শ্রী দেও কে দু'মিনিট সময় দিতে পারি। এরপর প্রধানমন্ত্রী কে দেয়া হবে। 

ডঃ. মেলকোট (হায়দ্রাবাদ): আমাদের সঠিক দৃষ্টিকোণ থেকে বুঝতে হবে যে পূর্ব পাকিস্তানে যা ঘটছে তা আমরা অনুধাবন করেছি। যখন আমরা সেখানকার কথা বিবেচনা করি তখন আমাদের পিছনে ফিরে তাকাতে হয়। যখন আমরা ঔপনিবেশিক শাসনের অধীনে ছিল্মা - ব্রিটিশরা আমাদের উপর প্রাধান্য বিস্তার করেছে এবং আমাদের ওপর তারা এমন বল করত যে তারা মনে করত তা করা ঠিক আছে। সে সময়ে আমরা সব বিশ্বজুড়ে সরকারের সমর্থন  প্রত্যাশা করেছিলাম এবং যখনই আমরা কাগজে যা পড়েছি ১৯৩০ এবং ১৯৪২ সালে কিছু বিদেশী সরকার আমাদের পক্ষে ছিল যার জন্য আমরা খুশি ছিলাম। কাজেই এই সন্ধিক্ষণে আমরা আমাদের দায়িত্ব পালন করব - আমরা আমাদের সহানুভূতি, অনুভূতি প্রকাশ করব এবং তাদের সমর্থন করব। গণতান্ত্রিকভাবে দেখানো হয়েছে যে, তারা সংখ্যাগরিষ্ঠতা পেয়েছেন এবং তারা একটি অহিংস পদ্ধতিতে একটি যুদ্ধ যুদ্ধ করেছেন। এখানে আমি আপনাদের দৃষ্টি আবদ্ধ করতে চাই। এটা ভারতের জনগণ ও ভারত সরকারের দায়িত্ব পূর্ববাংলার নিপীড়িত মানুষ যে যুদ্ধ করছে তাতে সাহায্য করা। সরকার পর্যাপ্তরূপে অনুভূতি ব্যক্ত করতে ব্যর্থ হয়েছে। এই মুহুর্তে প্রত্যেক সম্ভাব্য পদ্ধতিতে সমর্থন পূর্ববাংলার জনগণের জন্য খুব মর্যাদাপূর্ণ। 

আমি সব সদস্য যারা এরকম বলেছেন তাদের সমর্থন করলাম। কিন্তু আমি অবশ্যই বলবো যে পররাষ্ট্রমন্ত্রী কর্তৃক প্রণীত বিবৃতি অপর্যাপ্ত এবং অপর্যাপ্ত। 

জনাব. স্পিকার: আমি পি টি আই থেকে খবর পেয়েছি। আমার মনে হয়; এটা আমাদের নিজস্ব টেলিপ্রোম্পটার থেকে আসছে। এটি বলছে যে পূর্ব বাংলার নেতা মুজিবুর রহমানকে গ্রেফতার করা হয়েছে। রেডিও পাকিস্তান আজ (বাধা) ঘোষণা করেন। 

কিছু মাননীয় সদস্য: লজ্জা লজ্জা!

জনাব স্পীকার: গ্রেপ্তারের গত রাতে মধ্য রাতের পর করা হয়েছিল. শ্রী পি কে দেও। 

শ্রী পি কে দেও: জনাব স্পিকার, স্যার, স্বাতন্ত্র্য  পার্টির পক্ষ থেকে আমি বাংলাদেশের সাড়ে সাত কোটি মানুষের স্বতঃস্ফূর্ত এবং জনপ্রিয় অভ্যুত্থানের  সঙ্গে একমত প্রকাশ করছি এবং স্বায়ত্তশাসনের জন্য তারা ডিসেম্বরের নির্বাচনে যে স্পষ্ট ম্যান্ডেট পেয়েছেন তার জন্য তাদের আকাঙ্খার প্রতি সমর্থন জানাচ্ছি। 

আমি যখন বাংলাদেশের কথা বলি, তখন আমি পাকিস্তানে ভৌগোলিক অর্থহীনতা এবং ধর্মের ভিত্তিতে কংগ্রেসে দ্বারা গৃহীত হয়েছে বলে মনে করেছি। কিন্তু আমরা সবকিছু সমর্পন করে দিয়েছি। আমাদের পূর্বসুরিরা যা করে গেছেন আমরা সেই একই কাজ করতে চাইনা। 

এই মুহূর্তে আমি ফলিস থেকে শিক্ষা নিতে পারি। তারা যা করেছিলেন যখন চিনের তিব্বত আগ্রাসন করেছিল। অথবা চেকোস্লোভাকিয়ার আগ্রাসন। সেই ভুল গুলো আমাদে মনে রাখতে হবে। আমাদের সম্পূর্ণরূপে বাংলাদেশের জনগণের আকাঙ্খার সমর্থন করা উচিত। 

এই মুহূর্তে, আমি স্বতন্ত্র পার্টির পক্ষ থেকে সরকারের কাছে অনুরোধ জানাই জাতিসংঘে এবং আফ্রো-এশীয় সম্মেলন এবং অন্যান্য সব আন্তর্জাতিক ফোরামে মানবাধিকার কমিশনের প্রশ্ন উত্থাপনের  সুযোগ নিতে, এবং একই সময় সেখানে মানুষ ত্রাণ ও চিকিত্সার আবেদন পাঠাতে। 

সর্বশেষে, আমি সেই সাহসী শহীদের যারা তাদের মাতৃভূমির জন্য নিজেদের জীবন দিয়েছেন তাদের শুভেচ্ছা জানাই। আমি তাদের সঙ্গে পূর্ণ সহানুভূতি প্রকাশ করছি। 

প্রধানমন্ত্রী, আণবিক শক্তি, স্বরাষ্ট্র মন্ত্রী, তথ্য মন্ত্রী ও সম্প্রচার মন্ত্রী (শ্রীমতী ইন্দিরা গান্ধী): জনাব স্পিকার, স্যার, কিছু খবর আমরা পেয়েছি. . . . .

জনাব. স্পিকার: আমি ভেবেছিলাম অফিস আমাকে পাঠিয়েছে তা ঘোষণা করতে। আমি জানি না। 

শ্রীমতী ইন্দিরা গান্ধী: এই সংবাদ রেডিও পাকিস্তান থেকে এসেছে তবে আমি বলতে পারব না তা সত্য না মিথ্যা। আমরা স্বয়ংক্রিয়ভাবে এটাকে সত্য বলে মেনে নেয়া ঠিক হবেনা কারণ এটা অপপ্রচারও হতে পারে। 

স্যার, শক্তি কথার মসয়ে নিহিত থাকেনা। আমার সহকর্মী সরদার সাহিব আবেগের  সঙ্গে উচ্চারিত করেন নাই। এর কারণ তার পক্ষ থেকে বা সরকারের পক্ষ থেকে সেই অনুভূতির অভাব। কিন্তু এটা সত্য যে আমরা এই আন্দোলন এবং এর ঐতিহাসিক গুরুত্বের ব্যাপারে  গভীরভাবে সচেতন। 

পূর্ববঙ্গে নতুন কিছু হয়েছে। সেখানে একটি গণতান্ত্রিক ব্যবস্থা হতে যাচ্ছিল যেখানে সকল মানুষ প্রায় এক কণ্ঠে উচ্চারিত হয়েছিলেন। আমরা এটাকে স্বাগত জানিয়েছি, এমন নয় যে আমরা অন্য দেশের অভ্যন্তরীণ বিষয়ে হস্তক্ষেপ করতে চেয়েছি। কিন্তু, ঘটনার মূল্যের জন্য তা করেছি। যেমনটা আমার এক বন্ধু বলেছেন - যার জন্য আমরা সবসময় একত্রে দাঁড়াই এবং যার জন্য আমরা সবসময় সোচ্চার হয়েছি। এবং আমরা আশা করেছিলাম যে একটি নতুন পরিস্থিতি সৃষ্টি হবে। আমাদের প্রতিবেশী দেশ আমাদের আরও কাছাকাছি আসবে। যা আমাদের নিজেদের মানুষদের  ভাল পরিবেশ দেবে এবং এই উপমহাদেশে একটি সম্পূর্ণ নতুন পরিস্থিতি তৈরি করতে সাহায্য করবে। কিন্তু তা হয়নি। পাকিস্তান এমন একটি সুদৃঢ় করার জন্যে চমৎকার সুযোগ নষ্ট হয়েছে এবং যা দুঃখজনক, পীড়াদায়ক। তাই এই সম্পর্কে আমরা শক্তিশালী কোন কথা খুঁজে পাচ্ছি না। এটিও আবার একটি নতুন পরিস্থিতি কিন্তু ভিন্ন রূপে। এটা নিছক একটি দমন আন্দোলন নয়, । এখানে ট্যাংক দিয়ে নিরস্ত্র মানুষের উপর চালানো হচ্ছে। আমরা সমস্ত ঘটনার খবর নিচ্ছি। 

আমি নিশ্চিত মাননীয় সদস্যরা তা বুঝতে পারছেন। আমি মাননীয় সদস্যদেরনিশ্চিত করতে চাই যে আমরা অবশ্যই দ্রুত গুরুত্তপূর্ন সিদ্ধান্ত নেব। সিদ্ধান্ত গ্রহণের সময় শেষ হয়ে যায়নি। আমরা সম্পূর্ণরূপে সজাগ আছি। এবং আমরা কি ঘটছে এবং কি আমরা করা প্রয়োজন সে সম্পর্কে ক্রমাগত দায়িত্ব পালন করব। আমি তার সাথেও একমত যে বলেছেন আমরা নিছক একটি তাত্ত্বিকভাবে যেন এগুলোকে না দেখি। একই সময়ে আমাদের সঠিক আন্তর্জাতিক নিয়ম অনুসরণ করতে হবে। গণহত্যা সম্পর্কে আমরা পুরোপুরি সচেতন এবং যা আমরা বিরোধীদলীয় নেতাদের সঙ্গে আলোচনা করেছি। এই মুহূর্তে আমি শুধু বলতে পারি যে, আমরা সম্পূর্ণরূপে হাউসের সবার অন্তর্বেদনা, আবেগ দেখেছি এবং এই বিষয়ের উপর তাদের গভীর উদ্বেগ ভাগ করে নেব। আমার সবসময় বিশ্বাস আছে যে স্বাধীনতা অবিভাজ্য নয়। আমরা সবসময় নির্যাতিতদের সাথে ছিলাম। কিন্তু এই রকম গুরুতর অবস্থায় আমরা, সরকার হিসেবে, মনে করি আমরা ভালো অবস্থায় আছি। আমি হাউসকে আশ্বস্ত করতে চাই যে আমরা পরিস্থিতি সম্পর্কে সজাগ আছি এবং আমরা বিরোধী দলীয় নেতাদের সাথে যোগাযোগ রাখব যাতে তারা আমাদের তাদের পরামর্শ দিতে পারেন এবং আমরা তাদেরকে আমরা যতটুকু জানব তা জানাতে পারি। 

শ্রী অটল বিহারী বাজপেয়ী (গোয়ালিকর)ঃ  আমাকে আরেকটি কথা বলতে হচ্ছে। সারাদেশ এবং এই সংসদ বাংলাদেশের ব্যাপারে উদ্বিগ্ন। প্রধানমন্ত্রী সংসদে উপস্থিত আছেন। এই সভা কি বাংলাদেশের জনগণের সংগে নিজের সংহতির কথা ব্যক্ত করে একটি প্রস্তাব পাশ করতে পারে না? প্রধানমন্ত্রী এবং বিদেশমন্ত্রী যা কিছু বললেন বিপক্ষ দলের অন্যান্যরাও সেই কথাই বলছেন। ভারতের পার্লামেন্ট একটি প্রস্তাবের মাধ্যমে বাংলার জনগণের প্রতি তার দৃঢ় সমর্থন ঘোষণা করছে এটা আমাদের রেকর্ডে থাকা দরকার। আমি মনে করি, এটা কোন দলীয় ব্যাপার নয়। এখানে একটি প্রস্তাব উত্থাপন করা যায় এবং আমরা ওই প্রস্তাব গ্রহণ করতে পারি। 

স্পীকারঃ প্রধানমন্ত্রীর বিবৃতির উপর এখানে পর্যাপ্ত বক্তৃতা হয়েছে। বক্তৃতার রূপ ছিল বিতর্কের মতই। এসব বক্তৃতায় যা কিছু বলা হয়েছে, আমি মনে করি, তাতে হাউসের সম্মতি ছিল এবং তাকে প্রস্তাবের সমরূপ মনে করা চলে। 

শ্রী সমর গুহ(কন্টাই)ঃ এটা বিতর্কের ব্যাপার নয়। ট্যাঙ্ক ও মেশিনগানের গুলিতে ঢাকায়, চট্টগ্রামে ও অন্যান্য জায়গায় হাজার হাজার মানুষ মরেছে। এই গনহত্যার পরিপ্রেক্ষিতে শ্রীমতি ইন্ধিরা গান্ধী কী করেছেন? 

উনারা কী করেছেন? যখন হাজারে হাজারে মানুষ মরছে তখন এটা বতর্কের বিষয় নয়। এটা কোন বিশেষ শুভ ইচ্ছা পোষণের ব্যাপার নয়। এই কশাইগিরি(নিষ্ঠুর হত্যাকান্ড), বিশৃঙ্খলা এবং গনহত্যার প্রতিবাদ সরূপ আমাদের সরকার কী করেছে? 

এখানে আরেকটি বিষয় আছে। পশ্চিমবঙ্গের পত্রিকাসমূহে প্রকাশ হয়েছে যে গুয়াহাটি থেকে কলকাতা গামী ভারতীয় যাত্রীবাহী একটি ডাকোটা পাকিস্তান আর্মি গুলি করে ভূপাতিত করেছে এবং তা ধ্বংস হয়ে পাকিস্তানের ভিতর গিয়ে পরেছে। 
স্পীকারঃ আপনি কি দয়া করে বসবেন? আমি আপনাকে অনুমতি দিচ্ছিনা। 

শ্রী সমর গুহঃ এটা খুবই প্রাসঙ্গিক। আমি এই ব্যাপারে মনোযোগ দিতে একটি প্রজ্ঞাপন জারি করতে বলেছি। বেসামরিক বিমান মন্ত্রীর এই সভায় ডাকোটাটি এখনো নিখোঁজ কিনা এই ব্যাপারে একটি বিবৃতি দেয়া উচিত। 

স্পীকারঃ আমি আপনাকে অনুমতি দেইনি। 

শ্রী সমর গুহঃ আমাদের সম্পর্ক রয়েছে। তাদের নিষ্ঠুরভাবে হত্যা করা হচ্ছে। এমনকি ভারতীয় নাগরিকদেরও পাকিস্তানি আর্মি নিষ্ঠুরভাবে হত্যা করছে। আমরা কি এমন চুপচাপ বসে থাকব যখন হাজারো মানুষকে হত্যা করা হচ্ছে অকারণে নিষ্ঠুরভাবে এবং যখন অকারণ বিশৃঙ্খলা তৈরি করছে? স্যার, এটা শুধুমাত্র সহানুভূতি জানানো নয়। সত্যিকার কী পদক্ষেপ নেয়া হয়েছে ...

স্পীকারঃ শ্রী সমর গুহ, আমাকে অতি রুঢ় হতে হবে যদি আপনি এরকম করে যেতে থাকেন? 

শ্রী সমর গুহঃ গণহত্যা থামানোর জন্য? আমি তাই জানতে চাই। আমি দৃঢ়ভাবে সমর্থন করি যে, এই সভার উচিত পুর্ববঙ্গের স্বাধীনতা যুদ্ধের সাথে সম্পুর্নভাবে সংহতি প্রকাশ করা। এটা একটা চরম প্যাঁচ, শুধু ...

স্পীকারঃ শ্রী গোপলান। 

শ্রী সমর গুহ, আপনি দয়া করে বসুন। 

শ্রী সমর গুহঃ আমি বসছি না। সীমানার ঐপারে আমার ভাইয়েরা নিহত হচ্ছেন। আমি ঢাকা থেকে এসেছি, আমার হৃদয়ে রক্তক্ষরণ হচ্ছে। আমি জানি ঢাকার রাস্তায় হাজারো মানুষ হত্যা করা হচ্ছে। আপনি কি চান যে আমি চুপচাপ বসে থাকি, যখন আমার ভাইয়েরা অকারণে নিষ্ঠুরভাবে নিহত হচ্ছেন, তাদের হত্যা করা হচ্ছে? 

স্পীকারঃ আপনি দয়া করে রাশ টানুন। 

শ্রী সমর গুহঃ মা, মহিলা এবং বাচ্চাদের হত্যা করা হচ্ছে, এবং আমরা চুপচাপ বসে আছি। 

স্পীকারঃ আপনি যদি এইরকম করতে থাকেন, তাহলে কিছুই রেকর্ড হবে না, আপনি দয়া করে বসুন। একই বিষয় আরো ভালোভাবে বলা যায়। 

শ্রী সমর গুহঃ আপনি যদি শুধু ঢাকা হতে আসতেন! আপনার প্রতিক্রিয়া অন্যরকম হত। 

শ্রী এস এম ব্যানার্জি(কানপুর)ঃ আমরা প্রত্যেকেই ঢাকা হতে আসা। আপনি শুধু একা নন। (বাধা দিয়ে)

স্পীকারঃ এটা কি হচ্ছে? অন্যদের উপস্থিতিতে আপনাকে উল্লেখ করা আমার জন্য ভাল দেখায় না। শ্রী গোপলান। 

শ্রী এ কে গোপলান(পালঘাট)ঃ স্যার, এটা সত্য যে, একটা বিবৃতি দুই দিন আগে দেয়া হয়েছিল প্রধানমন্ত্রীর পক্ষ থেকে। কিন্তু আজকের পরিস্থিতি কিছুদিন আগের অবস্থা থেকে সম্পুর্ন ভিন্ন। ওখানে একটা অস্থায়ী সরকার গঠিত হয়েছে এবং যেখানে যুদ্ধ পরিস্থিতি চলেছে, সে ব্যাপারে বলা যায় যে ওখানকার অবস্থা খুব ভয়াবহ। সুতরাং, এখানে সরকারেরও কিছু বলার থাকতে পারে এবং প্রধানমন্ত্রীও দুইদিন পর ঐদিন বলেছেন, যখন প্রতিবার একটা পরিস্থিতির সৃষ্টি হয় তখন প্রধানমন্ত্রী কিছু বলতে পারতেন। সুতরাং এখন এটা সময় যে আমরা বালাদেশ-পুর্ব পাকিস্তান এর পরাক্রমশালী জনগণের প্রতি আমাদের সংহতি প্রকাশ করি। এটা সত্য যে আজকের অবস্থা দুইদিন আগের অবস্থা থেকে ভিন্ন। সুতরাং, আমরা অনুরোধ করি যে প্রধানমন্ত্রী পুর্ব পাকিস্তানের যুদ্ধরত মানুষের প্রতি সংহতি প্রকাশ করে একটা বিবৃতি দিবেন। 

শ্রী ইন্দ্রজিৎ গুপ্ত(আলিপুর)ঃ মাননীয় স্পিকার, আমি কি একটা মতামত দিতে পারি? 

যেমনটা শ্রী গোপলান এরমধ্যে বলেছেন যে, ঘটনাপ্রবাহ এখন খুব দ্রুত বদলে যাচ্ছে। যেহেতু আপনি এই সভায় ঘোষণা দিয়েছেন যা এর মধ্যে সভা দ্বারা অনুমোদিতও হয়েছে, যে লোকসভা আগামী ২রা এপ্রিল মুলতবি করা হবে এবং যা আর মাত্র চার-পাঁচ দিনের ব্যাপার, আমি আপনার এবং এই সভার বিবেচনার জন্য দুটো প্রস্তাবনা করতে চাই। 

প্রথমত, আমি আমার সহকর্মী শ্রী বাজপেয়ীর ধারণার সাথে সহমত পোষণ করি যে এই সভার কার্যক্রম মুলতবি হওয়ার পুর্বে- আমি অন্তত মনে করি সর্বসম্মতিক্রমে যদি এটা আমরা গ্রহণ করি তাহলে এতে ক্ষতির কিছু নেই। এটা এই পক্ষ কিবা ওই পক্ষ বা অন্য কোন পক্ষের সাথে বিতর্ক বা বিরোধের বিষয় নয়- এই সভার সবার সাথে আলোচনা করে সর্বসম্মতিক্রমে একটা খসড়া তৈরি করা যেতে পারে এবং শুধুমাত্র সকলের মতের সাথে মিল রেখে তৈরি করা একটা খসড়া এই সভায় উপস্থাপন করা যেতে পারে, যা দুইদিন আগের এই সভায় প্রস্তাবিত সকলের মতামতের প্রতিফলন ঘটাবে, আমি মনে করি এটা করা উচিত হবে। 

আমি মনে করি এই সংসদ মে মাস শেষ হবার আগে আর বসবে না। সুতরাং, এই মধ্যকালীন সময়ে সীমান্ত এলাকায় কী ঘটতে পারে তা ভেবে ভয়ে প্রকম্পিত হচ্ছি। এই বিষয়গুলোর উপর পর্দা পরে যাবার আগেই বাংলাদেশের মানুষদের অন্তত জানতে দেওয়া হোক যে ভারতের পার্লামেন্টে সর্বসম্মতিক্রমে একটি বিষয়ে একাত্মতা ঘোষণা করা হয়েছে যে, আমরা আমাদের হৃদয় দিয়ে তাদের সংগ্রামের প্রতি সমর্থন ও সংহতি পোষন করছি। আমি মনে করি এটা কঠিন কিছু নয়। 

দ্বিতীয়ত, আমি আবেদন করছি যে আগামী ৩-৪ দিন ঘটনাবলীর উপর নজর রাখা হোক যেন প্রয়োজন পরলে সংসদ মুলতবী হবার আগে আরেকদিন আপনি দয়া করে আমাদের এই বিষয়ে বসার সুযোগ দিন, যদি আগামী ৩-৪ দিনে বিশেষ ভিন্ন কিছু ঘটে যায়। আমি কিছুই জানি না। আমি ঘটনাবলী নিয়ে আগাম কিছু অনুমান করতে চাচ্ছিনা। কোন খবরগুলো শুধুই গুজব আর কোন প্রতিবেদন গুলো সঠিক বা বেঠিক তা এই মুহুর্তে অনুমান করা খুব দুঃসাধ্য। সুতরাং, আগামী তিন চার দিনে একদম ভিন্ন চিত্র বের হয়ে আসতে পারে। তাই আমি আপনার কাছে নজর রাখতে অনুরোধ করব এবং সংসদ মুলতবীর পুর্বে আরেকদিন আলোচনা করার সুযোগ রাখার যেন আমরা আমাদের বিশ্লেষণ প্রকাশ করতে পারি। এবং, এই মধ্যবর্তী সময়ে, আমাদের সিদ্ধান্ত বিবেচনা করা হোক। আমার মনে হয়, সর্বসম্মতিক্রমে গ্রহণ করা যায় এমন একটা খসড়া তৈরি করা খুব কঠিন হবে যা এই সংসদের মাধ্যমে আমাদের কথা বা অনুভূতি প্রকাশের জন্য যথাযথ হবে। 

প্রধানমন্ত্রী, আণবিক শক্তি মন্ত্রী, স্বরাষ্ট্রমন্ত্রী, পরিকল্পনামন্ত্রী এবং তথ্য ও প্রচার মন্ত্রী মহোদয় ( শ্রীমতি ইন্দিরা গান্ধী) ঃ আমার একটি আবেদন আছে। আমি শুধু বলছিলাম যে, সভার নিকট আমার যা প্রতিশ্রুতি ছিল যে আমি আরেকটি বিবৃতি দিবনা কিন্তু বিপক্ষ দলগুলোর নেতাদের সাথে কথা বলব এবং আমি মনে করি আমরা উনাদের ঐ প্রস্তাবনা নিয়ে একসাথে বসতে পারব। রেজুলেশন নিয়ে আমার কোন আপত্তি নেই, কিন্তু একসাথে বসে কী করা যেতে পারে তা চেষ্টা করে দেখা যেতে পারে। 

শ্রী শ্যামানন্দন মিস্রঃ মাননীয় স্পিকার, আমি কি একটি আবেদন করতে পারি? আমি এই তর্কের ভিতর বলতে চাই যে, যেহেতু আপনি ২রা মে সংসদ মুলতবীর বিষইয়ে আলোচনা শেষ করতে চাইছেন আমি মত দিতে চাই এটা একটি দ্রুত পরিবর্তনশীল পরিস্থিতি। এই দ্রুত পরিবর্তনশীল পরিস্থিতির জন্য যদি আমাদের মে মাসের শেষের দিকে আবার সংসদে বসার প্রয়োজন পরে আপনি কি সংসদ অধিবেশন ডাকার বিষয়টি দয়া করে ভেবে দেখবেন? আরেকটি আলোচনা সভা ডাকার ক্ষেত্রে কি সমস্যা হতে পারে? 

মাননীয় স্পিকারঃ আমরা নেতাদের সভা ডাকছি। এই বিষয়গুলো সেখানে আলোচনা করা যেতে পারে। 

শ্রী শ্যামানন্দন মিস্রঃ আমাদের বিগত কিছুদিন ধরে ডাকা হচ্ছে না। দুই তিন পার হয়ে গিয়েছে। 

একজন মাননীয় সদস্যঃ প্রতিদিন সভা ডাকার কোন প্রয়োজন নেই। 

Masroor Ahmed Makib
<১২, ২১৫, ৭৯০-৭৯২>
অনুবাদ

রেজুল্যুশনঃ পূর্ব বাংলায় পুনঃসাম্প্রতিক উন্নয়ন।

স্পিকারঃ  আমরা দৃষ্টি আকর্ষণে গতি আনার আগেই মাননীয় প্রধানমন্ত্রী  বাংলাদেশের উপর  একটি  রেজুল্যিশন উপস্থাপন করবেন। এটির উপর আর কোন আলোচনা হবেনা এবং এটি গ্রহন করা হবে। 

প্রধানমন্ত্রী, আণবিক শক্তি মন্ত্রী, স্বরাষ্ট্র মন্ত্রী, পরিকল্পনা মন্ত্রী এবং তথ্য  ও সম্প্রচার মন্ত্রী (শ্রীমতী ইন্দিরা গান্ধী)ঃ নির্বাচনে বিজয় লাভ করার পর পরই  আমাদের প্রতিবেশী  পূর্ব বাংলায় উপর যে বিয়োগান্তর ঘটনা ঘটেছে তাদের দুঃখ কষ্ট, তাদের সুন্দর দেশ  দেশকে ধ্বংস করার চেষ্টার  উদ্বেগ ও তাদের ভবিষ্যতের জন্য উদ্বেগ . আমাদের সবাইকে ঐক্যবদ্ধ করেছে। আমি একটি রেজোলিউশন নিয়ে অগ্রসর হতে ইচ্ছুক যা বিরোধীদলীয় নেতাদের সঙ্গে আলোচনা করা হয়েছে এবং এটি  সর্বসম্মতিক্রমে অনুমোদিত হয়েছে বলে আমি  আনন্দিত। 

আমি নিম্নোক্ত সিদ্ধান্তগুলো পেশ করতে চাইঃ(১)এই হাউস পূর্ববাংলায় সাম্প্রতিক উন্নয়ন তার গভীর যন্ত্রণা ও গভীর উদ্বেগ প্রকাশ করেছে। পশ্চিম পাকিস্তান থেকে প্রেষিত সশস্ত্র বাহিনী দ্বারা   পূর্ব বাংলার সমগ্র জনগণের বিরুদ্ধে ব্যাপক হামলা চালানো হয়েছে এবং এই হামলা তাদের  আশা ও আকাংখা দমনের জন্যই চালানো হয়েছে বলে প্রতিয়মান হয়। 

২) জনগনের আকাংখা যা নিশ্চিতভাবে পাকিস্তানে নির্বাচনের মাধ্যমে প্রকাশ পেয়েছে ১৯৭০ সালে, পাকিস্তান সরকার তার প্রতি সম্মান না দেখিয়ে জনগনের ম্যান্ডেট কে বিদ্রুপ করার পথ বেছে নিয়েছে। 

৩)পাকিস্তান সরকার শুধুমাত্র নির্বাচিত জনপ্রতিনিধিদের কাছে  ক্ষমতা হস্তান্তরের প্রস্তাবই ফিরিয়ে দেয়নি এর সাথে  ইচ্ছামত তার ন্যায়সঙ্গত এবং সার্বভৌম ভূমিকা ক্ষমতা গ্রহণের থেকে জাতীয় পরিষদকে  প্রতিরোধ করেছে। 

৪) ভারত সরকার ও ভারতের জনগণ সবসময় আশা করেছে ও কাজ করেছে  পাকিস্তানের সঙ্গে, শান্তিপূর্ণ স্বাভাবিক এবং ভ্রাতৃসুলভ সম্পর্কের জন্য। যাইহোক, উপমহাদেশের জনগন  শতাব্দীপ্রাচীন ইতিহাস, সংস্কৃতি ও ঐতিহ্য পুরনো বন্ধন দ্বারা আবদ্ধ, এই হাউজ আমাদের  সীমান্তে ঘটে যাওয়া  ভয়ংকর ট্রাজেডি নিয়ে উদাসীন থাকতে পারেনা। আমাদের দেশের প্রতিটি আনাচে কানাচে থেকে মানুষ এই ঘটনার প্রতি নিন্দা জানিয়েছে, একজন নিরস্ত্র এবং নিরীহ লোকদের ওপর নজিরবিহীন মাত্রায় নৃশংসতা চালানো হচ্ছে। 

৫) এই হাউস পূর্ববাংলার জনগণের গণতান্ত্রিকজীবনের জন্য  জন্য তাদের সংগ্রাম সাথে  গভীর সমবেদনা ও সংহতি প্রকাশ করছে। 

৬) ভারতের আছে  শান্তির প্রতি  চিরস্থায়ী স্বার্থ এবং মানবাধিকার সম্মুনত ও রক্ষা করার  প্রতিশ্রুতি। এই হাউস বলপ্রয়োগের মাধ্যমে আরক্ষিত মানুষদের উপর চালানো  গণহত্যার অবিলম্বে অবসানের জন্য দাবি জানাচ্ছে। এই হাউজ সাধারন মানুষের উপর পাকিস্তান সরকারের চালানো  ধ্বংসাত্মক কার্যক্রম যা গনহত্যার শামিল তা থেকে তাদের বিরত রাখতে   দ্রুত ও গঠনমুলক পদক্ষেপ নেয়ার জন্য বিশ্বের প্রতিটি নাগরিক ও প্রতিটি দেশের সরকারের প্রতি আহ্বান জানাচ্ছে। 

৭) এই হাউস  দৃঢ়ভাবে  বিশ্বাস করে যে, পূর্ব বাংলার ৭৫  কোটি মানুষের ঐতিহাসিক গণঅভ্যুত্থান বিজয়ী হবে। হাউস তাদের আশ্বাস দেয় যে তাদের সংগ্রাম ও উত্সর্গ  ভারতের জনগণের সর্বাত্মক সমর্থন, সহানুভূতি ও  শুভেচ্ছা পাবে। 

শ্রী কে মনোহরন ( মাদ্রাজ / উত্তর )ঃ যদিও কোন আলোচনার  অনুমতি দেওয়া হয়, সেখানে বিরোধী দলের সদস্য হিসেবে ক্ষমতাসীন দলের দ্বারা উপচয় এর জন্য কি  কোন সুযোগ নেই? 

স্পিকারঃ না। 

শ্রী সি সি দেশাই ( সাবারকান্থা  )ঃ পররাষ্ট্রমন্ত্রী কেন  এখানে উপস্থিত নেই? এর মানে কি এই যে তিনি রেজল্যুশনের সঙ্গে একমত নন? 

জনাব স্পিকারঃ সংসদে প্রশ্ন হচ্ছে, (১) এই হাউস পূর্ববাংলায় সাম্প্রতিক উন্নয়ন তার গভীর যন্ত্রণা ও গভীর উদ্বেগ প্রকাশ করেছে। পশ্চিম পাকিস্তান থেকে প্রেষিত সশস্ত্র বাহিনী দ্বারা   পূর্ব বাংলার সমগ্র জনগণের বিরুদ্ধে ব্যাপক হামলা চালানো হয়েছে এবং এই হামলা তাদের  আশা ও আকাংখা দমনের জন্যই চালানো হয়েছে বলে প্রতিয়মান হয়। 

২) জনগনের আকাংখা যা নিশ্চিতভাবে পাকিস্তানে নির্বাচনের মাধ্যমে প্রকাশ পেয়েছে ১৯৭০ সালে, পাকিস্তান সরকার তার প্রতি সম্মান না দেখিয়ে জনগনের ম্যান্ডেট কে বিদ্রুপ করার পথ বেছে নিয়েছে। 

৩)পাকিস্তান সরকার শুধুমাত্র নির্বাচিত জনপ্রতিনিধিদের কাছে  ক্ষমতা হস্তান্তরের প্রস্তাবই ফিরিয়ে দেয়নি এর সাথে  ইচ্ছামত তার ন্যায়সঙ্গত এবং সার্বভৌম ভূমিকা ক্ষমতা গ্রহণের থেকে জাতীয় পরিষদকে  প্রতিরোধ করেছে। 

৪) ভারত সরকার ও ভারতের জনগণ সবসময় আশা করেছে ও কাজ করেছে  পাকিস্তানের সঙ্গে, শান্তিপূর্ণ স্বাভাবিক এবং ভ্রাতৃসুলভ সম্পর্কের জন্য। যাইহোক, উপমহাদেশের জনগন  শতাব্দীপ্রাচীন ইতিহাস, সংস্কৃতি ও ঐতিহ্য পুরনো বন্ধন দ্বারা আবদ্ধ, এই হাউজ আমাদের  সীমান্তে ঘটে যাওয়া  ভয়ংকর ট্রাজেডি নিয়ে উদাসীন থাকতে পারেনা। আমাদের দেশের প্রতিটি আনাচে কানাচে থেকে মানুষ এই ঘটনার প্রতি নিন্দা জানিয়েছে, একজন নিরস্ত্র এবং নিরীহ লোকদের ওপর নজিরবিহীন মাত্রায় নৃশংসতা চালানো হচ্ছে। 

৫) এই হাউস পূর্ববাংলার জনগণের গণতান্ত্রিকজীবনের জন্য  জন্য তাদের সংগ্রাম সাথে  গভীর সমবেদনা ও সংহতি প্রকাশ করছে। 

৬) ভারতের আছে  শান্তির প্রতি  চিরস্থায়ী স্বার্থ এবং মানবাধিকার সম্মুনত ও রক্ষা করার  প্রতিশ্রুতি। এই হাউস বলপ্রয়োগের মাধ্যমে আরক্ষিত মানুষদের উপর চালানো  গণহত্যার অবিলম্বে অবসানের জন্য দাবি জানাচ্ছে। এই হাউজ সাধারন মানুষের উপর পাকিস্তান সরকারের চালানো  ধ্বংসাত্মক কার্যক্রম যা গনহত্যার শামিল তা থেকে তাদের বিরত রাখতে   দ্রুত ও গঠনমুলক পদক্ষেপ নেয়ার জন্য বিশ্বের প্রতিটি নাগরিক ও প্রতিটি দেশের সরকারের প্রতি আহ্বান জানাচ্ছে। 

৭) এই হাউস  দৃঢ়ভাবে  বিশ্বাস করে যে, পূর্ব বাংলার ৭৫  কোটি মানুষের ঐতিহাসিক গণঅভ্যুত্থান বিজয়ী হবে। হাউস তাদের আশ্বাস দেয় যে তাদের সংগ্রাম ও উত্সর্গ  ভারতের জনগণের সর্বাত্মক সমর্থন, সহানুভূতি ও  শুভেচ্ছা পাবে। 

স্পিকারঃ একটি একবারও ' না ' উচ্চারিত হয়নি। সুতরাং, রেজল্যুশনটি  সর্বসম্মতিক্রমে গৃহীত হলো। 

মৌখিক প্রশ্ন-উত্তর

ভারত-পাকিস্তান সীমান্তের উপর পাকিস্তানী হানাদার বাহিনীর ভারী-সৈন্য চলাফেরা এবং মোতায়েন প্রসঙ্গে।

১. শ্রী আর. এস. পান্ডেঃ
   শ্রী এস. এম. কৃষ্ণাঃ

রক্ষামন্ত্রী কি উল্লেখ করবেনঃ


(ক) সাম্প্রতিক সময়ে ভারত-পাকিস্তান সীমান্তের বিভিন্ন সেক্টরে পাকিস্তানি বাহিনীর ভারী-সৈন্য চলাফেরা ও মোতায়েন করা হয়েছে কিনা;

(খ) পাকিস্তানি বাহিনী উস্কানিমূলক কর্ম চরিতার্থ করতে এবং ভারতীয় অঞ্চলের মধ্যে অনুপ্রবেশ ঘটিয়েছে কিনা; এবং

(গ) যদি তাই হয়ে থাকে, তার বিবরণ এবং সীমান্তে পাকিস্তান দ্বারা সৃষ্ট অবস্থা মোকাবেলা করতে সরকার কর্তৃক প্রয়োজনীয় পদক্ষেপ গ্রহণ করা হয়েছে কিনা?

রক্ষামন্ত্রী (শ্রী জগজীবন রাম): (ক) হইতে (গ): কোন অস্বাভাবিক চলাফেরা বা পাকিস্তানি সেনার মোতায়েন ভারত-পাকিস্তান সীমান্তে পরিলক্ষিত হয়নি। তবে পূর্ববাংলার সীমান্ত সংলগ্ন কিছু সেক্টর বরাবর পশ্চিম পাকিস্তানী সৈন্যদের দ্বারা যেকোন ভাবেই হউক, কিছু অস্বাভাবিক কার্যকলাপ লক্ষ্য করা যাচ্ছে। ২৫শে মার্চ হতে ৭টি ভিন্ন সময়ে পূর্ব সেক্টরের ভারতীয় অঞ্চলে পাকিস্তানি বাহিনী অনুপ্রবেশ ঘটিয়েছে। সেখানে সীমান্ত এলাকাজুড়ে গুলীবর্ষণের ৪৩টি ঘটনা এবং ৩টি অপহরণের ঘটনা হয়েছে। এছাড়া পাকিস্তানি বিমান দ্বারা ১৬বার আকাশ-সীমা লঙ্ঘনের ঘটনা হয়েছে। এইসব ঘটনায় পাকিস্তান সরকারের কাছে ১৯টি প্রতিবাদ দায়ের করা হয়েছ। আমাদের নিরাপত্তা বাহিনীকে সীমান্তে সর্বদা সতর্কটহল বজায় রাখার এবং পাকিস্তানি অনুপ্রবেশের বিরুদ্ধে যথাযথ ব্যবস্থা গ্রহণ করার জন্য তাদের প্রতি নির্দেশ রয়েছে। 

শ্রী রাম সহায় পান্ডেঃ মাননীয় স্পীকার, প্রতিরক্ষামন্ত্রী মহাশয় তাঁর জবাবে পাকিস্তানের দ্বারা সংঘঠিত আক্রমনের কথা উল্লেখ করেছেন। আমি জানতে চাই, পাকিস্তানের নিয়মিত সেনাবাহিনী আমাদের পূর্বক্ষেত্রে সাতবার আক্রমণ চালিয়েছে আমরা তাঁর কি জবাব দিয়েছি? এটা কি আন্তর্জাতিক রীতিনীতির বরখেলার নয়? এটা কি ভারতীয় সার্বভৌম সত্তার অবমাননা নয়? এসব যদি সত্যি হয় তাহলে আমরা সামরিক ব্যবস্থা কি নিয়েছি? আন্তর্জাতিক ক্ষেত্রে কি অভিযোগ করেছহি এবং আমি এও জানতে চাই যদি এ রকম আক্রমন অব্যাহত থাকে তবে সীমান্ত রক্ষী বাহিনী (বর্ডার সিকিউরিটি ফোর্স) পরিস্থিতির মুকাবেলা করতে সক্ষম হবে কি? যদি নাহয় তাহলে...পাকিস্তানের নিয়মিত বাহিনীর বিপরীতে আমরা নিজেদের নিয়মিত বাহিনী সমাবেশ করব না? না করলে তা কি কারণে?

শ্রী জগজীবন রামঃ সদস্য মহোদয়ের প্রশ্নের প্রথমাংশের উত্তর মূল জবাবের মধ্যেই সন্নিহিত রয়েছে। একথা আমি অবশ্যই বলব যে, আমাদের পূর্ব সীমান্তে যা কিছু ঘটছে তাকে পূর্ব বাংলা কিংবা বাংলাদেশে যা কিছু ঘটছে সেই পরিপ্রেক্ষিতে দেখতে চাই, তা থেকে বিচ্ছিন্ন করে আমরা ওই প্রশ্নকে দেখতে পারিনা। বাংলাদেশের মানুষ নিজেদের স্বাধীনতার জন্য পণ করেছে সংসদ তা জ্ঞাত আছে। এ কথাও সংসদের জানা আছে যে, যখন সেখানকার জনগণ নিজেদের সংকল্প বাস্তবায়িত করার জন্য ঐক্যবদ্ধ হল তখন পাকিস্তানী হামলা চলল এবং সেখানে ইস্ট পাকিস্তান রাইফেল, ইস্ত বেঙ্গল রেজিমেন্ট ও বাংলাদেশের দেশপ্রেমিক জনগণ পাকিস্তানী সৈন্যদের বিরোধীতা করল, মোকাবেলা করল, সংঘর্ষ হলো, যুদ্ধ হলো। এ কথাও সত্যি যে পাকিস্তানী শক্তি বহুদিন যাবত এদেরকে দাবিয়ে রাখার ফলে এরা সফল হতে পারেনি। তারা কিছুটা পিছিয়ে পড়ে এবং সৈন্যদের দ্বারা যখন তাদের উপর বর্বরতাপূর্ণ হামলা হল তখন আমাদের দেশে আরও শরনার্থী আশ্রয় নিল। এরূপ অবস্থাতেও তাদের ওপর গুলি চলল। কিছু লোক পালিয়ে এসে পড়ল এখানে। আমি বলেছি আন্তর্জাতিক নিয়মানুযায়ী এর প্রতিবাদ পাকিস্তানে পাঠানো হয়েছে। সংসদকে আমি প্রত্যায়িত করতে চাই সীমান্তে আমাদের যে সীমান্ত রক্ষী বাহিনী রয়েছে তারা আমাদের সীমান্ত রক্ষার জন্য পর্যাপ্ত এবং যখনই প্রয়োজন হবে তারা অনুপ্রবেশ রুখবার জন্য পদক্ষেপ নেবে।

শ্রী রাম সহায় পান্ডেঃ আমি প্রতিরক্ষা মন্ত্রী মহাশয়ের কাছের জানতে চাই, আসামের মুখ্যমন্ত্রী বিধান সভায় যে বিবৃতি দিয়েছিলেন তা তাঁর দৃষ্টি কি-না, বিবৃতিতে বলা হয়েছিল, করিমগঞ্জে সেক্টরে পাকিস্তানী সৈন্যের বিরাট সমাবেশ হচ্ছে। সৈন্য সমাবেশের ফলে সেখানে যে বিপদের সম্ভবনা দেখা দিয়েছে সেদিকেও তিনি ইঙ্গিত করেছিলেন। এসব যদি সত্য হয় তবে ওই প্রশ্নই আমি দ্বিতীয়বার উচ্চারন করতে চাই যে রক্ষী বাহিনীর স্থলে আপনি কি নিয়মিত বাহিনী পাঠানোর ব্যবস্থা নেবেন?

শ্রী জগজীবন রামঃ আমি বলেছি গত পরশু আমি নিজে করিমগঞ্জে ছিলাম সেখানে আগত শরনার্থীদের অবস্থা দেখবার জন্য আমি সেখানে গিয়েছিলাম। ...পাকিস্তান বাহিনী সীমান্ত ফাঁড়িতে কিছু সৈন্য রাখছে। সীমান্ত ফাঁড়িতে সৈন্য রাখতে হলে অল্প সৈন্য রাখা যায় না। কমপক্ষে হলেও তাদেরকে এক কোম্পানী কিংবা তাঁর কাছাকছি সংখ্যায় রাখতে হবে কেননা, আগাগোড়াই তাদের সামনে এই বিপদ লেগে রয়েছে বাংলাদেশের দেশপ্রেমিক লোকেরা তাদের প্রতিরোধ করতে থাকবে। এজন্য পাকিস্তান সীমান্ত ফাঁড়িতে সৈন্য রাখতে গেলেই পর্যাপ্ত সংখ্যায় রাখে। তার সার্বক্ষনিক আশঙ্কা হচ্ছে বাংলাদেশের দেশপ্রেমিক জনগণ যারা নিজেদের স্বাধীনতার জন্য অকুতোভয় তারা চুপ মেরে বসে থাকবেনা। আমি বলেছি, আমাদের সীমান্তের অপর দিকের কয়েকটি বিরোধী দেশের সৈন্যদের তৎপরতা চলছে সেদিকে সর্বক্ষন আমার দৃষ্টি রয়েছে আর আমাদের সীমান্তের এদিকে আমি জরুরী ব্যবস্থা নিচ্ছি।

শ্রী এস এম কৃষ্ণঃ স্যার, মাননীয় প্রতিরক্ষা মন্ত্রী অসন্তোষ জানিয়ে বলেন যে, সীমান্তের ওপর ঘটে চলা বিপক্ষীয় এসব অত্যুত্তেজিত কার্যকলাপগুলো আমাদের একটি যুদ্ধের দ্বারপ্রান্তে ঠেলে দিচ্ছে। আমি মাননীয় মন্ত্রীর কাছে জানতে চাইছি, সীমান্তের দায়িত্বে নিয়োজিত পাকিস্তানি সৈন্যরা নিয়মিত পাক-সেনা কর্তৃক প্রতিস্থাপিত হয়েছে এমন কোন কিছু মন্ত্রণালয়ের নজরে পরেছে কিনা।

দ্বিতীয়ত, পরিখা খনন এবং বাংকার নির্মাণ করে পূর্বাঞ্চলীয় সেক্টরের উপর একটি যুদ্ধাবস্থার প্রস্তুতি নেওয়া হয়েছে। এবং তিনি আরো যোগ করেন, সামরিক আইন প্রয়োগের সাম্প্রতিক ঘোষণা, সীমান্তের পাঁচ মাইল ব্যাপী এলাকাজুড়ে রাতে কারফিউ জারী করা, বেসামরিক এলাকাবাসীদের খালি করতে বাধ্য করা, যাতে সেনা-সদস্যরা ওই এলাকায় নিয়ন্ত্রণ গ্রহণ করতে পারে। সুতরাং, এই সব কার্যক্রম পরিলক্ষে, আমি দেশের মাননীয় প্রতিরক্ষা মন্ত্রী থেকে একটি নিশ্চয়তা চাই, যে সীমান্তের পর্যাপ্ত রূপে যত্ন নেওয়া হবে এবং শত্রু পক্ষের এই সব উস্কানিমূলক কার্যকলাপের বিপরীতে আমাদের সশস্ত্রবাহিনীর তরফ হতে যথোপযুক্ত প্রতিউত্তর দেয়া হবে।

শ্রী জগজীবন রামঃ আমার নতুন কিছু যোগ করে বলার নেই। পাকিস্তানের পশ্চিম সেক্টর প্রসঙ্গে, আমি আগেই বলেছি যে, সেখানে কোনদিকে অস্বাভাবিক সৈন্য সমাগম হয়নি। যখন পাকিস্তানী সেনাবাহিনীকে সীমান্তের কাছাকাছি পোস্ট করা হয়, তখন সেখানে স্বাভাবিক নিয়মেই নির্দিষ্ট আনাগোনা হয়; সেখানে সীমান্তের পার্শ্বে তাদের নির্দিষ্ট বাংকার বা রাস্তা মেরামত হয়। এটা নিয়ে তেমন উৎকণ্ঠিত হবার কিছু নেই। পূর্ব সীমান্ত প্রসঙ্গে, সেখানে পাকিস্তানের সেনাবাহিনী পূর্ব সীমান্তে সমাবৃত হয়েছে, যেমনটি সংসদ অবগত আছে যে, ইস্ট পাকিস্তান রাইফেলস ভারত ও পূর্ববাংলার সীমান্ত পাহারায় নিয়োজিত ছিলো।

স্বভাবতই যখন সেখানে স্বাধীনতার জন্য লড়াই শুরু হয়, তখন সেই মুক্তিযুদ্ধের অগ্রভাগে ছিলো ইষ্টপাকিস্তান রাইফেলস এবং ইষ্টবেঙ্গল রেজিমেন্ট। স্বাভাবিক ভাবেই, পাকিস্তান কে ইষ্টপাকিস্তান রাইফেলস কে প্রতিস্থাপন করেছে নিয়মিত সেনাবাহিনী দ্বারা। সে তথ্য আমাদের জানা রয়েছে, এবং আমি আগেই বলেছি যে, সেই দেশের সৈন্যদের সীমান্ত জুড়ে তদতিরিক্ত গতিবিধির প্রত্যক্ষ করা হচ্ছে এবং প্রয়োজনীয় প্রতিরোধ সক্ষমতা সৃষ্টি করা হচ্ছে সীমান্তের এপারে।

কিছু সম্মানিত সদস্যগণ উঠে দাঁড়ালে – 

জনাব স্পিকারঃ অর্ডার, অর্ডার.

শ্রী কে বালাকৃষ্ণানঃ স্যার, আমি একটা পয়েন্ট অব অর্ডার উত্থাপন করছি। বিশ্বের কোথাও এমন কোন সংসদ কি রয়েছে, যেখানে প্রতিরক্ষার বিষয়াবলী নিয়ে এই রকম আলোচনা করা হয়েছে? (বিরাম)

জনাব স্পিকারঃ আমি অনেক সংসদ দেখেছি; আমি একজন সদস্যকে এই রকম একটি প্রশ্ন জিজ্ঞাসা করতে দেখিনি।

ডঃ রনেন সেনঃ স্যার, আমি মাননীয় প্রতিরক্ষামন্ত্রী থেকে জানতে পারে কিনা যে, এটা কি এটা সত্য যে, আমাদের অঞ্চল অবিরত আক্রমণ এবং সীমানা লঙ্ঘন করে ভারত সীমানার ভিতরের স্থান দখল করা হচ্ছে? এটা স্মরণ করা উচিত যে পাকিস্তানী বাহিনী আক্রমণ করে বয়রা এলাকায় ভারতের সীমানার ভিতরে এসে আমার নির্বাচনী আসনের এলাকায় আসে, এবং পাঁচজন লোককে হত্যা করে।

জনাব স্পীকারঃ অর্ডার, অর্ডার। 

ডঃ রনেন সেনঃ শুধুমাত্র এক মিনিট। ১৯শে মে, তারা বনগাঁ-পেট্রাপোল এর চেকপোস্ট এলাকায় বোমাবর্ষণ করে, আমি কি এই সব সত্ত্বেও জানতে পারি যে, এইসব ক্ষেত্রে সামরিক বাহিনীর প্রতি সরকারের নির্দেশনা কি - এই আক্রমণের প্রতিহিংসা চরিতার্থ করা বা এই আক্রমণ প্রতিহত করা নাকি শুধু নয়াদিল্লি শহর থেকে নোট পাঠানো? আমি মাননীয় প্রতিরক্ষামন্ত্রী থেকে এর উত্তর জানতে চাই।

শ্রী জাগজীবন রামঃ যদি মাননীয় সদস্য মূল উত্তর শুনে থাকেন, তাহলে সেটা তিনি আমার শেষতম বাক্যটিতে পাবেন যেখানে আমি বলেছি যে আমাদের নিরাপত্তা বাহিনীর অনুপ্রবেশকারীদের সঙ্গে মোকাবেলা করতে নির্দেশাবলী দেয়া আছে। (বিরাম) 



শ্রী অটল বিহারী বাজপেয়ী………

শ্রী জগজীবন রাম: আমি আমার জবাবে এটাই পড়েছিলাম।

“পাকিস্তানের অনুপ্রবেশের বিরুদ্ধে আমাদের নিরাপত্তা বাহিনীকে যথাযথ ব্যবস্থা গ্রহণ করার জন্য নির্দেশাবলী দেয়া আছে”।

এটা পরিষ্কার অর্থ হচ্ছে যে, যদি একটিও অনুপ্রবেশ হয়, অনুপ্রবেশকারীদের আমাদের সীমানার বাইরে ছুঁড়ে ফেলে দেওয়া হবে। তাহলে সেখানে বিমান অনুপ্রবেশের হয় এবং যদি তারা সাড়া না দেয় এবং ফেরৎ না যায়, তাদের গুলি করে ভূপাতিত করা হবে। যেটা বেশ সুস্পষ্ট।


বাংলাদেশ সরকারের স্বীকৃতি

৩। শ্রী সারীউ পান্ডেঃ
   শ্রী কে লাক্কাপ্পাঃ
            শ্রী মুখতিয়ার সিং মালিকঃ

বিদেশমন্ত্রী কি উল্লেখ করবেনঃ

(ক) সরকার বাংলাদেশ সরকারের স্বীকৃতি দিতে কোন পদক্ষেপ গ্রহণ করেছে; এবং
(খ) যদি না হয়ে থাকে, বিষয়টি নিয়ে প্রস্তাবিত পদক্ষেপে যাওয়া হবে?

বিদেশমন্ত্রী (শ্রী শরণ সিং): (ক) ও (খ). বাংলাদেশ প্রজাতন্ত্রের স্বীকৃতি প্রশ্নে ভারত সরকার ক্রমাগত পর্যালোচনা চালিয়ে যাচ্ছে।

ভারতীয় পূর্ববাংলার সীমান্ত এলাকাজুড়ে পাকিস্তানের সেনাবাহিনী দ্বারা অনুপ্রবেশ তথা জরুরী জনগুরুত্বসম্পন্ন কাজের কথায় মনোযোগ আকর্ষণ করছি।

শ্রী পি কে দেও (কালাহান্ডি): স্যার, আমি জরুরী জনগুরুত্বসম্পন্ন বিষয়ে গৃহমন্ত্রী মনোযোগ আকর্ষণ করছি এবং আমি অনুরোধ করছি এই ব্যাপারে তিনি একটি বিবৃতি দেবেনঃ

"প্রতিবেদনে প্রকাশিত হয় পূর্ববাংলার সীমান্তবর্তী ভারতীয় অঞ্চলে পাকিস্তানি সৈন্যরা অনুপ্রবেশ করে, ভারতীয় সীমান্ত রক্ষীবাহিনীর সদস্যসহ বেশকিছু নাগরিককে হত্যা করা, বহুসংখ্যক সম্পত্তির ধ্বংস সাধন এবং এই অঞ্চলে পাকিস্তানি যুদ্ধবিমান দ্বারা ভারতীয় আকাশ-সীমা লঙ্ঘণ।”

শ্রী রাম নিবাস মির্ধাঃ জনাব স্পিকার স্যার, এই সংসদ গত অধিবেশনে সর্বসম্মত রেজল্যুশন পাস করে আমাদের জনমানুষের পূর্ববাংলার জনগণের প্রতি পূর্ণ সহানুভূতি ও সমর্থন প্রকাশ করেছিল। সংসদ গত কয়েক সপ্তাহের মধ্যে পূর্ববাংলায় ঘটেচলা হৃদয় বিদারক ঘটনা সম্পর্কে অবগত। পাকিস্তানের যুদ্ধ মেশিন তার বোধহীন প্রচারণা জনপ্রিয় গণতান্ত্রিক আন্দোলন দমন করার জন্য নিরপরাধ নারী, পুরুষ ও শিশুদের পদদলিত করছে। যথাযথভাবে নির্বাচিত প্রতিনিধিদের নির্মম নিপীড়ন বিশ্বকে মর্মাহত করেছে, যারা জনপ্রিয় এবং জনগণের ম্যান্ডেট নিয়ে একটি উচ্চাকাঙ্ক্ষী গণতান্ত্রিক সরকার প্রতিষ্ঠা এবং আকার দিতে চেষ্টা করছেন।

পাকিস্তানি সেনাবাহিনী তার সামরিক সম্প্রসারণের নিমিত্তে ইন্দো পূর্ববাংলার সীমান্তবর্তী ভারতীয় এলাকায় ৭ বার অনুপ্রবেশ ঘটায় এবং ৪৩টি ঘটনায় আমাদের সীমান্তের দিকে গুলীবর্ষণের পুনরারম্ভ করে। সীমান্তে বিএসএফ এর টহলের উপর আক্রমণ হয় এবং যাদের ভেতর ৪ জন সদস্য নিহত হয়, ২১ জন সদস্য বিভিন্নরকম জখম, এবং ৫ জন সদস্য অপহৃত হয়; ১৬ জন সাধারণ মানুষ নিহত এবং ১০৫ জন আহত হয় এই সব ঘটনায়। ভারতীয় এলাকাস্থিত বেশকিছু সংখ্যক কুঁড়েঘর, বসতবাড়ী অগ্নিসংযোগকৃত অথবা ক্ষতিগ্রস্ত হয়। বিএসএফ এর ২টা পোষ্ট এবং ১টা রেলস্টেশন ক্ষতিগ্রস্ত হয়। অন্যান্য সহায়সম্পত্তি এবং গবাদিপশুও ধ্বংসপ্রাপ্ত হয়েছে। এমন কি শরণার্থীরা, যাদের পূর্ববাংলায় ঘটে চলা নিপীড়ন চালিয়ে শরণাগত হতে বাধ্য করা হয়েছে, তারাও এর থেকে রেহাই পায়নি। তাদের ভেতর ১৪ জন নিহত হয় এবং ৬৭ জনের মতো আহত হয় এই সব ঘটনায়। কঠোর প্রতিবাদ দায়ের করা হয়েছে পাকিস্তানি কর্তৃপক্ষের কাছে এবং আমাদের ক্ষতিপূরণ পাবার অধিকারের দাবী করা হয়েছে।

৩০-৩-১৯৭১ হতে সেখানে পাকিস্তানি বিমান দ্বারা পূর্বাঞ্চলীয় সেক্টরের ভারতীয় আকাশ-সীমা এগারোবার লঙ্ঘনের ঘটনা ঘটেছে। এসব ঘটনায় সাতবার প্রতিবাদ ইতিমধ্যেই দায়ের করা হয়েছে এবং অন্যান্য ঘটনাগুলোর প্রতিবাদ খুব শীঘ্রই দায়ের করা হচ্ছে।

আমাদের নিরাপত্তাবাহিনী পূর্ববাংলার সঙ্গে ভারতের আন্তর্জাতিক সীমানা শান্তিরক্ষায় নিয়োজিত হয়ে দৃঢ়চিত্তে ও দৃঢ়তার সঙ্গে সব ধরনের পরিস্থিতির সঙ্গে মোকাবিলা করেছেন এবং তাৎক্ষণিক ভাবে অনুপ্রবেশকারীদের বহিষ্কারে নিয়োজিত রয়েছেন। যদিও এ ধরনের অবিরাম আক্রমণাত্মক হামলা ও ভারতীয় অঞ্চলে অনুপ্রবেশ এবং আমাদের বায়ুসীমা লঙ্ঘনের মধ্যে দিয়ে অবশ্যই এই অঞ্চলের শান্তিরক্ষার জন্য একটি গুরুতর হুমকি। এমনকি আমাদের এলাকাজুড়ে পূর্ববাংলা হতে শরণার্থীদের ক্রমাগত বিরাট আন্তঃপ্রবাহ, যা আমরা মানবিকতার ভিত্তিতে মোকাবেলা করছি, সরাসরিভাবেই যেটা পূর্ব বাংলায় পাকিস্তানিদের নৃশংসতার ফল, এবং এই অঞ্চলের জায়গা ও নিরাপত্তা বিপন্ন করে পাশাপাশি আমাদের সম্পদ ও অর্থনৈতিক দিক দিয়ে ভয়ঙ্কর চাপে ফেলে দিয়ে আমাদের জন্যেও গুরুত্বর অবস্থার সৃষ্টি করেছে। এই সকল শরনার্থীদের নিরাপদে তাদের নিজের দেশে ফেরত পাঠানোর জন্য আমরা সম্ভাব্য সকল পথে হাটছি। এসব গুরুত্বর ঘটনার মুখে পাকিস্তান কতৃক স্বাভাবিক অবস্থার দাবি অর্থহীন।

আমাদের নিরাপত্তা বাহিনী সম্পূর্ণরূপে তাদের দায়িত্বে নিবেদিত এবং সীমান্তজুড়ে সবসময় সতর্ক দৃষ্টি রেখেছে। আমি সংসদকে আশ্বস্ত করতে চাই যে, আমরা সতর্কভাবে এসব উন্নয়ন দেখছি এবং আমাদের দেশ ও আমাদের জনগণের স্বার্থের অখণ্ডতা রক্ষার্থে আমরা যেকোন ধরনের পদক্ষেপ গ্রহণ করতে দ্বিধা করবো না। 

শ্রী পি কে দেওঃ স্যার, ৩১শে মার্চে এই সংসদ থেকে স্বীকৃত পাওয়া একটি সর্বসম্মত রেজল্যুশনের মাধ্যমে পূর্ব বাংলায় ঘটে যাওয়া গণহত্যা সম্পর্কে আমরা আমাদের যন্ত্রণা ও উদ্বেগ প্রকাশ করেছি, একই সময়ে, পূর্ব বাংলায় গণতন্ত্র পুনরুদ্ধার এবং জনগনের প্রকৃত প্রতিনিধিদের কাছে ক্ষমতা হস্তান্তরের জন্য আমরা বিশ্বের সকল সরকারকে একটা গঠনমূলক পদক্ষেপ নেওয়ার পরামর্শ দিয়েছি, পঞ্চান্ন দিন অতিক্রান্ত হয়েছে। প্রসন্নতার এই পঞ্চান্ন দিনে, মুখ্যমন্ত্রী এবং অন্যান্য কিছু মন্ত্রীর সামরিক আস্ফালন ছাড়া তেমন কিছুই করা হয়নি। এই মধ্যবর্তী সময় ভারতীয় কূটনীতির দেউলিয়াত্ব উন্মুক্ত করে দিয়েছে। জাতিসংঘের মানবাধিকার কমিশন বা অন্য কোনো আন্তর্জাতিক ফোরামে এই প্রশ্ন উত্থাপন করার কোন পদক্ষেপ নেওয়া হয়নি। অন্যদিকে আমরা দেখতে পাই, পাকিস্তান একটি দেশের শোকসঙ্গীত চুরি করেছে এবং চীন, তুরস্ক, ইরান ও সৌদি আরবের সমর্থন সুনিশ্চিত করেছে। এমনকি আমাদের বন্ধু জয়া প্রকাশ নারায়ণকে ইউনাইটেড আরব রিপাবলিক একটা সাক্ষাৎকার প্রদান করেননি যখন তিনি এই উদ্দেশ্যেই সেখানে সফর করেন।

এই সময়ের মধ্যে তিন মিলিয়নের বেশি উদ্বাস্তু এখানে এসেছে। যা এই দেশের অর্থনীতিতে একটি খুব গুরুত্বর সমস্যা তৈরি করেছে। এটা অত্যন্ত সংবেদনশীল এবং উত্তেজনা প্রণোদিত। স্বরাষ্ট্রমন্ত্রীর বিবৃতি পাঠ বেশ বেদনাদায়ক হয়েছিল।

পূর্ববাংলার গণ অভ্যুত্থান দমনে ব্যর্থ হয়ে, এই দুই অঞ্চলকে ঐক্যবদ্ধ করতে পাকিস্তান এসব বিদ্বেষকে অবলম্বন করে এই দেশে সামরিক মহড়ার উস্কানি দিচ্ছে যেমন ভারতের প্রতি বিদ্বেষ থেকে ব্যর্থ পাকিস্তানের জন্ম। এটা একটা কারণে হতে পারে। আমাদের এই ধরণের সামরিক মহড়ার ফাঁদে পড়া ঠিক হবে না কারণ এখানে আমরা ও এদেশের ক্ষমতা দুটোই শোষিত হবে এবং এই দেশ দ্বিতীয় ভিয়েতনামে পরিণত করার সম্ভাবনা রয়েছে।

এসব বিষয়গুলি বিবেচনায় রেখে, যখন দলত্যাগী বাংলাদেশ একটি স্বাধীন জাতি হিসেবে জন্ম যন্ত্রণা ফেলে উদ্ভূত হয়, আমাদের বিধিসম্মত স্বীকৃতি এর প্রধান অংশ না হতে পারে, কিন্তু এই দেশের নিরাপত্তা বিবেচনায় মাত্র তিনটি বিকল্প পথ আছে যা আমাদের জন্য উন্মুক্ত। প্রথমত, সীমান্ত সংঘর্ষ স্থানীয়করণ এবং কঠোর হস্তে দমন। দ্বিতীয়ত, সরকারকে ব্যাপক সামরিক সংঘাতের জন্য প্রস্তুত থাকা উচিত যদি তারা এই অনুপ্রবেশ ও আকাশ-সীমা লঙ্ঘন বন্ধ করতে না পারে। যে সময়ে আমরা আমাদের প্রতিরক্ষা প্রস্তুতির বিবেচনায় আছি। সেসময়য়ে একই সাজানো ভাববিলাসী বিবৃতি দেওয়া উচিত হবেনা, যেমনটি করেছিলেন পণ্ডিত জওয়াহারলাল নেহেরু সিংহল যাওয়ার সময় যে চীনাদের বাইরে নিক্ষেপ করা হবে। সেই লাঞ্ছনার ক্ষত এখনো আমাদের মুখ থেকে মুছে যায়নি। আমরা সেটার পুনরাবৃত্তি চাই না। তৃতীয় বিকল্প হিসাবে বিশ্ব বিবেক জাগ্রত করা যেতে পারে যাতে কিছু প্রভাব পড়ে এবং পাকিস্তানের ওপর চাপ দেওয়া যায়। অথবা কেন তারা এই বিষয়টা নিয়ে গড়িমসি করবে, আমি সরকারের কাছ থেকে দ্ব্যর্থহীন উত্তর পেতে চাই। এটা সমগ্র দেশের জন্য উদ্বেগের ব্যাপার। 

শ্রী রাম নিয়াজ মির্ধাঃ সরকার এই ব্যাপারে আত্মসন্তুষ্টিতে রয়েছে এটা বলা ঠিক নয়। বিশ্বের সরকারদের সঙ্গে আমাদের যোগাযোগ হয়েছে। জাতিসংঘ মহাসচিব শরণার্থী নিয়ে সৃষ্টি হওয়া সমস্যার মোকাবেলা করতে সহায়তা পাঠানোর জন্য আপীল জারি করেছে। উদ্বাস্তুদের জন্য জাতিসংঘ কমিশনের প্রতিনিধি একটি অন-স্পট জরিপ করার জন্য এখানে ছিল। সব বিশ্বশক্তির সঙ্গে আমাদের যোগাযোগ হয়েছে এবং আমাদের দৃষ্টিভঙ্গি তাদের জানাচ্ছি। সুতরাং, এই ক্ষেত্রে সরকারের পক্ষ থেকে কোনো প্রসন্নতার প্রশ্নই ওঠে না।

পাকিস্তান যেকোন রকম উস্কানি প্রদান করতে পারে। আমি দ্ব্যর্থহীন ভাষায় বলতে পারি যে, আমরা কোনো প্রান্ত থেকে আসা কোনো প্রকার উস্কানির কাছে নতিস্বীকার করবো না বরং দৃঢ়চিত্তে ও দৃঢ়তার সঙ্গে পরিস্থিতির মোকাবিলা করবো যেমনটা আমরা এখন পর্যন্ত করে আসছি। সেখানে ঘটা এসব অবৈধ অনুপ্রবেশ ও অনুরূপ ঘটনার সঙ্গে দৃঢ়ভাবে মোকাবেলা করতে সীমান্তে আমাদের নিরাপত্তা বাহিনীর কাছে পরিষ্কার নির্দেশনা দেয়া আছে। যখন কিছু ঘটবে, পরিস্থিতি অনুযায়ী সম্ভাব্য                                                                                                                                                                                                                                  এব্যাপারে যেকেউ নিশ্চিত থাকতে পারে।

শ্রী পি কে দেওঃ এটি খুব অসন্তোষজনক উত্তর।

শ্রী ইন্দ্রজিৎ গুপ্তঃ স্যার, সরকারের কাছে আমার প্রশ্ন হল, পাকিস্তান সরকারের দ্বারা আমাদের নাগরিকদের হত্যা বা সামরিক বা কূটনৈতিক উস্কানিসহ আমাদের সীমানার মধ্যে অনুপ্রবেশ, আকাশ-সীমা লঙ্ঘনের ব্যাপারে পদক্ষেপ নিতে ভারত সরকার কি এখনও পারস্পরিক নীতি মেনে চলছে নাকি এই নীতি বাদ দেওয়া হয়েছে? আমি শুধু এটুকুই জানতে চাই।

উদাহরণস্বরূপ, সেখানে স্থল নিয়ম আছে। আমি তাদের যতদূর জানি, ভারত ও পাকিস্তানের মধ্যে স্বাভাবিক শান্ত সময়ে স্থলনীতি অনুযায়ী উভয় পক্ষের নিয়মিত সশস্ত্র বাহিনীর মধ্যে পাঁচ কিমি দূরত্ব বজায় রাখতে হবে। আন্তর্জাতিক সীমানা অনুযায়ী, পারস্পরিক চুক্তি মাধ্যমে নো ম্যান্স ল্যান্ড থাকবে যেখানে শুধুমাত্র সংশ্লিষ্ট এলাকার দায়িত্বে থাকা সীমান্ত নিরাপত্তা বাহিনীরা টহল দিতে পারবে। নিয়মিত সেনাবাহিনীরা দুই পাশের আন্তর্জাতিক সীমানার সেই পাঁচ কিলোমিটারের মধ্যে যাওয়ার কথা নয়।

এখন, এই বিষয়ে আমার প্রথম প্রশ্ন, যেমনটা একটু আগে মাননীয় প্রতিরক্ষা মন্ত্রী বললেন, পাকিস্তানী সেনাবাহিনী এসব স্থলনীতি লঙ্ঘন করছে, এবং সীমান্তের অনেক জায়গায় তারা একেবারে আন্তর্জাতিক সীমান্তপ্রদেশে মধ্যে এসে সেখানে তাদের পদ প্রতিষ্ঠা করেছে। এই ক্ষেত্রে সরকারের কাছে আমার প্রশ্ন, ভারত সরকারের পক্ষ থেকে ক্রিয়া-প্রতিক্রিয়া নীতি বাতিল করা হয়েছে নাকি তারা একতরফাভাবে এটা মেনে চলার চেষ্টা করছে যখন পাক-বাহিনী আন্তর্জাতিক সীমান্তে আসছে, সেখানে শুধুমাত্র সীমান্ত নিরাপত্তা বাহিনীরা থাকতে পারবে আমাদের এই নীতি বেশকিছু বিপজ্জনক পরিণতি ডেকে আনতে পারে যা ইতোমধ্যে ঘটেছে।

এ ব্যাপারে আমার দ্বিতীয় প্রশ্ন, পারস্পরিক নীতির আলোকে আমি জানতে চাই আমাদের ডেপুটি হাই কমিশনারকে ঢাকায় পদে বহাল রাখার কারণ কি? এর কারণ কি? ঢাকায় তিনি গ্রহণযোগ্য নন। তারা তাকে বের করে দিয়েছে। অবশ্যই, আপনি তাকে ফিরিয়ে আনতে পারেন না। সেটা অন্য ব্যাপার। সে সেখানে অন্তরায়িত। আপনি এখনো তাকে ঢাকাতে রেখছেন। যেখানে পশ্চিম বাংলায় পাকিস্তানের ডেপুটি হাই কমিশনার বাংলাদেশের প্রতি তার আনুগত্য প্রকাশ করেছে। সে আর পাকিস্তান সরকারের প্রতিনিধিত্ব করছেনা। কিন্তু জনাব মাসুদ যাকে ইসলামাবাদ থেকে কলকাতায় জনাব হুসাইন আলির পরিবর্তে নতুন ডেপুটি হাই কমিশনার হিসাবে পাঠানো হয়েছিল, তাকে ভিয়াইপি হিসাবে দেখা হচ্ছে অথচ তাকে কলকাতার কেউ চায়না। তাকে একটা হোটেলে দেখা গেছে যেখানে তিনি অবস্থান করছিলেন। ওয়েটার তাকে পরিবেশন করতে অস্বীকার করে। সে আত্মগোপনকারীর মত কলকাতায় এখান থেকে ওখানে ঘুরতো। কিন্তু এই সরকার তাকে ভিআইপির গুরুত্ব দিচ্ছে। মাসুদ এখানে ভিআইপির মর্যাদা পাচ্ছে। তিনি কলকাতার বিভিন্ন স্থানে একজন আত্মগোপনকারীর মত দৌড়ে থাকতো। কিন্তু তিনি এই সরকার কর্তৃক ভিআইপি মর্যাদা দেওয়া হয়। মাসুদকে এখানে একটি ভিআইপি হিসেবে গণ্য করা হয়। অথচ এটা পশ্চিমবঙ্গে ইসলামাবাদের ডেপুটি হাইকমিশনার পদ যেখানে আমাদের ঢাকায় আমাদের ডেপুটি হাই কমিশনার কে “আমরা আপনাকে এখানে চাইনা” বলে বের করে দেওয়া হয়েছে যেটা ঢাকায় অবস্থিত। আমরা উনাকে পুনরায় স্মরণ করতে বলছিনা। তাঁর জায়গায় কি আমরা নতুন ডেপুটি হাইকমিশনার নিয়োগ দিচ্ছি? পশ্চিমবঙ্গের পাকিস্তানের ডেপুটি হাইকমিশনার তাদের প্রতি তার অ-আনুগত্য ঘোষণা করেছে এবং বাংলাদেশের প্রতি তার আনুগত্য ঘোষণা করেছে। আমি জানি না কি ধরনের নীতি এই সব বিষয়ে অনুসৃত হচ্ছে। সেখানে কি এরূপ কোন পারস্পরিক নীতি আছে? সরকার কেন ঢাকা থেকে ডেপুটি হাইকমিশনার প্রত্যাহারের কথা বলছেনা? আমি জানি না কেন সীমান্ত নিরাপত্তা বাহিনী যথাসময়ে কাজ করতে পারেনি। আমি জানিনা তাদের কি ধরণের নির্দেশ দেওয়া ছিল। এটা ঘটেছে বেনাপোল ও পেট্রাপোলে এবং এটা সকল পত্রিকায় প্রকাশিত হয়েছে। তারা বলেন, পাকিস্তানি সেনারা কাস্টমস ফাড়ি সংলগ্ন রেল লাইনের উপরে আসলেও সীমান্ত নিরাপত্তা বাহিনীরা তাদের গুলি করেনি।

সুতরাং আমি জানতে চাই, কি ধরণের পারস্পরিক নীতি আপনি অনুসরণ করতে চাচ্ছেন? পাকিস্তান কতৃক এসব স্থলনীতির লঙ্ঘন সম্পর্কে আপনি কি করতে যাচ্ছেন? আপনি কি একতরফা ভাবে এসব নীতি মেনে চলবেন।  

শ্রী রাম নিয়াজ মির্ধাঃ স্থলনীতি প্রসঙ্গে বলতে হয়, এসব নিয়ম সীমান্তের উভয় পক্ষের বাহিনীর নিরাপত্তা আন্দোলনকে নিয়ন্ত্রণ করে। স্থলনীতি নিজেদের বিরোধ মীমাংসা বা দ্বন্দ্ব বা যুদ্ধ সংঘটিত হলে তা থেকে উত্তরণের পথ তৈরি করে। এসব স্থলনীতির প্রচুর লঙ্ঘন ইতোমধ্যে হয়েছে। আমরা প্রতিবাদ করেছি। আমরা বিরোধ মীমাংসা করতে আলোচনা সভা করেছি। কিন্তু, আমি বলতে পারি, আসলে এটা স্থলনীতি লঙ্ঘনের বাইরে অনেক চলে গেছে।

প্রকৃতপক্ষে, এসব স্থলনীতি শুধুমাত্র সীমান্তে স্বাভাবিক টহল দেওয়ার সময়ে ঘটা বিভিন্ন ঘটনার জন্য। কিন্তু সীমান্তে এখন যে পরিস্থিতি তা এসব স্থলনীতির অধীনে মোকাবেলা করা সম্ভব নয়।

শ্রী ইন্দারাজ আইটি গুপ্তঃ আমরা কি এখনো একতরফাভাবে এসব স্থলনীতি মেনে চলবো। সে হ্যা বা না বলতে পারে। উত্তর যদি “না” হয় তাইলে কেন?

শ্রী রাম নিয়াজ মৃধাঃ আমি এব্যাপারে ইতোমধ্যে বলেছি......

শ্রী রাম নিয়াজ মৃধাঃ একতরফাভাবে নিয়ম লঙ্ঘন বা এসব স্থলনীতি মেনে নেওয়ার কোন প্রশ্নই ওঠে না। স্থলনীতিগুলো স্বাভাবিক সময়ের পরিস্থিতি মোকাবেলার জন্য ব্যবহার করা হয়। স্বাভাবিক স্থলনিয়ম যেক্ষেত্রে প্রযোজ্য হবে, পরিস্থিতি তার থেকে অনেক খারাপ। লঙ্ঘন প্রসঙ্গে পরিস্থিতি অনুযায়ী নিরাপত্তা বাহিনীর কাছে পরিষ্কার নির্দেশনা দেয়া আছে।

বিদেশ মন্ত্রী (শ্রী শরণ সিং): ঢাকায় আমাদের উদ্দেশ্য ও কলকাতায় পাকিস্তানের ডেপুটি হাই কমিশনের উদ্দেশ্য, আমি আশা করি কোন সন্দেহ নাই যে সংসদ এই দুটো মিশন বন্ধ করার সিন্ধান্ত নিয়েছে, আমরা আমাদের ঢাকা মিশন স্থগিত করেছি। পাকিস্তানকে কলকাতায় তাদের মিশন বন্ধ করতে বলা হয়েছে। বস্তুত, এই কর্মকর্তারা এবং ঢাকা ও কলকাতায় তাদের কর্মীরা তাদের প্রত্যাবর্তন ও নিজ নিজ দেশে ফেরত নেওয়ার চুক্তির জন্য অপেক্ষা করছে।

আমরা যখন এই সীমান্ত অনুপ্রবেশ ও আমাদের জায়গাতে বায়ু লঙ্ঘনের ব্যাপারে শুনেছি তখন আমাদের চোখ দিয়ে ফোটায় ফোটায় রক্ত ঝরেছিল। আমি নিশ্চিত যে মাননীয় মন্ত্রীর উত্তরে সংসদের কোন সদস্য সন্তুষ্ট হননি। সেখানে প্রায় ৪৩টি অনুপ্রবেশ এবং ১৬টি আকাশ-সীমা লঙ্ঘনের ঘটনা ঘটেছে। মাননীয় মন্ত্রী নিজেই স্বীকার করেছেন, সব বায়ু লঙ্ঘনের ঘটনা আমাদের বাংলার সীমান্তগুলোতেই ঘটেছে। তিনি আরো বলেন যে, তিনি এই দেশের অখন্ডতা অক্ষত রক্ষার্থে যেকোন প্রকার দৃঢ় পদক্ষেপ নিতে দ্বিধা করবেন না। কিন্তু আমি বলছি, মাননীয় মন্ত্রী যাই বলে থাকুন না কেন মূল ব্যাপার এটা নয়। আমার পয়েন্ট প্রতিপন্ন করার জন্য, আপনাকে ১২ই এপ্রিলে পাকিস্তান টাইমস প্রকাশিত খবরে মনোযোগ আকর্ষন করছি।

তারা বলছে;

"দুই ভারতীয় বিএসএফ কোম্পানি যশোর জেলায় নিশ্চিহ্ন হয়েছে...

বন্দী সিপাহীরা তথ্য প্রকাশ করেছে।

ভারতীয় সীমান্তরক্ষী বাহিনীর দুটি কোম্পানী যারা পাকিস্তান সীমানার মধ্যে ভাল কার্য্যক্রম চালাচ্ছিল তারা গতকাল যশোর জেলার বেনাপোল এলাকায় যুদ্ধ করার সময় পাকিস্তান সেনাবাহিনী কতৃক নিশ্চিহ্ন হয়েছে।

শ্রী এস এম ব্যানার্জীঃ এটা মিথ্যা।

শ্রী এন কে সঙ্গীঃ প্রতিবেদনে আরও বলা হয়ঃ

".... ভারতীয় সীমান্তরক্ষী বাহিনীর দুই জোয়ানকে জীবিত বন্দী করা হয়েছে।

এবং তারা আটক করা দুইজন সিপাহীর নাম বলেছে মোহন লাল এবং পঞ্চ।



পার্লামেন্টারী এফেয়ার্স এবং শিপিং ও পরিবহন মন্ত্রী (শ্রী রাজ বাহাদুর): বিদেশের প্রতি কারো আস্থা নাই, অন্য দেশে কেউ এটা বিশ্বাস করেনা, কেউ এখানে বিশ্বাস রাখেনা। তাই এটা এখানে উল্লেখের দরকার কি? এটা শুধুমাত্র তাদের অপপ্রচার। এবং মাননীয় মন্ত্রী কেন এসব অপ্প্রচার বিশ্বাস করবে? (বিরাম)

শ্রী এন কে সঙ্গীঃ তারা এসব জনগনের ছবি তাদের পত্রিকায় ছেপেছে। আমি শুধু বলবো, এসব নিয়ে উত্তেজিত হওয়ার প্রয়োজন নাই। এটা শুধুমাত্র তাদের পত্রিকায় যা দেখা যাচ্ছে কিন্তু তারা যা বলেছে আমি এক মুহুর্তের জন্যেও সেটা মেনে নেবোনা। আমরা বড় ধরনের ধোকার শিকার হচ্ছি, তাই আমরা তাদের সেখানে নিয়ে যাবো। কিন্তু নিশ্চিতভাবেই যেহেতু আমাদের সিমান্তরক্ষী বাহিনী সম্পর্কে সন্দেহ তৈরি হয়েছে, তাই মাননীয় মন্ত্রীর কাছ থেকে আমাদের কিছু জবাব পাওয়া উচিত কারণ আমি এই ব্যাপারটা নিয়েই আলোচনা করছি।

শ্রী রাজ বাহাদুরঃ এটা কেন এখানে উল্লেখ করতে হবে?

শ্রী এন কে সঙ্গীঃ আমি জানতে চাই এটা কি সত্য যে, এই মানুষগুলোকে বন্দী করা হয়েছে......

জনাব স্পীকারঃ মাননীয় সদস্য আপনি বসতে পারেন। আমি তাকে অনুমতি দিচ্ছি......
শ্রী কে এন তিওয়ারি (বেতিয়াহ): পুরো ব্যাপারটা মুছে ফেলা দরকার।

শ্রী এন কে সঙ্গীঃ মাননীয় মন্ত্রী যদি চান যে আমি এখান থেকে কিছু না বলি, আমি কিছু মনে করবোনা। কিন্তু পাকিস্তানি বাহিনী কর্তৃক অনুপ্রবেশের ব্যাপারে আমি মাননীয় মন্ত্রীর দৃষ্টি আকর্ষন করতে চাই কারণ এটা অতি গুরুত্বপূর্ণ ব্যাপার। এটা এই কারণে নয় যে তারা আমাদের সীমান্তরক্ষী বাহিনীর চারজন সদস্যকে হত্যা করেছে...

শ্রী কে এন তিওয়ারিঃ আমি বলবো এই ধরনের বিষয়গুলো নথি থেকে মুছে ফেলা উচিত।

শ্রী এন কে সঙ্গীঃ আমি শুধুমাত্র আমার প্রশ্নে আসছি।

মি স্পীকারঃ এসব বিষয়ে কথা বলতে গেলে মাননীয় সদস্যের আমার অনুমতি নেওয়া উচিত।

শ্রী এন কে সঙ্গীঃ যদি কোন অভিযোগ থাকে, তাহলে আমি এটা নিয়ে কোন কথা বলবো না। কিন্তু মূল বিষয় হলো পাকিস্তানী বাহিনী কতৃক অনুপ্রবেশ এবং আমাদের দেশের আইন লঙ্ঘন নিয়ে সদস্যদের মন অনেক উত্তেজিত, এবং সেখানে এসব নিয়ম লঙ্ঘন হচ্ছে মাননীয় মন্ত্রী সেটা স্বীকার করেছেন, অথচ সেটা নিয়ে কোন কার্যকারী পদক্ষেপের ব্যাপারে আমরা কথা বলতে পারছিনা, আমরা তাদের গুলি করে মেরে ফেলতে পারছিনা, আমরা কোন পাকিস্তানী বাহিনীর লোককে ধরতে পারছিনা, যদিও তারা আমাদের এলাকায় প্রবেশ করেছে। এটা সত্যিই অনেক গুরুত্বপূর্ণ ব্যাপার। আমরা অবশ্যই তাদের এলাকায় যেতে চাইনা, কিন্তু যখন তারা আমাদের এলাকায় আসছে, আমি মনে করি আমাদের সিমান্তরক্ষী বাহিনীর উচিত তাদের থেকে কৈফিয়ত নেওয়া। এটা এমন একটা বিষয় যেটা জনগনের মনে উত্তেজনা ছড়াচ্ছে। যদি আমরা তাদের থেকে কৈফিয়ত না নিতে পারি তাহলে সিমান্তরক্ষী বাহিনী রাখার কোন প্রয়োজন দেখিনা। আমি কি মাননীয় মন্ত্রীকে জিজ্ঞেস করতে পারি যে তিনি পূর্ব বাংলা সীমান্তে আমাদের সেনাবাহিনী রেখে তাদের ব্যবস্থা নেওয়া যায় কিনা যখন তারা অনুপ্রবেশ করবে কারণ আমাদের সীমান্তরক্ষী বাহিনী তাদের কৈফিয়ত নিতে ব্যর্থ হয়েছে? আমরা জেনেছি যে ৩০শে এপ্রিলে কুচবিহারের সব জনগণ এসব আক্রমণের জন্যে চলে গেছে। আমি কি জানতে পারি, এর জন্য সরকার ভারতীয় নাগরিক যারা সীমান্তে আছে এবং তাদের বাড়িঘর, পরিবারের ব্যাপক ক্ষতিসাধন হয়েছে তাদেরকে কোন ক্ষতিপূরণ দেবে কিনা! আমি কি এটা জানতে পারি যে শীঘ্রই সরকার সীমান্তরক্ষী বাহিনী সরিয়ে সেনাবাহিনী মোতায়েন করবে কিনা! আমি পৃথক পৃথক উত্তর চাই।

শ্রী অটল বিহারী বাজপেয়ী (গোয়ালিয়র): মাননীয় স্পীকার, মন্ত্রী মহোদয় যে জবাব দিয়েছেন তা শুধু নৈরাশ্যজনক নয় লজ্জাজনকও বটে। এই অধিবেশন সর্বসম্মতিক্রমে একটি সংকল্প ব্যক্ত করেছিল সেটি ছিল এই যে, আমরা নিজেদের স্বাধীনতার জন্য যুদ্ধরত পূর্ব বাংলার বীর জনতার প্রতি সহানুভূতি প্রকাশ করব, তাদের সমর্থন দেব, কিন্তু বাংলাদেশের জনগণের সহায়তা করা তো দুরের কথা আমরা নিজেদের সীমান্ত রক্ষা করতে পারছিনা। আমরা পাকিস্তানের অনুপ্রবেশ রুখতে পারছিনা। আমরা নিজেদের আকাশ সীমা লঙ্ঘনের নিষেধাজ্ঞা বলবত করতে পারছিনা। বহুলোক আমাদের সীমান্তে ঢুকে পড়ে আমাদের সীমান্ত রক্ষী বাহিনীর লোকজনদের ধরে নিয়ে গেছে, তারা আমাদের দুজন পত্রবাহককে বন্দী করে রেখেছে, তারা ৪৭বার সীমান্ত অতিক্রম করেছে। এ অবস্থায় সরকার বলুন, যখন পাকিস্তানী সৈন্য আমাদের সীমান্ত অতিক্রম করতে এসেছিল আমরা কি তাদের মধ্যে একজনকেও গ্রেফতার করেছি?......সৈন্যকেও গ্রেফতার করতে পারিনি, আমরা একটি পাকিস্তানী বিমানকে ভুপাতিত করতে পারিনি। সীমান্ত প্রতিরক্ষা ব্যবস্থা পর্যাপ্ত এ কথা যথেষ্ট নয়। ব্যবস্থা পর্যাপ্ত হলে তা দেখানোও চাই।

আমার প্রশ্ন এই যে, সরকার কি মনে করেন সীমান্ত রক্ষীবাহিনী এসব পাকিস্তানী হামলার জবাব দিতে সমর্থ! সীমান্ত রক্ষীবাহিনী ভাল কাজ করেছে, আমি সীমান্তে দেখে এসেছি, কিন্তু যখন পাকিস্তান তার নিজ সৈন্যবাহিনী সীমান্তে নিয়ে এসেছে তখন সৈন্যের সঙ্গে কেবল সৈন্যই ত বুঝতে পারে। সীমান্ত রক্ষীবাহিনীর পক্ষে সৈন্যের মোকাবিলা করা কঠিন হবে। সীমান্ত রক্ষী বাহিনীর কাছে আমরা এটা আশা করতে পারি না যে তারা পাকিস্তানী বিমান ভূপাতিত করবে, তাদের কাছে ANTI-AIRCRAFT GN নেই। যখন পাকিস্তান নিজ সৈন্য আমাদের মাটির উপর নিয়ে এসেছে তখন সীমান্ত অতিক্রম করার জবাব দেবার জন্য আমাদেরকেও কি সৈন্য সীমান্তে নিয়ে যেতে হবে না? সেনাবাহিনীকে পাকিস্তানের আক্রমণাত্মক তৎপরতার দাঁতভাঙ্গা জবাব দেবার জন্য কি সুস্পষ্ট আদেশ দেয়া হয়নি? প্রতিরক্ষা মন্ত্রী বলেছেন, বাংলাদেশে যে অবস্থার সৃষ্টি হচ্ছে বিশ্ব রাষ্ট্রসমূহকে সে ব্যাপারে কিছু করতে হবে। আমি জিজ্ঞাসা করতে চাই, আমাদের দেশ নিজে কি করছে যা আমাওরা অন্য দেশসমূহের নিকট হতে আশা করছি। বাংলাদেশের প্রশ্নে আমরা যদি এগিয়ে না আসি তথা বিশ্ব রাষ্ট্রসমূহের প্রতিক্ষায় চেয়ে থাকি তাহলে বাংলাদেশের জনগনের প্রতি আমরা কর্তব্য সম্পাদন করতে পারবো না।

আমার প্রশ্ন ছিল স্বীকৃতিদানের ব্যাপারে, কিন্তু তা দেয়া হয়নি। আমি কর্মবিরতির প্রস্তাবসমূহের তথ্য জানিয়েছি...

শ্রী এস এন ব্যনার্জীঃ আমরাও জানিয়েছি।

স্পীকারঃ সেটা আমরা পরে দেখব।

শ্রী রাম নিবাস মির্ধাঃ সীমান্তে সৈন্য পাঠানোর প্রশ্নে প্রতিরক্ষা মন্ত্রী মহাশয় কিছু পূর্বেই সংসদকে অবহিত করেছেন। পরিস্থিতি মোকাবিলা করার জন্য সীমান্ত রক্ষী বাহিনী সক্ষম কিনা এ ব্যাপারে আমি আগেও বলেছি যে তারা সর্বতোভাবে সক্ষম। আজও সীমান্তের যে অবস্থা, তারা তা মোকাবিলা করতে পারবে, যদি দরকার হয় তাহলে সেখানে সৈন্যও পাঠানো যেতে পারে তথা অধিকতর কার্যব্যবস্থা নেয়া যেতে পারে। কিন্তু সীমান্ত রক্ষীবাহিনীকে বর্তমানে যে কাজ অর্পন করা হয়েছে তা করতে সক্ষম নয় একথা বলা অনুচিত হবে।

আরডিঃ মূলতবী প্রস্তাব

১২.৪০

জনাব স্পীকারঃ শ্রী হনুমান্থিয়া

শ্রী জ্যোতির্ময় বসু (ডায়মন্ড হার্বার): আমাদের একটি মূলতবী প্রস্তাব দেয়া হয়েছে।

জনাব স্পীকারঃ আপনি কি দয়া করে বসবেন?

শ্রী সমর গুহ (কোণটাই) আমাকেও একটি মূলতবী প্রস্তাবের নোটিশ দেয়া হয়েছে।

শ্রী অটল বিহারী বাজপেয়ীঃ এখন আপনার কাছে আবেদন করা সুযোগ এসে গেছে। আমি জানতে পেরেছি যে আপনি বাংলাদেশের স্বীকৃতির ব্যাপারে আমাদের মূলতবী প্রস্তাব অনুমোদন করা সংগত মনে করেননি। আমি আবেদন জানাচ্ছি আপনি নিজ সিদ্ধান্ত পুনর্বিবেচনা করুন। এটি খুব গুরুত্বর প্রশ্ন। অধিবেশন একটি সংকল্প ব্যক্ত করেছিল। সরকার তদানুযায়ী আচরন প্রদর্শনে ব্যর্থ হয়েছে। বাংলাদেশের ৩৩ লক্ষ অধিবাসী আমাদের দেশে এসে পড়েছে। পাকিস্তান বিনা উস্কানীতে হামলা শুরু করে দিয়েছে। আমি চাই আপনি আমার কর্মবিরতি প্রস্তাব মেনে নিন এবং আমাকে সরকারের নিন্দা করার সুযোগ দিন।

জনাব স্পিকারঃ আমি কি আপনাকে পুনরায় আসন গ্রহণ করার জন্য অনুরোধ করতে পারি। একটি মূলতবী প্রস্তাব অনেক গুরুত্বপূর্ন হয়ে যায় যখন সংবিধান এবং আইন দ্বারা নির্দিষ্ট দায়িত্ব ও কর্ম ব্যর্থতায় পরিণত হয়। এখানে এক্ষেত্রে, কোন স্বীকৃতি কর্তব্যের কোন অংশ নয়। এটা তাদের বিবেচনার অংশ, অবশ্যই, যখন আপনার সাথে আমার দেখা হবে, (বিরাম)

আমি আপনাকে পুরো অবস্থা ব্যাখ্যা করেছি যে আমি নিজেও কিছু আলোচনার ইচ্ছে পোষণ করি, এবং আমি, আজ বা আগামীকাল আপনার পছন্দের যে কোনো আলোচনা করার জন্য প্রস্তুত আছি, কিন্তু মুলতবি প্রস্তাবের মাধ্যমে নয় কারণ একটি মূলতবী প্রস্তাব নিয়ে আলোচনা তখনই হতে পারে যখন সরকার ব্যার্থ হয়। (বিরাম) দায়িত্ব পালনে সরকারের ব্যর্থতা। (বিরাম) আপনি কি দয়া করে বসবেন? সংবিধান ও আইন কতৃক প্রণীত দায়িত্ব পালনে সরকারের ব্যার্থতা। এখানে এটা ব্যার্থতা নয়, কারণ স্বীকৃতি সংবিধান প্রণীত দায়িত্বের অংশ নয়, (বিরাম) আমি আলোচনা করার অনুমতি দিতে প্রস্তুত। (বিরাম)

একজন সম্মানিত সদস্যঃ মূলতবী প্রস্তাব।

জনাব স্পীকারঃ আমি প্রস্তুত নই।

শ্রী জ্যোতির্ময় বসুঃ আমি আরো একবার আপনাকে অনুরোধ করছি মূলতবী প্রস্তাব স্বীকার করে নেয়ার জন্য, আজ নাহলেও অন্য দিন।

জনাব স্পীকারঃ না, না, এটা বিবেচনার যোগ্য নয়, আইন অনুযায়ী এটা স্বীকার্য নয়, (বিরাম) যদি আপনি চান তাহলে আপনার পছন্দমত যেকোন একটি সময় নির্ধারন করে এই বিষয়ে আলোচনা করা যাবে। (বিরাম)

সংসদীয় দরিয়া তথা নৌবহন ও পরিবহণ মন্ত্রী (শ্রী রাজ বাহাদুর): আজ বিকাল ৩টায় মাননীয় প্রধানমন্ত্রী এ বিষয়ে একটা বিবৃতি দিবেন। আমরা এই ব্যাপারে আলোচনায় একমত (বিরাম) যেটা পূর্ব পাকিস্তান তথা বাংলাদেশে ঘটছে (বিরাম) কারণ এটা আমাদের প্রভাবিত করছে। 


শ্রী জ্যোতির্ময় বসুঃ এটা এক ধরণের প্রতারনা।

শ্রী রাজ বাহাদুরঃ এখানে প্রতারনার কোন প্রশ্নই আসেনা।

শ্রী জ্যোতির্ময় বসুঃ এটা তর্কের বিষয় নয়।

শ্রী রাজ বাহাদুরঃ এ বিষয়ে উনারাও একমত ছিলেন, জনাব (বিরাম)।

জনাব স্পীকারঃ অনুগ্রহ করে তাকে থামাবেন না।

শ্রী রাজ বাহাদুরঃ আমরা একমত; এই বিষয়ে আলোচনা জন্য আমরা শ্রী জ্যোতির্ময় বসুর চ্যালেঞ্জ গ্রহন করলাম এই সংসদে আজ অথবা আগামীকাল।

শ্রী অটল বিহারী বাজপেয়ীঃ আমার একটি আবেদন আছে। এই প্রশ্নেও আপনি এমন কোন রুলিং দেবেন না যা আমাদের মূলতবী প্রস্তাব আনার অধিকারকে খর্ব করবে। আপনি আমাদের মূলতবী প্রস্তাব শুনুন। তার ভাষা এই যে "৩১শে মার্চ লোকসভায় প্রণীত রেজ্যুলেশনের বাস্তবায়ন"। যে পরিস্থিতির উদ্ভব হয়েছে তার উপর আলোচনা করতে চাই, স্বীকৃতি না দেয়ার যে অবস্থা উদ্ভব হয়েছে তার উপর আলোচনা করতে চাই। মূলতবী প্রস্তাব এখানে না আসলে আর কোথায় আসবে?

শ্রী ইন্দ্রজিৎ গুপ্ত (আলীপুর) ১ আমি আইনের দিকে আপনার দৃষ্টি আকর্ষন করছি। 

জনাব স্পীকারঃ আমি যা দিয়েছি, সেটা নিয়ে কোনো পুনর্বিবেচনায় যাচ্ছি না।

শ্রী ইন্দ্রজিৎ গুপ্তঃ আপনি কি বলছেন, “আপনি যদি চান”, কারণ নিয়ম বলে।

জনাব স্পীকার ২ আপনি যদি চান তাহলে, আজ অথবা কাল আপনার পছন্দের যেকোন সময় আমি আলোচনা করতে পারি কিন্তু মুলতবি প্রস্তাবের সাহায্যে নয়। একটি মূলতবি প্রস্তাব এ ব্যাপারে অনুমোদনযোগ্য।

শ্রী ইন্দ্রজিৎ গুপ্ত ১ ৫৬ ধারার অধীনে।

জনাব স্পীকারঃ ৫৬ ধারা আমি দেখেছি।

শ্রী ইন্দ্রজিৎ গুপ্ত ১ এটা জনগুরুত্বসম্পন্ন একটি জরুরী ব্যাপার। এই বিষয় নিয়ে আলোচনা সংবিধানে বাধ্যবাধকতা নাও হতে পারে।

......জনগুরুত্বসম্পন্ন একটি নির্দিষ্ট বিষয় নিয়ে আলোচনার উদ্দেশ্যে সংসদ কার্যক্রম মূলতবীর একটি প্রস্তাব করা যেতে পারে।

জনাব স্পীকারঃ সেখানে অনেক বিধি-বিধান আছে যা আমি পুঙ্খানুপুঙ্খভাবে পরীক্ষা করেছি, এবং আমি তাতে সম্মতি দেইনি।

শ্রী জ্যোতির্ময় বসুঃ ৫৬ ধারা অনুযায়ী, আমাদের আপনার সম্মতি পাওয়ার অধিকার আছে।

জনাব স্পীকারঃ আমি এ ব্যাপারে একটি আলোচনা করার অনুমতি দিতে প্রস্তুত, আজ, কাল অথবা যেকোন সময়।

শ্রী অটল বিহারী বাজপেয়ীঃ মূলতবী প্রস্তাব অন্য জিনিস। আমরা সরকারের নিন্দা করতে চাই।

স্পীকারঃ সেখানেও করতে পারেন।

শ্রী ইন্দ্রজিৎ গুপ্তঃ (মুলতবী) প্রস্তাবে পর্যাপ্ত সমর্থন থাকার পরেও, আমি এটা স্বীকার না করার জন্য কোনো কারণ দেখিনা।

জনাব স্পিকারঃ আমি আগেই বলছি, যেকোন সময় আলোচনা করতে আমার কোন আপত্তি নাই (বিরাম)।

শ্রী অটল বিহারী বাজপেয়ীঃ মূলতবী প্রস্তাব আনা আমাদের অধিকার। আমরা আপনার সঙ্গে একমত নই। নিজেদের বিরোধিতা প্রকাশ করার জন্য আমরা ধর্মঘট করতে চাই।

শ্রী ইন্দ্রজিৎ গুপ্তঃ প্রতিবাদে আমরাও ধর্মঘট করছি।

এরপর, শ্রী অটল বিহারি বাজপেয়ী, শ্রী ইন্দ্রজিৎ গুপ্ত ও অন্যান্য কিছু সম্মানিত সদস্য বাসা ত্যাগ করলেন।

শ্রী জে, বি, ধৌতে (নাগপুর):…………………

জনাব স্পিকারঃ মাত্র দুই ঘণ্টা আগে সদস্য শপথ গ্রহণ করেছেন আর তিনি আমাকে উপদেশ দিচ্ছেন! দয়া করে বসুন। আমি এতে সম্মতি দেইনি।

অনুবাদ

বাংলাদেশ প্রতিষ্ঠাপনের বিবৃতি

প্রধানমন্ত্রী, পরমানু মন্ত্রী, গৃহমন্ত্রী তথ্য সূচনা ও প্রসারণ মন্ত্রী(শ্রীমতি  ইন্দিরা গান্ধী)ঃ জনাব ডেপুটি স্পিকার, জনাব, সংসদ স্থগিত হওয়ার সপ্তম সপ্তাহের মধ্যে, গোটা রাষ্ট্রের মনোযোগ বাংলাদেশের চলমান সংকটের দিকে স্থবির হয়ে আছে। সম্মানিত সদস্যরা আশার পরিবেশ ফিরিয়ে আনবেন, যা আমরা মার্চে দেখেছিলাম। আমরা সবাই অনুভব করেছি যে আমাদের দেশ দেশ দ্রুততার সাথে  সুস্থির করা হয়েছে, অর্থনৈতিক সুবিধা এবং আমাদের জনগণের উপর অধিক উদ্বেগপূর্ণ দারিদ্রতার আক্রমণ। এমনকি আমরাও এই নতুন কাজের প্রতিস্থাপন করছিলাম, আমরা নতুন এবং দানবিক সমস্যা দ্বারা গ্রাস হয়ে যাই, যা আমাদের দ্বারা তৈরী ছিল না। 

১৫ এবং ১৬ মে-তে, আমি আসাম, ত্রিপুরা এবং পশ্চিমবঙ্গ, বাংলাদেশ হতে আসা শরণার্থীদের ভোগান্তির অংশীদার হতে, এই বাড়ি এবং ইন্ডিয়ার জনগণের সৌহার্দ্য এবং সহায়তা তাদের নিকট পৌছে দেওয়া এবং তাদের দেখভাল করার জন্য কি ধরণের ব্যবস্থা নেয়া হয়েছে তা নিজের চোখে দেখার জন্য সফর করি। আমি দুঃখিত এই সময়ে অন্যান্য ক্যাম্প পরিদর্শন করা সম্ভব ছিল না। সকল সহজলভ্য স্কুল, প্রশিক্ষন কেন্দ্রসহ ভবন ব্যাবহার করা হয়। হাজারো  তাবু টানানো হয়েছে এবং ৩৩৫টি ক্যাম্পে যত দ্রুত সম্ভব অস্থায়ী আশ্রয় স্থাপন করা হয়েছে, আমাদের সর্বোচ্চ প্রচেষ্টার পরেও, যারা এখানে এসেছেন তাদের সবাইকে আশ্রয় দেয়া সম্ভব হয় নি, এবং সবাই এখনো আশ্রয়হীণ। জেলা প্রশাসন কঠিন ধকলে আছে। এখানে যারা আছে  তাদের সাথে তাল মিলানোর আগেই, আরো ৬০০০০ আরো বেশি আসছে প্রতিদিন। 

এই স্বল্প সময়ের মধ্যে, এত বিশাল পরিযাণ, লিখিত ইতিহাসে অভূতপূর্ব। গত সপ্তাহ থেকে বাংলাদেশ থেকে ইন্ডিয়ায় প্রতিদিন সাড়ে ত্রিশ লক্ষ মানুষ আসতেছে। তারা হিন্দু, মুসলিম্, বৌদ্ধ এবং খ্রিষ্টান প্রত্যেকটা ধর্মীয় বিশ্বাসের অনুসারী। তারা প্রত্যেক সামাজিক শ্রেনী এবং বয়সের। ্পার্টিশনের পর থেকে আমরা এই শব্দ বুঝতে পারি যে তারা শরনার্থীরা নয়। তারা যুদ্ধে শিকার যারা আমাদের সীমান্তে মিলিটারির ভয়ে পালিয়ে এসেছে। 

অনেক শরণার্থী আহত এবং গুরুতর মেডিকেল চিকিতসা প্রয়োজন দরকার। ত্রিপুরা এবং পশ্চিম বঙ্গে সফরকালে আমি তাদের অনেককে মেডিকেলে দেখেছিলাম। আমাদের সীমান্তবর্তী এলাকাগুলোর মেডিকেল সুবিধা ক্ষমতার ভিতরে, প্রসারিত করা হয়েছে। রাজেস্তানে সরকারের উদারভাবে দান করা, ১১০০ নতুন হাসপাতালের সরঞ্জামাদী দ্রূততার সাথে, ৪০০ শয্যার ভ্রাম্যমান হাসপাতালসহ, সে সকল এলাকায় স্থানান্তর করা হয়েছে। বড় ক্যাম্পগুলোয় বিশেষ দল, ফিজিসিয়ান, নার্স এবং গণ-স্বাস্থ্য বিশেষজ্ঞদের নিয়োজিত করা হয়েছে। সর্বোচ্চ অগ্রাধিকারে বিশেষ পানি সরবারহ পরিকল্পনা নেয়া হয়েছে `এবং প্রতিষেধক স্বাস্থ্য পরিমাপ বিশাল পরিসরে হাতে নেয়া হয়েছে। 

আমাদের সংবেদনশীল সীমান্তবর্তী এলাকাগুলোয়, যারা ধকলের সম্মুখীন হচ্ছে, স্থানীয় প্রশাসনের স্বাভাবিক এবং উন্নয়নমূলক কর্মকান্ডের মনোযোগ চ্যুতি হয়ে ক্যাম্প প্রশাসন, বেসামরিক সরবারহ এবং নিরাপত্তা সমস্যার দিকে চলে গিয়েছে। কিন্তু আমাদের লোকজন শরণার্থীদের কষ্ট তারা নিজেরাই গ্রহণ করে নিয়েছে, এবং পাকিস্তান চরদের সাম্প্রদায়িক শত্রুতা সৃষ্টিতে উস্কানির বিরুদ্ধে শক্ত অবস্থান নিয়েছে। আমি নিশ্চিত যে এই সুন্দর চেতনা বজায় থাকবে। 


	
বর্তমানে প্রস্তাবিত, কেন্দ্রীয় কোষাগারের ব্যয় শুধু ছয়মাসের সময়ে ত্রানই ১৮০ কোটি রুপি ছাড়িয়ে যাবে। সব কিছু, সম্মানিত সদস্যরা গ্রহণ করবে, যে অপ্রত্যাশিত বোঝা আমাদের উপর আরোপিত হয়েছে। 

আমি দেয়াল-ঘেরা বাংলাদেশের জনগণের জন্ম দুর্দশা এবং ভবিষ্যতে তাদের আশা আছে কিনা সে ব্যাপারে নিরুতসাহিত হয়েছিলাম। এটা প্রস্তাব করা ক্ষতিকর যে ইন্ডিয়াকে বাংলাদেশের জন্য যেকোন কিছু করতে হবে। এটা বাংলাদেশের জনগণের আকাঙ্খা এবং স্বতঃস্ফূর্ত আত্নদানের জন্য অপমানজনক হবে, এবং পাকিস্তান শাসকেরা পরিকল্পিতভাবে ইন্ডিয়াকে তাদের অপকর্মের বলির পাঠা বানানোর প্রচেষ্টায় সফল হবে। এটা বিশ্ব সমাজকে ধোকা দেওয়ার মতও অমার্জিত প্রচেষ্টা হবে। বিশ্ব প্রেসও পাকিস্তানি প্রতারণা দেখেছে। তথা-কথিত ইন্ডিয়ান অনুপ্রবেশকারীর বেশিরভাগই মহিলা, শিশু এবং বয়স্ক। 

এই আইন-সভা আমাদের দেশের অনেক প্রয়োজনীয় জাতীয় এবং আন্তর্জাতিক সমস্যা বিবেচনা করেছে। কিন্তু কোন ঘটনাই আমাদের বাংলাদেশের মত গভীরভাবে স্পর্শ করতে পারে নি। যখনই আমরা এরকম গাম্ভীর্যপূর্ন পরিস্থিতির মুখোমুখি হয়েছি, এই আইন-সভায় প্রতিটা শব্দ বিবেচনায় এটা বিশেষভাবে জরুরি, এবং আমাদের সকল জনগণের সাথে এই সমস্যা জড়িত এবং এর দায়িত্ব এখন আমাদের উপর দায়িত্ব ন্যস্ত হয়েছে। 

এই তেইশ বছরেরও বেশি সময়ে, আমরা পাকিস্তানের আন্তর্জাতিক বিষয়ে হস্তক্ষেপ  করিনি। এমনকি যদিও তারা একই রকমের সংযত আচরণ করে নি। এবং এখনো আমরা কোনভাবেই এমন বিষয়ে হস্তক্ষেপ করার আকাঙ্খা করি না। কিন্তু প্রকৃতপক্ষে কি হয়েছিল? যা আমরা দাবি করেছিলাম পাকিস্তানের অভ্যন্তরীন  সমস্যা ইন্ডিয়ার জন্যও এখন অভ্যন্তরীন সমস্যা হয়ে দাড়িয়েছে। যদিও, আমাদের পাকিস্তানকে তাতক্ষনিকভাবে এর কার্যকলাপ থেকে ক্ষান্ত হওয়ার জন্য অভিহিত করতে হবে যা তারা অভ্যন্তরীন অধিকারের নামে করছে, এবং যা ভয়ানক ভাবে আমাদের লক্ষ লক্ষ  নিজস্ব নাগরিকদের শান্তি এবং সুবোধকে প্রভাবিত করছে। পাকিস্তানকে তার নিজস্ব রাজনৈতিক অথবা অন্যান্য সমস্যা ইন্ডিয়ার ব্যয়ে এবং ইন্ডিয়ার মাটিতে সমাধানের সুযোগ ভারত দেবে না। 

শতাধিক নয়, হাজার নয় লক্ষাধিক মানুষকে বেয়নেটের মুখে ফেলে তাদের নাগরিকদের তাদের নিজস্ব আশ্রয় থেকে পালিয়ে যেতে বাধ্য করার অধিকার কি  পাকিস্তানের আছে? আমাদের জন্য এটা  অসহনীয় পরিস্থিতি। বাস্তবতা হচ্ছে যে আমরা এই লক্ষাধিক অভাগা মানুষদের আশ্রয় এবং ত্রাণ দিতে বাধ্য এবং আরো মানুষদের আমাদের সীমান্ত থেকে তাদের ধাক্কা দেওয়ার জন্য কোন অজুহাত দিতে পারি না। 

আমরা আমাদের সহনশীলতার সংস্কৃতিতে গর্বিত। আমরা সবসময়ই অনুতপ্ত এবং লজ্জা অনুভব করেছি আমাদের অসহনীয় মুহুর্তের জন্য। আমাদের জাতি, আমাদের জনগণ শান্তির জন্য মরিয়া এবং যুদ্ধের ব্যাপারে কথা বলতে তারা আত্ননিবেদিত। কিন্তু আমার উচিত হবে আমাদের জনগণকে হুশিয়ার করা যে তাতে করে আমরা হয়ত শরনার্থিদের বহন করার থেকেও ভারী বোঝা ডেকে আনতে পারি। 

যে সমস্যা আমাদের মুখোমুখি তা কেবল আসাম, মেঘালয়, ত্রিপুরা এবং পশ্চিম-বঙ্গেই সীমাবদ্ধ নয়। এইগুলো জাতীয় সমস্যা। নিঃসন্দেহে মৌলিক ও আন্তর্জাতিক সমস্যাও বটে। 

আমরা আমাদের বিদেশের প্রতিনিধি এবং ইন্ডিয়ায় বিদেশী সরকারের প্রতিনিধি দ্বারা বিশ্বের বিবেক জাগ্রত করার জন্য চেষ্টা করেছি। আমরা জাতিসংঘের কাছে আবেদন করেছি, এবং, অবশেষে মনে হচ্ছে বিশ্বের অন্যান্য দেশের কাছে আমরা সমস্যার প্রকৃত মাত্রা ও সংবেদনশীলতা অনুভূতি তৈরি করতে পেরেছি। যদিও, আমি দুঃখের সাথে স্মরণ করছি এটা বুঝতে আন্তর্জাতিক বিশ্বের লম্বার সময় ক্ষেপণের কারণে। 

শুধু ইন্ডিয়াই না প্রতিটা দেশ এটার গুরুত্ব বিবেচনা করেছে। আমার মনে হয় আমি এই আইন-সভার এবং আমাদের মানুষদের অনুভূতি প্রকাশ করেছি যখনই আমি এই শান্তির বিনাশকারীর অসচ্চরিত্রের বিরুদ্ধে আমার আওয়াজ তুলেছি। ভাল প্রতিবেশিসুলভ সুহৃদয়তা এবং মানবিকতার মৌলিক নীতি পাকিস্তানের সামরিক শাসনের অচৈতন্যমুলক কর্মকান্ড দ্বারা প্রত্যাখ্যাত। তারা ইন্ডিয়ার বিশাল মানবিকতা ও শান্তির স্থিতিশীল অবস্থাকে  হুমকি দিচ্ছে। 

আমরা সেক্রেটারি জেনারেল. উ থান্ট-এর সাধারণের প্রতি করা আবেদনকে স্বাগত জানাই। আমরা আনন্দিত যে কয়েকটি রাষ্ট্র এই বিষয়ে প্রতিক্রিয়া জানিয়েছেন। কেউ কেউ বিবেচনা করছেন। কিন্তু এখানে সময়ের ব্যাপারটা গুরুত্তপূর্ন। এই লাখ  লাখ মানুষের ত্রান দেয়াও বিশাল সমস্যা। ত্রানকেও চিরস্থায়ী  করা যাবে না; আমরা এমন করার ইচ্ছা করি না। আরো শরণার্থীদের অন্তঃপ্রবাহ থামাতে শর্ত অবশ্যই তৈরী করতে হবে এবং তাদের ভবিষ্যত নিরাপত্তা এবং সুস্থতার জন্য গোড়ার দিকেই বিশ্বাসযোগ্য নিশ্চয়তা নিশ্চিত করার মাধ্যমে ফেরত পাঠাতে হবে। আমি সকল দায়িত্বের সাথে বলি যে যদি এটা না ঘটে, তবে এই উপমহাদেশে কোন স্থায়ী স্থিতিশীলতা ও শান্তি থাকবে না। আমরা অন্যান্য শক্তিকে স্বীকৃতি দেওয়ার জন্য মিনতী করেছি। যদি বিশ্ব আমলে না নেয় তাহলে আমরা আমাদের নিজস্ব নিরাপত্তা এবং আমাদের সামাজিক ও অর্থনৈতিক জীবনের উন্নতির কাঠামো সংরক্ষনে যাবতীয় দমনমূলক ব্যাবস্থা গ্রহন করব। 

আমরা অনুধাবন করেছি যে পূর্ব-বঙ্গ সমস্যার কোন সামরিক সমাধান সেখানে নেই। একটি রাজনৈতিক সমাধান অবশ্যই আনতে হবে। বিশ্ব শক্তিগুলোর রাজনৈতিক সমাধানের সামর্থ্য যাদের আছে তাদের এগিয়ে আসতে হবে। পরাশক্তিদের একটি বিশেষ দায়িত্ত্ব রয়েছে। যদি তারা তাদের শক্তি সঠিক এবং দ্রুত ভাবে চর্চা করে তাহলেই আমরা কেবল উপমহাদেশে টেকসই শান্তির দিকে তাকাতে পারি। কিনুত যদি তারা ব্যর্থ হয় এবং আমি মন থেকে আশা করি যে তারা ব্যর্থ হবে না; তাহলে মানবাধিকারের লঙ্ঘন এবং চলমান বিশাল সংখ্যক বাস্তুহারা মানুষেরা শান্তির হুমকি হয়ে দাঁড়াবে। 

এই অবস্থা পক্ষীয়-নীতিতে অথবা দলীয় রাজনিতীর শর্ততে সামলানো যাবে না। এই সমস্যা প্রতিটা নাগরিকের উদ্বেগকে জড়িত করেছে। আমি আশা করি যে এই সংসদ, আমাদের দেশ এবং  আমাদের জনগণ প্রয়োজনীয় ব্যাবস্থা গ্রহন করতে প্রস্তুত  আছে যাতে করে আমরা আমাদের জনগণ ও লক্ষ লক্ষ মানুষ যারা সন্ত্রাসের রাজত্ব থেকে পালিয়ে এখানে সাময়িক শরণার্থী হয়েছে তাদের প্রতি আমাদের দায়িত্ব পালন করতে পারি। 

এই সকল বোঝা আমাদের উপর ভারী দায়িত্ব আরোপ করেছে এবং কঠোর আন্তর্জাতিক শৃংখলার প্রয়োজন। আমাদেরকে ত্যাগ স্বীকার করতে হবে। আমাদের কারখানা এবং খামারগুলোকে অবশ্যই বেশি বেশি উতপাদন করেতে হবে। আমাদের রেলপথ এবং আমাদের যাবতীয় যোগাযোগ ও আঞ্চলিক সহায়তা বাড়াতে হবে। আমাদের অর্থনীতি বাচাতে, সামাজিক ও রাজনৈতিক গঠন এবং  জাতীয় সংহতি শক্তিশালী রাখতে সবকিছু অধস্তনবর্তী করতে হবে। আমি প্রত্যেক নাগরিক, প্রত্যেক পুরুষ, নারী এবং শিশুর নিকট আবেদন জানাই সেবার মূলনীতি মেনে চলতে এবং ত্যাগ স্বীকারে অনুপ্রানিত করি - যা এই জাতি করতে সক্ষম। 

শ্রী সমর গুহা (কনতাই)ঃ সকল বিরোধী নেতারা সকালে স্পিকারের সাথে সাক্ষাত করেছে যখন আমরা সমন্বয়ের ব্যাপারে  চাপ দিয়েছি। স্পিকার আমাদের বলেছেন যে তিনি বাংলাদেশ সমস্যায় কিছু আলোচনার অনুমতি দিবেন। তারপর আমরা জানাই যে প্রধানমন্ত্রী বিবৃতি দিবেন। আমি জানতে চাই যে সেখানে বিবৃতির উপর ভিত্তি করে কোন আলোচনা হবে কিনা। 

এনআইআর. ডেপুটি স্পিকারঃ আপনারা নিয়ম জানেন। যদি আপনারা আলোচনা করতে চান এবং স্পিকার একমত হন্, তাহলে আপনারা নোটিশ পাঠান। 

শ্রী এস.এম. ব্যানার্জী(কানপুর)ঃ তিনি বলেছেন আজ নয়ত কাল। 

শ্রী পি.কে. দেও (কালাহান্দি)ঃ বিবৃতি হয়ত প্রচারিত হবে। 

হোসাইন মুহাম্মদ মুরাদ
<১২, ২১৮, ৮০৮-৮১১>
অনুবাদ

জনগুরুত্বপূর্ণ বিষয়ে দৃষ্টি আকর্ষণ
পাকিস্তানী সেনাবাহিনী পূর্ব সীমান্তে গোলা বর্ষণ করছে

শ্রী মুখতিয়ার সিংহ মালিক (রহটাক)ঃজনগুরুত্বপূর্ণ বিষয়ে আমি স্বরাষ্ট্রমন্ত্রী মহোদয়ের দৃষ্টি আকর্ষণ করছি এবং আশা করছি যে তিনি এই ব্যাপারে একটি বিবৃতি দিবেন।

২৫.০৫.১৯৭১ তারিখে মেঘালয়ের গারো পাহাড় জেলার ডুলু সেক্টরে পাকিস্তানি সৈন্যদের দ্বারা ভারী গোলা বর্ষণের খবর পাওয়া গেছে যাতে ৯ জন ভারতীয় সীমান্ত রক্ষী সহ ২২ জন নিহত হয়েছে।

স্বরাষ্ট্র মন্ত্রী ও আভ্যন্তরীণ বিষয়ক মন্ত্রী স্পীকার মহোদয়,
১৯৭১ এর ২৫ মে তারিখে পাকিস্তানী সেনারা ভারী মর্টারের গোলাবর্ষণের ছত্রছায়ায় ডুলু এলাকার ৫০০ গজ দূরে অবস্থিত কিলাপাড়া বিএসএফ চেকপোস্টে হামলা করে। বিএসএফ এর ডিটার্সমেন্টটি বীরত্বের সাথে প্রতিআক্রমণ করে কিন্তু সংখ্যায় কম হও্য়ার কারণে হেরে যায় এবং ঘাঁটিটি হাতছাড়া হয়।

আমি অত্যন্ত দুঃখের সাথে পার্লামেন্টকে জানাচ্ছি যে এই আক্রমণের ফলে ৯ জন বিএসএফ সদস্য নিহত হয়েছে এবং দুইজন নিখোঁজ আছে। আসাম সরকার হতে প্রাপ্ত তথ্য অনুযায়ী এই আক্রমণে ১৩ জন বেসামরিক ব্যক্তি নিহত এবং ১১ জন আহত হয়েছেন।
যদিও ডুলুতে অবস্থিত বিএসএফ কন্টিজেন্ট পাকিস্তানী অগ্রগতি রুখে দেয় এবং তাদের ভারতীয় সীমান্ত হতে তাড়িয়ে দেয়।


শ্রী মুখতিয়ার সিংহ মালিকঃ স্পীকার মহোদয়, আমাদের ১৩ জন লোক অব্যাহতভাবে ৪ ঘন্টা ধরে যুদ্ধ করতে থাকে। তাদের মধ্যে একজন নিহত হয় এবং ৬/৭ জন আহত হয়। যুদ্ধের সময় তারা অতিরিক্ত সাহায্য চেয়েছিল কিন্তু পরিতাপের বিষয়, তাদের সাহায্যকারী পাঠানো হয়নি। এই দুর্বলতার পরিণামে বেসামরিক লোকজনও মারা গেছে এবং রক্ষী বাহিনীর ৯ জন সদস্যও নিহত হয়েছে। তাদের মধ্যে ২ জন নিখোঁজ রয়েছে। 

স্পীকার মহোদয়, এই দুর্বলতা না দেখানো হলে এবং আমাদের সরকার এইরূপ নিশ্চলভাবে দাঁড়িয়ে না থাকলে এই পরিণতি হত না। আমাদের সীমান্তে আজ যেসব ঘটনা ঘটেছে তার বর্ণনা এই সংসদে নিত্যদিন হচ্ছে, কিন্তু সমুচিত ব্যবস্থা আজ পর্যন্ত এই সরকার গ্রহণ করেননি। 
 
আমাদের সরকারী মুখপাত্র বলেছেন পাকিস্তানীরা গ্রাউন্ড রুলসের কোনো তোয়াক্কা করে না যখন আমরা তা কড়াকড়িভাবে অনুসরণ করতে চাই। এমতাবস্থায় আমাদের সরকার কি এরুপ কোন ব্যবস্থা গ্রহণ করেছেন যে, আগামীতে বিএসএফ-এর সাহায্যের জন্য নিজেদের সৈন্যও সামাবেশ করা হবে এবং যখনই দরকার হবে আমাদের সৈন্য তাদের মুকাবেলা করবে, পাকিস্তানের ভূ-খন্ডে গিয়ে তাদের ধাওয়া করে তাদেরকে সেভাবেই জবাব দেবে যেভাবে আজ তারা আমাদের সঙ্গে আচরণ করছে। 

শ্রী কৃষ্ণচন্দ্র পনতঃ স্পীকার মহোদয়, আমি প্রশ্ন করিনি, আমি জবাব দেব। মাননীয় সদস্য  একটু আগে বললেন, সৈন্যসাহায্য সেখানে পৌঁছেনি। আমি বলতে চাই সূত্রখংডীতে সৈন্যসাহায্য পৌছেছিল, ব্যাটালিয়ানের অধিনায়ক যিনি ছিলেন তিনি স্বয়ং সৈন্য সাহায্যে সমভিব্যাহারে সেখানে পৌঁছে উদ্ভূত পরিস্থিতি আয়ত্তে আনতে সক্ষম হন। তারপর তাদের প্রতি পালটা আক্রমণ  আরম্ভ হয়। ফলে রক্ষীবাহিনী ওই সীমান্ত ফাঁড়ি পুনর্দখল করে নেয়। পাকিস্তান  আর্মির একজন কনস্টেবলকেও গ্রেফতার করে। সুতারাং এতে দুর্বলতার বা প্রসন্নতার কোন কিছু নেই। 
   
শ্রী সমরগুহ: আমি জানি না, পাকিস্তানের ক্রম আগ্রাসনের বিপরীতে ভারত সরকারের বর্তমান ভীরু আচারণ কখন শেষ হবে। কারণ আমি বুঝতে পারছিনা কখন পাকিস্তানী আগ্রাসনের বিরুদ্ধে সহিষ্ণুতা, ধৈয্য ও শান্তির বাণী আওড়ানো বন্ধ হবে। এটা রীতিমত দেখতে অসুস্থকর যে ৫৫ কোটি জনসংখ্যাবিশিষ্ট একটি জাতি শুধুই গোছাগোছা প্রতিবাদ পত্র পাঠাচ্ছে এবং প্রতিরক্ষা মন্ত্রী কতৃক পাকিস্তানকে দেওয়া অতিরঞ্জিত হুমকির অনুষ্ঠান দেখছে……..
   
স্পীকার মহোদয়: মনে হচ্ছে তিনি একটা বক্তব্য দেবেন। আমি তাকে প্রশ্ন সুনির্দিষ্ট এবং সংক্ষিপ্ত করতে অনুরোধ করছি। 
   
শ্রী সমরগুহ: দয়া করে আমার ব্যাপারে একটু ধৈর্য করুন। আমি জানি না আমার ব্যাপারে আপনার এলার্জি আছে কিনা? 
   
স্পীকার মহোদয়: প্রতিদিন না। কখনো কখনো। 

শ্রী সমরগুহ: পঞ্চান্নকোটি জনসংখ্যার একটি জাতীর পক্ষে এটা দেখা সত্যি অসুস্থকর হয়ে গিয়েছে যে, পাকিস্তানকে গোছাগোছা প্রতিবাদ পত্র পাঠানো প্রায় একটি অনুষ্টানে পরিণত হয়েছে। সেই সাথে এটা দেখাও অসুস্থকর হয়ে গিয়েছে যে আমাদের প্রতিরক্ষামন্ত্রী এই বলে পাকিস্তানকে অতিরঞ্জিত হুমকি দিছেন যে তারা (পাকিস্তান) আগ্রাসী মনোভাব এবং অনুপ্রবেশ বজায় রাখে, তবে পরিণতি খারাপ হবে। এইসব অতিরঞ্জিত হুমকির জবাব পাকিস্তান নিয়মিত পুনঃপুনঃ নতুন আগ্রাসনের মাধ্যমে দিয়ে যাচ্ছে। 
   
এই সীমান্তের এই ঘটনা গুলোকে বিচ্ছিন্ন হিসেবে না দেখে বরং বাংলাদেশ এবং ভারতের বিরুদ্ধে চক্রান্তের অংশ হিসেবে দেখা উচিত। আমি জানি না গতকাল প্রেস ব্রিফিং এর দায়িত্বে কে ছিলেন। যিনি সীমান্তের বহিরাক্রমণ বিষয়ে বলতে গিয়ে বলেছেন যে, শরণার্থীদের প্রবাহ দৈনিক ষাট হাজার থেকে নেমে পঞ্চাশ হাজারে পৌছেছে। এই ভদ্রলোক পাকিস্তানীদের নির্মমতার ধরণ সম্পর্কে জানেন না। তারা নিয়মিত মানুষ হত্যা করছে, যাতে লক্ষ লক্ষ লোক-সংখ্যালঘু এবং আওয়ামীলীগ সমর্থক পালানোর উপর আছে। পাকিস্তানীরা এই লোক গুলোকে সীমান্ত অতিক্রম করতে দিচ্ছে না। কিন্তু যখনই তারা সুযোগ পাবে আবারো তারা লক্ষে লক্ষ্র ভারতে প্রবেশ করবে। 
   
এই সমস্ত বিষয় গুলো বিবেচনা করে সরকার কী আমাদের সীমান্তে পাকিস্তান আগ্রাসন ও অনুপ্রবেশের সমগ্রতা অনুভব করবে এবং এই চক্রান্তকে আমাদের নিরাপত্তার বিরুদ্ধে পাকিস্তানের দেওয়া হুমকি বলে মেনে নিবে? যদি তাই হয়, তবে পাকিস্তানী বাহিনীর দ্বারা সীমান্ত নীতির ইচ্ছাকৃত লঙ্ঘন আমাদের সেনারা কেন বসে বসে দেখছে আর একতরফা ভাবে রীতি মেনে চলছে? 
   
দ্বিতীয়ত, অস্ত্র শস্ত্র এবং জনগণের দিক থেকে দূর্বল বিএসএফ এর হাতে অস্ত্র ও লোকবল উভয়ই দিক থেকেই শক্তিশালী পাকিস্তানি বাহিনী মোকাবেলার দায়িত্ব না দিয়ে সেনাবাহিনীকে কী পাকিস্তানী আগ্রাসন মোকাবেলা করার জন্য ডাকা হবে? যদি না হয় তবে কেন? 
       
সর্বশেষে যেমনটা ১৯৫০ সালে প্রয়াত পন্ডিত নেহরু করেছিলেন এর চেয়ে কম বিপদের সময়ে তেমনি সরকার কী পাকিস্তান সরকারকে একটি সময় বেঁধে দিবে যেন বাংলাদেশে ভারতীয়দের হত্যা, বাংলাদেশী মানুষদের উপর নৃশংস উত্‌পাটন সহ তাদের ভারতের দিকে যেতে বাধ্য করা বন্ধ করবে। এবং বর্বর গণহত্যা বন্ধ করবে? যদি তা বন্ধ না করে তবে কী ভারত সরকার সরাসরি পাকিস্তান আর্মির বিপক্ষে যুদ্ধে উদ্দ্যেগ হবে, যেন ভারতের জাতীয় নিরপত্তা এবং বাংলাদেশে বাঙালীদের জীবন, সম্মান এবং সম্পদ রক্ষা করতে পারবে। যদি তা না হয়, তবে ভারতের জাতীয় নিরপত্তা সহ বাংলাদেশের মানুষের সহায়-সম্পত্তি রক্ষা করতে বিকল্প পন্থা কী? 
       
শ্রী ক. চ. পানতঃ শ্রদ্ধেয় সদস্য দ্বারা দুইটি প্রশ্ন উত্থাপিত হয়েছে। একটি হল, সেখানে শুধু বিএসএফ কেন ছিল এবং কেন তাদের কাছে শুধুমাত্র হালকা অস্ত্র ছিল। বিএসএফ ঐখানে ছিল কারন এই ব্যবস্থাপনা কয়েক বছর ধরে চলে আসছে যেখানে বিএসএফ বর্ডারে এবং আর্মি বর্ডারের কিছু দূরে থাকবে। আমার শ্রদ্ধেয় বন্ধু এই ব্যবস্থাপনা সম্পর্কে জানেন। 
       
শ্রী ইন্দ্রজিৎ গুপ্ত(আলিপুর)ঃ যা কী একতরফাভাবে শুধু আমরাই পালন করব? 
       
শ্রী ক. চ. পনতঃ এই ক্ষেত্রে তারা গোলাবারুদ এবং মর্টারের সাথে সশস্ত্র থাকে। সুতরাং তারা যে পর্যাপ্ত অস্ত্র ছাড়া ছিল তা সঠিক নয়, এবং আমার তথ্য অনুযায়ী পাকিস্তানি হানাদার বাহিনীর শক্তি বিএসএফ এর তুলনায় অনেক বেশী। বিএসএফ তাদেরকে প্রতিহত এবং বিতাড়িত করে পিছু হাঠাতে সক্ষম ছিল। আমি তাকে অনুরোধ করব এইরকম প্রশ্ন না করতে এবং ফল থেকে তার উপসংহার টানতে। 
       
দ্বিতীয়ত তিনি জিজ্ঞাসা করেছেন, আমাদের নিরাপত্তার দরকারে আমরা সেনাবাহিনীর ব্যবহার করতে প্রস্তুত আছি কিনা। স্বাভাবিকভাবে তা নির্ভ্র করে আমরা সীমান্তে পাকিস্তানী আর্মি দ্বারা কীরকম পরিস্থিতির সম্মুখীন হচ্ছি তার উপর। 
       
শ্রী সমর গুহঃ আমি গ্রাউন্ড রুলস সম্পর্কে জানতে চেয়েছিলাম। কেন আমাদের সীমান্ত বাহিনী একতরফাভাবে গ্রাউন্ড রুলস মেনে চলছে যেখানে পাকিস্তানী আর্মি দ্বারা তা বারংবার লঙ্ঘন হচ্ছে। 
       
স্পীকারঃ আপনি তাকে নিয়ন্ত্রণ কক্ষে নিয়ে যেয়েন মাঝে মাঝে। 
       
শ্রী সমর গুহঃ এটি খুবই গুরুত্বপূর্ণ প্রশ্ন কেননা আমাদের এবং তাদের নিরপত্তা বাহিনীর মধ্যে দশ মাইল ফাঁক প্রতিপালিত হচ্ছে এবং তারা বারংবার গ্রাউন্ড রূলস লঙ্ঘণ করছে। আমি জানতে চাচ্ছি কেন আমাদের সরকার দ্বারা কোনো পদক্ষেপ নেওয়া হল না, এটা একটা গুরুত্বপূর্ণ প্রশ্ন এবং এর উত্ত্র দেওয়া উচিত। 
      
স্পীকারঃ এই প্রশ্ন গতকালও জিজ্ঞেস করা হয়েছিল। 
       
শ্রী ইন্দ্রজিৎ গুপ্তঃ এই প্রশ্ন গতকালও করা হয়েছেল এবং তিনি এর উত্তর এড়িয়ে গিয়েছিলেন। 

       
শ্রী ক. চ. পানতঃ যদি আমার সম্মানিত বন্ধু এই ব্যাপারে কিছু চিন্তা করেন তবে তিনি অনিধাবন করতে পারবেন তার প্রশ্ন 

       
শ্রী অটল বিহারী বাজপেয়ীঃ সংরক্ষিত লোকসভার কার্যবিবরণী জারিকৃত কপি অস্পষ্ট। সেটি পড়া সম্ভব হয়নি বলে এখানে তার অনুবাদ সন্নিবেশ করা গেল না। 
      
শ্রী কৃষ্ণচন্দ্র পনতঃ মাননীয় সদস্য বলেছেন, আমার বিবৃতিতে একথা বলা হয়েছে যে, পাকিস্তান আর্মি এই চেকপোস্ট অতিক্রম করেছে। আমি আবার উল্লেখ করতে চাই, এই ফাঁড়ির চেকপোস্টে মাত্র ১১ জন লোক ছিল এবং যে সব শরণার্থী আসছে তাদের জন্য ওই চেকপোস্ট খোলা রাখা হয়েছিল। সেখান থেকে ৫০০ গজ দূরে ঢালুতে আমাদের বড় চেকপোস্ট ছিল। আক্রমণকারীরা ৫০০ গজ দূরত্বের কাছাকাছিও পৌঁছুতে পারে নি। ওই চেকপোস্টে যেখানে মাত্র ১১ জন লোক ছিল পাকিস্তানী সৈন্য তাদের ওপর আক্রমন চালায় এবং তাদের ছাড়িয়ে যায়। যেহেতু হামলাকারীদের সংখ্যা অনেক বেশী ছিল তাই চেকপোস্টের ১১ জনের পক্ষে তাদেরকে ঠেকানো সম্ভব ছিল না। আমি মনে করি, তারা সৈন্য কিংবা সীমান্ত রক্ষীবাহিনী যাই হত না কেন, মাত্র ১১ জন এত বেশী সংখ্যার হামলাকারীদের বাধা দিতে পারত না। তা সত্ত্বেও যে বীরত্বের সংগে তারা যুদ্ধ করেছে সেজন্য আমি তাদের প্রশংসা করি ও অভিনন্দন জানাই। তাদের পেছনে ঢালুতে অবস্থানরত সীমান্ত রক্ষীবাহিনীর কন্টিজেন্ট হামলাকারীদের ৫০০ গজের মধ্যেও আসতে দেয়নি এবং পাকিস্তানী সৈন্যদের ভারতীয় সীমান্তের বাইরে তাড়িয়ে দিয়েছে। 
          
গ্রাউন্ড রুলস-এর প্রশ্নে- আজ যে পরিস্থিতি, এমতাবস্থায় যদি আমাদের ওপর আক্রমণ হয় এবং কোথাও আমাদের সৈন্য পাঠানো জরুরি মনে করা হয় তবে সেখানে কোন পদ্ধতিগত বাধা হবে না। পরিস্থিতি যে রূপই নিক না কেন আমাদের তা এভাবেই মুকাবিলা করতে হবে। ভারতের এক এক ইঞ্চি জমির প্রতি আমাদের বাজপেয়ী মহাশয়ের যদি ভালবাসা থাকে তবে আমি এ কথা পরিষ্কারভাবে বলে দিতে চাই যে, আমরাও নিজেদের দেশের প্রত্যেকটি ইঞ্চি জমির প্রতি ভালবাসা তাঁর চেয়ে কম নয়, ….হৈ-চৈ…   
           
শ্রী প. ভেনকোটাসুখভাই ( নান্দায়াল ) :  সরকার কী এইটা বুঝতে পারছে যে, পাকিস্তান সম্পূর্ণ বাংলাদেশ দখল করে বিশ্বের মতামত ভ্রান্ত করতে সীমান্তে সংঘর্ষ ও নতুন রণকৌশল গ্রহণ করেছে বা, এটি কী আমাদের আন্তর্জাতিক সীমানা লঙ্ঘণের বড় প্রচেষ্ঠা? যদি তাই হয়, তবে সরকার এই তথ্য অবগত যে, পাকিস্তান সরকার বাংলাদেশ ও আমাদের দেশের ৬২০ মাইলের সিমান্তে সৈন্য ভীর করে তালগোল পাকাচ্ছে। সরকার কী এই বিষয়টি গুরুত্বের সাথে বিবেচনা করবে এবং আমাদের সৈন্যদের আসাম, মেঘালয় ও ত্রিপুরার সীমান্তে সড়াবে? 
      
শ্রী ক. চ. পনতঃ পাকিস্তানী সৈন্য বর্ডারে বিশৃখলা তৈরী করছে তা আমি স্পষ্ট বলতে পারছি না। প্রতিরক্ষা মন্ত্রী এই ব্যাপারে আমার চেয়ে ভাল তথ্য  দিতে পারবে। কিন্তু সাধারণভাবে বলতে গেলে, বাংলাদেশের অব্যন্তরে মুক্তিবাহিনীর আক্রমণের জন্য পাকিস্তানী আর্মি তার সৈন্যদের ক্ষুদ্র দলে ভিন্ন ভিন্ন স্থানে পাঠানো সহজ হবে। তারা যখনই কোথাও। তাই ক্ষুদ্র ক্ষুদ্র দলে সমস্ত বর্ডারে ছড়ানো খুবই কঠিন হবে, এটিই সাধারণ অবস্থা। এই সুনির্দিষ্ঠ প্রশ্নের জবাব আমি দিতে পারব না

১৬:৪৯ ঘটিকা


সিদ্ধান্ত: বাংলাদেশকে স্বীকৃতিদান

শ্রী সমর গুহ (কোন্টাই): আমি মাননীয় স্পিকারের অনুমতি নিয়ে আমার প্রস্তাব পেশ করছি। 

১৬:৪৯ 
এই মহান সংসদ সিদ্ধান্তে উপনীত হয়েছেন যে আমাদের পবিত্র সংবিধানের মূলনীতি স্বাধীনতা, গণতন্ত্র এবং সমাজতন্ত্র সমুন্নত রাখতে, বাংলাদেশে পাকিস্তান সেনাবাহনী পরিচালিত গণহত্যার সমাপ্তি টানতে; লক্ষ লক্ষ গৃহহারা উদ্বাস্তুকে নিজের দেশে ফিরিয়ে দিতে এবং উপমহাদেশে শান্তি, উন্নতি এবং প্রগতির একটি নবযুগের সূচনা করতে ভারতীয় সরকারের উচিত অবিলম্বে বাংলাদেশকে স্বীকৃতি দেয়া এবং তাদের জাতীয় মুক্তি অর্জনের লক্ষে প্রাথমিক সবধরণের সহায়তা করা। 

১৭:০০ ঘটিকা
এই মহান সংসদে এমন একটি ঐতিহাসিক প্রস্তাব উত্থাপন করতে পেরে আমি নিজেকে সৌভাগ্যবান মনে করছি। কাকতলীয়ভাবে ঠিক এই সময়েই লেবার পার্টির নেতা বৃটিশ পার্লামেন্টে বাংলাদেশকে স্বীকৃতিদান করার প্রস্তাব তুলে ধরেছেন এবং ১২২ জন সাংসদ ইতিমধ্যে ঐ প্রস্তাব সমর্থন করেছেন। প্রয়াত মার্কিন রাষ্ট্রপতি জন.এফ.কেনেডির ছোট ভাই সিনেটর টেড কেনেডিও যুক্তরাষ্ট্রের সিনেটে একই দাবী জানিয়ে একটি প্রস্তাব পেশ করেছেন। 

আমাদের স্মরণ রাখতে হবে যে বাংলাদেশের বিপ্লবের প্রেক্ষাপট ইতিহাসের কোন দূর্ঘটনা নয়, বরং পাকিস্তানের অভ্যন্তরীণ দ্বন্ধের একটি যৌক্তিক পরিসমাপ্তি। ১৯৩৩ সালে কেমব্রিজ বিশ্ববিদ্যালয়ের এক তরুণ ছাত্র রহমতুল্লাহ রক্ষণশীল আদর্শে অনুপ্রাণিত হয়ে পাকিস্তান গঠনের ধারণা প্রস্তাব করেন। এই প্রস্তাব যখন তৎকালীন বৃটিশ অফিসার জনাব জাফরুল্লাহর কাছে তুলে ধরা হয়, তিনি একে অবাস্তব একটি রাজনৈতিক কল্পনা বলে উড়িয়ে দেন। এই রাজনৈতিক কল্পনা ১৯৪৭ সালের ১৪ই অগাস্ট মধ্যরাতে বাস্তবায়িত হয় এবং তখন থেকেই পাকিস্তানের অভ্যন্তরীণ দ্বন্ধের সূচনা। 

তখন আমি ঢাকায় ছিলাম। ১৯৪৭ সালে আমি ঢাকা ছেড়ে কলকাতায় চলে আসি। 

আমি আশা করি আপনি আমাকে কিছু কথা বলার সুযোগ দেবেন। যুগবাণী নামে কলকাতা থেকে প্রকাশিত একটি দৈনিকে আমি ২০ এর অধিক প্রবন্ধ লিখেছি। প্রবন্ধগুলোতে আমার মূল বক্তব্য ছিল যে পূর্ব বাংলার স্বাধীনতা অবধারিত এবং এই স্বাধীনতা শুধু সংখ্যালঘুদের সমস্যার সমাধান করবেনা বরং পাকিস্তান-ভারতের মধ্যে যত সমস্যা আছে সেগুলোর সমাধানেরও চাবিকাঠি হয়ে উঠবে। সেসময় আমার অনেক সম্মানিত সহকর্মী আমার লেখা নিয়ে হাসি মষ্করা করেছিলেন। কিন্তু তারপরেও আমি পূর্ব বাংলা নিয়ে লেখালেখি চালিয়ে গিয়েছি এবং একটার পর একটা বই লিখে গিয়েছি। ১৯৬৪ সালে ঢাকা গণহত্যার পর অনেকে এটিকে সাম্প্রদায়িক হামলা বলে উল্লেখ করেছিলেন। সেই সময় আমি শাস্ত্রিজীর সাথে দেখা করি। তখন আমি সাংসদ ছিলামনা। তিনি আমাকে অল্প কয়েকদিনের মধ্যে আমার বক্তব্য লিখিত আকারে তাঁকে দিতে বলেন। আমার বক্তব্য নিয়ে আমি একটি বই লিখে ফেলি এবং সেই বইটি শাস্ত্রিজীকে উপহার দেই। সংখ্যালঘু সমস্যার সমাধান হিসাবে আমার প্রস্তাবের প্রথম দফা ছিল, "পূর্ব বাংলার স্বাধীনতা সংগ্রামে সব রকমের সহযোগিতা করতে হবে। " 

তারপরে ১৯৬৫ সালে পাক-ভারত যুদ্ধের পর "ইন্ডিপেন্ডেন্ট ইস্ট বেঙ্গল" নামে আমি আরেকটি বই লেখি। বইটি পূর্ব বাংলার ছাত্রদের মধ্যে ব্যাপক জনপ্রিয়তা পায় এবং পাকিস্তান সরকার বইটিকে নিষিদ্ধ ঘোষণা করে। ৬৫ এর যুদ্ধের পর পূর্ব বাংলার মানুষের রাজনৈতিক চেতনায় ব্যাপক পরিবর্তন ঘটে। ১৯৬৭ সালে আওয়ামী লীগ ছয় দফা দাবী পেশ করার পর আমি আরেকটি বই লিখি, বইটি প্রকাশের সময় আমার বন্ধুরা নিজ নামের পরিবর্তে ছদ্মনাম ব্যাবহার করার পরামর্শ দেন এবং আমি তাদের কথা মেনে নেই। আমার এত কথা বলার উদ্দেশ্য হচ্ছে বাংলাদেশের বর্তমান প্রেক্ষাপট যে কোন রাজনৈতিক দূর্ঘটনা নয় সেটি তুলে ধরা। এটি অবধারিত ছিল। এই বিস্ফোরণ পাকিস্তানের অভ্যন্তরীণ দ্বন্দ্বের অনিবার্য পরিণতি। এই কারণে আমি আপনার দৃষ্টি আকর্ষণ করে বলতে চাই যে বাংলাদেশী শরণার্থী সমস্যা যদিও এই বিপ্লবের সাথে সম্পর্কযুক্ত, কিন্তু এটি মূল আলোচ্য বিষয় নয়। বাংলাদেশের স্বাধীনতা জটিল একটি সমস্যার সমাধান। বাংলাদেশে যা ঘটছে সেটি ঐতিহাসিক একটি বিপ্লব এবং এর ভেতর লুকিয়ে থাকা অমিত সম্ভাবনা সমগ্র উপমহাদেশের রাজনৈতিক সমীকরণ বদলে দেবার ক্ষমতা রাখে। 

মাননীয় স্পীকার, স্বাধীন বাংলাদেশ বাস্তবায়িত হলে সেটি উপমহাদেশের রাজনীতিতে গুণগত পরিবর্তন নিয়ে আসবে। আপনি যদি বাংলাদেশের সমস্যার মূলে যান, তাহলে আপনি তার স্বাধীনতার বৈপ্লবিক গুরুত্ব এবং এই লাখো শহীদের আত্নদান ভারত এবং সমগ্র মানবতাকে কি দিয়েছে সেটা অনুধাবন করতে পারবেন। সেই কারণে আমি জানতে চাই যে, এই বিপ্লবের অফুরন্ত সম্ভাবনার ব্যাপারে আমাদের সরকার অবহিত আছেন কিনা। 

কিছুদিন আগে মাননীয়া প্রধাণমন্ত্রী রাজ্যসভায় উল্লেখ করেছেন, " বাংলাদেশের স্বাধীনতা অর্জনের জন্য আমাদের নরকতুল্য অবস্থার ভেতর দিয়ে যেতে হবে। যদি আমাদের সরকার বাংলাদেশকে স্বীকৃতি দেয়ার সাহস দেখায়, তবে ভারতীয় জনগণ খুশি মনেই নরকের ভেতর দিয়ে যাবে এবং সব ধরণের ভোগান্তি সহ্য করবে। আমি নিশ্চিত যে সরকার এই ইতিবাচক পদক্ষেপটি নিলে সমগ্র ভারতবাসী সরকারের পেছনে ঐক্যবদ্ধভাবে দাঁড়াবে এবং সব কষ্ট হাসি মুখে সহ্য করে নেবে। 

যুদ্ধ শুরু হবার আড়াই মাস হয়ে গেল, সরকারের আচরণ কি? জনমনে সন্দেহ দেখা দিয়েছে যে উদ্ভূত পরিস্থিতিতে সরকার নানা রকমের টাল-বাহানা করছে। আমাদের সরকার, প্রধানমন্ত্রী এবং অন্যান্য মন্ত্রীরা একাধিকবার বলেছেন যে বাংলাদেশকে স্বীকৃতিদানের বিষয়টি সরকার সক্রিয়ভাবে বিবেচনা করছে। তাদের বক্তব্য থেকে এটি প্রতীয়মান হয় যে সার্বভৌম বাংলাদেশের যৌক্তিকতা সরকারও অস্বীকার করতে পারছেনা। তবে কখন এই স্বীকৃতি দেয়ার যৌক্তিক ও উপযুক্ত সময়, এই ব্যাপারে তারা দ্বিধাগ্রস্হ। 

কিছুদিন পূর্বে প্রধানমন্ত্রী বলেছিলেন যে স্বীকৃতি দেয়া হবে। এবং সঠিক সময়ে স্বীকৃতি দান করার সিদ্ধান্ত নেয়া হবে। তাদের কাছে প্রশ্ন হচ্ছে পরিস্থিতি কতটুকু জটিল হলে স্বীকৃতি দান করার সঠিক সময় আসবে? এই ব্যাপারে সরকার কঠোর রকমের নীরবতা পালন করছে। এমনকি কি পরিস্থিতি, বা কি কি বিষয় সমূহের উপর ভিত্তি করে তারা স্বীকৃতি দেবার সঠিক সময় নির্ধারণ করবে সে ব্যাপারে সংসদকেও কিছু জানাচ্ছেনা। 

কিন্তু জনগণ কি চায়? বেশীরভাগ রাজ্য সরকার সর্বসম্মতভাবে বাংলাদেশকে অবিলম্বে স্বীকৃতি দেবার প্রস্তাব করেছে। কোন কোন মন্ত্রী এবং কংগ্রেসের গুরুত্বপূর্ণ নেতারা প্রকাশ্যে বলেছেন যে বাংলাদেশকে অবিলম্বে স্বীকৃতি দেয়া উচিত। মুসলিম লীগ বাদে সংসদের প্রতিটি বিরোধীদল একমত যে এখনই স্বীকৃতি দেবার উপযুক্ত সময়। মিঃ চাগলা, মিঃ সেটালভাডের মত আন্তর্জাতিক খ্যাতি সম্পন্ন আইনজ্ঞেরা একবাক্যে বলেছেন যে সরকারের উচিত এখনই বাংলাদেশকে স্বীকৃতি দেয়া। অসংখ্য জনসভায় ভারতীয় জনগণ একই দাবী তুলেছে। কিছুদিন আগে যখন সেন্ট্রাল হলে লোক সভা এবং রাজ্যসভার সদস্যদের সামনে বাংলাদেশী সংসদীয় দল নিজেদের বক্তব তুলে ধরে স্বীকৃতি চান, তখন দুই সভার সদস্যরাই একযোগে বজ্র কন্ঠে তাদের সমর্থন জানান। এসব ঘটনা থেকে কি প্রতীয়মান হয়? এখান থেকে বোঝা যায় যে প্রায় পুরো দেশ বাংলাদেশকে স্বীকৃতি দিতে প্রস্তুত। কিন্তু হয় সরকার জনগণ থেকে বিচ্ছিন্ন, অথবা সরকার জনগণ থেকে বিচ্ছিন্ন। সরকার মনে করে সঠিক সময় নির্ধারন করার মত প্রাজ্ঞতা শুধু তাদেরই আছে, কিন্তু জনগণ মনে করে সময় ইতিমধ্যে পার হয়ে গিয়েছে এবং আর দেরী করা সরকারের উচিত হচ্ছেনা। 

সরকার সঠিক সময়ের জন্য অপেক্ষা করতে চায়। স্বাভাবিক ভাবেই এর মানে দাড়ায় যে সরকার পাকিস্তানকেও সময় দিতে চায়। পাকিস্তান সরকারের কল্পনার চেয়ে অনেক বেশী চতুর ও চক্রান্তকারী। তারা কতটুকু নীচে নামতে পারে সেটা চিন্তাও করা যায়না। সরকারের সময়ক্ষেপণের সুযোগে তারা সামরিক শক্তি বৃদ্ধি করবে এবং বিপ্লব গুড়িয়ে দিয়ে বাংলাদেশে নিজেদের পুতুল সরকার প্রতিষ্ঠা করবে। সাম্প্রদায়িক সংঘাত সৃষ্টি করে হিন্দুদের দেশ ছাড়া করবে, যার ফলে ভারতেও সাম্প্রদায়িক সম্প্রিতী বিনষ্ট হবে এবং আন্তর্জাতিক সমস্যা দেখা দেবে। সরকার সময় চায়। তারা কি মনে করে যে এই লক্ষ লক্ষ উদ্বাস্তু এক ধরনের জড়বস্তু? তারাও মানুষ, তাদেরও রাগ, উদ্বেগ ও অন্যান্য অনুভূতি আছে। নয়াদিল্লী থেকে চাপিয়ে দেয়া নির্দেশের মাধ্যমে তাদের সবসময় নিয়ন্ত্রণ করা যাবেনা। ইতিমধ্যেই অনেক ধরণের সামাজিক, অর্থনৈতিক এবং রাজনৈতিক সমস্যার সৃষ্টি হয়েছে। আইন-শৃঙ্খলা পরিস্থিতি ভেঙে পড়েছে। অনেক জায়গায় এলাকাবাসী এবং শরণার্থীদের মধ্যে উত্তেজনা দেখা দিচ্ছে। এধরণের ঘটনা ঘটতেই থাকবে এবং আমাদের জন্য একটা বিশাল সমস্যার সৃষ্টি করবে। সুতরাং এই সময়ক্ষেপণ পাকিস্তানের নয়, আমাদের জন্য ক্ষতির কারণ হবে। এই সময়ক্ষেপণ পাকিস্তানকে আরো ষড়যন্ত্র করার এবং আমাদের জন্য আরো সমস্যা সৃষ্টি করার সুযোগ করে দেবে। 

পদক্ষেপ নেবার কথা আর কি বলব, গণহত্যা থেকে শুরু করে সাম্প্রদায়িক সংঘাত, পাকিস্তানের নেয়া বিভিন্ন রাজনৈতিক পদক্ষেপের উপযুক্ত প্রতিক্রিয়া পর্যন্ত আমাদের সরকার দেখায়নি। আমি বলতে চাই যে পাকিস্তান বাংলাদেশের স্বাধীনতা সংগ্রাম বিনষ্ট করার চক্রান্তে লিপ্ত হয়েছে এবং কিছু করা দূরে থাক, আপনারা এ ব্যাপারে কোন প্রতিক্রিয়া পর্যন্ত দেখাতে চান নি। 

সরকার শুধু মাত্র একটা পদক্ষেপ নিয়েছে। বিশ্ব বিবেক জাগ্রত করার লক্ষে শ্রী শরণ সিং এবং আরো কয়েকজন মন্ত্রীকে বিভিন্ন দেশে পাঠিয়েছে। নিজেরা বাংলাদেশকে স্বীকৃতি দিয়ে তারপর বিভিন্ন দেশে দূত পাঠিয়ে বাংলাদেশকে স্বীকৃতি দেবার জন্য জনমত গড়ে তোলাটাই কি সঠিক পদক্ষেপ হত না? সেটা বিশ্বের অনেক দেশকে নিজের নীতি নিয়ে দ্বিতীয়বার ভাবতে বাধ্য করত। আমাদের সরকার ভাল করেই জানে যে পাকিস্তান ধ্বংস হয়ে যাক, এটা বিশ্বের কোন পরাশক্তিই চায়না। তারা বিভিন্ন সমস্যা সৃষ্টি করে পাকিস্তান এবং ভারতের মধ্যে ভারসাম্য রক্ষা করতে চায়। যুক্তরাষ্ট্র কি চায়? আজকের সংবাদপত্রেও আছে যে তারা ভারতকেই সংযম প্রদর্শন করতে বলছে। পাকিস্তানের মত খুনি, কসাই একটি রাষ্ট্র, যারা বাংলাদেশে গণহত্যা চালাচ্ছে, মা-বোনদের অপহরণ করে নিয়ে নির্যাতন করছে- সেই পাকিস্তানের সাথে তারা ভারতকে এক পাল্লায় মাপতে চায়। 

যেহেতু আপনারা স্বীকৃতি দেননি, শ্রী শরণ সিং দেশে দেশে যেয়ে স্বীকৃতি চাইতে পারছেন না। তিনি শুধু উদ্বাস্তু সমস্যা তুলে ধরতে পারছেন, কিন্তু মূল সমস্যাটা বিশ্ব জনমতের কাছে উপযুক্তভাবে উপস্হাপন করা যাচ্ছেনা। আপনারা বাংলাদেশের মানুষের গণতান্ত্রিক অধিকারের ব্যাপারেও বিশ্বের কাছে কোন দাবী জানাতে পারছেন না। আপনারা শুধু বিশ্বের মনোযোগ আকর্ষন করার চেষ্টা চালিয়ে যাচ্ছেন, আর ইতিমধ্যে আমাদের দেশ উদ্বাস্তুদের বন্যায় ভেসে যাচ্ছে। 

আপনারা ভুল পথে অগ্রসর হচ্ছেন। বিশ্বের কাছে দৃঢ়তার মূল্য আছে। সময়ক্ষেপণ না করে আত্নবিশ্বাসের সাথে বাংলাদেশকে স্বীকৃতি দিয়ে দিলে অন্তত যুগোস্লাভিয়ার মত কিছু দেশ আমাদের অনুসরণ করে বাংলাদেশের সার্বভৌমত্বকে স্বীকার করে নিত। 

আরেকটি ভুল সিদ্ধান্ত নেয়া হয়েছে। শ্রী শরণ সিং শুধু বাংলদেশকে স্বীকৃতি দেবার বিরোধিতাই করেন নি, বরং এই ব্যাপারে কোন ইতিবাচক ভূমিকা নিতেই অসম্মত ছিলেন। এই ভদ্রলোক যখন সরকারী মুখপাত্র হিসাবে অন্য একটি দেশের রাষ্ট্র প্রধানের সাথে আলোচনা করবেন, তার নিজের চিন্তাধারা কি সেখানে প্রভাব ফেলবে না? আর তিনি কি নিয়ে কথা বলবেন? মুক্তিফৌজ আর আওয়ামী লীগ যেখানে বলছে যে দুনিয়ার কোন শক্তিই পাকিস্তান আর বাংলাদেশকে আবার একত্রিকরণ করতে পারবেনা, সেখানে কি তার পাকিস্তান রাষ্ট্র কাঠামোর মধ্যে আর কোন রাজনৈতিক সমাধান খোঁজার সুযোগ আছে? আমি কোন কঠিন ভাষা ব্যাবহার করতে চাইছিনা, কিন্তু সরকারী মুখপাত্ররা আযৌক্তিকভাবে পাকিস্তানের রাষ্ট্রকাঠামো বহাল রেখে সমস্যার রাজনৈতিক সমাধান খোঁজার চেষ্টা করছেন। 

আমাদের মাননীয়া প্রধাণমন্ত্রী সেদিন সংসদে বলেছেন যে বাংলাদেশ রাষ্ট্রের মৃত্যু আমাদের সরকার মেনে নেবে না। কিন্তু আমি বলতে বাধ্য হচ্ছি যে তাঁর সরকার আন্তর্জাতিক রাজনীতির কূটচালের শিকার হয়ে বিভিন্ন রকম চাপের মুখে এই সংকটের রাজনৈতিক সমাধান খুঁজতে বাধ্য হচ্ছে। প্রধাণমন্ত্রী বাংলাদেশের মৃত্যু চান না, কিন্তু অন্তর্জাতিক রাজনীতির বলি হয়ে শ্রী শরণ সিং বাংলাদেশের মৃত্যু পরোয়ানায় সাক্ষর করতে বাধ্য হচ্ছেন। 

মুক্তিফৌজ ও আওয়ামী লীগ বার বার বলছে যে সমস্যার একমাত্র রাজনৈতিক সমাধান বাংলাদেশ থেকে অবিলম্বে পাকিস্তানী সেনা প্রত্যাহার করা এবং নির্বাচিত সরকারকে নিজের দেশে একটি সার্বভৌম সংসদ গঠন এবং সংবিধান প্রণয়ন করতে দেয়া। এটিই একমাত্র সমাধান, এর কোন বিকল্প নেই। পাকিস্তান রাষ্ট্র কাঠামো বহাল রেখে কোন সমাধান হতে পারেনা। ব্যাক্তিগত অভিজ্ঞতা থেকে আমি আপনাকে সাবধান করে দিতে চাই। আমি অনেক মুক্তিযোদ্ধার সাথে কথা বলেছি। আপনাকে মনে রাখতে হবে, এই মুক্তিযোদ্ধারা আওয়ামী লীগ বা আন্য কোন রাজনৈতিক দলের সদস্য নয়। তারা ইস্ট বেঙ্গল রেজিমেন্ট, সাবেক পূর্ব পাকিস্তান রাইফেলস, আনসার এবং পুলিশ থেকে নিযুক্ত। আপনাকে আরো মনে রাখতে হবে যে ইস্ট বেঙ্গল রেজিমেন্টের ৫০% সদস্যকে ২৫ মার্চের রাতে নির্মমভাবে হত্যা করা হয়েছিল। আপনারা কেউই সীমান্ত এলাকায় জাননি এবং মুক্তিযোদ্ধাদের মনে পাকিবাহিনীর প্রতি জমে থাকা ঘৃণা অনুভব করতে পারেন নি। বাংলাদেশী কিছু অফিসার, যারা যুদ্ধে বাবা-মা-নিকটজন হারিয়েছেন, বলছেন যে সরকার যদি পাকিস্তানের রাষ্ট্রকাঠামোর মধ্যে থেকে কোন সমঝোতা করে, তবে সেই সরকারকে উৎখাত করা হবে। পাকিস্তান রাষ্ট্র কাঠমোর মধ্যে থেকে কোন সমাধান মুক্তিফৌজ ও জনগণ মেনে নেবে না। পাকিস্তান এখন মৃত, বাংলাদেশই তাদের দেশ। স্বাধীন বাংলাদেশ এখন বাস্তবতা। 

আজ আমরা দেখতে পাচ্ছি যে শুরুতে বাংলাদেশের ব্যাপারে উৎসাহী থাকলেও এখন কোন বিচিত্র একটা কারণে আমাদের সরকার দ্বিধাগ্রস্ত এবং বিভ্রান্ত। আমাদের সরকারের অবস্হা এভাবে ব্যাখ্যা করা যায়- দ্বিধাগ্রস্ত থেকে বিভ্রান্ত, বিভ্রান্ত থেকে কৌশলী, কৌশলী থেকে হতবুদ্ধি এবং পরিশেষে কোন রকমে পলায়নের চেষ্টা। আমার মনে হয় শুধুমাত্র দেশবাসী এবং বাংলাদেশের জনগণকে শান্ত রাখার জন্য তারা মুখে কিছু সাহসী এবং ইতিবাচক কথা বলছেন। 

এই অবস্থা অত্যন্ত দুঃখজনক। আমি কিছু বলার ভাষা পাচ্ছিনা। হয়তো তারা কোন বিশেষ জায়গা থেকে সবুজ সঙ্কেত পাচ্ছেন না, যদিও তারা দাবী করেন যে তাদের সব নীতি সম্পূর্নরুপে স্বাধীন। 

এর মধ্যে আরো বিপজ্জনক ঘটনা ঘটছে, আমি জানিনা সংসদে এই ব্যাপারটা তুলে ধরব কিনা। মানুষের মধ্যে নানা রকমের আলোচনা হচ্ছে, বিভিন্ন রকম গুজব ছড়াচ্ছে। 

আমি সরকারকে স্মরণ করিয়ে দিতে চাই যে ১৯৫০ সালে আমিই প্রথম ব্যাক্তি যে ঢাকা থেকে পালিয়ে সোজা এখানে এসে পন্ডিতজীর সাথে দেখা করি.....

স্পীকার  মহোদয় : শ্রী সমর গুহ, আপনি অনেক সত্য কথা তুলে ধরছেন। । কিন্তু আপনার একটু সতর্ক হওয়া উচিত। 

শ্রী সমর গুহ:  সেজন্যই আমি সব খুলাখুলি বলছিনা। আমি বলছি যে বাজারে নানা রকমের গুজব ছড়াচ্ছে, সরকারের উচিত পরিষ্কার করে কথা বলা। 

শ্রী এস.এম.ব্যানার্জী (কানপুর): মাননীয় স্পিকার, আমি কি একটা কথা বলতে পারি? আমি শ্রী সমর গুহের বক্তব্যের মর্ম উপলব্ধি করতে পারছি। তিনি আবেগের বশবর্তী হয়ে অনেক কথা বলেছেন। আমার মতে তাঁর সব কথা সংবাদপত্রে যাওয়া উচিত না, বিশেষ করে সেনাপ্রধাণ সম্পর্কে তাঁর বক্তব্য। 

শ্রী ইন্দ্রজিত  গুপ্ত( আলীপুর): আমি আরেকটু বড়িয়ে বলতে চাই যে এই বক্তব্যের কোন রেকর্ডই থাকা উচিত না। এগুলোর কিছুই আমার জানা ছিলনা। 

শ্রী সমর গুহ: এগুলো কারোই জানা ছিলনা। 

শ্রী ইন্দ্রজিত  গুপ্ত: এগুলো আসলেই ঐতিহাসিক সত্য কিনা সেটাই আমার জানা নেই। 

শ্রী সমর গুহ: কোন প্রটোকলের অপেক্ষা না করে লিয়াকত আলীকে করাচী থেকে দিল্লীতে উড়িয়ে আনা হয়েছিল। আমার এটা জানা আছে। 

শ্রী এস.এম.ব্যানার্জী (কানপুর): ১৯৫০ সালে পন্ডিতজী পাকিস্তানের সাথে সুসম্পর্কে বিশ্বাসী ছিলেন। সারা পৃথিবীরই এটা জানা আছে। এই বক্তব্য রেকর্ডে থাকা উচিত না। 

স্পীকার মহোদয় :  শ্রী সমর গুহ, আমরা এই ব্যাপারে একমত যে আমরা বাংলাদেশকে সমর্থন করি এবং এর কোন ক্ষতি চাইনা। কিন্তু আমি যদি এই বক্তব্য রেকর্ডে রাখি, আমি জানিনা এটি কিভাবে ব্যাবহৃত হবে। আমার মনে হয় আমি এটি রেকর্ড থেকে মুছে ফেললে আপনি আপত্তি করবেন না। 

শ্রী সমর গুহ: আমি চাইনা আমার অভিজ্ঞতালব্ধ জ্ঞান অন্য সবার মতের উর্ধে থাকুক। সংসদ যদি মনে করে এটি রেকর্ডে থাকা উচিত না, তবে তাতে আমার আপত্তি নেই। আমি শুধু বলব, আমাদের নেতৃবৃন্দের ব্যাখ্যা দেয়া উচিত যে কেন তারা কোন ব্যাবস্হা নিচ্ছেন না। কি পরিস্থিতি, বা কি কি বিষয় সমূহের উপর ভিত্তি করে তারা স্বীকৃতি দেবার সঠিক সময় নির্ধারণ করবেন, সেটা পরিষ্কার করে সংসদকে জানানো উচিত। 

আমার মনে হয় সরকার কিছুটা দ্বিধাগ্রস্ত কারণ তারা মনে করছে যে বাংলাদেশকে স্বীকৃতি দিলে সেটা পাকিস্তানের সাথে সশস্ত্র যুদ্ধের কারণ হবে। কিন্তু পৃথিবীতে অনেক দেশই এরকম পরিস্থিতিতে প্রতিবেশী দেশকে স্বীকৃতি দিয়েছে, কিন্তু তার কারণে তাদের যুদ্ধের মুখোমুখি হতে হয়নি। যদি তাও হয়, ভারত-পাকিস্তানের মধ্যে যুদ্ধ শুরু হয়, এর মুখোমুখি হওয়া ছাড়া অন্য কোন সম্মানজনক রাস্তা আছে কিনা সেটি আমার জানা নেই। পাকিস্তান ইতিমধ্যে পশ্চিম পাকিস্তান থেকে ২১/২ ডিভিশন সৈন্য বাংলাদেশে নিয়ে এসেছে। ফলে এই অঞ্চলের সামরিক ভারসাম্য বিনষ্ট হয়েছে। আপনারা জানেন যে পাকিস্তানের উপর অর্থনৈতিক চাপ বাড়ছে, বিশ্বশক্তিরাও তাদের উপর কূটনীতিক চাপ বৃদ্ধি করছে। এসময় তাদের সাথে একটি সামগ্রিক যুদ্ধ বাধার সম্ভাবনা খুবই কম। আর যুদ্ধ লাগলেও সেটা ভারতের তুলনায় পাকিস্তানের জন্য অনেক বেশী ক্ষতির কারণ হবে। 

আরেকটি আশঙ্কার কথা বলতে হচ্ছে। দেশে এমন একটি প্রপাগান্ডা ছড়ানো হচ্ছে যে অর্থনৈতিক চাপ সহ্য করতে না পেরে পাকিস্তান ভেতর থেকে নিজেই ধ্বংস হয়ে যাবে। এই ধারণা সম্পূর্ণ ভুল। 

শ্রী এস.এম.ব্যানার্জী : যতক্ষণ পর্যন্ত যুক্তরাষ্ট্র তাদের সাহায্য করছে, ততক্ষণ পর্যন্ত এটা হবে না। 

শ্রী সমর গুহ: শুধু যুক্তরাষ্ট্র না, যুক্তরাজ্য সহ আরো দেশ আছে, যারা মনে করে পাকিস্তানের বর্তমান অবস্থায়ই থাকা উচিত। তারা পাকিস্তানের অর্থনীতিকে ভেঙে পড়তে দেবেনা। 

সরকারের আরেকটি আশঙ্কা আছে, বাংলাদেশকে স্বীকৃতি দেবার কারণে কোন যু্দ্ধ লাগলে চীনও তাতে জড়িয়ে পড়তে পারে। আমি বলতে চাই যে সরকার খুব বড় ভুল করছে। সরকার পৃথিবীর ছোট-বড় প্রায় সব দেশে দূত পাঠিয়েছে, আমি জানিনা তারা বাংলাদেশের ব্যাপারে কেন চীনের সাথে আলোচনা করছেনা। চীনের সাথে একটি নীতিগত অস্ত্র আমাদের সাথে আছে, কারণ গত ২৫ বছর ধরে চীন একটি প্রপাগান্ডা ছড়ানোর চেষ্টা করছে যে তারা বিশ্বের সব মুক্তিকামী মানুষের প্রতিই তাদের সমর্থন আছে। তাদের এই বক্তব্যের সুযোগ নিয়ে সরকারের উচিত বাংলাদেশ বিষয়ে তাদের সাথে আলোচনার চেষ্টা করা। আরেকটা ব্যাপার লক্ষ করা যায় যে চীন সরাসরি বাংলাদেশের ব্যাপারে পাকিস্তানের পক্ষ নিয়ে একটি কথাও বলেনি। পাকিস্তানের সমর্থনে তারা কিছু কথা বলেছে, কিন্তু বাংলাদেশ বিষয়ে তারা মুখ বন্ধ রেখেছে। 

শ্রী এম.রাম গোপাল রেড্ডি (নিজামাবাদ) : তারা বলেছে যে তারা পাকিস্তানের আখন্ডতা রক্ষা করতে চায়। 

শ্রী সমর গুহ: এ ব্যাপারে তাদের কোন সরকারী বক্তব্য অন্তত আমার চোখে পড়েনি। যখন পাকিস্তানের সেনাপ্রধান এবং প্রতিরক্ষামন্ত্রী চৌ এন লাইয়ের সাথে সাক্ষাত করতে চীনে গিয়েছিলেন, তখন চীনের তরফ থেকে বলা হয়েছিল যে চীন কাশ্মীর ইস্যুতে পাকিস্তানের সাথে থাকবে। কিন্তু বাংলাদেশের ব্যাপারে তারা একটি কথাও বলেনি। 

শ্রী পি.কে.দেও (কালাহাঁড়ি ): তারা পাকিস্তানকে গান বোট দিয়েছে। 

শ্রী সমর গুহ:  সেটা তারা করবে। আমেরিকা থেকে শুরু করে রাশিয়া, সবাই এটা করছে। রাশিয়া পর্যন্ত চট্টগ্রামে একটি কারখানা স্হাপনের জন্য তাদের ইলেকট্রনিক্স যন্ত্রপাতি দিয়েছে। আর পাকিস্তান বাংলাদেশে যেসব গানবোট ব্যাবহার করছে, সেগুলো আমেরিকা, ফ্রান্স ও অন্যান্য আরো দেশ থেকেও এসেছে, শুধু চীন থেকে নয়। চীনের ২য় বিশ্বযুদ্ধ পরবর্তী রাজনীতির ব্যাপারে আমি সংসদের দৃষ্টি আকর্ষণ করতে চাই। ১৯৫০ সালের পর আমেরিকা চীনের প্রধান সাম্রাজ্যবাদী শত্রু ছিল। কিন্তু এখন চীন আমেরিকার মাধ্যমে জাতিসংঘের সদস্য হতে চাইছে। 

শ্রী এস.এম.ব্যানার্জী : পিং পং কূটনীতি। 

শ্রী সমর গুহ: স্পীকার মহোদয়, কূটনীতির দিক দিয়ে চীন অত্যন্ত অভিজ্ঞ এবং রক্ষণশীল। তারা খুব সহজে তাদের নীতি পরিবর্তন করেনা। যুক্তরাষ্ট্রের সাথে তাদের এই নীতির পরিবর্তন আন্তর্জাতিক রাজনীতিতে খুবই গুরত্বপূর্ণ। অর্থনৈতিক সুবিধা লাভের জন্য তারা এখন যুক্তরাষ্ট্রের নৈকট্য লাভ করতে চাইছে। কিন্তু তারা আবার ভিয়েতনাম, লাওস, কম্বোডিয়াতেও সরাসরিভাবে যুক্ত। এসব দেশকে তারা সাহায্যও করছে। সুতরাং তারা পাকিস্তানকেও সাহায্য করবে, কিন্তু নিজেদের স্বার্থ বাদ দিয়ে নয়। নিজেদের জাতীয় স্বার্থ বাদ দিয়ে, যুক্তরাষ্ট্রের সাথে নতুন পাওয়া বন্ধুত্ব ভুলে গিয়ে শুধু পাকিস্তানকে সাহায্য করার জন্য তারা পূর্ব বাংলার যুদ্ধে নিজেদের জড়াবে, এটি খুবই ভুল ধারণা। কূটনৈতিক কারণে হলেও আমাদের উচিত চীনের সাথে আলোচনার চেষ্টা করা। 

বাংলাদেশকে এই মুহূর্তে স্বীকৃতি দেয়া উচিত। শুধুমাত্র এই একটা উপায়েই তাদের সাহায্য করা যায়। তাদের অস্ত্রের দরকার নেই, কিন্তু তারা এই সাহায্যটা চায়, স্বীকৃতি চায়। আপনারা যদি সীমান্ত এলাকায় যান, তাহলে দেখবেন দেশের স্বাধীনতার জন্য হাজার-হাজার কলেজ-বিশ্ববিদ্যালয় ছাত্র মৃত্যুর মুখে ঝাঁপিয়ে পড়তে প্রস্তুত। মুক্তিবাহিনী বীরত্বের সাথে পাক বাহিনীর সাথে যুদ্ধ করছে। খুব অল্প পরিমাণ রসদ সম্বল করে তারা একটি প্রশিক্ষিত বাহিনীর সাথে যুদ্ধ চালিয়ে যাচ্ছে। আমাদের স্বীকৃতি তাদের মনে নতুন আশা জাগাবে, মনোবল অনেক গুণে চাঙা করে তুলবে। মুক্তিবাহিনী পাক সেনাবাহিনীর মনোবল ভেঙে দিয়েছে। সংবাদপত্রে এসেছে যে তারা ঢাকাতে পর্যন্ত ঢুকে পড়েছে। তারা ঢাকা বিমানবন্দরে হামলা চালিয়েছে, একটি বিদ্যুৎকেন্দ্র উড়িয়ে দিয়েছে। 

আমাদের প্রধাণমন্ত্রী জনগণের সামনে নিজের একটি ভাবমূর্তি দাঁড় করিয়েছেন, অত্যন্ত শক্তিশালী, অকুতোভয় একটি ভাবমূর্তি। সর্বশক্তিমান ভাবমূর্তি। 

শ্রী অটল বিহারী বাজপেয়ি ( গোয়ালিয়র): এখন সেই ভাবমূর্তির কি অবস্হা? 

শ্রী সমর গুহ:  আমি তাঁকে ক্ষুব্ধ করতে চাইনা। বিরোধী দলে থেকে আমরা জনমত গড়ে তুলতে পারি, সরকারের উপর চাপ সৃষ্টি করতে পারি। কিন্তু শেষ পর্যন্ত সিদ্ধান্ত নেয়ার ক্ষমতা শুধু মাত্র মাননীয়া প্রধানমন্ত্রীরই আছে। আমি শুধু সরকারী দলের সাংসদদের বলতে চাই, আপনারা জনগন থেকে বিচ্ছিন্ন হয়ে পড়ছেন। দিনে দিনে প্রধাণমন্ত্রীর ভাবমূর্তি ভীরু এবং কাপুরষতায় বদলে যাচ্ছে। 
জনৈক  সাংসদ : শ্রী বাজপেয়ি উনাকে প্ররোচিত করেছেন। 

মাননীয়  স্পীকার : এই প্রস্তাবে কিছু সংশোধনী আছে। যারা সংশোধনী উত্থাপন করতে চান, তারা সেটা করতে পারেন। 

শ্রী এস.এম.ব্যানার্জী : আমি একটি সংশোধনী উত্থাপন করতে চাই। 

" প্রস্তাবে 'গণপ্রজাতন্ত্রী বাংলাদেশ সরকারকে অবিলম্বে স্বীকৃতি দেয়া হোক এবং স্বাধীনতা অর্জনের জন্য সব ধরণের সহায়তা করা হোক' 

এর পরিবর্তে  '  'গণপ্রজাতন্ত্রী বাংলাদেশ সরকারকে ৩০-০৬-১৯৭১ এর পূর্বে স্বীকৃতি দেয়া হোক এবং স্বাধীনতা অর্জনের জন্য সব ধরণের সহায়তা করা হোক' ব্যাবহার করা উচিত। 

শ্রী সমর গুহের প্রস্তাবে আবিলম্বে স্বীকৃতি দেয়া হোক, এই কথাটি বলা হয়েছে। অবিলম্বে বলতে আজকের দিনও বোঝা যেতে পারে, আবার তিন মাস পরের একটি দিনও বোঝা যেতে পারে। আমি একটি নির্দিষ্ট তারিখ ব্যাবহার করতে চাই, যাতে করে ১ জুলাই থেকে তারা সব ধরণের সাহায পেতে শুরু করে। আমি আশা করি আমার মাননীয় সহকর্মী সংশোধনীটি গ্রহণ করবেন, কারণ তিনি অবিলম্বে বাংলাদেশের স্বীকৃতি চান। 

শ্রী বিভূতি মিশ্র ( মোতিহারী): সিদ্ধান্তের শেষে এটি জুড়ে দেবার জন্য আমি প্রস্তাব করছি:
" এবং বাংলাদেশের জনগণের প্রতি আন্তরিক সহানুভূতি প্রকাশ করছে এবং এই কামনা করছে যে তারা যেন শীঘ্রই নিজেদের স্বাধীনতা সংগ্রামে সাফল্য লাভ করে। তাদের ত্যাগ ও নিষ্ঠার প্রতি শ্রদ্ধা জানাচ্ছে এবং আশা করছে যে বিশ্বরাষ্ট্রসমূহ তাদের পূর্ণ মর্যাদা দেবে। তারা সরকারকে অনুরোধ জানাচ্ছে যে বর্তামান পরিস্হিতি পর্যবেক্ষণ করে সে যেন প্রয়োজনীয় এবং উপযুক্ত পদক্ষেপ গ্রহণ করে। "

স্পীকার মহোদয়: এই সংশোধনীগুলো এখন সংসদের সামনে পেশ করা হল। 
শ্রী কৃষ্ন  হালদার ( অশুগ্রাম) : মাননীয় স্পীকার, আমি আমার মাতৃভাষা বাংলায় কিছু কথা বলতে চাই। এটি ভারতীয় সরকার এবং জনগণের জন্য অত্যন্ত লজ্জার ব্যাপার যে বাংলাদেশের স্বীকৃতির জন্য সরকারের পক্ষ থেকে কোন প্রস্তাব না আসায় বিরোধী দলের পক্ষ থেকে স্বীকৃতি প্রস্তাব উত্থাপন করতে হচ্ছে। স্বাধীনতা যুদ্ধ শুরু হবার পর থেকে বাংলাদেশে কি হচ্ছিল এটা সমগ্র বিশ্ববাসী জানে। বর্তমান বাংলাদেশে- যেটি আগে পূর্ব পাকিস্তান নামে পরচিত ছিল, পাকিস্তানের জনসখ্যার শতকরা ৬০ ভাগ মানুষ বাস করত এবং তারাই পাকিস্তানের সংখ্যাগরিষ্ঠ ছিল। এটিও সবাই জানেন যে সংখ্যাগুরু মানুষের ভাষা হওয়া সত্বেও নিজেদের মাতৃভাষার সরকারী স্বীকৃতি আদায়ের জন্য বাংলাদেশের মানুষকে আন্দোলন-সংগ্রামের ভেতর দিয়ে যেতে হয়েছিল। তারা চেয়েছিল তাদের ভাষার সরকারী স্বীকৃতি দেয়া হোক এবং অফিস-আদালতে বাংলা ভাষার ব্যাবহার চালু করা হোক। 
পূর্ব বাংলার পাট বিক্রি করে পাকিস্তানের সামরিক জান্তা কোটি কোটি ডলারের বৈদেশিক মুদ্রা নিয়ে আসছে। দীর্ঘদিন ধরে বাংলার মানুষ পাকিস্তানী শাসকগোষ্ঠী কতৃক অর্থনৈতিক শোষণের শিকার হয়ে আসছে। বাংলার মানুষ তাদের সাংবিধানিক এবং গণতান্ত্রিক অধিকার থেকে বঞ্চিত ছিল। ভাষা আন্দোলনের মাধ্যমে বাংলার মানুষ প্রথমবারের মত অর্থনৈতিক ও রাজনৈতিক শোষনের প্রতিবাদে ঐক্যবদ্ধ হয়, কিন্তু পাকিস্তানি শাসকগোষ্ঠী সেই আন্দোলন দমনের জন্য শক্তিপ্রয়োগের পথ বেছে নেয় এবং শহীদের রক্তের বিনিময়ে বাঙালীকে দাবী আদায় করে নিতে হয়। 

আইয়ুব খানের পতনের পর সামরিক শাসকেরা আবার বাংলার  মানুষকে  তাদের সাংবিধানিক এবং গণতান্ত্রিক অধিকার থেকে বঞ্চিত করার চেষ্টা চালায়। এমনকি তাদের সামান্যতম নাগরিক অধিকার পাওয়া থেকে বিরত রাখার চেষ্টা করা হয়; সুতরাং নিজেদের সাংবিধানিক অধিকার রক্ষায় বাঙালীকে আবার সামরিক শাসকদের বিরুদ্ধে আন্দোলনের পথ বেছে নিতে হয়। নির্বাচনে বিপুল বিজয়ের পর বাংলাদেশের মানুষ যখন নিজেদের হারানো অধিকার ফিরে পাওয়ার স্বপ্ন দেখছিল, ঠিক সেই সময় পাকিস্তানী শাসকগোষ্ঠী তাদের উপর সেনাবাহিনী লেলিয়ে দেয়। স্পীকার মহোদয়, এটাও সবাই জানেন যে সামরিক শাসকদের বিরুদ্ধে আন্দোলনে নেতৃত্ব দেবার কারণে বঙ্গবন্ধু শেখ মুজিবুর রহমানকে কাল্পনিক অভিযোগে গ্রেফতার করে কোন বিচার ছাড়াই আটকে রাখা হয়েছে। 
স্পীকার মহোদয়, পাকিস্তানি শাসকগোষ্ঠীর অত্যাচার থেকে মুক্তি পেতে বাঙালী অনেক রক্ত দিয়েছে। অনেক মানুষ ইতিমধ্যে শহীদ হয়েছেন। সমগ্র বিশ্ববাসী দেখছে যে অনেক ত্যাগ-তিতিক্ষার বিনিময়ে বাংলাদেশের জনগণ নিজেদের দাবী আদায় করে নিচ্ছে। তারা বিশ্ববাসিকে দেখিয়ে দিচ্ছে যে সামরিক আগ্রাসন সবসময় জয়ী হতে পারেনা। যে জাতী রক্তের বিনিময়ে হলেও নিজেদের অধিকার আদায়ে ঐক্যবদ্ধ, পৃথিবীর কোন শক্তিই তাদের হারাতে পারেনা। আইয়ুব খানের দমননীতির বিরুদ্ধে দাড়িয়ে নিজেদের অধিকার আদায়ে বাঙালীকে কত রক্ত দিতে হয়েছে সেটা সবাই জানে। 

ভোটের মাধ্যমে বাংলাদেশের জনগণ গণতন্ত্রের পক্ষে রায় দিয়েছে। নজিরবিহীন এই নির্বাচনে বঙ্গবন্ধু শেখ মুজিবুর রহমানের নেতৃত্বে আওয়ামী লীগ শুধু পূর্ব বাংলায়ই নয়, সমগ্র পাকিস্তানে সংখ্যাগরিষ্ঠতা অর্জন করে। ছয় দফার ভিত্তিতে আওয়ামী লীগ তাদের নির্বাচনী প্রচার চালায়। তারা পাকিস্তান থেকে আলাদা হতে চায়নি, তারা স্বায়ত্তশাসন চাইছিল। তারা দীর্ঘদিন ধরে চলে আসা অর্থনৈতিক বঞ্চনার অবসান চাইছিল। বাংলার মেহনতি মানুষের কষ্টের সম্পদ পশ্চিম পাকিস্তানে পাচার হয়ে যাচ্ছিল। নিজেদের কষ্টে অর্জিত সম্পদে পূর্ব বাংলার মানুষ নায্য হিস্যা পাচ্ছিল না। পশ্চিম পাকিস্তানী শাসকেরা পূর্ব বাংলাকে মূলত নিজেদের উপনিবেশ হিসাবে বিবেচনা করছিল। একারণেই বাংলার মানুষ এই অর্থনৈতিক শোষনের বিরুদ্ধে রুখে দাড়ায়। তাদের দাবী ছিল শুধুমাত্র পররাষ্ট্র এবং প্রতিরক্ষা ছাড়া বাকি সব ক্ষেত্রে পূর্ব বাংলাকে স্বায়ত্তশাসন  দিতে হবে। কিন্তু তাদের এই নায্য দাবী না মেনে তাদের বিরুদ্ধে যেভাবে আধুনিক অস্ত্র-শস্ত্রে সজ্জিত একটি সামরিক বাহিনী নামিয়ে গনহত্যা চালানো হচ্ছে, তার নজির ইতিহাসে বিরল। ইতিমধ্যে ৫ লক্ষ মানুষ শহীদ হয়েছে। মানব সভ্যতার সাথে এরকম বিশ্বাসঘাতকতার নজির সম্ভবত ভিয়েতনাম ছাড়া বিশ্বের আর কোথাও পাওয়া যাবেনা। 

স্পীকার মহোদয়, আমার দল সি.পি.এম বিশ্বাস করে সংসদীয় গণতন্ত্রের উপর হুমকি কখনো জনসাধারণ থেকে আসেনা, আসে সরকারী দলের তরফ থেকে। সরকারী দল যখন দেখে  সংসদীয় গণতন্ত্রে তাদের স্বার্থ সিদ্ধির হাতিয়ার হিসাবে ব্যাবহার করা যাচ্ছেনা, তারা সেটা ধ্বসংস করে দেয়ার চেষ্টা চালায়। বাংলাদেশের ক্ষেত্রে ঠিক এই ব্যাপারটা ঘটেছে। পাকিস্তানের শাসকগোষ্ঠী বুঝতে পেরেছে যে গণতান্ত্রিক ভাবে নির্বাচিত একটি সরকারের কাছে ক্ষমতা হস্তান্তর করলে তারা আর পূর্ব বাংলায় শোষণ চালিয়ে যেতে পারবেনা, একারণে তারা পাকিস্তানের সংসদীয় গণতন্ত্রকে জন্মের আগেই গলা টিপে মেরে ফেলতে চাইছে। 

আমাদের পার্লামেন্টে যে প্রস্তাবটা পাশ হয়েছে, সেটি মূলত সরকারের উপর বিরোধী দলের চাপের কারণ। সবগুলো বিরোধীদলের ঐক্যবদ্ধ দাবীর সামনে সরকারকে নতি  স্বীকার করতে হয়েছে। সংসদে যখন প্রস্তাবটা উঠে, তখন সব বিরোধী দল একযোগে বাংলাদেশকে সব ধরণের সাহায্য-সহযোগীতা করার দাবী জানায়। কিন্তু সেসময় সরকার বাংলাদেশের স্বাধীনতা সংগ্রামে আংশিক সাহায্য দেবার সিদ্ধান্ত নেয়। আমরা আশা করছিলাম যে খুব তাড়াতাড়ি সরকার সর্বাত্তক সহায়তা করার ঘোষণা দেবে, কিন্তু ২৫ মার্চের পর আড়াই মাস হয়ে গেলেও এ ব্যাপারে সরকার কোন পদক্ষেপই নেয়নি। আমাদের সবধরণের সমর্থন থাকা সত্বেও নিজে স্বীকৃতি না দিয়ে সরকার বরং বিশ্বের বিভিন্ন দেশের কাছে বাংলাদেশকে স্বীকৃতি দেয়ার অনুরোধ জানাচ্ছে। উদ্বাস্তু সমস্যার সমাধানের আশায় আমরা প্রতিটি দেশের দ্বারে দ্বারে যাচ্ছি। সরকার যদি উদ্বাস্তু সমস্যার সমাধান আসলেই চায়, তাহলে তাদের অবিলম্বে বাংলাদেশকে স্বীকৃতি দিতে হবে। এই স্বীকৃতি দেয়া হলে শরণার্থীরা দেশে ফিরে যাবার ব্যাপারে আস্হাশীল হবে, বাংলাদেশের স্বাধীনতা সংগ্রাম নতুন দিকে মোড় নেবে এবং আরো বেশী মানুষ সক্রিয়ভাবে যুদ্ধে অংশগ্রহণ করবে। বাংলাদেশকে স্বীকৃতি দেয়া ছাড়া এই উদ্বাস্তু সমস্যা সমাধানের আর কোন রাস্তা নেই। সরকার অন্য উপায়ে এই সমস্যা সমাধানের চেষ্টা করতে পারে, কিন্তু ইতিমধ্যে ৫৫ থেকে ৬৫ লক্ষ উদ্বাস্তু ভারতে ঢুকে পড়েছে এবং আমার মতে  বাংলাদেশের অন্তর্বর্তী সরকারকে স্বীকৃতি দেয়াই এই সমস্যা সমাধানের একমাত্র উপায়। বাংলাদেশের মানুষের সাথে আমাদের রক্তের সম্পর্ক। আমি শুধু একজন বাঙালী বলে একথা বলছিনা, ব্রিটিশ সাম্রাজ্যবাদের বিরুদ্ধে যুদ্ধে আমাদের দুই দেশের লোক কাঁধে কাঁধ মিলিয়ে লড়াই করেছে। দুঃখের ব্যাপার এই যে জাতীয়তাবাদী শক্তির দূর্বলতার সুযোগে ভারত-পাকিস্তান আলাদা হয়ে গিয়েছে। সাম্রাজ্যবাদি শক্তিরা সবসময়ই চেয়েছে যে ভারত-পাকিস্তান নিজেদের মধ্যে লড়াই করতে থাকুক। নিজেদের স্বার্থসিদ্ধি করতেই ব্রিটিশরা এই উপমহাদেশকে নিয়ে ষড়যন্ত্র করে গিয়েছে। ব্রিটিশদের ষড়যন্ত্রের বিরুদ্ধে বাংলাদেশের লক্ষ মানুষ জীবন দিয়েছে, তাদের সেই মুক্তি সংগ্রাম এখনো শেষ হয়নি। তারা এখনো সাম্রাজ্যবাদী শক্তির বিরুদ্ধে লড়াই করে যাচ্ছে। 

১৮:০০ ঘটিকা

স্পীকার মহোদয়। পশ্চিম বাংলায় ও একই ধরণের সংগ্রাম চলছে। পশ্চিম বঙ্গের মানুষও নিজেদের গণতান্ত্রিক অধিকারের জন্য লড়াই করছে। কেন্দ্রীয় সরকার সেখানে অত্যন্ত বিপজ্জনক নীতি নিয়ে অগ্রসর হচ্ছে। তারা সেখানে জনগণের সাংবিধানিক অধিকার লঙ্ঘন করে চলেছে। সমগ্র রাজ্যে ১৪৪ ধারা জারি করা হয়েছে এবং বিনা কারণে অনেক মানুষকে গ্রেফতার-হয়রানি করা হচ্ছে। এলাকায় সিআরপি এবং সেনা মোতায়েন করা হয়েছেএবং সিআরপি সদস্যরা বারবার মানবাধিকার লঙ্ঘনের দায়ে অভিযুক্ত হচ্ছে। সরকার যদি আসলেই বাংলাদেশকে সমর্থন করতে চায়, তাহলে পশ্চিম বঙ্গের মানুষের অধিকারও ফিরিয়ে দিতে হবে এবং সিআরপি ও সেনাদের অত্যাচার থেকে তাদের রক্ষা করতে হবে। কিন্তু সরকার অভ্যন্তরীণ সুরক্ষা বিল পাস করাতে চায়, যে বিল পাশ হলে সমগ্র পশ্চিম বঙ্গ পুলিশী রাজ্যে পরিণত হবে। এই প্রস্তাবের আগে সংসদে কেন্দ্র-রাজ্যের সম্পর্ক সংক্রান্ত আরেকটি গুরুত্বপূর্ন প্রস্তাব নিয়ে আলোচনা হয়েছিল। আমাদের দল চায় যে প্রত্যেকটা রাজ্য আরো বেশী করে স্বায়ত্বশাসনের ক্ষমতা লাভ করুক। শুধু তাই নয়, রাজ্য সরকারগুলোকে আরো বেশী অর্থনৈতিক স্বাধীনতা দিতে হবে। কেন্দ্রীয় সরকার এই দাবী না মেনে নিলে ভারতের ভবিষ্যতে কি আছে তা কেউ বলতে পারবেনা। 

সবশেষে আমি বলব, বাংলাদেশ সরকারকে  অবিলম্বে স্বীকৃতি দেয়া হোক। আমি সমাজতান্ত্রিক এবং এশিয়া-আফ্রিকার দেশগুলোকে অনুরোধ করব তারাও যেন কাল বিলম্ব না করে বাংলাদেশ সরকারকে স্বীকৃতি দেয়। সেইসাথে আমি বিশ্বের প্রগতিশীল শক্তিগুলোকে অনুরোধ করব, তারা যেন বাংলাদেশী মুক্তিযোদ্ধাদের সব ধরণের সমর্থন দেন এবং স্পেনে ফ্যাসিবাদি শক্তির সাথে লড়াই করার সময় যে অন্তর্জাতিক মৈত্রি গড়ে উঠেছিল, বাংলাদেশের ক্ষেত্রেও যেন তাই হয়। 

স্পীকার মহোদয়, শরণার্থী শিবিরে থাকা অসংখ্য মানুষ কলেরায় আক্রান্ত হয়েছে। বাংলাদেশের স্বাধীনতা সংগ্রামে অন্য দেশগুলো কি ভুমিকা রাখছে সেটা আমাদের বিবেচ্য বিষয় নয়, বাংলাদশের স্বাধীনতা সংগ্রাম আমাদের কাছে গুরুত্বপূর্ণ কারণ তাদের সাথে আমাদের রক্তের সম্পর্ক। ব্রিটিশ সাম্রাজ্যবাদের বিরুদ্ধে আমরা একসাথে লড়াই করেছি। 

 স্পীকার মহোদয়, ভারত দাবী করে তারা বিশ্বের সর্ববৃহৎ গণতান্ত্রিক দেশ। এই দাবী সমুন্নত রাখার জন্য হলেও আমাদের উচিত বাংলাদেশ সরকারকে  অবিলম্বে স্বীকৃতি দেয়ার মাধ্যমে  সারা বিশ্বের জন্য একটি উদাহরণের সৃষ্টি করা। আমি জানি, মার্কিন চাপের কারণে আমাদের সরকার বাংলাদেশকে স্বীকৃতি দেয়ার ব্যাপারে সিদ্ধান্থীনতায় ভুগছে। অথচ ভারতের কোটি কোটি মানুষ এই একই দাবী করছে। আমার দাবী মেনে নেয়া মানে লক্ষ-কোটি জনতার দাবী মেনে নেয়া। মাননীয় স্পিকার, এই বলে আমি আমার বক্তব্য শেষ করছি। 

শ্রী বিভূতি মিশ্র : আমাদের সরকার, আমাদের প্রধানমন্ত্রী ভেবেচিন্তে পদক্ষেপ গ্রহণ করুন, এইটা আমি চাই। আমাদের আইন প্রণেতারা যে প্রস্তাব পাশ করেছেন তাতে তাদের প্রতি সহানুভূতি প্রদর্শন করেছেন, তাদের প্রশংসা করেছেন- কিন্তু আসল সিদ্ধান্ত নেবে কেন্দ্রীয় সরকার। এই ব্যাপারে দায়-দায়িত্ব কেন্দ্রীয় সরকারের। কারো প্ররোচনায় বা কারো প্রভাবে এ ব্যাপারে সিদ্ধান্ত নেয়া উচিত নয়। 
আমি সরকারের কাছে বিনীতভাবে আবেদন করছি, সরকার ভেবে-চিন্তে অগ্রসর হোন, কেননা এ ব্যাপারে জবাবদিহী করতে হবে আমাদেরকেই। যাঁরা সামনে বসে আছেন, তাঁরা যদি আজ ক্ষমতায় চলে আসেন তবে তাঁদের কথাও বদলে যাবে। তাঁরা যদি ক্ষমতায় থাকতেন তবে অন্য কথা বলতেন। যেহেতু বিরোধী দলে আছেন তাই এরুপ ভাষা ব্যাবহার করছেন। কংগ্রেস সমর্থকেরা বাংলাদেশের স্বাধীনতা সংগ্রামে লড়েছেন, এজন্য আমরা স্বাধীনতার মূল্য জানি এবং অন্যের স্বাধীনতার মূল্য বুঝি। সুতরাং, ভেবে-চিন্তে অগ্রসর হওয়া চাই, রাজা-মহারাজাদের খপ্পরে পড়া উচিত নয়। 

শ্রী অটল বিহারী  বাজপেয়ী : আমি শ্রী সমর গুহকে ধন্যবাদ জানাই, তিনি বাংলাদেশ প্রসঙ্গে প্রস্তাব এনে এই সংসদকে বাংলাদেশের সার্বিক পরিস্হিতি সম্পর্কে ভাববার সুযোগ করে দিয়েছেন। এই প্রস্তাব সরকারকেও নতুন পরিস্হিতির উপর তার নীতি ব্যাক্ত করার সুযোগ করে দিয়েছে। 

স্পীকার মহাশয়, যখন থেকে ইন্ডিয়ান এক্সপ্রেস এ্যান্হনি মাসকোরেনহাস-এর বাংলাদেশে গণহত্যার প্রতিবেদন ছাপিয়েছে, একটি অদ্ভূত অস্হিরতায় সারা দেশ ছেয়ে গেছে। আমি এ্যান্হনি মাসকোরেনহাসকে ধন্যবাদ জানাই। মাসকোরেনহাস-এর মূল বক্তব্য ছিল, বাংলাদেশের ব্যাপারে পাকিস্তানে দুটি বিকল্প রয়েছে: এক, গণহত্যা দুই উপনিবেশিকীকরণ। আমি তার লেখা হতে অংশবিশেষ উদ্ধৃত করতে চাই। 

" পূর্ব পাকিস্তানের ব্যাপারে সরকারী নীতি ঢাকাস্হ ইস্টার্ন কমান্ড হেডকোয়ার্টারে বসে আমাকে বিশদভাবে ব্যাখ্যা করা হয়েছিল। এর মূল জিনিষগুলো হচ্ছে:

(১) বাঙালীরা নিজেদের অবিশ্বস্ত প্রমাণ করেছে এবং তাদের অবশ্যই পশ্চিম পাকিস্তানী শাসনের অধীনে রাখতে হবে; 
(২) বাঙালীদের সঠিক পথে নিয়ে আসতে হবে। গণ হারে ইসলামীকরণের মাধ্যমে বিচ্ছিন্নতাবাদ রোধ করতে হবে এবং পূর্ব ও পশ্চিম পাকিস্তানের মধ্যে শক্তিশালী ধর্মীয় বন্ধন গড়ে তুলতে হবে। 
(৩) যুদ্ধ এবং হত্যার মাধ্যমে হিন্দুদের নিচিহ্ন করে দেবার পর তাদের সম্পদ সুবিধাবঞ্চিত মুসলিম মধ্যবিত্তদের মধ্যে বন্টন করে দেয়া হবে। এটা ভবিষ্যতে প্রশাসনিক এবং রাজনৈতিক কাঠামো গড়ে তোলার ভিত্তিপ্রস্তর হিসাবে বিবেচিত হবে। 

" বাঙালীরা সব কোথায়? " ঢাকার জনশূণ্য রাস্তা দেখে  আমি আমার সাথে থাকা পথপ্রদর্শককে 

 জিজ্ঞেস করলাম। উত্তর আসল, " তারা সব গ্রামে চলে গিয়েছে। " গ্রামের আশে-পাশে যেয়েও কোন বাঙালী চোখে পড়লনা। ঢাকার মত কুমিল্লা শহরও ছিল নীরব। কুমিল্লা থেকে লাকসাম যাবার পথে ১০ মাইল রাস্তায় যে কয় জন মানুষ দেখা গেল, তাদের বাস্তবিকই হাতের আঙুলে গুনে ফেলা যায়। 

কৃষি উন্নয়ন ব্যাঙ্কের চেয়রম্যান মিঃ কুর্নির সাথে তার করাচীস্হ শীতাতপ নিয়ন্ত্রিত অফিস কক্ষে বসে কথা হচ্ছিল। দুর্ভিক্ষ প্রসঙ্গ আসলে তিনি স্পষ্টভাবে বলেন, " এই দুর্ভিক্ষ বাঙালীদের অন্তর্ঘাতের ফল। তারা মরুক। এতে যদি তাদের হুঁশ ফেরে। "

আমরা পূর্ব বাংলায় সহায়তা করতে চাই। তার পক্ষে আমরা সর্বসম্মতভাবে প্রস্তাব গ্রহণ করেছি। রাজ্যসমূহের বিধানসভাগুলোও বাংলাদেশকে স্বীকৃতি দেবার আহ্বান জানিয়েছে। প্রধাণমন্ত্রীর ভাষণ আজ দেশকে কোন দিকে নিয়ে যেতে চাচ্ছে সেটা স্পষ্ট নয়। যে রাজনৈতিক সমাধানের কথা আমরা আলোচনা করছি সেজন্য কি সময় পাওয়া যাবে? পাকিস্তানি শাসকেরা কি তা মেনে নেবে? আমার বন্ধু শ্রী সমর গুহ বলেছেন যে আওয়ামী লীগ সেটা মানবে না। এত অত্যাচারের পর আবার পাকিস্তানের অংশ হওয়া বাংলাদেশের জন্য কঠিন হবে। আমি সে বিষয়ে বলছিনা। পাকিস্তানী শাসকদের কি পথে আনা গেছে? বিশ্বজনমত কি পাকিস্তানি শাসকদের প্রভাবিত করতে পেরেছে? আমি জানতে চাই নয়াদিল্লী হতে যে মন্ত্রী প্রতিনিধিদল বাইরে গিয়েছিলেন, তাঁরা কি নিয়ে ফিরেছেন? বিশ্ব রাজধানীসমূহের প্রতিক্রিয়া কি? বড়জোর তারা শরণার্থীদের সহায়তার জন্য অর্থ দিতে প্রস্তুত আছে কিম্বা মৌখিক সহানুভূতি জাহির করতে তৈরি আছে। যে রাজনৈতিক সমাধানের কথা আমরা আলোচনা করছি- তার অর্থ এই যে, বাংলাদেশে নির্বাচিত গণপ্রতিনিধিদের শাসন ক্ষমতা প্রতিষ্ঠিত হবে, বাংলাদেশ উপনিবেশ থাকবেনা, বাংলাদেশ হতে যত শরণার্থী এসেছে সকলে ফিরে যেতে পারবে, তাদের জান-মাল ও সম্মান নিরাপদ থাকবে; এই সমাধানের জন্য কি বিশ্বরাষ্ট্রসমূহ আমাদের সাহায্য করবে? আমিতো কোন সম্ভাবনা দেখতে পাচ্ছিনা। মন্ত্রী মহোদয়ের বক্তব্য কি আমি তাই শুনব। 

হত্যাযজ্ঞ চলছে এটা কেউ অস্বীকার করতে পারবেনা। গণহত্যার বিষয়টি কি জাতিসংঘে উপস্হাপন করা যেতনা? ভারত সরকার তা উত্থাপন করে দেখতে পারে। বিশ্বের সমর্থন পেতেই হবে এমন কোন কথা নেই কিন্তু তা করা হলে আমাদের ভূমিকায় আত্নতৃপ্তি থাকত। দ্বিতীয়ত পৃথিবীর কোন দেশ কত গভীর পানিতে অবস্হান করছে তা পরিষ্কার হত। আমাদের নীতি নির্ধারণ করতে সুবিধা হত। নীতি একটিই হতে পারে এবং সেটি হচ্ছে একটি প্রতিজ্ঞা-আজকের বাস্তব অবস্হার সঙ্গে কোন আপোষ নেই। বাংলাদেশে সেই পরিস্হিতির সৃষ্টি করতে হবে যাতে উদ্বাস্তুরা ফিরে যেতে পারে। গণতন্ত্র প্রতিষ্ঠিত হতে পারে। সেজন্য যুদ্ধ ছাড়া যদি কোন উপায় না থাকে তবে ভারতের যুদ্ধ করার জন্যও তৈরি থাকতে হবে। 

প্রথমেই আমরা দেরী করে ফেলেছি। সরকারের যদি কোন পরিষ্কার ধারণা থাকত এবং ২৫শে মার্চ যখন পাকিস্তানি সৈন্যরা অত্যাচার শুরু করেছিল তখনই যদি আমরা নিজেদের নীতি নির্ধারণ করতাম তাহলে বাংলাদেশের পরিস্হিতি হয়ত অন্যরুপ হত। 

আমরা ভুল করেছি। কিন্তু যেটুকু বিলম্ব হয়েছে আমরা তা এখনো শোধরাতে পারি। আমি বিশ্বজনমত জাগ্রত করার বিরোধী নই, সেকাজ চলতে থাকুক কিন্তু নয়াদিল্লীর ধারণা পরিষ্কার থাকা দরকার। বাংলাদেশ এবং বাংলাদেশ থেকে আগত উদ্বাস্তুদের ভাগ্য বিধান ওয়াশিংটন, লন্ডন, বন বা মস্কোতে হবে না, নয়াদিল্লীতে হবে এবং নয়াদিল্লী সাহসের সঙ্গে চললে এক নতুন ইতিহাস লেখা যেতে পারে। আজ আমাদের দেখতে হবে সরকার নতুন ইতিহাস রচনার যোগ্যতা রাখে কিনা। 

১৬:১৫ ঘটিকা
জরুরী জনগুরুত্বপূর্ণ বিষয়ে দৃষ্টি আকর্ষণ

জাহাজযোগে পাকিস্তানে আমেরিকান অস্ত্র আমদানি সম্পর্কিত সংবাদ

	শ্রী আর.বি.বড়ে(খরগোন): স্পীকার মহোদয়, আমি নিম্নলিখিত জনগুরুত্ব সম্পন্ন বিষয়ের প্রতি মন্ত্রীর দৃষ্টি আকর্ষণ করছি এবং প্রার্থণা করছি যে, এই বিষয়ে তিনি একটি বিবৃতি দেবেন:

	গত মার্চ মাসে মার্কিন যুক্তরাষ্ট্র কতৃক আরোপিত পাকিস্তানে অস্ত্র বিক্রয়ের নিষেধাজ্ঞা লঙ্ঘন করে সুন্দরবন এবং পদ্মা নামের দুটি পাকিস্তানি সমুদ্র জাহাজ যেগুলি যথাক্রমে ৮ মে এবং ২১শে জুন, ১৯৭১ তারিখে আমেরিকা হতে অস্ত্র নিয়ে রওয়ানা হয় সে সম্পর্কিত সংবাদ। 

	পররাষ্ট্রমন্ত্রী (শ্রী শরণ সিং):  মার্কিন যুক্তরাষ্ট্র থেকে পাকিস্তানে সামরিক সরঞ্জাম আসা সম্পর্কিত প্রকাশিত সংবাদে সংসদের বাকি সবার মত সরকারও উদ্বিগ্ন। সুন্দরবন এবং পদ্মা নামের দুটি পাকিস্তানি পতাকাবাহী জাহাজ যথাক্রমে ৮ মে এবং ২১শে জুন, ১৯৭১ তারিখে আমেরিকা হতে অস্ত্র নিয়ে রওয়ানা হয়েছে এই মর্মে নিউ ইয়র্ক টাইমসে ২২ জুন তারিখে প্রকাশিত সংবাদ আপাতদৃষ্টিতে সঠিক বলে মনে হচ্ছে। 

 'এসময় কিছু সাংসদ সমস্বরে "শেইম, শেইম!” বলে নিন্দা জ্ঞাপন করেন '
সংবাদ পাওয়ার সাথে সাথেই আমাদের রাষ্ট্রদূত যুক্তরাষ্ট্রের আন্ডার সেক্রেটারী অফ স্টেটের কাছে ২২ জুন সন্ধায় বিষয়টি তুলে ধরেন। ২৩ জুন নয়াদিল্লীতে অবস্হিত মার্কিন দূতাবাসকেও বিষয়টি অবহিত করা হয়। যুক্তরাষ্ট্র সরকারের বক্তব্য অনুযায়ী ২৫শে মার্চের পর থেকে পাকিস্তানি সরকারের কাছে কোন অস্ত্র বিক্রির অনুমোদন দেয়া হয়নি; ২৫ শে মার্চের পর থেকে পাকিস্তানীদের বানিজ্যিকভাবে কোন এক্সপোর্ট লাইসেন্স দেয়া হয়নি এবং কোন লাইসেন্স নবায়নও করা হয়নি। যুক্তরাষ্ট্র সরকার আরো জানিয়েছো অস্ত্রের চালানে ৮ টি জঙ্গীবিমান থাকা সংক্রান্ত নিউইয়র্ক টাইমসের সংবাদটি সঠিক নয়। জাহাজদুটিতে কোন জঙ্গীবিমান ছিলনা। তবে যুক্তরাষ্ট্র সরকার  স্বীকার করেছে যে ২৫ শে মার্চের পূর্বে অনুমোদিত কোন চালান নিউইয়র্ক টাইমসে উল্লেখিত ঐ দুটি জাহাজে উঠানো হয়ে থাকতে পারে। তারা আরো জানিয়েছে যে ২৫শে মার্চের আগে ইস্যুকৃত কোন এক্সপোর্ট লাইসেন্সের ভিত্তিতে বানিজ্যিকভাবে ক্রয়কৃত কোন জিনিষ ঐ জাহাজে থাকতে পারে। আবার কিছু কিছু সরঞ্জাম কেনার জন্য এক্সপোর্ট লাইসেন্সেরও প্রয়োজন পড়েনা। উল্লেখিত দুটি জাহাজে এধরনের জিনিষও থাকার সম্ভাবনা আছে। এসবের উপর ভিত্তি করে যুক্তরাষ্ট্র সরকার জানিয়েছে যে ২৫শে মার্চের পূর্বে অনুমোদিত কাগজপত্রের ভিত্তিতে সংগ্রহিত কোন ধরনের অস্ত্র জাহাজদুটিতে থাকার সম্ভাবনা আছে। যুক্তরাষ্ট্রের আন্ডার সেক্রেটারী অফ স্টেট আমাদের উদ্বেগকে গুরুত্বের সাথে নিয়েছেন এবং তাদের বানিজ্য ব্যাবস্হার এই ত্রুটির ব্যাপারে দুঃখপ্রকাশ করেছেন। পূর্বে অনুমোদিত এক্সপোর্ট লাইসেন্সের আওতায় কি কি করা যায়, সেই ব্যাপারে তিনি আমাদের বিস্তারিত তথ্য দিয়েছেন। আগের অনুমোদনের উপর ভিত্তি করে এধরনের আরো অস্ত্রের চালান ছাড় করানো সম্ভব হবে কিনা সেটা এখনো জানা যায়নি। আন্ডার সেক্রেটারী মহোদয় জানিয়েছেন যে বিষয়টি তারা পরীক্ষা-নিরিক্ষা করে দেখছেন এবং এব্যাপারে এই মুহূর্তে মন্তব্য করা সম্ভব নয়। 

	যুক্তরাষ্ট্র সরকারকে আমরা জানিয়েছি যে বাংলাদেশের নিরস্ত্র জনগণের উপর পাকিস্তানি সেনাবাহিনীর হত্যা-নির্যাতন চলা অবস্হায় তাদের কোন ধরনের সামরিক শক্তিবর্ধন শুধু উপমহাদেশ নয়, সমগ্র এলাকারই শান্তি ও নিরাপত্তা বিঘ্নিত করবে। এই মুহূর্তে পাকবাহিনীকে কোন ধরনের অস্ত্র সাহায্য করার অর্থ হচ্ছে তাদের নির্মমতার অনুমোদেন দেওয়া এবং আরো বেশী নৃশংস হতে তাদের উৎসাহিত করা। 

	শ্রী এস.এম.ব্যানার্জি (কানপুর):  আমরা আপনার থেকে আরো বেশী কিছু আশা করি। গতকাল আমেরিকান দূতাবাস থেকে আমরা আরো কিছু তথ্য পেয়েছি। জাহাজদুটির এখন কি অবস্হা? 

	এই সময় মন্ত্রীর বক্তব্যে বাঁধা পড়ে

	শ্রী শরণ সিং:  আপনি ভুল সময়ে আমাকে বাঁধা দিচ্ছেন, আমার বক্তব্য শেষ হয়নি। আমার পরের কথাগুলো শুনুন। 

	শ্রী এস.এম.ব্যানার্জি: ভবিষ্যতে কি হচ্ছে? সেই ব্যাপারে আপনার বক্তব্য কি? 

	শ্রী শরণ সিং: আমি আমার অবস্হান ব্যাখ্যা করছি। আপনি ধৈর্য্য ধরছেননা কেন? 

	যুদ্ধাস্ত্রবাহী দুটি জাহাজকে থামানোর চেষ্টা করতে এবং পূর্ব অনুমোদনের উপর ভিত্তি করে আর নতুন কোন অস্ত্রের চালান ছাড় দেয়া হবেনা এই ব্যাপারে আমাদের নিশ্চিত করতে যুক্তরাষ্ট্র সরকারকে আমরা আহ্বান জানিয়েছি। 

	আমরা আশা করি যুক্তরাষ্ট্র সরকার, যারা .......এসময় কিছু সাংসদ সমস্বরে "শেইম, শেইম বলে চিৎকার করতে থাকেন। 

	শ্রী এস.এম.ব্যানার্জি:	আপনার লজ্জিত হওয়া উচিত। তারা নির্মভাবে মানুষকে হ্ত্যা করছে আর আপনি শুধু আশা নিয়ে আছেন। আমরা আপনার কাছ থেকে অনেক বেশী কিছু আশা করি। (এই সময় মন্ত্রীর বক্তব্যে আবারও বাঁধা পড়ে)

	শ্রী শরণ সিং: 	আপনি আমাকে বক্তব্য দেয়া থেকে বিরত রাখতে পারেননা। আমি কি বক্তব্য দেব সেটা আপনি ঠিক করে দেয়ার অধিকার রাখেন বলে আমি মনে করিনা। আপনি চিৎকার করে যেতে পারেন, কিন্তু আমার বক্তব্য আপনি নির্ধারন করতে পারেননা। এটা আমার বক্তৃতা, আপনার নয়। আপনি ইচ্ছা করলে যেকোন প্রশ্ন করতে পারেন। 

	শ্রী শরণ সিং: 	আমরা আশা করি যুক্তরাষ্ট্র গণতন্ত্র ও স্বাধীনতার চেতনা লালন করে, এ দুটি জিনিষ ব্যাহত হয় এরকম কোন কিছু তারা অনুমোদন করবেনা। আজকে বাংলাদেশে গণতন্ত্র ও স্বাধীনতা নির্লজ্জভাবে ব্যাহত হচ্ছে, আমরা আশা করি যুক্তরাষ্ট্র সরকার এতে কোন ধরনের সমর্থন দেবেনা। আমাদের প্রত্যাশা এই যে যতদিন পর্যন্ত পাকিস্তানী সামরিকজান্তা বাংলাদেশের নির্বাচিত সরকারের কাছে ক্ষমতা হস্তান্তর করবেনা, ভারতের সীমান্ত পাড়ি দিয়ে শরণার্থী আসা বন্ধ হবেনা এবং ভারতে অবস্হানরত শরণার্থীরা  নিরাপদে বাড়ি ফিরতে পারবেনা; ততদিন পর্যন্ত যুক্তরাষ্ট্র সরকার পাকিস্তানের কাছে কোন ধরনের সামরিক সরঞ্জাম বিক্রি করবেনা। 

	শ্রী আর. বি. বড়ে: মাননীয় স্পীকার মহাশয়, মাননীয় মন্ত্রী তাঁর বক্তব্যে বলেছেন-

	"যুক্তরাষ্ট্র সরকারকে আমরা জানিয়েছি যে বাংলাদেশের নিরস্ত্র জনগণের উপর পাকিস্তানি 	সেনাবাহিনীর হত্যা-নির্যাতন চলা অবস্হায় তাদের কোন ধরনের সামরিক শক্তিবর্ধন ...."

	- আমি জানতে চাই আপনি 'জেনোসাইড' শব্দটি কেন ব্যাবহার করেননি? 'জেনোসাইড' শব্দের পরিবর্তে আপনি 'এ্যাট্রোসিটিস' শব্দটি ব্যাবহার করেছেন, এতে বাইরের দেশ সমূহের উপর কোন ভাল প্রভাব পড়েনি। পার্লামেন্টের বিবৃতিতে জেনোসাইড শব্দটি থাকা উচিত ছিল। 

	দ্বিতীয় কথা- পাকিস্তানী জাহাজগুলি চলে গেল, আমেরিকা তাদের কেন থামালো না? আপনি আপনার বিবৃতিতে পাকিস্তানী জাহাজগুলোকে ফিরিয়ে নেয়ার জন্য আমেরিকার সাথে কথা বলেছেন কিনা সেটা উল্লেখ করেননি। 

	তৃতীয় কথা- ঐ জাহাজগুলোতে কি ধরনের মালপত্র ছিল সে ব্যাপারে আমেরিকান দূতাবাস থেকে একটি বিবৃতি দেয়া হয়েছে। কিন্তু আমি আপনার কাছে জানতে চাই ঐ জাহাজসমূহে কি কি মাল ছিল, আপনার বিবৃতিতে একথা বলা হয়নি। 

	চতুর্থ কথা- আপনি বলেছেন তাদের সামরিক সরঞ্জাম দেয়া উচিত নয়, কিন্তু আপনি কি তাদের উপর আর্থিক সাহায্য না দেয়ার জন্য চাপ সৃষ্টি করেছেন? নিউইয়র্ক টাইমস খবর ছেপেছে পাকিস্তানের ঐ জাহাজগুলোতে সামরিক সরঞ্জাম পাঠানো হয়েছে। তারা আমেরিকার অর্থ সাহায্যও পাচ্ছে। এরুপ অগণতান্ত্রিক দেশকে কোন ধরনের আর্থিক সাহায্য দেয়া উচিত নয়- এ বিষয়ে কি আপনি আমেরিকাকে প্রভাবিত করার চেষ্টা করেছেন? 

	পঞ্চম কথা- যখন আপনি পালাম বিমানবন্দরে নামলেন, তখন একবারেই বলে দিলেন
" রিপোর্টটি সঠিক কিনা এ নিয়ে আমি মন্তব্য করতে পারছিনা"

	এর অর্থ কি? 

	শ্রী শরণ সিং: আপনি আমার পুরো বিবৃতি পড়েননি, শুধু এই ছত্রটি উদ্ধৃত করছেন। 

	শ্রী আর. বি. বড়ে: আমার মনে হয় আমাদের দুতাবাস নিজের কাজে ক্ষিপ্র নয় অথবা যা কিছু সেখানে প্রকাশিত হয় যেমন নিউইয়র্ক টাইমসের সংবাদ, সেসব তথ্য আমাদের রাষ্ট্রদূত পাননা। একারনেই আপনি যখন বিমান বন্দরে আসলেন এবং নিউইয়র্ক টাইমসের সংবাদ আপনার সামনে রাখা হল, তখন আপনি বললেন, 
" রিপোর্টটি সঠিক কিনা এ নিয়ে আমি মন্তব্য করতে পারছিনা" 

	আমি একথাও বলতে চাই যে, যুক্তরাষ্ট্র সরকার পাকিস্তানের সঙ্গে গোপনে লেন-দেন করছে, যার সুস্পষ্ট প্রমাণ সিনেটর ফ্রাঙ্ক চার্চ-এর বক্তৃতা। ১৭ জুন তিনি অভিযোগ করেছেন যে পাকিস্তানে সামরিক সরঞ্জাম সরবরাহ করা হচ্ছে, যার উত্তর নিক্সন সরকার এ যাবত দেননি। আপনি যখন আমেরিকা গিয়েছিলেন তখন আমাদের দূতাবাস আপনাকে এই তথ্য কি দিয়েছিল? 

	শ্রী শরণ সিং: আমি সংক্ষেপে আমার উত্তর দেয়ার চেষ্টা করছি। 'জেনোসাইড' শব্দটি ব্যাবহারে আমি প্রস্তুত আছি, বিভিন্ন আন্তর্জাতিক ফোরামে আমরা ইতিমধ্যে শব্দটি ব্যাবহার করেছি। 'জেনোসাইড' শব্দের ব্যাবহার যদি আমার সম্মানিত বন্ধুদের খুশি করে, তবে আমি তাই করব কিন্তু আমি এটাও বলতে চাই যে আমার বক্তৃতায় ব্যাবহৃত শব্দাবলী কোন অংশেই বাংলাদেশের অবস্হাকে খাটো করে দেখাচ্ছেনা। 

	দ্বিতীয় প্রশ্নে উনি জিজ্ঞেস করেছেন যে যুক্তরাষ্ট্র সরকার কেন জাহাজদুটিকে আটকায় নাই। এর উত্তরে আমি বলতে চাই, আমরা যুক্তরাষ্ট্রকে ঠিক এই কাজটাই করতে বলছি। আমাদের দাবী হচ্ছে তারা জাহাজগুলো আটক করুক এবং অস্ত্রের চালান যেন পাকিস্তানে না পৌছাতে পারে সেটা নিশ্চিত করুক। 

	শ্রী অটল বিহারী বাজপেয়ি: তাদের সিদ্ধান্ত কি? 

	শ্রী শরণ সিং: আমি ইতিমধ্যে আমার বক্তব্যে বলেছি যে তারা এখনো তাদের সিদ্ধান্ত জানায়নি। 

	উনার তৃতীয় প্রশ্নে উনি জাহাজে সরঞ্জামের একটি তালিকা চেয়েছেন। আমি দুঃখের সাথে জানাচ্ছি যে এই মুহূর্তে সেটি দেয়া সম্ভব হচ্ছেনা। 

	শ্রী অটল বিহারী বাজপেয়ি: স্পীকার মহোদয়। বক্তাদের তালিকায় আমার নাম নেই, আমি জোর করে বলতে চাইনা। মন্ত্রী মহাশয়ের হয়তো মনে আছে, ১৯৬৫ সালে আমেরিকার কয়েকটি জাহাজ অস্ত্র নিয়ে আসছিল। সেগুলো ভারতীয় সীমান্তের ১৫ মাইলের মধ্যে থেমেছিল, তাদের থামান হয়েছিল। আমেরিকা যদি চায় তাহলে জাহাজ থামিয়ে দিতে পারে। 

	শ্রী শরণ সিং: আমি একমত যে আমেরিকা চাইলে এটা করতে পারে। জাহাজ থামানোর সিদ্ধান্ত নিলে তারা সেটা থামাতে পারে এ ব্যাপারে কোন সন্দেহ নেই। আমরা তাদের অসম্ভব কিছু করতে বলছিনা। তাদের যেটা করা উচিত আমরা ঠিক সেটিই করতে বলছি। 

	শ্রী শ্যামানন্দন মিশ্র (বেগুসরাই): তারা কি পাকিস্তানী জাহাজ থামাতে পারে? 

	শ্রী শরণ সিং: আমি জানিনা তিনি কিভাবে এতটা দ্বিধাগ্রস্ত হতে পারেন। 

	শ্রী শ্যামানন্দন মিশ্র: তাকে অন্য কোন কার্যকর পদক্ষেপ নিতে চাপ দেয়া হোক। 

	শ্রী শরণ সিং: তালিকার ব্যাপারে দুঃখের সাথে আমি বলতে বাধ্য হচ্ছি যে পাকিস্তানি জাহাজে কি কি জিনিষ থাকতে সে ব্যাপারে আমাদের কোন ধারনা নেই। 

	উনার চতুর্থ আলোচ্য বিষযয়ের উত্তর হচ্ছে, পাকিস্তানের অনেকগুলো দাতা রাষ্ট্রের কাছে পাকিস্তান কতৃক বাংলাদেশে অত্যাচার বন্ধ, নির্বাচিত সরকারকে ক্ষমতায়ন এবং শরণার্থীদের নিরাপদে ফিরিয়ে না নেয়া পর্যন্ত অর্থ সাহায্য না করতে আমরা জোর আহ্বান জানিয়েছি। 

	পঞ্চমত, উনি পালাম বিমানবন্দরে দেয়া আমার বিবৃতির সমালোচনা করেছেন। ব্যাপারটা আমি ব্যাখ্যা করতে চাই। আমাকে শুধু একটা ছাপা টেলিগ্রাম দেখিয়ে বলা হয়েছিল যে আমেরিকা থেকে আসা এই টেলিগ্রামে অস্ত্রসরবরাহের খবরটি এসেছে। খবরটি সঠিক কিনা আমাকে জিজ্ঞেস করা হয় এবং আমার প্রতিক্রিয়া জানতে চাওয়া হয়। আমার উত্তর ছিল আমি এখনো জানিনা খবরটি সঠিক কিনা, আমাকে বিস্তারিত দেখতে হবে। খবরটা যদি সঠিক হয়, তাহলে এটি হবে আমাদের দেয়া সবধরনের আশ্বাসের বরখেলাপ। আমরা সম্পূর্নরুপে এর বিরুদ্ধাচারণ করি। এটি ছিল আমার বক্তব্যের দ্বিতীয় অংশ, যেটা মাননীয় সাংসদ পড়ে শোনান নি। 
 
	ষষ্ঠত উনি বলেছেন যে আপাতদৃষ্টিতে মনে হচ্ছে পাকিস্তান এবং আমেরিকার মধ্যে কোন গোপন আঁতাত চলছে। যুক্তরাষ্ট্র সরকারের তরফ থেকে আমাদের আশ্বস্ত করা হয়েছে যে বাংলাদেশের নিরস্ত্র মানুষের উপর পাকবাহিনীর নির্যাতন, নিপীড়নের কারনে তাদের কোন ধরনের অস্ত্রসরবরাহ করা হবেনা। এর কোন বরখেলাপ হলে আমরা তার নিন্দা জানাই। 

	শেষ প্রশ্নটি এতই হাস্যকর যে আমি এর উত্তর দেয়ার প্রয়োজন বোধ করছিনা। আমি শুধু উনার সমালোচনাকে মরা ইঁদুরের সাথেই তুলনা করতে পারি। 

	শ্রী আর.ভি.বাদে: আপনি কি জেনেছিলেন যে একজন আমেরিকান সিনেটর পাকিস্তান এবং আমেরিকার গোপন আঁতাতের ব্যাপারে সরকারের কাছে চিঠি লিখেছেন? 

	শ্রী শরণ সিং: আমার এই তথ্য জানা ছিল। যেসব আমেরিকান সিনেটর এবং সংবাদকর্মী এই আঁতাতের ব্যাপারে তথ্যপ্রকাশ করছেন, আমরা তাদের প্রতি কৃতজ্ঞ। 

	শ্রী কমল মিশ্র মাধুকর(কেসরিয়া): স্পীকার মহোদয়, এই বিবৃতি শুনে মনে হয় যে, এটি কোন আত্নসম্মান সম্পন্ন দেশের বিদেশমন্ত্রীর বিবৃতি নয়। মনে হয় এটি একটি অধীন সরকারের বিবৃতি যা আমেরিকা মহাপ্রভুর সামনে বলার সাহস রাখেনা কিমবা তার এই উপলব্ধি নেই যে, মার্কিন সাম্রাজ্যবাদ ভিয়েতনাম, ইসরাইল, আরব রাষ্ট্র অথবা দক্ষিণ আমেরিকা বিশ্বের সর্বত্রই গণহত্যা চাপিয়েছে এবং গণতন্ত্রকে হত্যা করেছে। সেই সরকার সম্পর্কে আপনি নিজ বিবৃতিতে বলেছেন যে, আমাদের প্রত্যাশা, গণতন্ত্র এবং আত্ননিয়ত্রণাধিকারে বিশ্বাসী যুক্তরাষ্ট্র সরকার....আমি মনে করি বিদেশমন্ত্রীর এই বিবৃতি মার্কিন সরকারের সঠিক চিত্র প্রতিফলিত করেনা। আপনি এলেন এবং বিমান বন্দরে বিবৃতি দিলেন, তারপরেও সংবাদপত্রে প্রকাশিত হয় যে, আমেরিকা হতে পাকিস্তানের জন্য অস্ত্র বোঝাই জাহাজ আসছে। এর অর্থ এই যে যুক্তরাষ্ট্রের নেতৃবৃন্দের সম্পর্কে আপনার ধারনা ভুল কিমবা স্পষ্টভাষায় বলার সাহস আপনার নেই। এই বিবৃতিতে কোথাও আপনি তাদের নিন্দা করেননি। কোন কঠিন শব্দ প্রয়োগও তাতে করা হয়নি.....এতদিন পরে আপনার বক্তব্যে এসেছে ২৫শে মার্চের পরে সেখানে পাকিস্তানের সঙ্গে তাদের নতুন কোন সমঝোতা হয়নি, পাকিস্তানে অস্ত্র সরবরাহের কোন লাইসেন্স দেয়া হয়নি, কিন্তু তা সত্বেও পাকিস্তানে অস্ত্র সরবরাহ করা হচ্ছে এবং সেখান থেকে জাহাজ রওয়ানা হয়ে গেছে। তাহলে আপনার দূতাবাসের কর্মকর্তারা কি কানে তেল দিয়ে ঘুমাচ্ছিল বা আমেরিকান নাইটক্লাব সমূহে ঘুমিয়ে ছিল? তারা কোথায় ছিল যে আপনাকে খবর দিতে পারেনি? যদি না দিতে পারে তাহলে দূতাবাস রেখে কি লাভ? 

	দ্বিতীয় কথা হচ্ছে, এভাবে যে অস্ত্র আসছে তা রুখবার জন্য আপনি কি ব্যাবস্হা নিয়েছেন সেকথা পরিষ্কারভাবে বলেননি। আপনি প্রতিবাদ নোট পাঠিয়েছেন, কিন্তু অস্ত্র সরবরাহ না করা নিশ্চিত করতে কি করেছেন? 

	একদিকে আপনার বিরুদ্ধে অস্ত্র দেয়া হচ্ছে, আপনাকে হুমকি দেয়া হচ্ছে, অন্য দিকে আপনাকে আর্থিক সহায়তা দেয়ার প্রলোভন দেখান হচ্ছে। এই দু-মুখো নীতির ব্যাপারে আপনার বলা উচিত, এরুপ অপমানজনক সহায়তা আমরা নিতে চাইনা। এই দেশের শান্তি এবং বিশ্ব শান্তির জন্য বিপদ ডেকে আনে, এরকম সাহায্যের আমরা ঘোর বিরোধী- একথা দৃঢ়তার সঙ্গে যুক্তরাষ্ট্র সরকারকে বলা উচিত। 

	আপনাকে বলতে হবে, যে পত্র আপনি নিজেদের ক্ষোভ প্রকাশ করে যুক্তরাষ্ট্র সরকারকে দিয়েছেন তার প্রতি ঐ সরকারের আচরণ কি। 

	যুক্তরাষ্ট্র সরকারের বিবৃতিতে সত্যতা থাকেনা। ১৯৬৫ সালে যুক্তরাষ্ট্র সরকার বলেছিল যে, পাকিস্তানে যে অস্ত্র দেয়া হচ্ছে তা সাম্রাজ্যবাদীদের বিরুদ্ধে লড়বার জন্য দেয়া হচ্ছে কিন্তু তা ভারতের বিরুদ্ধে ব্যাবহৃত হয়েছে। যুক্তরাষ্ট্র যদি বাংলাদেশে কোন রাজনৈতিক সমাধান চায় তাহলে তার ভূমিকা কি এই হবে যে সে পাকিস্তানকে অস্ত্র দেবে? এতে সুস্হ পরিবেশের সৃষ্টি হবেনা। 

	বাংলাদেশ সম্পর্কে আপনার মূল্যায়ন কি? একদিকে আপনি বলছেন যে তাকেই সাহায্য করবেন, অন্য দিকে তার সমস্যাবলীর অপেক্ষা আমাদের দেশের জন্যই মাথাব্যাথা বেড়ে গেছে, এই পরিস্হিতিতে শেষ পর্যন্ত আপনার সিদ্ধান্ত কি, কিভাবে তাদের সাহায্য করতে চান তা স্পষ্ট করে কেন বলছেন না? আমার মতে বাংলাদেশকে স্বীকৃতি দিয়ে পৃথক ভাবে তাকে সাহায্য দেয়াই বেশী ভাল। 

	এসব বিষয়ে আমি সরকারের ব্যাখ্যা চাইছি। 

	শ্রী শরণ সিং: আমি মাননীয় সাংসদকে আশ্বস্হ করতে চাই যে আমরা যুক্তরাষ্ট্র অথবা অন্য কোন দেশের ভয়ে ভীত নই। প্রত্যেক ব্যাপারেই আমাদের নিজস্ব নীতি আছে এবং কোন রাষ্ট্রের আচরণের ব্যাপারে আমাদের মত আমরা পরিষ্কারভাবেই বলি। আমরা অবশ্যই কোন দেশের নির্দেশ মেনে চলব না, কিন্তু যুক্তরাষ্ট্রের আচরণের প্রতিবাদে আমাদের বিরোধী দলীয় সাংসদ যেসব শব্দ ব্যাবহার করছেন তা আমি সমর্থন করিনা। 

	তার কিছু প্রশ্ন শুধুমাত্র তার বক্তব্যের অংশ, সেখান থেকে আমি সতর্কতার সাথে যে সব ক্ষেত্রে আমার কাছে তথ্য চাওয়া হয়েছে তার উত্তর দেয়ার চেষ্টা করব। 

	উনি জানতে চেয়েছেন মার্কিন সংবাদপত্রে আসার আগে আমাদের দূতাবাস কেন অস্ত্র সরবরাহের তথ্য পেতে ব্যার্থ হল। আমাদের এটা বুঝতে হবে যে যুক্তরাষ্ট্রের মত এত বড় একটা দেশের কোথা থেকে কি পণ্য কোথায় সরবরাহ করা হচ্ছে তার সব কিছু  জানা কোন দূতাবাসের পক্ষেই সম্ভব নয়। 

	শ্রী জ্যোতির্ময় বসু: তারা আমাদের দেশে এই তথ্য সাফল্যের সাথেই সংগ্রহ করে। 

	শ্রী শরণ সিং: আপনার হয়তো গোয়েন্দা তথ্য সংগ্রহের ভাল কোন উপায় আছে। 

	শ্রী জ্যোতির্ময় বসু: আমি বলেছি "তারা"। আমাদের দেশে আমেরিকানদের শক্তিশালী গোয়েন্দা নেটওয়ার্ক আছে। 

	শ্রী শরণ সিং: আপনি হয়তো ঠিক, হয়তো অন্য দেশেরও এরকম শক্তিশালী নেটওয়ার্ক আছে। আমরাও যতটুকু সম্ভব তথ্য সংগ্রহের চেষ্টা করি। 

	এবং আমরা নিজেদের ব্যাপারে যতটুকু সম্ভব সতর্ক থাকার চেষ্টা করি। 

	একজন মাননীয় সাংসদ: কিন্তু আপনারা কোন তথ্যই পান না। 

	শ্রী শরণ সিং: অনেক তথ্যই আমরা মাননীয় সাংসদদের দেইনা। আমাদের হাতে অনেক তথ্য থাকে, যা হয়তো আমরা সবসময় ব্যাবহার করিনা। 

	উনি আরো জানতে চেয়েছেন যে আমেরিকা জাহাজ না থামালে আমরা কি করতে পারি। আমরা তাদের জাহাজ থামানোর অনুরোধ করেছি, সুতরাং এই মুহূর্তে এই হাইপোথিটিক্যাল প্রশ্নের উত্তর দেয়া সম্ভব নয়। তার পরবর্তী প্রশ্ন ছিল আমাদের দাবীর ব্যাপারে যুক্তরাষ্ট্রের জবাব কি? আমি ইতিমধ্যে বলেছি যে মাত্র দুই দিন হয় দাবী জানানো হয়েছে, আমরা এখনো উত্তরের অপেক্ষা করছি। 

	শেষ প্রশ্ন ছিল বাংলাদেশের ব্যাপারে আমাদের নীতি সম্পর্কে। আমার মনে হয় মাননীয় প্রধানমন্ত্রী অনেকবারই বাংলাদেশের মানুষের প্রতি আমাদের সহানুভূতি এবং সমর্থন ব্যাক্ত করেছেন। আমরা এখন যে দৃষ্টি আকর্ষণী প্রস্তাব নিয়ে আলোচনা করছি, তার সাথে এই প্রসঙ্গের কোন সম্পর্ক নেই। 

	শ্রী এন.কে.সাঙ্গী (লালোর): এস.এস.পদ্মা এবং এস.এস.সুন্দরবনের মাধ্যমে অস্ত্র সরবরাহ করাটা ভারতের লক্ষ লক্ষ মানুষের কাছে কাটা ঘায়ে নুনের ছিটা দেয়ার মত। আমাদের মাননীয় পররাষ্ট্রমন্ত্রী লম্বা বিদেশ সফরে অনেকগুলো দেশে গিয়েছেন এবং বাংলাদেশের বাস্তবতা, সেখানকার গণহত্যা এবং আমাদের সমস্যাগুলোর ব্যাপারে বিশ্ব নেতৃত্বকে অবহিত করেছেন। এজন্য আমরা তাকে অভিনন্দন জানাই, কিন্তু দূর্ভাগ্যজনকভাবে তাঁর দেশে ফেরার ১৮ ঘন্টার মধ্যে নিউইয়র্ক টাইমস মারফত আমরা এই অস্ত্র সরবরাহের খবর পাই। এই মাত্র মাননীয় মন্ত্রী নিশ্চিত করলেন যে টেলিগ্রাম মারফত তিনিও নিউ ইয়র্ক টাইমসে প্রকাশিত খবরটি জেনেছেন। এটা অন্ত্যন্ত দুঃখজনক যে এখন পর্যন্ত আমেরিকা থেকে আমাদের দূতাবাস এই ব্যাপারে কোন নির্ভরযোগ্য তথ্য পাঠায়নি। আমেরিকার ভারতনীতিতে এটা কোন বিচ্ছিন্ন ঘটনা নয়। এটি পরিষ্কারভাবে বোঝার জন্য আমাদের একটু পিছনে ফিরে যেতে হবে। প্রয়াত স্টেট সেক্রেটারী জন ফস্টার ডালাস একটি নীতি প্রবর্তন করেছিলেন, 'যারা আমেরিকার মিত্র নয় তারা সবাই আমেরিকার শত্রু'। এই কারনে ভারতকে সবসময় হুমকির মুখে রাখার জন্য তিনি পাকিস্তানের মত দেশে সমরাস্ত্র বিক্রি করা শুরু করেন। 

	২৫শে মার্চ পরবর্তী বাংলাদেশের ঘটনাবলীর দিকে দৃষ্টি ফেরানো যাক। গন্ডগোল শুরু হবার পরপর যুক্তরাষ্ট্র আমাদের আশ্বস্ত করেছিল যে পাকিস্তানে কোন গোলা-বারুদ পাঠানো হবেনা। মার্কিন স্টেট ডিপার্টমেন্টের রবার্ট ম্যাকলাস্কি ১৬ই এপ্রিল জানিয়েছিলেন যে পাকিস্তানে কোন অস্ত্র পাঠানো হবেনা এবং পাইপলাইনেও কোন অস্ত্রের চালান নেই। তিনি বলেছিলেন জেটিতে পড়ে থাকলেও পাকিস্তানে কোন অস্ত্র যাবেনা। কিন্তু এখন আমরা দেখতে পাচ্ছি জাহাজ ভর্তি গোলা-বারুদ পাকিস্তানে পাঠানো হচ্ছে। ইস্ট পাকিস্তান শিপিং এজেন্সি অফ আমেরিকা পরিষ্কারভাবে জানিয়েছে যে অস্ত্র ও গুলির চালান নিয়ে জাহাজ দুটি একাধিকবার আমেরিকা-পাকিস্তানে আসা-যাওয়া করেছে। ২৫শে মার্চের পরে আরো অনেকগুলি অস্ত্রবাহী জাহাজ পাকিস্তানের উদ্দেশ্যে আমেরিকা ছেড়েছে। যুদ্ধের শুরুতে লজিস্টিক বিশেষজ্ঞরা আমাদের বলেছিলেন আরো ১০ দিন যুদ্ধ চললে পাকিস্তানীদের গোলা-বারুদ ফুরিয়ে যাবে। অথচ এখন তিন মাসের বেশী হয়ে গেল এবং পাকিস্তান বাংলাদেশে চার ডিভিশন সৈন্য মোতায়েন করে যুদ্ধ চালিয়ে যাচ্ছে। চীন, পাকিস্তান এবং অন্যান্য দেশ থেকে তারা যুদ্ধ চালানোর রসদ পাচ্ছে। আমাদের কূটনীতিক মিশনগুলোর তুলনায় পাকিস্তানের বিদেশী লবি অনেক বেশী শক্তিশালী, সাবেক ব্রিটিশ প্রধানমন্ত্রী  হ্যারল্ড উইলসনের সাম্প্রতিক একটি উক্তি থেকে যেটা পরিষ্কার বোঝা যায়। উইলসন বলেছেন যে পাক-ভারত যুদ্ধের ব্যাপারে তাঁকে ভুল বোঝানো হয়েছিল। এখন যুক্তরাষ্ট্র সরকার আমাদের দেয়া প্রতিশ্রুতি ও আশ্বাস বার বার ভঙ্গ করছে, এ ব্যাপারে আমাদের কি করা উচিত? ১৯৬৫ সালের পর তারা বলেছিল যে পাকিস্তানকে চীনের সঙ্গছাড়া করার জন্য তারা পাকিস্তানকে সাহায্য করছে। পরে আবার একই ঘটনা ঘটানোর পর তারা বলেছিল এটি শুধু একবারের জন্যই তারা করছে, এর পুনরাবৃত্তি হবেনা। কিন্তু আমরা দেখতে পাচ্ছি বার বার আমাদের আশ্বাস দেত্তয়া সত্বেও তারা পাকিস্তানকে অস্ত্র সরবরাহ করেই যাচ্ছে। তাদের আমরা কতটুকু বিশ্বাস করতে পারি? এখন আমি এই বিষয়ে দুটি সুনির্দিষ্ট প্রশ্ন করতে চাই। ভারতীয় সরকার কি জাতিসংঘকে এ ব্যাপারে পদক্ষেপ নেবার জন্য ১৫ দিনের সময়সীমা বেঁধে দেবে? এর ভেতর তারা কোন পদক্ষেপ না নিলে ভারত জাতীয় স্বার্থে তাদের অনুমতি ব্যাতিরেকে যেকোন পদক্ষেপ নেবার ক্ষমতা রাখবে। দ্বিতীয়ত বর্তমান অবস্হার প্রেক্ষিতে ভারত কি সকল ধরনের মার্কিন প্রতিষ্ঠান থেকে আসা ত্রান সাহায্য প্রত্যাখ্যান করবে? এত কিছু পরেও মার্কিন সাহায্য নেয়া সমগ্র জাতীর জন্য অপমান। 

	শ্রী শরণ সিং: সাংসদ মহোদয়ের সমালোচনা এবং বক্তব্যের প্রথম অংশের সাথে আমি মোটা দাগে একমত। তার বক্তব্যের সাথে কিছু প্রশ্ন সংযোজিত ছিল এবং তার বিশ্লেষনের সাথে আমি সম্পূর্ণরূপে একমত। তবে তার দেয়া পরামর্শগুলি গ্রহণ করতে পারছিনা, এই মুহূর্তে কোন সময়সীমা বেঁধে দেয়া অথবা ত্রানসাহায্য প্রত্যাখ্যান করা বুদ্ধিমানের কাজ হবেনা। 

মিঃ স্পিকারঃ এখন বক্তব্য রাখবেন, শ্রী শরন সিং। 

শ্রী এস এম ব্যানারজি (কানপুর)ঃ স্যার, উনি বক্তব্য রাখার আগেই আমি অনুরোধ জানাচ্ছি যেন উনি পূর্বনির্ধারিত বক্তব্যের সাথে পাকিস্তানে তৃতীয় একটি জাহাজ প্রেরনের সত্যতা সম্পর্কেও বক্তব্য রাখেন। আমরা সকলেই এবিষয়ে চিন্তিত আছি। আমরা আপনার কাছেও লিখেছি (আলোচনায় বিঘ্ন) 

পররাষ্ট্র বিষয়ক মন্ত্রী (শ্রী শরন সিং)ঃ ৫ থেকে ২২ জুন, ১৯৭১, এই সময়ের মধ্যে আমি মস্কো, বন, প্যারিস, অটোয়া, নিউ ইয়র্ক, ওয়াশিংটন এবং লন্ডন ভ্রমন করেছি। এই প্রতিটি রাজধানীতে আমি তাদের সরকার প্রধান এবং পররাষ্ট্রমন্ত্রীদ্বয়ের সাথে বিশদ আলোচনায় বসেছি। জাতিসঙ্ঘের হেডকোয়ার্টারে গিয়ে আমি জাতিসংঘের সেক্রেটারি জেনারেল উ থান্ট এবং তার সহকর্মীদের সাথেও আলোচনা করেছি। এই প্রতিটি রাজধানীতেই আমি সরকার প্রধান বা পররাষ্ট্র মন্ত্রনালয় ছাড়াও প্রচুর সংখ্যক  সরকারি দলের অন্যান্য নেতাসমুহ, সাংবাদিক, সমাজ কর্মী এবং জনপ্রিয় নেতাদের সাথে দেখা করেছি। 

কোন একজন সংসদ সদস্যঃ বাংলাদেশ

এসকল আলোচনার কেন্দ্রবিন্দু এবং মনযোগ পুরোটাই ছিল পূর্ব বাংলা থেকে আগত ৬ মিলিয়ন শরণার্থীর প্রবাহে ভারতে যে ভয়াবহ বিপর্যয়ের সৃষ্টি হয়েছে, এবং পশ্চিম পাকিস্তানি সেনাদের গনহত্যায় পূর্ব বাংলায় যে ধারাবাহিক বিপর্যয় চলছে, সে বিষয়ে। আমার ভ্রমন শেষে মস্কো, বন, প্যারিস, ওয়াশিংটন এবং লন্ডনে এবিষয়ে বিবৃতি দেয়া হয়েছে এবং এই বিবৃতিই তাদের প্রাথমিক প্রতিক্রিয়া হিসেবে ধরে নেয়া যায়। অটোয়ায় পররাষ্ট্র মন্ত্রী মিচেল শার্প হাউক অব কমন্সে একটি বিবৃতি দিয়েছেন, যা থেকে তাদের প্রতিক্রিয়াও প্রতিফলিত হচ্ছে। 

(এসকল বিবৃতির কপি হাউসের টেবিলে জমা দেয়া হয়েছে, গ্রন্থাগার- এলটি-৫৩৮/৭১)

আমার আলোচনা এবং ভ্রমনের ফলস্বরূপ যেসকল চুক্তিতে আমরা পৌছাতে পেরেছি তা হলঃ 

১) পূর্ব বাংলায় সকল সামরিক অভিযান অবিলম্বে বন্ধ করতে হবে। এ সমস্যার কোন সামরিক সময়াধান নেই। 
২) পূর্ব বাংলা থেকে ভারতে শরণার্থীদের আগমন বন্ধ করতে হবে। 
৩) শরণার্থীরা যেন নিজভুমিতে নিরাপদ ও শান্তিতে ফিরে যেতে পারে তার উপযুক্ত পরিস্থিতি সৃষ্টি করতে হবে। এটি শুধুমাত্র তখনি সম্ভব হবে যদি শরণার্থীরা পূর্ব বাংলায় একটি নিরাপদ ভবিষ্যতের নিশ্চয়তা পায়। 
৪) পূর্ব বাংলার গনমানুষের অনুমোদিত রাজনৈতিক সমাধান ছাড়া পরিস্থিতি স্বাভাবিক অবস্থায় ফিরিয়ে আনার আর কোন বিকল্প উপায় নেই। 
৫) বর্তমান পরিস্থিতি অত্যন্ত সংকটপূর্ণ এবং আমাদেরকে এ উপমহাদেশের শান্তি ও নিরাপত্তা বজায় রাখতে কঠিন বিপদের সাথে লড়াই করতে হবে। 

এটি সর্বসম্মতিক্রমে স্বীকৃত যে মাত্র কয়েক সপ্তাহের মধ্যে পূর্ব বাংলা থেকে প্রায় ৬ মিলিয়ন শরণার্থীর যে ঢল ভারতে এসেছে তা এদেশের সরকারের জন্য একটি অসহনীয় বোঝা হয়ে দারিয়েছে এবং আন্তর্জাতিক সমাজকে অবশ্যই এর সমাধানে আর্থিক সহযোগিতাসহ সকল ধরনের সহযোগিতা করতে এগিয়ে আসতে হবে। যাত্রাপথের প্রতিটি শহরে আমি অত্যন্ত স্পষ্টভাবে তাদের ব্যাখ্যা করেছি যে, এই শরণার্থীরা পাকিস্তানেরি নাগরিক, যারা তাদের প্রদেশে সরকারের নিপীড়ন এবং অত্যাচারী আচরনের কারনে নিজ দেশ থেকে উৎখাত হয়েছে এবং তাদেরকে সহযোগিতা করা মানে পরোক্ষভাবে পাকিস্তানেরি সহযোগিতা করা। আমি এটাও পরিষ্কার করে বলেছি এবং তা সর্বজনগৃহীতও হয়েছে যে এই মুহূর্তে পাকিস্তানকে সেনা সহায়তা দাওয়ার মানে হবে তাদের গনবিরোধী কার্যকলাপকে আরো উস্কে দেয়া। তাদেরকে অর্থনৈতিক সহায়তা দাওয়ার মানে হল তাদের এসকল শোচনীয় কার্যকলাপ দেখে না দেখার ভান করা। 

কোন একজন সংসদ সদস্যঃ বাংলাদেশ (আলোচনায় বিঘ্ন) 

শ্রী সমর গুহা (কাঠি)ঃ রাজ্যসভার সভাপতি একটি রুলিং জারি করেছেন যে পূর্ব বাংলাকে বাংলাদেশ বলে সংবোধন করতে হবে। 

শ্রী শরন সিংঃ  এই কয়েকদিনে আমি কি কি করেছি তার সবটাই চাক্ষুষ সাক্ষীবৃন্দ নিখুতভাবে লিপিবদ্ধ করেছেন এবং তা পুরো সপ্তাহ জুড়ে আন্তর্জাতিক মিডিয়ায় প্রকাশিত হয়েছে। আমি এবিষয়েও নির্দিষ্ট করে জানিয়েছি যে এমুহূর্তে শুধুমাত্র আন্তরজাতিক তৎপরতায় মানবিক সাহায্য ছাড়া পাকিস্তানকে অন্য কোন আর্থিক সাহায্য দিলে তা সেদেশের ক্ষুদ্র একটি গোষ্ঠী মিলিটারি শক্তি ব্যবহার করে সংখ্যাগরিষ্ঠদের উপর যে অত্যাচার করছে তা বহাল রাখতে সাহায্য করবে, এবং তাদের অন্তর্বর্তী বিষয়ে দুঃখজনকভাবে হস্তক্ষেপ করা হবে। 

প্রতিটি শহরেই তারা আমাদের দেশ এবং সরকারকে প্রশংসা করেছে। পূর্ব বাংলা এবং আমাদের দেশ, দুই স্থানেই আজ মানবসৃষ্ট দুর্যোগের সৃষ্টি হয়েছে। এমতাবস্থায় এই ব্রিহদাকারের শরণার্থী শিবিরকে দেখভাল করা ও আস্রয় দাওয়ার যে উদ্যোগ তা ইতিহাসে নজিরবিহিন। এহেন গুরুত্বপূর্ণ সময়ে সকলেই স্বীকার করেছেন যে, সম্পূর্ণ রুপে নির্দোষ হওা সত্ত্বেও আমাদের উপর বোঝা বহন করতে হচ্ছে, এবং খুব দ্রুত এ সমস্যার সমাধান না হলে তা গোটা উপমহাদেশের নিরাপত্তা ও শান্তির জন্য হুমকি হয়ে দাঁড়াবে। 

শ্রী এস এম ব্যানারজিঃ আমার নেতা যে প্রশ্ন করবে, তা আমি করছিনা। কিন্তু আমি একটা বিষয় জানতে চাই। গতকাল তারা বিবৃতি দিয়েছে, আর আজকের পত্রিকায় এসেছে যে পাকিস্তানি সেনাদের জন্য সেনা সরঞ্জাম নিয়ে আমেরিকা থেকে তৃতীয় জাহাজটি রওনা হয়েছে। আগামিকাল আমাদের সভা নেই এবং তারপর দিনেও......

মিঃ স্পিকারঃ প্লিজ, না...

শ্রী এস এম ব্যানারজিঃ স্যার এটা অত্যন্ত গুরুত্বপূর্ণ (আলোচনায় বিঘ্ন)

শ্রী প্রিয়া রনন দাস মুন্সি (সাউথ কলকাতা)ঃ স্যার, এ বিষয়ে অবশ্যই আমাদের আলোচনা হওা অত্যন্ত জরুরি। (আলোচনায় বিঘ্ন)

মিঃ স্পিকারঃ আপনারা প্রতিদিন যা করছেন, তারি পুনরাবৃত্তি দেখার জন্য যথেষ্ট প্রস্তুতি আজ আমার নেই। আপনারা যদি না চান, তাহলে অন্য কোন দিন করতে পারেন ... (আলোচনায় বিঘ্ন)

শ্রী এস এম ব্যানারজিঃদয়া করে আমার কথা এক মিনিটের জন্য শুনুন। 

মিঃ স্পিকারঃ আপনার সাম্নেই বিবৃতিটি রাখা আছে। 

শ্রী এস এম ব্যানারজিঃ আমি স্টেটমেন্ট বিষয়ে কথা বলছিনা। 

মিঃ স্পিকারঃ দুঃখিত, আমি আপনাকে কথা বলতে দিতে পারছিনা। 


কিছু সম্মানিত সদস্য দাড়িয়ে দৃষ্টি আকর্ষণ করার চেষ্টা করছেন। 

মিঃ স্পিকারঃ এর কোন কিছুই রেকর্ডে যাবেনা। আমি কাউকেই কথা বলতে দিবনা, যদি আপনারা না বসেন। যতদুর বোঝা যাচ্ছে, বর্তমান বিষয়ে মন্ত্রিমশাই তার বক্তব্য প্রদান করে ফেলেছেন। গতকালকেই বলা হয়েছে যে পার্টীর লিডাররা প্রশ্ন তুলবে, যদি সেবিষয়ে আলোচনা করতে হয়, তাৎক্ষনিক তা করা হবে, কিন্তু তখন না যখন মন্ত্রিমশাই তার বক্তব্য পেশ করছেন, এবং তা হাউসের বিবেচনার আওতাধীন রয়েছে। 

সংসদ বিষয়ক মন্ত্রী এবং পরিবহন মন্ত্রী ঃ জনাব স্পিকার, আপনার অনুমতিক্রমে, প্রথম হাউসের সকল অধদপ্তরকেই জানাচ্ছি যে, এবিষয়ে আলোচনা জিইয়ে রাখার কোন ইচ্ছেই নেই। (আলোচনায় বিঘ্ন) আমি বলতে চাই, মন্ত্রীসাহেব একটি বক্তব্য দিয়েছেন। আপনি গতকাল বিরোধিদলের সাথে এবিষয়ে কিছু নির্দিষ্ট নিয়মনীতি নির্ধারণ করেছেন। আপনি মাত্রই আমাদের বলেছেন যে আপনি সে অনুযায়ীই আগাতে চান। তারা যদি কোন আলোচনা চায়, তবে তা আলাদাভাবে বিবেচিত হবে। 

শ্রী এস এম ব্যানারজিঃ তৃতীয় জাহাজের কি হবে? 

শ্রী ভগত ঝা আজাদ (ভাগলপুর)ঃ আমরা সরকারের মতামত জানতে চাই। 

শ্রী রাজ বাহাদুরঃ যেমনটি আমি বলেছিলাম, আমরা এবিষয়ে আর কোন আলোচনা রাখতে চাইনা। 

শ্রী ভগত ঝা আজাদঃ যেহেতু সরকারও এ আলোচনায় একমত হয়েছে, সুতরাং, এখানে নতুন করে প্রশ্ন করার কোন দরকার নেই। 
শ্রী পি কে দেও (কালাহান্দি) ঃ সকলের চাহিদার বিষয়টি বিবেচনা করে, আমাদের এখনি এবিষয়ে আলোচনা সেরে ফেলা উচিত। (আলোচনায় বিঘ্ন)

মিঃ স্পিকারঃ আমি কাউকেই অনুমতি দেইনি। কিন্তু যদি সদস্যরা এভাবে নিজে থেকেই কথা বলতে থাকেন, তাহলে আমরা আগাতে পারবোনা। যদি সবাই একসাথে কথা বলেন, আমি কিভাবে সবার কথা শুনবো? 

শ্রী এস এম ব্যানারজিঃ পয়েন্ট অব অর্ডারের ভিত্তিতে......

মিঃ স্পিকারঃ আমি কথা বলছি, সুতরাং এখন কোন পয়েন্ট অফ অরডার নেই। 

শ্রী দিনেন ভট্টাচার্য  (সেরামপুর)ঃ আমেরিকা তৃতীয় একটি জাহাজ পাঠিয়েছে। 

মিঃ স্পিকারঃ আমরা আবারো একবার মনে করি, গত পরশু, সকল সংসদীয় নেতাগন, সকল বিরোধীদলীয় নেতাগন এবং ট্রেজারি বেঞ্চের সদস্যগনসহ সকলে মিলে এবিষয়ে একমত হয়েছেন যে মাননীয় মন্ত্রী শুক্রবার এবিষয়ে বক্তব্য প্রদান করবেন, এবং প্রতিটি পার্টীর নেতারা এবিষয়ে প্রশ্ন করবেন। (আলোচনায় বিঘ্ন) আমি জানিনা, যে সদস্যরা এখন পর্যন্ত যেসকল আলোচনা হয়েছে তার উপর বিতর্কে অংশ নিতে ইচ্ছুক। 

শ্রী শরন সিংঃ তারা এমন কোন চাপ সৃষ্টি করছেনা, আসুন এবিষয়টা বাদ দেই। তারা প্রশ্ন করতে আগ্রহী নন, সুতরাং বাদ দিন, আমাদের একটা আলাদা আলোচনা হওয়া দরকার, সেবিশয়ে আমারো কোন আপত্তি নেই। আমাকে হাউস এবং আপনার ইচ্ছানুসারে বরত্মান পরিস্থিতি পরিষ্কার করে ব্যাখ্যা করার সুযোগ দিন। মিঃ স্পিকার, এই বক্তব্য আমার ভ্রমন বিষয়ে দেয়া হয়েছিল। মনে হছে, সকলেই, এমনকি আমিও, অস্ত্র সরবরাহ করার বিষয়টিতে যথেষ্ট গুরুত্ব দিয়ে ফেলেছি। সুতরাং যদি তারা এবিষয়ে প্রশ্ন করতে না চায়, তাহলে বাদ দাওয়াই ভাল। আমরা এবিষয়ে আলাদা আলোচনা করাই ভাল। 

শ্রী ভগত ঝা আজাদঃ আমরা অবশ্যই একটি আলাদা আলোচনা চাই, তবে তা এই বক্তব্যের উপরে নয়, বরং পাকিস্তানে আমেরিকা যে অস্ত্র সরবরাহ করছে, সে বিষয়ে। আমরা সেই বিষয়ে আলোচনা করতে চি, যা বক্তব্যে উল্লেখিত হয়নি। 

শ্রী শরন সিংঃ এবিষয়ে আমরা সোমবার বা অন্য কোন্দিন আলোচনা করবো, তার মধ্যে আমরা প্রয়োজনীয় তথ্য যোগার করে ফেলতে পারবো বলে আশা করছি। 

শ্রী অটল বিহারী বাজপেয়িঃ আমরা বাংলাদেশ বিষয়েও আলোচনা করতে চাই। আলোচনা শুধুমাত্র অস্ত্র সরবরাহের মধ্যে আটকে না থেকে, বাংলাদেশ বিষয়েও হওয়া উচিত বলে আমি মনে করি। এবিষয়ে সরকারের মনোভাব জানা খুবি প্রয়োজন। 

শ্রী এইচ এন মুখারজি (কোলকাতা- উত্তরপূর্ব)ঃ আমি বলতে চাই যে যখন মন্ত্রিসাহেব কোন বক্তব্য দেন, সেটি হাউসের বক্তব্য হয়ে দারায়। একজন সদস্য হিসেবে আমি খুবি অন্যরকম একটি মন্তব্য করতে চাই এবিষয়ে। এর আগে বাংলাদেশ বিষয়ে যেসকল পররাষ্ট্র বিষয়ক বক্তব্য এসংসদে দেয়া হয়েছে, এ বক্তব্য কি সেগুলো থেকে সম্পূর্ণ আলাদা হয়ে যাচ্ছেনা? বক্তব্যটা শুধুমাত্রই তার ভ্রমনের একটা সারসংক্ষেপ বিষয়ে আমাদের ধারনা দিচ্ছে। এ বিষয়ে একটি সরাসরি আলোচনা হওয়া খুবি প্রয়োজন। এমতাবস্থায়, একেকজন ব্যক্তির প্রশ্নের উত্তর দেয়ার যে ব্যবস্থা করা হয়েছিল, তার আর প্রয়োজন নেই, কেননা, সরকার বাংলাদেশ এবং তাদের পলিসি সম্পর্কে যেসকল বক্তব্য দিয়েছিলেন, তা থেকে অনেকখানি সরে এসেছেন। তারপরো একটা বড় আলোচনার প্রয়োজন আছে, এবং তা অতি সত্বর হওয়া প্রয়োজন, কেননা, যেমনটি আমি বলেছিলাম যে বাহিরেও এমন একটি ধারনার সৃষ্টি হয়েছে যে সরকার তাদের প্রাক্তন অবস্থান থেকে সরে আসছেন। 

শ্রী এস এম ব্যানারজিঃ ৩৬৭(২) ধারা অনুসারে, “হাউসের একটি বিষয়ে আমি এই মুহূর্তে একটি পয়েন্ট অফ অর্ডার উত্থাপন করছি”

এই বিষয়টি হল, মন্ত্রীর পেশ করা বক্তব্য। যার ভিত্তিতে আপনি আমাদের প্রশ্ন করার অনুমোদন দিচ্ছেন। আমি যে প্রস্তাব উত্তাপন করতে যাচ্ছি, ৩৪০ ধারা অনুসারে, “কোন সদস্য যদি কোন প্রস্তাব উত্থাপন করেন, তবে যেকোন সময়ে তার উপর ভিত্তি করে চলমান বিতর্ক স্থগিতও করতে পারেন। “

শ্রী শরন সিং তার প্রস্তাব পেশ করেছেন। 

শ্রী অটল বিহারি বাজপেয়ী (গোয়ালিয়র) ঃ হাউসের সামনে কোন প্রস্তাব ই ছিলনা। 

শ্রী এস এম ব্যানারজিঃ প্রস্তাব পেশ করা হয়েছে, এবং এখন আমাদের প্রশ্ন করতে হবে। 

আমি প্রস্তাব পেশ করছি যে এই বিতর্ক এখনি স্থগিত করা হোক, এবং একটি পুরনাঙ্গ আলোচনা পেশ করা হোক। 
মিঃ স্পিকারঃ কোন প্রস্তাব নেই, কোন বিতর্কও নেই। 

শ্রী এস এম ব্যানারজিঃ আমেরিকা পাকিস্তানকে অস্ত্র সরবরাহ করছে। এখন তৃতীয় একটি জাহাজ ও আসছে। দুর্ভাগ্যজনক বিষয় হচ্ছে, গতকালের বক্তব্যে, মাননীয় মন্ত্রীসাহেব এই সাম্রাজ্যবাদীদের এহেন নিষ্ঠুর ও দুর্বৃত্তজনক আচরনের সমালোচনা না করে, উল্টো তাদের মানবতার সনদ দিয়ে দিয়েছেন। তা উনি করছেন, করুক; কিন্তু আমরা এই হাউসের পক্ষ থেকে আমার বাংলাদেশের ভাইদের জন্য হলেও তাদের এখনি অভিযুক্ত করতে চাই, এবং এই মুহূর্তে। 

জনৈক সম্মানিত সদস্যঃ এ বিষয় সরকার নির্ণয় করুক। 

শ্রী সমর বাহাদুরঃ আমার জ্যেষ্ঠ সহকর্মী মাননীয় পররাষ্ট্র মন্ত্রী ইতিমধ্যে তার অবস্থান পরিষ্কারভাবে বলে দিয়েছেন। তিনি অস্ত্র সরবরাহ বিষয়ে গতকাল একটি বক্তব্য দেন। এখন, খবর এসেছে যে তৃতীয় জাহাজটিও যাত্রা শুরু করেছে। আজকের বক্তব্যে উনার বিভিন্ন দেশের রাজধানীগুলো ভ্রমনের বর্ণনা এসেছে। সকলি এখানে পেশ করা হয়েছে। হাউস কোন আলোচনায় বস্তে চাইলে, আমরা অবশ্যই তা করতে রাজি আছি। আপনি সময় নির্ধারণ করে দিন, আমরা অবশ্যই তাতে সম্মত হব। 

(শ্রী সাবিয়ার গুহ দাঁড়ালেন)

মিঃ স্পিকারঃ এই ভদ্রলোককে নিয়ে কি করা যায়, প্রতিবার উনি দাড়িয়ে যাচ্ছেন। (আলোচনায় বিঘ্ন)

শ্রী সমর গুইলাঃ পয়েন্ট অব অর্ডারের ভিত্তিতে। 

মিঃ স্পিকারঃ যতক্ষন পর্যন্ত আমি পয়েন্ট অফ অর্ডার ঘোষণা না দিচ্ছি, ততক্ষন পর্যন্ত তা সে অনুযায়ী লিপিবদ্ধ হবে না। (আলোচনায় বিঘ্ন) আমার মনে হচ্ছে আমি অনেক লোকের ভিড়ের মধ্যে বসে আছি। আপনারা আলোচনা করতে চান। সে বিষয়ে মন্ত্রিমশাইর কোন আপত্তি নেই। কিন্তু, কি বিষয়ে আসলে আপনারা আলোচনা করবেন, বা তার উপযোগিতা কি? (আলোচনায় বিঘ্ন)

শ্রী অটল বিহারি বাজপেয়ীঃ দয়া করে, আলোচনার বিষয়বস্তুকে সংক্ষিপ্ত করবেন না। কেননা, যে বক্তব্য পেশ করা হয়েছে, তাতে সবি উল্লেখিত হয়েছে। অস্ত্র সরবরাহ, সরকারের বাংলাদেশ বিষয়ক মনোভাব, সবি এখানে বলা হয়েছে। 

মিঃ স্পিকারঃ আলোচনার বিশয়বস্তু অনেক বিশদ। 

শ্রী ভগত ঝা আযাদঃ ১৮৪ নং ধারার ভিত্তিতে...

মিঃ স্পিকারঃ যাই ধারা থাকুক না কেন। । 

শ্রী ভগত ঝা আযাদঃ ১৮৪ নং ধারা অনুসারে আমি বলতে চাই, আমাদেরকে এই বিষয়ে আলোচনা করতে দাওয়া হোক। 

মিঃ স্পিকারঃ আমি তা নির্ধারণ করছি, দয়া করে বসুন। 

শ্রী ভগত ঝা আজাদঃ আপনি আমাদের সাথে আপত্তিকর ব্যবহার করছেন। আপনি প্রস্তাবনা চেয়েছিলেন, আমি প্রস্তাব করছি যে ১৮৪ নং ধারা অনুসারে আমরা এ বক্তব্যের উপর আলোচনা করতে চাই। 

মিঃ স্পিকারঃ তাহলে আর আপনার সরকারী পক্ষে বা বিরোধি পক্ষে থাকার মধ্যে পার্থক্য কি থাকল? 

শ্রী ভগত ঝা আজাদঃ গতবারের লোকসভা আর এবারের লোকসভায় আপনার অবস্থানের কি পরিবর্তন! প্রতি মুহূর্তে আপনি আমাদের রুদ্ধ করে দিচ্ছেন। আমি এই লোকসভায় আছি সেই ১৯৫২ থেকে, যে আওলে আপনিও ছিলেন না। 

মিঃ স্পিকারঃ আপনি জানেন যে আমরা হাউসে আলোচনার সময় নির্ধারণ করছি। 

শ্রী ভগত ঝা আজাদঃ আপনি প্রস্তাবনা চেয়েছিলেন, এখন শুনতে না চাইলে কিভাবে সাজেশন দিব? আমি ১৮৪ ধারা অনুযায়ী আপনাকে প্রস্তাবনা দিচ্ছি, আপনি তা অন্যভাবে নিচ্ছেন। আমি খুবি অবাক হচ্ছি। 

মিঃ স্পিকারঃ আমরা আলোচনা করব। কিন্তু কত সময় ধরে? 

শ্রী রাজ বাহাদুরঃ দুই ঘন্টা সময়ই যথেষ্ট, নতুবা গোটা অনুষ্ঠানসূচী পুনরায় ঢেলে সাজাতে হবে। 

শ্রী জ্যোতির্ময় বসু (ডায়মন্ড হারবার)ঃ ছয় ঘন্টা। 

মিঃ স্পিকারঃ আজ কার্যদিবস নয়। আমরা কোন একটি কার্যদিবসে এ আলোচনাটি সম্পন্ন করতে চাই। আমরা এই আলোচনাটি সোমবারে করব। সারাদিন ধরে। 

শ্রী সমর গুহঃ তাতে মুল প্রভাবটা কেটে যাবে। এটি খুবি গুরুত্বপূর্ণ একটি বিষয়। 

শ্রী জ্যোতির্ময় বসুঃ আমরা আজ ৩.৩০ এ আলোচনা শুরু করে, সোমবারেও তা চালিয়ে যেতে পারি। কেননা, বিষয়টি খুবি জরুরি, আমরা এটিকে হাতে নিয়ে চুপচাপ বসে থাকতে পারিনা। 

অনুবাদ

পুনঃরেজোলিউশন - বাংলাদেশকে স্বীকৃতি

জনাব ডেপুটি স্পিকার: এখন আমরা শ্রী সমর গুহর রেজল্যুশন নিয়ে আগাব। এর জন্য  দুই ঘন্টা বরাদ্দ। এক ঘন্টা ত্রিশ মিনিট ইতিমধ্যেই নেওয়া হয়েছে। সুতরাং, শুধুমাত্র ৩০ মিনিট বাকি। 

শ্রী এস এম বানেরি (কানপুর): আমার একটি আনুষ্ঠানিক সংশোধনী আছে। আমি ৩০ জুন তারিখ দিয়েছিলাম এই ভেবে যে সেদিন আলোচনা শেষ হবে। কিন্তু হয়নি। তাই আমার সংশোধনী ৩০ জুন ১৯৭১ কে ১৫ জুলাই ১৯৭১ দ্বারা প্রতিস্থাপিত করা হোক। এটা প্রচার করা হোক। 

জনাব. ডেপুটি স্পিকার: আমি মনে করি যে এটা কারণিক বিষয়। আপনার কি কোন ফ্রেশ সংশোধনী আছে? 

শ্রী এস এম ব্যানার্জী: আমি আমার সংশোধনী বিকাল ৩ টায় জমা দিয়েছি। 

জনাব. ডেপুটি স্পিকার: আপনার আরেকটি সংশোধনী আছে, নং ৫। আপনি কি  এটা মুভ করবেন? 

শ্রী এস এম ব্যানার্জী: হ্যাঁ। 

আমি আবেদন জানাচ্ছি। 

শ্রী এস এম ব্যানার্জীর স্থানান্তরিত সংশোধনী, প্রিন্ট করা আছে ২, তালিকা নং ১-

"৩০-৬-১৯৭১" এর জন্য 
বিকল্প "১৫-০৭-১৯৭১"

শ্রী এইচ এম প্যাটেল (ধান্দুকা): প্রথমে আমরা নিজেদের জিজ্ঞেস করতে চাই যখন সরকারি মুখপাত্র বলে যে যেসব উদ্বাস্তু ভারতে ঢুকেছিল তাদের ফেরত পাঠানো হবে, তারা নিশ্চই ফিরে যাবে - ইত্যাদি কথা দিয়ে সরকার কী বোঝাতে চান? এটা অর্জন করার জন্য তাদের প্রস্তাবনা কি? তাদের কি কোন রাজনৈতিক নিষ্পত্তির পরিকল্পনা আছে? এর মানে হতে পারে মুজিবুর রহমান ও তাঁর অনুসারীদের সঙ্গে পাকিস্তান সরকারের মধ্যে বোঝাপড়া। যতক্ষণ না এই দুইএর  মধ্যে সরকার ও প্রশাসনের কিছু ফর্ম প্রতিষ্ঠা করা যায় ততক্ষণ উদ্বাস্তুদের সেখানে ফিরে যাবার সম্ভবনা নেই। কিন্তু একটি রাজনৈতিক নিষ্পত্তির সম্ভাবনা কি আছে? কেউ এই নিষ্পত্তির কথা বলছে? বিশ্বশক্তিগুলো এটা নিয়ে কথা বলছে? তাদের বিবৃতিতে উল্লেখিত হয়েছে যে, তারা একটি রাজনৈতিক নিষ্পত্তি চান। আমরা কেন এই ধরনের একটি প্রস্তাবে আমাদের সমর্থন দেব? আমরা কি সন্তুষ্ট যে, এই ধরনের সমাধানের সম্ভবনা আছে? 

আমাদের দুটি বিকল্প আছে। তাদের রেফার করা পদ্ধতিতে আমরা সমাধানের দিকে আগালাম - এতে করে উদ্বাস্তুরা কিছুটা আশা হয়ত পাবে। অথবা আমরা আমাদের নিজেদের মত করে আগালাম। এখন কোন পথটি দীর্ঘ মেয়াদে ভালো। আমরা জানিনা। কেন এটা পরিষ্কার নয়? এটা কি মিলিটারি একশনের জন্য? যদি তা না হয় তবে সরকারের মনে কী আছে? 

আমি আশঙ্কায় আছি যে আমাদের সামনে একটা পথ আছে - সেটা হল আমরা যা বলছি সেটাকে একটা কাঠামোতে দাঁড় করানো। বলতে গেলে আমরা একাই এটা করব। সমস্ত বিশ্বকে বুঝিয়ে দেয়া উচিৎ যে আমরা কাজের কাজই করছি। এবং বিশ্বাস করতে শুরু করি যে পয়েন্ট আসবে, খুব দ্রুতই আসবে, যখন আমরা সামরিক কায়দায় আগাব, এমন না যে আমরা তেমনটা চাই। কারণ কেউ যুদ্ধ নিয়ে চিন্তিত না - আর আমাদের অন্য কোন পথ নেই। এটা উভয় ফ্রন্টের জন্য অবশ্যম্ভাবী। কিন্তু আমাদের কি আর কোন বিকল্প আছে? 

যদি এখানে বাংলাদেশর স্বীকৃতি প্রস্তাব করা হয় এটা শুধুমাত্র একটি প্রথম পদক্ষেপ হতে পারে। এটা শুধুমাত্র একটি পদক্ষেপ যে আমরা বলতে পারি যে, আমরা একটি সরকারকে স্বীকার করে নিচ্ছি। যদিও এটা কোন অঞ্চলের দায়িত্বে নেই কিন্তু এটা ঐ অঞ্চলের মানুষের দ্বারা স্বীকৃত। তাদেরকে তাদের অঞ্চল থেকে সরিয়ে দেয়া হচ্ছে। স্বীকৃতি আমাদেরকে কাজ করার জন্য একটা সুবিধাজনক পরিবেশ তৈরি করবে। কিন্তু এটি শুধুমাত্র একটি প্রস্তাবনা। প্রাথমিক পদক্ষেপ হবে সামরিক একশন। আমাদের মনে রাখতে হবে এই একশন ছাড়া স্বীকৃতি দিয়ে কোন লাভ হবেনা। 

যখন প্রধানমন্ত্রী হাউসের মধ্যে একটি রেজল্যুশন দিয়েছিলেন সেটা সর্বসম্মতিক্রমে পাস করেছি। কেন আমরা সবাই সেটা মেনে নিয়েছি? কারণটা হল আমরা জানি কিছু উদার মানুষকে নির্দয়ভাবে শোষণ করা হচ্ছে। কারণ তারা একটি অবাধ নির্বাচনে তাদের মতামত দিয়েছিল এবং আমরা মনে করি  যেকোন গণতান্ত্রিক বিচারে তারা সরকার গঠন করার অধিকার রাখে। কিন্তু তাদের জোর পূর্বক দমন করা হচ্ছে এবং আমাদের  মনে হয়েছে যে, আমাদের তাদের পাশে থাকা উচিৎ। আমরা কীভাবে সেটা করতে পারি? এই অবস্থায় হয়ত আমরা ভেবেছি একটু সহানুভূতিই যথেষ্ট হবে। কিন্তু যখন উদ্বাস্তুরা আমাদের বর্ডারে আসতে লাগল তখন সবাই বুঝতে পারল এটা শুধুমাত্র পাকিস্তানের আভ্যন্তরীণ বিষয় নয়। এমনকি কেউ যদি খুব বেশী আইনের কথাও বলেন। এটা একটা আন্তর্জাতিক সমস্যা এবং ভারত এতে আক্রান্ত এবং ভারতকেই কাজ করতে হবে। 

অনেকে সুপারিশ করেন যে আমাদের উচিৎ আমাদের বর্ডার বন্ধ করে দেয়া। কীভাবে আমরা তা করব? আমরা কীভাবে পাকিস্তানের মত নির্দয় হতে পারি? তাই ঐ প্রস্তাব না মেনে আমরা তাদের প্রবেশ করতে দিলাম। কিন্তু প্রবেশ করতে দেবার পরেই আমাদের দায়িত্ব আসল আমরা শুধু তাদের দেখাশোনা করলেই হচ্ছেনা - কারণ তাদেরকে তো আর চিরদিন এভাবে রাখা যাবেনা - তাদের নিরাপদে দেশে ফিরে যাবার ব্যাবস্থাও করতে হবে। আর তা করার একমাত্র পথ হল শেখ মুজিবুর ও তার সমর্থকদের নেতৃত্বের সরকারকে প্রতিষ্ঠিত করা অথবা মিলিটারি একশন। এর মধ্যে কোনটা   বাস্তবসম্মত? সেই পথে বাংলাদেশকে স্বীকৃতি প্রথম স্টেপ হতে পারে। কিন্তু এটাও মানতে হবে যে মিলিটারি একশন অনিবার্য - অতএব আমাদের খুব দ্রুত স্বীকৃতি দিতে হবে। 

জনাব ডেপুটি স্পিকার: এখনও প্রায় ১২ জন এই বিতর্কে অংশগ্রহণ করতে চান। এবং মাননীয় মন্ত্রী ও যিনি প্রস্তাবকারী তাদেরকে জবাবও দিতে হবে। এত কিছু ২০ মিনিটে সম্ভব না। তাই আমি বিষয়টি সম্পর্কে হাউজের মত চাই। 

আমরা ৫ টা ২৫ মিনিট পর্যন্ত সময় বাড়ানোর সিদ্ধান্ত নিয়েছি। দেখি কি হয়। 
সংসদ বিষয়ক এবং শিপিং ও পরিবহন বিষয়ক মন্ত্রী(শ্রী রাজ বাহাদুর): আমরা প্রস্তাবক এবং মন্ত্রীকে জিজ্ঞাসা করতে চাই জবাব দিতে তাদের কত সময় প্রয়োজন হবে। অবশিষ্ট সময় আলোচনা করতে দেওয়া যাবে। 

পররাষ্ট্র মন্ত্রী (শ্রী শরণ সিং): আমার ১৫ মিনিট সময় লাগতে পারে। 

শ্রী এস এম বানেরি: আমরা ৫ টা ২৫ মিনিটের ব্যাপারে সম্মত। তিনি মাত্র ১৫ মিনিট সময় নিতে চান। তিনি এটা সম্পর্কে কিছুই বলতে চাচ্ছেন না। তাকে অন্তত ইয়াহিয়া খানের সাম্প্রতিক বিবৃতি সম্পর্কে কিছু বলতে দেয়া যাক। তিনি সে বিষয়ে নীরব থাকতে চান। 

শ্রী সমর গুহ: আমার ২৫ মিনিট প্রয়োজন হবে। 

জনাব ডেপুটি স্পিকার: মন্ত্রী এবং প্রস্তাবক মোট ৪০ মিনিট সময় লাগবে বলেছেন। এর আলোকে বাকি বিতর্ক আমাদের এডজাস্ট করতে  হবে। 



শ্রী দীনেশচন্দ্র গোস্বামী (গৌহাটি): বাংলাদেশ বিষয়টি দেশের প্রতিটি নাগরিকের মনে আছে। এমনকি এই হাউজে আমরা আশা, রাগ, হতাশা, হতাশা, ক্ষোভ এবং নানা রকম অভিব্যক্তি পেয়েছি। এছাড়া এই হাউজে একটি অনুভূতি কাজ করছে - আমি এটা সঠিকভাবে টের পাচ্ছি - তা হল বিশ্বশক্তিগুলো প্রত্যাশিত পদ্ধতিতে এগিয়ে আসিনি - তাই আমাদের নিজেদেরই কিছু সিদ্ধান্তে যেতে হবে। আমি অনুভব করতে পারছি এতে করে যার জন্য আমরা যুদ্ধ করছি সেটা একটু পরাভূত হবে। 

১৯৫৩ সাল থেকে বাংলাদেশে গণতান্ত্রিক শক্তি ও সর্বগ্রাসী বাহিনীর মধ্যে সংঘর্ষ চলছে। এই বাহিনী সমানভাবে সুষম। পশ্চিমা শক্তির সাহায্যে সর্বগ্রাসী বাহিনী সবসময় গণতান্ত্রিক শক্তিকে চূর্ণ করেছে। এই জন্য ১৯৫৪ সালে পূর্ব পাকিস্তানের রাজনৈতিক দলগুলো পশ্চিম পাকিস্তানের সাথে একটি প্রস্তাব পাস করে। যতদূর জানা যায় তা জোটনিরপেক্ষ নীতি ছিল। পশ্চিমা শক্তিগুলো উপলব্ধি করেছে যে, যদি বাংলাদেশের মুক্তিযোদ্ধারা তাদের মুক্তির উপায় পেয়ে যায় তাহলে এই অংশে পশ্চিমাদের আধিপত্য শেষ হয়ে যাবে। অতএব, তাদের নিজস্ব স্বার্থে তারা একটি নীতি অবলম্বন করছে যা আমাদের পছন্দ না। এই কারণে এমনকি ব্রিটিশ সরকারও বলছে যে, এটি বাংলাদেশের একটি অভ্যন্তরীণ ব্যাপার। 

পশ্চিমা শক্তির এই প্রতিক্রিয়ার কারণে তাদের সাথে আলোচনায় গেলে সেটা আমাদের জন্য ভুল সিদ্ধান্ত হবে। 

বিভিন্ন মুড এবং অনুভূতির কারণে কিছু ভুল পন্থা ইতোমধ্যে জায়গা নিয়েছে। 'বাংলাদেশ ইস্যু' তে আমাদের কেউ কেউ অনুভব করে যে অর্থনৈতিক বিষয়টি সমাধান করাই মূল সমস্যা - সেটি সমাধান হলে রাজনৈতিক সমস্যার সমাধান হবে। দ্বিতীয়ত, আরেকটি অনুভূতি হচ্ছে  বাংলাদেশ সমস্যার বিষয়ে আমরা আমাদের নিজস্ব যা করার তা করব তাতে করে সেটা মুজিবুর রহমান গ্রহণ করুন বা না করুন। যদি আমরা মনে করি যে, শরণার্থী সমস্যা বাংলাদেশের নিজেদের সমস্যা তাহলে তা হবে চরম ভুল। এই জন্য আমাদের পররাষ্ট্রমন্ত্রী প্রত্যেক বার বলেছেন যে আমরা বাংলাদেশের সমস্যার  রাজনৈতিক সমাধানের জন্য চেষ্টা করব। 

রাজনৈতিক সমাধান দ্বারা কি বোঝানো হয়? এমন সমাধান যা মুজিব ও তার অনুসারীদের কাছে গ্রহণযোগ্য। তৃতীয় প্রশ্ন হল, এই বিতর্কের কোন অংশ নিয়ে আমরা  উদ্বিগ্ন? প্রশ্ন হল আমরা বাংলাদেশের নতুন সরকারকে স্বীকৃতি দান করব কিনা? আমি যতদূর জানি যে স্বীকৃতি একটি আইন দ্বারা পরিচালিত ব্যাপার নয়, এটা একটা পলিসি। তাছাড়া স্বীকৃতি শুধু সিদ্ধান্ত নেবার বিষয়, আইনি কর্তব্য সম্পাদনের পর অর্জিত কোন ফল নয়। কিন্তু জাতীয় স্বার্থ অনুসারে হতে হবে। যদিও এটা নীতির ব্যাপার, তবে এটা অস্বীকার করা যাবে না যে আন্তর্জাতিক কিছু নির্দিষ্ট শর্ত এর উপর প্রযোজ্য। সেগুলো হল - প্রথমত; একটি স্বাধীন সরকার ব্যাবস্থা থাকা, দ্বিতীয়ত, সেই সরকারের কার্যকর কর্তৃত্ব জনসংখ্যার বেশিরভাগ অংশ মেনে চলবে, তৃতীয়ত, নির্দিষ্ট অঞ্চল থাকা। সংক্ষেপে বাহ্যিক স্বাধীনতা এবং একটি যুক্তিসঙ্গতভাবে সংজ্ঞায়িত অঞ্চল ও সরকার ব্যাবস্থা অপরিহার্য। 

যতক্ষণ এগুলো উপস্থিত থাকে - অথবা বলা যায় - যদি কোন জাতি স্থায়িত্ব ও রাজনৈতিক গ্রহণযোগ্যতার এই শর্ত পূরণ করতে ব্যর্থ হয়, তবে এটা সাধারণত আন্তর্জাতিক আইনে স্বীকৃত এমন কাউকে স্বীকৃতি দেয়া বন্ধুসুলভ কাজ নয়। বলতে গেলে এটা এক রকমের হস্তক্ষেপ এবং আন্তর্জাতিক কর্তব্যে অবহেলা স্বরূপ। 

অতএব, যখন আমরা স্বীকৃতি দেব তখন দেখব প্রাথমিক বিষয়গুলি উপস্থিত আছে কিনা। অকাল স্বীকৃতি শুধুমাত্র পাকিস্তানকে সমস্যার গুরুত্ব অন্য দিকে ঘুরিয়ে নিতে সাহায্য করবে এবং মুক্তিকামী যোদ্ধাদের অপ্রত্যাশিত দিকে ধাবিত করবে। এর মানে এই নয় যে আমি স্বীকৃতির বিরোধিতা করছি। আমি মনে করি, যদি আমরা স্বীকৃতি দান করতে যাই তবে আমাদের তিনটি সুনির্দিষ্ট বৈশিষ্ট্য আছে কিনা তা দেখতে হবে। প্রথমত, আমরা আমাদের জাতীয় স্বার্থে মুজিবুর রহমান ও তাঁর দলকে বৈধতার টিকিট দেব যাতে অগণতান্ত্রিক শক্তি, আভ্যন্তরীণ ও বহিস্থিতভাবে কোণঠাসা হয়ে পড়ে। দ্বিতীয়ত আমরা সচেতন যে স্বীকৃতির প্রশ্নে স্বাধীনতাকামী যোদ্ধাদের মনোবল বৃদ্ধি পাবে। এছাড়াও, এটি সরাসরি এবং পরোক্ষভাবে, ইয়াহিয়া খানের বাংলাদেশে ইচ্ছাকৃত অগণতান্ত্রিক নকশা প্রণয়নের প্ল্যান স্থবির করে দেবে। 

তাই স্বীকৃতি দেবার আগে শর্তগুলো আছে কিনা দেখতে হবে। যদি আমরা দেখি যে সবগুলো বিষয় নেই তবে আমি মনে করি এখনো স্বীকৃতি দেবার সময় হয়নি। তবে আমাদের এমন পরিবেশ সৃষ্টি করতে হবে যাতে এগুলো পূরণ হয়। 

এই কথাগুলো বলে আমি এই প্রস্তাবের বিরোধিতা করছি। 
শ্রী ইন্দ্রজিত গুপ্ত (আলিপুর): জনাব ডেপুটি স্পিকার, স্যার। 

সর্ব প্রথম আমি পররাষ্ট্রমন্ত্রীকে মনে করিয়ে দিতে চাই এতে আমাদের কোন উপকার হবে কিনা। অবশ্যই, এই ধরনের কথা তাঁর দলের এক সদস্য বলেছেন যে আন্তর্জাতিক সম্প্রদায়ের কাছে গৃহীত হবার মত বিষয়গুলো উপস্থিত আছে কিনা - একটি বিশেষ সরকার স্বীকৃতি পাওয়ার যোগ্য কিনা সেগুলো দেখতে হবে- অন্যথায় আমরা এমন কিছু করতে চাইনা যা বিরক্তিকরভাবে প্রকাশিত হয়। আমি এটা বলার জন্য দুঃখিত। কিন্তু কেউ যদি এটিকে মানদণ্ড ধরে যুক্তিতর্ক করতে চায় এবং আন্তর্জাতিক আচরণের নীতি মানে সেক্ষেত্রে মাননীয় মন্ত্রী খুব ভালভাবেই জানেন যে প্রকৃতপক্ষে আন্তর্জাতিক বিশ্ব সেভাবে তা মেনে নেবেনা। ইসরায়েল, যা পাকিস্তানের চেয়ে ছোট, জাতিসংঘের নিরাপত্তা পরিষদের সর্বসম্মত একটি প্রস্তাবে তাকে বলা হয়েছিল ঐ অঞ্চলের সামরিক দখল ছেড়ে দিতে। কিন্তু ইসরাইল জাতিসংঘ নিরাপত্তা পরিষদের সেই সিদ্ধান্তকে সামান্যতম ভ্রুক্ষেপ করেনি। বিশ্ব কি এটা সম্পর্কে কিছু করতে সক্ষম হয়েছে? 

জাতিসংঘ একাধিকবার সুপারিশ করেছে যে, কেউ দক্ষিণ আফ্রিকায় অস্ত্র বিক্রয় করবেন না। অথচ যুক্তরাজ্য সরকার দক্ষিণ আফ্রিকায় অস্ত্র বিক্রি করে যাচ্ছে। আপনি এটি সম্পর্কে কিছু করতে পারেন? সুতরাং, আমাদের বাস্তববাদী হতে হবে এবং দেখুন আমরা কেমন বিশ্বে বাস করছি। শুধু কাল্পনিক এবং তাত্ত্বিক নীতির কথা বলে লাভ নাই। বরং স্বীকৃতি দেবার আগে সাধারণ শর্তগুলো পূরণ করা জরুরী। বিশ্ব তেমন কোন স্থান না। আপনাকে নিজের জাতীয় স্বার্থ অনুযায়ী কাজ করতে হবে। এটা বাংলাদেশের মানুষের প্রতি উদারতা দেখানোর বিষয় নয়। আমি চাইনা আপনি বিষয়টা সেভাবে দেখুন। আমি চাই আপনি এটা আমাদের নিজের জাতীয় স্বার্থের দৃষ্টিকোণ থেকে দেখুন। শুধুমাত্র এটাই নির্ণায়ক এবং আমাদের সরকারের মুখপাত্রদের এটাই বলতে বলা হয়। যখন তারা বলে যে তারা চাপে পড়ে কাজ করছে - তারা আসলে ক্রুদ্ধ হয়ে বলে। "আমরা কখনোই চাপে ছিলাম না। আমরা আমাদের জাতীয় স্বার্থ অনুযায়ী কাজ করব"। এখন এটা পরীক্ষা করার সময়। আমরা দেখতে চাই তারা এখন কি করে। 

গত সোমবার থেকে পরিস্থিতি পরিবর্তিত হয়েছে। দুটি জিনিস তৈরি হয়েছে যার জন্য সরকার অনেক দিন অপেক্ষা করেছেন। একটি হল ইয়াহিয়া খানের ঘোষনা। এর বিস্তারিত আমি বলার দরকার মনে করছিনা। চিন্তার ধারা এখন পাল্টে যাবে। আমাদের এখন রাজনৈতিক সমঝোতার জন্য চেষ্টা করতে হবে। আন্তর্জাতিক জনমত তৈরি করতে হবে ও অন্যান্য সরকারকে চাপ দিতে হবে যাতে করে ইয়াহিয়া খান একটি রাজনৈতিক সমঝোতায় আসতে বাধ্য হয়। এখন তিনি তার সম্প্রচারে বলেছেন অনির্দিষ্টকালের জন্য সামরিক শাসন অব্যাহত থাকবে। মার্শাল ল অব্যাহত থাকবে। পূর্ব পাকিস্তান উপনিবেশ হবে। এতে কোনো ধরনের রাজনৈতিক মীমাংসার সম্ভবনা  দেখা যাচ্ছেনা। সাধারণ নির্বাচন কার্যত বাতিল করা হয়েছে। সকল আওয়ামী লীগ সদস্য যারা নির্বাচিত হয়েছেন তাদের অযোগ্য ঘোষণা করা হয়েছে। এবং উপ-নির্বাচন অনুষ্ঠিত হতে যাচ্ছে। আওয়ামী লীগেকে নিষিদ্ধ করা হবে। আমি ক্ষোভের সাথে জানাচ্ছি সরদার শরণ সিং গত শুক্রবারের বিবৃতিতে মুজিবুর রহমানের মুক্তির সম্পর্কে একটি শব্দও বলেননি। রাজনৈতিক বন্দোবস্তের সকল স্লোগান এখন মৃত। দয়া করে এটি আবার বলবেন না। ইয়াহিয়া খান স্পষ্টভাবে তার কথায় বলে দিয়েছেন তিনি কোন পথে যাচ্ছেন। 

দ্বিতীয়ত, অল্প কিছুদিন আগে আমাদের মন্ত্রী দেশের মাটিতে পা ফেললেন, মার্কিন যুক্তরাষ্ট্র সরকার প্রকাশ্যে গত কয়েকদিনে বলেছে যে তারা পাকিস্তানে অর্থনৈতিক, সামরিক বা অন্য কোন এইড বন্ধ করবে না। ইয়াহিয়া খান কেন এই অবস্থা নেবেনা? চীন তাকে সমর্থন করছে। মার্কিন যুক্তরাষ্ট্র সরকার তাঁকে সমর্থন করছে। স্যার, সময় আর নেই। আমি শুধু আর এক বা দুটি প্রশ্ন জিজ্ঞাসা করতে চাই। আমাদের সীমান্তে প্রতিদিন পাকিস্তান সেনাবাহিনী আক্রমণ করছে এবং আমাদের সীমানা লঙ্ঘন করছে। এটাও এক ধরণের আগ্রাসন। কারণ পাকিস্তানি সেনারা বন্দুক আর বেয়নেটের মুখে লক্ষ লক্ষ মানুষকে আমাদের দেশে পাঠাচ্ছে। এটা খুব শীঘ্রই থামবে না। তারা এব্যাপারে কি করবেন? আমরা কীভাবে আমাদের বর্ডার পাহারা দেব? এটা আমার প্রথম প্রশ্ন। মন্ত্রী বিশ্বকে জানিয়েছেন যে তারা যদি কেউ এগিয়ে না আসেন তাহলে আমরা নিজেদের মত কাজ করতে বাধ্য হব। এখন আমি তার কাছে জানতে চাই সেই সময় এসেছে কিনা। পুরো সময়ে আমরা নিজেদের পিঠ চাপড়িয়েছি - কারণ অনেক দেশ আমাদের পলিসিকে শুভেচ্ছা জানিয়েছে। 


আমি বলতে চাই, স্যার, এখন ইয়াহিয়া খানের ব্রডকাস্টের পর বাংলাদেশ একটি সার্বভৌম সত্তা হিসেবে স্বীকৃতি পেলনা। আপনিও স্বীকৃতি ছাড়া বাংলাদেশ বলে চালিয়ে যেতে পারেন, কিন্তু এর অর্থ হল, বিশ্ব জানবে যে আপনি পূর্ব পাকিস্তানে ইসলামাবাদের কর্তৃত্বকে স্বীকৃতি দিচ্ছেন। আপনি কি তা করতে ইচ্ছুক? আমি সব সময় বলে এসেছি নিজেদের এলাকা না হলেও তাদের শাসন চলছে এবং চলতে থাকবে। 

এখানে একটি সরকার আছে যেখানে বাংলাদেশের জনগণের নির্বাচিত প্রতিনিধিরা প্রতিনিধিত্ব করে। এটাই আমাদের নৈতিক শক্তি যে আমরা নিজেদের নীতির পক্ষেই আছি। তারা নির্বাচনে ৯৮% আসন পেয়ে জিতেছে। তথাপি তাদের এক বর্গফুট জায়গাও নেই যার উপরে তাদের স্থায়ী নিয়ন্ত্রণ আছে। কিন্তু আপনি মিলিটারি শাসককে স্বীকার করে যান যাদের পেছনে কোন অনুমোদন নেই। এখন এটা পুরো বিশ্বের কাছে উন্মুক্ত। ২ দিন আগে গার্ডিয়ান পত্রিকা সম্পাদকীয়তে সুচারুরূপে একটি প্রশ্ন করেছে যার উত্তর দিতে আমাদের সরকার রাজি হয়নি। 

আমি উদ্ধৃতি করছি:
"ইয়াহিয়ার মহাপরিকল্পনার মাঝে আসল প্রশ্নটা কি কখনো করা হয়েছে? পাকিস্তান কি আর বিদ্যমান? ঐক্যের কি আর কোন মূল্য আছে? পাঞ্জাবি সৈন্যদল কি অর্জন করেছেন? মুজিব নিখোঁজ হবার পর পাকিস্তানকে জাদুর কাঠি দিয়ে এক করার জন্য অনেক রক্ত ঝরেছে, অনেক উদ্বাস্তু হয়েছে"। 

পাকিস্তান এক করার গল্প এবং এটা তাদের অভ্যন্তরীণ ব্যাপার - এসব অনেক দেশে বলে বেরানো হচ্ছে। তাই হয়ত আমাদের  এই সামরিক শাসনকে স্বীকৃতি দিতে হবে এবং বাংলাদেশে তাদের কর্তৃত্ব চালিয়ে যেতে দিতে হবে যদিও তা এখন হজম করা যাবে না। আমি মনে করি ইয়াহিয়া খানের সম্প্রচারে অন্যান্য কিছু দেশের চিন্তায় কিছু বদল আসবে, যারা সম্ভবত রাজনৈতিক নিষ্পত্তির পক্ষে ছিলেন - আমি জানি না যদিও। 

আমি পত্রিকায় জেনেছি যে ডঃ শরণ সিং বুলগেরিয়ার প্রধানমন্ত্রী সোফিয়ার সঙ্গে কথা বলেছেন। আমি জানিনা সঠিকভাবে রিপোর্ট করা হয়েছে কিনা। রিপোর্টে বলা হয়েছে এটা কোন ভাবেই আর পাকিস্তানের আভ্যন্তরীণ ব্যাপার নয়। যদি তাই হয় তবে আমি মনে করি এটা বাতাসে খড়ের মত ব্যাপার। তবে এটা ঠিক একজন ডুবন্ত মানুষ খড় ধরে হলেও বাঁচতে চায়। আমার মনে হয় আমাদের সরকার এখন এমন একটি পরিস্থিতির মধ্যে এসেছে যে আমাদের নিজস্ব সীমানা রক্ষা করতেও পারছেনা। উদ্বাস্তু প্রবাহ বন্ধ করতে পারছে না। আমেরিকান অস্ত্র পাকিস্তান যাওয়া বন্ধ করতে পারছে না এবং এমন কোনো কার্যকর পদক্ষেপ নিতে পারছেন না যার মাধ্যমে আমরা আমাদের অঞ্চল, সীমানা ও অর্থনিতি রক্ষা করতে সক্ষম। এখন আবার ভাবতে হবে। স্যার, অনেক মানুষ তাদের বলেছে যে সময় হয়েছে। অতএব আমি অনুরোধ করি দয়া করে বাংলাদেশ সরকারকে স্বীকৃতি দিন যারা তাদের জনগণের প্রতিনিধিত্ব করে - যারা নৈতিকভাবে সমগ্র আন্তর্জাতিক সম্প্রদায়ের কাছে স্বীকৃত। এবং আপনি জানিয়ে দিন পূর্ব পাকিস্তানের সামরিক শাসনকে আমরা স্বীকৃতি দেই না। এর পর আমরা পরবর্তি পদক্ষেপে এগিয়ে যাব। 

জনাব ডেপুটি স্পিকারঃ এটা এমন একটি বিষয় যেখানে সব সদস্য ইনভল্ভড থাকতে চান। যদি সবাই ৫ মিনিটে বলে শেষ করে সহযোগিতা কোনে তাহলে আজকে নির্ধারিত সময়ে শেষ করা যাবে। তাই আমি সদস্যদের অনুরোধ করছি সংক্ষেপে বলতে। 

শ্রী নিম্বাল্কার(কোলহাপুর): জনাব ডেপুটি স্পিকার, স্যার, আজকের বিতর্কে আমি টাইমস অব ইন্ডিয়ার গোল্ডস্মিথ থেকে কোট করছি - 

‘সত্যিকারের উদারতা মানে মানবতার সকল নিয়ম মেনে চলা নয়। জীবনের অন্তিম ইচ্ছাকে ফলো করতে এবং বর্তমানের সুবিধাগুলোকে দমিয়ে রেখে ভবিষ্যতের ভালো ফল থেকে বঞ্চিত করাও উদারতা। 
বাংলাদেশকে স্বীকৃতি দেবার বিষয়টি খুব দ্রুত সমাধান করা সম্ভব না। শুধুমাত্র সরকার জানেন কখন সেই সঠিক সময় আসবে - কারণ তাদের কাছেই সঠিক তথ্য আছে। 

শ্রী এস এম ব্যানার্জী: সঠিক সময় কখন? 

শ্রী নিম্বাল্কার: এটা সরকারের সিদ্ধান্ত। আমি বলতে চাই আমাদের মন্ত্রী বিভিন্ন রাজধানীতে যে সফর করেছেন এর ফলে ঐ সময়ে পৌঁছাতে আমরা দ্রুত সক্ষম হব। 

এখানে আমি দুই জন সংসদ সদস্যের কথা বলতে চাই যারা একসময় ট্রেজারি বেঞ্চে ছিলেন। একজন সাবেক পররাষ্ট্র মন্ত্রী শ্রী দীনেশ সিং - তিনি বলেছেন সরকার একটি সুযোগ হারাল; আমি মনে করি সরকারের ২৫ মার্চই ব্যাবস্থা নেয়া উচিৎ ছিল। আমি এর সাথে একমত না। প্রথমতঃ যদি আমরা শ্রী দীনেশ সিং এর পথে যেতাম তাহলে একটি দ্বন্দ্ব সৃষ্টি হত। সেটা পশ্চিম পাকিস্তানের সেনাবাহিনী ও বাংলাদেশের মধ্যে না - বরং পাকিস্তান ও ভারতের মধ্যে। এবং সেটাই আমরা এড়াতে চেয়েছি। আমরা যদি শুধুমাত্র সেটা করতাম এবং পাকিস্তান ভারতকে আগ্রাসক হিসাবে ব্র্যান্ডেড করে নিরাপত্তা পরিষদের কাছে যেত। এটা পাকিস্তানের জন্য কঠিন কোন কাজ ছিলোনা। আমি বুঝিনা মন্ত্রী কতটা দায়িত্ব নিয়ে অফিস করেন। মন্ত্রণালয় যে মুহুর্তে তাদের কাছ থেকে নিয়ে যাওয়া হল তখন থেকেই এমন আচরণ শুরু। 

দ্বিতীয় প্রাক্তন মন্ত্রী যার কথা আমি বলতে চাই তিনি হলেন শ্রী ক্রিস্টিনা মেনন। যে কোন ব্যক্তি যিনি ভারতের স্বাধীনতার আগে অথবা ঠিক তার পরপর লন্ডনে ছিলেন; তিনি নিশ্চই শ্রী কৃষ্ণ মেননের প্রতি শ্রদ্ধা থামাতে পারেন না। তিনি মাঝে মাঝে খুব তাড়াতাড়ি সিদ্ধান্তে আসতেন। খুব সক্ষম আইনজীবী হওয়ায় তার কথার পক্ষে যুক্তি তর্ক ও ন্যায্যতা খুঁজে বের করে ফেলতেন। 

শ্রী  সমর গুহ: আমরা একটি খুব গুরুত্বপূর্ণ ব্যাপার নিয়ে আলোচনা করছি যা নিয়ে গোটা জাতি উদ্বিগ্ন। যদি ট্রেজারি বেঞ্চের সদস্যরা বিরোধীদলীয় সদস্যদের ও তাদের মতামতকে আক্রমণ করা শুরু করে তবে আমি মনে করি তারা শুধু সরকারের না এমনকি দেশের অপকার করছেন। 

জনাব ডেপুটি স্পিকার: আমি মনে করি যুক্তি খুব বৈধ। এটা এমন একটি প্রশ্ন যা নিয়ে আমরা সবাই উদ্বিগ্ন। এখানে পারস্পরিক সমালোচনা করা উচিত হবে না। 

শ্রী নিম্বল্কর: আমাদের মন্ত্রীরা যেসব পদক্ষেপ গ্রহণ করেছেন তা ধীরে ধীরে আমাদের জন্য সাফল্য বয়ে আনছে। 

[শ্রী কে এন তাওয়ারি আসন গ্রহণ করলেন]

প্রফেসর ড. মাদি-টু ডান্ডেভাতে(রাজাপুর): জনাব ডেপুটি স্পিকার স্যার, একটা জাতির জীবনে কিছু মুহূর্ত আসে যখন সার্বভৌম সংসদে দল ও দলীয় রাজনীতি উপরে উঠতে হয়। চীনা আগ্রাসনের সময় আমরা এরকম করেছিলাম। এবং পাকিস্তান আগ্রাসনের সময়ও একই পুনরাবৃত্তি করেছিলাম। আজও ইতিহাসের পুনরাবৃত্তি করতে হবে। বাংলাদেশের ইস্যু শুধুমাত্র দলীয় রাজনীতির পরিপ্রেক্ষিতে দেখলে হবেনা - বরং জাতীয় স্বার্থের দিকে তাকিয়ে দেখতে হবে। ট্রেজারি বা বিরোধী দলের বেঞ্চ থেকে মিসলিডিং করলে হবেনা। এটা স্পষ্টভাবে পরিষ্কার করা যাক, যে বাংলাদেশের স্বীকৃতির বিষয়টি আরো শাণিত হয়ে গেছে এবং বিশেষ করে সাম্প্রতিক পাকিস্তানে অ্যামেরিকার অস্ত্র সাহায্যে এটি খুব বড় পরিমাণে দৃষ্টি নিবদ্ধ হয়েছে। এমন একটি সময়ে যখন বাংলাদেশ পাকিস্তানের বিপক্ষে একটি ভয়ানক সংগ্রামে জড়িত। এটিও আবার কোন বিচ্ছিন্ন ঘটনা নয় এবং আমি হাউজে বলতে চাই এটা বিশ্বশক্তিগুলোর রাজনীতির পরিণতি। এশিয়ায় ক্ষমতার ভারসাম্য বজায় রাখা দরকার। এটাই তাদের 'এশিয়ান কৌশল'। এ কারণে আমেরিকা চায় যে পাকিস্তান ও ভারতের মধ্যে যুদ্ধ নয় বরং একটা টানা উত্তেজনা বজায় থাকুক। 

এ কারণে আমেরিকা চায়না যে বাংলাদেশের মত গতিশীল ও উদীয়মান জাতি সামনে আসুক। বাংলাদেশ ধর্মনিরপেক্ষ এবং ভারতের মিত্র এবং যদি বাংলাদেশ ও ধর্মনিরপেক্ষ ভারত জোট বজায় থাকে তাহলে দক্ষিণ এশীয় রাজনীতিতে ক্ষমতার ভারসাম্য সম্পূর্ণভাবে ধ্বংস হবে। ক্ষমতার ভারসাম্য তারা পুনরুদ্ধার করতে চায়। 


আর এটা নিছক আমেরিকার কৌশল নয়। একটা সময় ছিল যখন সোভিয়েত রাশিয়া কাশ্মীর সমস্যাকে কেন্দ্র করে ভারতকে শক্তিশালী সমর্থন দিয়েছিল। অনন্তর যখন তারা উপলব্ধি করেন যে পাকিস্তান আমেরিকার একচেটিয়া সহানুভূতি পাচ্ছে তখন তারা ধীরে ধীরে কাশ্মীর ইস্যুতে জোট নিরপেক্ষ নীতি গ্রহণ করে। এবং একটি নির্দিষ্ট সময়ে পাকিস্তানের জন্য অর্থনৈতিক সাহায্যের হাত প্রসারিত করে। এভাবেই রাশিয়ার পলিসি নতুন আকার ধারণ করে। 

বিশ্বশক্তিগুলোর রাজনীতির সাধারণ প্যাটার্ন দেখে মনে হচ্ছে যে, তারা বাংলাদেশের স্বীকৃতির ইস্যুতে সমবেদনার মনোভাব গ্রহণ করবে। এশীয় রাজনীতির কৌশল থেকে মনে হয় বাংলাদেশের ব্যাপারটি বিশ্ব শক্তিগুলোর কাছে প্রজেক্টেড আছে। যুক্তরাষ্ট্র ও পাকিস্তানের নীতি ও সম্পর্ক শুরু থেকেই স্পষ্ট আছে। 

দুর্ভাগ্যবশত, এটা সত্য যে, আমাদের দেশ বাংলাদেশের পক্ষে আন্তর্জাতিক জনমত সৃষ্টি করতে ব্যর্থ হয়েছে। আমাদের দূতাবাস ব্যর্থ হয়েছে। একজন ব্যক্তি যাকে বিশাল কাজে নিয়োগ দেয়া হয়েছে তিনি হলেন জয় প্রকাশ নারায়ণ। তিনি শুধু ভারত সরকারের রাষ্ট্রদূত না বরং আমাদের জনগণের রাষ্ট্রদূত - কারণ একমাত্র তিনি বাংলাদেশের স্বীকৃতির পক্ষে আছেন। অসাধারণ প্রচেষ্টা নিচ্ছেন তিনি। আমরা তার কাজের প্রশংসা করছি। 

যতদূর বিশ্বশক্তিগুলো উদ্বিগ্ন আছে, তাতে আমাদের এমন কাজ করা ঠিক হবেনা যে অন্য দেশ বাংলাদেশকে স্বীকৃতি দিলে তারপরে আমরা দেব। আমি আমাদের সরকারের অবস্থান বুঝতে পারি। সম্ভবত সরকার ভীত যে যদি কোন বিশ্বশক্তি বাংলাদেশের স্বীকৃতির ব্যাপারে এগিয়ে না আসে এবং শুধুমাত্র ভারত তা একতরফাভাবে করে এবং আরও যদি চীন পাকিস্তানের দিকে ঝোঁকে তাহলে পাকিস্তানের সাথে সরকারের সরাসরি একটি দ্বন্দ্ব সৃষ্টি হয়ে যায় - সাথে অন্যান্য দেশের সাথেও। আমেরিকা সহ পাকিস্তান ও চীনের সমন্বয় হলে সেটা হবে একটি বিশাল দুর্যোগ। সম্ভবত সেই ভয় সরকারের মনের মধ্যে লুকোনোর আছে। 


আমি এই বলে শেষ করছি যে যখন ইয়াহিয়া খান হুমকি দিয়েছেন যে তিনি তার পুতুল শাসন চাপিয়ে দিবেন সেই বিশেষ সন্ধিক্ষণে আমরা অবশ্যই বাংলাদেশকে স্বীকৃতি দেব। আমাদের ঝুঁকি নিতে হবে। কোনো সন্দেহ নেই যে, ঝুঁকি আছে কিন্তু আমাদের দেশের প্রধানমন্ত্রীর ধারালো ইমেজ আছে। আভ্যন্তরীণ রাজনীতিতে আমাদের প্রধানমন্ত্রীর ইমেজ একজন 'সফল রাজনৈতিক’ হিসেবে। আমি চাই তিনি আন্তর্জাতিক রাজনীতিতেও সেই ইমেজ ধরে রাখবেন। আন্তর্জাতিক রাজনীতির সঙ্গে জুয়া; কিছু ঝুঁকিপূর্ন সূক্ষ্ম হিসাব নিকাশ; বাংলাদেশকে স্বীকৃতি; বাংলাদেশ বিষয়ে নতুন বাহিনী তৈরী করা এবং ভারতে ধর্মনিরপেক্ষতার একটি নতুন পরিবেশ সৃষ্টি করা - এভাবেই আগাতে হবে। বাংলাদেশ ও ভারতের এই সমন্বয় এশিয়ার দেশগুলোর মধ্যে ক্ষমতার ভারসাম্য ধ্বংস করে দেবে এবং সাম্রাজ্যবাদীরা তাদের আন্তর্জাতিক সংঘাত ও ক্ষমতার রাজনীতির জন্য একটি গুটি হিসেবে এশিয়ার জমি ব্যবহার করতে পারবে না। এই পদ্ধতিতেই আগাতে হবে এবং এই ঝুঁকি নিতে হবে। আমি আশা করি এই মনোভাব গ্রহণ করা হবে এবং বাংলাদেশকে স্বীকৃতি দেয়া হবে। 

শ্রী বি কে দাশ চৌধুরী (কোচবিহার): জনাব চেয়ারম্যান, স্যার ভারতের অতীত ঐতিহ্য বিবেচনায় বাংলাদেশের স্বীকৃতির জন্য স্বতঃস্ফূর্ত, ব্যাপক এবং দেশব্যাপী যে চাহিদা তৈরি হয়েছে তার নিজস্ব যুক্তি আছে। 

ব্যাপারটি হাউসের সামনে স্থাপন করা হয়েছে এবং আর্গুমেন্ট চলছে যে স্বীকৃতি দিতে হলে নির্দিষ্ট কিছু মৌলিক মানদণ্ড লাগে। শুধু লজিস্টিক ভিউ এবং তাত্ত্বিক ব্যাখ্যা দিলেই হয় না। হাউসের একজন মাননীয় সদস্য পরিষ্কারভাবে বলেছেন যে একটি দেশকে স্বীকৃতি দেবার নির্দিষ্ট কিছু পূর্বশর্ত আছে। 

আমি প্রথমে ওইসব পয়েন্টের জবাব দিতে চাই। তিনি বলেছেন, সেখানে একটি অঞ্চল থাকতে হবে এবং কার্যকর সরকার থাকতে হবে এবং স্থায়িত্ব থাকতে হবে। আমি মাননীয় সদস্যকে অনুরোধ করব এগুলো সত্য ও সঠিক দৃষ্টিকোণ থেকে বিবেচনা করা হবে। একটি সার্বভৌম স্বাধীন প্রজাতন্ত্র হিসেবে বাংলাদেশের অভ্যুদয় হয়েছে এটি সত্য এবং এটি স্পষ্টভাবে এবং নিঃসন্দেহে আন্তর্জাতিক রাজনীতির ইতিহাসে একটি গুণগত পরিবর্তন এনেছে। আর এতে বোঝা যায় যে এটি পাকিস্তানকে একটি বড় ধাক্কা দিয়েছে তাদের দ্বিজাতি তত্ত্বে। দেখা যায় যে পাকিস্তানের দ্বিজাতি তত্ত্বের মৃত্যু ঘটেছে পূর্ব পাকিস্তানে যার নাম এখন বাংলাদেশ। 



এই তিনটি শর্তের সবগুলোই বাংলাদেশের ক্ষেত্রে আছে। সেখানে একটি সরকার আছে, আর এই সরকার বাংলাদেশের ৯০% মানুষের সমর্থনপুষ্ট। এরপর কেউ কীভাবে বলে যে বাংলাদেশ স্বীকৃতি পাবার যোগ্য না? এরপর আসে এলাকার প্রশ্ন। এটা বিশ্বের সবার জানা যে অন্তত কিছু এলাকা মুক্তিফৌজের নিয়ন্ত্রণাধীন। 

অন্যান্য বিষয়গুলোর কি অবস্থা? অন্য বিষয় হল এটা টেকসই কিনা। এটা সত্য যে যদি বাংলাদেশ স্বীকৃতি পায় তাহলে ভারত ও বাংলাদেশ মিলে এমন একটি অবস্থান তৈরি করবে যা একদিন বিশ্বের ক্ষমতার রাজনীতিকে সামঞ্জস্যপূর্ন করবে। 

এই সব কথা বিবেচনা করে, আমি বুঝতে পারি না কেন এই ধরণের বিতর্ক করা হচ্ছে। 
আরেকটি মাননীয় সদস্য বললেন এখনি সিদ্ধান্ত নিতে হবে। আমি তাকে সব কিছু বিবেচনা করতে বলব। আমরা একটি গণতান্ত্রিক প্রতিষ্ঠান কাঠামোতে কাজ করি। আমি তাকে জিজ্ঞেস করতে চাই এটা সরকারের জন্য একচেটিয়া হয়ে যাবে কিনা? সরকারের কি সংসদের সদস্যদের ঐক্যমত্য নিয়ে গনতান্ত্রিকভাবে কাজ করা উচিৎ নয়? সরকারকে সদস্যদের মতামত বিবেচনা করতে হবে, ভারতীয় জনগণের মতামত বিবেচনা করতে হবে। 

আন্তর্জাতিক আইনের পরিপ্রেক্ষিতে আলোচনাটা আরও বিস্তর। আমি সন্মানিত সদস্যকে সেগুলোও মাথায় রাখতে বলব। 

আন্তর্জাতিক আইনের কি কোন বেসিক কাঠামো আছে? এমন কোন বেসিক নিয়ম আছে যা সবসময় স্থির? 

আন্তর্জাতিক আইনের ক্ষেত্রে আমরা দেখি জরুরী পরিস্থিতিতে, নির্দিষ্ট মতামত এবং নির্দিষ্ট উন্নয়নের কথা বিবেচনা করে, নির্দিষ্ট রাজনৈতিক ক্ষমতাধর রাষ্ট্র সেগুলো গ্রহণ করে। বিপরীতভাবে, কিছু আইন এবং নিয়মাবলী আছে যা পালন করার বাধ্যবাধকতা আছে। তাই, সে ক্ষেত্রে, আমি সরকারের নিকট আপীল করব, আন্তর্জাতিক আইনের দৃষ্টিতে, লজিস্টিক ভিউ বা তাত্ত্বিক দৃষ্টিভঙ্গিতে বাংলাদেশকে স্বীকৃতি দিতে কোন বাঁধা নেই। 

শুধু তাই নয়, অতিতে ১৯০৩ সালে অ্যামেরিকা পানামাকে স্বীকৃতি দিয়েছিল। তার আগে পানামার এক ইঞ্চি জায়গা তাদের নিয়ন্ত্রণে ছিল না। অ্যামেরিকা তাদের স্বীকৃতি দেয়। এমনকি প্রথম যুদ্ধের পরে এরকম অনেক রাষ্ট্রকে অ্যামেরিকা স্বীকৃতি দেয়। দ্বিতীয় বিশ্বযুদ্ধের পর আরও কিছু রাষ্ট্রকে স্বীকৃতি দেয়। ইন্দোনেশিয়াতে নরডমের নেতৃত্বের সরকারের দৃষ্টিভঙ্গি কি ছিল? এটা খুব পরিষ্কার। 

সুতরাং, এই সব দিক বিবেচনা করে, পশ্চিম পাকিস্তানী সামরিক সরকার বাংলাদেশকে কয়েক বছরের জন্য একটি উপনিবেশ করে রাখতে চায়। তাই এটা সরকারের জন্য দায়িত্ব বাংলাদেশকে স্বীকৃতি দেয়া। এবং মনে রাখবেন যখন আপনি বাংলাদেশকে সকল সহায়তা দেবেন তখন স্বীকৃতি দেয়া থাকলে আপনি ভারমুক্ত অনুভব করবেন। তবে তা হবে স্বাধীনতা আন্দোলনের মাধ্যমে। আমি সরকারের কাছে অনুরোধ করতে চাই এখনি স্বীকৃতি দেবার আসল সময়। এখনো যদি আমরা এই পথ না নেই তাহলে সামনে আর কি করতে পারব? তাই এই পদক্ষেপ পরের স্টেপে যেতে সহায়তা করবে। 

জনাব. চেয়ারম্যান: জনাব কৃষ্ণ মেনন, 
শ্রী বি কে দাশ চৌধুরিঃ যদি সরকার সময় মত তা করতে ব্যার্থ হয় তবে এটা ভণ্ডামি হবে যা পরবর্তিতে ব্যার্থতায় পর্যবসিত হবে … 

শ্রী কৃষ্ণ মেনন (ত্রিভানদ্রাম): আমি স্বল্প সময়ে আমার দৃষ্টিভঙ্গি জানাতে চাই। তাই আমার প্রশ্ন সংক্ষিপ্ত করে শুধু বাংলাদেশকে স্বীকৃতির প্রশ্নে থাকতে চাই। এবং অনেকেই বলেছে যে এটা কোন দলীয় প্রশ্ন নয়। 

আমিও তাই বলি। এমনকি যদি সেটাও হয় আমি বলব কিছু দিন আগে ট্রেজারি বেঞ্চ থেকে বলা হয়েছিল যে স্বীকৃতি এখন উল্লেখযোগ্য বিষয় হয়ে দাঁড়িয়েছে - সেটা মিথ্যা ছিলোনা। যুদ্ধ শুরু হয়েছে ৮০ বা ৯০ দিন হল। এখনো যদি সরকার মনে করে যে সময় আছে তবে তা ভুল হবে। 



আজ বিকেলে এবং আগে আলোচনায় বৈদেশিক নীতির বিভিন্ন দিক নিয়ে আলোচনা হয়েছে। আমি সেগুলোর উপর আলোচনা করতে চাইনা। পরেও সুযোগ থাকতে পারে। আমি পররাষ্ট্রমন্ত্রীকে এখন বলছি, যে আমি এখন পররাষ্ট্র বিতর্কে যেতে চাই যদি স্পিকার আমাকে অনুমতি দেন। এটা হয়ত ফরেন পলিসি নিয়ে বলার সময়। অন্যান্য বিষয় এখন আমার অবস্থানে আসে না। 

এটা আবশ্যক যে বাংলাদেশকে স্বীকার করা উচিত। বিশেষ করে পাকিস্তানের প্রেসিডেন্টের সাম্প্রতিক বক্তব্যে যখন তিনি বলেছিলেন, 'আমি যাকে পছন্দ করব তাদের একসঙ্গে ডাকব - গণপরিষদ বা অন্যত্র'। কমান্ড পারফরম্যান্স। যখন ব্রিটিশ পার্লামেন্টের লেবার পার্টির আই এস ও মেম্বাররা স্বীকৃতির আবেদন করতে পারে, তখন এটা বেমানান নয় যে সমাজতান্ত্রিক দল বাংলাদেশকে স্বীকৃতির দাবী করবে। আর এখন স্বীকৃতি মানে রাষ্ট্রদূত পাঠানো নয়। সেই আলোচনা এখানে আসেনা। এটা দূত পাঠানোর বিষয় নয়। এটা একটি জাতির অস্তিত্ব স্বীকারের প্রশ্ন। পূর্ব বাংলার দশ ভাগের এক ভাগ লোক এখন আমাদের দেশে অবস্থান করছে। আমরা তাদের সক্রিয় করার জন্য কী করছি? আমরা তঁদের কি সহায়তা দিচ্ছি? যাতে তারা ফিরে গিয়ে তাদের দায়িত্ব ও কর্তব্য পালন করতে পারে? আমি বলছি না যে আমরা বাংলাদেশে অস্ত্র পাচার করব। কিন্তু আমাদের সাহায্য করতে হবে বাংলাদেশের শরণার্থীদের সক্রিয় করার ব্যাপারে যাতে তারা পাকিস্তানী আগ্রাসনের বিরুদ্ধে লড়াই করতে পারে। আমি বলছিনা যে আমি আমাদের পাকিস্তান বা বাংলাদেশের বিরুদ্ধে যুদ্ধের উস্কানি দিতে হবে। 

আমি ট্রেজারি বেঞ্চ থেকে পাকিস্তানের অভ্যন্তরীণ বিষয় নিয়ে অনেক শুনেছি। আমি শুনেছি পররাষ্ট্রমন্ত্রী এরকম অনেক বার বলেছেন। এখন যদি বলি পাকিস্তানের একশন ‘আভ্যন্তরীণ বিষয়’ নয় তাহলে স্বীকৃতি দেয়া কেন আভ্যন্তরীণ হবে? কোন বহিরাগত কর্তৃপক্ষ বলে কি কিছু আছে যারা আমাদের বলে দেবে? আমাদের কি অন্য কোন দেশের বলার অপেক্ষায় থাকতে হবে? আমি বলছি জনাব চেয়ারম্যান, এটা আমাদের সিদ্ধান্ত, শধুই আমাদের নিজস্ব সিদ্ধান্ত। অন্য কোন দেশের হুমকি দেবার কিছু নেই। সময় চলে যায়নি। কারণ পরিস্থিতি নতুন মোড় নিয়েছে। সেখানে আলাদা ‘সরকার’ গঠন করতে হবে। আমি ইচ্ছাকৃতভাবে বলতে চাই, মানুষ আমার বক্তব্য সম্পর্কে যাই ভাবুন না কেন, আমাদের সরকারের উচিৎ পূর্র বাংলায় ভিয়েতনামের মত আরেকটি ভিত্তি গড়ে দেয়া। যখন আমি বাংলাদেশের কথা প্রথমে বলেছিলাম, যখন প্রথম এটা চেম্বারে উঠেছিল, অনেকেই ভ্রু কুঁচকে তাকিয়েছিলেন। আমি স্পষ্টভাবে বলি, অ্যামেরিকা শুধু যখন পররাষ্ট্রমন্ত্রী সেখানে সফর করছিলেন তখনি পাকিস্তানে অস্ত্র পাঠায়নি বরং যখন তিনি ফিরে এসেছেন তখনো পাঠিয়েছে। এবং এটা ধারাবাহিকভাবে চলমান আছে। 

একটি মাননীয় সদস্য: আপনি কি চিনের সম্পর্কেও তা মনে করেন না? 

জনাব চেয়ারম্যান: দয়া করে কোন হস্তক্ষেপ করবেন না। 

শ্রী কৃষ্ণ মেনন: যদি তাদের সামরিক শক্তির কাছে কোন অস্ত্র না থাকে তবে। যখন তাদেরকে কোন জাতিকে দমিয়ে রাখার জন্য অস্ত্র দেয়া হয় তখন সেটা ইন্দো-চায়না পরিস্থিতির মত হয়। আমরা ধীরে ধীরে সেদিকেই ধাবিত হচ্ছি। আমি দায়িত্ব নিয়ে বলছি, এই দেশে এখন এবং গত কয়েক বছর ধরে বলার মত কোন পররাষ্ট্র নীতি নাই। আমরা ধীরে ধীরে অস্ত্রহীন ও দুর্বল হয়ে পড়ছি। আমাদের খুঁজে বের করতে হবে এই পরিস্থিতে আমাদের অবস্থান আসলে কোথায়। আমরা বাংলাদেশকে স্বীকৃতি দিচ্ছি না কিংবা স্প্যানিশ সিভিল ওয়ারে ব্রিটেনের মত হস্তক্ষেপ, অথবা সীমালঙ্ঘনকারীর জন্য রিং ধরেও বসে নাই। কিন্তু আমাদের বর্তমান পলিসি এগ্রেসরকে (সীমালঙ্ঘঙ্কারী) পুষে রাখছে। কারণ তারা বারবার বলেছে তারা পুনর্গঠন করবেনা। তারা বলছেনা যে তারা স্বীকৃতি দেবে; শুধু বলছে ‘সময় আসেনি বা এখনো যথাযথ হবেনা’। সরকারের কাছে সময় ঘড়ি ধরে আসেনা, কোন অনুষ্ঠানের মাধ্যমেও আসেনা, তাহলে কীভাবে আসে? এটা শুধুই ঘটনার গতি দেখে নির্নয় করতে হয় যাকে আমরা বলি পলিসি। 


১৬.00 ঘন্টা

যেমনটি শ্রী ইন্দ্রজিৎ গুপ্ত বলেছেন যে বাংলাদেশের জনসংখ্যার এক-দশমাংশ পাকিস্তান থেকে ধাক্কা দিয়ে বের করে দেয়া হয়েছে। এটা একধরনের পরোক্ষ আগ্রাসন। যখন একটি দেশ জনগণকে তার নিজের বাড়িতে ভূখণ্ডে বাস করার অনুমতি দেয় না এবং অন্য দেশে পুশ করে - যেমনটা পাকিস্তান করছে - এটা কি? যদি পূর্ববাংলার জনগণ সেখানে কোন অসুবিধা ছাড়াই এখানে আসত তাহলে আমরা তাদের ফিরিয়ে দিতাম অথবা জেলে রাখতাম অথবা সেই অবস্থায় যা করার তা করতে পারতাম। কিন্তু আমরা তা করিনি বা করতে পারিনা কারণ তাদের দেশের আভ্যন্তরীণ অবস্থা এমন যে সেখানকার মানুষ সন্ত্রাসের ভয়ে পালিয়ে এখানে আসছে। 

জনাব চেয়ারম্যান, আমি বসে পড়ার আগে একটি কথা বলতে চাই। এখানে যে বিপুল সংখ্যক মানুষ এসেছে তাদেরকে আমরা কোন নার্সিং হোম বা কনসেনট্রেশন ক্যাম্পের সদস্য হিসেবে দেখছিনা। তাদেরকে রাজনৈতিকভাবে, শারীরিকভাবে এবং অন্যান্যভাবে সমর্থ করতে হবে যাতে তারা দেশে ফিরে গিয়ে বহিঃশত্রুর মোকাবিলা করতে পারে। উদ্বাস্তু শিবির (এবং কনসেন্ট্রেশন ক্যাম্পে)র ভিতরে প্রতিরোধ বাহিনী গড়ে তুলতে হবে। সেখানে যেসব সমর্থ শরীরের মানুষ আছে, যাদের কর্মক্ষমতা আছে, বুদ্ধি আছে এবং যারা সাবেক সৈনিক তাদেরকে এসব ফোর্সের দায়িত্ব দিতে হবে। ফলে যখন তারা ফিরে যাবে তারা একটি মুক্তিবাহিনীর মত কাজ করতে পারে। 

আমরা ক্রমাগত কিছু শব্দ এবং এক্সপ্রেশন শুনি যে 'তাদের ফিরে যাওয়ার মত অবস্থা তৈরি করতে হবে। ' কে সেই পরিবেশ করে দেবে? তারা কি পাকিস্তান বা বিশ্বের বা জাতিসংঘের সাম্রাজ্যবাদী শক্তির সরকার, যারা কঙ্গোতে একটি জগাখিচুড়ি পাকিয়াছিল? আমি যা বলতে চাচ্ছি তা হল, আন্তর্জাতিক কোন সহযোগিতার আমরা ব্যবহার করতে চাইনা। পূর্ব বাংলা থেকে যারা এসেছে তাদেরকে এভাবে তৈরি করতে হবে যাতে করে তারা রাজনৈতিকভাবে, মানসিক ও শারীরিক শক্তি দিয়ে সেখানে ফিরে যায় এবং প্রতিরোধ বাহিনী গড়ে তোলে। আমি মনে করি এই সময়ে এটাই আমাদের করতে হবে। আমি এটাকে আর দীর্ঘায়ীত করতে চাইনা। 

আর, যদি এই কাজ করা হয়, তাহলে স্বাধীনতাকামী বাহিনীর বিজয়ে কিছু অবদান হয়ত রাখা হবে। 

আমি আরও বলতে চাই যে, আমরা বেসরকারী সদস্যদের গতিতে আলোচনা চালাচ্ছি। কেউ ভাবেনি আমরা আজ বিস্ময়কর বা নতুন কিছু বলতে যাচ্ছি। কারণ হল ৩/৪ দিন আগে যখন আমরা এই বিষয়টি নিয়ে আলোচনা করেছিলাম তখন নতুন পরিস্থিতি তৈরি হয়েছিল। আমাদের কিছু ভিজিটরও সেদিন এখানে ছিল যারা সম্প্রতি পূর্ব বাংলা থেকে ঘুরে এসেছেন। আমি বিশ্বাস করি প্রধানমন্ত্রী নিজেই সরাসরি, বা পরোক্ষভাবে, বলেছেন যে পূর্ববঙ্গে পাকিস্তান ফিরে আসতে পারবেনা। পাকিস্তান সরকার সেখানে থাকবেনা, তাহলে আপত্তি বা স্বীকৃতি দেবার কে আছে সেখানে? পাকিস্তান থেকে আমাদের কূটনীতিকদের সরিয়ে ফেলায় একটি শূন্যতার সৃষ্টি হয়েছে। সেখানে যারা আছে তাদের সঠিক অস্তিত্ব নেই। স্বীকৃতিই পারে তাদের অস্তিত্বকে বাস্তব রূপ দিতে। 

এটা দুঃখজনক ব্রিটিশ, আমেরিকান বা ফরাসি কাগজপত্রে আমাদের চেয়ে বেশী তথ্য আছে। সরকার এসব সংবাদপত্রের উপর নির্ভর করে। এবং যখন তারা রিপোর্টের প্রভাব অনুধাবন করতে না চান তখন তারা পুরো বিষয়টি একটি রহস্যে ঘিরে রাখে - তখন তারা বলে এখানে সরকার কি করছে তা বলা নাই … প্রভৃতি। 

অবশেষে, আমি আবারো বলছি এই বিতর্ক বেসরকারী সদস্যের গতিতে হচ্ছে। আমি আশা করি সংসদ বিষয়ক মন্ত্রী যিনি ক্ষমতাসীন দলের চিফ হুইপ তিনি মুখ খুলবেন। বর্তমান ইস্যু নিয়ে সদস্যরা তাদের চিন্তা চেতনা অনুযায়ী ভোট দেবেন। এটা দলীয় সিদ্ধন্তের চেয়ে অনেক বড় কিছু। আমরা কিছুই হারাইনি, কারণ আমরা যদি এই গতিতেও আগাই সরকারের পতন হবেনা। একটি ফ্রি ভোট দেয়া যেতে পারে যাতে বিশ্ব জানতে পারে ভারতের জনগণের মনের ইচ্ছা কি। 

আমাদের বিরোধী দলের বন্ধুদের সম্পর্কে সপ্তদশ শতাব্দীর এক দার্শনিকের একটি কথা উল্লেখ করছি, 
"অজ্ঞতা মানুষকে দল গঠন করায়। 
লজ্জা তাকে দল পরিত্যাগে বাঁধা দেয়। ’ 

তেমন পরিস্থিতি যেন না আসে। 

শ্রী ইন্দ্রজিত গুপ্ত: শুধুমাত্র অজ্ঞতা নয়। 
শ্রী কৃষ্ণ মেনন: অতএব, আমি আশা করি, এই সংসদে, ঐতিহ্যের সঙ্গে, এই অবস্থায় এই ধরনের একটি ভোটের ব্যাবস্থা করা যেতে পারে - যাতে করে এই ব্যাপারে আমাদের অবস্থান জানা যেতে পারে - হুইপের কার্যক্রমকে ব্যাহত না করে। আমি মনে করি ফ্রি ভোটের অনুমতি দেয়া যেতে পারে। এতে আমাদের গণতন্ত্রের প্রতি সমর্থন দেখানো হবে। 

শ্রী প্রিয় রঞ্জন দাস মুন্সী (দক্ষিণ কলকাতা): বাংলাদেশ সম্পর্কিত রেজল্যুশন উপর আলোচনায় ইতিমধ্যে হাউসের অনেক সদস্য মতামত দিয়েছেন এবং এটি একটি পরিপক্ক পর্যায়ে পৌঁছেছে। আমাদের দলের এবং অন্য দলের অনেকের থেকে অনেক অদ্ভুত ধারণা পাওয়া গেছে। কিন্তু আমি সেসবের বিস্তারিত আলাপে যেতে চাইনা। 

আমি দুটি প্রধান দিকে আমার মতামত প্রকাশ করতে চাই। ভারত সরকার ইতিমধ্যে ইয়াহিয়া খানের নেতৃত্বের সামরিক সরকারকে নিন্দা করেছেন। যার ফলে আমরা যথেষ্ট সাহস দেখিয়েছি এবং সারা বিশ্ব জেনেছে যে  আমরা কোন পারমাণবিক শক্তি বা সামরিক শক্তির উপর নির্ভর করতে রাজি না। আমরা শুধুমাত্র মানবতার শক্তির উপর নির্ভর করতে চাই। যেহেতু আমরা বাংলাদেশের দেশপ্রেমিক মানুষের উপর ইয়াহিয়া খানের সামরিক জান্তার নিন্দা করার সাহস দেখিয়েছি যেহেতু নিক্সন সরকারের পাকিস্তানে অস্ত্র চালান পাঠানোর ব্যাপারেও আমাদের নিন্দা করার ক্ষমতা আছে। মানবতার উপর ভিত্তি করে বাংলাদেশের জনগণের অবিসংবাদিত নেতা শেখ মুজিবুর রহমানের নেতৃত্বে গঠিত বাংলাদেশের সরকারকে স্বীকৃতি দেবার সাহস আমাদের রয়েছে। 

অনেক সদস্য সমস্যাটিকে কিছুটা জট পাকিয়ে ফেলার চেষ্টা করেছেন। আমি এটা দীর্ঘ সময়ের জন্য দেখেছি। অনেক সদস্য আন্তর্জাতিক আইনের মানদণ্ড যাচাই করার আহ্বান জানিয়েছেন যাতে করে আমরা সিদ্ধান্ত নিতে পারি এখন বাংলাদেশকে স্বীকৃতি দেবার সঠিক সময় কিনা। আমি জানি না কেন আমাদের সেই মানদণ্ড ধরে যেতে হবে। যতদূর আমি জানি তাতে গণতন্ত্র শুধুমাত্র জনগণের রায়ের উপর অথবা জনগণের দ্বারা জনগণের প্রতিনিধিদের পছন্দের উপর নির্ভর করে। বাংলাদেশের জনগণের প্রতিনিধিদের ৯৮ শতাংশ নির্বাচিত হয়েছে - এটি ইয়াহিয়া খান অথবা আন্তর্জাতিক কোনো উৎসের সুবিধা নিয়ে হয়নি। এটা হয়েছে জনগণের ইচ্ছার মাধ্যমে। তাই অবিলম্বে বাংলাদেশকে স্বীকৃতি দিতে ক্ষতি কি? আমাদের উচিৎ অবিলম্বে তাদের স্বীকৃতি দেয়া। 

যদি ভারতের জনগণের শক্তির উপর দাঁড়ানোর সাহস থাকে তাহলে বিশ্বের কে কি প্রশ্ন করল সেই চিন্তা না করে আমাদের উচিৎ বাংলাদেশকে স্বীকৃতি দেয়া। এবং এই সিদ্ধান্তের জন্য ভারতের সমস্ত জনগণ দায়ী থাকবে। যদি সরকার বাংলাদেশকে স্বীকৃতি না দেয় তবে তাদের ধারাবাহিকভাবে সামনে এগিয়ে আসতে হবে এবং বিশ্বকে জানাতে হবে যে, না তারা এমন কিছু করতে যাচ্ছেনা। কিন্তু এত সময় ধরে বিষয়টাকে দীর্ঘায়ীত করার মানে কি? তাহলে যারা কষ্ট করছে তাদেরকে সহানুভূতি দেখান, শরনার্থিদের প্রতি সহানুভূতি দেখান অথবা বিশ্ব শক্তিগুলোর সাথে এত আলোচনার মানে কি? বিশ্বের কাছে আমাদের জন্য যা দরকার তা তো আগে থেকেই ছিল। অ্যামেরিকা থেকে আমাদের মন্ত্রীর ফিরে আসার পর অ্যামেরিকার আচরণ কি ছিল? পরিস্থিতির গুরুত্ব ও বাস্তবতা অনুধাবন না করেই অ্যামেরিকা পাকিস্তানে জাহাজভর্তি অস্ত্রের চালান পাঠাল। এদিকে, কমিউনাল শক্তিধর যুক্তরাজ্য কি ব্যাবস্থা নিল? তারা কি এই সমস্যা নিয়ে একটি মন্তব্যও করেছে? পার্লামেন্টের একজন সদস্যকে প্রতিনিধি হিসেবে পাঠানো ছাড়া তারা কি আর কিছু করেছে? তারা কি এটি নিয়ে কোন রাজনৈতিক অবস্থা প্রকাশ করেছে? আবার ধরুন রাশিয়ার কথা। নিশ্চই তারা কিছু সাহায্য ও আরও কিছু জিনিস পাঠাচ্ছে। কিন্তু তারা কি কোন সিরিয়াস রাজনৈতিক পদক্ষেপ নিয়েছে? দুঃখের সাথেই বলছি সোভিয়েত ইউনিয়নের মত একটি প্রগতিশীল রাষ্ট্র এখনো কোন রাজনৈতিক পদক্ষেপ নেয় নাই। সোভিয়েত ইউনিয়নের ২৪ তম কংগ্রেসের বক্তব্যে আমি বাংলাদেশের সমস্যা নিয়ে একটি কথাও কোথাও খুঁজে পাইনি। সবাই শুধু দেখতে চায় ভারত কীভাবে আগায়। যদি ভারত কাশ্মীরের দিকে আগায় তারা বলবে সেখানে অ্যামেরিকার ভয় আছে। ভারত যদি NEFA এর দিকে যায় তারা বলবে সেখানে চিন এর ভয় আছে। কিন্তু আমি দেখেছি যে এটা ভারতের নিজস্ব সমস্যা হওয়া উচিত এবং এটা আমাদের সমাধান করতে হবে। যদি ইতিহাসে আমাদের জন্য বিপদ আসে - তবে ভারত সরকার এবং হাউজের সদস্যদের সেভাবে সমর্পন করতে হবে। চিন বাংলাদেশ সমস্যায় অলরেডি একটি ফাঁদ তৈরি করেছে। আমাদের হয় জনগণের শক্তিতে নির্ভর করে অবস্থান নিতে হবে এবং তাদের স্বীকৃতি দিতে হবে অথবা বলে দিতে হবে আমরা এসবের মধ্যে নেই কারণ আমরা অ্যামেরিকা বা রাশিয়ার সাথে জোটনিরপেক্ষ অবস্থানে আছি। 




সুতরাং, আমি রেজল্যুশনকে সমর্থন করি কারণ এখন স্বীকৃতি দেবার সময় এসেছে। আমরা যদি তা করতে বাধ্য হই বাংলাদেশের যুব সমাজ যারা ক্যাম্পে বসে তাদের সময় ব্যয় করছে তারা তাদের ভবিষ্যৎ ধ্বংস করার জন্য আমাদের অভিশাপ দেবে। তারা এটা সহ্য করার জন্য প্রস্তুত না, তারা ভারতের মহিমান্বিত ইতিহাসের সাথে, ভারতের মানুষ তাদের সে আশ্বাস দিয়েছে তার সাথে এটাকে মেনে নিতে প্রস্তুত নয়। 

শ্রী জাম্বুবেন্ত ঘোটে (নাগাপুর)ঃ স্পিকার মহোদয়, বাংলাদেশের সমস্যা আজ শুধু বাংলাদেশের নয়, বিশ্বের নয়, আমাদের দেশের একটি গুরুত্তপূর্ন সমস্যা হয়ে দাঁড়িয়েছে। মানবিকতার কারণে বাংলাদেশকে স্বীকৃতি দেয়া উচিৎ। মানবিকতার কারণে পাকিস্তানী আক্রমণ প্রতিহত করা উচিৎ, এটাই আমাদের দেশের ভূমিকা ছিল। এই ভূমিকায় বাংলাদেশের প্রশ্নে দেশ ঐক্যবদ্ধ আছে। এমতাবস্থায় আমাদের এটাই পর্যবেক্ষন করা জরুরী যে, আমাদের বিদেশ নীতি কি এবং আজ আমাদের বিদেশ নীতি কোন দিকে যাচ্ছে। আমরা দেখতে পাচ্ছি যে, আমাদের বিদেশ নীতি দেউলিয়াত্তে পৌঁছে গেছে। দুর্ভাগ্যবশত আমাদেরকে বলতে হচ্ছে, বিশ্বে আজ আমাদের কোন বন্ধু নেই। দূরের কথা থাক, নেপালও আজ আমাদের বন্ধু নয়। বার্মাও আমাদের কাছে মিত্র নয়। শুধু এই নয়, বরং আমাদের দেশেও এমন কতগুলো শক্তি আছে যারা আমাদের পক্ষে নেই। এ অবস্থায় আমাদের বিদেশ নীতি কোনদিকে যাচ্ছে, কোন গর্তে আমরা নিপতিত হচ্ছি, এটাও আমাদের দেখা উচিৎ। পাকিস্তানের সঙ্গে আমরা আজ অবধি কথা বলে আসছি, চিনের সঙ্গে আমাদের যুদ্ধ হয়েছে এবং এতে কোন সন্দেহ নেই যে শতাব্দী কাল ধরে চিন ও ভারত দুটি বন্ধু ও ভ্রাতৃত্বপ্রতিম দেশ ছিল, কিন্তু আজ এমন অবস্থা এসেছে যে আবার আমাদেরকে বাংলাদেশ প্রশ্নে চিনের সঙ্গে আলোচনা করতে হবে। বিশ্বের বহু দেশেই তো আমাদের প্রতিনিধি গেছেন, আজ চিনের সঙ্গে আলোচনার জন্যও আমাদেরকে অবশ্যই তৈরি থাকতে হবে, যাতে বাংলাদেশ প্রশ্নে চিন আমাদের সঙ্গে একমত হতে পারে। আজ বাংলাদেশে যে বর্বরতাপূর্ন হামলা হচ্ছে যেখানে মানবতাকে পদদলিত করা হয়েছে, শিশুদের পিষে মেরে ফেলা হচ্ছে, এমতাবস্থায় আমরা বাংলাদেশের পিছনে দাঁড়িয়েছি, আমাদের প্রধানমন্ত্রী শ্রীমতি ইন্দিরা গান্ধীর পিছনে সারা দেশ এক হয়ে দাঁড়িয়েছে, তিনি মশাল হাতে সামনে এগুচ্ছেন - এরূপ দৃশ্যকল্প আমরা সামনে রেখেছি, বাংলাদেশকে স্বীকৃতি দিতে এখন কোন দ্বিধা থাকা উচিৎ নয়, সামান্য সময় অপচয় করাও সমীচীন নয়, কেননা এখন আমাদের ওপর সময় এসে পড়েছে যে, পরে আমাদের আর কিছু করার থাকবে না, বাকি থাকবে শুধু পরিতাপ। 

শ্রী শশীভূষণ( দক্ষিণ দিল্লী)ঃ স্পিকার মহোদয়, যে পরিস্থিতি আমাদের দেশ অতিবাহিত করছে তাতে আমাদের সদস্যগণের খুব সংযত ভাষায় বক্তব্য উপস্থাপিত করা উচিৎ। কিছু লোক আছেন, দিনের আলোতেও তারা অন্ধকার দেখেন, চারিদিকে শুধু নিরাশাই চোখে পড়ে, বিশ্বে তাদের কেউ নেই, তারা একেবারে তলিয়ে যান, কিন্তু আমি মনে করি যে, যখন আমরা কোন ঐতিহাসিক পদক্ষেপ গ্রহণের জন্য তৎপর হই তখন এরকম হতাশার কথা বলা দেশকে পেছনে ঠেলে দেবার নামান্তর। বিশ্বে আমাদের সহযোগী নেই একথা আমার কাছে দুর্বোধ্য। পৃথিবীর যেখানেই প্রগতিশীল শক্তি আছে যারা সমাজবাদের জন্য যুদ্ধ করছে, তারা আমাদের সঙ্গে আছে, বাংলাদেশের সংসদ সদস্যের সঙ্গে কয়েকটি সমাজতান্ত্রিক দেশে আমার যাবার সুযোগ হয়েছে। সেখানকার জনগণ সহযোগীতা করেছে এবং সেখানকার সরকারও সমর্থন দিয়েছে। দু’তিন মাসের মধ্যে কোন পরিবর্তনকে সারা বিশ্ব স্বীকৃতি দিয়ে দেবে এটা কখনো হয় না। আমরাও স্বাধীনতা যুদ্ধ করেছিলাম কিন্তু বিশ্ব কতদিন পরে স্বীকৃতি দিয়েছে? ভিয়েতনামের স্বীকৃতি মিলেছে তিন বছরে। সুতরাং বিশ্ব আমাদের সাথে নেই একথা মানিনা। আমি আরেকটি কথা বলতে চাই, যদি আমরা বাংলাদেশের সরকারকে সহায়তা না করতাম তারা দশটি দিনও টিকতে পারত না। কারও ওপর যদি বিশ্বাস থাকে তবে সেটিও হচ্ছে এই মহান দেশ কেননা এদেশের ৫০ কোটি জনসাধারণ আন্তরিকভাবে তাদের স্বীকৃতি দিয়েছে। বিশ্বের কোন দেশ এত বড় আন্তরিক স্বীকৃতি কখনো পায়নি। এখন সরকারের স্বীকৃতি দেয়া উচিৎ। আমি একথার পক্ষপাতী যে, বাংলাদেশের জনগণ যারা হাতে অস্ত্র তুলে নিয়েছেন, তাদেরও নিজ শক্তিতে সামনে চলা উচিৎ এবং আমাদের উচিৎ তাদেরকে সাহায্য করা। আমি সরকারের কাছে আবেদন করছি ৯ আগস্ট সামনে আসছে, তখন পর্যন্ত যদি আমরা কোন সিদ্ধন্তে পৌছতে না পারি তবে সংসদকে আমি জানিয়ে দিতে চাই যে, আমাকে আমরণ অনশন করতে হবে, সেদিন সমগ্র দেশের যুবকরা বাংলাদেশের স্বাধীনতার ব্রত গ্রহণ করবে। ব্যাস, আমি এটুকুই বলতে চাই। 

শ্রী ফুলচন্দ্র বর্মা(উজ্জয়ন)ঃ বাংলাদেশে আজ যে ধ্বংসযজ্ঞ চলছে সেটি শতাব্দীর সর্ববৃহৎ গণহত্যা। সত্তুর-আশি লাখের মত লোক আমাদের এখানে এসে পড়েছে। তাদের আগমনের ফলে আমাদের অর্থনিতি ধ্বংস হচ্ছে, আমাদের সমাজে ভাঙ্গন ধরছে, একই সঙ্গে তারা আমাদের আইন শৃঙ্খলা পরিস্থিতির অবনতি ঘটাচ্ছে কেননা বাংলাদেশ হতে আগত লোকদের সঙ্গে অনেক চরও ঢুকে পড়েছে। কিছুক্ষণ আগে কয়েকজন মাননীয় সদস্য বলেছে যে, ব্রিটিশ পার্লামেন্টের ২১৬ জন সন্মানিত সদস্য বাংলাদেশেক স্বীকৃতি দেবার প্রস্তাব উথাপন করেছেন। আমার দুঃখ হয়, আমাদের সরকার কেন বাংলাদেশকে স্বীকৃতি দিতে অগ্রসর হচ্ছেনা। আমি মন্ত্রী মহোদয়ের কাছে এই আবেদন করছি যে, সময় এসে গেছে, মোটেই বিলম্ব না করে আমাদের বাংলাদেশকে স্বীকৃতি দেবার জন্য অগ্রসর হওয়া উচিৎ। 

 


শ্রী মুরাসলি মাড়ান(মাদ্রাজ দক্ষিণ): জনাব চেয়ারম্যান, স্যার, আমি ধরে নিচ্ছি আমরা যে যুদ্ধ করিনি তাতে আমরা হেরে গেছি। এটা এমন যুদ্ধ যেখানে যুদ্ধ না করেই আমরা পাকিস্তানের কাছে হেরে গেছি। তা না হলে কীভাবে আমরা ৮ মিলিয়ন লোকের বোঝা মেনে নিচ্ছি? জনাব কৃষ্ণা মেনন বলেছেন বাংলাদেশের এক দশমাংশ লোক আমাদের ভেতর ঢুকে পড়েছে। এখন আমরা একটি বাচ্চাকে ধরে বসে আছি - অথচ সে কোথা থেকে আসল তা যেন আমরা জানিনা। আমরা এটা কখনো আশা করিনি যেখানে সংসদে রেজোল্যুশন পাশ হয়েছে। আমরা তখন উৎফুল্ল মেজাজে ছিলাম। আমরা ভেবেছিলাম বাংলাদেশ আজ অথবা কাল দাঁড়িয়ে যাবে। কিন্তু আমরা জানতে ব্যার্থ হয়েছি যে বাংলাদেশে আসলে কি ঘটছে। আমরা সময় মত আমাদের বন্ধুদের পরামর্শ দিতে ব্যর্থ হয়েছি। এমনকি আমরা ইন্ডিয়ান সংবাদপত্রকে গাইড দিতে ব্যার্থ হয়েছি, ও ভারতীয় জনমত গঠন কৌশলে ব্যর্থ হয়েছি - কারণ তারা সব সময় উচ্চাশামিশ্রিত সংবাদ পরিবেশন করছিল। 

গণহত্যা শুরুর ছয় দিন পর, আমাদের সংসদ বাংলাদেশের ৭৫ মিলিয়ন মানুষের ঐতিহাসিক গণঅভ্যুত্থান সমর্থনে একটি প্রস্তাব সর্বসম্মত ভাবে পাস করে। কিন্তু এখনও আমরা তাদের স্বীকৃতি দেই নাই। যখন তা হবে তখন উপমহাদেশের ইতিহাস পরিবর্তিত হয়ে যাবে। আমরা লক্ষ লক্ষ জীবন ও বাড়িঘর রক্ষা করতে পারতাম। যা করার কথা ছিল তা আমরা করিনি। "সুনিপুণ নিষ্ক্রিয়তা" শব্দটি আমাদের অবস্থানকে সুন্দরভাবে ফুটিয়ে তুলে বলে আমার ধারনা। 

পরিশেষে, আমরা টের পেলাম যখন উদ্বাস্তুরা আসতে শুরু করল। যখন আমরা বুঝলাম আমাদের অর্থিনিতে টান পড়ছে, আমরা একের পর এক নানান দেশের রাজধানীতে যেতে থাকলাম। একটা সময় ছিল যখন পুরো বিশ্ব ভারতের নেতৃত্বের অপেক্ষা করত। পরে আমরা হলাম জোটনিরপেক্ষ গ্রুপের নেতা। এখন আমরা সেই উদ্যোগ, উদ্দীপনা ও নেতৃত্বও হারিয়েছি। জনাব মেনন যেমন বলেছেন, এখন যা দরকার তা হল ফরেন পলিসি। আমাদের কর্মঠ পররাষ্ট্রনীতি এখন  ঢাকা বিশ্ববিদ্যালয়ের ছাত্রদের মত মৃত। একটি স্পর্শ পাথর পররাষ্ট্রনীতি খুঁজে বের করতে হইবে যা আমাদের জাতীয় স্বার্থ রক্ষায় সাহায্য করবে। 
 
আমরা কীভাবে শরণার্থী সমস্যা সমাধান করতে যাচ্ছি? ফিলিস্তিনের শরণার্থীদের কী ঘটেছিল? এখনও সেই সমস্যা সমাধান হয়নাই। রাস্তায় সাধারণ মানুষের প্রশ্ন আপনি কিভাবে শরণার্থী সমস্যা সমাধান করতে যাচ্ছেন? সাধারণ মানুষ আমাদেরকে বলে, "যদি বাংলাদেশ না থাকে, যদি তাদের ভৌগোলিক অঞ্চল না থাকে, তবে এটা ভারতের দায়িত্ব সেটা তৈরি করা। ’ ইজরায়েল সেনা মরুভূমি পর্যন্ত অগ্রসর হয়েছিল। চীন এখনও আমাদের অঞ্চলের হাজার বর্গ মাইল দখল করে রেখেছে। ক্ষমতাশালীরা আমাদের কথা বুঝবে শুধুমাত্র যদি আমরা তাদের ভাষায় বোঝাতে পারি। প্রেসিডেন্ট নিক্সন এবং জনাব রজার্স ‘হত্যা’ শব্দটিকে যথাযথ শব্দ দিয়ে প্রতিস্থাপন করার জন্য প্রস্তুত নন। তাজউদ্দীন আহমদ যখন বাংলাদেশের স্বাধীনতার ঘোষণা দেন, তখন তিনি বলেছিলেনঃ
"প্রতিদিন এই স্বীকৃতি ও সহায়তা বিলম্বিত হচ্ছে এবং সহস্র মানুষ প্রাণ হারাচ্ছে এবং বাংলাদেশের গুরুত্বপূর্ণ সম্পদ ধ্বংস করে দেওয়া হচ্ছে। "

শুধু বাংলাদেশ স্বার্থ নয় বরং ভারতের স্বার্থ ক্ষতিগ্রস্ত হবে। আমরা যুদ্ধ চাই না। কিন্তু পরিস্থিতি আমাদের তা করতে বাধ্য করতে পারে। এটাই শ্রী জয় প্রকাশ নারায়ণ অ্যামেরিকাতে বলেছেন। সময় ও স্থান নির্বাচন আমাদের শত্রুর হাতে থাকবে। আজকের ইন্ডিয়ান এক্সপ্রেসের খবর বলছে যে মুজিবুর রহমান রাওয়ালপিন্ডিতে একটি হাসপাতালে গুরুতর অসুস্থ অবস্থায় আছেন। কাল হয়ত সংবাদ আসবে যে পাকিস্তানের সেনা সদর দপ্তর বলছে যে মুজিবুর রহমানের অবস্থার উন্নতি হয়েছে। তার পরের দিন হয়ত খবর আসবে তিনি হঠাৎ হৃদযন্ত্রের ক্রিয়া বন্ধ হয়ে মৃত্যুবরণ করেছেন। কঙ্গোর লুমুম্বাতে এরকম ঘটেছিল। একই জিনিস বার বার হতে পারে এবং মুজিবুর রহমানকে হত্যা করা হতে পারে। সরকারের উচিৎ তার জীবন রক্ষা করতে সম্ভাব্য সব কিছু করা। জনাব রজার্স আসছেন। এর আগে সরকারের কিছু করা উচিত। শুধুমাত্র স্বীকৃতি এই সমস্যার সমাধান করবে না। আমি আশা করব সরকার আজ তার প্রোগ্রাম তৈরি করবেন। 


শ্রী রাম নারায়ণ শর্মা(ধন্যবাদ)ঃ স্পকার মহাশয়, বাংলাদেশের সমস্যা আজ আমাদের সামনে একটা জীবন মরণ প্রশ্ন। জীবন মরণ প্রশ্ন এজন্য বলছি যে এই সমস্যার প্রথম পর্যায়ে আমরা ঐ দেশের শতকরা দশ ভাগ লোককে আমন্ত্রণ জানিয়েছি, জানিনা আরও কত পারসেন্ট লোক আসবে। এমতাবস্থায় আমরা যা ব্যয় করছি অন্য দেশের প্রতিও এই আশা রাখছি যে তারাও আমাদের সাহায্য করবে। তবে যেভাবে সাহায্য আসছে তা একেবারে না আসার মত। কিন্তু আমাদের নিজের পায়ে দাঁড়াতে হবে। আমি দেখছি যে আমাদের দেশে আগত এই ৭০ লক্ষ লোকের জন্য মাথাপিছু চার/পাচ টাকা করে ব্যয় করলেও দৈনিক ৩ কোটি টাকা খরচ হয়। যদি বছরের হিসাব ধরা হয় তাহলে তা সহস্র কোটি টাকায় পৌঁছে। এভাবে আরও আসতে থাকলে আমাদের ব্যয় আরও বাড়বে। আমাদের দেশের সমস্ত প্রচেষ্টা সে দিকেই নিবদ্ধ। সকল নেতার মনোযোগ সেদিকেই বাঁধা, সারা দেশের দৃষ্টি সেদিকেই আকৃষ্ট। এই সমস্যা আরও কত প্রকট হতে পারে তার কোন পরিমাপ নেই। 

আমার তুচ্ছ অভিমতে এর সমাধান একটিই রয়েছে। এখন আপনার অন্য দেশের দিকে তাকানোর প্রয়োজন নেই। এখন আপনাকে একাই চলার সিদ্ধান্ত নিতে হবে। আমার বক্তব্য হচ্ছে তাড়া যদি এগিয়ে আসে তবে ভালো কথা। যদি না আসে তবে আপনার সিদ্ধান্ত আপনাকে নিজেই নিতে হবে। ঐ সিদ্ধান্ত শুধু স্বীকৃতি দেয়াই নয় বরং বাংলাদেশের শাসন ক্ষমতা যেন বাংলাদেশবাসীর হাতে আসে, বাইরের আধিপত্য যেন শেষ হয়ে যায়। এজন্য আপনাকে সেখান থেকে আগত লোকদের শুধু ট্রেনিং দিয়েই নয়, যদি দরকার হয়, নিজ দেশের সৈন্য পাঠিয়েও বাংলাদেশের লোকদের মুক্ত করতে হবে। স্পকার মহাশয়, আমার পরামর্শ, সরকার বর্ডার সিল করে দিন। আজও যেভাবে হাজার হাজার লোক আসছে তাদেরকে আসতে না দিয়ে আমরা অস্ত্র দিয়ে তাদেরকে ফিরিয়ে দেব। শুধু অস্ত্রই নয়, যদি দরকার হয় তবে রসদপত্র দিয়েও তাদেরকে সাহায্য করব। 
সুতরাং, মাননীয় স্পিকার, আমি বলব, আমার মতে এই সমস্যার সমাধান একটিই। যদি এরূপ ডিমে তেতলা নীতি নিয়ে আমরা চলি তাহলে আমাদের ব্যয় আরও বাড়বে, আমরা আমাদের ওপর বিপদ ডেকে আনব, এবং সমগ্র বিশ্বের কাছে আমাদের যে অবস্থান, তা হারাব। এ জন্য আমি সরকারকে এ বিষয়ে খুব সত্বর সিদ্ধান্ত নেয়ার অনুরোধ করছি। 

  


প্রফেসর ড. এস এল সাক্সিনা(মহারাজগঞ্জ): স্যার, আমাদের প্রধানমন্ত্রীর প্রতি আমার গভীর শ্রদ্ধা আছে। তিনি তার বীরত্ব ও দ্রুত সিদ্ধান্তের জন্য পরিচিত। কিন্তু এই পরিস্থিতিতে তার সংকল্পের অভাব এবং আলস্য আমাকে ব্যাপকভাবে ব্যথিত করেছে। তিনি ১ এপ্রিলের বাস মিস করেছেন। ২৫ মার্চ থেকে ১ লা এপ্রিল পর্যন্ত প্রায় মিলিয়ন মানুষকে হত্যা করা হয়েছে। আন্তর্জাতিক সংবাদ সম্প্রদায়কে ঢাকা থেকে বের করে দেয়া হয়েছিল। তখন তাড়া হত্যাকাণ্ডের নিন্দা করেছে। যদি আমরা তখন বাংলাদেশকে স্বীকৃতি দিতাম এবং আমাদের সৈন্য পাঠাতাম তাহলে হয়ত এত কিছু হতনা। তখন পাকিস্তানি সেনারা সংখ্যায় অল্প ছিল এবং আমরা সহজেই তাদের  পরাজিত করতে পারতাম। সেক্ষেত্রে আজ বাংলাদেশ একটি সার্বভৌম স্বাধীন প্রজাতন্ত্র হিসেবে আবির্ভুত হত। এবং কোন সমস্যা থাকত না। কিন্তু আমরা তখন বাস মিস করেছি। 

এখন আমরা বিশ্ব বিবেককে নাড়ানোর জন্য সর্বোচ্চ চেষ্টা করছি। কিন্তু আমরা সফল হইনি। সবাই স্বার্থপর। ইয়াহিয়া খানের সম্প্রচারের পর, আমি আশা করি আমাদের প্রধানমন্ত্রী তা মেনে নেবেন না - তাতে করে চীন, পাকিস্তান বা অন্য যে কোন শক্তি হোক না কেন। আমরা আগে পাকিস্তানের সাথে সংঘাতে আমাদেরর শক্তি দেখিয়েছি। আমি আশা করি আমাদের সরকার অবিলম্বে বাংলাদেশের গণহত্যা থামাতে আমাদের সৈন্য পাঠাবে। আমাদের চীন এবং পাকিস্তান কে ভয় করলে চলবে না যাদের আমরা ১৯৬৫ সালে হারিয়েছি। বাংলাদেশ থেকে আগতদের মধ্যে অনেক সাহসী যুবক আছে। আমরা এসব যুবকদের প্রশিক্ষণ দিয়ে এবং তাদের অস্ত্র দিয়ে তাদের দেশে যুদ্ধ করতে পাঠাতে পারি। আমি নিশ্চিত বিজয় আমাদের হব এবং তারপর সবাই আমাদের সমর্থন দেবে। কারণ কেউ কাপুরুষ জাতিকে সমর্থন করেনা। কাজ করার সময় এসেছে এবং এখন আর কোন উপায় নেই। কংগ্রেসের সদস্যরাও এর পক্ষে মত দিয়েছেন। আমি আশা করি, পুরো জাতি এই মতামতের পক্ষে। অতএব, আমি আশা করি প্রধানমন্ত্রী সাহসের সাথে ঘোষণা করবে যে আমরা বাংলাদেশকে স্বীকৃতি দিতে যাচ্ছি। 

শ্রী এম সত্যনারায়ণ রাও (করিমনগর): আমি অত্যন্ত দুঃখিত যে এই সরকার শোচনীয়ভাবে তার দায়িত্ব পালনে ব্যর্থ হয়েছে। ৩১ মার্চ এই হাউস একটি সর্বসম্মত রেজোলিউশন দ্রুত কার্যকর করার জন্য পাশ করেছিল। কিন্তু এটা ব্যর্থ হয়েছ। তাদের এই দেশ শাসন করার অধিকার নেই। এক সদস্য বললেন, যেহেতু তাদের কোন অঞ্চল বা জনসংখ্যা নেই তাই আমরা স্বীকৃতি দিতে পারিনা। তাই যদি হবে  তাহলে কেন এই সরকার পূর্ব পাকিস্তানের পরিবর্তে বাংলাদেশ উল্লেখ করছেন? এই সরকার বাংলাদেশ বলার কোন অধিকার রাখেনা। যদি বলে তাহলে তার আগে উচিৎ তাকে স্বীকৃতি দেয়া। স্যার, শুধুমাত্র সেটা করলেই আমরা শক্তিশালীভাবে কাজ করতে পারব। আমরা কি দ্রুত কাজ করছি? সামরিক সহায়তা অথবা সৈন্য পাঠালে সমস্ত বিশ্ব হয়ত স্বীকৃতি দিতে এগিয়ে আসত। একটি উক্তি আছে: সফলতার মত কোন সাফল্য নেই। এটা সবচেয়ে দু: খজনক। পররাষ্ট্রমন্ত্রী একজন সর্দার হয়ত। তাকে যথেষ্ট সাহসী হতে হবে। সর্দারের মত সিদ্ধান্ত তিনি নিতে পারতেন। আমরা এখানে সিদ্ধান্ত নিতে পারি এবং এখন বাংলাদেশকে স্বীকৃতি দিতে পারি। অন্যথায় সমস্ত বিরোধী দল একত্রে জনগণকে বলবে এই সরকারকে স্বীকৃতি না দিতে। আমি সর্দার শরণ সিংএর কাছে অনুরোধ করছি বাংলাদেশকে অবলম্বে স্বীকৃতি দিন অন্যথায় এটি আমাদের জন্য বিপদ ডেকে আনবে। যখন আমাদের নিজেদের লোকদের খাওয়ানোর ক্ষমতা নেই সেই মুহুর্তে আমরা এই লোকদের পেছনে কোটি কোটি রুপি খরচ করছি। দয়া করে অন্তত এটাকে কন্সিডার করে বাংলাদেশকে স্বীকৃতি দিন। শুধু স্বীকৃতি নয় আমাদের সেনাবাহিনী পাঠিয়ে সেখানকার ভিক্টিমদের পুনর্বাসনের ব্যাবস্থা করুন। 

পররাষ্ট্র মন্ত্রী (শ্রী শরণ সিং): জনাব চেয়ারম্যান, স্যার, এই ইস্যুতে, বিরোধী দল থেকে এমন মন্তব্য আমি আশা করিনি। কি কারণে এমতাবস্থায় আমি বাংলাদেশকে স্বীকৃতি দিচ্ছিনা সেটা নিয়ে কোন বিতর্কে আমি যেতে চাইনা। আমরা আমাদের অবস্থান স্পষ্টভাবে তুলে ধরেছি এবং সন্মানিত সদস্যের কাছে অনুরোধ তারাও যেন ব্যাপারটি সামলান। 

আন্তর্জাতিক বিষয়াবলি নিয়ে আমরা যতটা উদ্বিগ্ন সেটি ভিন্ন বিষয়। কিন্তু এটা আভ্যন্তরীণ বিষয় এবং এটা নিয়ে কোন বৃহত্তর জটিলতা সৃষ্টি করা উচিত নয়। আপনি যদি সংযম করতে না চান তাহলে আমি বলব এটা শুধু আমাদের জাতীয় স্বার্থের কোন বিষয়  নয়। এটাই আমি পুরোপুরি বিশ্বাস করি। 

শ্রী ইন্দ্রজিৎ গুপ্ত: আপনি প্রেসিডেন্ট ইয়াহিয়া খানের সম্প্রচারের পর পরিবর্তিত কিছু বলেননি। 



শ্রী শরণ সিং: আমি প্রেসিডেন্ট ইয়াহিয়া খানের বিবৃতির উপর আমার মতামত দিব এবং অন্যান্য দিকগুলোও আলোচনা করব। 
শ্রী এস এম ব্যানার্জী: তাকে কেন জ্ঞান দিচ্ছেন? 

শ্রী শরণ সিং: আমি জ্ঞ্যান দিচ্ছি না। কিন্তু আমি কি নম্রতা ও আন্তরিকতা সাথে জিজ্ঞাসা করতে পারি যে কেন তিনি আমাকে এটা জিজ্ঞাসা করছেন? আমি জ্ঞান দিতে চাই না; এটা আমার পথ নয়। কিন্তু আমি সন্মানিত সদস্যকে গুরুত্বের সঙ্গে চিন্তা করতে বলি যে আমরা যে ধরণের জনমত তৈরি করার চেষ্টা করছি তাতে আমাদের জাতীয় স্বার্থ যেন লঙ্ঘিত না হয় - আমরা সবাই যেন এক থাকতে পারি। আপনারা যদি এই ধরণের তর্ক চালিয়ে যেতে থাকেন আর কি করব কি করব না সেটা বলতে থাকেন তবে আমি নিশ্চিত এতে মনোযোগ বিঘ্নিত হবে এবং আমরা মূল সমস্যা থেকে বিচ্যুত হয়ে পড়ব। আমাদের সবাইকে আমাদের মূল উদ্যেশ্য অনুধাবন করতে হবে এবং আমরা তা না করে আশেপাশের অপ্রয়োজনীয় বিষয়ের পেছনে শক্তি ক্ষেপণ করছি। 

আমাদের মুল উদ্যেশ্য রেজোলিউশন সম্পর্কিত যা আমরা সব সর্বসম্মতিক্রমে পাশ করিয়েছিলাম। এতে বলা আছে আমরা বাংলাদেশের মানুষের মুক্তিযুদ্ধে আমাদের সমর্থন দিচ্ছি এবং তাদের প্রতি আমাদের সহানুভূতি প্রকাশ করছি। আমরা সর্বসম্মতিক্রমে সেই সমর্থন বাস্তবায়ন করার অঙ্গীকার করেছি। এই রেজোলিউশন অনুসারে কাজ করার জন্য আমরা কীভাবে আগাব সেই ব্যাপারে আলোচনা চলছে। সেখানে মতভেদ হতে পারে। কিন্তু সেটা সমাধান করতে চেষ্টা করা উচিত এবং মুল উদ্দেশ্য বোঝা উচিৎ। শুধু একটি বিশেষ পদক্ষেপ এই সমস্যার একমাত্র সমাধান নয়। এটাই সমগ্র বিষয়ের মূল কথা। 

প্রেসিডেন্ট ইয়াহিয়া খানের বিবৃতি সম্পর্কে বলা যায় সেখানে এমন কিছু তিনি বলেছেন  যা আগে থেকেই আশা করেছিলাম। কিন্তু আমি পরিষ্কারভাবে বলতে চাই যে প্রেসিডেন্ট ইয়াহিয়া খানের বিবৃতির কারণে এমন একটি পরিস্থিতি তৈরি হয়েছে যে এখন বাংলাদেশের পরিস্থিতি স্বাভাবিক করার দায়িত্ব এখন শুধুমাত্র তার নিজের উপর বর্তায় - যেখানে তারা চাচ্ছে মুক্তি এবং সামরিক শাসন থেকে পরিত্রাণ। 

প্রফেসর ড. এস এল সাক্সেনা: আপনার সাহায্য ছাড়া? 
শ্রী শরণ সিং: আপনি যদি বিবৃতিটি দেখেন তাহলে দেখবেন সেখানে গণতান্ত্রিক পথে আসার কোন সম্ভবনা নেই। নির্বাচিত প্রতিনিধিদের দিয়ে জাতীয় পরিষদের সংবিধান প্রণয়ন না করে তিনি হয়ত এক্সপার্ট কাউকে দিয়ে সেটা তৈরি করাবেন। সেখানে আরও কিছু আপত্তিকর কথা আছে যা স্পষ্টভাবে প্রমাণ করে যে তারা সামরিক শাসন চিরস্থায়ী করতে চাচ্ছে এবং শেখ মুজিবুর রহমানের নেতৃত্বের আওয়ামীলীগের নিরঙ্কুশ বিজয় ও গণতন্ত্রের পথে যাত্রাকে সম্পূর্নভাবে অবদমিত করা হয়েছে। 

গণপরিষদ নির্বাচনের পিছনে যে দর্শন ছিল যে নির্বাচিত প্রতিনিধিদের তাদের শাসনতন্ত্র রচনা করার অধিকার থাকবে - এখন, তা তাদের কাছ থেকে ছিনিয়ে নেয়া হল। আরও বিস্ময়কর ব্যাপার হল সামরিক শাসন সিদ্ধান্ত নেবে নির্বাচিত পদে কারা হেরেছে। অবাক ব্যাপার হল প্রশাসন এমন কিছু করতে যাচ্ছে যাতে করে একটি দলকে নিষিদ্ধ ঘোষণা করা হবে এবং এতে করে তারা ওইসব নির্বাচিত আসন হারাবে। গণতন্ত্রের পথে এর  চাইতে নিষ্ঠুর কৌতুক আর হয় না। তারা বলছে যদি কোন দল বিচ্ছিন্নতাবাদী কার্যকলাপে যুক্ত থাকে তবে তাদের দোষী করা হবে তারপর তারা বিবেচনা করবে তাদের জাতীয় পরিষদের সদস্য হওয়ার অধিকার থাকে কিনা। 



এটাকে বলা যায় গণতান্ত্রিক ধারণার প্রতি সম্পূর্ণ অস্বীকৃতি প্রকাশ। সেখানে আরেকটি অত্যন্ত অসন্তোষজনক বিষয় রয়েছে। বলা হয়েছে যে আঞ্চলিক দলগুলো সংবিধান প্রণয়নে অংশ নিতে পারবেনা এবং কোন জাতীয় অনুষ্ঠানেও তাদের ডাকা হবেনা যতক্ষণ না তাদের সমস্ত দেশেই দলীয় শাখা থাকে। আমি মনে করি এটাই একটি গণতান্ত্রিক প্রক্রিয়ার মুল কেটে দেবার জন্য যথেষ্ট। এতে করে শুধু বাংলাদেশ নয় পশ্চিম পাকিস্তানেও এর সুদূরপ্রসারী প্রভাব আছে। উদাহরণস্বরূপ, বেলুচিস্তানের দল শুধু বেলুচদের কথা বলে, উত্তর পশ্চিম ফ্রন্টের প্রদেশের দলগুলো শুধু সেখানেই সীমাবদ্ধ - এতে করে তারা আঞ্চলিক দল হিসেবে বিবেচিত হবে - জাতীয় কোন দল হিসেবে নয় - এবং জাতীয় নির্বাচনে অংশ সুযোগ না পাবার কারণে তাদের ক্ষমতা খর্বিত হবে। 

এই হচ্ছে কিছু বৈশিষ্ট্য যা গণতান্ত্রিক আদর্শের পথে সুস্পষ্টভাবে আপত্তিকর। এতে করে শেখ মুজিবুর রহমানের নেতৃত্বের দলের নির্বাচিত প্রতিনিধিদের প্রশাসনিক ক্ষমতা না দিয়ে গণতন্ত্রের সম্মান্য সম্ভবনাও মাটিয়ে মিশিয়ে দেয়া হল। 

শ্রী এস এম ব্যানার্জী: আপনি এখন কি করতে যাচ্ছেন? 

শ্রী ইন্দ্রজিৎ গুপ্ত: এখন কি তাহলে আপনার সব আশা শেষ হয়ে গেছে? আপনি কি এখনও একটি রাজনৈতিক সমাধানের আশা করছেন? 

শ্রী শরণ সিং: আমি তেমন কোন আশা পোষণ করিনা যা তিনি আমাকে বলতে বলছেন। 

শ্রী ইন্দ্রজিত গুপ্ত: আপনি আমাদেরকে বলুন আপনার আশা কি। 

শ্রী শরণ সিং: আমাদের এর প্রয়োগ বুঝতে হবে। এতে বোঝা যায় বাংলাদেশের জনগণকে দীর্ঘ আন্দলন চালাতে হবে। 

স্বীকৃতির প্রশ্নে আমি বলতে চাই আমরা এটাকে নেগেটিভলি দেখছিনা, আমরা এর বিপক্ষে নই। এটা আমাদের ধারাবাহিক বিবেচনায় আছে। 

ডঃ. রনেন সেন (বারাসত): কত দিন? 

শ্রী শরণ সিং: এবং আমি বলতে চাই যে সঠিক সময়ে আমরা স্বীকৃতি দেব। এই অবস্থায় আমি সন্মানিত সদস্যদের জানাতে চাই যে কিছু নতুন বিষয় উঠে এসেছে এবং ইয়াহিয়া খানের সম্পূর্ন নেগেটিভ বিবৃতিতে আমাদের আচরণ পুনঃনির্নয় করতে হবে। (বাঁধা) 
আমাদের তাড়াহুড়া করলে হবেনা। যখন আমরা বলি যে আমরা স্বীকৃতির বিপক্ষে না তখন অনেকেই ভাবতে পারেন না যে আমরা কীভাবে সামনে আগাব। এখানেই আমাদের স্বীকৃতির উপর তাড়া দেয়া হয়। এটাই একমাত্র বিষয় যেটা নিয়ে আমাদের তাড়াহুড়া করা ঠিক নয়। এর উপর আমাদের নেগেটিভ ধারনা পোষণ করলে হবেনা। আমরা এটাকে বারবার পরীক্ষা করে দেখতে পারি। যেহেতু চেষ্টা করব যারা সংগ্রাম করছে তাদের পাশে থাকার - রেজোল্যুশনে সেরকম অঙ্গীকারই আমরা করেছি যা এই হাউজে সর্বসম্মতিক্রমে পাশ হয়েছে। 

শ্রী ইন্দ্রজিৎ গুপ্ত: অর্থাৎ বাংলাদেশে ইয়াহিয়া খানের শাসনের উপর আপনার স্বীকৃতি বহাল আছে। বাংলাদেশ বলা মানে আপনি সেটাকে স্বীকার করছেন। তারা সেখানে যা কিছু করছে তাকেই আপনি সমর্থন দিচ্ছেন 

শ্রী শরণ সিং: এভাবে শ্রেণীগত বিবৃতি না দেয়াই ভালো - তাতে কোন লাভ নাও হতে পারে . . .

শ্রী ইন্দ্রজিত গুপ্ত: কেন নয়? 

শ্রী এস এম ব্যানার্জী: এই দেশের জনগণ জানুক আপনি কি। 

জনাব. চেয়ারম্যান: কওয়া করে কোন ব্যক্তি আক্রমণ করবেন না. . . . . ..(বাধা)

শ্রী এস এম ব্যানার্জী: আমার তার বিরুদ্ধে ব্যক্তিগতভাবে কিছুই নাই স্যার. . . . .
(বাধা).

শ্রী শরণ সিং: আমি শুধুমাত্র বলতে চাই এসব কথায় আমার কিছু হয় না - আমি টলি না। আমি এসব চিৎকারের সাথে একমত না। 

শ্রী এস এম ব্যানার্জি: আমরা আপনার কেয়ার করিনা। আপনি ভুট্টোর বন্ধু। আপনি ইয়াহিয়া খানের বন্ধু. . .

জনাব চেয়ারম্যান: জনাব ব্যানার্জি আপনি যা বলছেন সব রেকর্ড হচ্ছে। আমি আবেদন করছি আপনি হস্তক্ষেপ করবেন না . . . 
আপনি একজন প্রবীণ পার্লামেন্টারিয়ান .. আপনার প্রায়শ এমন করা উচিত নয়। 
শ্রী শরণ সিং: স্যার, আমি বিতর্ক বাড়াতে চাইনা। আমি বলতে চাই এই মুহুর্তে এটি সরকারের অবস্থান - আমার ব্যাক্তিগত অবস্থান নয়। 



আমরা এটা পর্যালোচনা করছি এবং আমরা যথাযথ সময়ে সিদ্ধান্ত নেব। এটা আমাদের অবস্থান এবং আমি আশা করি এটা প্রশংসা করা হবে এবং জনাব সমর গুহের কাছে অনুরোধ করছি এই ইস্যুতে দেশ ও হাউজকে বিভক্ত না করতে। কারণ এখানে কোন দ্বিমত নেই। এবং আমি চাইনা স্লোগানে স্লোগানে মূল বিষয় হারিয়ে যাক। এটা ছোঁড়াছুড়ির ম্যাচ না। মাননীয় সদস্য এর সাথে অতীব গুরুত্বপূর্ণ বিষয় ও ঝুঁকি জড়িত। . . . .(বাধা). তাই আমাদের দায়িত্ব. . . .

শ্রী এস এম ব্যানার্জী: আমেরিকা সম্পর্কে কিছু বলুন। আপনি কেন আপনার কর্তার বিরুদ্ধে কথা বলছেন না? 

শ্রী শরণ সিং; একটির সাথে আরেকটি গুলিয়ে ফেলার দরকার নেই। 

সেটি অস্ত্র সরবরাহের প্রশ্নের সাথে সমর্কিত। (বাধা)। আমি ইতিমধ্যে আমার শক্তিশালী প্রতিবাদ জানিয়েছি। 
 (বাধা).

জনাব চেয়ারম্যান: আমি কাউকে ইচ্ছামত দাঁড়াতে দেবনা। আমি মাননীয় জনাব ইন্দ্রজিৎ গুপ্তকে প্রশ্ন না করার অনুরোধ করছি। জনাব বড়ে. আমি আপনাকেও অনুমতি দিচ্ছিনা। এভাবে হাউজ চলেনা। 

শ্রী ইন্দ্রজিৎ গুপ্ত: মাননীয় মন্ত্রী বসে পড়ার আগে আমি জানতে চাই তিনি সে উত্তর দিচ্ছেন সেটা কি প্রেসিডেন্ট নিক্সনের দূত হিসেবে কিনা। বিশেষ দূত। জনাব কিসিঞ্জারের পদ আপনার হওয়া উচিৎ। তার সফরে আমাদের প্রভাবিত হওয়া উচিৎ না। আমাদের উচিৎ আমাদের সমস্যা বলা, দেশের স্বার্থের কথা বলা। 

শ্রী কৃষ্ণ মেনন: মন্ত্রী তার উত্তর শেষ করার আগে এটা বলবেন কি? তিনি বলেছেন, তাকে স্লোগান দ্বারা বিভক্ত করা উচিত নয়। স্বীকৃতির বিষয়টা কি স্লোগানের মত হাল্কা বিষয়? আন্তর্জাতিক স্বীকৃতি স্লোগানের মত বিষয় নয়। 

শ্রী মুরাসলি মরণ: আমরা জেনেছি যে শ্রী মুজিবুর রহমান গুরুতর অসুস্থ। . . .

জনাব. চেয়ারম্যান: আর কোন প্রশ্ন নয়। 

শ্রী সেজিয়ান (কুম্বাকোনাম): শ্রী মুজিবুর রহমান গুরুতর অসুস্থ। এটা তাদের স্বাভাবিক চালাকি। যখনি তারা কারো জীবন নিয়ে কিছু করতে চায় তখন তারা এসব বলেন। আজ বলা হয়েছে, মুজিবুর রহমান অসুস্থ। আগামীকল্যই তারা বলতে পারেন, তিনি এখনো শঙ্কামুক্ত নন। আগামী পরশু এটা রিপোর্ট করা হতে পারে যে তার মৃত্যু হয়েছে। আমি জানতে চাই সরকার এ ব্যাপারে কি করছে? 


শ্রী শরণ সিং: আমি বলতে চাই যে, এই নীতিই আমরা ফলো করার চেষ্টা করছি এবং আমরা বরাবর হাউস এবং হাউজের বাইরে বিরোধীদলীয় নেতাদের সঙ্গে অনানুষ্ঠানিক আলোচনায় তা অবহিত রেখেছি। প্রেসিডেন্ট নিক্সনের ভারত সফরের সাথে এর কোন সম্পর্ক নেই। আমি মাননীয় সদস্যকে বলব কোন সম্পর্কই নেই এমন কিছুর সাথে কোন কিছু মিলিয়ে ফেলবেন না। আমি জানিনা জনাব কৃষ্ণ মেনন স্লোগানের সাথে বিষয়টি আলাদা কীভাবে করলেন। 

শ্রী কৃষ্ণ মেনন: আমি বলেছি স্বীকৃতিকে আপনি স্লোগানের সাথে তুলনা করেছেন। 

শ্রী শরণ সিং: সে ব্যাপারে আমি অবস্থান স্পষ্ট করেছি। এবং সেটা সরকারেরও অবস্থান। বিষয় হল কখন এটা করা উচিত। স্বীকৃতির সাথে স্লোগানের কোন সম্পর্ক নেই। আমি বলতে চেয়েছি যে স্লিঙ্গিং ম্যাচ আপনারা শুরু করেছিলেন সেই ব্যাপারে। পার্থক্য হচ্ছে সময়জ্ঞ্যানে - যে কখন স্বীকৃতি দিতে হবে। এটা একটা বাস্তব প্রশ্ন। তাই আমি বলেছি যেহেতু হাউজে মূল বিষয়ে তেমন কোন পার্থক্য নেই তাই অন্য কোন ক্ষুদ্র ইস্যু নিয়ে সেখানে বিভক্তি সৃষ্টি করা ঠিক হবেনা। আমি এটাই বলতে চেয়েছি। 




শেষ প্রশ্ন সম্পর্কে, আমি সম্পূর্ণরূপে শেখ মুজিবুর রহমানের স্বাস্থ্য সম্পর্কে উদ্বেগ প্রকাশ করছি। বস্তুত, এই বিষয়টি প্রধানমন্ত্রী নিজেই এবং আমাদের সবাইকে পাকিস্তানের সঙ্গে খুব জোরালোভাবে দেখতে বলেছেন। শেখ মুজিবুর রহমান একটি অসামান্য নেতা যিনি এমন অসামান্য বিজয় অর্জন করেছেন এবং যারা আনুগত্য ও কমান্ডের উপর পাকিস্তানের সুবিশাল সংখ্যার জনগণ আস্থা রেখেছে। বস্তুত তিনি সংখ্যাগরিষ্ঠ জয় লাভ করেছেন যদি আমরা সম্পূর্ণ পাকিস্তানকে হিসাবে ধরি। তিনি একজন অসামান্য নেতা। আমরা বলেছি সরকারিভাবে ও আন্তর্জাতিক সম্প্রদায় দ্বারা সব রকমের চেষ্টা করা হবে। আজ সকালে বলা হয় যে, তিনি গুরুতর অসুস্থ। কিছু দিন আগে প্রতিবেদন প্রকাশিত হয় যে তার স্বাস্থ্য একটু ভিন্নরকম আছে। এই গুরুত্বপূর্ণ পয়েন্ট আমরা সব সরকারকে বিশেষভাবে তাড়া দিয়েছি যাতে করে তারা পাকিস্তানের সামরিক শাসককে শেখ মুজিবুর রহমান এর মতন একজন অবিসংবাদিত নেতার সুস্থতা নিশ্চিত করতে বলে। কিছু সন্মানিত সদস্য বলেছেন আমরা বলিনি যে তাকে যেন ছেড়ে দেয়া হয়। আমি প্রকৃতপক্ষে আরও বেশী কিছু করেছি। আমরা বলেছি শেখ মুজিবুর রহমানকে ছেড়ে দিলে উদ্বাস্তু সমস্যার সমাধান হবে - কারণ তিনি তাদের অবিসংবাদিত নেতা। তাকে ছেড়ে দিলে এমন পরিবেশ সৃষ্টি হবে যে তাতে উদ্বাস্তুরা ফিরে যাবে। আমরা সব সময় তার মুক্তির পক্ষে এবং আমরা সকল সরকারকে অনুরোধ করেছি। 

 

১৭-০০ টা 

শ্রী ইন্দ্রজিত গুপ্ত: তিনি কি জানেন তাকে আসলে কোথায় রাখা হয়েছে? 

শ্রী শরণ সিং: আমাদের তথ্য অনুযায়ী তিনি এখনো পশ্চিম পাকিস্তানে। 

শ্রী ইন্দ্রজিত গুপ্ত: কারাগারে? 

শ্রী এস এম ব্যানার্জী: কোন জেলে? পশ্চিম পশ্চিম পাকিস্তান অনেক বড়। আমি জানি। তাকে কোন জেলে রাখা হয়েছে। 

শ্রী সমর গুহ: এই পর্যায়ে এটা বলা সঠিক নয়। 

শ্রী শরণ সিং: অতএব, শেখ মুজিবুর রহমানের নিরাপত্তা প্রশ্নে এবং সামরিক শাসক তাকে ভালো রাখার ব্যাপারে এবং তাকে যত তাড়াতাড়ি সম্ভব ছেড়ে দেবার ব্যাপারে এবং একটি গণতান্ত্রিক কাঠামোর শুরু হবার ব্যাপারে আমাদের পক্ষ থেকে আহবান জানানো হয়েছে। এবং আমি সন্মানিত সদস্যকে অনুরোধ জানাচ্ছি এটিকে ভোটের জন্য রেজল্যুশন দেবেন না। কারণ আমাদের এখন এই বিষয় নিয়ে বিভক্ত করা উচিত হবেনা। 

ডঃ. রনেন সেন: একেবারে নিরাশ বিবৃতি। 
শ্রী শরণ সিং: আমি জানি আমি তাকে সন্তুষ্ট করতে পারি নাই। 

শ্রী এস ব্যানার্জিঃ তিনি ভারতের কাউকে সন্তুষ্ট করতে পারেন না। 

শ্রী সমর গুহ: এক্সটার্নাল অ্যাফেয়ার্স মন্ত্রী বলেছেন যে, সরকার বাংলাদেশকে অবিলম্বে স্বীকৃতির ব্যাপারে নেতিবাচক মনোভাব পোষণ করেনা। কিন্তু দুর্ভাগ্যবশত তারা এখনও ইতিবাচক কি করেছেন তা বলেননি। সম্ভবত সরকার এত তাড়াতাড়ি দিতে হতে পারে তা ভাবেননি এবং তাই একটি রাজনৈতিক সমাধানের উপর জোর চালিয়ে যাচ্ছিলেন। কিন্তু তাদের আশা ইয়াহিয়া খান কর্তৃক বিস্ফোরিত হল। আমি জানি না আমাদের সরকার এখনও কোন নরম বিছানায় শুয়ে চরম-আলস্যে শীতনিদ্রা দেবেন কিনা। আমি জানি না তারা কোনো ইতিবাচক পদক্ষেপ গ্রহণ নেবেন কিনা। কিন্তু আমি সত্যিই অবাক হয়েছি যে আমাদের সরকার বাংলাদেশের প্রশ্নে বাংলাদেশের স্বার্থের উপর আরো বুদ্ধিমান ও বিশেষজ্ঞ হয়েছেন - কারণ তারা বুঝতে পেরেছেন কোনটা ভালো কোনটা খারাপ - কখন স্বীকৃতি দিলে ভালো হবেনা ইত্যাদি। যখন বাংলাদেশের সব মানুষ, তাদের নেতা, তাদের সরকার, এবং তাদের মুক্তি বাহিনী এবং তাদের সব রাজনৈতিক নেতারা একবার নয় - বারবার শুধু ভারতকে নয় - এখন সারা পৃথিবীর মানুষকে বলছে তাদের সরকারকে অবিলম্বে স্বীকৃতি দিতে - তখন আমাদের সরকার কীভাবে বলেন যে এখন স্বীকৃতি দিলে তা ভালো হবে না খারাপ হবে। আমি জানিনা হয়ত আমাদের সরকার তাদের চাইতেও ভালো জানেন যে তাদের আগ্রহ কিসে। 

আমি জানি না আমাদের এক্সটার্নাল অ্যাফেয়ার্স মন্ত্রীর জন্য কোন বিশেষণ ব্যবহার করা উচিত। যদি তিনি কিছু মনে না করেন, তাহলে আমি বলতে চাই তিনি সত্যিই একজন বিভ্রান্তিকর পররাষ্ট্রমন্ত্রী, কারণ তিনি অনেকবার আমাদের বিভ্রান্ত করেছেন এই বলে যে যদি  ভারত বাংলাদেশকে স্বীকৃতি দেয়, তাহলে অন্য কোন দেশ আমাদের অনুসরণ করবে না। কিন্তু শ্রী জয় প্রকাশ নারায়ণ তার ৪৮ দিনের সফরে কূটনৈতিক বাঁধা উপেক্ষা করে বিশ্বের ২০ টি দেশ এর গুরুত্বপূর্ণ নেতাদের সঙ্গে খোলামেলাভাবে আলাপ করেছেন এবং তাদের অনেকে একটি প্রকাশ্যে স্পষ্ট বিবৃতি দিয়েছেন যে যদি ভারত সাহস নিয়ে স্বীকৃতি দেয় তবে বিভিন্ন দেশ সেটা অনুসরণ করবে। অন্তত চার বা পাঁচটি দেশ অবিলম্বে স্বীকৃতি দেবে। 

কিছু দিন আগেই আমরা দেখেছি ব্রিটিশ পার্লামেন্টে একটি স্টেটমেন্ট ইস্যু করা হয়েছে যে বাংলাদেশকে স্বীকৃতি দেয়া উচিৎ। 


আমি জানি না কি সরকার বিশ্বের মতামতের সংহতি সম্পর্কে আরও কি আশা করেন। সম্ভবত এর আগে কোন সময়, কোন নির্দিষ্ট বিষয়, পুরো বিশ্বের মতামত, পত্রপত্রিকা ও জনমত ইহাহিয়া খানকে নিন্দার ব্যাপারে এবং পাশাপাশি বাংলাদেশের স্বাধীনতা আন্দোলনে সমর্থনের ব্যাপারে এতোটা সর্বসম্মত ছিলোনা। 

একটা অত্যন্ত গুরুত্বপূর্ণ বিষয় হচ্ছে স্বীকৃতি ইস্যুতে আমাদের বন্ধু সোভিয়েত রাশিয়ার আচরণ। যদি মস্কোর চাপ মাপার জন্য আমাদের ব্যারমিটার থাকত তাহলে দেখতাম সেটা আমাদের ভারতীয় সি পি আই এর ব্যারোমিটারের সমান। আমরা তাদেরকে বাংলাদেশকে অবিলম্বে স্বীকৃতি দেওয়ার জন্য উচ্চকণ্ঠ পেতাম। বাংলাদেশকে স্বীকৃতির ব্যাপারে আমরা সব সময় তাদের অতি উচ্চস্বরে চিৎকার করতে দেখি। রাশিয়া যদি বলত যে তারা স্বীকৃতি দেবে। আমি সরকারের কাছে জানতে চাই মস্কো বাংলাদেশের ব্যাপারে তাদের অবস্থান দিল্লীকে জানিয়েছে কিনা। যদি জানায় তাহলে তার রাজনৈতিক ইমপ্লিকেশন কি? সেটা হল সরকারের উচিৎ অবিলম্বে বাংলাদেশকে স্বীকৃতি দেয়া। রাশিয়া তাতে দ্বিমত করবেনা। তারা ১/২ মাসের মধ্যে ভারতকে সাপোর্ট দেবে এবং বাংলাদেশকে স্বীকৃতি দেবে। 
  
আমি সরকারকে সতর্ক করে দিতে চাই সময় হচ্ছে সবচেয়ে সিদ্ধান্তকারি বিষয়। এটাই বাংলাদেশের মানুষের ভাগ্য নির্ধারন করবে - ৭ মিলিয়ন উদ্বাস্তু আর ভারতের ভাগ্য নির্ধারন করবে। আমি সরকারকে সতর্ক করে বলতে চাই আমাদের শত্রু এখন সময়। আর পাকিস্তান হল  সবচেয়ে ভালো বন্ধু। আমরা ইতিমধ্যে খুব মূল্যবান প্রারম্ভিক সময় ব্যয় করেছি। ২৫ মার্চ পাকিস্তান পশ্চিম পাকিস্তান থেকে তার এক ব্যাটেলিয়ান সেনাবাহিনী নিয়ে যেয়ে কুণ্ঠাবোধ করেনি। তারা বাংলাদেশের আন্দোলনকে পিষে ফেলতে চেয়েছিল - কারণ তারা ভীত ছিল - তারা ভেবেছিল যদি তারা পূর্ব পাকিস্তানে সৈন্য নিয়ে যায় তাহলে পশ্চিম পাকিস্তান দুর্বল হয়ে পড়বে। ২ সপ্তাহ পর যখন তারা বুঝতে পারল যে ভারত কিছু করতে যাচ্ছেনা তখন তারা আড়াই ডিভিশন সৈন্য পাঠাল যা দিয়ে তারা বাংলাদেশের অভ্যুত্থান দমিয়ে দিল এবং প্রায় ১০ লাখ দেশপ্রেমিকে হত্যা করল। 

আমি আরও মনোযোগ আকর্ষন করে বলতে চাই যে চিন ১২ এপ্রিল পর্যন্ত একটি শব্দও করেনি। তারা ভারত কি করে তা দেখছিল। রাশিয়াও প্রথমে খুব কঠোর মনোভাব গ্রহণ করেছিল কারণ রাষ্ট্রপতি পোদ্গোর্নি ইয়াহিয়া খানকে একটি শক্তিশালী চিঠি লিখেছিলেন। সেটা ফলো আপ করেন নি কেন? উত্তর মস্কোতে নয় - দিল্লীতে আছে। দিল্লী সঠিকভাবে পর্যাপ্তরূপে এবং কার্যকরভাবে রিএক্ট করেনি। 

আমি আরও দৃষ্টি আকর্ষন করতে চাই যে ২৫ মার্চের পর থেকে প্রায় ২ সপ্তাহের জন্য মার্কিন যুক্তরাষ্ট্র, যুক্তরাজ্য, ফ্রান্স এবং অন্যান্য সব বিশ্বশক্তিগুলোর সম্পূর্ণরূপে নীরব ছিল। কারন কি? তারা সাবধানে ভারতের প্রতিক্রিয়া দেখছিল। ভারত কোনো ইতিবাচক পদক্ষেপ গ্রহণ করতে পারেনি। কূটনৈতিক অনুশীলন অনুযায়ী, তারা অকারণে পাকিস্তানকে জ্বালাতে পারেনি। 
সময় পাকিস্তানের পক্ষে এবং আমাদের বিপক্ষে। আমরা অনেক অনুমান করেছি। আমাদের প্রথম ভাবনাটি ছিল যে পাকিস্তান পশ্চিম থেকে পূর্বাঞ্চলীয় সেক্টরে তাদের সেনা নামানোর সাহস করবে না। এটা ভাবনার কারণ হলো এই যে আমরা ভেবেছিলাম যে বাংলাদেশের বিপ্লব তারা নিজেরাই অর্জন করতে সক্ষম হবে। যা ভুল প্রমাণিত হয়েছে। আমাদের দ্বিতীয় ভুল ধারনা ছিল ছিল যে অনধিক দুই মিলিয়ন উদ্বাস্তু ভারতে পার হয়ে যাবে। একটি সভায় যেখানে পররাষ্ট্রমন্ত্রী উপস্থিত ছিলেন সেখানে প্রধানমন্ত্রী আমাদের বলেছেন যে প্রায় ১৫ লাখ উদ্বাস্তু এসেছেন। জনাব চৌহান এ সময় উপস্থিত ছিলেন। প্রতিরক্ষা মন্ত্রী আমার পাশে বসা ছিলেন এবং তখন আমি বললাম যে, ভারতের অস্থায়ী গতিশক্তিহীনতা লাভ করছে। এটা স্বয়ং শ্রীকৃষ্ণ যিনি তা থেকে ভারতকে তুলে আনছেন। আমি জানি না, এখানে কোন কৃষ্ণ আছেন কিনা যিনি মন্ত্রীকে কাজ করতে বলবেন। আপনাকে কাজ করতেই হবে। 



সংসদ বিষয়ক মন্ত্রী, এবং শিপিং ও পরিবহন মন্ত্রী (শ্রী রাজ বাহাদুর): তিনি শেষ করার আগে আমি একটি কথা বলতে চাই। যথেষ্ট সময় দেয়া হয়েছে এবং যথেষ্ট বিতর্ক হয়েছে। আমার শ্রদ্ধেয় সহকর্মী, পররাষ্ট্রমন্ত্রী বলেছেন যে বিষয়টি পরখ করা হচ্ছে। অতএব, কার্যপ্রণালী বিধি নিয়ম ৩৪০ এর অধীনে, আমি মনে করি প্রশ্ন বিতর্ক এখন স্থগিত করা হতে পারে। 

শ্রী এস এম বানেরি; ৩(১) পড়ুন যদি আপনি নিয়ম অপব্যাবহার  চান। 

শ্রী রাজ বাহাদুর: আমি নিয়ম অপব্যবহার করছি না। আমি দুইটি অনুরোধ করেছি। বহিঃবিষয়ক মন্ত্রী ইতিমধ্যে অবস্থান বিবৃত করেছেন। এটি একটি উন্নয়নশীল পরিস্থিতি। আমরা হঠাৎ করে একটি সিদ্ধান্ত নিতে পারি না। অর্থাৎ যে কোন একটি স্ন্যাপ ডিসিশন। যেহেতু অবস্থা উন্নয়নশীল তাই একে পর্যালোচনার অধীনে রাখা হয়েছে। আমাদের এর প্রয়োগ এবং প্রতিক্রিয়া বুঝতে হবে অথবা প্রেসিডেন্ট ইয়াহিয়া খান এর ঘোষণার প্রতক্রিয়া দেখতে হবে। তাই আমি অনুরোধ জানাচ্ছি যে বিতর্ক অনির্দিষ্টকাল স্থগিত করা হতে পারে। 

জনাব চেয়ারম্যান: নিয়ম অপব্যবহার বলে কিছু নাই। (বিঘ্ন) বিতর্ক অনির্দিষ্টকাল স্থগিত করা হল। শ্রী এ কে গোপালন। 

শ্রী সমর গুহঃ স্যার, যেহেতু বিতর্ক অনির্দিষ্টকাল স্থগিত করা হয়েছে রেজল্যুশন বেঁচে আছে। আমি হাউসকে ভাগ করতে চাই না। যদি সরকারের পক্ষ থেকে কোন বাধা না থাকে তাহলে কোন সন্দেহ নেই যে এই রেজল্যুশন সংখ্যাগরিষ্ঠ সদস্যের  দ্বারা গৃহীত হবে। কিন্তু আমি হাউসকে ভাগ করতে চাই না। আমি একটি জাতীয় ঐকমত্য সৃষ্টি করতে চাই এবং হাউস ভাগ চাইনা। আমি তাই আমার রেজল্যুশন এর উপর এই বিতর্কের স্থগিতকরণে সম্মত আছি। 

জনাব. চেয়ারম্যান: প্রশ্ন হল: "বিতর্ক অনির্দিষ্টকাল স্থগিত করা হল"। 
প্রস্তাব গ্রহণ করা হল। 

শ্রী এস এম বানেরি: পয়েন্ট অব অর্ডারে, স্যার, হাউসে ভোট চাওয়ার আগে, আপনি বিতর্ক অনির্দিষ্টকাল স্থগিত করে দিলেন। 
জনাব চেয়ারম্যান: পরে আমি হাউসে ভোট গ্রহণ করেছি। 

সর্বশেষে, পাকিস্তান সময় ক্ষেপণ করছে মধ্যপ্রাচ্যের তেল সমৃদ্ধ দেশ এবং অন্যান্য দেশ থেকে টাকা পাবার জন্য। 

তাই আমি বলেছি সময় এখন পাকিস্তানের সবচেয়ে ভালো বন্ধু এবং ভারতের সবচেয়ে বড় শত্রু। আমি দুঃখিত যে, সরকার জানেন না যে একটি বিপ্লবী জাতীয় আন্দোলনের গতিশীল পরিস্থিতি কীভাবে মোকাবেলা করতে হয়। আমি প্রতিরক্ষামন্ত্রীকে বলব রাশিয়ান বিপ্লবের ইতিহাস পড়ে নিতে। ট্রটস্কি, যিনি সেই বিপ্লবের স্থপতি ছিলেন, একটি বিপ্লবের সাফল্য নির্ভর করে তার মেজাজ ও জনগণের স্বতঃস্ফূর্ততা নির্ধারণের উপর। আপনি ভুলে গেলে চলবে না যে, বাংলাদেশের মানুষ এক মাস আগে যুদ্ধ শুরু করেছে। এক মাস ধরে সেখানে অসহযোগ আন্দোলন চলেছে। এবং তারপর থেকে তিন মাস ধরে তারা যুদ্ধ করছে। এটা চতুর্থ মাস। এটা কি সম্ভব তাদের জাতীয় অভ্যুত্থান আকাঙ্ক্ষা, শক্তি ও মানুষের মেজাজ আগের মতোই আছে? তাই আমি বলতে চাই, এই আন্দোলনের স্বীকৃতি অত্যাবশ্যক। এটা তাদের বাহুতে একটি শট হিসেবে কাজ করবে; এটা তাদের পুরো দৃষ্টিভঙ্গি পরিবর্তন করে দেবে এবং তাদের  নিজেদের মধ্যে তাদের বিশ্বাস পুনস্থাপন করবে এবং নতুন কর্মউদ্দীপনা যোগাবে; উজ্জ্বল কর্মউদ্দীপনা। 

আপনি সত্যিই দেখতে চান তাহলে, আপনি দেখতে পাবেন যে, বর্ষা মৌসুমে বাংলাদেশ মুক্তিযোদ্ধারা সিংহের মত যুদ্ধ করছে। যেখানেই আমি চলে গেছি সেখানেই আমি তাদের অপারেশন বেস দেখেছি। প্রথম যে প্রশ্ন তারা আমাকে জিজ্ঞাসা করেছে তা হল "আপনারা কখন আমাদের স্বীকৃতি দেবেন? " স্বীকৃতি মানে তারা তাদের নিজস্ব সংগ্রামের রাজনৈতিক স্বীকৃতি চায়। স্বীকৃতি মানে হল আমরা যে তাদের স্বাধীনভাবে সাহায্য করতে চাই তার স্বীকৃতি; এখানে কোন কূটনৈতিক বাঁধা থাকবেনা। 

আমি সরকারকে সতর্ক করতে চাই, যারা পাকিস্তানের সাথে যুদ্ধের কথা বলেন আমি তাদের পক্ষে নই। আমি মনে করি স্বীকৃতি হচ্ছে এই মুহুর্তে যুদ্ধের একমাত্র বিকল্প। অন্যথায় ইতিমধ্যে যুদ্ধকালীন পরিবেশ তৈরি হয়ে গেছে এবং এই হাউসের অনেক সদস্য বাংলাদেশের সংগ্রাম সম্পর্কে কথা বলা শুরু করেছেন। বাংলাদেশকে মুক্ত করার কথা বলছেন। এর মানে কী? এটার মানে যুদ্ধ। ভারতীয় সেনাবাহিনীর যুদ্ধ করার জন্য কোন প্রয়োজন নেই। বাংলাদেশের নিজস্ব মুক্তিবাহিনী আছে। তাদের গেরিলা যোদ্ধা আছে; তারা তাদের পুরো উদ্দেশ্য অর্জন করতে সক্ষম হবে। আপনি যদি তাদের অস্ত্র ও অন্যন্য সরঞ্জাম দেন তা তাদেরকে শক্তিশালী করবে এবং বিশ্বের সঙ্গে কূটনৈতিক স্বাধীনতা চালিয়ে যাবার সুযোগ দেবে। সেটা তাদেরকে শক্তিশালী করবে। এটাই পাকিস্তানের সঙ্গে যুদ্ধ এড়াতে একমাত্র বিকল্প। অর্থাৎ, তাদের অবিলম্বে স্বীকৃতি দিতে হবে। এরপর স্বাধীন জাতির ভিত্তিতে পারস্পরিক সম্পর্কের ভিত্তিতে আপনি তাদের অস্ত্র দিতে পারেন; তাদের প্রশিক্ষণ দিতে পারেন এবং তারা যা কিছু চায় তার সবকিছু দিতে পারেন - এমনকি তারা বিশ্ব ঘুরে আসার স্বাধীনতা পাবে। এটাই আমি বলতে চাই। এটাই বাংলাদেশকে  সাহায্য করার একমাত্র উপায়। 



আমি শেষ করার আগে শুধু একটা শব্দ বলতে চাই। কুরুক্ষেত্রের খারাপ সময়ে কি ঘটেছে? মহাভারতে কি লেখা আছে? অর্জুন ৮০ লাখ গ্রহণ করার জন্য প্রস্তুত ছিল, প্রতিরক্ষা মন্ত্রী আমাকে নিয়ে ঠাট্টা-বিদ্রূপ করেন যে আমি শিশুসুলভ কথা বলছি। তিনি বলেন, অনধিক ২০ লাখ আসবে। এখন অবস্থা কি? আপনার দ্বিতীয় ধারনা বিলকুল ভুল প্রমাণিত হয়েছে। 

তৃতীয় ভাবনাটি এখনো চলছে। তারা ভাবছেন যে পাকিস্তান ভেতর থেকে অর্থনৈতিক সঙ্কটের কারণে ভেঙ্গে যাবে। আজকাল কোন দেশ অর্থনৈতিক অসুবিধার  কারণে পতন হয়না। মধ্যপ্রাচ্যের দেশগুলো আছে, তেল-সমৃদ্ধ দেশ আছে। এমনকি সঙ্গী দেশগুলো ভয় করে যে, তাদের ঋণ শোধ না করা হতে পারে; রাজনৈতিক কারণে পাকিস্তানকে সহায়তা দিতে অস্বীকার করতে পারে এবং যদি তারা আরও ঋণ দেয় তাও হয়ত পরিশোধ করতে পারবেনা। সুতরাং শুধুমাত্র অর্থনৈতিক ভিত্তিতে তারা পাকিস্তানকে আটকাতে পারবেনা। সম্ভবত পাকিস্তান আরো এইড পেতে বিদেশী শক্তির সঙ্গে একতরফা আলোচনার সময় পাবে। 

আপনি যদি পাকিস্তানকে  সময় দেন তাহলে এর মানে কী? আমি এর ফলাফল বলতে পারি। প্রথমত সে দুইটা নতুন ডিভিশন আর্মিকে অস্ত্রসাঁজে সজ্জিত করার সময় পাবে - সাথে থাকবে চাইনিজ মিলিটারি হার্ডওয়্যার। এটাকে দ্রুততম সময়ে করার জন্য পাকিস্তান ডিভিশনগুলোকে এক তৃতীয়াংশ ট্রেইন্ড সৈন্য আর এক তৃতীয়াংশ নতুন সৈন্য দিয়ে মিশিয়ে ফেলেছে। দ্বিতীয়ত, পাকিস্তান সম্ভাব্য সবচেয়ে কম সময়ের মধ্যে ফ্রান্স থেকে দুই স্কোয়াড্রন ফাইটার বোমারু বিমান পাচ্ছে। তৃতীয়ত, পাকিস্তান শিগগিরই তার চতুর্থ সাবমেরিন পাচ্ছে। চতুর্থত, পাকিস্তান আগামী দুই মাসের মধ্যে ন্যাটো, মার্কিন যুক্তরাষ্ট্র, চীন, ইরান ও তুরস্ক থেকে অস্ত্রের খুচরা যন্ত্রাংশের শপিং সম্পন্ন করার সুযোগ পাচ্ছে। পঞ্চমত, পাকিস্তান তার বিমানবাহিনী ও নৌবাহিনীর বাংলাদেশী অফিসার ও কর্মিদের প্রতিস্থাপন করার সময় পাচ্ছে। এদের সংখ্যা বাহিনীর প্রায় ২০ শতাংশ। এবং তাদের অধিকাংশই প্রযুক্তি কর্মি। নৌবাহিনীতে যারা আছেন তারা খুব গুরুত্বপূর্ণ পদে অধিষ্ঠিত। তারা এখন বাঙালিদের জায়গায় পশ্চিম পাকিস্তানীদের নিয়োগের জন্য পশ্চিম পাকিস্তানে একটি বিজ্ঞাপন দিয়েছে। আপনি তাদেরকে আসব করার সময় দিচ্ছেন। এখন তাদের বিমানবাহিনী ও নৌবাহিনীতে প্রশিক্ষিত কর্মী ২০ থেকে ২৫ শতাংশ কম আছে। এবং তাদের সময় দিয়ে আপনি তাদের এই শূন্যতা দূর করার সুযোগ দিচ্ছেন। 

ষষ্ঠত, পাকিস্তান বাংলাদেশে অবাঙালিদের মধ্যে থেকে সশস্ত্র মিলিশিয়া, প্যারা মিলিশিয়া, পুলিশ বাহিনী এবং পাল্টা গেরিলা বাহিনী গড়ে তোলার জন্য সময় কাজে লাগাচ্ছে। সপ্তমত, বর্তমানে নৌপথ বাংলাদেশে পাকিস্তান সেনাবাহিনীর প্রধান সরবরাহ এবং যোগাযোগ লাইন; তারা রেল ও সড়ক যোগাযোগ পুনরূদ্ধারের জন্য ক্ষিপ্ত প্রচেষ্টা চালাচ্ছে এবং যদি আপনি তাদেরকে সময় দেন তাহলে তারা এটা করে ফেলবে। অষ্টমত, পাকিস্তান চীন থেকে চীনা গানবোট এবং কয়লা পাচ্ছে। নবমত, পাকিস্তান এই সময়কে রাজনৈতিকভাবে ব্যাবহার করছে - তারা মুসলিম লীগ, জামাতে ইসলামী ও অন্যান্য পুতুল দল এবং বিভীষণ তৈরি করছে যারা বাংলাদেশে তাদের সমর্থন দেবে। দশমতঃ তারা খাদ্য ঘাটতি বৃদ্ধি এবং দুর্ভিক্ষের অবস্থা তৈরি করে আরও মানুষকে বাংলাদেশ থেকে ভারতে পাঠাবার সুযোগ পাচ্ছেন। 

১৭ টা ০২ মিনিট 

জনগুরুত্তপূর্ন বিষয়ে দৃষ্টি আকর্ষন
মার্কিন যুক্তরাষ্ট্র কর্তৃক পাকিস্তানকে অস্ত্র সরবরাহের সিদ্ধান্তের পরিপ্রেক্ষিতে

শ্রী জ্ঞ্যানেসশর প্রসাদ যাদব (কাটিহার)ঃ স্পিকার মহোদয়, আমি নিম্নলিখিত জরুরী জনগুরুত্তসম্পন্ন বিষয়ে দৃষ্টি আকর্ষন করছি এবং বিদেশ মন্ত্রীর দৃষ্টি আকর্ষন করছি এ সম্পর্কে তার বিবৃতি প্রদানের জন্যঃ

‘প্রেসিডেন্ট নিক্সনের ব্যাক্তিগত আদেশে পাকিস্তানকে সাড়ে তিন কোটি ডলার মূল্যের অস্ত্রশস্ত্র প্রদানে যুক্তরাষ্ট্রের কথিত সিদ্ধান্ত’ 

পররাষ্ট্র মন্ত্রী (শ্রী শরণ সিং): সরকার সেনেটর চার্চের বিবৃতিটি ৭ জুলাই, ১৯৭১ দেখেছেন। আনুমানিক ৩৫ মিলিয়ন ডলার মূল্যের সামরিক সরঞ্জাম পাকিস্তান আসার জন্য পাইপলাইনে আছে। ৮ জুলাই, ১৯৭১, পররাষ্ট্র দপ্তরের মুখপাত্র বলেছেন, "গত পাঁচ অর্থবছরে বছরে গড় আনুমানিক ৫ থেকে ১০ মিলিয়ন ডলারের অস্ত্র পাঠানো হয়েছে। ’ 

সিনেটর চার্চ একজন ভাল অবগতিসম্পন্ন সিনেটর এবং বিভিন্ন দেশে মার্কিন অস্ত্র সরবরাহের ব্যাপারে ভালো জানেন। এটা সম্ভব যে তার তথ্য সঠিক চিত্রের কাছাকছি। ডলারের পরিমাণ থেকে অস্ত্রের প্রকৃতি সম্পর্কে ধারনা করা যায়না। সরকারি উত্স থেকে ক্রয় করলে অনেক সময় স্বাভাবিক বাজার মূল্যের চেয়ে অনেক কমে পাওয়া যায়। অনেক খুচরা যন্ত্রাংশ আছে যার দাম হয়ত সামান্য কিন্তু প্রাণঘাতী অস্ত্র হিসেবে অনেক বেশী সক্রিয়। 

পাকিস্তানে মার্কিন সামরিক সরঞ্জামের অব্যাহত  সরবরাহের সম্পর্কে হাউসের সব বিভাগ অবগত আছে। আমি আশ্বাস দিতে চাই যে আমাদের মতামত মার্কিন সরকারের কাছে দ্ব্যর্থহীন ভাষায় প্রকাশ করা হয়েছে। 

সরকার মনে করে এই মুহুর্তে কোনো দেশের দ্বারা পাকিস্তানে অস্ত্র সরবরাহ করা সেখানকার সামরিক শাসকদের দ্বারা বাংলাদেশে সঙ্ঘটিত নৃশংসতার ও গণহত্যার ধারাবাহিকতায় উৎসাহ দেয়ার শামিল। এটি বাংলাদেশের জনগণের বিরুদ্ধে পশ্চিম পাকিস্তানের সামরিক শাসকদের হস্তক্ষেপের শামিল। আমরা বাংলাদেশের শান্তি ও উপমহাদেশের স্থিতিশীলতা এবং সামগ্রিকভাবে এ অঞ্চলের পরিস্থিতিতে এ ধরনের নীতির প্রভাব সম্পর্কে মার্কিন সরকারকে জানিয়েছি। 

শ্রী জ্ঞ্যানেসশর প্রসাদ যাদবঃ স্পিকার মহোদয়, সাম্রাজ্যবাদী অ্যামেরিকা ভিয়েতনাম ও কোরিয়ায় সৈন্য পাঠিয়ে হস্তক্ষেপ করার পেছনে সব সময় এই অজুহাত দেখিয়েছে যে, গণতন্ত্র রক্ষার জন্য মানবিক মূল্যবোধ সংরক্ষণের জন্য এবং সম্প্রসারনবাদি চীনের দুরভিসন্ধি নস্যাৎ করার জন্যই তারা তা করছে কিন্তু বিস্ময়ের সঙ্গে বলতে হচ্ছে বাংলাদেশের ক্ষেত্রে এই তিনটি ফ্যাক্টরই বিদ্যমান থাকা সত্ত্বেও অ্যামেরিকা সেখানে কিছু করছে না। সেখানে গণহত্যা চলছে, পাকিস্তানের আধিপত্যবাদি মনোভাবের দরুন তাদের অত্যাধিক শোষণে অর্থণৈতিক বৈষম্যের পাহাড় রচিত হয়েছে এবং সেখানকার সাত কোটি জনতা পাকিস্তানের বিরুদ্ধে লড়াই করছে। এরূপ অবস্থায় অ্যামেরিকা আমাদেরকে প্রতিরক্ষা লাঘব করার উপদেশ দিচ্ছে, অন্যদিকে সে পাকিস্তানকে সর্বাধুনিক সমরাস্ত্রে সজ্জিত করার প্রয়াস পাচ্ছে। শুধু তাই নয়, সম্প্রতি আমাদের বিদেশ মন্ত্রী অ্যামেরিকা গিয়ে ভারতের মনোভাব, ভারত সরকারের নীতি তাদেরকে অবহিত করানোর চেষ্টা করেছে। এতে কোন লাভ হয়েছে কিনা জানিনা, তবে মার্কিন সিনেটর ফ্রাঙ্ক চার্চ এ কথার রহস্য উদ্ঘাটন করেছেন যে, প্রেসিডেন্ট নিক্সনের আদেশের ৩ কোটি ৫৫ লক্ষ ডলার মূল্যের সমরাস্ত্র পাকিস্তানে পাঠানো হচ্ছে। এখানেই শেষ নয়, ১৯৭২ অর্থ বছরে অ্যামেরিকা অন্যান্য দেশে অস্ত্র সহায়তা কিংবা এ জাতীয় সহায়তাদানের যে পরিকল্পনা তৈরি করেছে তার মধ্যে বেশীর ভাগ, প্রায় ৫২ কোটি ডলারের সমরোপকরন পাকিস্তানকে দেয়া হবে। এমতাবস্থায় আমি জানতে চাই মার্কিন প্রেসিডেন্টের বিশেষ দূত হেনরি কিসিঞ্জার ভারতে এসে প্রধানমন্ত্রী, বিদেশমন্ত্রী, প্রতিরক্ষা মন্ত্রী এবং সেনাবাহিনীর সঙ্গে কি আলোচনা করেছেন? মার্কিন দূতের আলোচনার বিষয় বস্তু সম্পর্কে সংসদে এবং সমগ্র দেশকে অন্ধকারে রাখা হয়েছে - তিনি কি ভারত সরকারকে কোন প্রকার আশ্বাস দিয়েছেন যে ভবিষ্যতে এরূপ কিছু করা হবেনা? কিংবা বাংলাদেশের স্বাধীনতা সংগ্রামের অনুকূলে পাকিস্তানের উপর প্রভাব বিস্তার করা হবে? এরূপ কোন কথা কি তিনি বলেছেন? 

শ্রী শরণ সিং: আমি তার বক্তব্যের প্রথম অংশের সাথে একমত যেখানে তিনি পরিস্থিতি বিশ্লেষণ করেছেন এবং দেশের কথা বলেছেন এবং পাকিস্তানে মার্কিন সরকার কর্তৃক অব্যাহত অস্ত্র সরবরাহের ওপর উদ্বেগ এই হাউসে প্রকাশ করেছেন। শেষে তিনি দুই বা তিনটি নির্দিষ্ট প্রশ্ন জিজ্ঞাসা করেছেন যার জবাব আমি দেব। 

প্রথমত, পাকিস্তানে অস্ত্র সরবরাহ করবে না এমন কোন নিশ্চয়তা কিসিঞ্জার দিয়েছে কিনা - যখন সে দিল্লীতে ছিল। আমি বলতে চাই তিনি আসলে পরিস্থিতি দেখতে এসেছিলেন - কোন প্রতিশ্রুতি দিতে নয়। 

শ্রী ইন্দ্রজিৎ গুপ্ত (আলিপুর): তিনি কি কোন ধরনের নিশ্চয়তা চেয়েছিলেন? 

শ্রী শরণ সিং: ড কিসিঞ্জারকে নিশ্চয়তার ব্যাপারে কিছু জিজ্ঞেস করা হয়নি। 

শ্রী ইন্দ্রজিত গুপ্ত: কি ধরনের জিনিস তিনি খুঁজেছেন? 

শ্রী শরণ সিং: এটা তিনি বলতে পারবেন, আমি না। 

শ্রী সমর গুহ (কাঁথি):সংলাপ নিয়ে মন্ত্রী কি হাউসকে অবহিত করেছিলেন? 

শ্রী শরণ সিং: দ্বিতীয় প্রশ্নটি হচ্ছে কিসিঞ্জারকে বাংলাদেশে সামরিক কর্ম বন্ধ করার জন্য পাকিস্তানকে চাপ দিতে অনুরোধ করা হয়েছিল কিনা। 

শ্রী পি কে দেও (কালাহান্ডি):মন্ত্রী কি সন্তুষ্ট আছেন? 

শ্রী শরণ সিং; মোটেই না। 

এই বিষয়টি ওয়াশিংটনে মার্কিন সরকারের কাছে আমরা খুব জোরালোভাবে তুলে ধরেছিলাম। তারা পাকিস্তানের সঙ্গে বিষয়টি দেখবে - কিন্তু যতক্ষণ আমরা কোন ফল পাচ্ছিনা ততক্ষণ আমরা তা মানিনা। তাছাড়া বাংলাদেশে নৃশংসতা  অবিরত চলছে এবং আমি 
শ্রী পি কে দেও কে বলেছি, আমি বুঝতে পারছিনা মার্কিন সরকার কি ব্যাবস্থা নিয়েছে এব্যাপারে। 

শ্রী সমর গুহ: আপনি কি আপনার নিজের কাজে সন্তস্ট? বাংলাদেশ সম্পর্কে যা নিচ্ছেণ? 

জনাব স্পিকার: আমি এই ধরনের ব্যাঘাত পছন্দ করি না। 

শ্রী শরণ সিং: আমরা এটা থামাতে পারি। আমরা আজ অন্য কিছু আলোচনা করি। 

জনাব স্পিকার: সন্মানিত  মন্ত্রী আপনার তার দিকে মনোযোগ দেবার দরকার নেই। 

শ্রী শরণ সিং: আমি একমত যে ১৯৫৪ সাল থেকে মার্কিন সরকার পাকিস্তানকে অস্ত্র দিয়ে যাচ্ছে। ১৯৫৪ থেকে ১৯৬৫ পর্যন্ত তারা ১৭০০ থেকে ২০০০ কোটি ডলার মূল্যের অস্ত্র সরঞ্জাম পাঠিয়েছে। এভাবে পাকিস্তান তার সামরিক সক্ষমতা অর্জন করেছে। এবং বর্তমান সরবরাহ, বিশেষ করে বাংলাদেশে সামরিক কর্ম শুরুর পরে এটা আমাদের জন্য উদ্বেগের বিষয় হয়ে দাঁড়িয়েছে। তবে বাংলাদেশের ঘটনার পর কিছু দেশ সাপ্লাই বন্ধ করেছে। 

আমরা মার্কিন যুক্তরাষ্ট্র সরকারকে পাকিস্তানে অস্ত্র সরবরাহ থামানোর জন্য ধারাবাহিকভাবে অনুরোধ করে যাচ্ছি এমন কি যদি ২৫ মার্চের আগেও সেগুলো ইস্যু করা হয়ে থাকে - কিন্তু তারা তা শুনছে না। 

সিনেটর টনি যার সম্পর্কে সন্মানিত সদস্য বলেছেন এবং আমরাও আজ ইউ এস এমব্যাসি থেকে জেনেছি - তা হল আমেরিকান পতাকাবাহী জাহাজে পাকিস্তানী সেনা বহন করা হচ্ছে। এটাই তিনি আমাদের আজ বলেছেন। 

একজন সন্মানিত সদস্য: তারা আগামীকাল তা অস্বীকার করতে পারে। 

শ্রী শরণ সিং: যদি তারা এটা আগামীকাল অস্বীকার করে আমি আগামীকাল তা জানাব যে তারা আজ এটা বলেছিল। 

শ্রী জগন্নাথ রাও জোশী( শাজাপুর) ঃ স্পিকার মহোদয়, মন্ত্রী মহোদয়ের বক্তব্য শুনে রবীন্দ্রনাথের একটি মন্তব্য আমার মনে পরে গেল। 

আমরা বিশ্বকে ভুল চোখে দেখি আর বলি যে আমরা প্রতারিত হয়েছি। 

বস্তুত অ্যামেরিকা হোক, রাশিয়া হোক বা অন্য বৃহৎ শক্তি হোক, নিজ দেশের ব্যাপারে তাদের কৌশল কারও অজানা নয়। অ্যামেরিকায় গণতন্ত্র আছে বলে সিনেটররা বলতে পারেন। রাশিয়ার মোট সমাজতান্ত্রিক দেশে গণতন্ত্র থাকার কারণে লুকিয়ে ছাপিয়ে কি হয় তা জানা যায়না। ১৯৫৪ সনে যখন অ্যামেরিকা SEATO & SENTO এর সদস্য হিসেবে পাকিস্তানকে অস্ত্র দেবার সিদ্ধান্ত নেয় তখন অন্তত একটা অজুহাত ছিল। 

এটা আসলে কমিউনিজমের বিরোধিতা করার একটা পদক্ষেপ ছিল। 

১৯৫৪ সনে অন্তত এই কথা বলা যেতে পারে কিন্তু ১৯৬৫ সালের পর থেকে কম্যুনিস্ট রাষ্ট্র চীন রাশিয়া পাকিস্তানকে সাহায্য দিচ্ছে এবং অ্যামেরিকার অস্ত্র ভারতের বিরুদ্ধে ব্যাবহ্রিত হয়েছে। সকল দেশ পাকিস্তানকে অস্ত্র দিচ্ছে এবং মন্ত্রী মহোদয় ও জয় প্রকাশ নারায়ণ যারা বিদেশ ঘুরে এসেছেন - উভয়ের সারকথা হল - ইংল্যান্ড, ফ্রান্স, অ্যামেরিকা, রাশিয়া, চীন ইত্যাদি কোন দেশই বাংলাদেশের ব্যাপারে পাকিস্তানকে প্রভাবিত করে ভারতে আগত শরনার্থিদের ফিরে যাবার মত পরিস্থিতি সৃষ্টি করায় সহায়তা দান তো দূরের কথা সেই পরিস্থিতি তৈরির জন্য কোন মতামতও প্রকাশ করছে না। 

এটা স্বয়ং মার্কিন সিনেটরের কথা। এই পুরো বিবৃতির সার কথা হল - আমরা বাংলাদেশ পরিস্থিতে অ্যামেরিকার পলিসিকে বিপদজনক মনে করছি। তবে মন্ত্রীর এই ব্যাপারে সন্দেহ আছে। 

অর্থাৎ শরনার্থিদের ফিরে যাবার ব্যাপারে বাংলাদেশকে স্বীকৃতি দান ও সাহায্যদানের জন্য আমাদের পরামর্শ আপনার কাছে গ্রহণযোগ্য নয়, একথা সুস্পষ্ট হয়ে গেছে, কিন্তু বিশ্বের রাষ্ট্রসমূহকে চাপ সৃষ্টি করে শরনার্থিদের ফিরে যাবার মত পরিস্থিতি সৃষ্টি করার ইচ্ছা তাদের নেই। শুধু তাই নয়, দশ দিন পুর্বে আমার কাছে চিঠি এসেছে। ঐ চিঠিতে বলা হয়েছে ৮/৯ বছরের শিশু কিশোরীরা ভুখা মিছিলে অংশ নিচ্ছে এবং স্থানে স্থানে গিয়ে চাঁদা সংগ্রহ করছে। সেই চাঁদার সমস্ত অর্থ এই বলে লাহোরে পাঠানো হয়েছে যে, বাংলাদেশে আওয়ামীলীগ যে পরিস্থিতির উদ্ভব ঘটিয়েছে তাতে পশ্চিম পাকিস্তানের লোকেরাই শরনার্থি হয়েছে। তাদের জন্য অ্যামেরিকায় অর্থ সংগ্রহ হচ্ছে এবং সেই অর্থ সেখানে যাচ্ছে। আমি জানতে চাই, এ তথ্য কি সরকারের কাছে আছে? 
অ্যামেরিকার কৌশল প্রত্যক্ষ করার পর আমি আমাদের মত প্রকাশ করতে চাই। 

এসব কিছু ঘটার পর আমরা কি করব? পাকিস্তানের পরিস্থিতি কীভাবে স্বাভাবিক হবে যাতে শরনার্থীরা ফিরে যেতে পারবে। এ ব্যাপারে আমাদের পরামর্শ যদি গ্রহণযোগ্য না হয় তাহলে এ আলোকে সরকারের কার্যকর পদক্ষেপ কি হবে। 


শ্রী শরণ সিং: স্যার, মননীয় সদস্য তার উদ্বোধনী বক্তব্যের প্রথম অংশে অস্ত্র সরবরাহের ব্যাপারে মার্কিন যুক্তরাষ্ট্র ও সোভিয়েত ইউনিয়নকে সমার্থক করার চেষ্টা করেছেন। আমি দ্ব্যর্থহীন ভাষায় বলতে চাই তিনি তা করতে পারেন  না। যেহেতু মার্কিন যুক্তরাষ্ট্র সরকার পরিষ্কারভাবে বলেছেন যে, তারা বাংলাদেশের ঘটনার পরেও পাকিস্তানে অস্ত্র সরবরাহ করবে কিন্তু অন্যদিকে সোভিয়েত ইউনিয়ন সরকার এবং তাদের মুখপাত্র স্পষ্ট বিবৃতি দিয়েছেন যে তারা বিশেষ করে এপ্রিল, ১৯৭০ এর পরে কোনো অস্ত্র পাকিস্তানে সরবরাহ করেননি। 

শ্রী জগন্নাথ রাও যোশঃ তারা ভারত ও পাকিস্তানকে একইভাবে মাপেন। এটা আজকের কাগজেও আছে। 

শ্রী শরণ সিং: কীভাবে অস্ত্র সরবরাহের ব্যাপারে এরা একই হয়? (বাধা)। 

তাঁর দ্বিতীয় প্রশ্নটিও কিছুটা অনুরূপ জটিল। কারণ তিনি বলেছেন ১৯৫৪ সালে সম্ভবত, মার্কিন যুক্তরাষ্ট্র কিছু অজুহাত দেখিয়েছিল পাকিস্তানে অস্ত্র সরবরাহ করার জন্য যে এটা কমিউনিজমকে ঠেকানোর জন্য একটা চেষ্টা। কিন্তু তিনি ভালোভাবেই জানেন ওইসব ট্যাংক ও সরঞ্জাম কমিউনিজমের বিরুদ্ধে কখনোই ব্যবহার করা যেতে পারে না। আমরা জানতাম যে একমাত্র ভারতের বিপক্ষে সম্ভবত সিন্ধু-গাঙ্গেয় সমভূমিতে তারা এগুলো ব্যবহার করতে পারত। তাই আমি বুঝলাম না কেন সন্মানিত সদস্য এটা বললেন। আমরা জানতাম যে ১৯৫৪ সালে এই অস্ত্র আমাদের বিরুদ্ধে ব্যাবহার করার জন্য পাকিস্তানে সরবরাহ করা হয়েছে, এবং সেই একই নীতি অব্যাহত আছে। সুতরাং, ১৯৫৪ সালে অস্ত্র পাঠানোর আর কোন অজুহাত নেই। 

তিনি জিজ্ঞেস করেছেন বাংলাদেশ সম্পর্কে আমাদের পরিকল্পনা কি। এই প্রশ্ন অস্ত্র সরবরাহের সাথে সম্পর্কিত। আমরা একটি পুরো দিন এই বিতর্ক করেছি এবং আমি আমার বক্তৃতায় তা আর পুনরাবৃত্তি করতে চাই না। 

শ্রী অটল  বিহারি বাজপেয়ীঃ স্পিকার মহোদয়, আমাদের বিদেশ মন্ত্রী ওয়াশিংটন থেকে ফিরে আসার পর থেকে প্রতিদিন মার্কিন সরকারের নীতি সম্পর্কে এমন সব তথ্য উদ্ঘাটিত হচ্ছে যা ভারতের জন্য হুমকিস্বরূপ। আমি একথা বলব না যে, এটি বিদেশ মন্ত্রীর সফরের ফল কিন্তু একথা অবশ্যই বলব যে তিনি ওয়াশিংটনকে প্রভাবিত করতে ব্যার্থ হয়েছেন। ওয়াশিংটন থেকে ফিরে এসে পালাম বিমান বন্দরে তাঁকে খুশী দেখাচ্ছিল। তিনি আশ্বাস দিলেন যে, মার্কিন নীতির পরিবর্তন হয়েছে। তারপরে জানা গেল যে জাহাজ যাচ্ছে। প্রথমে দুটি জাহাজ, আবার তিন জাহাজ তারপরে ৫ জাহাজ। এখন বলা হচ্ছে পাইপলাইনের সকল সাহায্য পৌঁছানো হবে। পাইপলাইন কত দীর্ঘ কে জানে। এও জানা সম্ভব হচ্ছে না যে তার ভেতরে কত অস্ত্র রয়েছে, কত যন্ত্রাংশ রয়েছে। মার্কিন সিনেটরদের কথাবার্তায় এসব জানা যাচ্ছে এবং এজন্য তাদেরকে ধন্যবাদ জানানো উচিৎ। তবে এর সঙ্গে সঙ্গে নিজ দূতাবাসকেও আমাদের অধিক সক্রিয় করে তোলা আবশ্যক। সিনেটর চার্চ যা বলেছেন, ‘ নিউ ইয়র্ক টাইমস/ সেটি সমর্থন করেছে। আমি বিদেশমন্ত্রীকে প্রশ্ন করেছি, একথা কি সত্য যে, অ্যামেরিকার স্বরাষ্ট্র মন্ত্রণালয় এবং প্রতিরক্ষা মন্ত্রণালয় এ সময়ে পাকিস্তানকে কোন অস্ত্র না দিতে প্রেসিডেন্টকে সুপারিশ করেছিলেন। কিন্তু প্রেসিডেন্ট নিক্সন নিজ ক্ষমতা বলেই এই সিদ্ধান্ত নিয়েছেন যে, অ্যামেরিকার অস্ত্র যাবে। আমি জানতে চাই এব্যাপারে ভারত সরকারের বক্তব্য কি? আমি জানতে চাই মার্কিন সরকারের কৌশল ও মনোভাব সম্পর্কে তাদের অভিমত কি? বিদেশ মন্ত্রী মহোদয় বলছেন, এই অস্ত্র বাংলাদেশে গণহত্যা আরও বৃদ্ধি করবে। এতে আমি একমত। তবে আমি আরেক পা এগিয়ে গিয়ে বলতে চাই, বাংলাদেশে গণহত্যা চালানোর মত পর্যাপ্ত অস্ত্র পাকিস্তানের আগে থেকেই রয়েছে। এসব অস্ত্র আসছে যে কোন সময় ভারতের ওপর পাকিস্তানের আক্রমণের উদ্যেশ্য নিয়ে। এ আক্রমণ যে কোন স্থানে হতে পারে। জম্মু কাশ্মীরে, রাজস্থানে, গুজরাটেও হতে পারে। নচেৎ এসময় অস্ত্র প্রেরণের উদ্যেশ্য কি? অ্যামেরিকার মনোভাব কি? বিদেশমন্ত্রী মহোদয় বলছিলেন, রাশিয়া ও অ্যামেরিকাকে আমাদের এক সারিতে দেখার প্রয়োজন নেই। কিন্তু আজকের সংবাদপত্রে ইজভেস্তিয়ার খবর ছাপা হয়েছে - রাশিয়ার নেতা আমাদেরকেও বলেছেন, ধৈর্য ধর, পাকিস্তানকেও বলেছেন ধৈর্য ধর। এটা কি ভারত ও পাকিস্তানকে একই সারিতে রাখা হচ্ছেনা? এখন আমি দু তিনটি প্রশ্ন করতে চাই। 

প্রথম প্রশ্ন এই যে, সরকার কি অ্যামেরিকাকে এযাবৎ কোন প্রতিবাদ লিপি পাঠিয়েছেন? কূটনৈতিক পর্যায়ে লিখিত প্রতিবাদের গুরুত্ব ভিন্নতরই হয়। 

ডঃ কিসিঞ্জার এখানে এসেছিলেন। তার কাজ পরামর্শ দেয়া। ভুল পরামর্শও তিনি দিতে পারেন। তিনি পরামর্শ দেবেন সেখানে আর এখানে তথ্য উদ্ধার করবেন। আমি জানতে চাই আমরা কি তাঁকে শরনার্থী শিবিরে গিয়ে একটু পরিদর্শন করে আসবার আমন্ত্রণ জানিয়েছি? এটা করা হলেই তো তিনি তথ্য পেয়ে যেতেন? আগত লোকদের চেহারায় ভয় ও আতংকের যে সব কাহিনী লিপিবদ্ধ আছে তিনি তা পড়ে নিতে পারতেন আর মন্ত্রী মহোদয়ের প্রয়োজন হতনা তাঁকে বুঝবার। আমরা তাঁকে কোন শরনার্থি শিবিরে না পাঠালে কি কারণে পাঠাইনি? 

অ্যামেরিকা শরনার্থিদের জন্য আমাদেরকে সাহায্য দিচ্ছে আর পাকিস্তানকে দিচ্ছে অস্ত্র। এক অ্যামেরিকার দুই রূপ। আমি জানতে চাই, অ্যামেরিকার কৌশলের বিরুদ্ধে নিজেদের ক্ষোভ প্রকাশের জন্য বিদেশমন্ত্রী কি কোন ব্যাবস্থা গ্রহণ করেছেন? বিদেশ মন্ত্রী কি এই ঘোষনা দিতে প্রস্তুত আছেন যে, অ্যামেরিকা পাকিস্তানকে অস্ত্র দেয়া বন্ধ না করলে উদ্বাস্তুদের জন্য সে যত সাহায্য দিতে তৈরি থাক না কেন আমরা তা গ্রহণ করব না, আমরা তা ফেরত দেব? হামাগুড়ি দিয়ে টেনে হিঁচড়ে চলার চেয়ে নিজ পায়ের ওপর ভর করে লড়তে লড়তে মরে যাওয়াই বেশী ভালো। 

শ্রী শরণ সিং: প্রথম প্রশ্নের উত্তর 'হ্যাঁ। দ্বিতীয় প্রশ্নের উত্তর 'হ্যাঁ। কিসিঞ্জার বলেছিলেন যে, তিনি খুব ব্যস্ত ছিলেন এবং তিনি শরণার্থী শিবির দেখতে যেতে পারবেন না। তার তৃতীয় প্রশ্ন, পরামর্শ সংক্রান্ত যে যেহেতু মার্কিন যুক্তরাষ্ট্র সরকার পাকিস্তানে অস্ত্র সরবরাহ অব্যাহত রেখেছে তাই আমি ডিক্লেয়ার করব কিনা যে আমি উদ্বাস্তুদের জন্য কোনো সাহায্য তাদের থেকে গ্রহণ করব না। আমি দুঃখিত, আমি এটা করতে পারব না। 


শ্রী অটল বিহারি বাজপেয়ীঃ অ্যামেরিকাকে লিখিত প্রতিবাদপত্র দেয়া হলে তার প্রকৃতি কি এবং কবে দেয়া হয়েছে? 

শ্রী শরণ সিংঃ ২৭ জুন ১৯৭১ তারিখে। 

শ্রী ফুলচন্দ্র বর্মাঃ এটি অত্যান্ত গুরুত্বপূর্ন বিষয়। এর ওপর কমপক্ষে দুই ঘণ্টা ধরে আলোচনা হওয়া দরকার। এটি আমাদের দেশের জীবন মরণ সমস্যা। সংসদের সকলে চায় এর ওপর দুই ঘণ্টা ধরে আলোচনা হোক। 

জনাব স্পিকারঃ যদি নিয়ম থাকে আমার অনুমতি দিতে বাঁধা নেই। 

	৪, ৯ ও ১২ আগষ্ট, ১৯৭১



Hasan Tareq Imam
<12, ২২৪, ৮৭৬-৮৮৮>
অনুবাদ


১২.১০ ঘটিকা

পাকিস্তানের  সামরিক জান্তা কর্তৃক শেখ মুজিবুর রহমানকে  হত্যার  হুমকি


	মাননীয়  স্পীকার: জ্বনাব এফ.এ.আহমেদ। 

	শ্রী সমর গুহ (কোন্টাই): আমি অত্যন্ত জরুরী এবং গুরুত্বপূর্ণ একটি বিষয়ে আপনার দৃষ্টি আকর্ষণ করতে চাই। 

	মাননীয়  স্পীকার: আমি আপনাকে অনুমতি দিতে পারছিনা। আপনি আগে থেকেই বক্তব্য দেবার ব্যাপারে প্রস্তুতি নিয়ে এসেছেন। আমি দুঃখিত, কিন্তু আমি আপনাকে ফ্লোর দিচ্ছিনা। 

	শ্রী সমর গুহ: আপনি যতক্ষন পর্যন্ত না আমাকে সংসদ থেকে বের করে দিচ্ছেন, আমি বাংলাদেশের ব্যাপারে কথা বলতে থাকব। আমি সংসদ এবং সংসদের মাধ্যমে এই বিষয়ে দেশবাসীর মনোযোগ আকর্ষণ করেই যাব, বিশেষত যেখানে পাকিস্তানি সামরিক জান্তা বঙ্গবন্ধু শেখ মুজিবুর রহমানকে হত্যার হুমকি দিচ্ছে। 

	মাননীয়  স্পীকার: উনি বলছেন যে উনাকে সংসদ থেকে বের করে না দেয়া পর্যন্ত উনি থামবেন না। 

(এই সময় স্পীকারের বক্তব্যে বাধা পড়ে। )

	শ্রী অটল বিহারী  বাজপেয়ি (গোয়ালিয়র): স্পীকার মহোদয়, আমার নিবেদন এই যে, শেখ মুজিবুর রহমান সম্পর্কে সংসদের মনোভাব এরকমই এবং আমাদের বন্ধু শ্রী সমর গুহ বাংলাদেশের সমস্যা না তুলে থাকতেই পারেন না। আপনি তাঁকে বলতে পারেন যে, আপনি এই সমস্যা নিয়ে ভাবছেন এবং এভাবে এই সমস্যা এড়াতে পারেন। 

	স্পীকার  মহোদয়: এরুপ দু'তিন দিন তো আমি চিন্তা-ভাবনার কথা বলে কাটিয়েছি। আর কত দিন এভাবে চলবে। 

	শ্রী এস.এ.শামীম (শ্রীনগর): এই অবস্হান শ্রী সমর গুহের একার নয়। আমি নিশ্চিত যে পুরো সংসদই তাঁর সাথে সহমত পোষন করে। সুতরাং প্রশ্নটি শুধু শ্রী সমর গুহের নয়, প্রশ্নটি সমগ্র সংসদের তরফ থেকে উথাপিত। আমি জানিনা যে সরকারী দল কেন এ ব্যাপারে নীরবতা অবলম্বন করছেন। 

	শ্রী এইচ.এন.মুখ্যার্জি (কলকাতা উত্তর-পূর্ব): মাননীয় সাংসদ যে প্রশ্নটি উত্থাপন করেছেন তা পুরো সংসদের জন্যই উদ্বেগজনক। সনসদে কিছু মন্ত্রী সরকারের প্রতিনিধিত্ব করেন, আমি জানিনা তারা নির্বোধ কিনা; কিন্তু তাঁরা কোন প্রশ্নের উত্তর দেন না। সাংসদদের দায়িত্ব যে কোন গুরুত্বপূর্ন ইস্যু সংসদের দৃষ্টিগোচর করা এবং সরকারের দায়িত্ব এর প্রত্যুত্তর দেয়া। আমি লক্ষ করছি যে মাননীয় স্পীকার সব সময় সরকারকে সমস্যাগুলোর দিকে দৃষ্টি দিতে অনুরোধ করছেন এবং এবং নিজেদের পর্যবেক্ষন সংসদকে অবহিত করতে অনুরোধ করছেন। আমি চাইনা যে মাননীয় স্পীকার কোন ব্যাপারে পক্ষ অবলম্বন করবেন বা নিজের রায় জানাবেন, কিন্তু সরকার কিছুই বলছেনা। সংসদ নেত্রী, মাননীয় প্রধানমন্ত্রী আজ উপস্হিত নেই। আমি জানিনা অন্য মন্ত্রীরা কি করছেন, কিন্তু এই প্রশ্নের জবাব দেয়া তাঁদের অবশ্য কর্তব্য। 

	স্পীকার  মহোদয়: আলোচ্যসূচিতে যেহেতু কিছুই অন্তর্ভুক্ত ছিলনা, মাননীয় মন্ত্রীরা কেন এখানে থাকবেন? এখন রাজ্যসভার অধিবেশনও চলছে, মন্ত্রীরা পালাক্রমে দুই সভার কার্যক্রমেই অংশগ্রহণ করছেন। কেউ কেউ রাজ্যসভার অধিবেশনে অংশ নিচ্ছেন, কেউ কেউ এই সভার অধিবেশনে আসছেন। 

	শ্রী অটল বিহারী বাজপেয়ি : স্পীকার মহোদয়, আমি যা বলেছি, তার অর্থ এই নয় যে শ্রী সমর গুহের প্রশ্ন হেসে উড়িয়ে দিতে হবে। আমি আপনার এবং তার মধ্যকার দ্বন্দ্ব এড়াতে চেয়েছি মাত্র। আপনি এটা গ্রহণ করতে পারেন। 

	স্পীকার মহোদয়: কিভাবে নিতে পারি? 

	শ্রী অটল বিহারী বাজপেয়ি : স্পীকার মহোদয়, দৃষ্টি আকর্ষণ  (CALL ATTENTION)- এর মধ্যে আপনি এটি নিতে পারেন। 

	স্পীকার মহোদয়: আমি আপনাকে শুধু এটুকু বলতে পারি যে আমাকে জোর করে বা ভয় দেখিয়ে কাজ হবেনা। সংসদে কিছু নির্দিষ্ট নিয়ম মেনে প্রশ্ন উত্থাপন করতে হয়। একজন সাংসদ স্পীকারের চেয়ারকে অপমান করছেন আর আপনি বলছেন আমার তা মেনে নেয়া উচিত। আমি এটা মেনে নিতে পারিনা। 

	শ্রী অটল বিহারী বাজপেয়ি : স্পীকার মহোদয়, আমি এর উপর দৃষ্টি আকর্ষণ (CALL ATTENTION) দিয়েছি। 

	শ্রী এস.এম.ব্যানার্জি (কানপুর): আমার মনে আছে যে প্রশ্নটি যখন তোলা হয়েছিল, আপনি শ্রী শরণ সিংকে এ ব্যাপারে কিছু বলতে অনুরোধ করেছিলেন। এটি সংবাদপত্রেও প্রকাশিত হয়েছে, আমাকে এ ব্যাপারে বক্তব্য দিতে দিন। 

	মাননীয় প্রতিরক্ষা মন্ত্রী ( শ্রী জগজীবন রাম): বাংলাদেশের জনগনের মুকুটহীন নেতা শেখ মুজিবুর রহমান সম্পর্কে পাকিস্তানি সামরিক জান্তার দেয়া বক্তব্যে সংসদের অন্য সবার মত সরকারও উদ্বিগ্ন। সংসদ কে ইতিমধ্যে অবহিত করা হয়েছে যে শেখ মুজিবুর রহমানের কোন ক্ষতি না করতে পাকিস্তান সরকারকে চাপ দেয়ার জন্য আমরা অনেকগুলো দেশের নেতৃবৃন্দকে অনুরোধ জানিয়েছি। 

	শ্রী এস.এম.ব্যানার্জি: চলুন শেখ মুজিবুর রহমানের মুক্তি দাবী করে আমরা সংসদের পক্ষ থেকে একটি প্রস্তাব পাশ করি। 

	শ্রী জগজীবন রাম: আমাদের মাননীয় পররাষ্ট্র মন্ত্রী ইতিমধ্যে সংসদকে জানিয়েছেন যে সরকার কূটনৈতিক পর্যায়ে বিভিন্ন রাষ্ট্রপ্রধানদের কাছে শেখ মুজিবুর রহমানের প্রসঙ্গ উত্থাপন করেছে। সরকারের চাওয়া এ বিষয়ে একটি রাজনৈতিক সমাধানের মাধ্যমে বাংলাদেশে নির্বাচিত প্রতিনিধিদের কাছে ক্ষমতার শান্তিপূর্ণ হস্তান্তর। 

জরুরী জন গুরুত্বপূর্ণ বিষয়ে দৃষ্টি আকর্ষণ
শেখ মুজিবুর  রহমানকে  হত্যা করার বিষয়ে ইয়াহিয়া খানের  বক্তব্য

	শ্রী সমর গুহ: আমি নিম্নলিখিত জরুরী জনগুরুত্বপূর্ণ বিষয়ে মাননীয় পররাষ্ট্র মন্ত্রীর দৃষ্টি আকর্ষণ করছি এবং উনার বক্তব্য আশা করছি:
	সম্প্রতি প্রেসিডেন্ট ইয়াহিয়া খান একটি বক্তব্যে উল্লেখ করেছেন যে শেখ মুজিবুর রহমানকে  হত্যা করা হতে পারে। 

	মাননীয়  পররাষ্ট্র মন্ত্রী ( শ্রী শরণ সিং): সামরিক আদালতে শেখ মুজিবুর রহমানের বিচার হতে পারে এবং পাকিস্তানে তথাকথিত সংসদ বসার সময় শেখ মুজিব জীবিত নাও থাকতে পারেন এই মর্মে সংবাদপত্রে প্রকাশিত ইয়াহিয়া খানের বক্তব্যে আমাদের সরকার অত্যন্ত উদ্বিগ্ন। অথচ ইয়াহিয়া খান তার আগের একটি বক্তব্যে শেখ মুজিবুর রহমানকে "পাকিস্তানের ভবিষ্যৎ প্রধানমন্ত্রী" হিসাবে " উল্লেখ করেছিলেন। আওয়ামী লীগের নেতা হিসাবে শেখ মুজিব বাংলাদেশে ১৬৯ টি আসনের মধ্যে ১৬৭ টি তে জয়লাভ করেছেন এবং এর মাধ্যমে সমগ্র পাকিস্তানের জাতীয় সংসদে নিরঙ্কুশ সংখ্যাগরিষ্ঠতা অর্জন করেছেন। শেখ মুজিবুর রহমান শুধু পূর্ব পাকিস্তান নয়, সমগ্র পাকিস্তানের অবিসংবাদিত নেতা। ২৫শে মার্চের পর কি ঘটেছে সেটা সারা পৃথিবী জানে। জনরায় উপেক্ষা করে বাংলাদেশের সাধারনগনের উপর সামরিক বাহিনী লেলিয়ে দেয়ার মাধ্যমে যে মানবাধিকারের লঙ্ঘন করা হচ্ছে, তার নিন্দা জানানোর ভাষা নেই। ভোটের ফলাফলকে সম্মান জানিয়ে শেখ মুজিবুর রহমানের হাতে ক্ষমতা হস্তান্তর করার  পরিবর্তে পাকিস্তানি সরকার নিরীহ মানুষের উপর যে অত্যাচার-নির্যাতন চালাচ্ছে এবং গণহত্যা করছে, তার উদাহরন সাম্প্রতিক কালের ইতিহাসে পাওয়া যায়না। শেখ মুজিবুর রহমানের এই হাস্যকর বিচার মানবাধিকার পরিপন্হি এবং সমগ্র বিশ্বের উচিত এর নিন্দা জানানো। কারাগারে এবং গৃহবন্দী শেক মুজিব এবং তাঁর পরিবারের নিরাপত্তার ব্যাপারে আমরা বার বার উদ্বেগ প্রকাশ করেছি। আমাদের উদ্বেগের কথা আমরা বিদেশী সরকারগুলোকে জানিয়েছি এবং পাকিস্তানের উপর এ ব্যাপারে প্রভাব খাটাতে অনুরোধ করেছি। শেখ মুজিব, তাঁর সহযোগী এবং পরিবারের কারো যদি কোন ক্ষতি হয়, তাহলে বাংলাদেশের পরিস্হিতি নিয়ন্ত্রনের বাইরে চলে যাবে এবং এই পরিনামের জন্য পাকিস্তানী সামরিক জান্তা একক ভাবে দায়ী থাকবে। আমরা বিশ্ববিবেকের কাছে অনুরোধ জানাই যে তারা যেন পাকিস্তানের প্রেসিডেন্টের এই প্রস্তাবের বিরোধিতা করে। আমরা পাকিস্তান সরকারের এই প্রস্তাবের নিন্দা জানাই এবং তাদের সতর্ক করে দিতে চাই যে এপথে অগ্রসর হলে এর পরিনাম অত্যন্ত ভয়াবহ হবে। 

 	শ্রী সমর গুহ: লোক সভা এবং রাজ্যসভার সদস্যরা তাঁদের গভীর উদ্বেগ এবং আশঙ্কার কথা জানিয়ে আপনার কাছে একটি স্মারকলিপি দিয়েছেন। শেখ মুজিবের বিচার বন্ধ এবং অবিলম্বে তাঁর নিঃশর্ত মুক্তির লক্ষে বিশ্ব নেতাদের প্রভাবিত করার জন্য আপনি যেসব পদক্ষেপ নিয়েছেন, তার জন্য আপনাকে আন্তরিক ধন্যবাদ। এখন সরকারের পালা। শেখ মুজিবের আশু মুক্তি এবং তাঁর ব্যাক্তিগত নিরাপত্তার জন্য কি কি পদক্ষেপ নেয়া হয়েছে তা আমাদের জানা দরকার। বঙ্গবন্ধুর জীবন রক্ষার জন্য শুধু বিশ্ব দরবারে ধর্না দেওয়াই যথেষ্ঠ হবেনা। আমার মতে সবচেয়ে কার্যকর পন্হা হচ্ছে বাংলাদেশেকে অবিলম্বে রাষ্ট্র হিসাবে এবং শেখ মুজিবুর রহমানকে গনপ্রজাতন্ত্রী বাংলাদেশের প্রেসিডেন্ট হিসাবে স্বীকৃতি দিতে হবে। একটি স্বাধীন-সার্বভৌম রাষ্ট্রের প্রেসিডেন্টকে সামরিক আদালতে দাঁড় করানোর আগে রাওয়াল পিন্ডির সামরিক জান্তাকে অনেক চিন্তা-ভাবনা করতে হবে। অবিলম্বে শেখ মুজিবের মুক্তির ব্যাবস্হা করা যদি সম্ভব না হয়, তাহলে বাংলাদেশকে স্বীকৃতি দেয়াটা আমাদের প্রথম এবং প্রধান ইস্যু হওয়া উচিত এবং এ ব্যাপারে সরকারকে এখনই সিদ্ধান্ত নিতে হবে। বঙ্গবন্ধু শুধু বাংলাদেশের সাড়ে সাত কোটি মানুষের নেতা নন, তিনি শুধু বাংলাদেশের প্রেসিডেন্ট নন, তিনি তার থেকে অনেক বড় কিছু। তিনি আজ সারা বিশ্বে গণতন্ত্রের প্রতীক। আমি আবার "বঙ্গবন্ধু" শব্দটি ব্যাবহার করি, তিনি আসলেই গনতান্ত্রিক মূল্যবোধের বন্ধু- প্রজাতন্ত্রের আদর্শ। আমি সংসদকে স্মরন করিয়ে দিতে চাই, একটি সমগ্র জাতী একজন নেতার প্রতি আনুগত্য প্রকাশ করেছে, শেখ মুজিব ছাড়া এরকম উদাহরণ  ইতিহাসে আর নেই। পৃথিবীর কোথাও আর কোন বহুদলীয় নির্বাচনে তাঁর মত ৯৮.৯% ভোট পেয়ে নির্বাচিত হওয়ার নজীর নেই। 

	কোন সামরিক, ফ্যাসিবাদি অথবা অন্যধরনের স্বৈরাচারী সরকার জনগনের সার্বভৌম ইচ্ছার বিরুদ্ধে দাঁড়াতে সক্ষম হয়নি। এটাও মনে রাখতে হবে যে নির্বাচনটি সামরিক জান্তার অধীনেই অনুষ্ঠিত হয়েছিল। এই অবস্হায় তাঁর এরকম বিপুল ভোটে নির্বাচিত হওয়া বিশাল একটা ঘটনা। বিশ্বের সর্ববৃহৎ গনতান্ত্রিক এই দেশের সংসদকে স্বীকার করতে হবে যে বিশ্বের অন্য কোন দেশের কোন গনতান্ত্রিক নেতা শেখ মুজিবের মত গনতন্ত্রের পতাকা তুলে ধরতে পারেননি। 

	আমরা নিজেদের গান্ধীর উত্তরাধিকার হিসাবে পরিচয় দিতে গর্ববোধ করি। মহাত্না গান্ধী অহিংস অসহযোগ আন্দোলনের পিতা। আমি বিনয়ের সাথে বলতে চাই যে জাতীয় মুক্তির জন্য এই কৌশল খাটাতে শেখ মুজিব গান্ধীজি থেকে অনেক বেশী সফল। সমগ্র বাংলাদেশের মানুষ তাঁকে সম্পূর্ণরুপে বিশ্বাস করে এবং ২৫ শে মার্চের পূর্বে বাংলাদেশের জনজীবন বা প্রশাসনের উপর ইয়াহিয়ার বিন্দুমাত্র কতৃত্ব ছিলনা। এখানে উল্লেখ্য যে প্রধান বিচারপতি গভর্নর টিক্কা খানের শপথগ্রহণ পরিচালনা করতে অস্বীকৃতি জানিয়েছেন, বিশ্বের কোথাও এমন নজির খুঁজে পাওয়া যাবেনা। 

	ইয়াহিয়া খান দাবী করেন যে তিনি নাদির শাহের বংশধর। তিনি নাদির শাহের মতই শাসক হতে চান, গনতান্ত্রিক আন্দোলনের সবচেয়ে বড় আইকন শেখ মুজিবকে প্রহসনের বিচারের মুখোমুখি করতে চান। আদালতে বিচার হওয়ার আগেই তিনি বিচার করে ফেলছেন, বলে দিচ্ছেন যে অক্টোবরে পুতুল সংসদ বসার পূর্বেই মুজিবকে হত্যা করা হবে। 

আমি পাকিস্তানকে সাবধান করতে চাই যে তারা যদি চেষ্টা করে.....
( এসময় তাঁর বক্তব্যে বাধা পড়ে) 
তাদের জন্য সতর্কবানী রইল, এর পরিনাম খারাপ, ভয়াবহ রকমের খারাপ হবে। ইয়াহিয়া খানের জানা উচিত যে তিনি যদি শেখ মুজিবের কোন ক্ষতি করেন, তাহলে বাংলাদেশে বসবাসরত ৪০ লক্ষ পশ্চিম পাকিস্তানী এবং ৫১/২ ডিভিশন সৈন্যের জীবন সংশয়ের মুখে পড়বে। শেখ মুজিবকে যদি হত্যা করা হয়, একজন পাকিস্তানী সৈন্য অথবা পশ্চিম পাকিস্তানী কোন কিছু বঙ্গোপসাগর পাড়ি দিয়ে পাকিস্তানে ফিরতে পারবেনা। সুতরাং বাংলাদেশে জিম্মি তার নিজেদের মানুষের নিরাপত্তার কথা বিবেচনা করে ইয়াহিয়া খান কোন ধরনের হটকারী পদক্ষেপ নেয়া থেকে বিরত থাকবেন বলে আশা করা যায়। এরকম কোন কিছু হওয়া অবশ্যই উচিত নয়, কিন্তু আমি সত্য বর্ণনা করছি মাত্র। তারা যদি শেখ মুজিবের কোন ক্ষতি করে, তাহলে ভয়াবহ রকমের পরিনতি নেমে আসবে। ইয়াহিয়ার এটা মনে রাখা উচিত যে বাংলাদেশের মানুষের প্রতিক্রিয়া ভয়ঙ্কর হতে পারে, এবং এর ফলে পশ্চিম পাকিস্তানী নিরপরাধ মানুষের জীবন সংশয় হতে পারে। 

	প্রধানমন্ত্রী আজ এখানে নেই। আমি তাঁকে কঙ্গোর নেতা লুমুব্বার জীবন রক্ষার্থে পন্ডিত জহর লাল নেহেরুর নেয়া পদক্ষেপগুলোর কথা স্মরণ করিয়ে দিতে চাই। আমি পন্ডিত নেহেরুর কন্যা, মাননীয় প্রধান মন্ত্রীর কাছে শেখ মুজিবের নিরাপত্তা এবং মুক্তির জন্য সম্ভাব্য সব ধরনের পদক্ষেপ নেয়ার আবেদন জানাই। 

	আমি সরকারের কাছে জানতে চাই অবিলম্বে বাংলাদেশকে রাষ্ট্রীয়ভাবে স্বীকার করে নেয়ার মাধ্যমে শেখ মুজিবকে বাংলাদেশের প্রেসিডেন্ট হিসাবে স্বীকৃতি দেয়া হবে কিনা। আমি আগেই বলেছি যে আমার মতে শেখ মুজিবের মুক্তি এবং নিরাপত্তার জন্য এটিই হবে সর্বোত্তম পদক্ষেপ। 

	দ্বিতীয়ত আমি জানতে চাই শেখ মুজিবের মুক্তি ও নিরাপত্তা চেয়ে আন্তর্জাতিক মহলের দৃষ্টি আকর্ষন করে এই মহান সংসদ সর্বসম্মতভাবে একটি প্রস্তাব পাশ করবে কিনা। আন্তর্জাতিক চাপ সৃষ্টি হলে পাকিস্তানি শাসকগোষ্ঠী শেখ মুজিবের ক্ষতি করার সাহস পাবেনা। 


	তৃতীয়ত, আমি স্পীকারের কাছে অনুরোধ জানাই যে ইন্ডিয়ান পার্লামেন্টারী ইউনিয়নের সভাপতি হিসাবে আপনি শুধুমাত্র বিরোধীদলীয় সাংসদদের নিয়ে একটি প্রতিনিধিদল নির্বাচন করবেন। এই প্রতিনিধিদল বিভিন্ন দেশে গিয়ে শেখ মুজিবের পক্ষে আন্তর্জাতিক মত তৈরির চেষ্টা করবেন। 
	চতুর্থত, আমি সরকারের কাছে জানতে চাই তারা রাশিয়ার সাথে সামরিক জোট গঠনের ব্যাপারে সংসদে কোন বক্তব্য দেবেন কিনা। আমি সরকারের কাছে জানতে চাই আমাদের বন্ধু গ্রোমিকো.....
(এসময় তাঁর বক্তব্যে বাধা পড়ে) 
	হ্যাঁ আমি তাঁকে বন্ধুই বলি কারন বিপদের বন্ধুই প্রকৃত বন্ধু। আমি জানতে চাই শেখ মুজিবের ব্যাক্তিগত নিরাপত্তা এবং মুক্তির ব্যাপারে তাঁরা গ্রোমিকোর সাথে আলোচনা করেছেন কিনা। সর্বশেষে, আমি জানতে চাই প্রয়োজনে এই ব্যাপারটা সরকার জাতিসংঘ তুলে ধরবে কিনা। 

	শ্রী শরণ সিং: মাননীয় সাংসদ, শেখ মুজিবের প্রতি আপনার মত আমিও অত্যন্ত শ্রধ্ধাশীল। তিনি শুধু নির্বাচনে বিপুল বিজয় বা সমগ্র দেশের মানুষের নিরঙ্কুশ ভালবাসা পাননি, তিনি সমগ্র  বিশ্বের স্বাধীনতাকামী মানুষের কাছে সম্মান অর্জন করেছেন। একারনেই তাঁর ব্যাপারে আমরা উদ্বিগ্ন এবং ইয়াহিয়া খানের নেয়া বিচারের উদ্দোগের আমরা তীব্র নিন্দা জানাই। কিন্তু মাননীয় সাংসদ এমন কিছু পদক্ষেপের কথা বলেছেন, যেগুলো আসলে এই প্রশ্নের সাথে সম্পর্কযুক্ত নয়। যেমন স্বীকৃতি দেয়ার ব্যাপারটা। 

	শ্রী সমর গুহ: স্বীকৃতি দিলে আমরা বাংলাদেশের সাথে কূটনৈতিক সম্পর্ক স্হাপন করতে পারব এবং তিনি একটি স্বাধীন সার্বভৌম দেশের রাষ্ট্রপতি হবেন। আইনগতভাবে এটি তাঁকে সর্বোচ্চ নিরাপত্তা দেবে। 

	শ্রী শরণ সিং: এটি একটি আলাদা বিষয়। এখন এটি নিয়ে আলোচনা করে শেখ মুজিবের মুক্তির ব্যাপারে আমাদের অবস্হান দূর্বল করতে চাইনা। পরিস্হিতি যাই হোকনা কেন আন্তর্জাতিক সম্প্রদায়ের উচিত ইয়াহিয়ার প্রস্তাবিত অবৈধ বিচার প্রক্রিয়া বন্ধ করে শেখ মুজিবের মুক্তির জন্য উপযুক্ত পদক্ষেপ নেয়া। 

	তারপর উনি এই সংসদ থেকে একটি বিবৃতি চেয়েছেন। এ ব্যাপারে আমি উনার সাথে সহমত পোষন করি। আমার মতে সর্বসম্মতিক্রমে পুরো সংসদের পক্ষ থেকে এরকম একটি বিবৃতি দেয়া হলে সেটি শেখ মুজিবের প্রতি আমাদের সম্পূর্ন সমর্থন বোঝাবে এবং পাকিস্তানি সামরিক জান্তার উপর শেখ মুজিবের মুক্তি এবং ক্ষমতা হস্তান্তরের জন্য চাপ সৃষ্টি করবে। 

	মাননীয় স্পিকারের কাছে উনি যে আবেদন করেছেন, সে ব্যাপারে সিদ্ধান্ত মাননীয় স্পীকারই নেবেন। 

	স্পীকার মহোদয়: আপনি আমাকে কি করতে উপদেশ দেন? আমার কি করা উচিত? 


	শ্রী শরণ সিং:  এ ব্যাপারে আমি বলতে চাই যে, ভারতীয় সরকার ইতিমধ্যে এ ব্যাপারে রাশিয়া সহ বন্ধুপ্রতীম দেশগুলোর সাথে আলোচনা করেছে। আমরা তাঁদের অনুরোধ করছি যে তাঁরা যেন পাকিস্তানের সামরিক সরকারের উপর প্রভাব খাটিয়ে বাংলাদেশে পাকিস্তানের সামরিক কর্মকান্ড বন্ধ এবং ক্ষমতা হস্তান্তরের জন্য কার্যকর আলোচনা শুরুর পরিবেশ সৃষ্টি করার ব্যাবস্হা করেন। 

	শ্রী অটল বিহারী  বাজপেয়ি  (গোয়ালিয়র): তাদের প্রতিক্রিয়া কি? 

	শ্রী শরণ সিং: বেশিরভাগ সরকারই প্রতিশ্রুতি দিয়েছেন যে তারা প্রেসিডেন্ট ইয়াহিয়া খানের সাথে এব্যাপারে কথা বলবেন। 

	মাননীয় সাংসদের শেষ প্রশ্নের ব্যাপারে বলতে চাই জাতিসংঘ মহাসচিবের কাছে ইতিমধ্যে একটি স্মারকলিপি পাঠানো হয়েছে এবং আমি নিশ্চিত যে এই স্মারকলিপি জাতিসংঘের ভেতর এবং বাইরে যথেষ্ঠ প্রভাব ফেলবে। জাতিসংঘে আনুষ্ঠানিকভাবে এই ব্যাপারে প্রশ্ন তোলা হবে কিনা সেই ব্যাপারে আরো চিন্তা-ভাবনার প্রয়োজন আছে। 

	স্পীকার মহোদয়: এই প্রথম বারের মত স্পীকারের দৃষ্টি আকর্ষণ করে একটি প্রশ্ন করা হয়েছে। প্রসঙ্গটি আমি বিবেচনা করছি। ডঃ করণ সিং যদি আমাকে দুইটি জাম্বো জেট বিমান ধার দেন, তাহলে আমি পুরো সংসদকেই বিদেশে পাঠিয়ে দিতে পারি। 

	মাননীয় বিমান এবং পর্যটন মন্ত্রী (ডঃ করণ সিং): আপনার ইচ্ছাই আমার ইচ্ছা মাননীয় স্পীকার। 

স্পীকার মহোদয়: ঠিক আছে। আমার ইচ্ছাই উনার ইচ্ছা। আমি চেষ্টা করে দেখব আপনাদের জন্য একটি বিদেশ সফরের আয়োজন করা যায় কিনা। কিন্তু বিদেশ যেয়ে আপনাদের এক জিনিষ নিয়ে বসে থাকলে চলবেনা। আপনাদের অবগতির জন্য জানানো যাচ্ছে যে আগামী কনফারেন্স অফ ইন্টার পার্লামেন্টারী ইউনিটের সবগুলো সভা এবং কমিটিতে আমাদের অংশগ্রহণ নিশ্চিত করে ইতিমধ্যে একটি চিঠি পাঠানো হয়েছে। 


 	শ্রী পি. ভেঙ্কটাসুব্বাইয়া ( নান্দিয়াল): মাননীয় স্পীকার। এই ব্যাপারে আমার ছোট্ট একটি কথা বলার আছে। এই গুরুত্বপূর্ন ব্যাপারে হাস্যরস করা ঠিক নয়। 

	স্পীকার মহোদয়: সমস্ত বিস্তারিত সহ আই.পি.আই এর কাছে একটি চিঠি পাঠানো হয়েছে। আশা করি ভবিষ্যৎে স্পীকারের উদ্দেশ্যে আর কোন প্রশ্ন করা হবেনা। 

	শ্রী এস.এম.ব্যানার্জি (কানপুর): স্পীকার মহোদয়, আমি মাননীয় পররাষ্ট্র মন্ত্রীর বক্তব্যের শেষ বাক্যটি পড়তে চাই। তিনি বলেছেন:

" আমরা পাকিস্তান সরকারের এই প্রস্তাবের নিন্দা জানাই এবং তাদের সতর্ক করে দিতে চাই যে এপথে অগ্রসর হলে এর পরিনাম অত্যন্ত ভয়াবহ হবে। "

	এই প্রথম বারের মত আমরা শুধু পাকিস্তানী সরকারের কর্মকান্ডে বিষ্ময় বা নিন্দা জ্ঞাপনই করিনি, ইয়াহিয়া খানের উদ্দেশ্যে সতর্কবাণীও উচ্চারন করেছি। আমরা সামরিক স্বৈরাচার এবং তার সাম্রাজ্যবাদী প্রভু আমেরিকার চরিত্র সম্পর্কে জানি এবং এটাও জানি যে ইয়াহিয়া সাম্রাজ্যবাদী আমেরিকার হাতের পুতুল ছাড়া কিছু নন। অতীতের করুন অভিজ্ঞতা থেকে আমরা জানি যে পৃথিবীর অনেকগুলো সংগঠন রোসেনবার্গের মৃত্যুদন্ড বন্ধ করার দাবী জানিয়েছিল। কিন্তু তাতে কি হল? তার মৃত্যুদন্ড বন্ধ করা যায়নি। আমি জানি প্যাট্রিক লুমুম্বার কি হয়েছিল। তাঁকে কিভাবে হত্যা করা হয়েছিল। আমরা এও জানি মার্টিন লুথার কিংকে হত্যা করার পর কি করা হয়েছিল। স্বৈরাচারের বিরুদ্ধে লড়াই করতে যেয়ে কেউ যখন শহীদ হয়, আমি তখন অবাক হইনা। গণতান্ত্রিক আন্দোলনের শহীদদের আমরা সম্মান দেই। কিন্তু আমার একমাত্র চিন্তা হচ্ছে শেখ মুজিবের প্রহসনের বিচারের পর তাঁকে যদি হত্যা করা হয়, তা হবে একই সাথে মানবতা, সংসদীয় গনতন্ত্র এবং বাংলাদেশে অসাম্প্রয়দায়িকতাকে ক্রুশবিদ্ধ করা। 

	আমি জানি যে যতক্ষন পর্যন্ত বাংলাদেশে একটি শিশুও বেঁচে আছে, ততক্ষন পর্যন্ত সামরিক সরকার শেখ মুজিবকে হত্যা করতে পারবেনা। যেসব মানুষ যুদ্ধ করছেন, তাঁদের শক্তির উপর আমার আস্হা আছে। সামরিক বাহিনীর গুলিতে এখন পর্তন্ত ৬ লক্ষ মানুষ শহীদ হয়েছেন। কিন্তু তারা এখনো যুদ্ধ করে যাচ্ছে। মুক্তিফৌজ নতুন নতুন এলাকা দখল করছে এবং তাদের শক্তি দিনে দিনে বাড়ছে। 

	এই ঘটনার নিন্দা জ্ঞাপন, পাকিস্তানকে হুঁশিয়ারী উচ্চারন এবং আন্তর্জাতিক সম্প্রদায়ের যোগাযোগ করা ছাড়াও আমাদের সরকারে উচিত বাংলাদেশকে স্বীকৃতি দেয়ার মত গুরুত্বপূর্ন একটা বিষয় নিষ্পত্তি করা। 

	ভারতের মানুষ এ ব্যাপারে কি প্রতিক্রিয়া দেখাচ্ছে? গতকাল একটি রবীন্দ্র সঙ্গীতের অনুষ্ঠান অংশগ্রহনের সময় আমার একটি চমৎকার অভিজ্ঞতা হয়েছে। সেই অনুষ্ঠানে এম.এন.কুমার মুখ্যার্জি বাংলাদেশের জাতীয় সঙ্গীত গাইছিলেন। 

	আমরা সবাই, এমনকি আমাদের মন্ত্রীরাও জানেন যে অন্তরের অন্তঃস্হল থেকে আমরা বাংলাদেশের স্বাধীনতা চাই। আজ ৯ ই অগাস্ট একটি  ঐতিহাসিক দিন, এই দিনে ব্রিটিশ সাম্রাজ্যবাদীদের বিরুদ্ধে জাতীয় মুক্তির লক্ষে সবচেয়ে বড় যুদ্ধটা সংগঠিত হয়েছিল। আজকের এই মহান দিনে আমি মাননীয় মন্ত্রীকে অনুরোধ করব গণতন্ত্র এবং অসাম্প্রদায়িকতা রক্ষার্থে বাংলাদেশের সরকারকে স্বীকৃতি দিতে। 

	মাননীয় মন্ত্রী সাথে সাথেই বলবেন যে এই প্রস্তাব প্রশ্নের সাথে সম্পর্কযুক্ত নয়। কিন্তু শুধু এদিক-ওদিক আবেদন করে কিভাবে আপনি একটি দেশকে রক্ষা করতে পারবেন? স্বৈরাচারী ইয়াহিয়া খান মার্কিন সাম্রাজ্যবাদের কলের পুতুল, তারা ইয়াহিয়ার কিছুই হতে দেবেনা। ইয়াহিয়া শেখ মুজিবকে শেষ করে দিতে চাইবে কারন স্বৈরাচার সবসময়ই মনে করে ব্যাক্তিকে দমন করেই মতবাদকে ধ্বংস করে দেয়া যায়। আমি জানি যে তারা সফল হবেনা, কিন্তু চেষ্টা তারা অবশ্যই করবে। 

	মাননীয় মন্ত্রীর কাছে আমার প্রশ্ন, বর্তমান অবস্হার প্রেক্ষিতে বাংলাদেশকে স্বীকৃতি দেবার বিষয়টি তিনি পুনর্বিবেচনা করা করবেন কিনা। 

	যদিও আমি চুক্তির পুরোটা এখনো জানিনা, কিন্তু পাকিস্তান-যুক্তরাষ্ট্র-চীন জোটের বিপক্ষে রাশিয়ার পররাষ্ট্র মন্ত্রী মিঃ গ্রোমিকোর সাথে আমাদের সরকারের যে জোট গঠিত হয়েছে সেটা জেনে আমি অত্যন্ত খুশি। এই ঐতিহাসিক দিনে চুক্তির সাথে জড়িত সকলকে অভিনন্দন। কিন্তু আমি জানতে চাই যে এই জোট গঠনের পরে পাকিস্তান এবং চীনের আক্রমণের ভয় না পেয়ে ভারত বাংলাদেশকে স্বীকৃতি দেবে কিনা। আমি নিশ্চিত যে আমাদের আক্রমণ করার সাহস কারো হবেনা। বাংলাদেশকে স্বীকৃতি দেয়া হলে আমরা শেখ মুজিবুর রহমানের জীবন, বাংলাদেশের গণতন্ত্র এবং অসাম্প্রদায়িকতা সবই রক্ষা করতে পারব। 

	মাননীয় স্পীকার, আপনার মাধ্যমে আমি মাননীয় মন্ত্রীকে এই বিষয়ে আরেকটু বিশদ আলোচনা করার আহ্বান জানাই। আমি খুশি যে তিনি পাকিস্তানের উদ্দেশ্যে হুঁশিয়ারি উচ্চারন করেছেন। কিন্তু পাকিস্তান মুজিবকে হত্যা করলে ঠিক কি পদক্ষেপ নেয়া হবে সেটা পরিষ্কার করা বলতে হবে। এটা পাকিস্তান এবং দুনিয়ার মতের উপর ছেড়ে দেয়া যাবেনা। আমাদেরও অনেক বন্ধুরাষ্ট্র আছে। সমাজতান্ত্রিক শক্তি রাশিয়া আমাদের সাথে আছে। এটা প্রমাণিত যে আমাদের সাম্রাজ্যবাদী বন্ধুরা আমাদের গম পাঠায়, পাকিস্তানকে পাঠায় অস্ত্র। কিন্তু রাশিয়া আমাদের প্রকৃত বন্ধু। সেই বন্ধুত্ব আজ আরো শক্তিশালী হল। আমাদের বাংলাদেশকে স্বীকৃতি দেবার ব্যাপারে সাহসী হওয়া উচিত। শেখ মুজিবুর রহমানের দ্রুত মুক্তির ব্যাবস্হা করার জন্য আমি সরকার এবং বিশ্বনেতৃত্বের প্রতি আহ্বান জানাই। 

	শ্রী শরণ সিং: বাংলাদেশকে স্বীকৃতী দেয়ার ব্যাপারে সরকারের অবস্হান অনেকবার ব্যাখ্যা করা হয়েছে এবং এই মুহূর্তে এ নিয়ে আবার আলোচনা করা অপ্রয়োজনীয়। আমি এ ব্যাপারে কোন বিস্তারিত ব্যাখ্যা দিতে চাইনা। দ্বিতীয় প্রশ্নে উনি পাকিস্তান শেখ মুজিবকে হত্যা করলে কি কি পদক্ষেপ নেয়া হবে সেটা পরিষ্কার করে বলতে বলছেন। আমি মনে করি এই ব্যাপারে বিস্তারিত আলোচনা করা বুদ্ধিমানের কাজ হবেনা। 

	শ্রী এস.এম.ব্যানার্জি : আমার প্রশ্নের পুরো উত্তর দেয়া হয়নি। চুক্তির ব্যাপারে কি হল? 
( তাঁর বক্তব্যে বাধা পড়ে)। আমরা রাশিয়ার সাথে একটা চুক্তিতে এসেছি 
(বক্তব্যে আবার বাধা পড়ে)

	শ্রী অটল বিহারী  বাজপেয়ি : চুক্তির ব্যাপারে আমরা কিছুই জানিনা। 

	শ্রী এস.এম.ব্যানার্জি: আমি জানতে চাই কোন চুক্তি হয়েছে কিনা এবং চুক্তি হয়ে থাকলে সেই ব্যাপারে  বিস্তারিত তথ্য চাই। 

	স্পীকার মহোদয়: মাননীয় মন্ত্রী চুক্তির ব্যাপারে এখনো কোন বক্তব্য দেননি। 
 
	শ্রী অটল বিহারী বাজপেয়ি : এ ব্যাপারে আমরা কিছুই জানিনা। 

	স্পীকার মহোদয়: তিনি এ ব্যাপারে পরে বক্তব্য রাখবেন। 
( তাঁর বক্তব্যে বাঁধা পড়ে)

	শ্রী এস.এম.ব্যানার্জি : বাংলাদেশকে নিয়ে বাইরে অসংখ্য সভা-সমাবেশ হচ্ছে। আশ্চর্যের বিষয় যে বাংলাদেশকে স্বীকৃতির ব্যাপারে আমরা তাদের কিছুই বলতে পারছিনা। 
( বক্তব্যে বাঁধা পড়ে)

	স্পীকার মহোদয়: অর্ডার, অর্ডার। শ্রী এইচ.এম.প্যাটেল। 

	শ্রী এইচ.এম.প্যাটেল( ধানদুকা): মাননীয় মন্ত্রীর বক্তব্য এবং শ্রী সমর গুহের প্রশ্নের উত্তরে তাঁর দেয়া ব্যাখ্যার পর আমি আর বিস্তারিত কিছু বলার প্রয়োজন দেখিনা। এটা পরিষ্কার বোঝা যাচ্ছে যে এই মুহুর্তে সরকার বাংলাদেশকে স্বীকৃতি দিতে প্রস্তুত নয়, যদিও আমাদের অনেকেই মনে করছেন যে এখনই স্বীকৃতি দেয়াটা জরুরী। মাননীয় মন্ত্রীর কাছে আমার প্রশ্ন, এ ব্যাপারে সমগ্র সংসদের উদ্বেগের কথা জানিয়ে তিনি কি একটি আনুষ্ঠানিক বিবৃতি দেবেন কিনা। এরকম একটি বিবৃতি দেয়া হলে সেটা কিছুটা হলেও গুরুত্ব বহন করবে। যদিও এই গুরুত্বের পরিমাণ কতটুকু হবে সেটা প্রশ্ন সাপেক্ষ। পাকিস্তান এবং ইয়াহিয়া খান সবসময়ই যুক্তিবোধের বাইরে আচরণ করে আসছে। তারপরেও এই ব্যাপারে একটি আনুষ্ঠানিক বিবৃতি মন্দের ভাল হিসাবে কাজ করবে। 

	শ্রী শরণ সিং: এই মহান সংসদে আমার বক্তব্যের পর  বিভিন্ন দলীয় সাংসদদের প্রতিক্রিয়া শোনার পর আমার মনে হয়েছে যে সার্বিক ভাবে সবাই আমার বক্তব্য সমর্থন করছেন। আমি ইতিমধ্যে বলেছি এই অবস্হান সমর্থন করে সংসদ যদি একটি প্রস্তাব পাশ করে, তাতে আমার আপত্তি নেই। 

	শ্রী এস.এম.ব্যানার্জি: তাহলে সেটাই করুন। আপনি প্রস্তাবটা  উত্থাপন করতে পারেন না? 
(তাঁর বক্তব্যে বাঁধা পড়ে)

	শ্রী অটল বিহারী বাজপেয়ি : আমরা সবাই মিলে ইতিমধ্যে একটা বিবৃতি দিয়েছি। সেটার কি হল? আরেকটা বিবৃতি দিয়ে কি হবে? 
(বক্তব্যে বাঁধা পড়ে)

	স্পীকার মহোদয়: মিঃ ব্যানার্জি, সব সময় ফ্লোর কেড়ে নেবেন না। এটা খুবই খারাপ। শ্রী পি.আর.দাস মুন্সি। 

	শ্রী পি.আর.দাস মুন্সি (কলকাতা দক্ষিণ): মাননীয় মন্ত্রীর বক্তব্যের উপর আমি বলতে চাই যে এটা অত্যন্ত খুশির ব্যাপার যে সরকার একদম সঠিক সময়ে নিজেদের উদ্বেগের কথা আন্তর্জাতিক ফোরামে তুলে ধরেছে। 

	এই ব্যাপারে এখন আমি আমাদের গৌরবময় ইতিহাস স্মরণ করতে চাই। ১৯২৪ সালে আমাদের এক মহান নেতা নেতাজি সুভাস চন্দ্র বসু যখন গ্রেফতার হন, তখন আরেক মহান নেতা সি.আর.দাস বলেছিলেন যে দেশের জন্য স্বাধীনতা চাওয়া যদি অপরাধ হয়, তাহলে তিনি অপরাধী। 

	ভারতীয় জনগন এবং সারা বিশ্বের অগণিতগনতন্ত্রকামী মানুষদের জন্য এখনই সময় শেখ মুজিবুর রহমানের সমর্থনে সি.আর.দাসের কথাগুলোর পুনরাবৃত্তি করার। আমরা যে সত্যের পথে আছি এবং আমাদের হৃদয়কে অনুসরন করছি এ ব্যাপারে কোনই সন্দেহ নেই। 

	আমরা জেনেছি যে সরকার এ ব্যাপারে আমাদের উদ্বেগের কথা অন্যান্য দেশগুলোকে জানিয়েছে এবং পাকিস্তান সরকারের উপর নিজেদের প্রভাব খাটিয়ে সমাধানের ব্যাপারে উদ্যোগ নিতে বলেছে। এই আলোচ্য বিষয়ে আমি মাননীয় মন্ত্রিকে একটি প্রশ্ন করতে চাই। 

	সম্প্রতি আমরা দুটি রাজনৈতিক ষড়যন্ত্র মঞ্চস্হ হবার ঘটনা দেখতে পাচ্ছি। তার একটির পেছনে আছেন পিকিং এ কিসিন্জার এবং চৌ এন লাই, অন্যটি রচনা করছেন ইসলামাবাদে ইয়াহিয়া এবং কিসিন্জার। আমি জানতে চাই সরকার কি এই ষড়যন্ত্রের ব্যাপারে অবহিত আছে কিনা। কিসিন্জার এবং চৌ এন লাই বৈঠকের পরে নিক্সন প্রশাসন এই অঞ্চলে তাদের অশুভ প্রভাব বিস্তার করছে এবং ইয়াহিয়া শেখ মুজিবকে হত্যা করার হুমকি দিচ্ছেন। যদিও ইয়াহিয়া পশ্চিম পাকিস্তানের জনগনের সমর্থনে বলীয়ান হয়ে হুমকি দিচ্ছেন, কিন্তু তিনি আদপে নিক্সনের পালকপুত্র ছাড়া আর কিছু নন। এই অঞ্চলের ব্যাপারে নিক্সন ইয়াহিয়ার পরামর্শ মেনে চলেন বলে আমি বিশ্বাস করি। 

	এরপর আমি একটি সুনির্দিষ্ট বিষয় উত্থাপন করতে চাই। আমরা ইতিমধ্যে এই ঘটনার নিন্দা জানিয়েছি এবং সম্ভবত পাকিস্তান সরকারের উদ্দেশ্যে হুঁশিয়ারি উচ্চারন করেছি। আমি বিশ্বাস করি শেখ মুজিবকে হত্যার হুমকি দেয়ার মাধ্যমে ইয়াহিয়া শুধু বাংলাদেশের বিরুদ্ধেই যুদ্ধ ঘোষনা করেননি, ভারতের বিরুদ্ধেও যুদ্ধ ঘোষনা করেছেন। কারণ ভারতের জনগন এ ব্যাপারে বাংলাদেশের মানুষের সাথে সম্পূর্ণরুপে একাত্নতা প্রকাশ করে। 

	 ইয়াহিয়া খান যদি মুজিবুর রহমানের কোন ক্ষতি করার চেষ্টা করেন, তাহলে কি আমাদের সরকার বাংলাদেশের মানুষের বিরুদ্ধে ইয়াহিয়ার সেনাবাহিনীর নগ্ন আগ্রাসনের প্রতিবাদে  সমগ্র ভারতের মানুষকে, বিশেষ করে তরুণসমাজকে মুক্তিফৌজে যোগ দেয়ার আহবান জানাবে? 

	আমি মাননীয় মন্ত্রীর কাছে এই দুটি সুনির্দিষ্ট প্রশ্নের উত্তর চাই। 

	শ্রী শরণ সিং: পাকিস্তান সরকারকে অস্ত্র সরবরাহ করা এবং তাদের সমর্থন দেয়ার ব্যাপারে মার্কিন সরকারের সার্বিক অবস্হানের বিরোধিতা করে আমরা জাতিসংঘের বিভিন্ন পর্যায়ে যোগাযোগ করেছি এবং আমাদের তীব্র প্রতিবাদ ব্যাক্ত করেছি। ইতিপূর্বে এ ব্যাপারে আমি সংসদকেও অবহিত করেছি। 

	জনগনকে মুক্তিফৌজে অংশ নেয়ার আহবান জানানোর ব্যাপারে উনার প্রশ্নের উত্তরে আমি বলতে চাই যে এটি মূলত রাজনৈতিক উদ্দোগের ব্যাপার, সরকারী নয়। 

	শ্রী পি. ভেঙ্কটাসুব্বাইয়া: মাননীয় সাংসদদের দ্বারা পেশকৃত স্মারকলিপিতে সমগ্র ভারতবাসীর পক্ষ থেকে আধুনিক যুগের নাদির শাহ ইয়াহিয়া খান কতৃক বাংলাদেশের জনগনের উপর চালানো অত্যাচার এবং বর্বর নির্যাতনের প্রতিবাদ জানানো হয়েছে। নিপীড়ন বন্ধ করতে ইয়াহিয়াকে চাপ দেয়ার জন্য আমাদের সরকার বিভিন্ন বিদেশী শক্তিকে অনুরোধ করেছেন। আমি মাননীয় মন্ত্রীর কাছে জানতে চাই, ব্রিটেনের প্রধানমন্ত্রী জানিয়েছেন যে পাকিস্তানের অভ্যন্তরীণ বিষয়ে তারা হস্তক্ষেপ করবেন না। মালয়শিয়ার টুংকু আব্দুর রহমান, যিনি কিছুদিন আগেও আমাদের অতিথি হয়েছিলেন, সম্প্রতি কুয়ালালামপুরে তার দেয়া বক্তব্যে শুনে মনে হয়েছে গনহত্যা বন্ধে ইয়াহিয়াকে চাপ দিতে তিনি অনিচ্ছুক। এই সন্ধিক্ষণে ইয়াহিয়া খান পিকিং এবং যুক্তরাষ্ট্রের মধ্যে দালাল হিসাবে কাজ করছেন এবং এই সাহসেই তিনি শেখ মুজিবকে হত্যা করার হুমকি দিতে পেরেছেন। যুক্টরাষ্ট্র দাবী করে তারা সমতা এবং ভাতৃত্বে বিশ্বাসী, কিন্তু কার্যক্ষেত্রে তারা এডওয়ার্ড কেনেডির মত বিশিষ্ট সিনেটরের প্রতিবাদ উপেক্ষা করে এই নির্মম নিপীড়ন চালাতে পাকিস্তানকে সাহায্য করে যাচ্ছে। এমতাবস্হায় আমি জানতে চাই যে মাননীয় মন্ত্রী পরাশক্তিগুলোর মাধ্যমে পাকিস্তানকে চাপ প্রয়োগের ব্যাপারে এখনো আশাবাদি কিনা। ঘটনাবলী এটা সুস্পষ্টভাবে প্রমাণ করছে যে পরাশক্তিগুলো শুধু মাত্র নিজেদের স্বার্থ নিয়ে চিন্তিত, মানবতার ব্যাপারে তাদের বিন্দুমাত্র মাথা ব্যাথা নেই। আমাদের সাথে এখন রাশিয়া আছে, যারা সবরকম প্রয়োজনের সময় আমাদের পাশে এসে দাঁড়িয়েছে। আমি  জানতে চাই রাশিয়া ও অন্যান্য দেশের সহায়তায় মাননীয় মন্ত্রী ইয়াহিয়া খানের কর্মকান্ড জাতিসংঘ এবং আন্তর্জাতিক মানবাধিকার কমিশনের সামনে উপস্হাপন করবেন কিনা। 

	শ্রী শরণ সিং:  কিছু দেশের আচরনের ব্যাপারে মাননীয় সাংসদ যে মন্তব্য করেছেন, তা সঠিক। আমি খোলাখুলিভাবে বলতে চাই যে, আমার ধারনা রাশিয়ার প্রেসিডেন্ট মিঃ পোডগোরনি এবং আর অল্প কিছু ব্যাতিক্রম ছাড়া অন্যান্য রাষ্ট্রপ্রতিনিধিরা আমাদের প্রতিশ্রুতি দিলেও বাস্তবে এ ব্যাপারে আদৌ কোন পদক্ষেপ নেবেন না। 

	শ্রী অটল বিহারী  বাজপেয়ি: কোন কোন দেশ ব্যাতিক্রম? 

	শ্রী পিল্লু মোদি (গোধরা): আর তারা কতটুকি সম্মানিত? 

	শ্রী শরণ সিং: কিছু সমাজতান্ত্রিক রাষ্ট্র। কিন্তু আমাদের চেষ্টা করে যেতে হবে যেন এই রাষ্ট্রগুলো নিজেদের যতটুকু প্রভাব আছে সেটা খাটিয়ে ইয়াহিয়াকে আরো ধ্বংসযজ্ঞ চালানো থেকে বিরত রাখতে চেষ্টা করে। 

কার্যকরনের ব্যাপারে মাননীয় সাংসদ জানতে চেয়েছেন যে ব্যাপারটা আন্তর্জাতিক মানবাধিকার সংস্হা এবং জাতিসংঘে তোলা হবে কিনা। অবশ্যই ব্যাপারটা সেখানে উত্থাপন করা যায়, উপযুক্ত সময়ে এটি উল্লেখিত সংস্হাগুলোতে তুলে ধরার ইচ্ছা আমাদের আছে। 

১২ আগষ্ট, ১৯৭১

জবাব:পাকিস্তানের  সামরিক জান্তা কর্তৃক শেখ মুজিবুর রহমানের  কতিথ বিচার

	শ্রী এস.এম.ব্যানার্জি (কানপুর): মাননীয় স্পীকার। আজ সকালে আপনার মাধ্যমে আমি মাননীয়া প্রধানমন্ত্রীকে শেখ মুজিবুর রহমানের নিরাপত্তার ব্যাপারে বক্তব্য দিতে অনুরোধ করেছিলাম। আমি জানি অধিবেশন প্রায় শেষের দিকে এবং এখন ব্যাপারে একটি সমাধানে আসা সম্ভব নয়। তবে যেহেতু মাননীয়া প্রধানমন্ত্রী এখানে উপস্হিত আছেন এবং শেখ মুজিবের মুক্তির ব্যাপারে কার্যকরী পদক্ষেপ নেয়ার জন্য সকল রাষ্ট্রকে অনুরোধ জানিয়ে তিনি ইতিমধ্যে একটি বিবৃতি দিয়েছেন, সেহেতু তিনি যদি সংসদের উদ্দেশ্যে একটি বক্তব্য দিলে সারা পৃথিবী জানবে যে এই সংসদ শেখ মুজিবের ব্যাপারে আর সকলের মতই উদ্বিগ্ন এবং মার্কিন সাম্রাজ্যবাদের সহায়তায় সহায়তায় শেখ মুজিবকে হত্যা প্রচেষ্টা রুখে দিতে চায়। শেখ মুজিবের মৃত্যুর সাথে সাথে বাংলাদেশে সংসদীয় গণতন্ত্র এবং অসাম্প্রদায়িকতার মৃত্যু ঘটতে পারে। এ ব্যাপারে একটি বক্তব্য দিতে আমি মাননীয়া প্রধানমন্ত্রীকে অনুরোধ করছি। 

প্রধানমন্ত্রী, আনবিক শক্তি বিষয়ক মন্ত্রী, স্বরাষ্ট্রমন্ত্রী  এবং তথ্য ও সম্প্রচার মন্ত্রী শ্রীমতি  ইন্দিরা  গান্ধী: মাননীয় স্পীকার, আমি পশ্চিম পাকিস্তান থেকে আসা সংবাদের ব্যাপারে মাননীয়  সাংসদদের গভীর উদ্বেগ এবং দুশ্চিন্তা সম্পূর্নরুপে উপলব্ধি করতে পারছি। 

	আমি শুধু এতটুকু বলতে পারি যে তাদের মত সরকারও উদ্বিগ্ন ও দুশ্চিন্তাগ্রস্হ। মাননীয় সাংসদের শেষ বাক্যটির সাথে আমি একমত নই, বাংলাদেশের স্বাধীনতার সংগ্রাম বন্ধ হবার নয়। কারন আমরা জানি যে শহীদের মৃত্যু মানুষকে অমরত্ব দেয়। এধরনের ঘটনা আন্দোলনকে দূর্বল করার পরিবর্তে শক্তিশালী করে। বিশ্বের ইতিহাস থেকে আমরা জানতে পারি, কতৃপক্ষ যত বেশী দমন-পীড়ন চালায়, আন্দোলন-সংগ্রাম তত দূর্বার হয়ে ওঠে। 

আমরা সবসময়ই খবর সংগ্রহ করার চেষ্টা করেছি। এই খবরটি ইউনাটেড প্রেস থেকে পাওয়া, মাননীয় সাংসদরা চাইলে এটি বিশ্বাস করতে পারেন, আবার নাও পারেন। 

" গতকাল নির্ধারিত দিনে আওয়ামী লীগ প্রধান শেখ মুজিবুর রহমানের বিচার শুরু হয়েছে কিনা সে ব্যাপারে মন্তব্য করতে পাকিস্তানী কর্মকর্তারা অস্বীকৃতি জ্ঞাপন করেন। "

	এ ব্যাপারে আমরা আর কোন খবর পাইনি, পাকিস্তানী রেডিওতেও কোন ঘোষণা নেই। এই মাত্র আমরা বন্যা-খরার মত প্রাকৃতিক দূর্যোগ নিয়ে আলোচনা করছিলাম, যা বছরের পর বছর মানুষের কষ্টের কারন হয়ে আসছে। কিন্তু এটি মনুষ্যসৃষ্ট দূর্যোগ, প্রাকৃতিক নয়। আমি আগেই বলেছি, আমি শুধু স্বাধীনতা এবং মানবাধিকার হরণের ব্যাপারে চিন্তিত নই, এই ঘটনা ভারতের উপর যে প্রত্যক্ষ প্রভাব ফেলছে সেটিও আমার চিন্তার কারণ। 

	আমি বুঝতে পারছি যে মাননীয় সাংসদরা সরকার থেকে আরো বেশী কিছু চাইছেন। অনেক সাংসদ বিভিন্ন বিদেশী সংসদ এবং সংস্হাকে চিঠি লিখে বিভিন্ন বিষয় অবহিত করেছেন। সরকারী পর্যায়েও আমরা জাতিসংঘ মহাসচিব মিঃ ইউ থ্যান্টের সাথে কথা বলেছি। আমি ব্যাক্তিগতভাবে শেখ মুজিবের জীবন বাঁচানোর উদ্দোগ নেয়ার জন্য বিভিন্ন রাষ্ট্রপ্রধান এবং প্রধানমন্ত্রীকে চিঠি দিয়েছি। আমি জানি অনেক সাংসদ মনে করেন যে সমগ্র সংসদের পক্ষ থেকে একটি বিবৃতি আসা উচিত। এরকম একটি বিবৃতির ব্যাপারে আমার কোন আপত্তি নেই, কিন্তু আমার মনে হয় আমাদের অনুভূতির পুনঃপ্রকাশ করা ছাড়া এই বিবৃতি আর কোন কাজে আসবেনা। আমরা জানি যে পাকিস্তানি সামরিক জান্তা আমাদের বিবৃতি অথবা বিশ্বের অন্যান্য দেশ কি বলল তার তোয়াক্কা করেনা। শুধুমাত্র বিশেষ কিছু দেশের সরকারের চাপে কাজ হতে পারে এবং আমাদের সেই লক্ষেই চেষ্টা করে যেতে হবে। 

	আমাদের এটাও মনে রাখতে হবে আমরা কিছু করলে সেটা ক্ষতির কারণও হতে পারে। পাকিস্তানি জান্তা প্রমাণ করার চেষ্টা করছে যে শেখ মুজিব ভারতের স্বার্থ সংরক্ষণ করছেন এবং ভারত তাকে মদদ দিচ্ছে। ভিত্তিহীন নানা রকমের অভিযোগ তোলা হচ্ছে। আসলে....

	শ্রী এস.এম.ব্যানার্জি : এগুলো সব মিথ্যা কথা। 

	শ্রীমতি ইন্দিরা গান্ধী: সবই মিথ্যা কথা। কিন্তু আমাদের এমন কিছু করা উচিত হবেনা যাতে করে এই প্রোপাগান্ডা বিশ্বাসযোগ্য হয় এবং শেখ মুজিবের বিরুদ্ধে যায়। 

	আমি মাননীয় সাংসদদের আরেকটি কথা বলতে চাই। আমরা মাঝে মাঝে বক্তব্যে পশ্চিম পাকিস্তান শব্দটি ব্যাবহার করি। আমাদের সবসময় পশ্চিম পাকিস্তানি জনগনকে আলাদা রাখা উচিত, তাদের সাথে আমাদের কোন বিরোধ নেই 
( তাঁর বক্তব্যে এসময় বাধা পড়ে)। 
	আমাদের বিবাদ পশ্চিম পাকিস্তানি সামরিক সরকারের সাথে যারা নিরীহ মানুষের উপর অত্যাচার করছে, তাদের ন্যায়সঙ্গত রাজনৈতিক অধিকার দিচ্ছেনা। একই কাজ তারা পাকিস্তানের অন্যান্য অঙ্গরাজ্যের সাথেও করছে। এখন আমরা অধিবেশনের শেষ পর্যায়ে চলে এসেছি। অধিবেশন শেষ করার আগে আমরা শেখ মুজিব এবং বাংলাদেশের দূর্ভাগা মানুষদের সাথে সংহতি প্রকাশ করতে চাই। বাংলাদেশ সম্ভবত উপমহাদেশের যেকোন অঞ্চলের তুলনায় সবচেয়ে বেশী বিপ্লবীর জন্ম দিয়েছে। সেই মানুষেরাই আজ অত্যন্ত কষ্টে আছে। 

	আমি আগেই বলেছি শেখ মুজিব শুধু একজন ব্যাক্তি নন। আমাদের প্রত্যেকটা ব্যাক্তির অধিকার এবং স্বাধীনতার ব্যাপারে সচেতন হওয়া উচিত, কিন্তু আজ শেখ মুজিব 
( তাঁর বক্তব্যে এসময় বাঁধা পড়ে) পুরো বাংলাদেশের আশা-আকাঙ্খার, ত্যাগ-তিতিক্ষার প্রতীক হয়ে উঠেছেন। 

	এই বক্তব্যের সাথে সাথে আমি সংসদ অধিবেশন শেষ করতে চাই। এটি অত্যন্ত দুঃখজনক, কিন্ত এটি সময়ের চাহিদা। 

	শ্রী শ্যামনন্দন  মিশ্র (বেগমসরাঁই):  শেখ মুজিবের বিচারের ব্যাপারে আপনি যেসব বিদেশী রাষ্ট্রের সাথে যোগাযোগ করেছেন, তাদের প্রতিক্রিয়া কি? 

	শ্রীমতি ইন্দিরা গান্ধী: কিছু রাষ্ট্র বলেছে তারা বিষয়টি বিবেচনা করবে এবং কিছু রাষ্ট্র ইতিমধ্যে বিষয়টি বিবেচনা করেছে। 

	শ্রী শ্যামনন্দন  মিশ্র: ইউ থ্যান্ট এ বিষয়ে এখনো কোন উদ্দোগ নেননি? 

	শ্রীমতি ইন্দিরা গান্ধী: মাননীয় সাংসদ অবশ্যই ইউ থান্টের বিবৃতিটি পড়েছেন। এটি আজ সকালের সংবাদপত্রে এসেছে। আমি জানিনা এটি সম্পূর্ন বিবৃতি কিনা, কিন্তু এটি মাননীয় সাংসদদের পরিস্হিতির জটিলতা সম্পর্কে ধারনা পেতে সাহায্য করবে। অন্যান্য বিভিন্ন ঘটনার প্রেক্ষিতে জাতিসংঘের দূর্বল দিকগুলো সম্পর্কে আমাদের ধারনা হয়েছে। 

শ্রী পি. ভেঙ্কটাসুব্বাইয়া ( নান্দিয়াল): অন্তর্গ্রথিত দূর্বলতা। 

শ্রীমতি ইন্দিরা গান্ধী: আরেকটি প্রশ্ন হচ্ছে এই মুহূর্তে ঠিক কি করলে তা শেখ মুজিবের  সাহায্যে আসবে। এই দুর্যোগমুহূর্তে পুরো সংসদ যেভাবে একাত্নতা এবং সংহতি প্রকাশ করেছে, আমি তাতে গর্ববোধ করছি। আমরা শুধু শেখ মুজিবের মুক্তির ব্যাপারেই আগ্রহী নই, আমরা মনে করি পাকিস্তানী সামরিক জান্তার কর্মকান্ড শুধু বাংলাদেশ এবং ভারতের মানুষের জীবনেই নয় বরং সমগ্র পৃথিবীতে ব্যাপক প্রভাব ফেলবে। যেসব সরকার পাকিস্তানি সামরিক জান্তাকে সাহায্য করছে, পরবর্তীকালে এ ঘটনার প্রভাব তাদের উপরেও পড়বে। এই হত্যাযজ্ঞ তাদেরও কোন উপকারে আসবেনা। 

স্পীকার মহোদয়: সংসদ অধিবেশন অনির্দিষ্টকালের জন্য মুলতুবি ঘোষণা করা হল। সবাই শান্তিতে ছুটি কাটান, নভেম্বরের কোন সময় আবার সংসদ অধিবেশন বসবে। 

১৯:২১ ঘটিকা
সংসদ অধিবেশন অনির্দিষ্টকালের জন্য মুলতুবি হল। 

[মাননীয় ডেপুটি স্পীকার সভা পরিচালনা করছেন]

জরুরী জনগুরুত্বপূর্ণ বিষয়ে দৃষ্টি আকর্ষণ
ভারতের সীমান্তে পাকিস্তানের সৈন্য সমাবেশ সম্পর্কিত সংবাদ

শ্রী এস.এম.ব্যানার্জি (কানপুর): 	আমি অত্যন্ত জরুরী এবং জনগুরুত্বপূর্ণ একটি বিষয়ে মাননীয় প্রতিরক্ষামন্ত্রীর দৃষ্টি আকর্ষণ করতে চাই এবং তাঁকে এই ব্যাপারে একটি বিবৃতি দেয়ার অনুরোধ করতে চাই। 

" ভারতের সীমান্তে পাকিস্তানের সৈন্য সমাবেশ, পাকিস্তানের বোমাবর্ষণের ফলে ভারতীয় জান-মালের ক্ষয়ক্ষতি এবং পাকিস্তানী যুদ্ধবিমান কর্তৃক বারবার ভারতের আকাশসীমা লঙ্ঘন করা সম্পর্কে প্রকাশিত সংবাদ"

মাননীয় প্রতিরক্ষা মন্ত্রী ( শ্রী জগজীবন রাম): 	মাননীয় স্পীকার, মহোদয়, পাকিস্তানের সঙ্গে আমাদের সীমান্তে উত্তেজনাকর পরিস্থিতি সৃষ্টির মূল কারন হচ্ছে পাকিস্তানী সামরিক জান্তার সাথে বাংলাদেশের জনগণের মধ্যে বিরোধ। 

	২৫/২৬ মার্চের কালরাত্রে বাংলাদেশের মানুষের উপর পাকিস্তানী সামরিক বাহিনীর নির্মম হামলা সম্পর্কে সকল সাংসদ অবহিত আছেন। এই ঘটনার আগে পাকিস্তানে কয়েক দশকের মধ্যে প্রথমবার সাধারন নির্বাচন অনুষ্ঠিত হয় এবং স্বায়ত্তশাসনের ছয় দফা সমর্থন করে বাংলাদেশের মানুষ আওয়ামী লীগকে দেশ পরিচালনার জন্য নির্বাচন করে। কিন্তু পাকিস্তানের সামরিক শাসকেরা নির্বাচনের এই ফলাফল মেনে না নিয়ে ২৫/২৬ মার্চের কালরাত্রে বাংলাদেশের নিরস্ত্র মানুষের উপর নির্মমভাবে ঝাঁপিয়ে পড়ে। 

	এর ফলে বাংলাদেশের মানুষ পাকিস্তানী সেনাবাহীনীর  অভূতপূর্ব নৃশংসতার শিকার হয়েছে; লক্ষ লক্ষ মানুষকে ঠান্ডা মাথায় হত্যা করা হয়েছে; গ্রাম পুড়িয়ে দেয়া হয়েছে; নারীরা  নির্যাতনের শিকার হয়েছেন এবং শিশুরা বিকলাঙ্গ হয়েছে। ঢাকা বিশ্ববিদ্যালয়কে আক্রমনের বিশেষ লক্ষ্যবস্তু হিসাবে নির্বাচন করা হয়েছে এবং পাক সেনারা মূলত বুদ্ধিজীবি, তরুণ এবং সংখ্যালঘু নিধনের প্রতি গুরুত্ব আরোপ করেছে। ট্যাঙ্ক, সাঁজোয়া গাড়ি এমনকি কামান এবং যুদ্ধবিমানের মত আধুনিক সমরাস্ত্র ব্যাবহার করা হচ্ছে। এই সংসদ ইতিমধ্যে এই অব্যাহত সন্ত্রাসে ক্ষতিগ্রস্তদের প্রতি সমবেদনা জ্ঞাপন করেছে। 

	বাংলাদেশের মানুষও বসে নেই, তারা এর বিরুদ্ধে যুদ্ধ ঘোষনা করেছে। ইস্ট বেঙ্গল রেজিমেন্ট এবং ইস্ট পাকিস্তান রাইফেলস প্রতিরোধ গড়ে তুলেছে এবং পুলিশ বাহিনীর অনেক সশস্ত্র সদস্য তাদের সাথে যোগ দিয়েছে। সামরিক জান্তা বাহ্যিকভাবে আওয়ামী লীগের সাথে আলোচনা করতে থাকলেও পিছন দিয়ে প্রায় দুই ডিভিশন সৈন্য বাংলাদেশে নিয়ে আসে। বাংলাদেশে প্রতিরোধের মুখে পড়ার পর তারা সমুদ্র এবং আকাশ পথে আরো বিপুল সংখ্যক সৈন্য নিয়ে আসে। পরবর্তীকালে তারা ইস্ট পাকিস্তান সিভিল ফোর্স এবং রাজাকার নামের বিশাল আধাসামরিক বাহিনী গঠন করে এবং এরা গ্রামাঞ্চলে ত্রাসের রাজত্ব কায়েম করেছে। 

	নারী-পুরুষ-শিশু, মুসলমান-হিন্দু-খৃষ্ঠান-বৌদ্ধ; ধর্ম-বর্ণ নির্বিশেষে নির্মমতার শিকার অসংখ্য মানুষ আশ্রয়ের উদ্দ্যেশ্যে ভারতে উদ্বাস্তু হয়ে এসেছে। পাক বাহিনীর অত্যাচার অব্যাহত আছে; অব্যাহত আছে শরণার্থীস্রোত। এই শরণার্থীর সংখ্যা বিস্ময়করভাবে প্রায় এক কোটিতে পৌছেছে। 

	পাকবাহিনী কর্তৃক পরিচালিত গণহত্যা এবং বাংলাদেশের সমাজ ও সংস্কৃতি ধ্বংস করার নিষ্ঠুর প্রয়াসের কারণে সমগ্র বিশ্বের মানুষ বাংলাদেশের প্রতি সহানুভূতি প্রকাশ করেছে। আমাদের জানামতে ধর্ম-বর্ণ-বয়স নির্বিশেষে লক্ষ লক্ষ মানুষকে গৃহহীন এবং অসহায় অবস্থায় ঠেলে দেবার প্রক্রিয়া অব্যাহত আছে। তাদের আশ্রয় এবং ত্রাণ দেয়া ছাড়া আমাদের আর কোন উপায় ছিলনা। এই বিপুল সংখ্যক শরণার্থীদের আশ্রয় দেয়ার ফলে আমাদের উপর ব্যাপক চাপের সৃষ্টি হয়েছে; আমাদের অর্থনীতি হুমকির মুখে পড়েছে, অনেক সামাজিক মূল্যবোধ এবং সাংবিধানিক অধিকার ব্যাহত হচ্ছে এবং সামাজিক, রাজনৈতিক এবং অন্যান্য অনেক সমস্যার সৃষ্টি হচ্ছে। আমাদের ঐকন্তিক ইচ্ছা যে সন্ত্রাসের শিকার এই উদ্বাস্তুরা যেন সম্মান এবং সম্পূর্ণ নিরাপত্তার সাথে নিজের দেশে ফেরত যেতে পারে। পাকিস্তানের সামরিক শাসকেরা এখন পর্যন্ত সন্ত্রাস বন্ধ অথবা এই উদ্বাস্তুদের দেশে ফেরার মত নিরাপদ অবস্থা তৈরি করতে কোন উদ্যোগ নেয়নি। বিশ্ববিবেক, সংবাদপত্র এবং বিভিন্ন রাষ্ট্রের সরকারের পক্ষ থেকে নেয়া সকল পদক্ষেপই বিফলে গিয়েছে। 

	পাক বাহিনীর বাংলাদেশে অবস্থান অসম্ভব করে তোলার জন্য বাংলাদেশের মানুষ আপ্রাণ চেষ্টা করে যাচ্ছে। ইস্ট বেঙ্গল রেজিমেন্ট এবং ইস্ট পাকিস্তান রাইফেলসকে সামনে রেখে একটি কার্যকর প্রতিরোধ গড়ে উঠেছে। দেশপ্রেমিক বিপুল সংখ্যক তরুণ এই প্রতিরোধে যোগ দিয়েছে। তাদের এই প্রতিরোধ পাক বাহিনীর জন্য ভয়ের কারণ হয়ে দাঁড়িয়েছে। এই প্রতিরোধের সাফল্য বাংলাদেশে দ্রুত শত্রুমুক্তির ব্যাপারে আশা জাগিয়েছে। 

	সামরিক শাসকেরা বিগত কয়েক মাস ধরে নিজেদের দুষ্কর্ম থেকে বিশ্ববাসীর দৃষ্টি অন্য দিকে সরানোর জন্য ভারতের উপর দোষারোপ করার চেষ্টা করে আসছে। আমরা শুধু আক্রান্ত মানুষের প্রতি সহানুভূতি প্রদর্শন এবং তাদের সাহায্য করার অপরাধে অপরাধী। পাকিস্তানের প্রেসিডেন্ট আমাদের উপর প্রতিশোধ নেবার হুমকি দিয়েছেন। বাংলাদেশে পাক বাহিনী বিশ্বের ইতিহাসের সবচেয়ে ভয়াবহতম ধর্ষণ চালিয়ে যাচ্ছে, তাদের বিরুদ্ধে যুদ্ধ করে মুক্তি বাহিনী বাংলাদেশকে মুক্ত করার চেষ্টা করছে। ৩০শে জুলাই, ১৯৭১ তারিখে পাকিস্তানের প্রেসিডেন্ট ইয়াহিয়া খানের তরফ থেকে আমাদের বিরুদ্ধে সার্বিক যুদ্ধ ঘোষনার হুমকি আসে। ১২ই অক্টোবর জাতির উদ্দেশ্যে দেয়া ভাষণে তিনি আবার এই হুমকির কথা পুনব্যাক্ত করেন। ইতিমধ্যে পাকিস্তানের সামরিক শক্তি উল্লেখযোগ্যভাবে বৃদ্ধি পেয়েছে। পাকিস্তানিদের যুদ্ধ উন্মাদনার পালে বাতাস দেয়া হচ্ছে। "ভারতকে চূর্ণ কর", "ভারত দখল কর" ইত্যাদি লেখা সম্বলিত পোস্টার প্রদর্শনীর আয়োজন করা হচ্ছে। পাকিস্তানীদের জিহাদের জন্য আহবান করা হচ্ছে। 

	ভারতের বিরুদ্ধে সার্বিক যুদ্ধের হুমকি দেয়ার পর ইয়াহিয়া খানের নির্দেশে ভারত-পাকিস্তানের পশ্চিম সীমান্তে সৈন্য সংখ্যা উল্লেখযোগ্য হারে বৃদ্ধি করা হয়েছে। রাজস্থান, গুজরাট এবং পূর্ব পাঞ্জাব সীমান্তের খুব কাছে পাকিস্তানি সেনা বাহিনী অবস্থান নিয়েছে। করাচী চুক্তির বরখেলাপ করে যুদ্ধবিরতি রেখা লঙ্ঘন করা হয়েছে। পাকিস্তান অধিকৃত কাশ্মিরে অতিরিক্ত সৈন্য পাঠান হয়েছে, আধা সামরিক ফ্রন্টিয়ার কর্পস গ্রুপকে তলব করা হয়েছে, বিপুল সংখ্যক মুজাহিদদের সক্রিয় করা হয়েছে এবং কারাকোরাম স্কাউটদের নিয়ে একটি অতিরিক্ত বাহিনী সংগঠিত করা হয়েছে। পশ্চিম সীমান্ত এবং যুদ্ধবিরতী রেখা বরাবর বিপুল পরিমাণ অস্ত্র ও গোলা-বারুদ মজুত করা হয়েছে। অক্টোবরের মাঝামাঝি সময়ের মধ্যে পাকিস্তানের প্রায় পুরো সামরিক বাহিনীকে ক্যান্টনমেন্টের বাইরে এনে সম্পূর্ণ যুদ্ধ প্রস্তুতিসহ আমাদের সীমান্তে মোতায়েন করা হয়েছে। এরপর থেকেই পাকিস্তানি সেনাবাহিনী সীমান্ত এলাকায় একের পর এক উষ্কানীমূলক ঘটনা ঘটিয়ে চলেছে। স্থল এবং আকাশপথে সীমান্তরেখা লঙ্ঘনের অনেকগুলো ঘটনা ঘটেছে। আমাদের পূর্বসীমান্তে ব্যাপক গোলাবর্ষণ করা হয়েছে, যার ফলে সম্পদের বিপুল ক্ষয়-ক্ষতি হয়েছে এবং অনেক ভারতীয় নাগরিক এবং বাংলাদেশী আশ্রয়ার্থী মৃত্যুবরণ করেছে। যুদ্ধবিরতি রেখার কাছে গুলি বিনিময়ের ঘটনা ঘটেছে এবং পূর্ব সীমান্তে আমাদের যোগাযোগ ব্যাবস্থা নষ্ট করার জন্য অনেকগুলো নাশকতার ঘটনা ঘটেছে। 

	আমি অত্যুক্তি করতে চাইনা, কিন্তু আমাদের সীমান্তের অববস্থা খুবই সংকটজনক। অন্তরেখার কাছে পাকবাহিনী সুবিধাজনক অবস্থায় আছে। তারা পুরোদমে আক্রমনের জন্য সম্পূর্ণরুপে প্রস্তুত। আমাদের কাছে আসা খবর অনুযায়ী তারা আমাদের বিমানঘাঁটিগুলোতে স্বতপ্রণোদিত আক্রমণ করার পরিকল্পনা করছে। 

	এই অববস্থায় পশ্চিম সীমান্তে সৈন্য মোতায়েন করা ছাড়া আমাদের হাতে আর কোন বিকল্প নেই। আজকে আমাদের সেনাবাহিনীকে সবরকমের পরিস্থিতি মোকাবেলার পূর্ণ প্রস্তুতি নিয়ে পূর্ব ও পশ্চিম সীমান্তে মোতায়েন করা হয়েছে। আমাদের জওয়ানেরা মানসিকভাবে অত্যন্ত চাঙা অবস্থায় আছে। সীমান্তবর্তী অঞ্চলের জনগনের মনোবলও অটুট আছে, তারা যুদ্ধপ্রস্তুতিতে সেনাবাহিনীকে সর্বাত্মক সহযোগিতা করছে। গুরুত্বপূর্ণ স্থাপনাসমূহে নাশকতা প্রতিরোধ এবং বিমান আক্রমন মোকাবেলায় পর্যাপ্ত প্রস্তুতি নেয়া হয়েছে। আমাদের দেশের বিরুদ্ধে যেকোন আগ্রাসন প্রতিরোধে আমরা বদ্ধ পরিকর এবং প্রয়োজন হলে আক্রমণকারীর মাটিতে যেয়ে যুদ্ধ পরিচালনা করা হবে। 

 	আমি বিশ্বাস করি যে আমাদের প্রস্তুতি দেখে পাকিস্তানের সামরিক শাসকরা তৃতীয় বারের মত আমাদের উপর একটি যুদ্ধ চাপিয়ে দেয়া থেকে নিরস্ত হবে। বাংলাদেশের পরিস্থিতির একটা সন্তোষজনক সমাধান না হওয়া পর্যন্ত এবং শরণার্থীরা নিজেদের মাতৃভূমিতে ফিরে না যাওয়া পর্যন্ত আমরা আমাদের সতর্কতা শিথিল বা সীমান্ত থেকে সৈন্য প্রত্যাহার করব না। আমি আশা করি ইসলামাবাদের নেতারা ঠান্ডা মাথায় চিন্তা করবেন এবং ইতিহাস থেকে শিক্ষা নিয়ে  বাংলাদেশের মানুষের উপর সামরিক আগ্রাসন চালানোর নিরর্থকতা উপলব্ধি করতে পারবেন। আমি আশা করতে চাই যা পাকিস্তানের শাসকগোষ্ঠী এই আত্নঘাতি পথ পরিহার করবেন, আমাদের দোষারোপ করা বন্ধ করে এমন একটি রাজনৈতিক সমাধান খোঁজার চেষ্টা করবেন যেটা শেখ মুজিবুর রহমানের নেতৃত্বে নির্বাচিত বাংলাদেশের জনপ্রতিনিধিদের কাছে গ্রহনযোগ্য হয়। শুধুমাত্র এই পদক্ষেপই উপমহাদেশের সব মানুষের গণতান্ত্রিক স্বাধীনতা নিশ্চিত করবে এবং তাদের অর্থনৈতিক এবং সামাজিক উন্নয়নের লক্ষে নিরবিচ্ছিন্নভাবে কাজ করে যাবার সুযোগ করে দেবে। 

শ্রী এস.এম.ব্যানার্জি : 	পাকিস্তানের সঙ্গে আমাদের সীমান্তে উত্তেজনাকর পরিস্থিতি সৃষ্টির মূল কারন হচ্ছে পাকিস্তানী সামরিক জান্তার সাথে বাংলাদেশের জনগণের মধ্যে বিরোধ, মন্ত্রী মহোদয়ের এই বক্তব্যের সাথে আমি সম্পূর্ণ একমত। আমি জানি যে দুঃসাহসিক, অদম্য মুক্তিবাহিনীর প্রতিরোধের মুখে পাকিস্তানের সামরিক জান্তা  নিজেদের মানসিক ভারসাম্য সম্পূর্ণরুপে হারিয়ে ফেলেছে। এখন তারা আমাদের প্ররোচিত করে একটি যুদ্ধে জড়াতে চায়, যাতে করে তারা সমস্যার একটা আন্তর্জাতিক রুপ দিয়ে জাতিসংঘের কাছে নিয়ে যেতে পারে, এবং জাতীসংঘ থেকে একটি পর্তবেক্ষক দল পাঠিয়ে বাংলাদেশের মুক্তি সংগ্রাম বন্ধ করে দিতে পারে। আমার বক্তব্যে আমি মুক্তিবাহিনীর ভাই-বোনদের অভিনন্দন জানাতে চাই, যারা নিরলসভাবে যুদ্ধ করে যাচ্ছেন এবং বেশ কিছু অঞ্চল ইতিমধ্যে ইয়াহিয়ার দখলমুক্ত করে এনেছেন। আমি আশা করেছিলাম যে অধিবেশনের শুরুতে প্রধানমন্ত্রী বাংলাদেশকে স্বীকৃতিদান করার ঘোষণা দেবেন। কিন্তু দুঃখের সাথে বলতে হচ্ছে যে মাননীয়া প্রধানমন্ত্রী এ ব্যাপারে এখনো কোন বক্তব্য দেননি। 

	আমি সবাইকে স্মরণ করিয়ে দিতে চাই যে পাকিস্তান নিয়মিত আমাদের আকাশসীমা লঙ্ঘন করছে। প্যাট্রিয়ট নামক খবরের কাগজে আমি জানতে পরেছি যে ১৪ই নভেম্বর চাম্ব অঞ্চলে পাক যুদ্ধবিমান তিনবার আমাদের আকাশসীমা লঙ্ঘন করেছে, এবং দুপুর ১:২৫ মিনিটে একটি মিরাজ যুদ্ধবিমান আমাদের সীমায় অনুপ্রবেশ করেছে। 

	আমি সুস্পষ্টভাবে ১৯৬২ এবং ১৯৬৫ সালের যুদ্ধে আমাদের জওয়ানদের বীরত্বপূর্ণ ভূমিকার কথা স্মরণ করতে চাই এবং আমি জানি ভবিষ্যতেও তারা যেকোন ধরনের আগ্রাসনের জবাব দেবে। কিন্তু বাস্তবতা হচ্ছে আমাদের আকাশসীমায় অনুপ্রবেশ করার পরও আমরা তাদের বিমান গুলি করে ভূপাতিত করিনি। যশোর থেকে একটি জেট যুদ্ধবিমান মাত্র তিন মিনিটে দম দম বিমানবন্দরে এসে বোমা ফেলে যেতে পারে। আমি জানতে চাই যে কোন বিমান আকাশসীমা লঙ্ঘন করলে  তাকে গুলি করার জন্য আমাদের জওয়ানদের নির্দেশ দেয়া হয়েছে কিনা এবং দেয়া হলে তারা কেন সেটা পালন করেনি। আমরা কেন যুদ্ধবিমানগুলোকে নির্বিঘ্নে ফিরে যেতে দিচ্ছি? তাদের আমাদের সীমানায় অনুপ্রবেশের উদ্দেশ্যতো মাননীয় প্রতিরক্ষা মন্ত্রীর অজানা নয়। আমি এই প্রশ্নের উত্তর চাই। আমি পরিষ্কার করে বলতে চাই যে আমি বা আমার দল যুদ্ধের পক্ষে না। আমরা যুদ্ধবাজ নই এবং আমরা যুদ্ধে জড়াতে চাইনা। আমাদের জওয়ানদের সীমান্ত অতিক্রম না করার যে নির্দেশ দেয়া হয়েছে, আমি সেটা সমর্থন করি। কিন্তু আমাদের সীমান্ত রক্ষায় এবং তাদের সেনারা যেন আমাদের সীমান্ত অতিক্রম না করতে পারে সেটা নিশ্চিত করতে কি  ব্যাবস্থা নেয়া হয়েছে আমি সেটা জানতে চাই। আমি চাইনা মাননীয় মন্ত্রী কোন গোপন তথ্য ফাঁস করে দিন এবং আমি জানি আমাদের জওয়ানেরা নিজেদের দায়িত্ব পালন করছে। কিন্তু বাস্তবতা হচ্ছে ত্রিপুরা, পশ্চিমবঙ্গ, আসাম, কাশ্মীর এবং অন্যান্য সীমান্তবর্তী এলাকায় পাকিস্তানি সেনাবাহিনী ক্রমাগত গোলাবর্ষণ করছে এবং সেখানকার মানুষ প্রতিনিয়ত মৃত্যুভয়ে দিনপাত করছে। কুমিল্লা থেকে আগত অভিবাসিরা আগরতলাতে অবস্থান করছে এবং মুক্তিবাহিনীর জয় নিশ্চিত করতে তারা যোকোন ত্যাগ স্বীকার করতে প্রস্তুত। মাননীয় মন্ত্রী বলেছেন যে পরিস্থিতিঅত্যন্ত গুরুতর এবং এবং এই উত্তেজনাকয় পরিস্থিতি মোকাবেলায় যেকোন পদক্ষেপ নিতে আমরা প্রস্তুত আছি। আমি জানতে চাই যে সীমান্তের মানুষের জান-মালের নিরাপত্তা বিধান করা এবং পাকবাহিনী যেন সীমান্ত অতিক্রম করে আমাদের এলাকায় এসে গুলি করে মানুষ হত্যা করতে পারে সেটা নিশ্চিত করার জন্য কোন ব্যাবস্থা  নেয়া হবে কিনা। আমি মাননীয় প্রতিরক্ষামন্ত্রীর কাছে এই দুইটি প্রাসঙ্গিক প্রশ্নের উত্তর চাই। 

	আমি মাননীয় প্রতিরক্ষামন্ত্রীর সম্পূর্ণ বক্তব্য পড়েছি এবং আমি তাঁকে ধন্যবাদ দেই। মুক্তিবাহিনী বাংলাদেশে যুদ্ধ করে যাচ্ছে, আমাদের দিক থেকে আমাদের সীমান্তের সুরক্ষা নিশ্চিত করতে হবে। সর্বশেষে আমি মাননীয় প্রতিরক্ষা মন্ত্রীর কাছে একটা জিনিষ জানতে চাই। তিনি যদি এই প্রশ্নের উত্তর না জানেন, তবে মাননীয়া প্রধানমন্ত্রীর কাছে উত্তর চাই। যখন আমরা মুক্তিবাহিনীর সাফল্য চাই, ইয়াহিয়া সরকারের বিরুদ্ধে বাংলাদেশের সাফল্য চাই, বাংলাদেশের নির্যাতিত মানুষের পক্ষে বিশ্ববিবেকের সমর্থন চাই, তখন আমরা কি করব? আমরা কি নীরব দর্শক হয়ে থাকব, নাকি বাংলাদেশকে স্বীকৃতি দেব? 

শ্রী জগজীবন রাম: 	এই দুটি সম্পূরক প্রশ্নের উত্তর আমার বক্তব্যেই দেয়া হয়েছে। আমাদের আকাশসীমা লঙ্ঘন করা হয়েছে এব্যাপারে কোন সন্দেহ নেই এবং এটা আমি আমার বক্তব্যে উল্লেখ করেছি। আমার সম্মানিত বন্ধুরা যদি খবরের কাগজ পড়ে থাকেন, তবে দেখবেন যে আমাদের যুদ্ধবিমান শত্রুপক্ষের বিমানকে তাড়া করেছে। 

শ্রী এস.এম.ব্যানার্জি: 	কিন্তু সংবাদপত্রে এটাও ছিল যে তারা ব্যার্থ হয়েছে। 

শ্রী জগজীবন রাম: 	আপনার অনুমান আপনি করতে পারেন। কিন্তু প্রশ্নে জানতে চাওয়া হয়েছিল যে জওয়ানদের কি নির্দেশ দেয়া হয়েছিল। আমাদের সেনাদের নির্দেশ দেওয়া হয়েছে যে সীমানায় অনুপ্রবেশকারীকে তাড়া করতে ...... ( তাঁর বক্তব্যে এ সময় বাঁধা দেওয়া হয়)

শ্রী অটল বিহারী বাজপেয়ী ( গোয়ালিওর): 	নাকি গুলি করে নামানোর নির্দেশ দেয়া হয়েছে? 

শ্রী জগজীবন রাম: 	আমাদের পূর্বসীমান্তে গোলাবর্ষনের ব্যাপারে আমি আমার বক্তব্যে বলেছি যে ত্রিপুরা, পশ্চিমবঙ্গ, আসাম, কাশ্মীর এবং অন্যান্য সীমান্তবর্তী এলাকায় পাকিস্তানি সেনাবাহিনী ক্রমাগত গোলাবর্ষণ করছে, কিন্তু আমি নিশ্চিত করছি কোন পাক সেনার সীমানা অতিক্রম করে ভারতে ঢোকার সাহস হয়নি। তারা যদি সীমান্ত অতিক্রম করে, তাদের পাকিস্তানে ছুঁড়ে ফেরত পাঠানো হবে ...... ( তাঁর বক্তব্যে এ সময় বাঁধা দেওয়া হয়)। আমাদের জওয়ানদের এই নির্দেশই দেয়া হয়েছে। গোলাগুলি করতে আমাদের জওয়ানদের বারণ করা হয়েছে, আমি নিশ্চিত তারা এটা করছে এবং করবে। এখনো পর্যন্ত, আমি আবারও বলছি এখনো পর্যন্ত নির্দেশ হচ্ছে আমাদের সেনারা সীমান্ত অতিক্রম করবেনা। আমার বক্তব্যে আমিই মাত্রই বলেছি যে যদি শত্রুপক্ষের তরফ থেকে আগ্রাসন হয়, তাহলে পাকিস্তানের মাটিতেই যুদ্ধ হবে। 

	স্বীকৃতির ব্যাপারে আমার বক্তব্য হচ্ছে উপযুক্ত সময়ে সেটা দেয়া হবে। 

শ্রী দশরথ দেব (উত্তর ত্রিপুরা): 	মাননীয় প্রতিরক্ষা মন্ত্রী বলেছেন শত্রুপক্ষ সীমানা অতিক্রম করলে আমাদের সেনারা তাদের পিছু হটিয়ে দিয়ে তাদের এলাকায় যেয়ে যুদ্ধ করবে। কিন্তু আমি কিছু বিষয়ে মাননীয় প্রতিরক্ষা মন্ত্রীর  দৃষ্টি আকর্ষণ করতে চাই। 

	ত্রিপুরা সীমান্তজুড়ে মর্টার এবং অন্যান্য অস্ত্র দিয়ে পাকবাহিনী গোলাবর্ষন করে চলেছে। এমন কোন রাত নেই যে গোলাবর্ষন হচ্ছেনা, বিশেষ করে বেলোনিয়া, সোনমপুর, আগরতলা এবং কামালপুর শহরে। এর মধ্যে তিনটি শহর থেকে সব মানুষ পালিয়ে গিয়েছে। শুধুমাত্র সরকারী কর্মকর্তারা, যাদের এলাকা না ছাড়ার নির্দেশ দেয়া হয়েছে, তারা সেখানে আছেন। প্রতিদিন গোলাবর্ষণের কারনে সাধারন মানুষ এলাকা ছাড়তে বাধ্য হয়েছে। অতি সম্প্রতি আগরতলা শহরে একটি মর্টার বিস্ফোরনে ৬ জন নিহত এবং ২০ জন গুরুতর আহত হয়েছেন। তারা এখনো হাসপাতালে আছেন। 

	শুধুমাত্র এই চারটি প্রধান শহর নয়, পুরো ত্রিপুরা সীমান্ত জুড়েই প্রতিদিন মানুষ গুলিতে আহত এবং নিহত হচ্ছে। এই মাসে শুধু কামালপুর শহরে ৫০ জন মানুষ প্রাণ হারিয়েছে। সীমান্তবর্তী এলাকা  কমলনগর, সিমনা-সিধাই এ ৫০ জন নিহত এবং অসংখ্য মানুষ আহত হয়েছে। পাকিস্তানী গোলাবর্ষনের কারনে সীমান্ত অঞ্চলে ফসল, বাড়ি-ঘর এবং গবাদিপশুর ব্যাপক ক্ষয়ক্ষতি হয়েছে এবং মানুষ এলাকা ছাড়তে বাধ্য হয়েছে। 

	সুতরাং, যখন মাননীয় মন্ত্রী বলেন যে আমাদের জওয়ানের সীমান্ত সুরক্ষিত রাখতে প্রস্তুত, তখন আমি তাঁর কাছে জানতে চাই সীমান্ত এলাকার ভারতীয় নাগরিকদের নিজ ভূমে শরণার্থী হওয়া প্রতিরোধ করতে সরকার কি পদক্ষেপ নিচ্ছে? ঘর-বাড়ি থেকে উচ্ছেদ হওয়া এসব মানুষের ত্রান এবং অন্যান্য সাহায্য পৌছে 	দিতে সরকার কি করছে? এই সমস্যার সমাধান না হওয়া পর্যন্ত এসব মানুষের পক্ষে বাড়ি ফিরে যাওয়া সম্ভব নয়। 

	দ্বিতীয়ত, মাননীয় মন্ত্রী বলছেন যে উপযুক্ত সময়ে বাংলাদেশকে স্বীকৃতি দেয়া হবে। আমি জানিনা সেই উপযুক্ত সময় কখন আসবে। পাকিস্তান আমাদের সীমান্তে সামরিক শক্তি কেন্দ্রীভূত করেছে এবং তাদের আক্রমণে প্রতিদিন ভারতীয় নাগরিকদের প্রাণহানি ঘটছে। যদি বাংলাদেশকে স্বীকৃতি দেয়া হয় এবং মুক্তিবাহিনীকে জিনিষ-পত্র দিয়ে সাহায্য করা হয়, তবে তারা শুধু ভারতীয় সীমান্ত থেকে পাকিস্তানী সেনাবাহিনীকে তাড়িয়ে দেবেনা, বাংলাদেশের ভেতরেই তাদের ধ্বংস করে দেবে। 

	আমি সরকারের কাছে জানতে চাই যে বাংলাদেশকে স্বীকৃতি দেয়ার ব্যাপারে তারা আর কতদিন সিদ্ধান্তহীনতার বেড়াজালে বন্দী থাকবে। আমাদের সরকার কখন বাংলাদেশ সরকারকে স্বীকৃতি দেবে? 

শ্রী জগজীবন রাম: 	ত্রিপুরা সীমান্তে গোলাবর্ষনের ব্যাপারে মাননীয় সংসদ বিশেষভাবে কামালপুর এবং বেলোনিয়ার নাম উল্লেখ করেছেন। আমি তাঁর দৃষ্টি আকর্ষণ করছি কারণ তিনি ঐ এলাকা থেকে এসেছেন, সুতরাং ঐ অঞ্চলে মুক্তিবাহিনীর সাহসী যোদ্ধাদের সাফল্যের কথা তিনি নিশ্চই ভুলে যাননি। কামালপুর-বেলোনিয়ার সীমান্তবর্তী অঞ্চলে মুক্তিবাহিনী বীরত্বের সাথে যুদ্ধ করে পাকবাহিনীকে হটিয়ে দিয়ে ঐ এলাকা দখল করেছে। আমি জানি যে সীমান্তবর্তী শহর ও গ্রামগুলিতে ঝুঁকি আছে। এলাকাবাসীর দূর্দশা লাঘব করতে সরকারী প্রশাসন সব ধরনের ব্যাবস্থা নেবে। 

	বাংলাদেশকে স্বীকৃতি দেবার ব্যাপারে কোন ধরনের সিদ্ধান্তহীনতা নেই, এ ব্যাপারে নির্দিষ্ট সিদ্ধান্ত
নেয়া হয়েছে এবং সেই সিদ্ধান্ত হচ্ছে উপযুক্ত সময়ে বাংলাদেশকে স্বীকৃতি দেয়া হবে। কখন সেই উপযুক্ত সময় আসবে সেটা অনেকগুলো বিষয়ের উপর নির্ভরশীল। 

	মুক্তিবাহিনীর ব্যাপারে আমার বক্তব্য হচ্ছে, মাননীয় সাংসদেরা জানেন যে মুক্তিবাহিনী বাংলাদেশের মাটিতে, সমুদ্রে এবং কিছু  ক্ষেত্রে আকাশে তাদের কার্যক্রম পরিচালনা করছে এবং ইউরোপ, আমেরিকা ও অন্যান্য দেশে থাকা প্রবাসী বাংলাদেশীদের থেকে সবধরনের সাহায্য পাচ্ছে। প্রবাসী বাংলাদেশী নাগরিকেরা মুক্তিবাহিনীর জন্য বিপুল পরিমাণ অর্থ সংগ্রহ করেছেন এবং সমরাস্ত্র সংগ্রহে তাদের সহায়তা করছেন। 

শ্রীমতি মুকুল ব্যানার্জি ( নয়াদিল্লী): 	সর্বাগ্রে আমি ভারতের নিরাপত্তার জন্য সার্বিক প্রস্তুতি গ্রহন এবং সীমান্ত অঞ্চলে কার্যকর ব্যাবস্থা নেয়ার জন্য মাননীয় প্রতিরক্ষা মন্ত্রীকে ধন্যবাদ জানাচ্ছি। আমি বাংলাদেশের বাস্তব অবস্থা বিশ্ববাসীর সামনে তুলে ধরার জন্য মাননীয়া প্রধানমন্ত্রীকেও অভিনন্দন জানাচ্ছি। আমাদের নেতৃবৃন্দের কূটনৈতিক দক্ষতার কারনে এমন কিছু দেশ এবার আমাদের পাশে এসে দাঁড়িয়েছে, যারা অতীতে পাকিস্তান ইস্যুতে কখনোই আমাদের পক্ষাবলম্বন করেনি। এই প্রথমবারের মত আমাদের পররাষ্ট্রনীতি বিশ্বজুড়ে সফল হিসাবে বিবেচিত হয়েছে। কিন্তু এর পরেও আমাদের সীমান্তে ক্রমাগত ভাবে অনুপ্রবেশ ঘটছে এবং ব্যাপক গোলাবর্ষন চলছে। পাকিস্তানের ক্রমাগত প্ররোচনা সত্বেও আমাদের সরকার এবং জনগণ সংযত আচরণ করছে, কিন্তু আমার প্রশ্ন হচ্ছে আর কতদিন মানুষ ধৈর্য ধরে রাখতে পারবে? 

	আমি মাননীয় প্রতিরক্ষামন্ত্রীর কাছে আরো জানতে চাই যে উনি রাধিকাপুরের ব্যাপারে অবহিত আছেন কিনা। রাধিকাপুর পশ্চিম দিনাজপুরের সর্বশেষ স্টেশন, খুব ছোট  একটি জায়গা। পাকবাহিনীর ক্রমাগত গোলাবর্ষণে সেখানকার জনজীবন বিপর্যস্থ। আমি মাননীয় মন্ত্রীর কাছে আরো জানতে চাই যে চাঁচার সহ আসামের আন্যান্য কিছু জেলায় বেশ কিছু অন্তর্ঘাতমূলক ঘটনা ঘটেছে এবং কিছু কিছু রাজনৈতিক নেতা নাশকতাকারীদের প্রশ্রয় দিচ্ছেন। সীমান্ত এলাকায় এধরনের নাশকতা প্রতিহত করতে কি ব্যাবস্থা নেয়া হয়েছে? 

শ্রী জগজীবন রাম: 	আমি ইতিমধ্যে বলেছি যে সীমান্তবর্তী গ্রামগুলোতে মাঝে মাঝে গোলাবর্ষণের ঘটনা ঘটছে এবং শত প্ররোচনার মুখেও আমাদের সেনারা সহিষ্ণুতার পরিচয় দিচ্ছে। আমরা সংযত আচরনই করে যেতে থাকব, আমরা অযথা যুদ্ধে জড়াতে চাইনা। আর যদি যুদ্ধ অনিবার্য হয়ে উঠে, তখন আমাদের সেনাবাহিনী বীরের মতই  পরিস্থিতির মোকাবেলা করবে। 

	নাশকতাকারী এবং গুপ্তচরদের বিরুদ্ধে আমরা ইতিমধ্যে ব্যাবস্থা নিয়েছি। এধরনের পরিস্থিতিতে শত্রুপক্ষ বিপুল সংখ্যক নাশকতাকারী এবং গুপ্তচর পাঠিয়ে থাকে। এধরনের অন্তর্ঘাত প্রতিহত করা আমাদের গোয়েন্দা সংস্থাগুলোর দায়িত্বের মধ্যে পড়ে। আমাদের  গোয়েন্দা সংস্থাগুলো এব্যাপারে সচেতন আছে এবং অনেক নাশকতাকারী এবং গুপ্তচরকে ইতিমধ্যে গ্রেফতার করা হয়েছে। 

শ্রী অটল বিহারী বাজপেয়ী: 	মাননীয় প্রতিরক্ষামন্ত্রী তাঁর ভাষনে যা বলেছেন, তার পরেও অনেক প্রশ্নের উত্তর পাওয়া যায়নি। তাঁর বক্তব্য পড়ার পর কখনো কখনো মনে হয় সরকার পরষ্পরবিরোধী কথা বলছে। তিনি একথা স্বীকার করেছেন যে পাকিস্তান প্রায় এক কোটি লোককে আমাদের দেশে ঠেলে দিয়ে এক নতুন ধরনের আক্রমন পন্থা অবলম্বন করেছে। তিনি একথাও মেনে নিয়েছেন, আমি তাঁরই বক্টব্য উদ্ধৃত করছি, 

"আমাদের কাছে আসা খবর অনুযায়ী তারা আমাদের বিমানঘাঁটিগুলোতে স্বতপ্রণোদিত আক্রমণ করার পরিকল্পনা করছে। "

	পাকিস্তান হঠাৎ আক্রমণ চালিয়ে আমাদের এয়ার ফোর্সকে বেকায়দায় ফেলার চেষ্টা করতে পারে। একই সাথে তিনি স্বীকার করেছেন যে, পাকিস্তান অব্যাহতভাবে সীমান্তে গুলিবর্ষণ করছে, আমাদের জওয়ানেরা নিহত হচ্ছে। বেসামরিক লোকেরা মৃত্যুবরণ করছে। আমাদের আকাশসীমা লঙ্ঘন করা হচ্ছে। এরপরও তিনি বলেন, পাকিস্তান হামলা করলে আমাদের জওয়ানেরা দাঁতভাঙা জবাব দেবে এবং যুদ্ধকে আমরা শত্রুর মাটিতে নিয়ে যাব। এর অর্থ কি এই যে, আমরা নতুন কোন আক্রমণের জন্য প্রতীক্ষারত? এক কোটি লোককে ভারতে ঠেলে দেয়া- যার ফলে রাজনৈতিক অস্থিরতা, রাজনৈতিক সংকট, সামাজিক বিদ্বেষ সৃষ্টি হচ্ছে-এটা কি আক্রমণ নয়? একদিকে বলা হচ্ছে আমরা যুদ্ধকে শত্রু ভূ-খন্ডে নিয়ে যাব, অন্য দিকে প্রতিরক্ষামন্ত্রী মহোদয় একথাও সমর্থন করেন যে, আমি জওয়ানদের বলে দিয়েছি, তারা যেন নিজ সীমান্ত অতিক্রম না করে। আমি জানতে চাই, আপনি কোনটা হামলা মনে করেন? শরনার্থী ঠেলে দেয়া হামলা নয়? প্রতিদিন আকাশসীমা লঙ্ঘন করা হামলা নয়? প্রতিদিন গুলিবর্ষণ করা হামলা নয়? যে ভূ-খন্ড হতে বোমা বা গুলিবর্ষণ করে তারা আমাদের নাগরিক হতাহত করছে, আমাদের সম্পদ বিনষ্ট করছে, যে শরনার্থী মৃত্যুর হাত থেকে বাঁচার জন্য আমাদের আশ্রয়ে এসেছে তাদেরও মৃত্যুর দুয়ারে পৌছে দিচ্ছে- তাদের দেশে ঢুকে পড়ে তাদের আড্ডা ভেঙে দেয়ার অধিকার আমাদের সৈন্যরা পাবে না কেন? সেরুপ পরিস্থিতি সৃষ্টি হবে কবে? প্রতিরক্ষা মন্ত্রী মহোদয় কোন সময়ের প্রতীক্ষায় আছেন? এ যাবত যা হয়েছে, তা যদি হামলা হয় তবে কোন নতুন হামলার প্রতীক্ষা করার প্রয়োজন নেই। 

	আগে বলা হয়েছিল, পাকিস্তানি বিমান ফেলে দেয়া হবে। এখন বলা হচ্ছে পাকিস্তানি বিমান তাড়িয়ে দেয়া হবে। আমরা এ যাবত তাদের একটি বিমানও ফেলতে পারিনি। তারা ইন্ডিয়ান এয়ারলাইন্সের বিমান ধাওয়া করেছে। গুজরাটের ভূতপূর্ব মুখ্যমন্ত্রী শ্রী বলবন্ত রায় মেহতা কি পরিস্থিতিতে নিহত হয়েছিলেন তা এই সংসদ এবং এই দেশ ভুলতে পারেনা। আমরা কতদিন পর্যন্ত আমাদের আকাশসীমার  অবিরাম লঙ্ঘন বরদাশত করব? পাকিস্তানের একটি বিমান ফেলে দেবার ক্ষমতাও আমাদের নেই, আমি এটা মানতে রাজি নই। সম্ভবত বিমান বাহিনীকে বিমান নামানোর আদেশ দেয়া হয়নি। তিনি আমাদের স্থল বাহিনীর সৈন্যদের শত্রু ভূ-খন্ডে প্রবেশের যে নিষেধাজ্ঞা আরোপ করেছিলেন, তাও ফিরিয়ে নেয়ার আবশ্যকতা রয়েছে। শত্রু নিজ ভূ-খন্ড থেকে অবিরাম গুলিবর্ষণ করতে থাকলে আমাদের সেনা বাহিনীর হাতে তাদের সীমায় ঢুকে আক্রমণ চালিয়ে তাদের স্তব্ধ করে দেয়ার অধিকার থাকতে হবে। আমি যখন আক্রমণের কথা বলি, আত্নরক্ষার জন্য বলি। আত্নরক্ষার জন্য আমাদের আক্রমণ চালাতে হতে পারে। 

	আরেকটা প্রশ্ন আছে। প্রতিরক্ষা মন্ত্রী মহোদয় বলেন যে, আমাদের সেনাবাহিনী সীমান্ত থেকে তখনই চলে যাবে যখন কোন সমাধান বের হবে। বাংলাদেশ সমস্যার এরুপ সমাধান হতে হবে যেটা পূর্বের নির্বাচিত লোকেরা মেনে নেবেন। যাঁরা প্রথমে নির্বাচিত হয়েছিলেন, তাদের মধ্যে কেউ কারারুদ্ধ আছেন, কেউ আত্নগোপন করে আছেন। তাঁদের জায়গায় জেনারেল ইয়াহিয়া খান নতুন লোক নির্বাচন করেছেন। আওয়ামী লীগের সাথে যারা নির্বাচনে হেরে গিয়েছিলেন, তারা এখন পূর্ব বাংলার জনপ্রতিনিধি হিসাবে আছেন। সেখানে একটি পুতুল সরকার প্রতিষ্ঠা করা হয়েছে। এমতাবস্থায় যারা আগে নির্বাচিত হয়েছিলেন, তারা নির্ভিকভাবে, নিঃসঙ্কোচে নিজেদের কথা বলতে পারবেন কি? বিশ্ব মতের চেষ্টায়, বিশ্বের সহানুভূতির আশায় আমরা কি নিজ রাষ্ট্রের স্বার্থ বলি দিতে যাচ্ছি? আমি জানিনা শেখ মুজিবুর রহমান বেঁচে আছেন কি না। আগামীতে ইয়াহিয়া খান তাঁকে ছেড়ে দেবার নাটক রচনা করতে পারেন। দীর্ঘ আলোচনা চলতে পারে। যে এক কোটি লোক এখানে এসেছে, এখন তাদের কি দশা হবে? 

ভারত সরকারের কোন মুখপাত্র কি একথা বলতে রাজি আছেন- আমি প্রতিরক্ষা প্রশ্ন করছি-যখন পর্যন্ত বাংলাদেশ স্বাধীন না হবে, এবং স্বাধীন বাংলাদেশে একটি অসাম্প্রদায়িক সেক্যুলার সরকার প্রতিষ্ঠা না হবে,, তখন পর্যন্ত শরনার্থীদের ফিরে যাবার কোন আশা কি করা যায় না? 

	রাজনৈতিক সমাধানের ডাক উঠেছে। বিশ্বরাষ্ট্রসমূহ চাইবেনা পাকিস্তান ভেঙে যাক। কিন্তু পাকিস্তানের সৈন্য যদি বাংলাদেশে থাকে তাহলে শরণার্থীরা কিভাবে ফিরে যাবে? বিগত ২৪ বছরে যারা এসেছে, তাদের মধ্যে কি কেউ ফিরে গিয়েছে? শরণার্থীদের মাঝে আমারও যাবার সুযোগ হয়েছে। বাংলাদেশ যদি পাকিস্তানের অংশ থাকে, শরণার্থীদের উপর নির্মম নির্যাতন চালান পাক সেনারা যদি সেখানে থাকে, তবে শরণার্থীরা ফিরে যাবেনা। তখন আমরা এমন একটি রাজনৈতিক সমাধান কিভাবে করব যার ফলে শরণার্থীরা ফিরে যেতে পারে? 

	মন্ত্রী মহোদয় বলেছেন সরকার সিদ্ধান্থীনতায় ভুগছে না। আমি জানতে চাই, ভারত সরকার কি পাকিস্তানি সামরিক জান্তাকে এই আল্টিমেটাম দিতে রাজি আছে যে, সাত দিনের মধ্যে আক্রমণাত্নক তৎপরতা বন্ধ করতে হবে, অন্যথায় ভারতের জন্য এখন রাস্তা খোলা আছে। এটি পাকিস্তানের উপর আক্রমণ চালানোর প্রশ্ন নয়, বরং যে হামলা ইতিমধ্যে হয়েছে তার জবাব দেবার প্রশ্ন। এবং এই সরকার জবাব দিতে প্রস্তুত আছে কিনা আমি এটাই জানতে চাই। 

শ্রী জগজীবন রাম: 	শ্রী বাজপেয়ী বিমান দ্বারা আমাদের আকাশসীমা অতিক্রমের প্রশ্ন তুলেছেন। তিনি সংবাদপত্রে নিশ্চই দেখে থাকবেন যে, পাকিস্তানী বিমান প্রবেশের পর আমাদের পক্ষ থেকে এন্টি এয়ারক্রাফট গান চালানো হয়েছে। আমি সংসদের অন্য কক্ষে বলেছিলাম আর এখানেও তা পুনরায় বলতে চাই যে, কোন পাকিস্তানী বিমান প্রবেশ করলেই তাকে ভূপাতিত করা হবে এই মর্মে আমাদের স্পষ্ট নির্দেশ রয়েছে। 

	আমাদের সীমান্তে বিক্ষিপ্ত গোলাবর্ষণ হচ্ছে একথা স্বয়ং আমি বলেছি। আমি এও বলেছি যে এক কোটি শরণার্থী এ দেশে পাঠিয়ে দেয়া এক জঘন্য আক্রমণ। আমি আরও বলেছি যে আমাদের উষ্কানি দেয়ার জন্য যত গোলাবর্ষণ করা হচ্ছে আমরা তা নীরবে সহ্য করছি, কেননা পরিস্থিতি যুদ্ধে রুপ নিক সেটা আমরা চাই না। আমি আগে বলেছি এবং দৃঢ়তার সাথে আবার বলতে চাই যে, পাকিস্তানের একটি সৈন্যও যদি আমাদের সীমান্তের কাছে আসে, তবে আমাদের সৈন্যরা তাকে তাড়িয়ে সীমান্তের  ওপারে পৌছে দেবে। কিন্তু পাকিস্তানের এ আচরণ আমি এভাবে নিতে চাইনা আমাদের উদ্দেশ্য পরিষ্কার, লক্ষও সুস্পষ্ট এবং এ ব্যাপারে সিদ্ধান্তও পরিচ্ছন্ন। এমনিতে পাকিস্তানের একটি বিমানও যদি চলে আসে, তবে তাকে আমরা হস্তক্ষেপ বা অনুপ্রবেশ বলে উল্লেখ করে আক্রমণ বলতে পারি। আমাদের সীমান্ত লক্ষ করে একটি গুলি ছোড়া হলেও আমরা তাকে আক্রমণ বলতে পারি, আমরা তা বলেছিও। কিন্তু আমরা যে অর্থে আক্রমণের কথা বলেছি সেটা হল এই যে, পাকিস্তানী সেনাবাহিনীর সৈন্য যদি আমাদের সীমান্তের নিকটবর্তী হয় তাহলে আমাদের জওয়ানরা তাদের সীমান্তের ওপারে ছুঁড়ে দেবে। 

	আমি দৃঢ়তার সাথে বলতে চাই যে এ ব্যাপারে কোন অনিশ্চয়তা নেই। আমরা সিদ্ধান্থীনভাবে কাজ করছি না বরং একটি সিদ্ধান্ত নিয়েই কাজ করছি। 

	আমাদের আরও দৃঢ় বিশ্বাস, শরণার্থীদের সম্মান ও নিরাপ্তার সাথে দেশে ফিরে যাবার মত পরিস্থিতি তৈরি করা যাবে। সেই অবস্থা কখন তৈরি হবে  সেটাও আমি স্পষ্ট করে বলে দিয়েছি। বাংলাদেশের রাজনৈতিক সমাধান শুধু তাই হতে পারে যা বাংলাদেশের নির্বাচিত প্রতিনিধিদের কাছে গ্রহনযোগ্য। তাঁদের কাছে কোনটা গ্রহনযোগ্য তা তাঁরা দ্যর্থহীন ভাষায় বলে দিয়েছেন এবং আমি আশা করি শ্রী বাজপেয়ী সেটা পড়েছেন। তাঁরা বলেছেন সম্পূর্ণ স্বাধীনতা থেকে কম কোন রাজনৈতিক সমাধান তাঁদের কাছে গ্রহণযোগ্য হবেনা। তাঁরা একথারও পুনরুক্তি করেছেন যে, তাঁরা বাংলাদেশে একটি ধর্মনিরপেক্ষ গণতান্ত্রিক শাসনব্যাবস্থা প্রতিষ্ঠা করেই লোকদের ফিরিয়ে নিতে চান। বাংলাদেশের নির্বাচিত প্রতিনিধিরা নিজেদের এই প্রতিজ্ঞা ঘোষণা করেছেন। 

	শ্রী বাজপেয়ী উল্লেখ করেছেন যে, পাকিস্তানের সামরিক শাসকেরা সেখানে আবার নির্বাচন করিয়েছে। এটি বিশ্ব ইতিহাসের কোন নতুন ব্যাপার নয়। যখনই কোন সামরিক শাসনের শক্তি কমে আসে, যখন তাদের চেতনা হয় যে তাদের পায়ের নীচ থেকে মাটি সরে যাচ্ছে, তখন তারা এই প্রকার শিখন্ডিদের আশ্রয় নিতে দ্বিধা করেন। এরুপ পরিস্থিতিতে বংশবদ মন্ত্রীসভা গঠন করা হয়, বিশ্ব ইতিহাসে এরকম অনেক নজীর মেলে। ইতিহাসে এরকম বংশবদ মন্ত্রীসভার যেরকম পরিনতি হয়ে এসেছে, বাংলাদেশেও সেরকম পরনতিই হবে সে ব্যাপারে আমার কোন সন্দেহ নেই। 

	এ ব্যাপারেও আমার কোন সন্দেহ নেই যে, বাংলাদেশের তরুণরা যারা নিজেদের মাতা-ভগ্নিদের অপমানিত হতে দেখেছেন, যারা নিকট আত্নীয়দের নির্মমভাবে নিহত হতে দেখেছেন, বাংলাদেশের পূর্ন স্বাধীনতার কোন বিকল্প যে নেই, একথা তারা কখনো বিস্মৃত হতে পারবেন না। সংসদকে আমার বলার এই-ই আছে। এর বেশী বলার দরকার আছে বলে আমি মনে করি না। 

অনুবাদ
বিবৃতিঃ প্রধানমন্ত্রীর বিদেশ সফর

প্রধানমন্ত্রী, পারমাণবিক শক্তি মন্ত্রী, বিদ্যুৎ সংক্রান্ত মন্ত্রী, স্বরাষ্ট্রমন্ত্রী, এবং তথ্য ও সম্প্রচার মন্ত্রী (শ্রীমতি ইন্দিরা গান্ধী) : আমি সবেমাত্র বেলজিয়াম, অস্ট্রিয়া, যুক্তরাজ্য, আমেরিকা যুক্ররাষ্ট্র, ফ্রান্স, এবং গণপ্রজাতন্ত্রী জার্মান সফর থেকে এসেছি। 

বারবার পাঠানো আমন্ত্রণের সাড়ায় এই দেশগুলোতে রাষ্ট্রীয় সফরে যাওয়ার সিদ্ধান্ত আরো আগেই নেওয়া হয়েছিলো এবং তা নেওয়া হয়েছিলো পারস্পারিকতার চর্চার সাথে সংগতি রেখে। সভার সকলের মনে থাকবে যে প্রেসিডেন্ট নিক্সন, প্রধানমন্ত্রী হীথ ১৯৭০ সালে আমাদের দেশ ভ্রমণ করেছিলেন। চ্যান্সেলর কেসিঞ্জার ১৯৬৯ সালে এবং প্রেসিডেন্ট পম্পিডো যখন প্রধানমন্ত্রী ছিলেন তখন আমাদের দেশ সফর করেছিলেন। কিন্তু আমাদের সাধারণ নির্বাচনের কারণে আমার সফর স্থগিত ছিলো। 

বাংলাদেশে এবং পশ্চিম পাকিস্তানের দিকে আমাদের সীমান্তে মারাত্মক পরিস্থিতি সত্ত্বেও আমি এই সফরে উদ্যোগী হয়েছিলাম, যাতে আমাদের উপর আরোপকৃত বোঝার সহজীকরণের করা যায় এবং যারা আমাদের নিরাপত্তাকে হুমকি দিচ্ছে তাদের অনুৎসাহিত করার ব্যাপারে সর্বাত্তক প্রচেষ্টা হিসেবে। এমন জাতীয় বিপর্যয়ের সময় আমাদের জনগণের আশ্বাস এবং আমাদের সকল দলের একতা সফরটিকে গুরুত্ববহ করেছে। 

আমার সফর সরকার প্রধানদের সাথে ও জনপ্রতিনিধিদের সাথে আমার চিন্তা-ভাবনা বিনিময় করতে সক্ষম করেছিলো - এমন একটি সময়ে যখন বিশ্বে গুরুত্বপূর্ণ পরিবর্তন ঘটছিলো এবং বিশ্বস্বার্থ, দ্বি-পাক্ষিক সম্পর্ক, এবং বিশেষ করে বাংলাদেশ পরিস্থিতি ও এটি আমাদের সামাজিক, রাজনৈতিক ও অর্থনৈতিক কাঠামোতে ও এই প্রদেশের শান্তিতে যে হুমকি সৃষ্টি করেছিল - এই সফর এইসব ব্যাপারে তাদের কাছে আমাদের দৃষ্টিকোণ তুলে ধরতে সক্ষম করেছিলো। 

আমাদের আলোচনা কিছু আশঙ্কা দূর করতে ও সমস্যাটির মূল কারণে মনযোগ দিতে করতে সাহায্য করে, সেটি হলো পাকিস্তান সামরিক সরকার তাদের নিজেদের জনগণের রায়কে প্রত্যাখ্যান করেছে, বাংলাদেশে তারা ত্রাসের রাজত্ব কায়েম করেছে এবং ভারতে শরণার্থীদের স্রোত প্রবাহিত হচ্ছে। আমি মনে করি যে এই দেশ ও অন্যান্য দেশগুলো উপলব্ধি করতে পারবে যে ইতোমধ্যে পূর্ব বাংলার জনগণের নির্বাচিত নেতার সাথে এবং তাদের আইনসঙ্গত ইচ্ছানুযায়ী সমঝোতার মাধ্যমে বাংলাদেশে বিদ্যমান পরিস্থিতির একটি রাজনৈতিক সমাধান অনুসন্ধান ছাড়া সীমান্তবর্তী সমস্যাসমূহের দূরীকরণ ফলপ্রসূ হবেনা। অধিকাংশ দেশ আরো মনে করে যে শেখ মুজিবুর রহমানের মুক্তি অপরিহার্য এবং পাকিস্তানের সামরিক সরকারকে এটি বুঝাতে তারা মনস্থ করে। 

দীর্ঘদিন এটিকে পাকিস্তানের একটি অভ্যন্তরীণ বিষয় বলে মর্মান্তিক উদাসীনতা দেখানো হয়েছে - যা এখন একটি সমাধান খোঁজার প্রয়োজনীয়তা অনুভব করছে। 

মূল ঘটনাটিকে পাশ কাটিয়ে যাওয়ার ও মেঘাচ্ছন্ন করার জন্য জাতিসংঘকে জড়িত করতে সচেষ্ট হওয়া এবং বাংলাদেশের জনগণের সংগ্রামকে পাকিস্তান বিরোধিতা এবং দ্বন্দ্বে রূপান্তরিত করতে পাকিস্তানের প্রচেষ্টা প্রকাশ হয়ে গেছে। এটি এখন খুব ভালো বুঝা হয়েছে যে ভারত পাকিস্তানের পদক্ষেপে পথভ্রষ্ট হবেনা এবং যে জনগণের সাথে এমন অবিচার ও হিংস্রতার সাথে আচরণ করেছে তাদের সাথে পাকিস্তানি সামরিক জান্তার অবশ্যই বোঝাপড়ায় আসতে হবে। এটিও বিশ্বজুড়ে সমাদৃত হয়েছে যে পূর্ব বাংলার জনগণের উপর একটি সমাধান চাপিয়ে দেওয়ার কোন অধিকার কোন দেশেরই নেই এবং স্বাধীনতা ও জাতীয়তাবাদের যে স্পৃহার দ্বারা তারা উদ্বুদ্ধ হয়েছে তা কোন শক্তিই দমিয়ে রাখতে পারবেনা। 

আমার যুক্তরাষ্ট্র সফরের সময় আমি জানতে পেরেছিলাম যে পাকিস্তানে আরও অস্ত্রবাহী জাহাজ পাঠানো বন্ধের বিষয়ে একটি সিদ্ধান্ত নেওয়া হয়েছে। পরে একটি আনুষ্ঠানিক ঘোষণা দেওয়া হয়েছিলো। আমি বুঝতে পেরেছিলাম যে যুক্তরাজ্য, ফ্রান্স এবং গণপ্রজাতন্ত্রী জার্মানি থেকে আর কোন অস্ত্র সরবরাহ করা হচ্ছেনা। 

এটি আমার ব্যগ্র আশা যে যেসব রাষ্ট্রীয় ব্যক্তিবর্গের সাথে সাক্ষাৎ করেছি তাদের সম্মিলিত বা পৃথক উদ্যোগ পাকিস্তানি সামরিক সরকারকে বুঝতে সাহায্য করবে যে ভারতে সামরিক শক্তি প্রদর্শন কিংবা একটি সামরিক সংঘাত চাপিয়ে দেওয়ার চেষ্টা করে কোন লাভ হবেনা। আমি মনে করি যে উপদেষ্টারা এটা বুঝানোর জন্য খুব দেরি করে ফেলেননি যে কেউ কঠিন সত্য অবজ্ঞা করে চলতে পারেনা। বাংলাদেশের জনগণের ন্যায্য ও আইনসঙ্গত আকাঙ্ক্ষাকে অবজ্ঞা বা পদদলিত করা যাবেনা। 

আমরা যেভাবে নব্বই লক্ষেরও বেশি শরণার্থীদের দেখাশোনা করার গুরুভার বহন করছি, তার জন্য সহানুভূতি ছিলো। শরণার্থীদের ত্রাণ সহায়তা দেওয়ার জন্য তহবিলে সংযোজনের ব্যাপারে ইঙ্গিত এসেছে। এসকল দেশ সম্মত হয়েছে যে শরণার্থীদের আরো আগমন থামাতে এবং যারা ভারতে অবস্থান করছে নিরাপত্তা ও মানবীয় মর্যাদার সাথে তাদের স্বদেশে ফেরা সহজতর করতে পূর্ব বাঙলায় অবশ্যই যথাযথ পরিবেশ সৃষ্টি করতে হবে। 

এটা বলার পরে আমি অবশ্যই এটা পরিষ্কার করতে চাই যে আমরা আমাদের সমস্যার সমাধান করতে আন্তর্জাতিক সম্প্রদায়ের উপর নির্ভর করতে পারিনা, এমনকি সেসব দেশের উপরও নয় যেসব দেশ আমি সফর করেছি। আমরা তাদের সমবেদনা, তাদের নৈতিক ও রাজনৈতিক সমর্থনকে মূল্যায়ন করি, কিন্তু এই বোঝা আমাদের এবং বাংলাদেশের জনগণ যাদের সাথে আমাদের পূর্ণ সমবেদনা ও সমর্থন আছে, তাদেরকেই বহন করতে হবে। 

যেহেতু আমাদের নিরাপত্তা হুমকির সম্মুখীন, তাই আমাদেরকে প্রস্তুত থাকতে হবে এবং আমাদের স্বাধীনতা এবং রাষ্ট্রীয় অখণ্ডতা রক্ষা করতে শেষ নারী-পুরুষটিও প্রস্তুত আছে। বলাবাহুল্য, যদি বাংলাদেশে সন্তোষজনকভাবে পরিস্থিতির সমাধান না হয়, আমরা সীমান্ত থেকে আমাদের বাহিনী সরিয়ে নেওয়ার মতো ঝুঁকি নিতে পারিনা। কারণ এটি আমাদের নিরাপত্তার উপর মারত্মক হুমকি আরোপ করে। 

বিজ্ঞ ও দূরদৃষ্টিসম্পন্ন মানুষের প্রাজ্ঞ তাড়নার মাধ্যমে আপাতদৃষ্টিতে সমাধানের অতীত সমস্যারও সমাধান পাওয়া গিয়েছে বা উদ্যোগ নেওয়া হয়েছে, যেমন: ইউরোপে এবং যুক্তরাষ্ট্র ও চায়নার মধ্যকার সমস্যার ক্ষেত্রে। কিন্তু এসব অগ্রগতিতে আমাদের প্রসন্ন হলে চলবে না। 

ইউরোপে বিভিন্ন রাষ্ট্রের মধ্যে বৈরিতার অবসানের একটি উদ্দীপনা আছে। যেটি, আমরা আশা করি যে, শীঘ্রই ঐ মহাদেশে স্থিতিশীল নিরাপত্তার দিকে পরিচালনা করবে। এটি এশিয়াতে ও পৃথিবীর অন্যান্য অংশে একটি স্থিরকারী প্রভাব রাখবে। সেখানে একটা উপলব্ধি ছিলো যে বিভিন্ন রাষ্ট্রের মধ্যে রাজনৈতিক বৈরিতার অবসানের ব্যাপারটির সাথে বাহ্যিক দৃষ্টিগত অর্থনৈতিক নীতির সাথে সংযুক্ত করা উচিৎ, বিশেষত উন্নয়নশীল বিশ্বের চাহিদার ব্যাপারে। 

দেশগুলোর সাথে দ্বি-পাক্ষীয় অর্থনৈতিক সম্পর্ক নিয়েও আলোচনা হয়েছে। সেখানে ভালো সাড়া মিলেছে। বেলজিয়াম, ফ্রান্স এবং গণপ্রজাতন্ত্রী জার্মানি উপলব্ধি করেছে যে ভারত এবং ইউরোপীয় অর্থনৈতিক সম্প্রদায়ের মধ্যে সম্পর্কের অগ্রগতির ক্ষেত্রে একটি সুবিশাল প্রশস্ত দৃষ্টিভঙ্গি থাকতে হবে। 

সংক্ষেপে, এগুলোই হচ্ছে আমার মনের কথা যা আমি সম্মানিত সদস্যদের জানাতে চেয়েছিলাম। আমি নির্দিষ্ট করে কোন নির্দিষ্ট দেশের নেতাদের নাম উল্লেখ করছি না কারণ তারা সকলেই ভারতের প্রতি সমবেদী ও বন্ধুত্বপূর্ণ ছিলো। 

আমি মনে করি আমার এই সফর ব্রিটেনের সাথে আমাদের সম্পর্ক পুনরধিষ্ঠিত করতে সাহায্য করেছে যা ১৯৬৫ সালে একটি খারাপ অবস্থার মধ্যে ছিলো। 

যেসব দেশ আমি সফর করেছি তাদের সরকার ও জনগণ যে উষ্ণ ও বন্ধুত্বপূর্ণ অভ্যর্থনার সাথে আমাকে সর্বত্র গ্রহণ করেছে তার জন্য আমি ভারত সরকার ও জনগণের পক্ষ থেকে তাদের আন্তরিক ধন্যবাদ জানাতে চাই। আমি সবশেষে আরো তারিফ করতে চাই বিশ্ব সংবাদ মাধ্যমকে যারা বাংলাদেশে ঘটনাসমূহের নিরপেক্ষ প্রচার, জনগণের উপর অবাধ অবর্ণনীয় নির্যাতন, তাদের বীরোচিত সংগ্রামের কথা জানানোর জন্য - যা সেখানকার মানুষ তাদের মৌলিক গণতান্ত্রিক অধিকার ও স্বাধীনতা রক্ষার জন্য চালিয়ে যাচ্ছে। 

আমি আমার জনগণ ও সকল রাজনৈতিক দল যারা কোন বহিরাগত হুমকির বিরুদ্ধে প্রজ্ঞা ও সংযম দেখিয়েছে এবং জাতিকে ঐক্যবদ্ধ রেখেছে তাদেরকে ধন্যবাদ জানাতে চাই। 

মাননীয় ডেপুটি স্পীকার, আমি আমার এই বিবৃতি একটি অনুস্মারকের সাথে শেষ করছি যে জাতিগত সম্প্রদায়ের ক্ষেত্রে আমাদের দেশ শান্তি, স্বাধীনতা ও সুবিচারের প্রেরণা প্রতীকায়িত করে। এমন একটা সময় ছিলো যখন স্নায়ুবিক যুদ্ধের খপ্পরে থাকা বিশ্বে আমাদের আওয়াজ ছিলো একাকী। এমনকি পাকিস্তানি সামরিক সরকারের আমাদের জন্য তৈরি করা মারাত্মক সমস্যার মাঝেও আমাদের জনগণ, আমাদের দেশ, এবং বিশ্বের বৃহত্তম গণতন্ত্রের এই মহান দেশ শান্তি এবং আত্মসংযমের স্পৃহা বজায় রেখেছে। আমরা আমাদের সীমান্তের ওপার থেকে আসা হুমকি ও প্ররোচনার দ্বারা সৃষ্টি হওয়া উত্তেজনা প্রত্যাখ্যান করেছি। তাহলে চলুন আমরা আমাদের মধ্যে পুরো আস্থা নিয়ে নিজেদের পরিচালিত করি যেন বিশ্ব দেখতে ও জানতে পারে যে ভারতের একসাথে থাকার শক্তিমত্তা আছে। ভারত শান্ত এবং আমরা আমাদের নিরাপত্তা ও স্থিতিশীলতা রক্ষায় সিদ্ধান্ত গ্রহণে সক্ষম। 

শ্রী সমর মুখার্জী (হাওড়া) :  মহোদয়, এই ব্যাপারে আমরা একটি আলোচনা চাই। 

ডেপুটি স্পীকার মহোদয় : তিনি এইজন্য একটি মোশন নোটিশ দিতে পারেন। 

শ্রী এস. এম. ব্যানার্জী :  এটাকে সার্কুলেট করতে হবে। 

শ্রীমতি ইন্দিরা গান্ধী: সকালে দলের নেতাদের সাথে আমার একটি সাক্ষাৎকার ছিলো। তারা এতে সম্মত হয়েছিলো যে আমরা আলোচনা করবো। এর তারিখ আপনি এবং ব্যবসায়ী উপদেষ্টা কমিটি নির্ধারন করবেন। 

ডেপুটি স্পীকার মহোদয়: এটি শুধু সময়ের ব্যাপার মাত্র। 

Fahmida Bristy
<১২, ২২৭, ৯০১-৯০৩>
অনুবাদ 
সূত্রঃ পাক-ভারত সীমান্তে অগ্রগতি এবং বিবৃত

সূত্রঃ তিনটি অনুপ্রবেশকারী পাকিস্তানী স্যাবরকে কলকাতার উত্তর-পূর্বে বয়রার কাছে উড়িয়ে দেওয়া হয়েছে। 

শ্রী অটল বিহার বাজপেয়ী (গোয়ালিয়র): স্পীকার মহোদয়, আমি আপনার অনুমতি নিয়ে একটি গুরুত্বপূর্ণ বিষয়ে আপনার ও সংসদের দৃষ্টি আকর্ষণ করতে চাই। পার্লামেন্ট অধিবেশন ১৫ তারিখে আরম্ভ হয়েছে। সেদিন একটি দৃষ্টি আকর্ষন মোশন ছিলো। জবাবে প্রতিরক্ষা মন্ত্রী সীমান্ত পরিস্থিতির উপর একটি বিবৃতি প্রদান করেছিলেন। আজ ২৩ তারিখ এসে গেছে। সীমান্তে অবিরাম পাকিস্তানের আক্রমণাত্মক গতিবিধি চলছে। আমাদের আকাশ সীমা অতিক্রম করা হচ্ছে। কাল তো পাকিস্তান বিমান বাহিনীর জাহাজ ভারতীয় সীমান্তের ৬৫ মাইল ভেতরে ঢুকে পড়েছে এবং আমাদের জেট বিমানগুলো তাকে ধাওয়া করেছে। আমাদের জওয়ান মারা যাচ্ছে, নিরপরাধ নাগরিক মৃত্যুর দুয়ারে নিক্ষিপ্ত হচ্ছে। দেশে একটা অঘোষিত যুদ্ধ পরিস্থিত রয়েছে। খুব আশ্চর্যের কথা, এই পরিস্থিতি সম্পর্কে সংসদকে বিশ্বাস করা হয়নি। আমরা যা কিছু জানি তা কেবল সংবাদপত্রের মাধ্যমে। যে কথা সংবাদপত্রগুলোকে জানানো যায় সে ব্যাপারে এই সংসদকে বিশ্বাস করা যায় না? সংসদকে অন্ধকারে রেখে কি যুদ্ধ করা যাবে? আপনার কাছে আমার আবেদন, আপনি মন্ত্রী মহোদয়কে, প্রধানমন্ত্রীকে বা প্রতিরক্ষা মন্ত্রীকে সীমান্তের নতুন পরিস্থিতি সম্পর্কে সংসদকে অবহিত করার জন্য নির্দেশ দিন। যদি তিনি দৃষ্টি আকর্ষণীয় প্রস্তাব অনুমোদনের জন্য প্রস্তুত না থাকেন, আমাদের প্রশ্নমালা হতে সরে থাকতে চান, তাহলে স্বয়ং এসে তিনি বিবৃতি দিতে পারেন, এবং আমরা আপনার অনুমতি নিয়ে তাঁর ব্যাখ্যা চাইতে পারি, কিন্তু সংসদের সঙ্গে এরূপ আচরণ করা না সংসদের মর্যাদার অনুকূল, না এই সংকটের সময়ে দেশের মনোবল অটুট রাখার সহায়ক। সংসদকে আমাদের সমানে রাখতে হবে। যেসব ঘটনা ঘটেছে সেগুলি সম্পর্কে আমাদের মন্ত্রী মহোদয়ের সঙ্গে যোগাযোগ থাকা চাই, সংবাদপত্রসমূহের সঙ্গে নয়। 

শ্রী এস. এম. ব্যানার্জী (কানপুর): আমরা এই বিষয়ে একটি দৃষ্টি আকর্ষন মোশন পেশ করেছিলাম। 

শ্রী সমর গুহ (কোন্তাই): জনাব, আমি একই বিষয়ে আপনার কাছে লিখেছি এবং আমি আশা করি, আপনি আমাকেও এই বিষয়ে কিছু বলার অনুমতি দিবেন। আমি এই বিষয়ে শুধুমাত্র একটি বিষয় যোগ করতে চাই। 

ভারত মৈত্রী বেতার বলেছে যে গতকাল নদীর কোন এক জায়গায় একটি বড় সমর যুদ্ধ হয়েছিলো এবং পাঁচটি মধ্যমাকৃতির পাকিস্তানী যুদ্ধ জাহাজ ধ্বংস করা হয়েছিলো। প্রায় প্রতিদিনই আমরা পাকিস্তান বেতার থেকে জানতে পারছি যে যশোর সেক্টরে একটি সমর যুদ্ধ হয়েছিলো এবং কিছু সংখ্যক ভারতীয় বন্দী হয়েছে। পাকিস্তান বেতার শুধুমাত্র বন্দী অফিসারদের নামই প্রচার করছে না, তারা কিছু বন্দী অফিসারদের ধারণকৃত কণ্ঠস্বরও তৎক্ষণাৎ সরাসরি প্রচার করছে। আমিও কয়েকটি দৃষ্টি আকর্ষন মোশন দিয়েছি। একশর বেশি শরণার্থী হত্যা করা হয়েছে। 

স্পীকার মহোদয়: প্রতিটি বিষয় নয়, শুধুমাত্র একটি বিষয়ের কথা আপনি উল্লেখ করেছেন। আমি শুধুমাত্র ঐ একটি বিষয়ই অনুমতি দিচ্ছি - সব নয়। 

শ্রী সমর গুহ: প্রতিদিনই গোলাবর্ষণ চলছে যার ফলে সীমান্ত এলাকার কাছে ১০০ শরণার্থী খুন হয়েছে এবং এক হাজারের কাছাকাছি আহত হয়েছে। বাংলাদেশ সীমান্ত রেখার পাঁচ মাইলের মধ্যে ৯০ লাখ শরণার্থী রয়েছে। আমি অনুরোধ করবো যে, এই আইনসভাকে এ ব্যাপারে আস্থায় আনা উচিৎ যে কী হচ্ছে এবং আমাদের অবস্থান কী। সরকারের উচিৎ কোন বিবৃতি দেওয়া অথবা এই আইনসভায় কোন আলোচনা তৈরি করার অনুমতি দেওয়া। 

প্রতিরক্ষা মন্ত্রণালয়ের রাজ্য মন্ত্রী (প্রতিরক্ষা বিষয়ক), শ্রী বিদ্যা চরণ শুক্লা: এটা বলা ঠিক নয় যে আমরা পাকিস্তানের সাথে কোন অঘোষিত যুদ্ধে আছি কিংবা ভারত ও পাকিস্তানের মধ্যে কোন শত্রুতার সম্পর্ক বিরাজ করছে (বাধা)। পাকিস্তান বিভিন্ন বিশ্ব রাজধানীসমূহে এবং জাতিসংঘে এটাই বলার চেষ্টা করছে যে, ভারত ও পাকিস্তানের মধ্যে এক ধরনের যুদ্ধ চলছে এবং ভারত ও পাকিস্তানের মধ্যে এক ধরনের বৈরী সম্পর্ক বিরাজ করছে, যা কিনা একেবারেই ভুল। এখানে কোন অঘোষিত যুদ্ধ কিংবা এরকম কোন বিষয় নেই। যা কিছু যুদ্ধ চলছে তা পশ্চিম পাকিস্তান ও বাংলাদেশের জনগণের মধ্যে রাজ্যশাসন নিয়ে চলছে। 

সেটাই হচ্ছে সঠিক বিষয়। পাকিস্তান বিশ্ব রাজধানীসমূহকে ও অন্যান্যদের প্রভাবিত করার জন্য ঐ বিগ্রহকে আন্তর্জাতিক করার চেষ্টায় বলছে যে, ভারত ও পাকিস্তানের মধ্যে একটি অঘোষিত যুদ্ধ চলছে, এবং এই জন্য জাতিসংঘসহ অন্যান্য সংস্থাগুলোর এই ব্যাপারে সস্তক্ষেপ করতে আসা উচিত। আমি সকল সম্মানিত সদস্যদের অনুরোধ করবো যেন এধরনের পাকিস্তানী অপপ্রচারের শিকার না হন। এটি পাকিস্তানের চালিয়ে যাওয়া একটি অপপ্রচার ও মিথ্যা গুঁজব। (বাধা) 

শ্রী অটল বিহারী বাজপেয়ী: আমি এই বক্তব্যের বিরোধিতা জানাই। আমরা কোন পাকিস্তানী অপপ্রচারের শিকার হয়নি। এ ধরনের অভিসন্ধীর অভিযোগ খোঁজার তার কোন এখতিয়ার নেই। 

শ্রী বিদ্যা চরণ শুক্লা: আমি কোন অভিসন্ধী খুঁজছি না। আমি সতর্ক করছি যে কারোরই এ ধরনের অপপ্রচারের ফাঁদে পা দেওয়া উচিৎ নয়। আমি এটি জোরালোভাবে প্রত্যাখান করছি যে ভারত এবং পাকিস্তানের মধ্যে কোন অঘোষিত যুদ্ধ আছে। এটি বলা সম্পূর্ণরূপে ভুল। কারোরই কখনো এ ধরনের কথা বলা উচিৎ নয় কারণ সম্পূর্ণ বিষয়টি আন্তর্জাতিক করার জন্য এটি পাকিস্তানের একটি প্রচেষ্টা। 

তথ্য দেওয়ার বিষয়ে, সীমান্তে যা কিছুই হয়েছে আমরা সময়ে সময়ে সংবাদ মাধ্যমগুলোকে ব্রিফিং করে জানিয়েছি। আমাদের বাহিনীগুলো সেখেনে রয়েছে। যখনই পাকিস্তানী সশস্ত্র বাহিনীর মাধ্যমে কোন বহিরাক্রমণ হয়, আমরা তাদেরকে পশ্চাদপসরণ করি। যদি তারা কামান দাগে, তাহলে আমরা জবাব দেই এবং তাদের কামান থামিয়ে দেই। এ ধরনের বিষয়গুলো ঘটছে। মাঝে মাঝে আমরা সংবাদ মাধ্যমগুলোকে ব্রিফিং করে জানাই যাতে করে জনগণ এবং জাতি এইসব বিষয়ে তথ্য জানতে পারে। 

শ্রী ইন্দ্রজিৎ গৌতম (আলীপুর): আপনি কেন সংসদকে ব্রিফিং করছেন না? 

শ্রী বিদ্যা চরণ শুক্লা: আমি এই বিষয়ে আসছি। বাংলাদেশের ভেতরে অনেক বিষয়ই ঘটছে। বাংলাদেশে প্রকাশিত প্রজ্ঞাপনের মাধ্যমে মাঝে মাঝে আমরা এই বিষয়ে তথ্য পাই। আমাদের নিজেদেরও তথ্যের উৎস রয়েছে। আমরা সংসদের সামনে আসতে ও জানাতে এক মুহূর্তও দ্বিধা করবো না যখন গুরুত্বপূর্ণ কিছু অথবা এমন কিছু যা সংসদের মনযোগ দাবি করার মতো কিছু আমাদের সীমান্তে ঘটে। যেসব বিষয় ঘটছে তা নিয়ে একটি সরকারি ব্রিফিং আছে, এখানে গোলাবর্ষণ কিংবা সেখানে একটি বহিরাক্রমণ, যা কর্যকরীভাবে জবাব দেওয়া হয়েছে। যদি আমরা প্রতিদিনই আসি এবং কী হচ্ছে এই বিষয়ে বিবৃতি দেই, আমি মনে করি না যে আমরা কোন ভালো নজির রাখতে যাচ্ছি। যদি এখানে গুরুত্বপূর্ণ কোনকিছু থাকে অথবা এমনকিছু যা সত্যিই সংসদের মনযোগের দাবিদার, যত শীঘ্রই আমাদের নজরে আসবে, আমরা অবশ্যই তা সম্পর্কে সংসদকে জানাবো। এখন, আপনার অনুমতি নিয়ে, মহোদয়, আমি একটি বিবৃতি দিতে চাই। 

সম্মানিত সদস্যগণ অবৈধ বিমান অনুপ্রবেশ সম্পর্কে অবগত আছেন যেটি গতকাল বিকালে কলকাতা থেকে ত্রিশ মাইল উত্তর-পূর্বে বয়রায় ঘটেছিলো। 

এখানে, সম্মানিত সদস্য উল্লেখ করেছেন যে বিমানগুলো ত্রিশ মাইল ভেতরে প্রবেশ করেছিলো। এটি ত্রিশ মাইল নয়, তারা আমাদের রাজ্যের ত্রিশ মাইল ভেতরে অনুপ্রবেশ করেনি। তারা কয়েক কিলোমিটার এসেছিলো। এই ঘটনাটি ঘটেছিলো কলকাতা থেকে ত্রিশ মাইল দূরে। 

আমাদের বিমান বাহিনীর গৃহীত প্রতিরোধ কার্যের বিস্তারিত এখন আমাদের হাতে আছে। আনুমানিক ১৪:৪৯ ঘটিকার দিকে চারটি পাকিস্তানী স্যাবরকে আমাদের সীমান্তের দিকে আসতে দেখা যায়। চার সদস্যের একটি মিশনকে আদেশ দেওয়া হয়েছিলো তাদেরকে প্রতিরোধ করতে। পাকিস্তানী বিমানপোত ভারতীয় আকাশ সীমার প্রায় পাঁচ কিলোমিটার ভেতরে অনুপ্রবেশ করেছিলো। তাদেরকে ১৪:৫৯ ঘটিকায় সফলভাবে প্রতিরোধ ও হটিয়ে দেওয়া হয়েছিলো। এই ঘটনার সাথে জড়িত চারটি স্যাবরের মধ্যে তিনটি উড়িয়ে দেওয়া হয়েছে। পাকিস্তানী বিমান চালকদের গাঁটবন্দী করা হয়েছিলো। তাদের মধ্যে দুজন, ফ্লাইট লেফটেন্যান্ট পারভেজ মেহদী এবং ফ্লায়িং অফিসার খলিল আহমেদ আমাদের হেফাজতে আছে। আমাদের বাহিনীর কোন ক্ষতি হয়নি এবং তারা নিরাপদে তাদের ঘাঁটিতে ফিরে এসেছিলো। 

ভারতীয় বিমান বাহিনীর বিমান চালকগণ, যারা এই স্যাবরগুলোকে উড়িয়ে দিয়েছিলো, তারা হলেন ফ্লাইট লেফটেন্যান্ট ম্যাসি, ফ্লাইট লেফটেন্যান্ট এম. এ. গানপতী এবং ফ্লায়িং অফিসার লাজারাস। 

শ্রী অটল বিহারী বাজপেয়ী: এরপরেও পাকিস্তানের সাথে শত্রুতা নেই একথা বলা হাস্যস্পদ। আমি বিমান বাহিনীকে ধন্যবাদ দিতে চাই এজন্য যে তারা একটা কিছু করেছে। (বাধা) 

স্পীকার মহোদয়: আমি এই লিখিত বিবরণীর একটি অভিমত চাই……  

শ্রী এস. এম. ব্যানার্জী:  মহোদয়, আমি এই সংসদের কাছে আবেদন করতে চাই যে এখানে আমাদের এমন কিছু বলা উচিৎ হবেনা, এমনকি কোন আভাসের মাধ্যমেও নয়, যা পাকিস্তানের অপপ্রচারের সমর্থন করতে পারে। আমাদেরকে এই বিষয়ে অত্যন্ত সতর্ক থাকতে হবে। এই অনুরোধটি আমি সংসদে করতে চাই। 

স্পীকার মহোদয়:  এখন, মধ্যাহ্ন খাবারের পরে আমরা উড়িষ্যার ঘূর্ণিঝড় ধ্বস নিয়ে আলোচনা শুরু করবো। আমি কিছু সংখ্যক নাম পেয়েছি এবং আমি তাদের নিশ্চিত করছি যে তারা সবাই তাদের কথা বলার জন্য কয়েক মিনিট করে সময় পাবে এবং আমাদের এই বাগ্বিতণ্ডা শেষ করা উচিৎ হবেনা যতক্ষণ না তালিকা শেষ হচ্ছে। আমি আশা করবো আপনার সকলেই তাদেরকে উপযুক্ত সময় দিতে সহায়তা করবেন। 

শ্রী এস. এম. ব্যানার্জী: মনে হচ্ছে কোন দল থেকেই উড়িষ্যার কোন প্রতিনিধি নেই, অন্যদেরকে সময় দেওয়া উচিৎ হবে। 

স্পীকার মহোদয়: আমরা এখন মুলতবি করলাম এবং ২:৩০ মিনিটে পুনরায় মিলিত হবো। 

শ্রী এস. এম. ব্যানার্জী: মহোদয়, আজকে মাননীয় মন্ত্রী সত্যিই এমন একটি বিবৃতি দিয়েছেন যা আমরা সকলেই বাহবা জানাই। কিন্তু সরকারের উচিৎ হবে এটা তার নিজ উদ্যোগে নেওয়া। 

অনুবাদ 

বিবৃতি
প্রসঙ্গঃ পাকিস্তানে জরুরী অবস্থার ঘোষণা এবং ভারত-পাকিস্তান সীমান্ত পরিস্থিতি

প্রধানমন্ত্রী, পারমাণবিক শক্তি মন্ত্রী, বিদ্যুৎ সংক্রান্ত মন্ত্রী, স্বরাষ্ট্রমন্ত্রী, এবং তথ্য ও সম্প্রচার মন্ত্রী (শ্রীমতি ইন্দিরা গান্ধী) : পাকিস্তান জুড়ে জরুরী অবস্থা জারি করে গতকাল প্রেসিডেন্ট ইয়াহিয়া খানের ঘোষণা সম্পর্কে লোকসভা অবহিত আছে। এই ঘোষণা বাংলাদেশ থেকে বিশ্বের মনযোগ সরিয়ে নেওয়ার জন্য এবং যে পরিস্থিতি সে নিজেই তৈরি করেছে তার দোষ আমাদের উপর চাপানোর জন্য তার সর্বোচ্চ প্রচেষ্টা। একটি সামরিক সরকার, যে সরকার বাংলাদেশের জনগণের উপর গত আট মাস ধরে যুদ্ধ চালিয়ে যাচ্ছে এবং গত তিন চার মাস যাবৎ সামগ্রিক যুদ্ধের জন্য আমাদেরকে হুমকি প্রদর্শন করে আসছে, সম্পূর্ণরূপে তার নিজের জনগণ এবং বিশ্বকে প্রতারিত করা ছাড়া সেই সরকারের এমন ঘোষণার কোন অর্থ নেই। 

প্রেসিডেন্ট ইয়াহিয়া খানের স্বতন্ত্র বক্তব্য এই প্রভাব তৈরি করেছিলো যে সে অন্ততপক্ষে সামরিক অভ্যাগমন পরিত্যাগ করতে ও একটি রাজনৈতিক সমাধান খুঁজতে কিছু বিশ্বনেতাদের উপদেশ চিন্তাভাবনা করছেন। আমরা মনে করি যে জরুরী অবস্থার ঘোষণা একটি রাজনৈতিক সমাধান খুঁজবার চাপ থেকে বের হওয়ার একটি উপায়। 

বর্ষাকালে মুক্তিবাহিনীর সফলতা স্পষ্টতই সামরিক বাহিনীর পরিকল্পনাকে বিপর্যস্ত করেছে। তাদের সকল জনগণের পূর্ণ সমর্থনের সাথে বাংলাদেশের স্বাধীনতাকামী বাহিনী পাকিস্তানী সশস্ত্র বাহিনীর জান-মালের ব্যাপক ক্ষতি করেছে এবং তাদের স্বদেশের বৃহৎ অংশ মুক্ত করেছে। 

আমাদের নিজস্ব বিশাল ব্যয়ে আমরা প্রায় এক কোটির মত ভীত-সন্ত্রস্ত নারী, পুরুষ, শিশুর অসহনীয় বোঝা দেখাশোনা করা কাঁধে নিয়ে আসছি, যারা কিনা পাকিস্তানি নির্যাতনের হাত থেকে পালিয়ে এসেছে। নিরাপত্তা এবং মানবিক মর্যাদার প্রত্যয়যোগ্য নিশ্চয়তা নিয়ে শরণার্থীরা তাদের দেশে ফিরতে চায়। আমরা এটা নিশ্চিত করতে দৃঢ় যে তারা যত শীঘ্রই সম্ভব দেশে ফিরে যেতে সক্ষম হবে। 

পাকিস্তানি সশস্ত্র বাহিনী আমাদের সীমান্ত এলাকাগুলোতে জান-মালের উপর হানা দিয়ে গোলাবর্ষণ করে যাচ্ছে। তাদের বিমান বাহিনী শুধুমাত্র কয়েকবার আমাদের আকাশসীমা লঙ্ঘন করেনি, একবার শ্রীনগর পর্যন্ত চলে এসেছিলো। গুপ্তচর ও অন্তর্ঘাতকরা রেল ও সেতু উড়িয়ে দিচ্ছে। ১৯৭১ এর মার্চ থেকে ৮৯০ টি ছোটখাটো ঘটনা রোধসহ সীমান্ত আইন অমান্য করার কারণে আমরা ৬৬ টি প্রতিরক্ষা পয়েন্ট স্থাপন করেছি। আকাশ আইন লঙ্ঘনের জন্য ৫০ টি ঘটনা রোধসহ আমরা ১৭ টি প্রতিরোধ গড়েছি। কিন্তু এইসব প্রতিরোধ কোন কাজেই আসেনি এবং তাদের এই অবিরাম উৎক্রমণ ঢাকতে পাকিস্তানি অপপ্রচার মাধ্যম এই গল্প প্রচার করে যাচ্ছে যে আমরা একটি অঘোষিত যুদ্ধে লিপ্ত এবং ট্যাংক ও সৈন্যবাহিনীসহ বিশাল এক আক্রমণ নিয়ে সওয়ার হয়েছি। এটি পুরোপুরি মিথ্যা। প্রকৃতপক্ষে, এটা হল পাকিস্তান, যে সামগ্রিক যুদ্ধের হুমকি দিয়েছিলো এবং তার সকল সশস্ত্র শক্তি আমাদের সীমান্তে যুদ্ধ অবস্থানে পাঠিয়েছিলো এবং “ভারত জয় করো” শ্লোগানসহ একটি বড় ভারত-বিদ্বেষী প্রচারণা চালিয়েছিলো। এইজন্য আমাদের দেশের অখণ্ডতা রক্ষা করার উদ্দেশ্যে ও আমাদের দেশের নাগরিকদের জান-মাল রক্ষা করতে আমাদের প্রয়োজনীয় পদক্ষেপ নিতে হয়েছিলো এবং আমাদের বাহিনীকে আত্মরক্ষামূলক অবস্থানে পাঠাতে হয়েছিলো। পরিস্থিতি ধাপে ধাপে বৃদ্ধি করার বা একটা সংঘাত শুরু করার অভিপ্রায় আমাদের কখনোই ছিলো না। এরপরে, আমরা আমাদের বাহিনীকে নির্দেশনা দিয়েছি যেন আত্মরক্ষার প্রয়োজন ছাড়া সীমান্ত অতিক্রম না করে। আমরা ১৯৪৭-৪৮ সালের, ১৯৬৫র জানুয়ারির এবং আগস্ট- সেপ্টেম্বরের অভিজ্ঞতার কথা অবজ্ঞা করতে পারিনা। 

নভেম্বর ২১ তারিখে, মুক্তিবাহিনীর উপর, যারা কিনা বয়রার আশেপাশে স্বাধীন এলাকা দখল করেছিলো, তাদের উপর পাকিস্তানী পদাতিক সৈন্যবাহিনী যুদ্ধজাহাজ ও গোলাবারুদসহ আক্রমণাত্মকভাবে চড়াও হয়েছিলো। আমাদের পূর্ব সীমান্ত থেকে পাঁচ মাইল দূরে, পাকিস্তানী সাঁজোয়া ভারী গোলাবারুদ নিয়ে আমাদের আত্মরক্ষামূলক অবস্থানকে হুমকি দিয়ে আমাদের সীমান্তের দিকে অগ্রসর হয়েছিলো। আমাদের রাজ্যে তাদের গোলাবর্ষণ হয় যা আমাদের কিছু সংখ্যক মানুষকে আহত করে। স্থানীয় ভারতীয় সামরিক কমান্ডার পাকিস্তানী আক্রমণকে দমন করতে যথাযথ পদক্ষেপ নিয়েছিলো। এই যুদ্ধে ১৩ টি পাকিস্তানী চ্যাফি যুদ্ধজাহাজ নিশ্চিহ্ন করা হয়েছিলো। 

নভেম্বরের ২২ তারিখে পাকিস্তানী বাহিনী আমাদের অবস্থানের উপর চারটি স্যাবর জেট নিয়ে আকাশপথে হামলা করেছিল। ভারতীয় রাজ্যের ভেতরে এগুলো আমাদের ন্যাটস দ্বারা প্রতিহত করা হয়েছিলো যারা তিনটি স্যাবর জেটকে নিশ্চিহ্ন করে দিয়েছিলো। পাকিস্তানী বিমানচালক যারা তাড়া করেছিলো, তাদের মধ্যে দুই জন আমাদের রাজ্যে ধৃত হয়েছিলো। আমরা এটিকে পুরোপুরি একটি স্থানীয় প্রক্রিয়া মনে করি। 

যদিও পাকিস্তান একটি জরুরী অবস্থার ঘোষণা দিয়েছে, আমরাও একই ধরণের পদক্ষেপ নেওয়া থেকে বিরত থাকবো যদি না পাকিস্তানের আর কোন আক্রমণাত্মক কাজ আমাদের জাতীয় নিরাপত্তার স্বার্থে এই ধরণের পদক্ষেপ নিতে বাধ্য করে। একইসাথে আমাদের দেশের উচিৎ হবে অবিচল থাকা। আমাদের সাহসী সশস্ত্র সামরিক বাহিনী এবং আমাদের জনগণ নিশ্চিত করবে যে পাকিস্তানের সামরিক বাহিনীর কোন রাজনৈতিক হঠকারিতা উপযুক্ত জবাব পাচ্ছে। পাকিস্তানের শাসকদের অবশ্যই উপলব্ধি করতে হবে যে শান্তিপূর্ণ সমঝোতাই শান্তির পথ - যুদ্ধ, স্বাধীনতা হরণ এবং গণতন্ত্রের দমন শান্তির পথ নয়। 

বেলা ১১ টায় লোকসভার অধিবেশন শুরু হয়
(মাননীয় স্পীকারের উপস্থিতিতে)

পাকিস্তান কতৃক আক্রমণের পরিপ্রেক্ষিতে বিবৃতি
	
শ্রীমতী ইন্দিরা গান্ধী ( মাননীয় প্রধানমন্ত্রী, আণবিক শক্তি মন্ত্রী, ইলেকট্রনিক্স মন্ত্রী, স্বরাষ্ট্র মন্ত্রী এবং তথ্য ও সম্প্রচার মন্ত্রী )-- মাননীয় স্পীকার, আজকের সকালের সংবাদ অনুসারে পশ্চিম পাকিস্তান সরকার আমাদের সাথে যুদ্ধ ঘোষণা করেছে। গতকাল বিকেলে, পশ্চিম পাকিস্তান বিমান বহর আমাদের আকাশ সীমা লঙ্ঘন করে এবং যথেচ্ছাপূর্বক বিপুল সংখ্যক বিমান ঘাটিতে আক্রমণ চালায়। একই সাথে তাদের স্থল বাহিনী সীমান্তের পশ্চিমাঞ্চলে আমাদের সেনা অবস্থানের উপর গোলা বর্ষণ করে। তাদের প্রচার মাধ্যম ভিত্তিহীন অভিযোগ তুলেছে যে, ভারত আক্রমণ ও হামলা চালিয়েছে। 

কলকাতা ত্যাগের প্রাক্কালে এই খবর আমার কাছে এসে পৌছায়। ফেরত আসার পর অনতিবিলম্বে আমি আমার সহকর্মী এবং বিরোধী দলীয় নেতাদের সাথে এ বিষয়ে পরামর্শ করি। জাতীয় স্বাধীনতা রক্ষায় আমরা সর্বসম্মতভাবে একমত হয়েছি যে, আক্রমণকারীকে অবশ্যই প্রত্যাহত করা হবে। আমি নিশ্চিত আমাদের এই সংহতি ভবিষ্যতের কঠোর দিনগুলোতে আমাদের কাজে প্রভাব ফেলবে। দেশে জরুরী অবস্থা ঘোষণা করা হল। 

আমি ৩রা ডিসেম্বর, ১৯৭১ এ প্রকাশিত ভারতীয় গেজেটেরে বিজ্ঞপ্তি নম্বর জি.এস.আর. ১৭৮৯ এর একটি অনুলিপি পেশ করছি, যাতে সংবিধানের ৩৫২ নম্বর অনুচ্ছেদের "২" নং ধারার উপ-ধারা "বি" অনুসারে ৩রা ডিসেম্বর, ১৯৭১ এ রাষ্ট্রপতি কতৃক জরুরী ধারা ঘোষণার কথা প্রকাশিত আছে, যা একই অনুচ্ছেদের "১" নং ধারায় উল্লেখ করা আছে। 

আমরা সংসদে ভারতীয় সুরক্ষা বিধান পাশের প্রস্তাব রাখছি। 

আমরা দুঃখ অনুভব করছি, যে সময়ে উপমহাদেশের উন্নতি সবচেয়ে বেশী প্রয়োজন তখন পাকিস্তান তাদের চূড়ান্ত বোকামি আর ব্যর্থতার কারণে ভারত ও পাকিস্তানের জনগণকে যুদ্ধের দিকে ঠেলে দিচ্ছে। পশ্চিম পাকিস্তানের জনগণ যাদের ভবিষ্যৎ সম্পর্কে কখনোই কোন বক্তব্য ছিল না, তাদের সাথে আমরা ভাল প্রতিবেশী হিসেবেই থাকতে পারতাম। এই অন্তিম মুহূর্তে আমাদের কতৃত্তপূর্ণ আবেগ অন্যতম আস্থা ও বিশ্বাস। 

প্রায় নয় মাসেরও অধিক সময় ধরে পাকিস্তান সামরিক সরকার বর্বরতার সাথে বাংলাদেশের মানুষের সাধারণ মানবাধিকার এবং স্বাধীনতা পদদলিত করে আসছে। কর্মরত সেনা বাহিনী জঘন্যতম অপরাধ ঘটিয়েছে যার হিংস্রতার পরিমান কঠোর শাস্তিরও অপ্রতুল্য। কয়েক লক্ষ লোককে হত্যা করা হয়েছে এবং দশ লক্ষ লোক আমাদের দেশে আশ্রয় নিতে বাধ্য হয়েছে। 

আমাদের নিরাপত্তা ভীতি সত্ত্বেও, একটি পুরো জাতীর ধ্বংসের বিষয়ে ক্রমাগত সমগ্র বিশ্বের মনযোগ আকর্ষণ করেছি। সর্বত্রই জনগণ সহানুভূতি প্রকাশ করেছে এবং ভারতের অর্থনৈতিক এবং অন্যান্য চাপ ও সংকটের বিষয়ে উপলব্ধি করতে পেরেছে। কিন্তু সরকার নৈতিক ও রাজনৈতিকভাবে পক্ষঘাতগ্রস্তদের নিরাপত্তা নিশ্চিত করেছে। দীর্ঘস্থায়ী সমাধানের জন্য ইসলামাবাদ সরকারকে কিছু পদক্ষেপ নেবার বিলম্বিত প্ররোচনা ব্যর্থ হয়েছে। 

পশ্চিম পাকিস্তান সেনাদের ক্রোধের মাত্রা বেড়েছে কারণ বাংলাদেশের জনগণ তাদের মূল্যবোধ রক্ষার জন্য সংগ্রাম করছে এবং সেনাবাহিনীর কাছে এটা গ্রহণযোগ্য নয়, এবং পাকিস্তানের সব কটি প্রদেশে এটি দমন করা হয়েছে। 

মুক্তিবাহিনীর কার্যকারিতা বৃদ্ধির সাথে সাথে পশ্চিম পাকিস্তান সেনা বাহিনী মরিয়া হয়ে পড়েছে। অত্যাচারীর পক্ষ নেয়া নয় বরং নিপীড়িতদের সাথে থাকাই আমাদের ঐতিহ্য এবং এই কারনেই তাদের ক্রোধ এখন আমাদের উপর এসে পড়েছে। 

বাংলাদেশের বিরুদ্ধে ধাপে ধাপে বৃদ্ধি পাওয়া ও সম্প্রসারিত হওয়া পশ্চিম পাকিস্তানের আক্রমণ ভারতের বিরুদ্ধে পূর্ণাঙ্গ যুদ্ধে পরিণত হয়েছে। শান্তির মত যুদ্ধেরও ধৈর্য ও সংযম এর প্রয়োজনীয়তা রয়েছে। পাকিস্তানের সামরিক সরকার সাম্প্রদায়িক উত্তেজনা ও অভ্যন্তরীণ সমস্যা জারি রাখতে, সন্দেহ ও গুজব ছড়ানোর জন্য সর্বাত্মক চেষ্টা করবে। আমাদের তাদের পরিকল্পনার ফাঁদে পরা উচিৎ  নয়। আমাদের অবশ্যই লক্ষ স্থির রেখে ঐক্যবদ্ধ থাকতে হবে। 

আমাদের দীর্ঘস্থায়ী সংগ্রামের জন্য প্রস্তুত থাকতে হবে। কৃষি এবং শিল্প ক্ষেত্রে উৎপাদন বৃদ্ধি হচ্ছে মুল ভিত্তি যার উপর প্রতিরক্ষা নির্ভর করে। কৃষক, শ্রমিক, শিল্পবিদ ও ব্যবসায়ীদের আত্মোৎসর্গের সাহায্যে জওয়ানদের সাহসী ও যুদ্ধোপজোগী করে তুলতে হবে। ব্যবসায়িক সম্প্রদায়ের বিশেষ দায়িত্ব হচ্ছে দ্রব্যাদি মজুদ এ অধিক মুনাফার লোভ থেকে নিজেদের সংবরণ করা। শিল্পী, লেখক, শিক্ষক ও ছাত্রদের প্রতি জাতি আশা করে তারা আমাদের আদর্শকে রক্ষা করবে এবং নৈতিকতাকে উচ্চস্তরে রাখবে। আমাদের দেশের প্রতিটি নারীর প্রতি আমার বিশেষ আবেদন থাকবে যাতে তারা যতটা সম্ভব শস্য এবং রুপি সঞ্চয় করে এবং অপচয় রোধ করে। আমাদের সকলের আত্মত্যাগে গড়ে উঠবে জাতির শক্তি ও স্থায়ী ক্ষমতা। 

আমরা শান্তির পক্ষে কিন্তু শান্তিরক্ষা করাটাও আবশ্যক। আজকে আমরা আমাদের প্রাদেশিক সংহতি ও জাতীয় সম্মান রক্ষার জন্য যুদ্ধ করছি। সর্বোপরি, আমরা যে আদর্শকে লালন করি তার জন্য এবং শান্তির জন্য যুদ্ধ করছি। 

১১:০৬ ঘটিকা 

জরুরী অবস্থা ঘোষণা বিষয়ক বিশ্লেষণ
	
শ্রীমতী ইন্দিরা গান্ধী ( মাননীয় প্রধানমন্ত্রী, আণবিক শক্তি মন্ত্রী, ইলেকট্রনিক্স মন্ত্রী, স্বরাষ্ট্র মন্ত্রী এবং তথ্য ও সম্প্রচার মন্ত্রী )-- আমি জরুরী অবস্থা ঘোষণা বিষয়ক বিশ্লেষণ উত্থাপনের অনুরোধ জানাচ্ছি - 

"রাষ্ট্রপতি কতৃক ৩রা ডিসেম্বর, ১৯৭১ এ স্বাক্ষরিত সংবিধানের ৩৫২ নং ধারা অনুযায়ী জরুরী অবস্থা ঘোষণাকে সংসদে মঞ্জুর করা হোল।"

মাননীয় স্পীকারঃ- বিশ্লেষণ উত্থাপন করা হোল –

"রাষ্ট্রপতি কতৃক ৩রা ডিসেম্বর, ১৯৭১ এ স্বাক্ষরিত সংবিধানের ৩৫২ নং ধারা অনুযায়ী জরুরী অবস্থা ঘোষণাকে সংসদে মঞ্জুর করা হোল। "

শ্রী এ. কে. গোপালান (পালাঘাট) -- গতকাল বিভিন্ন স্থানে বিপুল পরিমাণে বিমানযোগে আক্রমণ ও গোলা বর্ষণের মাধ্যমে পাকিস্তানের সামরিক জান্তা এদেশকে পূর্ণাঙ্গ যুদ্ধের মুখোমুখি করেছে। ভারত বাংলাদেশের জনগণের স্বাধীনতা সংগ্রামে সহায়তা করার জন্য এই পরিস্থিতির সৃষ্টি হয়েছে, আমাদের দল সবসময়ই বলে এসেছে যে এই ধরণের পরিস্থিতিতে সমগ্র জাতি একীভূত হয়ে সামরিক জান্তার আক্রমণকে প্রতিহত করবে, কারণ উপমহাদেশে সাম্রাজ্যবাদের পতন ঘটিয়ে শুধুমাত্র বাংলাদেশ নয় পশ্চিম পাকিস্তানেও গনতন্ত্রকে শক্তিশালী করতে বাংলাদেশের এই স্বাধীনতা সংগ্রামে বিজয়ী হওয়া অত্যন্ত জরুরী। আমরা আমাদের দলের এই বক্তব্যের পুনরাবৃত্তি করছি। আমরা ভারতীয় সরকারের প্রতি আবেদন জানাচ্ছি যাতে সকল সংশয়ের অবসান ঘটিয়ে, সব ধরণের চাপ প্রতিহত করে শীঘ্রই বাংলাদেশকে স্বীকৃতি দেয়া হয় কারণ আমরা বাংলাদেশের জন্য যুদ্ধ করছি, এবং আজকে অবশ্যই আমাদের বাংলাদেশকে আনুস্ঠানিকভাবে স্বীকৃতি  দিতে হবে। 

আমরা আরও সতর্ক করতে চাই যে, দেশে প্রগতিবিমুখ শক্তি উগ্র জাতীয়তাবাদী আন্দোলনের মাধ্যমে সাম্প্রদায়িক উত্তেজনার সৃষ্টি করতে পারে। এই ধরণের সকল প্রগতিবিমুখ শক্তি প্রতিহত করে আমাদের দেশের জনতাকে জানাতে হবে আমরা বাংলাদেশের জনগণের বিজয়ের জন্য এই যুদ্ধে অংশ নিচ্ছি। আমাদের আরও জানাতে হবে তারা যেন কোন প্রকার পাকিস্তান বিরোধী আন্দোলনে জড়িত না হয়। 

জরুরী অবস্থা ঘোষণা বিষয়ে আমাদের অভিমত এই যে, যেহেতু সমগ্র দেশ সরকারের পক্ষে রয়েছে তাই এই মুহূর্তে জরুরী অবস্থা ঘোষণার প্রয়োজনীয়তা নেই কিন্তু ইতোমধ্যে তা ঘোষিত হয়ে গেছে। এই বিষয়ে আমরা কোন মন্তব্য করবো না। আমরা নিশ্চিত করছি যে আমরা মনেপ্রাণে বাংলাদেশের সংগ্রামের পক্ষে এবং পাকিস্তানের বিপক্ষে আমাদের সমর্থন জানাবো। 

শ্রী ইন্দ্রজিৎ গুপ্ত (আলিপুর ) ---  এই সংকটলগ্নে দেশের অখণ্ডতা রক্ষার এই গুরু দায়িত্বের প্রতি আমাদের দলের পক্ষ থেকে আমরা সম্পূর্ণ সমর্থন জানাই। 

গতকাল রাত থেকে আমাদের সেনাবাহিনীর ওপর এক বিশাল ও ঐতিহাসিক দায়িত্ব এসে পড়েছে। শুধুমাত্র দেশের অখণ্ডতা রক্ষা করার মধ্যেই এই দায়িত্ব সীমাবদ্ধ না। বাংলাদেশের অত্যাচারিত ও দাসত্বের শিকার হওয়া অসহায় মানুষগুলো গত রাত থেকে আমাদের ভরসায় রয়েছে যাতে তাদের পক্ষে আমাদের ন্যায় বিচারের তলোয়ার শাণিত হয়। এই ন্যায়ের তলোয়ার সাহস ও স্থির সংকল্পের সাথে শাণিত হওয়া উচিৎ। একই সাথে আমি সরকারের কাছে অনুরোধ জানাবো, সকল সন্দেহের উর্ধে থেকে এই বিষয়ে খোলাসা করতে যে, আমাদের পাকিস্তানের রাষ্ট্রীয় অখণ্ডতা ক্ষুণ্ণ করার কোন দুরভিসন্ধি নেই। পাকিস্তানের সাধারণ জনগণ যাদের সাথে আমাদের কোন কলহ নেই, আমরা সবসময় চেয়েছি এবং আশা করি একদিন অবশ্যই আমরা শান্তি ও সৌহার্দপূর্ণ প্রতিবেশী হিসেবে তাদের সাথে বসবাস করতে পারব। 

আমাদের সংগ্রাম ইসলামাবাদের সামরিক জান্তার বিরুদ্ধে, যাদের অবর্ণনীয় অত্যাচার ও ভোগান্তির শিকার বাংলাদেশের জনগণ। তাই, আমি সরকারের কাছে অনুরোধ জানাচ্ছি যাতে সারা বিশ্বের কাছে এই  যুদ্ধে আমাদের মূল লক্ষের বিষয়ে খোলাসা করা হয়, যাতে সম্রাজ্যবাদ ও উগ্র জাতীয়তাবাদী শক্তি এই পরিস্থিতির ফয়দা লুটতে না পারে। এবং এখন সময় এসেছে, বাংলাদেশ এবং বাংলাদেশের জনগণের সরকারকে আমাদের দৃঢ় স্বীকৃতি জানানোর। 

খুব শীঘ্রই আমরা ভারতের প্রতিরক্ষা আইন পাশ করতে যাচ্ছি এবং এর নিয়ম কাঠামো এতে উল্লেখ করা থাকবে। এই আইন বাস্তবে সরকারকে অসীম ক্ষ্মতাসম্পন্ন করবে। প্রধানমন্ত্রী দেশ এবং প্রতিরক্ষার স্বার্থে উৎপাদন বৃদ্ধির কথা বলেছেন। আমরা তার সাথে একমত। কর্মজীবী শ্রেণী এই বিষয়ে ভুমিকা রাখবে। এখন আপনার অধীনে এই ক্ষমতা আসার পর আপনি অবশ্যই খেয়াল রাখবেন যাতে কারখানার মালিক ও কর্মজীবীরা নিজেদের স্বার্থ উদ্ধারের জন্য উৎপাদন বন্ধ এবং শ্রমিক ছাঁটাই না করে। আপনি আরও লক্ষ্য রাখবেন যেন এই মুহূর্তে বন্ধ থাকা ৩০০০ এরও অধিক কারখানা অবিলম্বে চালু করে উৎপাদন শুরু করা হয়, যাতে করে আমাদের সম্পদের পূর্ণ সদ্ব্যবহার করা যায়। 

আমরা যেভাবে দেশকে প্রতিপক্ষের আক্রমণের হাত থেকে রক্ষায় দৃঢ় প্রতিজ্ঞ, তেমনি সরকারের উচিৎ দেশের জনগণকে এই অস্বাভাবিক অবস্থার ফয়দা নিতে চেষ্টা করা অসাধু মুনাফাখোর, মজুতদার এবং গুপ্তচরের হাত থেকে রক্ষা করা। 

আমি এই মুহূর্তে আর বেশী সময় নিতে চাই না। আজকে আমাদের প্রাথমিক ভাবনায় আমাদের বীর সেনা সদস্যগণ এবং আমার মতে বীর মুক্তি বাহিনীর সদস্যরা যাদের আট মাস ব্যাপী প্রবল প্রতিরোধ ছাড়া বাংলাদেশের অস্তিত্ব রক্ষা করা সম্ভব হত না। তারা নতি স্বীকার করলে, আত্মসমর্পণ করলে এবং হার মেনে নিলে আজকে আমাদের সম্পূর্ণ ভিন্ন পরিস্থিতির মুখোমুখি হতে হত। কিন্তু আশাই একমাত্র অবলম্বন এবং বাংলাদেশের জনগণ ও মুক্তিবাহিনীর আত্মত্যাগের ফলে তারা বিদ্রোহ চরমে রেখে স্বাধীনতা রক্ষা করতে পেরেছে। আজকে আমাদের গর্ব করা উচিৎ কারণ, যখন ইসলামাবাদের সামরিক জান্তা মরিয়া হয়ে রক্তের বিনিময়ে বাংলার জনগণকে দমন করতে চাচ্ছে তখন আমরা বাংলাদেশের জনগণের জাতীয় নিরাপত্তা ও স্বাধীনতা রক্ষার ইতিহাসে অবিচ্ছেদ্যভাবে এই যুদ্ধে অংশ গ্রহণ করছি। আমরা সাহস, সংকল্প ও দৃঢ়প্রতিজ্ঞ ভাবে সামনে এগিয়ে যাব। কিন্তু আমাদের দেশীয় ঐতিহ্যকে মাথায় রেখে আমাদের ঘোষণা করতে হবে যে, আমরা সর্বদাই শান্তি প্রিয় রাষ্ট্র। আমরা শুধু তখনই যুদ্ধে অবতীর্ণ হয়েছে যখন আমাদের বাধ্য করা হয়েছে। আমরা অন্য কোন রাষ্ট্রকে জোরপূর্বক আমাদের অন্তর্ভুক্ত করতে চাই না। আমরা আমাদের মাতৃভুমির প্রতিরক্ষা করতে চাই, এবং বাংলাদেশের জনগণকে তাদের স্বাধীনতা রক্ষায় সাহায্য করতে চাই যাতে তারা স্বাধীনভাবে নিজেদের ইচ্ছেমত এবং পছন্দের সরকারের অধীনে থাকতে পারে। 

শ্রী শেঝহাইয়ু আন ( কুম্বাকোনাম ) --- মাননীয় স্পীকার, আমি ডি.এম.কে. র পক্ষ থেকে জরুরী অবস্থা ঘোষণার সমর্থন জানাচ্ছি এবং সরকারের প্রতি আমাদের সংহতি প্রকাশ করছি। আমরা যুদ্ধ চাই নি কিন্তু আমাদের উপর যুদ্ধ চাপিয়ে দেয়া হয়েছে এবং আমরা আমাদের গণতন্ত্র রক্ষায় এবং রাষ্ট্রীয় অধিকার সংরক্ষণে এই যুদ্ধ আহবান গ্রহণ করছি। যদি পাকিস্তানী সামরিক সরকার মনে করে অস্ত্র দেখিয়ে আমাদের সরকারকে অচল করা সম্ভব তবে এখানে আমরা এবং বাংলাদেশের জনগণ যারা তাদের সকল বিশ্বাস ও জীবন গণতান্ত্রিক অধিকার রক্ষায় নিয়োজিত করেছে, এই যুদ্ধের আহবান গ্রহণ করবে। একতাবদ্ধভাবে আমরা লড়াই করবো এবং একতাবদ্ধভাবে আমরা অবশ্যই জিতবো। 

শ্রী অটল বিহারী বাজপেয়ী --- স্পীকার মহাশয়, একটি জাতীয় সংকটের মধ্যে আমরা একত্রিত হয়েছি। পাকিস্তান আমাদের ওপর যুদ্ধ চাপিয়ে দিয়েছে। বাংলাদেশে মুক্তিবাহিনীর অব্যাহত সাফল্যে বিশ্বের দৃষ্টি অন্যত্র সরানোর জন্য এবং এই ভূখণ্ডে আন্তর্জাতিক চাপ ডেকে আনার জন্য পাকিস্তান আমাদের নিরাপত্তা, অখণ্ডতা এবং আমাদের স্বাধীনতার প্রতি চ্যালেঞ্জ প্রদান করেছে। 

আজ আমি দলীয় প্লাটফর্ম থেকে বলতে আসিনি। এখন সমগ্র দেশই একটি দল। রাজনৈতিক মতানৈক্য বিস্মৃত হয়ে, ছোটখাটো ব্যাপারসমুহ শিকেয় তুলে রেখে, সমগ্র দেশকে কাঁধে কাঁধ মিলিয়ে, পায়ে পা মিলিয়ে বিজয়ের জন্য সামনে অগ্রসর হতে হবে। এই যুদ্ধ যত ত্যাগ চাইবে, তা প্রদান করা হবে। এরুপ পরিস্থিতিতে যে জাতীয় সংকল্প অপরিহার্য হয়ে ওঠে, এই সংকটকালে আমরা সেই সংকল্পের পরাকাষ্ঠা দেখাব না এমন ভাববার কোন কারণ নেই। 

স্পীকার মহোদয়, মায়েরা যে দিনের জন্য সন্তান ভূমিষ্ঠ করে আজ সেদিন সমাগত। বোনেরা যেদিনের জন্য ভাইদের হাতে রাখী বেঁধে দেয় সেদিন এসে গেছে। পাকিস্তান যদি এই ভেবে থাকে যে সে প্রতারণা করে আক্রমণ চালিয়ে অসতর্কভাবে আমাদের কাবু করে ফেলবে তবে সেটি তার ভুল হবে। বিশ্ব দেখেছে আক্রমণকারী কে এবং আক্রমণকারীকে আমাদের সেনাবাহিনী দাঁতভাঙ্গা জবাব দিচ্ছে। 

আমরা আশা করব, ইতিহাস পরিবর্তনের জন্য মুহূর্তের দায়িত্ব যাদের হাতে ন্যাস্ত, এবং প্রধানমন্ত্রী, যিনি এই সংকটকালে দেশের নেতৃত্ব দেবার জন্য এগিয়ে আসছে, আমাদের কামনা, এই দেশ জয়যুক্ত হোক এবং প্রধানমন্ত্রীর নেতৃত্বে আমরা একটি নতুন ইতিহাসের জন্ম দেই। 

স্পীকার মহাশয়, আমি চাই এই আক্রমণের সময়ে এই সংসদকে ইয়াহিয়া খাঁর বিরুদ্ধে একটি অস্ত্র হিসেবে ব্যবহার করা যেতে পারে। পাকিস্তানে পার্লামেন্ট নেই। পাকিস্তান সরকারের জনসমর্থন নাই। এখানে জনপ্রতিনিধিরা উপবিষ্ট আছেন। বিশ্বরাষ্ট্রসমুহ দেখছে, এবং ভবিষ্যতেও দেখবে, সংকটের সময় এক হয়ে প্রত্যুত্তর দেবার সামর্থ্য এই দেশের আছে। 	

আমি এও প্রত্যাশা করব যে, যুদ্ধ তৎপরতায় সকলকে সহগামী করে তোলার জন্য পরিকল্পনা তৈরী করা হোক, পৃথকভাবে কাজ ভাগ করে দেয়া হোক, এবং দেশে এমন পরিবেশ সৃষ্টি করা হোক যাতে এই যুদ্ধে আমরা বিজয়ী হতে পারব। 

আজ জরুরী অবস্থা ঘোষণা করা হয়েছে, আমি এটা সমর্থন করি একথা বলাই বাহুল্য। এ ব্যাপারে আমি বন্ধু, গোপালনের সঙ্গে একমত নই যে, এর কোন প্রয়োজন ছিল না। পাকিস্তান যুদ্ধ ঘোষণা করেছে, পাকিস্তান হঠাৎ আক্রমণ করেছে। এ সময়ে আমরা কোনরূপ শীথল নীতি দেখাব সে প্রশ্নই উঠতে পারে না। জরুরী অবস্থা ঘোষণা করা হয়েছে, সংসদ তাকে পূর্ণ সমর্থন জানাচ্ছে, এবং ভবিষ্যতেও দেশের নিরাপত্তার ব্যাপারে যে সব পদক্ষেপ নেয়া হবে, এই সংসদ তা সমর্থন করবে। সমগ্র দেশ এক ব্যক্তি রূপে এই চ্যালেঞ্জের জবাব দিতে সক্ষম হবে। 

শ্রী শ্যামনন্দন মিশ্র ( বেগমসরাই ) --- জনাব মাননীয় স্পীকার, আজকে আমি আমার দলের পক্ষ থেকে বলতে চাই, আক্রমণকারীর বিরুদ্ধে আমরা জাতি হিসেবে দুর্বার ও একতাবদ্ধ। আজকে আমরা আমাদের মাঝে কোন পার্থক্য খুঁজে পাই না, পার্থক্য শুধুমাত্র আক্রমণকারী আর তাদের মিত্রদের সাথে। অতীতে আমাদের মধ্যে কিছু মতভেদ থেকে থাকতে পারে কিন্তু আজকে সেসব শুধু বিবর্ণই হয়নি, সম্পূর্ণ নিশ্চিহ্ন হয়ে গেছে। 

আজকে আমার মতে জাতির সামনে শুধু একটাই কর্তব্য, সাফল্যের সাথে আক্রমণকারীকে প্রতিহত করা। এবং কেবলমাত্র দ্বিধাহীন ও পূর্ণ একতার সাথে একক নেতৃত্বে এই কাজ করা সম্ভব। আর সকল সংকীর্ণতা ঝেড়ে ফেলে দিয়ে এই পন্থা অর্জন ও বজায় রাখা সম্ভব। 

জনাব, আক্রমণকারীর বিবেচনায় এই যুদ্ধ অত্যন্ত স্থির ও হিসেবী হবে। আক্রমণকারীরা আমাদেরকে দশ দিনের সময় দিয়েছিল। আমার মতে রাষ্ট্রপতি ইয়াহিয়া খান তার কথা রেখেছেন। 

তিনি তার দেশের জনতাকে জানিয়েছিলেন যে দশ দিনের মধ্যে তিনি যুদ্ধে অবতীর্ণ হবেন। এখন আমি এই দেশের পক্ষ থেকে বলতে চাই আজকে সমগ্র জাতি আক্রমণকারীর বিরুদ্ধে যুদ্ধের জন্য প্রস্তুত রয়েছে। 

যদি রাষ্ট্রপতি ইয়াহিয়া খান ভেবে থাকেন তিনি একজন জেনারেল ছিলেন এবং আমাদের প্রধানমন্ত্রী জেনারেল ছিলেন না, তবে আমি জানিয়ে দিতে চাই, আমাদের প্রধানমন্ত্রী শুধুমাত্র এই জাতির কোমলতার প্রতীক নন, ইস্পাত ও গ্রানাইট পাথরের মত দৃঢ় ও মজবুত সত্তারও প্রতীক এবং আমাদের পক্ষ থেকে তিনি দুর্গা মায়ের মত ক্ষমতাবান। 

আমরা মহাত্মা গান্ধীর উত্তরসূরি হিসেবে শান্তিপূর্ণ পরিবেশে বেড়ে উঠেছি। আমরা কখনোই নিজেদের আক্রমণকারী হিসেবে ভাবতে পারি না। আমরা কখনোই নিজেদের আক্রমণকারী রূপে মানাতে পারব না বরং আমরা চতুর্থ বারের মত পাকিস্তানের আক্রমণের শিকার হলাম। অতীতের সকল আক্রমণ ভারত প্রত্যাহত করেছে, আশা করি এবারের আক্রমণ এমন নিশ্চিতভাবে প্রত্যাহত করা হবে যাতে আক্রমণকারী ভবিষ্যতে পুনরায় আক্রমণের সাহস না পায়। 

আন্তর্জাতিক সম্প্রদায় যাতে সব ধরণের পদক্ষেপের জন্য সম্পূর্ণ প্রস্তুত থাকে সেই বিষয়ে আমাদের সতর্ক থাকতে হবে। বিভিন্ন উন্নত দেশগুলো বিভিন্ন রকম কূটনৈতিক সাহায্যের জন্য প্রস্তুত থাকতে পারে। ৭এ০ই সকল বিষয়ের ধারণায় আমি নিঃসন্দেহে বলতে পারি, আমাদের দেশ সম্পূর্ণ একাগ্রতার সাথে যেকোন পরিস্থিতি মোকাবেলায় প্রস্তুত আছে, এবং আমাদের সরকার বিশ্বাস, ভরসা এবং সহিষ্ণুতার সাথে এই কর্ম সম্পন্ন করতে পারবে, যেমনটা গত রাতে প্রধানমন্ত্রী তার সম্প্রচারে ব্যক্ত করেছেন। 

আমি নিশ্চিত অন্য যেকোন কারনেই আমাদের সমাজের মধ্যে বিভেদ থেকে থাকুক না কেন, আজকে আমরা একটি জাতি হিসেবে উঠে দাঁড়াবো এবং যেকোন দায়িত্ব আমাদের উপর এসে বর্তাক আমরা তা পরিপূর্ণতার সাথে সম্পন্ন করতে পারবো। জীবনের প্রতিটি ক্ষেত্রে আমাদের পরিপূর্ণতা ছাড়া সন্তুষ্ট হওয়া উচিৎ নয়। 

জনাব স্পীকার, এই বক্তব্যের সাথে আমি আমার দলের পক্ষ থেকে সরকারের প্রতি পূর্ণ সমর্থন জানাতে চাই। এটা অত্যন্ত মামুলি শোনালেও আমরা গুরুত্বের সাথে জানাতে চাই যে, সম্ভাব্য সকল উপায়ে আমরা এই আক্রমণকারীদের বিপক্ষে দেশকে সচল রাখার চেষ্টা করবো। 
	
শ্রী ফ্রাঙ্ক অ্যান্থনি ( নির্বাচিত অ্যাংলো ইন্ডিয়ান ) --- মাননীয় স্পীকার, আমার ইউনাইটেড ইন্ডিপেন্ডেন্ট গ্রুপের সদস্যদের সাথে সেইরকম সহানুভূতি নিয়ে সহযোগিতা করার সুযোগ হয়েছিল যা অন্যান্য দলের মুখপাত্রের মধ্যেও ছিল। 

এই তো সেদিন মদ্ধাহ্নভোজের সময় আমেরিকার সিনেটর ফ্রাঙ্ক চার্চের সাথে আমি বলেছিলাম, আমি কিছুদিনের মধ্যে পাকিস্তান জান্তার তরফ থেকে আক্রমণ আশা করছি। উনি আমার কাছে এর কারণ জানতে চাইলে আমি ইসলামাবাদের অবর্ণনীয় নৃশংসতার কথা জানাই্, এবং এই সামরিক জান্তা বুঝতে পেরেছে যে তারা বেশীদিন বাংলাদেশকে দখলে রাখতে পারবে না তাই অন্যান্য স্বৈরাচারী শাষকের মত নিজেদের মুখ বাঁচাতে আমাদের উপর আক্রমণ করবে এবং তাই ঘটেছে। 

সভায় উপস্থিত সকল দলের মুখপাত্র এবং প্রতিনিধিগণ এই জাতীয় সংকটলগ্নে অকুণ্ঠভাবে প্রধানমন্ত্রী ও সরকারের প্রতি অটল সমর্থন জানিয়েছেন। কিন্তু আমি মনে করি আমরা এই বিষয়েও একমত যাতে এই সময় আরেকটি তাশকেন্ট ঘটনার পুনরাবৃত্তি না ঘটে। 

নিরাপত্তা পরিষদ এবং অগ্রগামী দেশের সরকারগণ অত্যন্ত কঠোর ও অমানবিকভাবে নিশ্চুপ ছিল যখন ইসলামাবাদের কসাই ও তার ভাড়াটে সৈন্যরা লক্ষাধিক অসহায় পুরুষ, মহিলা ও শিশুর হত্যা করে এবং দশ লক্ষাধিক লোককে আমাদের সীমান্তে ঠেলে দিয়ে ভারতের বিরুদ্ধে আক্রমণ শুরু করে। 

বাস্তবিকপক্ষে, কিছু সরকার আমাদের নিজেদের সীমান্ত রক্ষা না করার এবং আমাদের সৈন্য ফিরিয়ে নেবার মত হঠকারী উক্তিও করেছে, যখন তারা ইতিহাসের বৃহৎ এই গণহত্যা নিয়ে কথায় ও কাগজে ফুলঝুরি ফোটাচ্ছিলেন। আমি বিশ্বাস করি, এই গণহত্যায় উৎসাহের জন্য হলেও ইসলামাবাদের কসাইয়ের পূর্ণ মাত্রায় ভারত আক্রমণের সাহস হত না যেমনটা সে করেছে। সারা বিশ্ব জানে ভারত কিভাবে সংযমের পরিচয় দিয়েছে। বিশ্ব জানে ক্রমবর্ধমান আক্রমণ সত্ত্বেও প্রধানমন্ত্রীর শক্তি ও ক্ষমতা রয়েছে ভারতকে বিবেচনাযোগ্য সময়ের জন্য শৃঙ্খলাবদ্ধ রাখার। 

জাতির জন্য বিশেষত প্রত্যেকটি ভারতীয়র জন্য এই যুদ্ধ তাদের চারিত্রিক পরীক্ষা স্বরূপ। এই যুদ্ধ দীর্ঘায়িত হতে পারে, সব যুদ্ধের মত এখানেও বিসর্জন ও ভোগান্তি বৃহৎ আকারের। কিন্তু আমরা এটা জেনে উৎকর্ষ বোধ করতে পারি যে আমরা এমন এক অশুভ সামরিক স্বৈরাচারের বিরুদ্ধে যুদ্ধ করছি যার হাত অসহায় মানুষের রক্তে রাঙ্গা, সর্বোপরি আমরা এটা জেনে উৎকর্ষ বোধ করতে পারি যে, আমরা শুধু আমাদের দেশের জন্যই যুদ্ধ করছি না, আমরা যুদ্ধ করছি গণতন্ত্রের জন্য এবং যে যুদ্ধে বর্ণ, গোত্র, সম্প্রদায় নির্বিশেষে আমরা শুধুমাত্র ভারতীয় হিসেবে উল্লেখিত হব এবং একত্রে কাঁধে কাঁধ মিলিয়ে ইসলামাবাদের রক্ত পিপাসু যুদ্ধবাদী উন্মাদকে পরাজিত করতে পারবো। 

শ্রী পি.কে. দেও ( কালাহান্ডি ) --- জনাব মাননীয় স্পীকার, ভারতের এই ঐতিহাসিক মুহূর্তে বক্তব্য দেবার সুযোগ পেয়ে আমি গর্ব বোধ করছি। আমি জরুরী অবস্থা ঘোষণার সমর্থন জানাচ্ছি এবং পাকিস্তান কতৃক ভারতীয় জনগণের উপর অনর্থক, স্থূল এবং উন্মুক্ত আক্রমণ ও বোমা বর্ষণের তীব্র নিন্দা জানাচ্ছি। 

এটি শান্তিপ্রিয় লোকের বিরুদ্ধে ইতিহাসের সবচেয়ে জঘন্য আক্রমণ হিসেবে লিখিত থাকবে। পাকিস্তানের এহেন কর্ম পার্ল হারবারে জাপানীদের অপ্ররোচিত আক্রমণকেও তুচ্ছ প্রমাণ করেছে। 

পাকিস্তানের সাধারণ জনগণের সাথে আমাদের কোন বিবাদ নেই। এটা ইয়াহিয়া খানের নেতৃত্বাধীন সামরিক দলের কর্ম, যারা গণতান্ত্রিক মূল্যবোধ বোঝে না এবং নিজেদের লোকদের উপর গণহত্যা চালিয়ে ভারতের সাথে যুদ্ধে লিপ্ত হয়। 

ভারত যদি কিছু করে থাকে তবে তা হল, মানবিক ও সহানুভূতির কারণে দশ লক্ষাধিক বাংলাদেশী শরণার্থীকে আশ্রয় দিয়েছে। 

এই উপলক্ষে সারা দেশ একতাবদ্ধভাবে প্রধানমন্ত্রীর স্বপক্ষে জেগে উঠবে। স্বতন্ত্র দল সরকারের প্রতি পূর্ণ সমর্থন জানাচ্ছে এবং জনগণের প্রতি আবেদন জানাচ্ছে যাতে তাদের মনোবল ইস্পাতের মত মজবুত করে এবং দেশের স্বাধীনতা ও জাতীয় সম্মান রক্ষায় রক্ত দিতে ও সর্বচ্চো বিসর্জনের জন্য প্রস্তুত থাকে। 

আমি সরকারের কাছে আবেদন জানাই যাতে ১৯৪৯ এবং ১৯৬৫ সালের যুদ্ধবিরতির মত বোকামি না করে এবং সবধরণের চাপ প্রয়োগ করে এই দন্দের সমাপ্তি ঘটায় এবং জয়ই হতে পারে একমাত্র যৌক্তিক সমাপ্তি। 

জনাব, সত্য ও ন্যায় আমাদের পক্ষে। সৃষ্টিকর্তা সত্য ও ন্যায়ের পক্ষে। আমাদের উৎকৃষ্ট সেনা ও সামরিক সরঞ্জাম রয়েছে যা নিয়ে যেকোনো দেশ গর্ব করতে পারবে। তাই জয় আমাদের হবেই। 

শ্রী সমর গুহ ( কন্তাই ) --- পাকিস্তানের উন্মাদ সামরিক একনায়ক আমাদের জাতির বিরুদ্ধে যুদ্ধ ঘোষণা করেছে। এই যুদ্ধ আমাদের জাতীয় সম্মান রক্ষার, আমাদের জাতীয় নিরাপত্তা রক্ষার এবং সেসব সকল মূল্যবোধ রক্ষার যার ভিত্তিতে আজকে আমরা স্বাধীন। 

জনাব, এই বিষয়ে আমার কোন সন্দেহ নাই যে সমগ্র জাতি আজকে এই যুদ্ধকে মেনে নিবে বরং তারা এই যুদ্ধকে স্বাধীনতা ও গণতন্ত্রের সরবাধিক মূল্যবোধ রক্ষার জেহাদ হিসেবে গ্রহণ করবে যা থেকে পাকিস্তানের সাধারণ জনগণ বঞ্চিত। 

জনাব, আমি ভারতীয় সোশালিস্ট পার্টির পক্ষ থেকে আমার দল ও নিজেকে দেশের জাতীয় সম্মান ও নিরাপত্তা রক্ষার গুরু দায়িত্ব পালনে সমরপন করছি। 

ইয়াহিয়া খানের এই বিশ্বাসঘাতি আক্রমণ ইতিহাসের পাতায় লেখা থাকবে, যা একদিক থেকে ভারতীয় প্রেরণাকে এক উচ্চ মাত্রায় পৌঁছে দিয়েছে। এটা আমাদের ভারত, মহাত্মা গান্ধীর ভারত, পণ্ডিত জওহারলাল নেহেরুর ভারত, নেতাজী সুভাষ চন্দ্র বোসের ভারত, যে ভারত সমগ্র জাতির জন্য ঝুকি নিতে পারে, বিশাল বিসর্জনের জন্য ঝুকি নিতে পারে, স্বাধীনতা ও গণতন্ত্র রক্ষার জন্য চরম ভোগান্তি ও ক্ষতির মুখোমুখি হতে পারে, যার ঐতিহাসিক বন্ধন ও ঐতিহ্য তিন হাজার বছরের পুরনো ভারতীয় সভ্যতা এবং আমাদের জাতির অংশ, আজ তা হুমকির সম্মুখীন। তাই যদি ঝুকি নিতে হয় আমরা আমাদের সর্বস্ব দিয়ে বাংলাদেশের স্বাধীনতা ও গণতন্ত্র রক্ষার ঝুকি নিতে প্রস্তুত। আজকে যখন বিশ্বের সাম্রাজ্যবাদী ও ঔপনিবেশিক শক্তি তাদের পুরাতন রাজনৈতিক শক্তি ও সংকীর্ণতায় নিমজ্জিত, তখন বিশ্বের ভবিষ্যৎ ইতিহাস এবং মানবতার ভবিষ্যৎ ইতিহাস স্বাক্ষী থাকবে যে একটি জাতি একটি অংশের জনগণের স্বাধীনতা ও গণতন্ত্র রক্ষার জন্য যুদ্ধ করেছিল, যেখানে সামরিক স্বৈরশাসক এমন হত্যা ও জঘন্য অপরাধ ঘটাতে চেয়েছে যা বিশ্ব আগে কখনও দেখেনি। 

আজকে বাংলাদেশের স্বাধীনতা সংগ্রাম ভারতের স্বাধীনতা সংগ্রামে পরিণত হয়েছে। আজকে আমাদের বাংলাদেশী বন্ধুদের জানাতে চাই, এই স্বাধীনতা সংগ্রাম শুধুমাত্র সাড়ে ৭ কোটি বাঙ্গালীর স্বাধীনতা সংগ্রাম নয়, ৫৫ কোটি ভারতীয়রও সংগ্রাম। ইয়াহিয়া সরকারের জানা উচিৎ, স্বাধীনতা ও গণতন্ত্রের সর্বাধিক মূল্যবোধ রক্ষার এই সংগ্রাম ৬৩ কোটি জনতার যৌথ সংগ্রাম। 

আমি প্রধানমন্ত্রীর উদ্দেশে আরেকটি কথা বলতে চাই। আজকে তিনি কোন একক ব্যক্তিত্ব নন, নন কোন দলের প্রধাণ কিংবা ভারতের প্রধাণমন্ত্রী, আজকে তিনি আমাদের দেশের ব্যক্তিত্ব এবং জাতির জ্বলন্ত নিশান। সমগ্র জাতি মহাশক্তির এই জ্বলন্ত নিশান দেখতে সম্ভবপর সব কিছু করতে প্রস্তুত। ভারতীয় জনতার ধর্ম বিশ্বাসের এই মহাশক্তি শুধুমাত্র পাকিস্তানী আগ্রাসনকে উপড়েই ফেলবে না, শুধুমাত্র আমাদের জাতীয় সীমান্তই রক্ষা করবে না, চিরতরে পাকিস্তানের একনায়কতন্ত্রের সকল যুদ্ধ সরঞ্জামকে দুমড়ে মুচড়ে দিবে যা বাংলাদেশের জনগণের স্বাধীনতা ও গণতন্ত্রকে চূর্ণ করতে চেয়েছিল। 

আধ মরা সাপ অত্যন্ত ভয়ংকর। সাপকে মারতে হবে এবং চিরতরে শেষ করতে হবে, আমরা চাই ইয়াহিয়া খানের সাপকে চিরতরে শেষ করতে। 

আমি এই পর্যবেক্ষণে আমার বক্তব্য শেষ করতে চাই যে, এই গুরুতর মুহূর্তে আমাদের নেতাজী সুভাষ চন্দ্র বোস এর স্বাধীনতা সংগ্রাম কালীন নেয়া অঙ্গীকার অনুসরণ করা উচিৎ। তিনি সেই সময়ে মুক্তি সেনাদের জন্য ৩ টি প্রাথমিক মন্ত্র বা ভিত্তি প্রস্তাব করেছিলেন। তিনি একতা, ভরসা এবং বিসর্জন এই শব্দগুলো ব্যবহার করেছিলেন। জনগণের একতা, আমাদের সর্বোচ্চ মূল্যবোধের উপর ভরসা এবং এই দুটি লক্ষ্য পুরনের জন্য সর্বোচ্চ বিসর্জন। 

ইতিমধ্যে বক্তব্য দেয়া আমার বাকি বন্ধুগণ প্রস্তাব রেখেছেন বাংলাদেশকে স্বীকৃতি দেবার। বাংলাদেশকে স্বীকৃতি দিয়ে সারা বিশ্বকে অবশ্যই জানানো উচিৎ যে, আমরা ভারতীয় জনগণ স্বাধীনতা ও গণতন্ত্রকে রক্ষার জন্য আমাদের সবকিছু ঝুকির মুখে রাখতেও প্রস্তুত। 

শ্রী ইব্রাহীম সুলাইমান সাইত ( কোঝিকোডে )--- মাননীয় স্পীকার, আমি এই গুরুত্বপূর্ণ সময়ে আমাদের পবিত্র দেশের উপর পাকিস্তানের অপ্ররোচিত নগ্ন হামলার তীব্র নিন্দা জানাই। আমি আরও আমার মাতৃভূমির রাষ্ট্রপতির জরুরী ঘোষণার পক্ষে সমর্থন জানাই। 

আজকে দেশ ইতিহাসের অন্যতম সংকটপূর্ণ সময়ের মধ্যে দিয়ে যাচ্ছে। আজকের এই সংকট মুহূর্তে দেশ এবং দেশের বাইরের সবার বোঝার সুবিধার জন্য আমি পরিস্কার করে বলতে চাই, এই দেশের ৮ কোটি সক্ষম যোদ্ধা মাতৃভুমির নিরাপত্তা, সম্মান এবং অখণ্ডতা রক্ষার জন্য কাঁধে কাঁধ মিলিয়ে যুদ্ধ এবং প্রয়োজনে জীবন দিতেও প্রস্তুত আছে। 

জনাব, অতীতে আমাদের দেশ বিভিন্ন সংগ্রামে রক্তের সাগর পার করেছে। আজকে একই পরিস্তিতিতে, সৃষ্টিকর্তার আশীর্বাদে এই সংগ্রামও আমরা সফলতার সাথে পার করতে পারবো। 

আমি এইসব কোন পক্ষের ভয়ে ভীত হয়ে বলছি না বা কারও পক্ষপাতিত্ব করতেও বলছি না। কিন্তু দেশপ্রেম, দেশের নিরাপত্তা এবং দেশের সাহসী সেনার উপর ভরসা থেকে বলছি। সেকারণে, সংসদে আমার সম্মানিত সহকর্মী জন সংঘ দলের নেতা শ্রী বাজপেয়ীর সাথে একমত হয়ে বলতে চাই, আজকে আমাদের কোন দলীয় পার্থক্য নেই। আজকে আমাদের একটাই দল, ভারতীয় দল এবং একজনই নেতা, ভারতের প্রধানমন্ত্রী শ্রীমতী ইন্দিরা গান্ধী। 

আমার দল ইন্ডিয়ান ইউনিয়ন মুসলিম লীগ এর পক্ষ থেকে আমি আমার দেশ, সরকার এবং জনতার উপর পূর্ণ সমর্থন জানাই। আমি আরও আমাদের যুদ্ধরত সেনাদের শুভ কামনা জানাই। 

শ্রী এস.এ.শামীম ( শ্রীনগর ) --- স্পীকার মহোদয়, এই সংসদ এবং এই দেশ গত ২৫ বছরে খুব নাজুক ও ঐতিহাসিক সিদ্ধান্ত গ্রহণ করেছে। কিন্তু আজকের মুহূর্ত সম্ভবত এ দেশের ইতিহাসের সবচেয়ে বেশী নাজুক এবং সবচেয়ে বড় ঐতিহাসিক মুহূর্ত। এর আগে আমরা যুদ্ধ করেছি নিজ দেশ রক্ষার জন্য, নিজেদের নিরাপত্তার জন্য, কিন্তু আজকের যুদ্ধের তাৎপর্য ভিন্নতর। আজ আমরা শুধু নিজ দেশ রক্ষার জন্যই লড়াই করছি না, আমরা বাংলাদেশের জন্যও লড়ছি। আমরা শুধু নিজ দেশের স্বাধীনতা রক্ষার লড়াই করছি না, বরং পশ্চিম পাকিস্তানের পরাধীন জনগণের স্বাধীনতার লড়াইও লড়ছি। বিশ্বাস করুন এ যুদ্ধে শুধু ভারতের ৫৫ কোটি লোকই নয়, বরং সমগ্র বিশ্বমানব এবং বিশেষ করে পশ্চিম পাকিস্তানের উৎপীড়িত জনতাও আপনাদের সঙ্গে রয়েছে যারা বিগত ২৫ বছর ধরে ইয়াহিয়া খান ও আইয়ুব খানের মিলিটারী শোষণ যন্ত্রে নিষ্পেষিত হচ্ছে। 

সুতরাং আমি মনে করি, আজকের যুদ্ধ শুধু সীমান্ত রক্ষার যুদ্ধ নয়। আজকের যুদ্ধ মহাত্মা গান্ধী, জওয়াহেরলাল নেহেরু এবং মারটিন লুথার কিং প্রমুখেরা যে স্বপ্ন দেখেছিলেন সেসব স্বপ্ন প্রতিষ্ঠার যুদ্ধ। এই যুদ্ধের সীমারেখা ফাজেলকায় শেষ হয় না, কাশ্মীরে শেষ হয় না এর সীমারেখা আপনি ভিয়েতনামের সঙ্গে মিলিত দেখতে পাবেন। রোডেশিয়ার জনগণের যুদ্ধ এবং এই যুদ্ধের মধ্যে গভীর পারস্পরিক সম্পর্ক রয়েছে। সুতরাং আমি আশা করি, দেশের জনগণ এ যুদ্ধের গুরুত্ব বুঝবে। 

সংসদের সামনে আমি এই বিশেষ দিক থেকে বলতে চাই যে, দেশের সেই রাজ্যের সঙ্গে আমার সম্পর্ক যার ওপর পাকিস্তানের লোলুপ দৃষ্টি বিগত ২৫ বছর ধরে লেগে আছে। আমি এই সংসদকে, এই দেশকে এবং সমগ্র বিশ্বের মানুষকে যারা, যেকোনো স্থান থেকেই হোক না কেন, অত্যাচারের বিরুদ্ধে লড়ে যাচ্ছে - প্রত্যায়িত করতে চাই যে, যেভাবে কাশ্মীরের জনগণ অতীতে পাকিস্তানী আক্রমণের এবং পাকিস্তানী হীন ষড়যন্ত্রের মোকাবিলা করেছে, এই গুরুত্বপূর্ণ ঐতিহাসিক যুদ্ধে কাশ্মীরের বাহাদুর ও দুর্ধর্ষ জনগণ শুধু পাকিস্তান সামরিক জান্তাকেই নয় বরং পাকিস্তানের আদর্শকেও টলিয়ে দেবে। 

মাননীয় স্পীকার --- আরও অনেক সম্মানিত সংসদ সদস্যগণ তাদের বক্তব্য পেশ করতে আগ্রহী। আমি তাদেরকে ১ থেকে ২ মিনিতের মধ্যে তাদের বক্তব্য শেষ করার অনুরোধ করছি। এই বিষয়ে ইতিমধ্যে প্রচুর বক্তব্য রাখা হয়েছে। 

শ্রী ত্রিদিব চৌধুরী ( বেরহামপুর ) --- মাননীয় স্পীকার, আজকে সভায় জরুরী অবস্থা ঘোষণার এই ঐতিহাসিক মুহূর্ত এবং আমাদের ওপর চাপিয়ে দেয়া যুদ্ধ প্রতিহত করার সংকল্পের সর্বসম্মত সমর্থনের সাথে আমি একমত। 

এই মুহূর্ত কথার নয় কাজের। তাই আমি এই সভায় লম্বা বক্তব্য রাখতে চাই না। কিন্তু আজকে আমি আমার কর্তব্য পালনে ব্যর্থ হবো যদিনা, আমি সরকার এবং নেতৃবৃন্দের প্রতি কোন সতর্কবাণী না উচ্চারণ করি। শ্রীমতী ইন্দিরা গান্ধী, এই যুদ্ধ শুধু ভারতের নিরাপত্তা এবং অখণ্ডতা রক্ষার যুদ্ধ নয়, এই যুদ্ধ অনেকটা সে কারণেই বাংলাদেশের স্বাধীনতা যুদ্ধের সাথে সম্পৃক্ত হয়েছে। আমরা ঐতিহাসিক সিদ্ধান্তের দ্বারপ্রান্তে দাড়িয়ে। বিশ্ব বাংলাদেশকে স্বীকৃতি দানে অস্বীকার করেছে। বিশ্ব বাংলাদেশের প্রাথমিক সমস্যা বিষয়ে কর্ণপাত করা থেকে অস্বীকৃতি জানিয়েছে। আমাদের অনুধাবন করতে হবে যে, বিশ্ব বাংলাদেশে ঘটে যাওয়া বিস্ফোরণের কারণে ভারত যে সমস্যার সম্মুখীন হচ্ছে তা সম্পর্কে দেখতে ও জানতে ব্যর্থ হয়েছে। এই জন্য শুধুমাত্র ভারতের দ্বারাই স্বীকৃতি নয়, একই সময়ে বিশ্বকে জানাতে হবে এটা ভারত ও পাকিস্তানের মধ্যকার যুদ্ধ নয়। তাদেরকে অবশ্যই পরিস্কারভাবে জানাতে হবে এটা অন্য যুদ্ধ, বাংলাদেশের জনগণের যুদ্ধ, গণপ্রজাতন্ত্রী বাংলাদেশের সাথে পশ্চিম পাকিস্তানের সামরিক সরকারের যুদ্ধ। এবং এই যুদ্ধে শেষ পর্যন্ত অবশ্যই ভারতের অধিকার আছে বাংলাদেশের জনগণকে যুদ্ধ জয়ে সাহায্য করার। 

এরই সাথে আমি আবারও জরুরী অবস্থা ঘোষণার সমর্থন জানাই। 

ডঃ কারনি সিং ( বিকানের ) --- পাকিস্তান আমাদের জাতির সামনে বিশাল হুমকি জাহির করেছে। এখন প্রতিটি ভারতীয় নাগরিকের সামনে সময় এসেছে কোমর বেঁধে শুধু পাকিস্তান ও শত্রুর সামনে নয়, সমগ্র বিশ্বের সামনে ঐক্যের প্রতিচ্ছবি তুলে ধরার। পাকিস্তান এই যুদ্ধ ত্বরান্বিত করেছে, আমার এই বিষয়ে কোন সন্দেহ নেই শীঘ্রই বাংলাদেশ স্বীকৃতি পাবে এবং পাকিস্তান অর্থনৈতিকভাবে ধ্বংস হয়ে যাবে, এবং আমি আশা করি নিজস্ব এই আগ্রাসনের কারণে সৃষ্ট ধ্বংসস্তূপ থেকে পাকিস্তান এই অঞ্চলের দুর্বল গণতান্ত্রিক দেশ হিসেবে উদিত হবে যেখানে ভারত অগ্রগামী ভুমিকায় থাকতে পারবে। 

আমি বলতে চাই, আমাদের অসংখ্য অল্পবয়সী সংসদ সদস্যগণ নিজেদের সামর্থ্যের শেষ বিন্দু দিয়ে হলেও দেশের প্রতিরক্ষায় নিয়োজিত হতে চায়। আমার ৩০ বছর আগের বিশ্ব যুদ্ধে বিমান বাহিনীতে যোগদান করার স্বপ্ন ছিল, এবং আমি প্রধানমন্ত্রীর কাছে ভারতীয় বিমান বাহিনীতে যোগদান করে সেবা প্রদানের অঙ্গীকার করছি। 

আমি লক্ষ্য করেছি সংসদের বিভিন্ন দলের সম্মানিত সদস্যরা প্রধানমন্ত্রীর প্রতি তাদের সমর্থন জানিয়েছেন। আমরা স্বতন্ত্র সদস্যরাও একই ভাবে সমর্থন জানাচ্ছি। এবং আমি আশা করছি জরুরী সময়ে প্রধানমন্ত্রী তার বিজ্ঞতার বিচারে জাতীয় সরকার কাঠামো গঠনের বিবেচনা করবেন। 

আমাকে বক্তব্য দেবার সময়ের জন্য আপনাকে ধন্যবাদ জানাই। আমি শুধুমাত্র এটুকু বলতে চাই যে, আমার সম্মানিত বন্ধু জনাব শামীম এবং অন্যান্য মুসলিম বন্ধুগণ বিশ্বকে নিশ্চিত করেছে যে ভারত ধর্ম নিরপেক্ষ দেশ, যা একসময় মহান মহাত্মা গান্ধী এবং জওয়াহেরলাল নেহেরু বলতেন। তারা প্রমাণ করেছেন ভারত প্রকৃতপক্ষেই ধর্ম নিরপেক্ষ জাতি। 

শ্রী ভি.কে. কৃষ্ণ মেনন ( ত্রিভেন্দ্রুম ) --- এই সভায় সর্ব সম্মতভাবে যে অনুভূতির প্রকাশ পেয়েছে তা শুধু পাকিস্তানের প্রতি ঘোষণাই নয়, পুরো বিশ্ব, বিশেষ করে বিশ্বের সেসব অংশের জন্য যাদের অস্ত্র সর্বদা আমাদের বিরুদ্ধেই ব্যবহার করা হয়। এই অভিব্যক্তিগুলো জাতির অনুভূতি থেকে অনুপ্রাণিত হয়েছে। যদি প্রধানমন্ত্রী কখনও এর প্রমাণ চাইতেন তবে আজ তা তিনি তাদের মুখ থেকেই পেয়েছেন যারা পেশাদারিত্ব থেকে নয় বরং তাদের কাজের অংশ হিসেবেই তার সমালোচনা করে থাকে। 
বেলা ১২ ঘটিকা  

এই মুহূর্তে ১ থেকে ২ টি ব্যাপারে আমি আলোচনা করতে চাই। আমি বলছি না এই বিষয়ে আমার কথাই শেষ কথা। কাশ্মীরে যুদ্ধ বিরতি এখন আর কার্যকর নয়। আগ্রাসনের ফলে এই যুদ্ধবিরতি অঙ্গীকার অকার্যকর হয়েছে। জাতিসংঘের পর্যবেক্ষণ দলের সদস্যদের বহির্গমন অনুমতিপত্র বিষয়ক সিদ্ধান্ত সরকারকে নিতে হবে। কারণ যুদ্ধ বিরতি পর্যবেক্ষণ করা এখন তাদের উদ্দেশ্য নয় বরং পর্যবেক্ষণ করা আমাদেরকে প্রতিহত করা শক্তির মিত্রদের। উপরন্ত, এই পর্যবেক্ষকগণ জেকন সময় মারা যেতে পারেন। তাই আমাদের মহান দায়িত্ব থেকে আমরা তাদের কে ফেরত পাঠিয়ে দিতে পারি বা আমাদের অতিথিশালায় রাখতে পারি, কারণ এ ব্যপারে বিশাল আন্তর্জাতিক দায়িত্ব রয়েছে। একজন আন্তর্জাতিক পর্যবেক্ষকের জীবন এমন আবেগী পরিবর্তন আনতে পারে যে জাতিসংঘের কাছে অন্য কিছুর মূল্য থাকবে না। 

দ্বিতীয়ত, আমার শ্রবণ শক্তি এখনও প্রখর এবং আমি শুনেছি প্রধানমন্ত্রী বলেছেন পাকিস্তান আমাদের বিরুদ্ধে যুদ্ধ ঘোষণা করেছে। আমি আমি তার বক্তব্যের সথিকতা যাচাইয়ের জন্য অনুরোধ জানাচ্ছি। কারণ, যদি পাকিস্তান আমাদের বিরুদ্ধে যুদ্ধ ঘোষণা করে সেটা এক বিষয়। কিন্তু যদি পাকিস্তান বলে থাকে তারা যুদ্ধাবস্থা ঘোষণা করেছে তবে তা ভিন্ন বিষয়। যুদ্ধাবস্থা ঘোষণা পাকিস্তান কেবল নিজ দেশে করতে পারে এবং তথাপি তা অঘোষিত যুদ্ধ। কিন্তু যতক্ষণ পর্যন্ত আমরা জড়িত, যুদ্ধ বিদ্যমান। এই পরিস্থিতিতে পাকিস্তানের রাষ্ট্র দূতকে বহির্গমনের অনুমতিপত্র দেয়া উচিৎ, যা বাংলাদেশের স্বীকৃতি দানের পথের সকল বাধা দূর করবে। এই প্রসঙ্গে বলতে হয়, আমাদের কাছে পাকিস্তান আর এখন স্বীকৃত রাষ্ট্র নয়। অবশ্যই যদি তারা যুদ্ধ ঘোষণা করে তবে এর একটা শেষ আছে। এবং এই বিষয়ে আমাদের মাঝে কোন বাধা নাই। কিন্তু এই বিষয়টা পরিষ্কার করতে হবে, কারণ প্রধানমন্ত্রী তার বিশেষ অবস্থানে থেকে যদি সংসদে বলেন যে পাকিস্তান আমাদের বিপক্ষে যুদ্ধ ঘোষণা করেছে তবে আন্তর্জাতিক অভিমত অনুসারে এটাকে বাড়িয়ে বলা হয়েছে বলে উল্লেখ করা হবে। এটা অবশ্যই বাড়িয়ে বলা হয় নি কিন্তু এই ব্যাপারে আমাদের নিজেদেরকে কোন ঝামেলায় জড়ানো উচিৎ হবে না। এটা যদি ঘোষিত যুদ্ধ না হয়  তবে অঘোষিত যুদ্ধ যা স্বতপ্রনোদিত যুদ্ধ নামে পরিচিত। স্বতপ্রনোদিত যুদ্ধ সবচেয়ে কলুষিত। এই পদ্ধতিতে কাকে আঘাত করা হবে এবং কোথায় আঘাত করা হবে তা অবশ্যই সরকারের সিদ্ধান্ত, জেনারেল এর না। যুদ্ধের মত গুরুতর বিষয় জেনারেলদের হাতেই ন্যস্ত থাকা উচিৎ। তাই এই বিষয়ে আমার কোন সন্দেহ নেই যে প্রতিরক্ষা মন্ত্রী যদি অন্য কোন কাজে নিয়োজিত না থেকে থাকে তবে, তিনি এ বিষয় নিশ্চিত করবেন যাতে যুদ্ধে কাকে এবং কোথায় আঘাত করা হবে তা যেন শুধু জেনারেল কতৃক নির্ধারিত হবে। 

আমি আশা করি, আজ, কাল কিংবা যেকোনো সময় বাংলাদেশকে স্বীকৃতি দিতে হবেই এবং তা হবে পাকিস্তানের প্রতি যথার্থ জবাব। যা কিনা আমাদের প্রাণঘাতী আঘাতের মতই শক্তিশালী। 

আমি এই বলে শেষ করতে চাই যে, এটি একটি শোচনীয় অধ্যায়। যুদ্ধ একটি ভয়ংকর ব্যাপার, বিশেষ করে আমাদের মত বিশাল জনসংখ্যার জন্য যাদের আশ্রয়ের এবং এ জাতীয় প্রয়োজনীয় সরঞ্জামের অভাব রয়েছে, এবং সেই জাতির জন্য যারা নিজের মাটিতে ওয়ান্ডিওয়াশ লড়াইয়ের পর কোন যুদ্ধ দেখেনি। এই বিষয়ে বলতে হবে, আমাদের জনগণ এবং পেশাদার সেনাবাহিনী গৌরবের সাথে অনেক যুদ্ধক্ষেত্রে লড়েছে, কিন্তু নিজেদের মাটিতে আমরা যুদ্ধ দেখিনি। যুদ্ধ একটি ভয়ংকর ব্যাপার যেখানে অন্ধকারাচ্ছন্ন ও বোমা বর্ষণের ও বিভিন্ন বিষয়ের ভয় থাকে। এই ভয়ংকর সময়ে কে কত বেশী চরমপন্থি বক্তব্য দিতে পারে তার প্রতিযোগিতা হতে পারে। আমি প্রধানমন্ত্রীকে নিশ্চিত করে বলতে পারি যে আমি একটি দলের প্রতিনিধিত্ব করি এটা ছাড়া আর কোন পার্থক্য আমাদের নেই, আমরা সকলে এক জাতি। 

ষোড়শ শতাব্দীতে স্পেন এর ফিলিপ ব্রিটেন দখলের সময় ভেবেছিলেন স্কটল্যান্ড এর মেরী কুইন তাকে সাহায্য করবে, যেহেতু তিনি ক্যাথলিকদের নিষ্পন্ন করেছিলেন। কিন্তু এটা একই ব্যাপার যা আপনি মুসলিম লীগের প্রতিনিধিদের কাছ থেকে শুনেছেন। আমরা একটি দেশ এবং একটি জাতি এবং আমার বলতে কোন দ্বিধা নেই আজকে আমরা ব্যক্তিগত আদর্শ নির্বিশেষে একক নেতৃত্তের অধীনে। আমি মনে করি না তিনি এদেশে সমাজতন্ত্রবাদ ফিরিয়ে আনবেন। আমি খুব অকপটে এই কথা বলতে চাই কারণ আপনি অবশ্যই একটি গর্তে ঝাঁপ দিয়ে তারপর লফ দিতে পারবেন না। কিন্তু এটা ভিন্ন ব্যাপার যা আমরা পরবর্তীতে বিবেচনা করবো। এই জাতি টিকে থাকলে সমাজতন্ত্র বা কোন তন্ত্রই কাজ করবে না। এই জাতির টিকে থাকা সবচেয়ে গুরুত্বপূর্ণ ব্যাপার। 

যুদ্ধের বিষয়ে আসা যাক, এই দেশ যুদ্ধকে প্রতিহত করতে চেয়েছিল। কিন্তু যুদ্ধবিরতির সময় দুর্ভাগ্যবশত অন্য দেশের কারণে যদি আমাদের সম্মুখ যুদ্ধের সেনাদের সংকটপূর্ণ আবস্থার মুখোমুখি হতে হয়, যখন সেই অন্য দেশ আমাদের সীমান্ত লঙ্ঘন সহ এই ধরণের অপরাধ ঘটায় তখন ভিন্ন পরিস্থিতির সৃষ্টি হয়। তাই যদিও আমরা শান্তিতে বিশ্বাস করি কিন্তু আমাদের পরিস্থিতি প্রাক্তন আমেরিকান রাষ্ট্রপতির মত, যিনি বলেছিলেন, " আমি যেকোনো মূল্যে শান্তি কামনা করি এবং বর্তমানে শান্তির মূল্য যুদ্ধ। " কিন্তু বর্তমানের এই বিষয়ে আমাদের কোন সিদ্ধান্ত নিতে হয় নি, শত্রুই সিদ্ধান্ত নিয়ে নিয়েছে। তারা আমাদের বিমান ঘাটিতে বোমা বর্ষণ করে আমাদের সেনাদের অকেজো করে দিতে চেয়েছে। এবং আমার কোন সন্দেহ নেই এই ব্যাপারে যে এই যুদ্ধে পাকিস্তানের সাধারণ জনতার সাথে আমাদের কোন শত্রুতা নেই এবং আমরা নাজিদের মত তাদের সীমানা লঙ্ঘন করে তাদের নিরীহ লোকদের হত্যা করে তাদের দেশ দখলের চেষ্টা করবো না, যেমনটা শ্রী ইন্দ্রজিৎ গুপ্ত তার বক্তব্যে উল্লেখ করেছেন। শুধুমাত্র চরম পরিস্থিতিতে সামরিক বাহিনীর বোমা বর্ষণে সাধারণ জনগণের সমস্যা হতে পারে। কিন্তু আমরা নাপাম বোম নামের প্রাণঘাতী বোমার ব্যবহার করবো না যা অল্পবয়সীদের পঙ্গু করে দেয়। আমি জানি শত্রুকে কখনোই গুড়িয়ে দেয়া যাবে না, একবার গুড়িয়ে দিলে আমার পুনর্গঠিত হতে পারবে, কিন্তু আমাদের সেইসব বিষ দাঁত ভেঙে দিতে হবে যা আমাদের কামড়ে দিতে চেয়েছিল। 

জরুরী অবস্থা ঘোষণা বিষয়ে আমি একটি কথা বলতে চাই। এই বিষয়ে কোন সন্দেহ নাই যে বিভিন্ন আইনি কারণে জরুরী অবস্থা ঘোষণা আবশ্যক ছিল। অন্যথায়, সরকারকে অনেক বিলম্ব ও অসংলগ্ন পরিস্থিতির মুখোমুখি হতে হত। যদিও তারা কর্মকর্তাদের পরবর্তীতে ক্ষতিপূরণ দিতে পারবে। কিন্তু আমি নিশ্চিত প্রধানমন্ত্রী সেই মহান সম্রাটের প্রবাদ তার বিবেচনায় আনবেন, যাতে বলা হয়েছে মহান সম্রাট ও ছোট বুদ্ধি এক সাথে যায় এবং উদারতা সর্বদাই নুন্যতম পুণ্য। আমাদের সামনে এগিয়ে যেতে হবে। শুধুমাত্র বিরোধী দল না সংসদের সকল সদস্যকেই একসাথে সামনে এগিয়ে যেতে হবে। আমি জাতীয় সরকারের কথা বলছি না কারণ সরকার জাতীয়ভাবে নির্বাচিত। যখন দীর্ঘ যুদ্ধের প্রস্তুতি চলছে তখন সরকারের খেয়াল রাখতে হবে যেন আমরা নিজেদের মধ্যে কোন ঝামেলায় না জড়িয়ে যাই। 

সবশেষে, আমি আশা করি প্রধানমন্ত্রী সংসদ অধিবেশন বন্ধ করবেন না। অনেকেরই ধারণা সংসদ হচ্ছে একটি বিলাসিতা যা আমরা সহ্য করি। আসলে এটা তা নয়। সংসদ একটি অপরিহার্য স্থাপত্য। মাঝে মাঝে সংসদ নিরাপত্তা নিয়ন্ত্রক হিসেবে কাজ করে তাই সংসদ কার্যক্রম অবশ্যই চালু রাখতে হবে। যখন লন্ডনে বোমা বর্ষণ করা হচ্ছিল তখন বৃটিশ সংসদ অধিবেশন মাঝ রাতে অনুষ্ঠিত হত এবং বাস্তবিকপক্ষে, ২ টি বোমা সংসদে আঘাত করেছিল যখন তাদের অধবেশন চলছিল। এই বিষয়টা হিটলারকে ভাবিয়ে তুলেছিল যে বোমা বর্ষণের সময়ও তারা স্থান ত্যাগ করছে না। আমাদের জনগণও একই ধরণের। আমরা দেশ প্রতিরক্ষায় অত্যন্ত আবেগী। যখন আমরা মহান সম্রাটকে তার ভিত্তি থেকে নড়িয়ে দিতে পারি, তখন আমরা আক্রমণকারীর সমর্থক মহান সম্রাজ্যকেও নাড়িয়ে দিতে পারবো। আমাদের বিশ্বকে সতর্ক করে দেয়া উচিৎ যে, ভারতের বিরুদ্ধে আক্রমণকারীকে সাহায্য করা ভারতকে আক্রমণ করার শামিল। 

শ্রী এম. সত্যনারায়ণ রাও ( করিমনগর )--- মাননীয় স্পীকার, এই মুহূর্তে বক্তব্য দেয়া নয় কাজ করা প্রয়োজন। আমাদেরকে বিসর্জন দিতে হবে। তেলানাঙ্গা প্রজা সমিতির পক্ষ থেকে আমি প্রধানমন্ত্রীকে নিশ্চিত করতে চাই যে সমগ্র জাতি তার সাথে রয়েছে। আসুন আমরা আমাদের ক্ষুদ্র সমস্যাগুলো ভুলে যাই। এখন আমাদের সামনে একটাই সমস্যা, আগত আক্রমণকারীকে কিভাবে এ দেশ থেকে নির্গত করা যাবে তার উপায় বের করা। 

আমি প্রধানমন্ত্রীর কাছে অনুরোধ করবো যাতে আমাদের কম বয়সী সংসদ সদস্যদের উপর কিছু দায়িত্ব অর্পণ করতে। আমরা জানি আমাদের সৈনিকরা শুধু যুদ্ধ করছে না, তারা প্রয়োজনে জীবন দিচ্ছে। আমাদের উচিৎ যুদ্ধক্ষেত্রে গিয়ে কিছু করা। অন্ততপক্ষে আমাদের সৈনিকদের মাঝে আত্মবিশ্বাস বাড়াতে সাহায্য করা উচিৎ, যাতে তারা বুঝতে পারে সমগ্র দেশ তাদের সাথে আছে এবং আমরাও কিছু করার চেষ্টা করছি। আমি আশা করি প্রধানমন্ত্রী এই সমস্যার সমাধান করবেন। 

শ্রী বিরেন্দর সিং রাও ( মহেন্দ্রগড় ) --- জনাব, বিশাল হারিয়ানা পার্টির পক্ষ থেকে আমি এই সভায় পেশ করা সকল ভাবানুভুতির সাথে একাত্মতা প্রকাশ করছি। আমি নিজে একজন সাবেক সৈন্য হিসেবে গর্ব বোধ করছি। এবং আমি একজন বৃদ্ধ সৈনিক নই, বরং আজকে আমি নিজেকে অনেক কম বয়সী হিসেবে উপলব্ধি করছি। আমি প্রধান্মন্ত্রিকে নিশ্চিত করতে চাই যে, আমাদের লক্ষাধিক সাবেক সৈন্য ও সেনা কর্মকর্তা তাকে সমর্থন জানাচ্ছে। আমরা সবাই আমাদের দেশ রক্ষায় কথিন্তর দায়িত্ব নিতে প্রস্তুত আছি। আমি নিশ্চিত ভারত অবশ্যই জয়ী হবে কারণ আমরা ন্যায়ের পক্ষে। আমি নিশ্চিত, এই বিংশ শতাব্দীর দ্বারপ্রান্তে যেসব রাষ্ট্র নিজেদের মানবতার রক্ষক হিসেবে দাবী করছে তারা সবাই মানবতাকে হার মানিয়েছে। স্বতন্ত্র স্বাধীন রাষ্ট্র ও মানবতার যথার্থ রক্ষক হিসেবে বিশ্ব দুয়ারে ভারতের উত্থান ঘটবে। 

জনাব, আপনি মাননীয় স্পীকারের আসনে আসীন থাকা অবস্থায় আপনার পক্ষ হয়ে আমি কিছু কথা বলতে চাই। 

মাননীয় স্পীকার --- আপনি ইতিমধ্যে সাবেক সৈন্য হিসেবে আমার পক্ষে বলে ফেলেছেন। 

শ্রী বিরেন্দর সিং রাও --- গত রাতে আপনার জেলায় বোমা বর্ষণ করা হয়েছে। আমাদের পাঞ্জাব ও রাজস্থানের সীমান্তবর্তী এলাকার জনতা পশ্চিম বঙ্গ এবং আসামের মতই সাহসের পরিচয় দিয়েছে। আজ সকালে অমৃতসারে কিছু বন্ধুর সাথে ফোনে কথা হয় এবং  তাদের সন্তানদের দিল্লী পাঠানোর অনুরোধ করি যাতে তারা নিরাপদ থাকে এবং আমরা পাকিস্তানকে দীর্ঘ মেয়াদী উচিৎ শিক্ষা দিতে পারি। কিন্তু তারা সবাই আমার প্রস্তাব প্রত্যাখ্যান করেছে। তারা বলেছেন, অমৃতসার জনশূন্য করা হবে না, তারা শেষ মুহূর্ত পর্যন্ত সেখানে থাকতে চান। মাননীয় স্পীকার, আমি আপনাকে সাধুবাদ জানাই এমন জেলার প্রতিনিধিত্ব করার এবং পাঞ্জাব ও রাজস্থানের সীমান্ত এলাকার জনতা যারা অত্যন্ত সাহসী। 

ডক্টর জি.এস.মেলকোটে ( হায়দ্রাবাদ ) --- জনাব, আমি জরুরী অবস্থা ঘোষণার সমর্থন জানাই। আমি কি জানাতে পারি যে, আমরা আমাদের নেতৃর শাণিত কণ্ঠের আহবান শুনতে পেয়েছি? এই উপলক্ষে জাতীয় নিরাপত্তা পরিষদের কর্মীরা এই সভায় তাদের পক্ষ থেকে এই কথা জানাতে অনুরোধ করেছে যে, বিগত ২ টি আক্রমণের সময় তারা ২৪ ঘণ্টা করে সবসময় কাজে লিপ্ত ছিল কিন্তু বিভিন্ন কল কারখানার পরিচালনা পরিষদ থেকে তাদের প্রতি পাক্ষিক দিবসের পর ১ দিনের ছুটি দেয়। তারা অভিযোগ করে এবং জানতে চায় কেন এই ছুটি দেয়া হোল। পরিচালকগণ জবাবে জানান, মানুষের ভুলের জন্য নয়, যন্ত্রপাতি ভেঙে যাওয়াতে এই ছুটির ব্যবস্থা করা হয়। এই সংকট মুহূর্তে আমি আমাদের নেতৃবৃন্দকে ভরসা দিতে চাই আমরা যুদ্ধক্ষেত্রের জওয়ানদের সাহায্যার্থে আগের চেয়েও সম্ভবপর অধিক কাজ করার জন্য প্রস্তুত রয়েছি। 

এই কথার সাথে আমি জরুরী অবস্থার ঘোষণার সমর্থন জানাই। 

শ্রী সুরেন্দ্র মোহান্তি ( কেন্দ্রাপারে ) --- মাননীয় স্পীকার, আমি এই সংসদে উতকাল কংগ্রেস এবং ইউনাইটেড ইনডিপেন্ডেন্ট গ্রুপের প্রতিনিধিত্ব করছি। আমি প্রধানমন্ত্রী কতৃক প্রস্তাবিত জরুরী অবস্থা ঘোষণার বিষয়ে আমাদের পূর্ণ সমর্থন জানাচ্ছি। এই অন্তিম সময়ে আমাদের সামনে প্রশ্ন হচ্ছে যুদ্ধে জড়িত হওয়া নাকি যুদ্ধ প্রতিহত করা। যখন লড়াইয়ের আহবান করা হয়েছে তখন আমাদের অবশ্যই যোগ দিতে হবে এবং মুক্তির সংগ্রামের পবিত্র শিখায় নিজেদের উৎসর্গ করতে হবে। তবে আমি প্রধানমন্ত্রীর কাছে আর্জি জানাচ্ছি যাতে উনি লক্ষ্য রাখেন জরুরী অবস্থার নামে মুক্ত সমাজের গুণাবলীগুলো হত্যা না করা হয়। 

শেষ করার আগে আমি আমার বিজ্ঞ বন্ধু শ্রী কৃষ্ণ মেনন এর বক্তব্য র সমর্থন জানাই, উনি উল্লেখ করেছেন, সংসদ অধিবেশন যেন বন্ধ না হয়। এই অস্থির সময়ে সংসদ অধিবেশন চালু রাখা উচিৎ যাতে আমাদের দেশের আত্মবিশ্বাস ও সৎ সাহসের পরিচয় ফুটে উঠে। 

শ্রী এস.এম.ব্যানারজী ( কানপুর ) --- মাননীয় স্পীকার, সমগ্র ভারত প্রতিরক্ষা কর্মচারী সমিতির সভাপতি হিসেবে আমি প্রধানমন্ত্রী এবং প্রতিরক্ষা মন্ত্রীকে আমার পূর্ণ সমর্থন জানাচ্ছি। আমি আরও নিশ্চিত করছি যে ১৯৬২ এবং ১৯৬৫ সালের মত প্রতিরক্ষা কর্মচারীগণ এক সত্ত্বা হিসেবে কাজ করবে এবং পূর্বের তুলনায় অধিক বিসর্জন দিতে প্রস্তুত যাতে পাকিস্তানের এই নগ্ন আগ্রাসনকে সর্ব শক্তি দিয়ে নিরস্ত্র করা যায়। তারা সেনাবাহিনীকে সম্মুখ যুদ্ধে এবং পেছন থেকে সব কিছুর প্রস্তুতিতে এবং এই কঠোর সময়ে সরকারকে সাহায্য করবে। 

মাননীয় স্পীকার --- প্রস্তাবিত বিষয় হচ্ছে, 

"রাষ্ট্রপতি কতৃক ৩রা ডিসেম্বর, ১৯৭১ এ স্বাক্ষরিত সংবিধানের ৩৫২ নং ধারা অনুযায়ী জরুরী অবস্থা ঘোষণাকে সংসদে মঞ্জুর করা হোল। "
প্রস্তাব গ্রহণ করা হল
	

মাননীয় স্পীকার --- বিশ্লেষণটি সর্বজন স্বীকৃত হয়েছে। এই অন্তিম মুহূর্তে এই সভা যেভাবে ঐক্যের পরিচয় দিয়েছে এবং কঠোর সংকল্পের প্রদর্শন করেছে, আমি এই সংসদের স্পীকার হিসেবে গর্ব বোধ করছি। আমরা সবাই প্রার্থনা করি যাতে জাতি একক নেতৃত্তে এক সংকল্পে একতাবদ্ধ থাকতে পারে। সৃষ্টিকর্তা আমাদের সহায় হোন। 

বিকাল ৫টা ৪০ মিনিট 
পরিস্থিতি প্রসঙ্গে বিবৃতি
প্রসঙ্গঃ ভারতের উপর পাকিস্তানের আক্রমণ

প্রতিরক্ষামন্ত্রী (শ্রী জগজীবন রাম): আপনারা অবগত আছেন যে পাকিস্তান আমাদের উপর একটি যুদ্ধ চাপিয়ে দিয়েছে। 

পাকিস্তান বিমানবাহিনী বিকাল পাঁচটা পঁয়তাল্লিশ মিনিট থেকে আমাদের বিমানঘাঁটি গুলোতে আগে বিমানহানা দিয়েছিলো। গতকাল পাকিস্তান বিমান আমাদের বারোটি বিমানঘাঁটিতে হানা দিয়েছে, এগুলো হলো: অমৃতসার, পাঠানকোট, শ্রীনগর, ফরিদজোট, হালওয়ারা, আম্বালা, আগ্রা, উত্তরলাই, যোধপুর, জামনগর, সার্ষা, এবং সারশাওয়া। গোদ্রা রোড, জাম্মু এবং বারমারের রেলওয়ে সংযোগও আক্রমণের শিকার হয়েছিলো। আক্রমণকারী বিমানগুলোর মধ্যে চারটি বিমানকে গুলি করে নামিয়ে দেওয়া হয়েছিলো। আমাদের কিছু রানওয়ে ক্ষতিগ্রস্ত হয়েছিলো, ভূমিতে থাকা কোন বিমান আক্রান্ত হয়নি, একটি এলাকায় বসানো যন্ত্রপাতি কিছুটা ক্ষতিগ্রস্ত হয়েছিলো। আমাদের সকল বিমানঘাঁটি পুরোপুরি প্রক্রিয়ায় নিযুক্ত। পূর্ব-পরিকল্পিত অগ্রে আক্রমণের মাধ্যমে মোটারকম ক্ষয়ক্ষতি আরোপ করার পাকিস্তানী উদ্দেশ্য প্রত্যাহত করা হয়েছে। 

ভারতীয় বিমানবাহিনী পাকিস্তান বিমানঘাঁটিগুলোকে প্রতিশোধমূলক আক্রমণের মাধ্যমে জবাব দিয়েছিলো। প্রথম আক্রমণ গতরাত ১১:৫০ ঘটিকায় বাস্তবায়িত করা হয়েছিলো। চান্দেরি, শেরকোট, সারগোধা, মুরিদ, মিয়ানয়ালী, মাসরুর (রাওয়ালপিন্ডির কাছে) এবং চাঙে মাঙ্গা (লাহোরের কাছে) আক্রমণের শিকার হয়েছে। দলটি ভালো ফলাফল অর্জনের কথা জানিয়ে প্রতিবেদন জানিয়েছে। তারা মাটিতে থাকা কিছুসংখ্যক পাক-বিমান আঘাত করেছিলো এবং কিছু পেট্রোল ট্যাঙ্ক জ্বালিয়ে দিয়েছিলো। সারগোধা বিমানঘাঁটিগুলো ক্ষতিগ্রস্ত হয়েছে। বাদীনে (কুচ) রাডার স্টেশনও ক্ষতিগ্রস্ত হয়েছে। একটি হান্টার, একটি এইচ এফ - ২৪ এবং একটি শুকোই ছাড়া আমাদের সকল বিমান ঘাঁটিতে ফিরে এসেছে। 

গতকাল সন্ধ্যা ছয়টা থেকে পাকসেনারা পুঞ্চ, সাম্ব জুরিয়ান, অমৃতসার, ফযিলকা এবং পাঠানকোটে আমাদের অবস্থানে গোলাবর্ষণ করে যাচ্ছে। পাকিস্তান বাহিনীর স্থল আক্রমণ সকল সেক্টরেই প্রতিহত করা হয়েছে। কিন্তু আমাদের বর্ডার সেইফ ফোর্সের কিছু সংখ্যক যারা রবি নদীর সম্মুখীন ছিলো, তারা পশ্চাৎপদ হয়েছে। পাকিস্তানও নদীটির আমাদের পার্শ্বে তাদের বাহিনীর একই ধরণের অপসরণ ভোগ করেছে। পুঞ্চে আমরা পাঁচজন বন্দীকে নিয়েছি যারা ২৬ নাম্বার পদাতিক বাহিনীর। সাম্ব জুরিয়ানে পাকবাহিনী পশ্চাৎপদ হওয়ার সময় একজন মৃত এবং একজন আহত সৈনিককে রেখে যায়, দুজনেই পাঞ্জাব রেজিমেন্টের ৪৩ নাম্বার পদাতিক বাহিনীর। 

৪ঠা ডিসেম্বর ভোরের দিকে, আমাদের বাহিনী তিত্থালের পাঁচ মাইল দক্ষিণ-পূর্বে একজন পাকিস্তানী প্রহরীকে বন্দী করেছিলো। উড়ি এবং হাজিপুরের মধ্যে একটি হিল ফিচার দখল করা হয়েছে। আমাদের বাহিনী একজন জে সি ও সহ ১৩ জন বন্দিকে আটক করেছে। 

আখনুর থেকে ৩০ মাইল পশ্চিমে পাকবাহিনী অস্ত্রশস্ত্র ও গোলাবারুদসহ এক বিশাল শক্তি নিয়ে কঠিন যুদ্ধে লিপ্ত। ছয়টি শত্রু ট্যাংকসহ ধ্বংস সহ, যেগুলোকে জ্বলতে দেখা গিয়েছিলো, অনেক হতাহত হয়েছে। 

ফিরোজপুর সেক্টরে, পাকসেনাদলের আনুমানিক একটি ব্রিগেড আকাশ সহায়তা, অস্ত্রশস্ত্র ও গোলাবারুদ নিয়ে ফিরোজপুর ও হুসাইনিওয়ালা এলাকায় আমাদের সেনাদলের উপর আক্রমণ চালাচ্ছে। আমাদের বাহিনী শত্রুদের উপর বিশাল হতাহতের বোঝা চাপিয়ে দিয়ে সকল আক্রমণ প্রতিহত করেছে। আমাদেরও হতাহত হয়েছে এবং কিছু এলাকার দখল হারিয়েছি। হুসাইনিওয়ালা ব্রীজ ক্ষতিগ্রস্ত হয়েছে। 

ভারতীয় বাহিনী বাংলাদেশের বেশ কিছু পয়েন্টে গেছে এবং মুক্তিবাহিনীর সাথে একযোগে কাজ করছে। আমাদের বাহিনী মুক্তিবাহিনীর সাথে একত্রে ত্রিপুরা এবং কাচারে বিমানঘাঁটিসহ শমশেরনগর আওতায় নিয়েছে। আখাউড়ার চারপাশের এলাকাগুলোতে এখনও প্রচণ্ড যুদ্ধ চলছে। আমাদের বাহিনী কুমিল্লা সেক্টরের সাঁইগঞ্জ এবং মজলিশপুর দখল করেছে। ঠাকুরগাঁও, দর্শনা এবং গাজীপুর এখন আমাদের নিয়ন্ত্রণে। একজন জে সি ও এবং ২৬ নাম্বার সম্মুখ শক্তি রাইফেল ব্যাটেলিয়নের একজন হাবিলদার-মেজরসহ ৪২ জন বন্দিকে ফুলবাড়িতে ধরা হয়েছে। 

বাংলাদেশে পাকিস্তান বিমান বাহিনীর নিয়ন্ত্রণে থাকা বিমানঘাঁটিগুলোতে ভারতীয় বিমান বাহিনী আক্রমণ চালিয়েছে। এ পর্যন্ত ৮টি পাকিস্তানী স্যাবর জেট নামিয়ে দেওয়া হয়েছে, চারটি ঢাকার কাছে এবং চারটি যশোরের কাছে। আমরা ২ জন যোদ্ধাকে হারিয়েছি। 

ভারতীয় নৌবাহিনীর পূর্ব এবং পশ্চিম বহর এখন শত্রুদের যুদ্ধজাহাজ খোঁজার ও ধ্বংস করার এবং পশ্চিম পাকিস্তান ও বাংলাদেশের মধ্যকার উপকূলবর্তী যোগাযোগ পথ বিচ্ছিন্ন করার লক্ষ্যে আছে এবং পশ্চিম পাকিস্তান বাহিনীকে সমুদ্র সহায়তা ভোগদখলের সমর্থন দেওয়া অস্বীকার করেছে। একটি পাকিস্তানী বাণিজ্য জাহাজ আমাদের বিনাশকারীদের একজনের হাতে আজ সকালে ধরা পড়েছিলো। নৌবাহিনীর কর্মচারিবৃন্দের একটি দল জাহাজ যাত্রা করেছে যেটিকে সবচেয়ে নিকটস্থ পোতাশ্রয়ের দিকে যাওয়ার আদেশ দেওয়া হয়েছে। 

পূর্ব নৌবহরের ইউনিটগুলোও কক্সবাজারে আঘাত হেনেছে। আক্রমণটির ফলাফল হয়েছিলো বিমানঘাঁটি স্থাপনার বিধ্বস্ততা। 

ভারতীয় নৌবাহিনী পাকিস্তান বন্দরসমূহের জন্য অভিপ্রেত সরবরাহের ব্যাপারে নিষিদ্ধ পণ্য নিয়ন্ত্রণ জারি করেছিলো। বাংলাদেশে পাকিস্তানের জন্য নিয়োজিত বন্দরসমূহকে নিষিদ্ধ করা হয়েছে। 

বিকাল ৫:৪৭ ঘটিকা 
তখন লোকসভা সোমবার সকাল দশটা, ডিসেম্বর ৬, ১৯৭১, অগ্রহায়ন ১৫, ১৮৯৩ (সাকা) পর্যন্ত মুলতবি করা হয়।

Tanvir Tanz Hedayet
<১২, ২৩১, ৯২৩-৯৪০>
অনুবাদ 

বাংলাদেশকে স্বীকৃতি প্রদান সংক্রান্ত বিবৃতি

শ্রীমতী ইন্দিরা গান্ধী ( মাননীয় প্রধানমন্ত্রী, আণবিক শক্তি মন্ত্রী, ইলেকট্রনিক্স মন্ত্রী, স্বরাষ্ট্র মন্ত্রী এবং তথ্য ও সম্প্রচার মন্ত্রী ) ---  ভয়ানক বিরোধীতার মুখোমুখি সাহসী সংগ্রামের ফলে বাংলাদেশের জনগণ স্বাধীনতা সংগ্রামের ইতিহাসে বীরত্বের এক নতুন অধ্যায়ের সূচনা করেছে। 

পূর্বে, তারা নির্বাচনে বিশাল গণতান্ত্রিক জয় নিশ্চিত করে এবং পাকিস্তানের রাষ্ট্রপতিও শেখ মুজিবুর রহমানের পাকিস্তানের প্রধানমন্ত্রী হবার ন্যায়সঙ্গত দাবী মেনে নেয়। আমরা কখনোই জানবো না যে যদি এই সদাশয় আচরণ এবং বাস্তব পদক্ষেপ সত্যি হয়ে থাকে তবে কিসের হস্তক্ষেপে তা বিশ্বাসঘাতকতা ও ঘৃণায় রূপান্তর হয়। 

আমাদেরকে বলা হয়েছিল, শেখ মুজিবুর রহমান এবং তার দল আওয়ামী লীগ পশ্চিম পাকিস্তানের সরকারের বিরুদ্ধে অহিংস প্রতিরোধ আন্দোলনের পরিকল্পনা করে। কিন্তু তাদেরকে অনবগত অবস্থায় পাশবিক সামরিক হামলার শিকার হতে হয়। স্বাধীনতার ঘোষণা দেয়া ছাড়া তাদের আর কোন বিকল্প ছিল না। পূর্ব পাকিস্তান রাইফেলস এবং ইস্ট বেঙ্গল রেজিমেন্ট মিলে মুক্তি ফৌজ গঠন হয় যা পরবর্তীতে মুক্তি বাহিনী নাম দেয়া হয় এবং নিজেদের ভবিষ্যত রচনা এবং দেশের স্বাধীনতা রক্ষায় নিজেদের জীবন উৎসর্গ করতে দৃঢ়বদ্ধ সহস্রাধিক পূর্ব বঙ্গের যুবক এই মুক্তি বাহিনীতে যোগদান করেন। যেই একতা, দৃঢ়তা, এবং সাহসিকতার সাথে সমগ্র বাংলাদেশের জনগণ এই স্বাধীনতার সংগ্রাম করছে তা বিশ্ব সংবাদ মাধ্যমগুলোতে নথিভুক্ত করা হয়েছে। 

আমাদের সামনে ঘটে যাওয়া এসব ঘটনা এবং এর ফলশ্রুতিতে আমাদের সীমান্তে বাঁধ ভাঙ্গা শরণার্থীদের আগমন আমাদের দেশের ওপর এর চেয়ে বেশী সুদূরপ্রসারী প্রভাব ফেলতে পারে না। এটা অবশ্যই স্বাভাবিক ব্যাপার যে বাংলাদেশের জনগণের সাম্প্রতিক সংগ্রামে আমাদের সহানুভূতি থাকবে। কিন্তু আমরা বাংলাদেশের স্বীকৃতির ব্যাপারে কোন হঠকারী পদক্ষেপ নেই নি। আমাদের সিদ্ধান্ত কোন আবেগ বশত ছিল না বরং প্রাদুর্ভূত ভবিষ্যৎ বাস্তবতার মূল্যায়ন থেকে নেয়া। 

বাংলাদেশের সমগ্র জনগণের সর্বসম্মত বিদ্রোহ এবং সংগ্রামের সাফল্য থেকে এটা প্রকট হয়ে উঠেছে যে, তথাকথিত পাকিস্তান কেন্দ্রীয় সরকার বাংলাদেশের জনগণকে এর শাসনের অধীনে পুনরায় ফিরিয়ে আনতে অক্ষম। আর বাংলাদেশের সরকারের বৈধতা বিষয়ে এ মুহূর্তে সারা বিশ্বই অবগত যে এটা বাংলাদেশের নিরঙ্কুশ সংখ্যাগরিষ্ঠ জনগণের মতামতের প্রতিফলন যা আগের কোন সরকারের সময়ে জনগণের ইচ্ছার প্রতিফলন হিসেবে প্রকাশ পায়নি। এই মানদণ্ডে পাকিস্তানের সামরিক জান্তা অনেক রাজ্যেই তাদের শোষণ চাপিয়ে দিতে উদ্বিগ্ন হলেও পশ্চিম পাকিস্তানে নিজেদের লোকদেরই প্রতিনিধিত্ব করার সমর্থন পায়নি। 

এমতাবস্থায় যখন পাকিস্তান ভারতের বিরুদ্ধে যুদ্ধের প্রস্তুতি নিচ্ছে, তখন আমাদের পক্ষ থেকে স্বাভাবিক সংশয় কাজ করছে যাতে আমরা এমন কিছু না করি যাতে শান্তিপূর্ণ অবস্থার ব্যতিক্রম ঘটায় অথবা, এমন কোন মধ্যবর্তী অবস্থার ব্যাখ্যা করে যা বর্তমান অবস্থায় তাৎপর্যহীন। বাংলাদেশের জনগণ তাদের অস্তিত্ব রক্ষার লড়াই করছে আর ভারতের জনগণ লড়াই করছে আগ্রাসনের পতন ঘটাতে, এবং উভয়ই বর্তমানে নিজেদের একই পথের সহযাত্রী হিসেবে খুঁজে পেয়েছে। 

বর্তমান পরিস্থিতির আলোকে এবং বাংলাদেশ সরকারের অনুরোধের প্রেক্ষিতে আমি এই সভায় এটা জানাতে পেরে অত্যন্ত আনন্দিত যে, কঠোর বিবেচনার পর ভারত গণপ্রজাতন্ত্রী বাংলাদেশ এর স্বীকৃতি দানের সিদ্ধান্ত নিয়েছে। 

আমরা আশা করি সময়ের সাথে সাথে অন্যান্য জাতিও স্বীকৃতি প্রদান করবে এবং অচিরেই গণপ্রজাতন্ত্রী বাংলাদেশ বিশ্বের বিভিন্ন জাতীয়তার একটি অংশ হয়ে উঠবে। 

এই মুহূর্তে এই নতুন রাষ্ট্রের জনক শেখ মুজিবুর রহমানের প্রতি আমাদের পূর্ণ সমবেদনা ও সমর্থন রয়েছে। আমি নিশ্চিত এই সভার সকলেই বাংলাদেশের অস্থায়ী রাষ্ট্রপতি এবং প্রধানমন্ত্রী এবং তাদের সকল সহকর্মীকে আমাদের তরফ থেকে শুভেচ্ছা ও উষ্ণ সংবর্ধনা জানাবে। 

আমি বাংলাদেশ সরকারের কাছ থেকে পাওয়া যোগাযোগ পত্রের অনুলিপি এই সভার সামনে উপস্থাপন করছি। মাননীয় সংসদ সদস্যগণ জেনে খুশী হবেন যে, বাংলাদেশ সরকার তাদের রাষ্ট্রের মূল নীতি ঘোষণা করেছেন। এবং রাষ্ট্রীয় মূলনীতি হবে গণতন্ত্র, সমাজতন্ত্র, ধর্মনিরপেক্ষতা এবং এমন একটি সমাজ ব্যবস্থা যেখানে ধর্ম, বর্ণ, লিঙ্গ নির্বিশেষে সকলের সমান অধিকার থাকবে। বৈদেশিক সম্পর্কের ক্ষেত্রে বাংলাদেশ সরকার উপনিবেশবাদ, স্বজাতিকতা এবং সাম্রাজ্যবাদের সাথে জোট নিরপেক্ষভাবে শান্তিপূর্ণ সহবস্থানের নীতি অনুসরণের সিদ্ধান্ত নিয়েছে, যা ভারতও অনুসরণ করে। 

বাংলাদেশ সরকার আমাদের দেশে অস্থায়ী শরণার্থীদের নিজ দেশে ফিরিয়ে আনা এবং তাদের জমি এবং সম্পত্তির পুনর্বাসনের ব্যাপারে উদ্বেগ প্রকাশ করেছে। আমরা স্বাভাবিকভাবে এই ব্যাপারে সম্ভাব্য সকল উপায়ে তাদের সহায়তা করবো। 

আমি বিশ্বাস করি ভবিষ্যতে ভারত ও বাংলাদেশের সরকার ও জনগণ যারা একই আদর্শ ও উৎসর্গে বিশ্বাসী, এমন একটি পারস্পরিক সম্পর্ক তৈরি করবে যার মূল ভিত্তি হবে পারস্পরিক সার্বভৌমত্ব ও প্রাদেশিক অখণ্ডতার প্রতি শ্রদ্ধা, অভ্যন্তরীণ বিষয়ে হস্তক্ষেপ না করা, সমতা ও পারস্পরিক স্বার্থ রক্ষা করা। এইভাবে স্বাধীনতা ও গণতন্ত্রের জন্য একসাথে কাজ করে আমরা আদর্শ প্রতিবেশী রাষ্ট্রের দৃষ্টান্ত স্থাপন করতে পারি যা এই অঞ্চলের শান্তি, স্থিতিশীলতা ও অগ্রগতি নিশ্চিত করবে। বাংলাদেশকে আমাদের শুভেচ্ছা। 


	









ভারতীয় রাষ্ট্রপতি বরাবর ২৪.৪.১৯৭১ এ লিখিত গণপ্রজাতন্ত্রী বাংলাদেশ সরকারের অস্থায়ী রাষ্ট্রপতি সৈয়দ নজরুল ইসলামের চিঠি। 

সৈয়দ নজরুল ইসলাম
অস্থায়ী রাষ্ট্রপতি
গণপ্রজাতন্ত্রী বাংলাদেশ সরকার
মুজিবনগর
এপ্রিল ২৪, ১৯৭১ 
	বরাবর
	ভারতীয় রাষ্ট্রপতি
	নয়া দিল্লী 

মহামান্য, 

২৬শে মার্চ, ১৯৭১ এ গণপ্রজাতন্ত্রী বাংলাদেশের সার্বভৌমত্ব ও স্বাধীনতা ঘোষণার পর শেখ মুজিবুর রহমানকে প্রধাণ করে সরকার গঠন করা হয়। 

আপনার অবগতির জন্য স্বাধীনতার ঘোষণাপত্র, আইনের ধারাবাহিকতা বলবতকরন এবং সংসদ সদস্যদের তালিকার একটি অনুলিপি "ক", "খ"  এবং "গ" অক্ষর দ্বারা চিহ্নিত করে এই পত্রের সাথে সংযুক্ত করা হয়েছে। 

বাংলাদেশ সরকার ২৬ শে মার্চ, ১৯৭১ এর আগ পর্যন্ত পূর্ব পাকিস্তান নামে পরিচিত অঞ্চলে পূর্ণ সার্বভৌমত্ব ঘোষণা ও আইন প্রণয়ন করেছে এবং আন্তর্জাতিকভাবে স্বীকৃত আইন অনুসারে রাষ্ট্রের সকল কর্মকাণ্ড পরিচালনা করছে। 

বাংলাদেশ ও ভারতের জনগণের মধ্যকার ঐতিহ্যগত বন্ধুত্বপূর্ণ সম্পর্কের প্রেক্ষিতে আমি আপনার মহামান্য সরকারের কাছে বিনীত আবেদন জানাচ্ছি যাতে গণপ্রজাতন্ত্রী বাংলাদেশকে অবিলম্বে স্বীকৃতি প্রদান করা হয়। বাংলাদেশ সরকার ভারতের সাথে স্বাভাবিক কূটনৈতিক সম্পর্ক স্থাপন ও রাষ্ট্রদূত বিনিময় করে কৃতজ্ঞ থাকবে যাতে করে আমাদের দুই দেশের মধ্যকার বন্ধুত্বপূর্ণ সম্পর্ক আরও শক্তিশালী হয়। 

মহামান্য, দয়া করে আমাদের প্রতিশ্রুতির সর্বোচ্চ বিবেচনা করবেন। 

স্বাক্ষরিত/- (সৈয়দ নজরুল ইসলাম)
অস্থায়ী রাষ্ট্রপতি
স্বাক্ষরিত/- (খন্দকার মোশতাক আহমেদ)
(বাংলাদেশ সরকারের সীলমোহর) 								 পররাষ্ট্র মন্ত্রী 



	
(ক) স্বাধীনতার ঘোষণা  	
								মুজিবনগর, বাংলাদেশ
							তারিখ - ১০ই এপ্রিল, ১৯৭১

যেহেতু, রাষ্ট্রব্যবস্থা গঠনের জন্য প্রতিনিধি নির্বাচনের লক্ষে ৭ই ডিসেম্বর, ১৯৭০ থেকে ১৭ই জানুয়ারী, ১৯৭১ পর্যন্ত বাংলাদেশে অবাধ নির্বাচন অনুষ্ঠিত হয়। 

এবং

যেহেতু, এই নির্বাচনে বাংলাদেশের জনগণ ১৬৯ টি আসনের মধ্যে ১৬৭ জন প্রতিনিধি নির্বাচিত করে যারা আওয়ামী লীগের সদস্য। 

এবং
যেহেতু, জেনারেল ইয়াহিয়া খান রাষ্ট্রব্যবস্থা গঠনের উদ্দেশে ৩রা মার্চ, ১৯৭১ জনগণের নির্বাচিত প্রতিনিধিদের নিমন্ত্রণ জানান। 

এবং

যেহেতু, সংসদ অধিবেশন অন্যায় ও অবৈধভাবে অনিদৃস্টকালের জন্য স্থগিত করা হয়েছ। 

এবং

যেহেতু, বাংলাদেশের জনগণের প্রতিনিধিদের সাথে আলোচনা চালিয়ে যাওয়া অবস্থায় প্রতিশ্রুতি পূর্ণ না করে পাকিস্তান কতৃপক্ষ অন্যায়ভাবে  ও বিশ্বাসঘাতকতা করে যুদ্ধ ঘোষণা করে। 
এবং

যেহেতু, পাকিস্তান কতৃপক্ষ এই নির্মম ও হিংস্র যুদ্ধ সংগঠিত করার পর এখনও বিভিন্ন স্থানে বাংলাদেশের অসামরিক এবং নিরস্ত্র জনগণের উপর অবর্ণনীয় অত্যাচার ও গণহত্যা চালিয়ে যাচ্ছে। 

এবং

যেহেতু, পাকিস্তান সরকারের চাপিয়ে দেয়া এই অন্যায় যুদ্ধ এবং গণহত্যার এবং অন্যান্য দমনমূলক আচরণের পরিপ্রেক্ষিতে বাংলাদেশের জনগণের নির্বাচিত গণপ্রতিনিধিদের পক্ষে সরকার গঠন ও শাসন ব্যবস্থা নিয়ন্ত্রন করা অসম্ভব হয়ে পড়ে। 

এবং

যেহেতু, বাংলাদেশের জনগণ তাদের বীরত্ব, সাহসিকতা এবং বৈপ্লবিক কর্মকাণ্ড দ্বারা নিজেদের অধিকারভুক্ত অঞ্চলের উপর কার্যকরীভাবে দখল নিয়েছে। 

আমরা বাংলাদেশের জনগণের নির্বাচিত প্রতিনিধিগণ, বাংলাদেশের জনগণের দেয়া এমন এক সম্মানে আবদ্ধ যাদের ইচ্ছায় মূলত আমরা নিজেদের সংগঠিত করেছি যাতে একটি গণপরিষদ গঠন করতে পারি, 

এবং

বাংলাদেশের জনগণের জন্য সমতা, মানবিক মর্যাদা ও সামাজিক ন্যায়বিচার প্রতিষ্ঠার জন্য আমরা পারস্পরিক আলোচনা করেছি, 

সার্বভৌম গণপ্রজাতন্ত্রী রাষ্ট্র হিসেবে বাংলাদেশ গঠন ও সেকারণে ইতিমধ্যে বঙ্গবন্ধু শেখ মুজিবুর রহমান কতৃক দেয়া স্বাধীনতার ঘোষণা, 

এবং

এই মর্মে প্রত্যায়ন এবং সংকল্প করা হচ্ছে যে, একটি পূরনাঙ্গ সংবিধান প্রণীত হবার সময় পর্যন্ত বঙ্গবন্ধু শেখ মুজিবুর রহমান প্রজাতন্ত্রের রাষ্ট্রপতি থাকবেন এবং সৈয়দ নজরুল ইসলাম সহকারী রাষ্ট্রপতির দায়িত্ব পালন করবেন, এবং প্রজাতন্ত্রের সকল সশস্ত্র বাহিনীর সর্বাধিনায়ক থাকবেন রাষ্ট্রপতি, ক্ষমা মঞ্জুরের ক্ষমতা সহ প্রজাতন্ত্রের সকল নির্বাহী ও আইন প্রণয়নের ক্ষমতা রাখবেন, প্রধানমন্ত্রী এবং প্রয়োজন অনুসারে অন্যান্য মন্ত্রী নিয়োগের ক্ষমতা রাখবেন, 

কর প্রয়োগ এবং রাষ্ট্রীয় অর্থ ব্যায় সংক্রান্ত সিদ্ধান্ত গ্রহণের ক্ষমতা, গণপরিষদ সংগঠন ও স্থগিত করার ক্ষমতা, 

এবং

বাংলাদেশের জনগণের জন্য আইনসম্মত ও সুশৃঙ্খল সরকার গঠনের জন্য প্রয়োজনীয় সকল পদক্ষেপ নেয়া। 

আমরা বাংলাদেশের জনগণের নির্বাচিত প্রতিনিধিগণ আরও নিশ্চিত করছি যে, এমন কোন সময়ে যদি রাষ্ট্রপতি না থাকেন বা  রাষ্ট্রপতি তার দপ্তরে প্রবেশ করতে সক্ষম না হন বা যেকোনো কারণে রাষ্ট্রপতি তার দায়িত্ব ও ক্ষমতার ব্যবহারে অক্ষম হন তবে, রাষ্ট্রপতির সকল দায়িত্ব ও ক্ষমতা সহকারী রাষ্ট্রপতির উপর বর্তাবে। 

আমরা এই মর্মে আরও অঙ্গীকার করছি যে, জাতিসংঘ সনদ অনুযায়ী এর সদস্য দেশের উপর বর্তানো সকল দায়িত্ব ও কার্যাবলী সঠিকভাবে পালন  করা হবে। 

আমরা আরও সাব্যস্ত করছে যে, স্বাধীনতার ঘোষণা ২৬শে মার্চ, ১৯৭১ থেকে কার্যকর হয়েছে। 

আমরা আরও সাব্যস্ত করছি যে, এই দলিল কার্যকর করতে এবং রাষ্ট্রপতি ও সহকারী রাষ্ট্রপতির শপথ গ্রহণের জন্য আমরা অধ্যাপক এম. ইয়ুসুফ আলী কে আমাদের সাংবিধানিক আইন প্রণেতা হিসেবে নিয়োগ করছি। 

										স্বাক্ষরিতঃ
										এম. ইয়ুসুফ আলী							সাংবিধানিক আইন প্রণেতা 
বাংলাদেশ সংবিধান ও গণপরিষদ 

(খ) আইনের ধারাবাহিকতা বলবৎকরণ আদেশ 

মুজিবনগর
তারিখ - ১০ই এপ্রিল, ১৯৭১ 

আমি, সৈয়দ নজরুল ইসলাম, ১০ ই এপ্রিল, ১৯৭১ এ স্বাধীনতা ঘোষণাপত্র অনুযায়ী সহকারী রাষ্ট্রপতি এবং অস্থায়ী রাষ্ট্রপতি হিসেবে দায়িত্বরত, এই মর্মে ঘোষণা করছি যে, ২৫শে মার্চ, ১৯৭১ এর আগ পর্যন্ত বাংলাদেশে কার্যত সকল আইন বাংলাদেশের জনগণের ইচ্ছায় গঠিত সার্বভৌম স্বাধীন বাংলাদেশের প্রয়োজন সাপেক্ষে পরিবর্তন করে ধারাবাহিকতা বজায় রাখা হবে। সকল সরকারী কর্মকর্তা তথা বেসামরিক, সামরিক, বিচারিক এবং কূটনৈতিক কর্মকর্তাগণ যারা বাংলাদেশের আনুগত্যের স্বপক্ষে শপথ গ্রহণ করবেন, তারা যতদিন নিজেদের দায়িত্ব উপভোগ করতে পারবেন ততদিন কর্মরত থাকবেন এই শর্তে নিজ নিজ কর্মস্থানে যোগদান করতে পারবেন। বাংলাদেশের সীমানার মধ্যে সকল জেলা বিচারক এবং জেলা প্রশাসকগণ এবং অন্যত্র সকল কূটনৈতিক প্রতিনিধিগণ  নিজেদের আয়ত্তের মধ্যে বাংলাদেশের প্রতি আনুগত্যের এই শপথ গ্রহণের আয়োজন করবেন। 

২৬শে মার্চ, ১৯৭১ থেকে এই আদেশ কার্যকর হবে। 
স্বাক্ষরিতঃ সৈয়দ নজরুল ইসলাম
অস্থায়ী রাষ্ট্রপতি 

(গ) গণপ্রজাতন্ত্রী বাংলাদেশ সরকার 

মন্ত্রী পরিষদ সদস্য --

রাষ্ট্রপতিঃ শেখ মুজিবুর রহমান
সহকারী রাষ্ট্রপতিঃ সৈয়দ নজরুল ইসলাম 
প্রধানমন্ত্রীঃ জনাব তাজউদ্দীন আহমেদ
পররাষ্ট্র এবং সংসদ বিষয়ক আইন মন্ত্রীঃ খন্দকার মোশতাক আহমেদ
অর্থ, বাণিজ্য এবং শিল্প বিষয়ক মন্ত্রীঃ জনাব এম. মনসুর আলী 
অভ্যন্তরীণ, সরবরাহ, ত্রাণ এবং পুনর্বাসন বিষয়ক মন্ত্রীঃ জনাব এ.এইচ.এম. কামরুজ্জামান 


-----------


ভারতীয় প্রধানমন্ত্রী বরাবর ১৫.১০.১৯৭১ এ লিখিত গণপ্রজাতন্ত্রী বাংলাদেশ সরকারের চিঠি। 
 
( বাংলাদেশ সরকারের সীলমোহর )
মুজিবনগর
										১৫ ই অক্টোবর, ১৯৭১ 

মাননীয়া, 
ভারতের মহামান্য রাষ্ট্রপতির কাছে ২৪শে এপ্রিল, ১৯৭১ এ লেখা চিঠির ধারাবাহিকতায় এবং পরবর্তী যোগাযোগ ও ব্যক্তিগত আলোচনার প্রেক্ষিতে আমরা এই চিঠি লিখছি। মাননীয়া, আপনি অবগত আছেন যে, ১০ ই এপ্রিল সংসদীয় সভার সদ্য নির্বাচিত জাতীয় এবং আঞ্চলিক সদস্যগণ স্বাধীনতার ঘোষণা দেন যা কিনা বাংলাদেশের সাড়ে ৭ কোটি জনতার ইচ্ছারই প্রতিফলন। একতরফা ও নিষ্ঠুর আচরণ ও জনগণের রায় কে অস্বীকার করে এবং ২৫ শে মার্চ, ১৯৭১ থেকে পাকিস্তান সামরিক বাহিনী কতৃক বাংলার জনগণের গণতান্ত্রিক অধিকার ও মৌলিক মানবাধিকার ক্ষুণ্ণ করার প্রেক্ষিতে এই ঘোষণার বাস্তবায়ন হয়। 

এটা সর্বজনবিদিত যে, দীর্ঘদিন ধরে বাংলাদেশের জনগণ নির্মম ঔপনিবেশিক আধিপত্য, অর্থনৈতিক শোষণ এবং ধারাবাহিকভাবে পশ্চিম পাকিস্তানের ক্ষমতাসীন বৃত্তের স্থূল রাজনৈতিক শোষণ ও সাংস্কৃতিক বৈষম্যের শিকার। ২৪শে এপ্রিল, ১৯৭১ এর চিঠির মাধ্যমে আপনাকে রাষ্ট্রপতি শেখ মুজিবুর রহমান এবং অস্থায়ী রাষ্ট্রপতি সৈয়দ নজরুল ইসলামের অধীনে গণপ্রজাতন্ত্রী বাংলাদেশ সরকারের গঠনতন্ত্রের কথা জানানো হয়েছে। 

বিগত কয়েক বছর ধরে আমাদের জনগণ মৌলিক অধিকার আদায়ের দাবীতে শান্তিপূর্ণ ও অহিংস আন্দোলন চালিয়ে আসছে। এমনকি পাকিস্তান সামরিক বাহিনী কতৃক জাতীয় সংসদ স্থগিত করে দেবার পরও আমরা সহিংসতার পথে না গিয়ে আমাদের অহিংস আন্দোলন জারি রেখেছিলাম। পাকিস্তানী সামরিক শাসক এই অবস্থার সুবিধা নিয়ে ২৪শে মার্চ, ১৯৭১ এর রাত পর্যন্ত তথাকথিত আলোচনার মিথ্যা বাহানা দিয়ে নিজেদের সৈন্য বহরের শক্তি বৃদ্ধি করতে থাকে। 

২৫ শে মার্চের কালো রাতে তাদের পরিকল্পনা পুরো বিশ্বের সামনে দৃশ্যমান হয়ে ওঠে যখন পূর্ব পরিকল্পিতভাবে তারা আমাদের দেশের নিরীহ ও অসহায় নারী, পুরুষ ও শিশুদের উপর তাদের সেনা বাহিনী লেলিয়ে দেয়। তারা আমাদের বুদ্ধিজীবী, জুবক ও শ্রমিক নেতা, কৃষক ও ছাত্রদের বিশেষ লক্ষ্যবস্তুতে পরিণত করে। এই পরিস্থিতি আমাদের অস্ত্র তুলে নিতে বাধ্য করে। 

১০ই এপ্রিলের আনুষ্ঠানিক স্বাধীনতার ঘোষণার পর আমাদের মুক্তির সংগ্রামে অনেক শক্তি ও গতি সঞ্চার হয়েছে। প্রাক্তন ইস্ট বেঙ্গল রেজিমেন্ট, ইস্ট পাকিস্তান রাইফেলস এবং অন্যান্য আধা সামরিক বাহিনী থেকে প্রায় ৬০০০০ সদস্য বাংলাদেশের সাড়ে ৭ কোটি জনতার সাথে একাত্মতা ঘোষণা করে মাতৃভূমির মুক্তির লক্ষ্যে অস্ত্র হাতে নিয়েছে। এরকম আরও শত সহস্রাধিক যুবক তাদের কাছে প্রশিক্ষন গ্রহণ করে দেশের সার্বভৌমত্ব ও স্বাধীনতা রক্ষার লড়াইয়ে যোগ দান করে যাতে এই ঔপনিবেশিক আগ্রাসনের বন্ধন থেকে দেশকে মুক্ত করতে পারে। 

বাংলা ভাষা ভাষী মানুষের সংখ্যাগরিষ্ঠতা হ্রাস ও নেতৃত্ব শুন্য করার লক্ষ্যে দমন নীতি ও বর্বরতা বৃদ্ধি অব্যাহত রয়েছে। এই গণহত্যা, ধর্ষণ, অগ্নি সংযোগ ও লুণ্ঠন এর ফলশ্রুতিতে প্রায় নব্বই লক্ষ পুরুষ, মহিলা ও শিশু আপনাদের দেশে শরণার্থী হিসেবে আশ্রয় নিয়েছে এবং আরও অনেকে দেশ ত্যাগ করছে। 

আমাদের অবিসংবাদিত নেতা ও রাষ্ট্রপতি শেখ মুজিবুর রহমানের বিরুদ্ধে গোপনে সামরিক বিচার পরিচালনা করে মৃত্যুদণ্ডের রায় দেয়া হয়েছে। গত ডিসেম্বরের জাতীয় নির্বাচনে এককভাবে জয়ী আওয়ামী লীগকে নিষিদ্ধ ঘোষণা করা হয়েছে। পাকিস্তানের সামরিক বাহিনী নির্বাচিত ৭৯ জন জনপ্রতিনিধিকে অযোগ্য ঘোষণা করেছে এবং তথাকথিত জনগণের সরকারের নাম দিয়ে পরাজিত ও দেশদ্রোহী প্রার্থীদের নিয়ে সরকার গঠন করেছে যা পাকিস্তানের সামরিক জান্তার সমর্থন প্রাপ্ত। এই আচরণে বাংলাদেশের সাড়ে ৭ কোটি জনতা প্রতারিত হয়নি বরং এর ফলে সামরিক শোষকদের কপটতা ও প্রতারণার মূল ছবি উদ্ভাসিত হয়েছে। আর এই সব থেকে আমরা বাংলাদেশকে মুক্ত করার জন্য আরও দৃঢ় প্রতিজ্ঞ হয়েছি। 

মাননীয়া, আমরা আপনাকে জানাতে পেরে আনন্দিত যে আমাদের এই স্বাধীনতা সংগ্রাম সফল হচ্ছে। গণপ্রজাতন্ত্রী বাংলাদেশের মুক্তি সেনার দল মুক্তি বাহিনী দেশের অর্ধেক অঞ্চলের পূর্ণ নিয়ন্ত্রন নিয়েছে। আমরা আরও নিশ্চিত করছি যে, বাংলাদেশ সরকার এই অঞ্চলে অত্যন্ত কার্যকর বেসামরিক প্রশাসন  স্থাপন করেছে যার কার্যক্রম অত্যন্ত সুন্দর ভাবে পরিচালিত হচ্ছে। এই অগ্রগতি এখনও সকল জনগণের মাঝে পৌঁছায়নি কিন্তু সকলের স্বতঃস্ফূর্ত সমর্থনে আমাদের সরকারের প্রচেষ্টা অব্যাহত রয়েছে। 

অতএব, এই মর্মে গত ২৪শে এপ্রিল, ১৯৭১ এর ইতিবাচক বার্তার আলোকে স্বাধীন ও নব্য গঠিত বাংলাদেশ সরকারের স্বীকৃতির আবেদন জানাচ্ছি। আপনার তরফ থেকে এমন একটি স্বীকৃতি বাংলাদেশের জনগণ ও সরকারকে এই স্বাধীনতা সংগ্রামে অসাধারণ গতি সঞ্চার করবে। এর ফলে আন্তর্জাতিক স্বীকৃতি লাভ সম্ভব হবে যার ফলশ্রুতিতে এই অঞ্চলের স্বাধীনতা, শান্তি ও স্থিতিশীলতা বর্ধিত হবে। মাননীয়া এই কারণে আপনার কাছে এই বার্তার দ্রুত জবাব আশা করছি। 
	
মহামান্য, দয়া করে আমাদের সর্বচ্চো সম্মানসূচক প্রতিশ্রুতি গ্রহণ করবেন। 


স্বাক্ষরিত/-  								স্বাক্ষরিত/-
(সৈয়দ নজরুল ইসলাম) 						  (তাজউদ্দীন আহমেদ) 
গণপ্রজাতন্ত্রী বাংলাদেশ সরকারের সীলমোহর    ১৫ অক্টোবর, ১৯৭১  

ভারতীয় প্রধানমন্ত্রী বরাবর ২৩-১১-৭১ এ লিখিত গণপ্রজাতন্ত্রী বাংলাদেশ সরকারের চিঠি।


(বাংলাদেশ সরকারের সীলমোহর)
মুজিবনগর
২৩শে নভেম্বর, ১৯৭১
মহামান্য, 

গত ১৫ই অক্টোবর আপনার ইউরোপ ও মার্কিন যুক্তরাষ্ট্র গমনের প্রাক্কালে আমাদের তরফ থেকে লেখা চিঠির প্রতি আপনার সদয় দৃষ্টি আকর্ষণ করছি। আমরা আশাবাদী ছিলাম, গণপ্রজাতন্ত্রী বাংলাদেশ এবং এর সরকারকে স্বীকৃতি দানের সাধারণ অনুরোধ বিবেচনার সাথে সাথে আমাদের এই চিঠির মাধ্যমে এই স্বাধীনতা সংগ্রামে আমাদের ক্রমবর্ধমান  অনুভূতি ও প্রেরণার কথা আপনি বিশ্ব নেতৃবৃন্দের কাছে তুলে ধরবেন। নেতৃবৃন্দের সাথে আপনার আলোচনায় প্রাপ্ত এক প্রতিবেদনে আশার সৃষ্টি হয়েছে যে, তারা বাংলাদেশের রাজনৈতিক সমস্যা সমাধানে আমাদের অবিসংবাদিত নেতা শেখ মুজিবুর রহমান এবং নির্বাচিত প্রতিনিধিদের সাথে রাষ্ট্রপতি ইয়াহিয়া খান কে আলোচনা করার জন্য প্ররোচিত করবে। 

পনি বিদেশে অবস্থানকালীন সময়ে যখন সত্যিকার পরিস্থিতি চিত্র সকলের কাছে তুলে ধরছিলেন এবং বাংলাদেশের জনগণের ঘোষিত নির্বাচিত রাজনৈতিক সমাধানের অপরিহার্যতা সম্পর্কে জোর দান করছিলেন, সেসময়ে নিশ্চিত ইঙ্গিত পাই যে পশ্চিম পাকিস্তানের সামরিক শাসক গোষ্ঠী আমাদের জনগণের উপর তাদের নিপীড়ন ও বর্বরতা নীতি চালিয়ে যাবার ব্যাপারে দৃঢ় প্রতিজ্ঞ। ১২ ই অক্টোবর এ রাষ্ট্রপতি ইয়াহিয়া খানের বক্তব্য অনুসারে বাংলাদেশের বেসামরিক জনগণের উপর পশ্চিম পাকিস্তানী সামরিক বাহিনীর অন্যায় কার্যক্রম বৃদ্ধি এবং বিশ্ব নেতৃবৃন্দের আহবান প্রত্যাখ্যান করা ও তিরস্কার করার মাধ্যমে আমাদের উপরোক্ত মূল্যায়ন নিশ্চিত করা হয়েছে। 

বিশেষ করে বিগত দুই সপ্তাহের ঘটনাচক্র থেকে এটা অত্যন্ত স্পষ্ট যে পাকিস্তানী শাসক গোষ্ঠী বাস্তব পরিস্থিতি অনুধাবন করে ন্যায় এর পথে ফিরে আসার পক্ষে কোন যুক্তি পরামর্শ নিতে অপারগ। এদিকে, আমাদের দেশের জনগণের দেশ ত্যাগ করে ভারতে আশ্রয় নেয়া অব্যাহত রয়েছে, যা আমাদের জনগণের উপর পশ্চিম পাকিস্তানের সেনা বাহিনীর অত্যাচার নিপীড়নের সরাসরি প্রভাবে ঘটছে। পাকিস্তানী সামরিক জান্তা আমাদের জনগণের উপর নির্যাতন অব্যাহত রাখার পাশাপাশি প্রতারণামূলক শাসন ব্যবস্থা জারি করেছে। সামরিক আইনের মাধ্যমে নির্বাচনে পরাজিত ও দেশদ্রোহী প্রার্থীদের নিয়ে পূর্ব পাকিস্তানের বেসামরিক সরকার গঠন করা হয়েছে যা বাংলাদেশের সকল মানুষের কাছে ঘৃণিত। সাম্প্রতিক সময়ে আমাদের জনগণকে জোরপূর্বক শাসন করার জন্য তাদের নৃশংসতা এক নতুন ও অকল্পনীয় মাত্রা নিয়েছে। আপনি অবশ্যই গত পাক্ষিক সময়ের প্রতিবেদনে বাংলাদেশে পশ্চিম পাকিস্তান সেনা বাহিনীর কারফিউ, গ্রেফতার ও আগুনে পুড়িয়ে সব ধ্বংস করার বিষয়ে জানতে পেরেছেন। সম্পূর্ণ গ্রাম ধ্বংস করে জনমানব শুন্য করা হয়েছে। পশ্চিম পাকিস্তান সেনা বাহিনী এমন নিয়মতান্ত্রিক ভাবে নির্যাতন চালিয়েছে যে লক্ষাধিক বাংলাদেশী বাস্তুহারা হয়েছে। আমাদের পরিসংখ্যান অনুযায়ী, পঞ্চাশ লক্ষাধিক বাংলাদেশী জনগণ এই করুন ও হৃদয় বিদারক পরিস্থিতির সম্মুখীন হয়েছে যাদের কোন ত্রাণ সাহায্য নেই। এই সংখ্যা ভারতে আশ্রয় নেয়া ১০ লক্ষাধিক শরণার্থীদের সংখ্যার বাইরে এবং প্রতিনিয়ত ক্রম বর্ধমান। উপরোক্ত তথ্য থেকে নিশ্চিত উপসংহার টানা যায় যে, পাকিস্তান সামরিক শাসক গোষ্ঠী পূর্ব পরিকল্পিত ও পূর্ব নির্ধারিত ভাবে আমাদের সমগ্র বাঙালী জাতি ধ্বংস করার জন্য বদ্ধ পরিকর। 

পাকিস্তান সামরিক শাসক দল এখনও শেখ মুজিবুর রহমান এবং বাংলাদেশ সরকারের সাথে আলোচনার প্রস্তাব প্রত্যাখ্যান করছে। এর ফলস্বরূপ পাকিস্তানের সামরিক শাসক ও রাষ্ট্রপতি ইয়াহিয়া খান থেকে শুধুমাত্র বাংলাদেশের জনগণ নয় পাকিস্তানের অন্যান্য অংশের জনগণকেও বিচ্ছিন্ন করা হয়েছে। উত্তর পশ্চিম সীমান্ত প্রদেশের জনগণ এমনভাবে তাদের অসন্তোষ প্রকাশ করেছে যে পশ্চিম পাকিস্তান সরকার ন্যাশনাল আওয়ামী পার্টি কে নিষিদ্ধ করতে বাধ্য হয় যারা পশ্চিম পাকিস্তানের প্রাদেশিক অঞ্চলের নির্বাচনে সংখ্যাগরিষ্ঠতা লাভ করেছে। 

এইসব থেকে আমাদের মূল মূল্যায়ন প্রতিবেদন নিশ্চিত করে যে পশ্চিম পাকিস্তানের সাধারণ জনগণ রাষ্ট্রপতি ইয়াহিয়া খানের সামরিক নির্যাতন ষড়যন্ত্রের স্বপক্ষে ছিল না বরং সমগ্র নির্যাতন কৌশলের পেছনে ছিল সামরিক জেনারেল দের দুরভিসন্ধি। রাষ্ট্রপতি ইয়াহিয়া খানের গত মাসের ঘোষণা ও কর্মকাণ্ড থেকে এটা নিশ্চিত ইঙ্গিত প্রদান করে যে, শুধুমাত্র বাংলাদেশের জনগণের গণতন্ত্রের চেতনা নয় সমগ্র পাকিস্তানের জনগণের গন্তান্ত্রিক অধিকার দমন করার জন্য তিনি বদ্ধ পরিকর। 

গত ১৫ই অক্টোবর এর চিঠিতে আমরা আপনাকে মুক্তি বাহিনীর কার্যক্রম সম্পর্কে অবহিত করেছি, যাদের কার্যক্রমে এখন অনেক গতির সঞ্চার হয়েছে। বাংলাদেশের জনগণের সার্বজনীন সমর্থন প্রাপ্ত মুক্তি বাহিনী অত্যন্ত সাফল্যের সাথে সামরিক শাসকদের থেকে দেশের বিশাল অঞ্চলের কার্যকরী প্রশাসনিক নিয়ন্ত্রন নিতে সক্ষম হয়েছে। ১৫ই অক্টোবর এর চিঠিতে আমরা দেশের অর্ধেক অঞ্চলের নিয়ন্ত্রন নেবার কথা জানিয়েছিলাম। অমরা অত্যন্ত আনন্দের সাথে জানাচ্ছি যে এই মুহূর্তে দেশের দুই তৃতীয়াংশ অঞ্চলের নিয়ন্ত্রন এখন আমাদের দখলে। আমরা এই অঞ্চলগুলো শুধুমাত্র মুক্ত করিনি, এইসব এলাকা আমাদের পূর্ণ নিয়ন্ত্রণে নিয়ে বেসামরিক প্রশাসনিক ব্যবস্থা কার্যকর করেছি। এমনকি বাকি অঞ্চল গুলোতে জন সমর্থিত মুক্তির সংগ্রাম এমন পর্যায় পৌঁছেছে যে, পশ্চিম পাকিস্তান বাহিনী সীমিত কিছু স্থানে দেয়াল আবদ্ধ অবস্থায় রয়েছে। আমাদের সাফল্যের পাশাপাশি পশ্চিম পাকিস্তানের ঘটনা আমাদের বৈধতার কারণ। পশ্চিম পাকিস্তানের সামরিক শাসক গোষ্ঠীর একগুঁয়েমি এবং আমাদের জনগণের বিরুদ্ধে সংঘটিত হওয়া সকল কর্মকাণ্ড এই ইঙ্গিত বহন করে যে রাষ্ট্রপতি ইয়াহিয়া খান শুধুমাত্র তার দমন নীতির মাধ্যমেই বাংলাদেশের নিয়ন্ত্রন তার অধীনে নিতে ইচ্ছুক। এই পরিস্থিতি আমাদের মাতৃভুমি সম্পূর্ণরূপে মুক্ত করার সঙ্কল্পকে আরও মজবুত করেছে এবং আমরা আমাদের লক্ষ্য অর্জনের ব্যাপারে আত্মবিশ্বাসী। আমরা অনেক সংগঠিত হয়েছি এবং আমাদের সামরিক বাহিনী শৃঙ্খলা ও সংকল্পের সাথে তাদের কার্যক্রম পরিচালনা করছে। মুক্তিবাহিনিতে প্রতিনিয়ত হাজার হাজার দেশপ্রেমিক যুবক যোগদান করছে যারা সরবকালের জন্য বাংলাদেশের জনগণকে ঔপনিবেশিক দাসত্ব থেকে মুক্ত করতে দৃঢ় প্রতিজ্ঞ। গত দুদশক ধরে আমরা যে নিপীড়নের শিকার হয়ে আসছি, যার সর্বচ্চো পরিনাম ঘটে ২৫ শে মার্চের কালো রাতে এবং এর পরবর্তী ঘটনাবলী, এর মূল কারণ সম্পূর্ণরূপে মিটিয়ে দেয়াই আমাদের অপরিবর্তনীয় অভিপ্রায়। এটি দাসত্বের শিকার হওয়া মানুষের তাদের শোষকের বিরুদ্ধে সংগ্রাম। 

আমরা আশা করি আমাদের এই সংগ্রাম আন্তর্জাতিক সম্প্রদায় বিশেষ করে আমাদের প্রতিবেশী ভারতের আশু এবং বাস্তব সমর্থন পাবে। গত ৩১শে মার্চে, ভারতীয় সংসদে বাংলাদেশের জনগণের মুক্তি সংগ্রামের জন্য সহানুভূতি ও পারস্প্রিক নির্ভরতার মাধ্যমে গণতান্ত্রিক উপায়ে জীবন যাপনের উপর অলঙ্কারপূর্ণ বক্তব্যগুলো আমাদের প্রত্যাশার ভিত্তি। ইতিমধ্যে আট মাস অতিক্রান্ত্র হয়েছে কিন্তু আন্তর্জাতিক সম্প্রদায় থেকে পাকিস্তানী সামরিক শাসকদের বাংলাদেশের রাজনৈতিক স্থিতিশীলতা বজায় রাখার জন্য বাংলাদেশের রাষ্ট্রপতি শেখ মুজিবুর রহমানের নেতৃত্বে জনগণের নির্বাচিত প্রতিনিধিদের সাথে কোনরূপ আলোচনার জন্য জোর কিংবা পরামর্শ দেয়া হয় নাই। এমনকি, আপনার সহনশীলতা এবং সংযম, মানবাধিকার লঙ্ঘন ও নিপীড়নের ব্যাপারে পশ্চিমের শাসকদের উপর কোন কাঠামোগত প্রভাব ফেলেনি। পাকিস্তানী সামরিক শাসক দল এই ঘটনাকে ভারত -পাকিস্তান দ্বন্দ্ব হিসেবে তুলে ধরে বিশ্বের মনোযোগ অন্যত্র সরিয়ে রাখতে সক্ষম হয়েছে। আন্তর্জাতিক সম্প্রদায়ের কাছে বাস্তব পরিস্থিতি ও সত্যিকারের ঘটনা তুলে ধরতে আপনার সরকারের সঙ্গতিপূর্ণ প্রচেষ্টা সম্পর্কে আমরা সচেতন। শান্তিপূর্ণ বক্তব্যের মাধ্যমে বাংলাদেশের জনগণ ও পশ্চিম পাকিস্তানের সামরিক শাসকদের মধ্যকার কলহ প্রতিরোধের চেষ্টা ব্যর্থ হয়েছে, এবং ইয়াহিয়া খানের সাম্প্রতিক বক্তব্য ও কর্মকাণ্ড থেকে রাজনৈতিক সমাধানের আশা প্রায় নেই। এই প্রেক্ষাপটে, আমরা অত্যন্ত বিস্মিত ও বিচলিত যে ভারত পশ্চিম পাকিস্তানের সামরিক শাসক দলের বিরুদ্ধে সাবধানতা ও সংবরণ নীতি চালিয়ে যাচ্ছে। 

আফ্রো - এশিয়া অঞ্চল থেকে অশুভ উপনিবেশবাদ তৈরির পেছনে ভারতের মূল ভুমিকার বিষয়ে বাংলাদেশের মানুষ সচেতন। বিশ্বের নির্যাতিত মানুষের পক্ষে সঙ্গতিপূর্ণ ভাবে সমর্থন দেবার মাধ্যমে ভারত বিশ্বের অন্যতম শক্তিশালী রাজনৈতিক শক্তিতে পরিণত হয়েছে যা উপনিবেশবাদ নিশ্চিহ্ন করতে ত্বরান্বিত করছে। আপনার সরকার ও জনগণ সবসময় সেসব মানুষের পক্ষে কথা বলেছে যেখানে মানবাধিকার লঙ্ঘন হয়েছে এবং মানুষের স্বাধীনতা ও সার্বভৌমতা লুণ্ঠন করা হয়েছে। বিশ্বের নির্যাতিত মানুষের পক্ষে আপনার অটল সমর্থন সর্বজনিত। নির্যাতিত মানুষের মৌলিক অধিকার রক্ষা ও স্বাধীনতা সংগ্রামে সমর্থনের জন্য ভারত এক নজির সৃষ্টি করেছে। আপনি গণতন্ত্রের মূলনীতি, ধর্ম নিরপেক্ষতা, সমাজতন্ত্র এবং নিরপেক্ষ পররাষ্ট্র নীতির উপর অটল সমর্থন দিয়েছেন। গণপ্রজাতন্ত্রী বাংলাদেশের স্বাধীনতা ঘোষণা ও আমাদের দেশের সরকারের অন্যান্য ঘোষণাগুলো স্পষ্ট ইঙ্গিত দেয় যে আমরা একই আদর্শে বিশ্বাসী। এখানে পুনরাবৃত্তি করতে চাই যে, আমরা ইতিমধ্যে আমাদের রাষ্ট্রের মূল নীতি ঘোষণা করেছি। গনতন্ত্র, সমাজতন্ত্র, ধর্ম নিরপেক্ষতা এবং একটি সমধিকারের সমাজ নিরমান যেখানে জাতি, ধর্ম, লিঙ্গ নিয়ে কোন বৈষম্য করা যাবে না। আমাদের পররাষ্ট্র নীতিতে আমরা নিরপেক্ষতা, শান্তিপূর্ণ সহবস্থান, উপনিবেশ বিরোধিতা, সাম্প্রদায়িকতার বিরোধিতা এবং সাম্রাজ্যবাদের বিরোধিতা করেছি। আমরা বুঝতে পারছিনা আদর্শ ও নীতির সম্প্রদায়ের এই পটভূমির বিরুদ্ধে ভারত সরকার কেন এখনও আমাদের স্বীকৃতি দানের আবেদনে সাড়া দিচ্ছে না। 

আমাদের নিজেদের দেশে সন্ত্রাসের মুখোমুখি হওয়া অসংখ্য জনগণের আপনার দেশে আশ্রয় নেবার মাধ্যমে আপনার দেশের উপর অনাকাঙ্ক্ষিত চাপের ব্যাপারে আমরা সচেতন। আমাদের দেশ থেকে আগত লক্ষাধিক শরণার্থীর কারণে আপনার দেশের উদ্বেগের জন্য আমরা সমানভাবে উদ্বিগ্ন। এই বিশাল সংখ্যক শরণার্থীদের কারণে সৃষ্ট অর্থনৈতিক এবং সামাজিক - রাজনৈতিক উত্তেজনার ভার সমানভাবে ভারত ও বাংলাদেশ সরকারের। আমাদের অঞ্চলের উপর কার্যকর নিয়ন্ত্রন এবং সংগঠিত বেসামরিক প্রশাসন গঠনের মাধ্যমে আমরা আশা করছি ২৫ শে মার্চের পর নিজেদের ঘর ছেড়ে ভারতে আশ্রয় নেয়া অসংখ্য শরণার্থী আপনাদের মহানুভবতা ও অতিথেয়তা সত্ত্বেও দ্রুত দেশে ফেরত আসতে শুরু করবে। আমরা এই মুহূর্তে তাদের নিজ দেশে ফেরত এসে নিরাপত্তা ও সম্মানের সাথে পুনর্বাসনের নিশ্চয়তা দিতে সক্ষম। শীঘ্রই শীতকাল আসছে, সময় এখন অত্যন্ত গুরুত্বপূর্ণ। নারী, বৃদ্ধ ও শিশুদের বাংলাদেশ প্রত্যাবর্তন ত্বরান্বিত করে তাদের স্বাস্থ্য ও অবস্থার নিরাপত্তা নিশ্চিত করা সম্ভব। শরণার্থীদের দ্রুত নিজ দেশে ফেরত আনার ব্যাপারে আমাদের সরকারের সবরকম সহায়তার পূর্ণ নিশ্চয়তা দান করছি। আমরা চাইনা তাদের প্রয়োজনের সময়ে আমরা ব্যর্থ হই। 

বিগত আট মাসে ভারত ও বাংলাদেশের জনগণের উপর বয়ে যাওয়া উত্তেজনা ও ধকল উপশমে বাংলাদেশ সরকারের প্রতি আপনার ক্রমবর্ধমান সমর্থন অপরিহার্য। শুধুমাত্র রাজনৈতিক ও নৈতিক সমর্থন নয়, স্বাধীনতা সংগ্রামের প্রয়োজনীয় সরঞ্জাম দান করে আমাদের সাধারণ লক্ষ্যে পৌঁছানো সম্ভব। আমরা নিশ্চিত যে, আপনাদের স্বীকৃতি অনুযায়ী এবং এই স্বীকৃতিতে বাস্তব স্বতন্ত্রতা দানের মাধ্যমে আমাদের পারস্পরিক সম্পর্ক বাংলাদেশের সমস্যার দীর্ঘস্থায়ী সমাধান ত্বরান্বিত করবে। 

আমাদের সংগ্রামে আপনার প্রচেষ্টার জন্য এবং আন্তর্জাতিক সম্প্রদায়ের কাছে আমাদের সংগ্রামের বিষয় তুলে ধরার প্রচেষ্টার জন্য আমরা আপনার কাছে কৃতজ্ঞ। আমরা মনে করি আমাদের এখন আপনার আনুষ্ঠানিক রাজনৈতিক সমর্থন প্রয়োজন যাতে স্বাধীন রাষ্ট্র হিসেবে বিশ্বে আমাদের স্বীকৃতি ত্বরান্বিত হয়। আপনার স্বীকৃতি আমাদের স্বাধীন রাষ্ট্র হিসেবে প্রতিষ্ঠিত পেতে উদ্দীপনা দিবে। আমাদের বিবেচিত মূল্যায়ন অনুসারে, গণপ্রজাতন্ত্রী বাংলাদেশকে ভারত সরকারের স্বীকৃতি উপমহাদেশের স্থিতিশীল পরিস্থিতির জন্যই প্রয়োজনীয় নয়, বরং দক্ষিণ পূর্ব এশিয়ার শান্তি, উন্নতি নিশ্চিত করার জন্যও জরুরী। সেকারণে, আমরা ১৫ই অক্টোবর এর চিঠির বিষয়ের পুনরাবৃত্তি করে দ্রুত সম্ভব সার্বভৌম গণপ্রজাতন্ত্রী বাংলাদেশের স্বীকৃতি দানের অনুরোধ জানাচ্ছি। 

দয়া করে আমাদের সর্বচ্চো সম্মানসূচক প্রতিশ্রুতি গ্রহণ করবেন। 

স্বাক্ষরিত/- 								স্বাক্ষরিত/-
(সৈয়দ নজরুল ইসলাম)  						(তাজউদ্দীন আহমেদ)

শ্রীমতী ইন্দিরা গান্ধী
মাননীয় প্রধানমন্ত্রী
নয়া দিল্লী
ভারত 









ভারতীয় প্রধানমন্ত্রী বরাবর ৪-১২-১৯৭১ এ লিখিত গণপ্রজাতন্ত্রী বাংলাদেশ সরকারের চিঠি।

(গণপ্রজাতন্ত্রী বাংলাদেশ সরকারের সীলমোহর) 

প্রেরক 
সৈয়দ নজরুল ইসলাম
ভারপ্রাপ্ত রাষ্ট্রপতি, গণপ্রজাতন্ত্রী বাংলাদেশ

এবং

তাজউদ্দীন আহমেদ
প্রধানমন্ত্রী, গণপ্রজাতন্ত্রী বাংলাদেশ 

বরাবর
শ্রীমতী ইন্দিরা গান্ধী
মাননীয় ভারতীয় প্রধানমন্ত্রী 

মাননীয় প্রধানমন্ত্রী, 

গভীর বিস্ময়ের সাথে সবেমাত্র আমরা জানতে পারলাম যে ৩রা ডিসেম্বর বিকেলে পাকিস্তানী সামরিক জান্তা বাহিনী আপনার দেশের বিরুদ্ধে ভয়াবহ আক্রমণ পরিচালনা করেছে। ইয়াহিয়া খানের সর্বশেষ বেপরোয়া চুক্তিভঙ্গের এই প্রদর্শন প্রমাণ করলো যে উনি এই উপমহাদেশের রাষ্ট্র গুলোর উপর ধ্বংস, উত্তেজনা এবং আর্থ-সামাজিক নিপীড়ন বিস্তারের জন্য বদ্ধপরিকর; বাংলাদেশের মানুষ পশ্চিম পাকিস্তানী সরকারের এমুখ উদ্দেশ্যের ব্যাপারে অবগত ছিল এবং প্রায় নয় মাস আগে তারা স্বাধীনতার সংগ্রামের সূচনা করে। এই পরিস্থিতির বাস্তবতা এবং পাক বাহিনীকে সম্পূর্ণভাবে পরাজিত না করা পর্যন্ত যুদ্ধ চালিয়ে যাওয়ার দৃঢ়তার কথা উল্লেখ করে গত ১৫ই অক্টোবর ও ২৩শে নভেম্বর আমরা আপনার নিকট বার্তা পাঠিয়েছিলাম। ইয়াহিয়া খান এবং তার সেনাপতিরা আপনার দেশের উপর যে আগ্রাসন চালিয়েছে, তার বিরুদ্ধে রুখে দারাবার জন্য, ভারত ও বাংলাদেশের মানুষের স্বাধীনতা ও মূল্যবোধ রক্ষ্যার জন্য আমাদের দুদেশের কাঁধে কাঁধ মিলিয়ে তাদের মোকাবিলা করা আরও প্রয়োজনীয় হয়ে দাঁড়িয়েছে। 

মাননীয় প্রধানমন্ত্রী, আমরা গৌরবের সাথে আপনাকে অবগত করছি যে, ৩রা ডিসেম্বরে আপনার দেশের বিরুদ্ধে পাকিস্তানের সরাসরি আগ্রাসী হামলার সাপেক্ষে বাংলাদেশের মুক্তি বাহিনী পাকিস্তানী সামরিক শক্তির সাথে বাংলাদেশের যেকোনো সেক্টরে অথবা যেকোনো সদরে যুদ্ধ করতে প্রস্তুত। পাকিস্তানী সামরিক বাহিনীর বিরুদ্ধে আমাদের যৌথ অবস্থান আরও মজবুত হবে যদি আমরা একটি আনুষ্ঠানিক কূটনীতিক সম্পর্কে উপনিত হতে পারি। অতএব, আমরা আপনার নিকট পুনরায় অনুরোধ করছি যে ভারতীয় সরকার অবিলম্বে আমাদের দেশ ও সরকারকে অনতিবিলম্বে স্বীকৃতি দেয়। আমরা আপনাকে নিশ্চিত করতে চাই যে দুদেশের এমুখ শনিক ঘণ্টায় বাংলাদেশের সরকার ও মানুষ আপনাদের পাশে দৃঢ়তার সাথে দাঁড়িয়ে আছে। আমরা আন্তরিকভাবে আশা করি যে রাষ্ট্রপতি ইয়াহিয়া খানের পৈশাচিক উদ্দেশ্য ও পরিকল্পনার বিরুদ্ধে আমাদের যৌথ প্রতিরোধ সফল পরিণতি নিয়ে আসবে। 

আগ্রাসনকারীদের বিরুদ্ধে আপনাদের যথাযথ সংগ্রামে আমাদের সরকারের সম্পূর্ণ সহায়তার ব্যাপারে আমরা আস্থা দিচ্ছি। 
	দয়া করে আমাদের সর্বচ্চো সম্মানসূচক প্রতিশ্রুতি গ্রহণ করবেন। 

৪ ঠা ডিসেম্বর, ১৯৭১ 



শ্রী মল্লিকারজুন (মেডাক) --  আমি এই পবিত্র দেশের প্রধানমন্ত্রীকে অভিনন্দন জানাই। আমি তাকে আমাদের স্বর্গীয় ভারতের একজন অদ্বিতীয় অবতার হিসেবে দেখি। স্রস্টা এই দেশকে সকল নৈপূন্যে মহিমান্বিত করুন এবং আমরা সর্বদাই বিজয়ীর আস্নে থাকবো। জয় বাংলাদেশ। 

শ্রী জিয়ত্রিময় বসু (ডায়মন্ড হারবার) -- আমার দলের পক্ষ থেকে আমরা এই দিন কে অভিনন্দন জানাতে অত্যন্ত আনন্দিত। ১৯৪৭ এর পর আজকের দিন অন্যতম সেরা দিন। 


শ্রী এইচ. এন. মুখারজী (কলকাতা উত্তর-পূর্ব) -- এই মুহূর্তে আমরা বাক্যহারা। আমরা অনেকদিন ধরে প্রতীক্ষায় ছিলাম কবে আমাদের দেশ বাংলাদেশের স্বাধীনতা সংগ্রামে পুরনাঙ্গ সমর্থন জানাবে। আমি জানিনা এই পরিস্থিতিতে আমার বক্তব্য জরুরী কিনা। আমরা আনন্দিত। আমরা প্রধানমন্ত্রীকে জানাতে চাই, এই ঐতিহাসিক মুহূর্তে তিনি তার দায়িত্ব পালন করেছেন। এই বিষয়ে কোন সন্দেহ নাই। আমরা বিশ্বের এই প্রান্ত থেকে সারা বিশ্বে আমাদের বার্তা পৌঁছে দিতে চাই। ইসলামাবাদের ক্ষমতা লোভী লোকদের বিরুদ্ধে, সামরিক জান্তার বিরুদ্ধে সংগ্রাম অবশ্যই সফল হবে এবং স্বাধীনতা আমাদের এবং মানবতার পক্ষে থাকবে। 

শ্রী অটল বিহারী বাজপেয়ী (গোয়ালিয়র) --  স্পীকার মহাশয়, দেরিতেই হোক না কেন, বাংলাদেশকে স্বীকৃতি দিয়ে একটি সঠিক পদক্ষেপ নেয়া হয়েছে। ইতিহাসের গতি পরিবর্তনের পক্রিয়া আমরা প্রত্যক্ষ করছি। নিয়তি এই সংসদ, এই দেশকে এমন গুরুত্বপূর্ণ কাল পর্যায়ে এসে উপস্থিত করেছে যখন আমরা মুক্তি সংগ্রামে আত্মাহুতি দানকারী লোকদের সমভিব্যাহারে যুদ্ধ করছি, আমরা কিন্তু ইতিহাসের গতির নতুন দিক নির্দেশের জন্যও সচেষ্ট রয়েছি। আজ বাংলাদেশে নিজেদের স্বাধীনতার জন্য যুদ্ধরত লোকদের এবং ভারতীয় সৈন্যদের শিকারে পরিণত হবে না। বাংলাদেশের মুক্তি এখন ঘনিয়ে আসছে। আমার মনে হচ্ছে, আমাদের সেনাবাহিনী এখন ঢাকার উপকণ্ঠে পৌঁছে যাচ্ছে। ভারত সরকার বাংলাদেশকে স্বীকৃতি দিয়ে শুধু মুক্তি সংগ্রামেরই সহায়তা করেনি, বাংলাদেশকে আন্তর্জাতিক মর্যাদায় ভূষিত করেছে। এখন সে নিরাপত্তা পরিষদে স্বাধীন বাংলাদেশের প্রতিনিধি হয়ে যাবে, এজন্য এ সময় তাকে আমাদের স্বীকৃতি দান আরও অর্থপূর্ণ হল। 

আমি মনে করি আমাদের প্রধানমন্ত্রী সত্যিই ধন্যবাদের পাত্রী। নিত্যদিন আমি এরুপ আরও খবরের প্রত্যাশা করতে থাকব। 

শ্রী শেযহিয়ান (কুম্বাকোনাম) -- এটা একটা ঐতিহাসিক দিন যখন স্বাধীন বাংলাদেশকে ভারত স্বীকৃতি দান করলো। বাংলাদেশ এবং এর বীরসুলভ জনগণকে আমাদের শুভেচ্ছা। আমি আমার দল ও এই সংসদের পক্ষ থেকে আপনাকে অনুরোধ জানাই বাংলাদেশ সরকার এবং এর জনগণকে শুভেচ্ছা ও শুভ কামনা জানাতে। স্বাধীনতা সংগ্রামে বিজয় অর্জন ও গণতন্ত্র পুনরুদ্ধারে আমরা তাদের সাথে একীভূত। এখন যে লড়াই চলছে তা ইসলামাবাদ ও দিল্লী কিংবা ইসলামাবাদ ও বাংলাদেশের মধ্য না। এই লড়াই সামরিক শক্তি ও গণতান্ত্রিক অধিকারের মধ্যে। ইতিহাসের দেখানো পথ অনুসারে গণতান্ত্রিক অধিকার সবসময় জয়ী হবে। বাংলাদেশে নতুন ইতিহাস রচিত হরেছে। 

শ্রী শ্যামনন্দন মিশ্র (বেগুসরায়) -- স্পীকার মহোদয়, এই অবসরে আমরা প্রধানমন্ত্রী মহাশয়া এবং আমাদের সেনাবাহিনীকে অভিনন্দন জানাচ্ছি। প্রধানমন্ত্রী মহাশয়া এবং সেনাবাহিনী যেভাবে দেশের বিশ্বাস অটুট রেখেছেন সে বিশ্বাস ভবিষ্যতেও রাখবেন এবং বহু জটিলতা নিয়ে যেসব দিন আসছে সেগুলিতেও পূর্ণ আস্থা, প্রজ্ঞা ও দূরদর্শিতার সঙ্গে কাজ করবেন। আমি উপলব্ধি করছি, এ যাবত আমরা যতদূর সফল হয়েছি তাতে আমাদের সাহস বেড়েছে, আমাদের দেশের মর্যাদাও বৃদ্ধি এবং বিশ্বের অনেক স্থানে এ সম্পর্কে যেসব কথা হচ্ছে তাতেও অনেক কিছুর মূল্যায়ন অন্য দেশের লোকদের ধারণা পরিষ্কার হয়ে যাবে। ভারতের অবস্থা সম্পর্কে তারা অনেক বিভ্রান্তির মধ্যে ছিল। ভারতের অবস্থান আজ সুস্পষ্ট হয়ে গেছে এবং যুদ্ধের তৃতীয় বা চতুর্থ দিনেই, আজ আমরা যখন একত্রিত হচ্ছি, আমি মনে করি, বিশ্বে যে নানারকম কথাবার্তা উঠছে, সে সব কথা শান্তি প্রতিষ্ঠার জন্য সুফলপ্রদ মোড় নেবে। 

আমি বেশী সময় না নিয়ে শুধু এই বলবো, এখনই আমাদের দেশবাসী যেন একথা মনে না করে যে, আমাদের সফলতা শেষ পর্যায়ে উপনীত হয়েছে, আমাদেরকে অনেক কোরবানি দিতে হবে, অনেক চিন্তা ভাবনা, আস্থা ও দূরদর্শিতার সঙ্গে চলতে হবে। 

শ্রী পি. কে. দেও (কালাহান্ডি) --  আমি প্রধানমন্ত্রীকে তার সাহসী সিদ্ধান্তের জন্য আমার অন্তরের অন্তস্থল থেকে অভিনন্দন জানাই। দেরীতে হলেও তিনি সাহসী পদক্ষেপ নিয়েছেন। 

সম্মানিত সংসদ সদস্য -- সঠিক সময়ে। 

শ্রী পি. কে. দেও -- আমার দলের পূর্ণ সমর্থন তার প্রতি আছে। পাকিস্তান যে ভৌগলিক ভাবে একটা অর্থহীন দেশ আজকে তা প্রমাণিত হয়েছে। আমরা আশা করি দেশ ভাগের ফলে যে ক্ষতি হয়েছিল তা পূরণ হবে, এবং আমরা সম্পূর্ণ আশা রাখি উপমহাদেশের ইতিহাসে এক সোনালী অধ্যায়ের সূচনা হবে। এই সাহসী সিদ্ধান্ত সত্যিই অনেক সাহসিকতাপূর্ণ এবং ভারতীয় জাতির মধ্যে এবং মুক্তিযোদ্ধাদের মধ্যে নতুন উদ্দীপনার সঞ্চার করেছে এবং  আমি মুক্তিযোদ্ধা, আমাদের সেনা এবং শহীদদের সালাম জানাই যারা বাংলাদেশের জন্য তাদের জীবন বিসর্জন দিয়েছেন। 

শ্রী ত্রিদিব চৌধুরী (বেরহামপুর) -- এটা প্রকৃতপক্ষেই ঐতিহাসিক মুহূর্ত, অত্যন্ত গুরুত্বপূর্ণ মুহূর্ত এবং এই নিয়ে লম্বা বক্তব্যের কোন প্রয়োজন নেই। তথাপি, আমাদের সেই দিন স্মরণ করিয়ে দেয় যখন রাভি নদীর তীরে পণ্ডিত জহরলাল নেহেরুর নেতৃত্বে ভারতীয় জাতি একত্রিত হয়েছিল। আমরা স্বাধীনতার সঙ্কল্পে প্রতিজ্ঞাবদ্ধ হয়েছিলাম। একইভাবে এবছর ২৬শে মার্চে বুড়িগঙ্গার তীরে স্বাধীন বাংলাদেশের জন্ম হয়, এবং বাংলাদেশের জাতির জনক শেখ মুজিবুর রহমান স্বাধীনতার শপথ গ্রহণ করে বাংলাদেশকে স্বাধীন ঘোষণা করেন। প্রধানমন্ত্রী এবং সরকার আজকের মত আর কখনোই জাতির সাথে এভাবে একাত্মতা প্রকাশ করেনি। আমি প্রধানমন্ত্রী এবং সরকারকে আমার আন্তরিক ধন্যবাদ জানাই। 

প্রফেসর মধু ডান্ডাভাট (রাজাপুর) --  মাননীয়, প্রয়াত জওহরলাল নেহেরু একবার বলেছিলেন, শান্তির মতই স্বাধীনতা অদৃশ্য। এবং বিশ্বের এক প্রান্তের স্বাধীনতার প্রতি হুমকি অন্য প্রান্তের স্বাধীনতার জন্যও হুমকিস্বরূপ। আমি আনন্দিত প্রধানমন্ত্রী তার পিতার কণ্ঠ শুনতে পেরেছেন এবং সন্দেহাতীতভাবে বাংলাদেশের স্বাধীনতার স্বপক্ষ নিয়েছেন যা আমাদের দেশের ঐক্যের সাথে জড়িত। আজকে বাংলাদেশের মুক্তিযোদ্ধা ও শহীদ গণ অবশ্যই অনুভব করতে পারবেন তাদের আত্মত্যাগ বৃথা যায়নি। তারা অবশ্যই বুঝতে পেরেছিলেন কূটনৈতিক আলোচনার আসরে বাংলাদেশের স্বীকৃতি আসবে না, বিপ্লব ও সংগ্রামের মাধ্যমেই তা উদ্ভূত হবে। এবং এই ভাবেই ভারত কতৃক বাংলাদেশের স্বীকৃতির উদ্ভব। এই জন্য আমি প্রধানমন্ত্রী এবং সমগ্র দেশকে অভিনন্দন জানাই। 

আমি অধিক সময় নিতে চাই না। আজকে বাংলাদেশের মহান শহীদ এবং মুক্তিযোদ্ধারা অবশ্যই সেই কবিতার পঙক্তি স্মরণ করবে যেখানে কবি বলেছেন - 

"ওহ স্বাধীনতা - মানবকূল পারবে কি তোমায় পরিত্যাগ করতে 
একবার তোমার উদার শিখার আঁচ অনুভবের পর? 
পারবে কি কোন অন্ধকুপ, খিল কিংবা গরাদ বা চাবুক তোমার আত্মাকে নিস্তেজ করতে? " 

এই শব্দগুলো সারা বিশ্বের অসংখ্য মুক্তিযোদ্ধাকে তাদের লক্ষ্যে উদ্দীপ্ত করেছে। এই শব্দগুলো বাংলাদেশের মুক্তিযোদ্ধাদের জীবন ও উৎসর্গকে উদ্দীপ্ত ও আলোকিত করবে। আমি আনন্দিত ভারত ও বাংলাদেশের স্বাধীনতার শক্তি নিজেদের একত্রীভূত করতে পেরেছে। এমনটাই হবে সারা বিশ্বের চিত্র যা আমরা সবসময় আশা করেছি এবং ভারত সবসময় স্বাধীনতা সংগ্রামীদের পাশে থাকবে। আমাদের সেনা বাহিনী কখনোই কোন দেশ দখল করতে যাবে না, আমাদের সেনা বাহিনী সবসময় স্বাধীনতা রক্ষার জন্য লড়াই করবে। এটা আমাদের মহান দেশের ঐতিহ্য। 

শ্রী এস.এ.শামিম (শ্রীনগর) -- সুতরাং, বিলম্বিত স্বীকৃতি-  স্বীকৃতি দানের অস্বীকার নয়। আমি প্রধানমন্ত্রীকে সঠিক সময়ে সঠিক সিদ্ধান্ত গ্রহণের জন্য আন্তরিক অভিনন্দন জানাই। কিন্তু এই উত্তেজনাকর মুহূর্তে আমি এই সংসদকে স্মরণ করিয়ে দিতে চাই, এই যুদ্ধের মূল তাৎপর্য আমাদের ভুলে যাওয়া উচিৎ নয়। মূল তাৎপর্য হচ্ছে, বাংলাদেশের সেনা বাহিনী এবং ভারতের হিন্দু ও মুসলিম গণ কাঁধে কাঁধ মিলিয়ে পাকিস্তানের সামরিক জান্তাকে পরাজিত করার জন্য লড়াই করছে। এটাই এই যুদ্ধের সারমর্ম। ১৯৪৭ এ পাকিস্তান তৈরি হয়েছিল ধর্ম ভিন্নতার কারণে এবং ধর্ম সীমানা তৈরি করে দিয়েছিল। আজকে বাংলাদেশে একজন মুসলিম সেনাপতি জেনারেল ওসমানী ধর্মকে ভুলে শুধুমাত্র মানবতা এবং গণতান্ত্রিক মূল্যবোধকে বৃহত্তর ধরে সেনা বাহিনীর নেতৃত্ব দিচ্ছেন। এটাই বাংলাদেশের মুক্তিযুদ্ধের সারমর্ম। আমি নিশ্চিত জনাব বাজপেয়ী এবং অন্যান্য যারা বাংলাদেশের পক্ষ নিয়েছেন আমাদের দৈনন্দিন জীবনে এবং এদেশের আদর্শে এর প্রয়োগ করবেন। 

শ্রীমতী এম. গডফ্রে ( নির্বাচিত অ্যাংলো ইন্ডিয়ান) -- মাননীয়, আমাদের প্রিয় প্রধানমন্ত্রীর প্রতি শ্রদ্ধার কথা ভাষায় প্রকাশ করা যাবে না। একমাত্র সৃষ্টিকর্তাই তাকে আমাদের এই কঠিন সময়ে সঠিক দিক নির্দেশনা দিয়েছেন। সৃষ্টিকর্তা তাকে আরও বিচারিক ন্যায় নিরদারনের ক্ষমতা দিয়েছেন যাতে তিনি আজকের দিনে বাংলাদেশের স্বাধীনতার স্বীকৃতির ঘোষণা দিয়েছেন। আমি জানি অন্য কারও অভ্যন্তরীণ বিষয়ে হস্তক্ষেপ করার জন্য এখন কঠিন সময়। আমি মনে করি আজকের দিন বাংলাদেশের স্বাধীনতার জন্য সঠিক সময়। তাই আমরা সবাই সমস্বরে এই ঐতিহাসিক দিনে এই ঐতিহাসিক সিদ্ধান্ত গ্রহণের জন্য ধন্যবাদ জানাই। এটা ইতিহাসের পাতায় সর্বদা লেখা থাকবে। আরও একবার, আমি তাকে অভিনন্দন জানাই এবং প্রার্থনা করি যাতে সৃষ্টিকর্তা তাকে সবসময় সঠিক সিদ্ধান্ত নেবার দিক প্রদর্শন করেন, যা তিনি আমাদের দেশের এই কঠিন সময়ে সর্বদাই করে আসছেন। 

শ্রী এস.বি.গিরি (ওয়ারাঙ্গাল) -- মাননীয়, অবশেষে বাংলাদেশের এবং ভারতের জনগণের গণতান্ত্রিক ইচ্ছার বিজয় ঘটে এবং বাংলাদেশকে স্বীকৃতি দান করা হয়। তেলাঙ্গনা প্রজা সমিতির পক্ষ থেকে আমি প্রধানমন্ত্রীকে বাংলাদেশের স্বীকৃতি দানের জন্য অভিনন্দন জানাই। আমি আশা করি অন্যান্য দেশও আমাদের অনুসরণ করবে। আমি আশা করি আমেরিকা যারা জনগণের গণতান্ত্রিক অধিকারের কথা বলে এবং সর্ব বৃহৎ গণতান্ত্রিক দেশ, শীঘ্রই বাংলাদেশকে স্বীকৃতি দান করবে। 

শ্রী ইসহাক সম্ভলী (আমরোহা) -- স্পীকার মহোদয়, আমাদের সবচাইতে বেশী অভিনন্দন জানাতে হবে বাংলাদেশের যোদ্ধাদের, যারা স্বাধীনতা, সমাজতন্ত্র ও সেকুলারিজম এর জন্য লড়াই করছে। তারা নিজেদের সরকার গঠন করে নিয়েছে। আমি আনন্দিত এবং আমি ধন্যবাদ জানাই ভারতের জনগণ ও প্রধানমন্ত্রীকে যারা বাংলাদেশকে স্বীকৃতি দিয়েছে। এটি একটি ঐতিহাসিক বিষয়। সেটি এক ধর্মমতাবলম্বী অর্থাৎ মুসলমানদের নিরঙ্কুশ সংখ্যাগরিষ্ঠ লোকের দেশ। কিন্তু তা সত্ত্বেও তারা সেকুলারিজম এর আদর্শ গ্রহণ করেছে। আমার বিশ্বাস, বিশ্বের কোটি কোটি লোকের স্বাধীনতার যুগ এই কাল থেকে আরম্ভ হয়েছে এবং তারা প্রতিটি পরাধীন অঞ্চল স্বাধীন করতে সক্ষম হবে। 

এসব কথার দ্বারা আমি বাংলাদেশকে এবং এই সরকারকে অভিনন্দন জানাচ্ছি। 

জনাব স্পীকার --   আমি মনে করি এখন আরও বক্তব্য রাখা উচিৎ। আমিও প্রধানমন্ত্রীকে অভিনন্দন জানাই। সকল দল বক্তব্য রেখেছে। তাদের সকলের পক্ষ থেকে যারা কোন দলের অন্তর্গত নয়, যারা কোনভাবে বিতর্কিত নন এবং যারা ট্রেজারি বেঞ্চ এবং বিরোধী দল উভয়ের সাথে সম্পৃক্ত, এদের সকলের এবং সংসদের পক্ষ থেকে আমি প্রধানমন্ত্রীকে অভিনন্দন জানাই। আজকে আমার স্পীকার হিসেবে কর্মজীবনে প্রথমবারের মত আমি টেবিল চাপড়ানোর ঐতিহ্যে যোগদান করে নিজের টেবিলে চাপড়েছি। আমি মনে করি, প্রধানমন্ত্রীর এই ঘোষণা বাংলাদেশের সাদিনতা কামী জনতার সাথে আমাদের সহযোগিতা ও ঐক্যের ঘটনা হিসেবে ইতিহাসে লেখা থাকবে। এইসব সকল লোকের পক্ষ থেকে এবং আপনাদের সকলের পক্ষ থেকে আমি বাংলাদেশ সরকারকে এই গুরুত্বপূর্ণ ঘোষণার জন্য অভিনন্দন জানাই যা তাদের দেশের গণতন্ত্র, ধর্ম নিরপেক্ষতা, সামাজিকতা, বিশ্ব শান্তি এবং মানবাধিকারের ভিত্তি স্থাপন করেছে। 

অনুবাদ

প্রতিরক্ষা মন্ত্রী (শ্রী জগজীবন রাম)ঃ সম্মানিত সদস্যরা নিশ্চয়ি মনে করতে পারছেন, ৪ ডিসেম্বর আমি হাউসে কি বক্তব্য প্রদান করেছিলাম। আমি তখন বলেছিলাম যে পাকিস্তানের পূর্বপরিকল্পিত ভাবে আমাদের আক্রমন করে ক্ষতিসাধন করার যে উদ্দেশ্য ছিল, তা ব্যর্থ হয়েছে। পাকিস্তানী বাহিনী নিরন্তরভাবে আমাদের আক্রমন করার চেষ্টা করে গেছে এবং আমাদের প্রতিরক্ষার দুর্বলদিক খুজে বের করার চেষ্টা করে গেছে। আমরা পাকিস্তানী সেনাবাহিনির এই আগ্রাসী আক্রমনের উপযুক্ত জবাব দিতে তৎপর হয়েছি। 

পাকিস্তানী বিমানবাহিনী আমাদের বিমানঘাঁটি গুলোতে হানা দিয়েছে, কিন্তু যে ক্ষতি তারা করতে পেরেছে, তা দ্রুত কাটিয়ে উঠা সম্ভব হয়েছে। আমরা ক্ষতিগ্রস্থ বিমানঘাটিগুলো দ্রুত মেরামত করে তাদের কার্যক্ষম করে তুলেছি। পাকিস্তানের আক্রমন ধীরে ধীরে কমে আসছে। আমরা তাদের বিমানঘাঁটি এবং বিমানের উপর যে আক্রমণগুলি চালিয়ে এসছি, এটি তার ফলাফল হতে পারে। আমরা এখন পর্যন্ত ৫২টি পাকিস্তানী যুদ্ধবিমান ধ্বংস করেছি এবং খুব সম্বভত আরো ৪টির ক্ষতি করেছি। ৩ জন পাকিস্তানী পাইলট আমাদের হেফাজতে আছে। 

আমাদের বিমানবাহিনিকে গত দুইদিন ধরে ফরোয়ার্ড পজিশনে জড় করা হচ্ছে এবং তারা গ্রাউন্ড পজিশনে দারুন সহযোগিতা করছে। আমরা একি সাথে পাকিস্তানের যোগাযোগ ব্যাবস্থা বিচ্ছিন্ন করতে পেরেছি, তাদের সাপ্লাই ডাম্প এবং তেল সংরক্ষণাগার গুলোতেও হামলা চালিয়ে ছিন্নভিন্ন করেছি সফলতার সাথে। সবমিলিয়ে আমরা ২২টি বিমান হারিয়েছি। 

পাকিস্তান পুঞ্চে বারবার হামলা চালাচ্ছিল, আমরা তার দাঁতভাঙ্গা জবাব দিয়েছি। চাম্ব এলাকায় প্রচণ্ড চাপ ছিল, আমরা আমাদের ট্রুপ সরিয়ে মোনাওয়ার তাভি নদীতে বসিয়েছি। এই অবস্থান পরিবর্তনের পর যে যুদ্ধ হয়, তাতে পাকিস্তান ২৫টি ট্যাংক এবং জনবল হারিয়েছে। আমরা আখনুর এবং শাকারগরেও তাদেরকে পাল্টা চাপে রাখছি। 

দেরা বাবা নানক ছিটমহল থেকেও পাকবাহিনীকে হটানো হয়েছে। রবির উপরে যে ব্রিজ আছে, তা এখন আমাদের দখলে আছে। পাকবাহিনীর লুকিয়ে সীমান্তের ভেতরে ঢোকার চেষ্টাও ব্যর্থ করে দেয়া হয়েছে। 

অমৃতসর সেক্টরে, গুটিকয়েক পাকিস্তানী সীমান্তঘাটি আমরা আমাদের দখলে এনেছি। ফিরোজপুর এলাকায়, সেজ্রা ছিটমহল থেকে পাকবাহিনীকে হটানো হয়েছে। রাজস্থান সেক্টরে, পাকিস্তানের একটি আরমার্ড বাহিনী চেষ্টা করেছিল রামগর দখল করতে। পুরো বাহিনীকে লোঙ্গানাওয়ালাতে আটক করা হয় এবং লন্ডভন্ড করে দেয়া হয়। ২০টি ট্যাংক ধ্বংস করা হয় এবং আরো ৭টির ক্ষতিসাধন করা হয়। সিন্ধু থেকে দুইদিক দিয়ে তারা প্রবেশ করার চেষ্টা করেছিল, আমরা সেটা রুখে দিয়েছি। আমাদের ট্রুপ্স নানা পয়েন্টে এগিয়ে আছে, এবং আমরা নয়া চর থেকে মাত্র দশ মাইল পিছনে অবস্থান করছি। আমরা ইসলামগর দখল করেছি। এখন পর্যন্ত, আমরা ৯৬টি পাকিস্তানী ট্যাঙ্ক ধ্বংস করেছি। 

পশ্চিমাংশে, আমাদের বাহিনী মুক্তিবাহিনীর সাথে একসাথে যুদ্ধ করছে। আমাদের হামলায়, পাকিস্তানী বাহিনী পিহু হটতে বাধ্য হচ্ছে। আজ সকালে যশোর বিমানঘাঁটি আমরা দখলে এনেছি। কালীগঞ্জের পশ্চিমের সকল এলাকা পাকবাহিনীর কাছ থেকে মুক্ত হয়েছে। মেহেরপুর ভায়া ঝিনাইদহ তো গোয়ালন্দঘাট পর্যন্ত গুরুত্বপূর্ণ সড়কটিকে বিচ্ছিন্ন করা হয়েছে। হিলি/দিনাজপুর এলাকা থেকে আমাদের বাহিনী রংপুর-বগুরা হাইওয়ের দিকে এগিয়ে যাচ্ছে। লালমনিরহাট ও এই এলাকার বিমানঘাঁটি আমাদের দখলে চলে এসেছে। কুড়িগ্রাম, রংপুরের উত্তরাংস পাকবাহিনীর দখল থেকে মুক্ত হয়েছে। সম্মানিত সদস্যরা দুইদিন আগে আখাউড়া দখলের কথা জানেন। মৌলভিবাজার ও ব্রাক্ষনবারিয়ায় তাদের স্ট্র্যাটেজি সেন্টারগুলো ঘিরে ফেলা হয়েছে। গতকাল ফেনি থেকে সকল পাকিস্তানী সৈন্য অপসারিত হয়েছে। আমাদের বাহিনী এখন চাঁদপুর ফেরির দিকে আগাচ্ছে। 

বাংলাদেশের আকাশ থেকে পাকিস্তানী বিমান বাহিনী সম্পূর্ণ মুছে ফেলে আমাদের রাজত্ব প্রতিষ্ঠা করা হয়েছে। সাগর থেকে সেনাবাহিনির বিভিন্ন সরঞ্জাম চট্টগ্রাম, চালনা, মংলা এবং খুলনায় জড় করা হচ্ছে। পশ্চিম পাকিস্তানের সাথে এখানকার পাকিস্তান বাহিনীর উপকূলবর্তী সবধরনের যোগাযোগ বিচ্ছিন্ন করে দেয়া হয়েছে। সম্মানিত সদস্যরা ৪/৫ ডিসেম্বর রাতে ভারতীয় নেভির চালানো অপারেশনের কথা জানেন। দুইটি পাকিস্তানী যুদ্ধতরী ডুবিয়ে দেয়া হয়েছে এবং আমার বিশ্বাস আরো একটি প্রচণ্ড ক্ষতিগ্রস্ত হয়েছে। আমাদের নেভাল ফোরস করাচি সমুদ্রসীমার ১৫ মাইল ভিতরে চলে গিয়েছে। তাদের প্রচণ্ড গোলাবর্ষণে সমুদ্রে অবস্থানরত পাকিস্তানী নেভির ঘাটি ও তেলের ট্যাঙ্কগুলোর ক্ষতিগ্রস্ত হয়েছে। বঙ্গপোসাগরে আমরা একটি পাকিস্তানী সাবমেরিন ডুবিয়ে দিয়েছি। বাংলাদেশে পাকিস্তানের দখলকৃত সমুদ্রসীমাগুলোতে ইস্টার্ন ফ্লিট অপারেশন চালাচ্ছে। 

তিন বাহিনীই গুরুত্বপূর্ণ অপারেশনে নিয়োজিত। প্রতিটি পরিকল্পনায় তাদের যে দক্ষতা এবং পারস্পরিক সহযোগিতা, তা সন্তোষজনক। 
জাতিসংঘের ব্যাপারে আই হাউসকে জানাতে চাচ্ছি, জাতিসংঘের বিমান সি-১৩০ কে ডিসেম্বর এর ৬ তারিখে সকাল ৮টা থেকে ১০টা পর্যন্ত নিরাপদ অনুমোদন দেয়া হয়। তারা তা কাজে লাগাতে পারেনি। নয়া দিল্লির জাতিসংঘ প্রতিনিধির অনুরোধে, ৭ ডিসেম্বর আবারো সকাল ৭টা থেকে ১১ টা পর্যন্ত অনুমোদন দেয়া হয়। গত রাত ১০টা থেকে ঢাকায় কোন অপারেশন চালানো হয়নি। আমাদের জানানো হয়েছে যে, জাতিসংঘের একটি বিমান ঢাকা বিমানঘাটিতে বিপর্যস্ত হয়েছে। আমাদের এয়ার হেডকোয়ারটারগুলো জানিয়েছে যে কোন ভারতীয় বিমান সে সময় ঐ এলাকায় ছিলনা। আমি, সদস্যদের পক্ষ থেকে আমাদের বিরোচিত বাহিনীকে দেশরক্ষায় এই মহান অবদানের এবং শত্রুপক্ষকে পরাজিত করার জন্য অভিনন্দন জানাতে চাই। 

অনুবাদ

লোকসভা দশটায় আরম্ভ হয়

( জনাব. স্পিকার আসন গ্রহণ করেন)

শ্রী  জ্যোতির্ময় বসু. (ডায়মন্ড হারবার): স্যার, আমি মার্কিন সপ্তম নৌবহর এর আগমনের কারণে ভারতের উপর প্রভাব - এর উপর একটি মুলতবি প্রস্তাব নোটিশ দিয়েছি। 

ভারত মহাসাগরে মার্কিন সপ্তম নৌবহর এর চলাচল

জনাব স্পীকার: তিনি একজন পার্লামেন্টারিয়ান। তিনি একটি বিষয়ে মুলতবি প্রস্তাব দিয়েছেন যা সরকারের আমলে আছে এবং সরকারের নিয়ন্ত্রণের মধ্যে আছে। সরকার কি এটা জ্ঞ্যাত আছেন? 

শ্রী জ্যোতির্ময় বসু: এটা অনুযোগের জন্য নয়। 

জনাব. স্পিকার: দয়া করে বসুন। 

শ্রী জ্যোতির্ময় বসু: সরকার একটি বিবৃতি দিতে পারে। আমিও একটা  মনোযোগ আকর্ষণ নোটিশ দিয়েছি। 

জনাব. স্পিকার: আমি দেখব বিষয়টা। 

শ্রী  জ্যোতির্ময় বসু: এখন আপনি আপনাকে সামান্য সময় দিয়েছেন। আমাকে আমার সাবমিশন করতে দিন। এটা  সরকারের কাছে অনুযোগের বিষয় নয়। কিন্তু আমরা চাই এই হাউস এই বিষয়টির উপর আলোচনা করুক কারণ এটা খুবই গুরুত্বপূর্ণ। 

জনাব. স্পিকার: অনুগ্রহ করে মুলতুবির ব্যাপারে কোন নতুন সংজ্ঞা দিতে হবে না। 

শ্রী এস এ শামীম (শ্রীনগর): মুলতবি প্রস্তাব মানেই একটি তিরস্কার প্রস্তাব নয়। আমি শুধুমাত্র স্পষ্ট করছি মাত্র। 

জনাব. স্পিকার: নতুন সংজ্ঞা দিতে হবে না। 

শ্রী এইচ এন মুখার্জি (কলকাতা, উত্তর-পূর্ব): স্যার, আমি ভারত মহাসাগরে মার্কিন যুক্তরাষ্ট্রের সপ্তম নৌবহরের বিচরণের ব্যাপারে এখানে কিছু বলতে চাই। এবং  মার্কিন যুক্তরাষ্ট্রের মুখপাত্র এই রিপোর্টের ব্যাপারে  অসঙ্গতি প্রকাশ করেননি। তিনি আরও বলেছেন  এটি করা হয়েছে  ঢাকায় মার্কিন ব্যক্তিদেরকে নিরাপদে ফেরত নেয়ার জন্য। এখন মনে হচ্ছে সেই পুরানো দিনের যুদ্ধ নীতির গানবোট পলিসি শুরু হয়েছে। কূটনীতি ও  ব্ল্যাকমেইল ভারতের ওপর চাপ সৃষ্টি করছে। ভারত এটা সমর্থন করতে পারে না। সুতরাং, আমি আপনার মাধ্যমে সরকারের কাছে অনুরোধ করতে চাই, অতি বিলম্বে সরকার এই ব্যাপারে দেশবাসীকে অবগত করুন এবং সংসদে বিষয়টি সমাধান করুন। সবার অনুমতিক্রমে। কারণ এরা সবাই পুরো দেশকে প্রতিনিধিত্ব করছেন। আমাদের এমনভাবে এক হতে হবে যাতে কেউ আমাদের টলাতে না পারে। মার্কিন যুক্তরাষ্ট্র - যারা ভিয়েতনামে মার খেয়ে ফিরেছে - তারা এখন চিনের সাথে গড়াগড়ি দিয়ে আমাদের ভয় দেখানোর চেষ্টা করছে। এবং আমরা যদি নুয়ে পড়ি এটা ভয়ানক হবে। আমি বলছি না যে সরকার নুয়ে পড়তে যাচ্ছে। আমি আমার দেশের কাছ  থেকে ভাল কিছু প্রত্যাশা করি। এজন্যই চাই সরকার এই সংসদে এটা নিয়ে আলোচনা করুন এবং এই চ্যালেঞ্জ মোকাবিলায় আমরা কি করতে যাচ্ছি তা প্রকাশ করুন এবং দাম্ভিক ও অহংকারীভাবেই আমরা যুক্তরাষ্ট্রের সিধান্তের জবাব দেব। 

শ্রী জ্যোতির্ময় বসু: স্যার এটা একটা চতুর এবং পরিকল্পিত পদক্ষেপ যে মার্কিন যুক্তরাষ্ট্রের প্রেসিডেন্ট নিক্সন সিঙ্গাপুর এর মালাক্কা প্রণালিতে  জাহাজগুলোকে সম্ভ্যাব্য চূড়ান্ত নির্দেশের জন্য অপেক্ষা করতে বলেছেন। তিনি সেগুলোকে বঙ্গোপসাগরে এগিয়ে যেতে বলেছেন ঢাকায় মার্কিন নাগরিকদের উদ্ধার করার অজুহাতে। এবং তিনি পরমাণু চালিত এয়ারক্রাফট ক্যারিয়ার এন্টারপ্রাইজকেও এই আদেশ করেছেন। এটা শুধুমাত্র পরমাণু চালিত এয়ারক্রাফট ক্যারিয়ার এন্টারপ্রাইজ না বরং এতে কিছু এম্ফিবিয়াস (উভচর) জাহাজ ও ডেস্ট্রয়ার আছে যা আসলে গত শুক্রবার তার গন্তব্যের উদ্যেশ্যে রওনা দিয়ে ফেলেছে। এই এন্টারপ্রাইজ একটি ৯৯০০০ টনের জাহাজ যাতে তার রক্ষীবাহিনী আছে। এটি ইউ এস এর সবচেয়ে বড় ক্যারিয়ার। এবং এটি পরমাণু শক্তি সম্পন্ন। এটি একটি বৃহত্তম বিমান বাহক যাতে আছে ১০০ ফাইটার বোমারু বিমান, পরিদর্শনকরণ এয়ারক্র্যাফট, যোদ্ধা ও হেলিকপ্টার। এটা মার্কিন ৭ম নৌবহরের  একটি অংশ। এটি একটি খুব গুরুত্বপূর্ণ বিষয় এবং ভারতের নিরাপত্তার জন্য সরাসরি হুমকি। অতএব, এই বিষয়টি এই হাউসে আলোচনা করা দরকার। 


শ্রী এস এম ব্যানার্জী (কানপুর): স্যার, প্রফেসর আর এন মুখার্জি যা বলেছেন তার আমি আমি তেমন কিছু যুক্ত করতে চাইনা। আমি বলতে চাই যে এটা  আমেরিকান সাম্রাজ্যবাদীদের একটি নতুন পদক্ষেপ। তারা পাকিস্তানি বাহিনীকে সমর্থন দিচ্ছে যারা  প্রতিদিন আত্মসমর্পণ করছে। গতকাল সকালে পাকিস্তান রেডিও, বিশেষ করে লাহোর রেডিও একটি বিবৃতি দেয়। তারা বাংলাদেশে তাদের সৈন্য ও অফিসারদের  একটি বার্তা প্রদান করে যে আমেরিকান সরকার ভারতের বিরুদ্ধে তাদের যুদ্ধ সমর্থনে তাদের জন্য ৭ম নৌবহর আনতে অঙ্গীকার করেছে। এটি আমেরিকান সাম্রাজ্যবাদীদের একটি নতুন পদক্ষেপ, একটি খুব অশুভ পরিকল্পনা, এবং এটি ভারতের জন্য একটি হুমকি। 

আমি জানি আমাদের প্রধানমন্ত্রী এবং ভারত সরকার এতে আতংকগ্রস্ত হবে না। এমনকি যদি তারা ৭ ম নৌবহর নিয়ে আমাদের দেশ স্পর্শ করার সাহস করে তাহলে তাদের উত্তর কোরিয়া এবং ভিয়েতনামের মত ভাগ্য বরণ করতে  হবে। আমি জানি যদি অ্যামেরিকা ভারত আক্রমণ করে তবে তা হবে আমেরিকান সাম্রাজ্যবাদীদের ওয়াটারলু। কথায় আছে ঘেউ ঘেউ করা কুকুর কদাচিৎ কামড়ায়। কিন্তু আমাদের দেখতে হবে কুকুর যেন ঘেউ ঘেউ না করে। আমরা পবিত্র মাটির জন্য যুদ্ধ করতে প্রস্তুত। 

জনাব. স্পিকার: এখন, কাগজপত্র রাখুন। 

বিবৃতি: ভারতে পাকিস্তানের আগ্রাসন সংক্রান্ত সর্বশেষ অবস্থান। 

প্রতিরক্ষা মন্ত্রী (শ্রী জগজীবন রাম): জনাব ডেপুটি স্পিকার, আজ আমাদের উপর পাকিস্তান দ্বারা যুদ্ধ চাপিয়ে দেয়ার  এগারোতম দিন। শত্রু  তার আক্রমণের লক্ষ্য অর্জনে প্রায় সম্পূর্ণরূপে ব্যর্থ হয়েছে। এই প্রক্রিয়ায়, পাকিস্তানী বাহিনী প্রচুর লোকসান দেবে। যা শুধুমাত্র বিদেশি উৎস থেকে তারা মেটাতে পারে। আমি আপনাকে বিভিন্ন ফ্রন্টে যুদ্ধের  বিস্তৃত ধারনা দিতে চেষ্টা করব। 

কারগিল এবং তিথওয়াল সেক্টরে বেশ কিছু পোস্ট দখল করা হয়েছে। ফলস্বরূপ, এটা নিশ্চিত করা সম্ভব হয়েছে যে শত্রুদের যান এই এলাকায় প্রভাব বিস্তার করতে পারবেনা। 

উরি, পুঞ্চ, রাজাউরি এবং নাউশেরা সেক্টরে শত্রুর পক্ষের প্রচেষ্টা ব্যার্থ হয়েছে। পাকিস্তানি বাহিনীর যুদ্ধবিরতি লাইন থেকে চাপ বিরতি নেয়া হয়েছে। আরও কিছু পোস্টে অভিযান চালিত হয় এবং কয়েকটি আমাদের দখলে আসে। আমাদের রণকৌশলগত অবস্থান এখন অনেক ভালো এবং শ্রেয়। 

হাউস ছিম্ব খাতে উন্নয়নের ব্যাপারে এখন সতর্ক। এক পর্যায়ে শত্রুরা  মুন্নাওয়ার তাওই এর পূর্বাঞ্চলীয় পাড়ে এগিয়ে চাপ সৃষ্টি করতে চায়। শত্রুরা ইস্টার্ন ব্যাংক ছাড়তে বাধ্য হয়। শত্রুরা যদিও এখনও মুন্নাওয়ার তাওই এর পশ্চিমে উপস্থিত কিন্তু পূর্ব পাড়ে আমাদের প্রতিরক্ষাবাহিনী তাদের প্রচেষ্টা বানচাল করেছে। আমাদের বাহিনী এখন নদীর পূর্ব তীরে পরিখা খনন করেছে এবং ভালো অবস্থানে আছে এবং এখন তারা পশ্চিম তীরে টহল করতে সক্ষম। সাম্বা-পাঠানকোট সেক্টরে আমাদের অনুসন্ধান যথেষ্ট কৌশলী অবস্থানে উন্নত হয়েছে এবং পিছনে আমাদের অত্যাবশ্যক সড়ক যোগাযোগ এখন আরও সুরক্ষিত। 
পাঞ্জাব সেক্টরে শত্রু আমাদের অঞ্চল দখলের জন্য বারবার প্রয়াস চালায়। কিন্তু রবির দুপাশে ছিটমহলের দখল আমাদের। আমাদের আত্মরক্ষামূলক অবস্থান এখন অনেক শক্তিশালী। গত কয়েক দিন ধরে, সেখানে তেমন কিছুই হয়নি। 

সন্মানিত সদস্যদগন শত্রুরা জয়সালম সেক্টরের রামগড় এলাকায় যে আক্রমণের চেষ্টা করেছে সে সম্পর্কে জানতে চেয়েছেন। এই প্রয়াসে শত্রুদের  প্রচুর ক্ষয়ক্ষতিসহ তারা হতাশ হয়েছে.। তাদের আমাদের অঞ্চল ছাড়তে বাধ্য করা হয়েছে এবং এখন আমরা তাদের সীমানার মধ্যে কয়েক মাইল অগ্রসর হয়েছি। বার্মার সেক্টরের আরও দক্ষিণে নয়া চরে যুদ্ধ আগাচ্ছে। বাহিনীরা তাদের অবস্থান চাঙ্গা করেছে এবং ভালো জবাব দিচ্ছে। আমি এই হাউজে জানাতে চাই যে রাজস্থান বর্ডারের হুমকি দূর করা হয়েছে। 

কুচ সেক্টরে আমাদের বাহিনী ভিরাঅয়াহ গুরুত্বপূর্ণ শহর দখল করে এবং নাগাড়পার্কার এলাকা দখল হয়। আমাদের বাহিনী এখন সিন্ধু প্রদেশের প্রায় এক হাজার বর্গকিলোমিটারের কাছে। সেই এলাকায় সাধারণ নাগরিক বিষয়ক ব্যাপারগুলো এখন দেখাশোনার চেষ্টা চলছে। 

এখন, আমি পূর্ব ফ্রন্টের ব্যাপারে বলব। সন্মানিত সদস্যরা এই ব্যাপারে  সচেতন যে মুক্তিবাহিনীর সাথে মিলে এক সঙ্গে আমাদের বাহিনী বাংলাদেশের বৃহৎ এলাকায় স্বাধীনতা সফল করার কাজ করছে। নোয়াখালী, লাকসাম, চাঁদপুর, ফেনী, কুমিল্লা, গাইবান্ধা, সিলেট, ময়মনসিংহ, জামালপুর, কুষ্টিয়া, যশোর ও হিলি প্রধান শহরগুলোতে দুই শক্তির সম্মিলিত হামলায় সেগুলোতে এখন পাকসেনারা ভূপতিত। পাকিস্তানি সৈন্যদের কিছু জোট এখন আত্মসমর্পণ করতে প্রস্তুতি নিচ্ছে। 

আমাদের দ্রুতগতি ঠেকাতে শত্রুরা সেতু ধ্বংস এবং নদীতীর ধ্বংস করছে। মুক্তিবাহিনী ও মুক্তিযোদ্ধারা  আমাদের বাহিনীকে সাহায্য করার চেষ্টা করছে  এবং নদী পাড় হতে সাহায্য করছে। আমরা হেলিকপ্টার ব্যবহার করছি শত্রু লাইনের পিছনে আমাদের সৈন্য পৌঁছাতে। এয়ার প্যারাট্রুপ্স ইতিমধ্যে ঢাকার উত্তর এলাকায় নেমেছে। এবং তারা মুক্তিবাহিনী এবং আমাদের স্থল বাহিনীর সঙ্গে সংযুক্ত হয়েছে। 

আমাদের বাহিনী এখন বিভিন্ন দিক থেকে ঢাকা আগাচ্ছে। ঢাকার কিছু অংশ আমাদের আর্টিলারি সীমানার মধ্যে আছে। আগে আমাদের চিফ পাকিস্তানী বাহিনীর কাছে দুইটি  বার্তা পাঠিয়েছিলেন যার কোন জবাব আসেনি। পরে তিনি তৃতীয় একটি বার্তা জেনারেল রাও ফরমান আলী বা অন্য কোন কর্মকর্তা যিনি ঢাকা গ্যারিসন কমান্ডিং করছেন তার কাছে পাঠান। তিনি লিখেছেন সবার উচিৎ নিরপরাধ রক্তপাত প্রতিরোধের জন্য দায়িত্ব নেয়া। তিনি দখলদার বাহিনীর কমান্ডার এর কাছে আপিল করেছেন যেন তাকে তার মানবিক দায়িত্ব সম্পূর্ণরূপে পালনের ব্যাপারে সহযোগিতা করা হয়। তিনি আহ্বান জানিয়েছেন যে ক্ষেত্রে ঢাকা গ্যারিসন যদি  প্রতিরোধের প্রস্তাব বহাল করার সিদ্ধান্ত নেয়, তাহলে সকল বেসামরিক নাগরিক এবং বিদেশী নাগরিকদের সংঘাতের এলাকা থেকে যেন নিরাপদ দূরত্বে অপসারণ করা হয়। আমি বিশ্বাস করি যে অন্তত এই পর্যায়ে জেনারেল মানেকশ এর পরামর্শে তারা মনোযোগ দেবে এবং সেই ভাবে কাজ করবে। 

আমরা সংঘাতের এলাকায় বেসামরিক জনগণের ব্যাপারে গভীরভাবে সচেতন আছি। এটা বাংলাদেশ সরকারের সঙ্গে একমত যে সমগ্র বেসামরিক জনগণ ও বাইরে থেকে যারা সেখানে আছে তাদের প্রটেকশন নিশ্চিত করে আমাদের কাজ করতে হবে। 

এটির জন্য আমরা আটকা পড়া বিদেশী নাগরিকদের করাচি, ইসলামাবাদ এবং ঢাকা থেকে সরে যেতে বলেছি। আমাদের বিমান বাহিনী আগাম বিজ্ঞাপিত সময়ে বিরত আছে। যাতে এই সব শহর থেকে সরে যেতে সুযোগ পায়। একইভাবে, ভারতীয় নৌবাহিনী নিরপেক্ষ জাহাজ গুলোকে নিরাপদে পাকিস্তান ছেড়ে যাবার জন্য সাহায্য করার নির্দেশ দেয়া আছে। এই ব্যাপারে জাতিসংঘ এবং বিদেশি সরকারগুলোর আমাদের ডিফেন্স সার্ভিসে কে প্রশংসা করেছে। কিন্তু শত্রুপক্ষ এই যুদ্ধবিরতির সুযোগ নিয়ে তাদের নিজস্ব এয়ারফিল্ডে যুদ্ধ উপকরণ অবতরণ করাচ্ছে এবং তাদের জলভাগে মাইন স্থাপন করছে। 

পাকিস্তান বিমানবাহিনী বিমান ধ্বংস করে দেবার জন্য আক্রমণ চালিয়েই যাচ্ছে এবং আমাদের ইনস্টলেশন ও রানওয়ে অব্যবহার্য করার চেষ্টা করছে। হাউস শুনে খুশি হবেন যে এপর্যন্ত তারা আমাদের একটি মাত্র বিমান ধ্বংস করতে পেরেছে এবং আমাদের সবগুলো এয়ারফিল্ড ঠিকঠাক আছে। অন্যদিকে আমাদের প্রতিরোধমূলক হামলায় পাকিস্তানের সংকেত ইউনিট, রানওয়ে এবং অন্যান্য স্থাপনা যথেষ্ট ক্ষতির সম্মুখিন হয়েছে। শত্রুরা দিবালোকে হামলা খুব কম করছে। রাতেও অবশ্য তাদের কার্যকলাপ কমে গেছে। পাক বিমানবাহিনী কিছু অঞ্চলে স্থল অভিযানে ভালো সহায়তা প্রদান করেছে। ভারতীয় বিমান বাহিনী পাকিস্তানী বাহিনীর সরবরাহ বন্ধ করার এবং তাদের সাঁজোয়া গঠন এবং সেনা একত্রীকরণে বাঁধার জন্য কাজ করে যাচ্ছে। 

আমাদের বিমান বাহিনীর অপারেশন বাংলাদেশে দ্রুত প্রবেশে বিশাল ভূমিকা রাখছে এবং আমাদের পশ্চিম সীমান্তে পাকিস্তানের পরিকল্পনা ভেস্তে দিয়েছে। 

সম্প্রতি পাকিস্তানের বোমা আরো এলোমেলো এবং ত্রুটিযুক্ত হয়ে গেছে। তারা এখন ইচ্ছাকৃতভাবে কিছু বেসামরিক টার্গেটে আক্রমণ করছে। তিন দিন আগে জুল্লুন্দুর এর কাছাকাছি কিছু গ্রামে বেসামরিক লোকদের উপর বোমাবর্ষণ করা হয়। প্রায় ১০০ জনের মত হতাহত হয়। জুরজান এ একটি বেসামরিক হাসপাতালে আক্রমণ করা হয়। শ্রীনগরের কিছু বেসামরিক এলাকা পাকিস্তান এয়ার ফোর্সের নজর কেড়েছে। অন্যদিকে আমাদের বিমান বাহিনী শুধুমাত্র সামরিক লক্ষ্যবস্তুতে আঘাত করছে। বেসামরিক এলাকা এড়াতে চেষ্টা করছে। হাউস এখন একটি সত্য জানবেন যে ঢাকায় পাকিস্তানি বিমান একটি এতিমখানা ধ্বংস করে আমাদের উপর সেই দায় চাপিয়েছিল। 


এই হাউস অবগত আছেন যে ভারতীয় নৌবাহিনী সফলভাবে করাচী ন্যাভাল পোতাশ্রয়ের  প্রতিরক্ষাকে ভেঙ্গে ঢুকে গেছিল এবং গাওয়াদার থেকে করাচি পর্যন্ত  পাকিস্তানি নৌ ইনস্টলেশনের উপর সফল সাহসী অভিযান চালিয়েছিল। পাকিস্তানি বহরের একটি অংশ ধ্বংস করা হয়েছে, পশ্চিম পাকিস্তান ও বাংলাদেশের মধ্যে সমুদ্রসীমা সংযোগ ছিন্ন হয়েছে, এবং করাচি সমুদ্র দিয়ে সরবরাহ এবং পাক-অধিকৃত বাংলাদেশে পোর্ট প্রতিরোধ করা হয়েছে। নেভি বিচক্ষণতা এবং নমনীয়তার সাথে নিয়ন্ত্রণ জোরদার করতে সক্ষম হয়েছে। কিছু পাকিস্তানি জাহাজ এবং পাকিস্তানের কার্গো বাজেয়াপ্ত করা হয়েছে। প্রাথমিকভাবে আমাদের নিয়ন্ত্রণের জন্য কিছু সাধারণ শিপিং লাইন ঝামেলার সম্মুখীন হয়েছে - তাদের ব্যাপারটি সন্তোষ্টজনক সমাধান করা হয়েছে। নিরপেক্ষ জাহাজগুলোকে সংঘর্ষের এলাকা থেকে দূরে সরতে পর্যাপ্ত সুযোগ প্রদান করা হয়েছে। 

পাকিস্তানি নৌবাহিনী আমাদের বণিক জাহাজের উপর হস্তক্ষেপ করতে ব্যর্থ হয়েছে। আমাদের পোর্ট পূর্ণ গতিতে চলছে। এই সব নৌ অপারেশনে, আমরা কেবল একটি ছোট রণতরিবিশেষ হারিয়েছি। 
এই হাউস স্বাভাবিকভাবেই হতাহতের ব্যাপারে উদ্বিগ্ন আছে। গত দশ দিন ধরে তীব্র লড়াইয চলছে। আমার কাছে গত কাল সন্ধ্যা ৬ টা পর্যন্ত সব তথ্য আছে। 
ভারতীয় সেনাবাহিনীর হতাহতের তালিকা - 
হারিয়ে যাওয়া -  ১৬৬২ জন 
আহত - ৫০২৫ জন 
নিহত - ১৯৭৮ জন 

পাকিস্তানের হতাহত আরও অনেক বেশী। আমার কাছে সঠিক তথ্য নেই। সম্ভবত, এখন পর্যন্ত ৪১০২ জন কর্মকর্তা ও পাকিস্তানের নিয়মিত বাহিনী ও তাদের আধা সামরিক বাহিনীর  থেকে ৪০৬৬ জন অফিসার ও সৈনিকরা আমাদের হেফাজতে আছে। 

আমরা এখন পর্যন্ত ১৭৫ টি পাকিস্তানি ট্যাংক হিসেব করেছি যার ১৮ টি সচল অবস্থায় আমাদের কাছে আছে। আমাদের মাত্র ৬১ টি ট্যাংক ধ্বংস হয়েছে। 

৯ জন পাইলট এবং ভারতীয় বিমান বাহিনীর ৩ জন ন্যাভিগেটর প্রাণ হারিয়েছেন। ৩৬ জন পাইলট এবং ৩ জন ন্যাভিগেটর নিখোঁজ রয়েছেন। আমরা এক নৌ বিমান সহ ৪১ টি প্লেন হারিয়েছি। 

পাকিস্তানি পাইলট ও ন্যাভগেটরের ক্ষতির পরিসংখ্যান আমাদের কাছে নেই। তবে আমুনানিক হিসাবে প্রায় ৮৩ টি বিমান হারিয়েছে বলে জানা যায়। 

পাক নৌবাহিনীর বড় লোকসান হল ২ টি ডেস্ট্রয়ার ২ টি মাইন পরিস্কারক, ২ টি সাবমেরিন, ১৬ টি গানবোট এবং ১২ টি বিবিধ নৈপুণ্যের যান। তবে কর্মকর্তা ও পাক নৌবাহিনীর সদস্যের  সংখ্যা আমাদের জানা নেই। 

হাউস জানেন, আমরা আমাদের ব্যাপক নৌ অভিযানে শুধুমাত্র একটি  রণতরিবিশেষ হারিয়েছি। ১৮ জন কর্মকর্তা ও ১৭৩ জন নাবিক এখনো নিখোঁজ। ৬ কর্মকর্তা ও ৯১ নাবিকদের উদ্ধার করা হয়েছে। 

আমি নিশ্চিত, এই হাউস সেই সকল অফিসার ও সৈনিক যারা আমাদের মাতৃভূমি রক্ষার জন্য প্রাণ হারিয়েছেন তাদের প্রতি গভীর সমবেদনা জ্ঞাপন করবে। 

এছাড়া হাউস ধন্যবাদ দেবে এই কারণে যে লড়াইয়ের প্রধান অংশ শত্রু দের মাটিতে হয়েছে এবং আমাদের পশ্চিম সীমানা নিরাপদ দূরত্বে ছিল। এই মহৎ কর্ম সঞ্চালনের জন্য আমাদের ডিফেন্স সার্ভিসেসের প্রতি হাউস কৃতজ্ঞতা প্রকাশ করছে। 

বাংলাদেশ সরকার ও তাদের নিয়মিত বাহিনীকে ধন্যবাদ দিতেই হবে কারণ তারা  আমাদের সেনাবাহিনীর সঙ্গে ও মুক্তিযোদ্ধাদের সঙ্গে কাঁধে কাঁধ মিলিয়ে যুদ্ধ করছে যে কারণে দখলদার বাহিনী পিছু হটতে বাধ্য হচ্ছে। বাংলাদেশ ও ভারতীয় বাহিনীর যৌথ অভিযানের মাধ্যমে বাংলাদেশ মুক্তির প্রক্রিয়া দ্রুত সম্পন্ন হবে। 

জনাব. ডেপুটি স্পিকার: হাউস আগামীকাল সকাল ১০ টা পর্যন্ত মুলতবি করা হল। 

বিবৃতি: বাংলাদেশে পশ্চিম পাকিস্তানের বাহিনীর
নিঃশর্ত আত্মসমর্পণ

প্রধানমন্ত্রী, আণবিক শক্তি মন্ত্রী, ইলেক্ট্রনিক্স মন্ত্রী, স্বরাষ্ট্র মন্ত্রী এবং তথ্য ও সম্প্রচার মন্ত্রী (শ্রীমতী ইন্দিরা গান্ধী): জনাব স্পিকার, আমি একটি ঘোষণা দেব যার জন্য  হাউস অনেকক্ষণ অপেক্ষা করেছে। পশ্চিম পাকিস্তানী সেনাবাহিনী নিঃশর্তে বাংলাদেশে আত্মসমর্পণ করেছে। পাকিস্তান ইস্টার্ন কমান্ডের পক্ষ থেকে লেফটেন্যান্ট জেনারেল জগজিৎ সিং অরোরা জিওসি-ইন সি (ভারত ও বাংলাদেশের বাহিনী) আত্মসমর্পণ পত্র গ্রহণ করেন। ঢাকা এখন একটি স্বাধীন দেশের মুক্ত রাজধানী। 

এই হাউস এবং সমগ্র জাতি এই ঐতিহাসিক ঘটনায় আনন্দিত। আমরা মহানন্দে বাংলাদেশের মানুষের প্রশংসা করছি। আমরা তাদের বীরত্ব এবং উতসর্গের জন্য সাহসী যুবক ও মুক্তিবাহিনীর ছেলেদের প্রশংসা করছি। আমরা গর্বিত আমাদের নিজস্ব সেনাবাহিনী, নৌবাহিনী, বিমানবাহিনী ও সীমান্তরক্ষী বাহিনীর প্রতি, যারা এত চমৎকারভাবে তাদের মান এবং ক্ষমতা দেখিয়েছে। তাদের শৃঙ্খলা ও কর্তব্য নিষ্ঠা সুবিদিত। ভারত কৃতজ্ঞতার সাথে যারা জীবন দিয়েছেন তাদের ও তাদের পরিবারের সঙ্গে থাকবে এবং তাদের আত্মত্যাগ স্মরণ করবে। 

জেনেভা কনভেনশন অনুযায়ী যুদ্ধের পাকিস্তানি বন্দিদের চিকিৎসার জন্য এবং মানবিক পদ্ধতিতে বাংলাদেশের সবস্তরের মানুষের সাথে অবস্থান করতে কড়া নির্দেশ দেয়া হল। মুক্তিবাহিনীর কমান্ডাররাও তাদের বাহিনীকে অনুরূপ আদেশ জারি করেছে। যদিও বাংলাদেশ সরকার এখনো জেনেভা কনভেনশন স্বাক্ষর করতে সুযোগ পায়নি। তবে তারা ঘোষণা করে যে, তারা সম্পূর্ণরূপে তা মেনে চলবে। যে কোনো প্রতিহিংসামূলক কাজ বাংলাদেশ সরকার, মুক্তিবাহিনী ও ভারতের সশস্ত্র বাহিনী প্রতিরোধ করবে। 

আমাদের উদ্দেশ্য ছিল সন্ত্রাসের রাজত্ব থেকে বাংলাদেশকে স্বাধীন করতে তাদের মুক্তিবাহিনীকে ও মানুষদের সাহায্য করা এবং তাদের উপর আসা আগ্রাসন প্রতিহত করা। পাশাপাশি আমাদের দেশকে সুরক্ষা করা। ভারতীয় সশস্ত্র বাহিনী তার প্রয়োজন ছাড়া একটি মুহুর্তের জন্য বাংলাদেশে থাকবে না। 

লক্ষ লক্ষ মানুষ যারা আমাদের সীমানা জুড়ে তাদের বাড়িঘর ফেলে এসেছিল তারা ফিরে যাচ্ছে। এই যুদ্ধবিধ্বস্ত দেশে তাদের পুনর্বাসনের জন্য সরকার ও জনগণকে কাজ করার জন্য আহ্বান জানানো হয়েছে। 

আমরা আশা করি এবং বিশ্বাস করি যে এই নতুন জাতির পিতা শেখ মুজিবুর রহমান তার নিজের লোকদের সঠিক দিকনির্দেশনা দেবেন এবং শান্তি, অগ্রগতি ও সমৃদ্ধির পথে  বাংলাদেশকে  নেতৃত্ব দেবেন। একদসঙ্গে তাদের দেশকে সোনার বাংলা করার সময় এসেছে। তাদের জন্য আমাদের শুভ কামনা। 

এই জয়জয়কার শুধু তাদের একার নয়। সমস্ত জাতি যারা স্বাধীনতার জন্য আত্মত্যাগ করেছেন সবাই এর অংশীদার। 

বিভিন্ন সদস্যগন: ইন্দিরা গান্ধী জিন্দাবাদ। 

শ্রী সমর ঘা (Contai): প্রধানমন্ত্রীর নাম বাংলাদেশের স্বাধীনতার ইতিহাসে স্বর্নাক্ষরে খচিত থাকবে। 

Statement by Ambassador S. Sen, Permanent Representative of India to the
United Nations in the Social Committee of the Economic and Social Council on
Agenda item 5(a) Report of the Commission on Human Rights on May 12, 1971,

MR. CHAIRMAN.

My delegation considers it appropriate to participate in the discussion on this
important subject. The current report of the Commission indicates in a most explicit
‘manner that the problem of adequate protection of all human rights is still a serious
one. Indeed. the report reflects the concern expressed in paragraph 8 of the
Commemorative Declaration adopted at the 25% Session of the General Assembly.
The relevant sentence reads: “Although some progress has been achieved. serious
violations of human rights are still being committed against individuals and groups in
several regions of the world. We pledge ourselves to a continued and determined
struggle against all violations of the rights fundamental freedoms of human beings. by
eliminating the basic causes of such violations. by promoting universal respect for the
dignity of all people without regard to race. colour. sex. language or religion. and in





